
LIBER  QUARTUS 


<  A  ITT  PRIMUM 

h 'xponitnr  ordo  futurae  disputationis. 

Disseruimus  hactenus  de  natura  liberi  ar¬ 
bitrii ;  nunc  de  viribus  ejusdem  arbitrii, 
et  simul  de  gratifc  necessitate  disputare  ag¬ 
gredimur. 

Sunt  autem  tria  genera  humanarum,  tum 
cognitionum,  tum  actionum.  Est  enim  alia 
cognitio  naturalis,  sive  theoricasit,  sive  me¬ 
chanica:  alia  est  cognitio  moralis,  id  est, 
notitia  ejus,  quod  secundum  virtutem  est  vel 
agendum,  vel  omittendum ;  alia  denique  est 
cognitio  supernaturalis,  idest,  eorum,  qua? 
sciri  non  possunt,  nisi  divinitus  revelentur. 
Sic  etiam  actionum  aliae  naturales  dici  pos¬ 
sunt,  quales  sunt  ambulare,  sedere,  colere 
agros,  gerere  bella,  et  alia  id  genus ;  aliae 
morales,  quibus  actiones  omnes  virtutum,  et 
vitiorum  continentur,  ut  eleemosynas  dare, 
jejunare  et  similia  ;  ut  contra,  furari,  forni¬ 
cari ;  et  alia  ejusdem  generis;  aliae  divinae, 
ac  supernaturales,  quae  proprie  ad  salutem 
aeternam  consequendam  pertinent,  ut  cre¬ 
dere,  sperare,  diligere,  orare,  sacrificare, 
et  caetera. 

Et  quamvis  actiones  primi  generis,  quas 
naturales  diximus,  et  a  quibusdam  civiles 
etiam  nominantur,  in  particulari,  sive  (ut 
Theologi  loquuntur)  in  individuo  necessario 
sint  bonae,  aut  malae  moraliter  (juxta  doc¬ 
trinam  S.  Thomse,  quam  nos  ut  probabilio¬ 
rem  sequimur)  tamen  ex  genere  suo  indiffe¬ 
rentes  :  unt,  et  potest  etiam  fieri,  ut  aliquis 
sit  liber  in  ejusmodi  actionibus,  qua  parte 


naturales  sunt,  et  non  sit  liber  qua  parte 
sunt  morales,  ut  si  quis  existimet  omnia  ope¬ 
ra  infidelium  esse  peccata,  is  fortasse  dicet, 
habere  hominem,  infidelem  liberum  arbi- 
trium  ad  colendum  agrum,  et  non  colendum, 
quatenus  colere  agrum  est  opus  naturale  ; 
non  autem  habere,  quatenus  est  opus  morale 
quia  poterit  colere  agrum,  vel  non  colere, 
sed  non  poterit  in  eo  opere  ulla  ratione  vi¬ 
tare  peccatum. 

Nos  igitur  de  singulis  his  cognitionum, 
actionumque  generibus  tres  tractabimus 
qiia?stiones  :  unam,  egeatne  homo  auxilio 
gratise  specialis  ad  res  cognoscendas;  alte¬ 
ram,  egeatne  auxilio  ad  res  easdem  per¬ 
agendas  ;  tertiam,  admisso  gratiee  adjumen¬ 
to,  sit  ne  opus  illud  in  libera  hominis  pote¬ 
state.  Quare  novem  erunt  praecipuae  quae¬ 
stiones,  praeter  alias,  quae  harum  occasione 
discutiendae  erunt. 

Prima  quaestio  erit,  an  ad  cognoscendum 
verum  naturale,  indigeamus  gratia.  Secun¬ 
da,  an  ad  actiones  naturales,  ut  tales  sunt, 
egeamus  etiam  gratia.  Teitia,  an  ad  easdem 
actiones,  etiam  ut  tales  sunt,  habeamus  li¬ 
berum  voluntatis  arbitrium.  Quarta,  utrum 
sine  auxilio  gratia?  cognoscere  possimus  ve¬ 
rum  morale.  Quinta,  utrum  ad  moralia  ope¬ 
ra,  id  est,  ad  preeeepta  servanda,  et  peccata 
cavenda  opus  habeamus  auxilio  gratise.  Sex.- 
ta,  utrum  sit  in  nostra  potestate  bene  et 
male  agere  moraliter.  Septima,  sit  ne  auxi¬ 
lium  gratise  necessarium  ad  cognoscendum 
verum  supernaturale.  Octava,  sit  ne  idem 
auxilium  gratia?  necessarium  adactiones  di¬ 
vinas,  credendi,  sperandi,  diligendi  etc.  No¬ 
na,  sit  ne  homo  liberi  arbitrii  in  ejusmodi 
actionibus  supernaturaiibus,  atque  divjpis. 

CAPUT  II. 

Posse  cognosci  viribus  naturae  Deum  esse . 
et  esse  unum ,  et  alia  id  genus. 

Prima  igitur  quaestio  tractanda  se  otxert : 
Utrum  ita  laesa  s:t  mens  humana  per  pec¬ 
catum,  ut  non  possit  solis  naturae  viribus 
cognoscere  aliquod  verum  mechanicum,  vel 
theoricum  naturale.  Nam  de  vero  morali  et 
supernaturali  postea  disseremus. 

Est  autem  communis  omnium  sententia, 
posse  cognosci  solo  lumine  naturae  multas 
veritates  theoricas  et  mechanicas,  quae  in 
scientis,  et  artibus  humanis  et  naturalibus 
continentur.  Id  quod  etiam  Calvinus,  fatetur 
in  i.  lib.  Instit.  cap.  2.  et  in  lib.  ii.  cap.  2. 
Lua  solum  controversia  remanet,  Utrum 
Deum  esse,  et  esse  unum,  cognosci  possit  lu¬ 
mine  rationis  absque  speciali  gratiae  au- 
•xilio. 

Nam  Joannes  Calvinus  loco  notato  scribit, 
ethnicos  solo  lumine  naturae  cognovisse  ge- 
neratim,  Deum  esse  aliquem,  non  tamen  in 
veri  Dei  notitiam,  qui  unus  et  solus  est,  de¬ 
venisse.  Tilmannus  etiam  Heshusius  in  lib. 
de  erroribus  Pontificiorum,  titul.  de  libero 
arbitrio  num.  11.  inter  errores  ponit  id, 
quod  habetur  in  Catechismo  romano,  lumine 
naturali  cognosci  posse,  Deum  esse,  et  esse 
unum.  Ex  nostris  quoque  Petrus  ab  Alliaco 
in  1.  sentent.  quaest.  3.  scripsit,  non  posse 
de  Deo  quicquam  cognosci  sine  speciali  ad¬ 
jutorio  gratiae. 

At  contra  sentiunt  fere  omnes  Theologi, 
ac  praesertim  S.  Thomas  lib.  i.  contra  gen¬ 
tes  cap.  12.  et  43.  ubi  non  dubitat,  errorem 
appellare  sententiam  eorum,  qui  docent, 
aon  posse  naturali  ratione  demonstrari , 
Deum  esse.  Et  certe  quod  naturali  ratione 
demonstratur,  naturali  lumine  cognoscitur ; 
aeque  opus  est  ad  assentiendum  iis,  quaena- 
urali  ratione  demonstrantur,  auxilio  gratiae 
pedali,  cum  sine  labore  iis  assentiamur, 
quin  etiam  non  assentiri  nulla  ratione 
ossimus.  > 

Probatur  igitur  haec  veritas  primum  ex  di¬ 
vidis  litteris  ;  Job  xxxvi.  Omnes  homines  vi¬ 
dent  eum,  sed  unusquisque  intuetur  procul  (1). 
Quo  loco  dicuntur  homines  videre  Deum , 
quia  omnes  habent  lumen  naturale,  quo 


pertingere  possunt  ac  cognitionem  veri  Dei : 
tamen  procul  eum  intueri  dicuntur,  quia  non 
possunt  cognoscere  nisi  communia  quaedam, 
ut  esse,  et  esse  unum,  esse  bonum  etc.  quae 
ex  rebus  creatis  colliguntur.  S.  Gregorius 
lib.  xxvii.  Moralium  cap.  2.  et  Beda  lib.  m. 
in  Job,  cap.  v.  ita  hunc  locum  exponunt, 

Alter  locus  est  Sap.  xm.  Si  tantum  potue-  ■ 
runt  scire,  ut  possent  aestimare  saeculum ,  quomo¬ 
do  hujus  Dominum  non  facilius  invenerunt  (2)? 
Ex  quo  loco  discimus,  verum  et  unum  Deum 
naturaliter  posse  cognosci,  et  non  solum 
Deum  in  communi,  ut  dicitur  de  vero  Deo, 
et  falsis  Diis.  Nam  si  quis  existimet  solem 
aut  lunam  esse  Deos,  aut  homine3  mortuos, 
ut  Jovem  et  Martem  tamquam  Deos  honoret, 
is  non  potest  dici  invenisse  mundi  Dominum, 
neque  simpliciter,  neque  ex  sententia  aucto¬ 
ris  libri  Sapientiae;  non  simpliciter,  quia 
vere,  neque  sol,  neque  luna,  neque  Jupi- 
ter,  neque  Mars,  est  mundi  Dominus,  non 
etiam  ex  sententia  hujus  sacri  auctoris.  Quia 
ipse  fatetur  ab  iis,  quos  reprenhendit,  quod 
mundi  Dominum  non  invenerint,  habitos 
fuisse  pro  Diis  solem  et  lunam,  et  homines 
mortuos. 

Tertius  locus  est  Actorum  xvn.  Quaerere 
Deum ,  si  forte  attrectent  eum ,  aut  inveniant, 
quamvisnon  longe  sit  ab  unoquoque  nostrum  (3). 
Est  enim  sententia  hujus  loci,  interprete 
Chrysostomo  et  OEcumenio,  tam  esse  faci¬ 
lem,  et  obviam  Dei  notitiam  ex  rebus  crea¬ 
tis,  ut  fere  palpari  et  attrectari  queat,  quo¬ 
modo  tractantur  ea,  qua?  ante  pedes  et  ocu¬ 
los  jacent. 

Quartus  locus  est  Rom.  i.  «  Revelatur  ira 
Dei  de  coelo  super  omnem  impietatem ;  et 
injustitiam  hominum  eorum,  qui  veritatem 
„  Dei  in  injustitia  detinent,  quia  quod  notum 
est  Dei,  manifestum  est  in  illis,  Deus  enim 
illis  manifestavit.  Invisibilia  enim  ipsius  a 
creatura  mundi  per  ea,  qua?  facta  sunt,  in¬ 
tellecta  conspiciuntur  :  sempiterna  quoque 
ejus  virtus  et  divinitas,  ita  ut  sint  inexcusa¬ 
biles.  Quia  cum  cognovissent  Deum,  non  si¬ 
cut  Deum  glorificaverunt.  »  Hoc  loco  signi¬ 
ficat  Apostolus  sapientes  mundi  ex  rebus 
creatis  verum  Deum  cognovisse.  Nam  si  non 
cognovissent  verum  Deum,  non  dicerentur 
veritatem  in  iniquitate  detinuisse,  neque  ab¬ 
solute  pronunciaret  Apostolus  :  Cum  Deum 
cognovissent ,  non  sicut  Deum  glorificave- 
nunt;  neque  propter  cognitionem  numinis 


ft)  Job.  XXVI.  25.  —  C2)  Sap.  XII.  9.  -  (3)  Act,  XXVJl,  27. 

in  genere  dicerentur  inexcusabiles,  circa  pec¬ 
catum  idololatriae.  Non  enim  inexcusabiles 
essent  colentes  idola  pro  Diis,  si  nullum 
alium  Deum  cognovissent,  aut  cognoscere 
potuissent. 

Praeterea  ex  hoc  loco  intelligimus,  Deum 
manifestasse  Deitatem  suam  Philosophis,  non 
per  revelationem  specialem,  sed  per  species 
rerum  creatarum ;  nam  cum  dixisset  B. 
Paulus  :  Deus  illis  manifestavit ,  continuo  ex¬ 
plicat,  quemadmodum  manifestaverit,  ac 
dicit  :  Invisibilia  enim  ipsius  per  ea ,  qux 
facta  sunt,  intellecta  conspiciuntur.  Et  hoc 
modo  locum  istum  exponunt,  Chrysostomus, 
Ambrosius  et  alii  in  commentario,  et  praet¬ 
erea  Augustinus  multis  in  locis,  quae  paulo 
post  adferentur. 

Denique  ex  hoc  loco  colligimus  philoso¬ 
phos  cognovisse  non  solum  Deum  esse,  sed 
etiam  libere  agere,  et  providere  rebus  hu¬ 
manis.  Nam  alioqui  non  reprehenderentur, 
quod  gratias  non  egissent.  Non  enim  debe¬ 
tur  gratiarum  actio  ei,  qui  ex  necessitate 
naturae  operatur,  sed  ei  qui  beneficia  nobis 
praestat,  cum  in  ejus  potestate  non  praestare. 

Probatur  secundo  eadem  veritas  ex  testi¬ 
moniis  Patrum.  S.  Justinus  Martyr  in  Apo- 
logia  ad  Imperatorem  ultra  medium,  scribit 
Socratem,  et  alios  quosdam  Deum  verum 
ita  cognovisse,  ut  fere  Christiani  dici  po¬ 
tuerint. 

S.  Ircnaeus  lib.  ii.  adversus  haercses  c.  5. 
habet  haec  verba  :  a  Etiamsi  nemo  novit  pa¬ 
trem  nisi  filius,  neque  filium  nisi  pater,  ta¬ 
men  hoc  ipsum  omnia  cognoscunt,  quando 
ratio  mentibus  infixa  moveat  ea,  et  revelet, 
quoniam  est  unus  Deus  omnium  Dominus.  » 

Tertullianus  in  Apologetico  c.  xvn.  «Vultis, 
inquit,  testimonio  comprobemus?  quse  licet 
carcere  corporis  pressa,  licet  institutionibus 
pravis  circumsepta,  licet  libidinibus  et  con¬ 
cupiscentiis  evigorata,  licet  falsis  Diis  exan¬ 
cillata,  cum  tamen  x'esipiscit,  et  sanitatem 
suam  patitur,  et  Deum  nominat  solum,  quia 
proprie  verus  hic  unus  Deus,  et  bonus,  et 
magnus,  et  quod  Deus  dederit,  omnium  vox 
est,  judicem  quoque  contestatur  illum,  Deus 
videt, et  Deo  commendo,  et  Deus  mihi  reddet. 
0  testimonium  anima;  naturaliter  Christianas. 
Denique' pronuncians  haxe,  non  ad  Capito¬ 
lium,  sed  ad  coelum  respicit.  »  Et  in  lib.  de 
spectaculis  :  «  Nemo,  inquit,  negat,  quia  ne¬ 
mo  ignorat, quod  ultro  natura  suggerit,  Deum 
esse  universitatis  conditorem. » 

S.  Cyprianus  tractatu  4.  de  Idolorum  va- 
To».  VI. 


nitate  :  «  Qute  est,  inquit,  hsec  summa  de¬ 
licti,  nolle  agnoscere,  quem  ignorare  non 
possis?  »  Et  rursus  ibidem  :  «  Ergo  unus  est, 
et  ubique  diffusus  est.  Nam  et  vulgus  in  mul¬ 
tis  Deum  naturaliter  confitetur,  cum  mens, 
et  anima  sui  auctoris,  et  principis  admone¬ 
tur.  Dici  frequenter  audimus,  o  Deus,  et 
Deus  videt,  et  Deo  commendo  etc.  » 

Lactantius  lib.  i.  divinarum  institutionum 
cap.  3:  «Nemo,  inquit,  est,  qui  sapiat,  ratio¬ 
nemque  secum  putet,  qui  non  unum  Deum 
esse  intelligat. » 

S.  Hilarius  in  primum  versum  Psalmi 
lii.  «  Quis,  inquit,  mundum  intuens,  Deum 
esse  non  sentiat  ?  » 

S.  Ambrosius  in  commentario  capitis  l.ad 
ltom.  vel  quicumque  fuit  eorum  commenta¬ 
riorum  auctor  :  «  Ut  Deus,  inquit,  qui  na¬ 
tura  invisibilis  est,  a  visibilibus  cognosci 
posset,  opus  fecit,  quod  opificem  sua  visibi¬ 
litate  manifestavit.  » 

S.  Gregorius  Nyssenus  lib.  vm.  Philoso¬ 
phia;  cap.  7.  «  Non  levis,  inquit,  conjectura 
existit,  singularia  gubernari  providentia, 
quod  ejus  cognitio  sit  hominibus  naturaliter 
inserta.  Necessitate  enim  aliqua  obruti  con- 
festim  ad  divinum  numen,  et  orationes  con¬ 
fugimus,  quasi  natura  nos  absque  praece¬ 
ptore  divinum  auxilium  edocente. » 

S.  Hieronymus  in  comment.  cap.  1.  ad 
Gal.  «  Ex  quo,  inquit,  perspicuum  fit,  na¬ 
tura  omnibus  inesse  Dei  notitiam.  » 

S.  Joanncs  Chrysostomus  hom.  9.  ad  po¬ 
pulum  Antiochenum  :  «  Deus,  inquit,  illis 
manifestavit.  Quo  pacto  ?  quem  Prophetam 
mittens?  quem  Evangelistam?  quem  Docto- 
rem,  si  Scripturas  nondum  erant?  Invisibilia 
ipsius,  per  ea,  qua;  facta  sunt,  intellecta 
conspiciuntur,  etc. »  Quo  loco  S.  Joannes 
Chrysostomus  copiose  docet,  potuisse  mundi 
sapientes  natura;  lumine  cognoscere,  Deum 
orbis  terrae  conditorem  et  moderatorem  esse. 

S.  Augustinus  in  lib.  de  spiritu  et  littera 
cap.  12.  «  Vides,  inquit,  quomodo,  non  cos 
dixerit  veritatis  ignaros,  sed  quod  veritatem 
in  iniquitate  detinuerint :  et  quia  occurrebat 
animo  ut  quateretur,  unde  illis  esse  potuerit 
cognitio  veritatis,  quibus  Deus  legem  non 
dederat  :  neque  hoc  tacuit,  unde  habere 
potuerint;  per.  visibilia  namque  creatura; 
pervenisse  eos  dixit  ad  intelligentiam  invisi¬ 
bilium  creatoris.  Quoniam  revera  sicut  ma¬ 
gna  ingenia  quatere  perstiterunt,  sic  inve¬ 
nire  potuerunt.  » 

Itemscrm.  35.  de  verbis  Domini ;  «  Unde, 

inquit,  illi  impii  veritatem  detinent  ?  num- 
quid  Deus  ad  quemquam  illorum  locutus 
est?  numquid  legem  acceperunt,  sicut  Is- 
raelitseper  Mosem?  Audi  quomodo  illis  Deus 
manifestavit.  Invisibilia  ejus  per  ea  qua;  fa¬ 
cta  sunt  intellecta  conspiciuntur.  Interroga 
mundum,  ornatum  coeli,  fulgorem,  disposi¬ 
tionemque  syderum,  et  vide  si  non  sensu  suo, 
tamquam  tibi  respondent  :  Deus  nos  fecit. 
Haec,  et  Philosophi  nobiles  quaesierunt,  et  ex 
arte  artificem  cognoverunt.  » 

Item  tractatu  106.  in  Joannem  :  <1  Haec, 
inquit,  est  vis  vera;  divinitatis,  ut  creaturae 
rationali,  jam  ratione  utenti  non  omnino,  ac 
penitus  possit  abscondi.  Exceptis  enim  pau¬ 
cis,  in  quibus  natura  nimium  depravata  est, 
universum  genus  humanum  Deum  mundi 
hujus  fatetur  auctorem.  » 

Item  lib.  viii.  de  civit.  Dei  cap.  6.  «  Ita¬ 
que,  inquit,  quod  notum  est  Dei,  ipse  mani¬ 
festavit  eis,  cum  adi  eis  invisibilia  ejus  per 
ea,  qua;  facta  sunt  intellecta  conspecta  sunt.» 
Ubi  S.  Augustinus  multis  aliis  verbis  docet, 
Philosophos  ratiocinando,  perque  res  crea¬ 
tas  gradatim  ascendendo  paulatim  ad  unius 
Dei  notitiam  pervenisse. 

Paulus  Orosius  lib.  vi.  cap.  1  :  «  Philoso¬ 
phis,  inquit,  dum  intento  studio  quairunt, 
scrutanturque  omnia,  unum  Deum  auctorem 
omnium  repererunt.  Unde  etiam  nunc  Pa¬ 
gani,  quos  jam  declarata  veritas  de  contu¬ 
macia  magis,  quam  de  ignorantia  convincit, 
cum  a  nobis  discutiuntur ,  non  se  plures 
Deos  sequi,  sed  sub  uno  Deo  magno  plures 
ministros  venerari  fatentur.  Restat  igitur  de 
intelligentia veri  Dei,  permultas  intelligendi 
suspiciones  confusa  dissensio.  Quia  de  uno 
Deo  omnium  pene  una  opinio  est.  Hucusque 
humana  scrutatio,  etsi  cum  labore,  delibe¬ 
rare  potuit.  At  ubi  ratiocinatio  deficit,  fides 
subvenit. » 

Thcodoretus  sermon.  2.  de  curandis  Grae¬ 
corum  affectionibus  docet,  Platonem  cogno¬ 
visse  unum  Deum  ex  tessera,  quam  Diony¬ 
sio  in  epistola,  ad  eum  scripta,  dederat. 
Scripsit  enim  Plato  epistolam  fore  seriam, 
si  initio  adscribatur,  Deus ;  ludicram  au¬ 
tem,  si  adscribatur,  Dii.  Hsec  enim  tessera 
satis  aperte  declarat  apud  Platonem,  fabu¬ 
losam  fuisse  multitudinem  Deorum. 

S.  Gregorius  lib.  xxvn.  Moralium  cap.  2. 
«  Omnis,  inquit,  homo  eo  ipso,  quo  rationa¬ 
lis  est  conditus,  debet  ex  ratione  colligere, 


eum,  qui  se  condidit,  Deum  esse.  Quem  vi¬ 
delicet  jam  videre,  est  dominationem  illius 
ratrocinando  conspicere.  Gum  vero  dictum 
sit,  omnes  homines  vident  eum,  recte  sub¬ 
jungitur,  unusquisque  intuetur  procul,  pro¬ 
cul  quippe  eum  intueri  est.  Non  jam  illum 
per  speciem  cernere ;  sed  adhuc  ex  sola 
operum  suorum  admiratione  pensare.  » 
Denique  venerabilis  Beda  lib.  m.  in  Job 
cap.  5.  sic  ait  :  «  Per  naturae  bonum,  notitia 
creatoris  inest  cordibus  hominum.  »  Et  in¬ 
fra  :  «  Omnis  homo  hanc  vim  sapientiae  na¬ 
turaliter  accipit,  ut  Deum  ignorare  non  pos¬ 
sit,  nisi  aut  contemnat,  aut  negligat.  » 
Probatur  ultimo  ratione.  Nam  si  Deum 
esse  unum,  non  posset  cognosci  sine  gratia 
Dei  speciali,  id  fieret,  vel  quia  objectum  sit 
supernaturale ;  vel  quia  actio  intelligendi 
unitatem  Dei  sit  valde  difficilis,  aut  etiam 
impossibilis  viribus  solius  natura;  :  neutrum 
autem  horum  dici  potest.  Nam  unitatem  Dei 
esse  objectum  naturale,  et  nulla  ad  hoc  opus 
esse  revelatione,  testatur  Sapiens  cap.  xiii. 
cum  ait :  «  A  magnitudine  speciei ,  et  creatu - 
ree  cognoscibiliter  poterit  horum  creator  vi - 
deri  (1).  Testantur  etiam  demonstrationes 
plurima;  a  naturalibus  effectis  ducta;,  quibus 
Deum  esse  unum  probant  Joannes  Dama¬ 
scenus  lib.  i.  de  fide  cap.  5.  Richardus  de 
S,  Victore  lib.  i.  et  ii.  de  Trinitate,  et  S. 
Thomas  lib.  i.  contra  gentes  cap.  43.  Quod 
autem  demonstrari  potest  naturalibus  ratio¬ 
nibus,  certe  non  est  supernaturale,  nec  su¬ 
perat  vim  intelligentia;  naturalis.  Ubi  vero 
demonstratio  adfertur,  non  est  difficile  as- 
sentiri,  sed  contra  potius  difficile,  vel  impos¬ 
sibile  est  non  assentiri.  Quare  non  requiri¬ 
tur  auxilium  speciale  ad  hunc  actum  produ¬ 
cendum.  Pra;sertim  cum  nec  vehementia 
perturbationum,  neque  alia  causa  judicium 
theoricum  impedire  possit,  licet  impediant 
judicium  practicum,  et  actiones  voluntatis. 


CAPUT  III. 

Solvuntur  objectiones. 

Sed  contra  duo  argumenta  objici  possunt. 
Primum  est  testimonium  illud  Evangelii  : 
Lux  in  tenebris  lucet,  et  tenebrae  eam  non 
comprehenderunt .  Item  :  In  mundo  crati  et 


(1)  Sap.  XIII,  5. 

mundus  per  ipsum  factus  est ,  et  mundus  eum 
non  cognovit  (1).  Joan.  i.  Alterum  est  ex 
Augustino  lib.  x.  Confess.  cap.  G.  ubi  dicit, 
coelum  et  terram  omnibus  hominibus  magna 
voce  clamare,  ipse  fecit  nos,  et  non  ipsi  nos; 
sed  tamen  surdis  canere,  nisi  Deus  altius 
misereatur.  Ex  bis  enim  S.  Joannis,  et  S. 
Augustinitestimoniis  colligitur, Deum  quidem 
dedisse  hominibus  argumenta  satis,  magna 
quibus  eum  cognoscere  possent,  nisi  essent 
cseci :  sed  tamen  per  peccatum  primi  paren¬ 
tis  ita  esse  totum  genus  humanum  exca)ca- 
tum,  ut  jam  Deum  nemo  cognoscere  possit 
ex  argumentis  illis,  nisi  cui  speciali  gratia 
Deus  illuminaverit  mentem. 

Sed  facile  erit  argumentum  utrumque  re¬ 
fellere.  Nam  non  esse  omnino  excaecatos  ho¬ 
mines  per  peccatum  primi  hominis,  in  iis 
etiam,  qua)  ad  Dei  notitiam  pertinent ;  per¬ 
spicuum  est  ex  locis  allegatis,  Sap.  xm.  et 
Iloman.  i.  «  Nam  (ut  ipsis  verbis  sancti  Au¬ 
gustini  utar,  in  expositione  quarumdam  pro¬ 
positionum  epistola)  ad  Romanos,  in  princi¬ 
pio)  quos  arguit  Salomon  Sap.  xm.  non 
cognoverunt  per  creaturam  creatorem;  quos 
autem  arguit  Apostolus,  cognoverunt,  sed 
gratias  non  egerunt.  »  Non  autem  arguen¬ 
tur,  qui  non  cognoverunt,  si  cognoscere  non 
potuissent  :  neque  caeci  sunt,  qui  aut  cogno¬ 
verunt,  aut  certe  cognoscere  potuerunt. 

Illud  vero  :  Lux  in  tenebris  lucet,  et  tenc- 
brx  eam  non  comprehenderunt .  Et  illud  : 
Mundus  per  ipsum  factus  est,  et  mundus  eum 
non  cognovit;  intelligenda  videntur  de  Verbo, 
id  est,  de  filio  Dei,  ac  per  lioc*  de  mysterio 
Trinitatis  :  quod  fatemur  non  posse  cogno¬ 
sci  solo  lumine  rationis.  Deinde,  possent 
etiam  ea  verba  hunc  sensum  habere,  Lux 
divinae  sapientia)  lucet  etiam  im  tenebris, 
cum  appereat  in  iis  rebus,  quae  omni  luce 
sapientiae  carent,  id  est,  in  animantibus  ra¬ 
tionis  expertibus,  in  arboribus,  in  lapidibus, 
in  rebus  caderis,  qua)  quod  ratione  careant, 
tenebrae  dici  possunt,  et  de  iis  recte  scriptum 
esse  intelligitur,  et  tenebra)  eam  non  com¬ 
prehenderunt. 

Nec  male,  cum  Chrysostomo,  acTheophy- 
lacto  dici  potest,  illud,  et  lencbrx  eam  non 
comprehenderunt,  idem  esse,  ac  si  dictum 
fuisset,  et  tenebrae  ei  non  praevaluerunt.  Lux 
enim  illuminat  tenebras,  et  tenebra)  non  ob¬ 
scurant  lucem  :  hoc  est,  lux  notitiae  Dei  in 
hominibus  quoque  impiis,  quavis  tenebra- 

rum  multitudine,  vel  densitate  non  vincitur. 
Denique,  cum  sancto  Augustino,  sanctoque 
Cyrillo  dici  potest,  tenebras  esse  homines 
ignorantes  et  peccatores,  qui  lucem  istam 
non  perceperunt,  quam  tamen  si  voluissent, 
percipere  potuissent. 

Illud  autem  S.  Augustini  ex  lib.  x.  Con¬ 
fessionum,  ad  rem  non  facit.  Non  enim  de 
cognitione,  sed  de  amore  loquitur  eo  loco  S. 
Augustinus  :  «  Domine,  inquit,  amo  te,  per¬ 
cussisti  cor  meum  verbo  tuo,  et  amavi  te. 
Sed  et  coelum  et  terra,  et  omnia  qua)  in  eis 
sunt,  eccc  undique  mihi  dicunt, ut  te  amem, 
nec  cessant  dicere  omnibus,  ut  sint  inexcu¬ 
sabiles.  Altius  autem  tu  misereberis,  cujus 
misertus  eris.  Alioquin  coelum  et  terra  surdis 
canunt  laudes  tuas.  »  Itaque  sicut  nos  surdis 
canere  dicimur,  cum  ii,  quibus  multis  verbis 
aliquid  suademus,  nolunt  illud  facere,  licet 
satis  facile  intelligant,  quae  dicimus  :  sic 
etiam  coelum,  terra,  surdis  canunt  laudes 
Dei,  cum  homines  ex  operibus  Dei  condito¬ 
rem  quidem  agnoscunt,  red  non  sicut  condi¬ 
torem  diligunt,  venerantur  ct  colunt. 


CAPUT  IV. 

Requiri ,  et  sufficere  auxilium  generale  ad 
actiones  naturales  et  civiles  efficiendas. 

Altera  quaestio  erat  de  actionibus  natura¬ 
libus,  sive  politicis,  aut  mechanicis  abstra¬ 
hendo  a  malitia,  vel  bonitate  morali,  an  ea) 
possent  a  nobis  fieri  solis  natura)  viribus. 
Duo  siquidem  de  hac  rp  contrarii  errores  ali¬ 
quando  extiterunt.  Quidam  enim  docuerunt, 
posse  homines,  ut  etiam  res  caeteras,  opera 
sua  efficere  sine  ullo  Dei  auxilio,  sive  gene¬ 
rali,  sive  speciali.  Ita  videtur  sensisse  Orige-  ‘ 
genes  lib.  m.  de  principiis,  ut  annotavit  S. 
Thomas  lib.  m.  contra  Gentiles,  cap.  89.  ita 
etiam  senserunt  Pelagiani,  teste  S.  Hiero¬ 
nymo  in  epistola  ad  Gtesiphontom,  ct  lib.  i. 
adversus  Pelagianos.  Ita  denique  sensit  ex 
Theologis  scholasticis,  Durandus  in  2.  sent. 
dist.  I.  qua)st.  5.  et  dist.  37.  quaest.  I.  qui 
docet,  Deum  omnia  operare,  quae  nos  ope¬ 
ramur,  quia  dedit,  et  conservat  vim  opera¬ 
tricem,  quae  in  nobis  est,  non  quia  nobiscum 
ad  opus  nostrum  efficiendum  sua  actione 
concurrat. 


(1)  Joan.  1,  5;  ibid.  I,  10. 

Alii  vero,  fortasse  ut  ab  hoc  errore  longis¬ 
sime  recederent,  contra  senserunt,  ita  Deum 
immediate  et  proprie  omnia  operari,  ut  cau- 
ste  secundai  nihil  omnino  efficiant,  sed  ad 
eorum  pra}sentiam  solus  omnia  faciat  Deus. 
Refert  hanc  sententiam  S.  Thomas  in  qusest. 
3.  de  potentia  art.  7.  eamque  Mahometis 
sectatoribus  tribuit.  Caeterum  uterque  error 
Scripturis,  Patrum  testimoniis,  et  manifesta! 
rationi  repugnat.  Quod  breviter  ostendemus, 
quoniam  copiosior  disputatio  ad  philosophos 
proprie  pertinet. 

Igitur  secundas  causas, et  praesertim  homi¬ 
nes  aliquid  vere,  ac  proprie  operari,  Scri¬ 
ptura  passim  docet.  Nam  Genes,  i.  dicit,  ter¬ 
ram  germinare,  stellas  lucere  super  terram, 
aves  volare  sub  firmamento  coeli,  homines 
dominari,  ac  praeesse  animantibus  caeteris. 
Et  alia  id  genus  frequentissime  in  divinis 
litteris  repetuntur. 

Sancti  quoque  Patres  id  ipsum  affirmant, 
ut  Basilius  oratione  5.  de  opere  sex  dierum. 
Ambrosius  lib.  iii.  Hexameron  cap.  6.  et  8. 
Joannes  Chrysostomus  homil.  5.  in  Genes. 
Augustinus  lib.  iii.  de  Trinitate  cap.  3.  et  4. 
Joannes  Damascenus  lib.  n.  de  fide  cap.  10. 

Denique  rationes  etiam  in  promptu  sunt. 
Nam  in  primis,  si  neque  ignis  calefaceret, 
neque  sol  illuminaret,  falleretur  sensus  circa 
proprium  objectum,  nullusque  esse  posset 
experimentis  locus.  Certe  enim  sensus  ignem 
calidum,  et  solem  lucidum  esse  judicat,  quo¬ 
niam  ab  illo  per  calefactionem,  ab  isto  per 
illuminationem  immutari  se  sensit.  Deinde, 
quorsum  Deus  rebus  naturalibus  virtutes 
operatrices  dedisset.  Imo  quorsum  rerum 
naturas  omnino  esse  voluisset,  si  omnia 
otiosa  erant  futura  ?  Denique,  unde  monstra 
nascerentur,  quae  dicuntur,  et  sunt  peccata 
naturae,  si  solus  Deus  omnia  efficeret,  cum 
in  Deum  error  non  cadat. 

Jam  vero  humanam  voluntatem,  ut  etiam 
res  caeteras  nihil  omnino  agere  posse,  nec  se 
ulla  ratione  movere,  nisi  Deus  cum  illis  simul 
operetur,  nec  sufficere  essentiam,  et  virtu¬ 
tem  operatricem  ad  operandum,  si  dedit  au¬ 
xilium  conditoris.  Probatur  primum  ex  divi¬ 
nis  litteris.  Nam  Actor,  xvn.  Apostolus  ait  : 
In  ipso  vivimus,  movemur,  et  sumus  (1).  Quolo- 
cosi  Deus  solum  donaret  nobis  natui'am,  et  vi¬ 
res  ad  operandum,  easque  conservaret,  non 
etiam  simul  operaretur  nobiscum,  satis  fuis¬ 


set  dicere  ;  in  ipso  vivimus  et  sumus :  quor¬ 
sum  igitur  additum  est,  «  movemur  » ,  nisi 
ut  intelligamus,  non  posse  nos  moveri  sine 
praesenti  auxilio  Dei,  quemadmodum  non 
possumus  esse  et  vivere,  ni  Deus  vitam  quam 
dedit,  conservare  voluerit. 

Itaque  in  Deo  sumus,  quia  ipse  fecit  nos, 
et  non  ipsi  nos;  in  Deo  vivimus,  quia  ipso 
nos  portat  verbo  virtutis  suae  ;  in  Deo  move¬ 
mur,  quia  sine  ipso  nihil  possumus  facere. 
Siquidem  illa  prajpositio  «  in  »,  idem  valet 
hoc  loco,  quod  (per)  ut  sensus  sit,  per  ipsum 
vivimus,  movemur,  et  sumus  :  quemadmo¬ 
dum  in  illis  locis.  In  Deo  meo  transgrediar 
murum.  In  Deo  faciemus  virtutem.  Hoc  genus 
dxmoniorum  non  ejicitur ,  nisi  in  oratione  et 
jejunio.  Omnia  possum  in  eo,  qui  me  eon- 
fortat.  Idem  Apostolus  in  epist.  priore  ad 
Corinth.  cap.  x.  dicit,  Deum  operari  omnia 
in  omnibus.  Quod  multo  antea  scripserat 
Isaias  cap.  xxvr.  cum  ait  :  Omnia  opera  no¬ 
stra  operatus  es  Domine.  Rursus  de  aliis  rebus 
idem  scriptura  testatur,  ut  cum  in  Psalm. 
cxlvi.  EtJob.  x.  Pelle,  et  carnibus  vestisti  me. 
Et  Hierem.  i.  Antequam  te  formarem  in  utero, 
novi  te.  Et  Dominus  in  Evangelio  Matth.  vi. 
Quod  si  f aenum  agri  Deus  sic  vestit.  Et  Joan.  v. 
Pater  meus  usque  modo  operatur ,  cl  ego  ope¬ 
ror  (2). 

Ad  haec,  et  similia  respondebat  Pelagius 
(teste  Augustino  in  libro  de'  gratia  Christi 
cap.  4.)  et  post  cum  Durandus  loco  notato, 
dici  Deum  omnia  operari,  quia  virtutes  ope¬ 
ratrices  rebus  attribuit.  Sed  refellit  hanc  re¬ 
sponsionem  S.  Augustin.  in,  epist.  146.  eo 
argumento,  quod  Deus  non  solum  dicatur 
omnia  operatus,  et  omnia  fecisse,  sed  in 
praesenti  dicatur  operari  ,  cum  legimus  : 
«  Qui  producit  in  montibus  fumum,  etfbenum 
agri  Deus  sic  vestit,  et,  Pater  meus  usque 
modo  operatur.  » 

Deinde,  si  proptereaDeus  diceretur  operari 
omnia,  quia  dedit  omnibus  rebus  operatrices 
virtutes,  sequeretur ,  Deum  operari  omnia 
peccata,  quia  dedit  homini,  et  Angelo  libe¬ 
rum  arbitrium,  quo  peccata  omnia  fiunt.  Et 
apud  Durandum  id  maxime  locum  haberet, 
cum  ipse  contendat  in  secundo  sententiarum 
distinet.  44.  potentiam  peccandi  formaliter 
esse  a  Deo. 

Adde  quod  Scripturas  intelligere  debemus 
non  pro  arbitratu  nostro,  sed  juxta  commu- 


(1)  Act.  XVII,  28.  -  (2)  Isai.  XXVI,  12 ;  Psal,  CXLVI;  Job.  X,  1!;  Hier.  I,  5;  Matth.  VI,  30;  Joan. 
V,  17. 

nem  sanctorum  Patrum  explicationem ;  san¬ 
cti  autem  Patres  ex  allegatis  Scripturis  erro¬ 
rem  istum  communi  consensu  refellunt. 

Eusebius  lib.  .vi.  de  praeparatione  evange- 
lica  cap.  5.  «  Causa,  inquit,  omnium,  et  quae 
libertatis  nostrae  sunt,  et  quae  natura  fiunt, 
Deus  est.  » 

S.  Hieronymus  in  lib.  I.  adversus  Pela- 
gianos,  refellit  Pelagianos,  quod  dicerent, 
posse  sc  absque  Dei  auxilio  scribere,  sedere, 
flere,  curvare  digitum,  aptare  calamum  etc. 
Nequerespondcri  potest  loqui  S.  Hieronymum 
de  auxilio  Dei  mediato,  ut  vult  Durandus. 
Nam  ut  duximus  ex  Augustino,  et  patet  etiam 
ex  Hieronymo  ibidem,  fatebantur  Pelagiani, 
liberum  arbitrium  esse  donum  Dei,  et  illo 
mediante  posse  nostras  actiones  Deo  tribui, 
et  tamen  Hieronymus  Pelagianos  impios,  et 
sacrilegos  nominat :  «  Audite,  inquit  in  epi¬ 
stola  ad  Gtesiphontcm,  sacrilegum,  si  voluero 
curvare  digitum,  movere  manum,  sedere, 
stare,  ambularo,  semper  mihi  auxilium  Dei 
necessarium  erit? Audi,  ingrate,  immo  sacri¬ 
lege,  Apostolum  praedicantem  :  Sive  mandu¬ 
catis,  sive  bibitis,  sive  quid  aliud  facitis, 
omnia  in  nomine  Domini  facite.  » 

S.  Joannes  Chrysostomus  hom.  S.  in  Ge¬ 
nesim  :  «  Quocirca,  inquit,  divinae  Scri¬ 
ptura*  vestigiasequamur,  neque  feramus  eos, 
qui  adversa  temere  blaterant.  Etiamsi  ho¬ 
mines  terram  operentur,  et  jumentorum  au¬ 
xilio  fruantur,  et  magna  sit  coeli  temperies, 
et  omnia  alia  concurrant,  nisi  nutus  Domini 
accedat,  omnia  alia  frustra,  et  in  vanum  fie¬ 
rent,  et  nihil  proficeret  omnis  labor,  et  desu- 
datio,  nisi  manus  Domini  superne  adjuvaret, 
et  perfectionem  his,  qua;  fiunt,  tribueret.  » 

S.  Augustinus  in  epist.  146.  quaest.  2. 
«  Quomodo,  inquid,  negare  poterimus,  Deum 
etiam  nunc  operari  cuncta  quae  fiunt,  cum 
Dominus  dicat,  Pater  meus  usque  modo  ope¬ 
ratur.  »Vide  etiam  lib.  vni.  de  Gen.  cap.  20. 
et  sequent. 

S.  Anselmuslib.  de  concordia  praescientiae, 
praedestinationis,  gratiae  et  liberi  arbitrii 
cap.  i.  «  Facit,  inquit,  Deus  omnia,  quae 
justa,  vel  injusta  voluntate  fiunt,  id  est,  opera 
bona  et  mala.  In  bonis  quidem  facit  quod 
sunt,  et  quod  bona  sunt :  in  malis  facit  quod 
sunt,  sed  non  quod  mala  sunt.  » 

Accedat  postremo  etiam  ratio,  nam  omnes 
res  creatae  in  pendent  a  divina  conservatione, 
ut  nc  ad  momentum  quidem  per  sc,  ac  sine 

Deo  esse  possint.  At  si  aliquid  fieret  sine  Dei 
auxilio,  saltem  in  primo  illo  instanti,  quo  fle¬ 
ret,  per  se,  ac  sine  Deo  esset.  Quemadmodum 
igitur  lumen  solis  in  aere  in  primo  instanti 
fit  a  sole,  et  toto  reliquo  tempore  ab  eodem 
conservatur,  nec  ullo  modo  esse  potest  sine 
praesentia  solis  continuantis  esse,  quod  initio 
illi  dedit  :  sic  etiam  omnis  effectus  cujus- 
cumque  causae  secundae,  initio  fit  a  Deo,  et 
ab  eodem  conservatur,  nec  potest  ulla  ra¬ 
tione  incipere,  vel  durare  sine  actione  Dei 
dantis,  vel  continuantis  esse.  Porro  ros  omnes 
creatas  perpetuo  a  divina  conservatione  pen¬ 
dere,  nemo  est  qui  neget,  cum  Apostolus 
dicat  Ileb.  i.  Portans  omnia  verbo  virtutis 
sum  (1).  Et  fuse  doceatur  a  S.  Augustino  lib. 
iv.  de  Gen.  cap.  xii.  et  lib.  vm.  cap.  xii.  a 
S.  Joannes  Chrysost.  hom.  10.  in  Gen.  a  S. 
Gregorio  lib.  xvi.  Mora.1.  cap.  18.  et  a  S. 
Thoma.  1.  par.  quaest.  104.  art.  1. 

Ilis  igitur  extremis  refutatis  erroribus,  ma¬ 
neat  sententia  illa  media  et  communis  in 
scholis  Theologorum,  posse  ab  homine  fieri 
multa  opera  sine  auxilio  Dei  speciali,  ut 
arare,  serere,  putare  vites,  plantare  arbores, 
ambulare,  sedere,  loqui,  et  alia  id  genus, 
nihil  tamen  fieri  posse  sine  auxilio  Dei  gene¬ 
rali.  Ita  enim  docet,  et  probat  egregiis  ratio¬ 
nibus  S.  Thomas  in  lib.  m.  contra  Gentiles 
cap.  89.  Item  S.  Bonaventura  et  caeteri  Theo¬ 
logi  (Durando  excepto)  in  2.  sent.  distinet. 
37. 

CAPUT  V. 

Proponitur  qusestio  principalis ,  An  homo  li- 
.  bertum  arbitrium  habeat  in  operibus  natura¬ 
libus  et  civilibus;  et  notantur  Lutheri  et  Me- 
lancthouis  contradictiones. 

Sequitur  tertia  qusestio,  quae  una  est  ex 
principalibus ,  et  gravissimis  totius  hujus 
materiae  quaestionibus ;  utrum  videlicet  homo 
liberum  arbitrium  habeat  in  actionibus  illis 
naturalibus,  sive  civilibus,  quas  diximus  fieri 
posse  cum  solo  generali  auxilio  Dei. 

Sunt  autem  tres  de  hac  quaestione  senten¬ 
tiae.  Prima  est  Catholicorum  fere  omnium, 
non  solum  esse  hominem  liberi  arbitrii  in  ac¬ 
tionibus  supra  explicatis,  sed  etiam  id  esse 
evidens,  tum  in  lumine  naturae,  tum  in  doc¬ 
trina  fidei.  Vide  praeter  alios,  qui  hoc  docent, 


(f)  Ileb.  1,3. 


14 


LIBER  IV. 


S.  Tliomam  ia  qua}st.  G.  de  malo,  qua}  est  de 
electione,  et  qusest.  24.  de  veritate  (qua}  est 
de  libero  arbitrio  art.  1.)  Item  Gregorium, 
Gabrielem,  et  alios  in  2.  sententiar.  distinet. 
25. 

Altera  sententia  est  quorumdam  Catholi¬ 
corum,  qui  affirmant  certum  esse  ex  doctrina 
fidei,  hominem  esse  liberi  arbitrii,  tamen  id 
non  posse  naturali  ratione  convinci.  Ita  do¬ 
cuit  Joannes  Buridanus  in  tertio  libro  Ethi¬ 
corum,  qua2st.  4.  et  Andreas  de  Castro  in 
primo  sententiarum,  distinet.  45.  quem  citat 
Iluardus  Tapperus  in  explicatione  articuli  7. 
Lovaniensium. 

Tertia  sententia,  sive  potius  haeresis,  ma¬ 
nifesta  est  Laurentii  Valla}  in  lib.  de  libero 
arbitrio,  Martini  Bucceri  in  lib.  de  Concor¬ 
dia,  articulo  de  libero  arbitrio,  et  Joannis 
Calvini  lib.  4.  Institutionum  cap.  46.  §  8.  et 
lib.  ii.  cap.  4.  §.  6.  qui  docent,  non  habere 
hominem,  in  statu  naturae  corrupta}, liberum 
arbitrium  ulla  in  re,  ac  ne  in  indifferentibus 
quidem  et  civilibus.  Quocirca  idem  Calvinus 
in  lib,  II.  Institutionem  cap.  2.  §.  4.  dicit, 
optare  se,  ut,tollatur  omnino  de  medio  no¬ 
men  ipsum  liberi  arbitrii.  Eadem  fuit  sen¬ 
tentia  multorum  veterum  haereticorum,  quos 
cap.  7.  opportuniore  loco  nominabimus. 
Eadem  etiam  sententia  fuerat  initio  Luthe- 
ranismi,  ipsiusMartini  Lutheri,  et  ejus  Achatis 
Philippi  Melanchthonis,  sed  uterque  aper¬ 
tissime  retractavit.  Quos  si  Bucerus  et  Cal¬ 
vinus  imitari  voluissent,  nulla  cum  haereticis 
hujus  temporis  de  libero  arbitrio  in  actio¬ 
nibus  civilibus  controversia  remaneret. 

Utile  autem  erit  annotare  hanc  retracta¬ 
tionem,  et  contradictionem  Lutheri  etMelan- 
chtonis,  ut  appareat  eorum  inconstantia  in 
re  omnium  maxima.  Nam  Lutherus  in  asser¬ 
tione  articuli  36.  summam  rerum  suarum  in 
doctrina  de  arbitrii  servitute  constituit.  Sic 
enim  ait  :  «  In  caeteris  articulis  de  Papatu, 
de  Conciliis,  de  Indulgentiis,  aliisque  non 
necessariis  nugis,  ferenda  est  levitas  et  stul¬ 
titia  Papa}  et  suorum,  sed  in  hoc  articulo,  de 
servitute  arbitrii,  qui  omnium  optimus,  et 
rerum  nostrarum  summa  est,  dolendum  ac 
.flendum  est,  miseros  sic  insanire.  »  Et  in 
libro  adversus  Regem  Anglorum  scripsit , 
adeo  se  certum  esse  de  sua  doctrina,  ut  si 
quis  aliter  doceret,  aut  damnaret,  qua}  ipse 
scripsit  de  fide,  de  operibus,  de  libero  arbi¬ 
trio,  et  similibus ;  is  damnaret  Deum,  et 
oporteret  eum  manere  filium  gehenna}. 

Videamus  igitur  constantiam  ejus,  in  sum¬ 


ma  doctrina},  de  qua  certissimum  se  esse 
jactabat.  In  assert.  articuli  36.  ita  loquitur  : 

(i  Liberum  arbitrium  est  figmentum  in  rebus, 
et  titulus  sine  re,  quia  nulli  est  in  manu 
quippiam  cogitare  boni  vel  mali,  sed  omnia 
(ut  Wiclefi  articulus  Constantiae  damnatus 
recte  docet)  de  necessitate  absoluta  eveniunt. 
Quod  et  Poeta  voluit,  quando  dixit,  certa 
stant  omnia  lege.  EtChristus  Matthaei  vi :  Fo¬ 
lium  arboris  non  cadet  in  terram  sine  patre 
vestro.  Et  infra  :  Non  est  dubium  Satana 
magistro  in  Ecclesiam  venisse  hoc  nomen  li¬ 
berum  arbitrium.  »  Hic  aperte  Lutherus  sim¬ 
pliciter  tollit  liberum  arbitrium  omnibus  in 
rebus,  juxta  hacresim  Wiclefi,  et  ideo  ipsum 
etiam  nomen  liberi  arbitrii  damnat.  Ex  quo 
factum  est,  ut  liberum  adversus  Erasmum 
inscripserit  de  servo  arbitrio. 

Sed  audi  nunc  retractationem,  quae  extat 
in  libro  ejus  de  Visitatione  Saxonica,  quem 
postea  scripsit,  sic  enim  loquitur  in  articulo 
de  libero  arbitrio  :  «  Multi  de  libero  arbitrio 
indiscrete  loquuntur.  Idcirco  hanc  brevem 
informationem  adseripsimus.  Horno  habet  ex 
propria  virtute  liberum  arbitrium  ad  facien¬ 
dum  vel  omittendum  opera  externa  per  le¬ 
gem,  et  poenas  adactus.  Quapropter  potest  et 
saecularem  probitatem,  et  bona  opera  facere, 
ex  propria  virtute,  a  Deo  ad  haec  data  et  ob¬ 
tenta.  Paulus  enim  vocat  eam  justitiam  car¬ 
nis,  hoc  est,  quam  caro  aut  homo  ex  propria 
virtute  facit.  Si  ergo  operatur  homo  ex  pro¬ 
pria  virtute  ullam  justitiam,  utique  habet  e- 
lectioncm  et  libertatem,  et  fugiendi  malum, 
et  faciendi  bonum.  » 

Item  ibidem  :  «  Voluntas  humana  est  vis 
libera,  ut  facere  possit  justitiam  carnis,  seu 
justitiam  civilem,  ubi  lege  et  vi  agitur,  ut  non 
furari,  non  occidere;  non  moechari  etc.  » 
Ha}c  ille,  ubi  per  justitiam  carnis  intelligit 
opera  bona  externa,  non  tamen  bona  simpli¬ 
citer.  Ac  per  hoc  docet,  posse  hominem  per 
liberum  arbitrium  facere  et  non  facere  qua; 
lex  jubet,  non  tamen  peccare,  aut  non  pec¬ 
care.  Itaque  admittit  arbitrii  libertatem  in 
actionibus  civilibus  et  externis,  quam  nega¬ 
verat  in  assert.  art.  36.  et  nomen  liberi  arbi¬ 
trii  recipit,  quod  a  Satana  magistro  in  Eccle¬ 
siam  venisse  antea  dixerat.  Ita  damnat  ipse 
articulum  suum  optimum,  et  summam  rerum 
suarum,  et,  si  verum  sit  quod  scripsit  in 
libro  adversus  llcgem  Vnglorum,  Deum  dam¬ 
navit,  et  oportet  eum  manere  filium  gehen- 
me. 

Veniamus  ad  Philippum.  Is  in  locis  com- 

munibus,  quos  edidit  anno  1521.  Primo,  de¬ 
testatur  nomen  liberi  arbitrii  :  «  Usurpata 
est,  inquit,  vox  liberi  arbitrii  a  divinis  litteris, 
a  sensu  et  judicio  spiritus  alienissima.  Ad¬ 
ditum  est  e  Platonis  philosophia  vocabulum 
rationis  seque  perniciosum.  » 

Secundo,  defendit  Vallam  contra  Eckium 
his  verbis  :  «  Vallam,  ait  Eckius,  quod  Scho¬ 
larum  sententiam  de  libero  arbitrio  confu¬ 
tavit,  plura  voluisse  scire,  quam  didicisset, 
scilicet  egregie  festivus  nugator.  » 

Tertio,  reprehendit  philosophiam  natu¬ 
ralem  et  rationem.  «  Hoc  loco,  inquit,  prorsus 
Christiana  doctrina  a  philosophia,  et  humana 
ratione  dissentit,  » 

Quarto,  tollit  omnem  libertatem,  eteontin- 
gentiam:  a  Est,  inquit,  libertas  posse  agere, 
aut  non  agere,  posse  sic,  aut  aliter  agere. 
Itaque  in  quaestionem  vocatur,  sitne  libera 
voluntas,  et  quatenus  libera  sit.  Responsio, 
quandoquidem  omnia  quae  eveniunt,  neces¬ 
sario  juxta  divinam  praedestinationem  eve¬ 
niunt,  nulla  est  arbitrii  libertas.  Quid  igitur 
inquies,  nulla  ne  est  in  rebus  contingentia? 
nihil  casus  ?  nihil  fortuna?  Omnia  necessario 
evenire  Scripturae  docent.  Et  si  videatur  tibi 
in  rebus  humanis  esse  contingentia,  judicio 
rationis  hic  imperandum  est.  » 

Quinto,  his  addit  in  comment.  ad  cap.  8. 
epist.  ad  Romanos.  Non  solum  opera  indiffe¬ 
rentia,  sed  etiam  peccata  in  nobis  a  Deo  fi¬ 
eri.  (i  Sicut,  inquit,  fatemur  proprium  Dei 
opus  fuisse  Pauli  vocationem,  ita  fatemur 
opera  Dei  propria  esse,  sive  quae  media  vo¬ 
cantur,  ut  comedere,  libere;  sive  quae  mala 
sunt,  ut  Davidis  adulterium,  Manlii  severi¬ 
tatem.- Constat  enim  ex  cap.  i.  ad  Romanos, 
Deum  omnia  facere  non  permissive ,  sed 
potenter  (ut  Augustini  verbo  utamur  (id 
est,  ut  sit  ejus  propria  Judae  proditio,  sicut 
Pauli  vocatio.  »  Et  infra  :  «  Ergo  non  est 
cur  frigidum  glossema  admittamus,  Deum 
mala  permittere,  non  etiam  facere.  »  Haec 
ille. 

Contradicentia  his  omnibus  habentur  in 
iisdem  locis  communibus  posteriori  tempore 
editis,  tum  in  loco  de  causa  peccati,  tum  in 
loco  de  libero  arbitrio.  Primo  siquidem,  re¬ 
cipit  nomen  liberi  arbitrii  et  rationis,  quod 
ante  detestabatur.  «  Monendi  sunt,  inquit, 
rudiores,  ut  a  physicis  sumant  distinctiones 
et  appellationes  partium  hominis.  In  homine 
est  pars  cognoscens  et  judicans,  quae  vocatur 
mens,  vel  intellectus,  vel  ratio.  Altera  pars 
appetens  vocatur  voluntas  ;  vocatur  autem 


15 

liberum  arbitrium  mens  et  voluntas  con¬ 
juncta.  » 

Secundo,  reprehendit  Vallam,  quem  ante 
defenderat :  «  Valla,  inquit,  et  plerique  alii, 
non  recte  detrahunt  voluntati  hominis  liber-, 
tatem,  quia  fiant  omnia  decernente  Deo.  n 
Item  in  epitome  moralis  Philosophia?  : 
«  Stoicas,  inquit,  illas  de  fato,-  seU  Valla?  ab¬ 
surdas  imaginationes,  quae  propter  divinam 
gubernationem  adimunt  libertatem  volun¬ 
tati,  fugiamus.  » 

Tertio,  amplectitur  philosophorum  senten¬ 
tias,  quas  antea  Scripturis  contrarias  esse 
dicebat  :  «  Haec,  inqurt,  est  libertas  volun¬ 
tatis,  quam  philosophi  recte  tribuunt  ho¬ 
mini.  »  Item  :  «  Honestius  »,  inquit,  «  Plato 
docuit,  »  Et  in  Epitome  moralis  philosophiae, 
«  Est,  inquit,  prudentissime  ab  Aristotele 
addita  rationis  descriptio.  » 

Quarto,  admittit,  esse  in  rebus  contin-r 
gentiam  et  libertatem,  quam  simpliciter  ante 
negaverat:  «  Concedendum  est,  inquit,  quod 
Scriptura  Apostolica  tribuat  homini,  etiam 
nunc  post  lapsum,  libertatem  aliquam  dili¬ 
gendi  ea,  quae  sunt  subjecta  rationi.  Et  in¬ 
fra  :  Haec  Manichaea  imaginatio  horribile 
mendacium  est,  et  ab  hoc  errore  mentes  ab¬ 
ducendae  sunt  et  docendae,  agere  aliquid  li¬ 
berum  arbitrium.  » 

Quinto  negat,  Deum  esse  causam  peccati 
quod  tam  impudenter  antea  asserebat:  «Est, 
inquit,  haec  et  pia  sententia,  utraque  manu, 
et  verius  toto  pectore  tenenda,  Deum  non 
esse  causam  peccati,  nec  velle  peccatum.  Et 
infra  :  Nec  figurae  illae  verborum  in  sermone 
hcbraico  pugnant  cum  hac  sententia,  Indu¬ 
rabo  cor  Pharaonis,  et  similes.  Certum  est 
enim  hebraica  phrasi  significare  permissio¬ 
nem,  non  efficacem  voluntatem.  »  Ex  hi$ 
enim  facile  potest  intelligi  quam  sint  adver¬ 
sarii  inconstantes  in  rebus  etiam  gravissimis; 
Sed  his  omissis  ad  confirmandam  veritatem 
accedamus. 


CAPUT  VI. 

'Non  posse  ab  insigni  temeritate  defendi  modum 
loquendi  adversariorum ,  qui  nomen  liberi 
arbitrii ,  in  nomen  servi  arbitrii  mutaverunt. 

Ut  igitur  vera  et  Catholica  sententia  con¬ 
firmetur,  tria  sunt  ordine  probanda.  Primo, 
non  posse  adversarios  ullo  colore  defendi  ab 

insigni  temeritate,  quod  nomen  liberi  arbi¬ 
trii  tantopere  detestentur,  et  in  nomen  servi 
arbitrii  commutare  tentaverint.  Secundo,  ex 
doctrina  fidei  manifeste  deduci,  hominem, 
etiam  post  lapsum,  libero  arbitrio  praeditum 
esse,  saltem  in  actionibus  civilibus,  et  exter¬ 
nis.  Tertio,  idipsum  certum  et  evidens  esse 
in  vera  philosophia  et  naturali  lumine  ra¬ 
tionis. 

Quod  attinet  ad  primum,-  tribus  argumen¬ 
tis  probare  possumus,  adversarios  non  sine 
maxima  temeritate  nomen  liberi  arbitrii  abo¬ 
lere,  vel  in  nomen  servi  arbitrii  commutare 
voluisse.  Primum  enim,  serio  nos  admonet 
Apostolus  Paulus  in  priore  epist.  ad  Timoth. 
cap.  6.  ut  fugiamus  vocum  novitates.  At  no¬ 
men  servi  arbitrii  in  Ecclesia  Catholica,  per 
totos  mille  quingentos  annos  numquam  fuit 
auditum,  cum  tame.i  ab  ipso  principio  na¬ 
scentis  fidei,  ac  deinceps  variis  aetatibus  num¬ 
quam  defuerint  haeretici,  qui  liberum  arbi¬ 
trium,  vel  nimium  extulerint,  vel  etiam  con¬ 
tra  nimium  depresserint. 

Deinde,  omnes  omnino  scriptores  Ecclesi¬ 
astici,  qui  singulis  aetatibus  fidem  Catholicam 
propugnaverunt,  disertis  verbis  liberum  ar¬ 
bitrium  docuerunt.  Neque  opus  erit  magno 
labore  testimonia  Patrum  conquirere.  Nam 
et  obvia  sunt,  et  adversarii  id  non  negant. 

Haec  enim  sunt  verba  Calvini,  quem  in  hac 
palaestra  praecipuum  adversarium  habemus 
lib.  2.  Institutionum,  cap.  2.  §  i.  «  Semper 
apud  Latinos  liberi  arbitrii  nomen  extitit ; 
Graecos  vero  non  puduit  arrogantius  usurpare 
vocabulum,  siquidem  doxcijouotov  dixerunt.  » 
Quanta  igitur  temeritas  est,  nunc  demum 
abolere  velle  vocabulum,  quod  ipse  fateris 
apud  omnes  scriptores,  tum  Latinos,  tum 
Graecos  semper  in  usu  fuisse  ? 

Denique  vel  hoc  nomen  est  bonum  vel  ma¬ 
lum  ;  verum  aut  falsum  ;  utile  vel  noxium. 
Si  bonum,  verum,  utile  ;  certe  etiam  reti¬ 
nendum  :  si  malum,  falsum,  noxium  et  (ut 
Lutherus  loquitur)  a  Satana  magistro  in  Ec¬ 
clesiam  invectum;  cum  satis  constet  ab  initio 
Ecclesiae  ccepisse,  et  ad  nos  usque  propaga¬ 
tum,  sequitur  Ecclesiam  fuisse  semper  valde 
infirmam,  quippe  quae  neque  initio  prohibere 
potuerit,  quo  minus  perniciosum  hoc  voca¬ 
bulum  a  Satana  inveheretur,  neque  postea 
per  totos  mille  quingentos  annos  illud  explo¬ 
dere,  aut  abolere  valuerit.  Et  ubi  est  illud  : 
Portx  inferi  non  prwvalebunt  adversus  eam  ? 


et,  Ecclesia  est  columna  et  firmamentum  veri¬ 
tatis. 

Respondebit  Calvinus,  nomen  liberi  arbi¬ 
trii  esse  ambiguum  :  et  siquidem  liberum  di¬ 
catur  arbitrium  a  coactione,  nomen  esse  bo¬ 
num  et  verum  ;  si  a  necessitate,  perniciosum 
et  falsum.  Et  quoniam  hoc  tempore  a  ple- 
risque  accipitur  pro  libero  a  necessitate,  ideo 
merito  explodendum  videri,  ne  propter  am¬ 
biguitatem  suam  fidelibus  noceat.  At  falsum 
est,  nomen  hoc  esse  ambiguum.  Nam  (ut  in 
libro  superiore  ostendimus)  nullo  modo  po¬ 
test  intelligi  liberum  arbitrium,  si  non  sit  li¬ 
berum  a  necessitate,  et  non  hoc  tempore  so¬ 
lum,  sed  omnibus  saeculis  acceptum  est  hoc 
vocabulum  pro  facultate  animi  indetermi¬ 
nata,  et  libera  ad  utramque  partem,  ac  per 
hoc  libera  a  necessitate.  Id  quod  testimoniis 
Scripturae  et  Patrum,  et  rationibus  variis 
confirmavimus. 

At,  inquiunt,  hoc  vocabulum  sumptum  est 
a  philosophis,  et  in  divinis  litteris  nusquam 
legitur.  A  quibus  igitur  sumendum  erat  ?  a 
sutoribus  ne  et  cementariis  ?  et  si  Scriptura 
divina  voces  a  poetis  accipit,  ut  Arcturi,  Ori¬ 
onis,  Pleiadum,  quae  leguntur  in  Job  cap. 
xxxvii.  et  xxxviii.  et  in  Amos  cap.  5.  quid 
mirum  est,  si  Ecclesia  voces  aliquas  accipiat 
a  philosophis  ?  et  quamvis  in  divinis  literis 
non  sint  hae  duae  voces  simul  junctae  quoad 
sonum,  liberum  arbitrium,  tamen  invenitur 
altera  cum  alterius  periphrasi,  ut  Numeri 
xxx.  In  arbitrio  viri  erit,  ut  faciat  vel  non  fa¬ 
ciat  (1).  Quid  enim  est,  in  arbitrio,  ut  faciat, 
vel  non  faciat  nisi  in  arbitrio  libero  ad  utrumli¬ 
bet?  sic  etiam  vox  illa  Graeca,  avts^ouaiov, 
quam  Calvinus  tantopere  detestatur,  non  in¬ 
venitur  fortasse  in  Scripturis,  tamen  in¬ 
venitur  pars  una  cum  alterius  partis  peri¬ 
phrasi,  Ut  I.  Cor.  VII.  lUoUffl' av  E/Et  7TEpt  TOutSfou 

SeX^jascto;,  id  est,  potestatem  habens  propriae 
voluntatis.  Quid  enim  est  potestas  propriae 
voluntatis,  nisi  auTa;c.u<jtov, 

Adde  ultimo,  non  esse  mirandum,  si  hae 
vocds  crebnius  a  Patribus,  quam  a  Scripturis 
sanctis,  vel  etiamsi  solum  a  Patribus  usur¬ 
pantur,  quoniam  haereses,  quae  liberum  ar¬ 
bitrium  oppugnant,  post  conditas  Scripturas 
sunt  exortae,  et  ipsae  sunt,  quae  has  voces  fre¬ 
quentare  vel  excogitare  coegerunt,  quemad¬ 
modum  in  aliis  similibus,  ut  Trinitatis  <5goou- 
<j(ou  0eotoxou  factum  esse,  ipsi  etiam  adver¬ 
sarii  confitentur, 


(1)  Num.  XXX.  14, 


CAPUT  YH. 

CAPUT  YII. 

Secundum  fidem  Catholicam  hominem  esse 
liberi  arbitrii  in  rebus  civilibus,  probatur  c.v 
divinis  litteris. 

Jam  vero  liberi  arbitrii  hominem  esse  in 
rebus  civilibus  (quod  secundo  loco  propositum 
luerat)  secundum  doctrinam  fidei,  probatur 
ex  divinis  litteris. 

Ac  primum,  accedant  ea  testimonia,  qiue 
tribuunt  homini  post  lapsum,  electionem  di¬ 
versarum  rerum.  Noqhe  enim  intelligi  potest 
verte  electionis  potestas,  sine  vera  arbitrii  li¬ 
bertate.  Nam  ut  in  i.  libro  demonstravimus, 
electio  est  actus  maxime  proprius  Uberi  ar¬ 
bitrii.  Sunt  igitur  haec  testimonia.  Numeri 
xxx.  In  arbitrio  viri  erit,  sive  faciat,  sive  non 
faciat  (1).  Josue  xxiv.  Optio  vobis  datur,  eligite 
hodie  quod  vobis  placet.  II  Reg.  xxiv.  Trium 
tibs  datur  optio,  elige  unum  quod  voluerit  ex 
his.  III  Reg.  iix.  Postula  quod  vis,  nt  dem 
tibi.  Dan.  xm.  Augustae  mihi  sunt  undique ,  et 
quid  eligam  ignoro  (!)■. 

Secundo,  huc  pertinent  ea  testimonia,  qua? 
docent,  hominem  aliqua  posse  facere,  quae 
non  facit  :  et  contra,  facere  aliqua,  quae  po¬ 
tuisset  non  facere.  Hinc  enim  apertissime 
patet,  liberum  esse  in  ejusmodi  homine,  ut 
pro  arbitrio  faciat  vel  non  faciat,  m.  Regum, 
ni.  Quia  postulasti  verbum  hoc,  et  nonpostula- 
sti  divitias,  aut  animas  inimicorum  tuorum , 
sed  postulatti  sapientiam,  etc.  (2).  Potuit  igitur 
Salomon  postulare  divitias,  et  non  postulare 
sapientiam,  et  tamen  non  divitias,  sed  sa¬ 
pientiam  postulavit,  Ecclesiast.  xxxi.  Qui  po¬ 
tuit  jtransg  redi,  et  non  est  transgressus  etc.  i.  Cor. 
ix.  Non  sum  liber  ?  non  sum  Apostolus  ?  (3) 
etc.  Quo  loco  docet  Apostolus,  potuisse  se 
circumducere  sororem,  et  ab  Ecclesiis  sum¬ 
ptus  accipere,  sed  neutrum  facere  voluisse. 
Act.  v.  Nonne  manens  tibi  manebat,  et  venun¬ 
datum  intuaerat  potestate  (4)?hoc  est,  Nonne 
poteras  (Anania)  agrum  tuum  non  vendere  ? 
et  posteaquam  vendideras,  nonne  poteras 
pretium  tibi  retinere?  quis  te  agrum  vendere 
aut  Deo  pretium  offerre  coegit  ?  poterat  igi¬ 
tur  vendere  et  non  vendere,  et  offerre  et  non 
offerre. 

Neque  satisfaceret,  qui  responderet,  in 


hoc  loco,  et  superiore  agi  de  libertate  a  pra- 
cepto,  non  de  libertate  a  naturali  necessitate. 
Nam  libertas  a  praecepto  includit  libertatem 
a  naturali  necessitate  ;  alioqui  inepta  et  ri¬ 
dicula  essent  praecepta,  si  is,  cui  praecipitur, 
non  esset  liber  a  naturali  necessitate.  Nam 
si  Ananias  non  potuisset  non  vendere  agrum, 
aut  pretium  illud  Apostolis  non  offerre,  sed 
necessario  cl  agrum  vendidisset,  et  pretium 
Apostolis  obtulisset,  inepte  dixisset,  B.  Bo¬ 
trus,  Nonne  manens  tibi  manebat,  et  venun¬ 
datum  in  tua  erat  potestate  ? 

Tertio,  accedant  illa  testimonia  quae  con¬ 
ditionem  continent.  Ea  siquidem  virtutem 
includunt  liberam  oppositorum  optionem 
Isaice  i.  Si  volueritis  et  audieritis  me,  bona 
terrae  comedetis.  Matth.  xix.  Si  vis  ad  vitam 
ingredi,  serva  mandata.  Ibidem  :  Si  vis  per¬ 
fectus  esse,  vade,  vende  omnia  quae  habes.  Luc. 
ix.  Si  quis  vult  post  me  venire,  abneget  se  ip¬ 
sum  etc.  (5). 

t)uarto,  praedictis  locis  aidjuugi  posgunlea, 
quae  continent  reprehensionem  cum  interro¬ 
gatione.  Sequitur  enim  inde  potuisse  homi¬ 
nem  non  facere  id,  propter  quod  reprehen¬ 
ditur.  Genes,  m.  mulieri  dicitur  :  Quare  hoc 
fecisti  ?  serpenti  vero,  qui  expers  est  rationis 
et  libertatis,  non  dicitur  :  Quare  hoc  fecisti, 
sed,  Quia  hoc  fecisti.  Genes,  iv.  Quare  iratus 
es  ?  et  quare  concidit  vultus  tuus  ?  Potuit  igi¬ 
tur  et  Eva  illud  non  facere,  quod  fecit.  Et 
Cain  non  irasci,  neque  vultum  prae  moerore 
dejicere.  Neque  enim  ovi  dicitur,  Quare  fugis 
lupum  ?  non  enim  potest  non  fugere  lupum. 
Neque  lupo  dicitur  :  Quare  agnum  devoras  ? 
quia  non  potest  aliud  facere. 

Quinto,  adjici  possunt  omnia  testimonia, 
quae  continent  laudes  sanctorum  Patrum, 
Noe,  Abraham,  Isaac,  Jacob,  Joseph,  Mosis, 
Job,  David,  Tobiae,  Prophetarum  denique 
omnium.  Item  illa,  quae  continent  praecepta, 
consilia,  cohortationes,  qualia  sunt  P^verbia 
Salomonis,  liber  Ecclesiastici,  magna  pars 
Psalmorum  :  Prophetarum,  Evangeliorum, 
Epistolarum  Petri,  Pauli,  Joannis,  JacObi, 
Judae.  Ilaec  enim  omnia  significant,  hominem 
esse  liberi  arbitrii,  ut  S.  Augustinus,  colligit 
in  libro  de  gratia  et  libero  arbitrio  cap.  2. 

Postremo,  addantur  ea  testimonia,  quae 
probant,  primum  hominem  ante  lapsum 
praeditum  fuisse  libero  arbitrio  ;  quale  est  il- 


(1)  Jos.  XXIV,  15;  II  Reg.  XXIV,  12;  III  Reg.  III,  5;  Dan.  XIII,  22.-(2)  III  Rfeg.  III,  \  1  .-(3)  Eccl . 
XXXI,  10;  I  Corin.  IV,  1.  —  (4)  Act.  V,  4.  -  (5)  Isai.  I,  19;  Matth.  XIX,  17  ;  ibid.  XIX,  21  ;  Luc- 
IX,  23. 

lud  Eccles.  xv.  Deus  creavit  hominem ,  et  reli¬ 
quit  illum  in  manu  eonsilii  sui  etc.  (1).  Nam  ipse 
etiam  Calvinus  propter  hunc  locum  fatetur, 
primum  hominem  ante  lapsum  libero  arbi¬ 
trio  praeditum  fuisse  lib.  i.  Instit.  cap.  15. 
§.  8.  et  lib.  ii.  cap.  5.  §.  18.  Quamvis  enim 
adversarii  aliam  esse  velint  rationem  homi¬ 
nis  ante  lapsum  et  post  lapsum,  quod  attinet 
ad  arbitrii  libertatem  :  nos  tamen  facile  pro¬ 
bare  possumus  etiam  post  lapsum  hominem 
esse  liberi  arbitrii,  si  fuit  ante  lapsum.  Nam 
tota  ratio  Calvini  (ut  postea  videbimus)  cur 
homo  careat  libero  arbitrio,  est  in  eo  posita, 
quod  libertas  hominis  pugnet  cum  provi¬ 
dentia  Dei.  At  providentia  Dei  non  incepit 
a  lapsu  hominis,  sed  fuit  etiam  antea,  cur 
igitur  impedietur  post  lapsum  hominis  a  li¬ 
bero  arbitrio,  si  ante  lapsum  non  impedieba¬ 
tur  ? 

Quid,  quod  ex  hoc  ipso,  quod  Deus  provi¬ 
dentiam  rerum  omnium  habet,  sequitur,  ut 
homo  Ubertate  fruatur  arbitrii  ?  Nam  provi¬ 
dentiae  divinae  illud  est  proprium,  non  de¬ 
struere  ,  sed  conservare  naturas.  Disponit 
enim  suaviter  omnia,  ut  legimus  Sapient.  8. 
et,  ut  inde  colligit  S.  August.  lib,  vn,  de  Ci¬ 
vitate  Dei  cap.  30.  sic  administrat  omnia,  quae 
creavit,  ut  etiam  ipsa  proprios  exercere  et 
agere  motus  sinat.  Itaque  cum  natura  ratio¬ 
nalis  libertatem  arbitrii  postulet,  eamque  ab 
initio  a  conditore  perceperit  :  sic  hominem 
divina  providentia  gubernat  et  regit,  ut 
liberam  ejus  electionem  nullo  modo  impe¬ 
diat. 

Atque  hoc  est  quod  voluerunt  Origenes 
lib.  m.  de  principiis  cap.  3.  Gregorius  Nys- 
senus  lib.  vii  de  Philosophia  cap.  I.  lib.  vm. 
cap.  ult.  Theodoretus  in  epitome  divinorum 
decretorum  cap.  de  Providentia,  et  Joan. 
Damascenus  lib.  n  de  fide  cap.  29,  cum  scri¬ 
pserunt,  liberas  hominum  actiones  non  fieri 
a  prodentia,  sed  ab  hominum,  ratione  et 
consilio.  Non  enim  significare  voluerunt, 
providentiam  Dei  non  se  extendere  ad  om¬ 
nia  singularia,  cum  hoc  ibidem  fateantur,  et 
probent,  sed  non  determinari  ad  unum  ac¬ 
tiones  hominum,  neque  necessitatem  eis  a 
providentia  adferri ;  quemadmodum  deter¬ 
minantur  ea,  quse  libera  non  sunt,  eisque 
necessitas  quaedam,  ut  non  possint  alio  modo 
fieri.  Sed  de  his  plura  dicentur  in  responsio¬ 
ne  ad  argumenta. 


(l)Eccl.  XV.  14. 


CAPUT  VIII. 

Probatur  idem  ex  traditione  veterum  Patrum. 

Quod  ex  Scripturis  probavimus,  hominem 
etiam  post  lapsum  liberi  esse  arbitrii  in  ac¬ 
tionibus  civilibus ,  et  externis,  idem  nunc 
probare  aggredimur  ex  traditione,  et  testi¬ 
moniis  veterum  Patrum.  Ac  primum  notabi¬ 
mus  testimonia  eorum  Patrum,  qui  pro  hae¬ 
reticis  habuerunt  eos,  qui  liberum  negabant 
arbitrium.  Deinde,  singulas  eorum  sententias 
adferemus. 

Fuerunt  igitur  permulti,  propterea  quod 
liberum  negarent,  inter  haereticos  ab  anti¬ 
quis  Patribus  numerati.  Primis  enim  Eccle¬ 
siae  temporibus  Clemens  lib.  m.  Recognitio¬ 
num,  notavit  Simonem  Magum  hsereseos, 
quod  affirmaret  hominem  carere  libero  ar¬ 
bitrio.  Deinde,  inter  haereses Bardesanis, qui 
vixit  circa  annum  Domini  170.  ponit  hanc 
ipsam  de  libero  arbitrio  S.  Augustinus  lib. 
de  haeres,  cap.  35.  Inter  errores  Manichaeo¬ 
rum,  quorum  auctor  Manes  centum  annis 
Bardesane  posterior  fuit,  numerat  S.  Hiero¬ 
nymus  in  praefatione  dialogorum  adversus 
Pelagianos,  quod  tolleretur  ab  eis  liberum 
voluntatis  arbitrium.  Eadem  hseresis  fuit 
etiam  Priscilliani,  qui  vixit  circa  annum  Do- 
min  390.  quam  refert  S.  Augustinus  in  lib. 
de  haeres,  cap.  70.  damnat  autem  S.  Leo  in 
epist.  91.  ad  Turbium,  et  Concillium  Braca- 
rense  primum,  can.  10. 

Hunc  veterum  haereticorum  errorem  reno¬ 
vavit  postmodum  Petrus  Abailardus,  qui 
propterea  tum  ab  Innocentio  Papa  Ii.  tum  a 
Concilio  Senonensi  damnatus  fuit,  ut  cogno¬ 
sci  potest  ex  epist.  S.  Bernardi  194,  et  ex  lib. 
iii.  vitae  ejusdem  Bernardi  cap.  5.  Eumdem 
postea  renovavit  Joan.  Wiclefus,  teste  Tho- 
ma  Waldensi  tom.  1  lib.  1.  art.  1  cap.  28.  et 
iterum  erroremeumdem  damnavit  Concilium 
Constantiense  sess.  8.  Cum  igitur  toties  hic 
error  a  Patribus  notatus,  a  Pontificibus  et 
Conciliis  damnatus  fuerit ;  certe  mirari  non 
debent  hujus  temporis  novatores,  si  eos  inter 
haereticos  numeravimus,  Eorumque  senten¬ 
tias  Leo  X.  et  consequentes  Pontifices,  nec- 
non  Tridentinum  Concilium  QEcumenicum 
cum  aliis  multis  diversarum  provinciarum 
Synodis  damnaverunt. 

At,  inquiunt,  veteres  haeretici,  Simon  Ma¬ 
gus,  Bardesanes,  Manicliaeus  Priscillianus, 
non  simpliciter  negabant  liberum  arbitrium, 
sed  vel  inducebant  duo  principia  coaeterna, 
unum  bonum,  alterum  malum  ;  vel  fato,  et 
stellis  homines  alligabant  :  unde  sequebatur, 
ut  peccata  hominum,  vel  principio  illi  malo, 
vel  stellis,  npn  autem  ipsis  hominibus  tribue¬ 
rentur.  Sed  quid  hoc  ad  causam?  veteres  enim 
Patres,  non  solum  reprehendunt  in  antiquis 
illis  haereticis  causam,  unde  impellebantur 
ad  negandum  liberum  arbitrium,  sed  etiam 
disertis  verbis  id  notant,  quod  negarent  libe¬ 
rum  arbitrium. 

Quin  etiam  unum  ex  argumentis,  quibus 
utebantur  ad  refellenda  duo  principia,  sive 
duas  naturas,  ‘et  fata  illa  stellarum,  erat,  quia 
sequebatur  homines  carere  libero  arbitrio, 
quod  semper  fuit  in  Ecclesia  dogma  certissi¬ 
mum.  Certe  S.  Hieronymus  in  preefat.  dialo- 
gor.  adver.  Pelagianos,  dum  ita  loquitur  : 
(i  Manichaeorum  est,  hominum  damnare  na¬ 
turam,  et  Uberum  auferre  arbitrium.  » 

Disertis  verbis  duos  Manichaeorum  distinxit, 
atque  damnavit  errores ;  quorum  alterum  ad 
se  pertinere,  quicquid  de  altero  sit,  Calvi¬ 
nus  et  Bucerus,  eorumque  Sectarii,  negare 
non  possunt.  Sed  veniamus  ad  ipsas  Patrum 
sententias  breviter  recitandas. 

CAPUT  IX. 

Adfcnmtur  testimonia  ipsorum  Patrum. 

Sanctus  Irenaeus  lib.  iv.  cap.  71.  «  Consi¬ 
lium,  inquit,  bonum  dat  omnibus,  posuit  au. 
tem  Deus  in  homine  potestatem  electionis, 
quemadmodum  et  in  Angelis.  »  Et  cap.  72. 
«  Si  igitur  non  in  nobis  esset  facere  heee,  aut 
non  facere,  quam  causam  habebat  Aposto¬ 
lus,  et  multo  prius  ipse  Dominus  consilium 
dare,  quae  quidem  facere,  a  quibus  vero  ab¬ 
stinere  ?» 

Clemens  Alexandrinus  lib.  1.  Stromatum, 
pag.  65.  «  Sed,  inquit,  nec  laudes,  nec  vi¬ 
tuperationes,  nec  honores,  nec  supplicia 
justa  essent,  si  anima  non  habeat  liberam  po 
testatem.  » 

Origenes  lib.  II.  contra  Celsum  pag.  780. 
«  Videamus,  inquit,  quidCelsus  dicat  postea. 
Hic,  inquit,  cum  Deus  esset,  praedixit,  et 
omnino  oportebat  fieri  quod  praedixerat. 
Deus  ergo  suos  discipulos,  et  Prophetas,  cum 


quibus  cibum  et  potum  sumebat,  eo  neces¬ 
sitatis  adduxit,  ut  contra  jus  ac  pietatem  fa¬ 
cerent.  Respondebimus  et  ad  haec,  quando 
jubes,  ut  ne  ipsa  quidem  argumenta  praeter¬ 
eam,  quae  mihi  videntur  frivola.  Celsus  pu¬ 
tat,  quod  aliquis  praescius  praedixit,  ideo 
fieri,  quia  praedictum  est :  nos  vero  hoc  non 
concedentes,  dicimus,  non  praedictorem  cau¬ 
sam  esse  futuri,  sed  futurum  illud  quod  om¬ 
nino  eventurum  erat,  etiam  nemine  praedi¬ 
cente,  praecognitori  causam  praedicendi  de¬ 
disse,  totum  enim  in  praecognitione  vatisest, 
cum  alterutrum  fieri  possit,  fore  hoc  alte¬ 
rum,  non  dicimus  praecognitorem  adimere 
possibilitatem,  ut  vel  fiat,  vel  non. 

Quibus  verbis  Origenes  diluit  objectionem 
Celsi,  qui  probare  conatus  fuerat,  Christum 
praedicendo  proditionem  Judae,  attulisse  ne¬ 
cessitatem  ipsi  Judae,  ut  facinus  illud  prodi¬ 
tionis  committeret;  quia  necesse  erat  fieri, 
quod  Christus  Deus  futurum  esse  praedixe¬ 
rat.  Respondet  igitur  Origenes,  praedictio¬ 
nem  non  adferre  necessitatem,  quia  non 
ideo  res  fit,  quia  praecognita  est,  sed  ideo 
praecognita  est,  quia  futura  erat.  Quare 
paulo  infra  docet,  Judam  sic  prodidisse  Do¬ 
minum,  ut  potuerit  non  prodere,  atque  ita 
concordat  praescientiam  cum  contingentia 
et  libertate.  Idem  etiam  Origenes  lib.  3.  de 
principiis  cap.  1  copiose  probat,  hominem 
esse  Uberi  arbitrii,  et  respondet  ad  omnia 
argumenta,  quae  nunc  adversarii  proferunt, 
quaeque  ab  antiquis  haereticis  profereban¬ 
tur. 

Eusebius  Caesariensis  lib.  vi.  de  praepa¬ 
rat.  Evangel.  cap.  v.  probat  optimis  argu¬ 
menti^,  libertatem  anecessitate  non  pugnare 
cum  providentia  :  «  Nam,  inquit,  si  eventura 
omnino  sunt  prospera,  vel  adversa  unicui¬ 
que  homini,  estque  necesse  haec  me  agere, 
et  te  illa,  quid  oportet  cura ,  laboreque  confi¬ 
ci?»  Et  infra:  «Quomodo,  inquit,  cum  sentia¬ 
mus  nostra  nos  appetitione  moveri,  non 
omnino  amentissimum  erit  ab  exteriori  qua¬ 
dam  vi,  quasi  animi  expertes  moveri  nos 
credere  ?  sic  enim  libera  voluntate  alia  fu¬ 
gimus,  alia  sequimur,  ut  quemadmodum 
dolere,  gaudere,  videre,  audire,  non  ratio¬ 
cinando,  sed  reipsa  comprehendimus  :  ita 
a  nostro  ipsorum  consilio,  aut  ad  fugiendum, 
aut  ad  sequendum  moveri  nos  profecto  sen¬ 
tiamus.  Quas  ob  res  rationalis  naturae  liber¬ 
tas  jure  negari  non  potest.  » 

S.  Athanasius  in  serm.  de  passione  et 
cruce  Domini,  proposita  quajstione,  an  quae 

sunt  divinitus  praacognita,  et  praedicta  ex 
necessitate  eveniant,  ita  respondet  :  «  Non 
propheta  istarum  rerum  auctor  est,  aut  cau¬ 
sa,  sed  ipsorum  voluntas,  quin  potius  ipsi  in 
causa  fuerunt,  ut  talia  de  ipsis  Propheta; 
praedivinai*ent.  Prophetae  proprium  est  futu¬ 
ra  prospicere  et  non  hallucinari,  hominum 
autem  est  agere  quod  velint.  » 

S.  Basilius  in  serm.  de  libero  arbitrio  : 
<(  Quod,  inquit,  in  hominis  potestate  situm 
est  liberum  arbitrium,  in  eligendo  et  non  eli¬ 
gendo  situm  est.  »  Item  in  oratione,  quod 
Deus  non  sit  auctor  malorum  :  «  Cur,  inquit, 
anima  ad  malum  suscipiendum  apta  fuit? 
propter  liberum  arbitrium,  quod  maxime  ra¬ 
tionalem  naturam  decet.  Soluta  enim  ab 
omni  necessitate,  et  voluntariam,  ac  in  sua 
potestate  sitam  vitam  a  conditore  adepta  per 
boc  ad  imaginem  Dei  creata  est.» 

S.  Gregorius  Nazianzenus  in  i.  Apologet, 
non  procul  ab  initio  :  «  Singularis,  inquit,  et 
eximia;  Dei  bonitatis  argumentum  est,  facere 
ut  nostra  quoque  aliqua  ex  parte  sit  virtus, 
nec  natura  nobis  inseratur,  sed  voluntate, 
animique  proposito  excolatur,  arbitriique 
libertate,  parem  in  utramque  partem  motum 
habente.  » 

S.  Gregorius  Nyssenuslib.  ix.  de  philoso¬ 
phia  cap,  3  :  «  Omnis,  inquit,  qui  consultat, 
quasi  in  ejus  potestate  existente  electione 
de  operabilibus  consultat,  ut  quod  per  con¬ 
silium  decernitur  eligat,  et  eligens  faciat. 
Necesse  igitur  est  eum,  qui  consultat,  Domi¬ 
num  esse  actionum.  Si  enim  non  fuerit  Do¬ 
minus  actionum,  ex  superfluo  consultat ;  si 
vero  hoc  ex  necessitate  assistit  vi  rationali 
liberum  arbitrium,  aut  enim  non  erit  ratio¬ 
nalis,  aut  dominium  suarum  actionum  obti¬ 
nebit  :  dominari  autem  actionum  omnino  li¬ 
beri  arbitrii  est.  » 

S.  Joannes  Chrysostomus  homil.  60.  in 
Matth.  explicans  illnd  ;  «  Neccsse  est,  ut  ve¬ 
niant  scandala.  Necessitatem,  inquit,  dicit, 
non  quia  libertatem  voluntatis,  potestatem¬ 
que  liberi  arbitrii  tollat  :  nec  quia  necessitati 
rerum  humanam  vitam  subjiciat,  sed  quod 
omnino  venturum  est,  pronunciat.  »  Et  in¬ 
fra  :  «  Non  quia  futura  scandala  praedixit, 
idcirco  veniunt;  sed  quoniam  futura  erant, 
idcirco  praedixit.  »  Et  serm.  2.  de  Fato  : 
«  Deus  dicit,  posui  ante  te  vitam  et  mortem, 
ad  quod  volueris,  extende  manum  tuam. 
Daemon  dicit,  non  est  in  te  quod  extendas 
manum  tuam,  sed  necessitate  quadam  et  vi 
id  agis.  Videntur  ne  tibi  haec  flde  digniora?» 


S.  Epiphanus  haeres.  16.  «  Quare,  inquit, 
omnibus  manifestum,  clarumque  ac  minime 
ambiguum  est,  quod  liberum  arbitrium  ex¬ 
hibuit  nobis  Deus,  dicens,  si  volueritis  et 
audieritis  me,  bona  terree  comedetis.  » 

S.  Cyrillus  lib.  ii.  in  Joan.  cap.  liv.  «  Li¬ 
berum,  inquit,  hominis  arbitrium  his  verbis 
ostendit,  qui  ad  alterutrum  secundum  animi 
sui  judicium  potest  proficisci.  »  Et  lib.  iv. 
cap.  7.  «  Non  possumus,  inquit,  secundum 
Ecclesia1,  veritatisque  dogmata  liberam  po¬ 
testatem  hominis,  quod  liberum  arbitrium 
appellatur,  ullo  modo,  negare.  »  Et  lib.  ix. 
cap.  10.  «  Rationali  creatura;  liberam  pote¬ 
statem  creator  largitus  est,  et  sum  voluntatis 
habenas  unicuique  commisit,  ut  in  eo  sit, ' 
quidquid  probaverit  eligere.  » 

S.  Joan.  Damascenus  lib.  ii.  de  fide  cap. 
20.  «  In  nobis,  inquit,  sunt  ea,  quorum  su¬ 
mus  liberam  adepti  potestatem,  et  facere  et 
non  facere.  » 

Thcophylactus  in  commcnt.  ad  cap.  xv. 
Luca;  :  «  Rationalis,  inquit,  ad  quam  subse¬ 
quitur  liberum  arbitrium  substantia  est  ho¬ 
minis,  omne  enim  rationale  liberi  arbitrii  est.» 

Jam  ex  Latinis  Tertullianus  lib.  n.  adver¬ 
sus  Marcionem  ante  medium  :  «  Tota  liber¬ 
tas  arbitrii  in  utramque  partem  homini  con¬ 
cessa  est,  ut  sui  dominus  constanter  occur¬ 
reret,  et  bono  sponte  servando,  et  malo 
sponte  vitando.  » 

S.  Cyprianus  lib.  1  epist.  3.  ad'  Cornei. 

«  Homo,  inquit,  libertati  sua;  relictus,  et  in 
arbitrio  proprio  constitutus,  sibimet  ipsi  vel 
mortem  appetit,  vel  salutem.  » 

S.  Hilarius  in  Psal.  n.  «  Unicuique,  inquit, 
nostrum  libertatem  vitae,  sensumque  per¬ 
misit  non  necessitatem  in  alterutrum  affi¬ 
gens.  »  * 

Sanctus  optatus  Milevitanus  lib.  Vli.  in 
Parmeniam.  «  Homicida,  inquit,  potest  sce¬ 
lus  facere,  potest  et  non  facere,  et  eaetera 
hujusmodi,  in  quibus  liberum  habetur  arbi¬ 
trium.  » 

S.  Ambrosius  in  comment.  Psal.  xl.  «  Ho¬ 
mini,  inquit,  ‘dedit  eligendi  arbitrium  quid 
sequatur.  » 

S.  Gaudentius  Brixianus  tract.  3.  in  Exod. 

«  Libertatem,  inquit,  diximus  arbitrii,  quia 
voluerunt  Judaei  facere  quod  fecerunt,  et  si 
noluissent,  non  fecissent.  »  Et  infra  :  «  Prae¬ 
scientia  quidem  Dei  non  fallitur,  sed  nec 
homini  concessa  semel  voluntatis  libertas 
aufertur,  ne  nihil  de  eo  judicare  possit,  qui 
liber  non  fuerit  in  agendo,  » 

S.  Hieronimus  in  epist.  ad  Ctesiphontem 
extrema  :  «  Frustra,  inquit,  blasphemas,  et 
ignorantium  auribus  ingeris,  nos  liberum  ar¬ 
bitrium  condemnare.  Damnetur  ille ,  qui 
damnat.  »  Item  commentar,  cap.  xxvi.  Hie- 
remiaj,  explicans  illud  :  «  Forsitan  audient 
et  convertentur :  Verbum,  inquit,  ambiguum, 
lbrsitam  majestati  Domini  non  potest  conve¬ 
nire,  sed  nostro  loquitur  affectu,  ut  liberum 
homini  servetur  arbitrium,  ne  ex  praescien¬ 
tia  ejus,  quasi  ex  necessitate  vel  facere  quid, 
vel  non  facere  cogatur.  Non  enim  ex  eo, 
quod  Deus  scit  futurum  aliquid,  idcirco  fu¬ 
turum  est :  sed  quia  futurum  est,  Deus  no¬ 
vit  quasi  praescius  futurorum.  » 

S.  Augustinus  in  lib.  de  quantitate  animae 
cap.  36.  «Datum  est,  inquit, animae  liberum 
arbitrium,  quod  qui  nugatoriis  ratiocinatio¬ 
nibus  labefactare  conantur,  usque  adeo  caeci 
sunt,  ut  ne  ista  quidem  vana,  atque  sacrile¬ 
ga,  propria  voluntate  se  dicere  intelligant.  » 
Item  lib.  v.  de  Civit.  Dei  cap.  10  :  «  Quocirca 
nullo  modo  cogimur,  aut  retenta  praescientia  „ 
Dei  tollere  voluntatis  arbitrium  aut  retento 
voluntatis  arbitrio,  Deum,  quod  nefas  est, 
negare  praescium  futurorum  ;  sed  utrumque 
amplectimur,  utrumque  fideliter  et  veraciter 
confitemur.  »  Et  infra  :  «  Neque  ideo  peccat 
homo,  quia  Deus  illum  peccaturum  praesci¬ 
vit;  immo  ideo  non  dubitatur  ipsum  peccare 
cum  peccait,  quia  ille,  cujus  praescientia  falli 
you  potest,  non  fatum,  non  fortunam,  non 
aliquid  aliud,  sed  ipsum  peccaturum  esse 
praescivit,  qui  si  nolit,  omnino  non  peccat 
sed  si  peccare  noluerit,  etiam  hoc  ille  prae¬ 
scivit.  » 

Auctor  operis,  quod  inscribitur  Hypogno- 
sticumlib.  m.  non  procul  ab  initio  :  «  Ipsum, 
inquit,  liberum  arbitrium  in  hominibus  esse, 
certa  fide  credimus,  et  praedicamus  indubi¬ 
tanter.  »  Et  infra  :  «  Est  igitur  liberum  ar¬ 
bitrium,  quod  quisquis  negaverit,  Catholicus 
non  est.  » 

S.  Innocentius  I.  in  epist.  ad  Concilium 
Carthaginiense  :  «  Liberum,  inquit,  arbitrium 
cum  nasceremur  accepimus.  » 

S.  Leo  Papa  I.  serm.  16.  de  passione  Do¬ 
mini  :  «  Nec  praesciendo,  inquit,  quod  lacien¬ 
dum  esset,  coegit,  ut  fieret,  quamvis  ad  hoc 
carnem  assumpsisset,  ut  fieret.  » 

S.  Pi*osper  Aquitanus  in  responsione  ad 
object.  6.  Gallorum :  «  Liberum,  inquit,  ar¬ 
bitrium  nihil  esse,  vel  non  esse,  perperam 
dicitur.  » 

*  Ilis  addi  possent  recentiores,  S.  Grcgorius, 


S.  Fulgentius,  Venerabilis  Beda,  S.  Ansel- 
mus,  S.  Bernardus,  et  alii,  quos  de  indu¬ 
stria  pixetermittimus,  tum,  quod  obscurum 
non  sit,  eos  S.  Augustini  doctrinam  in  om¬ 
nibus  sequi,  tum,  quia  testimonia  ipsorum 
cum  aliis  pluribus  adseribentur,  cum  de  li¬ 
bero  arbitrio  in  actionibus  moralibus  disse¬ 
remus.  Nam  illa  omnia  testimonia,  si  proba¬ 
bunt  hominem  esse  liberi  arbitrii  in  actioni¬ 
bus  bonis  et  malis,  multo  magis  probabunt 
id,  quod  nunc  agimus,  hominem  videlicet 
esse  liberi  arbitrii  in  actionibus  indifferenti¬ 
bus  et  civilibus. 


CAPUT  X. 

Evidens  esse  lumine  rationis  naturalis ,  homi¬ 
nem  liberi  esse  arbitrii  in  actionibus  civili¬ 
bus  in  externis. 

Demonstravimus  hucusque  adversus  hte- 
reticos  libertatem  arbitrii  ,  et  testimoniis 
Scripturarum  et  Patrum  :  nunc  tum  adver¬ 
sus  eosdem  haereticos,  tum  adversus  paucis¬ 
simos  quosdam  Catholicos,  quos  cap.  5.  no¬ 
minavimus,  demonstrabimus  eamdem  arbitrii 
libertatem  ex  ratione,  ac  lumine  naturali. 

Prima  igitur  ratio  duci  potest  a  communi 
consensu  sapieatum,  etiam  ethnicorum.  Id 
enim  Peripatetici  docent,  ut  perspicuum  est 
ex  Aristotele  lib.  m.  Ethicor.  cap.  1.  2.  3. 
et  sequent.  Idem  Academici,  ut  plane  con¬ 
stat  ex  Platone  in  Gorgia,  et  alibi.  Idem 
etiam  Stoici,  qui  tamen  fatum  acerrime  de¬ 
fendebant.  Nam  (ut  scribit  S.  Augustin.'  lib. 
v.  de  Civit.  Dei  cap.  10.)  Stoici  esetera  om¬ 
nia  fato  subjiciebant  praeter  animos  huma¬ 
nos.  Quare  Plutarchus  in  lib.  de  Placitis 
Philosophorum,  affirmat,  Stoicos  de  liber¬ 
tate  arbitrii  idem  cum  Platone  sensisse.  Idem 
de  .Stoicis  et  Platonicis  confirmat  Grcgorius 
Nyssenus  in  libro  de  fato  cap.  I.  2.  et  3. 
quibus  etiam  adjungit  Sapientes  yEgypti. 
Marcus  etiam  Tullius  (eodem  Augustino  te¬ 
ste  lib.  v.  de  Civit.  Dei  cap.  9.)  maluit  Deo 
providentiam  auferre,  quam  homini  liberta¬ 
tem,  et  ita  ut  faceret  homines  liberos,  facit 
sacrilegos.  Cum  enim  libertatem  humanam 
cum  providentia  divina  copulare  non  posset, 
elegit  id  quod  erat  notius  quodque  in  se 
ipse  singulis  fere  momentis  experiri  videbat. 
Multorum  praeterea  Ethnicorum  testimonia 
adducit  Eusebius  lib.  vr.  de  praeparat.  Evan- 

gei.  cap.  G  et  7.  Denique  Calvinus  ipse  lib. 
2.  Institutio»,  cap.  2.  §.  2.  fatetur  Philoso¬ 
phos  summo  consensu  libertatem  arbitrii 
docuisse. 

Altera  ratio  sumitur  a  consensu  orbis  ter¬ 
rarum  universi.  Nulla  est  enim  aut  fuit  un¬ 
quam  respublica,  nullum  imperium,  quod 
non  habuerit  publicum  consilium,  magistra¬ 
tus,  leges,  poenas,  prsemia.  Quse  omnino  su¬ 
pervacanea  essent,  si  libertatem  arbitrii  ho¬ 
mines  non  haberent.  Item  in  omni  exercitu 
imperatores  et  duces  et  oratione,  et  promis¬ 
sis,  et  tympanis,  et  tubis  accendunt  animos 
militum.  Sed  quorsum  haec  fierent,  si  non 
consilio,  et  deliberatione  animi  homines  ad 
opera  sua  se  ipsi  moverint,  et  possent  pro 
arbitrio  agere  et  non  agere?  Adhsec  omnes 
omnino  homines  prudentiam,  atque  indu¬ 
striam  necessariam  esse  censent  in  operibus 
humanis,  sive  ii  sint  mercatores,  sive  agri- 
colse,  sive  opifices  ,  sive  quicumque  alii. 
Quare  recte  docet  Euseb.  lib.  vi.  de  prae¬ 
parat.  Evang.  cap.  5.  eos,  qui  sentiunt,  om¬ 
nia  fieri  ex  necessitate,  nihil  contingenter  et 
libere,  pervertere  aut  evertere  humanam 
vitam  universam.  / 

Tertia  ratio  ducitur  ab  experientia,  quae 
illos  ipsos,  qui  verbis  liberum  arbitrium  ne¬ 
gant,  re  ipsa,  et  factis,  illud  affirmare  com¬ 
pellit,  id  quod  ex  Alexandro  Aphrodisseo 
docet  Eusebius  lib.  vi.  de  praeparat.  Evang. 
cap.  7.  nam  illi  etiam,  qui  negant  arbitrii  li¬ 
bertatem,  hortantur  suos,  eisque  praecipiunt, 
puniunt  quoque  si  perperam  agant,  solliciti 
sunt  in  periculis,  cauti  in  rebus  dubiis,  et  si 
quis  eos  afficiat  injuria,  irascuntur,  et  ultio¬ 
nem  parant.  Quod  in  Calvinianis  maxime  cer¬ 
nere  est,  qui  si  uno  verbo  forte  laedantur, 
mox  evomunt  libros  plenos  conviciorum.  At 
si  vere  sentiunt,  eos  quibus  irascuntur,  non 
potuisse  injuriam  non  inferre,  cur,  quaeso, 
irascuntur. 

Dicent  fortasse,  se  quoque  non  posse 
irasci.  Cur  igitur  non  similiter  irascuntur,  si 
a  phrenetico,  vel  puero  similem  injuriam  pa¬ 
tiantur  ?  et  si  serio  credunt,  eos,  quos  hor¬ 
tantur,  et  quibus  praecipiunt ,  necessitate 
quadam  impelli,  ut  non  possint  aliud  facere, 
quam  quod  faciunt,  cur  tempus  et  in  cohor¬ 
tando  et  praecipiendo  frustra  terunt?  quod 
si  ipsi  quoque  ex  necessitate  hortantur  et 
praecipiunt ;  cur  non  utuntur  hortationibus, 
et  praeceptis  erga  stultos,  aut  pecora?  cur 
tantum  erga  homines  et  sanos  et  sobrios? 
Nonne  igitur  experientia  plane  cogit  fateri, 


liberum  esse  arbitrium  tum  in  nobis,  qui 
hortamur,  praecipimus,  irascimur,  tum  in 
iis  quos  hortamur,  quibus  praecipimus,  et 
quibus  irascimur,  quandoquidem  nihil  ejus¬ 
modi  agimus  erga  eos,  quos  libero  arbitrio 
carere  non  dubitamus? 

Quarta  ratio,  sumitur  ex  peccatis  homi¬ 
num.  Siquidem  evidens  est,  homines  quan¬ 
doque  peccare  ;  nec  minus  est  evidens  nemi¬ 
nem  posse  sine  arbitrii  libertate  peccare. 
Conscientiae  stimulus,  ac  remorsus  ;  vere¬ 
cundia  quae  nascitur  ex  peccato  ;  reprehen¬ 
siones  aliorum  ;  commune  odium  in  eos,  qui 
male  agunt,  ita  ut  etiam  furibus  sint  fures 
invisi,  apertissime  testantur,  homines  quan¬ 
doque  peccare.  Neminem  autem  peccare  in 
eo,  quod  necessitate  facit,  tam  esse  manife¬ 
stum,  et  omnibus  certum,  docet  S.  August. 
in  lib.  de  vera  i*elig.  cap.  14.  ut  nulla  hic 
doctorum  paucitas,  nulla  indoctorum  turba 
dissentiat;  et  in  lib.  de  duabus  animabus 
cap.  11.  scribit,  hoc  a  pastoribus  cantari  in 
montibus,  a  poetis  in  theatris,  ab  indoctis 
in  circulis,  a  doctis  in  bibliothecis,  a  magi¬ 
stris  in  scholis,  a  Pontificibus  in  templis,  a 
genere  humano  in  orbe  terrarum. 

Quinta  ratio  ducitur  ab  ipsa  rei  natura; 
talis  est  enim  in  unaquaque  re  modus  appe¬ 
tendi,  qualis  est  cognoscendi ;  appetitio  enim 
cognitionem  sequitur,  nec  fieri  potest,  ut 
quis  appetat  rem  incognitam.  In  hominibus 
autem  est  cognitio  finis  et  mediorum  ad  fi-» 
nem  tum  necessariorum,  tum  etiam  contin¬ 
gentium  igitur  hominum  appetitio  ex  ne¬ 
cessitate  fertur  in  finem,  et  in  ea  media,  quie 
sunt  cum  fine  ex  necessitate  connexa  :  in  alia 
vero  nonnisi  contingenter.  Atqui  hoc  est, 
hominem  esse  liberum  libertate  contingenti®, 
posse  videlicet  accipere  vel  rejicere  ea  me¬ 
dia,  quse  ratio  docet  non  necessario  cum 
fine  esse  connexa.  Rursus  (ut  recte  colligit 
Gregorius  Nyssenus  in  lib.  7.  de  Philosophia 
cap.  1.)  consultatio  ad  electionem  ordinatur, 
proinde  ubi  est  vis  consultiva,  ibi  etiam  est 
vis  electiva,  ubi  autem  est  vis  electiva,  ibi 
est  libertas  arbitrii,  cum  nihil  sit  aliud  liber¬ 
tas  arbitrii  nisi  potestas  electionis  :  evidens 
autem  est,  esse  in  homine  vim  consultivam, 
ut  experientia  ipsa  testatur ;  igitur  evidens 
quoque  est,  esse  in  homine  vim  electivam, 
atque  arbitrii  libertatem. 

CAPUT  XI. 

Respondetur  ad  argumenta ,  qux  sumunt  ad¬ 
versarii  ex  divinis  litteris. 

» 

Sed  jam  argumenta  Calvini,  aliorumque 
haereticorum  proponenda  et  solvenda  sunt. 
Et  quoniam  ducunt  etiam  ipsi  argumenta  a 
Scriptoris  sanctis,  a  testimoniis  veterum, 
et  a  ratione  ,  initium  a  Scripturis  facie¬ 
mus. 

Calvinus  igitur  producit  haec  loca.  Primum 
ex  lib.  Exodi  cap.  xl.  ubi  ^Egyptii  a  Deo  im¬ 
pulsi,  dederunt  Hebraeis  pretiosissima  vasa, 
et  vestes,  aliaque  permulta,  quae  sine  dubio 
numquam  daturi  fuissent,  si  vere  liberum 
arbitrium  habuissent.  Secundum  ex  Genes. 
xliii.  ubi  Jacob  dicitfiliis  suis  :  Detvobis  Deus 
invenire  misericordiam  coram  viro  (1).  Quod 
certe  non  diceret,  nisi  existimaret  a  Deo 
flecti  et  regi  corda  hominum.  Tertium  ex 
illo  Jud.  xv,  14.  Irruit  super  eum  spiritus  Do¬ 
mini  (2).  Quartum  ex  illo  ii.  Reg.  xvn.  ubi 
Deus  effecit,  ut  Absalon  sequeretur  consi¬ 
lium  Achitophel.  Quintum  ex  illo  iii.  Reg.  xn. 
ubi  Deus  inclinavit  cor  Roboain,  ut  seque¬ 
retur  consilia  juvenum.  Sextum  ex  illo  Josue 
2.  ubi  teste  Rahab  Deus  ad  introitum  He¬ 
braeorum  in  Palestinam,  immisit  terrorem 
et  pavorem  in  corda  incolentium  terram 
illam.  Septimum  ex  Levit,  xvi.  et  Deuter. 
xxviii.  ubi  Deus  Israelitis  ait :  Dabo  vobis 
cor  pavidum,  et  oculos  deficientes  (3),  etc. 

His  accedant  testimonia,  quae  ante  propo¬ 
suerant  Lutherus  et  Melanchthon.  Sit  igitur 
Octavus  locus  ex  illo  Isaiae  xxvi.  Omnia 
opera  nostra  in  nobis  operatus  es,  Domine.  No¬ 
nus  ex  illo  Hierem.  x.  Scio  Domine  quia  non 
est  in  homine  via  ejus,  nec  viri  ut  dirigat 
gressus  suos.  Decimus  ex  illo  I  Reg.  ii.  Non 
audierunt  vocem  patris  sui  (filii  Ileli)  quia  vo¬ 
luit  Dominus  occidere  eos.  Undecimus  ex  illo 
I  Reg.  x.  Abiit  eum  eo  (Saul)  pars  exercitus, 
quorum  tetigerat  Deus  corda;  Duodecimus  ex 
illo  Proverb.  xvi.  Hominis  est  pneparare  cor, 
Domini  autem  est  gubernare  linguam.  Item  : 
Cor  hominis  cogitat  viam  suam ,  et  Dominus 
dirigit  gressus  ejus.  Tertius  decimus  ex  illo 
Proverbior.  xx.  A  Domino  diriguntur  gressus 


viri,  quis  autem  hominum  potest  intelligere 
viam  suam?  Quartusdecimus  exilio  Proverb. 
xxi.  Cor  Regis  in  manu  Domini,  quacumque 
voluerit  inclinabit  illud.  Quintusdecimus  ex 
illo  Matth.  x.  Unus  passer  non  cadit  in  terram 
sine  Patre  vestro.  Sextus  decimus  ex  illo  Rom. 
xi.  Quoniam  ex  ipso,  et  in  ipso,  et  per  ipsum 
sunt  omnia.  Item  ex  illo  1  Corinth.  xn.  Om¬ 
nia  in  omnibus  operatur.  Denique  ex  illo 
Ephes.  1 .  Qui  operatur  omnia  secundum  con¬ 
silium  voluntatis  suie  (4). 

In  explicatione  horum  locorum  pauca  quae¬ 
dam  notanda  sunt.  Primum  est,  non  esse 
idem  liberam  electionem  et  liberam  execu- 
tionem.  Libera  enim  electio  necessaria  est 
ad  libertatem  arbitrii  conservandam,  non 
item  libera  exeeutio,  ut  S.  Joan.  Damasce¬ 
nus  recte  docet  in  lib.  n.  de  fide  cap.  26. 
Itaque  potest  Deus  nec  solum  Deus,  sed 
etiam  homines  impedire,  quo  minus  aliquis 
re  ipsa  faciat  quod  elegit  ac  decrevit,  nec 
tamen  detrimentum  ullum  patietur  liberum 
voluntatis  arbitrium. 

Atque  hinc  respondetur  ad  testimonium 
nonum,  duodecimum,  et  tertium  decimum. 
Nam  dicitur,  non  esse  in*homine  via  ejus, 
quia  quamvis  ipse  mature  deliberet  et  pro¬ 
ponat,  tamen  non  est  in  ejus  potestate  pro¬ 
gressus  negotii,  cum  multis  variisque  modis 
impediri  possit.  Et  ideo  Sapiens  dicit,  cor 
hominis  cogitare  viam  suam,  idest,  praeme¬ 
ditari  et  ordinare  quid,  et  quomodo  sit  fa¬ 
ciendum  ;  tamen  eventum  esse  in  manu  Dei, 
a  quo  petendum  esse,  ut  dirigat  gressus. 

Ned  solum  in  factis,  sed  etiam  in  verbis, 
saepenumero  exeeutio  non  est  in  potestate 
hominis  :  saepe  enim  diligenter  meditamur 
verba,  quae  dicturi  sumus,  et  statuimus 
animo  ita  loqui  ut  nihil  falsi,  nihil  noxii, 
nihil  supervacanei  nobis  excidat,  et  tamen, 
nisi  Deus  speciali  gratia  linguam  gubernet, 
non  implemus  quod  proposuimus. 

Neque  vero  hinc  sequitur  (ut  Pelagiani 
volebant)  posse  nos  sine  Dei  auxilio,  praepa¬ 
rare  cor,  aut  cogitare  viam  nostram,  quia 
scriptum  est,  hominis  est  pneparare  cor  :  et, 
homo  cogitat  viam  suam.  Nam  neque  sumus 
sufficientes,  cogitare  aliquid  ex  nobis,  tam¬ 
quam  ex  nobis,  ut  Apostolus  ait  n.  Corinth. 
iii.  Neque  ita  diriguntur  gressus  nostri  a 
Deo,  ut  non  etiam  eos  nos  dirigamus,  juxta 


(1)  Gen.  XLIII,  14.  -  (2)  Jud.  XV,  14.  -  (3)  Deut.  XXVIII,  65.  —  (4i  Isaie,  XXVI,  12;  Hier.  X. 
23;  I  Reg.  II,  25;  I  Reg.  X,  26;  Pro.  XVI.  1;  Pro.  XX.  24;  ibid.  XXI,  1;  Matth.  X,  29;  Rom.  XI.  36; 
J  Corin.  XII.  0;  Eph.  I,  I  I. 

illud  Proverb.  xv.  Vir  prudens  dirigit  gressus 
suos  (1).  Sed  Scriptura  indicare  voluit,  magis 
in  potestate  nostra  esse  cogitationem  et  vo¬ 
luntatem,  quam  operis  executionem. 

Secundo  sciendum  est ,  libertatem  arbi¬ 
trii  non  excludere  cooperationem  et  auxi¬ 
lium  Dei.  Non  enim  ideo  dicitur  homo  esse 
liber  in  deliberando  et  eligendo,  quia  possit 
id  facere  suis  solis  viribus ;  sed  quia  posita 
etiam  cooperatione  divina,  in  potestate  ejus 
sit  hoc  aut  illud  eligere,  et  rursus  eligere 
vel  non  eligere. 

Quomodo  libere  dicimur,  videre  omnia 
quo  videmus,  non  quod  absente  lumine 
quidquam  videre  possimus,  sed  quod  pro- 
sente  lumine  situm  in  nobis  sit  cernere  hoc 
aut  illud,  et  etiam  cernere  vel  non  cernere, 
hoc  est.  oculos  ad  rem  videndam  advertere, 
vel  ab  eadem  illos  avertere. 

Atque  hinc  respondetur  ad  testimonium 
octavum,  quintum  decimum,  et  sextum  de¬ 
cimum.  Nam  omnia  opera  nostra  operatur 
Dominus,  sed  non  sine  nobis  :  et  passer  non 
cadit  in  terram  sine  Patre  nostro,  quia  pro¬ 
videntia  ejus  ad  omnia  etiam  minutissima  se 
extendit  :  et  ex  ipso  sunt  omnia ;  operatur 
omnia  in  omnibus;  et  operatur  secundum 
consilium  voluntatis  suae,  sed  ita  suaviter, 
ut  sinat  etiam  res  creatas  agere  motus  suos ; 
neque  cooperando  tollat,  aut  destruat,  sed 
adjuvet,  perticiatque  naturam.  Quamquam 
illud  Isaio  xxvi :  Omnia  opera  nostra  operatus 
cs  in  nobis,  Domine  (4),  rectius  intelligitur  de 
ilagellis  aut  miraculis  divinis,  quamde  ope¬ 
ribus  liberi  arbitrii.  Quoniam  praecedit  in 
Isaia:  Dabis  pacem,  Domine .  Et  sequitur  : 
Possederunt  nos  Domini  absque  te. 

S.  Hieronymus  in  commentar,  per  opera 
intelligit  flagella,  ut  sensus  sit,  dabis  pacem 
Domine  :  omnia  enim  flagella  qua)  passi  su¬ 
mus,  a  te  nobis  venerunt ;  possederunt  enim 
nos  Domini  absque  te,  etc.  cui  explicationi 
consentanea  est  interpretatio  lxx.  Seniorum, 
qua;  habet :  Da  pacem,  Domine,  quoniam  om¬ 
nia  reddidisti  nobis. 

Sanctus  Cyrillus  in  commentar,  ejusdem 
loci,  intelligit  (per  opera)  miracula  et  bene¬ 
ficia  divina,  ut  sensus  sit,  Dabis  pacem  no¬ 
bis,  quandoquidem  omnia  mirabilia  opera 
nostra,  id  est,  qua)  facta  sunt  in  nobis  munera 
tua  sunt,  et  tamen  possederunt  nos  Domini 
absque  te  etc. 

Tertio  est  observandum,  posse  Quatuor 


modis  voluntatem  a  Deo  inclinari  ad  aliquid 
appetendum  vel  fugiendum.  Primo,  efficien¬ 
ter  et  physice  immediate  illam  movendo  et 
determinando  ad  unum.  Nam  si  potest  ipsa 
se  determinare,  ..cur  non  possit  etiam  Deus 
eam  determinare  ? 

Secundo,  efficienter  quidem  sed  mediante 
aliqua  forma,  quam  imprimat  in  voluntate. 
Nam  infundendo  gratiam  et  virtutes,  per  eas 
inclinat  voluntatem  ad  bonas  actiones.  Et 
hos  duos  modos  notavit  S.  Thomas  in  quost. 
22.  de  veritate  art.  8. 

Tertio,  objective,  id  est,  per  inteniam  sua¬ 
sionem,  sed  efficacissimam,  ut  resisti  non 
possit.  Nam  si  passio  vehemens  rapit  ali¬ 
quando  voluntatem  ad  consensum,  certe 
multo  facilius  potest  Deus  id' facere. 

Quarto,  objective  quidem  et  efficaciter, 
sed  ita  ut  efficacia  proveniat  non  tam  ex  ve¬ 
hementia  persuasionis,  quam  ex  dispositione 
voluntatis,  quam  Deus  praevidet.  Nimirum 
cum  Deus  ita  proponit  aliquid  interna  'per¬ 
suasione,  ut  videt  voluntatem  aptam  esse  ad 
consentiendum. 

Ex  his  modis,  utrum  Deus  utatur  primo 
et  tertio,  et  utrum  si  illis  utatur  maneat  inte¬ 
gra  libertas  voluntatis,  postea  videbimus  : 
certum  autem  est,  Deum  sope  uti-  secundo 
et  quarto.  Nec  minus  est  certum,  eos  duos 
modos  non  repugnare  arbitrii  libertati.  Nam 
quod  attinet  ad  secundum,  nullus  est  habi¬ 
tus  virtutis,  excepta  charitate,  qua)  est  in 
beatis  in  colo,  qui  ex  necessitate  determinet 
voluntatem.  Quod  autem  ad  quartum  perti¬ 
net,  infallibiliter  quidem  fit  id,  ad  quod  Deus 
inclinat  quarto  illo  modo,  sed  integra  manet 
libertas,  cum  infallibilitas  non  oriatur  ex 
vehementia  motionis  divino,  sed  ex  provi¬ 
sione  aptitudinis  ipsius  voluntatis  :  provisio 
enim  nullam  imponit  necessitatem.  Et  quo¬ 
niam  omnia  testimonia  a  Calvino  et  Luthero 
adducta,  praeter  ea,  quojam  explicata  sunt, 
ad  secundum  et  quartum  modum  revocari 
possunt,  ideo  nihil  efficiunt  contra  arbitrii 
libertatem. 

Ad  primum  enim  de  /Egyptiis  responde¬ 
mus,  Deum  inclinasse  corda  Aegyptiorum, 
ut  libenter  darent  Hebraeis  pretiosas  vestes  et 
vasa,  quia  fecit,  ut  occurreret  menti  eorum 
aliqua  ratio,  quam  providebat  idoneam  esse, 
ut  per  eam  indicarent  bonum  esse  commo¬ 
dare  vasa  illa  et  vestes  Hebraeis.  Vel  certe 
infudit  Deus  benevolentiam  Aegyptiis  erga 


(I)  Prov.  XV.  21.  -  (2)  Isai.  XXVI,  12. 

Hebraeos,  et  per  eam  benevolentiam  inclina¬ 
vit  corda  eorum  ad  communicandas  opes 
suas  cum  illis.  Id  enim  significare  videntur 
illa  verba,  Exod.  xii  :  Dominus  dedit  gratiam 
populo  coram  JE gyptiis ,  ut  commodarent  eis, 
et  spoliaverunt  JEgyptios  (1). 

Sic  etiam  precatur  Jacob  (quod  erat  se¬ 
cundum  testimonium)  ut  Dens  det  filiis  suis 
invenire  misericordiam  coram  viro,  id  est, 
aspiret  viro  benevolentiam  erga  filios  suos 
etc.  Quod  autem  irruisse  dicitur  spiritus  Do¬ 
mini  in  Saul  (quod  erat  tertium)  significat 
spiritum  zeli  et  fortitudmis,  donatum  fuisse 
a  Deo  ipsi  Sauli,  per  quem  inclinabatur  et 
incitabatur  ad  praelium  contra  Ammonitas. 

Quod  vero  non  audierit  Absalon  consilium 
Achitopliel  (quod  erat  quartum)  factum  est, 
quia  Deus  fecit,  ut  Chusai  iis  rationibus  refu¬ 
taret  sententiam  Achitophelis,  quas  idem 
Deus  praeviderat  probandas  ab  Absalone. 
Idem  dicendum  est  de  eo,  quod  non  audivit 
Roboam  consilia  seniorum,  sed  juvenum;  et 
quod  filii  Heli  non  audierunt  admonitiones 
patris  sui;  quae  erant  testimonia  quintum  et 
decimum. 

Ad  illa  vero  de  pavore  immisso  in  corda 
Philistinorum  vel  Hebraeorum ;  quae  erant 
sextum  et  septimum,  respondemus  ea  perti¬ 
nere  ad  eumdem  modum.  Facile  enim  potuit 
Deus  efficere,  ut  occurrerent  cogitationi  eo- 
1'ura  rationes,  ob  quas  timendum  esse  judi¬ 
carent  :  et  contra  non  occurrerent  rationes, 
ob  quas  in  spem  erigi  possent. 

Quod  vero  secuti  sunt  Saulem  ii,  quorum 
Deus  tetigerat  corda  (quod  erat  undecimum) 
factum  est,  quia  Deus  immisit  in  eis  venera¬ 
tionem  erga  regem,  sive  infundendo  bonam 
qualitatem,  sive  persuadendo  mentibus  eo¬ 
rum  bonum  esse  obedire  regi  a  Deo  electo. 

Denique  ad  illud :  Sicut  divisiones  aquarum, 
ita  cor  Regis  in  manu  Domini ;  duae  dari  so¬ 
lent  responsiones.  Una,  ut  hic  locus  intclli- 
gatur  de  execiitione,  et  sensus  sit,  solum 
Deum  posse  impedire  exeeutionem  regiarum 
voluntatum.  Nam  in  Graeco  sic  legitur  hoc 
proverbium  «airsp  Sogvi  ilSa-ro;,  outto  y.axota 
PasiXIw;  Iv  yetpi  vou  ©o Z,/ioc  est ,  sicut  impetus 
aqux  non  potest  impediri  et  coerceri ,  nisi  a  ma¬ 
gna  aliqua  vi :  sic  etiam  quod  Reges  volunt, 
impediri  non  potest,  nisi  a  Deo. 

Alia  est  responsio,  ut  hic  locus  intelliga- 
tur  de  ipsis  voluntatibus  regum,  et  sensus 
sit,  facile  esse  Deo  mutare  voluntates  homi¬ 
ni)  Exod.  XII,  oG. 

num,  etiamsi  reges  sint.  Nam  in  Hebraeo  non 
fit  mentio  impetus,  sed  simpliciter  nominatur 
aqua  -fi 5  JTlSY'  T3  ^2  rivi  aqua¬ 

rum,  cor  regis  in  manu  Dei,  hoc  est,  quam 
facile  est  agricolae  ducere  ab  aliquo  fonte  ri¬ 
vos  aquarum  quocumque  voluerit,  cum  aqua 
facillime  fluat,  qua  via  datur  :  tam  est  facile 
Deo  flectere  corda  reguui  quamvis  poten¬ 
tium  et  superborum,  nimirum  interius  cis 
proponendo,  quae  novit  eorum  ingenio  con¬ 
gruere.  Atque  ita  soluta  sunt  argumenta  om¬ 
nia,  quae  ex  divinis  litteris  adversarii  protule¬ 
runt. 

CAPUT  XII. 

Respondetur  ad  objectiones  ex  testimoniis 
S.  A  ugustini. 

Ex  Augustino  plurima  profert  Calvinus  te¬ 
stimonia  contra  liberum  arbitrium ;  sed  per¬ 
tinent  fere  omnia  ad  quaestiones  de  libero 
arbitrio,  in  actionibus  moralibus  vel  super- 
naturalibus.  Tria  tantum  sunt,  quae  ad  hunc 
locum,  quem  nunc  tractamus,  pertinent,  et 
ea  facili  negotio  ex  iis,  quae  supra  diximus, 
explicantur. 

Primum  est,  in  lib.  vi.  de  Genesi  ad  litte¬ 
ram  cap.  13.  ubi  sic  loquitur  Augustinus  : 
«  Conditoris  voluntas  rerum  necessitas  ».  Et 
cap.  17.  «  IIoc  autem  necessario  futurum 
est,  quod  Deus  vult,  et  ca  fere  futura  sunt, 
quae  ille  praescivit ». 

Alterum  est,  in  libro  de  gratia  et  libero 
arbitrio  cap.  20  :  «  Scriptura,  inquit  Augu¬ 
stinus,  si  diligenter  inspiciatur,  ostendit  non 
solum  bonas  hominum  voluntates,  quas  ipse 
facit  ex  malis,  et  a  se  factas  in  actus  bonos, 
et  vitam  dirigit  aeternam  ;  verum  etiam  illa, 
quae  conservant  saeculi  creaturam,  ita  esse  in 
Dei  potestate,  ut  eas,  quo  voluerit,  quando 
voluerit,  faciat  inclinari,  vel  ad  praestanda 
beneficia,  vel  ad  poenas  infligendas  occultis¬ 
simo  quidem  judicio,  sed  justissimo  ». 

Tertium  est  in  Enchir.  cap.  30  :  «  Libero 
arbitrio  male  utens  homo,  et  se  perdidit  et 
ipsum  » . 

Sed  responsio  in  promptu  est.  Nam  quod 
attinet  ad  primum,  loquitur  eo  loco  S.  Au¬ 
gustinus  de  necessitate  consequentiae  non 
consequentis,  ut  sensus  sit,  quod  Deus  vult 
fieri,  infallibiliter  futurum  esse,  sed  libere 


* 


*> 

O 


26 


LIBER  IV. 


vel  necessario  pro  ut  causa)  secundae  fuerint. 
Non  enim  Deus  destruit  naturas,  sed  eo  mo¬ 
do  vult  rem  fieri,  quem  natura  ejus  rei  po¬ 
stulat. 

Quod  autem  ad  secundum  pertinet,  fate¬ 
mur  hominum  voluntates  ita  esse  in  potestate 
Dei,  ut  quocumque  voluerit,  quando  volue¬ 
rit,  faciat  inclinari,  sed  plane  suaviter,  et 
quomodo  Deum  par  est  agere,  cum  libera 
voluntate.  Itaque  non  inclinat  eam  ex  neces¬ 
sitate  determinando  ad  unum,  sed  vel  impri¬ 
mendo  formam  aliquam  per  quam  incline¬ 
tur,  vel  interius  persuadendo  eo  modo, 
quem  ipse  videt  aptissimum  esse,  ut  ab  ho¬ 
mine  non  respuatur.  Et  si  ea  vis  est  humante 
eloquentiae,  ut  'liberas  voluntates  saepe  fle¬ 
ctat,  et  detorqueat  ad  id,  quod  cupit,  quanto 
facilius  poterit  Deus  non  saepe,  sed  semper 
interna  suasione  voluntates  humanas  quo¬ 
cumque  voluerit  inclinare,  cum  ipse  perfecte 
noverit  omnes  animi  propensiones,  vim  om¬ 
nium  argumentorum,  et  quid  sit,  quod  hoc 
loco  et  tempore  humanum  animum  moveat, 
si  adhibeatur? 

Quod  autem  S.  Augustinus  scribit,  homi¬ 
nem  male  utendo  libero  arbitrio,  et  se  perdi¬ 
disse,  et  ipsum ;  intelligitur  de  libero  arbi¬ 
trio  non  simpliciter,  sed  quale  erat  in  statu 
innoccntiai,  hoc  est,  de  arbitrio  non  solum 
libero  a  naturali  necessitate  (de  qua  nos  hoc 
loco  tractamus)  sed  etiam  a  miseria  et  pec¬ 
cato.  Poterat  enim  primus  homo  in  statu  in¬ 
nocentiae  per  liberum  arbitrium  numquam 
peccare,  et  nullam  omnino  miseriam  expe¬ 
riri.  Docet  hoc  idem  S.  August.  in  i.  lib. 
contra  duas  epistolas  Pelagianorum  cap.  2. 
his  verbis  :  «  Quis  nostrum  dicat,  quod  pri¬ 
mi  hominis  peccato  perierit  liberum  arbi¬ 
trium  de  humano  genere  ?  libertas  quidem 
periit  per  peccatum,  sed  illa,  quae  in  paradi¬ 
so  fuit,  habendi  plenam  cum  immortalitate 
justitiam.  Nam  liberum  arbitrium  usqUe 
adeo  in  peccatore  non  periit,  ut  per  illud 
peccent  maxime  omnes,  qui  cum  delectatio¬ 
ne  peccant ». 

CAPUT  XIII. 

Respondetur  ad  objectionem  ex  repugnantia 
prxscientix  et  libertatis. 

Praeter  testimonia  Scripturarum,  et  S. 
Augustini,  adducit  Calvinus  argumentum  ex 
repugnantia  providentiae  divina),  et  liberta¬ 


tis  humanae.  Sed  quoniam  providentia  inclu¬ 
dit  praescientiam  et  prsedeterminationem,  et 
utraque  seorsim  pugnare  videtur  cum  libero 
arbitrio,  ideo  seorsim  de  utraque  tractabi¬ 
mus. 

Igitur  objectio  ducta  a  praescientia  Dei  ta¬ 
lis  est,  Deus  necessario  praenoscit  omnia  fu¬ 
tura,  nec  potest  ullo  modo  fieri,  ut  ipse  fal¬ 
latur,  igitur  omnia  futura  ex  necessitate 
evenient,  llursus  praescientia  Dei  est  causa 
rerum,  igitur  ideo  res  erunt,  quia  Deus  prae¬ 
scit  esse  futuras,  non  contra.  Alioqui  enim 
Deus  penderet  a  rebus  creatis,  et  ejus  scien¬ 
tia  mutabilis  et  accidentaria  esset.  «  Univer¬ 
sas  (inquit  Augustinus  lib.  xv.  de  Trinit. 
cap.  13.)  creaturas  suas  tam  spirituales, 
quam  corporales  non  quia  sunt,  ideo  novit, 
sed  ideo  sunt,  quia  novit  ».  Quod  si  prae¬ 
scientia  Dei  est  causa  rerum,  certe  sequitur, 
ut  posita  praescientia,  necessario  res,  quee 
praesciuntur,  sint  futura).  Neque  enim  prae¬ 
scientia  Dei  impediri  potest  ab  ulla  causa 
creata. 

Respondeo  :  praescientiam  Dei  esse  certis¬ 
simam,  et  tamen  nullam  imponere  rebus  fu¬ 
turis  necessitatem,  neque  cum  arbitrii  liber¬ 
tate  ulla  ratione  pugnare.  Demonstrant  hoc 
Theologi  multis  rationibus.  Sed  hoc  loco  sa¬ 
tis  nobis  erit  ratio  S.  Augustini  ex  lib.  m. 
de  libero  arbitrio  cap.  3.  Si  praescientia  Dei 
rebus  futuris  necessitatem  imponeret,  vel  id 
faceret,  quia  praescientia  est,  vel  quia  Dei 
est.  Neutrum  autem  vere  dici  potest,  Nam  si 
praescientia  Dei,  quia  praescientia  est,  impo¬ 
neret  rebus  necessitatem,  non  solum  prae¬ 
scientia  Dei,  sed  etiam  praescientia  hominum 
imponeret  rebus  necessitatem.  Id  autem  fal¬ 
sum  est.  Nam  praescientia  hominum  non  est 
causa  rerum,  neque  aliquid  ponit  in  rebus, 
ut  si  ego  divina  revelatione  certo  praenoscam 
futurum  esse,  ut  crastina  die  pluat,  non 
propterea  ero  ego  causa  pluviae,  et  tameil 
sine  dubio  pluet,  sed  non  minus  contingen- 
ter,  quam  si  nihil  ego  praescivissem. 

Unde  igitur  (inquies)  fit,  ut  quae  certo  prae¬ 
noscuntur  semper  eveniant,  cum  tamen  con- 
tingenter  fiant,  ac  per  hoc  possint  non  fieri? 
Causa  hujus  rei  est,  quia  qui  futurum  prae¬ 
noscit,  praecurrit  ihtelligentia  rei  effectionem, 
et  intuetur  eam  jam  factam  antequam  fiat. 
Id  autem  quod  factum  est,  non  potest  factum 
non  esse,  tametsi  libere  et  contingcnter  fa¬ 
ctum  sit.  Praescientia  Dei  igitur  non  imponit 
rebus  necessitatem,  quia  pra)scientia  est  : 
sed  neque,  quia  Dei  est:  nam  quemadmo- 

dum  Deus  praescit,  quid  homines  facturi  sint, 
sic  etiam  praescit,  quid  ipse  facturus  sit.  Non 
autem  cogit  praescientia  Dei  ipsum  Deum  ut 
aliquid  faciat,  igitur  neque  homines  cogit. 

Praeterea  praescientia  mea  non  imponit 
rebus  necessitatem,  quia  non  est  causa  re¬ 
rum  ;  at  neque  praescientia  Dei  est  causa  re¬ 
rum,  ut  patet,  quia  non  potest  esso  actus 
causa  sui  objecti,  sed  contra  potius  objectum 
est  causa  actus.  Quare  veteres  Patres  citati 
cap.  9.  Origenes,  Athanasius,  Chrysostomus, 
Hieronymus,  Augustinus,  et  praeterea  Justi¬ 
nus  (aut  quicumque  fuit  auctor)  in  quaestio¬ 
nibus  Gentilium,  quaest.  58.  Epiphanius  haer. 
Gaianorum,  docent  non  ideo  res  evenire, 
quia  Deus  praescivit  futuras,  sed  ideo  Deum 
praescivisse,  quia  futurae  erant. 

Ex  his  ad  primam  objectionem  respondeo  : 
ex  eo  quod  Deus  omnia  futura  praenoscit, 
nec  potest  ejus  praescientia  falli,  non  sequi, 
ut  res  omnes  futurae  ex  necessitate  eveniant, 
necessitate  consequentiae,  sed  solum  neces¬ 
sitate  consequenti  :  hoc  est,  tantum  sequi, 
ut  infallibiliter  eveniant,  non  autem  ut  ab¬ 
solute  non  potuerint  non  evenire. 

Ad  alteram  objectionem  respondeo  :  ali¬ 
quam  scientiam  Dei  esse  causam  rerum,  non 
autem  scientiam,  sive  praescientiam,  de  qua 
loquimur.  Duplex  enim  in  Deo  scientia  est. 
Altera,  simplicis  intelligentiae,  quaDeuscog- 
noscit  res  omnes,  quae  quoquo  modo  esse 
possunt;  altera,  visionis,  qua  cognoscit  ea 
solum,  quae  reipsa  sunt,  vel  erunt,  aut  fue¬ 
runt.  Yisio  enim  terminatur  ad  existentiam 
rei,  non  ad  solam  possibilitatem.  Et  quam¬ 
vis  in  Deo  sint  omnia  simul,  vel  potius  om¬ 
nia  sint  unum:  tamen  juxta  modum  nostrum 
intelligendi,  simplex  intelligentia  prior  est 
visione,  cum  inter  eas  media  sit  voluntas. 

Itaque  primum  Deus  intelligit  res  omnes, 
quae  quoquo  modo  esse  possunt;  deinde, 
voluntate  decernit  ex  his,  quas  velit  reipsa 
aliquando  existere  ;  postremo,  resilias,  quas 
voluit  existere,  intuetur  in  suo  tempore  exi- 
stentes,  et  si  tempus  illud  nondum  advenit, 
praevidet  ac  praenoscit.  Ex  quo  sequitur,  ut 
scientia,  quas  est  causa  rerum  ex  doctrina 
S.  Augustini  lib.  xv.  de  Trinit.  cap.  13.  non 
sit  scientia  visionis,  sed  scientia  simplicis  in¬ 
telligentiae.  Scientia  enim  visionis  praesup- 
ponit  existentiam  rerum,  sicut  scientia  sim¬ 
plicis  intelligentiae  praesupponit  rerum  pos¬ 
sibilitatem;  semper  enim  cognitio  preesup- 
ponit  objectum. 

Porro  praescientia  non  est  simplex  intelli- 

gentia,  sed  scientia  visionis,  ut  notum  est, 
cum  praescientia  non  sit  rei  possibilis,  sed 
rei  certo  futurae  in  aliquo  temporu,  ac  per 
hoc  praescientia  non  est  causa  rerum,  nec 
ideo  res  sunt  futurae,  quia  Deus  eas  praeno¬ 
scit,  sed  ideo  Deus  eas  praenoscit,  quia  sunt 
futurae,  ut  veteres  Patres  supra  citati  recte 
docuerunt,  et  potest  res  tota  exemplo  rerum 
humanarum  facile  explicari.  Siquidem  apud 
homines  ii,  qui  rem  aliquam  ex  arte  moliun¬ 
tur,  ut  domum,  vel  arcem,  aut  aliquid  ejus¬ 
modi,  primum  mente  concipiunt  formam, 
qua  possit  res  fieri,  sed  nondum  sciunt  esse 
futuram';  deinde  postquam  cognoverunt  rem 
illam  secundum  formam  conceptam  posse 
fieri,  et  rite  successuram,  si  velint  admovere 
manum  ad  opus ;  decernunt  omnino  eam 
facere,  et  tum  demum  praescire  possunt  rem 
esse  futuram.  Caeterum  causa  operis  non  est 
prtesciciitia  ista  rei  futurae,  sed  forma  illa 
initio  concepta,  ad  cujus  similitudinem  opi¬ 
ficium  extruitur. 

Cum  igitur  praescientia  non  sit  causa  re¬ 
rum,  et  praesupponat  decretum  voluntatis, 
quod  vere  causa  est  omnium  rerum,  tota  dif¬ 
ficultas  revocatur  ad  concordiam  libertatis 
humanae  cum  decreto  voluntatis  divinae, 
quae  est  pars  altera  providentiae, 

CAPUT  XIV. 

Refelluntur  tres  opiniones  de  concordia  coo¬ 
perationis  divinx  cum  libero  arbitrio. 

Superest  objectio,  quae  ducitur  a  repug¬ 
nantia  cooperationis  divinae  voluntatis  cum 
libertate  humana.  Est  autem  haec  objectio  : 
Divina  voluntas  est  prima  causa  omnium  re¬ 
rum,  et  jam  ab  aeternitate  decrevit  quid  ve¬ 
lit,  aut  non  velit  fieri  ;  nulla  igitur  esse  po¬ 
test  in  homine  libertas  arbitrii ;  nam  prima 
causa  efficacissima  est,  et  secundum  Scri¬ 
pturas,  non  potest  ullus  divinae  resistere  vo¬ 
luntati. 

Confirmat  hanc  objectionem  Calvinus  ab 
experientia.  Nam  in  rebus  minime  perplexis 
saepe  deficit  nobis  et  mens  et  ratio,  ita  ut 
miremur  postea,  quo  modo  non  viderimus, 
quod  erat  ante  oculos  :  contra  autem  saepe 
in  rebus  obeurissimis  continuo  affulget  con¬ 
silium  optimum,  quo  res  tota  facili  negotio 
expeditur.  Pari  ratione  quod  attinet  ad  effe¬ 
ctum,  saepe  in  renus  minime  arduis  animu 

flaccescit ;  in  rebus  autem  difficillimis  et  pe¬ 
riculosis,  animus  suppetit  omni  difficultate 
superior.  Ex  quo  intelligi  potest,  mentes  no¬ 
stras  a  Deo  regi  et  gubernari,  juxta  illud 
Proverb.  xx  :  Ut  auris  audiat  et  oculus  videat, 
Dominus  facit  utrumque.  Et  cap.  xxi  :  Cor 
regis  in  manu  Domini ,  quocumque  voluerit  in¬ 
clinabit  illud  (1). 

Ad  hanc  objectionem  variis  modis  respon¬ 
deri  solet.  Primum  enim  Cajetanus  in  1.  par 
qua;st.  22.  artic.  4.  docet,  concordiam  istam 
liberi  arbitrii  cum  divina  providentia  videri 
inexplicabilem,  et  non  intelligibilem  in  hac 
vita.  Et  quidem  si  ita  se  res  haberet,  non 
tamen  neganda  esset  vel  providentia  Dei, 
vel  libertas  hominum.  Potest  enim  facile 
contingere,  ut  aliquid  ab  una  parte  manife¬ 
ste  constet,  ab  altera  sit  maxime  dubium  et 
obscurum  ;  et  tunc  non  est  negandum  unum 
propter  alterum  :  «  Numqnid  (inquit  S. 
Augustinus  lib.  de  bono  perseverantiae  cap. 
14.)  ideo  negandum  est,  quod  apertum  est, 
quia  comprehendi  non  potest,  quod  occul¬ 
tum  est  ?  » 

Sed  quamvis  res  haec  sit  obscura  atque  ab¬ 
dita  valde,  ut  Cajetanus  recte  monuit,  tamen 
conandum  est,  rebus  etiam  obscuris  aliquod 
lumen  adferre.  Durandus  in  2.  sentent.  dist. 
37.  quaest.  1.  nullo  fere  negotio  rem  tantam 
se  expedivisse  credidit,  cum  docuit,  nullum 
requiri  divinae  voluntatis  concursum  ad  actio¬ 
nes  causarum  secundarum,  sed  satis  esse 
ipsas  naturas,  earumque  virtutes,  et  ut 
Deus,  sicut  utrasque  condidit,  ita  utrasque 
conservet.  Sed  hanc  sententiam  falsam  esse, 
et  Scripturis,  Patrumque  testimoniis,  ac  ra¬ 
tioni  repugnare,  paulo  ante  docuimus. 

Est  igitur  tertia  aliorum  sententia,  qui 
latentur,  Deum  suo  concursu  determinare 
actionem  voluntatis  humante,  et  eo  posito 
non  posse  humanam  voluntatem  non  agere  ; 
tamen  esse  liberam  absolute,  vel  quia  (ut 
scribit  Jacobus  Almaynus  in  moralibus,  cap. 
1.  et  2.)  Dei  concursus  non  est  de  praerequi- 
sitis  ad  actionem  liberi  arbitrii,  sed  de  comi¬ 
tantibus  :  illa  autem  est  potentia  libera,  qure 
positis  omnibus  preerequisitis  potest  agere 
et  non  agere,  vel  quia,  ut  docent  alii,  con¬ 
cursus  Dei  determinans  humanam  volunta¬ 
tem,  non  impedit  quominus  homo  plenum 
atque  perfectum  habeat  judicium  rationis, 
et  pi’oinde  judicet  aliud  medium  esse  contin¬ 
gens,  aliud  cum  fine  ex  necessitate  con¬ 


nexum.  lhec  enim  est  radix  libertatis,  et 
ubicumque  radix  ista  reperitur,  ibi  etiam  li¬ 
bertas  reperitur. 

Haec  sententia  mihi  probari  non  potest, 
multis  de  causis.  Primo,  quia  rationes,  qui¬ 
bus  ipsi  defendunt  libertatem  arbitrii,  non 
videntur  solidae  :  falsum  enim  est,  quod  Al¬ 
maynus  dicit,  concursum  Dei  non  esse  do 
praerequisitis.  Nam  si  voluntas  humana  est 
de  praerequisitis,  quia  est  causa  actionis, 
cur  consursus  Dei,  qui  est  etiam  causa  ac¬ 
tionis,  non  erit  de  prserequisitis  ?  loquimur 
enim  de  concursu  Dei  in  actu  primo,  neque 
verum  esse  videtur,  quod  scribit  quidam, 
satis  esse  ad  liberum  arbitrium,  ut  homo 
plenum,  atque  perfectum  habeat  judicium 
rationis.  Requiritur  enim  praeterea,  ut  homo 
sit  Dominus  suae  actionis,  et  possit  agere  et 
non  agere.  Ideo  enim  Graeci  liberum  vocant 
auTE^ouaiov,  id  est,  suae  potestatis.  Qui  autem 
determinatur  ab  alio  ad  aliquam  actionem, 
certe  non  est  dominus  illius  actionis.  Quo¬ 
circa  licet  beati  habeant  plenum,  et  perfe¬ 
ctum  judicium,  respectu  visionis  divinae,  ta¬ 
men  non  sunt  liberi  circa  illam,  quia  deter¬ 
minati  sunt  ad  unum,  nec  possunt ^Ilam  non 
velle.  Et  nos  omnes  non  minus  perfecto  ju¬ 
dicio  cognoscimus  media  necessario  connexa 
cum  fine,  quam  media  connexa  contingenter 
et  tamen  circa  posteriora  liberi  sumus,  non 
circa  priora,  quia  videlicet,  posteriora  pos¬ 
sumus  non  eligere,  non  autem  priora. 

Itaque  verum  est,  ibi  esse  liberum  arbi¬ 
trium,  ubi  est  radix  libertatis,  id  est,  cognitio 
contingentiee  mediorum  ;  non  quia  non  re¬ 
quiratur  dominium  actionum,  sed  quia  Deus 
nemini  dedit  illam  cognitionem  contingentiee 
mediorum,  qui  etiam  non  dederit  dominium 
actionum.  Frustra  enim  dedisset  illam  cog¬ 
nitionem,  nisi  dedisset  vim  consultivam,  et 
frustra  dedisset  vim  consultivam  nisi  dedisset 
dominium  actionum,  et  indeterminationem, 
in  qua  consistit  vera  libertas. 

At,  inquies,  Deus  non  potest  velle,  et  non 
velle,  sed  ab  aeterno  est  determinatus  ad 
unum :  et  tamen  quia  judicat  res  creatas  non 
esse  sibi  necessarias,  liberum  arbitrium  circa 
eas  habere  dicitur.  Respondeo,  Deum  deter¬ 
minatum  esse  ad  unum  ab  aeterno,  sed  a  se 
ipso,  non  ab  alio,  et  potuisse  determinare  se 
ipsum  ad  aliud,  et  ideo  vere  et  proprie  Do¬ 
minum  esse  actionum  suarum  ad  extra  : 
quare  ipse  etiam  homo,  qui  ad  imaginem 

Dei  creatus  est,  ut  sit  vere  liber,  non  solum 
habere  debet  plenum  et  perfectum  judicium, 
sed  etiam  dominium  actionum  suarum,  ut  se 
ipse  determinet. 

Deinde,  videtur  haec  sententia  parum  con¬ 
sentanea  Scripturae,  quae  Eccles.  xv.  dicit, 
hominem  relictum  in  manu  consilii  sui,  ut 
ad  quodcumque  voluerit  extendat  manum 
suam.  Quomodo  enim  relinquitur  in  manu 
consilii  sui,  qui  in  omnibus  actionibus  deter¬ 
minatur  ab  alio,  cui  resistere  nullo  modo 
potest?  Scripturae  etiam,  quas  supra  citavi¬ 
mus,  quae  dicunt  hominem  habere  optionem 
eligendi  hoc,  aut  illud,  sine  dubio  significant, 
hominem  dominum  esse  suarum  actionum 
et  indeterminatum. 

Tertio,  videtur  repugnare  testimoniis  Pa¬ 
trum.  Sic  enim  loquitur  S.  Joan.  Chrysosto- 
mus  hom.  11.  in  Joan.  «  Anima  sui  juris  vim 
in  se  habet  operandi,  neque  ulla  in  re  Deo, 
nisi  velit,  obtemperat.  »  Item  hom.  42.  ad 
popul.  Antioch.  «  Oportet,  inquit,  nos  prius 
eligere  bona,  et  ille  sua  tunc  inducit  :  nostras 
non  praevenit  voluntates,  ne  nostram  teme¬ 
ret  libertatem.  »  Quo  loco  sanctus  Doctor 
non  negat  gratiam  praevenientem  vel  Dei 
cooperationem,  quam  alibi  saepe  confitetur, 
sed  negat  praeventionem  determinantem  ad 
unum,  ita  ut  non  sit  vere  in  potestate  homi¬ 
nis  facere,  vel  omittere. 

S.  Hieronymus  in  comment.  cap.  26.  Hie- 
remiae  :  «  Verbum,  inquit,  ambiguum  (for¬ 
san)  majestati  Domini  non  potest  convenire, 
sed  nostro  loquitur  affectu,  ut  liberum  ho¬ 
mini  servetur  arbitrium,  ne  ex  praescientia 
ejus  quasi  necessitate,  vel  facere  vel  non 
facere  cogatur.  Non  enim  ex  eo,  quod  Deus 
scit,  futurum  aliquid,  idcirco  futurum  est, 
sed  quia  futurum  est,  Deus  novit.  »  Hoc 
loco  S.  Hieronymus  negat,  praescientiam  esse 
causam  futurorum,  ne  liberum  destruatur 
arbitrium.  At  si  praescientia  destrueret  libe¬ 
rum  arbitrium,  si  esset  causa  futurae  actionis 
humante  ;  quanto  magis  illud  destruet  prae- 
determinatio  divinae  voluntatis,  si  ponatur 
causa  actionum  humanarum,  cum  longe  ma¬ 
gis  libertati  repugnet  praedeterminatio, 
quam  praescientia  ?  Idem  Hieronymus  in 
epist.  ad  Damasum  de  filio  prodigo  :  «  De¬ 
dit,  inquit,  homini  mentis  propriae  liberta¬ 
tem,  ut  viveret  unusquisque  non  ex  imperio 
Dei,  sed  ex  obsequio  suo,  id  est,  non  ex  ne¬ 
cessitate,  sed  ex  voluntate.  »  Ubi  illud  «non 
ex  imperio  Dei »  non  significat,  liberum  esse 
hominem  ab  obligatione  praeceptorum  Dei, 

sed  liberum  esse  a  necessitate  determinanto 
ad  unum. 

S.  Augustinus  lib.  vn.  de  Civit.  Dei  cap. 
30.  «  Sic,  inquit,  administrat  omnia,  quae 
creavit,  ut  etiam  ipsa  proprios  exercere  et 
agere  motus  sinat.  »  At  certe  proprium  est 
liberi  arbitrii,  Dominum  esse  suae  actionis, 
atque  ad  eam  se  determinare,  non  ab  alio 
determinari. 

S.  Grcgorius  Nyssenus  lib.  vii.  de  Pliilo- 
soph.  cap.  1.  et  2.  docet,  actiones  liberi  ar¬ 
bitrii  non  esse  referendas  ut  in  causam,,  in 
Deum,  sed  in  nos  ipsos  ;  et  ideo  eas  dici  esse 
in  nostra  potestate. 

S.  Joannes  Damascenus  lib.  n.  cap.  30  : 
«  Operae  pretium ,  inquit ,  est  agnoscere, 
omnia  praescire  Deum,  non  autem  omnia 
praedefinire,  ac  praedestinare.  Praescit  enim 
et  ea  quae  in  nobis,  non  praedefinit  autem 
haec.  )> 

Quarto,  repugnat,  praecipuis  auctoribus 
Scholasticis.  Nam  S.  Bonaventura  in  2. 
dist.  37.  quaest.  1.  ad  ultimum  :  «Ad  illud, 
inquit,  quod  objicitur,  quod  Deus  est  prin¬ 
cipale  movens  in  tali  actione,  dicendum, 
quod  verum  est  :  attamen  non  sequitur  ex 
hoc,  quod  excitet  liberum  arbitrium  ad  fa¬ 
ciendam  illam  operationem.  Excitatio  enim 
dicit  aliquem  effectum  gratiae  praevenientem 
ipsam  voluntatem.  Haec  autem  requiritur  in 
bonis  meritoriis  :  in  aliis  autem  operibus  in¬ 
differentibus,  vel  etiam  malis,  non  est  nisi 
sola  cooperatio  divinae  virtutis,  quae  existens 
in  creatura  potentialiter,  essentialiter  et  pree- 
sentialiter,  sicut  conservat  eam  in  essendo  ; 
sic  adjuvat  in  operando,  propter  quod  con¬ 
ceditur  ibi  esse  operationem,  non  praeventio¬ 
nem.  » 

Gregorius  Ariminensis  in  2.  dist.  34.  et  37. 
quaest.  1.  art.  3.  «  Deus,  inquit,  sequitur  de¬ 
terminationem  voluntatis  non  quod  determi¬ 
natio  voluntatis  sit  aliqua  entitas  distincta  a 
voluntate,  et  actu  ejus,  quae  primo  fiat  a  vo¬ 
luntate,  sicut  imaginari  videtur  argumen¬ 
tum  ;  nec  etiam  intelligendo  ,  quod  prius 
natura  voluntas  agat  actum  illum  ,  quam 
Deus  ,  proprie  loquendo  de  priori  na¬ 
tura  ;  quoniam  tunc  sequeretur,  quod  posset 
illum  agere  Deo  coagente,  sicut  patet  ex 
definitione  prioias  secundum  naturam  :  sed 
ad  hunc  sensum  dico,  Deum  sequi  determi¬ 
nationem  voluntatis,  quoniam  idqo  Deus  agit 
actum  illum,  quia  eum  voluntas  agit,  et  non 
quia  Deus  agit,  ideo  voluntas  agit.  Et  ideo 
dicitur  magis  prqprie  Deuscoagere  voluntati 

talem  actum  causando,  quam  voluntas  dica¬ 
tur  coagere  Deo.  » 

Scotus  in  2.  sent.  dist.  37.  quost.  1.  §. 
ad  solutionem  istorum  etc.  disserens  de  coo¬ 
peratione  primo  causo  cum  secunda  libera, 
docet,  nullo  modo  prius  agere  Deum,  quam 
voluntatem,  ac  per  hoc  non  prodeterminari 
voluntatem  a  Deo  :  «  Sicut,  inquit,  in  uno 
instanti  naturfe  materia  materiat  et  efficiens 
efficit :  ita  duae  causae  efficientes  ordinatae  in 
instanti  naturae  causant  effectum  communem, 
Ita  quod  neutra  tunc  causat  sine  altera  :  sed 
quod  effectus  non  rectus  causetur,  hoc  non 
est  tunc  propter  causam  priorem,  quae  quan¬ 
tum  est  ex  se,  recte  causaret,  si  secunda 
causaret,  sed  propter  defectum  causae  se¬ 
cundae,  quae  in  potestate  sua  habet  concau- 
sare  primae  causae,  vel  non  concausare,  et  si 
non  concausat  illi,  ut  tenetur,  non  est  recti¬ 
tudo  in  effectu  communi  amborum.  » 

S.  Thomas  in  1.2.  quaest.  9.  art.  G.  ad  3. 
sic  loqpitur  :  «  Ad  tertium  dicendum,  quod 
Deus  movet  voluntatem  hominis,  sicut  uni¬ 
versalis  motor  ad  universale  objectum  vo¬ 
luntatis,  quod  est  bonum  ;  et  sine  hac  uni¬ 
versali  motione  homo  non  potest  aliquid 
velle  :  sed  homo  determinat  se  per  rationem 
ad  volendum  hoc,  vel  illud,  quod  est  vere 
bonum,  vel  apparens  bonum.  »  Ubi  illa  par¬ 
ticula  adversativa,  sed ,  ostendit,  determina¬ 
tionem  particularem  referendam  esse  in  ip¬ 
sam  voluntatem,  non  in  Deum  prius  deter¬ 
minantem,  determinationem  autem  univer¬ 
salem  in  bonum  in  communi,  referendam 
esse  in  Deum,  qui  est  causa  universalis. 

Idem  in  1.  2.  quaest.  10.  art.  4.  «  Quia, 
inquit,  voluntas  est  activum  principium  Uon 
determinatum  ad  unum,  sed  indifferenter  se 
habens  ad  multa,  sic  Deus  ipsam  movet, 
quod  non  ex  necessitate  ad  unam  determinat 
sedmanet  motus  ejus  contingens,  nisi  in  his 
ad  quae  naturaliter  movetur.  » 

Idem  in  1.  2.  quaest.  80.  art.  1.  ad  3.  t<  Di¬ 
cendum,  inquit,  quod  Deus  est  universale 
principium  omnis  interioris  motus  humani : 
sed  quod  determinetur  ad  malum  consilium 
voluntas  humana,  hoc  directe  quidem  est 
ex  voluntate  humana,  et  a  diabolo  per  mo¬ 
dum  persuadentis,  vel  appetibilia  proponen¬ 
tis.  »  Item  in  2.  2.  quaest.  174.  art.  1.  docet 
juxta  Damascenum,  Deum  praedestinare  ea, 
quae  non  sunt  in  nostra  potestate,  praescire 
autem,  sed  non  praedestinare,  ea  quae  sunt 
facienda  per  liberum  nostrum  arbitrium.  De¬ 
nique  in  quaest.  3.  de  potentia  art.  7.  ad  13. 


sic  ait:  «  Voluntas  dicitur  habere  dominium 
actus,  non  per  exclusionem  causae  primae, 
sed  quia  causa  prima  non  ita  agit  in  volun¬ 
tate,  ut  eam  de  necessitate  ad  unum  deter¬ 
minet,  sicut  determinat  naturam ;  et  ideo 
determinatio  actus  relinquitur  in  potestate 
rationis  et  voluntatis.  » 

Cajetanus  in  comment.  1.  par  quaest.  19. 
art.  8.  inquit :  «  Cooperatio  Dei  in  unoquo¬ 
que  est  secundum  naturam  uniuscujusque, 
sic  enim  disponit  omnia  suaviter.  Unde  sive 
necessario,  sive  libere  cooperetur  Deus,  ni¬ 
hilominus  creata  voluntas  libere  utitur  illa 
cooperatione.  » 

Quinto  repugnat  rationi.  Nam  in  primis 
posita  determinatione  voluntatis  a  Deo  facta, 
non  videtur  posse  salvari  libertas  arbitrii. 
Illa  enim  dicitur  libera  potentia,  qua?  potest 
agere,  et  non  agere ;  at  voluntas  humana 
non  potest  agere,  antequam  a  Deo  determi¬ 
netur  ex  doctrina  adversariorum  ;  postquam 
autem  a  Deo  determinata  est,  non  potest  non 
agere,  quia  intclliginon  potest,  iit  Deus  eam 
moveat,  et  ipsa  non  moveatur,  sive  ut  Deus 
eam  determinet,  et  ipsa  non  determinetur  ; 
igitur  numquam  dabitur  tempus,  quo  ipse 
vere  possit  agere  et  non  agere. 

Deinde,  si  Deus  esset  agens  necessarium 
et  determinaret  humanam  voluntatem,  illa  . 
non  libere,  sed  ex  necessitate  ageret,  ut  ad¬ 
versarii  admittunt.  At  perinde  est  voluntati, 
utrum  Deus  eam  necessario,  vel  libere  mo¬ 
veat  ;  nam  actus  voluntatis  non  ideo  libere 
procedet  a  voluntate,  quia  libere  procedit  a 
Deo  :  quemadmodum  si  Deus  libere  moveat 
pecudem  ad  herbam  depascendam,  non  pro- 
pterea  pecus  libere  herbas  depascet.  Neque 
ideo  servus  ex  electione  vertit  molam  pistri¬ 
ni,  quia  Dominus  ex  electione  cogit  illum  ad 
molam  pistrini  vertendam.  Itaque  sive  Deus 
libere,  sive  ex  necessitate  determinet  volun¬ 
tatem,  voluntas  a  Deo  determinata  non  libe¬ 
re,  sed  necessario  agit.  Nam  Deus  quidem 
libere  determinat,  quia  est  in  potestate  ejus 
non  determinare  :  at  voluntas  a  Deo  pro¬ 
venta,  et  determinata  non  habuit  in  pote¬ 
state  id  efficere,  ne  proveniretur  et  determi¬ 
naretur.  Proinde  actus  ejus  liber  quidem  est, 
ut  exit  a  Deo,  non  tamen  est  liber,  ut  exitab 
ipsa,  et  ideo  ipsa  non  est  causa  libera,  sed 
necessaria. 

Adhoc  si  ponatur  ista  determinatio,  non 
poterit  intelligi,  quomodo  Deus  non  sit  cau¬ 
sa  peccati,  et  quomodo  homines  qui  peccant, 
non  sint  digni  excusatione.  Nam  si  Deus  in 

omni  actu  positivo  voluntatem  determinat, 
et  movet  ad  agendum  ;  certe  etiam  determi¬ 
nabit  et  movebit  ad  volendum  furari,  forni¬ 
cari,  mentiri,  blasphemare  etc.  quis  autem 
capiat  hominem  dignum  esse  poena,  si  id  ve¬ 
lit  quod  Deus  determinando  et  movendo  fa¬ 
cit  eum  velle?  Sed  de  hac  re  multa  diximus 
in  ii.  lib.  de  statu  peccati. 

CAPUT  XV. 

Explicatur  ima  ratio  concordiae  divinae 
cooperationis  cum  libero  arbitrio , 

Illa  igitur  sententia  refutata,  dure  nobis 
rationes  occurrunt  satis  accommodatae, ad  ex¬ 
plicandam  concordiam  divinae  cooperationis 
cum  libero  arbitrio,  et  objectionem  superiore 
capite  propositam  diluendam. 

Una  ratio  est  juxta  sententiam  Gregorii 
Ariminensis,  Scoti,  Galnielis,  et  aliorum,  in 
2.  sent.  dist.  37.  qui  docent,  cooperationem 
divinam  se  tenere  ex  parte  effectus,  non  ex 
parte  causae,  hoc  est,  concursum  Dei  non  de¬ 
terminare  voluntatem  nostram,  nec  aliquid 
in  illam  imprimere,  aut  operari,  sed  imme¬ 
diate  influere  in  effectum,  eumque  producere 
illo  ipso  momento,  quo  a  voluntate  nostra 
producitur. 

Hinc  enim  sequitur,  ut  neque  Deus  deter¬ 
minet,  sive  necessitet  voluntatem,  neque 
voluntas  Deum.  Nam  et  uterque  concursum 
suum  libere  adhibet,  et  si  alter  nolit  concur 
rere,  opus  non  fiet.  Simile  est  cum  duo  ferunt 
ingentem  lapidem,  quem  unus  ferre  non  pos¬ 
set  :  neuter  enim  alteri  vires  addit,  aut  eum 
impellit,  et  utrique  liberum  est  onus  relin¬ 
quere.  Quamquam  Deus  nisi  extraordinarie 
miraculum  operari  velit,  semper  concurrit, 
quando  voluntas  nostra  concurrit,  quoniam 
ad  hoc  se  libere  quodammodo  obligavit, 
quando  liberam  voluntatem  creavit.  Ex  quo 
etiam  sequitur,  ut  licet  in  eodem  prorsus 
momento  temporis  et  naturae,  Deus  et  volun¬ 
tas  operari  incipiant,  tamen  Deus  operetur, 
quia  voluntas  operatur, non  contra.Ethocest, 
quod  aliqui  dicunt, 'voluntatem  prius  natura 
operari,  quam  Deum,  non  prioritate  instan¬ 
tis  in  quo,  sed  a  quo.  Sed  operae  pretium  erit 
solvere  argumenta,  quae  adversus  hanc  sen¬ 
tentiam  fieri  solent. 

Primum  argumentum,  Inter  primam  cau¬ 
sam,  et  secundam  est  ordo  quidam  essentia¬ 

lis,  ut  prima  secundam  moveat,  et  secunda 
non  agat  nisi  mota  a  prima ;  est  autem  Deus 
prima  causa;  voluntas  nostra,  secunda;  igi¬ 
tur  Deus  voluntatem  movet,  et  applicat  ad 
opus. 

Respondeo  :  inter  causam  principalem,  et 
instrumentariam  est  ille  ordo,  utunaaltcram 
moveat.  Inter  primam  autem  Causam  et  se¬ 
cundam,  cum  secunda  non  est  proprie  in¬ 
strumentum,  uon  est  ordo,  ut  una  alteram 
moveat,  sed  ut  una  sit  prior  altera  perfectio¬ 
ne,  illimitatione  et  necessitate;  quia  videlicet 
sit  causa  perfectior  et  nobilior,  et  rursus  uni¬ 
versalior,  cum  non  limitetur  ad  unum  vel 
alterum  effectum,  et  denique  summe  neces¬ 
saria,  cum  sine  ea  nullus  effectus  fieri  possit. 

At,  inquies,  Scriptura  indicat,  homines  esse 
instrumenta  Dei,  namlsaiaex.  dicitur ;  Assur 
virga  furoris  Dei.  Et  ibidem  appellatur  secu¬ 
ris  et  serra.  Sed  facile  est  respondere,  nam 
dicuntur  homines  instrumenta  Dei,  non  pro¬ 
prie,  sed  metaphorice,  quia  potest  Deus, 
quando  vult,  ita  flectere  eorum  animos,  quo¬ 
modo  artifex  flectit  instrumenta  sua.  Nam 
alioquihomo  est  etiam  causa  principalis,  cum 
sit  liber  et  dominetur  animantibus  eseteris. 
Quomodo  autem  Deus  flectat  animos  homi¬ 
num,  et  tamen  non  tollat  arbitrii  libertatem, 
explicatum  est  supra. 

Secundum  argumentum.  Si  Deus  operatur, 
quia  voluntas  operatur,  et  non  contra  ;  certe 
sequitur,  ut  Deus  pendeat  a  voluntate,  et  ali¬ 
quo  modo  ab  illa  determinetur :  absurdum 
est  autem,  ut  Deus  pendeat  a  creatura,  et  a 
temporali  determinetur  aeternum. 

Respondeo  :  Deus  non  pendet,  nec  deter¬ 
minatur  a  voluntate  humana,  licet  operetur, 
quia  illa  operatur  :  nam  libere  Deus  condidit 
liberam  voluntatem,  et  potuisset  non  conde¬ 
re  :  et  rursus  libere  voluit,  et  ab  aeterno  de¬ 
crevit,  concurrere  ad  opus  liberae  voluntatis, 
quando  ipsa  operari  voluerit :  et  denique  po¬ 
test  etiam,  quando  vult,  non  concurrere,  si 
velit  praeter  ordinem  a  se  constitutum  ali¬ 
quid  fieri.  Itaque  Deum  operari,  quia  volun¬ 
tas  operatur,  non  est  Deum  pendere  a  crea¬ 
tura,  sed  ab  aeterna  sua  institutione  et  volun¬ 
tate. 

Tertium  argumentum,  Deus  est  causa  om¬ 
nium  rerum,  quae  quoquo  modo  habent  esse; 
at  quod  voluntas  nostra  se  determinet  et  ap¬ 
plicet  ad  operandum,  sine  dubio  est  aliquid, 
igitur  hoc  ipsum  facit  Deus.  Deus  igitur  facit, 
ut  -voluntas  se  determinet  et  applicet,  ac  per 
hoc  ipsam  movet,  determinat  et  applicat. 

Respondeo :  ia  eo  quod  est,  voluntatem  se 
determinare  ad  opus,  sive  (quod  idem  est)  re 
ipsa  operari,  cum  antea  non  operaretur; 
Tria  considerari  possunt,  voluntas,  actio 
ejus,  et  egressus  actionis  a  voluntate,  sive 
relatio,  et  habitudo  actionis  tamquam  effe¬ 
ctus  ad  voluntatem,  ut  ad  causam.  Ex  his  tri¬ 
bus,  voluntas  sine  dubio  a  solo  Deo  facta  est; 
actio  quoque  fit  a  Deo,  quamvis  non  solo ; 
denique  relatio  proprie  non  fit,  sed  consequi¬ 
tur  :  tamen  ut  est  idem  re  cum  actione,  ab 
eo  fit,  a  quo  actio  ipsa  fit. 

Itaque  nihil  est,  quod  non  fiat  a  Deo,  et 
tamen  non  dicitur  Deus  determinare,  vel  ap¬ 
plicare  voluntatem  ad  opus,  quia  relatio  illa 
non  refertur  ad  Deum,  sed  ad  solam  volun¬ 
tatem.  Referretur  autem  etiam  ad  Deum,  si 
ipse  uteretur  voluntate  tamquam  instrumen¬ 
to  ad  illam  ipsam  actionem  faciendam. 

Quartum  argumentum.  Actus  voluntatis 
est  actio  vitalis  et  immanens,  igitur  non  po¬ 
test  immediate  fieri,  nisi  si  a  principio  in¬ 
trinseco  et  vitali.  Proinde  Deus  non  concur¬ 
rit  de  illam  actionem  immediate  producen¬ 
dam,  sed  mediante  voluntate  nostra. 

Respondeo  :  concursus  Dei  est  generalis  et 
indifferens  quidam  influxus,  qui  a  causis  se¬ 
cundis  modificatur  et  determinatur,  saltem 
quoad  specificationem,  ut  diximus  in  lib.  de 
causa  peccati.  Et  colligitur  etiam  ex  S.  Tho- 
main  lib.  m.  contra  Gentes  cap.  66.  ubi  di¬ 
cit  causas  secundas  esse  particulantes  (sic 
enim  loquitur)  et  determinantes  actionem 
primi  agentis.  Porro  actio  immanens,  et  vita¬ 
lis  non  potest  produci,  nisi  ab  intrinseco 
principio,  vel  ab  extrinseco  modificato  et  de¬ 
terminato  ab  ipso  intrinseco 

Quintum  argumentum,  providentia  Dei  ex¬ 
tenditur  ad  omnia,  etiam  singularia,  et 
contingentia  et  libera :  igitur  Deus  ab  aeter- 
no  determinavit  omnes  effectus,  ac  per  hoc 
etiam  determinavit  causas  secundas  ad  eos 
producendos.  Nam  alioqui  si  effectus  liberi, 
et  contingentes  non  essent  praedeterminati 
a  Deo,  sed  tales  essent,  quia  tales  sunt  cau¬ 
sa;  secundae ;  praeter  intentionem  Dei  fierent, 
quod  absurdum  esse  demonstrat  S.  Thomas 
in  1.  part.  quaest.  19.  artic.  8.  ubi  concludit, 
Deum  praeparasse  causas  alias  necessarias, 
alias  contingentes,  vel  liberas,  quia  tales  es¬ 
se  voluit  effectus ;  non  contra,  ideo  voluisse 
effectus  esse  alios  necessarios,  alios  contin¬ 
gentes,  vel  liberos,  quia  tales  sunt  causae. 

Respondeo  :  Deus  ab  aeterno  determinavit 
omnes  effectus,  sed  non  ante  praevisionem 


determinationis  causarum  secundarum,  prae¬ 
sertim  contingentium,  et  liberarum  :  et  rur¬ 
sus  determinavit  omnes  effectus,  sed  non  eo¬ 
dem  modo  ;  alios  enim  determinavit  futuros 
se  operante,  vel  cooperante,  alios  se  permit¬ 
tente,  vel  non  impediente  :  neque  ratio  pro¬ 
videntiae  postulat,  ut  Deus  ante  omnem  prae¬ 
visionem  omnia  proedeterminaverit,  sed  so¬ 
lum  ut  nihil  fiat  sine  ejus  praevisione  et  coo¬ 
peratione,  vel  permissione..  Alioqui  enim 
etiam  peccata  praedeterminassetante  praevi¬ 
sionem  malae  voluntatis,  et  ideo  malam  vo¬ 
luntatem  esse  voluisset,  ut  inde  peccata  jam 
ante  praedeterminata  prodirent,  quae  est  hae- 
resis  absurdissima,  et  aperta  blasphemia. 
Neque  Dominus  in  Evangelio  diceret,  unum 
ex  passeribus  non  cadere  in  terram  sine  Pa¬ 
tre  nostro  :  sed  diceret,  unum  ex  passeribus 
non  cadere  in  terram,  quem  Pater  noster  in 
terram  non  dejiciat. 

Quod  autem  S.  Thomas  dicit,  Deum  insti¬ 
tuisse  quasdam  causas  contingentes,  vel  libe¬ 
ras,  quia  tales  esse  voluit  eflectus;  videtur 
intelligendum  de  effectibus  in  universum? 
non  in  particulari,  id  est,  quia  voluit  Deus  in 
hoc  mundo  non  omnia  fieri  necessario,  sed 
aliqua  contingenter,  vel  libere,  ideo  causas 
instituit  tum  necessarias,  tum  contingentes 
et  liberas :  tamen  in  particulari  non  ideo  in¬ 
stituit  istam  causam  liberam,  quia  voluit 
hunc  effectum  liberum,  sed  contra  voluit 
hunc  effectum  esse  liberum,  quia  causam  ha¬ 
bet  liberam.  Nam  hoc  modo  neque  res  con¬ 
tingentes  eveniunt  praeter  intentionem  Dei, 
neque  prima  radix  contingentia;  sunt  causa; 
secundae  et  tamen  providentia  non  impedit 
liberum  arbitrium. 

Quod  autem  S.  Thomas  locutus  sit  in  ge¬ 
nere,  et  non  in  particulari,  cognosci  potest 
ex  1.  part.  quaest.  23.  art.  7.  ubi  dicit,  Deum 
determinasse  numerum  partium  essentialium 
mundi,  ut  coelorum,  elementorum,  et  omni¬ 
um  specierum ;  tamen  non  determinasse  nu¬ 
merum  individuorum  corruptibilium,  ut  cu¬ 
licum,  muscarum,  etc.  neque  ut  haec  musca 
hodie  nascatur,  cras  illa  ;  sed  tantum  in  ge¬ 
nere  providisse,  et  providere,  ut  non  deficiat 
species  ulla  animalium.  Quod  si  providentia 
divina  non  praedeterminavit  in  particulari 
individua  substantialia,  licet  ea  praeviderit 
futura,  et  voluerit  cooperari  causis  secundis 
in  eorum  productione,  multo  minus  deter¬ 
minavit  in  particulari  omnes  actiones  trans¬ 
euntes  liberas,  licet  eas  praeviderit  et  decre¬ 
verit  cooperari,  vel  impedire,  vel  permittere, 

si  mala?  sint,  et  bonum  aliquid  ex  eis  eli¬ 
cere. 

Sextum  argumentum.  Si  Deus  non  omnia 
praedeterminaret  ante  prae  visionem  determi¬ 
nationis  secundarum  causarum,  non  posset 
omnia  certo  praescire.  Nam  actiones  liberas 
futuras  non  videt  Deus  in  ipsis  actionibus, 
quia  non  sunt ;  nec  videt  in  causa  secunda, 
id  est,  voluntate  humana,  quia  illa  indeter¬ 
minata  est,  et  omnibus  positis,  qua?  requi¬ 
runtur  ad  agendum,  potest  non  agere ;  nec 
videt  in  causa  prima  exemplari,  id  est,  in 
idea,  quia  illa  repraesentat  omnia  possibilia, 
sive  futura  sint,  sive  non  sint :  nec  videt  in 
aeternitate  sua,  quae  ambit  omnia  tempora. 
Nam  etiamsi  aeternitas  coexistat  omni  tem¬ 
pori,  tamen  tempus  futurum  non  coexistit 
aeternitati,  nisi  quando  re  ipsa  existit,  id  est, 
cum  praesens  est :  proinde  futurum,  dum 
est  futurum,  non  est,  neque  in  se  cognosci 
potest.  Adde  quod  Deus  cognoscit  etiam  quae¬ 
dam,  quae  numquam  erunt,  ut  cum  1  Reg. 
23.  petenti  David,  num  tradent  me  viri  Cei- 
lam,  respondit,  tradent ;  et  cum  Matth.  ii. 
praedixit  Dominus  Tyrios  et  Sidonios  poeni¬ 
tentiam  acturos  fuisse,  si  miracula  vidissent, 
quae  Capharnaitae  viderunt.  Haec  et  similia 
conditionalia  Deus  certo  praenoscit,  et  tamen 
in  se  ipsis  numquam  exstabunt,  neque  aeter¬ 
nitati  unquam  coexistent.  Igitur  aut  videt  in 
sua  voluntate,  tamquam  in  prima  causa  effi¬ 
ciente  ,  et  efficacissima ,  aut  nullo  modo 
videt. 

Respondeo :  res  est  omnino  difficilis,  et  for¬ 
tasse  in  hac  vita  incomprehensibilis,  qua  ra¬ 
tione  Deus  futura  praenoscat.  Et  hoc  videtur 
indicasse  David  in  Psal.cxxxvm.  cum  ait: 
Mirabilis  facta  est  scientia  tua  ex  me,  confor¬ 
tata  est ,  et  non  potero  ad  eam  (I).  Illud  enim 
(ex  me)  hebraica  phrasi  significat  (pr;e  me)  si¬ 
ve  (super  me)  ut  sensus  sit,  mirabilior  est 
modus  scientiae  tuae,  quam  ut  ego  eum  com¬ 
prehendere  possim.  Quomodo  videlicet,  in¬ 
tellexeris  cogitationes  meas  de  longe,  et  om¬ 
nes  semitas  meas  investigaveris  etc. 

Probabile  tamen  nobis  videtur,  Deum  fu¬ 
turas  actiones  liberas  non  videre  nisi  in  hu¬ 
mana  voluntate.  Id  enim  significat  in  primis 
Scriptura,  cum  dicit,  Deum  scrutari  renes  et 
corda,  et  in  hoc  Psalm.  138.  Deum  investi¬ 
gare  omnes  semitas  nostras.  Nam  si  videret 
eas  in  sua  voluntate  praedeterminante  om¬ 
nia;  non  diceretur  scrutari  corda  nostra  et 

investigare  semitas,  sed  intueri  voluntatem 
suam.  Deinde  non  esset  mirabile,  Deum  om¬ 
nia  praenoscere,  si  omnia  praedeterminaret. 
Nam  et  nos  facile  praescimus  et  praedicimus, 
quae  facturi  sumus:  at  S.  David  in  toto  illo 
Psal.  cxxxvm.  miratur  scientiam  Dei,  qua 
praevidet  omnes  vias  nostras,  et  intelligit  co¬ 
gitationes  nostras  de  longe  etc. 

AdhcccS.  Augustinus  lib.  xi.  Confess.  cap. 
18.  satis  aperte  hoc  docet,  cum  ait :  «  Quo¬ 
quo  modo  se  habeant  arcana  praescientiae  fu¬ 
turorum  ;  videri  nisi  quod  est,  non  potest ; 
quod  autem  jam  est,  non  futurum,  sed  prae¬ 
sens  est.  Cum  ergo  videri  dicuntur  futura, 
non  ipsa,  quae  nondum  sunt,  id  est,  quae  fu¬ 
tura  sunt,  sed  eorum  causa?,  vel  signa  forsi¬ 
tan  videntur,  quae  jam  sunt.  Ideo  non  futura, 
sed  praesentia  sunt  jam  videntibus  ex  quibus 
futura  praedicantur  animo  concepta.  »  Haec 
ille. 

Deus  igitur  quia  perfecte  cognoscit  omnes 
propensiones,  et  totum  ingenium  animi  no¬ 
stri,  et  rursum  non  ignorat  omnia,  quae  illi 
possunt  occurrere  in  singulis  deliberationi¬ 
bus,  et  denique  perspectum  habet,  quid  magis 
congruum  et  aptum  sit,  ut  moveat  talem  ani¬ 
mum  tali  propensione  et  ingenio  praeditum, 
infallibiliter  colligit,  quam  in  partem  sit  ani¬ 
mus  inclinaturus.  Et  hoc  fortasse  sibi  volunt, 
qui  docent,  Deum  cognoscere  futura  omnia 
tam  libera,  quam  necessaria,  et  tam  abso¬ 
luta,  quam  conditionalia,  quia  cognoscit  om¬ 
nem  veritatem ;  et  quia  omnia,  quae  quoquo 
modo  futura  sunt  aliquo  modo  vera  sunt ; 
verum  enim  est  dicere,  hoc  erit,  quando  re 
vera  est  futurum. 

Haec,  inquam,  sententia  videtur  coincidere 
cum  nostra.  Nam  verum,  et  ens  convertuntur, 
et  ideo  non  est  verum  modo  aliquid  esse  fu¬ 
turum,  nisi  illud,  modo,  habeat  aliquod  esse 
nimirum  in  causa  ;  non  autem  habet  ejse  in 
causa  id,  quod  estlibere,  et  contingenter  fu¬ 
turum,  nisi  quando  in  causa  est  aliqua  de¬ 
terminatio.  Et  quoniam  in  ipsa  contingente 
causa  praecise  considerata,  nulla  est  deter¬ 
minatio,  ideo  vere  dixit  Philosophus,  de  fu¬ 
turis  contingentibus,  non  esse  determinatam 
veritatem ;  respexit  enim  ad  ipsam  solam 
causam  contingentem.  Tamen  si  quis  conjun¬ 
git  cum  causa  contingente,  vel  libera  omnia 
quae  possunt  occurrere  et  impedire,  et  videat 
propensiones  et  aptitudines  tum  ipsius  cau¬ 
sae,  tum  omnium  objectorum  et  circumstan¬ 

tiarum,  qilod  solus  Deus  facere  potest,  ex- 
islet  inde  aliqua  determinatio,  et  ratione  il¬ 
lius  verum  erit  dicere:  hoc  erit  tali  tempore. 

CAPUT  XVI. 

Explicatur  altera  ratio  concordiw  libertatis 

cum  cooperatione  Dei,  et  solvitur .  objectio 

cap.  14.  proposita. 

Altera  ratio  conciliandi  libertatem  huma¬ 
nam  cum  cooperatione  divina,  et  fortasse 
etiam  probabilior  est  juxta  sententiam  S. 
Thomse,  qui  docet,  cooperationem  divinam 
ita  concurrere  cum  secundis  causis  etiam  li¬ 
beris,  ut  non  solum  eis  dederit,  et  conservet 
virtutes  operatrices,  sed  etiam  eas  moveat, 
et  applicet  ad  opus,  ut  cognosci  potest  ex  1. 
part.  quaest.  105.  artic.  5.  et  lib.  3.  contra 
gentes,  cap.  70.  et  in  quaest.  3.  de  potentia 
art.  7.  quae  sententia  videtur  valde  consen¬ 
tanea,  tum  Scripturae,  qua?  dicit  nos  in  Deo 
esse,  vivere,  et  moveri,  Actor.  17.  tum  etiam 
rationi  et  ordini,  quem  habet  prima  causa 
cum  secundis,  neque  laborandum  est  in  hac 
sententia,  ut  ostendamus,  nihil  omnino  fleri 
sine  Deo.  Sed  tamen  habet  etiam  haec  sen¬ 
tentia  suas  difficultates,  quas  breviter  ex¬ 
plicabimus  antequam  exponamus,  quemad¬ 
modum  juxta  hanc  sententiam  salvetur  libe¬ 
rum  arbitrium. 

Objiciunt  igitur  ah' qui  contra  sententiam 
S.  Thomae,  non  posse  intelligi  quomodo  De¬ 
us  moveat,  et  applicet  causas  secundas. 
Nam  si  Deus  movet  causas  secundas,  vel 
movet  locali  motu,  vel  alterativo  ;  non  loca¬ 
li,  quia  causae  secundae,  ut  plurimum  im¬ 
motae,  secundum  locum  agere  possunt  ; 
ignis  enim  non  eget  motu  locali,  ut  combu¬ 
rat  stupam  vicinam;  et  multo  minus  huma¬ 
na  voluntas  eget  motu  locali,  ut  aliquid  velit. 
Non  etiam  alterativo,  quia  tunc  aliqua  qua¬ 
litas  imprimi  deberet  in  causa  secunda.  Nul¬ 
la  autem  talis  qualitas  necessaria  est,  neque 
ex  parte  Dei,  qui  operatur  omnia  per  actum 
suae  voluntatis;  neque  ex  parte  causae  secun¬ 
da?,  quae  jam  habet  virtutem  operatricem  a 
natura. 

Dices,  necessariam  esse  exparte  Dei,  et  ex 
parte  causae  secundae  ;  ex  parte  Dei,  ut  per 
eam  qualitatem  attingat  effectum,  ex  parte 
causae  secundae,  ut  determinetur,  et  applice¬ 
tur  ad  operandum.  Contra,  nam  Deus  non 


eget  qualitate,  ut  attingat  effectum  ;  et  prae¬ 
terea  si  egeret  qualitate,  ut  effectum  attin¬ 
geret  non  in  causa,  sed  in  effectu,  illam  im¬ 
primeret  :  porro  causa  secunda  praesente 
objecto,  non  videtur  indigere  alia  determi¬ 
natione  vel  applicatione. 

Ad  hanc  objectionem  respondeo,  Deum 
non  movere  localiter  causam  secundam,  ne¬ 
que  in  illa  qualitatem  ullam  imprimere,  sed 
tantum  illa  uti  tanquam  instrumento  ad  opus 
efficiendum,  quocirca  virtus  a  Deo  impressa 
per  modum  transeuntis,  dum  causa  secunda 
operatur,  non  distinguitur  ab  ipsa  virtute 
naturali,  sed  est  illa  eadem,  quatenus  illa 
Deus  utitur  ad  illam  actionem  perficiendam. 
Est  autem  necessaria  haec  motio  Dei  ex  par¬ 
te  causa?  secundae,  quae  cum  sit  talis,  id  est, 
secunda,  habet  necessariam  dependentiam  a 
causa  prima,  in  cujus  virtute  operatur.  Yide 
qua?  diximus  de  virtute  Dei  in  Sacramentis 
impressa  per  motum  lib.  2.  de  Sacramentis 
in  genere  cap.  11. 

His  explicatis,  ut  ostendamus,  juxta  hanc 
S.  Thoma?  sententiam,  recte  defendi  liberum 
arbitrium,  sciendum  est,  influxum,  seu  vir¬ 
tutem  Dei,  qua  voluntas  movetur  et  applica¬ 
tur  ad  opus,  recipi  in  causis  secundis,  se¬ 
cundum  earum  dispositionem  (ut  idem  S. 
Thomas  in  quaest.  3.  de  malo  art.  2.)  «  At¬ 
tendendum,  inquit,  quod  motus  primi  mo¬ 
ventis,  non  recipitur  uniformiter  in  omnibus 
mobilibus,  sed  in  unoquoque  secundum 
proprium  modum.  »  Et  in  1.  2.  quaest.  10. 
art.  4.  (i  Ad  providentiam,  inquit,  Dei  per¬ 
tinet,  naturam  non  corrumpere,  sed  servare. 
Unde  omnia  movet  secundum  eorum  condi¬ 
tionem.  )>  Et  infra  :  «  Quia,  inquit,  voluntas 
est  activum  principium  non  determinatum 
ad  unum,  sed  indifferenter  se  habens  ad 
multa ;  sic  Deus  ipsam  movet,  quod  non  ex 
necessitate  ad  unum  determinat,  sed  rema¬ 
net  motus  ejus  contingens,  et  non  necessa¬ 
rius,  nisi  in  his,  ad  quae  naturaliter  move¬ 
tur.  »  Haec  ille. 

Porro  iste  modus,  seu  conditio  in  volunta¬ 
te,  secundum  quam  recipitur  in  ea  motus 
Dei,  nihil  aliud  est,  nisi  negativa  qua?dam 
determinatio,  praecedens  tum  influxum  Dei, 
tum  actum  elicitum  voluntatis.  Nimirum 
quod  voluntas  sinat  se  moveri  ab  objecto 
per  rationem  sibi  proposito,  vel  non  sinat. 
Ha?c  enim  determinatio  dicitur  negativa, 
quia  non  consistit  in  actu  positivo,  sed  in  ne¬ 
gatione  actus,  cum  tamen  voluntas  non  mi¬ 
nus  sit  libera  ut  agat,  quam  ut  non  agat. 

Explicat  id  S.  Thomas  in  quaest.  i.  de  ma¬ 
lo  artic.  3.  ubi  dicit  :  non  uti  regula  rationis 
praeintelligi  in  voluntate  ante  inordinatam 
electionem  :  hujus  autem  quod  est,  non  uti 
regula  rationis,  non  oportere  quaerere  aliam 
causam,  nisi  voluntatis  libertatem,  quia  vi¬ 
delicet  in  ejus  potestate  est,  ut  sinat  se  mo¬ 
veri  a  ratione.,  vel  non  sinat.  Et  rursus  in 
quaest.  3.  de  malo  art.  2.  idem  S.  Thomas 
dicit,  requiri  in  homine  dispositionem  quam¬ 
dam  ad  recipiendum  influxum  Dei,  et  juxta 
eam  dispositionem  produci  bonum,  vel  ma¬ 
lum  actum.  Non  potest  autem  praerequiri 
ante  influxum  Dei  ulla  dispositio  positiva,  cum 
nihil  positivum  sine  Deo  fieri  possit.  Sola  igi¬ 
tur  praerequiritur  dispositio  negativa. 

Atque  hinc  fit,  ut  voluntas  sit  vere  libera? 
et  se  ipsa  determinet,  tametsi  Deus  illam 
moveat,  et  applicet  ad  opus,  quoniam  ipsa 
Dei  motio  in  ejus  potestate  est,  sive  (ut  lo¬ 
quitur  Cajetanus  in  1.  part.  quaest.  19.  art. 
8.)  Dei  motione  voluntas  nostra  libere  utitur. 
Nam  si  se  moveri  sinat  ab  objecto  proposi¬ 
to,  Deus  eam  applicat,  et  movet  ad  actum  e- 
liciendum ;  si  non  sinat,  Deus  eam  non  ap¬ 
plicat,  neque  movet.  Et  ideo  S.  Thomas  in 
1.  2.  quaest.  10.  art.  4.  ad  3.  concludit,  po¬ 
sita  Dei  motione,  impossibile  esse  ut  volun¬ 
tas  non  moveatur  ;  absolute  autem  non  esse 
impossibile.  Quia  videlicet  potest  voluntas 
non  se  disponere  per  negativam  determina¬ 
tionem  ad  motionem  Dei  recipiendam. 

Simile  est,  quod  supra  diximus  de  concor¬ 
dia  ultimi  judicii  practici,  et  liberae  electio¬ 
nis.  Sicut  enim  posito  ultimo  judicio  practi- 
co  fieri  non  potest,  ut  voluntas  non  eligat  id, 
quod  tunc  ei  a  ratione  proponitur ;  et  tamen 
electio  libera  est,  quoniam  ipsum  judicium 
practieum  est  in  potestate  voluntatis,  pro¬ 
pter  negativam  praecedentem  determinatio¬ 
nem  :  sic  etiam  posito  influxu  Dei  fieri  non 
potest,  ut  voluntas  non  operetur;  et  tamen 
operatio  libera  est,  quoniam  influxus  Dei  non 
•ponitur,  nisi  prius  voluntas  per  negativam 
determinationem  ad  illum  recipiendum  se 
disponat. 

Adversus  hanc  sententiam  fieri  possent 
duo  postrema  argumenta,  qua)  facta  sunt 
adversus  sententiam  capitis  superioris,  de 
providentia  rerum  omnium  in  particulari,  et 
de  modo,  quo  Deus  cognoscit  futura  contin¬ 
gentia  :  sed  ea  jam  proposita  et  explicata 
sunt. 

Ex  his  igitur  facile  responderi  potest  ad 
objectionem  Calvini  propositam  initio  cap. 


1 4.  Erat  autem  ha)c  objectio  ;  voluntas  di¬ 
vina  est  prima  causa  omnium  rerum,  et  jam 
ab  a)ternitate  decrevit  quid  velit  fieri  :  nulla 
igitur  esse  potest  in  homine  libertas  arbitrii ; 
nam  prima  causa  efficacissima  est,  et  secun¬ 
dum  Scripturas  non  potest  ullus  divina)  re¬ 
sistere  voluntati. 

,  Respondeo  :  voluntas  divina  est  quidem 
prima  causa  omnium  rerum,  et  ab  aeterno 
decrevit  quid  velit,  aut  non  velit  fieri;  sed  in 
particularibus,  et  maxime  liberis  actionibus, 
id  non  decrevit,  nisi  praecognita  pi'ius  dispo¬ 
sitione,  et  determinatione  secundarum  cau¬ 
sarum,  ut  supra  ostendimus.  Quocirca  licet 
nemo  possit  divinae  resistere  voluntati,  ma¬ 
net  tamen  integra  libei’tas  humanae  volunta¬ 
ti,  quia  Deus  ipse,  cui  nemo  resistere  potest, 
hoc  voluit,  ut  animus  humanus  liber  esset, 
et  actiones  suas  in  potestate  habei’et,  et  ideo 
decrevit  ei  coopei-ari,  vel  eam  applicare  et 
movere,  quotiescumque  per  negativam  de- 
tenninationem  se  ipsa  disponeret. 

Addebat  Calvinus  confirmationem  ab  ex- 
perientia,  quod  in  rebus  minime  perplexis 
sa)pe  nobis  consilium  deficiat  :  et  contra  in 
rebus  obscuris  nonnumquam  repente  lux  af¬ 
fulgeat  :  et  similiter  quod  attinet  ad  affe¬ 
ctum,  saepe  in  rebus  minime  arduis  animus 
flaccescat,  in  difficilibus  autem  erigatur. 
Quod  argumentum  esset,  mentes  nostras  a 
Deo  regi  et  gubernari. 

Respondeo  :  verissimum  est  Dei  providen¬ 
tia  regi  animos  nostros,  et  interdum  a  Deo 
suppeditari  expeditum  consilium,  et  ingen¬ 
tem  fiduciam  in  i’ebus  arduis;  et  in  1’ebus 
facilibus  non  suppeditari.  Caeterum  nihil  id 
facit  contra  libei‘tatem  arbitrii,  nam  suppe¬ 
ditatio  consilii,  et  inflammatio  voluntatis, 
non  determinat  ex  necessitate  homines  ad 
eligendum  unum  potius,  quam  altennn. 
Alioqui  sapientes  et  eloquentes  homines , 
qui  sa)pe  auditores  suos  ducuut,  ac  flectunt 
prout  ipsi  volunt,  libero  arbitrio  illos  priva- 
rent. 

Sed  est  etiam  causa  naturalis  ejus  rei, 
quam  tantopere  Calvinus  miratur.  Naturale 
enim  est,  ut  homines  difficultate  rei  perspe¬ 
cta  excitentur,  et  contra  nitantur,  facilia  vero 
et  tuta  despiciant.  Mirum  autem  non  est  si 
consilia  suppetant,  cum  animus  ad  rem  eo- 
gitandam  vehementer  intenditur,  et  si  con¬ 
silium  non  occurat,  cum  res  negligitur.  Sic 
nimirum  et  ferrum  cote  acuitur,  et  per  an- 
tiperistasin  contraxua  ad  contrariorum  prae¬ 
sentiam  vehementius  i’oborantur. 


CONTROVERSIARUM 


DE  GRATIA  ET  LIBERO  ARBITRIO 

LIBRR  QUINTUS 


CAPUT  PRIMUM. 

Proponitur  qusestio  de  cognitione  veri 
moralis. 

Disseruimus  hactenus  de  viribus  humanis, 
et  libertate  arbitrii,  circa  res  naturales.  Nunc 
de  moralibus  agendum  erit.  Primum,  an 
possit  viribus  naturae  cognosci  verum  aliquod 
morale.  Deinde,  an  iisdem  viribus  fieri  pos¬ 
sit  actio  aliqua  vere  bona  moraliter.  Pos¬ 
tremo,  sitnc  homo  liberi  arbitrii  in  hujus¬ 
modi  actionibus  peragendis  vel  omittendis. 

Quaeritur  igitur,  possitne  homo  viribus  na¬ 
turae,  sine  auxilio  gratiae  specialis  verum  ali¬ 
quod  morale  cognoscere.  Ubi  tria  praemit¬ 
tenda  sunt,  ut  quaestionis  status  clarius  inno¬ 
tescat  ;  quid  intelligamus  nomine  Gratiae, 
quid  nominq.  veri  moralis,  ct  quid  nomine 
cognitionis. 

Per  auxilium  gratiae  non  intelligimus  gra¬ 
tiam  justificantem,  sed  motionem  et  dire¬ 
ctionem  divinam,  qualem  peccatores  quoque 
habere  possunt.  Satis  enim  constat  tum  ex 
testimonio  S.  Augustini  lib.  i.  Retract.  cap. 
4.  tum  ex  communi  omnium  consensu,  in¬ 
justos  et  peccatores,  aliqua  vera,  non  solum 
naturalia,  sed  etiam  moralia  etsupernaturalia 
posse  cognoscere.  Sed  utrum  id  possint  vi¬ 
ribus  suis,  an  Deo  speciali  auxilio  juvante  in 
controversia  est. 

Nomine  autem  veri  moralis,  non  acci¬ 
pimus  verum  morale  universe  consideratum, 
ut  Deum  esse  colendum,  parentes  veneran¬ 


dos,  filios  diligendos  ;  id  enim  non  minus  fa¬ 
cile  potest  intclligi,  quam  verum  naturale 
theoricum ;  sed  verum  morale  cum  omnibus 
circumstantiis,  qute  necessaria)  sunt,  ut  actio 
voluntatis,  ei  vero  conformis  sit  actio  virtutis, 
ut  cum  quis  judicat,  sibi  hoc  tempore  elee¬ 
mosynam  faciendam  ;  vel  quod  mutuo  est 
acceptum,  esse  restituendum  hoc  tempore, 
quia  ratio  justitiae  nunc  id  fieri  postulat. 

Denique  nomine  cognitionis  non  intelli¬ 
gimus  simplicem  apprehensionem,  sed  etiam 
judicium,  et  judicium  non  illud  ultimum,  ad 
quod  ex  necessitate  sequitur  electio.  Id  enim 
ex  voluntate  dependet,  sed  judicium,  prae- 
cedens  imperium  voluntatis,  quale  inter  con¬ 
sultandum  exerceri  solet. 

His  praenotatis  ad  propositam  qutestionem 
quidam  theologi  respondent,  nullum  verum 
morale  posse  ab  intellectu  humano,  in  statu 
natura)  corrupta),  sine  speciali  Dei  auxilio, 
cognosci.  Ita  docuit  Gregorius  Arimin.  in  2. 
sent.  dist.  26.  qrnest.  i.  art.  i.  conc.  2.  et 
dist.  29.  quasst.  i.  art.  2.  quem  secutus  est 
ex  antiquioribus  Joannes  Capreolus  in  2.  dist. 
28.  qua)st.  unica,  artic.  3.  in  responsione  ad. 
argumenta  contra  primam  conclusionem,  ex 
recentioribus  Gaspar  Cassaliuslib.  i.  de  qua¬ 
dripartita  justitia  cap.  32. 

Contra  sentiunt,  posse  cognosci  viribus 
naturae,  et  auxilio  Dei  generali,  aliquod  ve¬ 
rum  morale,  omnes  fere  alii  Theologi,  ut  Al- 
bertus  in  2.  dist.  28.  artic.  i.  S.  Bonaven- 
tura  ibidem  artic.  2.  qua)st.  3.  Scotus  ibidem 
qua)st.  unica.  Richardus  ibidem.  Durandus 
ibidem,  quaest.  i.  Dominicus  a  Soto  lib.  i.  de 
natura  et  gratia,  cap.  20.  et  idem  docere  vi- 

detur  S.  Tliomas  iu  i.  2.  qurest.  109.  art.  i. 
Qua?  scatentia  posterior  verissima  nobis  esse 
videtur,  et  eo  libentius  eam  amplectimur  et 
defendimus,  quo  magis  displicet  adversariis, 
ac  prcesertim  Joanni  Calvino  in  2.  lib.  Insti- 
tut.  cap.  2.  §.  24.  25.  et  26. 


CAPUT  II. 

Probatur ,  posse  hominem  suis  viribus  cog¬ 
noscere  aliquod  verum  morale. 

Dicimus  igitur  in  statu  naturae  corrupta? 
non  ita  extinctum  esse  lumen  rationis  pra- 
ctica?,  quin  possit  cum  solo  auxilio  Dei  gene¬ 
rali,  aliquod  verum  morale  cognoscere, 
quamvis  alioqui  in  multis  saope  fallatur  et 
erret,  nisi  divina  illustratione  et  gubernatione 
dirigatur. 

Posteriorem  hujus  sententiae  partem,  satis 
probat  experientia,  neque  opus  erit  de  ea 
disserere,  cum  neque  ab  ullo  negetur,  et 
multa  sinta  nobis  dicta  in  3.  lib.  de  peccato 
originis  cap.  9.  Priorem  partem  probare  pos¬ 
sumus  ex  divinis  litteris,  ex  Patrum  testimo¬ 
niis,  et  ex  ipsa  ratione. 

Ex  divinis  litteris  habemus  in  primis  illud 
Psalm.  iv.  Multi  dicunt ,  quis  ostendit  nobis 
bona  ?  Signatum  est  super  nos  lumen  vultus 
tui Ztorame(l).  Ubi  Propheta  docet  non  posse 
excusari  per  ignorantiam,  homines,  si  non 
servant  pra?cepta  moralia,  cum  ab  ipsa  na¬ 
tura  lumen  in  corde  impressum  habeant,  ut 
S.  Cyrillus  exponit  lib.  i.  in  Joan.  cap.  9. 

Non  dissimilis  locus  est  in  Psalm.  lyii. 
Si  vere  utique  justitiam  loquimini ,  recte  judi¬ 
cate  filii  hominum  (2).  Significat  enim  Prophe¬ 
ta,  omnes  homines  habere  in  corde  impressa 
qusedam  pra?cepta  justitia?,  et  ideo  inexcusa¬ 
biles  esse,  cum  ea  non  servant,  quae  igno¬ 
rare  non  possunt  :  «  Cui  iniquo,  inquit  Augu¬ 
stinus  in  comment.  hujus  loci,  non  facile 
est  loqui  justitiam?  aut  quis  de  justitia  in¬ 
terrogatus,  quando  causam  non  habet,  non 
facile  respondeat  quid  sit  justum  ?  » 

Ilucetiampertinetillud  ad  Rom.  i.  Cum  De¬ 
ma  cognovissent,  non  Deum  ylorificaverunt  [3). 
Ostendit  enim  Apostolus,  potuisse  Gentiles 
per  cognitionem  unius  Dei  ex  creaturis  acce¬ 
ptam,  abstinere  a  cultu  Idolorum,  et  ideo 
•  esse  inexcusabiles,  quod  veritatem  Dei  in 


injustitia  detinuerint,  et  mutaverint  gloriam 
incorruptibilis  Dei,  in  similitudinem  imagi¬ 
nis  corruptibilis  hominis. 

Sed  est  et  aliud  insigne  testimonium  in 
eadem  epistol.  ad  Rom.  cap.  n.  ubi  sic  Apo¬ 
stolus  loquitur  :  Cum  gentes  ,  qux  legem 
non  habent,  naturaliter  ea,  qux  legis  sunt, 
faciunt,  ejusmodi  legem  non  habentes,  ipsi  sibi 
sunt  lex,  qui  ostendunt,  opus  legis  scriptum 
in  cordibus  suis,  testimonium  reddente  illis 
conscientia,  ipsorum  ete  (4) .  Quo  loco  demon¬ 
strat  Apostolus,  ethnicos,  qui  legem  scri¬ 
ptam  non  acceperunt,  solo  lumine  rationis 
quredam  cognoscere,  quae  ad  honeste  viven¬ 
dum  pertinent.  Id  enim  significat  illud  : 
Ostendunt  opus  legis  scriptum  in  cordibus  suis  ; 
hoc  est,  ostendunt,  in  corde  se  scriptum  ha¬ 
bere,  quid  sit  faciendum,  ut  recte,  et  cum 
ratione  vivatur.  Quia  vero  hic  locus  insignis 
est,  et  non  solum  quaestioni,  quam  nunc 
tractamus,  sed  etiam  sequenti  deserviet,, 
paulo  diligentius  considerandus  est. 

Duco  sunt  hujus  loci  explicationes  a  vete¬ 
ribus  indicata?.  Una  est  Origenis  et  Ambro¬ 
sii,  in  comment.  ad  hunc  locum.  Item  S. 
Augustini  in  lib.de  spiritu  et  littera  cap.  26. 
et  27.  et  S.  Fulgentii  lib.  de  gratia  Christi 
cap.  26.  qui  totum  hunc  locum  referunt  ad 
Christianos,  ex  gentibus  conversos.  Illud  au¬ 
tem  :  Naturaliter  qux  legis  Sunt,  faciunt,  do¬ 
cet  Augustinus  non  excludere  gratiam,  sed 
positum  esse  ad  significandum,  virtutem  esse 
secundum  naturam,  vitium  contra  naturam. 
Ratio  potissima  hujus  sententire  est,  quo¬ 
niam  in  hoc  ipso  capite  B.  Paulus  dicit,  fa¬ 
ctores  legis  justificari,  ex  quo  sequitur,  ut 
gentes,  qua?  legem  non  habentes,  quse  legis 
sunt,  faciunt,  omnino  justificentur.  Constat 
autem  ex  hac  eadem  epist.  cap.  3.  et  4.  nemi¬ 
nem  sine  Christi  fide  justificari  :  Quare  ne- 
cesse  est,  ut  gentes,  de  quibus  hic  agitur, 
non  sint  infideles,  sed  fideles. 

Altera  expositio  est  communior,  ha?c  Apo- 
stolica  verba  de  gentibus  illis  esse  intelligen- 
da,  qua?  Christum  ignorantes,  solo  naturali 
lumine  ducebantur.  Ita  exponunt  Groeci  com¬ 
muniter.  ut  Chrysost.  Thcodor.  Theophyl. 
et  Acumen,  in  comment.  hujus  loci.  Et  au¬ 
ctor  operis  imperfecti  in  Matt.  Hom.  8.  Item 
multi  ex  Latinis,  ut  S.  Cyprianus  lib.  3.  ad 
Quirinum  ex  Latinis,  ut  S.  Hieronymus  in  e- 
pist.  ad  Algasiam  qua?st.  8.  et  Ilaymo  in  hunc 
locum.  Sanctus  etiam  Augustinus  in  libro  de 


(i)  Psal.  IV,  0.  -  (2)  Psal.  LVIL  2.  -  (3)  Rom.  I,  2f .  -  (i)  Rom.  II.  \i. 

spiritu  ct  littera,  cap.  28.  non  reprobat  hanc 
expositionem  posteriorem,  tametsi  priorem 
magis  probet.  Idem  autem  in  lib.  4.  adver¬ 
sus  Julian.  cap,  3.  utramque  expositionem 
admittit,  et  in  Psalm.  cxvni.  Cone.  25.  so¬ 
lius  posterioris  mentionem  facit,  eaque  uti¬ 
tur  ad  probandum,  omnes  peccatores  esse 
praevaricatores  legis,  quandoquidem  jux¬ 
ta  hunc  locum  Apostoli,  etiam  Ethnici,  qui 
legem  videntur  non  habere,  legem  naturae 
scriptam  in  corde  gerant.  Denique  eadem  est 
sententia  recentiorum,  ut  S.  Thom,  Caje- 
tani,  Dominici  a  Soto,  et  aliorum  in  hunc 
locum,  Joan.  Driedon.  in  lib.  de  capt.  et  re¬ 
demptione  humani  generis,  tract.  4.  cap.  2. 
part.  2.  et  Ruardi  Tapperi  in  defensione  ar¬ 
ticuli  de  libero  arbitrio. 

Haec  explicatio,  ut  est  communior,  ita  quo¬ 
quo  est  verior.  Nam  id  constat  in  primis  ex 
proposito  et  intentione  B.  Pauli.  Voluit  enim 
ostendere  in  i.  part.  epist.  necessitatem  fi¬ 
dei  Christianae,  sine  qua  nemo  coram  Deo 
justificari  potest,  sive  is  gentilis  sit,  sive  Ju¬ 
daeus.  Ad  hoc  ostendendum  demonstravit  in 
i.  cap.  principes  et  magistros  primarios  gen¬ 
tilium,  videlicet  Philosophos,  qui  sapien- 
tissimi  et  optimi  habebantur,  gravissimis 
sceleribus  etiam  contra  naturam  coopertos 
fuisse. 

Deinde  in  2.  cap.  idem-  ostendit  de  Judaeis, 
qui  tametsi  legem  scriptam  digito  Dei  ac¬ 
ceperant,  nihilominus  multis  maximis  que, 
peccatis  inveniebuntur  obnoxii.  Ex  quibus 
effecit,  omnes,  esse  peccatores,  et  egere  glo¬ 
ria  Dei,  et  quicumque  in  lege  peccaverunt, 
per  legem  esse  judicandos,  qui  autem  sine 
lege  peccaverunt,  sino  lege  perituros.  Quo¬ 
niam  vero  durum  et  iniquum  esse  videba¬ 
tur,  ut  qui  sine  lege  peccaverunt,  tamquam 
praevaricatores  punirentur.  Ideo  addidit,  eos 
etiam  qui  si  ne  lege,  scripta  videlicet  in  ta¬ 
bulis,  peccaverunt,  non  omnino  sine  lege 
fuisse,  quando  quidem  ex  eo,  quod  interdum 
faciunt  aliqua  opera  legis,  ostendunt  se  ha¬ 
bere  in  cordibus  legem  a  Deo  impressam. 

Deinde  idem  intelligi  potest  ex  illa  voce, 

«  gentes  »,  nam  Scriptura  sacra  nomen, 
gentis,  absoluta  positum,  fere  semper  usur¬ 
pat  pro  infidelibus,  ut  Matt.  vi.  Haec  enim 
omnia  gentes  inquirunt.  Luc.  xvm.  Tradetur 
enim  gentibus  et  illudetur.  I  ad  Corinth.  i. 
Judeis  quidem  scandalum ,  gentibus  autem 


stultitiam ,  nobis  autem  elc.  I  ad  Corinth.  v. 
Fornicatio  auditur  inter  vos ,  qualis  nec  inter 
gentes.  I  Corinth.  x.  Sine  offensione  estote 
Judaeis ,  et  gentibus ,  ct  Ecclesiae  Dei.  I  ad 
Corinth.  xii.  Scitis  enim  cum  gentes  effetis ,  ad 
simulacra  muta  prout  ducebamini,  elc  (1). 

Accedit  etiam  illud  :  Qui  legem  non  habent, 
quod  recte  dicitur  de  gentibus  nondum  con¬ 
versis  ad  Christum ;  de  gentibus  autem,  qua; 
per  fidem,  et  Baptismum  in  Ecclesiam  in¬ 
traverunt  recte  dici  non  potest ;  cum  in  ipso 
initio  Catechumenis  tradatur  Decalogus  , 
cum  symbolo  fidei. 

Denique  vox  illa,  naturaliter,  satis  aperte 
significat,  Apostolum  loqui  de  lumine,  quod 
habetur  ex  natura.  Declarat  enim  idem 
Apostolus  quid  sit  naturaliter,  cum  ait  : 
Testimonium  i clis  reddente  conscientia  ipsorum. 
Quod  est  idem,  ac  si  dixisset,  ideo  naturali¬ 
ter  qua;  legis  sunt  faciunt,  quia  si  secus  fa¬ 
cere,  velint  conscientiam  reclamantem  sen¬ 
tiunt,  et  certe  in  Scripturis  vox,  naturaliter , 
ita  solet  accipi,  ut  id  fieri  dicatur  naturaliter, 
quod  fit  dictante,  et  movente  natura,  ut  in 
epist.  Juda;  :  Quaecumque  naturaliter  tam¬ 
quam  muta  animalia  norunt ,  in  his  corrum¬ 
puntur  (2).  Et  II  Petr.  ii.  Ili  vero  velut  irra¬ 
tionalia  pecora,  naturaliter  in  captionem  et 
perniciem,  in  his  quae  ignorant ,  blasphemantes 
in  corruptione  sua  peribunt  (3). 

Neque  argumentum  illud  de  justificatione 
pro  sententia  priore  concludit.  Nam  cum 
Apostolus  dicit,  factores  legis  justificandos, 
loquitur  de  illis,  qui  totam  legem  obser¬ 
vant  :  Nam  ut  dicitur  Jacobi  n.  Qui  offendit, 
in  uno ,  factus  est  omnium  reus  (4).  Hoc  autem 
loco  non  docet  Apostolus,  gente§,  qua;  legem, 
non  habent,  naturaliter  totam  legem  obser¬ 
vare,  sed  eas  ostendere  opus  legis,  scriptum 
in  cordibus  suis,  quando  quae  legis  sunt  fa¬ 
ciunt,  id  est,  cum  aliquid  operantur,  juxta 
normam  legis. 

Ad  haec  loca  Scriptura;  fortasse  responde¬ 
ri  posset,  non  colligi  ex  his,  cognosci  natu¬ 
rali  lumine  verum  morale  in  particulaxi,  sed 
solum  in  universali.  Quod  quidem  Calvinus 
admittit  et  adducit  testimonium  Aristotelis, 
qui  docet  incontinentem  vere  judicare  de 
propositione  universali,  sed  errare  in  parti¬ 
culari. 

Cseterum  haec  responsio  facile  refellitur, 
nam  quod  attinet  ad  primum  locum  ex 


.(1)  Matth.  VI,  3?;  Luc.  XVIII,  32:  I  Corin.  I,  23;  ibid.  V,  1;  ibid.  X,  32;  ibid.  XII,  2.  -  (2)  Jud. 
10.  -  (3)  II  Pet.  II,  12.  —(4)  Jacob.  II,  10. ' 

Psalm.  iv  :  interroganti  :  Quis  ostendit  no- 
bit  bona.  Non  satisfaceret  Propheta,  dicens  : 
Signatum,  est  super  :  nos  lumen  vultus  tui  (1). 
Si  eo  lumine  non  posset  cognosci  bonum  in 
particulari,  eo  modo,  quo  cognosci  necesse 
est,  ut  fiat  opus  bonum.  Quid  enim  prodest 
cognitio  illa  universalis,  ad  hoc  ut  fiat  opus 
bonum,  nisi  colligi  possit  ex  ea  naturaliter 
cognitio  partidblaris  ?  actiones  enim  singula¬ 
res  sunt,  non  universales.  Pari  ratione  in  se¬ 
cundo  et  tertio  testimonio  accusantur  pecca¬ 
tores,  quod  cum  cognoscant  quid  sit  justum, 
non  tamen  juste  operentur  :  at  certe  digni 
essent  excusatione,  si  solum  in  universali 
verum  morale  cognoscerent,  in  particulari 
vero  id  cognoscere  non  valerent.  Denique  in 
postremo  loco  B.  Paulus  colligit  ex  opera¬ 
tione  cognitionem ;  scribit  enim,  gentes  os¬ 
tendere  opus  legis  scriptum  in  cordibus,  ex 
eo  quod  laciunt  ea  quai  legis  sunt.  Atqui 
opera  legis  in  particulari  fiunt,  erit  igitur  e- 
tiam  cognitio  particularis.  Praeter  haec  testi¬ 
monia  Scripturae,  non  desunt  etiam  apertis¬ 
sima  loca  sanctorum  Patrum. 

Sanctus  Joannes  Chrysostomus  homil.  34. 
in  Genes,  in  ipso  principio  :  «  Nullus,  inquit, 
praetexat,  quod  ignorans  virtutem  negligat, 
vel  quod  non  habeat  aliquem  vitae  ducem  et 
demonstratorem.  Sufficientem  enim  magi¬ 
strum  habemus  conscientiam,  et  fieri  non 
potest,  ut  quis  illo  adjumento  privetur.  Nam 
simul  cum  formatione  hominis  implantata 
est  scientia  faciendorum,  et  non  faciendo¬ 
rum.  » 

S.  Hieronymus  in  epist.  ad  Algasiamquiest. 
8.  «Lex,  inquit,  quae  in  corde  scribitur, om¬ 
nes  continet  nationes,  et  nullus  est,  qui  hanc 
legem  nesciat.  Unde  omnis  mundus  sub  pec¬ 
cato  est,  et  universi  homines  praevaricatores 
legis  sunt,  et  idcirco  justum  judicium  Dei 
est.  » 

S.  Augustinus  in  Psalm.  lvii.  «  Manu  for¬ 
matoris  nostri  in  ipsis  cordibus  veritas  scri¬ 
psit,  Quod  tibi  non  vis  fieri,  ne  facias  alteri. 
Hoc  et  antequam  lex  daretur,  nemo  ignorare 
permissus  est,  ut  esset  unde  judicarentur,  et 
quibus  lex  non  esset  data.  » 

S.  Prosper  in  lib.  contra  Collatorem  cap. 
22.  «  Quis,  inquit,  ambigat,  hanc  sapientiam 
humano  generi,  ad  temporalis  vita>  utilita¬ 
tem,  ex  naturae  a  Deo  conditae  superesse  re¬ 
liquiis  ?  Si  enim  nec  ad  ista  terrena  ordinan¬ 
da  rationalis  animi  vigeret  ingenium,  non 


vitiata  esset,  sed  extincta  natura.  »  Vide  c- 
tiam  Fulgentium  in  lib.  de  incarnatione  et 
gratia  Christi  cap.  26. 

Addi  possunt  ad  extremum  etiam  rationes. 
Prima  ratio.  Pharao  rex  /Egypti,  quamvis 
perditissimus  esset,  cognovit  tamen  aliquod 
verum  morale  in  particulari,  cum  ait  Exod. 
ix.  Pecca  vi ,  Dominus  justus,  ego  et  populus 
meus  impii  (2):  neque  verisimile  est,  id  eum 
cognovisse  per  speciale  adjutorium  Dei,  cum 
potius  contra  testetur  Scriptura,  subtractum 
ei  fuisse  speciale  auxilium,  cum  ait  ibidem  : 
Induravit  Dominus  cor  Phciraonis. 

Secunda  ratio,  Omnis  potentia  naturalis 
potest  circa  objectum  sibi  proportionatum, 
cum  solo  generali  auxilio  aliquem  actum 
exercere  ;  alioqui  otiosa  et  supervacanea  es¬ 
set  :  est  autem  intellectus  humanus  potentia 
naturalis,  et  ejus  objectum  proportionatum, 
est  verum  morale,  id  est,  bonum,  secundum 
rationem,  sive  in  universum,  sive  in  parti¬ 
culari.  Igitur  potest  intellectus  humanus 
cum  solo  auxilio  generali  verum  aliquod 
morale,  etiam  in  particulari  cognoscere. 

Tertia  ratio.  Homo  sine  auxilio  speciali 
cognoscit  verum  morale  in  universum,  id 
est,  prima  principia  doctrinse  moralis,  ut 
omnes  fatentur  :  igitur  poterit  etiam  sine 
auxilio  speciali  conclusiones  aliquas,  saltem 
faciliores,  inde  deducere.  Idem  enim  est  lu¬ 
men,  per  quod  prima  principia  intelligimus, 
et  quo  per  discursum  conclusiones  ex  prin¬ 
cipiis  illis  deducimus.  Et  re  vera  incredibile 
est,  scire  hominem  non  licere  rem  alienam 
sibi  usurpare;  et  rursus  scire,  rem  aliquam 
esse  alienam  ;  et  tamen  non  posse  sine  spe¬ 
ciali  auxilio  judicare  rena  illam  sibi  non  esse 
tollendam. 


CAPUT  III. 

Solvuntur  argumenta  contra  doctrinam  capitis 
superioris. 

Adversus  ea,  quse  superiore  capite  defini¬ 
ta  sunt,  objicit  Gregorius  Ariminensis,  et 
post  eum  Joannes  Calvinus  illud  Apostoli  ex 
cap.  3.  posterioris  ad  Corinthios  :  Non  sumus 
sufficientes  cogitare  aliquid  ex  nobis,  tamquam 
ex  nobis ,  sed  sufficientia  nostra  ex  Deo  est. 
Respondeo  :  Non  loquitur  Apostolus  de  quu- 


(0  Psal.  IV,  6.  —  (2)  Exod.  IX,  27.  -  (3)  II  Corin.  IU.  5. 

curaque  cogitatione,  sed  de  illa  solum,  qua) 
ad  pietatem,  et  vitam  sternam  pertinet.  Nam 
ideo  subjungit  eodem  loco  beatus  Paulus  : 
Qui  idoneos  nos  fecit  ministros  novi  Testamenti 
non  littera;  sed  spiritu,  etc.  Et  hoc  modo  hunc 
locum  intelligeudum  esse  docet  S.  Augusti¬ 
nus,  et  post  cum  Synodus  Arausicana.  Sic 
enim  loquitur  S.  Augustinus  lib.  ide  priedc- 
stinatione  Sanctorum  cap.  2.  «  Quod  ergo 
pertinet  ad  religionem  et  pietatem,  de  qua 
loquebatur  Apostolus,  non  sumus  idonei  co¬ 
gitare  aliquid  ex  nobis.  »  Synodus  autem 
Arausicana  canon.  7.  sic  ait:  «  Si  quis  per 
natura)  vigorem  bonum  aliquod  ad  salutem 
pertinens  vitse  aeterna)  cogitare,  aut  eligere 
posse  confirmat,  absque  illuminatione  et  in¬ 
spiratione  Spiritus  sancti,  haeretico  fallitur 
spiritu,  non  intelligens  illud  :  Non  quod  ido¬ 
nei  simus  cogitare  aliquid  a  nobis  tamquam 
a  nobis.  » 

At.  inquies,  omnis  cogitatio  veri  moralis, 
ut,  Deum  esse  colendum,  praecepta  servanda, 
et  similia,  ad  pietatem  et  salutem  pertinere 
videntur.  Respondeo,  illam  solam  cognitio¬ 
nem  ad  pietatem  et  salutem  proprie  perti¬ 
nere,  quae  ordinatur  ad  gratiam  justificatio¬ 
nis,  vel  ad  meritum  vita;  aeterna; ;  ista  est  e- 
nim  cognitio,  quae  sine  speciali  auxilio  habe¬ 
ri  non  potest,  ut  postea  multis  testimoniis 
confirmabimus.  Itaque  initium  conversionis 
ad  Deum,  et  quaecumque  dispositio  ad  gra¬ 
tiam,  speciale  Deiauxilium  necessario  postu¬ 
lat,  et  aliquo  modo  supernaturalis  esse  de¬ 
bet.  At  Deum  esse  colendum, !  parentes  ho¬ 
norandos,  praecepta  moralia  observanda, 
potest  aliquis  cognoscere,  etiamsi  nihil  de 
Christo  noverit,  neciinquam  de  conversione 
cogitaverit. 

Alia  duo  loca  objigit  Calvinus.  Unum  ex 
cap.  vi.  Genes.  Firmentum  cordis  humani 
tantum  malum  (2).  Alterum  Psalm.  xcm.  Co¬ 
gitationes  hominum  vanae  sunt.  Sed  priorem 
locum  saepe  jam  in  superioribus  libris  expli¬ 
cavimus,  atque  inter  alia  diximus,  figmen¬ 
tum  cordis,  id  est,  humanas  cogitationes, 
dici  malas  in  universum,  quoniam  ut  pluri¬ 
mum  sunt  malae.  Scripturis  enim  valde  fa¬ 
miliaris  est  figura  intellectionis,  nec  minus 
familiaris  eis  est  amplificatio.  Itaque  quo¬ 
modo  in  eodem  capite  dicitur  :  Omnis  caro 
corrupisse  viam  suam,  cum  taimen  ibidem 
excipiatur  paulo  post.  Noe,  qui  fuit  vir  ju¬ 
stus,  et  perfectus  coram  Deo  in  generatione  sua; 


sic  etiam  dicitur  mailura,  omne  figmentum 
cordis  humani,  quamvis  non  desit  aliquod 
figmentum,  id  est,  aliqua  cogitationes  homi¬ 
num  dici  vanas,  quoniam,  ut  sunt  ex  solis 
viribus  natura),  non  pertinent  ad  salutem. 
Ideo  enim  subjungit  Propheta  :  Beatus  homo, 
quem  tu  erudieris,  Domine. 

Secundo  loco  objiciunt  aliqua  testimonia 
Conciliorum  et  Patrum.  Nam  in  Concilio  Mi- 
lcvitano  canon.  4.  sic  dicitur  :  «  Donum  Dei 
est  et  scire  quid  facere  debeamus,  et  diligere 
ut  faciamus.  »  In  Concilio  Arausicano  can. 
ix.  «  Divini  est  muneris,  cum  recte  cogita¬ 
mus,  et  pedes  nostros  a  falsitate,  et  injusti¬ 
tia  tenemus.  »  Et  Cau.  22.  «  Nihil  habet  ho¬ 
mo  suum,  pra)ter  mendacium  et  peccatum  : 
si  quis  autem  veritatem,  et  justitiam  habet, 
ab  eo  fonte  habet  etc.  » 

S.  Augustinus  in  epist.  105.'  «  Nemo,  in¬ 
quit,  recte  sapit,  recte  intelligit,  nisi  ac¬ 
ceperit  spiritum  sapientia)  et  intellectus». 

Respondeo  :  Concilium  Milevitanum  per 
scientiam  intelligit  cognitionem  legis  divina), 
Nam  Pelagiani  fatebantur,  donum  Dei  esse 
legem  divinam,  scriptam  in  veteri  et  novo 
Testamento,  sed  ea  divinitus  accepta,  dice¬ 
bant,  posse  hominem  suis  viribus  totam  le¬ 
gem  implere.  Contra  quem  errorem,  tum 
Concilium  Milevitanum,  tum  S.  Augustinus 
in  libro  de  gratia  Christi  cap.  26.  et  alibi 
docent,  valde  esse  absurdum,  vocare  donum 
Dei  scientiam,  qna)  inflat,  et  non  charitatem, 
quae  aedificat :  re  autem  vera  utrumque  esse 
donum  Dei;  quamvis  autem  Pelagiani  do¬ 
num  Dei  esso  dicerent  scientiam  legis,  id 
tamen  non  dicebaut  ratione  actus  cognos¬ 
cendi,  quasi  existimarent,  non  posse  homi¬ 
nem  cognoscere  verum  morale,  sine  gratia), 
sed  ratione  objecti,  quoniam  fatebantur  non 
potuisse  sciri  quid  Deus  vellet  a  nobis  fieri, 
nisi  illud  ipse  revelasset  Apostolis  et  Pro¬ 
phetis. 

Concilium  autem  Arausicanum  et  Augu¬ 
stinus  loquuntur  de  cognitione,  qua)  ad  pie¬ 
tatem  pertinet.  Nam  ut  paulo  ante  citavimus, 
idem  Concilium  canon.  7,  et  Augustinus  in 
lib.  i.  de  priedestlnatione  Sanctorum  cap.  2. 
dissertis  verbis  docent,  in  iis,  quse  ad  pieta¬ 
tem,  et  salutem  aiternam  pertinent,  nihil 
posse  nos  boni  cogitare.  Quod  idem  reperit 
idem  Augustinus  lib.  vi.  in  Julianum  cap.  3. 
et  alibi  frequentissime.  Unde  etiam  in  epist. 
103.  post  illa  verba  :  «  Nemo  recte  sapit, 


(1)  Gei».  VI,  5;  Psal.  X01JT.  11. 

recte  intelUgitn;  addit,  «Nemo  scienter  pius 
est,  vel  pi^e  sciens,  etc.  »  Alioqui  si  Concilium 
Arausicanum  de  omni  scientia,  et  veritate 
intelligendum  esset,  sequeretur,  ne  mathe¬ 
maticas  quidem  disciplinas ;  aut  mechanicam 
ullam  artem,  in  quibus  sine  dubio  multa 
sunt  vera,  posse  humano  ingenio  compre¬ 
hendi  sine  speciali  gratiae  adjutorio. 

Itaque  in  his,  qua3  ad  pietatem  et  salutem 
aeternam  pertinent,  nemo  habet  de  suo,  nisi 
mendacium  et  peccatum,  et  divini  muneris 
est,  cum  recte  cogitamus,  et  pedem  a  falsi- 
tate,  et  injustitia  tenemus.  Quod  si  quis  om¬ 
nino  contendat,  Concilium  Arausicanum  de 
omni  veritate  esse  intelligendum,  is  etiam 
admittere  debebit,  idem  Concilium  per  do¬ 
num  Dei  non  solum  gratise,  sed  etiam  naturae 
dona  intellexisse.  Nam  eo  modo  absolute 
verum  erit,  nos  nihil  habere  ex  nobis  nisi 
mendacium  et  paccatum;  veritatem  enim, 
et  justitiam  non  habemus  ex  nobis,  sed  a 
Deo,  cujus  donum  est  lumen  rationis  et  na¬ 
turalis  propensio  voluntatis. 

Tertio  loco  objiciunt  rationes.  Prima  ratio 
est,  quoniam  per  peccatum  primii  hominis 
ignorantiae  vulnus  accepimus,  a  quo  nisi  per 
Christum  nemo  sanari  potest,  ut  Augustinus 
docet  lib.  i.  Retract.  cap.  9.  lib.  xxii.  de  ci¬ 
vit.  Dei  cap.  22.  et  alibi.  Respondeo,  per 
peccatum  primi  hominis  intellectus  humanus 
laesus,  ac  debilitatus  est,  non  tamen  extin- 
ctus.  Quocirca  nihil  impedit,  quo  minus  ali¬ 
quid  videat,  ac  recte  judicet,  tum  in  natura¬ 
libus,  tum  in  moralibus.  Nam  et  oculus  cor¬ 
poris  si  debilis  sit,  ac  laesus,  sed  non  om¬ 
nino  caecus,  aliquid  videt,  quamvis  non 
longe. 

Secunda  ratio.  Ex  cognitione  veri  moralis 
acquiritur  prudentia :  nemo  autem  sine  dono 
Dei  fit  prudens,  quia  virtutes  sunt  inter  se 
connexae  et  colligatae,  ita  ut  qui  unam  habet, 
omnes  habeat :  et  satis  constat,  hominem  suis 
viribus  non  posse  omnes  virtutes  acquirere. 
Respondeo  :  aliquod  verum  morale  cognosci 
potest  absque  eo,  quod  acquiratur  prudentia. 
Neque  enim  habitus  virtutum  uno  actu,  vel 
paucis  actibus  comparantur.  Deinde  non  est 
absurdum,  ut  imperfecta  virtus  prudentiae 
sine  caeteris  habeatur.  Quod  enim  Philosophi 
dicunt  de  connexione  virtutum,  intelligitur 
de  perfectis  et  absolutis  virtutibus,  non  de 
imperfectis  et  inchoatis. 

Tertia  ratio.  Cognitionem  veri  moralis 


sancti  viri  a  Deo  petere  solent,  juxta  illud 
Psal.  cxvm.  Da  mihi  intellectum ,  et  scruta¬ 
bo)'  legem  tuam.  Item :  Justificationes  tuas  doce 
me  (1).  Respondeo,  merito  petitur  a  Deo  lu¬ 
men  ad  cognoscendum  verum,  non  solum 
morale,  sed  etiam  theoricum,  tum  quia  multo 
plura  sunt  quae  ignoramus,  quam  ea  quae 
scimus ;  tum  etiam,  quia  in  iis,  quae  ser- 
mus,  facile  falli  possumus,  ob  varias  cir¬ 
cumstantias  et  perturbationes.  Adde,  quod 
in  Psal.  cxviii.  non  petitur  simplex  cognitio 
alicujus  veri  moralis,  sed  intelligentia  totius 
divinae  legis,  quae  plurima  continet  altissima, 
ac  profundissima  Sacramenta. 

Quarta  ratio.  Si  aliquod  verum  morale  co¬ 
gnosci  posset  viribus  naturae,  sequeretur, 
omne  verum  morale  iisdem  viribus  posse 
cognosci,  eadem  enim  est  omnium  ratio. 
Respondeo:  Non  est  eadem  ratio  omnium 
moralium  veritatum;  siquidem  aliae  longius 
distant  a  principiis  per  se  notis,  quam  aliae  : 
nec  desunt  variae  circumstantiae,  quae  con¬ 
silia  humana  modo  magis,  modo  minus  im¬ 
pediant.  Sed  etiamsi  ratio  omnium  eadem 
esset,  non  tamen  fieri  posset  in  statu  naturae 
corruptae,  ut  omnes  errores,  qui  in  delibe¬ 
rationibus  committi  solent,  evaderemus,  dum 
enim  vitamus  unum,  labimur  in  alterum,  et 
saepe  in  eo  ipso  turpius  fallimur,  in  quo  cau¬ 
tiores  esse  voluimus. 

Quinta  ratio.  Si  nostris  viribus  verum  mo¬ 
rale  cognosceremus,  haberemus  aliquid  ex 
nobis,  et  in  eo  temere  gloriaremur.  Quod 
tamen  prohibere  videtur  Apostolus,  cum  ait 
in  i.  epist.  ad  Cor.  cap.  i.  Qui  gloriatur ,  in 
Domino  glorietur.  Et  cap.  7 :  Quid  habes,  quod 
non  accepisti?  Si  autem  accepisti ,  quid  gloria¬ 
ris,  quas  inon  acceperis  (2)?  Respondeo,  locus 
Apostoli  adversus  eos  facit,  qui  sibi  tribunt 
ea,  quae  re  vera  supernatturalia  sunt,  ac  prae¬ 
sertim  fidei  donum.  Nam  (ut  docet  S.  Augu¬ 
stinus  lib.  i.  de  praedest.  Sanctorum  cap.  4. 
et  5.)  illi,  quos  Apostolus  reprehendit,  non 
gloriabantur  dc  forma,  sanitate,  ingenio, 
aut  alio  naturali  dono,  sed  de  donis,  quae 
pertinent  ad  salutem  et  pietatem,  sibi  tri¬ 
buentes  fidem,  aut  sanctitatem,  idcirco  enim 
ait  :  Quis  te  discernit  ?  hoc  est,  Quis  tibi 
dedit,  ut  fidelis,  vel  sanctus  esses,  tam  mul¬ 
tis  in  incredulitate  et  impietate  remanenti¬ 
bus  ?  et  ne  forte  responderetur,  fides  mea, 
voluntas  mea ,  studium  meum  :  subjungit 
Apostolus,  Quid  enimhabes,  quodnon accepisti. 


(I)  Psal.  CXVIII,  51,  12.  -  (2)  1.  Cor.  I.  51 ;  ib.  IV,  7. 

Sed  quamvis  Apostolica  illa  verba  proprie 
de  donis  supernaturalibus  intelligenda  esse 
videantur:  verum  est  tamen,  in  nulla  re  glo¬ 
riandum';  cum  et  naturam,  et  vires  accepe¬ 
rimus  a  Deo,  et  sine  ejus  auxilio  saltem  ge¬ 
nerali,  ne  digitum  quidem  curvare  possimus. 
Itaque  recte  S.  Cyprianus  lib.  m.  ad  Quiri¬ 
num  cap.  4.  universe  pronunciavit  :  «  In 
nullo  gloriandum,  quando  nostrum  nihil 
sit.  » 


CAPUT  IV. 

Proponitur  quaestio  de  viribus  humanae  volun¬ 
tatis ,  circa  bonum  morale. 

Sequitur  nunc,  ut  videamus,  quid  circa 
bonum  morale  possit  voluntas,  cum  videri¬ 
mus,  quid  circa  verum  morale  possit  intelli- 
gentia. 

Cum  autem  quserimus,  quid  possit  volun¬ 
tas  sine  gratia  Dei,  triplex  esse  potest  quae¬ 
stio,  una,  quid  possit  sine  gratia  justificante, 
id  est,  sine  charitate;  altera,  quid  possit  non 
solum  sine  gratia  justificante,  sed  etiam  sine 
fide,  quamvis  apud  Lutheranos  non  sit  opus 
distinguere  gratiam  justificantem  a  fide,  cum 
ipsi  doceant  hominem  sola  fide  justificari,  et 
non  posse  perdi  justitiam,  quin  perdatur 
simul  et  fides  ;  tertia,  quid  possit  non  modo 
sine  gratia  justificante  et  fide,  sed  etiam  sine 
auxilio  speciali,  per  solas  natura;  vires. 

Rursus  cum  quaerimus,  quid  possifvoluntas 
circa  morale  bonum  ,  potest  etiam  triplex 
esse  quaestio.  Una,  possit  ne  totum  morale 
bonum  efficere,  id  est,  omnia  praecepta  mo¬ 
ralia  implere  ;  altera,  possitue,  si  non  om¬ 
nia,  certe  singula,  etiam  gravissima,  quale 
est  in  primis  diligere  Deum  super  omnia, 
saltem  ut  auctorem  naturae ;  tertia,  possitne 
aliqua  perficere,  urgente  tentatione.  an  so¬ 
lum  tentatione  cessante. 

Porro  de  his  quaestionibus  dua;  sunt  Hae¬ 
reticorum  inter  se  contrariae,  pugnantesque 
sententiae,  inter  quas  media  incedit  veritas 
orthodoxa,  atque  Catholica.  Pelagiani  siqui¬ 
dem  tantum  libero  arbitrio  tribuunt,  ut  affir¬ 
ment,  per  illud,  etiam  solum,  posse  hominem 
omnia  mandata  moralia  adimplere.  Et  om¬ 
nes  tentationes  contrarias  superare,  atque 
adeo  posse  sine  Dei  gratia,  et  declinare  a 
malo,  et  facere  bonum.  Testis  est  hujus  hai- 
resis  Pelagianorum.  S.  Augustinus  ,  tum 


alibi,  tum  praicipue  in  libro  de  hscresibus 
cap.  88.  t 

Contra  vero  Lutherani  vires  liberi  arbitrii 
non  tam  extenuantes,  quam  extinguentes 
docent,  solis  naturae  viribus,  nihil  boni  mo¬ 
ralis  fieri  posse,  nec  solum  sine  auxilio  spe¬ 
ciali,  sed  etiam  sine  fide  justificante,  omnia 
qua;  fiunt,  esse  peccata.  Quin  etiam  addunt, 
justorum  quoque  opera  omnia  esse  peccata, 
sed  propter  fidem  non  imputari,  infidelium 
vero  opera,  peccata  esse  et  imputari.  Yide 
Lutherum  in  assertione  artic.  6.  et  36.  Phi¬ 
lippum  in  Apologia  Confessionis  Augustanae, 
et  in  locis  communibus,  Calvinum  in  Anti¬ 
doto  Concilii  Tridentini,  sess.  6  et  in  n.  lib. 
Institutionum  cap.  3.  §.  1.  et  sequentibus, 
Kemnitium  in  Exam.  Concilii  Tridentini 
sess.  6.  canon.  7.  ubi  copiose  disserit  de 
operibus  infidelium. 

Quamvis  autem  concedere  videantur  Mar- 
tinus  Lutherus  in  visitatione  Saxonica,  Phi¬ 
lippus  in  locis  communibus,  et  Kemnitius  in 
Examine  Concilii,  posse  hominem  suis  viri¬ 
bus  implere  legem  de  non  occidendo,  non 
furando,  et  alias  id  genus,  quoad  externas 
actiones  :  tamen  non  ideo  existimant,  posse 
hominem  suis  viribus  efficere  bonum  ali¬ 
quod  morale,  et  vitare  peccatum.  Nam  in 
iisdem  locis  adjungunt,  posse  quidem  homi¬ 
nem  exterius  implere  praeceptum,  sed  non 
effugere  internam  immunditiam;  proinde 
unum,  et  idem  opus  hominis  impii,  coram 
hominibus  honestum  et  justum,  coram  Deo 
immundum  et  vitiosum  futurum. 

Sed  antequam  ad  Catholicam  sententiam 
veniamus,  operse  pretium  erit  breviter  anno¬ 
tare  pauca  quaedam  in  scriptis  Melanchtho- 
nis  et  Kemnitii.  Primum  est,  Philippum  in 
Confessione  Augustana  artic.  18.  et  in  Apo¬ 
logia  ejusdem  articuli  secum  pugnare.  Scri¬ 
bit  enim,  Theologos  nostros  cum  Pelagio  sen¬ 
tire,  quod  affirment,  posse  hominem  viribus 
liberi  arbitrii  servare  aliqua  praecepta  secun¬ 
dum  substantiam  operis,  et  tamen  ipse  in 
iisdem  locis  fatetur,  posse  hominem,  per  na¬ 
tura)  vires,  abstinere  manum  a  caede  et  a  fur¬ 
to,  et  alias  ejusdem  generis  actiones  facere. 
Quasi  vero  non  hoc  sit  implere  praeceptum 
secundum  substantiam  operis.  Priecepta  si¬ 
quidem  :  Non  occides.  Et  :  Non  furaberis ,  ni¬ 
hil  aliud  imperant,  nisi  voluntariam  omissio¬ 
nem  externi  operis,  homicidii  et  furti ;  con¬ 
cupiscentia  enim  rei  aliena;,  et  odium  pro¬ 
ximi,  praeceptis  aliis  prohibetur.  Itaque  non 
praevaricatur  praecepta  :  Non  furaberis,  et : 

Non  occides ,  sed  illa  observat  secundum  subs¬ 
tantiam  operis,  qui  abstinet  manum  a  furto, 
et  a  caede,  etiamsi  forte  praevaricatur  praece¬ 
ptum  :  Non  concupisces  rem  proximi  tui,  et  : 
Non  oderis  fratrem  tuum  in  corde  tuo. 

Alterum  est,  Kemnitium  in  Examine  Con¬ 
cilii  Tridentini  sess.  6.  can.  7.  multa  fraudu- 
lenter  more  suo  et  mendaciter  effutiisse.  Nam 
ex  eo,  quod  canone  illo  septimo  declaratur, 
non  esse  peccata  omnia  opera,  quae  gratiam 
justificationis  praecedunt  ;  colligit  ipse,  Conci¬ 
lium  Tridentinum  pugnantia  docuisse,  cum 
in  primo  capite  sessionis  sextae  docuerit,  ne¬ 
minem  posse,  neque  per  vires  naturae,  neque 
per  litteram  legis  resurgere  a  peccato.  Item 
colligit  definitum  esse  a  Concilio,  non  esse 
peccata  opera  infidelium, quem  errorem  Pela- 
gianum  esse,  ipse  non  dubitat. 

Sed  mirum  est,  unde  Kemnitio  venerit  in 
mentem  repugnantia  verborum  Concilii.  Nam 
in  primo  capite,  et  primo  etiam  canone  sessio¬ 
nis  sextae,  Concilium  loquitur  de  operibus 
factis  sine  specialis  gratiae  adjutorio  ;  in  ca¬ 
none  autem  septimo  de  operibus  factis  cum 
fide,  et  auxilio  gratiae  :  proinde  mirum  videri 
non  debet,  si  non  loquatur  eodem  modo  de 
illis,  ac  de  istis.  Deinde  in  primo  canone  et 
capite  loquitur  Concilium  de  operibus,  qui¬ 
bus  justificatio,  per  peccatum  amissa,  repa¬ 
ratur  ;  in  canon.  7.  de  illis,  quibus  non  com¬ 
mittitur  novum  peccatum.  Certum  autem  est 
longe  difficilius  esse  a  peccato  ad  justitiam 
redire,  quam  in  no\um  peccatum  non  inci¬ 
dere  ;  quemadmodum  difficilius  est  a  vulnere 
curari,  quam  vulnus  non  accipere. 

Neque  definit  Concilium  opera  infidelium 
non  esse  peccata,  sed  non  esse  peccata  om¬ 
nia  opera,  quse  justificationem  praecedunt. 
Praecedunt  enim  justificationem  etiam  illa 
opera,  quse  fiunt  a  fidelibus,  posteaquam  in 
peccatum  ceciderunt.  Non  enim  Concilium 
sequitur  regulas  Lutheri,  qui  per  omne  pec¬ 
catum  mortale  voluit  fidem  amitti  ;  sed  re¬ 
gulas  Domini,  qui  Luc.  18.  probavit  oratio¬ 
nem  Publicani,  qui  cum  fide  oravit  pro  re¬ 
missione  peccatorum. 

Neque  definit  idem  Concilium,  opera  fide¬ 
lium  peccatorum  absolute  non  esse  peccata, 
sed  addidit :  «  Quocumque  modo  facta».  Ut 
intclligcremus  definiri  solum  a  Concilio  quae¬ 
dam  opera  fidelium  peccatorum  non  esse 
peccata,  illa  videlicet,  quae  fiunt  cum  auxilio 
speciali  Dei.  De  his  enim  solis  proprie  Conci¬ 
lium  definire  voluit,  quoniam  propositum  illi 
erat,  agere  de  justificatione,  et  illis  operibus 


quse  ad  justificationem  disponunt,  illa  vero 
opera  ad  justificationem  disponunt,  ut  in 
eodem  CtfUcilio  habetur,  quse  initium  sumini 
a  gratia  Dei  excitante. 

Adde  ultimo,  Concilium  non  potuisse  ac¬ 
cusari  haeresis  Pelagianae,  etiamsi  disertis 
verbis  docuisset,  non  omnia  opera  infidelium 
esse  peccata  ;  tum  quia  id  potuisset  intelli- 
gi  de  illis  infidelium  operibus,  quse  fierent 
ex  cognitione  unius  Dei,  et  ipso  Deo  exci¬ 
tante  et  adjuvante  ;  tum  etiam  quia  neque 
Augustinus  in  libro  de  hseresibus  cap.  88. 
ubi  enumerantur  errores  Pelagii,  neque  alius 
antiquus  auctor,  inter  Pelagianas  hsere- 
ses  posuit,  quod  opera  infidelium  etiam  fac¬ 
ta  solis  naturae  viribus,  non  omnia  sint  pec¬ 
cata.  Dicunt  quidem  interdum  veteres,  om¬ 
nia  infidelium  opera  esse  peccata,  quod,  quo¬ 
modo  sit  intelligendum,  postea  explicabimus: 
sed  nusquam  dicunt,  propterea  Pelagium 
esse  damnatum,  quod  affirmaverit,  aliqua 
opera  infidelium  non  esse  peccata,  sed  quod 
ea  voluerit  esse  meritoria  gratiae ;  inde  enim 
est  ille  Pelagianus  error,  tam  saepe  ab  Augu¬ 
stino  reprehensus,  gratiam  Dei  secundum 
opera  nostra  dari.  Ex  his  igitur  perspicuum 
esse  poterit  Kemnitium  in  explicandis  Con¬ 
cilii  verbis,  aut  graviter  hallucinatum,  aut 
impudenter  esse  mentitum. 

Venio  hunc  ad  sententiam  Catholicam, 
quam  mediam  esse  diximus  inter  contrarios 
Pelagianorum  ac  Lutheranorum  errores. 
Conveniunt  Theologi  Catholici  omnes,  nullo 
prorsus  excepto,  in  duobus.  Primum,  non 
posse  fieri  ulla  opera,  solis  naturae  viribus, 
quse  sint  meritoria  gratiae  ;  idque  contra  Pc- 
lagianos.  Deinde,  ntfn  esse  peccata  omnia 
opera,  quae  justificationem  praecedunt,  atque 
id  contra  Lutheranos.  De  quibus  duabus  sen¬ 
tentiis  dicendum  erit  in  alio  loco. 

Intra  hos  terminos,  disputant  aliqui  pro 
libero  arbitrio,  fortasse  liberius,  quam  par 
esset,  ut  Seotus,  Durandus  et  Gabriel  in  2. 
Sentent.  distinet.  28.  et  in  3.  distinet.  27. 
Alii  fortasse  minus  tribuunt  eidem  libero  ar¬ 
bitrio,  quam  oporteret,  ut  Gregorius  Arimi¬ 
nensis,  Capreolus  in  2.  Sentent.  distinet.  28. 
etMarsilius  in  1.  quaest.  20.  Sed  ea  modestia 
disserunt  isti,  ut  et  parati  sint  judicio  Eccle¬ 
siae  semper  acquiescere,  et  ante  Ecclesiae 
definitionem,  non  audeant  fratres  suos  dam¬ 
nare,  neque  pro  haereticis  habeant,  qui  con¬ 
trarium  sentiunt.  Quae  modestia  longe  est  a' 
Kemnitio  et  aliis  hujus  temporis  sectariis, 
qui  quidquid  effutiunt,  pro  articulis  fidei  ha- 


44 


LIBER  V. 


beri  volunt,  coque  sunt  audaciores,  quo  im¬ 
peritiores. 

Nos  id  secuti,  quod  plures  et  graviores 
Theologi  docent,  ut  Alexander  in  3.  part. 
Sum.  quffist.  60.  Albertus  in  2.  Sentent. 
distinet.  28.  S.  Thomas  in  1.  2.  qmest.  109. 
art.  2.  3.  et  4.  et  in  2.  2.  qusest.  10.  artic.  4. 
S.  Bonaventura  in  2.  Sentent.  distinet.  28. 
tres  propositiones  constituemus.  Prima  erit, 
«  Non  posse  hominem,  solis  natur®  viribus, 
implere  omnia  mandata  moralia,  secundum 
substantiam  operis  ».  Secunda,  «  Imo  nul¬ 
lum  omnino  morale  praeceptum  servare  posse 
suis  solis  viribus  si  tentatione  urgeatur  . 
Tertia,  «  Posse  tamen,  nulla  tentatione  'ur¬ 
gente,  sine  fide,  cum  auxilio  speciali,  et 
etiam  sine  illo,  suis  viribus,  aliquod  bonum, 
morale  ita  perficere,  ut  in  eo  nullum  omnino 
peccatum  admittat  v .  Has  autem  propositio¬ 
nes  in  sequentibus  capitibus  eodem,  quo  nu¬ 
merat®  a  nobis  sunt,  ordine  prosequemur. 


CAPUT  V 

Non  posse,  solis  naturie  viribus ,  adimpleri 
omnia  praecepta  moralia ,  secundum  substan¬ 
tiam  operis. 

Propositio  illa  prima,  qu®  negat,  \Solis  na¬ 
tur®  viribus,  servari  posse  omnia  pr®cepta 
moralia,  secundum  substantiam  operis,  bre¬ 
viter  explicanda  est,  deinde  probanda.  Pri¬ 
mum  igitur  dicimus  :  Praecepta  omnia;  quia 
uon  loquimur  hoc  loco  de  singulis  seorsim 
consideratis,  sed  de  omnibus  simul;  neque 
significare  volumus,  non  posse  aliquem  ad 
brevissimum  tempus  omnia  servare,  cum 
possit  fieri,  ut  aliquando  nullum  occurrat 
prfficeptum  affirmativum,  et  nulla  adsit  ten- 
tatio  provocans  ad  violanda  pr®cepta  nega¬ 
tiva.  Itaque  sententia  propositionis  illius  h®c 
est,  ut  non  possint  longiore  aliquo  tempore, 
quo  varia  pr®cepta  observanda  se  offerunt, 
solis  natur®  viribus,  ita  omnia  adimpleri,  ut 
omni  ex  parte  peccatum  vitetur. 

Deinde  dicimus  :  «  Secundum  substantiam 
operis  »;  quia  non  disputamus  hoc  loco  de 
observatione  mandatorum,  ex  charitate  Dei, 
et  eo  modo,  qui  requiritur,  ut  observatio  sit 
meritoria  apud  Deum.  Id  enim  alio  loco  tra¬ 
ctandum  est;  sed  de  ea  tantum  disserimus, 


qu®  necessaria  est,  ut  novum  peccatum  vi¬ 
tetur,  et  fiat  opus  bonum,  secundum  mora¬ 
lem  quamdam  honestatem. 

Postremo  dicimus  :  «  Solis  natur®  viri¬ 
bus  »;  ut  excludamus  non  solum  gratiam 
justificationis,  sed  etiam  auxilium  speciale. 
Nam  etiamsi  sententia  S.  Thom®,  qui  docet 
in  1.  2.  qu®st.  109.  art.  4.  et  8.  sine  gratia 
justificationis  non  posse  impleri  omnia  man¬ 
data,  nec  posse  vitari  longo  tempore  lethale 
peccatum,  verissima  nobis  esse  videatur; 
tamen  hoc  loco  satis  nobis  erit,  si  probave¬ 
rimus,  non  sufficere  per  se  vires  natur® 
corrupt®  ad  legem  implendam,  sed  neces¬ 
sarium  omnino  esse  auxilium  grati®,  sive  ea 
gratia  sit  habitus  permanens  et  justificans, 
sive  auxilium  tantum  speciale. 

His  notatis,  probatur  nostra  propositio, 
Primum  ex  divinis  litteris.  Nam  Scriptura 
passim  docet,  legis  observationem  tribuen¬ 
dam  esse  grati®  Dei,  Ezechielis  xxxvi.  Spi¬ 
ritum  meum  ponam  in  medio  vestri ,  et  faciam , 
ut  in  praeceptis  meis  ambuletis ,  Ad  ltoman. 
vm.  Quod  impossibile  erat  legi  in  quo  infir¬ 
mabatur  per  carnem,  Deus  filium  suum  misit 
in  similitudinem  carnis  peccati,  et  de  peccato 
damnavit  peccatum,  ut  justificatio  legis  imple¬ 
retur  in  nobis  (1).  Quo  loco  S.  Paulus  aper¬ 
tissime  dicit,  impossibilem  fuisse  legis  ob¬ 
servationem  sine  gratia  Dei,  idque  propter 
carnis  infirmitatem,  quia  natura  corrupta 
infirma  facta  erat,  et  ideo  missum  fuisse  fi¬ 
lium  Dei,  ut  per  ipsum  possibile  fieret,  quod 
alioqui  impossibile  erat;  nec  dubium  est, 
quin  loquatur  de  pr®ceptis  naturalibus,  sive 
moralibus,  cum  in  specie  disserat  de  pr®- 
cepto,  Non  concupisces. 

Idem  etiam  Apostolus  legem  divinam  mo¬ 
ralem  et  naturalem  vocat  legem  peccati  ct 
mortis,  ad  Rom.  8.  item  virtutem  peccati, 

I  ad  Cor.  xv.  et  apertissime  dicit,  literam 
occidere,  II  ad  Cor.  m.  quoniam  demon¬ 
strando,  quid  sit  faciendum,  et  non  pr®- 
bendo  vires  natur®  infirm®,  pr®varicato- 
rem  hominem  constituit,  et  reum  peccati  et 
mortis.  Addit  autem  idem  Apostolus  ad 
Rom.  8.  Spiritum  vit®,  quem  habemus  a 
Deo  per  Christum;  liberasse  nos  a  lege  mor¬ 
tis,  quia  per  gratiam  Spiritus  legem  imple¬ 
mus,  quam  per  vires  natur®,  et  litteram  le¬ 
gis  implere  numquam  potuissemus.  Et  in 
camdem  sententiam,  I  ad  Cor.  xv.  post¬ 
quam  dixerat :  Virtus  vero  peccati  lex%  addi- 


(1)  Ezech.  XXXVI,  27 ;  Rom.  VIII. 

dit,  Gratias  autem  Geo,  qui  dedit  nobis  victo¬ 
riam  per  Jesum  Christum  Dominum  nostrum. 
Et  II  ad  Cor.  m.  ad  illa  verba  :  Littera  occi¬ 
dit,  adjunxit,  spiritus  autem  vivificat  (1).  Ex 
quibus  locis  S.  Augustinus  in  lib.  de  spiritu 
et  lltcra,  contra  Pelagianos,  evidenter  se  de¬ 
monstrasse  existimat,  ut  re  vera  demonstra¬ 
vit,  non  posse  viribus  solius  naturae  legem 
impleri.  Rursus  in  epist.  ad  Rom.  cap.  ii. 
Factores  legis  justificabuntur,  inquit  Aposto¬ 
lus.  Et  tamen  idem  Apostolus  ad  Galat.  n. 
dicit :  Si  ex  lege  esset  justitia,  Christus  gratis 
mortuus  esset  (2).  Et  posse  sine  dubio  etiam 
dici,  si  ex  natura  esset  justitia,  Christus  gratis 
mortuus  esset.  Non  igitur  fieri  potest,  ut 
tota  lex  solis  naturae  viribus  impleatur  ». 

Neque  responderi  potest,  haec  omnia  testi¬ 
monia  solum  probare,  non  posse  legem  ob¬ 
servari  perfecte,  et  quoad  modum,  non  au¬ 
tem  non  posse  observari  secundum  substan¬ 
tiam  operis.  Nam  observatio  secundum  sub¬ 
stantiam  operis  requirit,  ut  sic  praeceptum 
observetur,  ut  peccatum  non  committatur, 
et  non  fiat  homo  reus  ob  praeceptum  non 
impletum  :  Scripturae  autem  allegatae  aper¬ 
tissime  docent,  non  posse  legem  sine  Dei 
gratia  ita  servari,  ut  non  peccetur;  ideo 
enim  vocant  legem,  sine  gratia  adjuvante 
legem  peccati  et  mortis,  virtutem  peccati, 
litteram  occidentem  etc.  et  ideo  ad  Galatas 
tertio  Apostolus  dicit :  Conclusit  Scriptura 
omnia  sub  peccato,  ut  promissio  ex  fide  Jesu 
Christi  daretur  credentibus  :  loquuntur  igitur 
testimonia  allegata  de  observatione  secun¬ 
dum  substantiam  operis. 

Praeterea dnter  omnia  mandata  moralia 
quaedam  sunt,  quae  sine  dubio  servari  non 
possunt,  sine  gratia  Dei,  nam  de  continentia, 
quae  virtus  est  moralis,  et  habet  mandatum 
morale,  legimus  in  libro  Sapientiae  cap.  vm. 
Ut  servi,  quoniam  aliter  non  possem  esse  con¬ 
tinens,  nisi  Deus  det,  et  hoc  ipsum  erat  sapien¬ 
tia,  scire  cujus  esset  hoc  donum,  adii  Domi¬ 
num,  et  deprecatus  sum  (3).  Et  I  ad  Corin¬ 
thios  vil.  beatus  Paulus  Dei  donum  esse  di¬ 
cit,  non  solum  continentiam  virginum  et  vi¬ 
duarum,  sed  etiam  conjugatarum  :  Unus¬ 
quisque,  inquit,  donum  suum  habet  ex  Deo , 
unus  quidem  sic,  alius  autem  sic  (4). 

Praeceptum  quoque  dilectionis  Dei  super 
omnia,  saltem  ut  auctoris  naturae,  morale 
est  et  naturale,  sicut  etiam  praeceptum  re¬ 


sistendi  concupiscentiae  illicienti  ad  varia 
peccata  contra  praecepta  moralia,  sine  dubio 
morale  est  et  naturale,  et  unum  ex  decem, 
videlicet  :  Non  concupisces.  Atqui  hoc  po¬ 
stremum  non  posse  impleri  viribus  naturae, 
probabimus  ex  Scripturis  in  cap.  7.  quod 
idem  probabimus  de  illo  primo,  in  libro  se¬ 
quenti  :  non  igitur  omnia  praecepta  moralia 
et  naturalia  servari  possunt  sine  adjutorio 
gratiae  Dei. 

Denique,  secundum  Scripturas  integra  ob¬ 
servatio  legis,  est  signum  certissimum  verae, 
perfectaeque  charitatis  Dei;  sic  enim  legimus 
Joan.  xiv.  Qui  habet  mandata  mea  et  servat 
ea,  ille  est,  qui  diligit  me.  Et  ibidem  :  Qui 
non  diligit  me,  sermones  meos  non  servat.  Et  1 . 
Joan  ii.  Qui  servat  verba  ejus,  in  hoc  charitas 
Dei  perfecta  est.  Et  cap.  v.  Haec  est  charitas 
Dei,  ut  mandata  ejus  custodiamus  (5).  Non 
potest  autem  charitas  Dei  ex  viribus  naturae 
acquiri,  sed  infunditur  a  Deo  per  Spiritum 
sanctum,  ut  Apostolus  scribit  ad  Roman.  5. 
Neque  igitur  observatio  omnium  mandato¬ 
rum,  ex  naturae  viribus  habei*i  potest. 

Quod  autem  Scriptura,  quae  dicit,  obser¬ 
vationem  legis  esse  signum  charitatis,  et  ubi 
est  charitas,  esse  legis  observationem,  ubi 
non  est  ista,  neque  illam  esse,  loquatur  do 
lege  morali  et  naturali,  facile  demonstrari 
potest  :  Dominus  enim  cum  dixisset,  et  ali¬ 
quoties  repetiisset  Joan.  xiii.  xiy.  et  xv.  si¬ 
gnum  delictionis  Dei  esse  mandatorum  ipsius 
observationem,  addidit :  Haec  mando  vobis, 
ut  diligatis  invicem.  Et  iterum  :  Hoc  est 
praeceptum  meum,  ut  diligatis  invicem.  Di¬ 
lectio  autem  proximi*  quae  est  signum  cer¬ 
tissimum  dilectionis  Dei ,  continet  virtute 
totam  legem  naturalem,  ut  Apostolus  ait  ad 
Roman.  xiii.  Nam,  inquit,  qui  diligit  proxi¬ 
mum,  legem  implevit.  Nam  non  adulterabis, 
non  occides,  non  furaberis,  non  falsum  testimo¬ 
nium  dices,  non  concupisces,  et  si  quod  est  aliud 
mandatum,  in  hoc  verbo  instauratur.  Diliges 
proximum  tuum  sicut  teipsum.  Et  ad  Galat.  v. 
Omnis  lex  in  uno  sermone  impletur,  Diliges 
proximum  tuum  sicut  teipsum  (6). 

Quod  vero  signum  charitatis  Dei  sit  obser-* 
vatio  mandatorum ,  secundum  substantiam 
operis,  perspicuum  est,  tum,  quia  ineptum 
esset  dicere,  signum  dilectionis  Dei  esse  ob¬ 
servationem  mandatorum,  ex  dilectione  Dei; 
et  qvri  non  diligit  me,  sermones  meos  non 


(1)  I  Corin.  XV,  56 ;  III  Corin.  Ili,  6.  —  (2)  Rom.  II,  13 ;  Gal.  II,  21 .  —(3)  Sap.  VIII,  21.  —  (4)  I 
Corin.  VII,  7.  -  (5)  Joan.  XIV;  21,  24;  I  Joan.  II,  5 ;  ibid.  V,  3.  -  (6)  Rom.  XIII,  8 ;  Cal.  V,  14- 

servat  cx  dilectione  mea.  Tum  etiam,  quia 
signum  debet  esse  externum  et  visibile,  praj- 
sertim  cum  refertur  ad  alios,  quale  est  hoc, 
de  quo  Dominus  dicit  :  In  hoc  cognoscent 
omnes,  quod  discipuli  mei  estis,  si  delectio- 
nem  habueritis  ad  invicem.  Ubi  per  dile¬ 
ctionem,  intclligit  opera  externa,  quae  ab  ho¬ 
minibus  videri  possunt,  non  internum  affe¬ 
ctum,  qui  videri  non  potest,  nisi  in  suo  effectu. 
Observatio  igitur  omnium  praeceptorum  mo¬ 
ralium,  secundum  substantiam  operis,  ne¬ 
cessario  cum  dilectione  proximi  et  Dei  con¬ 
juncta  est,  ac  per  hoc,  secundum  Scripturas, 
viribus  solius  naturae,  nullo'  modo  haberi 
potest. 

Probatur  hoc  idem  ex  traditione  Ecclesiae. 
Synodus  Milevitana  canon.  5.  «  Item  placuit, 
inquit,  ut  quicumque  dixerit,  ideo  nobis  gra¬ 
tiam  justificationis  dari,  ut  quod  facere  per 
liberum  jubemur  arbitrium,  facilius  possimus 
implere  per  gratiam,  tamquam,  et  si  gratia 
non  daretur,  non  quidem  facile,  sed  tamen 
possemus  etiam  *ine  illa  divina  implere  man¬ 
data,  anathema  sit.  » 

Synodus  Arausicana  can.  ult.  cum  docet, 
hominem  baptizatum  posse,  si  velit,  Dei  gra- 
tise  cooperari,  divina  implere  prmeepta,  in- 
telligitur  etiam  locuisse,  non  posse  hominem, 
sine  gratia ,  suis  solis  viribus  idem  prm- 
stare. 

Innocentius  I.  in  epist.  ad  Concilium  Mi- 
lcvitanum,  qua;  est  apud  Augustinum  epist. 
93.  «  Negantes,  inquit,  auxilium  Dei,  homi¬ 
nem  sibi  posse  sufficere,  nec  gratia  hunc 
egere  divina  affirmant,  qua  privatus,  necesse 
est  diaboli  laqueis  irretitus  occumbat,  dum 
ad  omnia  vita;  perficienda  mandata  sola  li¬ 
bertate  contendat.  » 

Celestinus  I.  in  epist.  ad  Gallos  idem  con¬ 
firmat  adducens  testimonia  Innocentii  ct  Zo- 
zimi  praedecessorum  suorum  cap.  9  et  10.  . 

S.  Augustinus  lib.  ii.  de  peccatorum  me¬ 
ritis  et  remiss.  cap.  3.  «  Justitiae,  inquit, 
praecepta  omni  ex  parte  implere  non  possu¬ 
mus,  nisi  adjuvemur  a  Deo.  »  Idem  etiam 
docet  in  toto  libro  de  spiritu  ct  littera,  et  in 
toto  fere  libro  de  natura  et  gratia,  et  in  libro 
de  perfectione  justitiae,  et  in  epist.  89.  quaest. 
5.  epist.  95.  105.  106. 120. 144.  200.  et  alibi 
p  assim. 

Probatur  ultimo  ratione  S.  Thomae,  quo¬ 
niam  natura  humana,  per  peccatum  primi 
hominis  depravata,  aversa  est  a  Deo,  et  con¬ 


versa  ad  creaturas,  ac  praesertim  ad  se  : 
proinde  finem  ultimum,  vel  actu,  vel  habitu, 
vel  certe  propensione  quadam  in  creatura, 
non  in  Deo  constitutum  habet.  Quare  quan¬ 
do  occurrunt  aliqua  agenda  vel  evitanda  ex 
fine  illo  praeconcepto,  quasi  naturaliter  incli¬ 
natur  ad  malum,  et  violenter  ad  bonum,  et 
ideo  necessaria  est  vis  quaedam,  et  ut  homo 
perpetuo  vigilet,  et  praemeditetur,  ct  contra 
propensionem  amoris  proprii  pugnet,  quod 
impossibile  esse  moraliter,  non  solum  ratio, 
sed  etiam  experientia  docet.  Et  si  S.  Augu¬ 
stinus  in  libro  de  correptione  et  gratia  cap. 
12.  affirmat,  ipsum  etiam  hominem  justifi¬ 
catum,  nisi  is  divina  gratia  indeclinabilitor 
et  inseparabiliter  ageretur  ob  naturae  infir¬ 
mitatem,  sine  dubio  casurum,  quanto  nos  id 
majori  ratione  affirmare  possumus  de  homine 
infideli,  et  qui  solis  nitatur  viribus  natura) 
per  peccatum  corrupta)  et  vitiata). 


CAPUT  YI. 

Solvuntur  argumenta  contra  ea,  qux  capite 
superiore  dicta  sunt . 

Sed  adversus  ea,  qum  dicta  sunt,  objiciunt 
adversarii  primo,  verba  illa  Mosis  Deute- 
ronom.  xxx.  «  Mandatum  hoc,  quod  ego 
-  prtecipio  tibi,  non  supra  te  est,  neque  procul 
positum  etc.  »  Ubi  per  mandatum  intclligit, 
per  figuram  intellectionis,  totam  legem  natu¬ 
ralem,  hoc  est,  decalogum,  quem  in  eo  lib. 
repetiverat. 

Respondeo :  hic  locus  duobus  modis  exponi 
potest  primo,  cum  August.  in  lib.  de  perfe¬ 
ctione  justitiae,  prope  extremo,  ut  sensus  sit, 
legem  Domini  non  esse  supra  vires  hominum, 
non  quorumlibet,  sed  eorum,  qui  per  gratiam 
sanati  sunt  ab  amore  proprio,  Deumque  toto 
corde  diligunt.  Dixerat  enim  paulo  ante  idem 
Moses,  promittens  gratiam  testamenti  novi  : 
Circumcidet  Dominus  cor  tuum ,  et  cor  seminis 
tui ,  ut  diligas  Dominum  Deum  tuum  in  toto 
corde  tuo ,  et  in  tota  anima  tua  (1). 

Secundo,  dici  potest  cum  Abulen.  Epi¬ 
scopo,  et  aliis  nonnullis  in  comment.  ejus 
loci.  Mosemnonloqui  defacilitate  observanda) 
legis,  sed  de  facilitate  cognoscenda).  Qua) 
expositio  videtur  maxime  litteralis  et  propria. 
Quoniam  enim  ante  datam  legem  potuissent 


(1 )  Dent.  XXX,  14. 

Judsei  praetexere  ignorantiam,  si  non  fecis¬ 
sent,  quae  Deus  ab  illis  fleri  volebat  :  idcirco 
Moses  posteaquam  totam  legem  illis  exposuit, 
admonet  eosdem,  ut  legem  impleant,  neque 
ullo  modo  ignorantiam  obtendant,  ait  igitur : 
Mandatum  hoc  non  supra  te  est ,  neque  procul 
positum,  id  est,  non  est  in  loco  alto  vel  lon¬ 
ginquo,  ut  illud  cognoscere  non  valeas. 

Deinde  explicat  utrumque,  et  de  loco  su¬ 
blimi  ait :  «  Non  estin  coelo  situm,  ut  possis 
dicere,  quis  nostrum  valet  ad  coelum  ascen¬ 
dere,  ut  deferat  illud  ad  nos,  ut  audiamus, 
atque  opere *  compleamus  ?  »  De  longinquo 
ait :  «  neque  transmare  positum  est,  ut  cau- 
seris  et  dicas,  quis  e  nobis  poterit  transfre¬ 
tare  mare,  et  illud  ad  nos  usque  deferre,  ut 
possumus  audire  et  facere  quod  praeceptum 
est  ?  »  tum  demum  concludit,  «  sed  juxta  te 
est  sermo  valde  in  ore  tuo,  et  in  corde  tuo, 
ut  facias  illum,  »  id  est,  lex  quam  tibi  ser¬ 
vandam  propono,  non  est  supra  coelum,  ne¬ 
que  ultra  mare,  sed  proxima  tibi  omnino. 
Nam  est  in  corde  tuo,  quoniam  illam  jam  au¬ 
divisti,  et  didicisti,  et  in  ore  tuo,  quia  tu 
illam  accepisse  et  didicisse  testatus  es,  cum 
dixeris,  omnia,  quae  praecepit  nobisDominus, 
faciemus. 

Et  confirmatur  haec  expositio  ex  Apostolo 
ad  Roman.  x.  alludens  enim  B.  Paulus  ad 
hunc  locum  Deuteronomii  sic  loquitur  : 
«  Quae,  inquit,  ex  fide  est  justitia,  sic  dicit, 
ne  dixeris  in  corde  tuo,  quis  ascendet  in  coe¬ 
lum,  id  est,  Christum  deducere?  aut  quis  de¬ 
scendet  in  abyssum,  id  est,  Christum  a  mor¬ 
tuis  revocare?  sed  quid  dicit?  prope  est  ver¬ 
bum  in  ore  tuo,  et  in  corde  tuo,  hoc  est, 
verbum  fidei,  quod  praedicamus;  quia  si  con¬ 
fitearis  in  ore  tuo  Dominum  Jesum,  et  in 
corde  tuo  credideris  quod  Deus  illum  susci¬ 
tavit  a  mortuis,  salvus  eris.  »  Ubi  vult  Apo¬ 
stolus  ostendere ,  quemadmodum  Judaeis 
tempore  Mosis,  non  erat  opus  in  coelum  con¬ 
scendere,  vel  trans  mare  proficisci,  ut  legem 
haberent  et  intelligerent,  cum  Mosem  ipsum 
coram  praedicantem  et  exponentem  senten¬ 
tiam  legis  haberent  :  sic  etiam  iisdem  Ju¬ 
daeis,  tempore  Apostolorum,  opus  non  fuisse 
in  coelum  ascendere,  aut  in  infernum  descen¬ 
dere,  ut  Christi  incarnationem  et  resurre¬ 
ctionem  haberent  et  intelligerent,  cum  ista 
palam  ab  Apostolis  praedicarentur,  sed  satis 
fuisse,  si  corde  credere  et  ore  confiteri  vo¬ 
luissent. 


Secundo,  objiciunt  illud  Ecclesiastici  xv. 
Si  volucris  mandata  servare,  conservabunt 
te  (1). 

Respondeo:  Ad  hunc  locum,  et  alios  similes 
respondet  S.  August.  in  lib.  de  perfectione 
Justitiae,  prope  extremo,  et  lib.  de  gratia  et 
libero  arbitrio  cap.  15.  et  16.  in  his  locis  de¬ 
monstrari  liberum  arbitrium,  per  quod  prae¬ 
cepta  implenda  sunt,  sed  non  excludi  gratiam 
Dei,  sine  qua  impleri  non  possunt.  Quemad¬ 
modum  in  aliis  multis  locis,  quae  istis  con¬ 
traria  esse  videntur,  gratia  demonstratur, 
sed  liberum  arbitrium  non  excluditur. 

Tertio,  objiciunt  illud  ad  Rom.  ii.  Cum 
gentes,  quse  legem  non  habent ,  naturaliter  ea, 
quse  legis  sunt  faciunt  (2).  Sanctus  enim  Joan. 
Chrysost.  in  comment.  hujus  loci  scribit, 
omnia  quae  legis  sunt,  implesse  Gentiles.  s 

Respondeo,  jam  supra  diximus,  ex  loco 
Apostoli  solum  colligi,  naturaliter  impleri 
posse  aliquod  mandatum  legis  naturalis,  non 
tamen  omnia.  Ad  comment.  Chrysostomi  re¬ 
spondeo,  Gentiles  implesse  omnia  quae  legis 
sunt,  id  est,  omnia,  quae  ad  unam  aliquam 
legem  pertinent,  ita  ut  in  ea  lege  servanda 
nihil  peccaverint,  non  tamen  servasse  omnes 
leges,  praesertim  longo  tempore. 

Quarto,  ita  objiciunt  :  Praecepta  legis  na¬ 
turae  ideo  naturalia  dicuntur,  quia  propor¬ 
tionem  habent  ad  vires  naturae,  igitur  na¬ 
turae  viribus  servari  possunt.  Neque  satisfa¬ 
ciet,  si  quis  dixerit,  naturam  non  esse  sanam, 
sed  infirmam  :  nam  infirma  natura  videtur 
posse  omnia,  quae  potest  sana,  sed  non  aeque 
facile,  alioqui  non  tam  infirma,  quam  extin- 
cta  dicenda  esset.  Praeterea  natura  humana 
dicitur  infirma,  si  comparetur  ad  sanitatem 
justitiae  originalis,  in  qua  condita  fuit  :  nam 
absolute  non  est  minus  sana,  quam  esset,  si 
in  puris  naturalibus  crearetur.  Haberet  autem 
homo,  in  puris  naturalibus  conditus,  vires  ad^ 
servanda  praecepta  naturalia;  igitur  et  nunc 
habet. 

Respondeo,  Natura  humana  non  solum  in¬ 
firma  est,  quia  caret  sanitate  justitiae  origi¬ 
nalis,  sed  etiam  quia  ex  conditione  mate¬ 
riae,  ut  alibi  demonstravimus,  internum  et 
naturalem  morbum  habet  concupiscentiae 
carnalis,  quem  non  habuisset,  si  in  originali 
justitia  permansisset ;  habuisset  tamen,  si  in 
puris  naturalibus  condita  fuisset.  Natura  au¬ 
tem  infirma  potest  quidem  omnia,  quae  pos¬ 
set  sana,  sed  non  sola ;  eget  enim  auxilio, 


(I)Eccl.  XV,  16.  —  (2)  Rom.  II,  14. 

quo  non  egeret,  si  sana  esset.  Quo  modo  cor¬ 
poraliter  ajgrotus,  potest  iter  facere,  sed  in 
equo,  vel  certe  cum  baculo,  cum  alioqui  sa¬ 
nus  idem  iter  pedibus  et  sine  baculo  confe- 
cisset.*ltaque  si  homo  in  puris  naturalibus 
consideretur,  quoniam  etiam  tunc  infirmus 
esset  propter  morbum,  ex  conditione  mate- 
riaj  promanantem,  non  haberet  vires,  qui¬ 
bus  sine  adjutorio  Dei  posset  omnia  man¬ 
data  servare ;  sed  tamen  vel  auxilium  non 
defuisset,  vel  homo  non  sua  culpa  aliquando 
cecidisset,  ut  Augustinus  docet  libro  de  cor¬ 
reptione  et  gratia  cap.  11. 

Quinto,  objiciunt  testimonia  Patrum,  qui 
dicunt, Deum  non  praecipere  impossibilia;  ex 
quibus  testimoniis  illud  sequitur,  ut  quae 
praecipiuntur  homini,  quovis  auxilio  desti¬ 
tuto,  ea  sint  illi  possibilia;  praecipiuntur  au¬ 
tem  omni  homini  praecepta  naturalia,  igitur 
illa  sunt  omni  homini  possibilia. 

Respondeo,  Deus  numquam  praecipit  im¬ 
possibilia,  quia  semper  promptus  est  ad  ju¬ 
vandum  :  ((  Juste  (inquit  S.  Leo  serm.  16. 
de  passione  Domini)  instat  praecepto,  qui 
praecurrit  auxilio, »  sed  de  hac  re  fuse  dispu¬ 
tavimus  in  secundo  libro,  ubi  tractavimus 
quaestionem  illam;  utrum  detur  omnibus 
auxilium  sufficiens. 

Sexto ,  objiciunt  hanc  rationem.  Potest 
homo  suis  viribus  servare  aliquod  unum 
praeceptum  morale,  juxta  illud  ad  Rom.  n. 
Cum  gestes ,  qux  legem  non  habent ,  ea  qux 
legis  sunt  faciunt,  etc.  (1).  Igitur  potest  servare 
omnia.  Non  enim  occurrunt  multa  praecepta 
simul  servanda,  sed  unum  post  aliud.  Rursus 
potest  aliquis  servare  omnia  mandata  ad 
breve  tempus,  ut  supra  nos  diximus,  igitur 
poterit  etiam  ad  longum  tempus,  quoniam 
servando  praecepta  acquiritur  habitus  obe- 
diendi,  et  facilius  continuatur,  quam  incho- 
(atur  opus. 

Respondeo,  nihil  hoc  argumentum  valet, 
multis  de  causis.  Primum ,  quoniam  non 
sunt  omnia  praecepta  paria.  Sed  alia  aliis 
graviora,  et  ideo  non  sequitur,  ut  possit 
omnia  servare,  qui  unum  aliquod  servare 
potest.  Deinde,  occurrunt  aliquando  plura 
simul,  ut  si  quis  dum  orationi,  aut  divinis 
laudibus  operam  dat,  illidatur,  diabolo  sug¬ 
gerente,  ad  consensum  noxiae  cogitationis, 
vel  ocasionem  habeat  clam  aliquid  subri¬ 
piendi  ;  facilius  autem  est  unum  peccatum 
vitare,  quam  multa,  et  unum  praeceptum, 


quam  multa  servare.  Praeterea,  tametsi  ab 
una  parte  facilius  sit  opus  continuare,  quam 
inchoare ;  tamen  ab  altera,  cum  in  opere  la¬ 
boratur,  vires  paulatim  deficiunt,  et  facilius 
est  brevi  tempore,  quam  longo  in  opere  per¬ 
durare.  Itaque  sicut  non  recte  colliges,  si 
dicas,  potest  homo  aegrotus  ambulare  suis 
viribus  mille  passibus,  igitur  poterit  etiam  duo 
millia;  sic  etiam  non  recte  ratiocinantur, 
qui  dicunt,  potest  homo  in  statu  naturae  cor¬ 
ruptae,  in  quo  requiritur  perpetua  vigilantia 
et  praemeditatio  ad  bene  agendum,  parvo 
tempore  observare  omnia  mafukita,  poterit 
igitur  et  longo  tempore.  Denique  ,  parvo 
tempore  ideo  potest  quis  omnia  mandata  suis 
viribus  observare,  quia  fieri  potest,  ut  dixi¬ 
mus,  ut  brevi  illo  spatio  nullum  occurrat 
praeceptum  affirmativum,  et  nulla  tentatio 
contra  negavita  :  quae  tamen  in  longo  spatio 
non  possunt  non  occurrere. 


CAPUT  VII. 

Non  posse  solis  natur, v  viribus  ullam  veram 
tentationem  superari. 

/ 

Altera  illa  propositio,  quae  docebat,  non 
posse  solis  naturae  viribus  ullum  mandatum 
servari,  si  tentatio  urgeat;  breviter  expli¬ 
canda  est,  ut  facilius  comprobetur. 

Observandum  est  igitur  primo ,  tribus 
modis  posse  vinci  tentationem  aliquam.  Uno 
modo  succumbendo  alteri  tentationi ;  ut  cum 
quis  ut  auram  popularem  captet,  et  vir  for¬ 
iis  aut  continens  habeatur,  abstinet  se  a  fla- 
gitio,  ad  quod  alioqui  non  leviter  stimulaba¬ 
tur.  Saepe  enim  (ut  monet  sanctus  Gregorius 
homil.  12.  in  Ezcchiclem)  uno  tempore  a 
pluribus  hostibus  oppugnamur,  et  dum  unus 
a  fronte  se  palam  ostentat,  alius  a  tergo  clam 
insidiatur.  Sed  de  hoc  primo  modo  nulla 
quajstio  esse  potest;  satis  enim  constat, 
posse  hominem  uni  potius  vitio,  quam  alteri 
cedere,  vel,  quod  est  verius,  posse  in  eodem 
homine  unum  vitium  ab  alio  majore  supe¬ 
rari  :  neque  hoc  est  tentationem  dejicere, 
sed  a  tentatione  prosterni  :  «  Carnalis  enim 
cupiditas  »  (ut  loquitur  sanctus  Augustinus 
lib.  hi.  ad  Bonifacium,  contra  duas  epistolas 
Pelagianorum  cap.  4.)  «  cupiditate  alia  non 
sanatur  » . 


(1)  Rom.  II,  14. 

Altero  modo  potest  tentatio  ita  vinci,  ut 
non  solum  peccatum  simpliciter  evitetur, 
sed  etiam  ex  victoria  meritum  acquiratur, 
quod  fit,  cum  cx  charitate  Dei  tentationi  re¬ 
sistitur.  De  quo  modo  loqui  videtur  Aposto¬ 
lus,  cum  dicit  in  priore  ad  Corinthios  c.  x  : 
Fidelis  Deus ,  qui  non  patietur  vos  tentari  su¬ 
pra  id,  quod  potestis,  sed  faciet  etiam  cum  ten¬ 
tatione  proventum  (1).  Et  S.  Augustinus  lib. 
xxi.  de  civit.  Dei  cap.  16.  «  Tunc,  inquit, 
victa  vitia  deputanda  sunt,  cum  Dei  amore 
vincuntur  ».  De  hoc  modo  non  disserimus 
in  pixcsentia,  sed  pro  comperto  sumimus 
(quod  alio  loco  tractabimus)  nullum  opus 
pietatis  sine  adjutorio  gratiae  fieri  posse. 

Tertio  igitur  modo  tentatio  vinci  potest, 
ita  ut  nec  peccatum  ullum  admittatur,  nec 
tamen  meritum  comparetur;  et  de  hoc  solo 
modo  in  praesentia  disputamus. 

Observandum  est  secundo,  Nos  cum  dici¬ 
mus,  nullam  tentationem  solis  naturae  viri¬ 
bus  vinci  posse,  loqui  de  vera  tentatione, 
non  de  levissima  aliqua  titillatione,  quae  no¬ 
men  tentationis  absolute  et  proprie  non  me¬ 
retur.  Praeterea  sciendum  est,  nos  non  sem- 
per  requirere  ad  vincendas  tentationes,  au¬ 
xilium  speciale,  proprie  dictum,  hoc  est, 
internam  illustrationem  vel  motionem  su- 
pernaturalem ,  sed  quodeumque  auxilium 
Dei,  sive  consistat  in  eo,  quod  Deus  singu¬ 
lari  providentia  sua,  removeat  occasiones 
peccandi,  sive  in  eo,  quod  non  permittat 
diabolum  saevire,  quantum  vellet,  sive  quo¬ 
cumque  alio  modo  Deus  nos  juvet.  Multae 
enim  tentationes  sunt,  quae  per  se  non  supe¬ 
rant  vires  humanas ;  et  tamen  si  Deus  homi¬ 
nes  prorsus  destituat,  et  diabolum  sinat 
agere  quantum  potest,  illae  fient  gravissimae 
et  intolerabiles  ;  tanta  est  humana  fragilitas 
ad  resistendum,  et  diabolica  potentia  ad  no¬ 
cendum. 

Atque  hinc  fortasse  conciliari  possunt  au¬ 
ctores,  qui  dicunt  nullam  tentationem  sine 
auxilio  Dei  vinci  posse,  cum  iis,  qui  dicunt, 
aliquas  posse.  Nam  ii  posteriores  loquuntur 
de  auxilio  supernaturali,  et  considerant  men¬ 
suram  virium  humanarum,  in  comparatione 
ad  levem  aliquam  tentationem  absolute  sum¬ 
ptam  :  priores  autem  per  auxilium  Dei  acci¬ 
piunt  quamcumque  singularem  Dei  provi¬ 
dentiam,  qute  saepe  utitur  rebus  naturalibus 
ad  ea,  quae  fieri  cupit,  perficienda  :  et  vires 


humanas  considerant  per  comparationem  ad 
tentationem,  non  qualis  est  per  se,  sed  qua¬ 
lis  esset,  si  Deus  permitteret,  et  non  juvaret, 
aut  vires  nobis  addendo,  aut  adversariis 
subtrahendo.  Sed  quamquam  uterque  mo¬ 
dus  dicendi,  bonum  sensum  habere  possit, 
tamen  magis  consentanee  ad  Scriptufas  et 
Patres  loquuntur,  qui  dicunt,  nullam  tenta¬ 
tionem  sine  Dei  auxilio  vinci  posse. 

Quod  quidem  probatur  primum  ex  Scri¬ 
pturis;  nam  locus  ille  Sap.  vm.  Nemo  potest 
esse  continens ,  nisi  Deus  det  (2)  :  proprie  ad 
vincendas  tentationes  pertinet.  Neque  enim 
difficile  est  continere,  quando  nulla  tentatio 
ad  peccandum  invitat.  Praeterea  verba  illa 
B.  Pauli  1.  ad  Cor.  x.  Fidelis  Deus,  qui  non 
patietur  vos  tentari  supra  id ,  quod  potestis  (3), 
satis  aperte  indicant,  tentationes  supra  id, 
quod  possumus,  crescere  posse,  si  Deus  per¬ 
mittat. 

His  accedunt  plurima  testimonia  Psalmo¬ 
rum,  quae  victoriam  in  tentatione  simplici¬ 
ter  Deo  tribuunt.  Psal.  xxvn.  In  te  eripikr  a 
tentatione.  Psal.  xxvi.  Adjutor  meus  esto,  ne 
derelinquas  me.  Psal.  xxix.  Ego  dixi  in  abun¬ 
dantia  mea ,  non  movebor  in  seternum  :  aver¬ 
tisti  faciem  tuam ,  et  factus  sum  conturbatus. 
Psalm.  cxvn.  Impulsus  eversus  sum  ut.  cade¬ 
rem,  et  Dominus  suscepit  me.  Illa  quoque  ora¬ 
tio.  Et  ne  nos  inducas  in  tentationem.  Matt. 
vi.  Et  illa  adhortatio  :  Orate,  ne  intretis  in 
tentationem  (4).  Matth.  xxvi.  satis  ostendunt, 
sine  Dei  adjutorio  tentationibus  resisti  non 
posse. 

Probatur  secundo  ex  traditione  Ecclesia¬ 
stica,  Synodus  Palaestina  apud  Aug.  in  ep. 
106.  «  Fateatur  (Pelagius)  quando  contra 
tentationes,  concupiscentiasque  illicitas  di¬ 
micamus,  quamvis  et  illic  habeamus  pro¬ 
priam  voluntatem,  non  tamen  ex  illa,  sed  ex 
adjutorio  Dei  nostram  provenire  victoriam» . 

Synodus  Milevitana  in  epist.  ad  Innocen¬ 
tium,  quae  est  apud  Aug.  92.  «  Illud  (inquit) 
ne  nos  inferas  in  tentationem,  non  ita  intel- 
ligendum  dicunt  (Pelagiani)  tamquam  divi¬ 
num  adjutorium  poscere  debeamus,  ne  in 
peccatum  tentati  decidamus,  sed  hoc  in  no¬ 
stra  esse  positum  potestate,  et  ad  hoc  im¬ 
plendum,  solam  sufficere  voluntatem  homi¬ 
nis  ».  Non  dissimilia  habet  Synodus  Cartha¬ 
giniensis,  in  epistola  ad  eumdem  Innocen¬ 
tium,  quae  est  apud  Augustinum  epist.  90. 


(I)  I  Corin.  X,  13.  -  (2)  Sap.  VIII,  2t.  -  (3)  Corin.  X,  13.  -  (4)  Psal.  XXVI!, 30;  ibid.  XXVI,  9  ; 
bid.  XXIX,  7 ;  ibid.  CXVII,  13;  Matth,  VI,  13  ;  ibid,  XXVI,  41. 

S.  Innocentius  I.  in  epist.  ad  Concilium 
Carthaginiense,  apud  Augustinum  epist.  94. 
«  Nisi  magnis  precibus,  inquit,  gratia  in  nos 
implorata  descendat,  ne  quicquam  terrenae 
labis,  et  mundani  corporis  vincere  conamur 
errores,  cum  pares  nos  ad  resistendum,  non 
liberum  arbitrium,  sed  Dei  solum  facere 
possit  auxilium. »  Et  infra  :  «  Quotidiana  prae¬ 
stat  ille  remedia,  quibus  nisi  freti,  confisique 
nitamur,  nullatenus  vincere  humanos  pote¬ 
rimus  errores.  Necesse  est  enim,  ut  quo  au- 
xiliante  vincimus,  eodem  rursus  non  adju¬ 
vante  vincamur  » .  Idem  in  epistola  ad  Con¬ 
cilium  Milevitanum,  apud  Augustinum  93. 
«  Gratia,  inquit,  privatus,  necesse  est  in 
diaboli  laqueis  irretitus  occumbat  » . 

S.  Zozimus  Papa,  Innocentii  successor,  in 
epistola,  cujus  meminit  Celestinus  in  epist. 
ad  Gallos,  cap.  9  :  «  Quod,  inquit,  tempus 
intervenit,  quo  ejus  non  egeamus  auxilio?  in 
omnibus  igitur  actibus,  causisque,  cogita¬ 
tionibus,  motibus,  adjutor  et  protector  oran¬ 
dus  est.  Superbum  est  enim,  ut  quidquam 
sibi  humana  natura  praesumat,  clamante 
Apostolo,  Non  est  nobis  colluctatio  adversus 
carnem  et  sanguinem,  sed  contra  Principes 
et  potestates,  ete  » . 

Sanctus  Cfelestinus  I.  in  epistola,  jam  ci¬ 
tata  ad  Gallos  cap.  vi.  <iNemo,  inquit,  etiam 
Baptismatis  gratia  renovatus,  idoneus  est  ad 
superandas  diaboli  insidias,  et  ad  evincen¬ 
das  carnis  concupiscentias,  nisi  per  quoti¬ 
dianum  adjutorium  Dei  perseverantiam  bonse 
conversationis  acceperit ». 

S.  Cyprianus  in  serm.  7.  de  oratione  Do¬ 
minica.  a  Quando,  inquit,  rogamus,  ne  in 
tentationem  incidamus,  admonemur  infirmi¬ 
tatis  imbecillitatis  nostrae,  dum  sic  rogamus, 
ne  quis  se  insolenter  extollat,  ne  quis  sibi 
superbe  atque  arroganter  aliquid  assumat». 
Et  infra  :  «  ut  dum  praecedit  humilis  et  sub¬ 
missa  confessio,  et  datur  totum  Domino, 
quidquid  suppliciter  cum  timore  et  honore 
Dei  petitur,  ipsius  pietate  praestatur.  » 

S.  Basilius  in  lib.  Moralium  summarum, 
Summa  62.  cap.  3.  «  Oportet,  inquit,  ad 
tempus  ab  insidiantibus  discedere  :  ubi  ta¬ 
men  quis  permissus  est,  in  tentationem  in¬ 
cidere,  eventum  ut  sufferre  possit,  et  volun¬ 
tatem  Dei  per  orationem  petere  ». 

S.  Joannes  Chrysostomus  homil.  24.  in 
priorem  ad  Corinth.  «  Sunt,  inquit,  tenta- 
tiones,  quas  sufferre  non  possumus,  et  quae¬ 
nam  sunt  illae  ?  omnes,  ut  ita  dicam  :  possi¬ 
bilitas  enim  in  divino  nutu  est,  quam  nostra 


allicimus  voluntate.  Quare  ut  certo  cogno¬ 
scas,  non  solum  illas,  quae  virtutem  nostram 
exuperant,  non  posse  sine  divino  auxilio  fa¬ 
cile  sustinere,  sed  ne  has  quidem  humanas, 
addidit,  sed  faciet  cum  tentatione  proven¬ 
tum,  ut  possitis  sustinere.  Et  quidnam  hoc 
significat  ?  neque  enim  mediocres  illas,  quod 
dixi,  inquit,  propria  virtute  sufferemus,  sed 
hic  quoque  divino  indigemus  auxilio,  ut  eas 
vel  effugiamus,  vel  certe  perferamus  ». 

Auctor  operis  imperfecti  in  Matthaeum, 
hom.  37.  «  Sicut  navis,  inquit,  fracto  gu¬ 
bernaculo,  illuc  ducitur,  quo  tempestas  vo¬ 
luerit,  sic  et  homo  divinae  gratiae  auxilio  per¬ 
dito  per  peccatum,  agit  non  fyiod  vult,  sed 
quod  diabolus  vult  » . 

S.  Ambrosius  in  Psalm.  xxxxm.  explicans 
illud  :  <(  Haec  omnia  venerunt  super  nos,  nec 
obliti  sumus  te.  Quis,  inquit,  est  tam  fortis, 
ut  nequaquam  in  tentationem  moveatur,' nisi 
Dominus  ei  adjutor  assistat.  » 

Sanctus  Hieronymus  lib.  n.  adversus  Pe- 
lagianos,  citat  illa  verba  Domini,  Matth.  xxvi. 
Surgite  vigitate  et  orate,  ne  intretis  in  tenta¬ 
tionem.  Et  continuo  subjungit  «  Debuisset 
dicere,  juxta  vos,  Surgite  et  resistite.  Libe¬ 
rum  enim  habetis  arbitrium  et  semel  vobis 
concessa  a  Domino  potestate,  nullius  alterius 
indigetis  auxilio.  «  Idem  initio  lib.  m  ». 
«  Nostra,  inquit,  victbria  et  corona  victoriae, 
illius  protectione  et  clipeo  paratur  » . 

Sanctus  Augustinus  in  libro  de  perfectione 
justitise,  extremo  :  «  Quisquis,  inquit,  negat, 
nos  orare  debere,  ne  intremus  in  tentatio¬ 
nem,  negat  autem  hoc,  qui  contendit,  ad  non 
peccandum  gratiaj  Dei  adjutorium  non  esse 
homini  necessarium,  sed  sola  lege  accepta, 
humanam  sufficere  voluntatem,  ab  auribus 
omnium  removendum,  et  ore  ornnium  ana¬ 
thematizandum  esse  non  dubito. 

Idem  in  libro  de  gratia  Christi,  cap.  27. 
«  In  libro,  inquit,  ad  virginem  sacram,  cum 
dicit  (Pelagius)  divinam  mereamur  gratiam, 
facilius  nequam  spiritui,  Sancti  Spiritus 
auxilio  resistamus  :  Significat  profecto  quid 
sapiat.  Ut  quid  enim  hoc  verbum  interposuit, 
id  est,  facilius  ?  an  vero  non  erat  integer 
sensus,  ut  nequam  spiritui,  sancti  Spiritus 
auxilio  resistamus  ?  Sed  quantum  d<*trimcn- 
tum  hoc  additamento  fecerit,  quis  non  in- 
telligat?  volens  utique  credi  tantas  esse  na¬ 
tur®  vires,  quas  extollendo  preeeipitat,  ut 
etiam  sine  auxilio  Spiritus  sancti,  et  si  mi¬ 
nus  facile,  tamen  aliquo  modo  nequam  spi¬ 
ritui  resistatur  ». 

Sanctus  Grcgorius  lib.  ix.  Moralium,  cap. 
37.  «  Qui  apte,  inquit,  reduci  in  pulverem 
dicitur,  quia  dimissus  sibi;  cujuslibet  tenta- 
tionis  aura  raptatur  » .  Idem  in  Psalmum  ter¬ 
tium  pcenitentialem,  explicans  illud:  «  Ne  de¬ 
relinquas  me  Domine  Deus  meus.  Illos,  inquit, 
procul  dubio  Dominus  relinquit,  quibus  con¬ 
stantiam  in  tribulatione  non  tribuit.  Neces¬ 
sario  enim  sequitur,  ut  omni  tentationi  sit 
subditus  ,  quicumque  a  Deo  fuerit  dere¬ 
lictus  ». 

Sanctus  Prosper  in  libro  adversus  colla¬ 
torem,  cap.  35.  tractans  locum  de  tentatio- 
nibus  sancti  Job,  ostendit,  totam  illam  sancti 
viri  victoriam  ex  Dei  auxilio  et  gratia  par¬ 
tam,  et  iifter  alia  sic  loquitur :  «  Quisquis 
igitur  in  tribulatione  non  deficit,  ab  illo  se 
non  dubitet  adjuvari,  ad  quem  quotidie  cor¬ 
da  universorum  fidelium  clamant,  ne  nos  in¬ 
feras  in  tentationem  ,  sed  libera  nos  a 
malo  ». 

Accedat  postremo  Ecclesiae  consuetudo, 
quae  inter  quotidianas  preces  nihil  magis  fre¬ 
quentat,  quam  illud  :  Deus  in  adjutorium 
meum  intende,  Domine  ad  adjuvandum  me 
festina  ».  Et  in  oratione,  quae  legitur  ad  ho¬ 
ram  orationis  primam,  protectionem  Dei 
contra  tentationes  invocans,  dicit :  «  Tua 
nos  hodie  salva  virtute,  ut  ad  nullum  decli¬ 
nemus  peccatum,  sed  semper  ad  tuam  justi¬ 
tiam  faciendam,  nostra  procedant  eloquia, 
dirigantur  cogitationes  et  opera,  per  Chri¬ 
stum  Dominum  nostrum  » . 


CAPUT  VIII. 

Solvuntur  argumenta  contra  propositionem 
capitis  septimi. 

Argumenta  Pelagianorum  pauca  sunt,  nec 
difficilia.  Objiciunt  primo  testimonium  S. 
Hieronymi,  ex  lib.  n.  in  Jovinianum  :  «  Li¬ 
beri  arbitrii  nos  condidit  Deus,  nec  ad  vir¬ 
tutem,  nec  ad  vitia  necessitate  trahimur, 
alioquin  ubi  necessitas,  neque  damnatio,  ne¬ 
que  corona  est  ».  Respondet  sanctus  Au¬ 
gustinus  in  lib.  de  natura  et  gratia  cap.  65. 
sanctum  Hieronymum  loqui  de  natura,  qua¬ 
lis  fuit  a  Deo  condita,  non  qualis  nunc  eet 
per  peccatum  vitiata.  Nunc  enim  quaedam 
peccandi  necessitas  ad  est  4ex  vitio,  non  ex 


conditione  naturae.  A  qua  necessitate  libe¬ 
rari  petimus,  cum  dicimus,  «  De  necessita¬ 
tibus  meis  erue  me  » . 

Posset  etiam  responderi,  si  concedamus, 
S.  Hieronymum  loqui  de  natura,  qualis  nunc 
est,  non  necessitate  trahi  nos  ad  vitia,  quo¬ 
niam  etiamsi  per  nos  resistere  tentationibus 
non  valeamus,  valemus  tamen  cum  adjutorio 
Dei,  quod  semper  in  promptu  est,  juxta  illud 
ejusdem  Hieronymi  in  epistola  adCyprianuml 
«  Qui  sustinet  tempestatem,  vel  petrae,  vel 
tecti  quaerit  refugium  ;  quem  hostis  perse- 
buitur,  ad  muros  urbium  confugit  :  ita  et 
homo  a  principio  conditionis  suae  Deo  utitur 
adjutore,  et  cum  illius  sit  gratiae,  quod  cre¬ 
atus  est,  illiusque  misericordiae,  quod  sub¬ 
sistit  et  vivit  ;  nihil  boni  operis  agere  potest 
absque  eo,  qui  ita  concessit  liberum  arbi¬ 
trium,  ut  suam,  per  singula  opera,  gratiam 
non  negaret  » . 

Secundo  objicitur,  tentationes  oriuntur  ex 
concupiscentia  carnis,  dicente  Jacobo  in 
epistola  sua.  cap.  ii  :  Unusquisque  tentatur  a 
concupiscentia  sua  abstractus  et  illectus  (1). 
Concupiscentiae  vero  rationalis  animus  natu¬ 
raliter  dominatur,  juxta  illud  Genes,  iv.  Sub 
te  erit  appetitus  [ ejus ,  et  tu  dominaberis  il¬ 
lius  (2).  Igitur  potest  homo  naturae  viribus, 
tentationi  non  cedere. 

Respendeo:  natura  humana  ita  constituta 
est,  ut  naturaliter  pars  inferior  apta  sit  obe- 
dire  superiori,  et  superior  imperare  inferiori: 
tamen  potest  etiam  inferior  reluctari  supe¬ 
riori,  et  eam  non  quidem  dominando,  sed  al¬ 
liciendo  et  blandiendo  ad  se  pertrahere.  Quo¬ 
circa  Philosophi  recte  dicunt,  rationem  im¬ 
perare  appetitui  inferiori,  non  despotico  im¬ 
perio,  quomodo  imperat  dominus  servo,  sed 
politico,  quomodo  magistratus  imperat  po¬ 
pulo,  qui  excitat  non  raro  seditiones  et  recto¬ 
ribus  suis  obedire  detrectat. 

Quamvis  autem  ex  natura  rei  contingere 
deberet,  ut  aliquando  quidem  pars  inferior 
dejiceret  superiorem,  sed  ut  plurimum  infe¬ 
riorem  superior  in  officio  contineret,  et  licet 
invitam,  et  reluctantem  coerceret  :  tamen 
contra  accidit,  Quatuor  de  causis.  Primum, 
quia  pars  inferior  multis  annis  viget,  ante¬ 
quam  superior  evigilare  incipiat :  inde  enim 
fit,  ut  sensus  assuetus  per  tot  annos  sine  im¬ 
perio  rationis  ferri  in  sua  objecta,  difficulter 
postea  jugum  rationis  ferre  possit.  Deinde, 
quia  sensus  bona  sunt  praesentia,  rationis 


(l)Jacob.  I,  14.  — -  (2)  Gen.  IV,  7. 

autem  praecipua  sunt  futura  et  praesentia 
multo  magis,  quam  futura  nos  movere  so¬ 
lent.  Tertio,  quia  sensuum  objecta  vicina 
sunt,  et  perfecte  cognoscuntur,  rationis  vero 
longe  remota  et  abdita,  nec  nisi  tenuiter 
penetrantur.  Quarto,  quia  diabolus  maxi¬ 
mam  habet  potentiam  et  artem  nocendi , 
concupiscentiam  excitando  atque  inflam¬ 
mando.  Hinc  enim  fit,  ut  ratio,  si  suis  solis 
"viribus  nitatur,  concupiscentia?,  et  per  se 
vehementi,  et  a  diabolo  inflammata),  resis¬ 
tere  nullo  modo  possit.  Quare  quod  in  Ge¬ 
nesi  dicitur  :  Sub  te  erit  appetitus  ejus ,  et  tu 
dominaberis  illius ,  verum  est  quidem,  sed 
ideo  potissimum  est  verum,  quoniam  (ut  su¬ 
pra  diximus)  Deus  non  sinit  nos  teiitari  supra 
id,  quod  possumus. 

Tertio,  objici  solet  a  quibusdam  testimo¬ 
nium  sancti  Thoma)  qui  in  1.  2.  qua?st.  10. 
art.  3.  scribit,  voluntatem  non  posse  ncces- 
sitari  a  passione,  nisi  passio  absorbeat  pe¬ 
nitus  judicium  rationis.  Quod  si  passio  quan¬ 
tumlibet  vehemens,  numquam  necessitat  vo¬ 
luntatem,  dum  manet  liberum  rationis  judi¬ 
cium,  certe  sequitur,  ut  possit  ei  resisti  vi¬ 
ribus  voluntatis  etiam  solis.  , 

Respondeo  :  significat  sanctus  Thomas  a 
passione  non  nccessitari  voluntatem  necessi¬ 
tate  physica,  quasi  voluntas  determinetur  ad 
unum,  quomodo  determinaturappetitus  ani¬ 
mantium  brutorum;  tamen  non  negat  neces- 
sitari  morali  ter,  id  est,  infallibilitcr  moveri, 
quomodo  eloquentissimus  orator,  qui  persu¬ 
adendo  ducit  homines  quocumque  voluerit, 
non  eos  necessitat  physice,  sed  moraliter. 
Eligunt  enim  illi  id  facere,  quod  orator  eis 
persuadet,  sed  impulsi  efficacia  persuasionis, 
cui  resistere  moraliter  non  valent. 

Praeterea  non  negat  S.  Thomas,  etiam 
nostram  voluntatem  divino  auxilio  indigere, 
ut  a  passione  non  necessitetur :  sed  solum 
dicit,  eam,  si  ratio  absorbeatur,  omnino  ne- 
cessitari ;  si  vero  ratio  non  absorbeatur,  non 
necessitari ;  quod  verum  est,  quia  divino  au¬ 
xilio  munita  potest  non  consentire  passioni, 
cujus  auxilii  non  est  capax,  quando  rationis 
judicium  penitus  est  ligatum. 


CAPUT  IX. 

Posse  hominem  sine  fide ,  cum  auxilio  speciali, 
et  etiam  sine  illo,  bonum  aliquod  morale 
perficere,  si  nulla  tentatio  urgeat 

Tertia  propositio,  qua?  docet,  posse  homi¬ 
nem  sine  fide,  cum  auxilio  speciali,  et  etiam 
sine  illo,  bonum  aliquod  morale  perficere  ;  si 
nulla  tentatio  urgeat;  breviter  explicanda 
est,  antequam  probetur.  * 

Sciendum  estigitur  non  esse  omnino  idem, 
facere  bonum  morale,  et  observare  prae¬ 
ceptum  secundum  substantiam  operis.  Po¬ 
test  enim  servari  pra?ceptum  secundum  sub¬ 
stantiam  operis,  etiam  cum  peccato,  ut  si  quis 
amico  restituat  depositum,  ut  illo  ipse  a  furi¬ 
bus  spolietur.  At  bonum  morale  non  potest 
cum  peccato  fieri :  proinde  majus  quiddam 
est,  facere  bonum  morale,  quam  servare  prae¬ 
ceptum  ;  et  ideo  in  nostra  propositione  non  tam 
praecepti,  quam  boni  moralis  mentionem 
fecimus. 

Sciendum  secundo,  adversarios,  ac  prae¬ 
sertim  Kemnitium,  et  alios  hujus  temporis 
sectarios,  qui  docent,  Pelagianam  haeresim 
esse,  negare  omnia  infidelium  opera  esse  pec¬ 
cata,  id  affirmare  de  illis  etiam  operibus  quae 
fiunt  ab  infidelibus  cum  auxilio  Dei  speciali: 
ac  propterea  nos  id  potissimum  probare  vel¬ 
le,  non  esse  videlicet  peccata  omnia  opera, 
quae  fiunt  sine  fide,  praesertim  sit  fiant  cum 
auxilio  Dei  speciali.  Id  enim  certissimum  esse 
minime  dubitamus.  Interimtamen  illud  etiam 
probare  volumus,  posse  fieri  aliquod  opus 
bonum  moraliter,  non  solum  sine  fide,  sed 
etiam  sine  auxilio  speciali,  si  nulla  tentatio 
urgeat.  Nam  urgente  tentatione  jam  ostendi¬ 
mus,  nihil  boni  solis  naturae  viribus  fieri  pos¬ 
se.  Itaque  testimonia  adferemus,  quae  pro¬ 
bent,  aliqua  bona  opera  ab  infidelibus  posse 
fieri,  sive  cum  auxilio  speciali,  sive  etiam 
solis  natura?  viribus. 

Primum  igitur  testimonium  sumitur  ex  il¬ 
lis  Scripturis,  qua?  testantur,  Deum  remune¬ 
rari  bona  quaedam  opera  Gentilium;  non 
enim  Deus,  qui  justissimus  est,  et  justitiam 
diligit,  quique  sapientissimus  est,  et  falli  nul¬ 
lo  modo  potest,  opera  maila  remuneraret,  cum 
justo  judicio  supplicium  mereantur,  non  prae- 

mium.  Unus  locus  csl  Exod.  i.  Quia  ti¬ 
muerunt  obstetrices  Deum ,  xdi/icavit  illis  do¬ 
mos.  Sensus  est,  quia  /Egyptue  obstetrices 
non  paruerunt  injusto  imperio  Pharaonis,  qui 
jusserat  occidi  omnes  infantes  masculos  He¬ 
braeorum,  existimantes  id  esse,  ut  revera 
erat,  contra  Dei  voluntatem,  ideo  Deus  pro 
hac  misericordia,  quam  exercuerunt  in  filios 
Hebraeorum,  dedit  eis  pro  mercede  copiosam 
et  felicem  prolem,  atque  ita  domos  illis  aedi¬ 
ficavit,  et  stabilivit. 

Alius  locus  est  Ezechielis,  cap.  29.  Fili  ho¬ 
minis,  Nabuchodonosor  Rex  Babylonis,  ser¬ 
vire  fecit  exercitum  suum,  servitute  magna, 
adversus  Tyrum.  Omne  caput  decalvatum, 
et  omnis  humerus  depilatus  est :  et  mex-ces 
non  est  reddita  ei,  neque  exercitui  ejus,  de 
Tyro  pro  servitute,  qua  servivit  milii  adver¬ 
sus  eam.  Propterea  haec  dicit  Dominus 
Deus :  Ecce  dedi  Nabuchodonosor  Regem 
Babylonis  in  terram  Aegypti,  et  accipiet  mul¬ 
titudinem  ejus,  et  depraedabitur  manubias 
ejus,  et  diripiet  spolia  ejus,  et  erit  merces 
exercitui  illius  ».  Exercitus  iste  sine  dubio 
infidelis  erat,  et  tamen  quia  fideliter  regi 
suo  servivit  in  bello  justo  contra  Tyrum, 
quam  urbem -ob  sua  peccata  Deus  everti  vo¬ 
lebat,  ideo  mercedem  illi  reddidit,  donans  ei, 
mirabili  providentia,  spolia  ASgypti,  quae 
propter  scelera  quoque  sua  spoliari  merue¬ 
rat.  Itaque  sanctus  Hieronymus  in  comment. 
sic  ait:  «  Exeo  quod  Nabuchodonosor  merce¬ 
dem  accipit  boni  operis,  intelligimus  etiam 
Ethnicos,  si  quid  boni  fecerint,  non  absque 
mercede  Dei  judicio  praeteriri  » . 

Alius  item  locus  est  Danielis  iv.  ubi  cum 
Daniel  praedixisset  regi  Nabuchodonosor  gra¬ 
vem  pamam  temporalem  a  Deo  propter  pec¬ 
cata  sua,  hortatur  illum  ad  eleemosynas,  qui¬ 
bus  redimat,  sive  avertat  pcenain  illam  tcm_ 
poralem  :  Nunc ,  inquit,  Rex  consilium  meum 
placeat  tibti,  peccata  tua  eleemosynis  redime , 
etc.  (2)  Quod  si  eleemosynae  hominis  infide¬ 
lis  avertere  poterant  pcenaim  temporalem, 
certe  bona  opera  erant,  'non  peccata;  non 
enim  peccata  iram  Dei  mitigant,  sed  magis 
accendunt. 

Secundo,  probatur  ex  aliis  Scripturis,  quae 
indicant,  infideles  facere,  aut  posse  facere 
aliqua  bona  opera.  Matth.  v.  Si  salutaveritis 
fratres  vestros  tantum,  quid  amplius  facitis , 
nonne  et  Ethnici  noc  faciunt  ?  Estote  ergo  vos 
prefecti,  etc.  (3).  Quo  loco  tribuitur  Ethnicis 


bonum  opus,  ostendendi  signa  benevolentiae 
erga  suos;  nisi  enim  hoc  bonum  esset,  non 
diceret  Dominus,  quid  amplius  facitis?  sed, 
cur  hoc  facitis?  Vult  igitur  suos  Dominus, 
non  contairia,  sed  majora  facere.  Ad  Ro- 
man  n.  Cum  gentes ,  qux  legem  non  habent; 
naturaliter  qux  legis  sunt  faciunt ,  etc.  Hic 
Apostolus  aperte  docet,  Gentiles  naturali  lu¬ 
mine  implere  aliqua  legis  mandata.  Quod  au¬ 
tem  ita  impleant,  ut  non  peccent,  docet  Chry- 
sostomus  in  comment,  cum  ait,  eos  implere 
omnia,  quae  legis  sunt,  id  est,  ut  supra  dixi¬ 
mus,  mandatum  cum  omnibus  circumstan¬ 
tiis  observare. 

Accedant  deinde  testimonia  Patrum.  San¬ 
ctus  Basilius  homil.  9.  de  opere  sex  dierum ; 

«  Sunt,  inquit,  et  apud  nos  virtutes  secundum 
naturam,  ad  quas  familiaritas  ipsi  animae 
non  ex  doctrina  hominum,  sed  ex  ipsa  natu¬ 
ra  inest.  Quemadmodum  enim  nulla  disciplina 
nos  docet  morbum  odisse,  sed  spontaneam 
habemus  calumniam,  ac  detestationem  ad¬ 
versus  ea  quae  nobis  molesta  sunt :  sic  etiam 
est  animae  quaedam  declinatio,  et  fuga  vitii 
citra  doctrinam  » .  Quo  loco  sanctus  Basilius 
apertissime  docet,  quasdam  virtutes  esse  na¬ 
turales,  ut  misericordiam,  et  similes,  ac  per 
hoc  non  esse  semper  necessariaim  vel  fidem 
divinam,  vel  auxilium  speciale,  cum  ad  ejus¬ 
modi  naturaliter  inclinemur. 

Sanctus  Joannes  Chrysostomus  homil.  07. 
ad  populum  Antiochenum  :  «  Non  potest,  in¬ 
quit,  malus  omnino  malus  esse,  sed  evenit, 
ut  aliquid  habeat  boni:  neque  bonus  esse 
omnino, bonus,  sed  nonnulla  solet  habere  pec¬ 
cata.  Cum  itaque  malus  prosperis  utitur  re¬ 
bus,  ad  capitis  sui  perniciem  utitur,  ut  enim 
illorum  paucorum  bonorum  retributionem 
hic  capiens,  illic  deinde  puniatur,  hac  de 
causa  recipit » .  Loquitur  Chrysostomus  de 
omnibus  malis,  etiam  infidelibus  ;  generatim 
enim  dicit,  nullum  esse  malum,  qui  non  ha¬ 
beat  aliquid  boni,  et  loquitur  de  opere  bono, 
non  ex  genere  tantum,  sed  simpliciter,  quia 
opponit  illud  peccato,  et  mercedem  illi  debi¬ 
tam  assignat.  Non  enim  merces  debetur  ope¬ 
ri,  preesertim  apud  Deum,  quod  sit  ex  genere 
bonum,  sed  absolute  peccatum. 

Auctor  operis  imperfecti,  homil.  26.  in 
Matth.  «  Audi,  inquit,  mysterium,  quod  Pe¬ 
trus  apud  Clementem  exposuit,  si  fidelis  fe¬ 
cerit  opus  bonum,  et  hic  ei  prodest,  liberans 
eum  a  malis,  et  illic  ad  percipiendum  regnum 


(1)  Exod.  I,  17.  —  (2)  Dan.  IV,  4.  -  (3)  Mattii.  V,47. 

coeleste,  magis  autem  ibi,  quam  hic.  Si  autem 
infidelis  fecerit  opus  bonum,  hic  ei  prodest 
opus  ipsius,  et  hic  ei  reddit  Deus  bona  pro 
opere  suo,  in  illo  autem  sa3Culo  nihil  ei  pro¬ 
dest.  Necenim  collocatur  inter  caeteros  fideles, 
propter  opus  suum,  et  juste  :  Quia  naturali 
bono  motus  fecit  bonum,  non  propter  Deum» . 

Sanctus  Hieronymus  in  cap.  i.  epist.  ad 
Galat.  «  Ex  quo,  inquit,  perspicuum  fit,  na¬ 
tura  omnibus  inesse  Dei  notitiam,  nec  quem¬ 
quam  sine  Christo  nasci,  et  non  habere  semi¬ 
na  in  se  sapientiae  et  justitiae,,  reliquarum- 
que  virtutum.  Unde  multi  absque  fide  et 
Evangelio  Christi,  vel  sapienter  faciunt  ali¬ 
qua,  vel  sancte,  ut  parentibus  obsequantur, 
ut  inopi  manum  porrigant,  non  opprimant 
vicinos,  non  aliena  diripiant  ».  Hoc  loco  san¬ 
ctus  Hieronymus  non  solum  concedit,  sine  fi¬ 
de  aliqua  opera  sancta,  fieri, "'sed  etiam  san¬ 
cte.  Nullo  autem  modo  sancto  fieri  dici  po¬ 
test,  quod  cum  peccato  fit.  Idem  in  cap.  v.  ad 
Galat.  «  Quomodo, inquit,  juxta  Jacobum fides 
absque  operibus  mortua  est ;  sic  absque  fide, 
quamvis  bona  opera  sint,  mortua  computan¬ 
tur  ».  Fides  sine  operibus  non  est  falsa,  sed 
vera,  tametsi  mortua  dicatur,'  quia  non  ope¬ 
ratur  salutem  aeternam  :  igitur  et  opera  bo¬ 
na  sine  fide  non  sunt  mala,  sed  vere  bona, 
mortua  tamen,  quia  nihil  prosunt  ad  veram 
vitam,  qua)  est  in  coelis,  comparandam. 

Sanctus  Augustinus  docet,  quaedam  bona 
opera  fieri  sine  fide,  sed  cum  auxilio  speciali 
Dei ;  et  rursus  alia  sine  auxilio  speciali,  so¬ 
lis  naturae  viribus.  De  primi  generis  operibus 
habemus  testimonium  in  epistol.  130.  ubi 
laudat  continentiam  Polemonis :  Quoniam, 
inquit,  donum  Dei  est  ».  Et  addit:  «  Quod  si 
ille  hoc  donum  cognovisset,  fuisset  non  so¬ 
lum  continens,  sed  etiam  religiosus  et  pius, 
et  continentiam  habuisset,  non  solum  ad  ho¬ 
nestatem  praesentis  vitae,  sed  etiaim  ad  meri¬ 
tum  aeternae  ».  et  in  lib.  iv.  contra  Julianum, 
cap.  3.  loquens  de  virtutibus  infidelium  : 
«Quanto,  inquit,  tolerabilius  illas,  quas  dicis 
in  impiis  esse  virtutes,  divino  muneri  potius, 
quam  eorum  tribueris  tantummodo  volunta¬ 
ti,  licet  ipsi  hoc  nesciant?  »  Denique  libro  de 
praedestinatione  Sanctorum,  cap.  7.  et  lib.  i. 
de  Baptismo,  cap.  3.  et  lib.  iv.  cap.  23.  elee¬ 
mosynas  Cornelii,  antequam  in  Christum  cre¬ 
deret,  et  justitiam  appellat,  et  donum  Dei  es¬ 
se  dicit.  At  certe  impium  est,  dona  Dei  inter 
peccata  deputare. 

De  secundi  genetis  operibus  habemus  te¬ 
stimonium  in  lib.  deperfectione  justitiae,  re- 


spon.  proxima  postrema),  ubi  cum  Celcstinus 
probare  volens,  non  esse  necessariam  Dei 
gratiam  ad  bona  opera  liberi  arbitrii,  obje¬ 
cisset  illud  Apostoli  i.  ad  Corinth.  vn.  «  Quod 
vult  faciat,  non  peccat,  si  nubat,  respondit 
Augustinus :  Videte,  obsecro,  quale  sit,  vo¬ 
lenti  et  currenti  misericordiam  Dei  non  ne¬ 
cessariam  dicere,  quia  de  quodam  ait  Apo¬ 
stolus,  quod  vult  faciat,  non  peccat,  si  nubat. 
Quasi  pro  magno  habendum  sit,  velle  nube¬ 
re,  ubi  de  adjutorio  divinae  misericordiae 
operosius  disputatur  ».  Itaque  concedit  Au- 
gust.in  hujusmodi  operibus  humanis,  quae  ad 
salutem  non  pertinent,  auxilium  gratiae  non 
semper  requiri :  Et  tamen  haec  opera  bona 
sunt,  cum  peccata  non  sint,  Apostolo  teste, 
qui  ait,  Non  peccat  si  nubat. 

Aliud  testimonium  est  in  libro  de  spiritu 
et  littera,  cap.  27.  qui  locus  paulo  fusius  reci¬ 
tandus  est :  «  Si  autem,  inquit,  hi,  qui  na¬ 
turaliter,  quae  legis  sunt,  faciunt,  nondum 
sunt  habendi  in  numero  eorum,  quos  Chri¬ 
sti  justificat  gratia,  sed  in  eorum  potius,  quo¬ 
rum  etiam  impiorum,  nec  Deum  verum  vera¬ 
citer,  pieque  colentium,  quaedam  tamen  fa¬ 
cta  vel  legimus,  vel  novimus,  vel  audivimus, 
quae  secundum  justitia)  regulam  non  solum 
vituperare  non  possumus,  verum  etiam  me¬ 
rito,  recteque  laudamus  :  Quamquam  si  dis¬ 
cutiatur  quo  fine  fiant,  vix  inveniuntur,  qua) 
justitia)  debitam  laudem,  defensionemve  me¬ 
reantur  » . 

Ubi  notandum  est  illud,  vix,  vere  enim  ma¬ 
gna  pars  operum  infidelium  ob  finem  pravum, 
ad  quem  referuntur  peccata,  simpliciter  sunt: 
quaedam  tamen,  tametsi  pauca,  inveniuntur, 
quae  nullo  malo  fine  vitiantur,  et  ea  non 
peccata,  sed  opera  bona  simpliciter  dici  de¬ 
bent.  Itaque  idem  Augustinus  continuo  ita 
subjungit :  «  Verumtamen  quia  non  usque 
adeo  in  anima  humana  imago  Dei  terreno¬ 
rum  affectuum  labe  detrita  est,  ut  nulla  in  ea 
velut  lineamenta  extrema  remanserint.  Unde 
linea  merito  dici  possint,  etiam  in  ipsa  impie¬ 
tate  vita)  suse  facere  aliqua  legis,  vel  sape- 
re,  ete  ».  Quorum  verborum  hic  esse  videtur 
sensus,  si  qua)ramus  opera  bona  infidelium, 
qua:  propter  malum  finem  facta  non  sint,  ac 
per  hoc  simpliciter,  bona  sint,  vix  invenire 
poterimus  :  tamen  ejusmodi  aliqua  esse,  inde 
colligi  potest,  quod  imago  Dei  in  anima  hu¬ 
mana  per  peccatum  non  omnino  sublata  est. 
Quare  paulo  post  ha)c  adjungit:  «  Sicut  enim 
non  impediunt  a  vita  a)terna  justum  qua)- 
dam  peccata  venialia,  sine  quibus  ha)c  vita 

non  ducitur  :  sic  ad  salutem  sc ternam  nihil 
prosunt  impio  aliqua  opera,  sine  quibus  dif¬ 
ficillime  vita  cujus  libpt  pessimi  hominis  in¬ 
venitur  ».  In  quibus  verbis  ipsa  antithesis 
satis  aperte  testatur,  opera  bona  impiorum, 
quae  non  prosunt  ad  vitam  aeternam,  non 
posse  dici  peccata,  sicut  peccata  venialia  ju¬ 
storum, jquac  non  impediunt  a  vita,  bona  ope¬ 
ra  dici  non  possunt. 

His  adde  quod  idem  Augustinus  in  lib.  v. 
de  civit.  Dei,  cap.  15.  dicit,  Deum  dedisse 
Romanis  tam  amplum  imperium,  ut  re¬ 
muneraret  in  hac  vita  bonas  eorum  vir¬ 
tutes,  sive  autem  illae  virtutes,  cum  Dei  spe¬ 
ciali  gratia  conjunctae  fuerint,  sive  non,  cer¬ 
te  infidelibus  erant,  et  virtutes,  non  vitia 
erant,  nisi  Deum  remuneratorem  vitiorum 
(quod  est  absurdissimum)  faciamus. 

Adde  etiam  ultimo,  quod  idem  auctor  in 
omnibus  fere  locis,  ubi  scribit,  nihil  fieri 
posse  boni,  sine  auxilio  gratiae,  addere  solet 
limitationem,  si  videlicet  bona  illa  opera,  ad 
pietatem  et  salutem  pertineant.  Ut  nimirum 
significaret,  ‘ad  opera  bona,  quae  ad  pieta¬ 
tem  et  salutem  non  pertinent,  aut  gratiae 
auxilium  non  requiri,  aut  certe  sine  praeju¬ 
dicio  fidei  de  hac  re  disputari  posse.  Libro 
de  gratia  Christi,  cap.  26.  «  Gratiam  Dei? 
inquit,  sic  confiteatur,  qui  vult  veraciter 
confiteri,  ut  omnino  nihil  boni  sine  illa,  quod 
ad  pietatem  pertinet,  veramque  justitiam, 
fieri  posse  non  dubitet  » .  Item  libro  de  gra¬ 
tia  et  libero  arbitrio,  cap.  17.  «  Sine  illo 
operante,  ut  velimus,  et  coopcrante,  cum  vo¬ 
lumus,  ad  bona  pietatis  opera  nihil  valemus  » . 
Idem  habet  in  libro  de  praedestinatione 
Sanctorum,  cap.  2.  et  alibi  frequentissime. 

Auctor  Hypognostici,  lib.  m.  non  procul 
ab  initio  :  «  Esse  fatemur,  inquit,  liberum  ar¬ 
bitrium  omnibus  hominibus,  habens  quidem 
judicium  rationis,  non  per  quod  sit  idoneum, 
quse  ad  Deum  pertinent,  sine  Deo  aut  in¬ 
choare,  aut  certe  perficere  ;  sed  tantum  in 
operibus  vitae  praesentis,  tam  bonis,  quam 
etiam  malis.  Bonis  dico,  quae  de  bono  na¬ 
turae  oriuntur,  id  est,  velle  laborare  in  agro, 
velle  manducare  et  bibere,  velle  habere  ami¬ 
cum,  velle  habere  indumenta,  velle  fabri¬ 
care  domum,  velle  uxorem  ducere,  pecora 
nutrire,  artem  discere  diversarum  rerum 
bonarum,  velle  quidquid  boni  ad  praesentem 
vitam  pertinet.  »  Ilaec  ille. 

Neque  satisfacit  Ariminensis,  respondens, 
haec  non  esse  bona  moralia,  sed  naturalia. 
Nam  auctor  hujus  libri  haec  bona  opponit 


malis,  cum  dicit,  liberum  arbitrium  posse 
sine  Dei  gratia  velle  tam  bona,  quam  mala, 
quae  ad  vitam  praesentem  pertinent,  et  certo 
non  loquitur  de  malis  naturalibus.  Nemo 
enim  eligit  illa  mala,  sed  de  moralibus,  quae 
sunt  proprie  voluntaria.  Quod  etiam  patet  ex 
exemplo,  quod  idem  auctor  ponit,  nimirum 
colere  idolum,  et  similia.  Loquitur  igitur  de 
bonis  moralibus,  qualia  sunt  illa  omnia  enu¬ 
merata,  si  debitis  circumstantiis  vestiantur. 

Sanctus  Prosper  in  libro  contra  Collato¬ 
rem,  cap.  26.  «  Naturae,  inquit,  humanae, 
cujus  creator  est  Deus,  etiam  post  praevari¬ 
cationem  manet  substantia,  manet  forma, 
manet  vita,  et  sensus  et  ratio,  caeteraque  cor¬ 
poris,  atque  animi  bona,  quae  etiam  malis, 
vitiosisque'non  desunt.  Sed  nonin  illis  veri  bo¬ 
ni  perceptio  est,  quae  mortalem  vitam  hone¬ 
stare  possunt,  aeternam  conferre  non  pos¬ 
sunt».  Nota  illud  «honestare»,  non  enim 
peccata,  sed  solae  virtutes  vitam  nostraun  ho¬ 
nestate  possunt. 

Sanctus  Fulgentius  in  libro  de  incarnatio¬ 
ne  et  gratia  Christi,  cap.  26.  «  Quod  si,  in¬ 
quit,  quibusdam  cognoscentibus  Deum,  nec 
sicut  Deum  glorificantibus,  cognitio  illa  ni¬ 
hil  profuit  ad  salutem  :  quomodo  potuerunt 
hi  justi  esse  apud  Deum,  qui  sic  in  suis  mo¬ 
ribus  atque  operibus  bonitatis  aliquid  ser¬ 
vant,  ut  hoc  ad  finem  Christianae  fidei,  c-ha- 
ritatisque  non  referant?  quibus  aliqua  qui¬ 
dem  bona,  quae  ad  societatis  humanae  perti¬ 
nent  aequitatem,  inesse  possunt,  sed  quia 
non  charitate  Dei  fiunt,  prodesse  non  pos¬ 
sunt  ». 

Sanctus  Gregorius  homil.  27.  inEvangclia, 
tractans  illud  :  «  Hoc  est  praeceptum  meum. 
Sunt,  inquit,  nonnulli,  qui  diligunt  proximos, 
sed  per  affectum  cognationis  et  carnis.  Qui¬ 
bus  tamen  in  hac  dilectione  sacra  eloquia 
non  contradicunt.  Sed  aliud  est  quod  sponte 
impenditur  naturae,  aliud  quod  praeceptis 
dominicis  charitate  debetur  obedientiae  » . 
Quod  si  naturali  dilectioni  sacra  eloquia  non 
contradicunt,  certe  ea  dilectio  nihil  peccat 
continet,  ac  per  hoc  bona  est  moraliter.  Si¬ 
quidem  sacra  eloquia  peccatis  omnibus  con¬ 
tradicunt. 

Denique  S.  Joannes  Damascenusin  lib.  m. 
de  fide,  cap.  14.  repetit,  quod  ex  Basilio  ci¬ 
tavimus,  virtutes  aliquas  ita  esse  natura  no¬ 
strae  familiares,  ut  naturales  dici  possint. 

Accedant  postremo  etiam  rationes.  Prima 
ratio.  Si  opera  facta  sine  fide  et  auxilio  spe¬ 
ciali  semper  essent  peccata,  id  accideret, 

vel,  quia  dccst  illis  circumstantia  finis,  cum 
propter  Deum  non  fiant,  ut  dicit  Grcgorius 
Ariminensis;  vel,  quia  fiunt  ab  homine  pec¬ 
catore,  ac  per  hoc  inficiuntur  et  vitiantur  a 
sua  causa,  tametsi  ex  genere  suo  sint  bona, 
ut  dicit  Martinus  Kemnitius,  qui  hoc  etiam 
illustrat  similitudine  cordis.  Ut  enim  sub¬ 
stantia  cordis  in  se  bona  est,  et  tamen  cor 
dicitur  pravum,  Hierem.  17.  quia  malis  ope¬ 
ribus  inquinatur ;  sic  etiam  contra  opera,  in 
se  bona,  inquinantur,  et  fiunt  mala,  quia 
exeunt  a  corde  malo  ;  vel,  quia  bona  opera 
moralia  non  habeant  proportionem  cum  na¬ 
tura;  nostra;  viribus  ;  vel  denique,  quia  ni¬ 
mis  difficilia  sint,  ob  carnis  rebellionem,  dsc- 
monisque  tyrannidem. 

At  nihil  horum  dici  potest.  Nam  quod  at¬ 
tinet  ad  circumstantiam  finis,  possunt  Eth¬ 
nici  etiam  sine  fide  cognoscere,  Deum  esse, 
et  curam  nostri  gerere,  ut  supra  probatum 
,  est;  proinde  poterunt  operari  bona  moralia, 
ut  Deo  auctori  natura;  obediant.  Quo  modo 
M.  Tullius  in  somnio  Scipionis  monet,  ad¬ 
ministrandam  esse  Rempublicam  diligenter 
quia  summo  Deo  nihil  est  gratius,  quam  ut 
concilia,  coetusque  hominum  bene  gubernen¬ 
tur.  Deinde  non  est  necesse,  omnia  referre 
in  Deum  explicite,  sed  satis  est,  si  opus  re¬ 
feratur  in  bonum  finem  proximum;  tunc 
enim  per  se  dirigetur  in  Deum,  ut  in  ulti¬ 
mum  finem.  Sicut  enim  omne  agens  parti¬ 
culare,  agit  in  virtute  primi  motoris,  id  est, 
Dei ,  sic  etiam  omnis  bonus  finis  movet  in 
virtute  ultimi  finis.  Alioqui  non  solum  infi¬ 
deles,  sed  etiam  fideles  et  justissimi  quique 
semper  peccarent,  cum  inter  operandum  de 
Deo  non  cogitant,  sed-  operantur,  quia  ratio 
dictat  esse  bonum  et  faciendum.  Itaque  nisi 
apponatur  circumstantia  finis  mali,  omne 
opus  bonum  morale  per  se  refertur  in  Deum, 
etiamsi  auctor  operis  id  non  cogitet,  vel  in¬ 
tendat. 

Quod  autem  possit  homo,  suis  viribus,  non 
apponere  circumstantiam  finis  mali,  immo 
etiam  dirigere  opus  in  finem  bonum,  secun¬ 
dum  rationem,  manifestum  est  :  nam  si  po¬ 
test  suis  viribus  operari  malum,  sed  arduum 
et  natura;  contrarium,  cur  non  poterit  ope¬ 
rari  bonum  facile,  congruumque  naturae?  Si 
potest,  exempli  gratia,  suis  viribus,  sine  auxi¬ 
lio  gratiae,  projicere  omniaTiona  sua  in  mare, 
vel  ipse  se  occidere,  a  quo  natura  abhorret; 
cur  non  poterit  paucos  nummos  largiri  in¬ 
digenti,  vel  hominem  a  praecipitio  revocare 
ob  misericordiam,  ad  quam  prope  natura 


ipsa  compellit?  Et  si  potest  interroganti,  fal¬ 
sum  de  industria  respondere,  cur  non  pote¬ 
rit  respondere  verum,  si  nihil  inde  lucretur, 
aut  perdat  ? 

Quod  autem  pertinet  ad  inquinationem 
causae,  non  potest  opus  inquinari  a  malitia 
causae,  nisi  quando  ab  ipsa  malitia  procedit. 
Nam  si  ex  bono  naturae,  non  ex  adjuncta 
•  malitia,  quis  operetur,  opus  erit  simpliciter 
bonum.  Atque  hoc  modo  eleemosyna  homi¬ 
nis  impudici  bona  esse  poterit,  si  fiat  mise¬ 
ricordiae  causa,  non  impudicitiae.  Per  acci¬ 
dens  enim  opus  illud  est  hominis  impudici, 
per  se  autem  misericordis.  Hoc  autem  esse 
verissimum,  ex  eo  potest  intelligi,  quod  si 
semper  malitia  causae  inquinaret  effectum, 
oporteret  opus  non  solum  esse  malum,  sed 
in  specie  malitiam  ipsam  causae  participare. 
Itaque  eleemosyna  hominis  avari  esset  mala 
in  specie  avaritiae,  et  jejunium  intemperantis 
esset  malum,  in  specie  intemperantia;  :  quae 
absurdissima  sunt. 

Nec  similitudo  cordis  a  Kemnilio  adducta, 
aliquid  probat.  Namsubstantia  cordis  inqui¬ 
natur  a  malitia  omnium  suorum  operum, 
quoniam  est  per  se  causa  omnium  illorum 
operum ;  contra  autem  opera  cordis,  non  in¬ 
quinantur  omnia  a  malitia  cordis.  Quoniam 
non  omnis  effectus  sunt  per  se  illius  malitise, 
sed  in  multis  malitia  non  concurrit,  nisi  per 
accidens,  bonum  autem  naturse  per  se. 

Neque  tertium  illud  dici  potest,  non  habere 
proportionem  opus  bonum  morale  cum  viri¬ 
bus  naturcc.  Natura  siquidem,  quamvis  per 
peccatum  deterior  facta  sit,  quam  esset  in 
statu  innocentia;,  non  tamen  infirmior  est, 
quam  fuisset  in  puris  naturalibus.  In  puris 
autem  naturalibus  sine  dubio  proportionem 
habuisset  cum  bono  morali,  quod  naturali¬ 
ter  cognoscitur  et  appetitur.  Quorsum  enim 
ratio  illi  data  esset ,  si  nihil  omnino  secun¬ 
dum  rationem  agere  posset  ?  Agere  vero  se¬ 
cundum  rationem,  est  moraliter  bene  agere. 

Denique  nec  dici  potest,  quod  quarto  loco 
adferebatur  de  nimia  difficultate,  ob  tenta- 
tionum  vehementiam.  Nam  hoc  loco  non 
agimus  nisi  de  rebus  facilibus,  et  natura; 
valde  consentaneis,  atque  omni  tentatione 
cessante  ;  qualia  sunt  misereri  pauperis  in 
via  occurrentis,  providere  filiis,  adjuvare 
cognatos,  et  alia  id  genus. 

Secunda  ratio  ducitur  ab  absurdis,  nam 
si  nullum  opus  bonum  fieri  posset  ab  infide¬ 
libus,  sequeretur,  melius  illis  esse,  remoto 
pra;cepto,  bona  opera  ex  objecto  non  facere , 

quam  facere.  Nam  faciendo  peccarent,  non 
faciendo  non  peccarent.  Itaque  monendi 
essent  infideles,  ne  facerent  eleemosynas,  ne 
pacificarent  discordes,  ne  imperitos  doce¬ 
rent,  nisi  quando  ex  praecepto  aliquo  tene¬ 
rentur.  Haec  autem  sine  dubio  adsurdissima 
sunt. 

CAPUT  X. 

Solvuntur  argumenta  contra  propositionem, 
capitis  superioris. 

Adversariorum  argumenta  contra  propo¬ 
sitionem  capitis  superioris  nec  pauca  sunt, 
nec  levia. 

Primum  argumentum  Kemnitii  est.  Scri¬ 
ptura  docet,  Deo  displicere  opera  omnia  im¬ 
piorum,  quamvis  alioqui  speciosissima,  et  a 
se  instituta,  ut  cognosci  potest  ex  illis  ver¬ 
bis  :  Incensum  abominatio  est  mihi ,  etsolemni- 
tates  vestras  odit  anima  mea ,  Isaise  i.  Et  rui- 
sus  /  Qui  immolat  bovem,  quasi  qui  interficiat 
virum,  Isaise  lxvi.  Item  Sacrificium  impio¬ 
rum  abominatio.  Proverb.  xv  (4).  Multo  igitur 
magis  Deo  displicebunt  alia  opera,  minus 
speciosa  et  humana,  si  ab  impiis  fiant.  Re¬ 
spondeo  :  multum  interest  inter  sacrificia  et 
opera  moralia,  nam  ut  fiat  hene  opus  morali 
non  requiritur,  ut  fiat  cum  detestatione 
peccatorum,  vel  cum  conscientia  pura,  quod 
tamen  requiritur  ad  sacrificium  rite  offeren¬ 
dum.  Cujus  differentiae  ratio  est,  quia  sacri¬ 
ficium  habet  pro  fine  placare  et  reconciliare 
Deum,  vel  ab  illo  beneficia  aliqua  impetrare, 
aut  pro  acceptis  gratias  agere  :  qui  autem 
Deum  sibi  reconciliare  nititur,  et  tamen  pec¬ 
cata  non  detestatur,  nec  relinquit,  is  pugnat 
cum  ipsa  sua  actione,  nectam  Deum  placat, 
quam  ad  iracundiam  provocat.  Sic  etiam  qui 
vult  a  Deo  beneficia  impetrare,  vel  ei  pro 
acceptis  gratias  agere  :  et  tamen  cum  eo  ini¬ 
micitiam  gerit,  eumque  offefidere,  legem  i- 
psius  praevaricando,  non  cessat,  is  Deum  non 
tam  honorat,  quam  irridet.  Quare  nihil  est 
mirum,  si  sacrificium  ejus  Ileo  non  placeat, 
quippe  quod  non  rite  offertur.  At  opus  mo¬ 
rale,  ut  eleemosyna  in  pauperem,  non  habet 
pro  fine,  nisi  egenti  opem  ferre,  ad  quem 
finem  consequendum  nihil  pertinet  puritas, 
vel  impuritas  vitee,  et  conscientiae  ejus,  qui 
eleemosynam  facit. 


Secundum  argumentum  sumunt  Calvinus 
et  alii,  communiter  ex  illo  Genes,  vi.  Omne 
figmentum  cordis  humani  tantum  est  malum  (2). 
Sic  enim  ipsi  vertunt  ex  Hebraeo.  Respondeo  : 
Scriptura  hoc  loco,  ut  in  aliis  plurimis,  tri¬ 
buit  omnibus,  quod  convenit  majori  parti. 
Sententia  igitur  hujus  loci  est,  majorem  par¬ 
tem  cogitationum,  sive  praecipuum  studium 
hominum  illius  saeculi  fuisse  malum.  Quo 
sensu  in  eodem  loco  scribitur  :  Omnis  caro 
corruperat  viam  suam.  Et  tamen  ibidem  ad¬ 
ditur  :  Noe  vir  justus  fuit,  atque  perfectus. 
Simile  locutiones  suntPsal.  i.  In  lege  Domini 
meditabitur  clie  ac  nocte.  Psalm.  xxxm  :  Be¬ 
nedicam  Dominum  in  omni  tempore.  Lue.  xvm. 
Oportet  semper  orare,  et  numquam  deficere 
I  ad  Thessalon.  Sine  intermissione  orate. 
Joanxu.  Mundus  totus  post  eum  abil[  3).  Quare 
sanctus  Augustinus  in  lib.  de  unitate  Eccle¬ 
siae,  cap.  jcii.  scribit,  in  sacris  litteris  saepe 
reprehendi  omnes  homines,  cum  solos  malos 
Spiritus  sanctus  reprehendere  velit,  et  con¬ 
tra. 

Tertium  argumentum  sumunt  ex  Psalm. 
xiii.  Omnes  declinaverunt ,  simul  inutiles  facti 
sunt,  non  est  qui  faciat  bonum,  non  est  usque 
ad  unum  (4).  Quem  locum  allegat  etiam  Apo¬ 
stolus  ad  Roman.  iii  (5).  Respondeo :  libenter 
fatemur,  omnes  homines  esse  in  statu  pec¬ 
cati  (quod  Apostolus  eo  loco  probare  con¬ 
tendit,  ut  necessitatem  gratiae  Christi  ma¬ 
nifestam  faciat  et  inutiles  ad  opera  facienda, 
quae  Deo  placeant,  nisi  prius  per  Dei  gratiam 
et  redemptionem,  quae  est  in  Christo  Jesu, 
reconcilientur  et  justificentur.  Illud  autem  : 
Non  est  qui  faciat  bonum,  non  est  usque  ad 
unum,  non  significat,  neminem  esse  qui  fa¬ 
ciat  aliquod  opus  bonum  morale,  sed,  nemi¬ 
nem  esse,  qui  juste  vivat,  servando  totam 
legem  moralem.  Id  enim  praecedit,  non 
est  justus  quisquam,  non  est  intolligens,  om¬ 
nes  declinaverunt,  etc.  Neque  enim  justus 
dici  potest,  aut  simpliciter  bonum  facere, 
qui  multis  peccatis  unum  aliquod  bonum 
opus  admiscet. 

Quartum  argumentum  sumit  Calvinus  ex 
illo  versu  Psalm.  lxi.  Mendaces  filii  hominum 
in  stateris,  ut  decipiant  ipsi  de  vanitate  in 
idipsum  (6).  Siquidem  in  Hebraeo  hic  est  ver¬ 
borum  illorum  sensus  :  Mendaces  filii  homi¬ 
num,  et  vani  in  stateris  prse  ipsa  vanitate,  id 
est,  si  ponderentur  homo,  et  vanitas  in  sta- 


(1)  Isaiae  I,  43;  Isaise  LXVI,  3;  Prov.  XV,  9. — (2)  Gen.  VI,  5.— (3)  Psal.  I,  2;  ibid.  XXXIII, 2;  Luc 
XVIII,  1;  I  Thess.  I,  2;  Joan  XII,  19.  —  (4)  Psalm.  XIII,  2.  —  (5)  Eom.  III,  12.  —  (6)  Psalm.  LXI,  40.* 

tera,  homo  levior  et  vanior  apparebit.  Quid 
igitur  boni  ab  illo  expectari  ■  potest,  qui  est 
ipsa  vanitate  vanior? 

Respondeo  primum :  Graeca  et  Latina  ver- 
sio  ejus  loci  satis  commode  defendi  potest. 
Illud  enim  nama  nib^b,  id  est,  ad  ascen¬ 
dendum  prffi  vanitate,  potest  optime  reddi, 
ad  praevaleadum  ex  vanitate.  Nampraepositio 
Ilsebraica  ■}£  significat  tam  ex,  et  de,  et  ab, 
quam  prai.  Sic  etiam  ascendere,  praesertim 
apud  Hebraeos,  significat  non  raro  praevale¬ 
re.  Itaque  sensus  esse  potest,  etiam  secun¬ 
dum  Hebraicum  fontem  :  Mendaces  filii  ho¬ 
minum  in  stateris,  id  est,  in  negotiis,  quae 
mensuris  et  ponderibus  transiguntur,  ad 
praevalendum  ex  vanitate,  id  est,  ut  fraudi¬ 
bus  praevaleant  et  decipiant,  fraudibus  (in¬ 
quam)  vanitate  plenis,  quae  nihil  solidi  et  veri 
lucri  apportent.  Quare  sanctus  Hieronymus 
ex  Hebraeo  reddidit  :  Ut  fraudent  invicem. 

Deinde,  fac  interpretationem  Calvini  solam 
esse  veram  et  germanam,  quid  inde  lucra¬ 
bitur?  an  quia  dicitur  homo  vanior  vanitate, 
nihil  boni  moralis  operari  poterit?  Vani  enim 
dicuntur  homines,  ut  ait  Sapiens,  in  quibus  ’ 
non  inest  scientia  Domini,  et  qui  nihil  quae¬ 
runt  aut  appetunt,  nisi  humana  et  terrena, 
quaj  cum  divinis  et  coelestibus  comparata 
vana,  vel  potius  vanitas  merito  nominantur, 
juxta  illud  Psalm.  iv  :  Ut  quid  diligitis  vani¬ 
tatem  ?  Hoc  igitur  solum  ex  eo  colligitur, 
quod  homo  vanitas  esse  dicatur,  ut  nihil 
possit  ex  se  operari,  aut  etiam  cogitare  in 
ordine  ad  salutem  et  vitam  aeternam. 

Quintum  argumentum  sumit  idem  Calvi¬ 
nus  ex  illo  Isai.  lx.  :  Ecce  tenebrae  operient 
terram ,  et  caligo  populos ,  etc.  (1).  Hinc  enim 
sequitur  ut  omnis  mundus,  excepta  Eccle¬ 
sia,  quae  per  Hierosolymam,  apud  Isaiam, 
significatur,  ignoret  penitus  viam  justitiae, 
ac  per  hoc  etiam  nihil  omnino  boni  per  se 
valeat  operari .  Respondeo  :  non  loquitur 
Isaias  de  lumine  naturali,  quod  ad  bonamo- 
ralia  cognoscenda  requiritur,  sed  de  lumine 
divino,  quod  necessarium  est  ad  cognoscen¬ 
dum  Christum,  et  rectam  viam  ad  sempiter¬ 
nam  felicitatem.  Neque  enim  negari  potest, 
quin  Aristoteles  in  libris  de  moribus,  Plu- 
tarchus  in  Opusculis,  Epictetus  in  Enchiri¬ 
dio,  Cicero  in  libris  de  Officiis ,  et  Seneca  in 
omnibus  suis  operibus,  non  ostenderin  lu¬ 
men  naturale  plus  quam  mediocre  in  tra¬ 
dentis  praiceptis,  et  institutione  morali. 


Sextum  argumentum  sumunt  ex  illo  Hic- 
rcm.  xvn.  Pravum  est  cor  homini,  et  fraudu¬ 
lentum  prae  omni  re  (2).  Sic  enim  ipsi  vertunt 
ex  Hebrceo.  Respondeo  :  nihil  ex  hoc  testi¬ 
monio  sequitur  contra  doctrinam,  a  nobis 
traditam.  Non  enim  dicitur  cor  hominis  pra¬ 
vum  et  fraudulentum,  quia  nihil  boni  mora¬ 
tis  facere  possit;  sed  quia  in  eo  fons  est, 
et  origo  malorum,  tum  propter  arbitrii  liber¬ 
tatem,  tum  propter  naturse  corruptionem.  De 
corde  enim  exeunt  cogitationes  malrn,  adul¬ 
teria,  furta,  etc.  Matth.  15.  Adde  quod  re¬ 
cte  verti  potest  illud  pravum,  Hebraice 
profundum,  ut  Graeci  reddiderunt  BccOeia 
sequitur  enim  :  Et  inscrutabile ,  et  quis  cogno¬ 
scet  illud  ?  Ego  Dominus  scrutans  corda.  Ex 
eo  vero,  quod  cor  humanum  dicitur  profun¬ 
dum  et  inscrutabile,  nihil  efficitur  quod  ad 
rem  preesentem  pertineat. 

Septimum  argumentum  sumunt  Calvinus, 
Kemnitius  et  alii,  ex  illo  Matth.  vn.  Non 
potest  arbor  mala,  bonos  fructus  facere  (3). 
Quod  iterum  repetitur  Matth.  12.  et  Luc.  vi. 
arbor  autem  mala  est  homo  impius,  ex  Au¬ 
gustino  lib.  iv.  Julianum,  cap.  3.  Respon¬ 
deo  :  observandum  est  hoc  loco,  non  esse 
omnino  idem  testimonium  Matth.  vii.  et 
Luc.  vi.  sed  diversa,  et  alia  occasione  pro¬ 
lata.  Nam  apud  Lucam  ponitur  doctrina 
generalis,  ad  dignoscendos  omnes  hypocri¬ 
tas  ;  apud  Matth.  cap.  vii.  ponitur  signum 
cognoscendorum  falsorum  Prophetarum  tan 
tum.  Rursus,  apud  Lucam  spinai  opponun¬ 
tur  fioubus,  et  rubi  uvis  :  apud  Matthaeum 
contra  spinae  uvis  et  tribuli  ficubus.  Denique 
ea,  quae  scribit  Lucas,  cap.  vi.  scaibitMatth. 
cap.  xii.  necesse  igitur  est,  ut  quae  scribun¬ 
tur  Matth.  vii.  diversa  sint  ab  iis,  quae  scri¬ 
buntur  Luc.  vi.  nisi  quis  velit  Matthaeum 
bis  eadem  sine  causa  repetivisse. 

Hoc  posito  dico,  Matthaei  vii.  per  arbores 
bonas  et  malas,  non  intelligi  voluntates  ho¬ 
minum  bonas  vel  malas ;  sed  doctrinas  veras 
vel  falsas,  vel  ipsos  homines,  quatenus  do¬ 
cent  sanam  doctrinam,  aut  corruptam  et 
perniciosam.  Dominus  enim  vult  eo  loco  nos 
instruere,  ut  caveamus  a  falsis  prophetis, 
qui  veniunt  ad  nos  in  vestimentis  ovium,  in¬ 
trinsecus  autem  sunt  lupi  rapaces.  Docet 
autem,  ex  fructibus  posse  dignosci,  utrum 
lupi  sint,  an  pastores,  id  est,  hseretici  mini¬ 
stri,  an  Catholici  Episcopi.  Certum  vero  est, 
ex  operibus  ipsorum  hominum,  qui  nos  do- 


(1)  Isaiie  LX,  2.  -  (2)  Hier.  XVII,  9.  -  (3)  Matth.  VII,  18. 

cent,  non  posse  cognosci  doctrinam,  cum 
opera  interna  non  videantur*  externa  autem 
sint  communia  utrisque,  et  propterea  com¬ 
parentur  vestimentis  ovium,  quibus  lupi 
quoque  se  tegunt.  Itaque  idem  Dominus, 
quoniam  sciebat,  non  posse  discerni  doctri¬ 
nam  ex  opere,  cum  saepe  mali  bona  doceant, 
monuit  nos  Matth.  xvm.  Quse  dicunt  facite , 
secundum  autem  opera  illorum  nolite  facere  (1). 

Vult  igitur  Dominus  Matth.  vii.  ut  ex  fru¬ 
ctibus  doctrinae,  de  ipsa  doctrina,  et  docto- 
ribus  judicemus.  Nam  doctrina  vere  divina 
et  Catholica  est  doctrina  sana,  et  ex  se  parit 
obedientiam,  pacem,  concordiam  animorum, 
et  similia.  Doctrina  haeretica  parit  quodam¬ 
modo  naituraliter  dissensiones,  sectas,  con¬ 
tumaciam,  licentiam,  contemptum  majorum, 
et  adia  id  genus.  Commune  siquidem  est  om¬ 
nibus  haereticis,  ut  despiciant  veteres  Docto- 
res,  ut  doceant,  non  esse  acquiescendum 
Ecclesiae  judicio,  ut  in  sectas  varias  brevi 
tempore  scindantur.  Itaque  hoc  testimonium 
ex  Mavtthaeo  prolatum,  non  pertinet  ad  cau¬ 
sam,  quam  nunc  tractamus;  sed  solum  obi¬ 
ter  nos  instruit,  ut,  nisi  caecisimus  pcrspicia- 
mus  doctrinam  Lutheri  et  Calvini,  et  ipsos 
quoque,  ut  talis  doctrinae  auctores,  fuisse 
arbores  valde  malas,  et  ideo  securi  divini 
judicii  excisos,  in  ignemque  projectos. 

Porro  apud  Matthaeum,  cap.  xii.  et  Luc. 
cap.  vi.  per  arbores  bonas  vel  malas,  intel- 
liguntur  voluntates  hominum  nonae  vel  ma¬ 
lae,  sive  ipsi  homines  boni,  vel  mali.  Sic  enim 
Dominus  ipse  videtur  exposuisse,  cum  ait  : 
Bonus  homo  de  bono  thesauro  cordis  sui  pro¬ 
fert  bona  ;  et  malus,  de  malo  thesauro  profert 
mala  (2). 

Ad  argumentum  autem,  quod  secundum 
hanc  expositionem  vires  habere  videtur,  tri¬ 
plex  solutio  dari  potest.  Prima  est,  Dominum 
non  voluisse  significare,  arborem  bonam  non 
posse  facere  ullum  fructum  malum,  sed  non 
posse  facere  omnes,  aut  plurimos  fructus 
malos.  Et  contra,  arborem  malam,  non 
posse  facere  omnes,  aut  plurimos  fructus 
bonos,  sed  ordinarie  quidem, et  ut  plurimum 
facere  fructus  malos,  interdum  tamen  facere 
posse  aliquos  fructus  bonos.  Atque  hoc  est 
valde  consentaneum  experientia!,  tuniin  ve¬ 
ris  arboribus,  tum  in  hominibus,  per  eas 
significatis.  Nam  arbores  bonse  semper  ali¬ 
quos  bonos  fructus  ferunt,  quamvis  inter- 

(1)  Matth.  XXIII,  3 
Eph.  V,  9 ;  Joan.  111,  6. 


dum  aliquos  aut  non  perducant  ad  maturita¬ 
tem,  aut  a  vermibus  corruptos,  ac  per  hoc 
malos  gerant.  Arbores  item  malae,  id  est, 
putrida;,  seu  nimis  antiquae  et  cariosae  (id 
enim  significat  vox  Graeca  tra^pov)  non  tan¬ 
tum  producunt  multos  fructus  malos  et  cor¬ 
ruptos,  sed  etiam  aliquos  integros  et  bonos. 

Altera  solutio  est,  per  arbores  intelligi 
actualem  voluntatem  bonam,  quae  dicitur 
cliaritas,  et  malam,  quae  dicitur  cupiditas, 
ut  exponit  S.  Augustinus  in  lib.  n.  de  actis 
cum  Felice  Manichaeo,  cap.  A.  vel  certe  ip¬ 
sos  homines,  ut  operantur  ex  charitatc,  vel 
ex  cupididate.  Ex  hac  autem  expositione 
argumentum  plane  solutum  remanet.  Fate¬ 
mur  enim  arborem  malam,  id  est,  cupidita¬ 
tem,  sive  hominem,  ut  operatur  ex  cupidi¬ 
tate,  non  posse  facere  nisi  mados  fructus. 
Sed  non  sequitur  propterea,  opera  omnia 
hominis  peccatoris  esse  peccata,  quoniam 
interdum  peccator  non  operatur  ex  cupidi¬ 
tate,  sed  ex  bono  naturae,  et  tunc  faicit  opus 
bonum  morale.  Sicut  etiam  interdum  homo 
justus  facit  opera  mala,  id  est,  peccata  ve¬ 
nialia,  quia  non  operatur  ex  chairitatc,  sed 
ex  corruptione  naturae.  / 

Tertia  solutio  erit,  si  dicamus,  per  fructus 
bonos,  quos  non  potest  facere  arbor  mala, 
intelligi  opera  meritoria  vitae  aeterna; ;  per 
fructus  autem  malos,  quos  non  potest  facere 
arbor  bona,  intelligi  opera  meritoria  mortis 
a;ternae  ;  per  arborem  bonam  hominem  ju¬ 
stum,  per  malam,  peccatorem,  ut  hanc  si¬ 
militudinem  exponit  Augustinus  lib.  iv.  in 
Julianum,  cap.  3.  et  lib.  de  gratia  Christi, 
cap.  18.  et  19.  Hinc  enim  sequetur,  ut  sicut 
justus  non  potest  facere  peccata  lethalia, 
nisi  desinat  esse  justus;  et  tamen  potest, 
etiam  manens  justus  facere  peccata  venialia : 
sic  impius  non  possit  facere  opera  digna  re¬ 
gno  coelorum,  nisi  desinat  esse  impius,  et 
tamen  possit,  etiam  manens  impius,  facere 
opera  bona  moraliter.  Et  certe  secundum 
usum  Scriptura,  fructus  boni  non  dicuntur, 
nisi  opera  salutifera,  de  quibus  dicitur  Joan. 
xv.  Qui  manet  in  me,  et  ego  in  eo,  hic  fert 
fructum  multum.  Et  ad  Rom.  vi.  Habetis 
fructum  vestrum  in  sanctificationem.  Et  ad 
Galat.  v.  Fructus  spiritus  sunt  charitas ,  con¬ 
tinentia,  etc.  Et  ad  Ephes.  v.  Fructus  lucis 
est  in  omni  bonitate,  etc.  (3). 

Octavum  argumentum  sumit  Calvinus  ex 


(2  j  Matth.  XII,  35;  Luc  VI,  45.-(3)  Joan  XV,  5;  Rom.  VI,  22;  Gal.  V,  22; 

illo  Joan.  3.  Quod  natum  est  ex  carne,  caro 
est.  At  caro  tota  est  mala,  neque  bonum  ali¬ 
quid  gignere  potest.  Nam  effectus  carnis  mors 
est,  ad  Roman.  viii.  Et  fructus  carnis  sunt 
fornicatio,  immunditia,  etc.  ad  Galat.  v. 
Neque  responderi  potest,  accipi  carnem  pro 
parte  hominis  inferiore,  cum  dicitur  :  Quod 
natum  est  ex  carne ,  caro  est.  Nam  Dominus 
ait  :  Oportet  vos  nasci  denuo.  At  nasci  debe¬ 
mus  secundum  partem  superiorem.  Ait  enim 
Apostolus  ad  Ephes.  iv.  Renovamini  spiritu 
mentis  vestrse  (1).  Igitur  pars  etiam  superior 
ante  justificationem  dicitur  caro,  et  nihil  fa¬ 
cere  potest,  nisi  propria  carnis,  id  est,  pec¬ 
cata. 

Respondeo  :  caro  sumitur  quidem  inter¬ 
dum  in  divinis  litteris  pro  homine  carnali,  ut 
carnalis  distinguitur  a  spirituali,  id  est,  pro 
homine,  in  quo  primas  partes  sibi  vendicat 
caro,  ut  in  loco  citato,  ad  Galat.  v.  Opera 
carnis  sunt  fornicatio,  etc.  Saepius  tamen  per 
figuram  intellectionis  pro  toto  homine  sim¬ 
pliciter  accipitur,  ut  Joan.  1.  Verbo  caro  fa¬ 
ctum  est.  Et  Isai.  xl.  Omnis  caro  fcenum  (2). 
Hoc  autom  loco  certum  est,  carnem  acci¬ 
piendam  esse  simpliciter  pro  homine,  ut  ac¬ 
cipiunt  Ghrysostomus,  Augustinus,  Cyrillus 
et  alii  in  commentario,  et  Basilius  lib.  i.  de 
Baptismo,  cap.  2.  ultra  medium.  Dominus 
enim,  ut  ostenderet,  oportere  nos  nasci  de¬ 
nuo,  si  velimus  haereditatem  divinam  con¬ 
sequi,  dixit,  Quod  natum  est  ex  carne ,  caro 
est,  hoc  est,  non  sufficit  natum  esse  semel  ex 
homine.  Nam  homo  nihil  aliud  quam  homi¬ 
nem  gignit.  Sed  nascendum  est  iterum,  id- 
que  ex  Deo,  ut  simus  quodammodo  Dii,  et 
hereditatem  filiorum  Dei  consequi  merea¬ 
mur. 

Quare  illa  ratiocinatio  Calvini  non  est  ad 
propositum.  Non  enim  debet  homo  nasci 
denuo,  quia  sit  totus  carnalis,  et  nihil  possit 
facere,  nisi  opera  carnis,  sed  quia  per  pri¬ 
mam  generationem  non  habet  esse,  nisi  na¬ 
turale  et  humanum,  indiget  autem  esse  di 
vino  et  supernaturali,  ut  filius  et  haeres  Dei 
dici,  et  esse  possit.  Porro  ad  Roman.  viii. 
accipitur  caroproparte  inferiori,  ut  patet  ex 
toto  praecedente  capite,  et  sensus  ejus  loci 
est,  acquiescere  carnis  concupiscentiis  mor¬ 
tem  esse,  quia  peccatum  mortale  admittit, 
qui  carni  in  omnibus  acquiescit.  Quamvis 
autem  non  possit  non  peccare,  qui  carni 


obedit ;  tamen  non  cogitur  etiam  homo  im¬ 
pius  in  omni  opere  carni  obedire,  sed  potest 
aliqua  opera  facere  ex  naturali  propensione, 
non  ex  vitiosa  cupiditate,  ut  saepe  dictum  est 
supra. 

Nonum  argumentum  sumunt  ex  illo  Joan. 
xv.  Sine  me  nihil potestis  facere  (3).  Respondeo, 
Loquitur  Dominus  de  his  operibus,  quae  ad 
salutem  pertinent,  de  quibus  paulo  ante  di¬ 
xerat  :  Qui  manet  in  me,  et  ego  in  eo,  hic  fert 
fructum  multum.  Et  hoc  modo  locum  istum 
intelligit  Concilium  Arausicanum,  cap.  7. 
Atque  huc  pertinent  illa  etiam  loca,  quae  a 
quibusdam  objiciuntur  ex  I  ad  Corinth.  iv. 
Quid  habes,  qocl  non  accepisti?  Et  II.  ad  Co¬ 
rinth.  ni.  Non  sumus  sufficientes  cogitare  ali¬ 
quid  ex  nobis.  Ex  Ephes.  ii.  Ipsius  enim  sumus 
factura,  creati  in  Christo  Jesu,  in  operibus 
bonis.  Ex  Philipp.  n.  Deus  est,  qui  operatur 
in  nobis  velle  et  perficere  (4).  Haec  enim  omnia 
ad  opera  pietatis  et  salutis  pertinent,  quae 
sine  Deo ,  neque  inchoari ,  neque  perfici 
posse,  infra  demonstraturi  sumus. 

Decimum  argumentum  sumunt  ex  illis 
verbis  epistolas  ad  Roman.  cap.  14  :  Omne 
{quod  non  est  ex  fi.de,  peccatum  est,  quod  ar¬ 
gumentum  non  solum  a  Kemnitio  proponi¬ 
tur,  sed  etiama  Calvino  lib.  m.  Institut.c.  13. 
et  a  Melanchthone  in  Apologia  Confessionis, 
titul.  de  Justificatione. 

Sed  responsio  in  promptu  est.  Nam  eo 
loco  beatus  Paulus,  nomine  fidei,  non  intel¬ 
ligit  fidem,  qua  credimus  in  Christum,  unde 
dicuntur  fideles,  qui  ea  fide  praediti  sunt,  et 
infideles,  qui  eadem  fide  carent ;  sed  fidem, 
qua  credimus  aliquid  esse  licitum,  quae  etiam 
conscientia  dici  potest.  Et  sententia  illius 
loci  est,  peccatum  esse  quidquid  fit  conscien¬ 
tia  reclamante  et  protestante,  illud  fieri  non 
debere. 

0  • 

Hanc  autem  esse  germanam-.ejus  loci  ex¬ 
positionem,  dubitari  non  potest,  tum,  quo¬ 
niam  ita  exposuerunt  fere  omnes  interpretes 
Grseci  et  Latini,  utcomment.  adseriptus  Am. 
brosio,  Chrysostomus,  Theodoretus,  Theo- 
phylactus,  QEcumenius  et  alii,  et  praeterea 
Innocentius  Papa  in  Concilio  Lateranensi, 
unde  extat  caput  finale  de  praescriptione  ; 
tum,  quia  textus  ipse  plane  cogere  videtur. 
Disserit  enim  Apostolus  de  cibis  mundis  et 
immundis,  secundum  legem,  et  ait :  Qui  dis¬ 
cernit,  si  manducaverit,  damnatus  est,  quia 


(I)  Eph.  IV,  23.  -(2)  Gal.  V,  19;  Joann.  I,  14  ;  Isai  XL,  6.-(3)Joan.  XV,  5.— (4)1  Corin.  IV,  7; 
II  Corin.  III,  5;  Eph.  II,  10;  Phil.  II,  13.  -  (5)  Rom.  XIV,  23. 

non  ex  / ule ;  id  est,  qui  discernit  inter  cibos 
mundos  et  immundos,  existimans  aliquos 
vere  esse  immundos,  si  omnes  (eque  mandu 
caverit,  damnatus  est,  quia  facit  contra  id, 
quod  credit  esse  faciendum.  Omne  enim 
quod  non  est  ex  fide,  id  est,  Secundum  id, 
quod  credit  faciendum,  peccatum  est.  Atque 
hinc  natum  est  axioma  illud  Theologorum, 
conscientiam  (quamvis  erroneam)  semper 
ligare.  Numquam  enim  licet  contra  con¬ 
scientiam  facere.  Non  ignoro,  sanctum  Au¬ 
gustinum  paulo  aliter  hunc  locum  expo¬ 
suisse,  sed  de  ejus  sententia  paulo  post  dice¬ 
mus. 

Undecimum  argumentum  sumunt  ex  illo 
I  ad  Corinth.  X.  et  Coloss.  m.  Sive  man¬ 
ducatis,  sive  bibitis,  sive  quid  aliud  facilis , 
omnia  in  gloriam  Dei  facite  (1).  Respondeo, 
sonant  haec  verba  piam  admonitionem,  non 
praeceptum  proprie  dictum;  nisi  intelliga- 
mus,  hoc  tantum  imperari,  ut  omnia  fiant 
in  gloriam  Dei  explicitc  vel  implicite.  Nam 
saltem  implicite  omnia  refert  in  gloriam  Dei, 
qui  operatur  propter  bonum  aliquem  finem. 
Semper  enim  ex  bonis  operibus,  etiamsi  is, 
qui  ea  facit,  forte  de  Deo  non  cogitet,  sequi¬ 
tur,  ut  qui  ea  vident,  glorificent,  aut  certe 
glorificare  possint  patrem  nostrum,  qui  in 
coelis  est. 

Duodecimum  argumentum  ex  illo  ad  Eph. 
iv.  «  Testificor  in  Domino,  ut  jam  non  am¬ 
buletis,  sicut  et  gentes  ambulant  in  vanitate 
sensus  sui,  tenebris  obscuratum  habentes 
intellectum,  alienati  a  via  Dei  per  ignoran¬ 
tiam,  quae  est  in  illis,  propter’  caecitatem 
cordis  ipsorum,  qui  desperantes,  semetipsos 
tradiderunt  impudicitia! ,  in  operationem 
omnis  immunditia!,  in  avaritiam  (2)  ».  Res¬ 
pondeo  :  non  dicit  Apostolus,  omnia  opera  in¬ 
fidelium  esse  peccata,  sed  plurima  esse  mala 
et  immunda,  omnia  autem  saltem  esse  vana, 
id  est,  inutilia  ad  veram  foelicitatem,  cum 
ipsi  et  lumine  fidei  et  spe  regni  coelestis  ca- 
reant. 

Tertiumdecimum  argumentum,  ex  illo  ii. 
ad  Timoth.  n.  A  quo  captivi  tenentur  ad  ipsius 
voluntatem  (4).  At  voluntas  diaboli  est,  ut  ho¬ 
mines  semper  peccent.  Respondeo  :  dicuntur 
peccatores  teneri  laqueis  diaboli  captivi  ad 
ipsius  voluntatem,  non  quod  cogantur  fa¬ 
cere,  aut  pati  quidquid  diabolus  vult,  sed 
quia  non  possunt  pro  suo  arbitrio,  et  suis  so¬ 
lis  viribus,  ab  illa  captivitate  liberari. 


Quartumdecimum  argumentum,  ex  illo  ad 
Titum  i.  Omnia  munda  mundis,  iniquitatis  au¬ 
tem,  et  infidelibus,  nihil  est  mundum,  sed  in- 
quhatse  sunt  eorum  et  mens  et  conscientia  (i). 
Respondeo  :  explicant  hunc  locum  sanctus 
Hieronymus  in  commentario  et  sanctus 
Augustinus  lib.  xxxx.  contra  Faustum,  cap. 
4.  qui  docent,  Apostolum  non  loqui  de  ope¬ 
ribus  infidelium,  sed  de  cibis  mundis  et  im¬ 
mundis,  secundum  legem,  ut  hsec  sit  senten¬ 
tia  hujus  loci :  Omnia  munda  mundis,  id  est, 
omnes  cibi  natura  sua  mundi  sunt,  et  hoc 
tempore  post  abrogatam  legem  veterem 
juste  et  sancte  a  justis  hominibus  man¬ 
ducantur  ,  quippe  qui  sciunt  nihil  esse 
immundum,  quod  cum  gratiarum  actione 
percipitur  :  Iniquitatis  autem  et  infidelibus, 
nihil  est  mundum,  id  est,  hominibus  injustis, 
et  qui  nolunt  credere,  legem  esse  abrogatam 
quales  sunt  Judaei,  omnes  cibi  sunt  immundi 
non  solum  illi,  quos  lex  judicabat  immundos, 
sed  etiam  caeteri,  quod  isti  ita  infideliter  su¬ 
munt,  ut  existiment,  eos  solos  esse  mundos. 
Inquinata  enim  est  eorum  et  mens  et  con¬ 
scientia,  id  est,  idcirco  omnes  cibi  sunt  istis 
immundi,  quoniam  inquinatam  mentem,  et 
erroneam  conscientiam  gerunt. 

Quod  si  quis  omnino  contendat,  illud  :  In¬ 
fidelibus,  nihil  est  mundum,  significare,  omnia 
opera  infidelium  esse  peccata  :  interrogan¬ 
dus  erit,  quid  significet  illud  :  Omnia  munda 
mundis.  Nam  non  potest  haec  sententia  signi¬ 
ficare,  omnia  opera  justorum  esse  justa,  cum 
justi  sint,  qui  jubentur  dicere  :  Dimitte  nobis 
debita  nostra.  Et :  Septies  in  die  cadit  justus, 
Restringenda  igitur  erit  sententia  ad  illa 
opera,  quae  fiunt  ex  justitia,  id  est,  ex  cha- 
ritate  et  pietate  :  quo  modo  facile  concede¬ 
mus,  omnia  opera  impiorum  et  infidelium, 
esse  peccata,  dum  illud  omnia  restringatur 
ad  illa  opera,  quae  ex  impietate  et  infidelitate 
procedunt. 

Quintumdecimum  argumentum,  ex  illo  ad 
Hebraeos  xi.  Sine  fide  impossibile  est  placere 
Deo  (5).  Respondeo  :  impossibile  est  sine  fide 
placere  Deo,  us  quis  amicus  Dei  constituatur. 
At  sicut  natura  humana,  ut  res  aliae  creatae, 
quia  bona  est,  bonitate  natura! ,  non  potest 
non  placere  Deo,  qui  summe  bonus  est,  et 
cui  placent  omnia  bona  :  sic  etiam  opera 
facta  ex  bono  naturae,  sine  admixtione  malae 
alicujus  circumstantiae,  bona  sunt,  et  Deo 
placent,  tametsi  non  sint  ejus  pretii,  ut  vel 


(1)  I  Corin.  X,  37.  -  (2)  Eph.  IV,  17.  -  (3)  IITimo.  II,  26.  -  (4)  Tit.  I,  15.  —  (5)  Reb.  XI,  6. 

gratiam ,  vel  vitam  mereantur  seternam. 
Quoniam  vero  Pelagiani  bonis  operibus,  so¬ 
lis  naturse  viribus  effectis,  tribuebant,  ut  gra¬ 
tiam  Dei  mereri  possent,  ideo  recte  sanctus 
Augustinus  lib.  iv.  in  Julianum,  cap.  3.  uti¬ 
tur  adversus  eos  hoc  Apostoli  testimonio  • 
Sine  fide  impossibile  est  placere  Deo. 

Postremum  argumentum  sumitur  ex  illo 
I  Joan.  ii.  Quidquid  est  in  muiqdo  (id  est,  in 
amatore  mundi)  concupiscentia  carnis  est ,  aut 
concupiscentia  oculorum ,  aut  superbia  vitee  (1). 
Respondeo  :  si  per  mundum  intelligamus 
cum  Augustino  hominem  mundi  amatorem, 
sensus  erit,  in  amatore  mundi,  ut  talis  est, 
nihil  esse,  nisi  hsec  tria,  quoniam  omnia 
peccata  revocantur  ad  hoc  tres  fontes,  luxu¬ 
riam,  avaritiam,  superbiam.  Alioqui  enim 
non  negat  Joannes,  quin  sint  in  homine, 
quantumvis  peccatore,  multa  bona  naturalia, 
corpus,  animam,  intelligentiam,  voluntatem 
etc.  sed  (ut  dixi)  loquitur  de  amatore  mundi* 
non  ut  est  homo  factus  a  Deo,  sed  ut  est  pec¬ 
cator  factus  a  se.  Si  tamen  cum  aliis  exposi¬ 
toribus  intelligamus  per  mundum  hanc  re¬ 
rum  universitatem,  sensus  erit,  nihil  esse  in 
mundo,  nisi  objecta  luxuriae,  avaritiae  et  su¬ 
perbiae,  et  ideo  non  esse  diligendam  creatu¬ 
ram,  sed  creatorem,  in  quo  objectum  vera?, 
perfectaeque  felicitatis. 


CAPUT  XI. 

Solvuntur  argumenta  ex  Patribus. 

Sequuntur  nunc  argumenta  ex  Patribus, 
ac  praesertim  ex  Augustino. 

Primum  argumentum  ex  lib.  i.  Retract. 
cap.  15.  <(  Voluntas  sine  charitate  tota  est 
vitiosa  cupiditas.  »  Respondeo  :  loquitur  de 
voluntate,  ut  voluntas  significat  potentiam, 
non  actum.  Nam  de  eadem  paulo  ante  dixe¬ 
rat,  quantum  est  quod  valet  voluntas  sub  do¬ 
minante  cupiditate,  nisi  forte,  si  pia  est,  ut 
oret  auxilium?  Porro  potentia  voluntatis  sine 
charitate ,  tota  est  vitiosa  cupiditas,  id  est, 
plena  est  amore  proprio.  Sed  non  tollitur 
propterea  inclinatio  naturalis  ad  bonum  , 
qure  non  est  habitus  bonus,  vel  malus,  qua¬ 
les  sunt  charitas  et  cupiditas,  sed  est  ipsa 
potentia  voluntatis,  inclinata  ad  bonum  na¬ 
tura  sua,  ex  qua  inclinatione  fleri  potest  ali¬ 
ti)!  Joan.  II,  10. 


quod  opus,  quod  non  sit  peccatum,  quando 
non  datur  occasio  cupiditati,  ut  vim  suam 
exerat,  ut  cum  aliquis,  quamvis  alioqui  vi¬ 
tiis  omnibus  coopertus,  occurrit  pauperi  et 
segroto,  et  ex  humana  misericordia  illi  com¬ 
patitur. 

Non  esse  autem  peccata  omnia  opera  illo¬ 
rum,  qui  charitate  carent,  ac  proinde  cupidi¬ 
tate  non  carent,  docet  idem  Augustinus  in 
libro  de  patientia,  cap.  26.  ubi  de  schisma¬ 
ticis  loquens  dicit,  eos  non  peccare,  si  quid 
patiantur  pro  Christo,  et  tamen  id  eis  non 
prodesse  ad  vitam  seternam,  cum  charitatem 
non  habeant. 

Secundum  argumentum,  ex  epist.  106.  ubi 
sic  loquitur  de  Pelagio :  «  Aliquando  ita  pa¬ 
ribus  momentis  potestatem  voluntatis  aequa 
lance  perpendit,  ut  aliquantum  etiam  ad  non 
peccandum  valere  definiat.  Quod  si  ita  est, 
nullus  locus  adjutorio  gratiae  reservatur,  sine 
qua  nos  dicimus,  ad  non  peccandum  nihil 
voluntatis  arbitrium  valere;  »  Respondeo, 
Non  significat,  meo  judicio,  sanctus  Augu¬ 
stinus,  non  posse  hominem  suis  viribus  facere 
aliquod  opus,  quod  non  sit  peccatum,  sed 
non  posse  vivere  sine  omni  peccato,  ita  ut 
illud,  «  ad  non  peccandum  »,  non  sit,  ad 
peccatum  aliquod  vitandum,  sed,  ad  viven¬ 
dum  sine  peccato.  Nam  hoc  nobis  persuadet 
in  primis  illa  ratio  ejusdem  Augustini  «  Quod 
si  ita  est,  nullus  locus  adjutorio  gratiae  reser¬ 
vatur  »  quae  nihil  concludit,  si  «  ad  non 
peccandum  »,  significet,  ad  peccatum  ali¬ 
quod  vitandum  :  concludit  autem  efficacis¬ 
sime,  si,  «  ad  non  peccandum  »,  significet 
ad  numquam  peccandum. 

Deinde,  verba  sequentia  idem  testantur. 
Nam  explicans  S.  Augustinus  quid  sit,  quod 
Pelagius  dicebat,  liberum  arbitrium  aliquan¬ 
tum  ad  non  peccandum  valere,  dicit,  sen¬ 
sisse  Pelagium,  posse  hominem  servare  solis 
naturse  viribus  omnia  mandata,  sed  segre, 
ac  difficulter,  per  gratiam  vero  facile,  ac  sua¬ 
viter,  ac  per  hoc  posse  suis  viribus  numquam 
peccare,  sed  aliquantum,  id  est,  segre  ac  dif¬ 
ficulter. 

Addo  etiam  tertio,  non  fuisse  ab  ullo  ve¬ 
terum  inter  errores  Pelagii  enumeratum, 
posse  hominem,  suis  viribus,  facere  aliquod 
opus  bonum  moraliter,  vel  (quod  est  idem) 
facere  aliquod  opus,  quod  non  sit  peccatum, 
sed  posse  omnia  mandata  servare  et  vivere, 
absque  omni  peccato,  ut  patet  ex  Hieronymo 

lib.  ni.  contra  Pelagianos,  et  August.  lib.  de 
haeresibus,  cap.  88. 

Posset  etiam  responderi  ad  idem  argu¬ 
mentum,  perillud,  «  ad  non  peccandum,  » 
significari  ad  resistendum  tentationi,  et  tunc 
libentissime  confitemur,  ad  non  peccandum, 
sine  adjutorio  gratia;  liberum  arbitrium  ni¬ 
hil  valere. 

Tertium  argumentum  sumitur  ex  Enchi¬ 
ridio,  cap.  30.  ubi  sic  legimus  :  «  Quid  boni 
operari  potest  perditus,  nisi  in  quantum  a 
perditione  liberatur  »  ?  Respondeo  :  loquitur 
S.  Augustinus  de  opere  bono,  quod  ad  salu¬ 
tem  perducat.  Dixerat  enim  :  «  Verum  ha;c 
pars  generis  humani,  cui  liberationem  Deus, 
regnumque  paravit  a;ternum,  numquid  me¬ 
ritis  operum  suorum  reparari  potest  ?  absit. 
Quid  enim  bonum  operari  potest  perditus  ? 
etc.  » 

Quartum  argumentum  ex  lib.  ii.  de  pecca¬ 
torum  meritis  et  remissione,  cap.  18.  u  Si 
voluntas  aut  bona  est,  aut  mala,  et  utique 
malam  non  habeamus  ex  Deo,  restat  ut  bo¬ 
nam  voluntatem  habeamus  ex  Deo  » .  Re¬ 
spondeo  :  per  voluntatem  non  accipit  actum 
voluntatis,  ut  adversarii  putant,  sed  poten¬ 
tiam,  quae  si  praedita  est  charitate,  est  bona; 
si  cupiditate,  est  mala.  Dixerat  enim  paulo 
ante,  illam  esse  bonam,  quae  diligit  Deum, 
illam  malam,  qua;  non  diligit.  Dibgere  enim 
et  non  diligere,  ad  potentiam  pertinet.  Po¬ 
test  autem  voluntas  mala  operari  aliquid  boni 
moralis,  sicut  potest  voluntas  bona  operari 
aliquid  mali-venialis.  Sed  sicut  voluntas  bona 
hominis  justi  non  operatur  peccatum  veniale 
ex  charitate,  sed  ex  corruptione  natura;,  ita 
voluntas  mala  hominis  impii  et  infidelis,  non 
operatur  bonum  morale  ex  cupiditate,  sed  ex 
bono  natura;,  quod  non  omnino  periisse  idem 
Augustinus  scripsit  in  libro  de  spiritu  et  lit¬ 
tera,  cap.  34.  et  aliis  in  locis. 

Quintum  argumentum  ex  lib.  i.  contra 
duas  epistolas  Pelagianorum,  cap.  ult.,  ubi 
sanctus  Augustinus  scribit,  bonum  usum  li¬ 
beri  arbitrii  esse  ex  gratia.  Respondeo  :  non 
dicitur  bene  uti  libero  arbitrio,  qui  inter  in¬ 
numerabilia  peccata  admiscet  unum  aut  al¬ 
terum  opus  bonum  morale,  sed  qui  ut  plu¬ 
rimum  vivit  secundum  rationem,  et  omnia 
mandata  moralia  diligenter  servat,  quemad¬ 
modum  non  bene  utitur  calamo,  qui  unam, 
aut  duas  litteras  pulchre  depingit,  et  integras 
dictiones  corruptissime  scribit,  sed  qui  ap¬ 


posite  ad  legendum  verba  omnia  format  ac 
digerit,  quamvis  unum,  aut  alterum  chara¬ 
cterem  interdum  minus  recte  pingat. 

Hunc  bonum  usum  liberi  arbitrii  Pelagiani 
meritorium  gratite  esse  volebant,  nos  vero 
cum  sancto  Augustino  dicimus,  eum  haberi 
non  posse,  nisi  per  gratiam.  Jam  enim  su¬ 
pra  docuimus,  non  posse  hominem  suis  viri¬ 
bus,  omnia  mandata  servare,  prasertim  si 
tentatione  pulsetur. 

Sextum  argumentum,  ex  lib.  m.  contra 
duas  epistolas  Pelagianorum,  cap.  8:  liberum 
arbitrium  captivatum,  non  nisi  ad  peccatum 
valet,  ad  justitiam  vero,  nisi  divinitus  libe¬ 
ratum,  adjutumque  non  valet.  Respondeo: 
recte  dicitur  liberum  arbitrium  non  nisi  ad 
peccatum  valere,  tum  quia  magnas  vires  ad 
peccandum  habet,  tum  quia  ut  plurimum 
reipsa  peccat,  nisi  divinitus  adjuvetur.  Nam 
pauca  quaedam  bona  moralia,  quae  potest  fa¬ 
cere,  pro  nihilo  reputantur,  cum  et  nihil 
prosint  ad  salutem  aeternam,  et  obruantur 
multitudine  peccatorum.  Similes  sententiae 
frequentissime  occurrunt  in  Scripturis  divinis 
ubi  dicitur,  ab  omnibus  fleri-  quod  a  pluri¬ 
mis  fit,  ut  Gen.  vi.  Omnis  caro  corruperat 
viam  suam.  Matth.  ii.  Turbatus  est  Herodes , 
et  omnis  Hierosolyma  cum  illo.  Joan  xii. 
Mundus  totus  post  illum  abit.  Actor,  xxi.  To¬ 
ta  confunditur  Hierusalem  (1). 

Septimum  argumentum  ex  libro  de  gratia 
et  libero  arbitrio,  cap.  18.  «  Quod  non  fit 
ex  charitate,  non  bene  fit.  » 

Respondeo  :  non  fit  bene,  id  est,  utiliter  ad 
salutem. 

Octavum  argumentum  ex  lib  i.  de  nu¬ 
ptiis  et  concupisc.  cap.  3.  et  lib.  iv.  in  Julia¬ 
num,  cap.  3.  et  Tract.  in  Psalm.  xxxi.  ubi 
sanctus  Augustinus  docet,  omnia  opera  infi¬ 
delium  esse  peccata,  et  eo  trahit  illud :  Omne 
quod  none  st  ex  fide,  peccatum  est.  Respondeo: 
duae  adhiberi  possunt  ad  hoc  argumentum 
solutiones.  Prior  est  conformis  iis,  quae 
dicta  sunt  ad  argumenta  superiora,  videlicet 
vocari  peccata  omnia  opera  infidelium,  quia 
fere  omnia  fiunt  ob  malum  finem,  ut  in  cul¬ 
tum  falsorum  Deorum,  vel  ad  inanem  glo¬ 
riam  ;  et  hoc  modo  loquitur  ipse  sanctus 
Augustinus  lib.  iv.  in  Julianum,  cap.  3. 

«  Quidquid  boni  fit  ab  homine,  et  non  pro¬ 
pter  hoc  fit,  propter  quod  fieri  vera  sapientia 
jubet,  et  si  officio  videatur  bonum,  ipso  non 
recto  fine  peccatum  est»  .Etinfra: «  Anet  istis, 


(I)  Gen.  VI,  12;  Matth.  II,  3;  Joan.  XII,  19 ;  Act.  XXI,  31. 

qui  exhibuerunt  terrenae  patriae  Babylo- 
vicam  dilectionem,  et  virtute  civili,  non  vera 
se  verisimili  daemonibus,  vel  humanae  glo¬ 
riae  servierunt ;  Fabiis  videlicet,  et  Regulis, 
et  Fabriciis,  et  Scipionibus,  et  Camillis  pro¬ 
visuri  «estis  aliquem  locum  inter  damnatio¬ 
nem,  regnumque  coelorum  ?  »  Damnat  igi¬ 
tur  rectissime  Augustinus  illa  opera  infide¬ 
lium,  quae  ad  malum  ab  eis  referebantur ;  et 
quoniam  talia  erant  fere  omnia,  quae  ab  illis 
fiebant  (ut  ipse  idem  dicit  in  libro  de  spiritu 
et  littera,  cap.  27.)  ideo  simpliciter  omnia  o- 
pera  infidelium  peccata  fuisse  dicit,  tribuens 
omnibus,  quod  maximae  parti  conveniebat ; 
et  merito  reprehendit  Julianum,  qui  posse 
infideles  viribus  naturae  praecepta  omnia  mo¬ 
ralia  servare,  et  sine  peccato  vivere,  temere 
asserebat. 

Posterior  solutio  erit,'  si  dicamus,  per  pec¬ 
catum,  intelligi  ab  Augustino  non  solum  id, 
quod  est  proprie  peccatum,  et  cui  debetur 
poena,  sed  illud  etiam,  quod  caret  omni  illa 
perfectione,  quam  habere  potuisset,  quod¬ 
que  sterile  et  initule  est  ad  veram  beatitu- 
dinem  consequendam.  Ita  enim  se  ipse  ex¬ 
plicat  loco  citato,  lib.  iv.  in  Julianum,  cap. 
3.  ((  Scito,  inquit,  nos  illum  bonum  hominem 
dicere,  illam  voluntatem  bonam,  illud  opus 
bonum,  per  quod  solum  homo  potest  ad  al¬ 
ternum  Dei  donum,  regnumque  perduci.  » 
Haic  ille,  qui  cum  ita  definiverit  bonum,  sig¬ 
nificavit  etiam  contra  malum  se  appellare, 
et  peccatum  illud  omne,  quod  ad  regnum 
coelorum  non  perducit,  etiamsi  alioqui  non 
sit  tale  malum,  quod  poenam  mereatur. 

Nonum  argumentum  sumitur  ex  illis  Au¬ 
gustini  testimoniis,  quse  docent,  virtutes  mo¬ 
rales  esse  etiam  dona  Dei ;  sive  in  fidelibus, 
sive  in  infidelibus  inveniantur.  Id  enim  docet 
Augustinus  de  virtute  continentia;  in  epist, 
89.  qusest.  2.  et  105.  et  130.  in  quo  loco  po¬ 
stremo  continentiam  infidelis  hominis,  dixit 
esse  donum  Dei.  Idem  docet  de  patientia,  in 
libro  de  patientia,  a  cap.  IS.  usque  ad  finem. 
Denique  lib.  iv.  in  Julianum,  cap.  3,  idem 
affirmat  de  omnibus  virtutibus  infidelium. 

Respondeo,  virtutes  morales  dicuntur  me¬ 
rito  dona  Dei,  quia  non  acquiruntur/  nisi 
per  actus  frequentes  :  non  possunt  autem 
frequentari  ejusmodi  actus,  nisi  resistendo 
passionibus,  easque  framando  et  coercendo, 
quod  supra  diximus,  sine  adjutorio  et  pro¬ 
tectione  Dei  fieri  non  posse.  Sed  non  sequi¬ 
tur,  si  virtutes  sint  dona  Dei,  non  posse  ho¬ 
minem  suis  viribus  aliquod  bonum  opus  fa¬ 


cere  quando  nulla  tentatione  pulsatur,  quod 
sit  bonum  moraliter,  hoc  est,  non  sit  pecca¬ 
tum  proprie  dictum. 

Atque  ex  his,  qua;  dicta  sunt,  explicari 
possunt  testimonia  omnium  aliorum  Patrum, 
si  qua  inveniantur  in  speciem  contraria  do¬ 
ctrinae  jam  traditae.  Yel  enim  intelligi  debent 
de  bonis  operibus,  quae  ad  salutem  pertinent, 
ut  illud  Concilii  Arausicani  ,  canon.  20. 

«  Multa  bona  fiunt  in  homine,  quae  non  facit 
homo,  nulla  autem  bona  facit  homo,  quse 
non  praestet  Deus,  ut  faciat  homo.  »  Et  illud 
Ambrosii  lib.  n.  in  Lucam  :  «  Yides  quod 
ubique  studiis  humanis  virtus  divina  coope¬ 
ratur,  ut  nemo  possit  aedificare  sine  Domino, 
nemo  incipere  sine  Domino.  »  Et  illud  Cy¬ 
priani  lib.  ii.  epist.  2.  «  Dei  est  omne  quod 
possumus.  »  Et  illud,  quod  definitum  fuit 
contra  Pelagianos,  teste  Augustino  in  epist. 
106,  gratiam  ad  singulos  actus  dari. 

Yel  debent  exponi  de  opere,  quod  reipsa 
ad  malum  finem  refertur,  aut  certe  quod  est 
peccatum  largo  modo,  quia  non  habet  om¬ 
nem  perfectionem  quam  habere  posset.  Sic 
intelligimus  illud  Prosperi  lib.  i.  de  voca¬ 
tione  cap.  7.  «  Sine  cultu  veri  Dei,  etiam 
quod  virtus  esse  videtur,  peccatum  est.  »  Et 
illud  Gregorii  lib.  n.  Moralium  cap.  15.  «  Si 
non  prius  in  corde  nostro  fides  gignitur,  re¬ 
liqua  quoque  esse  bona  non  possunt,  licet 
esse  videantur.  »  Et  illud  Hieronymi  in  cap. 
in.  ad  Galat.  »  Sine  Christo  omnis  virtus  in 
vitio  est.  » 

Vel  denique  accipi  debent  de  operibus, 
non  ratione  difficultatis,  quee  sit  in  ipso  actu, 
sed  ratione  tentationum,  quse  vel  adsunt,  vel 
adessent,  nisi  Dei  protectio,  et  singularis 
providentia  vigilaret.  Hoc  enim  modo  dictum 
esse  intelligimus  a  ZoziiUo,  ut  refert  Coelesti- 
nus  in  epist.  ad  Gallos,  in  omni  actu  et  motu 
adjutorem  et  protectorem  invocandum  esse 
Deum.  Et  a  Concilio  Arausicano  canon  9. 

«  Divini  muneris  est,  cum  pedes  nostros  ab 
injustitia  detinemus.  »  Et  canone  22.  nihil 
nos  habere  a  nobis,  nisi  mendacium  et  pec¬ 
catum, 

Quamvis  hoc  possit  etiam  intelligi  de  au¬ 
xilio  generali,  quod  a  Pelagio  pariter  nega¬ 
batur,  ut  sensus  sit,  a  nobis  habemus  men¬ 
dacium  et  peccatum  ;  veritatem  et  bona  , 
opera  non  habemus,  nisi  concurrente  Deo, 
per  auxilium  generale,  vel  speciale,  prout 
operum  ipsorum  qualitas  et  varietas  postulat. 
Supersunt  argumenta  ex  ratione. 


65 


CAPUT  XII. 


CAPUT  XII. 

Solvuntur  argumenta  ex  ratione. 

Primum  argumentum  ex  ratione  ducitur 
ab  orationibus  piorum.  Pii  siquidem  omnes 
in  omnibus  operibus,  etiam  moralibus,  Deum 
implorant  adjutorem,  et  opere  perfecto  illi 
gratias  agunt.  Sed  si  boc  argumentum  aliquid 
efficeret,  efficeret  quoque,  non  posse  opera 
mechanica  fieri  sine  speciali  auxilio  Dei ;  nam 
et  in  illis  perficiendis,  pii  opifices,  Deum  in¬ 
vocant,  et  opere  absoluto,  illi  gratias  agunt. 
Ista  igitur  non  probant,  non  posse  fieri  solis 
viribus  naturas  aliquod  opus  bonum  mecha¬ 
nicum,  vel  morale,  quasi  vires  naturas,  etiam 
corruptas,  non  sint  pares  illis  operibus,  nisi 
excitentur,  aut  juventur  auxilio  snpernatu- 
rali ;  sed  probant,  recte  inyocari  Deum,  ut 
protectione  sua  impediat  hostem  communem 
generis  humani,  qui  nos  infestare  non  cessat ; 
et  rursum,  ut  inde  cursu  operis  providentia 
sua  nostram  vitam  et  vires  conservet ;  impe¬ 
dimenta,  quae  extrinsecus  accidere  possent, 
avertat;  denique  semper  et  ubique  nos  diri¬ 
gat,  ne  humana  ignorantia  et  errore  laba¬ 
mur,  in  tanta  actionum  varietate.  Cogita¬ 
tiones  enim  hominum  timidae  et  incertae  pro¬ 
videntiae  nostrae. 

Secundum  argumentum  est  Philippi  Melan- 
chthonis,  is  enim  in  Apologia  tit.  de  justifi¬ 
catione,  admittit  opera  quaedam  infidelium, 
ornari  a  Deo  temporalibus  praemiis ;  tamen 
dicit,  non  esse  laudanda  cum  contumelia 
Christi,  quod  illi  faciunt,  scilicet,  qui  dicunt, 
ea  non  esse  peccata  coram  Deo.  At  nos  non 
ea  laudamus  cum  contumelia  Christi,  cum 
dicamus,  nihil  prodesse  ad  vitam  et  salutem^ 
quae  est  in  Christo  Jesu  :  ipse  vero  ea  dam¬ 
nat,  cum  contumelia  creatoris.  Annon  fit  in¬ 
juria  Deo,  si  dicatur,  ornai’e  praemiis  pec¬ 
cata?  et  non  dicitur  cum  contumelia  condi¬ 
toris,  peccata  esse,  quae  ex  bono  naturae  ab 
illo  conditae  fiunt  ? 

Tertium  argumentum  est  Calvini  in  Anti¬ 
doto  canone  7.  sess.  6.  Concilii,  ubi  sic  lo¬ 
quitur  :  «  Peccator  et  infidelis  mortuus  est, 
et  resuscitatur  per  Evangelium  ;  ergo  quam- 
diu  sic  manet ,  non  potest  aliquid  vitale 
agere.  »  At  peccator  et  infidelis  mortuus  est 
morte  gratiae,  non  moi'te  naturae.  Liberum 
enim  arbitrium,  quod  ad  vitam  naturae  per¬ 
tinet,  non  extinctum  sed  extenuatum  esse 


docet  Concilium  Arausicanum  canon  8.  Ita¬ 
que  non  potest  homo  peccator  et  infidelis 
agere  aliquid  vitale,  quod  ad  vitam  gratiae 
pertineat  ;  potest  tamen  agere  aliquid  vitale 
ex  iis,  quae  pertinent  ad  vitam  naturae,  qua¬ 
lia  sunt  opera  moralia,  quae  ex  naturalibus 
principiis,  ratione  videlicet  et  voluntate  de¬ 
pendent. 

Quartum  argumentum.  Homo  per  pecca¬ 
tum  factus  est  perversus  et  distortus,  ac  si¬ 
milis  tibiae  curvae.  Sed  curva  tibia  non  potest 
ambulando  non  claudicare;  igitur  nec  potest 
homo  peccator  operando  non  peccare.  Re¬ 
spondeo:  homo  per  peccatum  sine  dubio  per¬ 
versus  ac  distortus  efficitur,  sed  non  neces¬ 
sario  ex  illa  curvitate,  quae  nihil  est  aliud, 
quam  cupiditas,  operatur.  Potest  enim  quie¬ 
scente  cupiditate  operari  ex  propensione  na¬ 
turali,  quae  recta  est.  Quare  similitudo  de 
curva  tibia  nihil  probat,  nisi  semper  homi¬ 
nem  peccare,  quando  ex  cupiditate  aliquid 
facit. 

Quintum  argumentum.  Si  ad  bonum  opus 
morale  non  requireretur,  nisi  auxilium  Dei 
generale,  sequeretur,  Deum  non  magis  con¬ 
currere  ad  opera  bona,  quam  ad  mala.  Hoc 
autem  esse  absurdum,  docet  S.  Augustinus 
in  libro  de  gratia  Christi,  cap.  25.  Respondeo: 
Deum  magis  concurrere  ad  bonum  opus, 
quam  ad  malum,  potest  duobus  modis  intel- 
lihi.  Uno  modo  quod  majus  auxilium  con¬ 
ferat.  Alio  modo,  quod  eodem  auxilio  magis 
attingat  effectum.  Priore  modo  non  est  ab¬ 
surdum,  Deum  non  magis  concurrere  ad 
bonum  opus  morale,  quam  ad  malum,  cum 
aliquando  non  sit  unum  magis  difficile  quam 
alterum,  imo  etiam  possit  fieri,  ut  opus  ma¬ 
lum  sit  longe  difficilius,  et  plura  requirat, 
quam  bonum,  et  ideo  magis  egeat  auxilio 
Dei  generali,  quod  numquam  negatur,  nisi 
Deus  miraculum  facere  velit.  Posteriore 
modo  semper  Deus  magis  concurrit  ad  bo¬ 
num,  quam  ad  malum.  Nam  in  bono  facit 
Deus  et  quod  est  et  quod  bonum  est,  in  malo 
facit  quod  est,  sed  non  quod  malum  est.  Et 
rursus,  Deus  concurrit  ad  bonum  moraliter, 
quia  praecipit  illud,  vel  consulit,  ad  malum 
non  concurrit  ulla  ratione  moraliter. 

At  (inquies)  Pelagius  non  negaret ,  Deum 
magis  concurrere  ad  opus  bonum,  quam  ad 
malum,  hoc  modo  posteriore.  Diceret  enim, 
Deum  per  virtutem  operativam,  quam  nobis 
dedit,  facere  in  opere  bono,  quod  est,  et 
quod  bonum  est ;  in  malo  non  facere,  quod 
malum  est,  sed  solum  quod  est,  quia  opus 

malum,  ut  malum  non  procedit  a  virtute,  ut 
agente,  quam  habemus  a  Deo,  sed  a  defectu 
ejusdem  virtutis,  qui  defectus  non  est  a  Deo. 
Respondeo,  sanctum  Augustinum  loco  no¬ 
tato,  non  loqui  de  bono  tantum  morali,  sed 
de  eo,  quod  est  meritorium  gratias  vel  glo¬ 
riae,  de  hoc  enim  bono  vere  est  absurdum, 
Deum  non  majori  auxilio  concurrere  ad  opus 
bonum,  quam  ad  peccata.  Et  hoc  absurdum 
ab  errore  Pelagii  apertissime  sequebatur. 

Sextum  argumentum.  Daemones  habent 
intelligentiam  et  voluntatem,  non  minus  in¬ 
tegram,  quod  attinet  ad  naturalia,  quam  ho¬ 
mines,  et  praeterea  carent  concupiscentia 
carnali ;  et  tamen  nullum  opus  bonum  mo¬ 
rale  facere  possunt,  ut  omnes  fatentur  :  igi¬ 
tur  nec  homines  possunt,  nisi  divinitus  adju¬ 
ventur.  Respondeo:  daemones  sunt  obfirmati 
in  actuali  odio  Dei,  ctrerum  ipsius,  ac  prae¬ 
sertim  humani  generis,  id  enim  pertinet  ad 
statum  damnationis,  sicut  confirmatio  in  ac¬ 
tuali  amore  Dei  et  proximi  pertinet  ad  sta¬ 
tum  felicitatis ;  et  ideo  non  est  mirum,  si 
quicquid  faciunt,  malum  est,  quoniam  ad 
malum  illum  figem  omnia  referunt.  Homines 
autem  in  hac  vita,  etiamsi  infideles,  et  perdi¬ 
tissimi,  non  semper  actu  Deum  et  proximum 
oderunt,  neque  ex  hoc  odio  semper  operan¬ 
tur. 

Septimum  argumentum.  Si  posset  homo 
bonum  morale  facere  viribus  solius  naturae, 
certe  remansissent  in  natura  humana,  post 
Adae  peccatum,  semina  aliqua  virtutum,  ut 
Cassianus  docuit.  Atqui  hoc  reprehendit 
sanctus  Prosper  in  libro  contra  Collatorem 
cap.  28.  Respondeo  :  semina  virtutum,  si 
proprie  accipiantur,  nihil  sunt  aliud,  nisi 
lumen  intellectus  practici,  et  inclinatio  volun¬ 
tatis  ad  bonum  prosequendum,  et  malum 
fugiendum,  ut  sanctus  Thomas  docet  in.  I. 
2.  quaest.  63.  Et  hoc  modo  semina  virtutum 
remanserunt  post  peccatum ,  nec  possunt 
aboleri,  nisi  homo  desinat  esse  homo.  Et  haec 
semina  admittunt  Basilius,  homil.  9.  in  Exa- 
meron,  et  in  regulis  fuse  explicatis,  cap.  2. 
Athanasius  in  vita  sancti  Antonii,  ipsius 
beati  Antonii  exhortationem  ad  virtutem  re¬ 
ferens,  Hieronymus  in  cap.  1.  ad  Galat.  Da- 
mascenuslib.  iii.  cap.  14.  et  alii.  Refert  etiam 
Ruardus  Tapper,  in  explicatione  articul.  10. 
hanc  sententiam  ex  Augustino  :  «In  naturali 
judicatorio  adsunt  quaedam  regulae,  et  semina 
virtutum,  quse  dicunt  Syndcrosim.  » 

Cassianus  tamen  pro  semine  virtutum,  ac¬ 
cepit  semina  verse  pietatis,  id  est,  bonas  co¬ 


gitationes  et  pia  desideria,  quibus  homo 
praeparatur  ad  gratiam.  Sic  enim  ait,  cap.  9. 
Collationis  de  protectione  Dei  :  «  Jam  hic, 
inquit,  quasi  per  inscrutabilem  diversitatem 
introducitur  definitio,  qua  doceatur  multos 
ad  gratiam  venire  sine  gratia,  et  hunc  affe¬ 
ctum  petendi,  quaerendi,  atque  pulsandi  ha¬ 
bere  quosdam  de  vigilantia  liberae  volunta¬ 
tis.  )>  Et  infra  :  «  Dubitari  ergo  non  potest, 
inesse  naturaliter  omni  animae  virtutum  se¬ 
mina  etc.  »  Hanc  sententiam  merito  refellit 
Prosper  his  verbis  :  «  Qui  ergo  dicit,  sine 
ullo  opere  gratiae,  naturaliter  omni  animae 
semina  inesse  virtutum,  quid  laborat  osten¬ 
dere,  nisi  de  istis  seminibus  quaedam  ger¬ 
mina  praecedentium  Dei  gratiam  pullulare 
meritorum?  » 

CAPUT  XIII. 

Proponitur  controversia  de  libero  arbitrio  in 

moralibus ,  et  Tilmanni  ineptix,  ac  mendacia 

referuntur. 

Sequitur  ultima  quaestio  de  bono  morali, 
quae  est  omnium  potissima  inter  quaestiones 
de  libero  arbitrio.  Igitur  controversia  est  in¬ 
ter  Catholicos  omnes  ab  una  parte,  et  haere¬ 
ticos  hujus  temporis  omnes  ab  altera  (neque 
enim  in  hac  re  vel  apud  nostros,  vel  apud 
adversarios  ulla  est  opinionum  varietas)  sit 
ne  homo  in  statu  naturae  lapsae  liberi  arbi¬ 
trii,  in  bono  morali  eligendo,  et  malo  evi¬ 
tando,  sive,  quod  idem  est,  in  praeceptis 
morum  observandis  aut  praevaricandis. 

Et  quidem  Catholici  (ut  diximus)  omnes 
tum  veteres ,  tum  rccentiores ,  tamquam 
dogma  fidei  Catholicae  praedicant  partem 
affirmantem.  Haeretici  contra,  tum  ex  vete¬ 
ribus  plurimi,  tum  recentiores  omnes,  obsti¬ 
nate  defendunt  partem  negantem.  Loca  tum 
Catholicorum ,  tum  haereticorum  annotavi¬ 
mus  initio  primi  libri.  Nunc  antequam  ad 
argumenta  seria  veniamus,  placet  breviter 
adseribere  aliquot  mendacia,  vel  ineptias 
Tilmanni  Ileshusii,  ut  lector  ex  hoc  uno,  qui 
non  parvi  nominis  episcopus  apud  adversa¬ 
rios  est,  judicium  faciat  de  caeteris. 

Tilmannus  igitur  in  libro  de  sexcentis  er¬ 
roribus  Pontificiorum,  titul.  de  servo  arbi¬ 
trio,  inter  alios,  decem  et  novem  errores*dc 
libero,  vel  (ut  ipse  loquitur)  servo  arbitrio, 
Romanae  Ecclesiae  attribuit,  qui  sunt  omnes 
vel  manifesta  mendacia,  vel  sententiae  vete- 

rum,  quas  ne  ipsi  quidem  Lutherani  negare 
solent.  Tam  acri  judicio  scilicet  Papistarum 
errores  Heshusius  colligit. 

Primus  error  :  «  Liberum  arbitrium  est 
facultas  rationis  et  voluntatis ,  qua  bonum 
eligitur  gratia  assistente,  vel  malum  eadem 
desistente.  »  Item  :  «  Est  facultas  applicandi 
sese  ad  gratiam.  »  Et  citatur  Petrus  Lom- 
bardus  lib.  n.  distinet.  24.  At  prior  definitio 
desumpta  est  ex  Augustino  in  Enchiridio, 
cap.  95.  proinde  fateri  debet  Tilmannus, 
sanctum  Augustinum  fuisse  Papistam.  Poste¬ 
rior  est  merum  somnium  Heshusii. 

Secundus  error  :  «  Liberum  „  arbitrium, 
quoad  res  spirituales,  non  est  prorsus  extin- 
ctum,  sed  tantum  fractum  et  attenuatum.  » 
At  hoc  ipsum  accepit  Concilium  Tridentinum 
ex  Concilio  Arausicano,  canon  8.  Itaque  Pa¬ 
tres  illius  Concilii,  quod  ante  annos  mille 
celebratum  est,  contra  Pelagianos,  Papistse 
omnes,  teste  Tilmanno,  fuerunt. 

Tertius  error  :  «  Homo  ex  puris  natura- 
.  libus  potest  diligere  Deum  super  omnia.  »  At 
hoc  scripserunt  Scholastici  quidem  pauci, 
sed  non  debet  Ecclesiae  Catholicae  tribui  opi¬ 
nio  paucorum,  quam  in  eadem  Ecclesia  plu- 
res  et  graviores  refellunt. 

Quartus  :  «  Potest  homo  suis  viribus  im¬ 
plere  praecepta  Theologicarum  virtutum,  se¬ 
cundum  substantiam  operis,  ut  credere,  spe¬ 
rare,  diligere.  » 

Et  citatur  Ruardus.  At  Ruardus  in  expli¬ 
catione  articuli  de  libero  arbitrio,  refert  hoc 
ex  aliorum  sententia,  sed  non  probat.  Nec 
debent  Ecclesiae  tribui  singulorum  somnia. 
Certe  Concilium  Tridentinum,  cujus  vox  Ec¬ 
clesiae  Catholicae  vox  est ,  disertis  verbis 
tradit  in  sexta  sessione,  canone  tertio,  nemi¬ 
nem  posse  sine  Dei  auxilio  credere,  sperare, 
aut  diligere  sicut  oportet. 

Quintus  :  «  Gentes  potuerunt  ex  Philoso¬ 
phia  eam  notitiam  comparare,  quae  satis  est 
ad  salutem  consequendam.  » 

Et  citatur  Andradius  lib.  m.  Atqui  Andra- 
dius  non  scribit  ex  sola  Philosophia  gentes 
id  potuisse,  et  non  semel  in  eodem  loco  re¬ 
petit,  necessarium  fuisse  gentibus  ad  salutem 
lumen  divinae  gratiae.  Viderit  igitur  Heshu¬ 
sius,  quam  bona  fide  auctores  citet,  et  utrum 
hoc  non  sit  lectoribus  imponere  vel  men¬ 
tiri.  )>  . 

Sextus  :  «  Par  libertas  a  necessitate  est  in 
Deo,  in  Angelis  et  hominibus.  »  Item  :  «  Li¬ 


bertas  a  necessitate  inseparabilis  est  a  na¬ 
tura  intellectiva.  »  At  hic  si  error  est,  Gre- 
goriiNysseni,  Anselmi,  Bernardi,  et  omnium 
sanctorum  Patrum  est,  quos  libro  superiore 
citavimus.  Quare  non  parum  Tilmanno  de¬ 
bemus,  quod  tam  antiquos,  et  tam  doctos 
ac  sanctos  Patres  Papistas  fecerit. 

Septimus  :  «  Sine  auxilio  gratiae  potest 
homo  facere  opera  Deo  grata  ».  Et  citatur 
Andradius  lib.  iii.  At  non  dicit  hoc  Andra¬ 
dius,  sed  tantum  posse  hominem  facere  ali¬ 
qua  opera,  quae  non  sint  peccata,  id  est,  bo¬ 
na  moraliter,  non  quae  Deo  sint  grata,  id 
est,  gratiae  vel  gloriae  meritoria. 

Octavus  :  «  Synderesis  est  inclinatio  ad 
bonum  ».  At  qui  hoc  negat,  nescit  quid  lo¬ 
quatur;  nam  quomodo,  quaeso,  potest  non 
inclinare  ad  bonum,  lumen  humanae  menti  a 
bono  conditore  insitum  ? 

Nonus  :  «  Synderesis  non  extinguitur  in 
daemonibus  » .  At  hoc  docet  sanctus  Augusti¬ 
nus  lib.  ii.  confess.  cap.  4.  «  Lex,  inquit, 
scripta  est  in  cordibus,  quam  ne  ipsa  quidem 
delet  iniquitas  ».  Tametsi  enim  non  sunt 
omnino  idem  synderesis,  et  lex  naiturae,  cum 
synderesis  sit  ipsum  lumen  intellectus  per 
modum  habitus  in  nobis  manens,  lex  naturae 
sint  prima  quaedam  principia  practica,  quae 
lumine  illo  cognoscuntur,  tamen  certum  est, 
esse  inseparabilia  synderesim,  legemque 
naturae.  Itaque  sanctus  Hieronymus,  in  pri¬ 
mum  caput  Ezechielis  scribit,  synderesim  in 
ipso  etiam  Gain  post  peccatum  commissum 
deleri  non  potuisse.  Sed  omissis  Patribus, 
nonne  Isaias  hoc  dicit  cap.  ultim.  Ignis  eo¬ 
rum  non  extinguetur,  et  vermis  non  morie¬ 
tur  (1). 

Quod  item  repetit  aliquoties  Dominus, 
Marci  ix.  Vermem  autem,  qui  in  damnatis 
non  moritur,  synderesim  esse,  sive  scintil¬ 
lam  conscientiae,  docet  Hieronymus,  et  alii 
in  commentario  Isaiae.  Itaque  jam  non  Pa¬ 
tres  tantum,  sed  etiam  Christum  et  Isaiam 
Tilmannus  inter  errantes  Papistas  numerare 
potuerit. 

Decimus  :  «  Naturalia  manserunt  integra 
post  peccatum  » .  At  hoc  perspicue  docet 
Dionysius  Areopagita,  lib.  de  divinis  nomi¬ 
nibus  cap.  4.  Neque  repugnat  ei,  quod  alii 
dicunt,  naturam  humanam,  per  peccatum 
esse  corruptam.  Corrupta  siquidem  est  na¬ 
tura  per  amissionem  donorum  supernatura- 
lium,  non  per  destructionem  alicujus  poten¬ 


ti)  Isaire  LXYI,  24. 

tise,  aut  membri  naturalis.  «  Natura;  quippe 
humanae  (inquit  sanctus  Prosper,  libro  con¬ 
tra  Collatorem  cap.  26.)  etiam  post  praeva¬ 
ricationem  manet  substantia,  manet  forma, 
manet  vita,  et  sensus,  et  ratio,  caeteraque 
corporis  et  animi  bona».  Nec  aliud  signifi¬ 
care  volunt,  qui  inter  Catholicos  scribunt, 
naturalia  manere  integra  post  peccatum. 

Undecimus  :  «  Mens  humana  multa  per  se 
intelligit,  quae  ad  cognitionem  divinarum  re¬ 
rum  pertinent  ».  At  hoc  docet  Apostolus  ad 
Rom.  i.  ubi  dicit  :  «  Invisibilia  Dei  per  ea, 
quae  facta  sunt,  cognosci  » . 

Duodecimus  :  «  Homo  post  lapsum  habet 
rectum  lumen  rationis  » .  At  solus  eo  caret, 
qui  id  negat.  Certe  enim  si  lumine  rcetae  ra¬ 
tionis  omnino  privati  essemus,  nihil  a  furio¬ 
sis,  vel  a  bestiis  differremus. 

Tertius  decimus  :  «  Homo  accepta  prima 
gratia  gratis  data,  de  condigno  mereri  potest 
gratiam  gratum  facientem,  et  vitam  a;ter- 
nam».  Et  citatur  Gabriel  lib.  ii.  distinet.  27. 
quaest.  1.  ita  dicens  :  «  Anima  gratia  infor¬ 
mata  per  actum  a  voluntate  simul,  et  gratia 
elicitum  de  condigno  meretur  aeternae  beati- 
tudinis  praemium  » . 

At  quis  crederet  Heshusium  tam  stultum, 
vel  stupidum  esse  potuisse,  ut  ipse  verba  ci¬ 
taret,  quibus  mendacia  ipsius  nullo  labore 
confutarentur  ?  Tantum  enim  abest,  ut  Ga¬ 
briel  dicat,  hominem  de  condigno  mereri 
gratiam  gratum  facientem,  ut  etiam  dicat, 
non  posse  mereri  gloriam,  nisi  prius  habeat 
gratiam  gratum  facientem. 

Decimus  quartus  :  «  Initium  fidei  a  nobis 
est  ».  Et  probatur  ex  Gabriele  dicente  : 
«  Actum  meritorium,  quantum  ad  substan¬ 
tiam  ejus,  esse  a  voluntate,  tamquam  a  cau¬ 
sa  prima  et  principali,  et  a  gratia  tamquam 
a  causa  secunda,  sive  minus  principali  ».  At 
somniabat  credo,  vel  phrenesi  laborabat 
Heshusius,  dum  haec  meditaretur.  Ubi  enim 
est  mentio  fidei  in  verbis  Gabrielis?  an  non 
loquitur  de  actu  meritorio,  qui  non  solum  fi¬ 
dem,  sed  etiam  spem  et  charitatem  praere- 
quirit? 

Decimus  quintus  :  «  Arbitrium  credendi  in 
nostra  est  potestate  » .  Et  citatur  Ruardus, 
dicens  :  «  In  potestate  hominis  quippe  est, 
in  melius  mutare  voluntatem,  sed  ea  pote¬ 
stas  nulla  est,  nisi  detur  a  Deo  ».  At  hanc 
sentfentiam  Ruardus  desumpsit  ad  verbum 
ex  Augustino  lib.  i.  retract.  cap.  22.  Neque 


id  ignorare  potuit  Heshusius,  si  Ruardum 
legit.  Sed  dolus,  an  virtus  quis  in  hoste  re¬ 
quirat  ? 

Decimus  sextus  : « Homo  renatus  totam  Dei 
legem  implere  potest».  Et  citatur  Concilium 
Tridentinum  sess.  6.  At  hoc  idem  habetur  in 
Concilio  Arausicano,  canon  25.  Immo  et  san¬ 
ctus  Joannes  hoc  dicit,  cum  ait  :  Qui  natus 
est  ex  Deo ,  non  peccat ,  i.  Joan.  ii.  Idem 
enim  esse  non  peccare,  et  legem  Dei  totam 
implere,  docet  idem  Apostolus,  I.  Joan.  iii. 
cum  ait  :  Et  peccatum  est  avogta  id,  est,  legis 
praevaricatio  (I).  Itaque  jam  ipsum  etiam 
Joanne  merroris  pontificii  damnare  non  vere¬ 
tur  Heshusius. 

Decimus  septimus  :  «  Libertas  arbitrii  est 
causa  efficiens  applicationis  voluntatis  ad 
gratiam  ».  Et  citatur  Andradius,  lib  iv.  At¬ 
qui  Andfadius  in  eodem  loco  adjungit,  id 
non  .posse  liberum  arbitrium,  nisi  confirma¬ 
tum  firmissimis  divina;  gratise  praesidiis. 

Porro  voluntatem  efficienter  concurrere 
ad  ejusmodi  actus,  adeo  certum  atque  evi¬ 
dens  est,  ut  Kemnitius  Heshusii  collega  ex¬ 
cusare  nitatur  Lutherum,  quod  alicubi  scri¬ 
pserit,  voluntatem  mere  passive  se  habei'e. 

Decimusoctavus  ;  «  Homo  plus  praestare 
potest,  quam  lex  Dei  praecipiat  » .  At  id  ve¬ 
rum  esse  testatur  Dominus,  qui  Matth.  xix. 
ei,  qui  totam  legem  se  implevisse  dicebat, 
ait  :  «  Si  vis  perfectus  esse,  vade, vende  om¬ 
nia  ete  » . 

Decimus  nonus  :«  Perseverantia  ex  gratia, 
et  libero  arbitrio  pendet  ».  At  hoc  docet  S. 
Augustinus,  lib.  de  corrept.  et  grat.  cap. 
12. 

En  igitur  quales  sententias  Heshusius  er¬ 
rores  Pontificiorum,  appellare  non  dubita¬ 
vit.  Sed  magis  adhuc  impudentiam  suam 
prodidit,  cum  eos  refutare  aggressus  est. 

Nam  prolatis  aliquot  Scriptura;  sententiis, 
quae  nihil  ad  rem  faciebant,  ita  conclusit  : 

<(  Ubi  demonstratum  est,  quod  liberum  ar¬ 
bitrium  in  rebus  spiritualibus  prorsus  sit  ex- 
tinctum,  sua  sponte  corruunt  omnes  reliqui 
errores  Pontificiorum,  quos  plenis  buccis  de 
male  libero  arbitrio  impudenter  decantant  ». 

At  neque  demonstravit,  liberum  arbitrium 
in  rebus  spiritualibus  esse  prorsus  extin- 
ctum,  de  qua  re  in  vi.  lib.  disseremus ;  ne¬ 
que  si  id  vere  demonstrasset,  reliquae  sen¬ 
tentiae,  quas  ipse  perperam  vocat  errores, 
sua  sponte  corruerent.  Quales  enim  essent 


(I)  Joan.  III,  9;  ibid.  III,  4. 

istae  consecutiones?  liberum  arbitrium  in 
rebus  spiritualibus  nihil  potest,  igitur  qon 
est  facultas  rationis,  aut  voluntatis;  vel  igi¬ 
tur  synderesis  non  est  inclinatio  ad  bonum, 
aut  non  remanet  in  damionibus  ;  vel,  igitur 
gentes  per  philosophiam  non  habuerunt  no¬ 
titiam,  qua;  sufficit  ad  salutem.  Sed  his  nu¬ 
gis  omissis,  ad  seria  veniamus. 

• 

CAPUT  XIV. 

Probatur  Ubertas  arbitrii  in  moralibus  argu¬ 
mento  ducente  ad  impossibile. 

Asserenda  nunc  est  veritas  orthodoxa,  quae 
docet,  hominem  in  statu  naturae  corruptae 
libero  arbitrio  praeditum  esse,  quoad  mora¬ 
lia.  Quoniam  autem  Joannes  Calvinus  lib.  n. 
Institut.  cap.  5.  argumenta  Catholicorum 
certo  ordine  disposuit,  eaque  ut  potuit,  sol¬ 
vit,  aut  solvisse  videri  voluit,  nos  ab  illis 
initium  ducemus,  et  eodem  ordine  non  so¬ 
lum  catholica  argumenta,  sed  etiam  ipsius 
responsiones  proponemus,  ut  ex  illarum  re¬ 
futatione  lector  intelligat,  argumenta  Catho¬ 
licorum  solidissima  esse,  neque  haereticis 
machinationibus  labefactari  posse.  Calvinus 
igitur  in  duos  ordines  argumenta  nostra  di¬ 
stribuit,  in  priore  constituit  rationes  ducen¬ 
tes  ad  impossibile,  in  posteriore  rationes 
ostensivas  ex  verbo  Dei. 

Primum  catholicorum  argumentum  ejus¬ 
modi  est  :  «  Aut  peccatum  est  necessarium, 
aut  voluntarium ;  si  est  necessarium,  igitur 
non  est  peccatum,  ac  per  hoc  peccatum  non 
erit  peccatum,  quod  fieri  non  potest  :  si  est 
voluntarium,  igitur  vitari  potest  :  et  proinde 
homo  est  liberi  arbitrii  in  moralibus.  Quippe 
qui  potest  peccare  et  non  peccai’e  »,.  Quod 
argumentum  sumptum  est  ex  Augustino,  in 
lib.  de  vera  religione  cap.  14. 

Ad  hoc  argumentum,  respondet  Calvinus, 
peccatum  esse  necessarium  et  voluntarium 
simul,  et  negat  utramque  partem  consecu¬ 
tionis,  videlicet,  ergo  non  est  peccatum,  si 
est  necessarium,  et  ergo  vitari  potest,  si  est 
voluntarium. 

Et  quidem  de  posteriore  parte  non  erit 
magna  quaestio,  si  tollatur  ambiguitas.  Nam 
ipse  per  voluntarium  intelligit  spontaneupj, 
seu  liberum  a  sola  coactione,  quale  est  etiam 
in  pecoribus,  et  hoc  modo  voluntarium  non 
pugnat  cum  necessario  et  inevitabili.  Nos  au¬ 


tem  accipimus  voluntarium  pro  libero  a  ne¬ 
cessitate,  alioqui  inepte  diceremus,  aut  est 
necessarium,  aut  est  voluntarium,  si  volun¬ 
tarium  non  opponeretur  necessario.  Eodem 
etiam  modo  accepit  voluntarium  S.  Augusti¬ 
nus  loco  cit.  id  est,  lib.  de  vera  relig.  cap. 
14.  ut  patet  ex  illis  verbis  :  «  Quod  nullo 
modo  fieri  posset,  si  non  voluntate,  sed  ne¬ 
cessitate  servirent  » .  Et  infra,  cum  dixisset, 
Adamum  voluntarie  peccasse,  reddit  ratio¬ 
nem  :  «  Quoniam,  inquit,  si  necessitate  fe¬ 
cisset,  nullo  peccati  crimine  teneretur  », 

Itaque  consecutio  illa,  si  peccatum  est  vo¬ 
luntarium,  ergo  vitari  potest,  non  fuisset  a 
Calvino  negata,  si  voluntarium  accepisset, 
ut  accipere  debebat,  id  est,  ut  ipsa  nostri  ar¬ 
gumenti  verba  postulabant. 

Priorem  vero  partem  consecutionis  cur 
negaverit,  'quatuor  causas  reddit. 

Primam,  quoniam  idem  argumentum  ali¬ 
quando  Pelctgiani  contra  Augustinum  protu¬ 
lerant. 

Secundam.,  quoniam  peccata  hominum, 
licet  sint  necessaria,  tamen  ideo  sunt  vere 
peccata,  quia  non  nascuntur  ex  creatione, 
sed  ex  corruptione  natura;,  quam  corruptio¬ 
nem  peccatum  primi  hominis  peperit. 

Tertiam,  quia  diabolus  necessario  semper 
male  agit,  et  tamen  vere  peccat,  et  Angeli 
sancti  necessario  semper  bene  operantur,  et 
tamen  vere  bona  sunt  ipsorum  opera. 

Quartam,  quia  sanctus  Bernardus  serm. 
81.  in  Cantica  scribit,  hominem  post  pecca¬ 
tum  non  posse  vitare  alia  peccata,  et  tamen 
vere  proprieque. peccare. 

Addit  Calvinus  in  lib.  iv.  adversus  Pi- 
ghium.  Quintam  causam  ex  Aristotele,  lib. 
m.  Ethicor.  cap.  5.  ubi  docet  Philosophus, 
hominem  sponte  fieri  malum,  cum  posset 
non  fieri,  sed  ubi  talis  effectus  est,  jam  ne¬ 
cessario  esse  malum  :  sicut  qui  aegrotat, 
sponte  et  libere  in  morbum  incidit,  quia  no¬ 
luit  vitare  res  noxias,  cum  eas  facile  posset 
vitare,  tamen  posteaquam  eegrotus  factus 
est,  necessario  male  valet :  «  Ita  quoque  (in¬ 
quit  Calvinus)  primus  homo  sponte  ac  libere 
peccando  naturam  corrupit,  sed  jam  corru¬ 
pta  natura  necessario  male  operatur  ». 

Addamus  sextam  causam  ex  Bucero  et 
Kemnitio,  qui  probant,  legis  prsevaricatio- 
nem  semper  esse  peccatum,  sive  sit  volunta¬ 
ria,  sive  necessaria,  quoniam  in  priore  Joan- 
nis  epistola  cap.  3.  peccatum  definitur avopla 
id  est  ,  legis  praevaricatio.  Jam  igitur  si 
causas  istas  nihil  ponderis  habere  demon- 

straverimus,  argumentum  illud  Catholico¬ 
rum  robur  suum  ac  vires  integre  relinebit. 

Ad  primam  causam  respondeo,  non  eam- 
dem  esse  quaestionem,  neque  idem  argumen¬ 
tum,  quod  nos  objicimus  Calvino,  et  quod 
olim  Pelagiani  objecerunt  Augustino.  Nam 
quaestio  Pelagianorum  non  erat,  an  singula 
peccata  vitari  possent,  sed  an  posset  homo 
vivere  sine  omni  peccato,  etiam  veniali,  ut 
intelligi  potest  vel  ex  ipso  titulo  libri,  de 
Perfectione  justitiae,  quem  Calvinus  citat. 
Respondit  vero  ad  eam  quaestionem  Augu¬ 
stinus,  ante  peccatum  Adae  fuisse  in  homine 
libertatem  vivendi  sine  omni  peccato,  nunc 
autem  esse  necessitatem  habendi  aliquod 
peccatum.  Ideo  autem  haec  necessitas  haben¬ 
di  peccatum,  non  facit,  quominus  peccatum 
sit  vere  peccatum,  quoniam  possunt  vitari 
singula,  quamvis  non  omnia.  De  qua  re  plu¬ 
ra  paulo  infra  dicenda  erunt. 

Ad  secundam  de  corruptione  naturae,  re¬ 
spondeo,  ex  doctrina  ejusdem  Calvini.  Ipse 
enim  loco  notato  scribit,  si  peccata  nostra 
orirentur  ex  corruptione  nobis  a  Deo  con¬ 
creata,  justam  excusationem  peccatorum  nos 
habituros  apud  Deum,  tamquam  nostrorum 
criminum  auctorem.  At  ipse  idem  lib.  ili. 
Institut.  cap.  23.  scribit,  peccatum  primi 
hominis,  ex  quo  naturae  corruptio  orta  est, 
fuisse  Dei  decreto,  et  inevitabili  voluntate 
commissum.  Habemus  igitur  excusationem 
apud  Deum,  si  ex  corruptione!  in  quam  ejus 
decreto  incidimus,  et  non  ex  nostra  libera 
voluntate  peccamus.  Praeterea  naturae  cor¬ 
ruptio  ex  doctrina  Calvini,  est  ipsum  origi¬ 
nale  peccatum,  peccatum  autem  originale 
dimissum  est  in  baptismo,  vel  ut  non  sit 
juxta  veritatem,  vel  certe  ut  non  imputetur 
juxta  Calvini  sententiam  :  igitur  neque  pec¬ 
cata  illa  imputari  poterunt,  quae  ex  ea  cor¬ 
ruptione  nascuntur,  nisi  accedat  nova  causa 
imputandi,  id  est,  quod  ita  libera  voluntate 
jam  flant,  ut  etiam  vitari  potuerint. 

Ad  tertiam,  de  peccatis  daemonum,  et  bo¬ 
nis  operibus  Angelorum,  respondeo,  tam 
Angelos  sanctos,  quam  malos  daemones,  re¬ 
spectu  fluis  ultimi,  non  habere  liberum  ar¬ 
bitrium  a  necessitate,  sed  solum  a  coactione  : 
tamen  respectu  mediorum,  liberum  arbi- 
'  trium  etiam  a  necessitate  habere,  quia  multa 
faciunt,  quae  possent  non  facere,  et  contra ; 
et  in  hujusmodi,  daemones  vere  peccare,  et 
bonos  Angelos  opus  vere  laudaibile  facere  : 
quamvis  nec  poena,  nec  praemium  essentiale 
crescere  possit,  cum  utrique  sint  in  termino, 


et  omnia  ipsorum  opera  ad  exercitium  dam¬ 
nationis,  vel  gloriae  sempiternae  pertineant. 

Itaque  propositio  illa  Calvini,  daemones 
semper  necessario  male  agunt,  in  aliquo  sen¬ 
su  falsa  est,  in  aliquo  vera.  Verum  siquidem 
est  in  genere,  eos  non  posse  nisi  male  agere ; 
falsum  tamen  est  in  particulari,  omnia  mala, 
quae  faciunt,  illos  necessario  facere,  possent 
enim  (ut  diximus)  multa  non  facere,  quae  fa¬ 
ciunt,  et  ideo  non  necessitate,  sed  voluntate 
peccata  committunt. 

Ad  quartam,  ex  Bernardo  respondimus, 
in  iii.  lib.  cap.  6.  summa  est,  hominem  pec¬ 
catorem,  dum  in  eo  regnat  cupiditas,  non 
posse  vitare  peccatum,  absolute  autem  pos¬ 
se,  quia  potest  cum  Dei  adjutorio  cupidita¬ 
tem  exuere  et  induere  charitatem. 

Ad  quintam,  ex  Aristotele  respondeo,  tes¬ 
timonium  illud  Philosophi  nihil  ad  rem  pro¬ 
positam  facere.  Nam  loquitur  ille  de  habitu 
vitii,  nos  loquimur  de  actu. 

Quamvis  autem,  qui  malum  habitum  con¬ 
traxit,  non  possit  illum  continuo  expellere, 
et  necessario  sit  vitiosus,  sicut  aegrotus  ne¬ 
cessario  male  valet  post  contractam  aegritu¬ 
dinem  :  tamen  potest  actum  malum  non 
exercere,  cum  habitus  inclinent,  sed  nou 
cogant ;  et  ideo  non  necessitate,  sed  volun¬ 
tate  perficit  actum  malum,  et  vere  proprie- 
que  peccat  etiam  ille,  qui  vitiosos  habitus 
male  vivendo  contraxit.  Sed  quale  est,  ut 
Calvinus  ab  Aristotele  subsidium  contra  li¬ 
bertatem  arbitrii  postulet,  cum  ille  Philoso¬ 
phus  in  libro  tertio  Ethicorum,  libertatem 
arbitrii  studiosissime  accuratissimcque  de¬ 
fenderit? 

Ad  sextam,  ex  definitione  peccati  ?  Re¬ 
spondeo  :  in  definitione  peccati  virtute  conti¬ 
neri  liberum  arbitrium.  Lex  enim,  quee  in  ea 
definitione  manifeste  ponitur,  non  datur  nisi 
iis,  qui  liberum  gerunt  arbitrium.  Nihil  enim 
est  aliud  lex,  nisi  regula  dirigens  actiones. 
Frustra  autem  datur  regula  ei,  qui  non  ha¬ 
bet  in  potestate  actiones  suas.  Alioqui  red¬ 
dant  adversarii  causam,  cur  bestiis  nulla; 
praescribantur  leges,  si  ad  legis  usum  non 
rcquiriturlibertas  arbitrii.  Atque  hinc  rursus 
confirmatur,  et  insolubilius  efficitur  argu¬ 
mentum  illud,  quod  frustra  Calvinus  solvere 
conatus  est.  Nam  si  quod  sponte  fit,  licet 
necessario  fiat,  potest  esse' peccatum  pro¬ 
prie  dictum,  cur  non  vere  propricquc  pec- 
*Mnt  infantes,  furiosi,  pecudes? 

CAPUT  XV. 

Ad, fertur  et  defenditur  secundum  argumentum , 
pro  libero  arbitrio  in  rebus  moralibus. 

Argumentum  secundum  Catholicorum  a 
Calvino  propositum,  atque  (ut  ipse  falso  cre¬ 
didit,  etiam  solutum)  tale  est  :  «  Si  non  sit 
in  homine  libertas  arbitrii,  nullus  erit  poenae 
aut  prajmio  locus,  id  autem  communi  totius 
hamani  generis  consensu ,  sensuque  refel¬ 
litur  ».  Quod  argumentum  depromptum  est 
ex  Augustino,  in  eodem  cap.  14.  ejusdem 
libri,  de  vera  religione. 

Ad  hoc  argumentum  Calvinus  tria  dicit. 
Primo,  fuisse  quidem  hanc  ratiocinationem 
Ghrysostomo  et  Hieronymo  familiarem,  ea¬ 
dem  tamen  usos  esse  quandoque  Pelagianos. 
Secundo ,  non  sequi ,  nullum  foi'e  locum 
poena;,  si  nulla  sit  in  homine  libertas  arbi¬ 
trii. 

Nam  poena  deb.etur  culpa; ;  culpa  vero  in 
nobis  residet,  et  a  nobis  manat  :  «  Quid 
enim  refert,  inquit,  libero  ne,  an  servili  ju¬ 
dicio,  modo  voluntaria  cupiditate  peccetur?  » 
Tertio  addit,  recte  bona  merita  excludi,  ex 
eo,  quod  non  sit  in  homine  liberum  arbi¬ 
trium  :  neque  id  esse  absurdum,  cum  testi¬ 
monio  sancti  Augustini,  Deus  non  coronet 
merita  nostra,  sed  munera  sua.  Et  citat  ali¬ 
quot  loca  S.  Augustini,  adjunctis  etiam  qui¬ 
busdam  testimoniis  divina;  Scriptura;.  Vi¬ 
deamus  nunc,  quid  ponderis  habeant  tria 
ista  dicta  Calvini. 

Ad  primum,  refero  alia  tria.  Primum,  dico, 
si  propterea  nos  Pclagiani  censendi  sumus, 
quoniam  utimur  argumento,  quo  utebantur 
olim  Pelagiani,  certe  Calvinus,  ejusque  so¬ 
dales  Manichaei  censendi  erunt ,  quoniam 
eodem  argumento,  quo  nos  utimur  contra 
Calvinum  utebantur  olim  Chrysostomus , 
Hieronymus,  Augustinus,  aliique  Patres  ve¬ 
teres,  contra  Manichaeos. 

Secundo,  quaero  a  Calvino,  quandoquidem 
ipse  dicit ,  eadem  argumento  usos  fuisse 
Hieronymum  et  Pelagium,  idem  ne  eos  pro¬ 
bare  |  voluisse,  an  diversa?  Nam  si  pro¬ 
bare  volebant  diversa,  non  erit  verum,  eo¬ 
dem  illos  argumento  usos.  Neque  enim  fieri 
potest,  ut  homines  non  stulti,  quales  certe 
non  erant  Hieronymus  et  Pelagius,  idem  ar¬ 
gumentum  ad  res  diversas  probandas  adhi¬ 
bere  voluerint.  Si  probare  volebant  idem ; 


idem  igitur  sentiebant  Hieronymus  ct  Pela¬ 
gius  ;  quomodo  igitur  Hieronymus  tam  acri¬ 
ter  pugnabat  contra  Pelagianos,  si  idem  cum 
Pelagio  sentiebat?  Sed  his  omissis. 

Dico  tertio,  ex  eodem  principio  duxisse 
argumentum  Patres  nostros,  et  Pelagium , 
sed  argumentum  Patrum  nostrorum  fuisse 
plane  ferreum,  Pelagii  vero  arundineum. 
Chrysostomus  enim  et  Hieronymus  contra 
Manicha;os  efficacissime  probant  ex  poenis  et 
praemiis  arbitrii  libertatem,  quod  nos  eorum 
Patrum  filii  modo  facimus ,  contra  Mani¬ 
chaeorum  filios  Calvinistas  ;  et  idem  fecerunt 
Augustinus ,  aliique  Patres  omnes  contra 
eosdem  haereticos  Manichaeos,  quorum  tes¬ 
timonia  suo  loco  proferentur. 

Pelagiani  autem  ex  poenis  et  praemiis  pro¬ 
bare  nitebantur,  non  liberum  arbitrium  non 
esse,  sed  gratia  non  indigere,  sic  enim  ex 
Pelagianis  Calvinus  ipse  refert ;  «  Si  gratia 
Dei  in  nobis  agit,  illa  ergo  non  nos,  qui  non 
laboramus,  coronabitur  ».  Quod  argumen¬ 
tum  non  minus  debile  est,  quam  contrarium 
Calvinistarum,  qui  ex  gratiae  necessitate  con¬ 
tendunt,  nullam  esse  arbitrii  libertatem.  Si¬ 
quidem  adjutorium  gratiae,  et  libertas  ar¬ 
bitrii  non  pugant  inter  se,  neque  unum  al¬ 
terum  destruit  aut  impedit,  sed  mirifice 
potius  alterum  juvatur  ab  altero,  quemad¬ 
modum  infirmus  et  baculus.  Neque  enim 
infirmus  sine  baculo  ambulare  potest,  ipse 
tamen  adjutus  baculo  vere  ambulat,  ct  li¬ 
bere  etiam  ambulat’,  cum  possit,  si  velit, 
non  ambulare.  Atque  haec  de  primo  Calvini 
dicto. 

Ad  Secundum  breviter  respondeo,  Calvi¬ 
num  peccatum  illud  committere,  quod  dia¬ 
lectici  vocant  petitionem  principii.  Assumit 
enim  id,  quod  probare  debuisset,  culpam 
videlicet  in  nobis  residere,  et  a  nobis  pro- 
manare,  etiamsi  necessitate  adacti  operemur, 
nec  peccatum  ulla  ratione  vitare  possimus. 
Id  enim  est  positum  in  controversia,  sitne 
vera  culpa,  quae  vitari  non  potest. 

Cum  autem  rogat,  quid  referat,  libero  ne, 
an  servili  judicio,  modo  voluntaria  cupiditate 
peccetur?  Respondeo,  tantum  referre,  quan¬ 
tum  interest  inter  hominem  et  pecudem. 
Nam  quemadmodum  animal  est  genus  ad 
hominem  et  pecudem ;  ita  voluntarium , 
id  est,  spontaneum,  ad  liberum  et  non  libe¬ 
rum.  Itaque  homo  peccat,  quia  sponte  libe- 
reque  agit ;  pecudes  non  peccant ,  quia 
spontanee,  sed  non  libere  operantur. 

Ad  Postremum  Calvini  dictum  respondeo, 

ipsum  a  se  destrui,  atque  everti.  Nam  si  non 
est  locus  bono  merito  sine  libero  arbitrio, 
eadem  ratione  non  erit  locus  malo  merito, 
eadem  enim  libertas  ad  bonum  et  malum 
meritum,  ad  praemium  et  paenam  requiritur. 
Itaque  cum  Calvinus  ad  argumentum  illud, 
si  nulla  est  arbitrii  libertas,  nullus  erit  poenae 
aut  praemio  locus ,  negat  consecutionem 
quantum  ad  poenas,  et  concedit  quantum  ad 
praemia,  una  parte  responsionis  alteram 
evertit. 

At  rfortasse  non  fuit  tam  ineptus,  ut  cum 
negasset  consecutionem  quoad  poenas,  eam- 
dem  postea  concederet  quoad  praemia.  En 
igitur  verba  ipsius  libri  secundi  Institut.  cap. 
5.  §.  2.  «  Acute  sane,  inquit,  hoc  animad¬ 
vertunt,  nullum  jam  superesse  locum  me¬ 
ritis,  si  non  ex  liberi  arbitrii  fonte  prodeunt. 
Sed  quod  istud  tantopere  dissentaneum  esse 
ducunt,  longe  aberrant,  Neque  enim  dubitat 
Augustinus  passim  pro  necessario  ducere, 
quod  uti  nefas  confiteri  putant  » .  Haec  ille. 
Qui  sicut  inepte  partem  consecutionis,  par¬ 
tem  negavit,  ita  non  sine  magna  fraude  tes¬ 
timonia  Augustini  et  Scripturae  adducit,  ut 
merita  bonorum  operum  destruat.  Nam  cum 
probare  deberet,  nulla  esse  merita  humana, 
etiam  adjuvante  gratia  Dei,  ut  inde  arbitrii 
libertatem  everteret :  ipse  probat,  nulla  esse 
bona  merita,  sine  gratia,  quod  nemo  Catho¬ 
licorum  negat. 

Loca  quae  ipse  adducit,  haec  sunt.  Pri¬ 
mum,  ex  epist.  52.  ad  Macedonium  :  «  Me¬ 
rita  quorumlibet  hominum  quae  sunt?  quando 
ille  non  cum  mercede  debita,  sed  cum  gra¬ 
tuita  venit,  omnes  peccatores  solus  a  pec 
cato  [liber,  et  liberator  invenit  ».  Alterum, 
ex  praefatione  in  Psalm.  xxx,i.  «  Si  redditur 
tibi  quod  debetur,  puniendus.  Quid  ergo 
fit?  non  tibi  reddidit  Deus  debitam  poenam, 
sed  donavit  indebitam  gratiam  ».  Et  infra  : 
«  Si  vis  alienus  esse  a  gratia,  jacta  merita 
tua  ».  Tertium,  ex  concion.  2.  in  Psalm. 
lxx.  «  Nihil  es  per  te,  Deum  invoca;  tua 
peccata  sunt,  merita  Dei  sunt.  Supplicium 
tibi  debetur,  et  cum  praemium  venerit,  sua 
dona  coronabit,  non  merita  tua  ».  Quartum, 
ex  serm.  15.  de  verbis  Apostoli  :  «  Meritum 
ex  gratia,  non  gratia  ex  merito  est  » . 

His  omnibus  testinloniis  nihil  aliud  S.  Au¬ 
gustinus  docet ,  nisi  hominem  nihil  posse 
sine  gratia  in  ordine  ad  salutem,  et  nulla 
esse  merita  hominum,  quae  non  sint  Dei  mu¬ 


nera,  ratione  praecedentis  gratiae,  ut  ipse  ex 
plicat  in  lib.  de  gratia,  et  libero  arbitrio, 
cap.  6.  «  Si  merita  nostra,  inquit,  sic  intel- 
ligerent,  ut  etiam  ipsa  Dei  dona  esse  cognos¬ 
cerent,  non  esset  reprobanda  ista  sententia, 
quoniam  vero  merita  humana  sic  praedicant, 
ut  ea  ex  semetipso  habere  hominem  dicant, 
prorsus  rectissime  illis  dicitur,  dona  sua  co¬ 
ronat  Deus,  non  merita  tua,  si  tibi  a  teipso 
sunt.  Haec  enim  si  talia  sunt,  mada  sunt  : 
quae  mala  sunt,  non  coronat  Deus  ete  » . 

Itaque  non  alia  merita  humana,  S.  Augus¬ 
tinus  negat  coronari  a  Deo,  nisi  illa,  quae 
sint  in  nobis  a  nobis  sine  adjutorio  gratiae. 
Quod  cum  omnes  Catholici  amplectantur,  et 
praedicent;  mentitur  Calvinus,  cum  dicit, 
nos  putare  nefas,  confiteri  id,  quod  Augu¬ 
stinus  pro  necessario  ponit.  Non  negari  au¬ 
tem  ab  Augustino  merita  humana  respectu 
sempiternae  beatitudinis,  ex  illa  ipsa  epist. 
ad  Macedonium  (ut  alia  nunc  omittamus) 
Calvinus  discere  potuisset.  Nam  in  ea  sic 
loquitur  de  vita  aeterna  :  «  Hoc  piorum  prae¬ 
mium  est.  Et  infra :  Assuesce,  obsecro,  te, 
vir  bone ,  beatus  esse  interim  spe,  ut  sis 
etiam  re,  cum  pietati  perseverantissimae  re¬ 
tribuetur  merces  fcelicitatis  aeternae.  Et  in¬ 
fra  :  Bona  vita  nunc  agitur,  et  postea  prae¬ 
mium  ejus,  quae  nisi  aeterna  esse  non  potest, 
beata  vita  persolvitur.  Et  infra  :  Hic  sunt  vir- 
tutes  in  actu,  ibi  in  effectu,  hic  in  opere,  ibi 
in  mercede  »  (1).  Haec  ille. 

Pai'i  fide  citat  idem  Calvinus  tria  loca 
Apostoli,  duo  pro  se,  unum  contra  se.  Pro 
se  adducit  illa  :  Quos  praedestinavit ,  hos  vo¬ 
cavit ,  quos  vocavit ,  hos  justificavit;  quos  justi¬ 
ficavit,  hos  inaynificavit.  Rom.  vm.  Et  :  Quid 
habes,  quod  nonaccepistil  ad  Corinth.  iv.  (2)  ? 
Sed  quid  haec  (obseci*o)  faciunt  conti’a  vera  me¬ 
rita  Sanctorum?  Docet  Apostolus,  gratiam 
Deisemper  esse  necessariam,  in  principio,  in 
medio,  in  fine.  Quis  nostrum  hoc  negat? 
Docet  magnificari  justificatos,  quia  videlicet 
justificati  gratis,  opera  justa  [fecerunt,  qui¬ 
bus  debeiotur  corona  justitiae.  Quis  nostrum 
hoc  non  gratissime  confitetur?  docet  a  Deo 
nos  omnia  accepisse,  naturam,  gi'atiam, 
bona  merita,  vitam  aeternam,  neque  id  ullus 
Catholicorum  inficiatur.  Sed  sicut  bona  me¬ 
rita  nasci  ex  gratia,  ita  mcrcedem  ex  meri¬ 
tis  promanare,  non  dubitamus,  dicente  eo¬ 
dem  Aposto]p,  II  ad  Thimoth.  iv.  (quem 
locum  coptra  se  Calvinus  adducit)  Reposita 


(1)  Rom.  VIII,  30.  -  (2)  Corin.  IV,  7. 

est  mihi  corona  justitiae ,  quam  reddet  mihi  ih 
illa  die  justus  judex  (1). 

«  At  (inquit  Calvinus)  cur,  teste  Apostolo, 
coronantur  fideles?  quia  Domini  miseri¬ 
cordia  non  sua  industria,  et  electi,  et  vocati, 
et  justificati  sunt.  »  Sed  non  hoc  dicit  Apo¬ 
stolus,  neque  vocat  hoc  loco  vitam  aeternam, 
coronam  misericordiae,  sed  justitiae;  nec 
dicit  donari,  sed  reddi;  nec  reddi  a  Patre, 
sed  a  Judice;  nec  a  Judice  benigno,  sed 
justo.  Et  quamvis  verum  sit,  vitam  aeternam 
esse  donum  Patris  misericordiae  propter  gra¬ 
tiam  praecedentem,  juxta  illud  :  Gratia  Dei 
vita  wterjia ,  ad  Itom .  vi  (2),  tamen  verum 
est  etiam,  eanfesse  coronam  justitiae,  etreddi 
a  justo  judice  propter  opera  bona  :  «  Quo¬ 
niam  (ut  habetur  in  Concilio  Arausicano 
can.  18.)  merces  debetur  operibus,  si  fiant, 
sed  gratia,  quae  non  debetur,  praecedit,  ut 
fiant  ».  Haec  de  meritis,  nos  mpipqoK,  dicere 
coegit  a  Calvino  extra  rem  propositam  allata 
disputatio. 

Ut  igitur  redeamus  ad  rem,  argumentum 
illud  Catholicorum,  quod  sumitur  ex  poenis, 
et  praemiis,  hac  ratione  confirmari  potest. 
Ratio  debiti,  sive  poenae,  sive  praemii  debi¬ 
tum  sit,  id  necessario  postulat,  ut  id  quod 
datur  sit  proprium.  Nam  si  quis  rem  non 
suam,  sed  alienam  donet,  nihil  ei  propterea 
jure  debebitur.  Non  est  autem  proprium,  nisi 
id,  cujus  domini  sumus  :  illius  vero  tantum 
domini  sumus,  quod  est  in  potestate  nostra, 
ita  ut  dare  vel  non  dare,  facere  vel  non  fa¬ 
cere  pro  arbitrio  valeamus. 

S.  Hilarius,  can.  6.  in  Matth.  «  De  nostro, 
inquit,  est  beata  illa  mternitas  promerenda, 
praestandumque  est  aliquid  ex  proprio  ».  Et 
S.  Paulinus,  in  epist.  2.  ad  Severum  :  «  Qua; 
nobis,  inquit,  est  gratia,  si  in  alieno  tantum 
fideles  fuerimus,  nisi  de  proprio  servia¬ 
mus?  »  Ipse  etiam  B.  Paulus  ideo  dixit,  ad 
Itom.  vil.  Si  quod  nolo  facio ,  jam  non  eejo 
operor  illud  (3).  Quoniam  non  est  nostrunt , 
neque  nes  proprie  facimus,  nisi  quod  libere 
facimus.  Quocirca  tametsi  bestia;  nobis  mul¬ 
tis  in  rebus  utilissime  serviant,  nihil  tamen 
eis  praunii  deberi  putamus,  quoniam  non 
libere,  sed  ex  necessitate  deserviunt.  Per¬ 
spicuum  igitur  est,  si  nulla  sit  libertas  arbi¬ 
trii,  nullum  fore  (ut  initio  dicebamus)  poenis, 
aut  praemiis  locum,  frustra  Calvinum  in  hujus 
argumenti  solutione  sudasse. 


CAPUT  XVI. 

Proponitur  et  defenditur  tertium  argumentum 
pro  libero  arbitrio  in  moralibus. 

Argumentum  tertium  a  Calvino  pro  Catho¬ 
licis  allatum,  hoc  est ;  «  Si  non  esset  in  ho¬ 
minibus  libertas  arbitrii,  nou  essent  alii  boni, 
alii  mali,  sed  omnes  boni,  aut  onpnes  mali, 
et  si  essent  omnes  boni,  non  essent  alii  aliis 
meliores,  sed  omnes  a;que  boni ;  et  si  essent 
omnes  mali,  non  essent  alii  aliis  pejores,  sed 
omnes  a;que  mali.  Id  autem  falsum  esse  tam 
aperte -experientia  docet,  ut  nulla  ratione  ne¬ 
gari  possit  i) .  < . 

Respondet  Calvinus,  hoc  argumentum  esse 
acceptum  ex  Chrysostomo,  hom.  2.  in  Genes, 
ct  Ambrosio  (seu  potius)  Prospero  in  lib.  u. 
de  vocatione  gentium  cap.  4.  tamen  non  esse 
solidum,  propterea  quod  diversitas  bonorum 
et  malorum,  qua;  in  hominibus  cernitur,  non 
oriatur  ex  libero  arbitrio,  sed  ex  electione 
divina.  Homines  enim  in  statu  natura;  cor¬ 
rupta;,  omnes  esse  malos,  sed  placuisse  Deo, 
alios  ex  illis  electione  sua  bonos  facere,  alios 
relinquere  ut  sint  mali. 

At  nos  in  primis  existimamus,  Calvinum 
non  asgre  laturum,  si  velimus  potius  Chry- 
sostomum  et  Prosperum  sequi,  ct  audire, 
quam  ipsum,  praesertim  cum  rem  eandem 
post  Chrysostomum  et  ante  Prosperum , 
scripserit  Augustinus  in  libro  de  spiritu  et 
littera  cap.  34.  Deinde  dicimus,  argumentum 
illud  Catholicorum  solidissimum  esse,  neque 
per  divinam  electionem  et  reprobationem 
ullo  modo  posse  dissolvi.  Nam  electio  divina, 
ut  homines  faciat  bonos,  pra;requirit  in  illis 
arbitrii  libertatem.  Alioquin  etiam  infantes 
et  furiosos  immo  etiam  boves,  et  equos  pos¬ 
set  electio  facere  bonos  moralitei’,  si  libertas 
arbitrii  ad  moralem  bonitatem  non  require¬ 
retur.  Itaque  recte  scribit  sanctus  Bernardus, 
initio  libri  de  gratia  et  libero,  arbitrio,  sine 
altero  horum,  salutem  perfici  non  posse. 
Nam  si  non  est  liberum  arbitrium,  non  est 
quod  salvetur:  si  non  est  gratia,  non  est. nu¬ 
de  salvetur.  Et  eodem  modo  dici  potest,  si 
non  est  liberum  arbitrium,  non  est  quod 
bonum  fiat ;  si  non  est  gratia,  non  est  uude 
fiat;  non  igitur  essent  alii  boni,  alii  mali,  nisi 
esset  libertas  arbitrii. 


(1)  II  Tim.  IV,  8.  —  (:>)  Rom.  VI,  53.  -  (3)  Rom.  VII,  10. 

Praeterea  cur  inter  malos  alii  sint  aliis  de¬ 
teriores,  certe  non  potest  causa  referri  in 
electionem  divinam,  cum  illa  non  faciat,  sed 
sinat  esse  malos.  Unde  igitur  tanta  diversi¬ 
tas  inter  homines  malos,  ut  alii  multa  vitia 
detestentur,  quibus  alii  mirifice  delectantur, 
et  alii  modice,  alii  mediocriter,  alii  extreme 
sint  mali,  nisi  propter  arbitrii  libertatem? 

Denique  cur  inter  bonos  alii  proficiant  in 
dies  magis,  et  perseverent  usque  in  finem, 
alii  deficiant,  et  misere  cadant,  ac  pereant, 
non  potost  reddi  ratio,  nisi  sit  in  homine 
liberum  arbitrium .  Siquidem  electio  Dei 
nulli  est  causa  cadendi,  neque  Deus  ullum 
deserit,  nisi  prius  ab  illo  deseratur,  ut  S. 
Augustinus  docet,  in  lib.  de  natura  et  gratia 
cap.  26.  tract.  2.  in  Joan.  et  alibi.  Immo 
Scriptura  ipsa  hoc  docet,  in  ii.  lib.  Parali- 
pomenon  cap.  xv.  Dominus,  vobiscum  est ,  quia 
vos  fuistis  cum  illo  (1).  Vel  clarius  secundum 
interpretationem  septuaginta  virorum:  Quam- 
diu  vos  estis  cum  illo.  Si  dereliqueritis  eum , 
derelinquet  vos.  Et  in  Ps.  xxxvi.  Declina  a 
malo ,  et  fac  bonum ,  et  inhabita  in  saeculum 
saeculi ,  quia  Dominus  amat  judicium ,  et  non 
derelinquet  sanctos  suos  (2).  Illi  igitur  qui  fiunt 
ex  bonis  mali,  poterant  non  fieri,  quia  non 
desererentur  a  Deo,  nisi  prius  ipsi  desererent 
Deum,  ac  per  hoc  libere  fiunt  mali.  Quare 
nisi  esset  libertas  arbitrii,  ut  argumentum 
Catholicorum  recte  probat,  non  esset  ista, 
quam  cernimus  inter  homines  ,  bonorum, 
malorumque  diversitas. 

CAPUT  XVII. 

Proponitur  et  defenditur  argumentum  quar¬ 
tum ,  pro  libero  arbitrio  in  moralibus. 

Argumentum  quartum,  idemque  postre¬ 
mum,  quod  adfert  Calvinus  pro  Catholicis 
ejusmodi  est ;  «  Si  tollatur  liberum  arbitrium 
ab  humano  genere  in  actionibus  morum , 
simul  etiam  tolli  neccsse  erit  cohortationes, 
objurgationes,  laudes,  vituperationes,  prae¬ 
cepta,  consilia,  monita  et  alia  id  genus.  Quor¬ 
sum  enim  laudes,  aut  vituperes,  admoneas, 
praecipias,  reprehendas,  horteris,  si  non  pos¬ 
sunt  homines  aliud  facere,  quam  faciunt?  » 

Respondet  Calvinus  duobus  modis.  Pri¬ 
mum  admonet,  ut  contenti  simus  exemplis 
Christi  et  Sanctorum.  Christus  enim  dixit  : 
Sine  me  nihil  potestis  facere,  Joan.  xv.  et  ta 


men  hortabatur  et  corripiebat  omnes.  Apo¬ 
stolus  quoque  testatus  est,  Rom.  ix.  Non  esse 
currentis ,  neque  volentis ,  sed  miserentis  Dei. 
Et  I  ad  Corinth.  m.  Neque  qui  plantat  esse 
aliquid ,  neque  qui  rigat  (3),  et  tamen  hortari 
et  corripere  omnes  non  cessabat.  Ipsi  etiam 
Prophetae  hartabantur  et  corripiebant  ho¬ 
mines  assidue,  et  tamen  clamabant,  proprium 
esse  Dei  circumcidere  corda,  et  pro  lapideis 
dare  carnea.  Denique  S.  Augustinus  propter 
hanc  ipsam  objectionem  scripsit  integrum 
librum ,  quem  nominari  voluit  de  corre¬ 
ptione.  et  gratia.  In  quo  libro  cap.  3.  sic  ait: 
«  0  homo  in  praeceptione  cogosce,,  quid  de¬ 
beas  habere ;  in  correptione  cognosce,  tuo  te 
vitio  non  habere ;  in  oratione  cognosce,  unde 
accipias  quod  vis  habere».  Et  cap.  6.  «Cor¬ 
ripiatur  origo  damnabilis,  ut  ex  dolore  cor¬ 
reptionis  voluntas  regenerationis  oriatur, 
si  tamen  qui  corripitur,  filius  est  promis¬ 
sionis  » . 

Deinde  respondet,  porreptiones  et  exhor¬ 
tationes  utiles  esse,  etiam  si  non  adsit  libe¬ 
rum  aabitrium,  nam  reprobis  adhiberi  ad 
flagellum  couscientiee  in  hac  vita,  et  ad  te¬ 
stimonium  in  alia,  ut  inexcusabiles  ad  Domini 
tribunal  efficiantur :  electis  autem  ut  per  ver¬ 
bum  exterius  excitentur,  sicut  per  spiritum 
intus  illuminantur,  et  ad  gratiam  recipien¬ 
dam  per  externam  verbi  correptionem  prae¬ 
parentur.  Sed  utraque  Calvini  responsio 
parvo  negotio  refutari  potest. 

Quod  enim  ad  priorem  attinet,  nos  ex 
Christi  et  Sanctorum  exemplis  liberum  arbi¬ 
trium  efficaciter  probari  existimamus.  Quo¬ 
niam  enim  nemo,  nisi  prorsus  judicio  ca- 
reat,  hortatur,  aut  corripit  infantes,  vel  in¬ 
sanos,  sed  solum  adultos  et  mentis  compo¬ 
tes,  colligimus  eos  dumtaxat  hortationis  et 
correptionis  capaces  esse,  qui  liberi  arbitrii 
usum  habent  :  non  enim  aliud  interest,  inter 
homines  insanos  et  sanos,  nisi  quod  illi  more 
pecudum,  naturali  quodam  instinctu  ferun¬ 
tur,  nec  possunt  aliter  facere :  isti  libero 
judicio  eligunt  quid  agant,  et  possunt,  si  ita 
libitum  fuerit ,  non  eligere.  Itaque  simile 
esset  hortari  hominem  non  liberam,  ad  eli¬ 
gendum  bonum,  et  corripere,  si  non  eligat ; 
ac  si  quis  hominem  in  carcere  conclusum, 
hortaretur  ad  currendum  per  campos,  et  re¬ 
prehenderet  si  non  pareret. 

Refellit  hanc  similitudinem  Calvinus ;  aliud 
enim  esse  dicit,  hominem  tyrannice  ligatum 
ab  alio,  non  posse  per  campos  discurrere  : 


(I)  II  Par.  XV,  2.  —  (2)  Psal.  XXXVI,  27.  —  (3)  Joan.  XV,  5;  Rom.  IX,  15;  I  Corin.  111,  7. 

aliud,  hominem  proprio  vitio  effectum  ma¬ 
lum,  jam  non  posse  eligere  bonum.  At  finge 
aliquem,  qui  sua  culpa  in  puteum  lapsus 
fuerit ;  utrum  is  recte  admoneretur,  ut  exiret 
et  objurgaretur  nisi  pareret?  Objurgaretur 
quidem  recte,  quod  in  puteum  se  dejecisset, 
cum  in  potestate  haberet,  non  se  dejicere ; 
at  non  recte  objurgaretur,  quod  non  inde 
emergeret,  si  id  jam  in  ejus  potestate  non 
esset. 

Ad  objectiones  illas  ex  Scriptura  :  Sine  me 
nihil  potestis  facere.  Et  :  Non  est  volentis ,  ne¬ 
que  currentis.  Et  :  Neque  qui  plantat  est  ali¬ 
quid,  neque  qui  rigat.  Respondeo,  recte  pro¬ 
bari  his  testimoniis,  liberum  arbitrium  egere 
gratia  Dei.  Caeterum  eam  gratiam,  quse  ne¬ 
cessaria  est  ad  faciendum  quod  Deus  prae¬ 
cipit,  vel  ad  quod  hortatur,  nemini  deesse  ; 
et  ideo  (ut  S.  Leo  scribit  serm.  16.  de  pas¬ 
sione  Domini)  recte  Dominum  instare  prae¬ 
cepto,  quia  praecurrit  auxilio. 

Ad  objectionem  ex  Augustino,  in  lib.  de 
correptione  et  gratia,  Respondeo,  Augusti¬ 
num  in  toto  eo  libro  pro  certo  assumere, 
eis,  qui  corripiuntur,  non  deesse  auxilium 
gratiae,  quo  possint,  si  velint,  ex  correptione 
proficere.  Nam  cum  dicit,  cap.  3.  «  0  homo 
in  praeceptione  cognosce,  quid  debeas  ha¬ 
bere:  in  correptione  agnosce,  te  tuo  vitio 
non  habere;  in  oratione  cognosce,  unde  ac¬ 
cipias  quod  vis  habere  » .  Certe  non  dubitat, 
ei  qui  corripitur,  et  jubetur  orare,  auxilium 
non  deesse,  quo  possit  orare.  Et  cum  cap.  5. 
dicit :  «  Quicumque  corripi  non  vis,  ideo  cor¬ 
ripiendus  est,  quia  corripi  non  vis;  non  vis 
enim  tibi  tua  vitia  demonstrari  »  ;  pro  com¬ 
perto  ponit,  eum  hominem,  qui  reprehendi¬ 
tur,  quia  non  vult  corripi,  potuisse  velle 
correptionem  admittere.  Et  cap.  6.  cum  di¬ 
cit  :  «  Corripiatur  origo  damnabilis,  ut  ex 
dolore  correptionis  voluntas  regenerationis 
oriatur  »  ;  sine  dubio  ut  certum  sumit,  eum 
qui  corripitur,  posse  dolere  et  erubescere, 
et  ex  eo  dolore  concipere  desiderium  vitee 
melioris.  Alioqui  stultissimus  esset,  qui  ea 
de  causa  corriperet  peccatorem,  ut  in  eo  ex 
dolore  correptionis  oriretur  voluntas  rege¬ 
nerationis,  nisi  crederet  eum  posse  dolere, 
si  velit;  alias  enim  adhiberet  causam,  quam 
sciret  nihil  efficere  posse.  Rla  vero  correctio 
«  si  tamen  is,  qui  corripitur,  filius  est  pro¬ 
missionis  »  non  significat  eum,  qui  non  est 
filius  promissionis,  non  posse  converti,  sed 
non  convertendum  re  ipsa,  licet  converti 
possit.  Nam  idem  Augustinus  in  eodem  libro 
cap.  7.  apertissime  scribit,  posse  perseverare 


etiam  eos,  qui  re  ipsa  non  sunt  persevera¬ 
turi,  et  merito  argui  et  puniri,  quia  non  per¬ 
severant.  «  Potest  enim,  inquit,  dici  ei,  In 
eo  quod  audieras  et  tenueras,  perseverares, 
si  velles.  » 

Ac  ut  clarissime  perspiciatur,  librum  hunc 
de  correptione  et  gratia,  nihil  omnino  Cal¬ 
vini  causam  adjuvare,  observandum  est, 
eodem  tempore  scripsisse  Augustinum  li¬ 
brum  de  correptione  et  gratia,  et  librum  de 
gratia  et  libero  arbitrio,  et  epistolam  46. 
omnia  enim  haec  scripta  sunt  ad  Valenti- 
num,  occasione  quorumdam  ejus  Monacho¬ 
rum,  qui  gratiam  Dei  sic  defendebant,  ut  li¬ 
berum  arbitrium  denegarent.  In  epist.  igitur 
illa  46.  ad  Yalentinum  utitur  Augustinus, 
hoc  ipso  nostro  argumento,  quod  Calvinus 
ex  Augustino  solvere  nititur  :  «  Nisi  esset, 
inquit,  liberum  voluntatis  arbitrium ,  non 
diceretur  in  Psalmo,  Intelligite  insipientes 
in  populo,  et  stulti  aliquando  sapite.  »  Ubi 
probat  Augustinus,  ex  admonitione  et  cor¬ 
reptione  liberum  arbitrium.  Et  similia  habet 
in  lib.  de  gratia  et  libero  arbitrio  cap.  2. 
Quomodo  igitur  credibile  est,  Augustinum 
in  libro  de  correptione  et  gratia  ad  Valen- 
tinum  scripto,  destruere  voluisse,  quae  scri¬ 
pserat  eodem  fere  tempore,  et  eadem  occa¬ 
sione  ad  eumdem  Valentinum?  atque  haec  de 
priore  responsione  Calvini. 

Yenio  ad  posteriorem,  in  qua  Calvinus  pro 
sua  summa  scientia  Dialecticae  principium 
petit.  Nam  cum  dicit,  reprobos  ideo  corri¬ 
piendos  esse,  tametsi  necessario  peccent,  ut 
correptio  sit  illis  in  hac  vita  flagellum  con¬ 
scientiae,  et  in  altera  testimonium,  quod  eos 
reddat  ad  tribunal  Domini  inexcusabiles, 
omnino  pro  certo  assumit,  id  quod  neces¬ 
sario  fit,  posse  esse  peccatum  proprie  di¬ 
ctum.  At  de  hoc  ipso  tota  nostra  controversia 
est.  Itaque  nego  correprionem  futuram  esse 
flagellum  conscientiae  illi,  qui  libertate  arbi¬ 
trii  careat,  nego  etiam  futurum  illum  coram 
Deo  inexcusabilem.  Immo  hoc  ipsum  illum, 
et  in  conscientia,  et  coram  Deo  facillime 
excusabit,  si  vere  dicere  poterit,  se  non 
libera  voluntate ,  sed  cogente  necessitate 
peccasse. 

At  inquit  Calvinus,  «  experientia  testatur, 
peccatores  etiam  perditissimos  sentire  fla¬ 
gellum  conscientiae,  quando  corripiuntur  ». 
Fateor  sed  hinc  libertas  arbitrii  apertissime- 
comprobatur.  Propterea  enim  flagellantur 
et, erubescunt,  quoniam  conscii  sunt  ipsi  sibi, 
se  potuisse  peccatum  vitare,  si  studium  ad¬ 
hibere  voluissent. 

Pari  ratione  altera  pars  ejusdem  respon¬ 
sionis,  queo  habet  corripi  electos,  ut  praepa¬ 
rentur  per  verbum  externum  ad  renova¬ 
tionem  internam,  confirmat  liberum  arbi¬ 
trium.  Nam  si  corripitur,  qui  peccavit,  ut 
praeparet  se  ad  renovationem,  ergo  qui  cor¬ 
ripitur,  non  vult  praeparari,  et  tamen  potest 
velle  praeparari  ad  renovationem;  si  enim 
vult  praeparari,  quorsum  corripitur?  Si  non 
potest  velle  praeparari,  nonne  etiam  frustra 
corripitur? 

Sed  non  solum  hac  posteriore  responsione 
Calvinus  argumentum  Catholicorum  non 
solvit,  sed  incidit  in  plures  laqueos,  unde  non 
facile  se  expediat.  Scripsit  enim  per  horta¬ 
tionem  praeparari  electos  ad  1'ecipiendam 
gratiam,  qua  ipsi  hortationi  pareant.  Nam 
haec  sunt  verba  ipsius  lib.  ii.  Institut.  cap.  5. 
§.  5.  (<  Ad  recipiendam  hanc  ipsam  gratiam, 
qua  fit  ut  hortationi  parcatur,  per  hortatio¬ 
nem  vult  nos  praeparari » .  Et  infra : «  Bifariam 
Deus  in  electis  suis  operatur,  intus  per  Spi¬ 
ritum,  extra  per  verbum  :  Spiritu  mentes 
illuminando,  corda  in  justitiae  amorem,  cul¬ 
tumque  fonnando ,  novam  eos  creaturam 
facit  :  verbo  ad  eamdem  innovationem  expe¬ 
tendam  ,  quaerendam ,  assequendam  exci¬ 
tat  i) .  Haec  ille. 

Ex  his  verbis  Sequitur  primo,  posse  homi¬ 
nem  sine  gratia  per  verbum  externum  prae¬ 
parari  ad  gratiam,  camque  expetere  et  quae¬ 
rere.  Nam.  distinguit  Calvinus  operationem 
verbi  ab  operatione  spiritus,  et  priorem  esse 
vult  operationem  verbi,  qua  homo  praepa¬ 
ratur  ad  gratiam,  posteriorem  operationem 
spiritus,  qui  gratiam  ipsam  adfert.  At  hic 
est  error  Pelagianus,  quem  Calvinus  refel¬ 
lere  se  velle  dicit.  Quomodo  igitur  non  pug¬ 
nat  secum,  qui  illum  ipsum  errorem  docet, 
quem  refutare  studet? 

Respondet  Calvinus  lib.  4.  adversus  Pi- 
ghium ,  ministerium  verbi  vocari  ministe¬ 
rium  spiritus,  quoniam  Deus  per  spiritum 
suum  insculpit  in  cordibus  hominum  id, 
quod  praedicator  verbi  non  ante,  nec  post, 
sed  simul  ad  aures  loquitur;  ita  simul  om¬ 
nino  fieri  externam  operationem  per  verbum, 
et  internam  per  spiritum. 

At  responsio  ista  non  solvit  nodum,  sed 
magis  ligat.  Nam  Deum  insculpere  in  cordi¬ 
bus  verbum  exhortationis,  vel  est- persua¬ 
dere  illud  efficaciter,  et  per  hoc  facere  ut 
homo  assentiatur;  vel  est  efficere,  ut  cogi¬ 
tetur,  vel  intelligalur,  non  tamen  persua¬ 


deatur.  Si  dixerit  primum,  pugnabit  liber 
iste  quartus  adversus  Pighium  cum  lib.  ir. 
Institutionis.  Nam  in  lib.  ir.  Institutionis  ut 
jam  citavimus,  disertis  verbis  Calvinus  dicit, 
per  verbum  hominem  praeparari  ad  illam 
gratiam  spiritus  desiderandam  et  quaeren¬ 
dam,  qua  fit,  ut  verbo  pareatur,  proinde 
priorem  esse  operationem  verbi  praepa¬ 
rantis,  quam  spiritus  intus  persuadentis  :  in 
lib.  autem  iv.  contra  Pighium  dicit,  utram- 
que  esse  simul,  et  sine  alia  praeparatione 
verbum  extra  prolatum  intus  a  spiritu  in¬ 
sculpi,  id  est,  efficater  persuaderi.  Si  dixerit 
secundum,  non  excludet  errorem  Pelagia- 
num.  Non  enim  satis  est  gratia  ad  cogitan¬ 
dum,  et  intelligendum  secundum  fidem 
Catholicam,  sed  requiritur  gratia  ad  deside¬ 
randum,  et  quaerendum,  et  omnino  ad  prae¬ 
parandum  se  ad  renovationem.  Neque  Au¬ 
gustinus  a  Pelagianismo  excusaret  eum,  qui 
diceret  post  verbum  exhortationis  ante  cor¬ 
poris  auditum  et  corde  perceptum,  posse 
suis  viribus  expetendo,  et  quaerendo  gra¬ 
tiam,  ad  eam  se  praeparare. 

Sequitur  secundo,  ex  illis  verbis  Calvini, 
supra  citatis,  posse  ante  renovationem  ho¬ 
minis,  quae  fit  per  spiritum  ex  ipso  homine 
aliquid  boni  exprimi,  desiderium  videlicet 
ipsius  renovationis,  et  praeparationem  ad 
e  -mdem.  At  hoc  aperte  repugnat  iis,  quae 
idem  Calvinus  scribit  in  eodem  ii.  lib.  In¬ 
stitut,  cap.  3.  §  G.  ubi  dicit,  nihil  unquam 
boni  ex  corde  humano  exprimi  posse,  nisi 
penitus  aliud  fiat  per  renovationem,  id  est, 
nisi  ex  lapideo  fiat  carneum.  Neque  enim 
negari  potest,  quin  sit  bona  praeparatio  et 
cupiditas  renovationis,  quae  fit  per  verbum 
in  corde  nondum  renovato. 

Sequitur  tertio,  praeparationem  istam  es¬ 
se  priorem  et  posteriorem  ipsa  renovatio¬ 
ne,  quae  tamen  repugnantia  sunt.  Nam  se¬ 
cundum  principia  Calvini,  et  omnium  hujus 
temporis  haereticorum,  renovatio  hominis 
fit  per  solam  fidem.  Fides  autem  secundum 
scripturas  praecedit  orationem.  «  Quomodo 
enim  invocabunt,  in  quem  non  credide¬ 
runt  »  ?  Rom.  x.  Et  praeterea  oratio  nisi  fiat 
ex  fide,  nihil  valet.  Renovatio  igitur  praece¬ 
dit  orationem,  ac  per  hoc  desiderium,  ct  in¬ 
quisitionem  et  praeparationem,  et  tamen 
praeparatio  desiderium,  et  inquisitio  prae¬ 
cedunt  renovationem,  quia  nemo  se  praepa¬ 
rat  ad  id,  quod  jam  habet ;  neque  desiderat, 
quod  jam  accepit ;  neque  inquirit,  quod  jam 


(»)  Rom.  X,  14. 

invenit.  Praeparatio  igitur  praecedit  renova¬ 
tionem,  et  renovatio  praeparationem. 

CAPUT  XVIII. 

Prima  classis  Scripturarum  pro  libero  arbi¬ 
trio  in  moralibus. 

In  secundo  ordine  argumentorum  Catho¬ 
licorum  collocantur  a  Calvino  testimonia 
Scripturarum,  qua;  ipse  revocat  ad  quinque 
classes,  ut  multa  argumenta  unica  respon¬ 
sione  confutet. 

Prima  igitur  classis  continet  ea  testimonia* 
quae  praecipiunt  aliquid  homini  faciendum, 
vel  non  faciendum,  Talia  sunt  :  Non  habebis 
Deos  alienos ,  Non  assumes  nomen  Dei  tui  in 
vanum ,  Honora  patrem  tuum,  et  matrem 
luam.  Et  alia  quae  numerantur,  Exod.  xx. 
Cujus  generis  testimonia  colligit  Augustinus 
usque  ad  triginta  duo  in  lib.  de  gratia  et 
libero  arbitrio  cap.  2.  Ex  his  testimoniis  con¬ 
ficitur  hoc  argumentum.  «  Praeceptum  est 
regula  bene  vivendi,  frustra  autem  datur  re¬ 
gula  ei,  qui  non  potest  deficere,  aut  non  po¬ 
test  non  deficere,  solum  liberum  arbitrium 
est,  quod  in  via  morum  potest  deficere,  et 
non  deficere ;  igitur  frustra  homini  prae¬ 
ceptum  a  Deo  datur,  si  caret  libero  arbitrio, 
nihil  autem  facit  Deus  frustra,  igitur  non 
caret  homo  libero  arbitrio  » . 

Respondet  ad  hoc  argumentum  Calvinus, 
sed  ita  respondet,  ut  multa  dicendo  nihil 
dicat.  Ait  primum,  legem  non  esse  frustra, 
quamvis  detur  homini  carenti  libero  arbitrio, 
quoniam  non  datur  solum  ut  sit  norma  vi¬ 
vendi,  sed  propter  alias  etiam  causas,  qua¬ 
rum  una  est,  ut  per  eam  cognoscatur  pecca¬ 
tum,  ut  Apostolus  scribit  ad  Rom.  m.  Ait 
secundo,  in  scripturis  non  tantum  inveniri 
legem  praecipientem,  sed  etiam  promissio¬ 
nem  gratiae  adimplentis,  ut  hinc  intelliga- 
mus  legis  impletioncm  non  esse  ex  libero 
arbitrio,  sed  ex  dono  gratiae.  Atque  hoc  fu¬ 
sissime  probat  ex  divinis  litteris,  et  S.  Au¬ 
gustini  testimoniis.  Ad  extremum  concludit, 
legem  esse  impossibilem,  et  non  inde  pro¬ 
bari  libertatem  arbitrii,  sed  gratiae  necessi¬ 
tatem. 

Sed  prior  illa  responsio  satis  frigida  est. 
Nam  etiamsi  lex  habeat  multos  fines,  tamen 
habet  etiam  istum,  ut  sit  norma  vivendi,  et 
ratione  hujus  finis  exigit  in  homine  necessa¬ 
rio  arbitrii  libertatem.  Deinde,  nonne  hoc 


ipsum,  quod  est  per  legem  cognosci  pecca¬ 
tum,  et  legem  normam  esse  vivendi,  in  idem 
recidunt  ?  ideo  enim  datur  lex,  per  quam 
cognoscatur  peccatum,  ut  cognitum  vitetur, 
et  hoc  modo  sit  lucerna  pedibus  nostris,  et 
regula  recte  videndi. 

At  (inquit  Calvinus)  Apostolus  dicit,  datam 
esse  legem,  ut  superabundet  peccatum,  ad 
Rom.  v.  Respondeo,  non  esse  Apostoli  men¬ 
tem,  legem  datam  fuisse  a  Deo,  ut  per  eam 
peccatum  cresceret ;  nam  si  ita  esset,  lex 
mala  fuisset,  et  tamen  idem  Apostolus  ad 
Roman.  vii.  dicit  :  Lex  quidem  sancta ,  et 
mandatum  sanctum,  et  justum ,  et  bonum  (I). 
Significat  igitur  eo  loco  B.  Paulus,  legem 
datam  quidem  fuisse  ad  peccatum  vitandum, 
sed  non  potuisse  efficere  ut  peccatum  vita¬ 
retur,  sed  contra  potius  occasionem  fuisse 
per  accidens,  ut  peccatum  superabundaret. 
Quoniam  enim  ut  ille  ait  :  «  Nitimur  in  ve¬ 
titum  semper,  cupimusque  negata  ».  Homi¬ 
nes  peccato  primi  hominis  depravati  occa¬ 
sione  accepta,  ex  prohibitione  legis  magis  ad 
peccandum  exarserunt.  Itaque  B.  Paulus  bis 
repetit  in  illo  cap.  7.  occasione  accepta  per 
legem  peccatum  magis  invaluisse. 

Illud  igitur  «  ut  »,  non  significat  causam, 
sed  eventum,  cum  dicitur,  lex  subintravit,  ut 
abundaret  peccatum.  Similis  locus  est  in  lib. 
III  Regum  cap.  17  :  Quid  mihi  et  tibi  vir 
Dei  ?  intrasti  ad  me,  ut  interficeres  filium  me¬ 
um  (2).  Sciebat  illa  sine  dubio,  non  ad  hoc 
venisse  Heliam,  ut  inter  ficeret  filium  ejus,  sed 
significare  voluit,  occasione  praesentiae  viri 
tam  sancti  et  justi,  non  potuisse  peccata  sua 
manere  diutius  impunita ,  et  ideo  interfe¬ 
ctum  a  Deo  filium  suum,  quasi  ad  hoc  ipsum 
propheta  venisset.  Sic  igitur  dicit  B.  Paulus, 
occasione  legis  peccata  crevisse,  quasi  ad 
hoc  ipsum  data  lex  fuisset.  Et  eumdem  sen¬ 
sum  habent  illa  omnia  :  «  Lex  iram  operatur, 
littera  occidit,  virtus  peccati  lex  ».  Et  si¬ 
milia. 

Posterior  Calvini  responsio  plane  est  extra 
rem.  Non  enim  disputamus  hoc  loco,  possit 
ne  lex  solis  natura;  viribus  adimpleri,  nec 
ignoramus,  auxilium  gratia?  esse  modis  om¬ 
nibus  necessarium,  cum  lex  sola  non  faciat 
justos,  sed  contra  potius  per  gratiam  justifi¬ 
cati  faciant  legem.  Sed  quaestio  nostra  est, 
utrum  posito  auxilio  gratia;,  homo  sit  vere 
liberi  arbitrii,  ita  ut  possit  legem  implere, 
vel  eamdem,  si  maluerit,  praevaricari.  Quo¬ 
modo  si  quis  quaerat,  an  possit  homo  pro 


(1)  Rom.  VII,  12.  -(2)  III  Reg.  XVII,  18. 

arbitrio  videre,  et  non  videre ;  non  oportet 
objicere,  quid  si  lumen  absit  ?  intelligitur 
enim  queestio  positis  omnibus  quce  necessa¬ 
rio  requiruntur. 

Nos  igitur  dicimus,  posito  auxilio  necessa¬ 
rio,  quodcumque  illud  sit,  hominem  vere, 
proprieque  liberum  esse  in  moralibus,  at¬ 
que  id  probamus,  quoniam  alioqui  lex  om¬ 
nis  frustra  data  esset.  Ad  hoc  autem  Calvi¬ 
nus  nihil  omnino  respondit,  sed  aliam  quae, 
stionem,  satis  callide,  pro  suo  more  divertit. 

Porro  nostrum  argumentum  efficassimum 
esse,  vel  ex  eo  cognosci  potest,  quod  eo  pe¬ 
ne  solo  utitur  S.  Augustinus  in  libro  de  gra¬ 
tia  et  libero  arbitrio,  ad  illud  ipsum  proban¬ 
dum  adversus  imperitos  quosdam  monachos, 
quod  nos  adversus  Calvinistas  probare  con¬ 
tendimus.  Sic  enim  ait  cap.  2  :  «  Revelavit 
nobis  Deus  per  Scripturas  sanctas,  esse  in 
homine  liberum  voluntatis  arbitrium.  Quo¬ 
modo  autem  revelaverit,  commemoro  non 
humano,  sed  divino  eloqrno.  Primum  quia 
ipsa  divina  praecepta,  homini  non  prodes¬ 
sent  nisi  haberet  liberum  voluntatis  arbi¬ 
trium  ».  Et  infra  :  «  Quomodo  jubet,  si  non 
est  liberum  arbitrium  »  ?  Et  infra  :  «  Jam 
multa  mandata  quid  ostendunt,  nisi  liberum 
arbitrium  voluntatis  humanae  »  ?  Et  infra  : 
«  Nempe  ubi  dititur,  noli  hoc  et  noli  illud, 
et  ubi  ad  aliquid  faciendum,  vel  non  facien¬ 
dum  in  divinis  monitis  opus  voluntatis  ex¬ 
igitur,  satis  liberum  demonstratur  arbi¬ 
trium  ».  Haec  ille. 

CAPUT  XIX. 

Secunda  classis  Scriptui- arum  pro  libero 
arbitrio  in  moralibus. 

Altera  classis  continet  ea  testimonia  Scri¬ 
pturarum,  quibus  promittitur  nobis  aliquid 
a  Deo  sub  conditione,  si  voluerimus.  Isaiaei. 
Si  volueritis  et  audieritis  me ,  bona  terrae  co¬ 
medetis  ;  si  nolueritis ,  gladius  devorabit  vos. 
Amos  v.  Quaerite  bonitatem ,  et  non  malitiam , 
et  vivetis.  Matth.  xix.  Si  vis  ad  vitam  ingredi, 
serva  mandata  (1).  Ex  his,  et  aliis  similibus 
locis,  quae  in  Scriptura  passim  occurrunt, 
tale  conficitur  argumentum :  u  Aut  est  in 
potestate  nostra  praestare  conditionem  obla¬ 
tam,  aut  non  est :  si  detur  primum,  demon¬ 
stratur  liberum  arbitrium ;  si  secundum,  illa 
non  est  vere  sub  conditione  permissio,  sed 
manifesta  irrisio.)  Non  secus  ac  si  quis  bra- 


vium  proponeret,  ac  praeconis  voce  clamari 
juberet,  ut  qui  voluerint,  currant,  dandum 
enim  bravium  ei,  qui  caeteros  currendo  su¬ 
peraverit  :  deinde  paucos  quosdam  vi  tra¬ 
heret  ad"  bravium,  alios  vinculis,  et  catenis 
constringeret,  ne  se  commovere  possent». 

Respondet  Calvinus,  non  esse  absurdum, 
ut  Deus  aliquid  sub  impossibili  conditione 
polliceatur.  Constare  enim  ipsi  rationem 
suam  cur  hoc  faciat.  Nam  impiis  quidem 
proponere  ejusmodi  promissa,  \it  eis  quam 
sint  indigni  divina  benignitate  testetur ;  sicut 
etiam  pra3ceptis  suis  eosdem  pungit,  ne  ni¬ 
mis  Suaviter  in  peccatis  delicientur.  Piis  au¬ 
tem  easdem  promissiones  proponere,  ut  quia 
praeceptis  ignavia  nostra  non  satis  acuitur, 
promissionum  dulcedine  ad  eorum  amorem 
alliciamur. 

At  non  quaerimus  nos  hoc  loco,  cur  Deus 
promissiones  offerat  piis,  vel  impiis  :  sed 
contendimus,  non  posse  recte  promitti  ali¬ 
quid  sub  conditione,  nisi  ei  qui  libero  utatur 
voluntatis  arbitrio.  Et  re  vera  si  Deus  pro¬ 
poneret  impiis  impossibilem  conditionem, 
ut  eis  testaretur,  quam  sint  indigni  benigni¬ 
tate  divina,  illa  conditionis  oblatio  ironice 
exponi  deberet,  et  esset  (ut  diximus)  non 
tam  conditio,  quam  irrisio.  Neque  enim  fleri 
potest,  ut  aliquis  sciens,  et  prudens  proprie 
loqui  intendat,  cum  aliquid  faciendum,  vel 
non  faciendum  sub  impossibili  conditione 
proponit. 

At  loca  illa  Scripturae  nullus  adhuc  ironice 
exposuit,  sed  omnes  proprie.  Neque  possunt 
ironice  exponi,  nisi  vis  maxima  divinis  lit¬ 
teris  adferatur.  Certe  enim  interrogatus 
Dominus,  qua>  esset  ad  salutem  via,  nul¬ 
lam  causam  habuit  ironicse  responsionis. 
Proinde  Magister  bonus  vere,  proprieque 
respondit,  cum  ait  :  Si  vis  ad  vitam  ingredi, 
serva  mandata.  Et  infra:  Si  vis  perfectus  esse, 
vade  et  vende  omnia  etc.  Deinde,  si  Deus 
promissiones  sub  conditione  impassibibili  of¬ 
fert  impiis,  ut  eis  indignitatem  eorum  teste¬ 
tur  ;  vel  possunt  impii  ex  hoc  testimonio  di¬ 
vino  proficere,  cogitando  videlicet  suam  in¬ 
dignitatem,  et  inde  timorem,  ac  dolorem 
concipiendo,  seque  coram  Deo  humiliandp  ; 
vel  non  possunt,  quia  videlicet,  aut  noa  in- 
telligunt  testimonium  divinum,  aut  contem¬ 
nunt  :  si  possunt,  ergo  habent  liberum  ar¬ 
bitrium  ;  si  non  possunt,  igitur  inutile  est 
ejusmodi  testimonium,  ac  frustra  adhibetur. 
Et  re  vera  impii  non  intelligunt  indignitatem 


(1)  Isai.  I,  19;  Amo.  V,  14;  Matth.  XIX,  17. 

suam,  nec  ullo  modo  existimant,  promissio¬ 
nes  divinas  ad  hoc  sibi  offerri,  ut  testimo¬ 
nium  habeant  indignitatis  suae.  Quare  sine 
causa  Deus  hoc  testimonium  illis  daret. 

Denique  certum  est,  saltem  piis,  non  of¬ 
ferri  promissiones  sub  conditione  ironice  et 
irrisorie,  sed  vere  ac  proprie :  poterunt  igitur 
pii  pro  arbitrio  conditionem  implere,  vel 
etiam  non  implere.  Id  enim  est  proprium 
verse  conditionis,  ut  dependeat  ab  arbitrio 
ejus,  cui  proponitur.  Itaque  sicut  promissio 
ad  amorem  praeceptorum  accendit  animos 
piorum,  quod  nos  Calvino  minime  negamus, 
ita  conditio  demonstrat  arbitrii  libertatem, 
quod  nobis  Calvinus  vicissim  negare  non 
debet,  nec  potest,  si  rationem,  et  naturam 
verae  conditionis  intelligat. 

CAPUT  XX. 

Tertia  classis  Scripturarum  pro  libero  arbitrio 
in  moralibus 

Tertia  classis  testimonia  illa  complectitur, 
quse  docent  per  hominem  stetisse,  quo  minus 
bene  ageret,  et  peccata  vitaret.  Numer.  xiv. 
Amalec ,  et  Chananseus  ante  vos  sunt ,  quorum 
gladio  corruetis,  eo  quod  nolueritis  acquiescere 
Domino.  Deuter.  xxx.  Mandatum,  quod  ego 
praecipio  tibi  hodie,  non  supra  te  est.  Isaise  v. 
Quid  potui  vineae  meae  facere,  et  non  feci  ? 
Ilieremise  vix.  Haec  gens  non  audivit  vocem 
Domini  Dei  sui,  nec  recepit  •  disciplinam , 
ideo  projecta  est  a  Domino.  Et  cap.  xxxil. 
Quia  indurastis  cor  vestrum  et  noluistis  obedire 
Domino,  haec  omnia  mala  evenerunt  vobis. 
Matth  xxiii.  Quoties  volui  congregare  filios 
tuos,  et  noluisti.  Act.  vn.  Incircumcisi  cor¬ 
dibus  et  auribus,  vos  semper  Spiritui  sancto 
resistitis  (1).  Ex  his  locis  ducitur  hoc  argu¬ 
mentum.  « Yel  potest  is  qui  peccat,  non 
peccare,  vel  non  potest :  si  potest,  habet  igi¬ 
tur  liberum  arbitrium  :  si  non  potest,  igitur 
Deus  frustra  queritur  de  homine,  quasi  per 
illum  steterit,  quo  minus  bene  ageret,  cum 
ipse  aliter  facere  non  potuerit». 

Ad  hoc  argumentum  Calvinus  respondet, 
ac  primum  dicit,  Deum  non  immeiulo  de  ho¬ 
minibus  conqueri,  quamvis  non  possint  non 
male  agere,  quoniam  vitio  suo,  et  hseredita- 
ria  malitia  infirmi  sunt.  Secundo  addit,  pec¬ 
catores  a  Deo  reprehendi,  ut  peccatorum 
ta?dio  in  viam  redeant.  Tertio,  ad  locum  al¬ 
legatum  ex  cap.  xxx.  Deuter.  quo  se  magis 


urgeri  sentiebat,  duobus  modis  respondet, 
primo,  locum  illum  posse  eludi,  si  quis  af¬ 
firmet,  Mosem  loqui  de  facilitate  cognitionis, 
non  observationis  praeceptorum.  Deinde, 
respondet  serio,  Mosem  eo  loco  intelligen- 
dum  esse  de  promissione  Evangelii,  non  de 
praeceptis,  et  lege  naturae. 

Consideremus  nunc  quanti  ponderis  sint 
istae  Calvini  responsiones.  Prima  illa  de  ma¬ 
litia  haereditaria  parum  eum  juvat.  Nam  ma¬ 
litiam  illam,  nos  poenam  docemus  esse,  non 
culpam,  nisi  libera  voluntate  ei  obediamus  : 
Calvinus  autem,  qui  culpam  esse  contendit, 
id  probare,  non  assumere  debuisset.  Itaque 
sicut  homini  caeco  a  nativitate  non  recte  quis 
vitio  verteret,  si  inter  ambulandum  impin¬ 
geret,  etiamsi  caecitas  illa  ex  peccato  origi¬ 
nali  descendat,  et  ille  vitio  suo,  id  est,  vitio, 
quod  in  ipso  haeret  impingat  :  sic  etiam  non 
recte  peccatores  reprehenderentur,  cum  prae¬ 
cepta  divina  transgrediuntur,  si  absque  libe¬ 
ra  consensione,  ex  sola  naturae  corruptione, 
quae  ex  peccato  primi  hominis  in  nobis  hae¬ 
ret,  praecepta  Domini  violarent. 

Altera  responsio,  quam  reddit  Calvinus, 
cum  dicit,  peccatores  a  Deo  reprehendi,  ut 
peccatorum  taedio  in  viam  redeant,  non  sol¬ 
vit  ullo  modo  propositum  argumentum.  Nam 
si  possunt  homines  peccatores  audita  objur¬ 
gatione,  taedio  peccatorum  affici,  et  in  viam 
redire,  liberum  arbitrium  se  habere  demon¬ 
strant,  si  non  possunt,  quorsum  illae  divinae 
querimoniae  ?  quorsum  (inquam)  ita  loqui¬ 
tur  Deus,  quasi  per  homines  staret,  quo  mi¬ 
nus  bene  agerent  ?  «  Ut  nolentes,  inquit 
Calvinus,  ac  inviti  intelligant,  necessarium 
sacrilegium  esse,  si  malorum  suorum  cul¬ 
pam,  quae  in  ipsis  residet,  in  Deum  rescri¬ 
bant  ».  Et  probat  ex  cap.  vii.  Hierem.  ubi 
jubet  Deus  narrari  omnia  scelera  populi,  et 
tamen  praedicit  eum  non  auditurum  :  «  Lo¬ 
queris  (inquit)  ad  eos  omnia  verba  haec,  et 
non  audient  te.»  At  probare  Calvinus  debuis¬ 
set,  veram  culpam  residere  in  iis,  qui  ex  ne¬ 
cessitate  peccant,  vel  certe  eos  merito  re¬ 
prehendi,  qui  non  possunt  bene  agere.  Hie- 
remias  autem  non  dicit,  non  poterunt  audi¬ 
re,  sed,  non  audient.  Itaque  quoniam  audi¬ 
re  poterant,  sed  nolebant,  ideo  jussu  Domi-  ' 
ni  revocantur  illis  in  memoriam  scelera  ip¬ 
sorum,  ut  excusationem  nullam  habeant. 

Tertia  responsio,  quae  ad  locum  Deutero¬ 
nomii  proprie  pertinet,  non  est  melior  esete- 
ris.  Quod  enim  Calvinus  dicit,  locum  illum 


(1)Num.  X1Y,  25;  Deut . XXX,  H;  Isai.  V, 4; Hier.  VII, 28;  ib.  XXXII, 23;  Matth.  XXIII,  37;  Act.Vjl,  51 . 

J  udi  posse,  explicando  illud  «  non  supra  te 
est  »  de  facilitate  cognitionis,  non  observa¬ 
tionis,  non  eget  responsione,  cum  ipse  idem 
in  lib.  iv.  adversus  Pighium  scribat,  eam  so¬ 
lutionem  esse  cavillatoriam.  Et  merito  hoc 
scribit,  quoniam  licet  Moses  loquatur  de  fa¬ 
cilitate  cognitionis,  ut  supra  nos  ostendimus, 
tamen  ex  facilitate  cognitionis,  colligi  vult, 
in  potestate  populi  fuisse  mandata  servare, 
vel  non  servare.  ^Dixerat  enim  paulo  ante  : 
Revertetur  Dprhinus ,  ut  gaudeat  super  te  in 
omnibus  bonis ,  si  tamen  audieris  vocem  Domi¬ 
ni  tui,  et  custodieris  praecepta  ejus.  Ac  ne  po¬ 
pulus  responderet,  se  non  posse  implere 
praecepto  aut  non  scire  quid  Dominus  velit, 
adjungit  Moses  :  Circumcidet  Dominus  cor 
tuum ,  ut  timeas  eum  etc.  Ubi  promittitur  au¬ 
xilium  gratia)  contra  excusationem  impoten¬ 
tia),  et  postea  addit :  «  Mandatum  hoc  non 
supra  te  est,  neque  in  ccelo  situm,  ut  possis 
dicere,  quis  ascendet  in  coelum  etc.  »  Ubi 
tollitur  excusatio  ignorantia). 

Hac  igitur  solutione  omissa,  quam  (ut  di¬ 
ximus)  Calvinus  etiam  cavillatoriam  esse 
confitetur :  seria  responsio  illa  est,  quod  Mo¬ 
ses  non  loquatur  de  observatione  legis,  sed 
de  promissione  Evangelii.  Id  quod  probat ; 
tum,  quia  B.  Paulus  ad  Rom.  x.  totum  hunc 
locum  Deuteronomii  refert  ad  Christum ;  tum 
etiam,  quia  Moses  si  de  pra)ceptorum  legis 
observatione  locutus  fuisset,  in  manifestum 
exitium  populum  pra)cipitasset.  Effecisset 
enim  ut  existimaret,  se  legem  universam 
suis  solis  viribus  posse  complere. 

At  haec  responsio  vim  adfert  clarissimis 
verbis  divinae  Scripturae..  Quomodo  enim  po¬ 
terat  Moses  magis  aperte  significare,  se  lo¬ 
qui  de  lege,  et  praeceptis  servandis,  quam 
illis  verbis  :  Mandatum  hoc ,  quod  ego  praeci¬ 
pio  tibi  hodie ?  Et  illis :  Si  audieris  vocem 
Domini ,  et  custodieris  praecepta  ejus ,  et  caere¬ 
monias,  quae  in  lege  hac  scripta  sunt  ?  Quo¬ 
modo  possunt  sine  summa  impudentia  haec 
negari  ? 

Convictus  igitur  tam  perspicua  veritate 
Calvinus  in  lib.  iv.  adversus  Pighium,  addit, 
si  Moses  de  praeceptis  loquatur,  loqui  tamen 
de  eis,  ut  ad  Christum  manu  ducunt,  ut  pc- 
tissima  sententia  ad  Christum  pertineat. 

Sed  hoc  non  solvit  argumentum.  Nam  si¬ 
ve  hic  locus  ad  Christum  pertineat  in  sensu 
litterali,  sive  mystico,  sive  non  pertineat  ullo 
modo,  non  multum  laboramus ;  id  n  obis  es 


satis,  si  concedatur,  quod  nulla  ratione  ne¬ 
gari  potest,  loqui  Mosem  etiam  de  praeceptis 
servandis,  et  docere,  esse  in  potestate  homi¬ 
num  illa  servare,  et  non  servare,  ex  quo  li¬ 
berum  sine  ulla  dubitatione  demonstratur 
arbitrium.  Neque  obstat  testimonium  Apo¬ 
stoli  ad  Rom.  x.  non  enim  oportet  exponere 
Scripturam  claram  per  obscuram  :  certum 
autem  est  omnium  interpretum  consensione 
locum  Mosis,  multo  clariorem  esse,  quam 
Pauli. 

Deinde  (ut  nos  supra  docuimus)  Apostolus 
non  explicat  verba  Mosis,  sed  ad  ea  tantum 
alludit  propter  similitudinem  quamdam  legis 
et  fidei.  Neque  Moses  pra)dicando  liberum 
arbitrium  pra)cipitat  in  exitium  populum. 
Non  enim  dicit,  solis  viribus  liberi  arbitrii 
mandata  posse  compleri,  sed  adjungit  etiam' 
gratiam,  cum  ait :  Circumcidet  Dominus  cor 
tuum,  ut  timeas  Dominum.  Denique  docet 
Moses  absolute  mandata  legis  posse  com¬ 
pleri,  atque  id  esse  in  libero  voluntatis  arbi¬ 
trio,  quoniam  qui  dedit  praeceptum,  sine  du¬ 
bio  non  denegat  auxilium. 

CAPUT  XXI. 

Quarta  classis  Scripturarum  pro  libero  arbi¬ 
trio  in  moralibus. 

Quarta  classis  continet  ea  testimonia,  quae 
docent,  Deuin  quasi  recedere  et  explorare, 
quid  homines  faciant,  et  quorsum  studia  sua 
convertat.  Deuter.  vm.  Adduxit  te  Dominus 
quadraginta  annis  per  desertum,  ut  affligeret 
te,  atque  tentaret,  et  nota  fierent,  quae  in  ani¬ 
mo  tuo  versabantur ,  utrum  custodires  mandata 
illius,  an  non.  Et  cap.  xm,  Tentat  vos  Domi¬ 
nus  Deus  noster,  ut  videat ,  si  diligatis  eum  in 
toto  corde.  At  frustra  exploraret  Deus,  quid 
homines  facere  velint,  nisi  possent  rem  eam- 
dem  facere,  et  non  facere.  Nemo  enim  prudens 
explorat  eventum  rei  determinatae  ad  unum. 
Quis  namque  exploravit  unquam  calidus  ne  sit 
ignis,  an  frigidus  ?  appetat  canis  esuriens  pa¬ 
nem  potius,  quam  lapidem  ?  (1) 

Respondet  Calvinus,  Deum  non  sic  rece¬ 
dere  quasi  destituat  hominem  gratia  sua,  ut 
exploret,  quid  ille  suis  viribus  possit :  sed 
permittere,  ut  homines  affligantur,  quasi  ip-. 
se  non  videret  quid  mali  patiantur  sui.  Atqqe 
huc  usque  satis  bene.  Sed  quorsum  Deus  af» 


(l)Deut,  VIII,  2 ;  ibid.  XIII,  3, 

fligi  sinit  suos?  «  Ut  videat,  inquit  Calvinus, 
an  post  longas  calamitates  capiat  eos  recor¬ 
datio  Dei,  et  quaerant  faciem  Domini  sui  » . 

Hic  vero  rursus  redit  argumentum,  nam 
si  possunt  homines  afflicti  quaerere  Deum, 
quod  ante  non  faciebant,  certe  habent  libe¬ 
rum  voluntatis  arbitrium :  si  non  possunt, 
frustra  Deus  illos  affligi  sinit,  ut  videat,  an 
quaerant  faciem  Domini  sui :  quorsum  enim 
explorat,  quod  scit  non  posse  fleri? 

Respondet,  non  posse  afflictos  quaerere  fa¬ 
ciem  Domini  sine  gratia,  tamen  posse  cum 
auxilio  gratiae.  At  nos  id  minime  negamus; 
non  neget  ipse  vicissim,  posse  hominem  cum 
auxilio  gratiae  pro  libero  arbitrio  voluntatis 
quaerere,  Deum;  et  non  quaerere  id  est,  gra¬ 
tiae  cooperari,  et  non  cooperari,  et  pax  erit. 
Yel  si  id  negare  perrexerit,  intelligat  argu¬ 
mentum  non  esse  solutum  ;  semper  enim  ea 
difficultas  manet,  cur  Deus  exploret,  quid  ho¬ 
mo  facere  velit,  si  non  potest  homo  pro  arbi¬ 
trio  velle  et  non  velle,  facere  et  non  facere. 

Adfert  deinde  Calvinus  alteram  respon¬ 
sionem,  ac  dicit,  Deum  non  destituere  homi¬ 
nem,  ut  videat  quid  ille  possit,  sed  ut  eum 
adigat  ad  recognoscendam  propriam  ouoevekxv 
id  est,  suum  nihil.  At  neque  nos  ignoramus, 
Deum,  qui  omnia  novit,  non  explorare,  ut 
ipse  aliquid  novi  cognoscat,  sed  ut  faciat  nos 
cognoscere  quales  simus  ;  et  ut  alii  quoque, 
qui  corda  nostra  non  vident,  intelligant  ex 
operibus  externis,  quales  intus  simus. 

Itaque  Deum  tentare  aliquem,  nihil  est 
aliud,  quam  occasionem  illi  praebere  aliquid 
patiendi,  vel  agendi  ex  quo  intelligatur  ejus 
charitas  et  patientia.  Yel  contra  proprius 
amor  et  impatientia.  Sic  Deus  tentavit  Abra- 
hamum,  Tobiam,  Job,  ut  appareret  eorum 
insignis  virtus  ;  et  contra  sic  tentavit  filios 
Israel  in  deserto,  ut  appareret,  quam  parum 
solida;  virtutis  in  illis  esset,  etiamsi  dixissent: 
Quicquid  nobis  praecepit  Dominus ,  faciemus , 
nec  ambulabimus  altera  via  '. 

Caeterum  ex  hac  tentatione,  qua  Deus  fa¬ 
cit  nos  explorare  et  cognoscere,  quid  simus, 
non  minus  libertas  arbitrii  comprobatur, 
quam  si  Deus  tentaret,  ut  ipse  hoc  idem  ex¬ 
ploraret,  atque  cognosceret.  Nam  neque  no¬ 
bis  explorandum  esset  quid  simus,  si  ex  ne¬ 
cessitate  operaremur,  et  occasione  oblata, 
non  possemus  nisi  in  alteram  partem  incli¬ 
nare. 

Praeterea  tcntat  Deus,  ut  appareat  virtus, 
aut  vitium,  et  merito  laudari,  aut  vituperari 
aliquis  possit,  At  non  est  opus  virtutis,  vel 


vitii,  nec  dignum  laude,  aut  vituperatione, 
quod  necessario  fit,  nec  potest  aliter  fieri. 
Propterea  siquidem  virtus  et  vitium,  laus  ac 
vituperatio  locum  in  bestiis  nullum  habent, 
quod  illa  libertate  arbitrii  carent,  nec  pos¬ 
sunt  aliud  agere,  nisi  quod  agunt. 


CAPUT  XXII. 

» 

Quinta  classis  Scripturarum  pro  libero  arbi¬ 
trio  in  moralibus. 

Quinta  classis  habet  duo  testimonia  divinae 
Scripturae,  quae  magno  quodam  fastidio,  et 
quasi  per  contemptum  Calvinus  proposuit, 
praemisso  hoc  prooemio  :  «  Quae,  inquit,  prae¬ 
terea  hinc  inde  testimonia  corradunt,  medi¬ 
ocribus  etiam  ingeniis  non  multum  facessent 
negotii,  quae  superiores  modo  solutiones 
probe  imbiberint  » .  Ista  videlicet  est  serpen¬ 
tis  astutia.  Nam  quia  duo  ista  loca  sunt  om¬ 
nium  gravissima,  neque  sperabat  Calvinus 
posse  lectoribus  satisfacere  responsiones  su¬ 
as,  ostentare  voluit  contemptum,  ut  putare¬ 
tur  magis  non  voluisse,  quam  non  valuisse 
propositos  nodos  accurate  solvere. 

Prior  igitur  locus  est  in  cap.  iv.  Genes,  ubi 
sic  legimus  :  «  Quare  iratus  es,  et  quare  con¬ 
cidit  vultus  tuus?  Nonne  si  bene  egeris,  re¬ 
cipies  ;  sin  autem  male;  statim  in  foribus 
peccatum  aderit?  sed  sub  te  erit  appetitus 
ejus,  et  tu  dominaberis  illius  ». 

Posterior  locus  est  in  cap.  xv.  Eccles.  ubi 
haec  habentur  :  «  Deus  ab  initio  constituit 
hominem,  et  reliquit  illum  in  manu  consilii 
sui.  Adjecit  mandata,  et  praecepta  sua.  Si 
volueris  mandata  servare,  conservabunt  te. 
Apposuit  tibi  ignem  et  aquam,  ad  quod  vo¬ 
lueris  porrige  manum  tuam.  Ante  hominem 
vita  et  mors,  bonum  et  malum,  quod  placue¬ 
rit  ei,  dabitur  illi  ». 

Consideremus  priorem  locum,  in  quo  tot 
pene  sunt  argumenta,  quot  verba  :  Quare 
inquit  Deus  ad  Cain,  iratus  es?  et  cur  concidit 
vultus  tuus?  Haec  interrogatio  indicat,  po¬ 
tuisse  Gainum,  si  voluisset,  non  irasci,  et  non 
tristari.  Cur  enim  non  dicimus  cani,  quare 
latras?  et  leoni,  quare  rugis?  nisi  quia  sci¬ 
mus,  non  posse  bestias  illas  pro  arbitrio  la¬ 
trare  et  non  latrare,  rugire  et  non  rugire  ? 

Nonne  si  bene  egeris,  recipies ;  sin  autem 
male ,  statim  in  foribus  peccatum  aderit  ?  Illa 
conditio  (si  bene )  et  illa  (si male)  nonne  etiam 


LIBER  V. 


«2 

liberum  ostendunt  voluntatis  arbitrium?  cur 
enim  non  dicimus  homini,  si  solem  stare  fe- 
cei'is,  sicut  dicimus,  si  bene  egeris,  habebis 
hoc,  aut  illud?  nisi  quia  non  ignoramus, 
non  esse  in  potestate  hominis,  ut  solem  stare 
faciat,  esse  autem  ut  bene  agat,  si  velit,  vel 
male,  si  nolit? 

Sed  sub  te  erit  appetitus  ejus,  et  tu  domina¬ 
beris  illius.  Hic  vero  apertissime  in  statu  na- 
turse  corruptse  liberum  praedicatur  arbi¬ 
trium.  Quid  enim  est,  sub  te  erit  appetitus 
ejus,  nisi,  in  potestate  tua  erit  peccati  cupi¬ 
ditas?  et  quid  significat,  tu  dominaberis  il¬ 
lius,  nisi,  poteris,  si  volueris,  cupiditati  re¬ 
sistere,  et  ita  efficere,  ut  non  regnet  pecca¬ 
tum  in  tuo  mortali  corpore  ? 

Videamus  nunc,  quam  hic  se  torqueat, 
sudetque  Calvinus,  qui  paulo  ante  jactavit 
hunc,  et  similes  locos  ne  mediocribus  qui¬ 
dem  ingeniis  negotium  facessere  posse.  Pri¬ 
mum  ait,  non  debere  intelligi  illa  verba 
(sub  te  erit  appetitus  ejus ,  et  tu  dominaberis 
illius)  de  peccato,  sed  de  Abel,  ut  sensus  sit, 
quamvis  peccaveris,  tamen  primatum  inter 
fratres  obtinebis,  et  dominaberis  fratri  tuo 
juniori.  Deinde  admittit  hunc  locum,  posse 
exponi  de  peccato  :  «  Ne  videamur,  inquit, 
hanc  interpretationem  complecti,  quod  alte¬ 
ra  nobis  contraria  sit,  demus  sane  de  pec¬ 
cato  locutum  fuisse  Deum  ».  Sed  quaerit,  an 
Deus  promittendo,  an  potius  jubendo  dixe¬ 
rit  «  tu  dominaberis  illius  »  :  et  si  quidem 
jubendo,  non  inde  probari  liberum  arbi¬ 
trium  dicit,  quia  Deus  etiam  impossibilia 
quandoque  jubet ;  si  promittendo,  quaerit, 
cur  non  sit  factum  quod  Deus  promisit.  Non 
enim  a  Caino  peccatum,  sed  a  peccato  Cai- 
num  devictum  fuisse,  parricidium  illius  cla¬ 
mat. 

Objicit  postea  sibi,  conditionem  intelli- 
genduamessein  ea  promissione,  quasi  dictum 
sit :  «  Victoriam  de  peccato  referes,  si  ta¬ 
men  certaveris  ».  Respondet:  «  Sed  quis  re¬ 
cipiat  istas  ambages?  Ad  extremum,  cum  ei 
displiceret,  quod  tam  facile  concessisset,  hoc 
loco  de  peccati  victoria,  et  dominatu  agi, 
mox  subjungit :  «  Quamquam  et  res  ipsa,  et 
ratio  Grammaticae  postulant,  comparationem 
fieri  Cain  et  Abelis,  quia  primogenitus  frater 
minori  posthabitus  non  fuisset,  nisi  proprio 
scelere  deterior  ».  Atque  haic  est  tota  Calvi¬ 
ni  defensio. 

Nos  vero  constanter  asseiamus,  hoc  loco 
non  de  Abele,  sed  de  peccato  Deum  esse  lo¬ 
cutum.  Idque  probamus  primum  ex  ratione 


Grammaticae,  quam  nobis  Calvinus  objecit. 
Illud  enim  pronomen  ejus,  cum  dicitur,  sub 
te  erit  appetitus  ejus,  et  illud  pronomen  illius, 
cum  dicitur,  et  tu  dominaberis  illius;  referunt 
id,  quod  paulo  ante  nominatum  est.  Paulo 
vero  ante,  peccati,  non  Abelis,  mentio  facta 
est,  sic  enim  legimus :  Si  bene  egeris,  re¬ 
cipies  ;  sin  autem  male,  statim  in  foribus  pec¬ 
catum  aderit.  Sed  sub  te  erit  appetitus  ejus, 
et  tu  dominaberis  illius.  Ratio  igitur  Gram¬ 
maticae  postulat,  ut  illa  pronomina  (ejus)  et 
(illius)  ad  peccatum,  non  ad  Abelem  refe¬ 
rantur.  Quid  quod  in  tota  hac  divina  sen¬ 
tentia  numquam  nominatur  Abel  ?  unde  igi¬ 
tur  venit  Calvino  in  mentem, ut  de  Abele,  non 
de  peccato  sermonem  hoc  loco  haberi  existi¬ 
maverit? 

Deinde  probamus,  ex  communi  consensu 
interpretum.  S.  Ambrosius  lib.  ii.  de  Cain 
cap.  7.  a  Non  frater,  inquit,  ei  addicitur,  sed 
error  adseribitur,  cujus  ipse  sibi  auctor  est. 
In  te,  inquit,  revertetur  crimen,  quod  a  te 
coepit.  Noniiabes  in  quo  necessitatem  magis, 
quam  mentem  tuam  arguas  » .  Vides,  quo¬ 
modo  S.  Ambrosius  et  Calvini  expositionem 
rejiciat,  et  liberum  arbitrium  a  necessitate 
perspicue  doceat? 

S.  Hieronymus  in  quaestionibus  Hebraicis 
idem  docet,  et  quidem  his  verbis:  «Quia, 
inquit,  liberi  arbitrii  es,  moneo  ut  non  tibi 
peccatum,  sed  tu  peccato  domineris  ». 

S.  Augqstinus  lib.  xv.  de  Civit.  Dei  cap. 
7.  «  Quiesce,  inquit,  ad  te  enim  conversio 
ejus,  et  tu  dominaberis  illius.  Numquid  fra¬ 
tris  ?  absit ;  cujus  igitur,  nisi  peccati  ?  »  En 
quam  aperte  S.  Augustinus  absurdum  esse 
pronunciat  eam  sententiam,  quam  Calvinus 
maxime  probavit. 

S.  Prosper  in  n.  lib.  de  Vocatione  gen¬ 
tium  cap.  13.  enarrans  illud :  «  Ad  te  erit 
conversio  ejus,  et  tu  dominaberis  illius  » ,  «  Ad 
te,  inquit,  tua  culpa  revocetur,  noli  peccato 
regnum  in  te  dare,  sed  tu  potius  in  ipsum 
sume  dominatum  » . 

S.  Gregorius  lib.  iv.  Moral.  cap.  22  : 
«Tunc,  inquit,  peccatum  cordis  sub  juris 
nostri  possessionem  reducitur,  si  cum  incipit 
reprimatur.  Unde  et  divina  voce  Cain  prava 
cogitanti  dicitur,  in  foribus  peccatum  tuum 
aderit,  sed  sub  te  erit  appetitus  ejus,  et  tu 
dominaberis  illius  ete  » . 

Eodem  modo  exponunt  Eucherius,  Beda, 
Rupertus,  Ambulensis,  Lyranus,  Cajetanus, 
et  glossse,  ordinaria  et  interlinealis.  Neque 
suspicari  debemus,  nullum  horum  Doctorum 

tenuisse  rationem  Grammaticae,  aut  omnes 
graviter  esse  hallucinatos. 

At  objicit  Calvinus  :  «  Si  de  peccato  agitur, 
cum  dicitur,  tu  dominaberis  illius,  vel  jubet 
Deus,  vel  promittit ;  si  jubet  non  colligitur 
hinc  liberum  arbitrium,  quia  praeceptum  est 
impossibile,  si  promittit,  cur  non  est  factum 
quod  Deus  promisit?  » 

Respondeo,  Deum  nec  promittere,  nec  ju¬ 
bere,  sed  significare,  peccatum  esse  in  pote¬ 
state  peccantis,  et  proinde  monere  Cainum, 
ut  cogitet,  in  suo  arbitrio  esse  cupiditati  per¬ 
versae  assentiri,  vel  non  assentiri,  et  ideo  det 
operam,  ut  non  vincatur,  sed  vincat,  nisi  gra¬ 
viter  puniri  velit. 

Sed  etiamsi  Deus  juberet,  nihil  lucraretur 
inde  Calvinus ;  nemo  enim  jubet  impossibilia, 
nisi  qui  non  vult  fieri  quod  jubet,  id  est,  in¬ 
sanus  aliquis,  aut  furiosus.  Et  si  Deus  non 
juberet,  sed  promitteret  victoriam,  sub  con¬ 
ditione,  si  fortiter  pugnare  vellet,  nullae  es¬ 
sent  hic  ambages.  Quid  enim  clarius  quam, 
vinces  si  certayeris  ?  an  non  etiam  Apostolus 
sine  ullis  ambagibus  dixit  :  Non  coronabi¬ 
tur,  nisi  qui  legitime  certaverit  ? 

Adde,  adextremum,  probari  ex  hoc  loco  li¬ 
berum  arbitrium,  etiamsi  daremus,  locutum 
hic  esse  Deum  non  de  peccato,  seddeAbele. 
Nequeenim  Deusmitigare conaretur  animum 
Caini,  promittendo  permansurum  illi  juspri- 
mogeniturae,  et  dominaturum  illum  fratribus 
suis,  nisi  sciret,  potuisse  eum  revocari  a  con¬ 
cepto  scelere,  et  in  arbitrio  ejus  esse  cupidi¬ 
tati  jam  exortae  resistere,  vel  consentire. 

Posterior  locus,  excap.  ISEcclesiast.  invi¬ 
ctissimus  est,  et  tam  perspicuus,  ut  nulla  de¬ 
claratione  indigeat.  Respondet  autem  Clavi- 
nus  primo,  librum  Ecclesiastici  esse  dubiae 
fidei  secundo,  Ecclesiasticum,  de  libero  arbi¬ 
trio  primi  hominis,  quale  fuit  ante  peccatum, 
non  de  60,  quale  nunc  est,  esse  locutum  ;  ter¬ 
tio,  si  velit  ille  auctor,  suis  illis  verbis  non  as¬ 
truere  liberum  arbitrium,  sed  solum  coercere 
carnis  malignitatem,  quae  sua  mala  in  Deum 
transferendo  vanam  defensionem  captare  so¬ 
let,  ei  se  quoque  libenter  assensurum,  alio- 
qui  ejus  auctoritatem  non  magni  pendere. 

Ad  primum  rsspondeo,  non  posse  a  Cal¬ 
vino  Ecclesiasti  eum  repudiari,  si  sibi  ipse  con¬ 
stare  velit,  propter,  duas  causas.  Primo,  quo¬ 
niam  recipit  Calvinus  epistolam  Jacobi  et 
Judae,  quae  non  minus  dubiae  fidei  olim  fue¬ 
runt,  quam  Ecclesiasticus,  deberet  enim  vel 
cum  Lutheranis  repudiare  omnes  libros,  qui 
aliquando  dubii  fuerunt,  vel  cum  Ecclesia  re¬ 


cipere  eos  omnes,  quorum  auctoritas  in  sacris 
Conciliis  declarata  est.  Constat  autem  in  Con¬ 
cilio  Carthaginiensi  III.  can.  47.  inter  libros 
canonicos,  et  divinos  librum  Ecclesiastici  nu¬ 
meratum.  Secundo,  quia  profitetur  Calvinus 
se  discipulum  ac  sectatorem  esse  Augustini. 
Augustinus  autem  non  solum  hunc  librum 
inter  canonicos  ponit,  inlib.  ii  de  doctr.  Chri¬ 
stiana  cap.  8.  sed  etiam  adducit  in  lib.  de  Gra¬ 
tia  et  libero  arbitrio  cap.  2.  ad  ipsum  liberum 
arbitrium  comprobandum. 

Ad  alteram  Calvini  solutionem  respondeo, 
ex  Ecclesiastico  non  solum  colligi  primum 
hominem,  cum  libero  arbitrio  conditum  fuisse, 
sed  etiam  idem  liberum  arbitrium  in  ejus  po¬ 
steris  remansisse.  Nam  paulo  ante  dixerat  : 
«  Ne  dicas,  per  Deum  abest ;  non  dicas  ille 
me  implanavit  »,  id  est,  non  referas  in  Deum 
causam  sceleris  tui.  Et  continuo  rationem  ad¬ 
jungit  :  «Quoniam Deus  hominem  constituit, 
et  reliquit  in  manu  consilii  sui  etc.  ;>  Quae  ra¬ 
tio  nihil  efficeret,  nisi  significare  vellet  Eccle¬ 
siasticus,  liberum  arbitrium  initio  datum  pri¬ 
mo  homini,  nunc  etiam  in  ejus  posteris  per¬ 
manere. 

Praeterea  verba  illa  :  Si  volueris  mandata 
servare,  conservabunt  te.  Et  illa  :  Ante  homi¬ 
nem  vita  et  mors,  quod  voluerit,  dabitur  ei. 
Et  illa  :  Apposuit  tibi  igem,  et  aquam,  ad  quod 
volueris,  porriges  manum  tuam  ;  non  apertis¬ 
sime  testantur  Ecclesiasticum  alloqui  homi¬ 
nes,  qui  nunc  sunt,  et  illis  concionari,  qui 
possunt  ex  ejus  cohortatione  proficere  ? 

Ad  tertiam  solutionem  breviter  dico,  ine¬ 
ptam  esse  conditionem,  quam  Ecclesiastico 
Calvinus  proponit.  Nomenim  coerceri  potest 
carnis  malignitas,  ne  culpas  suas  transferat 
in  Deum,  seque  a  peccato  immunem  esse  ja¬ 
ctet,  nisi  concedatur  homini  liberum  volunta¬ 
tis  arbitrium.  Sed  de  hac  re  saepe  dictum  est, 
nec  sunt  ubique  omnia  repetenda. 

CAPUT  XXIII. 

Sexta  classis  Scripturarum,  pro  libero  arbi¬ 
trio  in  moralibus. 

Preetereaealoca,  qua}  Calvinus  notavit, sunt 
alia  quaedam,  quae  ab  illo  praetermissa  nos  in 
sextam  classem,  quae  locorum  derelictorum 
dici  poterit,  breviter  conferemus. 

Primus  igitur  locus  sit  ex.  cap.  xxx.  Deute- 
ron.  ubi  sic  loquitur  Moses:  Considera,  inquit, 
quod  hodie  proposuerim  in.  conspectu  tuo  vitam 

et  bonum ,  et  e  contrario  mortem  et  malum.  Et 
infra  :  Testes  invoco  coelum  et  terram ,  quod 
proposuerim  vobis  vitam  et  mortem ,  benedi¬ 
ctionem  et  maledictionem.  Elige  ergo  vitam,  ut 
et  tu  vivas,  et  semen  tuum  (1).  Non  video  quid 
ad  hunc  locum  responderi  possit.  Liber  hic 
in  primis  non  est  dubia  fidei,  et  a  Calvinistis 
pro  canonico,  ac  divino  recipitur. 

Deinde,  non  loquitur  Moses  ad  homines- in 
statu  innocentia,  sed  ad  Hcbraos,  qui  tunc 
erant  cum  ipso.  Denique,  nullae  hic  sunt  am¬ 
bages,  nam  Moses  jurat  per  coelum  et  terram , 
se  dedisse  populo  optionem,  ut  facerent  quod 
vellent,  in  re  maxime  morali,  id  est,  in  prae¬ 
ceptis  servandis,  aut  violandis,  et  cohorta¬ 
tum  fuisse  eumdem  populum  ad  electionem 
obedientiae,  quae  vitam  adfert,  et  dehortatum 
abelectione  contumaciae,  quae  mortem  adfert. 
Nihil  autem  magis  proprium  est  liberi  arbitrii, 
quam  electio,  ut  in  tertio  libro  demonstra¬ 
vimus. 

Secundus  locus  est,  inlib.  Josuaocap.  xxiv 
Optio,  inquit,  vobis  datur,  cui  servire  potis¬ 
simum  debeatis,  etc.  (2).  Hicadetiamlocuslibe- 
rum arbitrium  in  moralibus  pertinet,  quoniam 
Josue  significat  populum  eligere  potuisse, 
vellet  ne  Deo  vero  cultum  adhibere,  vel  ido¬ 
lis,  id  est,  an  vellet  bene  agere,  an  peccare. 

Tertius  locus  est  in  cap  xxxi.  Ecclesiast. 
Qui  potuit  transgredi,  et  non  est  transgressus 
facere  mala  et  non  fecit,  ideo  stabilita  sunt  bo¬ 
na  illius  (3).  Non  miror  haec  loca  prudenter  a 
Calvino  dissimulata,  cum  non  solum,  non  , 
vera,  sed  ne  verisimilis  quidem  aliqua  re¬ 
sponsio  hic  locum  habere  posse  videatur.  Non 
enim  hoc  testimonium  trahi  potest  ad  statum 
innocentiae,  neque  ullae  sunt  in  eo  ambages, 
sedliberum  arbitrium  asseritur  ita  vere,  pro- 
prieque  liberum  in  moralibus,  ut  dicatur  vir 
bonus,  ideo  dignus  laude  et  praemio,  quod 
potuerit  transgredi,  et  non  sit  transgressus, 
facere  malum,  et  non  fecerit. 

Quartus  locus  est  in  priore  epist.  ad  Corin¬ 
thios  cap.  vii.  Qui  statuit  in  corde  suo  fu'mus, 
non  habens  necessitatem,  sed  potestatem  habens 
sux  voluntatis,  et  hoc  judicavit  in  corde  suo, 
servare  virginem  suam,  bene  facit :  Et  infra  : 
Quod  vult  faciat,  non  peccat,  sinubat  (4).  Hoc 
loco  agitur  de  bono  morali,  ut  patet  ex  illis 
verbis,  bene  facit.  Et  infra:  Melius  facit.  Et  : 
Non  peccat  etc.  De  hoc  autem  bono  morali 
faciendo,  vol  non  faciendo,  dicit  Apostolus, 


habere  hominem  liberam  electionem,  modo 
non  sit  impeditus  extrinseca  aliqua  necessi¬ 
tate  voti,  juramenti,  aut  praecepti.  Huc  enim 
pertinet  illud  :  Non  habens  necessitatem.  Ex¬ 
cludit  autem  cxtrinsccam,  non  quod  illa 
tollat  liberum  arbitrium,  sed  ut  ostendat,  eum 
qui  non  ligatur  necessitate  extrinseca  simpli¬ 
citer  et  absolute  liberum  esse,  ut  possit  non 
solum  facere,  et  non  facere,  sed  etiam  non 
peccet,  sive  faciat,  sive  non  faciat.  Nam  ut 
diximus  in  4.  lib.  libertas  ab  extrinseca  ne¬ 
cessitate  prserequiritlibertatem  ab  intrinseca, 
et  ideo  qui  liber  esse  dicitur  ab  extrinseca, 
consequenter  asseritur  liber  ab  intrinseca. 

Quintus  locus  est  in  posteriore  epist.  ad 
Corinth.  cap.  ix.  Unusquisque  prout  destina¬ 
vit  in  corde  suo,  non  ex  tristitia,  aut  ex  neces¬ 
sitate,  hilarem  enim  datorem  diligit  Deus  (5). 
Loquitur  Apostolus  de  facienda  eleemosyna, 
quod  est  opus  morale;  et  monet,  ut  unusquis¬ 
que  libenter  tribuat  id,  quod  destinavit  in 
corde  suo,  idest,  quod  libera  voluntate  prae¬ 
legit,  cum  in  potestate  haberet,  parum,  aut 
multum  velle  dare,  aut  etiam  omnino  nihil 
velle  dare.  Nam  illud  verbum  upoaipslvat, 
quo  ipse  utitur,  proprie,  ad  liberum  arbitri¬ 
um  pertinet.  Distinguitur  enim  voluntarium 
in  genere,  sive  spontaneum,  quod  etiam  be¬ 
stiis  convenit  a  voluntario  libero,  quod  est 
projirium  rationalis,  sive  intelligentis  natura, 
quod  illud  dicitur  exoiiono *.  Hoc  autem  upoaipe- 
■nxov,  ut  peripicuumest,  ex  Aristotele  lib.  m. 
de  morib.  cap.  1.  et  2.  Atque  ex  Scripturis 
quidem  hac  argumenta  sufficiant. 


CAPUT  XXIV. 

Prxfatio  ad  testimonia  Patrum  pro  libero  ar¬ 
bitrio  in  moralibus. 

Testimonia  veterum  Patrum  Calvinus  non 
fuit  ausus  contra  se  objicere:  tamen  coactus  a 
Pighio  ad  pauca  quadam  loca  respondit.  Pro¬ 
duxit  Albertus  Pighius,  in  secundo  libro  de  li¬ 
bero  arbitrio,  testimonia  decem  Patrum,  S.  Pe¬ 
tri  Apostoli,  S.  Clementis  Romani,  S.  Irenai, 
Tertulliani,  Origenis,  S.  Ililarii,  S.  Ambrosii, 
S.  Hieronymi,  S.  Basilii,  S.  Chrysostomi. 

Ad  qua  testimonia  Calvinus  ita  respondit, 
ut  Petrum  ct  Clementem,  -  de  numero  te. 


(1)  Deut.  XXX,  15,  19.  -  (2)  Jos.  XXIV,  15.  —  (3)Eccl.  XXXI,  10,  -  Q)  I  Coria  VI!,  37,  30,  - 
(5)  11  Coria  IX,  7. 

stium  anferri  juberet,  quod  eorum  verba  ex 
libris  recognitionum  apocryphis  deprompta 
fuissent.  Origencm  et  Tertullianum,  ut  heere- 
ticos  et  qui  multis  in  rebus  lapsi  essent,  om¬ 
nino  contemneret  :  eosdem  item,etlrena)um 
exponi  posse  diceret  de  libero  arbitrio,  qua¬ 
le  fuit  in  statu  innocentise,  non  quale  nunc 
est  in  statu  natura)  corruptae  ;  Ambrosium 
et  Basilium,  de  libertate  a  coactione,  non  a 
necessitate  disseruisse  contenderet:  solos  esse 
affirmaret  Hilarium,  Hieronymum  et  Chry- 
sostomum,  qui  proprie  liberi  arbitrii  patroci¬ 
nium  suscepissent, sed  trium  hominum  testi¬ 
monia  non  esse  consensum  Ecclesiae  univer¬ 
sae,  ut  Pighius  frustra  jactaverat :  praesertim 
cum  contrariae  sententiae  inveniantur  in  Au¬ 
gustino,  et  Synodo  Ar^iusicana. 

Illud  autem  bene  habet,  et  nobis  mirifice 
placet,  quod  in  secundo  libro  adversus  Pi- 
ghium,  Calvinus  admittit  veteres  Patres,  ut 
de  controversia  nostra  judices  sedeant.  «Le¬ 
ctores,  inquit,  monitos  velim,  non  difficulter 
posse  inter  me,  et  Pighiuni  hoc  loco  conve¬ 
nire,  si  modo  Ecclesiae  traditionem  ex  certo, 
etperpctuo  Sanctorum  et  Orthodoxorum  con¬ 
sensu,  non  ex  testimoniis  hinc' inde  male  ex¬ 
cerptis  demonstraret.  Deinde  si  iis  simpliciter, 
et  candide  uteretur  ad  veram,  et  germanam 
Ecclesiae  doctrinam  comprobandam,  non  ad 
pingendas  horum  temporum  impias  doctri¬ 
nas  abuteretur». 

Nos  igitur  producemus  testimonia  omni¬ 
um  Patrum  Graecorum  et  Latinorum,  nec  ul¬ 
lum  praetermittemus  auctorem  alicujus  no¬ 
minis,  et  simul  diligenter  expendemus  in 
singulis,  possint  necne  illis  Calvini  respon¬ 
siones  ulla  exparte  convenire.  Utrum  autem 
simpliciter,  et  candide  illis  utamur  ad  veram 
et  germanam  Ecclesiae  doctrinam  compro¬ 
bandam,  an  ea  detorqueamus  ad  pingendos 
errores,  impiasque  doctrinas,  lectoris  erit 
judicium.  Quamvis  si  proprie  loqui  velimus 
ex  testimoniis  Patrum,  illud  investigare  de¬ 
beamus,  quae  fuerit  Ecclesiae  veteris  doctrina, 
ut  quoniam  inter  nos  convenit,  in  Ecclesia, 
qua)  ante  mille  annos  floruit,  veram  et  ger¬ 
manam  fuisse  doctrinam,  ex  comparatione 
illius  infelligatur,  utrum  nos  germanam  doc¬ 
trinam  teneamus,  qui  liberum  arbitrium  in 
aictionibus  moralibus  esse  defendimus,  an  ad¬ 
versarii,  qui  liberum  arbitrium,  in  servum 
arbitrium  commutantes,  hominem  post  lap¬ 
sum  Adami,  ex  necessitate  peccare  conten¬ 
dunt. 


CAPUT  XXV. 

Testimonia  Grxcorum  Patrum  ad  feruntur  pro 
libero  arbitrio  in  moralibus. 

Primus  ex  Gra)cis  Patribus  occurrit  S. 
Ignatius.  Is  in  epist.  ad  Magnesianos  ita  lo¬ 
quitur  :  «  Quandoquidem,  inquit,  actiones 
ipsa)  sua  habent  praemia,  et  obedientiae  pro¬ 
ponitur  vita,  mors  autem  inobedientiae,  et 
singuli,  qui  aut  hoc,  aut  illud  elegerunt,  in 
ejus  quod  elegerunt,  locum  abituri  sunt,  fu¬ 
giamus  mortem,  et  eligamus  vitam  ».  Et  in¬ 
fra  :  «  Si  quis  pietati  studet,  Dei  homo  est, 
si  impie  agit,  diaboli  est,  non  id  factus  per 
naturam,  sed  per  animi  arbitrium  ».  Nihil 
hic  responderi  potest.  Nam  et  loquitur  S. 
Ignatius  de  bono  et  malo  morali,  et  affirmat, 
homines  eligere  id,  quod  volunt,  qui  est  pro¬ 
prius  actus  liberi  arbitrii ;  et  eum.  qui  impie 
agit,  per  animi  arbitrium  fieri  malum,  docet. 

At  fortasse  non  sunt  Ignatii  epistola),  qua) 
sub  illius  nomine  circumferuntur,  id  enim 
Luthcrani  objicere  solent:  Sed  recipit  easEu- 
sebius  lib.  ni.  Historia)  Ecclesiast.  cap  36. 
Sanctus  etiam  H  ieronymus  multas  enumerat} 
et  inter  ca)teras,  istam  ad  Magnesianos,  et 
Ignatio  tribuit  in  libro  de  scriptoribus  Eccle¬ 
siastici.  Denique  passim  citantur  epistolae  is¬ 
ta)  nomine  S.  Ignatii  ab  Athanasio,  Theodo- 
reto,  aliisque  Patribus,  neque  ulla  occurrit 
solida  ratio,  cur  rejicienda)  videantur. 

Secundus  sit  S.  Dionysius  Areopagita.  Is 
ih  libro  de  divinis  nominibus,  cap.  4.  parf.  4. 
prope  finem,  posteaquam  docuerat,  malum 
non  esse  substantiam,  sed  defectum  quem¬ 
dam,  ita  subjungit  :  «  Dixerit  vero  quispiam 
infirmitatem  supplicium  non  mereri,  sed  ve¬ 
niam.  Si  igitur  non  licuisset  obsistere,  recte 
forsan  esset  objectum.  Sin  autem  ex  ipso  bc- 
no  vires  suppeditantur,  quod,  ut  sacra  eloquia 
docent,  omnibus  simpliciter  convenientia  tri¬ 
buit,  non  est  ignoscendum,  si  quis  per  igna¬ 
viam  ab  ipso  bonorum  propriorum  habitu  di¬ 
vinitus  procedente  aberraverit  » .  Idem  lib. 
de  Ecclesiastica  hierarchia  cap.  2,  part.  3, 
tribuit  homini  nomen  illud  auT£?ov(nov,  quod 
fatetur  Calvinus  proprium  esse  liberi  arbitrii. 

Neque  ad  hunc  locum  responderi  potest, 
nisi  forte  libros  istos,  non  esse  Dionysii  Areo¬ 
pagita).  Sed  certe  negari  non  potest,  aucto¬ 
rem  hujus  libri  fuisse  virum  magnum,  et  ante 
mille  annos  floruisse,  cum  citetur  a  S.  Grc- 

gorio  homil.  34.  in  Evangelia,  nomine  anti¬ 
qui,  et  venerandi  Patris.  Nane  si  Gregorio 
antiquus  tuit,  cum  ipse  Gregorius  ante  annos 
circiter  mille  floruerit,  nobis  profecto  anti¬ 
quissimus  esse  debebit.  Sed  de  hoc  auctore 
alias  disseruimus. 

Tertius  sit  B.  Clemens  Romanus, 'quem  in¬ 
ter  Graecos  numeramus,  quod  Graece  scri¬ 
ptus  sit  liber,  qui  nomini  ejus  adseribitur.  Is 
igitur  in  lib.  m.  Recognition.  inducit  Apo¬ 
stolum  Petrum  cum  Simone  Mago,  pro  libero 
arbitrio,  sic  disserentem  :  «  Dic  quomodo 
Deus  judicat  secundum  veritatem  unum¬ 
quemque  pro  actibus  suis,  si  agere  aliquid 
in  potestate  non  habuit?  Hoc  si  teneatur, 
convulsa  sunt  omnia.  Frustra  erit  studium 
sectandi  meliora.  Sed  et  judices  frustra  le¬ 
gibus  praesunt  et  puniunt  eos,  qui  male 
agunt.  Non  enim  in  sua  potestate  habuerunt, 
ut  non  peccarent  » . 

Ad  hunc  locum  prompta  responsio  est , 
librum  esse  supposititium.  Nam  alioqui  li¬ 
beri  arbitrii  tam  est  aperta  confessio,  ut  ni¬ 
hil  contra  fingi  possit.  At  nos  fatemur,  librum 
esse  corruptum,  ac  depravatum  ab  haereticis, 
sed  tamen  vel  esse  Clementis  Romani,  vel 
alterius  aeque  docti,  atque  antiqui.  Siquidem 
Eusebius  lib.  m.  Histor.  Ecclesiast.  cap.  38. 
scribit,  bos  libros  et  esse  Clementis,  et  ab 
haereticis  depravatos.  Idem  scribunt  Epipha- 
nius  haeres.  30.  Et  Ruffinus  in  Apologia  pro 
Origene.  Meminit  etiam  horum  librorum 
S.  Hieronymus,  in  lib.  ii.  adversus  Ruffi- 
num. 

At  si  corrupti  sunt  hi  libri,  ac  propterea 
inter  apocryphos  recensentur,  quorsum  ci¬ 
tantur  a  nobis  ?  quoniam  manifeste  constat, 
non  esse  corruptos  iis  in  locis,  ubi  defen¬ 
ditur  libertas  arbitrii.  Nam  ante  Rufflni  aeta¬ 
tem,  qui  hos  libros  latinos  fecit,  nulli  fue¬ 
runt  haeretici,  qui  libero  arbitrio  nimis  mul¬ 
tum  tribuerent,  quod  postea  fecerunt,  Pela- 
giani ;  multi  autem  haeretici  fuerant  qui  ne¬ 
gaverant  liberum  arbitrium,  ut  Simon  Ma¬ 
gus,  Manichaeus  et  alii.  Itaque  si  in  his  libris 
negaretur  liberum  arbitrium,  suspicari  pos¬ 
semus,  insertam  fuisse  eam  doctrinam  a 
Manichaeis,  vel  aliis  ejusmodi  haereticis;  at 
liberi  arbitrii  confessionem  non  possumus 
ulli  haeretico  illius  temporis  adseribere. 

Deinde,  veteres  Patres,  qui  dicunt,  hos 
libros  corruptos  esse  ab  haereticis,  non  tacent 
in  quibus  articulis  corrupti  sint.  Scribunt 
enim  in  articulis  de  divinitate  filii,  aliisque 
similibus  esse  corruptos.  Corruptelam  autem 


in  articulo  de  libertate  arbitrii,  nullus  vete¬ 
rum  unquam  notavit. 

Adde  postremo,  quod  quae  dicuntur  in  his 
libris  de  libero  arbitrio,  eadem  repetuntur 
passim  ab  tiliis  Patribus,  ut  necesse  sit,  om¬ 
nes  omnium  Patrum  libros  esse  depravatos, 
si  libri  isti  recognitionum  in  hoc  articulo  de¬ 
pravati  censendi  sunt. 

Quartus  sit  S.  Justinus  Martyr.  Is  ita  lo¬ 
quitur  in  Apologia  ad  Imperatorem  Antoni¬ 
num  pag.  31.  in  meo  codice  :  «  Nisi  libero 
arbitrio  genus  humanum,  et  res  turpes  fu¬ 
gere  potest,  et  pulchras,  ac  bonas  sequi,  ex¬ 
tra  causam,  culpamque  est  eorum,  qua; 
quoquo  modo  aguntur.  Sed  ipsum  libero  ar¬ 
bitrio  liberaque  voluntate  et  recte  facere,  et 
peccare  docemus  ».  Et  infra  :  «  Neque  ille 
renumeratione,  aut  laude  dignus  esset,  si 
per  se  ipsum  bonum  non  eligeret».  Et  in 
Apologia  ad  Senatum  :  «  Nihil,  inquit,  esset 
in  illis  laude  dignum,  nisi  facultatem  habe¬ 
rent,  qua  se  in  utramque  partem  converte¬ 
rent  » .  Hic  vero  Calvinus  neque  fingit,  neque 
fingere  potest  aliquid,  quod  speciem  habeat 
responsionis .  Auctor  enim  certus  est ,  et 
verba  clarissima.  Sola  pertinacia  his,  atque 
similibus  resistit. 

Quintus  sit  Athenagoras  Justini  aequalis. 
Is  in  Apologia  ad  eumdem  Imperatorem  An¬ 
toninum  :  «  Liberi  arbitrii,  inquit,  in  ipsis 
quoque  (Angelis  videlicet)  in  utramque  par¬ 
tem,  voluntatem  constituerat  Deus,  sicut  et 
in  hominibus  liberam  et  pravitatis,  et  vir¬ 
tutis  deligendae  potestatem  habentibus  cer¬ 
nere  est  ».  Quid  clarius?  quid  verius? 

Sextus  sit  B.  Martyr  Irenaeus.  Is  in  lib.  iv. 
cap.  71.  ita  loquitur  :  «  Illud  quod  ait,  Quo¬ 
ties  volui  congregare  filios  tuos,  et  noluisti, 
veterem  legem  libertatis  hominis  manife¬ 
stavit,  quia  liberum  eum  fecit  Deus  ab  ini¬ 
tio  » .  Ac  ut  intelligat  Calvinus,  Irenseum  non 
solum  significare  voluisse,  creatum  homi¬ 
nem  liberum,  sed  etiam  nunc  esse  liberum, 
legatur  titulus  hujus  capitis,  quem  ipse  idem 
Irenaeus  praefixit.  Sic  enim  habet :  «  Osten¬ 
sio,  quod  homo  liber  sit,  et  suae  potestatis, 
ad  hoc  ut  possit  eligere  bona,  vel  contraria  ». 
Legatur  deinde  finis  ejusdem  capitis,  ubi 
haec  habentur  :  «  Qui  operantur  bonum, 
gloriam  et  honorem  percipient,  quoniam 
operati  sunt  bonum,  cum  possent  non  ope¬ 
rari  illud.  Hi  autem  qui  illud  non  operantur, 
judicium  justum  recipient  Dei,  quoniam  non 
sunt  operati  bonum  cum  possent  operari 
illud  ».  Et  cap.  72  :  «  Si  igitur,  inquit,  non 

in  nobis  esset  facere  haec,  aut  non  facere, 
quam  causam  habebat  Apostolus,  et  multo 
prius  ipse  Dominus  consilium  dare,  quae  qui¬ 
dem  facere,  a  quibus  vero  abstinere?» 

Et  adhuc  resistit  Calvinus,  ac  probare  ni¬ 
titur,  Irenseum  non  dicere  id,  quod  dicit, 
quoniam  in  eodem  libro  scripsit,  liberum 
arbitrium  ad  imaginem  Dei  pertinere  :  ima¬ 
ginem  autem  fuisse  in  primo  homine,  sed 
per  peccatum  extinctam,  colligi  ex  Apostolo, 
qui  reformari  dicit  in  nobis  imaginem  Dei. 
At  nimis  fridigum  est  argumentum  contra 
manifestissimam  veritatem. 

Nam  imaginem  Dei  extinctam  esse  post 
peccatum,  neque  Irenaeus,  neque  Paulus  un¬ 
quam  scripsit.  Reformatur  vero  in  nobis 
imago,  quoniam  obscurata  fuerat,  licet  (ut 
diximus)  non  extincta.  Sed  de  hac  re  alibi 
multa  diximus. 

Septimus  sit  Clemens  Alexandrinus.  Is  in 
i.,lib.  Stromat.  pag.  65.  sic  ait :  «  Quoniam 
libera  electio  et  appetitio,  peccata  primum 
inchoat,  jure  infliguntnr  supplicia  ».  Et  in¬ 
fra  :  «  Quae  cum  ita  sint,  et  liberari  ab  igno¬ 
ratione,  et  a  mala,  et  delectabili  electione, 
et  ante  omnia  non  assentiri  fallacibus  illis 
phantasiis  et  visis,  situm  est  in  nostra  potes¬ 
tate  ».  Vide  alium  locum,  in  4.  lib.  de 
Gratia  et  libero  arbitrio  cap.  9. 

Octavus  sit  Origenes.  Is  in  comment.  ad 
cap.  13.  Matth.  exponens  parabolam  sagenae 
piscium,  posteaquam  dixerat,  ab  haereticis 
accipi  per  bonos  et  malos  pisces,  duas  natu¬ 
ras,  alteram  bonam,  alteram  malam,  ita 
subjungit :  «  Huic  intellectui  repugnant  om¬ 
nes  Scripturae,  declarantes  esse  liberum  ar¬ 
bitrium  ,  dum  et  accusant  eos  ,  qui  delin¬ 
quunt  et  probant  cos,  qui  recte  faciunt  ». 
Idem  Origenes  similia  docet,  lib  3.  de  prin¬ 
cipiis  cap.  I.  praefat.  in  epist.  ad  Roman. 
hom.  12.  in  librum  Numeri,  et  alibi. 

Sed  Calvinus  Origenis  testimonium  non 
recipit,  quod  dicat  eum  in  multis  lapsum 
esse.  At  nos  eum  in  hac  re  non  erravisse, 
facillime  demonstramus.  Nam  Origenes  er¬ 
rores  diligentissime  notaverunt  Epiphanius, 
Theophilus,  Hieronymus,  Augustinus,  Theo- 
doretus,  Nicephorus  et  alii,  neque  ullus  eo¬ 
rum  inter  errores  Origenis  posuit,  hominem 
praeditum  esse  libero  arbitrio. 

Rursus  Calvinus  Origenis  testimonia  causae 
suae  nihil  nocere  contendit,  quod  Origenes 
disputet  adversus  Marcionem,  qui  liberum 
arbitrium  ita  tollebat,  ut  naturam  humanam 
ab  ipsa  creatione  malam  esse  diceret.  At  pa¬ 


ram  interest,  contra  quos  Origenes  disserat, 
modo  liberum  arbitrium  in  praeceptis  mo¬ 
rum  servandis  praedicet. 

Deinde  Origenes,  ut  ostendat,  naturam 
non  esse  malam  a  creatione,  probat,  homi¬ 
nem  esse  liberi  arbitrii,  et  mutari  per  se  de 
bono  in  malum,  quod  fleri  non  posset,  si 
esset  naturaliter  malus.  Itaque  duo  probat 
Origenes.  Primo,  hominem  esse  liberum.  Se¬ 
cundo,  non  esse  natura  malum,  ex  quibus 
duobus  unum  deducit  ab  altero.  Marcion 
negabat  utrumque,  Calvinus  alterum  tan¬ 
tum  ;  proinde  damus  Calvino ,  ut  non  sit 
Marcionista,  sed  Semimarcionista,  et  Ori¬ 
genes  Calvinum  non  ex' toto,  sed  ex  parte 
confutet.  Neque  dicere  poterit  Calvinus,  Ori- 
genem  loqui  de  libertate  a  coactione,  non  a 
necessitate,  nam  libertatem  a  sola  coactione 
Marcionistae  minime  denegabant. 

Nonus  sit  Eusebius  Caesariensis.  Is  in  lib. 
vi.  de  praeparat.  Evangel.  cap.  5.  ita  loqui¬ 
tur.  «  Sic  per  legem  rectam  viam  ostendit, 
per  liberam  vero  potestatem  effecit,  ut  in 
ipsa  essent  virtutis  praemia,  sine  vi  aliqua 
agere,  cum  possit  etiam  contraria  mala.  Ita 
si  proprio  motu  naturalem  despexeritlegem, 
fons  vitiorum  sponte,  non  aliunde,  neque 
ulla  necessitate,  sed  libera  voluntate,  atque 
judicio  facta  est  ».  Et  in  extremo  capite  ; 

«  Caecus  profecto  de  his  recte  judicaret,  non 
necessitate,  sed  libero  haec  fieri  arbitrio  » . 
Itaque  testimonio  Eusebii  caeci  sunt  Calvi¬ 
nistae,  vel  potius  caecis  deteriores.  Cum  id 
non  videant,  quod  caeci  videre  possent. 

Sed  forsan  objiciat  aliquis,  Eusebium  con¬ 
tra  eos  disserere,  qui  ponebant  fatalem  ne¬ 
cessitatem,  qualem  Calvinistae  non  ponunt. 
At  Calvinistae  in  primis  ponunt,  etiam  ne¬ 
cessitatem  similem  fatali;  deinde,  parum 
refert  quid  moverit  Eusebium,  ut  liberum 
arbitrium  defenderet,  modo  illud  vere  doc- 
teque  defenderit.  Denique,  nonne  Eusebius 
omnem  prorsus  necessitatem  exclusit,  cum 
ait  :  a  Neque  ulla  necessitate,  sed  libera  vo¬ 
luntate  atque  judicio  facta  est  »  ? 

Decimus  sit  Magnus  Athanasius.  Is  in  ora¬ 
tione  contra  Idola,  non  procul  ab  initio,  sic 
ait :  <<  Anima  libera  est,  et  sui  arbitrii.  Po¬ 
test  enim  ut  ad  bona  se  inclinare,  ita  bona 
quoque  aversari  » .  Et  infra  :  «  Quae  cum 
liberum  sui  jus,  arbitriumque  intuetur,  sen¬ 
tit  se  in  utramque  partem  corporeis  mem¬ 
bris  uti  posse,  tum  ad  ea  quae  sunt,  tum  ad 
ea  quae  non  sunt.  Ea  vero  quae  sunt,  bona 
appello,  ea  quae  non  sunt,  mala  ».  Ad  hoc 

testimonium  nihil  omnino  responderi  potest. 
Auctor  enim  est  certus,  gravis,  doctus,  an¬ 
tiquus,  sanctus,  et  sine  ullis  ambagibus  libe¬ 
rum  arbitrium  docet. 

Undecimus  sit  Magnus  Basilius,  qui  in  ex¬ 
plicat.  Psal.  lxi.  tractans  illud  :  «  Mendaces 
filii  hominum  in  stateris  »,  «  Non  licebit  (in¬ 
quit)  tibi  dicere  in  die  judicii,  non  noveram 
bonum.  Proferentur  tibi  propriae  tuse  statera, 
sufficientem  boni  et  mali  discretionem  ha¬ 
bentes.  Nam  corporis  pondera  librae  momen¬ 
tis  examinamus,  quae  vero  in  vita  eligenda 
sunt ,  libero  animae  judicio  discernimus . 
Quod  etiam  stateram  nominavit,  propterea 
quod  aequale  momentum  ad  utramque  par¬ 
tem  capere  potest».  Idem  in  oratione  de 
libero  arbitrio  :  «  Nam,  inquit,  quod  in  ho¬ 
mine  situm  est  liberum  arbitrium,  in  eligen¬ 
do  et  non  eligendo  situm  est  ete  ».  Item,  in 
oratione  de  causa  mali.  «  Cur,  inquit,  in 
structura  non  habemus,  ut  neque  volentibus 
nobis  peccare  detur  ?  quia  etiam  tu  famulos, 
non  cum  vinctos  habes,  benevolos  putas,  sed 
cum  voluntarie  ea,  quae  officii  ipsorum  sunt, 
explere  videris.  Itaque  etiam  Deo  non  gra¬ 
tum  est,  quod  coactum  est,  sed  quod  ex  vir¬ 
tute  recte  geritur.  Virtus  autem  ex  voluntate, 
non  ex  necessitate  fit.  Voluntas  vero  ex  his, 
quae  in  nobis  sunt,  dependet.  In  nobis  autem 
est  liberum  arbitrium.  ;> 

Arripuit  Calvinus  voculam  illam  «  coactio¬ 
nem  »  et  inde  colligit,  non  loqui  S.  Basilium 
de  libertate  a  necessitate,  sed  a  sola  coac¬ 
tione.  At  sine  dubio  non  recte  collegit.  Nam 
explicavit  in  eodem  loco  sanctus  Basilius, 
quid  per  coactionem  intellexerit,  cum  illi 
per  adversativam  particulam  opposuerit  id, 
quod  geritur  ex  virtute.  Et  quod  geritur  ex 
virtute,  esse  dixerit  id,  quod  ex  voluntate, 
non  ex  necessitate  fit.  Et  quod  fit  ex  volun¬ 
tate,  declaraverit  esse  id,  quod  in  nobis 
est,  quodque  ex  arbitrii  nostri  libertate  de¬ 
pendet. 

Itaque  per  coactionem,  necessitatem  intel¬ 
lexit  determinantem  ad  unum.  Quod  etiam 
clarius  manifestat  in  eadem  oratione,  cum 
dicit  :  «  Soluta  enim  ab  omni  necessitate,  et 
voluntariam,  ac  in  sua  potestate  sitam  vitam 
a  conditore  adepta,  per  hoc  ad  imaginem 
Dei  creata  est  » .  Adde  etiam,  quod  in  duo¬ 
bus  prioribus  locis  a  nobis  citatis,  nulla  fit 
coactionis  mentio,  sed  solius  necessitatis,  et 
disertis  verbis  asseritur  libertas  in  electione 
boni  et  mali ,  par  momentum  habens  in 
utramque  partem. 


Duodecimus  sit  S.  Orcgorius  Nyssenus, 
Magni  Basilii  frater.  Is  in  lib.  vn.  de  Philo¬ 
sophia,  cap.  2.  «  Concupiscere  (inquit)  et 
non  concupiscere,  mentiri,  et  non  mentiri, 
et  queeeumque  talia,  in  quibus  consistunt  vir¬ 
tutis,  et  vitii  opera,  hscc  sunt  in  nostro  libero 
arbitrio  ».  Nescio  quid  hic  Calvinus  commi¬ 
nisci  possit.  Nullum  enim  cavillis  locum  Gre- 
gorius  reliquit.  Vide  etiam  qua;  citavimus 
libro  superiore. 

Tertius  decimus  sit  sanctus  Gregorius  Na- 
zianzenus,  qui  in  carminibus  de  Christo  pa¬ 
tiente  :  «  Neque  enim  (inquit)  Deus  neces¬ 
sitatem  adducet,  ut  sis  bonus,  sed  in  ele¬ 
ctione,  et  sententia  tua  id  situm  est  ».  Vide 
alium  locum  a  nobis  citatum  libro  superiore, 
ex  Apologetico. 

Quartusdecimus  sit  Cyrillus  Hierosolymi¬ 
tanus,  qui  Catechesi  4.  e  Cognosce  (inquit) 
animam  esse  sui  juris,  seu  voluntatis  libera  » . 
Item  infra  :  «  Liberum  arbitrium  habet  ani¬ 
ma,  etpotest  quidem  Diabolus  incitare,  coge¬ 
re  autem  prater  voluntatem  omnino  non  po¬ 
test.  Subjicit  tibi  scortationis  cogitationes,  si 
vis,  probas,  si  nolis,  improbas.  Si  enim  ex  ne¬ 
cessitate  scortareris,  cujus  gratia  gehennam 
Deus  parasset»?  Nihil  apertius  dici  potuit. 

Quintus  decimus  sit  S.  Epiphanius,  qui  in 
Iraresi  Phariseorum,  quae  est  ordine  deci¬ 
ma  sexta.  « Per  id  (inquit)  quod  peccare 
quisquam  possit, 'et  non  peccet,  et  per  id, 
quod  possit  non  peccare,  peccet  tamen,  hoc 
propter  peccata  poenam  per  vindictam  pen¬ 
dente,  illo  propter  bene  facta  laudem  repor¬ 
tante,  utriusquo  constituta  est  differentia». 
Et  infra  :  «  Itaque  (inquit)  manifestum,  evi¬ 
dens  et  indubium  est,  unicuique  liberum 
arbitrium  concessum  a  Deo,  qui  perseipsum 
dixerit,  si  volueritis,  et  si  nolueritis,  ut  penes 
hominem  sit  bene  facere ,  vel  prave  ope¬ 
rari».  Vides,  ut  sanctus  his  Pater  manife¬ 
stum,  evidens  et  indubiumessc  clamet,  quod 
Calvinus  tot  libris  obscurare  conatus  est? 

Sextus  decimus  sit  Thcophilus  Alexandri¬ 
nus.  Is  enim  in  epist.  3.  Paschali,  sic  loqui¬ 
tur  :  «  Nec  ambigitur  quin  in  utramque  par¬ 
tem  faciendi,  vel  non  faciendi  bona,  habea¬ 
mus  liberam  facultatem,  et  oppressis  pravis 
recta  nascantur,  tuneque  virtutum  inter  se 
concinit  chorus,  cum  vitiorum  in  animo  fue¬ 
rit  solitudo  ».  Quid  hic  objicient  adversarii? 
Auctor  insignis  est,  quippe  qui  S.  Hierony¬ 
mum  meruit  habere  interpretem,  et  sententia 
tam  perspicua,  ut  nulla  ratione  obscurari 
queat. 

Septimus  decimus  S.  Joannes  Chrysosto- 
mus  sit,  qui  homil.  23.  in  Genesim :  «  Nonne, 
inquit,  manifestum  est,  sua  quemvis  volun¬ 
tate,  vel  malitiam,  vel  virtutem  eligere?  Nam 
nisi  ita  esset,  et  natura  nostra  pravitas  in¬ 
sita  esset,  neque  illos  puniri,  neque  istos  vir¬ 
tutum  retributiones  accipere  oportebat.  Ve¬ 
rum  quia  in  nostra  voluntate  totum  post 
gratiam  Dei  relictum  est,  ideo  et  peccantibus 
supplicia  proposita  sunt,  et  bene  operanti¬ 
bus  retributiones  ».  Hunc  patrem  nobis  Cal¬ 
vinus  libenter  concedit,  quod  ei  nimius  visus 
sit  in  liberi  arbitrii  viribus  pradicandis.  At 
imperitiam  suam  aperte  prodit,  cum  e  tanto 
numero  patrum  unum  Chrysostomum,  quasi 
novi  aliquid  introducentem  rejicit.  Nam  si 
legisset  ceteros,  numquam  ita  judicasset. 
Quid  enim  Chrysostomus  dicit,  quod  non 
ante  illum  Ignatius,  Clemens,  Justinus,  Athe¬ 
nagoras,  Irenseus,  Basilius ,  Cyrillus,  Epi- 
phanius ,  et  post  eum  plurimi  dixerint? 
Deinde,  si  tam  graviter  Chrysostomus  in  li¬ 
bero  arbitrio  pradicando  excessit,  cur  nulli 
veterum  illum  reprehenderunt?  cur  S.  Au¬ 
gustinus  gratia;  Christi  excellentissimus  pra- 
dicator,  hunc  ipsum  Chrysostomum  in  libris 
adversus  Julianum,  non  modo  non  repre¬ 
hendit,  sed  vehementer  etiam  laudat? 

Decimus  octavus  sit  beatus  Macharius  Aegy¬ 
ptius,  qui  homil.  13.  sic  ait  :  «  Ca;terum  ut 
semel,  ct  omnino  resonet,  et  permaneat  de¬ 
lectus,  et  arbitrii  libertas,  quam  primitus 
homini  dedit  Deus,  eapropter  dispensatione 
sua  res  administrantur,  et  corporum  solutio 
fit,  ut  in  voluntate  hominis  situm  sit,  ad  bo¬ 
num  vel  malum  converti  » . 

Decimus  nonus  sit  Marcus  Eremita,  qui  in 
libro  de  baptismo,  ultra  medium,  ita  loqui¬ 
tur  :  «  Ha;c  ct  similia  cum  sciat  Scriptura  in 
nostra  potestate  positum  esse,  ut  haec  aga¬ 
mus  nec  ne,  propterea  non  Satanam,  neque 
peccatum  Adae,  sed  nos  increpat  » .  Et  infra 
comparans  nos  cum  Adamo  :  «  Primam,  in¬ 
quit,  conceptionem  habemus  ex  dispensatio¬ 
ne,  quemadmodum  et  ille,  et  perinde  ac  ille 
pro  arbitrio  possumus  obtemperare,  vel  non 
obtemperare  » .  Sententia  horum  verborum 
est,  nos  tentari  ex  permissione  Dei,  sicut  ea¬ 
dem  permissione  tentatus  ruit  Adam,  et  sicut 
ille  propter  arbitrii  libertatem  potuit  tenta- 
tori  acquiescere,’ vel  resistere,  sic  etiam  nos 
propter  eamdem  arbitrii  libertatem  posse 
tentationem  admittere,  vel  repellere,  qua;  si 
Calvinus  legisset,  forsitan  de  Chrysostomo 
aliter  judicasset. 

Tom.  VI. 


Vigesimus  sit  sanctus  Cyrillus  Alexandri- 
nus,  qui  in  lib.  ii.  in  Joannem,  cap.  44.  sic 
ait :  «  Liberum,  inquit,  arbitrium  hominis 
his  verbis  ostendit,  qui  ad  alterutrum  secun¬ 
dum  animi  sui  judicium  potest  proficisci.  Sic 
enim  juste  laudem,  si  bene  agimus,  ct  con¬ 
traria,  si  mala  committimus,  invenimus.  » 
Vide  alia  loca,  qua;  citavimus  in  libro  supe¬ 
riore. 

Vigesimus  primus  sit  Tbeodoretus,  qui 
Psalm.  xlvii.  tractans,  et  explicans  illud  : 
«  Pluviam  voluntariam  segregabis,  ctc. » ,  sic 
ait:  «Pluviam,  doctrinae  irrigationem  vocat, 
voluntariam  autem  appellavit,  ob  liberum 
arbitrium.  Non  enim  ex  necessitate  irrigatur 
aliquis,  sed  doctrina;  acquiescens  consequitur 
gratiam  » . 

Vigesimus  secundus  sit  Palladius,  in  epi¬ 
stola  ad  Lausum,  quam  prafixit  historiae  sua; 
de  Sanctorum  vita,  in  ea  siquidem  loquens 
de  eleemosynis  :  «  Neque,  inquit,  ullo  pra- 
textu,  quo  placeres  hominibus,  jurejurando 
obligasses  tuam  liberam  eligendi  voluntatem, 
ete  i) . 

Vigesimus  tertius  sit  beatus  Joannes  Da¬ 
mascenus.  Is  enim  in  lib.  ii.  de  fide,  cap. 
26 :  «  In  nobis,  inquit,  sunt  ea,  quorum  li¬ 
beram  adepti  potestatem  sumus  et  facere,  et 
non  facere.  »  Et  infra  explicans  qua;  illa 
sint  :  «  Ea,  inquit,  qurn  sequitur  laus  aut 
vituperatio,  et  in  quibus  pravaricatio  cadit 
et  lex  » . 

Vigesimus  quartus  sit  Theopbylactus,  qui 
in  commentario  ad  cap.  13.  Luca;,  sic  ait  : 
«  Itaque  ille  qui  dedit  omnia  ha;c  ex  a;quo, 
permisit  libere  ingredi.  Nullum  enim  cogit 
non  volentem.  Nam  si  voluisset  nos  cogi, 
non  fecisset  rationales,  et  liberi  arbitrii». 
Neque  vero  hic  auctor  intelligit  per  coactio¬ 
nem  vim  illam,  qua;  adigit  invitos,  sed  ne¬ 
cessitatem  determinantem  ad  unum,  ut  per¬ 
spicuum  est  ex  ratione,  quam  reddit,  cum 
dicit  :  «  Non  fecisset  rationales,  et  liberi  ar¬ 
bitrii.  »  Nam  bestia;  quoque,  tametsi  ratio¬ 
nales  non  sunt,  non  coguntur  invita;  ad  sua 
objecta,  sed  sponte  accurrunt.  Et  nomen  li¬ 
beri  arbitrii,  quod  iste  auctor  usurpat,  non 
potest  proprie  convenire  libertati  a  sola  coa¬ 
ctione,  ut  in  tertio  libro  demonstravimus. 

Vigesimus  quintus  sit  Euthymius,  qui  in 
comment.  ad  idem  cap.  xv.  Luca;,  ita  edis¬ 
serit' parabolam  filii  prodigi  :  «Substantia;, 
inquit,  partem,  qua;  sibi  obveniebat,  petivit, 
hoc  est,  liberum  arbitrium,  quod  ei  ex  natu¬ 
ra  debebatur.  Ac  si  diceret,  nolo  urgeat  me 

serviendi  necessitas,  liberum  est  enim  mihi 
arbitrium.  »  Et  infra  :  «  Pater  ergo  candide 
impertit,  vult  enim  Dominus,  ut  sibi  volun¬ 
tarie  serviamus  » . 

Est  autem  hoc  loco  breviter  annotandum, 
ex  sententia  horum  Patrum,  liberum  arbi- 
trium  comparari  substantia;,  quam  filius  pro¬ 
digus  dissipavit,  quoniam  peccatores  dissi¬ 
pant  liberum  arbitrium,  dum  illo  male  utun¬ 
tur,  non  quod  illud  omnino  amittant,  sed 
quod  inutiliter  exerceant.  Quomodo  dicitur 
aliquis  perdere  vitam  suam,  quam  non  in 
bonis  operibus  insumit.  Non  enim  similitudi- 
dines  in  omnibus  valent.  Denique  id  solum 
ex  parabola  colligunt  Patres,  Deum  permit¬ 
tere,  ut  qui  volunt,  peccent,  neque  eos  ad 
bene  agendum  ex  necessitate  compellere. 


CAPUT  XXVI. 

Testimonia  Patrum  Latinorum,  pro  libero 
arbitrio  in  moralibus. 

Primus  ex  Latinis  Tertullianus  est.  Is  in 
lib.  ii.  contra  Marcionem  ita  loquitur  :  «  Li¬ 
berum,  et  sui  arbitrii,  et  sute  potestatis  inve¬ 
nio  hominem  institutum.  »  Sed  ne  Calvinus 
dicat  (ut  solet)  Tertullianum  loqui  de  prima 
institutione,  quee  postea  per  peccatum  sit 
mutata,  audi  sequentia.  «  Hunc  statum  ejus 
confirmavit  etiam  ipsa  lex  tunc  a  Deo  posita. 
Non  enim  poneretur  lex  ei,  qui  non  habere j 
obsequium  debitum  legi  in  sua  potestate. 
Nec  rursus  comminatio  mortis  transgressioni 
adseriberetur,  si  non  et  comtemptus  legis  in 
arbitrii  libertatem  homini  deputaretur.  Sic 
et  in  posteris  legibus  creatoris  invenias  pro¬ 
ponentis  ante  hominem  bonum  et  malum, 
vitam  et  mortem.  »  Et  infra  non  procul  a 
fine  :  «  Interrogat,  inquit,  Deus  quasi  incer¬ 
tus,  ut  et  hinc  liberi  arbitrii  probans  homi¬ 
nem  in  causa  aut  confessionis,  aut  negatio¬ 
nis,  ut  daret  ei  locum  spoute  confitendi  deli¬ 
ctum,  et  hoc  nomine  relevandi.  Sicut  de  Cain 
sciscitatur,  ubinam  frater  ejus,  ut  ille  habe¬ 
ret  potestatem,  ex  eadem  arbitrii  libertate 
sponte  negandi  delicti,  et  hoc  nomine  gra¬ 
vandi.  »  Et  in  libro  de  exhortatione  Castita¬ 
tis  non  longe  ab  initio  :  «Itaque,  inquit,  cum 
utrumque  ex  praeceptis  ejus  didicerimus, 
quid  velit  et  quid  nolit,  jam  nobis  est  volun¬ 
tas  eligendi  alterum,  sicut  scriptum  est,  Ecce 
posui  ante  te  bonum  et  malum  ». 


At  non  meretur  Tertullianus  locum  inter 
testes  dogmatum  Catholicorum,  cum  in  mul¬ 
tis  magnisque  rebus  erraverit.  Id  enim  solum 
est,  quod  respondere  potest  Calvinus.  Sed 
facilis  responsio  est.  Nam  si  solus  ha)c  dice¬ 
ret,  nullam  ei  fidem  haberemus,  ut  qui  pro¬ 
priam  sectam  instituerit,  sed  quod  dicit  cum 
omnibus  Grsecis  et  Latinis  Patribus,  non  pa¬ 
rum  valet  ad  testimonium  fidei,  quae  vigebat 
antiquis  illis  temporibus  in  Ecclesia.  Non 
errasse  autem  in  hac  re  Tertullianum,  nec 
fuisse  dogma  de  libertate  arbitrii  proprium 
sectae  ipsius,  certum  est  ex  eo,. quod  neque 
Eusebius  in  historia,  neque  Augustinus  in 
libro  de  haeresibus,  neque  alius  auctor  hanc 
sententiam  inter  alios  Tertulliani  errores 
enumerat. 

Secundus  sit  B.  Martyr  Cyprianus.  Is  in 
lib.  i.  epist.  3.  ad  Cornelium  :  «  Dominus, 
inquit,  non  increpuit  recedentes,  aut  gravi¬ 
ter  comminatus  est,  sed  magis  conversus  ad 
Apostolos  suos  dixit :  Numquid  et  vos  vultis 
abire?  servans  scilicet  legem,  qua  homo  li¬ 
bertati  suae  relictus,  et  in  arbitrio  proprio 
constitutus  sibimetipsi  vel  mortem  appetit, 
vel  salutem  » .  Et  in  libro  de  unitate  Eccle¬ 
siae  :  <(  Fieri  vero,  inquit,  haec  Dominus  per¬ 
mittit  et  patitur,  manente  propriae  libertatis 
arbitrio  ».  Ubi  notandum  est,  non  posse 
haec  detorqueri  ad  libertatem  a  coactione, 
quam  solam  nobis  Calvinus  reliquit.  Nam 
etiamsi  Deus  impediret  omnia  peccata,  ad¬ 
huc  maneret  libertas  a  coactione,  sicut  ea 
manet  in  bestiis,  qua)  peccare  non  possunt, 
sed  libertas  a  necessitate,  et  vera  potestas 
eligendi  bonum  et  malum,  plane  tolleretur, 
nisi  Deus  peccata  permitteret.  Atque  hoc  est, 
quod  Cyprianus  dicit,  Deum  pati,  ut  pec¬ 
cata  fiant,  manente  propria)  libertatis  arbi¬ 
trio. 

Tertius  sit  Minutius  Felix.  Is  in  Octavio 
ultra  medium  libri,  sic  gentiles  alloquitur  : 

«  Denique  de  vestro  numero  carcer  exaestuat. 
Christianus  ibi  nullus,  nisi  aut  reus  suae  reli¬ 
gionis,  aut  profugus.  Nec  de  fato  quisquam 
aut  solatium  captet,  aut  excuset,  eventum  sit 
sortis  fortuna),  mens  tamen  libera  est,  et  ideo 
actus  hominis,  non  dignitas  judicatur  ».  Ne¬ 
que  vero  loquitur  de  libertate  a  sola  coactio¬ 
ne.  Nam  ea  non  repugnat  fato,  cui  tamen 
repugnat  libertas  a  necessitate.  Potest  enim 
sponte  fieri,  id  quod  fato  fit.  Non  potest  au¬ 
tem  quod  fato  fit,  non  necessario  fieri. 

Quartus  sit  Lactantius.  Is  in  lib.  iv.  divi¬ 
narum  Institutionum,  cap.  24.  «  Qui  dat  (in- 

quit  prtecepta,  amputare  debet  omnium  ex¬ 
cusationum  vias,  ut  imponat  hominibus  pa¬ 
rendi  necessitatem,  non  vi  aliqua,  sed  pudo1 
re,  et  tamen  libertatem  relinquat,  ut  et  prae¬ 
mium  sit  constitutum  parentibus,  quia  pote¬ 
rant  non  parere,  si  vellent,  et  non  parentibus 
poena,  quia  poterant  parere,  si  vellent.  Quo 
modo  ergo  poterit  amputari  excusatio,  nisi 
ut  qui  docet,  faciat  qua;  docet,  et  sit  quasi 
praevius,  et  manum  porrigat  secuturo  »  ? 

Quintus  sit  Julius  Firmicus.  Is  in  libro  de 
erroribus  profanarum  religionum,  quem  ad 
filios  Constantini  scripsit,  sic  loquitur  cap. 
29  :  <(  Liberum  te  Deus  fecit,  in  tua  manu 
est,  ut  aut  vivas,  aut  pereas ;  quid  te  per 
abrupta  praecipitas?  » 

Sextus  sit  sanctus  Hilarius.  Is  in  commen¬ 
tario  Psalmi  secundi,  sic  ait  :  «  Unicuique 
nostrum  libertatem  vitae,  sensumque  permi¬ 
sit,  non  necessitatem  in  alterutrum  affigens.  » 
Et  infra  rationem  reddens  :  «  Quid  enim  (in¬ 
quit)  honoris  et  praemii  bonitatis  necessitas 
mereretur,  cum  malos  non  esse,  vis  quaedam 
nobis  conserta  non  sineret  »  ?  Hunc  egre¬ 
gium  Patrem  ultro  nobis  dat  Calvinus,  neque 
intelligit  quantum  detrimenti  causae  suae  fa¬ 
ciat,  cum  illi  contrarium  se  profiteatur,  quem 
non  solum  Hieronymus  et  Augustinus,  sed 
etiam  integra  Synodus  Ephesina  prima,  et 
aliaMeinceps  Concilia  miritice  coluerunt. 

Septimus  sit  Optatus  Milevitanus,  qui  sic 
loquitur  initio  libri  septimi,  adversus  Par- 
menianum  :  «  Quidquid  necessitas  peccat, 
non  potest  magnis  viribus  accusari.  Voluntas 
habet  poenam,  necessitas  veniam.  Homicida 
scelus  potest  facere,  potest  et  non  facere, 
adulterium  moechus  potest  admittere,  potest 
et  non  admittere,  et  caetera  hujusmodi,  in 
quibus  liberum  habetur  arbitrium.  » 

Octavus  sit  sanctus  Ambrosius.  Is  in  lib.  i. 
de  Jacob,  cap.  3  :  «  Non  est  (inquit)  quod 
cuiquam  nostram  adscribamus  culpam,  nisi 
nostris  voluntati.  Nemo  tenetur  ad  culpam 
nisi  voluntate  propria  deflexerit.  Volunta¬ 
rium  sibi  militem  legit  Christus,  voluntarium 
sibi  servum  diabolus  auctionatur  » .  Ad  hoc 
testimonium  Calvinus  respondet,  intelligen- 
dum  esse  de  voluntario,  quod  opponitur  co¬ 
acto,  atque  invito,  non  quod  opponitur  de¬ 
terminato  ad  unum.  Sed  fallitur,  nam  in  pri¬ 
mis  voluntarium,  quod  solum  opponitur 
coacto,  non  sufficit  ad  peccandum,  alioqui 
lupus  etiam  peccaret  cum  sponte  alienas 
oves  rapit  et  occidit.  Deinde  verba  illa  (nisi 
voluntate  propria  deflexerit)  non  signifi¬ 


cant  solum  sponte,  libereque  deflectere, quod 
etiam  pecudi  convenire  potest,  quae  tamen 
non  dicitur  propria  voluntate  deflectere, 
etiam  quando  libenter  errat,  sed  significant 
ex  deliberato  consilio,  atque  electione  pec¬ 
care. 

Sed  quid  respondebit  Calvinus  ad  id,  quod 
idem  Ambrosius  scribit  in  lib.  ii.  de  Cain, 
cap.  7  :  <(  Non  habes  in  quo  necessitatem 
magis,  quam  mentem  tuam  arguas  » .  Et  ad 
illud,  quod  habet  idem  auctor  in  expositione 
Psalmi  quadragesimi  :  «  Homini  dedit  eli¬ 
gendi  arbitrium,  quod  sequatur  :  ante  homi¬ 
nem  vita  et  mors,  si  deliqueris,  non  natura 
in  culpa  est,  sed  eligentis  affectus  » .  Haec 
enim  testimonia  clariora  sunt,  quam  ut  ulla 
falsa  interpretatione  depravari  queant. 

Nonus  sit  beatus  Philastrius,  sancti  Am¬ 
brosii  aequalis.  Is  in  libro  de  haeresibus,  ca¬ 
pite  de  Pythonissa  :  «  Ignorant,  inquit,  quod 
credentes  animae  a  fide  Christi,  deditas  jam 
se  impietati  faciunt,  quia  arbitrii  sui  est  om¬ 
nis  homo,  quod  velit,  ut  eligat  facere  per¬ 
mittente  Deo.  » 

Decimus  sit  beatus  Gaudentius  Brixianus, 
Philastrii  successor.  Is  in  3,  tract.  super 
Exodum,  inquit,  <c  concessa  semel  voluntatis 
libertas  non  ayferetur,  ne  nihil  de  eo  judi¬ 
care  possit,  qui  liber  non  fuerit  in  agendo.  » 
Quo  loco  illud  est  observandum,  liberum  ar¬ 
bitrium  primo  homini  in  creatione  datum 
(quod  teste  Calvino  verum  fuit  liberum  arbi¬ 
trium,  etiam  a  necessitate)  numquam  aufer¬ 
ri,  auctore  Gaudentio. 

Rursus  idem  auctor  in  tractatu  de  Macha- 
baeis  :  «  Unam  (inquit)  Deus  elegit  arborem 
de  omnibus  lignis  Paradisi,  non  utique  ma¬ 
lam,  sed  in  qua  servorum  suorum  obedien- 
tiam  pertentaret,  ut  libertas  arbitrii,  vel  im¬ 
mortalitatis  praemium  possideret  obediens, 
vel  contemnens  exciperet  mortis  interminatae 
sententiam.  Manducavit  homo  quia  voluit ; 
mandatum  non  custudivit,  quia  noluit ; 
morte  muletatur,  quia  mandatum  servare 
potuit,  et  non  studuit.  Igitur  si  unius  arbu- 
§culi  fructus,  contra  Dei  mandatum  temere  a 
Protoplastis  degustatus,  mortem  generi 
acquisivit  humano,  potuit  etMachabaeis  tunc 
sub  lege  positis  interitum  parare  mandati  di¬ 
vini  transgressio,  quibus  nunc  honorem  et 
gloriam  praecepti  ejus  custodia  comparavit.» 
Comparat  Gaudentius  Machabeeos  cum  Pro¬ 
toplastis,  quod  isti  tentati  fuerunt  de  mandu¬ 
catione  ligni  scientiae,  illi  de  manducatione 
carnis  suillae,  quae  non  minus  eo  tempore 

Judaeis  prohibita '  erat,  quam  olim  arbor 
scientiae  Protoplastis.  Atque  in  eo  Macha- 
baeos  laudat,  quod  praeceptum  servaverint, 
quod  ex  libertate  arbitrii  potuissent  non  ser¬ 
vare  et  contra  Protoplastos  accusat,  quod 
praeceptum  non  custodierint,  quod  ex  liber¬ 
tate  arbitrii  custodire  sine  dubio  potuissent. 
Alioqui  enim  ineptissima  comparatio  est,  si 
non  fit  manente  arbitrii  libertate  in  Macha- 
baeis,  sicut  in  Protoplastis. 

Undecimus  sit  Prudentius,  qui  in  versibus 
liberum  arbitrium  pulchre  descripsit.  Sic 
enim  canit  in  Hamartigenia. 

Non  fit  sponte  bonus,  cui  non  est  prompta  potestas 
Velle  aliud,  flexosque  animi  convertere  sensus. 

Item  in  libro  secundo,  adversus  Symma¬ 
chum. 

Dicant  cur  condita  sit  lex 
Bis  sex  in  tabulis,  aut  cur  rubrica  minatur, 

Quae  prohibet  peccare  reos,  quos  ferrea  fata 
Cogunt  ad  facinus,  et  inevitabile  mergunt  : 

Quin  et  velle  adigunt  pravum  insinuantia  votum. 

Ne  liceat  miseris  vetitum  committere  nolle  ? 

Cedite,  si  pudor  est,  gladiumque  retundite  vestrum. 
Aspera  nil  meritos  poenis  plectentia  jura, 

Agminis  innocui,  fato  peccante,  tenetis. 

Nemo  nocens,  si  iata  regunt,  quod  vivitur,  ac  fit. 
lmmo  nocens  quiciimque  volens, quod  non  licet,  audet 
Alterutrum  quia  velle  suum  est,  nec  fata  reatum 
Imponunt,  placitumque  nefas,  et  facta  rependit 
Impia,  suppliciis  merito,  non  forte  peremptus. 

Neque  respondeat  Calvinianus  aliquis,  h®c 
non  facere  contra  se,  qui  fatum  non  defen¬ 
dunt.  Nam  Prudentius,  et  alii  veteres  ideo 
fatum  oppugnant,  quia  tollit  liberum  arbi¬ 
trium  :  quod  si  Calvinist®  fatum  non  agno¬ 
scunt,  et  tamen  liberum  arbitrium  non  minus 
negant,  quam  illi  qui  fatum  asserebant ;  cer¬ 
te  Prudentius  et  alii  veteres  contra  ipsos 
etiam  scribunt,  et  liberi  arbitrii  possessio¬ 
nem  ab  omnibus,  qui  quoquo  modo  eam 
impediunt  scriptis  suis  vindicant. 

Duodecimus  sit  beatus  Hieronymus.  Is  in 
epistola  ad  Damasum,  de  fdio  prodigo,  ex¬ 
plicans  illud,  Et  divisit  eis  substantiam ,  sic 
ait :  «  Significantius  in  Gr®co  legitur  StetXstv- 
auxo I;  xov  fltov,  id  est,  dedit  eis  liberum  ar¬ 
bitrium,  dedit  mentis  propriae  libertatem^ 
et  ut  viveret  unusquisque,  non  ex  imperio 
Dei,  sed  ex  obsequio  suo,  id  est,  non  ex  ne¬ 
cessitate,  sed  ex  voluntate,  ut  virtus  habe¬ 
ret  locum,  ut  a  c®  teris  animantibus  dista¬ 
remus,  dum  ad  exemplum  Dei  permissum 
est  nobis  facere,  quod  velimus.  Unde  ct  in 
peccatores  eequum  est  judicium,  et  in  san¬ 


ctos  ac  justos  justum  praemium  retribuetur.» 
Similia  habet  idem  auctor  in  epist.  ad  He- 
dibiam,  quaest.  10.  et  in  lib.  ii.  adversus  Jo- 
vinianum. 

Sed  quoniam  Calvinus  dicit,  Hieronymun 
solum  in  senectute  a  Pelagianis  excitatum, 
sapere  ccepisse ;  proferamus  unum  etiam 
locum  ex  dialogis  adversus  Pelagianos.  Sic 
igitur  loquitur  in  tertio  dialogo  :  «  Hoc  est 
quod  tibi  in  principio  dixeram,  in  nostra  esse 
potestate  peccare,  vel  non  peccare,  ut  libe¬ 
rum  servetur  arbitrium.»  Certe  nihil  hic  de¬ 
siderari  potest.  Nam  et  liber  est  contra  Pe¬ 
lagianos,  et  sententia  perspicua. 

Tertius  decimus  sit  sanctus  Paulinus,  qui 
in  epistola  secunda  ad  Severum,  sic  ait  : 
«Quse  nobis  est  gratia  (  si  in  alieno  tantum 
fideles  fuerimus  )  nisi  de  prop rio  serviamuSj 
id  est,  de  libero  voluntatis  arbitrio  ?  »  Yocat 
aliena  Paulinus  terrenas  divitias,  quoniam 
tametsi  nostrae  sint,  tamen  facile  possumus 
impediri,  ne  faciamus  ex  eis,  quod  volumus  : 
propria  nominat  actiones  internas,  quoniam 
ilice  sunt  in  potestate  nostra,  et  earum  pro¬ 
pter  arbitrii  libertatem  vere  domini  sumus. 

Idem  in  eadem  epistola  :  «  Libertas  (inquit) 
voluntatis  non  cogitur,  sed  suadetur.  »  Per 
coactionem  hoc  loco  necessitatem  intelligit, 
frustra  enim  adhiberetur  suasio,  si  homo 
non  posset  aliter  facere.  Idem  in  epist.  4. 
ad  eumdem  Severum  :  «  Res  potestatis  no¬ 
sti’®  est  noster  affectus,  hunc  Domino  impen¬ 
damus  et  solvamus».  Lutherani  docent,  nos 
utcumque  liberos  esse  in  actionibusexternis ; 
in  internis  autem,  prsesertim  erga  Deum, 
ne  micam  quidem  libertatis  habere.  Noster 
vero  Paulinus  contra  docet,  magis  esse  in 
potestate  liberi  arbitrii  affectum  internum 
etiam  erga  Deum,  quam  actiones  externas. 
Itaque  verus  Papista  fuit  sanctus  Paulinus. 
Qui  rursusin  epistol.  8.  adeumdem :  «Agno¬ 
vi  bo  num  ( inquit )  et  feci  malum,  cum 
seque  mihi  liberum  esset  bonum  facere.  Quse 
ergo  misero  mihi  suppetet  venia  peccati  ?  » 

Quartus  decimus  sit  beatus  Innocentius  I. 
Pontifex  Romanus,  qui  in  rescripto  ad  Con¬ 
cilium  Milevitanum,  sic  loquitur  :  «  In  om¬ 
nibus  divinis  paginis  voluntati  liber®,  non 
nisi  adjutorium  Dei,  legimus  esse  necten¬ 
dum,  eamque  nihil  posse  coelestibus  auxiliis 
destitutam  » .  Idem  in  rescripto  ad  Conci¬ 
lium  Milevitanum  :  «Liberum  (inquit)  ar¬ 
bitrium  cum  nasceremur  accepimus  » . 

H®c  Innocentii  testimonia  diligentissime 
consideranda  sunt.  Nam  et  sunt  absque 

controversia  ejus,  cui  tribuuntur,  et  auctor 
est  antiquus  et  gravis,  et  a  sancto  Augustino 
ac  Hieronymo  non  semel  laudatus.  Scripta 
sunt  praeterea  contra  Pelagianos,  et  a  san¬ 
cto  Augustino  commendantur,  in  epist.  106. 
ad  Paulinum,  ut  non  sit  periculum,  ne  ni¬ 
mium  tribuant  libero  arbitrio.  Denique  non 
possunt  retorqueri  ad  liberum  arbitrium 
priijii  homini^*tantum,  quod  habuit  in  statu 
innocentiae,  cum  hic  auctor  dicat,  nos  omnes 
liberum  arbitrium  in  ipsa  nativitate  accipere. 
Neque  exponi  possunt  de  sola  libertate  ad 
malum,  quam  habent  juxta  Calvinum  impii, 
quia  libenter  peccant ;  nam  Innocentius  dicit, 
liberum  arbitrium  egere  gratia  Dei,  non  au¬ 
tem  egent  gratia  Dei  peccatores,  ut  libenter 
peccent.  Neque  possunt  explicari  de  libertate 
tantum  ad  bonum,  quam  habent  secundum 
Calvinum  justi,  qui  libenter  bene  agunt. 
Nam  ista  libertas  non  incipit,  cum  nascimur, 
sed  cum  renascimur  ;  Innocentius  autem 
loquitur  de  libero  arbitrio,  quod  cum  nasce¬ 
remur,  accepimus.  Nec  possunt  ad  extre¬ 
mum  intelligi  de  libertate  a  sola  coactione. 
Illa  enim  non  eget  gratia  Dei,  cum  sit  nobis 
communis  cum  bestiis,  neque  peccatum 
amitti  aut  laedi  potuerit. 

Quintus  decimus  sit  beatus  Coelestinus  pri¬ 
mus,  Pontifex  Romanus,  qui  in  epistola  ad 
Gallos,  cap.  xm,  sic  loquitur  :  «  Auxilio  et 
munere  Dei  liberum  arbitrium  non  tollitur, 
sed  liberatur,  ut  de  tenebroso  lucidum,  de 
pravo  rectum,  de  languido  sanum,  de  im- 
prudente  sit  providum.  »  Hic  omnia  ferme 
repeti  possent,  quae  diximus  de  testimoniis 
saucti  Innocentii,  ut  omittam,  quod  sanctus 
Coelestinus  in  eadem  epistola,  sancti  Inno¬ 
centii  sententiam  confirmat,  et  in  eamdem 
allegat  etiam  beatum  Zozimum,  Innocentii 
successorem,  suum  autem  praedecessorem. 

Sextus  decimus  sit  sanctus  Leo  primus, 
item  Pontifex  Romanus,  qui  canonum  Con¬ 
cilii  Arausicani  primarius  auctor  fuit,  ut  in 
praefatione  ejus  Concilii  dicitur  ;  legimus 
autem  in  canon.  8  et  13.  liberum  arbi¬ 
trium  per  lapsum  primi  hominis  infirmatum, 
atque  attenuatum,  non  extinctum  fuisse  : 
proinde  posse  malum  et  bonum  eligere,  sed 
malum  per  se,  bonum  cum  auxilio  gratiae. 
Neque  potest  hoc  ad  libertatem  a  sola  coa¬ 
ctione  derivari,  quoniam,  ut  diximus,  ea 
libertas  non  eget  auxilio  gratiae,  neque  per 
peccatum  infirmata,  vel  attenuata  fuit, 
neque  liberi  arbitrii  nomen  meretur. 

Septimus  decimus  sit  beatus  Prosper,  qui 


in  i.  lib.  de  vocatione  gentium,  cap.  3. 
sit  ait  :  «  Nec  quia  spiritu  Dei  agitur,  ideo  se 
putet  liberum  arbitrium  non  habere,  quod 
nec  tunc  perdidit,  quando  diabolo  voluntate 
se  dedit,  a  quo  judicium  voluntatis  depra¬ 
vatum  est,  non  ablatum  » . 

Decimus  octavus  sit  sanctus  Fulgentius, 
qui  in  libro  de  Incarnatione  et  gratia  Chri¬ 
sti,  cap.  20,  sit  ait  :  «  Gratia  Dei  humanum 
non  aufertur,  sed  sanatur,  arbitrium.  »  Hsec 
quoque  Prosperi,  atque  Fulgentii  testimoni 
intelligi  possunt  de  sola  libertate  a  coa¬ 
ctione,  propter  easdem  rationes. 

Decimus  nonus  sit  Severinus  Boetius, 'vir 
sui  temporis  longe  doctissimus,  qui  in  lib.  v. 
de  Consolatione  Philosophias,  extremo  sic 
ait  :  «  Quas  cum  ita  sint,  manet  intemerata 
mortalibus  libex*tas  arbiti’ii,  nec  inique  leges 
solutis  omni  necessitate  voluntatibus  praemia, 
poenasque  proponunt  ».  Nihil  clarius  dici 
potuit. 

.  Vigesimus  sit  sanctus  Gregorius  primus, 
Romanus  Pontifex,  qui  in  lib.  xxxm.  Mora¬ 
lium,  cap.  23,  ita  loquitur  :  « Idcirco  ne¬ 
quaquam  ccelestus  patriae  praemia  aeterna 
percipiunt,  quia  nunc  dum  promereri  po¬ 
terant,  ex  libero  arbitrio  contempserunt  » . 
Habes  hic  liberum  arbitrium,  quo  potest 
homo  (  adjutus  gratia  )  promereri  vitam 
aeternam,  et  eamdem  si  velit,  non  promereri, 
sed  despicere  atque  contemnere. 

Vigesimus  primus  sit  Arnobius  qui  tractans 
Psal.  xc.  sic  ait :  «  Libertatem  arbitrii  et 
negare  periculum  est,  et  nudare  peccatum. 
Si  enim  negaveris,  omnibus  fraena  laxasti, 
si  nudaveris,  decepisti  ».  Hunc  auctorem 
hoc  loco  posuimus,  quoniam  non  floruit  post 
Bedam,  cum  ab  illo  citetur  in  explicatione 
Psalmorum,  et  tamen  floruit  post  haeresim 
Pelagianam  exortam,  ut  ex  multis  locis  com¬ 
mentariorum  ejus  in  Psalmos  intelligi  potest. 
Itaque  non  est  ille  Arnobius,  qui  scripsit 
septem  libros  contra  gentes,  spd  alius  recen- 
tior,  gravis  tamen  et  doctus,  et  saltem  vene¬ 
rabili  Beda  antiquior. 

Vigesimus  secundus  sit  ipse  venerabilis 
Beda,  qui  in  comment.  ad  4.  cap.  Genes,  ita 
loquitur  :  «  Sub  te  erit  appetitus  ejus,  id  est, 
peccati,  et  tu  dominaberis  illius,  ac  si  aperte 
diceret,  sub  tua  potestate  est,  si  bene  vel 
male  egeris  » . 

Vigesimus  tertius  sit  S.  Leo  IX.  Romanus 
Pontifex,  qui  in  epistola  ad  Petrum  Antio¬ 
chenum  :  «  Gratiam,  inquit,  Dei  praevenire, 
et  subsequi  hominem  credo,  et  profiteor,  it 

tamen,  ut  liberum  arbitrium  rationali  crea¬ 
tura}  non  demegem. » 

Vigesimus  quartus  sit  S.  Anselmus,  qui  in 
comment.  ad  n.  cap.  epistola}  posterioris  ad 
Timotheum,  sic  ait  :  «  Liberum  arbitrium 
dedit  nobis  Dominus,  ut  arbitrio  propriae 
voluntatis  recedamus  ab  iniquitate,  vel  per¬ 
maneamus  in  iniquitate  ». 

Vigesimus  quintus  sit  S.  Bernardus,  qui  in 
serm.  lxxxi.  in  Cantica  :  «  Arbitrii,  inquit, 
libertas  est  plane  divinum  quiddam  praeful¬ 
gens  in  anima,  tamquam  gemma  in  auro. 
Ex  hac  nempe  inest  illi  inter  vitam  et  mor¬ 
tem,  sed  et  nihilominus  inter  lucem  et  tene¬ 
bras  et  cognitio  judicii,  et  optio  eligendi.  » 
Et  infra  :  «  Unde  et  liberum  nominatur  ar¬ 
bitrium,  quod  liceat  aversari  in  his  pro  ar¬ 
bitrio  voluntatis.  Inde  homo  ad  promeren- 
tum  potis  :  omne  etenim  quod  fecerit  bonum, 
malumve,  quod  quidem  non  facere  liberum 
sit,  merito  ad  meritum  deputatur.  Et  ut 
merito  laudatur  non  is  tantum,  qui  potuit 
facere  mala,  et  non  fecit  :  ita  malo  non 
caret  merito,  tam  is,  qui  potuit  non  facere 
mala,  et  fecit,  quam  qui  potuit  facere  bona, 
et  non  fecit.  Ubi  autem  non  est  libertas,  nec 
meritum.  Propterea  quae  sunt  carentia  ra¬ 
tione  animalia  nihil  merentur,  quia  sicut 
ratione  itaet  libertate  carent  n .  Praeclara  om¬ 
nino  sententia  et  digna,  quae  consensum  tot 
hominum  doctissimorum  quadam  quasi 
peroratione  concluserit. 

Jam  vero  si  Calvinus  stare  promissis  velit, 
cedere  prorsus  illum  oportebit,  non  mihi, 
sed  Concilio  plane  cecumenieo  ct  libero, 
quale  alterum  numquam  celebratum  est. 
Hic  enim,  si  quaeras  dignitates  sedium, 
habes  Romanos  episcopos  septem,  Clemen¬ 
tem,  Innocentium,  Zozimum,  Ccelestinum, 
Leonem,  Gregorium,  alterum  Leonem  : 
Alexandrinos  tres,  Athanasium,  Theopbylum, 
Cyrillum  ;  Antiochenum  Ignatium  ;  Hiero¬ 
solymitanum  Cyrillum  :  Constantinopolita- 
num  Chrysostomum.  Si  Provinciarum  va¬ 
rietatem,  habes  ex  Asia  Justinum,  Origenem, 
Eusebium,  Theodoretum,  et  alios.  Ex  Afri¬ 
ca  Tertullianum,  Cyprianum,  Lactantium, 
Fulgentium.  Ex  Europa,  Hilarium,  Am¬ 
brosium,  Hieronymum,  Paulinum,  et  coete- 
ros  maximo  numero.  Si  doctrinam,  elo¬ 
quentiam,  sanctitatem,  habes  lumina  ipsa 
totius  Ecclesia},  tum  Latinae,  tum  Graecae. 

Accedit  postremo,  quod  in  Conciliis 
Ecclesia},  quantumvis  numerosis,  soli  illi 
iuteres-e  potuerant,  qai  illa  retate  vivebant  : 


hic  autem  nos  illos  omnes  egregios  Pasto* 
res  et  Doctores  congregavimus,  qui  diversis 
aetatibus  ab  ipso  tempore  Apostolorum  usque 
ad  annum  Domini  millesimum  et  centesimum 
floruerunt,  neque  difficile  esset,  si  adversarii 
id  requirerent,  addere  caeteros,  qui  non  so¬ 
lum  doctrina,  sed  etiam  vita,  et  miraculis 
illustres  sententiam  eamdem  de  arbitrii  liber¬ 
tate  his  posterioribus  sa}culis  cfocuerunt.  • 


CAPUT  XXVII. 

Ad  feruntur  testimonia  ex  libris  Augustini , 
quos  ille  scripsit  ante  exortam  hseresim  Pe- 
lagianam. 

Nunc  demum  proferenda  sunt  testimonia 
sancti  Augustini.  Et  quoniam  Calvinus  in 
lib.  ut.  adversus  Pighium,  duobus  verbis  re¬ 
spondet  ad  omnia  loca,  quae  habentur  in  li¬ 
bris  ab  eo  scriptis  ante  exortam  haercsim 
Pelagianam,  dicens,  in  eis  vel  agi  tantum 
de  libero  arbitrio  primi  hominis  ante  pecca¬ 
tum,  vel  non  affirmari  ex  propria  sententia 
liberum  arbitrium,  sed  concedi,  ut  inde  ali¬ 
quid  contra  adversarios  colligatur.  Nos  pri¬ 
mo,  adferemus  teslimon.ia  [scripta  ante  exor¬ 
tam  hseresim  Pelagii,  et  breviter  discutiemus 
istas  Calvini  responsiones.  Deinde,  adfere¬ 
mus  etiam  testimonia  ex  libris  scriptis  post 
exortam  Pelagianam  hseresim.  Nam  ex  utro¬ 
que  ordine  satis  magna  copia  suppetit,  at¬ 
que  utinam  adversarii  vel  unius  sancti  Au¬ 
gustini  judicio  acquiescere  vellent.  Res  enim 
tota  facile  componeretur. 

Primum  igitur  testimonium  sumitur  ex  li¬ 
bro  de  quantitate  animse,  cap.  36.  ubi  sic 
legimus  :  «  Deus  summus  et  verus  lege  ine¬ 
vitabili  et  incorrupta,  qua  omne  quod  con¬ 
didit,  regit,  subjicit  animse  corpus,  animam 
sibi,  et  sic  omnia  sibi,  neque  in  ullo  actu 
eamdem  deserit,  sive  poena,  sive  prsemio.  Id 
enim  judicavit  esse  pulcherrimum,  ut  esset 
quidquid  est,  quo  modo  est,  et  ita  naturae 
gradibus  ordinaretur,  ut  considerantem  uni¬ 
versitatem,  nulla  offenderet  ex  ulla  parte 
deformitas,  omnisque  animae  poena,  et  omne 
praemium  conferret  semper  aliquid  propor¬ 
tioni  justae  pulchritudinis;  dispositionique 
rerum  omnium.  Datum  est  enim  animae  libe¬ 
rum  arbitrium,  quod  qui  nugatoriis  ratioci¬ 
nationibus  labefactare  conantur,  usque  adeo 
eci  sunt,  ut  ne  ista  ipsa  quidem  vana,  at- 

que  sacrilega  propria  voluntate  se  dicere  in- 
telligant ». 

Hunc  locum  non  retractavit  (nam  ad  re¬ 
tractationes  nos  Calvinus  remittit,  pro  ejus¬ 
modi  locorum  explicatione)  sanctus  Augu¬ 
stinus,  neque  explicuit,  sed  reliquit  plane 
intactum,  ut  perspicuum  est  ex  lib.  i.  retract. 
cap.  8.  ubi  hunc  librum  recognoscit.  Neque 
recte  dicitur  (ut  Calvinus  existimat)  hunc 
locum  retractatum,  vel  explicatum  censeri 
debere,  cum  alii  similes  retractati  sunt,  vel 
explicati.  Nam  omnia  loca,  qute  sanctus  Au¬ 
gustinus  explicet  in  libris  retractationum 
circa  liberum  arbitrium,  posteriora  sunt, 
proinde  ab  hoc  nostro  loco  incipere  debuis¬ 
set,  si  in  eo  annotandum  aliquid  reperis- 
set. 

Neque  loquitur  hoc  loco  sanctus  Augusti¬ 
nus  de  libero  arbitrio  solius  Adami,  ut  Cal¬ 
vinus  impudenter  affirmat ,  nam  dicit  eos 
ipsos,  qui  nunc  disputant  contra  liberum 
arbitrium,  tam  caecos  esse,  ut  non  intelli- 
gant,  se  per  liberum  arbitrium  hoc  facere 
et  praeterea  cum  dicit  in  singulis  actibus  non 
deseri  nos  a  Deo  poena,  vel  praemio,  quia 
liberi  arbitrii  sumus,  de  quo  quaeso  libero 
arbitrio  loquitur?  nonne  de  nostro,  hoc  est, 
omnium  hominum,  qui  nunc  vivimus? 

Denique,  non  argumentari  Augustinum  ex 
concessis,  sed  affirmare  ex  sententia  sua, 
idque  omnino  serio,  testantur  illa  verba, 
quibus  dicit,  caecos  esse,  qui  nugatoriis  ratio¬ 
cinationibus  liberum  arbitrium  labefactare 
conantur.  An  non  etiam  ipse  se  inter  caecos, 
et  nugaces  constitueret,  si  liberum  arbitrium 
esse  non  crederet,  sed  tantum  argumen¬ 
tandi  gratia  illud  esse  concederet? 

Secundum  testimonium  sumitur  ex  libris 
tribus  de  libero  arbitrio.  Nam  lib.  i.  cap. 
12.  sic  ait :  «  Yides  igitur  jam  existimo,  in 
voluntate  nostra  esse  constitutum,  ut  hoc  vel 
fruamur,  vel  careamus  tanto  et  tam  vero 
bono.  »  Item  lib.  n.  cap.  1  :  «  Quantum,  in¬ 
quit,  in  superiore  libro  intelligere  mihi  visus 
sum,  et  habemus  liberum  voluntatis  arbitri¬ 
um,  et  non  nisi  eo  peccamus  ».  Item  lib.  m. 
cap.  1.  «  Neque  ulla  culpa,  inquit,  depre¬ 
hendi  potest,  ubi  natura  necessitasque .  do¬ 
minatur  ».  Et  cap.  18  :  «  Sed  si  laboriosum 
est,  inquit,  omnia  mandare  memoriae,  hoc. 
brevissimum  tene.  Quaecumque  ista  causa 
est  voluntatis,  si  non  ei  potest  resisti,  sine 
peccato  ei  ceditur.  Si  autem  potest,  non  ei 
cedatur,  et  non  peccabitur.  An  forte  fallit 
incautum  ?  ergo  caveat  ne  fallatur.  An  tanta 


fallacia  est,  ut  caveri  omnino  non  possit  ?  si 
ita  est,  nulla  peccata  sunt.  Quis  enim  peccat 
in  eo,  quod  nullo  modo  caveri  potest  ?  pec¬ 
catur  autem,  ergo  caveri  potest.  »  Non  erit 
opus,  credo,  ut  probemus  in  his  locis,  Augu¬ 
stinum  non  argumentari  ex  concessis,  sed 
ex  propria  sententia  libertatem  arbitrii  con¬ 
firmare  :  nam  totum  opus  ad  hunc  finem 
potissimum  scriptum  est,  ut  liberum  arbi¬ 
trium  contra  Manichaeorum  fabulas  defenda¬ 
tur. 

Veniamus  igitur  ad  alteram  Calvini  re¬ 
sponsionem,  et  videamus,  utrum  Augustinus 
disserat  de  libero  arbitrio,  quale  nunc  est, 
an  solum  de  illo,  quod  fuit  in  statu  innocen¬ 
tia!.  Nam  de  solo  libero  arbitrio  naturae  in¬ 
tegrae  Augustinum  loqui,  probat  Calvinus 
ex  lib.  i.  retractationum,  cap.  9.  ubi  sanctus 
Augustinus  hoc  ipsum  non  solum  dicit,  sed 
etiam  indicat,  se  id  non  tacuisse  in  ipso  lib. 
m.  de  libero  arbitrio,  cap.  18.  ubi  habentur 
haec  verba  :  «  Approbare  falsa  pro  veris,  ut 
erret  invitus,  et  resistente  atque  torquente 
dolore  carnalis  vinculi,  non  posse  a  libidino¬ 
sis  operibus  temperare,  non  est  natura  insti¬ 
tuti  hominis,  sed  poena  damnati.  Cum  au¬ 
tem  de  libera  voluntate  recte  faciendi  loqui¬ 
mur,  de  illa  scilicet,  in  qua  homo  factus  est, 
loquimur  » .  Haec  ille. 

At  profecto,  si  sanctus  Augustinus  crede¬ 
ret,  solum  Adamum  fuisse  liberum,  eumque 
non  nisi  ante  peccatum;  non  deberet  expli¬ 
care  sententiam  suam  in  libris  retractatio¬ 
num,  sed  totos  libros  tres  de  libero  arbitrio, 
et  cum  eis  alios  multos  igni  tradere,  nisi 
stultissimus  haberi  vellet.  Nam  singuli  fere 
versus  horum  librorum  tam  luculenter  do¬ 
cent,  hominem  post  lapsum  Adse  esse  liberi 
arbitrii,  ut  nulli  explicationi  sit  locus.  Certe 
in  ii.  lib.  cap.  1 .  SBepissime  repetit,  hominem 
nunc  esse  liberi  arbitrii,  et  nisi  talis  esset 
non  peccaturum,  et  injuste  puniendum  :  « Il¬ 
lud,  inquit,  bonum,  quo  commendatur  ipsa 
justitia  in  damnandis  peccatis,  recteque  fa¬ 
ctis  honorandis,  quomodo  esset,  si  homo  ca¬ 
reret  libero  voluntatis  arbitrio  ?  »  Et  antea 
cum  dixisset  in  persona  Evodii  :  «  Quantum 
in  superiori  libro  intelligere  mihi  visus  sum, 
et  habemus  liberum  voluntatis  arbitrium,  et 
eo  solo  peccamus  ».  Subjungit  in  persona 
sua:  «Ego  quoque  memini,  jam  nobis  id 
factum  esse  perspicuum,  sed  tunc  interroga¬ 
vi,  utrum  hoc  quod  nos  habere,  et  quo  nos 
peccare,  manifestum  est,  Deum  nobis  dedis¬ 
se  scias,  etc.  ».  Audisne  Augustinum  dicere, 

perspicuum  esse,  nos  habere  liberum  arbi¬ 
trium  (non  solum  Adamum  habuisse)  et  eo 
nos  peccare,  non  solum  Adamum  eo  pecca¬ 
visse  ? 

Ut  igitur  intelligamus,  quid  sit  quod  san¬ 
ctus  Augustinus  in  Retractationibus  explicat, 
ex  libris  de  libero  arbitrio,  sciendum  est,  li¬ 
berum  arbitrium  Adami  ante  peccatum,  dua¬ 
bus  in  rebus  potentius  fuisse,  quam  no¬ 
strum  ;  nos  enim  etsi  liberi  simus  in  actu 
voluntatis,  et  possimus  pro  arbitrio  velle,  et 
non  velle,  eligere  et  non  eligere ;  tamen  sae¬ 
pe  non  sumus  liberi  in  actibus  aliarum  po- 
tentiaruni,  sive  in  executione  voluntatis  :  et 
pati  cogimur  rebellionem  partis  inferioris,  et 
dicere  cum  Apostolo,  quod  nolo  hoc  facio. 
Adam  vero  ante  lapsum  liber  erat,  non  so¬ 
lum  in  actu  voluntatis,  sed  etiam  in  execu¬ 
tione,  cum  nulla  esset  in  ejus  corpore  rebel¬ 
lio,  et  omnia  membra  illi  servirent  ad  nu¬ 
tum. 

Deinde  nos  egemus  protectione,  et  adju¬ 
torio  Dei  speciali  contra  tentationes,  et  eo 
non  praesente,  necessario  cedimus  et  suc¬ 
cumbimus,  quamvis  absolute  non  necessario 
succumbamus,  cum  adjutorium  Domini  ad 
non  peccandum  nemini  denegetur,  ut  in  2. 
lib.  demonstravimus.  Adam  vero  isto  adjuto¬ 
rio  non  egebat  quia  rebellio  carnis,  eteoncu- 
pi  scentia,  unde  tentationes  oriuntur,  in  eo 
non  erat.  Utrumque  Pelagiani  negabant, 
et  liberum  nostrum  arbitrium  nulla  in  re 
libero  arbitrio  Adami  concedere  contende¬ 
bant,  et  ad  hanc  falsam  sententiam  suam, 
ipsius  etiam  Augustini  verba  in  libris  de 
libero  arbitrio  scriptis,  eidem  Augustino 
objiciebant.  Hac  igitur  de  causa  in  lib.  i. 
retractationum,  cap.  9.  sanctus  Augustinus 
clarius  explicat  sententiam  suam,  et  mo¬ 
net  in  lib.  iii.  de  libero  arbitrio,  cap.  18. 
non  se  tacuisse  hanc  diversitatem  inter  li¬ 
berum  arbitrium  nostrum,  et  Adami  ante 
peccatum.  Quare  verba  illa  :  «  Cum  autem 
de  libera  voluntate  recte  faciendi  loquimur, 
de  illa  scibcet  in  qua  homo  factus  est,  loqui¬ 
mur  ».  Non  significant,  ut  Calvinus  falso 
credidit,  omnia  loca  horum  librorum  expo¬ 
nenda  esse,  de  solo  libero  arbitrio  Adami  ; 
sed  omnia  loca,  in  quibus  asseritur  libertas 
eligendi  sine  resistentia  partis  inferioris,  et 
sine  ulla  ignorantia,  et  difficultate,  intelli- 
genda  esse  de  libero  arbitrio  quale  fuit  an¬ 
te  peccatum,  non  quale  nunc  est  post  pec¬ 
catum; 

Id  autem  ita  esse,  confirmari  potest  ex  ver¬ 


bis  ejusdem  capitis  decimi  octavi,  libri  tertii, 
de  libero  arbitrio  :  «  Nec  mirandum,  inquit, 
quod  vel  ignorando  non  habet  liberum  arbi¬ 
trium,  ad  eligendum  quid  recte  faciat  vel 
resistente  carnali  consuetudine,  videat  quid 
recte  faciendum  sit,  et  velit,  nec  possit  im¬ 
plere.  Illa  est  enim  peccati  poena  justissima, 
ut  amittat  unusquisque  quo  bene  uti  noluit, 
cum  sine  ulla  posset  difficultate,  si  vellet  ». 
Nota  illud,  «  velit,  nec  possit  implere  ».  Sig¬ 
nificat  enim,  quod  diximus,  libere  hominem 
velle,  sed  non  libere  implere,  propter  resi¬ 
stentiam  partis  inferioris.  ibid.  «  Appro¬ 
bare  falsa  pro  veris  ut  erret  invitus,  et  resi¬ 
stente  dolore  carnalis  vinculi,  non  posse  a 
libidinosis  operibus  temperare,  non  est  na¬ 
tura  instituti  hominis,  sed  poena  damnati. 
Cum  autem  de  libera  voluntate  recte  facien¬ 
di  loquimur,  de  illa  scilicet,  in  qua  homo 
factus  est,  loquimur  » .  Vides  hic  libertatem 
recte  faciendi,  quae  homini  instituto  concedi¬ 
tur,  opponi  necessitati  errandi,  et  concupi¬ 
scendi  contra  voluntatem  ?  Poterat  igitur 
Adam  non  errare  invitus,  et  temperare  ab 
omnibus  motibus  carnis,  quod  nos  minime 
possumus,  etiamsi  velimus.  Atque  haec  est 
prima  diversitas  inter  nos  et  Adamum. 

Idem  Augustinus  in  eodem  lib.  i.  retracta¬ 
tionum,  cap.  9.  explicat  alteram  differen¬ 
tiam  inter  liberum  arbitrium  nostrum,  et 
Adami,  quod  nos  egeamus  adjutorio,  quo  il¬ 
le  non  egebat  :  «  Novi,  inquit,  haeretici  Pe¬ 
lagiani,  qui  liberum  sic  asserunt  voluntatis 
arbitrium,  ut  gratiae  non  relinquant  locum, 
non  se  extollant,  quasi  eorum  egerim  cau¬ 
sam,  quia  multa  in  his  libris  dixi  pro  libero 
arbitrio,  quae  illius  disputationis  causa  po¬ 
scebat.  »  Et  infra  :  «  In  his,  atque  hujusmo¬ 
di  verbis  meis,  quia  gratia  Dei  commemorata 
non  est,  de  qua  tunc  non  agebatur,  putant 
Pelagiani,  vel  putare  possunt,  suam  nos  te¬ 
nuisse  sententiam.  Sed  frustra  hoc  putant». 

Idem  etiam  Augustinus  in  libro  de  natura 
et  gratia,  cap.  67.  demonstrat  in  iii.  lib.  de 
libero  arbitrio,  non  fuisse  omnino  praeteri¬ 
tam  gratiae  mentionem.  Nam  cum  Pelagiani 
objecissent  illud  ex  eodem  lib  iii.  «  Quis 
enim  peccat  in  eo  quod  caveri  non  potest  »? 
Respondit,  neminem  peccare  in  eo  quod  vi¬ 
tare  non  potest,  sed  non  ideo  vitari  posse 
peccata,  quod  adhuc  sit  integra  natura  ut 
erat  in  Adamo,  sed  quoniam  Dei  gratia  prae¬ 
sto  est.  Et  addit,  id  se  non  tacuissein  m.  lib. 
de  libero  arbitrio  :  «  Ex  ipsis,  inquit,  libris, 
oportet  me  commemorare,  quod  iste  si  sen- 

tiret,  atque  in  suis  litteris  poneret,  nulla  in¬ 
ter  nos  de  hac  re  controversia  remaneret  ». 

Et  mox  recitat  multa,  et  inter  alia  illud  ex 
cap.  19.  lib.  iii.  n  Cum  ubique  sit  praesens, 
qui  multis  modis  per  creaturam  suam  aver¬ 
sum  vocet,  doceat  credentem,  consoletur 
sperantem,  diligentem  adhortetur,  conantem 
adjuvet,  exaudiat  deprecantem,  non  tibi  de¬ 
putatur  ad  culpam,  quod  invitus  ignoras, 
sed  quod  negligis  quaerere  quod  ignoras, 
neque  illud  quod  vulnerata  membra  non  col¬ 
ligis,  sed  quod  volentem  sanare  contemnis». 
Ex  his  omnibus  habenius  S.  Augustinum  in 
libris  de  libero  arbitrio,  sic  Manichaeos,  et 
per  hoc  etiam  Calvinistas,  vere  ac  solide 
confutasse,  ut  tamen  causam  Pelagianorum 
nulla  ex  parte  adjuverit;  licet  non  ita  dili¬ 
genter,  et  copiose  gratiam  commendaverit, 
quam  tunc  nemo  negabat,  sicut  postea  fecit, 
cum  occasio  illam  defendendi  se  obtulit. 

Tertium  testimonium  sumitur  ex  libro  de 
vera  religione,  cap.  14.  ubi  sic  loquitur  san¬ 
ctus  Augustinus  :  «  Usque  adeo  peccatum 
voluntarium  est  malum,  ut  nullo  modo  sit 
peccatum,  si  non  sit  voluntarium.  Et  hoc 
quidem  manifestum  est  adeo,  ut  nulla  hic 
doctorum  paucitas,  nulla  indoctorum  turba 
dissentiat  ».  Et  infra  :  «  Et  quoniam  peccari 
non  dubium  est,  ne  hoc  quidem  dubitandum 
video,  habere  animas  liberum  voluntatis  ar¬ 
bitrium.  Tales  enim  servos  suos  meliores  es¬ 
se,  Deus  judicavit,  si  ei  servirent  liberaliter. 
Quod  nullo  modo  fleri  posset,  si  non  volun¬ 
tate,  sed  necessitate  servirent.  «  Non  potest 
ad  hunc  locum  responderi,  Augustinum  ar¬ 
gumentari  ex  concessis,  et  non  serio  expli¬ 
care  quid  sentiat.  Quid  enim  potuit  apertius 
ex  sententia  sua  dicere,  quam  ita  esse  ma¬ 
nifestum,  animas  habere  liberum  voluntatis 
arbitrium;  ut  nulla  hic  doctorum  paucitas, 
nulla  indoctorum  turba  dissentiat  ? 

Calvinus  igitur  ad  alterum  perfugium  se 
conferens  dicit,  Augustinum  loqui  de  pec¬ 
cato  primi  hominis,  quod  vere  non  necessi¬ 
tate,  sed  voluntate  commissum  est.  Id  au¬ 
tem  probat  ex  lib.  i.  retractationum,  cap. 
13.  ubi  hunc  locum  explicans  Augustinus  ita 
loquitur  :  «  Potest  videri  falsa  hac  definitio, 
sed  si  diligenter  excutiatur,  invenietur  esse 
verissima.  Peccatum  quippe  illud  cogitan¬ 
dum  est,  quod  tantummodo  peccatum  est, 
non  quod  est  etiam  poena  peccati  ».  Item 
probat  ex  libro  de  natura  et  gratia,  cap.  63. 
ubi  proponitur  objectio  Pelagii,  ex  verbis 
illis  Hieronymi  lib.  ii.  in  Jovinianum  :  «  Li¬ 


beri  arbitrii  nos  condidit  Deus,  nec  ad  vir¬ 
tutes,  nec  ad  vitia  necessitate  trahimur,  a- 
lioqui  ubi  necessitas,  neque  corona,  neque 
damnatio  est  ».  Ad  quam  objectionem  re¬ 
spondet  Augustinus  :  «  Quis  non  agnoscat  ? 
quis  non  toto  corde  suscipiat  ?  quis  aliter 
condita  humanam  neget  esse  natura  ?  sed 
in  recto  faciendo  ideo  nullum  est  vinculum 
necessitatis,  quia  est  libertas  charitatis  ?  » 

At  nihilopainus  constanter  asserbnus,  non 
posse  locum  Augustini  citatum  a  nobis  ex 
lib.  de  vera  religione  ita  exponi,  ut  ad  solius 
Adee  peccatumpertinere  doceatur.  Nam  quod 
peccatum  sit  omnino  voluntarium,  et  si  non 
sit  voluntarium,  non  sit  peccatum,  probat 
Augustinus  ex  communi  consensu  generis 
humani,  dum  dicit,  nullam  hic  indoctorum 
turbam  dissentire,  at  certe  turba  indoctorum, 
et  vulgus  generis  humani,  cum  praedicat, 
non  esse  peccatum  quod  voluntate  non  fit, 
sed  necessitate,  non  respicit  ad  peccatum 
Adami,  sed  ad  experientiam  suam,  et  natu¬ 
rale  lumen  omnibus  insitum. 

Deinde  affirmat  Augustinus  non  debere 
corripi  peccatores,  si  non  voluntate,  sed  ne¬ 
cessitate  peccant,  si  autem  non  corripiantur, 
omnem  de  medio  tolli  religionem.  Ubi  sine 
dubio  non  loquitur  de  Adamo,  sed  de*pecca- 
tis,  quae  fiunt  ab  hominibus,  qui  hoc  tempo¬ 
re  vivunt. 

Denique  scribit  Augustinus,  ideo  sine  ulla 
dubitatione  animas  liberum  habere  volunta¬ 
tis  arbitrium,  quod  dubium  non  sit,  multa 
peccata  fieri.  Ubi  sicut  absque  controversia, 
loquitur  de  peccatis,  quae  nunc  fiunt,  ita 
etiam  sine  controversia  intelligi  debet  de  li¬ 
bero  arbitrio,  quod  nunc  est. 

Ad  objectionem  igitur  propositam  ex  Re¬ 
tractationibus,  respondeo,  sanctum  Augu¬ 
stinum  significare  voluisse  definitionem  pec¬ 
cati,  in  qua  ponitur  voluntarium,  perfectis¬ 
sime  et  plenissime  convenire  primo  peccato, 
sed  tamen  etiam  caetera  omnia  peccata  de¬ 
bere  esse  voluntaria,  etalioqui  non  esse  pec¬ 
cata.  Quod  autem  dicit  Augustinus,  defini¬ 
tionem  illam,  nisi  diligenter  discutiatur,  vi¬ 
deri  posse  falsam,  dicit  propter  peccatum 
originale,  quod  minimum  habet  de  volun¬ 
tario,  non  propter  peccata  actualia,  de  qui¬ 
bus  modo  nos  loquimur,  quae  quidem  adeo 
sunt  manifeste  voluntaria,  ut  de  illis  potissi¬ 
mum  intelligatur,  quod  nulla  hic  doctorum 
paucitas,  nulla  indoctorum  turba  dissen¬ 
tiat. 

Distinguit  igitur  Augustinus  quatuor  ge- 

nera  peccatorum.  Primum  est  peccatum  il¬ 
lud,  quod  nullius  praecedentis  est  poena  pec¬ 
cati,  et  tale  fuit  peccatum  primum  Adami, 
quod  quia  plenissime  voluntarium  fuit,  ideo 
fuit  etiam  plenissime  perfectissimeque  pec¬ 
catum. 

Alterum  eorum  est,  qui  dominanti  cupi¬ 
ditati  consentiunt,  quod  quidem  est  aliquo 
modo  poena  peccati  (nam  cupiditas  ex  pec¬ 
cato  nata  est)  et  est  necessarium  ex  hypo- 
thesi,  quoniam  non  potest  non  cadere  is,  in 
quo  regnat  cupiditas,  tamen  absolute  non 
est  necessarium,  sed  voluntarium,  quoniam 
potest  homo  cum  Dei  auxilio  facere,  ut  cu¬ 
piditas  in  se  non  regnet,  ac  per  hoc  est 
etiam  absolute,  simpliciterque  peccatum. 

Tertium  est  infantium,  qui  contrahunt  ex 
parentibus  originale  peccatum,  et  hoc  non 
est  voluntarium,  nisi  primi  parentis  volunta¬ 
te,  et  ideo  non  dicitur  actuale,  sed  originale, 
et  est  aliquo  modo  alienum,  aliquo  modo 
proprium,  et  simul  est  peccatum,  et  poena 
peccati.  Et  propter  hoc  (ut  jam  diximus) 
sanctus  Augustinus  monet,  respiciendum  es¬ 
se  ad  peccatum  primi  hominis,  si  quis  in- 
telligere  velit,  quomodo  omne  peccatum,  e- 
tiam  originale,  sit  voluntarium. 

Quartum  est  eorum,  qui  ex  ignorantia  pec¬ 
cant,  cum  id  faciunt,  quod  ignorant  esse 
peccatum,  atque  hoc  etiam  est  poena  pecca¬ 
ti,  quia  ignorantia  ex  peccato  est,  et  est  ali¬ 
quo  modo  voluntarium,  sed  voluntate  facti, 
non  voluntate  peccati,  quoniam  volunt  face¬ 
re  quod  faciunt,  sed  si  scirent  esse  pecca¬ 
tum,  non  vellent  facere,  nec  facerent.  Et 
idcirco  hoc  est  improprie  voluntarium,  proin¬ 
de  etiam  improprie  peccatum. 

Ad  objectionem  ex  libro  de  natura  et  gra 
tia,  facillima  responsio  est.  Non  enim  eo  lo¬ 
co  sanctus  Augustinus  negat,  peccatum  esse 
voluntarium,  sed  addit,  gratiam  esse  neces- 
sariam  ad  peccata  vitanda,  quod  nos  non  ne¬ 
gamus;  atque  utinam  adversarii  sic  li¬ 
berum  arbitrium  non  oppugnarent  quomodo 
nos  gratiam  libentissime,  gratissimeque  de¬ 
fendimus. 

Quartum  testimonium  sumitur  ex  lib.  de 
duabus,  animabus,  cap.  14.  ubi  haec  ha¬ 
bentur  :  «  Peccatum  est  voluntas  retinendi, 
vel  consequendi  quod  justitia  vetat,  et  unde 
liberum  est  abstinere.  Nec  hic  libri  obscuri 
mihi  scrutandi  erant,  unde  discerem,  nemi¬ 
nem  vituperatione,  suppliciove  dignum,  qui 
aut  id  velit,  quod  justitia  velle  non  prohibet, 
aut  id  non  faciat,  quod  facere  non  potest. 


Nonne  ista  cantant  in  montibus  pastores,  et 
in  theatris  poeta*,  et  indocti  in  circulis,  et 
docti  in  bibliothecis,  et  magistri  in  scholis, 
et  antistites  in  sacris  locis,  et  in  orbe  terra¬ 
rum  genus  humar^um  ?  »  Et  cap.  12.  «  Pec¬ 
cati  reum  teneri  quemquam,  quia  non  fecit, 
quod  facere  non  potuit,  summaj  iniquitatis 
est,  et  insaniae.  Quamobrem illae  animae  quid¬ 
quid  faciunt,  si  natura,  non  voluntate  faciunt, 
id  est,  si  libero  ad  faciendum,  et  non  facien¬ 
dum  motu  animi  carent,  si  denique  his  ab¬ 
stinendi  ab  opere  suo  nulla  potestas  conce¬ 
ditur,  peccato  earum  teneri  non  possu¬ 
mus.  » 

Ad  hunc  etiam  locum  responderi  non 
posse,  argumentari  Augustinum  ex  concessis, 
et  non  loqui  ex  propria  mente,  extra  contro¬ 
versiam  esse  debet.  Siquidem  ipse  se  insaniae 
argueret,  si  crederet,  reum  peccati  teneri 
eum,  qui  non  habet  liberum  arbitrium,  ut 
possit  facere  et  non  facere.  Respondet  igitur 
Calvinus  more  solito,  loqui  Augustinum  de 
peccato  primi  hominis,  quodlibera  voluntate 
commissum  fuit.  Et  probat  ex  lib.  i.  retra¬ 
ctationum,  cap.  15.  ubi  recognoscens  sanctus 
Augustinus  locum  a  nobis  citatum,  sic  ait  : 
«  Definitio  peccati,  qua  diximus,  peccatum 
est  voluntas  retinendi,  etc.  propterea  vera 
est,  quia  id  definitum  est,  quod  tantummodo 
peccatum  est,  non  quod  est  etiam  poena  pec¬ 
cati  » . 

At  non  dicit  Augustinus,  solum  illud  esse 
verum  peccatum,  quod  ita  est  peccatum,  ut 
non  sit  etiam  poena  peccati,  alioqui  nullum 
verum  peccatum  esset  poena  peccati,  et  san¬ 
ctus  Augustinus  secum  ipse  pugnaret.  Quod 
si  id,  quod  est  poena  peccati,  potest  etiam 
veruin  esse  peccatum,  certe  potest  illi  etiam 
peccati  definitio  convenire.  Significat  igitur 
Augustinus,  definitionem  illam,  in  qua  poni¬ 
tur  libertas  ad  utrumlibet,  praecipue  conve¬ 
nire  peccato  Adami,  quoniam  illud  ita  libere 
factum  est,  ut  nulla  fuerit  necessitas  neque 
conditionalis,  neque  absoluta  peccandi.  Un¬ 
de  etiam  paulo  ante  in  eodem  capite,  idem 
Augustinus  apposuit  illam  particulam. 

Praecipue  dicens  :  «  Peccatum  quod  nus¬ 
quam  est  nisi  in  voluntate,  illud  Praicipue 
intelligendum  est,  quod  justa  damnatio  con¬ 
secuta  est » . 

Peccata  vero,  quse  fiunt  cogente  cupiditate 
(de  his  enim  loquitur  hoc  loco  sanctus  Au¬ 
gustinus)  sunt  quidem  absolute  voluntaria, 
et  absolute  illis  convenit  definitio  supra  po¬ 
sita,  tamen  habent  aliquid  necessitatis  ad- 

mixtum,  quoniam  ex  hypothesi,  id  est,  nisi 
auxilio  Dei  reprimatur  cupiditas,  evitari  non 
possunt,  et  ideo  non  tam  perfecte  illis  conve¬ 
nit  definitio  peccati,  ac  peccato  primi  homi¬ 
nis  conveniebat. 

Denique,  non  velle  Augustinum  in  retra¬ 
ctationibus  dicere,  definitionem  a  sepositam, 
in  libro  de  duabus  animabus,  soli  peccato 
primi  hominis  convenire,  certissimum  esse 
debet.  Nam  ipse  dicit,  cantari  a  pastoribus  in 
moribus,  a  poetis  in  theatris,  et  ab  indoctis 
in  circulis,  neminem  peccare  si  non  facit, 
quod  facere  non  potest.  Certe  autem  pasto¬ 
res,  poetae,  indocti ,  cum  illa  cantant,  non 
cogitant  Adami  peccatum,  sed  peccata  sua, 
suique  similium.  Deinde  cum  ibidem  Augu¬ 
stinus  adnit,  si  anima  nostra  non  habet  libe¬ 
rum  arbitrium  ad  faciendum,  et  non  facien¬ 
dum,  peccato  ejus  nos  teneri  non  posse  : 
nonne  apertissime  de  nostro,  non  de  Adami 
peccato,  loquitur  ? 

Quintum  testimonium  sumitur  ex  lib.  2. 
Actorum,  cum  Felice  Manichaeo,  cap.  3. 
ubi  habentur  haec  verba  :  «  Esse  liberum 
arbitrium,  et  inde  peccare  quemque,  si  velit, 
non  peccare,  si  nolit,  non  solum  in  divinis 
Scripturis,  quas  non  intelligitis,  sed  'etiam 
in  verbis  ipsius  Manichaei  tibi  probo  ».  Et 
infra  cap.  4.  «Audi  ergo  de  libero  arbitrio, 
primo  ipsum  Dominum,  ubi  duas  arbores 
commemorat,  quarum  mentionem  ipse  fecis¬ 
ti,  audi  dicentem,  aut  facite  arborem  bonam, 
et  fructum  ejus  bonum,  aut  facite  arborem 
malam,  et  fructum  ejus  malum.  Cum  ergo  di¬ 
cit,  aut  hoc  facite,  aut  illud  facite ;  potestatem 
indicat,  non  naturam.  Nemo  enim  nisi  Deus 
facere  arbores  potest.  Sed  habet  unusquisque 
in  voluntate,  aut  eligere  quse  bona  sunt,  et 
esse  arbor  bona ;  aut  eligere  quse  mala,  et 
©sse  arbor  mala  » . 

Hunc  locum  sanctus  Augustinus  nusquam 
retractavit.  Nam  in  lib.  ii.  retraetationum, 
cap.  8.  recensens  hos  libros,  tantum  admo¬ 
net,  se  non  disputasse  de  gratia,  quia  non 
erat  necesse.  Itaque  vera  esse  illa  omnia 
existimavit,  nec  pugnare  libertatem  arbitrii, 
ut  revera  non  pugnat  cum  necessitate  gra- 
tiae. 

Neque  dici  potest,  illum  argumentari  ex 
concessis  et  ad  hominem.  Nam  is  (cum  quo 
disputabat)  non  concedebat,  sed  negabat, 
liberum  arbitrium,  et  ideo  ex  divinis  litteris 
illud  probandum  ipse  suscepit.  Confugit  igi¬ 
tur  Calvinus  ad  suam  veterem  cautionem  de 
libero  arbitrio  primi  hominis.  Sed  hsec  jam 


est  intolerobilis  impudentia,  cum  Augusti¬ 
nus  dicat,-  esse  liberum  arbitrium,  et  unum¬ 
quemque  (non  solum  igitur  Adamum)  inde 
peccare  si  velit,  non  peccare,  si  nolit.  Et  id 
probet  ex  testimonio  Evangelii,  quod  non  ad 
Adamum,  sed  ad  Judaeos  a  Domino  dictum 
erat,  et  denique,  cum  Augustinus  adversus 
Manichaeos  disputet,  non  de  Adami  peccato 
sed  de  nostris,  quae  illi  negantes  liberum  ar¬ 
bitrium  excusare,  et  in  principem  quemdam 
tenebrarum  referre  solebant. 

Adferuntur  testimonia  sancti  Augustini  pro 
libero  arbitrio  scripta,  post  e&ortam  haere- 
sim  Pelagii. 

Jam  vero  quod  attinet  ad  secundum  ordi¬ 
nem  librorum  sancti  Augustini,  eorum  vi¬ 
delicet,  quae  scripta  sunt  post  exortam 
haeresim  Pelagii,  multa  Calvinus  disputat, 
quae  parum,  aut  nihil  ad  rem  faciunt.  Jactat 
enim  magna  confidentia,  eos  omnes  libros 
pro  se  facere,  quod  in  illis  Augustinus  iden¬ 
tidem  repetat,  nihil  boni  hominem  facere 
posse  sine  adjutorio  gratiae.  Atqui  ista  alia 
quaestio  est,  neque  nos  negamus  necessita¬ 
tem  gratiae,  sed  contendimus  praesente  auxi¬ 
lio  gratiae,  hominem  vere  ac  proprie  adhuc 
esse  liberi  arbitrii,  ut  possit  praecepta  ser¬ 
vare,  si  velit,  et  non  servare,  si  nolit.  Et 
quoniam  adversarii,  et  Calvinus  in  primis 
contra  affirmant,  praesente  auxilio  gratiae  non 
posse  hominem  male  facere,  eo  vero  absente 
non  posse  bene  facere,  ac  per  hoc  numquam 
habere  liberum  voluntatis  arbitrium,  et  hoc 
ipsum  vocabulum  non  recte  usurpari,  cum 
sit  titulus  sine  re,  idcirco  testimonia  Augu¬ 
stini  ad  liberum  arbitrium  confirmandum 
adferimus. 

Omissis  ergo  parergis,  primum  testimonium 
sit  illud,  quo  sanctus  Augustinus  simpliciter 
libertatem  arbitrii  confitetur,  in  libro  de  gra¬ 
tia  et  libero  arbitrio,  cap.  1.  «  Revelavit, 
inquit,  Deus  per  Scripturas  suas  sanctas, 
esse  in  homine  liberum  voluntatis  arbitrium» . 
Similia  habet  in  epist.  46.  et  47.  ad  Valen- 
tinum,  et  alibi  multis  in  locis. 

Respondet  Calvinus,  quod  attinet  ad  no¬ 
men  liberi  arbitrii,  sanctum  Augustinum 
cessisse  inveteratse  jam  consuetudini,  cui 
resistere  non  valebat.  Quantum  autem  ad 

rem,  non  agnosci  ab  Augustino  libertatem 
arbitrii,  nisi  a  coactione.  At  si  Beatus  Augu¬ 
stinus  prudenter  cedendum  esse  judicavit 
receptae  consuetudini  in  Ecclesia  per  annos 
quadringentos,  quanta  est  Calvini  temeritas, 
qui  cedendum  esse  non  judicat  consuetudini 
jam  per  annos  mille,  et  quingentos  invete¬ 
ratae? 

Deinde,  si  cupiebat  Augustinus  (ut  Calvi¬ 
nus  indicat)  hoc  nomen  aboleri,  quare  non 
tentavit  saltem  id  facere  ?  Quare  non 
solum  id  non  tentavit,  sed  contra  potius  eam 
consuetudinem  diligentissime  fovit?  fovisse 
enim  manifeste  colligimus  ex  eo,  quod  ipse 
monet,  ut  nemo  propter  gratia)  praedicatio¬ 
nem  negare  audeat  arbitrii  libertatem  : 
«  Credite  ( inquit  in  epist.  46.  )  divinis  elo¬ 
quiis,  quia  liberum  est  hominis  arbitrium  » . 
Et  rursum  in  epist.  47  :  «  Quantum  potui¬ 
mus,  inquit,  egimus  cum  istis  vestris  et  no¬ 
stris  fratribus,  ut  in  fide  sana,  Catholica  per¬ 
severarent,  quae  neque  liberum  arbitrium 
negat,  sive  in  vitam  malam,  sive  in  bonam, 
neque  tantum  ei  tribuit,  ut  sine  gratia  valeat 
aliquid  » .  Et  in  libro  de  gratia  et  libero  arbi¬ 
trio,  cap.  4.  «  Quoniam,  inquit,  sunt  quidam 
qui  sic  gratiam  Dei  defendunt,  ut  negent 
hominis  liberum  arbitrium,  aut  quando  gra¬ 
tia  defenditur,  negari  existiment  liberum 
arbitrium,  hinc  aliquid  scribere  ad  vestram 
charitatem,  Yalcntine  frater,  et  cauteri,  qui 
simul  beo  servitis,  compellente  charitate  cu¬ 
ravi  ». 

Neque  possunt  haec  Augustini  loca  detor¬ 
queri  ad  liberum  arbitrium  a  sola  coactione. 
Nam  illud  liberum  arbitrium  sanctus  Augu¬ 
stinus  confitetur,  et  confitendum  esse  monet, 
quod  a  Valentini  Monachis  negabatur.  Illi 
autem  non  negabant  liberum  arbitrium  a  coa¬ 
ctione,  sed  a  necessitate,  quod  solum  diffi¬ 
culter  cum  gratia  conjungi  posse  videtur. 
Libertas  enim  a  coactione  facillime  cum 
gratia  copulatur ;  imo  etiam  cum  fato ,  et 
quavis  sua  causa  determinante  ad  unum ;  et 
ideo  nemo  unquam  illud  negavit. 

Secundum  testimonium  sumitur  ex  illis 
locis,  ubi  recitantur  haereses  Pelagii.  Ubi¬ 
cumque  enim  sanctus  Augustinus  Pelagianos 
errores,  circa  libertatem  arbitrii  commemo¬ 
rat,  semper  dicit  Pelagianos  nimis  multum 
tribuisse  libero  arbitrio.  Nusquam  autem  di¬ 
cit  errasse  in  eo,  quod  liberum  ai’bitrium 
praedicarent.  At  certe  si  assertio  liberi  arbi¬ 
trii  erronea  esset,  ad  errores  Pelagii  sine 
dubio  pertineret.  Vide  hoc  testimonium  in 


lib.  i,,  retractationum,  cap.  9.  in  epistol. 
407.  in  lib.  de  haeresibus,  cap.  88.  et  lib.  i. 
ad  Bonifacium  contra  duas  epist.  Pelagia- 
norum,  cap.  ult.  nam  in  his  locis  enumeran¬ 
tur  errores  Pelagii.  Nec  solum  Augustinus 
non  ponit  inter  errores  Pelagii,  agnoscere 
liberum  arbitrium,  sed  probat  hoc  in  Pela- 
gianis,  dum  scribit  lib.  vi.  ad  Bonifacium, 
cap.  3.  eos  in  laude  legis  et  liberi  arbitrii 
delitescere.  Quia  videlicet  laudabant  Pela- 
giani  legem,  et  liberum  arbitrium,  qua)  scie¬ 
bant  a  Catholicis  non  negari,  et  lib.  n.  de 
nuptiis  et  concupiscentia,  cap.  3.  «  Liberum, 
inquit,  in  hominibus  esse  arbitrium,  et  Deum 
esse  nascentium  conditorem,  utrique  dici¬ 
mus,  non  hinc  estis  Ccelestiniani  et  Pela- 
giani  ». 

Denique  sanctus  Augustinus  valde  aegre 
ferebat,  quod  Pelagiani  dicerent,  ab  ipso 
negari  liberum  arbitrium,  quod  certe  non 
aegre  tulisset,  si  credidisset  haeresim  esse 
Pelagianam,  liberum  arbitrium  confiteri,  si¬ 
cut  hoc  tempore  non  aegre  ferunt  Lutherani 
et  Calvinistae,  si  dicamus,  eos  liberum  arbi¬ 
trium  in  servum  arbitrium  permutasse.  Lib. 
ii.  de  nuptiis  et  concupiscentia,  cap.  3. 
«  Non  est,  inquit,  ita  ut  loqueris,  multum 
falleris,  vel  fallere  meditaris,  non  liberum 
negamus  arbitrium  »  Et  lib.  i.  ad  Bonifa¬ 
cium,  cap.  2.  «  Quis  nostrum  dicit,  quod 
primi  hominis  peccato  perierit  liberum  ar¬ 
bitrium  de  humano  genere  ?  Et  lib.  iv.  ad¬ 
versus  Julianum,  cap.  8.  «  Multo  minus,  in¬ 
quit,  dicerem,  quod  me  dixisse  mentiris, 
negari  liberum  Arbitrium,  si  gratia  commen¬ 
detur,  et  negari  gratiam,  si  liberum  com¬ 
mendetur  arbitrium  » . 

Tertium  testimonium  sumitur  ex  locis  illis, 
ubi  S.  Augustinus  numerat  inter  haereses 
Manichaeorum,  negare  liberum  arbitrium. 
Nam  ut  omittam  libros  tres  de  libero  arbi¬ 
trio,  quos  contra  Manichaeos  proprie  scriptos 
esse  testatur  idem  Augustinus  lib.  i.  Retra¬ 
ctationum,  cap.  9.  certe  in  lib.  iv.  ad  Boni¬ 
facium,  cap.  4.  appertissime  scribit,  Mani¬ 
chaeos  se  manifestare  dum  vituperare  audent 
legem,  nuptias,  naturam,  sanctos  veteris 
Testamenti,  et  liberum  voluntatis  arbitrium ; 
hoc  est,  ostendere  se  manifestos  haereticos, 
dum  quinque  ista  negant  et  damnant,  quae 
Catholica  recipit  et  commendat  Ecclesia. 

Habet  igitur  Augustinus  Lutheranos  et 
Calvinistas  pro  haereticis  manifestis,  quo¬ 
niam  liberum  voluntatis  arbitrium  ita  per¬ 
spicue  negant  et  damnant,  ut  libros  suos  de 

servo  arbitrio  inscribere  non  vereantur. 
Neque  recurrere  poterit  Calvinus  ad  liberum 
arbitrium  a  sola  coactione,  cum  certum  sit, 
non  hoc  esse,  quod  Manichaei  vituperabant. 

Quartum  testimonium  sumitur  ex  iis  locis, 
ubi  sanctus  Augustinus  profert  argumenta 
pro  libero  arbitrio.  Siquidem  isdem  argu¬ 
mentis  probat  liberum  arbitrium  post  haere- 
sim  Pelagii  exortam,  quibus  idem  probabat 
ante  exortam  illam  haeresim,  nam  in  libris 
de  libero  arbitrio,  et  in  libro  de  vera  reli¬ 
gione,  quos  scripsit  antequam  nomen  Pela¬ 
gii  audiri  coepisset,  probat  Augustinus  libe¬ 
rum  arbitrium  adversus  Manichaeos;  his  po¬ 
tissimum  rationibus,  quod  alioqui  tollatur 
judicium  Dei,  tollantur  leges,  admonitiones, 
cohortationes,  poenae,  praemia,  et  alia  id  ge¬ 
nus,  at  iisdem  omnino  rationibus  idem  libe¬ 
rum  arbitrium  probat  in  epist.  46.  et  47.  et 
in  libro  de  gratia  et  libero  arbitrio,  quae 
scripta  esse  constat  occasione  haeresis  Pela- 
gianae.  Sic  enim  loquitur  in  epist.  46  :  «  Si 
non  est  gratia  Dei,  quo  modo  salvat  mun¬ 
dum?  si  non  est  liberum  arbitrium,  quomodo 
judicat  mundum  ?  »  Et  infra  :  «  Nisi  libero 
arbitrio  intelligeremus,  atque  superemus,  non 
nobis  praeciperetur  dicente  Scriptura,  Intel- 
ligite  insipientes  in  populo,  et  stulti  aliquan¬ 
do  sapite  » .  Et  libro  de  gratia  et  libero  ar¬ 
bitrio,  cap.  2.  «  Illa  praecepta  divina  homi¬ 
ni  non  prodessent,  nisi  haberet  liberum  vo¬ 
luntatis  arbitrium,  quo  ea  faciens  ad  promissa 
praemia  perveniret  ».  Et  infra  :  Quomodo 
jubet,  si  non  est  liberum  arbitrium?  »  Yides 
igitur  S.  Augustinum  non  mutasse  senten¬ 
tiam  de  libero  arbitrio,  propter  exortam  hte- 
resim  Pelagianam. 

Quintum  argumentum  sumitur  ex  illis  lo¬ 
cis,  ubi  sanctus  Augustinus  scribit,  liberum 
arbitrium  adjuvari  gratia  Dei.  Non  enim 
adjuvatur,  nisi  id  quod  est,  nec  auxilio  eget 
libertas  a  sola  coactione,  sed  libertas  a  ne¬ 
cessitate,  ut  etiam  supra  diximus.  In  epist. 
89.  quaest.  2  :  «  Yalet,  inquit,  liberum  arbi¬ 
trium  ad  bona  opera,  si  divinitus  adjuvetur  ». 
Et  infra  :  «  Neque  enim  voluntatis  arbitrium 
ideo  tollitur  quia  juvatur,  sed  ideo  juvatur, 
quia  non  tollitur.  »  Et  hoc  millies  in  suis 
scriptis  contra  Pelagianos  repetit. 

Sextum  testimonium  sumitur  exiliis  locis, 
in  quibus  disertis  verbis  docet,  esse  in  pote¬ 
state  hominis  velle,  et  non  velle.  In  exposi¬ 
tione  Psalm.  vn.  prope  finem  :  «  Diabolo, 


inquit,  nonjconsentireinpotestate  nostra  esse 
voluit,  qui  nos  fecit».  Item  inlibro  de  spiritu 
et  littera,  cap.  33  :  «  Liberum,  inquit,  arbi¬ 
trium  naturaliter  attributum  a  creatore  ani¬ 
mae  rationali,  illa  media  vis  est,  quae  vel  in¬ 
tendi  ad  fidem,  vel  inclinari  ad  infidelitatem 
potest  ».  Et  cap.  34:  «  Consentire  vocationi 
Dei,  vel  ab  ea  dissentire  propriae  voluntatis 
est  ».  Satis  igitur  probatum  existimamus,  S. 
Augustinum  libertatem  arbitrii  in  eo  sensu 
semperprajdicasse,  in  quo  nunc  illud  Catho¬ 
lica  praedicat,  semperque  praedicavit  Eccle¬ 
sia. 

CAPUT  XXIX. 

Solvuntur  argumenta  adversariorum  ex  verbo 
Deipetita. 

Porro  adversus  ea,  quae  diximus,  et  docui¬ 
mus,  duo  proferunt  adversarii  genera  argu¬ 
mentorum.  Unum  ductum  a  Verbo  Dei,  alte¬ 
rum  ex  libris  sancti  Augustini. 

Primum  testimonium  objecit  Lutherus  ex 
cap.  41.  Isai  :  Bene  agite ,  aut  male  si  pote¬ 
stis  (1). 

Respondeo  :  argumentum  est  satis  ine¬ 
ptum,  ac  pingue,  ut  caetera  Lutheri  esse  so¬ 
lent.  Neque  enim  propheta  de  hominibus,  sed 
de  idolis  gentium  loquitur.  Nam  quemadmo¬ 
dum  sanctus  David  simulacra  gentium  irrisit 
dicens  :  Oculos  habent,  et  non  videbunt ,  aures 
habent ,  et  non  audient  etc.  Psalm.  cxm.  (2), 
sic  Isaias  exprobrat  illis  imbecillitatem,  quod 
cum  Dii  habeantur  a  stultis  hominibus,  tamen 
nulli  prodesse,  aut  nocere  possint. 

Secundum  testimonium  sumunt  exiliis  ver¬ 
bis  Ezechielis  cap.  xxxvi :  Dabo  vobis  cor  no¬ 
vum,  et  faciam  ut  inprseceptis  meis  ambuletis 
(3).  Qui  non  habenteor  novum,  non  possunt 
in  praeceptis  Domini  ambulare,  qui  habent 
cor  novum,  non  possunt  in  iisdem  praeceptis 
non  ambulare ;  quoniam  alioqui  falsa  esset 
illa  promissio,  faciam  ut  in  praeceptis  meis 
ambuletis ;  igitur  nulli  habent  simul  potesta¬ 
tem  ambulandi  in  praeceptis,  ac  non  ambu¬ 
landi,  ac  per  hoc  nulli  habent  liberum  arbi¬ 
trium  in  moralibus. 

Respondeo :  qui  non  habet  cor  novum,  non 
potest  praecepta  Domini  omnia,  sicut  oportet, 
observare  ;  dum  talis  es^  hoc  est,  dum  gerit 
cor  vetus ;  tamen  absolute  potest  si  velit  om¬ 
nia  mandata  Domini  sicut  oportet,  observare, 


(1)  Isai.  XLI,  23,  -  (2)Psal.  CXIII,  5.  —  (3)  Eph.  XXXVI,  26. 

quia  potest  exuere  cor  vetus,  et  induere  no¬ 
vum,  si  velit  vocationi  Domini  acquiescere, 
seque  ad  Deum  ex  toto  corde  convertere. 
Scriptum  est  enim  :  Facite  vobis  cor  novum ,  et 
spiritum  novum.  Ezechiel.  xvm.  pari  ratione 
qui  habet  cor  novum,  non  potest,  dum  talis 
est,  non  ambulare  in  praeceptis  Domini,  ta¬ 
men  absolute  potest,  quia  potest  exuere  cor 
novum,  si  velit  se  avertere  a  Deo,  juxta  illud 
ejusdem  Prophetsein  eodem  cap  18 :  Si  aver¬ 
terit  se  justus  a  justitia  sua  etc.  (1).  Potest  igi¬ 
tur  absolute  homo  per  liberum  arbitrium  be¬ 
ne  facere  si  velit,  et  non  facere,  si  non  velit. 

Tertium  testimonium  ex  illo  Psal.  cxviii. 
Inclina  cor  meum  in  testimonia  .tua.  Et  III  Re¬ 
gum  vin :  Inclinet  cor  nostrum  ad  se  Dominus , 
ut  servemus  mandata  ejus  (2). 

Respondeo  :  probant  hsec  testimonia,  sine 
Dei  gratia  non  posse  a  nobis  omnia  mandata 
servari,  quod  (ut  saepe  diximus)  libentissime 
confitemur.  Non  autem  probant  hominem 
non  esse  liberi  arbitrii.  Quoniam  non  inclinat 
Deus  corda  nostra  cogendo,  aut  necessitatem 
adferendo,  sed  interna  inspiratione  suaden¬ 
do,  et  invitando,  ita  ut  in  potestate  volunta¬ 
tis  relinquatur  consentire  vocanti,  etsuadenti, 
vel  non  consentire.  Atqui  dicet  aliquis  :  Quid 
aliud  facit  Deus  cum  nos  inclinat,  quam  ope¬ 
rari,  ut  consentiamus?  Ita  est;  facit  Deus  per 
auxilium  gratiee  suge,  ut  vocanti  consentia¬ 
mus,  sed  hoc  facit  adjuvando  infirmitatem, 
non  tollendo  libertatem.  De  qua  re  plura 
dicemus  in  sequenti  libro. 

Quartum  testimonium  ex  illo  Joan.  vin.  ad 
Rom.  vi.  et  II  Petri  ii  :  Qui  facit  peccatum, 
servus  est  peccati  (3).  At  servitus,  et  libertas 
opponuntur.  v 

Respondeo  :  servitus  et  libertas  generatim 
accepta  sine  dubio  opponuntur,  sed  non  quae¬ 
vis  servitus  cuivis  libertati  opponjtur.  Alio- 
qui  non  diceret  Apostolus  ad  Rom.  cap.  vi. 
Eos,  qui  sunt  servi  peccati,  liberos  esse  ju¬ 
stitiae,  et  contra,  liberatos  a  peccato,  servos 
esse  justitiae.  Itaque  servitus  peccati  opponi¬ 
tur  libertati  a  peccato,  non  libertati  natura3, 
quae  proprie  dicitur  liberum  arbitrium.  Nam 
qui  servus  est  peccati,  non  potest  suis  viribus 
excutere  jugum  peccati,  et  ad  libertatem  jus¬ 
titiae  pervenire,  potest  tamen  per  liberum 
arbitrium,  adjuvante  Deo,  liberari  a  peccato, 
et  potest,  si  velit,  per  se  manere  in  servitute 
peccati.  Sicut  etiam  e  contrario,  servitus  na¬ 


turae,  id  est,  naturalis  determinatio  ad  unum 
qualis  est  in  pecoribus,  opponitur  libertati, 
naturae,  id  est,  libero  voluntatis  arbitrio ;  non 
tamen  liberati  a  peccato.  Immb  quae  caret 
libertate  naturae,  hoc  ipso  quod  illa  carent, 
non  possunt  ullo  modo  servire  peccato. 

Quintum  testimonium  ex  illo  Joan.  xv.  Si¬ 
cut  palmes  non  potest  aseme  ipso  ferre  fructum, 
nisi  manserit  in  vite ,  ita  et  vos,  nisi  in  me  man¬ 
seritis  (4).  Palmes,  inquiunt,  a  vite  praecisus 
non  potest  non  arescere,  in  vite  autem  insi¬ 
tus,  et  ex  ea  vivens,  non  potest  non  ferre 
fructum  :  igitur  nec  homines,  qui  palmitibus 
comparantur,  habent  ullo  tempore  liberta¬ 
tem  ad  opposita. 

Respondeo  :  homo  rectissime  palmiti  com¬ 
paratur,  quia  sine  succo  vitis  coelestis,  quae 
Christus  est,  non  potest  producere  opera  sa¬ 
lutifera,  et  coelestia  ;  tamen  quoniam  idem 
homo  palmes  est  rationalis,  potest  per  libe¬ 
rum  arbitrium,  cum  est  in  vite,  ab  illa  sponte 
recedere  et  arescere,  et  a  vite  praecisus  per 
idem  liberum  arbitrium,  adjuvante  summo 
agricola,  potest  in  vite  rursum  inseri  et  fru¬ 
ctum  ferre.  Itaque  probant  istse  similitudines 
necessitatem  gratise,  sed  non  excludunt  arbi¬ 
trii  libertatem. 

Sextum  testimonium  ex  illo  prioris  ad  Co¬ 
rinthios  cap.  iv  :  Quid  enim  habes  quod  non  ac¬ 
cepisti  (3)  ?  At  si  nihil  habemus  proprii  et  no¬ 
stri,  certe  non  sumus  Domini  actionum,  nec 
illai  sunt  in  nostra  potestate. 

Respondeo,  idem  Apostolus  in  iii.  cap. 
ejusdem  epistolaj,  fatetur,  nos  habere  aliquid 
proprii  et  nostri,  cum  ait,  Unusquisque  pro¬ 
priam  mercedem  accipiet  secundum  suum 
laborem,  ubi  quod  Latinus  interpres  reddi¬ 
dit  (suum)  in  Greeco  fonte  est,  tSiov,  id  est,  • 
proprium.  Habemus  igitur  dono  Dei  liberum 
arbitrium,  sed  hoc  dono  accepto,  domini  su¬ 
mus  actionum,  et  quia  possumus  eas  pro  ar¬ 
bitrio  facere,  vel  omittere,  propriae  et  nostrae 
esse  dicuntur,  et  quamvis  opera  sancta,  de 
quibus  loquitur  eo  loco  B.  Paulus,  sint  etiam 
peculiari  ratione  dona  Dei,  quatenus  non 
fiunt  sine  gratia,  tamen  sunt  etiam  opera 
nostra  propria  quatenus  poteramus  per  libe¬ 
rum  arbitrium  ea  non  facere,  et  ideo  (ut  jam 
diximus)  eodem  Apostolo  teste,  debetur  eis 
merces  propria,  et  non  immerito  labores  no¬ 
stri,  et  proprii  nominantur. 


(1)  Ezech.  XVIII,  31 ;  ibid.  2 4.  -  (2)  Psal.  CXVIII,  36;  III  Reg.  VIII,  58.  —  (3)  Joan.  VIII,  34  ; 
ltom.  VI,  20;  HPet.  II,  19.  —(4)  Joan.  XV,  4.  -  (5)  I  Corin.  IV,  7. 

CAPUT  XXX. 

Solvuntur  argumenta  ex  testimoniis 
S.  Augustini. 

Jam  vero  ex  B.  Augustino,  in  quo  magnum 
praesidium  habere  se  gloriantur  adversarii. 
Primo  proferunt  illud  ex  Enchiridio  cap.  xxx. 
«Libero  arbitrio  male  utens  homo,  et  se  per¬ 
didit,  et  ipsum.  Nam  cum  libero  peccaretur 
arbitrio,  victore  peccato  amissum  est  et  libe¬ 
rum  arbitrium  i) . 

Respondeo  :  dicitur  homo  perdidisse  libe¬ 
rum  arbitrium,  quia  deterius  illud  fecit ;  quo¬ 
modo  dicitur  perdere  filium,  aut  servum,  aut 
discipulum,  qui  nimia  lenitate  flagitiosum 
fieri  sinit.  Alioqui  non  periisse  liberum  arbi¬ 
trium,  neque  esse  extinctum,  quasi  non  fit 
amplius  in  rerum  natura,  perspicuum  est  ex 
eo,  quod  Augustinus  dicit,  «  et  se  perdidit, 
et  ipsum.  «Non  enim  se  perdidit  extinguendo, 
ac  perimendo,  sed  deteriorem  efficiendo. 
Quemadmodum  autem  deteriorem  fecerit, 
explicat  cum  dicit,  victore  peccato  amissum 
esse  liberum  arbitrium.  Amittitur  enim  libe¬ 
rum  arbitrium,  non  cum  perit,  quod  fieri  non 
potest,  sed  cum  a  diabolo  captivatur  ;  quo¬ 
modo  dicuntur  amissa,  quse  tempore  belli  in 
potestatem  hostium  devenerunt.  Unde  etiam 
adfert  Augustinus  testimonium  Domini  dicen¬ 
tis  :  «  Si  vos  filius  liberavit,  vere  liberi  eri¬ 
tis».  Et  aperte  dicit,  victore  peccato  arnis^ 
sum,  quia  videlicet  in  potestatem  victoris  ve¬ 
nit. 

Explicabitur  autem  commode  totus  hic  lo¬ 
cus  ex  lib.  i  ad  Bonifacium  contra  duas  epi¬ 
stolas  Pelagianorum  cap.  ii  «  Quis  nostrum, 
inquit,  dicat,  quod  primi  hominis  peccato 
perierit  liberum  arbitrium  de  humano  genere  ? 
libertas  quidem  periit  per  peccatum,  sedilia, 
qua?  in  paradiso  fuit  habendi  plenam  cum 
immortalitate  justitiam.  Unde  natura  humana 
divina  indiget  gratia,  dicente  Domino,  si  vos 
filius  liberaverit,  vere  liberi  eritis  ».  Itaque 
liberum  arbitrium  perditum  et  amissum  nihil 
est  aliud,  nisi  deterius  factum  per  captivita¬ 
tem,  qua  periit  libertas  gratia;,  non  libertas 
naturae. 

Secundum  testimonium  sumunt  ex  hoc  ipso 
loco  proxime  citato,  id  est,  ex  lib.  i.  ad  Boni¬ 
facium  cap.  2.  et  3.  nam  cum  S.  Augustinus 
dixisset,  non  periisse  liberum  arbitrium  de 
humano  genere ;  subjungit,  ideo  non  periisse, 


quia  per  illud  peccant,  quicumque  cum  de¬ 
lectatione  peccant.  Idque  saepius  repetit,  ut 
videatur  non  agnoscere  liberum  arbitrium 
nisi  a  coactione,  et  acTmalum. 

Respondeo  :  S.  Augustinus  propter  insidias 
Pelagianorum,  qui  ex  libertate  naturae  colli¬ 
gebant  libertatem  a  peccato  :  vix  unquam 
audet  liberum  arbitrium  asserere,  quin  ali¬ 
quid  adjungat,  unde  intelligi  possit,  illud  sine 
gratia  Dei  non  posse  liberum  esse  a  peccato. 
Id  autem  facilius  assequemur,  si  breviter  ex¬ 
ponamus  sententiam  totius  illius  loci. 

Initio  igitur  secundi  capitis  libri  primi  ad 
Bonifadium,  proponit  S.  Augustinus  objecti¬ 
onem,  seu  verius  calumniam  Pelagianorum, 
qui  de  Catholicis  ita  loquebantur  :  «  Dicunt 
illi,  quia  peccato  primi  hominis,  id  est,  Adse, 
liberum  arbitrium  perierit,  et  nemo  jam  po¬ 
testatem  habeat  bene  vivendi,  sed  omnes  in 
peccatum  carnis  suae  necessitate  cogantur». 
Haec  est  Pelagianorum  objectio,  qua  calum¬ 
niabantur  Catholicos,  quasi  negarent  liberum 
arbitrium,  et  inde  callide  intendebant  effice¬ 
re,  ut  gratia  Dei  ad  bene  vivendum  non  vi¬ 
deretur  esse  necessaria. 

Hanc  fraudem  his  verbis  Augustinus  dete¬ 
git  :  «  Liberum,  inquit,  arbitrium  defendendo 
praecipitant,  ut  de  illo  potius  ad  faciendum 
justitiam,  quam  de  Domini  adjutorio  confida- 
tur,  atque  in  se  quisque,  non  in  Domino  glo- 
rietur  ».  Quibus  verbis  non  negat,  defendi 
debere  liberum  arbitrium,  sed  prohibet  ni¬ 
mis  multum  illi  tribui.  «Deinde addit,  calum¬ 
niam  superiorem  refellens  :  «  Quis  autem 
nostrum  dicat,  quod  primi  hominis  peccato 
perieritliberum  arbitrium  de  humano  genere  ? 
libertas  quiclera  periit  per  peccatum, sedilia, 
qua?  in  paradiso  fuit  habendi  plenam  cum 
immortalitate  justitiam,  propter  quod  natura 
humana  divina  indiget  gratia  »  . 

His  verbis  Augustinus  primum  negat  illam 
partem  objectionis  Pelagianse :  «  Dicunt,  quod 
peccato  qmrni  hominis,  perierit  liberum  ar¬ 
bitrium.  »  Deinde,  explicat  illam  alteram  par¬ 
tem  «  et  nemo  jam  potestatem  habeat  bene 
vivendi  » ,  dicens,  hominem  non  posse  bene 
vivere  sine  auxilio  gratia3,  et  in  hanc  mise¬ 
riam  incidisse  per  peccatum,  a  quo  non  libe¬ 
ramur,  nisi  per  illum,  qui  dixit  :  «  Si  vos  fi¬ 
lius  liberaverit,  vere  liberi  eritis».  Subjun¬ 
git  deinde  probans,  ex  eo  quod  peccatur,  li¬ 
berum  arbitrium  non  periisse  :  «Nam  inquit, 
liberum  arbitrium  usque  adeo  in  peccatore 
non  periit,  ut  per  illud  peccent,  maxime  om¬ 
nes,  qui  cum  delectatione  peccant  ». 

Non  vult  autem  hoc  loco  S.  Augustinus  si¬ 
gnificare,  libertatem  arbitrii  in  eo  sitam  esse, 
ut  quis  cum  delectatione  peccet.  Nam  etiamsi 
aliquis  sine  delectatione  peccaret,  ut  qui 
metu  mortis  fidem  negaret,  libere  tamen 
peccare  diceretur  :  sed  indicare  voluit,  ma¬ 
xime  libere  eos  peccare,  qui  cum  delectati¬ 
one  peccant,  quoniam  qui  ejusmodi  sunt  du¬ 
plici  libertate  gaudent.  Una,  qua}  opponitur 
necessitati,  qua}que  communis  est  omnibus 
qui  peccant,  et  dicitur  proprie  libertas  natu¬ 
ra},  sive  libertas  arbitrii ;  altera,  quae  oppo¬ 
nitur  servituti  justitia},  et  dicitur  proprie  li¬ 
bertas  peccati,  sive  etiam  servitus  peccati. 
Eadem  enim  est  servitus  peccati,  et  libertas 
peccati,  quoniam  qui  servus  est  peccati,  li¬ 
bere,  id  est,  libenter,  et  cum  delectatione 
peccat,  sicut  etiam  eadem  est  libertas  justi¬ 
tia},  et  servitus  justitia},  quoniam  qui  servi 
sunt  justitiae,  libenter  et  cum  delectatione 
justitiam  faciunt.  r 

Refellit  postremo  in  cap.  3.  illam  tertiam 
partem  ejusdem  objectionis  Pelagianae  :  «Sed 
omnes  in  pdccatum  carnis  suae  necessitate 
cogantur  » .  Et  ait  :  «Non  itaque  sicut  dicunt, 
nos  quidem  dicere,  et  iste  audet  etiam  scri¬ 
bere,  omnes  in  peccatum  velut  inviti  caimis 
sua}  necessitate  coguntur.  Sed  si  jam  in  ea 
aetate  sunt,  ut  propriae  mentis  utantur  arbi¬ 
trio,  et  in  peccato  sua  voluntate  retinentur, 
et  a  peccato  in  peccatum  voluntate  sua  prae¬ 
cipitantur.  Neque  enim  agit  in  eis  etiam  qui 
suadet  et  decipit,  nisi  ut  peccatum  voluntate 
committant.  Sed  haec  voluntas,  quae  libera 
est  in  malis,  quia  delectatur  malis,  ideo 
libera  in  bonis  non  est,  quia  liberata  non 
est.  » 

Quibus  verbis  respondet  Augustinus  dire¬ 
cte',  ad  illud  a  necessitate  cogantur»,  et  docet 
non  cogi,  id  est  non  invitos  trahi  homines  ad 
peccatum,  sed  liberrime  potius  peccare,  quo¬ 
niam  non  solum  libertate  naturae,  sed  etiam 
libertate  peccati,  ut  plurimum  homines  pec¬ 
cant,  et  ne  Pelagiani  more  suo  colligerent, 
posse  hominem  peccatorem  suis  viribus  bene 
facere,  addit  voluntatem  hominis  impii,  quae 
est  libera  in  malis  libertate  peccati,  non  esse 
in  bonis  liberam  libertate  gratiae,  nisi  prius 
a  Christo  Domino  liberetur. 

Tertium  testimonium  sumunt  ex  lib.  I  re¬ 
tractationum  cap.  45.  «Qui  cogenti  cupiditati 
bona  voluntate  resistere  non  potest,  jam  hoc 
ita  peccatum  est,  ut  sit  etiam  poena  peccati.  » 
Et  infra  :  «  Nam  quando  tale  est  ut  idem  sit 
et  poena  peccati,  quantum  est  quod  valet  vo¬ 


luntas,  nisi  forte,  si  pia  est,  ut  oret  auxilium? 
in  tantum  enim  libera  est,  quia  in  tantum  li¬ 
berata  est» .  Ex  hoc  loco  colligunt,  impiam 
voluntatem  non  esse  liberam,  sed  omnino  ex 
necessitate  peccare  ;  quoniam  nihil  potest  in 
bono,  ac  ne  auxilium  quidem  petere,  et  ta¬ 
men  vere  peccat,  quoniam  alioqui  non  vere 
peccatum  esset  poena  peccati. 

Respondeo  :  voluntas,  qua}  cogenti  cupi¬ 
ditati  resistere  nequit,  libera  est  absolute, 
quoniam  illa  impotentia  conditionata  est,  non 
absoluta.  Potest  enim  Dei  auxilium  implora¬ 
re  ;  quod  si  non  facit,  culpa  sua  non  facit. 
Nemini  enim  deest  auxilium,  quod  saltem 
possit  vires  a  Deo  petere.  Nemini  autem  de- 
esse  auxilium  necessarium  ad  non  peccan¬ 
dum,  in  alio  libro  probavimus. 

Quartum  testimonium  sumunt  ex  epist.  444. 
«  Sine  gratia  Dei  non  potest  esse  libera  vo¬ 
luntas,  cum  cupiditatibus  vincentibus,  et 
vincientibus  subdita  sit». 

Respondeo  :  Sine  gratia  Dei  accipiendo 
gratiam  largo  modo  pro  auxilio  necessario  ad 
non  peccandum  non  est  libera  voluntas,  quo¬ 
ad  exercitium,  id  est  non  habet  usurii  liberi 
arbitrii  ;  tamen  absolute  libera  est,  quoniam 
(ut  diximus)  auxilium  gratia}  necessarium  ad 
non  peccandum  nulli  deest.  Simile  est,  si 
quis  ita  colligeret,  sine  lumine  non  potest 
oculus  cernere,  igitur  absolute  non  potest 
oculus  cernere,  et  nos  sa}pe  jam  diximus,  non 
negari  a  nobis  gratiae  necessitatem,  dum  as¬ 
serimus  arbitrii  libertatem.  Id  enim  quod  vo¬ 
lumus,  hoc  est,  praesente  auxilio  necessario, 
posse  hominem  peccare,  et  non  peccare. 
Neque  contrarium  hujus  sententiae  in  Augu¬ 
stini  libris  unquam  reperietur. 

Quintum  testimonium  sumunt  ex  libro  de 
spiritu  et  littera  cap.  30.  «  Per  legem  cogni¬ 
tio  peccati,  per  fidem  impetratio  gratiae  con¬ 
tra  peccatum,  per  gratiam  sanatio  animae  a 
vitio  peccati,  per  animae  sanitatem  libertas 
arbitrii,  per  arbitrii  libertatem  dilectio  justi¬ 
tiae,  per  dilectionemjustitiae  impletio  legis. » 
Et  infra  :  «  Ut  quid  miseri  homines  audent 
superbire  de  libero  arbitrio  antequam  libe¬ 
rentur,  nec  attendunt  in  nomine  liberi  arbi¬ 
trii  sonare  libertatem  etc.  » 

Respondeo  :  loquitur  hoc  loco  S.  Augusti¬ 
nus  apertissime  de  libero  arbitrio,  ut  deno¬ 
minatur  a  libertate  gratiae,  non  a  libertate 
naturae.  Nam  si  libertas  naturae,  id  est,  libe¬ 
rum  arbitrium  proprie  dictum ,  inciperet 
primum  in  nobis  esse  post  fidem  et  justifica¬ 
tionem,  quo  modo  idem  Augustinus  in  eo- 


CAPUT  XXX. 


dem  libro  eap.  33.  diceret,  liberum  arbi¬ 
trium  naturaliter  attributum  anima;  ratio¬ 
nali,  esse  vim  illam  mediam,  qua  vel  intendi 
ad  fidem,  vel  inclinari  ad  infidelitatem  po¬ 
test?  quo  modo  enim  intenditur  ad  susci¬ 
piendam  fidem,  si  non  incipit  existere  nisi 
post  fidem?  loquitur  igitur  de  libertate  gra- 
tise,  per  quam  anima  sanata  viam  mandato¬ 
rum  Domini  cum  delectatione  currit.  De  qua 
loquitur  etiam  in  libro  de  correptione  et  gra¬ 
tia  cap.  8.  cum  ait :  «  Yoluntas  humana  non 
libertate  consequitur  gratiam,  sed  gratia 
libertatem. 

Sextum  testimonium  sumunt  ex  libro  de 
correptione  et  gratia  cap.  12.  «  Si  relinque¬ 
retur  ipsis  sua  voluntas,  ut  in  adjutorio  Dei 
manerent,  si  vellent,  inter  tot,  et  tantas  ten- 
tationes  infirmitate  sua  voluntas  ipsa  suc¬ 
cumberet,  et  ideo  perseverare  non  possent, 
quia  deficientes  infirmitate  nec  vellent». 
Videtur  enim  hoc  loco  S.  Augustinus  dicere, 
justos  homines  etiam  cum  adjutorio  gratise 
sanantis  animaiy,  non  posse  perseverare  in 
bonis  operibus  nisi  a  spiritu  Dei  perpetuo 
agantur;  atqui  hoc  est  non  habere  liberum 
arbitrium  ad  utramque  partem. 

Respondeo  :  Significat  Augustinus,  non 
sufficere  homini  post  lapsum  primi  hominis, 
adjutorium  gratise  habitualis  (id  enim  vocat 
adjutorium,  in  quo  permanet  homo,  si  vult, 
quod  etiam  in  eodem  loco  cum  alimentis 
comparavit,  quibus  si  volumus,  utimur,  si 
nolumus,  non  utimur)  sed  necessarium  esse 
prseterea,  propter  tentationes,  auxilium  Dei 
protegens,  et  dirigens,  sine  quo  etiam  justi 
perseverare  non  possent,  quia  deficientes  in¬ 
firmitate,  nec  vellent. 

Csetcrum  hsec  impotentia  non  est  abso¬ 
luta,  sed  conditionalis ;  quamvis  enim  non 
possit  homo  justus,  sine  auxilio  speciali  per¬ 
severare  in  operibus  bonis,  absolute  tamen 
potest,  quoniam  Deus  non  deserit  nisi  deser¬ 
tus.  Quocirca  in  eodem  libro  cap.  7.  idem 
Augustinus  dicit,  non  posse  excusari  eos, 
qui  non  perseverant,  quoniam  poterant  per¬ 
severare  si  vellent. 

Septimum  testimonium  sumunt  ex  eodem 
libro  cap.  13.  ubi  cum  dixisset  S.  Augustinus 
eos,  qui  peccant,  peccare  per  liberum  arbi¬ 
trium,  corrigit  se  continuo,  ac  dicit:  «  arbi¬ 
trium,  inquam,  liberum,  sed  non  liberatum  » . 
Videtur  enim  (ut  notat  Calvinus)  voluisse  di¬ 
cere,  arbitrium  liberum  esse  nomine,  non  re. 

Respondeo  :  Jam  saepe  diximus  Augusti¬ 
num  propter  Pelagianos  arbitrium  vocare 
liberum,  non  liberatum,  quoniam  sine  gra¬ 
tia  Dei  servum  est  peccati,  licet  sit  liberum 
a  naturali  necessitate. 

Octavum  testimonium  sumunt  ex  libro  de 
perfectione  justitiae,  responsione  9  :  «  Per 
arbitrii  libertatem  factum  est,  ut  esset  homo 
cum  peccato,  sed  jam  poenalis  vitiositas  sub¬ 
secuta,  ex  libertate,  fecit  necessitatem  ».  Et 
infra  :  «  Quia  peccavit  voluntas,  secuta  est 
peccantem  peccatum  habendi  dura  necessi¬ 
tas,  donec  tota  sanetur  infirmitas  ».  ' 

Respondeo  :  Multiplex  est  necessitas,  sed 
non  omnis  repugnat  arbitrii  libertati.  Prima 
est,  patiendi  motus  carnis  repugnantes  legi 
mentis.  Nam  etiam  justissimi  quique  dicere 
possunt  cum  Apostolo  ad  Romanos  cap.  vn. 
Sentio  aliam  legem  in  membris  meis  (1). 
Sed  hsec  non  repugnat  libero  voluntatis  ar¬ 
bitrio,  quoniam  etiamsi  necessario  motus 
illos  sentimus,  tamen  non  necessario  consen¬ 
timus,  et  tunc  cum  Apostolo  dicimus  :  Si 
quod  nolo  facio,  jam  non  ego  operor  illud. 

Secunda  necessitas  est  peccandi  ex  igno¬ 
rantia,  nam  delicta  quis  intelligit?  Sed  neque 
hsec  repugnat  libero  arbitrio,  quoniam  eti¬ 
amsi  non  possimus  qusedam  non  ignorare, 
tamen  possumus  non  velle  ignorare.  Ille 
enim  reprehenditur,  qui  noluit  intelligere, 
ut  bene  ageret,  non  qui  voluit,  sed  non  po¬ 
tuit.  Ac  de  his  necessitatibus  loquitur  S.  Au¬ 
gustinus  in  priore  parte  objectionis.  Nam 
ibidem  subjungit  :  «  Unde  ad  Deum  fides 
clamat :  De  necessitatibus  meis  educ  me. 
Sub  quibus  positi,  vel  non  possumus,  quod 
volumus  intelligere,  vel  quod  intelleximus, 
volumus,  nec  valemus  implere  o . 

Tertia  necessitas  est  divina}  gratias,  tam 
ad  remissionem  peccati  contracti,  quam  ad 
vitanda  ea,  quse  contrahi  possent.  Sed  neque 
hsec  tollit  liberum  arbitrium,  quoniam  ut 
ssope  diximus,  et  in  secundo  libro  probavi¬ 
mus,  Deus  nemini  denegat  adjutorium  ne¬ 
cessarium. 

Quarta  necessitas  est,  habendi  peccatum 
aliquod  veniale.  Nam  etiam  homines  justi 
quotidie  necesse  habent  illa  oratione  uti  ad 
Deum,  Dimitte  7iobis  debita  nostra.  At  neque 
hsec  necessitas  pugnat  cum  arbitrii  libertate, 
quoniam  si  ratio  vigilet,  ut  debet,  possumus 
vitare  singula  venialia ;  quamvis  fieri  ne¬ 
queat,  ut  omnia  evitemus,  sine  privilegio 


(!)  Rom.  VII,  23. 
Tom.  VI. 

speciali.  Et  de  hac  necessitate  loquitur  Au¬ 
gustinus  in  posteriore  parte  objectionis,  ut 
perspicuum  est  legenti  eum  locum.  Immo 
totus  liber  ideo  de  perfectione  justitia?  in¬ 
scriptus  est,  quoniam  hoc  potissimum  agit, 
ut  probet  adversus  Pelagianos,  non  posse  in 
hac  vita  nos  ita  perfecte  adimplere  justitiam, 
ut  non  semper  oratio  illa  necessaria  sit,  Di¬ 
mitte  nobis  debita  nostra. 

Quinta  necessitas  est  faciendi  actus  ma- 
ios,  posita  mala,  et  efficaci  voluntate.  Nam 
qui  efficaciter  vult  finem,  non  potest  non 
velle  media,  qua?  ad  eum  finem  judicat  esse 
necessaria.  Ita  qui  vehementer  aliquem  odit, 


non  potest  illi  ex  animo  benefacere.  Sed 
neque  haec  necessitas  repugnat  libcx-tati, 
quia  conditionalis  est.  Non  absoluta.  Potest 
enim  homo  si  velit,  non  velle  finem  illum 
efficaciter,  ex  cujus  amore  ad  media  eligenda 
quodammodo  cogebatur. 

Sola  igitur  illa  necessitas  libertati  ai-biti-ii 
proprie  repugnat,  quae  absolute  facit,  ut 
homo  non  sit  dominus  propriae  voluntatis; 
quam  necessitatem  in  Augustini  libris  ad¬ 
versarii  nostri ,  quamtumvis  Augustinum 
suum  esse  jactent,  numquam  demonstrare 
poterunt. 


CONT  RO  VERSI  AH  U  M 

CAPUT  PRIMUM. 

Proponitur  quaestio ,  An  possint  credi  mysteria 
fidei ,  sine  auxilio  speciali. 

Sextus  hic  liber  tres  postremas  queestio- 
nes  absolvet,  quid  possit  videlicet  intelli- 
gentia  humana  in  rebus  supernaturalibus 
fide  percipiendis,  quid  voluntas  in  iisdem 
appetendis  et  eligendis,  et  num  in  ejusmodi 
rebus,  vere  proprieque  liberi  simus. 

Prima  quajstio,  quae  ad  intelligentiam  per¬ 
tinet,  non  minus  breviter,  quam  facile  expli¬ 
cari  potest.  Convenit  enim  inter  nos  et  ad¬ 
versarios,  sive  ii  Pelagiani,  sive  Lutherani 
sint,  tria  potissimum  esse  necessaria,  ut 
mysteria  supernaturalia  percipiantur  a  no¬ 
bis.  Primum  est,  divina  revelatio,  quae  per 
Scripturas,  aut  praedicatores  a  Deo  missos 
proponitur.  Cum  enim  haec  supernaturalia 
sint,  nulli  unquam  mortalium  venissent  in 
mentem,  nisi  Deus  ipse  illa  manifestare  vo¬ 
luisset.  Sic  enim  loquitur  B.  Paulus  in  priore 
epistola  ad  Corinthios  cap.  n.  Loquimur  Dei 
sapientiam  in  mysterio ,  quae  abscondita  est  : 
Et  mox  :  Sicut,  inquit,  scriptum  est,  quod 
oculus  non  vidit,  nec  auris  audivit,  nec  in  cor 
hominis  ascenderunt,  quae  praeparavit  Deus 
diligentibus  se,  nobis  autem  revelavit  Deus  per 
spiritum  suum.  Et  ad  Roman.  x  :  Quomodo 
credent  in  eum,  quem  non  audierunt ?  quomodo 
audient  sine  praedicante  ?  Et  Dominus  Joan. 


xv  :  Si  non  venissem  et  locutus  fuissem,  pec¬ 
catum  non  haberent  (1).  Quia  videlicet  sine 
praedicante  credere  non  potuissent,  ideo  non 
credendo  minime  peccassent. 

Hinc  etiam  videmus  Marci  ultimo  mandari 
Apostolis  :  Praedicate  Evangelium  omni  crea¬ 
turae  (2).  Et  Act.  viii.  mitti  Philippum,  ut 
praedicaret  Eunucho  :  Act.  x.  mitti  Petrum, 
ut  praedicaret  Cornelio  :  Actor,  xvii.  mitti 
Paulum,  ut  praedicaret  Macedonibus  :  quia 
videlicet  ordinarie  necessaria  ad  fidem  est 
praedicatio.  Quocirca  Dominus  in  Psalm.  ii. 
non  vi  et  armis,  sed  verbo  praedicationis  reg¬ 
num  se  collegisse  testatur  :  Ego  autem  con¬ 
stitutus  sum  rex  ab  eo,  super  Sion  montem 
sanctum  ejus,  praedicans  praeceptum  ejus. 
Atque  hoc  (ut  dixi)  ne  ipsi  quidem  Pelagiani 
negabant,  quippe  qui  gratiam  Dei  in  doctrina 
a  Deo  nobis  revelata  et  tradita  praecipue 
constituebant. 

Alterum  est,  persuasio  aliqua,  sive  per 
signa  et  prodigia,  sivealiqua  alia  ratione.  Non 
enim  satis  est  ad  hoc,  ut  homines  credere 
teneantur,  si  solum  eis  doctrina  a  Deo  reve¬ 
lata  proponatur,  sed  necesse  est,  ut  accedat 
etiam  aliquid,  quod  eam  doctrinam  credibi¬ 
lem  faciat.  Hinc  enim  Dominus  Exod.  iv. 
cum  mitteret  Mosem  ad  praedicandum,  dedit 
illi  potestatem  operandi  miracula,  quibus 
fidem  faceret,  praedicationem  suam  vere  esse 
divinam.  Et  Christus  Matth.x.  cum  dixisset: 
Praedicate  dicentes ,  appropinquabit  regnum 
coelorum;  adjunxit  continuo,  infirmos  cu¬ 
rate,  mortuos  suscitate,  etc.  Et  Joan.  xv.  sicut 


(1)  I  Corin.  II,  6,  9  ;  Itom.  X,  14;  Joan.  XV,  22.— (2)  Mare.  XVI,  14. 

ait  :  Si  non  venissem,  et  loculus  fuissem ,  pec¬ 
catum  non  haberent.  Sic  etiam  ait :  Si  opera 
non  fecissem  in  eis,  quse  nemo  alius  fecit,  pec¬ 
catum  non  haberent  (1). 

Adde  etiam  id,  quod  ait  Ecclesiasticus 
cap.  xix  :  Qui  cito  credit,  levis  est  corde.  Valde 
autem  cito  credit,  qui  res  longissime  remo¬ 
tas  ab  humanis  sensibus,  et  quse  omnem  in- 
telligentiam  superant  sine  ulla  persuasione 
credit.  Idem  enim  faceret,  si  res  absurdissi¬ 
mas,  ac  omnino  improbabiles  ei  propone¬ 
rentur.  Qua  levitate  credendi  peccant  hoc 
tempore  Mahomctani,  qui  sine  ullis  miracu¬ 
lis,  aut  alia  congrua  persuasione  doctrinam 
absurdissimam  Mahometi  recipiunt.  Nec 
longe  ab  his  absunt  Calvinistse,  qui  non  so¬ 
lum  sine  ullis  signis  et  prodigiis,  sed  etiam 
contra  doctrinam,  confirmatam  innumeris 
miraculis,  et  totius  orbis  terne,  atque  om¬ 
nium  saeculorum  consensione  multa  nova,  et 
mira  credere  potuerunt. 

Tertium  est,  imperium  voluntatis.  Quo¬ 
niam  enim  nulla  est  persuasio,  qua;  cogere 
possit  hominem  ad  credendos  articulos  su- 
pcrnaturales,  ac  ne  ipsa  quidem  miracula 
omnino  mentem  convincere  queant ,  ideo 
requiritur  inclinatio  voluntatis,  quae  moveat 
intellectum  ad  assentiendum  iis,  quae  vim 
intelligentiai  superant.  Non  posse  autem 
quaevis  miracula  cogere  aliquem  ad  finem, 
si  is  nolit  credere,  satis  aperte  indicat  illud 
Joan.  xii  :  Cum  tanta  signa  fecisset,  non  cre¬ 
debant  in  eum  (2).  Quocirca  B.  Paulus  in  po¬ 
steriore  ad  Corinthios  cap.  x.  docet,  capti¬ 
vandum  esse  intellectum  in  obsequium  fidei, 
hoc  est,  pio  affectu  quasi  cogendum,  ut  iis 
assentiatur,  qua;  cum  ratione  pugnare  quo¬ 
dammodo  videantur.  Denique  S.  Augustinus 
tract.  36.  in  Joannem  :  «  Intrare,  inquit, 
quisquam  in  Ecclesiam  potest  nolens,  acce¬ 
dere  ad  altare  potest  nolens,  accipere  potest 
Sacramentum  nolens,  credere  non  potest, 
nisi  volens  ». 

His  igitur  positis,  quse  sunt  extra  contro¬ 
versiam,  queestio  remanet,  utrum  qui  praedi¬ 
catorem  audit,  aut  doctrinam  a  Deo  revela¬ 
tam  per  se  legit,  et  habet  congruentem  per¬ 
suasionem  miraculorum,  aut  alterius  testi¬ 
monii,  quo  res,  quae  credenda  proponitur, 
efficiatur  credibilis,  possit  eam  rem  credere 
sine  speciali  illustratione  divina.  Fuit  unus 
ex  erroribus  Pclagianorum,  posse  hominem 
credere  sine  speciali  gratia  Dei.  Ita  enim 


refert  S.  Augustinus  multis  in  locis,  sed  pne 
cipuc  in  epist.  106.  ad  Paulinurn,  et  107.  ad 
Vitalem.  Innodem  errore  etiam,  ante  exor¬ 
tam  heeresim  Pelagianam  fuisse  Ticonium, 
refert  idem  Augustinus  lib.  in.  de  doctrina 
Christiana  cap.  33.  In  eodem  fuisse  Cassia¬ 
num,  et  alios  quosdam  in  Gallia,  qui  pro- 
ptcrca  reliquia!  Pelagianorum  dici  merue¬ 
runt,  cognosci  potest  ex  epistolis  Prosperi 
et  Hilariiad  Augustinum,  et  ex  libroejusdem 
Prosperi  contra  Collatorem.  In  eodem  etiam 
aliquando  ha;sisse  ipsum  Augustinum,  testis 
est  ipse  idem  in  libro  de  piacdestinatione 
sanctorum  cap.  3.  Denique  hunc  fuisse  unum 
ex  erroribus  Fausti  Rhegiensis,  perspicuum 
est  ex  libris  ejus  de  libero  arbitrio. 

CAPUT  II. 

Non  posse  hominem,  sine  speciali  illustratione 
Dei,  credere  mysteria  fidei 

Sed  non  erit  difficile  pra!dictum  errorem 
ex  divinis  litteris  et  Ecclesia;  traditione  refel¬ 
lere.  Primum  enim  perspicua  sunt  verba 
Domini  Joan  vi.  Nemo  potest  venire  ad  me, 
nili.  Pater,  qui  misit  me,  traxerit  eum  (3).Quo 
loco  observandum  est,  non  dixisse  Dominum, 
Nemo  venit,  sed  nemo  potest  venire,  propter 
quosdam,  qui  minus  caute  dicunt,  re  ipsa 
neminem  credere  sine  speciali  gratia  Dei, 
tamen  fieri  posse,  ut  credat.  Porro  venire  ad 
Christum,  nihil  esse  aliud,  nisi  credere  in  ip 
sum,  explicat  ipse  paulo  infra  cum  dicit 
Sunt  quidem  ex  vobis,  qui  non  credunt,  sed 
propterea  divi  vobis,  quia  nemo  potest  ad  me 
venire,  nisi  datum  ei  fuerit  a  Patre  meo.  Ita¬ 
que  si  venire  est  crcdcrc,  et  nemo  potest  ve¬ 
nire  nisi  trahatur  a  Patre,  certe  nemo  potest 
credere,  nisi  trahatur  a  Patre.  ' 

In  eumdem  sensum  dicta  sunt  etiam  illa 
a  Domino  Matth.  xi.  Confiteor  libi  Pater  Do¬ 
mine  coeli  et  terree,  quia  abscondisti  hxc  a  sa¬ 
pientibus  et  prudentibus ,  et  revelasti  ea.  par¬ 
vulis.  Ita  Poter,  quoniam  ita  placitum  fuit 
ante  te.  Et  nemo  novit  Filium,  nisi  Pater, 
neque  Patrem  quis  novit,  nisi  Filius,  et  cui 
voluerit  Filius  revelare  (4).  Non  enim  lo¬ 
quitur  Dominus  de  revelatione  per  externam 
praidicationem,  sed  per  internam  illustra¬ 
tionem  et  suasionem,  de  qua  dixit  Joan  vi. 
Omnis  qui  audivit  a  Patre ,  et  didicit,  venit  ad 


(1)  Matth.  X,  7;  Joan  XV, 22.  -  (2)  Joan  XII,  37.  -  (3)  Joan  VI,  44.  -  (4)  Matth.  XI,  25. 

me  (1)  Nam  paulo  ante  exproba verat  civita¬ 
tibus,  in  quibus  longo  tempore  praedicaverat 
et  plurima  signa  fecerat.  Et  videns  post  eam 
praedicationem  sapientes  et  prudentes,  id  est, 
scribas  et  pliarisaeos,  non  esse  conversos, 
sed  tantum  simplices  turbas  ,  explicare  vo¬ 
luit,  recte  quidem  reprehendi  eos  qui  non 
crediderunt:  sed  non  debere  suis  solis  viribus 
tribuere  fidem,  eos  qui  crediderunt,  cum 
Patri  coelesti  placuerit  abscondere  haec  a  sa¬ 
pientibus  et  prudentibus,  et  revelare  parvu¬ 
lis,  trahendo  istos,  illos  non  trahendo.  Si¬ 
milis  sententia  habetur  Joan.  xn.  Propter- 
ea  non  poterant  credere ,  quia  iterum  dixit 
Isaias,  excxcavit  oculos  eorum,  et  induravit 
cor  eorum  (2).  Illos  enim  excaecare  dicitur 
Deus,  quos  non  illustrat,  cum  sine  ejus  lu¬ 
mine  videre  nequeant. 

Adhaec,  Apostolus  Paulus  plenus  est  ejus¬ 
modi  testimoniorum,  ut  mirum  sit  esse  ali¬ 
quos,  qui  hunc  Apostolum  diligenter  evol¬ 
verint,  et  tamen  non  didicerint,  fidem  esse 
donum  Dei  Roman.  xii.  Unicuique,  inquit, 
sicut  divisit  Deus  mensuram  fidei.  I  Corin¬ 
thiorum  iv.  Quis  enim  te  dicernit  ?  quid  au¬ 
tem  habes,  quod  non  accepisti  ?  I  Corinthio¬ 
rum  vn.  Consilium  autem  do,  tamquam  mise¬ 
ricordiam  consequutus  a  Domino ,  ut  sim  fidelis. 

I  Corinth.  xii.  Et  nemo  potest  dicere ,  Domi¬ 
nus  Jesus,  nisi  in  Spiritu  sancto.  II  Corinth. 
iii.  Non  sumus  sufficientes  cogitare  aliquid  ex 
nobis,  tamquam  ex  nobis.  Ephes.  II.  Gratia 
estis  salvati  per  fidem,  et  hoc  non  ex  vobis,  do¬ 
num  enim  Dei  est.  I  Ephes.  vi.  Pax  fratri¬ 
bus,  et  charitas  cum  fide  a  Deo  Patre,  et  Do¬ 
mino  Jesu  Christo.  Philip,  i.  Vobis  donatum 
est,  non  solum  ut  in  illum  credatis,  sed  etiam 
ut  pro  illo  patiamini  (3). 

Denique  S.  Lucas  in  Actis  cap.  xm.  Cre¬ 
diderunt,  inquit,  quotquot  prxordinati  erant 
in  vitam  aeternam.  Et  cap.  xiv.  Aperuit  Do¬ 
minus  ostium  fidei.  Et  cap.  xvi.  Loquebamur 
mulieribus,  quae  convenerant,  et  quaedam  mu¬ 
lier  nomine  Lidia  purpuraria  audivit,  cujus 
Dominus  aperuit  cor  intendere  his,  quae  dice¬ 
bantur  a  Paulo  (4). 

Accedant  deinde  testimonia  Conciliorum 
et  Patrum.  Concilium  Arausicanum  canon,  o : 

«  Si  quis  sicut  augmentum,  ita  etiam  initium 
fidei  non  per  gratiae  donum  nobis  inesse  di¬ 
cit,  Apostolicis  dogmatibus  adversarius  ap¬ 
probatur.  »  Et  can.  7 :  «Si  quis  per  naturae 


vigorem  evangelizanti  praedicationi  consen¬ 
tire  posse  confirmat,  absque  illuminatione 
Spiritus  sancti,  haereticofallitur  spiritu,  etc.  » 

Idem  repetit  Concilium  Tridentinum  sess. 
6.  can.  3.  his  verbis  :  «  Si  quis  dixerit,  sine 
praeveniente  Spiritus  sancti  inspiratione,  at¬ 
que  ejus  adjutorio  hominem  credere  posse, 
sicut  oportet,  anathema  sit  ». 

S.  Augustinus  lib.  i.  de  praedestinatione 
sanctorum  cap.  2  :  «  Si  non  sumus,  inquit, 
idonei  cogitare  aliquid  quasi  ex  nobis  ipsis, 
sed  sufficientia  nostra  ex  Deo  est,  profecto 
non  kumus  idonei  credere  aliquid  quasi  ex 
nobis,  sed  sufficientia  nostra,  qua  credere 
incipimus,  ex  Deo  est.  Yide  eumdem  lib.  i. 
retractationum  cap.  23.  in  epistol.  90.  105. 
106  et  107.  in  Enchiridio  cap.  31,  in  libro  de 
spiritu  et  littera  cap.  31.  et  32.  in  libro  de 
gratia  Christi  cap.  31.  et  lib.  i.  ad  Bonifacium 
contra  duas  epistolas  Pelagianorum  cap.  3. 
Denique  in  lib.  i.  de  praedestinatione  san¬ 
ctorum  fere  toto.  Et  in  secundo  de  bono  per¬ 
severantiae  cap.  1.  2.  3.  19  et  ailis. 

Auctor  Hipognostici  lib.  iii.  fere  extremo : 
«  Nemo,  inquit,  penitus  glorietur  se  fidem 
ex  proprio  sensu  genuisse  in  se,  per  quam 
possit  credere  Deo  :  sed  agnoscat,  tam  ante 
legem,  quam  sub  lege,  et  post  legem,  fidem, 
quae  est  in  Christo  Jesu,  per  illuminationem 
gratiae,  quae  a  Deo  Patre  est,  unicuique  reve¬ 
latam  ad  salutem  etc.  »  Neque  loquitur  de 
revelatione,  quae  per  Scripturas  habetur : 
hanc  enim  non  negabant  Pelagiani,  contra 
quos  ille  auctor  accerrime  disputat,  sed  de 
peculiari  inspiratione,  qua  Deus  in  mentibus 
operatur,  ut  verbo  pi'aedicationis  assentiant. 

S.  Prosper  idem  docet,  ac  probat  in  lib. 
i.  de  vocatione  gentium  cap.  23.  et  24.  et 
contra  Collatorem  cap.  36.  et  37.  et  in  re¬ 
sponsione  8.  ad  Capitula  Gallorum.  Et  in  re¬ 
sponsione  ad  prima  quinque  dubia  Geneven- 
sium.  Sic  igitur  loquitur  (ut  unam  sententiam 
ejus  ponamus)  in  lib.  i.  de  vocatione  gentium 
cap  24.  «  Abunde,  inquit,  quantum  arbitror, 
his  testimoniis  demonstratum  est,  fidem, 
qua  jnstificatur  impius,  nisi  ex  Dei  munere 
non  haberi,  eamque  nullis  meritis  praeceden¬ 
tibus  tribui,  etc.  » 

S.  Fulgentius  in  libro  de  incarnatione  et 
gratia  Christi  cap.  20  :«  Yita,  inquit,  nostra 
a  fide  sumit  initium,  quia  justus  ex  fide  vi¬ 
vit.  Quam  fidem  non  ex  voluntate  nostra  na- 


(I)  Joan  VI,  45.  —  (2)  Joan  XII,  40.  —  (3)  Rom.  XII,  3 ;  I  Cor.  IV,  7 ;  ibid.  VII,  25;  ibid.  XII,  3  ; 
11  Cor.  111,5;  Eph.  II,  8,  ibid.  VI,  23;  Phil.  I,  29.  -(4)  Act.  XIII,  48;  Act.  XIV,  26  ;  ibid.  VI,  14. 

sci,  sed  per  Spiritum  sanctum  unicuique  da¬ 
ri,  B.  Paulus  ostendit.  »  Et  infra :  «  Forma 
praecessit  in  carne  Christi,  quam  in  nostra 
fide  spiritualiter  agnoscamus.  Nam  Christus 
filius  Dei  secundum  carnem  de  Spiritu  san¬ 
cto  conceptus  et  natus  est.  Sic  ergo  in  homi¬ 
nis  corde,  nec  concipi  fides  poterit,  nec  au¬ 
geri,  nisi  eam  Spiritus  sanctus  effundat  et 
nutriat.  Ex  eodem  namque  spiritu  renati  su¬ 
mus,  ex  quo  natus  est  Christus.  » 

Accedant  pofetremo  rationes,  atque  ese  po¬ 
tissimum  quibus  utitur  S.  Augustinus.  Prima 
ratio  sumitur  ab  orationibus  Ecclesiae.  Orat 
enim  Ecclesia  pro  infidelibus,  ut  convertan¬ 
tur,  et  hoc  ipsum  juberi  dicit  S.  Cyprianus 
in  expositione  orationis  Dominicse,  cum  Do¬ 
minus  praecipit,  ut  orantes  dicamus,  fiat  vo¬ 
luntas  tua  sicut  in  coelo  et  in  terra.  At  fru¬ 
stra  fierent  istae  preces,  si  possent  infideles 
sine  Dei  auxilio  credere  :  satis  enim  esset  illis 
praedicare  fidem,  et  admonere  ut  crederent. 

Neque  responderi  potest,  orari  ab  Ecclesia 
Deum  ut  habitum  fidei  donet  volentibus  et 
incipientibus  credere.  Nam  Ecclesia,  juxta 
praeceptum  Domini,  orat  pro  persequentibus 
et  calumniantibus  se  :  qui  vero  persequuntur 
Ecclesiam,  certe  neque  volunt,  neque  inci¬ 
piunt  credere.  Orat  igitur  Ecclesia,  ut  Deus 
infideles  de  nolentibus  faciat  volentes,  de 
infidelibus  fideles,  et  de  persecutoribus  de¬ 
fensores,  quomodo  novit,  actum  esse  cum 
ipso  Apostolo  Paulo,  cui  tunc  donata  est  fi¬ 
des,  cum  spiraret  minas,  et  caedes  in  disci¬ 
pulos  Domini.  Et  hoc  ipsum  indicant  anti¬ 
quissimae  illae  preces,  quae  funduntur  ab  uni¬ 
versa  Ecclesia  in  Parasceve,  ubi  oratur  Deus 
ut  auferat  velamen  de  cordibus  infidelium, 
ut  adaperiat  aures  praecordiorum,  ut  illustret 
caecitatem,  et  tenebras  mentium,  ut  eruat  ab 
erroribus  animas  diabolica  fraude  deceptas. 

Secunda  ratio,  sumitur  ab  absurdis,  quae 
sequerentur,  quae  sunt  potissimum  tria.  Pri¬ 
mum  enim  sequeretur,  gratiam  secundum 
merita  nostra  dari,  et  ita  gratiam  non  esse 
gratiam,  quod  ita  visum  est  absurdum  Pa¬ 
tribus  nostris,  ut  in  Concilio  Palaestino  (quod 
primum  contra  Pelagium  celebratum  est) 
ipse  etiam  Pelagius  id  (quamvis  ore,  non 
corde)  damnaverit.  Id  autem  sequi,  probat 
S,.  Augustinus  in  epist.  106.  quoniam  non¬ 
nullum  est  meritum  fidei,  ratione  cujus  ora¬ 
tio  impetrat,  quidquid  postulat.  Meretur 
enim  exaudiri,  qui  postulat  cum  fide. 


Deinde  sequeretur,  initium  salutis  esse  ex 
nobis,  nam  cum  justus  ex  fide  vivat,  si  ini¬ 
tium  fidei  esset  ex  nobis,  initium  vitae  esset 
ex  nobis.  Id  autem  esse  absurdum  patet.  Tum 
quia  repugnat  Apostolo  dicenti:  Quis  pri¬ 
or  dedit  illi,  et  retribuetur  ei.  Roman.  xi. 
Et :  Quid  habes,  quod  non  accepisti ?  I  Co- 
rinth.  iv.  (1).  Tum  quia  si  potest  homo  per 
se  incipere  credere,  poterit  etiam  per  se  au¬ 
gere  fidem  ;  difficilius  enim  est  incipere  opus, 
quam  augere  inchoatum,  atque  ita  vel  non 
egebunt  homines  Deo,  vel  ita  partientur  cum 
eo,  ut  sibi  tribuant  quod  est  melius,  illi  quod 
est  deterius,  sive  priores  operis  partes  sibi? 
posteriores  Deo. 

Posfremo  sequeretur,  tolli  penitus  funda¬ 
mentum  divinae  praedestinationis  et  electio¬ 
nis  ;  non  enim  salvae  fierent  reliquiae  secun¬ 
dum  electionem  gratiae,  ut  Apostolus  praedicat 
ad  Romanos  cap.  xi.  sed  juxta  meritum  fidei, 
et  bonum  usum  liberi  arbitrii,  ut  S.  Augu¬ 
stinus  efficacissime  probat  in  libro  de  praede¬ 
stinatione  sanctorum.  Quoniam  enim  duo  sunt 
fundamenta  praedestinationis,  fides  et  perse¬ 
verantia,  ideo  in  priore  duorum  illorum  li¬ 
brorum  demonstrat,  fidem  esse  donum  Dei, 
in  posteriore  idem  probat  de  perseverantia. 

Tertia  ratio  pendet  ex  iis,  quae  dicentur 
in  4.  cap.  Demonstrabimus  enim,  nullum 
opus  pietatis  vel  inchoari,  vel  perfici  posse, 
sine  speciali  gratia  Dei ;  certum  autem  est, 
initium  fidei  includere  pium  affectum,  ac  per 
hoc  esse  opus  pium,  vel  certe  pii  operis  in¬ 
choationem. 

CAPUT  III, 

Solvuntur  objectiones  contra  doctrinam  capitis 
superioris. 

Objectiones  adversus  ea,  quae  paulo  ante 
docuimus,  hae  potissimum  fieri  solent. 

Primum,  infideles  multa  ci’edunt  solis  viri¬ 
bus  liberi  arbitrii  non  minus  difficilia,  quam 
sunt  articuli  nostrae  fidei,  ut  continuum  se¬ 
cari  posse  in  infinitas  partes,  inter  quaelibet 
duo  puncta  notata,  quamvis  inter  se  proxi¬ 
ma,  intercedere  alia  infinita :  unam  esse 
mentem  omnium  hominum,  qui  sunt,  erunt, 
fuerunt,  et  alia  id  genus  plura,  quae  phil  j- 
sophi  vel  omnes,  vel  aliqui  sibi  persua¬ 
serunt:  cur  igitur  non  possint  etiam  cre¬ 


ti)  Rom.  XI,  35:  l  Cor.  IV,  7. 

dere  articulos  nostrae  fidei,  praesertim  cum 
hi  multis  miraculis  comprobati  sint,  si  res 
non  minus  arduas  sine  ullis  miraculis  credi¬ 
derunt? 

Secundo  pagani  atque  haeretici  saepe  mul¬ 
tos  articulos  nostrae  fidei  credunt,  ut  Chri¬ 
stum  esse  Virginis  filium,  quod  credunt  Ma- 
hometani,  et  Deum  esse  trinum  et  unum 
quod  credunt  Calvinistae,  aliique  plurimi  ex 
haereticis  hujus  temporis  :  at  haec  eorum  fi¬ 
des  non  est  donum  Dei,  neque  credibile  est 
eos  per  speciale  Dei  auxilium  ista  credere, 
cum  ex  eodem  principio  ista  vera  credant, 
quo  suos  errores  credunt.  Mahomctani  siqui¬ 
dem,  quemadmodum  ob  Alcorani  auctorita¬ 
tem  credunt,  Christum  esse  Virginis  filium, 
sic  ob  ejusdem  Alcorani  auctoritatem  cre¬ 
dunt,  Christum  non  esse  Dei  filium,  nec  ve¬ 
re  Deum.  Et  qui  nunc  inter  Lutheranos  edu¬ 
cantur,  ut  credunt  ministro  praedicanti, 
Deum  esse  trinum  et  unum,  ita  credunt  ei¬ 
dem  praedicanti,  nullam  esse  arbitrii  liberta¬ 
tem,  hominem  sola  fide  justificari,  et  alios  id 
genus  errores. 

Tertio,  non  omnes  facile  credimus  sine 
speciali  gratia  Dei  vera  esse,  quae  Livius  et 
Salustius,  aliique  profani  historici  tradide¬ 
runt  :  cur  non  igitur  poterimus  eadem  faci¬ 
litate  credere  quae  scripserunt  historici  sacri, 
saltem  in  his  rebus,  quae  naturam  non  supe¬ 
rant,  quales  sunt  res  gestae  Patriarcharum 
ac  Prophetarum? 

Quarto,  res  quaedam  falsae,  quae  omnem 
rationem  excedunt,  quale  est  paradoxum  il_ 
ludLutheranorum,  Corpus  Christi  semper  es¬ 
se  ubique ;  et  illud.  Infantes  dum  baptizan¬ 
tur,  actu  credere,  firmissime  credi  possunt 
absque  ullo  adjutorio  Dei,  ut  notum  est : 
quae  igitur  causa  est,  cur  non  possint  credi 
etiam  aliqua  vera,  sine  speciali  auxilio  Dei, 
quamvis  eamdem  rationem  excedant? 

Quinto,  articuli  nostrae  fidei  tot  jam  mira¬ 
culis,  aliisque  testimoniis  magni  ponderis 
confirmati  sunt,  ut  omnium  judicio  credi¬ 
biles  censeri  debeant,  juxta  illud  Prophetae 
Psalm.  xcii  :  Testimonia  tua  credibilia  facto 
sunt  nimis  (I).  At  quod  credibile  est,  cur  si¬ 
ne  alio  auxilio  credi  non  poterit? 

Sexto,  si  quis  ab  ineunte  pueritia  inter 
Christianos  educetur,  etiamsi  casu  aliquo 
Baptismum  non  suscipiat,  neque  illum  petat, 
ex  consuetudine  credet,  quod  alii  credunt : 
quod  igitur  fieri  potest  ex  consuetudine,  cur 


non  magis  fieri  poterit  ex  electione,  ab  eo 
praesertim,  qui  conferat  dogmata  fidei  cum 
antiquis  Prophetarum  oraculis  et  signis  ac 
prodigiis,  quibus  ea  singulis  aetatibus  confir¬ 
mata  fuisse  constait? 

Ad  haec  omnia  facile  responderi  poterit,  si 
quis  observet,  nos  cum  dicimus,  sine  auxilio 
speciali,  non  posse  hominem  credere  articu¬ 
los  nostrae  fidei,  non  intelligere,  non  posse 
credere  ullo  modo,  sed  non  posse,  ut  opor¬ 
tet,  ad  hoc,  ut  sit  actus  fidei  Catholicae,  et 
initium  justificationis.  Non  enim  hanc  parti¬ 
culam  (ut  oportet)  sine  causa  in  decretis  suis 
addiderunt  Concilium  Arausicanum  can.  25. 
et  Tridentinum  sess.  6.  can.  3.  Includit  au¬ 
tem  illud  (ut  oportet)  tres  conditiones.  Unam, 
ut  certo  credatur,  ex  parte  objecti,  id  est, 
tamquam  a  Deo  revelatum,  et  quod  nullo 
modo  falsum  esse  possit.  Alteram,  ut  firmi¬ 
ter  credatur  ex  parte  subjecti,  id  est,  ut  ho¬ 
mo  nihil  dubitet,  et  malit  potius  mori,  quam 
articulum  fidei  non  credere.  Tertiam,  ut  ex 
pio  affectu  credatur,  id  est,  ex  quadam  incli¬ 
natione  pia  erga  Deum,  quia  incipit  homo 
cervicem  Deo  flectere,  eique  se  subjicere  ad 
obedientiam  fidei,  etiam  in  iis  rebus,  quae 
rationem  humanam  superant. 

Ad  primam  igitur  objectionem  de  philoso¬ 
phis  gentilibus,  Dico  eos  vel  habere  demon¬ 
strationem,  ut  de  divisione  continui,  et  tunc 
non  esse  rem  difficilem  ad  credendum,  nisi 
imperitis :  vel  non  habere,  ut  de  una  intelli- 
gentia  omnium  hominum,  et  tunc  non  firma- 
ter  credere :  et  praeterea  sive  demonstratio¬ 
nem  habeant,  sive  non  habeant,  eos  non  cre¬ 
dere  ex  pio  affectu  subjiciendi  se  Deo,  sed 
vel  quia  coguntur  argumentis,  vel  quia  ce¬ 
dunt  auctoritati  doctiorum. 

Ad  secundam  de  Mahometanis  et  haereticis, 
qui  aliquos  Catholicae  fidei  articulos  credunt, 
respondeo,  eos  non  habere  fidetn  certam  ex 
parte  objecti.  Nam  ut  fides  sit  certa  ex  parte 
objecti,  duae  causae  infallibiles  requiruntur, 
causa  revelans  articulos ,  et  causa  propo¬ 
nens,  aut  declarans  articulos  revelatos.  Nam 
si  is,  qui  revelat,  et  cujus  auctoritate-  niti¬ 
mur,  falli  possit,  fides  etiam  incerta  redditur- 
Itaque  causa  revelans  non  debet  esse,  nisi 
Deus.  Et  pari  ratione  si  is,  qui  articulos  re¬ 
velatos  proponit,  aut  declarat,  errori  sit  ob¬ 
noxius,  et  possit  aliquid  proponere  tamquam 
a  Deo  revelatum,  quod  nere  non  sit  a  Deo 
revelatum,  tota  fides  nutabit. 


(I)  Psal.  XCII,  5. 

Jam  igitur  Mahometani  et  haeretici,  exi¬ 
stimant  quidem  se  credere  id,  quod  credunt, 
quia  Deus  revelaverit,  sed  re  vera  non  cre¬ 
dunt,  quia  Deus  revelavit,  sed  quoniam  ipsi 
temere  volunt  id  credere,  quod  credunt,  cum 
non  habeant  causam  proponentem  ac  decla¬ 
rantem  revelationem  Dei  infallibilem.  Nam 
si  quis  ab  haereticis  petat,  unde  habeant 
Deum  revelasse  hunc  articulum,  aut  illum  : 
respondebuntex  divinis  litteris.  At  si  quis  ur¬ 
geat,  unde  habeant  divinas  litteras  hoc  signi¬ 
ficare,  quod  ipsi  dicunt,  cum  alii  aliter 
Scripturas  intelligant  :  immo  etiam,  unde 
habeant,  has  esse  divinas  litteras  :  nihil  om¬ 
nino  respondere  poterunt,  nisi  ita  se  judi¬ 
care  :  judicium  enim  Ecclesiae,  quod  unum 
Deus  innumeris  signis  et  prodigiis,  aliisque 
testimoniis  plurimis  infallibile  esse  declara¬ 
vit,  jam  ipsi  rejecerunt,  et  unusquisque  ad 
se  judicium  divinae  revelationi^  interpre¬ 
tandae  revocavit.  Quis  autem  possit,  nisi 
valde  temere  credere,  suum  ipsius  judicium 
de  rebus  divinis  infallibile  esse,  cum  hanc 
infpllibilitatem  nulla  neque  divina  promis¬ 
sione,  neque  humana  ratione  probare  pos¬ 
sit? 

At  Catholici  fidem  habent  omnino  certam 
et  infallibilem,  quoniam  credunt  id,  quod 
credunt,  quia  Deus  id  revelavit  :  Deum  au¬ 
tem  revelasse  credunt,  quoniam  Ecclesiam 
ita  dicentem,  vel  declarantem  audiunt,  quam 
errare  non  posse  non  temere  credunt,  cum 
testimonia  ejus  ex  plurimis  signis  et  prodi¬ 
giis,  aliisque  multis  argumentis,  quae  in  libro 
de  notis  Ecclesise  numerata  et  explicata 
sunt,  credibilia  facta  sint  nimis. 

Ad  tertiam,  de  his,  quae  credimus  Livio  et 
Salustio,  respondeo,  humanas  historias  nos 
humana  fide  credere,  ut  etiam  existimimus 
falsas  esse  posse;  at  res  divinas  longe  alia 
fide  credi  oportere,  ut  videlicet  existimemus 
coelum  et  terram  transire  posse.  Verbum 
autem  Domini  transire  non  posse. 

Ad  quartam,  de  iis,  qui  res  difficillimas, 
sed  tamen  falsas  credunt,  respondeo,  non 
esse  omnino  eamdem  rationem  veri  et  falsi, 
sicut  nec  est  eadem  ratio  boni  et  mali.  Po¬ 
test  enim  homo  peccator  ex  animo,  ac  toto 
corde  blasphemare  Deum,  non  tamen  potest 
ex  animo  ac  toto  corde  laudare  Deum  sine 
speciali  gratia  :  ita  poterit  figmenta  sua, 
quamvis  aliis  incredibilia,  ipse  facile  credere 
propter  affectum  erga  res  suas,  nec  tamen 
poterit  sine  speciali  gratia  Dei  res  divinas 
credere.  Addo  praeterea,  ejusmodi  homines, 


sicut  temere  credunt  falsa  et  diabolica,  ita 
etiam  temere  credere  vera  et  divina,  non 
autem  sicut  diximus,  ut  oportet ,  id  est,  pio 
affectu,  ut  res  a  Deo  revelatas,  et  quibus 
falsum  subesse  nulla  ratione  possit. 

Ad  quintam  respondeo,  res  credibiles  sine 
alia  gratia,  credi  posse,  sed  humana  fide, 
non  divina,  argumenta  enim,  quae  articulos 
fidei  nostrae  credibiles  faciunt,  non  talia  sunt, 
ut  fidejn  omnino  indubitatam  reddant,  nisi 
mens  divinitus  adjuvetur. 

Ad  sextam  facilis  est  responsio.  Nam  aut 
puer  inter  Christianos  natus  atque  educatus, 
ubi  adoleverit,  existimabit  Se  esse  baptiza- 
tum,  vel  sciet  non  esse  baptizatum.  Si  ba- 
ptizatum  se  esse  credat,  probabile  erit,  eum 
fidem  divinitus  infusam  habere.  Siquidem 
approbatio  baptismi,  quem  quis  se  accepis¬ 
se,  atque  habere  censet,  par  est  voto  bapti¬ 
smi,  et  ad  salutem  aeternam  perducere  po¬ 
test.  De  qua  re  extat  rescriptum  Pontificium 
capite:  Apostolicam,  de  presbyter,  non  bap- 
tiz.  Si  vero  sciat,  se  non  esse  baptizatum,  et 
tamen  baptismum  non  postulet,  is  sine  du¬ 
bio  non  habet  fidem,  nisi  forte  humanam, 
vel  potius  nec  humanam.  Quomodo  enim 
fieri  potest,  ut  aliquis  certo  credat,  sine 
baptismo  se  in  aeternum  periturum,  et  ta¬ 
men  baptismum,  rem  videlicet  factu  facilli¬ 
mam,  non  postulet,  neque  cupiat?  Neque 
verisimile  est,  posse  aliquem  esse  inter  Chri¬ 
stianos  institutum ,  et  qui  noverit  fidem 
Christianorum,  qui  tamen  de  baptismo  nihil 
unquam  audierit,  cum  inter  rudimenta  fidei 
fiat  mentio  baptismi,  et  quotidie  in  Ecclesia 
recens  nati  baptizentur  infantes. 


CAPUT  IV. 

Non  posse  voluntatem  humanam  aliquid  velle 
in  iis,  quas  aci  pietatem  et  salutem  pertinent, 
sine  auxilio  gratiae  Dei. 

Sequitur  altera  quaestio,  quae  est  de  viri¬ 
bus  voluntatis  humanae,  in  iis  rebus,  quae  ad 
pietatem  et  salutem  aeternam  pertinent.  In 
qua  quaestione  eosdem  habemusadversarios, 
quos  in  superiore,  Pelagianos  videlicet,  et 
qui  Pelagianis  occulte,  et  sub  nomine  Catho¬ 
lico  in  Galliis  favere  studuerunt,  Cassianum, 
Faustum,  et  alios.  Hi  enim  bona  aliqua  desi¬ 
deria,  initium  dilectionis,  dispositionem  ad 
gratiam,  et  alia  id  genus,  ex  bono  naturae, 

sine  speciali praeveniente  gratia  haberi  posse, 
praedicabant. 

Quibus  praecipue  restiterunt  sanctus  Au¬ 
gustinus  in  libro  de  praedestinatione  san¬ 
ctorum,  et  de  bono  perseverantiae.  Sanctus 
Prosper  in  libro  contra  Collatorem.  Et  san¬ 
ctus  Fulgentius  in  libro  de  incarnatione  et 
gratia  Christi  a  cap.  13.  usque  ad  finem. 
Dicilur  etiam  ab  Adone  Viennensi  in  Chro¬ 
nico  ad  annum#500.  egregie  contra  Faustum 
scripsisse  sanctus  Alchimus  Avitus,  vir  elo- 
quentissimus,  non  solum  oratione  soluta,  sed 
etiam  carmine,  sed  liber  ejus  injuria  tempo¬ 
rum  interiisse  videtur.  Eumdem  quoque  Fau¬ 
stum  breviter  refutavit  JoanneSjMaxentius  in 
professione  fidei  Catholicae,  quae  in  biblio¬ 
theca  sanctorum  Patrum  exstat. 

Nos  tres  sententias  ex  Scripturis  et  tradi¬ 
tione  Ecclesiastica  paucis  comprobabimus. 
Prima  erit,  non  posse  hominem  sine  speciali 
gratia  Dei  aliquid  velle,  aut  facere  in  iis  re¬ 
bus,  quae  ad  pietatem  et  salutem  pertinent. 
Secunda,  non  posse  hominem  propriis  viri¬ 
bus  ad  gratiam  se  disponere,  sive  aliquid 
facere,  propter  quod  ei  divina  gratia  confe¬ 
ratur.  Tertia,  non  posse  ab  homine  diligi 
Deum,  etiam  ut  auctorem  naturae,  et  imper¬ 
fecte  sine  adjutorio  gratiae.  Quamvis  enim 
duae  sententiae  posteriores  in  prima  includi 
videantur,  tamen  placuit  eas  distinguere; 
tum,  quoniam  non  desunt,  qui  aliter  sen¬ 
tiant;  tum  etiam,  quoniam  possunt  propriis 
argumentis  singulae  tres  sententiae  compro¬ 
bari. 

Prima  igitur  illa  sententia  probatur,  pri¬ 
mum  ex  testimoniis  propheticis,  evangelicis 
et  apostolicis.  Quod  enim  legimus  Isaiae  cap. 
lxv  :  Inventus  sum  a  non  quaerentibus  me , 
palam  apparui  his,  qui  me  non  interrogabant . 
Et  quod  Dominus  ait  Luc.  xix  :  Venit  filius 
hominis  quaerere ,  et  salvum  facere  quod  pe¬ 
rierat  (1).  Nonne  indicat,  non  nos  incipere 
quaerendo  Deum,  sed  Deum  incipere  quae¬ 
rendo  et  vocando  nos  aversos,  et  fugientes  ? 
illud  vero  quod  idem  dominus  ait,  Joan. 
cap.  xv.  Sine  me  nihil  potestis  facere  (2).  In- 
telligendum  est  omnino  de  bono  opere,  quod 
ad  salutem  pertineat :  sicut  etiam  illud  Apo¬ 
stoli  I  Gorinth.  iv  :  Quis  enim  te  discernit?  quid 
habes  quod  non  accepisti  (3)  ?  Adversus  eos 
facit,  qui  ob  fidem,  aut  justitiam  ad  salutem 
pertinentem  inflabantur,  ut  saepe  alias  dixi¬ 
mus.  Alioqui  hae  sententiae  non  essent  uni¬ 


versaliter  verae.  Nam  aliqua  bona  opera  na¬ 
turalia,  et  aliqua  etiam  moralia  sine  speciali 
Dei  gratia  fieri  posse,  supra  docuimus  :  De¬ 
nique  (ut  alia  multa  praeteream)  illud  ejus¬ 
dem  Apostoli,  ad  Philippenses  cap.  i.  Qui 
coepit  in  vobis  opus  bonum,  perficiet  usque  in 
diem  Christi.  Et  cap.  ii :  Deus  est  enim ,  qui 
operatur  velle,  et  perficere  pro  bona  volun¬ 
tate  (4).  Satis  aperte  ostendit,  nihil  omnino 
boni  ad  salutem  pertinentis,  sine  Deo  incho 
ari  posse. 

Probatur  deinde  eadem  sententia  'ex  defi¬ 
nitionibus  Conciliorum,  primum  Concilium 
in  causa  Pelagii  celebratum  in  Palaestina, 
duodecim  articulos  definivit,  quos  etiam  Pe¬ 
lagius  ipse  admittere  coactus  fuit.  Septimus 
articulus  erat  (ut  August.  testatur  in  epist. 
106.)  gratiam  Dei  ad  singulos  actus  dari,  ac 
per  hoc  nullum  actum  bonum  ad  salutem 
pertinentem  (de  his  enim  quaestio  erat)  sine 
gratia  fieri  posse. 

Deinde  celebratum  est  Concilium  frequen- 
tissimum  in  Africa,  Episcoporum  ducentorum 
et  quatuordecim,  quod  a  sede  Apostolica 
approbatum  a  toto  orbe  terrarum  receptum 
fuisse,  testatur  S.  Prosper  in  Chronico; 
hujus  Concilii  decretum  his  verbis  refert 
idem  Prosper  in  responsione  ad  octavum  ca¬ 
pitulum  Gallorum  :  «  Cum  ducentis  qua¬ 
tuordecim  sacerdotibus,  quorum  constitu¬ 
tionem  ,  contra  inimicos  gratiae  Dei,  totus 
mundus  amplexus  est,  veraci  professione, 
quemadmodum  ipsorum  habet  sermo,  dica¬ 
mus,  gratiam  Dei  per  Jesum  Christum  Do¬ 
minum  nostrum,  non  solum  ad  cognoscen¬ 
dam,  verum  etiam  ad  faciendam  justitiam 
nos  per  actus  singulos  adjuvare,  ita  ut  sine 
illa  nihil  verae  sanctaeque  pietatis  habere, 
cogitare,  dicere,  agere  valeamus  ». 

Accessit  denique  in  ipsa  Gallia  Concilium 
Arausicanum,  quod  jussu  S.  Leonis,  proprie 
adversus  reliquias  Pelagianorum  celebratum 
fuit,  in  cujus  Concilii  can.  7.  haec  habentur: 
«  Si  quis  per  naturas  vigorem  bonum  ali¬ 
quod,  quod  ad  salutem  pertinet  vitae  aeternae 
cogitare ,  aut  eligere  posse  confirmat,  etc. 
haeretico  fallitur  spiritu  ».  Ita  videmus,  tres 
orbis  terras  partes,  Asiam,  Africam,  Euro¬ 
pam,  per  tria  Concilia,  in  eamdem  senten¬ 
tiam  pro  Dei  gratia  conspirasse. 

Per  eadem  tempora  tres  summi,  sanctissi- 
mique  Pontifices,  Innocentius,  Zozimus,  Cce- 
lestinus  rescriptis  suis  eamdem  sententiam 


(1)  IsaieLXV,  I ;  Luc  XIX,  10.  -  (2)  Joan.  XV,  5.  —  (3)  I  Corin.  IV,  7— (4)  Phil.  1,  6 ;  ibid.  II,  13  • 

comprobarunt.  Innocentius  in  epistola  ad 
Concilium  Carthaginiense,  quae  est  apud  Au¬ 
gustinum  91.  «  Adjutorio,  inquit,  quotidiano 
nos  egere,  negare  non  possumus  » .  Et  infra  : 
«  Quemadmodum  Pelagius,  Gelestiusque  sua¬ 
sores  se  aliquibus  esse  confidunt,  nos  adju¬ 
torium  Dei  non  debere  quaerere,  nec  egere, 
cum  omnes  sancti,  nihil  se  sine  hoc  agere 
posse  testentur?  »  Idem  in  epist.  ad  Conci¬ 
lium  Milevitanum  apud  Augustinum  93. 
«  In  omnibus,  inquit,  divinis  paginis  volun¬ 
tati  liberae  non  nisi  adjutorium  Dei  legimus 
esse  nectendum,  eamque  nihil  posse  coele¬ 
stibus  auxiliis  destitutam  » . 

Zozimus  in  epistola  ad  omnes  Episcopos 
(ut  refert  Coelestinus  in  epistola  ad  Gallos 
cap.  9.)  n  Quod,  inquit,  tempus  intervenit, 
quo  ejus  non  egeamus  auxilio,  in  omnibus 
igitur  actibus,  causis,  cogitationibus,  nepti¬ 
bus,  adjutor  et  protector  orandus  est.  Super¬ 
bum  est  enim,  ut  quidquam  sibi  humana  na¬ 
tura  praesumat » . 

Ipse  autem  Coelestinus  in  praedicta  epistola 
cap.  8.  «  Quotquot,  inquit,  spiritu  Dei  agun¬ 
tur,  hi  filii  sunt  Dei,  ut  nec  nostram  deesse 
sentiamus  arbitrium,  et  in  bonis  quibusque 
voluntatis  humanae  singulis  motibus  magis 
illius  valere  non  dubitemus  auxilium  » , 

Idem  probari  potest  testimoniis  aliorum 
Patrum.  S.  Cyprianus  lib.  iii.  ad  Qumnum 
cap.  4.  «In  nullo,  inquit,  gloriandum,  quando 
nostrum  nihil  est  » . 

S.  Ambrosius  lib,  n.  in  Lucam  cap.  xn  : 
«  Yides,  inquit,  quia  ubique  Domini  virtus 
studiis  cooperatur  humanis,  ut  nemo  possit 
aedificare  sine  Domino,  nemo  custodire  sine 
Domino,  nemo  quicquam  incipere  sine  Do¬ 
mino  » . 

S.  Hieronymus  in  lib.  iii.  contra  Pelagia- 
nos,  non  longe  a  principio  :  «  Hoc,  inquit, 
longa  dissertione  conclusum  est,  ut  gratia 
sua  Dominus,  quae  nobis  concessit  liberum 
arbitrium,  in  singulis  operibus  juvet  atque 
sustentet  » . 

S.  Augustinus  lib.  n.  contra  duas  episto¬ 
las  Pelagianorum  cap.  5.  «  Liberum,  inquit, 
arbitrium  dicimus  ad  bene,  pieque  viven¬ 
dum  nori  valere,  nisi  ipsa  voluntas  hominis, 
Dei  gratia,  fuerit  liberata,  et  ad  omne  bo¬ 
num  actionis,  sermonis,  cogitationis  adjuta  ». 
Item  in  libro  de  praedestinatione  Sanctorum 
cap.  2.  «  Quod,  inquit,  attinet  ad  pietatem, 
et  religionem,  non  sumus  sufficientes  cogi¬ 
tare  aliquid  quasi  ex  nobis,  et  nemo  sibi 
sufficit  ad  incipiendum ,  vel  perficiendum 


quodcumque  opus  bonum  ».  Item  in  libro  de 
gratia  Christi  cap.  26.  «  Gratiam,  inquit, 
Dei  sic  confiteatur,  qui  vult  veraciter  confi¬ 
teri,  ut  omnino  nihil  boni  sine  illa,  quod  ad 
pietatem  pertinet,  vcramque  justitiam,  fieri 
posse  non  dubitet.  »  Et  cap.  47.  «Si,  inquit, 
ut  dixi,  consenserit  (Pelagius)  etiam  ipsam 
voluntatem  ct  actionem  divinitus  adjuvari, 
ut  sine  illo  adjutorio  nihil  boni  velimus  et 
agamus,  eamque  esse  gratianWDei  per  Jesum 
Christum,  Dominum  nostrum,  in  qua  nos  sua, 
non  nostra  justitia  facit  justos,  ut  ea  si  vera 
justitia,  quae  nobis  ab  illo  est,  nihil  de  adju¬ 
torio  gratiae  Dei,  quantum  arbitror,  inter  nos 
controversiae  relinquetur  ». 

Auctor  Hypognostici,  qui,  ut  alias  diximus, 
non  est  Augustinus,  sed  alius  Pater  antiquus 
et  doctus  lib.  iii.  «  Esse  fatemur,  inquit, 
liberum  arbitrium  omnibus  hominibus,  ha¬ 
bens  quidem  judicium  rationis,  non  per  quod 
sit  idoneum  (quae  ad  Deum  pertinent)  incho¬ 
are,  aut  certe  perficere  sine  Deo,  sed  tantum 
in  operibus  vitae  praesentis,  tam  bonis,  quam 
etiam  malis  » .  Et  infra  :  «  Yitiato  ergo  libero 
arbitrio,  totus  homo  est  vitiatus,  per  quod 
(absque  adjutorio  gratiae)  quod  Deo  placeat 
nec  valet  incipere,  nec  perficere  sufficit». 

S.  Prosper  in  lib.  contra  Collatorem  cap. 
38.  «  Non  conturbat,  inquit,  nos  superbien¬ 
tium  inepta  querimonia,  quia  liberum  arbi¬ 
trium  causantur  auferri,  si  et  principia,  et 
profectus  et  perseverantia  in  bonis,  usque 
in  finem  Dei  dona  esse  dicantur.  Quoniam 
opitulationes  divinae  gratiae  stabilimenta  sunt 
voluntatis  humanae.  Yolentes  oramus,  et  ta¬ 
men  misit  Deus  spiritum  in  corda  nostra 
clamantem  Abba  Pater,  volentes  loquimur, 
et  tamen  si  pium  est,  quod  loquimur  non 
sumus  nos  loquentes ,  sed  spiritus  patris 
nostri,  qui  loquitur  in  nobis  ;  volentes  ope¬ 
ramur  salutem  nostram,  et  tamen  ipsum 
velle,  atque  operari,  Deus  est,  qui  operatur 
in  nobis  ». 

S.  Fulgentius  lib.  de  incarnatione  et  gratia 
Christi  cap.  13.  «  Peccans,  inquit,  ille  qui 
sine  peccandi  necessitate  creatus  est,  in  eo 
quod  animae  sanitatem  delinquendo  perdi¬ 
dit,  etiam  illa  cogitandi,  quae  ad  Deum  per¬ 
tinent,  amisit  facultatem.  Oblitus  est  enim 
manducare  panem  suum,  et  expoliatus  ve¬ 
stimento  fidei,  carnaliumque  concupiscen¬ 
tiarum  vulneribus  sauciatus,  sic  jacuit  op¬ 
pressus  ditione  peccati,  ut  nullatenus  aliquod 
bonae  voluntatis  initium  habere  potuisset, 
nisi  hoc  Deo  gratis  donante  sumpsisset  » . 


CAPUT  y. 


Sanctus  Gregorius  hom.  9.  in  Ezech. 
a  Nos,  inquit,  praevenit,  ut  velimus,  et  vo¬ 
lentes  subsequitur,  ne  inaniter  velimus  »  . 

S.  Bernardus  in  lib.  de  gratia  et  libero 
arbitrio  :  «  Conatui  nostri,  inquit,  et  cassi 
sunt,  si  non  adjuventur,  et  nulli,  si  non  ex¬ 
citentur  ». 

His  accedat  argumentum  ab  orationibus, 
et  gratiarum  actione.  Non  enim  sine  causa 
orat  Ecclesia,  ut  Deus  actiones  nostras  aspi¬ 
rando  praeveniat,  et  adjuvando  prosequatur, 
nec  sine  causa  pro  omni  bono  opere  ^gratias 
agit,  nisi  quia  novit,  nihil  veri  boni,  id  est, 
quod  ad  salutem  pertineat,  sine  Salvatoris 
gratia  fieri  posse. 

Accedat  postremo  damnatio  operum  Cas¬ 
siani  et  Fausti,  in  Concilio  Romano,  praesi¬ 
dente  S.  Gelasio  Papa,  quae  habetur  in  de¬ 
creto  Gratiani  distinet.  16.  canone  S.  Ro¬ 
mana.  Non  enim  alia  de  causa  opera  Cassiani 
et  Fausti,  quae  alioqui  multa  valde  utilia 
continent  in  apocryphis  numerantur,  nisi 
propter  sententiam  istam  de  bonis  operibus 
ad  pietatem  pertinentibus,  quae  illi  sine  ad¬ 
jutorio  gratiae  fieri,  aut  inchoari  posse  dispu¬ 
tabant.  Quibus  adde,  Faustum  propter  hos 
errores  habitum  fuisse  Pelagianum  haere¬ 
ticum,  ut  testes  sunt  Isidorus  in  lib.  de  scri¬ 
ptoribus  ,  Ado  Vienensis  in  Chronico ,  et 
auctor  vitae  S.  Fulgentii  cap.  26.  Quod  si  vir 
doctissimus  Ruardus  Tapperus  observasset, 
non  tam  saepe  Faustum  Catholicum  appel¬ 
lasse  t. 


CAPUT  Y. 

Non  posse  hominem  solis  naturae  viribus  ad 
gratiam  recipiendam ,  ullo  modo  se  praepa¬ 
rare j 

Altera  sententia  erat,  non  posse  homi¬ 
nem  solis  naturae  viribus  ad  gratiam  reci¬ 
piendam,  ulla  se  ratione  disponere.  Quae 
sententia  ita  intelligenda  est,  ut  non  solum 
non  possit  homo  suis  viribus  se  praepa¬ 
rare  ad  habitum  gratiae  gratum  facientis, 
sed  neque  ad  gratiam  adjutorii  specialis  :  et 
rursus,  non  modo  non  possit  ita  se  praepa¬ 
rare,  ut  ex  condigno  illi  gratia  conferatur, 
sed  neque  ut  ex  congruo,  ac  demum  nihil 

agere  possit,  cujus  causa  Deus  illi  gratiam 
dare  dicatur. 

Id  vero  primum  probari  potest  omnibus 
argumentis,  quibus  superior  sententia  con¬ 
firmata  est.  Nam  omnis  dispositio  ad  gratiam, 
aliquid  est  ad  salutem  aeternam  pertinens  : 
proinde  fieri  non  potest  solis  naturae  viribus, 
si  quid  valent  testimonia  Scripturae,  Conci¬ 
liorum  et  Patrum  capite  superiore  prolato. 
Sed  duo  praecipue  loca  ex  iis,  quae  citavimus 
capite  superiore,  urget  S.  Augustinus  in  lib. 
i.  ad  Bonifacium  cap.  19.  et  lib.  ii.  cap.  8. 
illud  Joan.  vi.  Nemo  potest  ad  me  venire ,  nisi 
Pater  traxerit  eum  (1).  Nam  qui  se  disponit, 
non  debet  trahi,  sed  duci,  jam  enim  venire 
paratus  est.  Et  illud  Joan.  XV.  Sine  me  nihil 
potestis  facere  (2).  Posset  enim  Dominum 
convincere,  qui  posset  se  disponere.  Diceret 
enim :  Ecce  sine  te  cor  prmparavi.  Qui  eodem 
modo  Apostolo  dicenti,  I  Cor.  iv.  Quid, 
habes ,  quod  non  accepisti  (3)  ?  responderet, 
habeo  cordis  mei  praeparationem. 

Deinde  probant  hanc  sententiam  illae  om¬ 
nes  Scripturae,  quae  docent,  conversionem 
ad  Deum  esse  opus  Dei,  ut  Psal.  lxxxiv. 
Converte  nos  Deus  salutaris  noster.  Et  Thren. 
v.  Converte  nos  Domine ,  et  convertemur  (4). 
Nam  conversio  est  dispositio,  et  dispositio 
est  conversio.  Quemadmodum  enim,  qui  est 
aversus  a  sole,  non  incipit  disponi  ad  re¬ 
cipiendam  lucem,  nisi  cum  incipit  converti 
ad  aspiciendum  solem  :  sic  etiam  qui  est 
aversus  a  Deo,  non  incipit  disponi  ad  gra¬ 
tiam  Dei,  nisi  cum  ad  eum  incipit  reverti. 
Eodem  pertinet  illud  Psalm.  lxxvi.  Dixi  nunc 
coepi,  haec  mutatio  dexterae  excelsi  (5).  Nam 
(ut  notat  S.  Augustinus  in  libro  n.  contra 
duas  epistolas  Pelagianor.  cap.  10),  signi¬ 
ficat  hoc  testimonium  ipsam  conversionis  in¬ 
choationem  ,  dono  Dei  esse  tribuendam. 
Illud  item  Ezechiel.  xxxvi.  Non  propter  vos 
faciam ,  domus  Israel,  sed  propter  nomem 
meum  sanctum,  quod  polluistis  in  gentibus  (6). 
Quid  aliud  indicat,  nisi  nihil  Deum  in  homi¬ 
nibus  invenire,  cur  eos  ad  se  convertat, 
detque  eis  cor  novum  et  spiritum  novum,  ut  in 
eodem  Propheta  continuo  adjungitur.  Quem 
locum  diligenter  notavit  S.  Augustinus  in  lib. 
de  gratia  et  libero  arbitrio  cap.  14. 

Adducunt  quoque  passim  idem  Augu¬ 
stinus,  et  Concilium  Arausicanum,  item  Pro¬ 
sper,  Fulgentius  et  alii,  illud  Proverb.  viii. 


(I)  Joan  VI,  44.  -  (2)  Ibid.  XV,  5.  -  (3)  I  Corin.  IV,  7.  —  (4)  Psal.  LXXXIV,  5;  Thren.  V,  21.  - 
(5)  Psal.  LXXVI,  H .  —  (6)  Ezec.  XXXVI,  22. 

LIBER  VJ. 


Praeparatur  voluntas  a  Domino  (1).  Sic  enim 
reddiderunt  Septuaginta  id,  quod  nos  le¬ 
gimus,  hauriet  salutem  a  Domino.  Et  verba 
Hebraea  utrumque  sensum  recipiunt,  quam¬ 
vis  onim  vox  illa  non  significet  proprie 
salutem,  sed  voluntatem,  tamen  significat 
aliquando  bonam  Dei  vbluntatem  erga  homi¬ 
nes,  et  tunc  idem  est,  quod  salus.  Illud  etiam 
verbum  significat  quidem  in  conjuga¬ 
tione  Hiphil  educere,  haurire  etc.  Sed  potest 
etiam  in  conjugatione  Hophal  significare 
educi,  excitari  etc.  ut  sensus  sit,  et  excita¬ 
bitur,  ac  producetur  voluntas  a  Domino. 
Denique  dubitari  non  potest,  quin  septua¬ 
ginta  viri  longe  doctissimi  verba  Hebraica 
probe  intellexerint  et  expresserint. 

Frequentissime  autem  profert  idem  Au¬ 
gustinus  illud  Apostoli  Rom.  xi  :  Quis  prior 
dedit  illi ,  et  retribuetur  ei  (2)  ?  Quod  apertis¬ 
sime  significat  Dei  gratiam  a  nullo  humano 
operepraeveniri.  Praeveniretur  autem,  si  homo 
suis  solis  viribus  posset  ad  gratiam  se  dis¬ 
ponere.  Daret  enim  prior  Deo  pium  illum 
affectum  disponendi  se  ad  gratiam. 

Huc  denique  pertinent  variae  Scriptura¬ 
rum  similitudines.  Comparatur  enim  homo 
peccator  terree  omni  humore  destitutae,  quse 
ne  minutissimam  quidem  herbam  germinare 
potest,  nisi  desuper  irrigetur.  Sic  enim  ait 
David  in  Psal;  cxlii.  Anima  mea  sicut  terra 
sine  aqua  tibi  (3).  Et  paulo  ante  dixerat :  Nort 
justificabitur  in  conspectu  tuo  omnis  vivens. 
Comparatur  item  luto,  quod  a  figulo  tra¬ 
ctatur  Isaiae  xlvii.  Hierem.  xvm.  et  Roman. 
ix.  At  certe  lutum  non  se  ipsum  disponit  ad 
formam  vasis  recipiendam,  sed  a  figulo  pri¬ 
mum  disponitur,  deinde  formatur.  Compa¬ 
ratur  praeterea  homini  mortuo,  qui  ad  vitam 
revocandus  est  Lucae  xvm  :  Mortuus  erat  et 
revixit.  Ephes.  ii.  et  Coloss.  n  :  Cum  essetis 
mortui  in  peccatis  et  delictis  (4,).  At  mortuus 
non  se  disponit  ad  vitam,  nec  potest,  nisi 
vim  aliquam  vitalem  ab  excitatore  suo  re¬ 
cipiat.  Comparatur  quoque  justificatio  gene¬ 
rationi,  I  Petri  i  :  Renati  non  ex  semine  cor¬ 
ruptibili  etc.  Et  Jacobi  i.  Genuit  nos  verbo 
veidtatis  (3).  At  materia  non  se  ipsa  disponit, 
sed  a  generante  disponitur.  Comparatur  de¬ 
nique  ipsa  Dei  gratia  igni,  Cant.  vm  :  Lan- 
pades  ejus,  lampades  ignis,  atque  flammarum. 
Et  Dominus  Lucse  cap.  xii  :  Ignem,  inquit, 
veni  mittere  in  terram  (6).  Nihil  autem  incipit 


disponi  ad  concipiendum  ignem,  nisi  per 
catorem,  qui  est  ejusdem  ignis  effectus. 
Scripturae  igitur  et  verbis,  et  similitudinibus 
undique  clamant,  non  posse  peccatorem  ad 
recipiendam  gratiam  ulla  se  ratione  dispo¬ 
nere. 

Probatur  secundo  eadem  veritas  ex  defi¬ 
nitione  Ecclesiastica :  definivit  enim  Synodus 
Palaestina  contra  Pelagium,  gratiam  non  se¬ 
cundum  merita  nostra  dari,  sed  ab  illa  potius 
originem  ducere  omnia  bona  merita.  Cujus 
definitionis  meminit  S.  Augustinus  in  epist. 
106.  et  eam  repetit  in  omnibus  fere  libris, 
quos  adversus  Pelagianos  scriptos  reliquit  : 
gratiam  autem  secundum  merita  nostra  dari 
intelligunt  Patres,  cum  aliquid  fit  propriis 
viribus,  ratione  cujus  datur  gratia  etiamsi 
non  sit  illud  meritum  de  condigno. 

S.  Augustinus  lib.  n.  ad  Bonifacium  cap.  8, 
o  Si  sine  Dei  gratia  per  nos  incipit  cupiditas 
boni,  ipsum  coeptum  erit  meritum,  cui  tam¬ 
quam  ex  debito  veniat  adjutorium,  ac  sic 
gratia  Dei  non  gratis  donabitur,  sed  merito 
nostro  dabitur  ».  Et  lib.  I  cap.  19.  ad  eumdem 
Bonifacium  :  «  Dixisti,  inquit,  a  Dei  gratia 
in  bono  opere  semper  adju-vari,  tamquam 
sua  voluntate,  nulla  Dei  gratia  bonum  opus 
aggressa,  in  ipso  jam  opere  divinitus  adju¬ 
vetur,  pro  meritis  videlicet  voluntatis  bonae, 
ut  reddatur  debita  gratia,  non  donetur  in¬ 
debita,  ac  sic  gratia  jam  non  sit  gratia;  sed 
sit  illud,  quod  Pelagius  in  Concilio  Palaestino 
ficto  corde  damnavit,  gratiam  Dei  secundum 
merita  nostra  dari  ».  Et  lib.  de  praedestinat, 
sanctor,  cap.  2,  cum  proposuisset  sententiam 
illorum,  qui  dicebant,  initium  fidei,  id  est, 
ipsum  velle  credere,  posse  haberi  ex  viribus 
naturae ,  ait  :  «Non  ergo  receditur  ab  ea 
sententia,  quam  Pelagius  ipse  in  episcopali 
judicio  palaestino  damnare  compulsus  est, 
gratiam  Dei  secundum  merita  nostra  dari  » . 

S.  Prosper  in  lib.  contra  Collatorem  cap. 
6.  «  Quomodo,  inquit,  non  advertis,  te  in 
illud  damnatum  incidere,  quod  velis  nolis 
convinceris  dicere,  gratiam  Dei  secundum 
merita  nostra  dari,  cum  aliquid  praecedere 
boni  operis  ex  ipsis  hominibus,  propter  quod 
gratiam  consequantur,  affirmas  ?  » 

Denique  S.  Fulgentius  in  lib.  de  Incarnat. 
et  gratia  Christi  cap.  18.  «  Sivero,  inquit, 
secundum  opinionem  illorum  nostrum  est 
velle  credere,  priusquam  Dei  gratia  incipiat 


(1)  Prov.  VIII,  35.  -  (2)  Rom.  XI,  35.  —  (3)  Psal.  CXLU,  6.  —  (4)  Lue  XV,  32  ;  Eph.  II,  1.  -  (5) 
Coi.  II,  13;  I  Pet.  I,  23:  Jacob.  I,  18.  -  (G)  Cant.  VIII,  G  ;  LucXII,  49. 

nos  adjuvare,  injuste  gratia  dicitur,  quia  non 
gratis  datur  hominibus,  sed  boum  retribuitur 
voluntati  ».  Haec  illi. 

Ilabcmus  igitur  gratiam  Dei  secundum 
merita  nostra  dari,  et  gratiam  non  esse  gra¬ 
tiam,  si  aliquid  eam  praecedat,  propter  quod 
ipsa  detur.  At  certe  qui  se  disponit  ad  gra¬ 
tiam,  aliquid  facit,  propter  quod  ei  •  detur 
gratia  :  igitur  qui  dicit,  dispositionem  ad 
gratiam  fieri  sine  gratia,  idem  dicere  convin¬ 
citur,  gratiam  Dei  secundum  merita  nostra 
dari,  quod  jam  in  Pelagio  a  Concilio  Palae¬ 
stino  et  universa  Ecclesia  constat  esse  dam¬ 
natum. 

Praeter  concilium  illud  Palaestinum,  habe¬ 
mus  etiam  Concilium  Arausicanum,  in  quo 
multis  canonibus  hoc  idem  apertissime  con¬ 
demnatur.  Nam  canon.  3.  dicitur,  neminem 
sine  gratia  posse  invocare  gratiam.  Et  can. 
4.  per  gratiam  fieri  non  solum,  ut  purgemur, 
sed  etiam  ut  purgari  velimus.  Et  canon.  14, 
nullum  miserum  de  quantacumque  miseria 
liberari,  nisi  gratia  praeventum.  At  certe  ali¬ 
qua  miseria  est,  non  se  posse  ad  gratiam 
praeparare.  Et  denique  can.  ult.  «  Hoc,  in¬ 
quit,  salubriter  profitemur,  quod  in  omni 
bono  opere  nos  non  incipimus,  et  postea  per 
Dei  misericordiam  adjuvamur,  sedipsenobis 
nullis  praecedentibus  bonis  meritis,  et  fidem 
et  amorem  superius  inspirat,  ut  baptismi 
Sacramenta  fideliter  requiramus,  et  post 
baptismum  cum  ipsius  adjutorio,  ea  quae  sibi 
sunt  placita  implere  possimus  ». 

Accedat  postremo  ratio  S.  Thomae  in  1.  2. 
qu.  109.  art.  6.  Nam  ejus  est  disponere  ad 
formam,  cujus  est  introducere  formam  :  dis*- 
positio  enim  effectus  est  agentis,  non  mate¬ 
riae,  aut  alterius  causae  :  gratiam,  autem 
justificationis  Deus  producit,  et  in  animam 
introducit,  igitur  Deus  animam  disponit  ac 
praeparat,  non  ipsa  se  disponere,  ac  praepa¬ 
rare  potest,  nisi  pro  ut  movetur  ab  ipso  Deo 
per  aliud  gratiae  donum. 

Dices,  quamvis  non  possit  homo  se  suis 
viribus  disponere  ad  gratiam  justificationis, 
posse  tamen  ad  illud  gratiae  donum,  per  quod 
disponitur  ad  gratiam  justificationis.  At  illud 
donum,  per  quod  disponimur,  non  eget  alia 
dispositione,  alioquisi  semper  ad  dispositio¬ 
nem  requireretur  dispositio,  numquam  ad 
formam  deveniri  posset,  et  re  ipsa  videmus, 
donum  gratiae,  quod  disponuntur  homines  ad 
justificationem,  dari  nonnumquam  iis, qui  ma¬ 


xime  sunt  indispositi,  ut  notum  est  de  vocatio¬ 
ne  Pauli,  Matthaei,  Magdalenae  et  similium. 
Quod  si  etiam  ad  hoc  donum  requireretur 
dispositio,  non  posset  ex  solis  naturae  viribus 
comparari,  quoniam  (ut  jam  diximus)  gratia 
non  esset  gratia,  si  daretur  propter  opus  fa¬ 
ctum  solis  naturae  viribus. 

Huc  etiam  pertinet  ratio  ducta  ab  oratio¬ 
nibus  piorum,  et  ab  absurdis,  quae  posita 
sunt  in  cap.  2.  ad  probandum,  initium  fidei 
non  haberi  sine  dono  gratiae.  Eaedem  enim 
rationes  non  minus  efficaciter  probant  id, 
quod  nunc  probare  contendimus. 

CAPUT  VI. 

Solvuntur  argumenta  contra  doctrinam 
duorum  praecedentium  capitum. 

Sed  non  desunt  argumenta  quaedam  ad¬ 
versus  ea,  quae  dicta  sunt  in  hoc,  et  praeced. 
cap. 

Primum  objici  potest  illud  Zachar.  cap.  i. 
Convertimini  ad  me,  et  ego  convertar  ad  vos. 
Et  illud  Prov.  xvi.  Hominis  est  praeparare 
animam ,  et  Domini  gubernare  linguam  (1). 
Respondet,  S.  Augustinus  lib.  u.  ad  Boni- 
facium  cap.  8.  lib.  de  gratia  et  libero  arbi¬ 
trio  cap.  5.  commendari  inhissententis  libe¬ 
rum  arbitrium,  sed  non  excludi  gratiam  prae¬ 
venientem  :  quemadmodum  in  illis  :  Con¬ 
verte  nos  Deus  salutatis  noster.  Et  :  Praepara¬ 
tur  voluntas  a  Domino.  Commendatur  gratia 
praeveniens,  sed  nonexcluditur  liberi  arbitrii 
cooperatio.  Si  enim  solus  Deus  ista  faceret, 
frustra  diccrcturhominibus,  convertimini,  et 
si  homines  soli  ad  hoc  sufficerent,  frustra 
diceretur  Deo,  converte  nos,  etsi  Deus  sine 
nobis  nos  praepararet,  falsum  esset,  homi¬ 
nem  praeparare  animam,  et  si  absque  Deo 
nos  corda  nostra  praeparemus,  falsum  esset 
praeparari  voluntatem  a  Domino. 

Secundo  objici  possunt  duo  testimonia  Pa¬ 
trum.  Nam  S.  Joannes  Ghrysostomus  hom. 
42.  in  Genesim  docet,  Abrahamum  accepisse 
a  Deo  magna  dona  gratiae,  sed  antea  se  ad 
illa  per  opera  bona  disposuisse.  Item  hom. 
17.  in  Joan.  scribit,  Deum  non  praevenire 
nostras  voluntates,  sed  ubi  praeparati  fue¬ 
rimus,  tunc  demum  illum  adesse,  ac  juvare 
per  gratiam.  Et  similia  habet  in  hom.  12.  in 
epist.  ad  Hebraeos  et  homil.  42.  ad  populum 


(l)Zach.  I,  3;  Prov.  XVI,  1. 

Antiochenum,  et  lib.  i.  de  compunctione 
cordis,  extremo.  S.  Hieronymus  in  lib.  m. 
advers.  Pelagianos,  bis  repetit,  nostrum  esse 
velle,  Dei  autem,  ut  impleamus  quod  volu¬ 
mus.  • 

Respondeo  :  S.  Joannes  Chrysostomus 
non  ita  quidem  aperte  gratiam  praevenien¬ 
tem  praedicat,  quoniam  eo  tempore  nondum 
exorti  fuerant,  qui  eam  negarent ;  s6d  tamen 
neque  eam  negat,  si  verba  ejus  sano  modo 
accipiantur.  Itaque  nonnumquam  Deo  tri¬ 
buit  ea,  quae  solus  ipse  facit,  nobis  autem 
tribuit  ea,  quaenos  cum  Deo  facimus.  Et  hoc 
modo  loquitur  de  Abrahamo,  cui  Deus  solus 
praestitit  magna  illa  dona,  ut  esset  pater 
multarum  gentium,  et  ut  in  semine  ejus  be¬ 
nedicerentur  omnes  gentes  :  sed  non  haec 
praestitit  Deus,  nisi  posteaquam  Abraham  se 
in  virtutum  stadio  diu  exercuit,  quod  qui¬ 
dem  opus  ipsius  Abrahae  fuit,  et  illi  jure, 
meritoque  tribuitur,  licet  non  sine  Dei  ope, 
bona  illa  opera  fecerit.  Similiter  explicanda 
sunt,  quae  habentur  homil.  17.  in  Joannem, 
et  in  priore  de  compunctione  cordis. 

Nonnumquam  vero  dicit,  non  praeveniri 
nos  aDeoper  modum  determinantis  ad  unum, 
et  necessitatem  adferentis,  ita  ut  tollatur 
libertas  arbitrii.  Id  quod  saepe  ac  libenter 
Chrysostomus  repetit,  tum  propter  Mani¬ 
chaeos,  qui  negabant  liberum  arbitrium, 
tum  etiam  ad  negligentiam  et  desidiam  ho¬ 
minum  discutiendam,  ne  ita  se  putarent  a 
Deo  praeveniendos  esse,  ut  nihil  sibi,  relin¬ 
queretur  agendum. 

Sanctus  autem  Hieronymus  dicit,  nostrum 
esse  velle,  Dei  vero  implere  quod  volumus, 
non  quod  nostrum  sit  velle  sine  gratia  Dei, 
sed  quod  nos  possimus  multa  velle  cum  ad¬ 
jutorio  gratiae,  quae  tamen  cum  eodem  adju¬ 
torio  non  vallemus  implere,  sed  Dei  solius 
<,  sit  efficere,  ut  aliquando  illa  quae  volumus 
impleamus.  Ex.  gr.  volumus  sine  omni  pec¬ 
cata  vivere,  et  nullum  omnino  rebellem  mo¬ 
tum  partis  inferioris  sentire  ;  sed  non  pos¬ 
sumus  haec  implere,  etiamsi  adjutorium  illud 
non  desit,  per  quod  velle  ista  potuimus ;  sed 
cum  Apostolo  dicere  cogimur  :  Velle  adjacet 
mihi ,  perficere  autem  non  invenio ,  Roman. 
vii  (1).  Tamen  dabit  aliquando  Deus,  ut  hoc 
quod  volumus  impleamus,  quando  sanaverit 
omnes  languores  nostros,  et  ea,  quam  expe- 
ctamus,  advenerit  redemptio  corporis  nostri. 

Non  voluisse  autem  S.  Hieronymum  sig¬ 


nificare,  nostrum  esse  velle,  sine  gratia 
Dei,  perspicuum  est  ex  epist.  ad  Gtesiphon- 
tem,  ubi  sic  loquitur  idem  Hieronymus  : 
«  Velle  et  currere  meum  est,  sed  ipsum 
meum  sine  Dei  auxilio  non  erit  meum.  Di¬ 
cit  enim  idem  Apostolus  ;  Deus  est,  qui  ope¬ 
ratur  in  vobis  velle  et  perficere  » . 

Tertio  objici  potest  illud  commune  scho¬ 
larum  :  facienti  quod  in  se  est,  Deus  non  de¬ 
negat  gratiam.  Hinc  enim  sequitur,  ut  si 
quis  faciat  quod  potest  solis  naturae  viribus, 
is  hoc  ipso  disponatur  ad  gratiam,  aut  certe 
ad  auxilium  speciale,  per  quod  deinde  prae¬ 
paretur ‘ad  gratiam. 

Respondeo,  dictum  illud  commune  schola¬ 
rum,  recte  exponitur  a  S.  Thoma  in  1.  2. 
quaest.  109.  art.  6.  ad.  2.  etquaest.  1,12.  art.  3. 
ad  1.  et  a  S.  Bonaventura  in  2.  sentent.  dist. 
28.  art.  2.  quaest.  1.  qui  docent,  tunc  facien¬ 
ti  quod  in  se  est  non  denegari  gratiam,  cum 
homo  facit  quod  in  se  est,  cooperando  gratiae 
Dei,  a  qua  movetur.  Nam  ei,  qui  facit  quod 
in  se  est  ex  solis  naturae  viribus,  non  debe¬ 
tur  gratia,  sed  pcena,  non  quidem  pro  eo 
quod  facit  ex  solis  viribus  naturae ;  sed  quo¬ 
niam  pro  uno  aut  altero  bono  opere  morali, 
quod  fortasse  faciet,  plurima  peccata  letha- 
lia  sine  dubitatione  committet. 

Sane  qui  docent,  hominem  faciendo,  quod 
in  se  est,  solis  naturae  viribus  ad  gratiam 
praeparari,  aut  opinantur,  cum  suis  viribus 
posse  desiderare  et  petere  a  Deo  gratiam, 
et  haec  est  haeresis  Pelagiana,  ut  ex  Concilio 
Arausicano,  aliisque  testimoniis  supra  cita¬ 
tis  probatum  est ;  aut  certe  existimant,  pos¬ 
se  hominem  servare  propriis  viribus  omnia 
praecepta  moralia,  et  innocentem  vitam  age¬ 
re  secundum  rationem,  et  hac  sanctitate 
morali  provocare  Deum  ad  auxilium  speciale 
sibi  donandum,  quo  tandem  ad  fidem,  gra¬ 
tiamque  perveniat ;  sed  haec  quoque  est 
haeresis  Pelagiana  in  libro  superiore  satis 
superque  refutata.  Ut  omittam,  nullum  ejus¬ 
modi  hominem  ex  historiis  posse  monstrari. 
Catoncs  enim,  Socrates,  aliique  horum  si¬ 
miles,  qui  inter  ethnicos  sanctissimi  judica¬ 
ti  sunt,  multis  vitiis  coopertos  fuisse,  facile 
demonstrari  posset. 

Quarto,  posset  objici  exemplum  Cornelii 
Centurionis,  qui  quoniam  eleemosynas  facie¬ 
bat,  impetrare  meruit  a  Deo,  ut  ad  se  insti¬ 
tuendum  in  fide  Christiana  Petrus  Aposto¬ 
lus  mitteretur. 


(1)  Rom.  VII,  18. 

Respondeo  :  Cornelius  antequam  fidem 
Christianam  audiret,  non  erat  omnino  infi¬ 
delis,  sed  unum  Deum  noverat,  eumque  re¬ 
ligiose  colebat,  ut  in  Actis  cap.  10.  S.  Lu- 
cas  scribit.  Proinde  ex  fide  orabat,  et  auxi¬ 
lio  Dei  eleemosynas  faciebat.  Sed  etiamsi  in¬ 
fidelis  fuisset,  tamen  illa  bona  opera  non  si¬ 
ne  dono  Dei  fecisset,  ut  S.  Augustinus  docet, 
in  lib.  de  praedestinat.  Sanctor.  cap.  7. 

Quinta  objectio  :  opera  bona  moralia, 
qua?  possunt  fieri  solis  naturae  viribus,  non 
sunt  peccata,  ergo  qui  facit  bonum  opus 
morale  non  ponit  novum  impedimentum 
gratiae,  quod  poneret,  si  bonum  illud  opus 
non  faceret,  ergo  vicinior  est  saluti,  quam  si 
non  fecisset  bonum  illud  opus,  ergo  magis 
dispositus. 

Respondeo  :  bona  opera  moralia  ,  quae 
fiunt  a  peccatore,  ‘(non  faciunt  hominem 
magis  indispositum  ad  gratiam,  cum  no¬ 
vum  impedimentum  non  addant ;  tamen  non 
disponunt,  cum  nullum  habeant  ordinem, 
aut  relationem  ad  gratiam.  Quocirca  Deus 
interdum  majores  peccatores,  interdum  mi¬ 
nores,  auxilio  speciali  magis  et  citius  ad¬ 
juvat. 

Sexta  objectio  :  potest  homo  suis  solis  viri¬ 
bus  timere  poenas  gehenna? ;  naturale  enim 
timere  malum;  poterit  igitur  metu  poenae 
futurae  dolere  de  peccato,  qui  dolor  a  theo¬ 
logis  attritio  dici  solet :  atqui  ejusmodi  do¬ 
lor  est  dispositio  ad  gratiam,  et  accedente 
Sacramento  justificat  :  igitur  potest  homo 
suis  solis  viribus  ad  gratiam  se  praeparare. 
Et  confirmatur,  quoniam  sine  dubio  potest 
homo  sine  ulla  speciali  gratia  Dei  do¬ 
lere  de  offensa  amici,  cur  igitur  non  possit 
etiam  dolere  de  offensa  Dei,  praesertim  si 
Christianus  sit,  et  noverit  summa  Dei  erga 
homines  beneficia  ? 

Respondeo  :  timor  gehennae  si  ordinatur  ad 
peccatum  detestandum  et  relinquendum,  si¬ 
ne  dubio  donum  est  Dei,  neque  solis  viribus, 
naturae  haberi  potest.  Ipse  enim  est  initium 
sapientiae,  et  inter  dona  Spiritus  sancti  nu¬ 
meratur  ab  Isaia  cap.  xi.  Multo  etiam  ma¬ 
gis  dolor,  ac  detestatio  peccati  cum  deside¬ 
rio  purgationis,  donum  Dei  est  cum  ad  salu¬ 
tem  pertineat.  Et  quamvis  possit  quis  sine 
auxilio  gratiae  detestari  offensam  amici,  non 
tamen  Dei,  cujus  ipse  peccator  non  est  ami¬ 
cus,  sed  iilimicus.  Denique  novit  quidem 
homo  Christianus  ex  fide  summa  Dei  in  ho¬ 
mines  beneficia,  non  tamen  movetur  ad  ea 
consideranda,  et  inde  concipiendum  odium 


in  peccata,  et  amorem  in  Deum  nisi  gratia 
illuni  divina  praeveniat.  Tenetur  enim  som¬ 
no,  vel  potius  morte  peccati,  a' qua  non  eum 
excitat,  nisi  gratia  Dei  per  Jesum  Christum 
Dominum  nostrum. 


CAPUT  VII. 

i\  o  u  posse  sine  auxilio  gratix  diligi 
Deum . 

Tertia  restat  sententia  de  dilectione  Dei, 
quae  priusquam  probetur,  paucis  explicanda 
est.  Siquidem  multiplex  esse  potest  dilectio¬ 
nis  acceptio,  ac  per  hoc  etiam  multiplex 
quaestio. 

Primum,  accipi  posset  dilectio  Dei  vel  pro 
actione  voluntatis,  vel  pro  quadam  propen¬ 
sione  ad  Deum,  ut  finem  ultimum  et  sum¬ 
mum  bonum,  et  de  hac  posteriore  non  quae¬ 
rimus  hoc  loco,  sed  tantum  de  priore.  Nam 
pro  comperto  haberi  existimamus,  naturam 
voluntatis  propensam  esse  ad  bonum,  ac 
per  hoc  ad  Deum,  ad  quem  facti  sumus,  fe¬ 
cit  enim  nos  Deus  ad  se,  et  ideo  inquietum 
est  cor  nostrum,  donec  requiescamus  in  ip¬ 
so,  ut  S.  Augustinus  loquitur  lib.  i.  Confes 
sion.  cap.  4. 

Secundo,  dilectio,  quae  est  actus  volunta¬ 
tis  accipi  potest,  vel  pro  dilectione  Dei,  ut  is 
est  a  actor  naturae,  vel  pro  dilectione  ejus¬ 
dem,  ut  est  donator  felicitatis  aeternae.  Et 
hoc  modo  posteriox^e  concedunt  omnes  Theo¬ 
logi,  non  posse  diligi  Deum  sine  gratia  Dei, 
et  fide  praecedente ;  neque  nos  de  hac  re 
dubitamus. 

Tertio,  dilectio  Dei,  sive  ut  auctor  bo¬ 
norum  naturalium,  sive  etiam  supernatura- 
lium,  alia  est  perfecta,  alia  imperfecta  :  id- 
que  tribus  modis.  Alia  enim  est  perfecta, 
quoniam  est  dilectio  Dei  super  omnia,  quae 
videlicet  Deum  rebus  omnibus  anteponit. 
Alia  imperfecta,  quoniam  afficitur  quidem 
erga  Deum,  sed  nondum  illum  rebus  caeteris 
praefert. 

Rursus  alia  est  perfecta,  quia  non  solum 
Deum  rebus  omnibus  praefert,  sed  majore  ar¬ 
dore  ac  vehementia  in  illum  afficitur,  quam  in 
ullam  rem  creatam,  quae  dici  solet  dilectio 
super  omnia,  tam  appretiative,  quam  inten- 
sive.  Alia  est  imperfecta,  quoniam  aestimat 
quidem  super  omnia  Deum,  et  mallet  caete- 
ra  omnia  potius,  quam  illum  perdere,  ta- 


i 


120 


LIBER  VI. 


men  non  ita  vehementer,  quod  attinet  ad 
intensionem,  afficitur  in  Deum,  ac  in  res 
creatas. 

Alia  denique  est  perfecta,  quoniam  non 
modo  Deum  super  omnia  diligit,  unico  ali¬ 
quo  actu  voluntatis,  dum  eum  cogitat  sum¬ 
mum  esse,  atque  infinitum  bonum,  sed 
etiam  perseverat  in  dilectione  usque  ad  im- 
pletionem  omnium  mandatorum,  quae  dici¬ 
tur  dilectio  super  omnia,  quoad  affectum  et 
effectum.  Alia  est  imperfecta,  quoniam  affi¬ 
citur  quidem  in  Deum  super  omnia,  dum 
eum  cogitat  summum  esse  bonum,  et  nulla 
occurrit  tentationis  occasio,  tamen  occur¬ 
rente  objecto  aliquo  alliciente,  facile  defi¬ 
cit  et  extinguitur. 

Nos  igitur  sententiam  illam  tertiam  in  ip¬ 
so  titulo  capitis  annotatam,  ita  intelligimus, 
ut  existimemus,  non  posse  Deum  sine  ope 
ipsius  diligi,  neque  ut  auctorem  naturae, 
neque  ut  largitorem  gratiae  et  gloriae  :  ne¬ 
que  perfecte,  neque  imperfecte  ullo  modo  : 
atque  hanc  non  dubitamus  sententiam  esse 
S.  Augustini,  imo  etiam  Scripturarum  et 
Conciliorum,  quicquid  aliqui  minus  conside¬ 
rate  in  hac  parte  scripserint. 

Primum  igitur,  Scriptura  divina  passim 
testatur,  dilectionem  esse  donum  Dei.  Rom. 
v :  Charitas  Dei  diffusa  est  in  cordibus  nostris, 
per  Spiritum  sanctum,  qui  datus  est  nobis  (d). 
I  Joan.  iv  :  Charitas  ex  Deo  est.  Ephes.  vi  : 
Pax  fratribus;  et  charitas  cum  fide  a  Deo 
patre.  Ad  Calat,  v  :  Fructus  spiriffis  est 
charitas,  daudium,  etc.  (d). 

Dicent  fortasse,  haec  intelligi  solum  de 
amore  Dei,  ut  est  auctor  bonorum  superna- 
turalium.  At  scriptura  nusquam  ita  restrin¬ 
git  dilectionis  donum,  sed  absolute  pronun- 
ciat,  charitatem  Dei  ex  Deo  esse,  et  per  spi¬ 
ritum  nobis  dari :  auctor  autem  bonorum 
omnium  naturalium  vere,  ac  proprie  Deus 
est ;  cur  igitur  ejus  dilectio  non  sit  ex  Deo, 
et  Spiritus  sancti  donum  ? 

Praeterea  qui  diligit  Deum,  ut  auctorem 
naturae,  et  proximum  propter  Deum,  certe 
implet  totamlegem  naturalem.  Nam  plenitu¬ 
do  legis  est  dilectio.  Qui  vero  totam  legem 
naturalem  implet,  in  eo  sine  dubio  charitas 
illa  est,  quam  Scripturae  nobis  commendant. 
Nam  B.  Paulus  cum  scribit  ad  Rom.  cap.  13. 
Qui  diligit ,  legem  implevit  (2),  de  lege  na¬ 
turae  loquitur,  ut  perspicuum  est  ex  verbis 


illis  :  Non  occides  etc.  Et  illae  conditiones  ve¬ 
rae  charitatis,  quae  describuntur,  I  Corinth. 
xm.  Charitas  patiens  est,  benigna,  etc.  Sine 
dubio  dilectioni  illi  conveniunt,  qua  diligi¬ 
tur  super  omnia  Deus,  ut  auctor  naturae. 

Denique,  qui  diligit  Deum,  ut  auctorem 
naturae,  certe  proximam  diligere  potest,  et 
re  ipsa  diligit,  sicut  se  ipsum.  At,  inquit  Do¬ 
minus,  Joannis  cap.  xiv  :  Qui  habet  manda¬ 
ta  mea,  et  servat  ea,  ille  est  qui  diligit  me. 
Et  infra  :  Qui  diligit  me,  sermonem  meum 
servabit,  et  qui  non  diligit  me,  sermones  meos 
non  servat.  Quae  sint  autem  sua  praecepta 
explicat  in  cap.  xv.  Hoc  est  praeceptum  meum, 
ut  diligatis  invicem.  Et  in  infra  :  Haec  mando 
vobis,  ut  diligatis  invicem.  Itaque  vera  cha¬ 
ritas  Dei  est  iri  eo,  qui  diligit  proximum.  Imo 
etiam  perfecta  charitas.  Nam  ut  scribit  Joan- 
nes  in  i.  epist.  cap.  ii.  Qui  servat  verbum  ejus , 
in  hoc  vere  charitas  Dei  perfecta  est  (d).  Et 
cap.  iv.  Si  diligamus  ingicem,  charitas  Dei  in 
nobis  perfecta  est  (3).  Habemus  igitur  Scri¬ 
pturas,  quae  docent  charitatem  esse  donum 
Dei,  intelligi  debere  de  illa  etiam  dilectione, 
quae  fertur  in  Deum,  ut  auctorem  na¬ 
turae. 

Dicent  rursus,  eas  Scripturas  non  loqui  de 
quacumque  dilectione  Dei,  sed  de  illa  tan¬ 
tum,  quae  nascitur  ex  habitu  infuso  ;  eam- 
que  solam  proprie  esse  donum  Dei,  et  natu¬ 
rae  viribus  haberi  non  posse.  At  Pelagius 
non  docebat  dilectionem,  quae  nascitur  ex 
habitu  infuso,  viribus  naturae  haberi  posse, 
et  tamen  Augustinus,  aliique  Patres,  Scri¬ 
pturas  a  nobis  allegatas  adducebant  contra 
Pelagianos,  qui  contendebant,  Deum  diligi 
posse  sine  auxilio  gratiae. 

Praetera  Scriptura  divina  non  solum  prae¬ 
dicat,  dilectionem  esse  donum  Dei,  sed  etiam 
praecipit,  ut  diligamus  Deum ;  at  certe  non 
praecipit,  ut  diligamus  ex  habitu  infuso, 
quem  habere,  non  est  in  nostra  potestate, 
sed  ut  diligamus  Deum  ex  toto  corde  ;  quem¬ 
admodum  etiam  cum  praecipit  Deus,  ut  ju¬ 
ste,  sobrieque  vivamus,  non  imperat,  ut  ista 
faciamus  ex  habitu,  sed  tantum  ut  faciamus. 
Leges  enim  de  actibus  dantur,  non  de  habi¬ 
tibus.  Igitur  dilectio,  quae  secundum  Scri¬ 
pturas  est  donum  Dei,  non  est  solum  habitus 
infusus,  aut  actio  ex  habitu  illo  scaturiens, 
sed  quaccumquc  actio ,  qua  diligimus 
Deum. 


(l)  Rom.  V,  5 ;  1  Joan.  IV,  7 ;  Eph.  VI,  23;  Gal.  V,  22.  -  (2)  Rom.  XIII,  8.  -  (3)  Joan.  XIV,  21, 
23  ;  ibid.  XV,  -H,  12  ;  1  Joan.  II,  4  ;  ibid.  IV,  17.  ^ 

Dicent  fortasse  postremo,  Scripturas  a 
nobis  productas,  non  posse  intelligi  de  dile¬ 
ctione  imperfecta,  qua  non  diligitur  Deus  su¬ 
per  omnia,  et  toto  corde,  sed  solum  de  per¬ 
fecta.  At  id  quidem  verum  est,  quoniam  di¬ 
lectio  imperfecta,  qua  Deus  non  antefertur 
omnibus  rebus,  non  meretur  nomen  charita- 
tis,  neque  implet  legem,  neque  conveniunt 
illi  encomia,  quse  passim  tribuuntur  in  divi¬ 
nis  litteris  charitati  :  tamen  ex  eisdem  locis 
convincitur  imperfecta  illa  dilectio,  donum 
esse  Dei,  et  ex  solis  natura;  viribus  haberi 
non  posse.  Nam  cujus  rei  perfectio  est  a 
Deo,  ab  illo  etiam  est  inchoatio.  Et  sicut  ini¬ 
tium  fidei  supra  probatum  est,  esse  a  Deo, 
quia  fides  a  Deo  est,  ita  quoque  initium 
charitatis  tribuendum  est  Deo,  quia  charitas 
ipsa  est  a  Deo.  «  Nec  initium  ejus  (inquit 
Augustinus  lib.  ii.  ad  Bonifac.  cap.  9.)  ex 
nobis,  et  perfectio  ejus  ex  Deo,  sed  si  cha¬ 
ritas  ex  Deo  est,  tota  nobis  ex  Deo  est.  Aver¬ 
tat  eniir,  Deus  hanc  amentiam,  ut  in  ejus  do¬ 
nis  nos  priores  faciamus,  posteriorem  ip¬ 
sum,  quoniam  misericordia  ejus  pr.eveniet 
me.  » 

Accedant  secundo  loco  testimonia  Conci¬ 
liorum,  Concilium  Milevitanum,  canone  i. 
«  Utrumque  donum  Dei,  et  scire  quid  facere 
debeamus,  et  diligere  ut  faciamus.  »  Conci¬ 
lium  Arausioanum  can.  ult,  «  Prorsus  do¬ 
num  Dei  est  diligere  Deum.  »  Et  ut  intelli- 
gamus,  non  solum  perfectam  charitatem  es¬ 
se  Dei  donum,  sed  etiam  imperfectam  et  in¬ 
choatam,  subjungit,  fidem  et  amorem  Dei 
nobis  primum  inspirari,  ut  baptismum  fide¬ 
liter  requiramus,  et  deinde  quee  Deo  sunt 
placita  implere  possimus.  Ubi  vides  amorem 
Dei  quemdam  imperfectum  non  esse  ex  natu¬ 
ra,  sed  a  Deo  inspirari,  et  per  eum  perduci 
hominem  ad  justificationis  gratiam,  et  per¬ 
fectam  charitatem,  per  quam  omnia  manda¬ 
ta  servantur,  quod  idem  expressit  clarius 
Tridentinum  Concilium.  Nam  sessione  6. 
cap.  6,  dicit,  hominem  a  Deo  motum  et  ex¬ 
citatum,  atque  eodem  Domino  adjuvante  in¬ 
cipere  diligere  Deum.  Deinde  cap.  7.  ad¬ 
dit,  in  ipsa  justificatione  recipi  charitatem 
infusam.  Concilia  igitur  non  solam  charita¬ 
tem  perfectam,  sed  etiam  inchoatam  Dei  do¬ 
num  esse  definiunt. 

Accedant  tertio  S.  Augustini  testimonia, 
in  epistola  107.  ad  Vitalem  :  «  Liberum,  in¬ 
quit,  arbitrium  ad  diligendum  Deum  pri¬ 
mi  peccati  granditate  perdidimus.  »  Ubi 
simpliciter  actionem  diligendi  quamcum- 

que,  negat  Augustinus  solis  liberi  arbitrii 
viribus  haberi  posse.  Idem  in  libro  iv.  in 
Julianum,  cap.  3.  «  Amor,  inquit,  Dei,  pro 
pervenitur  ad  Deum  non  est  nisi  a  Deo.  Per 
hunc  amorem  creatoris  bene  quisque  utitur 
creaturis,  sine  hoc  amore  creatoris,  nemo 
bene  utitur  creaturis.  »  Hic  vides  amorem 
creatoris,  id  est,  auctoris  naturae,  non  esse 
nisi  a  Deo.  Idem  in  libro  de  gratia  et  libero 
arbitrio  cap.  17.  «  Et  quis  istam,  quamvis 
parvam  dare  coeperat  charitatem,  nisi  qui 
praeparat  voluntatem  ?  »  Et  cap.  18.  «  Cur, 
inquit,  dictum  est,  diligamus  invicem,  quia 
dilectio  ex  Deo,  nisi  quia  praecepto  admoni¬ 
tum  est  liberum  arbitrium,  ut  quaereret  Dei 
donum  ?  quod  quidem  sine  suo  fructu  pror¬ 
sus  admoneretur,  nisi  prius  acciperet  aliquid 
dilectionis,  ut  addi  sibi  quaereret,  unde  quod 
jubebatur  impleret.  »  En  hic  apertissime  di¬ 
citur  Dei  donum  imperfecta  quaedam  dilea 
ctio,  qua  quis  a  Deo  petit  donum  perfectae 
charitatis,  quo  mandata  valeat  adimplere. 
Itaque  merito  in  eodem  loco  idem  Augusti¬ 
nus  ait  :  «  Si  non  ex  Deo,  sed  ex  hominibus 
est  dilectio  Dei  et  proximi,  vicerunt  Pela- 
giani ;  si  autem  ex  Deo,  vicimus  Pelagia  - 
nos.  » 

Vide  etiam  Prosperum  in  lib.  contra  Col¬ 
latorem,  cap.  30,  ubi  comparat  naturam  hu¬ 
manam  omni  gratia  destitutam  glaciali  ri¬ 
gori,  ex  quo  nihil  omnino  caloris  excuti  po¬ 
test,  nisi  resolvi  incipiat  ab  illo,  qui  dixit  : 
Ignem  veni  mittere  in  terram. 

Accedant  ultimo  rationes.  Prima  ratio. 
Amor  Dei  super  omnia,  etiamsi  Deum  solum 
respiciat,  ut  auctorem  naturae,  non  patitur 
secuin  ullum  affectum  inordinatum  ,  imo 
includit  odium  rerum  omnium  delectabilium 
contra  legem  Dei,  ergo  si  potest  hic  amor 
naturae  viribus  obtineri,  poterit  homo  natu¬ 
rae  viribus  implere  omnia  mandata,  vivere 
sine  omni  peccato,  imo  et  a  praeteritis  sine 
gratia  Dei  justificari.  Nam  implicat  contra¬ 
dictionem,  ut  quis  in  peccato  mortali  sit,  et 
non  sit  aversus  a  Deo,  et  conversus  ad  crea¬ 
turas.  Proinde  vel  per  amorem  illum  Dei 
super  omnia 'justificabitur  a  peccatis,  vel 
certe  simul  erit  aversus  a  Deo,  et  conversus 
ad  Deum,  aversus  a  creatura  et  conversus 
ad  creaturam.  At  posse  hominem  solis  natu- 
ree  viribus  implere  omnia  mandata,  vivere 
sine  peccato,  et  a  praeteritis  delictis  justifi¬ 
cari,  manifesti  sunt  Pelagiani  errores. 

Secunda  ratio.  Dilectio  Dei  super  omnia 
est  ultima  et  maxima  dispositio  ad  gratiam 

remissionis  peccatorum,  ita  ut  non  praecedat 
eam  remissionem  ullo  spatio  temporis,  nam 
Deus  diligentes  §e  diligit.  Et  qui  diligit  me 
(inquit  Dominus,  Joan.  cap.  xiv.)  diligetur  a 
Patre  meo  (1).  Et  peccatrici  remissa  sunt 
peccata  multa,  quoniam  dilexit  multum,  Lu¬ 
cae  cap.  vix.  Quare  si  posset  homo  suis  viri¬ 
bus  semper  diligere  Deum  super  omnia, 
posset  sine  ulla  Dei  gratia  praiveniente  per¬ 
tingere  ad  remissionem  peccatorum.  Quae 
est  ipsissima  haeresis  Pelagii  ex  Augustino 
in  lib.  i.  ad  Bonifacium  cap.  ult.  Sed  probe¬ 
mus  etiam  duabus  aliis  rationibus,  non  so¬ 
lum  dilectionem  Dei  super  omnia  viribus 
naturae  haberi  non  posse,  sed  neque  dilectio¬ 
nem  non  super  omnia,  id  est,  inchoatam  et 
imperfectam. 

Tertia  ratio.  Nullum  opus  pietatis  fieri 
potest  solis  naturae  viribus,  neque  contrarium 
affirmari  sine  haeresis  periculo,  demonstra¬ 
tum  est  in  quarto  capite.  At  dilectio  Dei, 
quamvis  ut  auctoris  naturae,  et  imperfecta 
atque  inchoata  opus  est  pietatis,  ut  S.  Au¬ 
gustinus  docet  in  epist.  29.  ad  Hieronymum, 
qui  sic  ait :  «  Pietas  est  cultus  Dei,  qui  prae¬ 
cipue  diligendo  exhibetur.  »  Igitur  omnis 
dilectio  Dei  eget  auxilio  gratiae,  ut  haberi 
possit  a  nobis.  Neque  responderi  potest,  di¬ 
lectionem  illam  solam  esse  pietatem,  quae 
fertur  in  Deum,  ut  auctorem  beatitudinis. 
Nam  etiam  in  puris  naturalibus- teneretur 
homo  Deum  colere,  quamvis  tunc  nulla  esset 
felicitatis  aeternae  promissio.  Neque  dubium 
est,  quin  pietatis  cultus  debeatur  Deo,  quia 
Deus  est,  id  est,  summum  bonum,  princi¬ 
pium  primum,  et  tinis  ultimus  omnium  re¬ 
rum,  quod  certe  illi  conveniret,  etiamsi  su- 
pernaturalem  beatitudinem  largiri  nemini 
voluisset. 

Quarta  ratio.  Omnis  dispositio  ad  justifi¬ 
cationem  ex  dono  Dei,  et  gratia  illius  prae¬ 
veniente  oritur,  ut  satis  probatum  est  in 
quinto  capite.  At  quaevis  dilectio,  quantum¬ 
vis  parva,  et  inchoata,  est  dispositio  ad  ju¬ 
stificationem,  cum  sit  conversio,  vel  certe 
conversionis  initium  ;  igitur  sine  dono  Dei, 
et  gratia  illius  praeveniente  haberi  non  po¬ 
test.  Neque  vero  necesse  est,  ut  dilectio  Dei 
feratur  in  Deum  ut  auctorem  beatitudinis, 
ut  dici  possit  conversio.  Nam  quemadmodum 
aversio  a  Deo,  ut  auctore  naturae,  vera  est 
aversio,  ita  conversio  ad  eumdem,  ut  au¬ 
ctorem  naturae,  est  vera  conversio. 


.  CAPUT  VIII. 

Solvuntur  argumenta  contraria. 

At  contra  objiciunt  quidam  has  rationes. 
Prima  ratio.  Dilectio  Dei  super  omnia  est 
homini  naturalis,  nam  inclinatur  voluntas 
naturaliter  ad  bonum,  et  magis  inclinatur 
ad  majus  bonum,  et  maxime  ad  maximum, 
proinde  inclinatur  super  omnia  ad  summum 
bonum,  quod  est  Deus  :  cur  ergo  non  possit 
homo  suis  viribus  diligere  Deum  super  om¬ 
nia,  saltem  ut  auctorem  naturae,  cum  id  sit 
maxime  secundum  ejus  naturam  ? 

Respondeo  :  dilectio  Dei  super  omnia  na¬ 
turalis  est,  quod  attinet  ad  inclinationem  na¬ 
turae,  quae  manet  in  homine  per  modum  ac¬ 
tus  primi,  neque  est  aliud,  quam  ipsa  pro¬ 
pensa  ad  bonum  :  tamen  non  potest  in  actum 
secundum  prodire  propter  naturae  corrupti¬ 
onem,  sine  auxilio  gratiae  Dei.  Neque  neces¬ 
se  est,  ut  ubicumque  est  inclinatio  naturalis, 
sint  etiam  vires  sufficientes  per  se  ad  actum 
illum  perficiendum,  ad  quem  natura  propen¬ 
det.  Nam  humana  anima,  a  corpore  separata, 
naturaliter  propendet  ad  corpus,  nec  tamen 
suis  viribus  potest  iterum  cum  corpore  copu¬ 
lari  :  et  juxta  multorum  sententiam  natura¬ 
liter  inclinatur  mens  hominis  ad  Deum  vi¬ 
dendum,  nec  tamen  potest  suis  viribus  Deum 
videre. 

Secunda  ratio.  Amor  Dei  sive  amicitiae, 
sive  concupiscentias,  oritur  ex  amore  sui. 
Nam  (ut  Philosophus.docet)  amicabilia,  qua; 
sunt  ad  alterum,  oriuntur  ex  amicabilibus, 
qua;  sunt  ad  se.  Itaque  diligit  homo  Deum, 
amore  concupiscentia^,  quia  intelligitin  ejus 
visione  summum  suum  bonum  positum  esse  : 
Diligit  eumdem  amore  amicitiae,  quia  novit 
illum  esse  quasi  alterum  se,  vel  potius  ali¬ 
quid  amplius,  cum  ipse  sit  quasi  pars,  et 
Deus  quasi  totum  .  At  amor  sui  habetur  sine 
auxilio  -gratia;,  igitur  et  amor  Dei,  qui  (ut 
diximus)  initium  ducit  ex  amore  sui. 

Respondeo  :  amor  Dei,  ut  auctoris  natura;, 
oritur  ex  amore  sui,  non  quocumque  sed  or¬ 
dinato,  id  est,  quo  quis  amat  se,  ut  partem, 
ut  creaturam,  ut  figmentum  Dei.  Amor  enim 
sui  inordinatus,  qui  in  sacris  litteris  cupidi¬ 
tas  dicitur,  non  parit  amorem,  sed  contem¬ 
ptum  Dei,  ut  S.  Augustinus  docet  in  lib.  14. 


(1)  Joan  XIV,  21 . 

de  Civit.  Dei  cap.  ult.  facit  enim  amor  sui 
inordinatus,  se  ipse  quasi  totum  et  princi¬ 
pium,  ac  finem  omnium  rerum.  Porro  amor 
sui  ordinatus  non  ex  natura  corrupta  existit, 
sed  inspiratur  a  Deo  corrigente,  atque  sa¬ 
nante  naturam.  Itaque  S.  Joannes  in  i.  epist. 
cap.  iv.  Diligamus,  inquit,  invicem ,  quia 
charitas  ex  Deo  est  (1).  Ubi  dilectionem  pro¬ 
ximi,  ac  per  hoc  etiam  dilectionem  sui  ordi¬ 
natam,  ex  qua  nascitur  dilectio  proximi, 
dicit  esse  a  Deo. 

Tertia  objectio.  Naturalis  ratio  dictat, 
Deum  esse  super  omnia  diligendum.  Potest 
autem  voluntas  elicere  actum  conformem 
judicio  rationis ;  nam  alioqui  necessario 
eligeret  malum,  vel  actum  suspenderet,  ac 
per  hoc  vel  esset  necessario  mala,  vel  certe 
non  libera. 

Respondeo,  Deum  esse  super  omnia  dili¬ 
gendum,  ratio  dictat  universali  quodam  ju¬ 
dicio,  a  quo  sajpc  voluntas  recedit,  juxta 
illud  :  Video  meliora ,  proboque,  deteriora  se¬ 
quor.  At  judicium  particulare,  quod  hic  et 
nunc  dictat,  Deum  a  me  super  omnia  dili¬ 
gendum,  non  potest  haberi  sine  auxilio 
gratiae,  quoniam  pendet  ex  inclinatione  vo¬ 
luntatis,  et  ad  salutem,  et  pietatem  pertinet. 
Quod  autem  non  possit  homo,  sine  gratiae  ad¬ 
jutorio,  velle  diligere  Deum  super  omnia,  licet 
universale  judicium  dictet,  ita  esse  facien¬ 
dum,  non  est  argumentum,  voluntatem  esse 
necessario  malam,  aut  non  liberam,  sed  in¬ 
firmam,  magisque  corruptam,  quam  sit  ratio. 

Quarta  objectio.  Potest  homo  diligere 
proximum  super  omnia,  ita  ut  etiam  pro  illo 
se  morti  objiciat,  quod  saepe  faciunt  paren¬ 
tes  pro  filiis;  potest  item  infidelis  diligere 
Deum  secundum  suam  haeresim,  aut  perfi¬ 
diam  cognitum,  ita  ut  pro  illo  etiam  moria¬ 
tur,  quod  interdum  in  haereticis  et  Judaeis 
cernimus :  potest  denique  aliquis  patriam 
suam  diligere,  plus  quamrse,  quod  ex  histo¬ 
riis  novimus,  multos  fecisse  Romanorum, 
qui  se  pro  patria  morti  certissimae  obtule¬ 
runt  :  cur  igitur  non  possit  homo  eadem  ra¬ 
tione  diligere  Deum  verum  super  omnia, 
sine  auxilio  gratiae  ? 

Respondeo :  facilius  est  diligere  ‘seipsum, 
aut  aliam  creaturam  super  omnia,  quam 
Deum;  tum,  quia  sensibilia  melius  cogno¬ 
scuntur;  unde  Joannes  ait,  in  i.  epist.  cap. 
iv  :  Qui  non  diligit  fratrem,  quem  videt ,  Deum, 
quem  non  videt ,  quomodo  potest  diligere  (2)  ? 


Tum  etiam,  quia  natura  corrupta  semper  in¬ 
clinat  ad  se,  et  sua.  Porro,  qui  pro  suis  hee- 
resibus,  aut  pro  patria  moriuntur,  se  ipsos 
quaerunt,  id  est,  gloriam  propriam,  quarum 
praecipue  Romani  inter  ethnicos,  et  haeretici 
inter  infideles  avidissimi  semper  fuerunt.  Vi¬ 
de  Augustinum  in  lib.  de  patientia  cap.  16  et 
17.  ubi  simile  argumentum  solvit,  et  inter 
alia  sic  loquitur  :  «  Qui  haec  dicunt,  non  in- 
telligunt  quemque  iniquorum,  tanto  esse  ad 
quaecumque  mala  toleranda  duriorem,  quanto 
in  eo  major  est  cupiditas  mundi ;  et  quemque 
justorum,  tanto  esse  ad  quaecumque  mala 
perferenda  fortiorem,  quanto  in  eo  est  major 
charitas  Dei.  Sed  cupiditas  mundi  initium 
habet  ex  arbitrio  voluntatis,  progressum  ex 
jucunditate  voluptatis,  firmamentum  ex  vin¬ 
culo  consuetudinis  :  Charitas  autem  Dei  dif¬ 
fusa  est  in  cordibus  nostris  per  Spiritum 
sanctum,  qui  datus  est  nobis.  » 

Adde,  quod  si  quis  vere  pro  patria  more¬ 
retur,  non  gloriam  suam,  sed  patrias  salutem 
potissimum  quaerens,  is,  quamvis  infidelis, 
non  sine  auxilio  speciali  id  facere  credendus 
esset.  Tametsi  enim  mori  pro  patria  sit  opus 
morale,  tamen  est  arduum,  ac  difficile,  et 
ideo  a  natura  infirma,  et  ad  seipsain  diligen¬ 
dam  prona  praestari  nequaquam  potest. 

Quinta  objectio.  Potest  homo  peccator, 
sine  auxilio  gratiae,  velle  Deum  esse  Deum, 
se  autem  non  esse  Deum,  sed  hominem  ; 
igitur  potest  sine  auxilio  gratiae,  Deum  magis 
amare,  quam  se. 

Respondeo  :  vult  homo  peccator  Deum 
esse  Deuin,  quia  non  potest  prohibere,  quo 
minus  ita  sit.  Alioqui  enim  magis  vult  se 
hominem ,  et  talem  hominem  esse  ,  quam 
Deum,  Deum  esse.  Atqui  hoc  est  vitam  suam 
Deo  praeferre,  seque  ipdum  magis  amare, 
quam  Deum. 

CAPUT  IX. 

Proponitur  sententia  hsereticorum  de  libertate 

arbitrii  in  iis,  quse  pertinent  ad  salutem. 

Sequitur  quaestio  postrema,  sitne  homo 
post  lapsum  primi  hominis  vere  liberi  arbi¬ 
trii  in  iis  rebus,  quae  pertinent  ad  salutem, 
ut  quamvis  nihil  possit  sine  auxilio  gratiae, 
tamen  per  gratiam  praevenientem  excitatus, 
et  a  Deo  adjutus,  ita  valeat  operari,  ut  pos¬ 
sit  etiam  non  operari. 


(I)  1  Joan.  IV,  7.  -  (2)  I  Joan.  IV,  20. 

Hic  primum  se  offert  crassus  Lutheri  er¬ 
ror,  quem  etiam  Lutherani  postea  erubue¬ 
runt.  Haec  enim  sunt  ejus  verba,  ex  digres¬ 
sione  quadam  libri,  qui  inscribitur,  Opera¬ 
tiones  in  Psalmos  :  «  Error  est,  quod  liberum 
arbitrium  habeat  aliquam  activitatem  in 
bono  opere,  quando  de  interno  opere  loqui¬ 
mur.  Velle  enim  illud,  quod  credere,  spera¬ 
re,  diligere  jam  diximus,  motus,  raptus, 
ductus  verbi  Dei ,  ct  quaedam  continua  pur¬ 
gatio,  et  renovatio  mentis  et  sensus,  de  die 
in  diem,  in  agnitionem  Dei,  licet  non  semper 
aeque  intensa  sit  illa  passio,  tamen  semper 
est  passio.  Ecce  (inquit  Hierem.  cap.  18.) 
sicut  lutum  in  manu  figuli,  ita  et  domus 
Israel  in  manu  mea.  Quid,  obsecro,  activi¬ 
tatis  habet  lutum,  quando  figulus  formam  ei 
affingit?  nonne  mera  passio  ibi  cernitur  ?  » 

Haec  certe  sententia  absurdissima  est. 
Nam  velle  est  actus  immanens  et  vitalis, 
sicut  intelligere  et  videre.  Proinde  princi¬ 
pium  activum  ejus  actus,  debet  esse  ipsa  vo¬ 
luntas.  Neque  est  opus  alia  refutatione,  tum, 
quod  similem  sententiam  satis  copiose  refu¬ 
taverimus  in  lib.  m.  de  gratia  et  libero  arbi¬ 
trio  cap.  10.  tum,  quod  ipsi  etiam  Lutherani, 
Lutheri  verba  potius  in  alium  sensum  de¬ 
torquere,  quam  defendere  maluerint.  Certe 
Kemnitius  in  Examine  Concilii  Tridentini, 
prope  finem  censura!,  in  sextam  sessionem, 
dicit,  dandam  esse  Luthero  veniam,  quod  in 
primordiis  conversionis  sua!,  adhuc  retineret 
phrases  Scholasticorum,  quibus  longo  tem¬ 
pore  assueverat,  quamvis  in  re  nihil  errave¬ 
rit  :  cum  per  id,  quod  scripsit,  voluntatem 
solum  passive  concurrere  ad  ejusmodi  ac¬ 
tiones,  nihil  aliud  significare  voluerit,  nisi 
non  libere  concurrere. 

Sed  miror  imprudentiam,  sive  impuden¬ 
tiam  Kemnitii.  Nam  si  Lutherus  Scholasti¬ 
corum  phrasim,  in  ea  digressione  retinuit, 
sine  dubio  per  illa  verba,  «  passive  concur¬ 
rere  »,  non  intellexit,  non  libere  concurrere, 
sed  non  esse  causam  activam,  sed  solum  re¬ 
ceptivam  illius  actionis.  Nulli  enim  sunt, 
qui  magis  studeant  proprietati,  et  (ut  ipsi 
loquuntur)  formalitati  verborum,  quam 
Scholastici. 

Deinde  Lutherus  duobus  exemplis  ita 
suam  ipse  sententiam  explicat,  ut  nullus  du¬ 
bitationi  relinquatur  locus.  Adfert  enim 
primo  similitudinem  luti,  in  quo  (ut  ipse' 
notat)  nulla  est  activitas.  Deinde  adducit 
similitudinem  gladii,  qui  dum  manu  alicujus 
agitur,  ad  motum  suum  non  concurrit,  nisi 


passive,  quamvis  ad  sciendcndum  ligna,  vel 
qiuecumque  alia,  active  concurrat.  Qua  si¬ 
militudine  significare  voluit  humanam  vo¬ 
luntatem  non  concurrere,  nisi  passive,  ad 
motum  suum,  id  est,  ad  volendum,  tametsi 
active  concurrat  ad  opera  externa,  quse  ex 
imperio  voluntatis  fiunt,  qualia  sunt,  am¬ 
bulare,  loqui,  manducare,  bibere,  aliaquc 
id  genus. 

Denique  ipse  Kemnitius  (ut  ejus  stultitiam 
admireris)  explicat  in  eodem  loco,  quid  sit 
passive  concurrere,  juxta  phrases  Scholasti¬ 
corum,  ac  dicit,  esse,  cum  subjectum  nihil 
agit  in  motu,  vel  forma,  quam  recipit,  sed 
tantum  patitur.  At  si  istud  est  passive  con¬ 
currere,  secundum  phrasim  Scholasticorum, 
et  Lutherus  phrasim  Scholasticorum  reti¬ 
nuit,  cum  scripsit,  voluntatem  tantum  pas¬ 
sive  concurrere  in  actionibus  bonis  :  igitur 
in  ea  sententia  Lutherus  fuit,  ut  existimaret, 
voluntatem  nihil  agere  in  actionibus  bonis, 
sed  tantum  pati,  cur 'igitur  eum  Kemnitius 
excusare  conatur? 

Hac  igitur  sententia  omissa,  Calvinus  et 
Kemnitius  duo  docent,  primo,  voluntatem 
nostram  nihil  omnino  boni  spiritualis,  ct 
salutaris,  efficere  posse,  sine  auxilio  gratia! 
Dei.  Atque  in  hac  re  recte  sentiunt,  sed  non 
recte  contrariam  sententiam  Catholicis  at¬ 
tribuunt.  Scribit  enim  Calvinus  lib.  ii.  In- 
stit.  c.2.  §.  27.  et  Kemnitius  in  Exain.  6.  sess. 
Concilii  Trident.  communem  Scholastico¬ 
rum  sententiam  esse,  ante  gratiam  praicc- 
dere  in  homine  quaidam  bona  desideria, 
quamvis  debilia.  Sed  haic  non  Scholastico¬ 
rum,  sed  Cassiani  et  Fausti  sententia  fuit, 
quam  S.  Thomas  et  S.  Bonaventura,  Grego- 
rius  Ariminensis,  Joannos  Capreolus,  et  alii 
Doctores  Scholastici  repudiant  ac  refellunt. 
Et  tamen  Calvinus  et  Kemnitius  multum 
laborant  in  ea  re  nobis  probanda,  quam 
nos  ipsi  non  solum  ex  Scripturis,  sed  etiam 
ex  Pontificum  rescriptis,  ct  Conciliorum 
decretis  copiose  probamus. 

Secundo  docent,  voluntatem  nostram  in 
bonis  pietatis  operibus  sic  agi  a  Deo,  ut  non 
possit  non  agere,  et  quamvis  ipsa  quoque 
concurrat  active,  quoniam  ipsa  est,  qua! 
actionem  producit,  tamen  concurrere  ut 
merum  instrumentum  Dei  naturale,  non  ut 
causam  liberam,  et  dominam  sui  actus.  Ex 
quo  colligunt,  non  proprie  dici,  voluntatem 
nostram  cooperari  Deo,  vel  adjuvari  a  Deo  : 
quemadmodum  non  recte  dicitur  calamus 
cooperari  manui,  vel  juvare  manum  ad 

scribendum,  sed  solum  agi,  ac  moveri  a 
manu,  quamvis  revera  ipse  litteras  pingat. 

Sed  verba  ipsa  Calvini  audiamus  lib.  ii. 
fnst.  cap.  iii.  §.  vii.  sic  ait :  «  Sed  erunt, 
qui  concedent  voluntatem  a  bono,  suopte 
ingenio  adversam,  sola  Domini  virtute  con¬ 
verti,  sic  tamen,  ut  praeparata  suas  deinde 
in  agendo  partes  habeat  ».  Et  infra  :  «  Sed 
hoc  perperam  homini  tribuitur,  quod  gratiae 
praevenienti  pedissequa  voluntate  obsequa¬ 
tur».  Et  §  11.  «  Ac  voluntatem,  inquit,  mo¬ 
vet,  non  qualiter  multis  saeculis  traditum  est 
et  creditum,  ut  nostrae  postea  sit  electionis 
motioni  aut  obtemperare,  aut  refragari,  sed 
illam  efficaciter  efficiendo  » .  Similia  scribit 
in  lib.  iii  et  vi  adversus  Pighium,  et  in 
Antidoto  Concilii  sess.  vi  cui  subscribit 
Kemnitius  in  Examine  ejusdem  Concilii, 
eamdem  sextam  sessionem  reprehendens. 

CAPUT  X. 

Probatur  ex  divinis  litteris  liberum  arbitrium 
in  actionibus  piis  et  salutaribus. 

Adversus  hunc  haereticorum  errorem,  quo 
voluntatem  nostram  in  operibus  piis  et  sa¬ 
lutaribus,  omni  libertate  spoliant,  adferemus 
primum  testimonia  Scripturarum,  deinde 
etiam  veteris  Ecclesiae  traditionem. 

Primum  testimonium  sumitur  ab  illis  locis, 
•n  quibus  dicuntur  homines  in  operibus 
pietatis  operarii,  aedificatores,  plantatores, 
rigatores,  cooperatores  et  coadjutores  Dei. 
Nam  si  homines  proprie  nihil  agerent  per 
liberum  arbitrium,  sed  tantum  ducerentur 
et  moverentur,  ut  mera  instrumenta,  non 
deberent  appellari  cooperatores  et  coadju¬ 
tores  Dei,  sed  ligones,  rastra,  secures,  et 
alia  id  genus.  Matth.  xx.  Voca  operarios ,  et 
redde  illis  mercedern  (1).  Hic  certe  operarii 
dicuntur,  qui  bona  opera,  ad  salutem  con¬ 
ducentia,  peregerunt.  I  ad  Corinth.  iii.  Ego 
plantavi,  Apollo  rigavit ,  Deus  autem  incre¬ 
mentum  dedit.  Et  ibidem  :  Unusquisque  mer- 
cedem  accipiet  secundum,  suum  laborem.  Dei 
enim  sumus  coadjutores  (2).  Ubi  duo  vocabula 
notanda  sunt,  pronomen  (  Suum  )  et  nomen 
(Coadjutores).  Nam  si  recte  labor  dicitur 
noster,  certe  nos  ipsi  Domini  sumus  illius 
actionis,  quam  laborando  efficimus. 


Nec  valet  Calvini  objectio,  qui  lib.  ii  In- 
stit.  cap.  v.  §  xiv.  ut  ostendat  pronomen 
suum ,  vel,  nostrum ,  non  significare  domi¬ 
nium,  objicit  illud  :  Panem  nostrum  quoti¬ 
dianum  da  nobis  hodie,  ubi  noster  dicitur 
panis,  quem  nobis  donari  cupimus,  quia 
titulo  donationis  fit  noster,  non  quia  nos 
illumlibere  fecerimus.  Haec,  inquam,  objectio 
nihil  valet,  imo  potest  in  auctorem  apertis¬ 
sime  retorqueri.  Nam,  ut  aliqui  veteres  recte 
exponunt,  panem,  quem  nobis  dari  petimus, 
nostrum  vocamus,  quia  nolumus  panem 
alienum  furari,  sed  nostro  labore  illum  ac¬ 
quirere,  Deo  juvante,  ut  simul  impleamus 
illud  Gen.  m :  In  sudore  vultus  tui,  vesceris 
pane  tuo  (3).  Itaque  noster  dicitur  panis,  ratio¬ 
ne  proprii  laboris,  et  tamen  dono  petitur  ra¬ 
tione  divini  adjutorii,  sine  quo  inutilis  esset 
nostra  omnis  industria. 

Neque  potest  Calvinus  rejicere  hanc  ex¬ 
positionem  cum  ipse  quoque  lib.  m.  Instit. 
cap.  xx.  §  44.  exponat  eam  petitionem  de 
pane  corporali.  Adde,  quod  Apostolus  pro 
eo,  quod  nos  habemus,  secundum  suum  la¬ 
borem,  scripsit  graece,  x«a  xov  tSiov  xoirov, 
id  est,  secundum  proprium  laborem,  in 
Evangelio  autem  Matth.  vi  et  Luc.  xi.  ubi 
habetur  oratio  Dominica,  non  est  totov  ap-rov, 
sed  apTov  f|pwv,  panem  nostrum,  non  panem 
proprium.  Magis  autem  explicat  liberam 
actionem  illud,  «proprium  »,  quam  illud, 

«  nostrum  » . 

Alterum  vocabulum  est,  Coadjutores,  in 
Graeco  auvepYol,  id  est,  cooperatores,  qua  voce 
nulla  fingi  potest  aptior.  Eadem  xero  utitur 
Marcus  cap.  ult.,  ubi  dicit  de  Apostolis:  Illi 
vero  profecti,  praedicaverunt  ubique ,  Domino 
cooperante^ 4).  Ubi  illud  quoque  notandum  est, 
cum  agitur  de  praedicatione,  in  qua  requi¬ 
ritur  opus  humanum  et  liberum,  dici,  Do¬ 
mino  cooperante  :  cum  vero  agitur  de  mira¬ 
culis,  quae  non  sunt  in  potestate  hominum, 
sed  fiunt  a  Deo  per  homines,  ut  mera  in¬ 
strumenta,  non  dici,  Domino  cooperante, 
sed,  Domino  confirmante  sermonem  sequenti¬ 
bus  signis  ;  ubi  miracula  simpliciter  tribuun¬ 
tur  Deo,  licet  per  homines  fiant,  quoniam 
non  pendent  ex  libero  arbitrio. 

Alius  locus  est  ad  Rom.  vm  :  Diligentibus 
Deum,  omnia  cooperante  m  bonum  (5)  ;  ubi 
Graeca  lectio  diplicem  sensum  ostendit,  nam 
illud  (ruvEpysi,  potest  referri  ad  nomen,  «  om¬ 
nia»,  et  tunc  reddendum  est,  cooperantur, 


(I)  Matth.  XX,  8,  —  (2)  I  Cor.  III,  G,  -  (3)  Gen.  IIT,  19.  -  (4)  Mac.  XVI,  20.  -  (5)  Rom.  VIII,  28. 

et  sensus  est,  diligentibus  Deum,  omnia  esso 
utilia,  et  cooperari  ad  salutem.  Hunc  sen¬ 
sum  facit  lectio  latina  vulgata,  quae  repre¬ 
hendi  non  potest,  cum  non  sit  inusitatum 
apud  Graecos,  conjungere  nominativum  nu¬ 
meri  multitudinis,  cum  verbo  numeri  sin¬ 
gularis  :  sed  potest  etiam  aptissime  referri 
verbum  illud  auvspyst  ad  nomen  7rvsvp.a,  quod 
praecedit,  ut  sensus  sit,  diligentibus  Deum, 
Spiritus  sanctus  in  omnibus  cooperatur  ad 
bonum. 

Neque  hunc  sensum  adversarii  rejicere 
possunt.  Nam  est  omnino  ad  propositum,  ut 
intelliget,  qui  locum  ipsum  leget.  Et  praeter¬ 
ea  est  simplicior,  cum  auvepysi  sit  numeri 
singularis,  et  non  sit  opus  recurrere  ad  at- 
ticismum,  quod  tamen  oportet,  si  conjun¬ 
gatur  verbum  numeri  singularis,  cum  illa 
voce,  TT-avTa,  qua3  est  numeri  multitudinis. 

Denique  hanc  lectionem,  et  hunc  sensum 
sequuntur  ex  Graecis,  Theodoretus  in  com- 
ment.  hujus  loci,  et  ex  Latinis,  S.  Augu¬ 
stinus  lib.  de  correptione  et  gratia  cap.  9 
et  fortasse  fieri  potuit,  ut  Latinus  interpres 
verterit,  cooperatur,  et  vitio  Scriptorum 
accesserit  una  litera  et  factum  sit,  cooperan¬ 
tur.  Spiritus  igitur  secundum  hunc  sensum, 
quem  (  ut  dixi )  adversarii  repudiare  non 
possunt,  et  Petrus  Martyr,  et  Erasinus  in 
comment.  repudiare  non  audent,  cooperatur 
nobis  in  omnibus  operibus  sanctis  et  saluta¬ 
ribus. 

Alterum  testimonium  sumitur  ex  illis  lo¬ 
cis,  qute  imperant,  aut  suadent  hominibus 
opera  pietatis,  et  ipsam  etiam  conversionem  ' 
ad  Deum,  de  qua  maxime  litigant  adversa¬ 
rii.  Stultum  enim  esset  imperare,  aut  sua¬ 
dere  ejusmodi  opera  ei,  qui  non  haberet 
arbitrii  libertatem,  ut  in  libro  superiore  dis¬ 
putabamus  de  pnecepto  et  suasione  operum 
moralium.  Zachar.  i  :  Convertimini  ad  me , 
et  ego  convertar  ad  vos.  Joel.  u  :  Convertimini 
ad  me  in  toto  corde  vestro.  Hierem.  m  :  Tu 
fornicata  es  cum  amatoribus  plurimis,  verum- 
tamen  revertere  ad  me.  Ezechiel.  xvm :  Facite 
vobis  cor  novum  et  spiritum  novum.  Isai.  i  : 
Lavamini ,  mundi  estote.  Joan.  vi :  Operamini 
non  cibum ,  qui  perit ,  sed  qui  permanet  in 
vitam  aeternam.  Et  petentibus  Judseis  :  Quid 
faciemus,  ut  operemur  opera  Dei  ?  respondet 
Dominus  :  Hoc  est  opus  Dei,  ut  credatis  in 
eum,  quem  misit  ille  (1). 


Itaque  ipsum  credere,  quod  est  opus  Dei 
jubet  Dominus,  ut  nos  ipsi  operemur,  ac 
per  hoc  jubet,  ut  Deo  in  hoc  opere  coopere. 
mur.  Ad  Colossens.  iii  :  Exuite  veterem  ho¬ 
minem,  et  induite  novum.  Ad  Philip,  ii  :  Cum 
metu  et  tremore  salutem  vestram  operamini , 
Deus  enim  est,  qui  operatur  in  vobis  (2).  Quid 
hoc  est  aliud,  nisi  cooperamini  Deo  salutem 
vestram  in  vobis  operanti? 

Respondet  Calvinis  lib.  ii.  Instit.  cap.  5. 

§  14.  ista  omnia  loca  nihil  aliud  sibi  velle, 
nisi  non  moveri  nds  a  Deo,  tamquam  stipites, 
ac  truncos,  sed  tamquam  homines  mente,  ot 
ratione  praeditos,  quamvis  necessario  mo¬ 
veamur,  nec  possimus  aliud  agere,  quam  id, 
quod  Deo  movente  agimus.  At  si  Deus  ita 
nos  movet,  ut  non  sit  in  nobis  agere,  et  non 
agere,  quorsum  illa  praecepta  et  suasiones  ? 
Nam  etiam  ignis,  cum  applicatur  ad  ligna, 
non  movetur  instar  trunci,  nihil  agentis, 
vere  enim  ignis  comburit  ligna;  et  equus, 
cum  ei  adhibentur  calcaria,  non  movetur 
instar  stipitis,  vere  enim  equus  ambulat  ; 
et  tamen  quis,  nisi  amens,  imperaret,  vel 
suaderet  igni,  ut  combureret,  aut  equo,  ut 
ambularet  ?  At  ignis  et  equus,  non  sunt 
mente  et  ratione  praediti.  Cur  igitur  nemo 
imperat,  aut  suadet  homini,  ut  velit  esse 
beatus,  aut  miser  ?  nisi  quia  novit,  non 
posse  hominem  mente  et  ratione  praeditum, 
non  amare  beatitudinem,  aut  non  odisse 
miseriam*  cum  ad  haec  arbitrii  humani  non 
sit  ulla  libertas.  Praecepta  igitur  et  suasio¬ 
nes,  non  solam  rationem,  sed  libertatem 
etiam  in  hominibus  esse  demonstrant. 

Dem  de,  quando  Scriptura  dicit :  Deus 
operatur  velle  et  perficere.  Et :  Deus  operatur 
omnia  in  omnibus.  Et :  Dabo  vobis  cor  novum, 
et  spiritum  novum.  Et  cum  nos  Deo  dicimus : 
Converte  nos  Deus  salutaris  noster,  adversa¬ 
rii  contendunt  ejusmodi  testimoniis  signifi¬ 
cari,  Deum  vere  et  proprie  agere,  et  operari 
nostras  actiones  bonas.  Cur  igitur,  quando 
Scriptura  dicit :  Operamini  vestram  salutem . 
Facite  vobis  cor  novum,  et  spiritum  novum  ; 
Convertimini  ad  me,  et  convertar  ad  vos ; 
non  patiuntnr,  ut  eodem  modo  ista  eadem 
vocabula  intelligantur,  et  nos  vere,  proprie- 
que  dicamur,  operari  nostras  actiones  bonas? 
Est  ne  hoc  Verbum  Dei  sequi,  an  illud  pro 
arbitrio  ad  proprias  hsereses  detorquere  ? 

Tertium  testimonium  sumitur  ex  locis 


(l)Zach.  I,  3:  Joel.  II,  12:  Hier.  111,1-,  Ezech.  XVIII,  31 ;  Isai.  I,  16;  Joan.  VI,  27. —(2)  Coi.  III, 
9  ;  Phil.  II  12. 

illis,  quai  docent,  nos  a  Deo  juvari  iu  operi¬ 
bus  pietatis.  Non  enim  proprie  juvari  dicen¬ 
dus  est,  qui  nihil  agit,  sed  qui  laborat  in 
agendo.  Psal.  xxvi  :  Adjutor  meus  esto ,  ne 
derelinquas  me.  Psal.  lxix  :  Deus  in  adjuto¬ 
rium  meum  intende.  Domine  ad  adjuvandum 
me  festina.  Ad  Roman  vm  -.  Spiritus  adjuvat 
infirmitatem  nostram.  Nam  quid  oremus  sicut 
oportet ,  nescimus ,  sed  Spiritus  postulat  pro 
nobis ,  gemitibus  inenarrabilibus  (1).  Quo  loco 
agitur  de  oratione,  quae  est  actio  maxime 
pia  et  salutaris,  quam  Spiritus  sanctus  ope¬ 
ratur  in  nobis,  dum  facit  nos  orare,  ac 
gemere,  sed  quia  non  facit  id  solus,  sed  no- 
biscum,  ideo  posuit  Apostolus  illud  verbum  : 
«  Adjuvat,  >i  quod  in  Graeco  multo  est  sig¬ 
nificantius.  Nam  G-jvavTiXagSavrrai,  qua  voce 
B.  Paulus  utitur,  proprie  dicitur  de  iis,  qui 
quasi  e  regione  manibus  capiunt  onus,  ut 
laboranti  succurrant.  Denique  ut  alia  multa 
praeteream  I.  ad  Cor.  xv.  Plus,  inquit  Apo 
stolus,  omnibus  laboravi,  non  autem  ego ,  sed 
gratia  Deimecum  (2). 

Ad  hunc  postremum  locum  respondet 
Calvinus  bis  verbis  in  lib.  ii.  Instit.  cap.  3. 
§.  12.  «  Ad  hanc,  inquit,  festucam,  mirum 
est,  tot  non  malos  alioqui  homines  impegisse. 
Non  enim  gratiam  Domini  secum  laborasse 
scribit  Apostolus,  ut  se  consortem  laboris 
faciat.  Quin  potius  totam  laboris  laudem  uni 
gratiae  transcribit  ista  correctione.  Non  ego, 
ait,  sum  is,  qui  laboravi,  sed  gratia  Dei,  quae 
mihi  aderat.  Fefellit  autem  eos  locutionis 
ambiguitas,  sed  magis  praepostera  versio,  in 
quavis  Graeci  articuli  praitermissa  fuit. 
Nam  si  ad  verbum  reddas,  non  dicit,  gra¬ 
tiam  sibi  fuisse  cooperatricem,  sed  gratiam, 
quae  sibi  aderat,  omnium  fuisse  effectricem» . 

At  nisi  Calvinus  novum  textum  Graecum 
sibi  cudat,  ac  nobis  obtrudat,  non  persuade¬ 
bit  unquam  istam  expositionem  suam  iis, 
qui  aliquid  norint.  Nam  Graeca  verba  haec 
sunt  :  dXXa  vj  /dpi?  T&ii  Qcou  jj  ?uv  Igot,  quae  ad 
verbum  hoc  sonant  :  Sedipsa  gratia  Dei,  quae 
«  mecum  »  videlicet  «  est  ».  Illud  autem, 

«  mihi  aderat  »,  vel  «  in  me  erat  »,  viderit 
Calvinus  unde  sumpserit.  Certe  cuv  Igot,  non 
potest  simplicius  reddi,  quam  «mecum», 
ut  vulgatus  interpres  reddidit.  Cur  autem 
non  dixit  Apostolus,  gratia  quae  est  in  me, 
sed,  gratia  quae  mecum  est,  nisi  ut  osten¬ 
deret,  gratiam  nobiscum  laborare,  non  so¬ 


lam  operari  ?  Respexit  enim  ad  illud  Sa¬ 
pient.  ix  :  Mitte  illam  de  coelis  sanctis  tuis ,  ut 
mecum.  sit,  et  mecum  laboret  { 3).  Quare  S.  Au¬ 
gustinus.,  cui  cedere,  velit  nolit,  debebit 
Calvinus  in  lib.  de  Gratia  et  libero  arbitrio 
cap.  xv.  «  Non  autem  ego,  inquit,  sed  gra¬ 
tia  Dei  mecum,  id  est,  non  solus,  sed  gratia 
Dei  mecum,  ac  per  hoc  nec  gratia  Dei  sola, 
nec  ipse  solus,  sed  gratia  Dei  cum  illo,  quid 
clarius  ?  » 

Quartum  testimonium  sumitur  ex  iis  locis, 
quae  docent,  hominem  a  Deo  vocatum,  posse 
non  venire.  Nam  cum  per  gratiam  Dei 
possit  venire,  ut  adversarii  concedunt,  si 
possit  etiam  grati®  resistere,  et  non  venire, 
sine  dubio  liberi  arbitrii  e§se  convincitur, 
Proverb.  i:  Vocavi ,  et  renuistis.  Matth . 
xxiii  :  Volui  congregare  filios  tuos ,  et  noluisti. 
Joan.  vi :  Vultis  et  vos  abire?  Actor,  vn  :  Vos 
semper  Spiritui  sancto  resistitis.  Apocal.  iii  : 
Ego  sto  ad  ostium ,  et  pulso ,  si  quis  aperuerit 
mihi,  intrabo  ad  eum  (4). 

CAPUT  XI. 

Probatur  Ubertas  arbitrii  in  operibus 
'  pietatis  ex  traditione  Patrum 

Accedat  nunc  adrem  eamdem  comproban¬ 
dam  traditio  veteris  Ecclesiae.  Et  quidem 
Joannes  Calvinus  in  lib.  Instit.  cap.  iii.  §.  11. 
fatetur,  nostram  sententiam  a  multis  jam 
saeculis  in  Ecclesia  tradi,  credique  coepisse* 
«Ac  voluntatem,  inquit,  movet  Deus,  non 
qualiter  multis  saeculis  traditum,  et  creditum 
est,  ut  nostrae  sit  electionis,  motioni  Dei 
obtemperare,  aut  refragari  etc.  »  Ista  autem 
multa  saecula  intelligit,  ut  minimum  spatium 
annorum  supra  mille  et  centum.  Namstatim 
subjungit:  «  Illud  ergo  a  Chrysostomo  toties 
repetitum  repudiari  necesse  est,  Quem  trahit, 
volentem  trahit  etc.  »  Chrysostomus  autem 
ante  annos  mille  et  centum  floruit.  Itaque, 
vel  adversario  teste,  sententia  nostra  non  est 
a  Scholasticis  Theologis  introducta,  sed  in 
veteri,  et  vera  Christi  Ecclesia  celebrata, 
quod  unum  argumentum  prudentibus  homi¬ 
nibus  satisfacere  debuisset. 

Quid,  quod  non  solum  ab  annis  mille  et 
centum,  sed  etiam  mille  et  quadringentis 
atque  adeo  ab  initio  Ecclesiae  eadem  haec 


(1)  Psal.  XXVI,  9  ;  Psal.  LXIX,  2;  Rom.  VIII,  26.  -  (2)  I  Corin.  XV,  10.  -  (3)  Sap.  IX,  10.  - 
(4)  Prov.  1,  24:  Matth.  XXIII,  37  ;  Joan.  VI,  68:  Act.  VII,  51 ;  Ap.  III,  20. 

sententia  doceri,  ac  recipi  coepit?  Nam  S. 
Ignatius  in  epist.  ad  Magnesianos,  quem  lo¬ 
cum  libro  superiore  citavimus,  non  solum  in 
moralibus,  sed  etiam  in  piis  et  sanctis  ope¬ 
ribus  liberum  arbitrium  agnoscit,  cum  ait  : 

«  Si  quis  pietati  studet,  Dei  homo  est,  si  im* 
pie  agat,  diaboli  est,  non  id  factus  per  natu¬ 
ram,  sed  per  animi  arbitrium.  » 

Et  clarius  S.  Irenaeus  lib.  iv.  cap.  72.  sic 
loquitur  :  «  Non  tantum  in  operibus,  sed  e- 
tiamin  fide  liberum,  et  suae  potestatis  arbi¬ 
trium  homini  servavit  Dominus,  dicens,  se¬ 
cundum  fidem  tuam  fiat  tibi.  Propriam  fidem 
hominis  ostendens,  quoniam  suam  habet 
sententiam.  Et  propterea  is,  qui  credit  ei, 
habet  vitam  aeternam,  et  qui  non  credit  filio, 
ira  Dei  manet  super  eum  ». 

Itera  S.  Cyprianus  lib.  iii.  ad  Quirinum, 
hoc  argumentum  praefixit  capiti  52.  creden¬ 
di,  et  non  credendi  libertatemin  arbitrio  po¬ 
sitam.  Idem  lib.  vi.  epist.  3.  citans  illud 
Joan.  vi.  Vultis  et  vos  abire  ?  «  Servat,  in¬ 
quit,  Domidus  legem,  qua  homo  libertati  suae 
relictus,  et  arbitrio  proprio  constitutus,  si- 
bimet  ipse  mortem  appetit,  vel  salutem.  » 

S.  Hilarius  lib.  i.  de  Trinitate  :  «  Esse,  in¬ 
quit,  filios  Dei,  non  necessitatem  esse  voluit, 
sed  potestatem.  » 

S.  Hieronymus  in  comment.  ad  cap.  v. 
Matth.  :  «  Ergo,  inquit,  non  est  natura  filius, 
sed  arbitrio  suo  » . 

S.  Ambrosius  de  operibus  pietatis  loquitur, 
cum  ait  lib.  ii.  in  Luc.  cap.  42  :  «Vides,  quia 
ubique  Domini  virtus  studiis  cooperatur  hu¬ 
manis  ?  » 

S.  Joan.  Chrysostomus  hom.  19.  in  Genes, 
de  justificatione,  disserens  :  «  Necessitatem, 
inquit,  non  imponit,  sed  congruis  remediis 
appositis  totum  in  aegroti  sententia  jacere 
permittit.  » 

S.  Ccelestinus  Papa  in  epist.  ad  Gall.  cap. 
12  :  «Nec  otiosa,  inquit,  in  nobis  esse  pati¬ 
tur,  quae  exercenda,  non  negligenda  dona¬ 
vit,  ut  et  nos  cooperatores  simus  gratia; 
Dei.  n 

S.  Augustinus  in  singulis  tomis  operum 
suorum  hanc  veritatem  elocet.  Tomo  primo, 
lib.  i.  Retract.  cap.  22  :  «  Nisi  quisquam  vo¬ 
luntatem  mutaverit,  bonum  operari  non  po¬ 
test.  Quod  in  nostra  potestate  esse  positum, 
alio  loco  Dominus  docet,  ubi  ait,  aut  facite 
arborem  bonam,  et  fructum  ejus  bonum, 
aut  facite  arborem  malam,  et  fructum  ejus 
malum,  quod  non  est  contra  gratiam  Dei, 
quam  praedicamus.  In  potestate  quippe  ho¬ 


minis  est,  mutare  voluntatem.  Sed  ea  po¬ 
testas  nulla  est,  nisi  detur  a  Deo,  de  quo  di¬ 
ctum  est  :  Dedit  eis  potestatem  filios  Dei  fie¬ 
ri.  Cum  enim  hoc  sit  in  potestate,  quod  cum 
volumus,  facimus,  nihil  tam  in  potestate, 
quam  nostra  voluntas  est,  sed  preeparatur 
voluntas  a  Domino.  Eo  modo  ergo  dat  pote¬ 
statem.  »  Itaque  ex  sententia  B.  Augustini, 
voluntas  praeparata  per  gratiam  praevenien¬ 
tem,  in  potestate  sua  habet  stare,  vel  cade¬ 
re,  Deum  sequi  vocantem,  vel  eidem  pro  ar¬ 
bitrio  refragari.  Atqui  hoc  ipsum  est,  quod 
Calvinus  falsum  esse  contendit. 

Tomo  secundo,  in  epist.  89.  qua;st.  2  : 

«  Liberum  arbitrium  non  ideo  tollitur,  quia 
juvatur,  sed  ideo  juvatur  quia  non  tollitur.» 
Et  in  epist.  106  :  «  Proinde  in  iis,  qui  per 
electionem 'gratia;  salvi  fiunt,  adjutor  Deus 
operatur,  et  velle,  et  operari.  »  Observa  hoc 
loco,  Deum  dici  adjutorem,  etiam  dum  ope¬ 
ratur  in  nobis  velle.  Hinc  enim  sequitur,  ut 
in  ipso  etiam  actu  volendi,  id  est,  in  ipsa 
conversione  prima  liberi  simus.  Nam  (ut  pau¬ 
lo  ante  ex  eodem  Augustino  citavimus)  «  Li¬ 
berum  arbitrium  non  tollitur,  quia  juvatur, 
sed  ideo  juvatur,  quia  non  tollitur.  »  Rursus 
in  eadem  epist.  106  :  «  Gratia  meretur  auge¬ 
ri,  ut  aucta  mereatur  et  perfici,  comitante 
non  ducente;  pedissequa,  non  praevia  volun¬ 
tate.  »  At  non  dicitur  comes  homini  baculus, 
quo  innititur,  aut  jumentum,  quo  vehitur, 
sed  alter  homo,  qui  libere  cum  illo  ambulat, 
aut  eum  sequitur  praeeuntem.  Hunc  locum, 
cum  non  posset  Calvinus  corrumpere,  ma¬ 
luit  reprehendere,  quam  recipere,  ut  videre 
est  in  lib.  iv.  Institut.  cap.  3.  §.  7. 

Tomo  tertio,  in  lib.  de  spiritu  et  littera  ad 
Marcellinum  cap.  34.  «  Consentire  vocationi, 
aut  non  consentire,  propriae  voluntatis  est.  » 
Piget  refellere  hoc  loco  nugas  Kemnitianas  : 
«  Augustinus,  inquit,  dicit,  consentire  et 
dissentire  proprie,  adverbialiter,  esse  volun¬ 
tatis,  sicut  dicimus,  intelligere  proprium  esse 
mentis,  velle  voluntatis.  Illa  sententia  pofctea 
ita  depravata  est.  Consentire  in  spiritualibus 
propria;  esse  voluntatis,  hoc  est,  ex  propriis 
viribus.  »  At  quis  nostrum -exponit,  propina; 
voluntatis,  id  est,  ex  propriis  viribus  ?  non 
hoc  dicimus,  sed,  consentire,  ad  voluntatem 
pertinere  docemus,  posteaquam  praeventa 
est  a  Domino,  et  sic  accepit  consentiendi 
potestatem.  Deinde  quis  dedit  Kemnitio  fa¬ 
cultatem  commutandi  noipina  in  adverbia? 
nam  in  omnibus  codicibus^  legitur,  propria; 
non  «  proprie.  » 

Denique  sive  propria;,  sive  proprie,  legas, 
quis  non  videt,  tribui  hoc  loco  ipsi  volunta¬ 
ti  potestatem  eligendi  inter  contraria,  id  est, 
liberum  arbitrium  proprie  dictum,  si  legan¬ 
tur,  quae  paulo  ante  praecedunt  ?  Nam  op¬ 
ponit  Augustinus  consensum  voluntatis  no¬ 
strae  vocationi  divinae,  ac  dicit,  vocationem 
non  esse  in  nostra  potestate,  sed  consensio¬ 
nem  esse  nostrae  voluntatis;  ubi  ipsa  anti- 
thesis  cogit,  ut  intelligamus  consensum  esse 
in  potestate  nostrae  voluntatis  :  «  Attendat, 
inquit,  pt  videat,  non  ideo  tantum  istam  vo¬ 
luntatem  (credendi  videlicet)  divino  muneri 
tribuendam,  quia  ex  libero  arbitrio  est  (nota, 
Kemniti,  voluntatem  credendi  ex  libero  ar¬ 
bitrio  esse}  quod  nobis  naturaliter  concrea¬ 
tum  est ;  verum  etiam  quod  visorum  suasio¬ 
nibus  agit  Deus,  ut  velimus,  et  ut  credamus  : 
sive  extrinsecus  per  Evangelicas  exhortatio¬ 
nes,  ubi  et  mandata  legis  aliquid  agunt,  si 
ad  hoc  admonent  hominem  infirmitatis  sua;, 
ut  ad  gratiam  justificantem  credendo  confu¬ 
giat;  sive  intrinsecus,  ubi  nemo  habet  in  po¬ 
testate  quid  ei  veniat  in  mentem  :  sed  con¬ 
sentire,  vel  dissentire,  proprie  voluntatis 
est.  »  Quid  facit,  Kemniti,  illa  particula  ad¬ 
versativa,  «  Sed  »,  nonne  indicat,  neminem 
habere  in  potestate,  quid  ei  veniat  in  men¬ 
tem,  dum  per  gratiam  praevenientem  prae¬ 
paratur  voluntas  a  Domino  ;  tamen  post  eam 
praeparationem  habere  plane  in  potestate, 
ut  consentiat,  vel  dissentiat  ? 

At,  inquiunt,  retractavit  hunc  locum  Au¬ 
gustinus  in  lib.  de  praedest.  Sanctor,  cap.  3. 
ubi  fatetur,  in  suis  libris  contineri  errorem 
illorum,  qui  docent,  praedicationi  Evangeli- 
cae  nostrum  esse  proprium  consentire.  At  in 
eo  lib.  loquitur  de  iis,  qui  docent,  praedica¬ 
tioni  Evangelicae  nostrum  esse  proprium  con¬ 
sentire  ex  solis  viribus  naturae,  sine  ulla 
praeveniente  gratia;  quem  errorem  continent 
Augustini  libri  scripti  ut  (ipse  ibidem  testa¬ 
tur)  ante  suum  Episcopatum,  hic  autem  li¬ 
ber  de  spiritu  et  littera,  scriptus  fuit  ab  Au¬ 
gustino  jam  Episcopo,  et  post  haeresim  Pe- 
lagianam  exortam.  Sed  nimis  multa  de  hoc 
loco. 

Tomo  quarto,  item  lib.  i.  ad  Simplic. 
quaest.  2.  «  Ut  velimus,  inquit,  et  suum  esse 
voluit,  et  nostrum,  suum  vocando,  nostrum 
sequendo.  Quid  apertius  dici  potuit  ?  » 

Tomo  quinto,  item  lib.  v.  deCiv.  Dei,  cap. 
10.  «  Si  necessitas  nostra,  illa  dicenda  est, 
quae  non  est  in  nostra  potestate,  manifestum 
est,  voluntates  nostras,  quibus  recte,  vel 


perperam  vivitur  sub  tali  necessitate  non  es¬ 
se.  Multa  enim  facimus,  quae  si  nollemus, 
non  utique  faceremus,  quo  primitus  pertinet 
ipsum  velle.  Nam  si  voludaus,  est;  si  nolu¬ 
mus,  non  est.  » 

Tomo  sexto,  lib.  n.  Actor,  contra  Felicem 
Manichaeum  cap.  4.  «  Cum  ergo  dicit  (Do¬ 
minus)  aut  hoc  facite,  aut  illud,  potestatem 
indicat,  non  naturam.  Nemo  enim,  nisi  Deus, 
facere  arbores  potest.  Sed  habet  unusquis¬ 
que  in  voluntate,  aut  eligere  quae  bona  sunt, 
et  esse  arbor  bona,  aut  eligere  quae  mala 
sunt,  et  esse  arbor  mala.  » 

Tomo  septimo,  lib.  2.  de  peccator,  mer. 
et  rcmiss.  cap.  5.  «  Conversos,  inquit,  Deus 
adjuvat,  aversos  deserit,  sed  etiam  ut  con¬ 
vertamur,  ipse  adjuvat.  »  Nota,  in  ipsa  e- 
tiam  conversione  nos  adjuvari,  ac  per  hoc 
etiam  tunc  habere  liberum  arbitrium,  contra 
Kemnitium,  qui  gratiam  adjuvantem  non 
agnoscit,  nisi  in  operibus,  quse  fiunt  post 
justificationem.  »  Et  infra  :  «  Non  ideo,  in¬ 
quit,  de  hac  re,  solis  votis  agendum  est,  ut 
non  subinferatur  ad  bene  vivendum  nostra; 
efficacia  voluntatis.  Adjutor  enim  Deus  dici¬ 
tur,  nec  adjuvari  potest,  nisi  qui  sponte  ali¬ 
quid  conatur.  »  Et  cap.  18  :  «  Quod  ad  De¬ 
um  nos  convertimus,  nisi  ipso  excitante, 
atque  adjuvanto,  non  possumus.  » 

Item  lib.  de  natura  et  gratia  cap.  32.  lo- 
quens  de  justificatione  :  «  Ubi  quidem,  in¬ 
quit,  operamur  et  nos,  sed  illo  operante 
cooperamur,  quia  misericordia  ejus  prreve- 
nit  nos.  » 

Item  lib.  de  pra;destinat.  Sanctor,  cap.  3  : 
(i  Utrumque,  inquit,  nostrum  est  (velle  scili¬ 
cet  credere  et  amare)  propter  arbitrium  vo¬ 
luntatis,  et  utrumque  datum  est  perspiritum 
fidei  et  charitatis.  »  Et  cap.  5.  «  Non  quia 
credere,  vel  non  credere,  non  est  in  arbitrio 
voluntatis,  sed  in  electis  pra;paratur  volun¬ 
tas  a  Domino.  »  Hic  certe  videmus,  quam 
longe  aberrent  a  vero,  qui  sentiunt,  in  hoc 
libro  retractatum  esse,  quod  scriptum  fuerat 
in  libro  de  spiritu  et  littera,  consentire  et 
dissentire  propriee  voluntatis  esse.  An  non 
apertius  est  credere,  et  non  credere  esse  in 
arbitrio  voluntatis,  quam  consentire,  et  non 
consentire  esse  proprise  voluntatis  ? 

Item  in  lib.  de  gratia  et  libero  arbitrio  cap. 
15.  «  Ne  autem  putetur,  nihil  ibi  facere  ho¬ 
mines  per  liberum  arbitrium,  ideo  in  Psalmo 
dicitur  :  Nolite  obdurare  corda  vestra.  Et 
per  Ezechielem  :  Projicite  a  vobis  omnes 
impietates  vestras.  »  Yides  in  ipsa  prima 

conversione  locum  suum  habere  liberum  ar¬ 
bitrium  ? 

Item  in  lib.  de  gratia  Christi  cap.  14  : 
«  Quis  non  videat,’  venire  quemquam,  aut 
non  venire,  arbitrio  voluntatis  ?  Sed  hoc  ar¬ 
bitrium  potest  esse  solum,  si  non  venit;  non 
autem  potest  esse,  nisi  adjutum,  si  venit.  » 
Et  hic  habes  gratiam  adjuvantem  ad  initium 
fidei. 

Libro  ii.  contra  duas  epistolas  Pelagiano- 
rum  cap.  8.  «  Homo  praeparat  cor.  non  ta¬ 
men  sine  adjutorio  Dei,  qui  tangit  cor.  »  Et 
infra  :  «  Quamvis  nisi  adjuvante  illo,  sine 
quo  nihil  possumus  facere,  os  non  possimus 
aperire,  tamen  nos  aperimus  illius  adjutorio, 
et  opere  nostro.  Nam  quid  est  praeparare 
cor,  et  os  aperire,  nisi  voluntatem  praepara¬ 
re  ?  »  Quid  manifestius  Calvinus,  Kemnitius- 
que  desiderent,  omnino  non  video. 

Tomo  octavo,  tractatu  in  titulum  Psal. 
exxi.  prope  finem  :  «  Non  erat,  inquit,  in 
potestate  tua,  ut  non  nascereris  ex  Adam  ; 
est  in  potestate  tua,  ut  credas  in  Christum.» 

Tomo  nomo,  tract.  72  in  Joan.  «  Creden¬ 
ti  in  eum,  qui  justificat  impium,  deputatur 
ejus  fides  ad  justitiam.  In  hoc  opere  facimus 
opera  Christi,  quia  et  ipsum  credere  in  Chri¬ 
stum  est  opus  Christi.  Hoc  operatur  in  nobis, 
non  tamen  sine  nobis.  »  Et  infra  :  «  Ope¬ 
ranti  in  se  Christo,  cooperatur  homo  salu¬ 
tem  aeternam,  ac  justificationem  suam». 
Cooperamur  igitur  Deo  non  solum,  ut  ad¬ 
versarii  volunt,  post  justificationem,  sed  et¬ 
iam  in  ipsa  justificatione  et  initio  fidei. 

Denique  tomo  decimo,  serm.  13.  de  verbis 
Apostoli,  post  medium  :  «  Videtis,  inquit, 
quia  nec  ipsa  conversio  est  sine  adjutorio 
Dei.  »  Et  infra  :  «  Totum  ex  Deo,  non  tamen 
quasi  dormientes,  non  quasi  ut  non  cone- 

mur,  non  quasi  ut  non  velimus.  Sine  volun¬ 
tate  tua  non  erit  in  te  justitia  Dei ;  qui  fecit 
te  sine  te,  non  te  justificat  sine  te.  » 

S.  Prosper,  sectator  Augustini  ardentissi- 

mus,  ac  defensor  acerrimus,  in  n.  lib.  de 
vocatione  gentium,  cap.  12:  «Multis,  inquit, 
qui  jam  judicio  rationis  utuntur,  ideo  libe¬ 
rum  est  discedere,  ut  non  discessisse  sit  prte- 
mium,  et  ut  quod  non  potest,  nisi  cooperan- 
te  spiritu  Dei  fleri,  eorum  meritis  deputetur, 
quorum  id  potuit  voluntate  non  fieri.  »  Po¬ 
test  igitur  non  cooperari  Deo  in  se  operanti 
homo,  si  velit,  et  ideo  bene  facit,  et  mere¬ 
tur  cooperando,  quia  poterat  non  coopera¬ 
ri. 

Idem  in  eodem  lib.  cap.  26.  «  Gratia  qui¬ 


dem  Dei  in  omnibus  justificationibus  princi¬ 
paliter  praeeminet  suadendo  exhortationi¬ 
bus,  monendo  exemplis,  terrendo  periculis, 
incitando  miraculis,  dando  intellectum,  in¬ 
spirando  consilium,  corque  ipsum  illuminan¬ 
do,  et  fidei  affectionibus  imbuendo  :  sed  et¬ 
iam  voluntas  hominis  subjungitur  ei,  atque 
conjungitur,  quai  ad  hoc  praedictis  est  exci¬ 
tata  praesidiis,  ut  divino  in  se  cooperetur  o- 
peri,  et  incipiat  exercere  ad  meritum,  quod 
superno  semine  concepit  ad  studium,  de  sua 
habens  mutabilitate,  si  deficit,  de  gratiae  opi¬ 
tulatione,  si  proficit.  Quae  opitulatio  per  in¬ 
numeros  modos,  sive  occultos,  sive  manife¬ 
stos  omnibus  adhibetur,  et  quod  a  multis 
refutatur,  ipsorum  est  nequitiae  :  Quod  au¬ 
tem  a  multis  suscipitur,  et  gratiae  est  divinae, 
et  voluntatis  humanae  ». 

Vide  etiam  caput  28.  in  quo  toto  probat, 
posse  eos,  qui  per  gratiam  Dei  in  Christum 
credunt,  non  credere,  et  eos,  qui  perseve¬ 
rant,  a  Deo  recedere,  et  tandem  ita  conclu¬ 
dit  :  «  Igitur  sicut  qui  crediderunt,  juvantur 
ut  in  fide  maneant,  sic  et  qui  nondum  cre¬ 
diderunt,  juvantur,  ut  credant.  Et  sicut  illi 
in  sua  habent  potestate,  ut  exeant,  ita  et  isti 
in  sua  habent  potestate,  ne  veniant.  » 

His  testimoniis  sanctorum  Patrum,  conso¬ 
num  est,  quod  Concilium  Arausicanum  ca¬ 
non.  ult.  declarat  liberum  arbitrium  ita  in¬ 
clinatum  et  attenuatum  esse  per  lapsum  pri¬ 
mi  hominis,  ut  nemo  credere  in  Deum,  aut 
diligere  Deum  possit,  nisi  gratia  eum,  et  mi¬ 
sericordia  divina  praeveniat.  Ubi  vides  libe¬ 
rum  arbitrium  in  actione  credendi,  et  dili¬ 
gendi  attenuatum  quidem  esse,  non  tamen 
extinctum;  ac  per  hoc  operari  posse  opera 
pietatis,  si  adjuvetur  a  gratia. 

Idem  decretum  renovat  ac  repetit  Conci¬ 
lium  Valentinum  cap.  6.  quod  Concilium  in 
Gallia,  tempore  Lotharii  celebratum  est. 
Concilium  item  Toletanum  IV.  cap.  35.  sen¬ 
tentiam  eamdem  his  verbis  expressit  :  «  Si¬ 
cut  homo  propria  arbitrii  voluntate  serpenti 
obediens  periit :  sic  vocante  se  gratia  Dei, 
propria  mentis  conversione*  quisque  creden¬ 
do  salvatur  ».  Ubi  notanda  est  comparatio 
libertatis  in  primo  homine  ad  peccandum, 
cum  libertate  filiorum  ejus  ad  conversionem 
et  fidem,  gratia  Dei  pra;veniente.  Id  enim 
comparatio  postulat,  ut  sicut  verum  fuit  li- 
herum  arbitrium,  quo  primus  homo  post 
diabolicam  suasionem  peccavit,  ita  verum 
sit  liberum  arbitrium  quo  posteri  ejus,  post 
vocationem  divinam,  convertuntur  et  cre- 

dunt.  Similia  denique  nostris  temporibus 
sanxit  Synodus  Tridentina  sess.  7.  cap.  5. 
et  can.  4. 

i 

CAPUT  XII. 

Probetur  rationibus  libertas  arbitrii  in 
operibus  pietatis. 

Superest,  ut  eamdem  veritatem  rationibus 
eomprobemus.  Sed  quoniam  e  sedem  ratio¬ 
nes,  quae  allatae  sunt  in  lib.  superiore,  ad 
confirmandum  liberum  arbitrium  in  actione 
morali,  hic  etiam  locum  habent,  satis  erit 
eas  breviter  attingere. 

Primum  igitur,  si  non  esset  homo  liberi 
arbitrii  in  operibus  pietatis,  sequeretur,  non 
peccare  eos,  qui  nolunt  credere  in  Christum, 
aut  nolunt  converti  a  peccatis,  aut  nolunt 
propter  Deum  bona  opera  facere.  Deinde 
sequeretur,  non  esse  laudandos,  nec  ullo 
praemio  dignos  eos,  qui  volunt  credere,  spe¬ 
rare,  diligere,  converti,  propter  Deum  quid¬ 
vis  arduum  et  acerbum  pati.  Tertio,  nullum 
haberent  locum  in  ejusmodi  rebus  praecepta, 
consilia,  cohortationes,  admonitiones,  repre¬ 
hensiones,  exempla,  aliaque  id  genus.  Quar¬ 
to,  tolleretur  e  medio  omnis  diligentia,  atque 
industria  in  fide  et  pietate  augenda  et  exco¬ 
lenda. 

Haec  omnia  esse  vehementer  absurda,  ne 
ipsi  quidem  adversarii  negare  possunt.  Sequi 
autem  certissimum  est,  tum  ex  iis,  quae  libro 
superiore  disputata  sunt,  tum  etiam  quia  non 
alia  de  causa  bruta  animantia  non  peccant, 
nec  laude  aut  praemio  digna  sunt,  nec  prae¬ 
cepta  vel  consilia  illis  dantur,  nec  denique 
diligentia  vel  industria  eis  convenit  ,  nisi 
quia  libero  carent  arbitrio.  Pari  ratione 
nulla  alia  causa  est,  cur  homines  iniis  actio¬ 
nibus,  quae  ad  finem  ultimum  pertinent,  qua¬ 
les  sunt  velle  bonum,  et  fugere  malum,  in 
genere,  neque  peccare,  neque  bene  mereri 
possint,  neque  praeceptis,  aut  consiliis  egeant, 
nec  diligentiam  aut  industriam  ullam  adhi¬ 
bere  teneantur,  nisi  quoniam  libertas  arbi¬ 
trii  non  est  circa  finem,  ut  tertio  libro  de¬ 
monstratum  est. 

Denique,  cur  homines  vulgo  non  peccant, 
quia  non  prophetant,  aut  linguis  non  loquun¬ 
tur,  aut  miracula  non  faciunt?  cur  nemo 
praemium  meretur,  quia  prophetat,  aut  lin¬ 


guis  loquitur,  aut  miracula  facit?  cur  nemo 
praeceptis,  consiliis,  hortationibus  incitat  pas- 
sim  homines  ad  prophetandum,  ad  loquen¬ 
dum  linguis,  ad  miracula  facienda?  Cur  ne¬ 
mo  diligentiam,  industriamve  suam  in  eo  po¬ 
nit,  ut  in  his  actionibus  excellat?  nisi  quoniam 
non  sunt  haec,  in  potestate  liberi  arbitrii, 
quamvis  ab  hominibus,  ut  instrumentis  Dei, 
per  rationem  et  voluntatem,  per  linguam  et 
manus  exerceantur? 

Cum  igitur  adversarii  velint,  hon  minus 
nos  ex  necessitate  operari  in  iis,  quae  ad  con¬ 
versionem,  fidem  et  pietatem  pertinent,  quam 
ex  necessitate  determinati  sumus  ad  bonum 
sectandum,  et  malum  fugiendum,  et  non 
magis  nos  liberos  faciant  in  iis,  quae  per¬ 
tinent  ad  conversionem,  fidem  et  pietatem, 
quam  ad  dona  prophetiae,  linguarum,  et  mi¬ 
raculorum,  expediant,  si  possunt,  cur  peccata 
et  bona  merata,  praecepta  et  consilia,  diligen¬ 
tiam  et  industriam  in  conversione,  fide,  pie¬ 
tate,  locum  habere  consentiant. 

CAPUT  XIII. 

Diluuntur  objectiones  adversariorum , 
depromptae  ex  divinis  litteris. 

Multa  proferunt  adversarii  testimonia  di¬ 
vinae,  Scripturae,  quae  nos  ordine  diluemus. 

Primo  loco  proferunt  illud  Ezech.  xxxvr 
Auferam  a  vobis  cor  lapideum,  et  dabo  vobis 
cor  carneum ,  spiritum  meum  ponam  in  medio 
vestri ,  et  faciam ,  ut  in  praeceptis  meis  ambu¬ 
letis  (1).  Observant  cor  lapideum,  ideo  no¬ 
minari  malam  hominis  voluntatem,  quoniam 
sicut  in  lapide  nulla  est  cooperatio,  si  debeat 
verti  in  carnem,  sic  etiam  nulla  est  coope¬ 
ratio  voluntatis  humanae,  in  sua  mutatione, 
de  mala  in  bonam,  et  ideo  non  dixisse  Deum, 
faciam,  ut  in  praeceptis  meis  ambulare  pos¬ 
sitis,  sed  faciam,  ut  ambuletis.  Qui  enim  cor 
carneum  habent,  illi  soli  ambulant  in  prae¬ 
ceptis,  qui  habent  lapideum ,  non  ambu¬ 
lant. 

Respondeo  :  liberum  arbitrium  non  est  cor 
lapideum,  neque  carneum,  sed  vis  quaedam 
media  et  naturalis,  quae  formam  lapidis,  id 
est,  peccati  duritiem  et  formam  carnis,  id 
est,  gratiae  teneritudinem  recipere  potest. 
Sic  loquitur  S.  Augustinus  in  lib.  de  Spiritu 
et  littera  cap.  33.  ubi  dicit,  liberum  arbitrium 


(I)  Ezech.  XXXVI,  26. 


132 


LIBER  VI. 


et  naturaliter  attributum  creaturae  rationali, 
osse  vim  illam  mediam,  quae  intendi  ad  fi¬ 
dem,  ei  inclinari  ad  infidelitatem  potest.  Et 
lib.  ii.  de  peccat,  merit.  et  remissis,  cap.  18. 
<i  Voluntatis  arbitrium,  inquit,  huc  atque 
illuc  liberum  flectitur,  atque  in  eis  naturali¬ 
bus  bonis  est,  quibus  et  male  uti  malus  pot¬ 
est.  »  Haec  autem  vis  media  et  naturalis, 
quando  per  peccatum  talis  est,  ut  dicatur  cor 
lapideum,  non  habet  ex  se  potestatem,  qua 
se  convertat  ad  Deum,  et  fiat  carneum,  sed 
eam  recipit  per  gratiam  Dei  praevenientem. 
Liberum  enim  arbitrium  per  gratiam  Dei 
praevenientem  excitatum  et  praeparatum  , 
potest  per  vires,  quas  a  Deo  recipit,  coope¬ 
rari  ad  suam  ipsius  conversionem. 

Neque  obstat  similitudo  lapidis ;  non  enim 
similitudines  convenire  debent  in  omnibus. 
In  eo  tantum  similitudo  locum  habet,  quod 
sicut  lapis  ex  se  non  habet,  ut  cooperetur,' 
si  forte  convertatur  in  carnem,  sic  etiam  li¬ 
berum  arbitrium  ex  se  non  habet,  ut  coope¬ 
ratur  ad  suam  ipsius  conversionem  ;  potest 
tamen  a  Deo  recipere  potestatem  operandi 
per  gratiam  prievenientem,  quod  non  potest 
lapis.  Atque  ad  hanc  dissimilitudinem,  sive 
disparitatem,  forte  significandam,  idem  Pro¬ 
pheta  Ezechiel  cap.  xvm.  dicit :  Facite  vobis 
cor  novum  et  spiritum  novum  (1).  Neque  pos¬ 
sunt  Kemnitius  et  Calvinus  hanc  disparitatem 
negare,  cum  ipsi  fateantur,  non  excludi  in 
conversione  peccatoris  actionem  voluntatis 
humanae,  qui  tamen  lapidi  non  concederent 
similem  actionem,  si  vere  in  carnem  conver¬ 
tendus  esset. 

Quod  autem  Deus  dicit  :  Faciam ,  ut  in 
praeceptis  meis  ambuletis ,  nihil  conet  arbitrii 
libertati.  Nam  qui  habet  cor  carneum, Tlum 
tale  cor  habet,  id  est,  charitate  imbutum, 
non  potest  non  ambulare  in  praeceptis  Do¬ 
mini,  quia  charitas  non  est  otiosa,  et  pleni¬ 
tudo  legis  estdilectio  :  potest  tamen  absolute 
ambulare  et  non  ambulare  in  praeceptis  Do¬ 
mini,  quia  potest  retinere,  vel  abjicere  cha- 
ritatem,  id  est,  manere  carneum,  vel  in  la¬ 
pideum  commutari. 

Ex  qua  solutione  detegitur  deceptio,  vel 
fraus  Kemnitii.  Scribit  enim,  Catholicos  in  ea 
sententia  esse,  ut  liberum  arbitrium  per  gra¬ 
tiam  excitatum,  exerat  vires,  quas  habebat 
etiam  antequam  excitaretur ,  et  per  illas 
suas  vires  vocationi  divinai  consentiat;  ita 
ut  gratia  praeveniens,  non  tribuat  vires  libero 


arbitrio,  sed  quasi  sopitas  excitet.  At  non 
hoc  sentiunt  Catholici,  sed  agnoscunt  quidem 
liberum  arbitrium  in  homine,  etiam  ante¬ 
quam  eum  gratia  divina  praeveniat,  quia  li¬ 
berum  arbitrium  est  res  naturalis,  quae  per 
peccatum  non  amittitur,  sed  tamen  non  di¬ 
cunt,  nec  sentiunt,  liberum  arbitrium  habere 
ex  se  potentiam  ullam,  faltem  proximam  ad 
actus  pietatis,  sed  eam  accipere  a  Deo  per 
gratiam  praevenientem. 

Secundo  ioco  proferunt  illud  Psalm.L.  Cor 
mundum  crea  in  me  Deus ,  et  spiritum  rectum 
innova  in  visceribus  meis  (2).  Videtur  enim 
his  verbis  significari,  nihil  omnino  cooperari 
gratiae  Dei  in  se  operandi,  quo  modo  non 
cooperatur  ad  suam  creationem  id,  quod  re¬ 
cens  creatur. 

Respondeo  :  facilis  est  solutio.  Non  enim 
cordis  substantia  in  justificatione  creatur,  sed 
mundities  ipsa  efficitur,  quae  per  peccatum 
perierat  :  nihilque  aliud  est,  cor  mundum 
creari,  nisi  cor  ipsum  mundari,  atque  pur¬ 
gari.  Quare  non  est  absurdum,  si  substantia 
ipsa  cordis  spiritualis,  accepto  semine  divinae 
gratiae,  cooperetur  ad  fructum  conversionis 
suae,  et  pietatis  opera  germinanda. 

Tertio,  proferunt  illud  Psal.  lxlix.  Ipse 
fecit  nos,  et  non  ipsi  nos.  Videtur  enim  Pro¬ 
pheta  loqui,  de  regeneratione  potius,  quam 
de  prima  creatione,  cum  paulo  post  subjun¬ 
gat  :  Populus  ejus,  'et  oves  pascuae  ejus. 

Respondeo  :  ad  litteram  loquitur  David  de 
prima  creatione,  ut  ipse  etiam  S.  Augustinus 
exponit  in  commentar,  quod  beneficium  non 
minus  pertinet  ad  sanctos,  quam  ad  impios, 
et  ideo  Propheta  sanctos  hortatur,  ut  pro 
hoc  beneficio  gratias  agant,  dicens  :  Populus 
ejus,  et  oves  pascuae  ejus,  introite  portas  ejus, 
in  confessione,  etc. 

Sed  et  illud  piaetorea  libenter  agnoscimus 
de  justificatione  dici  posse  :  Ipse  fecit  nos,  et 
non  ipsi  nos.  Deus  enim  est,  qui  justificat,  et 
qui  regenerat  in  spem  vivam,  et  nos  ejus 
factura  sumus  creati  in  Christo  Jesu,  in  ope¬ 
ribus  bonis,  ut  Scripturai  loquuntur.  Caute¬ 
rum,  sicut  respiciendo  terminum  justifica¬ 
tionis,  id  est,  habitum  charitatis  infusum, 
ipse  facit  nos,  et  non  ipsi  nos,  quoniam  solus 
ipse  habitum  charitatis  infundit,  ita  respi¬ 
ciendo  dispositionem  ad  justificationem,  ipsi 
nos,  Deo  adjuvante,  facimus,  quod  expressit 
Ezechiel  cap.  xvm.  cum  ait  :  Ipse  animam 
suam  vivificabit. 


(f)  Ezecli.  XVIII,  31.  —  (2)  Psal.  L,  12.  -  (})  Psal.  XCIX  3. 

Quarto,  proferunt  illud  Joan.  vi  :  Omnis 
qui  audivit  a  Patre  et  didicit ,  venit  ad  me  (1). 
Hinc  enim  sequitur,  non  esse  liberum  homini 
gratiam  recipere,  vel  rejicere.  Alioqui  fieri 
posset,  ut  aliquis  audiret  et  non  veniret. 

Respondeo  :  omnis  qui  audivit,  et  ita  au¬ 
divit,  ut  disceret,  sine  dubio  venit,  quia  di¬ 
scere  est  persuaderi  et  credere.  Qui  autem 
persuasus  est,  non  potest  non  venire,  in 
sensu  composito,  tamen  absolute  potest  non 
venire,  quia  potest  audire,  et  non  discere, 
nec  persuaderi.  Nec  enim  frustra  clamat 
Propheta  in  Psalm.  lxuv  :  Hodie  si  vocem  ejus 
audieritis ,  nolite  obdurare  corda  vestra  (-2). 

Quinto,  proferunt  illud II  ad  Corinth.  m  : 
Non  sumus  sufficientes  cogitare  aliquid  ex 
nobis  (3).  Nulla  igitur  virtus  liberi  arbitrii 
manet  in  nobis,  qua;  juvante  Deo  perficiatur. 

Respondeo  :  hic  locus  maxime  nobis  favet, 
non  enim  negat  Apostolus,  nos  sufficientes 
esse,  sed  negat,  nos  esse  sufficientes  ex  nobis, 
continuo  enim  addit  :  Sed  sufficientia  nostra 
ex  Deo  est.  Itaque  sufficimus  aliquid  cogitare, 
inimo  etiam  velle,  et  facere ;  sed  posteaquam 
vires  a  Deo  accepimus,  et  nisi  liberi  essemus 
arbitrii,  non  recte  diceremur  non  sufficere 
ex  nobis,  sicut  non  recte  diceret  aliquis,  ju¬ 
mentum,  aut  lapidem  non  sufficere  ex  se 
aliquid  cogitare  de  Deo. 

Sexto,  proferunt  illud  I  ad  Corinth.  mi  : 
Qui  operatur  omnia  in  omnibus  (i). 

Respondeo  :  sed  non  nisi  cooperantibus 
nobis  salutem  nostram  operatur.  Alioqui 
frustra  dixisset  Dominus  Joan.  vi.  Operamini 
non  cibum,  qui  perit,  etc.  (5). 

Septimo,  proferunt  illud  ad  Philipp.  2  : 
Qui  operatur  velle  et  perficere  pro  bona  volun¬ 
tate  (6).  At  operari  ipsum  velle,  non  est  ju¬ 
vare,  ut  possumus  velle,  sed  est  simpliciter 
facere  ut  velimus. 

Respondeo  :  cum  Deus  operatur  in  nobis 
velle,  non  juvat  solum,  ut  possimus  velle, 
sed  excitat  et  juvat,  ut  re  ipsa  velimus.  Pro¬ 
inde  non  facit  hoc  sine  nobis,  alioqui  non  di¬ 
ceret  ibidem  Apostolus  :  Cum  timore  et  tre¬ 
more  salutem  vestram  operamini,  sed  diceret, 
nihil  est,  quod  vos  operemini,  nam  solus 
Deus  operatur  in  vobis  velle  et  perficere. 

Octavo,  proferunt  illud  l  Joan.  m  :  Qui 
natus  est  ex  Deo,  non  potest  peccare ,  quia  se¬ 
men  Dei  manet  ineo( 7).«  Citra  controversiam 
(inquit  Calvinus)  elicitur  ex  verbis  Joannis 

(l)  Joan.  VI,  43. 

27.  -(6)  Pliil.  11,13. 


sic  efficaciter  gubernari  divinitus  piorum 
corda,  ut  inflexibili  affectu  sequantur.  » 

Respondeo  :  nomine  seminis  non  intclligit 
S.  Joannes  gratiae  auxilium,  quod  hominem 
determinet  ex  nccessitaie  ad  operandum,  ut 
Calvinus  sentire  videtur,  sed  gratiam  chari- 
tatis  infusae,  ut  cognosci  potest  ex  Hieronymo 
in  lib.  ii.  adversus  Jovinianum,  et  ex  Augu¬ 
stino  tract.  5.  in  epist.  Joannis.  Quod  etiam 
manifeste  colligitur  ex  verbis  ipsius  Joannis. 
Non  enim  dicit,  peccatorem  non  posse  non 
converti,  aut  non  credere,  quia  semen  Dei 
manet  in  eo  :  sed  non  posse  peccare  eum, 
qui  jam  ex  Deo  natus  est,  id  est,  hominem 
justum,  quia  semen  Dei  manet  in  eo.  Itaque 
vocat  semen  Dei  ipsam  nativitatem  ex  Deo, 
sive  id,  per  quod  homo  est  natus  ex  Deo,  et 
.est  filius  Dei,  quae  est  ipsa  charitas  infusa 
in  cordibus  nostris,  per  Spiritum  sanctum, 
qui  datus  est  nobis.  Porro  qui  habet  chari- 
tatem  (ut  saepe  jam  diximus)  neque  peccat, 
videlicet  lcthalitcr,  neque  peccare  potest, 
dum  manet  in  eo  charitas,  sed  absolute  cha 
ritatem  amittere,  immo  etiam  abjicere  potest 
et  peccare. 

Nono,  proferunt  testimonia  ex  cap.  2.  et 
3.  ad  Ephes.  et  ex  cap.  3.  Joannis,  ubi  pec¬ 
catores  dicuntur  mortui  et  sepulti,  nec  nisi 
per  Christi  gratiam  revocantur  ad  vitam. 
Certe  enim  mortui  homines,  et  sepulti,  nec 
cooperantur  Deo,  si  forte  velit  eos  ad  vitam 
revocare,  neque  liberum  est  eis  in  morte 
permanere,  aut  a  morte  resurgere. 

Respondeo  :  hoc  argnmentum  recte  probat 
(ut  nos  supra  ostendimus)  peccatorem,  quia 
mortuus  est,  non  posse  ex  se,  aut  suis  viribus 
vitam  recuperare,  aut  ullo  modo  ad  vitam 
recuperandam  se  praeparare.  Sed  non  pro¬ 
bat,  non  posse  eumclem  peccatorem  per  gra¬ 
tiam  praevenientem  excitatum  et  adjutum 
Deo,  se  ad  vitam  revocanti,  cooperari.  Id 
enim  non  facit  ut  mortuus,  sed  ut  vitalem 
virtutem  a  Deo  habens. 

Adde  quod  (utsupra  diximus)  similitudines 
non  in  omnibus  conveniunt.  Quare  tametsi 
cadavera  proprie  dicta,  quoniam  omnibus 
modis  mortua  sunt,  nec  ullum  vitae  genus  re¬ 
tinent,  nullo  modo  cooperentur  ad  suam 
excitationem  :  tamen  qui  sunt  mortui  in 
peccatis,  quoniam  vivunt  vita  natura;,  licet 
non  vivant  vita  gratia;,  poterunt  non  utmor- 
tui,  sed  ut  vivi  uno  genere  vita;  cooperari  ad 


•—(2)  Psal.  XC1V,  4.  —  (3)  11  Corin.  III,  5,  —  (4)  1  Corin.  XU,  0.  —  (5;  Joan.  VI 

suam  vivificationem,  secundum  alterum  ge¬ 
nus  vitee,  si  virtutem  cooperandi  a  Deo  rece¬ 
perint. 

CAPUT  XIV. 

Diluuntur  objectiones  ex  testimoniis 
S.  A  ugustini. 

i 

Ad  argumenta  ex  divinis  litteris  addunt 
adversarii  non  pauca  testimonia  ex  libris 
sancti  Augustini. 

Primum  testimonium  ex  lib.  ii.  de  peccat, 
merit.  etremiss.  cap  18:  «Laborant,  inquit, 
homines,  invenire  in  nostra  potestate,  quid 
boni  sit  nostrum,  quod  nobis  non  sit  ex  Deo, 
et  quomodo  inveniri  possit,  ignoro.  » 

Respondeo  :  loquitur  S.  Augustinus  ad¬ 
versus  eos,  qui  docebant,  homidem  habere 
ex  Pe,  id  est,  sine  ulla  praeveniente  (gratia, 
initium  fidei,  aut  dilectionis  Dei,  id  est, 
piam  aliquam  voluntatem ,  et  rectissime 
docet,  nihil  omnino  boni  esse  in  nostra  vo¬ 
luntate,  quod  nobis  non  sit  ex  Deo.  Sed  nihil 
id  facit  contra  liberum  arbitrium.  Tametsi 
enim  non  possit  liberum  arbitrium  ex  se  solo 
cooperari  Deo  ;  potest  tamen  ex  dono  gratiae 
praevenientis. 

Secundo,  proferunt  illud  ex  lib.  de  gratia 
Christi  cap.  14  :  «  Arbitrium  sic  adjuvatur, 
ut  non  solum  quid  faciendum  sit  sciat,  sed 
quod  scierit ,  etiam  faciat.  Ac  per  hoc  , 
quando  Deus  docet  non  per  legis  litteram, 
sed  per  Spiritus  gratiam  ita  docet,  ut  quod 
quisque  didicerit,  non  tantum  cognoscendo 
videat,  sed  etiam  volendo  appetat,  agendo- 
que  perficiat. 

Respondeo  :  Nihil  hoc  loco  dicitur  contra 
sententiam  nostram,  siquidem  omnia  ista 
libentissime  confitemur  :  et  ex  iis  liberum 
arbitrium  comprobamus.  Si  enim  a  adjuva¬ 
tur  arbitrium,  tum  in  6ognoscendo  et  scien¬ 
dorum  in  volendo  et  agendo,  certe  adest,  et 
manet,  et  operatur.  Non  enim  adjuvatur 
quod  non  est,  aut  non  operatur. 

Tertium  testimonium  ex  lib.  de  bono  per¬ 
severant.  cap.  13.  «  Hoc  nobis  expedit  et 
credere  et  dicere,  hoc  est  pium,  hoc  verum, 
ut  sit  humilis,  et  submissa  confessio,  et  detur 
totum  Deo  » . 

Respondeo  :  et  hoc  quoque  nihil  facit  ad 
rem.  Nos  enim  non  ponimus  in  homine  ini¬ 
tium  bonae  voluutatis  ex  libero  arbitrio,  et 
perfectionem  ex  Deo,  neque  partimur  opera 
cum  Deo,  et  priores  partes  accipimus  nobis, 


posteriores  damus  Deo  ,  ut  faciebant  illi, 
quos  in  eo  libro,  et  praecedente,  S.  Augusti¬ 
nus  reprehendit,  sed  damus  totum  Deo,  no¬ 
bis  autem  nihil  omnino,  quod  non  sit  ex  Deo. 

Quartum  testimonium  ex  lib.  de  corrept. 
et  gratia  cap.  xn  :  «  Provisum  -est,  inquit, 
ut  voluntas  humana  indeclinabiliteretinsepa- 
rabiliter,  etc.  »  Et  cap.  14  :  «  Volenti  salvum 
facere  nullum  hominum  resistit  arbitrium. 
Sic  enim  velle  aut  nolle,  in  volentis  aut  no¬ 
lentis  est  potestate ,  ut  divinam  voluntatem 
non  impediat,  nec  superet  potestatem  ».  Et 
infra  :  «  Non  est  dubitandum,  voluntati  Dei, 
voluntates  humanas  resistere  non  posse  ». 

Respondeo  :  haec  loca  manifestant  gratiam 
efficacem,  quse  datur  electis,  et  infallibili - 
tatem  adjunctam  habet,  non  necessitatem. 
Nam  quos  Deus  praedestinavit,  hos  vocavit; 
et  quos  vocavit,  hos  justificavit;  et  quos  ju¬ 
stificavit,  hos  magnifieavit,  ad  Rom.  8.  et 
sicut  qui  sunt  praedestinati  omnes  infallibi- 
liter  vocantur ;  ita  qui  sunt  vocati,  secun¬ 
dum  propositum  videlicet,  nam  de  hac  voca¬ 
tione  loquitur  sine  dubio  Paulus,  omnes  ju¬ 
stificantur,  proinde  vocatio  illa  efficax  est,  et 
numquam  rejicitur,  quoniam  alioqui  falli 
posset  praedestinatio.  Et  eodem  modo  qui 
sunt  justificati,  secundum  propositum,  om¬ 
nes  infallibiliter  perseverant  et  glorificantur, 
ne  forte  incerta  reddatur  electio. 

Habet  igitur  gratia  efficax,  ut  etiam  prae¬ 
destinatio,  cujus  pi-aedestinationis  gratia  illa 
est  effectus,  infallibilem  certitudinem  :  et 
hoc  significant  testimonia  illa  S.  Augustini  : 
non  tamen  habet  necessitatem,  nisi  ex  hypo- 
thesi,  ac  per  hoc  non  impedit  arbitrii  liber¬ 
tatem.  Nam  ut  explicuimus  in  lib.  i.  cap.  12. 
gratia  efficax  dicitur  illa,  qua  Deus  ita  vocat 
hominem,  ut  videt  congruere  illi,  ut  voca¬ 
tionem  non  respuat.  Quare  non  magis  indu¬ 
cit  necessitatem,  aut  impedit  libertatem  gra¬ 
tia  efficax,  quam  praescientia;  de  qua  co¬ 
piose  disseruimus  in  lib  iv. 

Atque  hinc  est,  quod  S.  Augustinus  ut 
plurimum,  cum  loquitur  de  gratia  efficaci, 
non  dicit,  eam  non  posse  respui,  sed  de  facto 
non  respui.  Si  quando  tamen  dicit,  non  posse 
respui,  intelligcndum  est  de  hypothesi,  non 
absolute,  ut  sensus  sit,  non  posse  fieri,  ut  is 
Deum  vocantem  non  sequatur,  quem  Deus 
vocavit  eo  modo,  quo  praevidit  eum  ser¬ 
turum  :  tamen  absolute  posse  non  sequi.  Sed 
tunc  Deus  non  eum  praevidisset,  secutmrum, 
et  alio  modo  eum  vocassct,  quo  secutnrum 
praevi  disset.  Et  quoniam  Deus  praevidet  eos, 

quos  vocat  secundum  propositum,  libere  se¬ 
cuturos,  sicut  non  potest  fieri,  ex  hypothesi 
ut  non  sequantur,  ita  non  potest  fieri  ut  non 
libere.  In  neutro  enim  falli  potest  providenti 
Dei,. neque  in  eo,  quod  videt  aliquem  secu¬ 
turum,  neque  in  eo,  quod  videt  libere  se¬ 
cuturum. 

Quintum  testimonium  ex  lib.  de  grat.  et 
liber,  arb.  cap.  17  :  «  Ut  velimus,  inquit, 
sine  nobis  operatur :  cum  autem  volumus, 
et  sic  volumus  ut  operemur,  nobiscum  coo¬ 
peratur».  Hic  triumphant  adversarii,  quasi 
deprehenderint  nos  in  manifesto  errore,  quod 
dicamus,  nos  cooperari  Deo  in  ipsa  prima 
conversione,  et  ad  actum  volendi  non  solum 
excitari,  sed  etiam  adjuvari,  cum  Augusti¬ 
nus  perspicue  dicat,  ut  velimus,  Deum  ope¬ 
rari  sine  nobis,  et  proinde  in  hoc  nos  non 
juvari,  simpliciter  hoc  a  Deo  in  nobis  fieri. 

Nec  desunt  alia  loca,  quse  pro  adversariis 
facere  videantur,  ut  illud  in  Enchir.  cap. 
32.  «  Totum  Deo  dandum  est,  qui  hominis 
voluntatem  bonam,  et  praeparat  adjuvan¬ 
dam,  et  adjuvat  praeparatam.  Praecedit  enim 
bona  voluntas  hominis  multa  Dei  dona,  sed 
non  omnia,  quae  autem  non  praecedit  ipsa, 
in  eis  est  et  ipsa  » . 

Respondeo  :  hoc  argumentum  vehementer 
nos  terrere  potuisset,  si  obliti  essemus,  quam 
frequenter  supra  dicentemAugustinum  audi¬ 
verimus,  quod  nos  ad  Deum  converti,  nisi 
ipso  excitante  et  adjuvante,  non  possumus.  Et 
velle  suum,  esse  voluit  et  nostrum,  suum  vo¬ 
cando,  nostrumsequendo.  Et,  in  opere  creden¬ 
di,  cum  incipimus  velle  credere,  nos  operari 
opera  Christi,  etcooperari  Deo  etc.  Vide  loca 
notata  cap.  11  in  hoc  eodem  lib.  Sed  praeter¬ 
ea  totum  hoc  argumentum  solutum  est  in  i. 
lib.  hujus  tract.  de  grat.  et  lib.  arb.  cap.  1-4. 

Summa  autem  solutionis  haec  est,  Deum 
operari  in  nobis,  sine  nobis,  ut  ve  imus,  uno 
quodam  genere  causae,  nimirum  moralis, 
non  autem  omni  genere  causae.  Nam  efficit 
in  nobis  Deus,  ut  velimus  interna  inspiratione 
et  suasione,  quo  modo  nos  non  operamur, 
ut  velimus,  non  enim  nos  ipsi  nobis  persua¬ 
demus;  si  enim  id  faceremus,  jam  vellemus. 
Sed  quamvis  Deus  sine  nostro  praevio  conatu 
nos  moveat  ad  volendum,  non  tamen  efficit 
ipsum  velle,  sine  nobis  cooperantibus  con¬ 
sentiende.  Et  ideo  non  ait  Augustinus,  velle 
facit  sine  nobis ;  Sed,  ut  velimus,  sine  nobis. 
Eodem  modo  voluntatem  bonam  praeparat 
adjuvandam,  et  adjuvat  praeparatam,  quia 
illo  genere  causae,  quae  facit  ut  velimus,  sine 


135 

nobis  facientibus  ut  velimus,  praeparat  volun¬ 
tatem  nobis  non  praeparantibus  eamdem  si¬ 
mili  excitatione  et  suasione,  et  ideo  in  hac 
re  non  juvamur,  cum  sine  nobis  fiat.  Sed 
tamen  adio  genere  causae  nos  praeparamus 
voluntatem,  adjuvante  Deo,  cum  vocationi 
divinae  consentimus  :  «  Homo,  inquit  Augu¬ 
stinus  lib.  ii.  ad  Bonifac.  cap.  8.  praeparat 
cor,  non  tamen  sine  adjutorio  Dei,  qui  tan¬ 
git  cor  ».  Haec  ille  ». 

Quid  si  nunc  ostendamus,  hunc  locum,  de 
quo  tantopere  triumphare  videntur  adver¬ 
sarii,  adversus  ipsos  pugnare  gravissime? 
nam  S.  Augustinus  posteaquam  dixerat : 

«  Ut  velimus,  sine  uobis  operatur,  subjun¬ 
xit  :  Cum  autem  volumus,  et  sic  volumus, 
ut  operemur,  nobiscum  cooperatur.  Quaero 
ab  adversariis,  quid  sit  nobiscum  coopera¬ 
tur?  »  Nam  si  nobiscum  Deus  cooperatur, 
certe  et  nos  operamur.  Non  autem  dicimur 
operari,  Deoque  cooperari,  quia  produci¬ 
mus  actum  illum,  ut  instrumenta  naturalia, 
ab  alio  mota,  quoniam  hoc  modo  operamur 
etiam  ipsum  velle,  Calvino  etKemnitio  testi¬ 
bus,  cum  tamen  ipsi  idem  negent,  nos  coo¬ 
perari  Deo  in  actu  volendi. 

Igitur  fateri  debent  ex  mente  Augustini, 
nos  operari  opera  externa,  et  in  eis  coope¬ 
rari  Deo,  non  tantum  producendo  actum, 
sed  etiam  libere  producendo,  ut  vere  dica¬ 
mur  cooperari  Deo,  et  ab  illo  adjuvari.  At 
non  potest  intelligi.  quemadmodum  sit  li¬ 
bera  actio  externa,  si  non  fuit  libera  electio, 
sive  voluntas  interna.  Actiones  enim  externa! 
non  habent  libertatem,  nisi  in  sua  causa. 
Necessario  enim  sequuntur  electionem  vo¬ 
luntatis,  et  imperium  rationis.  Non  dat  li¬ 
bere  eleemosynam,  nisi  qui  libere  voluit 
dare  ;  neque  libere  orat,  aut  jejunat,  nisi 
qui  libere  elegit  orare  et  jejunare.  Quare  ex 
eo,  quod  admittere  coguntur,  nos  libere  ope¬ 
rari  opera  pietatis  externa  coguntur  etiam, 
velint  nolint,  admittere  liberum  arbitrium  in 
ipso  actu  voluntatis  interno. 

Aliud  testimonium  profert  Calvinus  ex  lib. 
de  corrept.  et  grat.  cap.  11.  ubi  dicit,  Augu- 
stin.  affirmare,  Adamum  habuisse  gratiam, 
per  quam  posset  non  peccare,  nos  habere 
multo  majorem,  per  quam  fit,  ut  non  possi¬ 
mus  peccare.  Sed  jaminpraefat.  ostendimus, 
hoc  non  argumentum,  sed  impudentissimum 
esse  mendacium.  Non  enim  dicit  Augustin. 
nos  non  posse  peccare,  sed  in  futura  vita  eam 
libertatem  sanctos  habituros,  ut  non  possint 
peccare.  Yidc  qua!  diximus  in  pradatione. 

CAPUT  XV. 

Compendium  disputationis  de  cooperatione 

(jratise  et  liberi  arbitrii ,  aliquot  sententiis 

comprehensum. 

Ad  extremum  totius  disputationis  opera? 
pretium  esse  duxi,  si  per  modum  compendii 
sententiis  aliquot  comprehenderem,  quid  de 
cooperatione  gratia?  et  liberi  .arbitrii  sen¬ 
tiam,  adjuncta  simul  auctoritate,  non  solum 
Concilii,  aut  veteris  alicujus  patris,  sed  etiam 
Joannis  Dricdonis,  et  Ruardi  Tapperi,  qui 
hac  nostra  a?tate  totam  hanc  materiam  dili¬ 
gentissime  pertractarunt,  ut  habeat  lector, 
ubi  plura  legere  possit,  si  velit. 

Septem  quasi  tempora  hominis  per  Spi¬ 
ritum  'reiiascentis,  his  nostris  sententiis  con¬ 
cludemus.  Primum  dici  potest,  cum  omni 
gratia  Dei  caret,  et  in  tenebris  peccati,  vel 
morte  jacet.  Secundum  cum  a  Deo,  per  in¬ 
ternam  vocationem  excitatur.  Tertium,  cum 
vocationi  acquiescens,  eligit  poenitentiam. 
Quartum,  cum  incipit  opera  poenitentiae  ta¬ 
cere,  orare,  jejunare,  flere,  eleemosynas 
dare.  Quintum,  cum  illi  per  actionem  poeni¬ 
tentia?  disposito,  gratia  justificationis  infun¬ 
ditur.  Sextum,  cum  justificatus,  opera  justi¬ 
tia  facere  statuit.  Septimum,  cum  ipsa  opera 
faciens  viam  mandatorum  magna  alacritate 
percurrit. 

Prima  sententia  :  «  Homo  ante  omnem 
gratiam  liberum  habet  arbitrium,  non  solum 
ad  opera  naturalia,  et  moralia,  sed  etiam  ad 
opera  pietatis,  et  supernaturalia  ».  Docet 
hoc  S.  Augustinus  in  lib.  de  spir.  et  litter. 
cap.  33-.  ubi  dicit,  liberum  arbitrium  esse 
vim  naturalem  et  mediam,  qua?  ad  fidem,  et 
infidelitatem  inclinari  potest.  Vide  Driedo- 
nem  in  lib.  de  concordia  liberi  arbitrii,  et 
pra?destinationis  cap.  3.  et  Tapperum  in 
explicatione  art.  7 . 

Idem  etiam  probatur  ratione.  Nam  libe¬ 
rum  arbitrium  non  potest  dari,  nec  tolli  per 
gratiam,  neque  per  peccatum.  Manet  igitur 
ante  gratiam,  et  post  peccatum.  Non  dari 
per  gratiam,  certum  est,  quia  libero  arbitrio 
.possumus  bene  et  male  uti,  et  non  nisi  per 
ipsum  peccamus,  quando  peccamus,"  ut  S. 
Augustinus  docet  lib.  ii.  de  peccator,  iner. 
et  remiss.  cap.  18.  ut  gratia?  donis  nemo 


potest  male  uti.  Neque  per  gratiam  ullus' 
peccat.  Nec  minus  certum  est,  non  dari  li¬ 
berum  arbitrium  per  peccatum,  quoniam 
nemo  potest  bene  uti  peccato,  libero  autem 
arbitrio  (ut  dictum  est)  bene  et  male  utimur. 
Non  tolli  per  gratiam,  extra  controversiam 
est,  quoniam  gratia  perficit,  non  destruit 
naturam.  Non  tolli  etiam  per  peccatum,  in¬ 
de  constat,  quod  peccatum  la?dero  potuit  na¬ 
turalia  bona,  non  tamen  extinguere,  ut  su¬ 
pra  multis  argumentis  probatum  est. 

Secunda  sententia.  «  Habet  homo  ante 
omnem  gratiam,  potentiam  remotam,  et  im¬ 
perfectam  ad  opera  pietatis  facienda  ».  Do¬ 
cet  hoc  idem  Augustinus  libro  de  pra?dest. 
Sanctorum  cap.  5.  «  Posse  habere  fidem,  et 
charitatem  naturae  est  hominum».  Idem  lib. 
de  gratia  Christi  cap.  50.  citat  Ambrosium 
his  verbis  :  «  Naturalem  possibilitatem,  pec¬ 
cato  esse  vitiatam,  enervem,  infirmamque 
testatur  venerandus  Ambrosius  » .  Vide  Drie- 
donem  loco  notato.  Denique  intclligi  non  pc- 
test,  quomodo  ad  opera  pietatis  active  volun¬ 
tas  humana  concurrat,  si  nou  habeat  ex  se 
potentiam  activam,  saltem  remotam. 

Tertia,  «  Non  habet  homo  ante  omnem 
gratiam  potentiam  proximam  et  perfectam 
ad  opera  pietatis,  et  ideo  nihil  omnino  in  hoc 
genere  ex  se  facere  potest  ».  S.  August.  lib. 
i.  Ilctract.  cap.  22  :  «  In  potestate,  inquit, 
hominis  est,  mutare  in  melius  voluntatem, 
sed  ea  potestas  nulla  est,  nisi  detur  a  Deo; 
de  quo  scriptum  est  :  Dedit  eis  potestatem 
filios  Dei  fieri  ».  Atque  hinc  solvitur  illud 
dilemma  Kcmnitii.  Aut  habet  homo  ex  se 
aliquas  vires,  quamvis  exiles,  aut  nullas  om¬ 
nino.  Si  habet  aliquas,  ergo  potest  aliquid 
sine  Deo,  contra  illud  Joan.  xv  :  Sine  me  ni¬ 
hil  potestis  facere  (1).  Si  nullas,  igitur  ex- 
tinctum  est  liberum  arbitrium,  neque  gra¬ 
tia?  cooperari  potest.  Sed  hoc  dilemna  ex 
dictis  in  hac,  et  superiore  sententia,  plane 
solutum  manet.  Habet  enim  potentiam  re¬ 
motam,  et  vires  imperfectas,  et  ideo  nihil 
per  se  potest,  sed  si  perficiatur  ea  potentia, 
et  vires  addantur,  poterit  multa  pra?stare. 

Dices  :  Quomodo  liberum  est  arbitrium  ad 
utrumlibet  ante  gratiam,  si  bonum  facere 
non  potest?  Respondeo,  liberum  est,  sed 
ejus  libertas  est  quasi  ligata  et  impedita; 
solvitur  autem  et  expeditur,  cum  potentia 
proxima  ad  operandum  per  Dei  gratiam 
pra?venientem  ei  confertur.  Simile  aliquid 

experimur  in  potentia  videndi  :  nam  absente 
specie  sensibili ,  habet  homo  potentiam  et 
libertatem  videndi ;  non  enim  ea  species 
causa  est  libertatis,  aut  potentiae  videndi ; 
tamen  potentia  remota  est,  et  libertas  ligata, 
donec  accepta  specie  potentia  perficiatur,  et 
in  actum  prodire  possit. 

Quarta.  «  Gratia  excitans  interna  neces¬ 
sario  praecedere  debet  hominis  conversio¬ 
nem,  sive  ab  infidelitate  ad  fidem';  sive  a 
peccato  ad  justitiam ,  neque  sufficit  gratia 
adjuvans  ».  Haec  est  contra  quosdam,  qui 
existimant,  sufficere  externam  excitationem 
per  Evangelii  praedicationem,  vel  lectionem, 
cum  auxilio  Dei  concurrente  ad  eliciendum 
actum  conversionis. 

Sed  probatur  nostra  sententia  ex  loco  illo 
Evangelii,  Joan.  vi.  Nemo  potest  venite  ad 
me ,  nisi  Pater  meus  traxerit  eum.  Tractus 
enim  non  est  gratia  adjuvans,  sed  excitans, 
quia  praevenit  nolentem,  ut  faciat  volentem; 
gratia  enim  adjuvans  non  praevenit,  sed  co¬ 
mitatur,  neque  dicitur  trahi,  qui  juvatur,  sed 
qui  impellitur.  Neque  per  hunc  tractum  po¬ 
test  intelligi  praedicatio  externa.  Dominus 
enim  jam  praedicaverat  istis,  quibus  dicebat : 
Nemo  potest  ad  me  venire  etc.  sed  quoniam 
multi  ex  iis  non  convertebantur,  ideo  ad¬ 
junxit  :  Nemo  potest ,  etc.  et  addidit :  Omnis , 
qui  audivit  a  Patre  meo  et  didicit,  venit  ad  me. 

De  hoc  tractu  loquens  Augustinus  in  lib. 
de  praedestin.  Sanet,  cap.  8:  «Valde,  inquit 
remota  est  a  sensibus  carnis  haec  schola,  in 
qua  Pater  auditur,  et  docet,  ut  veniatur  ad 
filigm.  Ibi  est  et  filius,  quia  ipse  est  verbum 
ejus,  per  quod  sic  docet,  nec  agit  hoc  cum 
carnis  aure,  sed  cordis » .  Non  igitur  hic 
tractus  est  praedicatio  externa,  quae  non  est 
remota  a  sensibus  carnis.  Immo  carnis  au 
rem  potissimum  pulsat. 

Idem  probatur  ex  can.  7.  Concilii  Arausi¬ 
cam,  ubi  dicitur,  haeretico  spiritu  falli  eum, 
qui  dicit,  posse  hominem  evangelizanti  prae¬ 
dicationi  consentire,  absque  illuminatione  et 
inspiratione  Spiritus  sancti.  Et  ex  illo  canon. 
44.  Concilii  ejusdem  :  «  Nullus  miser  de 
quantulacumque  miseria  liberatur,  nisi  eum 
misericordia  divina  praeveniat  ».  Jam  autem 
.diximus,  gratiam  adjuvantem  proprie  non 
praevenire,  sed  comitari.  Tunc  enim  solum 
juvamur,  cum  re  ipsa  conversionis  actum 
producimus, 

Sed  hoc  ipsum  clarissime  docuit  Conci¬ 
lium  Tridentinum,  quod  illi  non  spernunt 
sed  explicare  conantur,  contra  quos  in  prae- 

senti  disserimus.  Igitur  Concilium  sess.  G. 
cap.  5.  generatim  loquens  de  conversione 
tam  fidelis,  quam  infidelis,  dicit  exordium 
justificationis  sumi  a  Dei  vocatione,  seu  exci¬ 
tatione,  et  declarat  hanc  excitationem  fieri, 
tangente  Deo  cor  hominis  per  Spiritus  san¬ 
cti  illuminationem,  ubi  aperte  loquitur  de 
excitatione  interna.  Deinde  cap.  6.  de  infide¬ 
libus  dicit  :  «  Disponuntur,  dum  excitati  di¬ 
vina  gratia,  et  adjuti,  etc.  »  Et  cap.  44,  de 
fidelibus  lapsis  :  «  Qui  vero,  inquit,  accepta 
justificationis  gratia  per  peccatum  excide¬ 
runt,  rursus  justificari  poterunt,  cum  exci¬ 
tante  Deo,  per  poenitentia;  Sacramentum, 
merito  Christi,  amissam  gratiam,  recuperare 
procuraverint  ».  Et  can.  3.  «  Si  quis  dixerit, 
sine  praiveniente  Spiritus  sancti  inspiratione, 
atque  ejus  adjutorio,  hominem  credere, 
sperare,  diligere,  poenitere  posse,  sicut  opor¬ 
tet,  ut  ei  justificationis  gratia  conferatur, 
anathema  sit » . 

Nec  puto  ullum  fore  tam  audacem,  ut 
hunc  locum  in  eam  sententiam  detorquere 
conetur,ut  per  praevenientem  Spiritus  sancti 
inspirationem  intelligendam  esse  velit  exter¬ 
nam  praedicationem.  Multo  etiam  minus  pro¬ 
banda  est  illorum  interpretatio,  qui  dicunt. 
Concilium  loqui  de  modo  ordinario,  et  com¬ 
muni  vocationis,  non  de  omni  vocatione. 
Nam  Concilium  non  dicit,  neminem  credere 
aut  poenitere,  sed  neminem  posse  credere 
aut  poenitere,  sine  praeveniente  inspiratione. 

Idem  probari  potest  ex  Patribus.  Nam 
certe  Augustini  verba  clarissima  sunt  in  ii. 
lib.  de  peccat,  mer.  et  remiss.  cap.  48  : 
«  Quod  nos  ad  Deum  convertimus,  nisi  ipso 
excitante  et  adjuvante  non  possumus  » .  Et 
ne  trahatur  excitatio  ad  praedicationem  ex¬ 
ternam,  repetatur  locus  paulo  ante  citatus, 
de  praedestinatione  Sanctor,  cap.  8.  et  cop- 
sulaturtotus  liber  de  gratia  Christi,  sed  prae¬ 
sertim  cap.  7.  et  seq. 

S.  vero  Gregorius,  non  solum  praedicatio¬ 
nem  hominum,  sed  ipsam  Dei  vocem  exter¬ 
nam  non  sufficere  sine  interna  inspiratione 
confirmat  in  lib.  xi.  Moral.  cap.  5.  «  Cain, 
inquit,  divina  voce  admoneri  potuit,  et  mu¬ 
tari  non  potuit,  quia  exigente  culpa  malitiae, 
jam  intus  Deus  cor  reliquerat,  cui  foris  ad 
testimonium  verba  faciebat  ». 

Et  S.  Fulgentius  in  lib.  de  Incarnat.  et 
grat.  Christi,  in  ultimis  verbis  :  «  Frustra? 
inquit,  sermo  divinus  exterioribus  auribus 
sonat,  nisi  Deus  spirituali  munere,  auditum 
hominis  interioris  aperiat  », 

S.  Prosper  in  lib.  contra  Collatorem,  cap. 
28.  reprehendit  Cassianum,  quod  diceret, 
incsse  animae  semina  virtutum,  sed  excitanda 
per  externam  praedicationem.  Ponit  enim 
haec  verba  Cassiani  :  «  Ad  perfectionis  in¬ 
crementum  semina  haec  pervenire  non  pote¬ 
runt,  nisi  opitulatione  divinas  fuerint  exci¬ 
tata».  Et  addit  :  «  Ut  scilicet  opitulatio  Dei 
sit  cohortatio,  atque  doctrina  ;  mens  autem 
quae  virtutum  est  opulenta  seminibus,  utatur 
facultate,  possidet  etc.  » 

Denique  S.  Bernardus,  ut  alios  omittam, 
in  libro  de  grat.  et  liber,  arbit.  :  «  Conatus, 
inquit,  liberi  arbitrii  et  cassi  sunt,  si  non 
adjuventur,  et  nulli,  sinon  excitentur». 

Accedat  postremo  etiam  ratio,  nam  gratia 
adjuvans,  requiritur  ad  exercitium  actus, 
gratia  excitans  ad  specificationem.  Illa  enim 
est  ratio  agendi,  et  quasi  semen  fructus 
futuri,  ut  eam  appellat  sanctus  Prosper 
in  ii.  lib.  de  vocatione  gentium,  cap.  26. 
et  sicut  aqua,  ut  possit  calefacere,  non 
solum  exigit  concursum  divinum,  quo  adju¬ 
vetur,  sed  etiam  ut  prius  in  ipsa  imprimatur 
forma  caloris,  quae  sit  ratio  agendi ;  et  terra, 
ut  possit  germinare,  non  solum  eget  coope¬ 
ratione  Dei,  sed  etiam  conceptione  seminis  : 
sic  et  humana  mens,  ut  pariat  actum  pieta¬ 
tis,  non  auxilio  tantum  eget  cooperationis 
Dei,  sed  etiam  semine  Spiritus  sancti,  quod 
in  gratia  excitante,  ac  praeveniente,  id  est,  in 
illuminatione  cordis  et  boni  desiderii  inspi¬ 
ratione  consistit. 

At  objiciunt  aliqui  :  primo  si  semper  re¬ 
quiritur  excitatio  praeveniens,  quomodo 
aliqui  convertuntur  in  momento?  Secundo, 
si  semper  requiritur  excitatio  praeveniens, 
non  igitur  in  potestate  hominis  erit  conver¬ 
sio.  Non  enim  excitatio  illa  est  in  hominis 
potestate.  Tertio,  fideles,  quamvis  peccato¬ 
res,  fidem  habent,  igitur  per  eam  orare  pos¬ 
sunt,  ac  per  hoc  non  egent  gratia  excitante. 
Quarto,  possumus  nos  addere  testimonium 
S.  Augustini  ex  lib.  de  spiritu  et  littera  cap. 
di.  ubi  sic  loquitur  :  «  Visorum  suasionibus 
agit  Deus,  ut  velimus  et  credamus,  sive  ex¬ 
trinsecus  ,  per  Evangelicas  exhortationes, 
sive  intrinsecus,  ubi  nemp  habet  in  potestate, 
quid  ei  veniat  in  mentem  » . 

Respondeo  ad  primum,  conversionem  fieri 
semper  in  momento,  si  conversio  accipiatur 
pro  actu  voluntatis,  quo  vocationi  Dei  con- 
sentinus  :  sed  si  accipiatur  pro  toto  illo  ope¬ 


re,  quo  vocantem  audimus  et  vocationem 
percipimus,  ac  demum  illi  acquiescimus, 
non  posse  fieri  in  momento,  sed  in  tempore 
brevissimo,  quod  non  inusitate  momentum 
dici  poterit.  Illos  enim  repente  converti  vul¬ 
go  dicere  solemus,  qui  statim  ut  audierin? 
vocem  aliquam  concionatoris,  aut  senten¬ 
tiam  aliquam  legerint,  vitam  mutare  con¬ 
stituunt,  ita  ut  neque  dies,  neque  horae,  sed 
tempus  longe  brevius  inter  vocem  concio¬ 
natoris,  et  conversionem  peccatoris  intersit. 

Ad  secandum  respondeo,  Conversionem 
semper  esse  in  potestate  liberi  arbitrii,  quo¬ 
niam  potest  semper  converti,  quando  volue¬ 
rit.  Id  enim  dicitur  esse  in  potestate  ( ut 
Augustinus  definit  lib.  de  spiritu  et  littera 
cap.  31.  et  lib.  v.  de  Civit.  V  ei  cap.  10)  quod 
adest,  quando  volumus,  et  quando  nolumus 
non  adest.  Quo  sensu  admittit  Augustinus 
ibidem,  fidem  esse  in  potestate  libexd  arbi¬ 
trii,  quia  credit  homo,  si  vult,  et  si  non  vult, 
non  credit.  Ceetermn  ipsum  velle  credere, 
aut  converti,  non  potest  homo  habere,  nisi 
per  gratiam  praevenientem  acceperit,  ut  pos¬ 
sit.  Neque  est  in  potestate  hominis,  ut  Deus 
illum  vocet  atque  excitet;  alioqui  non  dice¬ 
ret  Apostolus  II  ad  Timoth.  ii.  Ne  quando 
det  eis  Deus  poenitentiam ,  et  convertantur  a 
diaboli laque is (1).  Neque  tam  anxie  oraret  Ec¬ 
clesia  pro  infidelibus,  aliisque  peccatoribus, 
si  possent  ipsi  suis  viribus,  absque  divina 
inspiratione  converti.  Atque  hoc  est,  quod 
supra  diximus,  habere  hominem  ad  actus 
pietatis,  ante  omnem  gratiam,  liberum  ar¬ 
bitrium  et  potentiam  remotam,  sed  nqn 
proximam. 

Ad  tertium  respondeo,  in  homine  pecca* 
tore  fidem  quidem  esse,  sed  mortuam.  Quae 
nihil  operari  potest  in  ordine  ad  salutem, 
nisi  per  divinam  inspirationem  et  vocationem 
excitetur. 

Ad  quartum  respondeo,  ad  gratiam  exci¬ 
tantem  pertinere,  ut  proponat  objectum  ali¬ 
quod  congruum  menti,  per  quod  homo  per¬ 
suaderi  possit ;  et  praeterea  ut  excitet  men¬ 
tem  ad  illud  considerandum,  et  ut  moveat 
.voluntatem,  eamque  inclinet  ad  illud  acce¬ 
ptandum.  Quod  igitur  attinet  ad  repraesen¬ 
tationem  objecti,  non  est  necessarium,  ut  id 
semper  fiat  interius,  sed  satis  est,  si  fiat  ex¬ 
trinsecus  per  Evangelicam  exhortationem, 
et  hoc  est  quod  dicit  eo  loco  S.  Augustinus, 
ubi  non  negat  requiri,  ut  Deus  intrinsecus 

excitet  aci  intendendum  praedicationi,  et  ad 
eam  amplectendam.  Quamvis  illa  etiam  sit 
gratia  Dei,  quod  talis  exhortatio  extrinsecus 
offeratur,  quae  menti  sit  congrua,  ut  idem 
Augustinus  docet  in  lib.  de  bono  persever. 
cap.  14.  Vide  Driedonem  in  libro  de  captiv. 
etredempt.  generis  humani,  tract.  5.  cap.  2 
par.  2.  Tapperum  in  explicat,  art.  7.  ante 
medium,  id  est,  ante  ilia  verba  capitalia  : 
tractantur  circa  hanc  materiam  etc.  pag. 
313.  in  alia  editione  320. 

Quinta  sententia  :  «  Gratia  excitans  datur 
homini  sine  ullis  meritis  praecedentibus,  ac 
sine  ulla  praeparatione  » .  Haec  satis  probata 
est  supra  cap.  4.  et  3.  et  manifestissima  est, 
nam  cum  haec  absolute  prima  gratia  sit,  non 
potest  ulla  ratione  cadere  sub  meritum,  ne 
gratia  non  sit  gratia,  et  cum  haec  eadem  sit 
prima  dispositio  ad  justitiam,  non  potest  eam 
ulla  ratione  praecedere  alia  dispositio. 

Sexta :  «  Gratia  excitans  non  datur  homini 
sine  actione  ipsius,  quamvis  sine  cooperatione 
liberi  arbitrii  detur  » .  Haec  etiam  probata 
est  supra  in  cap.  9.  et  non  minus  est  certa, 
quam  superior.  Nam  gratia  excitans,  duo 
quaedam  complectitur,  initium  bonae  cogita¬ 
tionis,  et  initium  boni  desiderii.  Cogitare 
autem,  et  desiderare  sunt  actus  mentis  et 
voluntatis.  Quare  fieri  non  potest,  ut  quis 
sine  suo  actu  ad  cogitandum  et  desideran¬ 
dum  excitetur.  Quia  tamen  sunt  repentini 
quidam  motus,  et  omnem  deliberationem 
rationis  praeveniunt,  ideo  non  sunt  actus 
liberi  arbitrii ;  qualia  sunt  etiam  saepe  im¬ 
munda  desideria,  et  sordidae  cogitationes, 
quas  diabolus  interdum  nobis  etiam  invitis 
immittit.  Et  sicut  de  malis  motibus,  quos 
inviti  patimur,  quoniam  liberi  non  sunt, 
vere  dicit  Apostolus  :  Jam  non  ego  operor 
illud ,  sed  quod  habitat  in  me  peccatum ,  ad 
Roman.  vir  (1).  Ita  de  istis  motibus  bonis 
eadem  ratione,  quia  liberi  non  sunt,  dicere 
possumus.  Jam  non  ego  operor  illos,  sed 
quae  praevenit  me  gratia  Dei.  De  iis  Augu¬ 
stinus  in  lib.  de  spir.  et  lit.  cap.  34.  scribit  : 
«  Visorum  suasionibus  agit  Deus  ut  velimus, 
sive  extrinsecus  per  Evangelicas  exhorta¬ 
tiones,  sive  intrinsecus,  ubi  nemo  habet  in 
potestate,  quod  ei  veniat  in  mentem  ». 

Septima.  «  Ad  assentiendum  gratiae  exci¬ 
tanti,  seu  divinae  internae  vocationi,  requi¬ 
ritur  necessario  gratia  adjuvans  ».  Haec  nota 
est  ex  testimoniis  supra  citatis.  Concilii  Tri- 


dentini  sess.  6.  cap.  3.  Disponuntur  ad  justi¬ 
ficationem,  dum  excitati,  et  adjuti,  libere 
moventur  in  Deum.  Et  S.  Augustini  in  Enchi¬ 
ridio  cap.  32.  «  Hominis  voluntatem,  et 
praeparat  adjuvandam,  et  adjuvat  praepara¬ 
tam».  Et  lib.  ii.  de  peccator,  meritis  et 
remiss.  cap.  18.  «  Quod  nos  ad  Deum  con¬ 
vertimus,  nisi  ipso  excitante,  et  adjuvante 
non  possumus  » .  Et  S.  Bernardi  libro  de  grat. 
et  liber,  arbit.  «  Conatus  liberi  arbitrii,  et 
cassi  sunt,  si  non  adjuventur,  et  nulli,  si 
non  excitentur». 

Est  autem  hoc  loco  breviter  annotandum, 
a- nonnullis  distingui  quatuor  motus,  qui 
possunt  in  homine  existere,  cum  a  Deo 
'  interna  inspiratione  excitatur.  Vel  enim  qui 
vocatur,  rejicit  vocantem  ;  vel  neque  rejicit, 
neque  recipit,  sed  sinit  Deum  pulsare  ad 
ostium  cordis,  et  tamen  nullo  modo  afficitur 
ad  pulsantem  ;  Vel  neque  rejicit,  neque 
recipit,  sed  gaudet  tamen  ea  voeatione,  et 
incipit  affici  ad  vocantem  ;  vel  denique 
simpliciter  vocantem  amplectitur,  et  se  trahi 
sinit  quocumque  ille  voluerit. 

Et  quidem  de  primo  et  postremo  cordis 
motu,  nulla  potest  esse  discordia.  Certum 
est  enim,  posse  hominem  sine  auxilio  gra- 
tiee  rejicere  vocantem  :  non  enim  Deus  nos 
ad  peccandum  adjuvat  :  nec  minus  est  cer¬ 
tum,  non  posse  hominem  sine  Dei  gratia, 
vocantem  amplecti.  Ac  de  his  duobus  mo¬ 
tibus  loquitur  S.  Augustinus,  cum  ait  in  lib. 
de  gratia  Christi  cap  14.  «  Hoc  arbitrium 
potest  esse  solum,  si  non  venit;  non  autem 
potest  esse  ,  nisi  adjutum,  si  venit  ».  De 
secundo  et  fertio  aliqui  ambigunt,  sed  vix 
est  ulla  justa  causa  ambigendi.  Nam  se¬ 
cundus  pertinet  ad  primum,  et  tertius  ad 
postremum. 

Secundus  (inquam)  ad  primum  pertinet, 
quoniam  audire  vocantem,  et  non  sequi, 
quid  est  aliud  nisi  eum  comtemnere  ac  reji¬ 
cere  ?  certe  qui  pauperem  clamantem  audit, 
et  non  movetur  ad  misericordiam,  neque 
aliquid  ei  donat,  repellere  illum  dici  potest, 
quamvis  neque  verbo,  neque  manu  illum 
abigat.  Et  qui  longo  tempore  audit  suaden¬ 
tem,  et  non  persuadetur,  nonne  dicitur 
suadentj  resistere  ?  Quare  S.  Augustinus, 
loco  notato,  non  ait  :  Hoc  arbitrium  potest 
esse  solum,  si  Deum  repellit,  sed  ait  :  «  Po¬ 
test  esse  solum,  si  non  venit».  Itaque  non 
solum  repellere  vocationem  contrario  aliquo 

actu,  sed  etiam  non  eam  admittere,  et  non 
venire,  rejicere  est. 

Tertius  autem  motus  ad  postremum  per¬ 
tinet,  nec  sine  adjutorio  gratiae  haberi  potest, 
quoniam  gaudere  de  vocatione  Dei,  initium 
est  bonae  voluntatis,  piique  affectus  erga 
Deum;  et  licet  non  sit  absolute  venire, 
tamen  est  inclinari  ad  veniendum,  et  quasi 
itineris  inchoatio. 

Octava  sententia.  «  Neque  gratia  excitans, 
neque  adjuvans,  ullam  imponit  homini 
necessitatem,  quominus  possit  libere  con¬ 
sentire,  aut  dissentire  Deo  vocanti».  Nam 
in  primis  gratia  excitans,  si  solum  sit  suf¬ 
ficiens,  non  autem  efficax,  rejici  potest,  et 
re  ipsa  rejicitur,  ut  experientia  docet.  Si 
vero  sit  efficax,  non  rejicitur  unquam  neque 
potest  rejici  ex  hypothesi,  sed  absolute 
rejici  potest,  ut  ostendimus  eapite  superiore  ; 
et  ratio  est,  quoniam  gratia,  quantumvis 
efficax,  nihil  est  aliud,  nisi  suasio,  quae  non 
determinat  voluntatem,  sed  inclinat  per  mo¬ 
dum  proponentis  objectum.  Sed  ideo  num- 
quam  rejicitur,  quia  Deus  sic  suadet ,  ut  vi- 
dciaptum  esse  homini,  ut  suasori  acquiescat. 

Gratia  vero  adjuvans  tribus  in  rebus 
consistit.  Primo,  in  directione  hominis.  Se¬ 
cundo,  in  protectione  ejusdem,  contra  va¬ 
rias  hostis  nostri  diaboli  impugnationes. 
Tertio  in  cooperatione  intrinseca,  ad  eli¬ 
ciendum  actum  cum  ipsa  voluntate.  Et 
quidem  directio  et  protectio  nullam  impo¬ 
nunt  necessitatem,  cum  non  attingant  ipsum 
actum  liberae  electionis,  sed  tantum  remo¬ 
veant  impedimenta.  Cooperatio  autem  illa 
intrinseca  non  alio  modo  concurrit,  quam 
auxilium  generale.  Sicut  enim  ad  opera 
naturalia  facienda  necessarium  est  auxilium 
generale,  sic  ad  opera  supernaturalia  auxi¬ 
lium  speciale  :  et  sicut  illud  numquam  deest 
iis,  qui  habent  formas  naturales,  per  quas 
operari  queant,  ita  neque  hoc  deest  unquam 
iis,  qui  habent  formam  supernaturalem,  id 
est,  habitus  infusarum  virtutum,  vel  certe 
gratiam  excitantem  :  et  sicut  denique  auxi¬ 
lium  generale  ita  concurrit  cum  omnibus 
rebus  in  actionibus  naturalibus,  ut  tamen 
non  impediat  libertatem  et  contingenliam, 
ut  ostendimus  in  quarto  libro  hujus  disputa¬ 
tionis,  ita  speciale  auxilium  adjuvans  ita 
concurrit  ad  omnes  actiones  supernaturales, 
ut  non  impediat  hominis  libertatem  ;  quo¬ 
niam  eodem  prorsus  modo  auxilia  ista  con¬ 
currunt,  ut  recte  docet  lluardus  Tapperus 
in  explicat,  art.  7. 


Neque  hoc  negari  potest  a  Catholicis,  salva 
Concilii  Trid.  auctoritate,  quod  disertis  ver¬ 
bis  in  0.  sess.  cap.  5  et  can.  4.  docet,  homi¬ 
nem  excitatum  et  adjutum,  libere  moveri  in 
Deum,  quoniam  vocationem  Dei  et  recipere 
ct  rejicere  potest.  Sed  refutandae  sunt  distor¬ 
tae  quaedam  hujus  canonis  explicationes. 

Dicunt  enim  aliqui  hominem  libere  moveri 
in  Deum,  cum  ab  ejus  gratia  excitatur,  et 
adjuvatur,  quoniam  sponte,  et  cum  pleno, 
atque  perfecto  judicio  rationis  movetur, 
tametsi  necessario  moveatur. 

At  Concilium  non  solum  dicit,  hominem 
libere  moveri,  sed  etiam  adjungit  rationem  : 
quia  potest  gratiam  non  recipere,  et  voca¬ 
tioni  resistere,  quod  certe  non  posset,  si  ne¬ 
cessario  moveretur.  Deinde,  nonne  beati, 
qui  Deum  vident,  sponte  feruntur  per  amo¬ 
rem  in  Deum,  ct  cum  pleno,  atque  perfecto 
judicio  rationis,  et  tamen  ex  communi  sen¬ 
tentia  Theologorum  non  libere  moventur, 
quia  non  possunt  non  moveri  ?  Denique 
Calvinus  ipse,  qui  praeter  caeteros  hujus 
temporis  haereticos,  liberum  oppugnat  ar¬ 
bitrium,  non  negabit,  hominem  libere  mo¬ 
veri  in  Deum,  si  hoc  sit  libere  moveri,  spon¬ 
te  ct  cum  pleno  judicio  rationis  moveri.  Sic 
enim  loquitur  in  lib.  ii.  adversus  Pighium  ; 
«  Si  coactioni  opponitur  libertas,  liberum 
esse  arbitrium,  et  constanter  assevero,  et 
pro  haeretico  habeo,  quisquis  secus  sentiat». 
Quid  igitur  Concilium  contra  haereticos  hu¬ 
jus  temporis  laboravit  in  canonibus  conden¬ 
dis,  si  Calvinus  nobiscum  sentit,  aut  nos 
potius  cum  illo  sentimus  ? 

Dicunt  rursus,  hominem  posse  dissentire, 
si  velit,  sed  tamen  non  posse  id  velle,  si  gra¬ 
tiam  Dei  habeat ;  et  hanc  ipsam  sententiam 
fuisse  Concilii. 

At  concilium  non  splum  dicit,  posse  ho¬ 
minem  dissentire,  si  velit,  sed  etiam  dicit 
absolute,  posse  hominem  gratiam  Dei  exci¬ 
tantem  abjicere,  ut  patet  ex  cap.  o.  sessio¬ 
nis  sextae.  Deinde,  non  posse  velle  dissentire, 
pugnat  omnino  cum  libero  arbitrio,  si  po¬ 
natur  (ut  adversarii  ponunt)  ideo  non  posse 
velle  dissentire  ,  quia  gratia  determinat 
voluntatem  active,  et  intrinsece  ad  contra¬ 
rium.  Nos  quidem  supra  saepe  diximus,  posse 
hominem  credere  aut  diligere  Deum,  si  velit, 
non  tamen  posse  velle  sine  adjutorio  gratiae. 
Sed  hoc  recte  dicebatur,  quia  liberum  arbi¬ 
trium  ad  bonum  pst  infirmum,  ct  ideo  indi¬ 
get  adjutorio ;  sed  adjutorio  praestito,  dice¬ 
bamus,  posse  hominem  velle  et  non  velle, 

et  eo  modo  vere  ac  proprie  esse  liberum.  At 
si  gratia  Dei  praesente,  non  potest  homo  velle 
dissentire,  ea  vero  absente,  non  potest  velle 
consentire,  nulla  est  arbitrii  libertas,  neque 
ab  haereticorum  opinione  receditur. 

Dicunt  iterum ,  posse  hominem ,  juxta 
Concilii  decretum,  consentire  et  dissentire, 
quia  potest  fieri,  ut  habeat  gratiam,  et  potest 
etiam  fieri  ut  non  habeat  gratiam.  At  hoc 
non  facit  hominem  liberum,  sed  Deum,  qui 
pro  arbitrio  gratiam  tribuit,  vel  non  tribuit. 
Alioqui  dici  posset  liberum  etiam  jumentum, 
quia  potest  currere  et  non  currere,  si  placeat 
sessori  calcaria  adhibere,  vel  non  adhibere, 
et  habenas  laxare,  vel  non  laxare.  Sed  re¬ 
spondent,  jumentum  numquam  posse  dici 
liberum,  quia  naturaliter  determinatur  ad 
unum;  homo  vero  non  naturaliter,  sed  be¬ 
neficio  gratiae  determinatur  ad  bonum. 

At  nos  non  quaerimus  nunc,  unde  tollatur 
libertas,  ex  natura,  an  ex  gratia,  sed,  an 
tollatur,  et  an  sit  verum,  quod  Scriptura 
dicit,  Qui  potuit  transgredi,  et  non  est  trans¬ 
gressus,  facere  malum,  et  nonfecit ;  et  quod 
Concilium  dicit  hominem  libere  recipere 
gratiam  internae  inspirationis,  quoniam  eam 
rejicere  etiam  potest.  Quidquid  enim  sit  de 
Deo  et  beatis,  qui  peccare  non  possunt, 
Ecclesia  Catholica  in  hominibus  mortalibus, 
secundum  Scripturas  divinas,  et  communem 
Patrum  consensum,  eam  libertatem  defendit, 
per  quam  possint  bene  agendo  mereri  prae¬ 
mium,  quia  poterant  non  bene  agere ;  et 
male  agendo  mereri  poenas,  quia  poterant 
non  male  agere,  ut  in  4.  et  5.  lib.  satis  a- 
bunde  monstravimus. 

Dicunt  postremo,  Concilium  loqui  de  gra¬ 
tia  excitante,  non  de  adjuvante,  cum  dicit, 
posse  ab  homine  gratiam  rejici  et  posse  ho¬ 
minem  dissentire,  si  velit :  se  autem  non 
gratiam  excitantem,  sed  adjuvantem  asserere 
ita  efficacem,  ut  voluntatem  determinet,  et 
rejici  non  possit. 

At  isti  falluntur  primum  in  eo,  quod  gra¬ 
tiam  efficacem  putant  esse  gratiam  adjuvan 
tem,  cum  secundum  Scripturas,  et  sanctum 
Augustinum,  gratia  efficax  sit  ipsa  vocatio, 
sive  excitatio  secundum  propositum,  ut  co¬ 
piose  "probavimus  in  lib.  i.  cap.  12.  Unus 
hic  locus  sufficiet  ex  lib.  de  gratia  et  libero 
arbitrio,  cap  5.  <*  Ut  Paulus,  inquit,  tam 
magna  et  efficacissima  vocatione  converte¬ 
retur,  gratia  Dei  erat  sola  » .  Ubi  vides,  gra¬ 
tiam  efficacem  esse  ipsam  vocationem.  Quae 
autem  fuerit  illa  yocatio,  explicat  idem  Au¬ 


gustinus  in  lib.  i.  ad  simplicianum,  extremo: 
(i  Una ,  inquit,  desuper  voce  prostratus, 
Paulus  videlicet,  occurrente  utique  tali  viso, 
quo  mens  illa  et  voluntas,  refracta  saevitia 
retorqueretur  et  corrigeretur  ad  fidem  » . 
Gratia  igitur  efficax  in  conversione  beati 
Pauli  fuit  vox  de  coelo,  cum  interna  tali  in¬ 
spiratione  et  suasione,  qualis  congruebat,  ut 
Paulus  eam  non  sperneret.  Yide  locum  ci¬ 
tatum,  ubi  perspicue  haec  veritas  demon¬ 
stratur. 

Neque  solum  in  eo  labuntur  isti,quodgra- 
tiam  efficacem  in  adjuvante,  non  in  excitante 
constituunt ;  sed  etiam  in  eo,  quod  dicunt, 
excitantem  gratiam  respui  posse,  non  adju¬ 
vantem.  Nam,  cum  ad  hoc  detur  adjuvans, 
ut  excitans  non  respuatur,  sed  ei  consentia¬ 
tur  :  quomodo  potest  respui  gratia  excitans, 
si  respui  non  potest  adjuvans?  Adde  quod 
si  proprie  loqui  velimus,  recipiet  rejici,  non 
potest  convenire  gratiae  adjuvanti,  quia 
gratia  adjuvans  non  est  aliquid, quod  homini 
offeratur,  sed  est  ipsa  productio  actus,  quse 
non  est,  nisi  quando  actus  producitur , 
quando  autem  actus  producitur,  non  po¬ 
test  fieri,  ut  non  producatur,  et  in  hoc  sen¬ 
su  non  potest  rejici  gratia  adjuvans,  sicut  nec 
ipsa  cooperatio  nostra,  quse  sunt  omnino  si¬ 
mul.  Et  ideo  Concilium  non  dixit,  posse  rejici 
gratiam  adjuvantem,  sed  solum  excitantem. 

Sed  quamvis  gratia  adjuvans,  proprie  lo¬ 
quendo,  non  possit  rejici,  tamen  adhuc  re¬ 
manet  quaestio,  an  operatio  illa  Dei,  deter¬ 
minet  prius  natura  voluntatem  nostram,  nec 
ne.  Nam  si  non  determinat,  ut  nos  probavi¬ 
mus  in  iv.  lib.  fere  extremo,  in  nostra  pote¬ 
state  est,  ut  ea  gratia  ponatur  vel  non  pona¬ 
tur,  et  sic  in  quodam  sensu  potest  rejici ; 
quomodo  auxilium  generale  in  nostra  quo¬ 
dammodo  potestate  est,  et  in  quodam  sensu 
potest  rejici,  quia  si  volumus  operari,  poni¬ 
tur;  si  nolumus,  non  ponitur.  At  si  gratia 
illa  determinat  prius  natura  voluntatem  no¬ 
stram,  tunc  quidem  in  nullo  sensu  potest 
rejici,  sed  tollitur  libertas  arbitrii,  ut  loco 
citato  satis  probasse  nos  credimus. 

Nona  sententia  :  «  Fieri  potest,  ut  eadem 
motione  interna  duobus  adhibita,  unus 
convertatur,  et  alius  non  convertatur,  et 
unus  magis,  alius  minus  proficiat  »  .  Haec 
est  Ruardi  Tapperi  loco  citato  ,  et  colli¬ 
gitur  ex  iis,  quae  ante  dicta  sunt.  Nam 
motio  divina  relinquit  hominem  plane  libe¬ 
rum,  ut  possit  converti  et  non  converti,  et 
magis  minusque  proficere.  Et  confirmatur 

ex  parabola  seminantis,  Matth.  xm.  ubi  Do¬ 
minus  causam  diversitatis,  cur  idem  semen 
alicubi  multum,  alicubi  parum,  alicubi  nihil 
omnino  protulerit,  refert  in  variam  terree 
dispositionem.  Denique  accedit  etiam  com¬ 
munis  piorum  confessio,  qui  negligentiam 
suam  accusant,  et  ingenue  profitentur,  se 
non  tantum  proficere,  quantum  possent,  si 
gratiae  divinae  majori  studio  cooperarentur. 

Dices,  si  res  ita  se  habet,  poterit,  qui  con¬ 
vertitur,  aut  qui  magis  proficit,  gloriari  ad¬ 
versus  alterum,  'qui  ex  eadem  vocatione  et 
auxilio  converti  noluit,  aut  minus  proficere 
studuit.  At  id  est  contra  illud  Apostoli  I.  ad 
Corinth.  iv.  Quis  te  discernit ?  quid  habes , 
quod  non  accepisti  (i)  ? 

Respondeo  :  qui  non  convertitur,  aut  mi¬ 
nus  proficit ,  merito  poterit  negligentiam 
suam  accusare,  quod  gratiae  divinae  coope¬ 
rari  noluerit  :  qui  vero  convertitur,  aut  ma¬ 
gis  proficit,  non  habet  unde  glorietur,  nisi 
in  Domino,  quoniam  dono  Dei  habuit,  non 
solum  posse  converti,  et  proficere,  ut  alius, 
sed  etiam  velle  converti,  et  magno  fervore 
proficere.  Tametsi  enim  eadem  fuit  motio  in 
utroque,  quod  attinet  ad  substantiam  motio¬ 
nis,  tamen  uni  fuit  congrua,  alteri  non  fuit. 
Et  quoniam  gratia  Dei  singularis  est,  ut  di¬ 
gnetur  ita  movere  hominem,  sicut  videt  con¬ 
gruum  atque  aptum  esse  illi,  ut  persuadea¬ 
tur,  atque  consentiat,  ideo  non  diximus , 
posse  fleri,  ut  unus  convertatur,  alius  non 
convertatur,  si  eadem  utrique  gratia  done¬ 
tur  ;  id  enim  falsum  esse  censemus.  Sed  si 
eadem  utrique  motio  adhibeatur.  Potest  e- 
nim,  ut  diximus,  eadem  motio  uni  esse  con¬ 
grua,  alteri  non  congrua,  ac  per  hoc  uni  dari 
ut  possit,  alteri  ut  possit  et  velit. 

Decima  sententia.  «  Conversio  hominis  ad 
Deum,  ut  etiam  quodlibet  aliud  opus  pium, 
quatenus  opus  a  libero  arbitrio  est  tantum, 
non  tamen  secluso  auxilio  generali ;  quate¬ 
nus  pium,  a  sola  gratia  est :  quatenus  opus 
pium  a  libero  arbitrio  et  gratia  simul  ».  Haec 
est  ejusdem  Ruardi  ibidem.  Et  probatur, 
quoniam  causa  efficiens  actionis  humanae,  ut 
est  actio,  est  ipsa  voluntas  hominis  ;  ut  est 
libera,  est  libertas  arbitrii ;  ut  est  pia,  est  di¬ 
vinum  semen,  et  auxilium  tali  semini  conve¬ 
niens.  Proinde  gratia  solum  facit,  ut  actio 
humana  sit  talis,  id  est,  pia  et  supernatura- 
lis,  ad  quod  sane  viribus  suis  numquam  ipsa 
natura  pertingeret. 


Undecima.  «  Ad  opera,  quae  sequuntur 
actum  conversionis  tam  interna,  quam  ex¬ 
terna,  id  est,  ad  opera  poenitentiae,  quibus 
ad  justificationis  gratiam  praeparamur,  non 
videtur  requiri  necessario  nova  aliqua  gra¬ 
tia,  sed  solum  continua  directio,  et  prote¬ 
ctio,  et  conservatio  divini  seminis  jam  con¬ 
cepti  et  formati».  Est  Ruardi  ibidem,  et  pro¬ 
batur,  quoniam  posita  vokmtate  efficaci, 
non  est  dubium,  quin  caetera  opera  necessa¬ 
rio  consequentur.  Nam  qui  vult  efficaciter 
vitam  mutare,  orare,  jejunare,  eleemosynas 
dare,  continere  se  a  deliciis  et  voluptatibus, 
ista  omnia  non  difficulter  exequitur.  «  Cer¬ 
tum  est  (inquit  Augustinus  in  libro  de  gra¬ 
tia  et  libero  arbitrio  cap.  16.)  nos  mandata 
servare,  si  volumus,  sed  quia  praeparatur 
voluntas  a  Domino,  ab  illo  petendum  est,  ut 
tantum  velimus,  quantum  sufficit,  ut  volen¬ 
do  faciamus  ».  Et  infra  :  «  Certum  est  nos 
facere,  cum  facimus ,  sed  ille  facit  ut  facia¬ 
mus,  praebens  vires  efficacissimas  volunta¬ 
ti  ».  Et  in  lib.  vili.  Confess.  cap.  9.  totam 
causam,  cur  non  posset  abdicare  a  se  carnis 
voluptates,  eam  fuisse  dicit,  quia  non  plene 
volebat. 

Adhaec,  sicut  in  operibus  mentis,  ex  prin¬ 
cipiis  cognitis,  possumus  discurrendo  con¬ 
clusiones  colligere.  Sic  etiam  in  operibus 
voluntatis  ex  amore  finis ,  sive  naturaliter 
excitato,  sive  ex  divina  inspiratione  conce¬ 
pto,  possumus  sine  dubio,  absque  nova  in¬ 
spiratione  progredi  ad  inquisitionem ,  et 
electionem  mediorum.  Gratia  siquidem  non 
tollit  aut  impedit,  sed  juvat  ac  perficit  natu¬ 
ralem  efficaciam  liberae  voluntatis.  Qui  ergo 
Deo  misericorditer  praevenienti  et  vocanti 
acquiescens,  firmissime  statuit  mutare  vitam, 
poterit  sine  novae  gratise  inspiratione  inqui¬ 
rere  et  accipere  media  ad  hoc  utilia,  modo, 
ut  diximus,  non  desit  divinae  directionis  ac 
protectionis  auxilium. 

Neque  repugnat -haec  sententia  definitioni 
illi  Ecclesiasticae,  quam  refert  S.  Augustinus 
in  epist.  106.  quod  gratia  ad  singulos  actus 
detur.  Significatur  enim  ea  definitione’,  nul¬ 
lum  esse  posse  pium  actum,  qui  non  sit  do¬ 
num  Dei,  et  non  oriatur  ex  gratia,  sed  ex 
solis  naturae  viribus.  Id  quod  nos  libentissi¬ 
me  confitemur.  Nam  opera  bona,  quae  con¬ 
versionem  sequuntur,  omnia  dona  Dei  sunt, 
et  ex  gratia  oriuntur,  tum  quia  imperantur 
a  bona  voluntate,  quam  Deus  in  nobis  per 

gratiam  praevenientem  praeparavit  et  fecit ; 
tum  etiam  quia  sine  speciali  Dei  directione 
et  protectione  non  fiunt. 

Duodecima  sententia  :  «  Habitus  gratiae 
justificantis  a  solo  Deo  infunditur,  non  ta¬ 
men  sine  praevia  dispositione  nostra  ».  Haec 
certissima  est,  quoniam  habit  is  gratiae  di¬ 
vina  qualitas  est,  quae  non  educitur  de  po¬ 
tentia  naturali,  sed  per  quamdam  quasi  crea¬ 
tionem  producitur.  Solus  autem  Deus  res 
creare  potest.  Itaque  S.  Augustinus  in  Psal. 
cxviii.  concion.  26.  tractans  illud  :  «  Feci 
judicium  et  justitiam  »,  distinguit  justitiam 
actualem,  quam  faciunt  qui  justi  sunt  a  ju¬ 
stitiae  virtute,  qua  justi  sunt,  ac  de  ista  po¬ 
steriore  loquens  :  «  Quis,  inquit,  facit  in 
homine  justitiam ,  nisi  qui  justificat  im¬ 
pium  ?  » 

Ex  quo  sequitur  (ut  Ruardus  loco  citato 
sapienter  admonuit),  cum  gratia  praeveniens 
semini  comparatur,  non  fieri  similem  gra¬ 
tiam  illam  seminibus  herbarum,  quae  virtute 
continent  formam  rei  producendae ;  sed  se¬ 
mini  humano  ,  quod  non  continet  virtute 
formam  humanam,  id  est,  animam  rationa¬ 
lem,  quae  a  solo  Deo  creatur,  sed  dispositio¬ 
nes  tantum  ad  eam  formam  recipiendam. 
Renati,  inquit  B.  Petr.  in  epistol.  1.  cap.  x, 
non  ex  semine  corruptibili,  sed  incorruptibili 
per  verbum  Dei  (1).  Itaque  sicut  in  humana 
generatione,  ex  vi  seminis  disponitur,  forma- 
turque  materia,  ut  fiat  apta  ad  animam  ex 
divina  creatione,  atque  infusione  recipien¬ 
dam  :  sic  etiam  ex  vi  gratiae  excitantis  et 
adjuvantis,  disponitur  anima  peccatoris,  ut 
ei  gratia  justificationis  divino  munere  infun¬ 
datur.  Porro  de  gratia  justificante  in  sequenti 
disputatione,  Deo  propitio  disseremus. 

Tertia  decima  sententia  :  «  Homo  justus 

potest,  quando  vult,  justitiam  tam  inter¬ 
nam,  quam  externam,  exercere,  id  est,  bona 
opera  facere,  ac  praecepta  divina  servare, 
neque  indiget  ordinarie  nova  gratia  excitan¬ 
te,  sed  solum  adjuvante».  Colligitur  haec 
sententia  ex  superioribus.  Nam  si  potest  ho¬ 
mo,  nondum  justificatus,  ex  semine  bonae 
inspirationis  producere  fructum  conversio¬ 
nis,  et  operum  poenitentiae,  quanto  magis  ex 
semine  gratiae,  gratum  facientis,  producere 
poterit  fructum  justitiae,  et  operum  bono¬ 
rum?  Habetur  id  praeterea  disertis  verbis 
positum  in  canone  postremo  Concilii  Arau¬ 
sicam. 

Diximus  autem  «  ordinarie  » ,  quoniam  non 
est  negandum,  in  arduis  quibusdam  operi¬ 
bus  exigi  nova  et  specialia  auxilia  gratiae. 
Requiri  autem  in  omni  opere  bono  et  pio, 
gratiam  adjuvantem,  id  est,  dirigentem  ac 
protegentem,  nec  sufficere  gratiam  justifi¬ 
cantem,  docent  Scripturae,  Concilia  et  Patres 
passim.  Illud  enim  Joan.  xv.  Sine  me  nihil 
potestis  facere  (2),  dictum  est  Apostolis,  qui 
sine  dubio  justi  erant,  ut  notat  S.  Augusti¬ 
nus  in  lib.  de  corrept.  et  grat.  cap.  1.  Et  il¬ 
lud  :  Nisi  Dominus  custodierit  civitatem,  fru¬ 
stra  vigilat  qui  custodit  eam  (3),  Psalm. 
cxxvi,  intelligunt  Hilarius  in  comment.  hujus 
Psalmi,  et  Ambrosius  lib.  ii.  in  Luc.  de  a- 
nima  justi,  quae  sine,  divina  protectione  non 
potest  tentationi  resistere.  Concilium  Arau- 
sicanum  can.  19.  «  Non  potest,  inquit,  na¬ 
tura  humana,  sine  gratia  salutem  custodire, 
quam  accepit  » .  Quod  idem  docet  Coelesti- 
nus  in  epist.  ad  Gallos,  cap.  6.  et  S.  Augu¬ 
stinus  in  lib.  de  gratia  et  libero  arbitrio, 
cap.  6.  et  de  corrept.  et  grat.  cap.  12.  et 
alibi. 


(1)  I  Pet.  I,  23.  —  (2)  Joan.  XV,  5.  —  (3)  Psal.  CXXYI,  1. 

CONTROVERSIARUM 


DE  JUSTIFICATIONE 

LIBER  PRIMUS 

QUI  EST  DE  FIDE  JUSTIFICANTE 


CAPUT  PRIMUM. 

De  nomine  justificationis ,  et  justitiae. 

Antequam  ad  ipsam  quaestionem,  de  fide 
ustificante,  explicandam  aggrediamur,  pau¬ 
ca  quaedam,  quasi  prolegomena  praemitten¬ 
da  sunt,  de  nomine  justificationis  et  justitiae; 
de  causis  justificationis,  et  de  sententia  hae¬ 
reticorum,  ac  statu  totius  quaestionis. 

Quod  igitur  ad  primum  attinet,  justifica¬ 
tionis  nomen  in  sacris  litteris  multis  modis 
accipitur.  Primum,  pro  ipsa  lege,  quae  jus¬ 
titiam  docet,  qua  notione  passim  utitur  Da- 
vid  in  Psalm.  cxvnr.  Justificationes  tuas  cus¬ 
todiam  ;  Doce  me  justificationes  tuas  ;  U tinam 
dirigantur  vix  mex,  ad  custodiendas  justifi¬ 
cationes  tuas,  etc.  (1). 

Deinde,  pro  acquisitione  justitiae,  ut  I.  ad 
Corinth.  vi.  Hxc  quidem  fuistis,  sed  abluti 
estis,  sed  sanctificati  estis,  sed  justificati  estis. 
Ad  Roman.  vm.  Quos  vocavit,  hos  justificavit. 
Et  cap.  IV.  Credenti  in  eum,  qui  justificat  im¬ 
pium  (2). 

Tertio,  pro  incremento  justitiae,  nam  quem¬ 
admodum  usitate  dicitur  calefieri,  non  so¬ 
lum  qui  fit  calidus  ex  frigido,  sed  etiam  qui 
ex  calido  fit  calidior';  sic  etiam  justificari  di¬ 
citur  non  solum  is,  qui  ex  impio  fit  justus, 
sed  ille  quoque  qui  ex  justo  fit  justior.  Sic 
loquitur  Ecclesiasticus,  cap.  xviii.  Ne  verea¬ 
ris  usque  ad  mortem  justificari,  quoniam  mer¬ 
ces  Domini  manet  in  xternum.  Et  Jacobus  in 
epist.  sua,  cap.  ii.  Videtis,  quod  ex  operibus 
justificatur  homo,  et  non  ex  fide  tantum.  Et 
Joannes  in  Apoc.  cap.  xxii.  Qui  justus  est, 
justificetur  adhuc  (3). 


UJuarto,  pro  declaratione  justitiae,  modo 
quodam  forensi,  ut  ille  dicatur  justificari, 
qui  cum  esset  ab  accusatore  factus  reus  ali- 
cujus  iniquitatis,  a  judice  per  sententiam  de¬ 
claratur  justus,  atque  absolvitur.  Sic  utitur 
hac  voce  Salomon  Proverb.  xvn.  Qui  justi¬ 
ficat  impium,  et  qui  condemnat  justum ,  uter¬ 
que  abominabilis  est  apud  Deum.  Et  Isaiac 
cap.  v.  Vx  qui  justificatis  impium  pro  mune¬ 
ribus;  et  justitiam  justi  aufertis  ab  eo.  Et  Luc. 
cap.  vii.  Justificata  est  sapientia  ab  omnibus 
filiis  suis.  Et  cap.  x.  Ille  autem  volens  justi¬ 
ficare  se  ipsum  (4). 

Ex  his  acceptionibus  adversarii  istam  quar¬ 
tam  in  controversia  de  justificatione,  maxime 
propriam  esse  docent,  illam  autem  secundam 
et  tertiam,  quae  nascitur  ex  secunda,  impro¬ 
priam  esse  dicunt,  et  apud  nullos  probatos 
auctores  inveniri.  Sed  de  hac  re  disseremus 
in  ii.  lib.  cap.  3. 

Porro  justitia,  unde  justificatio  nomen  ha¬ 
bet,  nihil  est  aliud,  nisi  ordinis  rectitudo.  Id 
enim  est  justum,  quod  rectum  et  adaequa- 
tuni,  et  cum  sua  regula  optime  congruens. 
Inveniuntur  autem  in  sacris  litteris  plures 
justitiae  acceptiones.  Interdum  enim  idem 
sonat  justitia,  quod  jus.  Quo  modo  loquitur 
Jacob  in  Genes,  cap.  xxx.  Respondebitque 
mihi  cras  justitia  mea ,  cum  placiti  tempus  ve¬ 
nerit  apud  te.  Et  Isaias  cap.  v.  Justitiam  justi 
aufertis  ab  eo  (o). 

Interdum  accipitur  pro  rectitudine  scripta 
in  libris,  quae  proprie  justitia  legis  dici  po¬ 
test  Psal.  xviii.  Justitix  Domini  rectx  Ixtifi- 
cantes  corda.  Ad  Rom.  ii  Si  prxputiurn  justi¬ 
tias  legis  custodiat ,  etc  (6). 

Accipitur  tertio  justitia  pro  rectitudine 


(I)  Psal.  CXVIII,  8.  -  (2)  1  Coiin.  VI,  fl ;  Rom.  VIII,  30;  Ibid.  IV,  5.  -  (3)  Eccl.  XVIII,  22 ;  Ja. 
cob.  II.  24;  Apoc.  XXII,  H.—  (4)  Prov.  XVII,  15;  Isai.  V,  23  ;  Luc.  VII,  35;  Ibid.  X,  ?9.-(5)  Gen. 
XXX,  33  ;  Isai.  V,  23.  —  (6)  Psal.  XVIII,  9;  Rom.  II,  16. 

operum  externorum,  quae  dici  potest  justitia 
operum.  De  qua  Dominus  Matth.  v.  Nisi 
abundaverit  justitia  vestra  plus  quam  Scriba¬ 
rum  et  Pharisaearum,  non  intrabitis  in  regnum 
coelorum  (1).  Justitia  enim  Scribarum  et  Pha- 
risaeorum,  tota  in  externa  legis  observatione 
erat,  de  qua  etiam  Apostolus  ad  Roman.  iv. 
Si  Abrahffsn  ex  operibus  justificatus  est ,  habet 
gloriam,  sed  non  ad  Deum  (2).  Homines  enim 
laudant  eum,  quem  vident  opera  externa  fa¬ 
cere,  secundum  regulas  justitiae,  de  interno 
affectu  minime  judicantes,  et  talis  fere  est 
justitia  politica,  quam  solam  Philosophi  cog¬ 
noverunt  et  docuerunt,  ea  enim  ordinat 
homines  inter  se,  quantum  ad  actiones  ex¬ 
ternas.  Est  autem  duplex  ista  justitia  politi¬ 
ca  et  humana ;  altera  universalis,  quae  et  le¬ 
galis  dicitur ;  altera  particularis.  Justitia  le¬ 
galis  non  est  una  aliqua  virtus,  sed  aggre¬ 
gatio  omnium  virtutum,  quae  necessariae  sunt 
ad  leges  observandas,  de  qua  Philosophus 
in  lib.  v.  de  moribus,  cap.  1  :  «Justitia,  inquit, 
virtutes  in  se  continet  omnes  ».  Justitia  par¬ 
ticularis  specialis  est  virtus,  quae  rursus  di¬ 
liditur  in  commutativam,  et  distributivam. 

Accipitur  denique  pro  rectitudine  interna, 
qua  homo  recte  ordinatur  erga  Deum,  et 
proximum,  quae  sola  est  simpliciter,  et  ab¬ 
solute  justitia,  et  dicitur  justitia  fidei,  quia 
a  fide  incipit,  et  justitia  Dei,  quoniam  ab  il¬ 
lo,  donatur.  De  hac  scribit  Apostolus  ad 
Philip,  in.  Et  inveniar  in  illo,  non  habens  me¬ 
am  justitiam ,  quae  ex  lege  est ,  sed  illam ,  quae 
ex  fide  est  Christi ,  quiae  ex  Deo  est  justitia  in 
fide  (3).  Ubi  notandum  est,  justitiam  ex  lege, 
quae  opponitur  justitiae  ex  fide,  non  esse  justi¬ 
tiam  legis,  id  est,  justitiam  scriptam  in  lege, 
sed  esse  justitiam  factam  sine  auxilio  gratiae, 
ex  sola  cognitione  legis :  «  Miro  modo  (inquit 
Augustinus  in  lib.  m.  ad  Bonifacium,  cap. 
7.)  sed  tamen  vero,  justitiam  legis  non  im¬ 
plet  justitia,  quae  in  lege  est,  sed  quae  in 
spiritu  gratiae  ».  Idem  enim  significant,  justi¬ 
tia  ex  lege  et  justitia  in  lege. 

Interna  igitur  justitia  sedem  habet  in  cor¬ 
de,  nam  justitia  legis  est  in  libris,  justitia 
operum  est  in  manibus,  justitia  fidei,  sive 
Dei,  est  in  animo,  id  est,  in  voluntate,  quae 
cordis  nomine  in  Scripturis  appellari  solet5 
et  ideo  in  Scripturis  justi  dicuntur  recti  cor¬ 
de,  ut  in  Psalm.  xxxi.  Laetamini  justi  in  Do¬ 
mino ,  et  gloriamini  omnes  recti  corde.  Et 
Psalm.  xevi.  Lux  orta  est  justo,  at  rectis 


corde  laetitia  (4).  De  qua  sic  loquitur  saoctus 
Augustinus  lib.  xix.  de  Civit.  Dei,  cap.  27. 
«  Hic  in  unoquoque  justitia  est,  ut  obedienti 
Deus  homini,  animus  corpori  ratio  autem  vi¬ 
tiis,  etiam  repugnantibus,  imperet,  vel  subi¬ 
gendo,  vel  resistendo  ». 

Est  autem  haec  justitia  duplex,  habitualis 
et  actualis,  quod  aperte  docet  S.  Augustinus 
concion.  26.  in  Psalm.  cxvm.  tractans  illud  : 
Feci  judicium  et  justitiam ,  ubi  monet,  Psal¬ 
mum  loqui  de  justitia  actuali, id  est,  de  opere 
justitiae,  quod  faciunt  qui  justi  sunt,  juxta  il¬ 
lud  i.  Joan.  iii.  Qui  facit  justitiam ,  justus 
est  (3) ;  non  de  ipsa  virtute  justitiae,  quam 
Deus  in  nobis  facit,  cum  justificat  im¬ 
pium  . 

De  hac  igitur  justitia  locjuimur,  cum  de 
justificatione  disserimus.  Cujus  justitiae  cau¬ 
sas  omnes  ex  Scripturis,  et  Tridentino  Con¬ 
cilio  breviter  percurremus,  ut  videamus, 
quid  sit  apud  omnes  certum,  et  quid  adhuc 
in  quaestione  remaneat. 

CAPUT  II. 

Explicantur  causae  justificationis. 

Causae  rerum  omnium  sunt  quatuor,  finis,  ef¬ 
ficiens,  materia,  et  forma.  Finis  justificationis 
impii,  est  gloria  Dei,  et  Christi ;  et  salus  aeterna 
eorum,  qui  justificantur.  Ita  enim  Concilium 
Tridentinum  docet  sess.  6.  cap.  7.  et  Concilii 
doctrina,  cum  Scripturis  sanctis  appertissime 
congruit.  Nam  de  gloria  Dei  sic  loquitur  Isai. 
cap.  43.  Omnem ,  qui  invocat  nomen  meum,  in 
gloriam  meam  creavi  eum  Et  Apostolus  ad 
Ephes.  i.  Praedestinavit  nos  in  adoptionem  'fi- 
liorum  in  laudem  gloriae  gratiae  suae.  De  gloria 
Christi  sic  loquitur  idem  Apostolus  ad  Hebr. 
H.  Decebat  eum,  propter  quem  ontnia ,  et  per 
quem  omnia,  qui  multos  filios  in  gloriam  addu¬ 
xerat ,  auctorem  salutis  eorum  per  passionem 
consummari  (6).  Ubi  vides,  propter  Christum 
esse  omnia,  ac  per  hoc  ipsus  gloriam  finem 
esse  totius  operis  redemptionis  humanae. 

Quod  etiam  exeo  potest intelligi,  quod  cum 
Christus  sit  caput  omnium  justorum,  in  ipsum 
redundatomnis  gloria  justificationis  ipsorum, 
Neque  enim  dubitari  potest,  quin  pulchritudo 
menbrorum  pertineat  ad  gloriam  capitis.  Ita¬ 
que  S.  Gregorius  lib.  xxxn.  Moralium,  cap.  5, 
scribit,  Christum  in  coelo  quasi  vestiendum, 
atque  ornandum  esse  gloria  omnium  Sancto, 


(1)  Matth.  V,  20.  -  (2)  Rom.  IV,  2.  —  (3)  Phil.  III,  9.  -  (4)  Psal.  XXXI,  11 ;  Ibid.  XCVI,  II.  - 
(5)  I  Joan.  III,  7.  -(6)  lsai.  XL1II,  7  ;  Eph.  I,  6 :  Heb.  II,  10. 

rurn,  juxta  illud  Isai.  xlix.  Omnibus  his  velut 
ornamento  vestieris  (1). 

Denique  salutem  propriam  finem  esse  justi¬ 
ficationis,  docet  Apostolus  Paulus  ad  Roman. 
vi.  Nunc  vero  liberati  a  peccato,  servi  autem 
facti  Deo ,  habetis  fructum  vestrum  in  sanctifi¬ 
cationem,  finem  vero  vitam  aeternam.  Et  Apo¬ 
stolus  Petrus  in  epist.  i.  cap.  i.  Ut  reportetis 
finem  fidei  vestrae ,  salutem  animarum  vestra¬ 
rum  (2). 

Causa  efficiens  primaria  est  bonitas,  et  mi¬ 
sericordia  Dei,  efficiens  per  modum  meriti, 
est  Christi  passio  ;  efficiens  per  modum  in¬ 
strumenti  conjuncti,  est  ipsa  Christi  humani¬ 
tas,  per  modum  instrumenti  separati,  sunt 
verbum  et  Sacramenta,  et  qui  ilia  Christi  no¬ 
mine  administrant. 

De  primaria  causa  efficiente  legimus  in  lib. 
Job.  cap.  xiv.  Quis  potest  facere  mundum  de 
immundo  conceptum  semine  ?  nonne  tu  qui  so¬ 
lus  es.  Et  Isai.  cap.  xliii.  Ego  sum,  ego  sum, 
qui  deleo  iniquitates  tuas  propter  me.  Et  ad 
Roman.  ni.  Unus  est  Deus,  qui  justificat  cir¬ 
cumcisionem  ex  fide,  et  praeputium  per  fi¬ 
dem  (3). Denique  cum  justificatio  impii  constet 
ex  remissione  peccati,  et  infusione  gratiae 
adoptionis  filiorum  Dei  quis  potest  remittere 
peccata,  id  est,  debita  contracta  cum  Deo,  nisi 
ipse  Deus  ?  et  quis  potest  adoptare  servum 
et  inimicum  in  filium  Dei,  nisi  idem  Deus? 

De  causa  meritoria  loquitur  Isaias,  cap.  liii : 
Si  posuerit  pro  peccato  animam  suam ,  videbit 
semen  longaevum,  et  justificabit  ipse  justus  ser¬ 
vus  meus  multos  Et  Apostolus  Paulus  ad 
Roman.  hi.  justificati  gratis  per  gratiam  ip¬ 
sius  per  redemptionem,  quae  est  in  Christo  Jesu, 
quem  proposuit  Deus  propitiatorem,  etc.  Et 
Apostolus  Petrus  in  epist.  I.  cap.  i :  Non  cor¬ 
ruptibilibus  auro,  vel  argento  redempti  estis, 
sed  pretioso  sanguine,  quasi  agni  immaculati, 
et  incontaminati  Christi.  Et  Apostolus  Joan- 
nes  in  epist.  I.  cap.  w.Ipse  est  propitiatio  pro 
peccatis  nostris,  non  pro  nostris  autem  tantum, 
sed  etiam  pro  totius  mundi  (4). 

Est  autem  hoc  loco  breviter  annotandum, 
Christum  non  esse  causam  meritoriam,  quasi 
Pater  in  gratiam  filii  nobis  peccata  dimiserit, 
quomodo  saepe  Reges  in  gratiam  amicorum 
petentium,  reos  absolvunt  ;  sed  quonian  pre¬ 
tium  redemptionis  exacte  persolvit,  et  ex  Ri¬ 
gore  justitiae  (ut  Theologi  loquuntur)  pro  no¬ 


stris  omnium  sceleribus  satisfecit.  Id  enim  si¬ 
gnificant  Scripturae,  cum  vocabulo  redem¬ 
ptionis  utuntur,  et  hoc  idem  indicare  voluit 
Concilium  Tridentinum  loco  citato,  cum  do¬ 
cuit,  Christum  causam  esse  meritioriam  no¬ 
strae  justificationis,  quoniam  passione  sua  pro 
peccatis  nostris  integre  satisfecit,  et  nobis  re¬ 
conciliationem,  gratiamque  promeruit. 

Dc  causa  instrumentaria,  sed  conjuncta, 
loquitur  Scriptura,  cum  Dei  filium  ratione 
assumptae  naturae,  brachium  Domini  nomi¬ 
nat,  ut  Isai.  liii.  Quis  credidit  auditui  nostro 
et  brachium  Domini  cui  revelatum  est  ?  ascen¬ 
det  sicut  virgultum  coram  eo,  et  tamquam  ra¬ 
dix  de  terra  sitienti,  non  est  species  ei,  neque 
decor,  etc.  (5).  Vide  S.  Cyrillum  lib.  iv  in  Jo- 
annem,  cap.  12.  14.  et  23.  et  Damascenum 
lib.  iii.  cap.  15. 

De  causa  instrumentaria  separata,  id  est, 
de  verbo  Dei  et  Sacramentis  et  de  ipsis  mi¬ 
nistris  verbi,  et  Sacramentorum,  Scriptura 
divina  frequentissime  loquitur.  De  verbo, 
Jacob.  cap.  i.  Voluntarie  genuit  nos  verbo  ve¬ 
ritatis.  Item  :  Suscipite  insitum  verbum,  quod 
potest  salvare  animas  vestras.  De  Sacramentis 
Apostolus  Petrus  in  epist.  I.  cap.  iii.  Salvos 
nos  facit  per  lavacrum  regenerationis,  etc.  De 
Ministris  idem  Paulus  I.  ad  Corinth.  iii  Dei 
adjutores  sumus.  Et.  II.  ad  Corinth. :  Posuit 
in  nobis  verbum  reconciliationis.  Et  Dominus 
ipse  Joan.  xx.  Quorum  remiseritis  peccata, 
remittentur  eis,  et  quorum  retinueritis  retenta 
sunt  (6). 

Causa  materialis  dici  potest  animus  homi¬ 
nis,  sive  ipsa  ejus  voluntas,  in  qua  justitia, 
tamquam  in  subjecto,  et  sede  propria  com¬ 
moratur.  Pertinent  quoque  ad  materialem 
causam  dispositiones,  quae  materiam  praepa¬ 
rant  ad  recipiendam  formam.  Dicuntur  au¬ 
tem  dispositiones  ad  justificationem  illi  om¬ 
nes  actus  gratiae  et  liberi  arbitrii,  quibus  do¬ 
num  ipsum  justificationis  acquiritur,  quales 
sunt  ex  sententia  Concilii  Tridentini,  sess.  6. 
cap.  C.  actus  fidei,  timoris,  spei,  dilectionis, 
poenitentiae,  de  quibus  postea  disseremus. 

Causa  formalis  intrinsecajustificationiscst 
ipse  habitus  gratiae,  sive  charitatis  infusus, 
ut  post  suo  loco  probabimus.  Causa  formalis 
extrinseca,  quae  et  exemplaris  dicitur,  est 
ipsa  Christi  justitia  :  J\am  quos  praescivit,  eos 
Deus  praedestinavit,  conformes  fieri  imaginis 


(1)  Isai.  XLIX,  18.  —  (2)  Rom.  VI,  18;  I  Pet.  I,  9.  —  (3)  Job.  XIV,  4  ;  Isai  XLIII,  25  ;  Ilom.  III, 
30.  -  (4)  Isai  LIII.  11  ;  Rom.  III,  24  ;  I  Pet.  I,  18 ;  I  Joan  II,  2.  —  (5)  Isai  LIII,  18.  —  (6)  Jacob.  I, 
21 ;  Ibid. ;  I  Pet.  III,  21  ;  Tit.  III,  5 ;  II  Corin.  V,  19 ;  Joan.  XX,  23. 

filii  sui,  (1)  ut  Apostolus  loquitur  ad  Itoman. 
viii.  qui  etiam  I.  ad  Corinth  xv.  monet,  ut 
portemus  imaginem  hominis  coelestis,  id  est, 
Christi,  sicut  portavimus  imaginem  hominis 
terreni,  id  est,  Adami.  Denique  formalis  cau¬ 
sa,  non  in  habitu,  sed  in  actu,  sunt  ipsa  o- 
pera  justa,  quse  etiam  effectus  justitia;,  vel 
justificationis  dici  possunt.  Ex  his  omnibus 
solum  tria  in  quajstionem  vocantur,  dispo¬ 
sitiones,  causa  formalis  intrinseca,  et  justitia 
actualis.  Caffera  enim  omnia  vel  conceduntur 
ab  omnibus,  vel  sunt  a  nobis  alio  loco,  pro 
tenuitate  ingenii  nostri  et  virium,  explicata. 

CAPUT  III. 

Aperitur  status  quaestionis  de  fide  justificante, 

et  indicantur  auctores .  qui  de  justificatione 

scripserunt. 

Ut  Igitur  a  dispositionibus,  quae  justifica¬ 
tionem  praecedunt,  principium  faciamus ;  ad¬ 
versarii  non  negant,  aliquos  eorum  actuum 
requiri,  quos  nos  dispositiones  appellamus, 
quidquid  tandem  initio  hujus  perniciosae  con¬ 
tentionis  scripseritLutherus  ;  nulli  enim  fere 
sunt  hodie  sectarii,  qui  errores,  et  fidem  non 
requirant  ante  justificationem.  Aliqui  etiam 
propositum  novae  vitae,  sive  obedientiae.  ut 
ostendimus  in  i.  lib.  de  poenitentia,  cap.  18. 
Sed  tamen  quatuor  in  rebus  a  nobis  dissen¬ 
tiunt  ;  omitto  enim  illud,  quod  non  vocant 
ipsi  fidem,  dispositionem,  sed  instrumentum, 
quo  apprehenditur  justificatio.  In  eo  certe 
nobiscum  adversarii  conveniunt,  actum  fidei 
requiri,  ut  justificationem  adipisci  valeamus. 

Primum  igitur  in  eo  dissentimus,  quod  ali¬ 
ter  ipsi  fidem,  quee  ad  justificationem  obti¬ 
nendam  necessaria  est,  interpretantur,  quam 
nos  Catholici  faciamus;  proinde  prima  qua;- 
stio  disputanda  erit,  qutenam  sit  illa  fides, 
sive  quid  sit  ea  fides,  quse  ad  justificationem 
requiritur.  Secundo  dissentimus,  quod  ipso 
solam  fidem  justificare  contendunt  ;  nos  ei 
comites  adjungimus  in  hoc  ipso  officio  justi¬ 
ficandi,  sive  ad  justitiam  disponendi.  Erit 
igitur  altera  quaestio,  an  per  modum  dispo¬ 
sitionis,  sive  instrumenti,  fides  sola  justificet. 
Tertio  dissentimus,  quod  ipsi  fidem,  quam 
dicunt  solam  justificare,  docent  numquam 
esse  posse  solam:  nos. eontra  dicimus,  non 
justificare  solam,  sed  tamen  posse  esse  solam. 


Postremo  dissentimus  de  modo,  quo  fides 
justificat,  ipsi  enim  contendunt,  fidem  nullius 
esse  pretii,  aut  meriti,  et  solum  relative  ju¬ 
stificare  :  nos  asserimus,  fidem  etiam  achari- 
tate  disjunctam,  alicujus  esse  pretii,  et  vira 
habere  justificandi  per  modum  dispositionis 
et  impetrationis. 

Illud  autem  non  est  hoc  loco  prmtercun- 
dum,  adversarios  nostros,  ut  sunt  inopes  ar¬ 
gumentorum,  et  divites  calumniarum,  pas- 
sim  traducere  Catholicos,  quasi  doceant,  solis 
naturae  viribus  disponi  homines  ad  gratiam, 
quibuscumque  operibus,  vel  etiam  ritibus,  et 
caeremoniis  tribuere  meritum  justificationis  ; 
fidei  justificantis  nullam  rationem  habere, 
neque  in  suis  libris,  et  sermonibus  ullam  ejus 
mentionem  facere.  Qua;  omnia  mendacia,  at¬ 
que  calumnias  esse,  fuse  demonstravimus 
tum  i.  lib.  de  poenitentia,  tum  in  libello,  in 
cujus  inscriptio  est,  Judicium  de  libro  con¬ 
cordiae  Lutheranorum. 

His  igitur  praetermissis,  ad  primam  quaest. 
explicandam  aggrediar,  si  prius  in  lectorum 
gratiam  breviter  annotavero  nomina  eorum, 
qui  hoc  nostro  saeculo  de  justificatione,  ad¬ 
versus  novas  haereses  opuscula  ediderunt. 
Videat  igitur  lector  auctores  sequentes,  prae¬ 
ter  alios  multos,  qui  mihi  noti  non  sunt,  Joan. 
Driedon.  in  lib.  de  cap  et  redempt.  humani 
generis,  tract.  4  cap.  1.  Jac.  Latom.  in  lib.  de 
fide  et  operibus.  Albertum  Pighiumin  2.  con¬ 
troversia.  Joan.  Itoffen.  in  refuta,  articulo¬ 
rum,  et  assertionis  Lutheri.  Enchiridion  Con¬ 
cilii  Colonien.  Dominicum  a  Soto  in  lib.  m. 
de  natura  et  gratia.  Petrum  a  Soto  in  Insti- 
tut.  Sacerdotum,  lect.  11.  et  12.  de  Poeniten¬ 
tia.  Alphonsum  a  Castro  in  lib.  contra  hacre- 
ses.  Andrcam  Vegam  in  opusculo  de  justifi¬ 
catione,  et  in  explicatione  Concilii  Trident. 
Ambrosium  Cathar.  in  opusculo  de  justifica¬ 
tione,  fide  et  operibus.  Thomam  Cajet,  de  fide 
et  operibus.  Stanislaum  Hosium  in  Confess. 
Polinica,  a  cap.  61.  usque  ad  75.  Joan.  a  Lo- 
vanio  in  lib.  de  fide  speciali.  Franciscum 
Turrianum  de  justificatione.  Henricum  Hel- 
raesium  de  justificatione.  Theodorum  Pclta- 
num  de  justificatione  Jodocum  Tiletanum  in 
Apologia  pro  Concilio  Trident.  Nicolaum 
Sanderum  in  lib.  de  Justificatione.  Diegum 
Pay  vam  lib.  iv.  orthodoxarum  explicationum, 
ltuardum  Tapper.  in  explicat,  articulorum 
Lovaniens.  Thomam  Stapletonum  in  lib.  de 
justificatione.  Vide  etiam  auctores,  quos  in 


(1)  Rom.  VIII,  29. 

unum  congessit  FabritiusLeodius  in  Harmo¬ 
nia  Confess.  Augustanae,  videlicet,  Joan.  Co- 
chlacum  in  discussione  Confessionis  ejusdem,* 
et  alios.  Audio  inulta  praeclare  scripsisse  tum 
de  justificatione,  tum  de  aliis  controversiis 
omnibus  Gregorium  de  Valentia  nostri  ordini 
sacerdotem. 

CAPUT  IV. 

Quid  sit  /ales  justificans,  ex  sententia  tum  hx- 
reticorum ,  tum  etiam  Catholicorum. 

Sectarii  tres  fides  distinguere  solent,  fidem 
historicam,  fidem  miraculorum  et  fidem 
promissionum  ;  ut  ex  Calvino  intelligi  potest 
lib.  m.Institut.  cap.2.  §.  9.  ex  Kemuitio  in  1. 
part.  Exam.  Concilii  Trident.  et  ex  aliis.  Fi¬ 
dem  historicam  vocant,  qua  credimus  vera 
esse,  quae  narrantur  in  sacris  litteris;  de  qua 
scriptum  estadHcbr.  xx.  Fide  credimus  aptata 
esse  saecula  Verbo  Dei.  Fidem  miraculorum 
appellant,  qua  fiunt  miracula,  de  qua  I.  ad 
Coiinth.  xm  dicit  Apostolus  :  Si  habuero  om¬ 
nem  (idem,  ita  ut  montes  transferam ,  etc.  Fi¬ 
dem  promissionum,  qua  fertur  in  promissi¬ 
ones  divinas  de  remissione  peccatorum,  qua¬ 
lis  est  illa  Mare.  ult.  Qui  crediderit,  et  bapti- 
zatus  fuerit ,  salvus  erit  (1). 

Rursus  fidem  promissionum  aliam  genera¬ 
lem,  aliam  specialem  esse  docent ;  generalem, 
qua  credimus,  promissam  esse  omnibus  cre- 
dent.ibussalutem;  specialem,  qua  unusquisque 
sibi  promissionem  divinam  applicans  credit, 
sive  potius  confidit,  peccata  omnia  per  Chri¬ 
stum  sibi  esse  dimissa.  Nam  fidem  Luthera- 
ni  fere  omnes  non  tam  notitiam,  vel  assen¬ 
sum  ;  quam  fiduciam  esse  definiunt.  Atque 
eam  demum  fiduciam  specialis  misericordiee, 
fidem  justificantem  esse  docent. 

Tradit  autem  Philippus  Melanchthon  in 
praifatione  in  secundum  tomum  Lutheri  hanc 
sententiam  de  fide  justificante,  quae  quasi  se¬ 
men  fuit  omnium  haeresum  hujus  temporis, 
accepisse  Lutherum  a  quodam  sene  ordinis 
sui,  cum  adhuc  Monachus  esset,  qui  citabat 
S.  Bernardum  in  serm.  1.  de  annunciatione. 
Quem  locum  Bernardi,  vide  a  nobis  explica¬ 
tum  infra  in  lib.  nr.  cap.  10.  Sed  verba  ipso¬ 
rum  audiamus.  Lutherus  in  sermone  Domi¬ 
nicae  2.  Quadrag.  «  Fides  inquit,  est  certa, 
altissimeque  animo  insidens,  divinae  bonitatis 
et  gratiae,  per  verbum  Dei  cognitae,  atque 


manifestae  fiducia  » .  Loqui  autem  Lutherum 
de  fiducia  specialis  misericordiae,  palam  est 
ex  assertione  art.  1.  et  15,  et  ex  aliis  locis 
plurimis.  Hinc  etiam  Centuriatores,  cum  tra¬ 
dunt  communem  doctrinam  suae  sectae  Cent. 
1.  lib.  r.  cap.  4.  colum.  113.  ita  fidem  defini¬ 
unt  :  t(  Fides  est  fiducia  misericordiae,  pro¬ 
pter  Christum)) .  Et  in  eodemlib.  cap  6.  prope 
finem,  dicunt,  Joannem  Baptistam  nullum 
admisisse  ad  Baptismum,  nisi  prius  diligen¬ 
ter  interrogatum,  utrum  ista  fide  speciali 
Messiam  apprehenderet. 

Philippus  quoque  Melanchthon  in  locis 
communibus,  tit.  de  vocabulo  fidei,  ita  lo¬ 
quitur,  «  Cum  Beatus  Paulus  dicit,  justifica¬ 
mur  fide,  vult  te  intueri  filium  Dei,  seden¬ 
tem  ad  dexteram  Patris,  Mediatorem  inter¬ 
pellantem  pro  nobis.  Proponit  enim  hanc 
‘victimam,  et  docet,  propter  hunc  filium  Dei 
dari  remissionem.  Ut  igitur  vocabulum,  fi¬ 
des,  monstret  illum  Mediatorem,  et  nobis 
applicet,  significat  fides  non  tantum  histo¬ 
ria)  notitiam,  sed  fiduciam  misericordia) 
promissa)  propter  filium  Dei  ».  Idem  in  iis¬ 
dem  locis,  titulo  de  bonis  operibus,  dicit, 
toleranda  potius  quaelibet  esse  supplicia, 
quam  negandum  in  sententiis  illis  Paulinis  : 
«  Credidit  Abraham  Deo  »,  et  similibus,  fi¬ 
dem  non  significare  fiduciam.  Similia  habet 
in  Confessione  August.  art.  i.  et  in  Apologia 
ejusdem  articuli. 

Denique  in  Colloquio  Altemburgensi  fol. 
3.  Electorales  Theologi  definiunt  fidem  justi¬ 
ficantem,  esse  fiduciam  in  voluntate  et  cor¬ 
de,  acquiescentem  in  Mediatore  Christo, 
certo  statuentem  propter  filium  nobis  remit¬ 
tere  Deum  peccata  gratis,  nosque  acceptare 
in  filios,  ethieredes  vita)  aeterme. 

Porro  Joannes  Calvinus  paulo  aliter  phi¬ 
losophari  videtur  de  significatione,  vel  natu¬ 
ra  fidei  justificantis.  Sic  enim  eam  definit 
lib.  m.  Institut.  cap.  2.  §  7.  «  Fides  est  di¬ 
vina)  erga  nos  benevolentiae  firma,  certaque 
cognitio,  qua)  gratuitae  in  Christo  promis¬ 
sionis  veritate  fundata,  per  Spiritum  san¬ 
ctum,  et  revelatur  mentibus  nostris  et  cordi¬ 
bus  obsignatur  ».  In  qua  definitione  pro  ob¬ 
jectio  fidei  cum  Lutheranis  solam  misericor¬ 
diam,  sive  benevolentiam  Dei  ponit.  In  eo 
vero  dissentire  videtur,  quod  fidem  non  fi¬ 
duciam,  sed  notitiam  appellat.  Nisi  forte  fi¬ 
duciam,  intelligi  voluerit  in  illis  ultimis  ver¬ 
bis  :  «  Et  cordibus  obsignatur  ».  Nam  §.  8. 


(1)  Hcb.  XI, 3;  I  Cor.  XIII,  2;  Mare  X  Vi,  10. 
Tom.  YI. 

scribit,  assensionem  fidei  cordis  potius  esse, 
quam  cerebri,  et  affectus  magis,  quam  intel- 
ligentiae.  Unde  etiam  §.  10.  multa  interserit 
de  fiducia,  etcxpectatione  promissionum  Dei. 

Jam  vero  Catholici  agnoscunt  quidem  vo¬ 
cabulum  fidei,  in  divinis  litteris  non  semper 
uno,  et  eodem  modo  sumi.  Nam  ad  Iio- 
man.  m.  Numquid  incredulitas  illorum  fidem 
Dei  evacuavit  ?  fides  pro  fidelitate,  id  est, 
constantia  in  servanda  promissione  accipi¬ 
tur.  Et  I  ad  Tirnoth.  v.  Primam  fidem  irri¬ 
tam  fecerunt;  fides  promissionem  ipsam, 
votumque  significat.  Et  ad  Roman.  xiv. 
Quod  non  est  ex  fide ,  peccatum  est ;  fides 
pro  conscientia  posita  est.  Et  ad  Ephes.  iv. 
Una  fules ,  Unum  Baptisma  (1) ;  fidei  nomine 
ipsum  fidei  objectum  designari  videtur,  ut 
sensus  sit,  id  ipsum  omnes  credimus,  quem¬ 
admodum  eodem  ritu  baptizati  sumus,  ta¬ 
men  fidem  historicam,  ct  miraculorum,  et 
promissionum  unam  et  eamden»  esse  docent, 
atque  illam  unam  non  esse  proprie  notitiam, 
aut  fiduciam,  sed  assensum  certum,  atque 
firmissimum,  ob  auctoritatem  primre  verita¬ 
tis  ;  et  hanc  unam  esse  fidem  justifican¬ 
tem. 

Quamquam  quod  attinet  ad  voces,  Catho¬ 
lici  non  utuntur  nomine  fidei  historicae,  ne 
videantur  sentire  (ut  re  vera  non  sentiunt) 
res  gestas  Sanctorum,  quae  referuntur  in 
Scripturis  non  credi,  nisi  propter  ipsius  hi¬ 
storici  auctoritatem  :  sed  vocant  simpliciter 
fidem  Catholicam,  aut  etiam  fidem  dogma¬ 
ticam,  qua  voce  utuntur  Cyrillus  cateches.,5. 
et  9.  et  Chrysostomus  homil.  29.  in  priorem 
et  ad  Corinthios,  explicans  cap.  12. 

Itaque  tribus  in  rebus  ab  haereticis  Catho¬ 
lici  dissentiunt  ;  primum,  in  objecto  fidei 
justificantis,  quod  haeretici  restringunt  ad 
solam  promissionem  misericordiae  specialis, 
Catholici  tam  late  patere  volunt,  quam  late 
patet  verbum  Dei ;  quin  potius  certam  pro¬ 
missionem  specialis  misericordiae,  non  tam 
ad  fidem,  quam  ad  praesumptionem  pertine¬ 
re  contendunt.  Deinde  in  facultate,  et  poten¬ 
tia  animi,  quae  sedes  est  fidei.  Siquidem  illi 
fidem  collocant  in  voluntate,  cum  fiduciam, 
esse  definiunt;  ac  per  hoc  eam  cum  spe 
confundunt.  Fiducia  enim  nihil  est  aliud,  ni¬ 
si  spes  roborata,  ut  S.  Tbomas  docet  in  2. 
2.  quaest.  129.  art.  6.  Catholici  fidem  in  in¬ 
tellectu  sedem  habere  docent.  Denique  in 
ipso  actu  intellectus.  Ipsi  enim  per  notitiam 


fidem  definiunt,  nos  per  assensum.  A?scn- 
timur  enim  Deo,  quamvis  ea  nobis  credenda 
*  proponat,  quae  non  intelligimu^. 

CAPUT  V. 

Refellitur  ex  cap.  11.  ad  Hebr.  haereticorum 
error  de  notione  f  dei  justificantis. 

\ 

Probatur  igitur  primum  ex  divinis  litteris, 
fidem  justificantem  non  esse  fiduciam  mise¬ 
ricordia},  sed  solum  assensum  firmum,  ac 
certum  ad  ea  omnia,  qua)  Deus  credenda 
proponit. 

Primum  testimonium  sumi  potest  ex  defi¬ 
nitione  fidei,  qua)  habetur  ad  Hebr.  xi.  Fides , 
inquit,  Apostolus,  est  sperandarum  substantia 
rerum ,  argumentum  non  apparentium  (2). 
Qua)  definitio  breviter  explicanda  est,  ut  vis 
argumenti,  quod  ex  ea  sumitur  magis  appa¬ 
reat.  Substantia  gimce  est  Marcum;,  id  est, 
basis,  ac  fundamentum.  Sperandarum  re¬ 
rum,  greeee  est  IXiuCogEvov.  quod  ambiguum 
est,  et  verti  potest,  tum  sperantium  homi¬ 
num,  tum  rerum  speratarum,  sive  speran¬ 
darum.  S.  Augustinus,  fere  ubicumque  hunc 
locum  citat,  legit  sperantium,  ut  in  epist. 
112.  ad  Paulinum,  lib.  n.  de  peccatorum 
meritis  et  remissione,  cap.  31.  tract.  79.  in 
Joannem,  homil.  32,  lib.  50  homiliarum,  et 
alibi.  Et  juxta  hanc  lectionem  sensus  erit,  fi¬ 
dem  esse  substantium  sperantium,  id  est 
quasi  vitam  et  animam,  qua)  sustentat  homi¬ 
nem  justum,  qui  despiciens  terrena,  sperat, 
atque  expectat  feterna.  Quo  sensus  dictum 
etiam  est,  justum  ex  fide  vivere,  in  hac  ipsa 
epistol.  cap.  10.  Grarni  vero  omnes,  ut  S. 
Basilius  in  explicatione  Psal.  113.  et  Chryso¬ 
stomus,  Theodoretus,  Theophilactus  OEcu- 
menius,  in  hunc  locum  passive  accipiunt, 
quos  secutus  est  antiquus  noster  interpres, 
qui  reddidit  rerum  sperandarum. 

Sed  sententia  est  omnino  eadem,  nihrl 
enim  aliud  est  fidem  esse  substantiam  re¬ 
rum  sperandarum,  nisi  qua)  sperantur,  quo¬ 
niam  futura  sunt,  non  habere  ullam  subsi¬ 
stentiam,  vel  fundamentum,  nisi  in  intellectu 
per  fidem.  Itaque  fides  est  quasi  vita,  et  ani¬ 
ma  rerum,  qute  sperantur,  quoniam  eas  ap¬ 
prehendens,  ac  menti  repimsentans,  facit 
eas  quodam  modo  esse  prasentes,  ac  vive¬ 
re,  quamvis  in  se  re  vera  non  sint,  nisi  fu- 


(1)  Rom.  111, 5;  l  Tim.  5, 12;  Rom.  XIV,  23;  Eph.  IV,  5.  —  (2)  Heb.  XI,  1 . 

turse.  Idem  autem  est,  fidem  esse  substan¬ 
tiam  sperantium,  et  substantiam  rei  spera¬ 
tae;  ideo  enim  dici  potest  fides  substantia 
sperantium,  quoniam  est  substantia  rei  spe¬ 
rata}  ;  id  est,  ideo  fide  se  ipse  sustentat,  qui 
sperat,  quoniam  subsistentia  rei  sperata}  non 
est  nisi  fides. 

Illud  autem  quod  sequitur,  argumentum 
non  apparentium,  grace  est,  ouSXs-o- 

yivwv,  hoc  est,  demonstratio,  sive  convictio 
(ut  S.  Augustinus  legit)  eorum,  qua}  non 
conspiciuntur.  Qua}  verba  sic  exponunt  ali¬ 
qui,  ut  velint  esse  repetitionem  sententiae 
superioris,  ut  sensus  sit,  fides  facit  quodam¬ 
modo  extare  ea,  qua}  non  sunt,  sed  speran¬ 
tur  futura,  et  facit  quasi  cerni,  et  spectari 
res  easdem,  cum  in  se  minime  appareant. 
Sed  non  ita  est,  nam  idem  Apostolus  expli¬ 
cans  paulo  post  objectum  fidei,  non  restrin¬ 
git  illud  ad  res  futuras,  quae  sperantur,  sed 
extendit  ad  omnia,  quae  Deus  revelare  di¬ 
gnatus  est,  sive  sint  f&tura,  sive  praeterita, 
sive  speranda,  sive  timenda.  Nam  dicit,  fide 
nos  credere,  aptata  esse  saecula  Verbo  Dei, 
quod  praeteritum  est;  et  fide  sanctum  Noe 
ob  metum  diluvii  aptasse  arcam;  diluvium 
autem  futurum  quidem  erat,  sed  metuendum, 
non  sperandum.  Verba  igitur  illa,  argu¬ 
mentum  non  apparentium ,  non  referuntur 
ad  res  speratas,  sed  explicant  aliam  fidei 
virtutem,  quae  est  convincere  intellectum, 
atque  cum  adducere,  ut  assentiatur  iis,  qua} 
non  capit,  neque  intelligit. 

Itaque  definitio  fidei,  ab  Apostolo  tradita, 
duas  continet  fidei  proprietates.  Unam,  quod 
faciat  in  animo  subsistere  ea,  quae  speran¬ 
tur  futura.  Alteram,  quod  intellectum  fa¬ 
ciat  iis  assentiri,  quae  non  intelligit.  Ex 
quo  intelligimus,  fidem  Christianam  (hanc 
eninf  definit  Apostolus)  distingui  ab  om¬ 
nibus  aliis  habitibus  intellectus.  Nam  ea 
particula,  Substantia  rerum  sperandarum, 
distinguit  fidem  Christianam,  a  fide  politica 
et  humana ;  tum  quia  fides  humana  potest 
esse  fallax,  et  ideo  non  meretur  nomen  sub¬ 
stantiae,  id  est,  fundamenti,  ac  basis  firmae, 
ac  solida} ;  tum  quia  nomine  rerum  speran¬ 
darum  intelliguntur  bona  divina,  ac  coele¬ 
stia,  ad  quae  fides  humana  non  pervea 
nit. 

Ea  vox,  «  argumentum  »,  sive  convictio, 
distinguit  fidem  Christianam  ab  opinione, 
suspicione  et'  dubitatione.  Ista  enim  non 
convincunt,  neque  cogunt  intellectum  ad  as¬ 
sensum. 


Denique  duae  illae  voces,  «  non  apparen¬ 
tium  »,  distinguunt  eamdem  fidem  ascientia 
et  intellectu,  quae  non  patiuntur  obscurita¬ 
tem,  sed  lumen,  et  evidentiam  requirunt. 
Vide  de  hoc  loco  quae  scribimus  infra,  cap. 
11.  in  solutione  primi  argumenti  Luthera- 
norum. 

Ostendamus  nunc  falsam  esse  adversario¬ 
rum  sententiam,  de  notione  fidei  justifican¬ 
tis.  Nam  quod  Apostolus  hoc  loco  definiat  fi¬ 
dem  justificantem,  negari  non  potest ;  cum 
enim  in  cap.  superiore  extremo  dixisset  : 
Justus  ex  fide  vivit;  quod  si  subtraxerit  se,  non 
placebit  animx  mcie.  Nos  autem  non  sumus 
subtractionis  filii  in  perditionem ,  sed  fdei  in 
acquisitionem,  animx  :  continuo  subjungit, 
nullo  interposito  verbo,  est  autem  fides  spe¬ 
randarum  substantia  rerum ,  etc.  Ubi  vides 
definiri  eam  fidem,  ex  qua  justus  vivit,  et 
ex  qua  placemus  Deo,  et  cujus  filii  sumus  in 
acquisitionem  anima},  et  a  qua  qui  se  sub¬ 
trahit,  in  perditionem  ruit.  Deinde  in  reli¬ 
quo  capite  non  semel  Apostolus  repetit, 
hanc  esse  fidem,  sine  qua  impossibile  est 
placere  Deo,  et  per  quam  Sancti  omnes  Deo 
placuerunt.  Definitur  igitur  fides  justifi¬ 
cans. 

Quod  autem  haec  fides  non  sit  fiducia,  sed 
aliquid  ad  intellectum  pertinens,  probat  pri¬ 
mo,  illud  verbum  «  substantia  ».  Nam  sub¬ 
stantia  rei  futura;  (ut  ostendimus)  dicitur  fi¬ 
des,  quia  facit  pratentia  ea,  qua}  sunt  alio- 
qui  futura  ;  at  repraesentare  non  est  volun¬ 
tatis,  ubi  est  fiducia,  sed  intellectus.  Ille 
enim  rem  apprehendens  per  speciem  sibi 
impressam,  facit  rem  esse  antequam  sit. 

Secundo,  idem  probat  illud  verbum  «  ar¬ 
gumentum  »  Nam  IXsyx0?,  id  est  «  de¬ 
monstratio,  ))  et  convictio  ad  intellectum - 
pertinet,  ut  etiam  ipsum  nomen  Latinum 
e  argumentum  »  ;  ejus  enim  est  convinci 
argumentis,  cujus  est  assentiri  et  judi¬ 
care. 

Tertio,  accedit  illud  quod  sequitur  : 

«  Fide  intelligimus  aptata  esse  sa}cula  Ver¬ 
bo  Dei  ».  Ubi  describitur  actus  fidei  per  vo¬ 
cem  intelligendi,  qua}  nullo  modo  ad  fidu¬ 
ciam  accommodari  potest. 

Quarto,  idem  confirmat  illud  :  c  Fide  Noe 
metuens  aptavit  arcam,  etc  » .  Ubi  fidei  ac¬ 
tus  non  potest  esse  fiducia,  quia  fiducia  non 
gignit  metum,  sed  expellit ;  proinde  fidei 
actus  in  Noe  fuit,  credere  certo  futurum  di¬ 
luvium  ;  nam  ex  illo  actu  credendi  metus 
exortus,  causa  fuit  cur  fabricaretur  arca. 

Quinto,  denique  idem  probant  illa. vcrlni  : 
«  Sine  fide  impossibile  est  placere  Deo.  Nam 
accedentem  ad  Deum  oportet  credere,  quia 
est,  et  inquirentibus  se  remunerator  sit.  » 
Ubi  sine  dubio  per  verbum  q  credere  » ,  ex¬ 
plicatur  actus  fidei  justificantis,  neque  po¬ 
test  ulla  ratione  ipsum  «  credere  »  detorque¬ 
ri  ad  fiduciam.  Non  enim  confidimus  Deum 
esse,  sed  certo  judicamus  et  assentimur. 

Quod  autem  fides  justificans  non  sit  pro¬ 
prie  notitia,  sed  assensus  in  rem  etiam  in¬ 
cognitam,  probat  illud  «  argumentum  non 
apparentium  "  hinc  enim  intelligimus,  fidei 
officium  non  esse,  efficere,  ut  res  obscura; 
fiant  perspicua;,  sed  ut  credantur,  etiamsi 
non  appareant.  Mire  enim  conjunxit  Aposto¬ 
lus  <(  argumentum  »  eum  «  non  apparen¬ 
tium  »  ut  significaret,  fidem  id  facere,  quod 
faciunt  argumenta,  sed  alio  modo.  Nam  ar¬ 
gumenta,  et  maxime  demonstrationes,  fa¬ 
ciunt,  ut  intellectus  omnino  assentiatur,  sed 
hoc  faciunt,  per  evidentiam  rei  intellectum 
convincendo,  dum  causas  ipsas,  et  proprie¬ 
tates  aperiunt.  At  fides  facit  quidem,  ut  in¬ 
tellectus  omnino  assentiatur,  sed  non  per 
evidentiam  rei,  et  notitiam  causa;,  et  pro¬ 
prietatum,  sed  cedendo  auctoritati  dicentis. 
Itaque  in  fide  manet  res  obscura  ut  antea 
erat,  sed  creditur  propter  auctoritatem  di¬ 
centis;  non  igitur  fides  proprie  loquendo  est 
notitia,  sed  assensus. 

Quod  autem  Apostolus  ait  :  «  Fide  intelli¬ 
gimus,  aptata  osse  sa;cula  Verbo  Dei  »,  non 
significat,  fide  plane  cognosci  creationem 
seeculorum,  sed  per  verbum  intelligendi  ex¬ 
primere  voluit  apprehensionem,  et  assensum 
intellectus.  Omnis  enim  actus  intellectus, 
significari  potest  per  verbum  intelligere. 

Quod  fides  justificans  non  habeat  pro  ob¬ 
jecto  misericordiam  specialem,  sed  omnia, 
qua;  Deus  revelavit,  probatur  primum  ex 
illis  vocibus  :  «  Sperandarum  rerum  ».  Nam 
specialis  misericordia  non  est  res  aliqua  spe¬ 
randa,  sed  donum  prmsens,  aut  praeteritum, 
ut  ipsimet  adversarii  docent,  qui  ad  fidem 
pertinere  dicunt,  ut  unusquisque  credat  sibi 
esse  remissa  peccata,  seque  per  Christum 
gratum  esse  Deo,  et  pro  justo  reputari.  Se¬ 
cundo,  idem  probatur  ex  illis  verbis  :  «  Fide 
intelligimus  aptata  esse  smcula  verbo  Dei  ». 
Et  ex  illis  :  «  Accedentem  ad  Deum  oportet 
credere,  quia  est,  ctc.  ».  Denique  ex  toto  il¬ 
lo  capite,  ubi  fidei  tribuuntur  plurima : 
et  specialis  misericordia;  nulla  fit  mentio. 

Denique  quod  una  et  eadem  sit  fides  histo¬ 


rica  (si  tamen  hoc  nomine  appellare  fas  est, 
assensum,  quem  adhibemus  narrationi  re¬ 
rum  promeritarum,  non  ob  hominum,  sed  ob 
Dei  ipsius,  quia  ea  revelavit,  auctoritatem) 
fides  miraculorum  ct  promissionum,  ac  per 
hoc  fides  justificans  non  sit  sola  fides  pro¬ 
missionum  :  perspicue  probatur  ex  hoc  eo¬ 
dem  loco  ;  nam  eidem  fidei  quam  definivit,  et 
quam  justificantem  esse  ostendimus,  tribuit 
Apostolus,  quod  per  eam  intelligamus  ap¬ 
tata  esse  sfecula  Verbo  Dei,  quod  ad  histo¬ 
riam  pertinet.  Item  quod  per  eam  sancti  vi¬ 
cerint  regna,  obturaverint  ora  leonum,  ex¬ 
stinxerint  impetum  ignis,  etc.  Quse  perlinent 
ad  miracula.  Denique  quod  per  eamdem 
adepti  sint  repromissiones  quod  ad  promis¬ 
siones  spectat. 

Ad  hunc  locum  Kemnitius  respondero  co¬ 
natur,  ac  duo  dicit.  Primo,  fatetur  multa 
esse  fidei  objecta,  ea  videlicet  omnia,  qua; 
continentur  in  Verbo  Dei,  sed  qumstionem 
esse  ait,  quid  illud  sit,  in  quod  proprie  fides 
justificans  intueri  debet ;  quod  quidem  non 
esse  aliud,  nisi  misericordiam  specialem. 
Secundo  addit,  Apostolum  hoc  loco  tractare 
de  variis  exercitiis  fidei,  qua;  illis  conve¬ 
niunt,  qui  fide  justificati  sunt. 

Sed  ista  nihil  faciunt  ad  absolutionem  ar¬ 
gumenti.  Nam  in  primis  quamvis  multa  sint 
objecta  (idei,  materialia  tamen,  non  ideo 
multa;  sunt  fides.  Una  enim  fides  est  pro¬ 
pter  unam,  ct  eamdem  rationem  formalem, 
qua  creduntur  omnia.  Alioqui  cum  in  sym¬ 
bolo  fidei  numerentur  articuli  duodecim, 
duodecim  quoque  essent  fides,  quod  est  iu 
Ecclesia  Dei  hactenus  inauditum. 

Deinde  Apostolus  hoc  loco  non  solum  ex¬ 
plicat  varia  objecta,  vel  exercitia  fidei,  sed 
ipsam  fidem  initio  definit  ;  cur  igitur  in  ea 
definitione,  qua;  (  ut  ostendimus  )  est  fidei 
justificantis,  non  meminit  illius  misericordia; 
specialis,  si  ea  est  objectum  proprium  fidei 
justificantis 

Praeterea  si  qua;  in  isto  capite  narrantor 
sunt  exercitia,  vel  objecta  lidci  ;  peto,  cujus 
fidei  ?  certe  justificantis,  nam  illius  fidei 
exercitia,  et  objecta  explicantur,  qua;  initio 
definita  est  :  igitur  fides  justificans  non  so¬ 
lum  respicit,  vel  apprehendit  misericordiam 
specialem,  sed  etiam  credit  mundi  creatio¬ 
nem,  et  operatur  miracula  :  proinde  ipsa 
fides  justificans,  est  etiam  fides  historica  et 
miraculorum. 

Quid,  quod  idem  Apostolus  in  hoc  eodem 
loco  disertis  verbis  tradit,  fidem  justificorc, 


quatenus  por  eam  credimus  ea,  queo  gignunt 
timorem,  ac  per  hoc  quatenus  non  est  fi¬ 
ducia  misericordiae  ?  «  Fide,  inquit,  Noe 
responso  accepto  dc  iis,  quee  adhuc  non 
videbantur,  metuens  aptavit  arcam  in  salu¬ 
tem  domus  suae  per  quam  damnavit  mun¬ 
dum,  et  justitiae,  quae  per  fidem  est,  haeres 
est  constitutus  ».  Yidesnc  hoc  loco,  sanctum 
Noe  justitiam  fidei  esse  adeptum,  ac  per 
hoc  fide  justificatum,  quia  credidit  Deo  di¬ 
centi,  futurum  fuisse  diluvium  generale,  et 
ex  ea  fide  metuens  arcam  fabricavit  ?  Ideo 
enim  damnavit  mundum  incredulitatis,  et 
ipse  haeres  justitiae  fidei  constitutus  est,  quia 
mundus  credere  noluit  diluvium  futurum, 
ipse  autem  credidit. 

Quid  hic  responderi  potest  ?  Ubi  hoc  loco 
mentio  misericordiae  specialis  ?  Simile  est 
quod  paulo  infra  legimus  :  «  Sancti  per  fi¬ 
dem  vicerunt  regna,  operati  sunt  justitiam, 
adepti  sunt  repromissiones  etc.  ».  Ubi  etiam 
fidei  tribuitur  justitiae  operatio,  et  miracu¬ 
lorum  ostentio.  Sed  de  hoc  loco  satis  multa 
dicta  sunt. 

CAPUT  VI. 

Fidem  justificantem  non  esse  Fiduciam, 
probatur  ex  divinis  litteris. 

Nunc  adferemus  testimonia  Scripturae, 
quibus  seorsim  probemus,  primum,  fidem 
non  esse  fiduciam  ;  deinde,  non  esse  no¬ 
titiam,  sed  assensum  ;  postremo,  non  ha¬ 
bere  pro  objecto  misericordiam  specialem, 
sed  in  totum,  quod  in  verbo  Dei  continetur. 

Fidem  igitur  non  esse  fiduciam,  probatur 
primo  ex  illis  verbis  Roman.  iv  :  «  Non 
infirmatus  est  fide,  nec  consideravit  corpus 
suum  emortuum,  et  emortuam  vulvam 
Sarae,  in  repromissione  etiam  Dei  non  haesi¬ 
tavit  diffidentia,  sed  confortatus  est  fide, 
dans  gloriam  Deo,  plenissime  sciens,  quia 
quaecumque  promisit  Deus,  potens  est  et 
facere.  Ideo  et  reputatum  est  ei  ad  ju¬ 
stitiam  ».  Ubi  loquitur  Apostolus,  de  fide 
justificante,  ut  perspicuum  est  ex  ultimis 
verbis  :  quid  autem  fuerit  illa  fides,  explicat 
per  propositionem  negantem  et  affirmantem ; 
per  negantem,  cum  dicit  :  «  Non  considera¬ 
vit  corpus  suum .  emortuum  etc  » .  Conside¬ 


ratio  autem  ad  intellectum  pertinet  ;  ad 
quem  non  pertinet  fiducia  :  per  affirmantem, 
cum  ait  :  «  Plenissime  sciens  quia  quaecum- 
que  promisit  Deus,  potens  est  et  facere  » . 
Plenissime  scire,  intellectus  est,  non  volun¬ 
tatis,  sicut  contra,  fiduciam  habere,  volu li¬ 
taris  est,  non  intellectus.  Porro  vox  Graeca 
■7v>xv,po3>of t,0eic,  significat  proprie,  plenissime 
persuasus,  sive  pro  certo  habens,  quae  omnia 
ad  intellectum  pertinent.  Neque  movere  nos 
debet  illud,  non  haesitavit  diffidentia,  nam 
diffidentia  posita  est  eo  loco  pro  increduli¬ 
tate,  in  Graeco  est  dmaxi' a. 

Secundo  idem  probatur  ex  illo,  I  Oor- 
rinth.  xm.  Nunc  autem  manent  fules ,  spes 
charitas ,  tria  h;ec,  major  autem  horum  est. 
c/iaritas.  Ubi  distinguit  Apostolus  fidem  a 
spe,  et  dicit  esse  duo  quaedam  diversa  ; 
manifestum  autem  est  fiduciam  nihil  esse 
aliud,  nisi  spem  roboratam.  Unde  Job.  vm. 
dicitur  :’S pes  hypocritae  peribit ,  et  sicut  tela 
aranearum  fiducia  ejus.  Et  pro  eo,  quod 
dixit  David  Psalm.xxxvui.  Beatus  vir ,  cujus 
est  nomen  Domini  spes  ejus.  Dixit  Hieremias 
cap.  xvii.  Beatus  vir ,  qui  confidit  in  Domino,' 
et  erit.  Dominus  fiducia  ejus  (1;.  Itaque  fiducia 
ex  fide  quidem  oritur,  sed  non  potest  idem 
esse  cum  fide,  nisi  confundere  velimus,, 
quae  tam  aperte  Apostolus  ipse  distinxit. 

Tertio,  probatur  ex  illo,  II  Corinth.  x. 
in  captivitatem  redigentes  omnem  intellectum 
in  obsequium  Christi  (2).  Ubi  B.  Paulus  per  fi¬ 
dem  dicit,  intellectum  captivum  duci  in  obse¬ 
quium  Christi,  quia  cogitur  credere,  quod 
non  intelligit.  Proinde  fides  manifeste  ad 
ad  intellectum  non  ad  voluntatem  pertinet. 

Quarto,  probatur  ex  illis  yerbis,  ad  Ephe¬ 
sios.  Hi.  In  quo  habemus  fiduciam ,  et  acces¬ 
sum  in  confidentia  per  fidem  ejus  (3).  Quod  si 
habemus  accessum  ad  Deum  in  confidentia 
sen  fiducia  per  fidem,  certe  sequitur,  ut 
iides  non  fiducia  sit  fiducia,  sed  fiducia; 
causa,  alioqui  sensus  hujus  loci  esset,  ha¬ 
bemus  accessum  in  confidentia  per  con¬ 
fidentiam,  quod  absurdum  esse  non  dubium 
est.  Non  dissimiliter  distinguitur  fides  a 
fiducia  Matth.  ix.  Confide ,  filia,  fides  tua 
te  salvam  fecit  (4).  Ubi  excitatur  ad  fidu¬ 
ciam  concipiendam  mulier  illa,  qua;  jam  ex 
fide  sanata  fuerat.  Et  in  priore  ad  Thirno- 
theum  cap.  ili.  Qui  bene  ministraverint ,  gra¬ 
dum  bonum  sibi  acquirent,  et  multam  fiduciam 


(I)  1  Corin.  XII,  13;  Job.  VIII,  \\  :  Psal.  XXXIX,  5 ;  Hier.  XVII,  7.  -  (2)11  Cor.  X,  5.  -  i3)  Epln 
III,  12,  -  (4)  Matth.  IX,  22. 

in  fide  quae  est  in  Christo  (1).  Ubi  fiducia  in 
fide  acquiri  dicitur,  quia  potest  esse  fides  sine 
tali  fiducia. 

Quinto,  accedant  omnia  illa  loca,  qua)  do¬ 
cent,  objectum  fidei  justificantis  esse  illa 
omnia,  qurn  Deus  revelavit,  qua)  loca  cap.  8. 
adferentur  ;  neque  enim  fiduciam  tam  late 
patere  potest,  cum  solum  bona,  et  ea  ut  fu¬ 
tura  respiciat. 

Sexto,  accedant  etiam  loca,  ubi  actus 
fidei  dfeitur  esse,  credere  ;  ut  Rom.  iv. 
«  Credidit  Abraham  Deo  etc».  Nam  si  Scri¬ 
ptura  divina  per  fidem  intelligeret  fiduciam, 
actum  ejus  explicaret  per  verbum  fidere, 
non  per  verbum  credere.  Quod  si  adversarii 
contendant,  ipsum  etiam  (credere)  usurpari 
in  sacris  litteris,  pro  eo  quod  est  (fidere)  aut 
confidere  ;  cogentur  absurdissime,  atque 
ineptissime  loca  plurima  explicare,  ut  exem¬ 
pli  gratia,  cum  dicitur  Joan.  xiv.  :  Non  cre¬ 
ditis ,  quia  ego  in  Patre ,  et  Pater  in  me  est  ? 
ulioqui  propter  opera  ipsa  credite. Actor,  viii. 
Credo  filium  Dei  esse  Jesum  Christum.  Rom.  x. 
Corde  creditur  ad  justitiam.  Et  infra  :  St  in 
corde  tuo  credideris ,  quia  Deus  eum  suscitavit 
a  mo)'tuis,  salvus  eris  (2).  Haec  et  similia  non 
possunt  nisi  ineptissime  accipi  pro  fiducia. 

Neque  satisfacit  Kemnitius,  qui  in  suo 
examine  Concilii  Tridentini  dicit,  ad  fidem 
pertinere  non  solum  fiduciam,  sed  etiam  no¬ 
titiam,  sive  assensum  intellectus.  Scribit 
enim  in  fide  primo,  esse  notitiam,  sive  co¬ 
gitationem  promissionum  Dei.  Secundo  as¬ 
sensionem,  qua  unusquisque  statuit  eam 
promissionem  ad  se  pertinere.  Tertio  ex  illa 
notitia,  et  assensu  oiiri  in  voluntate  deside¬ 
rium  justificationis.  Quarto,  demum  excitari 
fiduciam  accedenti  ad  thronum  gratiae,  quae 
apprehendit  justificationem. 

Haec  philosophia  Kemminitiana  parum  fa¬ 
cit  ad  rem,  nam  non  possunt  isti  omnes  actus 
ad  unam  virtutem  proprie,  et  per  se  perti¬ 
nere,  cum  priores  duo  sint  in  intellectu,  pos¬ 
teriores  in  voluntate,  nec  fieri  possit,  ut  una 
virtus  sit  in  duabus  potentiis  genere  distin¬ 
ctis.  Quare  adhuc  restat  quaestio,  quinam  ex 
illis  actibus  ad  fidem  justificantem  perti¬ 
neant.  Nos  enim  contendimus,  duos  priores, 
qui  sunt  in  intellectu,  esse  actus  fidei  :  ad¬ 
versarii  contra,  duos  posteriores,  qui  sunt 
in  voluntate,  et  maxime  postremum  actum 
fidei  esse  volunt,  cum  illi  soli  tribuant  justi¬ 
ficandi  officium. 


Argumenta  autem  omnia,  qua)  fecimus 
hactenus,  aperte  demonstrant,  fidem  esse  in 
intellectu,  ac  per  hoc  ad  eam  nullo  modo 
pertinere  fiduciam,  quae  est  in  voluntate. 
Quibus  addere  possumus  testimonium  S.  Au¬ 
gustini  in  lib.  de  pixedestinatione  Sancto¬ 
rum,  cap.  ii,  ubi  dicit,  credere,  nihil  esse 
aliud,  nisi  cum  assensu  cogitare  ;  ita  ut  co- 
gitatio  sit  quasi  genus,  assensus  quasi  dif¬ 
ferentia.  Nam  ut  ipse  ibidem  docet,  multi 
cogitant,  qui  non  credunt,  imo  etiam  ali¬ 
quando  cogitant,  ut  non  credant,  sed  nullus 
credit,  qui  non  cogitet.  Quo  loco  S.  Augu¬ 
stinus,  manifeste  confirmat  sententiam  no¬ 
stram.  Et  ex  quatuor  illis  actibus  quos  Kem¬ 
nitius  distinxit,  duos  tantum  priores  ad 
fidem  pertinere,  demonstrat. 

At  instat  Kemnitius  :  Scriptura  tribuit 
cordi,  quie  ad  intellectum,  et  qua)  ad  volun¬ 
tatem  pertinent,  cum  dicat  :  Ut  quid  cogita¬ 
tis  mala  in  cordibus  vestris.  Matth.  ix.  Et  : 
Diliges  Dominum  Deum  tuum  ex  toto  corde 
tuo.  Matth.  xxn  (3).  Cur  igitur  non  poterunt 
etiam  fidei  tribui,  qum  ad  intellectum,  et 
quae  ad  voluntatem  pertinent  ?  Addit  etiam 
postremo  testimonium  S.  Bonaventura,  qui 
scribit,  spem,  quantum  ad  certitudinem, 
pertinere  ad  intellectum,  quantum  ad  expe- 
ctationem  pertinere  ad  voluntatem. 

Sed  facilis  est  responsio.  Cur  enim  in  sa¬ 
cris  litteris  pro  tota  anima  accipitur,  ut  vide¬ 
licet  totum  interiorem  hominem  significet 
nam  idcirco  carni,  vel  corpori  opponitur. 
Psal.  xxiii.  Innocens  manibus ,  et  mundo  cor¬ 
de.  Psal.  lx xxiii.  Cor  meum  et  caro  mea  exul- 
taverunt  in  Deum  vivum.  I  Petr.  in.  Qui  in 
abscondito  est  cordis  homo.  Quare  non  est 
mirum,  si  cordi  tribuantur  actus,  tam  intel¬ 
lectus,  quam  voluntatis,  cum  in  homine  in¬ 
teriore  utraque  potentia  reperiatur.  Non  est 
autem  eadem  ratio  fidei,  quae  specialis  quae¬ 
dam  virtus  est,  et  ad  unam  specialem  po¬ 
tentiam  pertinet. 

Porro  S.  Bonaventura  in  3.  sentent.  dist. 
2G.  art.  1.  qumst.  5.  contrarium  docet,  ejus, 
quod  a  Kemnitio  illi  tribuitur.  Siquidem  af¬ 
firmat,  spem  etiam  quoad  certitudinem  per¬ 
tinere  ad  voluntatem.  Distinguit  enim  du¬ 
plicem  certitudinem,  unam  fidei,  qua)  est  in 
intellectu,  alteram  spei,  quie  est  in  volun¬ 
tate.  Itaque  viderit  Kemnitius  ubi  senten¬ 
tiam  illam  Bonaventura)  repere rit.  Quod  si 
testimonium  illud  Bonaventura)  germanum 


(1)  Tini.  III,  13.  -  (2)  Joan.  XV,  11 ;  Act.  VIII,  37;  Rom.  X,  10,  9.  -  (3)  Matth. IX,  4;  ibid.  XXII, 
37.  —  (4)  Psal.  XXIII,  4;  ibid.  LXXXI1I,  3;  I  Pet.  III,  4. 

esset,  promptum  esset  respondere,  ab  eo 
poni  spem  in  intellectu  quoad  certitudinem  ; 
non  essentialiter,  sed  causaliter,  quia  vide¬ 
licet  ideo  spes  certa  est,  quia  praesupponit 
certitudinem  fidei  de  omnipotentia  et  fideli¬ 
tate  Dei.  Nos  autem  cum  hereticis  non  con¬ 
tendimus  de  subjecto  causae  spei,  sed  de 
subjecto  ipsius  spei. 

CAPUT  VII. 

Fidem  justificantem  non  tam  esse  notitiam , 

quam  assensum,  probatur  ex  Scripturis. 

Nunc  adversus  Calvinum  breviter  proban¬ 
dum  est,  fidem  non  tam  esse  notitiam,  quam 
simplicem  assensum,  quod  etiam  paulo  ante 
probatum  est  ex  definitione,  qnam  tradidit 
Apostolus,  Calvinus  enim  non  solum  definit 
fidem  per  cognitionem,  lib.  m.  Instit.cap.  2. 
sed  etiam  insultat  Catholicis,  quod  dicant, 
se  reverenter  credere  quicquid  Ecclesia  do¬ 
cet,  etiamsi  minus  ea  intelligant.  Contra 
vero  ipse  affirmat,  non  ignorantia,  nec  sen¬ 
sus  nostri  submissione,  sed  cognitione  ceida 
et  explorata  regnum  coelorum  adiri  ;  et 
allegat  Apostolum  damnantem  eos,  qui 
semper  discunt,  et  ad  scientiam  veritatis 
numquam  perveniunt.  II  Timoth.  m. 

Probatur  igitur,  fidem  non  esse  notitiam, 
sed  assensum.  Nam  in  primis  Isaias  cap.  vn. 
aperte  protestatur  :  Visi  credideritis,  non  in- 
telligetis.  Ubi  videmus,  fidem  non  esseintel- 
ligentiara,  sed  viam,  et  gradum  ad  intelli- 
gendum.  Quod  aliis  verbis  dixit  etiam  de 
rebus  naturalibus  ille  Philosophus  :  «  Addi¬ 
scentem  oportet  credere  ».  Item  in  priore  ad 
Corinthios  cap.  xm.  Apostolus  distinguit  no¬ 
titiam  mysteriorum  a  fide  tamquam  duo 
diversa  dona  :  Si  habuero ,  inquit,  omnem 
scientiam ,  et  noverim  mysteria  omnia ,  et  om¬ 
nem  fidem  (1).  Et  I  Corinth.  xn.  enumerans 
dona  Dei,  dicit,  alii  dari  sermonem  sapien¬ 
tia;,  alii  sermonem  scientise,  alii  fidem,  id 
est,  eximiam  fidem,  ‘quae  montes  etiam 
transferre  possit.  Rursus  in  posteriore  ad 
Corinth.  cap.  10.  dicit,  se  per  Evangelii 
praedicationem  in  captivitatem  redigere  om¬ 
nem  intellectum  in  obsequium  Christi.  At 
certe  non  est  necesse,  captivare  intellectum, 
ubi  est  notitia  veritatis.  Quo  etiam  pertinet 
obedientia  fidei,  de  qua  tam  saepe  idem  Apo¬ 
stolus  concionatur.  Quoi*sum  enim  obedien¬ 


tia  in  credendo  opus  esset,  si  per  fidem  no¬ 
titia  praeberetur  ;  sed  audiamus  in  hac  re 
sententiam  veterum  Patrum. 

S.  Irenseus  lib.  ii.  cap.  45.  «  Melius,  in¬ 
quit,  est  nihil  omnino  scientem  credere  Deo, 
et  perseverare  in  ejus  dilectione,  qua;  ho¬ 
minem  vivificat,  quam  per  questionum  sub¬ 
tilitates,  et  multiloquium  in  impietatem  ca¬ 
dere  » . 

Clemens  Alexandrinus  lib.  m.  Paeda¬ 
gogi,  cap.  11.  «Fides,  inquit,  non  sapientium 
secundum  mundum,  sed  eorum,  qui  secun¬ 
dum  Deum  sunt  sapientes,  possessio  est. 
Illa  autem  etiam  absque  litteris  discitur. 
Ejus  autem  scriptum,  quod  et  ad  rudes,  et 
ad  ignorantes  pertinet,  et  est  divinum,  cha- 
ritas  vocatur  » . 

S.  Hilarius  lib.  vili,  de  Trinit.  ante  me¬ 
dium  :  «  Habet,  inquit,  non  tam  veniam, 
quam  praemium,  ignorare  quod  credas,  quia 
maximum  stipendiurfl  fidei  est,  sperare  qua; 
nescias  » . 

S.  Augustinus  in  epist.  102.  ad  Evodium  : 

«  Si  propter  eos  solos,  inquit,  Christus  na¬ 
tus  est,  qui  certa  intelligentia  possunt  ista 
discernere,  pene  frustra  in  Ecclesie  labora¬ 
mus  » .  Et  sane  ita  esse,  experientia  testatur, 
cum  maxima  pars  fidelium,  vel  propter  aeta¬ 
tem  puerilem,  vel  propter  sexum  mulie¬ 
brem,  vel  propter  ingenii  hebetudinem,  vel 
propter  imperitiam  litterarum  et  scientia¬ 
rum,  quales  sunt  pene  omnes  rustici,  non 
solum  non  intelligant  mysteria  Trinitatis  et 
Incarnationis,  et  similia  necessaria  ad  salu¬ 
tem,  sed  vix  quidquam  animo  concipiant, 
praeter  sonum  verborum ;  et  tamen  inter 
fideles  merito  numerantur,  cum  fatentur  se 
credere,  Deum  esse  Patrem,  et  Filium,  et 
Spiritum  sanctum,  juxta  sensum  Ecclesiae. 

Quare  idem  Augustinus  in  libro  contra 
epistolam  Fundamenti,  cap.  4.  «  Turbam,  in¬ 
quit,  non  intelligendi  vivacitas,  sed  credenti 
simplicitas  tutissimam  facit.  »  Et  tract.  27. 
in  Joanem  dicit,  intelligentiam  mysteriorum 
esse  praemium  fidei.  Et  tract.  40.  «  Non  quia 
cognoverunt,  inquit,  crediderunt,  sed  ut  co1 
gnoscerent,  crediderunt.  Qui  enim  est  fides, 
nisi  credere  quod  non  vides  ».  Etserm.  189. 
de  tempore,  qui  est  primus  de  sancta  Trini¬ 
tate;  «  Considera,  inquit,  quod  voceris  fide¬ 
lis,  non  rationalis.  Denique  accepto  bapti¬ 
smo  hoc  dicimus,  fidelis  factus  sum,  credo' 
quod  nescio  j. 


(1)  Cor.  XIII,  2. 

S.  Prosper  lib.  i.  de  vita  contemplativa, 
cap.  19.  ((  Dicente,  inquit,  Apostolo,  nisi 
credideritis,  non  intelligetis,  datur  in telligi, 
quod  non  fides  ex  intellectu,  sed  ex  fide  in¬ 
tellectus  existat :  nec  qui  intelligit,  credat, 
sed  qui  credit,  intelligat  » .  Itaque  fides  in¬ 
tellectum  praecedit,  ac  per  hoc  credere,  non 
est  intelligere. 

S.  Gregorius  lib.  n.  Moralium,  cap.  25. 
tractans  illud  Job.  i.  Boves  arabant ,  et  asi¬ 
nas  pascebantur  juxta  eos  (1);  docet,  per  boves 
significari  homines  doctos,  per  asinas  homi¬ 
nes  imperitos,  qui  simpliciter  credentes  in 
intelligentia  majorum  acquiescunt. 

Denique  in  eo*qui  credit,  duo  sunt,  appre¬ 
hensio,  et  judicium,  sive  assensus  :  sed  ap¬ 
prehensio  non  est  fides,  sed  aliquid  fidem 
praicedens.  Possunt  enim  etiam  infideles 
apprehendere  mysteria  fidei.  Praeterea,  ap¬ 
prehensio  non  dicitur  proprie  notitia,  si  sit 
rudis  et  confusa  ;  distiifcta  autebi  et  perspi¬ 
cua  non.  necessario  requiritur  ad  fidem. 
Nam  accidere  potest,  ut  Philosophus  Ethni¬ 
cus  apprehendat  npn  solum  confuse,  sed 
etiam  distincte  mysterium  Trinitatis,  et 
subtilissime  intelligendo  discernat  essentiam 
et  relationes,  atque  alia  id  genus,  et  tamen 
non  credat.  Contra  autem  rusticus  Catholi¬ 
cus,  non  apprehendat  nisi  confuse  tria  illa 
nomina,  et  tamen  vere  credat. 

Judicium  autem,  sive  assensus  duplex  est. 
Alter  enim  sequitur  rationem,  et  evidentiam 
rei,  alter  auctoritatem  proponentis :  prior 
dicitur  notitia  (si  proprie  loqui  velimus)  po¬ 
sterior  fides.  Sic  enim  loquitur  sanctus  Au¬ 
gustinus,  in  libro  de  utilitate  credendi,  cap. 
11.  «  Quod,  inquit,  intelligimus  aliquid,  ra¬ 
tioni  debemus ;  quod  autem  credimus,  au¬ 
ctoritati  » .  Igitur  mysteria  fidei,  quae  ratio¬ 
nem  superant,  credimus,  non  intelligimus, 
ac  per  hoc  fides  distinguitur  contra  scientiam, 
et  melius  per  ignorantiam,  quam  per  noti¬ 
tiam  definitur. 

Illud  autem,  quod  objicit  Calvinus,  semper 
discentes,  et  numquam  ad  scientiam  verita¬ 
tis  pervenientes,  nihil  ad  rem  facit.  Nam 
tametsi  distinguatur  fides  a  scientia,  tamen 
utilis  est  etiam,  et  laudabilis  scientia  rerum 
divinarum,  quippe  quse  amorem  Dei  semper 
magis  et  magis  accendit :  et  sicut  laude 
digni  sunt,  qui  discendo  proficiunt,  ita  me¬ 
rito  reprehenduntur,  qui  semper  discunt,  et 
ad  scientiam  numquam  perveniunt. 


CAPUT  VIII. 

Fidei  justificantis  objectum  non  esse  specialem 
misericordiam ,  sed  omnia  quse  Deus  revela¬ 
vit ,  probatur  ex  divinis  litteris. 

Nunc  demum  ad  id,  quod  maxime  pro¬ 
prium  est  hujus  loci,  veniamus,  ac  ex  divinis 
litteris  probemus,  fidei  justificantis  objectum 
non  esse  specialem  misericordiam,  sed  oiu- 
nia  qua)  Deus  revelare  dignatus  est. 

Incipiamus  ab  Evangeliis.  Fides  certe , 
quam  Christus  exigebat,  et  in  cujus  confir¬ 
mationem  miracula  faciebat,  fides  erat  ju¬ 
stificans.  Hujus  enim  rei  causa  fidem  prre- 
dicabat  et  confirmabat,  ut  per  eam  homines 
salvarentur.  Venit  enim  quievere ,  et  salvum 
facere  quod  perierat.  Luc.  xix.  Et  :  Venit  in 
'hunc  mundum  peccatores  salvos  facere.  I  ad 
Timoth.  i.  Et  ideo  pater  sic  dilexit  mundum 
ut  filium  suum  unigenitum  daret,  ut  o-mnis  qui 
credit  in  eum,  non  pereat,  sed  habeat  vitam 
x ternam  (2).  Joan.  iii. 

Videamus  igitur,  quam  fidem  Christus 
exigeret,  quam  laudaret,  ad  quam  hortare¬ 
tur,  quam  denique  signis  et  prodigiis  com¬ 
probaret.  Matth.  ix,  Dominus  caecis  petenti¬ 
bus  lumen  :  Creditis ,  inquit,  quia  hoc  possum 
facere  vobis?  Illis  respondentibus,  utique. 
Domine,  ait,  secundum  fidem  vestrum  fiat  vo¬ 
bis.  Quo  loco  Dominus  fidem  omnipotentia), 
ac  per  hoc  divinitatis  sua),  non  misericordia) 
specialis  exegit. 

Matth.  xvi.  cum  sanctus  Petrus  confessio¬ 
nem  fidei  sua;  illis  verbis  edidisset :  Tu  es 
Christus  filius  Dei  vivi  (3).  Eam  fidem  ita 
Dominus  commendavit,  ut  diceret :  Beatus 
es  Simon  Bar  dona,  quia  non  revelavit  tibi 
caro  et  sanguis,  sed  Pater  meus,  qui  in  cce/is 
est.  Eamdemquc  sancti  Petri  fidem,  omnes 
Patres  miris  laudibus  efferunt.  Ut  quae  per¬ 
fecta  fides  fuerit.  Vide  Hilarium  lib.  vi.  de 
Trinit.  Chrysostomum  homil.  55.  in  Matth. 
Augustinum  tract.  10.  in  epist.  Joannis. 
Gyrillum  Dialog.  4.  de  Trinit.  Et  Leonem 
serm.  2.  de  assumptione  sua  nd  Pontificatum. 
Quid  autem  Petrus  tunc  credidit,  nisi  Christi 
divinitatem  ? 

Similis  fuit  confessio  fidei'  in  Centurione, 
Luc.  vn.  quam  Christus  ita  miratus  est,  ut 
dicerot :  Tantam  fidem  se  non  invenisse  in 


(I)  Job.  I,  14.  -(2) Luc.  XIX,  10:  1  Tiro,  1, 15  :  Jppn.  III,  16.  -  [?,)  Matth.  JJVI,  16., 

Israel  (1).  Neque  enim  aliuci  se  credere 
Centurio  ille  professus  est,  nisi  Christi  omni¬ 
potentiam  et  divinitatem,  dicens  :  Dic  tan¬ 
tum  verbum,  et  sanabitur  puer  meus. 

Joan.  i.  cum  Nathanael  dixisset:  Rabbi , 
tu  es  Rex  Israel,  tu  es  filius  Dei.  Dominus  fi¬ 
dem  ejus  approbans  ait :  Quia  dixi,  vidi  te 
sub  ficu,  credis  (2). 

Joan.  vi.  cum  Dominus  longa  oratione  ad 
fidem  cohortatus  esset  Judams,  et  illi  non 
credentes  abirent,  interrogavit  Apostolos, 
num  et  ipsi  vellent  abire  ;  respondit  autem 
Petrus  uoinine  omnium  :  Ad  quem  ibimus? 
verba  vitae  aeternae  habes,  et  nos  credimus, 
quia  tu  es  Christus  filius  Dei  vivi  (3).  Ex  quo 
intelligimus  hanc  ipsam  fuisse  fidem,  quam 
Dominus  requirebat. 

Joan.  xi.  cum  Dominus  Marthte  dixisset  : 
Ego  sum  resurrectio  et  vita,  qui  credit  in  me, 
non  morietur  in  aeternum,  Credis  hoc  ?  Re¬ 
spondit  illa  :  Utique  Domine,  ego  credidi, 
quia  ta  es  Christus  filius  Dei  vivi,  qui  in  hunc 
mundum  venisti  (4). 

Joan.  x.  Dominus  ipse  docens,  quod  sit 
objectum  fidei,  quam  in  nobis  requirit.  Non 
creditis,  inquit,  quia  ego  in  Patre,  et  Pater  in 
me  est?  alioqui propter  opera  ipsa  credite  (3). 
Et  cap.  xx.  cum  Thomas,  aliquandiu  incre¬ 
dulus,  tandem  viso  Domino  exclamasset : 
Dominus  meus ,  et  Deus  meus,  subjunxit  Do¬ 
minus  :  Quia  vidisti  me  Thoma,  credidisti , 
beati  qui  non  viderunt  et  crediderunt  (6).  Ubi 
certe  beati  dicuntur,  qui  credunt,  Christum 
resurrexisse  a  mortuis,  et  Dominum  ,  ac 
Deum  esse.  Id  enim  est,  quod  Thomas  cre¬ 
didit.  Denique  ibidem  :  Hxc  scripta  sunt,  ut 
credatis ,  quia  Jesus  est  Christus  filius  Dei,  et 
ut  credentes,  vitam  habeatis  in  nomine  ejus. 
Hffic  igitur  fides,  quae  respicit  Christi  divini¬ 
tatem,  ipsa  est,  quae  et  justitiam,  et  vitam 
aeternam  tribuit.  Atque  haec  quidem  testi¬ 
monia  probant,  fidem  justificantem  habere 
pro  objecto  aliquid  aliud  praeter  misericor¬ 
diam  specialem. 

Sed  addamus  alia  testimonia,  quibus  pro¬ 
bemus,  non  solum  fidem  justificantem  respi¬ 
cere  alia  objecta,  sed  etiam  fidem  esse  justi¬ 
ficantem,  quamvis  non  respiciat  misericor¬ 
diam  specialem,  et  non  esse  fidem  justifican¬ 
tem,  si  eam  misericordiam  forte  respiciat. 
Mare.  i.  leproso  dicenti :  Domi.ie  si  vis,  po¬ 
tes  me  mundare,. Dominus  ait  :  Volo,  munda¬ 


re  (7).  Leprosus  iste  de  voluntate  Domini,  ac 
per  hoc  de  misericordia  speciali  sine  dubio 
ambigebat,  alioqui  non  dixisset,  si  vis'  potes. 
Et  tamen  quia  non  defuit  illi  fides  omnipo¬ 
tentiae,  et  divinitatis,  impetravit  quod  petiit.' 
Ex  quo  intelligimus,  fidem  ejus  fuisse  talem, 
qualem  Dominus  exigebat,  et  in  cujus  con¬ 
firmationem  miracula  faciebat  ;  quamvis 
deesset  illi  certitudo  de  misericordia  spe¬ 
ciali. 

Luc  xviii.  phariseeus  confidebat  se  esse 
justum,  et  ideo  orans  dicebat :  Gratias  tibi 
ago  Domine,  quia  non  sum  sicut  exteri  homi¬ 
nes,  etc.  Contra  :  Publicamus  non  audebat 
oculos  ad  coelum  levare,  sed  a  longe  stans,  et 
pectus  percutieris  orabat,  Deus  propitius  esto 
mihi  peccatori.  Et  tamen  descendit  hic  justi¬ 
ficatus  ab  illo  (8),  id  est,  pree  illo.  Itaque 
Pharisaeus  habuit  fidem  specialis  benevolen¬ 
tia?,  et  tamen  repulsam  passus  est  :  publica¬ 
nus  caruit  fiducia  illa,  et  cum  timore  ac  tre¬ 
more  ad  Deum  accessit,  et  justificatus  est. 
Neque  dici  potest  pharisseum  habuisse  fidem, 
vel  fiduciam  benevolentia?  ob  propria  merita, 
quasi  justitiam  suam  ex  se  habere  se  crede¬ 
ret.  Nam  agebat  gratias  Deo  de  sua  justitia, 
proinde  a  Deo  eam  se  habere  credebat.  Non 
igitur  justificatur,  qui  justum  se  esse  confidit, 
sed  qui  cum  metu,  et  tremore  salutem  suam 
operatur. 

Accedat  ultimo  testimonium  ex  capite  po¬ 
stremo  Marci,  ubi  cum  Dominus  dixisset : 
Qui  crediderit  et  baptizatus  fuerit,  salvus  erit, 
qui  vero  non  crediderit,  condemnabitur  ;  mox 
adjunxit :  Signa  autem  eos  qui  crediderint, 
hxc  sequentur,  in  nomine  meo  dxmonia  eji¬ 
cient,  linguis  loquentur  novis,  serpentes  tol¬ 
lent, etc.  (9).  Ubi  apertissime  videmus,  fidem 
miraculorum  unam  et  eamdem  esse  cum 
fide  justificante  et  salvante  :  certum  autem 
est,  fidem  miraculorum  non  respicere  tam¬ 
quam  objectum  -specialem  misericordiam 
remissionis  peccatorum,  sed  omnipotentiam, 
et  divinitatem  filii  Dei. 

Haec  igitur  ex  Evangeliis  sufficiant ;  qui¬ 
bus  addi  possunt  alia  non  dissimilia  ex  Actis 
et  epistolis  Apostolorum.  Nam  Actorum  ii. 
IV.  x.  xiii.  et  xvil.  narrantur  conciones  Pe¬ 
tri  et  Pa.uli,  quibus  explicatio,  et  doctrina 
fidei  continetur.  In  his  autem  nullum  est 
verbum  de  speciali  misericordia,  sed  tota? 
consumuntur  in  explicanda,  et  persuadenda 


(I)  Luc.  VII,  9.  —  (2)  Joan.  1,  49.  —  (3)  Joan.  VI,  69.  —  (4)  Joan.  XI,  25.  —  (5)  Joan  X,  II .  — 
(6)  Ibid,  XX,  29.  (7)  Mare,  I,  40.  —(8) Luo.  XVIII,  11.  —  (9)  Mare.  XVI,  16. 

resurrectione  ,  et  divinitate  Jesu  Christi. 
Item  actor  vm.  cum  Philippus  ab  Eunucho 
baptismum  postulante  quajsivisset,  crederet 
ne  ex  toto  corde,  respondit  ille  :  Credo  filium 
Dei  esse  Jesum  Christum  (1).  Atque  hoc  re¬ 
sponso  contentus,  Philippus  Eunuchum  con¬ 
tinuo  baptizavit.  Est  igitur  fides  vere  justifi¬ 
cans,  non  qua  credimus,  Deum  nobis  esse 
propitium,  alioqui  perperam  egisset  Philip¬ 
pus,  qui  sine  tali  fide  Eunuchum  baptizavit, 
sed  qua  toto  corde,  id  est,  sine  ulla  hajsita- 
tione  credimus,  Jesum  esse  Christum,  ac 
filium  Dei,  ac  per  hoc  etiam  Deum. 

Apostolus  Paulus  in  epist.  ad  Roman. 
cap.  4.  explicans  fidem  Abrahse,  quae  repu¬ 
tata  est  illi  ad  justitiam,  non  dicit,  eum  cre¬ 
didisse  sibi  por  misericordiam  specialem,  re¬ 
missa  fuisse  peccata,  sed  patrem  se  futurum 
multarum  gentium  ex  filio  quem  sibi  cente¬ 
nario  uxor  nonagenaria,  et  sterilis  praeter 
solitum  ordinem  cursumque  naturae  paritura 
esset.  Id  enim  credere,  nihil  aliud  erat,  nisi 
credere  Deum,  qui  promiserat,  omnipoten¬ 
tem,  ac  fidelissimum  esse.  Itaque  Abrahae 
fides  ideo  tanto  praeconio,  ab  Apostolo  lau¬ 
datur,  et  in  exemplum  omnibus  fidelibus 
ponitur,  quia  (ut  ipse  dicit)  in  repromissione 
Dei  non  haesitavit ,  neque  consideravit  corpus 
suum  emortuum,  et  emortuam  vulvam  Sarse , 
sed  dedit  gloriam  Deo ,  plenissime  persuasus , 
quoniam  quae  promisit  Deus,  potens  est  et  fa¬ 
cere  (2). 

Item  cap.  x.  Hoc  (inquit  idem  Apostolus) 
est  verbum  fidei ,  quod  praedicamus,  quia  si 
confitearis  in  ore  tuo  Dominum  Jesum,  et  in 
corde  tuo  credideris ,  quia  Deus  eum  suscitavit 
a  mortuis  salvus  eris  (3).  Hic  quoque  aper¬ 
tissime  videmus  objectum  fidei  justificantis 
et  salvantis,  esse  resurrectionem  filii  Dei. 

Idem  in  priore  ad  Corinthios  cap.  xiii. 
conjungit  fidem,  quam  montes  transferri 
possunt  quam  illi  vocant  fidem  miraculorum, 
cum  ipse  et  charitate  ;  ut  iutelligamus,  fidem 
miraculorum  non  esse  aliam,  quam  fidem, 
quae  cum  spe  et  charitate  justificat.  Idem  in 
eadem  epistol.  cap.  15.  Notum,  inquit,  vobis 
facio  Euangelium,  quod  praedicavi ,  in  quo 
statis, jper  quod  et  salvamini ,  nisi  forte  frustra 
credidistis.  Tradidi  enim  vobis  in  primis ,  quod 
et  accepi;  quoniam  Christus  mortuus  est  pro 
peccatis  nostris ,  secundum  Scripturas ,  et  quia 
sepultus  est,  et  quia  resurrexit  tertia  die,  se¬ 
cundum  Scriptia-as,  etc.  (4).  Ubi  sine  dubio  fi¬ 


dei  salvantis  objectum  explicatur,  nec  ta¬ 
men  dicitur,  tradidi  vobis,  ut  unusquisque 
se  certo  credat,  per  Christum  esse  justifica¬ 
tum  ;  sed  tradidi  vobis  credendam  Passio¬ 
nem,  sepulturam,  et  Resurrectionem  Do¬ 
mini  nostri  Jesu  Christi.  Denique  sanctus 
Joannes,  in  epist.  I  cap.  v.  Omnis,  inquit. 
qui  credit,  quoniam  Jesus  est  Christus,  ex  Deo 
natus  est.  Et  infra  :  Haec  est  victoria,  quae  vin¬ 
cit  mundum,  fides  nostra.  Quis  est,  qui  vincit 
mundum,  nisi  qui  credit ,  quoniam  Jesus  est  fi¬ 
lius  Dei  (5)  ?  Habemus  igitur  objectum  fidei 
justificantis  tam  perspicue,  et  tam  copiose 
in  sacris  litteris  explicatum,  ut  adversarii 
hseresim  suam  persuadere  non  possint,  nisi 
novas  Scripturas  veteribus  abolitis  solita  te¬ 
meritate  confingant. 

CAPUT  IX. 

Probatur  ex  traditione  Ecclesiastica,  fidem 

justificantem  non  esse  fiduciam  misericor¬ 
diae,  sed  assensum  ad  omnia,  quae  in  verbo 

Dei  continentur. 

Jam  yero  quid  vetus  Ecclesia  senserit,  ac 
tradiderit  de  fide  ad  justificationem,  et  salu¬ 
tem  necessaria,  quid  ea  videlicet  sit,  et  quod 
objectum  habeat,  non  potest  clarius  intelligi, 
quam  ex  Symbolo  fidei,  quod  catechumenis 
initio  traditur,  ut  cum  fide  recta,  et  sana  ad 
lavacrum  regenerationis  accedant,  hoc  est, 
ut  ex  fide  justificentur,  et  justificati  salutem 
consequantur  aeternan^. 

Extat  igitur  in  primis  Symbolum  antiquis¬ 
simum,  quod  Apostolicum  dicitur,  propterea 
quod  Apostoli  ipsum  condiderint, '  ut  inter 
omnes  constaret,  qusenam  esset  totius  Chri¬ 
stianae  fidei  summa.  Cujus  rei  testes  sunt 
Ambrosius  ifi  epist  81.  ad  Siricium.  Hiero¬ 
nymus  in  epist.  ad  Pammachium  adversus 
Joannera  Hierosolymitanum,  Augustinus  in 
serm.  115.  et  181.  de  tempore.  Leo  epist. 
13.  ad  Pulcheriam,  et  serm.  11.  de  passione 
Domini.  Maximus  in  serm.  de  Symbolo  et 
alii. 

Contineri  autem  Symbolo,  quamvis  bre¬ 
viter,  et  in  summa,  totum  fidei  objectum, 
docet  pimter  alios  sanctus  Augustinus,  loco 
citato,  serm.  115.  de  tempore,  ubi  Symbo¬ 
lum  Apostolicum,  his  verbis  definit :  «  Est, 
inquit,  Symbolum  comprehensio  fidei  no- 


(1)  Act.  VIII,  37.  -  (2)  Rom.  IV,  20.  -  (3)  Ibid.  X,  8.  -  (4)  I  Corin,  XV,  1.  -  (4)  I  Joan.  V,  1. 


CAPUT  IX. 


163 


strse  simplex,  brevis,  plena,  ut  simplicitas 
consulat  audientium  rusticitati,  brevitas  me¬ 
moria;,  plenitudo  doctimae  ».  Et  serm.  419. 
<t  Symbolum,  inquit,  est  breviter  complexa 
regula  fidei,  ut  mentem  instruat,  nec  oneret 
memoriam  ». 

Hoc  Symbolum  habemus  paulo  latius  ex¬ 
plicatum,  in  Conciliis  QEcumenicis  Nyceno 
et  Constantinopolitano,  et  rursus  a  S.  Atha- 
nasio  Episcopo  Alexandrino  ;  sed  sicut  qua- 
tuor  Evangelia,  non  tam  sunt  quatuor  Evan- 
gelia,  quam  quatuor  Symbola,  Apostolicum, 
Nycaenum,  Constantinopolitanum,  etS.  Atha- 
nasii,  non  tam  sunt  quatuor  Symbola,  quam 
enarrationes  quatuor  ejusdem  Symboli. 

In  Symbolo  igitur  fidei  continentur  multa, 
qua;  necessario  credenda  sunt,  si  quis  ex 
fide  justificari  velit,  de  unitate  et  Trinitate 
Dei,  de  Incarnatione,  Passione  et  Resurre¬ 
ctione  Christi,  de  Ecclesia,  de  Baptismo,  de 
vita  aiterna,  de  speciali  autem  misericordia 
ne  verbum  quidem.  Itaque  id  solum  praeter- 
missum  est,  quod  solum  ponendum  erat,  si 
vera  esset  Lutheranorum  de  fidei  notione 
vel  definitione  sententia. 

At  (inquit  Lutherus  in  comment.  ad  cap. 
3.  epist.  ad  Galat.)  « in  Symbolo  habetur. 
Credo  sanctam  Ecclesiam,  quod  non  est 
aliud,  quam  credo  nullum  esse  amplius  pec¬ 
catum,  nullam  mortem  in  Ecclesia  ».  Sed 
inanis  ha;c  objectio  est  duabus  de  causis. 
Primo,  quia  sanctam  Ecclesiam  esse  credi¬ 
mus,  quoniam  sponsum  habet  sanctum  et 
multos  filios  sanctos,  et  extra  eam  nullus  est 
sanctus  :  non  autem  quoniam  omnes,  qui  in 
ea  sunt,  sancti  sint.  Scimus  enim,  Ecclesiam 
esse  aream,  in  qua  sunt  palea;  cum  tritico  ; 

!et  rete  in  quo  sunt  boni  et  mali  pisces,  et 
domum,  in  qua  sunt  vasa  alia  in  honorem, 
alia  in  contumeliam.  Secundo,  quoniam  qui 
credit  Ecclesiam  sanctam,  non  .tenetur  ore- 
dere,  se  jam  esse  partem  Ecclesia;  sanctae. 
Catechumeni  enim  credunt  Ecclesiam  san¬ 
ctam,  et  tamen  sciunt,  se  nondum  partem 
ejus  esse  :  qui  vero  jam  baptizati  sunt,  et 
intus  manent,  sciunt  se  partem  esse  corporis 
Ecclesia;.  Sed  an  sanctitatem  ejus  partici¬ 
pent,  qua;  potissimum  iu  charitate  sita  est, 
neque  sciunt,  neque  scire,  aut  credere  te¬ 
nentur. 

At  (inquit  Philippus,  in  Apologia  confess. 
in  articulo  de  fide)  «  Non  est  omissa  remis¬ 
sio  peccatorum  in  Symbolo  fidei ;  atque  illa 
est,  quam  fides  justificans  proprie  intuetur  ». 
Sed  facile  hoc  rejicitur.  Nam  in  primis,  si 


fides  justificans  recte  definita  esset  fiducia 
misericordia;  propter  Christum ;  deberet  sal¬ 
tem  magna  pars  Symboli,  si  non  totum,  cum 
hac  definitione  congruere.  Contra  autem  fa¬ 
ctum  esse  videmus,  cum  ex  articulis  duode¬ 
cim,  unus  tantum  sit,  qui  utcumque  ad  fidu¬ 
ciam  misericordiae  accommodari  posse  vi¬ 
deatur  :  nam  reliqui  undecim  neque  de  mi¬ 
sericordia  docent  aliquid,  neque  ad  fiduciam 
ulla  ratione,  sed  ad  solam  credulitatem  (ut 
sic  loquamur)  pertinent. 

Deinde,  artioulus  de  remissione  peccato¬ 
rum,  non  docet  specialem  et  absolutam  be¬ 
nevolentiam,  quam  adversarii  objectum  fidei 
justificantis  faciunt,  sed  benevolentiam  ge¬ 
neralem,  et  quae  suis  conditionibus  non  ca¬ 
ret,  cum  ex  baptismi  perceptione  dependeat. 
Nam  quod  in  Symbolo  Apostolico  habetur  : 
.«Credo  remissionem  peccatorum  »,  in  Con¬ 
stantinopolitano  explicatur,  cum  dicitur, 

«  Confiteor  unum  baptisma  in  remissionem 
peccatorum  ».  Quocirca  Catechumeni  etiam 
ante  baptismum ;  totum  fidei  Symbolum  re¬ 
citant  et  credunt ;  et  tamen  nondum  habent 
remissionem  peccatorum,  sed  eam  obtinen¬ 
dam  per  lavacrum  regenerationis  expectant. 
Itaque  sensus  illius  articuli  non  est,  credo 
aut  confido  mihi  remissa  esse  peccata,  sed 
credo  et  confiteor,  in  Ecclesia  Catholica  esse 
donum  remissionis  peccatorum,  quod  per 
baptismum,  aliaque  Sacramenta  percipitur. 

Praeter  lioc  testimonium  totius  Ecclesiae 
Symbolum  fidei  Catechumenis  tradentis,  ad- 
ferri  possunt  etiam  testimonia  singulorum 
Patrum,  qui  de  fide  justificante  cum  disse-' 
runt,  eam  semper  intelligunt,  quae  Catho¬ 
lica  dicitur,  quaeque  totum  Symbolum  respi¬ 
cit. 

Sanctus  Irenoeus,  lib.  i.  cap.  2.  3.  et  4. 
explicat  regulam  fidei  Christianae,  quod  idem 
facit  Tertullianus,  in  lib.  adversus  Praxeam ; 
uterque  autem  nihil  aliud  credendum  do¬ 
cet,  nisi  articulos  Symboli  Apostolici,  quam¬ 
vis  nomen  Symboli  non  habeant.  Sanctus 
quoque  Basilius,  in  oratione  de  confessione 
fidei,  docet,  fidem  ad  salutem  et  justificatio¬ 
nem  necessariam  illam  esse,  qua  creduntur 
ea,  quae  Deus  revelavit :  neque  fidei  specia¬ 
lis  in  tota  illa  oratione  usquam  meminit. 

Pari  ratione  Cyrillus  Hierosolymitanus, 
Catechesi  3.  scribit,  fidem  justificantem  esse 
fidem  dogmaticam,  qua  credimus  Jesum  es¬ 
se  Christum,  et  a  mortuis  resurrexisse,  at  • 
que  alia  id  genus  dogmata.  Idem  quoque 
Catechesi  18.  explicans,  quid  sit  credendum 

catechumenis,  ut  baptizari  possint,  totum 
Sy  bolum  tradit,  ot  exponit,  neque  usquam 
meminit  fiducia?  specialis  misericordia?. 

Idem  faciunt  Gregorius  Nazianzenus,  Ora¬ 
tione  in  sanctum  Lavacrum  extrema,  et  in 
tractatu  de  fide  Nyceena  ;  Chrysostomus  in 
duabus  homiliis  de  Symbolo,  Eusebius  E- 
missenus  in  homiliis  item  duabus  de  Symbo¬ 
lo,  Ruffinus,  in  explicatione  Symboli,  Au¬ 
gustinus,  in  lib.  de  Fide  et  Symbolo,  in  lib. 
de  Genesi  imperfecto,  cap.  1 .  Et  in  Enchiri¬ 
dio  per  multa  capita  ;  Fulgentius,  in  lib.  de 
fide  ad  Petrum,  et  auctor  libri  de  Ecclesia¬ 
sticis  dogmatibus,  qui  omnes,  cum  Symbo¬ 
lum  explicant,  tum  profitentur,  ea  omnia'  se 
docere,  quse  ad  fidem  Christianam  pertinent; 
et  tamen  nemo  est  eorum,  qui  vel  semel  spe¬ 
cialis  istius  fidei  Lutheranorum  memine¬ 
rit. 

Sed  placet  ex  Augustino,  et  qui  eum  se¬ 
cuti  sunt,  Prospero,  Leone,  .atque  Fulgen- 
tio,  verba  ipsa  proferre.  Igitur  Augustinus 
in  Enchiridio,  cap.  2.  dicit,  Deum  fide,  spe 
et  charitate  coli,  et  cap.  5.  dicit,  mentem 
imbui  debere  fide,  ut  bene  vivendo  tendat 
ad  speciem.  Et  cap.  7.  dicit,  salutem  his  tri¬ 
bus  acquiri  fide,  et  spe,  et  charitate.  Nam 
quicumque  invocaverit  nomen  Domini  sal¬ 
vus  erit  :  sed  non  potest  invocari  nomen 
Domini  nisi  prius  credatur ;  ideo  fides  credit, 
spes  et  charitas  orant.  Ex  quibus  locis  ma¬ 
nifeste  colligimus  eum  loqui  de  fide  justifi¬ 
cante  et  salvante. 

De  hac  igitur  fide  justificante,  mox  cap. 
8.  docet,  eam  distingui  a  spe,  ac  per  hoc  et¬ 
iam  a  fiducia  non  solum  nomine,  sed  etiam 
objecto,  unde  sumitur  ratio  propria,  essen¬ 
tiaque  virtutem.  «  Est  (inquit)  fides  et  mala¬ 
rum  rerum  et  bonarum,  quia  et  bona  cre¬ 
duntur  et  mala,  et  hoc  lidc  bona  non  mala. 
Est  etiam  fides  et  praeteritarum  rerum,  et 
praesentium,  et  futurarum.  Credimus  enim 
mortuum  Christum,  quod  jam  praeteriit, 
credimus  spdere  ad  dexteram  Patris,  quod 
nunc  est,  credimus  venturum  ad  judican¬ 
dum,  quod  futurum  est,  Item  fides  et.  sua¬ 
rum  rerum  est  et  alienarum.  Nam  et  se  quis¬ 
que  credit  aliquando  coepisse  ,  nec  fuisse 
utique  sempiternum,  et  alia  atque  alia  :  nec 
solum  de  aliis  hominibus  multa,  qua?  ad  re¬ 
ligionem  pertinent,  verum  etiam  de  Angelis 
credimus.  Spes  autem  non  nisi  bonarum  re¬ 
rum  est,  nec  nisi  futurarum,  et  ad  eum  per  ■ 
linentium,  qui  earum  spem  gerere  perhibe¬ 
tur.  Qua?  cimi  ita  sint,  propter  has. causas 


distinguenda  erit  fides  aspe,  sicut  vocabulo, 
ita  et  rationabili  differentia  ». 

Idem  Augustinus  in  lib.  m.  contra  duas 
epistolas  Pelagianorum,  cap.  o.  «  Nostra 
(inquit)  fides,  hoc  est,  catholica  fides,  justos 
ab  injustis  non  operum,  sed  ipsa  fidei  lege 
discernit.  Quia  justus  ex  fide  vivit».  Ubi 
sanctus  Augustinus  loquitur  de  fide  justifi¬ 
cante,  qua?  discernit  justum  ab  injusto,  et 
dicit,  eam  fidem  esse  Catholicam,  id  est, 
fidem  dogmaticam,  communem  toti  Eccle¬ 
sia?,  non  specialem  illam,  qua?  ejus  tantum 
est,  qui  credit,  vel  confidit  sibi  remissa  esse 
peccata.  Et  paulo  infra,  dicit,  hanc  fidem, 
esse  fidem  rectam,  qua;  ha?resi  opponitur, 
et  ratione  cujus  melior  est  mulier  bis  nupta 
catholica,  quam  virgo  haeretica.  Ubi  sine 
dubio  per  fidemjustificantem  intelligitfidem, 
qua  creduntur  articuli  et  dogmata  omnia 
sine  ulla  permixtione  perfidia?. 

Sanctus  Leo  ser.  4.  de  Epiphania  :  «lloc 
est  (inquit)  quod  justificat  impios,  hoc  est, 
quod  ex  peccatoribus  facit  sanctos,  si  in  uno 
codemque  Domino  nostro  Jesu  Christo,  et 
vera  Deitas,  et  vera  credatur  humanitas». 
Sanctus  Prosper  in  lib.  i.  de  vita  contempla¬ 
tiva,  cap.  -18.  enumerat  breviter  summam 
fidei  de  Trinitate  et  Incarnatione.  Deinde 
cap.  19.  hanc  ipsam  dicit  esse  fidem  justifi¬ 
cantem  :  «  Qui  non  crediderit  (inquit)  ha¬ 
bendo  fidem,  nec  justitiam  cordis  habere 
poterit,  nec  salutem  ». 

Sanctus  Fulgentius,  in  libro  de  Fide  ad 
Petrum,  in  ipso  prologo,  loquens  de  fide 
Catholica  et  dogmatica,  quam  in  toto  eo  li¬ 
bro  exponit  :  «  Gaudeo  (inquit)  quod  pro  fi¬ 
de  vera,  sine  ullo  perfidia?  vitio  custodienda 
sollicitudinem  geris,  sine  qua  nulla  potest 
prodesse,  imo  nec  esse  conversio.  Apostoli- 
ca  quippe  dicit  auctoritas,  quia  sine  fide  im¬ 
possibile  est  placere  Deo.  Fides  namque  est 
bonorum  omnium  fundamentum,  fides  est 
humana?  salutis  initium.  Sine  hac  fide,  nemo 
ad  filiorum  Dei  numerum  potest  pervenire  : 
quia  sine  ipsa,  nec  in  hoc  sa?culo  quisquam 
justificationis  gratiam  consequitur,  nec  in 
futuro  vitam  possidebit  a?ternam  ». 

Sanctus  Bernardus,  multis  in  locis  hoc 
docet,  sed  unum  in  pra?sentia  nobis  citasse 
sufficiet,  serm.  fi.  in  vigilia  Nativitatis,  cum 
loqueretur  de  fide  Incarnationis,  et  aliorum 
mysteriorum  :  Beati  (inquit)  qui  non  vide¬ 
runt,  et  crediderunt.  Pars  nostra  ha?c  in 
verbo  vita?;  nec  sane  contemptibilis,  ex  qua 
nimirum  vivitur,  et  qua  vincitur  mundus, 

quoniam  justus  cx  fide  vivit  :  et  htec  est  vi¬ 
ctoria,  qua;  vincit  mundum,  fides  nostra.  Haec 
est,  qua;  velut  quoddam  aeternitatis  exem¬ 
plar  praeterita  simul  et  praesentia,  ac  futura 
sinu  quodam  vastissimo  comprehendit  ».  li¬ 
bi  fidem  justificantem  dicit,  complecti  prte- 
terita,  praesentia  et  futura,  quia  credimus 
omnes  articulos  a  Deo  revelatos,  quorum  alii 
sunt  de  rebus  praeteritis,  alii  de  praesentibus, 
alii  de  futuris.  v 

CAPUT  X. 

Probatur  idem  rationibus. 

Postremo,  manifestis  rationibus  potest  fides 
ista  specialis  explodi. 

Prima  ratio.  Fides  (ut  ipse  etiam  docet 
Calvinus)  in  nihil  aliud  eollimaie  debet,  nisi 
iti  verbum  Dei.  Non  enim  potest  esse  certa 
et  infallibilis,  nisi  ejus  auctoritate  nitatur, 
qui  nec  falli  potest,  nec  fallere  :  at  in  verbo 
Dei  nusquam  reperitur  annunciata  salus,  vel 
remissio  peccatorum  mihi,  aut  illi  in  parti¬ 
culari,  exceptis  quibusdam  paucis,  ut  para¬ 
lytico,  cui  dictum  est  Matth.  ix.  Confide  fili , 
remittuntur  tibi  peccata  tua;  et  peccatrice, 

.  de  qua  dictum  est  Lucte  vir.  Remittuntur  ei 
peccata  multa ,  quoniam  dilexit  multum.  Et 
fortasse  adultea,  cui  dictum  est  Joan.  vm. 

1  ad  e,  et  jam  amplius  noli  peccare.  Et  Za- 
charo,  de  quo  dictum  est,  Luc.  xix.  Hodie 
satus  huic  domui  facta  est,  eo  quod  et  ipse  sit 
filius  Abrahac.  Et  latrone,  cui  dictura  est  Luc. 
xxm.  Hodie  fnecum  eris  in  Paradiso  (i). 
Non  igitur  possunt  reliqui  homines  credere, 
nisi  omnino  temere,  tamquam  ex  verbo  Dei 
sibi  remissa  esse  peccata. 

Despondent,  specialem  promissionem  con¬ 
tineri  in  generali  :  nam  qui  dixit  Joan.  iit. 
Qui  credit  in  Filium ,  habet  vitam  leternam ; 
significavit  omnes  qui  credunt,  hoc  est,  il¬ 
lum,  et  illum,  qui'  credit,  habere  vitam  al¬ 
ternam.  Pari  ratione  qui  dixit,  Actor,  xm. 
in  hoc  omnis,  qui  credit,  justificatur.  Et 
Rom.  ni.  Justitia  Dei  per  Fidem  Jesu  Christi 
in  omnes ,  et  super  omnes,  qui  credunt  in  eum  ; 
significavit,  omnes  et  singulos,  qui  credunt, 
j  ustificari. 

Sed  haec  responsio  multis  nominibus  pec¬ 
cat.  Primum  enim  nusquam  dicit  Scriptura, 
qui  credit  sibi  remissa  esse  peccata,  habet 


vitam  re  ter  nam,  aut  justificatur  ;  sed  qui 
credit  in  filium,  habet  vitam  aeternam,  vel 
justificatur,  tjuod  autem  credere  in  filium, 
sit  credere  sibi  remissa  esse  peccata  per  fi¬ 
lium,  non  habent  adversarii  cx  verbp  Dei, 
sed  ex  interpretatione  sua ;  ■  proinde  non 
possunt  id  facere  objectum  fidei,  nisi  velint 
ex  verbo  suo  facere  verbum  Dei. 

Adde,  quod  interpretatio  ipsorum  tantum 
abest,  ut  sit  verbum  Dei,  ut  etiam  repugnet 
verbo  Dei.  Nam  idem  Joanncs,  qui  scripsit : 
Qui  credit  in  Filium,  habet  vitam  asternam  ; 
scripsit  i.  Joan.  v.  (2).  Omnis  qui  credit,  quo¬ 
niam  Jesus  est  Christus,  ex  Deo  natus  est. 
Et  infra  :  Quis  est,  qui  vincit  mundum,  nisi 
qui  credit.,  quoniam  Jesus  est  filius  Dei  (3)  ? 
Itaque  credere  in  filium,  ipso  interprete  E- 
vangelista  Joanne,  est  credere,  quod  Jesus 
sit  filius  Dei,  et  Christus.  Sic  etiam  B.  Pau¬ 
lus,  qui  scripsit ;  in  hoc  omnis  qui  credit  ju¬ 
stificatur,  et  justitia  in  omnes  qui  credunt  in 
eum.  Idem  explicuit  verba  sua,  cum  ait  ad 
Rom.  x.  Hoc  est  verbum  fidei,  quod  prae¬ 
dicamus,  quia  si  confitearis  in  ore  tuo  Domi¬ 
num  Jesum ,  et  in  corde  tuo  credideris ,  quod 
Deus  eum  suscitavit  a  mortuis,  salvus  eris  (4). 
Itaque  non  modo  non  habentur  in  Scriptura 
illa;  particulares  propositiones,  quas  adver¬ 
sarii  certa  fide  se  tenere  profitentur,  videli¬ 
cet,  Lutbero,  aut  Calvino  remittuntur  pec¬ 
cata;  sed  neque  habetur  illa  generalis  :  Om¬ 
nis  qui  credit  sibi  per  Christum  remissa  esse 
peccata,  justificatur. 

Deinde  peccant  adversarii  etiam  in  eo, 
quod  ex  antecedente  conditionato  colligunt 
conclusionem  absolutam.  Nam  illse  proposi¬ 
tiones  :  Qui  credit  in  filium,  liabit  vitam  xter- 
nam.  Et  :  In  hoc  omnis  qui.  credit  justificatur, 
conditionatae  sunt,  ac  si  dictum  essef,  Si  quis 
credit  in  filium,  is  habet  vitam  seternan)  : 
Et  si  quis  in  Christum  credit,  justificatur. 
Ita  enim  explicat  Apostolus  ad  Roman.  x. 
Si  credideris  in  corde  tuo  ete.  Et  Philippus 
Actor,  vm.  Si  credis  ex  toto  corde  et c  (o). 

Ex  his  autem  conditionatis  propositioni¬ 
bus  recte  colligitur  conditionala  conclusio, 
igitur  ego,  si  credo,  habeo  justificationem, 
et  vitam  aaternam.  Absoluta. vero  conclusio, 
quam  adversarii  volunt,  requirit  assumptio¬ 
nem  absolutam,  videlicet  illam,  Atqui  ego 
credo  in  Filium.  Quse  assumptio  absoluta 
non  est  in  verbo  Dei,  sed  in  opinione  mea. 


(!)  Mattii.  IX.  2;  Luc.  VII,  '.7  ;  Joan.  VIII,  I  I  ;  Luc.  XIX,  9;  Luc.  XXIII,  13.  — (2)  Joan.  III,  36: 
Act.  XIII,  39  :  Rom.  III,  22.  -  (3)  I  Joan.  V,  1.  -  (4)  Itera.  X,  19.  -  (5)  Act.  VIII,  37. 

Opinio  autem  ista  mea  non  solum  non  est 
verbum  Dei,  sed  etiam  fallax  esse  potest. 
Nam  si  omnis,  qui  existimat  se  credere,  re 
vera  crederet,  sicut  oportet,  haeretici  omnes, 
quamtumvis  inter  se  contrarii,  recte  crede¬ 
rent  et  salvarentur.  Quis  enim  unquam  iue- 
reticus  fuit  tam  absurdus  et  deploratus,  qui 
se  non  arbitraretur  rectissime  credere  ?  cer¬ 
te  Lutherani,  qui  Calvinianos  et  Anabapti- 
stas  pro  haereticis  habent,  ne  cogantur  fate¬ 
ri,  illos  recte  credere,  non  possunt  admitte¬ 
re,  omnes  illos  re  vera  credere,  qui  arbitran¬ 
tur  se  credere  :  quod  idem  Calviniani  et  A- 
nabaptistae  eadem  de  causa  non  admittent. 

Adde  quod  secundum  Scripturas,  non  sa¬ 
tis  est,  quocumque  modo  credere,  sed  opor¬ 
tet  toto  corde  credere,  ut  dicitur  Actor,  vm. 

Et  quemadmodum  Dominus  dicit  :  Omnis  qui 
petit  accipit ,  Luca;  xr.  Et  tamen  Jacobus 
in  epistola  sua,  cap.  4.  vere  scribit  :  Petitis 
et  non  accipitis,  eo  quod  male  petatis  { 1).  Sic 
etiam  quamvis  Scriptura  dicat  :  Quis  credit 
in  /ilium,  habet  vitam  aeternam ,  tamen  ve¬ 
rissime  dicere  possumus  ;  multi  credunt  in 
Filium,  et  non  habent  vitam  aeternam,  eo 
quod  male  credant.  Neque  hoc  negare  pos¬ 
sunt  adversarii,  quippe  qui  fidem  negant  es¬ 
se  veram,  nisi  sit  viva,  et  fructus  bonorum 
operum  pariat.  At  quis  est,  qui  certo  affir¬ 
mare  queat,  se  toto  corde,  atque  ut  oportet, 
credere,  et  fidem  habere  vivam,  et  cum  cha- 
ritate  conjunctam  ? 

Denique  peccant  adversarii  in  eo,  quod 
existimant,  illas  propositiones  :  Qui  credit  in 
filium ,  habet  vitam  aeternam  ;  in  hoc  omnis,  \ 
qui  credit,  justificatur;  et  alias  similes,  ita 
esse  intelligendas,  ut  sola  fides  sufficiat  ad 
justitiam  et  salutem,  quod  aperte  falsum  es¬ 
se  in  libro  sequenti  demonstraturi  sumus. 
Qui  enim  credit  in  Filium,  habet  vitam  se- 
ternam,  si  esetera  adhibeat,  qua;  fides  ipsa 
adhibenda  demonstrat.  Quare  tametsi  fate¬ 
remur,  scriptum  esse  in  libro  Dei,  Omnis  qui 
credit  sibi  remitti  peccata,  justificatur,  et 
pariter  scriptum  esse,  talis  vel  talis  hoiho 
credit,  sibi  remitti  peccata  ;  qua;  falsa  esse 
docuimus,  adhuc  tamen  non  posset  recte 
colligi,  talem  illum  hominem  vere  esse  ju¬ 
stificatum.  Proinde  fides  illa  specialis  non 
esset  certa,  ac  per  hoc  neque  divina,  neque 
justificans. 

Secunda  ratio.  Fides  justificans  prajcedere 
debet  justificationem  ;  Fides  autem  specialis 


misericordia;  sequitur  justificationem,  Igitur 
fides  specialis  misericordiae,  non  est  fides  ju¬ 
stificans. 

Propositio  hujus  argumenti  certissima  est, 
nam  fides  est  causa  justificationis ;  causam 
enim  significant  illae  praepositiones,  «  ex  et 
per  »,  cum  dicitur  ad  Roman.  v.  Justificati 
ex  fide;  et  cap.  m  ;  Qui  justificat  circumci¬ 
sionem  ex  fide,  et  praeputium  per  fidem  (2). 
Omnis  autem  causa  prior  est  effectu.  Quo¬ 
circa  S.  Augustinus,  in  libro  de  spiritu,  et 
littera,  cap.  30.  hunc  ordinem  statuit  inter 
actus  Justificationis,  ut  primo  loco  sit  lex, 
per  quam  est  cognitio  peccati ;  secundo,  fi¬ 
des,  qua;  impetrat  gratiam  contra  peccatum ; 
tertio,  gratia,  quae  justificat  a  peccato.  Et 
in  epist.  106.  et  alibi,  saepe  repetit,  per  fi¬ 
dem  impetrari  remissionem  peccatorum,  ac 
per  hoc  fidem  priorem  esse  justificatione. 

Assumptio  ejusdem  argumenti,  nullo  ne¬ 
gotio  demonstratur ;  nam  si  fides  illa  specia¬ 
lis  non  sequitur  justificationem,  falsa  esse 
convincitur. Quomodo  enim  yera  fides  est, qua 
credo  mihi  remissa  esse  peccata,  si  dum  ita 
credo,  nundum  sunt  remissa  peccata,  sed 
sunt  per  hunc  ipsum  actum  postea  remitten¬ 
da?  Deinde  si  objectum  hujus  fidei  est  illa 
propositio  :  Mihi  sunt  per  Christum  peccata 
remissa,  certe  prior  debet  esse  remissio, 
quam  fides,  cum  omnis  actus  pendeat  ab 
objecto,  non  contra  objectum  ab  actu.  Ne¬ 
que  multum  refert,  si  quis  forte  dicat,  fide 
speciali  non  credi  peccata  esse  remissa,  sed 
remitti  in  pra;sens;  nam  semper  remissio 
est  objectum  fidei,  ac  per  hoc  prius  debet 
esse,  quam  fides,  neque  intelligi  potest,  ut 
objectum  fiat  per  illum  ipsum  actum,  cujus 
est  objectum,  cum  objectum  det  essentiam 
actui,  non  actus  objecto.  Non  igitur  fides 
illa  justificare  potest,  qua;  justificationem 
ipsam  specialem  pro  objecto  habet. 

Tertia  ratio.  Fides  illa  specialis ,  quam 
adversarii  fingunt,  esse  fidem  justificantem, 
tollit  c  medio  orationem,  sacramenta,  opera 
bona,  et  quidquid  aliud  ad  salutem  nostram 
Deus  instituit;  non  igitur  fides  justificans, 
sed  fides  justificationem  impediens,  et  in 
exitium,  ac  perditionem  adducens,  jure  no¬ 
minari  potest.  Nam  si  certo,  atque  ex  fide 
credere  debeo,  mihi  peccata  esse  remissa 
per  Christum,  quomodo  possum  cum  publi¬ 
cano  dicere  :  Deus  propitius  esto  mihi  pec¬ 
catori,  aut  cum  Apostolis,  et  Ecclesia  aniver- 


(I)  Luc.  XI,  10  ;  Jacob.  IV,  3.  -  (2)  Rom.  V,  \  ;  III,  30. 

sa  :  Dimitte  nobis  debita  nostra,  nisi  haesitem 
in  fide,  et  Deum  mendacem  efficiam  ?  'cur 
enim  si  praecarct  a  Deo,  ut  Verbum  ipsius 
caro  fieret  in  utero  virginis,  infidelis  judica¬ 
rer,  et  non  similiter  infidelis  merito  judica¬ 
bor,  si  petam  a  Deo  remissionem  peccato¬ 
rum,  cum  non  minus  certa  fide  credere  de¬ 
beam,  mihi  remissa  esse  peccata,  quam 
verbum  carnem  in  utero  Virginis  esse  jam 
facium  ? 

Deinde  quod  opus  est  baptismo,  si  per  fi¬ 
dem,  quae  baptismum  praecedere  debet,  cer¬ 
tus  sum  mihi  jam  remissa  esse  peccata?  Ita¬ 
que  Lutherus  satis  congruenter  ad  hanc 
suam  haeresim,  de  fide  speciali  scripsit,  in 
libro  de  baptismo,  justificari  hominem  ,  qui 
credit,  etiamsi  forte  is  qui  baptizat,  neque 
intendat  baptizare  neque  baptizet  in  nomine 
Domini.  Quodidem  dici  potest  de  Sacramen¬ 
to  reconciliationis,  sive  poenitentiae,  aliis¬ 
que  remediis  peccatorum  divinitus  institutis. 

Quinta  ratio,  qua;  proprie  refellit  eos,  qui 
volunt  fidem  justificantem  esse  fiduciam  be¬ 
nevolentiae  specialis  :  nam  tametsi  fiducia 
obtiuehdae  veniae,  qualis  esse  debet  in  homi¬ 
ne  poenitentiam  agente,  praecedat  justifica¬ 
tionem  ;  tamen  fiducia,  qua  quis  confidit, 
sibi  remissa  esse  peccata,  seque  Deo  gratum 
esse,  et  haeredem  regni,  de  qua  loquuntur 
adversarii,  pendet  a  bona  conscientia,  et  per¬ 
severantia  in  dilectione  Dei,  et  operibus  bo¬ 
nis, ac  proinde  praeexigit  justificationem,  non 
illam  efficit,  ac  per  hoc  non  est  fides  justi¬ 
ficans,  sed  aliquid  fide  justificante  poste¬ 
rius.  ' 

Pendere  fiduciam,  atque  etiam  nasci  ex 
bona  conscientia,  et  perseverantia  in  dile¬ 
ctione,  et  operibus  bonis  perspicue  tradunt 
divinae  scripturae.  Psalm.  iv.  Sacrificate  sa¬ 
crificium  justitiae ,  et  sperate  in  Domino.  Eccle¬ 
siastici  ii.  Dirige  viam  tuam,  et  spera  in  ilium. 
Osex  xu.  Et  tu  ad  Dominum  Deum  tuum  con¬ 
verteris ,  misericordiam  et  judicium  custodi , 
spera  in  Deo  tuo  semper.  I  Joan.  n.  Manete  in 
eo ,  ut  cum  apparuerit ,  habeamus  fiduciam. 
Et  cap.  m.  Si  cor  nostrum  non  reprehenderit 
nos ,  fiduciam  habemus  ad  Deum.  II  Petr.  i. 
Satagite ,  ut  per  bona  opera  certam  vestram 
vocationem  et  electionem  faciatis  (1). 

Sanctus  quoque  Augustinus  in  lib.  de  ago¬ 
ne  Christiano,  cap.  13.  «  Fides  (inquit)  est 
prima,  quae  subjugat  animam  Deo,  deinde 
praecepta  vivendi,  quibus  custodiis  spes  no¬ 


stra  firmatur  ».  Et  tract.  6.  in  Joannem,  do¬ 
cet,  fiduciam  ex  cliaritate  procedere .  Vide 
in  eamdem  sententiam  sanctum  Joannem 
Chrysostomum,  homil.  3.  in  Matth. 

Quinta  rafio,  quae  proprie  Calvinum  respi¬ 
cit  :  Fides  justificans  pacem  et  tranquillita¬ 
tem  animi  parit,  juxta  illud  Apostoli  ad  Rom. 
v.  Justificati  ergo  ex  fide ,  pacem  habeamus  ad 
Deum  (2).  At  fides  illa  specialis,  quamCal vi¬ 
nus  docet,  perturbationem,  et  desperatio¬ 
nem  mentibus  adfert.  Vult  enim  Calvinus, 
fide  speciali  non  solum  credi  oportere,  nobis 
per  Christum  remissa  esse  peccata,  sed  etiam 
plane  cognosci,  nos  ad  numerum  praedesti¬ 
natorum  certo  pertinere,  et  fidem  semel  ha¬ 
bitam  amitti  non  posse,  lib.  m.  Institut. 
cap.  2. 

At  quis  (obsecro)  talem  se  fidem  habere 
sperare  potest?  et  si  haec  ipsa  fides,  et  sola 
ipsa  justificat,  quis  justum  se  futurum  esse, 
aut  unquam  se  fuisse  confidet?  Falli  enim 
posse  eos,  qui  se  praedestinatos,  aut  num- 
quam  lapsuros  arbitrantur,  docet  apertissi¬ 
me  tum  experientia,  qua  videmus  quotidie 
homines  labi,  tum  ipse  etiam  Calvinus  in  eo¬ 
dem  loco,  ubi  sic  loquitur  :  «  Tot  vanitatis 
recessus  sunt,  tot  mendacii  latebris  scatet 
cor  humanum,  tam  fraudulenta  hypocrisi 
objectum  est,  ut  se  ipsum  seepe  fallat.  At 
vero  qui  talibus  fidei  simulacris  gloriantur, 
intelligant  diabolis  nihilo  se  in  hac  parte 
pra;cellere  » .  ^ 

Certe  si  haec  vera  sunt,  maxima  pars  ho¬ 
minum  merito  de  salute  desperat.  Nam  si 
ex  iis,  qui  statuunt  in  corde  suo  se  justos  ac 
praedestinatos  esse,  plurimi  falluntur,  et 
cum  se  Angelis  pares  arbitrentur,  nihilo  sunt 
diabolis  meliores,  nonne  merito  omnes  for¬ 
midare  debent,  ne  ipsi  sibi  imponant?  quod 
si  hoc  formidant,  nonne  fide  justificante 
jam  carent,  qua;  certa  et  firma  notitia  divi¬ 
nae  benevolentiae  esse  debet  ? 

CAPUT  XI. 

Refelluntur  objectiones  adversariorum. 

Objiciunt  adversarii  pro  fide  sua  speciali 
primo,  testimonium  illud  ad  Hebr.  xr.  quod 
nos  etiam  primo  loco  adversus  eos  attuli¬ 
mus.  Nam  cura  definitur  fides  sperandarum 
substantia  rerum  ;  contendunt  per  substan- 


(l)  Psal.  IV, 6  ;  Eccl.  II,  6  ;  Osc.  XII,  6  ;  I  Joan.  II,  28  ;  lbid,  III,  21  ;  II  Pet.  I,  10.— (2)  Rom.  V,  1. 

tiani  rerum  sperandarum  intelligi  debere  ex- 
pectationem  certam  promissa»  misericordiae. 
Nam  vox  Gra)oa  Ccrouraff i;  cxpectationem 
significat,  ut  colligitur  exilio  Psal.  xxxvm. 
Quae  est  expectatio  mea ,  nonne  Dominus?  et 
substantia  mea  apud  te  est.  Tum  ex  cap.  ur. 
ad  Hebraeos,  ubi  cum  dixisset  Apostolus  : 
Qua;  domus  sumus  nos,  si  fiduciam,  et  gloriam 
spei  usque  in  finem  firmum  retineamus.  Paulo 
post  in  eamdem  sententiam  dicit  :  Participes 
enim  Christi  effectis  sumus,  si  tamen  initium 
substantive  ejus  usque  in  finem  firmum  retinea¬ 
mus.  Ubi  repetitio  illorum  verborum  ( usque 
in  finem  firmum  retineamus)  (1), convincit, idem 
significatum  esse  per  fiduciam,  et  per  sub- 
stajitiam,  quae  in  Graeco  est  ummasi; . 

Respondeo  :  sanctus  Joannes  Chrysosto- 
mus,  sine  dubio  Graecae  linguae  peritissimus 
erat,  nec  ignorabat  quid  significaret  vocabu¬ 
lum  uK07Ta?i;.  Ipse  autem  auctor  est  ex¬ 
positionis  :  quam  nos  supra  cap.  5.  secuti 
sumus.  Haec  autem  sunt  ejus  verba,  homil. 
12.  in  epistolam  ad  Hebraeos  :  «  Quoniam 
ea  quae  sunt  in  spe,  sine  substantia  esse  pu¬ 
tantur,  fides  eis  tribuit  substantiam,  magis 
autem  eis  non  tribuit,  sed  ipsa  est  essentia 
eorum,  ut  puta  :  Resurrectio  nec  dum  facta 
est,  et  nec  dum  est  in  substantia,  sed  fides 
facit  eam  subsistere  inanima  nostra,  hoc  est, 
quod  dixit  substantia  » .  Nec  alio  modo  locum 
istum  exponunt  cmteri  Graeci  interpretes, 
quorum  auctoritate  freti,  contemnere  possu¬ 
mus  novam  Grammaticam  Melanchthonis  et 
Kemnitii. 

Sed  praeterea  tametsi  vocabulum  ujtoaTast? 
significare  ,  posset  expectationem  (negari 
enim  non  potest,  quin  multa,  variaque  si¬ 
gnificet)  tamen  in  locis  allegatis  ex  Psalm. 
xxxvm.  Et  ex  epistola  ad  Hebraeos,  sine  du¬ 
bio  non  expectationem,  sed  substantiam,  sive 
subsistentiam  significat.  Nam  in  Psalmo  ci¬ 
tato  ubi  legimus,  et  substantia  mea  apud  te 
est ,  in  Hebraeo  quidem  est,  ■'nbflP  expecta¬ 
tio  mea  :  tamen  septuaginta  viri  non  igno¬ 
rantes,  per  expectationem  eo  loco  significari 
repi  expertatam,  qua)  est  vera  vita,  et  sub¬ 
stantia  apud  Deum,  ideo  veterunt  OTroaxaciv 

In  epistola  vero  ad  Hebraeos  in  ipso  initio 
capitis  primi,  ubi  legimus  :  Qui  cum  sit  splen¬ 
dor  Patris ,  et  figura  substantive  ejus,  graece, 
yapaxT y,p  vnonxGEots,  non  significat  vocabu¬ 
lum  hoc  expectation  em,  sed  substantiam, 


est  enim  filius  perfecta  imago  substantiae 
Patris,  id  est,  subsistentis  personae  paternae. 
Qua  notione  utuntur  hac  voce  passim  Theo¬ 
logi  tum  veteres,  tum  recentiores.  Capite 
autem  tertio,  initium  substantiae  Christi,  non 
significat  initium  fiduciae,  sed  initium  novae 
creaturae,  quod  initium  est  fides.  Nam  (ut 
dicitur  ad  Galat.  ivv)  cum  justificamur,  for- 
matur  Christus  in  nobis,  et  ideo  dicimur  ad 
Galat.  vi.  nova  creatura.  Et  ad  Ephes.  n. 
dicimur  creati  in  Christo  Jesu,  in  operibus 
bonis.  Itaque  participes  sumus  Christi,  ut 
membra  capitis,  si  tamen  retinemus  initium 
hujus  novae  substantiae  ejus,  per  quam  for¬ 
matus  est  ipse  in  nobis,  quod  initium  j)st  fi¬ 
des,  quae  per  dilectionem  operatur. 

Addo  postremo,  non  posse  adversarios  ex 
definitione  fidei,  quae  habetur  ad  Hebr.  xi. 
errorem  suum  constabilire,  quamvis  eis  con¬ 
cederemus,  nomine  uTroctacEt»?  intelligi  ex 
peetationem,  sive  fiduciam.  Nam  illud  (re¬ 
rum  sperandarum)  proprie  refertur  ad  vitam 
acternaun,  et  corporis  resurrectionem,  de 
quibus  idem  Apostolus  dicit,  ad  Romam. 
viii. Et  ipsi  intra  nos  gemimus  adoptionem  fi¬ 
liorum,  expectantes  redemptionem  corporis  no¬ 
stri.  Spe  enim  salvi  facti  sumus.  Et  ad  Titum 
secundo  :  Expectantes  beatam  spem,  et  ad¬ 
ventum  gloriae  Dei  (2).  Expectatio  autem  vitae 
aeternae  non  est  fides  justificans,  etiam  se- 
cundumdoctrinam  adversariorum,  qui  fidem 
justificantem  definiunt  fiduciam  misericor¬ 
diae,  qua  in  praesenti  peccata  remittuntur, 
aut  remissa  sunt,  et  per  quam  justi  reputa¬ 
mur  a  Dt»o,  non  per  quam  expcctamus,  ut 
justi  reputemur. 

Secunda  objectio.  Apostolus  ad  Roman. 
iv.  dicit  Abrahamum  justificatum  ex  fide: 
per  fidem  autem  intelligit  fiduciam  miseri¬ 
cordiae.  Nam  explicans  fidem  Abraham  dicit : 
Qui  contra  spem  in  spem  credidit  ;  et  infra  : 
Non  haesitavit  diffidentia.  Similia  sunt  illa. 
Marci  xi.  Quidquid  orantes  petitis,  credite  quia 
accipietis,  et  fiet  vobis  (3).  Ubi  (credite)  ac¬ 
cipitur  pro  confidite,  non  enim  tenemur  fide 
proprie  dicta  credei'e,  nos  accepturos  omnia, 
qua)  petimus,  cum  multa  petamus  qua»  rmn 
accipimus.  Item  illud  Jacobi  i.  Postulet  au 
tem  in  fide  nihil  hxsitans.  Deniqne  huc  etiam 
pertinet  illud  II  Paral.  xx.  Credite  in  Domino 
Deo  vestro,  et  securi  eritis  (4). 

Respondeo  :  In  his  omnibus  locis,  vocabu¬ 


nt)  Psal.  XXXVIII,  8;  Ileb.  1H,  6,  14.  -  (2)  Roro.  VIII.  23.  -fil)  Itum.  IV,  18,  20:  Ma.e.  XI.  24 
—  (4)Jacob.  I,  6;  II  Paral.  XX,  20. 

Ium  fidei  accipitur  pro  vera  fide  Catholica, 
qua  credimus  in  omne,  quod  Deus  revelat, 
non  pfo  fiducia,  aut  confidentia.  Quamvis 
illud  verum  sit,  fidem  qua  impetrantur  mira¬ 
cula,  magnam  esse  debere,  ut  etiam  gignat 
fiduciam  quamdam  impetrandi  quod  petitur. 
Nam  propterea  dixit  Dominus  Chananese  :  0 
mulier,  magna  est  fides  tua.  Matth.  xv.  et 
Apostolus  I  Corinth.  xm.  Si  habuero  om¬ 
nem  fidem,  ita  ut  montes  transferam  (1).  Esse 
autem  fidem  miraculorum,  fidem  ipsam  Ca¬ 
tholicam,  supra  probavimus  ex  cap.  ult. 
Marci,  et  ex  hoc  ipso  loco  :  I  Corinth.  xm. 
Neque  res  in  controversiam  vocanda  esset, 
cum  satis  constet,  miracula  fieri  ad  confir¬ 
mandam  fidem,  quse  fundamentum  est  reli¬ 
gionis  et  salutis,  juxta  illud  Marci  ult.  Illi  au¬ 
tem  profecti,  praedicaverunt  ubique  Domino 
cooperante ,  et  sermonem  confirmante  sequenti¬ 
bus  signis.  Et  illud  Actor,  m.  In  fide  nominis 
ejus  hunc ,  quem  vos  videtis,  confirmavit  nomen 
ejus.  Et  fides,  quae  per  eum  est,  dedit  integram 
sanitatem  istam  (2). 

Illud  igitur  Roman.  iv.  Qui  contra  spem  in 
spem  credidit  (3),  hanc  sententiam  habet,  cre¬ 
didit  ob  divinam  promissionem,  se  posse  spe¬ 
rare  filium  ex  Sara,  quem  naturaliter  spe¬ 
rare  non  poterat.  Illud  autem  «  Non  haesi¬ 
tavit  diffidentia  »  significare  posset,  fidem 
Abrahae  fuisse  insignem,  ita  ut  fiduciam, 
quoque  perpererit.  Quamquamsupra  notavi¬ 
mus,  diffidentiam  hoc  loco  positam  esse  pro 
incredulitate,  cum  sit  in  Graeco  dmanct.  De¬ 
nique  Apostolus  evidenter  aperit,  quae  fuerit 
fides  Abrahae,  cum  ait  :  Plenissime  sciens, 
quia  quaecumque  promisit  Deus,  potens  est  et 
facere.  Itaque  omnipotentiam  Dei  credidit 
Abraham.  Deum  autem  esse  omnipotentem, 
fide  tenemus,  non  fiducia. 

Illud  Marci  xi.C redite  quia  accipietis  (4),  ad 
fidem  proprie  dictam  pertinet,  sed  intelligi- 
tur  cum  conditione  si  bene  petatis,  et  si  expe¬ 
dit  vobis  dari.  Illud  Jacobi  I  Postulet  in  fide 
nihil  haesitans  (5),  excludit  dubitationem  fidei 
contrariam.  Vult  enim  Deus,  omnipotentiam 
suam  sine  ulla  dubitatione  credi  :  nam  ideo 
Dominus  Matth.  ix.  petebat  a  caecis  :  Creditis 
quia  hoc  possum  facere  vobis  (6)  ?'Et  Angelus 
Gabriel,  Luc.  I  Zachariam  punivit,  quod 
promittenti  Deo  filium,  objecerit  senectutem 
suam,  et  sterilitatem  conjugis .  Et  ad  Mariam 

idem  Angelus  de  Christi  et  Joannis  conce¬ 
ptione  loquens  :  Non  erit,  inquit,  impossibile 
apud  Deum  omne  verbum.  Nec  tamen  esset 
absurdum,  aut  contra  sententiam  nostram , 
si  quis  diceret,  loqui  Jacobum  de  fide,  quae 
gignit  fiduciam,  ac  per  hoc  non  solum  in¬ 
credulitatem,  sed  etiam  diffidentiam  exclu¬ 
dere. 

Illud  denique  II  Paralipom.  xx.  Credite  in 
Dominum  Deum  vestrum,  et  securi  eritis  (7). 
De  fide  proprie  dicta  intelligitur ,  fideles 
enim  suos  Deus  protegit  et  custodit.  Id  vero 
ex  sequentibus  verbis  manifeste  colligitur. 
Sequitur  enim  :  Credite  Prophetis  ejus,  et 
cuncta  evenient  prospera.  Ubi  non  significat 
Scriptura,  fiduciam  esse  ponendam  in  Pro¬ 
phetis,  sed  fidem  habendam  verbis  eorum. 
Neque  credibile  est  intra  duas  lineas  Scri¬ 
pturam  accepisse  verbum  (credendi)  nunc 
pro  fiducia,  nunc  pro  fide.  Semper  igitur 
accepit  pro  fide. 

Tertia  objectio  sumitur  ex  illis  locis,  ubi 
reprehenduntur  quidam  ob  timiditatem  et 
tamen  ea  reprehensio  refertur  in  defectum 
fidei;  ex  quo  sequitur,  ut  fides  accipiatur 
pro  fiducia,  cui  proprie  opponitur  timor. 
Matth.  vi.  Quanto  magis  vos  modicae  fidei. 
Matth.  vili.  Quid  tim\fii  estis  modicae  fidei ? 
Matth.  xiv.  Modicae  fidei ,  quare  dubitasti  ? 
Matth.  xvi.  Quid  cogitatis  modicae  fidei  (8). 
Et  confirmatur  argumentum,  quoniam  sicut 
timor,  qui  est  fiduciae  contrarius,  oponitur 
fidei ;  sic  etiam  interdum  fortitudo ,  quae 
proprie  nascitur  ex  fiducia,  in  Scripturis  tri¬ 
buitur  fidei  Hebr.  xi.  Sancti  per  fidem  vice¬ 
runt  regna,  fortes  facti  sunt  in  bello  etc.  I 
Petri  v.  Cui  resistite  fortes  in  fide.  Ephes.  In 
omnibus  sumentes  scutum  fidei ,  etc.  (9). 

Respondeo  :  Non  est  mirum  si  timiditas, 
quae  fiduciae  opponitur,  referatur  in  defectum 
fidei,  quandoquidem  ipsa  fiducia  oritur  ex 
fide.  Sed  non  ideo  confundenda  est  fides 
cum  fiducia.  Itaque  cum  Dominus  ait :  Quid  ' 
timidi  estis  moditae  fidei.  Docet  ideo  timorem 
in  Apostolis  locum  invenisse,  quoniam  de¬ 
biles  erant  in  fide.  Nam  si  magna,  id  est 
firmissima  et  intensissima  fide  credidissent, 
Christum  esse  Deum,  ac  per  hoc  ubique  prae¬ 
sentem  et  omnipotentem,  semperque  vigi¬ 
lantem,  ac  suorum  providentiam  gerentem, 
ex  ea  fide  concepissent  fiduciam  evadendi 


(1)  Matth.  XV  ;  I  Corin.  XIII,  2.  —  (2)  Mare.  XVI,  20;  Act.  III,  16.  —  (3)  Rom.  IV,  18.  —  (4)  Mar. 
XI, 24  —(5)  Jacob.I,  6.-(6)Mat.  IX, 28.  -(7)11  Paral.  XX,  20. —(8)  Matth.  VI,  30;  ibid.  VIII,  26; 
'  ibid. XIV,  31  ;  ibid.  XVI,  8.  -  (9)  Heb.  XI,  33 ;  I  Pet,  V,  9;  Ep.  VI,  16. 

periculum  naufragii,  etiamsi  Christus  cor¬ 
poraliter  dormiret;  sed  quoniam  dubitabant, 
an  periculum  illud  evadere  possent,  nisi 
Christum  dormientem  excitarent,  ideo  me¬ 
rito  audierunt  ;  Quid  timidi  estis  modicae 
fidei?  Quod  idem  ad  alia  loca  respondendum 
est. 

Eadem  de  causa  fortitudo  tribuitur  fidei, 
quoniam  fides  est  radix  et  origo  fiduciae,  et 
ipsius  etiam  charitatis,  quibus  contraria  om¬ 
nia  superantur.  Quamvis  illud  etiam  dici 
posset ,  fortitudinem  referri  in  fidem,  quo¬ 
niam  fides  est  genus  armorum  spiritualium, 
quibus  armati  fideles  fortiter  bellum  gerunt 
adversus  principes  et  potestates,  contra  ne¬ 
quitiae  spiritualia  in  coelestibus  :  sed  eadem 
ratione  referri  posset  fortitudo  in  alias  Chri¬ 
stianas  virtutes,  quae  sunt  omnia  spiritualium 
armorum  genera,  ut  idem  Apostolus  docet 
ad  Ephes.  6. 

Quarta  objectio,  in  qua  “multum  omnino 
confidere  videntur  Haeretici,  sumitur  ex  illis 
verbis  ad  Roman.  iv.  Ideo  ex  fide ,  ut  secun¬ 
dum  gratiam  firma  sit  promissio  (1).  Videntur 
enim  haec  verba  plane  cogere,  ut  per  fidem 
intelligamus  fiduciam,  sive  assensum,  quo 
amplectimur  promissionem,  eamque  nobis 
applicamus.  Nam  quemadmodum  in  hu¬ 
manis  contractibus  non  est  rata  donatio  vel 
promissio,  donec  illam  is,  cui  facta  est  ac¬ 
ceptaverit  ;  sic  etiam  promissio  remissionis 
peccatorum  non  est  firma,  id  est,  non  sor¬ 
titur  effectum  suum,  nisi  homo  per  fidem 
illam  amplectatur,  et  dicenti  Deo,  remittun¬ 
tur  tibi  peccata  tua,  dicat  homo,  credo  mihi 
remitti  peccata  mea.  Nam  si  id  non  dixerit, 
mendacem  facit  Deum,  juxta  illud  I  Joan.  v. 
Qui  non  credit,  mendacem  facit  eum  (2).  Igitur 
ut  firma  sit  promissio,  ex  fide  justificat  Deus, 
id  est,  eos  justificat,  qui  credunt  et  confidunt, 
se  justificari.  Alioquisiper  fidem  intelligere- 
mus  fidem  historicam,  qua  credimus  Christum 
natum  esse  de  Virgine,  et  alia  id  genus,  ine¬ 
ptissima  esset  illa  Paulina  sententia,  Ideo  ex 
fide,  ut  secundum  gratiam  firma  sit  promissio. 
Hoc  argumentum  proponere  volui  paulo  etiam 
clarius,  quam  adversarii  ipsi  facere  soleant, 
ut  clarior  quoque  ac  evidentior  fiat  solutio. 

Respondeo  :  si  Deus  alicui  manifeste  di¬ 
ceret,  remittuntur  tibi  peccata,  ut  re  vera 
dixit  Paralytico,  et  Magdalense,  sine  dubio 
credere,  et  confidere  is  deberet,  sibi  vere 
peccata  esse  remissa,  alioqui  mendacem  fa¬ 


ceret  Deum,  ut  S.  Joannes  dicit.  Sed  non 
ideo  per  eam  fidem  is  justificaretur;  nam  ut 
supra  ostendimus,  fides  ista,  ut  etiam  fiducia 
posterior  esset  remissione  peccatorum,  ac 
proinde  eam  efficere  non  posset. 

Cseterum  Apostolus  ad  Rom.  iv.  non  lo¬ 
quitur  de  promissione  remissionis  pecca¬ 
torum,  ut  adversarii  falso  assumunt,  sed  de 
promissione  facta  Abrahae,  quod  Pater  fieret 
multarum  gentium,  sive,  quod  est  idem,  de 
promissione  vocationis  gentium  ad  justitiam 
et  salutem.  Hsec  autem  promissio  non  po¬ 
terat  esse  firma  et  rata,  si  justificatio  con¬ 
tingeret  ex  lege  Mosis,  vel  ex  operibus  factis 
ex  viribus  liberi  arbitrii,  nam  tunc  vel  nulli 
omnino,  vel  soli  Judaei  justificati  salvatique 
fuissent ;  quare  ut  firma  sit  promissio  et  gra¬ 
tuita,  non  debita,  non  justificat  Deus  ho¬ 
mines  ex  lege,  aut  operibus  factis  ex  solis 
naturae  viribus,  sed  ex  fide  Jesu  Christi,  quae 
sola  est  initium  gratuitae,  veraeque  justitiae 
solum  Judaeis,  sed  etiam  gentibus. 

Itaque  adversarii  perperam  intelligunt  in 
hoc  testimonio  ,  tum  vocabulum  promis¬ 
sionis,  tum  vocabulum  fidei.  Et  quidem,  per 
vocabulum  promissionis,  non  intelligi  remis¬ 
sionem  peccatorum,  sed  vocationem  gen¬ 
tium,  patet  ex  illis  verbis  :  Ut  firma  sit  pro¬ 
missio  omni  semini,  non  ei ,  qui  ex  lege  est  so¬ 
lum,  sed  et  ei,  qui  ex  fide  est  Abrahse,  qui 
pater  est  omnium  nostrum ,  sicut  scriptum  est 
quia  patrem  multarum  gentium  posui  te. 

Per  vocabulum  autem  fidei  non  intelligi 
fidem,  seu  fiduciam,  qua  quis  credit  aut 
confidit  sibi  remissa  peccata,  sed  fidem  dog¬ 
maticam,  quam  illi  vocant  historicam  ;  patet 
ex  verbis  sequentibus :  Sed  confortatus  est 
fide  dans  gloriam  Deo,  plenissime  sciens ,  quia 
quaecumque  promisit  Deus,  potens  est  et  facere. 
Ideo  et  reputatum  est  illi  ad  justitiam.  Non  est 
autem  scriptum  tantum  propter  ipsum ,  quia 
reputatum  est  illi  ad  justitiam ,  sed  etiam  pro¬ 
pter  nos  quibus  reputabitur  credentibus  in  eum, 
qui  suscitavit  Jesum  Christum  Dominum  no¬ 
strum  a  mortuis.  Hic  enim  videmus  fidem 
justificantem  in  Abrahamo  fuisse  fidem  om¬ 
nipotentia  Dei,  et  in  nobis  similiter  fidem, 
qua  credimus,  Deum  excitasse  Christum  a 
mortuis. 

Quod  autem  S.  Joannes  scribit :  Qui  non 
credit  mendacem  facit  eum,  non  solum  locum 
haberet  in  eo,  qui  non  crederet,  sibi  remissa 
esse  peccata,  si  Deus  hoc  illi  speciali  verbo 


(i) Rom.  IV,  16.  -  (2)  |  Joan.  V,  40. 

significaret :  sed  etiam  locum  habet  in  iis, 
qui  non  credunt,  Jesum  esse  filium  Dei,  et 
alia  dogmata,  quae  Deus  per  Prophetas  et 
Apostolos  suos  manifestavit. 

Quinta  objectio.  Fides  non  justificat,  ut 
respicit  in  Verbo  Dei  rerum  gestarum  hi¬ 
storias,  aut  comminationem  poenarum,  aut 
praecepta  et  leges  operum  faciendorum,  sed 
solum  ut  respicit  promissionem  salutis,  et 
hanc  non  in  genere,  sed  in  speciali ;  igitur 
recte  definita  est  fides  justificans,  fiducia 
specialis  misericordiae  propter  Christum. 

Et  quidem  fidem  non  justificare,  ut  respicit 
historias,  probant,  quoniam  non  docet,  quo¬ 
modo  ab  ira  Dei  liberemur,  sed  potius  auget 
pavores,  et  desperationem.  Quod  enim  est 
signum  terribilius  irae  Dei,  quam  placari 
Deum  non  alia  victima  potuisse,  nisi  morte 
filii. 

Eam  item  fidem  non  justificare,  quae  pro¬ 
ponit  minas  et  judicium  Dei  justum  in  pec¬ 
catores,  eadem  ratione  probant,  quoniam 
fides  justificans  facit  quaerere  Deum,  fides 
autem  minarum  et  judicii  absterret  potius  et 
fugere  compellit. 

Eam  quoque  fidem,  quae  docet  manda¬ 
ta  et  legem  operum,  non  justificare,  pro¬ 
bant,  quoniam  illa  fides  adigit  homines 
ad  desperationem,  cum  requirat  exactam 
legis  impletionem,  quam  nemo  praestare  po¬ 
test. 

Denique  fidem  promissionum  generatim 
solum  propositarum  non  justificare,  probant, 
quia  promissio  non  adfert  pacem,  et  tran¬ 
quillitatem  animae,  nisi  in  speciali  applicetur. 
Restat  igitur  ut  illa  sola  fides  justificet,  quae 
respicit  promissionem  salutis,  ut  in  speciali 
ad  nos  pertinet.  Quocirca  Lutherus  in  com- 
ment.  ad  i.  et  m.  cap.  ad  Galat.  totam  vim 
promissionum  sitam  esse  dicit  in  pronomi¬ 
nibus,  Nostris,  Nobis,  Me  etc.  Ut  cum  di¬ 
citur  Galat.  I.  Qui  dedit  semetipsum  pro  pec¬ 
catis  nostris.  Et  cap.  m.  Factus  est  pro  nobis 
maledictum.  Et  cap.  ii.  Quidilexitme ,  et  tra¬ 
didit  semetipsum  pro  me  (i). 

Respondeo  :  adversarii  non  male  ratio¬ 
cinantur  apud  suos ,  quibus  persuaserunt, 
fidei  justificantis  officium  esse,  reddere  ho¬ 
mines  securos,  ac  certos  de  remissione  pec¬ 
catorum  et  salute  sempiterna.  Hoc  enim  ad¬ 
misso  principio,  non  est  difficile  probare,  fi¬ 
dem  justificantem  non  respicere  historias, 
aut  leges,  aut  minas,  sed  promissiones  tan¬ 


tum  et  gratiam.  At  catholici,  qui  vident  eos 
assumere  ,  quod  erat  probandum,  rident 
ejusmodi  argumenta. 

Nam  cum  dicunt  fides  justificans  non 
respicit  historias,  id  est,  res  gestas,  quae 
narrantur  in  scripturis,  quoniam  illa  pavo¬ 
res  et  desperationem  auget.  Negamus  con¬ 
secutionem,  quod  attinet  ad  pavores.  Non 
enim  ideo  non  justificat  fides ,  quia  pa¬ 
vores  auget,  immo  pavores  augendo  justi¬ 
ficat,  non  (ut  illi  vellent)  securitatem  adfe- 
rendo,  sed  ut  scripturae  docent,  revocando 
a  peccato,  et  disponendo  ad  justitiam  :  Ini¬ 
tium  enim  sapientia;,  timor  Domini  (2).  Psal. 
cx.  Deinde  negamus  ,  ejusmodi  historias 
augere  desperationem.  Nam  etsi  historia 
mortis  Christi  summam  summi  Dei  iram 
contra  peccatum  ostendit,  tamen  simul  os¬ 
tendit  mortem  illam  pretium  fuisse  redemp¬ 
tionis,  et  propritiationem  pro  peccatis  to¬ 
tius  mumdi.  I  ad  Timoth.  n.  Et  I  Joan. 
ii.  Denique  multae  sunt  historiae ,  quae  in 
spem  erigunt  peccatorem,  et  ad  quaerendum 
potius  Deum,  quam  ab  eo  fugiendum  hortan¬ 
tur  ,  quales  sunt  historiae  de  conversione 
Pauli,  Matthaei,  Zachaei,  Magdalenae  et  si¬ 
milium.  Atque  hoc  idem  respondeo  :  ad 
aliam  partem  argumeuti,  de  fide  respiciente 
minas,  et  justa  Dei  judicia. 

Ad  illud  autem  de  fide  respiciente  leges  et 
mandata,  Respondeo  :  eam  quoque  justifi¬ 
care,  quoniam  excitat  in  homine  propositum 
bene  operandi,  sine  quo  (ut  infra  suo  loco 
dicemus)  nemo  justificari  potest.  Neque  ve¬ 
rum  est,  hac  fide  adigi  homines  ad  despe¬ 
rationem.  Neque  enim  recta  fides  docet , 
Deum  requirere  a  nobis,  ut  propria  virtute 
legem  praesumanus  implere,  sed  contra  po¬ 
tius  ,  ut  sine  dubitatione  credamus  ,  sin» 
ipsius  auxilio  nihil  omnino  nos  posse,  omnia 
autem  posse  in  eo,  qui  nos  confortat. 

Denique  quod  dicunt  de  promissionum  ge¬ 
neralium  applicatione,  propter  illa  prono¬ 
mina,  nostris,  nobis,  me,  et  similibus  :  recte 
dicunt,  posse  unumquemque  promissiones  ge¬ 
nerales  sibi  applicare  per  fidem.  Nam  quem¬ 
admodum  fide  catholica  credo,  Christum 
mortuum  esse  pro  omnibus,  ita  eadem  fide 
credo  mortuum  esse  pro  me,  qui  sum  unus 
ex  omnibus.  At  illae  promissiones,  quae  ab¬ 
solutae  reperiuntur  in  scripturis,  testantur 
sufficientiam  pretii  nostri,  id  est,  meritorum 
Christi.  Fuit  enim  Christi  passio,  quoad  suf- 


(1)  Gal.  1, 4 ;  ibid.  III,  13;  ibid.  II,  20.  —  (2)  Psal.  CX,  10. 


172 


LIBER  I. 


fidentiam,  propitiatio  pro  peccatis,  non  so¬ 
lum  nostris,  sed  etiam  totius  mundi. 

Nulla  autem  est  promissio  generalis,  quae 
testetur,  Christi  mortem  in  omnibus  sortiri 
suum  effectum,  absque  ulla  conditione  ex 
parte  ipsorum  ,  sed  omnes  conditionales 
sunt,  quod  attinet  ad  efficaciam,  cum  fidem, 
et  Sacramenta  requirant.  Legant  adversarii 
nobis  ex  libro  Dei  talem  aliquam  generalem 
promissionem,  et  tunc  suo  jure  poterunt  eam 
sibi  ratione  pronominum  applicare. 

Quid  ?  quod  ipsi  quoque  inficiari  non  pos¬ 
sunt,  exigi  saltem  conditionem  fidei.  Non 
enim  admittunt,  per  Christi  mortem  pro¬ 
missam  esse  indulgentiam  omnibus  homi¬ 
nibus,  etiamsi  in  Christum  credere  nolint. 
Cum  igitur  non  sit  facta  promissio  remissi¬ 
onis  peccatorum,  ipsi  etiam  adversariis  con- 
fitentibus,  sine  conditione  fidei,  quomodo 
possunt  absolute  credere,  sibi  remissa  esse 
peccata,  cum  ex  nullo  verbo  Dei  didicerint, 
se  habere  fidem,  qualis  requiritur  ad  remis¬ 
sionem  illam  obtinendam  ? 

At  (inquiunt)  nonne  S.  Joannes  in  I  epist. 
cap.  v.  absolute,  et  sine  conditione  dicit  : 
Haec  scribo  vobis ,  qui  creditis  in  filium  Dei , 
ut  sciatis ,  quia  vitam  habetis  aeternam  (1)  ? 
Oportet  igitur  absolute  credere,  nos  habere 
vitam  seternam  :  alio  qui,  ut  ibidem  idem 
Joannes  ait :  Mendacem  facimus  Deum. 

Respondeo  :  S.  Joannes  verissime  dicit, 
omnes  qui  credunt,  videlicet  sicut  oportet, 
habere  vitam  seternam ,  nimirum  in  spe. 
Nam  spe  salvi  facti  sumus,  Roman.  vin.  Cse- 
terum  non  dicit,  omnes  qui  arbitrantur  se 
credere  sicut  oportet,  re  vera  credere  sicut 
oportet.  Itaque  ait  quidem,  Haec  scfibo  vo¬ 
bis,  qui  creditis,  ut  sciatis,  quia  vitam  habetis 
seternam  ;  sed  non  ait,  Hsec  scribo  vobis,  ut 
sciatis,  vos  habere  fidem,  qualis  requiritur. 

Sententia  igitur  Apostoli  conditionalis  est; 
scribit  enim  iis,  qui  credunt,  ut  'sciant,  se 
habere  vitam  seternam,  si  re  vera  (sicut  o- 
portet)  credant,  hoc  est,  si  fidem  habeant, 
quse  per  dilectionem  operatur. 

CAPUT  XII. 

Proponitur  secunda  quaestio ,  an  fides  sola 
justificet. 

Sequitur  nunc  altera  qusestio,  an  fides  sola 
justificet.  Quo  loco  illud  est  initio  obser¬ 


vandum,  quaestionem  istam  disputari  posse 
dispositionibus  ad  justitiam,  an  fides  vide¬ 
licet  per  modum  dispositionis  sola  justificet. 
Item  de  ipsa  formali  justificatione,  an,  ut 
homo  sit  formaliter  justus,  requiratur  obe- 
dientia  legis  saltem  in  habitu,  an  vero  suf¬ 
ficiat  fides  apprehendens  Christi  justitisun. 
Denique  de  consequentibus  justitiam,  nimi¬ 
rum  utrum  ad  justitiam  retinendam  et  con¬ 
servandam  requirantur  opera  bona,  an  fides 
sola  sufficiat.  Cseterum  hoc  loco  primam 
tantum  quaestionem  suscepimus  explican¬ 
dam.  Nam  de  aliis  duabus  in  sequentibus 
libris  disserendum  erit.  Quare  nemo  mirari 
debet,  si  multa  hoc  loco  praetermittimus, 
quae  alii  scriptores  de  sola  fide  justificante, 
vel  potius  de  fide  non  sola  justificante  dis¬ 
putant. 

Porro  haeretici  hujus  temporis  una  in  re 
conveniunt  inter  se,  et  dissentiunt  a  Catho¬ 
licis  ;  in  aliis  tribus  dissentiunt  etiam  inter 
se.  Conveniunt,  fidem  solam  justificare, 
hoc  est  nulla  re  alia  justificationem  acquiri, 
vel  ut  ipsi  loquuntur,  apprehendi,  nisi  fide. 

Dissentiunt  autem  primo  de  modo,  quo 
fides  justificat.  Nam  Lutherus  sensisse  vide¬ 
tur,  fidem  esse  veram  causam  justificationis. 
Sic  enim  scribit  in  n.  cap.  ad  Galat.  Fides 
est  formalis  justitia,  propter  quam  homo  justi¬ 
ficatur,  non  propter  charitatem.  Ubi  non  so¬ 
lum  vox  illa,  «  formalis  » ,  significat  veram 
causam;  sed  etiam  antithesis,  qua  fidem  op¬ 
ponit  charitati.  Nam  cum  negat,  nos  justifi¬ 
cari  propter  charitatem,  certe  negat,  chari¬ 
tatem  esse  causam  justificationis  :  igitur 
cum  asserit  propter  fidem  nos  justificari,  as¬ 
serit  fidem  esse  causam  justificationis. 

Eamdem  sententiam  in  Colloquio  Altem- 
burgensi,  tribuunt  Illyriciani  Wittembergen- 
sibus,  affirmantes  a  Georgio  majore,  dictum 
esse,  fidem  esse  causam,  cur  detur  justifica¬ 
tio.  Alii  tamen  plurimi,  ac  fere  omnes  hoc 
tempore  docent,  fidem  non  justificare,  per 
modum  causae  formalis,  aut  efficientis  phy¬ 
sicae  vel  meritoriae,  quasi  aut  ipsa  sit  justi¬ 
tia,  vel  initium  justitiae,  aut  ejus  intuitu,  sive 
respectu  Deus  nos  justificet,  sed  solum  re¬ 
lative,  quia  respicit,  ac  recipit  oblatam  in¬ 
dulgentiam. 

Itaque  sensum  hujus  propositionis :  Homo 
fide  justificatur,  hunc  esse  volunt.  Homo  ju¬ 
stificatur  per  gratiam  Dei,  non  imputantis 
peccata,  quam  gratiam  fides  credendo  reci- 


(1)1  Joan.V,  13. 

pit.  Explicant  sententiam  suam  exemplo  ma¬ 
nus,  qua  pauper  eleemosynam  a  divite  reci¬ 
pit.  Nam  manus  illa  recipiens  eleemosynam, 
non  est  ipsa  eleemosyna,  neque  est  causa 
efficiens  eleemosynae,  neque  propter  ipsam, 
quasi  sua  pulchritudine  id  mereatur,  datur 
eleemosyna,  sed  solum  relative  concurrit  ad 
eleemosynam  obtinendam,  quoniam  dare  et 
accipere,  sunt  relativa,  neque  enim  dari  po¬ 
test  eleemosyna,  nisi  ab  aliquo  recipiatur. 
Ita  explicant  modum,  quo  fides  justificat, 
Philippus  in  locis  communibus,  titulo  de 
bonis  operibus,  in  dilutione  argumentorum. 
Et  Kemnitius,  in  Examine  Concilii  Triden- 
tini  sess.  6.  Et  Joannes  Calvinus,  in  Anti¬ 
doto  Concilii,  ad  Canon.  11.  sess.  6.  Item  in 
Colloquio  Altemburgensi,  non  solum  Illyri- 
ciani,  sive  Saxonici,  sed  etiam  Wittember- 
genses  Electorales  convenerunt  in  eo,  quod 
fides  non  sit  dicenda  causa,  sed  merum  or¬ 
ganum  justificationis,  et  verba  Georgii  Ma¬ 
joris  sibi  objecta,  non  tam  defenderunt, 
quam  excusarunt.  Ex  quo  intelligimus  Lu- 
theranos,  qui  se  jactant  omnia  tribuere  soli 
fidei,  re  vera  nihil  omnino  ei  tribuere,  sed 
eam  plane  contemnere,  ac  nihili  facere. 

Secundo,  dissentiunt  de  actibus  aliarum 
virtutum,  sive  operum,  ut  spei,  dilectionis, 
poenitentiae  et  similibus,  an  videlicet  requi¬ 
rantur  ad  justificationem  aliquo  modo.  Nam 
etsi  conveniant  in  eo,  quod  isti  actus  non 
sint  causa  justificationis,  neque  dicantur  ju¬ 
stificare,  tamen  aliqui  existimant,  requiri 
eorum  praesentiam,  vel  ut  signa  verae  fidei, 
vel  aliis  de  causis.  Ita  docent  Wittember- 
genses,  in  Colloquio  Altemburgensi,  idem 
etiam  docet  Philippus,  in  locis  communibus, 
paulo  ante  citatis.  «  Clara,  inquit  Philippus, 
docemus,  oportere  in  homine  existere  noti¬ 
tiam  articulorum,  item  contritionem,  bonum 
propositum,  inchoari  dilectionem.  De  his 
dimicant  adversarii,  quae  tamen  fatemur 
ipsi,  in  homine  oportere  existere.  Sed  addi¬ 
mus  oportere  accedere  fidem,  id  est,  fidu¬ 
ciam  misericordiae,  quod  propter  filium  Dei 
habeamus  remissionem  peccatorum ,  non 
propter  has  nostras  virtutes  »'. 

Calvinus  item  in  Antidoto  Concilii,  ad 
artic.  11.  sess.  6.  docet,  fidem  solam  justifi¬ 
care,  sed  eam  fidem  non  esse  solam,  quo 
modo  solis  calor  solus  accendit,  quamvis 
non  sit  solus,  sed  cum  splendore  conjun¬ 
ctus.  Similia  habet  Kemnitius  loco  notato. 

Contra  autem  Illyriciani,  sive  Saxonici, 
hoc  est,  rigidi  Lutherani  in  eodem  Altem¬ 


burgensi  Colloquio  contendunt,  ita  solam 
fidem  justificare,  ut  illud  solam,  non  solum 
meritum,  sed  etiam  praesentiam  aliarum  vir¬ 
tutum  excludat.  Et  hanc  fuisse  volunt  Lu- 
theri  sententiam.  Et  sane  Lutherus  in  c.  n. 
ad  Galat.  ita  loquitur  :  «  Fides  sine  et  ante 
charitatem  justificat ».  Et  in  disputatione: 
Utrum  opera  faciant  ad  justificationem,  an 
non,  tom.  1.  operum  suorum,  sic  ait,  in  3. 
propositione: «  Fides,  nisi  sit  sine  ullis  etiam 
minimis  operibus,  non  justificat,  immo  non 
est  fides  » . 

Tertio,  dissentiunt  de  voce  Sola,  an  sit 
omnino  necessaria,  an  vero  posset  justa  ali¬ 
qua  de  causa  reticeri.  Non  desunt  enim  in¬ 
ter  Lutheranos,  qui  dicant,  voculam  illam 
«sola»  in  propositione  :  Fides  sola  justificat, 
etiamsi  non  exprimatur,  subintelligi,  et  ideo 
non  esse  de  ea  pertinacius  altercandum, 
praesertim  cum  non  inveniatur  in  sacris  lite¬ 
ris,  immo  posse  utiliter  reticeri  concordiae 
causa.  Alii  tamen  contra,  pro  vocula  <c  sola  » 
acerrime  dimicandum  esse  censent,  atque 
omnia,  priusquam  ut  ea  vox  sibi  eripiatur, 
toleranda  esse  contendunt.  Yide  de  hac  eo¬ 
rum  digladiatione  Joan.  Cochlaeum  in  Actis 
Lutheri,  anno  1530.  Et  Laurentium  Surium, 
in  commentario  rerum  gestarum,  ejusdem 
anni,  vel  ex  haereticis,  Joan.  Sleidanum,  ad 
eumdem  annum,  et  Davidem  Chythraeum,  in 
hist.  confess.  Augustanae,  et  ipsum  etiam 
Altemburgense  Colloquium,  ubi  multa  de 
hac  re  ab  Illyricianis  referuntur.  Sed  nos 
parum  laborantes  de  ipsorum  contentioni¬ 
bus,  ad  eam  tantum  controversiam  explican¬ 
dam  aggredimur,  quam  nobiscum,  id  est, 
cum  Catholicis  habent. 

Igitur  adversarii,  ut  paulo  ante  diximus, 
Sola  fide  justificationem  acquiri,  sive  ap¬ 
prehendi  docent :  Catholici  contra,  ac  prae¬ 
sertim  Synodus  ipsa  Tridentina  (quam  om¬ 
nes  Catholici  ut  magistram  sequuntur)  sess. 
6.  cap.  6.  Septem  actus  enumerat,  quibus 
impii  ad  justitiam  disponuntur,  videlicet  fi¬ 
dei,  timoris,  spei,  dilectionis,  poenitentiae, 
propositi  suscipiendi  sacramenti,  et  propo¬ 
siti  novae  vitse,  atque  observationis  manda¬ 
torum  Dei.  Quam  sententiam  veram  esse  in 
sequentibus  capitibus,  Deo  bene  juvante, 
probabimus. 

Fidem  justificare ,  sed  non  solam ,  idem  enim 
facere  timorem,  spem,  dilectionem,  etc. 

Hominem  non  sola  fide  justificari,  quinque 
argumentis  principalibus  ,  demonstrare  co¬ 
nabimur. 

Primum  argumentum  petimus  ex  eo,  quod 
scripturae  et  Patres  tribuunt  vim  justificandi 
non  soli  fidei,  sed  etiam  aliis  virtutibus,  quas 
Concilium  Tridentinum,  inter  dispositiones 
ad  justitiam  numeravit ,  deinde  addemus 
alia  argumenta  variis  ex  locis  petita. 

Prima  igitur  dispositio,  ex  doctrina  Con¬ 
cilii,  Fides  est,  de  qua  supervacaneum  est 
ostendere,  per  eam  justificari  impium,  cum 
adversarii  id  non  negent.  Quare  probabi¬ 
mus,  Fidem  non  tam  justificare,  quam  justi¬ 
ficare  ut  initium,  et  radicem  primam  justifi¬ 
cationis,  hinc  enim  sequetur,  non  ipsam  so¬ 
lam  justificare,  sed  sic  eam  agere  in  hoc 
negotio,  quod  suum  est,  ut  etiam  caeteris 
virtutibus  locum  relinquat.  Simul  etiam  re¬ 
fellemus  adversariorum  impudentiam,  qui 
Concilio  Tridentino  vitio  vertunt,  quod  fidei 
nihil  amplius  dederit,  quam  ut  esset  initium 
justificationis,  cum  ipsi  tamen  (ut  paulo  ante 
ostendimus)  nihil  ei  reipsa  tribuant,  et  sit  re 
vera  apud  ipsos,  Fides  justificans,  titulus 
sine  re,  vel  res  de  solo  titulo,  ut  Lutherus 
falso  scripsit,  de  libero  voluntatis  arbitrio. 

Igitur  fidem  esse  initium  justificationis, 
docet  Apostolus,  ad  Hebr.  xi.  Accedentem  ad 
Deum ,  oportet  credere,  quiaest,  etc. (i).  Ubi  tri¬ 
buitur  fidei  prima  motio  in  Deum,  per  quam 
is  qui  longe  erat,  jam  incipit  propinquare. 
Idem  Apostolus  ad  Rom.  x.  Quicumque  in¬ 
vocaverit  nomen  Domini  salvus  erit.  Sed  quo¬ 
modo  invocabunt,  in  quem  non  crediderunt  ? 
quomodo  credent  sine  praedicante  ?  quomodo 
praedicabunt  nisi  mittantur  (2)  ?  Ubi  hunc  ordi¬ 
nem  justificationis  describit  Apostolus,  ut 
primo  sit  missio  praedicatorum.  Secundo, 
ipsa  praedicatio  Evangelii.  Tertio ,  fides. 
Quarto,  invocatio.  Quinto,  salus,  id  est,  ju¬ 
stificatio,  quae  est  sanitas  animae  a  morbo 
peccati.  Ex  quibus  missio,  et  praedicatio  ex¬ 
tra  nos  sunt,  proinde  prima  inchoatio  justi¬ 
ficationis  in  nobis  est  fides  quam  sequitur 
invocatio,  et  caetera  ordine  suo. 


S.  etiam  Joannes  cum  ait ;  Quotquot  rece¬ 
perunt  eum,  dedit  eis  potestatem  filios  Dei  fie¬ 
ri,  his  qui  credunt  in  nomine  ejus  (3).  Joan.  i. 
aperte  docuit,  eos,  qui  per  fidem  Christum 
recipiunt,  nondum  esse  filios  Dei,  sed  posse 
fieri,  si  pergant  ulterius,  ut  etiam  sperare 
et  diligere  incipiant.  Dilectio  enim  proprie 
filios  Dei  facit,  ut  patet  ex  cap.  n.  1.  episto¬ 
lae  ejusdem  Joannis.  Sed  jam  audiamus 
etiam  veteres  patres. 

Clemens  Alexandrinus  lib.  ii.  Strom.  ante 
medium  :  «  Fides,  inquit,  est  prima  ad  salu¬ 
tem  inclinatio,  post  quam  timor,  et  spes,  et 
poenitentia  ». 

Cyrillus  Hierosolymitanus,  catechesi  1. 
scribit,  Fidem  esse  quasi  oculum,  et  lampa- 
dem  ad  viam  salutis  inveniendam. 

Eusebius  Emissenus,  hom.  2.  de  Symbolo, 
Fidem  appellat  lumen  animae,  ostium  vitae, 
fundamentum  salutis. 

S.  Joannes  Chrysostomus  hom.  de  fide, 
spe  et  charitate,  nominat  fidem,  originem 
justitiae. 

S.  Cyrillus  Alexandrinus  lib.  iv.  in  Joan. 
cap.  ix.  «  Janua,  inquit,  et  via  in  vitam, 
fides  erit  ». 

S.  Ambrosius  lib.  de  Sacram,  i.  in  ipso 
principio  :  «  In  Christiano,  inquit,  prima  est 
fides  )>. 

S.  Hieronymus  in  comment.  ad  cap.  iii. 
epistolae  ad  Ephesios  :  «  Fiduciae,  inquit, 
atque  accessus  ad  Deum  principium,  atque 
origo  fides  in  Christo  est  » . 

S.  Augustinus,  in  expositione  capitis  ter¬ 
tii  epistolae  ad  Galatas  :  «  Efficiuntur,  in¬ 
quit,  filii  sapientiae,  praeparante,  ac  praestante 
id  fide  Mediatoris  ».  Fides  igitur  praeparatio 
est  ad  justificationem,  per  quam  efficimur 
filii  Dei.  Item  in  lib.  de  Praedestinat,  sanet, 
cap.  7.  «  Fides,  inquit,  prima  datur,  ex  qua 
caetera  impetrantur  » .  Et  in  libro  de  bono 
perseverantiae  cap.  2.  «  Quod  initium,  in¬ 
quit,  verius  homini  Christiano,  quam  cre¬ 
dere  in  Christum?  »  Et  in  libro  de  Spiritu  et 
litera  cap.  30.  «  Per  legem,  inquit,  cognitio 
peccati,  per  fidem  impetratio  gratiae,  per 
gratiam  sanitas  animae,  etc.  »  Ubi  post  le¬ 
gem,  quae  extra  nos  est,  primo  loco  inter  ea, 
quae  in  nobis  sunt,  constituit  fidem,  secundo 
orationem,  tertio  gratiam,  etc.  Et  in  serm. 
22.  de  verbis  Apostoli :  «  Domus,  inquit,  Dei 
credendo  fundatur,  sperando  erigitur,  dili¬ 
gendo  perficitur  » .  Vides  quomodo  fides  so- 


Q)Heb.  XI,  6.  —  (2)  Rom.  X,  13.  —  (2)  Joan.  I,  I*. 

lura  inchoat  aedificium,  et  sine  spe  et  chari- 
tate  non  perficit  ? 

S.  Prosper  lib.  hi.  de  vita  comtemplativa 
cap.  21.  «  Fides,  inquit,  est  justitiae  funda¬ 
mentum,  quam  nulla  bona  opera  praecedunt, 
et  ex  qua  omnia  procedunt  » .  Et  respons.  ad 
dubium  octavum  Genevensium  :  «  Fides  est, 
inquit,  virtutum  omnium  fundamentum  » . 

S.  Gregorius  lib.  n.  Moralium  cap.  33. 
«  Si  fides,  inquit,  non  prima  in  corde  nostro 
gignitur,  reliqua  quaeque  esse  bona  non  pos¬ 
sunt.  » 

His  testimoniis  addi  potest  ratio  naturalis, 
nam  potest  aliquis  credere,  quod  non  sperat 
neque  diligit,  non  potest  sperare  aut  dili¬ 
gere,  quod  non  credit :  igitur  fundamentum 
spei,  et  charitatis  est  fides,  non  contra  fun¬ 
damentum  fidei  spes,  aut  charitas.  Rursus 
in  corporalibus  morbis  initium  salutis  est 
credere  se  aegrotum,  et  medico  curare  vo¬ 
lenti  fidem  habere :  non  tamen  sola  illa  fides 
est  integra  sanitas. 

Secunda  dispositio  est  timor,  quem  qui¬ 
dem  bonum  esse,  ac  salutarem  ostendimus 
in  ii.  lib.  de  Poenitentia,  cap.  17.  et  18. 
Nunc  adferemus  solum  ea  loca,  quae  docent 
illum  concurrere  ad  justificationem  eo  fere 
modo,  quo  fides  ipsa  concurrit. 

Primum  igitur,  fidem  justificare  didicimus 
ex  Apostolo,  qui  ait  :  Sine  fide  impossibile 
est  placere  Deo.  Hebr.  xi.  Sed  hoc  idem  dici¬ 
tur  de  timore  :  Ecclesiastici  i.  Qui  sine  ti¬ 
more  est ,  non  poterit  justificari  (1). 

Deinde,  fides  justificat,  quia  est  initium 
justitiae  et  salutis, 'ut  paulo  ante  docuimus  : 
At  timor  Domini  est  initium  sapientias  (2),  ut 
legimus  Psalm.  cx.  et  Proverb.  i.  Et  per  sa¬ 
pientiam  intelligitur  perfecta  justificatio  , 
quae  totum  hominem  componit,  ut  sanctus 
Augustinus  demonstrat  in  lib.  i.  de  sermone 
Domini  in  monte,  cap.  9.  per  timorem  au¬ 
tem  istum,  qui  est  initium  sapientiae,  intelli- 
gunt  timorem  servilem,  qui  est  in  peccatore 
(de  quo  timore  hic  disputamus)  fere  omnes 
Patres,  ut  sanctus  Basilius,  oratione  in  prin¬ 
cipium  Proverbiorum.  Sanctus  Augustinus 
tum  loco  citato,  tum  tractat.  9.  in  epistolam 
Joannis.  Sanctus  Gregorius,  homil.  19.  in 
Ezechielem.  Beda  in  comment.  ad  i.  cap. 
Prov.  S.  Bernardus  hom.  23.  in  Cantica,  et 
abi. 

t  Praeterea,  fides  justificat,  quia  per  eam 


quaerimus  Deum,  atque  ad  eum  accedimus, 
ut  etiam  adversarii  docent,  sed  idem  facit 
timor,  scriptum  est  enim  in  Psalm.  lxxvii. 
Cum  occideret  eos  quaerebant  eum ,  et  reverte¬ 
bantur ,  et  diluculo  veniebant  ad  eum.  Et  rur¬ 
sus  in  Psalm.  lxxxii.  Imple  facies  eorum 
ignominia,  et  quaerent  nomen  tuum ,  Domine  (3). 
Et  Jonae  iii.  ad  timorem  incussum  a  Jona, 
Rex,  et  populus  Niniviticus  ad  Deum  rediit. 
Ex  quo  loco  intelligimus,  quam  procul  aber¬ 
ret  a  vero  Martinus  Lutherus,  qui  in  com¬ 
ment.  ad  ii.  cap.  ad  Galat,  dicit,  impossibile 
esse,  ut  peccator  audiens  ex  lege  judicium 
Dei,  non  fiat  impatiens,  et  non  murmuret, 
et  oderit  Deum.  Et  in  assertion.  articuli  6. 
affirmat,  peccatorem  quamdiu  timore  agi¬ 
tur,  semper  fieri  deteriorem  in  se  ipso, 
quamvis  fortasse  aliis  minus  noceat. 

Adhsec ,  fides  justificat ,  quia  per  eam 
formatur  Christus  in  nobis ,  ut  dicitur  ad  Ga¬ 
lat.  iv.  At  de  timore  scribit  Isaias  cap.  xxvi. 
secundum  interpretationem  lxx.  A  timore  tuo 
concepimus  et  peperimus  spiritum  salutis  (4). 

Rursus,  fides  justificat,  quia,  justus  ex  fide 
vivit.  Habacuc  n.  Et  de  timore  scriptum  est : 
Timor  Domini  fons  vitae.  Proverb.  xiv  (5). 

Denique,  fides  justificat,  quia  purgat  pec¬ 
cata,  ut  Apostolus  docet  Actor,  xiii.  Rom.  ra. 
Galat.  iii.  et  alibi.  At  de  timore  quoque  le¬ 
gimus  Eccles.  i.  Timor  Domini  expellit  pec¬ 
catum. 

Neque  desunt  etiam  in  hac  parte  testimo¬ 
nia  Patrum.  S.  Augustinus  tract.  9.  in  epi¬ 
stolam  Joannis  :  «  Stimulat,  inquit,  timor, 
sed  noli  timere,  intrat  charitas,  quse  sanat 
quod  vulnerat  timor.  Timor  Dei  sic  vulne¬ 
rat,  quomodo  medici  ferramentum  putredi¬ 
nem  tollit.  Opus  est  ergo,  ut  intret  timor 
primo,  per  quem  veniat  charitas  :  Timor  me¬ 
dicamentum,  charitas  sanitas.  »  Idem  in  li¬ 
bro  de  Catechizandis  rudibus  cap.  5.  «  Ra¬ 
rissime,  inquit,  accidit,  immo  vero  num- 
quam  ut  quisquam  veniat  volens  fieri  Chri¬ 
stianus,  qui  non  sit  aliquo  Dei  timore  per¬ 
culsus.  »  At  certe  introducere  charitatem,  et 
compellere  ad  quaerendum  lavacrum  rege¬ 
nerationis,  disponere  ad  justificationem  est. 

S.  Basilius,  in  Psalm.  xxxm.  tractans  illud: 

«  Timorem  Domini  docebo  vos  »,  «  Timor, 
inquit,  salutaris,  qui  ad  sanctitatem  ducit,  et 
animae  divinitus  insitus  qualis  existat,  si  cu 
pis  audire,  attende,  etc.  » 


(1)  Heb.  XI,  6;  Eccl.  I,  28.  -  (2)  Psal.  CX,  10;  Prov.  1,  7.-(3)  Psalm.  LXXVII,  34;  ibid.  LXXXII, 
17.  —  (4)  Gal.  IV,  19.  -  (5)  Hab.  II,  4;  Pro.  XIV,  27;  Eccl.  I,  27. 

S.  Hieronymus  in  comment.  ad  I.  cap. 
Malachiae  :  «  Vult,  inquit,  Dominus,  ut  a 
malis  per  suppliciorum  formidinem  receda¬ 
mus,  et  de  timore  servorum  ad  gratiam  fi¬ 
liorum  transeamus  ». 

S.  Gregorius ,  hom.  34.  in  Evangelia  : 

«  Prava,  inquit,  mens,  si  non  prius  per  ti¬ 
morem  evertitur,  ab  assuetis  vitiis  non  emun¬ 
datur  ». 

Joannes  Cassianus,  lib.  iv.  de  institutis 
renuntiantium  cap.  39.  «  Principium  nostrae 
salutis,  ejusdemque  custodia,  sicut  dixi,  ti¬ 
mor  Domini  est.  Per  hunc  enim  et  initium 
conversionis,  et  vitiorum  purgatio,  et  virtu¬ 
tum  custodia  his,  qui  imbuuntur  ad  viam 
perfectionis,  acquiritur.  »  His  adde  locum 
ante  citatum  ex  Clemente  Alexandrino,  qui 
post  fidem  subjungit  timorem  in  negotio  ac¬ 
quirendae  salutis. 

Accedat  postremo  etiam  ratio ;  natura 
enim  timoris  est,  ut  fugiat  mala,  et  quaerat 
remedia,  quibus  illa  possit  evadere.  Hinc 
enim  S.  Joannes  Baptista  dicebat,  Matth.  hi. 
Quis  vobis  demonstravit  fugere  a  ventura  ira  ? 
Et  nos  quotidie  videmus,  numquam  esse 
homines  de  salute  aeterna  magis  sollicitos, 
quam  cum  ingens  aliquis  timor,  aut  pestis, 
aut  naufragii,  aut  tonitruum,  et  coelestium 
fulminum  ingruit. 

Tertia  dispositio  spes  est,  quae  nascitur 
ex  fide,  non  secus  ac  timor.  Eadem  enim  fi¬ 
des,  quae  docet,  Deum  judicem  esse  justissi¬ 
mum,  et  vindicem  peccatorum  acerrimum, 
et  ideo  gehennam  ignis  inextinguibilis  pec¬ 
catoribus  obstinatis,  et  impoenitentibus  prae¬ 
parasse,  docet  etiam  eumdem  esse  patrem 
clementissimum,  et  nolle  mortem  peccato¬ 
rum,  sed  ut  convertantur  et  vivant ;  et  ideo 
filium  suum  in  terras  misisse,  ac  paratum 
esse  propter  merita  filii  sui  peccatores  om¬ 
nes  in  gratiam  recipere ,  si  poenitentiam 
agere,  et  ad  se  toto  corde  redire  velint. 

Hanc  igitur  spem  obtinendae  veniae,  dis¬ 
positionem  esse  ad  justitiam  et  remissionem 
peccatorum,  docet  Sapiens,  Proverb.  xxvm. 
Qui  sperat  in  Domino,  sanabitur.  Et  David  in 
Psal.  xxxvi.  Salvabit  eos,  quia  speraverunt  in 
eo.  Et  Ps.  lxl.  Quoniam  in  me  speravit,  libe¬ 
rabo  eum.  Et  Dominus,  Matth.  ix.  Confide 
fili,  remittuntur  tibi  peccata  tua  (2).  Non  enim 
(ut  quidam  falso  docent)  prius  Dominus  Pa¬ 
ralyticum  justificavit,  quam  ei  diceret,  con¬ 


fide  fili,  sed  contra  (ut  Concilium  Tridenti- 
num  significat,  sess.  6.  cap.  6.)  prius  dixit, 
Confide  fili,  et  cum  eum  erectum  in  spem 
salutis  vidit,  adjunxit,  .remittuntur  tibi  pec¬ 
cata  tua. 

S.  Ambrosius,  lib  i.  de  poenitentia  cap.  i. 

«  Nemo  potest  bene  agere  poenitentiam,  nisi 
qui  speraverit  indulgentiam  ». 

S.  Augustinus,  in  lib.  .de  Catechizandis 
rudibus,  cap.  4.  «  Quicquid  narras ,  ita 
narra,  ut  ille  cui  loqueris,  audiendo  credat, 
credendo  speret,  sperando  amet  » . 

S.  Cyprianus,  in  serm.  5.  de  lapsis : 

«  Gravissimum  conscientiae  crimen  agno¬ 
scite,  nec  desperantes  misericordiam  Do¬ 
mini,  nec  tamen  jam  veniam  vendicantes  ». 
Quibus  verbis  satis  aperte  refelluntur  adver¬ 
sarii,  qui  non  prius  resipiscere  incipiunt, 
quam  certo  certius  sibi  persuadeant,  se  jam 
Deo  carissimos  et  amicissimos  esse  factos. 
Et  inter  Cherubim  et  Seraphim  locum,  et 
sedem  se  habere  confidunt. 

Quarta  dispositio,  dilectio  est.  Statim 
enim  ac  incipit  aliquis  sperare  ab  alio  bene¬ 
ficium,  incipit  etiam  eumdem  diligere,  ut 
benefactorem,  atque  auctorem  ejus  boni, 
quod  sperat.  Itaque  qui  sperat  a  Deo  justifi¬ 
cationem,  incipit  Deum  diligere  (ut  Conci¬ 
lium  Tridentinum  loquitur)  ut  justitiae  fon¬ 
tem. 

Porro  dilectionem  aliquam  priorem  esse 
remissione  peccatorum,  vel  tempore,  si  sit 
dilectio  imperfecta,  vel  certe  natura,  si  sit 
perfecta,  et  ex,  toto  corde,  atque  ad  eam 
disponere ,  docet  in  primis  Ecclesiasticus 
cap.  ii.  nam  posteaquam  dixerat :  Qui  time¬ 
tis  Dominum ,  sperate  in  illo,  subjungit :  Qui 
timetis  Dominum,  diligite  illum,  et  illumina¬ 
buntur  corda  vestra.  Docet  deinde  etiam  ipse 
Salvator,  cum  ait,  Luc.  vn.  Remissa  sunt  ei 
peccata  multa ,  quoniam  dilexit  multum.  Do¬ 
cet  quoque  Apostolus  Paulus,  cum  scribit 
ad  Galat.  v.  Neque  circumcisio  aliquid  valet , 
neque  praeputium,  sed  fides,  quae  per  dilectio¬ 
nem  operatur.  Docet  item  Apostolus  Joannis, 
in  epist.  1.  cap.  m.  dicens  :  Translati  sumus 
de  morte  ad  vitam,  quoniam  diligimus  fra¬ 
tres  (3).  Docet  denique  Concilium  Arausica- 
num,  Canon,  ult.  «  Deus,  inquit,  fidem  et 
amorem  sui  prius  inspirat,  ut  Sacramenta 
baptismi  fideliter  requiramus  » . 

At  objiciunt  adversarii  pauca  quaedam 


(1)  Matth.  III,  7.  -  (2)  Prov.  XXVIII, 25  ;  PsaL  XXXVI,  40 ;  Ps.  XC,  14;  Matth.  IX,  2.-(3)Eccl. 
II,  9,  10;  Luc.  VII,  47 ;  Gal.  V,  15;  I  Joan.  III,  14. 

argumenta,  ut  probent,  dilectionem  non 
posse  priorem  esse  justificatione.  Nam  prius 
diligit  nos  Deus,  quam  nos  diligamus  Deum, 
ut  sanctus  Joannes  affirmat  in  epistol.  1 
cap.  4.  Deus  autem  diligens  justificat,  quos 
diligit,  quoniam  dilectio  ejus  non  est  inanis, 
sed  efficax. 

Item,  nemo  diligit  Deum,  nisi  Spiritum 
sanctum  habeat  inhabitantem,  juxta  illud 
Roman.  v.  Charitas  diffusa  est  in  cordibus 
nostris  per  spiritum  sanctum ,  qui  datus  est 
nobis ;  At  nemo  Spiritum  sanctum  habet  in¬ 
habitantem,  nisi  sit  justus  ;  igitur  nemo  di¬ 
ligit  Deum,  nisi  justificatus. 

Denique  non  potest  aliquis  Deum  diligere, 
nisi  credat  eum  sibi  placatum.  Iratum  enim 
odit  potius,  quam  diligit,  at  pax  oritur  ex 
justificatione  facta  per  fidem,  juxta  illud 
Rom.  m.  5,  Justificati  ergo  ex  fide,  pacem  ha¬ 
beamus  ad  Deum. 

Respondeo ;  ad  Primum,  Deus  prior  diligit 
nos,  et  diligendo  facit  justos,  sed  paulatim, 
et  per  certa  media.  Quos  enim  diligit,  pri¬ 
mum  vocat  ad  fidem,  tum  spem  et  timorem 
et  dilectionem  inchoatam  inspirat,  postremo 
justificat  et  perfectam  charitatem  infundit. 

Ad  Secundum.  Nemo  diligit  Deum  ex 
toto  corde,  et  perfecte,  ut  ejus  dilectio  pro¬ 
prie  charitas  dici  possit ;  nisi  spiritum  san¬ 
ctum  inhabitantem  habeat  ut  Apostolus 
scribit :  tamen  imperfecta  et  inchoata  dile¬ 
ctio  sine  Spiritu  sancto  inhabitante  haberi 
potest,  quamvis  non  sine  auxilio  Dei  speciali, 
ut  ostendimus  in  lib.  5.  de  Gratia  et  libero 
arbitrio. 

Ad  Tertium,  Falsum  est,  non  posse  diligi 
Deum  iratum;  praesertim  si  quis  credat, 
illum  juste  esse  iratum,  et  tamen  propensum 
esse  ad  clementiam,  et  speret  brevi  placan¬ 
dum.  Aliud  autem  est  pax,  aliud  dilectio,  et 
fieri  potest,  ut  quis  diligat  eum ;  quem  laesit, 
et  cum  quo  pacem  inire  cupit,  quamvis 
nondum  ei  reconciliatus  sit.  Itaque  recte 
dicit  Apostolus,  pacem  ad  Deum  per  justifi¬ 
cationem  acquiri ;  sed  non  negat,  ante  justi¬ 
ficationem  inchoari  dilectionem. 

Quinta  dispositio  est  Poenitentia,  dolor 
videlicet ,  ac  detestatio  peccati ,  de  qua 
multa  extant  in  divinis  litteris  testimonia. 
Sed  nos  ea  solum  adducemus,  quae  probant, 
per  eam  disponi  homines  ad  justificationem 
et  remissionem  peccatorum.  Tale  est  illud, 


Actor,  ii.  Ergo  et  gentibm  poenitentiam  dedit 
Deus  ad  vitam.  Et  illud  ii.  Corinth.  vn.  Qux 
secundum  Deum  tristitia  est ,  poenitentiam  in 
salutem  stabilem  operatur.  Et  illud  Ezech. 
xvm.  Cum  averterit  se  impius  ab  impietate 
sua,  ipse  animam  suam  vivificabit  (1).  Quid 
clarius  dici  poterat?  Si  poenitentia  datur  a 
Deo  ad  vitam,  id  est,  ad  obtinendam  vitam ; 
si  dolor  de  peccatis,  propter  Deum  susceptus, 
poenitentiam  in  salutem  operatur  ;  si  is,  qui 
poenitentiam  agit,  ipse  animam  suam  vivi¬ 
ficare  dicitur,  quomodo  fides  sola  justificat  ? 
Aut  quomodo  poenitentia  non  justificat?  Sed 
de  hac  re  satis  multa  diximus,  in  2.  lib.  de 
poenitentia. 

Sexta  dispositio  est  Propositum,  ac  desi¬ 
derium  Sacramenti  re  ipsa  percipiendi. 
Nam  cum  scriptum  sit  :  Nisi  quis  renatus 
fuerit  ex  aqua  et  Spiritu  sancto ,  non  potest 
introire  in  Regnum  Dei,  Joan.  m.  et :  Quo¬ 
rum  remiseritis  peccata,  remittuntur  eis,  et 
quorum  retinueritis,  retenta  sunt  (1).  Joan. 
xx.  Qui  jam  didicit,  necessariam  medicinam 
ad  curanda  peccata,  lavacrum  esse  Bapti¬ 
smi  ;  et  post  Baptismum  reconciliationis  po¬ 
testatem  sacerdotibus  a  Christo  esse  conces¬ 
sam  ;  certe  non  potest  recte  dispositus  dici 
ad  justificationem,  nisi  ejusmodi  media  ab 
ipso  Domino  instituta  desideret  ac  requirat. 
Itaque  S.  Petrus,  Actor,  n.  utrumque  con¬ 
junxit,  cum  ait :  Poenitentiam  agite,  et  bapti¬ 
zetur  unusquisque  vestrum. 

Septima  dispositio  est  Propositum  novae 
vitae  et  observationis  omnium  mandatorum, 
de  qua  Dominus  loquitur,  Ezech.  18.  Proji¬ 
cite  a  vobis  omnes  iniquitates  vestras,  et  facite 
vobis  cor  novum,  et  spiritum  novum.  Scripsit 
de  hac  re  librum  integrum  S.  Augustinus, 
qui  inscribitur  de  fide  et  operibus.  Refellit 
enim  quorumdam  errorem,  qui  docebant  ad¬ 
mittendos  esse  homines  ad  Baptismum, 
etiamsi  vitam,  et  mores  emendare  non  vel¬ 
lent. 

CAPUT  XIV. 

Fidem  solam  non  justificare,  probatur  ex  alio 
principio . 

Venio  nunc  ad  Alterum  argumentum  prin¬ 
cipale,  quod  hac  ratiocinatione  concludi  po¬ 
test,  si  fides  a  spe  et  dilectione,  aliisque  vir- 


(1)  Rom.  V,  5.  —  (2)  Rom.  V,  1.  —  (3)  Act.  XI,  18 ;  II  Cor.  VII,  10 ;  Ezech.  XVIII,  27.-(4)  Joan. 
III,  3;  ibid.  XX,  23.  -  (5)  Act.  II,  38.  —  Ezec.  XVIII,  31. 

tutibus  separetur,  sine  dubitatione  justificare 
non  poterit ;  non  igitur  fides  sola  justificare 
potest.  Consecutio  hujus  argumenti  proba¬ 
tur  hoc  modo.  Si  tota  vis  justificandi  esset 
in  sola  fide,  ita  ut  caeterae  virtutes,  quamvis 
praesentes  adessent,  ad  justificationem  nihil 
omnino  conferrent,  ut  adversarii  docent, 
profecto  fides  ipsa  tam  justificaret  illis  prae¬ 
sentibus,  quam  absentibus.  Igitur  si  absen¬ 
tibus  illis  justificare  non  potest,  efficitur,  ut 
vis  justificandi  non  sit  in  ipsa  sola,  sed  par- 
tim  in  ipsa,  partim  in  aliis. 

Porro  Antecedens  ejusdem  argumenti, 
propositio  videlicet  illa  conditionata,  si  fides 
a  spe  et  dilectione,  aliisque  virtutibus  sepa¬ 
retur,  sine  dubitatione  justificare  non  pote¬ 
rit  :  hac  ratione  probatur  ;  Fides  ex  doctrina 
adversariorum  relative  justificat,  igitur  po¬ 
sita  fide  in  homine,  in  eodem  puncto  tempo¬ 
ris  ponitur  et  justitia :  relativa  enim  simul 
ponuntur,  et  simul  tolluntur,  cum  non  pos¬ 
sit  unum  esse,  aut  intelligi  sine  altero.  Et 
hoc  quidem  adversarii  libenter  admittunt, 
quippe  qui  docent ,  per  omne  peccatum 
amitti  fidem. 

Rursus,  si  fides  sola  justificat,  quia  rela¬ 
tive  justificat,  non  potest  esse  in  animo  ho¬ 
minis,  quin  simul  in  eodem  sit  etiam  justitia, 
at  sine  dilectione  non  potest  esse  justitia, 
quoniam  qui  non  diligit ,  manet  in  morte , 

I  Joan.  iii  (I).  Et  ex  Augustino,  in  lib.  de  na¬ 
tura  et  gratia  cap.  ult.  «  inchoata  charitas, 
inchoata  justitia  est;  perfecta  charitas,  per¬ 
fecta  justitia  est  ».  Igitur  fieri  non  potest, 
ut  fides  a  dilectione  sejuncta  justificet.  Ac 
per  hoc  non  ipsa  sola  justificat,  quoniam 
(ut  probatum  est)  si  sola  justificaret,  etiam 
ab  omnibus  aliis  virtutibus  sejuncta  justifi¬ 
caret. 

Praeterea,  si  fides  a  virtutibus  caeteris  se-  • 
parata  justificare  posset,  posset  etiam  id 
praestare  cum  vitiis,  quae  virtutibus  illis  con¬ 
traria  sunt ;  nam  quemadmodum  nihil  pro¬ 
dest  fidei,  quod  attinet  ad  officium  justifi¬ 
candi,  praesentia  aliarum  virtutum  ,  quia 
ipsa  sola  justificat,  ita  nihil  oberit  ei,  quod 
attinet  ad  officium  justificandi ,  praesentia 
vitiorum,  quia  per  accidens  cum  ea  jungun¬ 
tur,  sive  vitia,  sive  virtutes,  et  ipsa  sola 
justificat.  At  nulla  ratione  cogitari,  aut  fingi 
potest,  ut  ille  sit  justus,  qui  odit  Deum,  et 
proximum,  quique  voluntatem  gerit  forni¬ 
candi,  furandi,  necandi,  mentiendi,  blasphe¬ 


mandi;  esset  enim  justus  is,  qui  non  solum, 
non  est  justus,  sed  etiam  sceleratus  et  inju¬ 
stus.  Igitur  non  potest  fides,  cum  vitiis  con¬ 
juncta,  et  a  virtutibus  omnibus  disjuncta  ita 
justificare,  ut  statim  atque  ipsa  adest,  et 
justificatio  adsit.  Id  autem  faceret,  si  sola 
ipsa  justificaret,  ut  aperte  probatum  est, 
igitur  non  sola  ipsa  justificat,  sed  eget  ne¬ 
cessario  ad  officium  justificandi  non  solum 
praesentia,  sed  etiam  ope  et  efficentia  timo¬ 
ris,  spei,  dilectionis,  poenitentiae,  aliarumque 
virtutum. 

Respondebunt  ad  hoc  argumentum,  nos 
assumere  aliquid  impossibile,  fidem  videlicet 
esse  posse  solam.  Id  enim  ipsi  passim  ne¬ 
gant  ;  sic  enim  Lutherus  loquitur  in  com¬ 
mentar.  ad  cap.  xv.  Genes.  «  Scio,  has  vir¬ 
tutes  esse  insignia  Dei  dona,  scio  fidem  sine 
his  donis  non  existere.  Sed  nunc  nobis  quae¬ 
stio  est,  quid  cujusque  proprium  sit,  tenes 
manu  varia  semina,  non  quaero  ego  quae 
quibus  conjuncta  sint,  sed  quae  cujusque 
propria  virtus  sit.  Hic  aperte  dico,  quid  fa¬ 
ciat  sola  fides,  non  cum  quibus  virtutibus 
conjuncta  sit.  Sola  autem  fides  apprehendit 
remissionem,  credit  promittenti  Deo,  Deo 
porrigenti  aliquid  admovet  manum,  et  acci¬ 
pit,  hoc  proprium  solius  fidei  est » .  Et  infra  : 
«  Scimus  quod  fides  numquam  est  sola,  sed 
adfert  secum  charitatem,  et  alia  multiplicia 
dona,  sed  nQn  ideo  confundendae  res,  et 
quod  solius  fidei  est,  aliis  tribuendum  » . 

Joannes  Calvinus  in  antidoto  Concilii,  ad 
Canon.  11.  sess.  6  :«  Sola,  inquit,  fides  est, 
quae  justificat,  fides  tamen,  quae  justificat, 
non  est  sola.  Sicut  calor  Solis  solus  est,  qui 
terram  calefacit,  ipse  tamen  calor,  non  est 
solus  in  Sole  sed  cum  splendore  » .  Idem  do¬ 
cent  Philippus,  tum  in  locis,  tum  in  Apolo- 
gia  Confess.  Brentius  in  Catechismo,  Kemni- 
tius  in  Examin.  Concili,  et  alii. 

Sed  haec  responsio  multis  modis  laibefa- 
ctari  potest.  Primo,  quoniam  Patriarcha  no¬ 
vatorum  omnium  Lutherus  disertis  verbis 
scripsit,  in  cap.  n.  ad  Galat.  «  Fides  sine, 
et  ante  charitatem  justificat  » .  Et  in  dispu¬ 
tatione,  utrum  opera  faciant  ad  justificatio¬ 
nem  :  «  Fides  nisi  sit  sine  ullis  etiam  mini¬ 
mis  operibus,  non  justificat,  immo  non  est 
fides  » .  Quae  certe  cum  verbis  paulo  ante 
citatis,  non  bene  cohaerent.  Calvinus  quoque 
summus  Propheta  Genevensium,  in  Antidoto 
ad  Canon.  28.  sess.  6.  Cone.  Trid.  admittit, 


(1)1  Joan.  III,  14. 

semen  aliquod  fidei  manere  inter  gravissi- 
simos  lapsus,  atque  id  quantulumcumque 
est,  particulam  esse  verse  ac  vivae  fidei.  At 
si  particula  verae  et  vivae  fidei  manet  inter 
gravissimos  lapsus,  id  est,  cum  mortiferis 
peccatis ;  quomodo  non  potest  separari  a 
charitate  ?  Quomodo  non  potest  esse  sola  ? 
Quomodo  facit  esse  justos  eos,  qui  illo  ipso 
tempore  gravissime  peccant? 

Secundo,  quoniam  nostrum  argumentum 
non  assumit,  fidem  esse  posse  solam  ;  sed, 
si  fides  sola  justificaret,  id  praestituram , 
etiamsi  esset  sola.  Hac  enim  conditionata 
propositione  concessa,  quicquid  sit  de  abso¬ 
luta,  ratiocinatio  nostra  manifeste,  efficaci- 
terque  concludit.  Conditionatam  autem  illam 
propositionem  satis  aperte  paulo  ante  pro¬ 
bavimus.  Et  confirmari  potest  similitudine 
Solis,  quam  Calvinus  adducit.  Quamquam 
enim  fieri  nequeat,  ut  Solis  calor  a  splendore 
separetur,  tamen  si  id  fieret,  nihilominus 
calor  ille  Solis  terram  calefaceret  ,  sicut 
etiam  contra,  splendor  si  a  calore  disjunge¬ 
retur  nihilominus  illuminaret.  Quid?  quod 
(si  S.  Basilio  credimus  oratione  in  Psalm. 
33).  Ignis  gehennae  vim  habet  urendi,  et 
omni  splendore  caret. 

Tertio  ,  quoniam  si  verum  esset ,  quod 
adversarii  docent  fidem  numquam  esse  so¬ 
lam,  ideo  verum  esset,  quoniam  ut  ipsi  di¬ 
cunt,  fides  vera  gignit,  tamquam  arbor  bona 
fructus  bonos,  dilectionem,  aliasque  virtutes. 
At  hoc  etiam  concesso,  fides  est  prior  dile¬ 
ctione,  aliisque  virtutibus  omnibus,  si  non 
tempore,  certe  natura.  Nulla  enim  est  causa, 
quae  non  sit  prior  suo  effectu,  ac  proinde 
quae  non  possit  intelligi,  sine  suo  effectu. 
Fides  autem  non  potest  esse,  nec  intelligi 
prior,  ne  natura  quidem,  ipsa  justificatione, 
cum  sint  relativa,  ut  ipsi  dicunt,  Deus  justi¬ 
ficans  ,  et  fides  justificationem  accipiens ; 
relativa  enim  simul  omnino  esse  debent,  ut 
ne  intelligi  quidem  possit  unum  sine  altero. 
Igitur  fides  prius,  saltem  natura,  justificabit, 
et  cum  justitia  conjuncta  esse  intelligetur,  et 
quam  dilectionem,  aliasque  virtutes  attulerit. 
Proinde  sequentur  absurda,  quae  supra  no¬ 
tavimus,  ut  homo  sit  justus  et  non  justus, 
justificatus  et  sceleratus,  vivens  et  mortuus, 
quia  justus  ex  fide  vivit,  et  tamen  qui  non 
diligit,  manet  in  morte. 

Quarto  denique,  quoniam  falsum  est,  quod 
ipsi  dicunt,  fidem  veram  non  posse  a  virtu¬ 


tibus  caeteris  esse  disjunctam,  et  cum  pec¬ 
catis,  vitiisque  conjunctam.  Quod  in  sequenti 
capite,  ut  omnis  falsitati  aditus  praecludatur 
demonstrare  aggrediar. 

CAPUT  XV. 

Fidem  veram  posse  re  ipsa  a  dilectione  aliisque 
virtutibus  separari. 

Igitur  fidem  veram  et  Christianam,  quae 
per  modum  dispositionis  justificat  impium, 
posse  a  dilectione,  aliisque  virtutibus  sepa¬ 
rari,  his  argumentis  probatur. 

Primo,  de  Principibus  Judaeorum  ita  scri¬ 
bitur,  Joan.  xii.  Verumtamen  multi  ex  Prin¬ 
cipibus,  crediderunt  in  eum,  sed  non  confite¬ 
bantur.  Dilexerunt  enim  magis  gloriam  ho¬ 
minum,  quam  gloriam  Dei  (1).  Hic  Evange- 
lista  testatur,  in  illis  Principibus  fuisse  fidem 
absque  charitate. 

Respondent  Adversairii ,  non  habuisse 
Principes  illos  veram  fidem,  sed  tantum  no¬ 
titiam  quamdam  Christi  imperfectam.  At  si 
licet  ita  interpretari  scripturas,  nihil  unquam 
probari  poterit. 

Praeterea,  in  eodem  capite  saepe  eadem 
phrasi  utitur  scriptura,  ubi  tamen  per  id, 
quod  est  (credere  in  Christum)  omnes  in- 
telligunt  veram  fidem  :  Cogitaverunt,  inquit 
Evangelista,  Principes  sacerdotum,  ut  et  La- 
zarum  interficerent,  quia  multi  propter  illum 
abibant  ex  Judosis,  et  credebant  in  Jesum.  Et 
infra  :  Cum  tanta  signa  fecisset  corajn  eis,  non 
credebant  in  eum,  ut  sermo  Isaise  impleretur. 
Domine  quis  credidit  auditui  nostro  (2)  ?  Quem 
locum  Isaiae  allegat  etiam  Beatus  Paulus  ad 
Roman.  x.  cum  disserit  de  fide  justificante. 
Et  infra  :  Dixit  Jesus,  qui  credit  in  me,  non 
credit  in  me,  sed  in  eum,  qui  misit  me.  Et  rur¬ 
sus  :  Ego  lux  m  mundum  veni,  ut  omnis  qui 
credit  in  me,  in  tenebris  non  maneat  (3).  Cum 
igitur  haec  omnia  loca  de  vera  fide  justifi¬ 
cante  intelligantur,  cur  non  etiam  ille,  qui 
in  eodem  capite  habetur,  Multi  ex  Princi¬ 
pibus  crediderunt  in  eum  ?  Eadem  enim  sunt 
verba,  et  eadem  phrasis. 

Adde  ultimo  etiam  commentarium  S.  Au¬ 
gustini,  ut  alios  interim  praetermittam.  Nam 
tract.  32.  in  Joannem  :  «Videte,  inquit  Au¬ 
gustinus  ,  quemadmodum  notaverit  Evan¬ 
gelista  ,  et  improbaverit  quosdam ,  quos 


(1)  Joan.  XU,  42.  -  (2)  Joan,  XII,  iO,  37.  -  (3)  Joan.  XII,  44. 

tamen  in  eum  credidisse  dixit,  qui  in  hoc 
ingressu  fidei,  si  proficerent,  amorem  quoque 
humanae  gloriae  proficiendo  superarent  ». 
Quod  si  fides  ista  proficere  poterat,  et  amo¬ 
rem  humanae  gloriae  proficiendo  superare, 
certe  vera  fides  erat.  Eadem  enim  est  fides 
incipiens,  proficiens  et  perfecta,  sed  non 
semper  aeque  magna.  Alioqui  si  fides  cum 
proficit  non  est  eadem,  quae  antea  erat ;  non 
illa  profecit,  sed  alia  nascente,  ipsa  defecit. 

Idem  etiam  Augustinus,  Tract.  54.  in  ipso 
initio  ,  eumdem  locum  Evangelii  tractans  ; 
«Quidam,  inquit,  crediderunt  praedestinati 
in  vitam  aeternam,  quidam  vero  non  credi¬ 
derunt.  Eorum  autem  qui  crediderunt,  alii 
usque  adeo  confitebantur,  ut  palmarum  ra¬ 
mis  acceptis  venienti  occurrerent,  in  eadem 
laudis  confessione  laetantes.  Alii  vero  ex 
Principibus  confiteri  non  audebant,  ut  de 
Synagoga  non  ejicerentur».  Ubi  S.  Augu¬ 
stinus  eamdem  fidem  tribuit  illis,  qui  confi¬ 
tebantur  Jesum  manifeste,  et  illis  qui  confi¬ 
teri  non  audebant  :  neque  dubitari  potest, 
quin  fides  confitentium  vera  fidesin  Christum 
fuerit :  erat  igitur  vera  et  non  confitentium, 
sed  in  prioribus  per  dilectionem  operaban¬ 
tur,  in  posterioribussine  dilectione  otiabatur. 

Alterum  testimonium  est  Apostoli,  Pauli, 
in  priore  ad  I  Corinth.  cap.  xm.  ubi  sic  lo¬ 
quitur  :  Si  habuero  omnem  fidem,  ita  ut  mon¬ 
tes  transferam,  charitatem  autem  non  habuero, 
nihil  sum. 

Respondent  ad  hunc  locum  duobus  modis. 
Primo,  Apostolum  duxisse  argumentum  a 
conditione  impossibili,  ut  ostenderet  neces¬ 
sitatem  dilectionis ;  quod  probant  ex  prin¬ 
cipio  capitis  :  Si  linguis  hominum  loquar  et 
Angelorum.  Secundo,  loqui'  Apostolum  de 
fide  signorum,  non  de  fide  promissionum, 
quae  sola  est  fides  vera  et  justificans.  At 
neutra  responsio  solida  est;  Primum  enim, 
argumentum  Apostoli  non  ducitur  a  condi¬ 
tione  impossibili,  sed  ab  hyperbole  in  sacris 
litteris  valde  usitata.  Sententia  enim  ejus  loci 
est,  Eloquentiam  quamvis  maximam,  scien¬ 
tiam  omnium  rerum,  fidem  summam  et  cer¬ 
tissimam  ,  eleemosynas  profusissimas  ,  et 
omnia  alia  bona,  sine  charitate  ad  vitam 
aeternam  consequendam  minime  prodesse. 
Ex  quo  sequitur,  ut  sicut  eloquentia,  scientia, 
eleemosynae  sine  charitate  esse  possunt,  sed 
non  prodesse,  ita  et  fides  sine  charitate 
possit  esse,  non  prodesse. 


Deinde,  loquitur  hoc  loco  Apostolus  de 
fide,  per  quam  miracula  fiunt,  ut  patet  ex 
illis  verbis  :  Si  habuero  omnem  fidem ,  ita  ut 
montes  transferam.  Hanc  autem  fidem  re  ipsa 
separatam  in  quibusdam  fuisse  a  charitate, 
testatur  Dominus ,  Matthaei  vn.  cum  ait : 
Multi  mihi  dicent  in  illa  die ,  Nonne  in  nomine 
tuo  prophetavimus ,  et  dsemonia  ejecimus ,  et  vir¬ 
tutes  multas  fecimus  ?  Quibus  confitebor ,  quia 
numquam  novi  vos ,  discedite  a  me  omnes ,  qui 
operamini  iniquitatem  { 2).  Non  igitur  Aposto¬ 
lus  ducit  argumentum  ab  impossibili,  sed  ab 
eo,  quod  aliquando  factum  est,  et  fieri  solet. 

Postremo,  si  argumentum  Apostoli  ab  im¬ 
possibili  duceretur,  probaret  saltem  condi- 
tionatam  illam  propositionem,  quam  supe¬ 
riori  capite  ego  probare  institui.  Nam  si  fides 
sine  charitate  esset,  eam  nihil  profuturam 
Apostolus  disertis  verbis  affirmat;  ex  quo 
evidenter  efficitur,  eam  non  justificare,  nisi 
a  charitate  juvetur,  ac  per  hoc  non  solum 
praesentia,  sed  etiam  ope  charitatis  egere  ad 
officium  justificandi.  Nam  si  charitatis  ope 
non  egeret,  nulla  esset  causa,  cur  absente 
charitate  justificare  non  posset  :  quod  si  illa 
absente,  justificare  posset;  falso  pronuncias 
set  Apostolus,  si  habuero  omnem  fidem,  cha¬ 
ritatem  autem  non  habuero,  nihil  sum. 

Jam  vero  quod  dicunt,  Apostolum  loqui  de 
fide  signorum,  non  de  fide  promissionum, 
facile  refellitur.  Nam  fides  signorum  nihil 
aliud  est,  nisi  ipsa  vera  fides  Christiana,  sed 
excellens,  ut  supra  probavimus  ex  ultimo 
capite  Marci,  ubi  posteaquam  dictum  fuerat : 
Qui  crediderit,  salvus  erit;  Subjungitur  :  Si¬ 
gna  autem  eos,  qui  crediderint,  hsec  sequentur, 
etc.  Et  ex  cap.  n.  adHebr.  ubi  de  eadem  fide 
dicitur  :  Sancti  per  fidem  vicerunt  regna,  ope¬ 
rati  sunt  justitiam,  adepti  sunt  repromissiones , 
obturaverunt  ora  leonum,  extinxerunt  impetum 
ignis  etc.  Idem  patet  ex  illo,  Lucae  xvn.  Si 
habueritis  fidem  sicut  granum  sinapis,  dicetis 
huic  arbori  moro,  eradicare,  et  transplantare 
in  mare,  et  obediet  vobis  (3).  Nam  hoc  dixit 
Dominus  respondens  Apostolis,  qui  petierant, 
adaugeri  sibi  fidem.  Ostendit  enim  Dominus 
signum  auctae  fidei  esse,  si  per  eam  miracula 
efficientur.  Quod  etiam  indicat  Apostolus  hoc 
loco,  cum  ait  :  Si  habuero  omnem  fidem,  ita 
ut  montes  transferam.  Illa  enim  particula 
«  omnem  »  significat  omnem  gradum  fidei 
ita  ut  etiam  ad  magna  miracula  se  extendat. 

Denique  illa  conjunctio  hujus  fidei,  cum 


(1)  I  Corin.  XIII,  2.  —  (2)  Matth.  VII,  22.  -  (3)  Mare.  XVI,  16;  Heb.  XI,  33 ;  Luc.  XVII,  8. 

spe  et  charitate,  cum  dicitur  :  Nunc  manent 
tria  haec,  fides,  spes,  charitas,  major  autem 
horum  est  charitas;  Apertissime  declarat, 
eamdem  fidem  esse,  quae  cum  opus  est,  mon¬ 
tes  transfert,  et  quae  cum  spe  et  charitate 
justificat.  Adde  huc  etiam  testimonium  S. 
Augustini,  lib.  15.  de  Trinitate  cap.  18.  ubi 
ex  hoc  loco  Apostoli  docet,  fidem  sine  cha¬ 
ritate  esse  posse,  prodesse  non  posse. 

Tertium  testimonium  est  S.  Jacobi,  qui  in 
epistola  sua  non  solum  docet,  sed  etiam  pro¬ 
bat,  Fidem  sine  operibus  non  justificare,  et 
tamen  sine  operibus  inveniri  posse.  Sic  enim 
ait,  cap.  ii.  Quid  proderit  fratres  mei,  si  fidem 
quis  dicat  se  habere,  opera  autem  non  habeat  ? 
numquid  poterit  fides  salvatae  illum  (1)  ? 

Respondet  Calvinus  lib.  m.  Instit.  cap.  2. 
et  cap.  17.  Jacobum  loqui  non  de  vera  fide, 
sed  de  umbra  quadam  fidei,  hoc  est,  de  inani 
quadam  cognitione  articulorum  fidei.  At  nos 
probamus,  eum  loqui  de  vera  fide,  quae,  si 
non  desint  caetera  quae  requiruntur,  omnino 
justificat.  Primum  enim  Jacobus  eam  abso¬ 
lute  fidem  appellat.  Quod  nomen  in  sacris 
litteris  semper  veram  fidem  significare  solet. 

Secundo,  in  eodem  capite,  ac  de  eadem 
fide  loquens,  dicit,  fidem  Abrahami  coope¬ 
ratam  esse  operibus  ejus,  et  ex  ipsis  operibus 
consummatam.  At  certe  fides  Abrahami  non 
umbra  fidei,  nec  inanis  articulorum  notitia, 
sed  fides  verissima  fuit. 

Tertio,  ibidem  Jacobus  concludit :  Videtis 
quod  ex  operibus  justificatur  homo,  et  non  ex 
fide  tantum  ?  At  umbra  fidei  nullo  modo  ju¬ 
stificat,  hic  vero  Apostolus  fidem  justificare 
concedit,  sed  non  solam. 

Quarto,  idem  probatur  ex  duobus  exem¬ 
plis,  qum  S.  Jacobus  adfert,  ut  probet  fidem 
sine  operibus  non  justificare.  Primum  enim 
comparat  hominem  habentem  fidem  sine 
operibus  ei,  qui  videns  pauperes  egentes 
cibo,  et  vestibus  contentus  sit  ea  cognitione, 
et  nihil  eis  eleemosynae  largiatur.  Sicut  enim 
nihil  prodest  pauperibus,  quod  divites  sciant 
eorum  inopiam,  etiamsi  verissima  sit  ea  co¬ 
gnitio,  nisi  secundum  eam  cognitionem  ne¬ 
cessaria  illis  praebeant;  ita  nihil  prodest  vera 
fides, nisi  quis  juxta  eam  vivere  studuerit. 
Deinde,  comparat  fidem  sine  operibus  cor¬ 
pori  sine  spiritu,  quod  certum  est  verum  esse 
corpus,  licet  mortuum. 

Quinto,  accedant  testimonia  Patrum  qui, 
semper  hunc  locum  de  vera  fide  intelle¬ 


xerunt.  Vide  Hieronymum  in  cap. v. ad  Galat. 
Ghrysost.  homil.  ii.  in  Genes,  et  hom.  2.  in 
epist.  ad  Philemon.  Augustinum  lib.  xxi.  de 
Civ.  Dei  cap.  26.  et  lib.  de  unico  baptismo 
cap.  10.  etCyrillum  lib.  x.  in  Joan.  cap.  xviii. 

Sed  objicit  Calvinus,  Primo,  Apostolum 
dixisse  :  Quid  proderit,  si  quis  fidem  habere 
se  dicat,  cum  potius  dicere  debuisset;  Quid 
proderit,  si  quis  fidem  habeat.  Secundo, 
quod  explicuerit  Jacobus,  se  loqui  de  fide 
essentiae  Dei,  non  de  fide  benevolentiae,  quae 
sola  justificat,  cum  ait :  Tu  credis,  quia  unus 
est  Deus.  Tertio,  quod  fides  sine  operibus 
comparata  sit  cum  fide  daemonnm  :  quos 
constat  fidem  veram,  et  justificantem  non  ha¬ 
bere.  Quarto,  quod  fidem  sine  operibus  mor¬ 
tuam  esse  dixerit :  quod  enim  mortuum  est, 
non  est. 

Ad  Primum  Respondeo  :  notasse  Aposto¬ 
lum,  jactantiam  improborum,  qui  de  sola 
fide  gloriantur.  Haec  enim  est  sententia  ejus 
loci.  Si  quis  fidem  habere  se  dicat,  id  est,  si 
quis  fide  sola  fretus,  eam  jactet,  seque  ea 
contentum  esse  affirmet,  sciat  nihil  sibi  fidem 
hujusmodi  profuturam.  Quod  enim  Aposto¬ 
lus  ea  phrasi  noluerit  negare,  fidem  esse  in 
iis,  qui  non  operantur,  perspicuum  est  ex 
verbis  sequentibus  :  Numquid  fides  poterit 
salvare  illum  ? 

Ad  Secundum,  fateor,  S.  Jacobum  expli¬ 
care  voluisse  fidem  essentiae,  non  benevo¬ 
lentiae  ;  non  enim  Lutheranam  fidem,  sed 
Catholicam  docebat.  Fidem  autem  benevo¬ 
lentiae  solam  justificare,  in  controversia  est, 
proinde  non  debet  assumi  tamquam  certum 
ab  adversariis,  nisi  velint  vitium  illud  di¬ 
sputando  incurrere,  quod  vocatur  petitio 
principii. 

Ad  Tertium,  Fides  hominum  improborum 
partim  convenit  eum  fide  Daemonum,  partim 
ab  ea  dissidet.  Convenit  in  eo,  quod  utraque 
est  vera  et  recta  fides  ex  parte  objecti,  et 
tamen  utraque  infructuosa.  Et  hoc  modo 
comparat  Apostolus  Jacobus  fidem  homi< 
num  improborum  cum  fide  daemonum  S.  au¬ 
tem  Augustinus  in  lib.  de  unico  baptismo 
cap.  10  usque  adeo  veram  et  Catholicam 
esse  docet  Daemonum  fidem,  ex  parte  objecti, 
ut  eam  comparet  cum  fide  S.  Petri,  quam 
Dominus  laudavit  ,  Matth.  xvi.  Differunt 
autem  fides  hominum  malorum  et  Daemo¬ 
num,  quod  hominum  fides  libera  est,  capti¬ 
vante  nimirum  pia  voluntate  intellectum  in 


(1)  Jacob.  II,  14. 

est  coacta  et  extorta  ab  ipsa  rerum  evidentia. 
Quod  insinuavit  idem  Jacobus  dicens  :  Dae¬ 
mones  credunt  et  contremiscunt  (1).  Nos  enim 
non  credimus  contremiscentes,  id  est,  inviti 
et  coacti,  sed  sponte  ac  libenter. 

Ad  Quartum,  Fides  dicitur  mortua,  non 
quomodo  homo  dicitur  mortuus,  qui  post 
mortem  non  est,  sed  quomodo  corpus  dicitur 
mortuum,  quod  post  mortem  est,  sed  non 
vivit.  Vita  enim  non  est  de  essentia  fidei, 
quemadmodum  est  de  essentia  hominis;  sed 
per  metaphoram  dicitur  fides  viva  cum  ope¬ 
ratur,  mortua  cum  non  operatur;  sicut  etiam 
aqua  dicitur  viva,  quse  continuo  fluit,  ut  in 
fonte,  et  fluviis ;  mortua,  quae  non  movetur, 
ut  in  stagnis,  et  paludibus  :  cum  tamen  u- 
traque  vere,  proprieque  sit  aqua. 

Quartum  argumentum  sumitur  ex  illis 
testimoniis  ,  quae  docent  in  Ecclesia  esse 
bonos  et  malos;  ut  Matth.  m.  ubi  ponitur 
similitudo  palearum,  et  tritici  in  eadem  area. 
Matth.  xiii.  ubi  ponitur  similitudo  piscium 
bonorum  et  malorum  in  eodem  reti.  Matth. 
xxii.  ubi  ponitur  similitudo  venientium  ad 
nuptias  sine  veste  nuptiali.  Matth.  xxv.  ubi 
ponitur  similitudo  Virginum  prudentium  et 
fatuarum,  et  ovium  atque  hoedorum.  Quo¬ 
niam  enim,  qui  sunt  in  Ecclesia,  fideles  sunt, 
si  iidem  mali  esse  possint,  certe  sequitur 
fidem,  unde  dicuntur  fideles,  cum  peccato, 
unde  dicuntur  mali,  posse  esse  conjunctam. 

Respondebunt  fortasse,  malos,  qui  sunt  in 
Ecclesia,  habere  fidem,  sed  historicam,  id 
est,  notitiam  articulorum,  sed  non  fidem 
specialis  benevolentiae.  Sed  facile  hoc  refel¬ 
litur,  nam  in  primis  (ut  saepe  jam  diximus) 
non  debent  assumere  tamquam  certum,  id 
quod  est  in  quaestione,  id  est,  fidem  bene¬ 
volentiae  solam  esse  veram  fidem. 

Deinde,  si  omnes  mali,  qui  sunt  in  Eccle¬ 
sia,  fide  vera  carerent ,  quaecumque  illa  sit : 
certe  ob  id  potissimum  reprehendi  deberent, 
quod  praeter  alia  peccata,  exciderint  a  verafi- 
de,at  non  reprehenduntur  de  amissione  fidei, 
sed  de  omissione  operum.  Nam  Matth.  22. 
reprehenditur,  quia  non  habet  vestem  nu¬ 
ptialem,  non  alia  de  causa,  nisi  quia  vestem 
illam  non  habet.  Illa  autem  vestis  charitatem 
significabat,  teste  Hieronymo,  Chrysostomo, 
et  aliis  in  eum  locum,  et  Gregorio  hom.  38. 

Item  Matth  xxv.  non  reprehenduntur  Vir¬ 
gines  fatuae,  nisi  quod  oleum,  id  est,  opera 
misericordiae  non  habuerint,  ut  in  eum  lo¬ 


cum  notat  Chrysostomus,  et  in  eodem  cap. 
25.  non  damnantur  ii,  qui  ex  grege  domini¬ 
co,  a  sinistris  erunt,  nisi  propter  mala  ope¬ 
ra,  non  autem  propter  carentiam  fidei,  ut 
admonet  S.  Augustinus,  in  lib.  de  fide  et 
operibus  cap.  xv.  S.  etiam  Paulus,  1.  Co- 
rinth.  v.  Incestuosum  quemdam  Corinthium, 
severe  puniri  jubet,  nec  tamen  eum  arguit 
infidelitatis,  sed  .solius  incestus,  etS.  Petrus 
Act.  v.  non  reprehendit  Ananiam  et  Saphi- 
ram,  et  cap.  vm.  Simonem  Magum,  propter 
infidelitatem,  sed  propter  alia  »peccata.  Ita¬ 
que  ex  his,  et  similibus  locis  satis  aperte 
colligitur,  fidem  in  peccatoribus  esse  posse. 

Quintum  argumentum,  sumitur  a  ratione 
propria  fidei  et  charitatis.  Nam  si  fides  et 
charitas  inter  se  disjungi  non  possent,  vel 
id  ex  eo  fieret,  quod  una  esset  de  ratione  al¬ 
terius,  vel  certe  quod  una  necessario  nasce¬ 
retur  ab  altera.  Neutrum  autem  dici  posset* 
Non  primum,  nam  fides  et  charitas  non 
una  virtus,  sed  duae,  ut  scripturae  passim  do- 
cen^,  ut  I  Corinth.  xiii.  Nunc  manet  tria  haec , 
fides ,  spes,  charitas.  Et  I  Timoth.  ii.  Finis 
praecepti  charitas  de  corde  puro ,  conscientia 
bona,  et  fide  non  ficta  (2).  Et  praeterea  habent 
diversa  subjecta,  actus  et  objecta.  Fides  e- 
nim  est  in  intellectu,  charitas  in  voluntate, 
et  fides  credit,  vel  (ut  ipsi  volunt)  confidit ; 
charitas  diligit.  Denique  fides  respicit  ve¬ 
ritatem  primam,  charitas  summum  bonum. 

Non  item  secundum ,  quoniam  tamet  si 
charitas  oriatur  ex  fide,  tamen  non  oritur  ut 
propria  passio,  quae  necessario  fluit  a  subje¬ 
cto,  sed  ut  virtus,  ad  quam  alia  disponit  et 
inclinat,  fides  enim  dicitur  gignere  charita¬ 
tem,  quia  disponit  et  inclinat  eum,  qui  cre¬ 
dit,  ad  diligendum  eum,  cui  credit.  Disposi¬ 
tio  autem  et  inclinatio  non  cogit,  sed  liberum 
relinquit  hominem,  ut  diligat  si  velit,  et  non 
diligat  si  non  velit. 

Adversarii  eligunt  illud  secundum, charita¬ 
tem  videlicet  ideo  inseparabilem  esse  a  fide, 
quod  necessario  sequatur  fidem  :  sed  exem¬ 
plis  persuadere  nituntur,  quod  solidis  ratio¬ 
nibus  probare  non  possunt.  Lutherus  enim 
praefatione  in  epist.  ad  Rom.  dicit,  Fidem 
similem  esse  igni,  qui  si  non  luceat  et  ar- 
deat,  non  est  ignis  :  ita  fidem  rem  esse  vi¬ 
vam,  actuosam,  efficacem,  quae  semper  ne¬ 
cessario  operetur. 

Bucerus  quoque,  in  libro  Concordiae,  ju¬ 
bet  fingi  animo  aegrotum  aliquem  valde 


(1)  Jacob.  II,  49.  —  (2)  l  Corin.  XIII,  13 ;  I  Tim.  I,  5. 

cupidum  salut;s,  qui  si  repente  ad  eum  ac¬ 
cedat  medicus,  qui  certo  polliceatur  salutem, 
non  possit  eum  non  amare.  Similem  vero 
hujus  aegroti  dicit  esse  eum,  qui  credit  Deum 
instar  peritissimi  medici,  certam  salutem  of¬ 
ferre. 

Calvinus  lib.  m.  Institut.  cap.  2  §.  9. 
comparat  fidem  et  charitatem  cum  Christo 
et  Spiritu  sancto.  Nam  quomodo  fieri  ne¬ 
quit,  ut  Christus  separetur  a  Spiritu  sancto, 
ita  fieri  non  posse  dicit,  ut  fides  separetur  a 
dilectione,  quoniam  fides  intuetur  et  recipit 
Christum,  sed  cum  spiritu  sanctificationis 
et  dilectionis. 

At  similia  ista  non  admodum  verisimili¬ 
ter  adferuntur.  Primum  enim,  ignis  simili¬ 
tudo  in  scripturis  sanctis  proprie  tribuitur 
cbaritati,  non  fidei,  nisi  quatenus  per  cha¬ 
ritatem  vivit.  Charitas  enim  est,  de  qua  in 
Canticis  dicitur  :  Aquse  multae  non  potuerunt 
extinguere  charitatem;  Et:  Lampades  ejus 
Lampades  ignis ,  atque  flammarum.  Cant.  vm. 
ipsa  eadem  charitas  est  quae  juxta  Apostolum 
ad  Rom.  xiii.  implet  legem.  Et  I  Corinth.  xm. 
patiens  est,  benigna  est  omnia  credit ,  omnia 
sperat,  omnia  sustinet ,  etc.  (4).  Et  de  qua 
S.  Augustinus,  praefatione  in  Psal.  xxxi : 
«  Quod  inquit,  credit,  fidei  est,  quod  operar 
tur,  charitatis  est.  »  Et  ibidem:  «Dilectio  va¬ 
care  non  potest,  nisiet  mali  nihil  operetur,  et 
quicquid  potest  boni  operetur.  »  Et  S.  Grego- 
rius  hom.  30: «  Amor  operatur  magna,  si  est; 
si  autem  operari  renuit,  amor  non  est.  »  Ita¬ 
que  charitas  est  virtus  illa  viva,  actuosa,  ef¬ 
ficax,  semper  operans,  et  a  qua  non  magis 
sejungi  potest  operatio,  quam  ab  igne  splen¬ 
dor, aut  calor.  Fides  autem  non  immediate 
operatur,  sed  mediante  charitate,  quam  ipsa 
gignit,  sed  (ut  diximus)  non  proprie  illam 
producendo,  ut  ignis  producit  calorem,  sed 
ad  illam  disponendo  et  inclinando. 

Deinde,  similitudo  segroti,  quam  adfert 
Bucerus,  solum  probat  quod  nos  dicimus, 
eum  qui  credit,  inclinari  ad  amandum  eum, 
cui  credit,  non  autem  cogi,  ut  necessario 
amet,  nisi  forte  amore  concupiscentiae,  qui 
non  est  charitas,  sed  cupiditas.  AEgrotus 
enim,  et  salutis  cupidus  necessario  amat 
medicum,  sed  saepius  gratia  sui,  quam  gra¬ 
tia  illius. 

Denique,  similitudo  illa  Calvinfnihil  omni¬ 
no  concludit,  nam  qui  fide  Christum  respicit, 
vel  recipit  intuetur  quidem  illum  cum  spiritu 


suo,  et  recipit  cum  eodem  spiritu  sed  cre¬ 
dendo  recipit,  id  est,  credit  illum  habere 
spiritum  sanctificationis  et  dilectionis  :  sed 
non  inde  sequitur,  in  homine  cum  fide  sem¬ 
per  esse  spiritum  sanctificationis  et  dilectio¬ 
nis,  nisi  objective  ;  quomodo  est  sanitas 
in  aegroto,  quando  illam  cogitat  aut  appetit. 

Sextum  argumentum,  sumitur  ab  absurdo, 
quod  sequitur  ex  doctrina  adversariorum. 
Ipsi  enim  ideo  contendunt,  hominem  sola 
fide  justificari,  quoniam  si  justificatio  pen¬ 
deret  a  conditione  operum,  aut  obedientia 
legis,  nemo  certus  esse  posset,  se  esse  justi¬ 
ficatum  ;  et  quia  in  hac  certitudine  justifica¬ 
tionem  sitam  esse  credunt,  efficeretur,  im¬ 
possibilem  esse  justificationem. 

At  si  fides  necessario  conjuncta  esse  debet 
cum  dilectione  et  operibus  bonis,  ita  ut  alio- 
qui  non  sit  fides ,  sed  umbra  quaedam ,  et 
spectrum  fidei  ;  certe  sequitur  justificatio¬ 
nem  hoc  ipso»  quod  pendet  a  vera  fide,  pen¬ 
dere  etiam  ab  operibus  et  dilectione,  quae 
est  impletio  legis  ;  ac  per  hoc  neminem  cer¬ 
tum  esse  posse,  se  esse  justificatum,  atque 
omnino  impossibilem  esse  justificationem. 
Ita  videlicet  stabile  et  aedificium  haeretico¬ 
rum  dogmatum,  ut  undique  ruinam  mine¬ 
tur. 

Accedat  septimo  consensus  veterum  pa¬ 
trum,  quibus  numquam  in  mentem  venit 
haec  absurditas,  ut  non  possit  esse  fides ,  ubi 
non  est  charitas. 

S.  Augustinus  lib.  xv.  de  Trinit.  cap.  48. 
«  Fides,  inquit,  sine  charitate  potest  quidem 
esse,  sed  non  et  prodesse».  Tract.  x.  in 
epist.  Joan.  «  Jam,  inquit,  credit  aliquis  in 
Christo,  sed  odit  Christum,  habet  confessi¬ 
onem  fidei  in  timore  poenae,  non  in  amore 
coronae  :  adde  huic  fidei  dilectionem,  ut  fiat 
fides,  qualem  dicit  Apostolus  Paulus,  Fides, 
quae  per  dilectionem  operatur  ».  Lib.  de 
spir.  et  lit.  cap.  32.  «  Unde,  inquit,  est  di¬ 
lectio,  id  est,  charitas,  per  quam  fides  ope¬ 
ratur,  nisi  unde  illam  fides  ipsa  impetravit »  ? 
Quod  si  fides  impetrat  charitatem ,  certe 
prior  est  charitate,  et  antequam  illam  impe¬ 
tret,  sine  illa  manet.  Vide  eumdem  Tract.  83. 
in  Joan.  de  agone  Christiano  cap.  43.  Et  in 
eamdem  sententiam  Clementem  Alexandri¬ 
num  lib.  ii.  et  4.  Stromat.  Chrysostomum 
hom.  9.  in  Joan.  Et  hom.  8.  in  2.  ad  Ti- 
moth.  Et  in  Psal.  xiv.  Ambrosium  lib.  ix. 
epistol.  74.  Hieronymum  lib.  ii.  in  Jovini- 


(1)  Cant.  VIII,  7;  ibid.  VIII,  6;  Rom.  XIII,  8;  I  Corin.  XIII,  4. 

anum  Cyrillum  lib.  x.  in  Joan.  cap.  18.  Et 
Gregorium  hom.  38.  in  Evangelia.  Sed  ar¬ 
gumenta  quaedam  Kemnitii,  et  aliorum  bre¬ 
viter  sunt  refellenda. 

Objiciunt  ergo  Primo,  illud  1  Timoth.  v. 
Qui  suorum ,  maxime  domesticorum ,  curam 
non  habet,  fidem  negavit ,  et  est  infideli  dete¬ 
rior.  Respondeo  :  loquitur  Apostolus,’  teste 
Chrysostomo  et  aliis  interpretibus,  de  iis,  qui 
fidem  negare  dicuntur,  quoniam  non  vivunt, 
ut  fides  vivendum  docet,  qui  (ut  idem  Apo¬ 
stolus  ait  ad  Titum  1)',  confitentur  se  nosse 
Deum ,  factis  autem  negant  (1).  Dicuntur  au¬ 
tem  iidem  infidelibus  deteriores,  non  quoad 
omnia,  sed  quoad  impietatem  in  suos.  Infi¬ 
deles  enim  suorum  curam  gerere  solent. 
Itaque  improbi  fidem  negant,  non  corde, 
vel  ore,  sed  opere,  et  de  iisdem  scribit  S. 
Gregorius  hom.  29.  in  Evangelia,  eos  non 
veraciter  credere,  et  non  habere  veram  fi¬ 
dem,  qui  non  bene  operantur.  Significat 
enim  eos  non  vere  ostendere  ex  operibus  fi¬ 
dem  suam,  ac  per  hoc  non  habere  veram  fi¬ 
dem  in  ostensione  operum.  Alioqui  enim 
idem  Gregorius  hom.  38.  apertissime  docet, 
multos  in  Ecclesiam  intrare,  quia  fidem  ha¬ 
bent,  et  tamen  veste  nuptiali  carere,  quia 
charitatem  non  habent. 

Secundo  objiciunt  illud  Joan  vi.  Sunt  qui¬ 
dam  ex  vobis ,  qui  non  credunt ,  ipse  enim  sci¬ 
ebat,  qui  essent  credentes,  et  quis  eum  tradi¬ 
turus  esset  (2).  Ubi  Judas  dicitur  non  credere, 
quia  eum  traditurus  erat.  Respondeo,  Judas 
unus  ex  illis  erat,  qui  audito  sermone  Do¬ 
mini,  de  carne  ejus  manducanda,  scanda¬ 
lizatus  est,  et  coepit  corde  recedere  ab  eo, 
per  incredulitatem ;  unde  postea  etiam  ad 
prodendum  illam  inductus  est.  Numquam 
enim  eum  prodidisset,  si  verum  Deum  fuisse 
credidisset.  Itaque  vere  fidem  amisit  Judas, 
et  ex  infidelitate  ad  proditionem  devenit. 

Tertio  objiciunt  illud,  I  Joan.  n.  Qui  dicit, 
se  nosse  Deum,  et  -mandata  ejus  non  servat,  hic 
mendax  est.  Respondeo,  loquitur  S.  Joan- 
nes  de  notitia  familiaritatis  et  amicitiae,  ut 
Beda  etOecumenius  exponunt.  De  qua  notitia 
loquitur  Dominus,  Matthaei  vn.  et  Matth.  xv. 
ubi  de  improbis  dicit,  non  novi  vos,  aut,  ne¬ 
scio  vos  (3). 

Quarto  objiciunt  illud,  I  Joan  v.  Omnis,  qui 
credit,  quoniam  J esus  est  Christus,  ex  Deo  natus 
est  (4),  proinde  sine  dubio  charitatem  habet. 


Respondeo :  loquitur  de  fide  formata,  quae 
per  dilectionem  operatur,  ut  S.  Augustinus 
exponit  tractat.  10.  in  epist.  Joannis. 

Quinto  objiciunt  illud*  Jacobi  xx.  Fides 
sine  operibus  mortua  est  (5).  Sed  jam  id  ex¬ 
plicatum  est  in  argumento  nostro  tertio. 

Sexto  objiciunt  illud,  Habacuc  ii.  Justus 
ex  fide  vivit  (6).  At  non  vivit  sine  charitate, 
igitur  cum  fide  semper  est  charitas. 

Respondeo  :  ad  literam  videtur  sententia 
illa.  Justus  ex  fide  vivit,  quam  etiam  fre¬ 
quenter  Apostolus  citat,  significare,  Justum 
sustentare  se,  ac  tolerare  desiderium  coe¬ 
lestis  patriae  ex  fide,  quoniam  fides  praesen¬ 
tem  facit  quodammodo  eam  beatitudinem, 
quae  suo  tempore  futura  speratur,  ut  supra 
ostendimus.  Est  enim  fides  fundamentum, 
et  substantia  rerum  sperandarum.  Caeterum 
illud  etiam  est  verissimum,  Justum  vivere 
spiritualem  vitam  ex  fide,  sed  ex  fide,  qualis 
est  in  hominibus  justis,  id  est,  formata  per 
charitatem. 

CAPUT  XVI. 

Fidem  non  solam  justificare ,  probatur  ex 
remotione  causarum,  quae  possunt  reddi,  cur 
fides  sola  justificet. 

Tertium  argumentum  principale,  quo  pro¬ 
bamus,  fidem  non  solam  justificare,  sumitur 
a  remotione  causarum,  quae  possunt  reddi, 
cur  fides  sola  justificet.  Omnes  enim  ejus¬ 
modi  Causae  ad  Tria  capita  revocari  possunt. 
Primum  caput  est,  auctoritas  verbi  Dei ;  si 
enim  Scriptura  expresse  alicubi  dicat,  Fides 
sola  justificat,  id  sine  dubio  credendum  erit, 
etiamsi  nulla  reddatur  causa,  cur  ita  fiat. 
Alterum  caput  est  voluntas  De  justificantis, 
quia  videlicet  placuit  Deo,  donare  justifica¬ 
tionem  cum  sola  conditione  fidei. 

Tertium  est  natura  ipsius  fidei,  quoniam 
ipsa  sola  id  habet,  ut  apprehendat  justifica¬ 
tionem,  et  nobis  applicet,  ac  nostram  esse 
faciat. 

Quod  attinet  ad  Primum,  solent  quidem 
adversarii  perpetuo  jactare  verbum  Dei  ex¬ 
pressum,  atque  ad  hoc  unum  caput  dogmata 
sua  omnia  revocare.  Sed  in  hac  causa  desti¬ 
tuuntur  isto  praesidio.  Nusquam  enim  hacte¬ 
nus  ostendere  potuerunt  in  sacris  litteris  illam 
particulam  Sola,  cum  de  fide  justificante 


(1)  I  Tim.  V,  8  ;  Tit.  1,  16.  —  (2)  Joan.  VI,  65.  —  (3)  I  Joan.  II,  4 ;  Matth.  VII,  25.  —  (4)  I  Joan. 
V,  1.  —  (5)  Jacob.  XX,  26.  -  (6)  Hab.  II,  4. 

agitur.  Nos  autem  expressum  verbum  profe¬ 
rimus,  ubi  habetur  negatio  ejus  vocis,  aut 
synonimaj.  Videtis  (inquit  Jacobus  cap.  xx) 
quia  ex  operibus  justificatur  homo,  et  non  ex 
fule  tantum  (1)  ?  Edidit  quidem  Murtinus  Lu- 
therus,  Diblia  Germanica  cum'  voce  «  Sola  »  ad 
Roman.  m;  sed  cito  fallacia  deprehensa  fuit, 
inspectis  codicibus  Graecis  et  Latinis,  et  qui 
circumferuntur,  omnibus.  Neque  ipse  de  hac 
re  admonitus,-  negare  potuit  a  se  additam 
eam  vocem,  sed  respondit  pro  solita  sua  mo¬ 
destia  :  Sic  volo ,  sic  jubeo,  sit  pro  ratione 
voluntas.  Vide  responsionem  Lutheri  ad 
duos  articulos  ad  amicum  quemdam  scri¬ 
ptam. 

Respondere  solent,  non  esse  quidem  eam 
vocem  expresse  in  Scriptura,  tamen  esse  rem 
ipsam,  qua}  illa  voce  significatur,  ad  Rom. 
ili.  cum  dicitur  :  arbitramur  hominem  justi¬ 
ficari  per  fidem  sine  operibus  legis.  Et  ibidem  : 
Justificati  gratis  per  gratiam  ipsius  (2).  Idem 
enim  est  justificari  gratis  et  sine  operibus  le¬ 
gis.  Idem  vero  per  fidem  sine  operibus  legis, 
et  per  solam  fidem. 

At  litec  responsio  non  difficulter  evertitur. 
Umero  enim,  si  idem  est  per  solam  fidem, 
et  per  fidem  sine  operibus  legis,  utrum  illud 
«sine  operibus  legis  »  excludat  omnia  opera, 
et  omnem  legem,  an  tantum  aliquod  genus 
operum  et  legum.  Nam  si  excludat  omnia 
omnino  opera,  et  omnem  legem,  excludet 
etiam  ipsam  fidem.  Nam  actus  fidei  est  quod¬ 
dam  opus,  et  quidem  insigne,  et  lioc  nomine 
appellatur  in  Evangclio,  Joan.  vi  dicente  enim 
Domino  :  Operamini  non  cibum  qui  perit,  sed 
qui  permanet  in  vitam  aeternam  ?  Responde¬ 
runt  Judeei :  Quid  faciemus ,  ut  operemur  opera 
Dei  ?  Quibus  Dominus  ait  :  Hoc  est  opus  Dei, 
ut  credatis  in  eum ,  quem  misit  ille  (3). 

Quare  S.  Augustinus  in  lib.  de  pnedestin. 
sanctor,  cap.  7.  scribit,  Fidem  non  distin¬ 
gui  ab  operibus,  quasi  ipsa  non  sit  opus,  sed 
quoniam  ipsa  est  opus  Dei  gratia  factum, 
vel  est  primum  opus,  unde  cratera  nascun¬ 
tur.  Et  addit,  sic  distingui  fidem  ab  opere, 
quomodo  in  libris  Regum  distinguitur  Juda 
ab  Israel,  quamvis  etiam,  Juda  sit  Israel. 
Itaque  operamur  opera  Dei,  cum  credimus 
in  Dominum  Jesum.  Sine  quo  opere  justifi¬ 
cabimur,  si  fides  sine  operibus  omnia  opera 
excludit,  ac  per  hoc  justificari  ex  fide,  nihil 
aliud  erit,  nisi  justificari  sine  fide. 

Est  etiam  queedam  lex  fidei, de  qua  dicitur 

(lj  JacobfXX,  24.  -  (2,  Itom  III,  28. 

in  illoipso  cap.  ili.  ad  Rom.  Exclusa  est  gloria¬ 
tio  tua.  Per  equam  legem  ?  factorum  ?  non,  sed 
per  legem  fidei  (4).  Quod  si  fides  justificans 
sine  operibus  legis,  excludit  omnem  legem, 
excludet  etiam  legem  fidei ;  et  quoniam  lex 
fidei  e'stipsa  fides,  ut  communiter  eum  locum 
omnes  exponunt;  fides  excludet  fidem, et,  ex 
fide  justificari,  erit  sine  fide  justificari.  Non 
igitur  fides  sine  operibuslegis  excludit  omnia 
opera  et  omnem  legem,  sed  certum  genus 
operum  et  legis,  id  est,  opera  facta  solis  viri¬ 
bus  natura,  vel  ex  sola  cognatione  legis  Mo- 
saicra,  vel  si  quo  alio  modo  opera  legis  hoc 
loco  intelligenda  sunt.  Parum  enim  refert  ad 
argumentum,  quod  nunc  urgemus,  quomodo 
ista  intelligantur,  modo  illud  maneat,  non 
excludi  omnia  opera  et  omnem  legem.  At  si 
non  excludunturomnia  operact  omnes  leges ; 
non  igitur  verum  est,  sola  nos  fide  justifi¬ 
cari  ;  neque  est  idem,  sola  fide  justificari,  et 
per  fidemjustificari  sine  operibus  legis;  illud 
enim  latius  patet;  et  proinde  prseter  Scriptu¬ 
ram,  ne  dicam  contra  Scripturam,  asseri¬ 
tur. 

Illud  autem  Gratis  excludit  merita,  quas 
sunt  nobis  ex  nobis,  non  autem  dona  Dei, 
qualis  est  dilectio,  poenitentia  et  similia, 
alioqui  excluderet  etiam  fidem  :  «  Non  dicat, 
inquit,  Augustinus  in  epist.  106.siper  ficlem, 
quomodo  gratis?  respondetur  enim  ei,  Quid 
habes  quod  non  accepisti,  etc.  »  Quod  idem 
de  eharitate  dici  potest.  Si  per  dilectionem, 
quomodo  gratis?  nimirum,  quia  ipsa  dilectio 
nihil  est  nisi  gratia.  Quare  non  possunt  ad¬ 
versarii,  expressi  Verbi  Dei  auctoritate,  sen¬ 
tentiam  suam  de  sola  fide  justificante  com¬ 
probare. 

.  Quod  attinet  ad  alterum  caput,  non  viden¬ 
tur  adversarii  in  illo  magnam  spem  ponere, 
quippe  qui  ut  plurimum  negare  solent, 
Deum  nos  justificare  ob  meritum  fidei,  aut 
propter  nostra  fidei  virtutem.  Graterum  si 
admittant,  fidem  solam  ideo  justificare,  quia 
Deus  requirat  conditionem  solius  fidei  ;  ma¬ 
nifestis  Scripturarum  testimoniis  repugna¬ 
bunt.  Scriptura  siquidem  multo  apertius 
exigunt  ad  justificationem  conditionem  poeni¬ 
tentiae  et  Sacramentorum,  quam  ipsius  fidei. 
Ezech.  xviii.  Si  impius  egerit  poenitentiam 
ab  omnibus  peccatis  suis,  quae  operatus  est, 
vita  vivet ,  etc.  Lucte,  xm.  Nisi  poenitentiam 
egeritis,  omnes  similiter  peribitis.  Joan.  m. 
Nisi  quis  renatus  fuerit  ex  aqua  et  Spiritu 


—  (3)  Joan.  VI,  2.7.  —  (4)  Rora.  III,  27. 


13 


18G 


LIBER  1. 


sancto,  non  potest  intrare  in  regnum  Dei  1). 
Noa  igitur  affirmari  potest,  fidem  solam  ju¬ 
stificare,  propterea  quod  solius  fidei  conditio 
requiratur. 

Restat  caput  tertium,  in  quo  maxime  ni¬ 
tuntur;  fidem  solam  justificare,  quod  sola 
ipsa  sit,  qmc  promissionem  justificationis, 
sive  ipsam  justificationem  apprehendit,  appli¬ 
cat,  et  nostram  esse  facit.  At  hoc  etiam  facile 
refellitur.  Primum  enim  fides  non  dicitur 
proprie  apprehendere.  Apprehensio  enim 
cum  refertur  ad  intellectum,  est  cognitio  rei, 
prout  in  specie  reprmsentatur  et  distinguitur 
a  judicio,  quod  rem  apprehensam  discernit 
ct  dijudicat,  vera  ne  sit,  an  falsa.  Illa  autem 
cognitio  apprehensiva  prseexigitur  quidem 
ad  fidem,  sed  non  est  ipsa  proprie  fides, 
nam  etiam  infideles  apprehendere  possunt 
mysteria  fidei,  cum  tamen  ea  non -credant. 
Fides  igitur  consistit  potius  in  judicio,  quam 
in  apprehensione.  Qui  enim  judicat,  sive 
per  scientiam,  sive  per  fidem  nihil  apprehen¬ 
dit,  sed  rem  apprehensam,  ut  dixi,  appen¬ 
dit  et  discernit.  Neque  ideo  res  est  vera, 
quia  intellectus  credendo,  vel  sciendo  judi¬ 
cat  esse  veram,  sed  centra  ideo  intellectus 
vere  judicat,  id  est,  vere  scit,  aut  vere  credit, 
quia  res  est  vera. 

Eadem  quoque  est  ratio  fiducia,  si  per  fidem 
fiduciam  intelligi  velint.  Confidere  enim  non 
est  apprehendere,  sed  firmiter  adhaerere  „rei 
apprehensa?.  Nam  qui  se  doctum  esse  aut 
fore  confidit,  non  apprehendit  doctrinam  ea 
fiducia,  neque  incipit  esse  doctus  ;  quia  con¬ 
fidit  se  esse  doctum;  sed  opinioni  de  sua  do¬ 
ctrina  concepta?  firmiter  adhaeret. 

Sed  esto,  apprehendatur  aliquo  modo 
justificatio  per  fidem,  certe  non  ita  appre¬ 
henditur,  ut  re  ipsa  jam  habeatur  et  inhae¬ 
reat,  sed  solum  ut  sit  in  mente  per  modum 
objecti,  actione  intellectus,  aut  voluntatis 
apprehensi  :  at  hoc  modo  apprehendunt 
etiam  amor  et  gaudium,  ut  scribit  S.  Augu¬ 
stinus  in  libro  vm.  Confess.  cap.  2.  Ubi  de 
Victorino  loquens  :  «  Volebant  eum,  inquit, 
omnes  rapere  intro  in  cor  suum,  et  rapiebant 
amando,  et  gaudendo  :  Hae  rapientium  ma¬ 
nus  erant».  Itaque  si  fides  Justificat,  quia 
.justitiam  apprehendit,  dum  credo  aut  con¬ 
fido,  me  esse  justum  per  Christum;  ipsa 
etiam  charitas  justificat,  dum  diligo,  et  gau¬ 
deo  me  esse  justum  per  Christum. Et  revera 
si  per  hujusmodi  apprehensionem  justifica¬ 


remur,  id  tribui  deberet  maxime  charitati, 
qua?  omnia  quantumvis  aliena,  facit  esse  no¬ 
stra.  Amantium  enim  omnia  sunt  commu¬ 
nia. 

Sed  quid,  obsecro,  respondere  poterunt 
adversarii  ad  applicationem  justificationis, 
quam  ipsi  iidem  per  sacramenta  fieri  docent? 
certe  Philippus  et  Kemnitius  (ut  ostendimus 
in  primo  libro  de  Sacramentis  in  genere) 
contendunt,  Sacramenta  esse  quasi  visibilia 
verba,  qua?  generales  promissiones  appli¬ 
cant  iis,  qui  rite  Sacramenta  suscipiunt,  eas- 
que  speciales  de  generalibus  esse  faciunt. 
Quod  si  Sacramenta  promissiones  applicant, 
et  nostras  faciunt,  non  ergo  per  modum  in¬ 
strumenti  applicantis  fides  sola  justificat. 

Et  confirmatur  hoc  ipsum  testimonio  aper¬ 
tissimo  sanctarum  Scripturarum.  Nam  quem¬ 
admodum  ad  Rom.  m.  Apostolus  scribit, 
Deum  justificare  homines  per  fidem;  ita  ad 
Tit.  iii.  idem  ipse  scribit,  Deum  justificare 
per  lavacrum  regenerationis  et  renovationis 
Spiritus  sancti.  Et  sicut  Actor,  xv.  Petrus 
Apostolus  dicit,  fide  purificari  a  Deo  corda 
hominum.  Ita  ad  Ephes.  v.  coapostolus  ejus 
Paulus  dicit,  a  Deo  mundari  Ecclesiam  lava¬ 
cro  aquee  in  verbo  vita?. 

Neque  multum  refert,  quod  Sacramenta 
promissionem  applicant  dando,  fides  appli¬ 
cat  accipiendo.  Nam  utrumque  est  instru¬ 
mentum  Dei,  non  enim  per  Sacramenta  ju¬ 
stificat  Deus,  per  fidem  justificat  homo  ;  sed 
idem  Deus  per  fidem,  et  per  Sacramenta 
justificat;  etsicut Sacramenta  dantur  a  Deo, 
ita  et  fides  datur  a  Deo.  Et  quoniam  justifi¬ 
care  significat  actionem  non  passionem, 
magis  proprie  justificat  Sacramentum,  quod 
est  instrumentum,  et  quasi  manus  dans  justi¬ 
tiam,  quam  fides,  quee  est  instrumentum,  et 
quasi  manus  (ut  ipsi  dicunt)  accipiens  justi¬ 
tiam.  Non  igitur  vere  dici  potest,  vel  homo 
sola  fide  justificari,  vel  Deus  hominem  sola 
fide  justificare,  cum  id  ipsum  et  magis  pro¬ 
prie  preestent  Sacramenta,  quam  fides. 

Respondebunt  fortasse,  solam  fidem,  non 
excludere  Sacramenta,  sed  opera.  At  Lnthe- 
rus  in  lib.  de  Captivit.  Babylonica  cap.  de 
Baptismo,  et  in  assertione  art.  1.  2.  6.  et 
aliorum,  apertissime  scribit  Sacramenta  non 
justificare,  sed  solam  fidem.  Deinde,  si  illud 
«  Sola  »  non  excludit  Sacramenta,  sed  opera  : 
redibitur  ad  primum  caput,  ubi  jam  demon¬ 
stratum  est,  non  posse  excludi  opera,  nisi 


(I)  Ezech.  XVIII,  21 ;  Lue.  XIII,  5  ;  Joan.  111,  3. 

excludatur  etiam  fides,  qua;  est  quuddam 
opus. 

Dicent,  excludi  etiam  fidem,  ut  est  opus, 
sed  non  ut  instrumentum  apprehendens  ju¬ 
stitiam.  At  fides  non  est  instrumentum,  nisi 
ut  opus  ;  neque  enim  fides  est  aliquid  soli¬ 
dum  et  permanens,  sed  actio  et  operatio, 
atque  ut  actio  et  operatio  apprehendit  ju¬ 
stitiam,  si  ullo  modo  illam  apprehendit. 

Dicent,  vocem,  «Solam»,  excludere  opera, 
non  ut  opera,  sed  ut  merita.  Sic  enim  acci¬ 
pitur  opus  ad  Romanos  iv.  ubi  distinguitur 
fides  ab  opere,  quod  operanti  non  imputetur 
merces  secundum  gratiam,  sed  secundum 
debitum,  credenti  autem  in  eum,  qui  justi¬ 
ficat  impium,  reputetur  fides  ad  justitiam 
secundum  propositum  gratiae  Dei.  At  si  ita 
est,  non  debent  excludi  poenitentia,  et  dilectio 
ab  actione  justificandi,  ut  opera  sunt  abso¬ 
lute,  sed  solum  ut  opera  meritoria  sunt. 

Dicent,  poenitentiam,  dilectionem,  et  simi¬ 
lia  opera,  excepta  fide,  non  posse  concurrere 
ad  justificationem  nisi  sub  ratione  meriti,  et 
ideo  cum  sub  hac  ratione  excludantur,  sim¬ 
pliciter,  et  absolute  excludi  ;  fidem  autem 
praeter  rationem  meriti,  habere  etiam,  ut  sit 
instrumentum  apprehendens  justitiam,  et 
idcirco  eam  solam  inter  humanas  actiones, 
non  excludi  simpliciter,  sed  tantum  sub  ra¬ 
tione  meriti.  Atque  hoc  est  omnino  extre¬ 
mum,  quo  potest  adversariorum  pervenire 
responsio  ;  si  Sacramenta  justificare  conce¬ 
dant. 

Sed  hoc  ipsum  facile  refutatur  ex  ipsa  na¬ 
tura  fidei  et  dilectionis.  Nam  (ut  supra  osten¬ 
dimus)  actus  fidei  non  est  apprehensio,  sed 
judicium  :  quod  sijudicium  improprie  appre¬ 
hensionem  appellare  velint,  cogentur  vim 
apprehendi  tribuere  dilectioni  meliore  ra- 

Itione,  quam  fidei.  Magis  enim  apprehendere 
dicetur  dilectio  quam  judicium,  quoniam 
magis  unit.  Quod  si  actum  fidei  justificantis 
non  judicium,  sed  confidentiam  esse  velint : 
eadem  ratione  dicemus,  melius  apprehendi 
rem  aliquam  dilectione,  quam  confidentia, 
quod  magis  illa,  quam  ista  conjungat  et 
uniat. 

Fidem  non  solam  justificare ,  probatur  ex  modo 
justificandi  ipsius  fidei,  ubi  etiam  tractatur 
queestio  c/c  valore  et  pretio  fidei. 

K 

Sequitur  argumentum  quartum,  quod 
petitur  ex  modo  jus:ificandi  ipsius  fidei.  Nam 
praecipua  causa,  cur  adversarii  soli  fidei 
justificationem  attribuant,  illa  est,  quod  ex¬ 
istiment,  fidem  non  justificare  per  modum 
causa;,  aut  dignitatis,  aut  meriti,  sed  solum 
relative,  quia  videlicet  credendo  accipit, 
quod  Deus  promittendo  offert.  Nam  si  per¬ 
suaderi  possent,  fidem  justificare  impetrando, 
ac  promerendo,  et  suo  quodam  modo  in¬ 
choando  justificationem,  sine  dubio  non  ne¬ 
garent,  id  etiam  dilectioni  et  poenitentia;, 
aliisque  bonis  actibus  convenire. 

Probemus  Jgitur  fidem  veram  et  justifi¬ 
cantem  non  esse  (ut  adversarii  volunt)  nudam 
ac  solam  apprehensionem  justitia;,  sed  esse 
causam,  et  vim  habere  justificandi.  Possunt 
autem  argumenta  omnia  ad  tria  capita  revo¬ 
cari.  Primum  ducetur  ab  iis  testimoniis,  qua; 
docent,  fidem  esse  causam  justificationis  in 
genere.  Alterum  ab  iis,  qua;  probant  fide 
inchoari  justitiam.  Tertium  ab  iis,  qua;  de¬ 
monstrant  per  fidem  nos  placere  Deo,  et 
impetrare,  atque  aliquo  modo  mereri  justi¬ 
ficationem. 

Primum  igitur  prodeant  ea  loca,  qua;  si¬ 
gnificant  nos  justificari  per  fidem,  aut  ex  fide, 
ltom.  m  :  Arbitramur  hominem  justificari  per 
fidem.  Ibidem  :  Unus  est  Deus,  qui  justificat 
circumcisionem  ex  fide,  et  praeputium  per 
fidem.  Rom.  v  :  Justificati  ergo  ex  fide,  pacem 
habeamus  ad  Deum.  Ephes.  n.  Salvi  facti 
estis  per  fidem  (1). 

In  his  et  similibus  locis  pra;  positio  nem 
Per,  et  Ex,  veram  causam  significare  proba¬ 
mus  primo,  ex  contrario.  Nam  cum  Aposto¬ 
lus  scribit  ad  Rom.  in.et  iv.  et  ad  Galat.  n. 
et  iii.  et  alibi  sa;pe,  hominem  non  justificari 
per  opera,  aut  ex  operibus;  per  legem,  aut 
ex  lege,  sine  dubio  excludit  efficientiam,  et 
vim  legis,  et  operum  in  justificando,  nc.t 
autem  solam  apprehensionem  relativa  :n. 
Nemo  enim  dubitare  poterat,  quin  lex  et 
opera  non  justificarent  apprehendendo  ju¬ 
stitiam  relative.  Ac  per  hoc  ineptissima  fuis¬ 
set  Apostoli  sententia,  si  id  significare  vc- 


(1)  Rom.  III,  22;  Rom.  V,  30;  Eph.  II,  8. 


188 


LIBER  I. 


luisset,  justitiam  apprehendi  fide,  non  lego, 
aut  operibus,  quomodo  inepte  loqueretur, 
qui  diceret,  eleemosynam  apprehendi  manu, 
non  calcaneo. 

Pricterea  ii,  quos  Apostolus  reprehendit, 
cum  affirmat  et  probat,  hominem  non  justi¬ 
ficari  ex  lege,  aut  operibus,  non  somniabant 
loge,  aut  operibus,  quasi  manu  apprehendi 
justitiam  ;  sed  existimabant,  merito  operum 
suorum,  et  observationis  legis  Mosaicae  sibi 
debitum  fuisse  adventum  Christi  et  justifica¬ 
tionis  donum,  ut  perspicuum  est  ex  ipsa 
epist.  ad  lloni.  et  ad  Galat.  inde  enim  .coge¬ 
bant  pseudoapostoli  gentiles  ad  legis  obser¬ 
vationem,  ut  ipsi  quoque  merito  observatio¬ 
nis  legis  pertinere  possent  ad  Christum,  et 
ad  indulgentiam  peccatorum,  et  ad  ipsam 
fidei  gratiam.  Sic  enim  enarrat  haec  loca  S. 
Augustinus,  tuin  alibi,  tum  praefatione  in 
Psalm.  xxxi.  «  Propterca,  inquit,  haec  dixi 
tibi,  o  homo,  quia  ex  operibus  non  justifica¬ 
tur  aliquis,  ne  quasi  de  operibus  tuis  p in¬ 
sumere  videreris,  et  merito  operum  tuorum 
tc  accepisse  gratiam  fidei».  Vide  etiam  S. 
Augustinum  in  cap.  i.  ad  Galat.  tom.  4. 

Igitur  cum  idem  Apcstolus  tribuit  fidei, 
quod  negat  operibus  et  legi,  dicens  homi¬ 
nem  justificari  per  fidem,  non  per  legem; 
ex  fido,  non  ex  operibus  sine  dubio  tribuit 
fidei  efficientiam,  et  meritum  aliquod  respe¬ 
ctu  justificationis,  quod  tamen  meritum  ; 
non  ex  nobis,  sed  ex  Deo  est,  cujus  donum 
est  fides,  et  ideo  cum  fide  gratiam  adjun¬ 
git  Apostolus,  dicens,  nos  gratis  justificari 
per  gratiam  Dei,  per  fidem  Jesu  Christi, 
etc. 

Secundo  probamus  ex  aliis  locis,  ubi  ha¬ 
betur  praepositio  Per,  aut  Ex.  Nam  si  in 
omnibus  aliis  locis  significat  causam,  cur 
non  etiam  causam  significabit,  cum  dicitur 
homo  justificari  per  fidem,  aut  exfide?  omitto 
loca  illa,  ubi  dicimur  justificari  perChristuni, 
per  sanguinem  ejus,  per  mortem  ipsius;  item 
ex  ipso,  per  ipsum,  ct  in  ipso  esse  omnia,  et 
alia  id  genus,  ubi  praepositionem  Per,  aut 
Ex,  causam  significare  nemo  dubitavit  un¬ 
quam.  Illis  tantum  locis  contentus  ero,  ubi 
de  ipsa  fide  agitur.  Igitur  ad  Hebraeos  xr. 
cum  dicitur  :  Sancti  per  fidem  vicerunt  regna, 
operati  sunt  justitiam ,  adepti  sunt  repromis¬ 
siones,  obturaverunt  ora  leonum,  etc.  (1),  parti¬ 
cula,  Per,  non  apprehensionem,  sed  verari! 
causam  significat.  Non  enim  per  fidem  ap¬ 


prehenderunt  regna  relative,  sed  re  ipsa 
fide  armati  filii  Israel,  obtinuerunt  regna 
Chanaam.  Neque  Danicl,  ct  David,  etSamp- 
son,  per  fidem  apprehenderunt  victoriam 
contra  leones,  sed  fide  muniti,  et  imploran¬ 
tes  auxilium  Dei,  bestias  illas  superave¬ 
runt. 

In  eodem  capite  accipit  Apostolus,  pro 
eodem  aliquid  fieri  per  fidem,  aut  fide,  ut 
omnes  concedunt.  Cum  igitur  dicit,  Abel 
obtulisse  plurimam  hostiam,  ctNoe  aptasse 
Arcam  in  salutem,  et  Abraham  obedi vissc, 
ut  exiret  in  alium  locum  ;  et  haec  omnia  tri¬ 
buit  fidei ;  apertissime  fidem  facit  causam. 
Nam  Abel  fide,  seu  per  fidem  obtulit  pluri¬ 
mam  hostiam,  quam  Cain,  quoniam  certo 
credens,  Deum  esse  primum  auctorem  om¬ 
nium  rerum,  et  summo  cultu  adorandum,  ex 
ea  fide  motus  est,  ut  offerret  id,  quod  opti¬ 
mum  habebat.  Itaque  fides  causa  fuit  illius 
pretiosae  oblationis. 

Noc  quoque  fide,  seu  per  fidem  aptavit 
arcam,  quoniam  credens  verbis  Dei  commi¬ 
nantis  diluvium,  timore  concepto  metuens 
aptavit  arcam;  ubi  videmus  ex  fide  natum 
esse  timorem,  ex  timore  fabricationem  arcae. 
Proinde  fidem  veram  causam  fuisse  timoris, 
et  consequenter  ipsius  arcae. 

Denique  Abraham  fide,  sive  per  fidem 
obedivit  exire  in  locum,  quem  nesciebat. 
Quoniam  credens  Deum  omnipotentem  et  fi¬ 
delissimum  ex  ea  fide  motus  est,  ut  prompte 
obediret,  etiamsi  nesciret  quo  vocaretur. 
Quare  fides  causa  fuit  etiam  obedientiae  ;  ct 
fide  obedire,  nihil  est  aliud,  nisi  fidem  obe¬ 
dientiae  esse  causam.  Igitur  eodem  modo  fi¬ 
de  justificari,  vel  per  fidem  justificari,  nihil 
aliud  erit,  nisi  fidem  causam  esse  justifica¬ 
tionis. 

Alterum  argumentum  petitur  ab  iis  locis, 
quae  testantur,  fidem  esse  initium  justitiae, 
ac  per  hoc  esse  causam  formalem  inchoa¬ 
tam  justificationis.  Id  in  primis  docet  Apo¬ 
stolus  ad  Roman.  iv.  cum  dicit  :  Credenti  in 
eum,  qui  justificat  impium ,  reputatur  /ulcs 
ejus  ad  justitiam  (2).  Ubi  ipsa  fides  censetur 
esse  justitia ;  ac  per  hoc  non  apprehendit 
fides  justitiam  Christi,  sed  ipsa  fides  in 
Christum  est  justitia.  Et  si  quidem  sit  fides 
viva,  ct  perfecta  per  charitatom,  erit  perfecta 
justitia,  sin  minus,  erit  saltem  imperfecta, 
inchoataque  justitia. 

Idem  probat  testimonium  illud,  I  Co- 


(1)  II cb.  X',  33.  -  (‘2)  Rom.  IV,  5. 

rinth.  ni :  Fundamentum  aliud  nemo  potest  po- 
nere  praeter  id,  quod  positum  est,  quod  est 
Christus  Jesus.  Si  quis  autem  aedificat  super 
fundamentum  hoc,  aurum,  argentum ,  lapides 
pretiosos,  ligna,  fornum ,  stipulas,  uniuscujus¬ 
que  opus  ignis  probabit  (i).  Nam  per  funda¬ 
mentum  intelligit  S.  Augustinus  in  lib.  de  fi¬ 
de  et  operibus,  cap.  16,  et  alibi  passim,  fidem 
in  Christum.  Quomodo  etiam  hunc  locum 
exponunt  Chrysostomus,  Theophylactus  et 
interpretes  deteri.  Constat  autem  funda¬ 
mentum  in  quovis  aedificio  partem  et  inchoa¬ 
tionem  aedificii  esse,  quod  per  additionem 
parietum  et  texti,  perducitur  ad  fastigium 
et  perfectionem. 

Idem  probat  illud  Apostoli  Petri  Actor,  xv. 
Fide  purificans  corda  eorum  (2).  Ubi  fides  di¬ 
citur  corda  purificare,  quoniam  liberat  homi¬ 
nem  a  sordibus  errorum,  et  falsarum  opi¬ 
nionum  de  Deo,  rebusque  divinis.  Quod 
quidem  facit  fides  non  tam  efficienter,  quam 
formaliter,  quomodo  lux  intrans,  pellit  tene¬ 
bras,  cum  simul  morari  non  possint  lux,  et 
tenebrae.  Porro  puritas  cordis  quid  est  nisi 
justitia,  vel  inchoata  vel  perfecta  ? 

Huc  pertinent  omnia  testimonia,  quae  at¬ 
tulimus  supra  cap.  13.  ubi  probavimus,  fi¬ 
dem  esse  primam  dispositionem  ad  justifi¬ 
cationem.  Quibus  addi  possunt  haec  etiam 
testimonia  Patrum. 

Sanctus  Ignatius  in  epistola  ad  Philippen¬ 
ses  :  «  Principium,  inquit,  vitae,  est  fides; 
finis  vero  ejus  dilectio.  Ambae  autem  simul 
junctae,  et  in  unitate  factae,  hominem  Dei 
perficiunt. 

Clemens  Alexandrinus  lib.  ii.  Stromatum, 
adducens  sententiam  libri  antiquissimi,  qui 
dicebatur  Pastoris  :  Praecedit,  inquit,  fides, 
timor  autem  aedificat,  perficit  autem  dilectio. 

Origenes  in  cap.  iv.  ad  Roman.  «  Puto, 
inquit,  quod  prima  salutis  initia,  et  ipsa 
fundamenta  fides  est  :  profectus  vero,  et 
augmenta  aedificii  spes  ;  perfectio  autem 
et  culmen  totius  aedificii  charitas  ». 

Sanctus  Ambrosius  in  Psal.  cxvm.  serm. 
20.  tractans  illud  :  «  Principium  verborum 
tuorum  veritas»,  «Fides,  inquit, principium 
Christiani  est,  plenitudo  autem  Christiani, 
justitia  est  ». 

Sanctus  Augustinus  serm.  16.  de  verbis 
Apostoli:  «  A  fide  incipit  homo,  sed  quia  et 
daemones  credunt,  necesse  est  addere  spem 


et  charitatem  ».  Et  serm.  22.  item  de  ver¬ 
bis  Apostoli  :  «  Domus  Dei  credendo  funda¬ 
tur,  sperando  erigitur,  diligendo  perfici¬ 
tur  ».  Et  praefatione  in  Psal.  xxxi.  a  Mag¬ 
num,  inquit,  opus,  sed  ex  fide.  Laudo  su¬ 
peraedificationem  operis,  sed  video  funda¬ 
mentum  fidei ;  laudo  fructum  boni  operis, 
sed  in  fide  agnosco  radicem  » . 

Tertium  argumentum,  quod  etiam  potis¬ 
simum  est,  sumitur  ab  iis  locis,  quae  docent, 
per  fidem  impetrari  remissionem  peccato¬ 
rum,  ac  per  hoc  justificari  hominem  ex  fide, 
non  quia  fides  tantum  respiciat  promissio¬ 
nem,  et  illam  credendo  apprehendat,  sed 
quia  remissionem  impetret,  et  suo  quodam 
modo  etiam  mereatur,  Lue.  vn.  Fides  tua  te 
salcarn  fecit,  ait  Dominus  mulieri,  cui  di¬ 
xerat,  remittuntur  tibi  peccata  tua  (3).  Non  au¬ 
tem  recte  diceretur,  fides  salvum  facere,  vi¬ 
delicet  a  peccatis,  hoc  est,  justificare,  si  re 
vera  nihil  faceret  in  ordine  ad  justificatio¬ 
nem,  sed  tantum  acciperet  indulgentiam, 
Quis  enim  diceret  egenti,  qui  solum  ad  elee¬ 
mosynam  porrigeret  manum,  manus  tua  tibi 
fecit  eleemosynam  ?  aut  quis  eegroto  manu 
pharmacum  capienti  diceret,  manus  tua  te 
curavit  a  morbo  ?  Itaque,  fides  tua  te  salvam 
fecit,  sine  dubio  magnum  est  encomium  fidei, 
et  non  nihil,  sed  plane  aliquid  efficaciBe  ipsi 
fidei  tribuit. 

Confirmat  autem  hanc  efficaciam  fidei, 
quod  Matthaei  xv.  legimus  dictum  Chana- 
naeai :  0  mulier,  magna  est  fides  tua.  Et  Marci 
vi).  Propter  hunc  sermonem  vade,  exiit  Dx- 
monium  a  flia  tua  (4).  Hic  enim  aperte  tri¬ 
buitur  fidei  efficacia  impetranda)  sanitatis. 
Neque  responderi  debet,  aliud  esse  loqui  de 
justificatione,  aliud  de  curatione  morbi  cor¬ 
poralis.  Nam  Dominus  iisdem  plane  verbis 
tribuit  fidei  utramque  sanitatem.  Peccatrici 
enim  dixit  :  Fides  tua  te  salvam  fecit,  Luc. 
vn.  et  mulieri  curatae  a  fluxu  sanguinis, 
similiter  dixit  :  Fides  tua  te  salvam  fecit, 
Matth.  ix.  et  caeco  illuminato  etiam  dixit :  Fi¬ 
des  tua  te  salvum  fecit ,  Marci  x  (5). 

Rursus  ad  Roman.  iv.  In  repromissione, 
inquit  Apostolus,  non  haesitavit  ^diffidentia, 
sed  confortatus  est  fule,  dans  gloriam  Deo, 
plenissime  sciens,  quia  quxeumque  promisit 
Deus,  potens  est  et  facere.  Ideo  et  reputatum 
est  ei  ad  justitiam  (6).  IIoc  loco  causam  reddit 
Apostolus,  cur  fides  Abrahae  reputata  sit 


(I)  I  Cor.  III,  11.  —  (2)  Act.  XV,  9.  -  (3)  Luc.  VII,  50.  -  (4)  Matth.  XV,  28;  Mar.  VII,  r.9.  — 
(5)  Matth.  IX,  22;  Mare.  X,  52.  -  (6)  Rom.  IV,  20. 

justitia,  quoniam  credendo  dedit  gloriam 
Deo.  Itaque  placuit  Deo  fides  illa,  per  quam 
ipse  glorificatus  est,  et  ideo  merito  illius  fi¬ 
dei,  qua;  tamen  donum  et  gratia  ipsius  erat, 
Abrahamum  justificavit. 

Item  ad  Roman.  x  :  Omnis ,  inquit  Aposto¬ 
lus.  quicumque  invocaverit,  nomen  Domini , 
salvus  erit.  Quomodo  invocabunt  in  quem  non 
crediderunt  ?  quomodo  credent  sine  praedi¬ 
cante  (I)  ?  Ubi  beatus  Paulus,  sicut  facit  cau¬ 
sam  fidei  praedicationem  Verbi,  ita  facit  cau¬ 
sam  invocationis  ipsam  fidem,  et  causam  sa¬ 
lutis,  id  est,  justificationis,  invocationem.  Ex 
quo  intelligimus  fidem  per  invocationem,  im¬ 
petrare  justificationem.  Non  igitur  fides  rela¬ 
tive  justificat,  accipiendo  videlicet  oblatam 
justificationem,  sed  quaerendo,  pulsando, 
petendo,  denique  invocando  et  impetrando 
justificat. 

Postremo  (ut  alia  multa  loca  praeteream) 
ad  Haebrams  xi.  multis  exemplis  Apostolus 
docet,  per  fidem  placere  homines  Deo,  ac 
per  hoc  fidem  apud  Deum  magni  esse  pre¬ 
tii  ac  meriti.  De  Abele  scribit,  eum  per  fi¬ 
dem  adhuc,  quamvis  defunctum,  loqui.  Hoc 
est  sanguinem  ejus  clamare  ad  Deum,  et 
vindictam  impetrare  oh  meritum  fidei  ipsius. 
De  Ilenoch  scribit,  fide. translatum  fuisse  ne 
videret  mortem,  hoc  est,  merito  fidei,  per 
quam  placuerat  Deo  placuisse  autem  per 
fidem,  quia  sine  fide  impossibile  est  placere 
Deo.  Alia  id  genus  multa  in  eo  capite  legun¬ 
tur,  quae  longum  esset,  minimeque  necessa¬ 
rium  huc  adferre. 

Ad  haec  testimonia  Scripturae  addam  te¬ 
stimonia  S.  Augustini,  qui  constanter  docet 
plurimis  in  locis,  fidem  impetrare  et  mereri 
remissionem  peccatorum  et  justificationem. 
Ex  quo  intelligetur  hunc  sanctissimum  vi¬ 
rum,  quem  adversarii  aliis  omnibus  antepo¬ 
nunt,  longissime  abfuisse  ab  errore  Luthe- 
ranorum  de  fide  justificante  relative,  sive 
per  solam  apprehensionem  sine  ulla  sua  effi¬ 
cacia,  vel  merito. 

Igitur  S.  Augustinus  lib.  i.  Retractat,  cap. 
23.  approbat,  quod  alicubi  dixerat :  «  Non 
opera,  sed  fides  inchoat  meritum  ».  Item 
in  epist.  105.  ad  Sixtum,  ante  medium  : 
«  Nec  ipsa,  inquit,  remissio  peccatorum  si¬ 
ne  aliquo  merito  est,  si  fides  hanc  impetrat. 
Neque  enim  nullum  est  meritum  fidei.  Qua 
fide  ille  dicebat,  Deus  propitius  esto  mihi  pec¬ 
catori,  et  descendit  justificatus  merito  fidelis 


humiliatus,  quoniam  qui  se  humiliat  exaltabi¬ 
tur  » .  In  epist.  106.  ad  Paulinum,  ante  me¬ 
dium  :  «  Si  quis  dixerit,  quod  gratiam  bene 
operandi  fides  mereatur,  negare  non  possu¬ 
mus,  imo  vero  gratissime  confitemur  ».  Quo 
loco  per  gratiam  bene  operandi  justificatio¬ 
nem  inte-lligit  :  «  Nam,  ut  ipse  saepe  repetit, 
bona  opera  accedunt  justificato,  non  praece¬ 
dunt  justificandum  ».  In  epistol.  144.  ad 
Anastasium  :  «  Lex,  inquit,  adducit  ad  fi¬ 
dem,  fides  impetrat  spiritum  largiorem,  dif¬ 
fundit  spiritus  charitatem,  implet  charitas 
legem  ».  In  lib.  de  spiritu  et  littera  cap.  13. 

«  Quod  factorum  lex  minando  imperat,  hoc 
fidei  lex  credendo  impetrat  ».  Et  cap.  30. 

«  Per  legem  cognitio  peccati,  per  fidem  im¬ 
petratio  gratiae  contra  peccatum,  per  gra¬ 
tiam  sanatio  animae».  In  libro  de  fide  et 
operibus  cap.  21.  «  Violentia,  inquit,  fidei 
Spiritus  sanctus  impetratur,  per  quem  diffu¬ 
sa  charitate  in  cordibus  nostris,  lex,  non  ti¬ 
more  poenae,  sed  justitiae  amore  completur.  » 
In  lib.  i.  cont.  adversarior.  legis  et  Prophe¬ 
tiarum  cap.  17.  «  In  novo,  inquit,  Testamen¬ 
to  fides  impetrat  charitatem  ».  In  lib.  de 
praedestinat.  Sanctorum  cap.  7.  «  Ex  fide, 
inquit,  ideo  dicit  Apostolus  justificari  homi¬ 
nem,  non  ex  operibus,  quia  ipsa  prima  da¬ 
tur,  ex  qua  impetrentur  caetera,  quae  pro¬ 
prie  opera  nuncupantur,  in  quibus  juste  vi¬ 
vitur  ».  Denique  libro  de  gratia  et  libero 
arbitrio  cap.  14.  «  Fides,  inquit,  et  non  pe¬ 
tita  conceditur,  ut  ei  petenti  alia  concedan¬ 
tur  ». 

Habemus  igitur  ex  Augustino  non  semel, 
aut  iterum,  sed  saepe  ac  saepius  repetitum, 
fidem  impetrare  justificationem,  remissio¬ 
nem  peccatorum,  gratiam  bene  operandi,  ac 
per  hoc  justificare’ per  modum  dispositionis 
ac  meriti,  non  propter  nudam  relationem, 
qua  justificationem  aspiciat  vel  recipiat.  Vi¬ 
de  quae  diximus  in  n.  lib.  de  poenit.  cap.  12. 
ubi  probavimus,  contritionem  esse  eausaiii 
meritoriam  justificationis,  et  respondimus 
ad  objectiones,  quae  contra  meritum  ejus¬ 
modi'  dispositionum  fieri  solent.  Vide  etiam 
solutionem  argumentorum  contra  hoc  me¬ 
ritum  fidei  cap.  21.  hujus  libri. 


(1)  Rom.  X,  13. 

Fidem  non  solam  justificare ,  probatur  ex  cau¬ 
sa  formali  justificationis  et  necessitate  ope¬ 
rum,  bonorum. 

Restat  argumentum  postremum,  quod  hic 
solum  indicandum,  sed  alibi  perficiendum 
erit.  Sumitur  enim  ex  duobus  principiis,  qua; 
in  libris  sequentibus  demonstrantur.  Unum 
principium  est,  causam  formalem  justifica¬ 
tionis  non  esse  justitiam,  quae  est  in  Christo, 
vel  solam  remissionem  peccatorum;  sed  ju¬ 
stitiam  in  nobis  realiter  inhaerentem,  ad  quam 
justitiam  Scripturae  et  Patres  praecipue  chari- 
tatem  pertinere  docent.  Ex  hoc  principio, 
quod  in  sequenti  libro  tractabitur,  evidenter 
sequitur,  non  solam  fidem  per  modum  dis¬ 
positionis  justificare.  Nam  justitia  ista  realis 
etinha;rens  non  debet  apprehendi  per  fidem, 
sed  infundi  per  gratiam. 

Ad  hanc  autem  infusionem,  disponit  qui¬ 
dem  actus  fidei,  sed  disponunt  etiam  actus 
timoris,  poenitentia?,  aliarumque  virtutum, 
sed  praeter  caeteros,  actus  dilectionis  sine 
dubitatione  disponit.  Illis  enim  actibus  dis¬ 
ponuntur  homines  ad  ejusmodi  gratiam  re¬ 
cipiendam,  quos  Deus  in  Scripturis  sanctis 
praeexigi,  ac  praerequiri  significat.  Praere- 
quiri  autem  secundum  Scripturas  actum 
fidei,  timoris,  spei,  poenitentiae  et  dilectio¬ 
nis,  supra  probatum  est.  Neque  adversarii, 
praesertim  paulo  saniores,  id  negant ;  sed 
interpretantur,  eos  actus,  excepta  fide,  prae¬ 
requiri  quoad  praesentiam,  non  quoad  ap¬ 
prehensionem  justificationis.  Quare  si  talis 
ponatur  justificatio,  quae  non  apprehensio¬ 
ne,  sed  infusione  obtineatur,  non  erit  ulla 
causa,  cur  soli  fidei  tribuatur  dispositio  ju¬ 
stificationis. 

Adde,  qtfod  ipsa  etiam  natura  nos  docet, 
iis  actibus  disponi  materiam  ad  recipiendam 
formam,  qui  sunt  eorum  similes,  qui  conse- 
quentur  formam.  Ligna  enim  per  calorem 
disponuntur  ad  formam  ignis  concipiendam, 
quoniam  ex  igne  calor  procedit.  Itaque  ad 
formalem  justificationem,  quae  potissimum 
in  infusione  charitatis  sita  est,  nihil  magis 
quam  dilectio,  sive  poenitentia  ex  dilectione 
disponit.  Neque  id  adversarii  unquam  ne- 
gassent,  aut  de  fide  justificante  controver¬ 
siam  ullam  fecissent,  nisi  de  ipsa  formali 
justificatione  novam  doctrinam  prius  cxco- 
gitassent. 


Simile  argumentum  ducitur  ex  necessita¬ 
te  operum  bonorum  ad  salutem;  quod  est 
alterum  principium  suo  loco  probandum. 
Nam  si  fides  sola  justificaret  impium,  certe 
ipsa  etiam  sola  salvaret;  non  enim  amitti 
posset  justitia,  quibuscumque  malis  operi¬ 
bus,  nisi  amitteretur  fides  ;  proinde  manen¬ 
te  fide,  maneret  justitia;  manente  autem 
justitia,  salus  quoque  esset  in  tuto. 

Neque  istas  consecutiones  advergarii  ne¬ 
gare  possunt,  aut  negant.  Lutherus  enim  in 
lib.  de  Captivit.  Babylonica  cap.  de  Baptis¬ 
mo,  disertis  verbis  scribit,  tam  esse  divitem 
hominem  Christianum,  ut  quibuscumque 
operibus,  amittere  salutem  non  possit,  nisi 
nolit  credere.  Et  in  Colloquio  Altemburgensi 
Ministri  Saxonici  Ministros  Electorales,  id 
est,  Illyriciani  Majoristas,  sive  Lutherani  ri¬ 
gidi  Lutheranos  molles  reprehendunt,  quod 
distinguant  inter  justitiam  et  salutem,  quasi 
bona  opera  non  justificent,  sed  sola  fides; 
non  salvet  autem  fides  sola,  sed  etiam  opera. 
Illi  vero  respondent,  opera  quidem  bona  ne¬ 
cessaria  esse  ad  salutem,  sed  necessitate 
praesentiae,  aut  necessitate  signi,  quod  vide¬ 
licet  fides  adsit  :  tamen  non  minus  salutem, 
quam  justitiam  tribui  soli  fidei. 

Itaque  argumenta  omnia  ex  Scripturis  et 
patribus  deprompta,  quibus  infra  suo  loco 
probabimus,  ita  necessaria  esse  opera  bona 
ad  salutem,  etiam  hominibus  justificatis,  ut 
sine  illis  fides  sola  non  salvet,  probant  etiam 
fidem  solam  non  justificare,  quod  in  praesen- 
tia  susceperamus  probandum. 


CAPUT  XIX. 

Solvitur  argumentum  primum  ex  Scripturis . 
depromptum  pro  sola  fide 

Nunc  argumenta  solvenda  sunt,  quibus 
adversarii  magno  conatu  contendunt,  solam 
fidem  justificare.  Revocabimus  autem  testi¬ 
monia  Scripturae,  quae  illi  proponunt  ad  cer¬ 
ta  capita,  ut  confusio  evitetur. 

Primum  igitur  argumentum  sumunt  ab 
illis  testimoniis,  quae  docent,  hominem  sine 
operibus  justificaid.  Inde  enim  effici  non  du¬ 
bitant,  solam  fidem  justificare.  Testimonia 
haec  sunt,  Rom.  iii  :  Exclusa  est  gloriatio  tua, 
per  quam  legem  ?  factorum  ?  non.  Sed  per 
legem  fidei.  Et  paulo  post  :  Arbitramur  ho- 

minem  justificari  per  fidem  sine  operibus  legis. 
Rom.  iv.  Si  Abraham  ex  operibus  justifica-, 
tus  est  habet  gloriam ,  sed  non  apud  Deum. 
Galat.  ii.  Scientes,  quod  non  justificabitur 
homo  ex  operibus  legis.  Ephes.  n._  Gratia  es¬ 
tis  salvati  per  fidem,  non  ex  operibus.  Tit.  iu. 
Apparuit  benignitas  et  humanitas  Salvatoris 
nostri  Dei,  non  ex  operibus  justitiae,  quae  fe¬ 
cimus  nos.  Philipp.  m.  Ut  inveniar  in  illo  - 
non  habens  meam  justitiam,  quae  ex  lege  est, 
sed  eam.  equae  est  ex  fide  (i). 

Aci  haec  testimonia  breviter  explicanda,  et 
argumentum  pro  sola  fide  penitus  profligan¬ 
dum,  tria  quaedam  praenotanda  erunt.  Pri¬ 
mo,  quid  sit  apud  Apostolum  lex  factorum, 
et  lex  fidei.  Secundo,  quid  intersit  inter  ju¬ 
stitiam  legis  et  justitiam  in  lege.  Tertio,  quid 
intelligat  Apostolus  per  opera,  cum  dicit, 
hominem  justificari  sine  operibus. 

Quod  attinet  ad  primum,  Calvinus  et 
Kemnitius  et  alii  sectarii,  per  legem  facto¬ 
rum  intelligunt  legem,  quae  requirit  opera, 
per  legem  tidei  eam,  quae  requirit  fidem. 
Sed  refellit  hanc  explicationem  S.  Augusti¬ 
nus,  cum  alibi  saepe,  tum  praecipue  in  libro 
de  spiritu  et  littera  cap.  13.  ubi  demonstrat, 
legem  evangelicam,  quae  maxime  requirit 
fidem  requirere  ’  etiam  opera,  et  omnium 
mandatorum,  ac  totius  Decalogi  observatio¬ 
nem  :  et  contra  demonstrari  posset,  legem 
-  Mosis,  quae  maxime  requirit  opera,  require¬ 
re  etiam  fidem. 

Lex  igitur  factorum  apud  Apostolum  est 
ea,  quae  jubet  quid  sit  faciendum,  lex  fidei 
est  ipsa  fides,  quae  impetrat  gratiam  facien¬ 
di,  quod  lex  factorum  jubet.  Itaque  utraque 
lex  requirit  opera,  sed  lex  factorum  continet 
praeceptum,  lex  fidei  auxilium.  Lex  factorum 
praestat,  ut  cognoscamus,  lex  fidei  facit,  ut 
faciamus.  Lege  factorum  dicit  Deus,  fac  quod 
jubeo,  lege  fidei  dicimus  Deo,  da  quod  ju¬ 
bes.  Denique  lex  factorum  est  littera,  quae 
occidit  jubendo  et  non  juvando,  lex  fidei  est 
spiritus,  qui  vivificat  opem  ferendo,  ut  justi¬ 
ficatio  legis  impleatur  in  nobis.  Ex  quo  se¬ 
quitur,  ut  non  solum  lex  Mosis,  sed  etiam 
lex  Christi,  quatenus  aliquid  imperat,  sitlex 
factorum,  et  lex  fidei  sit  spiritus  fidei,  non 
solum  quo  nos  Christiani,  sed  etiam  Patriar¬ 
chae  et  Prophetae,  et  omnes  antiqui  justi,  Dei 
gratiam  impetrarunt,  et  justificati  gratis  per 
eamdem  gratiam,  legis  mandata  servarunt. 


Quantum  ad  secundum,  justitia  legis  (ut 
etiam  initio  hujus  libri  breviter  indicavimus) 
sunt  opera  justa,  qiue  lex  facienda  praescri¬ 
bit.  Neque  hanc  justitiam  usquam  Apostolus 
rejicit  tamquam  inutilem,  sed  contra  potius 
ita  commendat,  ut  dicat  Roman.  n.  Factores 
legis  justificabuntur.  Et  in  eod .  cap.  Si 
praeputium  justitias  legis  custodiat,  nonne  prae¬ 
putium  in  circumcisionem  reputabitur  ?  Et 
Rom.  vm.  Deus  misit  Filium  suum  in  si¬ 
militudinem  carnis  peccati,  et  de  peccato  dam¬ 
navit  peccatum,  ut  justificatio  legis  impleretur 
in  nobis  (2).  At  justitia  ex  lege,  sive  in  lege 
sunt  illa  opera,  qure  homines  faciunt  sine  gra¬ 
tia  fidei,  sola  cognitione  legis  adjuti,  et  haec 
opera  non  justificant  coram  Deo,  sed  solum 
coram  hominibus,  qui  tantum  externa  con¬ 
siderant. 

Hanc  justitiam  tamquam  inutilem  B.  Pau¬ 
lus  rejicit,  et  opponit  justitia}  fidei,  hoc  est, 
operibus  bonis,  quae  fiunt  ex  gratia  et  fide. 
Eamdem  justitiam  ex  lege  vocat  Apostolus 
ad  Roman.  x.  justitiam  propriam,  et  oppo¬ 
nit  justitia)  Dei  :  Ignorantes,  inquit,  Dei  ju¬ 
stitiam,  et  suam  quaerentes  statuere ,  justitiae 
Dei  non  sunt  subjecti.  Et  cap.  ix.  Gentes, 
quae  non  sectabantur  justitiam,  apprehende¬ 
runt  justitiam ;  Jus  titioni  autem,  quae  ex  fide 
est  ;  Israel  autem  sectando  legem  justitiae,  in 
legem  justitiae  non  pervenit.  Quare  1  quia  non 
ex  fide,  sed  quasi  ex  operibus  (3).  Hoc  est, 
Israelitee  quaerentes  implere  legem  justitia;, 
revera  legem  justitiae  implere  non  potuerunt; 
quoniam  viribus  propriis  non  ex  gratia  Dei, 
quam  fides  impetrat,  legem  justitiae  facere 
praesumpserunt  :  «  Putant,  inquit  Augusta¬ 
nus  libro  iii.  contra  duas  epistolas  Pelagian. 
cap.  7.  se  arbitrii  sui  viribus  implere  legem 
jubentem,  et  ista  implicati  superbia,  ad  gra¬ 
tiam  non  convertuntur  juvantem.  Ac  per 
hoc  miro  quodam  modo,  sed  tamen  vero, 
justitiam  legis  non  implet  justitia  quae  in  le¬ 
ge  est,  vel  ex  lege,  sed  quae  in  spiritu  gra¬ 
tiae.  Justitia  quippe  legis  impletur  in  eis,  sic¬ 
ut  scriptum  est,  qui  non  secundum  carnem 
ambulant,  sed  secundum  spiritum.  Secun¬ 
dum  justitiam  vero,  quae  in  lege  est,  se  fuisse 
sine  querela  in  carne,  non  in  spiritu,  dicit 
Apostolus,  et  justitiam  quae  ex  lege  est,  su¬ 
am  dicit  fuisse,  non  Dei.  Intelligendum  est 
igitur,  justitiam  legis  non  impleri  secundum 
justitiam  quae  in  lege  est,  vel  ex  lege,  id  est, 


(1)  Rom.  III,  27 ;  ibid.  28;  Rom.  IV,  2  ;  Gal.  II,  16;  Eph.  II,  8  ;  Tit.  III,  5;  Phil.  III,  9. —(2)  Rom, 
II,  13  ;  ibid.  16;  Rom.  VIII,  4,  -  (3)  Rom.  X,  3;  ibid  IX,  30. 


CAPUT  XIX. 


m 


secundam  justitiam  hominis,  sed  secundum 
justiliam,  quae  est  in  spiritu  gratiae.  Quod 
planius,  et  brevius  ita  dici  potest,  justitiam 
legis  Dei  non  impleri,  cum  lex  jubet,  et  ho¬ 
mo  quasi  suis  viribus  facit,  sed  cum  spiritus 
adjuvat,  et  hominis  non  libera,  sed  Dei  gra¬ 
tia  liberata  voluntas  facit».  Vide  eumdem 
lib.  de  grat.  et  libero  arbitr.  c.  12.  ubi  rur¬ 
sus  de  hac  ipsa  re  copiose  disputat. 

Quod  jam  ad  tertium  pertinet,  adversarii 
existimant  per  opera,  qua?  B.  Paulus  a  ju¬ 
stificatione  excludit,  intelligi  omnia  omnino 
opera,  sive  ante  fidem,  sive  post  fidem  facta, 
irnmo  etiam  ipsam  fidem,  si  consideretur  ut 
opus. 

At  hanc  absurdissimam  esse  sententiam, 
et  ab  ignoratione  Scripturae  profectam,  do¬ 
cet  idem  Augustinus  in  libro  de  gratia  et  li¬ 
bero  arbitrio  cap.  7.  «  Homines,  inquit,  non 
intelligentes,  quod  ait  ipse’ Apostolus  Pau¬ 
lus,  Arbitramur  hominem  justificari  per  fi¬ 
dem  sine  operibus  legis,  putaverunt  eum 
dicere,  sufficere  homini  fidem,  etiamsi  male 
vivat,  et  bona  opera  non  habeat.  Quod  ab¬ 
sit,  ut  sentiret  vas  electionis  ».  Et  mox  ad¬ 
jungit,  non  excludi  opera,  quae  fiunt  ex  fide, 
et  nos  etiam  supra  probavimus,  requiri  aci 
justificationem  actum  spei,  timoris,  poeni¬ 
tentiae,  dilectionis,  et  ipsius  fidei,  non  solum 
credentis,  sed  etiam  orantis  et  impetrantis, 
fjui  actus  opera  quaedam  merito  dici  pos¬ 
sunt. 

Nonnulli  ex  Catholicis  docent,  per  opera, 
quae  a  justificatione  Apostolus  excludit,  in¬ 
telligi  observationem  legalium  caeremonia¬ 
rum,  circumcisionis,  sabbati,  neomeniarum 
etc.,  qui  ea  ratione  moventur,  quodadRom. 
cap.  m.  idem  Apostolus  posteaquam  dixerat : 
Arbitramur  hominem  justificari  per  fidem  sine 
operibus  legis,  subjungit,  An  Judaeorum  Deus 
tantum  ?  nonne  et  gentium'  (1)?  Et  ad  Rom.  ii. 
m.  cf.  iv.  et  ad  Galat.  ii.  et  m.  ubi  de  hac  re 
disseritur  ex  proposito,  semper  adducatur  in 
medium  exemplum  circumcisionis. 

Caeterum  sententia  S.  Augustini  constans, 
et  sine  dubitatione  verissima  est,  per  opera, 
quae  fidei  opponuntur,  et  a  justificatione 
excluduntur,  intelligi  opera,  quae  fidem  prae¬ 
cedunt,  quaeque  solis  viribus  liberi  arbitrii 
fiunt.  Ita  docet  Augustinus  loco  citato  de 
gratia  et  libero  arbitrio  cap.  7.  de  praede¬ 
stinatione  Sanctorum  cap.  7.  praefat.  in  Psal. 
31 .  et  ubicumque  de  hac  re  disputat.  Quod 


idem  aperte  docet  etiam  S.  Hieronymus  in 
epistola  ad  Ctesiphontem,  ultra  medium.  Et 
ratio  hujus  sententiae  est,  quoniam  ad  Ro- 
man.  iv.  ad  Ephes.  ii.  et  ad  Tit.  m.  Apostolus 
simpliciter  excludit  opera,  nulla  mentione 
facta  legis  Mosaicae.  Hinc  enim  intelligimus, 
non  excludi  solum  legalium  caeremoniarum 
observationem,  sed  etiam  moralium. 

Excludi  autem  omnia  opera  facta  ante  fi¬ 
dem,  non  autem  omnia  absolute,  probari 
potest  ex  cap.  iv.  ad  Rom.  ubi  legimus  : 
Ei  qui  operatur,  merces  imputatur  secundum 
debitum,  non  secundum  gratiam  (2).  Quo  loco 
explicat  Apostolus  ipse,  quid  intelligi  debeat 
per  opera,  quae  opponuntur  fidei ;  ac  dicit, 
illa  se  vocare  opera,  quibus  id,  quod,  reddi¬ 
tur,  est  merces,  non  gratia.  Talia  autem  non 
sunt  nisi  illa,  qua?  fiunt  ex  solis  viribus  liberi 
arbitrii.' Nam  operibus,  quae  fiunt  ex  gratia, 
qualis  est  ipse  actus  fidei,  et  quae  inde  con¬ 
sequeretur,  id  quod  redditur,  non  est  sim¬ 
pliciter  merces ;  sed  etiam  gratia,  immo 
magis  gratia  quam  merces. 

Et  confirmatur  haec  ratio  ex  ipso  scopo 
epistolar.  ad  Rom.  et  ad  Galatas,  neque  e- 
nim  dubitari  potest,  quin  Apostolus  in  dua¬ 
bus  illis  epistolis  demonstrare  voluerit,  ne¬ 
minem  posse  justificari  sine  fide  in  Chri¬ 
stum,  et  gratuita  Dei  misericordia.  Proinde 
quamvis  saepe  meminerit  circumcisionis,  et 
caeremoniarum  legis  propter  Judaizantes, 
qui  multum  in  illis  confidebant  :  tamen  ab¬ 
solute  omnia  opera  fidem  praecedentia  ex¬ 
cludere  voluit ;  praesertim  cum  in  epistola 
ad  Romanos,  non  solum  Judaeis,  sed  etiam 
gentilibus,  qui  non  minus  philosophiam  ja¬ 
ctabant,  quam  Judaei  legem,  Christi  fidem 
necessariam  esse  ad  justificationem,  et  salu¬ 
tem  persuadere  voluerit. 

Ex  his  facile  respondetur  ad  illa  omnia  lo¬ 
ca.  Ad  primum  ex  cap.  3.  ad  Rom.  respon¬ 
deo,  excludi  gloriationem  Judaiorum  per 
legem  fidej,  nonper  legem  factorum,  quoniam 
homo  justificatur  ex  gratia,  qua?  primo  fidem 
inspirat,  deinde  per  fidem  ad  indulgentiam, 
et  opera  bona  perducit ;  non  autem  justifi¬ 
catur  per  legem  factorum,  id  est,  per  solam 
notitiam  legis,  et  vires  liberi  arbitrii. 

At  contra  Kemnitius  :  «  Apostolus,  inquit, 
vult  excludere  omnem  gloriationem,  igitur 
excludit  omnia  opera,  etiam  facta  per  fidem, 
vel  ex  fide.  Nam  de  illis  etiani  posset  aliquis 
gloriari  ».  Respondeo  :  non  excludit  Aposto¬ 


li)  Rom.  HI,  28  -  (2)  Rom.  IV,  4. 

lus  omnem  gloriationem,  sed  illam  solum, 
qua;  oritur  ex  operibus  per  solas  vires  liberi 
arbitrii  factis.  Non  enim  dicit,  ubi  est  gloria¬ 
tio  ?  sed  ubi  est  gloriatio  tua  ?  id  est,  ubi  est 
gloriatio,  qua  in  te  gloriaris,  et  non  in  Do¬ 
mino  ?  ex  operibus  autem  factis  ex  fide,  ac 
per  hoc  ex  gratia,  cum  fides  ex  gratia  sit, 
nemo  potest  gloriari,  nisi  in  Domino,  quse 
gloriatio  non  est  prohibita,  cum  idem  Apo¬ 
stolus  dicat  :  Qui  gloriatur,  in  Domino  glo- 
rietur ,  II  Corint.  x  (1). 

Itaque  S.  Augustinus  libro  de  gratia  et  li¬ 
bero  arbitrio  cap.  7.  cum  dixisset,  non  intel- 
ligere  Apostolum  ad  Rom.  m.  eos,  qui  dicunt 
solam  fidem  sufficere  ad  justificationem,  red¬ 
dit  causam  cur  dictum  sit,  hominem  justifi¬ 
cari  per  fidem  sine  operibus  :  «  Quia,  inquit, 
et  ipsa  bona  opera  nobis  ex  Deo  sunt,  a  quo 
nobis  et  fides  est,  et  dilectio  » .  Et  in  lib.  de 
praedestinat.  Sanctorum  cap.  7.  «  Ideo,  in¬ 
quit,  per  fidem  justificari  dicit  Apostolus  ho¬ 
minem,  non  ex  operibus,  quia  ipsa  prima 
datur,  ex  qua  impetrentur  cietera.  » 

Ad  secundum  de  Abrahara  ex  cap.  4.  ad 
Rom.  respondeo,  Abrahamum  justificatum 
fuisse  per  fidem,  non  per  opera  praeceden¬ 
tia  fidem,  quoniam  non  potuissent  illa  esse 
vere  justa,  fiisi  secundum  externam  justi¬ 
tiam,  et  ideo  si  per  illa  justificatus  fuisset, 
habuisset  gloriam,  sed  apud  homines,  non 
apud  Deum.  Idem  dicendum  est  ad  loca  se¬ 
quentia  ex  cap.  2.  ad  Galat.  cap.  2.  ad  E- 
phes.  et  cap.  3.  ad  Titum.  Nam  in  illis  om¬ 
nibus  locis  solum  excluduntur  opera  facta 
ante  fidem. 

Sed  hic  etiam  occurrit  Kemnitius,  ac  pro¬ 
bat,  excludi  etiam  opera  facta  per  fidem. 
Nam  Abraham  jam  renatus  erat,  et  ex  fide 
operabatur  eo  tempore,  de  quo  loquitur  A- 
postolus,  et  tamen  idem  Apostolus  excludit 
opera  ejus  a  justificatione.  Item  Galatae  re¬ 
nati  erant,  et  in  Christum  credebant,  et  ta¬ 
men  eorum  opera  Paulus  opponit  fidei,  et 
aperte  rejicit.  Immo  status  quaestionis  in 
epist.  ad  Galat.  non  alius  e^se  videtur,  nisi 
utrum  opera  ex  fide  justificent,  an  fides  sola 
justificet.  Apostolus  autem  respondet,  homi¬ 
nem  justificari  ex  fide,  non  ex  operibus,  id 
est,  ex  sola  fide. 

Respondeo  :  Abraham  eo  tempore,  de  quo 
loquitur  Apostolus,  renatus  quidem  erat, 
et  ex  fide  multa  bonaopera  faciebat  :  tamen 
Apostolus  cum  dicit,  eum  justificatum  esse 


ex  fide,  non  ex  operibus  ;  non  rejicit  opera 
facta  ex  fide,  sed  affirmat  illa  non  esse  facta 
sine  fide,  quia  si  talia  fuissent,  numquam 
eum  justificassent.  Itaque  excludit  opera, 
qua;  Abraham  facere  potuisset  non  ex  fide. 
Nam  etiam  ii,  qui  fidem  habent,  aliquando 
operantur  non  ex  fide,  ut  cum  peccant,  aut 
cum  faciunt  opera  pure  moralia  sine  relatio¬ 
ne  ad  Deum. 

Denique  loquitur  Apostolus  cum  conditio¬ 
ne,  si  Abraham  justificatus  est  ex  operibus, 
non  procedentibus  ex  gratia  fidei,  ut  ii  pu¬ 
tabant,  qui  suis  viribus  tribuebant  justitiam; 
certe  habuit  gloriam,  sed  non  apud  Deum. 
Et  quoniam  satis  constat,  Abrahamum  ha¬ 
buisse  gloriam  etiam  apud  Deum,  inde  col¬ 
ligit,  eum  non  esse  justificatum  ex  operibus 
sine  fide,  sed  ex  fide,  ex  qua  bona  opera  ve¬ 
re  procedunt. 

Porro  in  epist.  ad  Galat.  duplex  tractatur 
qusestio  :  una  specialis,  an  cferemoniae  lega¬ 
les  ad  Christianos  pertineant,  ita  ut  sine  illis 
salvi  esse  non  possint;  altera  generalis,  an 
per  legem,  et  vires  natura;  possit  contingere 
justificatio  sine  gratia,  ct  fide  JESU  Christi. 
Ad  utramque  respondet  Apostolus  negative. 
Quiestionem  autem  illam,  quam  fingit  Kom- 
nitius,  ne  verbo  quidem  attingit.  Id  autem 
ita  se  habere,  perspicuum  est  ex  illis  verbis  : 
Si  per  legem  justitia ,  ergo  Christus  gratus 
mortuus  est.  Galat.  n.  et  ex  illis  ;  Si  ex 
lege  hsereditas,  ergo  non  ex  promissione.  Ga¬ 
lat.  m.  et  ex  illis  :  Evacuati  estis  a  Christo , 
qui  in  lege  justificamini ,  a  gratia  excidistis. 
Galat.  v.  et  Rom.  iv.  Si  ex  lege  hxreditas , 
exinanita  est  fdes,  abolita  est  promissio  (2). 

Nam  istfe  consecutiones  firmissima;  sunt, 
si  excludantur  a  justificatione  opera  facta  si¬ 
ne  fide  et  gratia,  ex  sola  cognitione  legis,  et 
viribus  liberi  arbitrii.  Nam  si  lex,  et  natura 
sufficiunt  ad  justificandum  ;  quid  opus  fuit, 
ut  Christus  moriendo,  de  peccato  damnaret 
peccatum,  ut  justificatio  legis  impleretur  in 
nobis  ?  et  si  lex,  et  natura  sufficiunt  ad  ju¬ 
stitiam,  sufficiunt  etiam  ad  heereditatem,  non 
enim  injustus  est  Deus,  ut  justos  fraudet  co¬ 
rona  justitio;,  ut  S.  Augustinus  loquitur  in 
libro  de  natura  et  gratia  cap.  2.  Quod  si  lex, 
et  natura  sufficiunt  ad  luereditatem,  quid 
opus  fuit  promissione  ?  Denique  si  lex,  et 
natura  sufficiunt,  evacuati  sumus  a  Christo, 
ct  a  gratia  excidimus,  quoniam  his  opus  no¬ 
bis  non  esse  profitemur. 


(1)  II  Cor.  X,  17.  -  (2)  Gal.  II,  21  ;  ibid.  III,  18;  ibid.  V,  4;  Rom.  IV,  14. 

At  eaedem  ista;  consecutiones  infirmissimae 
sunt,  neque  aliquid  efficiunt,  si  quis  per  eas 
excludere  velit  opera,  quae  fiunt  ex  gratia 
et  fide.  Neque  enim  Christus  gratis  mortuus 
dici  potest,  si  justificamur  ex  fide  et  operi¬ 
bus  consequentibus  fidem  :  imo  nisi  Christus 
mortuus  esset,  non  possemus  ex  fide  et  ope¬ 
ribus  inde  sequentibus  justificari.  Haec  enim 
omnia  gratia  Dei  donavit  nobis  per  Jesum 
Christum  Dominum  nostrum.  Sic  etiam,  non 
ideo  haercditas  non  est  ex  promissione,  quia 
opera  ex  fide  et  gratia  procedentia  ad  justi¬ 
ficationem  sunt  necessaria  ;  quin  potius 
ideo  est  ex  promissione  haereditatis,  quoniam 
sine  promissione  non  fuisset  gratia,  sine 
gratia  non  fuisset  fides,  sine  fide  non  fuis¬ 
sent  opera  justa,  quibus  redderetur  haere- 
ditas,  id  est,  ipsa  coronajustitiae.  Ac  demum 
non  evacuamur  a  Christo  neque  a  gratia  ex¬ 
cidimus,  qui  ex  fide  Christi,  et  operibus  gra¬ 
tiae  justificamur,  sed  contra  potius,  nisi  ad 
Christum,  et  ejus  gratiam  pertineremus,  fi¬ 
dem  et  opera  justificantia  non  haberemus. 

Quare  cum  Paulinae  illae  consecutiones 
vim  habeant  adversus  eos,  qui  justificatio¬ 
nem  operibus  factis  sine  fide,  et  gratia  tri¬ 
buebant,  non  autem  adversus  eos,  qui  a  ju¬ 
stificatione  opera  consequentia  fidem,  et 
gratiam  non  excludunt;  manifeste  sequitur, 
Apostolum  in  epist.  ad  Galatas  contra  eos 
tantum  disserere,  qui  legem,  et  opera  sine 
fide  Christi  magnifaciebant :  neque  statum 
quaestionis  in  ea  epistol. .  esse,  an  opera  ex 
fide,  sed  an  opera  sine  fide  justificent. 

Ad  ultimum  ex  cap.  m.  ad  Philip,  respon¬ 
demus  (ut  supta  diximus)  justitiam  ex  lege, 
vocari  opera,  facta  ex  cognitione  legis  per 
solas  naturae  vires. 

At  contra  objicit  Kemnitius  ,  Apostolum 
non  solum  loqui  de  operibus  suis,  quae  fece¬ 
rat  ante  fidem,  cum  damnat  justitiam  pro¬ 
priam,  sed  etiam  de  operibus,  quae  tunc  fa¬ 
ciebat,  cum  esset  Apostolus  Christi.  Nam  de 
prioribus  dixit  in  praeterito,  omnia  arbitratus 
sum  detrimenta ,  de  posterioribus  dicit  in 
praesenti,  omnia  arbitror  ut  stercora.  Itaque 
B.  Paulus  omnia  opera  sua,  sive  ex  fide,  sive 
sine  fide  facta  contemnit,  et  pro  stercoribus 
habet,  sola  interim  Christi  fide  conten¬ 
tus. 

Respondeo:  mirum  est,  quam  prompti  sint 
haeretici  ad  blasphcmias,  nulla  ferme  oblata 
occasione.  Nam  quod  Apostolus  inter  scri¬ 
bendum  nunc  utatur  tempore  praeterito , 
nunc  tempore  praesenti,  non  cogit,  ut  existi¬ 


memus  eum  loqui  de  rebus  diversis.  Potuit 
enim  de  iisdem  illis  operibus  factis  in  lege, 
et  ante  fidem  dicere,  se  initio  conversionis 
illa  omnia  pi^  detrimentis  habuisse,  et  nunc 
etiam  illa  eadem  nihili  facere,  et  non  solum 
pro  detrimentis,  sed  etiam  pro  stercoribus 
habere,  quod  in  dies  magis  ac  magis  intel- 
ligat  illorum  operum  inanitatem.  Et  re  vera 
locutum  esse  B.  Paulum,  etiam  in  praesenti, 
de  operibus  factis  in  lege,  et  ante  fidem, 
perspicuum  est  ex  antithesi,  quam  facit  cum 
dicit  :  Ut  inveniar  in  illo ,  non  habens  meam 
justitiam ,  qase  ex  lege  est ,  sed  illam,  quae  ex 
fide  est  Christi.  Ubi  opponit  justitiam  suam, 
id  est,  opera  sua  justa  facta  ex  fule,  quae 
sunt  vere  justa  coram  Deo,  justitiae  suae,  id 
est,  operibus  suis  justis  factis  in  lege  sine  fi¬ 
de,  quae  non  poterant  esse  vere  justa  coram 
Deo,  sed  solum  exterius,  et  in  facie  homi¬ 
num,  apud  quos  (ut  ipse  ibidem  scribit)  fue¬ 
rat  in  Judaismo  sine  querela  versatus. 

At  quimta  quaeso  blasphemia  est,  opera 
facta  ex  fide,  et  gratia  Christi,  stercora  no¬ 
minare,  quae  ad  Galat.  v.  Fructus  spiritus 
ipse  idem  vocat  Apostolus?  ergo  ne  Spiritus 
sancti  fructus  stercora  sunt?  et  quo  modo 
II  Timoth.  iv.  B.  Paulus  gloriatur,  et  dicit  : 
Bonum  certamen  certavi ,  cursum  consummavi , 
fidem  servavi.  In  reliquo  reposita  est  mihi  co¬ 
rona  justitiae ,  quam  reddet  mihi  justus  judex? 
Ita  ne  de  stercoribus  gloriari  debuit  tantus 
Apostolus  ?  et  quai  debetur  stercoribus  coro¬ 
na  justitiae  ?  et  quis  ille  est  justus  judex,  qui 
stercora  coronare  dignatur?  Deinde  ,  quam 
gratiam  debemus  Deo,  qui  nos  creavit  in 
Christo  Jesu  in  operibus  bonis,  quae  praepa¬ 
ravit  ut  ambulemus  in  illis  ad  Ephes.  ii.  si 
ista  opera  nihil  sunt  aliud,  nisi  stercora? 
Denique,  si  opera  bona  fidelium,  detrimenta, 
ac  stercora  sunt,  certe  facienda,  et  ample¬ 
ctenda  non  sunt,  sed  excutienda,  atque  abji¬ 
cienda  sunt.  Eat  nunc  Kemnitius,  et  quera¬ 
tur,  quod  eum  hostem  operum  bonorum  esse 
dicamus. 

CAPUT  XX. 

Solvitur  alterum  argumentum  ex  Scripturis 
petitum  pro  sola  fide. 

Alterum  argumentum  sumunt  ab  iis  locis, 
ubi  sola  fules  nominatur,  caderis  omnibus 
operibus,  vel  dispositionibus  praetermissis. 
Matth.  ix.  Lucie  vii.  Fides  tua  te  salvam  fe¬ 
cit.  Lucie  viii.  Crede  tantum ,  et  salva  erit. 

Joan.  i.  Dedit  eis  potestatem  filios  Dei 
feri,  his  qui  credant  innomine  ejus.  Joan.  m. 
Qui  credit  in  filium,  habet  vitam  aeternam.  Ro- 
raan.  v.  Justificati  ex  fide,pa(em  habeamus 
ad  Deum  (1). 

Respondeo:  locus  ille  «  crede  tantum,  et 
salva  erit»  ubi  gloriantur  aliqui  ex  sectariis, 
se  tanclem  reperisse  particulam  Sola,  quam 
Lutherus  de  suo  addiderat,  cum  in  nullis 
Bibliis  eam  invenire  potuisset,  non  facit  ad 
rem.  Loquitur  enim  eo  loco  Dominus  de  mi¬ 
raculo  faciendo  in  excitatione  defunctte,  non 
de  justificatione  impii,  et  remissione  pecca¬ 
torum.  Fatemur  autem,  ' fidem  solam  inter¬ 
dum  satis  esse  ad  miracula  impetranda,  vi¬ 
delicet  cum  referuntur  ad  ipsam  fidem  con¬ 
firmandam,  non  ad  vitam  ejus  illustrandam, 
qui  miraculum'  impetrat.  Iloc  enim  modo 
virtutes  multas  fecisse  dicuntur  improbi  qui¬ 
dam,  qui  in  dic  judicii  audituri  sunt  :  Anien 
dico  vobis,  numquam  novi  vos,  discedite  a  me 
omnes  operarii  iniquitatis ,  Matth.  vn.  (2). 

Quod  attinet  ad  alia  loca,  negamus  id  se¬ 
qui,  ut  fides  sola  justificet,  etiamsi  interdum 
sola  nominetur.  Nam  interdum  quoque  solee 
nominantur  aliee  virtutes,  aut  Sacramenta, 
ut  Lucte  vn.  Remittuntur  ei  peccata  multa, 
quoniam  dilexit  multum.  Tobite  xii.  Eleemo¬ 
syna  a  morte  liberat.  Ad  Roman.  vm.  Spe 
salvi  facti  sumus.  Eccles.  i.  Timor  Domini  ex¬ 
pellit  peccatum.  Ad  Titum  m.  Salvos  nos  fe¬ 
cit  per  lavacrum  regenerationis.  Ephes.  ii. 
Myndans  eam  lavacro  aqux  in  verbo  vitx  (3). 
Nec  tamen  ullus  colligit ,  dilectionem,  aut 
eleemosynam,  aut  timorem,  aut  baptismum 
sine  fide  justificare. 

Itaque  Scriptura,  cum  ad  unum  effectum 
multa)  causae  concurrunt,  modo  uni  causa1 2, 
modo  alteri  effectum  illum  tribuit,  nec  pro- 
pterea  significare  intelligitur,  unam  causam 
sine  aliis  posse  sufficere.  Cur  autem  Aposto¬ 
lus  frequentius  justificationem  tribuat  fidei, 
quam  dilectioni,  aut  aliis  rebus,  causa  est, 
quam  reddit  Concilium  Tridentinum  sess.  G. 
cap.  8.  quoniam  fides  est  initium  gratuita) 
justificationis.  Inde  enim  incipit  Deus'  aedi¬ 
ficium  spirituale  in  anima  hominis,  inde  in¬ 
cipit  curare  morbum  peccati,  inde  incipit 
colere  agrum  cordis,  inde  incipit  viam  ape¬ 
rire  ad  portum  salutis. 

Sed  occurrit  Joannes  Calvinus  in  Antidoto 


Concilii,  atque  hanc  explicationem  non  solum 
puerilem  vocat,  sed  etiam  manifesti  erroris 
damnat.  Probat  autem  ipse,  fidem  non  esse 
tantum  initium,  et  fundamentum  justifica¬ 
tionis,  sed  etiam  incrementum,  et  perfe¬ 
ctionem,  tribus  testimoniis  divinae  scripturae. 
Primum  est  ad  Rom.  I.  Euangelium  virtus 
Dei  est  in  salutem  omni  credenti ,  quia  revela¬ 
tur  in  eo  Dei  justitia  ex  fide  in  fidem  (4).  «Quis 
non  videt,  inquit  Calvinus,  principium  et  fi¬ 
nem  pariter  hic  designari,  alioqui  dicendmti 
erat  ex  fide  in  opera,  siquidem  opera  perfi¬ 
cerent,  quod  fides  inchoat  ».  Alterum  est 
Habacuc  ii.  Justus  ex  fide  vivit  (o).  «  Hoc,  in¬ 
quit  Calvinus,  Propheta  valde  improprie  di¬ 
xisset,  nisi  fides  continuaret  vitam  ».  Ter¬ 
tium  est  Genes,  xv.  Credidit  Abraham  Deo, 
et  reputatum  est  ei  ad  justitiam  (6).  «  Non 
erat,  inquit  Calvinus,  tunc  Abraham  novi- 
-tius,  sed  sanctitatis  omniumque  virtutum 
exemplar,  ergo  non  ei  aditum  ad  justitiam 
patefecit  fides,  ut  aliunde  postea  justificatio 
compleretur. 

Respondeo:  impudenter  Calvinus,  dum  se 
Concilio  Tridentino  insultare  credit,  S.  Au¬ 
gustino,  et  toti  antiquitati  insultat.  Quod 
enim  Concilium  dixit,  ideo  ex  fide  hominem 
justificari,  ex  Apostoli  sententia,  quod  fides 
initium  sit,  et  radix  justificationis  :  scripsit 
antea  S.  Augustinus  in  libro  de  prmdestina- 
tione  Sanctol-um,  cap.  7.  his  verbis  :  «  Ex 
fide  ideo  dicit  justificari  hominem,  non  ex 
operibus,  quia  ipsa  prima  datur,  ex  qua  im¬ 
petrentur  cartera,  qua)  proprie  opera  nuncu¬ 
pantur  » .  Et  in  epist.  105.  ad  Sixtum  :  «  Fides, 
inquit,  unde  omnis  justitia  sumit  initium  ». 
Et  libro  de  bono  perseverantiae,  cap.  2  : 

«  Quod  initium  verius  homini  Christiano , 
quam  credere  in  Christum  »?  Et  praefatione 
in  Psalm.  xxxi.  «  Laudo,  inquit,  superaedifi¬ 
cationem,  sed  video  fundamentum  tidei :  lau¬ 
do  fructum,  sed  in  fide  agnosco  radicem  »  . 
Et  serm.  16.  de  verbis  Apostoli  :  «  A  fide, 
inquit,  incipit  homo  ».  Et  serm.  22.  quem 
saepe' citavimus  :  «  Domus,  inquit,  Dei  cre¬ 
dendo  fundatur,  sperando  erigitur,  diligen¬ 
do  perficitur  ».  Quod  idem  omnes  alios  Pa¬ 
tres  sensisse,  ac  docuisse  ostendimus,  supra 
cap.  13.  et  17. 

Dicat  nunc  Calvinus,  si  audet,  Augusti¬ 
num,  quem  unum  ex  tota  antiquitate  sibi 


(1)  Mattii.  IX,  2? ;  Luc.VII,  50;  ibid.  VIII,  50;  Joan  1,  12;  Joan.  HI,  36;  Rom.  V,  1.  — 

(2)  Matth.  VII,  £3.  -  (3)  Luc.  VII,  47;  Tob.  XII,  i);  Rom.  VIII.  24 ;  Eccl.  I,  27;  Tit.  IIT,  5;  Eph.  II, 
26.  -  (4)  Rom.  I,  17 ,  -  (5)  Hab.  II,  4.  -  (6)  Gon.  XV,  6. 

patronum  eligere  solet,  pueriliter  in  Scri¬ 
ptura  lusisse,  quia  fidem  vocavit  initium,  fun¬ 
damentum,  radicemque  justitiae,  et  ideo  ju¬ 
stificari  ex  fide  hominem  sciupsit,  quia  fides 
prima  datur,  ut  per  eam  ccctera  impetrentur. 
Vere  igitur  fides  initium  est,  et  origo  justi- 
lise ;  sed  non  tale  initium,  ut  veniente  justitia 
cedat,  ac  recedat,  quo  modo  timor  foras  mit¬ 
titur  a  charitatc,  quam  suo  quodam  mini¬ 
sterio  introduxit,  sed  est  initium,  quod  manet 
et  perficitur ;  quo  modo  arborum  radices 


non  arescunt,  sed  crescunt,  et  roborantur 
crescente  arbore  ;  et  fundamentum  aedificii 
non  subtrahitur  accedente  fabrica  domus, 
sed  perficitur,  et  stabilitur,  et  parietes,  te¬ 
ctumque  sustentat.  Ita  nimirum  et  fides  pri¬ 
mum  inchoat  justificationem,  deinde  assum¬ 
pta  spe  et  charitatc  perficit.  Ideo  cum  in¬ 
choat,  sola  est ;  cum  perficit,  non  est  sola  ; 
sive  (quod  idem  est)  sola  inchoat,  non  sola 
peificit. 

Proinde  recte  Concilium  post  Augustinum 
scribit,  hominem  justificari  ex  fide,  quia  fi¬ 
des  est  initium  et  origo  justitiae  :  ut  videlicet 
id  fidei  proprie  tribueret,  quod  ei  soli  pro¬ 
prie  convenit.  Quare  si  Calvinus  et  c adori 
sectarii,  cum  dicunt,  fides  sola  justificat,  si¬ 
gnificare  vellent,  fidem  solam  inchoare  justi¬ 
tiam,  non  esset  cum  eis  de  sola  fide  diutius 
litigandum. 

Illud  igitur  Apostoli :  Revelatur  justitia  Dei 
ex  fide  sola  in  fidem ,  multis  modis  exponi  po¬ 
test  ;  neque  cogimur  admittere  fidem  solam 
esse  principium,  finemque  justitiae.  Exponit 
enim  S.  Augustinus  in  libro  de  spiritu  et  li- 
tera,  cap.  11.  ex  fide  annunciantium  Evan- 
gelium,  in  fidem  obcdicutium  Evangelio. 
Exponunt  alii,  ex  fide  Prophetarum  in  fidem 
Apostolorum  :  alii,  ex  fide  obscura  et  latente 
in  Testamento  veteri,  in  fidem  manifestatam 
et  revelatam  in  Testamento  novo  :  alii,  ex 
fide  rerum  praeteritarum  in  fidem  fu tuia- 
rum;  alii  ex  fide  imperfecta,  in  fidem  per¬ 
fectam,  el  charitate  formatam. 

Qua}  postrema  expositio  confirmatur  ex  si¬ 
milibus  phrasibus,  quas  significant  progres¬ 
sum,  et  incrementum,  ejusdem  rei,  ut  :  Ibunt 
de  virtute  in  virtutem ,  Psalm.  lxxxiii.  E  tus¬ 
que  in  venerationem  et  generationem  veritas 
ejus ,  Psalm.  xcix.  Transformamur  aelaritate in 
claritatem  tamquam  a  Domini  spiritu.  II.  Co- 
rinth.  m.  Et  misericordia  ejus  a  progenie  in 
progenies  timentibus  eum.  Luc.  i  (1).  Itaque  sen¬ 


tentia  Apostoli  est,  in  Evangelio  revelari  ju 
stitiam  Dei,  qua)  incipit  a  fide  inchoata,  et 
perducitur  ad  fidem  charitatc  perfectam,  at¬ 
que  formatam. 

Illud  vero  Habaeuc  n.  Justus  ex  fule  vivit. 
intclligitur  de  fide  viva  (quomodo  enim  po¬ 
test  aliquis  vivere  ex  fide  mortua?)  fides  au¬ 
tem  viva  ex  testimonio  sancti  Jacobi  cap.  ii. 
non  est  fides  sola,  sed  fides  cum  operibus, 
sive  (ut  loquitur  Paulus  ad  Galat.  v.)  fides 
per  charitatem  operans.  Et  recte  cohaeret 
hoc  testimonium  cum  superiore.  Probat  enim 
beatus  Paulus,  justitiam  Dei  esse  ex  fide  in 
fidem,  quia  scriptum  est,  Justus  ex  fide  vivit, 
nimirum  justitia  Dei  ex  fide  imperfecta  in¬ 
choatur,  et  in  fidem  perfectam,  hoc  est,  vi¬ 
vam  terminatur.  Quonian  justus  ex  fide  vive¬ 
re  debet,  nec  posset  ex  fide  vi  vere,  si  j  usti- 
tia  ejus  constaret  ex  fide  non  viva. 

Quare  docet  quidem  Propheta,  per  fidem 
continuari  vitam,  sed  non  per  fidem  solam, 
sed  per  fidem  cum  charitate  conjunctam,  et 
percharitatem  operantem;  ex  quo  sequitur, 
ut  justus  non  solum  ex  fide,  sed  etiam  ex 
charitate  vivat.  Neque  ideo  falsum  est,  quod 
Concilium  dicit,  fide  inchoari  justitiam,  quo¬ 
niam  verum  est,  quod  Propheta  dicit,  fide 
continuari  justitiam.  Utrumque  enim  fides 
facit,  sed  primum  facit  sola,  secundum  non 
sola. 

Illud  denique,  quod  Calvinus  adducit  ex 
cap.  xv.  Genes.  Credidit  Abr aliam  Deo ,  et 
reputatum  est  ei  ad  justitiam  (2) ;  significat, 
Abrahamum  justum,  ex  novo  quodam  actu 
fidei  factum  esse  justiorem.  Sed  non  ideo 
non  aperuit  illi  aditum  ad  justitiam  fides , 
cum  primum  ille  justificatus  est,  quia  postea 
quoque  justitiam  in  illo  auxit.  Nam  (ut  jam 
diximus)  non  ita  facimus  fidem  initium  justi¬ 
tia),  ut  negemus  illam  crescere  et  perfici,  et 
semper  hominem  ad  majora  perducere.  Hoc 
solum  negamus,  per  eam  solam  posse  homi¬ 
nem  integre,  perfecteque  justitiae  formam 
acquirere. 


CAPUT  XXI. 

Solvitur  argumentum  tertium ,  ex  Scripturis 
desumptum  pro  sola  fide. 

Tertium  argumentum  petunt  ab  iis  locis, 
in  quibus  dicitur  homo  gratis  justificari.  Idem 
enim  est  gratis,  et  non  ex  operibus  ;  ac  per 


(i)  Psal  LXXXIII,  S;  ibid.  XCIX,  5:  II  Cor.  III,  18;  Luc.  I,  30.  -  (2)  Gen.  XV. 

hoc  idem  gratis,  et  sola  fide,  ttoman..  ni. 
Justificati  gratis  per  gratiam  ipsius.  Roman. 
lv.  Ei  qui  operatur,  merces  non  imputatur  se¬ 
cundum  gratiam ,  sed  secundum  debitum.  Ei 
autem,  qui  non  operatur,  credenti  autem  in 
cum,  qui  justificat  impium,  deputatur  fides 
ejus  ad  justitiam.  Roman.  xi.  Si  gratia,  jam 
non  ex  operibus,  alioqui  gratia  jam  non  est 
gratia.  Ephes.  ii.  Gratia  estis  salvati  per  fidem, 
non  ex  operibus  (1).  Iloc  argumentum  non 
solum  probat,  sola  fide  hominem  justificari, 
sed  etiam  justificari  sola  fide  relative,  id  est, 
non  propter  dignitatem,  aut  meritum  fidei, 
quia  tunc  gratia  non  esset  gratia. 

Respondeo  :  particula  illa  Gratis  duobus 
modis  accipi  potest.  Uno  modo,  ut  oppona- 
lur  debito  ex  justitia,  sive  meritis,  ut  loquun¬ 
tur  Theologi,  de  condigno,  qua)  sunt  absolute 
et  simpliciter  merita.  Et  hoc  modo  justifi¬ 
catio  gratuita  non  excludit  opera,  qua)  di¬ 
cantur  concurrere  ad  justificationem  ut  dis¬ 
positiones,  vel  ut  merita  de  congruo,  modo 
non  tribuatur  eis  meritum  de  condigno,  de 
quo  loquitur  Concilium  Tridentinum  sess.  6. 
cap.  8.  ubi  dicit,  hominem  justificari  gratis, 
quoniam  neque  fides  ,  neque  opera,  quee  ju¬ 
stificationem  preecedur.t,  eam  merentur.  Et 
juxta  hunc  modum  non  est  idem,  hominem 
justificari  gratis,  et  justificari  ex  sola  fide. 
Nam  justificari  gratis,  est  justificari  sine  me¬ 
rito  de  condigno.  Justificari  sola  fide,  est  ni¬ 
hil  requiri  ad  justificationem  nisi  fidem,  quod 
esse  falsum  jam  demonstratum  est. 

Altero  modo  potest  accipi  particula,  Gra¬ 
tis,  ut  opponitur  operi  facto  sine  ulla  gratia, 
ex  solis  naturae  viribus,  sive  illud  opus  dica¬ 
tur  meritum  de  condigno,  sive  de  congruo, 
sive  etiam  solum  dicatur  conditio,  aut  ratio 
aliqua,  cur  detur  homini  justificatio.  Et  hoc 
modo  justificatio  gratuita  non  excludit  me¬ 
rita  absolute,  sed  merita  propria,  id  est,  qua) 
sint  nobis  ex  nobis,  et  non  ex  Deo.  Nam  me¬ 
rita  qua)  sunt  nobis  ex  Deo,  id  est,  quae  ori¬ 
ginem  ducunt  ex  gratia  prmveniente,  non 
pugnant  cum  gratia ,  nisi  quis  velit  ipsam 
gratiam  pugnare  cum  gratia.  Iloc  modo 
idem  est,  hominem  justificari  gratis,  et  justi¬ 
ficari  ex  fide ,  et  justificari  sine  operibus. 
Nam  cum  fides  sit  primum  Dfei  donum  ;  qui 
justificatur  ex  fide,  non  justificatur  ex  ope¬ 
ribus  pra)cedentibus  fidem,  sed  justificatur 
ex  gratia,  et  gratis,  quia  ipsa  fides  est  ex 
gratia. 


Neque  hinc  sequitur,  hominem  qui  justifi¬ 
catur  gratis,  justificari  sola  fide  ;  nam  sicut  , 
justificatio  gratuita  non  excludit  fidem,  quia 
fides  est  ex  gratia,  ita  non  excludit  poeniten¬ 
tiam,  et  dilectionem,  et  opera  poenitentiae  et 
dilectionis,  quoniam  etiam  ista  omnia  sunt 
ex  gratia.  Et  hac  ratione  explicat  sanctus 
Augustinus  particulam,  gratis,  ubicumque 
de  hac  re  scribit.  Nam  in  epist.  105.  postea- 
quam  dixerat  :  «Nec  ipsa  remissio  peccato¬ 
rum  sine  aliquo  merito  est,  si  fides  hanc  im¬ 
petrat.  Neque  enim  nullum  est  meritum  fi¬ 
dei  » .  Continuo  explicat,  quomodo  hoc  me¬ 
ritum  non  pugnet  cum  gratuita  justificatione, 
et  ait  :  «  Restat  igitur,  ut  ipsam  fidem,  unde 
'omnis  justitia  sumit  initium,  non  humano, 
(juo  isti  extolluntur,  tribuamus  arbitrio,  nec 
ullis  pra)cedentibus  meritis,  quoniam  inde 
incipiunt  bona  qumcumquc  sunt  merita,  sed 
gratuitum  Dei  donum  esse  fateamur,  si  gra¬ 
tiam  veram,  id  est,  sine  meritis  cogitamus  ». 
Et  in  epist.  106.  «  Non  dicat,  inquit,  sibi,  si 
ex  fide,  quomodo  gratis?  quod  enim  fides 
meretur,  cur  non  potius  redditur,  quam  do¬ 
natur  ?  non  dicat  ista  homo  fidelis,  quia  cum 
dixerit,  ut  merear  justificationem,  habeo 
fidem  :  respondetur  ei ,  Quid  enim  habes, 
quod  non  accepisti?  cum  ergo  fides  impe¬ 
trat  justificationem ,  jion  gratiam  aliquid 
meritis  praecedit  humani,  sed  ipsa  gratia 
meretur  augeri,  ut  aucta  mereatur  et  per¬ 
fici  » . 

At  contra  hanc  solutionem  objiciunt  tum 
haeretici,  tum  etiam  quidam  Catholici.  Nam 
Kemnitius  in  Examine  Concilii  Tridentini 
sess.  6.  in  fine  disputationis  de  operibus  in¬ 
fidelium,  contendit,  nullum  esse  meritum  de 
congruo.  Immo  hoc  meritum  dicit,  esse  illam 
Helenam,  de  qua  septimus, canon  sextae  ses¬ 
sionis  Concilii  contra  Scripturae,  et  antiqui¬ 
tatis  sententiam  dimicat.  Sublato  autem  me¬ 
rito  de  congruo,  tollitur  omnis  dignitas,  et 
efficacia  fidei,  et  aliarum  dispositionum  ad 
justificandum,  et  inde  sequitur,  ut  justificari 
gratis  nihil  sit  aliud,  nisi  justificari  sine  ulla 
dignitate  fidei,  aut  operum,  ex  sola  fide  ap¬ 
prehendente  promissionem.  Probat  autem 
nullum  esse  meritum  de  congruo;  quia  tunc 
sequeretur,  hominem  justificari  propter  me¬ 
ritum  suarum  dispositionum ,  non  autem 
propter  meritum  solius  Christi,  quod  est  con¬ 
tra  Scripturam,  et  omnes  Patres. 

Aliqui  etiam  ex  Catholicis,  atque  in. primis 


(I)  Rom.  III,  24 ;  Roro.  IV,  4;  Rom.  XI,  6;  Eph.  11,  8. 

Dominicus  a  Soto  lib.  2.  de  natura  et  gratia, 
cap.  14.  concedunt  quidem  dispositiones  ad 
justificatio  nen],  sed  negant  eas  posse  voca  i 
ulla  ratione  merita;  et  justificari  hominem 
gratis,  contendunt  esse,  justificari  sine  ullo 
merito,  sive  de  condigno,  sive  de  congruo, 
sive  procedente  ex  auxilio  Dei  speciali,  sive 
ex  viribus  solius  naturae.  Ratio  autem  eorum 
potissima  est,  quoniam  meritum,  et  merces 
relativa  sunt,  ita  ut  omni  merito  merces  e 
regione  respondeat  :  merces  autem  ex  de¬ 
bito,  et  justitia  redditur  :  ac  per  hoc  non 
gratis  datur.  Debitum  enim  et  gratia  oppo¬ 
nuntur  ex  Apostolo  ad  lloman.  4. 

Prajterea  meritum  ex  congruo  non  funda¬ 
tur  in  ulla  dignitate,  et  proportione  operis 
ad  gratiam  justificationis,  sed  in  sola  promis¬ 
sione  Dei,  qui  credentibus  et  poenitentiam 
agentibus  indulgentiam  et  justificationem 
promisit  :  at  cui  debetur  aliquid  ex  sola  pro¬ 
missione  alterius,  is  non  dicitur  illud  mereri, 
nisi  valde  improprie.  Igitur  meritum  de  con¬ 
gruo  non  est  veri  nominis  meritum. 

Jluic  addi  potest  testimonium  S.  Augustini 
ex  praefatione  in  Psal.  xxxi.  «  Nihil,  inquit, 
boni  fecisti,  et  datur  tibi  remissio  peccato¬ 
rum.  »  Et  idem  habet  in  Psalm.  cx.  et  alibi, 
lmmo  in  epist.  105.  affirmat  idem  Augusti¬ 
nus,  in  Scripturis  sacris  justitiam  numquam 
vocari  mercedem ,  sed  semper  gratiam ; 
unde  colligit,  justitia:  deberi  mercedem, 
sed  ipsam  justitiam  semper  gratis  dari. 

Respondeo  :  quod  attinet  ad  Kemnitium^ 
is  aut  improbus,  aut  imperitus  esse  convin¬ 
citur.  Dum  asserit,  Concilium  Tridentinum 
pro  merito  de  congruo  contra  Scriptura:,  et 
totius  antiquitatis  sententiam  dimicare.  Nam 
aut  loquitur  de  merito  operum,  qua:  fiunt  ex 
solis  viribus  liberi  arbitrii,  aut  de  merito  ope¬ 
rum,  qua:  nascuntur  ex  gratia  praeveniente, 
et  cx  fide  :  si  de  primo  genere  operum  lo¬ 
quitur,  apertissime  improbus  est,  cum  impu¬ 
denter,  et  prodige  mentiatur.  Concilium  enim 
Tridentinum  non  solum  nusquam  nominat 
meritum  de  congruo,  sed  etiam  illud  rejicit, 
quod  attinet  ad  opera,  qua:  fiunt  ex  solis  vi¬ 
ribus  naturae,  ut  patet  ex  ipsa  G.  sess.  cap. 
5.  et  G.  etean.  1.  2.  et  3.  nam  docet,  initium 
justificationis  sumi  a  gratia  praeveniente,  et 
tunc  primum  incipere  dispositiones  ad  gra¬ 
tiam  justificantem,  cum  homo  a  Deo  motus, 
et  adjutus  incipit  credere ;  et  neminem  posse 
per  natura:  vires,  aut  scientiam  legis  sine 
;  gratia  Dei  credere,  diligere,  poenitentiam 
i  agere  etc. 


Si  loquitur  de  Secundo  genere  operum, 
imperitum  se  totius  antiquitatis  ostendit.  Vix 
enim  est  ullus  inter  veteres,  qui  non  agno¬ 
scat  meritum  aliquod  in  operibus  poenitentia:, 
qua:  per  Dei  gratiam  fiunt,  ut  ostendimus  in 
n.  lib.  de  poenitentia,  cap.  12.  Quamvis  ne¬ 
que  de  hoc  secundo  genere  operum  mendacio 
careant  verba  Kemnitii.  Concilium  enim  in 
illa  sess.  G.  cap.  7.  hoc  meritum  congrui  ne¬ 
que  recipit,  neque  rejicit,  immo  ne  verbum 
quidem  de  hac  re  facit,  tantum  abest,  ut 
pro  illo  quasi  pro  Helena  dimicet.  Dicit  qui¬ 
dem  Concilium,  Justitiam  a  Deo  nobis  infun¬ 
di  secundum  dispositionem,  et  cooperationem 
uniuscujusque.  Sed  an  ea  dispositio  sit  meri¬ 
toria,  saltem  de  congruo,  an  vero  nullo  mo¬ 
do,  sed  tantum  sit  conditio  quaedam  requi¬ 
sita,  non  explicat. 

Jam  vero  quod  attinet  ad  Catholicos,  qute- 
stio  videtur  esse  fere  de  solo  nomine  meriti, 
cum  alioqui  conveniat  inter  omnes  Catho¬ 
licos,  dispositiones  requiri,  et  non  sola  fide 
homines  justificari.  Nos  autem  intelligere 
certe  non  possumus,  cur  non  sit  hoc  tempore 
utendum  nomine  meriti,  praesertim  cum  ad¬ 
ditione  illa,  de  congruo,  cum  agitur  de  ope¬ 
ribus,  quae  fiunt  ex  gratia  praeveniente.  Et  si 
nulla  esset  alia  ratio  ,  auctoritas  omnium 
Patrum,  et  praesertim  S.  Augustini  omnino 
sufficere  nobis  deberet.  Nam  si  quo  tempore 
Pelagiani  humana  merita  extollebant,  san¬ 
ctus  Augustinus  praecipuus  grafiae  defensor 
merita  appellare  non  dubitavit  opera  illa 
quae  nascuntur  ex  fide,  quanto  magis  hoc 
tempore,  quo  Lutherani  merita  omnia  tollunt 
e  medio,  deberent  Catholici  eadem  illa  ope¬ 
ra,  merita  nominare? 

At  S.  Augustinus  lib.  1.  Retractationum, 
cap.  23.  retractasse  videtur  sententiam  illam, 
fides  meretur  remissionem  peccatorum , 
quando  illam  aliam  retractavit,  initium  fidei 
est  cx  nobis.  Non  ita  est,  nam  in  epist.  105. 
et  106.  docet  Augustinus,  fidem  mereri  justi¬ 
ficationem,  et  tamen  in  his  epistolis  summat 
contentione  affirmat,  initium  fidei  non  esse 
ex  nobis.  Et  in  ipso  lib.  1.  Retractationum, 
cap.  23.  ubi  retractat  illam  sententiam  de 
initio  fidei  ex  nobis,  scribit  verissime  dictum 
esse,  fides  inchoat  meritum. 

At  S.  Augustinus  loquitur  de  merito  fidei 
formatae,  quo  meremur  justificationem,  id 
est,  incrementum  justitiae,  non  de  merito 
fidei  informis ,  quo  meremur  remissionem 
peccatorum.  Neque  hoc  est  verum,  nam  in 
epist.  106.  ut  supra  citavimus,  loquitur  aper- 

tc  de  remissione  peccatorum  :  «  Neque  ipsa, 
inquit,  remissio  peccatorum  sine  merito  est; 
si  fides  hanc  impetrat  ».  Et  lib.  1.  contra  ad¬ 
versarium  legis  et  prophetarum,  cap.  17. 
«  Fides,  inquit,  impetrat  charitatem  ».  Et  in 
epistol.  108.  «  Fides  meretur  gratiam  bene 
'  operandi ».  Et  tractat.  44.  in  Joan.  «  Hicc, 
inquit,  confessio  meruit  justificationem  ». 
Loquitur  igitur  Augustinus  de  fide,  qua; 
praecedit  charitatem,  et  remissionem  pec¬ 
catorum,  et  illi  meritum  impetrationis  attri¬ 
buit. 

At  S.  Augustinus  cum  dicit,  fidem  mereri 
justificationem,  intelligit,  fidem  ostendere  a 
quo  sit  petendum  auxilium,  unde  justificatio, 
et  post  justificationem  merita  acquirantur. 
Ileec  vero  responsio  indigna  est  viro  docto, 
qualis  est  is,  cum  quo  disserimus.  Nam  si  id 
esset  mereri  justificationem,  posset  etiam 
Verbum  Dei,  et  concionatores,  et  ipse  Deus 
dici,  mereri  nobis  justificationem.  Deinde  S. 
Augustinus  explicat,  quomodo  fides  merea¬ 
tur,  cum  dicit,  eam  impetrare  remissionem 
peccatorum.  Denique  et  ipse  Augustinus,  et 
reliqui  Patres  omnes  non  solum  fidei,  sed 
etiam  dilectioni,  et  poenitentia;  tribuunt  meri¬ 
tum  justificationis.  Certe  autem  dilectio,  et 
poenitentia  non  ostendunt,  a  quo  sit  peten¬ 
dum  auxilium. 

At  S.  Augustinus  improprie  loquitur  de 
merito,  proinde  nulla  est  causa,  cur  eum  in 
hac  parte  imitari  velimus.  Si  semel  tantum, 
aut  iterum  haec  vox  uni  Augustino  excidis¬ 
set,  fortasse  tolerari  posset  ista  responsio. 
At  quod  omnes  Patres,  quorum  plerique 
Latinam  linguam  ab  ipsa  nutrice  didicerant, 
in  re  tam  gravi  perpetuo  improprie  loquan¬ 
tur,  incredibile  videtur.  Vide  Tertullianum 
lib.  4.  in  Marcionem,  Cyprianum  serm.  G. 
de  oratione  Dominica,  Ambrosium  lib.  vix, 
et  x.  in  Lucam,  et  lib.  ii.  de  paenitentia,  cap. 
8.  Hieronymum  lib.  ii.  contra  Pelagianos, 
Augustinum  epist.  89.  quaest.  4  tract.  44.  in 
Joan.  in  Psalm.  l.  et  alibi  passim.  EtGrego- 
rium  i.  Ileg.  lib.  m.  cap  4. 

Deinde  non  est  potissima  nostra  queestio, 
an  opera  ex  fide,  quibus  disponimur  ad  ju¬ 
stificationem  sint  merita  proprie,  vel  impro¬ 
prie  dicta ,  sed  an  sint  hoc  nomine  appel¬ 
landa,  et  nos  quidem  probamus  ita  esse  vo¬ 
canda,  quoniam  sic  ea  vocant  omnes  Latini 
Patres.  Neque  argumenta  illa  de  relatione 
meriti,  et  mercedis  convincunt,  fatemur  enim 


omni  merito  respondere  meroedem,  sed  si¬ 
cut  meritum  quoddam  esse  dicimus  ex  con¬ 
gruo,  ita  mcrcedem  quamdam  esse  dicemus 
ex  congruo,  qua;  magis  debeatur  ex  gratia, 
quam  ex  justitia.  Nam  ipse  etiam  Apostolus 
ad  Rom.  iv.  cum  dicit  :  Ei  qui  operatur, 
merces  non  imputatur  secundum  gratiam,  sed  se¬ 
cundum  debitum  (1).  Satis  aperte  indicat,  esse 
quamdam  mcrcedem,  qua;  imputari  possit 
secundum  gratiam,  non  secundum  debitum. 

Ad  illud  autem  quod  objiciebatur,  meritum 
de  congruo  non  fundari  in  dignitate  operis, 
sed  in  sola  promissione  Dei,  Respondemus, 
contrarium  esse  verum.  Nam  si  promissio 
non  requirat  ullam  conditionem  operis,  tunc 
quidem  nullum  inde  orietur  meritum ;  ut  si 
Rex  egenti  alicui  promittat  in  singulos  annos 
certum  nummorum  numerum  sine  ulla  con¬ 
ditione  ;  debebuntur  egenti  illi  pecunia;  re¬ 
gia;,  sed  absque  ullo  ejus  merito  ;  at  si  pro¬ 
missio  contineat  operis  conditionem,  orietur 
inde  meritum ,  etiamsi  opus  illud  alioqui 
non  sit  per  se  aequale  mercedi.  Vere  enim, 
qui  opus  illud  fecerit,  convenire  poterit  pro¬ 
missorem,  ac  dicere,  se  meruisse  pramiium 
ab  illo  promissum. 

Quare  si  meritum  de  congruo  fundaretur 
in  promissione  cum  conditione  operis,  esset 
vere  meritum  ex  justitia,  et  potius  de  con¬ 
digno  ,  licet  imperfecte,  quam  de  congi-uo 
nominandum.  Et  ideo  nos  existimamus,  po¬ 
tius  fundari  meritum  de  congruo  in  aliqua 
dignitate  operis,  quam  in  promissione.  Nam 
promissiones,  quibus  Deus  veniam  perniten¬ 
tibus  pollicetur,  non  tales  sunt,  quales  illa; 
quibus  bene  operantibus  coronam  gloria; 
pollicetur.  Nam  ista;  posteriores  verum  pa¬ 
ctum  continent  :  quod  Deus  facit  cum  homi¬ 
ne  tanquam  cum  operario  de  mercede  red¬ 
denda  ;  illa;  alitem  priores  non  proprie  con¬ 
tinent  pactum  de  mercede  reddenda,  sed 
assertionem  rei  certo  futura;,  ut  homo  secu¬ 
rus  reddatur  veniae  obtinenda;,  si  poeniten¬ 
tiam  egerit. 

Id  autem  ita  esse  intelligi  potest,  Primo 
ex  eo,  quod  vita  aeterna  saepe  vocatur  mer¬ 
ces,  bravium,  stipendium;  justificatio  num- 
quam  vocatur,  nisi  gratia  et  misericordia. 
Secundo  ex  eo,  quod  Scriptura;  cum  poeni- 
tentibus  veniam  promittunt,  reddunt  ratio¬ 
nem,  quia  Deus  misericors  est  :  ut  Joci.  ii. 
Convertimini  ad  Dominum  Deum  vestrum ,  quia 
benignus ,  et  misericors  est  ete  (2).  At  cum  pro- 


* 


(1)  Rom.  IV,  4.  —  (2)  Joel.  II,  13. 

mittunt  bene  operantibus  vitam  aeternam,  non 
tam  allegant  misericordiam,  quam  justitiam, 
et  fidelitatem,  ut  I  Timoth.  iv.  Quam  reddet 
mihi  justus  judex.  Quod  si  1  Joan.  i.  di¬ 
citur  :  Si  confiteamur  peccata  nostra ,  fidelis 
est  et  justus,  ut  remittat  nobis  peccata  (i). 
Sciendum  est  eum  loqui  de  remissione  venia¬ 
lium,  qua?  justo  Dei  judicio  redditur  bonis 
meritis  justorum,  ut  S.  Augustinus  docet  in 
libro  de  correptione  et  gratia,  cap.  13.  Ter¬ 
tio  idem  patet  ex  co,  quod  Prophetae,  cum 
promittunt  indulgentiam  operibus  poeniten¬ 
tia?,  addere  solent  particulam  dubitantem, 
ut,  Quis  Scit,  Forsan  etc.  ut  patet  Joelis  it. 
Dan.  iv.  Jonae  v.  At  nihil  tale  additur  in  pro¬ 
missione  vitae  seternse  meritis  justorum.  Ve¬ 
rum  est  igitur,  quod  diximus,  promissiones 
indulgenti*  non  esse  proprie  pacta,  in  qui¬ 
bus  fundari  possit  meritum  poenitentia ; 
sicut  promissiones  vitae  aeternae  vera  sunt 
pacta,  in  quibus  fundatur  meritum  operum 
bonorum,  quae  a  justis  fiunt. 

Porro  negamus,  nullam  esse  in  merito  de 
congruo  dignitatem.  Nam  cum  sit  opus  illud 
a  Deo,  et  sit  opus  grati*,  et  donum  Spiritus 
sancti,  quo  pacto  fieri  potest,  ut  nullam  ha¬ 
beat  dignitatem?  Illud  quidem  est  verum, 
totam  ejus  operis  dignitatem  pendere  a  gra¬ 
tia,  et  ideo  non  tam  esse  hominem,  qui  me¬ 
retur,  quam  ipsam  gratiam,  quse  (ut  loquitur 
Augustinus  in  epist.  106.)  meretur  augeri, 
ut  aucta  mereatur  et  perfici. 

Neqne  tamen  hinc  jam  licebit  colligere , 
hoc  esse  meritum  de  condigno;  nam  etiamsi 
est  a  Deo,  tamen  non  est  a  Deo  intus  inha¬ 
bitante  per  gratiam  justificantem,  sed  extrin¬ 
secus  excitante  et  adjuvante,  ut  idem  Angu- 
stinus  docet  in  epist.  105.  et  praeterea  est  a 
I).eo  incipiente  ct  inchoante,  nondum  com¬ 
plente  et  perficiente:  proinde  est  meritum 
inchoatum  et  imperfectum  ;  et  habet  aliquam 
dignitatem,  et  proportionem  ad  suum  finem, 
sed  non  tantam,  quantam  requirit  meritum 
de  condigno.  Denique  deest,  ut  diximus, 
pactum  proprie  dictum ,  sine  quo  nullum 
potest  esse  meritum  ex  justitia,  sive  de  con¬ 
digno. 

Ad  illud  autem  S.  Augustini  praefatione  in 
Psal.  xxxi.  «  Nihil  boni  fecisti,  et  datur  tib- 
remissio  peccatorum,  attenduntur  opera  tua? 
et  inveniuntur  omnia  mala  ».  Respondeo, 
sanctum  Augustinum  per  remissionem  intel- 
ligere  totam  justificationem  ab  initio  prinue 


dispositionis,  quae  est  fides,  usque  ad  ple¬ 
nam  reconciliationem.  Tunc  enim  Deus  in¬ 
cipit  remittere  peccata,  cum  inspirat  fidem, 
qua?,  orando  impetrat  caetera  dona.  Itaque 
illud  :  «  Nihil  boni  fecisti,  intelligitur  ante 
fidem  :  sicut  etiam  id  quod  sequitur,  atten¬ 
duntur  opera  tua ,  et  inveniuntur  omnia 
mala  ».  Neque  enim  mala  dici  possunt  ope¬ 
ra,  qua?  fiunt  ex  fide. 

Id  ita  esse  patet  ex  pra?cedentibus  et  se¬ 
quentibus.  Sic  enim  in  pra?cedentibus  ait  : 
«  Quomodo  ergo  justificatur  homo  ex  fide 
sine  operibus  ?  respondet  ipse  Apostolus, 
propterea  hoc  dixi  tibi,  o  homo^  ne  quasi  de 
operibus  tuis  praesumere  videreris,  et  merito 
operum  tuorum  te  accepisse  fidei  gratiam. 
Noli  ergo  praesumere  de  operibus  tuis;  ante 
fidem  noveris,  quia  peccatorem  te  fides  in¬ 
venit  etc.  ».  In  sequentibus  etiam  ait  :  «  De¬ 
bebat  tibi  Deus  vindictam,  dat  indulgentiam. 
Incipis  ergo  esse  in  fide  per  indulgentiam. 
Jam  fides  illa  assumpta  spe,  et  dilectione  in¬ 
cipit  bene  operari,  etc.  »  Vides  quomodo 
remissio  peccatorum,  id  est,  indulgentia, 
tunc  incipi  t,  cum  incipit  fides  ?  proinde  ante 
remissionem  peccatorum,  qua?  inchoatur  in 
fide,  nihil  boni  fecimus,  quia  ante  fidem  nihil 
boni  fieri  potest.  Ex  fide  enim  incipiunt  qua?- 
cumque  sunt  bona.  In  eumdem  sensum  scri¬ 
bit  Augustinus  in  epistol.  105.  justitiam 
numquam-  vocari  mercedem,  quoniam  ac¬ 
cipit  justitiam  pro  toto  beneficio  justificatio¬ 
nis,  ita  ut  in  ea  includatur  etiam  fides,  qua? 
sola  non  potest  esse  merces,  cum  eam  nulla 
omnino  merita,  neque  de  congruo,  neque  de 
condigno,  praecedant.  Csetera  omnia  dona  et 
gratiae,  et  mercedis  nomine  appellari  possunt. 
Hinc  igitur  patet  explicatio  omnium  testi¬ 
moniorum,  qua?  docent  hominem  justificari 
gratis.  Significant  euim  nulla  esse  merita 
ante  donum  fidei. 

CAPUT  XXII: 

So Icitur  argumentum  quartum,  ex  Scripturis 
depromptum  pro  sola  fide. 

Quartum  argumentum  depromunt  ex  illis 
testimoniis,  qua?  docent,  omnes  qui  credunt 
justificari  et  salvari.  Quod  quidem  non  esset 
infallibili  ter  verum,  si  non  sufficeret  sola 
fides.  Joan.  hi.  Ut  omnis  qui  credit  in  eum  non 


(I)  1  Tim.  IV,  8  ;  1  Joan.  I,  9. 
Tom.  VI. 

pereat ,  sed  habeat  bitam  aeternam.  Actor,  x. 
Huic  omnes  Prophetae  testimonium  perhibent , 
remissionem  peccatorum  accipere  omnes ,  qni 
credunt  in  eum.  Actor,  xm.  In  hoc  omnis, 
qui  credit  justificatur.  Roman.  i.  Euangelium 
virtus  Dei  est  { in  salutem  omni  credenti.  Rom. 
x.  Omnis  qui  credit  in  eum  non  confundetur. 

I  Joan.  v.  Omnis  qui  credit ,  quoniam  Jesus  est 
Christus,  ex  Deo  natus  est  (i). 

Respondeo  :  particula  Omnis,  potest  In 
primis  recte  exponi  negative,  ut  sensus  sit, 
omnis  qui  credit,  justificatur,  id  est  nemo 
sui  fide  justificatur.  Quod  illustrat  aptissima 
similitudine  S.  Augustinus,  explicant  illud, 
Deus  vult  omnes  salvos  fieri,  lib.  de  praedesti¬ 
natione  Sanctorum  ,  cap.  8.  nam  si  in  una 
aliqua  urbe  unus  tantum  Grammaticae  Do- 
ctor  esset  et  diceretur  omnes  in  hoc  urbe 
gammaticam  discunt  ab  isto  :  non  significare 
tur,  omnes  in  ea  urbe  Grammaticam  discere, 
sed  neminem  discere  sine  illo.  Sic  igitur  om¬ 
nis  qui  credit,  justificatur,  quia  nemo  justi¬ 
ficatur,  nisi  credat.  Sine  fide  enim  impossibile 
est  placere  Deo.  Et  hoc  videtur  Apostolus  si¬ 
gnificare  ad  Roman.  i.  cum  dicit,  Evange- 
lium  esse  virtutem  Dei  in  salutem  omni  cre¬ 
denti;  nam  in  tota  illa  disputatione  probare 
nititur,  fidem  Christi  necessariam  esse  om¬ 
nibus,  et  sine  illa  neque  Judaeos  per  legem 
Mosis,  neque  gentiles  per  lumen  rationis 
posse  coram  Deo  justificari.  Idem  etiam  vi¬ 
detur  esse  sensus  illius  loci  Joan.  m.  Ut  omnis 
qui  credit  in  eum  non  pereat;  significat  enim 
missum  esse  filium  Dei  a  Patre  in  mundum, 
quoniam  sine  ejus  adventu  et  fide,  nemo 
salvari  potuisset. 

Secundo,  potest  eadem  particula  Omnis, 
referri  ad  omnia  hominum  genera,  ut  signi¬ 
ficet,  fidem  Christi  esse  viam  ad  salutem 
apertam  toti  mundo, 'Judaeis,  Graecis,  Bar¬ 
baris,  non  autem  uni  tantum  genti,  ut  erat 
lex  Mosis.  Sic  enim  explicat  B.  Paulus  illud 
Isaiae  :  Omnis  qui  credit  in  eum,  non  confun¬ 
detur,  ad  Rom.  xx.  nam  continuo  subjuneit : 
Non  enim  est  distinctio  Judaei ,  et  Graeci.  Nam 
idem  Dominus  omnium,  dives  in  omnes,  qui 
invocant  illum.  Et  ea  de  causa  saepe  Apo¬ 
stolus  ufget  illam  particulam,  Omnis,  ut  ad¬ 
moneat  Judaeos,  gratiam  Christi  non  esse 
ipsorum  propriam,  sed  communem  omnibus 
gentibus. 


Tertio  refertur  interdum  particula,  Omnis, 
ad  singulos  credentes,  et  quidem  affirmative, 
sed  tamen  non  significatur  illis  sententiis, 
solam  fidem  sufficere,  sed  fidem  justificare 
et  salvare,  si  non  desint  caetera,  id  est,  fidem 
ex  parte  sua  semper  justificare  et  salvare, 
modo  addantur  alia,  quae  simul  requiruntur. 
Id  autem  ita  esse,  perspicuum  est  ex  eo, 
quod  in  Scripturis  etiam  de  spe  dicitur  :  Om¬ 
nis  qui  sperat  in  eum,  non  confundetur.  Ec- 
clesiast.  ir.  et  de  dilectione  :  Omnis  qui  di¬ 
ligit,  ex  Deo  natus  est.  I  Joan.  iv.  de  humili¬ 
tate  :  Omnis,  qui  se  humiliat  exaltabitur.  Luc. 
xvni.  de  oratione  :  Omnis  qui  petit  accipit. 
Lucae  xi.  et  :  Quicumque  invocaverit  nomen 
Domini  salvus  erit.  Rom.  x.  et  de  obedientia  : 
Factus  est  omnibus  obedientibus  sibi  causa  sa¬ 
lutis  aeternae  (2).  Hebr.  v.  et  tamen  nemo  di¬ 
ceret  solam  spem,  aut  orationem,  aut  humi¬ 
litatem,  aut  alia  sufficere  sine  fide. 

Itaque  sententia  Scripturae  est,  singulas 
istas  virtutes  ex  parte  sua  perducere  homines 
ad  salutem,  nisi  aliunde  oriatur  impedimen¬ 
tum,  aut  defectus.  Atque  hoc  ipsum  sanet* 
Patres  passim  docent,  cum  admonent,  non 
sufficere  solam  fidem  :  «  Multi,  inquit  Au¬ 
gustinus  tract.  10.  in  epist.  Joan.  dicunt, 
credo,  sed  fides  sine  operibus  non  salvat  » . 
Et  S.  Prosper  lib.  i.  de  vita  contemplativa, 
cap.  19,  «Nec  opera  sine  fide,  nec  fides  sine 
operibus  justificat  ».  Yide  alia  testimonia 
infra  in  disputatione  de  necessitate  operum. 

CAPUT  XXIII. 

Solvitur  quintum  argumentum  ex  Scripturis 
pro  sola  fide. 

Quintum  argumentum  ducunt  ab  illis  testi¬ 
moniis;  quae  praedicant  efficaciam  Verbi  Dei. 
Verbum  enim  sola  fide  apprehenditur.  Psal. 
cvi.  Misit  verbum  suum,  et  sanavit  eos.  Joan. 
iv.  Vos  munde  estis  propter  sermonem,  quem 
locutus  sum  vobis.  Rom.  i.  E  vangelium  virtus 
Dei  est  in  salutem  omni  credenti.  I  ad  Co- 
rinth.  xv.  Notum  vobis  facio  E  vangelium, 
quod  praedicavi  vobis,  quod  accepistis,  in  quo 
statis,  per  quod  et  salvamini.  Jacob.  l:  Sus¬ 
cipite  insitum  verbum,  quod  potest  salvare, 
animas  vestras  (3). 


(1)  Joan.  III,  16;  Act.  X,  43;  Act.  XIII,  39;  Rom.I,  16;  Rom;  X,  11 ;  I  Joan.  V,  1.  —(2)  Eccl.  II, 
H  ;  I  Joan.  IV,  7 ;  Luc.  XVIII,  1 1  ;  Luc.  XI,  10 ;  Rom.  X,  13  ;  Heb.  V,  9.-  (3)  Psal.  CVI,  20  ;  Joan. 
XV,  3 ;  Rom.  1, 16  ;  T  Corin.  XV,  1 :  Jacob.  I,  21 . 

Respondeo  :  verbum  Dei  sanat  et  salvat, 
sed  ut  hoc  faciat/  non  satis  est  ut  fide  appre¬ 
hendatur,  nisi  etiam  charitate  impleatur. 
Verbum  enim  Dei  non  solum  offert  promis¬ 
siones,  sed  etiam  imperat  opera  facienda. 
Quare  Dominus  Matth.  vii,  comparat  homi¬ 
nem  audientem  verba  sua,  et  non  facientem 
viro  stulto,  qui  aedificat  domum  super  are¬ 
nam.  Praeterea  verbum,  quod  fide  apprehen¬ 
ditur,  non  est  ipsa  salus,  sed  semen  salutis, 
quod  non  solum  excipi,  sed  etiam  calefieri, 
et  excoli  debet,  ut  fructum  faciat.  Quocirca 
recte  S.  Jacobus  non  ait,  Suscipite  insitum 
verbum,  quod  salvabit,  sed  quod  potest  sal¬ 
vare  animas  vestras,  si  videlicet  excipiatur 
in  corde  bono,  et  retineatur  cum  patientia 
tempore  tentationum,  ut  dicitur  in  parabola 
seminantis,  Matth.  xm. 

Sed  contra  occurrit  Lutherus  in  libro  de 
libertate  Christiana,  ubi  probat,  fidem  solam 
cum  verbo  Dei  sufficere.  Primum  enim  (ut 
ipse  dicit)  fides  implet  omnia  mandata.  Nam 
audiens  in  Verdo  praecepta  et  promissa,  et 
prudenter  intelligens  praecepta  non  posse 
servari,  confert  se  ad  promissa,  quae  docent, 
omnia  esse  posita  in  fide,  et  credentem  in 
Christum  omnia  habere.  Nam  conclusit  Deus 
omnia  sub  incredulitate,  ut  omnium  mise¬ 
reatur.  Et  dedit  eis  potestatem  filios  Dei  fieri 
his,  qui  credunt  in  nomine  ejus.  Roman.  xi. 
et  Joan.  i.  Deinde,  fides  exhibet  Deo  sum¬ 
mum  obsequium,  dum  credendo  confitetur, 
illum  esse  veracem  in  omnibus  suis  pro¬ 
missis.  Deus  autem  glorificantes  se  glorificat, 
ut  dicitur,  I  Reg.  ii.  Unde  et  Abraham  cre¬ 
didit  Deo,  et  reputatum  est  ei  ad  justitiam, 
quia  videlicet  dedit  gloriam  Deo  plenissime 
sciens,  quia  quaecumque  promisit  Deus,  po¬ 
tens  est  et  facere.  Denique,  fides  copulat 
animam  Deo,  juxta  illud  Oseae  ii.  Sponsabo 
te  mihi  in  fide  (1) :  et  ideo  omnia  quae  Christi 
sunt  efficiuntur  communia  cum  anima  fideli. 

Respondeo  :  hoc  argumentum  Lutheri  ex 
tribus  virtutibus  fidei  ductum,  magis  Luthe- 
ranos,  quam  Catholicos  laedit.  Nam  si  Deus 
glorificat  no*  et  justificat,  quia  summum  cul¬ 
tum  illi  exhibemus  per  fidem,  certe  sequitur 
ut  merito  fidei,  id  est,  propter  virtutem  et 
dignitatem  ipsius  fidei  justificemur.  Quod 
tamen  Philippus  et  Kemnitius,  et  quotquot 
sunt  hodie  Lutherani  absurdum,  et  falsum 
esse  contendunt. 

Sed  excutiamus  breviter  fidei  virtutes, 


quas  Lutherus  praedicat.  Primam  illam  vir¬ 
tutem,  quod  videlicet  fides  impleat  omnia 
mandata,  furtim  subripuit  Lutherus  chari- 
tati,  ut  tribueret  fidei.  Sed  vera  fides  non 
vivit  ex  raptu,  et  ideo  clamat  verum  esse, 
quod  Apostolus  dicit,  Rom.  xm.  Qui  diligit , 
legem  implevit.  Et :  Plenitudo  legis  est  dilectio. 
Et  quod  ipse  Dominus  ait  Joan.  xiv.  Si  quis 
diligit  me,  sermonem  meum  servabit.  Et :  Qui 
non  diligit  me,  sermones  meos  non  servat  (2). 
Convertit  se  quidem  fides  ad  promissa,  cum 
videt,  legis  mandata  solis  naturae  viribus  im¬ 
pleri  non  posse  :  et  credens,  veram  esse 
illam  promissionem,  petite,  et  accipietis,  a 
Deo  petit  spiritum  charitatis,  per  quem  fit 
vere,  ut  justificatio  legis  impleatur  in  nobis. 
Sed  non  est  haec  promissio,  quam  vellet  Lu¬ 
therus,  ipse  enim  promissionem  quaerit,  per 
quam  liberetur  a  debito  legis  implendae,  et 
habeatur,  ac  reputetur  justus,  quamvis  sit 
omni  flagitiorum  genere  coopertus.  Sed  hanc 
promissionem  in  veris  Bibliis,  id  est,  in  libro 
Dei  numquam  inveniet. 

Quod  enim  ipse  allegat,  conclusit  Deus 
omnia  sub  incredulitate,  ut  omnium  mise¬ 
reatur.  Et  dedit  eis  potestatem  filios  Dei  fieri 
his,  qui  credunt  in  eum,  longe  aliud  signi¬ 
ficat,  quam  illud  sit,  quod  ipse  somniat.  Di¬ 
citur  enim  Deus  conclusisse  omnia  sub  in¬ 
credulitate,  quia  permisit  et  Judaeos  et  Gen¬ 
tiles  incredulos  fieri,  ut  in  utrisque  liberandis 
misericordiam  suam  ostenderet.  Dedit  autem 
potestatem  iis,  qui  credunt  in  eum,  ut  filii 
Dei  fiant ;  proinde  non  sunt  hoc  ipso,  quod 
credunt,  filii  Dei,  sed  fieri  possunt,  si  rena¬ 
scantur  ex  aqua  et  Spiritu  sancto,  et  sic 
diffusa  charitate  in  cordibus  eorum  per  Spi¬ 
ritum  sanctum,  qui  datus  est  eis,  incipiant 
dicere  Deo,  Abba  Pater. 

Jam  vero  quod  attinet  ad  alteram  virtutem 
fidei  exhibet  quidemfides  cultum  et  obsequi¬ 
um  Deo,  cum  dat  illi  gloriam,  credens  eum 
fidelem  esse  in  omnibus  verbis  suis  sed  neque 
.  sola  fides  exhibet  cultum  Deo,  cum  scriptum 
.  sit  Matth.  v.  Videant  opera  vestra  bona ,  et  glo¬ 
rificent  Patrem ,  qui  in  coelis  est  (3).  Et  Joan. 
xxx.  de  sancto  Petro  legamus,  eum  morte 
sua  clarificasse  Deum.  Neque  fidei  obsequium 
placet  Deo,  nisi  fides  ipsa  per  dilectionem 
operetur.  Nam  et  daemones,  velint  nolint, 
dant  gloriam  Deo,  dum  credunt,  illum  esse 
veracem,  sed  nihil  eis  prodest  obsequium 
illud  coactum.  Et  nos  ipsi,  si  habeamus  orn- 


(1)  Osese,  II,  20.  -  (2)  Rom.  XIII,  8,  10;  Joan.  XIV,  23,  2i.  —  (3)  Matth.  V,  16. 

nem  fidem.  charitatem autem  nuii  habeamus, 
nihil  sumus. 

Itaque  Deus  glorificat  eos,  a  quibus  ipse 
glorificatur  ex  charitate,  sine  qua  nihil  pro¬ 
sunt  omnia,  qua;  ab  invitis  deferuntur  obse¬ 
quia.  Ejusmodi  autem  fuit  obsequium  A- 
brahai,  qui  usque  adeo  Deum  dilexit,  ut 
etiam  filium  unigenitum,  ut  Deo  pareret 
immolare  voluerit.  Etldeo  recte  dicit  S.  Ja- 
cobus  in  epist.  cap.  2.  fidem  Abrahce  ex 
operibus  consummatam  fuisse.  Quare  non 
est  mirum  si  talis  fides,  videlicet  perfecta, 
et  charitate  formata,  ac  per  dilectionem 
operans  reputata  fuerit  ad  justitiam,  id  est 
(ut  erat  vere)  opus  existimata,  ac  judicatu 
justitia). 

Porro  tertia  virtus  fidei  fortasse  caret 
fundamento.  Nam  quod  legimus  Osea)  ii. 
Sponsabo  te  mihi  in  fide ,  non  videtur  acci¬ 
piendum  de  fide,  qua  credimus  Deo,  sed  de 
fide,  qua  Deus  pr instat  promissa.  Nam  paulo 
ante  dixerat  Deus  in  eodem  Propheta :  Spon¬ 
sabo  te  mihi  in  justitia  et  judicio ,  et  in  miseri¬ 
cordia,  et  miserationibus  ;  et  mox  addidit  :  et 
sponsabo  te  mihi  in  fide  (1).  Quorum  omnium 
verborum  illa  videtur  esse  sententia,  spon¬ 
sabo  te  mihi  juste,  misericorditer,  atque 
fideliter.  Sed  si  accipiatur  fides  pro  fide,  qua 
nos  credimus  Deo,  certe  sicut  sponsamur 
Deo  per  fidem,  ita  conjungimur  in  matri¬ 
monium  perfectum  et  consummatum  per 
charitatem.  Non  enim  fides,  sed  charitas  est 
vinculum  perfectionis  Goloss.  ui.  et,  qui  ma¬ 
net  in  charitate ,  m  Deo  manet ,  et  Deus  in  eo , 

1  Joan.  iv  (2). 

Denique  sive  per  fidem,  sive  per  charitatem, 
sive  (quod  est  verius)  per  utramque  sponse¬ 
mur  Christo,  erunt  quidem  nostra,  quae  Chri¬ 
sti  sunt,  et  Christi  quae  nostra  sunt,  ut  Lu- 
therus  dicit,  sed  non  eo  modo,  quo  ipse  di¬ 
cit.  Non  enimnostra  erit  Christi  justitia,  quia 
reputabitur  nostra,  sed  nostra  erit,  quia 
causa  erit  justitiae  in  nobi  inhaerentis,  nos- 
que  vere,  et  formaliter  perficientis,  que. 
madmodum  nostra  mortalitas,  et  caetenc 
poenae,  in  quas  per  lapsum  primi  parentis 
incidimus,  non  fuerunt  in  Christo  per  so¬ 
lam  reputationem,  sed  per  veram,  <;l 
realem  assumptionem.  Lutherus  enim  parum 
liberalem  sponsum  nostrum  facit,  quem  vult 
ea,  qua)  nostra  suut,  re  ipsa  sibi  assumere, 
ea  vero,  qua)  sua  sunt,  nobiscum  sola  repu¬ 
tatione  communicare.  Sed  de  his  hactenus. 


CAPUT  XXIV. 

Solvitur  argumentum  sextum  ex  Scripturis 
.  pro  sola  fide. 

Postremum  argumemtum  ex  Scripturis 
illis  accipiunt,  qua)  docent,  irritam  fore  pro¬ 
missionem,  si  lege,  aut  operibus  nitatur,  et 
non  sola  fide  accipiatur.  Rom.  iv.  Si  ex  lege 
Increditas,  exinanita  est  fides ,  abolita  est  pro¬ 
missio.  Et  ibidem  :  Ideo  ex  fide ,  ut  firma  sit 
promissio.  Et  Galat.  ni  ;  Ut  promissio  ex  fide 
daretur  credentibus.  Et  Galat.  v  :  Evacuati 
estis  a  Christo ,  qin  in  lege  justificamini  (3). 

Respondeo  :  hoc  argumentum  solutum  est 
partim  cap.  11.  in  responsione  ad  quintam 
objectionem  :  partim  cap.  19.  in  explicatione 
vocabulorum  legis  ct  operum.  Summa  est, 
docet  Apostolus,  inanem  fore  fidem  nostram, 
et  in  itam  promissionem  Dei,  si  justificatio 
haberi  possit  per  solam  cogitionem  legis,  aut 
opera  facta  solis  natura)  viribus.  Nusquam 
autem  docet,  justificari  hominem  cx  sola 
apprehensione  promissionis  per  fidem,  aut 
justificationem  non  pendere  ex  conditione 
operum.  Quin  potius  in  infinitis  locis  Scri¬ 
ptam  testatur,  et  justificationem,  et  salutem 
pendere  ex  conditione  poenitentia),  et  operum 
honorum  :  Nisi  poenitentiam  habueritis ,  in¬ 
quit  Dominus,  omnes  similiter  peribitis ,  Luc. 
.\ m.  ct  Mattii,  xix.  Si  vis  ad  vitam  ingredi, 
serra  mandata. 

CAPUT  XXV. 

Solvitur  argumentum  ex  traditione  vete¬ 
rum  Patrum  pro  sola  fide. 

Quamvis  adversarii  testimonia  sanctorum 
Patrum  non  magni  pendant,  cum  ipsorum 
erroribus  manifeste  repugnant :  tamen  cu¬ 
pide  ilia  eadem  colligunt,  si  quando  in  specie 
saltem  nobis  contraria  esse  judicant.  Per¬ 
curram  igitur  breviter  testimonia,  qua;  ab 
illis  adferri  solent,  tametsi  non  ignorem  jam 
ab  uno,  aut  altero,  fortasse  etiam  a  plurimis 
ex  nostris,  satis  diligenter  esse  ferme  omnia 
explicata. 

Primo  loco  proferunt  ex  Origene  in  cap.  3. 
epistola)  ad  Romanos  ha)c  verba.  «  Et  dixit 


Q)  Oses.  II,  20,  19.  -  (2)  1  Joan.  IV,  16.  -  (3)  Rom.  IV,  14,  16  ;  Gal.  III,  2 i :  ibid.  V.  4. 

(Apostolus)  sufficere  solius  fuJei  justificatio¬ 
nem,  ita  ut  credens  quis  tantummodo,  justi¬ 
ficetur,  etiamsi  nihil  ab  eo  operis  fuerit  ex¬ 
pletum  i) . 

Respondeo  :  Origenes  opponit  fidem  operi 
externo,  ac  docet,  posse  hominem  interdum 
justificari,  etiamsi  nullum  opus  externum  fa¬ 
ciat.  Ponit  enim  exemplum  peccatricis  et  la¬ 
tronis,  qui  non  leguntur  jejunasse,  aut  ele¬ 
emosynas  fecisse  antequam  justificarentur. 
Itaque  per  vocabulum  Sola,  excludit  Ori¬ 
genes  necessitatem  operis  externi ;  quando 
videlicet,  aut  potestas,  aut  occasio  deest  ejus¬ 
modi  operis  faciendi. 

Non  excludi  autem  ab  Origene  dilectio¬ 
nem  et  poenitentiam,  perspicuum  erit  ex 
verbis  ejus  in  cap.  4.  ejusdem  epist.  ad  Ro¬ 
manos  :  «  Puto  »,  inquit,  «  quod  prima  sa¬ 
lutis  initia,  et  ipsa  fundamenta  fides  est ;  pro¬ 
fectus  vero,  et  augmenta  aedificii,  spes;  per¬ 
fectio  autem,  et  culmen  totius  operis,  cha- 
ritas  ».  Et  infra  :  «  Credentibus  quidem 
Christo,  nec  tamen  deponentibus  veterem 
hominem  cum  actibus  suis,  fides  reputari  non 
potest  ad  justitiam  ».  Vides  igitur  non  suf¬ 
ficere  solam  fidem,  sed  etiam  spem,  et  dile¬ 
ctionem,  et  depositionem  veteris  hominis, 
quod  fit  per  poenitentiam,  omnino  requiri. 

Secundo  proferunt  ex  Hilario  illa  verba 
can.  8.  in  Matth.  «  Movet  Scribas,  remissum 
ab  homine  peccatum,  hominem  enim  tantum 
in  Jesu  Christo  intuebantur,  et  remissum  ab 
eo  quod  lex  laxare  non  poterat.  Fides  enirn 
sola  justificat  ». 

Respondeo,  non  excludit  Hilarius  per  par¬ 
ticulam  «  sola  »,  nisi  legem  Mosis,  de  qua 
loquebatur.  Qui  enim  dicit,  lex  non  justificat 
sed  sola  fides,  idem  est,  ac  si  diceret,  ex  his 
duobus  sola  fides  vim  habet  justificandi,  siyc, 
fides  justificat,  lex  non  justificat,  in  quem 
sensum  scriptum  est,  Actor,  vm.  Nondum 
Spiritus  sanctus,  in  quemquam  illorum  venerat 
sed  baptizati  tantum  erant  in  nomine  Domini 
Jesu  (1),  non  enim  illud,  «  tantum  »,  exclu¬ 
dit  fidem,  aut  alias  virtutes,  sed  solum  visi¬ 
bilem  Spiritus  sancti  adventum.  Itaque  idem 
Hilarius  can.  7.  in  Matth.  cum  fideconjungit 
opera,  cum  sic  loquitur  :  «  Salus  gentium 
omnis  in  fide  est,  et  in  praeceptis  Domini  vita 
est  universorum  ». 

Tertio,  proferunt  ex  Basilio  illa  verba  in 
hom.lia  de  Humilitate  :  «  Haec  est  perfecta, 
et  integra  gloriatio  in  Deo,  quando  neque  ob 


205 

justitiam  suam  quis  se  jactat:  sed  novit  qui¬ 
dem  se  ipsum  vera)  justitiae  indignum,  sola 
autem  fide  in  Christum  justificatum  ». 

Respondeo,  excludit  Magnus  Basilius  per 
vocem  «  sola  »,  opera,  qua)  fiunt  sine  fide, 
et  gratia  Dei.  Hortatur  enim  ad  humilitatem, 
ac  monet,  ut  unusquisque  intelligat,  se  nihil 
justitiae  a  se  habere,  sed  quidquid  habet,  do¬ 
num  esse  Dei.  Itaque  sola  fide  justificari 
apud  Basilium,  nihil  est  aliud,  nisi  ex  dono 
Dei  tantum  justificari  ;  non  ex  operibus  pro¬ 
venientibus  omnia  dona  Dei.  Et  valde  ac¬ 
commodate  ponit  exemplum  Apostoli,  qui  ad 
Philipp.  in.  non  vult  habere  justitiam  suam, 
id  est,  opera  facta  ex  gratia  fidei.  Et  ibidem 
reprehendit  ingratos,  qui  gloriantur  de  bonis 
suis,  quasi  dona  Dei  non  essent.  Porro  idem 
Basilius  in  sermone  de  fide,  posteaquam  do¬ 
cuit  necessitatem  fidei,  adjungit  etiam  ne¬ 
cessitatem  charitatis.  Quod  probat,  tum  ex 
Apostolo  I  Corinth.  xiii.  tum  ex  ipso  Domino 
qui  Joan.  xv.  non  ex  fide,  sed  ex  eharitate 
discipulos  suos  cognoscendos  esse  prsedi- 
xit. 

Quarto,  proferunt  ex  Ambrosio  verba  illa 
in  sermon.  45.  «  Sicut  suffecit,  Judte  ad  sce¬ 
lera,  Christum  deseruisse;  ita  suffecit  latroni 
ad  innocentiam,  Domino  credidisse  ».  Item 
ex  comment.  in  cap.  iii.  ad  Roman.  «  Ju¬ 
stificati  sunt  gratis,  quia  nihil  operantes,  ne¬ 
que  vicem  reddentes,  sola  fide  justificati  sunt 
dono  Dei  ».  Item  in  cap.  iv.  «  Non  ergo 
opus  est  lex,  quando  impius  per  solam  fidem 
justificatur  ».  Item  ibidem  :  «  Sic  decre¬ 
tum  dicit,  a  Deo,  ut  cessante  lege,  solam  fi¬ 
dem  gratia)  Dei  poscerent  ad  salutepn  ». 
Item  :  «  Beatos  dicit,  de  quibus  hoc  sanxit 
Deus,  ut  sine  labore,  et  aliqua  observatione, 
sola  fide  justificentur  apud  Deum  ».  Item 
in  cap.  ix.  «  Sola  fides  posita  est  ad  sa¬ 
lutem  ».  % 

Respondeo:  Ambrosius  (si  tamen  is  est  au¬ 
ctor  vel  sermonis  illius,  vel  commentariorum 
in  Paulum)  per  vocem  Solam,  non  excludit, 
nisi  opera  caeremonialia  legis  veteris,  aut 
certe  necessitatem  operum  externorum.  Nam 
idem  auctor  sic  loquitur  in  comment.  ad  iv. 
cap.  ad  Hebraeos :  «  magna  res  est  fides  et 
salutaris,  et  sine  hac  non  est  salvari  possi¬ 
bile  :  sed  sola  fides  non  sufficit.  Operari  fi¬ 
dem  per  dilectionem  necessarium  est,  et  con¬ 
versari  digne  Deo  ». 

Idem  etiam  auctor  in  cap.  m.  ad  Rom.  ex- 

plicat,  gentiles  salvari  sola  fide,  quia  sine 
observatione  circumcisionis,  sabbati,  neo¬ 
meniae,  et  similium  salvantur.  Sic  etiam  in 
cap.  iv.  ideo  dicit,  cessante  lege,  solam  fi¬ 
dem  sufficere,  quia  loquitur  de  lege  ca;rc- 
moniali,  quaj  jam  cessavit.  Nam  in  cap.  vi. 
tractans  illud  :  Gratias  autem  Deo ,  quia  cum 
fuissetis  servi  peccati  etc.  dicit,  nos  jam  ser¬ 
vire  Deo,  non  per  legem  Mosis,  sed  per  le¬ 
gem  naturae.  Denique  in  cap.  9.  antequam 
diceret,  sola  fides  posita  est  in  salutem,  prae¬ 
miserat,  per  fidem  hominem  consequi  salu¬ 
tem  sublatis  neomeniis,  et  sabbato,  et  cir¬ 
cumcisione,  et  lege  escarum,  et  oblationibus 
pecorum. 

Quinto ,  proferunt  ex  Ghrysostomo  illa 
verba  in  homilia  de  fide  et  lege  naturae  : 
«  Eum  qui  operatur  opera  justitiae,  sine  fide 
non  possum  probare  vivum  esse:  fidelem 
absque  operibus  possum  monstrare  et  vixisse, 
et  regnum  coelorum  assecutum  :  nullus  sine 
fide  vitam  habuit,  latro  autem  credidit  tan¬ 
tum,  et  justificatus  est  ».  Item  illud  ex  ho- 
mil.  iii.  in  epist.  ad  Titum :  «  Si  credis  fidei, 
cur  alia  infers,  quasi  fides  justificare  non 
sufficiat  sola  ?  » 

Respondeo  :  Chrysostomus  in  priore  loco 
docet,  fidem  solam,  id  est,  sine  opere  ex¬ 
terno  interdum  sufficere,  opus  externum  sine 
fide  numquam  sufficere.  Et  rationem  reddit, 
quia  fides  parit  opera,  opera  non  pariunt  fi¬ 
dem  :  in  posteriore  loco  docet  fidem  solam, 
id  est,  sine  caeremoniis  legis  veteris  abunde 
sufficere.  Nam  post  verba  allegata,  mox  ad¬ 
dit  :  «  Quid  te  spontaneae  servituti  subdis, 
et  legis  jugo  collum  submittis  »  ? 

Chrysostomum  autem  non  fuisse  in  ea  sen¬ 
tentia,  ut  existimaret,  fidem  sine  dilectione 
et  poenitentia,  aliisque  similibus  operibus 
sufficere,  facile  potest  intelligi  ex  illis  verbis 
ipsius  homil.  70.  in  Matth.  «  Ne  fideles  sola 
se  fide  salvari  posse  confidant,  de  poena  ma¬ 
lorum  disserit.  Ita  infideles  ad  fidem,  fideles 
vero  ad  recte  vivendum  cohortatur  » .  Yide 
etiam  homil.  5.  25.  et  26.  in  Matth.  Item 
hom.  28.  29.  et  31.  in  epist.  ad  Rom.  Item 
hom.  1.  in  priorem  epist.  ad  Timoth.  ubi  sic 
ait :  «  Non  fide  solum  opus  est,  sed  etiam 
charitate  » . 

Sexto  proferunt  ex  Augustino  illud : «  Quan- 
tselibet  fuisse  virtutis  antiquos  praedices  j  ustos, 
non  eos  salvos  fecit,  nisi  fides  Mediatoris  ». 
Lib.  I.  contra  duas  epistolas  Pelagianor.  cap. 
21.  Item  illud:  0  Si  quis  cum  crediderit, 
mox  de  hac  vita  decesserit,  justificatio  fidei 


manet  cum  illo :  nec  praecedentibus  bonis 
0  eribus,  quia  non  merito  ad  illam,  sed 
gratia  pervenit  :  nec  consequentibus,  quia 
in  hac  vita  esse  non  sinitur  » .  Lib.  lxxxiii. 
quaest.  76. 

Respondeo:  in  priore  loco  solum  docet  Au¬ 
gustinus,  neminem  sine  fide  salvari;  proinde 
antiquos  justos  neque  per  naturam,  neque 
per  legem  Mosis,  sed  per  ipsam  Christi  fi¬ 
dem  esse  salvatos.  Ipsa  enim  sola  ex  rebus 
enumeratis  vim  habet  salvandi.  Quomodo  si 
tres  ambularent,  et  diceretur  nobis,  nullus 
estDoctor  nisi  ille,  qui  ambulat  medius,  non 
intelligeremus,  nullum  esse  in  orbe  terrarum 
Doctorem  praeter  illum,  sed  non  esse  inter 
eos  tres  Doctorem  nisi  unum. 

In  posteriore  loco  apertissime  loquitur  san¬ 
ctus  Augustinus  de  fide  viva  et  charitate  per¬ 
fecta,  atque  formata,  quae  sine  operibus  in 
actu  esse  potest,  sed  non  in  habitu.  Dixerat 
enim  in  verbis  immediate  praecedentibus, 
hominem  justificari  sine  operibus  praeceden¬ 
tibus  fidem,  sed  fidem  justificantem  esse  fi¬ 
dem  ,  quae  per  dilectionem  operatur.  Idem 
autem  Augustinus  in  infinitis  locis,  ut  supra 
citavimus,  docet,  fidem  sine  charitate  nihil 
esse  nisi  fundamentum  aedificii,  et  initium,  ac 
radicem  justificationis. 

Septimo,  posset  adduci  Cyrillus  Alexan¬ 
drinus  qui  lib.  x.  in  Joan.  cap.  18.  scribit, 
hominem  per  solam  fidem  inhaerere  Christo. 
Sed  in  eodem  loco  satis  ipse  se  explicat,  cura 
dicit,  posse  hominem  in  Christo  manere  per 
fidem,  et  tamen  carere  dilectione  et  perire. 

Octavo,  adduci  potest  Leo  in  epist.  70.  ubi 
sic  ait :  «  Sola  fides  Catholica  vivificat  et  san¬ 
ctificat  ».  Et  serm.  4.  de  Epiphania  :  *  Hoc 
est  quod  justificat  impium,  hoc  est,  quod 
de  peccatoribus  facit  sanctos,  si  in  uno,  eo- 
demque  Domino  Jesu  Christo,  et  vera  Dei¬ 
tas,  et  vera  credatur  humanitas  ». 

Sed  responsio  est  in  promptu  ;  siquidem 
per  vocem  Sola,  nihil  aliud  S.  Leo  excludit, 
nisi  falsam  fidem,  et  hsereticas  sectas.  Sola 
enim  fides  Catholica,  id  est,  non  Ariana,  non 
Eutychiana,  non  Lutherana  justificat.  Ut  il¬ 
lud  omittam,  quod  non  loquitur  Leo,  sicut 
etiam  neque  alii  Patres,  de  fide  speciali  pro¬ 
missionum  ;  sed  de  fide  dogmatica,  quam 
adversarii  neque  solam,  neque  cum  aliis  vir¬ 
tutibus  justificare  concedunt. 

Nono,  adduci  potest  Theophylactus,  qui 
in  comment.  ad  cap.  111.  ad  Galat.  £pt :  «  Fi¬ 
des  sola  habet  in  se  justificandi  virtutem  ». 
Sed  locus  iste  similis  est  testimonio  S.  Au- 

gustini  supra  citato,  neque  aliud  significat, 
nisi  nihil  esse,  quod  sine  fide  justificare  va¬ 
leat. 

Decimo,  adduci  potest,  et  solet  Bernardus. 
qui  serm.  22.  in  Cantica  sic  ait  :  «  Quisquis 
pro  peccatis  compunctus,  esurit,  et  sitit  ju¬ 
stitiam,  credat  in  te,  qui  justificas  impium, 
et  solam  justificatus  per  fidem  pacem  habebit 
ad  te  ».  Et  in  epist.  77.  citans  illud  :  «  Qui 
crediderit,  et  baptizatus  fuerit,  salvus  erit  »  : 
«  Caute  » ,  inquit,  «  non  repetiit,  qui  vero  bap¬ 
tizatus  non  fuerit,  condemnabitur,  sed  tan¬ 
tum,  qui  vero  non  crediderit,  innuens  nimi¬ 
rum,  solam  fidem  interdum  sufficere  ad  sa¬ 
lutem,  et  sine  illa  sufficere  nihil  ». 

In  priore  testimonio  loquitur  de  fide  viva, 
et  cum  charitate  conjuncta.  Nam  illa  est, 
quae  esurit  et  sitit  justitiam,  et  quae  pro  pec¬ 
catis  non  timore  poenae,  sed  justitiae  amore 
compungitur.  Itaque  idem  est,  ac  si  dixisset, 
Qui  toto  corde  aversatur  peccatum,  et  cupit 
operibus  poenitentiae  Dpmino  satisfacere, 

etiam  antequam  opera  ista  aggrediatur  per 
fidem  vivam,  et  charitatem  ferventem  Do¬ 
mino  reconciliatur. 

In  posteriore  testimonio  pe.r  vocem  Solam, 
Baptismi  necessitatem  excludit,  quando  vi¬ 
delicet  ejus  percipiendi  facultas  non  datur. 
Justificat  enim  fides  sine  Baptismo  in  neces¬ 
sitatis  articulo,  non  autem  Baptismus  sine 
fide.  Ea  tamen  fides,  quse  sine  Baptismo  ali¬ 
quando  justificat,  numquam-sine  voto  Ba¬ 
ptismi  et  poenitentia,  ac  dilectione  justificat. 
Sic  enim  loquitur  idem  Bernardus  serm.  24. 
in  Cantica  :  a  Non  facit  hominem  rectum  fi¬ 
des  etiam  recta,  quse  non  operatur  ex  dile¬ 
ctione  ».  Et  infra  :  «  Neque  opera  sine  fide, 
neque  fides  sine  operibus  sufficit  ad  animi 
rectitudinem  ». 

Habemus  igitur  ex  testimoniis  veterum  Pa¬ 
trum,  fidem  solam  aliquando  justificare,  sed 
numquam  in  eo  sensu,  quo  id  accipiunt  ad-* 
versarii. 


CONTROVERSIARUM 


DE  JUSTIFICATIONE 

LIBER  SECUNDUS 

QUI  EST  DE  JUSTITIA  INHAERENTE. 


CAPUT  PRIMUM 

De  variis  erroribus  circa  formalem  causam 
justificationis. 

Expeditis  iis,  quee  Justificationem  praece- 
dunt,  de  ipsa  justificatione,  id  est,  de  causa 
formali,  propter  quam  homo  dicitur  justus 
coram  Deo,  disserendum  est.  Magna  sane 
qufestio,  et  hoc  tempore  prseter  caderas  ma¬ 
xime  necessaria. 

Hajretici  siquidem  Lutherani  ad  hanc  dis¬ 
putationem  illustrandam,  magnum  a  se  lu¬ 
men  accensum  esse  gloriantur.  Cum  tamen 
tanta  eam  opinionum  confusione  turbaverint, 
ut  multi  jam  apud  eos  de  veritate  reperienda 
non  sine  ratione  desperent.  Exponam  igitur 
breviter  praecipuas  eorum  sententias  ,  ut 
inde  statu  quaestionis  invento,  commodius  et 
veritatem  comprobare,  et  quae  contra  eam 
objiciuntur  argumenta  refutare  possimus. 

Primus  igitur  Lutherus  causam  formalem 
justificationis  aliquando  fidem ,  aliquando 
Christum  ipsum  fide  apprehensum,  facere 
videtur.  Sic  enim  loquitur  in  comment.  ad 
cap.  n.  ad  Galat.  «  Sicut  Sophistae  dicunt 
charitatem  informare  et  imbuere  fidem  ;  sic 
nos  dicimus,  Christum  informare  et  imbuere 
fidem  ,  vel  formam  esse  fidei.  Ergo  fide 
apprehensus  et  inhabitans  Christus,  est  ju¬ 
stitia  Christiana,  propter  quam  nos  Deus 
reputat  justos,  et  donat  vitam  aeternam». 
Ibidem  tamen  etiam  haec  habet :  «  Est  ergo 
formalis  nostra  justitia,  ipsa  fides  et  nebula 
cordis,  hoc  est,  fiducia  in  rem,  quae  non  vi¬ 
detur  ».  Itaque  varie  locutus  est  Lutherus; 
et  ideo  discipuli  ejus  in  varias  sententias 
abierunt,  quamvis  in  eo  convenirent,  ut 


dicerent,  sola  fide  hominem  justificari,  el 
nullam  esse  in  nobis  inhaerentem  justitiam. 

Philippus  Melanchton  in  confessione  Au¬ 
gustana,  art.  4,  scribit,  fidem  ipsam  nobis 
pro  justitia  imputari  coram  Deo.  Sed  in  art. 
20.  et  in  Apologia  Confessionis,  art.  4.  5.  6. 
et  20.  saepius  repetit,  non  propter  ipsam 
fidei  virtutem  nos  coram  Deo  justos  reputari, 
sed  propter  Christi  meritum  :  dici  autem 
nos  fide  justificari,  quia  fides  apprehendit 
misericordiam  Dei.  Proinde  Philippus  quo¬ 
que  non  semper  uno  modo  loquitur,  cum 
interdum  fidem,  interdum  Christi  meritum, 
interdum  Dei  misericordiam  videatur  facere 
formalem  causam  justificationis. 

Quocirca  Osiander  in  confutatione  scripti, 
quod  contra  ipsum  ediderat  Melanchthon, 
testatur,  viginti  discrepantes  sententias  apud 
solos  Confessionistas  numerari  de  justifica¬ 
tione.  Et  in  libro,  quem  scribit  contra  Nicti- 
coracem  quemdam,  ita  loquitur  de  Philippo, 
ejusque  discipulis  :  «  Simul  ac  locum  ali¬ 
quem  Scripturae  viderunt,  in  quo  justitiae 
mentio  fieret,  statim  ex  eo  novam  justitiam 
sunt  fabricati  ».  Atque  ibidem  recenset  qua- 
tuordecim  de  justificatione  sententias.  Ip  se 
autem  Osiander  ex  Lntheri  libris  docuit, 
formalem  causam  justificationis  esse  illam 
ipsam  justitiam,  qua  Deus  essentialiter  ju¬ 
stus  est.  Sic  enim  intellexit,  quod  Lntherns 
ait,  ipsum  Christum  in  nobis  habitantem 
esse  formalem  nostram  justitiam.  Itaque 
Osiander  non  agnoscit  imputativam  justitiam 
cum  aliis  Lutheranis,  neque  inhajrentem 
cum  Catholicis,  sed  inhabitantem  cum  Lu- 
thero,  ut  ipse  eum  interpretatur.  Extat  ejus 
confessio,  in  qua  sic  loquitur  :  «  De  confes- 
sionistis,  hypocritie  docent,  justitiam  no¬ 
stram  nihil  esse  aliud,  quam  quod  Deus  nos 
pro  justis  habet,  etiamsi  simus  peccatores. 

et  nostram  justitiam  esse  extra  nos  ».  Et  in 
confutatione  scripti  Philippi,  scribit,  Deum 
non  acceptare  ullam  justitiam,  nisi  suam 
propriam,  et  essentialem.  Refellunt  hanc 
Osiandri  sententiam,  cum  alii  permulti,  tum 
Joannes  Calvinus  satis  copiose  lib.  iii.  Inst.it. 
eap.  11. 

Matthias  Illyricus  in  Centuriis,  cent.  1. 
lib.  ii.  coi.  238.  his  verbis  proponit  senten¬ 
tiam,  quam  ex  Luthero  se  didicisse,  gloria¬ 
tur:  «  Justitia,  quam  Deus  impio  imputat, 
non  sunt  qualitates,  aut  virtutes  nostrae,  ne¬ 
que  ipsa  Dei  essentia,  sed  divina  et  substan¬ 
tialis  justitia,  sed  totum  opus,  quod  Christus 
homo  et  Deus  in  una  persona  mediator  no¬ 
ster  pro  toto  genere  humano  praestitit  ». 
Eodem  fere  modo  loquuntur  in  Colloquio 
Altemburgensi  tum  Saxonici,  id  est,  Luthe- 
rani  rigidi,  tum  Electorales,  id  est  molles  : 
«  Inter  nos,  inquiunt  isti,  nulla  est  dubitatio, 
quin  sacra  Scriptura  justitiam  Christi,  per 
quam  nos  coram  Deo  justificamur,  et  qua 
justi  sumus,  passionem  et  obedientiam  Chri¬ 
sti  claris  et  perspicuis  verbis  appellet  ».  Et 
ibidem  Saxonici :  «  Obedientia,  inquiunt,  et 
meritum  Christi  est  res  ipsa,  quae  nobis  im¬ 
putatur,  est  justitia  ipsa,  quae  nobis  donatur, 
atque  adseribitur  ». 

Joannes  Calvinus  admittit  quidem  cum 
Lutheranis,  non  esse  in  nobis  ullam  inhae¬ 
rentem  justitiam,  et  imputari  Christi  justi¬ 
tiam,  et  propter  eam  condonari  peccata, 
proprie  tamen  in  ipsa  remissione  pec¬ 
cati  sitam  esse  docet  justificationem.  Existi¬ 
mat  enim  nomen  justificationis  esse  forense, 
neque  aliud  esse  justificare,  nisi  justum  pro¬ 
nuntiare.  itaque  in  lib.  iii.  Institut.  cap.  H. 
§.  2.  sic  ait :  «  Nos  justificationem  simpli¬ 
citer  interpretamur  acceptationem,  qua  nos 
Deus  in  gratiam  receptos  pro  justis  habet  : 
eamque  in  peccatorum  remissione,  ac  ju¬ 
stitiae  Christi  imputatione  positam  esse  dici¬ 
mus.  Et  ibidem  §.  3,  justificare  nihil  aliud 
est,  quam  eum  qui  reus  est,  vel  agitur, 
tamquam  approbata  innocentia  a  reatu  ab¬ 
solvere.  Cum  itaque  nos  Christi  intercessione 
justificet  Deus,  non  propria;  innocentia;  ap¬ 
probatione  ,  sed  justitice  imputatione  nos 
absolvit,  ut  pro  justis  in  Christo  censeamur, 
qui  in  nobis  non  sumus  ».  Itaque  cum  idem 
Calvinus  in  eodem  cap.  §.■  21.  et  22.  et  in 
Antidoto  Concilii  ad  sess  6.  contendit,  ju¬ 
stificationem  non  esse  positam  nisi  in  pecca¬ 
torum  remissione,  non  excludit  imputatio¬ 
nem  justitiae  Christi,  sed  internam  renova¬ 


tionem^et  sanctificationem  ^  quam  justitia; 
nomine  omnino  indignam  esse  judicat. 

Martinus  Bucerus  in  libro  Concordia;,  ut 
fortasse  Catholicos  aliquos  seduceret ,  ut 
fecit,  duplicem  justitiam  excogitavit,  a  qua 
formaliter  justificaremur ;  unam  imperfe¬ 
ctam,  qua;  in  virtutibus  in  nobis  inha;renti- 
bns  sita  sit :  alteram  perfectam,  quse  est 
ipsa  Christi  justitia  nobis  imputata.  Quoniam 
enim  justitia  nostra  numquam  talis  esse  po¬ 
test,  ut  judicium  Dei  sustineat,  ut  ipse  dicit, 
ideo  necessariam  esse  imputationem  justitia; 
Christi,  ut  illa  induti,  et  quodammodo  tecti 
coram  Deo  comparcamus,  et  justi  pronun- 
ciemur.  Hinc  in  libello  Imperatori  Ratisbo- 
nee  exhibito  a  Lutheranis  (quorum  princeps 
Bucerus  erat)  sic  legimus  in  art.  3.  «  Et  si 
autem  is  qui  justificatur,  justitiam  accipit, 
et  habet  per  Christum  etiam  inhaerentem  : 
tamen  anima  fidelis  huic  non  innititur,  sed 
soli  justitia;  Christi  nobis  donata;,  sine  qua 
nulla  omnino  est,  nec  esse  potest  justitia  ». 

In  eamdem  sententiam,  sive  potius  erro¬ 
rem  incidit  Albertus  Pighius  in  secunda  con¬ 
troversia,  et  auctores  Antididagmatis  Colo- 
niensis.  Quocirca  Bucerus  in  libro  Concor¬ 
diae  jam  citato,  in  articulo  de  Justificatione, 
fatetur,  Pighii  sententiam  non  dissentire  a 
Lutheranorum  sententia,  quod  attinet  ad 
causam  formalem  justificationis,  sed  solum 
quantum  ad  causam  apprehensivam,  quam 
Lutherani  solam  fidem,  Pighius  dilectionem 
potius,  quam  fidem  esse  definit. 

Cael  erum  quidquid  Bucerus  de  Pighii 
communione  cum  Lutheranis  dicat,  duabus 
in  rebus  dissidet  a  Lutheranis  Pighius.  Pri¬ 
mum  enim  Lutherani  virtutes,  quae  sunt  in 
nobis  per  gratiam  Dei,  non  dignantur  ullo 
modo  nomine  justitiae  (solo  excepto  Bucero) 
sed  inchoatam  obedientiam  et  renovationem 
vocant,  quam  ipsam  per  se  adeo  contemnunt, 
ut  injustitiam  esse  velint ,  et  sempiterna 
morte  dignam  existiment,  ut  perspicuum  est 
ex  Calvino,  Kemnitio,  et  aliis  :  «  Omnia  ho¬ 
minum  opera  (inquit  Calvinus  lib.  m.  Insti¬ 
tut.  cap.  12.  §.  4.)  si  sua  dignitate  censean¬ 
tur,  nihil  nisi  inquinamenta  sunt  et  sordes  ». 
Et  cap.  14.  §.  9.  «  Nullum  a  sanctis  exire  po¬ 
test  opus,  quod  non  mereatur  justam  oppro¬ 
briis  mercedem  ».  Neque  ipsum  Bucerum 
credibile  est,  justitiam  in  nobis  inhaerentem 
posuisse,  nisi  nomine.  Neque  enim  axioma 
illud  Lutheri  negare  ausus  fuisset :  «  Justus 
in  omni  bono  opere  peccat  mortaliter  » .  At 
Pighius  et  Colonienses  justitiam  inhaerentem 

imperfectam  dixerunt,  non  quod  injustitiam 
esse  crederent,  sed  quod  eam  imparem  esse 
censerent  ad  magnitudinem  adoptionis  filio¬ 
rum  J  ei,  quie  per  justificationem  acquiri¬ 
tur. 

Deinde  (quod  est  discrimen  longe  maxi¬ 
mum)  Bucerus  et  caeteri  sectarii,  sententiam 
suam  obstinate  defendunt,  neque  Ecclesiae 
Catholicae  judicio  acquiescere  sunt  parati; 
proinde  non  errantes,  sed  haeretici  merito 
nominantur.  Pighius  autem,  et  Colonienses 
semper  in  Ecclesiae  Catholicae  communione 
manserunt,  parati  illius  judicio  judicium 
suum,  sententiamque  subjicere  ;  quocirca 
illorum  errorem  nulla  animositate,  sed  sola 
ignoratione  defensum  tegere  potuit  charitas 
unitatis. 

Ex  his,  quae  hactenus  dicta  sunt,  errores 
de  justificatione  quinque  numerari  posse  vi¬ 
dentur.  Unus  est,  formalem  causam  justifi¬ 
cationis  esse  fidem.  Id  enim  (saltem  verbo) 
tum  in  Lutberi  scriptis,  tum  in  Augustana 
Confessione  reperimus.  Alter,  formalem  cau¬ 
sam  justificationis  esse  Christi  obedientiam, 
et  justitiam  nobis  imputatam.  Id  enim  Illyri¬ 
cus,  et  plerique  alii  docent.  Tertius,  forma¬ 
lem  causam  justificationis  esse  justitiam 
Dei  essentialem  nos  inhabitantem.  Id  enim 
docuit  Osiander.  Quartus,  formalem  justifi¬ 
cationem  sitam  esse  proprie  in  sola  remis¬ 
sione  peccati.  Id  enim  Calvinus  affirmat, 
quamvis  non  neget  (ut  diximus)  ad  justifi¬ 
cationem  requiri  etiam  imputationem  justi¬ 
tiae  Christi.  Quintus,  formalem  causam  justi¬ 
ficationis  duplicem  esse,  justitiam  nostram 
inhaerentem,  et  Christi  justitiam  imputatam. 
Id  enim  Pighius  et  quidam  alii  docuerunt. 

CAPUT  II. 

Proponitu r  sententia  Ecclesiae ,  et  aperitur 
status  quaestionis. 

Ecclesiae  Catholicae  sententia  de  causa  for¬ 
mali  justificationis,  explicatur  a  Tridentina 
Synodo  sess.  6.  cap.  7.  his  verbis  :  «  Unica 
formalis  causa  est  justitia  Dei,  non  qua  ipse 
justus  est,  sed  qua  nos  justos  facit,  qua  vi¬ 
delicet  ab  eo  donati  ,  renovamur  spiritu 
mentis  nostrae,  et  non  modo  reputamur,  sed 
vere  justi  nominamur,  et  sumus  ».  Et  paulo 
infra  : «  Id  in  hac  impii  justificatione  fit,  dum 
ejusdem  sanctissimae  passionis  merito,  per 
Spiritum  sanctum  charitas  Dei  diffunditur 


in  cordibus  eorum,  qui  justificantur,  atque 
ipsis  inhaeret.  Unde  in  ipsa  justificatione 
cum  remissione  peccatorum  hac  simul  in¬ 
fusa,  accipit  homo  per  Jesum  Christum,  cui 
inseritur,  fidem,  spem  et  charitatem  ». 

His  verbis,  omnes  quinque  errores  dam¬ 
nantur,  quos  capite  superiore  numeravimus. 
Nam  cum  dicitur,  Unica  esse  formalis  causa ; 
rejicitur  sententia  Buceri,  et  Pighii,  de  du¬ 
plici  justitia;  cum  dicitur  <?a  esse  justitia 
Dei,  non  qua  ipse  justus  est,  rejicitur  sen¬ 
tentia  Osiandri  de  justitia  divina  per  essen¬ 
tiam  ;  cum  dicitur,  qua  renovamur  spiritu 
mentis,  et  quae  inhamet,  et  qua  justi  vere 
nominamur  et  sumus ,  rejicitur  sententia 
Lutheranorum  de  justitia  imputativa  ;  cum 
dicitur  ea  justitia  non  consistere  in  sola  re¬ 
missione  peccatorum  ,  rejicitur  sententia 
Calvini  de  justificatione  more  forensi ;  cum 
dicitur,  justitia  nostra  esse  fides,  spes  et 
charitas  infusa,  rejicitur  sententia  Lutheri 
de  sola  fide. 

Porro  status  totius  controversiae  revocari 
potest  ad  hanc  simplicem  quaestionem,  sit 
ne  formalis  causa  absolutae  justificationis 
justitia  in  nobis  inhaerens,  an  non.  Nam  si 
quis  probet  partem  affirmantem ,  eodem 
tempore  refellet  omnes  contrarios  errores. 
Nam  si  formalis  causa  justificationis  est 
justitia  inhaerens,  non  igitur  justitia  Dei  in¬ 
habitans;  vel  justitia  Christi  imputata;  vel 
sola  remissio  peccati  sine  renovatione  homi¬ 
nis  interioris.  Et  si  justitia  inhaerens  est 
formalis  causa  absolutae  justificationis,  non 
igitur  requiritur  imputatio  justitiae  Christi, 
quae  justificationem  alioqui  inchoatam  et 
imperfectam  absolvat.  Neque  sola  fides  est 
nostra  justitia,  cum  fides  (ipsis  etiam  Luthe- 
ranis  testibus)  non  possit  absolute  justificare 
et  ideo  (ut  loquitur  Confessio  Augustana 
art.  4.)  non  tam  sit,  quam  reputetur  a  Deo 
justitia.  Itaque  omnes  illi  errores,  aut  non 
ponunt  justitiam  inhaerentem,  sed  extrinse- 
cam,  aut  si  ponunt  inhaerentem,  nolunt  eam 
absolute  justificare.  Proinde  omnes  refutan¬ 
tur,  si  probetur  justitia  inhaerens,  quae  ab¬ 
solute  simpliciterque  justificet. 

Est  autem  hoc  loco  breviter  annotandum, 
Kemnitium  more  suo  fraudulenter  admodum 
proponere  statum  quaestionis  de  formali  ju¬ 
stificatione.  Dicit  enim  id  in  controversiam 
vocari,  Quid  sit  id,  propter  quod  Deus  homi¬ 
nem  in  gratiam  recipiat?  an  sit  meritum  filii 
Dei,  an  inchoata  in  nobis  novitas  ?  et  plane 
tragice  queritur,  nos  detrahere  vim  justifi- 

candi  merito  Christi,  ut  tribuamus  eam  vir¬ 
tutibus,  et  qualitatibus  nostris.  Ubi  primum 
de  industria  loquitur  improprie,  ut  confun¬ 
dere  possit  causam  formalem  cum  meritoria, 
et  illa  ambiguitate  sententiam  Catholicam 
odiosam  reddat.  Nam  si  quis  proprie  loqui 
velit,  non  utetur  voce,  «  propter  »,  sed, 
«  per  »,  cum  formalem  causam  designare 
voluerit.  Si  quis  enim  quaerat,  per  quid  vivit 
homo?  per  quid  ignis  est  calidus?  per  quid 
lucent  sidera?  recte  respondetur,  per  ani¬ 
mam,  per  calorem,  per  lucem,  quae  sunt 
causae  formales.  Si  vero  quaerat,  propter 
quid  Imperator  triumphat  ?  propter  quid 
milites  pugnant?  respondebitur,  non  red¬ 
dendo  causam  formalem,  sed  meritoriam, 
aut  finalem.  Dicemus  enim  milites  pugnare, 
ut  vincant,  imperatorem  triumphare,  quia 
vicit  et  vincendo  triumphum  promeruit. 
Sic  igitur,  si  Kemnitius  sine  fraude  ageret, 
proprie  loqueretur,  ac  diceret  id  esse  quod 
quaeritur,  quid  illud  sit,  per  quod  homo 
justificatur,  an  justitia  sibi  a  Deo  per  Christi 
merita  donata  et  inhaerens,  an  ipsum  Christi 
meritum  extrinsecus  imputatum. 

Deinde,  in  eo  quoque  fraudulenter  egit, 
quod  merito  filii  Dei  opposuit  quasi  e  regio¬ 
ne  inchoatam  renovationem  nostram,  inde 
invidiam  nobis  apud  suos  concilians,  quasi 
pluris  faciamus  renovationem  nostram  quan¬ 
tumvis  imperfectam  et  inchoatam,  quam  ip¬ 
sum  perfectissimum  atque  absolutissimum 
meritum  filii  Dei. 

Remotis  igitur  fraudibus,  et  ambiguitate 
verborum,  ad  quaestionem  (ut  a  Kemnitio 
proponitur)  an  videlicet  justificemur  propter 
meritum  filii  Dei,  an  propter  inchoatam  re¬ 
novationem  nostram,  respondemus,  si  illud, 
«  propter,  »  significet  causam  formalem,  nos 
justificari  propter  novitatem  nobis  inhaeren¬ 
tem,  non  propter  meritum  Christi,  quod  in¬ 
haerere  non  potest.  Si  vero  significet  causam 
meritoriam,  non  justificari  dicemus  propter 
meritum  filii  Dei,  non  propter  novitatem  in 
nobis  inhaerentem.  Si  denique  significet  cau¬ 
sam  in  communi,  asseremus,  justificari  ho¬ 
minem  propter  utrumque,  sed  propter  me¬ 
ritum  filii  Dei  meritorie,  propter  novitatem 
in  nobis  inhaerentem  formaliter. 

Sed  non  minori  fraude  Concilii  Tridentini 
sententiam  Calvinus  exposuit.  Sic  enim  scri¬ 
psit  in  antidoto  ad  sess.  6.  «  Causam  justifi¬ 
cationis  Tridenti  faciunt  duplicem,  ac  si 
partim  remissione  peccatorum,  partim  spi¬ 
rituali  regeneratione  justi  essemus.  Vel  ut 


aliis  verbis  exprimam,  quod  sentiunt,  ac  si 
partim  imputatione,  partim  qualitate  justitia 
nostra  constaret.  Ego  autem  unicam  et  sim¬ 
plicem  esse  assero.  »  Sed  hoc  ipsum  nos  in 
illum  majori  ratione  regenere  possumus, 
quippe  qui  lib.  iii.  Institution.  cap.ll.  §.  2. 
disertis  verbis  justificationem  in  peccatorum 
remissione,  et  justitiae  Christi  imputatione 
sitam  esse  scripsit.  Quid  enim  hoc  aliud  est, 
nisi  causam  justificationis  duplicem  facere  ? 
Concilium  autem  Tridentinum  sess.  6.  cap. 
7.  apertissimis  verbis  unicam  esse  dixit  for¬ 
malem  causam  justificationis,  justitiam  vi¬ 
delicet  Dei,  nobis  infusam  et  inhaerentem. 

Quod  si  Concilium  in  eodem  loco  separa¬ 
rim  meminit  remissionis  peccatorum  et  infu¬ 
sionis  gratiae,  id  fecit,  non  ut  significaret, 
duplicem  esse  causam  formalem  justificatio¬ 
nis,  sed  ut  indicaret,  duos  esse  terminos  ejus 
motus,  qui  dicitur  justificatio,  sive  duos  ef¬ 
fectus  ejusdem  causae  ;  nam  (ut  idem  Con¬ 
cilium  recte  definit)  justificatio  est  translatio 
hominis  ab  eo  statu,  in  quo  nascitur  filius 
primi  Adami  in  statum  adoptionis  filiorum 
Dei,  juxta  illud  Apostoli,  ad  Coloss.  i.  «  Qui 
eripuit  nos  de  potestate  tenebrarum,  et  trans¬ 
tulit  in  regnum  filii  dilectionis  suae  ».  Non 
potest  autem  haec  translatio  fieri,  nisi  homo 
per  remissionem  peccati  desinat  esse  impius; 
et  per  infusionem  justitiae  incipiat  esse  pius. 
Sed  sicut  aer  cum  illustratur  a  sole,  per 
idem  lumen,  quod  recipit,  desinit  esse  tene¬ 
brosus,  et  incipit  esse  lucidus  :  sic  etiam 
homo  per  eamdem  justitiam  sibi  a  sole  justi¬ 
tiae  donatam,  atque  infusam,  desinit  esse 
injustus,  delente  videlicet  lumine  gratiae  te¬ 
nebras  peccatorum,  et  incipit  esse  justus, 
succedente  nimirum  tenebris  peccatorum  ip¬ 
sa  luce  justitiae. 

Quod  autem  Calvinus  dicit  ex  sententia 
Concilii,  justificari  hominem  partim  imputa¬ 
tione,  partim  qualitate,  mirum  est,  unde  illi 
venerit  in  mentem,  nisi  forte  sententiam  Pi- 
ghii  legerit,  et  eam  Catholicis  omnibus  com¬ 
munem  esse  censuerit.  Certe  Concilium  non 
solum  cap.  7.  unicam  tantum  facit  causam 
formalem  justificationis,  et  eam  in  ipsius  ju¬ 
stitiae  inhaerentis  infusione  constituit,  sed 
etiam  can.  10.  disertis  verbis  anathema  dicit 
iis,  qui  sentiunt,  nos  per  Christi  justitiam, 
justos  esse  formaliter,  quo  canone  sententia 
Pighii  sine  dubitatione  damnata  est. 

Quod  autem  can.  11.  idem  Concilium  ana¬ 
thema  dicit  iis,  qui  docent ;  hominem  justi¬ 
ficari  aut  sola  imputatione  justitiae  Christi 

aut  sold  remissione  peccatorum,  damnantur 
eo  canone  duo  quidam  errores,  alter  Luthe- 
ranorum,  Calvini  alter,  sed  non  significatur, 
Concilii  sententiam  esse,  hominem  justifica¬ 
ri  quidem  imputatione  justitias  Christi,  sed 
non  sola  :  jam  enim,  ut  diximus  can.  10.  ab¬ 
solute  fuerat  definitum,  non  justificari  ho¬ 
minem  formaliter  per  justitiam,  qua  Chri¬ 
stus  ipse  justus  est.  Ac  de  statu  quidem 
qmestionis  satis  est  dictum. 

CAPUT  III. 

Inhaerentem  esse  justitiam  nostram  formalem , 
probatur  ex  Scripturis. 

Nunc  ad  argumenta  pro  veritate  venia¬ 
mus.  Primum  argumentum  sumitur  ex  verbis 
illis  Apostoli  ad  Roman.  v.  Sienim  unius  de¬ 
licto  mors  regnavit  per  unum ,  multo  magis 
abundantiam  gratia. et  donationis,  et  justitiae 
accipientes  in  vita  regnabunt  per  unum  Jesum 
Christum.  Igitur  sicut  per  unius  delictum  in 
omnes  homines  in  condemnationem ,  sic  et  per 
unius  justitiam  in  omnes  homines  in  justifica¬ 
tionem  vitae.  Sicut  enim  per  inobedientiarn 
unius  hominis  peccatores  constituti  sunt  multi, 
ita  per  unius  obedientiam.  justi  constituentur 
■multi  (1). 

Ex  hoc  loco  habemus,  justificari  per  Chri¬ 
stum,  non  esse  haberi,  aut  pronunciari  ju¬ 
stos,  sed  vere  fieri  atque  constitui  justos,  per 
adeptionem  inhaerentis  justitiae,  et  justitiae 
non  imperfectae,  sed  absolutae  et  perfectae. 
Nam  justificare  hoc  loco  esse  justum  facere,  • 
non  justum  pronunciare,  perspicuum  est 
tum  ex  illis  verbis,  Justi  constituentur  mul¬ 
ti,  ubi  declarat  Apostolus  ipse,  quid  sit  ju¬ 
stificari,  ac  dicit  esse  justum  constitui;  ju¬ 
stum  autem  constitui,  et  justum  fieri  idem 
sunt;  tum  ex  antithesi  Adami  ad  Chrisfum, 
scribit  enim  Apostolus,  sic  nos  constitui  ju¬ 
stos  per  obedientiam  Christi,  quo  modo  con¬ 
stituti  sumus  injusti  per  inobedientiarn  Ada¬ 
mi  :  constat  autem  per  inobedientiarn  Ada¬ 
mi  nos  injustos  esse  constitutos,  injustitia  in 
nobis  vere,  ac  re  ipsa  inhaerente,  non  inju¬ 
stitia  Adami  nobis  imputata. 

Esse  autem  justitiam,  quam  per  Christum 
adipiscimur,  veram,  absolutaraquejustitiam, 
intelligi  potest,  tum  ex  eo,  quod  Apostolus 
vocat  eam  abundantiam  justitiae ;  tum  ex 


eo,  quod  idem  Apostolus  dicit,  majus  esse 
Dei  donum,  quam  Adce  peccatum.  Inde  enim 
sequitur,  ut  si  peccatum  Adde  veram  in  no¬ 
bis  et  absolutam  injustitiam  posuit,  ut  om¬ 
nium  consensu  posuit,  certe  Dei  donum  ve¬ 
ram  in  nobis  absolutamquo  justitiam  po¬ 
nat. 

Sed  occurrunt  Calvinus  et  Ivemnitius,  et 
probare  nituntur,  Apostolum  hoc  loco  per 
vocem  « justificare,  »  nihil  aliud  significare 
voluisse,  nisi  justum,  pronunciare.  Primo, 
quoniam  opposuit  verbum,  «justificare», 
verbo,  «  condemnare,  »  cum  ait,  «judicium 
ex  uno  in  condemnationem,  gratia  ex  multis 
in  justificationem  ».  Et  rursus  cap.  8.  «  De¬ 
us,  qui  justificat,  quis  est,  qui  condemnet  ». 

Secundo,  quoniam  Apostolus  sine  dubio 
phrasim  Hebraicam  imitatur,  tametsi  greeee 
scribat ;  Hebraice  autem  verbum,  «  justifi¬ 
care  »,  forensem  plane  significationem  ha¬ 
bet. 

Tertio,  quoniam  Latina  vox,  si  proprietas 
inspiciatur,  nihil  significat  aliud,  nisi  justum 
pronunciare.  Quamvis  enim  a  Patribus  in¬ 
terdum  justificare,  accipiatur  pro  eo,  quod 
est  justum  facere  :  tamen  ea  notio  non  inve¬ 
nitur  apud  bonos  linguae  Latina*  auctores. 
Denique,  Catholicos  Kemnitius  reprehendit, 
quod  nimis  haereant  in  ipsa  compositione 
vocabuli,  quasi  justificare  sit  justum  facere, 
quia  componitur  ex  nomine  justum  et  verbo 
facere. 

Respondeo  ad  primum,  justificatio  recte 
opponitur  condemnationi,  et  tamen  nonideo 
semper  est  forense  vocabulum.  Nam  ipsa  c- 
tiam  condemnatio  interdum  est  actus  judicis 
deputantis  ad  poenam  eum,  qui  in  judicio 
reus  inventus  est  :  interdum  autem  est  effe¬ 
ctus  culpae,  quae  poenam  commeruit.  Siqui- 
dem  et  Adam  nos  condemnavit  et  Deus.  Sed 
Adam  nos  condemnavit  non  judicando,  nec 
modo  forensi,  sed  imprimendo  culpam  ori¬ 
ginalem  :  Deus  autem  judicando  damnavit. 
Ad  euradem  igitur  modum  et  justificatio 
nunc  est  actus  judicis,  nunc  effectus  gratiae;- 
et  ipse  idem  Christus  primo,  ut  secundus 
Adam,  nos  justificat  delendo  peccata,  et 
gratiam  infundendo,  secundo,  in  die  judicii 
nos  justificabit,  declaiando  justos,  quos  ipse 
antea  fecit  justos. 

Praeterea,  quamvis  condemnatio  et  justifi¬ 
catio  alicubi  significent  actio  rrem  judicis,  ut 
in  illo  loco  citato  :  Judicium  ex  uno  in  con- 


(1)  Rom.  V,  17. 

deinuationem,  etc.,  tamen  quando  Deus  ju¬ 
stificat  impium,  declarando  justum,  facit  fe¬ 
liam  justum  ;  quoniam  judicium  Dei  secun¬ 
dum  veritatem  est.  Itaque  sive  Christus  per 
obedientiam  suam,  sive  per  judicium  suum 
nos  justificet,  semper  facit  justos.  Et  hoc 
modo  locum  istum  intellexit  S.  Augustinus 
lib.  i.  de  peccatorum  meritis  et  remissione, 
cap.  15.  ubi  dicit,  in  Christo  justificari,  ex 
sententia  Apostoli  ad  Roman.  v.  non  esse 
solum  imitatione  Christi  justum  fieri,  sed  e- 
tiam  per  ejus  gratiam  regenerari  :  sicut  in 
Adamo  condemnari,  non  esse  solum  imita¬ 
tione  Adami,  sed  carnali  etiam  generatione 
ad  culpam  trahi. 

Ad  secundum  de  voce  Hebraica,  dico  ver¬ 
bum  pvS  et  proprie  nihil  esse  aliud, 

nisi  justum  facere,  sed  quia  potest  aliquis 
fieri  justus,  tum  intrinsece  per  adeptionem 
justitim,  tum  extrinsece  per  declarationem, 
inde  eamdem  vocem  ad  varia  significanda 
traduci.  Porro  non  deesse  loca  in  Scripturis, 
ubi  vox  illa  significet  justum  facere,  non 
more  forensi  declarando,  sed  vere  efficiendo 
justitiam,  perspicuum  est  ex  verbis  illis  Da- 
nielis  cap.  12.  Qui  ad  justitiam  erudiunt  mul¬ 
lus,  fulgebunt  sicut  stella. ?  in  perpetuas  aeter¬ 
nitates.  Illud  enim  :  Qui  ad  justitiam  erudiunt, 
in  Hebraeo  est  id  est,  justificantes, 

sive  qui  justificant.  Et  non  potest  hoc  trahi 
ad  judices  declarantes,  significat  enim  Pro¬ 
pheta  magnam  futuram  esse  gloriam  Docto¬ 
rum,  qui  multos  ad  justitiam  docendo  per¬ 
duxerint. 

Neque  multum  prodest  adversariis,  quod 
aliqui  eorum  dicunt,  Danielem  loqui  de  mi¬ 
nistris  Evangelii,  qui  annunciant  remissio¬ 
nem  peccatorum  per  fidem  Christi,  quasi 
justificare  sit  indulgentiam  praedicare.  Nam 
etiam  hoc  modo  justificare  non  erit  forense 
vocabulum,  quomodo  Calvinus  et  Ivemni- 
tius,  illud  accipiunt.  Non  enim  qui  fi  ree  dicat 
Evangelium,  pronunciat  homines  esse  ju¬ 
stos,  more  judicis,  sed  aperit  viam  ad  justi¬ 
ficationem,  et  eo  modo  causa  est,  ut  audi¬ 
tores  justi  efficiantur  ex  impiis.  Non  enim 
dicit,  ego  vox  omnes  justos  esse  pronuncio, 
sed  ait,  credite  Evangelio,  et  justificabimi¬ 
ni  :  quemadmodum  nullus  judex  loquitur, 
ttaque  certum  est  apud  Danielem  loco  nota¬ 
tu,  verbum  justificant,  non  admittere  foren¬ 
sem  significationem. 

Sed  est  alius  locus  adhuc  illustrior  apud 


Isaiaiu,  cap.  53.  ubi  de  Christo  sic  loquitur 
Isaias  :  In  scientia  sua  justificabit  ipse  justus 
servus  meus  multos,  et  iniquitates  eorum  ipse 
portabit  (2).  Ubi  est  verbum  in  biphil 
quod  justum  facere  significat.  Conatur  qui¬ 
dem  Kemnitius  hunc  etiam  locum  detorque¬ 
re  ad  significationem  forensem,  sed  frustra. 
Quatuor  enim  vocabula  manifeste  repugnant 
ejus  interpretationi. 

Primum  est,  «  in  scientia  sua  ».  Id  enim 
significat,  interprete  S.  Hieronymo,  Chri¬ 
stum  variismodis  justificasse  homines,  atque 
unum  ex  eis  modis  fuisse  doctrinam.  Qui 
autem  docendo  justificat,  certe  non  judicis 
more  justificat. 

Alterum  est,  «  ipse  justus  »,  qua  voce  si¬ 
gnificatur,  Christum  nou  solum  docendo,  sed 
etiam  juste  operando,  ac  nobis  justitiam 
suam  impartiendo  justificare.  Porro  non  re¬ 
quiritur  ad  justificandum  more  forensi,  ut 
is  justus  sit,  qui  alios  justificat,  sed  neces¬ 
sario  requiritur,  ut  is  justus  sit,  qui  bene 
operando  justificare  debet.  Et  ideo  beatus 
Paulus  ad  hunc  locum  alludens  ait  ad  Ro- 
man.  m.  Ut  sit  ipse  justus  et  justificans. 

Tertium  est,  «  servus  meus  » .  Sic  enim 
legendum  est,  non  servos  meos,  ut  habent 
aliqui  codices  vitio  librariorum,  in  Hebraeo 
enim  est  VQV- ;  significat  autem  haec  vox, 
Christum  servisse  Deo  Patri  in  opere  justi¬ 
ficationis,  ac  per  hoc  justificasse  homines 
non  judicando,  sed  ministrando,  ut  ipse  di¬ 
cit  Matth.  xx.  Filius  hominis  non  venit  mini¬ 
nis  trari,  sed  ministrare,  et  dare  animam  suam 
redemptionem  pro  multis  (3).  Unde  et  ab  A- 
postolo  Roman.  xv.  vocatur  minister  cir¬ 
cumcisionis  ad  confirmandas  promissiones 
Patrum. 

Quartum  est,  «  iniquitates  eorum  porta¬ 
bit  » .  Hic  enim  significatur  modus,  quo  Chri¬ 
stus  ministrando  justificat,  ubi  vox  Hebraea 
significat,  gestare  quasi  in  humeris. 
Itaque  docet  Isaias,  Christum  nos  justificasse  . 
portando  sarcinam  peccatorum  nostrorum 
in  humeris  suis,  id  est,  luendo  poenam  no¬ 
bis  debitam.  Quo  allusit  sanctus  Petrus  in 
epist.  I  cap.  ii.  cum  ait  :  Peccata  nostra  ipse 
pertulit  in  corpore  suo  super  lignum,  ut  pec¬ 
catis  mortui,  justitiae  vivamus,  cujus  livore 
sanati  estis  (i).  Ubi  vides  effectum  satisfa¬ 
ctionis  Christi,  esse  justitiam  et  sanitatem  no¬ 
bis  inhaerentem.  Non  igitur,  in  hoc  Isaise  te¬ 
stimonio,  «justificare»  accipitur  more  fo. 


(1)  Duu.  XII,  3.  -  (2)  Isai  L1I1,  41.  —  (3)  Matth.  XX,  28.  -  (4)  1  Pe t.  II,  24. 

rensi,  neque  enim  judices  ita  justificant,  ut 
pro  reis  poenas  luant,  eosque  peccatis  mori, 
et  justitiae  vivere,  ac  demum  spiritualiter 
sanos  esse  faciant. 

Est  etiam  alius  locus  in  Scriptura,  ubi 
«justificare  »,  nullo  modo  potest  accipi  mo¬ 
re  forensi,  nimirum  Apoc.  xxii.  Qui  justus 
est ,  justificetur  adhuc,  et  qui  sordidus  est, 
sordescat  adhuc  (1).  Et  tamen  non  ignorabat 
sanctus  Joannes  Hebraicas  phrases. 

Ad  tertium,  de  usu  Latinae  vocis  apud 
bonos  auctores,  respondeo,  auctores  linguae 
Latinae  non  habere  hanc  vocem  in  ulla  si¬ 
gnificatione,  et  ideo  non  esse  mirum,  si  non 
possimus  ostendere  in  Terentio,  vel  Cicero¬ 
ne,  «justificare»,  positum  esse  pro  eo,  quod 
est  justum  facere.  Nam  nec  ipse  Kemnitius 
aut  Calvinus  ostendet  in  iisdem  auctoribus, 

«  justificare  » ,  usurpatum  esse  pro  eo,  quod 
est  justum  pronunciare. 

Deinde  non  esset  etiam  mirum,  si  profani 
auctores  haberent  hanc  vocem  solum. in  usu 
forensi,  cum  ignoraverint  justificationem 
judicis  Dei.  Deus  enim  cum  justificat  im¬ 
pium,  pronunciat  quidem  illum  justum, 
quod  et  homines  faciunt,  sed  absolvendo  fa¬ 
cit  illum  vere  justum  ex  impio,  quod  homi¬ 
nes  facere  non  possunt.  Atque'hinc  est,  quod 
apud  homines,  qui  fatetur  delictum,  con¬ 
demnatur;  qui  negat,  justificatur:  contra 
autem  apud  Deum,  qui  negat,  condemnatur; 
qui  fatetur,  justificatur.  Nam  cum  non  pos¬ 
sint  homines  eum,  qui  delictum  fatetur,  fa¬ 
cere  justum  ex  reo,  damnare  debent,  non 
justificare,  si  nolint  errare.  Deus  autem,  cu¬ 
jus  judicium  secundum  veritatem  est,  pro¬ 
nunciat  justum  eum,  qui  se  fatetur  reum, 
sed  p  ronunciando,  justum  (utsupra  diximus) 
facit  re  vera  justum.  Proinde  solus  Deus  non 
erat;  cum  impios  injustosque  justificat. 

Quod  mysterium  non  ignorantes  sancti 
Patres,  Latinae  etiam  linguae  non  imperiti, 
verbum,  «justificare  »,  passim  usurpant  pro 
eo,  quod  est  justum  facere  :  «  Quis  est,  inquit 
Augustinus  in  Psalm.  xxx.  concion.  1.  «  qui 
justificat  impium?  quifacit  ex  impio  justum  » . 
Item  lib.  n.  de  peccatorum  meritis  et  remis¬ 
sione,  cap.  xxxiii,  «  Gratia  Dei  justificamur, 
hoc  est,  justi  efficimur  ».  Item  libro  de  spi¬ 
ritu  et  littera,  cap.  xxvi :  «Quid estaliudjustifi- 
cati,  quam  justi  facti»?  Epist.  105.  «Justi  enim 
facti  sunt,  cum  justificati  sunt » .  Et  Epist.  106! 
«  Antequam  gratia  justificetur,  idest,  justus 


efficiatur,  impius  quid  est,  nisi  impius  »  ?Et 
epist.  120.  cap.  xx.  «  Credens  in  cum  qui  ju¬ 
stificat  impium,  id  est,  ex  impio  facit  pium». 

Quanta  igitur  importunitas  novatorum  est, 
ut  in  quaestione  Ecclesiastica  repudient  Pa¬ 
tres,  neque  velint  quiescere,  nisi  Ciceronem 
illis,  vel  Terentium  judicem  proferamus.  Et 
cum  Apostolus  ipse  tam  aperte  significaverit 
justificari  esse  justum  constitui,  ac  per  hoc 
vocis  compositionem  et  notionem  aperuerit, 
calumnietur  Kemnitius  adhuc,  quod  ex  com¬ 
positione  vocis  interpretationem  nominis  eru¬ 
amus  ?  sed  de  his  satis  multa  dicta  sunt. 

Alterum  testimonium  pro  justitia  inhaerente 
sumitur  ex  cap.  m  ad  Romanos  :  Justificati 
gratis  per  gratiam  ipsius,  per  redemptionem , 
quae  est  in  Christo  Jesu,  quem  proposuit  propi¬ 
tiatorem  per  fidem  in  sanguine  ipsius.  Hoc  loco 
simul  explicantur  fere  omnes  causae  justifi¬ 
cationis  ;  nam  justificamur  a  Deo  gratis, 
id  est,  ex  mera  ejus  liberalitate,  quantum  ad 
nostra  merita  ;  nullo  enim  nostro  opere  me¬ 
remur  justificari.  At  haec  Dei  liberalitas  est 
causa  efficiens.  Justificamur  autem  per  gra¬ 
tiam  ipsius,  idest,  per  justitiam  ab  illo  dona¬ 
tam,  et  infusam  ;  et  haec  est  causa  formalis. 
Justificamur  item  per  redemptionem,  quae  est 
in  Christo  Jesu  ;  et  haec  est  causa  meritoria. 
Denique  justificamur  per  fidem  in  sanguine 
propitiatoris  ;  et  haec  est  causa  dispositiva. 

Respondent  adversarii,  Calvinus,  Kemni¬ 
tius  et  alii,  per  gratiam  non  significari  domim 
aliquod  infusum  et  inhaerens,  sed  ipsum  Dei 
favorem  et  benevolentiam,  qua  nos  prosequi¬ 
tur,  dum  per  Christi  merita  nos  reconciliat, 
non  imputans  delicta  nostra,  sed  imputans 
justitiam  ctobedientiam  Christi. 

At  in  primis  favor  Dei  satis  explicantur  per 
illam  vocem,  «  gratis  » ,  qui  enim  gratis  justi¬ 
ficat,  certe  ex  benevolentia  et  liberalitate 
justificat.  Illa  igitur  additio,  «  per  gratiam»  , 
non  ipsum  favorem,  sed  aliquid  aliud,  id  est, 
effectum  illius  favoris  significabit. 

Deinde  praepositio,  «per»,  non  recte  accom¬ 
modatur  favori  et  benevolentiae,  sed  causae 
formali,  aut  meritoriae,  aut  instrumentali. 
Non  enim  recte  diceremus,  Deus  per  suum 
favorem,  aut  per  suam  benevolentiam  nos 
justificat  ;  recte  autem  dicimus,  per  gratiam 
inhaerentem,  per  meritum  filii  sui,  per  fidem 
et  Sacramenta  justificat. 

Adhaec  benevolentia  Dei  non  potest  esse 
inanis,  sed  omnino  praestat  atque  efficit  id  bo- 


(fi  Apoc.  XXII,  H.  —  (2)  Rom.  III,  24. 

nam,  quod  alicui  vult.  Omnia  enim  qusecum- 
que  voluit  fecit,  Psalm.  cxin,  etsi  vellet  ali¬ 
cui  bonum,  et  non  faceret,  non  esset  omni¬ 
potens,  sed  similis  nobis  infirmus.  Cur  enim 
multa  volunt  homines,  quae  non  faciunt,  nisi 
quia  multa  volunt,  quse  non  possunt  ?  cum 
vero  Deus  nos  diligit,  ac  nobis  bene  vult,  id 
sine  dubio  vult,  ut  simus  vere  justi  et  sancti 
coram  ipso  :  Elegit  emmnos,  ut  Apostolus  lo¬ 
quitur  ad  Ephes.  i.  ut  simus  sancti  et  immacu¬ 
lati  in  conspectu  ejus.  Et  :  ffxc  est  voluntas  Dei 
(inquit  Apostolus  ad  1.  Thcssalon.  iv)  sanctifi¬ 
catio  vestra.  Igitur  si  gratia  justificans  est  fa¬ 
vor  et  benevolentia  Dei,  et  Deus  non  solum 
extrinsecus  favet,  neque  inaniter  bonum  vult, 
sed  facit  sanctos,  et  immaculatos,  quales  esse 
nos  vult ;  certe  sequitur,  ut  per  gratiam  ju¬ 
stificari,  non  sit  justos  reputari,  et  non  esse, 
sed’ re  vera  justos,  sanctos,  atque  immacula¬ 
tos  esse. 

Praeterea  gratiam  justificantem  non  esse 
solum  favorem  Dei,  sed  donum  in  anima  in¬ 
haerens,  intelligi  potest  ex  variis  attributis  et 
nominibus  ejus.  Nam  dicitur  donum,  quod 
accipimus,  ad  Roman.  v.  Accipientes  abundan¬ 
tiam  gratise  et  donatioriis  (I).  Item  dicitur  dari 
per  Christum  gratia  et  veritas  per  Jesum  Chri¬ 
stum  facta  est,  Joan.  i.  non  autem  recte  dici¬ 
tur  facta  per  Christum  benevolentia  Dei  Pa¬ 
tris.  Item  dicitur  dari  ad  mensuram  ab  ipso 
Christo  :  Unicuique  nostrum  data  est  gratia , 
secundum  mensuram  donationis  Christi  (2),  ad 
Ephes.  iv.  At  benevolentia  Dei  non  datur 
ad  mensuram,  neque  a  Christo.  Item  compa¬ 
ratur  essentiae,  quae  datur  per  creationem. 
Inde  enim  dicimur  «  creari  in  Christo», ad 
Ephes.  ii.  Et  esse  «  nova  creatura  » ,  ad  Galat. 
v.  At  id,  per  quod  creaturae  dicimur,  inti¬ 
mum  et  inhaerens  est. 

Denique  comparatur  luci,  II  ad  Corinth. 
VI.  Quse  participatio  justitiae  cum  iniquitate  ? 
quae  societas  luci  ad  tenebras  ?  ad  Ephes.  v. 
Eratis  aliquando  tenebrae,  nunc  autem  lux  in 
Domino.  I  Joan.  ii.  Qui  dicit,  se  in  luce  esse,  et 
fratrem  suum  odit,  in  tenebris  est  (3).  At  certe 
lux  non  facit  corpus  lucidum,  nisi  inhaereat, 
neque  patitur'secum  tenebras.  Quomodo  igi¬ 
tur  potest  homo  justificatus,  non  tantum  lu¬ 
cidus  dici,  sed  etiam  lux  in  Domino,  cum  an¬ 
tea  tenebrosus  esset,  si  adhuc  tenebrae  pecca¬ 
torum  in  ipso  inhaerent,  et  gratiae  lux  extrin¬ 
secus  manet  ? 


Praeterea  gratia,  per  quam  justificari  nos 
dicit  Apostolus,  dicitur  etiam  charilas  diffusa 
in  cordibus  per  Spiritum  sanctum,  qui  datus 
est  nobis  (4),  ad  Roman.  v.  Et  quamvis  adver¬ 
sarii,  Philippus,  Calvinus,  Petrus  Martyr,  et 
alii,  contendant,  Apostolum  loqui  de  chari- 
tate,  qua  Deus  nos  diligit,  hoc  est,  de  favore 
et  benevolentia,  quae  in  ipso  Deo  est ;  tamen 
sanctus  Augustinus,  quem  sibi  anteponi,  ve¬ 
lint  nolint  'adversarii  pati  debent,  disertis 
verbis  contrarium  docet.  Sic  enim  loquitur 
in  libro  de  Spiritu  et  littera,  cap.  xxxii.  «Cha- 
ritasDei  dicta  est  diffundi  in  cordibus  nostris, 
non  qua  nos  ipse  diligit,  sed  qua  nos  facit 
dilectores  suos  » .  Ipse  etiam  Apostolus  ad  Ro¬ 
man.  vm.  de  hoc  ipso  spiritu  nobis  dato,  lo- 
quens  :  Accepistis,  inquit,  spiritum  adoptio¬ 
nis  filiorum ,  in  quo  clamamus ,  Abba  Pater (3). 
At  certe  clamamus,  Abba  Pater,  per  charita- 
tem,  qua  diligimus  nos  Deum,  non  qua  dili¬ 
git  nos  Deus.  Et  in  eodem  cap.  per  gratiam 
justificantem  vivere  dicimur  :  «  Corpus  qui¬ 
dem,  inquit,  mortuum  est  propter  peccatum, 
spiritus  autem  vivit  propter  justificationem  ». 
At  non  recte  dici  possumus  vivere  per  extrin- 
secum  Dei  favorem  ;  cum  nihil  sit  magis  inti¬ 
mum,  quam  vita. 

Tertium  testimonium  est  in  epistola  priore 
ad  Corinth.  cap.  vi.  ubi  sic  explicat  Apotolus 
justificationem  :  Et  hxc  quidem  (  peccatores 
videlicet)  fuistis,  sed  abluti  estis,  sed  sanctifi¬ 
cat/'.  estis,  sed  justificati  estis  in  nomine  Domini, 
nostri  Jesu  C hiasti,  et  in  spiritu  Dei  nostri  (6). 
Quo  loco,  ut  exponunt  Chrysostomus  ,  Am¬ 
brosius,  Theophylactus  et  alii,  docet  Aposto¬ 
lus,  homines  in  Baptismb  per  invocationem 
nominis  Christi,  et  operationem  Spiritus  san¬ 
cti  purgari  et  sanctificari.  Atque  hoc  ipsum 
esse  justificari,  ita  ut  justificatio  duo  ilia  con¬ 
tineat,  purgationem,  sive  ablutionem  et  san¬ 
ctificationem.  Quod  si  justificatio  est  ablutio 
et  sanctificatio  ;  sequitur,  ut  justificatio  non 
sit  sola  peccatorum  remissio  sine  interna  san¬ 
ctificatione.  Item  sequitur,  ut  justificatio  non 
sit  imputatio  justitiae,  vel  declaratio,  more 
forensi.  Nam  imputatio  et  declaratio  non 
egent  invocatione  nominis  Christi,  aut  virtute 
Spiritus  sancti.  Apostolus  autem  dicit,  Corin¬ 
thios  fuisse  ablutos,  sanctificatos  et  justifica¬ 
tos,  in  nomine  Christi  et  in  virtute  Spiritus 
sancti. 

Quartum  testimonium  est'  in  epistola  ad 

Titum,  cap.  hi.  Cum  apparuit  benignitas  et 
humanitas  Salvatoris  nostri  Dei ,  non  ex  operi¬ 
bus ,  quae  fecimus  nos ,  sed  secundum  suam  mi¬ 
sericordiam  salvos  nos  fecit  per  lavacrum  re- 
generatioms  et  renovationis  Spiritus  sancti , 
quem  effudit  in  nos  abuncle  per  desum  Chri¬ 
stum  Salvatorem  nostrum ,  ut  justificati  gratia 
ipsius ,  haeredes  simus,  secundum  spem  vitx 
internae  (1).  Ex  verbis  illis  postremis  :  Ut  justi¬ 
ficati  gratia  ipsius,  etc.,  intelligimus.  in  verbis 
superioribus  descriptam  essejustificationem, 
ita  ut  secundum  Apostoli  sententiam,  justifi¬ 
catio  sit  regeneratio  et  renovatio,  Dei  beni¬ 
gnitate,  per  lavacrum  Baptismi  et  effusionem 
Spiritus  sancti,  in  nobis  facta. 

Hanc  autem  regenerationem,  et  renovatio¬ 
nem,  quae  est  ipsa  justificatio,  formali  ter 
fieri  per  donum  aliquod  inhaerens,  tribus  ar¬ 
gumentis  probari  potest.  Primo,  ex  ipsa  na¬ 
tura  et  ratione  regenerationis  ;  neque  enim 
intelligi  potest,  quemadmodum  regeneretur 
aliquis,  sine  ulla  sui  mutatione,  per  solam 
Dei  benevolentiam,  in  ipso  Deo  existente  ; 
vel  per  solam  extrinsecam  justitia)  alterius 
imputationem.  Nam  certe  regeneratus,  dili¬ 
gitur  ut  filius,  cum  antea  odio  haberetur,  ut 
inimicus,  igitur  m  litatio  aliqua  facta  est ;  non 
potuit  autem  in  Deo  fieri,  igitur  in  homine 
facta  est.  Ac  per  hoc  regeneratio  aliquid  in 
ipso  homine  ponit,  ob  quod  filius  Dei  nomine¬ 
tur  et  sit. 

Deinde,  idem  probatur  ex  causis  hujus  re¬ 
novationis,  quas  hoc  loco  idem  Apostolus 
numerat.  Nominatur  enim  benignitas  Dei, 
quae  estefficiens  causa ;  Christus,  qui  est  causa 
meritoria  ;  lavacrum  Baptismi,  quod  est  cau¬ 
sa  instrumentaria  ;  effusio  Spiritus,  sive  Spi¬ 
ritus  effusus,  qui  est  causa  formalis.  Per  effu¬ 
sionem  autem  Spiritus,  sive  spiritum  effu¬ 
sum,  nihil  rectius  intelligitur,  quam  prima¬ 
rium  ejus  donum,  quod  est  charitas,  qua)  id¬ 
circo  etiam  dicitur  diffundi  in  cordibus  no¬ 
stris. 

Denique  idem  probatur  ex  confessione  ad¬ 
versariorum  ;  fatentur  enim  etiam  ipsi,  esse 
in  nobis  inhmrentem  aliquam  renovationem 
per  Spiritum  sanctum,  sed  negant  eam  pro¬ 
prie  esse  justitiam,  aut  per  eam  nos  absolute 
justificari,  et  ideo  confugiunt  ad  Christi  ju¬ 
stitiam  imputatam.  At  Apostolus  hanc  ipsam 
renovationem  justificationem  appellat,  ut  o- 
stendiinus.  Id  enim  significat  illud  :  Ut  ju¬ 
sti  ficati  gratia  ipsius,  hier  edes  simus,  secundum 


spem  vitae  aeternae.  Reddit  enim  causam,  cur 
nos  Deus  per  lavacrum  et  spiritum  sanctum 
regeneraverit,  ac  renovaverit ;  et  ait,  causam 
fuisse,  ut  justificari,  id  est,  ut  per  eam  rege¬ 
nerationem,  et  renovationem  justificati,  ha)- 
redes  regni,  ac  vitae  sempiterna)  effici  mere¬ 
amur. 

Quintum  testimonium  e 4,  ad  Ilebr.  xi.  ubi 
testatur  Apostolus,  aliquos  homines  fuisse  vere 
ct  absolute  justos  ;  nam  de  Abel  scribit :  Te¬ 
stimonium  consecutus  est,  esse  justus.  De  Noe: 
justitiae ,  quae  per  fidem  est.  haeres  est  constitu¬ 
tus  (2).  Isti  certe  et  alii  eorum  similes,  vere  ju¬ 
sti  erant,  nec  justi  imperfecte  et  inchoate,  sed 
absolute  et  perfecte.  Neque  enim  Scriptura 
justos  absolute  vocaret  eos,  qui  absolute 
justi  non  essent.  Quid  ?  quod  etiam  perfe¬ 
ctos  et  immaculatos  appellat  ?  Nam  Gen.  vi. 
de  Noe  dicitur  :  Noe  vir  justus  atque  perfe¬ 
ctus  fuit.  Et  David  in  Psal.  cxvill.  Beati 
immaculati  in  via,  qui  ambulant  in  lege  Do¬ 
mini  (3) 

Porro  hsec  eorum  justitia  non  erat  justitia 
Dei  inhabitans,  aut  justitia  Christi  imputata, 
sed  justitia  in  illis  inhierenset  propria.  Nam 
Apostolus  ostendere  volens,  unde  Abel  ju¬ 
stitia)  testimonium  consecutus  esset,  ait :  Te¬ 
stimonium  perhibente  Deo,  muneribus  ejus.  Ubi 
videmus,  probari  justitiam  Abelis,  ab  effectu 
ipsius  justitia).  Nam  ut  ait  sanctus  Joannes  in 
epist  I.  cap.  m.  Qui  facit  justitiam  justus 
est  (4).  Itaque  probat  Apostolus,  Abelem  fuis¬ 
se  justum,  quia  justa  opera  faciebat,  cum  Deo 
rite  sacrificaret.  Justi  autem  operis  causa,  est 
justitia  inhaerens,  non  imputatio  justitiae,  qua) 
cum  extrinseca  sit,  principium  operis  esse 
non  potest.  Sic  etiam  Noe  fuisse  justum, 
probat  ibidem  Apostolus,  quia  credidit  Deo, 
timuit  judicium  Dei,  obedivit  mandatis  Dei. 
Et  in  Genesi,  ciip.  vi,  dicitur  fuisse  justus, 
quia  ambulavit  cum  Deo.  Quomodo  etiam 
probat  S.  Lucas.  cap.  i.  Zachariam  et  Elisa- 
betham  fuisse  justos  coram  Deo,  quia  incede¬ 
bant  in  omnibus  mandatis  et  justificationibus 
Domini. 

Sextum  testimonium  est  Apostoli  ad  Ro- 
man.  vili,  et  I  ad  Gorinth.  xv.  ubi  dicit,  ju¬ 
stos  conformes  esse  imagini  Christi,  et  porta¬ 
re  imaginem  Christi  :  Quos,  inquit,  praescivit 
et  praedestinavit  conformes  fieri  imaginis  filii 
sui  ;  ut  sit  ipse  primogenitus  in  multis  fratribus. 
E  t  sicut  portavimus  imaginem  terreni,  ita  porte¬ 
mus  ct  imaginem  coelestis  (6).  Christus  autem 


(l)  Tit.  111,  4.  -  (2)  Heb.  XI,  4,  7.  -  (3)  Gen.  VI,  9  ;  Psal.  CXVIII,  1.  —  (Ij  I  Joan.  III,  7. 
(5)  Itoni.  VIII.  29 ;  1  Corin.  XV,  49. 

non  est  justus  per  imputationem,  neque  per 
solam  inhabitationem  justitim  increatae,  sed 
justus  est  vere  ac  proprie,  etiam  ut  homo, 
per  creatam  et  inhaerentem  sibi  justitiam,  ex 
qua  justissima  opera  faciebat  :  igitur  et  nos 
si  similes,  si  fratres,  si  imagines  ejus  esse  de¬ 
bemus,  justitiam  veram  et  inhaerentem  habe¬ 
re  necesseest.  Nam  sire  ipsa  injusti  etsolum 
putative  justi  simus,  magis  diaboli,  quam 
Christi  imaginem  geremus.  Rectius  enim  de¬ 
nominamur  ab  eo,  quod  sumus  quam  ab  eo, 
quod  esse  putamur.  Praeterea  terreni  homi¬ 
nis,  id  est.  Adami  peccatoris  ?  veram  imagi¬ 
nem  portavimus,  quoniam  peccatum  in  no¬ 
bis  non  putative,  sed  vere  et  re  ipsa  in¬ 
haerebat,  igitur  et  Christi  veram  imaginem 
geremus,  si  justitia  nobis  putative,  sed  vere 
ac  rc  ipsa  inhaereat. 

Septimum  testimonium  est  in  cpist.  ad  Ro¬ 
manos,  cap.  vi,  ubi  Apostolus  docet,  nos  per 
justificationem,  qua  morimur  peccato,  et  re¬ 
surgimus  justitiae,  repraesentare  Christi  mor¬ 
tem  et  resurrectionem.  Et  inter  alia  dicit  : 
Qui  mortuus  est,  justificatus  est  a  peccato.  Quod 
etiam  significavit  Apostolus  Petrus  in  priore 
cpist.  cap.  iv.  cum  ait :  Christo  igitur  passo  in 
carne,  et  vos  eadem  cogitatione  armamini.  Quia 
qui  passus  est  in  carne,  desiit  a  peccatis  (1).  At 
Christus  non  putative,  sed  vere  mortuus  est 
et  vere  resurrexit.  Igitur  et  nos  non  putative, 
sed  vere  morimur  peccato,  et  resurgimus  ad 
justitiam,  cum  per  Baptismum  justificamur. 

Octavum  testimonium  est  in  epist.  ad  Ro¬ 
manos,  cap.  vm.  ubi  Apostolus  scribit  :  Nos 
jam  per  Christum  accepisse  spiritum  adoptio¬ 
nis  filiorum  Dei  quoad  animam  qux  vivit  (ut 
ibidem  dicit)  propter  justificationem,  quamvis 
corpus  mortuum  sit  (id  est,  adhuc  mortale  sit) 
propter  peccatum,  Sed  paulo  post  addit :  Nos 
jam  primitias  spiritus  habentes,  intra  nos  ge¬ 
mere,  expectantes  adoptionem  filiorum  Dei,  red¬ 
emptionem  corporis  nostri.  Nam  ut  idem  ait 
ad  Philippens.  m.  Salvatorem  expectamus,  qui 
reformabit  corpus  humilitatis  nos  f  me,  configu¬ 
ratum  corpori  claritatis  suae  (2).  Atqui  adoptio 
filiorum,  quam  expectamus  in  redemptione 
corporis,  verissima  erit,  et  inhaerens  in  ipso 
coi’pore,  id  est,  immortalitas  et  impassibilitas, 
non  putativa,  sed  vera.  Igitur  adoptio  quam 
nunc  habemus  in  Spiritu  per  justificationem, 
vera  etiam  esse  debet,  non  putativa.  Alioqui, 
sicut  expectamus  redemptionem  corporis,  ita 
quoque  expectaremus  redemptionem  animae. 

Fidem  non  esse  integram  formalem  causam 
justificationis. 

Hactenus  communibus  argumentis  proba¬ 
tum  est,  causam  formalem  justificationis  no¬ 
strae  esso  justitiam  inhaerentem  :  ex  qua  senta- 
tiu  refelluntur  quinque  illi  errores  ,  quos  su¬ 
pra  notavimus,  nunc  seorsim  singulos  paucis 
refellemus. 

Primus  igitur  error  fuit,  causam  formalem 
justificationis  nostrae  solam  esse  fidem.  Id 
enim  Lutherus  disertis  verbis  posuit  in  com- 
meift.  ad  2.  cap.  epist.  ad  Galatas,  et  Philip¬ 
pus  in  ipsa  Confessione  Augustana,  art  4.  et 
quamquam  Lutherani  omnes,  tum  rigidi, 
,tum  molles,  ab  hoc  errore  jam  recessisse  vi¬ 
deantur,  ut  supra  notavimus  ex  colloquio  Al- 
temburgensi  :  nihil  tamen  oberit,  si  hunc  ip¬ 
sum  errorem  breviter  confutemus. 

Primum,  in  ipsa  epistola  ad  Galatas,  cap. 
v.  Apostolus,  curo  dixisset :  Nos  autem  spiritu 
ex  fide  spem  justitix  expectamus  :  subjunxit 
continuo  :  Nam  in  Christo  Jesu  neque  circum¬ 
cisio  aliquid  valet ,  neque  praeputium ,  sed  fdes, 
qux  per  dilectionem  operatur  (4).  Ubi  verba 
illa,  Ex  fide  spem  justitix  expectamus,  duobus 
modis  intelligi  possunt.  Uno  modo,  ut  sensus 
sit,  ex  fide  speramus  vitam  aeternam,  qua; 
est  merces  justitiae.  Saepe  enim  Apostolus 
ponit  spem  pro  ea  re,  quae  speratur,  ut  ad 
Tit.  ii.  Expectantes  beatam  spem,  et  adventum 
glorix  magni  Dei  (o).  Itaque  spes  justitiae  erit 
id,  quod  justitia  sperat,  idest,  quod  justitiae 
debetur,  videlicet,  prromium  vitae  beata;.  Al¬ 
tero  modo,  ut  sensus  sit,  ex  fide  spem  justitiae 
expectamus,  idest,  ex  fide  speramus,  nos  posse 
justificari.  Utrumque  sensum  attigit  sanctus 
Augustinus  in  libro  de  spiritu  et  littera,  cap. 
32.  Sed  hic  posterior  simplicior  et  magis  con¬ 
gruens  cum  praecedentibus  verbis  esse  vide¬ 
tur  :  et  tamen  uterque  in  idem  recidit;  cum 
ex  utroque  id  manifeste  colligatur,  ex  fide, 

'  non  ex  lege,  aut  operibus  ante  fidem  factis, 
hominem  justificari. 

At  ne  daretur  occasio  errandi,  explicuit 
idem  Apostolus,  quae  fides  sit  illa,  quae  justi¬ 
ficat,  cum  ait  :  Nam  in  Christo % jesu  neque 
circumcisio  aliquid  valet,  neque  praeputium, 
id  est,  neque  lex  circumcisis  data,  neque  ope¬ 
ra  gentilium,  in  praeputio  facta,  justificant, 


(1)  fiet.  IV,  I.  -  (2)  Rom.  VIII,  15,  23.  -  (3)  Phil.  III,  20.  -  (4)  Gal.  V,  5.  -  (5) Tit.  II,  13. 

«  sed  fides  »  ;  non  quaccumque  autem  fides, 
sed  quas  per  dilectionem  operatur ,  idest,  fides, 
quae  agitur,  ac  movetur,  formatur,  et  quasi 
animatur  per  dilectionem.  Quod  si  charitas 
est  forma  fidei,  et  fides  non  justificat  forma- 
liter,  nisi  ab  ipsa  charitatc  formata,  certe 
multo  magis  charitas  ipsa  justificat. 

Huc  etiam  pertinent  illa  testimonia,  quae 
indicant,  solam  fidem  non  sufficere,  ut  I  ad 
Corinth  xm.  Si  habuero  omnem  fidem ,  ita  ut 
montes  transferam ,  charitatem  autemnon  habu¬ 
ero,  nihil  mihi  prodest.  Et  Jacob.  xx,  Fides  si¬ 
ne  operibus  mortua  est.  Et  illa,  quse  docent 
necessariam  esse  charitatem,  ut  I  Joann.  m. 
Qui  non  diligit,  manet  in  morte.  Et  nos  scimus, 
quia  translati  sumus  de  morte  ad  vitam, quo¬ 
niam  diligimus  fratres  (1). 

Deinde,  potest  hoc.idem  probari  ex  Patri¬ 
bus,  qui  docent,  fide  tantum  inchoari  justi¬ 
tiam,  perfici  vero  per  dilectionem,  quos  ci¬ 
tavimus  libro  superiore,  cap.  17 ;  quibus  addi 
possunt  duo  testimonia  sancti  Augustini.  IJ- 
num  ex  libro  de  spiritu  et  littera,  cap.  29,  ubi 
dicit,  dici,  fide  impetrari  justificationem  : 

<(  Justitiam,  inquit,  quae  ex  fide  est,  impe¬ 
trando  ex  Deo,  non  exsemetipsis  praesumen¬ 
do.  »  Et  infra  :  «  Opus,  quod  qui  fecerit, 
vivet  in  eo,  non  fit  nisi  a  justificato.  Justifica¬ 
tio  autem  ex  fide  impetratur.  »  Et  serm.  15. 
de  verbis  Apostoli  :  «  Justitia  sit,  sed  ex  gra¬ 
tia  sit,  a  Deo  tibi  sit,  non  tua  sit.  »  Et  mox 
de  eadem  :  «Geme,  ut  impetres,  plora  ut  im¬ 
petres,  crede  ut  impetres.  Qui  invocaverit  no- 
men  Domini,  salvus  erit,  justus  erit.  »  Quod  si 
fides  impetrat  justificationem,  certe  non  for- 
maliter  sola  ipsa  justificat.  Nam  si  formaliter 
ipsa  sola  justificaret,  esset  homo  formaliter 
justus,  antequam  justificationem  impetraret, 
cumfidemhabeatanteimpetrationemjustitisc, 
atque  ita  esset  justus  antequam  esset  justus. 

Alterum  testimonium  est  in  lib.  de  natura 
et  gratia,  cap.  ult.  ubi' justitiam  sanctus  Au¬ 
gustinus  in  ipsa  charitate  constituit  :  «.  Cha¬ 
ritas,  inquit,  inchoata,  inchoata  justitia  est ; 
charitas  provecta,  provecta  justitia  est;  cha¬ 
ritas  magna,  magna  justitia  est ;  charitas  per¬ 
fecta,  perfecta  justitia  est  ». 

Tertio,  probatur  ratione,  ducta  ex  natura 
ipsius  fidei  et  justitia!.  Nam  justitia  res  est 
adeo  bomv  ut  cum  nullo  alio  bono  pugnet, 
et  ideo  adjunctione  aliorum  bonorum,  non 
minuatur,  nec  desinat  esse,  sed  perficiatur 
semper,  et  crescat,  ut  perspicuum  est  ex  eo, 


quod  invenitur  in  beatis,  in  Christo,  et  in  ip¬ 
so  Deo.  At  fides  repugnat  beatitudini,  neque 
in  Deo,  aut  in  Christo  unquam  fuit,  neque  in 
Angelis,  et  hominibus  manet,  cum  beati  esse 
incipiunt  :  non  igitur  fides  est  ipsa  formalis 
justitia,  nisi  inchoata  et  imperfecta. 

Pradcrca  j  ustitia  facit  nos  Christo  similes, 
et  per  eam  gerimus  Christi  imaginem,  ut  su¬ 
pra  probatum  est  ex  cap.  vm  ad  Roman.  et 
cap.  xv,  prioris  ad  Corinthios.  At  fides  non 
facit  nosChristo  similes,  sed  potius  aliquo  mo¬ 
do  dissimiles,  cum  in  Christo  fides  non  fuerit, 
quippe  qui  faciem  Patris  semper  viderit.  Ad- 
ha!C  justitia  virtus  est,  per  quam  lex  divina 
completur  ;  at  plenitudo  legis  non  est  fides, 
sed  charitas,  Apostolo  teste,  ad  Roman.  xm. 

Denique,  justitia  non  potest  esse  informis, 
et  mortua,  cum  ipsa  sit  animae  vita,  nec  pos¬ 
sit  fieri,  ut  quis  eodem  tempore  sit  peccator 
et  justus,  hoc  est,  mortuus  secundum  Spiri¬ 
tum,  et  secundum  spiritum  vivus.  At  fides 
informis  et  mortua  esse  potest,  ut  libro  su¬ 
periore  probavimus  ex  Apostolo  Paulo  I  ad 
Corinth.  xm.  et  Apostolo  Jacobo,  cap.  ii  ; 
non  igitur  sola  fides  est  nostra  integra,  for¬ 
malis  que  justitia. 

Sed  occurrendum  est  Luthero  et  Calvino, 
qui  freti  testimonio  Prophetae  Ilabacuc  -.ju¬ 
stus  ex  fide  vivit,  miris  modis  exagitant  dis¬ 
tinctionem  fidei  in  fidem  formatam  et  infor¬ 
mem.  Et  Lutherus  quidem  in  comment.  ad 
cap,  3.  ad  Galat.  eam  distinctionem  Satani- 
cam  etpestilentem  vocat :  Calvinus  in  lib.  m. 
Institut.  cap.  2.  §.  8.  nugatoriam,  putidam 
et  insulsam  nominat.  Et  quoniam  ipse  quoque 
fatetur,  quamdam  fidem,  videlicet  histori¬ 
cam,  separatam  esse  posse  a  charitate,  et  non 
justificare.  Ne  cogatur  fideminformem  admit¬ 
tere,  dicit,  duas  esse  formas  fidei,  quarum 
una  justificat,  altera  non  justificat.  At  Calvini 
distinctio  in  duas  formas  fidei,  ad  verborum 
novitates  relegari  debet.  Nusquam  enim  Scri¬ 
ptura,  vel  traditio  Ecclesiastica  duas  istas 
formas,  sed  unam  fidem  ubique  prmdicat. 

Distinctio  vero  unius  fidei  in  formatam  et 
informem  ab  Apostolis  Christi  Paulo  et  Jaco¬ 
bo  manifestissime  traditur.  Nam  quid,  quajso, 
interest,  si  dicamus  fidem  vivam  et  mortuam ; 
vel  formatam  et  informem  ?  Certe  enim  res 
viva,  per  aliquam  formam  vivit,  et  res  mor¬ 
tua  propter  absentiam  alicujus  formae  mor¬ 
tua  est.  Fidem  autem  vivam  et  mortuam  Ja- 
cobus  appellat  in  epistola  sua,  cap.  2.  Sed 


(1)  I  Cor.  XIII,  2 ;  Jacob  XX,  2G ;  I  Joan.  III,  14. 

Apostolus  Paulus  non  solum  docet,  fidem 
charitate  formari,  sed  etiam  explicat  dilecti¬ 
onem  formam  esse  extrinsecam  fidei,  non 
intrinsecam,  et  qua?  det  illi,  non  ut  sit,  sed 
ut  moveatur  ;  ac  per  hoc  fides  sine  dilectione 
non  desinat  esse  fides,  sed  desinat  esse  res 
actuosa  et  operans.  Sic  enim  Apostolus  ait  ad 
Galat.  v.  Fides  per  dilectionem  operatur  (1). 
Ubi  illud  (operatur)  passive  accipiendum 
est,  non  active.  Est  enim  in  Grseco  IvEpyou- 
fAEvr,,  id  est  mota  atque  acta. 

Itaque  sensus  Apostoli  est,  fidem  a  charita¬ 
te  agi  et  moveri,  quomodo  a  spiritu  movetur, 
et  agitur  corpus.  Ac  perhoc  dilectionem  non 
esse  signum  viventis  fidei,  ut  adversarii  di¬ 
cere  solent,  sed  esse  ipsam  vitam  fidei,  et  fi¬ 
dem  sine  dilectione  similem  esse  corpori  sine 
spiritu,  ut  rectissime  scribit  Jacobus.  Recte 
igitur  Catholici  dicunt,  fidem  sine  charitate 
esse  informem,  et  cum  charitate  formatam. 
Et  non  recte  Calvinus  duas  facit  fidei  formas ; 
nam  cum  duae  sint  formae,  numquam  potest 
una  fieri  altera  ;  fides  autem  informis,  formata 
fieri  potest,  et  quae  formata  est,  reddi  potest 
rursus  informis. 

Piget  autem  multis  refellere  ineptias  et  nu¬ 
gas  Lutheri.  Colligit  enim,  si  charitas  sit  for¬ 
ma  fidei,  sequi,  ut  charitas  sit  praestantior 
fide,  et  in  ea  sita  sit  summa  Christianae  reli¬ 
gionis  ;  et  inde  obscuretur  Christus,  ejusque 
beneficium  ;  et  omissa  fide  incipiant  homines 
niti  dilectione  et  moralibus  operibus  ;  quaerit 
etiam,  an  Spiritus  sanctus  non  potuerit,  si 
veritas  id  postulasset,  per  Prophetam  dicere, 
Justus  ex  fide  formata  vivit ;  denique  addit, 
charitatem  ad  legem  pertinere,  fidem  autem 
non  ex  lege,  proinde  neque  esse  ex  charitate, 
ac  perhoc  nullo  modo  charitate  formari. 

Respondeamus  totidem  fere  verbis,  chari¬ 
tatem  praeferri  fidei  libenter  admittimus,  ne¬ 
que  id  absurdum  videri  potest,  nisi  haeretico, 
qualis  fuit  Lutherus,  qui  Apostolo  repugnare 
non  vereatur.  Quid  enim  clarius  dici  potuit, 
quam  quod  ait  Apostolus  I  ad  Corinth.  xm  : 
Nunc  manent  fides,  spes,  charitas ,  tria  haec, 
major  autem  horum  est  charitas  (2)  ?  In  eadem 
charitate  sitam  esse  summam  Christianae  re¬ 
ligionis,  numquam  Lutherus  negasset,  si 
Christum  audire  voluisset  in  Evangelio  suo 
dicentem  :  Mandatum  novum  do  vobis,  ut  dili¬ 
gatis  invicem.  Et :  In  hoc  cognoscent  omnes, 
quod  discipuli  mei  estis,  si  dilectionem  ha¬ 
bueritis  ad  invicem.  Joan.  xm.  et  Apostolum 


exhortantem  Super  omnia  haec  charitatem 
habete ,  quod  est  vinculum  perfectionis  (3),  ad 
Coloss.  in.  et  sanctum  Augustinnm,  qui  tract. 
83.  in  Joannem  brevissise  demonstrat,  sum¬ 
mam  Christianae  religionis  redigi  ad  chari¬ 
tatem,  non  ad  fidem,  quoniam  qui  diligit, 
necessario  etiam  credit  et  sperat.  Non  autem 
omnis  qui  credit,  continuo  etiam  sperat  et 
diligit. 

Obscurari  autem  Christum,  et  ejus  bene¬ 
ficia,  si  charitas  ita  magni  fiat,  ut  fidei  forma 
esse  dicatur,  tam  est  consequens,  quam  So¬ 
lem  contemni  abiis,  qui  ejus  luce  cupide 
fruuntur.  Quid  enim  est  charitas,  nisi  sum¬ 
mum  Christi  beneficium  ?  Charitas  enim  dif¬ 
funditur  in  cordibus  nostris,  per  Spiritum  san¬ 
ctum,  qui  datus  est  nobis.  Hoc  autem  donum, 
nonne  Christus  ipse  ad  Patris  dexteram  ex¬ 
altatus  effudit,  ut  Apostolus  Petrus  ait  Actor. 
ii.  Neque  periculum  est,  ne  fidem  negligant, 
aut  in  operibus  moralibus  per  solas  vires  li¬ 
beri  arbitrii  factis,  spem  ponant,  qui  chari¬ 
tatem  in  primis  praedicant.  Sciunt  enim  cha¬ 
ritatem  sine  fide  in  hac  vita  esse  non  posse, 
et  charitatem  laudant,  non  quae  ex  lege,  aut 
ex  viribus  liberi  arbitrii,  sed  quae  ex  Deo  et 
ejus  gratia  possidetur. 

Porro  non  deerant  verba  Spiritui  sancto, 
quibus  per  Prophetam  suum  illud  efferret  ; 
Justus  ex  fide  formata,  aut  etiam  ex  chari¬ 
tate  vivit,  sed  maluit  dicere,  ex  fide  vivit,  vel 
quia  non  loquebatur  de  vita  justitiae,  sed 
vita  spei,  quae  justum  patiente  expectare  fa¬ 
cit  :  vel  quia  commendare  voluit  id,  unde  id, 
unde  initium  duci  vita  justorum.  Sed  si¬ 
cut  per  Prophetam  spiritus  sanctus  vitam 
justorum  tribuit  fidei,  quoniam  inde  incho¬ 
atur  ;  sic  per  Apostolum  eamdem  vitam  tri¬ 
buit  charitati,  quoniam  inde  perficitur :  Trans¬ 
lati  sumus  (  inquit  Joannes  in  epist.  I  cap. 
in.  de  morte  ad  vitam,  quoniam  diligimus  fra¬ 
tres.  Et  :  Qui  non  diligit,  manet  in  morte  (4) . 

Quis  autem  ferat  charitatis  donum,  quod 
est  ipse  nucleus  (  ut  sic  loquar  )  Evangelii, 
transferri  ad  legem,  et  opponi  fidei  ?  si  cha¬ 
ritas  ad  legem  pertinet,  quia  lex  charitatem 
pra;cipit  :  cur  non  etiam  fides  relegatur  ad 
legem,  cum  multe  sint  in  lege  de  fide  prae¬ 
cepta  ?  «  De  fide  ( inquit  S.  Augustinus  tract. 
83.  in  Joan. )  quam  multa  mandata  sunt  ?  quis 
potestcuncta  colligere  ?  quis  enumerando  suf¬ 
ficere  ?  »  Eat  igitur  Lutherus  et  fidem  cum 
charitate  ab  Evangelio  separet ;  et  legem 


(1)  Gal.  V,  5,  —(2)  I  Cor.  XIII,  13.  -  (3)  Joan.  XIII,  34 ;  Coi.  III,  14,  -  (4)  1  Joan.  III,  \k. 

scriptam  in  cordibus,  dicatnon  esse  testamen¬ 
tum  novum,  ut  Hieremias  praedixit  cap.  31. 
sed  testamentum  vetus,  et  omnia  more  suo 
invertat,  atque  confundat.  Itaque  praeceptum 
eharitatis,  ut  etiam  fidei  ad  legem  pertinet, 
Spiritus  autem  eharitatis  et  fidei  ad  Evange- 
lium.  Sed  de  discrimine  legis  et  Evangelii 
plura  dicemus,  cum  controversiam  de  justi¬ 
tia  operum  et  legis  observatione  tractabimus. 

CAPUT  V. 

Formalem  causam  justificationis  non  esse 

justitiam  Dei  essentialem,  ac  divinam. 

Secundus  error  Osiandri  est,  qui  justificari 
hominem  dixit  per  illam  ipsam  justitiam,  qua 
Christus  non  ut  homo,  sed  ut  Deus  essentia¬ 
liter  justus  est.  Refellitur  hic  error  ab  Apo¬ 
stolo  ad  Roman.  iv.  ubi  ex  proposito  de  justi 
ficatione  disseritur;  et  apertissime  demon¬ 
stratur,  justitiam,  per  quam  justificamur, 
esse  fidem,  vivam  videlicet  et  per  dilectio¬ 
nem  operantem  ;  illam  enim  fidem  Deuspro 
justitia  habet ;  et  quia  Deus  non  fallitur;  ea¬ 
dem  fides  vere  justitia  est,  et  justitia  fidei  no¬ 
minatur  :  Credenti ,  inquit,  in  eum ,  qui  ju¬ 
stificat  impium ,  reputatur  fides  ejus  ad  justi¬ 
tiam  Et  infra :  Dicimus ,  quia  reputata  est 
Abrahae  fides  ad  justitiam.  Et  infra :  Sig¬ 
num  accepit  circumcisionis  signaculum  justitiae 
fidei ,  quae  est  in  preputio ,  ut  sit  pater  omnium 
credentium  per  praeputium,  ut  reputetur  et  illis 
ad  justitiam.  Et  similia  habentur  ad  Galat. 
m  :  Nos  fide  spem  justitiae  expectamus  ;  nam 
in  Chrito  Jesu  neque  circumcisio  aliquid  valet, 
neque  praeputium,  sed  fides,  equae  per  dilecti¬ 
onem  operatue (i).  Quod  si  fides  per  dilecti¬ 
onem  operans,  est  illa  justitia,  per  quam  ju¬ 
stificamur,  certe  non  justificamur  per  justi¬ 
tiam  Dei  essentialem,  nisi  quis  ita  desipiat, 
ut  fidem  nostram  justitiam  Dei  essentialem 
esse  definiat. 

Secundo,  refellitur  ex  Augustino,  qui  sai- 
pissime  repetit  et  inculcat,  nos  justificari  ju¬ 
stitia  Dei,  non  qua  ille  justus  est,  sed  qua  nos 
justos  facit.  Libro  de  spiritu  et  littera,  cap.  9: 
«  Sicut,  inquit,  fides  Christi  dicta  est,  non 
qua  credit  Christus,  sic  justitia  Dei,  non  qua 
justus  estDeus.  »Et  paulo  ante: «  Justitia  Dei, 
non  qua  Deus  justus  est,  sed  qua  induit  homi¬ 
nem,  dum  justificat  impium.  »  Et  cap.  31.  di¬ 


cit,  Justitiam,  qua  justificamur,  dici  justiti¬ 
am  Dei,  sicut  dicitur  charitas  Dei,  qua  Deum 
diligimus,  et  fides  Dei,  qua  in  eum  credimus, 
et  salus  Dei,  qua  salvamur.  Et  in  epist.  120. 
cap.  30:  «Ignorantes,  inquit,  Dei  justitiam, 
qua  nos  ejus  gratia  justi  sumus,  ut  ipsa  Dei 
justitia  nos  simus,  cum  juste  vivimus  creden¬ 
tes  in  eum,  qui  justificat  impium,  non  illa, 
qua  ipse  justus  est,  aeterna  sua  et  incommu¬ 
tabili  justitia  ».  Et  in  libro  ni.  contra  duas 
epistolas  Pelagianorum,  cap.  7.  «  Non  pro- 
pterea,  inquit,  justitia  Dei  dicitur,  quoniam 
Deus  justus  est,  sed  quia  homini  ex  Deo». 
Similia  repetit  in  lib.  de  gratia  et  libero  arbi¬ 
trio  cap.  12.  et  alibi  saepe. 

Tertio,  refellitur  ratiouibns  variis.  Prima 
ratio.  Justificatio  praecedit  inhabitationem 
Dei,  non  igitur  homo  justificatur  per  justitiam 
essentialem  inhabitantem.  Justificationem 
praecedere  testatur  Scriptura  Sapient,  i.  ubi 
dicitur  Spiritus  sanctus  non  habitare  in  cor¬ 
pore  subdito  peccatis.  Testatur  item  Augur 
stinus  in  epist.  10.  ad  Sixtum  :  «  Post  re¬ 
missionem,  inquit,  peccatorum,  nisi  munda¬ 
tam  domum  habitet  Spiritus  sanctus,  nonne 
cum  aliis  septem  redit  spiritus  immundus. 
Ut  autem  in  habitet  Spiritus  sanctus,  nonne 
ubi  vult  spirat,  et  charitas  Dei  diffunditur  in 
cordibus  nostris,  non  a  nobis,  sed  a  Spiritu 
sancto,  qui  datus  est  nobis  »  ?  Hic  videmus, 
prius  remitti  peccata,  et  mundari  domum, 
et  ornari  etiam  eharitate,  ut  in  illa  Spiritus 
sanctus  habitare  dignetur. 

Neque  his  repugnat,  quod  Spiritus  san¬ 
ctus  prius  dari  videtur,  quam  charitas  dif¬ 
fundi,  cum  ipse  sit,  qui  eam  diffundit,  et 
peccata  remittit.  Nam,  ut  idem  Augustinus 
ait  serm.  11.  de  verbis  Domini  :  a  quo  mun¬ 
damur,  accipiendo  indulgentiam,  ipsum  ac¬ 
cipimus  habitatorem  ad  faciendam,  augen¬ 
dam,  perficicndamque  justitiam.  »  Et  in 
epist.  103.  «  Aliter  adjuvat  Spiritus  nondum 
inhabitans,  aliter  inhabitans  ;  adjuvat  enim, 
ut  efficiamur  fideles,  cum  non  inhabitat; 
cum  vero  inhabitat  adjuvat  jam  fideles.  Ita¬ 
que  purgat,  et  justificat,  ut  purgatos  et  justi¬ 
ficatos  inhahitet.  »  Et  hoc  idem  aperte  Scri¬ 
ptura  :  demonstrat,  cum  dicit  ad  Ephes.  iv. 
Christum  habitare  per  fidem  in  cordibus  no¬ 
stris.  Et  I  Joan.  iv.  eum,  qui  manet  in  cha- 
ritate,  in  Deo  manere,  et  Deum  in  eo.  Quia 
nimirum  non  habitat  Deus  in  nobis,  nisi  fides 
charitasque  praecedant.  Inhabitatio  igitur 

Dei  non  facit  justos,  ut  Osiander  existimat, 
sed  jam  justificatos  Deus  inhabitans  adjuvat 
(ut  loquitur  Augustinus)  ad  faciendam,  au¬ 
gendam,  perficiendamque  justitiam. 

Secunda  ratio.  Si  essemus  justi,  justitia 
Dei  essentiali  nos  inhabitante,  essemus  om¬ 
nes  seque  justi  atque  ipse  Christus.  Nam  ipse 
quoque  non  aliter  justus  esse  posset,  nisi 
per  justitiam  Dei  essentialem,  si  Deus  nul¬ 
lam  justitiam  acceptat,  nisi  suam  essentia¬ 
lem,  ut  Osiander  somniat.  AtScriptura,  Joan. 
i,  disertis  verbis  testatur,  nos  omnes  de  . ple¬ 
nitudine  Christi  accepisse ;  et  ad  Ephes.  iv, 
unicuique  nostrum  dari  gratiam  secundum 
mensuram  donationis  Christi,  non  igitur  ju¬ 
sti  sumus  justitia  illa  essentiali,  sed  justitia 
creata,  quae  major  et  minor  esse,  et  sub  cer¬ 
tam  mensuram  cadere  potest. 

Tertia  ratio.  Scriptura  docet  aliquos  ho¬ 
mines  vere  esse  justos,  ut  Noe,  Genes,  vi, 
Zachariam,  Lucae  xi,  Abel  et  multos  alios, 
ad  Hebraeos  xi.  At  non  potest  homo  vere 
denominari  a  forma  extrinsecus  inhabitante, 
sed  solum  ab  inhaerente,  alioqui  enim,  si  sa¬ 
tis  est  justitia  in  habitans  ,  ut  vere  justi 
esse  dicamur ,  cur  non  dicimur  etiam  im¬ 
mortales,  aeterni,  beati,  omnipotentes,  cum 
immortalitas  Dei,  aeternitas,  beatitudo,  om¬ 
nipotentia  et  alia  omnia  ejus  attributa  nos 
inhabitent?  et  cur  non  dicuntur  omnes  ho¬ 
mines  justi  imo  et  omnes  lapides,  omnia 
ligna,  omnia  sidera,  cur  non  recte  justa  di¬ 
centur,  si  inhabitatio  Dei  denominatiouem 
illam  tribuere  potest?  Quamvis  enim  non  in¬ 
habitet  Deus  omnia  per  fidem  et  charitatem, 
tamen  per  potentiam  essentiam  et  praesen¬ 
tiam  omnia  prorsus  inhabitat.  Osiander  au¬ 
tem  non  facit  nos  justos,  quoniam  per  fidem 
et  charitatem  inhabitamur,  sed  quoniam  a 
justitia  essentiali  simpliciter  inhabitamur. 

Quarta  ratio.  Si  nullam  justitiam  Deus 
acceptat,  nisi  suam  essentialem,  ac  propter- 
ea  per  illam  nos  inhabitat,  ut  justos  efficiat ; 
certe  sequitur,  ut  Christi  justitiam,  qua  is  pro 
nobis  Patri  satisfacere  patiendo  et  moriendo 
voluit,  Deus  non  acceptet.  Illa  enim  Christi 
justitia,  justitia  fuit  creata,  non  divina  et 
essentialis.  Quod  si  Christi  justitia  Patri  non 
satisfecit,  quorsum  ille  carnem  suscepit  ? 
quorsum  tanta  pati  voluit?  quorsum  humi¬ 
liavit  semetipsum,  factus  obediens  usque  ad 
mortem, mortem  autem  crucis  ?  numquid  ut 
tantis  sumptibus  nihil  redimeret? 


At  longe  aliud  nos  docent  Isaias  et  Paulus. 
Ille  enim  cap.  liii.  scribit  de  Christo  :  Justi¬ 
ficavit  ipse  justus  servus  meus  multos.  Et  iste 
ad  Rom.  m.  et  v.  Reconciliatos  nos  dicit, 
Patri  tn  sanguine  filii  sui  (1).  Quid  Apostolus 
Joannes?  an  non  affirmat  in  epistola  I.  cap. 
i,  sanguinem  Christi  mundare  nos  ab  omni 
peccato  ?  Et  cap.  n.  Christum  propitiationem 
esse  pro  peccatis  totius  mundi. 

Denique,  nihil  frequentius  omnis  Scriptura 
testatur,  quam  Christi  passionem  et  mortem, 
plenam,  atque  perfectam  satisfactionem  fuis¬ 
se  pro  peccatis.  Quare  Osiandri  sententia 
recipi  non  potest,  nisi  quis  velit  totum  my¬ 
sterium  humanae  redemptionis  et  reconcilia¬ 
tionis  evertere. 

Neque  argumenta,  quibus  ille  nititur,  ali¬ 
quid  soliditatis  habent.  Praecipua  sunt :  quo¬ 
niam  B.  Petrus  in  epist.  II  cap.  i.  scribit,  nos 
effici  divinae  consortes  naturae  :  et  quia  Deus 
non  acceptat  ullam  justitiam,  nisi  suam.  Sed 
apostolus  Petrus  non  dicit,  nos  effici  divinae 
consortes  naturae  per  inhabitationem  justitiae 
essentialis.  Haec  enim  est  glossa  Osiandri, 
non  sententia  B.  Petri. 

Quomodo  autem  efficiamur  divinae  con¬ 
sortes  naturae,  indicat  ipse  idem,  cum  ait  : 
«  Ut  per  haec  efficiamur  etc.  ».  Illud  autem, 
«  haec  »,  refert  sententiam  praecedentem, 
a  Per  quem  nobis  maxima  et  pretiosa  pro¬ 
missa  donavit » .  Ubi  nomine  promissorum 
intelliguntur  res  promissae,  non  ipsae  promis¬ 
siones,  non  enim  donantur  promissiones  pro¬ 
prie  loquendo,  sed  dona,  quae  fuerant  pro¬ 
missa.  Itaque  donavit  nobis  Deus  per  Christi 
merita  res  maximas,  et  pretiosas,  quas  ante 
promiserat,  et  per  haec  dona  facti  sumus 
divinae  consortes  naturae.  Quoniam  per  haec 
dona  efficimur  filii  Dii,  et  cohaeredes  Chri¬ 
sti,  et  hoc  modo  participamus  naturam  Dei, 
quomodo  filii  participant  naturam  patris  ; 
unde  est  illud  :  Ego  dixi ,  Dii  estis,  et  filii  ex¬ 
celsi  omnes.  Ubi  dicuntur  Dii,  id  est,  divinae 
consortes  naturae,  qui  Filii  sunt  Dei.  Quae 
sint  autem  dona,  quae  nos  filios  Dei  faciant, 
explicat  Apostolus  Joannes  in  epist.  I.  cap. 
n.  cum  ait  :  Videte  qualem  charitatem  dede¬ 
rit  nobis  Pater ,  ut  Filii  Dei  nominemur,  et 
simus.'  Et  cap.  iv.  Omnis  qui  diligit,  ex  Deo  na¬ 
tus  est.  Et  ibidem  :  Deus  charitas  est,  et  qui 
manet  in  cliaritate,  in  Deo  manet,  et  Deus  in 
eo.  Et  ipse  B.  Petrus  ideo,  posteaquam 
dixerat :  Ut  divinse  efficiamini  consortes  natu- 

rse,  adjunxit,  fugientes  eam ,  qux  in  mundo 
est,  concupiscentias  comcptionem  (1).  Nam  cu¬ 
piditati  opponitur  charitas,  et  qui  per  chari- 
tatis  donum  efficitur  divinae  consors  naturae, 
hoc  ipso  fugit  eam,  quae  in  mundo  est,  con¬ 
cupiscentiae  corruptionem.  * 

Fuit  autem  hoc  donum  promissum  nobis 
a  Deo,  primum  per  prophetam  Hieremiam 
cap.  xxxi.  Dabo  legem  meam  in  cordibus  eo¬ 
rum.  Et  Ezechiel  cap.  xxxvi.  Dabo  vobis  cor 
carnem  et  spiritum  meum  ponam  in  medio  ve¬ 
stri  et  faciam  ut  in  praeceptis  meis  ambuletis  (2). 
Deinde  per  ipsum  Christum  saepissime  Joan. 
xiv.  et  Actor,  i.  et  alibi.  Et  de  eodem  dono 
promisso  et  dato  loquitur  Apostolus  ad  Rom. 
Vili.  Non  accepistis  spirtium  servitutis  iterum 
in  timore,  sed  accepistis  spiritum  adoptionis 
filiorum,  in  quo  clamamus  abba  Pater  (3). 

Quod  vero  attinet  ad  argumentum  illud  de 
acceptatione  justitiae,  vel  acceptare  justitiam, 
est  acceptare  satisfactionem  pro  peccato  ; 
vel  est  approbare  justitiam  alicujus,  tam¬ 
quam  veram  et  solidam,  non  simulatam  et 
apparentem.  Priore  modo  non  acceptat  qui¬ 
dem  Deus  in  veram  satisfactionem  pro  pec¬ 
cato,  nisi  justitiam  infinitam;  quoniam  pec¬ 
catum  offensa  est  infinita  :  sed  ut  aliqua  ju¬ 
stitia  sit  infinita,  id  est,  infiniti  pretii  et 
valoris,  non  est  [necesse,  ut  sit  justitia  Dei 
esssentialis,  sed  satis  est,  ut  sit  justitia  per¬ 
sonae  infinitae,  qualis  est  Christus,  Deus  et 
homo.  Itaque  obedientia,  passio  et  mors  Filii 
Dei,  quamvis  in  se  et  essentialiter  fuerit  crea¬ 
ta  et  finita,  tamen  ratione  personae  obedien- 
tis,  patientis  et  morientis  infinita  fuit,  et  ex 
vero  justitiae  rigore  propitiatio  fuit  pro  pec¬ 
catis  nostris,  non  pro  nostris  autem  tantum, 
sed  etiam  pro  totiusmundi.  Posteriore  modo 
acceptat  Deus  non  solum  justitiam  infinitam, 
sed  etiam  finitam,  modo  vera  sit  justitia,  non 
fucata. 

Id  autem  ita  esse,  perspicuum  est  ex  ip¬ 
sius  Dei  testimonio.  Nam  ad  Noe  dicit  Deus 
Genes,  vn,  Te  vidi  justum  coram  me  in  gene¬ 
ratione  hac.  Et  de  Abel  scribit  Apostolus  ad 
Iiebr.  XI.  Testimonium  consecutus  est,  esse  ju¬ 
stus  testimonium  perhibente  Deo  operibus 
ejus  (4).  Et  certe  sinon  acceptaret  Deus  ju¬ 
stitiam,  nisi  suam  essentialem,  non  vere  di¬ 
ceret  Apostolus  Paulus  II  ad  Timoth.  ul- 
tim.  Reposita  est  mihi  corona  justitiae,  quam 
reddet  mihi  in  illa  die  justus  judex,  non  solum 


autem  mihi,  sed  etiam  iis,  qui  diligunt  adven¬ 
tum  ejus  (5). 

Itaque  viderit  Osiander,  in  qua  Scriptura 
repererit,  a  Deo  non  acceptari  justitiam,  nisi 
suam  divinam  et  essentialem.  Nos  enim 
contrariam  sententiam  in  omnibus  diviuis 
libris  praedicari  existimamus. 

CAPUT  VI. 

J usti ficationen  nostram  non  constare  sola  re¬ 
missione  peccatorum. 

Tertius  error  Calvini  erat,  qui,  quamvis 
cum  Lutheranis  agnoscat  imputationem  ju¬ 
stitiae  Christi,  et  non  imputationem  peccato¬ 
rum,  et  inchoatam  etiam  renovationem  et 
sanctificationem  :  tamen  contendit,  ut  supra 
ostendimus  justificationem  proprie  in  sola 
remissione,  id  est,  non  imputatione  peccato¬ 
rum  positam  esse ;  cum  Lutherani  in  impu¬ 
tatione  potius  justitiae  Christi  eam  proprie 
sitam  esse  contendant. 

Refutavimus  hunc  errorem  supra  capite 
tertio,  et  refutabimus  copiosiusinlib.  de  justi¬ 
tia  operum.  Id  enim  potissimum  Calvinus  effi¬ 
cere  conatur  ut  nulla  sit  justitia  operum  in 
hac  vita.  Nunc  igitur  id  solum  ex  Scriptu¬ 
ra,  ex  Augustino,  et  ex  ratione  probabimus, 
justificationem  non  consistere  in  sola  remis¬ 
sione,  peccatorum,  sed  etiam  in  interna  re¬ 
novatione  ita  ut  ipsarenovatio justita  dicenda 
sit,  et  non  tantum  justificationis  effectus. 

Primum  igitur  Apostolus  Petrus  ad  Roma¬ 
nos  iv.  ita  loquitur  de  Christo  :  Qui  traditus 
est  propter  delicta  nostra,  et  resurrexit  pi'o- 
pter  justificationem  nostram  (6).  Hic  Apostolus 
nomen  justificationistribuit  potius  renovationi 
internai,  quamremissioni  peccatorum, ac  per 
hoc  docet  justificationem  non  modo  non  con¬ 
stare  sola  remissione  peccatorum,  sed  neque 
praecipue  ea  constare.  Neque  enim  dubitari 
potest,  quin  Apostolus  velit  mortem  Christi 
fuisse  exemplar  mortis  peccatorum,  id  est, 
remissionis  et  deletionis  peccatorum  nostro¬ 
rum;  resurrectionem  autem  exemplar  reno¬ 
vationis  et  regenerationis  internae,  per  quam 
in  novitate  vitae  ambulamus.  Id  enim  expli¬ 
cat  multis  verbis  in  cap.  C,  nbi  etiam  docet, 
Baptismi  caeremoniam,  qua  mergimur  in 
aquam  et  emergimus  ex  aqua  repraesentare 


(1)  Joan.  II!,  I  ;  ibid.  IV,  7;  1!  Pet.  I,  4.  —  (2)  Hier.  XXXI,  33;  Ezech.  XXVI,  i6.—(:*)  Rom.  VIII, 
15.  -  (4)  Gen.  VII,  \  ;  Heb.  XI,  4.  -  (5)  II  Tim.  IV,  8.  —  (6)  Rom.,  IV,  25. 

Christi  mortem  et  resurrectionem,  et  simul 
mortificationem  vitiorum  et  novitatem  vitee. 

Cum  igitur  Apostolus  dicit,  Christum  tra¬ 
ditum  esse  ad  mortem,  propter  delicta  no¬ 
stra,  videlicet  remittenda,  et  resurrexisse 
propter  justificationem  nostram,  id  est,  ut  in 
vitae  novitate  ambulemus,  apertissime  de¬ 
monstrat  in  ipsa  renovatione  justificationem 
esse  positam,  alioqui  dicere  debuisset  :  Qui 
traditus  est  propter  justific&tionem  a  pecca¬ 
tis,  et  resurrexit  propter  vitae  novitatem; 

Est  autem  hoc  loco  breviter  annotandum, 
mortem  Christi,  quae  pretium  fuit  redempti¬ 
onis,  non  solum  causam  fuisse  remissionis 
peccatorum,  sed  etiam  internae  renovationis. 
Nam  secundum  Ecclesiae  Catholicae  doctri¬ 
nam  haec  duo  separari  nequeunt, cum  una  et 
eadem  gratia  perChristi  meritum  nobis  in¬ 
fusa,  atque  nobis  inhaerens,  et  peccata  de¬ 
leat,  et  animam  justitia  exornet. 

Sed  quamvis  hoc  ita  sit,  tamen  ad  justifica¬ 
tionem  nostram  non  satis  erat  mors  Christi, 
sed  necessaria  erat  etiam  resurrectio.  Deus 
enim  ita  constituerat,  ut  primum  Christus 
ipse  glorificaretur;  deinde, mitteretur  Spiritus 
sanctus,  Evangelium  praedicaretur,  gentes 
converterentur,  et  per  fidem,  et  Sacramenta 
justificarentur  :  Non  e?*at[  inquit  Joannes  in 
Evangelio  cap.  vir  )  Spiritus  datus,  quiaJesus 
nondum  erat  glori  fica  tus.  Et  Apostolus  I  ad 
Corinth.  xv:  Si  Christus  non  resurrexit, inanis 
est  fides  vestra,  adhuc  estis  in  peccatis  vestris  (1). 
Itaque  cum  tam  mors,  quam  resurrectio  ad 
justificationem  necessaria  esset,  potuisset  B. 

'  Paulus  utramque  partem  justificationis,  id 
est,  remissionem  peccati,  et  donum  renova¬ 
tionis  tribuere  morti  Christi  vel  resurrectioni, 
sed  maluit  distinguere,  et  morti  quidem  tri¬ 
buere  remissionem  peccati,  resurrectioni  au¬ 
tem  renovationem  proptei*  similitudinem, 
quam  habet  extinctio  peccati  cum  morte  car¬ 
nis,  et  renovatio  spiritualis,  cum  resurrecti¬ 
one  corporali. 

Secunno,  probatur  idem  ex  cap.  v.  ad 
Romanos.  Nam  cum  Apostolus  ait  ad  Rom. 
v  :  Sicut  regnavit  peccatum  in  mortem,  ita  et 
gratia  regnet  per  justitiam  in  vitam  aeternam  (2) ; 
opponit  justitiam  peccato,  et  per  justitiam 
intelligit  internam  renovationem,  ex  qua  pro¬ 
cedunt  opera  vita?.  Id  enim  requirit  antithe- 
sis.  Peccatum  enim  regnasse  dicitur  in  mor¬ 
tem,  quia  operabatur  opera  mortifera,  con¬ 


tra  igitur,  gratia  Dei  regnare  dicetur  per  ju¬ 
sti  tam  in  vitam,  quia  per  justitiam  infusam 
operabitur  opera  vitae.  Quod  si  renovatio  in¬ 
terna,  quae  est  principium  operum  bonorum, 
recte  vocatur  justitia,  procul  dubio  justifica¬ 
tio  in  illa  renovatione,  et  non  in  sola  pecca¬ 
torum  remissione  constituenda  erit. 

Rursus  idem  probatur  ex  cap.  vi.  ad  Ro¬ 
manos,  ubi  Apostolus  dicit :  Neque  exhibeatis 
membra  vestra  arma  iniquitatis  peccato,  sed 
exhibete  vos  Deo,  tamquam  ex  mortuis  viven¬ 
tes,  et  membra  vestra  arma  justitiae  Deo  (3). 
Docet  enim  in  nobis  esse  justitiam  loco  pec¬ 
cati,  et  per  justitiam  intelligit  aliquid  inhae¬ 
rens,  unde  procedunt  opera.  Nam  ideo  dicit, 
nos  esse  ex  mortuis  viventes,  et  membra 
nostra  esse  debere  arma  justitiae  Dei,  ut  vi¬ 
delicet  membris  utamur  ad  opera  justitia? 
facienda  ad  gloriam  Dei. 

Quarto,  idem  probatur  ex  cap.  vm.  ad 
Rom.  ubi  praeter  alia  dicit  Apostolus  :  Spi¬ 
ritus  vivit  propter  justificationem  (4).  Vel 
(ut  habent  Graeca)  Spiritus  vita  (videlicet 
est)  propter  justitiam.  Justificatio  enim,  si¬ 
ve  justitia,  quae  facit  vivere,  et  per  hoc  ope¬ 
rari,  non  potest  esse  sola  remissio  peccati, 
sed  aliquid  internum  et  inhaerens. 

Quinto  idem  probatur  ex  cap.  Hi  ad  Ga- 
lat.  ubi  cum  Apostolus  dicit  :  Si  data  esset 
lex,  quae  posset  vivificare,  vere  ex  lege  esset 
justitia  (5),  aperte  demonstrat,  justitiam, 
unde  dicitur  justificatio,  esse  aliquid,  quod 
vitam  animae  praebet,  eamque  in  motu,  et 
actione  constituit. 

Sexto,  idem  patet  ex  illo  ad  Ephes.  iv. 
Renovamini  spiritu  mentis  vestrae,  et  induite 
novum  hominem,  qui  secundum  Deum  creatus 
est  injustitia,  et  sanctitate  veritatis  (6).  Ubi 
renovari  in  spiritu  explicat  Apostolus  per  in¬ 
duere  novum  hominem,  novum  autem  ho¬ 
minem  appellat,  creatum  injustitia  et  sancti¬ 
tate  veritatis.  Proinde  renovationem,  ju¬ 
stitiam  et  sanctitatem  vocat. 

Quod  autem  ex  Scripturis  probavimus, 
longe  adhuc  facilius  ex  testimonio  S.  Au¬ 
gustini  probari  potest.  Nam  in  epist.  103.  ad 
Sixtum,  ultra  medium  :  «  Nec  quisquam, 
inquit,  Ijberatur  et  justificatur,  nisi  gratia 
Dei  per  Jesum  Christum  dominum  nostrum, 
non  solum  remissione  peccatorum,  sed  prius 
ipsius  inspiratione  fidei,  et  timoris  Dei  im- 
partito  salubriter  orationis  affectu  et  effe- 


(l)  Joan.  VII,  30;  l  Corin.  XV,  14.  —  (2)  Rom.  VI,  13.  -  (3)  Rom,  VI,  13.-  (4)  Rom.  VIII,  10. 
—  (5)  Gal  III,  21.  -  (0)  Eph.  IV,  23. 

ctu  ».  Item  in  Enchirid.  cap.  o2.  a  Quemad-’ 
modum,  inquit,  in  illo  vera  mors  facta  est, 
sic  in  nobis  vera  remissio  peccatorum,  et 
quemadmodum  in  illo  vera  resurrectio,  ita 
in  nobis  vera  justificatio  ».  Ubi  S.  Augu¬ 
stinus  Apostolum  secutus,  justificationis  no¬ 
men  tribuere  maluit  internee  renovationi 
quam  remissioni  peccatorum. 

Item  lib.  i.  de  peccator,  meritis  et  remiss. 
cap.  13.  «  Quid  est,  inquit,  quod  abundan¬ 
tiam  gratia;  et  justitia;  accipiunt,  nisi  quod 
non  ei  tantum  peccato,  in  quo  omnes  pecca¬ 
verunt,  sed  eis  etiam,  quae  addiderunt,  gra¬ 
tia  remissionis  datur,  eisque  hominibus  tan¬ 
ta  justitia  donatur,  ut  cum  Adam  consense¬ 
rit  ad  peccatum  suadenti,  non  cedant  isti 
etiam  cogenti  ».  An  non  apertissime  hoc 
loco  S.  Augustinus  praeter  remissionem  pec¬ 
catorum,  ponit  in  homine  justitiam,  per 
quam  divina  praecepta,  diabolo  etiam  ten- 
tante,  ac  pene  ad  praevaricandum  cogente, 
custodiat  ? 

Item  serm.  16.  de  verbis  Apostoli  :  «  Ju¬ 
stificati  sumus,  inquit,  sed  ipsa  justitia  cum 
proficimus  crescit  ».  At  remissio  peccato¬ 
rum  non  proprie  dicitur  crescere,  sed  virtus 
fidei,  spei  et  charitatis,  ipsa  est  justitia,  quae 
cum  proficimus  crescit,  et  eodem  loco  fusius 
idem  Doctor  exponit. 

Denique  in  libro  de  spiritu  et  litera  cap. 
17  :  «  Ibi  lex,  inquit,  extrinsecus  posita  est, 
qua  injusti  terrerentur,  hic  intrinsecus  data 
est,  qua  justificarentur  ».  Quo  loco  dicit, 
hominem  justificari  per  legem  scriptam  in 
cordibus,  quae  ut  ipse  ibidem  explicat,  ni¬ 
hil  est  aliud,  nisi  charitas  Dei  diffusa  in  cor¬ 
dibus  nostris  per  Spiritum  sanctum,  qui  da¬ 
tus  est  nobis.  Itaque  de  sententia  S.  Augu¬ 
stini  nulla  omnino  relinquitur  dubitatio. 

Accedat  ad  haec  testimonia  ratio  naturalis. 
Nam  justificatio  sine  dubio  motus  quidam 
est  de  peccato  ad  justitiam,  et  nomen  acci¬ 
pit  a  termino,  ad  quem  ducit,  ut  omnes  alii 
similes  motus,  illuminatio,  calefactio,  et  cae- 
teri  :  non  igitur  potest  intelligi  vera  justifi¬ 
catio,  nisi  aliqua  praeter  remissionem  pec¬ 
cati,  justitia  acquiratur.  Quemadmodum  nec 
vera  erit  illuminatio,  nec  vera  calefactio,  si 
tenebris  fugatis,  ,vel  frigore  depulso  nulla, 
lux,  nullusque  calor  in  subjecto  corpore 
subsequatur. 

Deinde,  justificatio  non  ideo  solum  nobis 
confertur  a  Deo,  ut  gehenna;  penas  evada¬ 


mus.  sed  etiam  ut  praemia  vitae  coelestis  ac¬ 
quiramus  :  id  quod  significavit  Apostolus 
ad  Rom.  vi.  cum  ait  :  Habetis  fructum  ve¬ 
strum  in  sanctificationem,  .  finem  vero  vitam 
;e ternam.  Et  cap.  vm  :  Quos  praedestinavit, 
hos  vocavit;  quos  vocavit,  hos  justificavit ; 
quos  justificavit,  hos  et  magnificavit,  ubi 
ponitur  magnificatio  effectus  justificatio¬ 
nis,  sicut  est  ipsa  justificatio  vocatio 
nis ,  et  vocatio  praedestinationis  effectus. 
Quo  etiam  pertiuet  illud  II  ad  Timot.  ult. 
Reposita  est  mihi  corona  justitiae  { I).  At  cer¬ 
te  sola  remissio  peccatorum  liberat  a  poena, 
non  tribuit  gloriam.  Quod  ipsum  quotidie  in 
forensi  judicio  videmus.  Qui  enim  a  judice 
absolvuntur,  eripiuntur  a  morte,  sed  non' 
consequuntur  nova  praemia  propter  hoc  so¬ 
lum,  quod  judicentur  non  fuisse,  aut  non 
esse  rei. 

Denique  justificatio  ex  inimicis  facit  ami¬ 
cos,  filios,  dilectos,  cives  Sanctorum,  do¬ 
mesticos  Dei,  haeredes  regni,  ut  Scripturae 
passim  loquuntur  :  non  igitur  sola  remissio¬ 
ne  peccatorum  constat,  sedet  infusione  vir¬ 
tutum,  ob  quas  homo  dignus  tam  insigni¬ 
bus  appellationibus  habeatur.  Non  enim  di¬ 
gnus  est  amore  aliquis  ob  hoc  solum,  quod 
ei  debita  condonata  sunt,  cum  ea  dissolvere 
non  posset.  Neque  continup  efficitur  filius, 
aut  civis,  aut  domesticus,  aut  haeres,  qus 
poenam,  cui  juste  adjudicatus  erat,  judicii 
clementia  non  subibit. 

Argumenta  qua;  pro  senteutia  sua  Calvi¬ 
nus  excogitavit,  in  extrema  disputatione  cum 
argumentis  aliorum  haereticorum  commo¬ 
dius  diluentur. 

CAPUT  VII. 

Justificationem  non  consistere  in  imputatione. 

justitia:  Christi. 

Quartus  et  quintus  error,  et  qui  plurcs 
assertores  habent,  in  imputatione  justitiae 
Christi  justificationem  constituunt,  quasi  vi¬ 
delicet  nos  justi  simus  coram  Deo,  quoniam 
tegit  nos  Christus  justitia  sua,  et  eo  modo 
tectos  Deus  nos  videns,  pro  justis  se  habere 
prononciet.' 

Omittam  autem  ineptias,  nugasque  Kem- 
nitii,  qui  nesciens  quid  loquatur,  neque  de 
quibus  affirmet,  dicit,  vocabulum  imputa- 


(1)  Rom.  YI,  21 :  ibirt.  VITI,  30;  II  Tim.  IV,  8, 

tionis  esse  relativum,  et  fundamentum  qui¬ 
dem  hujus  relationis  esse  Christi  justitiam; 
terminum  autem,  hominem  credentem ; 
alium  terminum  justitiam,  seu  beatitudi- 
nem  ;  relationem  ipsam,  Dei  misericordiam. 
Quia  videlicet  misericordia  Dei  imputat  ho¬ 
mini  credenti  justitiam  Christi,  ad  justitiam 
et  beatitudinem.  Ita  tribus  verbis  totam 
Aristotelis  doctrinam  de  relationibus  subti¬ 
lissima  hac  disputatione  Kemnitius  noster 
evertit.  Et  quid  mirum,  s?  temeritas  horum 
hominum  tot  monstra  pariat  in  doctrina 
supernaturali,  cum  in  rebus  philosophicis, 
et  ab  ipsis  Ethnicis  tam  luculenter  exposi¬ 
tis,  ita  delirent  ?  Certe  si  misericordia  Dei 
relatio  est,  quia  justitiam  Christi  credentibus 
imputat;  Philemon  quoque  relatio  erit, 
quoniam  illi  scribit  Apostolus,  ut  sibi  impu¬ 
tet  debitum  Onesimi.  Sed  nolo,  ut  dixi,  cum 
Kemnitio  ineptire. 

Primum  igitur  satis  refutatur  error  ad¬ 
versariorum,  quod  nullum  in  Scripturis, 
aut  patribus,  testimonium  habeat.  Hactenus 
enim  nullum  omnino  locum  invenire  po¬ 
tuerunt,  ubi  legeretur,  Christi  justitiam  no¬ 
bis  imputari  ad  justitiam  ;  vel  nos  justos 
esse  per  Christi  justitiam  nobis  imputatam. 
Legimus  quidem,  beatum  esse,  cui  non  im¬ 
putantur  peccata  ;  et  fidem  reputari  ad  ju¬ 
stitiam,  et  Christum  factum  esse  nobis  a  Deo 
sapientiam,  justitiam  et  redemptionem.  Sed 
sicut  non  legimus,  nobis  imputari  redem¬ 
ptionem  Christi,  aut  sapientiam,  quasi  non  re¬ 
demptores  haberi  debeamus  humani  generis, 
vel  ipsum  Dei  verbum  etsapientiam,  ita  non 
legimus,  nobis  Christi  justitiam  imputari. 

«  At,  inquit  Kemnitius,  Concilium  Triden- 
tinum  non  abhorret  ab  hoc  modo  loquendi. 
Cum  enim  in  sexta  sessione,  canon.  11.  ne¬ 
get,  nos  justificari  sola  imputatione  justitiae 
Christi,  concedit,  non  justificari  imputatio¬ 
ne  justitiae  Christi,  sed  non  sola  » . 

Respondeo :  Concilium  Tridentinumin  illo 
canone  damnare  voluit  errorem  illorum,  qui 
dicunt,  sola  imputatione  justitiae  Christi 
hominem  justificari,  quales  sunt  Lutherani ; 
sed  non  proptorea  approbavit  idem  Conci¬ 
lium  errorem  aliorum,  qui  dicunt,  hominem 
justificari  partim  renovatione  interna,  par- 
tim  imputatione  justitiae  Christi.  Nam  ex 
sententia  ejusdem  Concilii,  non  justificari 
hominem  formaliter  per  justitiam  Christi 

ullo  modo,  habetur  expresse  in  can.  10. 

Secundo,  refutatur  idem  error  ex  eo,  quod 
nulla  necessitas  ejusmodi  imputationis  ad- 
ferri  potest.  Nam  si  necessaria  esset  impu¬ 
tatio  ista,  ideo  potissimum  necessaria  esset, 
quod  homo  post  remissionem  peccati  adhuc 
sit  vere  peccator,  peccato  videlicet  tecto, 
non  deleto.  At  ista  necessitatis  causa  locum 
non  habet,  nisi  quis  Scripturarum  eviden- 
tissimis  testimoniis  repugnare  velit.  Scriptu¬ 
ra  siquidem  utitur  omni  genere  vocabulo¬ 
rum,  quas  excogitari  poterant  ad  veram 
peccati  remissionem  significandam,  ut  si 
quis  de  industria  quaerat  vocabula,  quibus 
perspicue  declaret,  peccatum  aliquod  vere 
tolli  et  aboleri ;  non  possit  aliquod  reperire, 
quod  ipsa  Scriptura  divina  ante  non  occu¬ 
paverit. 

Dicit  enim  paccata  tolli,  i.  Paralipome- 
non  xxi.  Obsecro,  domine ,  aufer  iniquitatem 
servi  tui.  Dicit  deleri,  Isaue  xuv.  Delevi ,  ut 
nubem ,  iniquitates  tuas ,  et  quasi  nebulam,  pec¬ 
cata  tua.  Ubi  similitudo  nobis,  et  nebulae 
indicat,  ne  vestigium  quidem  verae  culpae  rej 
manere.  Dicit  mundari,  Ezechielis  xxxvi. 
Effundam  super  vos  « quam  mundam,  et  mun¬ 
dabimini  ab  omnibus,  inquinamentis  vestris. 
Dicit  ablui,  Psalm.  l.  Asperges  me  Domine, 
hyssopo,  et  mundabor ,  lavabis  me,  et  super 
nivem  dealbabor.  Ubi  etiam  obiter  compara¬ 
tio  illa  notanda  est,  super  nivem  dealbabor. 
Quomodo  enim  super  nivem  dealbatur,  a 
quo  nihil  omnino  nigredinis ,  et  sordium 
aufertur  ?  Dicit  purgari,  Proverbior.  xv. 
Per  misericordiam  et  fidem ,  purgantur  pecca¬ 
ta.  Dicit  removeri  a  nobis,  et  longissime 
projici.  Psalm.  cii.  Quantum  distat  ortus  ab 
occidente,  longe  fecit  a  nobis  iniquitates  nos¬ 
tras.  Et  Micheai  vii.  Projiciet  in  profundum 
maris  omnia  peccata  nostra.  Dicit  denique 
peccatum  fuisse,  et  non  esse,  Psalm.  x. 
Quaeretur  peccatum  illius,  et  non  inveniuntur, 
Cantic.  iv.  Tota  pulchra  es,  et  macula  non 
est  in  te  (1). 

Nec  solum  in  Testamento  veteri,  sed  etiam 
in  novo,  phrases  ejusmodi  frequentantur. 
Joan.  i.Ecce  agnus  Dei,  ecce  qui  tollis  peccata 
mundi.  Actorum,  nr.  Convertimini,  ut  detean 
tur  peccata  vestra.  I  Joan.  i.  Sanguis  Jesu 
Christi  emundat  nos  ab  omni  peccato.  Actorum 
xxii.  A  blue  peccata  tua ,  invocato  nomine  ipsius. 
Hebraeor.  I.  Peccatorum  purgationem  faciens. 


(1)  I  Paral.  XI,  8;  Is.  XLIV,  22;  Ezech.  XXXVI,  95 ;  Psal.  L,  9;  Prov.XV,  28;  Ps.  CII,  12:  Mich- 
VII,  19;Psa].  X,15:Cant.  IV,  7. 

Hebr.  ix.  Christus  semel  oblatus  est  ad  multo¬ 
rum  exhaurienda  peccata.  I  ad  Corinth.  vi. 
Haec  quidem  fuistis ,  sed  abluti  estis ,  sed  san- 
ctificati  estis,  sed  justificati  estis.  Et  ad  E- 
phes.  v.  Eratis  aliquando  tenebrse,  nunc  au¬ 
tem  lux  in  Domino.  Et  ibidem  :  Ut  exhiberet 
ipse  sibi  gloriosam  Ecclesiam,  non  habentem 
maculam,  neque  rugam  (1). 

Multa  possent  huc  adduci  alia  gravissima 
argumenta,  sed  jam  allata  sunt  in  libro  de 
Baptismo,  cap.  13.  Unum  hoc  loco  non  vi¬ 
detur  omittendum,  quod  nullam  omnino 
responsionem  videtur  admittere  ;  videlicet 
argumentum  petitum  ex  antithesi  Adami  ad 
Christum.  Nam  (ut  Apostolus  ait  ad  Rom.  v). 
Sicut  per  inobedientiam  Adami  peccatores 
constituti  sunt  multi,  ita  per  obedientiam 
Christi,  justi  constituuntur  multi.  Et  ut  in 
eodem  loco  idem  Apostolus  ait  :  Major  est 
Christi  gratia,  quam  Adami  peccatum  (1). 
Inobedientia  vero  Adami  non  imputative, 
sed  vere  peccatum  in  nobis  impressit;  igi¬ 
tur  obedientia  Christi  non  imputative,  sed 
vere  peccata  nostra  sustulit,  atque  delevit. 

Tertio,  refutatur  idem  error  ex  remotione 
alterius  causte,  quam  aclversarii  pro  impu¬ 
tatione  justitise  Christi  praetexere  solent. 
Dicunt  enim  imputationem  hanc  propterea 
necessariam  esse,  non  solum  quod  vere  pec¬ 
catum  in  nobis  perpetuo  haereat,  sed  etiam 
quod  justitia  nostra  inhaerens,  non  tam  sit 
perfecta,  ut  simpliciter,  et  absolute  justifi¬ 
cet.  At  causam  istam  facile  refutabimus, 
si  Scripturis  sanctis  adversarii  fidem  habere 
voluerint.  Nam  justitia  inhaerens,  sive  reno¬ 
vatio  interior  in  fide,  spe  et  charitate,  po¬ 
tissimum  sita  esse  cognoscitur.  Id  enim  af¬ 
firmat  Apostolus  I  ad  Corinth.  xm.  cum 
ait  :  Nunc  manent  fides ,  spes,  charitas,  tria 
haec  (3).  Idem  docet  S.  Augustinus  in  En- 
chir.  cap.  3.  et  praefat.  in  Psal.  xxxi.  et 
alibi ;  neque  adversarii  hoc  negant.  Quare 
si  probaverimus  fidem,  spem  et  charitatem 
in  hac  vita  posse  esse  perfectam,  probatum 
quoque  erit,  non  esse  necessariam  imputa¬ 
tionem  justitise  Christi. 

Ac  fidem  quidem  in  hac  vita  tenuem,  ac 
languidam  semper  esse,  docet  Philippus  in 
Exam.  ordinand.  et  ideo  non  posse  nos  fidei 
justificari,  ut  fides  est  opus,  aut  virtus,  sed 
solum  ut  organum,  est  apprehendens  Chrsti 


justitiam.  At  si  fides  in  hac  vita  non  potest 
esse  perfecta,  numquam  omnino  poterit  esse 
perfecta.  Nam  in  alia  vita  non  perficietur, 
sed  evacuabitur.  Quis  autem  credat  tam  in¬ 
signem  virtutem  numquam  futuram  esse 
perfectam  ? 

Deinde  S.  Petrus  in  epist.  I.  cap.  i.  aper¬ 
te  docet,  fidem  perfectam  esse  posse,  cum 
ait :  Ut  probatio  vestrae  fidei  multo  pretiosior 
auro ,  quod  per  ignem  probatur,  inveniatur  in 
laudem  et  gloriam,  in  revelatione  Domini  no¬ 
stri  (4).  Sicut  enim  aurum  perfectum  est, 
quod  ignem  sustinet,  ita  plane  fides  perfecta 
est  quae  in  camino  tentationis  probata,  pre¬ 
tiosior  auro  invenitur. 

Praeterea  qui  credit  ex  toto  corde,  cert 
perfectam  habet  fidem  :  talem  autem  ha¬ 
buisse  Eunuchum  illum,  quem  Philippus 
baptizavit,  testatur  S.  Lucas  Actor,  vm. 
Adhacc  fidem  Abrahami  omnino  fuisse  per¬ 
fectam,  docet  Apostolus  ad  Rom.  iv.  cum 
ait  :  Contra  spem  in  spem  credidit,  non  infir¬ 
matus  est  fide,  non  haesitavit  diffidentia  ple¬ 
nissime  sciens,  etc.  (3).  ubi  ponitur  illud 
7rXT)po(pop7i0eIs,  quod  summam  plenitudinem, 
perfectionemque  designat.  Idem  quoque  A- 
postolus  ad  Hebr.  xi.  non  languidam  fidem, 
sed  robustissimam  commendat,  cum  ait  : 
Sancti  per  fidem  vicerunt  regna,  operati  sunt 
justitiam ,  adepti  sunt  repromissiones  etc.  Et  S. 
Joannes  in  epist.  I.  cap.  v.  non  de  languida 
iide,  sed  de  perfecta  dicit  :  Haec  est  victoria 
quae  vincit  mundum,  fides  nostra.  Et  Aposto¬ 
lus  Petrus  in  epistol.  I.  cap.  v,  Cui  resistite 
fortes  in  fide.  Et  Apostolus  Paulus  ad  E- 
phes.  vi.  In  omnibus  sumentes  scutum  fidei ,  in 
quo  possitis  omnia  tela  nequiss  imi  ignea  ex- 
tinguere  (6).  Certe  enim  fides,  quae  mun¬ 
dum  vincere,  diabolo  resistere,  et  omqia 
ejus  tela  retundere  potest,  non  imbecilla, 
nec  languida,  sed  fortis  et  robusta  esse 
debet. 

Denique  ad  Hebr.  cap.  x.  negari  non  po¬ 
test,  quin  Apostolus  perfectam  fidem  agno¬ 
scat,  ubi  dicit  :  Accedamus  cum  vero  corde, 
in  plenitudine  fidei  (7),  est  enim  hic  voxillla 
(•jrXvipocfopta)  quae  adversariorum  etiam  con¬ 
sensu  plenissimam,  ac  perfectissimam  per¬ 
suasionem  significat. 

Jam  vero  de  spe  testimonium  Apostoli  ad 
Hebraeos  vi.  satis  esse  poterit.  Ibi  enim  spem 


(J)  Joan.  I,  ‘29;  Act.  111,19;  I  Joan.  I,  7;  Act.  XXII,  16;  Heb.  1,  3;  ibid.  IX,  28;  I  Corin.  VI,  11; 
Eph.  V,  27.  -  (2)  Rom.  V,  19.  —  (3'  1  Corin.  XIII,  13.  -  (4)  I  Pet.  I,  7.  -  (5)  Rom.  IV,  19.  - 
(6)  Heb.  XI,  33  ;  I  Joan  V,  4  ;  I  Pet.  V,  9  ;  Eph.  VI,  16.  -  (7)  Heb.  X,  ;»*>. 

nostram  esse  debere  affirmat,  tamquam  an- 
choram  anima;  tutam  ac  firmam. 

Denique  de  charitate,  in  qua  praecipue  ju¬ 
stitia  nostra  consistit,  et  de  qua  scribit  Au¬ 
gustinus  libro  de  natura  et  gratia  cap.  42. 
«  Ipsa  charitas  est  verissima,  plenissima, 
perfectissimaque  justitia  »  .  Et  cap .  70 . 
«Perfecta  charitas,  perfecta  justitia  est  ». 
Testimonia  autem  divina  ubique  occurrunt. 
Nam  Dominus  Joan.  xv.  ait  :  Majorem  hac 
'dilectionem  nemo  habet,  ut  animam  suam  po¬ 
nat  quis  pro  amicis  suis  (I).  Constat  autem 
plurimos  homines,  id  est,  omnes  Martyres 
hanc  perfectionem  charitatis  attigisse.  Item 
IJoan.  ii.  Qui  servat  (inquit  Joan  nes)  vergam 
•ejus,  in  hoc  vere  charitas  Dei  perfecta  est. 
Servari  autem  posse  verbum  ejus,  docet 
idem  Apostolus  in  eadem  epist.  cap.  v.  cum 
ait :  Et  mandata  ejus  gravia  non  sunt  (2). 

Denique  non  desunt  in  Scripturis  exempla 
Sanctorum,  qui  Deum  toto  corde  dilexerint. 
Nam  de  Davide  scribitur  Ecclesiast.  xlvii. 
De  omni  corde  suo  laudavit  Dominum,  et  di- 
lexit  eum ,  qui  fecit  illum.  Et  in  Deuteronomio 
promittitur  haec  perfectio  charitatis  populo 
Dei,  cum  dicitur  cap.  xxx.  Circumcidet  Do¬ 
minus  cor  tuum ,  et  cor  seminis  tui,  ut  diligas 
eum  in  toto  corde ,  et  in  tota  anima  tua.  His 
accedit ,  quod  Matth.  v.  Dominus  dicit  : 
Estote  perfecti ,  sicut  Pater  vester  coelestis  per¬ 
fectus  est.  Et  Apostolus  agnoscit  se,  et  alios 
quosdam  esse  perfectos,  cum  ’  scribit  I  ad 
Corinth.  n.  Sapientiam  loquimur  inter  per¬ 
fectos.  Et  ad  Philipp.  m.  Quicumque  ergo 
perfecti  sumus  etc.  (3).  Constat  autem  perfe¬ 
ctionem  in  charitate  consistere,  cum  sit  ipsa 
vinculum  perfectionis,  Colossens.  m.  Igitur 
fatendum  est,  charitatem  etiam  in  hac  vita 
posse  esse  perfectam.  Quod  si  fidem,  spem 
et  charitatem,  ac  per  hoc  justitiam  inhseren- 
tem,  perfectam  habere  possumus,  frustra  la¬ 
borant  hseretici  in  asserenda  imputatione 
justitiae,  quasi  alioqui  nullo  modo  simplici¬ 
ter,  et  absolute  justi  esse  possimus. 

Quarto,  refellitur  idem  error,  quia  fieri 
non  potest,  ut  Christi  justitia  nobis  impu¬ 
tetur,  praesertim  in  eo  sensu,  qui  probatur 
haereticis.  Nam  si  solum  vellent,  nobis  im¬ 
putari  Christi  merita,  quia  nobis  donata 
sunt,  et  possumus  ea  Deo  Patri  offerre  pro 
peccatis  nostris ;  quoniam  Christus  suscepit 
super  se  onus  satisfaciendi  pro  nobis,  nos- 


que  Deo  Patri  reconciliandi ;  recta  esset  eo¬ 
rum  sententia,  quamvis  modus  loquendi  in 
Scripturis  et  Patribus,  aut  numquam,  aut 
rarissime  inveniatur  :  sed  ita  imputari  nobis 
Christi  justitiam,  ut  per  eam  formaliter  justi 
nominemur,  et  simus,  id  nos  cum  recta  ra¬ 
tione  pugnare  contendimus.  Nam  tametsi 
aliquando  denominatio  fiat  a  forma  extrin- 
seca,  quomodo  res  dicitur  cognita  per  cogni¬ 
tionem,  quae  est  in  mente,  et  paries  dicitur 
visus,  per  visionem,  quae  est  in  oculo,  ta¬ 
men  cum  in  aliquo  duae  sunt  formae  contra¬ 
riae,  una  inhaerens,  altera  extrinseca,  sine 
dubio  denominatio  absoluta  sumitur  ab  in¬ 
haerente  forma  potius,  quam  ab  extrinseca. 
Si  quis  enim  aethiopem  candida  veste  indue¬ 
ret,  non  recte  diceret,  hic  aethiops  est  albus, 
sed  contra  recte  diceret,  hic  aethiops  est  ni¬ 
ger.  Quoniam  magis  pertinet  ad  eum  pro¬ 
pria,  et  inhaerens  nigredo,  quam  ille  asci- 
titius  candor  externus.  Sic  igitur,  si  homi¬ 
nem  vere  impium  et  injustum,  per  inhaeren¬ 
tem  injustitiam,  in  duas  per  apprehensio¬ 
nem,  et  cogitationem  justitiae  Christi,  non 
recte  pronuntiabis  eum  justum,  sed  impium 
et  injustum  justissime  nominabis. 

Quinto  refellitur,  quoniam  si  vere  nobis 
imputaretur  Christi  justitia,  ut  per  eam  ju¬ 
sti  haberemur  ac  censeremur,  perindp  ac  si 
proprie  nostra  esset  intrinseca,  formalisque 
justitia,  profecto  non  minus  justi  haberi, 
censerique  deberemus  quam  ipse  Christus  : 
proinde  deberemus  dici,  atque  haberi  Red¬ 
emptores  et  Salvatores  mundi,  atque  alia 
id  genus  vocabula  et  attributa  recipere,  quod 
ost  absurdissimum. 

Sexto,  Christus  id  nobis  restituit,  quod 
perdideramus  in  Adam,  ut  scribit  S.  Ire- 
nseus  lib.  m.  cap.  20.  «  Quando,  inquit,  in¬ 
carnatus,  et  homo  factus  Christus  longam 
hominum  expositionem  in  se  ipso  recapitu- 
lavit,  in  compendio  nobis  salutem  prsestans,' 
ut  quod  perdideramus  in  Adam,  id  est,  se¬ 
cundum  imaginem,  et  similitudinem  esse 
Dei,  hoc  in  Christo  Jesu  reciperemus  ». 

Et  S.  Augustinus  lib.  vi.  de  Genes,  cap. 
24  :  «  Recipimus,  inquit,  justitiam,  ex  qua 
per  peccatum  lapsus  est  homo  ».  Et  cap.  26. 
«  Renovamini,  inquit,  spiritu  mentis  vestraj, 
et  induite  novum  hominem,  qui  secundum 
Deum  creatus  est  in  justitia,  et  sanctitate  veri¬ 
tatis.  Ecce  quod  amisit  Adam  per  peccatum. 


(I)  Joan.  XV,  13.  —  (2)  I  Joan.  II,  5;  ibid.  V,  3.-  (3)  Ecc.  XLVII,  10;Deut.XXX,  6;  Mat.  V,  48  ;  I 
Cor.  II,  6;  Phil.  III,  15. 

ln  hoc  ergo  renovamur  secundum  id,  quod 
amisit  Adam,  id  est,  secundum  spiritum 
mentis  nostr®  ».  Et  cap.  27.  «  Hanc  ima¬ 
ginem  in  Spiritu  mentis  impressam,  amisit 
Adam  per  peccatum,  quam  recipimus  per 
gratiam  justitia;  ».  Ubi  notandum  est,  in  n. 
lib.  Retract.  cap.  24.  explicari  hunc  locum 
ab  eodem  Augustino,  qui  monet,  imaginem 
non  fuisse  amissam  omnino,  sed  tantum  de¬ 
formatam  per  peccatum ,  ut  reformatione 
opus  haberet.  At  in  Adam  non  perdidimus 
justitiam  imputatam,  neque  esse  ad  imagi¬ 
nem  et  similitudinem  Dei,  per  imputationem, 
sed  veram  justitiam  inhaerentem,  per  quam 
Vere  similes  eramus  Deo;  igitur  per  Christum 
veram  justitiam,  Deique  similitudinem,  non 
extrinsecam  tantum  imputatamque,  recipi¬ 
mus. 

Septimo,  si  per  justitiam  Christi,  nobis 
imputatam,  vere  dici  possumus  justi  et  filii 
Dei ;  ergo  poterit  etiam  Christus,  per  inju¬ 
stitiam  nostram,  sibi  imputatam,  dici  vere 
peccator,  et,  quod  horret  animus  cogitare, 
filius  diaboli.  Nam  adversarii  concedunt,  ita 
Christo  imputatum  fuisse  peccatum,  ut  nobis 
justitia  imputatur.  Tmo  Illyricus  in  Confess. 
Antuerpiens.  cap.  6.  et  in  Apologia  ejusdem 
admittit,  Christum  verissime  dici  peccato¬ 
rem  per  potentissimam  patris  imputationem, 
et  voluntariam  in  se  peccatorum  receptio¬ 
nem,  At  ista  ipsorum  blasphema,  et  sacri¬ 
lega  impudentia  toti  Scripturae  repugnat. 
Christus  enim  in  sacris  litteris  dicitur  semel 
peccatum  per  tropum,  quia  hostia  fuit  pro 
peccato  II  ad  Corinth.  v.  et  item  semel  di¬ 
citur  maledictum,  ad  Galat.  in.  quia  male¬ 
dictis  et  opprobriis,  ac  poenis  plurimis  sub¬ 
jectus  fuit.  At  nusquam  dicitur  peccator, 
impius,  scelestus,  diaboli  filius,  nisi  forte  ab 
inimicis  et  infidelibus  ;  sed  ubique  sanctus, 
innocens,  immaculatus,  impollutus,  justissi¬ 
mus  praedicatur. 

Quare  si  Christus,  quia  vere  in  se  sanctus 
erat,  quamvis  ei  nostra  iniquitas  imputare¬ 
tur  ;  non  iniquus,  sed  justus  nominatus  est  : 
certe  eadem  ratione,  si  nos  vere  immundi 
essemus,  et  impii  etiam  post  justificationem  ; 
quamvis  nobis  Christi  justitia  imputaretur, 
non  justi,  sed  iniqui  dicendi  essemus,  at 
Scriptura  vocat  nos  justos  et  sanctos,  Deique 
filios,  et  haeredes  post  lavacrum  regenera¬ 
tionis  et  renovationis,  ut  patet  ex  cap.  vm. 
ad  Rom.  cap.  i.  ad  Ephes.  cap.  iii.  ad  Co- 


loss.  et  aliis  plurimis  locis,  non  igitur  per 
imputationem  justitiae,  sed  per  ipsam  justi¬ 
tiam  inhaerentem  in  nobis,  et  manentem  ju¬ 
stificamur. 

Octavo,  Christus  in  Canticis  Canticorum 
comparatur  sponso,  et  Ecclesia,  sive  anima 
justificata,  comparatur  sponsae.  Dicitur  au¬ 
tem  sponsa  illa  pulcherrima  pulchritudine 
sibi  inhaerente  ,  non  pulchritudine  sponsi 
sibi  imputata.  Nam  idcirco  tribuitur  spons® 
pulchritudo  propria  mulierum,  et  sponso 
pulchritudo  propria  virorum,  ut  intelliga- 
mus  aliam  esse  pulchritudinem  Christi , 
aliam  Ecclesiae,  vel  animae  justificat®.  Adde 
quod  esset  absurdissimum,  si  sponsus  coele¬ 
stis,  et  vere  pulcherrimus,  sponsam  habe¬ 
ret  turpissimam,  et  solum  ornatam  extrin¬ 
secus  pretiosa  aliqua  veste  viri. 

Nono,  per  justificationem  mundatur  cor, 
ut  pr®paretur  ad  visionem  Dei.  Nam  ideo 
dicitur  Matth.  v.  Beati  mundo  corde ,  quo¬ 
niam  ipsi  Deum  videbunt.  Et  Actor,  xv.  Fide 
purificans  corda  eorum  (1).  At  oculos  re  ipsa 
immundus,  quamvis  mundissimus  habeatur, 
non  potest  solem  videre  :  igitur  neque  cor 
immundum,  quamvis  mundum  reputetur, 
Deum  unquam  videbit.  Vera  igitur  mundi¬ 
ties,  non  imputativa  confertur  in  justifica¬ 
tione,  si  ad  visionem  divinam  pr®parare  nos 
debet. 

Decimo,  Christus  passus  est,  ut  sanctifica¬ 
ret  per  suum  sanguinem  populum  suum ,  dicit 
Apostolus  ad  Ilebr.  xm.  Et  tradidit  semel 
ipsum  pro  Ecclesia ,  ut  eam  sanctificaret ’, 
mundans  eam  lavacro  aquae  in  verbo  vitae, 
ad  Ephesios  v.  Et  mundaret  sibi  populum  ac- 
ceptabilem ,  ad  Titum  n.  Et  ipse  Dominus 
ait,  Joannis  xvii.  Et  pro  eis  ego  sanctifico 
meipsum,  ut  et  ipsi  sint  sanctificati  in  veri¬ 
tate  (2).  At  si  non  vere,  sed  imputative  tan¬ 
tum  populum  suum  Christus  sanctificavit, 
frustra  passus  et  mortuus  est;  et  non  potuit 
perficere,  quod  'optabat.  Velle  enim  sancti¬ 
ficare,  et  sanctificare  in  veritate,  non  signifi¬ 
cat  solum  velle  liberare  a  poena  peccati,  aut 
velle,  ut  habeamur  pro  sanctis,  quamvis  re 
vera  non  simus,  sed  velle  id  efficere,  ut  vere 
sancti ,  mundi  et  immaculati  simus.  Ali® 
rationes  mult®  adferri  possent,  sed  h®  vis® 
sunt  nobis  pr®cipu®. 


(1)  Mflth.  V,  8;  Act.  XV,  9.  -(2)Reb.  XIII,  12;  Eph.  V,  26;  Tit.  II.  14;  Joan.  XVII,  19. 

CAPUT  VIII. 

Traditio  veterum  Patrum ,  ac  potissimum 
Augustini ,  de  justitia  inhaere  ite. 

Nunc  adferemus  testimonia  veterum  Pa¬ 
trum  pro  justitia  inhaerente.  Sed  duas  ob 
causas  erimus  in  hac  parte  breviores.  Nam 
et  protulimus  non  pauca  testimonia,  qua; 
huc  etiam  pertinent,  in  lib.  i.  de  gratia  et 
libero  arbitrio,  cap.  4.  et  adversarii  conce¬ 
dunt;  sanctos  Patres  justificationis  gratiam 
ad  internam  renovationem  et  sanctificatio¬ 
nem,  non  ad  solam  peccatorum  remissionem 
retulisse.  Nam  Calvinus,  qui  solum  Augusti¬ 
num  excipere  solet,  cum  sanctos  Patres  re¬ 
jicit,  lib.  in.  Institut.  cap.  11.  §.  13.  etiam 
Augustinum  in  hac  quaest.  repudiat  :  «  Ac 
ne  Augustini  quidem,  inquit,  sententia  reci¬ 
pienda  est,  qui  gratiam  ad  sanctificationem 
refert,  qua  in  vitae  novitatem  per  Spiritum 
regeneramur». 

Ivemnitius  quoque  in  1.  parte  Examinis 
Concilii  Tridentini,  admittit  Patres  ita  loqui 
de  justificatione,  ut  nos  loquimur  :  «  Non 
movemus,  inquit,  litem,  quo  modo  justifica¬ 
tionem  accipiant  Patres».  Et  infra  :  «  Non 
ignoro,  inquit,  aliter  loqui  Patres,  sed  de 
proprietate  linguarum  quaestio  est» .  Scilicet, 
Patres  omnes  imperiti,  ac  rudes  proprietatis 
linguarum  erant.  Proferamus  igitur  pauco, 
de  multis,  testimonia  veterum,  ac  potissi¬ 
mum  S.  Augustini. 

S.  Augustinus  tom.  i.  lib.  xii.  Confessio¬ 
num,  cap.  13.  «  Quantum,  inquit,  distat  in¬ 
ter  lumen,  quod  illuminat  at  quod  illumina¬ 
tur  :  tantum  distat  inter  justitiam  justifican¬ 
tem,  et  justitiam  quae  justificatione  facta 
est  ».  Quo  loco  justitiam  nostram  distinguit 
a  justitia  Dei,  et  sine  dubio  creatam  qua¬ 
litatem  facit,  ut  est  lumen,  sapientia,  et  si¬ 
milia. 

Tomo  ii.  in  epist.  83.  ad  Censentium  : 
«  Quid  est,  inquit,  aliud  justitia,  cum  in  no¬ 
bis  est,  vel  quaelibet  virtus,  qua  recte,  sa- 
pienterque  vivitur,  quam  interioris  hominis 
pulchritudo».  Et  hic  apertissime  ponit  ju¬ 
stitiam  nostram  in  interna  renovatione  men¬ 
tis,  et  decore  virtutis. 

Tomo  m.  lib.  xv.  de  Trinitate,  cap.  8. 
«  Qua;  natura,  inquit,  cum  a  suo  conditore 
justificatur,  a  deformi  forma  formosam  trans¬ 
fertur  in  formam  ».  Igitur  non  manet  defor¬ 

mis,  ut  adversarii  volunt,  homo  justificatus, 
neque  eget  imputatione  aliena;  justitia;,  qua 
injustitia  propria,  et  inhaerens  tegatur.  In 
eodem  tomo  est  liber  de  spiritu  et  littera, 
quem  scriptum  esse  contra  inimicos  gratia; 
Christi,  qua  justificamur,  testatur  ipse  idem 
Augustinus  lib.  n.  Retractat,  cap.  37.  in  eo 
autem  toto  lib.  gratia  Dei  dicitur  charitas 
diffusa  in  cordibus,  qua;  facit,  ut  lex  implea¬ 
tur  :  charitas  igitur,  qua  legem  implemus, 
est  justitia,  qua  justificamur. 

Tomo  iv.  lib.  i.  ad  Simplicianum,  quaest. 
2.  «  Quia,  inquit,  manet  propositum  Dei,  ut 
justificet  credentes,  ideo  invenit  opera,  qua; 
jam  eligat  ad  regnum  ccelorum  ».  Ubi  justi¬ 
ficatio  vocatur  id,  unde  opera  bona  proce¬ 
dunt.  Et  infra  :  «  Nisi,  inquit,  vocando  pra;- 
cedat  misericordia  Dei,  nec  credere'  quis¬ 
quam  potest,  ut  ex  hoc  incipiat  justificari,  et 
accipiat  facultatem  bene  operandi  *>>.  Itaque 
per  justitiam,  qua  justificamur,  intelligitur 
fides  et  charitas,  qua;  est  ipsa  facultas  bene 
operandi ». 

Tomo  v.  lib.  xix.  de  civitate  Dei,  cap.  27. 

«  Hic,  inquit,  in  unoquoque  justitia  est,  ut 
obedienti  Deus  homini,  animus  corpori,  ra¬ 
tio  autem  vitiis,  etiam  repugnantibus,  im¬ 
peret,  vel  subigendo,  vel  resistendo  :  atque 
ut  ab  ipso  Deo  petatur,  et  meritorum  gratia, 
et  venia  delictorum,  ac  de  acceptis  bonis 
gratiarum  actio  persolvatur».  In  hac  defini¬ 
tione  justitia;  nullum  locum  habet  justitia 
Christi  imputata,  sed  sola  justitia  nobis  in¬ 
haerens,  per  quam  ratio  vitia  subigit,  et  Deo  , 
obedientiam  praestat.  Quia  tamen  haec  justi¬ 
tia  inhaerens  Deo,  indiget  adjutore,  ut  opera 
justa  exequi  valeat,  ideo  ad  justitiam  no¬ 
stram  pertinere  dicit  Augustinus,  ut  a  Deo  pe¬ 
tamus  gratiam  meritorum,  et  veniam  deli¬ 
ctorum,  et  pro  beneficiis  acceptis  gratiam 
persolvamus. 

Tomo  vi.  in  lib.  de  haeres,  cap.  88.  expli¬ 
cans  quae  sit  gratia  Dei,  cujus  inimici  sunt 
Pelagiani,  et  per  quam  justificamur  (ut  ipso 
ait  lib.  ii.  Retract.  cap.  37.  "et  42.  et  alibi) 
dicit  esse  eam,  «  qua  eruimur  de  potestate 
tenebrarum,  ut  in  Christum  credamus,  atque 
in  regnum  ipsius  transferamur,  et  qua  dif¬ 
funditur  charitas  in  cordibus  nostris,  ut  fi¬ 
des  per  dilectionem  operetur»;  ubi  mani¬ 
feste  gratiam  justificationis  constituit  in  re¬ 
missione  peccatorum,  et  in  infusione  virtu¬ 
tum,  fidei  praesertim,  et  charitatis. 

Tomo  vii.  lib.  i.  de  peccatorum  meritis  et 
remissione,  cap.  10.  «  Legimus,  inquit,  ju- 

stificari  in  Christo,  qui  credunt  in  sum, 
propter  occultam  communicationem  et  in¬ 
spirationem  gratia3  spiritalis».  Item  in  li¬ 
bro  de  natura  et  gratia,  cap.  38.  42.  ct  70. 
docet,  charitatem  infusam  in  cordibus,  esse 
veram  justitiam  nostram. 

Tomo  vm,  in  Psalm.  cxvm.  concione  26. 
«  Justitia,  inquit,  virtus  est  animi  magna, 
pnecipueque  laudabilis  ».  Et  continuo  de 
'  hac  ipsa  virtute  :  «  Quis  fecit,  inquit,  in  ho¬ 
mine  justitiam,  nisi  qui  justificat  impium  ? 
hoc  est,  per  gratiam  suam  de  impio  faci*' 
justum  ».  Et  hic  apertissime  justificari  dici¬ 
mur  per  justitiam,  qua;  sit  virtus  inhserens. 
Item  in  Psalm.  xcvm.  tractans  illud  :  «Ju¬ 
stitiam  et  judicium  in  Jacob  tu  fecisti ;  exal¬ 
tate  DominumDeum  nostrum»  ,  «Yere,  inquit, 
exaltate,  bene  exaltate,  laudemus  et  exalte¬ 
mus  illum,  qui  fecit  ipsam  justitiam,  quam 
habemur;  Ipse  in  nobis  fecit.  Quis  enim  in 
nobis  fecit  justitiam ,  nisi  qui  nos  justifi¬ 
cavit  ?  nos  ergo  impii,  ille  justificator,  quan¬ 
do  et  ipsam  justitiam  ipse  in  nobis  fecit,  qua 
illi  placeamus  » . 

Tomo  ix.  tract.  26.  in  Joan.  «  Quid  est, 
inquit,  justitia  Dei,  et  justitia  hominis  ?  Ju¬ 
stitia  Dei  dicitur,  non  qua  Deus  justus  est, 
sed  quam  dat  homini  Deus,  ut  justus  sit  ho¬ 
mo  per  Deum  » . 

Tomo  x.  serm.  13.  de  verbis  Apostoli  : 
«  Qui  crediderit  in  eum,  non  habebit  suam 
justitiam,  quae  ex  lege  est,  quamvis  sit  bona 
lex,  sed  implebit  ipsam  legem  non  sua  ju¬ 
stitia,  sed  data  a  Deo.  Charitas  enim  pleni¬ 
tudo  est  legis.  Et  unde  ista  charitas  diffusa 
est  in  cordibus  nostris?  non  utique  a  nobis, 
sed  per  Spiritum  sanctum,  'qui  datus  est 
nobis  ».  Hoc  loco  perspicue  docet  S.  Augu¬ 
stinus,  justitiam,  qua;  nobis  ex  Dea  est,  esse 
ipsam  charitatem,  in  corde  diffusam,  per 
quam  legem  implemus.  Et  totus  ille  sermo, 
longissimus  et  pulcherrimus  hoc  idem  con¬ 
firmat. 

Itaque  prudenter  fecit  Calvinus,  ut  S.  Au¬ 
gustinum  a  paytibus  suis  non  stare,  ingenue 
fateretur.  Alioqui  testimoniis  ejus,  ex  sin¬ 
gulis  tomis  petitis,  plane  obrui  potuisset. 
Velim  tamen  non  oblivisceretur,  hunc  esse 
Augustinum  illum,  quem  ipse  idem  lib.  m. 
Institut.  cap.  3.  §.  10.  et  lib.  iv.  cap.  14. 

§  26.  fidelissimum,  atque  optimum  testem 
antiquitatis  esse  praedicavit.  Addamus  nunc 
etiam  pauca  quaedam  ex  aliis  Patribus. 

S.  Ambrosius  lib.  vi.  Exam.  cap.  8. 

«  Utrum,  inquit,  justificatio  secundum  cor¬ 


pus,  an  secundum  animam  tibi  conferri 
videatur,  quaeso  respondeas.  Sed  dubitare 
non  potes,  cum  justitia,  unde  justificatio 
derivata  est,  mentis  tuae  utique,  non  corpo¬ 
ris  sit  » .  Hic  certe  per  justitiam  non  potest 
intelligere  solam  remissionem  peccati,  aut 
justitiam  Dei,  vel  Christi,  imputatam,  quae 
nec  proprie  corporis,  nec  proprie  mentis 
est,  cum  in  neutra  parte  hominis  inhaereat, 
sed  intelligit  justitiam,  quae  virtus  animi 
est,  et  non  in  corpore,  sed  in  animo  proprie 
inhaeret.  Idem  auctor  lib.  vi.  in  Luc.  «  In  eo, 
inquit,  justificatio  Dei  est,  si  non  ad  indignos 
et  obnoxios,  sed  ad  innocentes  per  ablutio¬ 
nem  factos,  .videatur,  et  justos  sua  munera 
transtulisse  ».  Docet  hoc  loco  S.  Ambrosius, 
Deum  in  Baptismo  justificare  et  justificari ; 
justificare,  quia  per  ablutionem  facit  mundos 
de  sordidis,  justos  de  iniquis,  de  obnoxiis 
innocentes  :  justificari  autem,  quia  se  justum 
ostendit,  dum  non  ad  impios  et  injustos,  sed 
ad  pios,  et  justos  a  se  factos,  munera  divina 
transmittit.  At  si  vera  esset  haereticorum 
sententia,  Deus  justificari  non  posset,  quia 
munera  sua  largiretur  hominibus  vere  sor¬ 
didis  et  injustis,  qui  falso  justi  et  innoxii 
haberentur. 

S.  Hieronymus  lib.  i.  adversus  Pelagianos : 
«  Haec,  inquit,  est  hominis  summa  justitia, 
quidquid  potueris  habere  justitiae,  non  tuum 
esse  putare,  sed  Domini,  qui  largitus  est  ». 
Et  lib.  iii  :  «  Nunc,  inquit,  mundus  factus  es 
in  lavacro,  et  de  te  dicitur  :  Qua;  est  ista, 
qua;  ascendit  dealbata  ;  et  lofa  quidem  sit, 
sed  custodire  non  valeat  puritatem  suam, 
nisi  a  Domino  sustentetur  ».  Vides  quemad¬ 
modum  S.  Hieronymus  justitiam  ponat  in 
virtute  et  puritate,  quam  acquirimus  per 
Baptismum ,  rion  in  aliqua  imputatione 
aliena;  justitiae. 

S.  Prosper  in  respons.  ad  cap.  6.  Gallor  : 
«Justificatus,  inquit,  homo,  id  est,  ex  impio 
pius  factus,  nullo  praecedente  bono  merito 
accipit  donum,  quo  medio  acquirat  et  meri¬ 
tum,  ut  quod  in  illo  inchoatum  6st  per  gra¬ 
tiam  Christi,  etiam  per  industriam  liberi 
augeatur  arbitrii,  numquam  remoto  adju¬ 
torio  Dei,  sine  quo  nec  proficere,  nec  per¬ 
manere  in  bono  quisquam  potest».  At  im¬ 
putatio  justitia;  Christi  non  est  donum,  unde 
acquirantur  merita,  neque  augetur  industria 
liberi  arbitrii. 

S.  Cyrillus  Alexandrinus  lib.  vi.  de  Tri- 
nit.  :  «  Calor,  inquit,  Spiritus  est,  qui  simul 
ut  charitatem  in  nobis  diffuderit,  et  ejus 

igne  mentes  nostras  inflammaverit,  jam  su¬ 
mas  justitiam  consecuti  ».  Yide  eumdem 
lib.  xi.  in  Joannem,  cap.  xxv.  et  lib.  xn. 
Thesauri,  cap.  3.  et  3. 

S.  Gregorius  lib.  xvm.  Moral.  cap.  33. 
exponens  illud  capitis  28.  «  Non  commemo¬ 
rabuntur  in  comparatione  ejus  »,  «  Omnes, 
inquit,  supernae  patrice  electi,  sancti  quidem, 
et  justi  sunt,  sed  participatione  sapientiae, 
non  comparatione.  Justitia  quidem  sapientia, 
justitia  et  servi  sapientiae  nuncupantur,  sed 
illa  justitia  justificans  est,  isti  autem  sunt 
justitia  justificata  ». 

Vide  etiam  Basilium  lib.  i.  de  Baptismo, 
cap.  2.  Nyssenum,  et  Nazianzenum  oratione 
in  sanctum  Baptisma ;  Chrysostomum  ho- 
mil.  16.  in  priorem  ad  Corinth.  in  illud  : 
«  Et  haec  quidem  fuistis  »,  I  ad  Corinthios 
vi.  et  in  eumdem  locum  Theophylactum  et 
Oecumenium.  Leonem  epist.  91.  cap.  1.  et 
Bernardum  serm.  4.  de  dedicatione  Ecclesiae 
et  in  epist.  190.  ad  Innocentium  Papam. 

GAP UT  IX. 

Solvuntur  argumenta  adversariorum  ex 
epistola  ad  Rom. 

Superest  ut  argumentis  adversariorum 
respondeamus,  e  quibus  praecipua  nobis  esse 
videntur,  quae  profert  Calvinus  lib.  ni.  Insti- 
tut.  cap.  11.  quamvis  multa  eorum  commu¬ 
nia  sint  etiam  Lutheranis.  Primum  igitur  ex 
epistola  ad  Romanos  colligit  argumenta 
nonnulla,  quae  ordine  proponemus  et  dilue¬ 
mus. 

Primum  sumit  ex  nomine  justificationis, 
quod  ad  Roman.  ,v.  et  vili,  contendit  sumi 
pro  declaratione  justitiae.  Respondeo,  Nomen 
justificationis  accipitur  quidem  saepe  in  Seri-, 
p turis  pro  declaratione  justitiae,  sed  non 
semper;  loca  protulimus  cap.  3.  Porro  ad 
Roman.  v.  accipi  justificationem  pro  eo, 
quod  est  justum  facere,  sive  constituere, 
demonstravimus  loco  citato  ex  ipsa  B.  Pauli 
declaratione,  qui  cum  dixisset:  Per  unius 
justitiam  in  omnes  homines  in  justificationem, 
exposuit  dicens  :  Per  obedientiam  unius  ho¬ 
minis,  justi  constituentur  multi. 

Sic  etiam  ad  Roman.  vm.  accipi  verbum 
justificare,  pro  eo,  quod  est  justum  facere, 
non  autem  solum  ,  justum  pronunciare ; 


perspicuum  est  ex  similitudine  hujus  vocis 
ad  alias,  quae  in  eodem  loco  ponuntur.  Ait 
enim  Apostolus  :  Quos  justificavit,  hos  et 
magnificavit.  Ibidem  etiam  utitur  verbis  vi¬ 
vificandi,  mortificandi,  conglorificandi,  quae 
sunt  omnino  similia  verbo  justificandi.  Ne¬ 
mo  autem  negaret,  magnificare  esse  magnum 
facere  ;  vivificare,  vivum  facere;  mortificare, 
mortuum  facere  ;  conglorificare,  gloriosum 
cum  alio  facere  ;  cur  igitur  justificare  non 
sit  etiam  justum  facere  ? 

Denique,  ut  ostendimusloco  citato,  etiamsi 
justificare  acciperetur  ubique  proj ustum  pro¬ 
nunciare,  nihil  tamen  adversarii  obtinerent. 
Non  enim  potest  impius  vere  justificari,  id 
est,  justus  pronuntiari,  nisi  qui  pronunciat 
justum,  simul  faciat  justum.  Hinc  enim  solus 
Deus  justificat  impios,  quia  solus  potest  de 
impiis  facere  pios.  Homines  autem  qui  justi¬ 
ficant  impios,  non  minus  abominabiles  sunt, 
quam  si  condemnarent  justos,  ut  ait  Salo¬ 
mon  Proverbior.  xvn. 

Secundo,  petit  argumentum  ex  cap.  iv.  ad 
Rom.  ubi  dicit  Apostolus,  Abrahse  fidem  re¬ 
putatam  esse  ad  justitiam.  Hinc  enim  colli¬ 
git,  nihil  esse  aliud  nostram  justitiam,  nisi 
fidem  in  Christum,  id  est,  Christi  justitiam, 
fide  apprehensam. 

Respondeo  :  Fides  quidem  reputata  est 
Abrahse  ad  justitiam,  ut  Apostolus  dicit  :  sed 
non  admittimus  glossam,  quod  reputari  fi¬ 
dem  ad  justitiam,  sit  nobis  imputari  Christi 
justitiam,  si  fide  illam  apprehendamus.  Nam 
glossa  haec  repugnat  Apostolo,  duas  ob  cau¬ 
sas.  Primum,  quoniam  Apostolus  ipsam  fi¬ 
dem  dicit  imputari  ad  justitiam,  fides  autem 
non  est  justitia  Christi,  id  est,  qua  Christus 
justus  est,  sed  justitia  nostra  id  est,  qua  nos 
justi  sumus  ex  dono  Dei.  Deinde,  quoniam 
verbum  ( imputare  )  hoc  loco  non  signi¬ 
ficat  nudam  existimationem,  sed  existima¬ 
tionem  cui  veritas  in  re  ipsa  respondeat,  ut 
.perspicuum  est  ex  illis  verbis  :  «  Ei  qui  ope 
ratur,  merces  imputatur  non  secundum  gra 
tiam,  sed  secundum  debitum  » .  Certum  enim 
est,  ei,  qui  operatur,  non  sola  opinione  et 
existimatione,  sed  vere  ac  reipsa  deberi 
mercedem. 

Tertio,  petit  argumentum  ex  illis  verbis 
Psal.  xxxi.  in  eodem  cap.  iv.  ad  Rom. 
citati  :  Beati  quorum  remissae  sunt  iniquitates , 
et  quorum  tecta  sunt  peccata ,  beatus  vir ,  cui 
non  imputavit  Dominus  peccatum  (1).  Quaerit 


(1)  Psal.  XXXI,  \  ;  —  Rom.,  IV,  7. 

hoc  loco  Calvinus,  an  haec  sit  plena  definitio 
justificationis,  an  dimidia.  Nam  si  plena  sit, 
verum  erit  quod  ipse  docet,  justificationem 
sola  peccatorum  remissione  constare.  Nulla 
enim  hic  mentio  fit  infusionis  virtutum  et 
donorum,  sed  solius  remissionis.  Si  dimidia 
sit,  quomodo  beatus  dici  poterit,  qui  non 
erit,  nisi  media  ex  parte  justificatus  ?  At 
beatum  dicit  David  eum,  cui  non  imputavit 
Dominus  peccatum. 

Praeterea  colligunt  ex  hoc  loco  ,  ipsam 
etiam  remissionem  non  esse  veram  peccati 
ablutionem  et  extinctionem,  sed  non  impu¬ 
tationem.  Quod  enim  dixerat :  Beati  quorum 
remissas  sunt  iniquitates ,  explicuit  per  illa 
verba :  Quorum  tecta  sunt  peccata.  Et :  Cui 
non  imputavit  Dominus  peccatum.  Ac  ne  forte 
dicamus,  non  imputare  peccatum,  esse  de¬ 
lere  peccatum,  et  infundere  justitiam ;  oc¬ 
currit  Kemnitius,  et  probat,  a  contrario 
sensu  id  esse  falsum.  Nam  si  non  imputare 
peccatum,  esset  delere  peccatum,  et  infun¬ 
dere  justitiam;  imputare  peccatum  esset 
delere  justitiam,  et  infundere  iniquitatem, 
quod  est  absurdissimum.  Igitur  imputare 
peccatum,  est  habere  hominem  pro  pecca¬ 
tore,  non  imputare  peccatum,  est  habere  pro 
justo.  Idem  etiam  Kemnitius  alio  loco  probat, 
tegere  peccata,  non  esse  delere,  sed  abscon¬ 
dere,  ut  sint,  et  non  videantur.  Nam  Prov. 
xn.  Homo  astutus  tegit  scientiam  (1).  Ubi  ine¬ 
pte  exponas,  delet  scientiam,  cum  sensus 
sit,  homo  astutus  abscondit  scientiam,  ut 
non  facile  percipiatur,  quod  ipse  novit. 

Respondeo  :  ad  quaestionem  Calvini  pos¬ 
set  objici  alia  similis  quaestio  ,  Sitne  plena 
definitio  justificationis,  an  dimidia  illa  ejus¬ 
dem  Prophetae,  Beatus  vir  qui  timet  Domi¬ 
num,  Psal.  cxr.  Et  illa :  Beati  immaculati 
in  via ,  qui  ambulant  in  lege  Domini ,  Psal. 
cxviii  (2).  Nam  si  plena  sit,  ubi  est  remissio 
peccatorum ?  si  dimidia,  quomodo  dicuntur 
beati,  qui  non  sunt  nisi  media  ex  parte  justi¬ 
ficati?  Potest  igitur  ad  omnes  ejusmodi  quae¬ 
stiones  responderi,  non  poni  in  his  locis  in¬ 
tegram  definitionem  justificationis,  aut  bea- 
titudinis  ;  sed  explicari  solum  aliquid,  quod 
pertinet  ad  justificationem,  vel  bcatitudinem 
acquirendam.  Nam  hoc  etiam  modo  accipi¬ 
mus  illa  Domini  verba  Matth.  v.  Beati  pau¬ 
peres  spiritu,  beati  mites ,  beati  qui  lugent  (3), 
ct  alia,  quae  eo  loco  sequuntur.  Neque  B. 


Paulus  ad  Rom.  iv.  allegat  hoc  testimonium 
Psalmi,  ut  definiat  integre  justificationem, 
sed  solum  ut  probet  justificationem  veram 
esse  donum  Dei,  nec  posse  propriis  viribus 
obtineri.  Id  autem  rectissime  probat  ex  eo, 
quod  David  beatum  dicit  eum,  cui  Deus 
peccata  remittit,  hoc  est,  qui  dono  et  gratia 
Dei  justificatur. 

Potest  etiam  responderi,  in  his  verbis  de¬ 
finitionem  integram,  sed  implicite  contineri. 
Nam  remissio  peccatorum  non  potest  fieri, 
nisi  justitia  infundatur,  quomodo  non  fu¬ 
gantur  tenebrae,  nisi  lumen  succedat.  Id 
quod  Apostolus  ipse  manifeste  indicat,  cum 
ait :  David  dicit ,  beatitudinem,  hominis ,  cui 
Deus  accepto  fert  justitiam  sine  operibus.  Beati 
quorum  remissae  sunt  iniquitates,  etc.  Ubi  ex 
non  imputatione  peccatorum,  colligit  impu¬ 
tationem  justitiae,  ac  per  hoc  docet,  non 
posse  duo  ista  separari,  remissionem  pecca¬ 
ti,  et  donationem  justitiae.  Atque  haec  de 
quaestione  Calvini. 

Porro  tegi,  et  non  imputari  peccata,  non 
est  quidem,  si  vim  horum  vocabulorum 
spectes,  deleri,  atque  extingui ;  sed  tamen 
est  deleri,  atque  extingui  quoad  sensum , 
si  haec  referantur  ad  Deum.  Nam  Deo 
non  potest  aliquid  tegi,  nisi  penitus  deleatur 
Omnia  enim  nuda  sunt,  et  aperta  oculis  ejus, 
ad  Hebraeos  iv  (4).  Quare  si  Deo  tegitur  ali¬ 
quid,  hoc  ipso  ex  necessitate  deletur  et  eva¬ 
nescit.  Neque  potest  Deus  non  imputare 
peccata,  hoc  est,  non  habere  hominem  im¬ 
pium,  pro  impio,  nisi  desinat  esse  impius  ; 
et  quia  non  potest  homo  transire  ab  impie¬ 
tate  ad  pietatem,  nisi  per  gratiam  ejus,  qui 
justificat  impium  ;  ideo  non  imputatio  pec¬ 
cati  necessario  trahit  secum  veram  peccati 
remissionem  et  justitiae  infusionem.  Itaque 
in  Scriptura  fere  semper  conjunguntur  haec 
duo,  remittere,  sive  delere,  et  tegere  pecca¬ 
ta,  ut  intelligamus  unum  non  esse  sine  al- 
teio.  II  Esdrae  iv.  Ne  operias  iniquitatem 
eorum,  et  peccatum  eorum  coram  facie  tua 
non  deleatur.  Psalm.  l.  Averte  faciem  tuam 
a  peccatis  meis,  et  omnes  iniquitates  meas  dele. 
Psal.  lxxxiv.  Remisisti  iniquitatem  plebis 
hae,  operuisti  omnia  peccata  eorum.  Sic  igitur 
etiam  dictum  est,  Bjati  quorum  remissae  sunt 
iniquitates,  et  quorum  tecta  sunt  peccata  (o). 

Neque  aliquid  probant  argutiae  Kemnitii. 
Nam  non  dicimus,  non  imputare  peccatum, 


(I)  Prov.  XII,  23.— (2)  Psal.  CXI,  t:  ibid.  CXVIII,  1.  - (3) Matth.  V,  3.-(4)IIeb.  IV,  13.  -  (5)  II 
Esdr.  IV,  5:  Psal.,  L,  II;  ibid.  LXXXIV,  3. 

esse  infundere  justitiam,  nisi  consequenter, 
quia  videlicet  sequitur  infusio  justitiae  ad  non 
imputationem,  cum  Deus  non  possit  falli  non 
imputando  id,  quod  imputari  deberet.  A 
contrario  autem  sensu  non  efficitur,  ut  im¬ 
putare  peccatum,  sit  delere  justitiam,  vel 
infundere  iniquitatem,  ne  consequenter  qui¬ 
dem.  Nam  cum  Deus  imputat  peccatum, 
habet  pro  peccatore  eum,  qui  revera  est 
peccator,  propria  voluntate,  et  operibus. 
Non  enim  necessarium  est,  ut  Deus  justitiam 
deleat,  vel  iniquitatem  infundat,  cum  satis 
per  se  sit  homo  potens,  et  fortis  ad  malum. 
Praiterea  si  diceremus,  non  imputare  pecca¬ 
tum,  esse  infundere  justitiam ;  imputare 
peccatum,  non  esset  infundere  iniquitatem, 
sed  esset,  non  infundere  justitiam.  Quemad¬ 
modum  enim  non  imputare  peccatum ,  et 
imputare  peccatum,  contradicentia  sunt, 
non  contraria ;  ita  quoque  a  contrario  sensu 
colligi  debent  duo  contradicentia,  infundere 
justitiam,  et  non  infundere  justitiam,  non 
autem  duo  contraria,  infundere  justitiam,  et 
infundere  iniquitatem. 

Sed  ignoscendum  est  Kemnitio,  qui  tam 
fuit  occupatus  in  arte  Grammaticae,  ut  non 
ei  vacaverit  dare  operam  Dialecticae.  Illud 
autem,  quod  objicit,  tegere  scientiam,  non 
esse  delere  scientiam,  non  ignorabamus  ; 
sod  simul  etiam  sciebamus,  quaedam  tegi, 
ut  conserventur,  quaedam  ut  deleantur,  quo 
modo  teguntur  vulnera  emplastro.  Sed  pla¬ 
cet  adferre  sententias  Patrum  de  hoc  testi¬ 
monio  Psalmi,  ut  adversarii  intelligant  quam 
longe  aberrent  a  sententia  veteris,  orthodo- 
xaeque  Ecclesiae. 

S.  Justinus  Martyr  in  Dialogo  cum  Tri- 
phone  Judaeo,  prope  finem  :  «  Beatus,  in¬ 
quit,  cui  non  imputabit  Dominus  peccatum, 
hoc  est,  cui  poenitenti  Deus  peccata  remittet. 
Non  sicut  praedicatis  vosmetipsos  fallentes, 
et  alii  quidam  vestri  similes  asseverant , 
etiamsi  peccatores  fuerint,  modo  Deum  no¬ 
verint  ,  non  imputabit  eis  Dominus  pec¬ 
cata  » . 

Origenes  lib.  iv.  in  epist.  ad  Roman. 
scribit,  Davidein  quasi  quibusdam  gradibus 
ascendisse,  ut  diceret,  magnum  esse  benefi¬ 
cium,  cum  alicui  peccata  dimittit,  majus 
cum  tegit,  maximum  cum  non  imputat. 
Tunc  enim  ita  funditus  delentur  ut  ne  vesti¬ 
gium  quidem  ullum  appareat,  et  perinde 
sit,  ac  si  talis  homo  numquam  peccasset. 

S.  Hieronymus  in  comment.  Psalmi  xxxi. 
per  similes  quosdam  gradus  Prophetam  dc- 
Tom.  VI. 


ducit  :  scribit  enim  peccata  remitti  per  Bapli- 
smum,  tegi  per  charitatem,  non  imputari 
per  Martyrium. 

S.  Augustinus,  concion.  2.  in  hunc  eum- 
dem Psalmum  :  «Non  sic,  inquit,  intelligatis 
quod  dixit,  peccata  cooperta  sunt,  quasi  ibi 
sint  et  vivant».  Et  infra  :  «Medicus,  inquit, 
tegat,  ut  curet,  emplastro  enim  tegit  ».  Si¬ 
milem  expositionem  habet  uterque  Gregorius, 
Romanus  videlicet  in  Psalmum  secundum 
pcenitentialem,  et  Nazianzenus  in  sanctum 
lavacrum  ;  quod  attinet  ad  modum  tegendi 
peccata  per  gratiam,  quasi  per  emplastrum. 

Quartum  argumentum  sumit  Calvinus  ex 
cap.  v.  ad  Rom.  ubi  dicit  :  «  Apostolus, 
cum  dicit  per  obedientiam  unius  hominis 
justos  constitui  multos,  nihil  aliud  signifi¬ 
care  videtur,  nisi  ipsam  Christi  obedientiam 
nostram  esse  justitiam  ». 

Respondeo :  jam  supra  diximus,  obedien¬ 
tiam  Christi  causam  fuisse  efficientem,  non 
formalem  nostrae  justificationis.  Id  quod  ex 
antithesi  probavimus,  quoniam  inobedientia 
Adami  nos  constituit  peccatores,  non  for- 
maliter,  sed  efficienter.  De  qua  re  vide  Au¬ 
gustinum  lib.  i.  de  peccat,  merit.  cap.  9. 

Quintum  argumentum  sumit  ex  cap.  x.  ad 
Rom.  ubi  B.  Paulus  reprehendit  Judaeos, 
quod  ignorantes  Dei  justitiam,  et  suam  qute- 
rentes  constituere,  justitiae  Dei  subjecti  non 
essent.  Id  enim  in  nos  quoque  convenire  vi¬ 
detur,  qui  ignorantes  Dei  justitiam,  nobis 
imputatam,  et  nostram  inhaerentem  quaeren¬ 
tes  constituere,  justitia:  Dei  subjecti  non  su¬ 
mus. 

Respondeo  :  S.  Augustinus  lib.  de  gratia 
et  libero  arbitrio  cap.  12.  et  alibi,  locis  prope 
infinitis,  docet ,  justitiam  Dei  vocari  ab 
Apostolo  justitiam,  qua:  est  in  no^is,  ex 
dono  Dei  ;  justitiam  autem  nostram  dici 
eam,  quae  propriis  viribus,  sine  gratia  Dei, 
paratur,  aut  parari  creditur.  Itaque  repre¬ 
henduntur  ab  Apostolo  Judaei,  qui  legem 
Dei  se  propriis  viribus  implere  posse  crede¬ 
bant  :  «  Commendat  (inquit  Augustinus 
serm.  13.  de  verbis  Apostoli)  hoc  assidue 
Apostolus  commendans  fidem  gentibus,  qua 
fide  impetrant  adjutorium,  ut  impleant  le¬ 
gem,  non  per  legem,  sed  vires  implendi  impe¬ 
trantes  per  fidem.  Ad  hoc  assidue  ducit,  et 
commendat  ista  Apostolus  propter  Judaeos, 
qui  de  lege  gloriabantur,  et  libero  suo  arbitrio 
legem  sufficere  arbitrabantur  :  ac  per  hoc, 
quia  libero  suo  arbitrio  legem  sufficere  arbi¬ 
trabantur,  ignorantes  Dei  justitiam,  id  est, 

cx  fide  justitiam  datam  a  Domino,  et  suam 
volentes  statuere,  quasi  suis  viribus  imple¬ 
tam,  non  dante  fidem  impetratam,  justitia) 
Dei  non  sunt  subjecti  ». 

Ubi  vides,  justitiam  Dei  appellari  gratiam 
et  virtutem,  qua  lex  impletur,  qu;e  est  cha- 
ritas  in  corde  diffusa  per  Spiritum  sanctum, 
qui  datus  est  nobis  ;  justitiam  autem  pro¬ 
priam,  nominari  praesumptionem  legis  im¬ 
plenda),  solis  natura)  viribus.  Non  igitur  ab¬ 
ducimus  homines  a  Christo  (ut  adversarii 
mentiuntur)  cum  justitiam  inhmrentem  do¬ 
cemus,  sed  eos  maxime  adducimus  ad  Chri¬ 
stum,,  cum  doceamus,  justitiam  illam  inhae¬ 
rentem,  per  quam  justificatio  legis  impletur 
in  nobis,  non  esse  in  nobis,  ex  nobis,  sed  ex 
dono  et  gratia  Dei,  per  meritum  Jesu  Christi 
Domini  nostri.  Ipsi  autem  vere  extenuant 
beneficium  Christi,  cum  illum  velint,  non 
veram,  ahsolutamque  justitiam,  sed  imputa- 
titiam  tantum,  et  relativam,  nobis  tot  suis 
laboribus  et  doloribus  comparasse. 

CAPUT  X. 

Solvuntur  argumenta  ex  epistolis  ad 
Corinthios 

Ex  Epistolis  ad  Corinth.  depromunt  Cal¬ 
vinus  et  alii  argumenta  tria. 

Primum  argumentum  sumunt  ex  illis  ver¬ 
bis,  I  ad  Corinth.  i.  Qui  factus  et  nobis  a 
Deo  sapientia  et  justitia  et  redemptio.  Cui  loco 
adjungunt  illud  Hier.  xxnr.  Et  hoc  est  nomen , 
(piod  vocabunt  eum,  Dominus  justitia  nostra  (1). 
Sic  enim  vertunt  ex  Ilebram.  Ex  his  locis 
colligunt,  nostram  justitiam  non  esse  aliam, 
nisi  eam,  qiue  est  in  Christo,  nobis  imputa¬ 
tam. 

Respondeo  :  recte  dicitur  Christus  nostra 
justitia,  non  quod  justi  simus  ea  justitia,  qua) 
est  in  Christo  nobis  imputata,  sed  duabus 
aliis  de  hausis.  Primum  ;  quia  Christus  causa 
est  efficiens  nostra)  justitia).  Sic  enim  dicitur 
Christus  justitia  nostra,  quomodo  dicitur 
Deus  fortitudo  nostra  in  Psalm.  xvii.  et  pa¬ 
tientia  nostra  in  Psalm.  lxx.  et  salus  nostra 
in  Psalm.  xxvi.  quod  explicatur  in  Psalm. 
xxx vi.  cum  dicitur  :  Salus  autem  justorum  a 
Domino.  Denique  sic  dicitur  Christus  justitia 
nostra,  quomodo  dicitur  sapientia  nostra,  et 
redemptio  nostra  ;  et  alibi  pax  nostra,  quia 


videlicet  nos  redemit,  et  justos  ac  sapientes 
fecit,  et  Patri  suo  reconciliavit,  pacificans 
quce  in  terris,  et  quae  in  coelis  sunt. 

Deinde,  dicitur  Christus  justitia  nostra, 
quoniam  satisfecit  Patri  pro  nobis,  et  eam 
satisfactionem  ita  nobis  donat  et  communi¬ 
cat,  cum  nos  justificat,  ut  nostra  satisfactio 
et  justitia  dici  possit.  Nam  etiamsi  per  justi¬ 
tiam  nobis  inhaerentem  vere  justi  nomine¬ 
mur  et  simus  ;  tamun  non  per  eam  satisfaci¬ 
mus  Deo  pro  culpis  nostris,  et  poena  aeterna  : 
sed  est  illa  justitia  inhaerens  cum  remissione 
culpa),  et  sempiternae  poena),  effectus  satis¬ 
factionis  Christi,  qua)  (ut  docet  Concilium 
Tridentinum  sess.  6  cap.  7.)  nobis  in  justifi¬ 
catione  confertur  et  applicatur.  Et  hoc  modo 
non  esset  absurdum,  si  quis  diceret,  nobis 
imputari  Christi  justitiam,  et  merita,  cum 
nobis  donentur  et  applicentur,  ac  si  nos  ipsi 
Deo  satisfecissemus,  modo  non  negetur  esse 
in  nobis  :  praeterea  justitiam  inhaerentem, 
eamque  veram  et  absolutam  esse  justitiam, 
cui  justo  Dei  judicio  non  debeatur  poena,  sed 
gloria.  Sic  enim  loquitur  S.  Bernardus  in 
epist.  190.  ad  Innocentium :  «  Nam  si  unus, 
inquit,  pro  omnibus  mortuus  est,  ergo  om¬ 
nes  mortui  sunt  ;  ut  videlicet  satisfactio 
unius  omnibus  imputetur,  sicut  omnium  pec¬ 
cata  unus  ille  portavit  » . 

Alterum  argumentum  sumunt  cx  cap.  v. 
posterioris  ad  Corinth.  Deus  erat  in  Christo 
mundum  reconcilians  sibi,  non  reputans  illis 
delicta  ipsorum  (2).  Videtur  enim  hoc  loco 
B.  Paulus  in  eo  constituere  justificationem, 
quod  peccata  non  imputentur. 

Respondeo  :  non  imputatio,  ut  supra  dixi, 
remissionem  peccati,  et  justitia)  infusionem 
secum  trahit.  Ideo  siquidem  non  reputat  no¬ 
bis  Deus  delicta,  quoniam  satisfecit  Christus 
pro  nobis,  et  Deus  ea  satisfactione  placatus, 
reconciliavit  nos  sibi,  et  ex  inimicis  amicos 
fecit.  Quare  idem  Apostolus  quod  hic  dixit, 
reconcilians,  et  non  reputans  delicta,  dixit  ad 
Colos.  II.  Convivificavit  nos  Christo,  donans 
nobis  omnia  delicta,  delens  quod  adversus  nos 
erat  chirographum  decreti  (3).  Ubi  vides  vivi¬ 
ficationem,  qua)  pertinet  ad  internam  reno¬ 
vationem  et  donationem  delictorum,  qua) 
pertinet  ad  remissionem  peccati,  et  dele¬ 
tionem  chirographi,  qua)  significat  omnimo¬ 
dam  extinctionem  debiti. 

Et  ad  Rom.  v.  cum  idem  Apostolus  dixis¬ 
set  :  Gloriamur  in  Deo,  per  Dominum  nostrum 


(!)  I  Cor.  I,  30  Hier.  XXIII,  6.  —  (2)  II  Cor.  V,  19.  —  (5)  Coi  II,  13. 

Jesum  Christum,  per  quem  nunc  reconciliatio¬ 
nem  accepimus ,  explicat  paulo  infra,  quid  sit 
accipere  reconciliationem,  et  ait  :  Abundan¬ 
tiam  gratiae  et  donationis  et  justitiae  accipien¬ 
tes ,  regnabunt  in  vita  peripsum  (1).  Non  igitur 
reconciliatio  est  sola  non  imputatio  delicto¬ 
rum,  sed  acceptio  abundantis  gratiae  et  justi¬ 
tiae  et  donorum,  per  quse  ad  ipsum  quoque 
regnum  et  vitam  pervenitur  aeternam.  Sed 
clarissime  explicat  idem  Apostolus  effectum 
reconciliationis  ad  Coloss.  i.  cum  ait :  Nunc 
autem  reconciliavit  in  corpore  carnis  ejus ,  per 
mortem  exhibere  vos  sanctos  et  immaculatos , 
et  irreprehensibiles  coram  ipso-  (2). 

Tertium  argumentum  sumunt  ex  illis  ver¬ 
bis  ejusdem  epistolae,  et  ejusdem  capitis 
Eum  qui  non  noverat  peccatum,  pro  nobis  pec¬ 
catum  fecit ,  ut  nos  efficiamur  justitia  Dei  in 
ipso.  Hinc  enim  sequi  dicunt,  ut  nos  justi 
simus  ipsa  justitia  Dei,  quae  est  in  Christo  ; 
sicut  ipse  dicitur  peccatum,  id  est,  peccator, 
per  peccata,  quae  sunt  in  nobis.  Ut  enim  im- 
putantur  illi  peccata  noslra,  ita  imputatur 
nobis  justitia  illius. 

Respondeo  :  non  dicitur  Christus  pecca¬ 
tum,  id  est,  peccator,  neque  imphtantur  illi 
peccata  nostra,  quasi  ipse  illa  fecerit,  et  ini¬ 
quus  haberi  possit.  Sed  solum  imputantur 
illi,  quoad  debitum  satisfaciendi,  quod  ille 
sponte  suscepit.  Ex  quo  non  peccator,  sed 
justus  dici  meretur.  Qui  enim  pro  alio  sa¬ 
tisfacit,  justissimus  est.  Sic  igitur  et  nobis 
imputatur  justitia  ejus,  quoad  satisfactio¬ 
nem,  quam  pro  nobisprEestitit  :  sed  nonpro- 
pterea  nos  justi,  id  est,  mundi  et  immaculati 
haberi  possumus,  si  vere  in  nobis  peccato¬ 
rum  macula)  et  sordes  inhaereant. 

Hac  igitur  falsa  expositione  rejecta,  tri¬ 
bus  modis  potest  hic  locus  exponi.  Uno  modo, 
ut  justitia  Dei  sit  justitia  ipsa  divina,  quae 
est  in  Christo.  Qua)  justitia  nos  esse  dicimur, 
non  in  nobis,  sed  in  illo,  quia  ipse  est  caput 
nostrum,  et  quod  convenit  capiti,  convenit 
etiam  membris,  non  ut  sunt  menbra  distincta 
a  capite,  sed  ut  faciunt  unum,  et  sunt  unum 
cum  ipso  capite.  Ob  quam  unionemeuin  capite  ' 
scribit  Apostolus  ad  Ephes.  ii.  Conresuscita- 
vit  nos,  et  consedere  fecit  in  coelestibus  in  Chri¬ 
sto  (3).  Et  propter  eamdem  unionem  tribui 
ipse  Christus  sibi  passiones  nostras,  et  hinc 
Saulo  dixit  Actor,  ix.  Quid  rue pet sequeris (4)? 
et  Apostolo  Petro  :  Vado  Romam  iterum  cru¬ 


cifigi.  Et  sicut  nos  dicimur  justitia  in  illo, 
non  quia  simus  formaliter  justi  justitia  ejus, 
sed  quia  sumus  membra  ejus  :  sic  etiam 
contra  dicitur  ipse  peccatum,  non  quia  for¬ 
maliter  sit  peccator,  sed  quia  caput  est  no¬ 
strum,  et  peccata  nostra,  sua  esse  voluit,  ut 
pro  eis  satisfaceret.  Isaiee  lui.  Posuit  in  ea 
iniquitatem  omnium  nostrum  ;  et  in  Psal.  xxi. 
ipse  dicit :  Longe  a  salute  mea  verbo  delicto¬ 
rum  meorum  (5). 

Altera  expositio  est,  ut  per  justitiam  Dei 
intelligatur  justitia  nobis  inhaerens,  quae  di¬ 
citur  Dei,  quia  donatur  nobis  a  Deo,  ut  Au¬ 
gustinus  exponit  in  ‘libro  de  Spiritu  et  littera 
cap.  18.  et  dicitur  in  ipso,  id  est,  in  Christo, 
<juia  per  ejus  meritum  donatur.  Et  dicimur 
justitia  potius,  quam  justi,  ut  servetur  anti- 
thesis,  cum  voce  «  peccatum  »,  quoniam 
enim  dixerat,  Christum  factum  esse  pecca¬ 
tum,  id  est,  hostiam  pro  peccato,  maluit  dicere 
nos  esse  justitiam,  quam  justos.  Neque  est 
absurdum,  ut  homines  justi  dicantur  justitia, 
cum  dicantur  etiam  lux.  Matth.  v.  Vos  Estis 
lux  mundi.  Et  ad  Ephes.  ir.  Eratis  aliquando 
tenebrae ,  nunc  autem  lux  in  Domino  (6).  Addit 
3.  Joan.  Chrysostomus in  commentario  hujus 
loci,  nos  dici  justitiam,  et  justitiam  Dei,  quia 
tanta  est  justitia,  quam  nobis  Deus  donat 
per  Christum,  ut  nulla  in  justificatis  macula 
relinquatur. 

Tertia  expositio  est,  ut  per  justitiam  Dei 
intelligatur  quidem  justitia  inhairens,  sed  di¬ 
catur  justitia  Dei  per  tropum,  quia  est  effe¬ 
ctus,  et  imago  justitias  Dei.  Nam  Christus  di¬ 
citur  peccatum  per  tropum,  quia  fuit  hostia 
pro  peccato  ;  et  etiam  quia  participavit  car¬ 
nem  similem  carni  peccati.  Probat  enim 
sanctus  Augustinus  in  lib.  ii.  adversus  Maxi¬ 
minum  cap.  2.  hunc  ipsum  locum  Apostoli 
exponens,  peccatum  in  Scripturis  saspe  ac¬ 
cipi  pro  victima  oblata  in  expiationem  pec¬ 
cati,  ut  cum  dicuntur  Sacerdotes  manducare 
peccata  populi  ;  nccnon  pro  similitudine 
carnis  peccati,  ut  ad  Rom,  vm.  Ue  peccato 
damnavit  peccatum.  Et  ad  Rom,  vi.  Quod 
enim  mortuus  est  peccato ,  mortuus  est  semel  (7). 

Sicut  igitur  Christus  factus  est  pro  nobis 
peccatum,  id  est,  assumpsit  similitudinem 
carnis  peccati,  ut  fieret  victima  pro  peccato  ; 
ita  nos  efficimur  justitia  Dei,  per  similem 
tropum,  quia  justitiam  inhaerentem  recipi¬ 
mus,  qurn  est  justitia  Dei,  id  est,  effectus 


(i)  Rom.  V,  11.  -  (2)  Coi.  1,  22.  -  (3)  Eph.  II,  6.  —  (4)  Act.  IX,  4.  -  (5)  isai.  LUI,  G;  1'saJ.  XXI, 
2.  —  (6)  Matth.  V,  14;  Epii.  V,  8.  -  (7)  Rom.  VIII,  '5;  ibid.  VI,  10. 

justitia)  Dei,  et  item  justitia  Dei,  id  est,  si¬ 
militudo  quaedam  justitia)  Dei.  Et  sicut  Chri¬ 
stus  non  imputative,  sed  vere  participavit 
similitudinem  carnis  peccati,  cum  verbum 
factum  est  caro  ;  et  non  imputative,  sed  vere 
factus  est  victima  pro  peccato  :  ita  nos  in  ju¬ 
stificatione  non  imputative,  sed  vere  parti¬ 
cipamus  effectum  et  similitudinem  divinae 
justitiae,  cum  justitiam  inhaerentem  accipi¬ 
mus.  Yide  Cyrillum  lib.  xn.  Thesauri,  cap. 
3.  qui  hunc  locum  ita  exponit. 

CAPUT  XI. 

Solvuntur  argumenta  ex  epistola  ad  Ephesios. 

Ex  epist.  ad  ephesios  duo  argumenta  de¬ 
promunt.  Primum  est  ex  cap.  i.  ubi  Aposto¬ 
lus  ait  :  Deus  nos  acceptos ,  sive  gratiosos  ha¬ 
buit  in  dilecto  Filio  suo  (1).  l'bi  clarissime  vi¬ 
detur  ostendere,  nos  in  nobis  semper  esse 
turpes,  et  odio  dignos,  sed  in  Christo,  id  est, 
coopertos  justitia  Christi  nobis  imputata, 
gratiosos  et  acceptos  fieri  coram  oculis  Dei. 
Hunc  etiam  trahunt  illa  omnia  testimonia, 
quae  docent,  nos  in  Christo,  aut  per  Chri¬ 
stum  justificationem  et  remissionem  pecca¬ 
torum  accipere. 

Respondeo  :  verbum  Graecum,  syaprrwcjv, 
quod  noster  interpres  vertit,  gratificavit,  non 
significat  (  ut  Calvinus  existimat)  gratiosos 
vel  acceptos  habuit,  sed  gratiosos  fecit,  id 
quod  vel  ex  unius  S.  Joanuis  Chrysostomi 
verbis  intelligerc  licebit.  Fuit  enim  vir  ille 
non  solum  diiigentissimus  Apostoli  explana¬ 
tor,  sed  etiam  eloquentissimus,  et  Graeca)  lin¬ 
guae  peritissimus,  ut  Calvinus  aegre  ferre  non 
debeat,  si  in  intelllgentia  Graeci  vocabuli  et 
sententiae  Paulinac  neminem  Chrysostomo 
praeferamus. 

Sic  igitur  ille  loquitur  in  comment.  hujus 
loci  :  <i  Gratiosos,  inquit,  nos  reddidit,  hoc 
est,  non  solum  peccatis  liberavit,  sed  et  di¬ 
lectos  amicos  effecit.  Quemadmodum  enim, 
si  quis  scabiosum  quemdam,  peste,  morbo, 
senio ,  paupertate  pariter  ac  fame  corru¬ 
ptum,  nactus,  formosum  mox  adolescentem 
reddat,  qui  quosvis  venustate  superet,  vehe¬ 
mentem  splendorem  ex  genis  emittat,  ipsa- 
que  fulgura  oculorum  repercussionibus  ob¬ 
scuret.  Quem  deinde  et  in  ipso  aetatis  flore 
constituat,  atque  insuper  et  purpura,  et  om¬ 


nigeno  mundo  vestiat,  atque  exornet.  Non 
aliter  animam  nostram  Deus,  et  elaboratam 
et  pulchram,  et  desiderabilem  ac  dilectam 
reddidit  ».  Habemus  igitur  ( interprete  Chry¬ 
sostomo)  ex  Apostoli  sententia,  in  justifica¬ 
tione  non  solum  dari  nobis  remissionem  pec¬ 
catorum,  sed  etiarA  donum  justitia)  animam 
renovantis  et  exornantis  ;  et  nos  a  Deo  non 
modo  gratiosos  et  acceptos  haberi,. sed  etiam 
vere  gratiosos  et  interna,  ac  spiritali  pul¬ 
chritudine  formosissimos  reddi. 

Illud  autem,  «  in  dilecto  Filio  »,  sive  «  in 
Christo  »,  sive  «  in  ipso  »,  quod  tam  saepe 
Apostolus  addit,  nihil  aliud  significat,  nisi 
nos  omnia  nestra  bona  debere  Christo.  Quo¬ 
niam  Deus  Pater,  intuitu  Christi,  nos  justi¬ 
ficat,  quia  videlicet  diligit  Filium  :  quia  ipse 
hoc  meruit;  quia  par  est,  ut  membra  dilecti 
Filii  sint  conformia  capiti ;  quia  decet  ut 
sponsa  Filii,  speciosi  prae  filiis  hominum,  sit 
etiam  pulchra  atque  formosa  :  quia  fratres 
Christi  non  debent  esse  dissimiles  Primo¬ 
genito  :  Praedestinavit  enim  nos  conformes 
jieri  imaginis  Filii  sui,  ut  sit  ipse  primogenitus 
in  multis  fatribus.  Itaque  valde  absurde  sen¬ 
tiunt  haeretici,  cum  nos  in  Christo  justificari, 
ita  exponunt,  ac  si  per  Christi  justitiam  im¬ 
putatam,  justi  haberemur,  quamvis  re  ipsa 
sordidi  semper,  et  immundi  essemus.  Sic 
enim  Christus  horribile  monstrum  videri 
posset,  cum  caput  quidem  formosissimum, 
membra  vero  turpissima  haberet.  Etsponsus 
ipse  pulcherrimus  sponsa)  teterrimae  conjun¬ 
ctus  esset. 

Alterum  argumentum  sumunt  ex  cap.  iv. 
ad  Ephes.  ubi  B.  Paulus  ait  :  Induite  novum 
hominem ,  qui  secundum  Deum  creatus  est  (2). 
Ista  enim  similitudo  ab  indumento  petita, 
indicat  nos  justificari  per  justitiam  extrinse- 
cam,  qua)  non  inha;ret,sed  per  fidem  appre¬ 
henditur,  et  nos  tegit  atque'  operit,  ne  tur¬ 
pitudo  nostra  Dei  oculos  offendat.  Confir¬ 
mant  hoc  argumentum  exemplo  Patriar¬ 
cha)  Jacob,  qui  indutus  vestibus  primoge¬ 
niti,  ac  pro  primogenito  reputatus,  bene¬ 
dictionem  et  ha)reditatein  a  patre  obtinuit. 
Genes,  xxvn. 

Respondeo  :  similitudo  indumenti  aptis¬ 
sime  convenit  justitia)  inha)renti.  Primum 
enim  justitia  inhaerens  comparatur  indu¬ 
mento,  quia  non  est  naturalis,  nec.  nascitur 
nobiscum,  sed  extrinsecus  accedit  ex  infu¬ 
sione  Spiritus  sancti.  Sic  exponit  S.  Augu- 


(I)  Kph.  I.  -(2)  Eph.  IV,  24. 

stin.serm.  Io.  do  verb.  Apost.  «  Sacerdotes 
tui,  inquit,  induantur  justitia.  Vestis  accipi¬ 
tur,  non  cum  capillis  nascitur.  Pecora  de 
suo  vestiuntur  ».  Deinde,  comparatur  etiam 
\  estimento,  quia  vestes  distinguunt  homi¬ 
nes,  ut  alii  ab  aliis  discernantur  :  sic  justitia 
per  bona  opera  distinguit  nos  ab  impiis,  et 
iacit,  ut  Christum,  quem  in  corde  gerimus, 
vita  et  moribus  exprimamus.  Itaque  in  hoc 
ipso  loco  Apostolus  antequam  diceret  :  In¬ 
duite  novum  hominem,  ait  :  Deponite  secundum 
•pristinam  conversationem  veterem  hominem. 

Denique  secundum  ‘Hebraicam  phrasim 
verbum,  induere,  significat  abundanter  et 
copiose  tegere.  Sic  dicitur  in  Psalm.  lxiv. 
induti  sunt  arietes  ovium  et  valles  abundabunt 
frumento  (I).  Est  enim  sensus,  abundasse 
greges  foetibus  et  valles  frumento.  Sic  etiam 
Judicum  6,  Spiritus  Domini  dicitur  induisse 
Gedeonem,  quia  videlicet  copiose  in  eum 
descendit,  et  quasi  uudique  illum  texit.  Sic 
in  Psalmis  ssepe  legimus,  induantur  confu¬ 
sione,  ubi  significatur  magna  confifcio, 
quae  undique  se  ostendat,  nec  tegi  ullo 
modo  possit.  Sic  igitur  dicuntur  induere 
Christum,  sive  novum  hominem,  qui  pleni 
fide  et  charitate  in  omnibus  operibus  suis 
Christum  imitantur,  et  ejus  doctrinam,  vi¬ 
tam  et  mores  exprimunt,  et  illi  dicuntur  in¬ 
duere  justitiam,  qui  abundantiam  gratia;, 
justitiaeque  accipiunt.  Habemus  igitur  simi¬ 
litudinem  indumenti,  non  necessario  requi¬ 
rere  imputationem  justitiae  Christi,  cum  satis 
apte  conveniat  in  ipsam  justitiam  inhaei'en- 
tem. 

Potest  tamen  sano  modo  accommodari 
lifec  similitudo,  ut  etiam  exemplum  Patriar¬ 
chae  Jacob,  justitiae  imputatae  :  si  quis  dicat, 
oportere  ut  induamus  merita  Christi,  et  illis 
quodammodo  tecti  petamus  a  Deo  indulgen¬ 
tiam  peccatorum.  Nam  (ut -supra  dixi)  solus 
Christus  pro  peccatis  nostris  satisfacere  po¬ 
tuit,  et  reipsa  ex  justitia  satisfecit,  et  illa 
satisfactio  nobis  donatur  et  applicatur,  et 
nostra  reputatur,  cum  Deo  reconciliamur  et 
justificamur.  Itaque  si  exemplum  illud  refe¬ 
ratur  ad  justitiam  satisfactionis  pro  culpa, 
admitti  potest;  sivero  referatur  ad  justi¬ 
tiam,  qua  formaliter  justificamur,  cum  de 
peccatoribus  justi,  et  pii  de  impiis  efficimur, 
omnino  rejiciendum,  cum  Scripturis  et  Patri¬ 
bus,  et  ipsi  rationi  manifeste  repugnet.  Quod 
enim  unus  pro  alio  satisfaciat,  facile  potest 


intelligi;  quod  autem  unus  sit  justus,  quia 
alius  est  justus,  est  omnino  inauditum,  et 
non  tam  supra,  quam  contra  omnem  ratio¬ 
nem. 

CAPUT  XII. 

Solvuntur  argumenta  ex  Actis  Apostolorum, 
ct  ex  parabola  publicani. 

i 

Ex  Actis  Apostolorum  sumit  Calvinus  ar¬ 
gumentum  unum,  in  quo  magnam  spem  po¬ 
suisse  videtur.  Ait  enim  Apostolus,  ut  refert 
S.  Luc.  Actor,  xm.  Per  hunc  annunciatur 
vobis  remissio  peccatorum  ab  omnibus ,  a  qui¬ 
bus  non  potuistis  in  lege  Moysis  justificari.  In 
hoc  omnis,  qui  credit,  justificatur  (2).  Ubi 
illud,  d  per  hunc  »',  significat,  per  Christum, 
non  per  nostras  virtutes  et  qualitates  nos 
justificari.  Illud,  «annunciatur»,  signifi¬ 
cat  ipsam  annunciationem  divinae  promissio¬ 
nis,  si  fide  apprehendatur,  justificare,  nam 
ut  statim  idem  Apostolus  explicat,  in  hoc 
omnis,  qui  credit,  justificatur.  Illud,  «  re¬ 
missio  peccatorum,  significat  justificationem 
nulla  alia  in  re  positam  esse,  quam  in  re¬ 
missione  peccati.  Proinde  non  est  altera 
pars  justificationis  interna  renovatio.  Ista 
enim  renovatio  non  tam  est  justificatio,  quam 
justificationis  effectus.  Denique  illud :  «  a 
quibus  non  potuistis  in  lege  Moysis  justifi¬ 
cari  »,  significat,  justificationem  non  consi¬ 
stere  in  observatione  legis,  sed  (ut  dictum 
est)  in  sola  remissione  peccatorum  propter 
Christi  justitiam  imputatam. 

Respondeo  :  illud,  «  per  hunc»,  significat 
quidem,  per  Christum,  sed  non  excludit  vir¬ 
tutem  et  qualitatem  a  Deo  infusam,  per 
Christum  justificamur,  ut  per  causam  effi¬ 
cientem,  per  virtutem  et  qualitatem  infusam, 
ut  per  causam  formalem.  Particulam  autem, 
per,  significare  causam  efficientem,  perspi¬ 
cuum  est  ex  illo  Proverb.  vm.  Per  me  reges 
regnant.  Et  Joan.  i.  Omnia  per  ipsum  facta 
sunt.  Et  ad  Rornan.  i.  Per  quem  accepimus 
gratiam  et  Apostolatum.  Et  ad  Hebraeos,  i. 
Per  quem  fecit  et  saecula  (3).  Et  ex  aliis  plu¬ 
rimis  locis.  Et  cum  sit  Christus,  vel  ejus 
justitia  causa  efficiens  nostrae  justitiae,  non 
potest  fieri,  ut  sit  causa  formalis  ejusdem, 
nisi  velimus  unam  rem,  eteamdem  esse  cau¬ 
sam  et  effectum  respectu  ejusdem  rei.  Causa 


(l)Psal.  LXIV,  14.  -  (2)  Act.  XIII,  38.  -  (3)  Rrov.  VIR,  15;  Joan.  I,  3:  Rora.  I,  5;  Heb,  I,  2, 

enim  formalis,  effectus  est  causa;  efficientis. 
Neque  est  curconfugiant  ad  latibulum  myste¬ 
riorum,  et  dicant  (utsolent)  hoc  esse  myste¬ 
rium  fidei,  quod  ratione  attingi  non  potest. 
Nam  mysteria  fidei  superant  quidem  ratio¬ 
nem,  sed  non  repugnant  rationi,  neque  opor¬ 
tet  mysteria  fingere,  ubi  Scripturae  facilem 
et  perspicuam  sententiam  praebent.- 

Illud  autem,  «  annunciatur  »,  non  signifi¬ 
cat  ex  sola  annunciatione  remissionis,  fide 
apprehensa  homines  justificari.  Alioqui  non 
dixisset  Petrus  Actor,  ii.  Poenitentiam  agite, 
et  baptizetur  unusquisque  vestrum  in  remis¬ 
sionem  peccatorum  (-1).  Sed  significat,  annun- 
ciari  remissionem  peccatorum  iis  omnibus,- 
qui  credunt  in  Christum  ut  oportet,  id  est, 
faciendo  quicquidille  fieri  jussit.  Juxta  illud 
Matth.  ult.  Docete  omnes  gentes,  baptizantes 
eos  in  nomine  Patris  et  Filii  et  Spiritus  san¬ 
cti,  docentes  eos  servare  omnia ,  quaecumque 
mandam  vobis  (2).  In  hoc  sensu,  omnis  qui 
credit  in  Christum,  justificatur,  id  est,  qui 
credit  sicut  oportet,  implendo  videlicet  om¬ 
nia,  quae  fides  implenda  esse  demonstrat. 
Neque  enim  qui  credit  medico,  quamvis'pe- 
ritissimo  et  infallibiliter  curanti,  sanatur, 
nisi  pharmaea  ab  illo  instituta  recipiat. 

(Juod  vero  solam  hoc  loco  nominat  Apo¬ 
stolus  remissionem  peccatorum,  non  impe¬ 
dit  quo  minus  justificatio  constare  intelliga- 
tur  remissione  peccatorum,  et  infusione  ju¬ 
stitiae.  Nam  (ut supra  non  semel  ostendimus) 
remissio  peccatorum  non  est  sola  condonatio 
poenae,  sed  est  ablutio  et  emundatio  culpae, 
qua;  ablutio  et  emundatio  non  fit,  nisi  suc¬ 
cedente  nitore  gratiae  et  decore  justitia;. 
Quod  etiam  praefert  nomen  justificationis, 
quod  a  justitia  nomen  accepit. 

Deinde,  quamvis  hoc  loco  sola  'mentio 
fieret  justificationis  a  peccato  :  tamen  in 
aliis  multis  locis  mentio  fit  sanctificationis, 
mundationis,  ablutionis,  renovationis  et 
similium,  quae  alteram  partem  justificationis 
obstendunt. 

Denique  illud  :  «  A  quibus  non  potuistis  in 
lege  Moysis  justificari  »,  significat  observa- 
tionem  legis,  propriis  viribus,  vel  sola  ipsa 
lege  juvante  praesumptam,  non  justificare, 
non  quod  vera  legis  observatio  non  sit  justi¬ 
tia  ;  sed  quod  lex  ante  remissionem  pecca¬ 
torum  servari  non  possit.  Deus  enim,  cum 
per  Chiisti  merita  reconciliat  aliquem,  simul 
ei  peccata  dimittit,  et  charitatem  infundit, 


per  quam  legis  mandata  custodiat.  Id  quod 
significat  S.  Augustinus,  cum  tam  saepe  re¬ 
petit,  opera  non  praecedere  justificandum, 
sed  sequi  justificatum.  Loquitur  enim  de 
operibus  vere  justis,  quibus  legis  mandata 
integre,  peiffectequc  servantur.  Quod,  ut 
possimus,  ille  facit:  Qui  de  peccato  damnavit 
peccatum ,  ut  justificatio  legis  impleretur  in 
nobis ,  ad  Roman.  vili  (3). 

Alterum  argumentum  sumunt  ex  alio  libro 
ejusdem  beati  Luca;,  videlicet  ex  cap.  xvm. 
Evangelii,  ubi  proponitur  pai'abola  publi¬ 
cani  et  Pharisaei.  Nam  publicanus  dicitur 
justificatus,  cum  solum  postulasset  l-emissio- 
nem  peccatorum,  dicens  :  Deus  propitius  esto 
mihi  peccatori.  Contra,  Phariseeus  pra;dicans 
dona  Dei  sibi  collata,  et  gratias  agens,  dis¬ 
cessit  minime  justificatus.  Igitur  justificatio 
non  in  donis  et  opeiabus  bonis,  etiam  Deo 
adjuvante,  factis,  sed  in  sola  peccatorum 
remissione  consistit. 

Respondeo  :  Publicanus,  cum  dixit,  Deus 
pi^ipitius  esto  mihi  peccatori,  non  petiit  so¬ 
lam  debiti  condonationem,  quasi  vellet  ini¬ 
quus  esse,  sed  non  habex-i  a  Deo,  neque  pu¬ 
niri  ;  sed  petiit  integram  reconciliationem  ; 
et  talem  obtinuit.  Unde  Dominus  parabolam 
conclusit  :  «  Descendit  hic  justificatus  ab 
illo,  quia  omnis  qui  se  humiliat,  exaltabitur; 
et  qui  se  exaltat,  humiliabitur  ».  Exaltatio 
autem  humilis,  et  prendentis  publicani,  ali¬ 
quid  amplius  ceite  significat,  quam  solam 
delicti  condonationem.  Non  enim  dicuntur 
exaltari,  quibus  debita  dimittuntur,  sed  qui 
adgimlus  et  honores  evehuntur.  Itaque  pu¬ 
blicani^  ideo  dicitur  exaltatus,  quia  de  pec- 
catoi'e  justus,  de  servo  peccati,  servus  justi¬ 
tia;,  de  filio  diaboli,  filius  Dei  repente  factus 
est. 

Porro  Pharismus,  non  quia  dona  Dei  re¬ 
censebat,  et  ipsi  Domino  gi‘atias  agebat,  pu¬ 
blicano  postponi  meruit,  sed  quia  tumore 
superbia;  plenus  erat,  et  in  sua  justitia  ita 
confidebat,  ut  nihil  sibi  addi,  nihil  sibi  igno¬ 
sci  petei'et  :  insuper  etiam  publicanum  hu¬ 
milem  contemnebat.  Alioqui  enim  alius  Pu¬ 
blicanus  Luc.  xix.  qui  bona  opora  opex*a 
promittebat,  dicens  :  Domine ,  ecce  dimidium 
bonorum  meorum  do  pauperibus,  et  si  quem 
defraudavi,  reddo  quadruplum ,  audivit  a  Do¬ 
mino  :  Hodie  salus  huic  domui  facta  est  (4). 
Et  Ezechias  Rex,  qui  morti  proximus  in  ora¬ 
tione,  bona  sua  opera  sincero  corde  praedi- 


(1) Act.  II,  38.  -  (2)  Matth.  XXVIII,  19.  —  (3)  Rom.  VIII,  3.  —  (i)  Luc.  XIX,  8. 


CAPUT  XIII. 


239 


cavit,  dicens  :  Obsecro ,  Domine ,  memento , 
quaeso,  quomodo  ambulaverim  coram  te  in  ve¬ 
ritate,  et  m  corde  perfecto,  et  quod  bonum  est  in 
oculis  tuis  fecerim,  Isaia  teste  cap.  38,  exaudi¬ 
tus  esta  Deo,etadditi  sunt  ad  vitam  ejus  quin¬ 
decim  anni.  Nonigitur confessionem  operum 
bonorum,  sed  tumorem  superbia;,  et  inanem 
fiduciam  Deus  in  Pharisaio  damnavit,  qui 
(ut  ait  sanctus  Augustinus  hom.  2.  ex  lib. 
30.  homiliarum)  jactabat  merita  sua,  et  oc¬ 
cultabat  vulnera  sua. 

CAPUT  XIII. 

Solvuntur  argumenta  ex  Patribus. 

Prseter  loca  Scripturarum  profert  etiam 
Calvinus  tria  testimonia  Patrum. 

Primum  est  S.  Ambrosii  in  Psalm.  cxvm. 
serm.  3.  «  Qui  dicit,  inquit  Ambrosius,  pec¬ 
cata  sua,  justificatur».  Si  dicere  peccata, 
justificari  est,  nihil  erit  aliud  justificatio, 
nisi  remissio  peccatorum.  Nam  ideo  qui  di¬ 
cit  peccata  sua,  justificatur;  quia  confitenti 
Deus  ignoscit,  juxta  illud  :  Dixi,  confitebor 
adversum  me  injustitiam  meam ,  et  tu  remisisti 
impietatem  peccati  mei. 

Respondeo,  Jam  seepe  diximus,  Justifica¬ 
tionem,  esse  remissionem  peccati,  et  remis¬ 
sionem  peccati,  esse  justificationem,  sed 
remissionem  istam  peccati  non  esse  solam 
liberationem  a  debito  luendi  poenam,  sed 
esse  ipsius  iniquitatis,  et  macula;  in  animo 
residentis  per  infusionem  gratiee  et  justitiae 
mundationem.  Id  quod  vel  ex  uno  Davidis 
Psalmo  intelligi  potest.  Quod  enim  ait  Da- 
vid  II  Regum  xii.  Peccavi  Domino;  et  au¬ 
divit,  Dominus  quoque  transtulit  peccatum  tuum 
a  te  :  et  quod  dixit  in  Ps.  xxxi.  Dixi,  confite¬ 
bor  adversum  me  injustitiam  meam,  et  tu  re¬ 
misisti  impietatem  peccati  mei ;  explicat 
fusius  in  Psal.  t.  ubi  ex  eo,  quod  petiit, 
intelligimus  quid  acceperit.  Sic  igitur  ait  : 
Amplius  lava  me  ab  iniquitate  mea,  et  a 
peccato  meo  munda  me.  A  sperges  me,  Domine , 
hyssopo ,  et  mundabor,  lavabis  me,  et  super 
nivern  dealbabor.  Averte  faciem  tuam  a  pec¬ 
catis  meis,  et  omnes  iniquitates  meas  dele.  Cor 
mundum  crea  in  me  Deus,  et  spiritum  rectum 
innova  in  visceribus  meis  (1). 

Hoc  modo  fatemur  eum,  qui  dicit  peccata, 
justificari ;  et  justificationem  esse  remissio¬ 


nem  peccati,  ita  ut  anima  ante  sordida  mun¬ 
detur,  et  super  nivem  dealbetur,  et  cor  im¬ 
mundum  et  distortum,  reformetur  ac  reno¬ 
vetur,  ut  jam  aliud,  et  quasi  recens  creatum 
videri  possit. 

Alterum  testimonium  est  S.  Augustini  lib. 
xix.  de  Civit.  Dei  cap.  27.  ubi  sic  scribit  : 
«  Ipsa  nostra  justitia,  quamvis  vera  sit, 
propter  veri  .boni  finem,  ad  quem  refertur; 
tanta  tamen  est  in  hac  vita,  ut  potius  pecca¬ 
torum  remissione  constet,  quam  perfectione 
virtutum  ».  Quibus  verbis  negare  videtur  S. 
Augustinus  justitiam  nostram  esse  virtutem 
a  Deo  infusam.  Qui  enim  dicit,  hoc  potius 
volo,  quam  illud,  idem  est,  ac  si  diceret,  hoc 
volo,  non  illud. 

Respondeo  ;  Illud,  «potius»,  hoc  loco 
non  excludit  perfectionem  virtutum,  sed 
praeponit  remissionem  peccati,  ut  sensus  sit, 
justitiam  nostram,  quae  partim  inremissione 
peccati,  partim  in  perfectione  virtutum  sita 
est,  magis  constare  remissione  peccati,  quam 
perfectione  virtutis.  Id  autem  ita  esse,  ma¬ 
nifeste  probatur.  Primo  ex  eo,  quod  dicit 
Augustinus,  hanc  esse  veram  justitiam  pro¬ 
pter  finem  veri  boni,  ad  quem  refertur. 
Haec  enim  justitia  non  'est  justitia  Christi  im¬ 
putata,  nec  absolutio  a  peccatis,  sed  justitia 
nobis  inhaerens,  quam  dicit  esse  veram, 
propter  veri  boni  finem  :  ut  eam  distinguit 
a  justitia  philosophorum,  quorum  operajusta 
erant  ex  genere  suo,  sed  carebant  recto  fine, 
quia  non  referebantur  ad  Deum,  cum  non 
fierent  ex  fide,  ut  prolixe  disputat  idem  Au¬ 
gustinus  lib.  iv.  in  Julian.  Nostra  autem 
justitia  vera  est,  quia  per  eam  non  solum 
facimus  opera  justa  ex  genere,  sed  etiam  ex 
omnibus  circumstantiis,  ac  potissimum  ex 
fine.  Cum  igitur  sit  in  nobis  vera  justitia, 
Augustini  testimonio,  et  ea  justitia  sit  virtus 
divinitus  infusa ;  quomodo  diceret  Augusti¬ 
nus,  justitiam  nostram  non  constare  perfe¬ 
ctione  virtutis,  sed  sola  remissione  peccati  ? 

Secundo,  idem  probatur  ex  eo,  quodinco- 
dem  capite,  paulo  infra  [idem  Augustinus  di¬ 
cit  :  «  Heecitaque  inunoquoquejustitiaest,  ut 
obedienti  Deus  homini,  animus  corpori^  ra¬ 
tio  autem,  vitiis  etiam  repugnantibus  impe¬ 
ret,  vel  subigendo,  vel  resistendo  :  atque  ut 
ab  ipso  Deo  petatur,  et  meritorum  gratia,  et 
venia  delictorum,  ac  de  acceptis  bonis  gra¬ 
tiarum  actio  persolvatur  » .  Ubi  vides,  justi¬ 
tiam  definiri  non  sola  remissione  peccati,  sed 


(1)1!  Reg.  XII,  13:  Psal.  XXXI,  5;  Psal.  L,  4. 

etiam  perfectione  virtutis,  qua  ratio  Deo  pa¬ 
ret,  et  corpori  imperat,  et  vitiis  dominatur. 

Tertio,  probatur  ex  omnibus  illis  locis,  quos 
adduximus  cap.  8.  et  ipsius  Calvini  confes¬ 
sione,  qui  (ut  ibi  notavimus)  fatetur,  Augu¬ 
stinum  ad  sanctificationem  et  renovationem, 
justificationis  gratiam  retulisse. 

Cur  autem  dicat  Augustinus,  justitiam  nos¬ 
tram  in  hac  vita  potius,  id  est,  magis  con¬ 
stare  remissione  peccati,  quam  perfectione 
virtutis,  duplex  est  ratio  ;  Una,  quia  peccata 
in  Baptisimo  perfecte  delentur  et  purgantur, 
ut  nihil  omnino  remaneat,  quod  habeat  ra¬ 
tionem  culpae  ;  virtutes  autem  infusae,  ita  suo 
quodam  modo  perfecta)  sunt,  ut  quotidie  ma¬ 
gis,  ac  magis  perfici  debeant. 

Altera,  quoniam  remissio  peccati,  semel 
facta,  non  eget  nova  infusione  virtutum  ;  at 
virtus  semel  infusa,  eget  quotidie  nova  x-e- 
missione  peccati,  nonlethalis,  quod  cum  ju¬ 
stitia  simul  essenon  potest,  sed  venialis,  Justi 
enim,  tametsi  multa  bona,  et  justa  opera  fa¬ 
ciunt,  tamen  saepe  etiam  labunturin  peccata 
levia  et  venialia.  Atque  hoc  est  quod  in  eo 
loco  potissimumS.  Augustinus  intendit.  Nam 
cum  dixisset,  justitiam  nostram  in  hac  vita 
potius  constare  remissione  peccati,  quam  per¬ 
fectione  virtutis  :  Continuo,  ut  id  probaret, 
subjunxit  haec  verba»  :  «Testis est  oratio  to¬ 
tius  civitatis  Dei,  quae  perogrinatur  in  terris. 
Per  omnia  quippe  membra  sua  clamat  ad 
Deum,  Dimitte  nobis  debita  nostra.  Nec  pro 
eis  est  efficax  haec  oratio,  quorum  fides  sine 
operibus  mortua  est,  sedpro  eis,  quorum  fides 
per  dilectionem  operatur.  Quia  enim  Deo 
quidem  subdita,  in  hac  tamen  conditione 
mortali,  et  corpore  corruptibili,  quod  aggra¬ 
vat  animam,  non  pertecte  ratio  vitiis  impe¬ 
rat,  ideo  necessaria  est  justis  talis  oratio  ». 
Yides  justos  esse,  qui  sic  orant,  ac  per  hoc 
egere  indulgentia  venialium  delictorum,  quae 
justitiam  non  tollunt  e  medio,  non  autem  re¬ 
missione  lethalium,  quae  si  justi  committe¬ 
rent,  hoc  ipso  justi  non  essent. 

Tertium  testimonium  est  S.  Bernardi,  qui 
in  epistola  190.  ad  Innocentium  sic  ait:  «  ju- 
stunime  dixerim,  sed  illius  justitia.  Quaenam 
ipsa  ?  finis  legis  Christus  ad  justitiam  omni 
credenti.  Denique  qui  factus  est  nobis,  inquit, 
justitia  a  Deo  Patre.  «  Et  serm.  22.  in  Can¬ 
tica,  exponens  illud  :  «  Qui  factus  est  nobis 
sapientia,  justitia,  sanctificatio  et  redemptio, 
Sapientia,  inquit,  in  praedicatione,  justitia 
in  absolutione  peccatorum  :  Et  infra  ;  Deli¬ 
cta  juventutis  mece,  et  ignorantias  meas  ne 


memineris,  et  justus  sum  » .  Et  serm.  23. 
«  Sufficit  mihi  ad  omnem  justitiam  solum  ha¬ 
bere  propitium,  cui  soli  peccavi  ».  Et  paulo 
post :  «Non  peccare,  Dei  justitia  est  ;  homi¬ 
nis  justitia,  indulgentia  Dei  ». 

Respondeo  :  In  epist.  190.  justitiam  Chri¬ 
sti  S.  Bernardusvult  esse  nostram,  quomodo 
peccatum  Adami  fuit  nostrum,  quia  videlicet 
justitiam  Christi  participamus  per  regenera¬ 
tionem,  sicut  peccatum  Adami  per  generati¬ 
onem.  Proinde  sicut  peccatum  Adae  in  nos 
traductum,  non  est  illud,  quod  Adamo  inhae¬ 
rebat,  sed  aliud  nobis  inhaerens,  sed  ab  illo 
derivatum  ;  sic  justitia  Christi,  nobis  donata, 
non  est  illa,  qua  ipse  justus  est,  sed  alia,  quae 
nobis  inhaeret,  sed  ab  illa  sine  dubioderi  vata. 

Sed  verba  ejus  audiamus :  «  Qui  factus  est, 
inquit,  nobis  justitia  a  Deo  Patre,  quae  ergo 
mihi  justitia  facta  est  mea  non  est  ?  Si  mea 
traducta  culpa,  cur  non  et  mea  indulta  ju¬ 
stitia?  Et  sane  mihi  tutior  donata,  quam  in¬ 
nata.  Et  infra  :  Ergo  docuit  justitiam,  non 
dedit  ?  ostendit  charitatem,  sed  non  infu¬ 
dit  »  ?  Ubi  reprehendit  Petrum  Abailardum, 
qui  dicebat,  Christum  profuisse  hominibus 
doctrina,  atque  exemplo,  non  autem  nos  re¬ 
demisse,  nec  justitiam  et  charitatem  infu¬ 
disse. 

In  sermonibus  autem  in  Cantica  dicit  qui¬ 
dem,  Christum  nobis  esse  justitiam,  qui  nos 
a  peccato  justificavit ;  et  indulgentiam  Dei  no¬ 
stram  esse  justitiam  ;sed  nomine  indulgentiae 
et  remissionis,  intelligit  plenam  justificati¬ 
onem  :  quoniam  (  ut  siepe  diximus  )  num- 
quam  remittitur  culpa,  quin  simul  infunda¬ 
tur  justitia.  Quod  si  aliquando  per  indulgen¬ 
tiam  intelligit  solam  remissionem,  adjungit 
tunc  etiam  justificationem  ;  ut  cum  ait  in 
serm.  22.  «Tam  validus  es  ad  justificandum, 
quam  multus  ad  ignoscendum.  Et  infra  :  Sic 
tactus  a  peccatrice  justus,  justitiam  impertit, 
non  perdit,  nec  sorde  peccati ,  qua  illam 
inuhdat,  se  inquinat».  Yides  hic  aperte  di¬ 
stingui  duas  partes  justificationis,  cum  Chri¬ 
stus  justitiam  Magdalense  impertit,  et  macu¬ 
las  tergit.  Et  infra  de  sancto  Petro  :  «  Qui 
lapsus  flevit  amare,  quatenus  culpam  dilu¬ 
eret,  recuperaret  justitiam  ».  Idem  etiam 
sanctus  Bernardus  inserm.  5.  de  verbis  Isaia) : 
«  Vidi  Dominum  elc.  «luculenter  tradit  ju¬ 
stitiam  nobis  inhaerentem,  eamque  distinguit 
a  justitia,  qua  justus  est  Christus,  quod  no- 
strain  hac  vita  sit  recta,  sed  non  pura,  ob  ad¬ 
mixtionem  venialium  delictorum ;  Christi  au¬ 
tem  et  recta  sit  et  pura. 


CAPUT  XIV. 


241 


CAPUT  XIV. 

Solvitur  argumentum  petitum  ex  ratione. 

Argumentum  postremum  ex  duplici  rati¬ 
one  depromunt.  Prima  ratio  sumitur  ab  im¬ 
perfectione  justitiae  nostrae  :  Justitia  enim  de¬ 
bet  exacte  respondere  legi :  nulla  autem  hu¬ 
mana  justitia  exacte  respondet  legi,  juxta  il- 
lud  Psalm.  exui.  Non  intres  in  judicium  cum 
servo  tuo,  quia  non  justificabitur  in  conspectu 
tuo  omnis  vivens  (1).  Et  illud  sancti  Gregorii 
lib.  vili.  Moralium  cap.  23.  «  Quantalibet 
justitia  polleant,  nequaquam  sibi  ad  innocen¬ 
tiam  vel  electi  sufficiunt,  si  in  judicio  distri¬ 
cto  requirantur.  »  Cum  igitur  humana  justitia 
judicium  Dei  sustinere,  non  possit,  necesse 
est,  ut  confugiamusad  justitiam  Christi,  quae 
nobis  imputetur,  ut  per  eam  justi  haberi  ac 
pronunciari  in  divino  judicio  valeamus. 

Respondeo:  hoc  argumentum,  si  quid  pro¬ 
bat,  probat  justitiam  actualem  non  esseper- 
fectain  ;non  autem  probat,  justitiam  habitua¬ 
lem,  qua  formaliterjusti  sumus,  utpaulo  post 
fusius,  ostendemus,  non  esse  ita  perfectam,  ut 
absolute,  simpliciter,  et  proprie  justi  nomine¬ 
mur,  etsimus.  Non  enim  formaliter  justi  sumus 
opere  nostro,  sed  opere  Dei,  qui  simul  macu¬ 
las  peccatorum  tergit,  et  habitum  fidei,  spei 
et charitatis infundit:  Dei  autem  per fecta sunt 
opera ,  Deuteron.  xxxii.  Et:  Exquisita  in  om¬ 
nes  voluntates  ejus.  Psal.  cx  (2).  Unde  parvuli 
baptizati,  vere  justi  sunt,  quamvis  nihil  ope¬ 
ris  fecerint.  Addo  praeterea,  nec  de  justitia 
actuali  argumentum  illud  recte  concludere. 
Justitia  enim  actualis,  quamvis  aliquo  modo 
sit  imperfecta,  propter  admixtionem  veniali¬ 
um  delictorum,  et  egeat  quotidiana  remissi¬ 
one  peccati ;  tariien  non  propterea  desinit 
esse  vera  justitia,  et  suo  etiam  quodam  mo¬ 
do  perfecta.  Sed  de  hac  re  dicemus  in  libro 
de  justitia  actuali. 

Alterum  argumentum  adversariorum  su¬ 
mitur  ab  injuria,  quam  ipsi  existimant  fieri 
meritis,  et  justitiae  Christi,  si  per  inhaeren¬ 
tem  justitiam  justificari  dicamur.  Addunt 
etiam  Tertium  ab  occasione  superbiae,  quam 
dicunt  hominibus  praeberi,  si  eis  dicatur,  pro¬ 
priam  ipsos,  atque  inha?rentem  habere  ju¬ 
stitiam. 

Respondeo  :  Neque  Christi  gloria,  neque 


nostra  humilitas  indiget  protectione  menda¬ 
cii,  nihil  detrahimus  Christi  meritis,  cum  ab 
illorum  virtute  et  efficacia  confiteamur  ju¬ 
stitiam  nostram  omnino  pendere.  Sed  adver¬ 
sarii  multum  detrahunt  de  Christi  gloria, 
cum  affirmant,  eum  non  potuisse  tot  suis  la¬ 
boribus  et  doloribus  tam  profunda  humili¬ 
tate,  tam  accurata  obedientia,  tam  ardenti 
charitate  a  Patre  impetrare,  ut  peccata  no¬ 
stra  vere  deleret,  nosque  adveram  justitiam 
reformaret.  Et  plus  multo  tribuunt  Sathana? 
ad  nocendum,  quam  Christo  ad  curandum  : 
et  majores  vires  peccati  volunt  fuisse,  quam 
gratia?. 

Nulla  quoque  datur  superbiendi  occasio 
iis,  quibus  dicitur  :  «  Quid  habes,  quod  non 
accepisti  :  si  autem  accepisti,  quid  gloriaris 
quasi  non  acceperis  »  ?  Et :  «  Qui  gloriatur, 
in  Domino  glorietur  » .  Et:  «Gratia  salvi 
facti  estis  per  fidem  ».  Et :  «  Hoc  non  ex  vo¬ 
bis,  Dei  enim  donum  est,  non  ex  operibus, 
ne  quis  glorietur  ».  Haec  autem  omnia  Ca¬ 
tholici  dicunt,  cum  dicunt,  homines  ex  dono 
Dei  habere  justitiam,  id  est,  charitatem  in 
corde  diffusam  per  Spiritum  sanctum,  qui 
datur  est  eis  ex  merito  obedientiae  et  passi¬ 
onis  Christi. 

Adversarii  vero  an  non  incredibili  tumpre 
superbiunt,  qui  se  ipsam  Christi  justitiam  ap¬ 
prehendisse  jactant,  et  inde  se  nulli  Sancto¬ 
rum  aequare  formidant.  Certe  Lutherus  in 
serm.  de  natali  B.  Virginis,  omnes  fideles  ip¬ 
si  Deiparae  facit  aequales.  Nec  defuerunt,  qui 
se  ipsi  etiam  Christo  aequare  contenderent, 
ut  Ruardus  testatur  in  explicatione  articuli 
de  justificatione. 

CAPUT  XY. 

Justitiam ,  qua  formaliter  justificamur, 
habitualem  esse,  non  actualem. 

Expedita  controversia  de  justitia  inhae¬ 
rente,  sequitur  Altera  quaestio  brevior,  U- 
trum  justitia  inhaerens,  per  quam  formaliter 
justi  sumus,  sit  justitia  habitualis,  an  actu¬ 
alis,  an  utraque.  Disputant  enim  de  hac  re 
Catholici  Docto  res,  cum  in  eo  conveniant 
omnes,  ut  sit  in  nobis  vera  justitia  inhaerens, 
non  autem  Christi  justitia  imputata. 

Nos  eorum  sententiam  magis  conformem 
esse  judicamus  Scripturis,  Concilio  Triden¬ 


ti)  Psal.  CXLII,  2.  -  (2)  Deut.  XXXII,  4;  Psal.  CX,  2.; 

tino,  testimoniis  Patrum,  et  rationi,  quae  do¬ 
cet,  solam  esse  habitualem  justitiam,  per 
quam  formaliter  justi  nominamur  et  sumus  : 
justitiam  vero  actualem,  id  est,  opera  vere 
justa,  justificare  quidem,  ut  S.  Jacobus  lo¬ 
quitur,  cum  ait  cap.  2.  ex  operibus  hominem 
justificari,  sed  meritorie,  non  formaliter. 

Quod  igitur  ad  Scripturas  attinet,  ea  te¬ 
stimonia  nobishoc  loco  sufficere  posse  viden¬ 
tur,  quae  docent,  nos  per  Sacramenta  justi¬ 
ficari,  Joan.  in.  Nisi  quis  renatus  fuerit  ex 
aqua  et  Spiritu  sancto  etc.  Ad  Ephes  v.  Mun¬ 
dans  eam  lavacro  aquse  in  verbo  vitee.  Ad  Tit. 
iii.  Salvos  nos  fecit  per  lavacrum  regenerati¬ 
onis r,  et  renovationis  Spiritus  sancti ,  quem  effu¬ 
dit  innosabunde  (1).  At  certe  Sacramenta  non 
justificant,  nisi  concurrendo  per  modum  in¬ 
strumenti  ad  infusionem  justitiae  habitualis. 
Nam  si  justificare  deberent  excitando  actua¬ 
lem  fidem  et  dilectionem,  frustra  adhibere¬ 
tur  Baptismus  infantibus,  et  frustra  baptiza¬ 
rentur,  vel  reconciliarentur  ii,  qui  vi  morbi 
alicujus,  usum  rationis  et  sensuum  amisissent. 
Quos  tamen  recte  baptizari  vel  reconciliari 
docet  S.  Augustinus  lib.  i.  de  adulterinis  con¬ 
jugiis  cap.  ult.  Yide  alia  testimonia  in  lib.  1 
de  gratia  et  libero  arbitrio  cap.  4.  ubi  ex 
Scripturis  et  Patribus  probavimus,  gratiam 
gratum  facientem  esse  qualitatem. 

Quod  vero  attinet  ad  Concilium  Tridenti- 
num,  perspicua  res  nobis  esse  videtur.  Nam 
quod  agnoscat  Concilium  habitualem  justi¬ 
tiam,  patet  exsess.  6.  c.  7.  ubi  dicit,  causam 
formalem  justificationis  esse  justitiam,  sive 
chariatem ,  quam  Deus  unicuique  propriam  in¬ 
fundit,  secundum  mensuram  dispositionum, 
et  quae  in  cordibus  justificatorum  inhaeret. 
Quae  certe  nonconveniunt  proprie,  nisi  in  ju¬ 
stitiam  habitualem.  Illa  enim  est,  quae  requi¬ 
rit  dispositiones  :  illa  quae  proprie  infunditur 
ab  alio,  non  a  nobis  exhibetur  ;  illa  quae 
vere  et  permanenter  inhaeret,  cum  non  sit 
actus  transiens,  sed  qualitas  permanens. 

Quod  autem  idem  Concilium  neget,  per 
actualem  justitiam  nos  formaliter  justificari, 
intelligi  potest  ex  eodem  capite,  ubi  Conci¬ 
lium  docet,  unicam  esse  formalem  causam 
justificationis.  Nam  si  unica  est  foimalis  cau¬ 
sa  justificationis  ;  non  igitur  justificamur  for¬ 
maliter  per  habitualem  et  actualem  justitiam, 
cum  istse  duae  sint,  non  una.  Adde  quod  idem 
Concilium  in  eadem  sess.  6  .  can.  3.  distin¬ 
guit  gratiam  justificationis  ab  actibus  fidei, 


spei  et  dilectionis.  Adde  etiam  testimonium 
Catechismi  Romani,  ejusdem  Concilii  auctori¬ 
tate  confecti.  Sic  enimloquitur  in  tractatu  de 
Baptismo  :  «  Est  autem  gratia,  quemadmo¬ 
dum  Tridentina  Synodus  ab  omnibus  cre¬ 
dendum  poena  anathematis  proposita  decre¬ 
vit,  non  solum  per  quaiu  peccatorum  fit  re¬ 
missio,  sed  divina  qualitas  in  anima  inhae- 
rens,  ac  veluti  splendor  quidam,  et  lux,  qua; 
animarum  nostrarum  maculas  omnes  delet, 
ipsasque  an  i  mas  pulchriores  et  splendidiores 
reddit  ».  Et  paulo  post  addit  auctor  ejusdem 
libri,  per  eam  qualitatem  ad  omnia  Chriti- 
anae  pietatis  officia  nos  habiles  reddi.  Et  rur¬ 
sus  paulo  infra  adjungit,  ex  eadem  pias,  ho¬ 
nestasque  actiones  proficisci.  Quem  locum 
citavimus  in  i.  lib.  de  gratia  et  libero  arbi¬ 
trio,  sed  placuit  eum  repetere,  quoniam  lu¬ 
culenter  explicat  Concilii  sententiam,  et  nul¬ 
la  ratione,  quae  Concilium  de  causa  formali 
tradit,  ad  actualem  justitiam  detorqueri  pa¬ 
titur. 

Jam  vero  quod  attinet  ad  testimonia  Pa¬ 
trum,  unius  Augustini  testimonio  contenti 
erimus,  quod  satis  multa  loca  Patrum,  loco 
notato  sint  a  nobis  allata.  S.  igitur  Augusti¬ 
nus  plurimis  in  locis  docet,  opera  justa  esse 
effectus  justifiationis,  ac  per  hoc  non  causam 
formalem  ejusdem.  Lib.  de  fide  et  operibus, 
cap,  xi\.  «Sequuntur  opera  justificatum,  non 
praecedunt  justificandum».  Lib.  i.  contra  duas 
epistolas  Pelagianorumcap.  2.  «  Non  vivunt 
homines  bene,  nisi  priuseffecti  sint  filii  Dei  » . 
In  Psalm.  cx.  «justitiam  homo  non  operatur, 
nisi  justifica  tus» .  Lib.  de  spiritu  et  litteracap. 
26.  «  Sic  intelligendum  est,  factores  legis  ju¬ 
stificabuntur,  ut  sciamus,  eos  non  aliter  esse 
factores  legis  nisi  justificentur,  ut  non  justi¬ 
ficatio  factoribus  accedat,  sed  factores  legis 
justificatio  praecedat  ».  Et  cap.  xxx.  «  Per 
legem  cognitio  peccati,  per  fidem  impetratio 
gratiae  contra  peccatum,  per  gratiam  sanatio 
animae  a  vitio  peccati,  per  animae  sanitatem 
libertas  arbitrii,  per  liberum  arbitrium  ju¬ 
stitiae  dilectio,  per  justitiae  dilectionem  legis 
operatio  ».  Denique  in  Psal.  cxvni,  concione 
26.  explicans  illud  :  «  Feci  judicium  et  justi¬ 
tiam  ;  Justitiae,  inquit,  nomine  hoc  loco  non 
ipsa  virtus,  sed  opus  ejus  significatum  est  : 
Quis  enim  fecit  in  homine  justitiam,  nisi  qui 
justificat  impium  ?  hoc  est :  per  gratiam  ex 
impio  facit  justum.  Facit  ergo  justitiam,  id 
est,  opus  justitiae,  qui  habet  in  se  justitiam, 


( 1 )  Joan.  III ;  3 ;  Eph .  V,  26  ;  Tit.  III,  5. 

id  est,  opus  gratiae.  Ubi  per  opus  gratiae  in- 
telligit  sine  dubio  ipsam  virtutem  infusam. 
Nam  ideo  dixerat,  per  justitiam,  quam  facit 
homo,  non  intelligi  virtutem,  sed  opus  ejus, 
quoniam  virtutem  in  homine  non  facit  homo, 
sed  Deus.  Et  initio  dixerat,  justitiam  esse  vir¬ 
tutem  magnam,  praecipueque  laudabilem. 

Circa  ha3C  Augustini  testimonia,  sunt  ali¬ 
qua  breviter  observanda ;  Primum,  est  im¬ 
pudenter  iis  abuti  nonnumquam  haereticos, 
ut  probent  opera  non  misceri  justificationi, 
et  solam  fidem  in  ea  locum  habere.  Falluntur 
enim  haeretici  duabus  de  causis ;  Primo,  quo¬ 
niam  non  loquitur  Augustinus  de  operibus, 
quae  disponunt  ad  justitiam  acquirendam, 
quales  sunt  actus  fidei,  spei,  dilectionis,  poe¬ 
nitentiae  et  alii  similes,  sed  solum  de  operi¬ 
bus  absolute  justis  et  meritoriis.  Quamvis  au¬ 
tem  opera,  absolute  justa,  ut  Augustinus 
recte  dicit,  sequantur  justificatum,  non  prae¬ 
cedant  justificandum;  tamen  opera  poeniten¬ 
tiae  disponentia  ad  gratiam  justificationis  om¬ 
nino  praecedunt,  ut  suo  loco  ex  eodem  Au¬ 
gustino  docuimus.  Secundo  falluntur,  quo¬ 
niam  S.  Augustinus  loquitur  de  prima  tan¬ 
tum  justificatione,  qua  justificatur  impius, 
non  de  secunda,  qua  justus  justificatur  ad¬ 
huc,  idest,  injustitia  crescit.  Quamvis  autem 
fateamur  cum  Augustino,  in  prima  justifica¬ 
tione  non  admisceri  opera  perfecte  juxta,  ta¬ 
men  in  secunda  justificatione  docemus  cum 
eodem  Augustino,  opera  juxta  maxime  admi¬ 
sceri, ut  disputione  dcactualijustitiasuoloco, 
Deo  favente  monstrabimus. 

Secundo  loco  observandum  est,  non  pos¬ 
se  eludi  testimonia,  a  nobis  allata,  si  quis  for¬ 
te  dicat,  Augustinum  per  justificationem  in- 
ielligere  initium  justificationis,  idest-,  fidem, 
ac  velle  dicere,  opera  justa  non  posse  fieri  si¬ 
ne  fide.  Nam  in  Psahn.  cx.  ubi  Augustinus 
dixit,  non  posse  fieri  opera  justitiis,  nisi  ab 
homine  jam  justificato,  ibidem  objicit  sibi, 
orationem  et  confessionem  publicani,  quee 
praecessit  justificationem,  et  tamen  fiebat  ex 
fide.  «  Unde  ergo,  inquit,  illa  confessio? 
nondum  quidem  opus  est  justitiae,  sed  deli¬ 
cti  improbatio  ».  Ilie  certe  videmus  Augusti¬ 
num  loqui  de  operibus  justitiae,  quae  praeve- 
quirunt  perfectam  justificationem.  Idem 
etiam  Augustinus,  cum  tam  saepe  repetit,  fide 
impetrari  justificationem,  ut  in  libro  dc  spi¬ 
ritu,  et  littera  cap.  29.  et  alibi,  aperte  distin¬ 
guit  justificationem  a  fide.  Et  cum  dicit,  ho¬ 
mines  non  bene  vivere,  nisi  prius  effecti  sint 
filii  Dei ;  nonne  apertissime  loquitur  de  per¬ 


fecta  justificatione,  quae  non  solum  initium 
fidei,  sed  etiam  ipsam  regenerationem  et 
adoptionem  includit? 

Tertio  natandum  est,  non  posse  etiam  elu¬ 
di  haec  testimonia,  si  quis  dicat,  Augustinum 
per  justificationis  gratiam,  quae  praecedit 
operationem  justitiae,  non  intolligere  ha¬ 
bitum  aliquem  permanentem,  sed  conti¬ 
nuam,  motionem  Dei,  vel  ipsam  rectitu¬ 
dinem  voluntatis  erga  Deum,  ut  ipse  Au¬ 
gustinus  definit  in  lib.  xix.  de  Civ.  Dei  cap. 
27.  qui  etiam  alibi  dicit,  charitatem  esse  mo¬ 
tum  animi.  Non  possunt,  inquam,  hoc  modo 
eludi  testimonia  allata.  Nam  motio  illa  Dei 
nihil  ponit  in  reale  et,inhaerens,  nisi  actus 
nostros.  Actus  autem  nostri  ex  Augustino 
praerequirunt  justificationem,  non  ipsiiorma- 
liter  justificant :  proinde  justificatio  non  esset 
alliquid  reale  in  nobis,  et  inhaerens  ex  sen¬ 
tentia  S.  Augustini,  quod  nemo  Catholicus 
admittet.  Deinde,  Augustinus  aperte  dicit? 
nos  justificari  per  infusionem  justitiae,  quae 
est  virtus  magna,  praecipuequelaudabilis  con¬ 
cione  26.  in  Psal.  cxvm  et  eam  distinguit  ab 
opere  justitiae.  Denique,  idem  Augustinus  in 
lib.  i.  de  peccat,  meritis  et  remiss.  cap.  9. 
scribit  nos  justificari  per  communicationem 
gratiae  spitualis,  quam  Deus  latenter  infundit 
et  parvulis.  At  certe  parvuli  non  habent  con¬ 
tinuam  illan  Dei  motionem. 

Rectitudo  autem  illa  voluntatis  et  aliarum 
potentiarum,  si  praecise  sumatur,  non  est  ali¬ 
quid  reale  infusum  et  inhaerens,  sed  ordo 
quidam  et  relatio  rationis.  Fides  autem  Ca¬ 
tholica  justificari  nos  docet  per  aliquid  reale, 
infusum  et  inhaerens.  Justitia  igitur,  quafor- 
maliter  justificamur,  est  habitus  infusus  et  , 
inhaepens,  ex  quo  rectitudo  illa  potentiarum 
consequitur.  S.  autem  Augustinus  in  lib.  19. 
de  Civitate  Dei,  et  cum  dicit,  charitatem  es¬ 
se  motum  animi,  definit  justitiam  actualem, 
vel  certe  ab  effectu  declarat,  quid  sit  illud, 
quo  formaliter  justi  sumus.  Atque  haec  de 
sententia  Augustini. 

Porro  rationi  consentaneam  esse  hanc  sen¬ 
tentiam,  quae  docet,  nos  formaliter  justificari 
per  habitum,  non  per  actum,  facile  probari 
potest.  Primum  enim  justitia,  qua  formaliter 
justificamur,  non  est  solum  in  adultis,  sed 
etiam  in  parvulis  baptizatis.  At  in  parvulis 
nulla  esse  potest  justitia  actualis. 

Secundo,  justi  non  tantum,  cum  operantur, 
sed  etiam  cum  cessant  ab  opere,  justi  sunt; 
neque  enim  dormientes  justos  deserit  ju- 
,  stili  a. 


244 


LIRER  II. 


Tertio,  Spiritus  sanctus  peculiari  modo  in¬ 
habitat  justificatos,  non  adultos  tantum,  sed 
etiam  parvulos  ut  S.  Augustinus  scribit  in 
epist.  57.  ad  Dardanum,  et  105.  ad  Sixtum : 
nec  disinit  unquam  inhabitare,  donec  justi 
sunt,  ut  omnes  concedunt.  At  non  potest  in- 
telligi,  quomodo  Spiritus  sanctus  semper  in 
habitat  justos,  et  noninhabitetpeccatores,  ni¬ 
si  aliquid,  atque  id  permanens,  efficiat  in  ju¬ 
stis,  quod  non  efficit  in  peccatoribus.  Id  autem 
est  gratia  justificationis. 

Quarto,  non  dicitur  homo  peccator,  quia 
male  operatur,  sed  quia  transeunte  opere 
malo,  remanet  in  illo  perversio,  et  macula 
per  modum  habitus.  Igitur  a  contrario  sensu 
non  dicitur  justus  formaliter,  qui  operatur 
justitiam,  sed  qui  habet  in  se  justitiam  et 
rectitudinem,  per  modum  habitus  permanen¬ 
tem.  > 

Quinto,'  ipsi  etiam  Philosophi  hoc  docent, 
non  posse  recte  dici  justum,  qui  unum  aut 
aliud  opus  efficit  justum,  sed  qui  per  habitum 
ita  dispositus  est,  ut  possit,  quando  velit,  fa¬ 
cile,  perfecte,  et  cum  delectatione  operari 
justitiam. 


CAPUT  XYI. 

Solvuntur  objectiones  contra  doctrinam  capitis 
superioris. 

Adversus  ea,  quae  diximus  objici  possunt, 
Primo, testimonia  Scripturarum,  quae  docent, 
homines  justificati  operibus,  ut  ad  Roman. 
ii.  Factores  legis  justificabuntur,  Jacobi  ii. 
Videtis ,  quoniam  ex  operibus  justificatur  homo. 

I  Jean  m.  Qui  facit  justitiam,  justus  est  ( 1). 

Respondeo,  primum  Testimonium  Tribus 
modis  explicari  potest.  Nam  factores  legis 
justificabuntur,  id  est,  augmentum  justitiae 
merebuntur,  ac  per  hoc  justificabuntur  per 
opera  meritorie,  non  formaliter.  Item,  facto¬ 
res  legis  justificabuntur,  id  est,  qui  cupiunt 
vere  legis  esse  factores,  dent  operam,  ut 
justificentur.  Non  enim!justitiam  legis  faciunt, 
nisi  justificati.  Ita  explicat  S.  Augustinus  lib, 
de  Spiritu  et  littera  cap.  26.  Denique,  factores 
legis  justificabuntur,  id  est,  in  divino  judicio 
justi  judicabuntur,  ^t  justitias  coronam  juste 
consoquentur.  Sic  etiam  exponit  in  eodem 
loco  idem  Augustinus.  Estque  haec,  prajter 
cieteras,  maxime  litteralis  expositio.  Siqui¬ 
dem  tractat  eo  loco  B.  Paulus  do  prasmiis  et  • 

(1)  Rom.  II,  13:  Jacob.  Ii,  24;  ibid .  Joan.  III,  7. 


pcenis,  in  quibus  non  debet  esse  acceptio 
personarum :  Gloria,  inquit,  honor  et  pax 
omni  operanti  bonum  ;  ira  et  indignatio  omni 
operanti  malum.  Non  enim  est  acceptio  perso¬ 
namini  apud  Deum,  et  quicumque  sine  lege  pec¬ 
caverunt,  sine  lege  peribunt,  et  quicumque  in 
lege  peccaverunt,  per  legem  judicabuntur.  Non 
enim  auditores  legis  justi  sunt  apud  Deum,  sed 
factores  legis  justificabuntur. 

Alterum  testimonium  explicatur  ab  ipso 
Tridentino  Concilio  sess.  6  cap.  10.  de  secun¬ 
da  justificatione,  qua  qui  justus  est,  justifi¬ 
catur  adhuc,  dum  per  opera  justa  justitiae 
habitualis  augmentum  promeretur. 

Tertium  testimonium  non  docet,  quid  faciat 
hominem  formaliter  justum,  sed  nnde  possit 
cognosci,  an  aliquis  sit  justus.  Ille  enim  ju¬ 
stus  est,  qui  justitiam  facit,  sicut  ille  vivens 
est,  qui  movetur  ;  et  illa  est  arbor  bona,  qu:e 
fructus  facit  bonos,  nec  tamen  ideo  est  arbor 
bona  quia  facit  fructus  bonos,  nec  ideo  vivit 
aliquis,  quia  movetur  sed  contra  ideo  move¬ 
tur,  quia  vivit  et  ideo  facit  fructus  bonos, 
quia  est  abor  bona  ;  Sic  igitur  qui  facit  ju¬ 
stitiam,  justus  est ;  sed  non  ideo  justus,  quia 
fecit  justitiam,  sed  ideo  justitiam  facit,  quia 
justus  est. 

Secundo,  objici  potest  Triplex  ratio,  du¬ 
cta  ex  natura  justitiae  habitualis.  Primo,  si 
justitia  habitualis  esset  formalis  causa  justi¬ 
ficationis,  formaliterjpeccato  opponeretur.  Id 
autem  non  ita  est;  nam  justitia  habitualis 
non  opponitur  peccato  contrarie,  nec  priva¬ 
tive,  proinde  nullo  modo :  non  opponitur 
contrarie,  quoniam  habitus  justitiae  con¬ 
trarius  est  habitui  injustitiae,  qui  non  est 
peccatum,  sed  vitium  ex  malis  actibus  con¬ 
tractum,  quale  etiam  in  justificatis  reperiri 
potest ;  non  opponitur  privative,  quoniam 
peccatum  non  est  privatio  justitiae  habitualis, 
sed  deviatio,  ac  recessus  a  regula  rationis, 
sive  a  lege  Dei.  Neque  enim  sunt  idem  reces¬ 
sus  a  regula,  et  privatio  justitiae  habitualis, 
ut  ex  eo  potest  intelligi,  quod  qui  in  peccato 
sunt,  iterum  peccant,  si  praevaricentur  legem, 
et  tamen  justitiam  habitualem  non  amittunt, 
cum  eam  non  habeant,  neque  enim  amitti 
potest,  quod  non  habetur. 

Secundo,  si  justitia  habitualis,  esset  for¬ 
malis  causa  justificationis,  ea  justitia  faceret 
nos  gratos  Deo,  et  acceptos  ad  regnum  :  at 
non  ita  est,  nam  justitia  habitualis  donum 
Dei  est,  et  ex  praedestinatione  datur  electis 

jam  ante  ad  regnum.  Itaque  quia  sunt  grati, 
et  electi  in  praedestinatione,  datur  illis  hoc 
donum,  tamquam  medium  ad  consequendum 
finem. 

Tertio,  si  justitia  habitualis  esset  formalis 
causa  justificationis,  non  posset  ullo  modo 
aliquis  justificari  sine  infusione  justitia;  habi¬ 
tualis,  causam  enim  formalem,  ne  a  Deo  qui¬ 
dem  suppleri  posse  scholae  communiter  do¬ 
cent.  At  non  desunt  gravissimi  Theologi,  qui 
sentiant,  posse  per  Dei  potentiam  absolutam, 
tolli  peccatum,  sine  infusione  justitiae :  igitur 
non  est  omnino  certum,  nec  tamquam  dog¬ 
ma  Ecclesiasticum  defendi  debet,  causam 
formalem  justificationis  esse  habitum  charita- 
tis  infusum. 

Ad  haec  omnia  argumenta  Responsio  erit 
in  promptu,  si  breviter  explicemus,  ac  pro¬ 
bemus,  habitualem  justitiam  Quatuor  habere 
formales  effectus,  videlicet,  purgare  pec¬ 
catum,  efficere  justum,  conciliare  Deo,  ordi¬ 
nare  ad  regnum. 

De  Primo  effectu  multa  disseruimus  in  5. 
lib.  de  statu  peccati,  qui  erat  secundus  de 
peccato  originis,  in  duobns  extremis  capiti¬ 
bus.  Nunc  in  pauca  rem  contrahemus.  Scien¬ 
dum  igitur  est,  non  esse  multum  laboran¬ 
dum,  quem  ad  modum  tollatur  actus  peccati ; 
is  enim  per  se  transit,  dum  fit :  sed  quem  ad 
modum  tollatur  id,  quod  manet,  transeunte 
actu,  et  unde  dicitur  homo  formaliter  pec¬ 
cator.  Hmc  autem  sunt  aversio  a  Deo,  ma¬ 
cula,  dignitas  ^poenae,  et  indignitas  gratiae, 
reatu,  sive  obligatio  ad  poenam,  et  offensa, 
atque  inimicitia  Dei. 

Porro  aversio,  sive  declinatio  a  Deo,  et 
a  lege,  quae  maxime  proprie  peccatum  est 
habituale,  privative  opponitur  conversioni 
ad  Deum,  et  conformitati  ad  legem:  proin¬ 
de  non  potest  tolli,  etiam  de  potentia 
Dei  absoluta,  sine  ipsa  conversione  et  con- 
formitate,  Haec  autem  conversio,  et  con- 
formitas  habitualis  esse  debet,  sicut  aver¬ 
sio  et  declinatio  habitualis  est.  Conversio  ve¬ 
ro  et  conformitas  habitualis  vera,  atque  per¬ 
fecte,  qua;  est,  vel  esse  debet  in  homine,  ni¬ 
hil  est  aliud,  nisi  habitus  charitatis,  qui  om¬ 
nes  virtutes  eminenter  continet,  et  (ut  loqui¬ 
tur  Augustinus)  plenissima  justitia  est.  Ergo 
solus  habitus  charitatis  formaliter  tollit,  quod 
in  homine  peccatore  maxime  proprie  habet 
rationem  peccati. 

Macula  quoque  non  potest  ulla  ratione  for- 
maliter  tolli,  nisi  per  eumdem  habitum  cha¬ 
ritatis.  Nam  quemadmodum  ex  aversione  illa 


orta  est  macula,  ita  ex  conversione  contraria 
tollitur  macula.  Neque  differunt,  nisi  ratione 
aversio  et  macula,  ac  per  hoc  eadem  est  ra¬ 
tio  utriusque. 

Dignitas,  sive  meritum  poena;,  et  indigni¬ 
tas  gratia;,  nascitur  ex  aversione  et  macula  : 
proinde  ex  conversione,  et  restituto  decore 
tolletur.  Nam  quemadmodum  qui  a  Deo  re¬ 
cessit  et  distortus  ac  deformis  evasit,  dignus 
est  qui  odio  habeatur,  et  iudignus  qui  dili¬ 
gatur;  sic  etiam,  si  rursus  ad  Deum  accesse¬ 
rit,  atque  ab  eo  lumen  et  decorem  acceperit, 
dignus  erit  qui  diligatur,  indignus  qui  odio 
habeatur. 

Reatus  poena;  et  offensa,  possent  quidem 
tolli  sine  infusione  justitia; ;  nihil  enim  impe¬ 
dire  videtur,  quo  minus  possit  velle  non  or¬ 
dinare  ad  poenam,  et  condonare  offensam, 
et  non  habere  pro  inimico  illurp,  cui  donum 
habitualis  justitias  non  concesserit,  tamen 
tolluntur  etiam  ista  per  habitualem  justitiam  : 
et  sine  ea  ordinarie  non  tolluntur,  nec  possunt 
non  tolli ;  si  donum  illud  praecesserit.  Quo¬ 
modo  enim  fieri  potest,  ut  velit  Deus  inimi¬ 
cus  esse  illi,  atque  eum  in  «ternum  perdere, 
quem  per  infusionem  charitatis  amicum  su¬ 
um,  imrno  et  filium  fecerit?  Habemus  igitur 
primum  effectum  formalem  justitia;,  id  est, 
charitatis  habitualis,  divinitus  infusa;,  esse 
de  medio  tollere,  ac  delere  peccatum. 

De  altero  effectu  res  erit  adhuc  facilior. 
Nam  tametsi  possit  homo  utcumque  justus 
fieri,  per  humanas  virtutes,  Dei  potissimum 
adjutorio  concurrente,  acquisitas ;  tamen 
justus  ea  justitia,  qua;  hominem  perfecte  dis_ 
ponat  in  ordine  ad  ultimum  finem  etiam  su- 
pernaturalem,  et  ad  omnes,  leges  etiam  su- 
pernaturales,  nullo  modo  fieri  poterit,  nisi 
per  charitatem  diffusam  in  corde,  per  Spiri¬ 
tum  sanctum,  ea  siquidem  est  verissima, 
plenissima,  perfectissimaque  justitia,  ut  S. 
Augustinus  recte  docet  in  lib.  de  natura  et 
gratia  cap.  42.  neque  sufficit  actualis  dilectio, 
qualis  per  auxilium,  Dei  speciale  haberi  po¬ 
test  ;  sed  requiritur  habitualis.  Nam  (ut  su¬ 
pra  diximus)  non  est  justus,  qui  interdum 
juxta  opera  facit,  sed  qui  perfecte,  atque  in¬ 
trinsece  ite  dispositus  est,  ut  possit,  quando 
velit,  prompte,  facile,  cum  delectatione  ope¬ 
rari. 

Tertius  effectus  infusa;  charitatis,  est  re¬ 
conciliare  hominem  Deo,  id  est,  gratum,  et 
amicum  Deo  facere,  et  hic  quidem  non  est 
immediatus  charitatis  effectus,  sed  conse¬ 
quens  ex  natura  rei  absolute.  Charitas  enim 

infusa,  si  consideretur,  ut  habet  ordinem  ad 
subjectum,  proprie  facit  hominem  justum, 
bonum,  formosum,  si  consideretur,  ut  habet 
ordinem 'ad  opus,  facit  hominem  expeditum 
ad  diligendum  Deum,  et  proximum,  et  per 
hoc  ad  legem  implendam.  Sed  quia  ex  natu¬ 
ra  rei,  amor  petit  amorem  mutuum  et  reci¬ 
procum,  inde  consequitur,  ut  qui  diligit 
Deum,  diligatur  a  Deo.  Rursus,  quia  simile, 
ex  natura  rei,  diligitur  a  simili,  et  nihil  est, 
quod  similiores  nos  Deo  i’eddat,  quam  dile¬ 
ctio,  ut  S.  Augustinus  docet  in  Psalm.  99. 
ideo  qui  diligit  Deum,  diligitur  a  Deo.  Deni¬ 
que,  quia  justus  Dominus  est,  et  justitiam 
diligit,  fieri  non  potest,  ut  charitas,  qua;  fa¬ 
cit  hominem  justum  et  bonum,  non  faciat 
etiam  Deo  gratum  et  amicum. 

Quartus  effectus  est  ordinare  ad  gloriam. 
Et  quidem  posset  fortasse  Deus  ordinare  ad 
gloriam  hominem  carentem  isto  habitu,  et 
contra  non  ordinare  ad  gloriam  hominem  isto 
habitu  praeditum;  Non  enim  videtur  tanta 
esse  vis  hujus  habitus  absolute  considerati, 
ut  ex  necessitate  petat,  tamquam  sibi  debi¬ 
tam  beatitudinem.  Tamen  quoniam  Deus 
promisit  (ut  S.  Jacobus  cap.  1.)  coronam  vitae 
omnibus  diligentibus  se  :  ideo  charitas  in¬ 
fusa,  non  solum  facit  justos  et  amicos,  sed 
etiam  haeredes  regni  :  nec  potest  ullus,  se¬ 
cundum  ordinariam  Dei  legem,  acceptus  esse 
ad  regnum,  qui  non  sit  per  infusam  charita- 
tem  adoptatus  in  filium. 

Ex  his  ad  rationes,  quae  contra  objicie¬ 
bantur,  facile  respondebitur.  Ad  Primam 
Dico,  justitiam  habitualem  opponi  peccato 
privative,  id  est,  ut  opponitur  habitus  priva¬ 
tioni.  Neque  verum  est,  quod  in  argumento 
assumebatur,  non  idem  esse  recessum  a  re¬ 
cula  ,  et  privationem  justitia;  habitualis; 
immo  sunt  prorsus  idem,  si  de  recessu,  et 
aversione  habituali  sermo  sit,  de  qua  nos  in 
praesentia  loquimur  :  illa  est  enim,  quae  re¬ 
manet  in  homine,  transeunte  actu  peccati,  et 
quae  facit  hominem  formaliter  peccatorem : 
per  accidens  autem  est,  quod  qui  semel  pec¬ 
cavit,  cum  iterum  peccat,  nou  amittat  justi¬ 
tiam,  quam  non  habet.  Satis  est  enim,  quod 
peccatum  ex  natura  sua  justitiam  expelieret, 
si  in  homine  reperiret.  Actus  enim  peccati 
opponitur  gratiae  habituali,  nou  privative, 
sed  contrarie,  et  eam  expellit  efficienter, 
sive  dispositive  :  quomodo  actus  dilectionis 
super  omnia  opponitur  peccato  habituali, 
non  privative,  sed  contrarie,  et  expellit  illud 
efficienter,  sive  dispositive  per  modum  ulti¬ 


mae  dispositionis,  ita  ut  ex  natura  rei,  et  in. 
faillibiliter  sequafur  ad  illum  actum  infusio 
gratae,  et  deletio  peccati  habitualis,  sicut  ad 
ultimam  dispositionem  in  generatione  hu¬ 
mana  sequitur  ex  natura  rei,  et  infaillihili  ter 
infusio  animae  rationalis.  Itaque  sine  mira¬ 
culo  non  potest  post  actum  peccati  manere 
gratia ,  nec  post  actum  dilectionis  super 
omnia  manere  peccatum. 

Ad  secundam  rationem  dico.  Deum  in 
praedestinatione  acceptasse  electos  ad  gloriam 
sed  voluisse,  ut  ad  eam  non  pervenirent,  nisi 
prius  per  infusam  charitatem  justi,  grati, 
amici  et  filii  facti  essent.  Proinde  acceptasse 
fatemur.  Deum  electos  ad  gloriam  in  praede¬ 
stinatione,  quamvis  nondum  cliaritate  p ne¬ 
ri  ito  s,  sed  non  acceptare  in  exeeutione  ad 
eamdem  gloriam,  nisi  praeditos  cliaritate. 
Sicut  etiam  dilexit  nos  Deus,  cum  adhuc 
peccatores  essemus,  ut  justos  faceret,  ef 
cum  inimici  essemus,  ut  amicos  faceret  :  et 
cnm  mortui  essemus,  ut  viventes  faceret  quos 
postea  diligit,  quoniam  justos,  amicos,  et  l  i¬ 
ventes  cernit. 

Ad  tertiam  rationem  dico,  auctores,  qui 
docent,  peccatum  remitti  posse  sine  infusi¬ 
one  justitiae,  vel  niti  falso  quodam  funda¬ 
mento,  quod  videlicet  nihil  maneat  in  pec¬ 
catore  praeter  reatum  poenae;  vel  certe  loqui 
de  peccato,  quod  ab  homine  in  puris  natu¬ 
ralibus  condito  committeretur;  nam  si  quis 
admittat,  peccatum,  a  quo  formaliter  nomi¬ 
natur  homo  peccator,  non  esse  solum  reatum 
poena;,  sed  aversionem  et  maculam,  ut  supra 
ex  divinis  litteris  manifeste  probavimus ;  et 
loquatur  de  homine  qualis  nunc  est  post 
lapsum  Adee,  non  qualis  esset,  si  in  puris 
naturalibus  conderetur,  certe  negare  non  po¬ 
terit,  nullo  modo  fieri  posse,  ut  qui  pecca¬ 
tor  est,  et  per  hoc  habitualiter  aversus  a 
Deo,  et  a  divina  lege,  justificari  possit  a  pec¬ 
cato,  sine  conversione  habituali  ad  Deum, 
et  ad  divinam  legem.  Neque  enim  privatio 
tolli  potest  formaliter,  nisi  per  habitum,  ut 
neque  habitus,  nisi  per  privationem. 

Quod  autem  quidam  dicunt,  peccatum  et 
justitiam,  non  esse  contraria  immediata,  ut 
necessario  unum  alteri  succedere  debeat, 
cum  sit  medius  status  innocentia;  naturalis; 
recte  refellitur  a  S.  Thoma  in  qua;st.  28.  de 
veritate,  artic.  2.  ubi  docet,  peccatum  et 
justitiam,  esse  contraria  immediata,  si  non 
respectu  hominis  absolute,  saltem  respectu 
hominis  conditi  in  gratia.  Quemadmodum 
visus  et  coecitas,  non  sunt  contraria  imme- 

diata,  respecta  canis,  ante  novum  diem, 
quando  non  est  aptus  ad  videndum ;  sed 
tamen  post  eum  diem  sunt  omnino  contraria 
immediata. 

At,  inquiunt  illi,  si  potuit  Deus  condere 
hominem  in  puris  naturalibus,  ac  per  hoc 
non  conversum  ad  deum,  ut  objectum  su- 
pornaturale ;  cur  non  poterit  nunc  etiam  velle, 
ut  aliquis  peccator  non  teneatur  essd  con¬ 
versus  ad  Deum,  ut  objectum  supernaturale, 
ac  per  hoc  efficere,  ut  carentia  justitia;  divi¬ 


nitus  infusae,  non  sit  illi  amplius  privatio, 
sed  simplex  negatio,  et  consequenter  non 
habeat  culpa;  rationem  ?  Respondeo,  si  id 
ponatur,  perinde  erit,  ac  si  conditus  fuisset 
homo  ille  in  puris  naturalibus.  Quare  nihil 
impediet  ista  positio,  quo  minus  verum  sit, 
quod  diximus,  non  posse  fieri,  ut  homo, 
qualis  nunc  nascitur,  justificetur  a  peccato, 
sine  infusione  justiti.ee  habitualis.  Sed  de  his 
rebus  non  est  necesse  hoc  loco  subtilius  di¬ 
sputare. 

CAPUT  PRIMUM. 

De  variis  erroribus  recentium  haereticorum , 
circa  Justificationem . 

Ex  ea  Forma  Justificationis,  quam  Luthe- 
rani  constituunt,  multi  ac  varii  deducuntur 
errores,  quos  in  hoc  tertio  libro,  Dei  gratia 
adjuvante,  profligare  conabimur. 

Errores  praecipui  quatuor  esse  videntur. 

Primum  enim  ex  eo,  quod  sibi  persuase¬ 
runt,  justificationis  formalem  causam  non 
esse  donum  aliquod  infusum  a  Deo,  atque  in 
nobis  inhaerens,  sed  justitiam!  Chi’isti,  fide 
apprehensam,  colligunt,  posse  ac  debere 
omnes  certo  statuere,  se  esse  justos.  Et  in 
hoc  errore  conveniunt  plane  omnes  hujus 
temporis  haeretici.  Deinde,  quoniam  ipsorum 
sententia  justificatio  non  est  doni  alicujus 
infusio,  sed  acceptatio  ad  gratiam  et  bene¬ 
volentiam  per  Christum;  ac  per  hoc  nihil 
ponit  in  homine,  sed  est  actio  Dei  immuta¬ 
bilis,  ac  sempiterna,  et  eadem  omnino  cum 
electione  et  praedestinatione. 

Colligunt  secundo,  debere  homines  certo 
credere,  non  tantum  se  esse  justos,  sed  etiam 
electos  ac  praedestinatos.  Quem  errorem  au¬ 
dacter  docent  Calvinistae,  timidius  autem 
Lutherani. 

Tertio,  exprecedente  errore  colligunt  Cal¬ 
vinistae,  fidem,  ac  justitiam  semel  adeptam, 
nullo  unquam  tempore  posse  perdi :  proinde 
qui  post  fidem,  et  justificationem  ad  peccata 
redeunt,  eos  nec  veram  fidem,  nec  veram 
unquam  habuisse  justitiam. 

-Quarto,  cx  iisdem  fontibus  imputativae 


justitia;,  colligunt  Lutherani  omnes,  non  esse 
unum  alio  justiorem,  cum  omnium  justitia 
si  ipsa  Christi  obedientia,  fide  apprehensa, 
et  a  Patre  imputata.  Hos  igitur  quatuor  er¬ 
rores  in  hoc  libro,  quem  de  incertitudine, 
mutabilitate  et  inaequalitate  justitiae  idcirco* 
inscripsimus  ,  refutare  aggrediemur ,  sed 
praecipue  primum,  qui  latius  patet,  et  non 
solum  haereticos  hujus  temporis  omnes,  sed 
etiam  aliquos  ex  Catholicis  patronos  in¬ 
venit. 

CAPUT  II. 

Proponitur  status  quaestionis  de  incertitudine 
justitiae. 

Ut  primus  error  distincte  et  perspicue  re¬ 
fellatur,  operae  pretium  erit  explicare  quid 
sit,  et  quotuplex  certitudo,  et  inde  contro¬ 
versiae  statum  ob  oculos  manifeste  ponere. 

Certitudo  igitur  nihil  aliud  esse  videtur, 
nisi  firmitas  quaedam,  et  immutabilitas  ve¬ 
ritatis.  Illud  enim  dicitur  certum,  quod  ex¬ 
plorate,  et  immobiliter  est  verum.  Est  autem, 
duplex  certitudo ;  Una  objecti,  id  est,  rei 
cognitae,  vel  creditae  ;  Altera  subjecti,  id  est 
hominis  cognoscentis,  vel  credentis.  Prior 
certitudo  est  immutabilitas  rei,  quae  re  vera 
aliter  se  habere  nort  potest,  quam  creditur, 
vel  cognoscitur :  qua  notione  dicimus,  cer¬ 
tum  esse,  Deum  esse  bonum,  peccatum  esse 
malum.  Posterior  certitudo  est  firmitas  quae¬ 
dam  assensus  nostri  ad  rem,  quae  cogno¬ 
scenda  vel  credenda  proponitur ;  de  qua  cer¬ 
titudine  loquimur,  cum  dicimus,  hoc  jmilii 

est  certum,  ego  de  hac  re  certus  sum,  hoc 
habeo  pro  comperto  :  id  est,  ita  firmiter 
adhaereo  huic  sententiae,  ut  prorsus  de  illius 
veritate  non  dubitem. 

Oritur  prior  certitudo  vel  a  necessitate 
ipsius  rei,  si  forte  non  sit  contingens,  sed  ne¬ 
cessaria;  vel  a.  determinatione  jam  facta,  si 
non  sit  necessaria,  sed  contingens.  Deum 
esse  bonum,  certum  est,  quoniam  est  in  se 
necessarium.  Christum  venturum  esse  ad 
judicandos  vivos  et  mortuos ,  certum  est, 
quoniam  a  divina  voluntate  determinatum 
est,  quamvis  alioqui  contingens  esset  in  se 
non  necessarium. 

Certitudo  posterior  nascitur  partim  a  me¬ 
dio,  quo  nobis  res  aliqua  suadetur,  partim  ab 
ingenii  bonitate,  et  voluntatis  affectu.  Quae¬ 
dam  enim  sunt  media ,  quae  vim  habent 
gignendi  firmum  assensum,  quaedam  sunt 
etiam,  quae  non  habent.  Sic  etiam  aliqui  exbo- 
nitate,  vel  exercitatione  ingenii  plane  perci¬ 
piunt  vim  mediorum,  et  certi  redduntur  ;  alii 
contra  ex  ingenii  tarditate  non  assequuntur 
efficaciam  mediorum ;.  et  ideo  certi  reddi 
nonpossunt.  Vir  doctus,  et  acutus  certus  est, 
Solem  multo  terra  tota  esse  majorem  :  quod 
multi  rudes  non  modo  non  credunt,  sed  etiam 
ridendos  existimant  esse  eos,  qui  credunt. 

Denique  ipsum  quoque  affectum  non 
parum  valere  ad  certitudinem  ex  parte  sub¬ 
jecti  efficiendam,  testes  esse  possunt  ha;re- 
tici  rudiores,  qui  saepe  nesciunt  ipsi  quid 
credant,  et  tamen  ita  firmiter  adhaerent 
haereribus,  quae  in  sua  patria  praedicantur, 
ut  aliquando  malint  occidi,  quam  illas  non 
credere.  Quamquam,  si  proprie  loquendum 
sit,  certitudo  vera  ex  parte  subjecti,  njim- 
quam  separatur  a  certitudine  ex  parte  ob¬ 
jecti.  Qui  enim  certo  credunt  ea,  quae  falsa 
sunt,  non  tam  certi,  quam  persuasi  dici 
debent  Potest  tamen  certitudo  vera  ex  parte 
objecti  separari  a  certitudine  ex  parte  sub¬ 
jecti,  cum  multa  sint  in  se  certa,  quae  no¬ 
bis  videntur  incerta. 

Sed  estalia  etiam  partitio  certitudinis.  Quae¬ 
dam  enim  est  certitudo  evidens,  quaedam  ob¬ 
scura  et  in  utraque  tres  quasi  gradus  distin¬ 
gui  possunt.  Certitudo  evidens  est  earum 
rerum,  quae  aliquo  modo  videntur.  Cujus 
certitudinis  primum  gradum  obtinent  prima 
rerum  principia,  quae  solis  vocabulis  expli¬ 
catis,  sine  alia  ratiocinatione  ab  omnibus 
vera  esse  creduntur,  ut  non  posse  idem  esse, 
et  non  esse;  totum  majus  esse,  quam  par¬ 
tem,  et  similia ;  atque  haec  dicitur  certitudo 
Tom.  VI. 

intellectus,  sive  habitus  principiorum.  Se¬ 
cundum  gradum  certitudinis  evidentis  ob¬ 
tinent  conclusiones  ex  principiis  primis 
evidenter  deductae  :  atque  haec  dicitur  cer¬ 
titudo  scientiae.  Tertium  gradum  obtinent 
ea,  quae  sensibus  corporis  percipiuntur, 
quae  dicitur  certitudo  experientiae. 

Certitudo  obscura  est  earum  rerum,  quae 
sola  fide,  vel  opinione  nituntur.  Cujus  cer¬ 
titudinis  primum  gradum  habent,  quae  pro¬ 
pter  divinam  auctoritatem  certo  creduntur, 
et  haec  est  certitudo  fidei  Catholicae  et  divi¬ 
na;,  estque  absolute,  ac  simpliciter  certitu¬ 
do,  quoniam  nulla  ratione  potest  ei  subesse 
falsum.  Secundum  gradum  obscurae  certitu¬ 
dinis  habent  ea,  quae  creduntur  ob  auctori¬ 
tatem  humanam,  sed  ita  confirmatam  et 
celebrem,  ut  omnem  formidinem  prorsus  ex¬ 
cludat,  qualia  sunt,  Ciceronem  et  Virgilium 
fuisse  insignes  viros;  Augustum  magnae 
parti  orbis  terrarum  fceliciter  imperasse ; 
multas  esse  civitates  praeclaras  in  provinciis 
a  nobis  longe  dissitis,  Alexandriam  in 
iEgypto,  Consta ntinopolim  in  Thracia,  Hie- 
rosolymam  in  Palaestina,  Antiochiam  in 
Asia.  Atque  haec  dicitur  certitudo  fidei  hu¬ 
manae,  sive  certitudo  moralis  :  quae  tametsi 
non  tanta  sit,  ut  ei  nullo  modo  falsum  su¬ 
besse  possit  (omnis  enim  homo  mendax) 
tamen  tanta  est,  ut  temerarius  merito  judice¬ 
tur,  qui  contra  sentiat,  aut  disputet.  Tertium 
gradum  habent  illa,  quae  tot  signis,  et  con¬ 
jecturis  nituntur,  ut  securum  hominem  red¬ 
dant,  et  anxietatem  excludant,  non  tamen 
formidinem  omnem  expellant,  atque  haec 
dicitur  certitudo  conjecturalis  et  opinionis 
est  potius,  quam  fidei. 

His  explicatis,  ad  statum  controversiae  ac¬ 
cedamus.  Calvinus  in  Antidoto  Concilii,  et 
Kcmnitius  in  Examine  ejusdem  Concilii, 
sess.  6.  ad  invidiam  Catholicis  solito  more 
conflandam ,  et  ponentes  mendacium  spem 
suam,  nec  recte  statum  quaestionis  propo¬ 
nunt  ,  et  apertissime  mentiuntur  .  Nam 
Calvinus  quidem  scribit,  Patres  Concilii  mis¬ 
cere  dubitationem  cum  fide.  Kemnitius 
autem  adhuc  impudentius  dicit,  Concilium 
Tridentinum  facere  dubitationem  virtutem 
fidei  et  ornamentum,  ita  ut  sine  dubitatione 
non  sit  fides  vera,  neque  justificans.  Et  in 
alio  loco  scribit,  quaestionem  inter  nos  et 
Lutheranos  esse,  «An  fides  justificans  sit  fi¬ 
ducia,  an  dubitatio  de  remissione  peccato¬ 
rum  )>,  quasi  nos  fidem  justificantem  docea¬ 
mus  esse  dubitationem.  At  Concilium  Tri- 

dentinum,  tantum  abest,  ut  dubitationem 
cum  fide  miscuerit,  ut  potius  ideo  rejecerit 
fidem  specialem  haereticorum,  et  non  fidem, 
sed  inanem  fiduciam  esse  dixerit,  quoniam 
ea  fides  certa  esse  non  potest,  cum  fides  ve¬ 
ra  certissima  esse  debeat. 

Porto  statum  quaestionis  ita  proponit  Kem- 
nitius  :  «  Utrum  peccator  in  seria  poeniten¬ 
tia  ex  fide  vera  in  Christum  possit  certa  fi¬ 
ducia  statuere,  sibi  remissa  esse  peccata. 
Sed  non  istum  esse  qusestionis  nostrse  sta¬ 
tum  ex  duobus  intelligi  poterit,  tum  quia 
qusestio  esset  conditionalis,  non  absoluta, 
tum  quia  non  de  fiduciae,  sed  de  fidei,  cer¬ 
titudine  disputamus.  Quaestio  (inquam)  es¬ 
set  conditionalis;  nam  illud,  «  in  sei'ia  poe¬ 
nitentia  »,  idem  significat,  ac  si  diceretur, 
si  seria  sit  poenitentia.  Quod  si  quaestio  ita 
conditionaliter  proponatur  :  an  possit  homo 
certo  statuere,  sibi  remissa  esse  peccata,  si, 
constet  eum  seriam  egisse,  vel  agere  poeni¬ 
tentiam  :  nemo  Catholicorum  erit,  qui  non 
respondeat,  posse,  atque  debere.  Non  igitur 
conditionaliter,  sed  absolute  controversia 
hoc  tempore  inter  Catholicos  atque  haereti¬ 
cos,  de  certitudine  justitiae  magna  conten¬ 
tione  tractatur. 

Deinde,  si  de  fiducia  tantum  ageretur,  ut 
Kemnitius  proponit,  non  esset  etiam  opus 
longa  disputatione.  Neque  enim  Catholici 
,negant,  certam  fiduciam  in  Deo  collocan¬ 
dam  esse,  et  certo  confidendum  post  actam 
legitime  poenitentiam,  et  Sacramentum 
Baptismi,  vel  Absolutionis  rite  perceptum, 
remissa  esse  peccata.  Sed  adversarii,  ut 
fidem  cum  fiducia,  ita  certitudinem  fidei 
cum  certitudine  fiduciae  confundunt.  Mul¬ 
tum  autem  interest  inter  utramque  certitu¬ 
dinem,  nam  certitudo  fidei,  quia  nititur  so¬ 
la  Dei  auctoritate,  omni  ex  parte  dubita¬ 
tionem  excludit.  Certitudo  fiduciae  (ut  suo 
loco  inferius  fusius  explicabimus)  partim  ni¬ 
titur  divina  promissione,  partim  propria  di¬ 
spositione  ;  et  quod  attinet  ad  divinam  pro¬ 
missionem,  omnem  similiter  formidinem  ex¬ 
cludit,  et  est  absolute,  et  simpliciter  certitu¬ 
do  :  quod  attinet  ad  propriam  dispositio¬ 
nem,  non  excludit  quidem  penitus  formidi¬ 
nem,  neque  est  certitudo  simpliciter,  sed 
secundum  quid,  et  conjecturalis,  tamen 
tanta  est,  ut  satis  esse  possit  ad  securitatem 
gignendam.  Sed  de  hac  re  suo  loco  di¬ 
cemus  . 

Status  igitur  qusestionis,  si  absque  fallacia, 
et  ambiguitate  constituatur  hic  erit  : 


«  Utrum  debeat,  an  possit  aliquis,  sine  spe 
ciali  revelatione  certus  esse,  certitudine  fi¬ 
dei  divinae,  cui  nullo  modo  potest  subessc 
falsum,  sibi  remissa  esse  peccata».  Neque 
necesse  est  hoc  loco  distinguere  fidem  Ca¬ 
tholicam  a  fide  divina  speciali,  quamvis 
enim  inter  se  differant,  quod  fides  Catholica 
non  tantum  divina  sit,  sed  etiam  omnibus 
hominibus  necessaria  :  fides  autem  divina 
specialis  ad  eos  tantum  pertineat,  ad  quos 
revelatio  pertinet.;  tamen  non  differunt, 
quantum  ad  certitudinem  ,  neque  sunt  ha¬ 
bitus  diversi,  sed  unus  et  idem,  cum  ejus¬ 
dem  affernae  veritatis  auctoritate  nitan¬ 
tur. 

CAPUT  III. 

Recensentur  varice  sententiae  de  proposita 
quaestione. 

De  proposita  igitur  quaestione  tres  viden¬ 
tur  esse  sententiae,  sive  potius  errores.  Pri¬ 
mus  est,  omnium  hujus  temporis  Haeretico¬ 
rum  qui  tria  docent.  Primo,  posse  fideles 
eam  notitiam  habere  de  sua  gratia,  ut  certa 
fide  statuant,  sibi  remissa  esse  peccata.  Se¬ 
cundo,  non  solum  posse,  sed  etiam  debere 
omnes  hoc  de  se  statuere,  alioqui  nec  fideles, 
nec  justos  futuros.  Tertio,  hac  ipsa  fide,  et 
sola  hac  fide  homines  justificari.  Ita  Luthe- 
rus  in  artic.  10.  11.  et  12.  et  eorumdem  ar¬ 
ticulorum  assertione.  Melanhcthon  in  Lo¬ 
cis,  tit.  de  fide,  et  in  Apologia  Confessionis, 
artic.  4.  et  20.  Bucerus  in  lib.  Concordiae, 
artic.  de  Justificatione.  Calvinus  in  Antidoto 
Concilii  sess.  6.  et  in  lib.  iii,  Institut.  cap. 
2.  §,  16.  17.  18.  et  caeteris,  usque  ad  finem 
capitis.  Kemnitius  in  Examino  Concilii  Tri- 
dentini  sess.  6.  et  alii. 

Altera  sententia  est  auctoris  Enchiridii 
Coloniensis  in  tractatu  de  Justificatione, 
qui  ex  tribus  illis  haereticorum  erroribus  so¬ 
lum  tertium  non  recipit.  Vult  enim  necessa¬ 
rium  esse  ad  justificationem,  ut  certo  credat 
unusquisque  sibi  remissa  esse  peccata  :  sed 
tamen  negat,  hominem  sola  fide  justificari ; 
«  Fatemur,  inquit,  »  verum  esse  ad  justifica¬ 
tionem  hominis  omnino  requiri,  ut  homo 
certo  credat,  non  tantum  generaliter,  quod 
propter  Christum  vere  poeni tentibus  remit¬ 
tantur  peccata,  sed  et  quod  ipsimet  homini 
credenti  remissa  sint  propter  Christum  per 
fidem».  Haec  ille.  Sed  liber  ille  in  multis 

aliis  censura  Ecclesiastica  dignus  esse  vide¬ 
tur.  Certe  in  modo  loquendi  doctrinam  Me- 
lanchthonis  et  Buceri  valde  redolet. 

.Tertia  sententia  est  Ambrosii  Catharini, 
qui  solum  in  primo  dicto  cum  tuereticis 
communicat.  Non  enim  docet,  certitudinem 
fidei  de  propria  gratia  necessariam  esse  ad 
justificationem,  neque  hac  fide,  qua  homo 
credit,  se  justum  esse,  et  multo  minus  hac 
sola  fide  hominem  justificari,  sed  tantum 
asserit,  posse  hominem  fidelem  habere  cer¬ 
titudinem  fidei  de  sua  gratia.  Proinde  sen¬ 
tentia  ejus  longe  distat  ab  haeresi  Luthera- 
norum,  tametsi  erronea  non  immerito  judi¬ 
cari  solet.  Vide  assertiones  ejus,  et  Apolo- 
giam  contra  Dominicum  aSoto. 

Ilis  erroribus  contraria  est  sententia  com¬ 
munis  fere  omnibus  Theologis,  qui  docent, 
non  posse  homines  in  hac  vita  habere  certitu¬ 
dinem  fidei  de  sua  justitia,  iis  exceptis,  qui¬ 
bus  Deus  speciali  revelatione  hoc  indicare 
dignatur.  Ita  docet  sanctus  Thomas  in  1.  2. 
quaist.  112.  art.  5.  Item  sanctus  Bonaven- 
tura,  Scotus,  Durandus,  et  alii,  in  primum 
sententiarum,  distin.  17.  et  ex  recentiori- 
bus  Joannes  Roffensis  contra  articul.  10.  et 
11.  Lutheri,  Alphonsus  a  Castro  lib,  vii. 
adversus  liseres.  verbo,  Gratia,  Dominicus  a 
Doto  lib.  3.  de  natura  et  gratia,  cap.  10.  et 
seq.  Ruardus  Tapper  in  explicatione  artic.  9. 
Lovaniensium,  Joannes  a  Lovanio  in  lib.  de 
fide  speciali.  Andreas  Vega  lib.  ix.  in  Con¬ 
cilium  Tridentinum,  Nicolaus  Sanderus,  et 
Thomas  Stapletonus  in  libris  de  Justifica¬ 
tione,  et  alii. 

Videtur  autem  haec  esse  sententia  non  so¬ 
lum  particularium  Theologorum,  sed  etiam 
ipsarum  Academiarum,  et  quod  longe  ma¬ 
jus  est,  ipsius  Concilii  OEcumenici.  Pari- 
siensis  Academia  in  iis  censuris,  quas  ad 
articulos  Lutheri  edidit,  recitatis  verbis  illis 
Lutheri :  «  Pessime  docent  Theologi,  quan¬ 
do  dicunt,  nos  nescire,  quando  simus  in 
gratia  »,  hanc  censuram  adjecit.  «Haec  pro¬ 
positio,  intelligcndo  nescire  certitudine  fidei, 
de  qua  loquitur  scribens,  est  falsa,  sacris 
Doctoribus  dissona,  et  sacrae  intelligentiee 
Scriptura)  ». 

Lovaniensis  Academia  in  articulis  adver¬ 
sus  Lutheranos,  art.  9.  sic  habet  :  «  Fides, 
qua  quis  firmiter  credit,  et  certe  statuit,  per 
Christum  sibi  remissa  esse  peccata,  seque 
possessurum  vitam  aeternam,  nullum  habet 
in  Scripturis  testimonium,  immo  eisdem  ad¬ 
versatur  ». 


Nititur  quidem  Ambrosius  Catharinus 
hfec  duo  testimonia  alio  detorquere ;  dicit 
enim  ab  iis  Academiis  solum  damnatam  es¬ 
se  sententiam  haereticorum,  quae  docet,  ho¬ 
minem  certum  esse  sibi  remissa  esse  pecca¬ 
ta  certitudine  fidei,  non  cujuscumque  autem 
fidei,  sed  fidei,  quae  sola  justificet. 

At  frustra  nititur.  Nam  parisiensis  Acade¬ 
mia,  cum  ait  :  a  Intelligendo  certitudine  fi¬ 
dei,  de  qua  loquitur  scribens»,  per  illud 
«  de  qua  »  non  significat  fidem,  sed  certi¬ 
tudinem.  Distinguit  enim  certitudinem  fidei, 
a  certitudine  scientia).  Praeterea  damnant 
Parisienses,  quod  Lutherus  affirmat,  et  pro¬ 
bant,  quod  ipse  improbat.  Lutherus  autem 
cum  Theologos  reprehendit,  quod  dicant, 
nescire  nos,  quando  simus  in  gratia,  non 
agit  de  justificatione,  sed  de  certitudine  fi¬ 
dei.  Non  enim  Theologos  arguit,  quod  ne¬ 
gent,  nos  justificari  sola  fide,  sed  quod  di¬ 
cant,  nos  ignorare,  quando  simus  in  gratia. 
Igitur  parisienses  hoc  ipsum  in  Luthero 
censura  dignum  esse  judicarunt,  quod  affir¬ 
maverit,  nos  certitudine  fidei  statuere  posse, 
quando  simus  Deo  grati. 

Lovaniensium  vero  sententia  clarior  est, 
quam  ut  depravari  possit.  Nam  errorem  il¬ 
lum  de  fide  sola  justificante,  jam  ante  dam¬ 
naverant  in  art.  8.  proinde  in  artic.  9.  non 
iterum  repetunt,  quod  dixerant,  sed  alium 
errorem  damnant,  qui  est  de  certitudine 
propriae  justificationis. 

Sed  Concilii  Tridentini,  cui  Catholici  om¬ 
nes  ingenia  sua,  atque  judicia  sponte  sub¬ 
jiciunt,  decretum  audiamus  :  «  Sicut  (inquit 
sess.  6.  cap.  9.)  nemo  pius  de  Dei  misericor¬ 
dia,  de  Christi  merito,  deque  Sacramento¬ 
rum  virtute  et  efficacia  dubitare  debet  :  sic 
quilibet,  dum  seipsum,  suamque  propriam 
infirmitatem  et  indispositionem  respicit,  de 
sua  gratia  formidare  et  timere  potest.  Cum 
nullus  scire  valeat,  certitudine  fidei,  cui  non 
potest  subesse  falsum,  se  gratiam  Dei  esse 
consecutum  ».  Et  cap.  16.  «  Et  quia  in  mul¬ 
tis  offendimus  omnes,  unusquisque  sicut 
misericordiam  et  bonitatem,  ita  severitatem 
et  judicium  ante  oculos  habere  debet,  neque 
seipsum  aliquis,  etiamsi  nihil  sibi  conscius 
fuerit,  judicare,  quoniam  omnis  hominum 
vita  non  humano  judicio  examinanda  et  ju¬ 
dicanda  est,  sed  Dei  ». 

Ad  hoc  testimonium  Concilii  Catharinus 
longa  oratione  respondet  :  summa  est,  Con¬ 
cilium  edidisse  decretum  illud  adversus  hac- 
reses  Lutheranorum,  non  contra  opiniones 

Catholicorum,  id  quod  probat  e.v  titulo  ca¬ 
pitis,  qui  est,  contra  inanem  haereticorum 
liduciam.  Addit  eo  decreto,  non  negari  om¬ 
nem  fidei  certitudinem  de  propria  gratia, 
atque  justitia,  sed  certitudinem  fidei  Catho¬ 
licae.  Probat  autem  id,  tum  ex  illis  verbis  : 
«  Cui  non  potest  subesse  falsum  »,  quae  non 
conveniunt,  nisi  fidei  Catholica) ;  tum  ex  eo, 
quod  alioqui  nemo  posset  certus  esse,  cer¬ 
titudine  fidei,  sibi  remissa  esse  peccata,  e- 
tiamsi  haberet  specialem  revelationem  ; 
Concilium  enim  nihil  excepit. 

Haec  Catharini  defensio  non  videtur  esse 
satis  idonea.  Nam  in  primis  nihil  impedit, 
quo  minus  Concilium  praecipue  decretum 
edat  adversus  haereticos,  et  simul  damnet 
omnes  opiniones  erroneas,  quae  aliquid 
commune  habent  cum  haereticorum  errori¬ 
bus,  qui  in  eo  decreto  damnantur.  Itaque 
titulus  illius  capitis  noni  indicat,  quo  potis¬ 
simum  spectent  verba  decreti,  sed  non  pro¬ 
hibet,  quo  minus  intelligamus,  alia  quoque 
damnari,  quae  in  eo  titulo  non  sunt  expressa, 
modo  sint  expressa  in  decreto. 

Quod  vero  Concilium  non  rejiciat  certitu¬ 
dinem  solius  fidei  Catholicae'  sed  omnis  di¬ 
vinae  fidei,  intelligi  potest  primum  ex  eo, 
quod  Concilium,  data  opera,  non  fecit  men¬ 
tionem  fidei  Catholicae,  ut  similibus  glossis 
aditum  praecluderet,  et  omnem  fidem  ve¬ 
ram  atque  divinam  includeret.  Deinde  exeo, 
quod  disertis  verbis  docet,  neminem  esse, 
qui  non  possit  de  sua  gratia  formidare.  At 
qui  habet  certitudinem  fidei,  non  potest 
formidare,  alioqui  facit  injuriam  divinae  fi¬ 
dei.  Tertio,  quoniam  omnis  fides  divina  hai- 
bet  certitudinem  fidei  Catholicae,  fides  enim 
non  est  certa,  quia  Catholica,  sed  quia  divina. 
Non  enim  ideo  certitudinem  habet  fides,  quia 
toti  Ecclesiae  communis  est,  sed  quia  nititur 
auctoritate  Dei,  qui  nec  falli,  nec  fallere  po¬ 
test,  cum  sit  ipsa  veritas. 

«  At  (inquit  Catharinus)  soli  fidei  Catholicae 
convenit,  ut  ei  falsum  subesse  nequeat,  quo¬ 
niam  est  de  objecto  probato  ab  Ecclesia  : 
fidei  autem  divinae  particulari  falsum  subes¬ 
se  potest,  quoniam  est  de  objecto  non  pro¬ 
bato  ab  Ecclesia  ».  Respondeo,  novam,  at¬ 
que  inauditam  hanc  esse  doctrinam,  ut  fidei 
divinae  possit  subesse  falsum,  antequam  ejus 
objectum  probatum  fuerit  ab  Ecclesia.  Pro¬ 
batio  enim  Ecclesiae  facit,  ut  omnibus  inno¬ 
tescat,  objectum  illud  esse  revelatum  a  Deo, 
et  propter  hoc  certum,  et  indubitatum  ;  non 


autem  tribuit  firmitatem  verbo  Dei  aliquid 
revelantis. 

Itaque  implicat  contradictionem,  ut  ali¬ 
quid  sit  revelatum  a  Deo,  et  possit  ei  subesse 
falsum,  sive  illud  ab  Ecclesia  probatum  sit, 
sive  non  sit.  Alioqui  quod  Christus  Paraly¬ 
tico  et  Magdalenae  dicebat  :  Remittuntur  ti¬ 
bi  peccata  tua,  poterat  esse  falsum,  quia 
nondum  fuerat  ab  Ecclesia  approbatum ; 
quis  ita  desipiat,  ut  verba  Christi  ab  Eccle¬ 
sia)  approbatione  pendere  arbitretur  ?  Et  si 
quis  infantem  baptizet,  cum  intentione  ve¬ 
re  baptizandi,  nonne  ha)reticus  censebitur, 
si  dubitet,  an  infans  ille  sit  vere  justificatus? 
Et  tamen  non  est  hoc  objectum  ab  Ecclesia 
approbatum. 

Denique  Propheta)  et  Apostoli,  quibus 
immediate  mysteria  divina  revelabantur, 
nonne  tenebantur  ea  credere,  antequam  ab 
Ecclesia  probarentur  ?  et  nonne  fides  eorum 
tam  certa  erat,  ut  nullo  modo  falsum  ei  sub¬ 
esse  posset  ?  Nam  si  Prophetarum  et  Apo¬ 
stolorum  fidei  falsum  subesse  poterat,  certe 
multo  magis  fidei  reliqua)  Ecclesia)  falsum 
subesse  posset.  Reliqua  enim  Ecclesia  super- 
mdificatur  super  fundamentum  Apostolo¬ 
rum  et  Prophetarum,  ut  ait  Apostolus  ad 
Ephes.  11. 

«  Cur  igitur  (inquit  Cathar.)  Concilium 
non  excepit  specialepi  revelationem,  cum 
definivit,  neminem  esse,  qui  de  sua  gratia 
formidare  non  possit?»  Responsio  est  in 
promptu,  quia  privilegia  semper  intelligun- 
tur  excepta.  Concilium  enim  cum  docet,  ne¬ 
minem  esse  certum  certitudine  fidei  sibi  esse 
remissa  peccata,  loquitur  de  certitudine, 
qua)  habetur  per  media  ordinaria,  qualia 
sunt  Scriptura),  Sacramenta,  opera  bona,  et 
alia  id  genus.  Porro  idem  Concilium  diser¬ 
tissimis  verbis  damnat  errorem  Enchiridii 
Coloniensis,  cum  sic  loquitur  sess.  0.  Can. 
13.  e  Si  quis  dixerit,  omni  homini  ad  remis¬ 
sionem  peccatorum  assequendam  necessa¬ 
rium  esse,  ut  credat  certo  et  absque  ulla  hie- 
sitatione  propria)  infirmitatis  et  dispositionis 
peccata  sibi  esse  remissa,  anathema  sit  ». 

CAPUT  IV. 

Probatur  testimoniis  Salomonis  incertitudo 
proprix  gratix,  atque  justitix. 

Sed  jam  ad  argumenta  veniamus,  ac  pri¬ 
mum  ad  ca,  qua;  ex  testimoniis  divina)  Seri- 

pturse  ducuntur.  Primum  testimonium  habe¬ 
tur  in  variis  locis  Proverbiorum,  Ecclesiaste 
et  Ecclesiastici.  Primus  locus  est  in  lib.  Pro- 
verb.  cap.  xx  :  Quis  potest  dicere ,  mundum 
est  cor  meum ,  purus  sum  a  peccato  (1).  Notat 
hoc  loco  venerabilis  Beda  in  comment.  recte 
Salomonem  non  dixisse,  neminem  esse  mun¬ 
dum  corde  et  purum  a  peccato,  sed  neminem 
posse  dicere,  mundum  est  cor  meum,  et, 
purus  sum  a  peccato.  Nam  nisi  possent  ho¬ 
mines  per  gratiam  Dei  mundum  cor  habere, 
non  diceret  David  Psalm.  l.  Cor  mundum 
crea  in  me  Deus.  Neque  in  Psalm.  cxvin. 
Beati  immaculati  in  via.  Neque  Dominus 
Matth.  v.  Beati  mundo  corde  (2).  Sed  quo¬ 
niam  illi  ipsi,  qui  mundi  sunt,  non  possunt, 
hoc  certo  scire,  neque  testimonium  aliquod 
infallibile  habent  de  sua  justitia,  ideo  nemo 
potest  gloriari,  ac  dicere,  mundum  est  cor 
meum. 

Calvinus  lib.  m.  Institut.  cap.  13.  §.  3. 
respondet,  hoc  dictum  esse,  quia  nemo  est 
in  hac  vita  vere  mundus;  et  ideo  egent  om¬ 
nes  Christi  justitia  imputata.  At  repugnant 
loca  paulo  ante  citata  :  Beati  mundo  corde. 
Et  ;  Beati  immaculati  in  via.  Et  :  Cor  mun¬ 
dum  crea  in  me  Deus.  Et  illud  ad  Ephes.  i. 
Ut  essemus  sancti  et  immaculati  in  conspectu 
ejus.  Et  cap.  v.  Mundans  eam  lavacro  aquae. 
Et  ad  Tit.  ii.  Mundans  sibi  populum  accepta- 
bilem,  etc.  (3). 

Catharinus  respondet,  in  Hebraeo  esse ; 
Quis  potest  dicere  :  mundavi  cor  meum  ?  et 
purificavi  me  a  peccato  meo?  proinde  re¬ 
prehendi  hoc  loco  superbiam  eorum,  qui  suis 
viribus  existimabant  se  posse  justificari,  non 
autem  praedicari  incertitudinem  propriae  gra¬ 
tiae.  Sed  quamquam  in  Hebraeo  verba  sint 
activm  vocis,  tamen  sine  dubio  eum  habent 
sensum,  quem  et  70.  Interpretes,  et  Sanctus 
Hieronymus  reddiderunt.  Nam  apud  He¬ 
braeos  constans  erat  fides,  purgationem  pec¬ 
catorum  a  solo  Deo  fieri.  Id  enim  significat 
Job,  cum  ait  cap.  xiv.  Quis  potest  facere 
mundum  de  immundo  ,  conceptum  semine  ? 
nonne  tu  qui  solus  es  (-4)  ?  Unde  et  David  a 
Deo  *petit,  Cor  mundum  crea  in  me  Deus.  Et 
Pharissei,  cum  audiebant  Christum  dicen¬ 
tem  :  Remittuntur  tibi  peccata  tua  ;  dicere  so¬ 
lebant,  hic  blasphemat ,  quis  potest  dimittere 
peccata ,  nisi  solus  Deus?  Mare.  2.  Luc.  5.  et 
alibi.  Itaque,  mundavi  ccr  meum,  significat, 

mundum  est  cor  meum,  ut  etiam  Rabbini 
ipsi  hunc  locum  enarrant. 

Posset  fortasse  solidius  responderi,  Salo¬ 
monem  hoc  dixisse  propter  peccata  venialia. 
Sed  haec  solutio  primum  nihil  juvat  Luthe- 
ranos,  qui  non  distinguunt  peccatum  mor¬ 
tale  a  veniali.  Deinde,  non  est  probabile, 
Salomonem  loqui  de  solis  venialibus,  quo¬ 
niam  sola  venialia  non  impediunt,  quo  mi¬ 
nus  homines  mundi  et  immaculati  esse  di¬ 
cantur.  Non  enim  peccatis  venialibus  care¬ 
bant,  de  quibus  dicitur  :  Beati  immaculati 
in  via,  qui  ambulant  in  lege  Domini.  Rectus 
igitur  sensus  eorum  verborum  est,  ut  nemo 
sit,  qui  quantumvis  sibi  conscius  non  videa¬ 
tur  esse  peccatorum,  non  possit  merito  de 
sua  justitia  formidare. 

Secundus  locus  est  in  lib.  Ecclesiaste, 
cap.  9  :  «  Sunt  justi,  atque  sapientes,  et 
opera  eorum  in  manu  Dei ;  et  tamen  nescit 
homo,  utrum  odio  vel  amore  dignus  sit,  sed 
omnia  in  futurum  servantur  incerta».  Adda¬ 
mus  huic  loco  commentarium  Sancti  Hiero¬ 
nymi  :  «  Sensus,  inquit,  est,  inveni  justorum 
quidem  opera  in  manu  Dei  esse,  et  tamen 
utrum  amentur  a  Deo,  an  non,  nunc  eos 
scire  non  posse ,  et  ambiguos  fluctuare , 
utrum  ad  probationem  sustineant,  quse  su¬ 
stinent,  an  ad  supplicium.  In  futuro  igitur 
scient,  et  in  vultu  eorum  sunt  omnia,  id  est, 
antecedet  eos,  cum  de  hac  vita  discesserint, 
notitia  istius  rei.  Quia  tunc  est  judicium,  et 
nunc  certamen.  Et  quicumque  adversa  susti¬ 
nent,  utrum  per  amorem  Dei  sustineant,  ut 
Job,  an  per  odium,  ut  plurimi  peccafimes, 
nunc  habetur  incertum. 

Ad  hunc  locum  respondere  nituntur,  non 
solum  haeretici,  Bucerus,  Calvinus,  atque 
Kemnitius,  sed  etiam  Ambrosius  Catharinus. 
Quare  ipsorum  objectiones  breviter  refel¬ 
lendae  erunt. 

Primum  igitur  queritur  Kemnitius,  locum 
hunc  esse  depravatum,  ad  stabiliendum  do¬ 
gma  de  dubitatione  fidei  in  justificatione. 
Nam  ad  verbum  ex  Hebraeo  sic  reddi  posset : 

«  Et  amorem  et  odium  non  sciens  homo,  om¬ 
nia  ante  eos  » . 

Sed  hoc  facile  refellitur.  Nam  cum  editio 
vulgata  antiquissima  sit,  non  potuit  depra¬ 
vari  ad  stabiliendum  dogma,  quod  ipsi  re¬ 
cens  et  Papistarum  proprium  esse  dicunt. 
Vel  certe  fateri  debent,  sententiam  nostram 


(I)  Rom.  XX,  9.  —  (2)  Psal.  L,  12;  ibid.  CXVIII,  i  ;  Matth.  Y,  8.  -  (5)Eph.  I,  4  ;  ibid.  V,  26 ; 
Tit.  II,  14.  -  (4)  Job.  XIY,  4. 

esse  antiquissimam,  et  sanctum  Hierony¬ 
mum,  qui  Ecclesiastem  vertit  ex  Hebraeo,  ut. 
nos  habemus  in  editione  vulgata*  egregium 
fuisse  Papistam.  Caeterum ,  versio  sancti 
Hieronymi  non  reddidit  quidem  verbum 
verbo,  sed  sententiam  fideliter  et  eleganter 
expressit,  ac  praesertim  in  Ecclesiaste,  ut 
omnes  eruditi  fatentur,  et  si  id  Kemnitius 
neget,  hoc  ipso  se  imperitum  linguae  Hebrai¬ 
cae  et  rationis  interpretandi  demonstrabit. 

Secundo  dicunt,  Salomonem  non  absolute 
negare,  posse  hominem  scire,  sit  ne  dignus 
odio  vel  amore,  sed  negare,  id  posse  cogno¬ 
sci  ex  eventis  externis.  Id  vero  probant,  quo¬ 
niam  alioqui  sequeretur,  non  posse  homines 
manifeste  impios  scire,  se  dignos  esse  odio, 
non  amore,  quod  absurdissimum  est. 

Sed  facilis  est  responsio.  Nam  Salomon 
non  loquitur,  nisi  de  justis,  ut  verba  illa 
declarant  :  «  Sunt  justi,  atque  sapientes,  et 
opera  eorum  in  manu  Dei,  et  tamen  nescit 
homo  (justus  videlicet)  utrum  odio  vel  amo¬ 
re  dignus  sit». Idem  perspici  potest  ex  com¬ 
mentario  sancti  Hieronymi  supra  citato,  qui 
sic  ait :  cc  Inveni  justorum  opera  in  manu 
Dei  esse,  et  tamen  utrum  amentur  a  Deo,  an 
non,  nunc  eos  scire  non  posse  ». 

Tertio  objicit  Calvinus  lib.  m.  Institut. 
cap.  2.  §.  38,  verba  quae  locum  citatum  pro¬ 
xime  consequuntur  :  «  Eo  quod  universa 
seque  eveniant  justo  et  impio  ».  Haec  enim 
ratio  satis  aperte  ostendere  videtur,  loqui 
Salomonem  de  notitia,  quae  haberi  potest  ex 
eventu  externo. 

Respondeo  :  Non  est  necesse,  ut  ratio  se¬ 
que  late  pateat,  atque  ipsa  conclusio,  quae 
ratione  probanda  est,  Salomon  igitur  pro¬ 
bare  voluit,  non  posse  homines  justos  certo 
cognoscere,  utrum  diligantur  a  Deo;  id  au¬ 
tem  recte  probat  ex  eo,  quod  si  possent  id 
certo  cognoscere,  maxime  cognoscerent  ex 
beneficiis  Dei.  At  beneficia  Dei  communia 
sunt  justis  et  impiis,  et  universa  a3que  eve¬ 
niunt  justo  et  impio.  Deus  enim  ut  suos  in 
humilitate  conservet,  interdum  sinit  eos  af¬ 
fligi,  et  rursus  ne  desperent,  interdum  eos 
mirifice  consolatur.  Et  similiter  impios  nunc 
ut  alliciat  ad  se,  beneficiis  temporalibus  cu¬ 
mulat,  nunc  ut  eosdem  deterreat  a  peccatis, 
severe  punit.  Ita  beneficia  et  flagella  divina 
nec  odii,  nec  amoris  certa  sunt  indicia. 

Falsam  autem  esse  illam  interpretationem; 
nesciunt  an  odio,  vel  amore  digni  sint,  id 
est,  nesciunt  id  non  absolute,  sed  ex  prae- 
senli  rerum  eventu,  perspicuum  est  ex  illis 


v  ntis  proxime  sequentibus :  «  Sed  omnia  in 
futurum  servantur  incerta».  Non  enim  post 
hanc  vitam  servatur  nobis  cognitio,  an  digni 
essemus  odio,  vel  amore,  quantum  ad  signa 
praesentium  eventuum,  sed  absolute.  Nam  si 
sciremus,  nunc  esse  nos  justos  et  dignos 
amore,  quamvis  non  sciremus  ex  eventu 
praesenti,  non  esset  verum,  omnia  in  futu¬ 
rum  incerta  servari,  neque  nos  de  futuro 
solliciti  essemus  contenti  cognitione  prae¬ 
senti. 

Quarto  objicit  Calvinus  similem  locum  ex 
cap.  3.  ejusdem  libri  Ecclesiastae.  Nam  cum 
Salomon  ait,  non  posse  sciri  quid  intersit 
inter  animam  hominis  et  animam  jumenti, 
cum  utrumque  similiter  intereat;  certe  non 
significat  ignorari  absolute,  utrum  anima 
hominis  sit  immortalis,  anima  jumenti  mor¬ 
talis;  sed  non  posse  id  colligi  ex  morte  cor¬ 
porali,  cum  illa  communis  sit  homini  cum 
jumento. 

Respondeo  :  loquitur  in  eo  cap.  Salomon 
ex  persona  insipientium,  qui  omnia  metiun¬ 
tur  praesenti  voluptate,  aut  dolore,  quique 
ex  eo,  quod  cernunt  homines  et  jumenta  si¬ 
militer  interire,  vix  adduci  possunt,  ut  cre¬ 
dant,  animam  hominis  esse  immortalem  : 
«  Quis  novit,  inquit,  utrum  spiritus  filiorum 
Adam  ascendat  sursum,  et  spiritus  jumento¬ 
rum  descendat  deorsum?  »  id  est,  quotus 
quisque  est  ex  vulgo  hominum,  qui  intelligat 
aut  cogitet,  spiritum  hominis  redire  ad  Deum, 
ut  ab  illo  pro  factis  judicetur;  spiritum  au¬ 
tem  jumentorum  descendere  deorsum,  id  est, 
resolvi  in  terram,  unde  sumptus  erat.  Ipsum 
enim  Salomonem  hoc  non  ignorasse,  per¬ 
spicuum  est  ex  cap.  12.  ubi  disertis  verbis 
dicit,  spiritum  hominis  redire  ad  Deum,  qui 
dedit  illum.  Quod  si  multi  ob  istam  mortis 
communionem,  quam  cum  jumentis  habe¬ 
mus,  ignorant  id,  quod  alioqui  naturali  ra¬ 
tione  discere  potuissent,  quanto  magis  igno¬ 
rabunt  omnes  homines  statum  gratiae,  qui 
nisi  ex  divina  revelatione  cognosci  non  po¬ 
test  ? 

Quinto  objicit  Catharinus,  posse  exponi 
locum  Salomonis,  propositum  de  cognitione, 
quam  habet  homo,  ut  homo,  non  autem  de 
ea,  quam  habet,  ut  est  filius  Dei.  Neque  enim 
scire  potest  homo,  ut  homo,  id  est,  per  so¬ 
lam  ratiocinationem  humanam,  utrum  di¬ 
gnus  sit  odio,  vel  amore,  sed  tamen  id  scire, 
potest  ex  testimonio  spiritus,  quem  habemus 
in  corde,  si  filii  Dei  sumus. 

Respondeo  :  Potest  quidem  homo  justus, 

si  spiritus  ei  perspicue  id  revelare  voluerit, 
scire,  se  dignum  esse  amore,  non  odio  :  ta¬ 
men  ordinarie  spiritus  id  non  revelat  per  ma¬ 
nifestam  notitiam,  sed  per  experimenta  qu®- 
dam  et  internas  consolationes,  qu®  non  fa¬ 
ciunt  certam  fidem,  ut  infra  suo  loco  dice¬ 
mus.  Hoc  autem  loco  Salomonem  absolute 
loqui  de  in  certitudine,  quam  habent  justi, 
sive  ut  homines,  sive  ut  filii  Dei,  de  propria 
gratia,  intelligi  potest  ex  duobus,  primum 
ex  illis  verbis  :  «  Sed  omnia  in  futurum  ser¬ 
vantur  incerta  » .  Deinde,  ex  intentione  Sa¬ 
lomonis,  quse  erat  ostendere,  unam  ex  mi¬ 
seriis  hujus  vitae,  eamque  non  minimam 
esse,  quod  homines  justi  merito  formidare 
possint,  ne  forte  non  sint  vere  justi.  At  si 
scirent,  se  vere  esse  justos,  undecumque  id 
scirent,  non  omnia  in  futurum  servarentur 
incerta,  neque  miseriam  illam  experirentur, 
quam  Salomon  docet,  justis  omnibus  esse 
communem. 

Sexto,  idem  Catharinus  non  dedignatur 
testimonium  accipere  a  Rabbi  Salomone,  qui 
hunc  locum  ita  exponit  :  «  Nescit  homo,  id 
est,  carnalis  et  peccator  » .  At  Rabbi  Salo¬ 
mon  Regi  Salomoni  manifeste  repugnat.  De 
justis  enim,  non  de  peccatoribus  se  loqui 
testatur,  cum  ait  :  «  Sunt  justorum  opera  in 
manu  Dei,  etc.  ».  Deinde  carnales  et  pecca¬ 
tores  facile  scire  possunt,  se  odio  esse  di¬ 
gnos,  non  amore.  Non  enim  tam  difficile  est 
cognoscere  se  peccatorem,  quam  cognoscere 
se  justum,  cum  peccatum  sit  opus  nostrum, 
justitia  inhaerens  et  infusa,  de  qua  loquimur, 
sit  opus  solius  Dei,  et  quidem  occultum  et 
abditum  valde.  Denique  mirum  est,  cur  Ca¬ 
tharinus  velit  nos  homini  Judaeo,  et  fabella¬ 
rum  architecto,  potius  fidem  habere,  quam 
sancto  Hieronymo,  Ecclesiae  doctori,  et  non 
solum  linguarum,  sed  etiam  dogmatum  pe- 
ritissimo. 

Ultimo  objiciunt  aliqui,  quod  hic  locus  a 
sancto  Bernardo  exponi  soleat  de  incertitu- 
dine  praedestinationis,  ut  in  serm.  1.  de  Sep¬ 
tuagesima,  et  in  serm.  2.  in  octava  Paschae, 
de  verbis  Joannis  ;  Tres  sunt  qui  testimonium 
dant  in  coelo  (1). 

Respondeo  :  non  pugnant  inter  se  incerti- 
tudo  justitiae  praesentis,  et  incertitudo  prae¬ 
destinationis.  immo  ex  una  colligitur  altera. 
Et  ideo  hic  locus  de  utraque  recte  exponi 
potest. 

Tertius  locus  est  in  libro  Ecclesiastici, 


cap.  v.  De  propitiato  peccato  noli  esse  sine 
metu,  neque  adjicias  peccatum  super  pecca¬ 
tum,  et  ne  dicas  :  Miseratio  Domini  magna 
est,  multitudinis  peccatorum  meorum  misere¬ 
bitur  (2).  Hic  locus  mirifice  pungit  haereticos 
hujus  temporis.  Ipsi  enim  proprie  illi  sunt, 
qui  ubi  fide  sibi  visi  sunt  Christi  justitiam 
apprehendisse,  nullo  deinceps  metu  tangun¬ 
tur.  Et  quamvis  adjiciant  peccatum  super 
peccatum,  putant  sibi  salutem  perire  non 
posse,  quia  miseratio  Domini  magna  est,  et 
credentibus  non  imputat  multitudinem  pec¬ 
catorum.  Quos  sane  vanissimos  judicat  Ec¬ 
clesiastes  cap.  vili,  cum  ait :  Sunt  impii,  qui 
ita  securi  sunt,  quasi  jus  torum  facta  habeant. 
Sed  et  hoc  vanissimum  judico  (3). 

Respondet  ad  hunc  locum  Kemnitius  ver¬ 
ba  illa  depravata  esse  a  Papistis,  cum  ex 
Greeco  legendum  esse  constet  «  de  propitia¬ 
tione,  non  de  propitiato  ».  Addit  praeterea, 
locum  istum  pugnare  contra  carnalem  secu¬ 
ritatem  eorum,  qui  spe  misericordi®  peccare 
non  desinunt. 

Sed  inane  est,  quod  queritur  de  corrup¬ 
tione  verborum.  Idem  enim  prorsus  est  sen¬ 
sus,  sive  dicas,  de  propitiato  peccato,  sive 
de  propitiatione  peccati.  Non  enim  loquitur 
de  propitiatione  futura,  sed  praeterita.  Nam 
de  futura  adjungit  quse  sequuntur  :  a  Et  ne 
dicat,  miseratio  Domini  magna  est,  multitu¬ 
dinis  peccatorum  meorum  miserebitur  ». 

Similis  est  hic  locus  illi,  qui  habetur  cap. 
21.  «  Fili,  peccasti,  ne  adjicias  iterum,  sed  et 
de  pristinis  deprecare,  ut  tibi  dimittantur». 
Ubi  duplicem  sollicitudinem  injungit.  Unam 
pro  futuris ;  alteram  pro  praeteritis.  Sic  igi¬ 
tur  et  hoc  loco  primum  admonet,  ut  de  pro¬ 
pitiato  peccato,  sive  de  propitiatione  pec¬ 
cati,  quam  quis  existimat  se  accepisse,  non 
sit  absque  metu,  sed  adhuc  sollicite  oret,  ut 
sibi  dimittatur.  Deinde,  ut  caveat  in  futu¬ 
rum,  et  non  adjiciat  peccatum  super  pecca¬ 
tum  spe  facilis  indulgenti®. 

Sed,  si  daremus,  loqui  Ecclesiasticum  de 
propitiatione  futura,  adhuc  error  adversa¬ 
riorum  non  difficulter  everteretur.  Nam  ideo 
de  propitiatione  futura  non  possumus  esse 
securi,  quia  nescimus,  an  habebimus  spa¬ 
tium  poenitenti®.  Quod  explicat  idem  Eccle¬ 
siasticus,  cum  ait  :  Non  tardes  converti  ad 
Dominum,  neque  differas  de  die  in  diem,  su¬ 
bito  enim  veniet  ira  illius  (4).  Proinde  requi¬ 
ritur  ad  obtinendam  indulgentiam  aliquid 


(I)  Joan.  V,  8.  —  (2)  Eccl.  V,  5.  —  (3)  Eccl.  VIII,  14.  —  ^ 1  Eccl.  V,  8. 

etiam  ex  parte  nostra,  nimirum  seria  con¬ 
versio  ,  et  poenitentia.  Quis  autem  potest 
certus  esse,  prsesertim  ex  fide  divina,  se 
veram  habere  conversionem  et  poeniten¬ 
tiam? 

Itaque  loquitur  quidem  Ecclesiasticus  con¬ 
tra  carnalem  securitatem,  sed  eam  securi¬ 
tatem  non  solum  constituit  in  eo,  quod  ali¬ 
qui  spe  misericordiae  adjiciunt  peccatum  super 
peccatum  :  sed  etiam  in  eo,  quod  aliqui  non 
precantur  pro  pristinis,  ut  sibi  dimittantur, 
sed  certo  credunt,  sibi  esse  remissa,  ob  id 
solum,  quia  credunt  sibi  esse  remissa;  et 
cum  Luthero  auctore  carnalis  securitatis , 
dicunt :  se  non  posse  perdere  salutem  suam, 
etiamsi  velint,  modo  nolint  credere. 

CAPUT  V. 

Idem  probatur  testimonio ,  et  exemplo  Job, 
Davidis  et  Pauli. 

Secundo  loco  petemus  argumentum  a  te¬ 
stimonio  et  exemplo  trium  perfectissimorum 
hominum,  Job,  Davidis  et  Pauli.  Nam  si 
viri  isti  tam  insignes,  quorum  unus  dicebat ; 
a  Non  reprehendit  me  cor  meum,  in  omni 
vita  mea.  (Alius)  :  In  innocentia  mea  in¬ 
gressus  sum.  (Tertius) :  Nihil  mihi  conscius 
•sum  »;  non  audebant  sibi  certitudinem  pro¬ 
priae  gratiae  arrogare,  quis  erit  ille,  qui  de 
propria  justitia  non  formidet? 

Igitur  sanctus  Job,  cap.  ix  :  Si  venerit,  in¬ 
quit,  ad  me,  non  videbo  eum:  Si  abierit ,  non 
intelligam.  Item :  Si  justificare  me  voluero,  os 
meum  condemnabit  me,  si  innocentem  osten¬ 
dero,  pravum  me  comprobabit,  etiamsi  simplex 
fuero,  hoc  ipsum  ignorabit  anima  mea.  Et  in¬ 
fra  :  Verebar  omnia  opera  mea,  sciens  quod 
non  parceres  delinquenti.  Et  cap.  xxxi :  Quid 
faciam,  cum  surrexerit  ad  judicandum  Lomi- 
nusl  Et  cum  quaesierit,  quid  respondebo 
illi ?  (I). 

Addamus  ad  haec  loca  comment.  sancti 
Gregorii  lib.  ix.  Moralium,  cap.  17.  et  19. 
((  Quid  de  aliis  loquar,  qui  ipse  pro  me  testi¬ 
monium  ferre  non  valeo  »  ?  Et  infra :  «  Si 
subtili,  inquit,  discussione  nos  requirimus, 
plerumque  inter  vitia  virtutesque  caliga¬ 
mus  »  ?  Et  infra  :  a  Conditoris  contra  me  ju¬ 
dicia,  qua  temeritate  redarguo,  qui  ipsum 
me  ex  infirmitatis  caligine  ignoro  »  ?  Et  in¬ 


fra  :  «  Sed  justorum  corda,  quia  ad  perfe¬ 
ctum  se  examinare  nequeunt :  aigre  hoc 
exilium  caecitatis  ferunt.  Unde  et  bene  sub¬ 
ditur,  et  taedebit  me  vitae  meae.  Taedet  ju¬ 
stum  vivere,  quia  et  operando  vitam  non 
desinit  quaerere;  et  tamen  ejusdem  vitae  suae 
meritum  non  valet  invenire  ». 

Ad  hunc  locum  Catharinus  respondet , 
sanctum  Job  non  ignorasse,  justum  se  esse, 
cum  in  toto  hoc  libro,  contra  amicos  suos 
disputando,  defendat :  sed  noluisse  jactare 
justitiam  suam,  nec  sibi  aliquid  superbe  ar¬ 
rogare.  At  sancti  humiles  esse  debent,  sed 
non  mendaces.  Proinde  si  Job  certus  fuisset, 
certitudine  fidei,  de  sua  justitia,  non  potuis¬ 
set  sine  mendacio,  vel  etiam  sine  perfidia 
dubitationem  illam  ostendere  :  Si  simplex 
fuero,  hoc  ipsum  ignorabit  anima  mea.  Et : 
Verebar  omnia  opera  mea,  etc.  Neque  enim 
sine  peccato  dubitare,  vel  dubitationem 
ostendere  possumus  in  iis  rebus,  quas  fide 
tenemus.  In  toto  autem  libro  sanctus  Job 
asserit  quidem  innocentiam  suam,  quia  nul¬ 
lius  criminis  sibi  conscius  erat,  et  docet,  se 
non  puniri  tam  graviter  propter  scelera  sua, 
ut  amici  ejus  existimabant :  sed  non  dicit,  se 
certo  scire  se  justum  esse  in  oculis  Dei : 
immo  formidare  se  affirmat,  sicut  vere  for¬ 
midabat,  ne  forte  de  se  ipso  aliud  esset  judi¬ 
cium  suum,  aliud  judicium  Dei. 

Jam  vero  sanctus  David  in  Psalm  xvm  : 
Delicta  quis  intelligit  ?  inquit,  et  ab  occultis 
meis  munda  me,  Domine,  et  ab  alienis  parce 
servo  tuo  (2).  Sanctus  Hieronymus  lib.  I.  et 
2.  adversus  Pelagianos,  et]  sanctus  Bernar- 
dus  in  epist.  42.  sententiam  hujus  loci  esse 
volunt,  neminem  esse  justorum,  qui  plene 
intelligat,  careat  ne  peccatis,  an  non.  Et 
quamvis  hic  locus  interdum  exponi  soleat  de 
peccatis  venialibus ;  tamen  probabilius  est 
extendi  ad  omnia,  cum  sententia  sit  gene¬ 
ralis,  et  nihil  sequatur  absurdi,  si  generaliter 
exponatur.  Praeterea  distinctio  peccati  mor¬ 
talis  et  venialis  nihil  adversarios  nostros  Lu- 
theranos  et  Calvinistas  juvat,  qui  omnia 
peccata  mortalia  esse  contendunt. 

Quod  autem  Catharinus  dicit,  ab  Augu¬ 
stino  et  Hieronymo  hunc  locum  exponi  de 
peccatoribus,  qui  dum  in  tenebris  sunt,  pec¬ 
cata  sua  videre  non  possunt :  non  infirmat 
argumentum  nostrum.  Loquuntur  enim  san¬ 
cti  illi  Patres  de  visione  peccati,  utili  ad  ea 
curanda,  neque  enim  dicere  volunt,  pecca- 


(1)  Job.  IX,  U,  28 ;  ibid.  XXXI,  14.  -  (2)  Ps»l.  XVIII,  13. 

tores  non  intelligere,  homicidium,  et  adul¬ 
terium,  et  similia,  quae  ab  illis  committuntur, 
esse  peccata;  Sed  indicare  volunt,  peccata 
non  videri  a  peccatoribus,  quia  non  cogitant 
peccatores  quam  magna  sint  illa  mala,  et 
quam  graviter  per  ea  ipsi  laedantur,  quod 
tamen  cognoscere  incipiunt,  cum  a  Domino 
convertuntur,  et  ideo  quasi  tunc  primum  ea 
vidissent  magno  horrore  concutiuntur,  et  de 
eorum  curatione  magno  studio  satagunt. 
Haec  autem  doctrina,  qua?  verissima  est, 
nihil  impedit,  quo  minus  justissimi  quique 
dicant :  Ab  occultis  meis  munda  me ,  Domine : 
metuentes  videlicet,  ne  forte  hoc  ipso  pec¬ 
catores  sint  et  excaecati,  quod  peccata  non 
vident.  Nam  David  sanctus  erat,  et  tamen 
dicebat ;  Ad  occultis  meis  munda  me ,  Domine : 
et  ipse  etiam  S.  Augustinus  conc.  2.  in  hunc 
psalmum,  pro  se,  et  universo  populo  dicit  : 
Ab  occultis  meis  munda  me,  Domine. 

Sed  jam  ad  Apostolum  veniamus.  In  epist. 
priore  ad  Corinth.  cap.  lv.  Nihil,  inquit, 
mihi  conscius  sum,  sed  non  in  hoc  justificatus 
sum  (1).  Propositum  Apostoli  erat  deterrere 
Corinthios  a  judiciis  temerariis,  quibus  unus 
alium  aut  justum,  aut  peccatorem  judicat. 
Ostendit  autem  judicium  de  nostra  justitia 
Deo  esse  relinquendum,  cum  ne  nos  quidem 
ipsi  nos  plene  cognoscamus  :  Mihi,  inquit, 
pro  minimo  est,  ut  a  vobis  judicer,  aut  ab  hu¬ 
mano  die,  id  est,  non  magni  facio  aliena  ju¬ 
dicia  de  me,  quia  non  ignoro,  quam  sint 
incerta :  sed  neque  me  ipsum  judico,  id  est, 
nec  meo  judicio  fidere  audeo ,  quoniam 
etiamsi  nihil  mihi  conscius  sim,  tamen  non 
in  hoc  justificatus  sum,  id  est,  non  ideo 
justus  sum,  quia  bonam  conscientiam  habeo. 
Fortasse  enim  Deus  videt  in  conscientia  mea 
id,  quod  ego  ibi  non  video  :  Qui  autem  ju¬ 
dicat  me,  Dominus  est,  id  est,  solus  Deus  est 
verus  judex,  ille  solus  omnia  novit,  et  tunc 
vere  justum  me  putabo,  cum  Dominus  me 
justum  esse  pronunciabit  :  Nolite  itaque  ante 

I  tempus  judicat'e,  quousque  veniat  Dominus, 
qui  revelabit  abscondita  tenebrarum,  et  mani¬ 
festabit  consilia  cordium,  et  tunc  laus  erit  uni¬ 
cuique  a  Deo. 

Ad  hoc  testimonium  alio  atque  alio  modo 
respondent  Lutherani  et  Catharinus.  Lu- 
therus  in  assertione  articuli  decimiquarti, 
Calvinus  lib.  m.  Institutionum,  cap.  17. 

-  §.  14.  Petrus  Martyr  in  commentario  hujus 
loci,  et  Kemnitius  in  Examine  Concilii  di¬ 


cunt  ,  Apostolum  significare  potuisse ,  se 
contra  maledictos,  et  obtrectatores,  inno¬ 
centiam  suam  testari,  tamen  coram  Deo  se 
non  esse  justum  ex  ulla  virtute,  aut  qualitate, 
aut  opere  bono,  sed  ex  sola  Dei  misericordia, 
quae  propter  Christum  peccata  credentibus 
non  imputat. 

Haec  expositio  primum  absurda  esse  con¬ 
vincitur,  ex  illis  verbis  :  «  Nihil  mihi  con¬ 
scius  sum  » ;  NaiA  vel  significant  illa  verba ; 
Non  agnosco  in  me  ulla  peccata,  quasi  re 
vera  in  me  existentia,  et  inhaerentia ;  vel 
significant ;  Video  mea  peccata  per  miseri¬ 
cordiam  Dei  tecta,  et  ideo  existimo,  non  es¬ 
se  amplius  mea,  quamvis  in  me  sint,  et  vi¬ 
vant  :  Si  dixerint  primum,  falsum  erit  Apo¬ 
stolum  non  fuisse  justum  coram  Deo,  ex 
ulla  virtute  et  qualitate.  Quomodo  enim 
non  est  justus  ex  interiori  puritate  et  virtu- 
te,  si  re  vera  nullum  in  eo  peccatum  inhae¬ 
ret  ?  vel  si  vere  peccata  in  illo  inhaerebant, 
immo  omnia  ejus  opera,  juxta  doctrinam 
Lutheranorum,  erant  peccata  mortalia,  fal¬ 
so  dixit,  Apostolus  :  Nihil  mihi  conscius  sum, 
et  contra  potius  dicere  debuit  :  Multa  mala 
mihi  conscius  sum,  quoniam  omnia  mea 
opera  sunt  ex  se  peccata  mortalia.  Si  dixe¬ 
rint  secundum,  falsum  erit  illud  :  Non  in  hoc 
justificatus  sum.  Nam  si  Beatus  Paulus  ni¬ 
hil  sibi  conscius  erat,  quia  peccata  non  im¬ 
putari  sibi,  et  per  non  imputationem  recta 
esse  credebat,  certe  per  hoc  ipsum  justifi¬ 
cabatur  ex  sententia  Lutheranorum.  Quo¬ 
modo  igitur  opponit  illud  :  Nihit  mihi  con¬ 
scius,  illi,  Sed  non  in  hoc  justificatus  sum  ? 
debuisset  igitur  dicere  :  Multa  bona  opera, 
et  multas  bonas  qualitates,  et  virtutes  me 
habere,  mihi  conscius  sum,  sed  non  pro¬ 
pter  eas,  sed  propter  solam  Dei  misericor¬ 
diam  justificatus  sum. 

Respondebunt  fortasse,  illud,  Nihil  mihi 
conscius  sum,  hunc  habere  sensum,  non 
agnosco  in  me  ulla  ex  illis  criminibus,  quae 
humano  judicio  damnari  solent,  tamen  non 
ideo  justificatus  sum,  quoniam  illa  ipsa  ope¬ 
ra,  quae  videntur  bona,  in  me  peccata  sunt. 
At  haec  responsio  refellitur  ex  illis  verbis  : 
Sed  neque  me  ipsum  judico.  Apostolus  enim 
cum  dicit  :  Nihil  enim  mihi  conscius  sum, 
non  reddit  causam,  cur  non  timeat  externa 
judicia,  sed  cur  non  audeat  ipse  se  judicare. 
Sed  neque,  inquit,  me  ipsum  judico,  nihil 
enim  mihi  conscius  sum,  etc.,  non  igitur  loqui- 


(1)1  Car.  IV,  4. 

tui*  de  criminibus,  quae  externo  judicio  dam¬ 
nari  solent,  sed  de  peccatis,  quse  ipse  ad 
suum  internum  tribunal  adducere  posset. 
Potuisset  autem  ipse  se  facile  judicare,  si 
vera  esset  sententia  Lutheranorum,  facile 
enim  cognosceret  opera  sua  per  se  esse  ma¬ 
la,  sed  a  Deo  non  imputari. 

Praeterea  tota  haec  haereticorum  expositio 
repugnat  scopo,  sive  proposito  Apostoli . 
Nam,  ut  ante  diximus,  cupiebat  deterrere 
Corinthios  a  judicio  temerario,  et  ideo  ait  : 
Nolite  ante  tempus  judicare.  Et  :  Mihi  pro 
minimo  est,  ut  a  vobis  judicer.  Et  :  Neque  me 
ipsum  judico.  Et  :  Qui  judicat  me ,  Dominus 
est.  Ad  hoc  autem  propositum  nihil  pertinet 
illa  ratio,  non  justificor  ex  virtutibus,  aut 
qualitatibus  meis,  sed  ex  Dei  misericordia 
non  imputante  peccata  :  multum  autem  per¬ 
tinet  illa  :  ita  incerta  sunt  humana  judicia, 
ut  nemo  possit  etiam  ipse  se,  nedum  alios  ju¬ 
dicare,  quod  attinet  ad  justitiam  et  peccata. 

Postremo,  repugnat  ista  Lutheranorum. 
expositio,  communi  Patrum  interpretationi, 
qui  omnes  ex  hoc  loco  colligunt  incertitudi- 
nem  gratiae. 

Sanctus  Ambrosius  (vel  quicumque  est 
auctor  commentariorum  illorum)  hunc  lo¬ 
cum  enarrans  :  «  Humiliat,  inquit,  se,  et  lo- 
loquitur  ut  homo,  qui  possit  peccatum  in¬ 
currere  nescius  ». 

S.  Joannes  Chrysostomus  in  hunc  eumdem 
locum  :  «  Non  Corinthios,  inquit,  tantum, 
sed  seipsum  quoque  hoc  privat  judicio, 
quod  cognitione  sua  majus  testatur».  Et 
infra  :  «  Qua  ratione,  inquit,  si  res  meas  non 
satis  exploratas  habeo,  aliena  potero  judi¬ 
care  »  ? 

Sanctus  Hieronymus  lib.  n.  adversus  Pe- 
lagianos  :  «  Qui  hoc,  inquit,  dicebat,  nullius 
utique  peccati  sibi  conscius  erat,  sed  quia 
legerat  :  Delicta  quis  intelligit,  idcirco  tem¬ 
perabat  sententiam,  ne  forte  per  ignorantiam 
deliquisset » . 

Sanctus  Augustinus  in  Psalm.  xy.  tractans 
illud  :  A  byssus  abyssum  invocat  (1),  dicit  om¬ 
nes  Sanctos,  quantumvis  proficiant,  adhuc 
esse  abyssum,  quoniam  non  se  ipsi  nove¬ 
runt,  et  adducit  hunc  locum  Apostoli  : 
a  Quanta,  inquit,  abyssus  sit,  audite,  tantam 
profunditatem  credit  esse  in  homine,  quae 
lateat  ipsum  hominem,  in  quo  est ;  cum 
enim  dixisset :  Nihil  mihi  conscius  sum,  ad¬ 
jecit,  sed  non  in  hoc  justificatus  sum  ». 


Sanctus  Bernardus  in  epist.  42.  ad  Hen- 
ricum  Senonensem  Archiepiscopum  :  «  Cum 
Apostolus,  inquit ,  diceret  :  Mihi  pro  mi¬ 
nimo  est,  ut  a  vobis  judicer,  aut  ab  humano 
die,  adjecit:  Sed  neque  me  ipsum  judico. 
Quare?  non  possum,  ait,  ratam  de  me  pro¬ 
ferre  sententiam.  Ego  enim  nihil  mihi  con¬ 
scius  sum,  non  tamen  in  hoc  justificatus  sum. 
Non  ex  toto  corde  credo  me  vel  ipsi  con¬ 
scientiae  meae;  quippe  cum  ne  ipsa  quidem 
queat  me  comprehendere  totum.  Neque  po¬ 
test  judicare  de  toto,  qui  totum  non  audit. 
Qui  autem  judicat  me,  Dominus  est;  Domi¬ 
nus,  inquit,  cujus  utique  scientiam  non  fu¬ 
git,  sententiam  non  subterfugit,  etiam  quod 
propriam  latet  conscientiam.  Audit  Deus  in 
corde  cogitantis,  quod  non  audit  vel  ipse, 
qui  cogitat  » . 

Vide  quae  citamus  cap.  7.  et  praeterea 
Theophylactum,  sanctum  Anselmum;  san¬ 
ctum  Thomam,  et  alios  hujus  loci  interpre¬ 
tes,  qui  omnes  in  eamdem  sententiam  mani¬ 
feste  conveniunt. 

Jam  vero  Ambrosius  Catharinus  in  com¬ 
mentario  hujus  loci,  ne  sententiam  suam  de 
certitudine  gratiae,  ex  tam  aperto  Apostol1 
testimonio  refutari  posse  concederet,  ita 
hunc  locum  exponi  voluit  :  Nihil  mihi  con¬ 
scius  sum,  id  est,  ego  quidem  scio  me  justum 
et  innocentem  esse,  tamen  non  in  hoc  justifi¬ 
catus  sum,  hoc  est,  sed  non  propterea  justus 
sum  coram  hominibus,  qui  justitiam  meam 
internam  videre  non  possunt;  Qui  autem  ju¬ 
dicat  me,  Dominus  est,  id  est,  Deus  ipse  in 
extremo  judicio,  me  justum  esse  coram  aliis 
omnibus  declarabit. 

Haec  expositio  primum  refellitur,  quia  est 
nova  et  contraria  Patribus  paulo  ante  ci¬ 
tatis. 

Secundo,  quia  non  bene  cohaeret  cum  vex*- 
bis  illis  :  Sed  neque  me  ipsum  judico.  Hujus 
enim  sententiae  causam  reddit  cum  ait  : 
Nihil  enim  mihi  conscius  sum,  eic.  Quae  est 
autem  ista  connexio  :  Ego  me  ipsum  non  ju¬ 
dico,  quia  scio  me  esse  justum,  sed  non  ideo 
justus  sum  apud  homines? 

Tertio,  quia  repugnat  scopo  et  proposito 
Apostoli,  ut  ostendimus. 

Quarto,  quia  Concilium  Ti*identinum  ses- 
sion.  6.  cap.  16.  hunc  locum  intelligendum 
esse  docuit,  juxta  communem  Patrum  sen¬ 
tentiam,  de  cei*titudine  gratiae  :  «  Unusquis¬ 
que,  inquit,  sicut  misericordiam  et  beni- 

gnitatem,  ita  severitatem  et  judicium  ante 
oculos  habere  debet,  neque  seipsum  aliquis, 
etiamsi  nihil  sibi  conscius  fuerit,  judicare, 
quoniam  omnis  hominum  vita,  non  humano 
judicio  examinanda  et  judicanda  est,  sed 
Dei,  qui  illuminabit  abscondita  tenebrarum, 
et  manifestabit  consilia  cordium,  et  tunc 
laus  erit  unicuique  a  Deo  » . 

CAPUT  VI. 

Idem  probatur  ex  variis  locis  Prophetarum 
et  Apostolorum. 

Eadem  veritas  probari  potest  testimoniis 
Prophetarum  et  Apostolorum,  quae  vel  re¬ 
quirunt  ex  parte  nostra  varias  conditiones, 
ut  justificemur,  vel  indicant  incertum  esse, 
an  qui  agit  poenitentiam,  consequatur  remis¬ 
sionem,  vel  admonent,  ut  non  simus  nimium 
securi,  quasi  certi  simus  de  justitia  jam  ade¬ 
pta. 

Primi  generis  sunt  haec  testimonia,  Deu- 
teron.  IV.  Cum  quaesieris  ibi  Dominum  (ni¬ 
mirum  post  varia  peccata)  invenies  eum ,  si 
tamen  in  toto  corde  quaesieris  eum ,  et  in  tota 
tribulatione  animae  tuae.  2.  Paralip.  vi.  Si 
peccaverint  tibi ,  et  iratus  fueris  etc.  Et  infra  ; 
Si  conversi  fuerint  ad  te  in  toto  corde  suo ,  et 
in  tota  anima  sua,  tu  exaudies  de  coelo ,  et  di¬ 
mittes  populo  tuo.  Isaice  i.  Quiescite  agere 
perverse ,  discite  benefacere ,  quaerite  justitiam 
etc.  et  venite  et  arguite  me ,  dicit  Dominus ,  si 
fuerint  peccata  vestra  sicut  coccinum ,  sicut  nix 
dealbabuntur ,  et  si  fuerint  rubra  sicut  vermi¬ 
culus ,  sicut  lana  alba  erunt.  Ezech.  18.  Si 
impius  egerit  poenitentiam  ab  omnibus  peccatis 
suis,  et  fecerit  judicium  et  justitiam,  vita 
vivet  etc.  Joan.  xv.  Vos  amici  mei  eritis,  si 
feceritis,  quae  ego  praecipio  vobis.  Luc.  xm. 
Nisi  poenitentiam  habueritis,  omnes  similiter 
peribitis.  Act.  vm.  Si  credis  in  toto  corde, 
licet  (1). 

Haec  et  similia  testimonia  manifeste  signi¬ 
ficant  requiri  aliquid  in  nobis,  ut  justifice¬ 
mur.  Neque  adversarii  hoc  negare  possunt, 
qui  tametsi  dicant,  remissionem  non  pende¬ 
re  a  conditione  operum,  neque  poenitentiam, 
aut  fidem,  aut  ullum  actum  nostrum,  esse 
causam  aut  meritum  justificationis,  tamen 
non  negant,  requiri  fidem,  et  poenitentiam, 


et  fidem  vivam,  et  poenitentiam  seriam,  et 
sine  his  neminem  justificari.  At  nemo  certus 
esse  potest,  praesertim  certitudine  fidei,  se 
toto  corde  conversum  esse  ad  Dominum,  et 
fidem,  ac  poenitentiam  habere,  qualis  requi¬ 
ritur,  cum  in  nulla  Scriptura  testimonium 
ejusmodi  inveniatur  de  fide  et  poenitentia 
nostra  in  particulari  :  igitur  nemo  certus  es¬ 
se  potest,  certitudine  fidei,  sibi  remissa  esse 
peccata.  Haec  plane  Theologica  demonstra¬ 
tio  est,  de  qua  satis  multa  diximus  inTib.  i. 
ubi  probavimus,  non  esse  veram  fidem  il¬ 
lam,  qua  quis  credit,  sibi  remissa  esse  pec¬ 
cata. 

Secundi  generis  sunt  haec  testimonia,  Da- 
niel.  iv.  Forsan  ignoscet  Deus  delictis  tuis; 
Joel.  n.  Convertimini  ad  me  in  toto  corde  ve¬ 
stro  etc.  Et  paulo  post :  Quis  scit  si  converta¬ 
tur  et  ignoscat  Deus.  Jonae  m.  Idem  habetur, 
Quis  scit  si  convertatur,  et  ignoscat  Deus.  Act. 
vm.  Poenitentiam  age  ab  hac  nequitia  tua,  et 
roga  Deum ,  si  forte  remittatur'  tibi  (2).  Haec 
et  similia,  quae  significant  incerti  tu  dinem 
remissionis,  non  faciunt  dubias  promissiones 
Dei,  quibus  promisit  vere  poenitentibus  in¬ 
dulgentiam,  illae  enim  certissimae  sunt ;  sed 
respiciunt  incertitudinem  nostrae  dispositio¬ 
nis.  Undecumque  autem  veniat  incertitudo, 
semper  probant  haec  testimonia  non  debere 
hominem  ita  esse  securum,  ut  non  semper 
a  Deo  petat  seriam  poenitentiam  et  peccati 
remissionem. 

Sic  exponit  sanctus  Hieronymus  illud 
Jonae  3.  Ideo ,  inquit,  ambiguum  ponitur,  et 
incertum,  ut  dum  homines  dubii  sunt  de  salute, 
fortius  agant  poenitentiam,  et  magis  ad  mise¬ 
ricordiam  provocent  Deum.  Huc  etiam  perti¬ 
nere  docet  S.  Augustinus  illud  Psalm.  l. 
Incerta  et  occulta  sapientiae  tuae  manifestasti 
mihi  (3).  Ubi  etiam  allegat  locum  Jonae; 
«  Quis  scit,  si  convertatur  et  ignoscat  Deus. 
Incertum  est,  inquit,  cum  dicitur,  quis  scit. 
De  incerto  poenitentiam  egerunt,  et  certam 
misericordiam  meruerunt » . 

Tertii  generis  sunt  haec  testimonia,  Pro- 
ver.  28.  Beatus  homo,  qui  semper  est  pavidus. 
II  ad  Corinth.  x.  Non  enim  qui  se  ipsum 
commendat,  ille  probatus  est,  sed  quem  Deus 
commendat  (4).  At  certe  si  quis  certitudine 
fidei  sciret,  se  justum  esse,  posset  utique  se 
commendare,  et  probatus  esset,  quia  sine 
dubio  minime  falleretur.  Ad  Philip,  ii.  Cum 


(I)  Deut.  IV,  29;  II  Par.VI,  36;  ibid.  37;  Isai  I,  ld;  Ez.  XVIII,  21;  Joan.  XV,  14;Luc.  XIII,  3;  Act. 
VIII,  37.— (2)  Dan.  IV,  24:  Joel.  11,  12;  Jon.  III,  9;  Act.  VIII,  22.~|3)  Ps.  L,S.-(4)  Prov.  XXV111, 14; 
II  Cor.  X,  18. 

metu  et  tremore  salutem  vestram  operamini. 
1  Pet.  i.  In  timore  incolatus  vestri  tempore 
conversamini.  II  Pet.  i.  Satagite ,  ut  per  bona 
opera  certam  vestram  vocationem  et  electio¬ 
nem  faciatis  (i).  At  si  per  bona  opera  certi¬ 
tudo  vocationis  quaerenda  est,  certe  etiam 
justificationis.  Nam  quos  vocavit,  hos  et  ju¬ 
stificavit  (2) :  ad  Rom.  vm.  Quod  si  certitudo 
justificationis  ex  bonis  operibus  pendet ;  non 
igitur  certus  est  homo  de  sua  justificatione, 
mox  atque  justificatus  est.  Rursus,  non  igi¬ 
tur  ex  sola  fide  pendet  certitudo  justificatio¬ 
nis.  Denique,  non  igitur  certa  est  justifica¬ 
tio  nostra  certitudine  fidei,  quae  infallibilis 
est,  sed  certitudine  operum,  quae  conjectu¬ 
ralis  atque  imperfecta  certitudo  est. 

CAPUT  VII. 

Idem  probatur  testimoniis  sanctorum  Patrum. 

Adferemus  nunc  testimonia  veterum  Pa¬ 
trum,  ad  rem  eamdem  comprobandam. 

S.  Ambrosius  serm.  5.  in  Psalm.  118. 
tractans  illud  : «  Amputa  opprobrium  meum, 
quod  .suspicatus  sum  »,  sic  loquitur  :  «  Sui 
volebat  auferri  opprobrium,  quod  suspica¬ 
tus  est,  vel  quia  cogitaverat  in  corde,  et  non 
fecerat,  et  poenitentia  licet  abolitum,  suspe¬ 
ctus  tamen  erat,  ne  forte  adhuc  maneret 
ejus  opprobrium,  et  ideo  Deum  precatur,  ut 
illud  auferat,  quia  solus  novit,  quod  nescire 
potest  etiam  ipse  qui  fecit  ».  Et  addit  testi¬ 
monium  Apostoli  :  «  Mihil  mihi  conscius  sum 
etc. 

S.  Basibus  in  Constitut.  Monasticis,  cap. 
2.  «  Multa,  inquit,  peccantes,  plurima  ne¬ 
que  intelligimus.  Quapropter  dicit  Aposto¬ 
lus:  Nihil  mihi  conscius  sum,  sed  non  in  hoc 
justificatus  sum,  hoc  est,  multa  pecco,  et 
non  intelligo  » . 

S.  Hieronymus  lib.  2.  adversus  Pelagia- 
nos  :  «  Sunt,  inquit,  justi,  ad  quos  pervenit 
quasi  opus  impiorum ;  et  sunt  impii,  ad 
quos  pervenit  quasi  opus  justorum.  Hoc  id¬ 
circo  dicitur,  quia  certum  judicium  solius 
Dei  est».  Idem  lib.  m.  in  Hieremiam,  expo¬ 
nens  cap.  13.  «  Homo,  inquit,  videt  in  facie, 
Deus  in  corde,  et  quod  nobis  interdum 
mundum  videtur,  illius  oculis  sordidum  de¬ 
prehenditur  ». 

Sanctus  Joannes  Chrysostomus,  hom.  87. 


in  Joannem,  sanctum  Petrum,  sic  loquen- 
tem  inducit ;  «  Propterea  contristatus  sum, 
ne  forte  me  amare  arbitratus,  non  amem  ut 
ante,  cum  me  fortem  et  constantem  puta¬ 
rem,  imbecillis  inventus  sum».  Et  homil. 
11.  in  priorem  ad  Corinth.  «  Multis  de  cau. 
sis  incertum  est,  inquit,  nostram  judicium, 
una,  quod  multa  opera  nostra  nos  lateant 
etc.  » 

Sanctus  Augustinus  in  Psalm. 41,  tractans 
illud :  «  Ad  me  ipsum  anima  mea  turbata 
est ;  Novi,  inquit,  quia  justitia  Dei  mei  ma¬ 
net,  utrum  mea  maneat,  nescio.  Terret  c- 
nim  me  Apostolus,  dicens  ;  Qui  se  putat  sta¬ 
re,  videat  ne  cadat  ».  Idem  serm.  23.  de 
verbis  Domini  :  «  Fortasse,  inquit,  tu  nihil 
invenis  in  conscientia  tua,  invenit  ille,  qui 
melius  videt  ».  Idem  homil.  35.  «Quamdiu, 
inquit,  vivimus  hic,  de  nobis  ipsis  nos  ipsi 
judicare  non  possumus,  non  dico  quid  cras 
erimus,  sed  quid  hodie  simus  ».  Idem  in 
Psalm.  L.  super  illud  :  «  Incerta  et  occulta 
sapientise  tum  manifestasti  mihi;  Qum  oc¬ 
culta,  inquit,  et  quae  incerta  ?  quia  Deus 
ignoscit  et  talibus.  Nihil  tam  occultum,  nihil 
tam  incertum  ».  Idem  in  libro  de  perfectione 
justitiae,  post  medium  :  «  Quantalibet,  in¬ 
quit,  justitia  sit  praeditus  homo,  cogitare 
debet,  ne  aliquid  in  illo,  quod  ipse  non  vi¬ 
det,  inveniatur  esse  culpandum  ». 

Theodoretus  in  comment.  ad  cap.  4.  prio¬ 
ris  ad  Corinth.  enarrans  illud  :  «  Nihil  mihi 
conscius  sum  :  Non  me,  inquit,  a  peccato 
immunem  pronunciabo,  sed  Dei  sententiam 
expectabo.  Saepe  enim  evenit,  ut  etiam 
ignorantes  peccent,  aequum  et  justum  esse 
existiment,  sed  hoc  aliter  videt  universorum 
Deus  ». 

Sanctus  Gregorius  lib.  vi.  epist.  22.  ad 
Gregoriam,  Augustae  cubiculariam  :  «  Quod 
vero,  inquit,  dulcedo  tua  in  suis  epistolis 
subjunxit,  importunam  se  mihiexistere,  quo 
ad  usque  scribam,  mihi  revelatum  esse, 
quia  peccata  tua  dimissa  sunt  :  rem  et  diffi¬ 
cilem  etiam  et  inutilem  postulasti,  difficilem 
quidem,  quia  ego  indignus  sum  cui  revelatio 
fieri  debeat.  Inutilem  vero,  quia  secura  de 
peccatis  tuis  fieri  non  debes,  nisi  cum  jam 
in  die  vitae  tuae  ultimo,  plangere  eadem  pec¬ 
cata  minime  valebis.  Quae  dies,  quousque 
veniat,  semper  suspecta,  semper  trepida 
metuere  culpas  debes,  atque  eas  quotidianis 
fletibus  lavare. 


v  II,  12  ;  1  Pet.  I,  17.  -  (2)  II  Pet.  I,  10.  —  (3)  Rom.  VIII,  30. 

Sanctus  Beda  in  comment.  ad  cap.  20 
Pro  ver.  «  Potest,  inquit,  hic  versus,  et  de 
electis  accipi,  qui  habent  aliquando  latentia 
in  mente  mala,  quee  ab  aliis  videri  non  pos¬ 
sunt  hominibus,  quae  tamen  ipse.  Dominus 
cernit  ».  Et  infra  :  «  Sunt,  inquit,  multi 
mundo  corde,  et  juxta  humanae  possibilitatis 
modum,  puri  a  peccato,  nec  tamen  se  ipse 
quisquam  mundicordem  et  immunem  a  pec¬ 
cato  absque  temeritate  pronunciaverit ». 

Sanctus  Bernardus  serm.  3.  de  adventu  : 

«  Accedit,  inquit,  ad  sollicitudinis  cumulum 
et  pondus  timoris,  quod  cum  et  meam,  et 
proximi  conscientiam  servare  necesse  sit, 
neutra  mihi  satis  est  nota,  utraque  abyssus 
est  imperscrutabilis,  utraque  mihi  nox  est, 
et  nihilominus  exigitur  a  me  utriusque  cu¬ 
stodia  )>.  Item  jn  epist.  107.  «De  qua  ta¬ 
men,  inquit,  percepta  suimet  ex  parte  noti¬ 
tia,  interim  quidem  gloriatur  in  spe,  non¬ 
dum  tamen  in  securitate  ».  Idem  serm.  2. 
in  octava  Paschae  :  «  Novit  Dominus,  qui 
sunt  ejus,  quis  vero  scit  hominum  si  est  dig¬ 
nus  amore,  an  odio  ?  »  Idem  serm.  1.  de 
Septuagesima  :  «  Quis  potest  dicere,  ego  de 
electis  sum,  ego  de  praedestinatis  ad  vitam, 
ego  de  numero  filiorum  ?  quis  haec  inquam 
dicere  potest  reclamante  Scriptura,  nescit 
homo,  si  dignus  sit  amore,  an  odio  ?  certitu¬ 
dinem  utique  non  habemus,  sed  spei  fiducia 
consolatur  nos,  ne  dubitationis  hujus  anxie¬ 
tate  penitus  cruciemur  » . 

His  accedat  Innocentius  III.  Papa  doctis¬ 
simus,  qui  cap.  ult.  de  purgatione  canonica, 
scribit,  juramentum  cujusdam  hominis,  qui 
jurare  paratus  erat,  se  a  certis  criminibus 
immunem  esse,  quae  per  poenitentiam  sibi 
dimissa  fuisse  credebat,  esse  juramentum 
temerarium  et  indiscretum,  eo  quod  nemo 
scire  possit,  an,  ut  oportet,  egerit  poeniten¬ 
tiam  ;  ac  per  hoc  an  ad  veram  pervenerit 
indulgentiam. 

CAPUT  VIII. 

Idem  probatur  rationibus  variis . 

Praeter  testimonia  Scripturarum  et  Pa¬ 
trum,  non  desunt  etiam  egregiae  rationes, 
quibus  haec  veritas  comprobetur.  Probabi¬ 
mus  igitur  ratione  primum,  non  posse  ha¬ 
beri  certitudinem  fidei  de  propria  justitia. 


Secundo,  neminem  teneri  ad  illam  haben¬ 
dam,  etiamsi  forte  posset  haberi.  Tertio,  non 
expedire,  ut  ordinarie  habeatur.  Quarto, 
reipsa  non  haberi,  nisi  a  paucis,  quibus  a 
Deo  specialiter  justificatio  propria  revela¬ 
tur. 

Prima  ratio,  non  potest  aliquid  certum 
esse  certitudine  fidei,  nisi  aut  immediate 
contineatur  in  verbo  Dei;  aut  ex  verbo  Dei 
per  evidentem  consequentiam  deducatur  : 
Fides  enim  non  est,  nisi  verbi  divini  aucto¬ 
ritate  nitatur.  Neque  de  hoc  principio  vel 
Catholici,  vel  Hairetici  dubitant.  At  in  verbo 
Dei  non  continetur  immediate  particularis 
ista  propositio  ;  Talis  vel  talis  homo  vere 
justificatus  est,  exceptis  enim  paucissimis, 
ut  Magdalena,  et  quodam  Paralytico,  qui  ab 
ipso  Christo  audierunt :  Remittuntur  tibi  pec¬ 
cata  tua  :  Cseteri  homines  in  sacris  litteris, 
ne  nominantur  quidem.  Universales  autem 
promissiones,  conditiones  suas  requirere,  ut 
singulis  applicentur,  jam  supra  in  i.  lib.  de¬ 
monstravimus.  Oportet  igitur  ut  ex  verbo 
Dei,  per  evidentem  consequentiam  id  colli¬ 
gat,  quisquis  eam  certitudinem  habere  se 
jactat.  Id  autem  fieri  non  posse  probamus 
hoc  modo. 

Ratiocinatio,  qua  quis  certitudinem  fidei 
de  sua  justitia  ex  verbo  Dei  concluderet,  heee 
esse  deberet.  Verbum  Dei  testatur,  omnes 
vere  conversos  ad  Deum,  et  poenitentiam  se¬ 
rio  agentes  peccatorum ,  indulgentiam  et 
gratiam  obtinere  :  Mihi  autem  evidens  est 
mea  vera  conversio,  et  poenitentia ;  igitur 
mihi  certum  est,  certitudine  fidei,  me  indul¬ 
gentiam  et  gratiam  accepisse. 

Hujus  argumenti  assumptionem  dico  non 
solum  falsam,  sed  etiam  impossibilem  esse, 
nisi  adsit  revelatio ;  nam  in  primis  pravum 
est  cor  hominis ,  et  inscrutabile ,  et  quis  cognoscet 
illud  (1)  ?  inquit  Hierem.  cap.  17.  Deinde  vi¬ 
demus  reipsa  multos  falli,  qui  se  putant  ha¬ 
bere  quod  non  habent.  Certe  B.  Petrus,  cum 
dicebat.  Tecum  paratus  sum  in  carcerem  et  in 
mortem  ire  ;  paratum  se  esse  credebat  mor¬ 
tem  subire  pro  Christo  ;  et  tamen  vere  para¬ 
tus  non  erat,  ut  eventus  ostendit.  Et  Aposto¬ 
lus  Paulus,  cum  in  Christianos  fureret,  ma¬ 
gna  se  Dei  charitate  flagrare  arbitrabatur, 
et  tamen  ex  ignorantia  fallebatur.  Et  quis 
est,  qui  certus  sit,  se  non  laborare  ignoran¬ 
tia  aliqua  non  probabili,  sed  crassa  et  ex  ea 
peccandi  affectum  gerere,  quem  ipse  non 

videat?  Denique,  nulla  sunt  clariora  signa 
verae  conversionis  et  gratia)  jam  adeptae, 
quam  opera  charitatis,  et  praesertim,  si  quis 
animam  pro  Deo  ponat :  at  hoc  ipsum  potest 
esse  signum  fallax,  cum  Apostolus  dicat  pri¬ 
ma  ad  Corinth.  13.  posse  hominem  sine  vera 
charitate  Dei  consumere  in  cibos  pauperum 
omnes  facultates  suas ,  et  tradere  corpus 
suum  ita  ut  ardeat.  Et  reipsa  interdum  vide¬ 
mus,  haereticos  pro  defensione  perfidiae  suae 
mortem  libenter  oppetere,  qui  se  Deum  ar¬ 
dentissime  amare  non  dubitant,  cum  tamen 
ne  micam  quidem  verae  charitatis  ha¬ 
beant. 

Dicent  fortasse  adversarii,  non  requiri  ta¬ 
lem  conversionem,  sufficere  solam  fidem.  At 
hoc  jam  saepe  refutatum  est,  praesertim  cum 
ipsi  quoque  Lutherani  veram  fidem  a  chari¬ 
tate  et  poenitentia  separari  non  posse  conten¬ 
dant.  Sed  fortasse  Catharinus  respondebit, 
non  exigi  necessario  perfectam  conversio¬ 
nem  et  poenitentiam,  nisi  extra  Sacramen-' 
tum,  cum  Sacramento  autem  sufficere,  ut 
quis  obicem  non  ponat.  At  neque  potest  quis 
certus  esse  certitudine  fidei,  se  non  ponere 
obicem,  cum  possit  ex  ignorantia  crassa  ge¬ 
rere  affectum  ad  peccatum,  neque  potest 
certus  esse  certitudine  fidei,  se  percipere  ve¬ 
rum  Sacramentum,  cum  Sacramentum  sine 
intentione  ministri  non  conficiatur,  et  inten¬ 
tionem  alterius  nemo  videre  possit.  Nec 
ignoro  quid  de  intentione,  in  Sacramentis 
conficiendis,  sentiat  Catharinus;  sed  ejus 
sententia  definitioni  Ecclesiastica)  contraria 
esse  convincitur,  ut  alibi  demonstravimus. 

Secunda  ratio  erit  ad  probandum  neminem 
teneri  certo  credere  certitudine  fidei,  sibi 
remissa  esse  peccata.  Nam  ejusmodi  articu¬ 
lus  in  nullo  Symbolo  fidei  continetur.  Et 
ejusmodi  praeceptum  in  nullo  canone  Eccle¬ 
siastico  reperitur.  Percurrantur  Symbola, 
Apostolicum ,  Nicamum  Constantinopolita- 
num,  Athanasii,  nusquam  repcrietur  talis 
articulus  :  «  Credo  me  esse  justum  ».  Quod 
autem  in  Symbolo  Apostolico  dicitur:  v Credo 
remissionem  peccatorum  »,  significat  in  Ec¬ 
clesia  dari  Baptismum  in  remissionem  pec¬ 
catorum,  ut  explicatur  in  Symbolo  Constan- 
tinopolitano. 

Porro  in  Conciliis  Ecclesiasticis  non  solum 
non  habetur  tale  praeceptum  fidei,  sed  habe¬ 
tur  etiam  expresse  contrarium  in  Concilio 
Tridcntino,  sess.  6.  can.  13,  id  est,  non  te¬ 


neri  homines  ad  credendum,  sibi  remissa 
esse  peccata. 

Adde  quod  si  ejusmodi  articulum  fidei  ha¬ 
beremus,  sequeretur,  omnem  hominem,  qui 
peccat,  quocumque  genere  peccati  mortalis, 
continuo  fieri  haereticum,  atque  ita  nullum 
esse  peccatorem,  qui  non  simul  esset  haere¬ 
ticus,  neque  enim  potest,  qui  voluntarie 
peccat,  credere ;  se  justum  esse,  nisi  falsum, 
dedita  opera,  credere  velit.  At  certe  inaudi¬ 
tum  est,  in  Ecclesia  nullum  esse  peccatorem, 
qui  non  sit  haereticus.  Et  praeterea  cum  om¬ 
nes  haeretici  ab  Ecclesia  separentur,  et  foris 
sint,  sequeretur,  nullum  peccatorem  in  Ec¬ 
clesia  esse  posse,  quae  fuit  haeresis  Donati- 
starum,  et  ab  Augustino  et  caeteris  Patribus 
ex  Evangelio  manifeste  refutata  est.  Quid 
enim  sunt  grana  et  paleae  in  eadem  area, 
boni  et  mali  pisces  in  eodem  reti,  oves  et 
hcedi  in  eodem  ovili,  nisi  justi  peccatores  in 
eadem  Ecclesia?  Viderint  igitur  Lutherani, 
qui  per  omne  peccatum  fidem  justificantem, 
id  est,  veram  fidem  excuti  dicunt,  quomo¬ 
do  se  ab  haeresi  Donatistarum  expediant,  et 
quomodo  non  aperte  cum  ipso  Evangelio 
pugnent. 

Tertia  ratio  probabit,  non  expedire  ut  ho¬ 
mines  habeant  ordinarie  certitudinem  de 
propria  gratia.  «Nam  (ut  sanctus  Augusti¬ 
nus  ait  in  lib.  de  corrept,  et  gratia,  cap.  13), 
in  hoc  loco  tentationis  tanta  est  infirmitas, 
ut  superbiam  possit  generare  securitas  ». 
Unde  etiam  S.  Gregorius  scribit  lib.  ix.  Mo¬ 
ralium  cap.  17.  «  Si  scimus  nos  gratiam  ha¬ 
bere,  superbimus».  Et  ipse  Dominus  Luc. 
xvdi,  per  parabolam  Pharisaei  et  Publicani 
ostendit,  eos,  qui  se  justos  esse  confidunt, 
facile  se  caeteris  anteponere,  eosque  despi¬ 
cere  :  Non  sunt,  aiunt,  sicut  exteri  hominum, 
velut  etiam  hic  publicanus  (1).  Contra  autem 
ignoratio  hujus  secreti  humilitatem  conser¬ 
vat,  et  auget,  facit  enim  ut  se  fideles  supe¬ 
riores  invicem  arbitrentur,  et  unus  alium 
honore  praeveniat. 

Dices,  si  ita  est,  cur  Deus  aliquibus  justi¬ 
ficationem  propriam  revelat?  Quoniam  sic¬ 
ut  speciali  hoc  favore  dignos  illos  judicat, 
ita  etiam  praevidet,  sic  in  humilitate,  et  cha¬ 
ritate  radicatos  esse,  ut  non  sit  illis  ab  hac 
elatione  periculum,  quod  tamen  infirmiori¬ 
bus,  et  imbecillioribus  facile  imminere  posse 
cognoscit. 

Quarta  ratio  docebit,  reipsa  fidelibus,  ejus- 


(1)  Luc.  XV1I1, 12. 

modi  certitudinem  non  adesse.  Namiu  pri¬ 
mis  quibusdam  singulari  beneficio  revelatum 
osse  constat,  ipsis  remissa  fuisse  peccata.  Id 
enim  testatur  de  sancto  Antonio  Magnils 
Athanasius  in  ejus  vita;  de  sancta  Galla  S. 
Gregorius  in  lib.  iv.  Dialogorum,  cap.  13. 
de  sancto  Francisco,  sanctus  Bonaventura 
in  ejus  vita,  cap.  3,  nec  desunt  alia  ejusdem 
generis  exempla.  Quorsum  autem  Deus  id 
certis  hominibus  revelaret,  quasi  speciali 
praerogativa,  si  fidelibus  omnibus  esset  noti¬ 
tia  ista  communis  ? 

Deinde  non  minus  constat,  alios  quosdam, 
alioqui  perfectissimos,  in  obitu  suo  propter 
hoc  incertum  non  mediocriter  trepidasse. 
Refert  S.  Hieronymus,  B.  Ililarionem  in 
morte  dixisse  :  «  Egredere  anima  mea,  quid 
times  ?  egredere,  quid  trepidas  ?  Septuaginta 
prope  annis  servisti  Christo,  et  mortem  ti¬ 
mes  »  ?  Similia  exempla  trepidantium  san¬ 
ctissimorum  Patrum  recenset  Joan.  Climacus. 
At  certe  si  viri  etiam  sanctissimi  propter  in- 
ccrtitudinem  gratiae,  et  abyssum  judiciorum 
Dei  trepidant,  quomodo  credibile  erit,  om¬ 
nibus  fidelibus  certitudinem  adesse  de  pro¬ 
pria  gratia  atque  justitia? 

Denique  idem  apertissime  probat  expe¬ 
rientia  hujus  temporis  haereticorum.  Nam 
cum  omnes  omnino  hanc  certitudinem  ja¬ 
ctent  ;  tamen  ipsorum  sententia  falluntur 
plurimi,  nostra  autem,  omnesi  Neque  per¬ 
tinet  ad  rem,  quod  dicit  Kemnitius,  falli  Sa- 
cramentarios  ,  et  Anabaptistas ,  et  alios  , 
praeter  suae  sectae  homines,  quoniam  illi  er¬ 
rant  contra  fundamentum  fidei.  Hoc,  inquam, 
ad  rem  non  facit;  nam  si  per  fundamentum 
fidei  intelligatur  fides  in  Mediatorem  Chri¬ 
stum,  non  descendendo  ad  particulares  arti¬ 
culos,  tenent  illi  quoque  fundamentum.  Sin 
autem  per  fundamentum  intelligantur  omnia 
dogmata  fidei,  quae  in  Scripturis  habentur, 
errant  quidem  illi  contra  fundamentum,  ut 
etiam  errat  ipse  Kemnitius  ;  tamen  isti  erro¬ 
res  sunt  in  fide  historica,  non  in  fide  justifi¬ 
cante  ,  omnes  enim  eodem  prorsus  modo 
credunt,  se  justos  esse  propter  Christi  me¬ 
rita  imputata,  et  easdem  promissiones  fide 
amplectuntur.  Unde  igitur  fit,  ut  illi  fallan¬ 
tur,  et  non  isti  ?  «  Quoniam  (inquit  Bucerus) 
in  illis  ista  certitudo  nort  est  ex  Jmotu  Spiritus 
sancti  ».  At  hoc  ipsum  est,  quod  quaerimus, 
cur  non  sit  ex  motu  Spiritus  sancti,  si  fidem 
justificantem  habent. 


Dicent,  eos  non  habere  fidem  justifican¬ 
tem,  quia  fides  justificans,  cum  errore  con¬ 
juncta  esse  non  potest.  At  experientia  docet, 
fidem  quam  ipsi  justificantem  esse  definiunt, 
cum  errore  facile  permanere.  Nam  Anaba- 
ptistae  et  Sacramentarii,  quos  Lutherani  er¬ 
rare  contendunt,  firmiter  credunt,  sibi  pro¬ 
pter  Christum,  fide  apprehensum,  remissa 
esse  peccata. 

Deinde  quo  certo  indicio  Lutherani  doce¬ 
bunt,  Anabaptistas  et  Sacramentai'ios  errare, 
se  autem  non  errare ,  cum  omnes  jactent 
Scripturas,  et  non  sit  apud  eos  ullum  com¬ 
mune  judicium,  quo  ipsorum  controversiae 
dirimi  queant. 

Denique  undecumque  accidat,  ut  fallan¬ 
tur  Anabaptistae  et  Sacramentarii  ,  judicio 
Lutheranorum,  et  contra  Lutherani,  judicio 
Anabaptistarum  et  Sacramentariorum,  nos 
evidenter  concludimus,  atque  hoc  potissi¬ 
mum  urgemus,  maximam  partem  eorum, 
qui  hanc  certitudinem  jactant,  ipsis  etiam 
testibus,  sine  dubio  decipi. 

CAPUT  IX. 

Solvuntur  argumenta  adversariorum  ,  ex 
testimoniis  Scripturarum  deprompta. 

Quoniam  testimonia  Scripturarum  quae 
Calvinus,  Kemnitius  etCatharinus  adducunt, 
plurima  sunt,  ut  saltem  multitudine  testimo¬ 
niorum  speciem  aliquam  probabilitatis  effi¬ 
ciant,  nos  illa  omnia  secundum  ordinem 
Scripturarum  proponemus  et  refellemus. 

Primum  igitur  testimonium  Catharinus 
profert  ex  cap.  xvii.  Luc.  Cum  feceritis  haec 
omnia ,  dicite  servi  inutiles  sumus,  quod  de¬ 
buimus  facere ,  fecimus  (1).  At  hoc  quomodo 
potest  quis  dicere,  nisi  certo  sciat,  se  fecisse 
omnia  quae  praecepta  sunt?  qui  autem  certo 
scit,  se  omnia  mandata  complesse,  certo 
quoque  scit,  se  diligere  Deum,  et  diligi  a 
Deo,  et  justum  esse ;  Qui  enim  diligit  me, 
sermones  meos  servabit.  Et  :  Qui  diligit  me 
diligetur  a  Patre  meo ,  Dominus  ait.  Et  :  Qui 
facit  justitiam,  justus  est,  inquit  Joannes. 

Respondeo :  absit  ut  Christus  eo  loco  nos 
hortetur,  ut  dicamus  vel  existimemus,  nos 
fecisse  omnia,  quae  praecepta  sunt  nobis.  Id 
enim  esset  ad  jactantiam  et  superbiam  ex- 
hoi'tari ;  cum  contra  potius  ad  humilitatem 


(1)  Luc.  XVII,  10. 

nos  co  loco  Salvator  informet.  Sententia 
igitur  Domini  est,  ut  cum  bona  fide  feceri¬ 
mus,  qua;  praecepta  sunt  nobis,  ita  ut  cor 
nostrum  nos  non  reprehendat,  non  inde  su¬ 
perbiamus,  sed  dicamus,  servi  inutiles  su¬ 
mus,  quod  debuimus  facere,  fecimus. 

Secundum  testimonium  profert  excap.  iii. 
Joar..  Qui  facit  veritatem,  venit  ad  lucem ,  ut 
manifestentur  opera  ejus ,  quia  in  Beo  sunt 
facta  (4).  At  quis  auderet  venire  ad  lucem, 
id  est,  ad  Christum  justitiae  solem,  et  opera 
sua  dijudicanda  proferre,  nisi  certo  sciret, 
illa  esse  vere  bona?  Respondeo,  sententia 
hujus  loci  est,  hanc  esse  naturam  operum 
malorum,  ut  queerant  latebras,  quoniam  re¬ 
prehensionem  timent,  contra  vero  naturam 
esse  operum  bonorum,  ut  si  opus  sit  proferri 
in  lucem,  non  erubescant,  nec  timeant  re¬ 
prehendi.  Ex  hac  autem  generali,  verissi- 
maque  doctrina  non  debet  colligi,  eundum 
nobis  esse  ad  Christum,  ut  apud  eum  prae¬ 
dicemus  opera  nostra.  Neque  etiam  colligi 
debet,  omnes  qui  ad  Christum  libenter  acce¬ 
dunt  esse  perfecte  justificatos.  Multi  enim 
ad  illum  accedunt,  ut  justificentur,  juxta 
illud  :  Venite  ad  me  omnes,  qui  laboratis  et 
onerati  estis ,  et  ego  reficiam  vos  (2).  Matth.  xi. 
sed  colligi  debet  id  quod  ipse  Christus  in  eo 
loco  colligit,  qui  ejus  consortium  fugiebant, 
ut  Pharisseos  et  scribas,  hoc  ipso  fuisse  ho¬ 
mines  malos,  fugiebant  enim  Christi  con¬ 
sortium  ,  quia  timebant  reprehensionem  ; 
qui  autem  ad  eum  accedebant,  ut  publica¬ 
nos  et  peccatores,  vel  etiam  veros  Israelitas, 
in  quibus  dolus  non  erat,  ut  Nalhanaelem 
et  Nicodemum ,  hoc  ipso  fuisse  bonos,  vel 
voluisse  fieri  bonos ,  et  denique  bonam 
fuisse  illam  voluntatem,  qua  Christum  quae¬ 
rebant. 

Quod  si  peccatores  ad  Christum  accedere 
poterant,  et  hoc  ipso  veritatem  faciebant,  et 
veniebant  ad  lucem,  nec  timebant  manife¬ 
stari  opera  sua,  id  est,  desiderium  et  volun¬ 
tatem  suam,  quam  habebant  recuperanda; 
salutis  :  multo  magis  possunt,  qui  non  sunt 
sibi  conscii  peccatorum ,  sincero  corde  ad 
Christum  accedere,  non  ut  jactent  opera  sua, 
sed  ut  ab  eo  illuminentur  et  proficiant,  si 
boni  sunt,  vel  corrigantur,  si  forte  boni  sibi 
videntur  et  non  sunt. 

Tertium  testimonium  profert  ex  illo  Joan. 
xm.  In  hoc  cognoscent  omnes,  quod  discipuli 
mei  estis ,  si  dilectionem  habueritis  ad  invi¬ 


cem  (3).  Quanto  igitur  magis  poterit  unus¬ 
quisque  cognoscei-e ,  se  vere  discipulum 
fuisse  Christi,  si  dilectionem  proximi  habere 
se  videat? 

Respondeo  :  Nihil  plane  concluditur  ex  hoc 
loco  ;  nisi  quis  velit,  non  solum  non  ipsos, 
sed  etiam  omnes  alios  certo  cognoscere  no¬ 
stram  gratiam.  Dominus  enim  non  ait  :  In 
hoc  cognoscetis,  sed,  in  hoc  cognoscent  om¬ 
nes.  At  profecto  absurdissimum  est  tribuere 
omnibus  hominibus  certitudinem  fidei  de 
aliena  justitia.  Sententia  igitur  Dominus  est, 
Discipulos  Christi  non  posse  internosci  ab 
aliis  clariori  signo,  quam  dilectionis.  Ejus¬ 
modi  autem  externa  signa  non  efficiunt  cer¬ 
titudinem  fidei  divinse,  sed  humanam,  et 
conjecturalem,  cum  hoc  ipsum  non  possit 
sine  revelatione  cognosci,  an  quis  vere  dili¬ 
gat  Deum  et  proximum,  ut  oportet.  Saepe 
enim  cupiditas  se  venditat  pro  charitate , 
id  est,  amor  concupiscentiae  pro  amore  ami¬ 
citiae. 

Quartum  testimonium  non  a  Catharino 
tantum,  sed  etiam  a  Calvino  producitur  ex 
illo  Joan.  xiv.  «Vos  autem  cognoscetis  eum, 
quia  apud  vos  manebit,  et  in  vobis  erit  ». 
Item  :  «  In  illa  die  cognoscetis,  quia  ego 
sum  in  Patre,  et  vos  in  me,  et  ego  in  vo¬ 
bis  i) . 

Respondeo  :  ex  priore  loco  solum  colligi¬ 
tur,  eos  qui  perTidem  Spiritum  sanctum  nos¬ 
cunt,  non  sine  ejus  gratia  et  auxilio  noscere. 
Quomodo  etiam  dicitur  de  notitia  Christi  .' 
Nemo  potest  dicere ,  Dominus  Jesus,  nisi  in 
Spiritu  sancto.  Dixerat  enim  Dominus  :  Mit¬ 
tam  vobis  Spiritum  paracletum ,  quem  mundus 
non  potest  accipere,  quia  non  novit  eum ,  nec 
scit  eum  ;  vos  autem  cognoscetis  eum ,  quia  apud 
vos  manebit,  et  in  vobis  erit.  Ex  quibus  verbis 
intelligimus ,  non  posse  accipi  Spiritum 
sanctum,  nisi  prius  cognoscatur,  et  tamen 
non  posse  cognosci,  nisi  prius  habeatur. 

Proinde  duobus  modis  haberi  potest  Spi¬ 
ritus  sanctus.  Uno  modo,  ut  per  donum  ju¬ 
stitia;  et  charitatis  inhabitet  in  nobis,  tam¬ 
quam  in  templis  mundatis  et  sanctificatis; 
Altero ,  ut  per  donum  fidei  praeparet  sibi 
templum  in  nobis,  et  capaces  efficiat  per¬ 
fecta;  justificationis.  De  Priore  modo  dictum 
est  :  Mundus  eum  non  potest  accipere ,  quia 
non  videt  cum ,  nec  scit  eum^iA  est,  non  po¬ 
test  mundus  accipere  Spiritum  sanctum,  ad 
perfectam  justificationem  ,  quia  nondum  ha- 


(I)  Joan.  III,  21.  -  (2)  Mattii.  XI.  28.  -  (5)  Joan.  XIII,  35, 

bet  illum  ad  fidem.  Neque  est  capax  dono¬ 
rum  ejus,  quem  non  cognoscit,  nec  videt 
oculis  fidei.  De  posteriore  modo  dictum 
est  :  Vos  autem  cognoscetis  eum ,  quia  apud 
vos  manebit.  Vel  ut  habent  codices  Graeci  et 
plerique  Isatin  i  :  Vos  autem  cognoscetis  eum, 
quia  apud  vos  manet ,  id  est,  vos  jam  illum 
habetis  ad  fidem,  et  ideo  cognoscitis  eum, 
et  capaces  facti  estis  donorum  ejus,  et 
propterea  mittam  eum  ad  vos.  Non  igitur 
habetur  ex  hoc  testimonio,  nos  certos  esse 
de  nostra  justitia  et  gratia,  sed  solum,  si 
cognoscimus  Deum  per  fidem,  certos  esse  id 
non  fieri  sine  ipsius  auxilio. 

I11  altero  testimonio,  si  credimus  Augu 
stino  et  Cyrillo  in  commentario  hujus  loci, 
loquitur  Dominus  de  cognitione  beata,  quae 
post  hanc  vitam  erit  cum  videbimus  Deum, 
sicuti  est.  Tunc  enim  aperte  cognoscemus, 
Filium  esse  in  Patre,  et  nos  in  Filio,  et  Fi¬ 
lium  in  nobis.  Si  quis  .autem  contendat,  in 
hac  etiam  vita  compleri,  quod  Dominus  ait; 
in  promptu  erit  responsio,  cognoscere,  nos 
esse  in  Filio,  et  Filium  in  nobis,  non  esse 
cognoscere,  nos  esse  justos,  sed  Christum 
esse  caput  lotius  Ecclesiae ,  sic  enim  est 
Christus  in  nobis,  id  est,  in  Ecclesia,  et 
Ecclesia  in  Christo,  quia,  ipse  est  caput,  et 
Ecclesia  est  corpus. 

Quintum  testimonium  sumunt  haeretici  ex 
illo  ad  Roman.  m  :  Justitia  Dei  in' omnes  et 
super  omnes ,  qui  credunt  in  eum.  Et  ad  Ro¬ 
man.  iy  :  Si  ex  lege  hxreditas,  exinanita  est 
fhles,  abolita  est  promissio.  Item  ibidem  : 
Ideo  ex  fide,  ut  firma  sit  promissio.  Et  ibidem  : 
Ideo  reputatum  est  ei  ad  justitiam  (i).  Hinc 
enim  colligunt,  omnes  qui  credunt,  etiamsi 
nihil  aliud  agant,  certissime  justificari,  et 
hoc  ipso  justificari,  quod  credunt.  Proinde 
non  pendere  promissionem  justificationis  ab 
ulla  conditione  operis,  et  ideo  nihil  esse  quod 
illam  incertam  possit  efficere.  Itaque  Kem- 
nitius  his  locis  citatis  exclamat  :  «  Haec  non 
verba  sunt,  sed  fulmina  contra  Tridentinum 
decretum,  quod  dicit :  Nemini,  qui  in  fiducia 
et  certitudine  remissionis  peccatorum,  juxta 
promissionem  acquiescit,  remitti  peccata. 
Paulus  vero  dixit,  ideo  reputatum  est  ei  ad 
justitiam  ». 

Respondeo  :  Haec  omnia  sunt  a  nobis  ex- 
explieata  ini.;  lib.  ideo  nunc  paucis  respon¬ 
demus.  Primum  manifeste  hallucinantur  hae¬ 
retici,  cum  existimant,  Apostolum  loqui  de 

tQRom.  III,  ‘22;  ibid.  IV,  15.  -  p.U  Ro.u.  Vili, 

fide,  seu  fiducia,  qua  quis  credit,  sibi  re¬ 
missa  esse  peccata.  Nusquam  enim  id  Apo¬ 
stolus  significat,  sed  loquitur  de  fide,  qua 
credimus,  Christum  resurrexisse  a  mortuis; 
et  qua  credidit  Abraham ,  se  habiturum 
filium  ex  uxore  vetula  et  sterili,  juxta  pro¬ 
missum  divinum. 

Deinde  manifeste  falsum  assumunt,  imuio 
secum  ipsi  pugnant,  cum  dicunt,  promissio¬ 
nem  non  pendere  ab  ulla  conditione  operis, 
ct  tamen  requirere  fidem.  Nam  ipsa  fides 
est  quoddam  opus,  et  conditio,  et  omnino 
sufficit  ad  hoc,  ut  justificatio  reddatur  in¬ 
certa.  Nam  nemo  certus  esse  potest  certitu¬ 
dine  fidei,  se  habere  fidem  illam,  quie  requi¬ 
ritur  ad  justificationem,  cum  hoc  in  nulla 
parte  verbi  Dei  contineatur.  Itaque  certum 
est,  omnes,  qui  credunt  ut  oportet,  id  est, 
viva  fide,  justificari ;  sed  nemo  certus  est  ex 
fide,  se  fidem  vivam  habere.  Rursus  certum 
est  hominem  justificari  ex  fide,  non  ex  lege, 
aut  operibus,  id  est,  non  ex  sola  notitia  le¬ 
gis,  vel  operibus  factis  solis  naturae  viribus, 
sed  ex  gratia  Dei,  quae  primum  inspirat  fi¬ 
dem,  ut  per  illam  justificatio  impetretur, 
sed  (ut  diximus)  non  sumus  certi  ex  fide, 
nos  vel  fidem  habere,  qualis  requiritur,  vel 
per  fidem  impetrasse  justificationem.  De¬ 
nique  certum  est,  Abrahae  reputatam  fuisse 
fidem  ad  justitiam  ;  sed  nemo  certus  est  ex 
fide,  se  talem  habere  fidem,  qualem  habuit 
Abraham.  Ostendat  Kemnitius  ex  verbo  Dei? 
se,  aut  alios  in  particulari  habere  ejusdem 
fidem  vivam,  et  per  dilectionem  operandum, 
et  tum  fulmina  contra  Concilium  jactet ; 
alioqui  sciat,  verba  quidem  Apostoli  fulmina 
esse,  sed  per  paralogismos  non  bene  tor¬ 
queri,  vel  potius  in  caput  recidere  imperiti 
fulminatoris. 

Sextum  testimonium  sumunt  ex  illo  ad 
llorn.  vnr.  Accepistis  Spiritum  adoptionis  fi¬ 
liorum,  in  quo  clamamus  A  bba  Pater.  Ipse 
enim  Spiritus  testimonium  reddit  spiritui  no¬ 
stro,  quod  sumus  filii  Dei  (2).  At  Spiritus  testi¬ 
monium  certitudinem  summam  efficere  de¬ 
bet,  cum  Spiritus  sanctus  nec  falli  possit, 
nec  fallere.  Atque  hoc  testimonium,  ut  unum 
ex  praecipuis,  non  solum  Calvinus  et  Kemni¬ 
tius,  sed  etiam  Oatharinus  maximi  fecit. 

Respondeo  :  Duae  surit  hujus  loci  exposi¬ 
tiones  ut  etiam  dure  sunt  lectiones.  Una  le¬ 
ctio  est  Latini  codicis,  quae  habet  Spiritum 
sanctum  testimonium  reddere  spiritui  nos¬ 
ti?. 

tro;  altera  est  codicis  Graeci,  quae  habet, 
Spiritum  sanctum  simul  testari  cum  spiritu 
nostro ;  auto  to  7rvsuu.a  Guaaot -rupei  tm  TtveuuaTi 
y) uwv.  Juxta  priorem  respondemus  cum  La¬ 
tinis  interpretibus,  Spiritum  sanctum  atte¬ 
stari  spiritui  nostro,  quod  simus  filii  Dei, 
sed  hoc  testimonium  non  esse  per  verbum 
aliquod  expressum,  id  est,  per  revelationem, 
sed  per  experimentum  cujusdam  suavitatis 
et  pacis  internae,  quae  non  gignit  certitudi¬ 
nem,  nisi  conjecturalem. 

Juxta  posteriorem  lectionem  respondemus 
cum  interpretibus  Graecis,  testimonium  Spi¬ 
ritus  nihil  esse  aliud,  nisi  ipsam  orationem, 
qua  dicimus  :  Abba  Pater,  illa  enim  oratio 
testimonium  est  nostrum  et  Dei.  Nostrum, 
quia  nos  sumus,  qui  dicimus  :  Abba  Pater, 
ac  per  hoc  testamur  hac  oratione,  Patrem 
nos  habere  Deum ;  Dei  autem,  quia  Deus 
est,  qui  movet  nos,  ut  dicamus  :  «Abba  Pa¬ 
ter  »,  et  hoc  modo  Spiritus  Dei  simul  cum 
spiritu  nostro  testimonium  perhibet,  quod 
simus  filii  Dei. 

Sed  hoc  ipsum,  quod  videlicet  Spiritus 
sanctus  sit,  qui  nos  movet,  cum  dicimus, 
«  Abba  Pater  » ,  non  constat  nobis  ex  fide 
divina,  sed  solum  ex  conjecturis,  quae  fallaces 
esse  possunt.  Multi  enim  non  solum  peccato¬ 
res  inter  Catholicos,  sed  etiam  haeretici  di¬ 
cunt  Deo  :  Pater  noster  qui  es  in  coelis,  et 
tamen  non  sunt  ipse  vere  filii  Dei.  Et  Judaeis 
dicentibus  Joan.  vm.  Nos  unum  Patrem  ha¬ 
bemus  Deum,  Christus  dixit :  Vos  ex  Patre 
diabolo  estis  (1).  Non  igitur  testimonium  fi¬ 
dem  facit,  nisi  conjecturalem. 

Septimum  testimonium  sumunt  Calvinus, 
et  Kemnitius  ex  illis  verbis  ad  Rom.  viii. 
Certus  sum,  quia  neque  mors ,  neque  vita  pote¬ 
rit  nos  separare  a  charitale  Dei  (2). 

Respondeo  :  Duae  sunt  etiam  hujus  loci 
expositiones.  Una  quod  loquatur  Apostolus 
de  praedestinatis  in  genere;  ut  sensus  sit,  cer¬ 
tum  esse,  omnes  praedestinatos  perseveratu¬ 
ros  in  charitate  Dei.  Nam  paulo  ante  dixerat 
idem  Apostolus  :  Scimus  quoniam  diligenti¬ 
bus  Deum  omnia  cooperantur  in  bonum  his,  qui 
secundum  propositum  vocati  sunt  sancti.  Nam 
quos  praecivit  et  praedestinavit,  etc.  Atque  haec 
est  S.  Augustini  sententia  de  hoc  loco  Apo¬ 
stoli  in  lib.  de  corrcpt.  et  gratia  cap.  7. 

Altera  expositio  est,  quod  loquatur  Apo¬ 
stolus  de  se  in  particulari,  et  aliis  similibus 


sibi,  sed  per  illud,  «  certus  sum  »,  non  intel- 
ligat  certitudinem  fidei  divinae,  sed  quam¬ 
dam  persuasionem  et  confidentiam,  ad  quam 
gignendam  satis  est  certitudo  conjecturalis. 
Id  autem  ita  esse  perspicuum  est  ex  verbo 
Graeco,  quo  utitur.  Nam  7rs7m<ruai,  significat 
proprie  persuasus  sum,  sive  confido.  Nam 
comment.  Ambrosii  hoc  loco,  et  S.  Hieron. 
in  epist.  ad  Algasiam,  quaest.  9.  legunt  : 
«  Confido  quia  neque  mors,  neque  vita  etc.»; 
et  idem  Apostolus  in  hac  ipsa  epistola  cap. 
xv.  utitur  eodem  verbo,  cum  dicit  :  Certus 
sum,  fratres  mei,  et  ego  ipse  de  vobis,  quoniam 
et  ipsi,  pleni  estis  dilectione ,  repleti  omni  scien¬ 
tia  etc.  Et  II  ad  Timoth.  i.  Certus  sum  au¬ 
tem  quod  et  in  te.  Et  Luc.  xx.  Certi  sunt  enim 
Joannem  Prophetam  esse.  Denique  ad  Hebr. 
vi.  ubi  nos  habemus ,  Confidimus  de  vobis 
meliora  (3),  habetur  Graece  Tzsn£iGg.eda.  Quis 
autem  ita  desiperet,  ut  diceret,  Apostolum 
certum  fuisse  ex  fide,  omnes  Romanos  ple¬ 
nos  fuisse  dilectione  et  scientia  ?  Illa  igitur 
est  vis  ejus  verbi  in  omnibus  locis  citatis,  ut 
significet  persuasionem  et  confidentiam, 
quam  possumus  habere  ex  variis  conjecturis, 
quamvis  ea  non  sit  ejusmodi,  ut  omnem  for¬ 
midinem  prorsus  excludat.  Vide  aliam  expo-' 
sitionem  hujus  loci  apud  Augustinum  in  lib. 
de  moribus  Ecclesiae,  cap.  11.  et  seq. 

Octavum  testimonium  sumunt  ex  cap.  ii. 
prioris  ad  Corinth.  ubi  legimus  :  Nos  autem 
non  spiritum  hujus  mundi  accepimus ,  sed 
spiritum,  qui  ex  Deo  est,  ut  sciamus  quae  do¬ 
nata  sunt  nobis  (4). 

Respondeo  :  Non  loquitur  Apostolus  de 
notitia  beneficiorum  Dei,  quae  in  particulari 
ad  hunc,  aut  illum  pertinent,  sed  de  notitia 
beneficiorum,  quae  Deus  praeparavit  electis 
suis,  qualia  sunt  in  primis  haereditas,  et  glo¬ 
ria  regni  coelorum.  Quam  notitiam  habemus 
per  Spiritum  Dei,  qui  in  Scripturis  ea  reve¬ 
lavit,  non  per  Spiritum  hujus  mundi,  id  est, 
non  per  sapientiam,  et  studium  humanum. 
Nam  paulo  ante  dixerat  :  Et  ego,  cum  venis¬ 
sem  ad  vos,  fratres,  veni  non  in  sublimitate 
sermonis,  aut  sapientia,  annuntians  vobis  te¬ 
stimonium  Christi.  Et  infra  :  Sicut  scriptum 
est,  quod  oculus  non  vidit,  nec  auris  audivit, 
nec  in  cor  hominis  ascendit,  quae  praeparavit 
Deus  diligentibus  se  :  nobis  autem  revelavit 
Deus  per  Spiritum  suum.  Et  infra  cum  dixis¬ 
set :  Ut  sciamus  quae  donata  sunt  nobis,  subje- 


(1)  Joan  VIII,  41.  _  (2)  Rom.  VIII,  38.  -  (3)  Rom.  XV,  14;  II  Tim.  I,  5;  Luc.  XX,  6;  Heb.  VI,  9. 
(4)  11  Cor.  II,  12. 

cit  continuo,  quae  et  loquimur  non  in  doctis  hu¬ 
manas  sapientia;  verbis,  sed  in  doctrina  Spiritus. 

Nonum  testimonium  sumunt  ex  illo  I  ad 
Cor.  XI.  Probet  se  unusquisque ,  et  sic  de  pane 
illo  edat  (1). 

Respondeo  :  Haec  discussio,  atque  proba¬ 
tio  non  exigit  certitudinem  fidei,  sed  qualem 
possumus  ex  ipsa  nostrae  conscientiae  exami¬ 
natione  consequi.  Ille  enim  paratus  dicitur 
ad  percipiendam  Eucharistiam,  quiqiost  dis¬ 
cussionem  non  est  sibi  conscius  alicujus 
criminis,  quod  per  poenitentiam  expiare  ne¬ 
glexerit,  et  neque  fidem,  aut  charitatem,  aut 
devotionem  tanto  Sacramento  debitam  sibi 
deesse  bona  fide  existimat. 

Decimum  testimonium  sumunt  ex  illo  11  ad 
Cor.  I.  Gloria  nostra  haec  est ,  testimonium  con¬ 
scientiae  nostrae  (2).  «At  gloria  ista,  inquiunt, 
inanis  esset,  nisi  testimonium  conscientiae 
certitudinem  infallibilem  gigneret.  » 

Respondeo  :  testimonium  conscientiae  ma¬ 
gnam  laetitiam  adfert,  sed  non  infallibilem 
certitudinem ;  non  enim  solum  laetamur,  et 
gloriamur  de  iis  rebus,  quas  certi  sumus 
nos  habere,  vel  habituros,  sed  etiam  de  iis, 
quas  vel  nos  habere  confidimus,  vel  habitu¬ 
ros  esse  speramus,  quamvis  non  sine  timore. 
Unde  etiam  jubemur  in  Psalm.  ii.  exultare 
1  -  cum  tremore.  Denique  testimonium  conscien¬ 
tiae  non  parere  certitudinem  absolutam , 
testis  est  idem  Apostolus,  qui  ait  I  <  d  Co- 
j,  rinth.  iv.  Nihil  mihi  conscius  sum,  sed  non  in 
hoc  justificatus  sum  (3). 

Undecimum  testimonium  sumunt  ex  illo  II 
adCorinth.  xin.  Vosmetipsos  tentate,  si  estis  in 
fide ,  an  non  cognoscitis  vosmetipsos,  quia  Chri¬ 
stus  in  vobis  est,  nisi  forte  reprobi  es 'is  (4)? 

Respondeo  :  Loquitur  Apostolus  de  prae¬ 
sentia  Christi  apud  Corinthios  non  secundum 
gratiam  gratum  facientem,  sed  secundum 
potentiam,  providentiam,  et  miracula,  quae 
apud  illos  faciebat.  Alioqui  enim  cum  idem 
Apostolus  in  toto  eo  capite  et  tribus  praece¬ 
dentibus,  eos  reprehendat,  et  severam  ultio¬ 
nem  comminetur,  quomodo  consequens  es¬ 
set,  ut  affirmare  vellet  omnes  illos  eo  tem¬ 
pore  justos  fuisse  ? 

Sed  ex  verbis  praecedentibus  perspicuum 
erit,  de  qua  praesentia  Christi  apud  Corinth. 
loquatur  Apostolus  :  Ecce,  inquit,  tertio  ve¬ 
nio  ad  vos ,  in  ore  duorum ,  vel  trium  testium 
stabit  omne  verbum.  Praedixi  et  praedico,  ut 


praesens  iis,  qui  ante  peccaverunt,  et  caeleris 
omnibus,  quoniam  si  venero ,  iterum  non  par¬ 
cam.  An  experimentum  quaeritis  ejus,  qui  in 
me  loquitur  Christus,  qui  in  vobis  non  infirma¬ 
tur,  sed  potens  est  in  vobis?  Nam  etsi  cruci¬ 
fixus  est  ex  infirmitate,  sed  vivit  ex  virtute 
Dei  { 5).  Hoc  est,  vultis  ne  experiri  animad¬ 
versionem  Christi,  qui  per  me  tradat  aliquos 
vestrum  Sathanae  in  interitum  carnis!  Nam 
etsi  Christus  secundum  infirmitatem  carnis 
crucifixus  fuit,  tamen  nunc  immortalis  reg¬ 
nat  per  potentiam  Dei,  et  quos  vult  punire 
potest. 

Et  mox  adjungit  :  Nam  et  nos  in fr mi  su¬ 
mus  cum  illo,  sed  vivimus  cum  eo  ex  virtute 
Dei  in  vobis.  Vosmetipsos  tentate,  etc.  Id  est, 
nos  quoque,  in  utroque,  in  infirmitate  vide¬ 
licet,  et  in  potentia  Christo  similes  sumus; 
et  ideo  secundum  infirmitatem  multa  quoti¬ 
die  patimur,  secundum  potentiam  signa,  et 
prodigia  facimus,  et  ex  auctoritate  Christi 
omnem  inobedientiam  castigare  parati  su¬ 
mus.  Id  quod  vel  ex  vobis  ipsis  intelligere 
potestis.  Nam  si  vos  ipsi  consideretis,  et  ea, 
quae  apud  vos  facta  sunt,  si  quid  fidei  in  vobis 
est,  et  non  estis  traditi  in  reprobum  sensum, 
facile  cognoscetis,  Christum  in  vobis  esse,  et 
res  vestras  administrare  et,  ipsum  esse,  qui 
per  ministerium  nostrum  tradit  in  obedien- 
tes  Satanae  in  interitum  carnis.  Haec  est 
Apostoli  sententia,  ex  qua  nihil  omnino  col¬ 
ligi  potest  pro  certitudine  gratiae. 

Duodecimum  testimonium  sumunt  ex 
cap.  iii.  ad  Ephes.  Per  quem  habemus  fidu¬ 
ciam,  et  accessum  in  confidentia  per  fidem 
ejus  (6).  Id  Graeco  nomine  fiduciae  est  nap^- 
cn'a,  id  est,  audacia.  «  Audacia  vero,  inquit, 
Calvinus,  plus  est  quam  certitudo.  Igitur 
per  fidem  plus  quam  certi  sumus,  nos  esse 
gratos  Deo,  atque  inde  ad  Deum  audacter 
accedimus  » . 

Respondeo  :  Audacia  non  est  certitudo, 
neque  esse  audacem,  est  esse  certum;  sed 
certitudo  gignit  audaciam.  Itaque  ex  qua¬ 
dam  certitudine  summa,  et  infallibili  auda¬ 
ces  sumus.  Cseterum  ea  certitudo  non  est  de 
justitia  nostra,  sed  de  veritate  mysteriorum 
fidei.  Nimirum,  quia  certissimi  sumus  ex 
fide  Catholica,  Christum  pro  nobis  natum, 
passum  et  mortuum  esse,  et  eumdem  resur¬ 
rexisse  et  ascendisse  in  coelum,  et  nunc 
adstare  vultui  Dei  pro  nobis,  inde  nos  tanto 


(i)  1  Cor.  XI,  2<.  -  (2)  II  Cor.  I,  12.  -  (3)  I  Cor.  IV,  4.  -  (4)  11  Cor.  XIII,  5.  _  (5)  II  Cor.  XIU, 
1.  —  (6)Eph.  III,  12. 

intercessore  freti,  audemus  confidenter  ac¬ 
cedere  ad  thronum  gratia),  et  sperare  a  Deo 
indulgentiam,  justificationem,  sanctificatio¬ 
nem,  et  alia  id  genus  beneficia.Jtaque  pa- 
ralogismus  Calvini  in  eo  consistit,  quod  per 
fidem  accipiat  notitiam  propriee  justificatio¬ 
nis,  quam  non  esse  fidem,  sed  falsam  per¬ 
suasionem  in  i.  lib.  copiose  probavimus. 

Tertium  decimum  testimonium  sumunt  cx 
epist.  4.  S.  Joannis;  nam  in  in.  cap.  sic  le¬ 
gimus  :  Scimus,  quoniam  translati  sumus  de 
morte  ad  vitam ,  quoniam  diligimus  fratres.  Et 
cap.  iv.  In  hoc  cognovimus ,  quoniam  in  ipso 
manemus,  et  ipse  in  nobis,  quoniam  de  Spiritu 
suo  dedit  nobis.  Et  cap.  v.  Scimus  quoniam 
ex  Deo  sumus.  Et  ibidem  :  Qui  credit  in  Fi¬ 
lium  Dei,  habet  testimonium  Dei  in  se  (4). 

Respondeo :  Primum,  illa)  voces,  «scimus» , 
et,  «  cognoscimus  » ,  non  necessario  includunt 
certitudinem  fidei  divina).  Dicimur  enim 
etiam  scire  et  cognoscere,  ea  quae  ex  signis 
et  conjecturis  colligimus.  Deinde,  quamvis 
B.  Joannes  in  prima  persona  loquatur,  tamen 
sententiae  illae  generales  sunt,  non  particula¬ 
res  :  significant  enim,  eos  translatos  esse  de 
morte  ad  vitam,  qui  diligunt  fratres,  et  eos 
in  Deo  manere,  et  Deum  in  ipsis,  qui  habent 
in  se  Spiritum  Dei ;  et  denique  eos  ex  Deo 
esse  qui  juste  et  sancte  vivunt.  Loquitur  au¬ 
tem  sanctus  Joannes  in  prima  persona,  quia, 
bona  spe  confidebat,  se  unum  ex  illis  esse, 
qui  diligunt  fratres,  qui  habent  Spiritum 
Dei,  et  qui  sunt  ex  Deo.  Sicut  etiam  B.  Pau¬ 
lus  cum  loquitur  de  praedestinatis,  fere  sem- 
per  ita  loquitur,  quasi  certus  esset,  non  so¬ 
lum  se,  sed  etiam  illos  omnes,  ad  quos  scri¬ 
bit,  in  numero  electorum  fuisse  ;  quia  vide¬ 
licet,  id  cupiebat,  et  sperabat. 

Illud  autem  :  Qui  credit  in  Filium  Dei , 
habet  testimonium  Dei  in  se,  non  est  ad  pro¬ 
positum,  quoniam  non  loquitur  sanctus  Jo¬ 
annes  de  testimonio  nostrae  justificationis, 
sed  de  testimonio  divinitatis  Christi.  Dixerat 
enim  paulo  ante  :  Hoc  est  testimonium  Dei, 
quod  majus  est,  quia  testificatus  est  de  lilio 
suo.  Et  mox  subjungit  :  Qui  credit  in  Filium 
Dei ,  habet  testimonium  Dei  in  se,  id  est,  reti¬ 
net,  et  conservat,  et  acceptat  testimonium 
Dei,  non  de  se,  sed  de  Filio  Dei  in  se,  qui 
autem  non  credit,  non  recipit  hoc  testimo¬ 
nium  in  se,  et  ideo  mendacem  facit  eum,  qui 
de  Filio  testificatus  est,  cum  dixit :  Hic  est  Fi¬ 
lius  meus  dilectus,  m  quo  mihi  bene  complacui. 


Ultimum  testimonium  sumunt  ex  illo  II 
Petri  i.  Satagite ,  ut  per  bona  opera  certam 
vestram  vocationem  et  electionem  faciatis  (2). 

Respondeo  :  Hoc  testimonium  non  adfertur 
Lutheranis,  et  merito,  quia  cum  eorum  sen¬ 
tentia  manifeste  pugnat.  Ipsi  enim  certitudi¬ 
nem  suam  priorem  operibus  esse  volunt,  non 
posteriorem.  Sed  neque  Catharmum  haec 
auctoritas  juvat.  Non  enim  certitudo,  quae 
ex  operibus  nascitur  ,  potest  esse  certitu¬ 
do  fidei,  sed  tantum  conjecturalis,  ut  omit¬ 
tam  quod  Apostolus  non  tam  loquitur  de 
certitudine  ex  parte  subjecti,  quam  ex  parte 
objecti.  Id  enim  monet,  ut  per  bona  opera 
certam,  id  est,  ratam  et  firmam  vocationem 
et  electionem  faciamus.  Nam  cum  Deus  nos 
elegerit,  ut  essemus  sancti,  et  immaculati  in 
conspectu  ejus  in  charitale  (3),  ad  Ephesios  i. 
illi  electionem  suam  confirmant,  et  certam 
reddunt,  qui  sancti  et  immaculati  fieri  stu¬ 
dent,  et  in  charitatc  magis  ac  magis,  Deo 
adjuvante,  proficiunt. 

CAPUT  X. 

Solvuntur  argumenta  ex  Patribus. 

Ex  Patribus  multa  testimonia  Catharinus 
adducit,  quaedam  etiam  haeretici,  et  Kemni- 
tius,  et  Calvinus. 

Primus  est  Dionysius  Areopagita,  in  libro 
de  divinis  nominibus,  cap.  7.  prope  finem, 
qui  sic  ait  :  «  Novit  penitus  is,  qui  veritati 
conjunctus  est,  quam  bene  se  habeat,  etiam 
si  plures  illum  corripiant,  quasi  amentem  » . 

Respondeo  :  Fallitur  Catharinus ,  existi¬ 
mans,  loqui  Dionysium  de  certitudine  pro¬ 
priae  justitiae,  cum  ipse  loquatur  de  certitu¬ 
dine  Christianae  religionis,  quae  stultitia  eo 
tempore  Gentilibus  esse  videbatur.  Itaque 
sententia  Dionysii  est,  pios  Christianos  om¬ 
nino  scire,  et  certos  esse,  quam  bonum  sit 
in  Christiana  religione  vivere,  quamvis  pro- 
pterea,  ut  stulti  a  mundi  sapientibus  arguan¬ 
tur.  Et  subjungit  paulo  post,  sanctos  marty¬ 
res  huic  ipsi  veritati  quotidie  libenter  etiam 
cum  vitae  periculo  testimonium  dare.  Certe 
autem  sancti  Martyres  non  pro  sua  justifi¬ 
catione^  sed  pro  Christi  divinitate  mortem 
oppetebant. 

Secundus  est  S.  Basilius,  qui  in  quaestioni¬ 
bus  breviter  explicatis,  quaesi.  42.  et  296. 


(I)Joan.  111,  14;  ibid.  IV,  15;  ibid.  V,  19;  ibid.  10.  —  (2)  IJ  Pet  1,  tO.  —  (3)  Eph  1,4. 

quaerit  :  «Quomodo  certificatur  anima,  quod 
Deus  dimiserit  ei  peccata  »?  Et  respondet  : 
«  Si  contemplabitur  ipsum  in  affectu  ejus, 
qui  dixit,  injustitiam  odio  habui,  et  abomi¬ 
natus  sum  ') . 

Respondeo  :  Loquitur  Basilius  de  certitu¬ 
dine  conjecturali,  quae  satis  est  ad  animae 
tranquillitatem.  Alioqui  enim  certitudinem 
fidei  divinae  non  potest  gignere  quivis  affe¬ 
ctus,  et  odium  contra  peccata,  nisi  Deus  re¬ 
velare  dignetur,  affectum  illum  et  odium  esse 
purum  et  sincerum,  atque  ex  vera  Dei  cha- 
ritate,  non  ex  solo  poenae  timore  procedere. 

Tertius  est  sanctus  Grego rius  Nazianzenus, 
cujus  testimonium  adducit  Kemnitius  ex  ora¬ 
tione  de  plaga  grandinis:  «  Quis  scit,  inquit, 
numquid  convertatur,  et  pceniteat,  et  relin¬ 
quat  post  se  benedictionem?  Atqui  manifeste 
hoc  scio.  Ego  divinae  clementiae  sum  fidejus¬ 
sor.  Nam  iram,  quae  praeter  naturam  ipsius 
est,  remittet,  et  ad  misericordiam,  quae  se¬ 
cundum  naturam  ejus  est,  convertetur.  » 

Respondeo  :  Valde  acutus  est  Kemnitius, 
qui  videt  argumenta  etiam  ubi  non  sunt. 
Quid  enim  hoc  testimonium  facit  ad  rem  ? 
affirmat  vero  Gregorius,  se  manifeste  scire, 
Deum  esse  clementem,  et  nullis  A  ere  pceni- 
tentibus  indulgentiam  denegare.  Et  verba 
illa  prophetica  :  Quis  scit  si  convertatur  etc ., 
non  falsa  esse  contendit,  sed  exponit,  docens, 
dubitationem  illam  non  pertinere  ad  ipsum 
Deum,  quasi  is  non  velit  poenitentibus  ve¬ 
niam  dare.  Nusquam  autem  Gregorius  dicit, 
se  manifeste  scire,  omnes  qui  videntur  poeni¬ 
tentiam  agere,  ex  animo  illam  agere,  neque 
se  fidejussorem  nostrae  poenitentiae,  quam 
perfecte  scire  nqn  poterat,  sed  divinae  cle¬ 
mentiae,  cujus  ex  divinis  litteris  certissimus 
erat,  offerre  non  dubitat. 

Quartus  est  S.  Joannes  Chrysostomus,  cu¬ 
jus  illa  verba  Catharinus  profert  ex  homil. 
14.  in  epist.  ad  Roman.  «  Quando  vero  spi¬ 
ritus  testatur,  quaenam  relinquitur  ambigui¬ 
tas?  »  Et  infra:  «Suprema  illa  essentia,  quae 
et  hoc  ipsum  largitur,  quod  promittit,  atque 
adeo  orare  etiam  jussit,  testimonium  perhi¬ 
bente,  quisnam  de  dignitate  hac  deinceps 
dubitare  audebit  ?  » 

Respondeo  :  S.  Joannes  Chrysostomus  ex¬ 
plicat  verba  B.  Pauli  de  testimonio,  quod 
Spiritus  sanctus  perhibet,  dum  efficit  in  no¬ 
bis,  ut  clamemus  «Abba  Pater.).  Ex  quo 
testimonio  certissime  colligitur,  eos  qui  vere, 
et  ex  corde  dicunt,  «Abba  Pater»,  esse  filios 
Dei.  Nam  ista  vox  est  a  Spiritu  sancto,  qui 


nulla  ratione  falli  potest.  At  non  dicit  Chry¬ 
sostomus,  omnes  qui  dicunt,  «  Abba  Pater, » 
ex  corde,  et  sicut  oportet,  illud  dicere  ;  ac 
per  hoc  non  affirmat  Chrysostomus  omnes 
qui  dicunt,  «  Abba  Pater  »,  hoc  dicere,  im¬ 
pulsos  a  Spiritu  sancto,  et  proinde  esse  filios 
Dei.  Itaque  Chrysostomi  sententia  conditio- 
nata  est,  non  absoluta  ;  generalis,  non  par¬ 
ticularis. 

Quintus  est  S.  Cyrillus  lib.  x.  in  Joan.  cap. 
m.  qui  sic  ait  :  «  Cum  non  recte  a  discipulo 
verba  sua  intellecta  Christus  videret,  repetit 
rursus  quod  dixit,  dilucideque  docet,  non 
solum  cognitione  ista  communi,  amicis  se 
suis  manifestaturum,  sed  excellentiori  quo¬ 
dam  fulgoris  modo.  Nam  rudiores  ab  impio 
idolorum  cultu  ad  cognitionem  Dei  vocati, 
solummodo  per  fidem  discunt,  quod  unus 
Deus,  qui  nos  creavit,  colendus  est.  Qui  vero 
omni  virtute  mentem  suam  purgando  apti 
jam  ad  majora  facti  sunt,  Spiritus  illumina¬ 
tione  recepta,  oculis  animi  habitantem  in  se 
Deum  videbunt.  » 

Respondeo  :  Nulla  est  in  hoc  difficultas. 
Nam  loqui  videtur  S.  Cyrillus  de  notitia  bea¬ 
ta,.  quae  obtinebitur  post  hanc  vitam,  ut  ex 
cap.  1.  et  2.  intelligi  potest.  Proinde  non  dis¬ 
tinguit  rudiores  a  perfectioribus,  id  est,  alios 
ab  aliis  in  hac  vita ;  sed  eosdem  ipsos  rudiores 
in  hac  vita  a  se  ipsis  perfectioribus  in  alia. 
Deinde,  si  loqueretur  de  notitia  solius  hujus 
vitae,  diceremus,  eum  non  praedicare  certi¬ 
tudinem  fidei,  sed  notitiam  majorem,  quam 
vulgus  habere  consueverit. 

Jam  vei’o  ex  Latinis  primus,  quem  addu¬ 
cunt,  sanctus  Cyprianus  est.  Cujus  auctoris 
duo  loca  profert  Catharinus,  unum  Kemni¬ 
tius.  Primus  locus  est  in  libro  adversus  De- 
metrianum,  ubi  sic  legimus  :  «  Yiget  apud 
nos  spei  robur,  et  firmitas  fidei,  et  inter  ip¬ 
sas  saeculi  labentes  ruinas  erecta  mens,  et 
immobilis  virtus,  et  de  Deo  suo  semper  ani¬ 
ma  secura  » . 

Secundus  locus  est  in  sermone  de  coena 
Domini,  ubi  Cyprianus  dicit  animam  fide¬ 
lem  in  perceptione  Eucharistiae  mirabiliter 
affici,  dum  videt,  quod  Deus  condonet,  et 
quid  etiam  donet.  Et  addit :  «  se  donatam 
et  sanctificatam  agnoscens,  fletibus  se  abluit, 
et  lacryniis  se  baptizat  » . 

Tertius  locus  est  in  lib.  de  mortalitate,  ubi 
haec  habentur  verba  :  «  Quis  hic  anxietatis, 
et  sollicitudinis  locus  est  ?  quis  inter  haec 
trepidus,  et  moestus  est,  nisi  cui  spes  et  fides 
deest  ?  ejus  enim  est  mortem  timere,  qui  ad 

Christum  transire  nolit.  Ejus  est  ad  Chri¬ 
stum  nolle  ire,  qui  se  non  credit  cum  Christo 
incipere  regnare.  Scriptum  est  enim  :  Justus 
ex  fide  vivit;  si  justus  es,  et  fide  vivis;  sivero 
in  Deum  credis,  cur  non  cum  Christo  futu¬ 
rus,  et  de  Demini  pollicitatione  securus,  quod 
ad  Christum  voceris,  amplecteris?»  Item  ibi¬ 
dem  :  «  Deus  tibi  de  mundo  recedenti  im¬ 
mortalitatem  pollicetur,  et  tu  dubitas  ?  hoc 
est,  Deum  omnino  non  nosse,  hoc  est,  Chri¬ 
stum  credentium  Magistrum  peccato  incre¬ 
dulitatis  offendere,  hoc  est,  in  Ecclesia  con¬ 
stitutum,  fidem  in  domo  fidei  non  habere  ». 

Respondeo  :  primum  testimonium  omnino 
gratis  adducitur.  Fatemur  enim  apud  omnes 
pios  vigere  spei  robur,  et  fidei  firmitatem, 
et  animam  de  Deo  suo  semperesse  securam. 
Sed  negamus,  inde  sequi,  ut  certi  sint  certi¬ 
tudine  fidei-,  de  sua  justitia  ;  ut  enim  securi 
de  Deo  vivamus,  satis  est,  si  certi  simus, 
Deum  fidelem  esse  in  omnibus  verbis  suis  et 
non  deserere  suos,  nisi  prius  ipse  deseratur 
ab  illis. 

Alterum  quoque  testimonium  non  docet 
agnitionem  certam  certitudine  fidei,  sed  ex- 
perimentalem,  et  conjecturalem,  quae  non  ex 
testimonio,  id  est,  ex  verbo  aliquo  Dei,  sed 
ex  infusa  divinitus  laetitia,  et  suavitate  ori¬ 
tur. 

Tertium  testimonium  pugnat  adversus  eos, 
qui  de  promissionibus  Dei  dubitant,  id  est, 
qui  non  satis  firmiter  credunt,  parata  esse 
gaudia  sempiterna  diligentibus  Deum ,  et 
spem  talem  non  gerunt,  qualis  requiritur,  et 
ideo  nimis  anxie  mortem  timent,  et  fugiunt. 
Nos  autem  non  negamus,  oportere  fidem  cer¬ 
tissimam,  quae  dubitationem  prorsus  exclu¬ 
dat,  haberi  de  divinis  promissionibus,  et 
spem  etiam  talem,  ac  tantam,  quae  deside¬ 
rium  moriendi  pariat,  quamvis  ea  spes  cum 
timore  conjuncta  esse  debeat  propter  incer- 
titudinem  dispositionis  nostrae,  ut  hoc  modo 
serviamus  Domino  in  timore,  et  exultemus 
ei  cum  tremore. 

Reprehendi  autem  a  S.  Cypriano  trepida¬ 
tionem  natam  ex  incredulitate,  perspicuum 
est  tum  ex  verbis  citatis,  tum  etiam  clarius  ex 
verbis  interjectis  inter  duo  testimonia  alle¬ 
gata.  Sic  enim  loquitur  Cyprianus  :  « Hoc 
autem  fit,  fratres  dilectissimi,  quia  fides  de- 
est,  quia  nemo  credit  futura  esse,  quae  pro¬ 
mittit  Deus.  Si  tibi  vir  gravis,  et  laudabilis 
aliquid  polliceretur,  haberes  utique  pollicenti 
fidem  ;  nunc  Deus  tecum  loquitur,  et  tu 
mente  incredula  perfidus  fluctuas  ?  » 


At  inquiet  Kemnitius,  «  hoc  est,  quod  nos 
dicimus,  divinae  promissioni  fidem  esse  ha¬ 
bendam  etiam  in  particulari,  ut  ad  nos  per¬ 
tinet,  et  per  hoc  nihil  esse  dubitandum  de 
remissione  peccatorum,  vel  aeterna  salute. 
Respondeo:  Divinae  promissioni  etiam  in  par¬ 
ticulari  fides  habenda  est,  quantum  pertinet 
ad  veritatem  promittentis.  Et  hoc  dicit  S. 
Cyprianus  et  probat  similitudine  allata  gra¬ 
vis  alicujus  et  laudabilis  viri. 

Caeterum  ex  parte  dispositionis  nostrae,  si¬ 
ne  qua  non  justificamur,  potest  locum  ha¬ 
bere  formido.  Promissio  enim  remissionis 
peccatorum,  et  salutis,  non  est  absoluta,  ut 
Kemnitius  somniat,  sed  conditionata,  et  ab 
operibus  pendet,  ut  sanctus  ipse  Cyprianus 
multis  in  locis  docet,  ac  praesertim  in  ser.  5. 
de  lapsis,  ubi  inter  alia  sic  loquitur  :  «  Pu¬ 
tas,  inquit,  tu  Dominum  cito  posse  placari  ? 
putas  eum  facile  misereri  tui  ?  orare  oportet 
impensius,  et  rogare;  diem  luctu  transigere, 
vigiliis  noctes,  et  fletibus  ducere  ;  tempus 
omne  lacrymosis  lamentationibus  occupa¬ 
re  ;  stratos  solo  adhaerere  cineri,  in  cilicio, 
et  sordibus  volutari  etc.  » 

Ergo  cum  ipse  idem  Kemnitius  affirmet, 
Catholicos  ideo  docere  incertitudinem  justifi¬ 
cationis,  quia  existimant,  eam  pendere  a 
conditione  operum  poenitentiae  :  quamvis 
non  dubitent  de  promissionibus  ex  parte  Dei; 
cogetur  omnino,  nisi  secum  pugnare  velit, 
Goncedere  S.  Cyprianum  non  docuisse  certi¬ 
tudinem  fidei  habendam  de  remissione  pec¬ 
catorum  absolute,  sed  tantum  ex  parte  Dei, 
cum  tam  aperte  idem  Cyprianus  doceat,  ju¬ 
stificationem  ab  operum  poenitentiae  condi¬ 
tione  pendere. 

Secundus  ex  Latinis,  quem  adducit  Kem¬ 
nitius,  est  S.  Hilarius,  cujus  haec  verba  ci¬ 
tat  ex  comment.  in  cap  v.  Matth.  «  Regnum 
coelorum,  quod  Dominus  in  se  esse  positum 
est  professus,  vult  sine  aliqua  incertae  volun¬ 
tatis  ambiguitate  sperari.  Alioqui  justificatio 
ex  fide  nulla  est,  si  fides  ipsa  fiat  ambigua  ». 

Respondeo  :  hoc  testimonium  verissimum 
est,  sed  ad  rem  propositam  nihil  pertinet. 
Non  enim  loquitur  S.  Hilarius  de  fide  propriae 
justificationis,  quasi  unusquisque  sine  ambi¬ 
guitate  credere  debeat,  sibi  remissa  esse  pec¬ 
cata  ;  sed  de  fide  resurrectionis  corporum, 
quae  nisi  certissima  sit,  ita  ut  omnem  dubita¬ 
tionem  excludat,  spes  quoque  nulla  esse  po¬ 
terit.  Quomodo  autem  justificabitur  ex  fide, 
qui  fidem  verbo  Dei  resurrectionem  futuram 
protestanti  non  habet  ?  aut  quomodo  regnum 


CAPUT  X. 


271 


Dei  consequetur,  qui  illud  venturum  esse 
non  sperat? 

Loqui  vero  sanctum  Hilarium  de  fide  dog¬ 
matica  resui'rectionis ,  intelliget  quicumque 
locum  illum  allegatum  consulere  voluerit. 
Dixerat  enim  paulo  ante,  quosdam  ob  prae¬ 
sentium  delectionem,  et  futurorum  despera¬ 
tionem  fieri  negligentes.  Ac  deinde  in  se¬ 
quentibus  explicaverat,  desperationem  futu¬ 
rorum  inde  nasci,  quod  nonnulli  adduci  non 
possunt,  ut  credant,  corpora  mortuorum  esse 
resurrectura.  Inde  postea  subjunxit,  regnum 
coelorum  sine  ambiguitate  .sperandum,  et 
quia  spes  oritur  ex  fide,  addiderat,  justifica¬ 
tionem  nullam  futuram,  si  fides  ipsa  sit  am¬ 
bigua.  \ 

Tertius  est  S.  Ambrosius,  cujus  duo  testi¬ 
monia  profert  Catharinus.  Unum  ex  lib.  v. 
de  Sacramentis,  cap.  2.  ubi  dicit  animam 
post  Baptismum  susceptum,  videre  se  a  pec¬ 
catis  esse  mundatam.  Alterum  ex  serm.  5, 
ubi  sic  loquitur  Ambrosius  :  «  Quisquis  illi 
fermento  Christi  adhaerescit,  efficitur  et  ipse 
fermentum,  tam  sibi  utilis,  quam  idoneus 
universis,  et  de  sua  certus  salute,  et  de  alio¬ 
rum  acquisitione  securus  » . 

Respondeo  :  in  priore  loco  docet  Ambro¬ 
sius,  animam  videre  se  ipsam  esse  munda¬ 
tam,  qnoniam  ita  sibi  persuadet,  tum  ex  certa 
fide  virtutis  Baptismi, tum  ex  bona  spe  :  quam 
de  sua  dispositione  gerit.  In  eo  vero  fallitur 
Catharinus  quod  ubicumque  legit,  «  videre, 
scire,  cognoscere  »,  et  similia  verba,  conti¬ 
nuo  interpretatur  de  notitia  fidei  divinae  : 
cum  tamen  ea  verba  multis  aliis  modis  ac¬ 
cipi  queant,  et  soleant. 

In  postoriore  loco  loquitur  de  certitudine 
conditionali,  non  absoluta,  ut  sensus  sit,  eum 
qui  adhaeret  Christo,  certum  esse  de  sua  sa¬ 
lute,  et  de  aliorum  acquisitione,  si  Christo 
vere  adhaereat,  et  in  illo  permaneat  :  quo¬ 
modo  loquitur  Apostolus  cum  Timotheo  scri¬ 
bit  :  Haec  faciens,  et  te  ipsum  salvum  facies , 
et  eos  qui  te  audiunt  (1).  Non  loqui  autem 
Ambrosium  de  certitudine  absoluta,  perspi¬ 
cuum  est,  quia  non  solum  dicit,  hominem  fo¬ 
re  certum  de  sua  salute,  sed  etiam  affirmat, 
eum  fore  securum  de  aliorum  acquisitione. 
At  ne  Catharinus  quidem  dixerit,  hominem 
justum  certitudine  fidei  divinae,  absolute  es¬ 
se  de  aliorum  acquisitione  securum. 

Quartus  est  S.  Hieronymus,  cujus  testimo¬ 
nium  adfertur  ex  comment.  ad  cap.  vi.  ad 


Galat.  tractans  enim  Hieronymus  illa  verba  : 
Vos  qui  spirituales  estis,  hujusmodi  instruite 
in  spiritu  lenitatis,  considerans  te  ipsum  ne  et 
tu  tenteris.(2 ) ;  objicit  ipse  sibi:  «  Ego  justus, 

.  qui  de  sua  certus  est  mente,  qui  scit  se  non 
posse  labi,  non  debet  instruere  peccatorem 
in  spiritu  lenitatis  ».  Admittit  igitur  Hiero¬ 
nymus,  aliquos  esse  ita  perfectos,  ut  certo 
sciant,  se  non  posse  labi. 

Respondeo  :  non  negamus  esse  quosdam, 
qui  ex  multis  victoriis  contra  aliqua  vitia 
probabilem  celsitudinem  perseverantiae  sint 
adepti.  Nam  qui  ad  senectutem  virgines  pei‘- 
venerunt,  quod  exemplum  Hieronymus,  ad- 
feit,  non  ixnmerito  certi,  ac  securi  dici  pos¬ 
sunt  de  sua  continentia.  Non  enim  probabile 
est,  vinci  posse  in  senectute  qui  in  adole¬ 
scentia  carnis  petulentiam  adeo  gloriose  vi¬ 
cerunt. 

Nihil  autem  pugnat  hoc  testimonium  con¬ 
tra  sententiam  nostram ,  tum  quia  sanctus 
Hieronymus  loquitur  de  certitudine  in  aliquo 
certo  genere  virtutis,  non  absolute  de  justi¬ 
ficatione  ;  tum  quia  non  loquitur  de  certitu¬ 
dine  fidei,  cui  falsum  subesse  non  potest,  sed 
de  certitudine  conjecturali,  atque  humana. 

Quintus  est  sanctus  Augustinus,  cujus  u- 
num  testimonium  profert  Calvinus,  duo  Kem- 
nitius,  multa  Catharinus. 

Primus  igitur  locus  est  in  tractatu  super 
Psalm.  lxxxviii.  «  Hoc  dixit  Deus,  hoc  pro¬ 
misit  Deus,  si  parum  est,  hoc  juravit.  Quia 
ei’go  non  secundum  opera  nostra,  sed  secun¬ 
dum  illius  misericordiam  firma  est  promis¬ 
sio,  nemo  debet  cum  trepidatione  praedicai'e, 
de  quo  non  potest  dubitax-e  ». 

Respondeo  :  est  argumentum  hoc  in  spe¬ 
cie  magnum,  in  rei  veritate  nullum.  Nam  non 
loquitur  S.  Augustinus  de  verbo,  aut  jura¬ 
mento  Dei,  quod  iste,  aut  ille  sit  justus,  sed 
quod  Chi’istus  sit  perpetuo  regnaturus  in  Ec¬ 
clesia.  Explicans  enim  versiculum  illum  : 
juravi  David  servo  meo ,  usque  in  aeternum  prae¬ 
parabo  semen  tuum;  ait :  «  In  eeternum  reg¬ 
nabit  Christus  in  sanctis  suis,  hoc  dixit  Deus, 
hoc  promisit,  Deus  etc  » .  Et  quis  credent  san¬ 
ctum  Augustinum  dicturum  fuisse,  Nemo  de¬ 
bet  cum  trepidatione  praedicare,  si  de  prae¬ 
dicatione  pi'opi’iae  justitiae  loqueretur?  an  non 
fuisset  hoc  ad  jactantiam  homines  exhortari? 
igitur  de  regno  Christi  perpetuo  cujus  abso¬ 
luta  est  promissio  nec  ullo  modo  pendens  ab 
operibus  nostris,  nemo  debet  cum  trepida- 


(!)  I  Tim,  IV,  Hi.  -  (2)  Gal.  V),  1. 

tione  praedicare,  de  quo  non  potest  sine  per¬ 
fidia  dubitare. 

Secundus  locus  est  in  serm.  2S.  de  verbis 
Domini :  «  0  homo,  faciem  tuam  non  aude¬ 
bas  attollere,  oculos  tuos  in  terram  dirige¬ 
bas,  et  subito  accepisti  gratiam  Christi,  om¬ 
nia  tibi  peccata  dimissa  sunt.  Ex  malo  servo 
factus  es  bonus  filius.  Ideo  praesume  non  de 
operatione  tua,  sed  de  gratia  Christi.  Non 
ergo  arrogantia  est,  sed  fides,  praedicare  quod 
accepisti,  non  superbia,  sed  devotio.  Ergo 
attolle  oculos  ad  Patrem,  qui  te  per  lava¬ 
crum  genuit,  qui  te  per  Filium  redemit,  et 
dic,  Pater  noster.  » 

Respondeo  :  llaec  omnia  libenter  ample¬ 
ctimur,  asserimus,  praedicamus,  nec  videre 
possumus,  qua  in  re  sententiae  nostrae  repug¬ 
nent.  Non  enim  hortatur  Augustinus  recens 
baptizatos,  ut  certo  credant,  sibi  remissa 
esse  peccata  ea  certitudine ,  qua  credunt 
Christum  esse  Deum ;  id  est,  certitudine  fi¬ 
dei  divinae,  sed  ut  confidant,  se  per  Bapti¬ 
smum  justificatos,  et  filios  Dei  effectos,  et 
ideo  cum  fiducia  oculos  ad  Patrem  attollant 
et  dicant  :  «  Pater  noster  ».  Ad  hanc  enim 
fiduciam  gignendam  abunde  sufficit  fides 
qua  certissime  credimus  per  Baptismum  rite 
collatum,  et  susceptum  omnia  peccata  deleri, 
et  gratiam  justificationis  infundi,  et  praeter¬ 
ea  bona  conscientia,  quae  non  reprehendat 
cor  nostrum  de  obice  divinae  gratiae  posito, 
id  est,  de  affectu  aliquo  ei’ga  peccatum.  Ita¬ 
que  nos  ipsi,  qui  contendimus,  nos  posse 
quemquam  sine  peculiari  revelatione,  certo 
scire,  certitudine  fidei,  sibi  remissa  esse  pec¬ 
cata  ,  tamen  quando  sacramenta  percepi¬ 
mus,  et  cor  nostrum  non  reprehendit  nos, 
magna  cum  fiducia,  et  securitate  dicimus, 
<  Pater  noster  » . 

Tertius  locus  est  in  tractatu  22  super 
«I  )annem  :  «  Oportet  omnes  nos  exhibeiu  ante 
t'  ibunal  Christi,  et  tu  tibi  audes  promittere, 
quod  in  judicium  non  venies  ?  Absit,  inquis, 
ut  hoc  ego  mihi  promittere  audeam  :  sed 
credo  promittenti.  Salvator  loquitur,  veritas 
pollicetur,  ipse  dixit  mihi,  Qui  audit  verba 
mea,  et  credit  ei,  qui  me  misit,  habet  vitam 
aeternam,  et  in  judicium  non  venit.  Ego  au¬ 
divi  verba  Domini  mei,  credidi.  Jam  infidelis 
cum  essem,  factus  sum  fidelis,  sicut  ipse 
monuit,  transii  de  morte  ad  vitam,  ad  judi¬ 
cium  non  venio,  non  praesumptione  mea,  sed 
promissione  ipsius. 


Respondeo  :  ex  promissione  Christi  potest 
unusquisque,  ut  S.  Augustinus  recte  docet, 
colligere,  se  transisse  de  morte  ad  vitam,  et 
in  judicium  non  esse  venturum.  Cseterum, 
quaestio  est,  qua  certitudine  id  possit  colli¬ 
gere,  id  enim  Augustinus  non  explicat.  Nos 
vero  dicimus,  id  eum  posse  colligere  certi¬ 
tudine  infallibili,  planeque  divina,"  si  pro¬ 
mittentis  fidelitas  attendatur  :  sin  autem 
consideretur  dispositio  propria,  non  majorem 
certitudinem  illi  damus,  quam  conjectura¬ 
le  m .  0  u  o  n  i  am  p  r o  m  i  ssio  C  h  risti  n  on  a  bsoluta , 
sed  conditionalis  est.  Non  enim  dixit  absolute 
Christus,  tu  in  judicium  non  venies,  aut  ille 
•in  judicium  non  veniet  :  sed  qui  audit  verba 
mea,  et  credit  ei,  qui.  misit  me,  in  judicium  non 
veniet.  Utrum  autem  ego  verba  ejus,  sicut 
oportet,  audierim,  et  crediderim,  mihi  ipse 
non  dixit,  sed  experientiae  meae,  quae  fallax 
esse  potest,  credere  me  oportet. 

Quartus  locus  est  super  Psal.  cxlix  :  «  Est 
ergo  modus  gloriandi  in  conscientia,  ut  no¬ 
veris  fidem  tuam  esse  sinceram,  ut  noveris 
spem  tuam  esse  certam  ut  noveris  eharita- 
tem  tuam  esse  sine  simulatione  » . 

Respondeo  :  Loquitur  S.  Augustinus  de 
notitia  humana,  et  conjecturali,  quae  sufficit 
ad  gloriam  conscientiae  de  qua  dicit  Aposto¬ 
lus  II  ad  Corinthios  t.  Gloria  nostra  hxc  est. 
testimonium  conscientix  nostrx  (1).  Nam  ibi¬ 
dem  admonet  Augustinus,  cum  hac  notitia 
et  gloria,  posse  consistere  peccatum  occul¬ 
tum  ,  et  ideo  scriptum  esse  Proverbiorum 
xx.  Quis  (jloriatur  mundum  se  esse  a  pecca¬ 
to  (2)?  sed  quoniam,  inquit,  multa  sunt  adhuc, 
quae  possunt  forte  offendere  oculos  Dei , 
lauda  eum  qui  ista  tibi  donavit,  tunc  perfi¬ 
ciet,  quod  donavit,  id  est,  lauda  eum,  quod 
scias  te  multa  peccata  non  fecisse  et  non  ha¬ 
bere,  et  ipse  dabit  etiam  ut  auferantur,  si 
quae  habes  occulta  ». 

Quintus  locus  est  in  serm.  6.  de  verbis 
Apostolis  f&fe  extremo  :  «  Si  quis  Spiritum 
Christi  non  habet,  hic  non  est  ejus.Ecce  ad¬ 
juvante  ipsius  misericordia  spiritum  Christi 
habemus,  ex  ipsa  delectatione  justitiae,  inte¬ 
gra  fide,  Catholica  fide.  Spiritum  Dei  in  nobis 
esse  cognoscimus  ». 

Respondeo  :  hunc  locum,  quem  tanti  fecit 
Catharinus,  ut  diceret,  per  eum  plane  ob¬ 
strui  ora  omnium  adversariorum,  dico  nihil 
omnino  concludere,  si  ambiguitas  sententiae 
tollatur  e  medio.  Illud  enim,  «  Catholica 


(!)  II  Cor.  1.  12.  -  (2)  Prov  XX,  9. 

fide  »,  non  debet  referri  ad  modum  cogno¬ 
scendi,  sed  ad  signum,  et  conjecturam.  Non 
enim  significavit  S.  Augustinus  nos  Catho¬ 
lica  fide  cognoscere,  Spiritum  Dei  esse  in 
nobis ;  quasi  Spiritum  Dei  esse  in  nobis, 
sit  objectum  fidei  Catholica) ,  sed  dicit , 
nos  ex  fide  Catholica,  quam  habere  nos 
experimur,  tamquam  ex  quodam  signo 
colligere  posse,  Spiritum  Dei  esse  in  nobis. 

Hanc,  autem  esse  mentem  sancti  Augu¬ 
stini  evidenter  probamus  ex  eo,  quod  idem 
Augustinus  conjungit  cum  fide  Catholica 
delectationem  justifice,  dicens  :  «  Ex  ipsa 
delectatione  justitia),  integra  fide,  Catholica 
fide,  Spiritum  Dei  in  nobis  esse  cognosci¬ 
mus.  »  Nam  vel  particula,  ex,  refertur  etiam 
ad  fidem  Catholicam,  vel  non  refertur  :  si 
refertur,  tunc  sensus  iste  erit,  ex  delecta¬ 
tione  justitia),  et  ex  Catholica  fide,  tamquam 
duobus  signis,  Spiritum  Dei  in  nobis  esse 
cognoscimus;  si  non  refertur,  iste  erit  sen¬ 
sus,  ex  delectatione  justitia),  tamquam  ex 
quodam  signo  cognoscimus,  fide  Catholica, 
Spiritum  Dei  esse  in  nobis.  Hic  autem  sensus 
absurdissimus  est,  et  repugnantiam  involvit, 
quomodo  enim  Catholica  fide  cognoscimus, 
si  ex  justitiae  delectatione  cognoscimus? 
fides  enim  Catholica,  in  divina  revelatione 
non  in  nostra  delectatione  niti  debet.  Itaque 
idem  est,  ac  si  quis  diceret,  sententiam  ali¬ 
quam  se  certissima  demonstratione  conclu¬ 
dere  ex  argumento  topico.  Prior  igitur  sen¬ 
sus,  qui  verus  est,  Augustino  tribui  debet. 

Adde  quod  cum  Tridentinum  Concilium, 
ipso  etiam  Catharino  teste,  definiat,  non 
posse  haberi  de  propria  justitia  certitudi¬ 
nem  fidei  Catholica;,  si  Augustinus  diceret 
contrarium,  ut  jam  viditur  Catharinus  velle, 
pugnaret  concilium  cum  Augustino  et  Ca¬ 
tharinus  cum  Concilio.  Quaesi  Catharinus 
concedere  non  audet,  non  dicat  etiam  eo 
testimonio  obstrui  ora  contra  sentientium. 

Sextus  locus  est  in  tract.  75,  super  Joan- 
nem  :  «  Tunc  erit,  ut  possimus  videre  quod 
credimus.  Nam  nunc  est  in  nobis,  et  nos  in 
illo.  Sed  hoc  nunc  credimus,  tunc  etiam 
cognoscemus.  Ergo  (inquit  Catharinus)  nunc 
fidei  certitudine  certi  sumus,  Christum  esse 
in  nobis,  et  nos  in  illo  ». 

Respondeo  :  ita  est,  sed  Christum  esse  in 
nobis,  et  nos  in  illo,  non  significat,  in  me, 
aut  in  te  in  particulari  esse  Christum  pei' 
gratiam  justificantem,  sed  significat  Chri¬ 
stum  esse  in  Ecclesia,  ut  caput  in  corpore,  et 
Ecclesiam  esse  in  Christo,  ut  corpus  in  capite. 


Septimus  locus  est  in  lib.  xm.  de  Trinitate 
cap.  1.  «  Fidem  ipsam  videt  quisque  esse  in 
corde  suo,  si  credit,  vel  non  esse,  si  non 
credit».  Et  lib.  ym.  cap.  8.  «  Qui  diligit, 
inquit,  fratrem,  magis  novit  dilectionem , 
qua  diligit,  quam  fratrem,  quem  diligit». 

Respondeo  :  Loquitur  sanctus  Augustinus 
de  actione  credendi  et  diligendi.  Certissimi 
enim  sumus  nos  credere  et  diligere,  quando 
credimus  et  diligimus,  sed  utrum  actus  illi 
sint  quales  oportet,  et  utrum  ex  habitu  pro¬ 
ficiscantur,  sine  revelatione  sciri  non  potest. 

Octavus  locus  est  in  tract.  5.  super  epist. 
Joan.  «  Nemo  interroget  hominem,  redeat 
ad  cor  suum,  si  ibi  invenit  charitatem,  se¬ 
curus  sit,  quia  transiit  a  morte  ad  vitam  ». 

Respondeo  :  Charitas  sine  ulla  dubitatione 
vivificat,  ct  ideo  si  quis  illam  inveniat  in 
corde  suo,  securus  merito  esse  potest.  Ceete- 
rum  quamvis  possit  unusquisque  in  corde 
videre  actum  dilectionis,  tamen  (ut  dixi)  non 
potest  certo  cognoscere,  sitneille  actus  vera) 
charitatis,  an  non.  Proinde  poterit  quidem  se* 
eurus  esse,  quoniam  ad  hoc  sufficit  certitudo 
moralis,  non  tamen  certus  erit  certitudine 
fidei,  cui  falsum  nulla  ratione  subesse  possit. 

Nonus  locus  est  in  libro  de  poenitentia) 
medicina,  cap.  2.  «  Dimitte  nobis  debita 
nostra,  non  dicimus  pro  iis  peccatis,  qua; 
remissa  credimus  in  Baptismo,  nisi  de  ipsa 
fide  dubitemus  » . 

Respondeo  :  illud  «  credimus  »  positum 
est  pro  eo  quod  est,  existimamus,  censemus, 
arbitramur.  Unde  in  lib.  n.  adversus  Cre- 
seonium  cap.  28.  eamdem  sententiam  idem 
Augustinus  repetens,  usus  est  verbo,  confi¬ 
dimus  :  (( Dimitte  nobis,  inquit,  debita  nostra, 
non  dicimus,  pro  iis  debitis,  quse  semel  in 
Baptismo  dimissa  esse  confidimus» .  Illud  au 
tem,  <<  nisi  de  ipsa  fide  dubitemus  »,  ideo 
positum  est,  quoniam  si  quis  dubitet,  an  in 
Baptismo  peccata  omnia  deleantur,  de  ipsa 
fide  Baptismi  dubitare  censebitur,  non  quod 
fieri  non  possit,  ut  vel  propter  defectum  in¬ 
tentionis  ministri,  vel  propter  indispositio¬ 
rem  suscipientis  non  sint  deleta  peccata, 
sed  quia  ut  plurimum  nulla  est  rationalis 
causa  dubitandi  de  intentione  vel  disposi¬ 
tione,  quod  attinet  ad  Baptismum  rite  mini¬ 
strandum  et  suscipiendum  ;  et  ideo  si  quis 
dubitet,  de  ipsa-efficaeia  Baptismi,  hoc  est, 
de  fide  Catholica  dubitare  videbitur. 

Dices  :  ergo  talis  certitudo  haberi  debet  de 
remissione  peccatorum  in  Baptismo,  ut  om¬ 
nem  dubitationem  prorsus  excludat. 

Respondeo,  ita  esse,  si  per  dubitationem 
intelligas  eam  animi  dispositionem,  perquam 
neutri  parti  assentiri  quis  audet,  illi  enim  du- 
b.i  proprie  sunt,  qui  ita  fluctuant,  ut  nihil 
decernere  audeant.  At  si  per  dubitationem 
intelligas  formidinem,  quam  interdum  habe¬ 
mus  de  contraria  parte  etiamsi  uni  parti 
assentiamur,  nego  talem  certitudinem  habe¬ 
ri  debere,  quae  dubitationem,  id  est,  formidi¬ 
nem  prorsus  excludat.  Sanctus  autem  Augu¬ 
stinus  dicit,  eos  dubitare  de  fide,  qui  dicunt, 
Dimitte  nodis  debita  nostra ,  pro  iis  peccatis, 
quae  in  Baptisme  dimissa  esse  confidere  de¬ 
bent,  quoniam  qui  orant  pro  illis  peccatis, 
videntur  esse  dubii  priore  modo,  ac  per  hoc 
anxii  et  fluctuantes  ,  quae  fluctatio  non  prae¬ 
sumitur  nasci,  nisi  ex  defecta  fidei  de  effica¬ 
cia  sacramenti,  ut  dictum  est. 

Decimus  locus  est  in  tractatu  super  Psal. 
lxxxv .  «  Dicat  unusquisque  fidelium,  sanctus 
sum,  non  est  ita  superbia  elati,  sed  confessio 
non  ingrati ». 

Respondeo  :  dicat  sane  unusquisque  fide¬ 
lium,  qui  nihil  sibi  conscius  est,  ex  bona  spe, 
sanctus  sum.  Nam  ex  fide  divina  non  potest 
hoc  dicere,  nisi  hoc  ipsum  Deus  ei  revelave¬ 
rit.  Alioqui  falsa  esse  posset  fides,  cura  facile 
fieri  possit,  ut  aliqui  sanctos  se  esse  credant, 
et  non  sint. 

Sextus  est  S.  Leo  in  serm.  2.  de  festo  Pa¬ 
schae  :  «  Discutiant  se  fidelium  mentes,  et  in¬ 
timos  sui  cordis  affectus  vera  examinatione 
dijudicent,  ut  si  depositum  aliquid  in  con¬ 
scientiis  suis  de  fructibus  charitatis  invene¬ 
rint,  Deum  sibi  inesse  non  dubitent  ».  Et 
idem  habet  in  serm.  8.  de  Epiphania. 

Respondeo  :  eadem  est  sententia  S.  Leo¬ 
nis,  quae  S.  Augustini  in  tract.  5.  in  epist. 
Joan.  De  quo  loco  paulo  ante  locuti  sumus. 

Septimus  est  S.  Gregorius,  in  i.  lib.  Dialog. 
cap.  1.  «  Mens,  quse  sancto  Spiritu  impletur, 
habet  evidentissima  signa  sua,  virtutes  sci¬ 
licet,  et  humilitatem,  quse  si  utraque  perfe¬ 
cte  in  una  mente  conveniunt,  liquet,  quod 
de  praesentia  sancti  Spiritus  testimonium  fe¬ 
rant  » . 

Respondeo  :  loquitur  S.  Gregorius,  de  evi¬ 
dentia  signorum,  quae  quamvis  tanta  sit, 
quanta  esse  potest,  semper  tamen  est  evi¬ 
dentia  signi,  id  est,  conjecturalis;  ac  per  hoc 
certitudinem  efficit  conjecturalem,  non  fidei 
divinae.  Deinde,  non  videtur  loqui  sanctus 
Gregorius  de  notitia,  quam  unusquisque  ha¬ 


bet  de  se,  sed  potius  quam  habet  de  aliis,  in 
quibus  videt,  cum  summis  virtutibus  humi¬ 
litatem  esse  conjunctam. 

Octavus  est  S.  Anselmus,  in  comment.  ad 
cap.  viii  ad  Rom.  «  Per  hoc,  quod  Spiritus 
sanctus  charitatem  nobis  infundit,  quia  nos 
facit  imitatores  esse  divinae  bonitatis,  ut  dili¬ 
gamus  inimicos,  evidenti  testimonio  decla¬ 
rat  menti  nostrae,  nos  esse  filios  Dei  ». 

Respondeo  :  loquitur  de  evidentia  signo¬ 
rum,  ut  paulo  ante  dicebamus,  signum  enim 
omnium  maximum  gratiae  Dei,  est  dilectio, 
ac  praesertim  inimicorum. 

Nonus  est  S.  Bernardus,  quem  pro  senten¬ 
tia  sua  omnes  adducunt  Lutherus,  Calvinus, 
Philippus,  Bucerus,  Kemnitius;  et  ex  Catho¬ 
licis  Gatharinus.  Is  igitur  in  ?erm.  1.  de  An- 
nunciatione  Dominica  habet  haec  verba  : 
«  Si  credis  peccata  tua  non  posse  deleri  nisi 
ab  eo,  cui  soli  peccasti,  et  in  quem  peccatum 
non  cadit,  bene  facis,  sed  adde  adhuc  ut 
credas,  quia  per  ipsum  tibi  peccata  donan¬ 
tur.  Hoc  est  testimonium,  quod  perhibet  in 
corde  nostro  Spiritus  sanctus,  dicens:  Dimis¬ 
sa  sunt  tibi  peccata  tua.  Sic  enim  arbitratur 
Apostolus,  gratis  justificari  hominem  per  fi¬ 
dem  » .  / 

Respondeo  :  S.  Bernardus  in  eo  sermone, 
proponit  explicanda  verba  illa  psalmi,  ut  in¬ 
habitet  ylotna  in  terra  nostra.  Etstatim  in  ipso 
principio,  dicit,  hanc  gloriam  esse  illam  de 
qua  loquitur  Apostolus,  II  Corinth.  i.  Gloria 
nostra  haec  est  ,  testimonium  conscientiae 
nostrae  (1).  Deinde  docet,  hoc  testimonium 
conscientiae,  esse  testimonium,  quod  perhibet 
Spiritus  sanctus  in  corde  nostro,  non  testi¬ 
monium,  quod  ipsi  perhibemus  de  nobis.  Et 
addit,  esse  testimonium  triplex,  de  remis¬ 
sione  peccatorum,  de  meritis  vitae  aeternae, 
de  electione  ad  gloriam. 

Ut  autem  quis  habeat  hoc  testimonium 
triplex,  et  possit  dicere  :  Gloria  nostra  haec 
est,  etc.,  tria  necessaria  esse  demonstrant. 

Primum  est,  ut  quis  credat,  non  posse  ha¬ 
beri  remissionem  peccatorum,  neque  merita, 
neque  vitam  aeternam,  nisi  per  gratiam  Dei. 
Et  de  hoc  primo 'non  est  quaestio,  certum 
enim  est,  hoc  debere  credi  fide  Catholica. 

Secundum  est,  ut  quis  credat,  per  Chri¬ 
stum  sibi  indulgeri  peccata  donari  merita,  et 
paratam  esse  vitam  sempiternam.  De  hoc  se¬ 
cundo  quaestio  est  quo  pacto  intelligi  debeat. 

Aliqui  ex  Catholicis  dicunt,  S.  Bernardum 


(1)  II  Cor.  I,  12. 

non  loqui  de  fide  Catholica,  sed  de  fide,  quae 
haberi  potest  ex  conjecturis  et  signis,  ut  sen¬ 
sus  sit,  debere  hominem  sibi  persuadere,  et 
confidere  sibi  remissa  esse  peccata,  non  ta¬ 
men  id  certo  credere  certitudine  fidei  divinae. 
Sed  haec  responsio  non  videtur  solida.  Tum, 
quia  S.  Bernardus  eadem  voce  (credendi)  uti¬ 
tur,  cum  dicit,  credendum  esse,  non  posse 
deleri  peccata,  nisi  per  gratiam,  et  cum  di¬ 
cit,  credendum  esse,  per  Christum  remitti 
peccata ;  et  in  priore  sententia  sine  dubio 
loquitur  de  fide  Catholica,  non  de  persuasio¬ 
ne  ex  signis,  neque  credibile  est,  eum  intra 
duas  lineas  aequivocatione  uti  voluisse.  Tum, 
quia  mox  adjungit  de  hac  fide,  qua  credi¬ 
mus,  nobis  per  Christum  remitti  peccata,  sic 
enim  arbitratur  Apostolus ,  gratis  justificari 
hominem  per  fidem.  At  certe  non  justificamur 
per  illam  persuasionem  ex  signis,  sed  per 
veram  et  Catholicam  fidem. 

Dico  igitur,  S.  Bernardum  loqui  de  fide 
Catholica,  qua  credimus,  Deum  velle  nobis 
peccata  remittere,  et  re  ipsa  ex  parte  sua  re¬ 
mittere,  modo  conditio  impleatur  de  qua 
paulo  post  dicemus,  non  autem  loqui  de  fide, 
qua  absolute,  et  sine  respectu  dispositionis 
credamus  nobis  peccata  nobis  remitti,  ut 
haeretici  somniant.  Id  autem  probo. 

Primum  quoniam  S.  Bernardus,  sicut  di¬ 
cit,  credendum  esse  nobis  remitti  peccata, 
ita  etiam  dicit  in  eodem  loco,  credendum 
esse  nobis  donari  merita,  et  paratam  esse 
vitam  aeternam;  at  idem  Bernardus  in 
epist.  107.  et  in  serm.  1.  de  septuagesima,  et 
alibi,  disertis  verbis  dicit,  de  vita  aeterna 
consequenda  spem  nos  habere,  non  securi¬ 
tatem. 

Deinde,  idem  Bernardus  probare  volens, 
nos  debere  credere,  peccata  per  Christum 
nobis  remitti,  merita  donari,  et  vitam  aeter- 
jiam  esse  paratam,  dicit,  argumenta  vali¬ 
dissima  esse  Christi  mortem,  resurrectionem 
et  ascensionem.  At  haec  argumenta  vere 
validissima  sunt  ad  probandum,  Deum  velle 
peccata  remittere,  et  ex  parte  sua  reipsa 
illa  remittere,  et  merita  donare,  et  vitam 
aeternam  parare.  Non  enim  Christus  mortuus 
est,  resurrexit,  et  ascendit,  ut  ostenderet  sine 
sua  gratia,  non  posse  deleri  peccata,  haberi 
merita,  et  vitam  aeternam,  sed  ut  ostenderet, 
se  velle  ista  omnia  praestare,  et  reipsa  ex 
parte  sua  jam  praestare.  At  non  probant  haec 
argumenta  nobis  in  particulari,  sine  ulla  dis¬ 
positione  ex  parte  dimitti  peccata,  donari  me¬ 
rita,  et  vitam  aeternam.  Nam  si  ita  esset, 


omnes  homines  justificarentur  et  salvaren¬ 
tur,  quia  pro  omnibus  Christus  mortuus  est, 
et  resurrexit. 

Tertio,  idem  Bernardus  paulo  post  (ut 
mox  dicemus)  aperte  docet,  multas  condi¬ 
tiones  ex  parte  nostra  requiri,  ut  justifice¬ 
mur  et  salvemur  :  non  igitur  docet,  creden¬ 
dum  esse  absolute,  nobis  remitti  peccata, 
donari  merita,  et  vitam  aeternam. 

Adde  ultimo,  quod  cum  Bernardus  antea 
locutus  esset  de  potentia  Dei,  cum  dixit, 
necessarium  esse  credere,  non  posse  deleri 
peccata,  haberi  merita,  et  vitam  aeternam, 
nisi  per  gratiam  Dei,  recto  ordine  adjungit, 
credendum  esse  secundo  loco,  Deum  velle 
delere  peccata,  donare  merita,  et  vitam 
aeternam,  ut  habeamus  primo  testimonium 
potentiae,  secundo  testimonium  voluntatis. 
Atque  haec  de  secundo. 

Tertium,  quod  necessarium  esse  demon¬ 
strat  S.  Bernardus/  est,  ut  nobis  applicetur 
in  particulari  remissio  peccatorum,  et  merita 
donentur,  et  spes  vitae  aeternae  conferatur,  ut 
non  solum  habeamus  testimonium  potentiae, 
et  voluntatis,  sed  etiam  executionis.  Et  in 
hoc  tertio  non  dicit  Bernardus,  credendum 
esse,  sed  potius  experiendum,  an  habeamus 
conditiones,  quae  requiruntur  :  «  Sic  ergo 
(inquit  loquens  de  applicatione  in  particula¬ 
ri)  inhabitat  haec  gloria  etiam  hic  in  terra 
nostra,  si  misericordia,  et  veritas  obvient 
sibi,  et  sese  justitia,  et  pax  osculentur.  Prae¬ 
venienti  siquidem  misericordiae  ut  veritas 
nostrae  conversionis  occurrat  necesse  est,  ac 
de  caetero  sanctimoniam  sectemur  et  pacem, 
sine  qua  nemo  videbit  Deum.  Ubi  enim  com¬ 
pungitur  quis,  tunc  eum  misericordia  prae¬ 
venit,  sed  nequaquam  ingredietur,  donec  ei 
veritas  confessionis  occurrat.  Et  hoc  quidem, 
ut  declines  a  malo.  Jam  vero  ut  facias  bo¬ 
num,  in  tympano,  et  choro  tibi  psallendum 
est,  ut  ipsa  mortificatio  carnis  tuae,  et  poeni¬ 
tentiae  fructus,  ac  justitiae  opera  in  unitate, 
et  concordia  fiant  ».  Et  infra  :  «  Sane  quis¬ 
quis  ille  est,  in  quo  misericordia,  et  veritas 
obviaverunt  sibi,  justitia,  et  pax  osculatae 
sunt,  secure  glorietur,  sed  in  eo,  qui  sibi 
testimonium  perhibet,  in  Spiritu  utique  veri¬ 
tatis».  Haec  ille. 

Vides  igitur  S.  Bernardum  non  docere, 
absolute  credendum  esse  sine  respectu  ope¬ 
rum,  nobis  remitti  peccata  :  sed  eum  requi¬ 
rere  conditionem  conversionis,  confessionis, 
fructum  poenitentiae  et  similium  operum,  ex 
quibus,  ut  ex  signis  quibusdam  gignitur  per- 

suasio,  et  securitas  gratiae  non  tamen  certi-  locanda  est  ista  efficacia  ?  Si  efficax  fuit 
tudo  fidei  Catholicae,  vel  divinae.  Hunc  locum  Christi  passio  certe  mihi,  et  tibi  fuit  efficax, 


fusius  explicare  volui,  quoniam  ex  verbis 
hujus  sermonis  perperam  intellectis^  duxit 
originem  perniciosa  illa  haeresis  de  fide  spe¬ 
ciali,  quae  magnam  partem  Septentrionis  in¬ 
fecit. 

^  CAPUT  XI. 

Solvuntur  argumenta  ex  ratione. 

Praeter  testimonia  Scripturarum  et  Pa¬ 
trum,  multas  quoque  rationes  colligunt  ad¬ 
versarii. 

Primam  rationem  ducunt  ab  exemplis 
sanctorum,  qui  certi  fuisse  narrantur  de  sua 
justitia.  Enumerant  Komnitius,  et  Cathari- 
nus  sanctos  patriarchas,  Abel,  Henoch,  Noe, 
Abraham,  et  similes,  quos  ipsa  Scriptura 
commendat. 

'Sed  facilis  est  responsio.  Primum  enim 
pauci  illi  viri,  et  ii  valde  eximii,  fortasse  pe¬ 
culiari  revelatione  certi  fieri  meruerunt  de 
gratia,  quam  apild  -Dominum  invenerunt. 
Certe  ad  Abraham  manifeste  dictum  esse  le¬ 
gimus  Genes,  xxii.  Nunc  cognovi ,  quod  ti¬ 
meas  Dominum  (1),  id  est,  nunc  te  cognoscere 
feci,  quod  verus  sis  cultor,  et  amator  Dpi. 
Sic  enim  exponit  S.  Augustinus  qusest.  57. 
et  58.  in  Genesim,  ex  quo  intelligimus,  non 
esse  commune  omnibus  justis,  ut  se  justos 
esse  certo  sciant.  Quandoquidem  patriarcha 
Abraham,  tot  annis  pie  Deo  servierat,  et 
tamen  tunc  solum  audire  meruit.  Nunc  cog¬ 
novi,  quod  timeas  Deum,  quando  ad  impe¬ 
rium  Dei  unigenitum  Filium  immolai’e  de¬ 
crevit.  Deinde,  Scriptura  dum  sanctos  com¬ 
mendat,  et  eorum  justitiam,  et  virtutes  lau¬ 
dat,  nos  certos  reddit,  quibus  id  utilissimum 
erat,  potius  quam  illos. 

Secundam  rationem  petunt  Komnitius  et 
Calvinus  a  veritate  promissionum.  Deus 
enim,  qui  mentiri  non  potest,  gratiam  pro¬ 
misit  non  solum  in  genere  omnibus,  sed 
etiam  in  particulari  singulis.  Id  enim  sonant 
illa  verba,  Zach.  i x.Ecce  Rex  tuus  venit  tibi. 
Et  Luc.  xii.  Complacuit  Patri  in  te  (2).  Addit 
Calvinus  in  Antidoto  confirmationem  ex  Con¬ 
cilio  Tridentino.  «  Concilium  sess.  6.  cap.  9. 
monet,  ut  nemo  dubitet  de  efficacia  passionis 
Christi,  at  numquid  in  aere,  inquit  Calvinus, 

\ 

(1)  Gen.  XXII.  12.  -  (i)  Zach.  IX.  9;  Luc.  XII, 


non  idea;  Platonicae. 

Respondeo  :  multa  de  hac  re  diximus  in 
t.  lib.  Ideo  breviter  nunc  respondemus,  pri¬ 
mum  promissiones  allegatas  non  esse  parti¬ 
culares,  sed  generales.  Illud  enim  ;  Ecce 
tuus  venit  tibi,  dicitur  filia;  Sion,  id  est,  toti 
Ecclesia;.  Et  illud  ( Complacuit  Patri  in  te) 
dicitur  toti  gregi  pusillo,  id  est,  eidem  Ec¬ 
clesia;.  Deinde  addimus,  promissiones  istas 
posse  quidem  etiam  applicari  singulis  in  par¬ 
ticulari,  sed  tunc  esse  conditionatas,  non 
absolutas.  Non  enim  quae  promittuntur  Ec¬ 
clesiae,  conveniunt  singulis  hominibus,  nisi 
illi  per  fidem,  et  charitatem  incipiant  esse 
membra  viva  corporis  Ecclesiae,  immo  nisi 
prius  renascantur  ex  aqua  et  Spiritu  sancto, 
et  postea  servent  omnia,  qua;  mandata  sunt. 

Tertiam  rationem  sumunt  iidem  ab  effica- 
cia  et  proprietatibus  fidei  et  spei  :  Scriptura 
enim  tribuit  fidei  Tt^pocpoptav,  id  est,  plenis¬ 
simam  certitudinem,  ad  Hebr.  x.  Item  ut 
sit  convictio  et  hypostasis,  ad  Hebraeos  xi. 
Et  Jacobi  i,  fidei  opponitur  haesitatio.  Prae¬ 
terea  ipsi  etiam  spei  tribuitur  firmitas  et  cer¬ 
titudo,  immo  et  7rXr,po:popia  ad  Hebr.  vi.  ubi 
etiam  comparatur  anchorae  propter  stabilita¬ 
tem  et  immobilitatem.  Igitur  promittenti 
Deo  remissionem  peccatorum,  debet  homo 
firmissime,  ac  certissime  credere  et  confi¬ 
dere,  sibi  remitti  peccata,  alioqui  fides  et 
spes  dubia;  esse  possent. 

Respondeo  :  quod  attinet  ad  fidem,  nulla 
est  in  hac  parte  difficultas.  Fides  enim  cer¬ 
tissima  est.  Neque  ullus  unquam  Catholicus 
dixit,  fidem  non  esse  certam,  aut  posse  du¬ 
bitari,  vel  cum  formidine  assentiri,  in  iis, 
qua;  ad  fidem  pertinent.  Sed  paralogismus 
adversariorum  in  eo  positus  est,  quod  assu¬ 
munt  remissionem  peccatorum,  sive  justifi¬ 
cationem  uniuscujusque,  ad  fidem  proprie 
dictam  pertinere,  quod  falsum  esse  ostendi¬ 
mus  in  i.  lib.  possunt  adversarii  ullum  argu¬ 
mentum,  non  solum  vere  solidum,  sed  neque 
in  speciem  solidum  contra  proferre. 

Quod  autem  attinet  ad  spem,  fatemur, 
eam  quoque  esse  debere  certissimam,  sed  in 
suo  genere.  Alia  enim  fidei,  alia  spei  certi¬ 
tudo  est.  Duplex  igitur  in  spe  certitudo  con¬ 
siderari  potest.  Una  ex  parte  voluntatis ; 
altera  ex  parte  intellectus.  Ex  parte  volun-  • 
tatis  certitudo  spei  est  firma  adhaesio  volun- 

tatis  ad  rem  speratam,  et  haec  maxima  esse 
potest  etiamsi  ex  parte  intellectas  non  sit 
homo  certus,  se  rem  illam  consecutorum, 
fmmo  videtur  spes  non  solum  non  exigere, 
sed  nec  ferre  posse  ex  parte  intellectus  cer- 
tudinem  absolutam.  Nam  quod  certo  scimus 
nos  habituros,  non  proprie  speramus,  sed 
simpliciter  expectamus.  Hoc  enim  modo  ani¬ 
mae  beatorum  non  proprie  sperant  corporum 
resurrectionem,  sed  tantum  expectant,  quia 
certissimae  sunt  ex  parte  intellectus,  eam  sibi 
deesse  non  posse.  Itaque  haeretici  nostri 
temporis,  qui  certitudinem  absolutam  exparte 
intellectus  requirunt  de  justificatione  et  salute, 
nullum  locum  spei  proprie  dictae  relinqunt. 

Quamvis  autenx  (ut  diximus)  absolutam 
certitudinem  spes  non  requirat  ex  parte  intel¬ 
lectus,  tamen  habet  etiam  exparte  intellectus 
duplicem  certitudinem. 

Prima  oritur  ex  fundamento  spei  prima¬ 
rio,  quod  est  promissio  Dei.  Certi  enim  su¬ 
mus,  Deum  non  posse  fallere.  Etsi  quidem 
nihil  requireretur  ad  justificationem,  vel 
salutem  nisi  promissio  Dei,  haberemus  etiam 
de  his  rebus  absolutam,  et  infallibilem 
certitudinem :  tamen  quia  requiruntur  etiam 
alia,  de  quibus  non  sumus  tam  certi,  ideo 
spes  non  expellit  omnem  timorem.  De  hac 
certitudine,  ex  parte  fundamenti,  loqui¬ 
tur  Apostolus  II  Tim.  I.  Scio  cui  credidi,  et 
certus  sum,  quia  potens  est  depositum  meum 
servare  in  illum  diem.  Et  ad  Ilebr.  -vi.  Inter¬ 
posuit  (Deus)  jusjurandum,  ut  per  duas  res 
immobiles ,  quibus  impossibile  est  mentiri 
Deum,  fortissimum  solarium  habeamus,  qui 
confugimus  ad  tenendam  propositam  spem, 
quam  sicut  anchoram  habemus  animee  lutam, 
ac  firmam  (1). 

Altera  certitudo  spei  ex  parte  intellectus 
oritur  ex  charitate,  ac  per  hoc  non  convenit 
nisi  hominibus  justis.  Amicus  enim  ab  amico 
omnia  bona  sperare  potest,  neque  periculum 
est,  ne  confundatur.  De  hac  certudine  scj:- 
bit  Apostolus  ad  Roman.  v  :  Spes  autem  non 
confundit ,  quia  charitas  Dei  diffusa  est  in  cor¬ 
dibus  nostris  (2).  Etsi  quidem  amicitia  ista 
cum  Deo  corrumpi  non  posset,  infallibiter, 
et  absolute  de  salute  securi  essent,  qui  cha¬ 
ritate  cum  Deo  conjuncti  sunt  :  tamen  quia 
dum  peregrinamur  a  Domino,  fieri  potest,  ut 
qui  amicus  est,  iterum  fiat  inimicus.  Idcirco 
non  possunt  etiam  justi  sine  timore  aliquo 
vivere. 

(i)  11  Tim.  I,  12;  Heb.  VI,  7.  -  (2;  Rom.  V,  5. 


Habemus  igitur  spem  Christianorum  cer¬ 
tissimam  esse,  tum  ex  parte  voluntatis,  tum 
ex  parte  intellectus,  sed  ex  parte  intellectus 
certitudinem  absolutam,  et  infallibilem  ha¬ 
bere,  rationi  fundamenti  et  ratione  formae, 
id  est  ratione  promittentis  Dei,  et  ratione 
charitatis,  quae  est  forma  spei  :  et  solum  ra¬ 
tione  propriae  dispositionis  formidinem  ali¬ 
quam  habere  conjunctam. 

Quartam  rationem  ducunt  adversarii  ex 
natura  et  efficacia  sacramentorum.  Sed  ali¬ 
ter  hoc  argumentum  texunt  haeretici,  aliter 
Catbarinus.  Haeretici  sic  ratiocinantur,  sa¬ 
cramenta  sunt  instituta  ad  obsignandam  gra¬ 
tiam  per  Christum  acceptam,  vel  quae  per 
Christum  accipitur,  ut  nimirum  hoc  symbolo 
externo  sustentetur  fides,  et  certi  reddamur 
de  eo,  quod  non  videmus.  Igitur  qui  dicit, 
baptizatos  non  esse  certos  de  remissione 
peccatorum,  injuriam  sacramentis  facit,  et 
ipsi  etiam  Deo,  quasi  fallacia  signa  institue¬ 
rit.  Praeterea,  cum  minister  absolute,  in 
Christi  nomine  pronunciat :  Ego  te  absolvo, 
vel  est  certum  quod  dicit,  vel  incertum  ;  si 
certum,  igitur  peccat  qui  non  credit  se  certo 
esse  absolutum  ac  per  hoc  justificatum;  si 
est  incertum,  igitur  peccat  minister,  tam  au¬ 
dacter  pronuncians  Christi  nomine,  quod 
fortasse  est  falsum  :  «  Et  posset  ei  dici»,  in¬ 
quit  Lutherus,  «  Domine,  tu  mentiris  » . 

Catharinus  autem  in  hunc  modum  argu¬ 
mentum  proponit,  sacramenta  non  ponenti 
obicem  certo  gratiam  conferunt !  potest  au¬ 
tem  qui  sacramentum  recipit,  certo  scire  a 
se  obicem  nullum  poni;  igitur  potest  idem 
ipse  certus  esse,  sibi  peccata  esse  dimissa. 

Respondeo  :  Falso  assumunt  haeretici  sa¬ 
cramenta  instituta  esse  praecipue  ad  fidem 
sustentandam,  et  nos  certos  de  Dei  voluntate 
reddendos  :  nam  (ut.  in  lib.  i  de  Sacramen¬ 
tis  in  genere  demonstravimus)  si  ita  esset, 
frustra  baptizarentur  infantes  et  amentes, 
qui  ejusmodi  effectus  capaces  non  sunt.  Po¬ 
tissima  igitur  causa  institutionis  Sacramen¬ 
torum  est,  ut  sint  instrumenta  justificationis 
efficiendae.  Et  ideo  B.  Paulus  ad  Tit.  m.  non 
dixit,  certos  nos  fecit,  sed,  salvos  nos  fecit 
per  lavacrum  ;  neque  lavacrum  dixit  certifi- 
cationis  (ut  sic  loquar)  sed,  regenerationis  et 
renovationis.  Et  ad  Ephes.  v.  non  dixit,  cer¬ 
tam  faciens  Ecclesiam,  sed,  mundans  eam  la¬ 
vacro  aqux  in  verbo  vitae  (3).  Concedimus  ta¬ 
men  sacramenta  non  solum  esse  causas,  sed 

-  (3)  Tit.  111,  5;  Eph.  V,  26. 

etiam  signa  justificationis,  et  quidem  infal¬ 
libilia  ex  parte  sua,  non  absolute.  Non  enim 
significat  caeremonia  illa  Baptismi,  hominem 
absolute  lavari  et  mundari  a  peccato,  sed 
lavari  et  mundari,  quod  attinet  ad  vim,  et 
efficaciam  sacramenti,  modo  non  impediatur 
effectus  per  indispositionem  suscipientis.  Re¬ 
quiri  autem  dispositionem  fidei  et  poeniten¬ 
tiae,  et  posse  fieri,  ut  quis  fidem,  et  poeniten¬ 
tiam  simulans  ad  Baptismum  accedat,  neque 
haeretici  negant. 

Itaque  non  sunt  fallacia  signa,  neque  po¬ 
test  dici  Ministro,  Domine,  tu  mentiris,  si 
quis  forte  ficto  corde  accedens  a  Ministro 
qui  id  ignorat,  simpliciter  baptizetur.  Non 
enim  ille,  cum  dicit,  ego  te  baptizo,  aliud  sig¬ 
nificat,  nisi  ego  sacramentum  tibi  praebeo, 
quod  vim  habet  omnia  peccata  delendi,  vel 
(quod  est  in  me)  abluo  te,  et  mundo  a  sor¬ 
dibus  peccatorum.  Et  hoc  ipsum  est,  quod 
credere  tenetur,  qui  sacramentum  recipit 
nimirum  sibi  remitti  peccata  vi  sacramenti 
illius,  nisi  forte  ipse  per  indispositionem 
suam  in  causa  sit,  cur  non  succedat  justifica¬ 
tionis  effectus. 

Jam  vero  ad  Catharinum  respondeo,  ar¬ 
gumentum  ejus  recte  concludere  posse  eum, 
qui  non  est  sibi  conscius  fraudis  alicujus, 
certum  esse  de  remissione  peccatorum,  sed 
certitudine  quadam  humana  et  morali,  non 
certitudine  fidei.  Quoniam  (ut  supra  ostendi¬ 
mus)  non  potest  haberi  certitudo  fidei  (si 
revelationem  removeas)  de  intentione  mini¬ 
stri,  sine  qua  non  perficitur  sacramentum, 
neque  de  remotione  omnis  impedimenti 
cum  fieri  possit,  ut  aliquis  non  sit  sibi  con¬ 
scius  obicis,  et  tamen  re  ipsa  obicem  ponat, 
cum  affectum  gerat  ad  peccatum  aliquod 
lethale;  quod  esse  peccatum  ignoret. 

Quintam  rationem  ducit  Kemnitius  ab  ori¬ 
gine  sententiae  nostrae.  Scribit  enim  eam 
ortam  esse  ab  errore  Pharisaeorum  et  Nova- 
tianorum.  Quod  inde  probat,  «  quoniam 
Pharisaei  (ut  ipse  dicit)  non  dubita  ant  de 
remissione  peccatorum  in  genere,  sed  mur¬ 
murabant,  quia  Christus  jubebat  homines 
confidere  sibi  in  particulari  dimissa  esse 
peccata.  Novatiani  vero  (ut  ex  Ambrosio  de 
poenitentia,  et  ex  historia  tripartita  lib.  vm. 
Kemnitius  citare  se  dicit)  non  dubitabant 
in  genere  posse  dimitti  peccata,  sed  an  mini¬ 
ster  deberet  certo  affirmare,  an  dubitative 
in  particulari  pcenitentibus  peccata  dimitti». 


Respondeo :  haec  vero  non  argumenta,  sed 
imposturae  et  mendacia  sunt.  Nam  Evange- 
lium  apertissime  testatur,  Pharisaeos  non 
murmurasse,  quod  Christus  juberet  in  par¬ 
ticulari  fiduciam  concipi  de  remissione  pec¬ 
catorum,  sed  quod  se  Deum  facere  videre¬ 
tur,  dum  potestatem  peccata  relaxandi  soli 
Deo  propriam  sibi  sumebat.  Sic  enim  Pha¬ 
risaei  loquuntur,  Marci  n.  Quid  hic  sic  lo¬ 
quitur ?  Blasphemat.  Quis  enim  potest  pec¬ 
cata  dimittere,  nisi  solus  Deus  ?  Et  Lucae 
vii.  Quis  est  hic,  qui  etiam  peccata  dimit¬ 
tit  (1)?  Adde  quod  Dominus  non  jussit,  ho¬ 
mines  credere  fide  Catholica,  sibi  peccata 
esse  dimissa,  sed  tantum  confidere.  Quod 
ipsum  Catholici  omnes  docent,  quippe  qui 
sciunt  fidem  et  fiduciam  non  esse  idem,  et 
posse  hominem  confidere  sibi  remissa  esse 
peccata,  etiamsi  ex  parte  intellectus,  non 
habeat  ejus  rei  certitudinem  absolutam. 

Quod  ad  Novatianos  pertinet,  mirum  est, 
cur  audeant  Lutherani  nobis  errorem  Nova- 
tianorum  tribuere,  cum  ipsi  verissimi  sint 
Novatiani.  Nam  error  Novatianorum  ille 
erat,  quod  nullum  in  Ecclesia  sacramentum 
Poenitentiae  et  reconciliationis  agnoscebant 
distinctum  a  Baptismo.  Quod  ipsum  Luthe¬ 
rani  omnes  docent.  Sed  quoniam  nondum 
Satanas  inspiraverat  Novatianis,  ut  dicerent 
per  memoriam  Baptismi  posse  homines  re¬ 
conciliari,  quod  Lutheranis  postea  inspira¬ 
vit,  ideo  Novatiani  lapsos  post  Baptismum 
monebant,  ut  cum  Deo  agerent,  in  Ecclesia 
enim  non  esse  potestatem  reconciliandi.  Sic 
Ambrosius  loquitur  lib.  i.  [de  poenitentia, 
cap.i.  «Aiunt  Novatiani  se  Domino  deferre 
reverentiam,  cui  soli  remittendorum  crimi¬ 
num  potestatem  permittunt».  Et  Socrates 
lib.  vm.  Tripart.  et  lib.  iv.  historiae  suae, 
cap.  23.  «Novatus,  inquit,  Ecclesiis  scribe¬ 
bat,  ne  eos,  qui  deemonibus  immolaverant, 
ad  sacramenta  susciperent,  sed  invitarent 
quidem  ad  poenitentiam,  remissionem  vero 
Dei  relinquerent  potestati,  cujus  solius  est 
peccata  remittere. 

Postremam  rationem  ducunt  ab  absurdo. 
Nam  valde  absurda  videtur  esse  doctrina, 
quae  perpetuam  dubitationem,  haesitationem 
et  fluctuationem  docet.  «  Qualis,  inquit  Kem¬ 
nitius,  est  illa  doctrina,  cujus  effectus,  sum¬ 
mo,  et  finis  est,  ut  anxiae  conscientiae,  quae¬ 
rentes  consolationem,  rejiciantur  in  perpe¬ 
tuas  haesitationes  et  dubitationes  suae  cum 


(1)  Mare.  II,  7;  Luc.  VII,  49% 

Deo  reconciliationis,  salutis,  et  vitae  aeternae?» 

Respondeo  :  posset  hoc  argumentum,  si 
rethoricari  liberet,  multo  verius  in  adversa¬ 
rios  retorqueri,  qui  miseras  animas,  quae¬ 
rentes  consolationem,  ita  seducunt,  ut  in 
vanissimam  fiduciam  et  temerariam  prae¬ 
sumptionem  praecipitare  non  dubitent.  Sed 
his  omissis,  dico  nullum  esse  Catholicum 
scriptorem ,  qui  doceat  oportere  homines 
perpetuo  dubitare,  et  haisitarc  de  sua  cum 
Deo  reconciliatione. 

Tres  enim  videntur  numerari  inter  Catho¬ 
licos  de  hac  quaestione  sententiae,  quarum 
una,  quae  est  Ambrosii  Catharini,  non  solum 
dubitationem  omnem  excludit,  sed  etiam 
addit  posse  justos  habere  de  sua  justifica¬ 
tione  certitudinem  fidei  divinae,  de  qua  sen¬ 
tentia  non  potest  Kemnitius  queri. 

Altera  sententia  non  docet  quidem  certi¬ 
tudinem  fidei  divinae,  tamen  affirmat  posse, 
immo  etiam  solere  praesertim  homines  per¬ 
fectos  ad  eam  securitatem  venire,  ut  nul¬ 
lam  habeant  de  sua  justificatione  formidi¬ 
nem,  plane  ad  eum  modum,  quo  credimus 
sine  ulla  haesitatione  et  formidine  deceptio¬ 
nis,  Caesarem  imperasse  in  Italia,  Alexan¬ 
drum  in  Graecia,  Ciceronem  oratorem,  Li¬ 
vium  historicum,  Yirgilium  poetam  fuisse  ; 
Constantinopolim  esse  urbem  in  Thracia,  et 
Antiochiam  in  Syria,  quamvis  neutram  vide¬ 
rimus. 

De  qua  etiam  sententia  non  video  cur 
Kemnitius  queri  possit.  Quamquam  (ut  verum 
fatear)  mihi  haec  sententia  non  probatur  ; 
Tum  quia  Concilium  Tridentin.  sess.  6.  c.  9. 
docet,  neminem  esse,  qui  dum  considerat 
suam  infirmitatem  et  indispositionem,  non 
possit  de  sua  gratia  formidare  ac  timere. 
Tum  etiam  quia  exempla  sanctorum,  Jobi, 
Davidis,  Pauli,  Hilarionis,  et  aliorum  perfe¬ 
ctissimorum  hominum,  supra  citata,  contra¬ 
rium  persuadent.  Tum  denique  quoniam  de 
Caesare,  Alexandro,  Cicerone,  Livio,  Virgi- 
lio,  Constantinopoli,  et  Antiochia,  aliisque 
similibus  rebus  ideo  non  dubitamus,  quo¬ 
niam  habemus  plurimos  oculatos  testes,  nec 
unquam  in  ejusmodi  rebus  accidit  deceptio, 
vel  multis  saeculis  res  celebrata  est,  et  nemo 
unquam  contradixit,  et  ejusmodi  res  sunt, 
quae  sub  aspectum  cadunt,  et  facili  negotio 
cognosci  possunt.  Saepe  etiam  nihil  ad  nos 
pertinent,  et  ideo  malumus  simpliciter  cre¬ 
dere,  quam  anxie  quaerere,  utrum  sic,  an 


aliter  se  habeant.  At  negotium  justificatio¬ 
nis,  et  salutis  aeternae  ad  nos  maxime  perti¬ 
net,  neque  ullos  habemus  de  ea  re  testes 
oculatos,  et  scimus  non  paucos  vehementer 
esse  deceptos,  et  res  est  altissima,  atque 
abdita  valde. 

Tertia  sententia,  quae  communior  in  Ec¬ 
clesia  est,  non  tollit  quidem  omnem  formidi¬ 
nem,  tamen  tollit  omnem  anxietatem  et 
haesitationem,  et  ipsam  etiam  dubitationem,  si 
dubius  dicatur,  qui  non  audet  alteri  parti  as- 
sentiri.  Neque  enim  bona  est  argumentatio  : 
Catholici  non  habent  certitudinem  fidei,  de 
sua  justificatione,  igitur  semper  dubitant, 
haerent,  anxii  sunt.  Sicut  neque  contra  recte 
quis  concluderet,  Catholici  non  sunt  anxii, 
neque  haesitant  de  sua  justificatione,  igitur 
certi  sunt  certitudine  fidei,  sibi  remissa  esse 
peccata.  Datur  enim  aliquid  medium  inter 
haec  extrema,  videlicet  certitudo  quaedam 
moralis  ex  parte  intellectus,  et  spes,  ac  fidu¬ 
cia  ex  parte  voluntatis. 

Porro  solidam  consolationem  et  pacem,  ac 
tranquillitatem,  et  laetitiam  interiorem  longe 
melius  gignit  in  Catholicis  bona  conscientia, 
contritio,  charitas,  studium  bonorum  ope¬ 
rum,  frequens  Eucharistiae  perceptio,  visita¬ 
tio  Spiritus  sancti,  quae  est  manna  abscondi¬ 
tum,  quod  nemo  scit,  nisi  qui  accipit,  quam 
inanis  illa  fiducia,  et  vera  temeraria  prae¬ 
sumptio  in  Lutheranis.  Nam  de  bona  con¬ 
scientia  scribit  Apostolus,  II  Corinth.  i. 
Gloria  nostra  hsec  est,  testimonium  conscientiae 
nostrse.  Et  S.  Joan.  es  in  epist.  1.  cap.  m.  Si 
cor  nostrum  non  reprehenderit ,  nos,  fiduciam 
habemus  apud  Deum.:  De  vera  contritione 
scribit  Salomon,  Proverb.  xiv.  Cor  quod  no¬ 
vit  amaritudinem  animae  suae,  in  gaudio  ejus 
non  miscebitur  extraneus  { I).  Vere  enim  in¬ 
credibilis  laetitia  oritur  ex  eo,  quod  quis  vi¬ 
deat  se  amarissime  peocata  sua  deflere.  Por¬ 
ro  charitas  nihil  prius  gignit  quam  gaudium 
et  pacem.  Inde  enim  dicitur  Galat.  v.  Fru¬ 
ctus  Spiritus  est  charitas ,  gaudium ,  pax  etc. 

Sed  ex  patientia  (ut  alia  nunc  omittam) 
solidissima  oritur  consolatio.  Nam  ut  ait 
Apostolus,  Roman.  v.  Gloriamur  in  tribula¬ 
tionibus ,  quia  tribulatio  patientiam  operatur, 
patientia  probationem ,  probatio  vero  spem, 
spes  autem  non  confundit  etc.  Et  II  Corinth. 
vii.  Repletus  sum  consolatione,  superabundo 
gaudio  in  omni  tribulatione  nostra.  Et  cap. 
vili.  Notum,  inquit,  vobis  facimus  fratres  gra- 


(1)  II  Cor.  I,  12;  I  Joan.  III,  20;  Prov,  XIV,  10. 

tiam  Dei,  qux  data  est  in  Ecclesiis  Macedo¬ 
niae,  quod  in  multo  experimento  tribulationis 
abundantia  gaudii  ipsorum  fuit.  Et  Jacobus 
cap.  i.  Omne  gaudium  existimate,  fratres,  cum 
in  tentationes  varias  incideritis,  scientes  quod 
probatio  fidei  vestrae  patientiam  operatur,  pa¬ 
tientia  autem  opus  perfectum  habet.  Et  ante 
hos  omnes  Propheta  David  :  In  tribulatione, 
inquit,  dilatasti  mihi.  Et  rursus  :  Secundum 
multitudinem  dolorum  meorum  in  corde  meo 
consolationes  tuae  laetificaverunt  animam  me¬ 
am  (1). 

Sancti  quoque  Patres,  quorum  testimonia 
perperam,  adduxerunt  adversarii  pro  certi¬ 
tudine  fidei,  et  praesertim  Cyprianus,  Am¬ 
brosius,  Augustinus,  Leo,  securitatem  ani¬ 
mae,  non  ex  fide  remissionis  peccatorum,  sed 
ex  conscientia  charitatis  et  operum  bono¬ 
rum  colligebant.  Placet  autem  nomine  alio¬ 
rum  S.  Bernardi  testimonium  hic  abscribere, 
ut  omnes  intclligant,  unde  petenda  sit  solida 
consolatio.  Sic  igitur  loquitur  in  serm.  69.  in 
Cantica  :  «  Quanta  putas  ex  hac  mansione 
iter  animam  et  verbum  familiaritatis  gratia 
oriatur.  Quanta  de  familiaritate  sequatur  fi¬ 
ducia?  Non  est  (ut  opinor)  quod  jam  talis 
anima  dicere  vereatur,  dilectus  meus  mihi, 
quse  ex  eo  quod  si  ddigere  et  vehementer 
diligere  sentit,  etiam  diligi  nihilominus  ve¬ 
hementer  non  ambigit,  ac  de  sua  singulari 
intentione,  sollicitudine,  cura,  opera,  dili¬ 
gentia,  studioque,  quo  incessanter  et  arden¬ 
ter  invigilat  quemadmodum  placeat  Deo, 
ajque  heeo  omnia  in  ipso  indubitanter  agno¬ 
scit,  recordans  promissionis  ejus,  in  qua 
mensura  mensi  fueritis  remetietur  vobis.  Er¬ 
go  ex  propriis,  quae  sunt  penes  Deum  agno¬ 
scit,  nec  dubitat  se  amari  quae  amat  ».  Et 
infra  :  «Vides  quomodo  non  solum  de  amore 
suo  certum  te  reddit,  si  quidem  tu  ames  il¬ 
lum,  sed  etiam  de  sollicitudine  sua,  quam 
pro  te  gerit,  si  te  senserit  sollicitum  sui.  » 

Hanc  igitur  certitudinem  libenter  agnosci¬ 
mus,  quai  non  oritur  ex  praesumptione  im¬ 
putatae  justitiae,  neque  est  certitudo  fidei 
Catholicae,  sed  oritur  ex  charitatis  et  operum 
bonorum  experimento,  ac  per  hoc  moralis 
et  conjecturalis  certitudo  nominari  potest. 

CAPUT  XII. 

Ee fellitur  error  de  certitudine  Praedestinationis. 

Hactenus  primum  errorem  ex  illis  qua- 


tuor,  quos  initio  hujus  libri  proposuimus, 
expugnare  conati  sumus.  Sequitur  ut  adver¬ 
sus  secundum  breviter  disseramus. 

Secundus  error  eorum  erat,  qui  non  so¬ 
lum  de  praesenti  gratia,  atque  justitia,  sed 
etiam  de  praedestinatione,  atque  electione 
ad  gloriam  certitudinem  fidei  haberi  conten¬ 
dunt.  Docuit  hunc  errorem  Martinus  Buce¬ 
rus,  in  Colloquio  Ralisbonensi.  Nam  exstat 
in  eo  Colloquio  inter  alios  titulos,  unus  de 
firmissima  aeternae  salutis  fiducia,  et  certitu¬ 
dine,  et  in  eo  affirmat  Bucerus,  non  esse  ve¬ 
rum  christianum,  qui  non  eadem  fidei  cer- 
titudiuc,  credit  se  habiturum  esse  vitam 
aeternam,  qua  credit,  Christum  esse,  ctDeum 
etiam  esse.  Idem  etiam  docet  in  lib.  de  Con¬ 
cordia,  in  conciliatione  articuli  de  justifica¬ 
tione  :  Idem  quoque  docet  Petrus  Martyr,  in 
commentar,  ad  cap.  vm.  epist.  ad  Roman. 
Eumdem  errorem  mordicus  defendit  Joannes 
Calvinus,  in  lib.  m.  Institution.  cap.  2.  ubi 
sicloquiturg.  16  :  «Vere  fidelis  non  est, nisi  qui 
solida  persuasione  Deum  sibi  propitium  per¬ 
suasus,  de  ejus  benignitate  omnia  sibi  polli¬ 
cetur,  nisi  qui  divinae  erga  se  benevolentiie 
promissionibus  fretus,  indubitatam  salutis 
expectationem  praesumit».  Vide  eumdem §. 
40.  et  in  antidoto  Concilii.  In  eodem  errore 
versatur  Kemnitius,  in  Examine  Concilii  Tri- 
dentini.  Reprehendit  enim  quod  Concilium 
docet,  sess.  6.  cap.  12.  neminem  sine  pecu¬ 
liari  revelatione,  certo  statuere  debere  se 
esse  ex  numero  praedestinatorum.  Affirmat 
vero  Kemnitius,  hanc  falsam  esse  doctrinam, 
et  probat  ex  cap.  vm.  ad  Roman.  Ex  verbo 
Dei  posse  ac  debere  omnes  justificatos  certo 
statuere  de  sua  praedestinatione. 

Ceeterum  hic  error  pugnat  cum  Scripturae 
divinae  testimoniis,  cum  sententiis  sancto¬ 
rum  Patrum,  et  cum  manifesta,  atque  aper¬ 
tissima  ratione. 

Primum  igitur,  Apostolus  Paulus  ad  Ro¬ 
man.  xi.  de  Praedestinatione  disputans,  re¬ 
fert  hoc  mysterium  inter  altissima  Dei  se¬ 
creta,  exclamans  :  0  altitudo  divitiarum  sa¬ 
pientiae  et  scientiae  Dei,  quam  inscrutabilia 
sunt  judicia  ejus,  et  investigabiles  vix  ejus  i 
Et,  quis  novit  sensum  Domini,  aut  quis  consi¬ 
liarius  ejus  fuit  (2)?  Et  quamvis  haec  altitudo 
secreti  praecipue  respiciat  causam,  cur  Deus 
unum  eligat,  alterum  non  eligat,  tamen  in¬ 
dicat  etiam  non  posse  sciri  sine  revelatione, 
quem  Deus  elegerit,  et  quem  non  elegerit. 


(1)  Rom.  V,  3;  II  Cor.  VII,  4;  ibid.  VIII,  2;  Jacob,  I,  2;Psal.  IV,2;ib.  XCill,  <9. -.(->)  Rom.  X!,  33 

Nam  ex  hoc  ipso,  quod  ignoramus,  quid  mo¬ 
veat  Deum,  ut  hunc  potius  quam  illum  eli¬ 
gat,  et  in  ejus  voluntatem  rem  totam  referre 
cogimur,  intelligimus  non  posse  alia  via  co¬ 
gnosci,  quem  eligere,  et  quem  non  eligere 
voluerit,  nisi  per  revelationem  specialem, 
qua  suam  ipse  voluntatem  alicui  manifestare 
dignetur. 

Secundo,  Scriptura  hortatur  omnes  fideles 
ad  timorem,  cum  ait  Roman.  xi.  Tu  autem 
fide  stas ,  noli  altum  sapere,  sed  time ,  ne  forte 
et  tibi  non  parcat.  Et  I  Gorinth.  x.  Qui  stat 
videat  ne  cadat.  Et  Philip,  n.  Cum  timore,  et 
tremore  salutem  vestram  operamini.  Et  Ap.o- 
cal.  iii.  Tene,  quod  habes,  ne  forte  alius  acci¬ 
piat  coronam  tuam.  Et  in  epist.  n.-idem 
Joannes  :  Videte ,  inquit,  ne  perdatis ,  qux 
operati  estis.  Et  in  Psal.  ii  :  Servite  Domino  in 
timore  et  exaltate  ei  cum  tremore.  Apprehen¬ 
dite  disciplinam ,  n:  quando  irascatur  Domi¬ 
nus,  et  pereatis  de  via  justa  (1). 

Ad  haec  et  similia  respondent  Calvinus  et 
Kemnitius,  ha;c  dici  ad  excutiendum  torpo¬ 
rem  et  carnalem  securitatem,  quai  homines 
in  operibus  bonis  negligentes  faciunt,  non 
quod  revera  periculum  sit,  ne  veri  fideles 
excidant  a  salute.  At  verum  quidem  est, 
nullum  osse  periculum,  ne  praedestinati  sa¬ 
lutem  aeternam  perdant,  et  terrores  illos  a 
Spiritu-Sancto,  per  Scripturas  sanctas  adhi¬ 
beri,  ut  electi  ad  sollicitudinem  et  diligen¬ 
tiam  excitentur,  sed  haec  omnia  locum  ha¬ 
bent  in  iis,  qui  praedestinationem  suam  igno¬ 
rant,  non  in  iis,  qui  de  illa  certissimi  sunt. 
Nam  qui  certo  persuasi  sunt,  se  omnino  sal¬ 
vandos,  non  possunt  timere,  ne  excidant  a 
salute,  immo  nec  debent  timere,  si- id  certo 
credunt  certitudine  fidei,  quomodo  credunt 
Christum  esse  Deum,  nam  isto  suo  timore 
injuriam  fidei  facerent. 

Proinde  si  vera  esset  responsio  haeretico- 
rum,  Spiritus-Sanctus  hortaretur  electos  ad 
infidelitatem  cum  hortatur  ad  timorem  amit¬ 
tendae  salutis  :  Quemadmodum  enim  si  quis 
admoneret  fidelem  ut  timeret,  ne  forte  non 
sit  verum,  Christum  esse  Deum,  ad  impieta¬ 
tem  sine  dubio  eum  impellere  videretur.  Ita 
prorsus  Spiritus-Sanctus  (quod  blasphemum 
est  cogitare)  ad  impietatem  provocaret  ele¬ 
ctos,  dum  hortatur  ut  timeant,  ne  forte  cx- 
cindantur,  ne  pereant  de  via  justa,  ne  amit¬ 
tant  coronam  suam.  Igitur  qui  timere  jube¬ 


mur,  non  debemus,  nec  possumus  certo 
credere  certitudine  fidei,  nos  esse  de  numero 
salvandorum. 

Tertio,  Scriptura  disertis  verbis  docet,  sa¬ 
lutem  pendere  aconditione  operum,  Matth.v. 
Nisi  abundaverit,  justitia  vestra  plus  quam 
Scribarum  et  Pharisxorum ,  non  intrabitis  in 
regnum  coelorum.  Matth.  xix.  Si  vis  ad  vitam 
ingredi ,  serva  mandata  Rom.  vm.  Quod  si 
filii  et  haeredes ,  si  tamen  compatimur ,  ut  et 
conglorificemur.  II.  Timot.  n.  Si  commortui 
sumus,  et  convivemus.  Et  ibidem  :  Non  coro¬ 
nabitur,  nisi  qui  legitime  certaverit  (2).  At 
concedunt  adversarii  nullam  esse  posse  cer¬ 
titudinem  salutis,  si  ea  pendeat  a  conditione 
operum, unde  igitur  tam  confidenter  affirmant 
se  de  salute  et  vita  aeterna  esse  certissimos  ? 

Respondebunt  fortasse,  haec  omnia  se  ha¬ 
bere  non  in  se,  sed  in  Christo,  cujus  facti 
sunt  membra  per  fidem.  Sic  enim  jubet  Cal¬ 
vinus,  ut  fidelis  non  respiciat  se  et  opera  sua, 
sed  respiciat  Christum,  non  ut  extra  se  posi¬ 
tum,  sed  ut  in  se  manentem,  et  omnia  bona 
sua  communicantem.  Sed  haec  responsio  non 
est  solida.  Nam  Christus  ipse  requirit  a  mem¬ 
bris  suis,  ut  ipsa  etiam  bene  operentur,  et 
tamquam  vitis  requirit,  ut  palmites  fructum 
ferant.  Alioqui  excisionem  minatur  :  Ego 
sum  vitis  vera  (inquit  Joan.  xv.)  et  Pater 
meus  agricola  est.  Omnem  palmitem  in  me  non 
ferentem  fructum,  tollet  eum.  Et  infra  :  Si 
quis  in  me  non  manserit,  mittetur  foras  sicut 
palmes,  et  arescet,  et  colligent  eum,  et  in 
ignem  mittent,  et  ardet  (3).  Non  igitur  sufficit 
ad  salutem  insertum  esse  in  vitem  Christum, 
nisi  quis  ut  palmes  fructum  bonorum  operum 
pariat.  Deinde,  cum  Dominus  ait :  Nisi  abun¬ 
daverit  justitia  vestra  etc.  Et :  Si  vis  ad  vitam 
ingredi  etc.  Non  significat  ut  membra  justi¬ 
tiam  capitis  sibi  arrogent,  sed  ut  ipsa  quoque 
operentur,  et  justitiam  faciant,  ut  perspi¬ 
cuum  est  ex  sequentibus,  ubi  ait  Matth.  v. 
Ego  autem  dico  vobis,  diligite  inimicos  ve¬ 
stros  etc.  Et  Matth.  xix.  Si  vis  perfectus  esse, 
vende  omnia  quee  habes,  et  habebis  thesaurum 
in  coelo  (4). 

Respondere  solent,  opera  quidem  requiri, 
sed  non  ut  conditionem,  a  qua  pendeat  pro¬ 
missio  vitae  aeternae,  sed  quia  fides  vera  non 
est  nisi  sit  viva,  et  fructificet  opera  bona, 
nam  peccata,  id  est,  opera  carnis  excutiunt 
fidem,  et  effundunt  Spiritum-Sanctum.  At 


(1)  Rom.  X!,  20;I  Cor.  X,  12;  Phil.  11,12;  Ap.  III,  11;  II  Joan.  8;  Psal.  11,11 .— (2j  Mat.V,  20;ib.XIX, 
17:  Rom.  VIII,  17;  II  Tim.  II,  1 1 ;  ibid.  5.  -  (3)  Joan.  XV,  I,  6.  —  (4;  Matth  V,  14;  ibid.  XIX,  21. 

Tom.  YI.  i0 


i 


282 


LIBER  III. 


non  laboramus  hoc  loco  cur  sini  opera  ne¬ 
cessaria,  sed  contenti  sumus,  si  detur  nobis, 
ea  necessario  exigi,  et  sine  illis  non  obtineri 
vitam  seternam.  Hinc  enim  evidenter  con¬ 
cludimus,  sine  divina  revelatione  neminem 
certo  statuere  posse,  se  esse  de  numero  ele¬ 
ctorum,  cum  nemo,  ipsis  etiam  adversariis  tes¬ 
tibus,  certo  statuere  possit,  se  facturum  om¬ 
nia  illa  bona  opera,  quse  Christus  fieri  jubet. 

Quarto,  Scriptura  testatur,  multos  ad  tem¬ 
pus  credere,  et  postea  circa  fidem  naufragare 
et  perire,  ut  patet  Luc.  8.  de  semine  quod 
cecidit  super  petram,  quod  exponit  Dominus 
de  iis,  qui  ad  tempus  credunt,  et  in  tempore 
tentationis  recedunt.  Et  I  Timoth.  iv.  Spi¬ 
ritus  manifeste  dicit ,  quia  in  novissimis  diebus 
discedent  quidam  a  fide.  Et  cap.  6.  Quam  qui¬ 
dam  appetentes  erraverunt  a  fde  (i).  Qui  au¬ 
tem  a  gratia  et  fide  exciderunt,  nullam  cer¬ 
titudinem  habent  sua3  restitutionis  in  gra¬ 
tiam,  immo  Scriptura  dicit,  hoc  plane  esse 
incertum,  cum  ait  II  ad  Tim.  ii.  Ne  forte  det 
illis  Deus  poenitentiam  et  resipiscant.  Et  Joelis 
ii.  Quis  scit  si  convertatur  et  ignoscat  Deus  (2)  ? 
At  si  multi  credentes  a  veritate  postea  aber¬ 
rant,  et  reprobi  fiunt,  igitur  non  erant  illi 
certi  ex  fide  se  perseveraturos,  alioqui  falsa 
fuisset  eorum  fides.  Non  potest  autem  certi¬ 
tudo  praedestinationis  haberi  sine  certitu¬ 
dine  perse verantise,  cum  perseverantia  sit 
effectus  maxime  proprius  praedestinationis, 
et  sine  perseverantia  non  possit  impleri  prae¬ 
destinatio,  igitur  neque  de  praedestinatione 
homines  illi  certi  fuerunt  ex  fide.  Ac  per  hoc 
falsum  est,  omnes  fideles  certos  esse  certitu. 
dine  fidei  de  sua  praedestinatione. 

Ad  hoc  argumentum  utcumque  respon¬ 
dere  potest  Calvinus,  quippe  qui  negat  ha¬ 
buisse  veram  fidem  illos  qui  non  perseve¬ 
rant.  Quem  errorem  paulo  post  refellemus. 
Kemnitius  vero  nihil  omnino  respondere 
potest.  Ipse  enim  aperte  fatetur,  posse  fide¬ 
les  excidere  a  gratia,  et  non  perseverare,  et 
tamen  audacter  affirmat  debere  eos,  qui  fi¬ 
dem  habent  certo  statuere  se  esse  praidesti- 
natos.  Quae  quam  male  inter  se  cohaereant, 
nemo  non  videt.  Nam  si  omnes  debent  ex 
fide  certo  statuere  se  esse  praedestinatos,  et 
tamen  possunt  non  perseverare,  et  per  hoc 
non  salvari,  igitur  vel  potest  falli  praedesti¬ 
natio  Dei,  vel  potest  homo  ex  fide  certo  cre¬ 
dere  id,  quod  est  incertum,  et  quod  fieri 
potest  ut  sit  falsum. 


Respondet  Kemnitius,  fidem  semper  esse 
veram ;  quia  quod  aliqui  non  perseverent, 
non  fit  ex  eo  quod  Deus  nolit  conservare  eos 
usque  in  finem,  sed  quia  ipsi  per  opera  car¬ 
nis  fidem  excutiunt.  At  inepta  solutio  est. 
Hoc  ciiim  est  quod  nos  urgemus,  non  pogse 
ullum  ex  fide  certum  esse,  se  ad  numerum 
electorum  pertinere,  quia  potest  fieri,  ut  ex¬ 
cutiat  fidem,  et  tandem  sit  reprobus.  Nam 
cum  vera  fides  possit  esse  in  eo,  qui  re  vera 
coram  Deo  reprobus  est,  cum  praesciatur  non 
perseveraturus,  evidenter  sequitur,  ut  vel 
fides  non  doceat  eum  esse  de  numero  electo¬ 
rum,  vel  fi-des  sit  falsa;  quomodo  enim  re¬ 
probus  credere  potest  ex  fide  vera  se  non 
esse  reprobum,  sed  electum? 

Ad  haec  testimonia  Scripturae  addi  possunt 
etiam  testimonia  Patrum.  S.  Joannes  Chry- 
sostomus  hum.  11.  in  epist.  ad  Philip.  «  Si 
Paulus,  inquit,  qui  tanta  passus  est,  nondum 
de  resurrectione  illa  securus  fuit,  quid  sane 
nos  dicemus  ? 

S.  Hieronymus  lib.  ii.  adversus  Pelagia- 
nos  :«  Ne  beatum,  inquit,  dixeris  quempiam 
ante  mortem,  quamdiu  enim  vivimus,  in 
certamine  sumus ;  quamdiu  in  certamine, 
nulla  est  certa  victoria. 

S.  Augustinus  lib.  xi.  de  Civ.  Dei  cap.  12. 
r  Licet,  inquit,  sancti  de  suae  perseverantiae 
praemio  certi  sint,  de  ipsa  tamen  perseve¬ 
rantia  sua  reperiuntur  incerti.  Quis  enim  ho¬ 
minum  se  in  actione,  profectuque  justitiae 
perseveraturum  usque  in  finem  sciat,  nisi 
aliqua  revelatione  ab  illo  fiat  certus,  qui  de 
hac  re  justo,  latentique  judicio  non  omnes 
instruit,  sed  neminem  fallit?  » 

Martinus  Bucerus  in  lib.  de  concordia,  sub 
finem  conciliationis  articuli  de  justificatione, 
hunc  unum  locum  sibi  ipsi  objecit,  et  duas 
adhibuit  responsiones,  sive  malis  dicere  ter¬ 
giversationes.  Primo  dicit,  Sanctos  ex  se 
non  posse  certo  statuere,  an  sint  persevera¬ 
turi  ;  tamen  quia  vocati  sunt  ad  sempiter¬ 
num  Christi  consortium,  ex  fide  debere  om¬ 
nino  certos  esse,  se  usque  in  finem  perseve¬ 
raturos.  Secundo  dicit,  Augustinum  loqui  de 
certitudine  scientia),  non  de  certitudine  fi¬ 
dei.  At  si  Sancti  ex  se  statuere  debeant,  id 
est,  ex  viribus  natura;  sua;,  certo  statuere 
debent,  se  non  perseveraturos.  Quo  modo 
enim  sine  Dei  gratia  perseverarent?  Itaque 
si  ex  se  statuere  debent,  non  sunt  incerti,  ut 
Augustinus  dicit,  sed  plane  certi. 


(1)  1  Tim.  IV,  I  ;  ibid.  VI,  10.  -  (2)  II  Tim.  11,20;  Joel.  II,  14. 

Dicet  ibrtasse  Bucerus,  illud  «  (ex  se)  » 
non  debere  ad  vires  perseverandi  referri, 
sed  ad  cognitionem,  ut  sensus  sit,  Sanctos 
non  posse  statuere  certo  se  perseveraturos 
ex  lumine  solius  rationis,  sed  ex  lumine  fidei 
omnino  posse.  At  contra,  nam  de  praemio 
perseverantiae  non  sunt  certi  ex  se,  id  est,  ex 
lumine  solius  rationis,  sed  ex  lumine  fidei : 
et  tamen  Augustinus  scribit,  de  praemio  per¬ 
severantiae  Sanctos  esse  certos,  de  ipsa  per¬ 
severantia  incertos.  Praeterea  si  certi  essent 
Sancti  ex  lumine  fidei  de  sua  perseverantia, 
omnes,  qui  fide  praediti  sunt,  hanc  certitudi¬ 
nem  haberent ;  At  Augustinus  dicit,  non  om¬ 
nes  Sanctos,  id  est,  non  omnes  qui  fidem 
habent,  esse  de  hac  re  certos,  sed  illos  tan¬ 
tum,  quibus  Deus  per  specialem  revelatio¬ 
nem  id  manifestare  dignatur.  Yult  igitur  Au¬ 
gustinus  non  solum  ex  se,  sed  etiam  ex  fide, 
et  non  solum  certitudine  scientiae,  sed  etiam 
certitudine  fidei  Sanctos  de  sua  perseveran¬ 
tia  esse  incertos. 

Sed  ut  omnem  tergiversandi  occasionem 
Bucero  auferamus,  addamus  alia  duo  loca 
in  lib.  de  correptione  et  gratia  cap.  13. 
«  Quis,  inquit,  ex  multitudine  fidelium, 
quamdiu  in  hac  mortalitate  vivitur,  in  nu¬ 
mero  praedestinatorum  se  esse  praesumnt  »  ? 
Item  in  lib.  de  bono  perseverantiae  cap.  xm. 
«  Ad  quam  vocationem  »  (secundum  propo¬ 
situm,  quae  propria  est  electorum) '«  pertinere 
nullus  est  homo  ab  hominibus  certa  asseve¬ 
ratione  dicendus,  nisi  cum  de  hoc  saeculo 
exierit.  In  hac  autem  vita  humana,  quae  ten- 
tatio  est  super  terram,  qui  videtur  stare,  vi¬ 
deat  ne  cadat » . 

S.  Gregorius  lib.  vi.  in  1.  Iteg.  «  Quia  ju¬ 
dicium,  inquit,  omnipotentis  Dei  imperscru- 
tabile  est,  unde  veniat,  et  quo  vadat  homo 
nescit,  quia  sciri  non  potest,  an  quis  in  gra¬ 
tia,  quam  recipit,  perseverare  in  perpetuum 
debeat » . 

S.  Prosper,  in  lib.  ii.  de  vocatione  gen¬ 
tium  cap.  ult.  (i  In  remotissimo,  inquit,  ab 
humana  cognitione  secreto  praefinitio  hujus 
electionis  abscondita  est.  Et  de  nullo  ante 
ipsius  finem  praenunciari  potest,  quod  in  ele¬ 
ctorum  gloria  sit  futurus,  ut  perseverantem 
humilitatem  utilis  metus  servet,  et  qui  stat 
videat  ne  cadat  » . 

S.  Bernardus,  quem  virum  Dei  loco  citato 
Bueerus  appellat,  et  Lutherani  omnes  in 
quaestione  de  Justificatione  magnifacere  so¬ 


lent,  sic  loquitur  in  sermon.  1.  de  Septuage¬ 
sima  :  «  Quis  potest  dicere,  ego  de  electis 
sum?  ego  de  praedestinatis  ad  vitam?  ego  de 
numero  electorum  ?  certitudinem  utique  non 
habemus,  sed  spei  fiducia  consolatur  nos  ». 
Idem  in  epist.  107.  «  Datur,  inquit,  aliquid 
praesentire  de  sua  ipsius  futura  beatitudinc, 
quemadmodum  ab  aeterno  latuit  in  justifi¬ 
cante  plenius  appariturum  in  beatificante. 
De  qua  tamen  jam  percepta  suimet  ex  parte 
notitia,  interim  quidem  glorietur  in  spe,  non¬ 
dum  tamen  in  securitate  » . 

Addamus  ultimo  rationes.  Prima  ratio  : 
nihil  affirmari  debet  de  his,  quee  pendent  ex 
sola  Dei  voluntate,  nisi  ex  manifesta  revela¬ 
tione  ipsius  :  si  enim  nemo  certo  scire  po¬ 
test,  quid  sit  in  homine,  nisi  spiritus  ejus, 
quanto  magis  nemo  scire  poterit  quid  sit  in 
Deo,  nisi  Spiritus  Dei?  Pendere  autem  prae¬ 
destinationem  ex  Dei  voluntate,  perspicuum 
est,  quia  cujus  vult  miseretur ,  et  quem  vult 
indurat.  Ilorn.  ix.  (1).  Et  quos  eligit  non  ex 
operibus,  sed  ex  misericordia  eligit.  Dicent, 
revelavit  Deus  per  Spiritum  suum  in  Scri¬ 
pturis,  omnes  qui  credunt,  habituros  esse 
vitam  aeternam.  At  nusquam  revelavit  om¬ 
nes  qui  dicunt  se  credere,  eos  credere  sicut 
oportet.  Nam  si  satis  esset  dicere,  ego  credo, 
vel  etiam,  ego  recte  credo,  et  sicut  oportet, 
credo,  omnes  haeretici  salvarentur. 

Secunda  ratio.  Non  potest  homo  certus 
esse  ex  fide,  an  sit  dignus  odio  vel  amore  se¬ 
cundum  praesentem  justitiam,  quam  in  se 
habet,  ut  ostendimus  in  disputatione  praece¬ 
denti,  igitur  multo  minus  ex  fide  certus  esse 
potest,  an  sit  dignus  odio  vel  amore  secun¬ 
dum  aeternum  decretum,  quod  in  ipso  Deo 
latet.  Neque  enim  dubitari  potest,  quin  faci¬ 
lior  sit  notitia  praesentis  justitiae,  quam  aeter¬ 
nae  praedestinationis. 

Tertia  ratio  sumitur  ab  utilitate  hujus  se¬ 
creti.  Nam  ut  scribit  S.  Augustinus,  in  lib. 
de  corrept.  et  gratia  cap.  13.  utilissimum  est 
ad  humilitatem  conservandam,  ut  non  scia¬ 
tur  in  hac  vita,  quis  ad  numerum  electorum 
certo  pertineat.  Et  quamvis  posset  Deus  alia 
etiam  ratione  huic  elationis  morbo  medici¬ 
nam  facere  :  tamen  sic  placuit  magno  illi 
medico,  qui  ordinem  sanandi  non  accipit  ab 
£egi'oto. 

Quarta  ratio  est  S.  Prosperi  loco  notato, 
quoniam  id  etiam  utilissimum  fuit  propter 
reprobos.  Nam  si  scirentur  qui  sint  prtede- 


(1)  Rom.  IX,  18. 


284 


LIBER  III. 


i 


stinati,  reliqui  omnes  desperantes  da  salute 
nihil  omnino  boni  peragere  curarent.  Itaque 
ut  qui  stat,  videat  ne  cadat,  et  qui  victus 
tentatione  cecidit,  resurgere  conetur,  et  ne¬ 
mo  de  Dei  miseratione  diffidat,  nemo  despe¬ 
ret,  utilissimum  fuit,  ut  secretissima  esset 
eleetio. 

CAPUT  XIII. 

Solvuntur  objectiones. 

Quamvis  autem  is,  quem  refutavimus  er¬ 
ror  exploratus  et  apertissimus  esse  videatur, 
non  tamen  desunt  argumenta  aliqua,  quae 
pro  illius  defensione  Bucerus,  Calvinus  et 
Kemnitius  excogitarunt. 

Primum  igitur  ita  ratiocinatur  Bucerus  : 

«  Assidue  pro  dono  persoverantise  nobis 
orandum  esse  non  dubium  est  :  dicit  autem 
Jacobus,  cap.  1.  de  eo,  qui  cupit  a  Deo  ali¬ 
quid  impetrare,  postulet  in  fide  nihil  haesi¬ 
tanti  igitur  nihil  haesitare  debemus,  sed  certo 
credere,  nos  accepturos  perseverantiam,  ac 
proinde  etiam  esse  praedestinatos  ». 

Respondeo,  potest  optime  cohaerere  oratio 
in  fide  sine  haesitatione  cum  incertitudine  de 
re  illa  adipiscenda,  quae  petitur.  Nam  in  ora¬ 
tione  requiritur  tum  fides,  tum  etiam  fiducia, 
et  utrique  suo  modo  contraria  est  haesitatio. 
Et  quidem  de  fide  nulla  est  difficultas.  Nam 
fide  credere  debemus,  Deum  posse  facere 
quod  petimug,  fidelem  quoque  esse  in  omni-  - 
bus  verbis  suis,  et  per  hoc  velle  etiam  facere 
quod  petimus,  nisi  ex  parte  nostra  sit  defe¬ 
ctus,  et  de  bis  rebus  non  debemus  vel 
minimum  haesitare.  Non  autem  tenemur  cer¬ 
to  credere,  nos  absolute  impetraturos  quod 
petimus  :  alioqui  fides  falsa  esse  posset. 
Certe  eum  Apostolus  ter  rogavit,  ut  libera¬ 
retur  a  stimulo  carnis,  in  fide  nihil  haesitans 
«ravit,  et  non  impetravit  tamen  quod  petiit: 
ex  quo  intelligimus,  eum  non  credidisse  ab¬ 
solute  se  liberandum. 

At  Dominus  Mare.  xi.  dicit :  <.  Quidquid 
orantes  petitis,  credite  quia  accipietis,  et  fiet 
vobis».  Respondeo,  credendum  esse  quia 
accipiemus,  si  bona  petamus,  et  si  expedit 
nobis,  non  absolute.  Porro  perseverantiae 
donum  plane  expedit  nobis,  sed  non  bene 
petit,  qui  non  assidue  petit.  Non  enim  per¬ 
severantia  res  est  ejusmodi,  quae  uno  die 
peti  et  accipi  possit,  sed  quotidie  petenda 


est,  ut  quotidie  detur,  et  sic  tandem  fiat,  ut 
in  finem  usque  perseveremus.  Tunc  enim 
data  intclligitur  perseverantia  cum  perseve¬ 
ratum  est  usque  in  finem.  Itaque  credere 
debemus  nos  accepturos  perseverantiam,  si 
perseveranter  eam  postulaverimus,  utrum 
autem  perseveranter  eam  postulaturi  simus, 
quis  scire  potest,  nisi  Deus,  et  cui  voluerit 
Deus  revelare  ? 

Quod  autem  attinet  ad  fiduciam,  confidere 
debemus,  nos  accepturos  quod  petimus,  et 
non  haesitare,  id  est,  non  diffidere.  Caeterum 
sicut  fiducia  non  est  in  intellectu,  sed  in  vo¬ 
luntate,  ita  haesitatio  cum  opponitur  fiducix, 
non  est  incertitudo  intellectus,  sed  infirmitas 
et  instabilitas  voluntatis.  Quare  fiducia  sine 
haesitatione  non  requirit  certitudinem  intel¬ 
lectus  de  re  impetranda,  sed  firmam  adhae¬ 
sionem  voluntatis  erga  bonitatem  Dei,  a  qua 
sperat  homo  se  impetraturum  quod  postu¬ 
lat.  Nihil  igitur  concludit  Buceri  ratiocina- 
tio. 

Secundo,  objicit  idem  auctor  illud,  I 
Joan.  v.  Haec  scribo  vobis ,  ut  sciatis ,  quia  vi¬ 
tam  habetis  aeternam,  qui  creditis  in  nomine 
filii  Dei  (1).  Respondeo  :  multa  hic  dici  pos¬ 
sent,  sed  jam  saepe  de  hac  re  locuti  sumus. 

Dico  igitur  eos  qui  credunt,  habere  vitam 
aeternam,  sed  in  spe,  non  in  re.  Spe  enim 
salvi  facti  sumus,  inquit  B.  Paulus  ad  Rom. 
viii  porro  ut  in  re  vita  habeatur  aeterna,  re¬ 
quiritur  (praeter  alia  multa)  perseverantia  in 
fide.  Sic  enim  scribit  Apostolus  ad  Hebraeos 
iii.  Videte  fratres  ne  forte  sit  in  aliquo  ve¬ 
strum  cor  malum  incredulitatis  discedendi  a 
Deo  vivo.  Sed  adhortamini  vosmelipsos  per 
singulos  dies,  donec  hodie  cognominatur,  ut 
non  obduretur  quis  ex  vobis  fallacia  peccati. 
Participes  enim  Christi  effecti  sumus,  si  ta¬ 
men  initium  substantiae  usque  ad  finem  firmum 
retineamus.  Et  idem  ipse  Joannes,  qui  dixit, 
credentes  habere  vitam  aeternam ,  scribit 
quibusdam  credentibus,  in  epistol.  ii.  Vi¬ 
dete  vosmelipsos ,  ne  perdatis  quae  operati 
estis  (2).  Quare  si  probare  Bucerus  cupit  sen¬ 
tentiam  suam,  laborare  debet,  ut  inveniat 
Scripturae  testimonium,  in  quo  habeatur,  se, 
ct  alios  in  particulari  usque  in  finem  perse¬ 
veraturos. 

Tertio,  objicit  Calvinus,  i.  cap.  epist.  ad 
Eplics.  ubi  Apostolus  dicit,  nos  habere  pi¬ 
gnus  haeredi  tatis  :  at  qui  pignus  habet,  cer¬ 
tus  est  de  haereditate.  Item  ibidem  Aposto- 


£l)  I  Jaain.  V,  13.  —  (2,  Rom.  VIII,  24  ;  Heb  III,  12;  Joan.  II,  8. 

Ius  orat  Deum,  ut  illumiuct  oculos  Ephesio¬ 
rum,  ut  cognoscant,  planeque  perspiciunt  se 
praedestinatos  in  adoptionem  filiorum. 

Respondeo  :  qui  spiritum  habent  inhabi¬ 
tantem,  sine  dubio  pignus  habent  haeredita- 
tis  :  hoc  enim  Apostolus  dicit.  At  quis  certus 
esse  potest  certitudine  fulei,  se  spiritum  in¬ 
habitantem  habere  ?  Deinde,  qui  pignus  ha¬ 
bent  heereditatis,  sine  dubio  consequcntur 
hsereditatem,  modo  pignus  diligenter  con¬ 
servent.  Nara  si  forte  illud  amiserint,  ante¬ 
quam  hsereditatem  accipiant,  nihil  eis  pro¬ 
derit  aliquando  pignus  ejusmodi  accepisse. 
Non  scribit  autem  Apostolus,  omnes,  qui 
pignus  habent,  illud  sine  dubio  servaturos, 
ac  patrifamilias  suo  tempore  repraesentatu¬ 
ros.  Neque  est  aliqua  ratio,  Dei  revelatione 
excepta,  per  quam  hujus  rei  certi  reddi  va¬ 
leamus. 

Porro  rogat  idem  Apostolus  Deum  ut  illu¬ 
minet  Ephesiorum  oculos,  non  ut  cognoscant 
se  esse  praedestinatos ;  sed  ut  intelligant 
quae  sit -spes  vocationis,  et  quae  divitiae  glo¬ 
riae  haereditatis  in  Sanctos,  id  est,  quanta 
sit  ea  gloria,  quam  Deus  praeparavit  diligen¬ 
tibus  se. 

Sed  libenter  quaererem  a  Calvino,  si  ex  fi¬ 
de  certus  est  omnis,  qui  justificatur,  se  prae¬ 
destinatum  esse,  cur  isti  Ephesii  jamdudum 
fideles,  et  justificati  egebant  illustratione 
nova,  ut  cognoscerent  se  esse  praedestinatos? 
Nam  si  id  non  certo  noverant,  non  erant  fi¬ 
deles  et  justificati,  si  verum  est  dogma  Cal¬ 
vini  ;  si  autem  fideles  et  justi,  immo  et  san¬ 
cti  erant,  ut  eos  Apostolus  vocat :  igitur  vel 
non  egebant  isto  novo  lumine,  et  Paulus 
frustra  pro  illis  orabat,  vel  quod  est  verius, 
non  certi  erant  ex  fide,  se  esse  praedestina¬ 
tos. 

Quarto ,  objicit  idem  Calvinus  illud ,  I 
Thessalonices.'  i.  Scientes  fratres  dilecti  a 
Deo  electionem  vestram,  quia  E  vangelium  no¬ 
strum  non  fuit  ad  vos  in  sermone  tantum ,  " sed 
et  in  virtute,  et  in  S piritu-Sancto  et  in  plenitu¬ 
dine  multa  (1).  Ubi  probat  Apostolus  Thessa- 
lonicenses  fuisse  electos,  ex  eo  quod  fidem 
haberent,  per  quam  Evangelium  receperant. 
Ex  quo  sequitur,  ut  fides  sit  propria  electo¬ 
rum,  et  qui  illam  habent,  sciant  etiam  se 
esse  in  numero  electorum. 

Respondeo  :  primo  illud  :  Scientes  electio¬ 
nem  vestram,  non  refertur  ad  ipsos  Thcssa- 


loniccnses,  quasi  ipsi  scirent  electionem 
suam,  sed  ad  Paulum,  qui  dicit  se  cum  Sil¬ 
vano  et  Timotheo  scire  electionem  illorum. 
Deinde,  loquitur  Apostolus  de  scientia,  non 
ex  revelatione,  sed  ex  signis,  quia  videlicet 
noverat  se  illis  praedicasse  cum  adjunctione 
miraculorum  et  cum  plenitudine  multa, 
Graece  TtX-^popopta,  id  est,  cum  magna  co¬ 
pia  testimoniorum  divinorum,  quae  apta 
erant  ad  certam  persuasionem  gignendam. 
Idem  etiam  probat  ex  operibus  Thessaloni- 
censium,  quia  in  tribulatione  multa  cum 
gaudio  verbum  Dei  receperant.  Itaque  nihil 
aliud  ex  eo  loco  colligitur,  nisi  Apostolum 
opi  imam  spem  habuisse  de  electione  Thes- 
salonicensium,  ex  multis  signis,  quae  de  ip¬ 
sorum  electione  habebat. 

Quinto,  objicit  Kemnitius  illud,  Rom.  yni. 
Quos  vocavit ,  hos  et  justificavit,  quos,  justifica¬ 
vit,  hos  et  magni f  cavit  (2).  Nam  in  hoc  loco, 
dicit  Kemnitius,  patefactum  esse  fundamen¬ 
tum  hujus  certitudinis,  quam  habent  justi  ex 
fide  de  sua  electione. 

Respondeo  :  si  omnes  vocati  essent  eleeti, 
argumentum  Kemnitii  solidissiqaum  esset ; 
sed  Dominus  dicens  Matth.  22.  Multi  sunt 
vocati,  pauci  vero  electi  (3),  nullius  roboris 
argumentum  illud  esse  ostendit.  Cum  igitur 
Apostolus  ait  :  Quos  vocavit,  hos  et  justifica¬ 
vit,  non  loquitur  de  omnibus  vocatis,  sed 
de  vocatis  secundum  propositum  :  et  cum 
addit,  quos  justificavit,  hos  et  magni ficavit, 
non  loquitur  de  omnibus  justificatis,  se  de 
justificatis  secundum  propositum,  de  quibus 
dicitur  in  eodem  capite  :  Scimus  quia  dili¬ 
gentibus  Deum ,  omnia  cooperantur  in  bonum 
his,  qui  secundum  propositum  vocati  sunt  san¬ 
cti.  Vide  Augustinum  in  libro  de  bono  per¬ 
severantia;  cap.  13.  qui  sint  autem  vocati  et 
justificati  secundum  propositum,  nemo  scire 
potest.  Quis  enim  novit  sensum  Domini,  aut 
quis  consiliarius  ejus  fuit  ? 

Ultimo,  objicit  Kemnitius  multa  loca,  qua; 
nihil  ad  rem  faciunt,  ut  Joan.  x.  Nemo  ra¬ 
piet  eas  de  manu  mea.  Rom.  8.  Quis  accusa¬ 
bit  adversus  electos  Dei  ?  I  Corinth.  i.  Con¬ 
firmabit  vos  usque  in  finem.  Ephes.  i.  Elegit 
nos  ante  mundi  constitutionem  (4), 

Respondeo  :  priora  duo  loca  docent,  ele¬ 
ctos  non  posse  perire  :  sed  non  docent  elec¬ 
tos  nosse  de  se  in  particulari,  se  esse  tales. 
Qua;  autem  est  ista  consecutio ;  Nemo  rapie^ 


(1)  1  Thcss.  1,  4.  —  (2)  Rom.  VIII,  3o.  —  (3)  Math,  XXII,  14.  —  (4)  Joan.  X,  “9  ;  Rom.  VIII, 
Cor.  1,8;  Eph.  I,  4. 

oves  de  manu  Christi,  ergo  Kemnitius  certo 
scit  certitudine  fidei  se  esse  de  numero  ele¬ 
ctorum  ?  Duo  loca  posteriora,  ut  etiam  mul¬ 
ta  alia  similia  testantur  Apostolum  bene 
sperasse  de  salute  Corinthiorum  et  Ephesio¬ 
rum;  non  autem  certum  fuisse  certitudine 
fidei,  eos  omnes  salvandos. 

Hinc  prudenter  monet  S.  Augustinus,  in 
libro  de  bono  perseverantiae  cap.  22.  ut  cum 
in  concione  ad  populum  de  electis  loquimur, 
utamur  prima  vel  secunda  persona,  ponen¬ 
tes  in  eo  numero  nos  et  auditores  nostros,  ut 
ostendamns,  nos  bene  sperare  cum  de  no¬ 
bis,  tum  etiam  de  illis  :  at  cum  loquimur  de 
reprobis,  utamur  verbis  tertiae  personae,  ne 
nobis  aut  auditoribus  male  ominari  videa¬ 
mur. 

CAPUT  XIV. 

Fidem ,  ac  justitiam  non  esse  propriam  electo¬ 
rum ,  et  semel  habitam  amitti  posse. 

Venio  ad  errorem  tertium,  qui  proprius 
est  Calvini,  qui  docet  in  lib.  3.  Instit.  cap. 
2.  §.  41.  Fidem  et  justitiam  propriam  esse 
electorum,  et  semel  vere  acceptam,  non 
posse  ulla  ratione  amitti,  et  qui  eam  viden¬ 
tur  amittere,  numquam  vere  habuisse.  «  So¬ 
los,  inquit,  electos  semine  incorruptibili 
Deus  in  perpetuum  regenerat,  ut  numquam 
dispereat  semen  vitae  in  eorum  cordibus  in¬ 
situm».  Et  infra  §  12.  «Hoc,  inquit,  inte- 
rim  tenendum  est,  quamvis  exigua  sit,  ac 
debilis  in  electis  fides  ;  quia  tamen  spiritus 
Dei  certa  illis  arrha  est,  hac  sigillum  suae  a- 
doptionis,  numquam  ex  eorum  cordibus  de¬ 
leri  posse  ej,us  sculpturam  ».  Et  ibidem'  af¬ 
firmat,  plurimos  decipi,  qui  fidem  se  habere 
putant,  cum  nihil  habeant,  nisi  fidei  umbram 
et  simulacrum. 

Repugnant  Calvino  non  solum  Catholici, 
•sed  etiam  plerique  Lutheranorum,  et  ipse 
etiam  Petrus  Martyr  in  comment.  ad  cap.  8. 
ad  Rom.  et  Kemnitius  in  Examin.  Concilii. 
Quamvis  hi  duo  postremi  etsi  aperte  doce¬ 
ant,  posse  justum  interdum  labi  :  tamen 
sentire  videntur  non  posse  fieri,  quin  ante 
mortem  redeat  ad  fidem.  Certe  cogit  error 
ille  de  fide  praedestinationis,  ut  credant, 
nullum  fidelem  esse  posse  reprobum,  nisi 
secum  ipsi  apertissime  pugnare  velint.  Quo¬ 


modo  enim  ex  fide  certos  esse  dicerent  om¬ 
nes  fideles  de  sua  praedestinatione,  si  cre¬ 
derent,  fideles  aliquos  in  aeternum  posse 
perire  ? 

Itaque  hoc  solum  inter  Calvinum  et  ipsos 
interesse  videtur,  quod  Calvinus  dicat,  fi¬ 
dem  non  solum  non  esse  nisi  in  electis,  sed 
etiam  addat,  in  electis  esse  plane  immobili¬ 
ter  :  ipsi  vero  convicti  argumentis  fatean¬ 
tur,  posse  fidem  ad  tempus  amitti,  non  ta¬ 
men  ita,  ut  ante  mortem  non  redeat.  Refelli 
potest  uterque  error  testimoniis  et  exemplis 
divinae  Scripturae,  definitione  Ecclesiastica 
et  ratione. 

Quod  attinet  ad  Scripturae  testimonia, 
tam  multa  et  tam  perspicua  sunt,  ut  mirum 
sit,  potuisse  in  mentes  hominum  ejusmodi  er¬ 
rorem  cadere.  Ezechiel.  xvm.  Cum  averterit 
se  justus  a  justitia  sua,  et  fecerit  iniquitatem 
morietur  in  illa  (1).  Quid  clarius  ?  Quomodo, 
quaeso,  avertitur  justus  a  justitia,  si  fide  sola 
justificatur,  et  fides  semel  concepta  extingui 
non  potest  ? 

Sed  veniamus  ad  Evangelium.  Luc.  vili. 
Nam  quod  super  petram  ;  qui  cum  gaudio  su¬ 
scipiunt  verbum ,  et  hi  radices  non  habent ,  sed 
ad  tempus  credunt ,  et  in  tempore  tentationis 
recedunt  (2).  Isti  certe  suscipiunt  semen  verbi 
Dei  cum  gaudio,  et  credunt  :  neque  deest 
illis  fides,  sed  perseverantia  in  fide. 

Joannis  xv.  Omnem  palmitem  in  me  non 
ferentem  fructum ,  tollet  eum  (3).  At  palmes 
esso  non  potest,  qui  aliquando  non  vixerit  in 
vite  ;  non  enim  palmites  aliunde  inseruntur, 
sed  nascuntur  ex  vite  et  non  mortui,  sed 
vivi  nascuntur.  Sic  igitur  fideles  renascun¬ 
tur  in  Christo,  et  cum  renascuntur,  non 
mortui  sunt,  sed  vivi  :  et  tamen  si  postquam 
renati  sunt,  fructum  bonorum  operum  ferre 
recusent,  arescunt,  praeciduntur  et  pereunt. 
Ex  quo  non  solum  Calvinus,  sed  etiam  Mar¬ 
tyr  et  Kemnitius  refutantur.  Dominus  enim 
non  solum  dicit,  palmitem  arescentem,  se¬ 
parandum  a  vite,  sed  addit:  et  colligent  eum , 
et  in  ignem  mittent ,  et  ardet.  Potest  igitur, 
qui  aliquando  palmes  in  vite,  id  est,  mem¬ 
brum  in  corpore  Christi  per  fidem  vivam 
fuit,  mitti  in  ignem  aeternum,  ut  semper  ar- 
deat. 

Matthaei  24.  Et  quoniam  abundabit  iniqui¬ 
tas  refrigescet  charitas  multorum.  Qui  autem 
perseveraverit  usque  in  finem ,  hic  salvus 
erit  (4).  Ex  hoc  loco  intelligimus,  non  omnes 


(I)  Ezech.  XVIII,  24.,—  (2)  Luc.  VIII,  —  (3)  Joan.  XV,  2.  —  (4)  Matth.  XXIV,  12. 

justos  perseverare,  ac  per  hoc  non  omnes 
justos  salvari.  Illud  eniin  «(refrigescet  cha- 
ritas)  extinctioncm  plane  significat  charita- 
tis,  alioqui  non  opponeretur  perseveranti  se 
usque  in  finem. 

I  ad  Corinth.  ix.  Castigo  corpus  meum ,  et 
in  servitutem  redigo ,  ne  forte  cum  aliis  prae¬ 
dicaverim,  ipse  reprobus  efficiar  (i).  At  Cal- 
vinistse  merito  non  castigant  corpus  suum, 
ct  operibus  poenitentiae  valedixerunt,  quia 
certi  sunt  certitudine  fidei,  se  reprobos  fieri 
nulla  ratione  posse. 

Galat.  v.  Evacuati  estis  a  Christo ,  qui  in 
lege  justificamini ,  a  gratia  excidistis  (2). 
Quomodo  possent  evacuari  a  Christo,  et 
a  gratia  excidere,  si  in  Christo  et  in  gratia 
vere  numquam  fuissent  ? 

I  ad  Timoth.  i.  Quidam  circa  fidem  nau¬ 
fragaverunt I  ad  Timoth.  iv  (3).  In  novissi¬ 
mis  diebus  discedent  quidam  a  fide.  I  ad  Ti¬ 
moth.  vi.  Quam  quidam  appetentes  errave¬ 
runt  a  fide.  Hebr.  vi.  Impossibile  est  eos,  qui 
semel  sunt  illuminati,  gustaverunt  etiam  do¬ 
num  coeleste ,  et  participes  facti  sunt  Spiritus- 
Sancti  :  gustaverunt  nihilominus  bonum  Dei 
verbum,  virtutesque  sceculi  venturi,  et  prolapsi 
sunt,  renovari  iterum  ad  poenitentiam  etc.  (3). 
Quid  hic  dici  potest  ?  Non  habuerunt  veram 
fidem,  qui  discesserunt  a  fide  ?  Et  quomodo 
naufragaverunt  qui  in  navi  numquam  fue¬ 
runt  ?  Non  vere  justificati  fuerant,  qui  illu¬ 
minati  gustaverant  donum  coeleste,  et  parti¬ 
cipes  facti  erant  Spiritus-Sancti  ?  et  tamen 
prolapsi  sunt. 

Et  vide  quantum  intersit,  inter  sententiam 
Pauli  Apostoli,  et  Petri  pseudomartyris  ;  iste 
dicit,  certissime  renovandos  ad  poenitentiam 
qui  prolapsi  sunt;  ille  dicit,  impossibile,  hoc 
est,  difficillimum  et  rarissimum  esse,  ut  re¬ 
noventur.  Nam  ut  idem  ait  cap.  10.  Volun¬ 
tarie  peccantibus  nobis  post  acceptam  noti¬ 
tiam  veritatis,  jam  non  relinquitur  hostia  pro 
peccato  :  terribilis  autem  quaedam  expectatio 
judicii  et  ignis  aemulatio ,  quae  consumptura 
est  adversarios.  II  Petri  n,  Melius  erat  illis 
non  agnovisse  viam  justitiae,  quam  post  agni¬ 
tionem  retrorsum  converti  ab  eo,  quod  illis 
traditum  est  sancto  mandato.  Contigit  enim 
illis  illud  veri  proverbii  :  Canis  reversus  ad 
suum  vomitum, *jet  sus  lota  in  volutabro  luti[ 4). 
Poterat  ne  clarius  explicari  vera  prolapsio  ? 
Nam  qui  revertitur  ad  suum  vomitum,  certe 


antea  vomuerat,  et  vomendo  pectus  purga¬ 
verat;  et  sus  lota  non  diceretur  reverti  ad 
volutabrum  luti,  nisi  de  illo  antea  exivisset 
et  lota  vere  fuisset. 

Veniamus  nunc  ad  exempla  eorum,  qui 
Spiritu -Sancto referente,  fidem  vel  charitatem 
amiserunt.  Atque  ut  alte  incipiamus.  Primo, 
Angeli  mali,  qui  Scriptura  teste  peccaverunt, 
et  ex  Angelis  diaboli  fieri  meruerunt,  certe 
antequam  peccarent  justi  fuerant,  ut  colli¬ 
gunt  sancti  Patres,  ex  cap.  1-4  Isaiae,  et  28. 
Ezechiel. 

Secundo,  primi  nostri  parentes  ad  imagi¬ 
nem  et  similitudinem  Dei  conditi  fide  et  gra¬ 
tia  ornati  erant,  etiam  adversariis  testibus, 
et  tamen  eos  gravissime  lapsos  esse,  adver¬ 
sarii  negare  non  possunt. 

Tertio,  Saul  rex  initio  bonus  et  justus  erat, 
et  tamen  non  solum  peccavit,  sed  etiam  re¬ 
probus  et  damnatus  creditur.  Id  enim  insi¬ 
nuat  Scriptura ,  I  Regum  xv  et  xvi.  Et 
aperte  asserit  Augustinus  lib.  ii.  ad  Sirnpli- 
cian.  qusest.  1.  Et  ante  eum  Cyprianus  lib. 
1.  epist.  5.  Negat  quidem  Calvinus  Sau- 
lem  fuisse  unquam  vere  justum.  Sed  audi, 
quid  Spirius-Sanctus  dicat,  in  I  lib.  Reg. 
cap.  ix.  Erat  Saul  electus  et  bonus,  et  non  erat 
vir  de  filiis  Israel  melior  illo,  ab  humero  et 
sursum  eminebat  super  omnem  populum  (5). 
Hic  plane  describitur  vir  animo  et  corpore 
praestans  :  et  cum  nemo  esset  in  filiis  Israel 
melior  illo,  si  non  erat  hic  vere  justus,  nul¬ 
lus  tunc  fuisset  in  universo  populo  Dei  vere 
justus.  Quod  falsum  esse  certum  est,  cum 
adhuc  viveret  Samuel,  et  multi  cum  eo  Pro¬ 
phetae  et  Prophetarum  filii. 

Quarto,  David  rex  omnium  consensu  ju¬ 
stus  fuit,  cum  de  eo  diceret  Deus  :  Inveni  Da¬ 
vid  virum  secundum  cor  meum,  Actor  xm.  (6) 
Et  tamen  quis  negare  potest,  eum  vere  a 
gratia  et  justitia,  et,  secundum  adversarios, 
qui  sola  fide  justificant,  a  fide  excidisse? 
Magnitudinem  enim  peccati  ejus  testatur 
poenitentiae  magnitudo,  qua  lavabat  per  sin¬ 
gulas  noctes  lectum  suum,  et  lacrymis  suis 
stratum  suum  rigabat  Psal.  vi. 

Quinto,  Salomon  fuit  aliquando  vere  ju¬ 
stus,  et  a  Deo  singulariter  dilectus.  Nam  II 
Reg.  vii.  dicit  de  eo  Deus  :  Ego  ero  illi  in 
patrem,  et  ipse  erit  mihi  in  filium.  Et  cap.  xli: 
Vocavit  nomen  ejus  Salomon,  et  Dominus  di- 
lexit  eum,  misitque  in  manu  Nathan  Prophe- 


(I)  l  Cor.  IX,  27.  -(2)  Gal.  V,  4.  —  (3)  I  Tim.  I,  19;  ibid.  IV,  1;  ibid.  VI,  10;  Heb.  VI,  k.  - 
(4)  ibid.  X,  26;  II  Pet.II,  21.  -  (5)  I  Reg.  IX,  2.  —  (6)  Act.  XIII,  22. 

tas,  et  vocavit  nomen  ejus  Amabilis  Domino , 
eo  quocl  Dominus  diligeret  eum  (I).  Denique  fi¬ 
lius  erat  Davidis,  hominis  sancti,  igitur  secun¬ 
dum  doctrinam  Calvini  et  Petri  Martyris,  et 
ipse  sanctus  erat.  Hunc  autem  virum  in  se¬ 
nectute  a  gratia  et  justitia  excidisse,  Scri¬ 
ptura  testatur.  Quce  refert  eum  etiam  idola 
omnium  concubinarum  suarum,  turpissime 
coluisse.  Eumdem  plane  reprobum,  atque 
damnatum  esse,  indicat  S.  Cyprianus  lib.  1. 
epist.  5.  Et  post  eum  S.  Augustinus  in  lib. 
xxii.  conti'a  Faustum,  cap.  88.  his  verbis : 
«  De  Salomone  quid  dicam?  quem  vehemen¬ 
ter  arguit  sancta  Scriptura,  atque  condem¬ 
nat  ;  nihilque  de  poenitentia  ejus,  vel  in  eum 
indulgentia  Dei  omnino  commemorat  »  ? 

Sexto,  S.  Petrus  sine  dubio  justus  erat, 
cum  ei  diceretur  a  Domino,  Matth.  xvi.  Bea¬ 
tus  «s  Simon  Bar  Joan.  Et  Joan  xm.  Qui  lo¬ 
tus  est,  non  eget ,  nisi  ut  pedes  lavet,  sed  est 
mundus  totus  (2)  Et  tamen  peccavit  negando 
Christum,  et  negationem  perjurio  confir¬ 
mando.  Docet  autem  S.  Augustinus,  tract. 
66.  in  Joan.  peccatum  illud  sancti  Petri  fu¬ 
isse  lethale,  et  reprehendit  defensores  Apo¬ 
stoli,  qui  audent  excusare  peccatum,  cujus 
magnitudinem  ipse  idem  amarissime  fiendo 
monstravit. 

Septimo,  Simon  Magus,  conversus  a  Phi¬ 
lippo  credidit,  et  baptizatus  Philippum  se¬ 
quebatur;  ut  Lucas  scribit  Actor,  vm.  Et  ta¬ 
men  haeresiarcha  factus  misere  periit.  Dicit 
quidem  Calvinus,  eum  non  vere  credidisse, 
sed  fidem  simulasse.  At  nos  magis  credimus 
S.  Lucae,  qui  dicit,  eum  credidisse,  et  hoc 
dicit,  ubi  alios  multos  credidisse  dicit,  qui 
permanserunt  in  fide  :  nec  ullo  verbo  indicat 
simulationem  Simonis. 

Octavo,  Judas  proditor,  etiamsi  solus  esset 
exemplo  suo  omnia  ora  obstrueret.  Nam 
fuisse  Judam  aliquando  justum,  probat  S. 
Hieronymus,  in  lib.  m.  adversus  Pelagianos, 
ex  illis  verbis  Domini  Joan.  xvn.  Pater  quos 
dedisti  mihi  custodivi,  et  nemo  ex  eis  periit, 
nisi  filius  perditionis  (3).  Nam  si  Pater  dedit 
illum  filio,  certe  bonus  erat  :  et  si  periit  ex 
grege  certe  antequam  periret,  in  Christi 
grege  numerabatur.  Constat  autem  Judam 
reprobum  et  damnatum  esse,  tum  ex  hoc 
loco,  ubi  dicitur  :  Filius  perditionis  :  tum  ex 
c.  xxvi.  Matthaei,  ubi  Dominus  de  Juda  dicit; 
Melius  erat  ei,  si  na  tus  non  fuisset  homo  ille  (i). 


Habemus  igitur  octo  exempla,  quorum  tria, 
Adami,  Davidis,  et  Petri,  demonstrant,  justi¬ 
tiam  posse  et  amitti  et  recuperari;  alia  quin¬ 
que  Satanae',  Saulis,  Salomonis,  Simonis  et 
Judae  indicant,  posse  aliquos  vere  justos  ita 
excidere  a  justitia,  ut  inter  reprobos  nume¬ 
rari  non  sine  ratione  credantur.  Proinde  ju¬ 
stitiam  non  semper  esse  propriam  electorum, 
sed  cum  reprobis  aliquando  communem. 

His  testimoniis  et  exemplis  divinae  Scri¬ 
pturae  addi  potest  traditio,  ac  definitio  eccle¬ 
siastica.  Nam  eumdem  hunc  errorem  olim  in 
Joviniano  damnavit  Ecclesia.  Testantur  enim 
S.  Hieronymus  lib.  n.  advers.  Jovinianum,  et 
S.  Augustinus  haeres.  82.  Unum  ex  erroribus 
ejus  fuisse,  justos  post  baptismum  non  posse 
peccare,  etsi  forte  peccent,  eos  quidem  fuisse 
lotos  aqua  :  spiritum  autem  gratiae  minime 
reeepisse.  Itaque  error  Calvini  jam  ante 
mille  et  ducentos  annos  in  Joviniano  dijudica¬ 
tus  et  damnatus  fuit. 

Praeter  hoc  publicum  antiquitatis  testimo* 
nium,  disertis  verbis  idem  testatur  S.  Augu¬ 
stinus,  in  lib.  de  corrept.  et  grat.  cap.  13. 
«  Credendum  est  »,  inquit,  «  quosdam  de  fi¬ 
liis  perditionis  non  accepto  dono  perseveran¬ 
di  usque  in  finem,  in  fide,  quae  per  dilectio¬ 
nem  operatur,  incipere  vivere,  et  aliquandiu 
fideliter  et  juste  vivere,  et  postea  cadere,  ne¬ 
que  de  hac  vita  priusquam  eis  id  contingat, 
auferri».  Et  S.  Gregorius  lib.  xxx.  Moral. 
cap.  32.  «Quis»,  inquit,  « intelligat,  quod 
alius  Catholicae  matris  ventre  proditus,  juxta 
vitae  terminum  erroris  voragine  devoratur, 
alius  autem  vitam  suam  in  Catholica  pietate 
consummat,  qui  ortus  in  perfidia,  cum  lacte 
matris  hauserat  virus  erroris  »  ? 

Accedant  ultimo  rationes.  Prima  ratio  : 
fides  quae  secundum  Calvini  sententiam , 
immobiliter  haeret  in  corde  hominis  semel 
justificati,  sine  dubio  non  est  actus,  sed  ha- 
hitus  :  actus  enim  non  semper  est  in  corde 
hominis  justificati,  ut  experientia  testatur: 
habitus  autem  non  impedit  ex  necessitate 
actum  contrarium,  ut  perspicuum  est  ex  ra¬ 
tione  et  natura  omnium  aliorum  habituum, 
qui  inclinant  ad  suum  actum,  sed  non  co¬ 
gunt.  Poterit  igitur  is,  qui  habet  habitum  fi¬ 
dei,  facere  actum  infidelitatis.  At  secundum 
Scripturas,  qui  facit  actum  infidelitatis,  per¬ 
dit  etiam  habitum  ;  nam  efficitur  simpliciter 
infidelis  et  inimicus  Dei,  et  reus  mortis  ae- 


(1)  lIReg.  VII,  14 ;  ibici,  XII,  24.  —  (2)  Matth.  XVI, 17;  Joan.  XIII,  10.  —  (3)  Joan.  XVII,  12. 
(4)  Matth.  XXVI,  24. 

ternae  ;  et  ex  doctrina  adversariorum  - per 
omne  peccatum  excutitur  fides  justificans,  et 
effunditur  ex  corde  Spiritus-Sanctus. 

Dicent  fortasse,  non  esse  ex  natura  fidei, 
quod  immobiliter  haereat,  sed  ex  assistentia, 
et  providentia  Dei,  qui  non  permittit  homines 
semel  vere  justificatos  labi  in  peccatum.  At 
si  ita  esset,  cur  dicerent  ipsi,  omnia  opera 
justorum  esse  peccata  mortalia  ?  Et  ubi  est 
promissio  ista  Dei,  quod  non  permittet  justos 
labi  in  peccatum  ?  Nonne  Scriptura  contra¬ 
rium  disertis  verbis  docet,  cum  ait  :  Cum 
averterit  se  justus  a  justitia  sua.  Ezechiel. 
xvill.  et,  Si  negaverimus ,  et  ille  negabit  nos. 
II  Timoth.  ii  (I),  et  alia,  quae  supra  citavi¬ 
mus  ? 

Secunda  ratio  :  infantes  omnes  per  Bapti¬ 
smum  vere  justificantur,  et  fidem  accipiunt 
etiam  testimonio  Lutheranorum,  immo  etiam 
sine  Baptismo,  ex  sententia  Calvini,  et  Petri 
Martyris,  et  Buceri,  filii  fidelium  nascuntur 
sancti :  At  quis  credat  omnes  filios  fidelium, 
vel  certe  omnes,  qui  in  infantia  baptizantur, 
esse  praedestinatos,  et  non  posse  peccare  se¬ 
cundum  Calvinum,  vel  non  posse  damnari 
secundum  Bucerum  et  Martyrem?  Nonne  vi¬ 
demus  multos  in  infantia  baptizatos,  cum 
adoleverint  gravissime  peccare  ?  Adde  quod 
si  verum  esset  paradoxum  istorum,  omnes 
Catholici,  qui  in  infantia  baptizati  sunt,  prae¬ 
destinati  essent  ad  vitam,  et  perire  non  pos¬ 
sent:  quos  tamen  isti  pro  membris  Antichri- 
sti  et  infidelibus  habent. 

Tertia  ratio  :  si  fides  amitti  non  potest, 
unde  tot  sunt  in  mundo  haeretici  ?  Hoc  enim 
interest  inter  paganos  et  haireticos,  quod  pa¬ 
gani  fidem  numquam  habuerunt,  haeretici  ha¬ 
buerunt  et  amiserunt.  Ex  vobis  ipsis  (inquit 
Apostolus  Actor,  xx).  exurgent  viri  loquentcs 
perversa.  Et  II  Timoth.  ii.  Hymenxus  et  Phi- 
letus  a  veritate  exciderunt.  Et  adTit.  m.  Hx- 
reticwn  devita ,  sciens  quia  subversus  est 
etc  (2). 

Quarta  ratio  :  si  justi  peccare  non  possunt, 
quorsum  tot  admonitiones  et  cohortationes 
Apostolorum  et  Prophetarum,  et  omnium  se¬ 
quentium  Doctorum  Ecclesiae  ad  populum 
Dei,  ut  timeant,  ut  caveant,  ut  solliciti  sint? 
Quorsum  ipse  Dominus  Apostolos  suos  et 
omnem  Ecclesiam  orare  jussit:  Dimitte  nobis 
debita  nostra,  ne  nos  inducas  in  tentationem , 
et  libera  nos  a  malo  ?  Quorsum  poenitentia, 


absolutio  et  reconciliatio  lapsorum  defendi¬ 
tur  contra  Novatianos,  si  justi  peccare  non 
possunt  ? 

Quinta  ratio  :  sententia  ista  Calvini,  ex 
parte  etiam  Buceri,  Martyris  et  Kemnitii, 
non  solum  certitudinem  nullam  adfert,  sed 
plane  desperationem  inducit  ;  proinde  non 
modo  contraria  est  verse  doctrina?  Catholico¬ 
rum,  sed  etiam  ipsorum  haereticorum  propo¬ 
sito  et  instituto,  qui  nihil  saepius  jactant, 
quam  solidam  consolationem  se  conscientiis 
hominum  ex  certitudine  justificationis  ad- 
ferre.  Nam  si  praesens  gratia  et  justificatio 
vera  esse  non  potest,  nisi  quis  certus  sit  de 
perseverantia,  ita  ut  vel  certo  sciat  se  num¬ 
quam  lapsurum,  vel  ad  poenitentiam  reditu¬ 
rum  ;  quomodo  fieri  potest,  ut  ullus  sani  ce¬ 
rebri  certo  speret,  se  vere  justum  esse,  cum 
de  futuris  eventibus  nihil  sibi  certi  polliceri 
nisi  temere  possit  !  Et  cum  videat  quotidie 
se  et  alios  in  varia  peccata,  etiam  contra  con¬ 
scientiam  labi  ?  Ne  glomeris  in  crastinum  (in¬ 
quit  Sapiens  Proverb.  27.)  ignorans  quid  su¬ 
perventura  pariat  clies.  Et  Ecclcsiast.  cap.  xi. 
Ante  mortem  ne  laudes  quemquam.  Et  S.  Ja- 
cobus  cap.  iv.  Ignoratis  quid  erit  in  cra¬ 
stino  (3). 

CAPUT  XY. 

Solvuntur  objectiones. 

Occurruntin  divinis  litteris  testimonia  quae¬ 
dam,  quae  partim  adversarii  pro  causa  sua 
allegant,  partim  etiam  talia  sunt,  ut  eis  in 
speciem  non  parum  favere  videantur. 

Primum  est  illud  Cantic.  vm.  Aqux  mullx 
non  poterunt  extinguere  charitatem,  neque  flu¬ 
mina  obruent  illam  (4).  Quod  si  charitas  non 
potest  extingui,  certe  nec  fides,  cum  sine  fide 
charitas  esse  non  possit.  Respondeo,  hoc 
testimonium  non  probat,  non  posse  amitti 
charitatem,  si  quis  velit  eam  exuere,  et  cupi¬ 
ditatem  in  ejus  locum  recipere,  ut  multi  quo¬ 
tidie  faciunt,  quibus  dicitur  in  Apocalypsi, 
cap.  ii.  Habeo  adversum  te  pauca ,  quia  primam 
charitatem  reliquisti.  Memor  esto  unde  exci¬ 
deris  (5).  Sed  probat,  manente  charitate  nul¬ 
lam  esse  tribulationem,  quae  non  facile  tole¬ 
retur.  Nam  aquarum  nomine  hoc  loco  tribula¬ 
tiones  significari  testantur  Ambrosius,  inlib. 


(1)  Ezech.  XVIII,  24;  II  Tim.  II,  12.  —  (2)  Act.  XX,  30 ;  II  Tim.  II,  17$  Tit.  III,  10.  -  (3;  Prov. 
XXVII,  1;  Eccl,  XI,  30;  Jacob.  IV,  14.  -  (4)  Cant.  VIII,  7.  -  (5)  Apo.  II,  4. 

I  de  Jacob  cap  vil.  Et  Gregorius  in  comment. 
hujus  loci,  charitatem  autem  omnia  tolerare 
docet  Apostolus,  I  Corinth.  xiu.  Charitas 
omnia  suffer'.,  omnia  sustinet,  benigna  est,  pa¬ 
tiens  est ,  etc.  (1). 

Secundum  testimonium  Joan.  iv.  Qui  bibe¬ 
rit  ex  aqua ,  quam  ego  dabo  ei,  non  sitiet  in 
aeternum,  sed  fiet  in  eo  fons  aquas  salientis  in 
vitam  aeternam  (2).  Respondeo,  eadem  est  vis 
hujus  testimonii,  quae  superioris.  Nam  in  quo 
manet  gratia  Dei,  sive  charitas,  is  non  sitiet 
in  aeternum,  cum  habeat  in  se  fontem  vivum: 
tamen  fons  ille  siccari  et  obstrui  potest,  dum 
sumus  in  hoc  loco  tentationum.  Etsi  forte 
siccetur,  id  est,  si  excidamus  a  gratia,  juxta 
illud  Galat.  v.  A  gratia  excidistis (9) ;  quid  mi¬ 
rum,  si  iterum  dilectationes  vanas,  urgente 
cupiditate,  sitire  incipiamus  ? 

Tertium  testimonium  Rom.  viii.  Quis  nos 
separabit  a  charitate  Christi  ?  Et  infra  : 
Certus  sum,  quia  neque  moi's,  neque  vita  etc. 
poterit  nos  separare  a  charitate  Dei  (4).  Res¬ 
pondeo  :  S.  Augustinus,  in  lib.  i.  de  mori¬ 
bus  Ecclesiae  cap.  H.  et  sequentibus,  expli¬ 
cans  hunc  locum,  docet,  hic  explicari  effi¬ 
caciam  et  potentiam  charitatis,  quae  si  ad¬ 
sit  in  corde  nostro,  omnes  tribulationes  vin¬ 
cit,  ut  sensus  totius  illius  sententiae  sit,  nul¬ 
lum  esse  terrorem,  qui  possit  efficere  in  ho¬ 
mine,  in  quo  ardeat  charitas,  ut  Deum  suum 
offendat  ;  tamen  ibidem  idem  Augustinus 
monet,  posse  in  hac  vita  amitti  charitatem, 
et  ideo  diligentissime  tantum  bonum  esse 
servandum.  Posset  tamen  etiam  responderi, 
Apostolum  hic  loqui  in  persona  electorum, 
ut  supra  diximus  cap.  9.  in  explicatione  te¬ 
stimonii  septimi. 

Quartum  testimonium,  I  Corinth.  xm. 
Charitas  numquam  excidit  (5).  Respondeo : 
charitas  numquam  excidit,  quia  non  fran¬ 
gitur  laboribus,  sed  omnia  tolerat,  ut  expo¬ 
nit  hoc  loco  S.  Joan.  Chrysostomus.  Rursus 
et  magis  ad  litteram,  charitas  ex  se  num¬ 
quam  excidit,  sed  nos  ab  illa  interdum  ex¬ 
cidimus.  Ipsa  (inquam)  ex  se  numquam  exci¬ 
dit,  quia  et  in  hac  vita,  et  in  futura  locum 
suum  habet.  Non  sic  autem  fides  et  spes, 
qua?  post  hanc  vitam  non  erunt.  Itaque  non 
significat  Apostolus,  nullum  esse,  qui  chari¬ 
tatem  amittat,  sed  ostendit,  non  repugnare 
charitati,  ut  semper  vigeat,  sicut  id  fidei  et 
spei  repugnat. 


Quintum  testimonium  I  Joan.  m  :  Qui 
natus  est  ex  Deo,  peccatum  non  facit,  quoniam 
semen  illius  in  eo  manet,  et  non  potest  peccare, 
quoniam  ex  Deo  natus  est  (6).  Respondeo  : 
variae  sunt  hujus  loci,  qui  omnium  est  diffi¬ 
cillimus,  expositiones. 

Prima  est  S.  Ambrosii,  in  commentario 
Isaiee  (ut  S.  Augustinus  testatur  lib.  iv.  ab 
Bonifacium  cap.  vn).  Refert  haec  expositio 
hunc  locum  ad  statum  futurae  gloriae,  ut  sen¬ 
sus  sit,  eos  non  posse  peccare,  qui  nati  sunt 
ex  Deo,  per  secundam  Ulam  regenerationem, 
de  qua  dicitur  Matth.  xix.  Inregeneratione  cum 
sederit  filius  hominis  etc.  (7).  Yera  est  haec  do¬ 
ctrina,  sed  videtur  Ambrosius  potius  allu¬ 
dere  voluisse  ad  hunc  locum,  quam  cum  ex 
proposito  explicare.  Apostolus  enim  Joannes 
docet  in  eo  capite,  quo  signo  internosci  pos¬ 
sint  in  hac  vita  filii  Dei,  a  filiis  diaboli,  et 
dicit,  illud  esse  primarium  signum,  quod  fi¬ 
lii  Dei  non  peccant,  filii  diaboli  peccant,  at¬ 
que  ita  utrique  patrem  suum  imitantur,  illi 
Deum,  qui  est  ipsa  justitia,  isti  diabolum, 
qui  ab  initio  peccat. 

Secunda  expositio  est  S.  Bernardi,  in  i. 
sermone  de  septuaginta,  etserm.  23.  in  Can¬ 
tica,  qui  per  semen  Dei  intelligit  gratiam  prae¬ 
destinationis,  ac  dicit,  praedestinatos  non  pos¬ 
se  peccare,  non  quod  revera  quandoque  non 
peccent,  sed  quodperinde  sit,  ac  si  numquam 
peccarent,  cum  certum  sit,  eis  peccata  re¬ 
mittenda  esse,  immo  ipsa  etiam  peccata  eis 
cooperentur  in  bonum.  Haec  quoque  expo¬ 
sitio  veram  doctrinam  continet:  sed  non  ex¬ 
plicat  proprie  sensum  Apostoli,  et  credibile 
est,  S.  Bernardum,  more  suo  uti  voluisse 
scripturae  verbis,  ad  sententiam  quamdam 
veram  explicandam,  quamvis  non  eo  loco  in¬ 
tentam  ab  eo,  qui  verba  illa  conscripserat. 
Certe  S.  Joannes  sicut  dicit,  omnem,  qui  est 
natus  ex  Deo,  non  peccare  ;  ita  etiam  dicit, 
omnem,  qui  facit  justitiam,  ex  Deo  natum 
esse.  Nec  tamen  significare  voluit,  omnem, 
qui  facit  justitiam,  esse  praedestinatum.  Prae¬ 
terea  docere  intendit  Apostolus  (ut  diximus) 
quo  modo  discernatur  filii  Dei  a  filiis  diaboli, 
non  autem  quo  modo  internoscantur  electi 
a  reprobis.  Nam  de  electis  et  reprobis  ne  ver¬ 
bum  quidem  facit,  neque  possunt  in  hac  vita 
discerni,  ut  supra  docuimus. 

Tertia  expositio  est  aliorum,  qui  docent, 
illud  ( non  potest peccare)  positum  esse  pro  eo, 


(1)  I  Cor.  XIII,  7.  -  (2)  Joan.  IV,  14.  -  (3)  Gal.Y,  4.  -  (4)  Rom.  VIII,  35.  —  (5)  I  Cor,  XIII,  8. 
(6)  1  Joan,  III,  9.  —  (7)  Matth.  XIX,  28. 

quod  est,  non  debet  peccare.  Refert  hanc 
sententiam  S.  Augustinus,  in  lib.  de  natura 
et  gratia  cap  14.  Sed  non  videtur  haec  sen¬ 
tentia  multum  ad  rem  facere.  Nam  etiam  qui 
non  est  natus  ex  Deo,  non  debet  peccare. 
Nemo  enim  debetpeccare,  alioqui  peccatum 
non  esset,  si  fieri  deberet. 

Quarta  expositio  estS.  Augustini,  in  lib. 
H.  de  peccatorum  meritis  et  rerniss.  cap.  7. 
de  gratia  Christi  cap.  21.  et  alibi,  qui  refert 
hune  locum  ad  peccata  venialia,,  ut  sensus 
sit,  eum,  qui  natus  est  ex  Deo,  non  posse 
peccare  etiam  venialiter,  quatenus  est  filius 
Dei,  id  est,  quatenus  operatur  ex  charitate  : 
sed  posse  tamen  eumdem  peccare,  quatenus 
idem  ipse  ratione  corruptionis  carnis  est  ad¬ 
huc  filius  hujus  saeculi. 

Sed  procul  dubio  melior  est  expositio  quin¬ 
ta,  quae  est  ejusdem  Augustini  tract.  5.  in 
epist.  Joannis,  et  Hyeronymilib  i.  adversus 
Pelagianos,  et  lib.  2.  adversus  Jovinianum. 
Haec  sententia  docet,  S.  Joannem  loqui,  de 
peccatis  lethalibus,  non  de  venialibus.  Nam  di¬ 
stinguit  filios  Dei  a  filiis  diaboli  per  hoc,  quod 
est  peccare  et  non  peccare :  non  autem  distin¬ 
guuntur  filii  Dei  a  filiis  diaboli,  id  est,  justi  ab 
impiisper hoc,  quodjusti  nonpeccent  veniali¬ 
ter, et  impii  venialiterpeccent.Igitur  sententia 
Apostoli  haec  est :  qui  natus  est  ex  Deo  non 
peccat,  nec  peccare  potest  lethaliter,  dum 
perseverat  filius  Dei,  quoniam  semen  illius, 
id  est,  charitas,  quae  omnibus  peccatis  letha¬ 
libus  contraria  est,  in  ipso  manet.  Charitas 
enim  est  plenitudo  legis,  ac  per  hoc  nullo 
modo  fieri  potest,  ut  sit  praevaricator,  qui 
charitatem  habet.  Id  quod  de  nulla  alia  vir¬ 
tute  dici  potest  :  Nam  qui  fidem  habet,  qui 
temperantiam  habet,  qui  liberalitatem  ha¬ 
bet,  qui  fortitudinem  habet,  qui  reliquas  vir¬ 
tutes  habet,  potest  qualibet  earum  retenta 
contra  aliam  peccare :  at  qui  charitatem  ha¬ 
bet,  non  potest  ea  retenta  contra  aliam  vir¬ 
tutem  peccata  committere,  quoniam  chari¬ 
tas  virtutes  omnes  continet.  Benigna  est, 

; 'patiens ,  omnia  credit,  omnia  sperat ,  omnia 
sustinet  etc.  Quare  ipsa  sola  est  certissima 
nota,  qua  discernuntur  filii  Dei  a  filiis  dia¬ 
boli. 

Ex  quo  intelligimus,  omnia  quinque  testi¬ 
monia  pro  immobilitate  charitatis  adducta, 
excellentiam  charitatis  probare,  non  autem 
immobilitatem :  quoniam  si  maneat,  efficit  ut 
homo  non  peccet,  nec  possit  peccare  :  tamen 


potest  non  manere,  si  quis  (ut  diximus)  eam 
abjiciat  et  cupiditati  sponte  succumbat. 

CAPUT  XVI. 

Non  esse  omnes  justos  inter  se  pares. 

Quartus  restat  error  breviter  refellendus. 
Nam  ut  initio  diximus  in  eo  conveniunt  Lu- 
therani,  ut  dicant,  omnes  justos  aequaliter 
esse  justos,  ita  ut  neque  unus  sit  justior  alio, 
neque  idem  homo  in  justitia  crescat.  Simi¬ 
lem  errorem  docuit  olirn  Jovinianus,  teste 
S.  Hieronymo,  in  lib.  2.  adversus  Jovinia¬ 
num  :  quamvis  non  ex  fundamento  eodem. 
Jovinianus  enim  docebat  virtutes  esse  pares, 
et  peccata  etiam  paria,  juxta  antiquam  sen¬ 
tentiam  Stoicorum.  Lutherani  vero  non  di¬ 
cunt  (quod  sciam)  virtutes  esse  pares,  aut 
peccata  paria,  neque  negant,  posse  hominem 
crescere  in  fide,  spe  dilectione,  aliisque  vir¬ 
tutibus,  neque  dicunt,  non  esse  unum  alio 
majorem,  quod  attinet  ad  ejusmodi  virtutes : 
sed  affirmant,  per  has  virtutes  neminem  ju¬ 
stificari,  ac  per  hoc  crescere  in  fide  et  chari¬ 
tate,  non  esse  crescere  in  justitia  :  et  ex  eo 
quod  alius  alio  fide  et  charitate  sit  major, 
non  effici,  ut  unus  sit  alio  justior,  quando¬ 
quidem  una  et  eadem  Christi  justitia  fide  ap¬ 
prehensa,  atque  a  Deo  imputata  omnes  justi¬ 
ficari  docent. 

Nos  igitur  primum  adversus  Jovinianum 
proferemus  pauca  quaedam  testimonia  Scri¬ 
pturarum  et  Patrum  :  deinde  alia  quaedam 
seorsim  adversus  Lutheranos. 

Quod  attinet  ad  Jovinianum,  evidenter  re¬ 
fellitur  error  ipsius  ex  his  testimoniis.  Job  i. 
Numquid  considerasti  servum  meum  Job ,  quod 
non  sit  ei  similis  in  terra  ?  I  Reg  ix.  non  erat 
vir  de  filiis  Israel  melior  illo.  Ecclesiast  xliv. 
Non  est  inventus  similis  illi,  qui  conservaret  le¬ 
gem  Excelsi.  Psal.  lxxxiii.  Beatus  vir ,  cujus 
est  auxilium  abs  te,  ascensiones  in  corde  suo 
disposuit  in  valle  lacrymarum,  in  loco  quem 
posuit.  E t  enim  benedictionem  dabit  legislator , 
ibunt  de  virtute  in  virtutem  etc.  (I).  Quem  lo¬ 
cum  tractans  S.  Gregorius,  hom.  15.  in  Eze- 
chiel.  «Non  mirum,  inquit,  si  de  virtute  in 
virtutem  gradus  sunt,  quando  ipsa  unaquae¬ 
que  virtus  quasi  quibusdam  gradibus  auge¬ 
tur,  jet  sic  per  incrementa  meritorum  ad  sum¬ 
ma  perducitur  ».  Lucae  xvn.  Apostoli  petunt 


(I)  Job.  I,  8;  IReg.  IX,  2;  Eccl.  XLIV,  20;  Psal.  LXXXIII,  0. 

sibi  fidem  augeri.  Ex  quo  loco  ducit  argumen¬ 
tum  S.  Hieronymus,  lib.  11.  in  Jovinianum  : 
«  Quare,  inquit,  dicunt  Apostoli  :  Adauge 
nobis  fidem,  si  omnium  una  mensura  est  ». 
Matth.  xi.  Non  surrexit  major  Joanne  Bapti¬ 
sta.  Matth.  viii.  Non  inveni  tantam  fidem  in 
Israel.  Luc.  vii.  Remittuntur  ei  peccata  multa, 
quoniam  dilexit  multum  (1). 

Huc  pertinent  variae  similitudines.  Nam 
Matth.  xiii.  comparatur  Ecclesia  teme,  quae 
pro  varia  dispositione  alicubi  reddit  fructum 
triconum,  alicubi  sexagenum,  alicubi  cente¬ 
num.  Rom.  xii.  et  I  Gorinth.  xn,  comparatur 
'Ecclesia  corpori  humano,  in  quo  sunt  varia 
membra,  alia  sublimiora,  alia  inferiora,  alia 
nobiliora,  alia  viliora,  II  Timoth.  n,  alia  non. 
minus  apta  similitudine  dicuntur  in  domo  Dei 
esse  vasa  aurea  et  argentea,  lignea  et  ficti¬ 
lia. -Et  sine  dubio  praestantiora  sunt  aurea 
quam  argentea,  et  argentea  quam  lignea  vel 
fictilia.  Quo  etiam  spectat  illa  similitudo 
ejusdem  Apostoli,  I  Corinth.  m.  de  his,  qui 
supra  fundamentum  fidei  aedificant  aurum, 
argentum,  lapides  pretiosos,  ligna,  fcenum, 
stipulas. 

Denique  idem  probant  omnia  testimonia, 
quae  docent,  praemia  in  ccelo  non  esse  paria, 
ut  illud  Joan.  xiv.  In  domo  patris  mei  man¬ 
siones  multae  sunt.  Et  I  Corinth.  xv.  Alia  cla¬ 
ritas  Solis,  alia  claritas  Lunae ,  alia  claritas 
stellarum ,  et  stella  differt  a  stella  in  claritate 
etc.  (2). Neque  his  repugnat,  quod  Matth.  xx. 
dari  videtur  idem  praemium  omnibus  opera¬ 
riis,  videlicet  denarius  quidam  diurnus.  Nam 
denarius  ille  significat  aequalitatem  aeterni¬ 
tatis,  non  gloriae  et  excellentiae. 

Pulchre  S.  Ambrosius  lib.  vii.  in  Lucam, 
exponens  cap.  15.  «  Aiqualem  (inquit)  digna¬ 
ris  solvere  mercedem,  aequalem  mercedem 
vitae,  non  gloriae  ».  Itaque  datur  omnibus 
idem  denarius,  quoniam  sancti  omnes  sine 
fine  regnabunt,  quamvis  non  omnes  eadem 
eminentia  regnabunt.  Quemadmodum  com¬ 
mune  stellis  omnibus  est  perpetuo  fulgere  in 
ccelo,  tametsi  aliae  aliis  clarius  micent.  Atque 
hoc  modo  locum  istum  exponunt  sancti  Pa¬ 
tres,  Ambrosius  loco  citato,  Hieronymus  lib. 
ii.  in  Jovinianum.  Augustinus  lib.  de  sancta 
Virginitate,  cap.  26.  Gregorius  lib.  i.  moral. 
cap.  42. 

At  (inquies)  si  denarius  diernus  non  signi¬ 
ficat  omnino  par  praemium,  unde  murmura¬ 
bant  operariii,  qui  plus  laboraverant,  quod 


eamdem  mercedem  acciperent  cum  iis,  qui 
minus  laboraverant  ?  Introducitur  murmur 
illud  in  parabola,  non  quod  in  ccelo  ullum 
futurum  sit  murmur  ;  sed  ut  ostendatur,  nul¬ 
lam  esse  in  Deo  iniquitatem,  si  cum  aliis  li¬ 
beralior,  quam  cum  aliis  esse  velit.  Et  si 
(quod  fieri  non  potest)  murmur  inter  beatos 
oriretur,  illud  esse  plane  injustum.  Non  enim 
facit  Deus  injuriam  ei,  cui  debitam  mercedem 
reddidit,  si  parem,  vel  majorem  alteri  ex  be¬ 
nignitate  donaverit. 

Ad  haec  testimonia  Scripturae  addi  possunt 
testimonia  Patrum.  S.  Ambrosius,  in  epist. 
81.  ad  Siricium  :  «  Agrestis,  inquit,  ululatus 
est,  nullam  virginitatis  gratiam,  nullum  ca¬ 
stitatis  ordinem  servare,  promiscue  omnia 
velle  confundere,  diversorum  gradus  abro¬ 
gare  meritorum,  et  paupertatem  quamdam 
coelestium  remunerationum  inducere,  quasi 
Christo  una  sit  palma,  quam  tribuat,  nec 
plurimi  abundent  tituli  meritorum  ». 

S.  Hieronymus  lib.  ii.  adversus  Jovinia¬ 
num,  ex  instituto  hoc  agit,  ut  supervacaneum 
sit  testimonium  ejus  adducere. 

S.  Augustinus  in  epist.  57.  ad  Dardanum  : 
«  Deus,  inquit,  totus  adesse  rebus  omnibus 
potest,  et  singulis  totus  :  quamvis  in  quibus 
habitat,  habeant  eum  pro  sum  capacitatis  di¬ 
versitate  alii  amplius,  alii  minus,  quos  ipse 
sibi  dilectissimum  templum  gratia  suae  boni¬ 
tatis  aedificat. »  Et  ibidem  : «  Unde  in  omnibus 
sanctis  sunt  alii  aliis  sanctiores,  nisi  abundan¬ 
tius  habendo  habitatorem  Deum  »  ? 

S.  Gregorius  lib.  iv.  moral.  cap.  42.  «  Quia 
(inquit)  in  hac  vita  nobis  est  discretio  ope¬ 
rum,  erit  proculdubio  in  illa  discretio  digni¬ 
tatum,  ut  quo  hic  alius  alium  merito  superat, 
illic  alius  alium  retributione  transcendat  ». 
Atque  haec  in  Jovinianum. 

Nunc  adversus  Lutheranos  primo  pugnat 
illud  Proverb.  iv.  Justorumsemita  quasi  Lux 
splendens  procedit  et  crescit  usque  ad  perfec¬ 
tum  diem  (3).  Hic  enim  describitur  justitiae 
ipsius  progressus  per  similitudinem  lucis, 
quae  ab  aurora  progreditur  ad  meridiem.  Sic¬ 
ut  enim  vera  lux  est,  quae  fulget  in  aurora, 
et  semper  augetur,  et  crescit  usque  ad  per¬ 
fectionem  meridianam  ;  sic  etiam  vera  justi¬ 
tia  est  in  hominibus  justificatis,  et  ea  tamen 
semper  magis  ac  magis  augetur,  donec  ad 
perfectionem  beatorum  in  coelesti  felicitato 
pertingat. 

Secundo,  illud  Apostoli,  II  Corinth.  ix. 


(-1)  Matth.  XI,  2;  ihid.  VIII,  10:  Luc.  VII,  47.— (2)  Joan.  XIV.  2:  I  Cor.  XV.  41.— (3)  Prov.  IV.  18. 

Augebit  incrementa  frugum  justitiae  vestrae  (1). 
Quomodo  enim  Deus  augebit  incrementa  fru-  . 
gurn  justitia}  nostra;,  si  nulla  est  in  nobis  ju¬ 
stitia,  nisi  Christi,  qua;  augeri  non  potest  ? 

Tertio,  illud  S.  Joannis  in  Apocalypsi,  cap. 
ult.  qui  justus  est,  justificetur  adhuc ;  et  qui 
sanctus  est,  sanctificetur  adhuc,  et  qui  in  sor¬ 
dibus  est,  sordescat  adhuc  (2).  Quis  autem  du¬ 
bitat,  eos,  qui  in  sordibus  sunt,  vere  posse 
adhuc  sordescere,  et  unum  esse  sordidiorem 
alio  ?  cur  igitur  non  concedunt,  posse  etiam 
justos  effici  justiores,  et  unum  alio  injustitia 
esse  majorem  ? 

Quarto,  pugnant  abversus  cos  omnia  loca, 
in  quibus  dicitur  charitas  augeri,  et  in  uno 
major  esse,  quam  in  alio  ut  Joan.  ult.  Dili¬ 
gis  me  plus  his  ?  Et  Luc.  vii.  Remittuntur  ei 
peccata  multa,  quoniam  dilexit  multum.  Et  : 
Cui  minus  dimittitur, minus  diligit.  Kt  Joan.  xv. 
Maj orem  hac  delectionem  nemo  habet,  ut  animati 
suam  ponat  quis  pro  amicis  suis.  Et  I  Joan.  iv. 
Perfecta  charitas  foras  mittit  timorem.  Et  : 
Qui  timet,  non  est  perfectus  in  char itate  (1). 
,Nam  secundum  Scripturas,  justitia  nihil 
est  aliud  nisi  charitas.  Nam  I  Joan.  ni.  Apo¬ 
stolus  pro  eodem  accipit  esse  justum,  et  di¬ 
ligere  :  In  hoc,  inquit,  manifesti  sunt  filii  Dei, 
et  filii  diaboli.  Omnis  qui  non  est  justus,  non 
est  ex  Deo,  et  qui  non  diligit  fratrem  suum. 
Quoniam  haec  est  annunciatio,  quam  audistis  ab 
initio,  ut  diligatis  alterutrum.  Et  ibidem  :  Qui 
non  diligit ,  manet  in  morte.  Et  :  Translati  su¬ 
mus  de  morte  ad  vitam,  quoniam  diligimus 
fratres.  Item  Apostolus  Paulus  cum  ait,  Rom. 
XIV.  Regnum  Dei  est  justitia,  pax  et  gaudium 
in  Spiritu- Sancto.  Per  justitiam  intelligit  cha- 
ritatem,  cujus  proprii  sunt  effectus  pax  et 
gaudium,  juxta  illud  Galatas  v.  Fructus  au¬ 
tem  Spiritus  sunt ,  charitas,  gaudium ,  pax  (4). 
Et  Dominus  Matth.  5.  cum  admonet,  ut  ju¬ 


stitia  nostra  abundet  plus  quam  Scribarum 
et  Pharismorum,  prmeipue  loquitur  de  cha- 
ritate.  Scribarum  enim  et  Pbarisamrum,  justi¬ 
tia  erat,  diligere  amicos  et  odio  prosequi  ini¬ 
micos  ;  jubet  autem  Christus,  ut  diligamus 
etiam  inimiccfs,  et  sic  justitia  nostra  abundet 
plus  quam  Scribarum  et  Pharisajorum.  Ita¬ 
que  cum  adversarii  non  negent,  disparitatem 
esse  charitatis  in  regeneratis  :  non  possunt 
etiam  negare,  disparitatem  esse  justitiee,  nisi 
verbo  Dei  repugnare  velint. 

Quinto,  pugnant  contra  eos  omnia  loca, 
qua;  docent,  in  ccelo  varietatem  esse  pra3mi- 
orum  et  coronarum,  qua;  supra  citata  sunt 
contra  Jovinianum.  Nam  pnemia  regni  coelo¬ 
rum  proprie  justis  parata  sunt,  ut  Dominus 
ait,  Mattb.  xxv.  Ibunt  justi  in  vitam  aeternam. 
Et  Philipp.  nr.  Apostolus  vocat  beatitudinem 
bravium  supernae  vocationis.  Et  apertius  11 
Timoth.  iv.  vocat  coronam  justitiae, quam  red¬ 
dit  justus  judex  (5)  Quare  si  diversitas  est  in 
ccelo  praemiorum,  sine  dubio  diversitas  est  in 
terra  meritorum  ;  et  si  varia  est  corona  ju¬ 
stitiae,  varia  quoque  est  ipsa  justitia.  Non 
sunt  igitur  omnes  regenerati  aeque  justi. 

Accedant  ultimo  testimonia  S.  Augustini, 
ser.  IG.  de  verbis  Apostoli;  «  justificati,  in¬ 
quit,  sumus  ;  sed  ipsa  justitia,  dum  proficit, 
crescit  » .  Item  in  epist.  29.  ad  IIiei’onymum ; 
« Induti  sunt  sancti  justitia,  alius  magis,  aliiis 
minus  ».  Item  tract.  6.  in  Joan.  «  Ipsi,  inquit, 
spiritales  sancti  in  Ecclesia,  sunt  alii  aliis 
sanctiores,  alii  aliis  meliores  ». 

Argumenta  contraria,  nulla  remanent  hoc 
loco  solvenda,  quoniam  non  alia  sunt,  quam 
quie  in  libro  superiore  dissolvimus.  Quibus 
videlicet  inhaerentem  justitiam  oppugnare, 
et  imputatitiam  propugnare  adversarii  nite¬ 
bantur. 


(I)  II Cor.  IX,  10.-  (2)  Apo.  XXII,  II.  -  (3)  Joan  XXI,  15;  Luc.  VII,  47;  ibid.  47;  Joan.  XV,  13. 

I  Joan.  IV,  18.  -  (4j  ibid.  III.  10;  Rom.  XIV,  17;  Gal.  V,  22.  -  (5)  Matth.  XXV,  46;  Phil.  III,  14  • 

#  CONTROVERSIARUM 

DE  JUSTIFICATIONE 


LIBER  QUARTUS 

QUI  EST  DE  JUSTITIA  OPERUM. 


De  justitia  actuali,  sive  operum,  quatuor  sunt  quaestiones,  tina  de  necessitate, 
altera  de  veritate,  tertia  de  merito,  quarta  de  perfectione.  Dissidemus  enim  ab 
haereticis  ujus  temporis  ;  primum,  an  sint  hominibus  justificatis  opera  necessaria 
ad  salutem,  cum  qua  quaestione  fere  coincidunt  illae;  utrum  justi  legem  Dei  ser¬ 
vare  teneantur,  et  quid  intersit  inter  legem  et  Evangelium.  Deinde,  dissentimus 
de  ipsa  veritate  justitiie  actualis,  id  est,  utrum  opera  justorum  sint  vere  justa,  ita 
ut  coram  Dei  judicio  comparere  audeant,  cum  qua  quaestione  coincidit  illa, 
possitne  homo  justus  legem  divinam  ita  implere,  ut  in  eo  opere  peccatum  nullum 
admittat.  Tertio,  contendimus  de  meritis  operum  bonorum,  utrum  ex  justitia, 
digna  sint  retributione.  Quarto ,  disceptamus  de  perfectione  justitiae,  sed  ea  duo¬ 
bus  in  locis  a  nobis  expliqua  est  libro  de  Monachis,  et  in  libro  de  Distinctione 
Peccati  mortalis  et  venialis. 


CAPUT  PRIMUM 

i  . 

Quod  Haeretici  hujus  temporis  negent  operum 
necessitatem. 

Ut  igitur  u  prima  quaestione  incipiamus, 
explicanda  est  sententia  adversariorum  de 
necessitate  operum.  Siquidem  multi  ipsorum 
aliud  loquuntur,  aliud  sentiunt.  Non  desunt 
enim  qui  clament  injuriam  Lutheranis  fieri, 
cum  dicuntur  opera  bona,  tamquam  non  ne¬ 
cessaria  ad  salutem  contemnere. 

Ac  primum  confessio  ipsa  Augustana  art. 
20.  falso  dicit  accusari  suos,  quod  bona  ope¬ 
ra  negligant,  vel  prohibeant.  Philippus  quo¬ 
que  in  locis,  Brentius  in  Catechismo,  Kem- 
nitius  in  Examine  Concil.  sess.  6.  prope 
finem.  Calvinus  lib.  m.  Institut.  eap.  16.  Et 


ipse  etiam  Lutherus,  in  lib.  de  visitatione 
Saxonica,  docent  opera  bona  esse  facienda; 
et  aliquo  modo  indicant  esse  necessaria, 
cum  affirment,  veram  fidem  non  esse,  qua; 
non  parit  opera  bona,  et  quae  charitatem 
comitem  non  habet.  Denique  in  Colloquio 
Altemburgensi  Mojoristae,  sive  Electorales 
disertis  verbis  docent,  opera  bonq  esse  ad 
salutem  necessaria,  non'  quidem  necessitate 
efficientia;,  sed  necessitate  praesentia;.  Uly- 
riciani  autem,  sive  Saxonici  non  negant  ope¬ 
ra  esse  necessaria  necessitate  praesentiae  :  sed 
tamen  propter  scandalum  et  periculum  con¬ 
tendunt,  istam  propositionem,  opera  sunt  ne¬ 
cessaria  ad  salutem,  non  esse  in  Ecclesia 
tolerandam. 

Caeterum  quidquid  sit  de  modis  ipsorum 
loquendi,  cum  excutiuntur  ipsorum  princi¬ 
pia  et  pleraque  dicta  et  scripta  Lutheri,  vi¬ 
dentur  omnino  existimare  posse  hominem 

salvari,  etiamsi  nulla  bona  opera  faciat,  nec 
mandata  divina  custodiat.  Quod  his  argu¬ 
mentis  probo. 

Primum,  ex  verbis  disertis  Prophetae  ipso¬ 
rum  Lutheri,  qui  affirmat  mala  opera  cre¬ 
denti  nihil  nocere.  Sic  enim  loquitur  in  libro 
de  libertate  Christiana :  «  Bona  opera  non 
faciunt  bonum  virum,  nec  malum  mala». 
Et  Paulo  post  :  «  Ut  infideli  nullum  bonum 
opus  prodest  ad  salutem  et  justitiam  :  sic  e 
diverso  nullum  malum  opus  facit  malum  et 
damnatum,  sed  sola  incredulitas  ».  Idem  in 
sermone  :  sic  Deus  dilexit  mundum  :  «  Ubi 
fides  est,  inquit,  nullum  peccatum  nocere 
potest  » .  Et  in  lib.  de  Captivitate  Babylonica 
cap.  de  Baptismo  :  «  Vides,  inquit,  quam 
dives  sit  homo  Christianus,  vel  baptizatus, 
ut  etiam  volens  non  possit  perdere  salutem 
suam,  quantiscumque  peccatis,  nisi  nolit 
credere.  Nulla  enim  peccata  possunt  eum 
damnare,  nisi  sola  incredulitas  ».  Haec  et 
similia  manifeste  docent,  omnia  bona  opera 
posse  tuto  omitti,  ac  per  hoc  non  esse  neces¬ 
saria.  Nam  si  quaevis  peccata  non  faciunt 
hominem  malum,  neque  ipsum  damnant, 
quare  non  possunt  omitti?  Et  si  possunt 
omitti,  quare  sunt  necessaria  ? 

In  comment.  ad  cap.  ii.  ad  Galat.  «Quan¬ 
do,  inquit,  sic  docetur,  fides  in  Christum  ju¬ 
stificat  quidem,  sed  simul  servari  oportet 
mandata  Dei,  quia  scriptum  est,  si  vis  ad 
vitam  ingredi  serva  mandata,  ibi  statim 
Christus  negatus  est,  et  fides  abolita,  quia 
mandatis  Dei,  sive  legi  tribuitur,  quod  est 
solius  Dei  » .  Item  in  sermone  de  novo  testa¬ 
mento,  sive  de  Missa  :  «  Caveamus,  inquit, 
a  peccatis,  sed  multo  magis  a  legibus,  et 
operibus  bonis,  tantum  attendamus  Dei  pro¬ 
missionem  et  fidem  » . 

Denique  in  sermone  citato,  sic  Deus  ddexit 
mundum  :  «  Ego,  inquit,  dico  tibi,  quia  an¬ 
gusta  est  via,  oportet  te  fieri  tenuem,  si  vis 
per  eam  venire.  Cseterum  qui  operibus  one¬ 
rati  sunt,  sicut  conchilibus  onustos  videmus 
Jacobi  peregrinos,  ii  non  poterunt  pene¬ 
trare  ».  Ei  infra  :«  Si  veneris  cum  magnis 
saccis  operum  plenis,  deponere  oportebit, 
alioqui  non  poteris  penetrare  ». 

Haec  et  similia,  quse  in  Lutheri  scriptis 
contra  studium  operum  bonorum  passim  le¬ 
guntur,  satis  indicant  mentem  ejus,  et  quo¬ 
modocumque  excusentur,  certe  magnam  vim 
habent  ad  persuadendum  simplici  populo, 
et  ad  malum  propenso,  non  esse  facienda 
opera  bona. 


Secundo,  idem  probatur  ex  illo  communi 
ipsorum  dogmate,  quod  omnia  opera  justo¬ 
rum  sint  ex  natura  sua  peccata  mortalia,  ut 
patet  exLuthero  in  assert.  art.  31.  32  et  36. 
Et  ex  Calvino  lib.  m.  Instit.  cap.  12.  §  4.  et 
cap.  14.  §  9.  Nam  si  bona  opera  sunt  pec¬ 
cata  mortalia,  et  tamen  propter  fidem  non 
imputantur,  certe  poterunt  etiam  mala  opera 
propter  fidem  non  imputari,  ac  per  hoc  non 
nocere.  Neque  erit  causa  cur  vitentur.  Atque 
hoc  est,  quod  dicit  Lutherus,  in  Captivit. 
Babyb.  loco  citato,  omnia  peccata  in  mo¬ 
mento  a  fide  absorberi. 

Dicent  fortasse,  mala  opera  non  posse 
cum  fide  consistere,  quoniam  qui  habet  pro¬ 
positum  peccandi,  non  potest  concipere  fidu¬ 
ciam  remissionis  peccatorum,  et  ideo  fides 
vera  semper  est,  cum  charitate  conjuncta.  At 
contra,  nam  si  hoc  esset  verum,  non  possent 
etiam  opera,  quae  dicuntur  bona,  cum  fide 
consistere.  Nam  opera  bona  non  sunt  bona 
(ex  ipsorum  sententia)  nisi  nomine,  et  secun¬ 
dum  quid,  re  ipsa  vero  et  simpliciter  sunt 
peccata  mortalia.  Quare  qui  habet  proposi¬ 
tum  faciendi  eleemosynam,  quoniam  scit  hoc 
se  non  posse  facere,  nisi  peccando  mortali¬ 
ter,  habet  propositum  peccandi  mortaliter, 
atqui  hoc  propositum  cum  fide  consistit, 
immo  propter  fidem  non  reputatur  pecca¬ 
tum,  igitur  eodem  modo  qui  habet  proposi¬ 
tum  furandi,  poterit  simul  habere  fidem,  et 
propter  eam  fidem  furtum  non  reputabitur 
ad  peccatum.  Sequitur  igitur  ex  hoc  ipsorum 
dogmate,  ut  re  vera  non  sint  necessaria  bona 
opera  ad  salutem,  sed  perinde  sit  utrum  quis 
amet  conjugem  suam,  an  alienam,  utrum  fu¬ 
retur,  an  donet. 

Tertio,  idem  probamus  ex  discrimine  le¬ 
gis  et  Evangelii.  Nam  ex  doctrina  ipsorum 
communi  hoc  interest  inter  legem  et  Evan- 
gelium,  quod  lex  proponit  justitiam  et  salu¬ 
tem  cum  conditione  totius  legis  implendae, 
Evangelium  promittit  justitiam  et  salutem 
sine  ulla  conditione,  sed  absolute,  vel  cum 
sola  conditione  fidei.  Et  hinc  deducunt  alte¬ 
rum  discrimen,  quod  lex  terret,  Evangelium 
consolatur.  Ita  docet  Lutherus  passim  in 
comment.  ad  cap.  ix.  ad  Galat.  et  alihi,  Phi¬ 
lippus  in  locis,  tit.  de  (ege  et  de  Evangelio, 
et  alii.  Et  in  Colloquio  Altemburgen.  ita  lo¬ 
quuntur  Saxonici :  «  Legis  promissiones  sunt 
conditionales,  proponunt  enim  cum  condi¬ 
tione  obedientiae,  sed  promissiones  Evange¬ 
lii  non  sunt  conditionales,  sed  gratuitae  » .  At 
i>i  Evangelium  nullam  requirit  conditionem 

obedientia),  setl  est  sola  fide  contentum, 
certe  qui  nihil  boni  faciat,  consentanee  ad 
Evangelium  vivet. 

Quod  si  dicas,  Evangelium  non  requirit 
conditionem  operum,  fides  tamen  requirit, 
non  enim  erit  fides,  nisi  pariat  bona  opera, 
sequetur  aut  fidem  non  esse  conformem 
Evangelio,  aut  Evangelium  si  non  imme¬ 
diate,  saltem  mediate  requirere  conditionem 
operum.  Quomodo  enim  fides  si  requirit 
opera,  non  erit  potius  ex  lege,  quam  ex 
Evangelio?  aut  si  Evangelium  requirit  fi¬ 
dem,  et  fides  requirit  opera,  nonne  Retiam 
consequenter  Evangelium  requirit  opera? 
Quare  vel  inane  est  discrimen  quod  fre¬ 
quentissime  tradunt  inter  lcge-m  et  Evan¬ 
gelium,  vel  coguntur  dicere,  absolute  nulla 
bona  opera  necessaria  esse  ad  salutem,  et 
consolationem  magnam  ex  Evangelio  per¬ 
cipere,  et  justificari  et  salvari  etiam  eos,  qui 
voluntarie  in  sceleribus  perseverant. 

Quarto,  probamus  idem  ex  libertate  Chri¬ 
stiana,  quam  ipsi  communi  consensu  docent. 
In  eo  siquidem  libertatem  Christianam  con¬ 
stituunt,  quod  homo  justus  sit  liber  a  debito 
legis  implendae  coram  Deo,  et  per  hoc  omnia 
opera  sint  illi  jam  indifferentia,  id  est,  nec 
praecepta,  nec  prohibita.  Quod  necessario 
colligunt  ex  alio  principio,  quo  docent  legis 
observationem  esse  etiam  justis  penitus  im¬ 
possibilem.  Nam  si  lex  impossibilis  est,  nisi 
tollatur  debitum  ejus  implendae,  omnes  dam¬ 
nabit.  Ne  igitur  justi  damnentur,  ab  ejus 
jugo  et  debito  liberantur. 

Ita  docet  Lutherus,  tum  in  lib.  de  libert. 
Christiana,  tum  incomment.  epist.  ad  Galat. 
tum  in  serm.  de  Mose  r  «  Sola  fides  (inquit 
in  cap.  ii.  ad  Galat.)  necessaria  est,  ut  justi 
sumus,  caeteva  omnia  liberrima,  neque  prae¬ 
cepta  amplius,  neque  prohibita  ».  Ibidem  : 

«  Si  conscientia  dictat,  peccasti,  responde, 
peccavi,  ergo  Deus  puniet  et  damnabit?  Non. 
At  lex  hoc  dicit.  Sed  nihil  mihi  cum  lege. 
Quare?  Quia  habeo  libertatem  » .  Et  in  argu¬ 
mento  ejusdem  epistolae  :«  Summa  ars,  in¬ 
quit,  et  sapientia  Christiana  est,  nescire  le¬ 
gem,  ignorare  opera,  et  totam  justitiam 
acti  vagi  ».  Et  in  lib.  dejibert.  Christi: «  Nullo 
opere,  nulla  lege  homini  Christiano  opus  est, 
cum  per  fidem  sit  liber  ab  omni  lege  ». 

Et  Calvinus  lib.  m.  Institut.  cap.  19.  §.  2. 
A.  et  7.  tribus  in  rebus  libertatem  Christia¬ 
nam  ponit;  Primum  in  eo,  quod  ubi  fiducia 
justificationis  quaeritur,  nulla  legis,  vel  ope¬ 
rum  ratio  habeatur.  Deinde  in  eo,  ut  opera 


bona  non  fiant  tamquam  examinanda  ad  re¬ 
gulam  legis,  sed  tamquam  certo  acceptanda 
a  Deo  qualiacumque  sint.  Denique  in  eo,  ut 
omnium  rerum  externarum  usus  habeatur 
pro  indifferenti,  ita  ut  homo  nulla  religione 
tangatur,  sive  eas  usurpet,  sive  relinquat. 
Ex  hac  doctrina  quis  non  videt,  quam  lata 
porta  sceleribus  et  flagitiis  omnibus  pate¬ 
fiat?  Et  quis  ambigat,  nulla  esse  opera  bona 
necessaria  ad  salutem,  si  res  omnes  exter- 
me,  proinde  etiam  Baptismus  et  Eucharistia, 
adiaphoree  sunt,  et  nihil  ad  legis  regulam 
examinandum  est? 

Quinto,  probamus  ex  vita  et  moribus  Lu- 
theranorum,  qui  occasione  hujus  doctrina) 
ita  coeperunt  incredibili  licentia  in  omnia 
scelera  et  peccata  prorumpere,  ut  necesse 
fuerit,  Lutherum  fpsum  Visitationem  insti¬ 
tuere  et  laudare  opera  bona,  atque  ad  ea 
populos  adhortari.  Sed  quam  parum  felici¬ 
ter  id  ei  successerit,  scribit  Joannes  Go- 
chkeus  in  ejus  vita.  Recte  igitur,  id  est,  con¬ 
sentanee  aci  Luthcri  dogmata  in  Colloquio 
Altemburgensi  dixerunt  quidam  ex  rigidis 
Lutheranis :  «  Opera  bona,  et  novam  obe- 
dientiam  non  ad  regnum  Christi,  sed  ad 
mundum  pertinere.  Item,  ad  Satanam  spe¬ 
ctare  Christianos  cum  operibus  bonis.  Item, 
adeo  non  esse  necessaria  opera  bona,  ut 
etiam  ad  salutem  incommodent,  sintque  per¬ 
niciosa  ».  Denique,  «  precari  oportere,  ut 
in  fide  sine  omnibus  operibus  bonis,  usque 
in  finem  perseveremus  ».  Vide  Petrum  Ca- 
nisium  in  lib.  I.  de  corruptelis  verbi  Dei 
cap.  10.  ubi  multa  hujus  generis  ex  adver¬ 
sariorum  libris  refert. 

CAPUT  II. 

Refutatur  falsum  discrimen  legis  et  Evangelii 
et  inde  probatur  operum  necessitas. 

Nunc  ut  errorem  omnium  perniciosissi¬ 
mum  refellamus  ;  primo  probabimus ,  in 
Evangelio  contineri  doctrinam  operum,  et 
leges  varias,  ejusque  promissiones  requirere 
conditionem  legis  implenda).  Deinde,  justos 
non  esse  liberos  ab  observatione  legis  divi¬ 
na).  Postremo,  opera  bona  simpliciter  ad  sa¬ 
lutem  esse  necessaria. 

Igitur  sciendum  est  Evangelium  duobus 
modis  accipi  posse.  Uno  modo  pro  doctrina, 
quam  Christus  et  Apostoli  pnedicarunt,  et 
in  libris  Evangelistarum,  aliisque  Apostolo- 

lorum  scriptis  continetur.  Alio  modo  pro 
gratia  novi  testamenti,  qua}  et  lex  scripta  in 
corde,  et  spiritus  vivificans,  et  lex  fidei  dici 
solet,  quamvis  (ut  verum  fatear)  nomen 
Evangelii  non  videatur  in  Scripturis  usquam 
accipi,  nisi  priore  modo,  id  est,  pro  doctrina. 
Et  quidem,  si  loquamur  de  gratia  novi  testa¬ 
menti,  non  distinguitur  lex  ab  Evangelio, 
quod  lex  requirat  opera,  Evangelium  non 
requirat  opera,  sed  quod  lex  doceat  quid  sit 
faciendum,  Evangelium  praebeat  vires  ad 
faciendum  :  inde  enim  dicitur  lex  scripta 
esse  in  tabulis,  Evangelium  in  cordibus.  De 
quo  discrimine  copiose  scribit  sanctus  Au¬ 
gustinus  in  libro  de  Spiritu  et  littera  ad  Mar- 
cellinum  in  epist.  200.  ad  Asellicum  et  alibi. 

Neque  de  hac  acceptione  hoc  loco  con¬ 
troversia  est.  Nam  ipsi  etiam  adversarii, 
cum  discrimine  Tegis  et  Evangelii  disserunt, 
nomine  Evangelii  non  gratiam  ipsam,  sed 
praedicationem  Christi  et  Apostolorum  in- 
telligunt,  quam  ideo  Evangelium,  id  est,  bo¬ 
num  nuncium  appellatam  esse  dicunt,  quo¬ 
niam  nihil  nisi  consolationem  annunciat. 
Nos  vero  contendimus  Evangelio  contineri 
illa  omnia,  qua;  adversarii  soli  legi  tribuunt, 
qua;  sunt  piaccipue  tria,  leges  proprie  dicta;, 
comminationes  et  promissiones  cum  con¬ 
ditione  obedientue. 

Quod  attinet  ad  leges  proprie  dictas,  id* 
probamus  ex  cap.  5.  Matth.  ubi  Dominus 
confirmat,  explicat  et  perficit  legem  Mosis 
de  homicidio,  adulterio,  perjurio,  et  simili¬ 
bus  rebus.  Nam  quod  revera  Dominus  eam 
legem,  ut  a  se  explicatam  servari  velit,  per¬ 
spicuum  est. 

Primo,  ex  modo  illo  loquendi  :  «  Ego  au¬ 
tem  dico  vobis  » .  Qua;  verba  legislatorem 
proprie  decent. 

Secundo,  ex  eo  quod  Dominus  ait ;  Non 
veni  solvere  legem,  sed  adimplere.  Si  enim 
nulla  esset  in  Evangelio  legis  obligatio,  sus¬ 
tulisset  Dominus  legem  veterem,  etiam 
quoad  praeopta  morali  ITT 

Tertio,  ex  eo  quod  dicitur  Matth.  vii.  in 
fine  ;  Quod  erat  docens  sicut  potestatem  ha¬ 
bens,  non  sicut  Scriba;  et  pharissd  (1).  Id  est, 
sicut  Legislator,  qui  ex  auctoritate  leges  in¬ 
terpretatur,  vel  mutat,  vel  addit,  non  sicut 
Legisperitus,  qui  solum  ex  scientia  legem 
explicat. 

Quarto,  ex  eo  quod  concludit ;  «  Si  quis 
ergo  solverit  unum  de  mandatis  istis  mini¬ 


mis,  et  docuerit  sic  homines,  minimus  vo¬ 
cabitur  in  regno  coelorum  » .  Non  igitur 
Dominus  solum  explicat  legem  veterem,  sed 
etiam  jubet  eam  servari,  quod  attinet  ad 
praecepta  moralia.  Alioqui  non  diceret,  qui 
solverit  unum  de  mandatis  istis  minimis, 
minimus  vocabitur  in  regno  coelorum. 

Praeterea,  si  lex  vetus  moralis  ad  Christia¬ 
nos  non  pertineret,  quare  Dominus  tam  ac¬ 
curate  illam  exponeret  et  perficeret  ?  Num 
Evangelium  Christi  otiose  in  rerum  inuti¬ 
lium  explicatione  consumi  debuit  ?  Yi- 
dc  plura  de  hoc  argumento  infra  cap.  3. 

Quod  attinet  ad  alterum  de  comminationi¬ 
bus  et  terroribus  ;  quae  major  comminatio 
excogitari  potest  quam  illa  dominico  ore 
prolata,  Matth.  v.  Qui  dixerit  fratri  suo,  fa¬ 
tue,  reus  erit  gehennx  ignis  ?  Et  Matth.  vii. 
Omnis  arbor  qua;  non  facit  fructum  bonum, 
excidetur,  ei  in  ignem  mittetur  (2).  Similes 
autem  commniationes  habentur  in  Evan¬ 
gelio  passim,  Matth.  xxn.  xxiii.  xxv.  Marci 
ix.  Luca;  xii. 

Sed  respondent  adversarii,  comminatio¬ 
nes,  qua;  in  Evangeliis  reperiuntur,  ad  le¬ 
gem  pertinere,  sicut  etiam  contra,  promis¬ 
siones  remissionis  peccatorum,  qua;  legun¬ 
tur  in  Prophetis,  ad  Evangelium.  At  certe 
coguntur  ita  dicere,  qui  Evangelium  sola 
consolatione  definiunt.  Sed  cogitent,  an  non 
satius  esset,  corrigere  definitionem  illam, 
quam  dicere  maximam  partem  sermonum 
Christi  non  esse  Christi  verba,  sed  Mosis; 
et  Christum  in  Evangelio  nihil  minus,  quam 
Evangelium  praedicare. 

Deinde  ,  nonne  Apostolus  Paulus  ad 
Rom.  i.  et  ii,  ipsi  Evangelio  tribuit  officium 
terrendi?  Non  erubesco  (inquit  cap.  i.) Evan¬ 
gelium.  Virtus  enim  Dei  est  in  salutem  omni 
credenti.  Judaeo  primum  et  Graeco.  Justitia 
enim  Dei  in  eo  revelatur  ex  fide  in  fidem ;  Si¬ 
cut  scriptum  est  :  Justus  autem  ex-  fide  vivit. 
Revelatur  enim  ira  Dei  de  coelo  super  omnem 
impietatem,  etc.  Ista  revelatio  irae  Dei  mani¬ 
feste  tribuitur  Evangelio,  revelatur  enim  in 
Evangelio  justitia  Dei  ex  fido,  ut  justificati 
evadant  iram  Dei,  quam  idem  Evangelium 
omnibus  impiis  imminere  testatur.  Unde 
in  ii.  cap.  idem  Apostolus  ait :  In  die  cum 
judicabit  Dominus  occulta  hominum,  secun¬ 
dum  Evangelium  meum  (3). 

Adhaec,  nonne  Apostolus  Petrus  in  die 
Pentecostes,  accepto  Spiritu  sancto  Evan¬ 


ti)  Matth.  VII,  29.  —  (2)  Matth.  V,  22;-ibfd.  VI!,  19.  -  (3)  Rom.  II,  10. 

gelium  praedicavit  ?  Quis  autem  fuerit 
ejus  praedicationis  effectus,  docet  sanctus 
Lucas,  Actor,  ir.  cum  ait  :  His  auditis  com¬ 
puncti  sunt  corde ,  et  dixerunt  ad  Petrum ,  et 
ad  reliquos  Apostolos ,  Quid  faciemus  viri  fra¬ 
tres  (1)  ?  Evangelium  igitur  non  solum  con¬ 
solatur,  sed  etiam  terret.  Compunctio  enim 
ex  terrore  nascitur. 

Nec  solum  Petrus,  sed  etiam  Paulus  cum 
Evangelium  praedicaret,  homines  terrefa- 
ciebat.  Sic  enim  scribit  idem  Lucas,  A- 
ctor .  xxiv .  Veniens  Fcelix  cum  Drusilla 
uxore  sua,  qux  erat  Judaea,  vocavit  Paulum , 
et  audivit  ab  eo  fidem ,  qux  est  ia  Christum 
Jesum.  Disputante  autem  illo  de  justitia  et 
castitate ,  et  de  judicio  futuro ,  tremefactus 
Foelix  respondit,  quod  nunc  attinet,  vade, 
etc.  (2).  Non  audebunt  (credo)  Lutherani  di¬ 
cere,  Paulum  vocatum,  ut  praedicaret  fidem 
Christi,  pro  fide  legem,  pro  Clmsto  Mosem, 
pro  Evangelio  aliquid  Evangelio  contrarium 
praedicasse,  et  tamen  finis  praedicationis 
fuit  terror  ct  tremor  audientium. 

Quid  sanctus  Jacobus  ?  An  ipse  quoque 
Evangelium  non  praedicabat,  cum  scriberet 
in  epistola  sua,  cap.  v.  Agite  nunc  divites, 
plorate  ululantes ,  in  miseriis,  qux  advenient 
vobis  (3).  Et  frater  ejus  Judas  item  Apo¬ 
stolus,  quid  nisi  Evangelium  praedicabat, 
cum  in  epistola  sua  scriberet  :  Ecce  venit 
Dominus  in  sanctis  millibus  suis,  facere  judi¬ 
cium  contra  omnes ,  et  arguere  omnes  impios 
de  omnibus  operibus  impietatis  eorum  »  ? 

Denique  S.  Joannes  Apostolus  et  Evan- 
gelista  in  Apocalypsi,  cap.  xiv.  Vidi  (inquit) 
alterum  Angelum  volantem  per  medium  coe¬ 
lum,  habentem  Evangelium  xternum,  ut  evan- 
gelizaret  sedentibus  super  terram,  et  super 
omnem  gentem,  et  tribum,  et  linguam }  et  po¬ 
pulum,  dicens  magna  voce  :  Timete  Dominum, 
et  date  illi  honorem,  quia  venit  tora  judicii 
ejus  (4). 

Cum  igitur  Christus  et  omnes  Apostoli 
evangelizando  terreant,  et  in  Symbolo  Apo- 
stolico,  quod  Evangelii  summam  continet, 
sit  etiam  articulus  unus  de  futuro  judicio, 
falso  docent  Lutherani,  proprium  esse  le¬ 
gis  officium  terrere,  et  ad  Evangelium  non 
pertinere. 

«  At  si  res  ita  se  habet  (inquiunt)  cur  Apo- 
stolica  praedicatio  dicitur  Evangelium,  id 
est,  laetus  et  bonus  nuncius  ?  Et  cur  sanctus 
Paulus  ad  Romanos  octavo  scribit,  nos  non 


accepisse  Spiritum  servitutis  iterum  in  timo¬ 
re  »  ?  Respondeo  :  nomen  Evangelii  impo¬ 
situm  est  ad  significandum  officium  unum, 
idque  potissimum  Apostolicae  praedicationis  ; 
sed  non  propterea  sequitur  non  esse  etiam 
alia  officia  Evangelii,  quamvis  eo  nomine 
non  explicentur.  Quomodo  clavis  dicitur 
quia  claudit,  et  tamen  etiam  aperit ;  et  lin¬ 
gua  dicitur  instrumentum  lingendi,  quod  est 
tamen  instrumentum  etiam  loquendi. 

Dicitur  igitur  Evangelium,  quia  annun- 
ciat  Salvatoris  adventum,  reconciliationem 
cum  Deo,  aditum  patefactum  ad  regnum 
coelorum.  Unde  etiam  dicitur  Evangelium 
Regni,  Matthaei  24.  Et  Mare.  1.  Sed  simul 
etiam  annunciat  iram  et  indignationem  his, 
qui  non  recipiunt  Salvatorem,  neque  poeni¬ 
tentiam  agunt.  Adde  quod  Evangelium  ter¬ 
ret,  ut  consoletur,  quo  modo  medicus  vul¬ 
nerat  ut  sanet.  Quod  non  tam  proprie  con¬ 
venit  legi  Mosis,  quai  terrebat  comminando 
supplicia  peccatoribus,  et  non  ostendebat, 
nisi  obscure  liberatorem. 

Quod  autem  attinet  ad  spiritum  timoris  et 
charitatis,  non  colligitur  inde  discrimen  in¬ 
ter  legem  ct  Evangelium,  quatenus  Evan¬ 
gelium  significat  doctrinam  Christi  et  Apo¬ 
stolorum  ;  secundum  quam  acceptionem  nos 
hic  loquimur  de  Evangelio  ;  sed  inter  testa¬ 
mentum  novum  et  vetus.  Nam  testamentum 
vetus  proprie  non  continet,  nisi  quod  Moses 
attulit,  id  est,  legem  scriptam  in  tabulis, 
quie  quidem  servitutem  generat,  ut  dicitur 
ad  Galat.  4.  Et  timorem  incurit,  quoniam 
ostendit  quid  facere  oporteat,  et  non  dat 
vires  faciendi  :  at  novum  testamentum  con¬ 
tinet  id,  quod  Christus  attulit  :  Christus 
autem  non  attulit  solum  doctrinam  et  prai- 
cepta  Evangelica,  quamvis  heee  etiam  attu¬ 
lerit,  sed  gratiam  quoque  Spiritus  sancti, 
quse  est  lex  in  corde  scripta,  id  est,  charitas 
in  cordo  diffusa,  per  quam  non  timore  pce- 
nai,  sed  amore  justitias  lex  in  tabulis  con-” 
scripta  servatur.  Ai$ue  hoc  discrimen  indi¬ 
cat  Apostolus  ad  Roman.  vm.  ad  Galat  iv. 
ad  Hebr.  vm.  et  x.  Et  S.  Augustinus  in  lib. 
contra  Adimantum,  cap.  17.  brevissimam 
differentiam  esse  scripsit,  non  legis  et  Evan¬ 
gelii,  sed  testamenti  veteris  et  novi,  timo¬ 
rem  et  amorem. 

Veniamus  ad  tertium  discrimen,  quod  est 
hujus  loci  maxime  proprium.  Igitur  promis¬ 
siones  evangelicas  conditionales  esse,  non 


(1)  Act.  II,  35  -  (2)  Act;  XXXIV,  24.  —  (3)  Jacob,  V,  1.  —  (4)  Apo.  XIV,  6. 

absolutas,  probatur  primo  ex  cap .  v. 
Nisi  abundaverit  justitia  vestra  plus  quam 
Scribarum  et  Pharisaeorum,  non  intrabitis  in 
regnum  coelorum  (i).  Haec  certe  promissio  est 
Evangelica,  cum  regnum  caelorum  com¬ 
prehendat.  Et  tamen  requirit  conditionem 
justitiae  non  imputatitiae,  sed  actualis  et  ope¬ 
rosae,  quae  in  perfecta  mandatorum  obser¬ 
vatione  consistit.  Explicat  enim  Dominus 
quid  sit,  justitiam  nostram  abundare  plus 
quam  Scribarum  et  Pharisaeorum,  cum  di¬ 
cit,  pharisaeorum  et  scribarum  justitiam 
fuisse  diligere  amicos,  non  occidere,  non 
moechari,  non  pejerare  :  nostram  autem  es¬ 
se  debere,  diligere  etiam  inimicos,  non  ira¬ 
sci  sine  causa,  non  videre  uxorem  alienam 
ad  concupiscendum,  non  jurare  omnino  abs¬ 
que  necessitate, 

Secundo,  probatur  cx  cap.  xix.  Matth. 
Si  vis  ad  vitam  ingredi,  serva  mandata  (2). 
Haec  enim  apertissima  promissio  vitsc  aeter¬ 
nae,  apertissimam  conditionem  exigit  obe- 
dientiae.  Et  similis  habetur  promissio,  Lucae 
iO.  ubi  cum  is,  qui  Dominum  rogaverat, 
quid  facto  opus  esset  ad  vitam  aeternam  ac¬ 
quirendam,  mandata  legis  exposuisset,  Do¬ 
minus  ait :  Ilecte  respondisti,  fac  hoc,  et  vives. 

Ad  haec  loca  respondent  adversarii,  Do¬ 
minum  haec  dixisse  ironice,  cum  solum  si¬ 
gnificare  vellet,  fieri  non  posse,  ut  aliquis 
mandata  divina  custodiat :  quomodo  si  quis 
diceret,  si  vis  in  coelum  conscendere,  vola 
per  aerem  ;  vel  hoc  fac,  assume  pennas  si¬ 
cut  columbae,  et  altissime  volabis.  Ita  docet 
Lutherus,  in  comment,  ad  cap.  m.  ad  Ga- 
lat.  explicans  illud  :  Qui  fecerit  ea,  vivet  in 
illis.  Quae  verba  dicit  esse  intelligenda  iro¬ 
nice,  sicut  illa  Christi  :  Hoc  fac,  et  vives. 

Sic  etiam  Calvinus  lib.  ni.  Instit.  cap. 
18.  §.  9.  dicit  Christum  attemperare  solitum 
sua  responsa  iis,  qui  eum  interrogabant  : 
et  quoniam  Legisperitus  persuasione  legalis 
justitiae  imbutus  erat,  et  in  operum  fiducia 
caecutiebat,  ideo  a  Christo  ad  legis  observa¬ 
tionem  esse  remissum.  Idem  quoque  in  an¬ 
tidoto  Concilii  exagitans  illud  quod  monet 
Concilium  sess.  6.  cap.  7.  catechumenis  di¬ 
cendum  esse,  si  vis  ad  vitam  ingredi,  serva 
mandata;  «  Vae,  inquit,  eorum  catechume¬ 
nis,  si  tam  dura  illis  conditio  imponitur. 
Quid  enim  aliud,  quam  aeterna  illis  male¬ 
dictio  indicitur  ? 


Porro  Joan.  Brentius  homil.  1.  in  Domi¬ 
nica  13.  post  Trinitatem  audet  etiam  dicere, 
Christum  sic  respondisse,  cum  ait  :  Si  vis  ad 
vitam  ingredi ,  serva  mandata,  ut  potius  in¬ 
dicaverit  ei  viam  ad  aeternam  damnationem. 
Ita  videlicet  isti  Verbi  Dei  simplicitatem  per¬ 
vertunt,  et  ad  suos  errores  et  blasphemias 
detorquere  conantur. 

At  multis  de  causis  nihil  eos  conficta  ista 
ironia  juvare  poterit.  Primum,  quoniam  si 
ironica  esset  responsio,  ideo  talis  esset, 
quoniam  ad  legisperitos,  vel  pharisajos  di¬ 
rigitur  :  igitur  cum  Dominus  Apostolos  suos 
alloquitur,  non  ironice,  sed  proprie  et  serio 
loquitur.  Audiant  ergo  quid  Apostolis  suis 
dicat,  Joan.  xm.  Si  haec  scitis,  beati  ebitis,  si 
feceritis  ea.  Joan.  xv.  Vos  amici  mei  eritis,  si 
feceritis ,  quae  ego  praecipio  vobis.  Et  illud 
quod  ante  citavimus,  Matth.  v.  Nisi  abun¬ 
daverit  justitia  vestra  ete .  Et  cap.  vr.  Si 
dimiseritis  hominibus  peccata  eorum ,  dimit¬ 
tet  et  vobis  paler  vester  coelestis  peccata  ve¬ 
stra,  si  autem  non  dimiseritis  hominibus,  nec 
pater  vester  dimittet  vobis  (3).  Haec,  et  simi¬ 
lia  non  possunt  eludi  per  ironiam,  et  tamen 
promissiones  continent,  cum  conditione  ope¬ 
rum  bonorum  et  obedientiee  legis. 

Secundo,  is  cui  Dominus  dixit,  si  vis  ad 
vitam  ingredi,  serva  mandata,  non  erat  Scri¬ 
ba,  nec  Pharisaeus,  aut  Legisperitus,  sed 
adolescens  quidam  dives.  Matthaeus  enim 
cap.  xix.  adolescentem  vocat,  et  divitem 
fuisse  narrat.  Marcus  cap.  x.  non  meminit, 
nisi  divitiarum.  Lucas  cap.  xvnr.  princi- 
pem  appellat  ;  legisperitum,  scribam,  aut 
pharisieum ,  nullus  Evangelistarum  nomi¬ 
nat.  Praeterea  non  venit  ille  ut  Christum  ten- 
taret,  sed  ut  simpliciter  viam  salutis  adisce  - 
reti  Nam  tentationis  hoc  loco  nulla  mentio 
est ;  et  Marcus  scribit  eum  genu  flexo  ro¬ 
gasse  Dominum  de  via  salutis.  Et  addit  : 
intuitus  eum  Dominus,  dilexit  eum.  Certe 
tam  adolescentis  erga  Christum  humilitas, 
quam  Christi  erga  adolescentem  benevolentia 
manifeste  indicant  serium  fuisse  colloquium, 
neque  ullam  ironia;  suspicionem  subesse. 

Tertio  is,  cui  Dominus  dixit  :  Hoc  fac  et 
vives  (4).  Luc.  x.  Legis  quidem  peritus  erat, 
et  Dominum  tentaturus  accessit  :  sed  non 
propterea  sequitur,  ut  ironice  Dominus  illi 
responderit.  Nam  tentatio  illa  non  erat  ad 
fallendum,  sed  ad  inquirendum  quid  Domi- 


(I)  Mat.  V,  20.  -  (i)  Mat.  XIX,  t7.  -  (3)  Joan.  XIII,  17;  ibici-  XV,  14;  Mat.  V,  20;  ibid.  VI,  14.  - 
(4)  Luc.  X,  28. 

nus  de  via  salutis  sentiret,  quidve  doceret  : 
id  quod  intelligi  potest,  tum  ex  eo  quod 
Dominus  illi  ait  :  Recte  respondisti ,  hoc  fac, 
et  vives.  Quomodo  enim  Dominus  diceret, 
recte  respondisti,  ei  quem  hypocritam  et 
tentatorem  subdolum  esse  cognosceret  ? 
Tum  ex  eo  quod  ibidem  Dominus,  ut  illum 
magis  instrueret,  parabolam  adjecit  de  eo, 
qui  incidit  in  latrones,  et  cum  narrasset 
opus  misericordiae,  quod  in  eum  Samarita¬ 
nus  quidam  exercuit,  ait  ad  Legisperitum  : 
Vade,  et  tu  fac  similiter.  Ubi  nullo  modo  iro¬ 
niam  suspicari  fas  est,  nisi  velimus  Domi¬ 
num  ironice  commendasse  opera  misericor¬ 
diae,  vere  autem  et  proprie  contemptum 
eorum  docuisse.  Quod  si  in  illis  verbis, 
Vade  et  tu  fac  similiter,  nulla  ironia  est, 
certe  neque  in  illis  est,  Recte  repondisti,  hoc 
fac  et  vives.  Nam  ad  eumdem,  ab  eodem, 
eadem  phrasi,  in  eodem  loco  et  tempore  et 
eadem  occasione  dicuntur. 

Quarto,  cum  Dominus  tcntaretur  tenta- 
tione  fallaci,  et  subdola,  non  reddebat  do¬ 
lum  pro  dolo,  sed  vincebat  in  bono  malum, 
et  non  ironice,  sed  proprie  respondebat,  et 
doctrinam  seriam,  et  solidam  tradebat,  ut 
patet  Matth.  xxii.  ubi  primum  Pliarisaei 
consilium  ineuntes,  ut  caperent  eum  in  ser¬ 
mone,  quaerunt,  liceat  ne  sensum  dare  Cae¬ 
sari,  an  non  ;  deinde  Sadducaei  non  dissimi¬ 
li  studio  quaestionem  proponunt,  cujus  viri 
futura  sit  uxor  in  resurrectione,  quae  septem 
viris  sibi  per  mortem  ordine  succedentibus 
nupserat.  Denique  legisperiti tentantes  inter¬ 
rogant,  quod  sit  mandatum  magnum  in  lege. 
Omnibus  autem  quaestionibus  Dominus  vere, 
proprie,  simpliciterque  respondit.  Ad  pri¬ 
mam  :  Reddite  quae  sunt  Caesaris  Caesari,  et  quae 
sunt  Dei  Deo.  Ad  secundam:  In  resurrectione 
neque  nubent  nubentur,  sed  erunt  sicut  An¬ 
geli  Dei  in  coelo.  Ad  tertiam  :  Diliges  Do¬ 
minum  Deum  tuum,  ex  toto  corde  tuo,  et  in 
tota  anima  tua,  et  in  tota  mente  tua.  Audeant 
Calvinistae  et  Lutherani,  si  pudorem  penitus 
exuerunt,  has  responsiones  Domini  ironicas 
facere.  Si  vero  non  audent,  multo  minus 
Matth.  xix.  et  Lue.  x.  ironiam  suspicentur, 
cum  in  his  locis  minor  occasio  ironiae  re¬ 
pe  riatur. 

Tertio  probari  potest,  promissiones  Evan- 
gelicas  esse  conditionales  ex  doctrina  Apo¬ 
stolorum,  qui  passim  conditiones  operum  in¬ 


culcant,  Roman.  vili.  Si  spiritu  facta  carnis 
morti ficaveritis,  vevetis.  Et  ibidem.  Cohaere • 
des  autem  Christi,  si  tamen  compatimur.  II  ad 
Timoth.  ii.  Si  commortui  sumus,  et  convive¬ 
mus  ;  si  sustinebimus  et  conregnabimus.  Jacob. 
n.  Si  tamen  legem  perficitis  regalem.  II  Petri 
i.  Sic  enim  (si  videlicet)  per  bona  opera  certam 
vestram  vocationem  faciatis;  abundanter  mi¬ 
nistrabitur  vobis  introitus  in  aeternum  regnum 
Domini  nostri.  I  Joan.  i.  Si  confiteamur  pec¬ 
cata  nostra,  / idolis  est  et  justus,  ut  remittat 
nobis  peccata  nostra.  Apocal.  iii.  Qui  vicerit, 
dabo  ei  sedere  mecum  in  throno  meo  (1). 

Quarto,  probatur  ex  doctrina  prophetica. 
Nam  promissiones  remissionis  peccatorum, 
etiam  si  in  Prophetis  sint,  non  ad  legem,  sed 
ad  Evangelium  pertinere  adversarii  non  ne¬ 
gant.  Sic  igitur  loquitur  Ezechiel,  cap.  xviii. 
Si  impius  averterit  se  ab  impietate  sua ,  et  fe¬ 
cerit  judicium  et  justitiam ,  vita  vivet  etc.  (2). 
Ubi  non  semel,  sed  saepius  Dominus  repetit 
se  indulgentiam,  et  vitam  impio  donaturum, 
si  tamen  poenitentiam  egerit  a  peccatis,  et 
mandata  omnia  custodierit.  Et  contra,  se 
justum  graviter  puniturum,  si  averterit  se  a 
justitia  et  mandata  omnia  non  custodierit. 
Quo  loco  sicut  avertere  se  a  justitia  et.  man¬ 
data  non  custodire,  conditio  est,  a  qua  pen¬ 
det  comminatio  mortis  omnium  consensu ; 
et  nemo  dicere  auderet  comminationem  mor¬ 
tis  non  esse  conditionalem,  sed  absolutam  : 
ita  quoque  avertere  se  a  pecccato,  et  facere 
judicium  et  justitiam,  conditio  est,  a  qua 
pendet  promissio  vitae ;  et  nemo  dicere  debet, 
promissionem  vitfe  non  esse  conditionalem, 
sed  absolutam,  nisi  divinis  litteris  aperte  re¬ 
pugnare  velit, 

Quinto,  probatur  ex  conditione  fidei,  quam 
requiri  ad  salutem  non  negant  adversarii, 
cum  scriptum  sit  Marci  ult.  Qui  crediderit , 
salvus  erit ;  qui  non  crediderit,  condemnabi¬ 
tur  (3).  Ex  ac  enim  fidei  conditione  sequitur 
primo,  ut  falsum  sit  quod  ipsi  dicunt,  pro¬ 
missiones  Evangelii  non  esse  conditionales  : 
quomodo  enim  conditionales  non  sunt,  si 
conditio  aliqua,  fidei  videlicet,  in  omnibus 
requiritur?  Secundo,  ut  etiam  falsum  sit,  non 
requiri  conditionem  legis  implendae.  Nam 
quibus  verbis  Scriptura  docet,  requiri  condi¬ 
tionem  fidei  ad  salutem,  iisdem,  vel  etiam 
clarioribus  docet,  requiri  conditionem  legis 
implenda;,  ut  patet  ex  tot  locis  supra  citatis. 


(1)  Rom.  VIII;  ibici.  17;  II  Tim.  II,  I;  Jacob  II,  8;  II  Pet.  1,10;  I  Joan,  I,  9;  Apo. III,  21.  —  (2)Ezccli. 
XVII!,  27.  —  (3)  Mar.  XVI,  10. 

At  (inquiunt)  «  promissiones  Evangeli 
gratuita;  sunt,  non  igitur  conditionales  » . 
Respondeo:  gratuitum' non  opponitur  con- 
ditionali,  neque  est  idem,  quod  absolutum, 
alioqui  promissio  evangelica  conditionem  fi¬ 
dei  non  requireret.  Gratuita  igitur  dicitur 
promissio,  quamvis  conditionalis ;  quoniam 
ipsa  etiam  conditio  gratuita  est,  gratuita 
enim  est  promissio  indulgentia;,  tametsi  fi¬ 
dem  et  poenitentiam  exigat,  quoniam  fides 
et  poenitentia  dona  sunt  Dei,  et  gratuita  est 
promissio  vita;  aderna;,  quamvis  obcdiontiam 
legis  requirat,  quoniam  ipsa  etiam  obedien- 
tia  legis  donum  Dei  est;  et  hoc  modo  gra¬ 
tiam  dat  Deus  pro  gratia,  ut  legimus  Joan.  i. 
Quoniam  gratiam  vita;  a; terna;  dat  pro  gra¬ 
tia  meritorum,  et  gratiam  indulgentiae  dat 
pro  gratia  poenitentiae. 

CAPUT  III. 

Asseritur  verum  discrimen  legis  et  Evangelii, 
et  inde  necessitas  operum  comprobatur. 

Explicabimus  nunc  verum  discrimen  legis 
et  Evangelii,  ut  hinc  etiam  necessitas  bono¬ 
rum  operum  comprobetur. 

Duo  sunt  praecipua  discrimina  legis  et 
Evangelii  ex  quibus  multa  alia  consequun¬ 
tur. 

Primum  igitur  illud  interest  inter  legem  et 
Evangelium,  quod  inter  doctrinam  inchoa¬ 
tam  et  perfectam  :'continetur  enim  Evangeli¬ 
um  in  lege,  ut  arbor  in  semine,  ut  sanctus  Tho- 
mas  recte  docet  in  1.  2.  quaest  107.  Unde  S. 
Augustinus  in  lib.  xvi.  de  civitate  Dei,  cap. 
26.  scribit,  testamentum  vetus  esse  occulta- 
tationem  novi,  et  testamentum  novum  esse 
revelationem  veteris.  Et  S.  Gregorius  homil? 
6.  in  Ezechielem,  explicans  mysterium  rotae, 
quae  erat  in  rota,  dicit  rotam  in  rota  esse 
testamentum  novum  in  testamento  vetere. 

Tria  continet  Scriptura  utriusque  testa¬ 
menti,  mysteria,  promissiones  et  pra;cepta, 
idest,  res  credendas,  sperandas  et  faciendas, 
quibus  fides,  spes,  charitasque  respondent. 
Nam  ad  haec  tria  revocatur  summa  totius 
doctrinae  coelestis,  ut  S.  Augustinus  docet  in 
Enchiridio,  in  lib.  de  agone  Christiano,  in 
lib.  de  catechizandis  rudibus,  et  alibi.  Sed  in 
omnibus  tribus  longe  praestat  doctrina  evan¬ 
gelica  et  Apostolica  doctrinae  legis  et  Pro¬ 
phetarum. 

Nam  quod  attinet  ad  Mysteria  Fidei,  do¬ 
ctrina  veteris  testamenti  unitatem  Dei  mani¬ 
feste  docet,  Trinitatem  personarum,  et  In¬ 
carnationem  verbi  non  nisi  obscure  et  im¬ 
perfecte,  ut  ea  potius  adumbret,  quam  ex¬ 
primat  :  doctrina  vero  testamenti  novi  ha;c 
omnia  perspicue  tradit  et  praedicat.  Itaque 
ad  hoc  significandum,  Moses  cum  loqueretur 
ad  [populum,  faciem  velabat,  nobis  autem 
Christus  ipse  revelata  facie  locutus  est,  an- 
nuncians  omnia,  qua;cumque  audivit  a  Pa¬ 
tre  suo.  Unde  Apostolus  II  ad  Corinth.  m. 
Moyses,  inquit,  ponebat  velamen  super  fa¬ 
ciem  suam ,  ut  non  intenderent  filii  Israel  in  fa¬ 
ciem  ejus :  nos  autem  revelata  facie,  gloriam 
Domini  speculantes,  transformamur  a  clari¬ 
tate  in  claritatem,  tamquam  a  Domini  spi¬ 
ritu  (1). 

Quod  attinet  ad  promissa,  Lex  et  Prophe¬ 
ta;  pollicentur  expresse  bona  temporalia,  fi¬ 
gurate  autem  autem  regnum  coelorum, 
Christus  et  Apostoli  manifeste  regnum  coelo¬ 
rum,  et  vitam  aeternam  pollicentur,  bona 
temporalia  adjicienda  esse  dicunt,  et  ideo 
non  esse  sollicite  et  anxie  requirenda.  Et 
quoniam  promissionibus  adjungi  solent  etiam 
minae,  Lex  et  Propheta;  comminantur  tempo¬ 
ralia  mala,  Christus  et  Apostoli  mortem  sem- 
piteimam.  Si  audieritis  me  (inquit  Dominus 
per  Prophetam,  Isaiae  i.)  bona  terree  come¬ 
detis;  quod  si  nolueritis,  et  me  ad  iracundiam 
provocaveritis,  gladius  devorabit  vos.  Christus 
autem  Matth.  v.  Beati  pauperes  spiritu,  quo¬ 
niam  ipsorum  est  regnum  coelorum.  Beati 
mundo  corde,  quoniam  ipsi  Deum  videbunt. 
Et  infra  :  Qui  dixerit  fratri  suo  fatue,  reus 
erit  gehennoe  ignis  (2). 

S.  Augustinus  lib.  xvm.  de  civitate  Dei, 
cap.  It  «Educto,  inquit,  populo  in  monte 
Syna,  divinitus  acceptam  tradidit  legem, 
quod  vetus  dicitur  testamentum,  quia 
promissiones  terrenas  habet :  et  per  Jesum 
Christum  luturum  fuerat  testamentum  no¬ 
vum,  quo  regnum  coelorum  promitteretur  ». 
Et  in  Psalm.  ixxm.  «  Deus  se  utriusque  te¬ 
stamenti  esse  voluit  auctorum,  ut  et  terrena 
promitteret  in  veteri  testamento,  et  coelestia 
in  novo  testamento  ».  Observat  idem  Au¬ 
gustinus  in  lib.  ix.  contra  Faustum,  cap.  ult. 
in  Prophetis  inveniri  non  raro  testimonia  de 
resurrectione  et  vita  eeterna;  sed  regnum 
coelorum  nusquam  expresse  nominatum,  ne¬ 
dum  promissum,  nisi  in  Evangelio.  Quare 


(1)  11  Cor.  III,  L  —  (2)  Isai.  I,  10;  Mattii.  Y,  o. 

non  immerito  S.  Hieronimus  in  lib.  1.  ad 
versus  Pelagianos,  reprehendit  Pelagianos, 
quod  dicerent  in  testamento  veteri  regnum 
coelorum  esse  promissum. 

Restant  leges  et  mandata,  quorum  alia  cse- 
remonialia,  alia  judicialia,  alia  moralia  erant 
in  veteri  testamento.  In  novo  autem  proCat- 
remoniis  illis  Mosaicis,  quae  propemodum 
infinitae  erant  «  instituit  in  Evangelio»  Chri¬ 
stus,  ut  sanctus  Augustinus  loquitur  in  epist. 
118.  ad  Januarium,  «  Sacramenta  numero 
paucissima,  observatione  facillima,  significa¬ 
tione  prsestantissima,  quibus  societatem  no¬ 
vi  populi  colligavit».  Et  in  Psalm  lxxiit. 
Mutata,  inquit,  sunt  Sacramenta,  facta  sunt 
pauciora,  faciliora,  salubriora,  fudiciora». 

Judiciales  leges  in  Evangelio,  Christus  non 
tulit,  sed  ferendas  reliquit  iis,  qui  variis  in 
locis  rempublicam  gerentes  pro  rerum,  per¬ 
sonarum  et  temporum  diversitate  instituen¬ 
das  esse  judicaverint.  Hoc  enim  interest  in¬ 
ter  populum  Hebrseum  et  Christianum,  quod 
ille  unam  gentem  et  unam  regionem,  eam- 
que  satis  exiguam  continebat.  De  qua  re  vi¬ 
de  Hieronymum  in  epist.  ad  Dardanum,  de 
terra  promissionis,  iste  autem  orbem  terree 
complexus  est,  ubi  regiones  sunt  et  regna 
vastissima,  mores  et  consuetudines  diversis- 
simee,  temperamenta,  ingenia,  habitus  ani¬ 
morum  et  corporum  infinitis  modis  vari¬ 
antes.  Hinc  igitur  facile  poterat  Hebraeus  po- 
pulus'iisdem  judiciis  regi,  non  potest  autem 
populus  Christianus  ulla  ratione  iisdem  par¬ 
ticularibus  ritibus  et  legibus  gubernari. 

Morales  Jleges,  quai  perpetuae  sunt,  eas¬ 
dem  fere  habent  lex  et  Evangelium ,  ut 
ostendit  S.  Augustinus  lib  xix,  contra  Fau¬ 
stum,  cap.  28.  sed  in  hoc  prsestat  Evange¬ 
lium  legi,  quod  qusedam  graviora,  quae  a 
Judaeis  propter  infirmitatem  ipsorum  in  lege 
non  exigebantur,  a  Christianis  in  Evangelio 
exiguntur  ut  patet  de  libello  repudii  et  po- 
lygamia:  quaedam  etiam  expressius  leguntur 
in  Evangelio,  quae  obscurius  habebantur  in 
lege.  Quare  S.  Augustinus,  cum  in  lib.  con¬ 
tra  Adimantum,  cap.  3.  scripsisset,  nihil  es¬ 
se  in  Evangelica  Et  Apostolica  disciplina, 
quod  in  lege  et  Prophetis  desideretur :  ad¬ 
monuit  postea  in  lib.  1.  retract.  cap.  22. 
addendam  fuisse  voculam  «  fere  »  ;  non 
enim,  omnia,  sed  fere  omnia,  quae  ad  mores 
pertinent,  habet  Evangelium  cum  lege  com¬ 
munia. 


Sed  ut  plane  intelligatur,  quemadmodum 
in  Evangelio  Dominus  legem  moralem  non 
sustulerit,  sed  perfecerit,  exponam  breviter 
summam  sermonis  Domini  in  monte,  quem 
vere  scripsit  S.  Augustinus  lib.  1.  desermo- 
ne  Domini  in  monte,  cap.  I.  omnibus  prae¬ 
ceptis,  quibus  vita  hominis  formari  potest, 
esse  perfectum. 

Initio  igitur  sermonis  sui,  Dominus,  quasi 
loco  prooemii,  divino  prorsus  artificio,  simul 
explicat  finem  ultimum  hominis  et  virtutum, 
atque  operum  bonorum  utilitatem  proponit, 
dicens:  Beati  pauperes  spiritu ,  quoniam  ip¬ 
sorum  est  regnum  coelorum.  Et  quae  sequuntur. 
Quoniam  enim  ultimus  finis,  principium  et 
fundamentum  est  totius  doctrinae  moralis, 
ideo  primo  loco  exponi  debuit,  simul  autem 
adjungi  par  fuit  utilitatem  virtutis  ut  disci¬ 
puli  attentiores  efficerentur. 

Deinde,  quasi  prooemio  explicato,  accedit 
Dominus  ad  praecepta  tradenda,  et  primum 
instruit  Doctores,  deinde  auditores.  Doctores 
admonet,  eos  salem  terrae  et  lucem  mundi 
esse  debere,  id  est,  sapientia  et  charitate  ita 
caeteris  praestare,  ut  alios  sapientes  et  arden¬ 
tes  efficere  possint.  Quas  duas  conditiones 
non  semel  repetivit,  cum  praepositos  Ec¬ 
clesiae  fideles,  et  prudentes  esse  debere  prae¬ 
monuit. 

Aggreditur  deinde  instructionem  populo¬ 
rum  eosque  instruit,  tum  quoad  substantiam 
praeceptorum  divinorum,  tum  quoad  finem ; 
nam  in  utroque  scribae  et  pharisaei  pravas 
opiniones  induxerant. 

Quod  attinet  ad  substantiam  praeceptorum 
reprobat  Dominus  quinque  Pharisaeorum 
corruptelas.  Primum,  depravabant  scribae  et 
pharisaei  praecepta  gravissima  de  homicidio 
et  adulterio,  docentes  in  ejusmodi  praeceptis, 
actum  externum  solum  esse  prohibitum,  non 
autem  internum,  nisi  signis  exterioribus 
proderetur.  In  quo  errore  fuit  etiam  Jose- 
phus  lib.  xn.  antiquitatum,  cap.  13.  Et  Da-, 
vid  Kimhi  in  comment.  Psalm.  lxy.  vei's.  17. 
exponens  illud  :  Iniquitatem  siadspexi  in  cor¬ 
de  meo,  non  audiet  Dominus  :  depravat  enim 
illud,  non  audiet  Dominus  ;  ut  significet,  non 
imputabit  Dominus.  Adversus  ejusmodi  cor¬ 
ruptelas,  declarat  Dominus  legem,  non  occi¬ 
des,  non  solum  manum,  sed  etiam  linguam 
et  animum  cohibere  ;  et  legem,  non  moecha¬ 
beris,  extendi  usque  ad  concupiscentiam  in 
ipsa  mente  conceptam. 


(l)Psal.  LXV,  18. 

Deinde,  Pharissei  depravabant  legem  de 
repudio;  quod  enim  ob  infirmitatem  eorum 
hominum  lex  impunitum  dimiserat,  ipsi  ut 
rem  absolute  justam  proponebant.  Dominus 
autem  docuit,  non  licere  uxorem  dimittere, 
nisi  causa  fornicationis,  et  legem  de  libello 
repudii  penitus  abrogavit. 

Tertio,  Pbarisaei  docebant,  non  esse  peje¬ 
randum,  tamen  frequentare  juramenta,  etiam 
levi  de  causa  nullum  peccatum  esse  duce¬ 
bant.  Contra  Dominus  jubet,  non  esse  juran¬ 
dum  omnino,  nisi  (videlicet)  subsit  jurandi 
necessitas. 

Quarto,  corrumpebant  phariseei  legem  il¬ 
lam  talionis,  oculum  pro  oculo,  dentem  pro 
dente.  Nam  cum  non  animadverterent,  eam 
legem  constitutam  fuisse  ad  justitiam  con¬ 
servandam,  non  ad  appetitum  vindictse  sa¬ 
turandum,  docebant,  licitum  esse  vindictam 
appetere.  Dominus  igitur  monet,  non  esse 
appetendam  vindictam,  nec  malum  pro  malo 
reddendum ;  sed  potius  paratum  esse  debere 
hominem  probum  si  opus  sit,  perciftienti 
maxillam  unam,  praebere  etiam  alteram. 

Quinto,  pervertebant  pharisaei  primarium 
dilectionis  praeceptum.  Quoniam  enim  lex 
jusserat,  ut  hostes  suos  occiderent,  non  odii 
causa  sed  zelo  justitiae ,  qua  justa  bella 
interdum  etiam  a  piis  Regibus  indicuntur, 
illi  generale  praeceptum  tradebant  diligen¬ 
dos  esse  amicos,  odio  habendos  inimicos. 
Dominus  ergo  gravissime  admonet,  diligen¬ 
dos  esse  inimicos,  benefaciendum  his,  qui 
nos  oderunt,  orandum  pro  persequentibus  et 
calumniantibus  nos. 

His  ita  explicatis  transit  ad  modum,  ac 
docet,  cavendam  esse  in  primis  inanem  glo¬ 
riam,  et  non  esse  facienda  opera  bona  ea 
intentione,  ut  videantur  et  laudentur  ab  homi¬ 
nibus.  Et  quoniam  nimis  prolixum  fuisset, 
de  singulis  operum  bonorum  generibus  dis¬ 
serere  ;  revocavit  omnia  ad  tria  capita,  ora¬ 
tionem,  jejunium  et  eleemosynam,  quorum 
*  primum  erga  Deum,  alterum  erga  nos  ipsos, 
tertium  erga  proximum  exhibemus ;  et  uno 
■mentem,  altero  corpus,  tertio  bona  externa 
sacrificamus. 

Addit  postea  Dominus,  ac  docet,  quse  sint 
impedimenta  cavenda  et  quse  adjumenta 
quaerenda  iis,  qui  cupiunt  ad  perfectionem 
justitiae  pervenire.  Impedimenta  tria  de¬ 
monstrat,  nimiam  sollicitudinem  in  opibus 
congregandis  :  Nolite  thesaurizare  vobis  the¬ 
sauros  in  terra  ;  supervacaneam  diligentiam 
in  rebus  etiam  necessariis  procurandis.  No¬ 


lite  solliciti  esse  in  crastinum.  Temerarium 
judicium  de  vita  et  factis  alienis,  Nolite  judi¬ 
care,  Adjumenta  etiam  tria  ostendit,  oratio¬ 
nem  assiduam,  petite  et  dabitur  vobis  ;  cona¬ 
tum  et  contentionem  proficiendi  et  supe¬ 
randi  omnes  difficultates  ;  Contendite  intrare 
per  angustam  portam ;  electionem  bonorum 
magistrorum :  Attendite  vobis  a  falsis  Pro¬ 
phetis 

Postremo  concludit  sermonem  iterum 
commendans  utilitatem  operum  bonorum, 
ut  in  prooemio  fecerat :  Omnis  qui  audit  ver¬ 
ba  mea  haec ,  et  facit  ea ,  similis  est  viro  sa¬ 
pienti. ,  qui  aedificavit  domum  suam  supra  pe¬ 
tram  etc.  Atque  haec  de  sermone  Domini  in 
monte. 

Perfecit  autem  Dominus  legem  moralem, 
non  solum  explicando  et  addendo  quae  dixi¬ 
mus,  sed  etiam  adjiciendo  consilia  quaedam 
ad  perfectionem  charitatis,  quai  finis  est 
omnium  praeceptorum,  adipiscendam  aptis¬ 
sima  ;  de  quibus  satis  multa  disputavimus  in 
lib.  de  Monachis.  Habemus  igitur  primum 
discrimen  legis  et  Evangelii,  ex  quo  mani¬ 
feste  colligitur  obedientiam  legis,  atque  o- 
pera  bona  non  minus,  sed  multo  magis  in 
Evangelio,  quam  in  lege  doceri.  Proide  Lu- 
theranos  sine  dubitatione  verum  Evangelii 
ac  legis  ignorare  discrimen. 

CAPUT  IV. 

Ostenditur  alterum  discrimen  legis  et 
Evangelii. 

Alterum  discrimen  legis  et  Evangelii  su¬ 
mitur  ex  annexis.  Nam  lex  per  Mosem  data 
est,  qui  legislator  tantum  fuit,  Evangelium 
per  Christum,  qui  non  fuit  solum  legislator, 
sed  etiam  Redemptor.  Proinde  lex  venit  sola; 
Evangelium  non  solum,  sed  cum  gratia.  Ita¬ 
que  qui  legem  in  monte  Syna  per  Mosem 
acceperunt,,  doctrinam  tantum  acceperunt, 
ut  instructi  per  legem,  inter  vitia,  virtutes¬ 
que  discernerent  :  qui  vero  per  Christum 
Evangelium  acceperunt,  non  solam  doctri¬ 
nam,  sed  etiam  gratiam  acceperunt,  ut  non 
modo  inter  virtutes  et  vitia  discernerent, 
sed  etiam  ut  justitiam  diligerent,  et  odio  ha¬ 
berent  iniquitatem. 

Hoc  discrimen  preedixerunt  Ezechiel  cap. 
xxxvi.  et  Hieremias  cap.  xxxi.  Ille  enim 
cum  Baptismum  adumbrasset  illis  verbis  : 
Effundam  super  vos  aquam  mundam ,  et  mun - 

dabimini  ab  omnibus  inquinamentis  vestris , 
adjungit  de  spiritu  gratiai,  auferam  a  vobis 
cor  lapideum,  et  dabo  vobis  cor  carneum ,  et 
spiritum  meum  ponam  in  medio  vestri ,  et  fa¬ 
ciam,  ut  in  praeceptis  meis  ambuletis.  Iste  au¬ 
tem  disertis  verbis  duo  testamenta  distin¬ 
guit  :  Ecce  dies  veniunt,  dicit  Dominus,  et  fe¬ 
riam  domui  Israel,  et  domui  Juda  foedus  no¬ 
vum,  non  secundum  pactum,  quod  pepigi  cum 
patribus  vestris,  in  die,  qua  apprehendi  manum 
eorum,  ut  educerem  eos  de  terra  /Egypti,  pa¬ 
ctum,  quod  irritum  fecerunt,  et  ego  dominatus 
sum  eorum,  dicit  Dominus.  Sed  hoc  est  pactum, 
quod  feriam  cum  domo  Israel  post  dies  illos, 
dicit  Dominus.  Dabo  legem  meam  in  visceri¬ 
bus  eorum,  et  in  corde  eorum  scribam  eam, 
et  ero  eis  in  Deum,  et  ipsi  erunt  mihi  in  popu¬ 
lum  (4). 

Quam  prophetiam  de  testamento  novo, 
cujus  Christus  auctor  est,  exponit  Apostolus 
ad  Hebr.  vm  et  x.  et  idem  Apostolus  ad 
Rom.  v.  cum  dicit :  Charitas  Dei  diffusa  est 
in  cordibus  nostris,  per  Spiritum  sanctum  equi 
datus  est  nobis  (2).  Significat  legem  in  corde 
scriptam,  de  qua  loquitur  Hieremias,  et  spi¬ 
ritum  in  media  nostri  positum,  de  quo  vati¬ 
cinatur  Ezechiel,  nihil  .esse  aliud,  nisi  chari- 
tatem  in  corde  diffusam.  Tunc  enim  Deus 
facit,  ut  ambulemus  in  pixeceptis  suis,  cum 
charitatem  in  cordibus  nostris  diffundit ; 
Quoniam  qui  diligit,  legem  implevit,  et  pleni¬ 
tudo  legis  est  dilectio,  Rom.  xm  (3).  Quod 
discrimen  copiose  et  eleganter  persequitur 
S.  Augustinus  in  pluribus  locis,  sed  pracipue 
in  toto  libro  de  spiritu  et  littera. 

Porro  hoc  discrimen  legis  et  Evangelii 
tantum  abest,  ut  operum  necessitatem  ab 
Evangelio  removeat,  ut  eam  potius  ad  Evan- 
gelium  maxime  pertinere  demonstret.  Quor¬ 
sum  enim  cum  Evangelio  gratiam  bene  ope¬ 
randi,  et  legis  ipsius  implendae  Christus  con¬ 
junxit,  nisi  ut,  quod  per  litteram  legis  evan- 
gelicse  discimus  esse  faciendum,  id  per  spi¬ 
ritum  et  gratiam  impleamus?  Quod  enim 
Apostolus  ait,  II  Corinth.  m.  Litera  occidit, 
spiritus  vivificat  (4),  demonstrat  S.  Augusti¬ 
nus,  manifestissima  ratione,  non  tantum  in- 
telligi  debere  de  littera  legis  Mosaicse,  sed 
etiam  de  littera  legis  Evangelicae,  utraque 
enim  occidit,  si  a  spiritu  separetur.  Sed 
ideo  scriptum  est  de  lege  Mosis,  lex  iram 


operatur.  Non  autem  scriptum  est  de  loge 
Christi,  Evangelium  iram  operatur,  quoniam 
(ut  diximus)  cum  .Moses  legem  dedit,  nihil 
nisi  litteram  dedit,  Christus  autem  cum  Evan¬ 
gelium  dedit,  simul  cum  littera  spiritum  de¬ 
dit.  Quare  S.  Joannes  hoc  ipsum  discrimen 
attendens  ait  :  Lex  per  Mosem  data  est,  gra¬ 
tia  et  veritas  per  Jesum  Christum  facta  est, 
Joan.  i  (o).  Habemus  igitur  duas  potissimas 
differentiaslegis  et  Evangelii. Nunc  paucis  per¬ 
curremus  alias,  qute  ex  his  duabus  tamquam 
ex  fontibus  derivantur.  Ex  primo  discrimine 
nascuntur  alia  tria,  et  ex  secundo  jtem  tria. 

Tertium  igitur  discrimen  legis  et  Evan¬ 
gelii  est,  quod  lex  Mosis  uni  tantum  genti 
data  fuit,  lex  Christi  omnibus  gentibus,  Dcu- 
teron.  iv.  Quae  est  alia  gens,  ut  habeat  caere¬ 
monias,  justaque  judicia,  et  universam  legem, 
quam  ego  ponam  hodie  ante  oculos  vestros? 
Psal.  cxLYii.  'Non  fecit  taliter  omni  nationi,  et 
judicia  sua  non  manifestavit  eis.  Rom.  ni. 
Quid  ergo  amplius  Judaeo  est,  aut  quae  utilitas 
circumcisionis  ?  Multum  equidem  per  omnem 
modum,  primum,  quia  credita  sunt  illis  eloquia 
Dei.  Et  cap.  ix.  Optabam  ego  ipse  anathema 
esse  pro  fratribus  meis,  secundum  carnem , 
quorum  est  testimonium  et  legislatio  elc.  At 
Christus  Matth,  ult.  Euntes  (inquit)  docete 
omnes  gentes’,  Et  Marci  ult.  Praedicate  Evan¬ 
gelium  omni  creaturae.  Et  Luca3  ult.  Oportet 
praedicari  in  nomine  meo  poenitentiam,  et  re¬ 
missionem  peccatorum  in  omnes  gentes,  inci¬ 
pientibus  ab  Hierosolyma.  Et  Apostolus  ad 
Rom.  i.  Non  erubesco  evangelium.  Virtus 
enim  Dei  in  salutem  omni  credenti,  Judaeo 
primum ,  et  Graeco  (6).  Oritur  hoc  discrimen 
ex  primo.  Lex  enim  Mosis  positiva  (id  est) 
cajremonialis  et  judicialis  angusta  erat,  et 
ritus ,  ac  judicia  particularia  continebat : 
Evangelium  vero  lex  est  perfecta  et  ritus, 
praecepta  et  sacramenta  ita  universalia  com¬ 
prehendit,  ut  toti  mundo  communia  esse 
possint. 

Quartum  discrimen,  quod  oritur  etiam  ex 
primo,  in  eo  positum  est,  quod  lex  umbram, 
et  figuras  rerum  futurarum  magna  ex  parte 
complectitur  :  Evangelium  ipsum  corpus,  et 
veritatem  exhibet.  Joan.  1 .  Lex  per  Mosem 
data  est,  gratia  et  veritas  per  Jesum  Christum 
facta  est  (7).  Lex  enim  per  Mosem  data,  per 
Christum  facta  est  gratia,  propter  infusionem 


(1)  Ez.  XXXVI,  25.  -  (2)  Rom.  V,  5.  _  (3)  Rom.  XIII,  10.  -  (4)  II  Cor.  II!,  G.  -  (5)  Joan.  1, 18. 
—  (6)  Deut.  IV,  8;  Psal.  CXLVll,  20;  Rom.  II!,  1;  ib.  IX,  2:  Hat.  XXVIII,  19  ;  Mare.  XVI,  14;  Luc. 
XXIV,  47;  Rom  1, 10.  -  (7»  Joan.  I,  18. 

fidei  ct  charitatis,  facta  est  veritas,  propter 
impletionem  omnium  figurarum.  I  Corinth/ 
x.  IJaec  autem  in  figura  facta  sunt  nostri.  Et 
paulo  post  :  Haec  autem  omnia  in  figura  con¬ 
tingebant  illis,  scripta  sunt  autem  ad  corre¬ 
ptionem.  Hebr.  x.  Umbram  habent  lex  futuro¬ 
rum  bonorum ,  non  ipsam  imaginem  rerum  (i). 
Denique  passim  in  Evangelio  legimus,  varia 
in  Christo  mysteria  fuisse  completa ,  quo¬ 
niam  sic  scriptum  erat  in  lege,  aut  prophe¬ 
tis. 

Quintum  discrimen  est,  quod  lex  Mosis  ad¬ 
veniente  Christi  lege  mutanda  erat,  Christi 
autem  legi  nulla  succedere  debet  alia  lex. 
Oritur  hoc  discrimen,  ut  alia  duo,  item  ex 
primo ;  ideo  siquidem  mutanda  fuit  lex  Mo¬ 
sis,  quoniam  imperfecta  erat,  omne  enim 
imperfectum  perfectiori  cedit ,  et  umbrae 
luce  apparente  diffugiunt.  Luem  xvi.  Lex  et 
Prophetx ,  usque  ad  Joannem  Baptistam.  Hebr. 
vii.  Translato  sacerdotio  necesse  est,  ut  et  le¬ 
gis  translatio  fiat.  Et  ibidem.  R'eprobatio  fit 
praecedentis  mandati  propter  infirmitatem  ct 
inutilitatem.  Et  cap.  viii.  Dicendo  novum,  ve¬ 
teravit  prius.  Quod  enim  antiquatur  et  senes¬ 
cit,  prope  interitum  est.  Et  ad  Galat.  iit. 
Quid  ergo  lex ?  propter  transgressionem  posita 
est,  donec  veniret  semen,  cui  promiserat  (2). 
At  Christi  legem  non  esse  finem  habituram, 
perspicuum  est  ex  duobus.  Primo,  quoniam 
sacerdotium  Christi  manet  in  aeternum,  jux¬ 
ta  illud  Psalm.  cix^j  Tu  es  sacerdos  in  aeter¬ 
num  secundum  ordinem  Melchisedech  (3).  Se¬ 
cundo,  quoniam  regni  Christi  nullus  erit  fi¬ 
nis,  ut  legimus  Danielis  n.  et  Lue.  i.  Lex 
enim  cum  sacerdotio  et  regno  ita  conjuncta 
est,  ut  illis  manentibus,  et  ipsa  manere  de¬ 
beat,  quod  de  sacerdotio  et  lege  Apostolus 
docet  ad  Hebr.  vn.  de  regno  et  lege  dubium 
esse  non  potest,  cum  regnum  proprium  sit  le¬ 
ges  ferre,  neque  ullum  sit  regnum,  quod 
proprias  leges  non  habeat.  Denique  Testa¬ 
mentum  novum  aeternum  dicitur,  Psal,  cx. 
Mundavit  in  aeternum  testamentum  suum.  Ba- 
ruch.  ii.  Statuam  illis  testamentum  alterum 
sempiternum.  Ad  Hebr.  xm,  Deus  autem  pa¬ 
cis,  qui  eduxit  de  mortuis  pastorem  magnum 
ovium,  in  sanguine  testamenti  aeterni,  Domi¬ 
num  nostrum  Jesum  Christum  (4). 

Est  autem  hoc  loco  breviter  annotandum, 
legem  Mosis,  quoad  praecepta  caeremonialia 


et  judicialia  simpliciter  abrogatam  esse  : 
quoad  moralia  praecepta,  et  doctrinam  fidei 
mutatam  esse,  non  abrogatione,  sed  profe¬ 
ctu,  non  enim  sublata  est  lex  moralis,  nec 
fides  unitatis  Dei,  sed  aucta,  amplificata,  per¬ 
fecta  ;  quomodo  mutari  solet  infans  in  ado¬ 
lescentem,  adolescens  in  virum,  et  quo  mo¬ 
do  populus  Dei ,  Christo  adveniente  ,  non 
periit,  sed  statum  mutavit.  Lex  autem  evan- 
gelica  sempiterna  dicitur,  non  quod  Sacra¬ 
menta  et  omnia  ejus  praecepta  nullum  sint 
finem  habitura,  sed  quoniam  usque  ad  mun¬ 
di  consummationem  legi  evangelicae  nulla 
succedere  debet  alia  lex,  cum  haec  perfectis¬ 
sima  sit :  et  praeterea  quia  charitas,  quae  est 
lex  nova,  et  testamentum  novum  scriptum 
in  cordibus,  numquam  excidit,  et  sine  fine 
in  omnem  aeternitatem  durare  debet. 

Sextum  discrimen,  quod  oritur  ex  secun¬ 
do,  illud  est,  quod  lex  Mosis  non  habebat 
vim  justificandi,  neque  data  erat  ut  justifi¬ 
caret,  sed  ut  morbum  ostenderet,  et  ad  quae¬ 
rendum  medicum  excitaret  :  Lex  autem 
Christi,  id  est,  Evangelium,  vim  habet  justi¬ 
ficandi,  et  ad  hoc  ipsum  datum  est,  ut  ab 
iniquitate  justificet.  Rom.  m,  Per  legem  co¬ 
gnitio  peccati.  Galat,  ir,  Si  per  legem  justitia, 
ergo  Christus  gratis  mortuus  est.  Et  cap.  in. 
Quoniam  in  lege  nemo  justificatur,  manife¬ 
stum  est,  quia  justus  ex  fide  vivit;  lex  autem 
non  est  ex  fide.  Item  si  data  esset  lex  quai 
posset  vivificare,  vere  ex  lege  esset  justitia. 
At  Evangelium  (ut  dicitur  ad  Roman.  1.) 
Virtus  Dei  est  in  salutem  omni  credenti.  Et  1 
Corinth.  xv.  Notum  vobis  facio  (inquit  Apo- 
stalus)  Evangelium,  quod  prxdican  vobis, 
quod  et  accepistis ,  per  quod  et  salvamini  (5). 

Sed  hoc  quod  dicimus,  Evangelium  vim 
habere  justificandi,  non  ita  accipiendum  est, 
quasi  sola  littera  Evangelii  salutem  adferre 
possit ;  sed  quoniam  (ut  dictum  est  in  se¬ 
cundo  discrimine)  cum  Evangelii  doctrina 
data  est  etiam  gratia  fidei  et  charitatis,  quia 
legislator  noster,  simul  etiam  Redemptor 
fuit  et  simul  cum  lege  dedit  benedictionem, 
id  est,  gratiam  implendi  legem,  juxta  illud 
Psal.  lxxxiii.  Etenim  benedictionem  dabit  le¬ 
gislator,  ibunt  de  virtute  in  virtutem  (6). 

Quocirca'  B.  Paulus  ubicumque  dicit  le¬ 
gem  non  justificare,  non  opponit  legi  Mosis 
doctrinam  Evangelii,  sed  legi  opponit  fidem, 


(1)  I  Cor.  X,  C;  Heb.  X,  1.—  (2)  Luc,  XVI,  16  ;  Heb.  VII,  12  ;  ibid.  18  ;  ibid.  VIII,  13  ;  Gal.  III,  19. 
—  (3)  Psal.  C1X,  4.  -  (4)  Psal.  CX,  9  ;  Bar.  II,  35;  Hebr.  XI!!,  20  -(5)  Rom.  III,  20;  Gal.  II,  21; 
ibid.  III,  II ;  Rom.  1, 10;  I  Cor.  XV,  1.  -  (0)  Psal.  LXXXIII,  7, 

operibus  gratiam,  et  litterae  spiritum.  Alioqui 
enim  etiam  littera  Evangelii,  sine  spiritu  et 
gratia,  iram  operaretur,  et  occideret,  ut  jam 
saepe  diximus. 

Septimum  discrimen,  quod  item  oritur  ex 
secundo,  illud  est,  quod  lex  Mosis,  lex  timo¬ 
ris  et  servitutis  fuit,  Evangelium  lex  amoris 
et  libertatis.  Roman.  viii.  Non  accepistis  spi¬ 
ritum  servitutis  iterum  in  timore ,  sed  accepistis 
spiritum  adoptionis  filiorum,  in  quo  clamamus 
Abba  Pater.  Galat.  iv.  Hsec  enim  sunt  duo 
testamenta,  unum  quidem  in  monte  Syna ,  in 
servitutem  generans,  quse  est  Agar.  Et  infra  : 
Itaque  fratres ,  non  sumus  anci Ilee  filii,  sed  li- 
bserse,  qua  libertate  Christus  nos  liberavit ,  II 
Timoth.  ii.  Non  dedit  nobis  spiritum  timoris , 
sed  virtutis  et  dilectionis  (31); 

Sed  hoc  discrimen  fusius  explicabimus  in 
sequenti  capite,  lnterim  illud  annotasse  satis 
erit,  legem  Mosis  dici  legem  timoris  et  ser¬ 
vitutis,  quoniam  legis  mandata  sine  gratia 
Dei,  quam  Moses  dare  non  potuit,  reos  con¬ 
stituunt  homines,  et  poenae  obnoxios ;  Evan¬ 
gelium  Christi  legem  esse  libertatis  et  amo¬ 
ris,  quoniam  Christus,  qui  dedit  mandata, 
dedit  etiam  spiritum,  per  quem  in  corde  dif¬ 
fusa  est  charitas. 

Octavum  discrimen  est,  quod  lex  Mosis 
gravissima  et  importabilis  erat.  Evangelium 
Christi  jugum  suave  et  onus  leve.  Sic  enim 
de  lege  Mosis  B.  Petrus  loquitur  Actor,  xv. 
Quid  tentatis  imponere  jugum  super  cervicem 
discipulorum,  quod  nec  nos,  nec  patres  nostri 
portare  potuimus ?  De  lege  autem  sua  Chri¬ 
stus  Matth.  xi.  Tollite  jugum  meum,  inquit, 
super  vos.  Jugum  enim  meum  suave  est,  et 
onus  meum  leve  (2).  Oritur  hoc  quoque  dis¬ 
crimen  ex  secundo.  Potissima  enim  causa 
cur  lex  nova  sit  levis,  et  lex  vetus  gravis,  est 
annexa  legi  novae  gratia  charitatis.  Quod 
est  enim  durum  et  importabile  timenti,  leve 
est  et  facile  diligenti.  Et  hanc  rationem  red¬ 
dit  sanctus  Augustinus  in  omnibus  fere  locis, 
ubi  de  hac  re  tractat,  qusest.  116.  in  Exod. 
in  lib.  lxxxiii.  quaest.  66.  lib.  de  gratia  et  li¬ 
bero  arbitrio,  cap.  17.  in  lib.  de  natura  et 
gratia,  cap.  69.  et  in  libro  de  perfectione  ju¬ 
stitiae  post  ratiocinationem  decimamsextam . 
Ubi  etiam  addit  insignem  similitudinem  de 
pennis  avium,  quae  non  tam  premunt,  quam 
sublevant  :  «  Perfecta,  inquit,  charitas  foras 
mittit  timorem,  et  facit  praecepti  sarcinam 
evem ,  non  solum  non  prementem  onere 


ponderum,  verum  etiam  sublevantem  vico 
pennarum  » . 

Sunt  tamen  etiam  aliae  duae  rationes  cur 
lex  nova  vere  dici  possit  facilior.vetere.  Una 
est,  quam  reddunt  Nazianzenus  in  2.  orat, 
de  Pascha,  et  Chrysostomus  homil.  8.  de 
poenitentia,  quod  spes  retributionis  longe  sit 
major  in  lege  nova,  quam  in  vetere,  cum 
jam  propalata  sit  via  sanctorum,  atque  adi¬ 
tus  pateat  ad  regnum  foelicitatis  aeternae. 
Altera  ratio  est,  quoniam  in  lege  vetere 
praecepta  caeremonialia  et  judicialia  plurima 
erant,  et  parum  utilia  ;  in  lege  nova  paucis¬ 
sima  sunt  et  utilissima  :  praeeepta  vero  mo¬ 
ralia  fere  sunt  eadem  in  utraque  lege.  Nam 
illa  quoque  quse  videntur  in  Evangelio  esse 
gravissima  de  dilectione  inimicorum,  et  de 
concupiscentia  cohibenda,  inveniuntur  Exo¬ 
di  xx,  Prov.  xxv.  et  alibi,  ut  sanctus  Augu¬ 
stinus  demonstrat  in  libro  contra  Adiman- 
tum,  cap.  3.  et  lib.  xix,  contra  Faustum, 
cap.  28. 

Itaque  non  ait  Dominus  Matth.  v.  Nisi 
abundaverit  justitia  vestra  plusquam  legis 
et  Prophetarum,  sed  plusquam  Scribarum 
et  Phariseeorum,  ut  videlicet  significaret,  se 
non  tam  addere  velle  ad  onera  praeceptorum 
legis,  quam  tollere  de  medio  corruptelas 
scribarum  et  pharisseorum.  Quod  si  quae 
graviora  praecepta  addidit,  aut  certe  magis 
expresse  tradidit,  ut  de  non  dimittenda  uxo¬ 
re  per  libellum  repudii,  et  si  quae  sunt  alia; 
non  debent  illa  gravia  videri  populo  Chri¬ 
stiano,  etiamsi  gravia  viderentur  populo  Ju¬ 
daeorum.  Nam  non  est  grave  viro  forti, 
quod  puero  delicato  importabile  solet  vi¬ 
deri. 


CAPUT  V. 

Refellitur  falsa  libertas  Christiana,  et  inde 
probatur  necessitas  operum. 

Disseruimus  hactenus  de  falso  et  vero  di¬ 
scrimine  legis  et  Evangelii  ;  nunc  de  falsa  et 
vera  libertate  Christiana  breviter  dissere¬ 
mus.  Nam  hoc  est  alterum  caput,  unde  ma¬ 
gna  ex  parte  dependet  quaestio  de  necessi¬ 
tate  operum  ad  salutem. 

Igitur  adversarii,  ut  supra  diximus,  in  eo 


(1)  Rom.  VIII,  15;  Gal.  IV,  24;  II  Tim.  I.  7  -  (2)  Act.  XV,  I0;Mat.XI,  29. 

ponunt  Christianam  libertatem,  ut  nulli  legi 
subjecti  sint  in  conscientia,  et  coram  Deo  ; 
et  Christum  habeant  pro  redemptore,  non 
pro  legislatore  ;  Moses  autem  cum  suo  Deca¬ 
logo  nihil  ad  eos  pertineat.  Nos  vero  cum 
Tridentino  Concilio  in  sess.  6.  can.  19.  20  et 
21.  docemus,  homines  Christianos  et  justifi¬ 
catos,  non  esse  liberos  ab  obligatione  pne- 
ccptorum  Dei  et  Ecclesiae,  et  eam,  quam 
Ha?retici  praedicant,  non  esse  Christianam, 
sed  profanam  libertatem,  et  verius  peccati, 
ac  diaboli  voluntariam  servitutem. 

Primum,  id  probamus  ex  iis  testimoniis, 
quae  docent,  Christum  verum  fuisse  Legisla¬ 
torem.  Neque  enim  negare  audebunt,  se  legi 
subjectos  esse,  si  Dominum  suum  Legislato¬ 
rem  fuisse  negare  non  possint,  Isaias  qui¬ 
dem  cap.  xxxm.  de  Salvatore  dicit  :  Domi¬ 
nus  Judex  noster,  Dominus  Legi  fer  noster.  Do¬ 
minus  Rex  noster,  ipse  salvabit  nos.  Ac  ne  ad 
tropum  aliquem  forte  confugiant,  audiamus 
Mosem  in  Deuter.  cap.  xvni.  Prophetam,  in¬ 
quit,  de  gente  tua,  et  de  fratribus  tuis,  sicut 
me  suscitabit  tibi  Dominus,  ipsum  audies  (1). 

Hunc  Prophetam,  Christum  esse,  testatur 
Apostolus  Petrus  Actor,  m.  et  S.  Stephanus 
Act.  vn.  sed  apertissime  Apostolus  Paulus 
Christum  confert  cum  Mose,  ut  legislatorem 
cum  legislatore.  Nam  in  epist.  ad  Hebraeos 
cap.  2.  dicit,  sermonem  factum  per  Angelos 
in  manu  Mosis,  ita  firmum  fuisse,  ut  omnis 
inobedientia  dignam  receperit  vindictae  re¬ 
tributionem.  Et  inde  colligit,  multo  magis 
timendum  esse  nobis,  si  sermonem  filii  Dei 
contempserimus.  Et  cap.  3,  dicit,  Mosem  fi¬ 
delem  fuisse  in  tota  domo  Dei  tamquam  fa¬ 
mulum,  Christum  autem  in  domo  sua  tam¬ 
quam  filium.  Et  cap.  5.  dicit,  Christum  fa¬ 
ctum  esse  omnibus  obedientibus  sibi  causam 
salutis  aeternae.  Obedientia  autem  proprie 
Legislatori  debetur,  et  cap.  12.  ita  concludit  : 

«  Videte  ne  recusetis  loquentem.  Si  enim 
illi  non  effugerunt,  recusantes  eum,  qui  su¬ 
per  terram  loquebatur,  multo  magis  nos, 
qui  de  coelis  loquentem  nobis  avertimus,  cu¬ 
jus  vox  movit  terram  tunc,  nunc  autem  re¬ 
promittit  dicens  :«  Adhuc  semel  et  ego  mo¬ 
vebo  non  solum  terram,  sed  et  coelum  ». 

Praeterea  Christum  esse  regem  nostrum 
omnis  Scriptura  testatur,  Psal.  n.  Ego  au¬ 
tem  constitutus  sum  rex  ab  eo.  Matth.  ii,  6. 


Ex  te  exiet  dux ,  qui  regat  populum  meum 
Israel.  Luc  I.  Et  regni  ejus  non  erit  finis. 
Apocal.  i.  dicitur  :  Princeps  regum  terree. 
Et  cap.  xix.  Rex  regum,  et  Dominus  domi¬ 
nantium.  At  Regis  proprium  est  leges  con¬ 
dere  ;  ideo  siquidem  Isaiae  xxxm.  conjungi¬ 
tur,  Legifer  noster,  cum  verbis,  rex  noster  ; 
et  Proverb.  vm.  dicitur  :  Per  me  reges  re¬ 
gnant,  et  legum  conditores  justa  decernunt  (2). 
Christus  igitur  Rex  noster  legem  aliquam 
sine  dubio  nobis  dedit,  per  cujus  custodiam 
obedientiam  illi  praestemus. 

Secundo,  idem  probamus  ex  testimoniis, 
quae  docent,  Evangelium  esse  quamdam  le¬ 
gem.  Nam  Isai.  ii.  et  Michaeae  iv.  dicitur  : 
De  Sion  exibit  lex  et  Verbum  Domini  de  Hie¬ 
rusalem  (3).  Quae  verba  intelliguntur  com¬ 
muniter  de  praedicatione  evangelica,  quae  ab 
urbe  Hierosolyma  per  totum  mundum  pro¬ 
pagata  est.  Vide  Augustinum  lib.  xvm  de 
Civ.  Dei  cap.  l.  et  Isai.  xlii.  « Ecce  ser¬ 
vus  meus,  electus  meus,  complacuit  sibi 
in  illo  anima  mea,  dedi  spiritum  meum  su¬ 
per  eum,  judicium  gentibus  profert » .  Et 
paulo  post  :  «  Et  legem  ejus  insulae  expecta- 
bunt  ».  Et  cap.  51.  «  Attendite  ad  me  popule 
meus,  quia  lex  a  me  exiet,  et  judicium 
meum  in  lucem  populorum  requiescet. 

Pertinere  autem  haec  ad  Christum,  perspi¬ 
cuum  est  ex  verbis  sequentibus  :  Prope  est 
iustus  meus,  egressus  est  Salvator  meus.  Et 
Matth.  ii.  cum  Dominus  ait  :  Jugum  meum 
suave  est,  et  onus  meum  leve  (4).  Nonne 
aperte  legem  aliquam  se  attulisse  testatur  ? 
neque  enim  promissio,  exhortatio,  instru¬ 
ctio,  jugum  et  onus  dici  possunt.  Sed  lex, 
quae  obligat,  et  obligando  premit  et  gravat, 
recte  dicitur  jugum.  Unde  Actor,  xv.  et  ad 
Gal.  v.  lex  Mosis  jugum  ab  Apostolis  appella¬ 
tur.  Praeterea  B.  Paulus  I  Corinth.  ix.  Iis, 
inquit,  qui  sine  lege  erant,  factus  sum  tam¬ 
quam  sine  lege  essem,  cum  sine  lege  Dei  non 
essem,  sed  in  lege  essem  Christi.  Et  ad  Galat.  vi. 
Alter  alterius  onera  portate,  et  sic  adimplebi¬ 
tis  legem  Christi  (5). 

Tertio,  probatur  ex  particularibus  et  pro¬ 
priis  Christi  mandatis.  Nam  in  primis  man¬ 
datum  Christi  in  Evangelio  contineri,  de 
suscipiendo  Baptismo  et  Eucharistia,  nemo 
negare  potest,  cum  tam  aperte  scriptum  le¬ 
gamus,  Joan.  m.  Nisi  quis  renatus  fuerit  ex 

II,  6;  Matth.  II,  G;  Luc.  I,  33;  Apo.  I,  5;  ibid 
(4)  Mat.  XI,  30. -(5)  I  Cor. 


(1)  Isai.  XXXIII,  22;  Deut.  XVIII,  15,-  (2)  Psal. 

XIX,  16;  Isai.  XXXIII,  22;  Prov.  VIII,  16.-(y)  Isai.  II,  3;  Mieh.  IV,  2. 
IX,  21;  Gal.  VI,  2. 

aqua  et  Spiritu  sancto,  non  potest  intrare  in 
regnum  Dei,  Et  Joan.  vi.  Nisi  manducaveritis 
carnem  filii  hominis,  et  biberitis  ejus  sangui¬ 
nem,  non  habebitis  vitam  in  vobis  (1).  Deinde 
lex  prohibens  libellum  repudii,  et  praeci¬ 
piens,  ut  vir  uxorem  non  dimittat,  neque 
uxor  virum,  nisi  in  causa  fornicationis,  et  si 
dimiserint,  hac  etiam  de  causa  maneant  in¬ 
nupti,  vel  conjugibus  reconcilientur  ;  pro¬ 
pria  Christi  est,  de  qua  sic  loquitur  Aposto¬ 
lus  I  ad  Gorinth.  vn.  His,  qui  matrimonio 
juncti  sunt ,  praecipio,  non  ego,  sed  Dominus, 
uxorem  a  viro  non  discedere  ;  quod  si  discesse¬ 
rit,  manere  innuptam,  aut  viro  suo  reconciliari. 
Et  Matth.  ult.  Dominus  ipse  aliqua  se  man¬ 
dasse,  et  ab  omnibus  esse  custodienda  testa¬ 
tur  his  verbis  :  Docete  omnes  gentes,  bapti¬ 
zantes  eos  in  nomine  Patr  is,  et  Filii,  et  Spiri¬ 
tus  sancti ,  docentes  eos  servare  omnia,  qute 
mandavi  vobis  (2). 

Quarto,  probatur  ex  testimoniis,  quae  do¬ 
cent,  legem  Mosis,  quae  ad  mores  pertinet  a 
Christo  et  Apostolis  approbatam,  et  fidelibus 
ad  observandum  traditam.  Nam  id  in  pri¬ 
mis  perspicuum  est  ex  cap.  v.  vi.  et  vn. 
Matth.  ubi  Dominus  approbat,  et  explicat  le¬ 
gem  Mosis.  De  qua  re  diximus  supra  in  cap.  i. 
et  ii.  Deinde,  idem  patet  ex  cap.  xix.  Matth.  x. 
et  Mare.  xvm.  Luc.  Ubi  Dominus  iterum 
approbat  Decalogum  Mosis,  ac  dicit,  eam  le¬ 
gem  viam  esse  ad  vitam  aeternam.  De  quo 
etiam  diximus  cap.  1.  Tertio,  probatur  evi¬ 
denter  ex  eo,  quod  idem  Dominus  testatur 
Matt.  22.  praeceptum  dilectionis  esse  primum 
et  maximum  mandatum,  et  ab  eo  legem, 
Prophetasque  pendere,  quippe  quod  virtute 
Decalogum,  et  omnes  alias  leges,  et  praece¬ 
pta  comprehendit ;  et  hoc  ipsum  mandatum 
ita  commendat  Apostolis,  et  per  eos  Eccle¬ 
siae  universae,  ut  dicat  Joan.  xv.  Hoc  est  prae¬ 
ceptum  meum,  ut  diligatis  invicem.  Et  rursus  : 
Haec  mando  vobis,  ut  diligatis  invicem.  Et 
Joan.  xm.  Mandatum  novum  do  vobis,  ut  dili¬ 
gatis  invicem  (3).  Ubi  novum  appellat,  tum 
quia  renovari  illud  volebat,  tum  quia  illud 
unum  diligenter  servatum  homines  facit 
novos. 

Non  solum  Dominus,  sed  etiam  Apostoli 
mandata  Decalogi,  et  ipsum  dilectionis  prae¬ 
ceptum,  in  quo  totus  Decalogus  (ut  diximus) 
continetur,  fidelibus  omnibus  diligenter,  as¬ 
sidueque  commendant,  quod  certe  non  face¬ 


rent,  si  decem  praecepta  non  pertinerent  ad 
Ecclesiam  Christianorum.  Rom.  xm.  Nemini 
quidquam  debeatis,  nisi  ut  invicem  diligatis. 
Qui  enim  diligit  proximum,  legem  implevit. 
Nam  non  adulterabis,  non  occides,  non  fura¬ 
beris,  non  falsum  testimonium  dices ,  non  con¬ 
cupisces,  et  si  quod  est  aliud  manaatum,  in 
hoc  verbo  instauratur,  Diliges  proximum 
tuum  sicut  teipsum.  Dilectio  proximi  malum 
non  operatur,  plenitudo  ergo  legis  est  dilectio. 
Idem  ad  Ephes.  vi.  Honora,  inquit,  patrem 
tuum  et  matrem  tuam,  quod  est  mandatum 
primum  in  promissione  (4). 

Apostolus  quoque  Jacobus  cap.  ii.  Si  ta¬ 
men,  inquit,  legem  perficitis  regalem  secun¬ 
dum  Scripturas,  Diliges  proximum  tuum  sicut 
te  ipsum,  bene  facitis  ;  Si  autem  personas  ac¬ 
cipitis,  peccatum  operamini,  redarguti  a  lege 
quasi  transgressores.  Quicumque  autem  totam 
legem  servaverit,  offendatiautem  in  uno,  factus 
est  omnium  reus.  Qui  enim  dixit,  non  moecha¬ 
beris,  dixit  et,  non  occides,  quod  si  non  moecha¬ 
beris,  occides  autem,  factus  es  transgressor  le¬ 
gis.  (5).  Vides  quam  aperte  Jacobus  Decalo¬ 
gum  Mosis  ad  nos  quoque  pertinere  demon¬ 
stret  ? 

Porro  S.  Petrus  in  epist.  i.  cap.  i.  et  iv.  et 
S.  Joannes  in  tote.  1.  epist.  immo  etiam  in  ii. 
et  iii.  nihil  saepius  admonent,  quam  ut  di¬ 
lectionis  praeceptum  implere  satagamus, 
scientes  videlicet  in  eo  praecepto,  ut  saepe 
diximus,  universalem  legem  plenissime  con¬ 
tineri. 

Quinto,  probatur  ex  testimoniis  illis,  quae 
docent,  legem  Mosis  moralem  non  esse  per 
fidem  Christi,  et  Evangelium  abrogatam, 
Matth.  v.  Nolite  putare  quoniam  veni  solvere 
legem,  non  veni  solvere,  sed  adimplere  (G). 
Quomodo  vero  se  dixerit  impleturum,  expli¬ 
cat  in  sequentibus,  ubi  perfectissime  servari 
mandat  praecepta  legis,  non  occides,  non 
moechaberis  et  similia.  Et  Apostolus  ad 
Rom.  iii.  Quid  ergo  legem  destruimus  per  fi¬ 
dem  ?  absit,  sed  legem  statuimus  (7).  At  si 
praedicatio  Evangelica  solam  fidem  ita  docet, 
ut  opera  non  requirat,  nec  legem  ullam  pro¬ 
prie  dictam  admittat,  quid  ni  verum  sit,  le¬ 
gem  destrui  per  fidem  ?quid  enim  est,  legem 
destruere,  nisi  vim  obligandi  ab  ea  tollere  ? 
idem  quoque  Apostolus  ad  Rom.  yii.  Itaque, 
inquit,  lex  quidem  sancta,  et  mandatum  san¬ 
ctum,  justum  et  bonum.  Et  ibidem  ;  Consen- 


(1)  Joan.  III.  3  ;  Joan.  VI,  54.  —  (2)  I  Cor.  VII,  10;  Matth.  XXVIII,  19.  -  (3)  Joan.  XV,  11;  ibid. 
17;  Joan.  XIII,  34.  — (4)  Rom. XIII,  8;  Eph.  VI,  1,— (5)  Jacob.  II,  8.-(6)Mat.  V.  17.— (7)  Rom.  V,  31. 

lio  legi,  quia  bona  est ;  Itera  :  Ego  ipse  mente 
servio  legi  Dei.  Et  cap.  viii.  Deus  filium  suum 
mittens  in  similitudinem  carnis  peccati,  de 
peccato  damnavit  peccatum ,  ut  justificatio  le¬ 
gis  impleatur  in  nobis  (1).  Quis  igitur  credat,' 
legem  illam  a  Christo  esse  sublatam,  quam 
sanctam,  bonam  et  justam  appellavit  Apo¬ 
stolus,  et  cujus  gratia  misit  Deus  filium 
suum,  et  de  peccato  damnavit  peccatum,  ut 
eam  videlicet,  ipso  adjuvante,  implere  pos¬ 
semus. 

Sexto,  probatur  ex  testimoniis,  quae  ha¬ 
bent  nomen  debiti,  ut  Rom.  vixi.  Debitores 
sumus  non  carni,  ut  secundum  carnem  viva¬ 
mus  etc.  I  Joan.  iv.  Nos  debemus  alterutrum 
diligere.  I  Joan.  ii.  Qui  se  dicit  in  Christo 
manere,  debet,  sicut  ille  ambulavit ,  et  ipse  am¬ 
bulare.  I  Joan.  iii.  nos  debemus  pro  fratri¬ 
bus  animas  ponere.  Luc.  xvil.  Quod  debuimus 
facere  fecimus  {'1). 

Septimo,  probatur  ex  iis,  quae  docent, 
Christum  esse  judicem  totius  mundi,  et  in 
ultimo  die  secundum  opera  uniuscujusque, 
vel  poenas,  vel  praemia  distributurum.  Id 
enim  habetur  expresse  Matt.  xxv.  Act.  x. 
et  xvii.  Rom.  ij.  et  xiv.  I  Petri  iv.  et  alibi 
passim.  At  quale  judicium  erit,  si  nullae  sunt 
leges,  ex  quarum  praevaricatione  damnari, 
vel  observatione  coronari  mereamur  ?  quod 
enim  quidam  ex  novatoribus  dicunt,  in  judi¬ 
cio  extremo  examen  futurum  de  sola  fide, 
manifeste  pugnat  cum  verbis  Domini,  qui 
Matth.  xxv.  justis  dicturum  se  esse  testatur  : 
Possidete  paratum  vobis  regnum ,  esurivi  enim 
et  dedistis  mihi  manducare  etc.,  injustis  autem  ; 
hc  maledicti  in  igiiem  veternum ,  esurivi  enim, 
et  non  dedistis  mihi  manducare  etc.  In  quo 
loco  (ut  notat  sanctus  Augustinus  in  lib.  de 
fide  et  operibus,  cap.  13.)  nulla  mentio  fidei 
facta  est,  ut  intelligcrcmus,  Christianis,  qui 
damnantur,  non  fidem,  sed  opera  defuisse. 
Id  quod  etiam  apertissime  docet  Apostolus 
II  Corinth.  v.  cum  ait  :  Omnes  nos  manife¬ 
stari  oportet  ante  tribunal  Christi ,  ut  referat 
unusquisque  propria  corporis ,  pro  ut  gessit , 
sive  bonum ,  sive  malum  (3). 

Octavo,  probatur  ex  testimoniis  Patrum. 
Clemens  in  lib.  vi.  Apostolicarum  constitu¬ 
tionum,  cap.  19.  Cognoscitis,  inquit,  Deum 
per  Christum,  universamque  ejus  dispensa¬ 
tionem  a  principio  institutam,  quod  dedit 
nobis  legem  simplicem  ad  auxilium  naturalis 

legis,  puram,  salutarem,  sanctam,  in  qua 
et  proprium  nomen  reposuit,  perfectam, 
absolutam,  decem  praecepta  continentem, 
reprehensione  carentem,  convertentem  ani¬ 
mas  etc.  » 

S.  Augustinus  in  ljjerode  spiritu  et  littera, 
cap.  14.  <(  In  illis,  inquit,  decem  praeceptis, 
excepta  sabbati  observatione,  dicatur  mihi, 
quid  non  sit  observandum  a  Christiano». 
Et  infra  :  «  Quid  horum  quisquam  dixerit, 
non  debere  servare  Christianum  »?  Item 
lib.  x.  conta  Faustum,  cap.  2.  a  Judaeo  di¬ 
centi  mihi,  cur  tenes  vetus  Testamentum, 
cujus  praecepta  non  servas?  Respondeo,  ser¬ 
vari  a  Christianis  etiam  ex  ipsis  libris  prae¬ 
cepta  vitae  agendae ;  praecepta  autem  vitae 
significandae  tunc  recte  observata,  cum  prae- 
nunciabantur,  quae  nunc  revelata  sunt». 
Item  tractat.  3.  in  Joan.  «  Illa,  inquit,  om¬ 
nia  (moralia  praecepta)  nobis  magis  praeci¬ 
piuntur,  et  observanda  sunt  ».  In  Psalm. 
lxxiii.  non  procul  ab  initio  :  «  Si  discerni¬ 
mus,  inquit,  duo  Testamenta  vetus  et  no¬ 
vum,  non  sunt  eadem  sacramenta,  non  ea¬ 
dem  promissa,  eadem  tamen  pleraque  praeee- 
ta.  Nam  non  occides,  non  moechaberis,  non 
furaberis,  honora  patrem  et  matrem,  nonfal- 
sum  testimonium  dixeris,  non  concupisces 
res  proximi  tui,  non  concupisces  uxorem  pro¬ 
ximi  tui,  et  nobis  dictum  est,  et  quisquis  ea 
non  observaverit,  deviat,  nec  omnino  dignus 
est,  qui  ascendere  mereatur  montem  san¬ 
ctum  Dei  ».  Et  infra :  «  Discussa  ergo  prae¬ 
cepta,  aut  eadem  omnia  inveniuntur,  aut  vix 
aliqua  in  Evangclio,  qua  non  dicta  sint  a 
Prophetis,  praecepta  eadem,  sacramenta  non 
eadem  ». 

S.  Leo  serm.  6.  de  jejunio  decimi  mensis  : 
«  Ex  ipsa,  inquit,  ecclesiastica  devotione  de¬ 
monstratur,  quod  Dominus  Jesus  Christus 
non  venit  legem  solvere,  sed  adimplere. 
Cessantibus  enim  significantibus,  quibus 
Salvatoris  nostri  nunciabatur  adventus,  et 
peractis  figuris;  quas  abstulit  ipsa  praesentia 
veritatis,  ea  quae  vel  ad  regulas  morum,  vel 
ad  simplicem  Dei  cultum  ratio  pietatis  insti¬ 
tuit,  in  eadem  apud  nos  forma,  in  qua  sunt 
condita  perserverant ;  et  quae  utrique  Testa¬ 
mento  erant  congrua,  nulla  sunt  commuta¬ 
tione  variata  ».  Idem  in  serm.  14.  de  passione 
Domini ;  a  Sicut,  inquit,  nemo  est  creden¬ 
tium,  cui  dona  neganda  sint  gratiae,  ita  uc- 


(1)  Rom.  VII,  12;  ibid.  1G;  ibid,  VIII,  3.— (2)  Rom.  VIII,  12;  I  Joan.  IV,  II;  I  Joan.  II,  0;  ibid.  III, 
16;  Luc.  XVII,  10.  -  (5)  Muttli.  XXV,  54;  U  Cor.  V,  10. 

mo  est,  qui  non  sit  Christiana;  debitor  disci¬ 
plinae.  Quia  et  si  remota  sit  mysticae  legis 
asperitas,  voluntariae  tamen  observantiae 
crevit  utilitas  ».  Ubi  vox  illa,  «  voluntariae  », 
non  opponitur  debitae,  alioqui  secum  ipse 
pugnaret,  sed  opponitur  asperae  et  servili,  ut 
fusius  in  sequenti  capite  declarabimus.  Unde 
subjungit  ibidem  sanctus  Leo  :  «  In  praece¬ 
ptis  moralibus  nulla  prioris  Testamenti  de¬ 
creta  reprobata,  sed  cvangelico  ministerio 
multa  sunt  aucta,  ut  perfectiora  et  lucidiora 
essent  dantia  salutem,  quam  promittentia 
Salvatorem  ». 

Possent  ejusmodi  testimonia  adhuc  multa 
proferri,  sed  non  est  opus,  cum  obvia  sint, 
et  legentibus  passim  occurrant.  Id  unum 
addam,  nonnullos  ex  Patribus  non  solum 
obiter  hoc  dixisse,  sed  etiam  studiose  colle¬ 
gisse  ex  utroque  testamento  prsecepta  mo¬ 
ralia,  quibus  ad  perfectionem  justitiae  infor¬ 
mari  debeat  vita  fidelium.  Vide  Clementem 
Alexandrin.  lib.  3.  Pajdagogi,  cap.  10.  Cy¬ 
prianum  lib.  m.  ad  Rufinum,  Augustinum 
in  Speculo,  qui  habetur  tom.  9.  non  videtur 
esse  Augustini.  Simile  opus  meditabatur 
quoque  sanctus  Basilius,  sed  augustiis  tem¬ 
poris  exclusus,  non  collegit  praecepta  mora¬ 
lia,  nisi  ex  Testamento  novo,  ut  ipse  testatur 
in  praefatione  moralium. 

Nono,  probatur  evidentissima  ratione.  Nam 
vel  homo  Christianus  et  justus  peccat,  cum 
moralia  legis  veteris  praecepta  transgreditur, 
vel  non  peccat.  Si  peccat,  igitur  non  est  li¬ 
ber  ab  ejus  legis  observatione.  Quid  enim  est 
peccatum,  nisi  praevaricatio  legis?  non  autem 
praevaricatur  legem,  qui  non  habet  legem. 
Nam  ubi  non  est  lex,  nec  praivaricatio  ; 
proinde  si  lex  illa  moralisTestamenti  veteris 
non  est  homini  Christiano  et  justificato  vere 
lex,  non  peccat,  dum  eam  non  servat :  vel  si 
peccat,  igitur  est  illi  vere  lex :  Denique  fingi 
non  potest,  quomodo  peccet,  qui  liber  sit  a 
lege.  Quod  si  non  peccat,  igitur  falsum  est 
quod  sectarii  omnes  dicunt,  omnia  opera 
hominis  justi  esse  peccata  mortalia.  Item  si 
non  peccat,  igitur  vera  est  Libertinorum  hae- 
resis,  quod  nihil  sit  peccatum,  nisi  falsa  ima¬ 
ginatio  ;  et  laxandae  sunt  omnibus  habenee, 
ut  unicuique  liceat  quod  ei  libet.  Ista  videli¬ 
cet  libertas  est  christiana,  quam  sectarii  fne- 
dicant,  libertas  omnia  flagitia  sine  scrupulo 
perpetrandi,  libertas  carnis,  non  spiritus, 
filiorum  diaboli,  non  filiorum  Dei,  libertas 
denique  omni  servitute  miserior. 


Dicent  fortasse,  non  ita  se  intelligere  liber¬ 
tatem  a  lege  quasi  prmvaricatio  legis  non  sit 
peccatum,  sed  quod  fidelibus  ea  praevaricatio 
non  imputetur.  Ilunc  enim  sensum  videntur 
efficere  verba  Lutheri  in  lib.  de  votis  Mona¬ 
sticis,  ubi  dicit,  in  eo  consistere  libertatem, 
quod  pia  conscientia  sit  libera  ab  omnibus 
operibus,  non  quidem  faciendis,  sed  accu¬ 
santibus  et  defendentibus,  quia  nulla  sunt 
tam  mala,  qua;  possint  illum  accusare  et  dam¬ 
nare,  nulla  tam  bona,  qua;  eum  queant  de¬ 
fendere  et  justificare.  Et  in  2  cap.  ad  Galat. 
ubi  agnoscit  hominem  peccare ,  sed  dicit, 
nihil  sibi  esse  cum  lege,  quia  non  potest  eum 
damnare.  Eumdem  sensum  faciunt  verba  Cal¬ 
vini  lib.  m.  Institut.  cap.  19.  §.  4.  et  7.  ubi 
dicit,  libertatem  in  eo  consistere,  ut  facia¬ 
mus  opera  non  tanquam  examinanda  ad 
regulam  legis,  sed  tanquam  acceptanda  qua- 
liacumque  sint. 

At  si  ita  dixerint,  fateri  debent,  vere  et 
proprie  legem  ad  se  pertinere,  ejusque  jugo 
se  quoque  esse  subjectos  :  nam  si  vere  pec¬ 
cant,  licet  peccatum  eis  non  imputetur,  vere 
pra;  varicantur  legem.  Proinde  vere  legem 
habent.  Non  enim  vere  praevaricatores  dici 
possent,  nisi  legem  haberent ;  neque  vere 
peccarent,  nisi  legem  praevaricarentur. 

Praeterea  quaero,  utrum  praevaricatio  legis, 
ut  exempli  gratia,  homicidium,  adulterium, 
perjurium,  cum  fide  simul  habitare  possit, 
vel  non  possit  :  nam  si  non  potest,  igitur 
praevaricatio  illa  non  solum  est  peccatum, 
sed  imputatur.  Quomodo  enim  non  impula- 
tur,  si  excutit  fidem?  an  etiam  infidelibus 
praevaricatio  non  imputatur?  si  vero  potest 
praevaricatio  legis  habitare  cum  fide  ;  ut  sa¬ 
tis  aiperte  indicat  Lutherus,  cum  dicit  in  lib. 
de  Captio.  Babylonica ,  cap.  de  Baptismo, 
nulla  peccata  nocere  posse  baptizato,  quia  si 
stet,  vel  redeat  fides,  in  momento  absorben¬ 
tur;  ubi  significat  posse  stare  fidem.  Et  lib. 
de  votis  Monasticis,  ubi  dicit,  credentis  nulla 
esse  tam  mala  opera,  quee  eum  accusare  vel 
damnare  possint.  Igitur  non  sunt  necessaria 
opera  bona,-  etiam  ut  fructus  et  signa  fidei  ? 
igitur  nulla  est  omnino  ratio,  cur  sint  scelera 
et  flagitia  fugienda,  nisi  forte  ex  metu  sup¬ 
plicii  temporalis?  Vides  ut  semper  ad  id  re¬ 
volvatur  error  sectariorum,  ut  aditum  pate¬ 
faciant  vitiis  et  peccatis,  et  tamen  passim 
vociferantur,  sibi  magnam  a  Catholicis  inju¬ 
riam  fieri,  quasi  negligant  opera  bona. 


CAPUT  VI. 

'Asseritur  vera  libertas  Christiana ,  et  inde 
quoque  probatur  necessitas  operum  bono¬ 
rum. 

Vera  igitur  Christiana  libertas  ex  Evange- 
licis,  et  Apostolicis  litteris,  tribus  in  rebus 
sita  esse  cognoscitur,  in  libertate  a  peccato 
et  morte,  in  libertate  a  jugo  legis  caeremo- 
nialis  et  judicialis  Hebraeorum,  et  a  dominio, 
et  reatu  legis  naturalis  atque  moralis. 

De  libertate  a  peccato  et  morte,  quae  ex 
peccato  sequitur,  loquitur  Dominus  Joan. 
vili.  Si  vos  Filius  liberaverit ,  vere  liberi  eri¬ 
tis.  Nam  paulo  ante  dixerat :  Qui  facit  pec¬ 
catum,  servus  est  peccati.  De  eadem  loquitur 
Apostolus  ad  Roman.  vi.  Cum  servi  essetis 
peccati ,  liberi  fuistis  justitiae  ;  nunc  autem  li¬ 
berati  a  peccato ,  servi  autem  facti  Deo,  habe¬ 
tis  fructum  vestrum  in  sanctificationem ,  finem 
vero  vitam  aeternam  (1).  Et  cap.  7.  idem  Apo¬ 
stolus  hoc  rursus  confirmat  similitudine  mu¬ 
lieris,  quae  per  mortem  viri  liberatur  a  ser¬ 
vitute  ejusdem  viri,  ut  possit  libere  cum  alio 
viro  conjungi.  Tres  enim  personae  in  ea  si¬ 
militudine  introducuntur,  persona  mulieris, 
persona  viri  morientis,  et  persona  alterius 
viri,  cui  rursus  mulier  nubit. 

Applicando  autem  similitudinem,  per  mu¬ 
lierem  intelligit  Apostolus  homines  baptiza- 
tos,  et  justificatos  :  per  virum,  cui  rursus 
mulier  nubit,  intelligit  Christum,  per  virum 
morientem,  a  quo  mulier  liberatur,  intelligit 
peccatum,  et  mortem :  sed  reddita  est  obscura 
sententia  Apostolica,  quoniam  cum  debuisset 
dicere,  peccatum  esse" mortuum,  ipse  contra 
dixit,  nos  mortificatos  esse  per  mortem  Chri¬ 
sti.  Nam  in  idem  recidit,  sive  nos  moriamur 
peccato,  sive  peccatum  moriatur  nobis.  Obs¬ 
curior  etiam  sententia  reddita  est,  quoniam 
cum  debuisset  saltem  dicere,  nos  mortifica¬ 
tos  esse  peccato,  vel  morti,  dixit,  nos  mor¬ 
tificatos  esse  legi,  quoniam  lex  (ut  infra  ex¬ 
plicat)  ex  occasione  peccatum  fovebat  et 
augebat,  et  nos  ipsi  peccato,  ut  conjugem 
viro,  subjectos  tenebat. 

Quod  autem  intentio  Apostoli  fuerit  dicere, 
nos  per  Christi  mortem  liberatos  esse  a  pec¬ 
cato,  et  in  ea  similitudine  peccatum  tenere 
locum  viri  morientis,  perspicuum  est  ex  illis 


verbis  :  Itaque  fratres  mei.,  et  vos  mortificati 
estis  legi  per  corpus  Christi,  ut  sitis  alterius, 
qui  ex  mortuis  resurrexit,  ut  fructificemus  Deo; 
cum  enim  in  carne  essemus ,  passiones,  equae  per 
legem  erant ,  operabantur  in  membris  nostris , 
ut  fructificaremus  morti.  Nunc  autem  soluti 
sumus  a  lege  mortis,  in  qua  detinebamur ,  ita 
ut  serviamus  in  novitate  spiritus,  et  non  in  ve¬ 
tustate  litterae.  Ubi  sicut  ex  eo,  quod  dicit, 
ut  fructificemus  Deo,  intelligimus,  Deum  esse 
secundum  virum  Qui  nubit  anima,  et  cui  fru¬ 
ctificat,  proles  bonorum  operum  pariendo  ; 
sic  etiam  ex  eo,  quod  dicit,  ut  fructificare¬ 
mus  morti,  intelligimus  mortem  esse  priorem 
virum  cui  copulata  erat  anima  et  cui  fructi¬ 
ficabat,  proles  malorum  operum  pariendo. 
Vide  sanctum  Augustinum  copiose  hunc  lo¬ 
cum  explicantem  in  lib.  lxxxiii.  qusest.  66. 
et  lib.  xv.  contra  Faustum,  cap.  8.  ubi  mo¬ 
net,  hominem  baptizatam  dici  mortificatum 
legi,  non  quia  sit  mortuus  legis  justitiae,  sed 
legis  reatui  et  praevaricationi,  quam  lex  per 
litteram,  cum  gratia  defuit,  faciebat. 

Ex  hac  prima  libertate  colligimus,  adver¬ 
sarios  graviter  errare,  cum  dicunt,  peccatum 
in  hominibus  justificatis  semper  vivere,  sed 
non  imputari.  Nam  si  ita  esset,  non  essemus 
vere  et  proprie  liberati,  neque  essemus  pec¬ 
cato  vere  mortui,  sed  adhuc  fructificaremus 
morti,  et  serviremus  in  vetustate  litterae,  non 
in  novitate  spiritus. 

Jam  vero  de  libertate  secunda,  quae  est 
ab  oneribus  legis  caeremonialis  et  judicialis, 
exstant  etiam  apertissima  testimonia.  Hoc 
enim  est,  quod  clamat  Apostolus  Petrus 
Actor,  xv.  Quid  tentatis  imponere  jugum  su¬ 
per  cervices  discipulorum,  quod  nec  nos,  nec 
patres  nostri  portare  potuimus.  Et  Apostolus 
Paulus  ad  Galat.  n.  Nec  Titus,  inquit,  com¬ 
pulsus  est  circumcidi,  cum  esset  gentilis.  Sed 
propter  falsos  fratres,  qui  subintroierunt  ex¬ 
plorare  libertatem  nostram,  quam  habemus  in 
Christo  Jesu,  ut  nos  in  servitutem  redigerint. 
Et  cap.  iv  :  Quomodo  iterum  convertimini  ad 
infirma,  et  egena  elementa,  quibus  denuo  ser¬ 
vire  vultis.  Et  cap.  v  :  State  et  nolite  iterum 
jugo  servitutis  contineri.  Ecce  ego  Paulus  dico 
vobis,  quoniam  si  circumcidamini ,  Christus 
vobis  nihil  proderit.  Et  ad  Hebr.  vii  :  Trans¬ 
lato  enim  sacerdotio  necesse  est,  ut  et  legis 
translatio  fiat.  Et  ibidem  :  Reprobatio  fit  prae¬ 
cedentis  mandati  propter  infirmitatem  ejus  et 
inutilitatem.  Nihil  enim  ad  perfectum  adduxit 


(1)  Joan.  VIII,  36;  ibid.  34;  Rom.  VI,  20. 

lex  (1).  Et  cap.  9.  vocantur  effiremonite  legis, 
justitia)  carnis  usque  ad  tempus  correctionis 
impositte.  Neque  de  hac  libertate  ulla  jam 
dubitatio  est. 

De  tertia  libertate,  queo  est  a  dominio  le¬ 
gis  divina)  moralis,  id  est,  per  quam  fit,  ut 
lex  nobis  non  dominetur  tamquam  servis 
imminens  flagello,  et  timorem  semper  incu- 
liens,  sed -ut  imperet  libris,  et  liberaliter 
obtemperare  volentibus  :  non  adimendo  legi 
vim  obligandi,  sed  addendo  hominibus  cha- 
ritatem  illam  libenter  implendi,  loquitur  idem 
Apostolus  cum  ait  ad  Roman.  vi  :  Non  estis 
sub  lege ,  sed  sub  gratia ,  II  ad  Gorinth.  m. 
Ubi  spiritus  Domini,  ibi  libertas,  ad  Galat.  v. 
Si  spiritu  ducimini,  non  estis  sub  lege.  Et  I 
Timoth.  i.  Justo  non  est  lex  posita,  sed  inju¬ 
stis  et  non  subditis  (2).  Nam  ut  S.  Augustinus 
observat  in  explicatione  primi  psalmi,  aliud 
est  hominem  esse  sub  lege  aliud  hominem 
esse  in  lege.  Sub  lege  enim  dicitur  esse 
qui  a  lege  agitur  tamquam  servus  ;  in 
lege  est,  qui  secundum  legem  agit,  ut  liber. 
Quare  Apostolus  I  Gorinth.  ix.  dicitse  factum 
esse  omnia  omnibus,  iis,  qui  sub  lege  sunt, 
quasi  esset  sub  lege,  'cum  vere  non  esset, 
sub  lege,  iis  qui  sine  lege  sunt,  quasi  sine 
lege  esset,  cum  tamen  sine  lege  Dei  non 
esset,  sed  in  lege  esset  Christi.  Ubi  negat  se 
esse  sub  lege,  et  affirmat  esso  in  lege. 

Undo  in  libro  do  continentia,  cap.  3.  idem 
Augustinus  ait  :  «  Non  sumus  sub  lege  bo¬ 
num  quidem  jubente,  non  tamen  dante,  sed 
sumus  sub  gratia,  quse  id  quod  lex  jubet, 
faciens  nos  amare,  potest  liberis  imperare  » . 
Et  in  lib.  de  natura  et  gratia,  cap.  37.  «  Si 
spiritu,  inquit,  ducimini,  non  estis  sub  lege, 
utique  lege  qute  timorem  incutit,  non  tribuit 
charitatem  ».  Etin  libro  de  spiritu  et  littera, 
cap.  10.  explicat  illud  :  «  Justo  non  est  lex 
posita  »,  de  lege  terrente  et  minante,  qua 
justi  non  indigent,  sed  injusti.  Quod  etiam 
pulchre  explicat  in  camdem  sententiam  S. 
Ambrosius  in  Psalm.  xxxvi.  tractans  illud  : 
Lex  Dei  ejus  in  corde  ipsius.  Ubi  dicit,  lege 
scriptam  fuisse  in  tabulis  lapideis  propter 
injustos,  de  quorum  cordibus  lex  Dei  deleri 
jam  coeperat;  juxta  illud  ad  Galat.  m.  Lex 
propter  transgressionem  posita  est  p3).  Ut  vi¬ 
delicet  transgressores  eam  videre  cogeren¬ 
tur  in  tabulis,  qui  non  amplius  eam  videbant 


in  cordibus.  Nam  justis  non  est  necessaria 
lex  scripta  in  tabulis,  cum  eam  diligenter 
servent  in  cordibus.  Lex  enim  Dei  ejus  in 
corde  ipsius. 

Addunt  aliqui  ex  catholicis,  in  quibus  csE 
Dominicus  a  Soto  lib.  n.  de  Justitia  et  Jure 
qumst.  3.  art.  -4.  non  solum  Christianos  libe¬ 
ratos  esse  a  lege  cseremoniali,  et  a  reatu,  et 
terrore  legis  moralis,  sed  etiam  a  tota  lege 
scripta  in  libris  Mosis,  non  quod  non  tenea¬ 
mur  servare  legem  illam  Mosis,  ut  est  natu¬ 
ralis,  et  quatenus  in  Evaugelio,  et  epistolis 
Apostolorum  renovatur,  sed  ut  est  ab  ipso 
Mose  scripta.  Non  enim  Moses  nos  jam  obli¬ 
gare  potest,  sed  solus  Christus  :  Christiani 
enim  sumus,  non  Juda)i,  et  videtur  id  satis 
efficaciter  probari  primo,  ex  ipso  principio 
Decalogi,  ut  scribitur  Exodi  xx.  Ego  sum 
Deus  tuus,  qui  eduxi  te  de  terra  /Eggpti.  Nos 
enim  numquam  fuimus  servi  in  ALgypto. 
Secundo  ex  illo  Lucte  xvi.  Lex  et  Prophetae 
usque  ad  Joannem  (4).  Tertio  ex  Apostolo, 
qui  ad  Rom.  vn.  ad  Ilebr.  vn.  et  ad  Galat. 
m.  videtur  absolute  dicere  totam  legem  Mo¬ 
sis  esse  sublatam. 

Cseterum  nos  verius  putamus,  legem  mo¬ 
ralem,  etiam  ut  est  data  per  Mosem  et  per 
Prophetas,  atque  ut  est  in  libris  veteris  Te¬ 
stamenti  scripta,  vere  obligare  Christianos. 
Nam  quod  Dominus  ait,  Matth.  v.  Non  veni 
legem  solvere,  sed  adimplere  (5),  intelligitur 
de  lege  morali,  ut  patet  ex  toto  illo  capite. 
Adimplere  autem  non  est  (ut  Dominicus  a 
Soto  ait)  adducere  tempus,  quo  lex  illa  ces¬ 
sare  debet,  id  est,  per  adventum  suum  illi 
finem  imponere,  quandoquidem  usque  ad 
Christi  adventum  duratura  erat.  Non  (in¬ 
quam)  id' est,  eo  loco  adimplere,  sed  perfi¬ 
cere  et  stabilire  remotis  corruptelis,  qua)  per 
falsas  interpretationes  illi  accesserant.  Adim¬ 
plevit  enim  Christus  legem  de  cavendo  ho¬ 
micidio,  quia  docuit  cavendam  esse  etiam 
iram,  qua)  est  via  ad  homicidium. 

Praeterea  S.  Paulus  ad  Rom.  iit.  cum  ait  : 
Numquid  legem  destruimus  per  fidem  ?  absit, 
sed  legem  statuimm  (6).  Loquitur  de  lege  Mo¬ 
sis,  illa  enim  in  Scripturis  intelligitur  cum 
absolute  lex  nominatur. 

AdhcCC  Apostoli  semper  allegant  verba 
Testamenti  veteris,  cum  praiccpta  moralia 
servanda  esse  docent,  ut  patet  ad  Rom.  xui. 


(1)  Act.  XV,  10;  Gal.  II,  3;  ibid.  IV,  9;  ibici.  V,  I; 
Gal.  V,  18:  I  Tini.  I,  9.  —(3)  Psal.  XXXVI,  31  ;  Gal 
(5)  Matii.  V,  17.  —  (G) Rom.  III,  31. 


Heb.  VII,  12. -(2)  Rom.  VI,  14;  II  Cor.  III,  17! 
.  III,  19.  ~  (4)  Exod.  XX,  2  ;  Lue.  XVI,  IG.  - 

Non  adulterabis .  non  occides,  non  furaberis, 
non  falsum  testimonium  dices,  non  concupisces , 
et  si  quod  est  aliud  mandatum  etc.  Ad  Ephes. 
vi.  Honora  patrem  et  matrem,  quod  est  man¬ 
datum  primum  in  promissione.  Jacobi  n.  Si 
tamen  legem  perficitis  regalem  secundum  Scri¬ 
pturas,  Diliges  proximum  tuum  sicut  te  ipsum 
etc.(  1).  At  cur  Apostoli  hoc  facerent,  si  testi¬ 
monia  illa  ad  Christianos  non  pertinerent? 

Sane  mirum  est,  cur  Dominicus  a  Soto  loco 
notato  scripserit,  nullum  testimonium  ex  li¬ 
bris  veteris  Testamenti  quoad  vim  obligandi 
adduci  posse  Christianis.  Nam  non  solum 
Apostoli,  sed  etiam  Patres  omnes,  immo  et 
Theologi  omnes  testimonia  veteris  Testa¬ 
menti  allegant  ad  probanda  praecepta  mora¬ 
lia,  ut  verbi  gratia  ad  probandum  usuras 
esse  prohibitas,  quis  non  allegat  Psal.  xiv. 
et  Ezecb.  cap.  18. 

Adhaec  S.  Augustinus  lib.  x.  contra  Fau¬ 
stum  cap.  2.  disertis  verbis  dicit,  servari  a 
Christianis  praecepta  vitae  ex  ipsis  libris  Te¬ 
stamenti  veteris.  Et  tam  ipse,  quam  alii  Pa¬ 
tres  citati  capite  superiore  crebro  repetunt, 
praecepta  moralia  data  Judaeis  obligare  etiam 
Christianos.  Et  nonne  in  Catechismis,  quibus 
omnis  Christianorum  Ecclesia  utitur,  scri¬ 
buntur  decem  praecepta  ad  verbum  deprom¬ 
pta  ex  cap.  20.  Exodi?  Denique  lex  moralis 
Testamenti  veteris,  non  tantum  divina  est, 
sed  etiam  spiritualis,  sancta,  justa,  bona,  ut 
dicitur  ad  Rom.  vn.  et  praeterea  immacu¬ 
lata,  convertens  animas,  et  illuminans  ocu¬ 
los,  ut  dicitur  in  Psal.  xvm.  denique  liber 
mandatorum  Dei,  et  lex,  quae  est  in  aeter¬ 
num,  ut  dicitur  Baruch  iv.  quare  nulla  est 
ratio,  cur  non  conveniat  Christianis,  vel  cur 
abrogari  debuerit  a  Christo. 

Neque  contraria  argumenta  convincunt, 
sed  potius  sententiam  nostram  confirmari! 
videntur.  Nam  (quod  attinet  ad  illud)  Ego 
sum  Deus  tuus,  -qui  eduxi  te  de  terra  /Egypti, 
nobis  etiam  convenit,  quippe  qui  fuimus  in 
/Egypto,  et  ex  .Egypto  liberati  sumus  in  per¬ 
sonis  patrum  nostrorum.  Nam  qui  ex  genti¬ 
litate  conversi  sumus  ad  Deum,  in  radicem 
bonae  olivae  inserti  sumus,  id  est,  ad  popu¬ 
lum  Patriarcharum  adjuncti,  ut  dicit  Apo¬ 
stolus  ad  Rom.  11.  non  enim  populus  Dei  ve¬ 
teris  Testamenti  extinctus  est,  sed  crevit  ex 
adjunctione  gentilium;  unde  idem  Aposto¬ 
lus  I  Corinth.  x.  alloquens  Christianos  ex 
gentilibus,  dicit  :  Nolo  vos  ignorare  fratres, 


quoniam  patres  nostri  omnes  sub  nube  fuerunt , 
et  omnes  mare  transierunt,  etc.  Itaque  nos  su¬ 
mus  Abrahae  filii,  quos  ei  Deus  promisit, 
cum  ait  Genes,  xvn.  Patrem  multarum  gen~ 
tium  constitui  te  (2).  De  qua  re  vide  plura 
apud  Apostolum  ad  Rom.  hi.  et  iv.  et  ad 
Galat.  iv.  et  apud  Augustinum  in  epist.200. 
ad  Asellicum.  Ubi  deducit  ex  Scripturis,  Ju¬ 
daeos,  qui  secundum  carnem  ex  Sara,  et 
Israel  descendunt,  et  tamen  increduli  sunt, 
secundum  spiritum  esse  ramos  fractos,  et  ad 
Agar,  et  Esau  pertinere  :  nos  autem  qui  se¬ 
cundum  carnem  Judaei  non  sumus,  et  tamen 
in  Christum  credimus,  esse  veros  Judaeos  in 
spiritum,  et  ad  Saram,  et  Israel  pertinere. 
Et  ibidem  dicit,,  omnia  praecepta  legis  vete¬ 
ris  moralia,  a  nobis,  qui  jam  sumus  populus 
Dei,  sine  dubitatione  esse  servanda.  Praete¬ 
rea  si  non  fuimus  in  .■Egypto  captivi,  fuimus 
tamen  in  potestate  diaboli,  quam  servitus 
illa  significabat,  et  si  liberati  non  sumus  ab 
oneribus  duris  luti  et  laterum,  liberati  tamen 
sumus  ab  oneribus  longe  durioribus  pecca¬ 
torum.  Itaque  recte  nobis  quoque  Deus  di¬ 
cit  :  Ego  sum  Deus  tuus,  non  habebis  Deos 
alienos  coram  me,  etc. 

Ad  illud  :  Lex  et  Prophetae  usque  ad  Joan¬ 
nem,  responsio  in  promptu  est.  Nam  loquitur 
Dominus  de  lege  prophetante  per  figuras, 
non  de  lege  instituente  mores  hominum. 
Quod  apertius  habetur  Matthaei  xr.  Omnes 
Prophetae  et  lex  usque  ad  Joannem  propheta¬ 
verunt  (3),  id  est,  omnes  praedictiones  futuri 
Messiae,  sive  per  verba  Prophetarum,  sive 
per  figuras  et  caeremonias  legis  non  ultra 
Joannem  extenduntur,  qui  fuit  novissimus 
Prophetarum.  Itaque  locus  iste  de  caeremo- 
niali  lege  non  de  morali  intelligi  debet. 

Porro  ad  Rom.  vii.  jam  supra  ostendimus 
in  hujus  capitis  initio,  non  abrogari  legem, 
sed  reatum  legis.  Quod  vel  inde  confirmari 
potest,  quod  in  eodem  cap.  vii.  idem  Apo¬ 
stolus  ait  :  Condelector  legi  secundum  interio¬ 
rem  hominem.  Item  :  Consentio  legi,  quia  bona 
est.  Item  :  Ego  ipse  mente  servio  legi  Dei  (4). 
Certe  si  serviebat  legi  Dei,  non  erat  mortuus 
legi,  nec  lex  erat  illi  mortua,  quoad  obliga¬ 
tionem  et  debitum  implendi.  Quare  initio 
cap.  viii.  dicit,  lex  spiritus  vita3  liberavit  me 
a  lege  peccati  et  mortis,  id  est,  lex  in  corde 
scripta,  quo?  est  charitas,  liberavit  me  a  lege 
scripta  in  tabulis,  quse  sine  spiritu  littera  erat 
occidens.  Liberavit  autem,  quia  effecit  (ut 


Q}  Rom. XIII, 9:  Ep.  VI, i;  Jacob.  U,8.~(2)lCor.X,  DGen.  XVU, 5  -(3)Mat.  XI,  13.-(4) Rom.Vll.22 
Tom.  VI.  21 

mox  idem  Apostolus  subjungit)  ut  justificatio 
legis  (scriptae  nimirum  in  tabulis)  impleretur 
in  nobis. 

In  locis  autem  ad  Galat.  m.  et  ad  Hebr. 
vii.  sermo  est  de  lege  caeremoniali,  ut  supra 
dictum  est.  Vide  quae  diximus  cap.  n.  in  ex¬ 
plicatione  quinti  discriminis  legis  et  Evange- 
lii.  Habemus  igitur  ex  vera  Christiana  liber¬ 
tate  colligi  legis  custodiam  et  opera  bona 
homini  Christiano  esse  maxime  necessaria. 

CAPUT  VII. 

Probatur  ex  Scripturis  necessitas  operum 
ad  salutem. 

Sed  jam  propius  ad  quaestionem  ipsam 
de  necessitate  operum  accedamus. 

Adversarii  in  eo  conveniunt,  ut  opera  bo¬ 
na  non  sint  necessaria  ad  salutem,  nisi  ne¬ 
cessitate  praesentiae.  Cujus  propositionis  hic 
sensus  est,  ut  opera  bona  fieri  debeant,  quo¬ 
niam  alioqui  fides  non  esset  viva,  nec  vera, 
nisi  fructus  bonos  faceret,  quomodo  ignis 
non  est  ignis,  nisi  calefaciat;  tamen  opera 
bona  non  habeant  ullam  relationem  ad  salu¬ 
tem,  quasi  sint  merita,  causae,  conditiones, 
etc.  In  quo  distingui  dicunt  fidem  ab  operi¬ 
bus,  quoniam  fides  habet  relationem  ad  sa¬ 
lutem,  quia  illam  apprehendit,  et  ideo  neces¬ 
saria  dicitur  ad  salutem  :  opera  vero  nullam 
omnino  relationem  habent,  et  ideo  sunt  qui¬ 
dem  necessaria,  sed  non  ad  salutem. 

Nos  contra  dicimus,  opera  bona  homini 
justo  esse  necessaria  ad  salutem,  non  solum 
ratione  praesentiae,  sed  etiam  ratione  effi¬ 
cientiae,  quoniam  efficiunt  salutem,  et  sine 
ipsis  sola  fides  non  efficit  salutem.  Intelligi- 
mus  autem  hoc  esse  necessarium  hominibus 
rationis  usum  habentibus :  et  qui  tamdiu  post 
adeptam  remissionis  gratiam  supervivant, 
donec  occasio  implendae  legis  occurat.  Non 
enim  negamus,  quin  infantes,  et  etiam  adulti 
recens  baptizati  salventur,  si  continuo  ex 
hac  vita  decedant.  Censentur  enim  totam 
legem  implere,  qui  post  justificationem  ade¬ 
ptam  legis  praecepta  non  violarunt,  et  qui 
charitatem,  quae  est  legis  plenitudo  saltem 
habitualiter  in  corde  gerunt. 

Primum  igitur  probatur  necessitas  operum 
ad  salutem  ex  iis,  quae  dicta  sunt  de  discri¬ 
mine  legis  et  Evangelii,  et  de  libertate  Chri¬ 


stiana.  Nam  si  promissio  vitae  aeternae  est 
conditionata,  ut  in  1.  cap.  probavimus,  certe 
necessarium  est  implere  conditionem,  si  quis 
salvus  fieri  velit.  Et  si  justus  non  est  liber  ab 
obligatione  divinae  legis,  certe  nisi  eam  im¬ 
pleat  non  salvabitur. 

Deinde  probatur  specialibus  testimoniis. 
Primum  testimonium  ad  Hebr.  x.  Patientia 
vobis  necessaria  est ,  ut  facientes  voluntatem 
Dei  reportetis  promissionem  (1).  Hic  habemus 
in  primis  modum  loquendi  contrarium  sen¬ 
tentiae  Lutheranorum  rigidorum,  qui  non 
admittunt  propter  periculum  erroris  (ut  ipsi 
somniant)  opera  esse  necessaria  ad  salutem. 
Nam  patientia  opus  quoddam  est,  cum  sit 
actus  virtutis  a  fide  distinctae,  immo  opus 
perfectum  juxta  Jacobum  cap.  1.  et  verbis 
disertis  necessaria  praedicatur;  et  additur 
ad  quid  sit  necessaria,  ut  reportetis  (inquit) 
promissionem.  Deinde,  habemus  etiam  hoc 
loco  patientiam  esse  necessariam,  non  solum 
ratione  praesentiae,  sed  etiam  relationis  ad 
salutem.  Id  enim  significat  illud,  ut  reportetis 
promissionem.  Nam  si  tantum  necessaria  es¬ 
set  ratione  praesentiae,  satis  fuisset  dicere, 
patientia  vobis  necessaria  est,  sed  cum  addi¬ 
tur  ratio  necessitatis,  et  dicitur,  ut  reportetis 
promissionem ,  aperte  significatur  relatio  ali¬ 
qua  patientiae  ad  acquisitionem  promissio¬ 
nis.  Id  enim  videmus  in  omnibus  similibus 
loquendi  formis  :  cibus  est  necessarius,  ut 
nutriamur ;  aer  est  necessarius,  ut  respire¬ 
mus;  vestis  est  necessaria,  ne  frigeamus. 
Ubi  semper  relatio  causae  alicujus  exprimi¬ 
tur. 

Secundum  testimonium  I  ad  Timoth.  ii. 
Mulier  seducta  in  praevaricatione  fuit,  salva¬ 
bitur  autem  per  filiorum  generationem,  si  per¬ 
manserit  in  fide,  et  dilectione  et  sanctificatione 
cum  sobrietate  (2).  Quo  loco  perseverantia 
non  in  sola  fide,  sed  in  fide,  dilectione,  san¬ 
ctificatione  et  sobrietate  ponitur  necessaria 
ad  salutem,  ut  conditio  quaedam,  sine  qua 
mulier  salvari  non  potest. 

Tertium  testimonium  ad  Philippen.  n. 
Cum  metu  et  tremore  vestram  salutem  opera¬ 
mini  (3):  Profecto  si  actiones  bonae  salutem 
operantur,  non  sunt  necessariae  solum  ra¬ 
tione  praesentiae,  sed  etiam  ratione  efficien¬ 
tiae. 

Quartum  testimonium  II  ad  Corinth.  vii. 
Tristitia  quae  secundum  Deum  est ,  poenitentiam 
in  salutem  stabilem  operatur  (4).  Hic  etiam 


(1)  Heb.  X,  36.  -  (2)  I  Tira.  II,  15.  -  (3)PhU.  II,  12.  -  (4)  II  Cor.  VII,  10. 

videmus  rationem  efficientiae., Nam  tristitia 
poenitentiam, «poenitentia  salutem  stabilem 
opei'atur.  Tristitia  enim  vere  efficit  in  ho¬ 
mine  poenitentiam,  id  est,  detestationem  pec¬ 
cati,  et  propositum  peccata  vitandi  :  igitur 
ipsa  etiam  poenitentia  vere  efficit  stabilem 
salutem.  Proinde  non  est  necessaria  solum 
ratione  praesentiae,  sed  etiam  causae. 

Quintum  testimonium  II  ad  Corinth.  iv.  Id 
enim  quod  in  praesenti  est  momentaneum ,  et 
leve  tribulationis  nostrae ,  supra  modum  in  su¬ 
blimitate  aeternum  gloriae  pondus  operatur  in 
nobis  (i).  Quid  apertius  dici  potuit?  si  pa¬ 
tientia  tribulationis  operatur  pondus  aeternae 
gloriae  :  quis  negare  potest  relationem  ali¬ 
quam  esse  inter  patientiam  et  salutem  ?  nisi 
foi'te  operari  salutem,  non  sit  aliquid  ope¬ 
rari,  vel  nulla  consequatur  ex  operatione 
relatio. 

Sextum  testimonium  Rom.  vm.  Si  spiritu 
facta  carnis  morti ficaveritis ,  vivetis  (2).  Ubi 
mortificationem  carnalium  concupiscentia¬ 
rum  necessariam  esse  ad  salutem,  ut  condi¬ 
tionem  et  causam,  ac  per  hoc  illationem 
habere  ad  ipsam  salutem,  primum  demon¬ 
strat  particula  conditionalis,  «  si  »,  deinde 
antithesis.  Nam  paulo  ante  dixerat,  si  secun¬ 
dum  carnem  vixeritis ,  moriemini.  Neque  enim 
dubitari  potest,  quin  secundum  carnem  vi¬ 
vere  sit  vera  causa  mortis  aeternae.  Stipen¬ 
dium  enim  peccati  mors,  adltom.  vi.  Quod  au¬ 
tem  additu  v, Gratia  autem  De  vita  aeterna  (3), 
non  significat,  vitam  aeternam  non  esse  sti¬ 
pendium  justitiae,  sed  ipsam  justitiam  non 
haberi,  nisi  ex  gratia  Dei,  ut  in  libro  de  Me¬ 
ritis  operum  fusius  declarabimus. 

Septimum  testimonium  ad  Rom.  vnr.  Si 
tamen  compatimur,  ut  et  conglorificemur.  Exi¬ 
stimo  enim,  quia  non  sunt  condignae  passiones 
kujus  temporis  ad  futuram  gloriam  (4).  Hic 
vero  non  solum  conditionalis  particula  in¬ 
dicat  causam,  sed  etiam  ratio  addita  de  ex¬ 
cessu  gloriae  ad  passiones.  Nam  si  nullam 
haberet  patientia  tribulationum  relationem 
ad  salutem,  frustra  Paulus  diceret :  Existimo 
enim ,  quod  non  sunt  condignae,  etc.  Ista  enim 
collatio  passionum  ad  gloriam  et  excessus 
unius  ad  alterum,  manifeste  declarat,  esse 
aliquam  vim  in  opere  patientiae  ad  acquiren¬ 
dam  illam  gloriam,  tametsi  absolute  longe 
major  sit  futura  illa  gloria,  quam  sit  prae¬ 
sens  tribulatio. 


Octavum  testimonium  ad  Rom.  x.  Corde 
creditur  ad  justitiam,  ore  autem  confessio  fit 
ad  salutem  (5).  Videmus  hoc  loco  non  suffi¬ 
cere  fidem  ad  salutem,  quae  vera  et  integra 
in  corde  esse  non  potest,  nisi  accesserit 
etiam  externa  confessio.  Mirum  est  autem 
quanta  sit  in  adversariis  audacia,  et  quid 
non  moliantur,  ut  eradant  retia  veritatis. 
Nam,  ut  scribitur  in  Colloquio  Altenburgensi 
lllyricianus  quidam,  timens  ne  hoc  testimo¬ 
nio  stabiliretur  necessitas  operum  ad  salu¬ 
tem,  pro,  «ad  salutem  »,  posuit,  «  de  sa¬ 
lute  » ,  ut  sensus  sit,  hominem  corde  credere 
ad  justitiam  obtinendam  ;  ore  autem  confi¬ 
teri  de  adepta  salute.  Sed  refellit  hanc  de¬ 
pravationem  Apostolus  ipse,  cum  ait  :  Si 
enim  confessus  fueris  Dominum  Jesum,  et  in 
corde  tuo  credideris,  quoniam  Deus  eum  susci¬ 
tavit  a  mortuis,  salvus  eris.  Ubi  quod  confi¬ 
temur,  non  est,,  salutem  nos  esse  adeptos, 
sed  Jesum  esse  Filium  Dei.  Respexit  enim 
Paulus  ad  verba  Domini  Matth.  x.  Qui  me 
confessus  fuerit,  confitebor  et  ego  eum  coram 
Patre  meo  :  et  qui  me  negaverit  coram  homi¬ 
nibus,  negabo  et  eum  coram  Patre  meo  (6). 

Nonum  testimonium  Matth.  xxv.  Venite 
benedicti  Patris  mei,  possidete  paratum  vobis 
regnum  a  constitutione  mundi.  Esurivi  enim, 
et  dedistis  mihi  manducare,  etc.  (7).  Certe  red¬ 
dita  ratio  luculenter  ostendit,  opera  bona 
esse  aliquo  modo  causam  aeternae  salutis. 
Respondent  quidem  adversarii,  opera  bona 
a  Domino  commendari,  ut  fructus  et  signa 
verae  fidei.  Sed  non  oportet  verba  Domini 
expressa  dimittere,  et  alia,  quae  ipse  non 
dixit,  et  quae  in  quaestione  sunt  posita  aliun¬ 
de  accersere.  Quod  enim  opera  sint  neces¬ 
sario  cum  vera  fide  conjuncta,  et  proinde 
sint  ejus  signa  et  testimonia  infallibilia,  Do¬ 
minus  hoc  loco  non  dicit,  ubi  fidei  ne  memi¬ 
nit  quidem :  et  res  (ut  diximus)  in  quaestione 
posita  est.  At  quod  propter  opera  bona  de¬ 
tur  regnum  coelorum,  disertis  verbis  hoc 
loco  Scriptura  testatur,  nec  solum  hoc  loco, 
sed  etiam  in  aliis  plurimis,  ut  in  sequenti 
libro  probaibimus. 

Decimum  testimonium  Jacob  i.  Qui  autem 
perspexerit  in  legem  perfectam  libertatis,  et 
permanserit  in  ea,  non  auditor  obliviosus  fa¬ 
ctus,  sed  factor  operis,  hic  beatus  in  facto  suo 
erit  (8).  At  quo  modo  quaeso  beatusin  facto  suo, 
si  facta  nullam  habent  relationem  ad  beati- 


(1)  II  Cor.  IV,  17.  —  (2)  Rom.  VIII,  13.  -  (3)  Rom.  VI,  23.  -  (4)  Rom.  VIII,  17.  -  (5)  Rom.  X,  10. 
—  (6)  Math.  X,  22.  -  (7)  Math.  XXV,  34.  -  (8)  Jacob  I,  25. 

tudinem,  sed  solum  praesentiam  suam  otiose 
exhibent  ?  Adde,  quod  idem  Apostolus  ait 
cap.  ii.  Quid  proderit  fratres  mei,  si  fklem 
(jais  dicat  se  habere ,  opera  autem  non  habeat , 
numquid  poterit  fides  salvare  eum  (1)  ?  De 
quo  testimonio  satis  multa  diximus  in  1.  lib. 

Hic  accedant  integrae  epistolae  Petri,  Joan- 
nis,  Jacobi  et  Judae,  qui,  teste  sancto  Augu¬ 
stino  in  lib.  de  fide  et  operibus,  cap.  14.  in¬ 
tentionem  suam  eo  potissimum  dirigunt,  ut 
probent,  opera  bona  justificatis  hominibus 
ad  salutem  esse  necessaria,  neque  fidem  so¬ 
lam  sufficere,  ut  quidam  eo  tempore  ex  epi¬ 
stolis  Beati  Pauli  non  bene  intellectis,  prae¬ 
dicare  coeperant. 

CAPUT  VIII. 

Probatur  operum  necessitas  ex  traditione 
ecclesiastica. 

Ad  Scripturae  testimonia  traditio  eccle¬ 
siastica  debet  adjungi.  Ac  primum  testantur 
Patres,  hanc  ipsam  heeresim,  quae  negat 
operum  necessitatem  ad  salutem,  patronos 
habuisse  perditissimos  haereticos.  Nam  ipso 
tempore  Apostolorum  non  defuisse,  qui  di¬ 
cerent  solam  fidem  sufficere,  opera  non  esse 
necessaria,  testatur  S.  Augustinus,  tum  in 
lib.  de  unico  Baptismo  contra  Petilianum, 
cap.  10.  tum  in  lib.  de  fide  et  operibus, 
cap.  14. 

Praeterea  nominatim  Simonem  Magum 
hujus  erroris  assertorem  faciunt  S.  Irenaeus 
et  Theodoretus.  S.  Irenaeus  lib.  1.  cap.  20. 
dicit,  unum  ex  erroribus  Simonis  fuisse,  sal¬ 
vari  homines  per  gratiam  ejus  non  secun¬ 
dum  opera  justa.  Theodoretus  autem  de  hae¬ 
reticis  fabulis  : «  Jubebat,  inquit,  Simon  suos 
legis  minas  non  pertimescere,  sed  tamquam 
liberos  facere  quae  vellent.  Non  enim  per 
bonas  actiones,  sed  per  gratiam  eos  esse  sa¬ 
lutem  consecuturos  » . 

Denique  Eunomium  corpore  et  mente  le¬ 
prosum,  atque  haereticorum  pene  omnium 
impudentissimum  in  eodem  errore  versa¬ 
tum,  testatur  sanctus  Augustinus  in  lib.  de 
haeresib.  cap.  54.  «  Fertur,  inquit,  usque 
adeo  fuisse  bonis  moribus  inimicus,  ut  asse¬ 
veraret,  quod  nihil  cuiquam  obesset  quorum¬ 
libet  perpetratio  et  perseverantia  peccato¬ 
rum,  si  hujus,  quae  ab  illo  docebatur,  fidei 


particeps  -esset  » .  Ex  his  apparet,  ab  anti¬ 
quissimis  patribus  pro  hacretiais  habitos,  qui 
sine  bonis  operibus  salutem  hominibus  pro¬ 
mittebant.  Sed  audiamus  etiam  in  particu¬ 
lari  aliquot  Patrum  sententias. 

Clemens  Alexandrinus  lib.  v.  Stromatum: 

(i  Gratia,  inquit,  salvamur,  sed  non  absque 
bonis  operibus  ».  Et  infra  :  «  Quando  audie¬ 
rimus,  fides  tua  te  salvum  fecit,  non  acci¬ 
pimus  absolute  eos  salvos  futuros,  qui  quo¬ 
modocumque  crediderint,  nisi  facta  quoque 
fuerint  consecuta  ». 

Sanctus  Hilarius  can.  7.  inMatth.  «  Salus, 
inquit,  gentium  omnis  in  fide  est,  et  in  prae¬ 
ceptis  Domini  vita  est  universorum  » . 

Sanctus  Gregorius  Nazianzenus  oratione 
in  sanctum  lavacrum,  prope  extrema  :  «  0- 
perare,  inquit,  bonum  super  hoc  doctrina¬ 
rum  fundamento,  quoniam  fides  sine  operi¬ 
bus  mortua  est,  quemadmodum  et  opera  si¬ 
ne  fide  » . 

S.  Ambrosius,  vel  quicumque  est  auctor 
in  comment.  ad  cap.  4.  ad  Hebr.  tractans 
illud  :  <c  Festinemus  ingredi  in  illam  requi- 
em.  Festinemus,  inquit,  quoniam  _;ou  suffi¬ 
cit  fides,  sed  debet  addi  et  vita  fidei  condi¬ 
gna.  Opus  est  quippe  omni  volenli  coelum 
possidere,  fidem  operibus  bonis  ornare  ». 

S.  Joannes  Chrysostomus  homil.  30.  in 
Joannem,  tractans  illud  :  «  Qui  ciedit  in  fi¬ 
lium,  habet  vitam  aeternam,  numquid  ergo, 
inquit,  satis  est  ad  vitam  aeternam  in  filium 
credere?  minime.  Non  enim  omnis  qui  dicit 
mihi  :  Domine,  Domine,  intrabit  in  regnum 
coelorum.  Et  peccatum  in  Spiritum  sanctum 
vel  solum  est  satis  ut  hominem  in  gehennam 
detrudat.  Et  quid  de  Patre  loquor  ?  nam  si 
in  Patrem,  et  Filium,  et  Spiritum  sanctum 
recte  credideris,  non  autem  recte  vixeris, 
nulla  tibi  ad  salutem  utilitas.  Cum  ergo  di¬ 
cit,  ipsa  est  vita  aeterna,  ut  cognoscant  te 
solum  Deum  verum  :  nolimus  hoc  nobis  ad 
salutem  satis  arbitrari.  Opus  namque  nobis 
est  et  vifie  et  morum  puritate  pollere.  Et  li¬ 
cet  hoc  in  loco  dicat :  Qui  credit  in  filium, 
habet  vitam  aeternam  :  non  tamen  dicimus, 
satis  esse  solam  fidem  ad  salutem.  Quod 
quae  de  vita  saepe  in  Evangeliis  dicuntur, 
ostendit » . 

S.  Hieronymus  in  comment.  Isai.  ad  cap. 

26.  tractans  illud  :  «  Murus  et  antemurale 
ponetur  in  ea,  murus,  inquit,  bonorum  ope. 
rum,  et  antemurale  fidei.  Non  enim  sufficit 

murum  habere  fidei,  nisi  ipsa  fides  bonis  o- 
peribus  confirmetur.).  Idem  in  cap.  4.  Osese, 
imitans  pene  ipsam  Lutheri  vocem  :  «  Per 
dulces,  inquit,  sermones  decipiunt  infoelices. 
Cum  enim  viderint  aliquot  delinquentes, 
aiunt  :  Nihil  aliud  quserit  Deus,  nisi  fidei 
veritatem,  quam  si  custodieritis,  non’  curat 
quid  agatis  » .  Quid,  quaeso,  interest  inter 
ista  verba,  et  illa  Lutheri  de  captivitate  Ba¬ 
bylonica,  cap.  de  Eucharistia  :  «  Nos  cum 
Deo  numquam  aliter  agere  possumus,  quam 
fide,  opera  ille  nihil  curat  ? 

S.  Cyrillus  lib.  10.  in  Joannem,  cap.  18. 
«  Quod  autem,  inquit,  fides  ad  salutem  non 
sufficiat,  Christi  etiam  discipulus  ostendit, 
scribens  :  Tu  credis,  quia  unus  est  Deus, 
etc.  » 

S.  Augustinus  in  libro  de  fide  et  operibus 
cap.  14.  «  Jam,  inquit,  illud  videamus,  quod 
excutiendum  est  a  cordibus  religiosis,  ne 
mala  securitate  salutem  suam  perdant,  si  ad 
eam  obtinendam  sufficere  solam  fidem  pu¬ 
taverint  ».  Idem  de  gratia  et  libero  arbitrio, 
cap.  7.  «  Homines,  inquit,  non  intelligentes, 
~  quod  ait  Apostolus,  arbitramur,  hominem 
justificari  per  fidem  sine  operibus,  putave- 
nnt  eum  dicere  sufficere  homini  fidem, 
etiamsi  male  vivat,  et  bona  opera  non  ha¬ 
beat,  quod  absit  ut  sentiret  vas  electionis  » . 
Et  in  praefat.  Psalm.  31.  explicans  praecipi¬ 
tium  quo  ruunt,  qui  sola  fide  nituntur  :  «  Si, 
inquit,  se  infirmitati  propriae  omni  ex  parte 
donaverit,  et  in  hanc  cogitationem  se  incli¬ 
naverit,  ut  dicat,  quia  misericordia  Dei  om¬ 
nibus  peccatoribus,  in  quibuslibet  peccatis 
perseverantibus,  tantum  credentibus,  quia 
Deus  liberat,  Deus  ignoscit,  ita  parata  est  in 
finem,  ut  nemo  pereat  fidelium  iniquorum, 
id  est,  nemo  pereat  eorum,  qui  sibi  dicunt, 
quidquid  vis  faciam,  quibuslibet  facinoribus 
et  flagitiis  inquiner,  quantumlibet  peccem, 
liberat  meTleus  misericordia  sua,  quia  cre¬ 
didi  in  eum.  Qui  ergo  dicit,  neminem  perire 
talium,  cogitatione  mala  inclinatur  in  impu¬ 
nitatem  peccatorum  :  et  Deus  illejustus,  cui 
cantatur  misericordia  et  judicium,  non  sola 
misericordia,  sed  et  judicium,  invenit  homi¬ 
nem  male  de  se  praesumentem,  et  ad  interi¬ 
tum  suum  misericordia  Dei  abutentenf^  et 
necesse  est  ut  damnetur  » . 

Ubi  S.  Augustinus  videtur  Lutheranum 
hominem  aperte  describere,  qui  infirmita¬ 
tem  suam  respiciens  et  existimans  impossi¬ 


bile  esse,  ut  legem  Dei  servare  possit,  to¬ 
tum  se  transfert  ad  praesumptionem  miseri¬ 
cordiae  Dei,  et  hoc  ipso  quod  credit  se  a  Deo 
liberandum,  et  peccata  sua  propter  fidem 
non  imputanda,  existimat  sibi  jam  omnia 
esse  salva.  Caeterum  ejusmodi  hominem, 
Augustinus  dicit,  ad  interitum  suum  abuti 
misericordia  Dei,  et  necessario  esse  damnan¬ 
dum. 

Sanctus  Gregorius  homil.  38.  in  Evange- 
lia,  explicans  illud  :  «  Amice,  quomodo  huc 
intrasti,  amicum,  inquit,  vocat  et  reprobat, 
ac  si  apertius  dicat,  amice,  et  non  amice, 
amice  per  fidem,  non  amice  per  operatio¬ 
nem  » . 

S.  Prosper  in  Psalm.  m.  explicans  illud  : 
«  Potens  in  terra  erit  semen  ejus,  semen  fu¬ 
turae  messis,  inquit,  esse  opera  misericor¬ 
diae,  Apostolus  testis  est  dicens  :  Bonum  au¬ 
tem  facientes,  non  deficiamus  ;  tempore 
enim  proprio  metemus.  Quid  autem  poten¬ 
tius  hoc  semine,  cujus  impendio  comparatur 
regnum  coelorum  et  vita  aeterna  ?  »  Idem  lib. 
i.  de  vita  contemplativa,  cap.  19.  «  Verbum 
fidei  praedicandum  est,  ut  audiens  credat, 
credens  intelligat,  intelligens  bonum  opus 
perseveranter  exerceat,  quoniam  eum,  qui 
potest  uti  liberae  voluntatis  arbitrio,  nec  o- 
pera  sine  fide,  nec  fides  sola  sine  operibus 
justificat  ». 

S.  Fulgentius  in  lib.  2.  de  remiss.  pec. 
cap.  1.  «  Vita,  inquit,  bona  non  veraciter 
dicitur,  quae  perversae 'credulitatis  vitio  de¬ 
pravatur  :  neque  sufficit  ad  salutem  fides 
recte  credentis,  si  conversatio  moribus  atque 
operibus  turpatur  obsccenis  » . 

Primasius  in  comment.  cap.  v.  ad  Ephes, 
notat  illud  :  Omnis  fornicator,  aut  immundus, 
aut  avarus ,  etc.  (1),  proprie  dictum  esse  ad¬ 
versus  eos,  qui  solam  fidem  sufficere  cre¬ 
dunt  ad  salutem. 

CAPUT  IX. 

Probatur  operum,  necessitas  ad  salutem  ex 
ratione. 

Addemus  postremo  rationem  illi  similem, 
quam  texuimus  in  i.  lib.  ut  probaremus,  fi¬ 
dem  solam  non  justificare. 

Sic  igitur  ratiocinari  possumus,  si  fides 
sola  salvaret,  et  opera  non  essent  necessaria 


(1)  Luc.  V,  5. 

nisi  ratione  praesentiae,  ut  fructus  et  signa 
fidei,  sequeretur,  fidem  salvare  posse,  etiam¬ 
si  careret  omni  bono  opere,  et  conjuncta  es¬ 
set  omnibus  vitiis  et  peccatis  :  hoc  autem 
consequens  est  manifeste  falsum,  et  Scriptu¬ 
ris,  ac  rationi  repugnat;  igitur  fides  sola 
non  salvat,  et  necessaria  sunt  opera  bona, 
non  solum  ratione  praesentite,  sed  etiam  ra¬ 
tione  alicujus  efficientiae. 

Propositio  argumenti,  quae  conditionata 
est,  probatur  boc  modo,  opera  non  requi¬ 
runtur  in  actu  salvandi  nisi  per  accidens, 
nullam  enim  ipsa  vim  salvandi  habent,  ne¬ 
que  addunt  fidei,  neque  tollunt  a  fide  vim, 
quam  habet  salvandi,  ut  adversarii  conten¬ 
dunt,  igitur  bonis  omnibus  operibus  sublatis, 
adhuc  fides  salvaret.  Quemadmodum  enim 
quia  ignis  solo  calore  calefacit,  si  tollerentur 
ab  igne  omnes  aliae  qualitates,  quae  per  ac¬ 
cidens  sunt  cum  calore  conjunctae,  adhuc 
sine  dubio  calefaceret  :  et  quoniam  pater 
sola  relatione  paternitatis  refertur  ad  fi¬ 
lium,  si  ab  eo,  qui  pater  est,  omnia  alia  at¬ 
tributa  removerentur,  ut  scientia,  nobilitas, 
potestas,  sanitas,  pulchritudo,  et  contra  ad¬ 
deretur  ignorantia,  obscuritas,  debilitas, 
aegritudo,  deformitas  ;  et  ex  prioribus  attri¬ 
butis  sola  paternitas  remaneret,  adhuc  pater 
ille  referretur  ad  filium.  Ita  prorsus  quia 
Christianus  per  solam  fidem  salutem  appre¬ 
hendit,  atque  ad  eam  refertur  per  adversa¬ 
rios,  certe  sequitur,  ut  manente  fide  salvari 
possit,  etiamsi  nulla  habeat  opera  bona  et 
multa  habeat  opera  mala. 

Neque  respondere  debent,  nostram  hypo- 
thesim  esse  impossibilem  ;  tum  quia  proba¬ 
vimus  in  i.  lib.  vere  posse  fidem  ab  operibus 
separari,  non  solum  ratione,  sed  etiam  re  : 
tum  quia  satis  nobis  hoc  loco  est  ad  hypo¬ 
theticam  propositionem  statuendam,  fidem 
posse  intelligi  sine  bonis  operibus,  atque  ab 
eis  si  non  re,  saltem  ratione  separari.  Posse 
autem  fidem  intelligi  sine  operibus,  et  ab  eis 
saltem  ratione  separari,  adversarii  negare 
non  possunt,  quippe  qui  dicunt,  fidem  et 
opera  ita  se  habere  ut  causam  et  effectum, 
ut  arborem  et  fructus,  ut  ignem  et  calorem. 
Quidni  enim  intelligi  possit  causa  sine  effec¬ 
tu,  arbor  sine  fructu,  prius  sine  posteriore  ? 
Vera  igitur  est  argumenti  propositio  ita 
conditionata:  si  fides  sola  salvaret,  id  preesta- 
ret,  etiamsi  bonis  omnibus  operibus  esset  va¬ 
cua,  etcum  omni  genere  vitiorumconjuncta. 


Assumptio  ejusdem  argumenti,  quae  docet, 
fieri  nullo  modo  posse,  ut  fides  bonis  operi¬ 
bus  destituta,  et  malis  operibus  comitata, 
hominem  salvet,  ab  adversariis  non  nega¬ 
tur,  et  si  negaretur,  in  promptu  esset  pro¬ 
batio,  cum  scriptum  sit  :  Tribulatio  et  angu¬ 
stia  in  omnem  animam  operantis  malum,  Ju¬ 
daei  primum  et  Graeci  :  gloria  autem,  et  honor, 
et  pax  omni  operanti  bonum ,  Judaeo  primum 
et  Graeco ,  Rom.  2.  Item  :  An  nescitis,  quia 
iniqui  regnum  Dei  non  possidebunt  ?  nolite  er¬ 
rare,  neque  fornicarii,  neqne  idolis  servien¬ 
tes,  neque  adulteri,  neque  molles,  neque  mas¬ 
culorum  concubitores,  neque  fures,  neque  ava¬ 
ri,  neque  ebriosi,  neque  maledici,  neque  rapa¬ 
ces  regnum  Dei  possidebunt,  I  ad  Corinth.  6. 
Item  :  Manifesta  sunt  opera  carnis,  quae  sunt 
fornicatio,  immunditia,  impudicitia,  luxuria, 
etc.,  quae  praedico  vobis,  sicut  praedixi,  quo¬ 
niam  qui  talia  agunt,  regnum  Dei  non  conse- 
quentur,  Galat.  v.  Denique  utaliamulta  prae¬ 
teream  :  Hoc  scitote  intelligentes,  quod  omnis 
fornicator  aut  immundus,  aut  avarus,  quod 
est  Idolorum  servitus,  non  habet  haereditatem 
in  regno  Christi  et  Dei,  Ephes.  v  (1). 

Sequitur  igitur  conclusio,  necessaria  esse 
ad  salutem  opera  bona,  non  solum  ratione 
praesentiae,  sed  etiam  alicujus  efficientiae,  et 
non  minus  opera,  quam  fidem,  ad  salutem 
suo  modo  referri.  Atque  haec  de  necessitate 
operum  hoc  loco  sufficiunt.  Nam  argumenta 
contraria  nulla  sunt,  praeter  ea,  quae  solvi¬ 
mus  in  primo  libro,  cum  disputaremus  de 
fide  non  sola  justificante,  et  quae  solvemus 
paulo  post  in  quaestione  de  justitiae  veritate 
in  operibus  bonis. 

CAPUT  X. 

Proponitur  quaestio  de  veritate  justitiae  ope¬ 
rum,  et  sententice  referuntur  Haereticorum 

et  Catholicorum. 

Sequitur  altera  quaestio  de  justitia  actua¬ 
li,  quae  est  de  veritate  justitia}  actualis,  sive 
operum.  Est  autem  hic  controversiae  status  : 
«  Utrum  homines  justificati,  et  gratia  Do¬ 
mini  adjuvante,  possint  ita  legem  divinam 
implere,  ut  opera  ipsorum  non  modo  non 
sint  appellanda  peccata,  sed  etiam  vere  ac 
proprie  justa  dici  mereantur  <>. 

Et  quidem  Haeretici  hujus  temporis  par¬ 


ti,  Rom.  II,  9;  I  Cor.  VI,  0  Gal.  V,  9;  Eph.  V,  5. 

tem  negantem  defendunt.  Docent  enim,  le¬ 
gem  divinam  esse  plane  impossibilem  homi¬ 
ni,  etiam  justo,  et  inde  colligunt,  nullam  es¬ 
se  in  nobis  veram  actualem  justitiam,  sed 
omnia  opera  justorum  esse  peccata  mortalia 
ex  natura  sua.  Ita  Lutherus  docet  in  lib.  de 
libertate  Christiana  :  «  ASque,  inquit,  nobis 
impossibilia  sunt  omnia  praecepta,  atque 
illud  unum  :  non  concupisces  ».  Idem  in  as- 
sert.  artic.  2.  31.  32  et  36,  aperte  scribit, 
omnia  opera  hominis  justi  esse  peccata 
mortalia. 

Idem  habet  Joannes  Calvinus  lib.  3.  In- 
stit.  cap.  14.  §.  9.  «  Nullum,  inquit,  a  san¬ 
ctis  exire  potest  opus,  quod  non  mereatur 
justam  opprobrii  mercedem  ».  Idem  etiam 
in  Antidoto  Concilii  sess.  6.  cap.  11.  sic 
ait :  «  Non  sunt  tantopere  exagitandi,  qui 
dixerunt  quaelibet  bona  opera,  si  exacto  ri¬ 
gore  censeantur,  aeternapotius  damnatione, 
quam  vitae  praemio  digna  esse  ».  Ibidem 
disputat  contra  id  quod  habet  Concilium, 
legem  Dei  non  esse  impossibilem.  Et  in  lib. 
2.  Institut.  cap.  7.  §.  5.  ex  instituto  probat, 
ne  sanctis  quidem  possibilem  esse  legis  im- 
pletionem,  praesertim  quod  attinet  ad  illud  : 
Diliges  Dominum  Deum  tuum  ex  toto  corde 
tuo.  Et  illud  :  Non  concupisces. 

Idem  habet  Philippus  in  locis  anni  1521. 
tit.  de  peccato  :  «  Consequitur  itaque,  in¬ 
quit,  omnia  hominum  quantumvis  laudabi¬ 
lia  opera,  plane  vitiosa  esse,  et  morte  dig¬ 
na  peccata  ».  Idem  habet  in  Confessione 
Augustana,  art.  6.  et  in  Apologia  tit.  de 
jmpletione  legis,  et  in  locis,  tit.  de  libero 
arbitrio. 

•  Kemnitius  in  Examine  Concilii,  more  suo 
fraudulenter  agens,  videtur  admittere,  le¬ 
gem  Dei  per  gratiam  posse  servari,  modo 
non  addatur,  perfecte.  Nam  reprehendens, 
cap.  11.  sess.  6.  accusat  Patres  Concilii, 
quod  non  explicaverint,  an  lex  Dei  posset 
impleri  perfecte,  an  inchoate  :  «  Nam  posse 
per  gratiam  legem  impleri,  non  est,  inquit, 
ipse,  controversia  ».  Et  ibidem  :«  Persuasio, 
inquit,  quae  renatorum  operibus  bonis  in 
hac  vita  tribuit  perfectionem,  facit  Christum 
post  primam  reconciliationem  otiosum  ». 
Ubi  si  existimaret  Kemnitius,  non  posse  le¬ 
gem  impleri  ita  perfecte,  ut  justi  in  tota  vita 
non  admiscerent  operibus  bonis  ulla  pecca¬ 
ta  venialia,  nobiscum  sentiret,  et  cum  ipso 
Concilio,  ut  patet  ex  illo  ipso  cap.  11.  sess. 


6.  sed  non  hoc  sensu  negat  ille  perfectionem 
operibus  justorum,  sed  quia  cum  caeteris 
sectariis  censet,  non  posse  ita  legem  impleri, 
ut  opus  simpliciter  justum  appellari  queat. 
Imperfectam  enim  dicit  esse  nostram  ob¬ 
servantiam  legis,  quia  judicat  eam  conta¬ 
minatam  et  immundam.  Unde  approbat  di¬ 
ctum  Lutheri,  quod  omnia  opera  justorum 
sint  vere  peccata. 

Porro  Catholici  omnes  summa  consensione 
contrarium  docent.  Fatentur  enim  primo, 
legem  Dei  justis  hominibus  absolute  esse 
possibilem,  non  quidem  per  solas  vires  li¬ 
beri  arbitrii,  ut  Haeretici  calumniantur  nos 
dicere,  sed  per  auxilium  gratiae  Dei,  et  spi¬ 
ritum  fidei  et  charitatis  in  ipsa  justificatione 
nobis  infusum. 

Secundo,  opera  justorum  simpliciter,  et 
absolute  justa,  et  suo  etiam  modo  esse  per¬ 
fecta,  quamvis  non  ea  perfectione,  quin  cre¬ 
scere  possint,  et  quin  (ut  paulo  ante  dixi) 
non  admisceantur  interdum  operibus  bonis 
aliqua  opera  mala,  non  quidem  mortifera, 
sed  venialia,  quae  non  impediunt,  quo  minus 
justi  maneant,  qui  justi  erant.  De  qua  re  dis¬ 
seruimus  in  i.  lib.  de  statu  peccati. 

Tertio,  operibus  justis  hominem  vere  ju¬ 
stificari,  non  prima,  sed  secunda  justifica¬ 
tione,  quae  non  facit  justos  ex  impiis,  sed  ju¬ 
stiores  ex  justis.  Haec  tria  habentur  in  Con¬ 
cilio  Tridentino  sess.  6.  cap.  10  et  11,  et  nos 
eadem  tria  in  sequentibus  capitibus,  Domino 
adjuvante,  probabimus. 

CAPUT  XX. 

Legem  Dei  esse  possibilem  probatur 
ex\divinis  litteris. 

Legem  igitur  Dei  esse  possibilem,  proba¬ 
mus  primo  iis  testimoniis,  quibus  utitur  Con¬ 
cilium  Tridentinum  sess.  6.  cap.  11.  quae 
non  solum  possibilia,  sed  etiam  facilia  testan¬ 
tur  esse  mandata,  Matthaei  xl.  Jugum  meum 
suave  est,  et  onus  meum  leve.  Et  in  I  Joan.  v: 
Et  mandata  ejus  gravia  non  sunt  (1). 

Respondent,  Calvinus  in  antidoto,  et  Kem¬ 
nitius  in  Examine,  legem  Dei  vocari  jugum 
suave  et  onus  leve,  et  mandata  non  gravia, 
quoniam  renatis  non  imputatur  praevarica¬ 
tio.  Christus  enim  nos  liberavit  de  maledicto 
egis,  ut  dicitur  ad  Galat.  m.  et  nihil  damna. 


(l)Matth.  XI,  30:  Joan.  V,  3. 

tionis  est  his,  qui  sunt  in  Christo  Jesu,  ut  di¬ 
citur  ad  Roman.  vm. 

At  haec  solutio  non  tollit,  nec  minuit  vim 
argumenti,  nam  in  primis  vel  illa  non  impu¬ 
tatio  tollit  obligationem  legis,  ita  ut  praeva¬ 
ricator  non  incurrat  reatum  ;  vel  tollit  re¬ 
atum  ex  praevaricatione  contractum.  Si  tollit 
obligationem,  facit,  ut  lex  non  sit  lex,  et  ju¬ 
gum  non  sit  jugum.  Proinde  Scriptura  falso 
dicit,  legem  esse  jugum  suave,  et  mandata 
non  esse  gravia.  Neque  enim  sine  obligatione 
lex  esse  potest. 

Si  vero  permittit  contrahi  reatum,  sed 
contractum  postea  tollit,  tunc  non  facit  ju¬ 
gum  esse  suave,  neque  onus  leve,  immo 
ostendit  jugum  esse  durissimum,  et  onus  gra¬ 
vissimum,  quippe  quod  portari  non  potest. 
Certe  si  boves  sub  jugo  ad  singulos  passus 
caderent,  etiamsi  aratoris  industria  conti¬ 
nuo  resurgerent,  non  tamen  propterea  dice¬ 
retur  jugum  eorum  suave,  et  onus  leve.  Do¬ 
mini  autem  et  Apostoli  verba  indicant,  legem 
Dei  esse  jugum,  quod  facile  portatur,  et 
mandata  ejus  non  esse  gravia,  sed  parvo  ne¬ 
gotio  custodiri,  quod  evidentius  expressit 
David  sub  metaphora  via*,  cum  ait  in  Psalm. 
cxviii.  Viam  mandatorum  tuorum  cucurri , 
cum  dilatasti  cor  mtutn,  Et  Apostolus  ad  Phi- 
lippen.  IV.  Omnia  possum  in  eo,  qui  me  con¬ 
fortat  (l).Ubi  vides  dilatationenj  cordis  per  in¬ 
fusam  charitatem  et  gratiam  Domini  confor¬ 
tantem  efficere,  ut  mandata  facile  conserven¬ 
tur.  Quod  multo  ante  futurum  praedixit  Eze- 
chicl  cap.  xxxvi.  cum  ait:  Spiritum  ponam 
in  medio  vestri,  et  faciam,  ut  in  praeceptis  me¬ 
is  ambuletis,  et  judicia  mea  custodiatis  (2). 

Et  hoc  idem  confirmant  loca,  quse  illi  con¬ 
tra  adducunt.  Nam  Christus  liberavit  nos 
de  maledicto  legis,  quia  fecit  ut  mandatum 
impleremus,  et  nulla  damnatio  est  his,  qui 
sunt  in  Christo,  non  quia  non  imputatur  prae¬ 
varicatio,  sed  quia  ii  non  secundum  carnem 
ambulant,  et  quia  per  gratiam  Dei  fit,  ut  ju¬ 
stificatio  legis  impleatur  in  ipsis,  ut  ibidem 
subjungit  Apostolus. 

Secundo  probatur  ex  testimoniis,  quae  do¬ 
cent  mandata  servari  ab  his,  qui  diligunt,  ut 
etiam  Concilium  in  eodem  loco  argumenta¬ 
tur.  Joan.  xiv  :  Qui  diligit  me,  sennonem  me¬ 
um  servabit.  Roman.  xm :  Qui  diligit  proxi¬ 
mum,  legem  implevit.  Galat.  v  :  Omnis  lex  in 


uno  sermone  impletur  :  Diliges  proximum  tu¬ 
um  sicut  te  ipsum  (3).  At  certe  debemus  et  pos¬ 
sumus  diligere  Deum  et  proximum,  alioqui 
non  possumus  esse  Christi  discipuli,  cum  ip¬ 
se  dicat  Joan  xm.  In  hoc  cognoscent  omnes, 
quod  discipuli  mei  estis,  si  dilectionem  habue¬ 
ritis  ad  invicem  (4).  Nec  possemus  unquam 
amici  Christi  fieri,  si  non  possemus  diligere. 
Ipse  enim  ait  Joan.  xv  :  Eos  amici  mei  eritis, 
si  feceritis  quae  ego  pi%xcipio  vobis  (5).  Quid 
autem  prajcipiat,  explicat  ibidem  dicens : 
Hoc  est  praeceptum  meum,  ut  diligatis  invi¬ 
cem. 

Ad  hoc  argumentum  respondent  Calvinus, 
et  Kemnitius,  locis  notatis,  eum,  qui  diligit, 
legem  implere,  sed  neminem  esse  qui  diligat 
sicut  oportet,  ut  praecepto  divino  satisfiat. 
Hic  enim  inchoa!  am  tantum  esse  dilectio¬ 
nem,  non  perfectam. 

At  nos  fatemur  dilectionem  in  hac  vita  im¬ 
perfectam  esse,  quia  potest  crescere,  et  quia 
major  erit  in  patria  :  tamen  non  posse  esse  e- 
tiam  tam  perfectam,  ut  praecepto  adimplendo 
sufficiat,  omnino  negamus.  Nam  in  primis 
(ut  diximus)  non  possemus  esse  Christi  disci¬ 
puli  et  amici,  nisi  hoc  praeceptum  dilectionis 
impleremus.  Yalde  autem  absurdum  est,  ne¬ 
minem  esse  posse  Christi  discipulum,  vel 
amicum. 

Deinde  nihil  Deus  requirit,  cum  dilectio¬ 
nem  praecipit,  nisi  ut  diligamus  ex  toto  cor¬ 
de  :  at  hoc  non  solum  posse  fieri,  sed  etiam 
fuisse  futurum  in  statu  Testamenti  novi  testa¬ 
tur  Scriptura  Qeut.  xxx.  Circumcidet,  inquit 
Dominus,  cor  tuum,  et  cor  seminis  tui,  ut  dili¬ 
gas  Dominum  Deum  tuum  in  toto  corde  tuo, 
et  in  tota  anima  tua  (6).  Denique  Scriptura: 
docet,  homines  posse  esse  perfectos  in  hac 
vita  ac  per  hoc  vere,  perfeeteque  diligere  : 
charitas  enim  est  vinculum  perfectionis.  Ge¬ 
nes.  vi.  Noe  vir  justus  fuit  atque  perfectus. 
Gen.  xvn. Ambula  coram  me  et  esto  perfe¬ 
ctus.  Matth.  v.  Estote  perfecti.  Matt.  xix.  Si 
vis  perfectus  esse.  Philip,  m.  Quicumque  per¬ 
fecti  sumus.  I  Joan.  ii.  Qui  servat  verbum 
ejus,  vere  in  hoc  charitas  Dei  perfecta  est  (7). 

Porro  Philippus  Melanchthon  inApologia, 
titulo  de  impletione  legis,  in  solutione  argu¬ 
mentorum,  videtur  concedere,  posse  diligi 
proximum,  sed  negat  ab  eo,  qui  diligit  pro¬ 
ximum,  legem  impleri.  Stultum  enim  esse 


(I)  Psal.  CXVIII,  32;  Phib  IV,  13.  —  (2)  Ezech.  XXXVI,  27.  —  (3)  Joan.  XIV,  21;  Rom.  XIII,  8; 
Gal.  V,  14.  —  (i)  Joan.  VIII,  35.  —  (5)  Joan.  XV,  14, 12.  —  (6)  Deut..  XXX.  6.  —  (7)  *Gen.  VI,  9; 
ibid.  XVII,  1;  Mat.  V,  48;  ibid.  XIX,  21;  PhR.  III,  15;  I  Joan.  II,  5. 

dicit,  somniare,  quod  dilectio  proximi  justi¬ 
ficet  coram  Deo,  et  legi  divina}  satisfaciat. 
At  hoc  est  negare  Verbum  Dei  expressum. 
Quid  enim  apertius  scribi  potest,  quam,  qui 
diligit  proximum,  legem  implevit? 

Tertio  probatur  ex  testimoniis,  quse  do¬ 
cent,  aliquos  servasse  mandata,  ac  praecipue 
de  dilectione  ex  toto  corde,  et  de  non  con¬ 
cupiscendo.  Psalm.  cxvm.  inquit  David  :  In 
toto  corde  meo  exquisivi  te.  Et  de  eodem  dici¬ 
tur  lib.  iii.  Reg.  xiv.  non  fuisti  sicut  servus 
meus  David ,  qui  custodivit  mandata  mea ,  et 
secutus  est  me  in  toto  corde  suo,  faciens  quod 
placitum  esset  in  conspectu  meo.  Et  Actor  xm. 
Inveni ,  inquit,  David  filium  Jesse ,  virum  se¬ 
cundum  cor  meum,  qui  omnes  voluntates  meas 
faciet  et  m.  Reg.  cap.  xv.  Eo  quod  fecisset 
David  rectum  in  oculis  Domini ,  et  non  decli- 
nasset  ab  omnibus,  quse  prseceperat  ei  cunctis 
diebus  vitae  suae,  excepto  sermone  Urise.  Item 
de  Josia  lib.  iv.  Reg.  cap.  xxm :  Similis  non 
fuit  ante  eum  Rex,  qui  reverteretur  ad  Domi¬ 
num  omni  corde  suo,  in  tota  anima  sua,  et  in 
universa  virtute  sua.  Item  de  Asa,  et  populo 
lib.  ii.  Paralip.  cap.  xv  :  In  tota  voluntate  sua' 
quaesierunt  Dominum,  et  invenerunt.  Item  de 
Josue  in  ejus  lib.  cap.  xv.  Sicut  praeceperat 
Dominus,  Mosi  servo  suo,  ith  praecepit  Moses 
Josue,  et  ille  universa  complevit.  Non  praeteriit 
de  universis  mandatis  nec  unum  quidem  ver¬ 
bum,  quod  j usserat  Dominus  Mosi  (I). 

Neque  dubium  est,  quin  simila  dici  possint 
de  Abraham,  de  Mose  de  Samuele,  de  Helia, 
de  Helisaeo,  Isaia,  Hieremia,  aliisque  Pro¬ 
phetis.  In  Testamento  novo  legimus  Luc  i.  de 
Zacharia  et  uxore:  Erant  justi  ambo  ante 
Deum,  incedentes  in  omnibus  mandatis  et  justi¬ 
ficationibus  Domini  sine  querela  (2). 

De  Apostolis  Dominus  ait  Joan.  xvii.  Tui 
erant,  et  mihi  eos  dedisti,  et  sermonem  tuum 
servaverunt.  Eosdem  etiam  vocat  amicos, 
Luc.  xn.  Dico  autem  vobis  amicis  meis.  Et 
Joan.  xv.  Vos  autem  dixi  amicos  (3).  Et  ta¬ 
men  ibidem  jam  dixerat,  solos  amicos  esse, 
qui  praecepta  custodiunt, 

■  .  Apostolus  vero  Paulus  ad  Roman.  vii.  de 
prsecepto,  Non  concupisces,  verba  faciens: 
Quod  nolo,  inquit,  facio,  si  autem  quod  nolo 
facio,  jam  non  ego  operor  illud,  sed  quod 
habitat  in  me  peccatum  (4).  Ubi  aperte  de¬ 
monstrat,  se  non  peccare,  dum  invitus  con¬ 
cupiscit,  quia  non  ipse  illud  opus  facit, 


proinde  servare  se  legem,  quae  cum  jubet, 
non  concupisces,  voluntati  praecipit,  ne  velit 
concupiscere,  non  sensui,  qui  legis  capax 
non  est.  Unde  ibidem  addit :  Ego  ipse  men¬ 
te  servio  legi  Dei.  At  si  mente  serviebat  legi, 
certe  non  peccabat  non  enim  peccatum  esse 
potest  nisi  in  mente,  aut  cum  aliquo  mentis 
consensu.  Quod  autem  de  Apostolis  legimus? 
ambigi  non  potest,  quin  etiam  de  Joanne 
Baptista  dici  possit,  cum  inter  natos  mulie¬ 
rum  non  surrexerit  major  Joanne  Baptistq. 
Habemus  igitur  multos  servasse  legem  Dei, 
ex  quo  evidenter  sequitur,  ut  non  sit  impos¬ 
sibilis. 

Neque  ad  hoc  argumentum  applicari  po¬ 
test  communis  Lutheranorum  solutio,  quod 
sancti  Patres  mandata  servasse  dicantur,  tum 
propter  inchoatam  obedientiam,  tum  pro¬ 
pter  non  imputationem  Dei.  Non  enim  dici  po¬ 
test,  absolute  implere  mandatum,  sed  potius 
absolute  praevaricari,  qui  tam  imperfecte  il¬ 
lud  servat,  ut  peccet  mortaliter,  et  dignus 
sit  propter  illud  opus  odio,  et  ira  Dei,  et  sup¬ 
plicio  sempiterno.  Scriptura  autem  dicit,  il¬ 
los  absolute  servasse,  immo  etiam  toto  corde 
servasse,  addit  etiam  Ezechias,  Isai.  xxxviii. 
se  in  veritate  et  in  corde  perfecto  ambulasse 
coram  Deo.  Et  non  esse  mentitum,  testis  fuit 
Deus,  qui  eum  exaudivit.  Et  si  Ezechias  cor¬ 
de  perfecto  coram  Domino  ambulavit,  quis  id 
negabit  Abrahamo,  cui  dictum  est :  Ambula 
coram  me,  et  esto  perfectus ?  Quis  idem  ne¬ 
gabit  Davidi,  Mosi,  Helise  et  similibus,  qui¬ 
bus  Ezechiam  praeferre  nemo  sanus  aude¬ 
ret? 

CAPUT  XII. 

Legem  Dei  non  esse  impossibilem,  probatur  ex 
Patribus. 

Accedat  traditio  Ecclesiastica.  Habemus 
in  primis  Concilium  II.  Arausicanum  Canon, 
ult.  ubi  sic  legimus  :  «  Hoc  etiam  secundum 
fidem  Catholicam  credimus,  quod  acccepta 
per  Baptismum  gratia,  omnes  baptizati, 
Christo  auxiliante  et  cooperante,  quse  ad  ' 
salutem  pertinent,  possint  et  debeant,  si  fi¬ 
deliter  laborare  voluerint,  adimplere  » . 

Origenes  homil.  9.  in  Josue  prope  finem, 
mulieribus  comparandos  censet  eos,  qui  di¬ 
cunt,  se  Dei  mandata  servare  non  posse. 


(1)  Psal.  CXVIIl,  10;  III  Reg.  XIV,  8;  Act.  XIII,  22;  III  Reg.  XV,  5;  IV  Reg.  XXIII,  25.  II  Paral. 
XV,  15.  Jos.  XV,  15. — (2)  Lue.  I,  0.— (3)  Joan.  XV!1,6;  Luc, XII,  4;  Joan.  XV,  15. -(4)  Rora.  VII,  16. 

S.  Basilius  orat,  in  illud:  (c  Attende  tibi  », 
non  procul  ab  initio:  «  Impium,  inquit,  est 
dicere,  impossibilia  esse  spiritus  praecepta  ». 

S.  Joannes  Ghrysostomus  homil.  8.  de 
poenitent.  circ.  med.  «  Nequaquam,  inquit, 
Dominum  accuses,  haud  mandat  impossibi¬ 
lia.  Multi  et  ipsa  superant  praecepta  ».  Simi¬ 
lia  habet  homil.  19.  in  epist.  ad  Hebr.  ho¬ 
mil.  39.  in  Matth.  et  homil.  2.  in  epist.  ad 
Philip. 

S.  Cyrillus  lib.  m.  contra  Julianum  circa 
medium,  ipsum  etiam  praeceptum  :  Non 
concupisces,  quod  omnium  difficillimum  ju¬ 
dicatur,  dicit,  impleri  posse  per  gratiam. 

Ex  Latinis  S.  Hilarius  in  Psal.  118.  tra¬ 
ctans  illud  :  Latum  mandatum  tuum  nimis  ; 
<(  latum,  inquit,  mandatum  Dei  est,  et  in 
omnia  spei  nostrae  genera  diffunditur,  ut  non 
difficile  sit,  si  voluntas  adsit,  praecepto  Do¬ 
mini  obtemperare  » . 

S.  Hieronymus  lib.  3.  adversus  Pelagianos 
prope  initium  :  «  Deus,  inquit,  possibilia 
mandavit,  hoc  nulli  dubium  est  » .  Idem  in 
comment.  ad  cap.  S.  Matt.  prope  finem  : 
«  Multi  praecepta  Dei  sua  imbecillitate  me- 
tientes,  putant  esse  impossibilia,  quae  prae¬ 
cepta  sunt  ».  Et  :  «  Sciendum  est  ergo,  Chri¬ 
stum  non  impossibilia  praecipere,  sed  perfe¬ 
cta,  quae  fecit  David,  etc.  ». 

S.  Augustinus  lib.  de  natura  et  gratia, 
cap.  43  :  «  Non  igitur,  inquit,  Deus  impos¬ 
sibilia  jubet,  sed  jubendo  admonet,  et  facere 
quod  possis,  et  petere  quod  non  possis». 
Ubi  docet,  mandata  omnia  esse  possibilia, 
sed  alia  immediate,  alia  mediate,  id  est, 
mediante  oratione. 

Hoc  testimonium  Concilium  Tridentinum 
citavit,  vel  potius  suum  fecit  sess.  6.  cap.  11. 
Ideo  respondet  Kemnitius,  Augustinum  fuisse 
vexatum  a  Pelagianis  ista  quaestione,  essent 
ne  Dei  praecepta  possibilia,  et  ad  cavendam 
invidiam  abstinuisse  a  voce  impossibilitatis, 
interdum  etiam  concessisse  esse  possibilia, 
sed  sine  praejudicio  veritatis.  Nara  in  libro 
de  perfectione  justitiae  resp.  16.  dicit  Augu¬ 
stinus,  non  esse  quaestionem,  an  possit  homo 
vitare  omnia  peccata,  sed  quando,  et  per 
qu6m.  Potest  enim  vitare,  sed  in  alia  vita, 
non  in  ista  et  per  gratiam,  non  per  naturam, 
quod  est  idem,  ac  si  dixisset,  legem  esse 
possibilem,  sed  in  coelo,  non  in  terris,  post 
mortem  non  in  vita.  Item  in  lib.  3.  contra 
duas  epist.  Pelagianorum,  cap.  7.  dicit,  gra¬ 
tiam  Dei  dedisse  homini  studium  praecepta 
servandi,  et  eamdem  gratiam  ignoscere,  si 


quid  minus  fit.  Quibus  verbis  videtur  S.  Au¬ 
gustinus  dicere  voluisse,  mandata  non  esse 
impossibilia,  non  quod  impleri  possint,  sed 
quia  quod  non  impletur,  indulgetur. 

At  Kemnitius  confundit  more  suo  duas 
quaestiones,  utrum  praecepta  servari  possint, 
et  an  possit  homo  vivere  absque  peccato. 
Istae  enim  quaestiones  adeo  diversae  sunt,  ut 
ad  priorem  semper  Augustinus  responderit 
affirmando,  ad  posteriorem  responderit  sem¬ 
per  negando.  Peccata  enim  venialia  non  sunt 
contra,  sed  praeter  mandata,  et  etiamsi  es¬ 
sent  contra  mandata,  non  tamen  necesse  est, 
ut  in  quolibet  opere  peccatum  veniale  ad¬ 
misceatur.  Itaque  sanctus  Augustinus  con¬ 
stanter  docet,  non  posse  hominem  in  hac 
vita  cavere  omnia  peccata  venialia,  lib.  de 
natura  et  gratia,  cap.  34.  de  spiritu  et  litte¬ 
ra,  cap.  ult.  lib.  i.  ad  Bonifacium  contra 
duas  epist.  Pelagianorum,  cap.  14.  in  epist. 
89.  et  95.  et  in  toto  libro  de  perfectione  ju¬ 
stitia;. 

Atque  hoc  modo  intelligitur,  quod  objicit 
Kemnitius  ex  libro  de  perfectione  justitiae, 
non  enim  Augustinus  dicit,  mandata  servari 
posse  in  coelo,  non  in  terra,  sed  in  coelo  non 
in  terra  habituros  nos  eam  perfectionem,  ut 
vivamus  omnino  absque  peccato,  etiam  ve¬ 
niali.  Immo  in  altero  loco  nobis  objecto,  id 
est,  in  lib.  3.  ad  Bonifacium,  cap.  7.  cum 
Pelagiani  colligerent  ex  sententia  Augustini 
id,  quod  nunc  Kemnitius  colligit,  legem  vi¬ 
delicet  in  coelo  impleri  posse,  non  in  terra, 
respondit  Augustinus,  valde  illos  errare , 
praecepta  enim  ad  hanc  vitam,  non  ad  aliam 
pertinere  :  «  Hic,  inquit,  praecipitur  nobis, 
ut  diligamus,  ibi  autem  diligere  non  obe- 
dientia,  sed  foelicitas  ei*it  » . 

Quod  autem  ibidem  subjungit,  gratiam 
Dei  praebere  studium  ad  implenda  mandata, 
et  indulgentiam,  si  quid  minus  impletur, 
non  arguit  praecepta  esse  impossibilia,  sed 
hominem  non  esse  impeccabilem.  Sensus 
enim  eorum  verborum  est,  ex  gratia  Dei 
hominem  habere,  ut  velit,  et  studeat  imple¬ 
re  mandata.  Quod  si  forte  aliquando  labatur 
et  non  impleat,  ex  gratia  item  indulgentiam 
esse  sperandam. 

Jam  vero  quod  S.  Augustinus  ad  priorem 
quaestionem  semper  respondeat  affirmando, 
haec  loca  testantur.  Lib.  de  natura  et  gra¬ 
tia  cap.  69  :  «  Eo  ipso  quo  firmissime  credi¬ 
tur  Deum  justum  et  bonum  impossibilia  non 
potuisse  praecipere,  hinc  admonemur  et  in 
facilibus  quid  agamus,  et  in  difficilibus  quid 

petamus.  Omnia  quippe  facilia  fiunt  charita- 
ti,  cui  uni  Christi  sarcina  levis  est».  Lib.  n. 
de  peccat,  merit.  et  remiss.  cap.  3  :  «  Non 
praeciperet  Deus  aliquid,  quod  esset  huma¬ 
nae  impossibile  voluntati  ».  Et  in  eodem  lib. 
cap,  6  :  «  Dubitare  non  possum  nec  Deum 
aliquid  impossibile  homini  praecepisse,  nec 
Deo  ad  opitulandum  et  adjuvandum,  quo 
fiat  quod  jubet,  impossibile  aliquid  esse  ». 
Lib.  de  gratia  et  libero  arbitrio  cap.  16  : 

«  Magnum  aliquid  Pelagiani  se  scire  putant, 
quando  dicunt,  non  juberet  Deus,  quod  sci¬ 
ret,  non  posse  ab  homine  fieri,  quis  hoc  ne¬ 
scit  »  ?  In  Psal.  lvi  :  «  Non  imperaret  hoc 
Deus,  ut  faceremus,  si  impossibile  judi¬ 
caret  » . 

CAPUT  XIII. 

Legem  Dei  non  esse  impossibilem ,  probatur 
rationibus. 

Accedant  postremo  etiam  rationes.  Prima 
ratio,  potest  homo  facere  plus  quam  Deus 
pra;cipiat,  igitur  multo  magis  potest  im¬ 
plere  prajeeptum.  Posse  autem  fieri  plus 
quam  Deus  praecipiat,  testatur  Dominus 
Matth.  xix.  qui  posteaquam  dixerat  :  Si  vis 
ad  vitam  [ingredi,  serva  mandata ,  et  quidam 
responderat,  haec.  omnia  servavi  a  juventute 
mea  ;  Rursus  eidem  ait  :  Si  vis  perfectus  es¬ 
se,  vade,  vende  omnia  quae  habes,  etc.  (1). 

Testatur  quoque  S.  Joannes  Chrysosto- 
mus  loco  citato  bom.  8.  de  poenitentia  : 
a  Multi,  inquit,  et  ipsa  superant  mandata  ». 

Testatur  denique  S.  Augustinus  serm.  18. 
de  verbis  Apostoli  :  Non  grande  onus  impo¬ 
situm  est  virginibus,  major  amor  imposuit 
majus  onus,  tamquam  diGerent,  quid  jubes? 
ne  adulterae  simus  hoc  praecipis  ?  amando  te 
plus  facimus,  quam  praecipis  ». 

Secunda  ratio  si  praecepta  essent  impossi¬ 
bilia,  neminem  obligarent,  ac  per  hoc  prae¬ 
cepta  non  essent  praecepta.  Neque  enim  fin¬ 
gi  potest,  quomodo  aliquis  peccet  in  eo, 
quod  vitare  non  potest.  Quod  si  non  peccat, 
qui  legis  transgressionem  vitare  non  potest, 
profecto  nec  legem  transgreditur,  nec  le¬ 
gem  ullam  habet.  Non  enim  fieri  potest,  ut 
legis  transgressio  non  sit  peccatum,  cum  ni¬ 
hil  sit  adiud  peccatum,  nisi  transgressio 
legis. 


Tertia,  si  lex  Domini  esset  impossibilis, 
sequeretur,  Deum  omni  tyranno  esse  cru¬ 
deliorem  et  stultiorem,  quippe  qui  ab  ipsis 
etiam  amicis  tributum  exigeret,  quod  nemo 
solvere  posset,  et  leges  ferret,  quas  sciret  a 
nemine  observandas.  Quod  vero  Philippus  et 
Kemnitius  dicunt,  non  esse  audiendam  po¬ 
liticam  justitiam,  quae  docet,  nihil  praecipi 
posse  aut  debere,  quod  servari  non  possit, 
fortasse  locum  haberet,  nisi  huic  justitiae 
politicae,  vel  potius  rectae  rationi  Scriptura¬ 
rum  et  Patrum  testimonia  consentanea  non 
haberemus.  At  cum  politica  in  hac  parte 
mirifice  cum  divinae  Scripturae  auctoritate 
consentiat,  quid  ni  rationem  politicam  po¬ 
tius,  quam  Lutheri  delirationem  audia¬ 
mus. 

Quarta  ratio,  Christus  passus  est,  ut  justi¬ 
ficatio  legis  impleretur  in  nobis,  ut  dicitur  ad 
Roman.  vui.  Item  docuit  nos  orare  :  Fiat 
voluntas  tua  sicut  in  coelo  et  in  terra  (2), 
Matth.  vi.  ubi  petimus  gratiam  implendi 
praecepta,  ut  exponunt  S.  Cyprianus  in  ser¬ 
mone  de  oratione  Dominica.  Et  S.  Augusti¬ 
nus  lib.  m.  ad  Bonifacium  cap.  7.  Denique 
Christus  factus  est  omnibus  obedientibus  sibi 
causa  salutis  aeternae,  Hebr.  v.  (3).  At  si  lex 
impleri  non  potest,  Christus  non  obtinuit 
quod  voluit,  frustra  nos  oramus  quotidie,  et 
nemo  omnino  salvari  poterit.  Nam  si  lex 
impleri  non  potest,  justificatio  legis  num- 
quam  impletur  in  nobis,  etiamsi  Christus 
venerit  in  similitudinem  carnis  peccati,  et 
de  peccato,  id  est,  victima  pro  peccato, 
damnaverit  peccatum,  nec  fit  unquam  Dei 
voluntas  in  terra,  sicut  in  coelo,  etiamsi 
Christo  magistro  freti  hanc  orationem  assi¬ 
due  frequentemus,  nec  unquam  vere  obedi¬ 
mus  Christo,  ac  per  hoc  nulli  nostrum  erit 
causa  salutis  aeternae. 

Quinta  ratio,  omnes  vere  justificati  Spiri¬ 
tum  sanctum  habent,  ut  Scripturae  passim 
testantur,  Rom.  v.  et  vm.  I  Corinthios  m. 
Galatas  m,  Titum  m,  et  alibi.  At  Spiritus 
sanctus  fructus  suos  parit,  qui  numerantur 
ad  Galat.  v  :  Charitas,  gaudium,  pax,  pa¬ 
tientia,  benignitas,  bonitas,  longanimitas, 
mansuetudo,  fides,  modestia,  continentia,  ca¬ 
stitas.  Qui  vero  hos  fructus  habet,  non  ac¬ 
cusatur  a  lege,  quippe  qui  eam  non  praeva¬ 
ricatur,  sed  implet.  Idem  enim  significat 
quod  in  eodem  loco  subjungitur,  adversus 
hujusmodi  non  est  lex.  Non  enim  lex  habet, 


(1)  Math.XlX,17.-  :  Rom.  VIII,  4;  Math.  II,  10. — (3)Heb.  V,  9.-(4)Gal.V,22.-(5)  Rom.  VIII, 2. 

ia  quo  accuset  eos,  qui  sunt  praediti  cha- 
ritate,  patientia,  etc.  et  ideo  paulo  ante  di¬ 
xerat  idem  Apostolus  :  Si  spiritu  ducimini , 
non  estis  sub  lege.  Et  ad  Roman.  vm.  Lex 
spiritu  vitee  libera  nt  me  a  lege  peccati  et  mor¬ 
tis  (1).  Quia  videlicet  lex  in  corde  scripta, 
id  est,  Spiritus  sanctus  in  corde  diffusus  fa¬ 
cit  implendo  legem,  ut  lex  non  accuset  am¬ 
plius,  neque  occidat ,  ut  praevaricatores  : 
ergo  de  primo  ad  ultimum,  qui  est  justifi¬ 
catus,  propter  Spiritum,  quem  accipit,  le¬ 
gem  omnino  implet,  et  si  non  implet,  nec 
spiritum  accepit,  nec  vere  justificatus  est 

Sexta  ratio  omnes  justificati  ex  Deo  nati 
sunt  ut  perspicuum  est  ex  plurimis  loris  di¬ 
vinae  Scripturae,  Joan,  i.  Qui  non  ex  sangui¬ 
nibus,  neque  ex  voluntate  carnis,  neque  ex 
voluntate  viri,  sed  ex  Deo  nati  sunt.  Joan.  iii. 
Nisi  quis  renatus  fuerit  ex  aqua  et  Spiritu 
sancto.  I  Petr.  ii.  Quasi  modo  geniti  infan¬ 
tes.  Jacobi  i.  Genuit  nos  verbo  veritatis. 
I  Joan.  iv.  Qui  diligit,  ex  Deo  natus  est. 
Roman.  vm.  Accepistis  spiritum  adoptionis 
filiorum,  in  quo  clamamus  Abba  Pater.  At 
qui  natus  est  ex  Deo,  non  peccat,  nec  potest 
peccare,  quia  ex  Deo  natus  est  (2),  ut  habe¬ 
tur  I  Joan.  iii.  qui  autem  non  peccat,  non 
praevaricatur,  sed  implet  legem,  qui  enim 
legem  non  implet,  hoc  ipso  praevaricatur  et 
peccat.  Igitur  omnis,  qui  vere  justificatus 
est,  implet  legem,  nec  potest  fieri,  ut  justifi¬ 
catus  maneat,  et  legem  non  impleat.  Quare 
qui  legem  impossibilem  esse  dicunt,  contra 
Scripturarum  apertissima  testimonia,  homi¬ 
nem  justificatum  ex  Deo  natum  esse  negare 
coguntur. 

CAPUT  XIV. 

Solvuntur  objectiones  hxreticorum. 

i 

Superest  ut  argumenta  haereticorum  bre¬ 
viter  dissolvamus. 

Primo  objiciunt  Calvinus  in  Antidoto,  et 
Kemnitius  in  Examin.  illud  S.  Petri  A- 
ctor.  xv.  Quid  lentalis  imponere  jugum  super 
cervices  discipulorum,  quod  nec  nos,  nec  pa¬ 
tres  nostri  portare  potuimus  ?  sed  per  gratiam 
Domini  nostri  Jesu  Christi  credimus  salvari, 
quemadmodum  et  illi.  Haec  enim  verba  di¬ 
cuntur  fidelibus,  non  infidelibus,  ne  forte 


respondeatur,  legem  esse  jugum  importabi¬ 
le  sine  gratia  et  non  renatis,  non  autem  re¬ 
natis,  et  qui  gratiam  Dei  habent.  Praeterea 
intelligi  debent  haec  verba  de  omni  lege, 
tam  caeremoniali,  quam  morali,  tum  quia 
solae  caeremoniae  legis  non  superant  vires 
humanas,  tum  quia  particula  adversativa, 
((  sed  »,  opponit  gratiam  legi  simpliciter, 
tum  quia  si  caeremonialis  lex  jugum  est  im¬ 
portabile,  quanto  magis  lex  moralis  jugum 
erit  importabile  ? 

Respondeo  :  non  loquitur  S.  Petrus  nisi 
de  lege  caeremoniali.  Id  quod  evidenter 
probo,  primum  ex  occasione  illorum  ver¬ 
borum.  Scribit  enim  S.  Lucas,  surrexisse 
quosdam  ex  discipulis,  qui  dicerent,  opor¬ 
tere  gentiles  conversos  ad  fidem  circumcidi, 
et  Mosis  legem  omnino  servare  :  atque  istam 
fuisse  causam,  cur  Apostoli  Concilium  coe¬ 
gerint,  ut  viderent  de  verbo  hoc.  Perspi¬ 
cuum  est  igitur,  de  circumcisione  aliisque  id 
genus  caeremoniis  Apostolum  Petrum  esse 
locutum. 

Secundo,  idem  probatur  ex  decreto  illius 
Concilii,  quod  juxta  Petri  sententiam  consti¬ 
tutum  fuit.  Sic  enim  habet  decretum  :  Vi¬ 
sum  est  Spiritui  sancto  et  nobis,  nihil  ultra 
imponere  vobis  oneris,  quam  hxc  necessaria, 
ut  abstineatis  vos  ab  immolatis  simulacro¬ 
rum,  a  sanguine,  suffocato  et  fornicatione. 
Quaero  igitur,  utrum  ista  dicantur  sola  ne¬ 
cessaria  ex  lege  caeremoniali  Judaeorum,  an 
ex  omni  lege  simpliciter.  Si  ex  lege  Cceremo- 
niali  Judsorum,  habemus  quod  volumus.  Si 
ex  omni  lege  simpliciter,  id  sequetur  ab¬ 
surdi,  ut  non  sit  necessarium  Christiano  non 
colere  idola,  non  moechari,  non  furari,  non 
occidere,  non  falsum  testimonium  dicere,  et 
alia,  de  quibus  Apostolus  ait  Gal.  v.  Quo¬ 
niam  qui  talia  agunt,  regnum  Dei  non  conse- 
quentur.  Dicent  fortasse,  necessaria  qui¬ 
dem  esse  haec  omnia,  sed  non  inde  homines 
justificari.  At  num  ex  illis  quatuor,  quae  so¬ 
la  dicuntur  necessaria,  homines  justifican¬ 
tur  ? 

Tertio,  probari  potest  res  eadem  ex  ipsa 
summa  decreti,  et  verborum  Petri,  Volunt 
enim  Petrus  et  Apostoli  cieteri  removere  ju¬ 
gum  legis  a  cervicibus  discipulorum.  Quid 
vero  est  removere  jugum  legis,  tollere  obli¬ 
gationem,  atque  abrogare  legem,  an  tollere 
opinionem  justificationis,  ac  docere,  nemi- 


(1)  Rom.  VIII,  2.—  pi)  Joan.  1,  13;ibid.  III,  3:  I  Pet.  II,  2;  I  Joan.  IV,  7;  Rom.  VIII,  15.-(3)  Act. 
XV,  10.  -  (4)  Gal.  V,  21. 

nem  per  eam  legem  justificari  ?  si  dixerint, 
removere  jugum,  esse  tollere  obligationem, 
ergo  nulla  jam  amplius  lex  obligabit  Chri¬ 
stianos,  excepta  lege  de  immolatis  simula¬ 
crorum,  sanguine,  suffocato  et  fornicatione, 
si  per  legem  intelligatur  lex  omnis  non  so¬ 
lum  ca)remonialis,  sed  etiam  moralis.  Atqui 
hoc  absurdissimum  esse  neque  ipsi  quidem 
adversarii  negare  audebunt.  Si  dixerint  tol¬ 
lere  jugum,  non  esse  tollere  obligationem, 
sed  opinionem  tantum  justificationis,  ergo 
lex  caeremonialis  de  circumcisione,  sabba¬ 
tis,  neomeniis,  sacrificiis  pecorum  non  erit 
sublata,  quoad  obligationem. 

Atqui  id  repugnat  Apostolo,  qui  ad  Gala¬ 
tas  v.  scribit  :  Si  circumcidemini ,  Christus 
vobis  nihil  proderit  (1).  Cogimurigiturdicere, 
Apostolos  jugum  importabile  appellasse  le¬ 
gem  caeremonialem,  atque  ejus  obligationem 
declarasse  per  Christum  omnino  esse  subla¬ 
tam.  Voluisse  tamen  eosdem  Apostolos  pau¬ 
cas  quasdam  caeremonias  de  sanguine,  suffo¬ 
cato  et  immolatis  idolorum  a  gentibus  ad 
tempus  obsei’vari,  quibus  adjunxerunt  con¬ 
tinentiam  a  fornicatione,  quod  fornicatio 
apud  Gentiles  non  haberetur  pro  peccato, 
sicut  habebatur  adulterium,  homicidium, 
perjurium  et  alia  id  genus. 

Ad  illud  igitur  quod  objiciunt,  caeremo¬ 
nias  legis  non  superare  vires  humanas  prae- 
sertim  addita  gratia  Dei,  respondeo  verum 
esse,  et  ideo  Zachariam  et  Elisabetham  am¬ 
bulasse  in  omnibus  mandatis,  et  justifica¬ 
tionibus  Domini  sine  querela,  sed  tamen  dici 
jugum  importabile,  quoniam  aegre  ac  diffi¬ 
culter  portabatur,  ut  recte  exponit  S.  Tho- 
mas  in  2.  sentent.  dist.  28.  quaest.  unica, 
art.  4,  ad  3.  et  Nicolaus  Lyranus  in  hunc 
locum  Actorum.  EtTheophylactus  exponens 
illud  Matth.  xxm,  et  Luc,  xi.  Alligant  one¬ 
ra  gravia  et  importabilia  in  humeros  homi¬ 
num  (2). 

Ad  illud  autem,  quod  adversativa  parti¬ 
cula,  Sed  per  gratiam  Dei  ctc.  videatur  op¬ 
ponere  gratiam  legi  simpliciter,  respondeo, 
S.  Petrum  duas  rationes  indicasse,  cur  non 
essent  obligandi  Christiani  ad  caeremonias 
legis.  Unam,  quod  ea)  caeremoniee  essent 
jugum  gravissimum. 

Alteram,  quod  essent  inutiles  ad  justifica¬ 
tionem.  Itaque  sensus  hic  est  verborum  S. 
Petri :  Quid  tentatis  Deum,  imponere  jugum 
super  cervices  discipulorum,  quod  nec  nos, 


nec  patres  nostri  portare  potuimus  ?  prae- 
sertirn  cum  non  per  eas  CEeremonias,  sed 
per  gratiam  Domini  nostri  Jesu  Christi  cre¬ 
damus  salvari,  sicut  et  illi  salvati  sunt  :■  ubi 
in  illa  particula  adversativa  includitur,  sive 
implicite  continetur  altera  illa  ratio  de  inu¬ 
tilitate  caeremoniarum. 

Ad  illud  quod  lex  moralis  sit  gravior 
caeremoniali,  ac  proinde  justius  dicenda  sit 
jugum  importabile,  quam  caeremonialis,  re¬ 
spondeo  legem  caeremonialem  non  debere 
comparari  cum  morali  praecise,  sed  conferri 
debere  legem  caeremonialem  adjunctam  mo¬ 
rali,  cum  ipsa  morali  remota  caeremoniali. 
Non  enim  lex  caeremonialis  dicitur  jugum 
importabile,  quia  sola  ipsa  sit  importabilis, 
sed  quoniam  adjuncta  legi  morali,  auget  ve¬ 
hementer  onus,  et  fit  jugum  fere  importabi¬ 
le  homini  jam  onerato  lege  morali.  Quare  lex 
moralis,  remota  caeremoniali  Judaica,  non 
est  jugum  importabile  habenti  gratiam  Dei, 
sed  jugum  suave,  et  onus  leve  ;  et  lex  caere¬ 
monialis  Judaica,  adjuncta  morali,  jugum  est 
gravissimum,  ita  ut  importabile  dici  possit. 
Quamvis  enim  per  gratiam  Dei  portatum 
fuerit  a  nonnullis,  tamen  recte  dicuntur  etiam 
illi  portare  non  potuisse,  quod  non  sine  ma¬ 
gno  labore  et  sudore  portarunt. 

Secunda  objectio  Calvini  ejusmodi  est, 
Paulus  ad  Galat.  m.  pro  confesso  assumit  le¬ 
gem  esse  impossibilem,  cum  dicit :  Qui  ex 
operibus  legis  sunt ,  sub  maledicto  sunt.  Scri¬ 
ptum  est  enim,  maledictus  omnis  qui  non  per¬ 
manserit  in  omnibus,  quae  scripta  sunt  in  libro 
legis  hujus  (1).  Ubi  hoc  argumentum  texit 
Apostolus  :  Maledictus  est  qui  non  servat  to¬ 
tam  legem,  ut  Moses  dicit :  Maledictus  omnis 
qui  non  permanet  ctc.,  igitur  qui  ex  operibus 
legis  sunt,  id  est,  qui  justificari  volunt  im¬ 
plendo  legem,  maledicti  sunt.  Quae  consecu¬ 
tio  nulla  est,  nisi  subinteilligatur  assumptio 
ista.  Atqui-nullus  legem  totam  servare  potest. 
Sic  igitur  argumentum  integrum  conficien¬ 
dum  erit:  Maledictus  omnis,  qui  totam  legem 
non  servat;  Nemo  potest  legem  totam  ser¬ 
vare  ;  igitur  maledictus  omnis  qui  ex  operi¬ 
bus  legis  est,  id  est,  qui  ut  legi  subjectus  ex 
ipsiu&  observatione  justificari  quEerit. 

Respondeo  :  Assumptio  necessaria,  ut  ar¬ 
gumentatio  Apostoli  concludat,  quod  ipse  in¬ 
tendit,  non  est  illa  :  Atqui  nemo  totam  le¬ 
gem  servare  potest;  sed  ista:  Atqui  nemo 
suis  viribus,  sine  fide  et  gratia  servare  po- 


(Ij  Gal.  V,  2.  -  (2)  Matth.  XXIII,  4.  —  (3)  Gal.  III,  10. 

test  iotam  legem.  Illud  quoque  :  qui  ex  ope-% 
ribus  legis  sunt ,  sub  maledicto  sunt ,  non  si¬ 
gnificat,  eos  esse  maledictos,  qui  legem  im¬ 
plendo  justificari  quaerunt,  cum  dicat  idem 
Apostolus  ad  Rom.  xi.  Factores  legis  justifi¬ 
cabuntur;  sed  significat,  maledictos  esse  eos, 
qui  suis  viribus  sine  fide  et  gratia  legem  im¬ 
plere,  et  justificari  se  posse  credunt.  Nam 
paulo  ante  dixerat,  eos  qui  ex  fide  sunt,  be¬ 
nedicendos  esse  cum  fidei  Abrahamo,  quia 
scriptum  est :  Benedicentur  in  semine  tuo  om¬ 
nes  gentes.  Inde  opponens  fidei  opera  sine  fi¬ 
de,  subjungit:  Quicumque  enim  ex  operibus 
legis  sunt,  sub  maledicto  sunt. 

Itaque  argumentum  Apostolicum  est  boc  : 
Maledictus  est  omnis  qui  non  servat  totam 
legem,  at  nemo  potest  suis  viribus,  sine  fide 
et  giatia  totam  legem  servare,  igitur  male¬ 
dicti  sunt  omnes  illi,  qui  ex  opexibus  legis 
sunt,  id  est,  qui  suis  viribus,  sine  fide  et 
gratia  totam  legem  servare,  et  eo  modo  ju¬ 
stificari  quaerunt.  Atque  hinc  intelligimus  id 
quod  sequitur  :  Christus  nos  libravit  de  male¬ 
dicto  legis  factus  pro  nobis  maledictum.  Non 
significare,  ut  adversarii  credunt,  nos  libe¬ 
ratos  a  lege  per  non  imputationem  praevari¬ 
cationis,  sed  (ut  nos  saepe  diximus)  nos  libe¬ 
ratos  a  maledicto,  quia  per  Christi  fidem  et 
gratiam  legem  implere  possumus  et  imple¬ 
mus. 

Dicet  aliquis  :  Apostolus  Paulus  loquitur 
eo  loco  de  lege  circumcisionis,  non  de  lege 
morali,  ut  nos  etiam  supradiximus  cumage- 
i'emus  de  libertate  Christiana  .  legem  autem 
cii’Cumcisionis  omnino  tollendam,  vel  subla¬ 
tam  esse  contendit  :  non  igitur  maledictos 
eos  esse  dicit,  qui  legem  non  servant  ex  fide 
et  gi'atia,  sed  qui  eam  quomodocumque 
sei‘vare  volunt. 

Respondeo  :  Beatus  Paulus  in  epistola  ad 
Galatas,  ut  etiam  in  epistola  ad  Romanos, 
duos  errores  Judaizantium,  quorum  unus  est 
ratio  alterius,  refellit.  Unus  error  eorum 
erat,  servandam  esse  legem  circumcisionis, 
atque  aliarum  id  genus  caeremoniarum. 

Alter  error  erat,  ideo  servandam  esse  le¬ 
gem  circumcisionis,  quoniam  observatio  le¬ 
gis  esset  necessaria  praeparatio  ad  fidem  et 
gratiam  Christi,  et  ideo  possent  et  deberent 
omnes  servare  legem,  et  justificari,  ut  digni 
essent  Evangelio  et  promissis  Christi.  Apo¬ 
stolus  igitur  contra  priorem  errorem,  dicit 
legem  caeremonialem  fuisse  quasi  paedago- 


um  ,  et  ad  tempus  impositam,  non  esse  am¬ 
plius  servandam,  et  hoc  diximus  cum  age¬ 
remus  de  libertate  Christiana.  Contra  poste- 
liorem  errorem,  qui  perniciosior  ei’at,  Apo¬ 
stolus  dicit,  ex  operibus  legis  sine  fide  nul¬ 
lam  posse  esse  justitiam,  et  alioqui  Christum 
gratis  mortuum  esse,  et  in  hac  disputatione 
contra  posteriorem  errorem  loquitur  de  omni 
lege,  non  solum  caeremoniali,  sed  etiam  mo¬ 
rali.  Nulla  enim  lex  est,  quae  sine  fide  et  gra¬ 
tia  justificai-e  possit. 

Tertia  objectio  sumitur  ex  illis  verbis  Apo¬ 
stoli  ad  Itoman.  vn.  Velle  adjacet  mihi ,  per¬ 
ficere  autem  non  invenio  (1). 

Respondeo  :  loquitur  Apostolus  de  actu 
concupiscendi,  quem  sajpe  sentimus,  quando 
etiam  non  consentimus.  Quamvis  enim  non 
sit  peccatum  sentire  carnalem  concupiscen¬ 
tiam,  et  non  consentire,  tamen  nollet  homo 
castus  eam  sentire,  et  in  partem  in  fcelicitatis 
suae  ponit,  quod  cogatur  etiam  nolens,  carne 
servire  legi  peccati.  Hinc  igitur  Apostolus 
dicit :  Velle  adjacet  mihi,  perficere  autem  non 
invenio.  Et :  Infoelix  ego  homo  f  quis  me  Ubera¬ 
bit  de  corpore  mortis  hujus  ?  Vide  Augusti¬ 
num  tract.  41.  in  Joan.  lib.  vi.  in  Julian. 
cap.  11.  et  lib.  i.  ad  Bonifacium  cap.  10. 

Quarta  objectio,  nemo  potest  vitare  omnia 
peccata,  cum  scriptum  sit  Jacobi  n.  3.  In 
multis  offendimus  omnes.  Et  I  Joan.  I.  Si 
dixerimus  quia  peccatum  non  habemus ,  nos 
ipsos  seducimus.  At  qui  legem  omnem  imple¬ 
ret,  nullum  haberet  omnino  peccatum  :  igi¬ 
tur  fieri  non  potest,  ut  lex  omnis  a  nobis, 
etiam  cum  fide  et  gratia,  impleatur. 

Respondeo  :  Ab  hoc  argumento,  quod  valde 
Kemnitius  urget,  non  tam  facile  se  expediunt, 
qui  concedunt,  peeeatum  veniale  esse  pi’0- 
pi’ie  eontra  legem,  ut  Vega  lib.  xx.  in  Con¬ 
cilium  cap.  20.  coguntur  enim  dicere,  legem 
non  esse  impossibilem,  non  quod  tota  simul 
servari  possit,  sed  quod  servari  possit  major 
ejus  pars,  et  a  meliori  parte  fiat  denominatio. 
Sed  videndum  est  illis,  quid  respondeant 
Apostolo  Jacobo  dicenti  :  Quicumque  totam 
legem  servaverit,  offendat  autem  in  uno,  fa¬ 
ctus  est  omnium  reus. 

Solida  igitur  responsio  est,  peccata  venia¬ 
lia,  sine  quibus  non  vivimus,  non  esse  pec¬ 
cata  simpliciter,  sed  imperfecte,  et  secun¬ 
dum  quid,  neque  esse  contra  legem,  sed 
prseter  legem,  ut  S.  Thomas  recte  docet  in 
1.  2.  quaxst  88.  art.  1.  hinc  enim  omnia  co- 


(1)  Rom.  VII,  18.  -  (2)  Jacob.  111,2;  IJoan.  I,  8. 

haerent.  Nam  qui  offendit  in  uno,  praevari- 
.  cans  videlicet  unum  praeceptum,  factus  est 
omnium  reus,  et  injustus  simpliciter  consti¬ 
tuitur,  et  tamen  in  multis  offendimus  omnes, 
quia  tametsi  nihil  facimus  contra  legem, 
tamen  multa  facimus  praeter  legem.  Et  qui 
natus  est  ex  Deo  non  peccat,  transgrediendo 
legem,  et  tamen  si  dixerimus,  quia  peccatum 
non  habemus,  nihil  videlicet  praeter  legem 
faciendo,  nos  ipsos  seducimus,  et  veritas  in 
nobis  non  est. 

Quinta  objectio,  Christus  Mediator  est  non 
solum  in  prima  reconciliatione,  sed  etiam 
postea  in  toto  vitae  nostrae  tempore,  ergo 
semper  egemus  intercessione  Christi,  ac  per 
hoc  semper  peccamus  legemque  transgredi¬ 
mur,  alioqui  post  primam  reconciliationem 
Christus  otiosus  esset.  Hoc  argumentum 
commune  est  Calvino,  Philippo,  Kemnitio  et 
aliis,  qui  inde  concludunt,  si  qua  est  in  no¬ 
bis  legis  impletio,  illam  non  tam  esse  operum, 
quae  respondeant  perfectioni  *  legis,  quam 
fidei,  quae  perpetuo  apprehendit  remissio  - 
nem. 

Respondeo  :  Christus  semper  nobis  Media¬ 
tor  est,  nec  unquam  est  otiosus,  idque  du¬ 
plici  ratione.  Primo,  quoniam  semper  nobis 
vires  et  gratiam  subministrat,  per  quam 
bona  opera  faciamus.  Ideo  siquidem  recte 
comparavit  se  ipse  viti  et  nos  palmitibus.  Ut 
enim  palmes  non  potest  ferre  fructum,  nisi 
manserit  in  vite,  et  succum  traxerit  ex  vite, 
sic  nec  nos  nisi  manserimus  in  Christo,  et 
spiritum  hauserimus  ex  ipso. 

Secundo,  quoniam  peccata  nostra,  quam¬ 
vis  levia  et  quotidiana,  ipse  purgat,  et  san¬ 
guis  ejus  emundat  nos  ab  omni  peccato.  Et 
si  forte  legem  praevaricando  a  justitia  exci¬ 
damus,  ipse  nihilominus  propitiatio  est  pro 
peccatis  nostris,  et  non  septies,  sed  septua¬ 
gies  septies  nos  Patri  reconciliat,  si  per  ejus 
gratiam  conversi  serio  poenitentiam  agere 
incipiamus.  Itaque  non  fuimus  nos,  qui  le¬ 
gem  impleri  posse  dicimus,  Christum  Media¬ 
torem  otiosum,  sed  vere  faciunt  adversarii 
Christi  merita  ineflicacia,  cum  docent  Chri¬ 
stum  tam  insigni  obedientia  id  efficere  non 
potuisse,  ut  justificatio  legis  impleretur  in 
nobis. 

Sexta  objectio  sumitur  ex  S.  Augustino, 
qui  in  lib.  1  Retract.  cap.  19.  sic  ait  :  «  Om¬ 
nia  mandata  facta  deputantur,  quando  quic- 
quid  non  sit.  ignoscitur  » . 


Respondeo  :  loquitur  eo  loco  sanctus  Au¬ 
gustinus  de  summa  perfectione  implendi 
praecepta,  quam  dicit  expressam  fuisse  a 
Domino  per  illa  verba,  Matthaei  v.  Iota  unum, 
aut  unus  apex  non  praeteribit  a  lege ,  donec 
omnia  fiant ;  quaerit  autem  num  haec  per¬ 
fectio  possit  haberi  in  hac  vita,  et  respon¬ 
det,  non  posse  haberi,  nisi  in  hoc  sensu 
quod  omnia  mandata  facta  deputantur, 
quando  quicquid  non  fit  ignoscitur.  Nam  in¬ 
ter  alia  mandata  implenda  est  etiam  illud,  ut 
oremus  :  Dimitte  nobis  debita  nostra.  Ex  quo 
intelligimus  eam  imperfectionem  in  lege  di¬ 
vina  servanda  asseri  ab  Augustino,  quae  non 
sit  praevaricatio  integri  praecepti,  sed  caren¬ 
tia  perfectionis  in  ipsa  legis  observatione, 
quomodo  qui  scribendo,  aut  proferendo  le¬ 
gem,  proferret  quidem  omnes  dictiones  et 
syllabas,  sed  litterulam,  aut  litterae  partem 
aliquam  non  exprimeret.  Hac  enim  similitu¬ 
dine  Dominus  usus  est,  cum  non  ait,  verbum 
unum,  sed  iota  unum,  aut  unus  apex  non 
praeteribit  a  lege,  donec  omnia  fiant. 

Atque  haec  dicta  sint  ad  mentem  sancti 
Augustini  in  eo  testimonio  explicandam, 
Alioqui  enim  si  aperte  dixisset  Augustinus 
omnia  mandata  facta  deputantur,  quando  si 
quod  mandatum  violatur,  ignoscitur  :  non 
deberet,  nec  posset  inde  colligi,  legem  Do¬ 
mini  esse  impossibilem.  Potest  enim  fieri,  ut 
quis  multa  mandata  integre  servaverit,  et 
postea  tamen  aliquod  aliud  mandatum  non 
impleat,  cujus  praevaricationis  poenitentiam 
agat,  et  indulgentia  impetrata  ita  salvetur, 
ac  si  mandata  omnia  custodisset. 

Addi  posset  alia  objectio  ex  praeceptis  : 
Diliges,  Dominum  Deum  tuum  ex  toto  corde 
tuo  ;  et  :  Non  concupisces.  Haec  enim  duo  in 
hac  vita  impleri  non  posse  probant  adversa¬ 
rii  ex  Augustino  et  Bernardo.  Sed  haec  a  no¬ 
bis  fuse  tractata  sunt  in  lib.  2.  de  Monachis, 
cap.  13.  et  in  lib.  2.  de  peccato  originis,  qui 
est  quintus  de  statu  peccati,  cap.  10.  Ideo 
videntur  hoc  loco  praetermittenda,  ne  fatige¬ 
mus  nimia  repetitione  lectorem. 

CAPUT  XV. 

Justorum  operae  non  esse  peccata,  sed  justitiam, 
probatur  ex  divinis  litteris. 

Nunc  veniendum  est  ad  alterum  caput 
hujus  controversiae  de  veritate  justitiae  a- 


(1)  Matth.  V,  18. 


328 


LIBER  IV. 


ctualis,  in  quo  probandum  erat,  opera  bona 
justorum  non  esse  peccata,  sed  vere  justa, 
ut  etiam  justitia  actualis  dici  possint. 

Primum  igitur  testimonium  ad  hoc  pro¬ 
bandum  sumitur  ex  libro  Job  cap.  i.  In  om¬ 
nibus  his  non  peccavit  Job  labiis  suis,  nec  stul¬ 
tum  aliquid  contra  Deum  locutus  est  (1).  Ubi 
Scriptura  reddit  testimoniumsancti  Job,  quod 
in  tanta  occasione  impatientiae,  ne  verbo 
quidem  peccaverit,  ac  ne  forte  Lutherani 
Rabbinos  quosdam  imitari  velint,  qui  dicunt, 
Job  non  peccasse  libiis,  tamen  corde  pec¬ 
casse  ;  audiamus  Deum  ipsum  in  2.  capite 
ita  loquentem  ad  Satanam  :  Numquid  consi¬ 
derasti  servum  meum  Job,  quod  non  sil  illi  si¬ 
milis  in  terra,  vir  simplex,  et  rectus ,  et  rece¬ 
dens  a  malo,  et.  adhuc  retinens  innocentiam  (1)? 
Certe  si  innocentiam  retinebat,  et  si  a  malo 
recedebat,  neque  lingua,  neque  corde  pec¬ 
caverat. 

Adde  quod  cum  Satan  nihil  aliud  quaere¬ 
ret  tot  suis  tentationibus,  nisi  Job  ad  peccan¬ 
dum  inducere,  contra  autem  Deus  illa  omnia 
tentamenta  permitteret,  ut  patientia  et  vir¬ 
tus  sancti  viri  demonstraretur,  si  Job  pec- 
casset,  Deus  ipse  quodammodo  a  Satana  su¬ 
peratus  fuisset.  Quare  certum  est,  opus 
illud  patientiae  S.  Job  nullo  peccato  macu¬ 
latum  fuisse,  et  Lutheranos,  qui  id  ne¬ 
gant,  a  partibus  diaboli  contra  Deum  pu¬ 
gnare. 

Secundum  testimonium  sumi  potest  in 
verbis  Davidis  Psal,  vir.  Judica  me  Domine 
secundum  justitiam  meam,  et  secundum  inno¬ 
centiam  meam  super  me.  Psalm.  xvi.  Exaudi 
Domine  justitiam  meam.  De  vultu  tuo  jigli- 
cium  meum  prodeat.  Oculi  tui  videant  aequita¬ 
tem.  Probasti  cor  meum ,  et  visitasti  nocte, 
igne  me  examinasti,  et  non  est  inventa  in  me 
iniquitas.  Psalm.  xvn.  Retribuet  mihi  Domi¬ 
nus  secundum  justitiam  meam,  et  secundum 
puritatem  manuum  mearum  retribuet  mihi, 
quia  custodivi  vias  Domini,  nec  impie  gessi  a 
Deo  meo.  Psalm.  xxv.  Judica  me,  Domine, 
quoniam  ego  in  innocentia  mea  ingressus  sum. 
Psalm.  cxyiii.  Feci  judicium,  et  justitiam, 
non  calumnienlur  me  superbi  (2).  In  his  locis 
David  non  solum  opera  sua  justitiae  nomine 
ornanda  censebat,  sed  etiam  confidebat  ea 
jn  judicio  Dei  posse  consistere,  alioqui  pe¬ 
tens  judicari  secundum  justitiam  suam,  da- 
minationem  pro  absolutione  quaesii  esset.  Igi¬ 


tur  David  credebat  posse  hominem  cum  Dei 
gratia  facere  opera  vere  justa. 

Neque  vero  satisfacit  Philippi  et  Calvini 
responsio,  qui  dicunt  Davidem  non  velle  in 
his  locis  affirmare,  opera  sua  fuisse  absolute 
justa,  sed  per  comparationem  ad  opera  ad¬ 
versariorum  suorum,  nec  id  etiam  absolute, 
sed  incerta  aliqua  causa.  Hmc,  inquam,  re¬ 
sponsio  non  satisfacit,  quoniam  verba  Davi¬ 
dis  generalia  sunt,  atque  illa  praesertim  : 
Quia  custodivi  vias  Domini,  nec  impie  gessi  a 
Deo  meo.  Item  :  Ab  omni  via  mala  prohibui 
pedes  meos.  Item  :  Feci  judicium  et  justitiam, 
Igne  me  examinasti,  et  non  est  inventa  in  me 
iniquitas. 

Tertium  testimonium,  Matth.  vi.  Si  oculus 
tuus  simplex  fuerit,  totum  corpus  tuum  luci¬ 
dum  erit.  Et  Luc  xi.  Si  ergo  corpus  tuum  lu¬ 
endum  fuerit,  non  habens  aliquam  partem 
tenebrarum ,  erit  lucidum  totum ,  et  sicut 
lucerna  fulgoris  illuminabit  te.  Hoc  loco 
describitur  opus  perfecte  bonum  ,  quod 
videlicet  sit  bonum  ex  genere  suo,  et  ex 
intentione,  aliisque  circumstantiis.  Nam 
oculus  simplex,  est  intentio  recta ;  corpus 
lucidum,  est  opus  bonum,  de  quo  dicitur 
Matth.  v.  Sic  luceat  lux  vestra,  ut  videant 
opera  vestra  bona  elc.  (3).  Tale  autem 
opus  pronunciat  Dominus  esse  lucidum  to¬ 
tum,  nec  ullam  habere  partem  tenebrarum. 

At  si  illud  opus  peccatum  esset  mortale  na¬ 
tura  sua  ut  Lutherani  dicunt,  magnam  par¬ 
tem  haberet  tenebrarum,  immo  esset  tene¬ 
brosum  totum,  ut  Dominus  ibidem  dicit  de 
opere  quod  mala  intentione  foedatur.  Sicut 
enim  mala  intentio,  ita  quodlibet  aliud  vi¬ 
tium  reddit  opus  malum,  quamvis  ex  genere 
suo  bonum  esset. 

Quartum  testimonium  ex  Apostolo  in 
priore  ad  Corinth.  cap.  iii.  Si  quis  superae¬ 
dificat  supra  fundamentum  hoc,  aurum,  ar¬ 
gentum,  lapides  pretiosos,  ligna  fccnum,  stipu¬ 
lam,  uniuscujusque  opus  quale  sit,  ignis  proba¬ 
bit.  Si  cujus  opus  manserit,  quod  superxdi/ica- 
vit ,  mercedem  accipiet,  si  cujus  opus  arserit,  de¬ 
trimentum  patietur,  etc.  (4).  Quoloco indican¬ 
tur  esse  quaidam  opera  supra  fundamentum 
vera;  fidei  asdificata  adeo  bona,  ut  nihil  om¬ 
nino  habeant  vitii.  Id  enim  primum  ostendit 
comparatio  ad  aurum,  argentum,  lapides 
pretiosos. 

Deinde  quod  illa  opera  in  igne  divini  ju¬ 


ri)  Job.  I,  22;  Job.  II,  3. -(2)  Psal.  VI!,  9;  ibid  XVI,  ?;  ibid.  XVII,  2! ;  ibid.  XXV.  I:  ibid.  CXVIlb 
121.  —  (3)  Matth,  VI,  21;  Luc.  XI,  34.  —  (4)Mat.  V,  16:  l  Gor.  III,  12. 

dicii  manere  dicantur,  et  mercedem  acci¬ 
pere.  Certe  enim  peccata  nec  aurum  dici 
possunt,  nec  in  divini  judicii  igne  subsiste¬ 
rent,  nec  mercedem,  sed  poenam,  suppli- 
ciurnque  perciperent. 

Quintum  testimonium  ex  Jacobo  cap.  m. 
In  multis  offendimus  omnes  (1).  Quare,  quaeso, 
non  dixit,  in  omnibus  offendimus  omnes  ? 
Nam  si  omnia  opera  justorum  sunt  peccata 
mortalia,  certe  non  tantum  in  multis,  sed 
etiam  in  omnibus  offendimus,  sed  noverat 
ipse  quid  diceret.  Nam  capite  secundo  dis¬ 
tinxerat  opera  bona  a  peccatis  dicens  :  Si 
legem  perficitis  regalem  secundum  Scripturas, 
diliges  proximum  tuum  sicut  teipsum ,  bene 
facitis  :  si  autem  personas  accipitis,  peccatum 
operamini,  redarguti  a  lege  quasi  trangresso- 
res  (2). 

Sextum  testimonium  sumitur  ex  illis  locis, 
quae  hortantur  hominem  ad  non  peccandum, 
Psalm.iv.  Irascimini,  et  nolite  peccare.  Isaise.  i. 
Quiescite  agere  perverse,  discite  bene  facere. 
Joan.  vili.  Noli  amplius  peccare.  I  ad  Co- 
rinth.  xv.  Evigilate  justi,  et  nolite  peccare,  ii. 
Petri,  i.  Satagite  ut  per  bona  opera  certam 
vestram  vocationem  et  electionem  faciatis  : 
haec  enim  facientes  non  peccabitis  aliquando.  I 
Joan.  ii.  Hxc  scribo  vobis  ut  non  peccetis  (3). 
Quorsum  enim  pertinent  hae  cohortationes, 
vel  admonitiones,  si  in  omni  opere,  quan¬ 
tumvis  bono,  nori  possumus  non  peccare  ? 

Septimum  testimonium  sumitur  ex  illis  lo¬ 
cis,  quai  docent  opera  justorum  placere  Deo  ; 
Malach.  m.  Placebit  Deo  sacrificium  Juda  et 
Hierusalem,  sicut  dies  saeculi  et  sicut  anni  an¬ 
tiqui.  Sapient,  ix.  Sapientia  custodiet  me  in 
potentia  sua,  et  accepta  erunt  opera  mea.  Ac¬ 
tor  x.  Qui  timet  Deum,  et  operatur  justitiam, 
acceptus  est  illi.  I  Petri  ii.  Offerentes  spiritua¬ 
les  hostias  acccptabiles  Deo.  Philippens.  iv. 
Repletus  sum  acceptis  ab  Epaphrodito,  quic 
misistis  in  odorem  suavitatis  hostiam  acceptam , 
placentem  Deo  (4).  Atqui  Deo  nihil  placere  ' 
potest,  nisi  quod  est  vere  bonum  et  purum 
ab  omni  vitio,  ut  ipse  etiam  Calvinus  fatetur 
lib.  m.  Institut.  cap.  12,  §.  1. 

Quod  vero  idem  Calvinus  ait,  placere  Deo 
ejusmodi  opera,  non  ratione  propriae  digni¬ 
tatis,  sed  quia  Deus  per  indulgentiam  lavat 
operum  foeditatem,  omnino  est  absurdum, 
nisi  forte  non  solum  peccatoribus  imputari 


velit  Christi  justitiam,  sed  ipsis  etiam  pecca¬ 
tis,  quod  nullo  modo  fieri  potest.  Nam  si  quis 
dixerit,  Deum  ignoscere  culpas,  non  velle 
punire,  non  imputare,  facile  intelligetur  ;  at 
ipsum  peccatum  per  indulgentiam  fieri  ho¬ 
stiam  placentem  Deo  in  odorem  suavitatis, 
quis  tandem  intelliget  ? 

Octavum  testimonium  ex  locis  illis,  quse  ab¬ 
solute  justorum  opera  opera  bona  nominant, 
Matth.  v.  Sic  luceat  lux  vestra  coram  homi¬ 
nibus,  ut  vide  ant  opera  vestra  bona,  et  glorifi¬ 
cent  patrem  vestrum,  qui  in  coelis  est.  I  ad  Ti- 
moth.  vi.  Divitibus  praecipe  non  superbe  sa- 
pere,  divites  fieri  in  operibus  bonis.  Tit.  m. 
Curent  operibus  bonis ,  praeesse ,  qui  credunt 
Deo.  Ephes.  ii.  Ipsius  enim  sumus  factura,  cre¬ 
ati  in  Christo  Jesu  in  operibus  bonis,  quae  prx- 
paravit  Deus,  ut  in  illis  ambulemus  (3). 

At  si  opera  omnia  justorum  essent  peccata 
mortalia,  dicenda  essent  potius  mala,  quam 
bona.  Nam  ut  ex  Dionysio  in  cap.  4.  de  divi¬ 
nis  nominibus  Theologi  colligunt,  malum  di¬ 
citur  opus  absolute,  cx  quocumque  vitio  bo¬ 
num  non  dicitur  absolute,  nisi  integre  sit  bo¬ 
num.  Quomodo  igitur  Scriptura  praxlicat  ab¬ 
solute  opera  bona,  si  non  sunt  bona,  nisi  se¬ 
cundum  quid,  sed  absolute  et  simpliciter 
mala  ?  Omnino  necesse  est,  ut  vel  Spiritus 
sanctus  in  hac  parte  fallatur,  vel  Lutherus 
et  Calvinus  erret.  Utrum  autem  horum  sit 
verius,  ipsismet  sectariis  judicandum  relin¬ 
quo. 

CAPUT  XVI. 

Opera  bona  non  esse  peccata,  sed  vere  bona, 
probatur  ex  Patribus. 

Quod  attinet  ad  testimonia  sanctorum  Pa¬ 
trum  si  producere  vellemus  in  medium,  quae 
illi  dicunt  in  commendationem  operum  bono¬ 
rum,  nullus  'esset  finis.  Solum  igitur  pauca 
quaedam  notabimus,  ex  quibus  colligi  possit, 
agnovisse  Patres  opera  simpliciter  bona,  at¬ 
que  a  peccatis,  vere,  proprieque  distincta. 

S.  Ambrosius  in  libro  de  Apologia  David, 
cap.  6.  «Etenim,  inquit,  quia  non  potest 
sine  peccato  esse  humana  fragilitas,  caven¬ 
dum  est,  ne  plura  peccata  sint,  quam  opera 
virtutum  » .  Ubi  distinguit  aperte  S.  Ambro- 


(!)  Jacob.  III,  2.  —  (2)  Ibid.  II,  8.  -  (3)  Psal.  IV,  45;  Isai.  1,  46;  Joan.  VIII,  II;  I  Cor.  XV,  34;  11 
l>et  1,  10;  1  Jo.  II,  1.  -  (4)  Mal.  III,  4;  Sap.  IX,  41;  Act.  X,35;  I  Pct.  II,  5;  Pliil.  IV,  18.-(5)  Mat. 
V,  16;  I  Tim.  VI,  17;  Tit.  III,  8;  Eph.  II,  10. 

aius  ppwii  virtutem  n.  putatis, ,  quod.  -UJW  cijmima  i;&11geMHi&'tra  g«u'e- 

^^4/si^ig^swetv^ntiift’Op.ewti  .quantum-  y^iii^ljisv-fQraioari, 

^.Vk-bonSj.vfipeiessBipegeRfej.  mo&Q  ,Jh»xib  »*nJn  bis 

1«  ^SjtlB^WPgffltead^, 'I?IWS^V8««:  Rnlagia-  oquateoi';:grudifiqs.  opaiHim5  ^uas-^isljRguit 
►«Dtofcffr  sHotfiisinquit;  «tr  iw&djsiiaptp,-  poa$e  Augustinus,  assignare  debeat ;advevsa:m  #s- 
.,-JfcoaiiawnrBOflDpflcoara  sij  .rtfippB  «HgS»#  kSfcArBetiftfc  necessapid  oonfi- 

pro  loco,  pro  , <*$%?*  n. 0*8*490^ 

.^i«;dptafitUs?^t,:^mmBa^:q»a^tUur.6b©rda  vq^M£figcq^mn^gi^;pqg.^ejgx';natW’aj:^, 


.  pacsfeatft  v^^J^iejje^uins.-  rou  ,la- 

--rl:aQeve.b:bnUio(iu^'«ottisiiifcp«ccatai/  .dlcin 

,m  Ijt-pnlokija  ooRVft^aiaibt^ndiS^e/iasat, 

-  sgd  . , nititur .  coutna  PelagwHrkr^tendera;  vi¬ 
tam  humanam,  etiam  justorum , mdn , da  esse 
.posse  .  porfeotaru, '■•■ut  -dongo> tempore  «aveat 
omnia;  peccata,  etiam  quotidiana,  et  levia. 
Ubi  tamen  admittit j:  saltem  aliquanto  .tem¬ 
pore,  posse  hominem  diligentem  jtai.vivene, 

-i ut  .nullum,  peceufuup.  ne  veniale- quidem .  ad¬ 
mittat,  ac;  per  hoc  aliqua ;  opera  facere  ab 

-:omrii;vitio.,  puramt.  iotegj-a.. 

Sanctus  A  Ogustiuus  in  libra-de  ;  spiritu  -et 
'littera,  cap.  ultim,  dtDici  potestiquaxlamju- 
stitia  minor,  huic  vitae  competens.,,  >qnaaju- 

-  stus  ex  fide  vivit,  quamvis  peregrinus  a  Do- 

-  minq^et  ideo.  pfer.  fidem  ambulans,  nondum 
per  speciem  .;  non  absurde  dieilur  etiam  . ad 
istam  pertinere,  me  peccet..  Neque  enim  si 

- .  nonclum.esse:potcst  tanta  dilectio:  Dei ,  quanta 
illi  cognitioni  plenae,  perfectseque  debetur, 
jam  culpae  deputanddm  est.  Aliud  est  enim 
totam  nondum  assequi  charitatem,  aliud  nul¬ 
lam  sequi  cupiditatem.  Quamobrem  debet 
homo,  quamvis  longe  minus  amet  Deum, 
quam  eum  potest  amare  conspectum,,  nihil 
tamen  appetere  illicitum,  sicut  etiam  in  his, 
quae  adjacent  sensibus  corporis,  potest  ocu¬ 
lus  nullis,  tenebris  delectari,  quamvis  ,  non 
ppssit  in  ialgentissima  luce  defigi  «..  .  H,oc 
loco  sanctus  Augustinus  fatetur  quidem  ju¬ 
stitiam  nostram  in  hac  vita  esse  minorem, 
quam  sit  futura  in  alia  vita,  tamen  disertis 
verbis  . affirmat,  ad  hanc  etiam  justitiam  no¬ 
stram  pertinere,  ut  non  peccet  ;  et  posse,  ac 
debere  hominem  nullam  sequi  cupiditatem. 

Idem  in  libro  de  bono  conjugali,  cap.  ,6. 
«  Conjugalis,  inquit,  concubitus  generandi 
gratia  nQn  habet  culpam  \  concupiscentia! 
vero  satiandae,  sed  tamen  cum  conjuge  pro¬ 
pter  fidem  tliori,  venialem  habet  culpam  ; 
:  adulterium  vero,  sive  fornicatio  lethalom 
habet  culpam  >>  .,  Et  cap.  7.  «  Continentia 
meriti  est  amplioris  ;  reddere  debitum  con¬ 


fis?,  NgffluSi  rfiOiMfW^an&hh«m^i  ^noqbite 
f  qqfl  SfbS  w ,  iT;®  * 

v,  causa. .pecaatum^stnumnf ,<e.\.;q>&vle  mqrfgtie, 

.  v,quidmit  cpn^iibif  qsj^u^a  fibid-iu  issaiimida', 

_ ;ttissi . :  pu.Cicartum.-.  io  -S  pi  ritum,  ctgm.ir fi BP d 

non  remittitur,  neque  in  hoc  ssecuhmneque 
in  futuro,?.  At  S.  Augustinus  huic^eriiq  gra- 
dui  .  tribuit  culpam  venialem  :  secundo  gra- 
dui  nullam  culpam,  primo  gradui.  meritem 
ingeus.  Tantum  videlicet  interost  inter  sen¬ 
tentiam  S.  ,AugusDpi.<|t.,.^o-5rfljborufli.  : 

,,  Idem  dcniqae. sanctus. A:Ugu.sl(inus>  lib.  tv. 
iS(^..«Jpl|qnum  cap.  ,3,  at.  ^s^jo^isj.piuri- 
ruis,  contendit  operajnfideli.ufnq^se.peoqata, 
nou  quod  mm  sint,  vel  psse,.possint  .bqua  ex 
genfre:suo,  sed  quqniamvde.est.illisrjiutentio 
bona,  .dirigendi  : opera  illa. ad  verum .  Deum, 
quem  ignorant,  cum  fidem  non  habeant. 
Igitur  opera  fidelium  ex  .segtentia  .^.1 
.  .stipi;  poterunt  esse  simpliciter^,  pt  nbsolute 
,  bona.  Nam  si  fidelium  quoque,  opera  .essept 
omnia  peccata,  et  quideuj.^mqrte  digna, 
quqrsumi  tantopere  l.aborasset.Aug,ustinus,  ut 
probaret  opera  infidelium  esse  peccata  ? 

S,.  Gregorius  lib.  k  Moral.  cap..  8.  «  Si  in 
.  .sqmonibus,  inquit,  .s,qis,\ dicimus  Job  deli- 
.  quisse,  quod  -sentire  nefas  est,  Deum  dici¬ 
mus  in  sua  propositione  victoriam  perdidis- 
se  )).  I  .  lVt. 

.  ‘.rtem  lib.  ix.  cap,  26..  a  ipsa,  inquit,  bona 
nostra  insidiantis  .  culpm  evadere  gladium 
.  nequeunt,  nisi,  sollicito  quotidie  tiinoro  mu¬ 
niantur  i>.  Ubi  admittit  Gregorius  po$se 
fieri,  ut  bona  ,  nostra  insidiantis  culpa!  gla¬ 
dium  vitent.  Idein  in  epist.  ad  Augustinum 
respons,  10, <<  Bonarum,  inquit,  mentium  est, 
ibi  etiam  aliquo  modo,  culpam  agnoscere, 
ubi  culpa  non  , eat  » ^  ;  < 1 

S.  Bernardus  in  librp  de  prmcepto  et  dis¬ 
pensatione  distinguit  inter  bonum  obedien- 
tim,  et  malum  inobedientim,  et  ponit  aliquot 
gradus,  ut  supra  S.  Augustinus,  ponebat  in 
concubitu  «  Bonus,  inquit,  obedientiac  gra- 

.  4*i s  est, ,  4  j uxta . Magistri. ; uostri  .sente  nUam,  . ..nqs,.  Idm,  yj;.  in  duli^num,;  ,Gap  .Jk> qc  ps^vbpe 
pi*tpi<^?»ptp£i  opera  bona 

qiws-  -tede-Ame 

piam  obedierit.  Melior  tamen  cum  <$rjgei 

an^^§1^4B?}on^j.g8il>pe;^b0}4c^^|  ne-  - 

j.^e^atis.jfis^, ista  sfejtf&fcjfc. j&jbwfeftsie  $5®$iftgii,fig4s$8  jg^lpR^W8 

«iSpSe%  eih  ifPW^ie<¥?d55t» 

-  Mf  ut  S.  Augustinul  doeejy^^jp^%^piJgj^t 

-awp  *pb**  mm^suir$M  y$SMWfiWp-  n°- 

,4ffl 

-#&  AiU4fiWlt^pr^KgV^WM5f>iWsga  -Mi  ^awsSsjSdtf  «y** 

*.  &&&*&*»  9$mm\m8]\mbli:ij®fl§‘£il‘  zSr  Ix$mt»  <®inl\(  i5Ma4^ft8P§toiys#* 

o ri^tBP9fl^J«“!^ufei^iai^^flet  _c!fr  da.doctr^a  W.v  3ijsiii^c 

•uflliPlfelMg o§g#?8W®^ bont^mptus > 

ti&Mtfftiiod  «ego  oro  «insoofi  wb*  .-iosMmixt‘°  4cmtjiae  VAni^iuib^ecpbQFb11 
Ul?i;.fe;^Berpaj;dus;cuj(n.4ipjtj  pbedie.ntiam  non  impedit  veram  justitiarp.,  ,XjAmicpiia.®®n 
ex  metu  gehenna*  esse  bonam,  ex.4jiari^te  ^jestReeesse,  n,t.iR  sipg4is.^p?yci^i}s,}a^||i^cea- 
meliorem,  intelligit  bonam  simpliciter,  et  .  r ftege^tajtn^^t. 
sine  ullo  peccato,  etiam  veniali  posse  prae-  .tuui  est,  et  experientia  ipsa  docet.  .Tum;etia|m 
stari.  Alioqul bo&^i^&gqjgfcfet  eam  ab  inobe-  quis1  .peccatuip,-ye4ia|q ..noji; pgt ,  coniv/wdtjun 
dientia  propter  neglectum,  quam  dicit  esse  ,J.ch^j^i£1^p9j.£ro|^jQ„{CQn^0J||ge^r,i}j§d 
culpam  yg^a\eqar(.,.§t; ,  pr.qpfer  >rpra*tevlegiiin,  .ut  s;upra  dixitpjis.  Ita^e  Bgfi- 

contemptunx, :  quajn,  di,cit ,  essq-crimi.nj\lem;)  ...pi^ga  di,yijqa.tqp.cuuvis  dipgL:  px ,  rxrii^|tis  $,ffefi- 
atque  damnabilem.  _,diimjs  omnes,  et  si  dixqrimu.Snqnigfpecftaiafn 

mnetitoam  idmmsrgt»  «wopeta*  sr  non  habe rnus.mo^  ipsos  ;sqdimimusi^'ta^pn 

-oiq  .«umBnouoKaa^wv-irf^il^^  xniriod  Mtes» 

*w«doia  ooo  fmT  nono  mxhmoiia  oisd  .: .  ,san$tpa, .  iqiHaaAulptqs^  ppp  fet^aa^guq^l  ,$$llo 
.01  ,q»0  ni  amnixib  eesO  mub  1“0^0  4  vepialp ;ippccatui4 

Ofjcra  lM):m  ji^torm,fiafi.^^e  p. eqeqjfe^ed  Ai ,:^qei^ir/J^t^!^^}(fiqtie 

.  vet;.e- bona  prol>Qfyt].$c^winiSr4i  perfectus.  Ephess.  i.  Ut  essemus' cStuictf^,  et 

-ioTiol  ais  inn  irfoonf.  .2  Jalqe  xa  eoftmdoiq  %j*§»* 

Jam  vero  potest,  eadem  veritas  manifestis  .  ■  fttm.que .  per.^ hoc  sentiajp.^ ■.  mtl. 
rationibus  comprobari.  cxvi ii.  Beati  immaculati  in  via^  qui  ambiant 

Prima  ratio,  si  opera  bona  justoTOm,esgent  in  lege  Domini.  Similiq  bft^fii; §>;. 

.  omnia,  vitiata., -..-jet  , corrupta,,  ita  ut  ..peccata  ...  ia.j[ib,_qg^^gpcq^f9r^.^af|j'^ ^y^giissi- 
.  mortaliq..  e'x-.patura,sua  dicLdeberept,’  id.  sine  ane  cap..xu.  rt,xiu.,et  in  lib.  ni.; contra  .dyas 

dubio,  vel  ,  ex  innata  .concupiscentia,  vel  .ex  ; ,.  epi^tpla^^Qlggianorum  cap,  £,  rjhm  00g 
.y^defectu  dilectionis  Dei,,  _yel  ex  admixtione  Secunda, x;aiio,  .ducitur  ab  aba;iU‘dis,  ^ra11* 

,  peccatorum \  enijtlium nasceretur.  Istas  enim  .  si  .ojonaia,  Justfirpm .  9pera!..fissent,fpe^!afa, 

•  causas  adversarii  reddere  .splent,  cur  opera  'etiam  opus  fidei  quo  jusjtiflcamur,_,ea§q|jpcc- 
ex  genere  suo  bona,  vela  Deo  mandata,  et  ,  catum, ;.ct.4Ia. prutio,  quprpLj^undijpus^ cum 
bona  intentione  facta,  tamen  peccata  morfa-  dicimus  :  Dmitte  ,  nubis  iabita .  n<?sO;g,;1g^et 
lia  esse  contendunt,,  At;, nihil.. horam  trium  ‘  ,peccalaii^.rj-jyt  Jftonpd.  4?W.4^siftm^  $pt, 
coptandnavo.  pntest.  opera,  justorn m;  bp na,,  .;  bpminem  pepe^tum  justificari,,  et  jpejvpcqfa- 

Nam  injpriinis  conqppi^Qptia  ip^q  pecca-  .  .tum  -quaerere;- et  imptetrgre  remissipue^ppe- 

.  p^d)P4d^iiF^^c^.<lli:Pi0.Psen~  .d£^&?.45fp  12»  :  Jartinq  igiiloini  ofqttisxo 

itatur.  Unde  S.  Augustiniis.ip  lib/p.4e..perfe-  .  ...  iteinsi omniaoperajustor.umsunt  peepata, 
etione  justitia*, ; .et  alibi. f  sa?^e  ..repetit,  non  ,.qup;i  froid»4.icpK^j(.9tujt.4fiq^Qlpf  J^qbjs  : 

_  oportere  pro  mptibup . .qqncqpiscentj®. wo- .....  Nihil, mihi\CQmm^^um> ? 
lunl^riia  diperc  :  Demitte  nobis  debita  nostra.  .  opus  fecerat:?. aut  . igqprabgtt,di4ip|a{b.9na 
Deinde,  etiamsi  peccatum  esset,  tamen  non  opera,  peccata  e§$q , lnqytalia-,?.  p t  jqqnpg jipa- 
sempqr^t^g^ViHyf^^-^^^^Hffhsti-  .  .jor  adbiti, C  fuisset. audackpproiejqsmfdijOpe- 


(1)  Gen.  VI,  9;  Eph.  I,  4;  Phil.  DI,  15;  Ps.  CXIVU,  1.  ,«  u  >d(M, 

ribus,  id  est,  peccatis  mortalibus  cxpectare 
a  justo  judice  coronam  justitiae  ? 

Praeterea  si  omnia  justorum  opera  essent 
peccata  mortalia,  sequeretur,  ipsum  Deum 
peccare  mortaliter  :  Deus  enim  est ,  qui  ope¬ 
ratur  in  nobis.  Cum  bona  opera  facimus,  ut 
dicit  Apostolus  ad  Philipp.  i  et  ii.  neque 
adversarii  id  negant. 

Item  fieret  ingens  injuria  Redemptori,  qui 
ut  Apostolus  ait  ad  Titum  n.  Dedit  semeti- 
psum ,  ut  nos  redimeret  ab  omni  iniquitate ,  et 
mundaret  sibi  populum  acceptabilem ,  secta¬ 
torem  bonorum  operum  (l).  Nam  a  nulla  nos 
iniquitate  vere  redemisset,  nec  vere  po¬ 
pulum  suum  mundasset,  nec  sectatores  nos 
operum  vere  bonorum,  sed  peccatorum  mor¬ 
talium  effecisset. 

Adhaec  si  omnia  opera  bona  sunt  peccata 
mortalia,  sequitur,  ut  aliqua  peccata  morta¬ 
lia  sint  opera  bona  ;  et  posse  fieri  hos  syllo¬ 
gismos  :  Omnia  opera  bona  sunt  facienda, 
aliqua  peccala  mortalia  sunt  opera  bona,  igi¬ 
tur  aliqua  peccata  mortalia  sunt  facienda. 
Item  :  nullum  peccatum  mortale  est  facien¬ 
dum,  omnia  opera  bona  sunt  peccath  morta¬ 
lia,  igitur  nullum  opus  bonum  est  facien¬ 
dum.  Dignae  sane  Lutheranis  conclusiones, 
aliqua  peccata  mortalia  sunt  facienda,  ct 
nullum  bonum  opus  est  faciendum. 

Denique  quis  non  videt,  opera  bona  esse 
peccata  mortalia,  contradictionem  implicare, 
atque  involvere  !  Nam  erunt  opera  bona  et 
non  bona  ;  digna  praemio  et  poena  ;  et  perca 
serviemus  Deo  et  diabolo,  et  simul  erimus 
filii  Dei  et  filii  diaboli. 

Dicent  fortasse,  quod  Lutherus  dicit  in  as- 
sert.  art.  6.  eadem  opera  esse  bona,  ut  fiunt  a 
Deo,  mala  ut  fiunt  a  nobis,  vel  in  nobis.  Vel 
esse  bona  ex  genere  suo,  sive  ex  objecto, 
mala  ex  circumstantia,  id  est,  propter  cupi¬ 
ditatem,  qua  fiunt. 

At  prior  distinctio  inanis  est,  cum  Deus 
non  faciat  nostra  opera  bona,  nisi  per  nos, 
id  est,  faciendo  ut  nos  illa  faciamus  ;  ac  per 
hoc  si  ut  a  nobis  fiunt  mala  sunt,  simpliciter 
mala,  non  bona  sunt.  Id  quod  ex  ipso  Luthcri 
exemplo  intelligi  potest  :  «  Si  quis,  inquit, 
securi  corrosa  et  dentata  sccet,  licet  opera¬ 
tor  sit  bonus  faber,  tamen  securis  facit  ma¬ 
las,  et  difficiles,  et  deformes  incisiones,  sic 
Deus  per  nos  operans  etc.  »  Ex  hac  similitu¬ 
dine  manifeste  colligitur,  opera  nostra  non 
esse  bona  et  mala,  sed  tantum  mala.  Bonus 


enim  faber  per  malam  securim  non  facit  bo¬ 
nas,  sed  malas  incisiones  :  sic  igitur  Deus 
per  nos  operans  non  faciet  opera  bona,  sed 
mala. 

Posterior  quoque  distinctio  non  solvit  no¬ 
dum.  Nam  opera  bona  ex  genere,  sive  ex 
objecto,  sed  mala  ex  circumstantia,  non  sunt 
bona  simpliciter,  sed  mala.  Quoniam  (ut  su¬ 
pra  diximus)  bonum  non  existit  nisi  ex  inte¬ 
gra  causa,  malum  vero  ex  quolibet  vitio. 
Quare  Dominus  Matth.  vi  et  vil.  orationes,  je¬ 
junia  et  eleemosynas,  quae  sunt  bona  ex  ge¬ 
nere  suo,  simpliciter  damnat,  et  mercede 
apud  Deum  carere  dicit,  si  fiant  intentione 
captandae  aurae  popularis.  Pugnantia  igitur 
adversarii  docent,  cum  opera  bona  justorum 
bona  opera,  et  peccata  mortalia  simul  esse 
definiunt. 

CAPUT  XVIII. 

Opera  bona  non  solum  esse  vere  justa,  sed  etiam 

justificare ,  probatur  ex  cap.  2.  Jacobi. 

Nunc  antequam  argumenta  Haereticorum 
contra  justitiam  operum  proponamus,  pro¬ 
bare  nitemur  id,  quod  tertio  loco  proban¬ 
dum  esse  diximus  in  cap.  10. 

Operibus  igitur  bonis  hominem  justum 
magis  justificari,  atque  adeo  fieri  justiorem 
probamus  ex  epist.  S.  Jacobi,  qui  sic  loqui¬ 
tur  cap.  ii.  Abraham pater  noster  nonne  ex  o- 
peribus  justificatus  est,  offerens  filium  suum 
super  altare  ?  Vides ,  quoniam  fides  cooperaba¬ 
tur  operibus  ejus,  et  ex  operibus  fides  consum¬ 
mata  est  ?  et  impleta  est  Scriptura  dicens  , 
credidit  A  braham  Deo,  ct  reputatum  est  illi 
ad  justitiam,  et  amicus  Dei  appellatus  est.  Vi¬ 
detis  quoniam  ex  operibus  justificatur  homo,  et 
non  ex  fide  tantum ?  similiter  autem  et  Ilaab 
meretrix  nonne  ex  operibus  justificata  est,  sus¬ 
cipiens  nuncios ,  et  alia  via  ejiciens  (2)? 

Ad  hoc  testimonium  respondere  conatur 
Joannes  Calvinus  lib.  3.  Institut.  cap.  17.  §. 
11.  et  12.  et  in  summa  Tria  dicit. 

Primo,  Scopum  Jacobi  fuisse  ostendere, 
quae  sit  vera  fides. 

Secundo  per  fidem,  quae  sine  operibus 
non  justificat,  Jacobum  accipere  veram  fi¬ 
dem,  sed  umbram  quamdam  verae  fidei. 

Tertio,  nomine  justificationis  hoc  loco  non 
intelligi  imputationem  justitiae  Christi,  sicut 


(l)Tit.  II,  14.  -  (2)  Jacob.  II,  21. 


CAPUT  XVIII. 


apud  Paulum  ad  Rom.  iv.  sed  declarationem 
justitiae.  Ex  his  efficit,  ut  cum  Jacobus  dicit, 
Abrahamum  ex  operibus  justificatum  fuisse, 
intelligere  debeamus  justum  fuisse  declara¬ 
tum,  et  idec  justum,  quia  veram  fidem  haberet. 

In  omnibus  tribus  ab  eo  dissentimus ;  pri¬ 
mum  enim  dicimus,  scopum  Jacobi  fuisse 
demonstrare,  non  quae  sit  vera  fides,  sed  fi¬ 
dem  veram,  atque  Catholicam  ad  salutem  sine 
operibus  non  sufficere,  et  fidelem,  qui  bene 
operatur ,  in  justitia  crescere ;  qui  male 
operatur,  justitiam  amittere,  et  fidem  in  eo 
mortuam,  otiosamque  manere. 

Td  ita  esse  non  esset  nobis  necesse  probare, 
cum  sententiam  suam  Calvinus  nulla  ratione 
probaverit,  tamen  habemus.  In  primis  testi¬ 
monium  S.  Augustipi,  qui  in  lib.  de  fide  et 
operibus,  cap.  Ii.  disertis  verbis  affirmat, 
scopum  epistolae  Jacobi ,  ut  etiam  Petri , 
Joannis  et  Judae,  dirigi  adversus  heeresim 
tunc  recens  exortam  eorum,  qui  dicebant  fi¬ 
dem  sine  operibus  ad  salutem  sufficere  : 
«  Quoniam,  inquit,  haec  opinio  tunc  fuerat 
exorta,  aliae  Apostolicae  epistolae  Petri,  Joan¬ 
nis,  Jacobi,  Judae,  contra  eam  maxime  diri¬ 
gunt  intentionem,  ut  vehementer  adstruant, 
fidem  sine  operibus  nihil  prodesse  ».  Deinde, 
scopus  Jacobi  in  hac  epistola  satis  aperte 
colligitur  ex  ipso  contextu  verborum  ejus. 
Nam  ad  finem  cap.  1.  concludit  :  Estote  fa¬ 
ctores  verbi,  et  non  auditores  tantum,  fallentes 
vosmetipsos  etc.  Et  ad  initium  cap.  ii.  Fratres 
mei ,  inquit,  nolite  in  personarum  acceptione 
habere  fidem  Domini  nostri  Jesu  Christi  (1) ; 
hoc  est,  Nolite  cum  fide  quam  habetis  in 
Christum,  simul  peccata  nutrire,  quale  est 
acceptio  personarum.  Deinde  pergit  expli¬ 
care,  magnum  esse  malum  personas  acci¬ 
pere,  et  hoc  unum  sufficere  ad  aeternam 
damnationem,  sicut  etiam  quodcumque  aliud 
lethale  peccatum  :  Quoniam ,  ut  ipse  dicit, 
qui  totam  legem  servaverit,  offendat  autem 
in  uno ,  factus  est  omnium  reus.  Deinde  quo¬ 
niam  sciebat  pseudo-apostolos  multum  glo¬ 
riari  de  fide,  qua  juxta  Paulum  justificamur, 
continuo  subjungit  :  Quid  proderit,  fratres 
mei,  si  quis  dixerit  fidem  se  habere,  opera  au¬ 
tem  non  habeat,  numquid  poterit  fides  salvare 
illum?  Atque  hinc  sumpta  occasione  demon¬ 
strat  fidem,  si  operibus  destituatur,  i'eddi 
otiosam  ;  si  vero  opera  illi  adjungantur,  ho¬ 
minem  justum  fieri  justiorem,  quod  ostendit 
exemplo  A  brahae  et  Raab .  Atque  haec  de  scopo . 

Quod  attinet  ad  fidem  ,  disseruimus  de 
toto  hoc  loco  in  i.  lib.  c.  13.  ubi  ostendimus 
multis  rationibus  Jacobum  loqui  de  vera 
fide,  et  objectiones  Calvini  diluimus;  et  certe 
res  clarior  est,  quam  ut  probatione  indi¬ 
geat.  Jacobus  enim  dicit,  hominem  justifi¬ 
cari  ex  fide,  sed  non  ex  fide  tantum,  et  fi¬ 
dem  cooperari  operibus;  umbram  autem 
fidei  neque  justificare,  neque  operibus  coo¬ 
perari  posse,  non  dubium  est. 

Jam  vero  de  nomine  justificationis,  prae¬ 
cipua  controversia  est :  Calvinus  enim  con¬ 
tendit,  justificationem  hoc  loco  necessario 
pro  declaratione  justitiae  accipiendam  esse, 
quoniam  alioqui  manifeste  pugnaret  Jacobus 
cum  Paulo,  cum  Jacobus  dicat,  hominem 
ex  operibus  justificari,  Paulus  autem  ad  Ro- 
man.  4.  dicat,  non  ex  operibus  justificari. 
Quos  ita  Calvinus  conciliat,  ut  dicat  Paulum 
loqui  de  justificatione,  quae  fit  per  imputa¬ 
tionem  justitiae  Christi,  Jacobum  vero  de 
declaratione  justitiae.  In  utroque  a  veteribus, 
et  ab  ipsa  veritate  dissentit. 

Nos  igitur  dicimus,  Paulum  loqui  de  pri¬ 
ma  justificatione,  qua  homo  ex  impio  fit  ju¬ 
stus;  Jacobum  de  secunda,  qua  justus  effi¬ 
citur  justior.  Et  ideo  recte  Paulum  dicere, 
justificari  hominem  sine  operibus ;  Jacohum, 
justificari  ex  operibus.  Quemadmodum  enim 
nemo  potest  opere  suo  se  ipse  procreare, 
aut  a  morte  revocare ;  procreatus  autem,  vel 
a  morte  revocatus,  ipse  se,  comedendo  et 
bibendo,  nutrit  et  auget  :  sic  etiam  homo 
per  peccatum  mortuus,  non  potest  merito 
operum  suorum  se  justificare,  sed  postea- 
quam  a  Deo  justus  factus  est,  potest  recte 
vivendo  justitiam  in  se  alere  et  augere,  at¬ 
que  ita  operibus  justificari.  Ita  conciliat  haec 
loca  Tridentinum  Concilium  sess.  6.  cap.  8. 
et  10,  et  multo  antea  S.  Augustinus  praefa¬ 
tione  in  Psalra.  xxxi.  in  lib.  de  fide  et  ope¬ 
ribus  cap.  14.  in  quaestion.  ad  Dulcitium 
quaest.  1.  et  lib.  lxxxiii.  quaest.  76. 

Ac  ne  sola  auctoritate  niti  videamur,  pro¬ 
batur,  Jacobum  per  justificationem  non  in¬ 
telligere  declarationem,  sed  incrementum 
justitiae,  primo  ex  eo,  quod  Jacobus  dicit, 
fidem  Abrahae  cooperatam  esse  operibus  ad 
eum  justificandum.  Neque  enim  fides  coo¬ 
peratur  operibus  ad  justitiae  declarationem. 
Nam  neque  adversarii  hoc  dicunt,  fidem  ju¬ 
stificare  per  modum  declarationis,  neque  id 
ratio  fidei  patitur. 


(1)  Jacob.  I,  22;  ibid.  II,  1 . 

.  Pfiinoy.'quaniam-:in  Genes,  Cuq.^iif-;krtif 
etrxavnmarrautar  egregia  opera  A%WiMg,GiSE 
quod  Vocatus ;&  Deo,  et  jussus  exire  deAefraP 
sua  ,-4butinuo  obedierit,  quod  araniPIfeo 
erek-erit,  quod  saepius  cum  Deo  familiariter4 
collocutus  fuerit.  •  '*a 

-  SeeuHdo,  quoniam  Apostolus  ad  Hebr.  xi. 
i gtef' praecipuas  laudes  Abrahae  ponit,  quod 
ficie:  obedierit  exire  in  locum,  quem  nescie¬ 
bat.  Quod  certe  factum  est  multo  ante, 
quam  diceretur  de  eo  :  Credidit  Abraham 
Deo  etc. 

Tertio,  quoniam  idem  confirmant  Patres, 
Origenes  lib.  iv.  in  epist.  ad  Rom.  Ambro¬ 
sius  lib.  r.  de  Abraham  cap.  2.  Chrysosto- 
mus  hom.  31.  et  36.  in  Genes,  et  Augustinus 
lib.  xvi.  de  Civit.  Dei  cap.  13. 

Quarto,  quoniam  id  quod  dicitur  Genes, 
xv.  Credidit  Abraham  Deo,  et  reputatum  est 
ei  ad  justitiam  (1),  si  verba  Hebraea  diligenter 
inspiciantur,  hunc  sensum  habet,  quod  a- 
ctus  ille  credendi  fuerit  opus  justum  et  me¬ 
ritorium,  et  pro  tali  sit  a  Deo  judicatum  et 
acceptum.  Ex  quo  intelligimus,  cum  antea 
fuisse  justum,  cum  opera  justa  facere  potue¬ 
rit,  eaque  fide  non  esse  factum  justum  ex 
impio,  sed  justiorem  ex  justo. 

Dico  igitur,  Paulum  usum  esse  exemplo 
Abrahae,  non  ut  significaret,  Abrahamiimf 
tunc  primum  justificatum  fuisse  aepeccatis, 
sed  ut  ostenderet,  non  justificari  impium  ex 
operibus  sine  fide  et  gratia  Doii&uHsyised;  ex 
fide  et  gratia  Dei.  Nam  sj^Ateialiaaiirpisl.jB^t 
non  est  factus  justior  egqo perib a$  ;§in e  fidup. 
multo  magis  impius  non  poterit  fieri  justffiSn 
ex  operibus  sine  fid&lioi^io  «n/ligi  moxnhH 

Possumus  enipj 
guere  tres 

et  non  merc^j.qii^is  gfsgpn^g&gekwilin» 
tem  est  ^  impi^j  jpstjf^tqfyj , S&nn 
ram,  quapsit;  RtM^iiPAigrfitiaj.quali&^psti, 
etiam^cyqdiiiq  .W,;ygg^a,t^pa3 

gr4tiu,HgeaIife8s^t(|.sj,]?qiqu  g*  (ffi^M'Sftin 
lius  liberi  arbitrii  viribus  factis  justiflcjux^qr^ 

:  iWnft  u 

Igdur  ^qstplps.^L- ttojn.  A,-  loqujtu.rydefu 
prima  justificatione,  qua  quis  ex  impio  fit 


j  UstiikA  i  pE«vlx^u«^.n-.eaHfcs’u®aq 

fiBia-uxiepfetibUgV  sed®x  fid©yiekenipluish .rp^A 
tat^alstre^ikla-ijsistifiua^ioflbjfqsa  quis  exljustoo 
frt^ufetibK^ua^Paute  et?  Jucdb«®,.moinsemx 
tMttt-ofiildnQ  ■infidxempfO,Abrah®y  utiTerbis . 
Mopsii fiU&tligsaHisy  quamvis'  ud-varias ;  'eortiu 
clusioties^pnqbattdas  ffiismtnfftuigm  cmu  Dasb 
Porro  sicut' 'Paulus  y  cum.'  loqueretur  dei 
prima  jUstifiMtiUnUy  attulit  exemplum1  Abra-.-, 
hae,  qii ud>  erat oieouudte p > probaret?» mUfc 
jori,  non  pOsyaimpi«ftlfjustifiO"an-ex,bpefi-i' 
bus  sine  fide  j ?sl  iAbMbam?.jUStSSis  mm  estifeiq 
ctus  justior  ex  operibus  sine  fide  :  sic  Jaco*- 
bus  cum  loqueretur;de:secunda;  jnstifi-eatia- 
ne,  attulit  exemplum  Ruaby  quodie&t; prima! a 
justificationis,  ut  pr obaret laauajiorr,-  justum;-, 
fieri  justiorem  exioperibnsyiet.  ama  ,  ex^ftdey, 
tantum  :  si  Raah  dx  meretrice  facta  .est:  justa  y 
ex  operibu^nefcinqiE  iexiifide;rtautuni.  .NanaA 
probabilenesti  vaMe.;,  Raqb  usque?  adniladi 
tempus,  IqaibssusudpitHniiilBibsj^ofete^  cflHSgdn 
non  soiumirmagetricem ,  .sfidzuttemiliaMelemsb 
sed;ah;;®Qi:tempQrej  -i®4edyidte9&jnoD«ii®l|a  »kn 
opere 'ifioimisemmidiaaHpr^parajiaiUirfuassqa 
adi rjustificatianeilprita  ifeo Uumdilud. fep iig| 
ex  fide  factum,  non  fuerit  meritorium isim&a 
plieiferi  4usJ»6e6tiol0s,i«edii®#P«fe®sbfe  ietede 
congruoy.  utisuppadiximufedB  dispositionibus;  i 
advg*®fou»8  tW*umjb  t&Siw&oft 

Vi  asirtao  \mm  cu 

-Wivotl  «yvosuR  «?  «wnojiu^sfowos 
le  eitasur  idU  ,(S)V-\ 

-ilonn  0383  mahnsiaftoiq  meinfhaq  ehoqiou 
Op&sa-jfottti/fc&r®}  pxaUtitom  fix-jcdmi&adptwdsi', 
et  rationibus.  .mon 

ai  .dJnhoD  bis  if  numsomilsol  mcficuQ 
yPcmter^yJae'Qibi;ivtestimqnium,  qiicai's\ajt&»4i 
tissimuiu  estgn-udfi .  ;de  suut,;aiia\^tol\as,«quaevy 
btsftYiter.qperstrihgomtis:.  Idem;-  dgitnfs  prob^dd 
tu^jefcyecbis^issEutlteadastibima^i.iaijf^psref) 
nnpediprisiarafi  Sfflipgrq xefS *«q imnd0s .usqu&i 

monatiSapiEbs,::; 
u  t  ass idu a  (Mutio  ne.  justi ti am  ae^tram «m:  •. 
atque^e^q  stt*id8W»u«ib  »  fod*i>v/  mina  sido 
jQ?jvin:usiin  AutidstQ  ex.iiOCcasiQn®)  firseieb  ' 
vopub^li9U.ge4-y4iitdi©it,itegenduittq-.esseq;iJQft:b 
dislferqfr  ju&tifjcaiiimsq-ttO  udsttieriifmsfi  i  ufe  dfiaes  q 
testimopiuuvudipiimiamijustificatianeraymmlv 
ad  secundum  ug urtibeati,-:  At  i ivmbujmsitlud;  ? 
Grsequmijppfest. sommedei  v»»tq i u*> 
cessgsj.  quo $yd^>idem«oam  iMoysona-yererisjuq 
veboRt  jegitiS.  A©gusjtos(<iU'stSgeejatep  a»r.\ 
verearis.  Omnia  enim  continuationem  et 

progressionem,  non  inchoationem  justitise 
significant.  Et  consonant  huic  sensui  prae¬ 
cedentia  et  sequentia.  Illud  enim  quod  pro¬ 
xime  antecedit :  Non  impediaris  orare  sem- 
per ,  significat  continuationem  et  progressum 
orationis,  quae  propria  sunt  justorum  profi¬ 
cientium,  non  impiorum  nondum  converso¬ 
rum.  Quod  autem  proxime  sequitur  :  Quia 
merces  Domini  manet  in  aeternum,  est  ratio 
aptissima,  congruens  praecepto  augendae  ju¬ 
stificationis.  Nam  primae  justificationi  im¬ 
piorum  non  merces,  sed  indulgentia  con¬ 
gruit. 

Alterum  testimonium  habetur  apud  Apo¬ 
stolum  ad  Rom.  vi.  Sicut  exhibuistis  membra 
vestra  servire  immunditiae  et  iniquitati  ad  ini¬ 
quitatem ,  sic  exhibete  membra  vestra  servire 
justitiae  in  sanctificationem  (I).  Quo  loco  illud, 
in  sanctificationem ,  non  significat,  ad  acqui¬ 
rendam  primam  sanctitatem  :  nam  sanctos 
et  justos  alloquebatur  Paulus,  sed  adaugen¬ 
dam  sanctificationem.  Intelligi  autem  per 
sanctificationem,  justificationem,  et  per  san¬ 
ctitatem,  justitiam,  perspicuum  est  ex  an- 
tithesi.  Opponit  enim  sanctificationem  ini¬ 
quitati. 

Tertium  testimonium  est  ejusdem  Apostoli 
in  posteriore  ad  Corinthios  cap.  vii.  Has  ergo 
habentes  promissiones  charissimi,  emundemus 
nos  ab  omni  inquinamento  carnis  et  spiritus , 
perficientes  sanctificationem  in  timore  Domi¬ 
ni  (2).  Ubi  docet  Apostolus,  per  mentis  et 
corporis  puritatem  proficiendum  esse  quoti¬ 
die  ad  majorem  justitiam  et  sanctificatio¬ 
nem. 

Quartum  testimonium  II  ad  Corinth.  ix. 
Multiplicabit  semen,  et  augebit  incrementa 
frugum  justitia,  vestrae  13).  Docemur  his  ver¬ 
bis,  per  eleemosynas  liberaliter  pauperibus 
erogatas,  diminui  facultates,  sed  augeri  ju¬ 
stitiam.  Ubi  opportune  etiam  Paulus  allegat 
illud  Psalmi  exi.  Dispersit,  dedit  pauperibus, 
justitia  ejus  manet  in  saeculum  saeculi  (4) ;  pul¬ 
chre  enim  verbo,  «  dispersit  »,  opponitur 
verbum  contrarium,  «  manet  »,  quia  sicut 
divitiae  corporales  per  eleemosynam  dissi¬ 
pantur,  ita  justitia  spiritualis  per  eamdem 
eleemosynam  radicatur,  stabilitur,  et  crescit, 
ut  manere  possit  in  saeculum  saeculi. 

Quintum  testimonium  Joan.  xiv.  Qui  dili¬ 
git  me,  sei'monem  meum  servabit,  et  Pater 
meus  diligit  eum  (5).  Haec  nova  dilectio  post 


impleta  mandata,  quid  est,  nisi  dilectionis, 
ac  per  hoc  justitiae  augmentum,  quod  per 
observantiam  divinae  legis  acquiritur  ? 

Sextum  testimonium,  Apocal.  ult.  Qui  in 
sordibus  est,  sardescat  adhuc,  et  qui  justus 
est,  justificetur  adhuc  (6).  Certe  qui  magis 
sordescunt,  per  mala  opera,  et  nova  peccata 
sordescunt  :  igitur  et  qui  magis  justificantur, 
per  bona  opera,  et  novam  obedientiam  ju¬ 
stificantur. 

His  addi  possunt  duae  rationes  ex  iis,  quae 
in  capitibus  superioribus  probata  sunt.  Nam 
si  potest  justus  legem  divinam  implere,  ut 
supra  demonstratum  est,  potest  etiam  sine 
dubio  per  opera  justificari.  Neque  enim  ad¬ 
versarii  negant,  implenti  legem,  deberi  ju¬ 
stitiam  :  (i  Obedientia  legis  »  (inquit  Philip¬ 
pus  in  Apologia  Confess.  tit.  de  impletione 
legis)  «  esset  justitia,  si  legem  faceremus». 
Rursus,  si  potest  justus  opera  vere  bona  fa¬ 
cere,  quae  nullo  vitio  polluta  sint,  ut  supra 
ostendimus  :  potest  utique  justitiam  facere, 
et  multiplicando  opera  justa,  consequenter 
augere  justitiam. 

CAPUT  XX. 

Solvuntur  objectiones  ex  Scripturis,  contra 
veritatem  justitiae  actualis. 

Superest  tandem,  ut  objectiones  haeretico¬ 
rum,  quibus  illi  probare  nituntur,  omnia 
opera  nostra  esse  peccata,  breviter  dilua¬ 
mus. 

Primum  igitur  objicit  Calvinus  illud  Psal. 
xxxi.  Beati  quorum  remissae  sunt  iniquitates,  et 
quorum  tecta  sunt  peccata  (7).  David  enim 
cum  haec  diceret,  non  ad'  unum  temporis 
momentum,  quo  homo  per  Baptismum  ju¬ 
stificatur,  sed  ad  totam  vitam  justorum  re¬ 
spiciebat.  Proinde  sequitur,  ut  tota  vita  ju¬ 
storum  remissione  indigeat,  quod  non  fieret, 
nisi  perpetuo,  et  in  omnibus  operibus  pec¬ 
caremus. 

Respondeo  :  Quam  vera  sunt  verba  Davi- 
dis,  tam  falsa  est  glossa  Calvini.  Nam  si  tota 
vita  justorum,  et  omnia  ipsorum  opera  pec¬ 
catis  sordescerent,  unde  diceret  idem  David 
in  Psalm.  i.  Beatus  vir,  qui  non  abiit  in  con¬ 
silio  impiorum ,  et  in  via  peccatorum  non  ste¬ 
tit,  et  m  cathedra  pestilentiae  non  sedit,  sed  in 

-  (4)  Psal.  CXI,  3.  9.  —  (5;  Joan,  XIV. 

(1)  Rom.  VI,  19.  -  (2)  II  Cor.  VII,  1.  -  (3)  II  Cor.  IX,  10. 
23.  —  (6)Apo.  XXII.  \\.  -  (7)  Psal.  XXXT,  1. 

lege  Domini  voluntas  ejus.  Et  in  Psalm.  ev. 
Psallam ,  et  intelligam  in  via  immaculata , 
quando  venies  ad  me.  Perambulabam  in  inno¬ 
centia  cordis  mei ,  in  medio  domus  mete.  Non 
proponebam  ante  oculos  meos  rem  injustam. 
Non  adhaesit  mihi  cor  pravum,  ambulans  in 
via  immaculata ,  hic  mihi  ministrabat  (1).  Et 
similia,  quae  passim  repetit  ?  Certe  htec  non 
bene  cohaerent  cum  eo,  quod  dicit  -Calvinus, 
totam  vitam  justorum,  ex  testimonio  Davi- 
dis,  nihil  esse  nisi  peccatum.  Loquitur  igitur 
David  in  Psalm.  xxxi.  de  initio  justilicationis, 
sive  de  piima  justificatione,  per  quam  re¬ 
mittuntur  peccata,  et  infunditur  charitas,  ut 
per  eam  corde  dilatato  per  viam  mandato¬ 
rum  currere  valeamus. 

Secundo  objiciunt  adversarii  omnes,  illud 
Ps.  cxi.ii.  Non  intres  in  judicium  cum  servo 
tuo,  quia  non  justificabitur  in  conspectu  tuo 
omnis  vivens  (2). 

Respondeo  :  Triplex  hujus  loci  explicatio 
a  Patribus  indicatur.  Prima  est  S.  Augustini 
in  commentario  hujus  loci,  ubi  dicit,  homi¬ 
nem  coram  Deo  justificari  non  posse,  quo¬ 
niam  ex  se  justitiam  nullam  habet,  sed  si 
quam  habet,  ex  Deo  habet.  «  Qui  cum  illo, 
inquit,  Augustinus,  volunt  intrare  in  judi¬ 
cium,  nisi  qui  ignorantes  Dei  justitiam,  suam 
volunt  constituere  »  ?  Sententia  igitur  Davi- 
dis  haic  est.  Non  intres  in  judicium  cum  ser¬ 
vo  tuo,  id  est,  noli  me  judicare  ex  his,  qute 
ex  me  habeo.  Sic  enim  non  justificabitur  in 
conspectu  tuo  omnis  vivens.  Et  ideo  paulo 
ante  dixerat.  In  veritate  tua  exaudi  me  in 
tua  justitia  :  id  est,  in  justitia,  quam  ut  ha¬ 
berem,  tu  dedisti. 

Altera  expositio  est  ejusdem  Augustini  in 
libro  de  perfectione  justitiae.  Hieronymi  in 
epistol.  ad  Gtesiphontem ,  et  Gregorii  in 
commentario  hujus  Psalmi,  qui  est  postre¬ 
mus  ex  poenitentialibus,  qui  referunt  hunc 
locum  ad  peccata  venialia,  sine  quibus  in 
hac  vita  esse  non  possumus.  Non  autem  se¬ 
quitur,  ut  omnia  nostra  opera  sint  peccata, 
etiamsi  absque  peccato  vivere  non  possimus. 
Miscentur  enim  operibus  bonis  opera  quas¬ 
dam  mala,  qufe  tametsi  levia,  et  quotidiana 
sint,  tamen  in  judicio  Dei  non  injuste  pu¬ 
niuntur.  Igitur  sententia  Psalmi  hoc  secundo 
modo  accepti,  haec  erit,  Non  intres  in  judi¬ 
cium  cum  servo  tuo,  id  est,  non  cupio  te- 
eum  contendere,  confiteor  me  peccatorem, 


et  veniam  oro.  Nam  non  ego  solus,  Sed  et¬ 
iam  omnis  homo  aliquando-  peccat,  nec  est 
ullus  ita  justus,  qui  non  aliquando  labatur, 
et  erret. 

Tertia  expositio  est  Hilarii,  Hieronymi, 
Arnobii,  Euthymii,  et  aliorum  in  hunc  Psal¬ 
mum,  et  S.Bernardi  serra.  5.  de  verbis  Isaiae, 
qui  dicunt,  sententiam  Davidis  esse,  non 
posse  hominem  justificari,  si  comparetur  ad 
Deum,  non  quod  non  sit  in  homine  justo 
vera  justitia,  si  absolute  consideretur,  sed 
quia  tanta  est  puritas,  et  sublimitas  justitiae 
Dei,  ut  omnis  hominum,  et  Angelorum  ju¬ 
stitia,  cum  ea  comparata,  injustitia  esse  vi¬ 
deatur.  Sicut  etiam  stellae  clarissimae  sunt  in 
se ;  tamen  coram  Sole  continuo  tenebrescunt. 
Atque  hoc  est,  quod  in  Job  legimus,  cap. 
iv.  A  umquid  homo  Dei  comparatione  justifi¬ 
cabitur  ?  Et  cap.  ix.  Vere  scio,  quod  ita  sit , 
et  quod  non  justificabitur  homo  compositus 
Deo  (3).  Quem  locum  tractans  Augustinus 
libro  ad  Orosium,  contra  Priscillianistas,  et 
Origenistas,  cap.  10.  «In  comparatione  ju¬ 
stitiae  Dei,  si  nec  sancti  in  coelis  Angeli  justi 
esse  dicantur,  non  mihi  videtur  importuna 
sententia;  non  quia  ut  hoc  essent,  a  justitia 
lapsi  sunt,  sed  quia  facti  sunt,  et  Deus  non 
sunt,  tantumque  spiritalis  luminis  habere 
non  possunt,  quantum  habet  ille,  a  quo  fa¬ 
cti  sunt.  Ibi  enim  summa  justitia,  ubi  sum- 
.  ma  sapientia  :  et  hoc  Deus  est,  de  quo  di¬ 
ctum  est,  soli  sapienti  Deo.  Et  infra  :  Cujus 
participatione  justi  sunt,  ejus  comparatione 
nec  justi  sunt  ». 

Tertio,  objiciunt  illud  Ecclesiastie  vil.  Non 
est  homo  justus,  qui  faciat  bonum,  et  non  pec¬ 
cet  (4). 

Respondeo :  Non  significat  Sapiens  ut  Lu- 
therus  existimare  videtur,  hominem  justum 
peccare,  dum  bonum  facit  :  sed  neminem 
esse  tam  justum,  qui  semper  bonum  faciat  : 
omnes  enim  aliquando  peccant,  juxta  illud 
Proverbiorum  xxiv.  Septies  in  die  cadit  jus¬ 
tus,  et  resurgit  (3).  Ubi  non  dicitur  justus  ad 
singulos  passus  cadere,  sed  aliquoties  cade¬ 
re,  nec  dicitur  semper  cadere,  sed  aliquan¬ 
do  cadere,  aliquando  resurgere  :  nisi  etiam 
resurgere  apud  Lutheranos  sit  cadere.  Vide 
S.  Hieronymum,  heee  loca  explicantem,  tum 
in  commentario  Ecclesiastee,  tum  in  lib.  J. 
adversus  Pelagianos  et  in  epist.  ad  Ctesi- 
phontem. 


(1)  Psal.  I,  ljtbid.  CV,  1.  —  i2)  Ps.  CXLII,  %  -  (3)  Job.  IV,  17;  ibid.  IX,  2.-  (4)  Eccl.  VII,  21.— 
(5)  Pi-ov.  XXIV.  16. 

'  Qu  a  r to  $  'obj  i  cidrrt  illo  d  lsai  ©■  tixi  tf.1  Tmi' 
siimus  iil  idimundi  omnes  'nos,  e/  ^tias?  parmntt- 
mMskrimt&p-umyers#  jiistiiixlnoMtWlAji  a>' :  r 

Respondeo  :  Hic  plane  triumphare  sibi  vi-b- 
dertfcitf'htarbtion  Hunc  enim  locum  Scmper 
in  ore  habent'  :  euift  -tdrrien  iid  rem  nihil-per' 
tiriSatj  !pf§pter  :tF§s  rationes.  Primo  j 1  quo¬ 
niam  siner  dubio  mm  toqmtur  Isaias  de  justis 
hami'riibifSV"Sed  de'-  insignibus  peccatoribus, 
obqdbrum  scelera  tradenda; erat  civrtagpet 
tettus  peptrtus-  iti’ ^irtana- regis  Babylonim; 
Quod  enim  loquatur  Isaias1  in  persona  ejus- 
md<li  hominurn-  -  sceleratarum,  patet  primo, 
quoniam  i^aultt- -ante  dix&rgb  v  Ecce  t  u  imius- 
etyet’'peccaeiiniisf  i(k-e>?ik, ■  ut  Gyrillos -exponit, 
qu^PHfdratU^esV :  deseruisth'  nhS-,;  deserti-  au- 
tesa-resistere-UfbndpotuimusvAtjustfcnonde-- 
seniutej1  a  Beof  qrrjppe  qui  non  deserit/ nisi 
prius  deseratur.  Non  igitur  deijustis,  sed  de. 
irirpiisdoquituri-  Quod-  si ^-'-exponas  :  E cee  tu- . 
irettus  les^4t  ipe&cMimtis ,  :i  d  mst ,  4  dorijtu.  jta  tus 
e4p  qaia-peeeavimiis,  in  idemreoklo-t  sentem-. 
tiasuBeus  euimmon  irascitur  justis,  sedtegita 
eoenm  pegeata^  et  uoh  amputat^  ut  adversa-  . 
rii  ‘volunti-Ioqiiitub  igitur  Isaias  impiis, 
quibus  Dhud irascitur j  Pun-dq  justis,  qttarum 
peetfataudfesimulsfrjs  Bobl  sin p  boa  t}naa  iaqsl 
Secuud<^npatet  ex  -verbis  sequentibus.  Nm?. 
es&qti&%iMc&  noirten  ihm$Wffij  est  quT  -qaa*: 
striy&t,  eiieneat  Ki  justi  Deum  invocaut,:- 
et-ipse-fsaks,  qui  justus  nirafc,-.- in  huc  ipso  ca- 
pitb.^um  iavofcat,  eCJ%flippus  iin-Apalogia 
CnniesSionis- Augustanae  valde  gloriatur, 
quod  propter  Lutheri  doctrinam. didicerit:, 
popblusmxdroere  opera fi  dei,--  et ,  maxime  in 
preeibos-De qira frequenten  ‘in vodando.  lio  v» 
quitur  igitur  Isaias  in  persona  impiQrupv.;.  ' 
noni  tupecsdqacs  uay  ■  vel-ali  oanifri  pactorum,; 
idEdrtippnpBrav  justorum;  5-eiipturk -ubiqudj 
laudat,  ;et  dicit,  -esse  Bea  placita,  et  accepta 
in  iadaiiemo  sua  vitatisy «  utpsupra  probatum-; 
eirtpet  m-rhpc-  ipso  .capite  dicit  Isaias  a-Oxxmr 
idste^  lacitmti^.ei  facienti  .justitiam  i\  immfr 
tuis  vedBttfcvbmiuy  f^;(2)rNoiEigitor: loquitur 
dei  operibus  j  pstorum,  cum  -dicit,  .  justitium- 
ess©;quasi:  pannum;  menstruat©^:;  nisi-  quis 
i  ka  desipiat,  ut.  existimet,,  Deo  place  re  smsdesm 
et:pannum  menstruat©. ad  illo,. qui, fapts:est; 
totius. puritatis,  acceptari  in.  odorem  suqvi.- 
talisdii  ni  mu-S  ,ov  .xie-ilood  oncluommco  ni 
iN-eque  movere  nos  debet.,  quod  jsaias  lo-.-, 
qui  videatur  ita  generatim,  ut  omnps;h.omih: 
nes  comprehendat.  Est  enim  iste  Scripturae 
— 1-2  ,HV  .foatf  ilj  —.2  ,21  .hi di  ;Vi  ,71  .dol  (U;  - 
pl)  lsai.  LXIV.  6.  —  (2)  lsai.  LXIV,  5.  -  (3)  Gen. 


mos;  ut  loqUatiir  ' de  multis j  quasi  de  hinni-' 
bus  :  Oifttfis  earo  inquit  (Moses,  Gett.  yt:)em^ 
rnpemt viant'  stiain (3)yEt4antau -ibidem ;>vo~  _ 
cat-Noe  virum  justam,  atque  perfectUtn-.  Et 
Apostolus  Paulus  Bad^Ajorin tli r-i>.  vocat  om* , 
nes  Gorinthios  sanctrflcatos  in  Christo  Jesu, 
et  tales;  Ut  nihil  eis  desit  in  ulla  gratia,  -et- 
praedicit  forey  ut  confirmentur  a  Beo  usque; 
in -finem;  sine  crimiue.  Et;  tamen  cap,  >itiv  om-1 
nes' vocat  carnales/- et  dicit1:  Tamquam  pd>^ 
vulis  in  Christo  lac-  wbis  pptum  dedi,  non  **ih 
cam,  nondum,  enirk  pdtenatis, .  sdd.  n(5c  nimd  - 
quidem  potestis^  adk&eiMimmi:nni@sj$t&(4i)i.i'-- 
(Aeterum  laudat  omnes  propter  quosdam,  qui 
apud  eos;landabiles  :-;eranfc,  u^tuperat  lOittnes- 
propter  quosdam,  qui  apud; eosdem  vitupe¬ 
ratione,  digni. orant...Vidje  Auguistitmddib^de 
unitate  Eedosijepcap.  xuv  ubi  hunc  marem' 
Scriptuxm  sacrai  diligentar  observat.  Atque 
haec  est  prima  ratio  cur  testimonium :  lsai»i 
ad;.;rem.;aon;|aOiatUni  miqhT  :  oabaoqaafl 

Altera  ratio  est, nquobiam;  etianasi-  loque-;; 
retur  IsaiOsi  dei  OmniMs,jid;  resti,-,  destotodUoii 
populo, ;-tam_en;  non  laquOhatjir;:dfei.oxnuibii»ja 
pro  o  mn  i  ,te  mp  o  re,  sed;  s  oln  ni:  pa-oieo:  tempoi-.. 
rOrigumtradendi  ecartt.prnptai?: summBlipsotp 
r ut»;;  saeierpi:  in  captiyitatgm:  iRab}iloni*km«  i 
1  dmiiroipatet $$  sequentibus- vej-bis.l  i  Ciaitai. 
sanpUjfHi .  factet.  <$&»;  .facta-, 

esty:jfi^^s((k$i'4^ol0a.-^f,:'4an^s.$a9of^a- 
tianhnid%tr^.i,ctrqlorifC:  nostrae^  ubj  laudave- 
r^nt-  faipMfMftO&tl&ts i  facta  est  jn^e^mtionem 
ignis*  et&miv  fesid&abUtfamtmversa  sunt 
m;;7taic»';(aji:-5Jen  autem  sequitur,  si  quodam 
ternpore  totus  populus  fuit ;  i»alus,  ut  omni 
alio  tempore  fuerit  malus,  ct  omnia  opera 
ipsorum,  semper  fpgrint  mala. 

Terttaratip  estj;;  quoniam  non  solum  non 
'loquftux  Isaigs;  de  justis,  sed  de  impiis,  et  de 
impus  pro.  certo,  quodam  tempore,  sed  etiam 
npn  taquitur  de  omnibus  operibus  illorum 
impigrum,,  quasi  otnnia; essent  peccata,  sed 
tairtum  de.Qpejnbus  in.is,  quae  ipsi  justitias 
es§e.  putabant,  .u^sttcrificia,  neomenias  etc. 
pptergntjenim  . illi. ipsi  wnpii  multa  opera  fa- 
ce^q, r,  qu^tcO^.lHbtf  meritoria  apud 

Degm, : neque  pcccata^pcd  bona  moraliter, 
ut.qlibi; docuimus •  ^f  idep  non  dicit  Isaias, 
omnia  opera; q^e.j  veluf  pannum  menstrua- 
taeii  s?4, ; otq^s  j^fqti^ §^§§i ;quasi  pannum 
mensfruafaej^-pcat.enim  jqstitrt18  opera  quae- 
dajft -q4; tf^tituta,  in  quibus 
illi  prfficipue  justitiam  constituebant,  quaj 

-  .2  .ll.IZ3.a7  (£j  —  .t  ,W.bidi 

\I,  12.  -  (4)  I  Cor.  III,  1.  —  j§>  lsai.  LX1Y,  10. 

qudniamndir  bona  intonfionBjf  riBC; 
pdrtebat,  ab  iliis  -  merito  'panno' 

mefriStruatid  ubrbpaiUritUr;  De  fis'  enini'  dicit 
Doiiiift&Isaia*  v. .  iV2 

ciifirt  'fetiflrar,  irictiMjixiift 1  dBoiriiiititio  esCCirHUt'. 1  * 

Calendas  vestras,  et  sqletitiirltites  vdstYdsvdi&it  • 
fffi1  ^uilu  iiriifl :  oahnoqsoJI^ 

Ad-ficts-1'  Ccfixgbs  'Acdedat'  cbiifessib  'E  utifefrt5  K 


of  Calvibiv' iii  comrdentanb'  HujiiS'1 
loSf^te^ii^' fi'ob  testimonium  non  recte  ad- 
justitiam  •  operum1  et  Miiieri  " 
idem^IiMtlVdttrs  'ftf*  apertione  orfl85‘JSft9  ‘'tBf9 
ho&prdfesmmm  'tdstiiiibhib'  probare'  cdiiAiiiiA' 
efp^oiiffiitfbperft^astbttjrti  ej^;pecbf«rtaP£iJ  •'- 
"i^dlbWj^p^dHUPtbfenfR  ex  cap;vf.Aftfttfiafr! 
orationem-  Ddminrcaih.  Nam  ex  eo  (fu  odora-*' 

luitrriCftirt : 


semperptfc  rfet>elles:  silibus'  m  :  omitt  i  opere 
viflurtfttt?  -  Dbr -  pertrper  denique  e^em^s^  bti 
nobis  pfleucafS^Piiseiiedrditer  ou 

'DeSbrffiderpft^Vfesf/b^biftA^ffiimi^ntsiym  reVififc  • 


lt^ret8KpiieT?P5  i  JHi 
sffii"ffbrfTHtietHir,‘ritwr’|>§Uf^§^  UjtVae  numqnani~ 
ifnpelTatd^eSyt^u^/i^riitd  prbMMt  bbs  We*' : 
c^^fo^^di^IreterPmii^^dffreti.^i  Petife  C& 
ab<hfi&t&?iiiiiOM&£  qufffiiiPj  wctptttPethuti&i 
alffetn  sabetificdff  ridiieA’:DbhiinT,J-et  iit  fiat  a-- 
nobis  voluntas  Dei,  igitur  non  pdlliifttti^eitf-P 
p&PWf  bebis;  ^d  'SElti^tffibatui^  potiiiS  nomen 
Ddmimpei  lbgi  obedientes;  fegimUS' ‘Domini 
vdtdntateiif'.  Abbqiii  frustra  M  p&ieFetkiik'  rsi: 
ntfmquaifh- '  mpfetdar  eriius. 7  RrjefeWa ;  'Mii  non  ; 
pbteSSt  (^as^uaid-pefere,  ut^at-  vbluhtas  Obi?* 
nM"  q<iP  s^pe^Del-vdlunMi  Pebeilis  mstv 
Quomodiy  Ebrists  s  Oravit y  Ei at  vol-unta S-tuA ?  ■ 
attetibm  :Ehri'sius  semper  voluntati  Dei  re¬ 
bellis  er&t?  i2°  bdin  (mulhoni  an.teon  aiiui 

Reeponded  ^  igitiiiv :  note  'sol  urii  possi;  -  peti t 
qhedinoii  haBefflu3;  sed:  etiaiti'  7  conservatio- 
nemy1  etj dncrenipHluiH  bjnsI:quod'  habemus. 
Sic  en im  expiicat  Sv ' C yp fiab u s  sermi  de  bfab 
tibiie :  :DbininieM  -  prriinaiH'  illatb1  petitibfiern;;; ' 
<(  Id,  inquit,1  petimus,  et  rOgamus,'  ut  fpui  iri' 
Baptisfhb^anotifieati  siiiiitis-  in:eo  qubdOSse 
c®§pifftus,  -perseVOreflitis  » •  'Et  eodeni  ufbdb ; 
explieat  Si  rAugdStmtis  iri'  libro  de  bono  'per- 
sdVdroni-ia»  0Upi  2  ?■*■•“ boim  'i  ;••  -i  0!)(j  n 

mmHka  -m  -  stiw-r*' 

,;ims  er; jjeoqtnoo  tJiqio'ioq  njcifiisnr  ,cijj.tsoq 

•:  ^'5  l&fi :%  (S)  -kati^lv  9  na  aiupainp  tiii 


coelo,  et  ih  fetrti,  "■  monent  preedicti :  Patres,  : 
pesSe  etiam  sibmteilipi,  ut-petatos.  QStPibfa • 
sioherh  infidelmm,1  w  Vidbtiebt1  iib^tpioqutqa? 
qui  rioiriine  tfeirm-ihta]Tfguntruiv  :faeiant  vq-i 
luUtateM  Dei;,  sieut  eain.  -faoiufttr  plorique  ^-  . 
defeS ,  •’  qU  r :  litimMa  cioeii  sfgfi ifioantu  r i  Ex:  qii» ; 
intelligimus,  sauctoS-  Patres  coiit  rari  o  ■  modo 
ex  Doinfniea  biutiohe  argurtieutari,  ae  Dn- 
tllerub  faeerb-abletit/  •■•um.ndni  eqcaa  boup  taia 
Dorro  iltud  :  dd&ita  Mbdra,  - 

dreinnius  nUn  proj  omM' apefe  :riodtfbVL(P50; 
multis  bnim  giUtias:apininsrUQn'  deuiaro  pe*-- 
tiib£rspsed''prb  venialibus  peceatis/qute  JS6- 
nrS  bperiMs  adniiseerite.  ti)uod; mutem  Lu-*q 
theriis  -  dieit-1  ;i#-; assertioni  •' artibiMi :  secundae 
dici  illam  oPatibnbtti  preudneupiscentia^quajit 
senlpcr  est  iP  PobiSj  repugnat  expresse/. 
S-.- ABgftstittbj^qPi-itt  libr^  de  perfectione 
st-itiSd'sert‘bitv  ribn  bsbe  Op  us'  dicer©  i :  i  Dimitte  n 
nobis  debita  iiostra,  prb  eoricupiscentiat,^ -qtise  • 
e^innobispntsi^ttVotrbus^eiUs^voluiitataibbn-i-j 
s^RiifSftiguaol  snilA  .« Jaooaq  con  ia  tmunod 
-ei  gjGbIJaai  anoifoohxeq  eb  Qidd  ci  ^sliiniig 
io7  xano  Jao  tiiupai  {imj]noo3ff  *  .8 i  .auoqa 
?onUa  [97  .imilisr-o  teo  noa 

. «  isdsb  ffiBjjp  tixa 

SSmnFuW  Wbjm%ke£  PdrMpc,emtpa 

:  tnoaoitofc&m  o gml  H 

siioiiui  .sidoa  ni  Jso  inp  .  mulli  mato  st  ab  ia 

Jm&ma  mffiM* 

etiebiir  Jad¥©?sarif ■-nbpntflla 
p]^nbp^i&'piiyMbp^Aup§tiy0f  D®gbw^3 
BeiuaPdo .°S1‘ ebfirif  Cppnanus  iiij seb1^  4v  db- 
mprtalitate  sie  luquitut’ ¥  ((Obsest  «lbiiAbO-  i 
minis;  pt  undique  fabuli  mfestatkme^fttlaftii  • 
vix  'oecufrit  smpiiHO;  vix  resistifbKnavaritiu^ 
pto strata  esty  exsurgit  libidby^td?1^5*  Ktswuvi 
''  Resporideo-rNihit  :hbe 1  Jofeb  S1;  ;GypriaiiUa:: 
didit, uCbhtra  justitiam5  opeiUm,  rsedc  :euftttai-: 
rateeriam  hupi^  vitsd,  quie  tota  *ruil5tia,  dfve.; 
tentatio  est,  super  terrarb.  -Un’fi-  tebtatibnep 
d-e-vibtti ,'J  coriliriub  ;6ko¥ituf  ^fitik,  atq®#  ita 
seSiper  pugdie  ptigiia’ sUeebdit?  aatemn 

j  ustitiafa^periitti^^eFam^bgp  theriitOTiaffir:  Gy-i g 
pi‘i  anus  ■  a^nbVeri  tr,- perspiMUiU'1  "  ser¬ 

mone  de  bleehidsy #%  utdu  ttbTo  seq  ueati  di -i  > 
tabimusv’'  ''>  o-  ofluui  ;  •xuineiincaib  aibiobli 
Ex  S.  Hierouyitio^addtibunt  verbq  illa  iii  {, 
Dialogo -ad versus  PelagUmosot>U<  Tunc  -ergo.; 
jtisti simnsy quando  uosrpbedator0s  fatemur^! 
et  jiistitfa  Obstra  UbO  e}c  pTOptflo  mdritbjised: 
ek  ‘  Ddf;6o  aSlstit  niisbilcbr dM^wi-i  osim  saa go 
■  RbspOndedd’  DbteStLliiO‘''lo4US 'tefe^ri-ad; 


v  ••!.!:>  ;/Uno.>  .nj 


utmoviu  xarf 

LIBEM  IV. 


primam  justificationem,  perquam  ex  impiis 
reddimur  justi  :  hanc  enim  justitiam  non  ex 
merito,  sed  ex  misericordia  Dei  consequimur, 
atque  hanc  proprie  poenitentia,  et  confessio 
peccatorum  praecedit.  Nec  tamen  ullum  se¬ 
quetur  incommodum,  si  idem  locus  refera¬ 
tur  ad  secundam  justificationem.  Nam  ad  ju¬ 
stitiam  hujus  vitae  pertinet  veritas  confessio¬ 
nis,  quod  saepe  labamur  in  pecccata,  saltem 
venialia,  quae  (ut  saepe  diximus)  non  repug¬ 
nant  justitiae  ;  et  quod  quidquid  boni  faci¬ 
mus,  non  sine  gratia,  et  auxilio  Dei  facimus. 

Ex  S.  Augustino  tria  loca  objici  solent, 
praeter  ea,  quae  in  disputatione  de  meritis 
operum  in  sequenti  libro  excutiemus.  Pri¬ 
mus  igitur  locus  est  in  epistol.  29.  ad  Hie¬ 
ronymum  :  «  Plenissima  charitas,  quae  jam 
non  possit  augeri,  quamdiu  hic  homo  vivit, 
est  in  nemine,  quamdiu  autem  augeri  potest, 
profecto  illud  quod  minus  est  quam  debet, 
ex  vitio  est,  ex  quo  vitio  non  est  qui  faciat 
bonum,  et  non  peccet » .  Alius  locus  est  huic 
similis,  in  libro  de  perfectione  justitiae,  rc- 
spons.  15..  «  Peccatum,  inquit,  est,  cum  vel 
non  est  charitas,  quae  esse  debet,  vel  minor 
est,  quam  debet  » . 

Respondeo :  Appellat  S.  Augustinus  vitium, 
et  largo  modo  peccatum,  imperfectionem  ; 
et  defectum  illum,  qui  est  in  nobis,  ratione 
concupiscentias.  Cujus  vitii  causa  nemo  est, 
qui  non  aliquando  peccet.  Non  esse  autem 
eam  imperfectionem  peccatum  proprie  di¬ 
ctum,  pex-spicuum  est,  tum  ex  ipso  libi'o  de 
perfectione  justitiae,  ubi  S.  Augustinus  dicit, 
non  esse  opus  pro  concupiscentia  caimis, 
contra  quam  Spiritus  concupiscit,  dicere  : 
Dimitte  nobis  debita  nostra ;  tum  ex  libi-o  de 
Spiritu  et  littera,  cap.  ultim.,  ubi  disertis  vex*- 
bis  dicit,  non  esse  ad  culpam  deputandum, 
quod  charitas  in  hac  vita  non  tanta  sit, 
quanta  erit  in  patria. 

Secundus  locus  est  in  lib.  IX.  confess. 
cap.  13.  «  Vae  etiam  laudabili  vitae  hominum, 
si  remota  misericordia  discutias  eam  ». 

Respondeo  :  Non  dicit  S.  Augustinus,  lau¬ 
dabilia  opera  esse  peccata,  si  remota  mise¬ 
ricordia  discutiantur  ;  immo  in  eodem  loco 
separat  opera  bona  matris  suae,  pro  quibus 
gratias  agit  Deo,  a  peccatis,  pro  quibus  a 
Deo  veniam  petit.  Solum  igitur  dicit,  vitam 
hominis  laudabilem  propter  opera  bona, 
egei‘e  misericordia  in  judicio  Dei,  propter 
peccata,  saltem  venialia,  a  quibus  nemo  li¬ 
ber  invenitur. 

Tertius  locus  est  in  lib.  ili.  contra  duas 


epist.  Pclagianorum  cap.  7.  «  Ex  quo  fa¬ 
ctum  est,  inquit,  virtutem,  quae  nunc  est  in 
homine  justo,  perfectam  hactenus  nominari, 
ut  ad  ejus  pei'fectionem  pertineat  etiam  ip¬ 
sius  imperfectionis,  et  in  veritate  cognitio,  et 
in  humilitate  confessio  ». 

Respondeo:  Nihil  aliud  hoc  loco  S.  Augu¬ 
stinus  dicit,  nisi  justitiam  in  hac  vita  imper- 
fectam  esse,  si  comparetur  ad  justitiam  vitae 
beatae  ;  et  hujus  imperfectionis  cognitionem 
et  confessionem,  hoc  tempore  non  parum 
esse  necessariam,  ne  quis  existimet,  se  esse, 
quod  vere  non  est,  atque  ita  se  ipse  seducat. 
Nusquam  autem  in  toto  hoc  libro  imperfe¬ 
ctionem  istam  peccatum  esse  Augustinus  di¬ 
cit,  sed  contra  potius  veram  justitiam,  et 
suo  modo  perfectam  esse  confix-mat.  Sic  enim 
ait  in  fine  capitis  :  «  Justitia,  secundum 
quam  justus  ex  fide  vivit,  quoniam  per  spi¬ 
ritum  gratiae  homini  ex  Deo  est,  vera  justi¬ 
tia  est.  Quae  licet  non  immerito  in  aliquibus 
justis  pro  hujus  vitae  capacitate  perfecta  di¬ 
citur  ;  parva  tamen  est  ad  illam  magnam, 
quam  capit  aequalitas  Angelorum,  quam  qui 
nondum  habebat,  et  propter  illam,  quae  ine¬ 
rat,  pei-fectum,  et  propter  istam,  quae  adhuc 
dcei'at,  impei-fectum  se  esse  dicebat.  Sed 
plane  minor  ista  justitia  facit  meritum,  major 
illa  fit  praemium,  unde  qui  istam  non  sequi¬ 
tur,  illam  non  assequitur  » .  Haec  ille,  ex  qui¬ 
bus  evidenter  apparet,  adversai‘ios  abuti 
Patrum  auctoritate  ad  imperitos,  simplices- 
que  fallendos. 

Ex  S.  Gregorio  proferunt  multa  testimo¬ 
nia.  Primum  est  in  lib.  ix.  Moral.  cap.  1. 
xi  Sanctus,  inquit,  vir,  quia  omne  virtutis  no¬ 
stis  meritum  esse  vitium  conspicit,  si  ab  in¬ 
terno  arbitro  districte  judicetur,  recte  sub¬ 
jungit,  si  voluerit  contendere  cum  eo,  non 
poterit  ei  i'espondere  unum  pro  mille  ». 

Respondeo  :  Districte  judicari  hoc  loco  vir¬ 
tutis  nostrae  meritum,  nihil  est  aliud,  nisi 
judicari  ex  his,  quae  homo  ex  se  habet,  re¬ 
motis  donis  gratiae  Dei.  Sic  enim  vere,  quod 
vii*tutis  meritum  esse  videtur,  vitium  et 
peccatum  esse  cognoscitur.  Id  ita  esse,  pia¬ 
bamus  ex  verbis  praecedentibus  et  sequenti¬ 
bus.  Nam  districte  judicari  dicit  cum,  qui  se 
Deo  comparat,  et  cum  eo  contendei’e  cupit ; 
illum  autem  se  Deo  compai’are,  et  cum  eo 
contendere  velle  dicit,  qui  non  agnoscit,  se 
a  Deo  habere  quod  habet,  sed  totum  locum 
adseribamus  :  «  Homo,  inquit,  Deo  non  com¬ 
positus,  justitiam  percipit,  compositus  amit¬ 
tit,  quisquis  se  auctori  bonorum  comparat, 

bono  se,  quod  acceperat,  privat.  Qui  enim 
accepta  bona  sibi  arrogat,  suis  contra  Deum 
donis  pugnat.  Sanctus  autem  vir,  quia  omne 
virtutis  nostrae  meritum  esse  vitium  conspi¬ 
cit,  si  ab  interno  arbitro  districte  judicetur, 
recte  subjungit  :  Si  voluerit  contendere  cum 
eo,  non  poterit  ei  respondere  unum  pro 
mille.  Cum  Deo  autem  contendere,  est  non 
ei  tribuere,  sed  sibi  gloriam  suae  virtutis  ar¬ 
rogare.  Sed  sanctus  vir  conspiciat,  quia  et 
qui  summa  jam  dona  percepit,  si  de  acce¬ 
ptis  extollitur,  cuncta,  quae  acceperat,  amit¬ 
tit,  et  dicat :  Si  voluerit  contendere  cum  eo, 
non  poterit  ei  respondere  unum  pro  mille  » . 
Ex  his  intelligimus,  eum  dictricte  judicari 
apud  Gregorium,  qui  propter  superbiam 
prius  amittit  dona  Dei,  quae  acceperat,  et 
severe  secundum  propria  judicatur. 

Alterum  testimonium  est  in  lib  ix.  Mora¬ 
lium,  cap.  xi.  «  Repente,  inquit,  Deus  inter¬ 
rogat,  cum  nos  ad  districtionem  sui  exami¬ 
nis  inopinatos  vocat,  sed  interrogationi  illius, 
homo  respondere  non  sufficit,  quia  si  remota 
tunc  pietate  discutitur,  in  illo  examine  etiam 
justorum  vita  succumbit  » . 

Respondeo,  Explicat  S.  Gregorius  illa 
verba  Job  :  Si  repente  interroget ,  quis  re¬ 
spondebit  eil  docet  autem,  esse  valde  peri¬ 
culosum,  si  quis  inopinato,  et  imparatus  ad 
judicium  Dei  vocetur,  quia  cum  nemo  sit, 
qui  non  peccet,  qui  imparatus  vocatur,  veri¬ 
similiter  in  peccato  aliquo  reperitur,  cujus 
nullam  poenitentiam  egit.  Cfeterum  non  dicit 
Gregorius,  opera  justorum  in  judicio  suc¬ 
cumbere,  quasi  ipsa  bona  opera  sint  peccata, 
ut  Luth erani  volunt,  sed  vitam  justorum  in 
judicio  succumbere,  quoniam  (ut  dixi)  in 
peccatis  inveniuntur,  de  quibus  nullam  poe¬ 
nitentiam  egerunt.  Nec  dicit,  justos  ita  suc¬ 
cumbere  in  judicio,  ut  ad  poenas  destinen¬ 
tur  aeternas,  sed  intelligit  eos  succumbere, 
quoniam  poena  aliqua,  saltem  purgatoria, 
temporariaque  mulctantur,  juxta  illud  1 
ad  Corinth.  m.  Si  cujus  opus  arserit,  detri¬ 
mentum  patietur ,  ipse  autem  salvus  erit  quasi 
per  ignem. 

Tertium  testimonium  est  in  eodem  libro, 
cap.  14.  Ubi  explicans  Gregorius  illa  verba; 
<i  Si  habuero  quippiam  justum,  non  respon¬ 
debo,  sed  meum  judicem  deprecabor  ;  sic 
ait:  Omnis  humana  justitia,  injustitia  esse 
convincitur,  si  districte  judicetur.  Prece  ergo 
post  justitiam  indiget,  ut  qua)  succumbere 
discussa  poterat,  ex  sola  judicis  pietate  con¬ 
valescat  i) . 


Respondeo :  Hic  locus  eumdem  sensum  ha¬ 
bet  cum  primo  loco.  Significat  enim  huma¬ 
nam  justitiam  esse  injustitiam,  si  districte 
judicetur,  id  est,  si  judicetur  remotis  benefi¬ 
ciis  Dei,  secundum  ea,  qua)  homo  habet  ex 
se.  Nam  hoc  loco  hortatur  nos  Gregorius  ad 
humilitatem,  non  ad  poenitentiam,  ut  patet 
ex  verbis  sequentibus  :  «  Preci  itaque  inni¬ 
tendum  est,  cum  recta  agimus,  ut  omne 
quod  juste  vivimus,  ex  humilitate  condia¬ 
mus  » .  Itaque  sensus  verborum  ejus  hic  est, 
utcumbona  opera  aggredimur,  Dei  auxilium 
invocemus  ;  scientes  nos  absque  Deo  nihil 
boni  facere  posse :  et  postea  quam  bona 
opera  fecimus,  non  superbiamus,  quasi  no¬ 
stris  viribus  illa  fecerimus,  sed  insistamus 
precibus,  orantes  Deum,  ut  confirmet,  quod 
operatus  est  in  nobis. 

Quartum  testimonium  est  in  eodem  libro, 
cap.  2G.  in  illud  :  Verebar  omnia  opera 
mea.  «Ac  si,  inquit,  humili  confessione  di¬ 
ceretur,  qua)  aperte  egerim,  video  :  sed  qua) 
in  his  latenter  pertulerim,  ignoro  » . 

Respondeo  :  Non  dicit  in  omni  bono  opere 
esse  latentem  culpam,  sed  sa)pe  cum  bona 
opera  facimus,  culpam  aliquam  admisceri, 
nisi  quis  diligenter  vigilet.  Id  quod  apertius 
dixerat  paulo  ante,  cum  ait:  «  Ipsa  bona  no¬ 
stra,  quia  insidiantis  culpa)  evadere  gladium 
nequeunt,  nisi  sollicito  quotidie  timore  mu¬ 
niantur,  per  sanctum  virum  nunc  recte  di¬ 
citur,  verebar  omnia  opera  mea  ». 

Quintum  testimonium  est  in  eodem  libro, 
cap.  28.  Notaudum,  inquit,  quod  vir  sanctus 
non  ait,  fulserint  mundissinne  manus  mea), 
sed  vclut  mundissima)  manus  mea)  ;  quia 
quo  usque  poena  corruptionis  adstringimur, 
quantumlibet  rectis  operibus  insudemus, 
veram  munditiam  nequaquam  apprehendi¬ 
mus,  sed  imitamur  » . 

Respondeo  :  Vocat  Gregorius  veram  mun¬ 
ditiam,  munditiam  Dei  et  beatorum,  cujus 
comparatione,  nostra  munditia  vera  non 
esse  videtur,  quamvis  absolute  sit  vera.  Sic 
enim  loquitur  idem  Gregorius  lib.  v.  Moral. 
cap.  2G.  « Humana  justitia  divina)  justitia) 
comparata,  injustitia  est ;  quia  et  lucerna 
in  tenebris  fulgere  cernitur,  sed  in  Solis  ra¬ 
dio  posita  tenebratur  ».  Et  lib.  ult.  cap.  I 
«  omnia  humana,  qua)  justa,  et  pulchra  sunt, 
Dei  justitia),  et  pulchritudini  comparata,  nec 
justa,  nec  pulchra  sunt  » . 

Sextum  testimonium  est  in  lib.  ult.  cap. 
ult.  «  Si  autem,  inquit,  de  his  divinitus  dis¬ 
tricte  discutimur,  quis  inter  ista  remanet 

-nere .salutis  locum,  si  districte  judicemur,  .«  Recta,  proinde  interim  videri  potest  justi- 
quoniana  peccata  etiam  venialia,  si. non ,. mi-  ,  ,tia  hominum,  si  tamen  peccato  non  consen- 
sericorditer  remittantur,  impediunt:. ;ab, in-  tiant  «i.Puram  autem  vocat,  q.uec  in  cis  est, 
,.gressq  illius  .regni,  .in  ;quod  nihil  .coinquina-  pjqpjrnu.mquam  fuerunt  injusti^Fjj^anjydeni- 
turu  intrare,  potest.  .que,  queu  amitti  non  potest.  Itaque  in  A.nge- 

Ceetenim  fieri  non  potest,  ut -non  miseri-  ; lis  Reatis  ponit  justitiam  rectam,  puram  et 
corditer  remittantur,  si.  justi  simus,  et  in  firmaip  ;  in  primis  nostris  parentibus,  einie- 
charitate  Dei  perseveremus;  nam,  ut  scribit  quam.peccareptj  dicit  fuisse  justitiam.rec.tam 
sanctus  Augustinus  in  libro  de  correptione  et  puram,  sed  non  firmam.  Denique  in  nu- 
etgratui,  cap.  13.  «  Misericordia -illa  jqsto  bis  dicit  esse  pospe  qqstitiam  rectam,  qua 
:  Dei  judicio  dubitur  justis,  quoniambonis  suis  possimus  peccato  non  consentire  ;  sed  non 
operibus  meruerunt,  ut  non  sine  misericor-  ... puram,  quoniam  .nemo, nostrum,  est,  qui  jqon 
_{1dia  judicarentur.  Nam  beati  miscricorcles,  peccaverit  in  Adamo,  e.t.  qui  non  aliquando 
,.!flttoniam,.ipsi  , misericordiam  con?equentqr,  saltem,  yenialiter  peccet.  Nec  firmam,  quo- 
ait  Dominus  Mattb.  v.  ct  judicium  sine  .mige.  -nipni  nemo  est,  qui  eam  nonpossit.  amittere. 

quit  Jacobus,  cap.  u  ».  rectam,  id  est,  quae  in  peccatum  Iethalc  non 

Ex  S.Bcruardo  proferri  solet  lestimppium  consentiat,  libenter  admittere.  Quod  unum 
illud,  qu<?d  habetur  in.  serm.  5.  de  verbis  plane  sufficit  ad  novatores  refellendos,  quia 
Isaiee  Prophetae  :  Nostra,  si  qua  est  humi-  omnia  bona  opera,  peccata  mortalia  esse 
lis  justitia,  recta  forsan,  sed  non,  punq  .  nisi  j  definiunt, 
forte qpeliores  nos  esse  credimus,. quam  Pa-  •.  \  \  " 

^fjpisseruiiuus  hactenus  de  necessitate,  ,et  veritate  justi  tue,  actualis  :  nunc  de 
efficacia  ejusdem,  id  est,  4»  meritis  operum  disserendum  est..  Erit. autem  Qua¬ 
dripartita  liasc  de  meritis  disputatio'.  Primum  enim  tractandum  erit,  Aii  sint 
l  merita  aliqua  vera  justorum.  Deinde,  Quid  sit  meritum,-  sivdquid  requiratur,  ad 
veruni  meritum  constituendum.  Terliv,  Qualia  sint  ligee  merita,:  id  est  an.ex  con- 

•  digno,  an  ex  ebrlgruo  tantum.  -Qimirlo,  'Propter  quid  sint,  sive  qtiid  illud  :sit, 

quod  proprie  padit. sub. mentum. 

<JAFUT  PRIMUM. 

,os80  mtmr.ib  J  o  !>i  »:>?»•.( D  Joaaib 

Proponitur  controversia-,  sintne  opera  ‘bona 
•justorum  meritoria  salutis  setemse. 

i  xivMWiviOB»'»  .  f  .tinliwaoui 

'Primum. igitur  controversia  ilia  principa¬ 
lis  tractanda  erit  :  «  Sintne  opera  justorum 
-meritoria  vite  adernee  »  .  Deinde  questiones 
due  breviores  de  intuitu  mercedis,  et  de  fi- 

-  ducia  meritoruimp  bl  Mm.  «i^S» 

Quod  igitur. ad .  controversiam  illam  prin¬ 
cipalem  attinet,  adversarii,  quamvis  initio 
valde  contemptim  loquerentur  de  operibus 
bonis, -paulatim  tamen- coeperunt  nonnihil  eis 
tribuere.  Nam  Confessio  Augustina,  et  Apo- 
dogia  art.  20.  dicunt,  opera  bona  justorum 
placere  Detf,  et  esse  meritoria  prsemioram. 
Sed  ne  videantur  omnino  conscntirePapistis, 
^addunt  duo  temperamenta,  quorum  unum 
est,  opera  bona  esse  meritoria  praemiorum 
temporalium  et  spiritualium,  in  hae  vita,  et 

-  •  in  futura,- sed-non  ipsius  vite,  et  salutis  te  ter¬ 
na;.  Ne  videlicet  falsura  sit,  quod  tam  saepe 
repetiverunt,  sola  tide  justilioari,  et  salvari 
homines.  Alterum  temperamentum  est,  opera 
justorum  non  esse  meritoria  ex -propria  dig- 


t  j  'prrer/  ^ 

nitate,  quasi  re  vera  siift' justa,  et  legi  satis¬ 
faciant,  sed  cx  fide,  et  indulgentia  Dei,  quia 
videlicet  Deus  iis,  qui  credunt  sibi  remissa 
esse  peccata,  indulgentia  sua  tegit  operum 
foeditatem,  et  sit  accipit,  quasi  justa  essent. 

Eamdem  sententiam  habet  Joannes  Bren- 
tius  -in  Confessione  Wirtemberg-ensi,  capite 
de  bonis  operibus.  Martinus  KemnitimTin 
Examine  Concilii  Tridentini  ad  finem  ses¬ 
sionis  sexte,  et  alii  passim. 

Joannes  vero  Calvinus  lib.  iit.  Institutio¬ 
num  cap.  15.  §  2.  et  sequentibus,  iu  re  cum 
Lutheranis  ■  consentit,  in  verbis  discrepat. 
Contendit  enim,  non  esse  utendum-  nomine 
meriti  et  mercedis,  sed  dicendum  esse,  ope¬ 
ribus  bonis  dari  a  Deo  remu neratio nem  ali¬ 
quam  ,  et  compensationem  liberalem ,  et 
quamvis  agnoscat,  et  fateatur  veteres  Patres 
passim  usos  esse  vocabulis  meriti  et  inerde- 
dis,  tamen  ita  acerbe  in  eos  in-vehitmq  ut 
dicat  pessime  consuluisse  fidei  sinceritati- qui 
primus  nomen  meriti  operibus  tribuit.  Qua 
incredibili  arrogantia  non  solum  totam  anti¬ 
quitatem  temere  et  impudenter  accusat,  sed 
ipsum  etiam  Spiritum  sanctum  corrigit, :;qui 
in  factis  litteris  hsec  ipsa  nomina  (ut  paulo 
post  videbimus)  extare  voluit.  Fatemur  ni- 

hilominus  eum  valde  male  consuluisse  Calvi- 
nianaj  et  Lutheranse  fidei,  qui  hoc  nomen 
primus  invenit.  Nihil  enim  efficacius  diei 
potest  ad  probandam  justitiam  veram  ope¬ 
rum  bonorum,  et  ad  justitiam  imputatitiam 
refellendam,  quam  si  opera  justorum  me¬ 
rita  vitee  eeternee  esse  dicantur. 

Porfo  Martinus  Bucerus  in  actis  Colloquii 
Ratisbonensis  ne  totam  antiquitatem  con¬ 
temnere  videatur,  negat  Scripturam,  vel 
Patres,  nomine  meriti  usos  esse ;  addit  ta¬ 
men,  si  forte  Patres  hoc  nomine  usi  sint, 
duram  esse  in  ea  voce  catachresim.  Sed  ta¬ 
men  frequenter,  et  tam  aperte  utuntur  Patres 
hoc  nomine,  ut  nesciam,  utrum  sit  majus 
Calvini  sacrilegium,  an  Buceri  mendacium. 

Nos  igitur  probabimus  id,  quod  habet 
communis  Catholicorum  omnia  sententia, 
opera  bona  justorum  vere,  ac  propria  esse 
merita,  et  merita  non  cujuscumque  praemii-, 
sed  ipsius  vita?  aeterna),  contra  Sectarios 
omnes.  Sed  antea  tamen  contra  Calvinum 
probabimus  nomen  meriti  in  Scripturis  fun¬ 
dari,  ac  proinde  non  male  consuluisse  fidei 
sinceritati  sanctos  Patres ,  qui  co  nomine 
passim  usi  esse  inveniuntur. 

CAPUT  II. 

Probatur  ex  Scripturis ,  opera  justorum 
recte  vocari  merita. 

Quod  igitur  ad  nomen  meriti  pertinet,  non 
desunt  testimonia  sacrae  Scripturae,  ubi  ejus¬ 
modi  nomen  vel  aperte  contineatur,  vel  unde 
facili  negotio  deducatur. 

Primum  testimonium  habetur  Ecclesiastici 
cap.  40.  Omnis  misericordia  faciet  locum  uni¬ 
cuique  secundum  meritum  operum  suorum  (1). 
Respondet  Calvinus,  in  Greco  textu  non  ha¬ 
beri  nomen  meriti,  sed  solum  xaroc  £py«.  At 
illud  xaxa  1'pya,  recte  vertitur  secundum  me¬ 
ritum  operum,  vel  pro  merito,  et  dignitate 
operum.  Quid  enim  est  reddere  secundum 
opera,  nisi  reddere  sicut  opera  merentur? 
Quare  non  solum  vetus  interpres  Ecclesia¬ 
stici,  sed  etiam  S.  Hieronymus,  qui  trium 
linguarum  peritissimus  erat,  latine  reddere 
solet  per  vocem  Meriti,  quod  Ilebrcei,  vel 
Graeci  dicunt,  juxta,  vel  secundum  opera. 
Ut  exempli  causa,  quod  habetur  Jud.  xx.  in 
Hebraeo  et  Graeco,  ut  possimus  reddere  con¬ 


tra  Gabaa  Benjamin,  juxta  omnem  stulti¬ 
tiam,  quam  fecerunt  in  Israel.  S.  Hierony¬ 
mus  vertit  :  «  Ut  possimus  pugnare  contixi 
Gabaa  Benjamin,  et  reddere  ei  pro  scelere 
quod  meretur  » 

Alius  locus  est  in  epist.  ad  Ilebr.  cap.  xiii. 
Beneficentise ,  et  communionis  nolite  oblivisci,  ta¬ 
libus  enim  hostiis  promeretur  Deus  (2).  Ubi 
passive  usurpavit  interpres  vocem  promere 
tur,  sed  alioqui  rectissime  vertit  vocem  Grae¬ 
cam:  tij3pe<mcrat.  Significat  enim  hoc  verbum 
delectari,  hilariter  se  habere,  placari.  Ita¬ 
que  sensus  est,  talibus  hostiis  delectatur,  sive 
placatur  Deus,  ut  habet  commentarius  Chry- 
sost.  vel  talibus  hostiis  placetur  Deo,  ut  ex¬ 
ponit  OEcumenius.  Calvinus  fatetur,  Aposto¬ 
lum  dicere  voluisse,  tales  hostias  placere 
Deo,  atque  ci  acceptas  esse  :  et  tamen  negat, 
recte  vocari  merita.  At  certe  propriissime 
dicimus  latice,  unum  apud  alterum  mereri, 
et  cum  sibi  obsti-ingere,  qui  facit  aliquid, 
quod  ei  placeat,  eumque  delectet.  Adde, 
quod  verbum  illud  conjunctum  cum  voca¬ 
bulo,  «  hostiarum  non  solum  significat, 
Deum  delectari  bonis  operibus,  sed  etiam 
conciliari  et  induci  ad  benefaciendum  iis, 
qui  bene  operantur.  Hoc  autem  est  quod  di¬ 
cimus,  opera  bona  esse  meritoria. 

Alia  loca  sunt,  ubicumque  invenitur  nomen 
dignitatis.  Nam  quod  nos  dicimus  mereri, 
dicunt  Greci  ajjioucOgi,  id  est,  dignum  esse, 
et  meritum  vocant  aSiav ;  Haec  autem  verba 
frequenter  habentur  in  Scripturis,  ut  II  ad 
Thessalon.  4.  Ut  digni  habeamini  regno 
Dei  (3).  GraiCC  est,  st;  ro  xa"ra;i&>Qrjvai  ujjta; 
t»i;  j3a<r0.sta;  xou  (-)scj.  Quod  seque  verti  po¬ 
terat,  ut  vos  mereamini  regnum  Dei.  Et 
Apoc.  cap.  m.  Ambulabunt  mecum  in  albis 
quia  digni  sunt ,  id  est,  quoniam  id  meren¬ 
tur.  Et  cap.  xvi.  Dedisti  eis  sanguinem  bibere , 
digni  sunt  enim  (4),  id  est,  ejusmodi  poenam 
merentur.  In  his  omnibus  locis,  aliisque  per¬ 
multis,  ponitur  illa  vox,  qua  Graeci  meritum 
designare  solent. 

Denique  plurima  sunt  testimonia  Scriptu- 
rte,  quae  disertis  verbis  continent  nomen 
mercedis.  Lt  Gen.  xv.  Ego  protector  tuus 
sum,  et  merces  tua  magna  nimis.  II  Paral.  xv. 

I  os  ergo  confortamini,  erit  enim  merces  operi 
vestro.  Prov.  n.  Seminanti  justitiam  merces 
fidelis.  Sap.  v.  Justi  autem  in  perpetuum  vi¬ 
vent,  et  apud  Dominum  est  merces  eorum.  Ec¬ 
clesiastici,  xvm.  Nec  verearis  usque  ad  mortem 


(1)  Eccl.  XVI,  ]*..  —  (:)  Ilcb.  XIII,  46  ~  (3)  li  Thess.  I,  5.  —  (4)  Ap.  III,  4;  ibici.  XVI,  0. 

justificari ,  quoniam  merces  Dei  mane  t  in  ;e ter¬ 
num.  Isuke  xl.  Ecce  Dominus  veniet ,  et  mer¬ 
ces  ejus  cum  eo.  Mattii,  v.  Merces  vestra  co¬ 
piosa  est  in  coelis.  I  ad  Corintli.  in.  L  nusquis- 
que  propriam  merccdem  accipiet.  Apocal. 
ulliru.  Ecce  venio  cito,  et  merces  mea  mccum 
est  (1).  At  merces,  ct  meritum,  relativa  sunt : 
merces  enim  meritis  redditur,  sicut  gratia 
gratis  datur.  Igitur  cum  tam  saepe,  et  tam 
perspicue -praemium  operum  dicatur  merces, 
dubium  esse  non  debet,  quin  ipsa  opera  .se¬ 
cundum  morem  ldquendi  Scriptura;,  recte 
dicantur  merita. 

Neque  probabile  est,  in  tot  locis  semper 
esse  duram  catachresim,  ut  dicit  Bucerus  : 
catachresis  enim  ,  praesertim  dura,  in  uno 
aut  alio  loco  fortasse  tolerari  posset :  in  tot 
autem  locis  plano  intolerabilis  esset,  ct  inju¬ 
riam  facit  Spiritui  sancto,  qui  tot  in  locis 
durissima  catachresi  illum  usum  esse  confir¬ 
mat. 

CAPUT  111. 

Opera  justorum  meritoria  esse  vitiv  selcrmv, 
probatur  ex  divinis  litteris. 

Sed  ut  jam  ad  rem  ipsam  veniamus,  pro¬ 
bare  possumus  ex  divinis  litteris  sententiam 
nostram  testimoniis  plurimis  :  sed  ea  nos  ad 
certa  capita  revocabimus. 

Primum  igitur  argumentum  ducitur  ab  iis 
locis,  ubi  vita  aeterna  nominatur  merces. 
Nam  si  ipsa  est  merces,  bona  opera,  quibus 
illa  redditur,  sine  dubitatione  sunt  merita. 
Mattii,  v.  Gaudete  et  exultate,  quoniam  mer¬ 
ces  vestra  copiosa  est  in  coelis  (2).  Quid  autem  sit 
lnec  merces,  paulo  ante  explicaverat  Domi¬ 
nus  dicens  :  Beati  rjui  persecutionem  patiun¬ 
tur  propter  justitiam,  quoniam  ipsorum  est 
regnum  coelorum.  Dicit  igitur,  gaudendum, 
et  cxultandum  in  persecutionibus,  quoniam 
copiosa  nos  manet  merces  in  ccelo,  cum  reg¬ 
num  cadorum  iis  paratum  sit,  qui  persecu¬ 
tionem  patiuntur  propter  justitiam. 

Item  Mattii,  xx.  Voca  operarios,  et  redde 
illis  mercedem  (3).  Hujus  autem  mercedis  no¬ 
mine  intelligi  denarium  diurnum,  ex  ipsa 
eadem  parabola  perspicuum  est.  Per  dena¬ 
rium  vero  diurnum  significari  vitam  a; ter¬ 
nam,  communi  consensu  Patres  docent.  Nam 


prader  commentarios  in  hunc  locum,  id  ha¬ 
bent  sanctus  Hieronymus  lib.  ir.  in  Jovinia- 
num,  S.  Augustinus  lib.  de  sancta  Virgini¬ 
tate  cap.  20.  et  S.  Gregorius  lib.  iv.  Moral. 
cap.  42. 

Ad  boc  argumentum  respondet  Philippus 
in  Apologia  confessionis  Augustana;,  merce¬ 
dem  dici  praemium,  quod  Deus  reddit,  non 
quia  debeatur  operibus,  sed  quia  debetur 
promissioni,  qua  Deus  constituit  filiis  suis 
adoptatis  per  Christum  dare  vitam  aeternam. 
At  Scriptura  disertis  verbis  dicit,  Inuic  mer- 
cedcm  dari  operibus,  non  soli  promissioni. 
Quid  enim  apertius  dici  potuit,  quam  :  Voca 
operarios,  et  redde  illis  merccdem ?  Deinde 
esto,  propter  solam  promissionem  aliquid 
vere  et  proprie  debeatur  :  tamen  numquam 
id  mercedis  nomine  vere  appellari  poterit, 
nisi  conditio  operis  et  conditionis  impletio 
intervenerit.  Ista  enim  vere  durissima,  et 
intolerabilis  esset  catachresis,  si  quis  dona¬ 
tivum  a  rege  promissum,  ex  mera  liberali- 
tate,  sine  ulla  conditione  operis  mercedem 
appellare  vellet. 

Calvinus  aliter  respondet,  mercedem  vide¬ 
licet,  cum  dicitur  de  vita  aeterna,  non  accipi 
proprie,  sed  figurate  :  quoniam  vita  aeterna 
in  Scripturis  vocatur  Increditas,  Increditas 
autem  non  est  proprie  merces,  cum  debea¬ 
tur  filiis,  quia  filii  sunt,  non  quia  sibi  eam 
propriis  laboribus  pepererunt.  At  neque  luco 
solutio  multum  valet.  Nam  cum  in  Scriptu¬ 
ris  vita  aeterna  non  minus  saepe,  fortasse 
etiam  saepius  dicatur  inerces,  quam  haere  di¬ 
tas,  unde  probabit  Calvinus,  dicendam  esso 
proprie  hacreditatem,  improprio  mercedem, 
et  non  potius  contra,  merccdem  proprie, 
liaereditatem  improprie?  Deinde,  quid  si 
utrumque  possit  dici  proprio  ?  habet  enim 
vita  aeterna  conditionem  mercedis  et  liaerc- 
ditatis.  Datur  enim  ex  promissione  laboran¬ 
tibus,  quod  est  mercedis  proprium,  et  non 
datur  nisi  filiis,  quod  est  proprium  hacredi- 
tatis. 

At  si  filiis  debetur  Increditas,  quia  filii 
sunt,  quid  opus  est  pro  ea  adipiscenda  labo¬ 
rare  ?  Responsio  estin  promptu,  nam  tametsi 
parvulis,  qui  mox  a  Baptismo  decedunt,  vita 
aeterna  donetur  solo  jure  haereditatis,  tamen 
voluit  Deus  filios  suos,  qui  usum  rationis  ha¬ 
bent,  propriis  laboribus,  et  meritis  illam  (ac¬ 
quirere,  ut  duplici  titulo  illis  vita  aeterna 


(1)  Geu.  XV,  I ;  11  Par.  XV,  7;  Prov.  XI,  13;  S.q>.  V,  t0:  Eccl.  X  VIII.  22;  Isai.  XL,  10 :  Mat.  V,  12  ; 
I  Cor.  III,  8;  Ap.  XXII,  12.  -  (2)  Matii.  V,  1*2.  —  .3)  Mattii.  XX,  8. 

deberetur,  titulo  videlicet  haereditatis,  et 
jure  mercedis,  quoniam  enim  magis  honori¬ 
ficum  est,  habere  aliquid  ex  merito,  quam 
ex  sola  donatione,  ideo  Deus,  ut  filios  suos 
magis  honoraret,  id  etiam  eis  praestitit,  ut  vi¬ 
tam  aeternam  per  merita  sibi  pararent.  Nam 
et  ipsi  Christo  debita  erat  gloria  corporis,  et 
exaltatio  nominis  hoc  ipso  quod  erat  filius 
Dei,  et  tamen  quia  «  humiliavit  semetipsum, 
factus  obediens  usque  ad  mortem,  propterea 
Deus  illum  exaltavit,  et  dcditilli  nomen,  quod 
est  super  omne  nomen  ».  Ut  intcrim  illud 
omittam,  quod  meritis  operum  redditur  gra¬ 
dus  aliquis  gloriae  sempiternae,  ad  quem  non 
pertingunt,  qui  solo  titulo  haereditatis  gau¬ 
dent. 

Alterum  argumentum  ducitur  ab  iis  locis, 
in  quibus  habetur,  praemium  coeleste  dari 
hominibus  secundum  mensuram  et  propor¬ 
tionem  operum  et  laboris.  Hinc  enim  eviden¬ 
ter  colligitur,  in  praemio  illo  conferendo, 
non  haberi  rationem  solius  promissionis,  vel 
liberalitatis,  vel  indulgentiae  Dei,  sed  etiam 
dignitatis  et  efficaciae  ipsorum  operum.  Loca 
haec  sunt.  Psal.  lxv.  Reddes  unicuique  secun¬ 
dum  opera  sua.  Matth.  xvi.  Filius  hominis 
venturus  est  in  gloria  Patris  sui,  cum  Angelis 
suis,  et  tunc  reddet  unicuique  secundum  opera 
sua.  Lucae  vi.  Eadem  mensura,  qua  mensi 
fueritis,  remetietur  vobis.  Ad  Roman.  ii. 
Theraurizas  tibi  iram  in  die  irce,  et  revela¬ 
tionis  justi  judicii  Dei,  qui  reddet  unicuique 
secundum  opera  ejus.  I  ad  Corinth.  m.  Unus- 
quisque  mercedem  recipiet  secundum  suum  la¬ 
borem.  Ad  Galat.  vi.  Quae  seminaverit  homo, 
haec  et  metet.  Apocal.  ultim.  Ecce  venio  cito, 
et  merces  mea  mecum  est,  reddere  unicuique 
secundum  opera  sua  (1). 

Ad  haec  et  similia  respondere  solent,  non 
negare  se,  danda  esse  praemia  in  hac  vita, 
et  in  futura  bonis  operibus  :  non  tamen  vi¬ 
tam  aeternam.  At  Apostolus  ad  Roman.  ii. 
cum  dixisset,  Deum  redditurum  unicuique 
secundum  opera  sua:  subjunxit  continuo  : 
Ilis  qui  secundum  patientiam  boni  operis  glo¬ 
riam  et  incor ruptionem  quaerunt,  vitam  aeter¬ 
nam.  Et  ad  Galat.  vi.  cum  dixisset :  Quae  se¬ 
minaverit  homo,  haec  et  metet :  adjunxit  expli¬ 
cans  :  Qui  enim  seminat  in  carne  sua,  de  carne 
metet  corruptione  m  :  equi  autem  seminat  in  spi- 
ritu,  de  spiritu  metet  vitam  aeternam.  Igitur 
vita  aeterna  est  praemiumiliud,  quod  datur  se¬ 
cundum  proportionem  et  mensuram  operum. 


Deinde  explicare  deberent  adversarii,  quae 
sint  praemia  reddenda  in  futura  vita,  si  ad 
ea  non  pertinet  vita  aeterna.  Certe  Scriptura, 
quamvis  nunc  regnum  coelorum,  nunc  visio¬ 
nem  Dei,  nunc  salutem  animarum,  nunc  aliis 
verbis  explicet  beatitudinem  Sanctorum,  ta¬ 
men  semper  rem  eamdern  intelligit,  id  est, 
vitam  aeternam,  ut  S.  Augustinus  docet  in 
lib.  i.  de  sermone  Domini  in  monte  cap.  9 

Denique,  cum  Scriptura  dicit,  Deum  j^pd 
diturum  unicuique  secundum  opera  sua , 
omnes  consentiunt,  malis  hominibus  secun¬ 
dum  mala  ipsorum  opera,  reddendam  esse 
mortem  aeternam  :  cur  non  igitur  consen¬ 
tiunt  etiam  bonis  hominibus  secundum  bona 
ipsorum  opera  reddendam  esse  vitam  aeter¬ 
num  ? 

Sed  rursus  respondent,  quod  Scriptura 
dicit,  reddendam  esse  vitam  aeternam  bonis 
operibus,  esse  phrasim  quamdam,  qua  signi¬ 
ficatur,  vitam  aeternam  dandam  esse  fidei, 
cujus  signa,  et  fructus  sunt  opera  bona. 
Unde  Calvinus  dicit,  se  posse  illud  in  nos  re¬ 
gerere,  quod  habetur  1  Petri  i.  vitam  aeter¬ 
nam  fidei  esse  mercedem. 

Sed  neque  haec  responsio  solida  est.  Nam 
si  vita  aeterna  non  redderetur  operibus,  nisi 
ut  signa  sunt  fidei,  non  recte  diceret  Scri¬ 
ptura,  dari  praemium  illud  secundum  pro¬ 
portionem  laboris,  et  operis  uniuscujusque  ; 
immo  nec  dici  posset  dari  secundum  propor¬ 
tionem  majoris,  vel  minoris  fidei ;  immo  nec 
dici  posset  esse  mercedem  fidei.  Siquidem 
fides  non  salvat,  ut  adversarii  docent,  vi  sua, 
quasi  sit  ipsa  meritum,  vel  causa  vitae  aeter¬ 
nae,  sed  solum  relative,  quia  apprehendit 
promissionem  salutis. 

Itaque,  si  vera  esset  haereticorum  senten¬ 
tia,  sicut  justitia  eadem  est  in  omnibus  ju¬ 
stis,  nec  major  in  uno,  quam  in  alio,  ita  es¬ 
set  eadem  beatitudo  in  omnibus  beatis,  nec 
major  in  uno,  quam  in  alio  :  Px-oinde  nihil 
interesset,  utrum  quis  magnam,  vel  parvam 
fidem  haberet,  sive  utrum  plura,  et  majora 
opera,  vel  pauciora,  et  minora  fecisset.  At 
certe  longe  aliud  Scriptura  docet,  cum  ait  : 
Unusquisque  mercedem  accipiet  secundum  suum 
laborem.  Et  cum  opera  comparat  semini,  et 
vitam  aeternam  frugibus.  Vere  enim  semen 
est  causa  frugum,  et  secundum  mensuram 
sementis,  messis  quoque,  et  frugum  men¬ 
sura  respondet. 

Prseterea  cum  Scriptura  loquatur  eadem 


fr(l)  Ts.  LXV,  13;  Math.  XVI,  27;  Luc.  VI,  38;  Rom.  II,  U;  1  Cor.  III,  8;  Gal.  VI,  8;  Ap.  XXII,  12. 

plnasi  de  bonis  et  malis  operibus ;  si  bonis 
operibus  non  redderetur  praemium,  nisi  quia 
signa  sunt  fidei  :  certe  etiam  malis  operibus 
non  redderetur  poena,  nisi  quia  sunt  signa 
perfidiae,  vel  absentiae  verae  fidei.  At  quis 
Christianus  id  affirmare  audeat,  homicidio, 
adulterio,  perjurio,  aliisque  id  genus  scele¬ 
ribus  non  deberi  supplicium  per  se,  qua  ta¬ 
lia  scelei'a  sunt,  sed  solum  quatenus  sunt 
signa  perfidiae,  vel  absentiae  verae  fidei  ? 

Quod  vero  S.  Petrus  dicit,  verissimum  est 
et  pro  nobis  facit.  Primum  enim  non  dicit, 
vitam  aeternam  esse  mercedem,  sed  finem 
fidei;  sic  enim  ait:  Reportantes  finem  fidei 
vestra;,  salutem  animarum  vestrarum.  Non  est 
autem  idem  finis,  et  merces.  Nam  finis  rela¬ 
tionem  habet  ad  media,  sive  sint  merita, 
sive  non  sint :  merces  relationem  habet  ad 
sola  merita.  Proinde  omnis  merces  est  finis, 
non  omnis  finis  est  merces.  Deinde,  sine  du¬ 
bio  loquitur  S.  Petrus  de  fide,  quae  per  dile¬ 
ctionem  operatur;  hujus  autem  fidei,  ut 
etiam  cujuscumque  alterius  virtutis  formatae 
per  charitatem,  vitam  aeternam  esse  merce¬ 
dem,  libentissime  confitemur. 

Sed  forte  non  serio  Calvinus  Petri  senten¬ 
tiam  nobis  objecit  :  nam  si  revera  fidei 
actum  meritorium  salutis  esse  fateretur,  om¬ 
nes  protestantes  illum,  tamquam  Papistam 
novum,  exeerarentur.  Nam  (ut  saepe  diximus) 
nulli  omnino  hominum  minus  tribuunt  fidei, 
quam  Lutherani  et  Calviniani,  qui  soli  fidei 
omnia  tribuere  videri  volunt. 

Tertium  argumentum  sumitur  ex  illis  lo¬ 
cis,  quae  ita  vitam  aeternam  reddi  testantur 
operibus  bonis,  ut  ipsam  rationem,  cur  de¬ 
tur  vita  aeterna,  in  operibus  ponant.  Sunt  au¬ 
tem  haec  loca,  Matthaei  xxv.  Venite  benedicti 
Patris  mei ,  possidete  paratum  vobisregnum  ab 
origine  mundi.  Esurivi  enim,  et  dedistis  mihi 
manducare,  etc.  Item  ibidem  :  Quia  in  pauca 
fuistie  fidelis ,  supra  multa  te  constituam  : 
intra  in  gaudium  Domini  tui.  Apocal.  vir. 
Hi  sunt  qui  venerunt  ex  magna  tribulatione, 
etc.,  ideo  sunt  ante  thronum  Dei  (1).  In  quibus 
locis  particulae,  enim,  quia,  ideo,  sunt  om¬ 
nes  causales,  ut  notum  est. 

Respondet  Calvinus,  in  his  locis  notari 
ordinem  divinae  providentiae,  quae  non  donat 
salutem,  nisi  iis,  quos  antea  justificavit,  et 
bona  opera  exercere  fecit.  Itaque  sensum 
illorum  verborum  :  Possidete  regnum,  esurivi. 

enim,  et  dedistis  mihi  manducare,  etc.,  hunc 
esse  vult,  non  possidebunt  regnum,  nisi  qui 
prius  misericordiae  opera  fecerint,  non  quod 
opera  misericordiae  sint  merita,  vel  causae 
illius  regni  adipiscendi,  sed  quia  Deus  vo¬ 
luit,  prius  fieri  opera  misericordiae  ab  ele¬ 
ctis,  et  posterius  ab  eisdem  obtinoi-i  regnum. 
Probat  autem  Calvinus,  in  Scripturis  illud 
enim,  vel  quia,  saepe  notam  esse  ordinis  et 
consequentiae,  non  autem  causae  :  quoniam 
in  Genesi  cap.  xv.  Deus  absolute,  et  gratis 
promittit  Abrahae,  quod  semen  ejus  multi¬ 
plicaretur  instar  stellarum,  quae  numerari 
non  possunt.  Et  tamen  cap.  xxii,  ait  :  Quia 
fecisti  rem  hanc ,  multiplicabo  semen  tuum, 
etc.  (2). 

At  si  ita  licet  omnia  eludere,  nullae  erunt 
formae  loquendi,  quibus  sententias  nostras 
explicare  possimus.  Fingamus  enim,  voluisse 
Christum  ostendere ,  opera  misericordiae 
esse  veram  causam,  cur  justis  hominibus  in 
judicio  reddenda  sit  merces  salutis  aeternae. 
Quibus,  quaeso,  verbis  brevius,  apertius, 
commodius  id  explicare  potuisset,  quam  il¬ 
lis  :  Possidete  regnum  :  esurivi  enim ,  et  dedistis 
mihi  manducare  ? 

Deinde,  nonne  eodem  modo  loquitur  Do¬ 
minus  de  bonorum  praemiis,  et  de  impiorum 
suppliciis?  certe  sicut  dixerat :  Possidete  reg¬ 
num,  esurivi  enim,  et  dedistis  mihi  mandu¬ 
care,  etc.  ita  dicit  :  Ite  maledicti  in  ignem 
aeternum ;  esurivi  enim,  et  non  dedistis  mihi 
manducare,  etc.  At  nemo  dicere  potest,  in 
his  verbis  posterioribus  non  reddi  veram 
causam,  sed  ordinem  et  consequentiam  tan¬ 
tum  ostendi.  Nam  stipendium  peccati  mors, 
ut  dicitur  ad  Roman.  vi  (3). 

Denique  utrum  illae  particulae,  enim,  et 
quia,  et  similes,  verae  sint  causales,  cum 
agitur  de  bonorum  operum  praemiis,  perspi¬ 
cuum  est  ex  plurimis  aliis  locis,  ubi  dona 
opera  dicuntur  salutem  ipsam  efficere,  ut  II 
ad  Corinth.  iv.  Quod  in  praesenti  est  momenta¬ 
neum,  et  leve  tribulationis  nostrae,  supra  mo¬ 
dum  in  sublimitate  aeternum  gloriae  pondus 
operatur  in  nobis.  Et  ad  Galat.  vi.  Qui  se¬ 
minat  in  spiritu,  de  spiritu  metet  vitam 
aeternam.  Et  ad  Philippen.  ii.  Cum  timore, 
et  tremore  salutem  vestram  operamini  (A). 
Vide  etiam  alia,  quai  supra  attulimus  in  dis¬ 
putatione  de  necessitate  operum  bono¬ 
rum. 


ii)  Mat.  XXV,  34;  ibid.i.  23:  Ap.  VII,  14.  -(2)  Gen.XXll,  17.-(3)Rom.  VI,  23.  -(4)  11  Cor.  IV, 
17:  Gal.  VJ,  8:  Pliil.  II,  12. 

Ad  illud  autem,  quod  Calvinus  objicit  ex 
cap.  xv.  et xxii.  Geneseos,  facilis  est  respon¬ 
sio,  Deus  enim  voluit,  semen  Abrahsc  mul¬ 
tiplicare  sicut  stellas  coeli,  et  simul  voluit, 
ut  donum  illud  Abraham  bonis  operibus 
promereretur,  quemadmodum  etiam  postea 
voluit,  ut  Isaac  precibus  impetraret  filios, 
quos  tamen  idem  Deus  ante  promiserat,  vo¬ 
luit  enim  dare,  sed  per  meritum  precum  ejus. 
Sicut  etiam  omnes  electos  Deus  praedestina¬ 
vit  ad  gloriam,  et  tamen  vult,  ut  ad  eam 
per  bona  opera,  meritaque  perveniant.  Ita¬ 
que  ex  eo,  quod  Deus  absolute  promisit  A- 
brahae  multiplicationem  posteritatis,  non 
sequitur,  ut  Abraham  eam  non  vere  merue¬ 
rit  ;  immo  sequitur,  ut  meruerit,  cum  Deus 
per  ejusmodi  medium  promissionem  suam 
implere  decreverit. 

Quartum  argumentum  sumitur  ab  illis  te¬ 
stimoniis,  ubi  praemium  bonis  operibus  ex 
justitia  dicitur  esse  reddendum.  Ut  II  ad 
Thessalon.  n.  Gloriamur  in  Ecclesiis  Dei , 
pro  patientia  vestra,  et  fide  in  omnibus  per¬ 
secutionibus  vestris,  et  tribulationibus ,  quas 
sustinetis  in  exemplum  justi  judicii  Dei.  Et 
infra  :  Si  tamen  justum  est  apud  Deum ,  re¬ 
tribuere  tribulationem  his,  qui  vos  tribulant , 
et  vobis,  qui  tribulamini  requiem  nobiscum  II 
ad  Timoth.  iv.  Bonum  certamen  certavi,  cur¬ 
sum  consummavi,  fidem  servavi,  in  reliquo 
reposita  est  mihi  corona  justitias,  quam  reddet 
mihi  Dominus  in  illa  die  justus  judex.  Ad 
Hebr.  vi.  Non  est  injustus  Deus ,  ut  obliviscatur 
operis  vestri.  Jac.  i.  Beatus  vir  qui  suffert 
tentationem ,  quoniam  cum  probatus  fuerit ,  ac¬ 
cipiet  coronam  vitas.  Apocalyp.  ii.  Esto  fidelis 
usque  ad  mortem ,  et  dabo  tibi  coronam  vitx. 
Huc  etiam  pertinent  illa  :  Fceneratur  Domi¬ 
no,  qui  miseretur  pauperis.  Proverb.  xix.  Et  : 
Nescitis,  quod  hi,  qui  in  stadio  currunt,  om¬ 
nes  quidem  currunt,  sed  unus  accipit  bra¬ 
vium  ;  sic  currite,  ut  comprehendatis.  I  ad 
Corinth.  ix.  Et  :  Certus  sum,  quia  potens  est 
depositum  meum  servare  in  illum  diem  (1).  II 
ad  Timoth  i.  Siquidem  injuriam  faceret,  qui 
mutuum  non  redderet,  vel  bravium  vincen¬ 
ti  non  daret,  vel  depositum  non  restitueret. 
Haec  enim  omnia  justitiam  includunt. 

Respondet  Calvinus  ad  primum  testimo¬ 
nium,  afflictiones  justorum  esse  quasi  notas, 
et  stigmata  quaedam,  quibus  Cln  istiani  Chri¬ 
sto  similes  efficiuntur,  ct  illis  insigniti  digni 


sunt,  qui  in  regnum  coelorum  admittantur, 
non  propter  meritum  patientiae,  sed  quia 
sunt  veri  Christiani,  quod  nota),  ct  stigmata 
illa  testantur.  Ad  alia  loca  respondet,  Scri¬ 
pturas  ita  loqui,  ut  hortentur  homines  ad 
opera  bona. 

Sed  non  solas  notas  esse  veri  Christiani, 
tribulationes  patienter  propter  Christum  to¬ 
leratas,  *ed  etiam  vera  merita,  perspicuum 
est,  quia  quod  solis  notis  respondet,  non 
dicitur  corona,  bravium,  et  similia.  Neque 
si  essent  opera  illa  solum  notae  veri  Chri¬ 
stiani,  diceretur  Deus  justo  judicio,  et  ut 
justus  judex  praemia  distribuere.  Denique 
non  diceret  Apostolus,  eadem  justitia  reddi  a 
Deo  tribulationem  his,  qui  tribulant,  et  rc- 
quiemhis,  quitribulantur.  Neque  enim  qui  tri¬ 
bulant,  et  persequuntur  Sanctos,  ejusmodi 
-  impietate  solum  testantur,  se  veros  non  esse 
Christianos,  sed  vere  ac  proprie  iram  divi¬ 
nam  in  se  provocant,  et  supplicia,  poenas¬ 
que  suis  sceleribus  debitas  promerentur. 

Quod  autem  Scriptura  hortetur  homines 
ad  opera  bona,  verissimum  est,  sed  illud 
etiam  est  verum,  cohortationes  divinas  non 
habere  officiosa  mendacia,  sed  veritate  esse 
plenissimas.  Quare  si  Deus  ut  nos  ad  bona 
opera  cohortetur,  dicit,  bene  operantibus 
justo  judicio  reddendam  esse  coronam  ju¬ 
stitia),  securi  esse  debemus,  quia  non  fallit 
nos  Deus,  ct  sic  ad  bona  opera  excitari,  ut 
simul  credamus,  bonis  operibus  ex  justitia 
reddendam  esse  mercedcm. 

Quintum  argumentum  sumitur  ex  illis 
testimoniis,  qua)  docent ,  vitam  mlernam 
promissam  osse  operibus  bonis,  qualia  sunt 
Matth.  xix.  Si  vis  ad  vitam  ingredi,  serva 
mandata.  Et  ibidem.  Omnis  qui  reliquerit 
domum,  vel  patrem,  ctc.,  centuplum  accipiet, 
et  vitam  x  ter  nam  possidebit.  I  ad  Timoth.  iv. 
Pietas  ad  omnia  utilis  est,  promissionem  ha¬ 
bens  vitx,  qux  nunc  est,  ct  futurae.  Jacob.  i. 
Accipiet  coronam  vitx,  quam  repromisit  Deus 
diligentibus  se  (2).  At  promissio  factacum  con¬ 
ditione  operis,  non  solum  debitam  facit  rem 
promissam,  qui  enim  promisit,  ex  justitia  te¬ 
netur  stare  promissis  ;  sed  etiam  facit,  ut 
qui  opus  impleverit,  meruisse  rem  promis¬ 
sam,  eamque  ut  mercedem  jure  suo  exigere 
posse  dicatur.  Sed  de  hoc  plura  diximus  in 
libro  superiore. 

Sextum  argumentum  sumitur  ab  illis  lo- 


(I)  11  Tliess.  1,  4;  ibid.  G;  Ii  Tini.  IV,  7;  Ileb.  VI,  10;  Jac.  I,  12:  Ap.  II,  10:  Prov.  XIX,  17;  I  Cor’ 
IX,  24;  11  Tim.  I,  12.  -  (2)  Mat.  XIX.  17:  ibid.  29;  1  Tim.  IV,  8:  Jaco.  I,  12. 

cis,  in  quibus  fit  mentio  dignitatis.  Nam  (ut 
supra  diximus,  cap.  2.)  dignum  esse  pne- 
mio,  et  mereri  prsemium,  idem  sunt,  juxta 
illud  Domini  Luc.  x.  Dignus  est  operarius 
mercede  sua.  Sunt  igitur  haec  loca  £a- 
pien.  m.  Deus  tentavit  cos,  et  invenit  eos  di¬ 
gnos  se.  Item.  II  ad  Thessalon.  i.  Ut  digni 
habeamini  regno' Dei,  pro  quo  et  patimini. 
Luc.  xx.  Qui  digni  habebuntur  sxculo  illo ,  et 
resurrectione  ex  mortuis.  Apoc.  nr.  Ambula¬ 
bunt  mecum  in  albis,  quia  digni  sunt  (1). 

Neque  his  locis  repugnat  illud  ad  Ro- 
man.  ^tn.  Non  sunt  condignas  passiones  hujus 
temporis  ad  futuram  gloriam  (2).  Loquitur 
enim  Apostolus  de  substantia  ipsorum  ope¬ 
rum,  non  de  proportione  absoluta.  Nam 
passiones  hujus  temporis  breves  sunt,  glo¬ 
ria  illa  seterria  est,  tamen  proportio  est  inter 
has  passiones,  et  illam  gloriam  propter 
charitatis  dignitatem,  unde  procedunt. 
Nam  et  Christi  passio  multo  brevior  fuit 
pcenis  damnatorum  sempiternis,  et  tamen 
propter  dignitatem  personae  patientis  dignis¬ 
sima  fuit,  quce  pro  illis  prenis  justissime  sa¬ 
tisfaceret.  Et  deliciae  peccatorum  incompa¬ 
rabiliter  minores  sunt  tormentis  gehennae, 
et  tamen  propter  contemptum  Dei  dignissi¬ 
mae  sunt,  quae  illis  suppliciis  puniantur.  Et 
semen  multo  est  minus,  quod  ad  molem  at¬ 
tinet,  ipsa  arbore,  et  tamen  proportio  est  in¬ 
ter  semen,  et  arborem  tanta,  ut  semini  rite 
sato  naturali  quadam  justitia  arbor  debea¬ 
tur.  Itaque  beatus  Paulus  II  ad  Corinth  iv. 
dicit  quidem,  passiones  hujus  temporis  mo¬ 
mentaneas  et  leves  esse,  si  conferantur  ad 
pondus  aeternae  gloriae,  quod  expectamus,  et 
tamen  addit  has  ipsas  momentaneas,  leves- 
que  passiones  operari  aeternum  gloriae  pon¬ 
dus,  operari  vero  sine  dubio  intelligit  non 
physice,  sed  moraliter,  id  est,  non  efficien¬ 
ter,  sed  meritorie ;  ac  per  hoc  dignas  esse, 
quibus  gloria  illa,  quamvis  maxima,  et  sem¬ 
piterna,  justo  judicio  tribuatur. 

Septimum  argumentum  sumitur  ab  illis 
locis,  ubi  dicitur  Deus  Judex  justus,  et  non 
acceptor  personarum.  Ut  ad  Roman  xxi.  Non 
est  acceptio  personarum  apud  Deum.  Ad 
Galat.  ii.  Deus  personas  non  accipit.  I  Pet.  i. 
Si  patrem  invocatis  eum,  qui  sine  acceptione 
personarum  judicat  secundum  uniuscujusque 
opus,  etc.  Act.  x.  In  veritate  comperi,  quia 
non  est  personarum  (icceptio  apud  Deum  (3). 


At  acceptio  personarum  est  vitium  contra¬ 
rium  justitiae  distributivae ,  cum  videlicet 
judex  dat  praemium  sine  meritis,  aut  majus 
praemium  minoribus  meritis,  vel  contra. 
Deus  igitur  in  retributione  praemiorum  me¬ 
rita  hominum  considerat,  et  pro  meritorum 
diversitate  vitae  aeternae  mansiones  assig¬ 
nat. 

Itaque  recte  S.  Augustinus  in  epist.  4G. 
ad  Valentinum  :  «  Si  non  sunt  merita,  in¬ 
quit,  quomodo  judicabit  Deus  hunc  mun¬ 
dum  »  ?  proinde  adversariorum  haeresis, 
quae  tollit  merita,  tollit  simul  articulum  fi¬ 
dei  de  judicio  futuro. 

CAPUT  IV. 

Idem  probatur  ex  traditione  Patrum. 

Nunc  addemus  testimonia  sanctorum  Pa¬ 
trum.  Ac  ut  a  Graecis  incipiamus,  deinde  ad 
Latinos  veniamus. 

Sanctus  Ignatiusin  epist.  ad  Roman.  «  Si¬ 
nite,  inquit,  me,  ut  bestiarum  esca  sim,  per 
quam  possim  Deum  promereri  » . 

Sanctus  Justinus  in  Apolog.  2.  ant.  med. 
«  ITomines,  inquit,  qui  dignos  se  Dei  volun¬ 
tate,  et  consilio  operibus  praestiterint,  cum 
eo  victuros  esse  meritis  suis  sumpsimus,  ac 
regnaturos,  sic  ut  ab  omni  interitu,  pertur¬ 
bationeque  sint  liberi  » . 

S.  Irenceus  lib.  iv.  adversus  heereses, 
cap.  72.  «  Pretiosam,  inquit,  arbitremur 
coronam,  quae  per  agonem  nobis  acquiritur, 
sed  non  ultro  coalitam,  et  quanto  per  agonem 
nobis  advenit,  tanto  est  pretiosior  » .  Item 
cap.  44.  probat  meritum  operum  ex'  judicii 
forma,  quae  describitur  Matth.  xxv. 

Origines  lib.  ir.  in  epist.  ad  Roman.  ex¬ 
plicans  cap.  2.  «  Primo,  inquit,  excludan¬ 
tur  haeretici,  qui  dicunt,  animarum  naturas 
bonas  ct  malas,  et  audiant,  quia  non  pro 
natura,  sed  pro  meritis  reddit  Deus.  Secun¬ 
do  aedificentur  fideles,  ne  putent  hoc  solum 
sufficere,  quod  credunt,  sed  sciant,  justum 
judicium  Dei  unicuique  reddere  secundum 
opera  sua».  Vide  etiam  Clementem  Alexand. 
Origenis  praeceptorem,  lib.  iv.  Strom. 

S.  Basilius  in  lib.  de  Spiritu  sancto, 
cap.  24.  «  Homo,  inquit,  ex  operibus  justi¬ 
tia)  salvatur  ».  Et  oratione  in  initium  Pro¬ 


li)  Luc.  X,  7:  Sap.  111,  5;  11  Tliess.  1,  5;  Luc.  XX,  35:  Ap.  111,  4:  —  (2)  Rom.  VIII,  18.-  (3)  Rom. 
XXI,  1 1 :  Gal .  11.  (i:  l  Pet.  I,  17:  Act.  X,  34. 

verb.  a  Omnos,  inquit,  qui  per  viam  Evan- 
gelicara  incedimus,  mercatores  sumus,  per 
opera  mandatorum  nobis  possessionem  coe¬ 
lestium  comparantes  » . 

S.  Joannes  Chrysostomus  homil.  4.  de 
Lazaro,  circa  medium  :  «  Si  justus,  inquit, 
est  Deus,  et  his,  et  illis  reddet  pro  meritis. 
Quod  si  et  his,  et  illis  rependet  pro  meritis  ; 
hic  vero  nullus  eorum  recepit,  neque  ille 
improbitatis  poenam,  neque  hic  virtutis 
praemia,  perspicuum  est,  restare  tempus 
aliud,  in  quo  congruens  praemium  horum 
uterque  ferat  ».  Yide  eumdem  homil.  42.  in 
Genes,  et  homil.  43.  in  priorem  ad  Co- 
rinth. 

S.  Gregorius  Nazianzenus  orat,  in  S.  Ba¬ 
ptisma,  extrema  :  « Crede,  inquit,  resur¬ 
rectionem  ;  judicium,  mercedem,  ad  justam 
Dei  lancem  exigendam  ». 

S.  Gregorius  Nyssenus  orat.  d.  de  aman¬ 
dis  pauperibus  :  «  Denique,  inquit,  pro  suis 
quemque  meritis  ornatum  cerno.  Illis,  qui 
boni,  benignique  fuerint,  summa,  et  perpe¬ 
tua  requies  tribuitur  in  regno  coelesti,  inhu¬ 
manis  autem,  et  improbis,  supplicium  ignis, 
idque  sempiternum  ». 

Jam  ex  Latinis,  Tertullianus  in  lib.  de  re¬ 
surrectione  carnis,  ultra  medium,  tractans 
cap.  xv.  prioris  ad  Gorinth.  «  Ordo,  inquit, 
meritorum,  dispositorum  nomine  dispone¬ 
tur  :  merita  autem  cum  corpori  quoque  ad- 
scribantur,  ordo  quoque  corporum  dispona¬ 
tur  necesse  est,  ut  possit  esse  merito¬ 
rum  )> . 

S.  Cyprianus  in  libro  de  Simplicitate  Prae¬ 
latorum,  sive  de  unitate  Ecclesiae,  ultra  me¬ 
dium  :  «  Justitia,  inquit,  opus  est,  ut  pro¬ 
mereri  quis  possit  Deum  :  praeceptis  ejus,  et 
monitis  obtemperandum  est,  ut  accipiant 
merita  nostra  mercedem  » .  Item  in  serm. 
de  eleemosyna,  extremo  :  Si,  inquit,  expedi¬ 
tos,  si  celeres,  si  in  hoc  operis  agone  cur¬ 
rentes,  dies  nos  vel  redditionis,  vel  persecu¬ 
tionis  invenerit;  nusquam  Dominus  meritis 
nostris  ad  praemium  deerit.  In  pace  coronam 
vincentibus  candidam  pro  operibus  dabit, 
in  persecutione  purpuream  pro  passione  ge¬ 
minabit.  «  Yide  eumdem  lib.  n.  epist.  4. 
lib.  iii.  cap.  23.  fjb.  iv.  epist.  6  et  8. 

S.  Hilarius  can.  5.  in  Matth.  «  Regnum? 
inquit,  Dei  vitae  nostrae  stipendiis  quaeramus. 
Et  haec  recte,  perfecteque  viventium  merces 
est,  ut  in  novam,  ccelestemque  substantiam 
ex  hac  corruptibilis  corporis  materie  transfe¬ 
rantur,  et  corruptio  terrena  coelesti  incorru- 


ptione  mutetur  ».  Et  can.  vi.  «  De  nostro, 
inquit,  est  beata  illa  aeternitas  promerenda, 
praestandumque  est  aliquid  ex  proprio  ». 

S.  Ambrosius  lib.  I.  de  officiis,  cap.  15. 

«  Nonne,  inquit,  evidens  est  meritorum,  aut 
praemia,  aut  supplicia  post  jnortem  manere»  ? 
Yide  eumdem  in  epist.  81.  ad  Siricium  lib.  II. 
de  Cain,  cap.  9  lib.  de  Noe,  et  arca,  cap.  7. 
in  Psal.  cxyiii.  serm.  7.  et  lib.  vn.  in  Luc. 
in  illud  :  «  Nonne  duo  passeres,  etc.  » 

S.  Hieronymus  lib.  ii.  adversus  Jovinia- 
num  non  procul  a  fine  :  «  Denarius,  inquit, 
quasi  indulgentia  veri  Principis  omnes  per 
Baptismum  emittit  de  carcere.  Jam  nostri 
laboris  est,  pro  diversitate  virtutum,  diversa 
nobis  praemia  praeparare  ». 

Sanctus  Paulinus  in  epist.  ad  Victricium  : 

«  Tuarum,  inquit,  tibi  praemia  se  debere  vir¬ 
tutum,  judex  justus  agnoscet  » . 

S.  Augustinus  in  epist.  105.  ad  Sixtum  : 
a  Nullane,  inquit,  sunt  merita  justorum  ? 
sunt  plane,  quia  justi  sunt.  Sed  ut  justi  fie¬ 
rent,  merita  non  fuerunt  » .  Et  infra  :  «  Sicut 
merito  peccati,  tamquam  stipendium,  red¬ 
ditur  mors,  ita  merito  justitiae,  tamquam  sti¬ 
pendium,  vita  aeterna».  Idem  in  lib.  de  mo¬ 
ribus  Ecclesiae,  cap.  25  :  «  Vita,  inquit, 
aeterna  est  totum  praemium,  cujus  promis¬ 
sione  gaudemus.  Nec  praemium  potest  prae¬ 
cedere  merita,  et  prius  homini  dari,  quam 
dignus  est.  Quid  enim  hoc  est  injustius,  et 
quid  justius  Deo  ?  non  ergo  debemus  poscere 
praemium,  antequam  mereamur  accipere  ». 

Hic  sanctus  Augustinus  non  solum  docet, 
hominem  habere  merita  vitae  aeternae,  sed 
etiam  unum,  et  totum  esse  praemium  no¬ 
strum  vitam  aeternam,  contra  sententiam 
adversariorum,  qui  finxerunt  varia  praemia 
in  hac  vita,  et  in  futura,  ut  eluderent  testi¬ 
monia,  quae  loquuntur  de  meritis,  ac  ne  co¬ 
gerentur  admittere,  bona  opera  esse  praemia 
vitae  aeternae.  Itera  docet  hoc  loco  sanctus 
Augustinus,  meritis  operum  ex  justitia  dari 
praemium  vitae  aeternae,  ne  forte  dicerent, 
dari  quidem,  sed  ex  mera  liberalitate.  Item 
addit,  non  dari  nisi  prius  ea  digni  invenian¬ 
tur,  qui  illam  habituri  sunt,  ne  dicant,  nul¬ 
lam  esse  in  operibus  dignitatem.  Denique 
dicit,  injustissimum  esse  petere  a  Deo  justis¬ 
simo  judice  vitam  aeternam,  antequam  eam 
merearis  accipere,  ubi  aperte  damnat  omnes 
Lutheranos,  qui  vitam  aeternam  operibus 
mereri  non  volunt,  et  tamen  eam  sibi  certis¬ 
sima  fide  dandam  esse  praesumunt.  Vide 
eumdem  Augustinum  in  Psal.  83.  93.  100. 

Item  in  epist.  46  .  47.  52.  Inenchir.  cap.  106. 
et  107.  libro  de  natura  et  gratia,  cap.  2.  de 
correptione  et  gratia,  cap.  13.  de  gratia  et 
libero  arbitrio,  cap.  i.  et  seq. 

S.  Prosper  in  responsione  ad  cap.  6.  Gal¬ 
lorum  :  «  Justificatus,  inquit,  homo,  id  est, 
ex  impio  pius  factus,  nullo  praecedente  bono 
merito  accipit  donum,*  quo  medio  acquirat 
et  meritum  ».  Idem  habet  in  lib.  ii.  de  voca¬ 
tione  gentium,  cap.  8.  et  in  Psalm.  cxxv.  in 
ultimis  verbis. 

S.  Ccelestinus  Papa  in  epistol.  ad  Gallos, 
cap.  12.  «  Tanta,  inquit,  erga  omnes  homi¬ 
nes  est  bonitas  Dei,  ut  nostra  velit  esse  me¬ 
rita,  quae  sunt  ipsius  dona ;  atque  pro  his, 
quae  largitus  est,  aeterna  praemia  sit  donatu¬ 
rus  ». 

S.  Gregorius  lib.  iv.  Moral.  cap.  42. 
«  Quia,  inquit,  in  hac  vita  nobis  est  discretio 
operum,  erit  in  illa  procul  dubio  discretio 
dignitatum,  ut  quo  hic  alius  alium  merito 
superat,  illic  alius  alium  retributione  trascen- 
dat  ».  Yide  eumdem  lib.xvni.  Moral.  cap.  24. 
et  lib.  xxv.  cap.  1. 

S.  Bernardus  serm.  68.  in  Cant.  «  Merita, 
inquit,  habere  cures,  habita  data  noveris. 
Perniciosa  paupertas,  penuria  meritorum  » . 
Et  senn.  81.  Item  in  Cant.  «  Omne,  inquit, 
quod  feceris,  bonum,  malumve,  quod  quidem 
non  facere  liberum  sit,  merito  ad  meritum  de¬ 
putatur». 

His  addi  possunt  testimonia  Conciliorum. 
Nam  in  Concilio  Arausicano  can.  18.  sic 
legimus  :  «  Debetur  merces  bonis  operibus, 
si  fiant ;  sed  gratia,  quas  non  debetur,  prae- 
eedit  ut  fiant  » . 

Concilium  Lateranense  OEcumenicum,  sub 
Innocentio  III.  ut  habetur  in  cap.  Firmiter, 
de  Summa  Trinit.  Et  fide  Catholica  :  «  Non 
solum,  inquit,  Virgines,  et  continentes,  ve¬ 
rum  etiam  conjugatae  per  rectam  fidem,  et 
operationem  bonam  placentes  Deo,  ad  aeter¬ 
nam  merentur  beatitudinem  pervenire. 

Concilium  Florentinum  item  OEcumeni¬ 
cum,  in  decreto  de  purgatorio,  docet,  ani¬ 
mas,  quse  nihil  expiendum  habent,  in  coelum 
mox  recipi,  Deumque  videre  pro  meritorum 
diversitate,  aliam  alia  clarius,  atque  perfe¬ 
ctius.  Nihil  igitur  novi,  sed  fidem  antiquam 
docuit  Concil.  Trid.  sess.  6.  cap.  16.  et  can. 
26.  et  32.  ubi  merita  justorum  asseruit. 

Accedat  ultimo  ratio  evidens  ex  iis,  quae 
probata  sunt  in  libro  superiore.  Demonstra¬ 


tum  est  enim,  opera  bona  justorum  esse  ve¬ 
re  justa,  satisfacere  legi  divinae,  justificare 
hominem.  Hinc  autem  sequitur,  esse  vere 
meritoria.  Potissima  enim  ratio,  cur  haeretici 
hujus  temporis  merita  negent,  illa  est,  quo¬ 
niam  existimant,  nullum  esse  opus  in  hac  vi¬ 
ta  vere  justum,  et  quod  legi  satisfaciat,  sed 
esse  omnia  opera  nostra  peccata  mortalia  ex 
natura  sua,  et  solum  propter  Domini  indul¬ 
gentiam  venialia. 

CAPUT  Y. 

Solvuntur  objectiones  ex  Scripturis ,  contra 
merita  operum  bonorum. 

\- 

Argumenta  adversariorum  magna  ex  par¬ 
te  soluta  sunt  in  libro  superiore  extremo.  Si¬ 
quidem  illa  omnia,  quae  adferuntur  ad  pro¬ 
bandum,  omnia  justorum  opera  esse  pecca¬ 
ta,  adferri  solent  etiam  ad  probandum,  nul¬ 
la  esse  vera  merita  salutis  aeternae.  Solve¬ 
mus  igitur  hoc  loco  eas  tantum  objectiones, 
quae  proprie  contra  merita  pugnare  viden¬ 
tur. 

Primum  ex  divinis  litteris  objiciunt  illud 
Psalmi  centesimi  secundi :  Qui  coronat  te  in 
misericordia ,  et  miserationibus.  Item;  Beati 
misericordes ,  quoniam  ipsi  misericordiam  con- 
sequentur.  EtJacob.  ii.  Judicium  sine  miseri¬ 
cordia  ei,  qui  non  fecit  misericordiam  (1).  Haec 
enim,  et  alia  similia  loca  testantur,  ipsam 
etiam  coronam  gloriae,  et  beatitudinem  coe¬ 
lestem  dandam  esse  sanctis  hominibus  ex 
misericordia,  non  ex  justitia,  ac  per  hoc  non 
reddi  proprie  meritis,  sed  vgratis  dari. 

Respondeo  :  S.  Augustinus  haec  loca  dili¬ 
genter  expendit  tum  in  epist.  105.  tum  in 
libro  de  corfept.  et  gratia,  cap.  13.  Duas 
autem  indicat  expositiones.  Una  est,  quod 
beatitudo  tribuatur  misericordiae,  non  quia 
non  sit  vera  merces  meriti,  sed  quia  merita 
ipsa  ex  misericordia  data  sunt.  Non  enim 
potest  opera  meritoria  facere  homo,  nisi 
prius  justificatus.  Justificatur  autem  non  ex 
operibus,  sed  ex  gratia  et  misericordia.  Qua¬ 
re  solet  etiam  Augustinus  ita  distinguere,  ut 
dicat,  ipsi  justitiae  vitam  aeternam  esse  mer- 
cedem,  non  gratiam,  ipsi  autem  homini  esse 
gratiam,  non  mercedem,  quoniam  homini 
justitia  gratia  est.  Eamdem  explicationem  se¬ 
quitur  sanctus  Gregorius  in  Psalm.  vii.  poc¬ 

nitentialem,  tractans  illud :  «  Auditam  fac 
mihi  mane  misericordiam  tuam  ». 

Altera  expositio  est,  quod  in  ipsa  corona¬ 
tione,  quae  merces  est  meriti,  sit  etiam  mise¬ 
ricordia  necessaria,  quas  peccata  venialia 
remittat,  sine  quibus  nulli  vivunt,  et.  pauci 
vitam  hanc  finiunt ;  efeterum  addit  ibidem 
Augustinus,  hanc  ipsam  misericordiam  debi¬ 
tam  esse  bonis  meritis  Sanctorum,  et  in  judi¬ 
cio  non  tam  donari,  quam  reddi,  ut  dici  pos¬ 
sit  justa  misericordia,  quoniam  justo  judicio 
redditur. 

Sed  etiamsi  ista  misericordia  non  reddere¬ 
tur  meritis,  sed  pura  misericordia  esset,  non 
tamen  impediret  rationem  meriti  in  bonis 
operibus  hominum  justorum.  Nam  comitatur 
misericordia  coronam  gloriae,  sed  non  est 
ipsa  corona  gloriae.  Corona  enim  respicit  bo¬ 
na  merita,  misericordia  respicit  peccata  ve¬ 
nialia,  quae  remissione  delenda  sunt.  Sicut 
enim  ex  parte  hominis  duo  sunt,  bona  me¬ 
rita,  et  peccata  venialia,  quorum  unum  non 
destruit  alterum ;  ita  ex  parte  Dei  duo  sunt, 
corona  gloria;  tamquam  merces  meriti, 
et  misericordia  tamquam  medicina  peccati, 
et  horum  etiam  duorum  unum  non  impedit 
aliud.  Nam  si  remissio  illa  nullo  modo 
debita  esset ,  sed  omnino  gratuita ;  posset 
quidem  Deus  non  remittere  peccata  illa  ve¬ 
nialia  ,  sed  tamen  nec  punire  posset ,  nisi 
temporaria  poena,  cum  illa  peccata  majorem 
poenam  justo  judicio  non  mereantur.  Soluta 
vero  in  igne  purgatorio  illa  poena,  bona 
merita  justo  judicio  coronam  justitia;  nulla 
rc  jam  impediente  perciperent. 

Secundo  objici  potest  illud  Isai.  ly.  Veni  (e, 
emite  absque  argento,  et  absque  ulla  commuta¬ 
tione  vinum  et  lac.  Et  illud  Danielis  cap.  ix.  Non 
in  justificationibus  nostris  prosternimus  preces 
nostras ,  sed  in  miserationibus  tuis  magnis  (1). 

Respondeo :  Haec  loca  ad  rem  non  faciunt ; 
siquidem  vinum  et  lac  non  gloriam  sempiter¬ 
nam,  sed  gratiam  temporis  hujus  eo  loco  sig¬ 
nificant.  Fatemur  autem  gratiam  Dei  non 
acquiri  per  merita,  sed  gratis  dari,  quam¬ 
vis  non  absque  opere  et  labore  nostro.  Nam 
venire  et  emere ,  laborem  nostrum  desig¬ 
nat,  absque  argento,  ct  absque  ulla  com¬ 
mutatione,  reconciliationem,  non  debitam, 
sed  gratuitam  plane  esse  demonstrant.  Por¬ 
ro  unum  et  lac  ad  gratiam  praisentis  tem¬ 
poris  pertinere  docet  sanctus  Hieronymus 
in  commentario,  ubi  etiam  dicit,  in  hujus 


rei  signum  solitos  esse  Christianos  renatis  in 
Christo  prabere  gustandum  vinum  et  lac; 
Daniel  quoque  non  coronam  petit  eo  loco,  sed 
liberationem  a  captivitate,  in  quam  populus 
Dei,  propter  peccata  devenerat. 

Tertio  objiciunt  illud  Lue.  xvit.  Cum  fe¬ 
ceritis  /uve  omnia,  dicite,  servi  inutiles  sumus, 
quod  debuimus  facere,  fecimus  (2). 

Respondeo,  multis  modis  hunc  locum  Pa¬ 
tres  exponunt,  et  sunt  omnes  egregia;  expli¬ 
cationes,  nec  ulla  contra  merita  bonorum 
operum  pugnat. 

Primum  (ut  exponit  sanctus  Ambrosius 
lib.  vm.  in  Lucam)  jubet  Dominus,  ut  agno¬ 
scamus  id,  quod  sumus  cx  nobis  :  a  Agno¬ 
scenda,  inquit,  gratia,  sed  non  ignoranda  na¬ 
tura,  ctc.  »  Ilaque  ex  nobis  servi  inutiles  su¬ 
mus,  inepti  prorsus  ad  ea  implenda,  qtuc 
Dominus  praecipit :  tamen  per  ejus  gratiam 
utiles  efficimur,  juxta  illud  II  ad  Timotb.it. 
Qui  emundaverit  se  ab  his,  erit  vas  in  honorem 
sancti  ficatum  [et  utile  Domino  ad  omne  opus 
bonum  paratum  (3). 

Secundo  ut  exponit  Beda,  jubemur  agno¬ 
scere,  nihil  nos  Deo  utilitatis  adferre,  sed 
quidquid  boni  facimus,  id  nobis  utile  es¬ 
se,  non  Deo,  qui  bonorum  nostrorum  non 
eget.  Quare  summa  cum  humilitate  Deo  ser¬ 
vire  debemus,  et  gratias  agere,  quod  obse¬ 
quium  nostrum  acceptare  voluerit. 

Tertio  ut  exponit  sanctus  Augustinus  serm. 
3.  de  verbis  Domini,  servi  inutiles  dici  pos¬ 
sumus,  cum  omnia  divina  mandata  servavi¬ 
mus,  quoniam  nihil  facimus  ultra  id,  quod  de¬ 
bemus,  et  nihil  inde  justae  mercedis  petere 
possemus,  nisi  Deus  liberali  pacto  nobiscum 
convenire  voluisset.  Nam  cx  conditione  man¬ 
cipia  Dei  sumus,  et  si  velit,  potest  nos  abs¬ 
que  ullo  prannio  ad  omnia  opera,  qutecum- 
que  illi  placuerint,  obligaie.  Ilonc  igitur 
conditionem  nostram  ad  humilitatem  conser¬ 
vandam,  vult  nos  Christus  agnoscere.  Quam¬ 
vis  cx  gratuito  pacto,  quod  nobiscum  lacere 
dignatus  est,  possumus  cum  Apostolo  dicere  •' 
Reposita  est  mihi  corona  justitiv,  quam  'reddet 
mihi  in  illa  die  justus  judex.  Nam  et  Dominus 
ipse  dicit :  Nonne  ex  denario  convenisti  me- 
cum  ?  tolle  quod  tuum  est,  et  vade.  «  0  magna 
(inquit  Augustinus)  bonitas  Dei,  cui  cum  pro 
conditione  reddere  debeamus  obsequium, 
utpote  servi  Domino,  amicitiarum  nobis  pra- 
mia  repromittit,  ut  a  nobis  obsequia  debiUe 
servitutis  extorqueat. » 

Quarto,  ut  exponit  sanctus  Joannes  Chry- 
sostomus  homilia  in  illud  :  «  Elatum  est  cor 
Ozia  ».  non  dicit  Dominus,  cum  feceritis 
lnuc  omnia,  servi  inutiles  estis ;  sed  ait : 
dicite,  quia  servi  inutiles  sumus,  ubi  vult 
nos  dc  nobis  post  benefacta  humiliter  sentire, 
ne  superbia  corrumpat  opera  bona,  qua  fe¬ 
cimus.  Sed  cum  nos  dicemus,  servus  inuti¬ 
lis  sum,  dicet  ille  :Euge  serve  bone,  et  fidelis, 
quia  in  pauca  fuisti  fidelis,  supra  multa  te 
constituam,  intra  in  gaudium  Domini  tui. 
Absolute  enim  non  esse  inutiles  eos,  qui  bene 
operantur,  perspicum  est  ex  hac  ipsa  para¬ 
bola  de  talentis,  Matth.  xxv.  Nam  servum  inu¬ 
tilem  vocat  Christus  eum  solum,  qui  talentum 
abscondit,  et  quem  projici  jubet  in  tenebras 
exteriores.  Alios  autem,  qui  talenta  multipli¬ 
caverant,  ut  servos  utiles  laudat,  et  remu¬ 
nerat. 

Quarto  objiciunt  illud  Apostoli  ad  Homan. 
vi.  Stipendium  peccati  mors,  gratia  Dei  vita 
aeterna  (1).  Hinc  enim  videntur  aperte  exclu¬ 
di  merita,  tum  quia  vita  aterna  non  dicitur 
stipendium  bonorum  operum,  sicut  dicitur 
mors  ater  na  stipendium  peccati,  tum  quia 
simpliciter  dicitur  gratia,  nam  ut  idem  Apo¬ 
stolus  ait  ad  Rornan.  iv.  Et  qui  operatur , 
merces  non  imputatur  secundum  gratiam,  sed 
secundum  debitum  (2). 

Respondeo  :  IIoc  argumentum  diligenter 
solvit  sanctus  Augustinus  in  epist.  105.  in 
Enchirid.  cap.  107.  et  pracipuc  in  libro  de 
gratia  et  libero  arbitrio,  cap.  8.  et  9.  Duo 
autem  dicit,  primo,  potuisse  Apostolum 
recte  dicere,  stipendium  justitia  vita  ater- 
na,  sicut  dixit,  stipendium  peccati  mors. 
Quae  sancti  Augustini  confessio  causam  ad¬ 
versariorum  penitus  jugulat.  Secundo,  non 
esse  dictum,  stipendium  justitiae  vita  aeterna, 
sicut  stipendium  peccati  mors,  ne  quis  exi¬ 
stimaret,  ita  nos  ex  nobis  habere  justitiam, 
sicut  ex  nobis  habemus  peccata.  Itaque  gra¬ 
tia  dicitur  vita  aeterna,  non  quia  non  est 
merces  meriti,  sed  quia  ipsa  merita  habe¬ 
mus  ex  gratia.  In  illis  autem  verbis  ad  ltom. 
iv.  Ei  qui  operatur ,  e/c.,  loquitur  Apostolus 
de  operibus,  quae  sine  gratia  Dei,  solis  viri¬ 
lius  liberi  arbitrii  fieri  posse  credebant  ii, 
quos  eo  loco  refellit. 

Quinto  objiciunt  illud  adRoman.  vni.  Non 
sunt  condignae  passiones  hujus  temporis,  etc.  (3). 
Sed  hoc  jam  solutum  est  cap.  3.  in  argum. 
fi.  pro  meritis. 

(!)  Rom.  VI,  23.  — (?)  Rom.  IV,  4.  -  (3)Rom. 


Sexto,  objiciunt  illud  ad  Philippen.  iii. 
Hscc  omnia ,  quae  mihi  erant  lucra ,  propter 
Christum  detrimentum  feci,  et  arbitror  ut 
stercora ,  ut  Christum  lucrifaciam  ;  et  ut  inve¬ 
niar  in  illo,  non  habens  meam  justitiam,  qiue 
ex  lege  est ,  sed  illam ,  quae  ex  fide  est  Jesu 
Christi.  Huc  etiam  addi  possunt  illa:  Gratia 
salvati  estis  per  fidem  non  ex  operibus,  ad 
Ephes.  ii.  Et :  Non  ex  operibus  justitiae,  qua; 
fecimus  nos,  sed  secundum  suam  magnam  mi¬ 
sericordiam  salvos  nos  fecit ,  adTit.  iii  (4). 

Respondeo  :  Primum,  hac  omnia  loca  fru¬ 
stra  ad  feruntur  contra  merita  salutis  aterna, 
cum  Apostolus  loquatur  de  salute  inchoata, 
qua  habetur  in  hac  vita,  per  gratiam  justifi¬ 
cationis,  et  regenerationis,  non  de  salute  per¬ 
fecta,  qua  reposita  est  nobis  in  coelis.  Nos 
autem  non  contendimus,  salutem  inchoa¬ 
tam,  id  est,  justificationem  haberi  per  jnc- 
rita,  sed  gratis  eam  donari  gratissime  con¬ 
fitemur. 

Deinde  loquitur  Apostolus  de  justitia  et 
operibus,  qua  fidem  et  gratiam  Dei  prace- 
dunt,  nam  ideo  fidei  et  gratia  illam  opponit, 
cum  ait :  Ut  inveniar  in  illo  non  habens  me¬ 
am  justitiam,  quae  ex  lege  est,  sed  illam,  quae 
ex  fide  est  Christi.  Et  :  Gratia  estis  salvati 
per  fidem,  non  ex  operibus,  etc.  Istam  autem 
justitiam,  et  opera  nos  quoque  despicimus, 
ct  merita  vita  aterna  non  esso  concedi¬ 
mus. 

Denique  adversarii,  qui  hac  loca,  ac  pra- 
cipuc  primum  locum  ex  cap.  iii.  ad  Philipp. 
impudentissime  referunt  ad  opera  bona,  qua 
ex  fide  et  gratia  Dei  a  sanctis  et  justis  homi¬ 
nibus  fiunt,  deberent  vel  unum  ex  tota  ve¬ 
tustate  producere,  qui  ea  loca  ita  exposuis¬ 
set. 

Certe  sanctus  Augustinus  inlib.  ii.  de  pec. 
merit.  Et  remiss.  cap.  13.  dicit,  Apostolum 
vocare  detrimenta  et  stercora,  opera  bona, 
qua  fecerat  in  Judaismo,  quoniam  talia  vide¬ 
ri  poterant  in  comparatione  eminentissima 
justitia,  qua  habetur  per  fidem  Christi,  in 
Ecclesia  Catholica.  Ubi  justitiam  Christiano¬ 
rum  non  solum  non  vult  appellari  detrimen¬ 
ta  vel  stercora,  sed  eminentissimam  justi¬ 
tiam.  nominat,  iramo  nec  justitiam,  qua  erat 
in  judaismo,  absolute  damnat  eo  loco,  sed 
tantum  in  comparatione  Christiana  justitia. 

Idem  vero  Augustinus  eum  locum  diligen¬ 
tius  tractans  in  lib.m.adBonifacium,  in  libro 
de  gratia  et  libero  arbitrio,  et  in  serm.  15. 

de  verbis  Apostoli,  damnat  quidem  abso¬ 
lute  justitiam  illam,  quam  Apostolus  vocat 
detrimenta  et  stercora,  sed  ideo  damnat 
quia  docet  illam  esse  justitiam  superborum, 
qui  suis  solis  viribus  existimant  sine  fide  et 
gratia  Christi  se  posse  implere  justitiam. 
Justitiam  enim  ex  fide  et  gratia,  ubique  Au¬ 
gustinus  laudat,  et  meritum  vitae  aeternae 
esse  docet. 

Quod  vero  Kemnitius  notat,  Apostolum 
in  praesenti  dixisse,  «  Arbitror  ut  stercora», 
quasi  damnare  voluerit  impuritatis  eam 
etiam  justitiam,  quam  ex  fide  Christi,  cum  es¬ 
set  Apostolus,  faciebat :  puerile  est,  nam  il¬ 
lud  «(Arbitror)»  non  respicit  opera presen- 
tia,  sed  presens  judicium  de  operibus  praete¬ 
ritis,  atque  in  judaismo  factis.  ' 

Septimo,  objiciunt  illud  ad  Roman.  iii. 
Exclusa  est  gloriatio  tua,  per  quam  legem  ? 
factorum  ?  non,  sed  per  legem  fidei  (1).  At  si  fi¬ 
des  excludit  omnem  gloriationem,  quae  ex 
operibus  nascitur ;  certe  excludit  omnia  me¬ 
rita.  Si  quis  enim  vera  merita  haberet,  de  il¬ 
lis  jure  gloriari  posset. 

Respondeo,  fides  excludit  gloriationem  eo¬ 
rum, qui  in  se  gloriantur,  quasi  suis  viribus  jus¬ 
titiam  facere  possint,  et  a  selhabeant,  si  quid 
boni  habent:  non  autem  excludit  gloriatio¬ 
nem  eorum,  qui  in  Domino  gloriantur,  id  est, 
qui  justitiam  et  merita,  Deo  juvante,  habere 
se  posse  confidunt.  Alioqui  non  diceret  Apo¬ 
stolus  :  Qui  gloriatur,  in  Domino  glorietur. 
Itaque  sanctus  Bernardusserm.  13.  in  Cant. 
«  Haec  nobis,  inquit,  gloriatio  non  solum 
non  prohibetur,  sed  etiam  suadetur,  cum 
dicitur  gloriam  ab  invicem  quaeritis,  et  glo¬ 
riam,  quae  a  solo  Deo  est,  non  vultis  ». 

Octavo  objiciunt,  fieri  Christo  magnam  in¬ 
juriam,  si  meritis  nostris  aliquid  tribuatur, 
quasi  non  sufficiant  Christi  merita. 

Respondeo  :  Hoc  argumentum,  quanto  ab 
adversariis  magis  rhetorice,  vel  potius  tra¬ 
gice  amplificatur,  tantum,  cum  discutitur, 
inanius  invenitur.  Siquidem  merita  justorum 
non  opponuntur  meritis  Christi,  sed  ab  illis 
nascuntur,  et  quidquid  ipsa  justorum  merita 
laudis  habent,  id  totum  redundat  in  laudem 
meritorum  Christi.  Ipse  enim  vitis,  non  pal¬ 
mites,  et  sicut  palmes  non  potest  ferre  fru¬ 
ctum,  nisi  manserit  in  vite,  sic  et  nos  nihil 
possumus  sine  Christo  facere.  Et  sicut  nemo 
unquam  ita  desipuit,  ut  diceret  detrahi  de 
gloria  vitis,  si  palmites  ipsius  multum  fru¬ 


ctum  adferant.  Ra  nemo,  nisi  plane  stultus, 
dicere  potest  detrahi  de  gloria  Christi,  si 
servi  ejus,  per  gratiam  ejus,  per  spiritum 
ejus,  per  fidem,  et  charitatem  ab  ipso  inspi¬ 
ratam,  bona  opera  faciant,  quse  ita  vere  sint 
justa,  ut  eis  debeatur  a  justo  judice  corona 
justitiae. 

At,  inquiunt,  si  requiruntur  merita  homi¬ 
num,  non  igitur  sufficiebant  merita  Christi. 
Non  ita  est.  Nam  merita  hominum  non  re¬ 
quiruntur  propter  insufficientiam  meritorum 
Christi,  sed  propter  maximam  eorum  effica¬ 
ciam.  Meruerunt  enim  Christi  opera  apud 
Deum,  non  solum  ut  salutem  consequere¬ 
mur,  sed  etiam  ut  eam  per  merita  propria 
consequeremur.  Sive  (quod  est  idem)  non 
solum  aeternam  salutem,  sed  etiam  virtutem 
merendi  nobis  meruerunt.  Sicut  etiam  quod 
Deus  sole  utatur  ad  mundum  illustrandum, 
igne  ad  calefaciendum,  aura  et  pluviis  ad 
refrigerandum,  non  est  in  causa  imbecillitas 
Dei,  quasi  non  posset  ipse  per  se,  absque 
sole,  igne,  aura  mundum  illustrare,  calefa¬ 
cere,  refrigerare  :  sed  omnipotentia  ejus,  qua 
potuit  non  solum  ista  facere,  sed  etiam  rebus 
creatis  vim  faciendi  tribuere. 

At  saltem,  inquiunt,  dividitur  gloria  inter 
Deum  et  hominem,  si  non  solis  ejus  meritis, 
sed  etiam  nostris  salutem  assequimur.  Neque 
id  verum  est.  Nam  merita  nostra,  dona  sunt 
Christi,  et  quamvis  in  opere  bono,  quod  nos, 
Deo  juvante,  facimus,  nihil  sit  nostrum, 
quod  non  sit  Dei,  neque  aliquid  sit  Dei,  quod 
non  sit  nostrum,  sed  totum  faciat  Deus,  et 
totum  faciat  homo  :  tamen  ratio,  cur  id 
opus  sit  dignum  vita  aeterna,  tota  pendet  a 
gratia. 

Denique,  nos  ipsi  non  minus  Christo  su¬ 
mus  obstricti,  nec  minus  salutem  nosHam 
totam,  atque  integram  illi  acceptam  referi¬ 
mus,  cum  illam  meritis  nostris  acquirimus, 
quam  si  absque  ullis  meritis  nostris  illam  ac¬ 
ciperemus  :  iramo  multo  magis  nunc  illi  nos 
debitores  esse  fatemur,  quandoquidem  non 
solum  per  ejus  gratiam  salvamur,  sed  etiam 
per  eamdem  nobilissimo  modo,  honorificen- 
tissimoque  salvamur. 


(1)  Rom.  III,  27. 

Solvuntur  objectiones  ex  Patribus. 

Jam  vero  ex  Patribus  nonnulla  proferunt 
testimonia  contra  merita  humana,  quae  fa¬ 
cili  negotio  explicari  poterunt. 

Primo,  objiciunt  illa  verba  sancti  Hilarii 
in  Psal.  li.  «  Non  enim  illa  ipsa  justitia)  ope¬ 
ra  sufficerent  ad  perfecta;  beatitudinis  me¬ 
ritum,  nisi  misericordia  Dei,  etiam  in  hac 
justitia;  voluntate  humanarum  demutatio¬ 
num,  et  motuum,  non  reputet  vitia.  Spes 
igitur  in  misericordia  Dei  in  sa)culum  sae- 
culi ». 

Respondeo  :  Explicatio  hujus  loci  petenda 
est  ex  iis,  qua)  diximus  ad  primam  objectio¬ 
nem  capitis  superioris.  Solum  enim  Hilarius 
docet,  cum  bonis  meritis  admisceri  peccata 
qusedam,  quae  tametsi  non  faciunt  hominem 
injustum,  cum  sint  levia,  et  venialia,  tamen 
remissione,  et  misericordia  indigent,  quia 
nihil  coinquinatum  intrare  potest  in  regnum 
c  telorum. 

Secundo,  objiciunt  illa  verba  sancti  Basi- 
lii  in  Psalm.  cxiv.  «  Manet  sempiterna  requies 
illos,  qui  in  hac  vita  legitime  certaverunt, 
non  ob  eorum  merita  factorum,  sed  de  mu¬ 
nificentissimi  Dei  gratia,  in  qua  sperarunt  ». 

Respondeo  :  Non  recte  verba  sancti  Basi- 
lii  Kemnitius  interpretatur.  Non  enim  in 
Graeco  textu  invenitur  illud  :  «  Non  ob  eo¬ 
rum  merita  »,  neque  illud,  <t  gratia  ».  Haec 
enim  sunt  verba  :  ou  xata  6tpEiXrltua  -rwv  Ipywv 
airoosSopiva  a XX a  /.ata  xou  [/.syaXoSwpou  ®*ou. 
Quae  verba  significant,  requiem  aeternam 
reddendam  esse  legitime  certantibus,  non 
secundum  debitum  operum,  sed  secundum 
debitum  Dei  munificentissimi,  id  est,  non 
pro  mensura  operum,  sed  pro  mensura  ma¬ 
gnificentiae  Dei,  sive  non  quantum  debetur 
operibus,  sed  multo  amplius,  quantum  vide¬ 
licet  decet  munificentiam  Dei. 

Sed  etiamsi  recte  Kemnitius  verba  S.  Ba- 
silii  latine  reddidisset ;  nihil  tamen  obtine¬ 
ret  ex  Basilio  contra  merita.  Diceremus 
enim  a  Basilio  excludi  merita,  qua;  sint  ho¬ 
mini  a  se,  et  praedicari  merita,  quae  sint 
homini  ex  gratia.  Nam  cum  dicit,  manere 
requiem  aeternam  legitime  certantes,  aperte 
ponit  merita  :  legitime  enim  certanti  debe¬ 
tur  jure  bravium.  Cum  autem  addit  (si  ta¬ 
men  addit);  «Non  ob  eorum  merita  factorum, 

sed  de  munificentissimi  Dei  gratia  »,  indi¬ 
cat,  neminem  legitime  certare  suis  solis  viri¬ 
bus,  sed  per  gratiam  condonationis.  Ac  per 
hoc  non  ob  merita  propria,  id  est,  propriis 
viribus  acquisita,  sed  ob  gratiam  Dei,  a  qua 
merita  vera  nascuntur,  dari  certantibus  re¬ 
quiem  sempiternam. 

Tertio,  objiciunt  ex  Augustino  illa  verba  ' 
in  Psal.  lxx.  concion.  2.«  Tua  peccata  sunt, 
merita,  Dei  sunt.  Supplicium  tibi  debetur, 
et  cum  praemium  venerit,  sua  dona  corona¬ 
bit,  non  merita  tua  ».  Item  illa  ex  serm.  15. 
de  verbis  Apostoli : «  Pro  nihilo  salvos  facies 
illos,  nihil  invenis,  unde  salves,  et  multum 
invenis,  unde  damnes  ».  Item  illa  verba  ex 
libro  de  gratia,  et  libero  arbitrio,  cap.  9. 

«  Maluit,  inquit,  dicere,  Gratia  Dei  vita  aeter- 
na,  ut  intelligeremus,  non  pro  meritis  no¬ 
stris  Deum  nos  ad  aeternam  vitam,  sed  pro 
sua  misericordia  perducsre. 

Respondeo  :  S.  Augustinus,  ubicumque 
merita  damnat,  loquitur  de  meritis,  quae  sint 
in  nobis,  ex  nobis,  id  est,  sine  gratia  Dei.  Id 
quod  ex  duobus  locis  apertissime  intelligi 
poterit.  Prior  locus  est  in  epistol.  105.  ad 
Sixtum  :  «  Ipsa,  inquit,  vita  aeterna,  quae  in 
fine,  sine  fine  habebitur,  et  ideo  meritis  prae¬ 
cedentibus  redditur;  tamen  quia  eadem  me¬ 
rita,  quibus  redditur,  non  a  nobis  parta  sunt 
per  nostram  sufficientiam,  sed  in  nobis  facta 
per  gratiam,  etiam  ipsa  gratia  nuncupatur, 
non  ob  aliud,  nisi  quia  gratis  datur  :  nec 
ideo,  quia  meritis  non  datur,  sed  quia  data 
sunt,  et  ipsa  merita,  quibus  datur  ».  Et  in¬ 
fra  :  «  Cui  debetur  vita  a)terna,  vera  justitia 
est;  si  autem  vera  justitia  e3t,  ex  te  non  est, 
de  sursum  est  descendens  a  Patre  luminum, 
ut  haberes  eam,  si  tamen  habes,  profecto 
accepisti.  Quid  enim  habes,  quod  non  acce¬ 
pisti?  Quapropter,  o  homo,  si  accepturus  es 
vitam  a)ternam,  justitia)  quidem  stipendium 
est,  sed  tibi  gratia  est,  cui  gratia  est  ipsa 
justitia.  Tibi  enim  tamquam  debita  reddere¬ 
tur,  si  ex  te  tibi  esset  justitia,  cui  debetur.  » 
Habemus  ex  hoc  loco,  justitiam  nostram, 
cui  redditur  vita  qgterna,  veram  esse  justi¬ 
tiam,  ac  per  hoc  vere  meritoriam,  non  au¬ 
tem  ita  imperfectam,  ut  peccatum  dici  pos¬ 
sit,  ut  adversarii  dicunt.  Habemus  deinde 
Augustinum,  cum  dicit,  nobis  non  deberi 
vitam  aeternam  ex  merito,  sed  gratis  donari, 
loqui  de  homine,  qualis  est  sine  gratia  Dei, 
et  qui  suis  solis  viribus  operatur  :  homini 
enim,  ut  operatur  ex  gratia,  numquam  ne¬ 
gavit  Augustinus,  deberi  vitam  a)ternam  ex 

merito,  cum  ipsi  justitia),  quam  homo  per 
gratiam  operatur,  dicat,  reddi  tamquam  sti¬ 
pendium  vitam  aeternam. 

Locus  posterior  est  in  libro  de  gratia,  et 
libero  arbitrio  cap.  vi.  «  Cum,  inquit, dicunt 
Pelagiani,  hanc  esse  solam,  non  secundum 
merita  nostra  gratiam,  qua  homini  peccata 
dimittuntur  :  illam  vero,  quae  datur  in  finem, 
id  est,  aeternam  vitam,  meritis  nostris  praece¬ 
dentibus  reddi,  respondendum  est  eis.  Si 
enim  merita  nostra  sic  intelligerent,  ut  etiam 
ipsa  dona  Dei  esse  cognoscerent,  non  esset 
reprobanda  ista  sententia;  quoniam  vero  roe- 
ritahumanasic  praedicant,  ut  ea  ex  semetipso 
habere  hominem  dicant,  prorsus  rectissime 
respondet  Apostolus :  Quis  enim  te  discer¬ 
nit?  quid  autem  habes,  quod  non  accepisti? 
si  autem  accepisti,  quid  gloriaris  quasi  non 
acceperis?  prorsus  tali  cogitanti  verissime 
dicitur  :  Dona  sua  coronat  Deus,  non  merita 
tua  :  si  tibi  a  te  ipso  non  ab  illo  sunt  merita 
tua.  Haec  enim  si  talia  sunt,  mala  sunt,  quae 
mala  sunt,  non  coronat  Deus  :  si  autem  bo¬ 
na  sunt,  Dei  dona  sunt». 

Et  cap.  7.  «  Si,  inquit,  Dei  dona  sunt  bona 
merita  tua,  non  Deus  coronat  merita  tua, 
tamquam  merita  tua,  sed  tamquam  dona 
sua  » . 

Et  cap.  8.  «  Apostolus,  inquit',  cum  dixis¬ 
set.  Gratia  salvi  facti  estis,  per  fidem,  et  hoc 
non  ex  vobis,  sed  Dei  donum  est,  non  ex 
operibus,  ne  quis  extollatur,  vidit  utique, 
putare  posse  homines,  hoc  ita  dictum,  quasi 
necessaria  non  sint  opera  bona  credentibus, 
sed  eis  fides  sola  sufficiat,  et  rursus  posse 
homines  de  bonis  operibus  extolli,  velut  ad 
ea  facienda  sibi  sufficiant  :  mox  itaque  ad¬ 
didit,  ipsius  enim  sumus  figmentum,  creati 
in  Christo  Jesu,  in  operibus  bonis,  quae  prae¬ 
paravit  Deus,  ut  in  illis  ambulemus.  Quid 
est  hoc,  quod  cum  Dei  gratiam  commen¬ 
dans,  dixisset,  non  ex  operibus,  ne  forte 
quis  extollatur,  cur  hoc  dixerit,  rationem 
reddens,  ipsius  enim  sumus,  inquit,  figmen¬ 
tum,  creati  in  Christo  Jesu,  in  operibus  bo¬ 
nis?  quomodo  ergo  non  ex  operibus,  ne 
forte  quis  extollatur?  sed  audi,  et  intellige, 
non  cx  operibus  dictum,  tamquam  tuis  ex  te 
ipso  tibi  existentibus,  sed  tamquam  his,  in 
quibus  te  Deus  finxit,  id  est,  formavit,  et 
creavit  ». 

Et  infra :  «Illa  (nimirum  gratia  boni  operis) 
cui  datur,  tantummodo  gratia  est.  Haec  au¬ 
tem  (id  est,  vita  aeterna),  quae  illi  datur, 
quoniam  praemium  est,  gratia  est  pro  gra¬ 


tia,  tamquam  merces  pro  justitia,  ut  verum 
sit,  quoniam  verum  est,  quia  reddet  unicui¬ 
que  Deus  secundum  opera  ejus  ».  Ex  his  ma¬ 
nifeste  colligitur,  quid  S.  Augustinus  de 
meritis  sentiat  :  neque  opus  est  verbis  ejus 
aliquid  addere,  cum  sine  ullis  ambagibus 
dixerit,  illa  se  •  merita  damnare,  quae  non 
sunt  nobis  ex  Deo. 

Quarto  objiciunt  illud  ex  sancto  Prospero 
in  lib.  I.  de  vocatione  gentium,  cap.  17. 
sive  (in  alia  editione)  cap.  5.  ubi  dicit:  «Ideo 
in  parabola  de  his,  qui  laborant  in  vinea,  • 
dari  idem  praemium,  eamdemque  mercedem 
omnibus  operariis,  sive  multum,  sive  parum 
laboraverint,  ut  ii,  qui  multo  labore  suda¬ 
runt,  nec  amplius,  quam  novissimi  accepe¬ 
runt,  intelligant,  donum  se  gratiae,  non  ope¬ 
rum  accepisse  mercedem  ». 

Respondeo  :  Considerat  sanctus  Prosper 
vitam  aeternam,  ut  est  una,  et  eadem,  sive 
ut  est  aequalis  in  omnibus  beatis.  Neque 
enim  alius  longius,  alius  brevius,  sed  omnes 
in  aeternum  vivent.  Dicit  autem,  hanc  vitam 
aeternam  donum  esse  gratiae,  non  operum 
mercedem,  eo  sensu,  quo  dixit  Augustinus, 
dona  sua  coronat  Deus,  non  merita  tua,  vi¬ 
delicet  non  est  vita  aeterna  merces  operum, 
quae  sint  nohis  a  nobis,  sed  quae  sunt  nobis 
a  gratia  Dei.  Atque  ut  hoc  intelligeretur, 
ideo  voluit  Deus  vitam  aeternam  tribuere  iis, 
qui  multum,  et  iis,  qui  parum  laboraverant. 
Ne,  qui  multum  laborant,  de  suis  viribus 
extollantur.  S.  autem  Prosperum  non  negare 
vera  merita,  quae  oriuntur  cx  gratia  planum 
est  ex  eodem  loco,  ubi  dicit  :  a  Bona  merita 
sequi  in  homine  post  adeptaim  gratiam,  non 
autem  praecedere  » . 

Quinto,  objiciunt  illud  sancti  Gregorii  lib. 
ix.  Moralium,  cap.  ii.  «  Si  opus  virtutis 
exercuero,  ad  vitam  non  ex  meritis,  sed  ex- 
venia  convalesco  ». 

Respondeo  :  Loquitur  sanctus  Gregorius 
de  meritis,  qua)  sunt  in  nobis  ex  nobis,  eo 
modo  quo  loqui  diximus  Augustinum ,  et 
Prosperum.  Yult  enim  ad  humilitatem  nos 
adhortari,  et  ideo  dicit,  cum  opera  virtutis 
facimus,  nos  ad  vitam  convalescere,  non  ex 
meritis  propriis  viribus  acquisitis,  sed  ex 
venia,  per  quam  justificati  a  Deo  justitiam, 
et  bona  opera  habere  incipimus. 

Sexto,  objiciunt  sanctum  Bernardum,  qui 
in  ser.  1.  de  Annunciatione  sic  loquitur  : 

«  Neque  talia  sunt  hominum  merita,  ut  pro¬ 
pter  ea  vita  aeterna  debeatur  ex  jure,  aut 
Dens  injuriam  aliquam  faceret,  nisi  eam  do- 


CAPUT  VII. 


357 


naret  ».  ltein  serm.  15.  ia  Psalmum?  «  Qui 
habitat.  Totum,  inquit,  hominis  meritum  est, 
si  totam  spem  suam  ponat  in  eo,  qui  totum 
hominem  salvum  facit  ».  Et  serm.  01.  in 
Cant.  «  Proinde  meritum  meum,  miseratio 
Domini».  Addit  etiam  Kemnitius  altercatio¬ 
nem  sancti  Bernardi  cum  Diabolo,  in  qua 
dixisse  legitur  :  «  Fateor,  non  sum  dignus 
ego,  nec  propriis  possum  meritis  regnum 
obtinere  coelorum.  Caeterum  Dominus  meus 
duplici  jure  illud  possidens,  haereditate  Pa¬ 
tris,  et  merito  passionis,  altero  ipse  conten¬ 
tus,  alterum  mihi  donat.  » 

llespondeo  :  In  primo  testimonio  docet 
sanctus  Bernardus,  vitam  aeternam  non  de¬ 
beri  meritis  ex  jure  absoluto,  quia  merita 
prtesupponunt  et  gratiam  et  promissionem. 
Id  enim  paulo  infra  ita  ipse  explicat,  dicens, 
propterea  non  deberi  meritis  vitam  aeternam 
ex  jure,  quia  merita  ipsa  nascuntur  ex  gra¬ 
tia.  Praesupposita  autem  gratia  et  promis¬ 
sione,  deberi  vitam  aeternam  ex  jure,  docet 
Apostolus,  cum  ait  II  ad  Timoth.  iv.  Ile  po¬ 
sita  est  mihi  corona  justitiae.  Et  ad  Ileb.  vi. 
Non  est  injustus  Deus ,  qui  obliviscatur  operis 
vestri  et  laboris  (1).  Et  sanctus  Augustinus 
de  natura  et  gratia,  cap.  2.  e  Non  est  inju¬ 
stus  Deus,  ut  justos  fraudet  mercede  justi¬ 
tiae  » . 

Ad  alia  loca  respondemus,  ea  dicta  esse 
a  sancto  Bernardo,  ut  intelligamus,  merita 
nostra  non  esse  ex  nobis,  sed  ex  misericor¬ 
dia  Dei ;  quod  clarius  explicat  serm.  08.  in 
Cant.  «  Merita  habere  cures  :  habita,  data 
noveris,  etc.  » .  Fortasse  etiam  sanctus  Ber¬ 
nardus,  tum  ex  humilitate,  qua?  propria  me¬ 
rita  ignorat,  tum  ex  incertitudine  propria) 
gratiae,  prudenter  non  confidebat  in  meritis 
suis,  sed  in  sola  misericordia  Domini.  Quod 
imitandum  esse  in  sequenti  capite  pluribus 
ostendemus.  Sed  non  ideo  merita  non  habe¬ 
bat,  quia  merita  sua  non  agnoscebat. 

CAPUT  VI. 

Quatenus  fiducia  in  mentis  collocari  possit , 
exponitur. 

Controversiae  superiori  conjunctae  sunt 
duae  quaestiunculae  bi'eviores.  Una,  de  fidu¬ 
cia  meritorum;  Altera j  de  intuitu  merce¬ 
dis. 

Quod  attinet  ad  primam,  Haeretici  nostri 


temporis,  nullam  omnino  fiduciam  in  meri¬ 
tis  constitui  posse  contendunt.  Quam  sen¬ 
tentiam  coguntur  defendere,  si  velint  in  illo 
errore  persistere,  quod  omnia  opera  justo¬ 
rum  sint  peccata  mortalia. 

Sed  in  primis  Joanncs  Calvinus  adversus 
hanc  fiduciam  meritorum  tragice  commo¬ 
vetur.  Nam  in  lib.  in:  Instit.  cap.  2.  §.  ult. 
reprehendens  Petrum  Lombardum,  quod 
scripserit,  spem  gigni  in  nobis  ex  gratia  Dei, 
et  meritis  praecedentibus  :  «  Quis,  inquit, 
non  merito  tales  bestias  exeeretur?  o  magi¬ 
strum  talibus  dignum  discipulis,  quales  in 
insanis  rabularum  Scholis  nactus  est  ». 
Deinde,  cap.  12.  §.  3.  et  4.  ex  instituto  docet, 
nullam  in  propriis  meritis  fiduciam  esse  lo¬ 
candam.  Errorem  huic  plane  contrarium 
docuit  Joannes  Wicleffus,  Pelagium  secutus, 
ut  testatur  ThomasWaldensis  tom.  3.  cap. 7. 

Sed  catholica  Ecclesia  mediam  viam  in¬ 
greditur,  qua)  praecipuam  quidem  spem  et 
fiduciam  in  Deo  ponendam  esse  ;  aliquam 
tamen  etiam  in  meritis  poni  posse  docet.  Sed 
ut  res  tota  planius  explicetur,  sciendum  est, 
fiduciam  nihil  esse  aliud,  nisi  spem  confir¬ 
matam  atque  perfectam,  ut  sanctus  Thomas 
docet  in  2.  2.  qutest.  129.  art.  0.  Quod  etiam 
profani  Scriptores  tradiderunt.  Sic  enim  lo¬ 
quitur  Seneca  in  epistol.  16.  ad  Lucilium. 
«  De  te  spem  habeo,  nondum  fiduciam  » . 

Sciendum  est  etiam,  aliud  esse  fiduciam 
nasci  ex  meritis,  aliud  fiduciam  esse  ponen¬ 
dam  in  meritis.  Potest  enim  fieri,  ut  quis 
exiguam,  ac  pene  nullam  fiduciam  in  meritis 
propriis  constituat,  eo  quod  non  certo  sciat, 
an  habeat  vera  merita,  et  tamen  veris,  ma- 
gnisque  meritis  abundet,  et  ex  illis  fiducia  in 
ipso  erga  Deum  maxima  oriatur.  Ex  qua  di¬ 
stinctione  tota  quiestio  absolvi,  et  variae  Scri¬ 
pturarum,  ac  Patrum  testimonia  conciliari 
poterunt.  Igitur  tribus  propositionibus  no¬ 
stram  sententiam  complectemur. 

Prima  propositio.  «  Fiducia  Sanctorum, 
quam  in  Deo  constituunt,  non  ex  fide  sola, 
sed  etiam  ex  bonis  meritis  nascitur,  atque 
ideo  summo  studio  merita  quamenda  sunt, 
ut  apud  Deum  fiduciam  habere  possimus  ». 

lla)c  propositio  directe  contra  Calvinum 
ponitur,  et  ex  Scripturis  et  Patribus  facile 
probari  potest.  Tob.  iv.  Fiducia  magna  erit 
coram  summo  Deo  eleemosyna,  omnibus  facien¬ 
tibus  eam.  Job  xi.  Si  iniquitatem,  qux  est  in 
manu  tua,  abstuleris,  et  non  manserit  in  taber- 


(0  11  Tini.  IV,  8;  Heb.  VI,  10. 

liaculo  tuo  injustitia ,  tunc  levare  potens  fa¬ 
ciem  tuam ,  habebis  fiduciam  proposita  spe, 
et  defossus  securus  dormies.  Ad  Roman.  v. 
Tribulatio  patientiam  operatur ,  patientia  vero 
probationem ,  probatio  vero  spem.  I  ad  Ti- 
moth.  m.  Qui  bene  ministraverit,  gradum  bo¬ 
num  sibi  acquiret,  et  inultam  fiduciam,  etc.  Ad 
Hebr.  x.  Vinctis  compassi  estis,  et  rapinam 
bonorum  vestrorum  cum  gaudio  suscepistis.  'No¬ 
lite  itaque  amittere  confidentiam  vestram.  I 
Joan.  m.  Si  cor  nostrum  non  reprehenderit 
nos,  fiduciam  habemus  ad  Deum  (4).  Ilis  aper¬ 
tissimis  Scriptura;  testimoniis  addi  possunt 
luee  testimonia  sanctorum  Patrum. 

Sanctus  Cyprianus  in  serm.  de  eleemosyna, 
circa  finem  :  «  Praeclara  »,  inquit,  «  et  di¬ 
vina  res,  Fratres  carissimi,  salutaris  opera¬ 
tio,  solatium  grande  credentium,  securitatis 
nostrae  salubre  praesidium ,  munimentum 
spei,  tutela,  fidei  medela  peccati  » . 

Sanctus  Joannes  Chrysostomus  homil.  2.  in 
posteriorem  ad  Corinthios  :  «  Nos  »,  inquit, 
oramus,  ut  post  Baptismum  etiam  vitam  ho¬ 
nestam  habeatis  :  tu  contra  studes,  nihilque 
non  facis,  ut  hinc  migres  absque  bona  vita. 
At  nos  optamus,  ut  ex  benefactis  habeas  fi¬ 
duciam  ». 

Auctor  operis  imperfecti  homil.  13.  in 
Matth.  non  procul  ab  initio  :  «  Sicut  oleum  » , 
inquit,  «  accendit  lumen  lucernae,  ita  et  bona 
opera  excitant  fidem  cordis,  et  dant  confi¬ 
dentiam  animae  » . 

Sanctus  Ambrosius  in  comment.  ad  cap. 
xvii.  Lucae  :  «  Ex  fide  »,  inquit,  «  charitas, 
ex  charitate  spes,  et  rursus  in  se  sancto  quo¬ 
dam  circuitu  revolvuntur  ».  Idem  (si  tamen 
idem)  in  cap.  iii.  posterioris  ad  Corinthios  : 
«  Nunc»,  inquit,  «  opus  est,  ut  crescat  in 
nobis  fiducia  bonis  actibus  comparata  » . 

Sanctus  Augustinus  praefatione  in  Psalm. 
xxxi.  «  Ille  sperat  qui  bonam  conscientiam 
gerit  :  quem  vero  pungit  mala  conscientia, 
retrahit  se  a  spe,  et  non  sibi  sperat  nisi  dam¬ 
nationem.  Ut  ergo  speret  regnum,  habeat 
bonam  conscientiam,  credat  et  operetur  ». 
Idem  in  serm.  16.  de  verbis  Apostoli :  «  Quae 
spes  »,  inquit,  «  est  nisi  de  aliqua  conscien¬ 
tiae  bonitate  »  ? 

His  accedit  etiam  ratio,  nam  cum  promi¬ 
serit  Deus  coronam  vitae  diligentibus  se,  ut 
dicit  sanctus  Jacobus  cap.  i.  ex  duobus  pen¬ 
det  adeptio  gloriae  ;  ex  fidelitate  Dei,  qui 
praestat  quod  promisit,  et  ex  operibus  nostris: 


diligere  enim  oportet,  non  verbo  ct  lingua, 
sed  opere  et  veritate,  ut  ait  sanctus  Joannes 
in  epistol.  I.  cap.  3.  proinde  sicut  spes  certa 
non  esset,  si  nos  bene  operaremur,  sed  Deus 
fidelis  non  permaneret,  ita  nec  certa  esse 
potest,  si  Deus  quidem  fidelis  sit,  sed  nos  non 
bene  operemur,  nec  diligamus  opere  et  ve¬ 
ritate.  Spes  igitur,  ac  per  hoc  etiam  fiducia, 
non  solum  ex  gratia  Dei  promittentis,  sed 
etiam  ex  meritis  et  operibus  nascitur,  ut  recte 
docuit  Petrus  Lombardus  lib.  m.  Sent.  di- 
stin.  26. 

Sed  forte  objiciet  aliquis,  quod  bis,  quae 
dicta  sunt,  repugnare  videatur,  quod  sanctus 
Augustinus  tract.  83.  in  Joannem,  et  Petrus 
Lombardus  in  2.  Sentent.  dist.  23.  dicunt, 
spem  priorem  esse  charitate,  et  sine  ea  posse 
consistere,  contra  autem  charitatemsine  spe 
esse  non  posse.  Nam  si  haec  vera  sint , 
illud  verum  esse  non  poterit,  quod  supra 
dictum  est,  spem  ex  charitate  et  bonis  ope¬ 
ribus  nasci. 

Sed  facilis  est  responsio.  Nam  (ut  recte  ait 
sanctus  Ambrosius)  spes  oritur  ex  charitate, 
et  ex  ipsa  spe  oritur  charitas.  Amor  enim 
beatitudinis,  ut  rei  nobis  convenientis,  spem 
omnem  praicedit.  Non  enim  speratur,  quod 
non  amatur,  ut  Augustinus  docet  in  Enchi- 
rid.  cap.  117. 

Itaque  in  homine  nondum  conciliato  pri¬ 
mus  motus  ad  salutem  est  fidei,  inde  sequi¬ 
tur  amor,  et  desiderium  beatitudinis,  per  fi¬ 
dem  jam  cognita;  :  post  amorem,  sive  cupi¬ 
ditatem  beatitudinis,  sequitur  in  homine  spes 
consequenda;  ejusdem  beatitudinis  :  sed  ea 
spes  non  immediate,  sed  mediate  beatitudi- 
nem  respicit.  Non  enim  qui  nondum  cum 
Deo  in  gratiam  rediit,  nec  habet  ulla  bona 
merita,  immediate  beatitudinem  sperare  po¬ 
test.  Ista  enim  non  spes,  sed  praesumptio  es¬ 
set,  ut  Augustinus  dicit  in  locis  supra  citatis : 
sed  sperat  reconciliationem,  et  bona  merita 
per  Dei  misericordiam  se  habiturum,  et  per 
haec  tandem  ad  beatitudinem  perventurum. 
Post  hanc  spem,  quam  Theologi  vocant  in¬ 
formem,  sequitur  vera  charitas,  et  operatio 
bona.  Inde  autem  roboratur  spes  et  fiducia 
incipit  appellari,  qua;  immediate  beatitudi¬ 
nem  respicit. 

Sit  jam  altera  propositio  :  «  In  bonis  me¬ 
ritis,  qua;  vere  talia  esse  compeitum  sit,  fi¬ 
ducia  aliqua  collocari  potest,  modo  superbia 
caveatur  » . 


(i)  Job.  IV,  12;  Job.  XI,  14;  Kom.  V,  3;  ITim.  III,  13;  Hcb.X,  34;  I  Joan.  HI,  21. 

llaec  quoque  propositio  exemplis  divinae 
Scripturae  confirmari  potest.  Legimus  enim 
in  h.  lib.  Esdrae,  cap.  v.  Nehemiam  virum 
sanctum,  enumerantem  opera  sua  bona,  et 
dicentem  Deo  :  Memento  mei  Domine  in  bono 
secundum  omnia ,  quae  feci  populo  huic.  Item 
Davidem  dicentem  in  Psalm.  xvii.  Et  re¬ 
tribuet  trahi  Dominus  secundum  justitiam  meam 
/  quia  custodivi  vias  ejus.  Et  Ezechiam  oran¬ 
tem  apud  Isaiam,  cap.  xxxvm.  Obsecro  Do¬ 
mine  memento ,  quxso ,  quomodo  ambulaverim 
coram  te  in  veritate  ;  et  in  corde  perfecto,  et 
quod  bonum  est  in  oculis  tuis  fecerim.  Et  san¬ 
ctam  Esther  ita  orantem  cap.  xiv.  Tu  scis 
necessitatem  meam ,  quod  abominer  signum  su¬ 
perbiae  et  gloriae  meae ,  quod  est  super  caput 
meum  in  diebus  ostentationis  meae,  et  detester 
illud,  sicut  pannum  menstruata’ :  et  non  portem 
in  diebus  silentii  mei  ;  et  quod  non  comederim 
in  mensa  Aman,  nec  mihi  placuerit  convivium 
regis,  et  non  biberim  vinum  libaminum  ;*  et 
numquam  laetata  sit  ancilla  tua,  ex  quo  huc 
translata  sum  usque  in  praesentem  diem,  nisi 
in  te  Domine  Deus  A br aliam,  Deus  fortis  su¬ 
per  omnes,  exaudi  vocem  eorum,  qui  nullam 
aliam  spem  habent,  et  libera  nos  de  manu  in¬ 
iquorum  (i).  Denique  Apostolum  dicentem  : 
Bonum  cerlumen  certavi,  cursum  consummavi, 
fidem  servavi,  in  reliquo  reposita  est  mihi  co¬ 
rona  justitiae. 

His  exemplis  addi  possunt  alia  ex  testimo¬ 
niis  Patrum.  Scribit  enim  S.  Hieronymus  in 
vita  Pauli  primi  Eremitae,  eumdem  Paulum 
morti  propinquum  dixisse :  Peracto  cursu  su- 
perest  mihi  corona  justitiae.  In  vita  vero  Hila- 
rionis  refert  idem  Hieronymus;  dixisse  Hila- 
rionem  :  «  Egredere  anima  mea,  egredere, 
quid  times?  septuaginta  prope  annis  servisti 
Christo,  et  mortem  times  »  ?  Scribit  quoque 
Sulpitius,  S.  Martinum  in  exitu  diabolo 
astanti,  magna  cum  fiducia  dixisse  :  «  Quid 
hic  astas,  cruenta  bestia?  nihil  in  me  funeste 
reperies.  Abrahae  me  sinus  excipiet  ».  Deni¬ 
que  S.  Bonaventura  scribit,  illa  fuisse  verba 
extrema  S.  Francisci  :  «  Educ  de  custodia 
animam  meam  ad  confitendum  nomini  tuo. 
Me  expectant  justi,  donec  retribuas  mihi  >). 

His  tot,  ac  tantis  exemplis  satis  apparet  in 
bonis  meritis  nonnullam  fiduciam  reponi 
posse  :  addidi  autem  :  «  Modo  superbia  ca- 
.veatur  ».  Quoniam  si  quis  in  propriis  meritis 
ita  confideret,  ut  ea  se  a  se,  non  ex  gratia 
Dei  habere  crederet,  vel  ceeteros  prte  se  de¬ 


spiceret,  aut  majora  se  merita  habere  exi¬ 
stimaret,  quam  re  vera  haberet  ;  is  non  tam 
in  spem  erigeretur,  quam  in  superbia-;  bara¬ 
thrum  praecipitaretur. 

Posse  autem  in  meritis  spem  aliquam  poni, 
si  vera  sint  merita, et  sobrie  id  fiat,  probari, 
potest  hac  etiam  ratione,  quoniam  sicut  mi¬ 
sericordia  Dei,  ita  etiam  bona  merita  sunt 
vera  salutis  causa  ;  licet  autem  confidere  in 
omni  vera  causa,  quee  ad  finem  optatum  et 
speratum  consequendum,  cognoscatur  ido¬ 
nea.  Nam  et  in  rebus  corporalibus  aegrotus 
recte  confidit  non  solum  in  arte,  et  industria 
medici,  sed  etiam  in  medicamentorum  vir¬ 
tute  et  efficacia.  Neque  hoc  est  confidere  in 
propria  virtute,  sed  in  Deo,  et  ejus  gratia, 
cujus  sunt  munera  omnia  bona  merita. 

Sit  tertia  propositio  :  «  Propter  incerlitu- 
dinem  propriae  justitia},  et  periculum  inanis 
gloriae  tutissimum  est,  fiduciam  totam  in  sola 
Dei  misericordia  et  benignitate  reponere  ». 

Explico  propositionem,  non  enim  ita  acci¬ 
pienda  est,  quasi  non  sit  homini  totis  viribus 
studendum  operibus  bonis,  aut  non  sit  in  eis 
confidendum,  quasi  non  sint  vera  justitia, 
aut  judicium  Dei  sustinere  non  possint,  sed 
hoc  solum  dicimus  tutius  esse,  meritorum 
jam  partorum,  quodammodo  oblivisci,  et  in 
solam  misericordiam  Dei  respicere  ;  tum 
quia  nemo  absque  revelatione  certo  scire  po¬ 
test,  se  habere  vera  merita,  aut  in  eis  in  fi¬ 
nem  usque  perseveraturum ;  tum  quia  nihil 
est  facilius  in  hoc  loco  tenlationis,  quam  su¬ 
perbiam  ex  consideratione  bonorum  operum 
gigni. 

Probatur  igitur  propositio  testimoniis  illis 
qucC  adversarii  contra  merita  operum  ad- 
ferre  solent.  Nam  quod  ait  Daniel  cap.  ix. 
Non  in  justificationibus  nostris  prosternimus 
preces  nostras  ante  faciem  tuam ,  sed  in  misera¬ 
tionibus  tuis  multis.  Et  quod  ipse  Dominus 
admonet,  Luc.  xvii.  Cum  feceritis  haec  omnia 
qux  praecepta  sunt  vobis,  dicite,  servi  inutiles 
sumus  (2);  hoc  solum  probant, quod  nos  dici¬ 
mus,  tutum  esse  in  sola  misericordia  Dei,  et 
non  in  operibus  nostris  fiduciam  collocare. 
Quod  etiam  testantur  publica}  preces  quas 
Ecclesia  catholica  ad  altare  fundere  solet. 
Nam  in  collecta  Dominicse,  qute  sexagesima 
dicitur,  sic  orat  Ecclesia  :  «<  Deus,  qui  con¬ 
spicis,  quia  ex  nulla  nostra  actione  confidi¬ 
mus  etc.  ».  Item  in  collecta  secreta  Dominic. 
2.  Adventus  :  «  Ubi  nulla  suppe.unt  suffra- 


(1)  II  Esd.  V,  19;  Psal.  XVII,  ‘25;  Isai.  XXXVIll,  3;  Est.  XIV,  10.— (2)  Dan.  IX,  18;  Luc.  XVII,  10. 


360 


LlIiEll  V. 


gia  meritorum,  tuis  nobis  succurro  i>racsi- 
diis  ».  Item  ia  canone  post  consecrationem  : 
«Intra  quorum  nos  consortium  non  aestima¬ 
tor  meriti,  sed  veniae  quaesumus  largitor  ad¬ 
mitte  » . 

Similia  passim  leguntur  in  Patribus,  S. 
Joannes  Chrysostomus  horni!.  21.  in  Genes, 
aut.  med.  «Oportet»,  inquit,  «in  virtute, 
et  recte  tactis  spem  salutis  habere,  immo  ne¬ 
que  in  illis  multum  de  se  sentire,  sed  tunc 
magis  humilem  et  modestum  esse,  cum  ma¬ 
gnas  virtutum  divitias  congerere  possumus. 
Sic  enim  et  ipsi  collectas  divitias  custodiemus 
et  gratiam  Dei  nobis  conciliabimus.  Enim  vero 
propter  hoc  ct  Christus  discipulis  dicebat  : 
Cum  feceritis  haec  omnia,  dicite,  servi  inutiles 
sumus  ».  Item  homil.  3.  in  illud  :  «  Elatum 
est  cor  Oziae  »,  sub  initium  :  «  Nihil  »,  inquit 
«  periri  degignit  superbiam,  ut  bona  conscien¬ 
tia,  nisi  advigilemus.  Unde  et  Christus  sciens 
quod  post  benefacta  nos  hic  morbus  adoritur 
dicebat  discipulis,  cum  omnia  feceritis,  di¬ 
cite,  servi  inutiles  sumus  ».  Item  homil.  3. 
in  Matth.  «Noli»,  inquit,  «  mercedem  re¬ 
poscere,  ut  accipias  mercedem.  Tu  salvari  te 
per  gratiam  confitere,  ut  sc  ille  tibi  debito¬ 
rem  fateatur ;  nec  modo  pro  operibus  tuis, 
sed  etiam  pro  hac  aequanimitate.  Quando 
enim  aliqua  praeclare  fecerimus,  habemus 
eum  debitorem  ob  res  bene  gestas  :  quando 
vero  nihil  arbitramur  nos  operatos,  egregium 
amplius  etiam  ob  talem  meremur  affectum  , 
quam  propter  opera  ipsa,  quae  fecimus.  Mi¬ 
nimum  itaque  de  se  sensisse,  tam  magnum 
est,  quam  maximas  res  fecisse  » . 

Sanctus  Ambrosius,  ut  in  ejus  vita  scribit 
Paulinus,  sub  mortem  ita  locutus  fertur  ad 
cives  Mediolanenses  :  «  Non  sic  vixi,  ut  me 
pudeat  inter  vos  vivere  :  nec  mori  timeo, 
quia  bonum  Domitium  habemus  ».  Qua) 
verba  sanctus  Augustinus  (ut  in  ejus  vita 
Possidonius  refert)  vehementer  mirari  et  lau¬ 
dare  solebat ;  ideo  siquidem  Ambrosium  di¬ 
xisse  affirmabat :  «  Nec  mori  timeo,  quia 
bonum  Dominum  habemus  »,  ne  crederetur 
praefidens  de  suis  purgatissimis  moribus  prae¬ 
sumpsisse.  Sciens  enim  Ambrosius  examen 
aequitatis  divinae,  magis  de  bono  Domino, 
quam  de  suis  meritis  confidebat. 

Ipse  quoque  sanctus  Augustinus  lib.  m. 
contra  Cresconium,  cap.  80.  «  Ad  existima¬ 
tionem  »,  inquit,  «  hominum  magna  testium 
qui  me  noverunt,  suppetit  copia:  ad  Dei  vero 
conspectum  sola  conscientia,  quam  contra 
vestras  criminationes,  cum  intrepidam  ge¬ 


ram;  uou  me  tamen  sub  oculis  omnipotentis 
justificare  audeo,  magisque  ab  iilo  effluen¬ 
tem  misericordiae  largitatem,  quam  judicis 
summum  examen  expecto  ». 

Sanctus  Gregorius  lib.  ix.  Moralium  cap. 
17.  «  Si  scimus  »,  inquit,  «  bona  quae  agimus 
ad  elationem  ducimur  ;  si  nescimus  minime 
servamus.  Quis  enim  aut  de  virtutis  suae  con¬ 
scientia’  non  quuiitulumeiimque  superbiat? 
aut  quis  rursum  bonum  se  custodiat,  quod 
ignorat ;  sed  contra  utraque  quid  superest, 
nisi  ut  recta  quae  agimus  sciendo  nesciamus, 
ut  lnec  et  recta  aestimemus,  ct  minima,  qua¬ 
tenus  et  ad  custodiam  sensificet  animam 
scientia  rectitudinis,  ct  in  tumorem  non  ele¬ 
vet  aestimatio  minorationis  ». 

S.  Dernardus  serui.  9.  in  Psalm.  «  Qui  ha- 1 
bitat: Praetendat,,  inquit,  alter  meritam,  sus¬ 
tinere  se  jactet  pondus  diei,  et  aestus;  mi¬ 
lii  adhaerere  Deo  bonum  est,  ponere  in  Do¬ 
mino  Deo  spem  meam  ».  item  in  Cant.  serm. 
68.  «  Perniciosa  paupertas  penuria  merito¬ 
rum:  praesumptio  autem  spiritus  fallaces  di¬ 
vitiae.  Et  ideo  divitias  et  paupertatem  ne  de¬ 
deris  mihi,  Domine,  ait  Sapiens  :  Fcelix  Ec. 
clesiai  cui  ncc  merita  sine  praesumptione,  nce 
praesumptio  absque  meritis  deest.  Habet  me¬ 
rita,  sed  ad  promerendum,  non  ad  praesu¬ 
mendum».  Idem  in  epist.  42.  scribit,  utilis¬ 
simum  esse  coram  Deo,  non  justitiam  prae¬ 
tendero,  sed  misericordiam  postulare.  Et  in 
epist.  310.  quam  in  ipsa  pene  morte  consti¬ 
tutus  dictavit :« orate»,  inquit,  «Salvatorem, 
ut  tempestivum  jam  exitum  non  differat,  sed 
custodiat:  curate  munire  votis  calcaneum 
nudum  meritis  ».  Ubi  sanctus  Dernardus  ex 
conscientia  bona)  vitae  optat,  non  differri  diu¬ 
tius  mortem  suam ;  ct  tamen  adeo  non  con¬ 
fidebat  in  meritis,  ut  existimaret,  se  nudum 
esse  meritis. 

Denique,  his  accedit  ratio  manifesta.  Vel 
enim  habet  homo  vera  merita,  vel  non  ha¬ 
bet  ;  si  non  habet,  perniciose  fallitur,  seque 
ipse  seducit,  dum  in  falsis  meritis  confidit. 
Ista)  enim  sunt  fallaces  divitia)  apud  S.  Pcr- 
nardum,  qua)  veras  impediunt.  Si  vero  habet, 
nihil  perdit  ex  co,  quod  ipse  ea  non  intuetur 
et  in  solo  Deo  confidit.  Deus  enim  ea  bene 
novit,  et  intuetur,  nce  i  r  rem  une  rata  esse 
patitur,  ut  pulchre  docet  S.  Joannes  Ghrvso- 
stomus  hom.38.  ad  populum  Antiochenum. 
Ilabenms  igitur  quatenus  in  horiis  meritis 
fidendum,  aut  non  fidendum  esse  videatur. 

Licitum  esse  operari  bona  opera  intuitu 
mercedis  ;e ternae. 

Altera  qufestio  est  dc  intuitu  mercedis; 
iieeatne  operari  opera  bona  intuitu  mer¬ 
cedis  aeterna).  Joannes  Calvinus  in  lib. 
in.  Instit.  cap.  16.  §.  3.  et  cap.  18.  §.  2.  ne¬ 
gare  videtur  operandum  esse  intuitu  mer¬ 
cedis,  et  quoniam  negare  non  potuit,  Scri¬ 
pturas  interdum  hortari  homines  ad  bonum 
spe  mercedis,  addit,  saltem  non  esse  a  tali 
exhortatione  ducendum  exordium.  In  Anti¬ 
doto  quoque  Concilii,  sess.  6.  can.  31.  dicit, 
Apostolum  ad  Ephes.  i.  longe  aliam  doctri¬ 
nam  tradere  de  intuitu  mercedis,  quam  Con¬ 
cilium  faciat.  Fuit  etiam  in  Catalonia  quidam 
Buganrius  publice  damnatus  ,  ut  Bernardus 
Lutzemburgensis  in  suo  Catalogo  refert , 
quod  diceret,  opera  bona  vitiari,  si  fierent 
intuitu  mercedis  teterna). 

Contrariam  doctrinam  tradit  Concilium 
Tridentinum  sess.  6.  cap.  11.  et  can.  31.  ubi 
tamen  non  dicit  Concilium,  operandum  esse 
tantum  affectu  mercedis,  ut  Calvinus  in  An- 
tidoto  significat,  cum  contra  ipse  asserit,  non 
tantum  affectu  mercedis  operandum  esse. 
Htec  enim  sunt  verba  Concilii,  cap.  11. 
n  Constat  eos  orthodoxa!  religionis  doctrinas 
adversari,  qui  statuunt,  justos  peccare,  si 
suam  ipsorum  socordiam  excitando,  et  sese 
ad  currendum  in  stadio  exhortando,'  cum 
hoc  ut  in  primis  glorificetur  Deus,  mercedem 
quoque  intuentur  aeternam  ».  Ubi  clare  vide¬ 
mus,  non  tantum,  nec  preeeipue  amore  mer¬ 
cedis  operandum  esse  ex  doctrina  Concilii, 
sed  primum!  quidem  propter  gloriam  Dei, 
deinde  etiam  propter  mercedem  felicitatis 
ai  terna).  Quam  doctrinam  ex  Scripturis  et 
Patribus,  et  ipsa  naturali  ratione  probabi¬ 
mus. 

Primum  igitur  Christus  ipse  Mattii,  iv. 
praidicationem  suam  ita  exorsus  est  :  Poeni¬ 
tentiam  agite,  appropinquabit  enim  regnum 
coelorum.  Item  Matth.  v.  Instructionem  Apo- 
stolicain  inchoavit  :  Beati  pauperes  spiritu, 
quoniam  ipsor  um  est  regnum  cadorum  (1).  A 
simili  spe  regni  ctelorum  exordium  sumpsit 
Jo.  Baptista  Matth.  m.  ab  eodem  jussit  Chri¬ 


stus,  Matth. x.  ut  Apostoli  exordirentur.  Quid 
igitur  est,  quod  Calvinus  dicit,  non  esse  du¬ 
cendum  exordium  a  promissione  mercedis  ? 
utrum,  quaeso,  Christus,  et  ejus  prmeursor, 
et  Apostoli  falluntur,  an  Calvinus  errat? 

Secundo,  habemus  Christi  non  soluin  ex¬ 
hortationem,  sed  etiam  praeceptum,  Matth. 
vi.  Primum  quaerite  regnum  Dei ,  ct  justitiam 
ejus,  et  haec  omnia  adjicientur  vobis.  Et  Luc. 
xvi.  Facite  vobis  amicos  de  mammona  iniqui¬ 
tatis ,  ut  cum  defeceritis,  recipiant,  vos  in  aeterna 
tabernacula.  Simile  est  Apostoli  prmeeptum 
I  ad  Corinth.  ix.  D:bet  in  spe,  qui  erat, 
arare,  et  qui  triturat,  in  spe  fructus  perci- 
.piendi  (2). 

Tertio,  habemus  exempla  Sanctorum,  in 
Ps.  cxvrn.  Inclinavi  cor  meum  ad  faciendas 
justificationes  tuas  propter  retributionem  (3;. 
Neque  obstat,  quod  in  Hcbrmo  habetur, 

id  est,  in  alternum  finis,  sive  mer¬ 
ces.  Nam  idem  est  sensus;  est  enim  ac  si  di¬ 
xisset,  quoniam  merces,  quam  expecto,  sem¬ 
piterna  erit.  Quod  expressit  Ecclesiasticus 
cap.  xviii.  cum  ait  :  Ne  verearis  usque  ad 
mortem  justificari,  quoniam  merces  Dei  manet 
in  aeternum.  Itaque  non  solum  Septuaginta 
viri  verterunt,  propter  retributionem ;  sed 
etiam  S.  Hieronymus,  reddidit,  propter  ster¬ 
nam  mercedem.  Aliud  exemplum  est  ad  Heb. 
xi.  Moses  grandis  factus,  negavit  se  esse  filium 
filiae  Pharoonis,  magis  eligens  affigi  cum  po¬ 
pulo  Dei,  quam  temporalis  peccati  habere  ju¬ 
cunditatem,  majores  divitias  aestimans  thesau¬ 
ro  /Egyptiorum  improperium  Christi;  aspi¬ 
ciebat  enim  in  renumerationem.  Aliud  exem¬ 
plum  est  ipsius  Apostoli  ad  Philipp.  iit.  Ad 
destinatum  persequor,  ad  braoium  supernae  vo¬ 
cationis  in  Christo  Jesu  (4). 

Quarto,  habemus  cohortationes  Apostoli 
plurimas.  Nam  I  ad  Corinth.  ix.  ait :  Sic 
currite,  ut  comprehendatis.  Ad  Galat.  vi.  Bo¬ 
num  autem  facientes  non  deficiamus  :  tempore 
enim  suo  metemus.  Ad  Coloss.  iii.  Quodam - 
que  facitis,  ex  animo  operamini,  sicut  Domino , 
ct  non  hominibus,  scientes  quod  a  Domino  ac¬ 
cipietis  retributionem  harreditatis  (3). 

Quid  autem  Calvinus  sibi  velit,  cum  con¬ 
tra  allegat  primum  cap.  ad  Ephesios,  peni¬ 
tus  nescio.  Nihil  enim  est  in  eo  capite,  quod 
vel  imaginem  pra)  se  ferat  argumenti  adver¬ 
sus  sententiam  nostram.  Contra  autem  illud 
est,  quod  Apostolus  orat  Deum,  ut  illuminet 


(  )  Matth.  IV,  17;  ibid.  V,  3.  -  (2)  Maib.  VI,  33;  Luc.  XVI,  9;  I  Cor.  IX,  10.  —  (3,  Ps.  CXVHl, 
ili.  -  (4j  Ecd.  X\  III,  2.’;  Heb.  XI,  2i;  Phil.  III,  14.  —  (5)  1  Cor.  IX.  24;  Gal.  VI,  9;  Coi.  III,  23. 
Tom.  VI.  24 

Ephesiorum  mentes,  ut  sciant  quae  sit  spes 
vocationis  ejus  et  quse  divitiae  gloriae  haeredi- 
tatis  ejus  in  Sanctos.  Quae  oratio  Apostoli  eo 
tendit,  ut  Ephesii,  cognita  praemii  magnitu¬ 
dine,  prompti  ad  bona  opera  facienda,  et 
mala  omnia  pro  Christo  ferenda  reddan¬ 
tur. 

Addamus  his  etiam  testimonia  Patrum. 
S.  Cyprianus  in  libro  de  exhortatione  Mar¬ 
tyrii,  cap.  ult.,  posteaquam  docuit,  quam 
magnum  praemium  in  coelo  Martyres  ma¬ 
neat  :  «  Has  cogitationes,  quae  persecutio 
potest  vincere  ?  quae  possunt  tormenta  supe¬ 
rare  »?  Et  infra  :  «  Haec  oportet  mente  con¬ 
templari,  et  cogitatione  ;  haec  die  ac  nocie 
meditari.  Si  talem  persecutionis  dies  Christi 
militem  invenerit,  vinci  non  potest  virtus  ad 
praemium  prompta  ». 

Sanctus  Ambrosius  in  cap.  xv.  Luc.  tra¬ 
ctans  illud  :  «  Quanti  mercenarii  etc.  »  distin¬ 
guit  bonos  mercenarios  a  malis  mercenariis : 
malos  autem  esse  dicit,  qui  serviunt  Deo 
propter  lucella  bonorum  temporalium.  Ex 
quo  sequitur,  ut  boni  sint,  qui  serviunt  pro¬ 
pter  lucrum  mercedis  aeternae. 

Sanctus  Hieronymus  iib.  n.  in  Jovin.  dis¬ 
serens  contra  quartam  propositionem:  «Ideo, 
inquit,  Paulus  hoc  facit,  ut  plus  laborans, 
plus  etiam  mercedis  accipiat  ». 

S.  Augustinus  in  Psalm.  cxx.  super  illud  : 
Dominus  protectio  tua  super  manum  dexte¬ 
ram  tuam:  «  Quid  est,  inquit,  nesciat  sini¬ 
stra  tua  quid  faciat  dextera  tua?  id  est, 
quando  facis  opus  bonum,  propter  ~viiam 
aeternam  fac.  3Natn  si  opus  bonum  in  terra 
propterea  feceris,  ut  terrena  tibi  cibum  dent, 
scit  sinistra  tua  quid  faciat  dextera  tua,  mi¬ 
scuisti  dexteram  sinistrae.  Noli  facere,  nisi 
propter  vitam  aeternam,  ideo  fac,  et  securus 
facies.  Hoc  enim  mandavit  Deus.  » 

Sanctus  Gregorius  homil.  13.  in  Evange- 
lia  :  «  Nec  castitas,  inquit,  magna  est  sine 
•bono  opere,  nec  opus  bonum  est  aliquod 
sine  castitate.  Sed  si  utrumque  agitur,  re¬ 
stat,  ut  quisquis  ille  est,  spe  ad  supernam 
patriam  tendat,  et  nequaquam  se  a  vitiis  pro 
mundi  hujus  honestate  contineat  ». 

Neque  desunt  ad  rem  eamdem  confirman¬ 
dam  optimae  rationes.  Piimum  enim,  si  vita 
aeterna  est  finis  fidei,  et  operum  justorum, 
ad  Roman.  vi.  Habetis  fructum  vestrum  in 
sanctificationem,  finem  vero  vitam  aeternam ; 
et  I  Pet.  i.  Ut  reportetis  finem  fidei  vestrae. 


salutem  animarum  vestrarum  (1),  quis  ambi¬ 
gere  potest,  liceatne  vitam  aeternam  intueri, 
atque  ad  eam  opera  bona  dirigere,  cum 
certo  constet,  finem  spectandum  esse  inter 
operandum,  atque  ad  eum  media  omnia  esse 
referenda? 

Deinde,  si  licet  propter  metum  gehennae 
continere  manum,  et  oculos,  et  cor  ipsum  a- 
peccato,  et  mandata  legis  implere,  ut  in  i. 
Iib.  probatum  est ,  cur  non  magis  licebit 
idem  facere,  propter  spem  felicitatis  aeter- 
nae? 

Adhaec,  non  vitiantur  peenitentia,  et  Sa¬ 
cramentorum  perceptio ,  cum  ista  fiunt 
causa  obtinendae  gratiae  Dei :  cur  ergo  vitia¬ 
buntur  opera  bona,  si  fiant  causa  obtinendae 
beatitudinis,  quae  est  gratia  consummata, 
atque  perfecta? 

Postremo,  licet  omnium  consensu  in  ope¬ 
ribus  temporalibus  spectare  temporalem  fi¬ 
nem,  ut  pharmacum  sumere  gratia  sanitatis, 
arare  et  serere  spe  fructus  percipiendi;  cur¬ 
rere,  vel  decertare  in  stadio  causa  obtinen¬ 
dae  victoriae.  Cur  igitur  non  liceat  in  opere 
spiritali,  in  cursu,  et  certamine  ab  ipso  Deo 
proposito,  ad  bravium  supernae  vocationis 
attendere? 

CAPUT  IX. 

Solvuntur  objectiones. 

Neque  argumenta,  quae  contra  objiciun¬ 
tur,  aliquid  probant.  Primum  objic  tur  testi¬ 
monium  Domini,  qui  Joan.  x.  mercenarios 
reprehendit.  Secundo,  additur  testimonium 
S.  Bernardi  in  lib.  de  diligendo  Deo,  sic  lo- 
quentis :  «  Non  sine  praemio  diligitur  Deus, 
etsi  absque  praemii  intuitu  diligendus  sit. 
Vacua  namque  vera  charitas  esse  non  po¬ 
test,  nec  tamen  mercenaria  est  ».  Tertio, 
testimonium  S.  Thora.  qui  in  2.  2.  quaest. 
19.  art.  4.  ad  3.  scribit,  amorem  mercena¬ 
rium  cum  vera  charitate  non  posse  consi¬ 
stere.  Quarto,  quod  servile,  ac  sordidum 
v.dcatur  operari  propter  mercedem.  Quinto, 
quod  Deus  amore  amicitiae,  non  amore  con- 
cupi-centiae  diligendus  sit. 

Ad  primum,  secundum,  et  tertium,  re¬ 
spondeo,  mercenarios  proprie  non  vocari,  ni¬ 
si  qui  mercedem  solam,  aut  praecipue  in¬ 
tuentur.  Isti  enim  sunt,  qui  si  merces  nulla 


(l)  Hoiu-  VI.  22:  I  Pet.  I.  U. 

praesto  esset,  Domino  non  servirent.  Isti 
etiam  sunt,  qui  viso  lupo  fugiunt  et  dimit¬ 
tunt  oves  ;  quoniam  non  pertinet  ad  eos  de 
ovibus,  id  est,  non  ovium  salutem,  sed  pro¬ 
priam  tantum  utilitatem  propositam  habent. 
Hos  igitur  Dominus  reprehendit  :  nec  non 
S.  Bernardus  et  S.  Thomas.  Nos  vero  non 
dicimus,  in  bonis  operibus  solam,  aut  prae¬ 
cipue  spectandam  esse  mercedem ,  sed 
Deum,  ejusque  gloriam,  tamquam  ultimum 
finem,  mercedem  autem,  ut  finem  secunda¬ 
rium,  qui  propter  Deum,  ejusque  gloriam 
expectatur.  Cupimus  enim  Deum  videre,  at¬ 
que  ex  ea  visione  felices  effici,  ut  tanto 
ardentius  et  securius  Dominum  diligamus. 

Ad  quartum  respondeo,  servile  ac  sordi¬ 
dum  esse  intueri  mercedem  opere  ipso,  et 
labore  viliorem  ;  quod  faciunt,  qui  propter 
temporalia  lucra  praecipue  Deo  serviunt,  aut 
ecclesiastica  et  spiritalia  ministeria  obeunt- 
At  spectare  mercedem  eminentissimam,  quae 
in  ipsius  Dei  visione  consistit,  non  potest  esse 
sordidum,  aut  servile,  sed  nobilissimum  ac 
regium.  Et  quamvis  ne  ipsa  quidem  vita 
aeterna  sit  appetenda,  plusquam  Dei  gloria, 
et  vitiosus  amor  esset,  magis  beatitudinem 
propriam  amare,  quam  Deum,  tamen  incom¬ 
parabiliter  turpius  et  periculosius  est  tem¬ 
poralem  mercedem  intueri,  quam  aeternam, 
non  solum  quoniam  (ut  diximus)  merces 
temporalis  opere  ipso  vilior  est,  sed  etiam 
quoniam  temporalis  mercedis  amor  impedit 
amorem  Dei,  revocat  a  Deo,  implicat  terre¬ 
nis  ;  amor  autem  mercedis  aeternae,  quae  in 
Dei  visione  posita  est,  cum  Deo  conjungit, 
avellit  a  rebus  terrenis ,  purgat  animam  a 
pravis  cupiditatibus,  excitat  ad  custodiam 
mandatorum  Dei.  Denique  vix  contingere 
solet ,  ut  aliquis  ardenter  appetat  videre 
Deum,  nisi  quia  ardenter  amat  ipsum  Deum 
amore  amicitiae,  ita  ut  cupiat  eum  videre, 
quia  diligit  eum,  non  quia  diligit  se. 

Atque  hinc  est.  quod  Sancti,  cum  dete¬ 
stantur  amorem  mercenarium,  semper  lo¬ 
quuntur  de  amox^e  temporalium  commodo¬ 
rum.  Vide  Sanctum  Ambrosium  lib.  vii.  in 
Lucam,  in  cap.  Io.  sanctum  Hieronymum 
lib.  vi.  in  Isaiam,  prope  finem,  sanctum  Au¬ 
gustinum  tract.  40.  in  Joannem  ,■  sanctum 
Gregorium  homil.  14.  in  Evangelia.  Hinc 
etiam  S.  Bernardus  in  lib.  de  diligendo  Deo. 
dicit  :  «  Anima  amans  Deum,  aliud  praeter 
Deum,  praemium  non  requirit,  aut  si  aliud 
requirit,  illud  pro  certo,  non  Deum  dili¬ 
git.  » .  _ 


.‘io:; 

Ad  quintum  respondeo  :  Amorem  concu¬ 
piscentia!  proprie  dici,  cum  potissimum  quis 
diligit  alterum  propter  se,  non  propter  illum. 
Nara  si  quis  diligat  amicum,  praecipue  pro¬ 
pter  ipsum,  etiamsi  secundario  mercedem 
operis  ab  illo  expectet,  non  est  amor  concu¬ 
piscentiae,  sed  amicitia;. 

CAPUT  X. 

Ad  meritum  constituendum  requiri  Uberum 
voluntatis  arbitrium. 

Sequitur  altera  pars  disputationis  de  me¬ 
rito,  in  qua  discutiendum  est,  «  quae  sint, 
et  quot  necessariae  conditiones,  ut  aliquod 
opus  dici  possit  vere  ac  proprie  meritorium 
felicitatis  aeternae  ».  De  hoc  enim  potissi¬ 
mum  quaerimus.  Videntur  autem  septem 
omnino  conditiones  requiri ,  quarum  tres 
conceduntur  ab.  omnibus,  aliae  quatuor  in 
controversia  sunt. 

Prima  conditio  est,  ut  sit  opus  bonum. 
Mala  enim  opera  merentur  quidem,  sed  poe¬ 
nam,  non  praemium.  «  Quae  mala  sunt,  non 
coronat  Deus  »,  inquit  Augustinus  de  gratia, 
et  libero  arbitrio  cap.  6.  Nos  autem  de  bo¬ 
nis  meritis  hoc  loco  disserimus.  Altera  con¬ 
ditio  est,  ut  opus  illud  bonum  fiat  in  obse¬ 
quium  Dei.  Meritum  enim  relationem  dicit 
ad  mercedem  ab  alio  accipiendam,  proinde 
qui  meretur,  apud  aliquem  meretur.  Tertia, 
ut  qui  meretur,  sit  viator.  Nam  in  hac  vita 
stadium  est,  et  proelium,  in  tilia  bravium,  et 
corona.  .Sed  de  hac  conditione  vide  infra 
cap.  14.  ubi  agitur  de  conditione  sexta. 
Quarta,  ut  opus  sit  non  solum  bonum,  sed 
etiam  liberum.  Quinta,  ut  qui  meretur,  sit 
amicus  et  gratus  Deo.  Sexta,  ut  intercedat 
promissio.  Septima,  ut  opus  ex  charitatis 
virtute  procedat. 

Omissis  igitur  tribus  prioribus,  de  quibus 
nulla  quoestio  est,  examinare  incipiamus 
quartam,  sed  quamvis  non  desint,  qui  do¬ 
ceant  libertatem  arbitrii  ad  merendum  non 
esse  necessariam;  id  enim  sensisse  Robertus 
Olchot,  testatur  Jo.  Picus  in  Apologia 
quoest.  8.  tamen  communis  Theologorum 
sententia  contrarium  habet,  ut  perspicuum 
est  ex  S.  Thoma  1.  2.  quoest.  114.  art.  1.  et 
ex  Doctoribus  enoteris  in  1.  sentent.  dist.  17. 
et  in  2.  dist.  27.  et  in  3.  dist.  18. 

Potest  autem  haec  sententia  vera,  atque 
communis  probari  primo  ex  divinis  litteris 
utriusque  lastnmcnt-i.  Nam  Ecclesias!,  xxxi. 

cum  dictum  esset :  Qui  potuit  transgredi,  et 
non  est  transgressus,  facere  malum ,  et  non  fe¬ 
cit:  continuo  additur  meritum,  Ideo  stabilita 
sunt  bona  illius,  et  eleemosynas  illius  enarra¬ 
bit  omnis  Ecclesia  Sanctorum.  Et  Apostolus 
I  ad  Gorinth.  ix.  Si  volens  inquit,  hoc  ago, 
mercedem  habeo,  si  autem  invitus,  dispensatio 
mihi  crbdita  est.  Et  II  ad  Gorinth.  ix.  Unus¬ 
quisque  prout  destinavit  in  corde  suo  ;  non  ex 
tristitia,  aut  ex  necessitate.  Hilarem  enim  da¬ 
torem  diligit  Deus  (I). 

Secundo,  idem  probatur  ex  Patribus,  quo¬ 
rum  testimonia  plurima  attulimus  in  v.  lib. 
de  gratia  et  libero  arbitrio.  Ex  quibus  pau¬ 
cissima  adscribemus,  qua}  magis  proprie  ad 
rem  pratentem  faciunt. 

Sanctus  Justinus  in  Apologia  prima  circa 
medium  :  «  Neque  enim,  inquit,  quidquam 
horum  laude  dignum  esset,  nisi  illi  (homines 
videlicet)  utramque  in  partem  convertere,  et 
quasi  flectere  se  possent  ». 

Sanctus  Irenseus  lib.  iv.  cap.  71.  «  Quiope* 
rantur,  inquit,  bonum,  gloriam  et  honorem 
percipient,  quoniam  operati  sunt  bonum, 
cum  possent  non  operari  illud  ». 

Clemens  Alexandrinus  lib.  i.  Strom.  circa 
medium  :  «  Sed,  inquit,  nec  laudes,  nec  vi¬ 
tuperationes,  nec  honores,  nec  supplicia  ju¬ 
sta  sunt,  si  anima  non  habeat  liberam  pote¬ 
statem  et  appetendi  et  aggrediendi  ». 

Sanctus  Rasilius  in  orat,  quod  Deus  non 
sit  auctor  malorum  :  «  Deo,  inquit,  non  est 
gratum,  quod  coactum,  sed  quod  ex  virtute 
recte  geritur.  Yirtus  autem  ex  voluntate,  et 
non  ex  necessitate  fit.  Voluntas  autem  ex  his, 
qua}  in  nobis  sunt,  dependet.  In  nobis  autem 
est  liberum  arbitrium  ». 

Sanctus  Joannes  Chrysostomus  hom.  22. 
in  Genes.  <t  Nonne,  inquit,  manifestum  est, 
sua  quemque  voluntate  vel  malitiam,  vel 
virtutem  eligere  ?  nam  nisi  ita  esset,  et  na¬ 
tura!  nostra!  potestas  insita  esset,  neque  illos 
puniri,  neque  istos  pra!mia  virtutum  acci¬ 
pere  oportebat.  Verum  quia  in  nostra  volun¬ 
tate  totum  (post  gratiam  Dei)  relictum  est, 
ideo  et  peccantibus  supplicia  proposita  sunt, 
et  bene  operantibus  mercedes  et  preemia  ». 

Sanctus  Cyrillus  lib.  ii.  in  Joan.  cap.  54. 

«  Liberum,  inquit,  arbitrium  hominis  his  ver¬ 
bis  ostendit,  qui  ad  alterutrum  secundum  ani¬ 
mi  sui  judicium  potest  proficisci.  Sic  enim 
juste  laudem,  si  bene  agimus,  et  contraria, 
si  mala  committimus,  invenimus  » . 


Tertullianus  lib.  ii.  in  Marcionem,  ante 
medium  :  «  Gaderum,  inquit,  nec  boni,  nec 
mali  merces  jure  pensaretur  ei  qui  aut  bo¬ 
nus,  aut  malus  necessitate  fuisset  invectus 
non  voluntate  » . 

Sanctus  Hilarius  in  Psalmum  secundum  : 
«  Quid,  inquit,  honoris  ac  pramiii,  bonitatis 
necessitas  mereretur,  cum  malos  nosse  esse 
vis  quredam  inserta  non  sinei'et?  voluntati 
ergo  promissa  bonitas  est,  ut  pramiium  sibi 
voluntas  bonitatis  acquireret ». 

Sanctus  Hieixmymuslib.ii.in  Jovinianum  : 
«  Liberi  arbitrii  nos  condidit  Deus,  nec  ad 
virtutes,  nec  ad  vitia  necessitate  trahimur. 
Alioqui  ubi  necessitas,  nec  corona,  nec  dam¬ 
natio  est ». 

S.  Augustinus  lib.  n.  de  libero  arbitrio, 
cap.  1.  (i  Deinde,  inquit,  illud  bonum,  quo 
commendatur  ipsa  justitia  in  damnandis  pec¬ 
catis,  recteque  factis  honorandis,  quo  modo 
esset,  si  homo  voluntatem  non  haberet  libe¬ 
ram  ?  non  enim  recte  factum,  aut  peccatum 
esset,  quod  non  fieret  voluntate;  ac  per  hoc 
et  poena  injusta  esset,  et  prsemium,  si  homo 
voluntatem  non  haberet  liberam  n . 

S.  Paulinusinepist.  2.  ad  Severum  :  «  Quee 
nobis,  inquit,  est  gratia,  si  in  alieno  tantum 
fideles  fuerimus,  nisi  de  proprio  serviamus, 
id  est,  de  libero  voluntatis  arbitrio  »  ? 

Sanctus  Bernardus  sermon.  81.  in  Canlic. 

«  Ubi,  inquit,  non  est  libertas,  nec  meritum. 
Propterea  qua!  sutVt  carentia  ratione  anima¬ 
lia,  nihil  merentur,  quia  sicut  deliberatione, 
ita  et  libertate  carent  ». 

Tertio,  idem  probatur  rationibus.  Primum 
enim  res  multa},  ut  sol,  luna,  campi,  vineae, 
horti,  jumenta,  pecoi’a,  maxima  nobis  com¬ 
moda  praestant,  et  tamen  non  dicuntur  pro¬ 
prie  de  nobis  bene  mereri,  quia  non  libere 
agunt,  nec  possunt  aliud  facere,  quam  quod 
faciunt.  Deinde,  merito  debetur  merces, 
debitum  autem  non  oritur,  nisi  ex  eo, 
quod  unus  dat  alteri  quod  suum  erat.  Nam 
si  rem  non  suam,  sed  alienam  daret,  nihil 
ei  deberetur  :  nihil  autem  proprie  nostrum 
est,  nisi  quod  pro  arbitrio  possumus  facere, 
vel  omittere.  Ista  enim  in  nostra  potestate 
sunt,  et  horum  dominium  proprie  habere 
dicimur.  Denique  mala  opera,  nisi  libere 
fiant,  poenam  nullam  merentur  :  igitur  nec 
bona  opera  pra}miuin  merebuntur,  nisilibere 
facta  fuerint. 


(I)  Eccl.  XXXI,  10:  I  Cor.  IX,  17;  II  Cor.  IX,  7. 

CAPUT  XI. 

Solvuntur  objectiones: 

Sed  contra  doctrinam  capitis  superioris 
objici  solet,  quod  meritum  ex  acceptatione 
dependeat,  et  possit  Deus  ad  vitam  aeternam 
acceptare  non  solum  actiones  liberas,  sed 
etiam  necessarias,  quemadmodum  ad  Mar¬ 
tyrii  palmam  acceptavit  mortem  sanctorum 
Innocentium. 

Sed  facilis  est  responsio ;  pendet  enim 
meritum  ab  acceptatione  Dei,  sed  non  sola. 
Et  potest  Deus  acceptare  ad  vitam  aeternam 
actionem  non  liberam,  sed  non  ad  meritum 
vit®  aeternae.  Sancti  autem  Innocentes  pri¬ 
vilegio  singulari  gloriam,  Martyribus  debi¬ 
tam,  acceperunt,  quamvis  illam  proprie  non 
meruerint  :  «  Si  quaeris,  inquit  sanctus  Ber- 
liardus  in  serm.  de  Natali  Innocentium,  eo¬ 
rum  apud  Deum  merita,  ut  coronarentur  : 
quaere  et  apud  Herodem  crimina,  ut  truci¬ 
darentur.  An  forte  minor  Christi  pietas, 
quam  Herodis  impietas,  ut  ille  quidem  potu¬ 
erit  innoxios  neci  dare,  Christus  non  potue¬ 
rit  propter  se  occisos  coronare  ?  »  Et  infra  : 
«  Caeterum  si  sunt  plane  Martyres  tui,  Deus, 
ut  in  quibus  nec  homo,  nec  Angelus  meritum 
invenit,  singularis  tuae  praerogativa  gratiae 
evidentius  commendetur  ». 

Secundo,  objiciuntur'  Christi  merita,  quae 
constat  fuisse  maxima  atque  verissima  :  et 
tamen  Christus  non  libere,  sed  necessario 
Deum  diligebat,  quippe  qui  beatus  erat.  Nam 
meritum  omne  ex  charitate  pendere,  suo 
loco  demonstraturi  sumus. 

Despondeo  :  Christus  simul  viator  fuit,  et 
comprehensor,  et  ideo  duplex  in  eo  dilectio¬ 
nis  actus  inveniri  poterat,  unus  consequens 
ad  visionem  Dei,  qui  necessarius  erat,  alter 
consequens  ad  cognitionem  infusam,  qui  li¬ 
ber  ac  voluntarius  erat.  Vide  S.  Thomam  3. 
part.  qusest.  19.  art.  3.  ad.  1.  Deinde  quam¬ 
vis  Christus  non  posset  non  diligere  Deum, 
tamen  poterat  ex  actibus  charitatis  impera¬ 
tis,  alios  facere,  alios  omittere  pro  arbitrio  : 
quemadmodum  caeteri  tum  Angeli,  tum  ho¬ 
mines,  qui  Deum  vident,  et  ipse  etiam  Deus, 
non  possunt  quidem  peccare,  aut  Deum  non 
semper  diligere  :  tamen  possunt  in  aliis  mul¬ 
tis  rebus  pro  arbitrio  agere. 

Itaque  electionem  passionis,  qua  nos  Chri¬ 


stus  redemit,  liberam,  voluntariamque  fuisse 
testatur  Isaias  cap.  Liir.  Oblatus  est,  quia 
ipse  voluit.  Et  aperte  de  merito  ejusdem 
passionis  :  Si  posuerit  pro  peccato  animam 
suam,  videbit  semen  longaevum.  Et  infra  :  Pro 
eo  quod  laboravit  anima  ejus,  videbit  et  satu¬ 
rabitur,  etc.  Et  ipse  Dominus  Joan.  x.  Nemo 
tollit  animam  meam  a  me,  sed  ego  pono  eam.  Et : 
Potestatem  habeo  ponendi  animam  meam,  (1). 

Tertia  objectio  contra  solutionem  argu¬ 
menti  superioris  :  Christus  praeceptum  ha¬ 
buit  a  Patre  ponendi  animam  suam,  sic  enim 
ipse  subjungit  Joan.x.  Hoc  mandatum  accepi 
a  Patre  meo.  Unde  ad  Philip,  ii.  dicithr  :  Fac¬ 
tus  obediens  usque  ad  mortem  (2).  At  Christus 
peccare  non  poterat  :  igitur  non  poterat  non 
implere  praeceptum,  ac  per  hoc  electio  illa 
ponendi  animam  suam,  non  libera  sedneces- 
saria  fuit. 

Respondeo  :  Duplex  est  necessitas,  altera 
interna,  altera  externa  ;  necessitas  interna 
est,  cum  ipsa  potentia  naturaliter  determi¬ 
nata  est  ad  unum ;  vel  cum  objectum  eam  ex 
necessitate  determinat,  et  hacc  necessitas 
impedit  libertatem,  ac  per  hoc  meriti  ratio¬ 
nem.  Necessitas  externa  est,  cum  remanet 
in  voluntate  vera  indifferentia,  et  indeter- 
rainatio  ad  utrumlibet,  sed  tamen  fieri  non 
potest,  ut  eligat  non  servare  praeceptum, 
quoniam  regitur  et  gubernatur  a  Deo,  qui 
semper  illi  objicit  ea  media  ad  non  peccan¬ 
dum,  quae  videt  eam  acceptaturam.  Haec 
necessitas  non  tollit  libertatem,  nec  meriti 
rationem,  et  talis  fuit  non  solum  in  Christo, 
sed  etiam  in  iis,  qui  dicuntur  confirmati  in 
gratia. 

At  si  res  ita  se  habet,  sicut  confirmati  in 
gratia,  absolute  peccare  poterant,  quamvis 
peccaturi  non  essent,  lethaliter  saltem,  ita  et 
Christus  peccare  potuit  absolute,  quamvis 
peccaturus  non  esset. 

Respondeo  :  Magnum  est  discrimen  inter 
Christum,  et  alios  confirmatos  in  gratia. 
Christus  enim,  quia  Deus,  et  homo  erat, 
etiam  cum  viator  esset,  habebat  intra  se, 
unde  peccare  non  posset.  Divinitas  enim, 
quae  humanitatem  regebat,  unita  erat  ipsi 
Immanitati  Christi  hypostatice,  ac  per  hoc 
intrinsecum,  et  naturale  erat  Christo,  ut  non 
posset  peccare  etiam  secundum  humanita¬ 
tem,  et  ideo  absolute,  et  simplici  ter  Christus, 
etiam  ut  homo  viator  (stante  hypostatica 
unione)  peccare  non  potuit.  At  caJteri  con* 


(1)  Isni  LI1I,  7,  10,  ||;  Joan.  X,  IS.  —  (2)  Jon.  X.  18;  Pbil.  II,  S.. 

firmati  in  gratia,  nun  habent  intra  se,  id  est, 
in  suo  supposito  aliquid,  unde  peccare  non 
possint,  cum  divinitas,  qu;c  eos  regit,  ad 
ipsorum  suppositum  non  pertineat.  Proinde 
ipsi  in  se  considerati,  absolute  peccare  pos¬ 
sunt,  etiam  lethaliter;  sed  sine  dubitatione 
immunes  erunt  a  peccato,  si  Deus  eos  in  gra¬ 
tia  confirmavit. 

Quod  autem  diximus,  in  voluntate  Christi 
humana  fuisse  veram  indifferentiam  ad 
utrumque,  id  est,  ad  prsecepti  observationem 
et  violationem  et  necessitatem  non  peccandi, 
respectu  illius  voluntatis,  fuisse  extrinsecam  : 
non  repugnat  his,  qua)  diximus.  Nam  neces¬ 
sitas  non  peccandi  ipsi  voluntati  humanae 
Christi  praecise  sumptae  fuit  extrinseca,  sed 
ipsi  Christo  etiam  ut  homo  est,  fuit  intrinseca 
et  naturalis. 

CAPUT  XII. 

Ad  meritum  requiri  statum  gratiae  et  adoptionis 
filiorum . 

♦ 

Altera  quaestio  tractanda  est  propter  quin¬ 
tam  conditionenf  meriti.  Quaeritur  igitur, 
<i  Utrum  ad  meritum  vitae  aeternae  necessario 
requiratur,  ut  homo  sit  justus,  et  gratus  Deo9 
et  in  filium  per  regenerationem  adopta¬ 
tus». 

Potest  autem  quaestio  duobus  modis  intel- 
ligi.  Primo,  utrum  requiratur  elevatio  illa 
naturae  ad  statum  filiorum  Dei,  ex  parte  ope¬ 
rum  :  quia  videlicet  non  possit  legem  perfe¬ 
cte  implere,  nisi  qui  per  gratiam  justifican- 
tem  factus  est  filius  Dei.  Secundo,  utrum  re¬ 
quiratur  ex  parte  subjecti,  quia  videlicet, 
etiamsi  quis  legem  perfecte  impleret,  tamen 
non  mereretur  vitam  aeternam,  nisi  esset 
elevatus  ad  statum  illum  supernaturalem. 

Fuit  opinio  cujusdam  recentioris,  cujus 
multae  sententiae  a  Pio  V.  Pontifice  damnatae 
fuerunt,  operibus  bonis  vitam  aeternam  de¬ 
beri,  ex  eo  quod  sunt  vera  legis  obedientia, 
non  quia  fiant  a  persona  elevata  per  gratiam 
ad  statum  filiorum  Dei.  Intelligit  vero  Doctor 
ille  non  solum  non  esse  necessariam  eleva¬ 
tionem  naturae  ex  parte  subjecti,  sed  neque 
ex  parte  operum.  Existimat  enim  opera  vere 
meritoria  vitae  aeternae,  posse  fieri  ab  homine 
nondum  renato  perBaptismum,  vel  nondum 
reconciliato  per  sacramentum  Poenitentiae. 


itaque  ex  ejus  sententia  Catechumeni,  et 
poenitentes,  ante  remissionem  peccatorum 
servantes  mandata,  per  auxilium  Dei  specia¬ 
le,  vitam  merentur  aeternam. 

Contraria  sententia  communis  est,  et  fuit 
in  Scholis  Catholicorum  Theologorum.  Ne¬ 
que  solum  nunc  in  statu  naturae  corruptae, 
sed  etiam  in  statu  naturae  integrae  Theologi 
docent  necessarium  fuisse  ad  meritum  vitae 
aeternae,  ut  homo  per  justificationis  gratiam, 
et  Spiritum  inhabitantem  adoptaretur  in  fi¬ 
lium,  et  ad  statum  quemdam  supernaturalem 
et  divinum  eveheretur.  Vide  Magistrum  et 
Theologos  in  2.  Sentent.  dist.  24.  27.  28. 
et  29. 

Atque  hanc  ipsam  sententiam  esse  Conci¬ 
lii  Trident.  ac  per  hoc  Ecclesiae  universae, 
certum  est  ex  sess.  6.  cap.  16,  ubi  Concilium 
docet,  vitam  aeternam  esse  gratiam,  miseri¬ 
corditer  filiis  Dei  per  Christum  promissam, 
et  simul  mercedem  bonis  eorum  operibus  fi¬ 
deliter  ex  Dei  promissione  reddendam.  Idem 
constat  ex  can.  32.  ubi  Concilium  declarat, 
opera  meritoria  illa  esse,  quae  fiunt  a  justi¬ 
ficatis  per  gratiam  Dei,  ut  sunt  viva  Christi 
membra. 

Denique  erat  Bulla  Pii  V.  Pontificis,  a  Gre- 
gorio  XIII.  renovata,  in  qua  damnantur  hae 
duae  propositiones.  «  Pelagii  sententia  est, 
opus  bonum  citra  gratiam  adoptionis  factum, 
non  esse  regni  coelestis  meritorium.  Opera 
boua  a  filiis  adoptionis  facta,  non  accipiunt 
rationem  meriti  ex  eo,  quod  fiunt  per  spiri¬ 
tum  adoptionis  inhabitantem  corda  filio¬ 
rum  Dei,  sed  tantum  ex  eo,  quod  sunt  con¬ 
formia  legi  ».  Nos  igitur  probabimus,  gra¬ 
tiam  adoptionis  ad  meritum  constituendum 
requiri,  variis  argumentis,  quorum  aliqua 
ostendunt,  eam  gratiam  esse  necessariam  ex 
parte  operum,  alia  ex  parte  subjecti. 

Probatur  igitur  hac  sententia  primo  ex 
divinis  litteris.  Genes,  iv.  Respexit  Deus  ad 
Abel,  et  ad  munera  ejus  ( 1).  NotatS.  Gregorius 
lib.  xxii.  Moralium,  cap.  12.  hoc  ideo  dictum 
esse,  quia  Deus  non  habet  gratum  offerentem 
propter  munera,  sed  munera  propter  offe¬ 
rentem.  Neque  intelligit  proptersolam  inten¬ 
tionem  offerentis,  sed  propter  bonitatem  et 
puritatem  :  dicit  enim,  debere  ab  omni  ma¬ 
litia  esse  purgatum,  qui  cupit,  ut  sua  munera 
Domino  placeant  Joan.  xv.  Manete  in  me,  et 
ego  in  vobis,  sicut  palmes  non  potest  ferre 
fructum  n  semetipso ,  n>si  manserit  in  vite,  $ic 


(t)  Gon.  IV,  i. 

et  vos,  nisi  m  me  manseritis  :  ego  sum  vitis ,  et 
vos  palmites  ;  qui  manet  in  me,  et  ego  in  eo ,  hic 
fert  fructum  multum  (i).  Requiritur  igitur  ad 
fructum,  id  est,  ad  bonaoperafacienda,  non 
quaecumqiie  gratia,  sed  ea,  quae  facit  homi¬ 
nem  esse  vivum  membrum  corporis  Christi 
Idem  enim,  est,  esse  palmitem  vitis,  et  mem¬ 
brum  corporis. 

Adhaec  Scriptura  passim  docet,  regnum 
coelorum  esse  gloriam  et  haereditatcm  filio¬ 
rum.  Joan.  vili.  Servus  non  manet  in  domo 
in  aeternum,  filius  manet  in  aeternum,  quod  si 
vos  filius  liberavit,  vere  liberi  eritis.  Itoman. 
vili.  Accepistis  spiritum  adoptionis  filiorum. 
Si  autem  filii  et  haeredes.  Et  infra  :  Et  ipsa 
creatura  liberabitur  a  servitute  corruptionis 
in  libertatem  gloriae  filiorum  Dei.  Galat.  m.  4. 
It acpue  jam  non ■  est  servus,  sed  filius;  quod  si 
filius  et  haeres  per  Deum.  Et  infra  :  Sed  quid 
dicit  Scriptura  ?  Ejice  ancillam  et  filium 
ejus.  Non  enim  erit  haeres  filius  ancillae  cum  filio 
liberae  (2).  Similia  habentur  ad  Ephes.  i.  ad 
Coloss.  iii.  ad  Tit.  ili.  ad  Hebr.  I.  I  Petri  i. 
et  alibi,  ubi  vita  aeterna  dicitur  haereditas, 
quae  proprie  ad  filios  pertinet.  Non  igitur 
qui  servus  est,  vitam  aeternam  ullis  meritis 
obtinere  poterit;  non  enim  haereditas  mer¬ 
ces  est  servorum,  etiamsi  annis  mille  servi¬ 
rent,  sed  propria  portio  filiorum.  Quare  sine 
dubio  necessaria  conditio  ad  meritum  vitae 
aeternae  est  regeneratio,  et  adoptio  liliorum 
Dei. 

Praeterea,  Scriptura  testatur  ita  fundari 
meritum  in  amicitia  cum  Deo  ut  statim  atque 
aliquis  Deum  offendit,  amittat  omnia  bona 
merita.  Ezechielis  xvm.  Si  averterit  se  justus 
a  justitia  sua,  et  fecerit  iniquitatem ,  omnes 
justitiae  ejus  non  recordabuntur.  Et  Jacobi.  ii. 
Si  quis  totam  legem  servaverit,  offendat  autem 
in  uno,  factus  est  omnium  reus  (3).  At  si  merita 
non  penderet  a  statu,  et  qualitate  personae, 
sed  a  sola  obedientia  legis,  non  deberet  is, 
qui  Deum  offendit,  amittere  bona  merita  per 
obedientiam  legis  antea  parta.  Quemadmo¬ 
dum  qui  laboravit  in  colenda  vinea  alicujus 
certa  mercede  conductus,  non  perdit  merce- 
dem  suam  si  forte  inimicus  fiat  domino  vi¬ 
neae,  non  enim  meritum  illud  in  amicitia, 
sed  in  solo  opere  et  labore  fundatur.  Igitur 
meritum  vitae  aeternae,  quod  statim  perditur 
cum  quis  Deum  ad  iracundiam  provocat, 
non  in  solo  opere,  sed  etiam  in  amicitia  et 


dignitate  persome  fundamentum  habet.  At¬ 
que  hinc  est,  quod  Scriptura  vitam  aeternam 
diligentibus  Deum  promissam  esse  testatur 
Joan.  xiv.  I  Corinth.  ii.  II  Timoth.  iv.  Ja- 
cohi.  i.  et  alibi. 

Probatur  secundo  eadem  veritas  testimo¬ 
niis  sancti  Augustini,  qui  in  lib.  i.  ad  Boni- 
faeium,  contra  duas  epistolas  Pelagianorum, 
cap.  2.  «  Non  vivunt  (inquit)  recte  homines, 
nisi  effecti  filii  Dei.  At  non  fiunt  homines 
filii  Dei,  nisi  per  regenerationem,  in  qua  re¬ 
mittuntur  peccata,  et  infunditur  gratia  gra¬ 
tum  faciens  ».  Itera  lib  i.  ad  Simplicianum, 
qua3st.2.  «Sed  in  quibusdam»,  inquit,  «tan¬ 
ta  est  gratia  fidei,  quanta  non  sufficit  ad  ob¬ 
tinendum  regnum  coelorum  sicut  in  Cate¬ 
chumenis,  sicut  in  Cornelio,  antequam  sa¬ 
cramentorum  participatione  incorporaretur 
Ecclesiae  ». 

Neque  solum  in  statu  naturae  corrupte, 
sed  etiam  in  statu  naturae  integra;  agnoscit 
Augustinus  gratiae  necessitatem  ad  bona  me¬ 
rita  comparanda.  Sic  enim  ait  in  Enchiridio, 
cap.  106.  «  Quamvis  sine  gratia  nec  tunc 
ullum  bonum  meritum  esse  potuisset  ».  Non 
loqui  autem  Augustinum  de  aliqua  gratia 
auxilii  generalis,  vel  etiam  specialis  trans¬ 
euntis,  sed  de  ipsa  charitate  infusa  et  inhae¬ 
rente,  perspicuum  est  ex  lib.  xn.  de  civ.  Dei, 
cap.  1.  ubi  de  sanctis  Angelis  loquens  :  «Cum 
amore  »,  inquit,  «  casto  eos  creavit,  simul  in 
eis  et  condens  naturam,  et  largiens  gratiam  » , 
Et  mox  :  a  Confitendum  est  igitur,  cum  de¬ 
bita  laude  Creatoris,  non  ad  solos  sanctos 
homines  pertinere,  verum  etiam  de  sanctis 
Angelis  posse  dici,  quod  charitas  Dei  diffusa 
sit  in  eis  per  Spiritum  sanctum,  qui  dalus  est 
eis  ».  Illa  igitur  gratia,  sine  qua  nec  tunc 
(id  est,  in  statu  natura;  integrae  hominum, 
vel  Angelorum)  ullum  bonum  meritum  esse 
potuisset,  est  charitas  Dei  diffusa  per  Spiri¬ 
tum  sanctum,  qui  datus  est  eis. 

Huc  etiam  pertinent,  quae  diximus  in  it.  lib. 
de  Justificatione,  ubi  probavimus  justificari 
hominem,  per  justitiam  habitualem,  id  est,, 
per  gratiam  gratum  facientem,  inhaerentem 
et  permanentem.  Nam  utidem  Augustinus  ait 
in  libro  de  fide  et  operibus,  cap.  14.  «  Se¬ 
quuntur  bona  opera  hominem  justificatum, 
non  praecedunt  justilicandum  ».  Et  in  lib.  de 
Spiritu  et  littera,  cap.  2l).  «  Per  spiritum  in¬ 
corporatus,  factusque  membrum  ejus  potest 


(1)  Joan.  XV,  4.-  (2)  Joan.  VIII,  35;  Rom.  VIII,  15;  ibid.  21  ;  Gal.  IV,  7;  ibid.  3.—  3)  Ezecl). 

XVII 1,  24;  Jacob.  II,  10. 

quisque,  illo  incrementum  intrinsecus  dante, 
operari  justitiam » . 

Probatur  tertio  rationibus.  Prima  ratio. 
Visio  Dei,  in  qua  proprie  vita  aeterna  con¬ 
sistit,  res  est  non  modo  supernaturalis,  sed 
usque  adeo  naturam  omnem  creatam  excedit, 
ut  nec  agnosci,  nec  appeti,  nec  cogitari  possit, 
nisi  Deo  ipso  revelante  :  Oculus  non  vidit 
(inquit  Apostolus  Isaiam  citans,  I  Corinth.  u). 
auris  non  audivit ,  in  cor  hominis  non  ascende¬ 
runt ,  quae  praeparavit  Deus  diligentibus  se  (1). 
Atqui  ad  finem  supernaturalem  et  divinum  re¬ 
quiruntur  opera,  supernaturalia  et  divina, 
praesertim  cum  I^eus  omnia  sapienter,  suavi - 
terque  disponat.  Non  potest  autem  divina  et 
supernaturalia  opera  facere,  nisi  prius  ipse 
divinus  et  supernaturalis  efficiatur,  ut  S.  Di¬ 
onysius  ratiocinatur,  in  lib.  de  Ecclesiastica 
Hierarchia,  cap.  2.  par.  1.  Debet  igitur  homo 
per  gratiam  inhaerentem,  et  Spiritum  inhabi¬ 
tantem  evehi  ad  consortium  divinas  naturae, 
ut  opera  divina,  id  est,  vitae  aeternae  meritoria 
facere  valeat.  Atque  haec  est  ratio  sancti 
Thomae,  S.  Bonaventurae,  et  .aliorum  illu¬ 
strium  Theologorum. 

Secunda  ratio.  Si  merita  non  penderent  a 
statu  et  dignitate  personae,  sed  solum  ab  ipso 
opere,  sive  legis  obedientia ;  certe  merita 
Christi  non  essent  infiniti  pretii,  neque  multo 
essent  majora,  quam  caeterorum  justorum  : 
nam  ubi  solum  spectatur  opus,  nihil  interest, 
utrum  qui  operatur  sit  rex,  an  miles,  nobilis, 
vel  ignobilis,  probus,  aut  improbus.  At  cer¬ 
tum  est  opera  Christi  fuisse  infiniti  pretii, 
quandoquidem  propitiatio  fuerunt  pro  pec¬ 
catis  totius  mundi,  et  copiosa  fuit  apud  eum 
redemptjo  ;  igitur  dignitas  personae  plurimum 
confert  ad  valorem  meriti.  Et  confirmatur 
haec  ratio,  nam  de  Christo  nullus  Catholicus 
negare  audebit,  quin  ejus  merita  fuerint 
maximi  pretii  propter  dignitatem  personae. 
Nam  (ut  alia  nunc  omittam)  exstat  epistola 
decretalis  Clementis  VI.  quae  incipit,  Uni¬ 
genitus,  in  quo  docemur  guttam  unam  san¬ 
guinis  Christi  propter  infinitam  personae  di¬ 
gnitatem  ad  totius  mundi  redemptionem  suf¬ 
ficere  potuisse.  At  non  dissimilis  esse  debet 
ratio  meriti  in  capite,  et  membris.  Igitur 
sicut  Christi  meritum,  ita  etiam  merita  justo¬ 
rum  aliorum  vim  accipient  a  dignitate  per¬ 
sonae. 

Tertia  ratio.  Si  non  requiritur  ad  meritum 
adoptio  et  regeneratio';  certe  poterit  homo 


ante  remissionem  peccati  per  auxilium  Dei 
speciale  mereri  vitam  aeternam,  id  vero  ta¬ 
metsi  ab  adversario  concedatur  non  solum 
est  falsum,  sed  etiam  repugnantiam  continere 
videtur.  Nam  idem  ipse  merebitur  vitam  ae¬ 
ternam  et  mortem  aeternam.  Ileus  enim  erit 
mortis  aeternae  propter  peccata  olim  admissa, 
et  nondum  remissa;  et  simul  jus  habebit  ad 
vitam  aeternam  propter  bona  merita  per  legis 
obedientiam  acquisita.  Mereri  autem  simul 
vitam  aeternam  et  mortem  aeternam  repu¬ 
gnantiam  includit,  quoniam  mors  aeterna ca- 
rentiam  significat  vitae  aeternae,  proinde  qui 
talis  esset,  deberet  vivere  in  aeternum,  et 
non  vivere  in  aeternum;  mori  in  aeternum,  et 
non  mori  in  aeternum. 

Quarta  ratio.  Si  posset  qui  nondum  rege¬ 
neratus  est,  vitam  aeternam  operibus  suis 
vere  mereri :  certe  posset  etiam  gratiam  ju¬ 
stificationis  proprie  mereri.  Nam  si  mereri 
potest  gloriam,  quae  est  gratia  consummata, 
cur  mereri  non  poterit  gratiam,  quae  est  glo¬ 
ria  inchoata  ?  At  gratiam  justificationis,  id 
est,  justitiam  ipsam,  per  quam  formaliter 
justificamur,  non  cadere  sub  meritum  pro¬ 
prie  dictum,  Theologi  omnes  consentiunt,  el 
ipsum  Concilium,  Tridentinum,  disertis  ver¬ 
bis  affirmat,  sess.  6,  cap.  8.  Unde  etiam  S. 
Augustinus,  in  epist.  105.  ad  Sixtum  scribit, 
vitam  aeternam  in  Scripturis  appellari  mer- 
cedem  et  gratiam  :  ipsam  autem  justitiam 
numquam  appellari  mercedem,  sed  solum 
gratiam. 

CAPUT  XIII. 

Solvuntur  objectiones. 

Sed  jam  argumenta,  quae  contra  objiciun¬ 
tur,  breviter  diluamus.  Prima  objectio.  Scri¬ 
ptura  divina  promittit  vitam  aeternam  obe- 
dientiae  legis,  Ecclesiast.  xv.  Si  volueris  man¬ 
data  servare,  conservabunt  te.  Et  Matth.  xix. 
Si  vis  ad  vitam  ingredi,  serva  mandata  (2). 
Non  autem  dicit,  si  vis  ad  vitam  ingredi, 
cura  ut  adopteris  in  filium. 

Respondeo  :  Immo  hoc  ipsum  Scriptura 
manifeste  clamat  cum  ait  Joan.  iii.  Nisi  quis 
renatus  fuerit  ex  aqua  et  Spiritu  sancto,  non 
potest  intrare  in  regnum  Dei.  Et  Rom.  VIII. 
Vivificat  corpora  nostra  propter  inhabitantem 
spiritum  ejus  in  nobis.  Et  ad  Tit.  hi.  Salvos 
nos  fecit  per  lavacrum  regenerationis,  elc.  (3). 


(1)  1  Cor.  II,  9.  -  (2)  Ecd.  XY,  Ifi;  Matii.  XIX,  17.  —  (3)  Joan.  HI,  3:  Rom.  VIII,  II;  Tit.  III,  3. 

Sed  intuendum  est  in  Scripturis  sanctis  ad 
(juos  dirigatur  oratio.  Nam  cum  infidelibus 
Scriptura;  loquuntur,  non  tam  opera  bona, 
quam  fidem  et  Baptismum  praidicant  :  cum 
autem  alloquuntur  fideles  atque  regenitos, 
non  amplius  fidem  6t  Baptismum,  sed  opera, 
et  legis  obedientiam  docent.  Quod  etiam  no¬ 
bis  faciendum  esse,  ut  videlicet  aliter  fideles, 
aliter  impios  adhortemur,  monet  S.  Augu¬ 
stinus  in  lib.  de  natura  et  gratia,  c.  68.  Do¬ 
minus  igitur  apud  Matthaeum,  et  Ecclesiasti¬ 
cus  legis  obedientiam  tamquam  viam  ad 
vitam  proponunt,  quoniam  fidelibus  lo¬ 
quuntur. 

Adde,  quod  si  quis  omnia  mandata  integre 
observaret,  sine  dubio  salvaretur.  Sed  inter 
omnia  est  etiam  illud  primum  et  maximum 
de  dilectione  Dei  super  omnia,  quod  ab  ho¬ 
minibus  nondum  regenitis  perfecte  observari 
non  potest.  Actus  enim  dilectionis  Dei  super 
omnia,  vel  non  potest  haberi,  nisi  per  gratiam 
gratum  facientem,  et  spiritum  cor  inhabi¬ 
tantem  ;  vel  si  potest  haberi  per  auxilium 
Dei  speciale,  continuo  ad  eum  tamquam  ad 
ultimam  dispositionem  sequitur  infusio  gra¬ 
tia;  justificantis  et  regenerantis,  atque  in  fi¬ 
lium  Dei  adoptantis. 

Secunda  objectio.  Apostoli  Petrus  et  Pau¬ 
lus,  ille  Actor,  x.,  iste  ad  Rom.  n.  docent, 
Deum  non  accipere  personas,  sed  gloriam  et 
honorem  tribuere  omni  operanti  bonum.  Non 
igitur  requiritur  ad  meritum  vitse  aeternee 
exaltatio  naturae  ad  esse  quoddam  superna- 
turale,  sed  sola  obedientia  legis. 

Respondeo  :  Saepe  jam  diximus  cum  san¬ 
cto  Augustino,  lib.  n.  contra  duas  epist. 
Pelagianorum  cap.  7.  acceptionem  persona¬ 
rum  vitium  esse  contrarium  justitiae,  non 
misericordiae ,  vel  liberalitati ;  proinde  in 
judice  locum  habere,  non  in  eo  qui  sua  libe- 
raliter  donat.  Deus  igitur  in  judicio  non  ac¬ 
cipiet  personas,  sed  unicuique  reddet  se¬ 
cundum  opera  sua.  At  opera  bona  nascuntur 
ex  gratia  et  justificatione,  ac  regeneratione 
praecedente,  quam  gratiam  Deus  non  ut  ju¬ 
dex  reddit,  sed  ut  princeps  liberalis  donat. 
Itaque  etiamsi  in  judicio  Deus  non  respiceret 
persona;  dignitatem,  sed  solam  obedientiam 
legis,  adhuc  necessaria  esset  exaltatio  illa 
naturae  ad  esse  quoddam  supernaturale , 
quoniam  sino  illa  merita  vita;  aeterna;  haberi 
non  possunt. 

Sed  addo  non  esse  acceptionem  persona¬ 
rum,  si  judex  praemia  distributurus  digni¬ 
tatem  personae  consideret,  quando  ex  ipsa 


ikio 

dignitate  meritum  pendet.  Accipere  enim 
personam  non  est  attendere  ad  quamvis 
qualitatem  personae,  sed  ad  eam,  quae  ad 
causam  nihil  pertinet.  Nam  si  forte  lex  sit, 
ut  soli  filii  nobilium  currant  adbravium  ali¬ 
quod  a  rege  propositum;  non  accipiet  per¬ 
sonam  judex,  si  non  solum  celeritatem  cur¬ 
sus,  sed  etiam  nobilitatem  considerabit.  Sic 
igitur  cum  vita  a;terna  sitbravium  solis  justis 
et  bonis,  et  in  filios  Dei  adoptatis  propositum, 
non  accipit  Deus  personas,  cum  has  persona* 
qualitates  attendit ;  sicut  acciperet  si  consi¬ 
deraret,  an  qui  bene  operantur  sint  Gra;ei, 
vel  Judafi,  liberi,  an  servi,,  masculi,  an  foe- 
mina; ;  et  ideo  nominatim  Apostoli  cum  di¬ 
cunt,  Deum  non  accipere  personas,  mentio¬ 
nem  faciunt  Judafi  et  Gra;ci.  Quam  rem 
sa;pe  repetunt  et  inculcant,  quoniam  Judaei 
existimabant  se  solos  ad  regnum  Dei,  et 
gratiam  pertinere. 

Tertia  objectio.  Concilium  Arausicanum, 
can.  18.  docet,  deberi  mercedem  bonis  ope¬ 
ribus,  si  fiant;  sed  gratiam,  quae  non  debetur 
praecedere,  ut  fiant.  Non  igitur  requiritur  ad 
meritum  aliqua  exaltatio  natura;,  sed  sola 
gratia  bene  operandi. 

Respondeo  :  Gratia  bene  operandi,  et  gra¬ 
tia  adoptans  homines  in  filios  Dei,  et  exaltans 
in  consortium  divinae  naturae,  una  atque  ea¬ 
dem  est,  nimirum  charitas  infusa  in  cordibus 
nostris  per  Spiritum  sanctum,  qui  datus  est 
nobis.  Illa  enim  si  considei’etur  ut  virtus,  di¬ 
citur  gratia  bene  operandi,  si  consideretur  ut 
forma  inhaerens  in  anima,  eamque  formosam 
et  divinam  reddens,  dicitur  gratia  adoptionis 
filiorum.  Quare  idem  Concilium,  can.  ult. 
dicit,  debere  homines  per  baptismum  rege¬ 
nerari,  ut  possint  legem  implere  sicut  opor¬ 
tet. 

Quarta  objectio,  S.  Augustinus  lib.  i.  de 
libero  arbitrio,  cap.  6,  dicit  lege  natura: 
constitutum  esse,  ut  boni  beatam,  mali  mi¬ 
seram  vitam  ducant. 

Respondeo  :  Non  dicit  Augustinus,  lege 
natura;,  sed  lege  aeterna.  Nec  loquitur  de 
vita  beata,  qua;  in  Dei  visione  consistit,  sed 
de  vita  beata  in  genere.  Itaque  sententia  S. 
Augustini  haec  est,  lege  a;terna,  et  immuta¬ 
bili  constitutum  esse,  ut  boni  bene,  et  mali 
male  recipiant,  et  si  quidem  boni  sint  boni 
bonitate  supernaturali,  supernaturalem  bea- 
titudinem  consequantur ,  si  tantum  boni 
sint  bonitate  naturali,  simili  etiam  beatitu- 
dine  sint  beati. 

Quinta  objectio,  sanctus  Augusti  nus  in  U- 

bro  de  natura  el  gratia,  cap.  2.  «  Natura 
linquit}  humani  'generis  et  illius  unius  prai- 
varicatoris  carne  procreata,  si  potest  sibi 
sulficere  ad  implendam  legem,  perficien¬ 
damque  justitiam,  de  praemio  debet  esse 
secura,  hoc  est,  de  vita  aeterna,  etiamsi  in 
aliqua  gente,  aut  in  aliquo  superiori  tempo¬ 
re  fides  eam  latuit  sanguinis  Christi.  Non  e- 
nim  est  injustus  Deus,  qui  justos  fraudet 
mercede  justitiae  ».  Hoc  enim  loco  videtur 
sanctus  Augustinus  refellere  sententiam  Pe- 
lagianorum,  qui  dicebant  hominem  posse 
suis  viribus  legem  implere,  et  tamen  egere 
gratia  adoptionis  et  regenerationis,  ut  re¬ 
gnum  coelorum  valeat  obtinere.  Sequitur 
autem  ex  hac  refutatione,  sanctum  Augu¬ 
stinum  in  ea  sententia  fuisse,  ut  existimaret 
non  esse  opus  gratia  adoptionis  et  regene¬ 
rationis,  ad  regnum  coelorum  obtinendum, 
sed  solum  gratia,  quae  juvaret  ad  implen¬ 
dam  legem,  perficiendamque  justitiam.  Ac 
per  hoc  meritum  pendere  simpliciter  ex 
obedientia  legis,  non  ex  dignitate  personae. 

Respondeo  :  Propositio  conditionata  sancti 
Augustini  verissima  est  :  videlicet,  si  homo 
sine  fide  Christi  possit  suis  solis  viribus  im¬ 
plere  legem,  de  praemio  vitae  aeternae  debet 
esse  securus.  Sed  non  inde  sequitur,  non  esse 
necessariam  gratiam  adoptionis  ad  meritum. 
Nam  (ut  idem  Augustinus  docet,  loco  citato, 
id  est,  lib.  i.  ad  Bonifacium,  cap.2j  non  vi¬ 
vunt  recte  homines,  ac  per  hoc  non  implent 
legem,  neque  justitiam  perliciunt,  nisi  prius 
filii  Dei  efficiantur. 

Neque  eo  loco  S.  Augustinus  refellit  Pela- 
gianos,  quod  existimarent  gratiam  adoptionis 
esse  necessariam.  Hujus  enim  rei  in  toto  eo 
libro  ne  meminit  quidem ;  sed  tantum  re¬ 
fellit  errorem  cujusdam  ,  qui  naturae  hu¬ 
manae  nimium  tribuebat.  In  aliis  quidem 
locis  idem  Augustinus  Pelagianis  tribuit, 
quod  requirerent  gratiam  adoptionis  tam¬ 
quam  necessariam  ad  capescendam  vitam 
aeternam ;  sed  non  eos  inde  reprehendit,  quod 
eam  gratiam  requirerent,  sed  quod  negarent, 
eam  necessariam  esse  in  parvulis  ad  pec¬ 
catum  originale  purgandum,  in  adultis  ad  im¬ 
plenda  mandata  divina.  Vide  quae  scripsimus 
de  hac  re  in  i.  lib.  de  gratia  et  libero  ar¬ 
bitrio,  cap.  5. 

At  (inquies)  ex  hac  propositione  conditio¬ 
nata  S.  Augustini,  si  homo  sibi  sufficeret 
ad  implendam  legem,  perficiendamque  justi¬ 
tiam,  de  praemio,  id  est,  de  vita  aeterna  de¬ 
fieret  esse  securus ;  sequitur,  non  esse  ne¬ 


cessariam  gratiam  adoptionis  ex  parte  sub¬ 
jecti,  sed  tantum  ex  parte  operis. 

Respondeo  :  Id  non  sequi,  quoniam  (ut 
supra  diximus)  eadem  gratia  habitualis  in¬ 
fusa,  quSi  perficit  subjectum,  est  etiam  prin¬ 
cipium  operis.  At  nonne  posset  Deus  sine 
habituali  illa  gratia  elevante  naturam,  per 
solum  auxilium  speciale  id  efficere,  ut  homo 
legem  impleret ,  justitiamque  perficeret  ? 
Posset  quidem,  sed  non  quaerimus  hoc  loco 
quid  Deus  possit,  sed  quid  velit,  et  quid 
faciat.  Constat  autem  nobis  ex  sacris  litteris, 
et  ex  ipso  S.  Augustino  non  vivere  homines 
recte,  nisi  filii  Dei  efficiantur  :  proinde  non 
sufficere  secundum  ordinariam  Dei  legem, 
sive  potentiam,  ad  bona  opera,  qualia  re¬ 
quiruntur  ad  meritum  facienda,  quodlibet 
auxilium  speciale,  sed  exigi  gratiam  illam 
adoptionis  infusam,  quae  naturam  elevat  ad 
esse  quoddam  supernaturale,  atque  divi¬ 
num. 

Sexta  objectio.  Opus  malum  ex  natura 
sua  meretur  poenam,  nec  requiritur  ut  pro¬ 
cedat  ex  habitu  destruente  naturam,  igitur 
et  opus  bonum  ex  natura  sua  meretur  prae¬ 
mium,  etiamsi  non  procedat  ex  habitu  ele¬ 
vante  naturam. 

Respondeo  :  Facilius  est  peccare,  quam 
bene  agere.  Et  ideo  ad  peccandum  sufficit 
libertas  arbitrii,  ad  bonum  opus  requiritur 
etiam  gratia.  Praeterea,  ut  peccato  debeatur 
poena,  nulla  conventio,  vel  promissio  neces¬ 
saria  est,  qui  enim  alterum  laedit,  justitiam 
violat,  et  ideo  satisfacere  tenetur  ex  justitia, 
etiamsi  nulla  promissio  intercesserit.  At  ut 
bono  operi  debeatur  merces  ex  justitia,  con¬ 
ventio  vel  promissio  necessaria  est.  Non  enim 
tenetur  unus  alterius  obsequium  acceptare, 
nisi  conventio  intervenerit.  Deus  autem  non 
promisit  mercedcm  vitoe  aeternae,  riisi  per 
Christi  gratiam  regeneratis  et  adoptatis,  ut 
passim  Scriptura  testatur. 

CAPUT  XIV. 

Requiri  ad  meritum,  vitee  eeternee  promissionem 
Dei  gratuitam. 

Discutienda  sequitur  conditio  sexta,  quam 
esse  diximus  promissionem,  sive  pactum  li¬ 
berale,  atque  gratuitum.  Nam  recentior  ille 
Doctor,  cujus  sententiam  superioribus  duo¬ 
bus  capitibus  refutavimus,  docuit  praeterea, 
opera  bona  ex  natura  sua  esse  meritoria  vita# 

aeterna?,  ita  ut  non  requiratur  pactum  ali¬ 
quod,  vel  gratuita  promissio,  ad  hoc  ut  ex 
justitia  merces  vitae  aeternae  bonis  operibus 
debeatur. 

Addidit  etiam  quod  ex  hac  ipsa  sententia 
manifeste  sequitur,  Christum  nobis  non  me¬ 
ruisse  vitam  aeternam,  nisi  quatenus  gratiam 
bene  operandi  nobis  meruit.  Sed  verba  ejus 
ex  Bulla  Pii  V.  Pontificis  audiamus  ;  haec 
enim  est  secunda  propositio  damnata  :  «  Si-' 
cut  opus  malum  ex  sua  natura  est  mortis 
internae  meritorium,  sic  opus  bonum  ex  sua 
natura,  est  vitee  aeternae  meritorium  » .  Et  haec 
est  undecima  : «  Quod  pie  et  juste  in  hac  mor¬ 
tali  vita  conversati  usque  in  finem,  vitam  con¬ 
sequuntur  aeternam,  id  non  gratiae  Dei  pro¬ 
prie,  sed  ordinationi  naturali  statim  initio 
creationis  constitutae,  justo  Dei  judicio  depu¬ 
tandum  est.  Neque  in  hac  retributione  bono¬ 
rum  ad  Christi  meritum  respicitur,  sed  tan¬ 
tum  ad  primam  institutionem  humani  gene¬ 
ris,  in  qua  lege  naturali  constitutum  est,  ut 
justo  Dei  judicio  obedientiae  mandatorum 
vita  aeterna  reddatur  ». 

Quamvis  autem  omnibus  Ecclesiae  filiis  ad 
has  sententias  repudiandas  satis  abunde  suf¬ 
ficiat  Pontificis  Maximi  auctoritas  :  tamen 
addemus  etiam  ad  majorem  veritatis  confir¬ 
mationem  auctoritatem  Concilii  Tridentini, 
et  rationes  ex  Scriptura  depromptas.  Conci¬ 
lium  igitur  in  6.  sess.  cap.  ult.  «  Bene  ope¬ 
rantibus  (inquit)  usque  in  finem,  et  in  Deo 
sperantibus  proponenda  est  vita  aeterna,  et 
tamquam  gratia  filiis  Dei  per  Christum  Jesum 
misericorditer  promissa,  et  tamquam  merces 
ex  ipsius  Dei  promissione  bonis  ipsorum  ope¬ 
ribus  et  meritis  fideliter  reddenda  ».Et  Can. 
29.  «  Si  quis  dixerit,  justos  non  debere  pro 
bonis  operibus,  quae  in  Deo  fuerunt  facta, 
expectare  et  sperare  aeternam  retributionem 
a  Deo  per  ejus  misericordiam,  et  Jesu  Chri¬ 
sti  meritum,  si  bene  agendo  et  divina  man¬ 
data  custodiendo  usque  in  finem  persevera¬ 
verint,  anathema  sit  ».  Hic  habemus  et  pro¬ 
ra  ssionem  camque  misericordem,  et  gratui¬ 
tam,  et  Christi  merita  respectu  vitae  aeternae 
nobis  tamquam  filiis  donandae.  Sed  veniamus 
ad  rationes. 

Prima  ratio.  Sumitur  ex  parte  ipsorum 
operum  qua;  si  considerentur  ex  natura  sua 
remota  promissione  et  dignitate  principii 
operantis,  nullam  habent  proportionem  ad 
beatitudinem  illam  supernaturalem ;  proinde 

non  eis  debetur  ex  justitia  merces  aeternae 
vitae,  si  ex  natura  sua  tantummodo  conside¬ 
rentur.  Atque  hoc  est,  quod  Apostolus  dicit., 
ad  Bom.  viii  :  Existimo,  quocl  non  sunt  condi¬ 
gna;  passiones  hujus  temporis  ad  futuram  glo¬ 
riam,  quae  revelabitur  in  nobis.  Et  II  Corinth. 
iv.  Quod  in  praesenti  est  momentaneum,  et  leve 
tribulationis  nostrae,  supra  modum  in  sublimita¬ 
te  aeternum  gloriae  pondus  operatur  in  nobis  (1). 
Haec  enim  non  docent  opera  bona  non  esse 
meritoria  vitae  aeternae,  sed  non  esse  meri¬ 
toria  tanti  praemii  ex  natura. sua,  sed  aliun¬ 
de,  nimirum  ex  promissione,  ex  dignitate 
principii,  etc. 

Huc  etiam  pertinent  testimonia  Patrum, 
Athanasii  in  vita  sancti  Antonii  :  «  Nec  uni¬ 
verso  orbi  renunciantes,  dignum  aliquid  ha¬ 
bitaculis  possumus  compensare  coelestibus  » . 
Eusebii  Emisseni,  homil  3.  ad  Monachos  : 
«  Totis  licet  anima?,  et  corporis  laboribus 
desudemus,  totis  licet  obedientiae  viribus 
exerceamur,  nihil  tamen  condignum  merito 
pro  coelestibus  bonis  compensare,  et  offerre 
valebimus  ».  Augustini,  in  Psalm.  xcm. 
«  Quanto  labore  digna  est  requies,  quae  non 
habet  finem?  Si  verum  vis  comparare,  et  ve¬ 
rum  judicare,  aeterna  requies  aeterno  labore 
recte  emitur,  verum  hoc  est,  sed  noli  timere, 
misericors  est  Deus  ».  Bernardi,  in  serm.  4. 
de  Annunciatione :  «  Quid  sunt  merita  omnia 
ad  tantam  gloriam  »  ?  Thomae,  in  4.  2.  q. 
414.  art.  3.  «  Si  consideretur  opus  merito¬ 
rium  secundum  substantiam  operis  et  secun¬ 
dum  quod  procedit  ex  libero  arbitrio,  sic  non 
potest  ibi  esse  condignitas,  propter  maxi¬ 
mam  inaequalitatem  » .  Cum  igitur  opera  ipsa 
nostra  bona,  si  perse,  et  secundum  naturam 
suam  tantum  considerentur,  sint  temporalia 
et  viiia,  et  nullo  modo  aequalia  praemio  su- 
pernaturali  et  sempiterno  :  certe  necesse 
est,  ut  addatur  eis  dignitas  aliunde,  si  ex  ju¬ 
stitia  merces  aeternae  vitae  illis  reddenda  sit. 

Secunda  ratio  sumitur  ex  parte  Dei,  qui 
nulla  re  indiget,  et  cujus  sunt  omnia  jure 
creationis.  Hinc  enim  sequitur,  ut  non 
teneatur  Deus  acceptare  opera  nostra  ad 
praemium,  jure  reddendum,  nisi  ipse  promis¬ 
sione  sua  liberali,  se  antea  obligare  volu¬ 
erit.  Hinc  enim  Job  dicit,  cap.  xx.\v.  Si 
juste  egeris ,  quid  donabis  ei  ?  aut  quid  de 
manu  tua  accipiet  ?  Et  apostolus  ad  Roman. 
II.  Quis  prior  dedit  illi,  et  retribuetur  ei?  Nam 
ex  ipso,  per  ipsum, et  in  ipso  sunt  omnia  ( 2).  Et, 


(1)  Rom.  VIII,  18;  1!  Cor.  IV,  17.  -  (2)  Job.  XXXV,  7;  Rom  XI,  35. 

S.  Augustinus,  serm.  10.  de  verbis  Apostoli  : 
<>  Debitor  (inquit)  nobis  factus  est  Deus,  non 
uliquid  accipiendo,  sed  quod  ei  placuit  pro¬ 
mittendo.  Aliter  enim  dicimus  homini,  debes 
mihi,  quia  dedi  tibi.  Et  aliter  dicimus,  de¬ 
bes  mihi,  quia  promisisti  mihi.  Deo  igitur 
quid  dicimus  ?  Redde  mihi,  quia  dedi  tibi  ? 
Quid  dedimus  Deo,  quando  quod  sumus,  et 
quod  habemus  boni,  ab  illo  habemus  ?  Nihil 
ergo  ei  dedimus,  non  est  quemadmodum  ista 
voce  exigamus  debitorem  Deum  :  illo  ergo 
modo  possumus  exigere  Dominum  nostrum, 
redde  quod  promisisti,  quia  fecimus  quod  jus- 
sisti.Et  hoc  tu  fecisti,  qui  laborantesjuvisti». 

S.  Fulgentius,  in  prologo  librorum  ad  Mo¬ 
nituum  :  «  Nani  (inquit)  et  se  ipsum  sua  lar¬ 
gitate  dignatus  est  facere  debitorem  ». 

Et  sanctus  Bernardus,  in  libro  de  gratia 
et  libero  arbitrio,  extremo:  «Promissum  qui¬ 
dem  (inquit)  ex  misericordia,  sed  tamen  ex 
justitia  persolvendum  » .  Et  sanctus  Thoraas 
ini.  2.  quaest.  114.  articul.  1 .  concludit,  Deum 
cum  nobis  aliquid  debet,  non  tam  nobis  de¬ 
bere  quam  dispositioni  et  promissioni  suae. 

Denique  potest  institui  haec  ratio  :  Vel  de¬ 
bet  Deus  vitam  aeternam  bonis  operibus  red¬ 
dere,  ex  justitia  commutati va,  vel  ex  distri- 
butiva  :  si  ex  commutati  va,  igitur  requiri¬ 
tur  pactum,  sive  promissio.  Neque  enim 
opus,  quamtumvis  eximium,  et  aequale  mer¬ 
cedi,  potest  ex  justitia  commutativa  alterum 
obligare,  nisi  conventio,  et  pactum  ante 
praecesserit.  Nam  si  quis  forte  non  condu¬ 
ctus,  sed  sponte  sua  vineam  alterius  colat, 
non  potest  jure  mercedem  exigere,  ut  omnes 
noverunt,  etiamsi  alioqui  opus  ejus  mercede 
dignissimum  judicari  posset.  Itaque  in  para¬ 
bola  vineae,  Matth.  xx.  Operarii  quidam  toto 
die  otiosi  in  foro  sedere  malebant,  quam  ad 
laborandum  in  vinea,  nisi  prius  conduceren¬ 
tur,  accedere,  et  Dominus  vineae  conventio¬ 
nem  fecisse  legitur,  cum  operariis  ex  dena¬ 
rio  diurno. 

Si  vero  ex  justitia  distributiva  Deus  reddit 
praemia  laborantibus  ;  tunc  quoque  necessa¬ 
ria  est  promissio,  atque  conventio.  Nam  in 
justitia  distributiva  non  solet  exigi  pactum, 
vel  promissio  saltem  expressa,  quando  prin¬ 
ceps  distribuit  bona  communia  ;  sed  plane 
exigitur,  quando  propria  bona  distribuit,  ut 
cum  ad  certamen  bravium  sponte  proponit. 
Neque  enim  debetur  velocius  currenti  cer¬ 
tum  praemium,  nisi  promissio  pactum  prae¬ 
cesserit.  Deus  igitur  qui  non  distribuit  bona 
communia,  sed  propria,  sinedubio  non  lene- 


tur  praemia  reddere  laborantibus,  nisi  quia 
redditurum  se  ante  promisit. 

Quod  si  quis  forte  hic  explicari  cupiat, 
Utrum  Deus  secundum  justitiam  distributi- 
vam,  an  secundum  commutativam  bonis 
hominum  meritis  sit  praemia  redditurus  ;  il¬ 
lud  breviter  habeat,  substantiam  divini  ju¬ 
dicii  secundum  distributi vam  justitiam  fore  ; 
modum  autem  secundum  commutativam. 
Substantiam  enim  illius  judicii  futuram  esse 
secundum  justitiam  distributivam,  docet 
sanctus  Thomas  in  1.  part.  quaest.  21.  aitic. 
1.  et  lib.  i.  contra  Gent.  cap.  93.  Et  ratio 
manifesta  est,  quoniam  Deus,  ut  summus 
Judex  praemia  pro  meritis  distribuet.  Unde 
etiam  in  sacris  litteris  dicitur  Deus  non  esse 
acceptor  personarum,  quod  vitium,  justitiae 
distributivae  contrarium  esse  non  dubium 
est. 

Modum  autem  ejusdem  judicii  futurum 
secundum  justitiam  commutativam,  docet 
idem  sanctus  Thomas,  in  2.  2.  quaest.  61. 
artic.  4.  ad  primum.  Et  ratio  est  etiam  ma¬ 
nifesta,  quoniam  Deus  non  solum  constituet 
proportionalem  aequalitatem  inter  merita  et 
praemia,  ut  ille  plus  habeat  praemii,  qui  plus 
habet  meriti,  quod  proprium  est  justitiae  dis¬ 
tributivae,  sed  etiam  constituet  absolutam 
aequalitatem  inter  opera  et  mercedes,  ut 
unusquisque  non  minorem  habeat  mercedem, 
quam  justo  judicio  mereatur,  quod  est  justi¬ 
tiae  commutativae.  Et  ideo  Deus  in  divinis  lit¬ 
teris,  nunc  se  Judicem  fore  dicit,  qui  prae¬ 
mia,  poenasque  distribuat,  ut  Matth.  xxv.  in 
parqbola  de  talentis,  nunc  patrem  familias, 
qui  laborantibus  mercedem  ex  conventione 
restituat,  ut  Matth.  xx.  in  parabola  de  con¬ 
ductis  ad  vineam  pro  denario  diurno. 

Hoc  enim  interest,  inter  justitiam  distri-, 
butivam  et  commutativam,  quod  commuta¬ 
tiva  perfectam  aequalitatem  constituit  inter 
meritum  et  praemium  ;  distributiva  propor¬ 
tionalem,  sive  sint  absolute  aequalia,  sive  non 
sint.  Neque  enim  injustus  distributor  prin¬ 
ceps  erit,  si  officium  praestantissimum  in  ho¬ 
minem,  caeteris  omnibus  digniorem  confe¬ 
rat,  etiamsi  ille  absolute  majoi’e,  vel  minore 
dignus  esset.  Caeterum-  Deus  qui  thesauros 
bonorum  infinitos  habet,  non  solum  (ut  dixi¬ 
mus)  meliores  magis  remunerat,  sed  etiam 
singulis  non  minus  mercedis  attribuit,  quam 
ipsorum  opera  justo  judicio  mereantur,  at¬ 
que  ita  utrique  parti  justitiae  ita  plane  satis¬ 
facit,  ut  nihil  omnino  in  ejus  justitia  desi¬ 
derari  queat. 

Tertia  ratio,  sumitur  ex  parte  hominum, 
qui  merentur.  Nam  cum  simus  omnes  condi¬ 
tione  servi,  et  mancipia  Dei,  non  posset  esse 
justitia  inter  nos  et  Deum,  nisi  ipse  liberali 
conventione  operibus  nostris,  alioqui  debi¬ 
tis,  etiamsi  nulla  merces  illis  reddenda  esset, 
praemium  constituere  voluisset.  Atque  hoc 
(ut  supra  diximus)  significavit  Dominus  cum 
ait,  Luc  xvii.  Cum  feceritis  haec  omnia  dicite, 
servi  inutiles  sumus  (1).  Et  sanctus  Augustinus, 
sermon.  3.  de  verbis  Domini  :  «  0  magna 
bonitas  Dei,  cui  cum  pro  conditione  reddere 
debeamus  obsequia,  ut  servi  domino,  famuli 
Deo,  subjecti  potenti,  mancipia  redemptori, 
amicitiarum  nobis  praemia  repromittit  i>.  Et 
S.  Bernardus,  in  sermone  de  quadruplici 
debito,  demonstrat  pluribus  de  causis  in  so¬ 
lidum,  omnia  nostra  opera  bona  esse  debita 
Deo,  ita  ut  possit  omnia  exigere,  etiamsi 
praemium  nullum  dare  velit.  Inter  alia  nu¬ 
merat  creationem  :  «  Eccc  (inquit)  in  januis 
est,  qui  fecit  coelum  et  terram,  et  creator 
tuus  est,  tu  creatura,  tu  servus,  ille  Domi¬ 
nus,  ille  figulus,  tu  figmentum.  Totum  ergo 
quod  cs,  illi  debes,  a  quo  totum  habes  d  . 

Dicent  fortasse,  conventionem  esse  neces¬ 
sariam  sed  non  aliam,  quam  quae  in  ipsa 
creatione  lege  naturae  facta  est,  ut  operibus 
bonis  vita  aeterna  reddatur.  At  si  lege  natu¬ 
rae  oonventio  facta  est,  et  ex  natura  rei  bo¬ 
nis  operibus  etiam  sine  gratia  Dei  factis,  de¬ 
betur  vita  aeterna,  non  potuit  Deus  istam 
conventionem  non  facere  ;  non  enim  lex  na¬ 
turae  mutabilis  est.  Proinde  non  est  gratuita, 
sed  debita  conventio.  Atque  hoc  quidem 
Doctor  ille  concedit ;  sed  reclamant  Scriptura 
et  Augustini,  ac  Bernardi  testimonia  jarn  ci¬ 
tata,  et  ipsa  ratio  a  conditione  deprompta. 

Praeterea  idem  Augustinus  ser.  13.  de  ver¬ 
bis  Apostoli,  apertissime  tribuit  gratiae,  non 
legi  naturae  promissionem  vitae  aeternae  : 
«  Genus,  inquit,  humanum  justo  suo  judicio 
condemnatum  noluit  Deus  in  interitum  sempi¬ 
ternum  relinquere,  sed  misit  et  medicum, 
misit  Salvatorem,  misit  eum,  qui  gratis  sana¬ 
ret.  Parum  est,  qui  gratis  sanaret,  qui  sana¬ 
tis  etiam  mercedem  daret.  Nihil  addi  ad  i- 
stam  benevolentiam  potest.  Quis  est,  qui  dicat, 
sanem  te,  et  do  tibi  mercedem  »  ?  Hic  aperte 
videmus,  non  legi  naturae,  sed  admirabili 
benevolentia?  tribui  promissionem  mercedis. 
Idem  quoque  Augustinus  in  Psal.  xcm.  cum 
dixisset,  aeternam  requiem  aeterno  labore 


comparandam  fuisset,  non  addidit,  noli  ti¬ 
mere,  quia  justus  est  Deus  :  sed,  «  noli  ti¬ 
mere,  quia  misericors  est  Deus  ».  Ubi  osten¬ 
dit,  ex  misericordia  factum  esse,  ut  bonis 
operibus,  quamvis  imparibus  tanto  praemio, 
vita  promitteretur  aeterna. 

Quarta  ratio  sumitur  ex  ipso  statu  viato¬ 
rum,  qui  requiritur  ad  merendum.  Nulla 
enim  causa  reddi  potest,  cur  opera  bona, 
quae  fiunt  iu  hac  vita,  mereantur  praemium 
apud  Deum,  et  non  mereantur  bona  operu, 
quae  fiunt  in  alia  vita ;  nisi  quia  requiritur  ad 
meritum  promissio  Deo  liberalis,  atque  gra¬ 
tuita  ',  placuit  autem  Deo,  ut  promissionem 
suam  non  ultra  tempus  vitae  praesentis  exten¬ 
deret.  Alioqui  enim  multa  faciunt  S.  Angeli, 
atque  homines  in  coelo  opera  bona,  libere, 
in  obsequium  Dei,  quibus  gloriae  incremen* 
tum  mereri  possent,  nisi  tempus  ad  meren- 
“  dum  praescriptum  praeteriisset.  Et  tamen  si 
lege  naturae,  sive  ex  natura  rei  bonis  operi¬ 
bus  absolute  praemium  deberetur,  nullum 
certum  tempus  ad  meritum  praescribi  pos¬ 
set,  nisi  post  illud  tempus  desinerent  esse 
opera  bona,  quae  ante  illud  tempus  erant 
opera  bona. 

Esse  autem  certo  tempore  definitum  spa¬ 
tium  ad  merendum,  Scripturae  passim  testan¬ 
tur,  I  Corinth.  vii.  Tempus  breve  est.  II 
Corinth  vi.  Ecce  nunc  tempus  acceptabile, 
ecce  nunc  dies  salutis.  Galat  vi.  Dum  tempus 
habemus  operemur  bonum ,  etc.  (2). 

Quinta  ratio  sumitur  a  virtute  meritorum 
Christi.  Nam  si  distributio  praemiorum  lege 
naturae  deberetur  obedientiae  legis,  Christus 
nobis  non  meruisset  vitam  aeternam  imme¬ 
diate,  sed  solam  gratiam  bene  operandi.  Id 
quod  adversarius  concedere  videtur.  At  con¬ 
tra  est  ratio  in  divinis  litteris  manifeste  fun¬ 
data.  Nam  hoc  ipso  quod  incipimus  esse  fi¬ 
lii  Dei,  incipimus  jus  habere  ad  haereditatem 
felicitatis  aeternae.  Nam  si  filii  et  haeredes , 
inquit  Apostolus  ad  Rom  vm;  et  ad  Gal.  iv. 
Quod  si  filius  et  haeres,  per  Deum  (3).  Incipimus 
autem  esse  filii  Dei,  antequam  incipiamus 
bene  operari,  nam  (ut  supra  ex  Augustino 
probavimus)  non  vivunt  homines  recte,  nisi 
prius  filii  Dei  efficiantur  ;  igitur  jus  habemus 
ad  aeternam  haereditatem  per  gratiam  rege¬ 
nerationis,  antequam  incipiamus  bene  ope¬ 
rari  :  iramo  etiam  Baptizati  infantes,  per  so¬ 
lam  eam  gratiam,  ante  omnia  opera  bona 
salvantur  :  meruit  igitur  Christus  nobis  ipsam 


(I)  Luc.  XVII,  10.-  (2)  I  Cor.  VII,  29;  11  Cor  VI,  V;  Gal.  VI,  10. -(3) Rom.  VM,  17;  Gal.  IV,  17. 

hsereditatem,  dum  gratiam  regenerationis  et 
adoptionis  promeruit. 

Quod  autem  voluerit,  ut  eamdem  etiam 
nos  bonis  operibus  mereremur,  argumen¬ 
tum  est  amplioris  gratia?  et  beniguitatis  ip¬ 
sius,  qui  (ut  supra  demonstravimus)  non 
solum  vitam  aeternam  nos  habere  voluit  ju¬ 
re  haereditatis,  sed  etiam  jure  promerito¬ 
rum,  quae  ut  haberemus,  ipse  etiam  dedit. 
Recte  igitur  Concilium  Tridentinum  sess.  6. 
cap.  16.  concludit,  vitam  aeternam  propo¬ 
nendam  esse  fidelibus,  et  tamquam  gratiam 
filii  Dei  per  Christum  promissam,  et  tam¬ 
quam  mercedem  bonis  operibus  a  Deo  juste, 
fideliterque  reddendam. 

Argumenta  solvenda  contra  hanc  doctri¬ 
nam  nulla  sunt.  Si  qua  enim  erant,  soluta 
sunt  cap.  superiore. 

CAPUT  XV. 

Bonum  opus  non  esso  metutorum  vi/x  xternx , 
nisi  ex  charitate  procedat . 

Restat  postrema  conditio,  quae'  erat,  ut 
opus  bonum  ex  charitatis  virtute  procedat. 
Fuit  enim  singularis  opinio  Gulielmi  Altisio. 
dorensis  lib.  ili.  tractat.  10.  cap.  1  quaest.  2. 
et  cap.  2.  quaest.  1.  Meritum  prius,  et  prin¬ 
cipalius  a  fide,  quam  a  charitate  pendere. 
Qua?  sententia  non  parum  favere  videtur 
erroribus  hujus  temporis  haereticorum,  quam¬ 
vis  ille  longe  alio  sensu  fidem  ita  praedicet, 
ac  haeretici  facere  soleant,  sed  profecto  tam 
sunt  aperta  Scripturarum  testimonia,  ut 
mirum  sit,  egregium  Jllum  virum  in  ea  re 
labi  potuisse. 

Primum  enim  disertis  verbis  charitati  bea- 
titudo  promittitur.  Joan.  xiv.  Si  quis  diligit 
me ,  diligetur  a  Patre  meo ,  et  ego  diligam  eum , 
et  manifestabo  ei  me  ipsum  (1).  Esse  autem 
in  hac  manifestatione  sitam  beatitudinem, 
idem  Dominus  testatur,  cum  ait,  Mat¬ 
thaei  v.  Beati  mundo  corde ,  quoniam  ipsi 
Deum  videbunt.  Et  Joan  xvii.  Hxc  est  autem 
vita  x terna ,  ut  cognoscant  te  solum  Deum 
verum ,  et  quem  misisti  Jesum  Christum.  Et 
Apostolus  Joannes  in  I.  epist.  cap.  m.  Nunc 
filii  Dei  sumus,  et  nondum  apparuit  quid  e- 
rimus.  Scimus  enim  quia  cum  apparuerit 
similes  ei  t  rimus,  quia  videbimus  eum  sicuti. 


esi  ii).  Praeterea  rursus  de  praemio  charita¬ 
tis  Apostolus  Paulus  I  Corinth.  ii.  Oculus , 
inquit,  non  vidit,  auris  non  audivit ,  in  cor 
hominis  non  ascenderunt  qux  praeparavit  Deus 
diligentibus  se.  Et  I  Corinth.  xiii.  Si  habue¬ 
ro  omnem  fidem,  ita  ut  montes  transferam, 
charitatem  autem  non  habeam ,  nihil  sum  (3). 
At  quo  pacto,  quaeso,  fides  prius  et  princi¬ 
palius  felicitatem  meretur,  quam  charitas, 
si  homo  fidem  habens  sine  charitate  nihil 
est  ?  Idem  Apostolus  II  ad  Timoth  iv.  Re¬ 
posita  est  mihi  corona  justitix,  quam  reddet 
mihi  in  illa  die  justus  judex,  non  solum  au¬ 
tem  mihi,  sed  et  iis  qui  diligunt  adventum 
ejus.  Item  B.  Jacobus  cap.  i.  Beatus  vir  qui 
suffert  tentationem,  quoniam  cum  probatus 
fuerit,  accipiet  coronam  vitx,  quam  repro¬ 
misit  Deus  diligentibus  se  (4). 

Deinde  argumenta  omnia,  quibus  supra 
probatum  est,  formalem  causam  justifica¬ 
tionis  non  esse  fidem  sine  charitate,  sed  fi¬ 
dem  charitate  formatam,  ita  ut  principali¬ 
ter  justitia  vera  et  Christiana  in  charitate 
consistat,  probant  etiam  meritum  principali¬ 
ter  ex  charitate  pendere ,  quandoquidem 
praemium  vita,  aeternae  nihil  est  aliud  nisi 
merces  et  corona  justitiae. 

Tertio,  idem  probatur  manifesta  ratione. 
Nam  meritum  vitae  aeternae  ita  ex  divina  or¬ 
dinatione  dependet,  ut  illa  sola  opera  pro¬ 
prie  meritoria  vitae  aeterna?  possint  esse,  quae 
Deus  ad  vitam  aeternam  acceptare  dignatur. 
Est  enim  vita  aetex-na  veluti  bravium  quod¬ 
dam,  ut  Scriptui'ae  loquuntur;  et  in  libei'a 
potestate  principis  proponentis  bravium  est, 
ut  definiat  quibus  opeiibus,  quo  cursu,  quo 
certamine  bravium  obtineri  velit. 

Poito  charitatis  opera  ad  vitam  aeternam 
a  Deo  1'equiri,  pex'spicuum  est,  tuxn  ex 
Scripturis  paulo  ante  citatis,  tum  etiam  ex 
i'atione  suavis  providentiae  Dei;  illa  enim 
media  Deus  ordinare  solet  ad  finem,  quae 
majorem  cum  illo  proportionem  et  confor- 
mitatem  habent.  Nihil  autem  esse,  quod 
majorem  proportionem  et  conformitatem 
cum  aeterna  felicitate  habeat,  quam  dile¬ 
ctionem,  et  opera  ex  dilectione  manantia, 
facile  probari  potest.  Nam  aeterna  felicitas 
est  consecutio  ultimi  finis,  atque  adeptio 
summi  boni ;  sola  vero  charitas  est,  quae  fi¬ 
nem  ultimum,  summumque  bonum  tam¬ 
quam  objectum  proprium  i’espicit,  atque  ad 


(1)  Joan.  XIV.  23.  -  (2)  Math.  V.  8:  Joan.  XVIT,  3;  I  Joan.  HI,  2.  —  T  Cor.  IT.  0:  !  Coe.  XIU. 
2.  -  4)  Tiro.  IV,  8:  Jaro!..  I.  12. 

illud  movet  et  ordinat  actus  virtutum  om¬ 
nium  reliquarum.  Inde  est  enim,  quod  ipsa 
sola  vera  dicitur  et  est  forma  et  regina  vir¬ 
tutum  ;  et  ipsi  soli  actus  virtutum  omnimn 
quasi  proprii  ejus  essent,  ab  Apostolo  tri¬ 
buuntur  :  Charitas  patiens  est,  benigna  est, 
omnia  credit ,  omnia  sperat ,  elc.  (1).  I  ad 
Corinth.  xm. 

Atque  hsec  est  ratio,  cur  S.  Augustinus 
lib.  i.  de  moribus  Ecclesim  cap.  Io.  dixerit, 
virtutem  esse  amorem  summi  boni;  et  om¬ 
nes  virtutes  per  amorem  definiendas  esse 
censuerit.  Non  quod  ignoraret  propriam  ra¬ 
tionem  temperantiae,  prudentiae  et  aliarum 
virtutum  non  in  amore,  sed  in  alio  actu  si¬ 
tam  esse,  sed  ut  ostenderet  virtutes  omnes 
a  charitate  moveri  atque  formari.  Et  easdem 
virtutes,  non  nisi  charitate  formatas,  nos  ad 
Deum  promerendum  posse  perducere.  Id 
enim  in  cap.  14.  extremo  posuerat,  nos  ad 
summum  bonum  non  posse  nisi  dilectione, 
amore,  charitate  conscendere. 

Ex  quo  intelligi  poterit,  quid  illud  fuerit, 
quod  Allisiodorensem  fefellit.  Nam  ex  hoc 
loco  S.  Augustini  perperam  intellecto,  col¬ 
legit  fidem  ex  propria  ratione,  et  ut  est  vir¬ 
tus  a  charitate  distincta,  includere  non  so¬ 
lum  cognitionem,  sed  etiam  amorem  primae 
veritatis,  ut  proprium  sit  fidei,  ut  fides  est, 
credere  primae  veritati  propter  amorem  ip¬ 
sius  primae  veritatis,  et  hoc  distinguatur  a 
charitate,  quod  fides  sit  cognitio,  et  amor 
primae  vei itatis  ;  charitas  vero  amor  primae 
bonitatis  :  sed  non  erit  opus  in  his  refellen¬ 
dis  diutius  laborare,  cum  nemo  sit  vel  me¬ 
diocriter  in  morali  disciplina  versatus,  qui 
nesciat,  fidem  non  esse  amorem,  et  amorem, 
non  veritatem,  sed  bonitatem  respicere. 

His  igitur  ita  constitutis  queeri  solet  a 
Theologis  :  Utrum  ad  meritum  vitae  aeternae 
satis  sit,  ut  opus  bonum  procedat  ab  homi¬ 
ne  justo,  et  habitu  charitalis  praedito,  an  e- 
tiam  requiratur,  ut  actu,  vel  virtute  ab  ipsa 
charitate  procedat.  Et  quamvis  non  desint 
gravissimi  auctores,  qui  sentiant,  omne  opus 
bonum  hominis  justi,  et  habitu  charitatis 
praediti,  vitae  aeternae  meritorium  esse  :  no¬ 
bis  tamen  probabilius  videtur  ad  meritum 
exigi,  ut  opus  bonum,  vel  tunc,  cum  fit,  a- 
ctu  imperetur  a  charitate,  atque  in  Deum  ut 
finem  supernaturalem  et  ultimum  referatur  : 
vel  certe  nascatur  ab  actu  imperato  a  eha- 
jitate  ,  atque  in  Deum  ante  relato,  quod 


37  r> 

est  virtute,  non  actu  in  Deum  referri. 

Quo  loco  non  est  omittendum,  quod  pru 
denter  monet  S.  Bonaventura  in  2.  sent.  dis¬ 
tinet.  41.  art.  1.  qmest.  3.  non  sufficere,  ut 
opus  virtute  referri  dicatur  in  Deum,  si  quis 
ad  initium  anni,  vel  mensis,  vel  etiam  diei, 
generali  quadam  intentione  referat  omnia 
sua  futura  opera  in  Deum  ;  sed  necesse  esse, 
ut  illud  ipsum  opus  particulare  referatur  in 
Deum.,  quod  postea  faciendum  est.  Tunc  e- 
nim  dicuntur  opera  virtute  in  Deum  relata, 
cum  intentio  praecedens  est  vera  causa  ope¬ 
rum,  quae  postea  fiunt,  ut  si  quis  apud  se 
certo  constituat  aliquam  nummorum  sum¬ 
mam  propter  Deum  pauperibus  erogare,  et 
postea  summam  illam  oblata  occasione  ero¬ 
get  :  is  dicetur  virtute  referre  opus  suum  in 
Deum,  etiamsi  dum  pecunias  illas  distribuit, 
nihil  de  Deo  cogitet. 

Haec  sententia,  quae  communior  in  scholis 
esse  videtur,  his  argumentis  confirmari  po¬ 
test.  Primo  Scriptura  testatur  Joan.  xv.  ita 
se  habere  homines  justos  ad -Christum,  ut 
palmites  ad  vitem  ;  constat  autem  palmites 
non  ferre  fructum,  nisi  succum  a  vite  traxe¬ 
rint;  igitur  neque  homines  justi  (ut  Conci¬ 
lium  Tridentinum,  sess.  6.  cap.  16.  expli¬ 
cat)  opera  meritoria  facere  possunt,  nisi  per 
illam  gratiam,  quam  Christus  in  ipsos,  ut 
vitis  in  palmites  influit.  Quod  etiam  confir¬ 
matur  ex  epistola  Ccelestini  ad  Gallos  cap.  8. 
ubi  legimus,  non  placere  Deo,  nisi  opera  il¬ 
la,  quorum  ipse  auctor  est.  Item  ex  Augu¬ 
stino,  qui  in  cpistol.  103.  et  alibi  passim 
scribit,  merita  nostra  munera  esse  Dei.  Non 
igitur  meritoria  sunt  opera  bona  tantum 
moraliter,  quae  sine  relatione  ;n  Deum  per 
actum  charitatis,  a  justis  fieri  possunt. 

Secundo,  Dominus  Matth.  v.  cum  ait  :  Si 
diligitis  eos,  qui  vos  diligunt,  quam  mercedem 
habebitis  (2).  Sine  dubio  demonstrat,  posse 
hominem  justum  facere  aliqua  bona  mora¬ 
lia,  quale  est  diligere  amicum,  quoniam  ab 
illo  diligeris,  et  tamen  non  habere  mercedem 
in  vita  aeterna.  Idem  etiam  Mat.h.  x.  non 
ait  :  Qui  recipit  justum ,  mercedem  justi  ac¬ 
cipiet  (3).  Sed  qui  recipit  justum,  in  no¬ 
mine  justi,  id  est,  ea  intentione,  quia  servus 
jjei  est.  Et  Matth.  xix.  cum  diceiet :  Omnis 
qui  reliquerit  patrem ,  vel  matrem ,  ete .,  centu¬ 
plum  accipiet ,  et  vitam  veternam  possidebit, 
addere  curavit,  propter  nomen  meum  (4) ; 
ut  etiam  alibi  saepe  addit,  propter  me.  EI 


(1)  I  Cor.  XIII,  4.  —  f-2)  Math.  V,  46.  —  «3)  Mat.  X,  41.  —  MI  Matth.  XIX.  20. 

cur  Apostolus  tam  sollicite  monet  I  ad  Co- 
rinth.  x.  et  ad  Colosseos,  m.  ut  quicquid  fa¬ 
cimus,  in  nomine  Domini,  et  in  gloriam  Dei 
faciamus ;  si  omnia  justorum  opera  ex  se  di¬ 
riguntur  in  Deum,  et  meritoria  sunt  ? 

Tertio,  illa  solum  opera  meritoria  sunt  vi- 
tfc  aeterna;,  qua;  ex  natura  sua  charitatem 
augent.  Nam  juxta  communem  Theologo¬ 
rum  sententiam,  omne  meritum  vitae  aeter¬ 
na,*,  simul  etiam  incrementi  chari  tatis  meri¬ 
tum  est  :  at  charitas  non  augetur  nisi  per 
actus,  qui  ex  ipsa  procedunt ;  id  enim  om¬ 
nibus  habitibus  commune  est.  Igitur  illa  so¬ 
lum  opera  meritoria  sunt  vite  aeternae,  quae 
vel  sunt  actus  charitatis  eliciti,  vel  saltem 
imperati. 

Quarto,  convenit  inter  omnes,  ut  opus  re¬ 
ferri  debeat  in  Deum,  ut  finem  supernatura- 
Jem,  si  futurum  sit  meritorium  vite  cetera  a* ; 
at  opera  virtutum  creterarum  non  referun¬ 
tur  in  Deum  ut  (inem  supernaturalem,  nisi  a 
charitate  imperentur,  et  dirigantur,  nam  si 
morales  sint,  non  referuntur  ex  natura  sua 
in  Deum  nisi  ut  finem  naturalem ;  si  theo¬ 
logica;  sint,  respiciunt  quidem  Deum,  ut  ob¬ 
jectum  supernaturale,  sed  non  referuntur  in 
eum,  ut  finem  supernaturalem,  vel  ut  sum¬ 
mum  bonum ;  igitur  non  sunt  meritorii  ac¬ 
tus  virtutum  reliquarum,  nisi  a  charitate  im¬ 
perentur  et  moveantur. 

Respondebunt  fortasse  omnia  bona  opera 
justorum  referri  in  Deum,  ut  finem  superna¬ 
turalem,  etiamsi  a  charitate  non  imperentur, 
tum  quia  ipse  operans  ratione  habitualis 
charitatis  est  ordinatus  in  Deum.  Tum  quia 
quicumque  recipit  habitum  charitatis  infusae, 
hoc  ipso  refert,  atque  ordinat  omnia  sua  ad 
gloriam  Dei. 

At  responsio  non  recte  solvit  argumen¬ 
tum.  Nam  subjectum'  ordinatum  per  habi¬ 
tum  aliquem  in  finem  non  necessario  com¬ 
municat  operi  ordinationem  in  eumdem  fi¬ 
nem,  nisi  ex  illo  habitu  operetur,  alioqui 
omnia  opera  hominis  habitualiter  a  Deo  a- 
versi,  et  ad  creaturam,  ut  ad  finem  ul¬ 
timum  conversi,  essent  ordinata  ad  per¬ 
versum  ultimum  finem,  atque  adeo  peccata 
essent  mortalia,  quod  esse  falsum  et  haereti- 
cum,  supra  docuimus. 

Item  nulla  esse  possent  in  homine  justo 
verba,  vel  facta  otiosa ;  nam  illa  dicuntur 
et  sunt  otiosa,  qua;  carent  debito  fine  :  nul¬ 
la  vero  justi  verba,  vel  facta  debito  fine  ca¬ 
rerent,  si  ratione  subjecti  directa  atque  or¬ 
dinata  inlelligcrentur  in  Deum,  ut  finem. 


Neque  vero  sufficit  generalis  illa,  et  confusa 
relatio  operum  in  Deum,  quam  facere  de¬ 
bent  vel  solent,  qui  recipiunt  habitum  cha- 
rilatis  infusa; ;  alioqui  (ut  diximus)  non  ita 
sedulo  Apostolus  hortaretur,  ut  omnia  in 
Dei  gloriam  faceremus,  neque  diceret  1.  Co- 
rinth.  ultirn.,  omnia  vestra  in  charitate  fiant, 
si  non  posset  accidere ;  ut  opera  justorum  in 
charitate,  vel  ex  charitate  non  fierent.  Ma¬ 
neat  igitur  opera  meritoria,  id  ex  necessita¬ 
te  requirere,  ut  actu  vel  virtute  a  charitate 
dirigantur,  atque  ordinentur  in  Deum. 

CAPUT  XVI. 

Opera  justorum  ex  charitate  facta ,  meri¬ 
toria  esse  vitx  xlernse  ex  condigno. 

Disseruimus  hactenus  de  merito,  an  sit, 
et  quid  sit  :  sequitur  nunc,  ut  quale  sit  vi¬ 
deamus.  Sunt  autem  tres,  de  hac  re  quae¬ 
stiones.  Una  sitne  meritum  justorum  dicen¬ 
dum  ex  condigno,  an  ex  congruo.  Altera, 
sitne.  condignum  ratione  promissionis  tan¬ 
tum,  an  etiam  ratione  operis.  Tertia,  num 
Deus  remuneret  opera  justorum  supra  con¬ 
dignum,  et  impiorum  citra  condignum. 

Quod  attinet  ad  primam  quaestionem, 
Catholici  omnes  agnoscunt  opera  bona  justo¬ 
rum  esse  meritoria  vite  aeternae,  sed  tamen 
aliqui  censent  non  esse  utendum  his  vocibus 
de  condigno,  et  de  congruo,  sed  absolute 
dicendum,  opera  bona  justorum  esse  meri¬ 
toria  vitae  seterrne,  ex  gratia  Dei.  Ita  docet 
Thomas  Waldensis,  tomo  3.  de  Sacramenta- 
libus  cap.  7.  cui  subscribere  visus  est  Paulus 
Burgensis,  in  additione  ad  commentarium 
Nicolai  Lyrani,  in  Psal.  xxxv. 

Alii  volunt  opera  bona  justorum  esse  me¬ 
ritoria  de  condigno,  largo  modo,  ita  ut  hoc 
condignum  respectu  condigni  proprie  sum¬ 
pti  possit  dici  congruum,  respectu  congrui 
proprie  sumpti  possit  dici  condignum.  Ita 
docent  Durandus  in  2.  sentent.  distinet.  27. 
quaest.  2.  Et  Gregorius  in  I.  Sentent.  dist.  -17. 
quoest.  1.  art.  2. 

Communis  autem  sententia  Theologorum 
admittit  simpliciter,  meritum  de  condigno. 
Quae  sententia  verissima  est.  Et  quidem 
quod  ad  voces  attinet,  recte  dicuntur,  me¬ 
rita  nostra  esse  ex  gratia  Dei,  sicut  etiam 
vere  dicuntur  esse  munera  Dei,  tamen  non 
minus  recte  dicuntur  esse  ex  justitia  et  ex 
condigno.  Nam  Scriptura  divina  satis  aper- 

te  agnoscit  has  voces,  dum  dicit,  Colos¬ 


seos.  i.  Ut  ambuletis  digne  Deo.  Et  II. 
Thessal.  i.  Ut  digni  habeamini  regno  Dei. 
Et  Apoc.  iii.  Ambulabunt  mecum  in  albis, 
quoniam  digni  sunt  (I). 

Quod  vero  q  tidam  distinguunt  inter  dig¬ 
num  et  condignum,  et  meritum  ex  digno 
admittunt,  non  ex  condigno,  nimis  leve  est. 
Nam  interpres  Latinus  eamdetn  vocem  Grae¬ 
cam,  nunc  vertit  dignum,  ut  in  locis  citatis, 
nunc  condignum,  ut  ad  Rotnan.  vm.  Non 
sunt  condignae  passiones  etc.  (2). 

Quod  vero  attinet  ad  rem  ipsam,  Durandi 
sententia,  si  nihil  aliud  vellet,  nisi  merita 
nostra  non  esse  ex  condigno,  sive  ex  justitia 
absolute,  sed  tantfcm  ex  hypothesi,  id  est, 
posita  liberali  Dei  promissione  non  esset  re¬ 
probanda.  Caeterum  videtur  omnino  velle, 
merita  nostra  ex  gratia  Dei  procedentia,  et 
posita  promissione,  adhuc  non  esse  talia,  ut 
eis  ex  justitia  debeatur  merces,  sed  ex  sola 
Dei  liberalitate.  In  quo  sensu  refellitur  a 
Theologis  communi  fere  omnium  consensu, 
et  merito,  pugnant  enim  contra  eam  senten¬ 
tiam  omnia  argumenta,  quae  fecimus  adver¬ 
sus  haereticos.  Omnia  enim  probant  justo 
Dei  judicio  deberi  meritis  operum  bonorum 
mereedem  vitee  aeternae. 

Neque  necesse  erit  hoc  locp  illa  repetere. 
Satis  erit,  paucis  refutare  quatuor  ejus  dicta, 
quibus  potissimum  ejus  sententia  niti  vide¬ 
tur.  Dicit  enim  primo,  temerarium  et  blas- 
phemum  esse  dicere,  Deum  fore  injustum, 
si  meritis  hominum  justorum  non  reddat 
mereedem  promissam. 

Dicit  secundo,  non  exstare  in  sacris  litteris 
promissionem,  quae  Deum  obliget  ad  red¬ 
dendam  mereedem,  sed  tantum,  quae  doce¬ 
at,  Deum  ordinasse,  ac  disposuisse  vitam 
aeternam  dare  iis,  qui  mandata  servaverint. 

Dicit  tertio,  in  illis  B.  Pauli  verbis,  II  ad 
Tim.  iv.  Quam  reddet  mihi  in  illa  die  justus 
Judex  [ 3);  recte  positum  esse,  Justus  judex , 
'et  recte  non  esse  positum,  justo  judicio,  quia 
Deus,  qui  reddit  praemia  justis,  et  poenas 
injustis,  justus  et  misericors  est,  et  ut  justus, 
justo  judicio  poenas  reddit  injustis;  ut  mise¬ 
ricors,  liberaliter  praemia  tribuit  justis. 

Dicit  quarto,  non  posse  ullum  ex  justitia 
mereedem  ab  alio  petere,  nisi  reddat  ei  om¬ 
nia,  quae  illius  sunt,  et  aliquid  amplius  ;  nos 
autem,  non  posse  Deo  unquam  reddere  om- 

nia,  quae  illius  sunt,  nedum  aliquid  amplius, 
cum  omnia  sint  ipsius. 

Ad  primum  respondeo,  non  esse  temera¬ 
rium  nec  blasphemum,  sed  pium  et  sanctum 
dicere  Deum  fore  injustum,  si  non  servaret 
promissa.  Sic  enim  loquuntur  Scripturae  et 
Patres.  Quid  enim  sibi  vult  illud  Psal.  cxliv. 
Fidelis  Deus  in  omnibus  verbis  suis  ?  Et  ibi¬ 
dem  :  Justus  Dominus  in  omnibus  viis  suis  ? 
Et  illud  II  Esdrae  i>».  Tu  ipse  Domine  Deus, 
qui  elegisti  Abraham ,  et  invenisti  cor  ejus  fi¬ 
dele  coram  te,  et  percussisti  cum  eo  foedus,  ut 
dares  ei  terram  A  morrsehi,  et  Jebusaei,  et  im  • 
plesti  verba  tua,  quoniam  justus  es  ?  Et  illud 
ad  Hebr.  vi.  Non  est  injustus  /*eus,  qui  oblivi¬ 
scatur  operis  vestri  et  laboris  (4)?  Certe  qui  di¬ 
cit,  Deus  implet  verba  sua,  quoniam  justus 
est,  et  non  obliviscitur  Deus  laboris  et  operis 
suorum,  quia  injustus  non  est  :  manifeste 
significat,  eum  injustum  fore,  si  secus  face¬ 
ret. 

S.  Augustinus  libro  de  natura  et  gratia 
cap.  2.  (( Non  est,  inquit,  injustus  Deus,  qui 
justos  fraudet  mercede  justitiae  ».  Et  lib.  iv. 
in  Julianum  cap.  3.  «Per  quod,  inquit,  vera 
justitia,  per  hoc  et  regnum  Dei,  Deus  nam¬ 
que  ipse,  quod  absit,  erit  injustus,  si  ad 
ejus  regnum  verus  non  admittitur  justus  ». 
Vides  quam  non  timeat  S.  Augustinus  te¬ 
meritatem,  vel  blasphemiam,  si  dicat,  Deum 
injustum  fore,  si  jastos  excludat  a  regno. 

Adde,  quod  si  Deus  non  servando  pro¬ 
missa,  non  esset  injustus,  posset  certe  non 
servare  promissa  :  ac  per  hoc  posset  non 
esse  fidelis,  posset  mentiri,  posset  negare 
se  ipsum,  quae  vere  temeraria  sunt,  atque 
blasphema  :  Nam  si  nos  negaverimus,  ille  fi¬ 
delis  permanet ,  negare  se  ipsum  non  potest,  II 
ad  Timoth.  2.  Item  :  Quam  promisit,  qui  non 
mentitur  Deus,  Tit.  i.  Item  :  Impossibile  est 
mentiri  Deum,  Ilebr.  vi.  Item  :  Fidelis  est, 
qui  repromisit.  Hebr.  x. 

Ad  secundum  respondeo  :  Omnem  veram 
promissionem  ferre  secum  obligationem,  et 
ideo  ex  justitia  implendam  esse,  atque  ser¬ 
vandam.  Nam  idcirco  fidelis  dicitur,  qui 
stat  promissis,  infidelis,  qui  promissa  non 
preestat.  Extare  autem  in  Scripturis  non  so¬ 
lum  ordinationem  et  dispositionem,  sive 
propositum,  sed  etiam  promissionem,  qute 
ad  fidelitatem  vere  pertineat,  perspicuum  est 
ex  loco  citato,  ad  Tit.  i.  Secundum  spem  vi- 


(i)  Coi.  I;  II  Thess.  I,  5;  Ap.  III,  4.  -  (3)  Rom.  VIII,  18.  -  (2,  II Tini.  IV,  8.  -  (4)  Psal.  CXLIV, 
13;  ibid.  17;  II  Esd.  IX,  8;  Heb.  VI,  10.  —  (5)  II  Tim.  II,  12;  Tit.  I,  2;  Heb.  VI,  18;  ibid.  X,  24. 

tae  aeternae ,  quam  promisit,  qui  non  mentitur, 
Deus.  Et  Jacobi  i.  Accipiet  coronam  vitae, 
quam  repromisit  Deus  diligentibus  se  (1). 

Deinde,  similitudo  bravii,  cui  comparat 
Apostolus  vitam  ajternam,  I  Corinth.  ix.  si¬ 
militudo  denarii  diurni  ex  conventione  pro¬ 
missi  laborantibus  in  vinea,  Matth.  xx.  simi¬ 
litudo  depositi,  quse  habetur  II  Timoth.  i. 
et  alia  id  genus  multa,  nonne  apertissime 
significant  promissionem  ex  debito  et  obli¬ 
gatione  reddendam  ? 

Quid  quod  Patres  passim  dicunt,  Deum 
fieri  hominibus  propter  bona  opera  debito¬ 
rem.  S.  Cyprianus,  in  serm.  de  eleemosyna, 
extremo,  de  eo,  qui  bene  operatur  :  «  Deum, 
inquit,  computat  debitorem  ». 

S.  Basilius,  orat,  ad  divites  :  «  Opera,  in¬ 
quit,  ostende,  et  exige  retributionem  » . 

S.  Ambrosius  serm.  7.  in  Psal.  cxviii.  in 
illud  :  Memor  esto  verbi  tui  :  «  Vult,  inquit, 
Deus  conveniri,  ut  si  quis  proposita  secutus 
virtutibus  praemia  bene  certaverit,  fructum 
remunerationis  expectet,  quin  etiam  exi¬ 
gat  » . 

S..  Joannes  Chrysostomus  hom.  3.  in 
Matth.  «  Ut  se,  inquit,  Deus  tibi  debitorem 
fateatur  non  solum  pro  operibus,  sed  etiam 
pro  hac  gratia,  humilique  sententia  ». 

S.  Augustinus  in  Psal.  lxxxiii.  in  illud  :  Mi¬ 
sericordiam  et  veritatem  diligit  Dominus  : 
«  Ecce,  inquit,  videmus,  quia  tenet  eum  Pau¬ 
lus  debitorem  ».  Item  :  «  Debitorem,  inquit, 
Dominus  ipse  se  fecit,  non  accipiendo,  sed 
promittendo.  Non  ei  dicitur,  redde  quod  ac¬ 
cepisti,  sed  redde  quod  promisisti  ».  Similia 
supra  citavimus  ex  Paulino  ad  Victricium, 
et  Fulgentio  ad  Monimum. 

Ad  tertium  respondeo,  non  recte  a  Du¬ 
rando  exponi  sententiam  Apostoli,  quod  e- 
nira  illa  verba,  quam  reddet  mihi  justus  ju¬ 
dex,  sint  apcipienda  formaliter,  ut  sensus 
sit,  reddet  mihi  Dominus,  quatenus  est  ju¬ 
stus  judex,  ac  per  hoc  ex  justitia,  non  ex  so¬ 
la  liberalitate,  planum  est,  primo,  ex  singu¬ 
lis  pene  verbis  illius  sententias,  ut  ex  illis, 
bonum  certamen  certavi.  Item  ex  illo,  reddet, 
cJt  ex  illo,  corona  justitiae. 

Secundo,  quia  supervacaneum  esset  illud, 
justus  judex,  eo  loco,  ubi  non  agitur  de  poe¬ 
nis  impiorum,  sed  de  proemiis  tantum  justo¬ 
rum,  si  Deus  poenas  solum  ut  justus  judex 
infligeret,  praemia  vero,  ut  liberalis  donator, 
effunderet. 


Tertio  ex  Augustino,  qui  loco  citato  in 
Psalm.  lxxxiii.  hunc  locum  Apostoli  tractans, 
dicit,  Deum  indulgentias  esse  largitorem,  co¬ 
ronae  autem  debitorem,  et  ideo  indulgen¬ 
tiam  tribuere  ut  patrem,  coronam  justitiae, 
ut  judicem  justum.  Item  in  lib.  de  gratia  et 
libero  arbitrio,  eumdem  locum  exponens 
cap.  6.  «  Cui  redderet,  inquit,  coronam  ju¬ 
stus  judex,  si  non  donasset  gratiam  miseri¬ 
cors  Pater  »  ?  Et  in  lib.  de  correptione  ct 
gratia  cap.  13.  non  solum  vitam  aeternam, 
sed  etiam  misericordiam  in  remissione  ve¬ 
nialium  dicit,  justo  judicio  bonis  meritis 
reddi. 

Denique,  in  aliis  locis  idem  Apostolus  non 
solum  dixit,  justum  judicem  esse  Deum  in 
remuneratione  operum  bonorum,  sed  etiam 
justum  esse  apud  Deum,  ut  bona  opera  re¬ 
muneret,  II  Thess.  i.  Et  ibidem  disertis  ver¬ 
bis  dicit,  justo  judicio  Dei  Thessalonicenses 
dignos  haberi  regno  Dei,  pro  quo  patieban¬ 
tur. 

Ad  quartum  respondeo ,  absolute  non 
posse  hominem  a  Deo  aliquid  exigere,  cum 
omnia  sint  ipsius,  tamen  posita  ejus  volun¬ 
tate,  et  pacto,  quo  non  vult  exigere  a  nobis 
opera  nostra  gratis,  sed  mercedem  reddere 
juxta  proportionem  operum,  vere  possumus 
ab  eo  mercedem  exigere  :  quomodo  servus 
non  potest  absolute  a  domino  suo  ullum 
praimium  postulare,  cum  omnia,  quaj  servus 
acquirit,  domino  suo  acquirat :  tamen  si  do¬ 
mino  placeat  donare  illi  opera  sua,  et  pro 
iisdem  tamquam  sibi  non  debitis  mercedem 
promittere,  jure  mercedem  pro  suis  operibus 
postulabit. 

Deinde,  objectio  ista  Durandi  locum  ha¬ 
beret,  si  Deus  ex  justitia  commutativa  mer¬ 
cedem  redderet  operibus  bonis  :  sed  cum 
Deus  ex  justitia  distributiva  praunia  bene 
operantibus  dare  decreverit,  non  est  opus, 
ut  ei  proprie  aliquid  demus.  Nam  neque  ii, 
qui  currunt  ad  bravium,  dant  aliquid  regi, 
ct  tamen  tenetur  rex  bravium  tribuere  ei. 
qui  CEeteros  in  cursu  superaverit.  Maneat 
igitur,  opera  bona  justorum  ex  justitia,  at¬ 
que  adeo  ex  condigno  mereri  vitam  ajtcr- 
nam. 


(J)  Tit.  I,  2;  Jacob.  I,  12. 

Opera  bona  justorum  meritoria  esse  ex  con¬ 
digno  non  solum  ratione  pacti,  sed  etiam 
ratione  operum. 

Altera  quaestio  sequitur,  Utrum  opera 
bona  sint  meritoria  ex  condigno  ratione  pa¬ 
cti  tantum,  an  ratione  operis  tantum,  an  ra¬ 
tione  utriusque.  Neque  enim  dubitari  debet, 
quin  meritum  ex  condigno  his  tribus  modis 
variari  possit.  Nam  si  forte  opus  aliquod  sit 
multo  inferius  mercede  ex  conventione  pro¬ 
missa,  ut  si  dominus  vineae  conduceret  ope¬ 
rarios,  et  non  denarium  diurnum,  sed  cen¬ 
tum  nummos  aureos  pro  mercede  promitte¬ 
ret,  esset  ejusmodi  meritum  ex  condigno, 
ratione  pacti,  non  ratione  operis. 

Contra  vero  si  opus  sit  revera  aequale 
mercedi,  vel  forte  etiam  majus,  sed  con¬ 
ventio  nulla  intervenerit;  si  dici  debeat  e- 
jusmodi  meritum  ex  condigno,  dici  debebit 
ex  condigno  ratione  operis,  non  ratione  pa¬ 
cti.  Et  in  malis  quidem  facile  reperiemus 
meritum  poenae  ex  condigno  ratione  operis, 
non  ratione  pacti,  quoniam  sine  ulla  con¬ 
ventione  qui  alterum  laedit,  satisfacere  tene¬ 
tur,  atque  ad  poenam  a  judice  compelli  po¬ 
test.  Utrum  autem  in  bonis  sit  aliquod  me¬ 
ritum  vere  de  condigno  ratione  operis,  non 
ratione  pacti,  paulo  post  videbimus. 

Denique,  si  et  pactum  intercedat,  et  opus 
sit  vere  par  mercedi,  ut  -cum  operarii  ad 
vineam  juxta  Evangelium  conducuntur  pro 
denario  diurno,  id  meritum  erit  ex  condigno 
ratione  operis  et  ratione  pacti. 

Non  desunt  qui  censeant,,  opera  bona  ju¬ 
storum  esse  meritoria  vitee  aeternae  ex  con¬ 
digno  ratione  operis,  etiamsi  nulla  extaret 
divina  conventio.  Ita  enim  docet  Cajetanus 
in  1.  2.  quaest.  114.  art.  3.  Et  idem  videtur 
sensisse  Dominicus  a  Soto  lib.  m.  de  natura 
et  gratia  cap.  7. 

Alii  contra  existimant  opera  bona  ex  gra¬ 
tia  procedentia  non  esse  meritoria  ex  con¬ 
digno  ratione  operis,  sed  tantum  ratione 
pacti,  et  acceptationis  divfnse.  Ita  docet 
Scotus  in  1.  seutent.  dist.  17.  quaest.  2. 
quem  alii  quoque  sequuntur  ex  veteribus 
scholasticis,  et  ex  recentioribus  Andreas 
Yega,  in  opuscillodc  justificatione  quaest.  3. 

Distat  autem  haec  opinio  longissime  ab 
hseresi  Lutheranorum.  Non  enim  Scotus 


censet,  opera  bona  non  esse  vere  bona,  sed 
peccata,  si  ad  legem  divinam  examinentur, 
ut  Lutherani  censent ;  sed  existimat  opera 
justorum  esse  bona  vere  et  proprie,  sed  non 
tam  excellentia,  ut  proportionem  habeant 
cum  vita  aeterna,  et  ideo  acceptari  quidem 
a  Deo  ad  justitiam  et  dignam  mercedem  vi¬ 
tee  ajternae,  sed  ex  pacto  et  promissione,  non 
ex  operis  dignitate. 

Nobis  media  sententia  probabilior  esse 
videtur,  quae  docet,  opera  bona  justorum 
meritoria  esse  vitse  aeterna1  ex  condigno  ra¬ 
tione  paeti,  et  operis  simul,  non  quidem 
quod  sine  pacto,  vel  acceptatione  non  ha¬ 
beat  opus  bonum  proportionem  ad  vitam 
aeternam,  sed  quia  non  tenetur  Deus  acce¬ 
ptare  ad  illam  mercedem  opus  bonum,  quam¬ 
vis  par,  et  aequale  mercedi,  nisi  conventio 
interveniat.  Quam  sententiam  conformem 
esse  non  dubitamus  Concilio  Tridentino  et 
principibus  Theologorum  S.  Thomae,  in  1. 
2.  quaest.  114.  artic.  1.  ad  3,  S.  Bonaventu- 
rae,  et  aliis  in  2.  sent.  distinet.  27. 

Primum  igitur  opera  justorum,  remoto 
pacto,  vel  promissione,  non  esse  meritoria 
vitae  aeternae  ex  condigno,  sive  ex  justitia, 
ita  ut  non  possit  Deus  sine  injustitia  talem 
negare  mercedem ;  satis  probatum  est  supia 
cap.  14.  in  2.  ratione.  Scriptura  siquidem 
ei  Patres  ubicumque  dicunt,  Deum  fidelem 
esse,  et  justum  in  reddendo  praemio,  sem- 
per  aut  fero  semper  mentionem  faciunt  pro¬ 
missionis. 

At  (inquiunt)  filio  debetur  haereditas,  si 
.bene  se  gesserit,  etiamsi  nulla  conventio 
inter  patrem  et  filium  intercedat.  Nos  autem 
per  gratiam  filii  Dei  sumus  ;  igitur,  si  bene 
operemur,  debebitur  nobis  haereditas  vitae 
aeternae,  etiamsi  nulla  conventio  vel  promis¬ 
sio  intercedat. 

Respondeo  :  aliud  esse  loqui  de  merito 
personae,  aliud  de  merito  operis.  Et  rursus 
aliud  de  vita  aeterna,  ut  est  haereditas,  aliud 
ut  est  meregs,  stipendium,  bravium.  Nam  ex 
eo  quod  aliquis  est  filius  Dei  per  gratiam, 
meretur  ex  condigno  haereditatem  vitae  ae¬ 
ternae,  sine  alio  pacto,  sed  merito  persona1, 
non  merito  operis.  Nam  etiam  infantibus, 
qui  decedunt  mox  a  Baptismo,  quia  filii  Dei 
sunt,  debetur  jure  haereditas,  et  ipsi  eam 
mereri  dici  possunt,  non  merito  operis,  sed 
personae.  Quemadmodum  etiam  cum  distri¬ 
buenda  sunt  officia,  vel  beneficia  publica 
melioribus  civibus,  illi  dicuntur  ea  mereri 
ex  condigno,  qui  sunt  optimi  inter  cives. 

Porro  bona  opera  non  requiruntur  ad  vi¬ 
tam  «sternam  acquirendam,  ut  haereditatem, 
sed  requiruntur,  ne  filius  excidat  ab  ado¬ 
ptione,  et  jure  mereatur  exhteredari.  Proinde 
filius  Dei  adoptivus  per  bona  opera  sine  alio 
pacto  non  meretur  vitam  aeternam  acquirere 
ut  haereditatem,  sed  meretur  eam  non  amit¬ 
tere.  Quod  patet  tum  ex  eo,  quod  hae;  editas 
ante  omnia  bona  opera,  jure  adoptionis  illi 
debetur.  Tum  quia  infantes  baptizati,  ex 
hac  vita  migrantes  vitam  aeternam  accipiunt 
in  haereditatem,  cum  tamen  nulla  habeant 
operum  merita,  ut  experientia  testatur,  et 
sancti  Patres  docent,  Augustinus  in  epist. 
157.  ad  Optatum.  Et  Bernardus  serm.  68.  in 
Cantica. 

At  vero  ul  filius  Dei  adoptivus  vitam  ae¬ 
ternam  obtineat,  ut  mercedem,  sive  stipen¬ 
dium  et  bravium,  dicimus  requiri  promis¬ 
sionem,  sive  pactum  :  neque  sufficere  gra¬ 
tiam  adoptionis.  Nam  etiamsi  tenetur  pater 
admittere  probum  filium  ad  haereditatem, 
tamen  non  tenetur  admittere  opexa  ejus, 
quamvis  alioqui  valde  egregia  ad  obtinen¬ 
dum  bravium,  nisi  pactum,  vel  promissio 
interveniat.  Id  quod  magis  aperte  perspice¬ 
retur*,  si  coelestis  haereditas,  et  coeleste  bia- 
vium  omnino  distiuguerentur.  Tunc  enim 
omnes  intelligerent,  haereditatem  deberi 
personae  a  Deo  in  filium  adoptatae,  etiamsi 
nulla  alia  exstaret  promissio,  juxta  illud,  si 
filii,  et  haeredes  (1),  Rom.  vixi,  at  bravium  de¬ 
beri  operibus  ex  pacto  et  promissione,  juxta 
illud,  accipiet  coronam  vitae,  quam  repromi¬ 
sit  Deus  diligentibus  se,  Jacobi  i.  Et,  nonne 
ex  denario  convenisti  mecum  ?  Matth,  xx  (2). 

Sed  quamquam  ipsa  gloria  sempiterna, 
haereditas  est  et  bravium  ;  tamen  ut  haeredi- 
tas  personae  debetur  jure  adoptionis  sine  alio 
pacto,  ut  objectio  probat ;  ut  bravium  de¬ 
betur  operibus  ex  pacto,  ut  nos  hic  doce¬ 
mus  :  et  praeterea  cum  varii  sint  gradus  coe¬ 
lestis  gloriae,  unus  tantum  debetur  personae 
jure  adoptionis,  sine  alio  pacto  ;  reliqui  de¬ 
bentur  operibus  ex  promissione  vel  pacto. 

Jam  vero  opex*a  bona  justorum  meritoria 
esse  vitae  aeternae  ex  condigno  non  solum 
ratione  pacti  et  acceptationis,  sed  etiam  ra¬ 
tione  operis,  ita  ut  in  opere  bono  ex  gratia 
procedente  sit  quaedam  proportio  et  aequali¬ 
tas  ad  praemium  vitae  aeternae,  probatur  his 
argumentis. 

Primo,  vita  aeterna  est  gratia  pro  gratia, 

(1)  Rom.  Vlll,  17.  —  (2)  Jacob.  1, 12;  Mat.  XX 


ut  dicitur  Joan.  i.  id  est,  gratia  mercedis 
pro  gratia  meritorum,  sive  charitas  patriae 
pro  charitate  viae,  ut  exponitur  a  S.  Augusti¬ 
no,  in  epist.  103.  et  in  lib.  de  gratia  et  libe¬ 
ro  arbitrio  cap.  9.  At  inter  gratiam  et  gra¬ 
tiam  sine  dubio  magna  similitudo,  et  pro¬ 
portio  est. 

Secundo,  vita  aeterna  est  flumen  laetificans 
civitatem  Dei,  Psal.  xlv.  gratia  vero  bene 
operandi  est  fons  aquae  salientis  in  vitam 
aeternam,  ut  dicitur  Joan.  iv.  at  fons  propor- 
tionem  habet  ad  flumen  ,  imo  totum  flumen 
virtute  continet.  Et  praeterea  proportio  est 
inter  descensum  et  ascensum  aquae;  tam 
enim  alte  ascendit,  quam  alte  descendit; 
fons  autem  aquae  vivae,  id  est,  gratia  Spiritus 
sancti  diffusa  in  cordibus  nostris,  de  coelo 
descendit,  et  ideo  debita  propoi*tione  salit  in 
vitam  aeternam. 

Tertio,  vita  aeterna  est  denarius  diurnus 
laborantium  in  vinea, Matth.  xx.  At  denarius 
diurnus  justum  est  pi*etium  laboris  diurni. 
Ideo  enim  vocatur  denarius  diurnus,  quia 
solet  ordinarie  ex  communi  aestimatione  re- 
spondere  laboi*i  diurno. 

Quarto,  gratia  est  semen  gloriai  juxta  il¬ 
lud,  i.  Joan  iii.  Semen  Dei  manet  in  eo  (3). 
At  semen  non  est  quidem  aequale  rei,  cujus 
est  semen,  quo  ad  molem,  sed  est  tamen 
aequale,  quo  ad  virtutem. 

Neque  Durandi  responsio,  quod  gratia  sil 
semen  gloriae,  metaphorice,  non  proprie,  so¬ 
lida  est.  Nam  haec  ipsa  metaphora  satis  apte, 
atque  accommodate  potest  indicare  quod 
volumus.  Ut  enim  semen  proprie  dictum,  ar¬ 
boris  videlicet,  aut  animantis,  physica  virtute 
totam  arborem,  vel  animantem  continet,  sic 
etiam  charitas  Dei  in  corde  diffusa,  morali, 
mexitoi  iaque  virtute  gloriam  ipsam  continet. 

Quinto,  vita  aetei*na  est  actio  quaxdam  su- 
pernatux*alis  ex  parte  objecti,  et  principii 
tum  efficientis  tum  etiam  formalis ;  at  me¬ 
ritum,  quod  in  dilectione  consistit,  est  etiam 
actio  supernaturalis  ex  parte  objecti,  et  prin¬ 
cipii  tum  efficientis,  tum  formalis;  igitur 
proportionem  habent  inter  se,  et  unum  ad 
alterum,  quasi  recta  via  ad  suum  terminum 
ducit. 

Sexto,  Deus  est,  qui  electos  per  merita  ad 
vitam  alternam  ut  bravium,  et  coi*onam  ju¬ 
stitiae  perducendos  esse  decrevit,  igitur  sine 
dubio  ejusmodi  merita  illis  donat,  quibus  ve¬ 
re  et  proprie,  atque  adeo  ex  condigno  per-* 

,  3.  -  (3)  I  Joan.  III,  9. 

veniant  ad  coronam.  Neque  enim  potestas, 
vel  sapientia,  qua  id  faceret,  Deo  deesse  po¬ 
tuit. 

Septimo,  merita  nostra  pendent  a  meritis 
Christi,  tum  quia  nobis  ille  meruit  virtutem 
merendi,  tum  quia  nos  meremur  ut  mem¬ 
bra  viva  Christi,  et  per  influxum,  quem  ab 
illo,  ut  a  capite  nostro  recipimus  :  igitur  de¬ 
trahitur  de  gloria  Christi,  si  merita  nostra 
sint  ita  imperfecta,  ut  non  sint  merita  ex  con¬ 
digno,  nisi  ratione  acceptationis  Dei. 

CAPUT  XV.III. 

Solvuntur  objectiones  contra  doctrinam 
capitis  superioris. 

Neque  argumenta,  quae  contra  objici  so¬ 
lent  aliquid  concludunt.  Primo,  objici  potest 
illud  Apostoli,  Rom.  vm.  Non  sunt  condignae 
passiones  etc.  (1).  Et  illa  testimonia  Patrum, 
quae  nos  supra  citavimus  cap.  14.  in  prima 
ratione. 

Sed  intelliguntur  illa  omnia  loca  de  meri¬ 
tis  secundum  substantiam  operum,  non  ut  a 
Spiritu  sancto,  et  gratia  Dei  proficiscuntur, 
ut  tum  eo  loco,  tum  in  cap.  6.  diximus. 
Quod  si  velimus  locum  Apostoli  universaliter 
intelligere  de  bonis  operibus  omnibus,  etiam 
ut  a  Spiritu  sancto,  et  gratia  Dei  proficiscun¬ 
tur,  utS.  Fulgentius  intellexit  in  lib.  i.  ad 
Monimum,  promptum  erit  respondere,  non 
requiri  ad  meritum  ex  condigno  absolutam 
aequalitatem  inter  meritum  et  praemium,  sed 
satis  esse  proportionalem,  ut  paulo  post  fu¬ 
sius  explicabimus. 

Secundo,  objici  potest  S.  Augustinus,  qui 
lib.  I.  Confess.  cap.  4.  dicit  :  «  Qui  reddit 
debita  nulli,  debens  ».  Et  serm.  16.  de  ver¬ 
bis  Apostoli :  «  Non  dicimus  Deo,  redde, 
quia  accepisti ;  sed  redde,  quia  promisisti  ». 
Item  S.  Bernardus,  qui  in  serm.  1.  de  An¬ 
nuntiat.  dicit:  «  Neque  enim  talia  sunt  ho¬ 
minum  merita,  ut  propter  ea  vita  aeterna  de¬ 
beatur  ex  jure,  aut  Deus  injuriam  aliquam 
faceret  nisi  eam  donaret  ».  Denique  S.  Tho- 
masl.  2.  q.  114,  art.  1.  ad  3.  dicit,  Deum  non 
debere  nobis,  sed  dispositioni  suae. 

Sed  facilis  est  responsio.  Nam  dicitur 
Deus,  reddere  debita  nulli  debens :  quia  ni¬ 
hil  ulli  debet  absolute,  sed  solum  ex  promis¬ 
sione  et  dono  suo.  Pari  ratione  dicimus  Deo, 


redde  quia  promisisti,  non  dicimus,  redde 
quia  accepisti ;  quoniam  fundamentum  pri¬ 
mum  debiti  divini  non  in  opere  nostro,  sed  in 
ejus  promissione  consistit.  Nam  remota  pro¬ 
missione  non  tenetur  acceptare  opus  nostrum 
ad  mercedem.  Quod  autem  non  ex  sola  pro¬ 
missione,  sed  etiam  ex  opere  nostro  Deus 
efficiatur  debitor,  docet  ibidem  Augustinus 
cum  subjungit  :  «  Redde  quod  promisisti, 
quia  fecimus  quod  jussisti  ». 

S.  quoque  Bernai’dus  dicit,  vitam  aeternam 
non  deberi  ex  jure,  quoniam  (ut  ipse  ibidem 
explicat)  merita  nostra  nascuntur  ex  gratia. 
Proinde  significat  non  deberi  ex  rigore  justi¬ 
tiae  (ut  Theologi  loquuntur)  qui  gratiam  nul¬ 
lam  praesupponit ;  et  Deum  absolute  non 
facturum  injuriam  justis,  si  eos  privet  mer- 
cede  justitiae :  non  tamen  negat,  quia  ex 
hypothesi  Deus  injuriam  facturus  esset,  si 
vitam  aeternam  bonis  operibus,  ex  conven¬ 
tione  non  redderet. 

Denique  S.  Thomas  non  dicit,  Deum  non 
fieri  nobis  debitorem,  sed  non  fieri  nobis  sim¬ 
pliciter  debitorem ;  quoniam  (ut  diximus) 
prima  et  potissima  ratio  debit»  divini,  ex 
ipsius  Dei  promissione  et  dispositione  con¬ 
surgit. 

Tertio  objiciunt,  inter  Deum  et  hominem 
non  posse  esse  justitiam,  nisi  secundum  quid, 
ut  S.  Thomas  docet,  1.  2.  quaest.  114.  art. 
1.  Justitiam  autem  secundum  quid,  non  es¬ 
se  justitiam  simpliciter  et  absolute  :  quare 
non  esse  absolute  dicendum  operibqs  no¬ 
stris,  ex  condigno  deberi  vitam  sempiter¬ 
nam. 

Respondeo  :  Duobus  modis  dicitur  aliquid 
secundum  quid.  Uno  modo,  cum  caret  ea 
forma,  a  qua  denominatur  secundum  quid, 
quo  modo  Cycnus  dicitur  niger  secundum 
quid,  id  est,  secundum  pedes,  et  ^Ethiops  al¬ 
bus  secundum  quid,  id  est,  secundum  den¬ 
tes.  Altero  modo  cum  non  caret  ea  forma, 
§ed  tantum  perfectione  ejus,  quse  in  aliis  re¬ 
bus  ejusdem  generis  reperitur ;  quo  modo 
puer  dici  potest  homo  secundum  quid,  si  ad 
virum  perfectum  comparetur;  et  res  crea- 
tse  dicuntur  entia  secundum  quid,  si  confe¬ 
rantur  ad  Deum  :  et  accidentia  dicuntur  ha¬ 
bere  esse  secundum  quid,  ad  substantiam 
comparata. 

Igitur  quse  dicuntur  secundum  quid  prio¬ 
re  modo,  non  possunt  simpliciter,  et  abso¬ 
lute  nominari  talia ;  quse  dicuntur  secundum 


<1)  Rom.  VIII,  18. 

quid  modo  posteriore,  dicuntur  etiam  sim¬ 
pliciter  et  absolute  talia,  sed  imperfectius, 
quam  alia  generis  ejusdem.  Atque  hoc  mo¬ 
do  posteriore  Theologi  dicunt  justitiam  se¬ 
cundum  quid  esse  inter  Deum  et  hominem, 
quia  prajsupponit  gratiam,  et  tamen  simpli¬ 
citer  etiam  dicunt  esse  justitiam,  sed  minus 
perfectam,  quam  ea  sit,  qure  nullam  gratiam 
piccrequirit. 

Quarto  objiciunt,  maximam  esse  inaequali¬ 
tatem  inter  opera  nostra,  quamvis  ex  gratia 
proficiscantur,  et  ipsam  aeternam  beatitudi- 
nem;  praesertim  si  beatitudo  objective  con¬ 
sideretur,  sicut  scriptum  est:  Ego  ero  mer¬ 
ces  tua  magna  nimis. 

Respondeo  :  negari  non  potest,  quin  bea¬ 
titudo  longe  excellat  actioni  meritoriae,  cum 
in  illa  sit  cognitio  et  charitas  perfecta,  in 
ista  vero  sit  cognitio  et  charitas  imperfecta  : 
sed  non  requiritur  absoluta  aequalitas  inter 
meritum  et  praemium,  secundum  justitiam 
distributi  vara,  ut  dici  possit  praemium  debe¬ 
ri  meritis  ex  condigno,  etiam  ex  parte  ope¬ 
ris:  sed  sufficit,  ut  sit  proportio  quaedam  se¬ 
cundum  quam  is  qui  meretur  dici  possit  di¬ 
gnus  eo  praemio.  Nam  hic  etiam  in  terris, 
qui  doctrina  et  bonis  moribus  praeditus  est,  et 
pro  Ecclesia  aliquamdiu  laboravit,  dignus 
Episcopatu  judicari  solet,  quamvis  absolute 
dignitas  episcopalis  amplissima  sit,  et  nullo 
pretio  comparabilis  :  in  rebus  quoque  natura¬ 
libus,  dispositio  ad  formam  multo  imperfec¬ 
tior  est  ipsa  forma,  et  tamen  ex  naturali  qua¬ 
dam  jdstitia  subjecto  rite  disposito  forma  de¬ 
betur  :  sic  igitur  qui  Deum  ex  toto  corde  dili¬ 
git,  ac  per  hoc  mundus  est  corde,  pacificus, 
mitis,  humilis,  misericors,  dignus  est,  qui  ad 
beatitudinem  illam  admittatur,  quae  diligen¬ 
tibus  Deum,  mundis  corde,  pacificis,  mitibus, 
misericordibus,  humilibus,  ut  rite  dispositis 
promissa  est. 

Quod  autem  dicebatur  de  beatitudine  ob- 
jectiva,  quae  Deus  est,  non  auget  difficulta¬ 
tem,  nam  sicut  Deus  objectum  est  beatitudi'- 
nis  (id  est)  cognitionis  et  amoris  beatorum  ; 
sic  etiam  objectum  est  meriti,  id  est,  fidei  et 
eharitatis  viatorum.  Hoc  solum  interest, 
quod  fides  et  charitas  in  hac  vita  minus  per¬ 
lecte  Deum  attingunt,  quam  visio  et  chari¬ 
tas  in  alia  vita ;  sed  ideo  dicimus  ex  condi¬ 
gno  fidei  formatae  per  charitatem  deberi  vi¬ 
sionem  cum  ardentissima  charitate,  quia  di¬ 
gnum  est,  ut  res  a  Deo  inchoata,  et  disposita 


tandem  aliquando  perficiatur  et  absolvatur. 
Nam  (ut  loquitur  S.  Fulgentius  in  lib.  i.  ad 
Monimum  cap.  10) .«  cum  Deus  vitam  aeter¬ 
nam  donat,  opus  suum,  quod  inchoavit  ju¬ 
stificans  impium,  perficit,  glorificans  ju¬ 
stum. 

Quinto  objiciunt,  Deum  ex  communi  sen¬ 
tentia  Theologorum  rejnunerare  justorum 
opera  supra  condignum;  proinde  non  esse  in 
operibus  justorum  veram  condignitatem  ad 
praemium. 

Respondeo  :  Deum  remunerare  supra  con¬ 
dignum  non  ita  esse  accipiendum,  quasi  bona 
opera  non  sint  digna  praemio  vitae  aeternae  ; 
sed  quod  ultra  praemium,  quod  ex  condigno 
meriti  bonis  debetur,  Deus  ex  liberalitate  ali¬ 
quid  semper  adjungat.  Sed  de  hac  re  in  se¬ 
quenti  capite  disseremus. 

CAPUT  XIX. 

Deum  remunerare  opera  bona  supra 
condignum. 

Postrema  restat  quaestio,  Num  Deus  ope¬ 
ra  bona  remuneret  ex  mera  liberalitate  supra 
condignum.  Communis  enim  Theologorum 
sententia  id  constanter  affirmat,  ut  perspi¬ 
cuum  est  ex  Sancto  Thoma,  sancto  Bona- 
ventura,  Scoto,  Durando  et  aliis  in  4.  sent. 
dist.  46. 

Contrarium  docuit  Andreas  Yega,  in  5. 
quaest.  de  justificatione,  et  doctor  ille  Lova- 
niensis,  cujus  multas  sententias  Pius  V.  Pon¬ 
tifex  damnavit.  Est  enim  inter  damnatas, 
sententias  quarta  decima  his  verbis  expressa : 
«  Opera  bona  justorum  non  accipient  in  die 
judicii  extremi  ampliorem  mercedem,  quam 
justo  Dei  judicio  mereantur  accipere  ». 

Probatur  igitur  breviter,  Deum  remune¬ 
rare  ultra  vel  supra  condignum,  primo,  ex 
divinis  litteris.  Nam  Matth.  v.  non  sine  cau¬ 
sa  Dominus  ait :  Gaudete  et  exultate,  quoniam 
merces  vestra  copiosa  est  in  coelis.  Et  apertius 
Luc.  vi.  Mensuram  bonam ,  et  confertam,  et  coa¬ 
gitatam,  et  supereffluentem  dabunt  in  sinus  ve¬ 
stros  (1).  Certe  enim  justa  merces  esse  poterat 
mensura  bona  ;  cur  autem  additur,  confer¬ 
ta,  coagitata,  supereffluens,  si  nihil  additur 
supra  condignum? 

Item  Luc.  xix.  posteaquam  servus  fidelis 
qui  lucratus  fuerat  decem  mnas,  acceperat 


(1)  Mat.  V,  12;  Luc.  VI,  58. 

praemium  suum,  iil  est,  imperium  supra  de¬ 
cem  civitates;  rursus  extraordinario  mune¬ 
re  datur  ei  mna,  quae  fuerat  ablata  a  servo 
infideli  et  pigro.  Quid  autem  hoc  significare 
potest,  si  Deus  in  judicio  nulli  dabit  aliquid, 
nisi  juste  et  ex  condigno  illud  mereatur. 

Adhoec,  Matth.  xx.  in  parabola  vineee,  ma¬ 
nifeste  videmus  multis  dari  integrum  diur¬ 
num  denarium,  cum  tamen  non  integrum 
diem  in  opere  posuissent.  Atque  id  non  ex 
justitia,  sed  ex  liberalitate  factum  esse,  in¬ 
dicat  Dominus  illis  verbis  :  Volo  huic  clare , 
sicut  et  tibi.  An  non  licet  mihi  quod  volo  face¬ 
re?  An  oculus  tuus  nequam  est,  quia  ego  bo¬ 
nus  sum? Ex  quo  etiam  intelligimus,  id,  quod 
supra  condignum  additur,  non  dari  ex  sequo, 
nec  omnibus.  Fortasse  etiam  huc  pertinet 
illud  Apostoli  ad  Roman.  vnr.  Non  sunt  condi - 
gnse  passiones  hujus  temporis  ad  futuram  glo- 
riam ,  qua;  revelabitur  in  nobis  (1),  quamvis  et 
aliter  hoc  testimonium  exponi  possit,  ut  su¬ 
pra  notavimus. 

Idem  secundo,  ex  Patribus  probari  potest, 
S.  Basilius,  in  Psalrn.  cxiv.  in  illud  :  Con¬ 
vertere  anima  mea  in  requiem  tuam  :  «  Pro¬ 
posita  est,  inquit,  aeterna  requies  his,  qui  le¬ 
gitime  in  hac  vita  decertarunt,  quae  non  se¬ 
cundum  operum  debitum  ac  meritum  retri¬ 
buitur,  sed  juxta  magnificentiam  Dei  his, 
qui  in  ipsum  speraverunt,  exhibetur.  »  Quem 
locum  ostendimus  cap.  6.  male  allegari  con¬ 
tra  merita  ex  condigno,  cum  non  extenuet 
merita,  sed  amplificet  munificentiam  Dei  in 
retribuendis  praemiis  etiam  supra  condi¬ 
gnum. 

S.  Fulgentius  in  lib.  i.  ad  Monimum  cap. 
10.  reddens  rationem  cur  vita  aeterna  dicatur 
gratia,  cum  merces  sit  meriti,  ita  loquitur  : 

«  Gratia  autem  etiam  ipsa  non  injuste  dici¬ 
tur,  quia  non  solum  donis  suis  Deus  dona 
sua  reddit;  sed  quia  tantum  etiam  ibi  gratiae 
divinae  retributionis  exuberat,  ut  incompara¬ 
biliter,  atque  ineffabiliter  omne  meritum, 
quantumvis  bonae,  et  ex  Deo  datae,  humanae 
voluntatis  atque  operationis  excedat  ».  Haec 
i(Te.  Itaque  non  temere,  nec  sine  fundamen¬ 
to  scholae  Theologorum  praemium  operibus 
bonis  a  Deo  supra  condignum  reddendum 
esse  confirmant. 

Utrum  autem  operibus  malis  Deus  poenam 
reddat  citra  condignum,  non  videtur  ita  es¬ 
se  certum,  nec  inveniuntur  loca  Scripturae, 
quibus  id  facile' confirmetur;  et  quamvis  S. 


Joannes  Chrysostomus  hora.  37.  in  Genes, 
hujus  sententiae  patronus  esse  videatur,  ta¬ 
men  S.  Augustinus  lib.  xxi.  de  Giv.  Dei  cap. 
24.  hanc  ipsam  sententiam  tolerat  potius, 
quam  probat.  Nam  cum  dixisset  illa  verba 
Psal.  Lxxvi,  «  Numquid  obliviscetur  misere¬ 
ri  Deus,  aut  continebit  in  ira  sua  misericor¬ 
dias  suas,  non  pertinere  ad  reprobos,  sed  ad 
electos,  ita  subjunxit :  «  Sed  quibus  placet, 
istam  sententiam  usque  ad  illa  impiorum 
tormenta  protendere,  saltem  sic  intelligant, 
ut  manente  in  eis  ira  Dei  qua?  in  eeterno  est 
prsenunciata  supplicio,  non  contineat  Deus 
in  hac  ira  sua  miserationes  suas  et  faciat  eos 
non  tanta,  quanta  digni  sunt  poenarum  atro¬ 
citate  cruciari  :  non  ut  eas  poenas  vel  mim- 
quam  subeant,  vel  aliquando  finiant,  sed  ut 
eas  mitiores,  quam  merita  sunt  eorum,  le- 
vioresque  patiantur.  Sic  enim  et  ira  Dei  ma¬ 
nebit,  et  in  ipsa  ira  sua  miserationes  suas 
non  continebit.  Quod  quidem  non  ideo  con¬ 
firmo,  quia  non  resisto  » .  Haec  ille. 

Quia  tamen  haec  sententia  de  poenis  citra 
condignum,  et  multis  Theologis  placuit,  et 
a  sancto  Augustino  minime  refutatur  ;  re¬ 
spondendum  erit  quatuor  testimoniis  Scri¬ 
pturae  divinae,  quae  contra  eam  pugnare  vi¬ 
dentur. 

Primum  testimonium  est  illud  :  Non  exi¬ 
bis  inde,  donec  reddas  novissimum  (quadran¬ 
tem  (2).  Matth.  y.  Sed  facilis  est  responsio. 
Nam,  sive  hic  locus  intclligatur  de  poenis  pur¬ 
gatorii,  ut  nos  in  i.  lib.  de  purgatorio,  et  in  i. 
lib.  de  statu  peccati  ostendimus,  sive  etiam 
de  poenis  gehennae,  significat  Dominus  nul¬ 
lum  peccatum  sine  suo  cruciatu  mansurum, 
non  autem  nullam  partem  ejus  cruciatus  qui 
singulis  peccatis  debetur  esse  minuendam. 
Deinde  loquitur  Dominus  de  poena,  quae  sol¬ 
venda  manebit  post  latam  Judicis  senten¬ 
tiam,  non  de  ea,  quam  Judex  constituet, 
cum  sententiam  feret.  Quamvis  enim  Deus, 
cum  peccatores  judicabit,  citra  condignun; 
fortasse  judicabit.  ;  sed  post  sententiam  la¬ 
tam  nihil  unquam  de  poena  minuetur. 

Alterum  testimonium  est  Luc.  v Qua  men¬ 
sura  mensi  fueritis  remetietur  vobis  (3).  Sed 
absque  dubio  sententia  haec  generatim  acci¬ 
pienda  est,  ut  sensus  sit,  Qui  boni  fuerint, 
bona  recipient;  qui  mali,  mala  ;  et  qui  valde 
boni  fuerint,  multum  boni  recipient  ;^jui  valde 
mali,  multum  mali.  Nam  si  aequalitas  praemii 
ad  merita  describeretur,  repugnaret  haec  sen¬ 


ii)  Roro.  VIII,  18.-  (2)  Mat.  V,  20.  -  (3)  Luc.  VI,  38. 

tentia  verbis  illis,  quas  ex  eodem  capite  nos 
citavimus,  mensuram  bonam  et  confertam  etc. 

Tertium  testimonium  est  Jac.  11.  judicium 
sine  misericordia  ei,  qui  non  fecerit  miseri¬ 
cordiam  (I).  Sed  loquitur  Apostolus  eo  loco 
de  misericordia  non  quacumque  sed  salvante, 
atque  a  damnatione  aeterna  hominem  libe¬ 
rante.  De  qua  loquitur  Dominus  Matth.  v. 
Beati  misericordes,  quoniam  ipsi  misericor¬ 
diam  consequentur  (2). 

Postremum  testimonium  est  in  Apocalypsi 
cap.  XVlli.  Quantum  se  glorificavit ,  et  in  de¬ 
liciis  fuit ,  tantum  date  illi  tormentum  et  lu¬ 
ctum  (3).  C soterum  hic  locus  docet  proportio¬ 
nem  quamdam  futuram  inter  culpam  et  poe¬ 
nam,  ut  majori  culpae  major  poena  respon¬ 
deat,  et  minor  minori ;  non  tamen  necesse  est 
ex  hac  proportione  aequalitatem  colligere. 
Sed  de  his  satis,  praesertim  cum  de  suppli¬ 
ciis  citra  condignum  inferendis  res  sit  (ut  di¬ 
ximus)  satis  incerta. 

CAPUT  XX. 

Vitam  aeternam  etiam  quoad  primum  ejus 

gradum  reddi  meritis  operum  bonorum. 

Explicavimus  tres  partes  disputationis  de 
merito  ;  sequitur  quarta,  quae  est  etiam  ul¬ 
tima,  in  qua  brevissime  docendum  est,  quae¬ 
nam  sint  illa,  quae  cadunt  sub  meritum  de 
condigno. 

Sunt  autem  omnino  quinque  res,  quae  in 
dubium  revocari  possunt,  vita  aeterna,  gratia 
justificationis,  gratiae  incrementum,  repa¬ 
ratio  post  lapsum,  et  perseverantia  in  fide  et 
charitate  usque  in  finem.  De  quibus  disputat 
S.  Thomas  in  1.  2.  quaest.  114.  art  3.  et  se¬ 
quent.  Nos  paucis  indicabimus,  quae  veriora 
de  his  omnibus  quaestionibus  nobis  esse  vide¬ 
antur. 

Primum  igitur  de  vita  aeterna  solum  quae¬ 
stio  est,  utrum  ipsa  vita  aeterna,  an  gradus 
tantum  in  ea  praestantiores  cadant  sub  rneii- 
tum  de  condigno.  Sunt  enim  qui  sentiant, 
vitam  aeternam,  sive  primum  ejus  gradum 
non  cadere  sub  meritum,  cum  debeatur  jure 
haereditatis  omnibus  filiis  Dei,  hoc  ipso  quod 
sunt  filii  Dei.  Sunt  etiam,  qui  existimant  vi¬ 
tam  aeternam,  sive  primum  ejus  gradum, 
reddi  meritis  operum,  si  dilectio  illa  Dei,  quae 
est  ultima  dispositio  ad  justificationem,  oria¬ 


tur  ex  ipsa  gratia  justificationis,  alioqui  me¬ 
ritis  non  reddi. 

Nos  existimamus,  vitam  aeternam,  tum 
quoad  primum  gradum,  tum  quoad  caeteros 
reddi  bonis  meritis  filiorum  Dei  :  nec  multum 
ad  rem  facere,  utrum  ultima  illa  dispositio 
procedat  ex  gratia  justificante,  vel  eam  prae¬ 
cedat.  Nam  Scriptura  divina  passim  docet, 
non  solum  gloriae  incrementum,  sed  ipsam 
gloriam  simpliciter  praemium  esse  operum 
bonorum.  Ut  Matthaei  xix.  Si  vis  ad  vitam 
ingredi,  serva  mandata.  Et  ibidem  :  Qui  reli¬ 
querit  patrem,  vel  matrem  etc.,  centuplum  ac¬ 
cipiet,  et  vitam  aeternam  possidebit.  Et  Jaco- 
bi  1.  Beatus  vir,  qui  suffert  tentationem,  quo¬ 
niam  cum  probatus  fuerit,  accipiet  coronam 
vitse.  Galat.  vi.  Qui  seminat  in  spiritu,  de' 
spiritu  metet  vitam  aeternam.  Et  ad  Colos,  m. 
ipsam  haereditatem  scribit  Apostolus,  reddi 
operibus  bonis  ;  Quodcumque  facitis,  ex  ani¬ 
mo  operamini,  sicut  Deo,  et  non  hominibus, 
scientes  quod  a  Domino  recipietis  retributionem 
haereditatis,  Domino  Christo  servite  (4). 

Ex  quo  intelligamus  illum  ipsum  gradum 
gloriae,  qui  debetur  jure  haereditario,  retri¬ 
bui  etiam  jure  mercedis.  Non  enim  est  absur¬ 
dum  (ut  supra  non  semel  diximus)  eamdem 
rem  duplici  jure  deberi,  titulo  videlicet  hae¬ 
reditatis,  et  titulo  meritorum.  Atque  hoc 
praestabunt  in  coelo  adulti  infantibus,  non 
solum  quod  illi  ampliorem  gloriam  obtine¬ 
bunt,  sed  etiam  quod  ipsam  gloriam,  et  pri¬ 
mum  ejus  gradum  habebunt  infaptes  solo 
jure  haereditatis,  adultis  vero  gloria  illa-  si¬ 
mul  erit  et  patris  haereditas,  et  corona  victo¬ 
riae. 

Porro  dispositio  illa  ultima,  si  gratiam 
adoptionis  praecedat,  non  erit  mexitoria  vitae 
aeternae  de  condigno,  quia  non  possunt  me¬ 
reri  vitam  aeternam  de  condigno,  nisi  filii  Dei, 
ut  supra  demonstratum  est :  si  vero  ex  gratia 
illa  nascatur,  eamque  sequatur,  saltem  ordi¬ 
nem  naturae,  non  poterit  mereri  primum  gra¬ 
dum  gloriae,  si  vera  sit  illorum  opinio,  qui  di¬ 
cunt,  non  cadere  sub  meritum  id,  quod  jam 
debetur  titulo  haereditatis  :  nam  primus  gm- 
dus  gloriae  prius  natura  debetur  titulo  haere¬ 
ditatis  homini  justificato  quam  ultima  illa  dis¬ 
positio  ex  gratia  justificationis  procedat.  Si¬ 
cut  enim  prius  est  in  homine  gratia  adopti¬ 
onis,  quam  dispositio  ex  gratia  ipsa  proce¬ 
dat,  ita  prius  est  jus  ad  haereditatem,  quod 


(I)  Jacob.  11,  13.  -  (21  Math.  V,  7.  —  (3)  Ap.  XVIII.  7.  -  (4)  Mat.  XIX,  17 ;  ibid.  29;  Jacob.  I, 
<2;  Gal.  VI,  8;  Coi.  III,  23. 


CAPUT  xxn. 


a  gratia  adoptionis  separari  nequit,  quam  ex 
gratia  adoptionis  dispositio  illa  procedat. 

Vides  igitur  ad  rem  non  facere,  utrum  illa 
dispositio  gratiam  praecedat,  vel  sequatur. 
Neutro  enim  modo  meritoria  esse  poterit 
primi  gradus  gloriae,  si  quod  jamdebetur,  non 
potest  sub  meritum  cadere.  At  si  concedatur, 
quod  nos  contendimus,  et  quod  S.  Thomas 
docet,  in  3.  sentent.  dist.  18.  quaest.  1.  art. 
3.  rem  unam  et  eamdem  variis  titulis  posse 
deberi  ;  sine  dubio  ultima  illa  dispositio  post 
infusionem  gratiae  continuata  meritoria  erit 
vitae  aeternae,  ut  S.  Thomas  confirmat  in  4. 
2.  quaest.  412.  art.  2.  ad  1. 

CAPUT  XXI. 

.  Von  gratiam  justificationis ,  sed  ejus  incremen¬ 
tum  cadere  sub  meritum  de  condigno. 

Jam  vero  de  gratia  justificationis,  et  ejus 
incremento,  tota  res  brevissime  expediri 
poterit.  Nam  gratiam  ejusmodi  non  posse 
obtineri,  neque  ex  condigno,  neque  ex  con¬ 
gruo  meritis  operum,  solis  viribus  liberi  ar¬ 
bitrii  effectorum,  docuimus  adversus  Pela- 
gianos,  in  lib.  v,  de  gratia  et  libero  arbitrio. 
Rursus,  eamdem  gratiam  non  posse  obtine¬ 
ri  ex  condigno,  sed  solum  ex  congruo  meritis 
operum  ex  fide,  et  auxilio  Dei  speciali  pro¬ 
cedentium,  docuimus  in  lib.  i.  de  justifica¬ 
tione  cap.  21.  Praeterea,  non  posse  gratiam 
eamdem  obtineri  meritis  consequentibus,  hoc 
est,  bono  usu  gratiae,  ut  quidam  olim  absur¬ 
de  dixerunt,  docet  S.  Augustinus  in  lib.  n. 
contra  duas  epistolas  Pelagianorum  cap.  7. 
et  in  lib.  i.  de  praedestinat.  Sanctorum  cap. 
12.  quod  illo  argumento  potissimum  confir¬ 
matur  :  quia  gratia  justificationis  saepe  datur 
illis,  qui  ea  bene  uti  non  possunt,  ut  infanti¬ 
bus  mox  a  Baptismo  morituris,  vel  qui  non 
volunt,  ut  adultis  quibusdam,  qui  gratiam 
jam  acceptam  abjiciunt,  et  fiunt  novissima 
eorum  pejora  prioribus,  saepe  etiam  non  da¬ 
tur  illis,  qui  ea  bene  usuri  fuissent,  si  illam 
accepissent,  quod  de  Tyriis  et  Sydoniis  Do¬ 
minus  ipse  testatur  Matthaei  xi. 

Adhaec,  nullum  (Christo  excepto)  quamvis 
justum  et  sanctum  posse  aliis  mereri  gratiam 
de  condigno,  certa  ratio  persuadet.  Nullum 
enim  exstat  pactum,  nulla  promissio  demerito 
alienae  salutis  ;  et  solus  Christus,  ut  Ecclesiae 

totius  caput,  eam  gratiam  habuit,  qua  mem* 
bris  omnibus  gratiam  et  gloriam  mereretur: 
«  Quamvis  (inquit  S.  Leo  in  epist.  97.  ad 
Leonem,  cap.  2.)  multorum  Sanctorum  in 
conspectu  Domini  pretiosa  mors  fuerit  ;  nul¬ 
lius  tamen  insontis  occisio,  redemptio  fuit 
mundi.  Acceperunt  justi,  non  dedere  coro¬ 
nas,  et  de  fortitudine  fidelium  exempla  nata 
sunt  patientiae,  non  dona  justitiae  ». 

Sed  sicut  certum  est,  non  posse  unum  al¬ 
teri  ex  condigno  gratiam  promereri,  ita  non 
dubium  est,  posse  id  ex  congruo  fieri.  Quo¬ 
modo  S.  Sthephanum  precibus  apud  Deum 
conversionem  Apostoli  Pauli,  et  S.  Monicam 
lachrymis  apud  eumdem  conversionem  S. 
Augustini  promeruisset,  nemo  est  qui  ne¬ 
get.  Et  in  ipso  Evangelio  legimus,  Matthaei 
ix.  Videns  Jesus  fidem  illorum  dixit  Paralytico, 
Confide ,  fili,  remittuntur  tibi  peccata  tua  (4). 

Denique  posse  hominem  justum  mereri  ex 
condigno  augmentum  justitiae,  docet  Conci¬ 
lium  Tridentinum  sess.  6.  can.  32.  Docet 
etiam  sanctus  Augustinus,  tract.  77.  in  Joan- 
nem,  quamvis  nomen  ipsum  de  condigno 
non  ponat  :  «  Restat,  inquit,  ut  intelligamus 
Spiritum  sanctum  habere,  qui  diligit,  et  ha¬ 
bendo  mereri,  ut  plus  habeat,  et  plus  haben¬ 
do  plus  diligat  ». 


CAPUT  XXII. 

Reparationem  post  lapsum,  et  perseverantiam 
usque  in  finem  non  cadere  sub  meritum  de 
condigno,  sed  solum  de  congruo. 

De  reparatione  post  lapsum,  et  perseve¬ 
rantia  usque  in  finem  concors  est  sententia 
Theologorum,  non  cadere  ea  sub  meritum  de 
condigno.  Ac  (ut  caetera  argumenta  praeter¬ 
eam)  si  caderent  illa  duo  sub  meritum  de 
condigno,  nemo  justorum  esset,  qui  non  esset 
etiam  de  numero  electorum  et  praedestina¬ 
torum  ad  vitam.  Qui  error  fuit  Joviniani  et 
Calvini,  et  a  nobis  in  tertio  libro  confutatus 
est. 

Posse  autem  donum  perseverantiae  preci¬ 
bus  impetrari,  docuimus  in  ii.  lib.  de  gratia 
et  libero  arbitrio,  cap.  12;  posse  vero  repa¬ 
rationem  post  lapsum,  eum  qui  justus  est, 
mereri  ex  congruo,  negat  quidem  sanctus 
Thomas,  in  1.  2.  quaest.  114.  art.  7.  sed  id* 


(4)  Mat,  IX,  2 

ipsam  concedere  videtur  in  epist.  ad  Hebr. 
cap.  vi.  lect  3.  ut  etiam  aperte  concedit  S. 
Bonaventura,  in  2.  sentent.  distinet.  28.  ex¬ 
plicans  verba  Petri  Lombardi.  Et  certe  non 
desunt  optimae  rationes,  quibus  id  probari 
posse  videatur.  Nam  in  ii.  lib.  Paralipom. 
cap.  xix.  dictum  est  ad  Josaphat  regem  Juda  : 
Impio  prxbes  auxilium  et  his  qui  oderunt 
Dominum,  amicitia  jungeris,  et  idcirco ,  iram 
Domini  merebaris,  sed  bona  opera  inventa 
sunt  in  te  etc.  (1).  Ex  quo  intelligimus  sanctum 
illum  regem  bonis  operibus  apud  Deum  ob¬ 
tinuisse,  ut  etiam  cum  peccaret,  a  Deo  non 
desereretur,  nec  pro  meritis  puniretur.  Item 
in  Psal.  lxx.  orat  Propheta,  quod  nos  etiam 
orare  convenit  :  Cum  defecerit  virtus  mea,  ne 
derelinquas  me.  Et  certe  frustra  fieret  talis 
oratio,  si  nulla  ei  respondere  posset  impe¬ 
tratio. 

Adhsec,  si  potest  justus  mereri  de  congruo, 
id  est,  impetrai'e  alteri  conversionem,  cur 
non  et  ipse  sibi  postulare  et  impetrare  pos¬ 
sit,  ut  si  labatur  non  deseratur,  sed  ad  poeni¬ 
tentiam  revocetur  ? 

Praeterea,  potest  homo  nondum  reconcili¬ 
atus  per  opera  poenitentia}  impetrare  et  me¬ 
reri  ex  congruo  gratiam  justificationis,  ut  in 
i.  lib.  demonstratum  est,  cur  igitur  non  po; 
terit  idem  ipse,  dum  est  justus  et  amicus  De1 
impetrare  et  mereri  ex  congruo  reparatio¬ 
nem,  si  forte  labatur  ? 

(1)  II  Par.  XIX,  2.  —  (2)  Psal.  CLXX,  9. 


Neque  objectio  illa  convincit,  per  pecca¬ 
tum  amittuntur  omnia  merita  prmcedentia, 
igitur  fieri  non  potest,  ut  reparatio  post  la¬ 
psum  bonis  meritis  ulla  ratione  reddatur. 
Nam  probat  quidem  hoc  argumentum,  repa¬ 
rationem  non  posse  esse  mercedem,  quie  sit 
reddenda  ex  justitia.  Qui  enim  amisit  omnia 
merita,  quomodo  potest  ex  justitia  postulare 
mercedem  ?  At  non  probat  non  esse  con¬ 
gruens,  ut  Deus  respiciat  ex  clementia  sua 
ad  bona  opera  prmcedentia,  et  illorum  in¬ 
tuitu  misereatur  ejus  qui  cecidit. 

At  (inquies)  quo  quis  plura  merita  habuit, 
eo  gravius  Deum  offendit,  cum  peccat.  Quo¬ 
niam  merita  nostra  munera  Dei  sunt,  et  qui 
plura  beneficia  accepit,  si  benefactorem 
offendat ,  magis  est  ingratus,  et  minus  dignus 
indulgentia.  Respondeo  :  argumentum  recte 
concludit  adversus  eos,  qui  ex  malitia  et 
contempu  benefactoris  peccant  ;  at  non  ad¬ 
versus  eos,  qui  ex  ignorantia; et  infirmitate 
delinquunt.  De  quibus  nos  tantum  loquimur. 
Quare  sanctus  Thomas  in  2.  2.  quajstione 
186.  artic.  10  docet,  peccata  religiosorum» 
etiam  mortalia,  sed  ex  ignorantia,  vel  infir¬ 
mitate  commissa  minus,  esse  gravia,  et  faci¬ 
lius  codonari,  quam  aliorum  hominum,  pro¬ 
pter  hona  opera,  qurn  religiosi  assidue  fa¬ 
ciunt. 

CAPUT  PRIMUM 

Definitio  orationis  breviter  explicatur. 

De  oratione  solita  brevitate  scripturus, 
primum  de  ipsa  oratione  generatim  disseram, 
deinde  de  certa  illa  forma  precum ,  quaj  - 
propria  est  Sacerdotum  et  Monachorum,  et 
Horarum  canonicarum  nomine  appellari  so¬ 
let. 

De  oratione  generatim  septem  capita  tra¬ 
ctanda  esse  censeo  ;  Quid  sit  oratio  ;  Quotu- 
plex  ;  An  sit  necessaria,  vel  utilis  ;  Quid  sit 
in  oratione  petendum  ;  Cujus  sit  petere  ;  A 
quo,  et  pro  quibus  sit  petendum  ;  Quomodo 
sit  petendum, ‘ut,  quod  petimus,  impetremus. 

Quod  attinet  ad  primum,  sic  potest  oratio 
deliniri  ex  S.  Thoma  in  2.  2.  quajst.  83. 
art.  I.  «  Est  actus  rationis  practicse,  volun¬ 
tatis  desiderium  explicantis,  et  ab  alio  ali¬ 
quid  postulantis  » . 

Dicitur  «actus  rationis  »,  quoniam  tametsi 
tum  ratio,  tum  voluntas  ad  orationem  ex 
necessitate  concurrant,  tamen  proprie  actus 
est  rationis,  non  voluntatis.  Nam  oratio  est 
petitio  quajdam,  petitio  autem  cum  sit  inti¬ 
matio,  ac  locutio,  sine  dubio  ad  rationem  et 
intelligentiam  pertinet.  Itaque  Dominus  Mat- 
thsei.  vii.  Petite ,  inquit,  et  accipietis.  Et  Marci 
xi.  Qiticquid  orantes  petitis ,  etc.  Et  Apostolus 
ad  Rom.  vili.  Quid  oremus,  sicut  oportet ,  nesci¬ 
mus  ;  Spiritus  postulat  pro  nobis,  etc.  (1).  Et 


SS.  Patres,  Basilius  orat,  in  Julittam  :  «Ora¬ 
tio,  inquit,  est  boni  cujusdam  petitio,  quae  a 
piis  ad  Deum  effunditur  ».  Gregorius  Nysse- 
nus  orat.  1.  de  oratione  Dominica  :  «  Oratio 
est  conversatio,  sermocinatioque  cum  Deo  ». 
Et  orat.  2.  «Oratio  est  petitio  bonorum,  quae 
Deo  cum  supplicatione  offertur  ».  Joan. 
Chrysostomus  hom.  30.  in  Genes.  «  Oratio 
colloquium  est  cum  Deo  ».  Joannes  Dama¬ 
scenus  lib.  in.  de  fide,  cap.  24.  «  Oratio  est 
ascensio  mentis  in  Deum,  aut  decentium  a 
Deo  petitio  » . 

Dicimus  deinde  esse  actum  rationis  non 
theoricae,  sed  «  practicae  »,  quoniam  non  ad 
cognitionem,  sed  ad  impetrationem  ordina¬ 
tur. 

Dicimus  tertio ,  esse  actum  rationis  : 
«  Explicantis  desiderium  voluntatis  ».  Nam 
cum  intellectus 'et  affectus  adorandum  con¬ 
currant,  affectus  concurrit  desiderando  id 
bonum,  quo  caret ;  intellectus  vero  deside¬ 
rium  illud  explicando,  et  proponendo;  quem¬ 
admodum  in  rebus  corporalibus  cum  re 
aliqua  indigemus,  per  appetitum,  qui  concu¬ 
piscibilis  dicitur,  rem  illam  desideramus, 
per  linguam  vero,  quaj  appetitus  interpres 
est,  rem  eamdem  flagitamus. 

Dicimus  postremo  ,  esse  actum  rationis  : 
«  Ab  alio  aliquid  postulantis  ».  Quoniam  de¬ 
siderium  voluntatis,  si  est  in  nostra  potestate, 
non  exprimitur  a  ratione  per  modum  postu¬ 
lantis,  sed  per  modum  imperantis.  At  si  non 
in  nostra,  sed  in  aliena  potestate  est,  tum  de- 


(t)Mat.  "VII,  7:  Mac.  XI,  24:  Rom.  VUI,  20. 

mum  exprimitur  per  modum  postulantis,  et 
ea  proprio  dicitur  oratio.  Atque  hmc  do  de¬ 
finitione. 

CAPUT  II. 

De  partitione  Orationis. 

Porro  triplex  est  orationis  partitio.  Pri¬ 
mum  enim  alia  est  oratio  publica,  quae  no¬ 
mine  totius  populi  a  sacerdotibus,  tamquam 
publicis  ministris,  in  templis  potissimum  rite 
celebratur  :  alia  est  privata,  quae  ad  singu¬ 
los  pertinet,  et  de  qua  scribit  Apostolus  : 
Volo  ergo  viros  orare  in  omni  loco  levantes 
puras  manus,  sine  ira  et  disceptatione,  I  ad 
Timoth.  ii.  (1). 

Deinde,  alia  est  oratio  tantum  mentalis, 
alia  mentalis  simul  et  vocalis.  Neque  debet 
addi  tertium  membrum,  id  est,  vocalis  tan¬ 
tum.  Ea  siquidem  non  est  utilis  ad  placan¬ 
dum  Deum,  sed  magis  ad  provocandum  ad 
iram,  juxta  illud  :  Populus  hic  labiis  me  ho¬ 
norat,  cor  autem  eorum  longe  est  a  me , 
Isaiee  xxix  (2). 

Et  quidem  oratio,  quce  sola  mente  conci¬ 
pitur,  cum  quis  privatim  orat,  utilissima  est, 
et  aliquando  utilior,  quam  si  etiam  vox  cor¬ 
poralis  addatur.  Nam  et  Deus  sat’s  intelligit 
quid  velimus,  et  quid  petamus  etiamsi  id 
sola  mente  exprimamus  ;  et  nos  ipsi  non¬ 
numquam  toto  ictu  cordis  Dei  aures  melius 
attingimus,  cum  ab  omni  strepitu  corporali 
vacamus,  quam  si  voce  simul  et  corde  orare 
velimus.  Et  denique  (ut  S.  Ambrosius  docet 
in  vi.  lib.  de  Sacramentis,  cap.  4.)  «  Qui  in 
silentio  orat,  fidem  defert,  et  confitetur, 
quod  Deus  scrutator  cordis  et  renis  sit,  et 
orationem  tuam  ante  ille  audiat,  quam  tuo  ore 
fundatur  » . 

Cseterum  non  negamus,  quin  oratio  voca¬ 
lis  sit  interdum  utilis,  et  aliquando  etiam 
necessaria.  Utilis  enim  est ;  «  Quoniam  (ut 
S.  Augustinus  loquitur  in  epistol.  121.  ad 
Probam,  cap.  9)  interdum  voce  nos  ipsos 
ad  devotionem  acrius  excitamus  ».  Utilis 
quoque  est,  quoniam  servit  devotioni  jam 
excitatae,  quae  erumpere  solet  et  redundare 
in  externum  affectum,  juxta  illud  Psal.  xv. 
Laetatum  est  cor  meum,  et  exultavit  lingua 
mea.  Et  illud  Psal.  lxxxiii.  Cor  meum,  et  caro 
mea  exultaverunt  in  Deum  vivum  (3).  Denique 


utilis  est,  ut  non  solum  corde,  sed  etiam  cor¬ 
pore  debitae  servitutis  Deo  reddamus  obse¬ 
quium,  juxta  illud  Oseae  ultim.  Omnem  aufer 
iniquitatem,  et  reddemus  vitulos  labiorum  no¬ 
strorum.  Est  autem  non  solum  utilis,  sed 
etiam  necessaria  vocalis  oratio,  quando  ex 
praecepto  majorum,  vel  publice,  vel  privatim 
certas  preces  recitare  jubemur. 

Tertia  partitio  orationis  exstat  apud  Apo¬ 
stolorum,  1  ad  Timoth.  n.  ubi  quatuor  fa¬ 
cit  quasi  genera,  sive  partes  orationis,  cum 
ait  :  Obsecro  igitur  primum  omnium  fieri  ob¬ 
secrationes,  orationes,  postulationes,  gratia¬ 
rum  actiones  pro  omnibus,  etc.  Et  ad  Philipp.  iv. 
In  omni  oratione  et  obsecratione,  cum  gratia¬ 
rum  actione  petitiones  vestrae  innotescant  apud 
Deum  (4).  Et  quoniam  hac  partitio  subob¬ 
scura  esse  videtur,  referam  breviter  quid 
pracipui  Patres  de  ea  scriptum  reliquerint. 

Igitur  S.  Hilarius  in  explicat.  Psal.  cxl. 
ita  loquitur  :  «  Quatuor  genera  orationum 
Apostolus  esse  significat,  ad  Timotheum 
scribens  :  Exoro  ergo  primo  omnium  fieri 
precationes,  orationes,  postulationes,  gra¬ 
tiarum  actiones.  Humilitatis  nostra  est  de¬ 
precari,  Magnificentia  Dei  est  orari,  Fidei 
est  postulare,  Confessionis  et  laudis  est  gra¬ 
tulari  ». 

S.  Ambrosius  in  lib.  vi.  de  Sacramentis, 
cap.  5.  «  Prima,  inquit,  oratio  laudem  debet 
habere  Dei,  secunda  supplicationem,  tertia 
postulationem,  quarta  gratiarum  actionem  ■>. 
Ubi  S.  Ambrosius  primo  loco  ponit  oratio¬ 
nem,  secundo  loco  obsecrationem,  nonnihil 
in  vertens  ordinem  A  postoli,  et  per  orationem 
intelligit  laudem  Dei ;  per  obsecrationem  in¬ 
telligit  supplicationem,  qua  petimus,  ut 
Deus  nos  audire  dignetur ;  per  postulationem 
intelligit  petitionem  ejus  rei,  quam  deside¬ 
ramus  ;  per  gratiarum  actionem  intelligit 
iterum  laudes  Dei.  Nam  ipse  paulo  post  ex¬ 
ponit,  quomodo  incipit  oratio  a  laudibus 
Dei,  sic  debet  in  Dei  laude  desinere. 

S.  Augustinus  in  epistol.  39.  ad  Paulinum, 
quaest.  3.  totum  hunc  locum  refert  ad  pu¬ 
blicas  preces,  quae  tempore  sacrificii  ad  al¬ 
tare  funduntur.  Quod  idem  faci t  Chrysosto- 
mus  in  commentario,  sed  Chrysostomus  non 
indicat,  quid  intersit  inter  has  voces  :  Au¬ 
gustinus  autem  indicat,  cum  ita  loquitur  : 
<(  Eligo  (inquit)  in  his  verbis  hoc  intelligere, 
quod  omnis,  vel  pene  omnis  frequentat  Ec¬ 
clesia,  ut  precationes  accipiamus  dictas, 


(1)  I  Tim.  II.  8. — (2)  Isai  XXIX,  13.- (3)  Psal.  XV,  9;  Psal  LXXXIII,  3.-(4)  ITim.  II,  1;  Phil.IV,  6. 

quas  facimus  in  celebratione  sacramentorum, 
antequam  illud,  quod  est  in  Domini  mensa, 
incipiat  benedici.  Orationes,  cum  benedici¬ 
tur  et  sanctificatur,  et  ad  distribuendum  com¬ 
minuitur,  quam  totam  petitionem  fere  omnis 
Ecclesia  Dominica  oratione  concludit.  Inter¬ 
pellationes  autem,  sive  (ut  vestri  codices 
habent)  postulationes,  fiunt,  cum  populus 
benedicitur.  Tunc  Antistites  velut  advocati 
susceptos  suos  per  manus  impositionem  mi- 
scricordissimae  offerunt  Potestati.  Quibus 
peractis,  et  participato  tanto  sacramento, 
gratiarum  actio  cuncta  concludit,  quam  in 
his  etiam  verbis  ultimam  commendavit 
Apostolus  ». 

Joannes  Cassianus  collat.  9  cap.  9.  et  se¬ 
quentibus,  fuse  tractat  de  hac  partitione,  et 
in  summa  docet,  per  obsecrationem  intelligi 
orationem  pro  remissione  peccatorum  ;  per 
orationem,  vota,  quibus  Deo  aliquid  offeri¬ 
mus  ;  per  postulationem,  sive  interpellatio¬ 
nem,  preces,  quas  pro  salute  aliorum  fundi¬ 
mus  ;  per  gratiarum  actionem,  laudes  Dei, 
pro  acceptis  beneficiis. 

Theodoretus  in  comment.  I  Timoth.  ii. 
scribit,  obsecrationem  esse  deprecationem 
malorum,  orationem,  postulationem  bono¬ 
rum  ,  interpellationem  esse  accusationem 
adversariorum,  id  est,  Diaboli  et  angelorum 
ejus,  qui  nos  ad  peccata  sollicitant.  Denique 
gratiarum  actionem,  id  quod  verba  ipsa  sig¬ 
nificant. 

S.  Bernardus,  in  sermone  de  quatuor  mo¬ 
dis  orandi,  per  obsecrationem  accipit  ora¬ 
tionem  peccatoris  poenitentiam  inchoantis, 
qui  intercessores  adhibet,  nondum  audens 
per  se  ad  Deum  accedere ;  per  orationem  in- 
telligit  preces  poenitentis,  qui  per  se  a  Deo 
postulat  indulgentiam ;  per  postulationem 
orationem  justi,  qui  petit  regnum  coelorum, 
et  alia  necessaria  ad  salutem  ;  per  gratia¬ 
rum  actionem  orationem  viri  perfecti,  qui 
se  certo  confidit  exauditum. 

S.  Thomas  in  2.  2.  quaest.  83.  artic.  17. 
explicans  hanc  ipsam  partitionem,  scribit, 
in  omni  oratione  tria  esse  necessaria.  Pri¬ 
mo,  ut  animus  conjungatur  cum  Deo,  quod 
fit  per  orationem,  quae  est  ascensio  mentis 
in  Deum.  Secundo,  ut  aliquid  petatur  a  Deo, 
quod  fit  per  postulationem.  Tertio,  ut  pro¬ 
ponatur  ratio  aliqua  cur  videatur  esse  con¬ 
cedendum  id  quod  petitur,  tum  ex  parte 
orantis,  tum  ex  parte  Dei.  Et  quidem  ex 

(1)  l  Tim.  II,  8  ;  Phil.  IV,  6. 

parte  Dei  optima  ratio  est  Meritum  Christi, 
quod  proponitur  per  obsecrationem.  Ex 
parte  nostra  est  actio  gratiarum,  quae  pro¬ 
ponitur,  cum  Deum  aliqua  ratione  lauda¬ 
mus. 

Explicat  S.  Thomas  haec  omnia  in  oratione 
de  sancta  Trinitate.  Nam  cum  dicimus  : 

«  Omnipotens  sempiterne  Deus  »,  oratio 
est ;  cum  addimus,  «  Qui  dedisti  famulis  tuis 
in  confessione  verae  fidei  aeternae  Trinitatis 
gloriam  agnoscere  » ?  gratiarum  actio  est  ; 
cum  adjungimus,  «  Tribue  quaesumus,  ut 
ejusdem  fidei  firmitate  ab  omnibus  sernper 
muniamur  adversis  »,  postulatio  est  ;  cum 
concludimus,  «  Per  Dominum  nostrum,  ete  », 
obsecratio  est, 

Theophilactus  in  commentario  hujus  loci 
scribit,  Apostolum  loqui  de  oratione  sacer¬ 
dotis  ad  altare,  in  quo  cum  Augustino  con¬ 
venit,  sed  non  agnoscit  distinctionem  inter 
obsecrationem,  orationem  et  postulationem, 
in  quo  convenit  cum  Chrysostomo. 

Si  mihi  licet  addere,  quid  de  hoc  loco 
Apostoli  sentiam;  primum  existimo  loqui 
Apostolum,  non  solum  de  oratione  sacerdo¬ 
tis  ad  altare,  sed  etiam  de  oratione  privata 
cujuscumque  fidelis.  Nam  ideo  I  Timoth.  n. 
concludit  :  Volo  ergo  viros  orare  in  omni  loco , 
ete.  Similiter  et  mulieres  in  habitu  ornato  ete. 
EtadPhilipp. iv.  omnibus  dicit  :  Nihil  solliciti 
sitis ,  sed  omniin  oratione  et  obsecratione  ete.  (1). 
Fateor  tamen  hoc  praeceptum,  quod  omni¬ 
bus  datur,  ad  sacerdotes  praecipue  pertinere, 
et  in  illis  precibus,  quae  fundunturad  altare, 
potissimum  locum  obtinere. 

Existimo  praeterea,  voluisse  Apostolum 
per  has  voces  partitionem  aliquam  indicare, 
non  rem  eamdempluribus  vocibus  inculcare. 
Id  mihi  persuadet,  tum  communis  opinio  ; 
nam  uno  vel  altero  excepto,  omnes  in  eo 
conveniunt,  ut  Apostolus  distinctionem  ali¬ 
quam  inter  eas  voces  notari  voluerit  :  tum 
quod  easdem,  quatuor  voces  repetierit  in 
epist.  ad  Philippenses. 

Existimo  tertio  partitionem  hanc  Apostoli 
desumi  a  materia  orationis,  quae  est  res  bona, 
vel  mala,  praeterita,  vel  futura,  ut  sensus 
Apostoli  sit,  orandum  esse  Deum  pro  malis 
avertendis  et  bonis  accipiendis,  et  quidem 
utraque  postulanda  esse  in  futurum,  et  pro 
jam  impetratis  gratias  exhibendas.  Quem 
sensum  clarius  ostendit  epist.  ad  Philippen¬ 
ses,  quam  ad  Timotheum.  Nam  cum  ait  ad 

Philippenses  :  In  omni  oratione  et  obsecra¬ 
tione,  cum  gratiarum  actione  petitiones  vestrse 
innotescant  apud  Deum ,  hoc  manifeste  prae¬ 
cipit,  ut  sive  bonorum  adeptionem,  sive  a 
malis  liberationem  cupiamus  et  precemur  a 
Deo,  semper  conjungamus  petitionem  cum 
gratiarum  actione,  id  est,  ita  petamus  fu¬ 
tura,  ut  pro  praeteritis  agere  gratias  num- 
quam  obliviscamur.  ✓ 

.  Existimo  denique,  per  obsecrationes,  Grae¬ 
ce  Ser.csu,  recte  Theodoretum  et  Augustinum 
locis  citatis  accipi  voluisse  deprecationes 
malorum.  Nam  vox  illa  a  verbo  Seou.ott  de¬ 
scendit,  quod  est  indigere  :  ille  autem  maxi¬ 
me  indiget  ope  divina,  qui  malo  aliquo  pre¬ 
mitur.  Item  per  orationes  recte  eosdem  au¬ 
ctores  intellexisse  petitiones  bonorum  :  non 
enim  in  Graeco  est,  su/.d;,  ut  Cassianus  le¬ 
gisse  videtur,  qui  interpretatur  vota,  sed 
upoaEL •/;/,,  quod  orationes  significat.  Nam  (ut 
scribit  Gregorius  Nyssenus,  oration.  2.  de 
oratione  Dominica)  ideo  oratio,  qua  boni  ali¬ 
quid  petimus,  dicitur  icpoatu/r,,  quoniam  vo¬ 
tum  dicitur  eoy^,  et  illi  cum  fiducia  petunt 
a  Deo  bona,  qui  illi  antea  boni  aliquid  devo¬ 
verunt.  At  per  postulationes  non  existimo 
cum  Theodoreto,  significari  hoc  loco  accu¬ 
sationem  adversariorum,  sed  cura  Augustino 
simpliciter  postulationem.  Nam  etiamsi  vox 
Grseca  svteu'1?  significet  interpellationem  pro 
aliquo,  vel  contra  aliquem  ;  tamen  quia  om¬ 
nis  interpellans  petit,  immo  ideo  interpellat 
ut  petat,  recte  S.  Augustinus  loco  notato 
monet,  vicinitate  vocabuli  unum  pro  alio 
poni  solere,  neque  corrigendum  esse  textum 
Latinum,  qui  non  habet  interpellationes, 
sed  postulationes. 

Addo  quod  in  epist.  ad  Philipp.  cap.  iv. 
ubi  obsecratio,  oratio  et  gratiarum  actio 
iisdem  Graecis  verbis  exprimuntur,  quibus  in 
epist.  priore  ad  Timoth.  cap.  u.  solum  no¬ 
men  postulationis  variatur.  Non  enim  est 
evteu^i;,  sed  aur,uaTot,  quod  proprie  petitio¬ 
nem,  vel  postulationem  significat.  Ubi  vide¬ 
tur  Apostolus  explicare  voluisse  uno  in  loco 
id,  quod  dixerat  in  alio. 

Addo  etiam  quod  interpellatio  contra  ali¬ 
quem,  comprehenditur  in  obsecratione,  quae 
est  deprecatio  malorum,  sicut  interpellatio 
pro  aliquo,  in  oratione,  quae  est  precatio 
bonorum;  ut  non  fuerit  opus  distinguere 
tria  membra,  cum  duo  sufficerent. 

Addo  denique  auctoritatem  Latini  inter¬ 


pretis  antiquissimi,  qui  non  sine  causa  ver¬ 
bum  hoc  loco  postulationes,  non  in¬ 

terpellationes  reddendum  esse  judicavit. 

CAPUT  III. 

De  necessitate  et  utilitate  orationis. 

Sequitur  pars  tertia  disputationis  propo¬ 
sitae,  quae  erat  de  necessitate,  vel  utilitate 
orationis.  Multi  fuerunt,  ac  sunt  errores  de 
fructu  orationis,  qui  facili  negotio  recenseri 
et  refutari  poterunt. 

Primum  igitur  non  defuerunt  olim  tum 
ethnici,  tum  haeretici,  qui  nimis  multum  ora¬ 
tioni  tribuerent.  Refert  enim  S.  Thomas  in 
lib.  ni.  contra  Gentes  cap.  96.  errorem  ethni¬ 
corum  quorumdam,  qui  arbitrabantur,  per 
orationes  hominum  mutari  posse  providen¬ 
tiam  Dei.  Refert  quoque  Theodoretus  lib.  iv. 
Hist.  cap.  10.  et  lib.  iv.  de  fabulis  haeretico¬ 
rum,  Messalianos  haereticos  usque  adeo  ex¬ 
tollere  solitos  orationem,  ut  existimarent, 
per  eam  solam  vere  justificari  homines.  Sa¬ 
cramenta  vero,  praesertim  Baptismum,  et 
Eucharistiam  nihil  prodesse.  Unde  etiam 
Euchitee  dici  meruerunt. 

Sed  hic  error  nullo  negotio  refutari' po¬ 
test.  Deum  enim  esse  prorsus  immutabilem, 
non  solum  docet  Scriptura  divina,  Numer. 
xxiii.  1.  Reg.  xv.  Malach.  m.  et  Jacobii.  sed 
etiam  manifesta  ratio.  Nam  si  Deus  ulla  ra¬ 
tione  mutationi  esset  obnoxius,  non  esset 
simplex,  neque  infinitus,  neque  aeternus,  ac 
per  hoc  esset  creatura,  non  Deus.  Vide  S. 
Thomamin  l.par.  quaest.  9.  art.  l.Non  igitur 
potest  humana  oratio  providentiam  illius  in¬ 
vertere,  aut  mutare  apud  quem  non  est  trans¬ 
mutatio,  nec  vicissitudinis  obumbratio.  Et  si 
absque  Sacramentis  a  Christo  institutis,  pos¬ 
sent  homines  per  solas  preces  justificari,  at¬ 
que  salvari,  non  diceret  idem  Salvator  :  Nisi 
quis  renatus  fuerit  ex  aqua,  et  Spiritu  sancto, 
non  potest  intrare  in  regnum  Dei.  Joan.  m. 
Neque  diceret  :  Nisi  manducaveritis  carnem 
filii  hominis ,  non  habebitis  vitam  in  vobis  (1). 
Joan.  vi. Non  igitur  sola  oratio  sufficit  ad  sa¬ 
lutem. 

Alter  error,  et  quidem  superiori  contra¬ 
rius,  est  eorum,  qui  nimium  extenuant  fru¬ 
ctum  orationis.  In  quo  numero  reponeudi 
sunt  in  primis  ethnici  illi,  qui  tollebant  e 


(1)  Joan.  III,  3;  Joan.  VI,  5). 

.medio  providentiam  Dei  erga  res  humanas, 
ut  Epicurei,  teste  Marco  Tullio,  in  lib..  i.  de 
natura  Deorum,  ut  Peripatetici,  teste  Cle- 
raente  Alexandrino  lib.  v.  Strom.  et  S.  Am¬ 
brosio,  lib.  i.  de  Officiis  cap.  13,  ut  illi,  qui 
Epicurum,  et  Aristotelem  praecesserunt,  qui 
in  libro  S.  Job  cap.  xxn.  dixisse  leguntur  : 
Circa  cardines  coeli  ambulat,  nec  nostra  consi¬ 
derat  (1).  Isti  enim  omnes  orationis  studium 
non  solum  extenuant,  sed  etiam  penitus  tol¬ 
lunt.  Quid  enim  prodest  orare  Deum,  si  no¬ 
stra  non  curat? 

Ad  horum  errorem  accedunt  haeretici  Pe- 
lagiani,  qui  si  non  utilitatem,  certe  necessi¬ 
tatem  orationis  tollebant,  cum  dicerent,  posse 
homines  suis  viribus  bene  vivere,  servare 
mandata,  gratiam  Dei,  et  gloriam  prome¬ 
reri.  Quare  S.  Augustinus,  tum  in  libro  de 
haeresibus  cap.  88.  tum  in  epistol.  106.  ad 
Paulin.,  inter  praecipuos  Pelagianorum  erro-' 
res  posuit,  quod  destruerent  orationes  Eccle¬ 
siae. 

In  similem  errorem  incidit  postea  Joan. 
Wiclef,  qui  teste  Thoma  Waldensi  tom.  3. 
cap.  1.  et  2.  docebat,  Deum  non  requirere  a 
nobis  cogitationem,  aut  vocem,  sed  bonis  ope¬ 
ribus  esse  contentum.  Idem  etiam  cum  di¬ 
ceret,  tria  esse  genera  orationis ;  aliam  enim 
esse  orationem  mentalem,  aliam  vocalem, 
aliam  vitalem ;  in  oratione  vitali,  id  est,  in 
operibus  bonis  omnia  comprehendi,  et  ipsam 
solam  sine  mentali  et  vocali  ad  salutem  suf¬ 
ficere,  contendebat. 

Denique  in  hoc  errantium  numero  jure 
collocari  posse  videtur  quidam  Joannes 
Monhemius  ex  grammatico  ludimagistro 
theologus  Lutheranus,  qui  in  suo  catechi- 
smo,  tractatu  de  oratione,  scribit,  Deum  id 
petentibus  dare,  quod  etiam  alias  daturus 
esset,  etiamsi  non  peteretur.  Ex  quo  sequi¬ 
tur,  ut  non  solum  non  necessaria,  sed  etiam 
supervacanea  videatur  oratio. 

Adversus  omnes  istos  errores  pugnat 
Evangelica  illa  sententia,  Luem  xvm.  Opor¬ 
tet  semper  orare ,  et  numquam  deficere.  Item 
illud  cap.  xxi.  Vigilate  omni  tempore  oran¬ 
tes,  ut  digni  habeamini  fugere  ista  omnia. 
Item  illa  Apostolica,  I.  Thessal.  ultim.  Sine 
intermissione  orate.  Quibus  non  dissimilis 
est  illa  sapientis,  Ecclesiast.  xvm.  Non  im¬ 
pediaris  orare  semper  (2).  Haec  enim,  et  alia, 
quibus  plena  est  Scriptura  divina,  apertis¬ 

sime  docent  omnino  necessariam  esse  ora¬ 
tionem,  neque  esse  committendum,  ut  alia 
vitae  hujus  negotia  a  studio  rei  tam  neces¬ 
sariae  nos  impediant. 

Nequeresponderi  potest,  praedicta  testimo¬ 
nia  referenda  esse  ad  necessitatem  solius 
orationis  vitalis,  ut  loquitur  Wiclef.  Nam 
Dominus  in  Evangelio  Luc.  xvm.  cum  dixis¬ 
set  :  Oportet  semper  orare,  et  numquam  de¬ 
ficere  :  explicaturus  de  quo  genere  orationis 
intelligi  vellet  sententiam  suam,  narravit 
parabolas  duas.  Unam  de  vidua,  quae 
importunitate  petendi  extorsit  a  judice, 
alioqui  injusto  et  saevo,  justam  sententiam. 
Aliam  de  Pharisaeo  et  Publicano  orantibus  in 
templo.  Et  rursus  Luc.  xi,  cum  vehementer 
commendaret  studium  orationis,  narravit 
aliam  parabolam  de  quodam,  qui  ab  amico 
tres  panes  petiit  importunissimo  tempore,  et 
tamen  accepit  quod  petiit,  non  quia  esset 
amicus,  sed  quia  non  destitit  petere,  donec 
acciperet.  Quae  omnes  parabolm  clarissimae 
sunt,  et  omnium  judicio  orationem  proprie 
dictam,  non  autem  metaphoricam,  qualis 
est  vitalis,  necessariam  esse  demonstrant. 

Praeterea  ut  bene  vivamus,  fieri  non  po¬ 
test  sine  auxilio  Dei,  cum  scriptum  sit,  Joan. 
xv.  Sine  me  nihil  potestis  facere.  Et  II  Co- 
rinth.  in.  Non  sumus  sufficientes  cogitare  ali¬ 
quid  ex  nobis,  tamquam  ex  nobis,  sed  sufficien¬ 
tia  nostra  ex  Deo  est  (3).  Igitur  auxilium  Dei 
perorationem  proprie  dictam  petere necesse 
habemus,  si  vitalem  orationem  exercere, 
id  est,  si  bene  vivere  desideramus.  Quare 
non  sola  vitalis  oratio,  sed  etiam  mentalis  et 
vocalis  necessariae  sunt,  et  de  iis  verba  Do¬ 
mini,  et  Apostoli  intelligi  debent. 

Quod  autem  Monhemius  dicit,  auxilium 
Dei  non  defuturum,  etiamsi  illud  minime 
petamus,  cum  Deus  illa  det  petentibus,  quae 
non  petentibus  etiam  daturus  erat,  repugnat 
manifestis  Scripturae  testimoniis.  Nam  quod 
legimus  in  Psal.  cv.  Et  dixit,  ut  disperderet 
eos,  si  non  Moyses  electus  ejus  stetisset  in  con¬ 
flictione,  in  conspectu  ejus  (4),  satis  aperte 
demonstrat,  ita  liberatum  fuisse  populum  ab 
ultimo  exitio  per  orationes  Mosis,  ut  si  Moses 
non  orasset,  universus  populus  periturus 
fuisset.  Illud  etiam  quod  ait  Dominus  Matth. 
xvn.  Hoc  genus  daemoniorum  non  ejicitur  nisi 
in  oratione  et  jejunio  (S),  nonne  aperte  indicat, 
beneficia  quaedam  impetrari  per  orationem 


(1)  Job.  XXII,  14.  -  (2)  Luc.  XVIII,  1;  ibid.  XXI,  30;  1  Thess.  V,  17;  Eccl.  XVIII,  22.  —  (3)  Joan. 
XV,  5;  II  Cor.  III,  5.  -  (4)  Psal.  CV,  23.  —  (5)  Mat.  XVII,  20. 

ct  jejunium,  qute  sine  oratione  et  jejunio  mi¬ 
nime  impetrarentur?  Quod  vero  S.  Jacobus 
in  epistola  sua  cap.  iv.  docet  :  Non  habetis, 
propter  ea  quod  non  postulatis  :  petitis ,  et  norji 
accipitis,  eo  quod  male  petatis  (1) ;  certe  ma¬ 
nifestius  esse  non  potuit. 

Quibus  testimoniis  congruens  est  illud  S. 
Augustini,  in  serm.  1.  de  S.  Stephano  :  «  Si 
Stephanus  sic  non  orasset,  Ecclesia  Paulum 
non  haberet  » .  Et  illud  in  lib.  ii.  de  bono 
perseverant,  cap.  16.  «  Constat  Deum  alia 
danda  non  orantibus,  sicut  initium  fidei,  alia 
nonnisi  orantibus  praeparasse,  sicut  usque 
in  finem  perseverantiam  ».  Ex  quo  loco  in- 
telligimus  quae  causa  sit,  cur  Deus  quaedam 
beneficia  concedat  orantibus,  quai  alioqui 
minime  concessurus  erat ;  et  tamen  per  ora¬ 
tiones  divina  providentia  non  mutetur.  Nam 
sicut  Deus  jam  ab  aeternitate  statuit  quid 
nobis  donare  velit,  sic  etiam  statuit  per  ora¬ 
tiones  nobis  ea  donare.  Atque  id  tam  in  cor¬ 
poralibus,  quam  in  spiritualibus  beneficiis. 
Quia  enim  Deus  constituit  dare  nobis  fru¬ 
mentum  et  vinum  :  et  simul  constituit  id  no¬ 
bis  praestare  per  humanos  labores,  quibus 
agri,  vineaeque  coluntur  :  nemo  est  qui  ne¬ 
get  necessarium  esse  arare  ac  serere ,  plan¬ 
tare  ac  fodere,  et  alia  id  genus  facere,  si 
metere,  et  vindemiare  velimus  :  etiamsi 
Deus  quos  fructus,  et  quantos  nobis  dare 
velit,  ab  aeternitate  decreverit. 

Sic  etiam  Patriarcha  Isaac,  tametsi  sciebat 
ex  divina  promissione  in  semine  suo  bene¬ 
dicendas  omnes  gentes,  ac  per  hoc  prolem 
aliquam  se  habiturum  dubitare  non  posset, 
oravit  tamen  Deum  pro  sterilitate  conjugis 
suae,  ut  legimus  in  Genes,  xxv.  Quoniam  illud 
etiam  sciebat,  multa  Deum  promittere,  quae 
per  orationes  a  se  impetrari  velit,  ut  S. 
Gregorius  annotavit  in  lib.  i.  dialogor , 
cap.  8. 

Et  Elias  propheta,  cum  Dei  nomine  pluviam 
promisisset  regi,  et  certo  sciret,  falsum  esse 
non  posse  quod  Deus  promittit :  anxie  tamen 
Deum  precari  coepit  pro  pluvia  impetranda, 
111  Reg.  xvm.  quia  noverat,  pluviam  quidem 
donandam  esse  a  Deo,  sed  non  nisi  per  ora¬ 
tiones  suas  esse  donandam. 

Denique  Tobiae  cap.  vi.  angelus  Raphael 
dicit,  Saram  Tobiae  juniori  a  Deo  destinatam 
esse  uxorem  :  et  tamen  eumdem  Tobiam  ad¬ 
monuit,  ut  Deum  precaretur,  ne  se  a  daemo¬ 
nio  illo  pateretur  occidi,  a  quo  necatos 


fuisse  constabat  alios  omnes,  qui  cum  eadem 
Sara  conjugio  copulari  tentaverant.  Nimi¬ 
rum  indicavit  Angelus,  conscius  Dei  secre¬ 
torum,  praeordinatum  fuisse  a  Deo  conju¬ 
gium  Tobiae  et  Sarae,  sed  non  nisi  per  ora¬ 
tiones  eorum  divinam  illam  praeordinationem 
fuisse  complendam. 

Postremus  error  circa  necessitatem  ora¬ 
tionis  est  haereticorum  hujus  temporis,  ut 
Philippi  Melanchthonis  in  Locis  communi¬ 
bus,  titulo  de  precatione,  ut  Joannis  Calvini 
lib.  iii.  Institut.  cap.  20.  §.  3.  Joannis  Bren- 
tii,  in  Confessione  Wirtembergensi,  cap.  de 
oratione,  et  aliorum  omnium,  qui  quamvis 
orationis  studium  maximi  facere  se  jactent, 
tamen  praecipuos  ejus  fructus  negant,  imino 
nihil  fere  utilitatis  orationi  relinquunt. 

Tres  enim  sunt  primarii  fructus  orationis, 
satisfactio,  meritum,  impetratio.  Ex  quibus 
duobus  priores  adversarii  funditus  tollunt, 
ut  ostendimus  in  quarto  libro  de  Poenitentia, 
ct  in  libro  quinto  de  Justificatione.  Tertium 
mutilant,  si  non  tollunt.  Nam  ex  iis  bonis, 
quae  precibus  impetrantur,  praecipuum  est 
remissio  peccatorum,  ac  justiticatio.  Hunc 
autem  fructum  omnes  hujus  temporis  haere¬ 
tici  orationi  detrahunt,  cum  illam  soli  fidei, 
quae  orationem  pnecedit,  attribuant. 

Reliqua  bona  fatentur  orationibus  impe¬ 
trari,  si  oratio  fundatur  ex  fide  :  sed  quia 
per  fidem  intelligunt  fidem  illam  suam  spe¬ 
cialem,  qua  unusquisque  certo  credere  de¬ 
bet,  se  gratum  esse  Deo,  sibique  non  impu¬ 
tari  peccata,  quae  fides  re  vera  haberi  non 
potest,  inde  fit,  ut  conditionem  plane  impos¬ 
sibilem  ad  impetrandum  requirant,  ac  per 
hoc  nihil  omnino  orationi  relinquant.  Sed 
quoniam  fundamenta  hujus  erroris  alibi  sunt 
a  nobis  pro  nostrarum  virium  tenuitate  satis 
diligenter  eversa  :  nunc  solum  praecipuos 
fructus  orationis  indicabimus,  et  ex  divinis 
litteris  breviter  confirmabimus. 

Primus  igitur  fructus  est  satisfactio  pro 
peccato,  de  quo  diximus  in  lib.  iv.  de  Poeniten¬ 
tia  cap.  6.  Et  sane,  si  quis  concedat  opera 
bona  laboriosa,  satisfactoria  esse  pro  peccatis, 
numquam  negabit,  quin  sit  oratio  inter  illa 
opera  numeranda,  cum  satis  constet,  ora¬ 
tionem  non  tantum  bonam,  sed  etiam  labo¬ 
riosam  esse,  atque  poenalem.  Quae  causa  est 
ut  fere  semper  jejunio,  et  eleemosynae  ad¬ 
jungatur,  cum  de  satisfactionibus  agitur. 

Secundus  fructus  est  meritum.  Oratio 


(I)  Jacob.  IV,  2. 

«mim  sive  impetret  quod  postulat,  sive  non 
impetret,  semper  est  meritoria  majoris  gra¬ 
tiae  et  gloriae,  quando  ab  homine  justo,  et 
sicut  oportet,  funditur.  Cujus  rei  testimonium 
habemus  in  Evangelio,  Matth.  vi.  Cum  «ra¬ 
tis,  non  eritis  sicut  hypocritae,  qui  amant  in 
Synagogis ,  et  in  angulis  platearum  stantes 
orare ,  ut  videantur  ah  hominibus.  Arnen  dico 
vobis ,  » receperunt  rnercedem  suam.  Tu  autem 
cum.  Qmveris ,  intra  in  cubiculum  tuum,  et 
clauso  ostio  ora  Patrem  tuum  in  abscondito,  et 
Pater  tuus ,  qui  videt  in  abscondito,  reddet 
Jtibi( 4),  Quo  loco  Dominus  ostendit,  oratio- 
tnem  esse  opus  bonum,  cui,  si  bone  fiat,  de- 
ibetur  merces  a  Deo  ;  ex  quo  fit,  ut  etiam  sit 
«meritoria,  cum  merces  merito  juste  proprie- 
<que  respondeat. 

Tertius  fructus  est  impetratio,  ac  primum 
oratione  impetrari  remissionem  peccatorum, 
docemur  in  oratione  Dominica  :  non  enim 
juberet  nos  Dominus  dicere  :  Dimitte  nobis 
debita  nostra,  si  remissio  debitorum  per  ora¬ 
tionem  impetrari  non  posset.  Quod  idem  te¬ 
statur  parabola  Publicani  et  Pharissei  Luc. 
'XVIII.  Publicanus  enim  orans  et  dicens  :  Deus 
propitius  esto  njihi  peccatori ,  descendit  in  do¬ 
mum  suam  justificatus  (2). 

Nec  solum  remissionem  peccatorum,  sed 
multa  alia  beneficia,  imo  etiam  pene  omnia, 
qua?  nobis  necessaria,  vel  utilia  sunt,  per 
orationem  a  Domino  impetramus.  Nam  (ut 
recte  animadvertit  S.  Joannes  Chrysosto- 
mus,  in  duobus  libellis  de  oratione)  sicut 
in  rebus  corporalibus  homo  nascitur  nudus, 
et  egens  rebus  omnibus,  sed  habet  manus, 
quae  satis  apposite  organum  organorum  pro- 
pterea  dici  meruerunt,  eo  quod  per  eas  reli¬ 
qua  omnia  instrumenta  confici,  et  cibus,  ve¬ 
stis,  domus,  arma,  quicquid  humanae  vitae 
necessarium  est  facile  parari  queat ;  sic  etiam 
In  vita  spirituali  nihil  omnino  potest  homo 
sine  ope  divina,  non  solum  operari,  sed  nec 
loqui,  aut  cogitare  :  sed  habet  organum  or¬ 
ganorum,  id  est,  orationem,  qua,  si  bene 
utatur,  omnia  sine  dubio  obtinebit. 

Praeter  has  tres  primarios  fructus,  sunt 
etiam  alii  permulti,  quasi  secundarii.  Nam 
oratio  frequens  mentem  illustrat;  neque 
enim  fieri  potest,  ut  aliquis  cordis  oculos  in 
Deum,  qui  lux  est,  intente  defigat,  quin  ab 
eo  aliquantulum  illustretur.  In  cujus  rei  sig¬ 
num  Moses  rediens  a  colloquio  Domini, 
frontem  gerebat  mirifica  luce  fulgentem , 


Exod.  xxxiv.  Et  David  ait :  Accedite  ad  eum, 
et  illuminamini  (3),  Psal.  xxxm. 

Deinde,  oratio,  spem  et  fiduciam  alit; 
quo  enim  aliquis  cum  alio  frequentius  loqui¬ 
tur,  eo  fidentius  ad  eum  accedit. 

Tertio,  inflammat  etiam  oratio  charitatem, 
et  mentem  ad  majora  dona  recipienda  capa¬ 
ciorem  reddit,  ut  S.  Augustinus  docet,  in 
lib.  ii.  de  serm.  Domini  in  monte  cap.  7. 

Quarto,  auget  humilitatem,  et  castum  ti¬ 
morem.  Nam  qui  ad  orationem  accedit,  in- 
telligit,  se  Dei  esse  mendicum,  ac  per  hoc 
humiliter  coram  eo  apparere  studet,  et  dili¬ 
gentissime  cavet  ne  illum  offendat ,  cujus 
auxilio  in  rebus  omnibus  indiget. 

Quinto,  gignit  oratio  frequens  in  animo 
orantis  contemptum  rerum  omnium  tempo¬ 
ralium.  Neque  enim  fieri  potest,  ut  non 
vilescant,  et  sordeant  terrena  omnia  illi,  qui 
coelestia,  atque  aeterna  assidue  speculatur. 
De  qua  re  vide  S.  Augustinum  lib.  ix.  con- 
fess.  cap.  1.  et  10. 

Sexto,  parit  oratio  delectationem  incredi¬ 
bilem,  cum  per  eam  fiat,  ut  incipiat  homo 
gustare,  quam  suavis  sit  Dominus.  Quanta 
autem  sit  haec  suavitas,  vel  ex  eo  potest  in- 
telligi,  quod  nonnullos  non  solum  perno¬ 
ctare,  sed  etiam  dies  integros  cum  integris 
noctibus  in  oratione  conjungere  sine  labore 
potuisse  novimus. 

Denique,  praeter  utilitatem  et  voluptatem, 
adfert  etiam  oratio  dignitatem,  atque  hono¬ 
rem  non  exiguum  oranti.  Nam  (ut  S.  Chry- 
sostomus  docet,  in  i.  libro  de  orando  Deo) 
ipsi  etiam  Angeli  animam  illam  honorant, 
quam  cernunt  tam  familiariter,  et  crebro  ad 
colloquium  divinae  Majestatis  admitti. 

CAPUT  IV. 

De  excellentia  orationis  Dominicae. 

l 

Jam  vero  quid  sit  in  oratione  petendum, 
quod  erat  quartum  caput  propositae  disputa¬ 
tionis,  non  possumus  brevius  et  plenius  ex¬ 
plicare,  quam  si  Dominicam  orationem  ple¬ 
nissime  exponamus.  Nam  (ut  sanctus  ait 
Augustinus  in  epist.  121.  cap.  12)  «  quam¬ 
libet  alia  verba  dicamus,  nihil  aliud  dicimus, 
quam  in  ista  Dominica  oratione  positum  est, 
si  recte  et  congruenter  oramus  ».  Igitur 
orationem  Dominicam  ex  Patrum  sententia 


(l)Mat.  VI,  5.  -  (2)  Luc.  XVIII,  13.  —  (3)  Psal.  XXXIII,  ti. 

explanabimus,  si  de  excellentia  ejus,  de  nu¬ 
mero  et  ordine  petitionum,  pauca  quaedam 
solita  brevitate  praefati  fuerimus. 

Quod  ad  excellentiam  attinet,  praestat  ora¬ 
tio  Dominica  omnibus  aliis  formis  orandi, 
auctoritate,  brevitate,  perfectione,  ordine, 
efficacitate,  necessitate. 

Auctoritate,  quoniam  ab  ipsa  Dei  sapientia 
condita  est  :  proinde  non  solum  nullus  ho¬ 
minum,  sed  nec  ullus  Angelorum  melius  po¬ 
tuit  nos  instituere  in  ratione  orandi,  quam 
Christus  fecerit. 

Brevitate  etiam  praestat,  quoniam  pro  ma¬ 
gnitudine  et  multitudine  rerum,  quas  con¬ 
tinet,  non  poterat  oratio  fieri  brevior.  Est 
autem  utilis  haec  summa  brevitas,  tum  ad 
memoriam  adjuvandam,  ut  notat  S.  Cypria¬ 
nus,  tum  etiam,  ut  monuit  Tertullianus,  ut 
intelligamus  non  multis  verbis  opus  esse, 
cum  oramus  Deum,  qui  scit  quid  velimus 
antequam  petamus,  sed  ingenti  desiderio  et 
ferventi  affectu. 

Praestat  quoque  perfectione,  quoniam  om¬ 
nia  comprehendit,  quae  a  Deo  nos  petere 
vel  necessarium,  vel  utile  est,  ut  paulo  ante 
ex  Augustino  didicimus.  Addit  vero  Tertul¬ 
lianus  ,  orationem  Dominicam  esse  quasi 
breviarium  Evangelii,  quia  dum  hanc  ora¬ 
tionem  fundimus,  simul  'admonemur  quid 
credere,  quid  sperare,  quid  amare,  quem 
colere,  quid  agere,  quid  fugere,  quid  appe¬ 
tere  ,  quid  contemnere  debeamus ,  ut  hic 
maxime  locum  habeat,  quod  Coelestinus 
scribit  in  epistol.  ad  Gallos  cap.  11.  «  Legem 
credendi,  adde,  et  operandi,  lex  statuit  sup¬ 
plicandi  ». 

Ordine  praestat,  quoniam  divina  plane 
methodo  postulare  docemur,  primo  quae  ad 
gloriam  ;  deinde  quae  ad  salutem  nostram 
pertinent,  et  in  iis  primum  aeterna,  deinde 
temporalia. 

Efficacitate,  sive  utilitate  praestat,  quoniam 
(ut  recte  notat  S.  Cyprianus)  nihil  potest 
Deum  Patrem  magis  movere,  quam  oratio 
filii  ejus.  Neque  ullus  melius  novit,  quae  sit 
oratio  efficacior  apud  Deum,  et  quibus  bonis 
nos  potissimum  egeamus,  quam  is,  quem 
Deus  advocatum  nostrum ,  patronumque 
constituit.  Denique  si  quicquid  petitur  in  no¬ 
mine  Christi,  facile  impetratur,  ut  dicitur 
Joan.  xvi,  quanto  facilius  impetrabitur,  quod 
non  solum  in  nomine  Christi,  sed  etiam  ver¬ 
bis  Christi  postulabitur? 

Praestat  demum  etiam  necessitate,  quo¬ 
niam  nulla  est  alia  forma  precandi,  quam 


omnes  Christiani  conceptis  verbis  tenere, 
et  frequentare  jubeantur,  nisi  ista.  In  con¬ 
stitutionibus  Apostolicis,  lib.  vn.  cap.  25.  mo¬ 
nentur  Christiani  omnes,  ter  quolibet  die 
orationem  hanc  fundere.  Item  in  Concilio 
Toletano  IV.  can.  9.  jubemur,  nullo  unquam 
die  orationem  hanc  intermittere,  quam  non 
sine  ratione  SS.  Patres  Cyprianus  serm.  6. 
et  Augustinus  in  Enchiridio  cap.  71.  quoti¬ 
dianam  vocaverunt.  Denique  in  Concilio  Re¬ 
mensi  cap.  2.  docemur,  non  licere  homini 
Christiano  Dominicam  orationem,  aut  non 
tenere  memoria,  aut  non  intelligere,  aut  non 
frequentare. 

Addi  potest  alia  excellentia,  quod  hanc 
orationem  veteres  Patres  summo  studio  ex¬ 
plicarunt.  Vide  Tertullianum  in  libro  de' ora¬ 
tione,  qui  est  postremus  inter  ejus  opera. 
Cyprianum  in  serm.  6.  qui  est  de  oratione 
Dominica.  Cyrillum  Hierosolymitanum  Cate- 
thesi  5.  Mystagogica.  Ambrosium  lib.  v.  de 
Sacramentis,  cap.  4.  Gregorium  Nyssenum, 
in  quinque  orationibus  de  oratione  Domi¬ 
nica.  Hieronymum  in  comment.  ad  cap.  vi. 
Matth.  Joan.  Chrysostomum  in  commentar, 
ejusdem  capitis,  et  in  hom.  de  oratione  Do¬ 
minica.  Augustinum  in  epistol.  121.  ad  Pro¬ 
bam,  cap.  11.  In  Enchir.  cap.  115.  lib.  ii. 
de  serm.  Domini  in  monte,  cap.  8.  et  seq. 
serm.  28.  de  verbis  Domini,  hom.  42.  ex 
lib.  l.  homiliarum  sermon.  126.  135.  et  182. 
de  tempore.  Joan.  Cassianum  collat.  9.  cap. 
18.  et  sequentibus.  Petrum  Chrysologum 
sermon.  67.  et  seq.  Bernardum  serm.  6.  de 
Quadragesima.  Innocentium  Papam  lib.  v. 
de  mysteriis  missse,  cap.  17.  Denique  com¬ 
ment.  in  cap.  vi.  Mattheei,  vel  xi.  Lucae, 
Theophilacti,  Euthymii  ,  Bedae ,  Anselmi, 
Ruperti,  Thomae,  Bonaventurae,  Alberti,  et 
aliorum. 

x  CAPUT  V. 

De  numero  et  ordine  petitionum  orationis 
Dominicae. 

Petitiones  orationis  Dominicae  septem  esse 
communis  habet  sententia  veterum  et  recen- 
tiorum  :  paucissimis  tantum  exceptis,  in  qui¬ 
bus  sunt  Tertullianus,  in  lib.  de  oratione,  et 
Joannes  Calvinus  in  lib.  m.  Institut.  cap. 
20.  §.  35.  qui  sex  tantum  esse  contendunt, 
revocantes  ad  unam  petitionem  omnia  illa 
verba  :  Et  ne  nos  inducas  in  tentationem ,  sed 


CAPUT  V. 


libera  nos  a  malo.  Sed  Tertulliano,  ut  ait  S. 
Hilarius  can.  5.  in  Matthaeum,  consequens 
error  abstulit  auctoritatem  :  et  Calvinus , 
quod  sit  hostis  Ecclesiae  manifestus,  indignus 
est,  cujus  ratio  habeatur,  nisi  forte  sit  ejus 
refellenda  sententia. 

Septem  igitur  esse  petitiones  orationis 
Dominicae  disertis  verbis  docent  Augustinus, 
Anselmus,  Eupertus,  Innocentius,  Thomas, 
Bonaventura  supra  citati.  Reliqui  veteres 
Cyprianus,  Cyrillus,  Nyssenus,  Chrysosto- 
mus  et  alii  non  laborant  de  numero;  sed 
ita  tamen  orationem  tractant,  ut  satis  aperte 
significent  in  septem  petitiones  esse  divi¬ 
sam. 

Quare  falsum  est,  nisi  mendacium  etiam 
dici  possit,  quod  jactat  Calvinus,  pro  se  fa¬ 
cere  veteres  Patres,  et  ad  marginem  scribit 
Augustinum  et  Chrysostomum.  Nam  Chry- 
sostomus  (ut monui)  de  numero  non  laborat: 
Augustinus  autem  sic  loquitur  in  Enchiridio 
cap.  115.  «  Proinde  apud  Evangelistatn  Mat¬ 
thaeum  septem  petitiones  continere  Domi¬ 
nica  videtur  oratio  ».  Et  in  lib.  ii.  de  ser- 
mon.  Domini  in  monte  cap.  16.  «  Ultima, 
inquit,  et  septima  petitio  est,  Sed  libera  nos 
a  malo  ».  Et  cap.  17.  «  Sed  harum  septem 
petitionum  consideranda  et  commendanda 
distinctio  est».  Et  cap.  18.  «Videtur  etiam 
mihi  septenarius  iste  harum  petitionum  nu¬ 
merus  congruere  illi  septenario  numero,  ex 
quo  totus  iste  sermo  manavit  ».  Idem  habet 
in  homil.  42.  extrema  ex  lib.  l.  homiliarum, 
ubi  dividit  Orationem  Dominicam  in  tres 
petitiones,  quibus  aeterna,  et  quatuor,  qui¬ 
bus  temporalia  postulantur.  Viderit  igitur 
Calvinus,  ubi  legerit  in  Augustino  senarium 
petitionum  numerum. 

Accedit  praeterea  etiam  ratio,  nam  nisi 
petitiones  sint  septem,  non  erit  oratio  Domi¬ 
nica  brevissima  et  plenissima,  cum  tamen  a 
brevitate  et  plenitudine  passim  a  sanctis  Pa¬ 
tribus  laudetur.  Non  erit,  iuquam,  brevis¬ 
sima,  quoniam  res  eadem  bis  repetetur,  vide¬ 
licet  :  Et  nos  inducas  in  tentationem ,  et, 
Libera  nos  a  malo.  Non  est  autem  credibile, 
Dominum,  qui  paulo  ante  dixerat,  Orantes 
nolite  multum  loqdi,  nunc  formam  orandi 
praescribere,  in  qua  res  una  et  eadem  diver¬ 
sis  verbis,  id  est,  duabus  sententiis  signifi¬ 
cetur.  Neque  erit  plenissima,  quoniam  si 
idem  prorsus  sint,  Ne  nos  inducas  in  tenta¬ 
tionem,  et,  Libera  nos  a  malo ,  non  petemus 
liberari  a  malo  praeterito,  sed  solum  a  futuro, 
nec  a  malo  poenae,  sed  solum  a  malo  culpae. 

Tentatio  enim,  in  quam  petimus  non  induci,  » 
non  est  malum  praeteritum,  sed  futurum,  nec 
malum  poenae,  sed  culpae. 

Adde  postremo,  omni  o  congruere  ut  tot 
sint  petitiones  Dominicae  orationis,  quot  sunt 
dona  Spiritus  sancti,  quandoquidem  his  pe¬ 
titionibus  illa  dona  respondent,  ut  S.  Augu¬ 
stinus  demonstrat  in  ii.  lib.  de  serm.  Domini 
in  monte. 

Porro  habet  Calvinus  argumentum  ex  par¬ 
ticula  «  sed  »  non  omnino  despiciendum. 
Nam  si  duae  petitiones  essent  :  Ne  nos  indu¬ 
cas  in  tentationem ,  et,  Libera  nos  a  malo ,  non 
conjungerentur  per  adversativam  «  sed»,  sed 
per  copulationem  Et;  nunc  autem  ita  dictum 
est,  Et  ne  nos  inducas  in  tentationem ,  sed 
libera  nos  a  malo  :  ac  si  dictum  esset,  Ne 
nos  inducas  in  tentationem,  sed  erue  nos  a 
tentatione. 

Sed  est  praeterea  alia  gravior  objectio, 
quoniam  Luc.  xi.  non  habetur  illa  sententia. 

Sed  libera  nos  a  malo.  Et  S.  Augustinus  in 
Enchiridio  cap.  116,  dicit,  ideo  non  fuisse 
additam  a  Luca  illam  sententiam,  quoniam 
continetur  in  superiore.  Atque  hic  fortasse 
est  locus  Augustini,  ad  quem  respexit  Calvi¬ 
nus,  cum  pro  numero  petitionum  senario 
Augustinum  citavit. 

Respondeo :  quod  attinet  ad  particulam 
«  sed  »  illam  non  esse  positam  hoc  loco  ad 
explicandum  quod  antea  dictum  erat  :  id 
enim  supervacaneum  videretur,  et  brevitati 
orationis  repugnaret,  sed  ad  aliquid,  majus 
significandum,  et  quasi  correctionis  cujus- 
dam  speciem  praeferat,  quod  clarius  esset, 
si  adderetur  vocula  «  potius  »  hoc  modo  :  Et 
ne  nos  inducas  in  tentationem,  sed  potius 
libera  nos  ab  omni  malo.  Quomodo  si  credi¬ 
tori  dicat,  Ne  quaeso  repetas  nummos,  quos 
mihi  dedisti  mutuo,  sed  adde  potius  aliquot 
alios. 

Quod  vero  pertinet  ad  concordiam  Mat¬ 
thaei  et  Lucae,  sciendum  est  apud  Lucam  in 
Latinis  codicibus  duas  petitiones  desiderari. 
Fiat  voluntas  tua;  et,  Libera  nos  a  malo. 
Proinde  non  sex,  ut  vult  Calvinus,  sed  quin¬ 
que  tantum  futuras  esse  petitiones,  si  obje¬ 
ctio  illa  locum  habere  debeat. 

Primum  igitur  fieri  potest,  ut  in  Latinis 
codicibus  incuria  librariorum  desint  duae 
illae  petitiones,  quae  integrae  habentur  in  co¬ 
dicibus  Graecis  et  Syriacis,  et  exponuntur  ab 
Euthymio  et  Theophilacto  in  commentariis 
Lucae. 

Deinde  fieri  etiam  potest,  ut  Dominus  apud 

Lucani  non  integre  tradiderit  orationem  Do¬ 
minicam.  Constat  enim  alio  tempore,  et  aliis 
auditoribus  Dominum  docuisse  formam  oran¬ 
di  apud  Lucam,  quam  apud  Matthaeum.  Et 
quoniam  apud  Lucam  Dominus  instituebat 
discipulos  minores,  quibus  omnia  brevius 
et  imperfectius  tradere  solebat,  ideo  fortasse 
(ut  Rupertus  notat)  non  integram  orationem 
tradidit. 

Denique  tertio  dici  potest  cum  S.  Augu¬ 
stino  in  Enchirid.  cap.  116.  duas  petitiones 
apud  Lucam  omitti,  quoniam  aliquo  modo 
in  praecedentibus  continentur.  Non  quod  sint 
omnino  eaedem  cum  illis,  sed  quod  sint  valde 
similes,  et  ex  illis  facile  deduci  queant.  Nam 
ideo  S.  Augustinus  addidit  particulas  (quo¬ 
dammodo,  et,  tamquam)  cum  ait,  tertiam 
esse  quodammodo  repetitionem  primae  et 
secundae,  et  septimam  esse  tamquam  unam 
cum  sexta.  Idem  videmus  factum  esse  in  bea- 
titudinibus.  Nam  Matthaeus  cap.  v.  numera¬ 
vit  octo,  Lucas  cap.  vi.  quatuor,  sed  (  ut 
monet  S.  Ambrosius,  lib.  v.  in  Lucam )  in 
illis  octo,  istae  quatuor  sunt,  et  in  istis  qua¬ 
tuor,  illae  octo.  'Itaque  sicut  vere  omnium 
consensu  octo  sunt  beatitudinesEv&ngelicae. 
quamvis  Lucas  contraxerit  eas  ad  quatuor, 
ita  septem  sunt  petitiones  orationis  Domi¬ 
nicae,  tametsi  Lucas  revocaverit  eas  ad  quin¬ 
que/ 

Jam  vero  quod  attinet  ad  ordinem  peti¬ 
tionum  S.  Augustinus  in  Enchiridio,  cap. 
115,  et  lib.  ii.  de  sermon.  Domini  in  monte, 
cap.  17.  docet,  quatuor  petitionibus  priori¬ 
bus  peti  res  aeternas,  tribus  posterioribus 
temporales.  Plenius  rem  totam  explicat 
Cornelius  Jansenius  in  Concordia  evangelica. 
Scribit  enim,  primo  peti  bonorum  largitio¬ 
nem,  secundo  malorum  remotionem.  Et  in 
bonis,  primo  bonum  Dei :  Sanctificetur  no¬ 
men  tuum.  Secundo,  bonum  nostrum  sum¬ 
mum  :  Adveniat  regnum  tuurh.  Tertio,  bonum 
nostrum  medium,  id  est,  gratiam  implendi 
mandata  :  Fiat  voluntas  tua.  Quarto,  bonum 
nostrum  infimum,  id  est,  subsidia  tempora¬ 
lia  :  Panem  nostrum  quotidianum  da  nobis 
hodie.  In  malis,  primo  peti  remotionem  mali 
praeteriti  :  Dimitte  nobis  debita  nostra.  Se¬ 
cundo  mali  futuri  :  Et  ne  nos  inducas  in  ten- 
tationem.  Tertio  mali  praesentis  :  Sed  libera 
nos  a  malo. 

Plenissime  S.  Thomas  in  2.  2.  quaest.  83. 
art.  9.  ita  petitionum  ordinem  digerit. 
Quoniam  oratio  interpres  est  desiderii,  desk 
derium  autem  actus  est  charitatis,  qua  dili¬ 


gimus  Deum  in  se,  et  nos  in  Deo,  ideo  primo 
petimus  gloriam  Dei,  ut  sanctificetur  nomen 
ipsius  ;  quae  petitio  nascitur  ex  amore,  quo 
diligimus  Deum  in  se.  Secundo,  beatitudi- 
nem  nostram,  quam  habebimus,  cum  adve¬ 
niet  regnum  Dei  ;  et  haec  petitio  oritur  ex 
amore,  quo  diligimus  nos  in  Deo.  tertio  me¬ 
dium  principale,  et  per  se  ad  beatitudinem  : 
id  vero  est  obedientia  legis,  fiat  voluntas 
tua,  nam  per  obedientiam  legis  meremur 
beatitudinem.  Quarto  medium  per  se,  sed 
instrumentarium,  id  est,  panem  tum  spirita¬ 
lem  Verbi,  et  Sacramentorum,  tum  etiam 
corporalem.  Quinto  medium  per  accidens, 
id  est,  remotionem  peccati  praeteriti,  quod 
proprie  excludit  a  regno,  et  opponitur  primo 
nostro  bono.  Sexto  aliud  medium  per  acci¬ 
dens,  id  est,  remotionem  peccati  futuri,  ne 
videlicet  superemur  a  tentatione,  quae  im¬ 
pedit,  ne  Dei  praecepta  servemus,  quod  erat 
bonum  nostrum  secundum.  Septimo  aliud 
medium  per  accidens,  id  est,  remotionem 
madi  praesentis,  omnium  videlicet  hujus  vitae 
miseriarum,  quatenus  impediunt  sufficien¬ 
tiam  temporalium  bonorum,  quae  suo  modo 
ad  vitam  aeternam  consequendam,  vel  ne¬ 
cessaria,  vel  utilia  sunt.  Quare  mala  ista, 
quae  in  postrema  petitione  removeri  cupi¬ 
mus,  opponuntur  tertio  nostro  bono,  quod 
in  quarta  petitione  a  Domino  postulamus. 

CAPUT  VI. 

Exponitur  oratio  Dominica. 

Nunc  ad  ipsa  verba  Dominicae  orationis 
explicanda  veniamus,  et  non  tam  nostras, 
quam  Patrum  sententias  in  medium  adfera- 
mus. 

PATER  NOSTER  QUI  ES  IN  CCELIS. 

v 

Haec  pauca  verba  praefationem  continent 
totius  orationis,  brevissimam,  pulcherri-# 
mani  atque  utilissimam.  Primum  enim  si¬ 
mul  nos  admonent  adoptionis  divinae,  dum 
dicimus,  Pater  noster ;  et  peregrinationis 
terrenae,  dum  addimus,  qui  es  in  coelis ,  ut 
simul  intelligamus  nos  egere  auxilio,  quia 
peregrini  sumus,  et  fiduciam  petendi  con¬ 
cipiamus,  quia  filii  Dei  sumus.  Ita  S.  Ber- 
nardus  in  serm.  de  Natali  B.  Mariae,  qui 
inscribitur  de  aquaeductu. 

Deinde  verba  illa  sunt  quasi  prooemium 
benevolentiam  captans,  ut  S.  Augustinus 

monet  lib.  ii.  de  sermone  Domini  in  Monte, 
cap.  18.  nam  cum  dicimus  :  Pater  noster , 
laudamus  bonitatem  Dei,  qui  Pater  appellari 
dignatur  a  vilissimis  servulis  ;  cum  addimus, 
qui  es  in  coelis,  laudamus  ejus  potentiam  et 
excellentiam  qui  in  coelo,  id  est,  in  altissimo 
solio  praesidet.  Quae  duo  significari  solent 
illis  duabus  vocibus,  Optimus,  Maximus. 

Tertio  excitant  illa  verba  in  orante  amo¬ 
rem  et  timorem,  quae  sunt  optimae  ad  bene 
orandum  praeparationes  :  accenditur  enim 
ad  amorem,  qui  cogitat  se  patrem  adire, 
ut  cum  eo  de  rebus  sibi  necessariis  colloqua¬ 
tur  ;  et  simul  sancto  timore  concutitur,  qui 
cogitat  Patrem  illuni  in  coelo  sedere,  et  ter¬ 
rena  simul,  ac  coelestia  moderari. 

Quarto  miro  quodam  artificio  rationem  in¬ 
sinuamus  cur  Deus  possit,  et  debeat  nos  au¬ 
dire.  Nam  si  pater  est,  debet  certe  filiis 
quod  juste  postulant,  non  negare  ;  si  in  coe¬ 
lis  est,  ut  summus  rector  universitatis,  in 
manu  ejus  sunt  omnia,  et  potest  qucecumque 
voluerit  facere. 

Quinto  nos  ipsos  (ut  Cyprianus  docet)  ad¬ 
monemus,  ut  meminerimus  nos  patri  terreno 
renunciasse,  et  Patrem  in  coelis  habere  coe¬ 
pisse,  et  ideo  deinceps  non  terrenam,  sed 
coelestem  vitam  nobis  agendam,  et  non  in 
terris,  sed  in  ctelis  patriam  et  hsereditatem 
esse  quaerendam.  Sed  jam  seorsim  de  sin¬ 
gulis  vocibus  pauca  dicenda  sunt. 

Ac  primum  de  illa  voce,  Pater,  annotan¬ 
dum  est,  ea  voce  significari  primam  perso¬ 
nam  sanctissima)  Trinitatis  ;  atque  ad  eam 
dirigi  orationem  Dominicam,  ut  docent  Ter¬ 
tullianus,  Cyprianus,  Ambrosius  et  Augusti¬ 
nus,  locis  supra  notatis  :  quamvis  (ut  idem 
Tertullianus  monet)  in  Patre  invocentur 
etiam  Filius  et  Spiritus  sanctus,  quorum 
una  est  natura,  una  potestas,  una  voluntas, 
una  divinitas.  Quod  idem  servari  videmus 
in  plerisque  collectis,  quse  diriguntur  ad 
Patrem,  et  concluduntur  per  filium,  qui  cum 
eodem  Patre  et  Spiritu  sancto  vivit  et  re¬ 
gnat  in  ssecula  saeculorum. 

Solet  autem  quaeri,  an  hoc  loco  dicatur 
Deus  esse  hominum  Pater  ratione  «  creatio¬ 
nis  »,  juxta  illud  Deuteron.  xxxn.  Nonne 
ipse  Pater  tuus ,  qui  fecit  et  creavit  te  ?  an 
ratione  adoptionis, de  qua  dicit  Apostolus  ad 
Rom.  vm.  Accepistis  spiritum  adoptionis  fi¬ 
liorum,  in  quo  clamamus  Abba  Pater  (1 ) .  Ceete- 


rum  S.  Cyprianus,  Nyssenus,  Chrysostomus, 
Augustinus  et  alii  affirmant,  in  hac  oratione 
Deum  vocari  Patrem,  praecipue  ratione 
adoptionis.  Est  enim  haec  oratio  propria 
novi  Testamenti.  Judafi  siquidem  (ut  Augu¬ 
stinus  notat  in  ii.  libro  de  serm.  Domini  in 
monte  cap.  8).  ut  servi  audierunt  in  monte 
Sina  :  Ego  sum  Dominus  Deus  tuus ,  qui 
eduxi  te  de  terra  SEgypti  ;  nos  (ut  filii)  orare 
jubemur,  Pater  noster ,  qui  es  in  coelis. 

Ex  quo  colligit  S.  Gregorius  Nyssenus 
orat.  2.  de  oi’atione  Dominica,  eos,  qui  filii 
Dei  nec  sunt,  nec  esse  volunt,  quippe  qui 
voluntarie  in  peccato  mortali  persistunt, 
mendaciter  dicere  :  Pater  noster,  qui  es  in 
coelis.  Nam  cum  Patrem  invocant  (ut  ipse 
ait)  non  Deum,  sed  Diabolum  invocant  ;  si¬ 
quidem  ex  patre  Diabolo  sunt.  Diabolus  au¬ 
tem  non  est  in  coelis,  sed  in  inferis.  Ac  de 
tali  oratione  recte  intelligitur  illud  Prover- 
bior.  xxvm.  Oratio  ejus  erit,  execrabilis.  Et 
illud  ca)ci  nati,  Joannis  ix.  Scimus  quia 
Deus  peccatores  non  exaudit.  Tamen  si  pec¬ 
cator  poenitentiam  agere  incipiat,  et  jam  spe, 
ac  desiderio  filius  Dei  sit,  non  absurde  di¬ 
cere  poterit,  Pater  noster ,  ut  S.  Hieronymus 
docet  in  epistola  ad  Damasum  de  filio  pro¬ 
digo  ;  et  probat  ex  eo  quod  filius  prodigus 
Luem  xv.  nondum  reconciliatus,  dicit  se  in¬ 
dignum,  qui  vocetur  filius,  et  tamen  pa¬ 
trem  appellat,  cum  ait  :  Pater ,  peccavi  in 
coelum ,  et  coram  te.  Quomodo  etiam  Isaias  in 
persona  pcenitentium  orat  cap.  lxiu.  Tu ,  Do¬ 
mine ,  Pater  noster  es  etc.  (2).  , 

Porro  ad  vocem,  Noster,  observandum  est 
ea  voce  admoneri  divites  et  nobiles,  ut  notat 
S.  Augustinus  loco  citato,  ut  non  se  extol¬ 
lant  supra  caeteros,  neque  pauperes,  obscu- 
rosque  despiciant,  cum  in  hac  oratione  fa¬ 
teantur  se  pro  fratribus  Christianos  omnes 
agnoscere.  Item  admoneri  fideles,  ut  S.  Cy¬ 
prianus  docet,  unitatis  et  pacis,  quam  cum 
omnibus  habere  debemus,  si  exaudiri  cupi¬ 
mus.  Debent  enim,  qui  unum  patrem  com¬ 
muniter  invocant,  esse  cor  unum,  et  anima 
una,  et  quasi  uno  ore  dicere,  Pater  noster  : 
quod  de  tribus  pueris  legimus  Daniel.  m. 
Tunc  hi  tres  quasi  ex  uno  ore  laudabant 
Deum  (3).  Denique  ex  hac  voce  colligunt  Pa¬ 
tres,  Cyprianus,  Ambrosius,  Chrysostomus, 
meliorem  esse  orationem  generalem,  quam 
specialem.  Ideo  enim  orare  docemur :  Pater 


(1)  Dent.  XXXII,  6 ;  Rom.  VIII,  15.  —  (2)  Prov.  XXVIII,  9;  Joan.  IX,  31  ;  Luc.  XV,  18,  23;  Isai. 
LX11I,  16.  -  (3)  Dan.  III,  51. 

noster,  non  Pater  rai.  Notat  autem  sanctus 
Ambrosius  in  lib.  i.  de  Cain  cap.  9.  oratio¬ 
nem  generalem  non  solum  utiliorem  esse 
aliis,  sed  etiam  ipsi  oranti.  Nam  dum  singuli 
orant  pro  omnibus,  sequitur,  ut  omnes  orent 
pro  singulis.  Itaque  si  unusquisque  diceret, 
Pater  mi,  nemo  pro  me  oraret,  nisi  ego  so¬ 
lus  ;  at  si  dicant  omnes  Pater  noster ,  omnes 
omnino,  quotquot  sunt  in  orbe  Christiano, 
pro  me  orabunt:  quae  sane  est  utilitas  maxima. 

Restant  illae  voces,  Qui  es  in  cadis,  De 
quibus  quaeri  potest,  quid  boc  loco  proprie 
significent.  Siquidem  sancti  Patres,  Cyrillus, 
Ambrosius  et  Augustinus,  per  cielos  intelli- 
gunt  mentes  Sanctorum,  in  quibus  Deus 
per  gratiam  inhabitat.  Alii  vero,  ut  Grego- 
rius  Nyssenus,  Joannes  Chrysostomus  et 
Cassianus  locis  citatis,  et  Bernardus  serm.  1. 
in  Psal.  Qui  habitat ,  intelligunt  coelos  cor¬ 
porales  ac  proprie  dictos.  Quamvis  autem 
utraque  expositio  pia  sit  et  vera  ;  tamen  po¬ 
sterior  magis  videtur  litterae,  sive  sententiae 
Evangelicse  inhaerere.  Nam  in  Scripturis 
passim  coelum  hoc  corporale,  quod  specta¬ 
mus,  sedes  Dei  nominatur.  Ut  Isaiae  lxvi. 
Caelum  mihi  sedes  est,  terra  autem  scabellum 
pedum  meorum.  Et  Matth.  v.  Nolite  jurare 
per  coelum,  quia  thronus  Dei  est,  neque  per 
terram,  quia  scabellum  est  pedum  ejus  (1). 

Dicitur  autem  Deus  esse  in  cado,  non 
quod  ubique  non  sit,  sed  quoniam  in  eo  glo¬ 
riam  praesentiae  suae  maxime  manifestat. 
Nam  et  beati  in  coelo  Deum  facie  ad  faciem 
vident,  et  nos  ex  coeli  conspectu,  quod  est 
corporum ‘omnium  maximum  et  pulcherri¬ 
mum,  potentiam  et  sapientiam  Dei  maxime 
intelligimus  :  Coeli  enim  enarrant  gloriam 
Dei,  et  opera  manuum  ejus  annunciat  firma¬ 
mentum,  Psal.  xviii.  (2). 

Porro  aptissime  fit  mentio  habitatipnis 
Dei  in  coelo  in  principio  hujus  orationis,  tum 
ut  admoneamur  sursum  cor  habere,  et  nihil 
nisi  coelestia  cogitare  debere,  cum  ad  oran¬ 
dum  accedimus,  ut  S.  Augustinus  notat 
in  ii.  lib.  de  serm.  Domini  in  monte  cap.  3  ; 
tum  ut  intelligamus,  magno  clamore  opus 
esse  ut  S.  Bernardus  docet  in  serm.  16.  in 
Psal.  Qui  habitat,  si  a  Deo  exaudiri  volumus, 
cum  nos  in  profundo  terrarum,  ille  in  summo 
coelo  sedem  habeat.  Quod  recte  intelligebat, 
qui  dicebat  :  De  profundis  clamavi  ad  te,  Do¬ 
mine.  Clamorautem  iste  non  corporis,  sedeor- 
dis,  non  vocis,  sed  desiderii  accipiendus  est. 


PRIMA  PETITIO 

SANCTIFICETUR  NOMEN  TUUM. 

Ilsec  est  petitio  prima  :  quam  quidem 
nonnulli  referunt  ad  sanctitatem  Dei  in 
nobis  vel  inchoandam,  vel  perficiendam,  ut 
videlicet  petere  intelligamur  ut  sancti  simus, 
vel  in  sanctitate  perseveremus.  Ita  Tertul¬ 
lianus  et  Cyprianus.  Alii  referunt  ad  glo¬ 
riam  nominis  Dei,  sed  ex  nostris  bonis  mo¬ 
ribus  et  operibus  consequentem,  juxta  illud 
Matth.  v.  Sic  luceat  lux  vestra  coram  homi¬ 
nibus,  ut  videant  opera  vestra  bona,  et  glori¬ 
ficent  Patrem  vestrum,  qui  in  coelis  est  (3).  Ita 
Cyrillus  catechesi  5.  Mystagogica,  Nysse¬ 
nus  orat.  3.  de  oratione  Dominica,  Chryso¬ 
stomus.  Hieronymus  et  Rupertus,  in  cap.  VI. 
Matth.  sed  optimus,  et  litterae  maxime  in¬ 
haerens  est  explicatio  S.  Augustini  lib.  II. 
de  serm.  Domini  in  monte  cap.  10.  Cassiani 
Collat.  9  cap.  18.  S.  Bernardi  serm.  6.  in 
Quadragesima,  et  aliorum,  qui  dicunt  sim¬ 
pliciter  peti  gloriam  Dei,  id  est,  ut  innote¬ 
scat  omnibus  nomen  Dei,  et  ab  omnibus 
sanctificetur.  Quod  fit,  quando  homines  re¬ 
lictis  idolis,  vel  peccatis,  agnoscunt  Deum 
vivum  et  verum,  illi  credunt,  in  eum  spe¬ 
rant,  eum  toto  corde  diligunt,  laudant,  prae¬ 
dicant,  venerantur.  Atque  ita  impletur  quod 
Malachias  futurum  aliquando  praedixit  : 
A  b  ortu  solis  usque'  ad  occasum  magnum  est 
nomen  meum  in  gentibus.  Superiores  enim 
explicationes,  et  praesertim  prima,  ideo  mi¬ 
nus  probabiles  sunt,  quod  hanc  petitionem 
cum  tertia  fere  confundunt. 

SECUNDA  PETITIO 

ADVENIAT  REGNUM  TUUM. 

Haec  est  secunda  petitio,  in  qua  recto  or¬ 
dine  petimus  nostram  beatitudinem,  cum  in 
prima  petierimus  gloriam  Dei.  Regnum 
enim  Dei  in  sacris  litteris  triplex  invenitur, 
regnum  gloriae,  regnum  gratiae,  et  regnum 
quod  naturae  vel  naturale  dici  potest. 

Ac  ut  ab  hoc  postremo  incipiamus,  re¬ 
gnum  Dei  naturale  dicitur  imperium  illud, 
quod  naturaliter  Deus  habet  in  omnes  res 
creatas,  quas  pro  arbitrio  regit  et  gubernat ; 
de  quo  legimus  in  Psal.  cxliv.  Regnum  tuum, 
regnum  omnium  saeculorum  (4).  De  hoc  regno 
nemo  est  qui  petitionem  secundam  orationis 
Dominicae  explicandam  censuerit.  Quoniam 
non.  est  opus  petere,  ut  fiant  ea,  quaesemper 


(1)  Isai.  LXVI,  1;  Mat.  V,  34.  t  (2)  Psal.  XVIII,  1.  —  (3)  Mat.  V,  16.  —  (4)  Ps.  CXLIV,  13. 

fiunt,  nec  possunt  non  fieri.  Hoc  autem  re¬ 
gnum  semper  est,  ac  fuit  et  erit ;  et  quamvis 
impii  nihiLmagis  moliantur,  quam  regnum 
Dei,  id  est,  ordinem  divinae  providentiae 
perturbare,  tamen  semper  fit,  quod  Deus 
vult  fieri,  et,  ut  Mardochaeus  ait  Estherxm. 
In  ditione  Dei  cuncta  sunt  posita,  neque  est, 
qui  possit  ejus  resistere  voluntati  (1). 

Regnum  gratiae  est  illud,  quo  Deus  regnat 
in  Ecclesia  in  mentibus  fidelium,  de  quo  di¬ 
citur  Matt.  xm.  Colligent  de  regno  ejus  om¬ 
nia  scandala  (2).  De  hoc  regno  exponunt  hanc 
petitionem  nonnulli,  ut  S.  Ambrosius  lib.  v. 
de  Sacramentis,  cap.  4.  Rupertus  in  com- 
ment.  cap.  vi.  Matth.  et  alii. 

Sed  verissima  expositio  est  de  regno  glo¬ 
riae,  quod  inchoatur  nunc  in  spiritibus  bea¬ 
torum,  et  perficietur  in  novissimo  die,  quan¬ 
do  beati  accepta  gloria  etiam  corporum  cum 
Deo  perfecte,  feliciterque  regnabunt.  Tunc 
enim  tolletur  omnis  potestas  daemonum,  et 
hominum  impiorum,  et  solus  Deus,  et  filii 
ejus  sine  ulla  resistentia,  ubique  regnabunt. 

Hanc  esse  expositionem  optimam  perspi¬ 
cuum  est.  Primo,  quoniam  in  eam  conve¬ 
niunt  Tertullianus,  Cyprianus,  Cyrillus, 
Chrysostomus,  Hieronymus,  Augustinus, 
Cassianus,  Bernardus  et  alii  fere  omnes.  Se¬ 
cundo,  quoniam  superior  expositio  confun¬ 
dit  hanc  petitionem  cum  sequenti  :  haec  au¬ 
tem  unam  ab  alia  commode  apteque  distin¬ 
guit.  Tertio,  quoniam  nisi  ita  dicamus,  nus¬ 
quam  in  tota  Dominica  oratione  petetur  be- 
atitudo,  quae  tamen  in  primis  petenda  esse 
videtur.  Nam  (ut  docet  sanctus  Augustinus 
in  Psalm.  cxvm.  conc.  20.)  quemadmodum 
ante  Christi  Incarnationem  omnia  vota  pio¬ 
rum  in  primum  Christi  adventum  aspicie¬ 
bant  :  ita  nunc  par  est,  ut  aspiciant  in  se¬ 
cundum  :  quod  etiam  Apostolus  monet  cum 
ait  Roman.  vm.  Et  ipsi  intra  nos  gemimus 
adoptionem  liliorum  Dei  expectantes  redem¬ 
ptionem  corporis  nostri.  Et  II  Timoth.  iv. 
Reposita  est  mihi  corona  justitiae,  quam  reddet 
mihi  in  illa  die  justus  judex,  non  solum  autem 
mihi,  sed  etiam  iis,  qui  diligunt  adventum 
ejus.  Et  ad  Tit.  m.  Expectantes  beatam  spem 
et  adventum  gloriae  magni  Dei.  Quarto,  quo¬ 
niam  in  Scripturis  regnum  Dei,  quod  pro¬ 
mittitur  esse  venturum,  vix  usquam  ali¬ 
ter  accipitur,  quam  pro  resurrectione  et  glo¬ 


ria  coelesti,  utLuc.  xm.  Cum  videritis  Abra- 
ham,  Isaac  et  Jacob,  et  omnes  Prophetas  in 
regno  Dei,  vos  autem  expelli  foras.  Et  cap. 
xiv.  Beatus  qui  manducabit  panem  in  regno 
Dei.  Et  Matth.  xxv.  Venite  benedicti  Patris 
mei,  possidete  paratum  vobis  regnum  a  con¬ 
stitutione  mundi  (3). 

TERTIA.  PETITIO 

FIAT  VOLUNTAS  TUA  SICUT  IN  C(ELO 
ET  IN  TERRA 

Recte  distinguuntTheologi  voluntatem  Dei 
in  voluntatem  signi  et  voluntatem  benepla¬ 
citi  :  ac  voluntatem  signi  appellant  praece- 
pta  et  prohibitiones,  quibus  Deus  significat, 
quid  a  nobis  agi,  vel  non  agi  velit.  Volunla- 
tem  beneplaciti  nominant  eam,  qua  Deus 
vult  absolute  aliquid  fieri,  quae  semper  im¬ 
pletur,  et  quam  nulla  vis  externa  impedire 
potest. 

De  prioredntelliguntur  ea  loca  Matth.  xn. 
Quicumque  fecerit  voluntatem  Patris  mei,  qui 
in  coelis  est,  ille  meus  frater,  et  soror ,  et  mater 
est.  Joan.  iv.  Meus  cibus  est,  ut  faciam  volun¬ 
tatem  ejus,  qui  misit  me.  I  Thess.  iv.  Haec 
est  enim  voluntas  Dei  sanctificatio  vestra. 
Hebr.  x.  Ut -voluntatem  Dei  facientes,  repor¬ 
tetis  promissionem  (4). 

De  posteriore  intelliguntur  illaPsalm.  cxm. 
Omnia  qucecumque  voluit  Dominus  fecit  in  coelo 
et  in  terra.  Isaiae.  xlvi.  Omne  consilium  meum 
stabit,  et  omnis  voluntas  mea  fiet.  Esther.  xiii. 
Non  est  qui  tuae  possit  resistere  voluntati  (3). 
In  hac  autem  petitione,  Fiat  voluntas  tua, 
conveniunt  sancti  Patres  initio  citati,  accipi 
voluntatem  pro  voluntate  signi.  Id  enim  est, 
quod  petimus  ut  gratia  et  auxilium  Dei  nobis 
adsit,  quo  possimus  ac  velimus  divina  imple¬ 
re  mandata. 

Observat  autem  hoc  loco  auctor  operis 
imperfecti  in  Matthaeum  recte  dictum  esse, 
Fini  voluntas  tua,  non  autem,  fac  in  nobis 
voluntatem  tuam,  vel,  faciamus  voluntatem 
tuam,  ut  intelligamus  obedientiam  legis, 
quam  Dei  ope  praestamus,  non  esse  opus  so¬ 
lius  Dei,  nec  solius  liberi  nostri  arbitrii,  sed 
utriusque  simul. 

Quamvis  autem  haec  petitio  praecipue  re¬ 
feratur  ad  obedientiam  legis  et  voluntatem 
signi  :  tamen  potest  etiam  aliquo  modb  re¬ 
ferri  ad  voluntatem  beneplaciti,  quatenus 


(11  Esther.  XIII,  9.  —  i2)Mat.  XIII,  41..-  (3)  Rom.  VIII,  23;  II  Tim.  IV,  8;  Tit.  II.  13;  Luc.  XIII, 
28;  ibid.  XIV,  i5;  Mat.  XV.  34.  -  (4)  Mat.  XII,  50;  Joan.  IV,  34;  I  Thess.  IV,  5;  Heb.  X.  7,  9.  - 
(5) Psal.  CXI1I,  3;  Is.  XLVI,  10;  Esth.  Xlll,  9. 

videlicet  debemus  numquam  reprehendere 
beneplacitum  Dei,  neque  dc  eo  submurmu¬ 
rare,  etiamsi  nos  affligi  ac  premi  velit,  sed 
ei  patienter  et  libenter  etiam  acquiescere. 
Nam  hoc  modo  Dominus  dixit  Matth.  xxvi. 
Non  mea,  sed  tua  voluntas  fiat  (1).  Et  Actor, 
xxi.  cum  discipuli  non  possent  Paulum  reti¬ 
nere,  quo  minus  in  Hierusalem  ad  manifesta 
pericula  carceris  et  vinculorum  pergeret, 
dixerunt :  Voluntas  Domini  fiat. 

Sanctus  quoque  Cyprianus  in  sermone  de 
mortalitate,  cum  hortaretur  populum,  ut  se¬ 
quo  animo  ferret  mortalitatem,  quae  tunc  in 
illa  provincia  grassabatur  :  «  Meminisse,  in¬ 
quit,  debemus  voluntatem  nos  non  nostram, 
sed  Dei  facere  debere,  secundum  quod  nos 
Dominus  quotidie  jussit  orare  ». 

Et  S.  Augustinus  in  serm.  409.  de  tempo¬ 
re,  qui  est  primus  in  feria  3.  post  Domini¬ 
cam  passionis,  adducens  illud  quod  paulo 
ante  citavimus  ex  Actis  Apostolorum  :  Vo¬ 
luntas  Domini  fiat,  «  Numquid,  inquit,  quia 
dixerunt,  Voluntas  Domini  fiat,  optaverunt 
Apostolo,  ut  talia  pateretur,  ac  non  potius 
mentern  suam  sublimi,  et  divino  statuto  de  - 
votissime  subdiderunt »  ? 

Caeterum  recte  docet  idem  Augustinus  in 
Enchiridio,  cap.  101.  non  semper  nobis  op¬ 
tandum  esse,  ut  fiat,  quod  Deus  vult  fieri 
voluntate  beneplaciti,  tametsi  numquam  dis¬ 
plicere  debeat  consilium  Dei.  Saepe  enim 
aliud  convenit  Deo,  ut  velit,  aliud  nobis.  Ex 
quo  etiam  fit,  ut  saepe  homo  bona  voluntate 
non  velit  quod  Deus  vult,  ut  quando  Joseph 
ab  Arimathia  nolebat  Christum  occidi,  et 
ideo  non  erat  consentiens  actibus  Judaeorum, 
Lucae  xxm.  et  saepe  mala  voluntate  velit 
quod  Deus  vult,  ut  cum  Judaei  Christum  oc¬ 
cidi  voluenmt. 

Hinc  etiam  intelligimus,  non  esse  malum 
dolere  propter  afflictiones  Ecclesiae,  aliaque 
mala,  quae  ex  beneplacito  Dei  nobis  adve¬ 
niunt,  atque  ea  etiam  deprecari.  Sic  enim 
Samuel  flevit  Saulem  regem,  quem  sciebat 
a  Deo  reprobatum,  et  David  flevit  interitum 
Absalonis,  et  Hieremias  amarissime  luxit  de¬ 
vastationem  Hierosolymae,  et  ipse  Dominus 
videns  civitatem,  flevit  super  eam,  et  mor¬ 
tem  etiam  suam  horrens  oravit  ad  Patrem, 
ut  si  fieri  posset,  transiret  ab  eo  hora.  De¬ 
nique  omnes  Patres  in  funebribus  orationi¬ 
bus  deflent  mortes  eorum,  quorum  vita  Ec¬ 
clesiae  utilis  esse  videbatur. 


Summa  igitur  sit,  voluntati  beneplaciti 
non  esse  obmurmurandum,  sed  voluntatem 
signi  a  nobis  esse  totis  viribus  perficien¬ 
dam.  Quamvis  enim  non  semper  velle  debe¬ 
amus  quod  Deus  vult  absolute  fieri,  semper 
tamen  velle  debemus  id,  quod  Deus  vult  nos 
velle,  quod  ut  diximus  explicatur  nobis  per 
legem  et  praecepta.  I  Reg.  xv.  Numquid 
vult  Deus  holocausta  et  victimas,  et  non  magis 
ut  obediatur  voci  Domini  (2)  ? 

Quod  autem  additur,  sicut  in  coelo,  et  in 
terra ,  Quatuor  modis  a  Patribus  explicatur. 
Primum  enim  per  coelum  intelligunt  spiri¬ 
tum,  per  terram  carnem.  Et  quoniam  caro 
concupiscit  adversus  spiritum,  spiritus  au¬ 
tem  adversus  carnem,  dicunt,  nos  petere, 
ut  concordet  caro  cum  spiritu,  et  sicut  spi¬ 
ritus  servit  legi  Dei,  ita  et  caro  non  serviat 
amplius  legi  peccati,  sed  legi  Dei.  Ita  Ter¬ 
tullianus,  Cyprianus  et  Augustinus. 

Rursus  per  cadum  intelligunt  fideles  et 
justos,  per  terram  infideles  et  peccatores, 
ut  sensus  petitionis  sit,  ut  sicut  fideles  et 
justi  Deo  serviunt,  ita  infideles  et  peccatores 
convertantur  ad  Deum,  eique  subjiciantur 
et  serviant.  Ita  Cyprianus. 

Item  per  coelum  intelligunt  Christum,  per 
terram  Ecclesiam,  atque  id  peti  dicunt,  ut 
Ecclesia  sponsum  suum  imitetur  in  obedien- 
tia  Deo  praestanda.  Ille  enim  obediens  fuit 
usque  ad  mortem,  mortem  autem  crucis. 
Ita  Augustinus  lib.  n.  de  serm.  Domini  in 
monte,  cap.  11. 

Sed  expositio  communis,  et  plane  littera¬ 
lis  est,  ut  per  coelum  intelligatur  coelestis 
Hierusalem,  sive  Ecclesia  triumphans,  per 
terram  Ecclesia,  quae  militat  et  peregrina¬ 
tur  in  terris.  Id  enim  optamus,  ut  sicut  in 
coelo  Angeli  sancti  Deo  prompte,  perfecte, 
atque  in  omnibus  obediunt  :  ita  et  nos  per 
Dei  gratiam  faciamus  :  ita  exponunt  omnes 
Patres  initio  citati  tum  Graeci,  tum  Latini  : 
solis  exceptis  Tertulliano  et  Cypriano,  qui 
hujus  expositionis  non  meminerunt. 

QUARTA  PETITIO 

PANEM  NOSTRUM  QUOT1DIANUN 
DA  NOBIS  HODIE. 

Haec  est  petitio  quarta,  de  qua  tres  inve¬ 
nio  auctorum  sententias.  Prima  eorum  est, 
qui  existimant,  hoc  loco  nihil  aliud  peti  nisi 
panem  corporalem.  Ita  exponunt  Chrysosto- 
mus,  et  auctor  operis  imperfecti  in  cap.  6. 


(1)  Mat.  XXVI,  42.  -  (2)  I  Reg.  XV,  22. 

Matth.  quam  sententiam  mordicus  defen¬ 
dunt  Philippus  Melanchthon  in  locis  tit.  de 
invocatione  et  precatione,  et  Joannos  Calvi¬ 
nus  lib.  m.  Institut.  cap.  20.  §.  44.  Sed  hoc 
interest  inter  illos  veteres  Patres,  et  hos  re- 
ccntiores  haereticos,  quod  illi  non  reprehen¬ 
dunt  cos,  qui  de  pane  spirituali  hanc  peti¬ 
tionem  accipiunt,  isti  non  sine  convicio  ex¬ 
cipiunt,  si  quis  audeat  de  spirituali  pane 
hunc  locum  exponere. 

Sed  notandus  est  puerilis  lapsus  Philippi, 
Melanchthonis,  qui  Chrysostomum  repre¬ 
hendit,  omnino  nesciens  quid  loquatur  : 

«  Chrysostomus,  inquit,  et  alii  multi  insulse 
depravant  precationem,  quam  tradidit  Chri¬ 
stus,  cum  panem  quotidianum  nolunt  intel- 
ligi  de  corporali  pane  ».  Haec  illo  loco  cita¬ 
to.  Itaque  Philippus  non  legit  Chrysosto¬ 
mum,  sed  cum  fureret  pro  defensione  panis 
corporalis,  illum  verbis  flagellare  coepit,  qui 
primus  animo  ejus  occurrit. 

Ilaec  prima  sententia  minime  nobis  proba¬ 
tur,  primo,  quoniam  omnes  Patres  initio  ci¬ 
tati,  Chrysosfcomo,  et  auctore  operis  imper¬ 
fecti  exceptis,  de  pane  spirituali  vel  solo, 
vel  praecipue,  hunc  locum  accipiunt.  Secun¬ 
do,  quoniam  valde  imperfecta  et  manca  es¬ 
set  oratio  Dominica,  si  tam  diligenter  per 
eam  peteretur  cibus  corporis,  et  cibi  spiri¬ 
tualis  nulla  mentio  fieret.  Tertio,  quoniam 
ut  S.  Augustinus  docet  lib.  ii.  de  serm.  Do¬ 
mini  in  monte,  c.  12,  non  est  credibile  Do¬ 
minum  voluisse  tam  sollicite  peti  panem 
corporalem,  aut  solum,  aut  praecipue,  cum 
in  eodem  sermone  praeceperit,  cavendam 
esse  sollicitudinem  rerum  corporalium,  di¬ 
cens  :  Nolite  solliciti  esse,  dicentes,  quid  man¬ 
ducabimus,  aut  qhid  bibemus,  aut  quo  ope¬ 
riemur  :  hxc  enim  omnia  gentes  inquirunt. 
Scit  enim  Pater  vester,  quia  his  omnibus  in¬ 
digetis.  Quserite  ergo  primum  regnum  Dei,  et 
justitiam  ejus,  et  haec  omnia  adjicientur  vo¬ 
bis.  Ubi  propterea  videtur  dixisse  Domi¬ 
nus  :  Scit  Pater  vester ,  quia  his  omnibus  in¬ 
digetis,  ut  intelligeremus,  non  esse  opus  ista 
sollicite  et  anxie  quaerere.  Quemadmodum 
etiam  non  dixit,  Quaerite  primum  regnum 
Dei  et  justitiam  ejus,  deinde  haec  tempora¬ 
lia,  sed,  et  haec  omnia  adjicientur  vobis,  vide¬ 
licet,  etiam  non  quaerentibus. 

Respondent  aliqui,  hoc  ipsum  esse,  non 
esse,  sollicitum  de  temporalibus,  si  quis  ja¬ 
ctet  cogitatum  suum  in  Domino,  et  non  ali¬ 


ter  ista  quaerat,  nisi  per  orationem  a  Patre 
coelesti  ea  petendo.  At  responsio  ista  asper¬ 
nanda  non  esset,  si  dicerent,  haec  bona  peti 
a  Deo  debere,  ut  additamenta,  obiter,  im¬ 
plicite,  raro  :  quod  autem  ipsi  volunt  haec 
peti  in  media  oratione  Dominica,  quam  de¬ 
bemus  quotidie  summa  attentione,  summo¬ 
que  studio  fundere,  non  recte  vitium  nimiae 
sollicitudinis  et  anxietatis  excusat.  Quomo¬ 
do  enim  non  erimus  de  cibo  corporis  nimium 
solliciti,  si  eum  tam  crebro,  et  tanta  cum  at¬ 
tentione  flagitemus. 

Altera  expositio  est  S.  Hieronymi  in  cap. 
vi.  Matth.  et  in  cap.  n.  ad  Tit.  S.  Ambrosii 
lib.  v.  de  Sacramentis,  cap.  4.  Cyrilli  Cate¬ 
chesi  5.  Mystagogica.  Joannis  Cassiani  Col- 
lat.  9.  cap.  21.  et  24.  et  Petri  Chrysologi  in 
serm.  de  oratione  Dominica,  qui  exponunt 
hanc  petitionem  de  solo  pane  spirituali.  Qua; 
sententia  si  ita  velit  de  pane  spirituali  hunc 
locum  esse  intelligendum,  ut  omnino  exclu¬ 
datur ‘panis  corporalis,  non  videtur  admo¬ 
dum  esse  probabilis.  Nam  cum  panis  corpo¬ 
ralis  recte  desiderari  et  peti  possit,  ut  per¬ 
spicuum  est  ex  illa  oratione  sapientis  Pro- 
verb.  xxx.  Tribue  tantum  victui  meo  necessa¬ 
ria.  Et  ex  voto  illo  Patriarcha;  Jacob  Gen. 
xxvm.  Si  fuerit  Dominus  mecum,  et  custodie¬ 
rit  me  in  via  per  quam  ego  ambulo,  et  dederit 
mihi  panem  ad  vescendum,  et  vestimentum  ad 
induendum ,  re  versusque  fuero  prospere  ad 
domum  patris  mei,  erit  mihi  Dominus  in  Deum 
etc.  (1).  Certe  debuit  in  hac  oratione  aliquo 
modo  peti,  ut  sit  oratio  perfectissima,  et 
contineat  omnia,  quae  peti  possunt,  ut  supra 
docuimus  ex  Augustino  in  epist.  121.  cap. 
12. 

Est  igitur  tertia  sententia  sine  dubio  re¬ 
cipienda,  qua;  docet  nomine  panis  intelligi 
debere  alimenta  in  genere,  id  est,  omnia 
subsidia  necessaria  ad  vitam  cum  animse, 
tum  corporis  conservandam  :  et  quoniam 
subsidia  vita;  spiritualis ,  ut  sacramenta , 
conciones,  et  alia  id  genus,  multo  magis 
sunt,  et  necessaria  et  nobilia,  quam  subsi¬ 
dia  vitee  corporalis,  ideo  intentionem  orantis 
ferri  debere  ad  panem  spiritualem,  ut  ad  id 
quod  primario  petitur,  ad  panem  autem 
corporalem,  ut  ad  quoddam  additamentum. 

Haec  sententia  communissima  est  apud 
Patres.  Sic  enim  exponunt  hunc  locum  Ter¬ 
tullianus,  Cyprianus,  Gregorius  Nyssenus, 
Theophilactus ,  Euthymius ,  Beda  et  alii, 


(1)  Prov.  XXX,  8;  Gen.  XXVIII,  20. 

quos  initio  citavimus  :  et  sanctus  Augusti¬ 
nus  in  Enchiridio,  cap.  115.  et  in  epistol. 
121.  cap.  11.  Proinde  quod  idem  auctor  in 
lib.  n.  de  sermone  Domini  inmonte,  cap.  12. 
explicat  hunc  locum  de  solo  pane  spirituali, 
intelligendum  est  de  solo  pane  principaliter, 
et  primaria  intentione  petendo,  non  autem 
absolute  de  solo  pane  spirituali,  alioqui  ma¬ 
nifeste  secum  ipse  pugnaret.  Quo  modo  et¬ 
iam  exponi  possunt  omnes  illi  Patres,  quos 
pro  secunda  opinione  citavimus. 

Unatantumest  objectio  adversus  hanc  sen¬ 
tentiam  tertiam,  quod  vox  Graeca  ettu/icio; 
quae  est  tam  apud  Matthaeum,  -'quam  apud 
Lucam,  non  videatur  posse  convenire  pani 
corporali.  Nam  vel  significat  supersubstan¬ 
tialem,  vel  certe  eximium,  peculiarem,  ex¬ 
cellentem.  Idem  est  enim  (ut  S.  Hierony¬ 
mus  dicit)  Exctoudto;  et  TCsptoucto?.  Vox  autem 
Trspiousio?  peculiarem  significat,  ut  perspi¬ 
cuum  ex  Deuter.  cap.  7.  14.  et  26.  #Et  ex 
epist.  ad  Tit.  cap.  2.  ubi  populus  electus,  et 
peculiaris  dicitur  Xao;  mpicuaio; 

Respondeo  :  Vox  Ittioucioc,  si  sonum  spe¬ 
ctes,  supersubstantialem  significat  :  tamen 
si  rem  subjectam  consideres  pro  eodem  ac¬ 
cipitur,  pro  quo  substantialis,  sive  essentia¬ 
lis,  ut  non  tam  ad  excellentiam,  quam  ad 
necessitatem  panis,  referenda  esse  videatur. 
Nam  Graeci  Patres,  qui  vim  Graeci  vocabuli 
optime  noverant, 'ut  Basilius  in  quaestionibus 
brevioribus  quaest.  252.  Grcgorius  Nyssenus 
orat.  4.  de  oratione  Dominica,  Joannes 
Chrysostomus,  Theophilactus  et  Euthymius 
in  commentario-ad  6.  cap.  Matthaei  dicunt, 
apTov-£7riouanov  esse  panem  substantialem,  id 
est,  substantiae  nostrae  alendae  accommo¬ 
datum.  Quo  etiam  respexit  antiquus  inter¬ 
pres,  qui  quotidianum  reddidit,  id  est,  quo 
pane  quotidie  indigemus. 

At,  inquies,  vulgata  editio  Matth.  vi.  ha¬ 
bet  supersubstantialem,  quae  Latina  vox  non 
videtur  nisi  ad  excellentiam  posse  referri. 
Respondeo,  primum  non  desunt  multi  codi¬ 
ces  antiqui  vulgatae  editionis,  qui  non  habe¬ 
ant  supersubstantialem,  sed  quotidianum. 

Quomodo  etiam  legisse  constat  sanctum 
Cyprianum  ;  immo  et  Ecclesiam  Latinam 
universam,  quae  in  oratione  Dominica,  quam 
ex  Matthaeo  sine  dubitatione  desumpsit, 
semper  oravit  et  orat,  Panem  nostrum  quo¬ 
tidianum  da  nobis  hodie.  Deinde  sicut  Graeci 
£7Tiovatov  legunt,  et  tamen  non  habita  ratione 


praepositionis  exponunt  substantialem,  cur 
non  possumus  et  nos  Latini  legere  supersub¬ 
stantialem,  ut  verbum  verbo  respondeat,  et 
tamen  non  haliita ratione  praepositionis  expo¬ 
nere  substantialem.  Adde  quod  cum  vulgata 
latina  editio  eandem  Graecam  vocem  eTtuojaov 
reddat  apud  Lucam  quotidianum,  apud  Mat¬ 
thaeum,  supersubstantialem,  ita  debet  expo¬ 
ni  vox,  supersubstantialis,  ut  cum  voce, 
quotidianus,  apte  consentiat.  Consentiet  au¬ 
tem  aptissime,  si  per  illud  (supersubstantia¬ 
lem)  significari  dicamus  panem  substantiae 
nostrae  alendae  et  conservandae  quotidie  ne¬ 
cessarium.  Denique  potest  etiam  supersub¬ 
stantialis  idem  esse  quod  valde  substantia¬ 
lis.  Quomodo  dicimus,  superabundare  et  su¬ 
pereminere,  valde  abundare  et  valde  emi¬ 
nere.  Qua  significatione  idem  omnino  erit 
panis  supersubstantialis  ,  et  quotidianus  . 
Ideo  enim  quotidie  necessarius  est,  quia 
valde  substantialis  est.  Sed  jam  de  singulis 
vocibus  hujus  petitionis  pauca  dicamus. 

panem.  Recte  panem  petimus,  posteaquam 
gratiam,  quse  est  animae  vita,  petivimus.  Ni¬ 
hil  enim  prius  appetit,  qui  vivere  coepit, 
quam  panem.  Recte  etiam  nomine  panis  si¬ 
gnificantur  omnia  subsidia  vitee  spirituali  et 
corporali  necessaria.  Nam  et  Sacramentum 
altaris,  quod  est  unum  ex  praecipuis  animae 
subsidiis,  panis  dicitur  Joan.  vi.  etl  Corinth. 
xi.  et  Verbum  Dei,  cujus  praedicatione  efiam 
pascimur,  dici  potest  etiam  panis,  cum  dicat 
Apostolus  I  Timoth.  iv.  E  nutritus  verbis  fidei, 
et  Hebr.  vi.  Gustaverunt  bonum  Dei  ver¬ 
bum  (1).  Denique  cibum  omnem  corporalem 
in  Scripturis  panis  nomine  comprehendi  no¬ 
tius  est,  quam  ut  sit  necesse  probari. 

nostrum.  Recte  ad  panem  additur  nostrum, 
tum  ut  inleliigamus  panem  Eucharistiae  esse 
nostrum,  id  est,  proprium  filiorum,  quem 
alieni  habere  non  possunt,  ut  sanctus  Cypri¬ 
anus  exponit:  tum  quia  non  cupimus  panem 
alienum,  itl  est,  Verbum  praedicationis  haere¬ 
ticae,  sed  panem  nostrum,  id  est,  doctrinam 
sanam,  catholicam,  orthodoxam,  qualis  Ec¬ 
clesiae  filiis  dispensatur.  Tum  denique  quo¬ 
niam  etiam  panem  corporalem  non  volumus 
alienum,  id  est,  furto,  rapina,  fraudibus, 
malisque  artibus  acquisitum,  sed  nostrum, 
hoc  est,  proprio  labore  et  industria  :  vel  ex 
justis  legitimisque  redditibus,  Deo  benedi¬ 
cente,  partum  :  de  qua  re  vide  auctorem 
operis  imperfecti. 


(4)  I  Tim.  IV,  6;  Heb.  VI,  5. 

quotidianum.  Hanc  vocem  addere  jubemur, 
primum,  Cypriano  et  Chrysostomo  auctori¬ 
bus,  ut  intelligamus  non  esse  quaerenda  su¬ 
pervacanea  etsed  curiosa,  substantialia,  sim¬ 
plicia,  necessaria,  sine  quibus  nullo  die  vi¬ 
vere  possumus.  Deinde  (ut  iidem  auctores 
docent)  ne  de  crastino  solliciti  simus,  sed 
tamquam  hospites,  et  peregrini  vivamus  in 
diem.  Tertio  quotidianum  petimus,  ut  S. 
Augustinus  monet  in  sermon.  182.  ad  diffe¬ 
rentiam  panis  aeterni,  quo  pane  ita  fruemur 
in  coelo,  ut  semel  gustatus  aeternam  adferat 
saturitatem.  Quare  non  erit .  opus  quotidie 
illum  petere,  vel  accipere. 

da  nobis.  Quamvis  non  petamus  neque 
expectemus,  ut  Deus  pluat  manna  de  coelo, 
vel  Sacramenta  per  Angelos  administret,  aut 
sapientiam  dormientibus  infundat  :  sed  in 
sudore  vultus  nostri  panem  nostrum  tum 
spiritualem,  tum  corporalem  manducare  ve¬ 
limus  :  tamen  recte  dicimus,  «  da  nobis  ». 
Tum  quia  sine  Dei  providentia  et  auxilio, 
inanes  essent  nostri  conatus  :  tum  etiam  (ut 
docet  sanctus  Augustinus  serm.  135.)  quo¬ 
niam  cupimus  cibum  de  manu  Dei  accipere, 
id  est,  ab  illo  sanctificatum,  temperatum, 
dimensum,  ut  corpori  prosit,  et  animae  non 
obsit,  si  de  corporali  agatur  :  et  contra 
mentem  nutriat,  et  corpus  non  destruat,  si 
de  spirituali  tractetur. 

hodie.  Haec  ultima  vox  duobus  modis  acci¬ 
pi  potest.  Uno  modo,  ut  significet,  hoc  tem¬ 
pore,  id  est,  vitse  hujus  mortalis :  quo  modo 
accipitur  ab  ApoStolo  ad  Hebr.  iii.  Adhorta¬ 
mini  vosmet ipsos ,  donec  hodie  cognominatur  (1 ) . 
Altero  modo,  ut  significet  praecise  hoc  die.  ■ 
Prior  expositio  est  Cyrilli  Catechesi  5.  Mysta- 
gogica,  et  Augustini  in  epist.  121.  cap.  11. 
et  lib.  ii  de  sermone  Domini  in  monte,  cap. 
12;  Posterior  est  Tertulliani,  Cypriani  et 
Chrysostomi. 

Et  quidem  si  priorem  amplectamur,  ces¬ 
sant  multae  quaestiones,  quae  fieri  solent,  cur 
petamus  dari  nobis  panem  sacramentalem  eo 
die,  quo  ipsum  panem  accipere  nolumus, 
aut  jam  accepimus  :  et  cur  petamus  panem 
corporalem  saepe  statim  a  coma  vel  prandio. 
Orationem  enim  Dominicam  omnibus  horis 
recitare  solemus.  Sed  istae,  aliaeque  similes 
quaestiones  locum  nullum  habent,  si  vox  ho¬ 
die,  non  hunc  diem,  sed  totum  tempus  no¬ 
strae  mortalitatis,  peregrinationisque  desig¬ 
net. 


Si  tamen  posteriorem  explicationem  se¬ 
quamur,  ad  illas  quaestiones  respondendum 
erit,  nomine  panis  significari  generatim  om¬ 
nia  subsidia  vitae  necessaria.  Et  ideo  non  so¬ 
lum  omni  die,  sed  etiam  omni  hora,  et  omni 
momento  recte  dici  posse,  panem  nostrum 
quotidianum  da  nobis  hodie,  quoniam  nui-  - 
lus  est  dies,  nulla  hora,  nullum  momentum, 
quo  aliqua  in  re  subsidio  Dei  non  egeamus  : 
etiamsi  non  omni  die,  vel  hora  Sacramento 
Eucharistiae ,  vel  pane  corporali  indigea¬ 
mus. 

QUINTA  PETILIO 

ET  DIMITTE  NOBIS  DEBITA  NOSTRA,  SICUT 

ET  NOS  DIMITTIMUS  DEBITORIBUS  NOS¬ 
TRIS. 

Nomine  debitorum  non  intelliguntur  hoc 
loco,  nisi  peccata,  non  autem  debita  servan¬ 
di  leges,  vota,  promissiones,  etalia  id  genus. 
Nam  Lucae  xi  disertis  verbis  dicitur  :  Et  Di- 
mittenobis  peccata  nostra.  Et  Matth  vi.  expli¬ 
cans  Dominus  hanc  petitionem  ait  :  Si  enim 
dimiseritis  hominibus  peccata  eorum,  dimit¬ 
tet  vobis  Pater  vester  coelestis  peccata  ves¬ 
tra  (2). 

Porro  peccata  dicuntur  debita,  tum,  quia 
omnis  qui  peccat,  injuriam  facit  Deo,  ac  per 
hoc  debitor  est  satisfactionis ;  tum  quia  om¬ 
nis  qui  peccat,  legem  Dei  praevaricatur  ;  lex 
autem  Dei  poenam  habet  adjunctam,  cujus 
luendae  fit  debitor,  qui  legem  ipsam  violat. 
Tum  denique  quoniam  commisit  Deus  uni¬ 
cuique  nostrum  animam  propriam,  tamquam 
vineam  excolendam  ;  ex  qua  fructus  expe- 
ctat  temporibus  suis,  deditque  nobis  talenta 
naturae  etgratiae,  ut  operaremur  in  eis,  proin¬ 
de  qui  negligunt  bene  operari,  debitores  fi¬ 
unt  lucri  non  acquisiti,  et  census  non  reddi¬ 
ti.  Vide  etiam  aliam  rationem  apud  Ambro¬ 
sium  libro  v.  de  Sacramentis  cap.  4. 

Solent  autem  patres  ex  hac  petitione  pro¬ 
bare  tria  dogmata  ecclesiastica.  Primum 
est,  omnes  homines,  quamvis  alioqui  justos 
et  sanctos,  in  hac  vita  non  carere  peccatis. 
Omnes  enim  dicunt  quotidie  Deo  :  Dimitte 
nobis  debita  nostra.  Id  colligunt  praeter  caete- 
ros  Tertullianus,  Cyprianus  et  Gregorius 
Nyssenus  in  locis  supra  citatis.  Secundum 
sequitur  ex  superiore,  esse  quaedam  peccata 
venialia,  quae  natura  sua  non  faciunt  homi¬ 
nem  inimicum  Dei,  et  cum 'ipsa  charitate 
consistunt,  de  quo  vide  Augustinum  in  Enchi- 


(4)  Heb.  IU,  13.  —  (2)Luc.  XI,  4;  Mat.  VI,  14. 

ridio,  cap.  71.  Tertium  est,  post  Baptismum 
esse  adhuclocum  poenitentiae  et  indulgentiae. 
Haec  enim  oratio  propria  baptizatorum  est, 
et  quamvis  potissimum  instituta  esse  vide¬ 
atur  ad  peccata  venialia  delenda,  tamen  va¬ 
let  etiam  ad  impetrandam  peccatorum  mor¬ 
talium  indulgentiam.  Yide  Chrysostomum  in 
comment.  ad  cap.  vi.  Matth. 

Quod  vero  addimus,  sicut  et  nos  dimitti¬ 
mus  debitoribus  nostris,  non  ideo  addimus, 
ut  Deus  nos  imitetur,  atque  a  nobis  misericor¬ 
diam  discat  :  sed  ut  testemur,  nobis  miseri¬ 
cordiam  valde  placere,  viderique  omnino 
preeclarum  condonare  injurias,  ne  forte  sup¬ 
plicantibus  nobis  Deus  respondeat :  Quare  tu 
misericordiam  a  me  potis,  qui  misericordiam 
odisti  ?  ct  cur  audes  postulare,  ut  tibi  par¬ 
cam,  qui  turpe  tibi  ducis  conservis  tuis  par¬ 
cere  ?  Vide  Nyssenum  oratione  quinta,  de 
oratione  Dominica,  hunc  locum  eleganter  et 
copiose  explicantem.  Existunt  autem  hoc  lo¬ 
co  quatuor  dubitationes,  quse  paucis  expe- 
diendte  videntur. 

Prima  dubitatio,  «  qusenam  debita  proxi¬ 
mis  nostris  dimittere  nobis  necesse  sit,  si 
nobis  a  Deo  debita  nostra  dimitti  velimus  » . 
Sed  facilis  est  responsio.  Non  enimjubemur 
dimittere  omnia  debita,  sed  ea  solum,  quae 
sunt  cum  offensione  conjuncta  ;  neque  ea 
omni  ex  parte,  sed  tantum  quoad  offen¬ 
sionem  animi,  ut  videlicet  non  oderimus 
proximum,  qui  nos  laesit,  neque  cum  eo  ini¬ 
micitiam  geramus.  Unde  etiam  fiet,  ut  non 
cogamus  eum  resarcire  damnum  nobis  illa¬ 
tum,  si  forte  id  facere  sine  maximo  detri¬ 
mento  suo  non  possit  ;  quomodo  Deus  cum 
nobis  peccata  dimittit,  condonat  injuriam, 
atque  ad  amicitiam  suam  nos  reconciliat, 
neque  expetit  poenam  aeternam,  quam  sine 
summo  exitio  luere  non  possemus  :  requirit 
tamen  ut  temporalem  satisfactionem  minime 
negligamus. 

Secunda  dubitatio  est  :  «An  satis  sit  di¬ 
mittere  injuriam  proximo  veniam  postulanti, 
an  vero  necesse  sit  dimittere  etiam  non  po¬ 
stulanti  ».  Sanctus  Augustinus  in  Enchiridio, 
cap.  73.  scribit,  satis  esse  dimittere  veniam 
postulanti.  Sed  ipse  idem  in  ii.  lib.  de  ser¬ 
mone  Domini  in  monte,  cap.  13.  dicit,  ne¬ 
cesse  esse  omnibus  dimittere,  etiam  non  pe¬ 
tentibus.  Et  hoc  est  verius.  Dominus  enim 
Marcixi.  praecipit  :  Cum  stabitis  ad  orandum, 
dimittite  si  quid  habetis  adversus  alterum ,  ut  et 


Paler  vester  dimittat  vobis  peccata  vestra  (i). 
Ex  quo  loco  intclligimus  dimittendam  esse 
injuriam  homini  absenti,  ac  per  hoc  veniam 
non  petenti.  Quod  autem  S.  Augustinus  dixit 
in  Enchiridio,  fortasse  intelligendum  de  re¬ 
missione,  quae  fit  per  signa  externa,  non  de 
ea,  quae  solo  animo  fieri  potest. 

Tertia  dubitatio  est  :  «  An  qui  ex  animo 
remittit  injurias,  et  tamen  in  aliquo  alio 
peccato  voluntarie  perseverat,  possit  hac 
oratione  aliquid  impetrare».  Respondeo,  vel 
is,  qui  in  peccato  voluntarie  perseverat,  cu¬ 
pit  sibi  dari  gratiam  a  Deo  perfectae  conver¬ 
sionis,  eamque  serio  postulat ;  vel  non  cupit, 
nec  serio  postulat  :  si  cupit  gratiam  conver¬ 
sionis,  quamvis  interim  a  concupiscentia  vi¬ 
ctus,  peccatum  non  relinquat,  non  inutiliter 
dicit  Deo,  Dimitte  nobis  debita  nostra,  et  si  ex 
corde  dimittat  fratri  suo  injuriam,  dispone¬ 
tur  ad  gratiam  perfectae  conversionis  adipi¬ 
scendam.  Nam  qui  coepit  opus  bonum  inspi¬ 
rando  illi  desiderium,  et  petitionem  conver¬ 
sionis,  et  condonationem  injuriarum,  perfi¬ 
ciet  sine  dubio,  si  perseveret  ille  pulsando 
ct  orando,  ut  Deus  adjuvet  infirmitatem  ip¬ 
sius,  et  rebellem  ad  se  convertat  propitius 
voluntatem. 

Sin  autem  non  cupit  gratiam  conversionis, 
neque  ex  animo  illam  petit,  sed  vel  orat  solis 
labiis  ex  consuetudine ,  vel  (quod  gravius 
est)  ut  videatur  ab  hominibus,  is  non  solum 
nihil  impetrat,  sed  etiam  oratio  ejus  fiet  in 
peccatum,  cum  in  singulis  fex-e  petitionibus 
mentiatur.  Quomodo  enim  dicere  potest, 
Pater  noster,  qui  non  vult  esse  filius?  ct 
Sanctificetur  nomen  tuum ,  per  quem  nomen 
Dei  assidue  blasphematur?  et,  Adveniat  re¬ 
gnum  'tuum,  qui  nihil  magis,  quam  adven¬ 
tum  Domini  timet?  et,  Fiat  voluntas  tua,  qui 
suam,  non  Dei  voluntatem  semper  facit  ?. 

Quarta  dubitatio  est  :  «  Rectene  faciant 
illi,  qui  cum  injurias  condonare  nolint,  ne 
mentiantur  in  oratione  sua  Deo ,  verba  illa 
praetereunt,  sicut  et  nos  dimittimus  debito¬ 
ribus  nostris  »  ?  Id  enim  aliquos  facere  sole¬ 
re  ,  testatur  Cassianus  collat.  9.  cap.  22. 
quos  in  eodem  loco  merito  reprehendit.  Nam 
etiam  si  ea  verba  praetereant,  tamen  adhuc 
frustra  petunt  sibi  remitti  peccata,  cum  Do¬ 
minus  tam  aperte  dixerit :  Si  non  remiseri¬ 
tis  hominibus  peccata  eorum,  nec  Pater  vester 
remittet  vobis  peccata  vestra. 

Adde  quod  ii,  qui  neque  condonant  inju- 


(1)  Mare.  XI,  25. 

rias,  neque  cupiontgratiam  aDeo  sibi  donari, 
qua  velle  incipiant  injurias  condonare,  et¬ 
iamsi  non  mentiantur  dum  non  dicunt,  sicut 
et  nos  dimittimus  debitoribus  nostris,  ta¬ 
men  mentiuntur  cum  reliquas  partes  Domi¬ 
nica)  orationis  pronunciaut,  ut  paulo  ante 
diximus. 

SEXTA  PETITIO 

ET  NE  NOS  INDUCAS  IN  T  EN  TAT  IONEM. 

Duae  sunt  hujus  petitionis  explicationes. 
Prior  Hilarii  et  Hienonymi  in  commentario 
ad  cap.  xxvi.  Matth.  Ambrosii  lib.  v.  de 
Sacramen.  cap.  4.  Cyrilli  catechesi  5.  my- 
stagogica,  Augustini  in  epist.  421  cap.  II. 
et  Cassiani  collation.  9.  cap.  23.  qui  docent, 
his  verbis  peti  a  Deo,  non  quidem  ut  non 
tentemur,  sed  ne  a  tentatore  vincamur.  Po¬ 
sterior  est  Tertulliani  in  lib.  de  oratione, 
Cypriani  in  serm.  de  oratione  Dominica, 
Gregorii  Nysseni  oratione  5.  de  oratione  Do¬ 
minica,  Cbrysoslomi  et  Euthymii  in  com- 
ment.  ad  cap.  vi.  Matth.  qui  volunt  id  peti, 
ut  simpliciter  non  tentemur.  Qua)  sententia 
posterior  videtur  nobis  aliquanto  probabi¬ 
lior. 

Nam  secundum  modum  loquendi  Scriptu¬ 
rarum,  non  induci  in  tentationem,  non  vide¬ 
tur  esse,  non  vinci  a  tentatione,  sed  in  ten¬ 
tationem  non  incidere.  Quod  enim  legimus 
in  Psalm.  i.xv.  Induxisti  nos  in  laqueum  (1), 
omnino  idem  est,  ac  si  dictum  esset,  indu¬ 
xisti  nos  in  tentationem  :  et  tamen  eo  loco 
non  significat  Propheta,  se  Dei  permissione 
a  tentatione  fuisse  devictum,  sed  solum  ten- 
lari,  vexarique  permissum,  ut  ipse  etiam 
sanctus  Augustinus  eum  locum  exponit,  et 
Psalmus  totus,  si  consulatur,  clamat.  Simile 
est  illud  Apostoli  1  ad  Corinth.  x.  Tentatio 
vos  non  apprehendat,  nisi  humana  (2).  Idem 
enim  esse  videtur,  apprehendi  a  tentatione, 
et  induci  in  tentationem  :  et  tamen  non  si¬ 
gnificat  Apostolus  Corinthios  ab  humana 
tentatione  fuisse  superatos,  sed  tantum  fuis¬ 
se  Deo  permittente  tentatos. 

Adde  quod  cum  tentatio,  quamvis  inter¬ 
dum  sit  utilis,  semper  sit  periculosa,  pro¬ 
pter  ambiguam,  incertamqus  victoriam, 
non  solum  praesumptio  est  illam  appetere, 
sed  etiam-humilitas  declinare,  et  a  Deo  pe¬ 
tere,  ut  nos  in  certamen  ejusmodi  non  indu¬ 
cat. 

At  Jacobus  ait  cap.  i  :  Omne  gaudium  exi¬ 


stimate,  fratres,  cum  in  tentationes  varias  in¬ 
cideritis.  Et  jDavid  in  Psalm.  xxv.  Proba, 
inquit,  me,  Domine,  et  tenta  me  (3).  Respon¬ 
deo  :  Tentatio  quamvis  appetenda  non  sit, 
tamen  non  solum  fortiter,  sed  etiam  cum 
gaudio  toleranda  est,  ut  jacobus  dicit.  Ta¬ 
men  quod  toleratur,  non  amatur  neque  pe¬ 
titur  :  «  Tolerare  (inquit  Augustinus  lib.  x. 
Confessionum,  cap.  28.)  eas  jubes,  non  ama¬ 
re.  Nemo  quod  tolerat  amat,  etsi  tolerare 
amet.  Quamvis  enim  gaudeat  se  tolerare, 
tamen  mavult  non  esse  quod  toleret  ».  Porro 
Sancli  nonnumquam  ex  revelatione  divina 
certiores  redditi  de  victoria  recte  petunt 
te n lari,  vel  ipsi  se  periculis  et  persecutori¬ 
bus  objiciunt;  sed  ejusmodi  exempla  vene¬ 
randa  sunt  ab  omnibus,  non  ab  omnibus? 
imitanda. 

Quoniam  autem  tinis  hujus  petitionis  est 
evitatio  peccati  futuri,  possent  dua)  illa;  sen¬ 
tentia;  Patrum  ita  conciliari,  ut  prior  respe¬ 
xerit  finem,  atque  intentionem  orantis,  po¬ 
sterior  verba  ipsa  orationis.  Petimus  enim 
non  induci  in  tentationem,  ne  forte  a  ten¬ 
tatione  superati  legem  Domini  violemus. 

Discimus  vero  ex  hac  petitione  (ut  S.  Cy¬ 
prianus  monet)  duo  utilissima  documenta, 
nos  videlicet  sine  Dei  auxilio,  omnino  esse' 
infirmos  et  imbecilles  :  et  Satanam  sine  Dei 
permissione  non  solum  non  dejicere,  sed  ne 
tenture  quidem  servos  Dei  posse;  proinde 
neque  de  viribus  nostris  gloriari,  neque  Sa¬ 
tana;  potentiam  formidare  nos  oportere,  si 
ut  servi  fideles  et  humiles  de  Dei  semper 
auxilio  et  protectione  speremus. 

SEPTIMA  PETITIO 

SED  LIBERA  NOS  A  MALO. 

Gra;ci  Patres  omnes  per  «  malum  •>>,  iu- 
telligunt  Diabolum,  ut  Nyssenus,  Cyrillus. 
Chrysostomus,  Euthymius  et  Theophilactus, 
locis  supra  citatis.  Movet  autem  cos  articulus 
additus  ad  nomen;  sic  enim  legunt  i-o  tw 
Tcovyjpou,  Eamdcrn  sententiam  sequuntur  ex 
Latinis  Ambrosius,  Chrysologus,  Cassianus. 
Verum  Cyprianus,  Augustinus,  Itupertus, 
Beda.  ct  plorique  alii  Latini  intclligunt  per 
«  malum  »,  res  omnes  malas,  ac  potissimum 
praesentis  vitee  calamitates,  in  quas  incidimus 
per  Ada;  peccatum. 

Confirmat  hanc  sententiam  Ecclesia;  au¬ 
ctoritas,  qua;  in  sacrificio  altaris,  posteaquam 
dictum  est,  libera  nos  a  malo,  subjungi  insti¬ 


ti)  Psal.  LXV,  11.  -  (2)  1  Cor.  X,  13.  -  (5)  Jacob.  I,  2;  Psal.  XXV,  2. 

tuit  hanc  veluti  explicationem,  «  Libera  nos, 
quaesumus,  Domine,  ab  omnibus  malis,  prae¬ 
teritis,  praesentibus  et  futuris,  ut  ope  mise¬ 
ricordiae  tuae  adjuti ,  et  a  peccatis  simus 
semper  liberi,  et  ab  omni  perturbatione  se¬ 
curi  ».  Ubi  illud,  «  praeteritis  »,  respicit  pe¬ 
titionem  quintam,  «  futuris  »,  petitionem 
sextam,  «  praesentibus  » ,  petitionem  septi¬ 
mam.  Illud  autem  a  «  peccatis  simus  semper 
liberi  »,  pertinet  ad  petitionem  quintam  et 
sextam  :  illud  vero,  «  ab  omni  perturbatione 
securi  »,  ad  petitionem  septimam. 

Neque  vero  articulus  Graecus  multum  ad¬ 
juvat  sententiam  priorem.  Nam  in  Scripturis 
eadem  vox  tovtjp d;  cum  suo  articulo  non 
raro  accipitur  pro  re  mala,  ut  ad  Roman.  xii. 
Odientes  malum ,  adhaerentes  bono.  In  Graeco 
pro  voce,  «  malum  »,  est  tov  itovvipbv.  Et 
Matth.  v.  Sit  autem  sermo  vester ,  est,  est,  non, 
non.  Quod  enim  his  amplius  est,  a  malo  est  (1), 
id  est,  a  corruptione  est.  Graece  habetur  cx 

TOU  7TOVrjpOU. 

Addunt  Graeci  'codices  Matth.  vi.  post 
septem  petitiones  haec  verba,  c  Quia  tuum 
est  regnum,  et  potentia,  et  gloria  in  saecula, 
Amen  » .  Et  explicant  clausulam  istam  Chry- 
sostomus,  Theophilactus  et  Euthymius  in 
commentario  ejusdem  loci.  Sed  certum  est, 
ea  verba  non  esse  de  textu  Evangelico,  sed 
inserta  fuisse  a  Graecis  ex  consuetudine, 
quam  habent  ea  verba  recitandi  post  orati¬ 
onem  Dominicam  in  sacrificio  Missae.  Nam 
Latini  etiam  antiquissimi,  et  Graecae  linguae 
periti,  utTertullianus,  Cyprianus,  Ambrosius, 
Hieronymus,  Augustinus,  nullam  horum  ver¬ 
borum  mentionem  faciunt.  Yidetur  igitur  illa 
esse  appendix  quaedam  orationis  Dominicae 
apud  Graecos,  sicut  est  apud  Latinos  illud, 
«  Libera  nos,  quaesumus,  Domine  etc.  ».  Nam 
sicut  apud  nos  non  continuantur  haec  verba 
cum  oraitione  Dominica  :  ita  neque  apud 
Graecos  continuantur,  ut  perspicuum  est  ex 
Liturgia  Chrysostomi.  Atque  haec  de  Domi¬ 
nica  oratione  sufficiant. 

CAPUT  VII. 

Solius  creaturae  rationalis  proprium 
esse  oi'are. 

Sequitur  pars  quinta  disputationis,  in  qua 
explicandum  est,  cujus  sit  orare.  Sed  res 
facilis  est.  Non  enim  convenit  munus  orandi, 


nisi  Angelis  et  hominibus.  Est  enim  oratio 
actus  quidam  rationis,  quo  unus  alteri  sup¬ 
plicat,  inferior  videlicet  superiori,  et  pauper 
diviti.  Ex  quo  sequitur  ut  nec  Deo  conveniat 
orare,  cum  ipse  nullum  habeat  se  ditiorem 
aut  superiorem,  quippe  cui  omnes  dicunt, 
Deus  meus  es  tu,  quoniam  bonorum  meorum 
non  e<jes;  neque  etiam  bestiis  et  rebus  inani¬ 
matis, -quae  sunt  rationis  et  orationis  expertes. 
Quare  impia  et  blasphema  censenda  est  de¬ 
liratio  illa  Judaeorum  Thalmudistarum,  qui 
dicunt,  Deum  quotidie  certas  orationes  de¬ 
voto  animo  fundere.  In  Thalmud.  ord.  1. 
tractat.  1.  dist.  1.  Idem  illa  pseudoprophetae 
Mahomethi,  qui  affirmat  Deum  et  Angelos 
per  se  orare,  in  Alcorano,  cap.  43. 

Illud  autem  quod  dicit  Dominus  ad  Mosem 
Exodi  xxxii.  Dimitte  me,  ut  irascatur  furor 
meus  (2)  :  non  proprie  sed  metaphorice  ac¬ 
cipiendum  est,  ut  sancti  Patres  exponunt. 
Augustinus  queest.  149.  in  Exodi,  Cyrillus  lib. 
v.  in  Julianum,  et  Gregorius  lib.  ix,  Mora¬ 
lium,  cap.  12.  Non  enim  significat  illud, 
((  Dimitte  me  »,  Deum  potuisse  a  Mose  im¬ 
pediri,  ne  faceret  quod  vellet,  cum  scriptum 
sit  in  libro  Job,  cap.  ix.  Deus,  cujus  irae  nemo 
resistere  potest :  sed  significat,  Deum  pre¬ 
cibus  Mosis  placatum  id  fecisse,  quod  illi 
solent,  qui  ab  aliquo  impediuntur,  ne  in  ali¬ 
quem  alium  severe  animadvertant,  quemad¬ 
modum  etiam  illud,  ut  irascatur  furor  meus, 
non  proprie,  sed  per  metaphoram  accipitur. 
Dicitur  enim  Deus  irasci,  et  furere,  cum  id 
facit  sine  ulla  perturbatione,  quod  homines 
impellente  furore  faciunt,  id  est,  perdit  ac 
destruit.  Denique  similis  metaphora  est  in 
illo  Josue  x.  Stetit  sol  in  medio  coeli  obediente 
Deo  voci  hominis  (3).  Significatur  enim  in  his 
verbis,  Deum  tam  prompte  fecisse,  quod 
Josue  fieri  cupiebat,  ac  si  ad  nutum  ei  pa¬ 
rere  voluisset,  hoc  est  fecisse  id,  quod  fa¬ 
cere  solent,  qui  dominis  suis  libenter  obe- 
diunt. 

Quod  autem  legimus  ad  Roman.  vm.  Ipse 
spiritus  postulat  pro  nobis  gemitibus  inenar¬ 
rabilibus  (4)  :  pro  eo  sine  dubio  positum  est, 
quod  nos  postulare  facit,  ut  S.  Augustinus 
docet  in  lib.  i.  adversus  Maximinum  non 
procul  ab  initio. 

Non  dissimili  ratione  explicandse  sunt  sen¬ 
tentia)  Scripturarum  vel  Patrum,  qua)  mutis 
animantibus  tribuere  videntur  munus  pre¬ 
candi,  quale  est  illud  Ps.  citi.  Catuli  leonum 


(1)  Matth.  V.  37.  -  (2)  Ex.  XXXII,  10.  -  (3)  Job.  IX,  13.  Jos.  X,  13.  -  (4)  Rom.  VIII,  26. 

rugientes  ut  rapiant  et  quaerant  a  Deo  escam 
sidi.  Et  illud  Psalm.  cxlyi.  Qui  dat  jumentis 
escam  ipsorum,  et  pullis  corvorum  invocanti¬ 
bus  eum  (1).  Et  illud  S.  Hieronymi  in  vita  S. 
Pauli  primi  eremitae,  ubi  refert  monstrum 
quoddam  sancto  Antonio  humana  voce  di¬ 
xisse  :  «  Legatione  fungor  gregis  mei;  pre¬ 
camur,  ut  pro  nobis  communem  Deum  de- 
preceris».  Et  in  eodem  loco  cum  dixisset 
duos  leones  sancto  Antonio  blandiri,  ejusque 
manus  ac  pedes  lingere,  et  quasi  osculari 
coepisse,  subjunxit :  «  Ille  animadvertit,  be¬ 
nedictionem  eos  a  se  precari  ». 

Haec,  inquam,  et  alia  id  genus  omnia  me- 
taphorica  sunt.  Dicuntur  enim  catuli  leo¬ 
num,  et  corvorum  pulli  Deum  invocare,  dum 
naturali  quodam  instinctu  sive  rugiendo,  sive 
crocitando  exprimunt  famem  suam;  cui  Deus 
secundum  ordinem  providentiae  suae  prospi¬ 
cit,  aperiens  manum  suam,  et  implens  omne 
animal  benedictione.  Quod  autem  leones 
sancto  blandiebantur  Antonio,  inter  miracula 
numerandum  est,  sicut  etiam  illud  quod  pe¬ 
tulcum  illud  et  cornutum  animal  humana 
voce  pro  suo  grege  orari  petiverit.  Nam  ut 
olim  asina  Balaam,  utlegimusNum.  xxn.  Deo 
volente  locuta  est,  et  quae  sibi  necessaria 
erant,  petiit,  quamvis  vocem  ipsa  suam  non 
intclligeret;  sic  etiam  monstrum  illud,  quod 
sanctus  Hieronymus  perpetuo  bestiam  vocat, 
divino  miraculo  loqui,  et  quae  sibi,  suoque 
gi'egi  congruebant,  petere  potuit,  quamvis 
nec  sciret,  nec  intelligeret  quid  loqueretur, 
aut  postularet. 

CAPUT  VIII. 

Non  solum  generatim,  sed  etiam  in  specie  pro 
certis  hominibus  orari  potuisse. 

Sexto  loco  tractandum  proposuimus  a 
quibus,  et  pro  quibus  sit  aliquid  per  orati¬ 
onem  petendum.  Sed  quoniam  duae  primariae 
controversiae  de  invocatione  sanctorum,  et 
oratione  pro  defunctis  quae  hic  tractari  po¬ 
tuissent,  jam  sunt  a  nobis  partim  in  lib.  de 
cultu  Sanctorum,  partim  in  i  lib.  de  Pur¬ 
gatorio  explicatae  :  solum  hoc  loco  dubitati¬ 
onem  illam  expediemus,  liceatne  in  specie 
pro  aliquo  preces  fundere.  Siquidem  Joannes 
Wicleffus  duos  errores  de  speciali  oratione 
invexit.  Unum,  orationes  speciales  non  magis 
prodesse,  quam  generales,  et  ideo  non  recte 


facere  eos,  qui  certos  redditus  legant  Eccle¬ 
siis,  ut  singulis  diebus,  vel  hebdomadibus 
sacra  fiant,  ut  preces  fundantur  pro  ipsorum 
anima.  Alterum,  non  licere  specialem  ora¬ 
tionem  pro  aliquo  fundere,  sed  omnem  ora¬ 
tionem  debere  esse  generalem,  et  pro  om¬ 
nibus  simul,  non  pro  singulis  seorsim.  Pri¬ 
orem  errorem  damnavit  Concilium  Constan- 
tiense  sess.  8.  Posteriorem  refert  et  x*efellit 
Thomas  Waldensis  tom.  nr.  de  Sacramenta- 
libus,  tit.  11.  cap.  107. 

Possumus  utrumque  errorem  exemplis 
Scripturarum  breviter  confutare.  Legimus 
enim  Patriarchas,  Prophetas,  Apostolos,  et 
ipsum  etiam  Christum  speciales  orationes 
fudisse  :  quod  numquam  fecissent,  si  vel 
illicitae,  vel  inutiles  essent  ejusmodi  preces. 
Igitur  in  Genes,  cap.  xxv.  Isaac  orat  in 
specie  pro  conjuge  sua  Rebecca.  II  R.eg.  xir. 
David  orat  pro  salute  filii  sui  periclitantis.  III 
Reg.  xvii.  orat  Helias  pro  filio  viduae.  II 
Machab.  m.  Onias  oravit  pro  salute  Helio¬ 
dori.  Luc.  xxii.  Christus  oravit  pro  Petro,  ut 
non  deficeret  fides  ejus.  Actor,  xn.  oratio 
fiebat  sine  intermissione  a  tota  Ecclesia  Hie¬ 
rosolymitana  pro  S.  Petro  incarcere  consti¬ 
tuto.  Ephes.  vi.  apostolus  Paulus  petit  afb 
Ephesiis,  ut  orent  generatim  pro  omnibus 
Sanctis  et  speeiatim  pro  se.  Quod  etiam  in 
commentario  ejus  loci  observavit  Hierony¬ 
mus,  et  I  ad  Timoth.  n.  idem  Apostolus 
orari  praecipit  pro  omnibus  'generatim,  et  in 
specie  pro  rege,  et  aliis  in  sublimitate  con¬ 
stitutis.  Neque  ulla  ratio  est,  cur  non  liceat 
orare  pro  singulis,  si  licet  orare  pro  omnibus, 
et  cur  non  sit  utilior  oratio  ut  satisfactoria 
illi,  pro  quo  fit,  si  pro  ipso  tantum  fiat,  quam 
si  fiat  generatim  pro  omnibus.  Quomodo 
etiam  eleemosyna  utilior  est  illi  cui  datur,  si 
tota  detur  ei  soli,  quam  si  dividatur  in  mul¬ 
tos. 

Sed  objicit  Wicleffus  argumenta  tria.  Pri¬ 
mum  est,  oratio  non  est  efficax,  qum  ex 
perfecta  charitate  non  prodit,  perfecta  vero 
charitas  omnes  amplectitur  ,  nullum  ex¬ 
cludit. 

Respondeo  :  Perfecta  charitas  est  ordi¬ 
nata,.  et  ideo  quamvis  omnes  amplectatur, 
tamen  alios  aliis  anteponit,  et  nunc  illos, 
nunc  istos,  nunc  omnes,  nunc  singulos  juvat, 
pro  ut  magis  vel  minus  omnes,  aut  singulos 
istos,  aut  illos  ope  sua  indigere  cognoscit. 

Secunda  objectio.  Oratio  Dominica  tota 


(1)  Psal.  CIII,  21;  Psal.  CXLVI,  9. 

generalis  est;  non  enim  dicimus  Pater  mi, 
sed  Pater  noster,  nec,  Panem  meum  quoti¬ 
dianum  da  mihi  hodie,  sed  Panem  nostrum 
quotidianum  da  nobis  hodie,  nec  Dimitte 
mihi  debita  mea,  sed,  Dimitte  nobis  debita 
nostra  :  nec  denique,  Ne  me  inducas  in  ten- 
tationem,  sed  libera  me  a  malo,  sed,  Ne  nos 
inducas  in  tentationem,  sed  libera  nos  a 
malo.  At  non  licet  aliud  petere,  nisi  quod 
in  oratione  Dominica  continetur,  ut  S.  Au¬ 
gustinus  docet  in  cpist.  121.  cap.  12. 

Respondeo  :  Non  petimus  aliud,  sive  gc- 
neratim,  sive  speciatim  oremus,  nisi  quod  in 
oratione  Dominica  continetur,  sed  petimus 
alio  modo;  vel  potius  non  tam  petimus  alio 
modo,  quam  ipsam  generalem  orationem 
applicamus  particularibus  personis ,  quod 
fieri  posse  Dominus  ipse  exemplo  suo  nos 
docuit.  Alioqui  enim  non  recte  idem  Domi¬ 
nus  in  horto  pro  se  solo  orans  dixisset  :  Pa¬ 
ter  mi,  si  possibile  est  transeat  a  me  calix  iste. 
Cur  autem  Christus  orationem  Dominicam 
verbis  generalibus  pronunciari  voluerit,  cau¬ 
sa  est,  quam  supra  diximus,  quia  generalis 
oratio  est  absolute  melior  et  utilior  :  quam¬ 
vis  illi  pro  quo  fit,  utilior  sit  specialis,  si  non 
tam  impetratio,  quam  satisfactio  ex  oratione 
quaeratur. 

Tertia  objectio.  Communitas  praeferenda 
est  singularitati ;  at  non  possumus  eodem 
tempore  pro  communitate  orare,  et  pro  sin¬ 
gulis  in  specie. 

Respondeo  :  Negari  non  potest,  quin  sit 
communitas  praeferenda  singularitati,  si  eo¬ 
dem  tempore  occurrat  necessitas  utriusque  ; 
sed  si  forte,  quod  saepe  accidit,  unus  aliquis 
versetur  in  magno  discrimine,  quod  discri¬ 
men  cum  ipsa  eorum  communitate  non  sit 
commune,  nihil  prohibet,  quo  minus  tunc 
omissa  communitate,  pro  qua  numquam  de¬ 
sunt  qui  orent,  ad  speciale  illud  malum  spe¬ 
ciali  oratione  avertendum  possimus,  vel  de¬ 
beamus  intentionem  nostram  animumque 
convertere.  Quod  Patriarchas  et  Prophetas, 
Christum  quoque  et  Apostolos  fecisse  paulo 
ante  docuimus. 

CAPUT  IX. 

De  conditio7iibus,  quse  requirwitur  ad  impe- 
trandiaii. 

Restat  pars  ultima  de  modo  orandi,  sive 
potius  de  conditionibus,  qua)  requiruntur, 


ut  quis  certo  impetret  quod  orando  postulat. 

Sciendum  est  autem  primo,  mullum  inter- 
esse  inter  meritum  et  impetrationem.  Nam 
meritum  requirit  charitatem,  et  charitatem 
vite,  ut  Theologi  loquuntur,  et  ideo  neque 
peccatores,  ner;’  e  beati  mereri  possunt,  sed 
solum  justi,  qui  peregrinantur  in  terris.  Im¬ 
petratio  autem  non  requirit  charitatem  vim; 
immo  ne  charitatem  quidem,  si  absolute  de 
impetratione  sit  sermo.  Proinde  non  solum 
viatores,  sed  etiam  comprchcnsores,  ir  so¬ 
lum  justi,  sed  etiam  peccatores  alie  mdo 
impetrant. 

Praeterea  ut  oratio  sit  meritoria,  non  re¬ 
quiritur  nisi  ut  ab  homine  justo,  qt  ex  cha- 
ritate  fiat,  ut  supra  diximus  de  aliis  operibus 
meri  tonis  :  at  vero  ut  sit  infallibiter  impe- 
tratoria  multa)  conditiones  requiruntur. 
Quamvis  enim  Scriptura  videatur  absolute 
promittere  orantibus  impetrationem  earum 
rerum,  quas  postulant,  ut  Matth.  vn.  et 
Luc.  xi.  Petite  et  accipietis ;  et,  omnis  qui 
petit  accipit :  tamen  promissiones  ista)  con¬ 
ditionem  includunt,  quam  expressit  Jacobus 
cap.  iv.  cum  ait :  Petitis,  et  non  accipitis,  eo 
quod  male  petatis  (1).  Itaque  interdum  oratio 
est  meritoria,  et  non  impetratoria,  ut  cum 
homo  justus  ex  charitate  petit  id  quod  sibi 
forte  non  expedit,  ut  cum  Paulus  ter  rogavit, 
ut  auferretur  a  se  stimulus  carnis.  Interdum 
est  impetratoria,  sed  non  meritoria,  ut  cum 
beati  pro  nobis,  vel  cum  peccatores  pro  se 
ipsis  orant,  ut  cum  Publicanus  dixit :  Deus 
propitius  esto  mihi  peccatori.  Interdum  est 
meritoria  et  impetratoria,  ut  cum  justi  in 
terris  cum  omnibus  requisitis  conditionibus 
orant. 

Sciendum  secundo,  conditiones  ad  iufalli- 
biliter  impetrandum  a  S.  Thoma  in  ii.  2. 
queest.  83.  artic.  15,  numerari  quatuor,  vi¬ 
delicet,  ut  qui  orat,  pie,  perseveranter,  pro 
se,  et  necessaria  ad  salutem  postulet ;  sed 
ipse  idem  tum  eo  loco,  tum  in  4.  sentent. 
dist.  15.  qm£st.  4.  art.  ult.  indicat  ad  pie 
petendum  requiri  quinque  conditiones  ,  fi¬ 
dem,  spem,  charitatem,  humilitatem  etdevoj- 
tionem.  Itaque  omnes  conditiones  simul  octo 
erunt,  non  quatuor.  De  singulis  ordine  ac 
breviter  disseremus. 

Prima  conditio  est  fides,  de  hac  enim  scri¬ 
bit  Apostolus  ad  Roman.  x.  Quomodo  invo¬ 
cabunt. ,  in  quem  non  crediderunt  ?  Et  sanctus 
Jacobus  cap.  i.  Postulet  autem  in  fide,  nihil 


(I)  Mat.  VII,  7;  Luc.  XI,  10;  Jacob.  IV,  3. 

hxsitans.  Et  ipse  Dominus  Marci  xi.  Quxcum- 
que  orantes  petitis ,  credite  quia  accipietis ,  et 
evenient  vobis  (1).  De  hac  fide  multa  diximus 
in  i.  lib.  de  Justificatione,  ubi  refutavimus 
Lutberanorum  errorem,  qui  fiduciam  cum 
fide  confundunt,  nec  volunt  veram  esse  fi¬ 
dem,  nisi  eam,  qua  quis  certo  credit  se  gra¬ 
tum  esse  Deo. 

Illud  est  proprium  hujus  loci,  ut  intelliga- 
mus  non  requiri  in  oratione  fidem,  qua  certo 
credamus  Deum  absolute  facturum  quod 
petimus,  sed  solum  ut  certo  credamus,  Deum 
esse  potentissimum,  sapientissimum,  benig¬ 
nissimum  ,  fidelissimum,  et  proinde  posse 
scire,  et  etiam  velle  facere  quod  petimus,  si 
non  sit  ex  nostra  parte  defectus.  Nam  hanc 
fidem  queesivit  Dominus  Matth.  ix.  ab  illis, 
quibus  dixit  :  Creditis  quia  hoc  possum  facere 
vobis ?  eadem  fide  oravit  David  lib.  II  Re¬ 
gum,  cap.  xii.  pro  filio.  Nam  non  certo  cre¬ 
didisse  se  impetraturum,  testantur  illa  ejus 
verba  :  Quis  scit  si  forte  donet  eum  mihi  Do¬ 
minus  (2)?  Simili  fide  orasse  Apostolum  II 
ad  Corinth.  xii.  ut  stimulus  earnis  auferre¬ 
tur  a  se,  in  dubium  revocari  non  potest.  Nam 
oravit  ex  fide  ;  neque  enim  aliud  sentire  fas 
est  de  tanto  Apostolo;  et  tamen  non  credi¬ 
dit  se  certo  impetraturum ,  alioqui  falsa 
fuisset  ejus  fides.  Non  enim  quod  petiit  im¬ 
petravit.  Neque  alia  fide  orat  Ecclesia  uni¬ 
versa  pro  infidelibus  et  peccatoribus,  ut  ad 
fidem,  vel  ad  justitiam  adducantur :  neque 
enim  certo  credit  Ecclesia,  omnes  infideles 
et  peccatores  esse  convertendos.  De  qua  re 
vide  sanctum  Prosperum  lib.  ide  vocatione 
gentium,  cap.  4.  Denique  nulla  est  absoluta 
promissio  Dei,  qua  certi  efficiamur  nos  ab-  ' 
solute  quicquid  petierimus  impetraturos, 
cum  semper  intelligatur  adjuncta  conditio, 
si  bene  petierimus  :  igitur  falsa  esset  fides, 
aut  certe  non  esset  divina  et  Catholica  fides, 
si  certo  crederemus  Deum  absolute  quicquid 
petierimus  esse  facturum. 

Altera  conditio,  eaque  valde  necessaria 
est  spes  et  fiducia  impetrandi.  Quamvis  enim 
non  oporteat  per  fidem,  qum  est  actus  intel¬ 
lectus  certo  statuere  nos  impetraturos  quod 
petimus,  oportet  tamen  per  spem  et  fidu¬ 
ciam,  quae  est  actus  voluntatis  firmiter  adhae¬ 
rere  benignitati  divinae,  et  certo  confidere, 
Deqm  facturum  esse  quod  petimus. 


Hanc  conditionem  quaesivit  Dominus  in 
Paralytico,  cui  dixit  Matth.  ix.  Confide, 
fli,  remittuntur  tibi  peccata  tua.  Eamdem 
quaerit  Apostolus  ad  Hebr.  iv.  cum  ait  : 
Accedamus  cum  fiducia  ad  thronum  gratix 
ejus.  Item  I  ad  Timoth.  m.  Qux  vere  vidua 
est,  speret  in  Deo;  et  instet  obsecrationibus  et 
orationibus  nocte  et  die.  Eidem  promittit  Deus 
impetrationem  in  Psal.  xc.  Quoniam  in  me 
speravit ,  liberabo  eum,  invocabit  me,  et  ego  ex¬ 
audiam  eum  (3). 

Quia  vero  fiducia  nascitur  ex  fide,  ideo 
Scriptura  cum  requirit  fidem  in  orante,  ad¬ 
jungit  aliquid  pertinens  ad  fiduciam,  ut  in- 
telligamus  requiri  ad  impetrandum  non 
quamlibet  fidem,  sed  perfectam,  quae  gignat 
fiduciam,  ut  simul  credamus  Deum  posse 
facere  quod  petimus,  et  simul  certo  confida¬ 
mus,  eum  id,  quod  petimus,  pro  sua  benig¬ 
nitate  facturum. 

Hinc  legimus  Marci  xi.  Quicumque  dixerit 
monti  huic,  tollere  et  mittere  in  mare,  et  non 
hxsitaverit  in  corde  suo,  sed  crediderit,  quia 
quodeumque  dixerit ,  fiat,  fiet  ei  (4).  Hoc  est, 
quicumque  imperaverit  monti  ut  sese  trans¬ 
ferat  in  mare,  et  non  habuerit  in  corde  suo 
ullam  diffidentiam  ,  sed  fidem  perfectam, 
quae  maximam  etiam  gignat  fiduciam,  impe¬ 
trabit  sine  dubitatione  quod  petit.  De  qua 
perfecta  fide  gignente  fiduciam,  intelligitur 
illud  Apostoli  I  ad  Corinth.  xm.  Si  habuero 
tantam  fidem ,  ita  ut  montes  transferam  etc.  (5). 
Atque  hinc  scribit  Joannes  Cassianus  colla- 
tion.  9.  cap.  32.  signum  certum  impetra¬ 
tionis  esse  cum  quis  in  oratione  magnam  fi¬ 
duciam  sensit.  Deus  enim  quando  non  exau¬ 
dit,  non  infundit  fiduciam,  cum  vero  exau¬ 
dire  decernit,  fiduciam  et  laetitiam  ingentem 
in  corde  orantis  infundit.  Denique  haec  ipsa 
fides,  magna,  gignens,  pariensque  fiduciam 
est  illa  fides,  quae  operatur  miracula,  et  quas 
non  omnibus  datur ,  dicente  Apostolo  I 
ad  Corinth.  xii.  Alteri  fides  in  eodem  spi¬ 
ritu  (6). 

Tertia  conditio  est  charitas,  sive  justitia, 
charitas  enim  (ut  ostendimus  in  ii.  lib.  de 
Justificatione)  ipsa  est  Christianorum  vera, 
perfectaque  justitia.  Requiri  autem  justitiam 
in  orante,  ut  certo  impetret,  Scriptura  non 
uno  in  loco  testatur  Psalm.  xxxm.  Oculi  Do¬ 
mini  super  justos,  et  aures  ejus  in  preces  eo- 


(1)  Rom.  X,  14:  Jacob.  I,  (5;  Mare.  XI,  24.  -  (2)  Mat.  IX,  28;  II  Reg.  XII,  22.  -  (3)  Mat.  IX,  2, 
Heb.  IV.  lfi;  I  Tini.  III.  5;  Psal.  XC,  14.  -  (4)  Mar.  XI,  23.  -  (5)  I  Cor.  XIII,  2.  -  (0)  I  Cor.  XII,  9. 

rum.  Et  contra  Psal.  lxv.  Si  aspexi  iniqui¬ 
tatem  in  corde  meo ,  non  exaudiet  Dominus. 
Isaiai  lviii.  Frange  esurienti  panem  tuum  etc. 
Et  mox  :  Tunc  invocabis ,  et  Dominus  exau¬ 
diet ;  clamabis ,  et  dicet ,  ecce  adsum.  Et  con¬ 
tra  Isaiae  i.  Cum  multiplicaveritis  orationem , 
non  exaudiam ,  manus  enim  vestrae  sanguine 
plenae  sunt.  Item  Joan.  xv.  Si  manseritis  in 
me,  et  verba  mea  in  vobis  manserint,  quod- 
cumque  volueritis,  petetis,  et  fiet  vobis.  Et  I 
Joan.  ni.  Charissimi,  si  cor  nostrum  non  re¬ 
prehenderit  nos,  fiduciam  habemus  ad  Deum, 
et  quicquid  petierimus ,  accipiemus  ab  eo,  quo¬ 
niam  mandata  ejus  custodimus,  et  ea  quae  sunt 
placita,  coram  eo  facimus.  Denique  Joan.  ix. 
Scimus  quia  peccatores  non  exaudit ;  sed  si 
quis  cultor  ejus  est,  hunc  exaudit  (1). 

Sunt  tamen  aliqua  loca  quibus  probari 
videtur,  etiam  peccatores  a  Deo  exaudiri, 
Matth.  vn.  Omnis  qui  petit  accipit,  id  est, 
inquit  auctor  operis  imperfecti  homil.  xvm. 
«  sive  justcs,  sive  peccator  sit».  Item  ibi¬ 
dem  peccatores  quidam,  ac  reprobi  dicunt  : 
Nonne  in  nomine  tuo  daemonia  ejecimus.  Et 
Luc.  XI.  Dico  vobis,  et  si  non  dabit  illi  eo 
quod  amicus  ejus  sit,  propter  improbitatem  ta¬ 
men  ejus  surget,  et  dabit  ei  quotquot  habet  ne¬ 
cessarios  (2).  Ex  quo  loco  sanctus  Basilius 
colligit  in  Constitutionibus  Monasticis,  cap. 
1.  peccatores  quoque  impetrare  quod  pe¬ 
tunt,  quando  perseveranter  petunt.  Denique 
Lucae  xvm,  Publicanus  peccator  erat,  et  ta¬ 
men  indulgentiam  meruit  dicens  :  Deus  pro¬ 
pitius  esto  mihi  peccatori  (3).  Quo  exemplo 
adductus  sanctus  Augustinus  tractat.  44.  in 
Joan.  dicit  caecum  illum  non  fuisse  adhuc 
illuminatum,  cum  dixit;  Scimus  quia  pec¬ 
catores  Deus  non  exaudit  :  «  Si  peccatores, 
inquit,  Deus  non  exaudiret,  frustra  publi¬ 
canus  oculos  in  terram  demittens,  et  pectus 
suumpercutiens  diceret,  Deus  propitius  esto 
mihi  peccatori » . 

Respondeo  :  Tribus  modis  peccatores  orare 
possunt.  Uno  modo  ut  impetrent  a  Deo  mira¬ 
cula  in  confirmationem  fidei.  Et  hoc  modo 
fieri  potest,  ut  peccatores  impetrent,  si  ve¬ 
ram  fidem  confirmare  velint,  quia  tunc  non 
est  proprie  ipsorum  vita  vel  meritum,  vel 
etiam  oratio,  quae  miraculum  impetrat,  sed 
fides  vera,  quae  confirmanda  est,  vel  invo¬ 
catio  nominis  Dei,  aut  signum  crucis,  vel 
aliquid  ejusmodi,  quo  ille  utitur  ad  miracu¬ 


lum  faciendum.  Sic  enim  loquitur  S.  Petrus 
Actor  m.  Fides,  quae  per  eum  est,  dedit  inte¬ 
gram  sanitatem  istam  (4).  Et  S.  Hilarius  ca¬ 
non.  6.  in  Matth.  loquens  de  improbis,  qui 
miracula  faciunt  :  «  Quasi  vero,  inquit^  eo¬ 
rum  aliquid  proprium  sit,  et  non  omnia  vir¬ 
tus  Dei  invocata  perficiat  »,  Et  paulo  post : 
«  Et  daemonia  Christi  nomen  exagitet  ». 

Si  quis  autem  peccator  miracula  impe¬ 
trare  nitatur,  ut  sanctitatem  suam  ipse  de¬ 
monstret,  vel  solam  suae  orationis  virtutem, 
non  autem  nomen  Dei,  aut  crucis  signum, 
aut  aliam  rem  sacram  adhibeat,  nihil  un¬ 
quam  impetrare  poterit,  quia  nec  Deus  testis 
falsitatis  esse,  nec  peccatoris  oratio  virtutem 
miracula  faciendi  habere  potest.  Quare  ve¬ 
rissimum  est,  quod  caecus  ille  dixit:  Scimus, 
quod  peccatores  Deus  non  exaudit.  Loqueba¬ 
tur  enim  de  iis,  qui  propriam  sanctitatem 
confirmare  volunt,  et  qui  oratione  sua,  non 
aliquo  signo  sacro  miracula  faciunt.  Et  quo¬ 
niam  Christus  miracula  faciebat,  ut  se  Mes¬ 
siam,  ac  Deum,  ac  per  hoc  sanctissimum 
esse  probaret,  ct  non  utebatur  nomine,  aut 
signo  aliquo  sacro,  sed  solo  imperio,  et  vo¬ 
luntate  sua,  inde  caecus  firmissimum  argu¬ 
mentum  duxit,  ut  ostenderet  Christum  non 
esse  peccatorem. 

Altero  modo  peccatores  orant,  ut  impe¬ 
trent  sibi  donum  aliquod  spirituale,  vel  cor¬ 
porale,  et  tunc  vel  in  peccato  voluntarie  per¬ 
manent,  vel  incipiunt  poenitentiam  agere.  Si 
voluntarie  permanent  in  peccato,  ordinarie 
non  exaudiuntur,  ut  testimonia  Prophetarum 
et  Apostolorum  allata  demonstrant.  Justum 
enim  est,  ut  qui  Deum  praecipientem  et  do¬ 
centem  audire  contemnunt,  eos  orantes,  et 
supplicantes  Deus  quoque  despieiat.  Inter¬ 
dum  tamen  etiam  isti  exaudiuntur,  vel  ad 
judicium,  vel  ad  misericordiam.  Quosdam 
enim  Deus  audit,  ut  puniat;  quomodo  audi¬ 
vit  Israelitas  petentes  carnes  in  deserto  Nu¬ 
meri  xi.  «  Metuendum  est,  inquit  S.  Augu¬ 
stinus  tract.  73.  in  Joannem,  id  quod  posset 
non  dare  propitius, det  iratus  ».  Quaedam  ta¬ 
men  extraordinaria  quadam  benignitate  con¬ 
cedit  etiam  peccatoribus,  ut  eos  beneficiis  ad 
amorem  suum  alliciat.  Et  hoc  fortasse  sibi 
voluit  auctor  operis  imperfecti. 

Tertio  modo  peccatores  orant,  cum  poeni¬ 
tentiam  agere  incipiunt,  quo  modo  Ninivitae 
et  Publicamus  orabant :  et  hi  saepe  impe¬ 


ti)  Psal.  XXXIIJ,  16;  ibid.  LXV,  18;  Isai.  LXI1I,  7;  ibid.  9;  ibid.  1,  15;  Joan.  XV,  7;  I  Joan.  III.  20  ; 
Joan.  IX,  31.  -  (2)  Mat.  VII,  8:  Luc.  XI,  8.  -  (3)  Luc.  XVIII,  13.  —  (4)  Act.  III,  16. 

trant,  non  ex  justitia  quasi  digni  sint,  sed  ex 
misericordia  Dei,  et  non  omnino  infallibiliter. 
Nam  ideo  Scripturae  addere  solent  particu¬ 
lam,  «  forte  »,  vel,  «  quis  scit  »,  ut  Joelis  ii. 
Jonae  m.  Daniel  iv.  et  Actor,  vm.  quando 
de  orationibus  peccatorum  loquuntur.  Ex 
his  explicari  possunt  omnia  loca  paulo  ante 
adducta. 

Quarta  conditio  est  humilitas,  qua  is,  qui 
orat  non  in  sua  justitia,  sed  in  Dei  benigni¬ 
tate  confidat :  «  Sed  et  vitam  aeternam,  inquit 
S.  Bernardus  ser.  5.  de  Quadrag.,  fortassis 
aliqui  non  in  humilitate  quaerunt.  Sed  tam¬ 
quam  in  fiducia  suorum  meritorum.  Nec  hoc 
dico,  quin  accepta  gratia  fiduciam  donet 
orandi,  sed  non  oportet,  ut  in  ea  constituat 
quisquam  fiduciam  impetrandi  » .  Et  infra  : 
«  Sit,  inquit,  oratio  in  omni  humilitate  prae¬ 
sumens  de  sola,  ut  dignum  est,  miseratione 
divina  ».  Igitur  ut  hujus  conditionis  necessi¬ 
tatem  Dominus  commendaret,  parabolam  il¬ 
lam  Publicani  etPharisaei  narravit,  Luc.  xvui; 
direxit  enim  eam  parabolam  ad  quosdam, 
qui  in  se  confidebant  tamquam  justi,  et  as¬ 
pernabantur  caeteros,  ut  ipse  Evangelista  te¬ 
statur. 

Hinc  etiam  Dominus  per  Isaiam,  cap.  lxvi. 
Ad  quem ,  inquit,  aspiciam  nisi  ad  paupercu¬ 
lum :,  et  contritum  spiritu ,  et  trementem  ser¬ 
mones  meos?  Et  sanctus  Dan.  cap.  ix.  Neque 
enim ,  inquit,  in  justificationibus  nostris  pro¬ 
sternimus  preces  ante  faciem  tuam ,  sed  in  mise¬ 
rationibus  tuis  multis.  Et  Ecclesiast.  cap. 
xxxv.  Oratio  humiliantis  se  nubes  penetrabit , 
et  non  discedet  donec  altissimus  aspiciat.  Et 
Jacobus  cap.  iv.  Deus  superbis  resistit,  humi¬ 
libus  autem  dat  gratiam.  Et  S.  Abraham  Ge¬ 
nes.  xvm.  Loquar ,  inquit,  ad  Dominum 
meum ,  cum  sim  pulvis  et  cinis  (4). 

Denique  ratio  idem  probat.  Neque  enim 
dignus  est  accipere  quod  petit,  qui  non  agno¬ 
scit  se  re  illa,  quam  postulat  indigere.  Itaque 
miseri  et  mendici  in  oculis  nostris  esse  debe¬ 
mus,  si  misericordiam  et  gratiam  impetrare 
desideramus. 

Quinta  conditio  devotio  est;  vocatur  au¬ 
tem  hoc  loco  devotio,  studium  attente,  solli¬ 
cite,  diligenter  atque  ardenter  orandi.  Re¬ 
prehendit  enim  Dominus  populum,  qui  solis 
labiis  orat,  Isai.  xxix.  et  Matth.  xv.  et  male¬ 
dictus  pronunciatur,  qui  facit  opus  Dei  negli- 
genter,  Hierem.  xlviii. 

Oritur  autem  haec  conditio,  ut  etiam  supe¬ 


riores,  ex  fide.  Qui  enim  attente,  et  firmis¬ 
sima  fide  cogitat  quanta  sit  majestas  Dei, 
quanta  utilitas  nostra,  quam  magna  res, 
quam  petimus,  vix  fieri  potest,  ut  non  hu¬ 
militer,  reverenter  et  ardenter  ad  orandum 
accedat.  Adscribam  hic  testimonium  sancti 
Hieronymi,  qui  in  Dialogo  adversus  Lucife- 
rianos  transfigurans  in  se  personas  hominum 
indevotorum  :  «  Ad  orationem,  inquit,  as¬ 
sisto,  non  orarem,  si  non  crederem  :  sed 
si  vere  crederem ,  illud  cor ,  quo  Deus 
videtur,  mundarem,  manibus  tunderem  pe¬ 
ctus;  genas  lacrymis  rigarem;  corpore 
inhorrescerem,  ore  pallerem,  jacerem  ad 
Domini  mei  pedes  ,  eosque  fletu  perfun¬ 
derem,  crine  tergerem,  hsererem  certo  trun¬ 
co  crucis,  nec  prius  amitterem,  quam  mise¬ 
ricordiam  impetrarem.  Nunc  vero  creber¬ 
rime  in  oratione  mea,  aut  per  porticus  deam¬ 
bulo,  aut  de  fenore  computo,  aut  abductus 
turpi  cogitatione,  etiam  quae  dictu  erube¬ 
scenda  sunt,  gero.  Ubi  est  fides?  siccine 
putamus  orasse  Jonam?  sic  tres  pueros?  sic 
Danielem inter  leones?  sic  certe  latronem  in 
cruce  »? 

Vide  de  eadem  conditione  sanctum  Ber- 
nardum  in  sermone  de  quatuor  modis  oran¬ 
di.  'Ubi  inter  alia  sic  loquitur  :  «  Omnino 
oportet  nos  orationis  tempore  curiam  intrare 
coelestem,  illam  utique  curiam  :  in  qua  Rex 
Regum  stellato  sedet  solio,  circumdante  in¬ 
numerabili,  et  ineffabili  beatorum  spirituum 
exercitu.  Quanta  ergo  cum  reverentia,  quan¬ 
to  timore,  quanta  illuc  humilitate  accedere 
debet  a  palude  sua  procedens,  et  repens 
ranuncula  vilis?  quam  tremebundus,  quam 
supplex,  quam  denique  humilis  et  sollicitus, 
et  toto  intentus  animo  Majestati  glorise,  in 
praesentia  Angelorum,  in  concilio  justorum, 
et  congregatione  assistere  poterit  miser 
homuncio?  In  cunctis  igitur  actionibus  nostris 
multa  est  opus  animi  vigilantia,  sed  praecipue 
in  oratione  ». 

Sexta  conditio,  perseverantia  est.  Hanc 
conditionem  Dominus  ipse  et  verbis  et  para¬ 
bolis  persuadere  studuit.  Nam  Luc.  xi.  para¬ 
bolam  narravit  illius,  qui  ob  improbitatem 
assidue  petendi  impetravit  quod  voluit.  Et 
Luc.  xviii.  disertis  verbis  ait  :  Oportet  sem- 
per  orare ,  et  numquam  deficere  (2).  Continuo 
adjecit  parabolam  viduae  quae  sola  perseve¬ 
rantia  precum  ab  judice  quodam  inhumano 
sententiam,  judiciumque  extorsit.  Et  Luc. 


(1)  Is.  LXV1,  2;  Dan.  IX,  18;  Eccl.  XXXV,  21;  Jacob.  IV,  6:  Gen.  XVIII,  27.  —  (2)  Luc.  XVIII,  1. 


ai G  LIBER  I. 


xxi.  Vigilate,  inquit,  amni  tempore  orantes. 
Quam  doctrinam  legimus  etiam  apud  Eccles. 
cap.  xviii.  Non  impediaris  orare  semper.  Et 
Apud  Apostolum  I  ad  Tliess.  ult.  Sine  inter¬ 
missione  orate  (1). 

Sed  explicemus  breviter  quid  proprie  sibi 
velit  Scriptura,  cum  dicit  semper  esse  oran¬ 
dum.  Quatuor  enim  hujus  sententia:  exposi¬ 
tiones  invenio.  Primo  non  desunt,  qui  dicunt 
illum  semper  orare  qui  semper  bene  ope¬ 
ratur.  Sed  quamvis  non  inepte  dici  possint 
opera  bona  genus  quoddam  orationis,  quo¬ 
niam  Deum  ad  misericordiam  provocant, 
quemadmodum  et  mala  opera  clamant  ad 
Deum,  et  iram,  ac  furorem  ejus  accendunt, 
tamen  non  hoc  proprie  Dominum  voluisse 
cum  ait,  oportet  semper  orare,  et  numquam 
deficere  perspicuum  est  ex  'adjunctis  para¬ 
bolis  de  vidua  et  judice,  necnon  de  Publicano 
et  Pharisseo,  ut  etiam  supra  contra  Viclef- 
fum  ostendimus. 

Secundo  alii  sunt,  qui  semper  orare  nihil 
aliud  esse  volunt,  nisi  mentem  cum  Deo  per 
amorem,  et  desiderium  assidue  conjungere. 
Tta  docent  S.  Augustinus  in  epist.  121.  ad 
Probam,  cap.  9.  et  S.  Basibus  oratione  in 
Jnliltam.  Quo  loco  demonstrat  idem  auctor 
non  esse  impossibile  hoc  praeceptum,  oportet 
semper  orare,  quoniam  impossibile  non  est, 
rem  vehementer  dilectam  semper  desidera¬ 
re.  Nam  et  amatores  hujus  saeculi  sive  com¬ 
edant,  sive  bibant,  rem  amatam  cum  deside¬ 
rio  cogitant  et  etiam  interordo  miendum  cum 
eadem  somniando  versantur.  Haec  doctrinave- 
rissima,  atque  utilissima  est,  sed  non  videtur 
tamen  proprie  explicare  quid  Christus  ad  lit¬ 
teram  docere  voluerit.  Parabola:  enim  ab 
ipso  adducta:  indicant  eo  loco  de  oratione 
proprie  dicta  tractari,  qua:  non  est  simplex 
desiderium,  sed  expressio  desiderii  per  ver¬ 
ba,  certa  quadam  forma  et  ratione  concepta. 

Tertio,  idem  S.  Augustinus  in  lib.  de  hae- 
resibus,  cap.  57.  et  Beda  in  comment.  ad 
cap.  xviii.  Luc;  necnon  Anselmus,  Haymo 
et  alii  in  comment.  ad  cap.  v.  prioris  ad 
Thessal.  docent  semper  orare,  juxta  Christi 
et  Apostoli  praiceptum,  illos  omnes  qui  sta¬ 
tas,  et  certas  orandi  horas  numquam  prae¬ 
termittunt.  Quo  sensu  dictum  est  in  II  lib. 
Iteg.  cap.  ix.  Tu  comedes  panem  in  mensa 
mea  semper  (2).  Neque  enim  illud,  semper ,  sig¬ 
nificat,  totum  diei  et  noctis  tempus,  sed  illas 


omnes  horas,  quibus  fit  cama  vel  prandium 

Haec  quoque  satis  apta  et  utilis  expositio 
est.  Sed  videtur  tamen  simplicissima  et  ve¬ 
rissima  explicatio  illa  esse,  quae  etiam  quarta 
numerari  potest,  quam  sequuntur  Chryso- 
stomus  et  Theophilactus  in  illa  verba  Apo¬ 
stoli,  sine  intermissione  orate.  Docet  haec  ulti¬ 
ma  sententia,  Dominum  et  Apostolum  nihil 
aliud  commendare  voluisse,  nisi  perseveran¬ 
tiam  et  assiduitatem  orandi,  quantam  maxi¬ 
mam  habere  possumus.  Id  enim  proprie  de¬ 
clarant  parabola:  de  vidua  instante  apud  ju¬ 
dicem,  et  de  amico  petente  tres  panes;  quo¬ 
rum  exemplo  non  solum  certis  horis,  sed 
omni  oblata  occasione  tum  noctu,  tum  inter- 
diu  orationi  vacare  debemus. 

Similes  sunt  in  divinis  litteris  permultae 
aliae  sententiae,  quae  per  vocem,  semper, 
nihil  aliud  nisi  assiduitatem  significant,  ut 
Psalm.  I.  Sed  in  lege  Domini  voluntas  ejus,  et 
in  lege  ejus  meditabitur  die  ac  nocte.  Psalm. 
xxiv.  Oculi  mei  semper  ad  Dominum.  Psalm. 
xxxni.  Semper  laus  ejus  in  ore  meo.  Luc.  ii. 
Non  discedebat  de  templo ,  jejuniis  el  orationi¬ 
bus  serviens  die  ac  nocte.  Luc.  ult.  Erant 
semper  in  templo  laudantes  et  benedicentes 
Dominum  (3). 

Sed  huic  doctrina:  contraria  videtur  senten¬ 
tia  illa  Domini  Matth.  vi.  Orantes  nolite  mul¬ 
tum  loqui ,  sicut  ethnici  faciunt ;  putant  enim 
quod  in  multiloquio  suo  exaudiantur.  Nolite 
ergo  assirnilari  eis,  scit  enim  Pater  vester  quid 
opus  sit  vobis,  antequam  petatis  eum  (4).  Res¬ 
pondet  sanctus  Augustinus  in  epist.  121.  cap. 
10.  non  prohiberi  a  Domino  longam  oratio¬ 
nem,  sed  inanem  verborum  multiplicatio¬ 
nem  :  «  Absit,  inquit,  ab  oratione  multa  lo¬ 
cutio,  sed  non  desit  multa  precatio,  si  fer¬ 
vens  perseverat  intentio  ».  Nam  et  Dominus 
qui  prohibuit  multum  loqui,  pernoctabat  in 
oratione  Luc.  vi.  et  jussit  nos  semper  orare, 
Luc.  xviii.  et  factus  in  agonia  prolixius 
orabat,  Luc.  xxn. 

Porro  causam,  cur  ita  sil;  perseveranter 
orandum,  esse  docet  S.  Augustinus  serm.  5. 
de  verbis  Domini ;  quia  saepe  cum  aliquid 
petimus,  nondum  sumus  idonei,  ut  illud  ac¬ 
cipiamus,  sed  perseverantes  petendo  exten¬ 
dimus  desiderium,  et  ad  rem  petitam  acci¬ 
piendam  animum  dilatamus,  et  dilatando 
praeparamus.  Vide  de  perseverantia  in  ora¬ 
tione  S.  Basiliurn  in  constit.  monasticis. 


(1)  Luc.  XXI,  3G;  Eccl.  XVIII,  22;  I  Thcss.  V,  17.  -  (2)  II  Reg.  IX,  7.  —  (3)  Psal.  I,  2;  ib.  X\1V 
15;  ibid.  XXXIII,  3:  Luc.  II,  37;  ibid.  XXIV,  53.  -  (4)  Mat.  VI,  7. 

cap.  i.  Chrysostomum  homil.  30.  in  Ge¬ 
nes.  S.  Augustinum  tract.  73.  et  102.  in 
Joan.  et  S.  Bernardum  serm.  9.  in  Cant. 

Septima  conditio  est,  ut  pro  se  quisque 
petat,  quam  conditionem  colligit  S.  Augusti¬ 
nus  loco  citato  ex  verbis  illis  Domini  Joan. 
xvi  :  Si  quid  petieritis  Patrem  in  non.  i  te 
meo,  dabit  vobis.  «  Exaudiuntur ,  inquit, 
omnes  Sancti  pro  sc  ipsis,  non  autem  pro 
omnibus  exaudiuntur,  vel  amicis,  vel  inimi¬ 
cis  suis,  vel  quibuslibet  aliis,  quia  non  ut¬ 
cumque  dictum  est,  dabit,  sed  dabit  vobis  » . 

Sed  haec  S.  Augustini  doctrina  vera  qui¬ 
dem  est,  at  non  videtur  satis  efficaciter  pro¬ 
bari  ex  illis  solis  vocibus,  «  dabit  vobis  ». 
Posset  enim  responderi,  id  omne  dari  nobis 
quod  in  gratiam  nostram  aliis  datur.  Sic 
enim  Actor,  xxvn.  Angelus  Domini  dixit 
beato  Paulo  :  Donavit  tibi  Deus  omnes,  qui 
navigant  tecum.  Quocirca  Joan.  xiv.  idem 
Dominus  absolute  promisit  :  Quodcumque 
petieritis  in  nomine  meo ,  hoc  faciam  (1).  Ratio 
igitur,  cur  homines  justi  semper  exaudian¬ 
tur  pro  se,  et  non  semper  exaudiantur  pro 
aliis,  illa  est,  quoniam  non  semper  iis,  pro 
quibus  oramus  idonei  sunt,  ut  accipiant. 
Quare  Dominus  Matth.  x.  cum  Apostolos 
monuisset,  ut  in  quamcumque  domum  in¬ 
trarent,  primum  dicerent  :  Pax  huic  domui; 
quoniam  sciebat  non  esse  omnes  filios  pacis, 
ad  junxit  continuo,  etsi  ibi  fuerit  filius  pacis, 
requiescet  super  eum  pax  vestra ;  sin  autem, 
ad  vos  revertetur  (3) . 

Postrema  conditio  est,  ut  petantur  neces¬ 
saria,  vel  utilia  ad  salutem.  Colligit  hanc 
conditionem  idem  Augustinus  tractat.  73. 
81.  et  102.  in  Joan.  ex  verbis  illis,  in  nomi¬ 
ne  meo,  quse  habentur  Joan.  xiv.  xv.  et  xvi. 
Nam  cum  Christus  Salvator  sit,  non  petit 
vere  in  nomine  Salvatoris,  qui  petit  ea,  qme 
non  sunt  utilia  ad  salutem. 

Efficacius  fortasse  id  probari  posset  ex 
verbis  illis  I  Joan.  v.  Haec  est  fiducia  quam 
habemus  ad  Deum ,  quia  quodcumque  petieri¬ 
mus,  secundum  voluntatem  ejus,  audit  nos.  Haec 
est  autem  voluntas  ejus  sanctificatio  nostra. 
I  Thessal.  iv  (3).  Itaque  cum  idpetimus,  quod 
non  est  secundum  voluntatem  ejus,  id  est, 
quod  nobis  vere  utile  non  est,  non  exaudit 
dando  quod  petimus,  sed  potius  exaudit  ne¬ 
gando  quod  petimus.  Tunc  enim  magis  facit 
quod  cupimus,  cum  negat  ea,  quae  nobis 


inutilia  esse  nescimus,  quam  cum  ea  conce¬ 
dit.  Siquidem  nos  etiamsi  sciremus,  ea 
quae  petimus  utilia  non  esse,  numquam  pe¬ 
teremus. 

Quare  S.  Joanncs  Chrysostomus  homil. 
30.  in  Genes,  recte  monet  agendas  esse  Deo 
gratias  non  minus  cum  negat,  quam  cum  tri¬ 
buit  id,  quod  petimus.  Et  S.  Augustinus  tract. 
73.  in  Joan.  dicit,  inter  alia,  quae  petimus, 
cum  bene  petimus,  illud  etiam  esse  debere, 
ut  petamus  nobis  non  dari  quod  ignorantes 
non  bene  petimus.  Atque  haec  de  oratione 
in  genere  dicta  sint ;  nunc  de  oratione,  quae 
ex  praescripto  Ecclesiae,  certis  canonicisque 
horis  fundi  debet,  breviter  disseremus. 

CAPUT  X. 

De  nomine  et  definitione  officit  divini,  sive 
horarum  canonicarum . 

De  officio  divino,  sive  horis  canonicis, 
tum  ad  haereticos  confutandos,  tum  ad  cle¬ 
ricos  et  monachos  instruendos.  Quinque  ca¬ 
pita  mihi  hoc  loco  tractanda  desumpsi.  Pri¬ 
mum  de  nomine  et  definitione  officii  divini. 
Alterum  de  partitione  ejusdem  officii.  Ter¬ 
tium  de  ipsius  officii  antiqua  et  rationabili 
institutione.  Quartum  de  modo  rite  officium 
persolvendi.  Quintum  de  personis,  quae  ad 
hoc  officium  persolvendum  obligantur. 

Quod  igitur  ad  primum  attinet,  nomen 
<(  officii  divini  »  exstat  in  Concilio  Aquisgra- 
nensi,  cap.  131.  et  in  Concilio  Lateranensi, 
cujus  exstat  cap.  Dolentes,  in  epistolis  De¬ 
cretalibus,  tit.  de  celebrat.  Missarum.  Nomen 
«horarum  canonicarum  »  exstat  apud  Bedam 
in  comment.  ad  cap.  xvm.  Luc.  et  apud  om¬ 
nes  auctores,  qui  de  horis  canonicis  tra¬ 
ctant. 

Dicuntur  autem  hse  preces  et  laudes  «  di¬ 
vinum  officium  » ,  quoniam  in  iis  continetur 
id,  quod  facere  debemus  erga  Deum,  siqui¬ 
dem  orare  et  laudare  Deum  proprium  est 
officium  Christianorum,  et  prajsertim  eo¬ 
rum,  qui  clerici,  vel  monachi  dicuntur.  Hinc 
enim  Dominus  per  Isai.  cap.  lvi.  Domus 
mea,  domus  orationis  vocabitur  cunctis  genti¬ 
bus  (4).  Quod  non  solum  de  materiali  domo, 
id  est,  de  templis  et  oratoriis,  sed  etiam  de 
mystica  domo  Dei,  qua;  sumus  nos,  intelli- 


(1)  Act.  XXVII,  23;  Joan.  XIV,  13.  -  (2)  Mat.  X,  13.  -  (3)  I  Joan.  V,  14;  I  Tliess.  IV,  3.  - 
(4)  Isai.  LVI,  7. 

gendum  esse  videtur.  Hoc  enim  interest  inter 
Christianos,  et  alias  omnes  gentes,  quod  cum 
illse  in  industria  et  viribus  suis  confidant, 
quippe  quae  peccatum  originis,  et  natura? 
humana?  corruptionem  et  infirmitatem  igno¬ 
rant,  Christiani  de  auxilio  Dei  in  rebus  om¬ 
nibus  pra?sumunt,  atque  ideo  in  rebus  om¬ 
nibus  ad  Deum  per  orationem  confugiunt, 
atque  opem  et  misericordiam  ipsius  implo¬ 
rant;  ut  non  potuerit  brevius  Ecclesia  defi¬ 
niri,  quam  domus  orationis.  Et  quamvis  offi¬ 
cium  orandi  temporale  sit,  nec  diutius  dura¬ 
turum  quam  peregrinatio  ipsa  durabit  :  ta¬ 
men  officium  laudandi  sempiternum  erit, 
juxta  illud  Psal.  lxxxyiii.  Beati  qui  habitant 
in  domo  tua ,  Domine ,  in  ssecula  saeculorum  lau¬ 
dabunt  te  (1). 

Dicuntur  autem  ea?dem  laudes  et  preces, 
boree  canonica?,  quia  certis  horis  recitari 
debent  juxta  canones  et  regulas  sanctorum 
patrum. Quod  enim Brentius  aitin  Confessione 
Wirtembergensi,  cap.  de  horis  canonicis, 
dici  apud  veteres  horas  canonicas  certa 
tempora  pra?scripta  a  sacris  canonibus,  ut  in 
iis  sacree  Scripturae  per  totum  annum  ordine 
legerentur,  non  modo  falsum,  sed  etiam 
ineptum  et  puerile  est.  Neque  enim  canones 
praescribunt,  quid  sit  legendum  singulis  ho¬ 
ris,  sed  quid  sit  legendum  singulis  mensibus, 
ut  perspicuum  est  ex  distinet.  15.  can.  sancta 
Romana.  Proinde  tempora  illa  non  hora? 
canonica?,  sed  menses  canonici  appellari 
debuissent.  Neque  ullus  auctor  antiquus  aut 
recens  invenitur,  qui  notionem  horae  cano¬ 
nicae  ita  explicet,  ut  Brentius  facit.  Itaque 
inter  alia  sectariorum  deliramenta,  qui  saepe 
nesciunt  quid  loquantur,  cum  de  rebus  no¬ 
stris  loquuntur,  hoc  etiam  numerari  poterit. 

Porro  si  quis  definitionem  officii  divini 
forte  desideret,  ita  accipiat  :  «  Divinum  offi¬ 
cium  est  certa  ratio  publice  laudandi,  pre- 
candique  Deum,  mente  simul  et  voce,  aucto¬ 
ritate  Praesulum  Ecclesiae  instituta.  » 

Dicitur  primo  «  certa  ratio  »,  quoniam  non 
quaelibet  Dei  laudatio,  vel  ad  Deum  oratio 
est  officium  divinum,  sed  certa  quaedam  for¬ 
ma  et  ordo  psalmorum,  hymnorum  et  pre¬ 
cum,  quem  omnes  sequi  debent,  qui  divinum 
officium  ex  obligatione  persolvunt. 

Additur  secundo  «  publice  »,  quoniam 
officium  divinum  persolvitur  publico  nomine 
totius  Ecclesiae,  pro  bono  communi  et  pu¬ 
blico,  per  publicos  et  solemnes  ministros. 


Atque  ea  causa  est,  cur  etiamsi  dicatur  in¬ 
terdum  ab  uno  homine,  et  in  privata  domo, 
tamen  non  omittuntur  voces  illa?,  «  Dominus 
vobiscum,  Oremus,  Benedicamus  Domino  », 
et  similes.  Dicuntur  enim  toti  Ecclesiae,  et 
nomine  ejusdem  Ecclesiae  ipse  sibi  respon¬ 
det  :  «  Et  cum  spiritu  tuo,  Deo  gratias, 
etc.  ». 

Additur  tertio  «  laudandi,  precandique  », 
quoniam  haec  duo  continet  officium,  de  quo 
agimus,  laudes  pro  beneficiis  acceptis,  pre¬ 
ces  pro  accipiendis.  In  quo  differt  officium 
Ecclesiae  militantis  ab  officio  Ecclesiae  trium¬ 
phantis  ;  Ecclesiae  enim  triumphantis  offi¬ 
cium,  quando  post  ultimi  judicii  diem  in 
omnibus  suis  membris  triumphabit,  solas 
laudes  continebit. 

Additur  quarto  «  Deum  »,  quoniam  totum 
hoc  officium  proprie  soli  Deo  praestatur.  Est 
enim  sacrificium  labiorum,  dequo  legimus 
in  Psaliu.  xiix.  Immola  Deo  sacrificium  lau¬ 
dis  (2).  Neque  movere  nos  debet,  quod  aliud 
appelletur  officium  de  sanctis,  aliud  de  mor¬ 
tuis,  aliud  de  tempore,  etc.  Dicitur  enim  de 
Sanctis,  quando  offertur  Deo  in  memoriam 
Sanctorum,  et  cum  in  Sanctis  suis  Deus  ipse 
laudatur ;  dicitur  vero  de  mortuis,  quando 
pro  mortuorum  refrigerio,  et  requie  Deum 
precamur.  Denique  sive  a  Sanctis,  sive  a 
mortuis,  sive  a  quacumque  alia  re  officium 
nominetur,  semper  Psalmi,  Hymni,  Colle¬ 
cta?,  et  caeterae  divini  officii  partes  dirigun¬ 
tur  ad  Deum. 

Additur  quinto,  «mente  simul  et  voce  » , 
quoniam  hujus  officii  forma  cum  ex  prae¬ 
scripto,  et  instituto  hominum  sit,  actum  ex¬ 
ternum  necessario  postulat.  Quare  muneri 
suonon  satisfaceret,  qui  sola  mente  orans 
et  laudans,  non  etiam  voce,  verba  omnia 
distincte,  integreque  proferret. 

Additur  postremo,  «  auctoritate  Praesu¬ 
lum  Ecclesiae  instituta  ».  Nemo  enim  potest 
certam  formam  orandi  praescribere,  nisi  qui 
praeest.  Itaque  in  Concilio  Milevitano  canon. 
12.  sic  legimus  :  «  Placuit,  ut  preces,  vel 
orationes,  seu  Missae,  quae  probata?  fuerint 
in  Concilio,  ab  omnibus  celebrentur.  Nec 
alia?  omnino  dicantur  in  Ecclesia,  nisi  quae 
a  prudentioribus  tractatae,  vel  comprobatae 
in  Synodo  fuerint  ».  Et  in  Concilio  Toletano 
IV.  cap.  2.  statuitur,  ut  in  tota  provincia 
idem  officium  celebretur.  Et  Gregorius  Papa 
VII.  in  Concilio  generali  numerum  psalmo- 


(1)  Psal.  LXXX1II,  5.  —  (2)  Psal.  XLIX,  14. 

rura,  et  lectionum  officii  divini  praescripsit, 
ut  habetur  can.  In  die  de  consecration.  di- 
stin.  5. 

CAPUT  XI. 

De  partibus  officii  divini ,  et  de  canonico 
tempore  singularum  partium. 

Partes  officii  divini  alite  sunt  majores,  aliae' 
minores.  Majores  sunt  Nocturni,  Laudes, 
Prima,  Tertia,  Sexta,  Nona,  Vesperae,  Com¬ 
pletorium;  Minores  sunt  Psalmi,  Hymni,  Le¬ 
ctiones,  Cantica,  Autiphonse,  Responsoria,  Li¬ 
tania,  Versus,  capitula,  Collectae.  Ex  his  enim 
totum  officium  constat.  Et  quoniam  partes 
majores  atempore  nomen  accipiunt,  ut  nomi¬ 
num  ratio  cognoscatur,  necesse  erit  de  tem¬ 
pore  singularum  horarum  breviter  disputare. 
Sci'ipsit  nuper  de  re  volumen  egregium 
Marcellus  Francolinus,  quod  mihi  totum 
evolvere  per  varias  occupationes  numquam 
licuit.  Quae  enim  in  lucem  nunc  edo,  multo 
ante  scripsi,  et  auditoribus  in  scholis  tra¬ 
didi,  quam  doctissimi  illius  viri  laboribus 
frui  potuerim. 

Sciendum  igitur  est,  nomina  canonicarum 
horarum  proprie  ad  eas  horas  accommodatas 
esse,  quae  apud  veteres  erant  in  usu,  quaeque 
ina;quales,  vel  planetarioc  dici  solent.  Ini¬ 
tium  earum  horarum  ducitur  ab  ortu  solis; 
ita  ut  prima  dicatur,  quae  est  prima  ab  ortu 
solis ;  secunda,  quae  est  secunda  ab  eodem 
solis  exortu,  et  sic  deinceps.  Dicuntur  autem 
inaequales,  quoniam  cum  per  totum  annum 
in  duodecim  hor.  s  diem  artificialem  veteres 
distribuerent,  et  i  i  totidem  noctem  ;  necessa¬ 
rio  fiebat,  ut  in  •  state  longiores  essent  horae 
diurnae  nocturnis,  et  contra  in  hyeme  noctur¬ 
nae  diurnis.  Ejusmodi  horas  Christi  tempore 
Judaeis  in  usu  fuisse,  testatur  Evangelium. 
Nam  Joann.  xi.  legimus :  Nonne  duodecim  sunt 
hor  se  diei  (I)  ?  Et  Matth.  xx.  mentio  fit  horae 
primae, tertiae,  sextae,  nonae,  undecimae.  Item 
Joan.  i.  fit  mentio  horae  decimae;  et  Joan. 
iv.  horae  septimae. 

Sciendum  est  secundo,  duodecim  horas 
noctis  dividi  solitas  esse  in  quatuor  vigilias, 
quarum  prima  incipiebat  ab  occasu  solis,  et 
terminabatur  in  horam  tertiam  noctis  ;  se¬ 
cunda,  incipiebat  ab  hora  tertia,  et  termina¬ 
batur  in  sextam;  tertia  incipiebat  a  sexta, 
et  terminabatur  in  nonam ;  quarta ,  quae 


proprie  dicebatur  vigilia  matutina,  incipie¬ 
bat  a  nona,  et  terminabatur  in  duodeci¬ 
mam. 

Meminit  harum  vigiliarum  Christus  Do¬ 
minus,  cum  Mare.  xm.  ait  :  Vigilate  ergo , 
nescitis  enim  quando  Dominus  veniat ,  sero ,  an 
media  nocte ,  an  galli  cantu ,  an  mane.  Quod 
autem  hoc  loco  dixit :  Media  nocte,  an  galli 
cantu,  Luc  xii.  dixit  :  Si  venerit  in  secunda 
vigilia ,  et  si  in  tertia  vigilia  venerit. %  Et  quod 
dixit,  mane ,  dixit  idem  Marcus,  cap.  vi. 
Quartam  vigiliam  noctis  ( 2 ).  Habemus  etiam 
in  veteri  Testamento  initiurn  vigiliarum. 
Thren.  n.  Et  vigilias  noctis  medise,  Ju- 
dic.  vn.  Et  vigiliam  matutinam,  Exod.  xiv. 

Denique  harum  quatuor  vigiliarum  me¬ 
minit  sanctus  Hieronymus  in  epistola  ad 
Cyprianum,  et  in  cap.  xiv.  Matthaei ;  et  alii 
auctores  passim.  Sicut  autem  ex  duodecim 
horis  nocturnis  tertia  quaeque  habebatur  po¬ 
tissima,  videlicet  tertia,  sexta,  nona,  duode¬ 
cima.  In  quibus  (ut  diximus)  quatuor  noc¬ 
turnae  vigiliae  terminabantur.  Sic  etiam  ex 
diurnis  tertia,  sexta,  nona,  duodecima,  sive 
vespertina,  plerumque  nominari,  et  ad  ce¬ 
lebriora  negotia  deputari  solebant,  quod  in¬ 
signiores  essent,  et  diem  in  quatuor  partes 
aequales  dividerent,  de  qua  re  vide  Tertul¬ 
lianum  in  lib.  de  jejunio. 

His  notatis  non  erit  difficile  tempus  cano¬ 
nicum  singularium  officii  divini  partium  ex¬ 
plicare.  Ac  primum  quod  attinet  ad  Noctur¬ 
nos,  varia  fuit  Ecclesiarum  consuetudo.  Ali¬ 
cubi  apud  veteres  tres  nocturni  tribus  distin¬ 
ctis  horis,  id- est,  tribus  vigiliis  nocturnis  ce¬ 
lebrabantur.  Sic  enim  scribit  sanctus  Hiero¬ 
nymus  in  epistola  ad  Eustochium  de  custo¬ 
dia  virginitatis,  «  Noctibus,  bis,  terque  sur- 
gendum  » .  Et  apertius  usum  hunc  fuisse 
apud  nonnullos  ex  veteribus,  tradunt  llu- 
pertus.  lib.  i.  de  officiis  divinis,  sanctus  Tho- 
mas  lection.  6.  in  cap.  xiv.  prioris  ad  Co- 
rinth.  etThomas  Waldensis,  tom.  3.  de  Sa- 
cramentalibus,  cap.  24. 

Alibi  tamen  nocturni  omnes  simul,  sed 
praecipue  media  nocte  celebrari  solebant, 
juxta  illud  :  Media  nocte  surgebam  ad  confi¬ 
tendum  tibi  (3).  Psalm.  cxviu.  Hoc  enim  tem¬ 
pus  disertis  verbis  praescribunt  sancti  Patres, 
Athanasius  in  libro  de  virginitate  extremo  ; 
Basilius  in  quaestionibus  fusius  explicatis, 
quaest.  37.  Hieronymus  in  epist.  ad  Eusto¬ 
chium  de  obitu  Paulae,  et  alii. 


(1)  Joan.  XI,  9.  —  (2)  Mar.  XIII,  35;  Luc.  XII,  38;  Mar.  VI,  48  -  (3)  Psal.  CXV1I1,  12. 

Alibi  denique  nocturni  cum  laudibus  ma¬ 
tutinis  junguntur,  et  in  quarta  vigilia,  quae- 
et  matutina  dicitur,  celebrantur.  Atque  hunc 
esse  antiquum  usum  Ecclesia;  romanae,  testa¬ 
tur  Amalarius,  qui  praefatione  libri  de  ordine 
antiphonarii  ponit  responsiones  Romanorum 
magistrorum  ad  interrogationes  suas.  Et 
inter  alia  dicit,  se  interrogasse,  an  inter  no¬ 
cturnum  officium,  et  matutinum,  id  est,  lau¬ 
des,  aliquod  interstitium  esse  deberet  :  et 
responsum  esse,  nullum,  sed  continuo  in¬ 
choandas  laudes  per  versiculum,  «  Deus  in 
adjutorium,  etc.  » . 

Observat  autem  Thomas  Waldcnsis  loco 
notato,  divina  providentia  factum  esse,  ut 
quamvis  nulla  jam  sit  Ecclesia,  quae  singulis 
nocturnis  vigiliis  Deum  laudet,  tamen  ali¬ 
qua  monasteria  nocturnum  officium  cele¬ 
brent  in  prima  vigilia,  aliqua  in  secunda, 
«aliqua  in  tertia,  et  totus  fere  clerus  in  quar¬ 
ta  ;  atque  ita  si  non  ab  iisdem,  certe  a  diver¬ 
sis  hominibus  laudes  divinae  singulis  no¬ 
cturnis  vigiliis  celebrentur. 

Jam  vero  laudes  matutina;,  cum  quibus 
juxta  Breviarii  Romani  formam  nocturni 
junguntur,  sine  ulla  dubitatione  in  aurora 
celebrari  debent,  ut  tempus  canonicum  lau¬ 
dum  sit  ab  initio  crepusculi  matutini  usque 
ad  ortum  solis.  Id  quod  perspicuum  est, 
tum  ex  nomine;  id  enim  est  proprie  offi¬ 
cium,  quod  matutinum  a  veteribus  omnibus 
nominatur  :  tum  ex  hymnis,  qui  in  laudi¬ 
bus  decantantur;  in  plurimis  enim  eorum  fit 
mentio  aurora;  :  tum  denique  ex  communi 
omnium  sententia  ;  nulli  sunt  enim  auctores, 
qui  contra  sentiunt. 

Atque-  ha;c  est  causa  cur  Ecclesia  in  nocte 
Natalis  Domini  sejungat  nocturnos  a  laudi¬ 
bus,  et  Missam  celebret  ante  laudes.  Quo¬ 
niam  enim  vetere  instituto  Missa  illa  circa 
mediam  nocte>n  celebrari  debet,  nimium 
praeverteretur  tempus  Laudum  si  ante  me¬ 
diam  noctem  Laudes  canerentur.  Ex  quo  in- 
telligimus  minus  absurdum  esse  nocturnos 
a  Laudibus  separare,  quam  totum  illud  offi¬ 
cium  ante  mediam  noctem  persolvere. 

Neque  moveri  dpbcmus  ex  eo,  quod  in 
triduo  ante  Pascha  Ecclesia  ipsa  publice 
nocturnum  officium  et  Laudes  ad  vesperam 
canere  solet.  Nam  ratione  mysterii,  dedita- 
que  opera  ista  fmnt ;  ideo  enim  tribus  illis 
diebus  officium  matutinum  sole  occidente 
celebratur,  et  in  tenebras  desinit,  unde  et 
nomen  accipit;  tum  ut  repriesentetur  occa¬ 
sus  solis  justitiae,  tum  ut  significentur  te¬ 


nebra;  gentis  Judaicae,  quae  Dominum  abne 
gaverat  et  crucifixerat.  Quod  idem  extinctio 
candelarum,  et  alia  signa  mcestitiae,  quae  in 
officio  illo  exhibentur,  satis  aperte  demon¬ 
strant.  De  quibus  mysteriis  vide  Amalarium 
lih.  iv.  de  officiis  Ecclesiasticis,  cap.  21.  et 
22,  et  Rupertum  lib.  v.  de  officiis  divinis, 
cap.  24. etseq. 

Officium  Primae  prima  hora  diei  celebran¬ 
dum  esse,  ac  per  hoc  tempus  ejus  canoni¬ 
cum  esse  ab  ortu  solis  usque  ad  finem  pri¬ 
mae  horae ;  docet  nomen  ipsum  Primae  ; 
docet  hymnus  ille,  «  Jam  lucis  orto  sy- 
dere  »  ;  docent  collectae  verba  illa,  «  Qui 
nos  ad  principium  hujus  diei  venire  fe¬ 
cisti  »  ;  docent  auctores  plurimi,  ut  Raba- 
nus  lib.  ii.  de  institut.  clericorum,  cap. 

3.  Amalarius  in  libro  de  ordine  Antipho¬ 
narii,  cap.  G.  ct  in  primis  Joannes  Cassia¬ 
nus  lib.  m.  de  Institutis  coenobiorum,  cap. 

■i.  'ubi  etiam  monet,  officium  Primae  suo 
primum  tempore  institutum  fuisse,  cum  of¬ 
ficia  aliarum  horarum  antiquissima  sint.  Et 
vere  nec  Cyprianus,  nec  Athanasius,  nec 
Basibus,  nec  Hieronymus,  neque  «alii  Cas¬ 
siano  antiquiores  hujus  Primae  horae  men¬ 
tionem  faciunt,  cum  aliarum  horarum  saepe 
meminerint.  Exstat  quidem  hymnus  ad  Pri¬ 
mam,  quiaS.  Ambrosio  compositus  dicitur  ; 
sed  fortasse  S.  Ambrosius  scripsit  hymnum 
illum  pro  exortu  diei,  postea  Ecclesia  officio 
Primae  hymnum  illum  inseruit.  Quod  autem 
quidam  Doctorcs  canonum  exponentes  cap.l. 
de  celebrat.  Missarum  dicunt,  officium  Pri¬ 
mae  esse  officium  nocturnum,  et  celebran¬ 
dum  ante  solis  exortum,  manifeste  falsum 
est,  et  recte  confutatur  a  ;anco!ino  in  tra¬ 
ctatu  de  tempore  horarum  canonicarum, 
cap.  13.  et  16. 

Officium  horarum  trium,  videlicet  Ter-  - 
tiae,  Sextae  et  Nonae,  illis  ipsis  horis  celebran¬ 
dum  esse,  non  dubium  est.  Quoniam  autem 
horae  illa;  inaequales,  non  sunt  jam  amplius  .  j 
in  usu,  propterea  tempora  illa  accipienda 
sunt,  qua;  horis  illis  in  nostra  supputatione 
respondent.  Quod  nullo  negotio  fiet,  si  quis 
advertat  in  quas  horas  solis  ortus  et  occa¬ 
sus  et  meridies  incidant.  Nam  hora  Sexta 
inaequailis,  quae  est  hora  orationis  sexta  , 
semper  incidit  in  meridiem.  Ilora  Tertia 
inaequalis  semper  incidit  in  illud  tempus, 
quod  est  medium  inter  ortum  solis  et  meri¬ 
diem.  Ilora  Nona  inaequalis  in  illud  incidit, 
quod  est  medium  inter  meridiem  et  occa¬ 
sum. 


CAPUT  XI. 

Itaque  ia  iis  regionibus  ubi  numerantur 
horte  a  meridie,  duodecima  hora  diei  sem- 
per  est  hora  sexta  canonica;  et  ab  ea  rcli- 
qute  duce  facile  colliguntur.  In  iis  autem 
regionibus,  ubi  horae  numerantur  ab  occa¬ 
su;  tempore  aequinoctii  hora  quinta  decima, 
ipsa  est  tertia ;  decima  octava,  est  sexta ; 
vigesima  prima  est  nona.  Cum  autem  cre¬ 
scentibus  diebus,  meridies  fuerit  hora  septi¬ 
ma  decima  ;  tum  hora  Tertia  canonica,  erit 
hora  diei  tertia  decima  cum  dimidia,  hora 
Sexta  canonica  erat  hora  dici  septima  deci¬ 
ma  ;  hora  Nona  canonica  erit  hora  diei  vi¬ 
gesima  cum  dimidia.  Contra  autem  cum  dies 
decrescent,  et  erit  meridies  hora  decima  no¬ 
na,  tunc  hora  Tertia  canonica  erit  hora  diei 
sexta  decima  cum  dimidia;  hora  Sexta  ca¬ 
nonica  erit  hora  diei  decima  nona ;  hora 
Nona  canonica  erit  hora  diei  vigesima  pri¬ 
ma  cum  dimidia. 

Si  quis  autem  haberet  in  tabella  descri¬ 
ptos  quadrante»  dierum  artificialium  per 
totum  annum,  id  est,  quot  horas  contineat 
quarta  pars  cujuslibct  artificialis  diei,  is  fa¬ 
cillime  horas  canonicas  investigaret.  Nam 
ubi  dies  incipiunt  a  meridie,  si  quis  detra¬ 
heret  ab  hora  duodecima  quadrantem  unum, 
haberet  horam  tertiam  canonicam,  si  detra¬ 
heret  duos  quadrantes,  haberet  ortum  so¬ 
lis;  post  meridiem  vero  primus  quadrans 
esset  hora  nona  canonica,  secundus  hora  ve¬ 
spertina.  Ubi  autem  horae  numerantur  ab 
occasu,  si  detraheret  quadrantem  unum  a 
numero  viginti  quatuor  horarum, haberet  ho¬ 
ram  nonam  ;  si  detraheret  quadrantes  duos, 
haberet  horam  sextam;  si  detraheret  tres,  ha¬ 
beret  horam  tertiam ;  si  detraheret  quatuor, 
haberet  ortum  solis  et  initium  horae  primae. 
Descripsit  ejusmodi  tabulas  Fraucolinus  ac¬ 
curatissime,  sed  per  arcus  semidiurnos. 
C  ait  erum  non  erit  opus  fortasse  tam  accu¬ 
rate  ista  cognoscere,  cum  satis  sit  ex  ortu  et 
occasu,  qui  ad  sensum  patent,  crasso  modo 
colligere  tempora  media,  ut  jam  dixi¬ 
mus. 

Sed  existit  dubitatio  quaedam  circa  tres 
has  canonicas  horas,  Tertiam,  Sextam,  et 
Nonam,  sit  ne  tempus  legitimum  persolven¬ 
di  officium  harum  horarum,  posteaquam  ip¬ 
sae  horae  finitae  sunt,  an  potius  posteaquam 
labi  coeperunt,  et  adhuc  labuntur  ;  non  enim 
desunt  qui  existiment  tempus  canonicum 
officii  horae  Tertiae  tunc  primum  incipere, 
cum  hora  tertia  diei  jam  fluxit,  et  in  horo¬ 
logiis,  ut  completa  signatur,  quod  idem 


intelligendum  esse  volunt  de  Sexta  et 
Nona. 

Sed  contra  sentiendum  existimo  .  Nam 
certum  est  officium  Laudum  matutinarum 
non  esse  celebrandum  hora  duodecima  com¬ 
pleta,  id  est,  orto  jam  sole,  sed  hora  duode¬ 
cima  labente,  ac  per  hoc  in  aurora,  ut  om¬ 
nes  consentiunt.  Pari  ratione  officium  pri¬ 
mae  satis  constat  ex  auctoribus  supra  citatis, 
non  esse  celebrandum  hora  prima  exacta, 
sed  labente,  id  est,  paulo  post  ortum  solis, 
cur  igitur  non  idem  dicemus  de  officio  Ter¬ 
tiae,  Sextae  et  Nonae,  celebrandum  esse  vide¬ 
licet  horis  illis  tabentibus,  non  autem  exactis, 
aitque  completis  ? 

Sequitur  offleium  vespertinum,  de  quo 
varias  video  esse  sententias,  sed  ego  mihi 
omnino  persuasi,  tempus  canonicum  vespe¬ 
rarum  esse  horam  duodeeimaim,  atque  po- 
stremam  totius  diei,  non  quidem  exactam, 
sedlabentcm,  ut  de  aliis  horis  dixi. 

Nam  omnes  fere  veteres  scribunt,  vesper¬ 
tinum  officium  celebrandum  esse  in  fine  diei, 
ut  Isidorus,  Rabanus,  Rugo,  Rupcrtus,  et 
alii,  et  Amalarius,  qui  lib.  lv.  dc  officiis 
Eccles.  cap.  vir.  scripserat  vespertinum  of¬ 
ficium  ad  noctem  pertinere  ;  in  lib.  de  ordi¬ 
ne  antiphonarii  scribit,  consuetudinem  habe¬ 
re,  ut  paulo  ante  solis  occasum  celebretur, 
et  addit,  horanfduodecimam  esse  legitimum 
tempus  vesperarum. 

Ejusdem  horar  duodecimae  mentionem  fa¬ 
cit  S.  Athanasius  in  lib.  de  Virginitate,  ubi 
post  officium  Tertiae,  Sextae  et  Nonae,  offi¬ 
cium  plenius  et  majus  in  hora-  duodecima 
celebrandum  esse  dicit.  Sanctus  etiam  Joati- 
nes  Chrysostomus  liornil.  59.  ad  populum 
scribit,  monachos  quatuor  in  partes  diem 
distribuere,  dum  celebrant  divinas  laudes 
hora  Tertia,  Sexta,  Nona  ct  Vespertina.  Ubi 
per  Vespertinam  necessario  intelligit  duode¬ 
cimam.  Illa  enim  explet  quartam  partem 
diei,  ct  justa  proportione  tantum  distat  a  no¬ 
na,  quantum  nona  a  sexta,  ct  sexta  a  tertia, 
et  tertia  ab  initio  diei.  Sanctus  quoque  Ra¬ 
silius  in  regulis  fusius  explicatis  qusest.  37. 
dicit,  completo  die  Vesperas  celebrandas,  et 
sanctus  Cyprianus  serra.  6.  scribit,  receden¬ 
te  sole  ,  et  cessante  die  id  esse  facien¬ 
dum. 

Sed  quod  maximi  momenti  esse  videtur, 
illud  est,  quod  Cassianus  refert,  lib.  n.  do 
institutis  coenobiorum,  cap.  4.  ct  3.  non 
humana  inventione,  sed  cuilitus  angelico 
magisterio  institutum,  ut  in  Vesperis  duo 

decim  Psalmi  canerentur.  Concilium  autem 
Tur.  II.  cap.  19.  Vespertinam  horam,  in 
qua  duodecim  Psalmi  Angelo  doctore  canun¬ 
tur,  dicit  esse  horam  duodecimam.  Itaque 
ex  definitione  Concilii  ante  annos  mille  cele¬ 
brati,  habemus  horam  vespertinam,  pro¬ 
prie  esse  duodecimam,  quae  diem  artificia¬ 
lem  claudit. 

His  accedit  ratio  ex  proportione,  quam 
habet  officium  vespertinum  cum  matutino, 
id  est,  cum  laudibus,  has  enim  vocant  om¬ 
nes  veteres  matutinum.  Sunt  enim  hsec  duo 
officia  valde  similia.  Nam  habent  ssepe  anti- 
phonas  easdem,  eumdem  hymnum,'  idem 
capitulum,  easdem  commemorationes,  eum¬ 
dem  numerum  et  ordinem  psalmorum :  igi¬ 
tur  par  est,  ut  sicut  matutinum  celebratur 
paulo  ante  ortum  solis,  in  extrema  hora 
noctis,  ita  vespertinum  celebretur  paulo  an¬ 
te  occasum  solis  in  extrema  hora  diei.  Quod 
item  confirmatur  ex  illis  verbis  hymni  ve¬ 
spertini  :  «  Jam  sol  rcceclit  igneus,  infun¬ 
de  lumen  cordibus  ».  Et  denique  ex  eo,  quod 
veteres  vespertinum  officium  accensa  lu¬ 
cerna  celebrandum  esse  dicunt,  ut  perspi¬ 
cuum  est  ex  illis  verbis  S.  Hieronymi  in  epist. 
ad  Letam  de  institutione  filias  :  <<  Assuescat 
accensa  lucerna  reddere  sacrificium  vesper¬ 
tinum  ».  Neque  enim  lucerna  necessaria  est 
hora  decima,  vel  undecima  inchoante,  cum 
adhuc  sol  clarissime  luceat;  sed  hora  duo¬ 
decima  sole  jam  occumbente,  praesertim  in 
locis  obscurioribus,  qualia  oratoria  esse  so¬ 
lent,  omnino  lucernae  lumine  indigemus. 

Quod  autem  Joannes  Cassianus  lib.  m. 
de  institutis  coenobiorum,  cap.  3.  dicit,  lu¬ 
cernarem  horam  esse  undecimam,  non  in¬ 
firmat,  sed  confirmat  sententiam  nostram. 
Loquitur  enim  ipse  de  hora  undecima  jam 
exacta.  Nam  accommodat  laudes  officii  ve¬ 
spertini  ad  opus  illorum,  qui  hora  undecima 
vocantur  ad  vineam.  Illos  autem  hora  un¬ 
decima  exacta  operari  coepisse,  et  usque  in 
finem  duodecimse  operatos,  testatur  Evan- 
gqlium,  Matth.  xx.  Hi  novissimi  una  hora  fe¬ 
cerunt,  ele . 

Restat  officium  Completorii,  quod  non  es¬ 
se  aeque  antiquum,  ac  officia  reliquarum  ho¬ 
rarum,  recte  observavit  Radulphus  de  rivo 
in  libro  de  can.  observat,  propos.  14;  indi¬ 
cat  enim  tempus  completorii  obscure  san¬ 
ctus  Ambrosius  lib.  iii.  de  Virginibus.  Sed 
expressam  mentionem  invenio,  primum  apud 


Graecos  in  quaest.  37.  S.  Basilii  ex  regulis 
fusius  explicatis  :  apud  Latinos  autem  et  no¬ 
men  et  tempus  Completorii  primum  invenio 
in  Regula  sancti  Benedicti  cap.  16. 

Porro  tempus  canonicum  Completorii  est 
initium  noctis  ante  finem  crepusculi  vesper¬ 
tini.  Id  enim  satis  aperte  colligitur  ex  om¬ 
nibus  antiquis  auctoribus.  Nam  Isidorus 
lib.  i.  de  officiis,  cap.  21.  Amalarius  lib.  iv. 
de  officiis  Eccles.  cap.  8.  et  in  lib.  de  ordine 
antiphonarii,  cap.T.Hugo  de  S.  Victore  lib.  ir- 
de  officiis  divinis,  cap'.  7.  Rupertus  lib.  i.  de 
officiis  divinis,  cap.  7.  et  alii  dicunt,  Comple¬ 
torium  ad  noctem  pertinere,  et  post  coenam, 
et  omnia  alia  opera,  quae  somnum  praece- 
dunt,  debere  persolvi.  S.  autem  Basilius  lo¬ 
co  citato  dicit,  primis  se  jam  noctis  inten¬ 
dentibus  tenebris  completorium  persolven¬ 
dum,  et  in  eo  Psalmum  xc.  recitandum,  ut 
quies,  quam  sumus  capturi,  inoffensa,  et  ab 
omni  perturbatione  sit  libera. 

Unus  est  ex  antiquis  Rabanus,  qui  in  lib. 
ii.  de  institut.  cleric.  cap.  8.  dicit,  Comple¬ 
torium  hora  undecima  celebrandum.  Sed 
videndum  est,  ne  forte  sit  vitium  librario¬ 
rum.  Nam  cap.  7.  disertis  verbis  idem  au¬ 
ctor  dicit,  vespertinum  officium  in  fine  diei, 
sole  occidente,  celebrandum  esse ;  et  paulo 
post  adjungit  Vesperam  dici  a  sydere,  quod 
sole  occidente  exoritur.  Quomodo  igitur  is¬ 
ta  cohaerent,  ut  Completorium,  quod  om¬ 
nium  consensu  Vesperas  sequi  debet,  non 
praecedere,  persolvendum  sit  hora  undeci¬ 
ma,  si  Vesperae  persolvuntur  in  fine  diei 
sole  occidente  et  vespero  oriente  ? 

Quod  autem  Smaragdus  Abbas  in  com- 
ment.  ad  cap.  16.  Regulae  S.  Benedicti  di¬ 
cere  videtur,  horam  duodecimam  ad  Com¬ 
pletorium  pertinere,  non  habet  difficul¬ 
tatem.  Tum  quia  fortasse  non  loquitur  -de 
Completorio,  sed  de  Vesperis ;  neque  enim 
Completorium,  aut  Vesperas  nominat  cum 
horae  duodecimae  mentionem  facit,  et  prae¬ 
terea  duodecimam  illam  horam  horae  nonae 
immediate  subjungit ;  ac  per  hoc  de  vesper¬ 
tino  officio  loqui  videtur.  Tum  quia  per  ho¬ 
ram  duodecimam  intelligere  possumus  duo¬ 
decimam  jam  exactam,  quae  coincidit  cum 
prima  hora  noctis  inchoata. 

Ad  veterum  auctoritatem  accedit  manife¬ 
sta  ratio.  Nam  officium  Primae,  et  Completo¬ 
rii  eam  inter  se  proportionem  et  similitudi¬ 
nem  habent,  quam  matutinum  et  vesperti- 


(1)  Mat.  XX,  12. 

nurn.  Sunt  enim  officia  simillima,  cum  ha¬ 
beant  eumdem  numerum  et  ordinem  psal¬ 
morum  et  precum,  et  pra?terea  symbolum, 
confessionem,  etc.  Sicut  igitur  officium  Pri- 
mse  persolvitur  prima  hora  diei,  sic  offi¬ 
cium  Completorii  persolvi  debet  prima  hora 
noctis ;  quemadmodum  quia  laudes  matuti- 
nse  celebrantur  ultima  hora  noctis,  vesper¬ 
tinae  laudes  celebrari  debent,  ut  jam  osten¬ 
dimus,  ultima  hora  diei.  Et  sane  totum  offi¬ 
cium  Completorii,  si  quis  illud  recte  inspf| 
ciat,  nihil  aliud  sonat,  nisi  praeparationem 
ad  nocturnam  requiem. 

Quod  vero  quidam  objiciunt,  verba  illa, 
a  Te  lucis  ante  terminum  »,  indicare  Com¬ 
pletorium,  persolvendum  ante  occasum  so¬ 
lis  ;  item  sepulturam  Domini,  quae  in  officio 
Completorii  recolitur,  factam  esse  ante  solis 
occasum;  facile  dissolvitur.  Nam  terminus 
lucis  non  est  occasus  solis,  sed  finis  crepu¬ 
sculi.  Ideo  enim  ad  primam,  ut  significetur 
exortus  solis,  non  autem  solius  lucis,  non 
dicitur,  «  Jam  lucis  orto  lumine  »,  sed, 
«  Jam  lucis  orto  sydei’e  »,  id  est,  sole.  In 
Completorio  vero  nulla  fit  mentio  syderis, 
sive  solis,  sed  solius  lucis,  quae  in  fine  cre¬ 
pusculi  terminatur. 

Porro  sepultura  Domini  eadem  hora  facta 
est,  qua  depositio  ex  cruce.  Non  enim  in¬ 
ter  depositionem  et  sepulturam  aliquod  spa¬ 
tium  temporis  interjectum  fuit.  Quia  vero 
duo  mysteria  sunt,  quamvis  uno  tempore 
peracta,  ideo  placuit  Ecclesia?  unum  com¬ 
memorare  suo  tempore,  id  est,  in  Vesperis; 
alterum  in  hora  consequente,  id  est,  in  Com¬ 
pletorio  ;  ut  omittam  officium  Completorii, 
non  propter  solam  memoriam  Dominica? 
sepulturae,  sed  propter  alias  causas  institu¬ 
tum  fuisse  ;  ac  potissimum,  ut  in  eo  gratiae 
Deo  agerentur' pro  beneficiis  diurnis,  et  in¬ 
dulgentia  imploraretur  pro  peccatis  toto  illo 
die  commissis,  ac  demum  contra  nocturna 
pericula  et  tentationes,  Dei  gratia  petere¬ 
tur  :  atque  ita  officium  in  matutino  crepu¬ 
sculo  inchoatum,  in  vespertino  crepusculo 
compleretur. 

CAPUT  XII. 

Referuntur  haeretici,  qui  horas  canonicas 
reprehendunt . 

Non  defuerunt  unquam  hajretici,  qui  vel 
omnino,  vel  ex  parte  aliqua  officium  Eccle 


siasticum  reprehenderent.  Primum  enim 
Paulus  Samosatenus  circa  annum  Domini 
280.  Ecclesiam  Catholicam  arguebat,  quod 
hymnos  ab  hominibus  compositos,  et  qui  in 
sacris  litteris  non  haberentur,  Christo  de¬ 
cantaret.  Quocirca  ipse  eos  tamquam  neo¬ 
tericos,  et  nuper  inventos  ab  Ecclesia  sua 
removit.  Refert  hanc  hseresim  Eusebius  lib. 
vii.  hist.  cap.  26. 

Deinde,  Vigilantius  non  totum  quidem  of¬ 
ficium  ecclesiasticum,  sed  nocturnas  vigi¬ 
lias  reprehendebat,  ut  refert  S.  Hieronymus 
in  epist.  ad  Riparium.  Atque  haec  videtur  es¬ 
se  hseresis  illorum,  quos  Isidorus  in  lib  i, 
de  officiis,  cap.  22.  dicit,  vocari  solitos  ny- 
ctazontes,  id  est,  somniculosos. 

Post  aliquot  ssecula  Joannes  Wicleffus 
multa  contra  horas  canonicas  scripsit,  qua? 
referuntur  et  refelluntur  a  Thoma  Waldensi 
tom.  3.  de  sacramentalibus,  cap.  24.  Non 
diu  post  in  Boemia  Taboritarum  hseresim 
fuisse,  frustra  tempus  teri  in  horis  canonicis 
persolvendis,  testis  est  HSneas  Sylviusin  lib. 
de  origine  Boemorum,  cap.  35. 

Hoc  nostro  sa?culo  Martinus  Lutherus  in 
lib.  de  abroganda  Missa  extremo,  ritum 
Ecclesia?  improbat,  quem  servat  in  horis 
canonicis  ;  et  re  ipsa  sustulit  in  regionibus, 
quas  a  fide  Catholica  'alienare  potuit.  Quam¬ 
vis  postea  instituerit  ipse  quoque  suas  quas¬ 
dam  horas  canonicas,  sed  brevissimas,  et 
ordine  perverso,  ut  Apostolum  Satana?  de¬ 
cebat  :  praecepit  enim,  ut  mane  tres  dice¬ 
rentur  Psalmi,  et  tres  ad  Vesperam.  Cantica 
quoque,  «Te  Deumlaudamus»,  et  «Benedi¬ 
ctus  Dominus  Deus  Israel»,  et  symbolum 
Athanasii  recitari  voluit,  non  mane,  ut  in 
Ecclesia  fieri  consuevit,  sed  vespere,  ut  vi¬ 
delicet  nihil  sibi  commune  esse  cum  Eccle¬ 
sia  Catholica  demonstraret. 

Illyricus  in  Centuriis  passim  reprehendit 
summos  Pontifices,  quod  officium  Ecclesia¬ 
sticum  instituerint,  vel  auxerint,  vel  orna- 
rint,  sed  insignis  est  locus  Centur.  6.  cap. 
10  colum.  674.  ubi  de  Pelagio  I.  loquens, 
sic  ait :  «  Notis  Antichristi  hic  quoque  insi¬ 
gnis  fuit.  Nam  constituit,  ut  Clerici  quotidie 
canonicas  horas  septies  cantarent,  ut  habe¬ 
tur  91.  distin.  can.  Eleutherus  frater  ».  Quo 
loco  tria  sunt  breviter  observanda.  Pri¬ 
mum,  non  haberi  in  canone  illo  citato,  ver¬ 
bum  ullum  de  horis  canonicis  septies  de¬ 
cantandis,  sed  solum  de  vigiliis  in  quadam 
particulari  Ecclesia  celebrandis.  Alterum, 
non  solum  reliquas  horas,  sed  etiam  noc 

turnas,  ad  quas  proprie  vigilia;  pertinent, 
antiquissimas  esse,  ut  mox  ostendemus  ex 
Patribus ,  qui  Pelagii  Pontificatum  longe 
praecesserunt.  Tertium,  miram  esse  illam  Il¬ 
lyrici  consecutionem,  Pelagius  Papa  instituit 
horas  canonicas,  igitur  notis  An tichristi  in¬ 
signis  fuit.  Quis  enim  unquam  inter  Anti- 
christi  notas  posuit,  instituere  horas  cano¬ 
nicas,  id  est,  officium  statis  horis  Deum  lau¬ 
dandi  ac  precandi  ?  nonne  Antichristus  juge 
sacrificium  auferet,  Daniele  teste  ?  nonne 
efferet  se,  teste  Apostolo,  super  omne  quod 
dicitur  Deus  ;  quomodo  igitur  credibile  est 
ab  illo  instituendum  esse  juge  sacrificium 
laudis  et  precationis  Deo  nostro,  et  Christo 
ejus,  cujus  ipse  hostis  acerrimus  erit  ? 

Jam  vero  Joannes  Brentius  in  Confessione 
Wirtenbergensi  cap.  de  horis  canonicis , 
quatuor  in  usu  canonicarum  horarum  re¬ 
prehendit.  Primo,  quod  instituatur  certum 
hominum  genus,  id  est,  sacerdotes,  ad  ca¬ 
nonicas  horas  persolvendas.  Secundo,’  quod 
persolvantur  hora;  illa;  lingua  aliena,  qua; 
vulgo  Ecclesia;  non  sit  nota.  Tertio,  quod 
sine  intermissione  die,  noctuque  hoc  offi¬ 
cium  persolvatur.  Quarto,  quod  hoc  fiat, 
non  ut  per  patientiam  et  cousolatioilem Scri¬ 
pturarum  spem  habeamus,  sed  ut  merito 
hujus  operis  mitigemus  iram  Dei,  et  expie¬ 
mus  peccata  hominum  coram  Deo. 

Sed  primum  illud  de  ministris  tractabitur 
infra  suo  loco.  Alterum  de  lingua  vulgari, 
tractatum  est  a  nobis  in  ii.  lib.  de  verbo 
Dei,  cap.  Io.  et  1  (5.  neque  aliquid  novi  hoc 
loco  scribendum  occurrit.  De  tertio  disse¬ 
remus  cap.  seq.  id  enim  est  hujus  loci  pro¬ 
prium.  Quartum  partim  est  falsum,  partim 
commune  orationi  cum  aliis  operibus  bonis. 
Falsum  est  enim  non  decantari  a  nobis  lau¬ 
des  Dei,  ut  per  patientiam  et  consolationem 
Scripturarum  spem  habeamus.  Hunc  enim 
fructum  inter  alios,  ct  quierunt  et  referunt 
omnes  pii,  qui  rite  divinum  officium  canunt, 
vel  legunt.  Commune  vci*o  est  orationi  cum 
aliis  bonis  operibus,  ut  sit  meritoria  et  sa- 
tisfactoria,% ut  supra  ostendimus. 

Similia  scribunt  contra  horas  canonicas 
Tilmanus  Heshusius  in  lib.  de  sexcentis  er¬ 
roribus  Pontificiorum  tit.  24.  nuin.  7.  ct  alii 
passim. 


|1)  1's.  CXYIIJ,  '12. -(2}  Ps.  V,  4;  iljid.  LX1I,  7;  i 


CAPUT  XIII. 

Demonstratur  antiqua  et  rationabilis  institutio 
canonicarum  horarum. 

Adversus  pradictos  haereticorum  errores 
nos  breviter  ostendemus  antiquam  et  ratio¬ 
nabilem  institutionem  esse  canonicarum 
horarum,  ac  primum  de  ipsis  horis,  deinde 
de  iis,  qua;  leguntur,  aut  canuntur  in  offi¬ 
cio  ecclesiastico  breviter  disseremus. 

Quod  igitur  ad  Horas  attinet,  habemus 
exempla  Prophetarum  et  Apostolorum  ;  te¬ 
stimonia  veterum  Patrum,  et  antiqua;  Ec¬ 
clesia;  consuetudinem ;  rationes  denique,  ct 
causas  hujus  institutionis. 

Veniamus  ad  exempla,  Propheta  David 
septies  in  die  laudem  dicebat  Deo.  Psalm. 
cx vili.  Quod  si  ille  in  bellis,  et  regni  admi- 
nistrationc  occupatus,  septies  in  die,  sine  in¬ 
termissione,  Deum  precabatur  et  laudabat, 
quid  habet  Brentius,  quod  queratur,  si  sa¬ 
cerdotes,  quorum  proprium  munus  est  va¬ 
care  Deo,  septies  in  die  sine  intermissione 
orationi  et  laudibus  divinis  insistant  ? 

Sed  audiamus  exempla  de  singulis  horis. 
De  nocturna  oratione  idem  David  in  eodem 
Psalm.  cxvill.  Media ,  inquit,  nocte  surgebam 
ad  confitendum  tibi  [i).  Dominus  quoque  non 
solum  media  nocte  orabat,  sed  etiam  per¬ 
noctabat  in  oratione  Luc.  vi.  et  Apostolus 
Paulus,  et  Silas  in  ipso  etiam  carcero  media 
nocte  orantes  laudabant  Deum  act.  xvi. 

De  laudibus  matutinis  habemus  illud 
Psalm.  v.  Mane  exaudies  vocem  meam,  mane 
astabo  tibi  et  videbo.  Et  illud  Psalm,  lxii.  In 
matutinis  meditabor  in  te.  Et  illud  Psalm. 
cxyiii.  Praevenerunt  oculi  mei  ad  te  diluculo , 
ut  meditarer  eloquia  tua  (2). 

De  Prima,  Tertia,  Sexta  et  Nona  explicat 
Bcda  illud  ii.  Esdr.  ix.  Legerunt  in  volumine 
legis  Domini  Dei  sui  quater  in  die ,  et  quater 
confitebantur,  et  adorabant  Dominum  Deum 
suum.  Item  illud  Daniel.  vi.  Tribus  tempori¬ 
bus  in  die  flectebat  genua ,  et  adorabat,  con/i- 
tebat urgue  coram  Deo  (fi).  Exponunt  Cypria¬ 
nus  in  serm.  6.  et  Hieronymus  in  commcnt. 
Danielis,  de  hora  tertia,  Sexta  et  Nona. 

Easdem  horas  legimus  in  Actis  Apostolo¬ 
rum.  Nam  hora  Tertia  Apostoli  orantes  ac¬ 
cipiunt  Spiritum  sanctum,  Actor,  u.  hora 

fui.  CXVlll,  148.  -  (3)  II  Esd  IX,  3;  Dan.  VI,  lu; 


CAPUT  XIII. 


425 


sexta  Princeps  Apostolorum  ascendit  in  su¬ 
periorem  sedium  partem,  ut  orationi  vaca¬ 
ret,  Act.  x.  Denique  Petrus  et  Joannes  ascen¬ 
debant  in  templum  ad  horam  orationis  no¬ 
nam.,  Act.  iii.  De  officio  vespertino  propheta 
David  Psalm.  liv.  Vespere  et  mane  et  meridie 
narrabo  et  annunciabo,  et  exaudiet  vocem  me¬ 
am.  Et  Psal.  cxl.  Elevatio  manuum  mearum 
sacrificium  vespertinum  (1). 

Jam  ex  Patribus  plurima  testimonia  ad- 
ferri  possunt,  numquam  enim  in  Ecclesia 
Christiana  non  fuit  consuetudo  laudandi, 
precandique  Deum  nocturno  tempore,  prse- 
terca  Mane,  hora  Tertia,  Sexta,  Nona,  et  ad 
Vesperam.  Proinde  qui  hunc  usum  rejiciunt, 
quod  faciunt  omnes  hujus  temporis  haereti¬ 
ci,  vel  imperiti  sunt  antiquitatis,  vel  nimium 
impudentes  novatores. 

Clemens  Romanus  lib.  vm.  Apostolicarum 
constitutionum,  cap.  40  :  «  Preces,  inquit, 
vestras  facite  diluculo,  hora  tertia,  sexta, 
nona,  vespere,  et  in  galli  cantu  ». 

S.  Cyprianus  in  serm.  0.  qui  est  de  ora¬ 
tione  Dominica  :  «  In  orationibus,  inquit, 
celebrandis  invenimus  observasse  cum  Da- 
nicle  tres  pueros  in  fide  fortes,  et  in  captivi¬ 
tate  victores,  horam  tertiam,  sextam  et 
nonam  » .  Et  paulo  post  :  «  Sed  nobis,  fra¬ 
tres  dilectissimi,  praeter  horas  antiquitus  ob¬ 
servatas,  orandi  nunc  et  spatia,  et  sacra¬ 
menta  creverunt.  Nam  et  mane  orandum 
est,  ut  resurrectio  Domini  matutina  oratione 
celebretur.  Recedente  item  sole,  ac  die  ces¬ 
sante,  necessario  rursus  orandum  est  ».  Et 
infra  :  «  Qui  autem  in  Christo,  hoc  est,  in 
lumine  semper  sumus,  ne  noctibus  ab  oratio¬ 
ne  cessemus  » . 

S.  Athanasius  in  lib.  de  Virginitate,  sive 
de  meditatione  :  «  Habeto,  inquit,  psalte¬ 
rium  et  psalmos  edisce.  Sol  exoriens  videat 
librum  in  manu  tua ;  post  tertiam  horam  per¬ 
agito  communionem  ,  quoniam  hac  hora 
adductum  est  lignum  crucis.  Sexta  hora  ce¬ 
lebrato  preces  cum  psalmis,  plorationibus  et 
obsecrationibus,  quoniam  hac  hora  Filius 
Dei  sublatus  est  in  crucem,  llora  nona  rur¬ 
sus  esto  in  hymnis  et  laudibus  Dei  cum  lai- 
crymis,  confitens  peccata  tua.  Deo  supplica, 
quoniam  hac  hora  Dominus  in  cruce  pen¬ 
dens  reddidit  spiritum.  »  Et  infra  :  «  Hora 
duodecima  majorem  et  crebriorem  celebra 
communionem  cum  virginibus  tuis,  etc.  » . 
Item  in  eodem  lib.  :  «  Media,  inquit,  nocte 


surgito,  et  laudato  Dominum  Deum  tuum  ». 

Sanctus  Ambrosius  in  Psalm.  cxviii.  serm. 
8.  meminit  orationis,  quae  fit  media  nocte, 
in  meridie,  et  vespere.  Et  in  lib.  iii.  de  Vir¬ 
ginibus  notat  sex  tempora  orandi,  cum  sur- 
gimus  mane,  cum  est  prodeundum,  ante 
prandium,  post  prandium,  hora  incensi,  et 
cum  pergimus  cubitum.  Quae  tempora  cum 
solemnium  orationum  tempora  ad  ipso  vo¬ 
centur,  videntur  omnino  significare  horam 
matutinam,  tertiam,  sextam,  nonam,  ve¬ 
spertinam  et  Completorii.  Exstant  etiam  san¬ 
cti  Ambrosii  hymni  pro  singulis  horis  cano¬ 
nicis. 

Sanctus  Basibus  in  regulis  fusius  explica¬ 
tis  quaist.  37.  earumdem  horarum  mullo 
apertius  meminit ;  nam  cum  dixisset,  non 
esse  negligendas  praescriptas  'orationes  statis 
temporibus,  quas  in  conventibus  observari 
solemne  est  et  quotidianum,  continuo  enu¬ 
merat  tempora,  et  singulorum  rationes  red¬ 
dit.  Tempora  vero  illa  his  nominibus  appel¬ 
lat  :  «  Matutinum,  horam  tertiam,  sextam, 
nonam».  Addit  praeterea  officium  «  completae 
diei  »,  id  est,  Vesperas,  et  officium,  «  initio 
tenebrarum  pro  quiete  nocturna  captanda  »  , 
id  est,  Completorium,  et  officium,  «  media; 
noctis  »,  id  est,  vigilias  nocturnas. 

S.  Hieronymus  in  epist.  ad  Eustochium 
de  custodia  virginitatis  :  «  Horam  Tertiam, 
inquit,  Sextam,  Nonam,  diluculum  quoque, 
et  Vesperas,  nemo  est  qui  nesciat  ».  Et  in¬ 
fra  :  «  Noctibus  quoque  bis,  terquo  surgen- 
dum  » .  Et  in  epist.  ad  eamdem  de  obitu  Pau¬ 
lae  :  «  Mane,  inquit,  hora  tertia,  sexta,  no¬ 
na,  vespere,  noctis  medio  per  ordinem  psal¬ 
terium  cantabant  ».  Similia  habet  idem  au¬ 
ctor  in  epist.  ad  Letam  de  institutione  filiae. 
S.  Joannes  Chrysostomus  homil.  59.  ad  po¬ 
pulum  Antiochenum,  describens  monacho¬ 
rum  consuetudinem  :  «  Ante  lucem,  inquit, 
cum  gallus  vocem  dederit,  omnes  statim 
cum  reverentia  somnum  deponentes  exsur¬ 
gunt,  excitante  eos’  praelato,  et  consistunt 
sanctum  constituentes  chorum,  et  statim 
manus  extendentes  sacros  hymnos  decan¬ 
tant  ».  Et  infra  de  diurnis  precibus  :  «  Ter¬ 
tiam,  inquit,  sextam,  nonam,  et  vespertinas 
orationes  celebrant,  et  in  quatuor  partes 
diem  dispartiti,  dum  singulae  partes  implen¬ 
tur,  psalmodiis  et  hymnis  Deum  veneran¬ 
tur  » . 

S.  Augustinus  serm.  55.  de  tempore  : 


a» 


(1 )  Psal.  LIV,  18;  ibid.  CXL,  2. 

«  Rogo,  inquit,  vos  ad  Vigilias  maturius  sur- 
gite ;  ad  Tertiam,  ad  Sextam,  ad  Nonam,  an¬ 
te  omnia  convenite  ». 

Joannes  Cassianus  lib.  n.  de  institutis  coe¬ 
nobiorum  disserit  de  officio  nocturno,  et  lib. 
ni.  de  diurno,  et  nominat  horam  matutinam 
ante  ortum  solis,  et  rursum  aliam  matuti¬ 
nam  orto  jam  sole,  id  est,  Primam,  deinde 
Tertiam,  Sextam,  Nonam,  Vesperas. 

S.  Benedictus,  in  Regula  cap.  16  :  «  His, 
inquit,  horis  referamus  laudes  creatori  no¬ 
stro,  Matutinis,  Prima,  Tertia,  Sexta,  Nona, 
Vespere,  Completorio,  et  nocte  surgamus  ad 
confitendum  ei  » . 

Praeter  hos  Patres,  multi  alii  gravissimi, 
doctissimique  scriptores  singularum  hora¬ 
rum  canonicarum  tempora,  et  mysteria  ex¬ 
plicant.  Isodorus  lib.  i.  de  officiis  divinis, 
Amalarius  lib.  iv.  de  officiis  Ecclesiasticis, 
Rabanus  lib.  ii.  de  institutione  clericorum, 
Hugo  de  S.  Victore  in  lib.  ii.  de  officiis  Ec¬ 
clesiasticis,  Rupertus  Tuitiensis  in  lib.  i.  de 
divinis  officiis,  ex  quibus  Rabanus  lib.  n.  de 
institutione  clericorum,  cap.  9.  usum  hunc 
toti  Ecclesiae  communem  esse  testatur,  his 
verbis  :  «  Iste,  inquit,  est  Catholicus  ordo  di¬ 
vinarum  celebrationum,  qui  ab  universa  Ec¬ 
clesia  Christi  incommutabiliter  servatur». 
Atque  haec  de  testimoniis  Patrum. 

Porro  rationes  variae  adferuntur  a  Patri¬ 
bus,  sed  tres  videntur  esse  praecipuae.  Pri¬ 
ma  ratio  est,  quam  assignat  sanctus  Cypria¬ 
nus  in  sermon.  6.  ut  videlicet  in  honorem 
sanctissimae  Trinitatis  tertia  quaque  hora 
Deum  laudemus.  Nam  horae  canonicae  anti¬ 
quissimae  sunt,  ut  diximus,  tertia,  sexta,  no¬ 
na,  duodecima,  quae  totum  diem  in  quatuor 
ternarios  horarum  dividunt;  quibus  adde¬ 
bantur  quatuor  vigiliae  nocturnae,  qua;  termi¬ 
nabantur  hora  tertia,  sexta,  nona,  duodeci¬ 
ma  noctis,  et  noctem  totam  in  alios  quatuor 
horarum  ternarios  dividebant. 

Secunda  ratio  est,  ut  beneficium  creatio¬ 
nis  commemoremus,  et  pro  eo  conditori  re¬ 
rum  omnium  gratias  agamus.  Ideo  enim  sunt 
horae  septem  diurnae,  quoniam  septem  die¬ 
bus  creavit  Deus  coelum  et  terram,  et  omnia 
quae  in  coelo  et  in  terra  continentur.  Additur 
autem  hora  octava,  id  est,  officium  noctur¬ 
num  pro  spe  resurrectionis,  quae  per  diem 
octavam  significari  solet.  Noctu  autem  futu¬ 
ram  resurrectionem,  Dominus  ipse  admonuit 
cum  ait  Lucae  xvii.  In  illa  nocte  erunt  duo  in 


lecto ,  unus  assumetur,  alter  relinquetur.  Et 
Matth.  xxv.  Media  nocte  clamor  factus  est ,  ec- 
ce  sponsus  venit ,  exile  obviam  ei  (i). 

Tertia  ratio,  eaque  potissima,  quam  red¬ 
dunt  sancti  Patres  Athanasius,  Basilius,  Cas¬ 
sianus,  et  alii,  est  ad  memoriam  Redemptio¬ 
nis  conservandam.  Nam  praecipua  Redem¬ 
ptionis  mysteria  his  horis  completa  esse  no¬ 
scuntur.  Hora  vespertina  (inde  enim  officium 
ecclesiasticum  initium  sumit)  Christus  coe- 
nam  cum  discipulis  fecit,  pedes  eorum  lavit. 
Sacramentum  Eucharistiae  instituit.  Hora 
Completorii  post  orationem  in  horto,  et  su¬ 
dorem  sanguinis  conprehensus  ab  inimicis, 
atque  ad  Annam  et  Caipham  ductus,  variis 
modis  illusus  fuit.  Hora  matutina  in  Conci¬ 
lio  Pontificum  et  Pharisaeorum,  initium  est 
concilium  de  ratione  perdendi  Christum.  Ho¬ 
ra  prima  ductus  est  Dominus  ad  Pilatum,  at¬ 
que  inde  ad  Herodem,  et  rursus  reductus  ad 
Pilatum.  Hora  tertia  crucifixus  est  vocibus 
Hebraeorum,  flagellis  caesus,  et  spinis  coro¬ 
natus  a  militibus  Pilati.  Hora  sexta  crucifi¬ 
xus  re  ipsa,  atque  a  terra  (ut  ipse  praedixe¬ 
rat)  exaltatus,  maximum  Deo  Patri  pro  to¬ 
tius  mundi  salute  sacrificium  immolavit. 
Hora  nona  spiritum  emisit,  ad  inferos  de¬ 
scendit,  regnum  Satanae  destruxit. 

Rursus  hora  vespertina  de  cruce  deposi¬ 
tus  et  in  sepulcrum  illatus  est.  Hora  Com¬ 
pletorii  dum  ipse  quiesceret  in  tumulo,  se¬ 
pulcrum  ipsum  ab  inimicis  signatum  fuit, 
et  militum  custodiis  septum  atque  munitum. 
Hora  matutina,  id  est,  sub  auroram,  resur¬ 
rexit,  redemptionemque  perfecit;  in  cujus 
rei  figuram  in  vigilia  matutina  Deus  olim 
Pharaonem  cum  exercitu  suo  demersi  in  ma¬ 
re,  et  filios  Israel  liberavit.  Hora  prima  ap¬ 
paruit  sanctis  mulieribus.  Hora  tertia  de¬ 
scendit  Spiritus  sanctus  super  Apostolos. 
Hora  sexta  S.  Petrus  orans  mandatum  ac¬ 
cepit,  ut  Gentiles  admitteret  ad  Ecclesiam : 
et  eadem  hora  coapostolus  ejus  Paulus  Chri¬ 
sto  sibi  apparente  conversus ;  et  ad  praedican¬ 
dum  Gentilibus  destinatus  est.  Hora  nona  pri¬ 
mitiae  gentium  Cornelius  centurio  angelico 
ministerio  ad  Apostolum  Petrum  audiendum 
missus  est. 

His  rationibus  addi  potest  confirmatio  ex 
eo,  quod  satis  constat  ex  Joanne  Cassiano 
lib.  ii.  de  institutis  Coenobiorum,  cap.  4.  et 
5,  non  solo  humano,  sed  etiam  angelico  ma¬ 
gisterio  canonicarum  horarum  ordinem  con- 


(1)  Luc.  XVII,  34;  Mat.  XXV,  C. 

stitutum.  Item  alia  confirmatio  ex  eo,  quod 
nai*rat  Ado  Trevirensis  in  Martyrologio  ad 
nonum  diem  Januarii,  occisa  magna  copia  sa¬ 
cerdotum  in  persecutione  Diocletiani,  audi¬ 
tam  fuisse  circa  eorum  reliquias  coelestem 
psalmodiam'  mane  et  vesperi,  et  rursum  ho¬ 
ra  tertia,  sexta  et  nona.  Qua?  sane  manifesta 
sunt  indicia,  quod  hsec  religio  statis  horis 
Deum  laudandi,  quam  sancti  illi  Martyres 
dum  viverent  semper  tenuerant,  Deo  non 
mediocriter  placeat. 

Deinde  illud  etiam  addi  potest,  usque  adeo 
antiquis  temporibus  studium  celebrandi  cano¬ 
nicas  horas  in  Ecclesia  floruisse,  ut  Julianus 
Apostata  invidens  Christianis  hoc  ornamen¬ 
tum  jusserit  sacerdotibus  idolorum,  ut  ipsi 
quoque  similem  formam  statis  horis  precandi 
et  laudandi  Deos  in  suis  fanis  instituerent. 
Vide  Sozomenum  lib.  v.  hist.  cap.  48. 

CAPUT  XIV. 

De  antiquitate  singularum  partium  officii 
ecclesiastici. 

Diximus  de  horis  canonicis,  nunc  de  iis, 
quae  de  ipsis  horis  canuntur  aut  leguntur, 
breviter  dicendum  est.  Sunt  autem  haec, 
Psalmi,  Cantica,  Hymni,  Lectiones,  Respon¬ 
soria,  Antiphona?,  Litania,  Capitula,  Colle¬ 
ctae,  Symbolum  et  Confessio. 

Et  quidem  Psalmi  et  Cantica,  reprehendi 
non  solent,  nec  possunt,  cum  habeantur  om¬ 
nia  in  divinis  litteris,  excepto  cantico,  quod 
incipit:  «  Te  Deum  laudamus».  Fuisse  au¬ 
tem  in  usu  apud  Christianos  ab  ipso  exordio 
nascentis  Ecclesiae,  ut  in  conventibus  Eccle¬ 
siasticis  psalmodia  primum  locum  haberet, 
cognosci  potest  ex  loco  illo  Apostoli  I  Co- 
rinth.  xiv.  Cum  convenitis,  unusquisque  ve¬ 
strum  psalmum  habet  { 4).  Item  ex  Tertulliano 
in  lib.  de  velandis  virginibus  extremo,  et  lib. 
n.  ad  uxorem  extremo.  Denique  ex  Concilio 
Laodiceno,  cap.  45.  et  17. 

Porro  canticum,  «  Te  Deum  laudamus  », 
non  habetur  quidem  in  Scripturis,  tamen 
compositum  fuit,  Deo  inspirante,  a  sanctis 
Patribus,  Ambrosio  et  Augustino,  qui  statim 
a  Baptismo  ejusdem  Augustini,  toto  populo 
obstupescente  canticum  illud  alternatim,  et 
ex  tempore  cecinerunt;  ut  scribit  S.  Dacius 
episcopus  Mediolanensis  lib.  i.  Chronici, 


cap.  40.  Floruit  autem  S.  Dacius  imperante 
Justino  seniore,  ut  S.  Gregorius  refert  lib.  m. 
Dialogorum,  cap.  4.  Addit  quoque  idem  Da¬ 
cius,  canticum  illud  ab  universa  Ecclesia 
frequentari  coepisse.  Quod  verum  esse  cog¬ 
nosci  potest  etiam  ex  regula  S.  Benedicti, 
in  qua  post  lectiones  praescribitur  canticum, 
«  Te  Deum  laudamus  ».  Denique  ipse  etiam 
Lutherus  ab  hoc  cantico  non  ahhoruit,  ut 
supra  diximus.  Quare  nihil  est  cur  in  ejus 
defensione  plura  dicamus. 

Jam  vero  de  Hymnis  superadditis,  habe¬ 
mus  primo  testimonium  Apostoli  Coloss.  m. 
et  Ephes.  v.  qui  Psalmis  et  Canticis,  Hym¬ 
nos  adjungit.  Videtur  enim  Hymnorum  no¬ 
mine  intelligere  carmina  spiritualia,  quse 
Christiani  illius  temporis  componebant,  ut 
Haymo  exponit.  Nam  et  Eusebius  in  lib.  ii. 
histor.  cap.  47.  ex  Philone  refert,  primos 
Christianos  non  tantum  Psalmos  Davidis  et 
Cantica  Scripturarum,  sed  etiam  proprios 
hymnos  canere  solitos  esse.  Sanctus  quoque 
Dionysius  in  lib.  de  divinis  nominibus,  cap. 
4.  non  pauca  commemorat  ex  hymnis  sacris 
a  B.  Hierotheo  compositis.  Factum  etiam  il¬ 
lud  Pauli  Samosateni,  qui  ecclesiasticos  hym¬ 
nos  tamquam  neotericos,  et  nuper  inventos 
rejecit,  satis  testatur,  usum  ejusmodi  hym¬ 
norum  esse  vetustissimum.  Vixit  enim  Sa- 
mosatenus  ante  annos  4300.  Denique  Con¬ 
cilium  Soletanum  IV.  ante  annos  ferme  mil¬ 
le  canon.  42.  pra?cipit,  ut  hymni  a  sanctis 
Patribus  Hilario  et  Ambrosio  compositi  in 
officio  ecclesiastico  retineantur.  Quidam 
enim  jam  tunc  coeperant  eos  contemnere, 
propterea  quod  in  sacris  litteris  non  habe¬ 
rentur. 

Lectiones  praecipue  leguntur  in  officio 
nocturno  partim  ex  Scripturis,  partis  ex 
homiliis  Patrum,  partim  ex  vitis  Sancto¬ 
rum.  Usum  lectionum,  antiquissimum  esse 
in  Ecclesia,  perspicuum  esse  potest  ex  Apo- 
logia  2.  S.  Justini  extrema,  ubi  dicit,  Le¬ 
ctiones  ex  Prophetis  et  Apostolis  in  conven¬ 
tu  fidelium  legi  solitas.  Item  ex  Concilio 
Laodiceno,  quod  ante  annos  4200.  celebra¬ 
tum  fuit;  statuit  enim  c.  47.  ut  psalmis  le¬ 
ctiones  intersererentur.  Item  ex  Concilio 
Carthaginiensi  III.  cap.  47.  ubi  praescribun¬ 
tur  lectiones  non  tantum  ex  Scripturis,  sed 
etiam  ex  vitis  sanctorum  Martyrum.  De  le¬ 
ctionibus  quoque  ex  homiliis  Patrum,  testis 
est  S.  Hieronymus  in  lib.  de  scriptoribus 


ii)  I  Cor.  XIV,  26. 

Ecclesiasticis,  ubi  dicit,  sermones  B.  Eplirem 
legi  consuevisse  in  Ecclesia  post  lectiones 
Apostolorum  et  Prophetarum.  Joanncs  etiam 
Cassianus  lib.  ii.  de  institutis  coenobiorum, 
cap.  5.  refert  a  majoribus  institutum  fuisse, 
ut  in  officio  nocturno  duodecim  psalmi  et  duo¬ 
decim  lectiones  pronunciarentur.  Denique  Ge- 
lasius  Papa  ante  annos  mille  descripsit  ordi¬ 
nem  lectionum,  tum  ex  Scripturis  sacris,  tum 
ex  Patrum  homiliis  per  totum  annum,  ut  est 
apud  Gratianum  distinet.  15.  canon,  sancta 
Romana.  Et  Gregorius  VII.  ante  annos  quin¬ 
gentos  restituit  Breviarium  Romanum  in  eam 
formam,  quam  habuerat  antiquissimistempo- 
ribus,  idque  fecit  in  Concilio  generali.  Unde 
exstat  canon.  In  dic,  de  consecratione  distinet. 
5.  quod  idem  fecit  nostris  diebus  Pius  V. 
Pontifex  de  Ecclesia  Dei  optime  meritus. 

Cur  autem  lectiones  per  totum  annum  eo 
sint  ordine  distributae,  quem  nunc  quoque 
in  Romano  Breviario  cernimus,  explicat  Ru- 
pertus  lib.  xn.  de  officiis  divinis,  prope  ex¬ 
tremo.  Et  quoniam  non  multum  referre  vide¬ 
tur  id  cognoscere,  et  nos  brevitati  studemus, 
ad  eum  auctorem  lectorem  censuimus  remit¬ 
tendum. 

Ante  lectiones  praecedit  Benedictio,  de 
qua  scribit  Petrus  Damiani  in  libro  de  Domi¬ 
nus  vobiscum  cap.  2.  ubi  etiam  notat  pro¬ 
pter  humilitatem  non  petere  lectorem  a  sa¬ 
cerdote,  vel  Pontifice,  ut  ipse  benedicat, 
sed  ut  jubeat  ab  alio  benedici :  sacerdotem 
autem  vel  Pontificem,  ut  vicem  reddat  hu¬ 
militati,  nec  per  se,  nec  per  alium  benedi¬ 
cere,  sed  benedictionem  lectori,  et  caeteris 
omnibus  ab  ipso  Deo  precari. 

Post  lectiones  sequuntur  Responsoria,  quae 
ab  Italicis  Ecclesiis  primum  inventa,  ut  re¬ 
ferunt  Isidorus  lib.  i.  de  officiis  divinis,  cap. 
8.  Et  Rabanus  lib.  ii.  de  institut.  clericorum, 
cap.  51.  et  forte  a^  S.  Ambrosio,  ut  censet 
Walfridus  in  lib.  de  rebus  Eccles.  cap.  25. 
inde  ad  alias  Ecclesias  dimanarunt.  Certe 
S.  Benedicti  tempore  jam  erant  in  usu,  ut 
ex  ipsius  regula intelligi  potest.  Appellantur 
autem,  Responsoria  teste  Rabano  loco  nota¬ 
to,  quoniam  uno  inchoante  a  caeteris  respon¬ 
detur. 

Capitula  nihil  sunt  aliud  nisi  brevissima} 
lectiones,  quae  dicuntur  in  singulis  horis  di¬ 
urnis,  et  semper  ex  sacris  litteris  depromun¬ 
tur.  Meminit  ejusmodi  capitulorum  Conci¬ 
lium  Agathense,  cap.  30. 

De  Collectis,  Litania,  Gloria  Patri,  Sym¬ 
bolo  et  Confessione,  quae  sunt  communia  of¬ 


ficia  cum  Missa,  disseruimus  in  ii.  lib.  de  sa¬ 
crificio  Missa:,  cap.  -16. 

Antiphonte  restant,  qme  ut  plurimum  cum 
Psalmis  conjunguntur,  aliquando  etiam  se- 
orsim  canuntur.  Significat  autem  Antiphona 
vocem  reciprocam,  et  per  antiphonas  cane¬ 
re,  nihil  est  aliud,  nisi  alterna tim  canere ;  di¬ 
citur  vero  in  officio  ecclesiastico  antiphona 
sententia  illa,  quae  Psalmo  concinendo  prae¬ 
mittitur,  quoniam  secundum  ejus  modula¬ 
tionem  totus  Psalmus  canitur,  atque  utrum¬ 
que  chorum  in  fine  conjungit=  ut  recte  docet 
Amalarius  lib.  iv.  dc  officiis  Ecclesiasticis, 
cap.  7. 

Porro  usum  Antiphonarum,  id  est,  alter- 
natim  canendi  Psalmos  ex  Angelica  admoni¬ 
tione  atque  exemplo  sanctum  Ignatium  didi¬ 
cisse  ex  Antiochenae  Ecclesiae  tradidisse, 
Socrates  scribit  lib.  vi.  hist.  cap.  8.  Quod 
igitur  scribit  Theodoretus  lib.  n.  histor.  cap. 
24,  primos  fuisse  Flavianum  et  Diodorum, 
qui  Antiochenis  Davidicos  Psalmos  altcrna- 
tim  canendos  tradiderunt,  non  de  prima  in¬ 
stitutione,  sed  vel  de  instauratione,  vel  de 
commodiore  aliqua  ratione  alternatim  conci¬ 
nendi  intelligendum  esse  videtur.  Apud  La-  ' 
tinos  primum  fuisse  sanctum  Ambrosium, 
qui  hanc  ipsam  consuetudinem  introduxit, 
scribit  Isidorus  lib.  i.  de  officiis  divinis,  cap. 

7.  Sed  hoc  de  solo  officio  ecclesiastico  acci¬ 
piendum  videtur.  Nam  in  sacrificio  Missa) 
Psalmum  alternatim  canendum  tradidit  Coele- 
stinus  Papa,  ut  in  ejus  vita  legimus.  Abso¬ 
lute  autem  usum  alternatim  canendi  Psal¬ 
mos  apud  Latinos  antiquissimum  esse,  per¬ 
spicuum  est  ex  Tertulliano  qui  in  lib.  ii.  ad 
uxorem  extremo  dicit  Psalmum  inter  duos 
sonare.  Sed  de  his  hactenus. 

CAPUT  XV. 

Antiphona ,  Salve  Regina,  ab  H cretico¬ 
rum  calumniis  asseritur. 

Ex  omnibus  officii  partibus  nihil  est,  quod  ' 
magis  haereticis  nostri  temporis  displiceat 
quam  antiphona  illa,  qua)  incipit,  Salve  Re¬ 
gina.  Eam  enim  Lutherus  in  serra,  dc  natali 
B.  Mariae  dicit  nulla  ratione  in  bonum  sen¬ 
sum  trahi  posse.  Petrus  quoque  Pseudo- 
martyr  in  comment.  ad  cap.  3.  prioris  ad 
Corinth.  scribit,  hanc  antiphonam  non  posse 
ullo  modo  ab  impietate  defendi,  cum  illa 
omnia  tribuat  Mariae,  quae  soli  Deo  conve¬ 
niunt. 

Ac  ut  ejus  ratiunculas  ordine  digeramus,  qui  Mariam  salutat  Matrem  misericordiae, 
sic  ille  ratiocinatur  :  «  Deus  est  proprie  Sed  ostendamus  praeterea  singulas  partes 
Pater  misericordiarum  »,  II  Corinth.  r,  hujus  antiphonae  in  B.  Mariam  rectissime 
«  non  ergo  licet  vocare  Mariam  Matrem  convenire. 

misericordiae,  nisi  divinis  honoribus  eam  Primo  dicitur  Regina.  Nam  et  omnes 
ornare  velimus  ».  Item  «  Chrystus  est  pro-  beati  reges  sunt,  quibus  dicitur  :  Beati pau- 
prie  vita,  qui  de  se  ait,  Joan.  xiv,  Ego  peres  spiritu,  quoniam  ipsorum  est  regnum 
sum  via,  veritas  et  vita.  iEquatur  igitur  Ma-  coelorum ,  Matth.  v.  Et:  Venite,  benedicti 
ria  Christo  cum  appellatur  vita».  Adhaec  :  Patris  mei,  possidete  paratum  vobis  regnum  (2), 
«  Deus  est  proprie  totius  auctor  consolatio-  Matth.  xxv.  Et  ipsa  praeterea  cum  sit  vera 
nis,  II  Corinth.  i ;  non  igitur  Maria  dul-  Mater  Regis  regum,  Reginae  appellationem 
cedo  nominari  potest,  nisi  Deo  asseratur  singulariter  meretur, 
aequalis  ».  Praeterea  :  «  In  solo  Deo  speran-  Secundo  dicitur  Mater  misericordiae,  tum 
dum  esse  testatur  Propheta,  qui  dicit,  Ma-  quia  Christi  mater  est,  per  quem  misericor- 
ledictus  vir,  qui  sperat  in  homine  ,  Hie-  diam  a  Deo  consecuti  sumus  ;  tum  quia  nobis 
rem.  xvii  ;  non  ergo  Maria  spes  nostra  no-  quotidie  misericordiam  a  Deo  precatur,  et 
minanda  est,  nisi  forte  jam  homo  esse  de-  impetrat ;  tnm  denique  phrasi  Hebraica  dici- 
sierit  ».  Denique  :  «  Deus  Pater  est,  qui  ad  tur  Mater  misericordiae,  quasi  mater  valde 
filium  credentes  adducit,  Joan.  vi.  et  ipse  misericors.  Quomodo  etiam  illud  accipimus, 
se  filius  nobis  ostendet  cum  beatos  faciet.  Pater  misericordiarum,  id  est.  Pater  summe 
Joan.  xiv.  Quomodo  igitur  Maria  nobis  misericors. 

post  hoc  exilium  Jesum  ostendet,  nisi  ipsa  Tertio  dicitur  vita,  non  quod  sit  ipsa  vita 
quoque  sit  Deus,  et  beatos  homines  facere  per  essentiam,  quo  modo  est  Deus,  neque 
'queat?»  quod  sit  principalis  causa  vitae,  quo  modo 

Haec  argumenta  nullius  sunt  ponderis,  ac  de  Christo  dicitur,  Act.  m.  Auctorem  vero 
ut  omittamus  Ecclesiae  auctoritatem,  quae  vitae  interfecistis  (3) ;  sed  quod  Christum  pe- 
hanc  antiphonam  multis  jam  saeculis  usu  pererit,  et  per  illum  facta  sit  mater  omnium 
probavit,  neque  enim  fas  esse  putamus  viventium  vita  spirituali.  Sic  enim  Eva  dicta 
unum,  vel  duos  apostatas  cum  ipsa  Ecclesia  est  vita.  Vox  enim  Hebraea  niD  vitam  signi- 
in  comparationem  adducere,  certe  longe  ficat,  quia  mater  futura  erat  omnium  viven- 
nobilior  fuit  doctrina  et  pietate,  ac  per  hoc  tium  vita  animali.  Observat  autem  Epipha- 
etiam  dignior,  cui  fides  habeatur,  Herman-  nius  haeres.  78.  Evam  appellatam  esse  vitam, 
nus  Contractus,  qui  hanc  antiphonam,  et  il-  non  quia  ipsa  per  se  tam  insigni  nomine 
lam,  Alma  Redemptoris,  composuisse  fertur,  digna  esset,  sed  quia  typus  erat  Mariae,  quae, 
quam  Petrus  Martyr  aut  Lutherus.  Sed  ad  vere  vita  dici  meretur,  cum  sit  Mater 
proposita  argumenta  veniamus.  Christi,  et  per  eum  etiam  omnium  fratrum 

Primo  rationem  illam  argumentandi  infir-  Christi,  ac  per  hoc  omnium  viventium, 
mam  esse,  ac  nihil  omnino  efficere  demon-  Quarto  dicitur  dulcedo,  quod  nomen  opti- 
stramus'ex  divinis  litteris.  De  Christo  dici-  mo  jure  in  Deiparam  convenire  testantur 
tur  Joan.  i.  Plenus  gratia .  Proinde  non  po-  innumerabilia  beneficia,  quibus  illa  semper 
test  hoc  alteri  tribui,  si  bona  sit  ratiocinatio  consolata  est,  et  quotidie  consolatur  afflictos. 
Petri  Martyris.  At  Luc.  i.  dicitur  :  Maria,  Neque  enim  est  angulus  orbis  terra;,  in  quo 
plena  gratia.  Et  Act.  vi.  Stephanus/j/enus^ra-  non  luceat  memoria  aliqua  beneficiorum 
tia.  Item  Christus  lux  mundi  dicitur  Joann.  ejus.  Etsi  potuit  Apostolus  dicere  Philemoni : 
ix.  et  tamen  hoc  idem  Apostolis  Christus  Ita  frater  ego  te  fruar  in  Domino  (4),  cum  ta- 
ipse  tribuit  cum  aitMatt.  v.  Vos  estis  luxmun-  menfrui proprie  non  quadret,  nisiinsummum 
di.  Denique  nonne  in  Scripturis  Christus  di-  bonum,  et  ipsam  dulcedinem,  quee  per  se 
citur  Apostolus,  Magister,  Pater,  Pastor,  Epi-  ipsa  expetenda  est  ;  cur  non  liceat  nobis 
scopus  (1)?  et  nonne  ista  eadem  passim  in  eodem  tropo  dulcedinem  vocare  Matrem  Dei, 
eadem  Scriptura  tribuuntur  Apostolis  ?  Non  per  quam  non  quorumdam  sanctorum,  ut 
igitur  recte  colligit  Petrus  Martyr,  Deus  est  per  Philemonem,  sed  omnium  omnino  vi- 
Pater  misericordiarum,  ergo  impius  est,  scera  requiescunt  ? 


(i)  Joan.  I,  14;  Luc.  I,  28;  Aci.  V!,  8;  Joan.  IX,  5.  —  (2)  Mat.  V,  3;  ibici.  XXV,  34,  —  (3)  Act.  Ilf, 
15  —  (4)  Phil.20, 

Quinto  dicitur  spes  nostra  ;  quoniam  post 
Dominum,  in  ipsius  potissimum  interces¬ 
sione  confidimus.  Neque  enim  spes  in  au¬ 
ctore  solum  boni  reponi  debet,  sed  etiam  in 
intercessoribus  et  ministris.  Itaque  Dominus 
cum  Judaeis  ait  Joan.  v.  Est  qui  vos  accuset 
Moses,  in  quo  vos  speratis,  non  illos  repre¬ 
hendit,  quod  sperarent  in  Mose,  sed  quod 
Mosi  non  crederent. 

Quod  vero  Hieremias  ait  ;  Maledictus  vir, 
qui  sperat  in  homine,  intelligendum  est  de 
iis,  qui  potissimam  spem  suam  ponunt,  qui¬ 
que  ita  confidunt  in  homine,  ut  in  Deo  nulla 
ratione  confidant.  Sic  enim  sequitur  :  Et  a 
Domino  recedit  cor  ejus  (1).  At  qui  pie,  recte- 
que  in  Maria  confidunt,  potissimam  spem  ha¬ 
bent  in  Deo.  Denique  haec  forma  loquendi,  ut 
etiam  superiores,  inveniuntur  passimin  scri¬ 
ptis  sancti  Bernardi  et  S.  Ephrem,  quos 
certe  impietatis  accusare  nemo  unquam  au¬ 
deret.  Nam  in.  1.  serm,  de  Assumpt.  vocat 
S.  Bernardus  Virginem  Mariam,  «  Reginam 
et  Dominam,  Matrem  misericordiae,  totam 
suavem  etc.  ».  Et  serm.  4.  addit  convenire 
suo  quodam  modo  in  Mariam  quod  in  Psal¬ 
mo  legitur  :  «  Misericordia,  ejus  plena  est 
terra  ».  Et  in  sermone  de  Aquseducto  :  «  Fi¬ 
lioli,  inquit,  haec  peccatorum  scala,  haec 
mea  maxima  fiducia  est,  haec  tota  ratio  spei 
meae  » .  Sanctus  quoque  Ephrem  in  serm.  de 
Deipara  vocat  eam  «  spem  suam,  et  omnium 
Christianorum  ». 

Sexto  recte  additur  :  «  Et  Jesum  benedi¬ 
ctum  fructum  ventris  tui  nobis  post  hoc 
exilium  ostende  ».  Nam  certe  non  minus 
est  salvare  homines,  quam  ostendere  illis 
salvatorem  ;  posse  autem  recte  dici  salvari 
homines  ab  hominibus,  perspicuum  est  ex 
his  locis.  Rom.  ix.  Omnibus  omnia  factus 
sum,  ut  omnes  facerem  salvos.  I  Timoth.  iv. 
Et  te  ipsum  salvum  facies,  et  eos,  qui  te  au¬ 
diunt.  Jacob.  v.  Qui  converti  fecerit  peccato¬ 
rem  ab  errore  vitae  suae,  salvabit  animam  ejus 
a  morte.  Et  Judas  in  epistola  sua  dicit  :  Illos 
vero  salvate  de  igne  rapientes  (3).  ✓ 

Jam  igitur  si  Apostoli  non  timuerunt  di¬ 
cere,  salvari  homines  ab  iis,  qui  verbo, 
exemplo,  orationibus  student  animarum 
saluti  ;  cur  Ecclesia  timeat  dicere  Virgini 
cum  Christo  regnanti,  et  primum  locum  in 
coelo  post  ipsum  obtinenti,  ut  Jesum  nobis 
post  hoc  exilium  ostendat  ?  id  enim  sano 
modo  intelligi  debere,  id  est,  per  intercessio¬ 


nem,  nemo  Catholicus  dubitat.  Quo  modo 
intelligenda  sunt  etiam  illa  :  «  Da  mihi  vir¬ 
tutem  contra  hostes  tuos  » .  Et  illa  :  «  Tu 
nos  ab  hoste  protege,  et  hora  mortis  su¬ 
scipe».  Et  si  quae  sunt  alia  his  similia. 

Sanctus  enim  Bernardus  serm.  I.  de  As¬ 
sumptione,  ait  Virgini  Maria)  :  «  Trahe  nos 
post  te,  in  odorem  unguentorum  tuorum 
curremus  ».  Et  infra  :  «  Ascendens  in  altum 
Virgo  beata,  dabit  ipsa  quoque  dona  homini¬ 
bus.  Quidni  daret  ?  siquidem  nec  facultas 
ei  deesse  poterit,  nec  voluntas  ».  Sed  expli¬ 
cat  ipse  idem  tum  alibi,  tum  in  serm.  4.  de 
Assumptione.  Quomodo  haec  faciat  beatissi¬ 
ma  Virgo  :  «  Sit,  inquit,  pietatis  tuae  ipsam, 
quam  apud  Deum  gratiam  invenisti,  notam 
facere  mundo,  reis  veniam,  medelam  aegris, 
pusillis  corde  robur,  afflictis  consolationem, 
periclitantibus  adjutorium,  et  liberationem 
tuis  sanctis  precibus  obtinendo.  In  hac  quo¬ 
que  die  solemnitatis  et  laetitiae  dulcissimum 
Mariae  nomen  cum  laude  invocantibus  ser¬ 
vulis,  per  te  Regina  clemens,  gratiae  suae 
munera  largiatur  Jesus  Christus  filius  tuus, 
Dominus  noster.  » 

Sed  placet  adscribere  verba  aliqua  S.  E- 
phrem,  patris  omnium  consensu  celeber¬ 
rimi,  ex  oratione  de  laudibus  Deiparae,  quae 
exstat  in.  8.  tom.  Aloysii  Lipomani  :  «  Inte¬ 
merata,  inquit,  prorsusque  pura,  Virgo  Dei¬ 
para,  Regina  omnium,  spes  desperantium». 
Et  infra  :  «  Tu  portus  procellis  vexatorum, 
solatium  mundi,  carcere  clausorum  libera¬ 
trix,  tu  orphanorum  susceptio,  tu  captivo¬ 
rum  redemptio,  tu  aegrotantium  exultatio, 
et  omnium  salus  ».  Et  infra  :  «  Sub  alis  tuis 
custodi  me,  et  protege,  miserere  mei,  qui 
sum  luto  inquinatus  ».  Et  infra  :  «  Non  mihi 
alia  fiducia,  o  Virgo  sincera  ».  Et  infra  : 
(i  Ave  pax,  gaudium  et  salus  mundi  ».  Haec 
et  alia  id  genus  multa  habet  S.  Ephrem, 
quae  similia  sunt  iis,  quae  in  Antiphona,  quae 
incipit,  Salve  Regina,  continentur.  Sufficit 
autem  ad  haec  omnia  ab  haereticorum  ca¬ 
lumniis  asserenda,  illud  unum,  quando  nihil 
haberemus  aliud,  sanctum  hunc  virum  tantae 
claritudinis  fuisse,  ut  ejus  scripta  post  divi¬ 
nas  litteras  in  Ecclesiis  publice  legerentur, 
ut  supra  ex  testimonio  S.  Hieronymi  demon¬ 
stravimus. 


\\)  Joan.  V,  4*.  -  (2)  Hier.  XVII,  5.  -  (3)  Rom.  IX;  I  Tim.  IV,  .16;  Jacob.  V,  20;  Jud.  23. 

Defenditur  cantus,  qui  in  officio  divino 
adhiberi  solet. 

Explicuimus  hactenus  partes  tres  disputa¬ 
tionis  de  officio  divino  :  sequitur  quarta, 
quae  est  de  modo  rite  officium  persolvendi. 

Tres  autem  quaestiones  de  modo  institui 
possunt.  Una  de  genere  linguae,  Latinane, 
an  vulgari,  et  communi  lingua  sit  officium 
persolvendum.  Altera  de  genere  vocis,  can 
tusve,  an  simplex  pronunciatio  sit  in  officio 
adhibenda.  Tertia  de  conditionibus ,  sive 
circumstantiis,  integritate,  ordine,  loco, 
tempore  et  similibus.  Sed  quoniam  de  prima 
quaestione  satis  copiose  disseruimus  in  ii. 
lib.  de  Verbo  Dei  c.  15.  et  16.  secundam 
tantum,  et  tertiam  hoc  loco  explicare  aggre¬ 
diemur. 

Quaeritur  igitur  sitne  cantus  in  officio  ec¬ 
clesiastico  adhibendus.  Fuit  enim  antiquus 
error  Hilarii  cujusdam,  qui  cantum  omnino 
ab  Ecclesiis  excludi  volebat.  Refert  hunc  er¬ 
rorem  S.  Augustinus  lib.  ii.  retract.  cap.  11. 
eumdem  errorem  postea  secuti  sunt  Henri-  ' 
cus  et  Petrus  Bruis.  Unde  Henriciani  et  Pe- 
trobrusiani  quidam  haeretiSi  dicti  sunt,  quos 
refellit  Petrus  Cluniacensis  in  epistola 
scripta,  ad  omnes  Episcopos  cap.  ult.  Joan- 
nes  autem  Wicleffus  non  modo  cantum,  sed 
etiam  vocem  paulo  elatiorem  in  precibus 
reprehendebat,  et  ea  de  causa  clericos  in 
templis  canentes  cum  sacerdotibus  Baal 
comparandos  esse  judicabat.  Vide  Thomam 
Waldensem  tom.  3.  tit.  2,  ubi  per  multa 
capita  hunc  errorem  confutat. 

Trinitarii  Transylvani  in  ii.  lib.  cap  i.  di¬ 
cunt,  se  cantum  cum  omnibus  tubis  et  organis 
proscripsisse.  Et  in  antithesibus  Christi  veri 
et  falsi,  dicunt,  Christum  falsum  velle  insuis 
templis  cantum  et  organa  ;  Christum  verum 
nihil  ejusmodi  approbare.  Magdeburgenses 
in  Centuriis,  centur.  9.  cap.  6.  colum.  279. 
et  alibi,  passim,  dum  vitas  Pontificum  Ro¬ 
manorum  describunt,  Catholicos  sacerdotes, 
Baaliticos  vocant,  nec  dubium,  quin  propter 
cantum,  propter  illud  quod  Ilelias  dixit  sa¬ 
cerdotibus  Baal,  clamate  voce  majori  (1).  Sed 
certe  mirum  est,  cur  cantum  ecclesiasti¬ 
cum  reprehendat  Illyricus,  cum  apud  Lu- 


theranos  'et  Calvinislas  non  solum  Ministri, 
sed  etiam  populus  magno  clamore  in  tem¬ 
plis  canat.  Sed  hac  in  re  Arianos  imitantur, 
qui  cantum  in  Catholicis  reprehendebant,  ut 
sanctus  Ambrosius  testatur  in  oratione  de 
tradendis  basilicis  ;  et  ipsi  tamen  canendis 
hymnis  operam  dabant,  ut  refert  Socrates 
lib.  vi.  hist.  cap.  8. 

His  igitur  omissis,  nos  breviter  consuetu¬ 
dinem  Ecclesiae,  quam  in  canendo  servat,  an¬ 
tiquam,  et  rationabilem  esse  demonstrare  ni¬ 
temur.  Habemus  primo  exemplum  Angelo¬ 
rum,  qui  nato  Christo  magnis  vocibus  cane¬ 
bant  :  Gloria  in  alt/ssimis  Deo ,  et  in  terra  pax 
hominibus  bonae  voluntatis.  Ex  quo  verba  illa 
Canticum  Angelorum  nominari  coeperunt, 
ut  notat  Walfridus  Strabo  in  libro  de  rebus 
Eccles.  cap.  22.  et  perspicuum  est  ex  Con¬ 
cilio  Toletano  IV.  can.  12. 

Habemus  secundo  exempla  Patrum  ve¬ 
teris  Testamenti,  ac  prsesertim  Regis  et 
Prophetae  David,  qui  non  solum  Psalmos 
plurimos  composuit,  et  choros  cantorum  in¬ 
stituit,  sed  etiam  hortatur  in  'Psal.  cl.  ut 
instrumentis  musicis  Dominum  laudemus. 

Neque  nos  movet,  quod  Petrus  Martyr  in 
comment.  ad  cap.  xiv.  prioris  ad  Corinth. 
dicit,  instrumenta  musica  pertinere  ad  cae¬ 
remonias  Hebraeorum,  et  ideo  non  magis 
convenire  Christianis,  quam  circumcisio, 
sabbata  ,  neomeniaeque  conveniunt.  Re¬ 
spondemus  enim,  caeremonias  Judaicas  alias 
fuisse  proprias  Testamenti  veteris,  eas  vide¬ 
licet,  quae  res  futuras  significabant,  ut  cir¬ 
cumcisionem,  sabbatum,  et  similia  ;  alias 
communes  utrique  Testamento,  quae  non  ad 
significandas  res  futuras,  sed  ad  colendum 
simpliciter  Deum  referebantur,  ut  flectere 
genua  ad  orationem,  tundere  pectus,  colere 
festos  dies,  et  alia  id  genus  multa,  ac  priores 
quidem  caeremonias  fatemur  Christianis  mi¬ 
nime  convenire  ;  posteriores  autem  non  mi¬ 
nus  ad  nos,  quam  ad  Judaeos  pertinere  con¬ 
tendimus.  Hujus  generis  esse  musica  instru¬ 
menta,  intelligi  potest  ex  eo,  quod  Hebraei 
non  utebantur  ejusmodi  instrumentis  ad 
mysterium  aliquod  futurum  significandum, 
sed  ad  excitandos  animos  infirmos  ad  laudes 
Dei,  et  taedium  removendum,  quod  ex  pro¬ 
lixitate  Psalmorum  atque  Hymnorum  oriri 
solet,  quae  ratio  locum  habet  etiam  in  Ec¬ 
clesia  Testamenti  novi.  Non  enim  desunt  in 
Ecclesia  multi  infirmi  et  rudes,  qui  ejusmodi 


(I)  Reg.  XVIII,  27. 

fomentis  curandi,  et  ad  laudes  Dei  audiendas 
alliciendi  sint. 

Denique  nulla  ratio  reddi  potest,  cur  can¬ 
tus,  quo  utebantur  Hebraei  et  quo  nunc 
utuntur  etiam  Lutherani,  non  sit  caeremonia 
proprie  Judaica,  et  sonus  organi  alicujus 
sit  caeremonia  Judaeorum  propria,  atque 
ideo  interdicta  Christianis. 

Habemus  tertio  exemplum  a  Christo  ipso 
approbatum ;  nam  cum  obviam  illi  venirent 
turbae,  et  magnis  vocibus  canerent  :  Bene¬ 
dictus  qui  venit  in  nomine  Domini,  Ziosanna 
in  excelsis  ;  non  tantum  non  eas  prohibuit, 
sed  etiam  Pharisaeos  et  Scribas  volentes 
prohibere  compescuit. 

Habemus  quarto  exemplum  ipsius  Domini, 
et  discipulorum  ejus.  Si  quidem  post  ccenam 
(ut  Matthaeus  refert  cap.  xxvi),  hymno  dicto 
exierunt  in  montem  Oliveti  (i).  Non  enim  sim¬ 
pliciter  pronunciatum,  sed  vere  proprieque 
cantatum  hymnum  illum  fuisse  a  Christo  et 
Apostolis,  indicat  Concilium  Toletanum  IV. 
capite  12.  ,ut  colligitur  ex  ipsa  Graeca  voce 
u pvvfcavTEi;  et  ex  Augustino,  qui  explicans 
titulum  Psal.  lxxii,  scribit,  ita  proprium  esse 
hymnorum,  ut  canantur,  ut  nisi  canantur, 
hymni  vocari  non  possint.  Et  inepistol.  119. 
cap.  18.  ad  hunc  locum  aspiciens  dicit,  de 
canendis  hymnis  nos  habere  Salvatoris  et 
Apostolorum  exemplum. 

Habemus  quinto  exemplum  Pauli  et  Silae, 
qui  ut  Lucas  testatur  Act.  xvi.  media  nocte 
orantes  hymnos  decantabant ;  id  enim  signi¬ 
ficat  illud,  TrpoGEu^dpevoi  uulvoi.  Clara  autem, 
atque  elata  voce  illos  cecinisse,  perspicuum 
est  ex  eo,  quod  audiebantur  ab  aliis,  qui  in 
custodia  erant. 

Habemus  sexto  praeceptum  Apostoli  ad 
Ephcs.  v.  et  ad  Colossens.  iii.  ubi  monet 
Christianos  :  Ut  in  psalmis  et  hymnis  et  can¬ 
ticis  spiritualibus  se  exerceant  (3).  Atque  haec 
ex  divinis  litteris. 

Nunc,  ut  ad  traditionem  Ecclesiae  veni¬ 
amus,  annotabimus  primo  testimonia  con¬ 
ciliorum  ex  primariis  partibus  orbis  terrae  ; 
Deinde  singulorum  Patrum  testimonia  profe¬ 
remus. 

Igitur  ex  ofiente  habemus  Concilium  La- 
odicenum  can.  13.  ubi  statuitur  :  <c  Ut  nulli 
alii  in  Ecclesia  psalmos  canant,  praeter  eos 
qui  cantorum  funguntur  officio  ». 

Ex  Italia  habemus  decretum  Damasi  Pon¬ 
tificis:  «  Ut  psalmi  in  Ecclesia  die,  noctuque 


cantentur».  Item  decretum  Gregorii  I.  in 
Concilio  Romano  :  «  Ut  Diaconi  non  canant 
in  Ecclesia  nisi  Evangelium,  lectiones  caete- 
ras,  ut  etiam  Hymnos  et  Psalmos  ab  inferi¬ 
oribus  clericis  decantari  sinant  » . 

Ex  Africa  habemus  Concilium  IY.  Cartha¬ 
giniense  can.  10.  ubi  sic  legimus  :  «  Cantor 
potest  absque  scientia  Episcopi,  solajussione 
Presbyteri,  officium  cantandi  suscipere,  di¬ 
cente  sibi  Presbytero,  vide,  ut  quod  ore  can¬ 
tas,  corde  credas,  et  quod  ore  cantas,  ope¬ 
ribus  comprobes  » . 

Ex  Hispania  habemus  Concilium  Toleta¬ 
num  IY.  cap.  12.  quod  ita  loquitur  :  c<  De 
Hymnis  et  Psalmis  canendis  publice  in  Ec¬ 
clesia  et  Salvatoris,  et  Apostolorum  habemus 
exemplum  » . 

Ex  Gallia  habemus  Concilium  Agathense 
cap.  21.  ubi  statuitur  :  «  Ut  hymni  diebus 
singulis  decantentur  » . 

Ex  Germania  habemus  Concilium  Aquis- 
granense  cap.  132.  et  133.  ubi  monentur 
cantores  Ecclesiae  :  «  Ut  aedificationem,  non 
adulationem  populi  quaerant,  dum  sacras  le¬ 
ctiones  et  Psalmos  atque  Hymnos  modulatis 
vocibus  canunt  ». 

Jam  vero  ex  Patribus  singulis  S.  Dionysius 
Areopagita  in  lib.  de  Eccles.  hier.  c*(p.  7. 
part.  2.  meminit  cantus  Ecclesiastici,  quo 
utebatur  Ecclesia  illius  temporis  in  sepelien¬ 
dis  mortuis. 

Tertullianus  in  Apologetico  cap.  2.  refert 
ex  epist.  Plinii  ad  Trajanum,  consuetudinem 
primorum  Christianorum,  qui  horis  antelu¬ 
canis  conveniebant  ad  sacros  hymnos  Deo 
canendos.  Idem  etiam  meminit  cantus  Eccle¬ 
siastici  in  eodem  Apologetico  cap.  39.  et  in 
lib.  ii.  ad  uxorem,  extremo. 

Similia  refert  ex  Philone  Eusebius  lib.  ii. 
hist.  c.  17.  primi  enim  Christiani,  quos  Mar¬ 
cus  Evangelista  in  ^Egypto  docuerat  in  ca¬ 
nendis  Deo  Psalmis  et  Hymnis,  die,  noctuque 
se  exercebant.  De  quorum  vita,  ut  plane  ad¬ 
miranda,  ac  prope  Angelica  librum  scripsit 
Philo,  ut  nos  in  libro  de  Monachis  copiose 
probavimus. 

Auctor  quaestionum,  qua)  habentur  inter 
opera  S.  Justini,  cantum  Ecclesiasticum  uti¬ 
lissimum  esse  docet  in  responsione  ad  quaest. 
107,  quem  locum  paulo  infra  integrum  ad- 
scribemus. 

S.  Basilius  in  epist.  63.  ad  Clerum  Neoca)- 
sariensem,  purgat  se  diligenter  a  crimine, 


(I)  Mat.  XXVI,  30.  —  (2)  Epii.  V,  19;  Coi.  III,  10. 

quod  ei  nonnulli  objiciebant,  quasi  ritum  ca¬ 
nendi  in  Ecclesiis  immutasset.  Docet  vero 
ritum  a  se  receptum,  optimum,  atque  Ori¬ 
enti  pene  toti  esse  communem. 

S.  Hilarius  in  comment.  Ps.  lxv.  meminit 
cantus  his  verbis :  «  Audiat  » ,  inquit,  «  oran¬ 
tis  populi,  consistens  quis  extra  Ecclesiam, 
vocem :  spectet  celebres  hymnorum  sonitus  » . 

S.  Ambrosius  in  orat,  de  tradendis  basi¬ 
licis,  qua?  habetur  in  v.  lib.  epistolarum,  ad¬ 
versus  Arianorum  calumnias,  cantum  Eccle¬ 
siasticum,  hymnosque  suos  defendit. 

S.  Hieronymus  in  epist.  ad  Oceanum  de 
obitu  Fabiolae,  et  in  altera  ad  Eustochium 
de  obitu  Paulae,  meminit  cantus  Ecclesiastici 
in  funere.  Et  (quod  magis  est  admirandum) 
in  vita  B.  Pauli  primi  Eremitae,  scribit,  S. 
Antonium,  quamvis  solus  esset,  Pauli  exe- 
quias  celebrantem,  Psalmos,  atque  Hymnos 
de  Christiana  traditione  cantasse. 

S.  Joan.  Chrysostomus  cantus  Ecclesiasti¬ 
ci  meminit  Tioinil.  56.  in  Matth.  et  homil.  59. 
ad  populum  Antiochenum.  Ipse  quoque  can¬ 
tum  Ecclesiasticum  auxit  et  ornavit,  ut  scri¬ 
bit  Socrates  lib.  vi.  cap.  8. 

S.  Augustinus  lib.  ix.  Confess.  cap.  7.  scri¬ 
bit,  ab  Ambrosio  primum  institutum  fuisse, 
ut  juxta  morem  Orientalium  partium,  Psalmi 
atque  Hymni  in  Mediolanensi  Ecclesia  cane¬ 
rentur,  atque  hunc  usum  inde  ad  alias  occi¬ 
dentis  Ecclesias  dimanasse,  eumdem  usum 
idem  Augustinus  probat,  tum  loco  notato, 
tum  etiam  lib.  x.  cap.  33. 

Sed  quod  ait,  ab  Ambrosio  id  primum  in¬ 
stitutum,  non  ita  videtur  accipiendum,  quasi 
cantus  Ecclesiasticus  in  occidente  ante  Am¬ 
brosii  tempoi'a  plane  ignotus  fuerit.  Contra¬ 
rium  enim  testantur,  quae  paulo  ante  citavi¬ 
mus  ex  Hilario  et  Tertulliano.  Sed  fortasse 
loquitur  Augustinus  non  de  cantu  absolute, 
sed  de  cantu  totius  populi.  Antea  siquidem 
Psalmum  cantabat  unus  tantum,  audientibus 
caeteris.  Unde  est  illud  Hieronymi  in  epist. 
ad  Rusticum  :  «  Dicas  Psalmum  in  ordine 
luo  » .  Fortasse  etiam  soli  clerici,  ut  nunc  fleri 
videmus,  canebant :  Ambrosius  autem  ad  le¬ 
niendum  moerorem  populi  in  persecutione 
Justinae,  instituit,  ut  totus  populus  caneret. 
Quod  etiam  fecit  Chrysostomus  in  simili  oc¬ 
casione  apud  Constantinopolim  ;  ut  Socrates 
refert  lib.  vi.  hist.  cap.  8. 

Fortasse  etiam  non  loquitur  Augustinus 
de  toto  occidente,  sed  solum  de  locis,  in  qui¬ 
bus  ipse  fuerat.  Nam  certe  testimonium  ex 
Hilario  adductum,  videtur  omnino  cogere, 


ut  credamus  in  Gallia  fuisse  consuetudinem, 
ut  populus  in  Ecclesia  caneret  etiam  ante 
Ambrosii  tempora.  Sed  quicquid  de  hac  re 
sit,  id  nobis  hoc  loco  sufficit,  ritum  canendi 
in  Ecclesia  antiquissimum  esse. 

Adferamus  postremo  rationes  ductas  ab 
utilitate  eximia,  quae  in  hoc  instituto  cerni¬ 
tur.  Prima  utilitas,  quse  ex  cantu  percipitur, 
illa  est,  quod  accendunt  pia  cantica  non  pa¬ 
rum  audientium  animos.  Cujus  rei  vel  unum 
Augustinum  testem  adduxisse  sat  erit.  Sic 
enim  ipse  loquitur  in  lib.  ix.  Confess.  cap.  6. 
«Quantum  »,  inquit,  «  flevi  in  hymnis  et 
canticis  tuis,  suave  sonantis  Ecclesiae  tuae 
vocibus  commotus  acriter.  Voces  illae  influ¬ 
ebant  auribus  meis,  et  eliquabatur  veritas 
tua  in  cor  meum,  et  ex  ea  aestuabat  inde  af¬ 
fectus  pietatis,  et  currebant  lacrymae,  et 
bene  mihi  erat  in  eis».  Et  lib.  x.  cap.  33. 
«  Cum  reminiscor  »,  inquit,  «  lacrymas 
meas,  quas  fudi  ad  cantus  Ecclesiae  tuae  in 
primordiis  .recuperatae  fidei  meae,  magnam 
instituti  hujus  utilitatem  agnosco  ».  Et  in 
epist.  119.  cap.  18.  «  Sine  dubitatione  »,  in¬ 
quit,  (i  faciendum  est,  maxime  illud  quod^de 
Scripturis  defendi  potest,  sicut  de  Hymnis  et 
Psalmis  canendis,  cum  et  ipsius  Domini,  et 
Apostolorum  habeamus  documenta  et  exem¬ 
pla.  Et  praecepta  de  re  tam  utili  ad  moven¬ 
dum  pie  animum  et  accendendum  divinae  le¬ 
ctionis  affectum  ». 

Altera  utilitas  in  eo  posita  est,  quod  faci¬ 
lius  et  libentius  Deo  laudes  persolvuntur, 
quando  officium  divinum,  alioqui  prolixum 
et  grave,  quadam  cantus  jucunditate  condi¬ 
tur.  Quam  enim  ob  causam  Spiritus  sanctus 
voluit  divinas  laudes  a  Prophetis  .carmine 
scribi,  ob  eamdem  utile  fuit,  ut  ejusmodi  car¬ 
mina  non  simplici  pronunciatione,  sed  cantu 
celebrarentur.  Cur  autem  voluerit  Spiritus 
sanctus  laudes  divinas  carmine  scribi,  cau¬ 
sam  reddit  S.  Basilius  oratione  in  primum 
Psalmum,  ut  sine  taedio,  immo  etiam  cum 
voluptate  et  delectatione  discerentur ,  et  fre¬ 
quentarentur,  praesertim  cum  in  ejusmodi 
laudibus  divinis  multa  sint  admista  praecepta 
vitae  ac  moribus  utilissima. 

Magnam  vero  atque  honestissimam  percipi 
voluptatem  ex  cantu  laudum  divinarum,  do¬ 
cet  Lactantius  lib.  vi.  cap.  21.  «  Si  voluptas 
est  »/inquit,  «  audire  cantus  et  carmina,  Dei 
laudes  canere  et  audire  jucundum  sit.  Ilsec 
est  voluptas  vera,  quae  comes  et  socia  virtu¬ 
tis  est.  Ilsec  est  non  caduca  et  brevis,  ut  ilice, 
quas  appetunt,  qui  corpori,  ut  pecudes  ser- 

viunt,  sed  perpetua,  et  sine  ulla  intermissione 
delectans  » . 

Tertia  utilitas  illa  est,  quod  hac  ratione 
testamur  ethnicis  et  heereticis  non  erube- 
scei’e  nos  fidem  nostram,  quandoquidem  fi¬ 
dei  dogmata,  quae  ab  ethnicis  vel  haereticis 
irridentur,  nos  cantu  ac  versibus  celebrare 
non  dubitamus.  Cujus  rei  multa  exempla  in 
hist.  Ecclesiastica  legi  possunt.  Vide  S.  Am¬ 
brosium  in  oratione  de  tradendis  basilicis. 
Ruffinumlib.  i.  hist.  cap.  35.  et  36.  cum  de¬ 
scribit  translationem  reliquiarum  sancti  Ba- 
bilae  Martyris  et  Theodoretum  lib.  m.  histor. 
cap.  17.  ubi  narrat  res  gestas  Publiae  et  Vir¬ 
ginum,  quas  illa  erudiebat. 

Quarta  utilitas  est,  ut  Christiani  testentur, 
sibi  divinam  legem  non  esse  molestam  et 
gravem,  sed  jucundam  et  suavem,  seque 
eam  non  ex  timore,  sed  ex  amore  servare, 
juxta  illud  Psalm.  cxvm.  Cantabiles  mihi 
erant  justificationes  tuse  in  loco  peregrinationis 
meae  (1). 

Postrema  utilitas  est,  ut  Deo  nostro  perfe¬ 
ctum  omni  ex  parte  reddamus  obsequium, 
dum  et  animo  ardentissimis  votis,  et  corpore 
clarissima  voce  laudes  ejus  celebrare  con¬ 
tendimus. 

Sed  claudamus  hunc  locum  verbis  Justini, 
aut  quicumque  fuit  auctor  quaestionum  illa¬ 
rum,  quae  inter  opera  Justini  leguntur.  Sic 
enim  auctor  ille  loquitur  in  responsione  ad 
quaest.  107.  «  Excitat  (cantus  Ecclesiasticus) 
cum  voluptate  quadam  animum  ad  flagrans 
ejus,  quod  carmine  celebratur,  desiderium. 
Affectiones  et  concupiscentias  carnis  sedat, 
cogitationes  malas  inimicorum,  quos  cernere 
nou  est ,  suggestione  oborientes  amolitur. 
Pietatis  decertatores  generosos  et  fortes  per 
constantiam  in  rebus  adversis  efficit.  Om¬ 
nium  rerum  quae  in  vita  tristes,  et  luctuosae 
accidunt,  piis  adfert  medicinam.  Mentes  ad 
fructificationem  divinorum  bonorum  rigat. 
Gladium  spiritus  hoc  Paulus  appellat  in  ar¬ 
mamentario,  ubi  contra  invisibiles  adversa¬ 
rios,  milites  verae  pietatis  suis  instruit  armis. 
Verbum  namque  Dei  est,  et  quod  animi  co¬ 
gitatione,  quod  carminis  praeludio,  quod 
carmine  ipso  celebratur,  ac  daemones  fugat 
atque  depellit.  Et  in  rebus  omnibus,  quae  piis 
eveniunt,  animus  verae  pietatis  virtutibus 
per  carmina  Ecclesiastica  perficitur  » . 


CAPUT  XVII. 

Solvuntur  objectiones  adversariorum. 

Adversus  ea,  quae  diximus,  non  desunt  ob¬ 
jectiones,  quae  dissolvendae  sunt. 

Primo  igitur  objiciunt,  qui  cantum  Eccle¬ 
siae  ferre  non  possunt,  irrisionem  illam  He- 
liae  Prophetae  ad  Sacerdotes  Baal :  Clamate 
voce  majori  :  Deus  enim  est ,  et  forsitan  loqui¬ 
tur,  aut  in  diversorio  est ,  aut  in  itinere ,  aut 
certe  dormit ,  ut  excitetur  (2).  m.  Reg.  xvm. 

Respondeo  :  Sacerdotes  Baal  non  irriden¬ 
tur  ab  Helia,  quia  clamarent  voce  magna  ; 
Nam  neque  clamasse  eos  Scriptura  tradit ; 
sed  quia  Baal  invocabant  Deum  inanem  et 
falsum,  et  qui  exaudire  non  poterat.  Alioqui 
enim  si  clamor  in  oratione  reprehendi  posset, 
reprehendenda  fuisset  mulier  illa  Ghanansea, 
quae  clamabat  ad  Christum  Matth.  xv.  et 
caeci  illi  similiter  clamantes  Matth.  xx.  et 
ipse  Dominus,  qui  cum  clamore  valido  oravit 
Matth.  xxvii.  et  Hebr.  v,  et  Stephanus  qui 
(Actor,  vir)  voce  magna  clamavit :  Ne  statuas 
illis  hoc  peccatum  (3).  Itaque  inepte  Illyricus, 
alii  Baalismum  Sacerdotibus  Catholicis  pro¬ 
pter  cantum  objiciunt,  nisi  forte  Christum, 
cui  Catholici  laudes  canunt,  et  Baal  pro  eo¬ 
dem  accipi  velit  Illyricus. 

Secundo  objiciunt  exemplum  Annae,  quae 
I  Reg.  i.  orabat  in  corde  suo,  ita  ut  vox  pe¬ 
nitus  non  audiretur.  Hanc  enim  sanctam  foe- 
minam  figuram  Ecclesiae  fuisse,  scribit  S. 
Cyprianus  in  serm.  6.  his  verbis :  «  Deus  non 
vocis,  sed  cordis  auditor  est,  nec  admonen¬ 
dus  est  clamoribus,  qui  cogitationes  videt. 
Quod  Anna  in  I  Regum  lib.  Ecclesiae  typum 
portans  custodit  et  servat,  quae  Dominum 
non  clamosa  petitione,  sed  tacite  et  modeste 
intra  ipsas  pectoris  latebras  precabatur  ». 

Respondeo  :  Annaprivatim  orabat  in  tem¬ 
plo,  et  ideo  tacita  vel  submissa  voce  preces 
suas  fundebat,  ne  alios  in  eodem  loco  oran¬ 
tes  suo  clamore  turbaret.  Sanctus  etiam 
Cyprianus  hoc  exemplo  instruit  populum, 
sive  Ecclesiam  de  ratione  privatae  orationis. 
Alia  vero  ratio  est  orationis  publicae,  vel  di¬ 
vinarum  laudum,  quae  communiter  celebrari 
debent.  Nam  in  iisdem  libris  Regum  legi¬ 
mus,  Davidem  instituisse  Cantores,  qui  ma¬ 
gnis  vocibus  Deum  landarent;  et  Salomon 
Rex  nomine  totius  populi  oransIII  Reg.  vm. 


(1)  Psal.  CXVIII,  54.  —  (2|  111  Reg.  XVIII,  27.  -  (3)  Act.  VII,  59. 

clara  voce  oravit,  ut  ab  omnibus  audiretur. 

Tertio  objiciunt  illud  Matth.  vi.  ubi  Do¬ 
minus  jubet,  ut  qui  orare  volunt :  Intrent  in 
cubiculum  suum ,  et  clauso  ostio  Patrem  coele¬ 
stem  in  silentio  orent  (1).  Quem  locum  expo¬ 
nens  Cbrysostomus  hom.  19.  in  Matth.  sic  ait: 

«  Non  gestibus  corporis,  neque  clamoribus 
vocis,  sed  intentione  optimte  voluntatis  ora¬ 
tionum  vota  reddamus».  Et  similia  habet 
auctor  operis  imperfecti  hom.  13. 

Respondeo  :  Eadem  est  solutio.  Dominus 
enim  instruit  eo  loco  fideles  suos,  cum  pri- 
vatim  orare  volunt.  Quocirca  auctor  operis 
imperfecti  loco  notato,  tres  causas  reddit, 
cur  non  sit  magna  voce  in  oratione  uten¬ 
dum  ;  quae  omnes  causae  cogunt,  ut  intelli- 
gamus  hunc  locum  de  oratione  privata  : 
«  Ex  clamosa,  inquit,  oratione  multa  mala 
nascuntur,  maxime  tria.  Primum,  qui  cla¬ 
mose  orat,  non  credit  Deum  ubique  esse,  et 
absconsa  audire.  Deinde,  mysteria  secreta¬ 
rum  petitionum  tuarum,  quas  forte  non 
oportebat  alium  scire  praeter  te  et  Deum,  in 
auribus  bonorum  et  malorum  hominum  au¬ 
dienda  committis.  Denique,  clamose  orans, 
juxta  te  alterum  non  permittis  orare  ».  Haec 
ille. 

At  qui  publice  in  Ecclesia  Dei  laudes,  et 
precesve  decantant,  non  ideo  hoc  faciunt, 
quia  credant  Deum  non  esse  ubique,  vel  abs¬ 
condita  non  audire,  sed  quia  volunt  homi¬ 
nes  aedificare,  atque  ad  Dei  laudes  et  amorem 
excitare,  pari  ratione  qui  publice  canunt, 
non  secretas  petitiones  Deo  porrigunt,  sed 
manifestas,  et  quae  ab  omnibus  audiri  pos¬ 
sunt.  Denique  non  est  mirum,  si  qui  canunt 
in  templo  non  permittant  alios  privatim,  nisi 
difficulter  orare,  quoniam  tempus  illud  non 
privatas,  sed  publicas  preces  requirit.  Ita¬ 
que  rationes  illae  non  habent  locum,  nisi  ubi 
ab  omnibus  privatim  oratur. 

Adde  quod  praeceptum  Domini  de  ingre- 
giendo  cubiculo  et  ostio  claudendo,  non  tam 
ad  cubiculum  materiale,  quam  ad  cubiculum 
cordis  referendum  est,  ut  S.  Augustinus  mo¬ 
net  in  ii.  libro  de  sermone  Domini  in  monte, 
cap.  6.  alioqui  pugnaret  haec  sententia  evan - 
gelica  cum  illa  Apostolica,  1  Timoth.  ii. 
Volo  viros  orare  in  omni  loco  etc.  (2).  Hoc 
igitur  est,  quod  praecipit  Dominus,  ut  cum 
oramus,  et  intentio  sit  in  abscondito,  et  ad¬ 
itum  vanis  cogitationibus  praecludamus. 

Quarto  objiciunt  illud  Apostoli  ad  Ephes. 


v.  Psallentes  et  cantantes  in  cordibus  vestris 
Domino  (3).  In  quem  locum  scribens  S.  Hie¬ 
ronymus  ait :  «  Audiant  haec  adolescentuli, 
audiant  hi  quibus  psallendi  in  Ecclesia  offi¬ 
cium  est,  Deo  non  voce,  sed  corde  canen¬ 
dum,  nec  in  tragaedorum  modum  guttur  et 
fauces  dulci  medicamine  collinicndas,  ut  in 
Ecclesia  theatrales  moduli  audiantur,  et  can¬ 
tica,  sed  in  timore,  et  in  opere,  in  scientia 
Scripturarum  » . 

Respondeo  :  Apostolus  non  meminit  hoc 
loco  vocis,  sed  tantum  cordis,  quoniam  non 
erat  necesse  homines  admonere,  ut  voce 
cantarent  (nemo  enim  proprie  sine  voce  can¬ 
tat)  admonere  autem  ut  corde  canerent, 
omnino  necesse  erat,  quoniam  multi  solis 
labiis  Deum  honorant.  Et  tamen  ipse  idem 
Apostolus  I  Corinth.  xiv.  et  vocis  et  cordis 
mentionem  facit,  cum  ait,  Psallam  spiritu, 
psallam  et  mente. 

Porro  S.  Hieronymus  abusum  reprehen¬ 
dit,  non  bonum  usum  tollit.  Et  cum  ait  : 
a  Deo,  non  voce,  sed  corde  cantandum-», 
non  intelligit  solo  corde,  sed  non  sola  voce 
esse  cantandum.  Quod  enim  vocem  S.  Hie¬ 
ronymus  non  excludat,  perspicuum  est  ex 
verbis  illis  :  «  Qui  psallendi  in  Ecclesia  offi¬ 
cium  habent  ».  Item  ex  illis  :  «  Et  canere  et 
psallere  et  laudare  Dominum  magis  animo, 
quam  voce  debemus  ».  Item*  ex  illis  :  «  Sic 
cantet  servus  Christi,  ut  non  vox  cantantis, 
sed  verba  placeant,  quee  leguntur  ». 

Quinto  objiciunt  eumdem  Hieronymum  qui 
prmfat.  lib.  ji.  in  Habacuc  dicit,  titulum  ora¬ 
tionis  Habacuc  non  debuisse  verti,  oratio 
Habacuc  cum  cantico  (ut  Septuaginta  verte¬ 
runt),  sed  oratio  Habacuc  pro  ignorantiis.  Et 
rationem  reddit,  quoniam  non  decet  oran¬ 
tem  canere.  Ex  quo  videtur  posse  colligi 
non  recte  fieri,  quod  in  Ecclesia  non  solum 
Hymni  et  Psalmi,  sed  etiam  Collectae,  et  ipsa 
Dominica  oratio  cani  soleat. 

Respondeo  :  quae  proprie  canuntur  in  Ec¬ 
clesia  non  sunt  purae  preces,  sed  Hymni  et 
Psalmi,  quibus  Dei  laudes  continentur.  Ad¬ 
misceri  autem  laudibus  preces  et  ea  ratione 
cantari,  non  est  absurdum.  Alioqui  David 
propheta  reprehendi  deberet,  qui  dum  Psal¬ 
mos  canebat,  simul  etiam  Deum  orabat,  ut 
ex  verbis  Psalmorum  perspicuum  est.  Apud 
nos  etiam  non  censetur  absurdum,  si  quis 
inter  canendas  laudes  principis,  aliquid  ab 
eo  modeste  postulet.  Qua?  autem  sunt  purse 


(i)  Mat.  VI,  6.  _  (2)  1  Tim.  II,  8.  —  (3)  Eph.  V,  10. 

preces,  ut  Collectse,  et  oratio  Dominica,  non 
tam  canuntur,  quam  clara  voce  distincte 
pronunciantur,  et  cum  aliqua  vocis  infle¬ 
xione,  qua}  indicet  supplicantis  affectum. 
Yox  enim  supplicantis  miserabilis  esse  de¬ 
bet,  ac  per  hoc  inflexionem  aliquam  vocis, 
sed  modicam  et  gravem  requirit,  qualis  om¬ 
nino  illa  est,  quam  in  precibus  ab  Ecclesia 
adhiberi  videmus. 

Sexto  objici  posset  testimonium  Clementis 
Alexandrini  lib.  n.  Pa}dagog.  cap.  4.  qui  sic 
approbare  videtur  usum  canendi,  ut  usum 
musicorum  instrumentorum  penitus  impro¬ 
bet.  Et  in  eamdem  sententiam  descendit  Ju¬ 
stinus,  vel  quicumque  auctor  est  earum  quae¬ 
stionum,  in  quaest.  107. 

Respondeo :  Clemens  Alexandrinusloquitur 
de  conviviis,  non  de  officio  Ecclesiastico; 
nec  omnino  improbdt  usum  instrumentorum 
musicorum,  quamvis  magis  probet  cantum 
solius  vocis  humanae.  Nam  in  eo  capite  cum 
in  universum  improbare  Aisus  esset  instru¬ 
menta  musica,  addit  tamen  ha}C  verba:  «  Et 
si  ad  lyram,  vel  cytharam  canere  et  psallere 
noA-eris,  nulla  in  te  cadet  reprehensio.  He¬ 
braeum  justum  regem  imitaberis,  qui  Deo 
est  gratus,  et  acceptus,  etc.  ». 

Justinus  autem  dicit,  usum  instrumento¬ 
rum  concessum  fuisse  Judaeis  propter  imper¬ 
fectionem  ipsorum ;  et  ideo  in  Ecclesia  lo¬ 
cum  non  habere  ejusmodi  instrumenta.  Nos 
vero  fatemur,  usum  instrumentorum  musi¬ 
corum  non  ita  convenire  perfectis  et  imper¬ 
fectis,  et  ideo  in  Ecclesia  sero  admitti  coe¬ 
pisse  ;  primum  enim  tempore  Vitaliani  Pon¬ 
tificis  circa  annum  Domini  660,  organorum 
usus  in  Ecclesia  esse  coepit,  si  Platinae  cre- 
olimus ;  si  vero  fidem  habere  volumus  Ai- 
moino  in  lib.iv.  de  gestis  Francor.  cap.  114. 
non  ante  Luolovici  Pii  tempora,  id  est,  post 
annum  Domini  820.  organa  in  Ecclesiis  au¬ 
dita  sunt. 

Ex  quibus  omnibus  illud  efficitur,  ut  or¬ 
gana  propter  infirmos  in  Ecclesiis  retinenda 
sunt,  ita  non  facile  alia  instrumenta  esse 
introducenda  ;  et  in  ipsis  organis  nonnisi  res 
sacras  et  pias  sobrie,  et  graviter  exprimen¬ 
das.  Neque  enim  leve  peccatum,  vel  sacrile¬ 
gii,  vel  superstitionis  existimandum  est,  si 
quis  inter  sacra,  celebranda  lascivum  aliquid 
organis  laudat,  et  audientium  animos  non 
ad  pietatem,  sed  ad  amorem  mundi,  et  car¬ 
nis  accendat.  Yide  de  ratione  recte  canendi 
in  Ecclesia,  et  de  abusibus  vitandis  Conci¬ 
lium  Romanum  sub  S.  Gregorio,  quod  habe¬ 


tur  in  Registro  epistolarum  ejus  lib.  iv.  cap. 

8.  Concilium  Aquisgrancnse  cap.  130.  et 
132.  et  133.  Concilium  Tridentinum  sess.  22. 
in  decreto  de  observandis  et  vitandis  in  ce¬ 
lebratione  Missse.  S.  Bernardum  serm.  47. 
in  Cantica;  Rabanum  lib.  ii.  de  instit.  cle- 
ricor.  cap.  48.  Thomam  Cajetanum  in  com- 
men.  ad  2.  2.  qu.  01.  art.  2. 

I 

CAPUT  XVIII. 

De  iis,  quae  requiruntur  ad  officium  rite 
persolvendum. 

Jam  vero  de  iis,  quse  requiruntur  ad  offi¬ 
cium  divinum  rite  persolvendum,  qua}  erat 
tertia  qurestio  quarta}  partis  hujus  disputa¬ 
tionis,  breviter  disseremus.  Accuratam  enim 
harum  rerum  tractationem  relinquimus  iis, 
qui  ex  instituto  casus  conscientia}  suscipiunt 
explicandos. 

Igitur  ad  septem  capita  revocari  possunt, 
qua;  necessaria  sunt  ad  hoc  munus,  ut  opor¬ 
tet,  implendum,  Aiclelicct  ad  integritatem, 
ordinem,  qualitatem,  locum,  tempus,  atten¬ 
tionem,  deAOtionem. 

Integritas  in  primis  observanda  est  quoad 
numerum,  ut  septem  horarum  diurnarum, 
et  unius,  vel  trium  nocturnorum  officium 
integre  persolvatur.  Cum  enim  ha;  sint 'par¬ 
tes  officii  principales,  qui  vel  unam  ex  his 
partibus  sciens  et  prudens,  ac  non  legitime 
impeditus  omitteret,  lethali  crimine  se  ob¬ 
stringeret,  ut  pneter  alios  docet  gravis  au¬ 
ctor  S.  Antoninus  in  3.  pari.  Summa;  Theo¬ 
logica;  tit.  14.  cap.  4.  §.  5. 

Integritas  deinde  servanda  est,  quoad 
partes  minores,  ut  Psalmos,  Hymnos,  Le¬ 
ctiones,  etc.  Necnon  etiam  quoad  alia  sin¬ 
gula  verba.  In  qua  re  non  leviter  peccant 
nonnulli,  qui  prava  consuetudine  dimidiata 
verba  pronunciant.  Quos  officio  non  satisfa-  . 
cerc  censet  Navarrus  in  Enchiridio,  cap.2o. 
numer.  98.  Sanctus  A-ero  Bernardus  in  ser¬ 
mone  47.  in  Cantica  :  «  Non  prmeidentes, 
inquit,  verba  dimidia,  non  integra  transi¬ 
lientes,  non  fractis  et  remissis  A-ocibus,  mu¬ 
liebre  quiddam  balba  de  nare  sonantes,  sed 
virili  (ut  dignum  est)  et  sonitu  et  affectu  vo¬ 
ces  sancti  Spiritus  depromamus  ». 

Ordo  in  eo  situs  est,  ut  singula  suo  loco 
ponantur,  et  officia  priorum  horarum  prius, 
posteriorum  posterius  absolvantur.  Quam¬ 
quam  si  quis  forte  secus  fecerit,  non  ideo 

repPtere  cogetur,  quod  noti  suo  loco  recita¬ 
vit,  ut  sanctus  Antoninus  recte  docet3.part. 
litui.  13.  cap.  4.  §.  4.  a  quo  Doctores  cteteri 
non  dissentiunt. 

Pe  ordine  inter  officium  horarium  et  offi¬ 
cium  Missae  disputari  solet.  Mihi  probabilis 
videtur  ea  sententia,  quae  habet,  nullum  esse 
ordinem  essentialem  inter  Missam,  et  horas 
canonicas,  ut  praeter  alios  docet  Dominicus 
a  Soto  lib.  x.  de  justitia  et  jure,  quaast.  5. 
art.  4.  Ideo  siquidem  consuetudo  Ecclesia¬ 
stica  servat,  ut  ante  Missam  persolvantur 
officia  Laudum  ct  Primae,  quoniam  juxta 
veteres  canones,  Missa  celebrari  non  poterat 
nisi  hora  tertia,  vel  sexta,  vel  nona,  ut  per¬ 
spicuum  est  ex  can.  Nocte,  et  seq.  de  con- 
sccr.  dist.  1. 

Gaeterum,  si  quis  ante  ortum  solis,  quod 
hoc  tempore  permitti  non  dubium  est,  Mis¬ 
sam  celebrare  velit,  rectius  faciet,  si  offi¬ 
cium  Primae  sacrificio  Missae  postponat , 
quam  si  praeponat.  Quod  Ecclesia  ipsa  Ca¬ 
tholica  exemplo  suo  nos  docet,  cum  in  nocte 
Natalis  Domini,  non  alia  de  causa,  Missas 
celebrari  jubet  ante  officium,  non  solum 
Primae,  sed  etiam  Laudum,  nisi  quoniam 
media  nocte  non  est  canonicum  tempus  Lau¬ 
dum  aut  Primae. 

Quia  tamen  communis  sententia  et  con¬ 
suetudo  fidelium  id  habere  videtur,  ut  pec¬ 
cato  mortali  se  obstringere  censeatur,  qui 
absque  gravi  necessitate  missam  celebrare 
praesumit,  matutino  officio  non  expicto.  Ut 
patet  ex  Antonino  par.  3.  tif.  13.  cap.  6.  §. 
4.  Petro  Paludano  in  4.  dist.  13.  quaest.  2. 
art.  2.  Ilostien.  in  sum.  tit.  de  consecr.  Ec¬ 
clesiae  dist.  2.  Gab.  super  Can.  lect.  13.  Syl. 
in  verbo  Missa  1.  quaest.  6.  Navarra  in  En- 
chir.  de  orat.  cap.  21.  num.  30.  et  aliis  plu¬ 
rimis,  et  quia  id  expresse  praescribitur  in 
Rubricis  Missalis  Rgmani  in  principio,  et  in 
titulo  de  defectibus,  sine  dubio  tutius  est 
hoc  sequi,  quam  propter  probabilem  aliquam 
rationem  peccandi  periculo  se  exponere. 

Qualitas  officii  tunc  observatur,  cum  et 
clerici  suarum  Ecclesiarum,  et  monachi  suo¬ 
rum  ordinum  formam  sequuntur.  Constat 
enim  aliam  esse  formam  Romani  Breviarii, 
aliam  Leodiensis,  aliam  Salisburgensis,  aliam 
Mediolanensis,  aliam  aliarum  quarumdam 
civitatum;  et  rursum  aliam  Monachorum  S. 
Benedicti,  aliam  Fratrum  Praedicatorum,  etc. 

Et  quamvis  Cardinalis  Cajetanus  in  sua 


summa,  ubi  de  horis  canonicis  agit,  doceat, 
non  peccare  lethaliter  clericos,  sive  mona¬ 
chos,  qui  Romanum  Breviarium  eligunt, 
propinae  Ecclesia;,  vel  ordinis  Breviario  prte- 
termisso  :  tamen  non  est  id  usque  adeo  cer¬ 
tum  vel  tutum,  ut  recte  monet  Dominicus  a 
Soto  lib.  x.  de  justitia  et  jure,  quaest.  5. 
art.  4.  nisi  id  fiat  de  consensu  Episcopi  et 
totius  Capituli,  juxta  concessionem  Pii  quin¬ 
ti,  in  Bulla,  qua;  habetur  ad  initium  Brevia¬ 
rii  Romani. 

Cujus  rei  duplex  est  ratio.  Una,  quoniam 
(ut  Sanctus  Thomas  docet  in  quodlib.  G.art. 
8.)  quemadmodum  clericus,  quia  Ecclesia; 
mancipatus,  atque  addictus  est,  ad  officium 
Ecclesiasticum  obligatur  :  sic  etiam  quia 
tali  Ecclesia;  ratione  beneficii  addictus  est, 
talis  Ecclesiae  officium  recitare  debet. 

Altera,  quoniam  Concilium  Viennense  non 
indcilgeret  (hoc  enim  verbo  Concilium  uti¬ 
tur,  ut  patet  in  Clcmentina  Dignum,  de  ce- 
lebr.  Miss.)  clericis  et  monachis,  ut  officium 
divinum  recitare  possint  juxta  formam  offi¬ 
cii  Episcoporum  vel  Cardinalium,  cum  qui¬ 
bus  forte  vivunt ;  nisi  alioqui  ex  praicepto 
Ecclesiarum  suarum,  vel  ordinum  formam 
divini  officii  sequi  tenerentur.  Porro  qui  nec 
certa;  Ecclesia;,  nec  alicui  ordini  religioso 
addicti  sunt,  ut  nonnulli,  qui  ad  solum  pa¬ 
trimonii  titulum  ordinantur,  iis  liberum  est 
cujuscumque  Ecclesise  formam  sequi,  ut  ex 
directorio  juris  docent  sanctus  Antoninus 
3.  par.  tit.  13.  cap.  4.  §.  2.  et  Navarruscap. 
23.  num.  107.  Recte  tamen  facerent,  si 
usum  illius  Ecclesiae  sequerentur,  apud  quam 
ordinarie  versari  solent,  juxta  consilium  S. 
Augustini  in  epist.  118.  cap.  2. 

Locus  publicarum  precum  et  laudum  di¬ 
vinarum  proprius  atque  ordinarius,  ecclesia 
est,  ut  habetur  in  Clement.  1.  de  celebrat. 
Miss.  qui  vero  privatim  officium  divinum 
persolvunt,  ubique  id  facere  possunt,  quam¬ 
vis  deceat,  nisi  necessitas  cogat,  loca  tur¬ 
pia,  vel  minus  honesta  vitare,  ut  Ambrosius, 
sive  quicumque  est  auctor,  et  Ilaymo,  ad¬ 
monent  in  comment.  ad  illa  verba  :  Volo  vi¬ 
ros  orare  in  omni  loco  (1),  1  Timoth.  ii.  Recte 
autem  refellitur  a  Dominico  de  Soto  lib.  x. 
de  justitia  et  jure,  qua;st.  3.  art.  4.  eorum 
opinio,  qui  censebant  non  satisfacere  officio 
divino  eos,  qui  beneficia  Ecclesiastica  possi¬ 
dent,  nisi  in  ipsa  Ecclesia  preces  horarias 
cum  ceteris  clericis  canant. 


(1)  1  Tini.  II,  8. 

Tempus  canonicas  horas  persolvendi,  ut 
peccatum  mortale  vitetur,  est  totum  illud 
spatium,  quod  intercedit  inter  vesperam 
unius  diei,  et  mediam  noctem  alterius,  ut 
sanctus  Antoninus,  et  caeteri  fere  omnes  do¬ 
cent.  Itaque  si  quis  intra  spatium  illud  pre- 
ces  horarias  legat,  non  peccat  lethaliter , 
etiamsi  alioqui  non  observet  tempora  singu¬ 
larum  horarum. 

Solet  autem  qumri,  quid  accipiendum  sit 
hoc  loco  nomine  a  Vesperae  » ,  occasus  ne 
solis,  an  tempus  illud,  quo  vespertinum  of¬ 
ficium  celebrari  solet.  Sed  nos  cum  sancto 
Thoma  in  quodlib.  3.  art.  28.  in  responsione 
ad  3.  existimamus,  nomine  «  Vesperae  »  in- 
lelligi  debere  tempus  officii  vespertini,  ac 
per  hoc  non  peccare  lethaliter,  qui  post  Ve¬ 
speras  et  Completorium,  continuo  recitant 
officium  matutinum  sequentis  diei,  etiamsi 
id  fiat  ante  solis  occasum.  Iiatio  enim,  cur 
Doctores  ad  integrum  officium  persolven¬ 
dum  assignent  tempus  a  vespera  unius  diei 
usque  ad  mediam  noctem  alterius ;  illa  est, 
quoniam  officium  incipit  a  primis  Vesperis, 
et  terminatur  ad  Completorium  sequentis 
diei ;  Completorium  autem  celebrari  debet 
secundum  veterem  ritum  post  occasum  so¬ 
lis,  et  usque  ad  mediam  noctem  extendi  po¬ 
test,  quoniam  in  media  nocte  incipit  tempus 
canonicum  officii  matutini. 

Ut  autem  peccatum  quodeumque  etiam 
veniale  vitetur,  debent  officia  singularum 
horarum  illis  horis  celebrari,  unde  nomina 
acceperunt.  De  quibus  horis  satis  multa  di¬ 
ximus  supra,  cap.  11.  Esse  autem  peccatum, 
saltem  veniale,  a  canonico  tempore  in  offi¬ 
cio  persolvendo  recedere,  communis  est  sen¬ 
tentia  Theologorum  et  Canonistarum,  quo¬ 
rum  ingentem  numerum  citat  Marcellus 
Francolinus  in  lib.  de  tempore  horarum 
canonicarum,  cap.  24.  num.  4.  et  cap.  25. 
num.  7. 

Intelligendum  est  autem,  tunc  solum  pec¬ 
catum  esse,  preces  horarias  non  suo  tem¬ 
pore  celebrare,  quando  et  longe  receditur  a 
tempore  canonico,  et  absque  ulla  rationabili 
causa  id  praesumitur  :  nisi  forte  consuetudo 
jam  multis  in  locis  recepta,  et  a  piis  doctis- 
que  viris  tacito  quodam  consensu  approbata 
excuset.  Censetur  autem  longe  recedere  a 
legitimo  tempore,  qui  tunc  officium  alicujus 
horae  persolvit,  cum  verba,  quae  leguntur, 


aut  canuntur,  cum  tempore  nulla  ratione 
conveniunt,  ut  si  quis  ante  lucem  dicat:  Jam 
lucis  orto  sydere ;  vel  sub  vesperam,  aurora 
lucis  rutilat;  vel  ante  meridiem  :  Jam  sol 
recedit  igneus  ;  vel  mox  a  ccena,  sive  etiam 
ante  coenam  :  Somno  refectis  artubus  spreto 
cubili  surgimus. 

Sed  quidquid  sit  de  rigore  juris,  certe  du¬ 
bitari  non  debet,  quin  sit  longe  perfectius, 
fructuosius  et  facilius  officia  singularum  ho¬ 
rarum,  suis,  propriisque  temporibus  cele¬ 
brare,  quam  multa  simul  officia  sine  ulla 
horarum,  et  temporum  distinctione  conjun¬ 
gere.  Sic  enim  satisfit  Ecclesiasticae  institu¬ 
tioni,  quae  ideo  in  certas  horas  diurnas,  at¬ 
que  nocturnas  officium  distribuit ,  ut  in 
iisdem  horis,  atque  adeo  per  omnes  totius 
diei  partes,  Deum  laudemus  :  sic  etiam  ma¬ 
xima  utilitas  ex  officii  recitatione  ad  nos  ac¬ 
cedit,  dum  tam  crebro  ad  nos  ipsi  redimus, 
et  a  tumultibus  saeculi  ad  pacem  Dei,  ani¬ 
mum  revocamus  :  sic  denique  labor  precum 
horariarum  in  tot  partes  divisus  ita  minui¬ 
tur,  ut  levissimus,  ac  pene  nullus  esse  videa¬ 
tur. 

Denique  ita  faciendum  esse  tunc  etiam, 
cum  privatim  officium  divinum  persolvitur, 
sancti  Patres  apertissime  docent,  quos  cap. 
11.  citavimus.  Quibus  addi  potest  Petrus 
Damiani,  qui  in  epist.  ad  Desiderium,  de 
miraculis  sui  temporis,  post  narrationem 
horribilis  exempli  ad  hanc  rem  pertinentis 
ita  concludit  :  «  Distinguenda  sunt  ergo  per 
momenta  temporum  Ecclesiastica  institutio¬ 
nis  officia  » . 

Attentio  triplex  distinguitur  a  Doctoribus, 
una  ad  verba,  altera  ad  sententiam,  tertia 
ad  ipsum  Deum,  qui  oratur,  vel  laudatur. 
Quadibet  vero  harum  trium  sufficit ;  neque 
necesse  est,  ut  semper  sit  actualis,  modo  ita 
sit  virtualis,  ut  voluntarie  numquam  inter¬ 
rumpatur.  Vide  S.  Thomam  in  2.  2.  quau- 
stion.  83.  art.  13.  Dominicum  a  Soto  lib.  x. 
de  justitia  et  jure,  quaest.  5.  artic.  5.  et  Na- 
varrum  in  Enchiridio  cap.  23.  num.  103. 
Huc  pertinet  illud  Isaiae  xxix.  Populus  hic 
labiis  me  honorat ,  cor  autem  eorum  longe  est 
a  me.  Et  illud  Apostoli  ad  Ephes.  v.  Cantan¬ 
tes  et  psallentes  in  cordibus vestris  Domino  (1). 

Illud  quoque  S.  Cypriani  in  serm.  6.  « I- 
deo  et  sacerdos  ante  orationem  praeparat 
fratrum  mentes  dicendo,  sursum  corda,  ut 


. 


'id 


(1)  Isai.  XXIX,  13;  Eph.  V,  19. 

dum  respondet  plebs,  habemus  ad  Dominum, 
admoneatur,  nihil  aliud  se  quam  Dominum 
cogitare  debere  ». 

Et  illud  S.  Augustini  in  epist.  109.  «  Psal¬ 
mis  et  Hymnis  dum  oratis  Deum,  hoc  verse¬ 
tur  in  corde,  quod  profertur  in  ore  » . 

Devotio,  quam  in  officio  divino  rite  per¬ 
solvendo  exigit  generale  Concilium  Latera¬ 
nense,  unde  extat  cap.  Dolentes,  de  celebrat. 
Miss.  partim  est  interna,  partim  externa. 
Interna  devotio  est,  promptitudo  quaedam 
animi  ad  Deum  laudandum  ac  precandum, 
quam  certe  non  habent,  qui  cum  taedio  ad 
hoc  munus  accedunt,  vel  de  prolixitate  facile 
quaeruntur,  devotio  externa  est  promptitudo 
ad  genua  flectenda,  ad  standum,  ad  canen¬ 
dum,  et  alia  id  genus  praestanda. 

Proderit  autem  ad  devotionem  excitan¬ 
dam,  si  quis  dum  ad  officium  persolvendum 
accedit,  breviter  apud  animum  suum  revol¬ 
vat,  vel  se  in  precibus  cum.  Deo  collocutu¬ 
rum,  vel  in  lectionibus  Deum  sibi  loquentem 
auditurum,  vel  in  Psalmis  et  Hymnis,  cum 
Angelis  Deo  laudes  esse  dicturum.  Sic  enim 
fiet,  ut  divinum  officium  non  per  modum  le¬ 
gentis  historiam  aliquam,  sed  affectu  pre- 
cantis,  audientis,  et  laudantis  Deum,  devote, 
reverenter,  humiliterque  persolvat.  Sic  ni¬ 
mirum  illi  sanctissimi  viri  Psalmos,  canebant, 
apud  quos,  ut  Chrysostomus  scribit  homil. 
59,  ad  populum  Antiochenum,  Davidica  can¬ 
tica  multos  movebant  fontes  lacrymarum. 

Sic  etiam  S.  Augustinus,  qui  de  se  scribit 
lib.  ix.  Confess.  cap.  4.  «  Quas  tibi  voces 
dabam  in  Psalmis  illis,  et  quomodo  in  te  in- 
flamnabar  ex  eis  »  ? 

Sic  quoque  S.  Bernardus,  qui  serm.  7.  in 
Cantica  scribit  :  e  Usurpemus  officium,  quo¬ 
rum  sortimur  consortium,  ut  in  ore  infan¬ 
tium  et  lactentium  perficiatur  laus.  Dicamus 
Angelis,  psallite  Deo  nostro,  psallite.  Atque 
audiamus  eos  vicissim  respondentes,  Psalli¬ 
te.  Regi  nostro,  psallite.  Laudem  ergo  cum 
coeli  cantoribus  in  commune  dicentes,  utpote 
cives  Sanctorum,  et  domestici  Dei,  Psallite 
sapienter.  Cibus  in  ore,  Psalmus  in  corde 
etc  ».  Vide  eumdem  serm.  47. 

Sed  placet  adscribere,  qui  de  magno  illo 
Dei  servo  et  amatore  Francisco  S.  Bonaven- 
tura  tradat  in  vita  ejusdem,  cap.  16.  «  Soli¬ 
tus,  inquit,  erat  vir  Sanctus  horas  canonicas 
non  minus  timorate  persolvere,  quam  devo¬ 
te.  Nam  licet  oculorum,  stomachi,  plenis  et 

(1)  Par.  XV,  16;  ibid.  XVI. 


hepatis  aegritudine  laboraret  r  nolebat  mu¬ 
ro,  vel  parieti  inhaerere  dum  psalleret.  Sed 
horas  semper  erectus,  et  sine  caputio,  non 
gyrovagis  oculis,  nec  cum  aliqua  syncopa 
persolvebat.  Si  quando  esset  in  itinere  con¬ 
stitutus,  figebat  tunc  temporis  gressum;  hu¬ 
jusmodi  consuetudinem  reverentem,  et  sa¬ 
cram,  propter  pluviarum  inundantiam  non 
omittens.  Dicebat  enim,  si  quiete  comedit 
corpus  cibum  suum,  et  futurum  cum  ipso 
vermium  esca  ;  cum  quanta  pace  et  tran- 
quilitate  accipere  debet  anima  cibum  vitee». 

CAPUT  XIX. 

De  iis,  qui  ex  officio  tenentur  ad  horas  cano¬ 
nicas  persolvendas. 

Restas  part  ultima  disputationis,  quee  est 
de  iis,  quibus  incumbit  ex  proprio  munere 
divinum  hoc  tributum  Domino  reddere.  Et 
quidem  non  dubium  est  apud  Catholicos  hoc 
officium  ad  Clericos  et  Monachos,  atque  ad 
Clericos,  vel  ratione  ordinis  sacri,  vel  ratio¬ 
ne  Ecclesiastici  beneficii  proprie  pertinere. 
Extant  enim  non  pauci  Conciliorum  veterum 
canones,  unde  id  colligi  potest ;  de  quibus 
vide  apud  Gratianum  distinet.  92.  can.  finali, 
et  in  epistolis  decretalibus,  cap.  Presbyter 
de  celebratione  Miss.  et  cap.  Dolentes,  eo¬ 
dem  titulo,  et  Clementinam  primam,  eodem 
etiam  titul.  Item  Concilium  Cabinolense 
can.  59,  Monguntinum  sub  Rahano  canone 
16.  Concilium  Lateranense  postremum  sub 
Leone  X.  sess.  9.  et  alia  id  genus. 

Est  autem  quaestio,  an  id  recte  fiat  ut  soli 
Clerici  et  Monachi  ad  hoc  officium  obligen¬ 
tur.  Id  enim  reprehendi  ab  adversariis,  ne 
potissimum  a  Joanne  Brcntio,  notavimus 
cap.  12.  Sed  quia  res  facilis  est,  breviter  ex¬ 
pediri  poterit. 

Tribus  igitur  argumentis  probamus  id  re¬ 
cte  fieri.  Primum  enim  id  probatur  exemplo 
veteris  Ecclesias  utriusque  Testamenti.  Nam 
in  Testamento  vetere  non  totus  populus,  sed 
soli  Levitae  Psalmos  ex  officio  publice  decan¬ 
tabant.  I  Paralip.  xv,  Dixit  David  Princi¬ 
pibus  Levitarum,  ut  constituerent  de  fratribus 
suis  cantores  etc.  Et  cap.  xvi,  Constituitque 
coram  arca  Domini  de  Levilis,  qui  ministra¬ 
rent  et  recordarentur  operum  ejus,  et  glorifi¬ 
carent,  atque  laudarent  Dominum  Deum  Is¬ 
rael  (1).  In  Testamento  novo  Apostoli  primi 

fuerunt,  qui  relicta  cura  temporalium  rerum 
munus  suum  proprium  esse  dixerunt.  Yerbo 
Dei,  et  orationi  sine  intermissione  instare  : 
Nos  (inquiunt  Act.  vi)  orationi  et  Verbo  Dei 
instantes  erimus  (i).  Ex  quo  intelligimus,  om¬ 
nium  quidem  fidelium  esse  privatim  orare, 
et  alios  exhortari ;  sed  proprium  esse  sacer¬ 
dotum  publice  populo  praedicare,  et  pro  eo¬ 
dem  populo  assidue  orare.  Et  sicut  repre¬ 
hendere  non  possunt  adversarii,  quod  non 
omnes  in  Ecclesia  Verbum  Dei  praedicent, 
sed  soli  Ministri  ad  hoc  munus  electi  et  or¬ 
dinati  :  ita  reprehendere  non  debent,  quod 
'ipsi  soli  publicas  preces  in  Ecclesia  fundant, 
et  ex  officio  Dei  laudibus  vacent.  Exempla 
ista  Scripturarum  secutam  esse  antiquam 
Ecclesiam,  et  munus  Deum  laudandi  ac  pre¬ 
candi  publice,  solis  Clericis  et  Monachis  de¬ 
mandasse,  perspicuum  est  ex  conciliis  supra 
citatis,  tum  in  hoc  ipso  capite,  tum  etiam  in 
cap.  1G. 

Deinde,  idem  probatur  argumento  ducto 
a  simili.  Nam  si  Respublica  temporalis  ha¬ 
bet  milites  suos,  qui  die  uockiquc  excubant 
ad  custodiam  civitatis;  cur  enim  non  con¬ 
veniat,  ut  Itespubl.  spiritualis,  id  est  Eccle¬ 
sia  ,  habeat  suos ,  qui  similiter  excubent 
contra  spirituales  nequitias,  easque  claman¬ 
do  exterreant?  Super  muros  tuos  ( inquit  Do¬ 
minus  Isaise  cap.  txn)  Hierusalem,  constitui 
custodes,  lota  die  et  nocte  in  perpetuum  non 
tacebunt  (2).  Quem  locum  S.  Hieronymus 
dc  Pastoribus  Ecclesia;  exponit  :  «  Qui  cu¬ 
stodes,  inquit,  nec  diebus  debent,  nec  no¬ 
ctibus  tacere,  sed  semper  Domini  clemen¬ 
tiam  deprecari,  ut  grex  illius,  et  muri  Hie¬ 
rusalem  custodiantur  et  vallentur  ejus  auxilio. 
Unde  et  ad  eosdem  custodes,  atque  doctores 
sermo  dirigitur,  o  vos  qui  recordamini  Do¬ 
mini,  ejusque  Clementiam  die  ac  nocte  pre¬ 
cibus  fatigatis,  cavete  ne  unquam  in  ore  ve¬ 
stro  sileat  oratio  » . 

Tertio  :  idem  probatur  alio  argumento, 
ducto  item  a  simili.  Nam  si  ad  ca;tera  omnia 
munera  certi  homines  destinantur,  et  non 
omnes  ex  officio  docent,  aut  judicant,  aut 
hanc,  vel  illam  artem  exercent;  cur  non  par 
sit  ad  munus  Deum  laudandi,  atque  assi¬ 
due  precandi  certos  homines  destinari  ?  prae¬ 
sertim  cum  reliquus  populus  aliis  rebus  oc¬ 
cupatus,  neque  tam  frequenter,  neque  tanta 
intentione  huic  summo  negotio  vacare,  pos¬ 
sit,  quam  ejus  dignitas  et  necessitas  postulat. 


Duu;  solent  hoc  loco  qua;stiones  tractari. 
Una  quo  jure  teneantur  Clerici  et  Monachi 
ad  horas  canonicas  persolvendas,  divinonc, 
an  humano  ;  ex  qua  qua;stione  pendet  «alia, 
utrum  possit  in  hac  re  a  summo  Pontifice 
dispensari.  Altera  qua;stio  est,  utrum  qui 
ratione  beneficii  ad  hoc  officium  obligantur, 
fructibus  beneficiorum  carere  debeant,  si 
divinum  officium  non  persolvant. 

Ad  priorem  breviter  respondemus,  jure 
divino  teneri  Clericos  et  Monachos  ad  vacan¬ 
dum  precibus  et  laudibus  Dei,  magis  quam 
eseteros ;  tamen  formam  illam  precum  et  lau¬ 
dum,  quae  nunc  est  in  usu,  non  a  jure  divino 
sed  ab  Ecclesia;  determinatione  pendere. 

Quod  vero  Panormitanus  insignis  alioqui 
juris  interpres,  scribit  in  cap.  4.  de  cele¬ 
brat,  Miss.  jure  divino  determinatum  esse 
numerum  septem  horarum  cum  scriptum 
sit  :  Septies  in  die  laudem  dixi  tibi  (3).  Ps. 
cxvm.  et  ideo  non  posse  in  horarum  nume¬ 
ro  per  Ecclesiam  dispensari,  non  est  magni 
ponderis.  Illud  enim  Scriptura;  testimonium 
non  praeceptum,  sed  exemplum  continet ;  et 
exemplum  Regis,  non  Sacerdotis.  Proinde 
si  quid  efficeret,  ad  horas  canonicas  Reges 
obligaret,  non  sacerdotes.  Adde  quod  hora; 
canonica;  in  Ecclesia  aliquando  solum  quin¬ 
que,  aliquando  sex,  aliquando  etiam  octo 
fuisse  videntur,  ut  supra  notavimus.  Yide 
Joan.  de  Turrecrementa in  can.  Eleutherius, 
distin.  91.  et  Navarrum  in  Enchiridio,  cap. 
23.  num.  102. 

Ad  posteriorem  qua;stionem  responde¬ 
mus,  quicquid  olim  Doctores  aliqui  senserint, 
hoc  tempore  dubitari  non  posse,  quin  fru¬ 
ctibus  beneficiorum  carere,  et  si  eos  per¬ 
ceperint  restituere  debeant,  ut  in  eleemo¬ 
synis  pauperum,  vel  Ecclesia;  fabricam  in¬ 
sumantur,  qui  divinum  officium  non  persol¬ 
vunt.  Extat  enim  de  hac  re  perspicuum 
decretum  in  Concilio  Lateranensi  sub  Leone 
X.  sess.  9.§.  Statuimus.  Et  in  constitution. 
Pii  V.  Pontificis,  quam  vide  apud  Navarrum 
cap. 23.  num.  122.  Atque  ha;c  de  horis  cano¬ 
nicis,  et  oratione  hoc  loco  sufficere  possunt. 


(1)  Act.  VI,  4.  -  (2)  Is.  LXII,  G.  -  (3)  P*.  CXV11I,  161. 

DE  BONIS  OPEIUBUS  IN  PARTICULARI 

LIBER  SECUNDOS 

DE  JEJUNIO. 


CAPUT  PRIMUM. 

L)e  nomine,  et  varia  acceptione  jejunii. 

De  jejunio, quod  est  alterum  ex  bonis  operi¬ 
bus,  et  orationi,  atque  eleemosynae  tamquam 
comes  adjungitur,  quinque  capita  tractanda 
suscepi.  Primum  enim  disseram  breviter  de 
nomine  et  varia  acceptione  jejunii.  Deinde 
de  iis,  quae  ad  essentiam  jejunii  requiruntur. 
Tertio,  de  praecepto  jejunii,  tum  divino,  tum 
humano.  Quarto,  de  fine,  id  est,  de  fructu  et 
utilitate  jejunii.  Quinto,  de  temporibus  jeju¬ 
niorum,  ut  Quadragesima,  Adventu,  Vigiliis 
etc. 

Igitur  nomem  jejunii  abstinentiam  a  cibo 
significare  videtur ;  Graece  enim  jejunare  di¬ 
citur  vrjtmusiv,  quasi  vv;  ecGteiv,  id  est  non  ede¬ 
re.  Unde  est  nomen  latinum  inedia.  Accipi¬ 
tur  autem  vox  jejunium  quatuor  modis,  ex 
quibus  oriuntur  quatuor  quasi  genera  jeju¬ 
nii,  spirituale,  morale,  naturale  et  ecclesia¬ 
sticum.  Jejunium  spirituale  dicitur  abstinen¬ 
tia  a  vitiis,  juxta  illud  Isaiae  lviii.  Nonne  hoc 
est  magis  jejunium  quod  elegi ,  dissolve  colli - 
gationes  impietatis,  solve  fasciculos  deprimen¬ 
tes  etc.  (1).  «  Jejunium  magnum  »,  inquit  S. 
Augustinus  tract.  17.  in  Joannem,  «  et  gene¬ 
rale  est,  abstinere  ab  iniquitatibus  et  illicitis 
voluptatibus  saeculi  ».  Etlib.  ii.  quaestionum 
Evangclicarum  quaest  18.  «  Scriptura  »,  in¬ 
quit,  «  docet  generale  jejunium  non  a  con¬ 


cupiscentia  ciborum  tantum,  sed  ab  omni 
laetitia  temporalium  delectationum  ».  Caete- 
rum  haec  abstinentia  metaphorice  jejunium 
appellatur,  sicut  ipsa  delectatio  vitiosa  cibus 
non  est,  nisi  metaphorice.  Neque  de  tali  je¬ 
junio  disputare  aggredimur. 

Jejunium  morale,  est  parcimonia  illa  et 
temperantia  cibi  et  potus,  quam  Philosophi 
quoque  duce  natura,  et  ratione  approbave¬ 
runt,  et  quam  eorum  aliqui  tenuerunt.  De 
qua  vide  S.  Hieronymum  in  lib.  n.  adversus 
Jovinianum.  De  hoc  etiam  jejunio  nos  hoc 
loco  minime  disputamus. 

Jejunium  naturale,  vocant  Theologi  absti¬ 
nentiam  ab  omni  prorsus  cibo,  vel  potu,  qua¬ 
cumque  ratione  sumpto.  Dicitur  autem  sum¬ 
ptus  cibus  vel  potus,  quando  jam  ad  stoma¬ 
chum  est  transmissus.  Si  quis  enim  cibum 
aliquem  degustatum  continuo  exspueret,  non 
solveret  naturale  jejunium.  De  hoc  jejunio 
disseruimus  in  disputatione  de  Sacramento 
Eucharistiae  :  non  enim  est  praecepto  ejus¬ 
modi  jejunium,  nisi  propter  communionem 
corporis  Domini  :  «  Placuit  enim  Spiritui 
sancto  »  (ut  loquitur  S.  Augustinus  in  episl. 
118.)  «  ut  propter  honorem  tanti  Sacramen¬ 
ti,  prius  in  os  Christiani  Dominicum  corpus 
intraret,  quam  caetcri  cibi  » . 

Jejunium  ecclesiasticum,  de  quo  solo  dis¬ 
putare  nobis  propositum  est,  definiri  solet 
abstinentia  cibi  secundum  Ecclesiae  regulam 
assumpta. 

Dicitur  jejunium  ecclesiasticum  «  absti- 


21) 

nentia  cibi  »  :  quoniam  tria  sunt,  quse  per 
os  trajiciuntur  ad  stomachum.  Primum  ea, 
quse  per  se  referuntur  ad  corpus  alendum, 
et  hi  proprie  dicuntur  cibi,  sive  sumantur  per 
modum  cibi,  ut  panis  et  caro :  sive  per  modum 
potus,  ut  mei,  lac,  jusculum,  et  similia. 

Secundo  ea,  quse  per  se  referuntur  non  ad 
corpus  alendum,  sed  ad  juvandam  cibi  dige¬ 
stionem,  vel  ad  restinguendam  sitim,  qualia 
sunt  vinum,  aqua,  sicera  etc.,  quorum  sum¬ 
ptio  proprie  dicitur  potus.  Quamvis  enim  vi¬ 
num  etiam  nutriat,  tamen  per  se  non  ad  nu¬ 
triendum,  sed  ad  alios  effectus  (ut  diximus) 
ordinatur. 

Tertio,  quse  referuntur  per  se  non  ad  cor¬ 
pus  alendum,  vel  sitim  extinguendam,  sed 
ad  morbos  pellendos,  vel  evitandos  ;  atque 
hsec  non  cibi,  vel  potus,  sed  pharmaca  no¬ 
minantur  :  quamvis  enim  interdum  medica¬ 
menta  vel  carnem  nutriant,  vel  sitim  sedent, 
tamen  distinguuntur  a  cibo  et  potu,  ratione 
proprii  finis,  qui  est  morbos  impedire,  vel 
tollere.  Jejunium  igitur  ecclesiasticum  dici¬ 
tur  abstinentia  cibi,  quoniam  hoc  jejunium, 
neque  potus,  neque  medicamentorum,  sed 
solius  cibi  abstinentiam  per  se  requirit. 

S.  Leo  serm.  8.  de  jejunio  septimi  men¬ 
sis  :  «  Licet,  inquit,  jejunium  generali  nomi¬ 
ne  ad  omnem  continentiam  pertinere  videa¬ 
tur,  proprie  tamen  ad  edendi  diminutioncm 
refertur,  ut  prosit  nunc  voluntate  non  su¬ 
mere,  quod  ab  initio  contra  vetitum  nocuit 
usurpasse,  ut  sicut  illic  concupiscentia  vul- 
nei’i,  ita  hic  abstinentia  sit  saluti».  Idem 
tradit  S.  Thomas  in  2.  2.  qusest.  L47.  art. 
6.  et  Theologi  ca3teri  in  4  Sententiarum 
dist.  15. 

Addidimus  in  explicatione  jejunii  eccle¬ 
siastici,  «  secundum  Ecclesiee  regulam  as¬ 
sumpta  »  ;  quibus  verbis,  non  voluimus  sig¬ 
nificare,  nullum  esse  jejunium  ecclesiasti¬ 
cum,  nisi  ab  Ecclesia  indictum  :  scimus  enim 
jejunium  ecclesiasticum  aliud  esse  volunta¬ 
rium,  et  aliud  necessitatis  ratione  voti,  aliud 
ratione  prajcepti,  sed  indicare  voluimus,  jer 
junium  ecclesiasticum  esse  abstinentiam  cibi, 
non  qualemcumque,  sed  juxta  regulam  je¬ 
junantibus  ab  Ecclesia,  vel  consuetudine, 
vel  lege  prsescriptam. 

Tria  vero  sunt,  quse  secundum  regulam 
ecclesiasticam  ad  jejunium  requiruntur. 
Primum,  ut  qui  jejunat,  semel  tantum  in  die 
cibum  sumat.  Secundo, ut  una  illa  refectio  sit 


cama,  non  prandium.  Tertio,  ut  habeatur 
ciborum  delectus,  et  prajsertim  a  carnibus 
se  abstineat,  qui  ecclesiastico  more  jeju¬ 
nat. 

CAPUT  II. 

Unicam  in  jejunio  refectionem ,  eamque  ccenam 
esse  debere ,  non  prandium. 

Ex  tribus  illis,  quse  ad  jejunium  ecclesi¬ 
asticum  exigi  diximus,  duo  priora,  hoc  est, 
unica  refectio,  et  hora  tardior,  a  Kemnitio 
non  negatur,  sed  solum  tertium,  id  est,  cibo¬ 
rum  delectus.  At  Calvinus  lib.  iv.  Institut. 
cap.  12.  omnia  tria  negare  videtur,  dicit 
enim  jejunium  tribus  rebus  perfici,  tempore,  .  i 
qualitate,  et  quantitate,  sed  per  tempus  non 
intelligit  certam,  ac  definitam  horam,  sed 
solum,  ut  jejunium  non  solvatur  antequam 
res  illa  peracta  sit,  cujus  gratia  jejunium  est 
susceptum,  ut  si  jejunium  suscipiatur  pro¬ 
pter  solcmnem  precationem,  non  ante  ca¬ 
piatur  cibus,  quam  solemnis  precatio  absol¬ 
vatur.  Per  quantitatem  non  intelligit  unicam 
refectionem,  sed  ut  minus  solito  comedatur; 
per  qualitatem,  non  delectum  alicujus  cibi  in 
specie,  sed  abstinentiam  a  lautitiis  in  ge¬ 
nere'.  Nos  igitur  de  duobus  prioribus  in  hoc 
capite  breviter,  de  tertio  in  sequenti  capite 
fusius  disseremus. 

Unam  igitur  refectionem,  eamque  ccenam 
esse  debere  non  prandium,  cum  jejunio  da¬ 
tur  opera,  facile  probari  potest.  Extant  enim 
exempla  Scripturarum,  testimonia  Patrum, 
et  perpetua  consuetudo  fidelium.  In  Testa¬ 
mento  veteri  cum  de  jejuniis  agitur,  horse 
vespertinae  fit  mentio,  Judicum  xx.  Jejuna- 
verunt  illa  die  usque  ad  vesperam  (1).  Idem  ha¬ 
betur  II  Regum  i.  et  iii,  et  alibi.  Ex  quo  in- 
tclligimus  apud  Patres  veteris  Testamenti  je¬ 
junium  fuisse,  semel  tantum,  idque  ad  ve¬ 
speram  cibum  capere,  ex  qua  consuetudine 
fluxit  superstitiosa  observatio  Judaeorum,  et 
Saracenorum,  qui  cum  jejunant  non  ante  ci¬ 
bum  sumere  audent,  quam  stellam  conspe¬ 
xerint,  ut  de  Judaeis  S.' Hieronymus  refert 
lib.  ii,  in  Jovinianum,  et  ante  eum  Tertul¬ 
lianus  in  libro  contra  Psichicos,  extremo.  De 
Saracenis  perspicuum  est  ex  cap.  2.  Alcorani. 

Porro  Christiani  veteres  non  ita  supersti¬ 
tiose  stellas  observabant,  sed  tamen  jejunia 
non  solvebant,  nisi  hora  nona  ab  ortu  solis, 


(1)  Jud.  XX,  26. 

vel  etiam  hora  vespertina  in  Quadragesima. 
Et  unicam  illam  refectionem,  non  prandium, 
sed  coenam  nominabant.  Tertullianus  in  lib. 
de  jejunio  contra  Psichicos,  scribit,  Psichi- 
cos  solitos  jejunia  protrahere  usque  ad  ho¬ 
ram  nonam,  suos  autem,  id  est,  Montanistas, 
usque  ad  vesperam,  ubi  scribit  quidem  ad¬ 
versus  Ecclesiam,  et  Catholicos  vocat  Psi¬ 
chicos,  id  est,  animales,  propterea  quod  non 
admitterent  novam  disciplinam  Montani  de 
tribus  Quadragesimis,  et  jejunio  ordinario 
usque  ad  vesperam  :  tamen  ex  eo  colligi¬ 
mus,  antiquissimum  esse  usum  Ecclesia}  je¬ 
junandi  -usque  ad  nonam. 

S.  Athanasius  in  libro  de  Virginitate  lo- 
quens  de  hora  solvendi  jejunium:  «  Post 
communionem,  inquit,  horae  nonae  comede 
panem  tuum,  gratias  agens  Deo  super  men¬ 
sam  tuam  » . 

S.  Basilius  oratione  prima  de  jejunio,  de 
Quadragesima  loquens  :  «  Expectas,  inquit, 
vesperam,  ut  cibum  capias  etc.  » 

S.  Epiphanius  in  fine  librorum  adversus 
haereses  :  «  Quarta,  inquit,  et  pro  Sabbato 
jejunium  statutum  est  usque  ad  horam  no¬ 
nam  » .  Et  ibidem  dicit,  sex  diebus  ante  Pa¬ 
scha  protrahendum  esse  jejunium  usque  ad 
vesperam. 

S.  Ambrosius  serm.  8.  in  Psalm.  cxvm. 
«  Indictum,  inquit,  est  jejunium,  cave  ne 
negligas :  et  si  te  fames  quotidianum  cogit 
ad  prandium,  ut  intemperantia  declinet  je¬ 
junium,  tamen  coelesti  magis  te  servato  con¬ 
vivio,  non  epulae  paratae  extorqueant,  ut  coe¬ 
lestibus  sis  vacuus  Sacramentis.  Differ  ali¬ 
quantulum,  non  longe  finis  est  diei  ». 

Sanctus  Hieronymus  in  epistola  ad  Eusto- 
chium  de  custodia  Virginitatis,  dicit,  apud  mo¬ 
nachos  quosdam  jejunium  totius  anni  aequa¬ 
le  esse,  excepta  Quadragesima,  in  qua  sola 
conceditur  districtius  vivere.  Dixerat  autem 
paulo  ante,  monachos  illos  post  horam  no¬ 
nam  cibum  sumere  solitos  fuisse.  Ex  quo  in- 
telligimus,  horam  nonam  esse  tempus  sol¬ 
vendi  jejunii  ordinarii,  in  Quadragesima  vero 
expectandam  esse  horam  tardiorem.  Ibidem 
ait,  senibus  et  parvulis  saepe  fieri  prandium  ; 
significare  voleris,  senes  et  parvulos  saepe 
excipi  a  lege  jejunii.  Et  rursus  ibidem  :  «  A 
Pascha,  inquit,  usque  ad  Pentecostem  ccenae 
mutantur  in  prandia,  quo  et  traditioni  Ec¬ 
clesiastica}  satisfiat,  et  ventrem  cibo  non  one¬ 
rent  duplicato  ».  Ex  quo  loco  apertissime 
colligitur,  non  satis  esse  ad  jejunium,  ut  quis 
tantum  semel  capiat  cibum  nisi  etiam  tarda 

hora  illum  capiat,  ut  ca  refectio  cuma  non 
prandium  dici  possit.  Siquidem  monachi  illi 
censebantur  non  jejunare  a  Pascha  usque  ad 
Pentecostem,  quia  prandebant,  quamvis 
alioqui  semel  tantum,  non  bis  in  die  cibum 
sumerent. 

Prudentius  in  hymno  post  jejunium,  de¬ 
scribens  horam  solvendi  jejunium. 

Nona  (inquit;.,  submissum  rotat  Lora  solem. 
Partibus  vix  dum  tribus  evolutis. 

Quarta  devexo  superest  in  axe 
Portio  lucis. 

Nos  brevis  voti  dape  vindicata, 

Solvimus  festum,  fruimurque  mensis 
Affatim  plenis,  quibus  imbuatur 
Prona  voluptas. 

S.  Paulinus  in  epist.  6.  ad  Amandum : 
«  Quotidiana,  inquit,  jejunia  non  refugit,  et 
pauperem  mensam  vespertinus  conviva  non 
horruit ». 

Sanctus  Joannes  Chrysostomus  hom.  4.  in 
Gen.dejejunio  Quadragesimae  loquens,  aper¬ 
te  indicat,  horam  solvendi  jejunium  in  Qua¬ 
dragesima  esse  vesperam :  «Non  existimemus, 
inquit,  inediam  usque  ad  vesperam  salutem 
nobis  sufficere  ».  Et  rursus  homil.  6.  «  Quae, 
inquit,  utilitas  jejunii,  dic,  obsecro,  si  tota 
die  nihil  comedis,  ludis  autem  et  nugaris 
saepe  etiam  pejeras,  et  blasphemas,  et  ita  to¬ 
tum  perdis  diem.  » 

Sanctus  Augustinus  in  epist.  86.  ad  Casula- 
num,  disputans  de  jejunio  Sabbati,  passim 
accipit  non  prandere  pro  eo,  quod  est  jeju¬ 
nare,  et  contra,  non  jejunare  pro  eo,  quod  est 
prandere.  Et  in  epist.  418.  ad  Januarium,  cap. 
7.  dicit,  horam  solvendi  jejunium  esse  nonam. 

Joannes  Cassianus  Collation.  21.  cap.  23. 
scribit,  horam  capiendi  cibi  tempore  jejunii 
esse  nonam,  tempore  autem  Quinquagesimae, 
id  est,  a  Pascha  ad  Pentecostem  esse  horam 
sextam. 

Sanctus  Benedictus  in  regula  cap.  41  : 
«  Quarta,  inquit,  et  sexta  feria  jejunent  us¬ 
que  ad  nonam.  »  Et  infra :«  Ab  initio  Quadra¬ 
gesimae  usque  ad  Pascha  ad  vesperam  refi¬ 
ciant  ». 

S.  Gregorius  lib.  iii.  Dialogorum,  cap.  15. 
describens  vitam  Florentii  monachi,  dicit, 
eum  cum  non  jejunabat,  hora  sexta  ;  cum 
jejunabat,  hora  nona  cibum  sumere  consue¬ 
visse. 

Sanctus  Bernardusserm.  3.  de  Quadrage¬ 
sima  :  «  Hactenus,  inquit,  usque  ad  no¬ 
nam  jejunavimus  soli,  nunc  usque  ad  ve- 

speram  jejunabunt  uobiscum  universi  reges 
et  principes,  clerus  et  populus,  nobiles  et 
ignobiles,  simul  in  unum  dives  et  pauper  ». 

Micrologus  in  lib.  de  Ecclesiasticis  obser¬ 
vationibus,  cap.  49  :  «  In  hoc,  inquit,  qua- 
dragesimalc  jejunium  ab  aliis  differt,  quod 
in  aliis  post  nonam,  in  hoc  autem  post  ve¬ 
speram  reficere  debemus.  Nec  juxta  cano¬ 
nes,  quadragesimaliter  jejunare  censemur, 
si  ante  vesperam  reficimur  ».  Canon  autem 
quem  ipse  citat,  videtur  esse  ille,  quem  ex 
Cabilonensi  Concilio  his  verbis  refert  Gratia¬ 
nus  de  consecrat,  distinet.  1.  «  Solent  plu- 
rcs,  qui  se  jejunare  putant  in  Quadragesima, 
mox  ut  audierint  signum  ad  horam  nonam, 
manducare.  Qui  nullatenus  jejunare  cre¬ 
dendi  sunt,  si  ante  manducaverint,  quam  ve¬ 
spertinum  celebretur  officium. 

Denique  apud  veteres,  quamvis  detemporc 
Quadragesima;  nonnulla  varietas  esse  videa¬ 
tur,  an  ad  finem  diei,  an  post  horam  nonam 
jejunium  solvi  possit ;  tamen  inauditum  est 
prorsus,  ut  ante  horam  nonam,  qua;  est  ter¬ 
tia  post  meridiem  jejunium  quodeumque 
solvatur.  Quemadmodum  etiam  nulla  est 
apud  veteres  mentio  bina;  refectionis,  cum 
de  jejuniis  agitur. 

Porro  S.  Thomas  in  2.  2.  queest.  147.  ar- 
tic.  6  et  7.  rationem  reddidit,  cur  ad  jeju¬ 
nium  rite  servandum  una  refectio,  et  hora 
noma  ex  Ecclesiae  lege,  vel  consuetudine  re¬ 
quiratur.  Unius  enim  refectionisilla  est  causa, 
quod  jejunium  ideo  sit  institutum,  ut  natura 
dometur,  non  ut  destruatur.  Domatur  au¬ 
tem  et  non  destruitur,  si  assueta  bis  cibum 
capere,  semel  tantum  sumat :  destrueretur 
enim  si  nihil  sumeret,  et  non  domaretur  si 
nihil  amitteret.  Hora;  autem  nona;  ratio  est 
quoniam  qui  jejunant  carnem  suam  quodam¬ 
modo  crucifigunt,  et  Christo  patienti  com¬ 
patiuntur  ;  Christus  autem  usque  ad  horam 
nonam  in  passione  perdurans,  illa  demum 
hora  a  doloribus  et  laboribus  requievit. 

Sed  opus  erit  breviter  Kemnitio  responde¬ 
re,  qui  in  4.  part.  examinis  Concilii  Triden- 
lini  pag.  516  et  517.  Catholicos  reprehendit, 
quod  non  amplius  horam  nonam,  aut  vespe¬ 
ram  expectent,  cum  temporibus  jejuniorum 
cibum  capiunt,  quodque  non  semel,  sed  bis 
corpus  reficiant,  dum  sumunt  prandium  sub 
meridiem,  ccenulam  sub  vesperam. 

Primum  respondemus,  usum  jejunia  sol¬ 
vendi  circa  meridiem,  et  ccenulam  sumendi 
sub  noctem  ab  Ecclesia  non  imperari,  sed  to¬ 
lerari;  neque  deessc  inter  Catholicos,  qui 


unica  omnino  refectione  eontentf,  nihil  om¬ 
nino  cibi  degustent  nisi  vel  hora  nona,  vel 
sub  vespera.  Neque  enim  ignorant  jejunium 
tanto  esse  perfectius,  quanto  diutius  refectio 
sive  coena  differtur. 

Deinde,  addimus  determinationes  ejusmodi 
rerum,  qua;  non  habentur  ex  divino  jure, 
posse  per  ecclesiasticam  legem,  vel  consue¬ 
tudinem  pro  locorum  et  temporum  diversi¬ 
tate  ita  variari,  ut  quod  uno  loco,  vel  tem¬ 
pore  non  licet,  alio  loco,  vel  tempoz-e  liceat. 
Nam  et  apud  veteres  in  quadragesima  qua;- 
dam  provincia;,  hora  nona  solvebant  jeju¬ 
nium,  alia;  non  nisi  sub  vesperam.  In  qui¬ 
busdam  locis  Sabbato  jejunabatur,  in  aliis 
prandebatur.  Et  multa  hujusmodi  refert  S. 
Augustinus  in  epist.  118.  Itaque  tametsi  no¬ 
stro  tempore  severitas  jejuniorum  aliquantu¬ 
lum  relaxata  esse  videatur,  tamen  non  ideo 
reprehendi  possunt  populi  Christiani,  qui 
morem  in  Ecclesia  inti’oductum,  atque  a  Pa¬ 
storibus  vel  probatum,  vel  certe  permissum 
sequi  volunt. 

Addimus  postremo,  non  carere  probabili 
ratione  mutationem  illam  horae  nona;  in  ho¬ 
ram  sextam,  quod  attinet  ad  tempus  solven- 
vendi  jejunia.  Nam  quando  veteres  definie¬ 
runt  horam  nonam  pro  solutione  jejunii, 
tempus  ordinarium  cibum  sumendi  solebat 
esse  meridies.  Satis  enim  esse  putaverunt  ad 
carnis  afflictionem  et  castigationem,  si  ad 
spatium  trium  horarum,  id  est,  ab  hora  sexta 
usque  ad  nonam  refectio  differretur.  Nostro 
vero  tempore  magna  pars  hominum  non  hora 
sexta,  sed  tertia  prandere  solet :  ex  quo  se¬ 
quitur,  iit  si  tempore  jejunii  cibum  sumant 
hora  sexta,  hoc  est,  ad  meridiem,  tribus  ho¬ 
ris  serius  ad  reficiendum  corpus  accedant, 
quam  ordinai'ie  soleant,  ac  per  hoc  ab  anti¬ 
qua  consuetudine  non  l-ecedant. 

Fuisse  autem  apud  veteres  in  more  posi¬ 
tum,  ut  ad  meridiem  prandium  sumerent 
multis  testimoniis  ostendi  potest.  Ut  omittam 
quod  scribit  Festus,  prandium  dictum  esse 
etiam  merendam,  quod  meridie  fiei’et,  etPlu- 
tarchus  lib.  vm.  de  problematibus  conviviali¬ 
bus  problemate  sexto,  dicit,  prandium  nomen 
•habere  ab  hora  meridiana,  ut  sit  prandium 
quasi  parendion ;  Genes,  xliii.  Josepli  cum 
fratribus  ad  meridiem  prandet.  Lib.  n.  Esdra; 
cap.  vm.  usque  ad  meridiem  populus  audit  le¬ 
ctionem  legis,  inde  dimittitur  ad  capiendum 
cibum.  Daniel.  xiii.  de  hora  meridiana  qua 
finiebantur  judicia,  dicunt  senes,  camus  do¬ 
mum,  quia  hora  prandii  est.  Joan.  iv.  hora 


CAPUT  HI. 


4r> 


dicitur  fuisse  quasi  sexta  cum  discipuli  ci¬ 
bos  paraverunt,  ut  dominus  prandere  pos¬ 
set.  Actor,  ii.  Ii.  Petrus,  ut  probaret,  Apo¬ 
stolos  non  fuisse  ebrios  post  acceptum  Spi¬ 
ritum  sanctum,  ut  turba?  existimabant,  satis 
esse  putavit,  si  diceret,  horam  tertiam  tunc 
fuisse.  Actorum  x.  idem  Apostolus  hora 
sexta  sibi  prandium  parari  jubet.  Joannes 
Cassianus  Collat.  21.  cap.  23.  festis  diebus, 
quibus  non  jejunatur,  hora  sexta  cibum  su¬ 
mendum  esse  dicit.  Quod  idem  statuit  S. 
Benedictus  in  regula  cap.  41.  S.  etiam  Gre- 
gorius  lib.  m.  Dialog.  cap.  15.  tempus  cibi 
capiendi,  cum  non  jejunatur,  horam  sex¬ 
tam,  cum  jejunatur,  horam  nonam  fuisse 
scribit.  Denique  S.  Thom.  in  2.  2.  qusest. 
147.  art.  7.  ideo  dicit,  horam  nonam  aptis¬ 
simam  esse  solvendo  jejunio,  quoniam  tri¬ 
bus  horis  distat  a  meridie,  quod  est  tempus 
prandii,  cum  non  jejunatur.  Sed  quamvis 
haec  ita  sint,  et  probabilem  causam  suae 
consuetudinis  habeant,  qui  jejunium  solvunt 
hora  sexta,  tamen  fatendum  est,  melius  illos 
facere,  qui  more  veteri  non  ante  horam  no¬ 
nam,  et  in  Quadragesima  non  ante  vespe¬ 
ram  cibum  capiunt. 

CAPUT  III. 

De  ciborum  delectu  referuntur  sententia: 
haereticorum. 

i 

De  tertio ,  quod  ad  jejunium  pertinere 
diximus,  hoc  est,  de  ciborum  delectu,  duae 
contrariae  ha?reses  Ecclesiam  vexarunt,  et 
ex  parte  etiam  vexant.  Una  fuit  haeresis, 
cibos  quosdam  natura  sua  esse  immundos, 
ac  per  hoc  illicitos  atque  prohibitos.  Et  alii 
quidem  omnium  animantium  carnes  immun¬ 
das  esse  dicebant,  ut  Ebionitae  apud  Epipha- 
nium  haer.  30.  Encratitae  apud  Augustinum 
her.  25.  Eustathiani  apud  Socratem  lib.  ii. 
cap.  33.  Priscillianista?  apud  Augustinum  hae- 
resi  70.  Apostolici  apud  Bernardum  serm. 
GG.  in  Cantica.  Alii  non  solum  carnes,  sed 
etiam  vinum  immundum  dixerunt,  atque  om¬ 
nino  vitandum,  ut  Manichaei  apud  Augusti¬ 
num  ha?r.  4G.  quam  hseresim,  quod  attinet 
ad  vinum,  secutus  est  Mahomethus  in  Alco- 
rano  cap.  3.  qui  rursus  cap.  12.  prohibet 
quoque  suis  sanguinem,  et  suffocatum,  et  a 
lupo  tactum. 

Adversus  hanc  ha?  re  sim  pugnant  apertis¬ 


sima  Scriptura?  testimonia:  ac  praesertim  il¬ 
lud  Apostoli  Pauli,  I  ad  Timoth.  iv.  Spiritus 
manifeste  dicit,  quia  in  novissimis  temporibus 
discedent  quidam  a  fide ,  attendentes  spiritibus 
erroris  et  doctrinis  daemoniorum,  in  hypocrisi 
loquentium  mendacium,  et  cauteriatam  haben¬ 
tium  suam  co7iscienliam,  prohibentium  nubere, 
abstinere  a  cibis,  quos  Deus  creavit  ad  perci¬ 
piendum  cum  gratiarum  actione  fidelibus,  et 
iis  qui  cognoverunt  veritatem,  quia  omnis  crea¬ 
tura  Dei  bona  est,  et  nihil  rejiciendum,  quod 
cum  grafiarum  actione  percipitur  (1).  Pugnat 
etiam  adversus  eamdem  hseresim  exemplum 
Domini  et  Apostolorum,  qui  tum  alias,  tum 
potissimum  in  ultima  ccena  Agnum  comede¬ 
runt,  et  vinum  biberunt. 

Altera  igitur  ha?resis  priori  contraria  fuit 
aliorum,  qui  nullos  omnino  cibos,  neque  in 
perpetuum,  neque  ad  tempus,  neque  omni¬ 
bus,  neque  quibusdam,  neque  absolute,  ne¬ 
que  certa  de  causa  interdici  patiuntur.  Ad 
hanc  haereticorum  classem  pertinent  in  pri¬ 
mis  Nicolaitseet  Valentiniani,  qui  cibos  etiam 
idolis  immolatos  audacter  edebant,  ut  Ire- 
na?us  refert  lib.  i.  cap.  1.  et  27.  Ad  eamdem 
classem  pertinet  Jovinianus,  qui  teste  S.  Hie¬ 
ronymo  in  ii.  lib.  adversus  eumdem  Jovinia- 
num,  et  S.  Augustino  in  lib.  de  ha?res.  cap. 
82.  docebat,  jejunia,  et  a  cibis  quibusdam 
abstinentiam  nihil  prodesse. 

Ad  eamdem  pertinent  omnes  hujus  tempo-  „ 
ris  haeretici,  et  eorum  praecursor  Erasmu3. 
Nam  in  epistola  ad  Episcopum  Basileensem 
Erasmus  :  «  Paulatim,  inquit,  irrepsit  con¬ 
suetudo,  quae  diem  Veneris  pisculentum  no¬ 
bis  reddidit.  Deinde  ubi  hoc  successit,  ad¬ 
juncta  est  et  Sabbati  dies  :  nunc  etiam  Mer¬ 
curii  periclitatur.  Ob  idque  genus  observa- 
tiunculas,  videmus  homines  affligi,  et  deni¬ 
que  mori,  sibique  Christianos  videri,  cum 
sint  Judaei  ».  Haec  ille,  qui  librum  etiam  in¬ 
tegrum  scripsit  de  interdicto  esu  carnium ; 
quem  (ut  verum  fatear)  numquam  vidi.  Porro 
ciborum  delectum,  qui  in  Ecclesia  catholica 
certis  diebus  ab  omnibus,  et  omnibus  diebus 
a  quibusdam  religiose  servatur,  passim  re¬ 
prehendunt  Lutherus  in  lib.  de  libertate  Chri¬ 
stiana,  Philippus  in  Confessione  Augustana, 
et  Apologia  art.  15.  et  26.  Joan.  Brentius  in 
Confessione  Wirtembergensi  cap.  de  Jejunio. 
Centuriatores  lib.  ii.  cent.  1.  cap.  4.  coi.  395. 
Joan.  Calvinus  lib.  iv.  Institut.  cap.  12.Mar- 
tinus  Kemnitius  in  4.  part.  examinis  Concilii 

Tridentini,  ct  alii  multi,  quos  longum  esset 
recensere. 

Quatuor  autem  sunt,  quae  illis  non  placent 
in  nostro  delectu  ciborum.  Primo,  quod  vi¬ 
deamur  existimare  cibos  aliquos  esse  per  se 
malos  et  immundos  more  veterum  haeretico¬ 
rum.  Secundo,  quod  ad  rationem  jejunii  per¬ 
tinere  dicamus  abstinentiam  a  carne,  et  ab 
ovis  et  caseo  ;  cum  ipsi  contra  existiment  ad 
jejunium  solum  pertinere  abstinentiam  a  lau¬ 
titiis,  et  proinde  melius  jejunare  eum,  qui 
carne  fumo  durata  sobrie  vescitur,  quam  qui 
optimis  piscibus;  et  variis  condimentis  gu¬ 
lam  irritantibus  utitur.  Tertio,  quod  delectum 
ciborum  Ecclesia  ita  imperet,  ut  in  con¬ 
scientia  peccare  judicentur,  qui  secus  fece¬ 
rint.  Quarto,  quod  delectum  ciborum  meri¬ 
torium  esse  velimus,  et  cultum.  Dei  ex  re  in- 
differente  faciamus. 

Sed  tertium  et  quartum  explicantur  paulo 
post  in  tertia  et  quarta  parte  hujus  disputa¬ 
tionis;  De  primo  et  secundo  tantum  hoc  loco 
agendum  erit.  Itaque  primum  refellemus  ca¬ 
lumniam  illam  impudentem  de  immunditia 
ciborum.  Deinde  probabimus  ad  rationem 
jejunii  pertinere  abstinentiam  a  pertis  cibis, 
ac  potissimum  a  carnibus. 

CAPUT  IY. 

Refellitur  impudens  calumnia  haereticorum 
circa  ciborum  delectum. 

Multi  quidem  ex  adversariis,  catholicae 
Ecclesiae  illud  objiciunt,  quod  cibos  prohi¬ 
beat,  quasi  natura  sua  immundi  sint;  sed 
quia  copiosius,  quam  ceteri,  Kemnitius  hoc 
argumentum  tractat  in  4.  part.  examinis 
Trident.  Concilii  pag.  460.  et  sequent,  ideo 
disputationem  solius  Kemnitii  refellemus. 
Ac  si  quis  forte  miratur,  cur  nunc  demum 
quartam  istam  partem  Kemnitiani  examinis 
attingamus,  cujus  nullam  mentionem  feci¬ 
mus  in  disputatione  de  coelibatu,  de  festis, 
de  cultu  Sanctorum,  de  reliquiis  et  imagini¬ 
bus,  sciat  is,  nobis,  qui  procul  a  Germania 
degimus,  tertiam  et  quartam  partem  exami¬ 
nis  Kemnitiani  prorsus  fuisse  incognitam, 
cum  illa  scriberemus. 

Sed  ad  rem  :  «  Laborant,  inquit  Kemni¬ 
tius,  Pontificii  magno  conatu  amoliri  suspi¬ 
cionem  istam,  quasi  cibos  quosdam  prohi¬ 
beant,  ea  opinione,  sicut  olim  Tatianus, 
Manichaei  etPriscillianistse,  quasi  scilicet  vel 


maledicti  sint,  vel  a  Diabolo  occupati,  ac 
propterea  conscientiam  inquinent;  sed  argu¬ 
menta,  quibus  suam  prohibitionem  ciborum 
ante  haec  tempora  probare,  et  stabilire  co-  x 
nati  sunt,  et  pontificiae  consecrationes  crea¬ 
turarum,  seu  ciborum,  prorsus  ostendunt, 
in  eodem  ipsos  luto  cum  antiquis  istis  haire- 
ticis  haerere  ». 

At  impudentem  istam  calumniam  facile 
refellit  Ecclesia;  consuetudo.  Primum  enim 
cibos  omnes,  etiam  carnes  et  ova  comedunt 
Catholici  extra  Quadragesimam,  etalios  dies, 
jejuniis,  vel  abstinentiae  deputatos.  At  si  car¬ 
nes  et  ova  per  se  immunda  esse  crederent, 
nullo  tempore  illa  contingerent.  Quod  enim 
per  se  immundum  est  semper  immundum 
est.  Quare  Tatianistae,  Manichaei  et  Priscil- 
lianistae  non  certis  diebus,  sed  omni  tempore 
se  a  carnibus  abstinebant. 

Neque  repugnat  huic  nostro  argumento, 
quod  Monachi  S.  Benedicti,  et  Carthusien- 
ses,  et  alii  quidam  a  carnibus  se  non  certis 
diebus,  sed  semper  abstineant.  Nam  Ecclesia 
neminem  cogit  Carthusianum  aut  Benedicti- 
num  fieri,  ac  per  hoc  neminem  cogit  perpe¬ 
tuo  a  carnibus  abstinere,  quo  modo  suos  co¬ 
gebant  abstinere  perpetuo  Tatianistae,  Pri- 
scillianista;  et  Manichaei. 

Deinde,  Catholici  monachi,  antequam  mo¬ 
nachi  essent,  carnibus  vescebantur,  neque 
inde  se  inquinari  credebant;  et  posteaquam 
monachi  facti  sunt,  severiorem  quidem  illam 
continentiam  colunt,  sed  Christianos  caeteros, 
qui  carnes  comedunt,  non  judicant,  quod 
certe  facerent,  si  carnes  per  se  immundas  et 
prohibitas  esse  censerent. 

Deinde,  in  ipsa  etiam  Quadragesima,  et 
quibuscumque  aliis  jejuniorum  diebus,  car¬ 
nes  in  cibum  concedit  Ecclesia  tum  aegrotis, 
qui  judicio  medicorum  ejusmodi  cibo  egent 
tum  etiam  valentibus,  si  aliud,  quod  come¬ 
dant,  non  habeant ;  at  si  carnes  natura  sua 
essent  immunda;,  et  ideo  prohiberentur, 
quia  per  se  mala;  essent;  non  autem  malum 
esset  eas  comedere,  quoniam  ab  Ecclesia 
certo  tempore  prohiberentur;  certe  nulla  ra¬ 
tione  vel  aegrotis,  vel  aliis  ullis  hominibus 
permitterentur  :  quomodo  non  permittuntur 
adulteria,  et  fornicationes,  et  alia,  quae  per 
se  mala  sunt,  etiamsi  mortis  periculum  pro¬ 
pterea  subeundum  esset. 

Praeterea  Ebionita;,  Tatianistae,  Manichaei, 
Priscillianistae,  non  solum  carnes  pecorum 
et  avium,  sed  etiam  piscium  detestabantur, 
ut  ex  aiuctoribus  supra  citatis  i  ntelligi  potest; 


CAPUT  IV. 


MI 


At  catholica  Ecclesia  carnes  piscium  conce¬ 
dit,  pecorum  et  avium,  in  diebus  Quadrage¬ 
simae  prohibet ;  non  igitur  errore  haeretico¬ 
rum,  sed  alia  ratione  ciborum  delectum  Ec¬ 
clesia  servat. 

Denique  sancti  Patres,  qui  veteres  haereti¬ 
cos  reprehendunt  propter  ciborum  delectum 
ipsi  quoque  delectum  ciborum  in  diebus 
jejuniorum  sancte  observabant,  ut  paulo 
post  demonstrabimus  :  non  igitur  ex  eo, 
quod  ciborum  delectu  in  diebus  jejuniorum 
utimur,  notari  possumus  tamquam  Mani¬ 
chaei,  vel  Priscillianistae,  nisi  veteres  Patres 
eodem  crimine  teneantur.  Sed  argumenta 
Kemnitii  videamus. 

Primo  objicit,  quod  ratio,  cur  Pontificii  cre¬ 
dant  carnes  animalium  terrestrium  esse  pro¬ 
hibitas,  non  autem  aquatilium,  sit,  quia  Deus 
Genes,  m.  maledixit  terram  et  non  aquam ; 
item  quia  Christus  non  legitur  comedisse  car¬ 
nes,  sed  pisces,  panem  et  mei.  Ex  quibus  ita 
concludit :  «Ergo  sentiunt  carnes  animalium 
esse  maledictas,  et  per  se  immundas.  Et  con¬ 
tra,  pisces  panem  et  mei  esse  cibos  per  se 
sanctiores  jet  mundiores  quam  carnes  » . 

Respondeo  :  ratio  cur  Catholici  existiment 
carnes  pecorum  et  avium  certis  diebus  esse 
illicitas,  non  alia  est,  nisi  quia  placuit  Eccle¬ 
siae  illas  prohibere.  Cur  autem  Ecclesiae  id 
placuerit,  varias  causas  Theologi  reddunt. 
Sed  illa  est  potissima,  quoniam  jejunium  in¬ 
dicitur  ad  cohibendam  carnis  concupiscen¬ 
tiam,  quae  circa  delectationes  gulae,  luxuriae¬ 
que  versatur.  Carnes  autem  terrestrium  et 
volatilium  animantium  magis  nutriunt,  et  de¬ 
lectant  ex  genere  suo,  quam  caeteri  cibi :  cum 
sint  humanae  carni  similiores.  Inde  enim  et 
libentius  appetuntur,  et  materiam  generatio¬ 
nis  magis  augent,  unde  stimuli  carnis  acrio¬ 
res  oriri  solent.  Atque  eadem  fere  ratio  est 
ovorum  et  lactis  :  nam  ut  S.  Hieronymus  ex 
sententia  veterum  JSgyptiorum  refert  lib. 
ii.  adversus  Jovinianum,  nihil  esse  videntur 
aliud  ovum  et  lac,  nisi  caro  liquida  et  san¬ 
guis  albus. 

Praeter  hanc  rationem,  quam  Theologi 
communiter  dare  solent,  quaerunt  aliqui  va¬ 
rias  congruentias,  quasi  topicas  rationes, 
quas  omnino  stultum  est  ad  trutinam  solido¬ 
rum  argumentorum  velle  revocare.  Tales  sunt 
duae  illae  ratiunculae,  quas  Kemnitius  exagi¬ 
tandas  suscepit ;  et  vel  falso  ipse  credidit, 
vel  callide  credi  voluit,  in  illis  fundamenta 
Catholicae  sententiae  contineri.  Itaque  nega¬ 
mus,  rationes  illas,  fundamenta  esse  nostrae 


sententiae,  praesertim  cum  in  ipsa  Ecclesia, 
in  qua  de  dogmatibus  fidei  omnes  idem  di¬ 
cunt,  ejusmodi  ratiunculae,  ut  a  quibusdam 
simpliciter  proferuntur,  sic  ab  aliis  libere  re¬ 
fellantur. 

Secundo  objicit  hoc  modo  :  «  Non  obscu¬ 
re,  inquit,  dicunt,  carniumeam  esse  immun¬ 
ditiem,  quod  in  homine  pravas  carnis  con¬ 
cupiscentias  excitent.  An  haec  procul  absint 
a  Tatianorum  et  Manichaeorum  fundamentis, 
lector  judicet  » . 

Respondeo  :  carnium  esum  seminarium 
esse  libidinis,  testantur  omnes  Patres,  ac 
potissimum  S.  Hieronymus  lib.  n.  adversus 
Jovinianum :  testaturratio,  quamsupraposui- 
mus  :  testatur  experientia,  quam  nemo  ne¬ 
gare  potest.  Proinde  stupidus  sit  Kemnitius, 
necesse  est,  si  id  negandum  putet.  Sed  non 
ideo  tamen  caro  immunda  censeri  debet,  ne¬ 
que  immunda  a  Catholicis  nominatur,  quia 
concupiscentias  excitet.  Non  enim  ideo  crea¬ 
ta  est  a  Deo,  vel  concessa  in  cibum,  ut  con¬ 
cupiscentias  excitet,  sed  ut  moderate  sum- ' 
pta  corpus  reficiat  et  sustentet;  proinde  abu¬ 
sus  immoderate  vescentium  carnibus,  non 
ipsa  natura  carnium  vituperatur  :  Non  ego 
(inquit  Augustinus  lib.  x.  Confessionum  cap. 
31.)  immunditiem  obsonii  timeo,  sed  im¬ 
munditiem  cupiditatis  » . 

Quare  ergo,  inquies,  non  prohibet  Eccle¬ 
sia  immoderatum  usum  carnium  potius, 
quam  ipsum  esum?  Ratio  est  in  promptu, 
nam  generatim  usus  immoderatus,  tum  car¬ 
nium,  tum  aliarum  omnium  rerum,  jure  na¬ 
turali  et  divino  prohibitus  est,  ut  non  fuerit 
opus  nova  aliqua  lege  ;  particulatim  autem 
definire  quantum  sit  cibi  sumendum,  sive  ex 
carnibus,  sive  ex  aliis  rebus,  non  potuit 
Ecclesia  ullo  modo.  Lex  enim  debet  esse 
generalis,  et  omnibus  in  commune  proposi¬ 
ta;  non  potest  autem  certa  mensura  cibi 
communiter  statui,  cum  variae  sint  hominum 
complexiones,-  et  quod  uni  non  est  satis,  al¬ 
teri  sit  nimium.  Itaque  quoniam  Ecclesia  de 
quantitate  cibi  sumendi,  legem  ferre  non 
poterat,  de  sola  qualitate  legem  tulit,  et 
quamvis  qualitas  moderate  sumpta  non  sit 
mala,  tamen  quia  ut  plurimum  abusus  im¬ 
moderationis  irrepsit,  Ecclesia  ad  carnis  pe¬ 
tulantiam  cohibendam,  certis  temporibus 
esum  carnium  simpliciter  interdixit. 

Quod  vero  Kemnitius  dicit,  hac  non  abesse 
a  fundamentis  Tatianorum  et  Manichaeorum, 
indicat,  eum  in  historiis,  et  in  doctrina  an¬ 
tiquitatis  valde  negligenter  esse  versatum. 


LIBER  II. 


58 

Sic  enim  scribit  S.  Epiphanius  de  Encratitis 
Tatiani  discipulis  :  «  Animata  abominantes 
interdicunt,  non  continentiae  gratia,  neque 
honestae  vitae,  sed  ob  timorem,  et  imagina¬ 
tionem  :  ut  non  condemnentur  ab  animato¬ 
rum  esu  » .  Ubi  vides  (Epiphanio  teste)  Ta¬ 
tiani  discipulos  non  continentiae  gratia,  ut 
nos  facimus,  sed  metu  naturalis  immunditiae 
carnibus  abstinuisse.  Quod  etiam  indicat 
S.  Hieronymus  lib.  i.  in  Jovinianum  non 
longe  a  principio,  ubi  dicit,  Catholicos  non 
abstinere  a  cibis  juxta  errorem  Tatiani,  qui 
cibos  a  Deo  creatos  ad  utendum  simpliciter 
interdixit.  Et  in  secundo  postea  libro  ineum- 
dem  Jovinianum,  dicit,  Catholicos  abstinere  a 
carnibus  continentiae  gratia,  quia  carnis  esus 
seminarium  est  libidinis. 

De  Manichaeis  autem  testatur  S.  Augusti¬ 
nus  lib.  de  heeresibus  cap.  46.  carnes  ab  eis 
non  comedi,  quia  dum  occiduntur,  fugit  ab 
eis  divina  substantia,  id  est,  anima,  et  solum 
remanet  corpus,  quod  a  malo  principio  fa¬ 
ctum,  indignum  est,  quod  a  fidelibus  come¬ 
datur  :  «  Nec  vescuntur,  inquit,  carnibus, 
tamquam  de  mortuis,  vel  occisis  fugerit  di¬ 
vina  substantia,  tantumque  ac  tale  inde  re¬ 
manserit,  quod  jam  dignum  non  sitin  Electo¬ 
rum  ventre  purgari.  Nec  ova  saltem  sumunt, 
quasi  et  ipsa  cum  franguntur  expirent,  nec 
oporteat  ullis  mortuis  corporibus  vesci». 
Et  infra  : «  Nam  et  vinum  non  bibunt,  di¬ 
centes,  fel  esse  principium  tenebrarum  etc.  » . 
Et  infra  cap.  70.  dePriscillianistarum  haeresi 
loquens  :  «  Carnes,  inquit,  tamquam  im¬ 
mundas  escas  etiam  ipsa  devitat» . 

Judicet  ergo  lector,  utrum  ratio  absti¬ 
nentiae  Catholicorum  a  fundamentis  Tatia- 
norum  et  Manichaeorum  non  longe  absit :  an 
potius  Kemnitii  objectio  cum  aperto  menda¬ 
cio,  et  calumniandi  libidine  sit  conjuncta. 

Tertio  objicit  ciborum  benedictiones,  at¬ 
que  i*de  opinionem  immqjnditiae  naturalis 
colligere  nititur  :  «  Omnium,  inquit,  claris¬ 
sime  causa  prohibitionis  ciborum  quorum¬ 
dam,  in  Ecclesia  Pontificia  inde  colligitur, 
quod  in  consecrationibus  suis  expressis  ver¬ 
bis  petunt,  ut  Diaboli  vis,  ac  potestas  a  crea¬ 
turis  expellatur,  et  per  consecrationes  hoc 
accipiant,  ut  sint  sanitas  mentis  et  corporis. 
Ergo  sentiunt  creaturas  per  se,  et  prohibitis 
temporibus  quando  non  consecrantur,  a 
potestate  Diaboli  infectas  inquinare,  et  cor¬ 
pus  et  animam,  nisi  Diabolus  Pontificiis  exe- 
crationibus  inde  exorcizetur.  Haec  certe  sunt 
ipsissima  fundamenta  Tabanorum  et  Mani- 


checorum,  quos  cum  damnare  sc  simulent, 
quo  modo  suam  prohibitionem  iisdem  fun¬ 
damentis  subnixam,  defendere  possint,  le¬ 
ctoris  sit  judicium  ». 

Respondeo  :  Piget  profecto  tempus  terere 
in  ejusmodi  calumniis  refellendis.  Sed  quid 
faciam,  cum  adversarius  hanc  objectionem 
tanti  faciat,  ut  propter  eam  triumphum  ca¬ 
nere  non  vereatur?  Primum,  si  ex  benedi¬ 
ctione  ciborum  cognosci  posset  causa,  cur 
Ecclesia  catholica  certos  cibos  jejunantibus 
interdiceret ;  non  solum  a  carnibus,  sed 
etiam  a  pane,  oleribus  et  aqua  in  Quadra¬ 
gesima  nos  abstinere,  adversarius  existimare 
deberet.  Nam  ista  etiam  in  Ecclesia  benedi¬ 
cuntur,  et  formulas  benedictionum  ipse 
etiam  Kemnitius  citat.  At  quis  nescit  panis, 
et  olerum,  et  ipsius  aqua)  usum  esse  maxi¬ 
mum  in  Quadragesima  ? 

Deinde,  si  diebus  jejuniorum  non  vescere¬ 
mur  carnibus,  quia  tunc  destituimur  his  bene¬ 
dictionibus,  et  ideo  carnes  ut  immundas  hor¬ 
reremus  (id  enim  Kemnitius  dicit  in  se¬ 
quenti  pagina),  certe  non' solum  in  Quadra¬ 
gesima,  sed  etiam  toto  anno  carnibus  absti¬ 
neremus.  Rari  enim  sunt,  qui  carnes  juxta 
formulas  illas  benedici  curent,  nisi  in  ipso 
die  Paschatis.  Plurimi  quoque  ne  illo  qui¬ 
dem  die  benedictionem  istam  expetunt, 
quippe  qui  sciunt  ritum  hunc  esse  libera) 
observationis,  non  alicujus  necessitatis.  Igno¬ 
rat  igitur  Kemnitius,  et  quid  loquatur,  et  de 
quibus  affirmet. 

Tertio,  si  Catholici  crederent  (  ut  Kemni¬ 
tius  somniat)  benedictione  mundari  carnes, 
pecorum  et  avium,  ac  de  prohibitis  licitas 
fieri  :  quis  prohiberet  in  Quadragesima  car¬ 
nes  ejusmodi  benedictione  purgare,  ac  deinde 
libere  illis  vesci  ?  neque  enim  usquam  inter¬ 
dixit  Ecclesia,  ne  cibi  quicumque  quolibet 
tempore  benedicantur. 

Denique,  nullus  Catholicorum  est  tam  ru¬ 
dis,  qui  existimet,  cibos  esse  vel  illicitos,  vel 
immundos  nisi  certa  illa  formula  benedican¬ 
tur.  Sed  ideo  peracto  jejunio  Quadragesimae 
solent  plerique  ipso  die  Paschatis  carnes  et 
ova  deferre  ad  sacerdotes,  ut  benedicantur  : 
quoniam  redituri  ad  esum  carnium  et  ovo¬ 
rum,  pie  cupiunt,  novum  illum  cibum  quasi 
de  manu  Domini  recipere,  et  sacerdotali  be¬ 
nedictione  juvari,  ut  eo  sobrie  et  salubri¬ 
ter  uti  possint,  atque  ita  et  corpori  et  anima) 
prosint. 

Porro  exorcizatio  da)monum,  quae  in  aquae 
potissimum  benedictione  adhibetur,  non  eo 

refertur,  quasi  putemus,  aquam  a  Diabolo 
inquinari,  ut  ea  jam  uti  non  liceat,  nisi  be¬ 
nedicatur.  Sed  quoniam  scimus.  Diabolum 
saepe  uti  creaturis  Dei  bonis  in  nostram  per¬ 
niciem,  ideo  et  signo  crucis  munimus  crea¬ 
turas,  quibus  uti  volumus,  et  Deum  preca¬ 
mur,  ut  non  sinat,  res  illas  a  Diabolo  converti 
nobis  in  malum. 

Ad  extremum  illud  hoc  loco  addendum 
est,  Kemnitium  laudare  veteris  Ecclesiae 
morem,  quae  ad  mensam  in  prandio  uteba¬ 
tur  illa  benedictione  :  «  Oculi  omnium  in 
te  sperant,  Domine,  etc.  ».  Et  ad  coenam  : 
«  Edent  pauperes  et  saturabuntur  etc.  ». 
Quasi  nostro  tempore  illae  benedictiones  exo¬ 
leverint,  et  in  earum  locum  subintraverint 
particulares  illae  benedictiones  carnium, 
ovorum  etc.  Sed  mera  calumnia  est  ad  im¬ 
ponendum  simplicibus  excogitata.  Nam  be¬ 
nedictiones  et  gratiarum  actiones,  quas  ipse 
tamquam  veteris  Ecclesiae  laudat,  fuerunt 
semper  et  sunt  in  communi  usu  catholicae 
Efeclesiae,  et  habentur  in  Romanis  Breviariis, 
tum  antiquis,  tum  novis  integrae  omnino,  ut 
eas  Kemnitius  quasi  depromptas  ex  antiqui¬ 
tate  describit.  Neque  enim  Ecclesia  catholica 
similis  est  synagogis  ipsorum,  quae  singulis 
annis,  non  solum  ritus,  sedmtiam  fidem  mu¬ 
tant.  Particulares  autem  illae  benedictiones 
a  paucis  (ut  diximus)  et  raro,  et  sine  ulla 
obligatione  quaeruntur. 

s 

CAPUT  y. 

Ad  rationem  jejunii  abstinentiam  a  certis  ci¬ 
bis,  ac  potissimum  a  carnibus  pertinere. 

Probandum  nunc  superest,  ad  rationem 
jejunii  abstinentiam  a  certis  cibis,  atque  a 
carnibus  potissimum  pertinere.  Adversarii 
siquidem  solum  in  genere  abstinentiam  a  ni¬ 
mio,  et  lauto  cibo,  non  autem  in  particulari 
ab  aliquo  genere  cibi,  ad  rationem  jejunii 
pertinere  contendunt. 

Primum  igitur  sententiam  nostram  pro¬ 
bant  exempla  Scripturarum  et  Patrum.  Si¬ 
quidem  piorum  consuetudo  optima  est  inter¬ 
pres  Ecclesiasticarum  traditionum  et  legum. 
Daniel  cap.  x.  describens  formam  jejunii 
sui  :  In  diebus  illis,  inquit,  ego  Daniel  luge¬ 
bam  trium  hebdomadarum  diebus,  panem  de¬ 
siderabilem  non  comedi :  et  caro,  et  vinum 

non  introierunt  in  os  meum  (1).  Hic  videmus 
non  solum  abstinentiam  a  pane  desiderabili, 
qui  ad  lautitias  a  Kemnitio  refertur  :  sed  et¬ 
iam  in  specie  a  carnibus  et  vino.  S.  Joannes 
Baptista,  cujus  vita  perpetuum  jejunium  fuit, 
non  solum  a  lautitiis  in  genere,  sed  in  specie 
ab  omni  cibo  et  potu  abstinebat,  prajterquam 
a  locustis  et  meile  sylvestri,  ut  habemus 
Matthaei  m.  S.  Petrus  Apostolorum  Princeps 
pene  semper  jejunans,  nihil  aliud  sumebat 
in  cibum,  nisi  lupinos  minuto  asse  veneun¬ 
tes,  ut  scribit  Gregorius  Nazianzenus  in  ora¬ 
tione  de  pauperum  amore.  S.  Matthaeus 
Apostolus  oleribus,  baccis  et  seminibus,  non 
autem  carnibus  vescebatur,  teste  Clemente 
Alexandrino  lib.  n.  Paedagogi,  cap.  1.  S.  Ja- 
cobus  item  Apostolus  a  carnibus  et  vinose  ab¬ 
stinebat,  utEusebius  refert  lib.  ii.  historiar. 
cap.  22.  S.  Timotheum  a  vino  ordinarie  ab¬ 
stinere  solitum  fuisse,  perspicuum  est  ex 
verbis  illis  Apostoli  Pauli  I  ad  Timoth.  v. 
Noli  adhuc  aquam  bibere,  sed  utere  modico 
vino  propter  stomachum ,  et  frequentes  tuas  in¬ 
firmitates  (2). 

Primi  illi  Christiani,  qui  apud  Alexandriana 
a  D.  Marco  erudiebantur,  ad  vesperam  tan¬ 
tum  cibum  sumere,  et  a  carnibus  et  vino 
abstinei'e  solebant,  ut  ex  Philone  referunt 
Eusebius  lib.  n.  histor.  cap.  -17.,  S.  Epipha- 
nius  her.  29.  quae  est  Nazaraeorum,  et  san¬ 
ctus  Hieronymus  in  lib.  de  viris  illustribus 
in  Philone.  S.  Epiphanius  in  compendiai'ia 
doctrina,  quae  habetur  in  fine  librorum  ad¬ 
versus  haereses,  testatur,  multos  fuisse,  qui 
sponte  abstinerent  a  carnibus  per  totum  an¬ 
num  :  sed  in  hebdomada,  quee  sanctum  Pa¬ 
scha  praecedit,  totam  Ecclesiam  perseverare 
solitam  in  esu  siccorum.  Cyrillus  Hieroso¬ 
lymitanus  Catechesi  4.  dicit,  Christianos  je¬ 
junantes  abstinere  a  cai-nibus.  S.  Basilius 
orat.  1.  de  jejunio.  S.  Chi^ysostomus  hom.  6. 
in  Genesim.  Theophilus  Alexandinnus  lib.m. 
Paschali.  S.  Augustinus  lib.  xxx.  contra 
Faustum  cap.  5.  et  alii  Patres  passim  do¬ 
cent,  in  Quadragesima  cessare  usum  car¬ 
nium.  Sanctus  Hieronymus  lib.  v.  adversus 
Jovinianum  ex  instituto  probat,  bonam  esse 
abstinentiam  a  carnibus  et  vino.  Et  in  epist. 
ad  Eustochium  de^custodia  virginitatis  scri¬ 
bit,  apud  multos  Anachoretas  continua  per 
totum  annum  fuisse  jejunia,  et  a  vino  et  car¬ 
nibus  abstinentiam.  Similia  tradunt  S.  Au¬ 
gustinus  lib.  i.  de  moribus  Ecclesiae  cap.  31. 


(1)  Dan.  X,  2.  -  (2)  I  Tim.  V,'23. 

et  33.  et  S.  Joannes  Chrysostomus  hom.  59. 
ad  populum  Antiochenum.  Theodoretus  in 
epitome  divinorum  decretorum  extrema, 
docet,  Ecclesiam  catholicam  scepe  abstinere 
a  carnibus,  sed  longe  alia  opinione  quam 
haeretici  faciant. 

Denique,  si  quis  legat  vitas  Sanctorum,  et 
praesertim  Eremitarum,  ut  Antonii,  Hilario- 
nis,  et  similium,  videbit  usum  abstinentiae  a 
carnibus  in  specie,  et  non  solum  a  lautitiis 
in  genere,  fuisse  frequentissimum  et  maxi¬ 
me  probatum  et  laudatum. 

Deinde,  ratio  naturalis  rem  eamdem  con¬ 
firmat.  Nam  finis  jejunii  est  corporis  concu¬ 
piscentias  edomare,  et  in  servitutem  redi¬ 
gere  :  ut  S.  Augustinus  docet  lib.  xxx.  con¬ 
tra  Faustum  cap.  5.  neque  adversarii  id  ne¬ 
gant  :  at  non  poterat  certa  et  communis  re¬ 
gula  constitui  circa  quantitatem  cibi  sumen¬ 
di,  vel  circa  lautitias  et  condimenta  cibo¬ 
rum  :  ham  enim  infinitis  modis  variantur,  et 
quod  uni  est  multum,  alteri  est  parum  ;  quod 
uni  est  lautum,  alteri  non  est  lautum;  debuit 
igitur  constitui  regula  penes  abstinentiam 
ab  aliquo  genere  cibi,  qui  ex  genere  suo  et 
ut  plurimum,  magis  nutrit  et  magis  delectat, 
qualem  esse  carnem  pecorum  et  avium 
omnes  concedunt. 

Sed  objicit  Kemnitius  in  4.  part.  exam. 
pag.  442.  in  Scripturis  veteris  Testamenti, 
definiri  jejunia  unica  comestione,  eaque  ad 
vesperam  sumenda  ;  nihil  autem  praescribi 
de  ciborum  delectu.  Addit  praeterea  magis 
pugnare  cum  fine  jejunii,  si  quis  ventrem 
repleat  optimis  piscibus,  et  fructibus  laute 
praeparatis  ,  quam  si  modicum  sumat  ex 
carnibus  fumo  duratis,  arido  caseo,  vel  ran¬ 
cido  butyro.  Addit  denique  non  esse  dubium, 
quin  concupiscentia  carnis  magis  et  facilius 
irritetur  per  potum  vini,  quam  per  esum  ca¬ 
sei  et  ovorum  ;  proinde  nullam  esse  cau¬ 
sam,  cur  jejunantes  potius  ab  ovis  et  caseo, 
quam  a  vino  contineant. 

Sed  facilis  est  responsio:  Nam  Scriptura, 
qua;  testantur,  veteres  illos  Patres  jejunasse 
usque  ad  vesperam,  nusquam  dicunt,  eos 
in  refectione  illa  vespertina  sumpsisse  car¬ 
nes  in  cibum.  Neque  locum  ullum  pro  hac 
re  Kemnitius  proferre  potuit.  Quare  quod 
illi  veteres  jejunantes  ad  vesperam  carnes 
comederint,  non  habetur  ex  testimonio 
Scriptura,  sed  ex  suspicione  Kemnitii.  Nos 
autem  qui  contra  sentimus,  non  nitimur  no¬ 
stra  suspicione,  sed  exemplo  Danielis,  qui 
cap.  x.  scribit,  se  jejunasse  tribus  hebdo¬ 


madis,  et  toto  eo  tempore,  neque  carnes  gu¬ 
stasse,  neque  vinum  bibisse. 

Ad  alteram  objectionem  respondemus, 
per  accidens  fieri,  ut  magis  pugnet  cum  fine 
jejunii  immoderatus  usus  piscium,  atque 
aliorum  ciborum  laute  conditorum,  quam 
moderatus  usus  carnium  simpliciter,  vel  ne- 
gligenter  conditorum.  Quia  videlicet  cum 
piscibus  conjungitur  immoderatio,  cum  car¬ 
nibus  moderatio.  Praterea  ex  piscibus  su¬ 
muntur  recentes,  et  optimi,  ex  carnibus 
aridse  et  deterrimee  ;  denique  piscibus  ad¬ 
duntur  varia  condimenta  ;  carnes  simplici¬ 
ter  parantur.  At  si  justa  fiat  collatio,  et  car¬ 
nes  cum  piscibus,  aridae  cum  aridis,  recen¬ 
tes  cum  recentibus  comparentur,  et  mode¬ 
rate  sumatur  utrumq«e,  dubium  esse  non 
poterit,  quin  multo  magis  ad  finem  conducat 
jejunii,  carnium,  quam  piscium  :  ovorum 
et  casei,  quam  olerum  et  leguminum  absti¬ 
nentia.  Lex  autem  ecclesiastica  (ut  supra 
diximus)  non  potuit  ferri  de  moderatione, 
quantitate,  lautitiis  et  similibus,  quae  infi¬ 
nitis  modis  variantur,  et  de  quibus  lex  natu¬ 
ralis  et  recta  ratio  consulenda  est :  et  ideo 
certum  genus  cibi  prohibuit  jejunaturis,  il¬ 
lud  videlicet,  quod  ex  genere  suo,  et  ut  plu¬ 
rimum  magis  nutrit  et  magis  delectat. 

Ad  illam  objectionem  de  vini  potu,  re¬ 
spondeo  abstinentiam  vini  in  iis  locis,  ubi 
corporum  valetudini  potus  aquae  non  mul¬ 
tum  nocet,  valde  congruentem  esse  jejunio, 
et  ideo  Ecclesiam  orientalem  in  Quadrage¬ 
sima  non  minus  a  vino,  quam  a  carnibus 
abstinuisse,  ut  testantur  Basilius  orat.  1.  de 
jejunio,  Cyrillus  Cathechesi  4.  Theophilus 
lib.  iii.  Paschali,  et  Chrysostomus  hom.  6. 
in  Genes.  In  regionibus  autem  frigidioribus 
ideo  noluisse  Ecclesiam  vini  abstinentiam 
imperare,  quoniam  a  plurimis  sine  magno 
valetudinis  periculo  tolerari  non  potuisset. 
Accedit  quoque,  quod  carnium  esus,  causa 
est  luxurise  magis  principalis,  quam  potus 
vini.  Siquidem  carnis  alimentum  parat  ma¬ 
teriam  generationis,  qua  exuberante  despu¬ 
mat  corpus  in  luxuriam,  vinum  autem  non 
parando  materiam,  sed  calefaciendo  corpus 
incitat  ad  libidinem.  Sed  flamma,  quse  ex 
vino  concipitur,  si  materia  generationis  non 
suppetat,  non  difficulter  extinguitur ;  mate¬ 
ria  vero  generationis  exuberans,  etiamsi  vi¬ 
num  absit,  stimulare  non  cessat  ad  libidi¬ 
nem. 

Jejunium  in  genere  lege  divina  esse  praece¬ 
ptum. 

Sequitur  tertia  pars  disputationis ,  quae 
erat  de  praecepto  jejunii.  Sunt  autem  duae 
quaestiones  de  praecepto  jejunii.  Una,  sitne 
jejunium  divina  lege  praeceptum  ;  Altera, 
potueritne  Ecclesia  legem  in  conscientia  obli¬ 
gantem  de  jejuniis  ferre. 

De  priore  questione  sententia  adversario¬ 
rum  ea  esse  videtur,  ut  nullum  sit  de  jejunio 
divinum  praeceptum.  Nam  Joannes  Calvinus 
in  Institutione  lib.  iv.  cap.  12  dicit,  esse 
perniciosam  superstitionem  confundere  je¬ 
junium  cum  operibus  a  Deo  mandatis,  cum 
sit  res  per  se  media,  et  indifferens.  Kemni- 
tius  quoque  in  4.  part.  examinis  pag.  440. 
dicit,  in  Scripturis  exstare  testimonia  et  ex¬ 
empla  jejunii  ;  et  addit  ad  imitationem  illo¬ 
rum  exemplorum  libere  nunc  fieri  posse  je¬ 
junia.  Ubi  cum  dicit,  libere  fieri  posse,  satis 
indicat  nullum  esse  pra;ceptum,  quod  obli¬ 
get  ad  jejunium. 

Contraria  sententia,  quam  habet  S.  Tho- 
mas  in  2.  2.  quaest.  147.  art.  3.  et  Theologi 
communiter  verissima  est  :  Jejunium  gene- 
ratim  sumptum  habere  divinum  praeceptum; 
quamvis  in  particulari  ab  Ecclesia  determine¬ 
tur  tempus,  modusque  jejunii.  Primum  enim 
sententia  illa  Domini,  quae  Joelis  n.  pceni- 
tentibus  imperat  jejunium  cum  fletu  et  plan¬ 
ctu,  non  est  proprie  ceremonialis,  vel  judi¬ 
cialis  sed  plane  moralis,  et  non  magis  ad 
Judaeos,  quam  ad  Ecclesiam  pertinet,  ut  S. 
Leo  monet  in  serrn.  4  de  jejunio  decimi 
mensis.  Item  illa  Domini  sententia  Matlh.  vi. 
Tu  autem  cum  jejunas ,  unge  caput  tuum , 
etc.  (1),  ita  tradit  modum  jejunandi,  ut  prae- 
supponat  aliquando  esse  jejunandum,  et  qui¬ 
dem  ex  divino  praecepto  :  nam  ideo  conjungit 
jejunium  cum  oratione  et  eleemosyna,  et 
simul  quomodo  sit  orandum,  jejunandum  et 
largiendum  praecipit  :  quoniam  eadem  est 
ratio  et  necessitas  horum  trium  operum. 

Quod  vero  Philippus  Melanchthon  in  hunc 
locum  scribit,  duplex  jejunii  genus  in  divi¬ 
nis  litteris  inveniri  :  Unum,  quo  sobrie  et 
moderate  cibus  et  potus  sumitur,  et  de  hoc 
dictum  esse  :  Tu  autem  cum  jejunate  etc.  Al¬ 
terum,  quo  nihil  omnino,  aut  parum  admo¬ 


dum  cibi  sumitur,  vel  quia  deest  cibus,  quo 
modo  pauperes  saepe  jejunant,  vel  quia  de¬ 
est  appetitus,  quo  modo  interdum  jejunant 
aegroti,  et  qui  ob  gravem  aliquem  moerorem 
nauseant  ad  omnem  cibum.  Atque  hoc  pro¬ 
prie  dicit  esse  jejunium  evangelicum,  de  quo 
scriptum  est  Matth.  ix.  Cum  auferetur  ab  eis 
sponsus ,  tunc  jejunabunt  in  illis  diebus  (2).  Et 
hoc  modo  jejunasse  Ninivitas  et  Davidem 
territos  ex  agnitione  peccati,  et  ipsum  etiam 
Paulum  tribus  diebus  ante  baptismum. 

Hoc,  inquam,  totum  ineptum  et  vanum 
est.  Dominus  enim  Matth.  vi.  cum  ait  :  Tu 
autem  cum  jejunas,  unge  caput  tuum  (3),  non 
loquitur  de  eo,  quod  fit  quotidie,  sed  quod 
fit  aliquo  certo  tempore,  ut  patet  ex  illa  par¬ 
ticula,  cum ,  at  sobrietas  et  moderatio  in  cibo 
sumendo  semper  adhibenda  est,  sicut  cra¬ 
pula  et  ebrietas  omni  tempore  fugienda  est. 
Et  paulo  ante  idem  Dominus  dixerat  :  Cum 
jejunatis,  nolite  fieri  sicut  hypocritae  tristes. 
Exterminant  enim  facies  suas ,  ut  appareant 
hominibus  jejunantes.  Hypocritae  autem  non 
cupiunt  ostentare  solam  sobrietatem  et  tem¬ 
perantiam,  quae  non  rcddit;homines  deformes 
et  horridos,  sed  ingentem  inediam.  Loqui¬ 
tur  igitur  Dominus  de  jejunio  proprie  dicto, 
quod  praeter  temperantiam  et  sobrietatem 
addit  abstinentiam  acriorem,  qua  corpus  ex¬ 
tenuatur,  ultra  solitum  morem. 

Quod  autem  Dominus  dicit  Matth.  ix.  Cum 
auferetur  ab  eis  sponsus ,  tunc  jejunabunt  in 
illis  diebus  (4) ;  non  significat,  Apostolos  post 
Christi  Ascensionem  tanto  moerore  afficien¬ 
dos,  ut  prae  tristitia  ad  omnem  cibum  nau¬ 
seaturi  sint,  ut  Philippus  somniat.  Contra 
enim  scribit  S.  Lucas  cap.  ult.  Christo  in 
coelum  sublato,  Apostolus  cum  ingenti  gau¬ 
dio  in  Hierusalem  rediisse,  et  Act.  ii.  idem 
Lucas  loquens  de  tempore  illo,  quo  recens 
ablatus  fuerat  sponsus  :  Sumebant,  inquit, 
cibum  cum  exultatione  et  simplicitate  cordis. 
Et  Actor,  xiv.  Paulus,  qui  et  ipse  unus 
erat  de  filiis  sponsi,  de  Deo  loquens,  ait  : 
Implet  cibo  et  Ixtitia  corda  nostra  (5).  Non  ita¬ 
que  jejunabant  filii  sponsi,  sponso  ipso  abla¬ 
to,  quia  prae  maerore  cordis  nausearent  ad 
cibum,  sed  quia  sursum  habentes  cor,  ubi 
sponsus  est,  carnem  jejuniis  castigare  stu¬ 
debant,  ne  concupisceret  adversus  spiritum 
jam  ad  coelestia  suspirantem .  Atque  haec 
pauca  hoc  loco  de  Scripturis  sufficiant. 

Audiamus  nunc  unum  vel  alterum  ex  Pa- 


(1)  Maf  VI,  17,— (2)Mat.  IX.  15.— (3)  Mat.  VI,  17.— (4)Mat.  IX,  15.-  (5)  Act.  II,  4G.  Act. XIV,  16. 

tribus  S.  Augustinus  in  epist.  86.  ad  Casu- 
lanura  :  «  Ego,  inquit,  in  Evangelicis  ct 
Apostolicis  litteris,  totoque  instrumento,  quod 
appellatur  Testamentum  novum,  animo  id 
revolvens,  video  praeceptum  esse  jejunium. 
Quibus  autem  diebus  non  oporteat  jejunare, 
et  quibus  oporteat,  praecepto  Domini,  vel 
Apostolorum,  non  invenio  definitum  ».  Haec 
ille.  Qui  cum  jejunium,  in  sacris  litteris  Evan¬ 
gelicis  et  Apostolicis  dicit  esse  praeceptum, 
sine  dubio  non  loquitur  de  temperantia  et 
sobrietate.  Alioqui  non  diceret,  Christum  et 
Apostolos  non  definivisse,  quibus  diebus  non 
oporteat  jejunare,  et  quibus  oporteat.  Certum 
enim  est,  semper  esse  temperate  vescendum, 
et  numquam  oportere  intemperanter  cibum 
sumere. 

Quare  in  eadem  epist.  idem  Augustinus 
distinguens  jejunium  a  temperantia:  «Aliud 
est,  inquit,  gravare  corda  in  crapula  et  e- 
brietate,  quae  semper  est  malum;  aliud  au¬ 
tem,  modestia  et  temperantia  custodita, 
relaxare  jejunia  ».  Et  in  eadem  epistola  ad¬ 
dit,  non  solere  a  Christianis  die  Dominica 
jejunari,  neque  a  Pascha  ad  Pentecostem 
per  totos  quinquaginta  dies.  Quis  autem  cre¬ 
dat,  eum  voluisse  dicere,  non  solere  Chri¬ 
stianos  diebus  Dominicis,  et  per  Quinqua¬ 
gesimam  paschalem  sobrie  ac  temperanter 
vivere. 

Ex  quo  etiam  refellitur  altera  illa  species 
jejunii  Melanchthonici ;  jejunium  enim  ex 
carentia  cibi,  vel  appetitus  non  magis  pro¬ 
hibitum  est  diebus  Dominicis  ;  et  paschali 
tempore,  quam  aliis  diebus ;  nisi  quis  ita 
desipiat,  ut  existimet,  pauperem  peccare,  si 
Dominica  die  non  prandeat,  quia  non  habet 
cibum,  vel  eegrotus  quia  destituitur  appetitu. 

S.  Leo  i.  serm.  1.  de  jejunio  decimi 
mensis  :  «Illa)  inquit,  quae  l-erum futurarum 
figuras  gerebant,  impletis  quae  significavere, 
finita  sunt  :  jejuniorum  vero  utilitatem  novi 
Testamenti  gratia  non  removit,  et  continen¬ 
tiam  corpori,  atque  animae  semper  profutu¬ 
ram  pia  observatione  suscepit.  Quia  sicut 
permanet  ad  intelligentiam  Christianam , 
Dominum  Deum  tuum  adorabis,  et  illi  soli 
servies,  et  csetera  talia  mandatorum  :  ita 
quod  in  eisdem  libris  de  jejuniorum  sancti¬ 
ficatione  praeceptum  est,  nulla  interpretatio¬ 
ne  vacuatur  » .  Similia  repetit  in  serm.  6.  de 
jejunio  decimi  mensis,  et  serm.  7.  de  jejunio 
septimi  mensis.  Quibus  verbis  non  signi¬ 
ficat  S.  Leo  jejunandum  esse  a  Christianis 
illis  ipsis  diebus,  quibus  jejunabant  Judaei; 


sed  praecepta  jejunandi  in  veteri  Testamen¬ 
to  tradita,  servanda  esse  a  Christianis  se¬ 
cundum  determinationem  Ecclesiae,  quod  at¬ 
tinet  ad  tempus  ct  modum. 

Accedat  postremo  etiam  ratio,  qua?  docet, 
ad  ipsum  jus  naturae  jejunium  aliquod  per¬ 
tinere.  Nam  poenitentiam  agere  pro  peccatis 
admissis,  et  tentatori  resistere,  ac  peccata 
vitare  divini  et  naturalis  juris  esse  nemo 
negare  potest,  saepe  autem  contingit,  ut  re¬ 
cta  ratio  judicet,  non  posse  vinci  tentatio- 
nem  sine  jejunio,  vel  non  posse  nisi  per  je¬ 
junium  pro  culpis  commissis  congrue  satis¬ 
fieri,  ut  si  quis  forte,  nec  orationi -instare, 
nec  eleemosinas  largiri  posset. 

Sed  contra  objici  solent  duae  Patrum  sen¬ 
tentiae.  Una  Esichii  lib.  vil.  in  Levitico.n 
cap.  27.  qui  docere  videtur,  jejunium  nus¬ 
quam  a  Deo  esse  prameptum.  Altera  Theo  - 
doreti,  apud  quem  in  histor.  religiosa  cap. 
3.  Martianus  affirmat,  charitatem  praestan¬ 
ti  orem  esse  jejunio,  quod  lege  Dei  charitas 
praecipiatur,  jejunium  unusquisque  pro  ar¬ 
bitrio  sponte  suscipiat. 

Sed  facilis  est  solutio,  nam  Esichius  loqui¬ 
tur  de  solo  Decalogo,  et  recte  dicit,  jejunium 
non  contineri  in  prajceptis  Decalogi,  quoniam 
praecepta  Decalogi  pertinent  ad  justitiam,  je¬ 
junium  autem  non  ad  justitiam,  sed  ad  tempe¬ 
rantiam  pertinet.  Martianus  vero  apud  The«- 
doretum  loquitur  de  voluntariis  jejuniis,  qua? 
unusquisque  sibi  pro  arbitrio  assumit,  quae 
sine  dubitatione  omittenda  sunt,  cum  id 
proximorum  charitas  postulat. 

CAPUT  VTI. 

Lege  Ecclesiastica  obligari  fideles  in  conscien¬ 
da  ad  certa  quaedam  jejunia,  et  ciborum  de¬ 
lectum. 

x\unc  de  lege  Ecclesiastica  disserendum 
erit.  Hanc  enim  etolim  Eustathiani  et  Aeria- 
ni  oppugnabant,  teste  Socrate  lib.  ir.  hist. 
cap.  33.  et  Epiphanio  her.  73.  et  hoc  tem¬ 
pore  Sectarii  omnes  oppugnant.  •  Nam  Lu- 
therus  de  libertate  Christiana,  Philippus  in 
Confessione  Augustana  art.  26.  Brentius  in 
Confessione  Wirtembergensi,  capite  de  jeju¬ 
nio,  Calvinus  lib.  iv.  Institut.  cap.  12.  et 
Kemnitius  in  -i.  parte  examin.  docent,  Ec¬ 
clesiam  non  potuisse  leges  ferre  de  jejuniis 
et  delectu  ciborum.  Et  fideles  non  obligari 
in  conscientia  ad  ejusmodi  praecepta  ser- 


CAPUT  VII. 


vanda,  nisi  forte  ratione  scandali,  aut  con¬ 
temptus. 

Huic  haeresi  contraria  est  sententia  com¬ 
munis  totius  Ecclesiae  catholicae,  quai  legi¬ 
bus  jejuniorum  obligari  homines  in  con¬ 
scientia  elocet.  Vide  S.  Thomam  in  2.  2. 
quaest.  147.  art.  3.  ad  2.  et  Theologos  cee- 
teros  in  4.  sent.  dist.  15  et  interpretes  juris 
canonici  in  rubricam  de  observatione  jeju¬ 
niorum. 

Verissima  haec  sententia  probatur  primo 
exemplis  et  testimoniis  Scripturae  divinae.  In 
veteri  Testamento  exstant  exempla,  unum  ex 
lib.  Hiercmiae  xxxv.  ubi  filii  Jonadab  laudan¬ 
tur,  quod  obedierint  parenti  suo,  qui  inter¬ 
dixerat  illis  vinum  usque  in  sempiternum. 
At  si  potuit  Jonadab  prohibere  filiis  et  ne¬ 
potibus  vinum  usque  in  sempiternum,  et  tum 
illius  praeceptum,  tum  filiorum  obedientia 
placuit  Deo  :  cur  non  poterit  mater  Ecclesia 
certos  aliquos  cibos  pro  tempore  filiis  inter¬ 
dicere,  ita  ut  et  nostra  obedientia,  et  Eccle- 
s:ae  praeceptum  Domino  placeat  ? 

Alterum  exemplum  est  in  lib.  Estber  cap. 
ix.  ubi  ex  constitutione  Mardochaei  totus 
populus  suscipit  novum  jejunium,  et  festum 
diem  celebrandum  perpetuo  in  memoriam 
liberationis  a  persecutione  Aman  Agagitae. 

Tertium  est  in  Zacharia  c.  vm.  ubi  mentio 
fit  quatuor  jejuniorum,  quai  dicebantur  je¬ 
junia  mensium,  quarti,  quinti,  septimi  et 
decimi,  quae  non  fuerunt  ab  ipso  Deo  praece¬ 
pta,  sed  ab  iis,  quiRempub.  judaicam  rege¬ 
bant,  variis  occasionibus  introducta.  Ex  his 
euim  exemplis  intelligimus,  in  Ecclesia  Te¬ 
stamenti  veteris  non  solum  divinis  legibus, 
sed  etiam  ecclesiasticis  consuevisse  deter¬ 
minari,  ac  sanciri  jejunia. 

Sed  Kcmnitius  pro  sua  censoria  potestate 
reprehendit  hunc  morem  Hebraeorum,  et 
ad  xaxo^/jAtav  pertinere  contendit  in  -4.  part. 
examinis  pag.  437.  et  438.  in  quo  incredibi¬ 
lem  suam  audaciam  et  impudentiam  mani¬ 
festat.  Siquidem  Scriptura  divina  non  solum 
non  reprehendit  ejusmodi  leges  jejuniorum, 
sed  etiam  laudat,  dum  Mardochaeum,  et  Jo¬ 
nadab  vehementer  laudat  ;  ei  dum  apud 
Zachariam  dicit,  jejunia  illa  quarti,  quinti, 
septimi  et  decimi  mensis  vertenda  esse  ali¬ 
quando  in  gaudium  et  solemnitates  praecla¬ 
ras. 

Innovo  Testamento  exstat  aliud  exemplum. 
Constat  enim  Actor,  xv.  -Concilium  Aposto- 

licum  Christianis  omnibus  interdixisse  usum 
quorundcim  ciborum  ;  ut  sanguinis  et  suffo¬ 
cati,  non  quidem  continentiae  causa,  sed  ut 
facilius  Ecclesia  ex  Gentibus  et  Judaeis  coa¬ 
lesceret,  dum  ad  tempus  jubentur  Gentes  abs¬ 
tinere  ab  iis  cibis,  a  quibus  Judaei  vehementer 
abhorrebant.  Ita  enim  docet  S.  Augustinus 
lib.  xxxii.  contra  Faustum,  cap.  13.  Quem¬ 
admodum  igitur  Apostoli  propter  bonum  fi¬ 
nem  certos  cibos  prohibuerunt,  quos  alioqui 
Deus  non  prohibebat  :  cur,  quaeso,  non  pos¬ 
sint,  qui  Apostolis  succedunt,  jejunia  indi¬ 
cere,  et  certos  quosdam  cibos  prohibere  ob 
cilium  bonum  finem,  nimirum  ad  carnis  pe¬ 
tulantiam  cohibendam?  hunc  enim  esse  bo¬ 
num  finem  jejunii  adversarii  non  negant. 

Fuisse  autem  verum  praeceptum ,  illud 
Apostolorum  decretum  de  certis  cibis  non 
comedendis,  perspicuum  est  tum  ex  verbis 
illis  Lucee,  Actor,  xv.  Perambulabat  Paulus 
Syriam ,  et  Ciliciam ,  praecipiens  custodire 
praecepta  Apostolorum  et  seniorum  (1).  Tum 
ex  eo,  quod  praeceptum  illud  per  aliquod 
tempus  ita  severe  custoditum  est,  ut  Chri¬ 
stiani  mori  mallent,  quam  sanguinem  degu¬ 
stare,  ut  patet  ex  Apologetico  Tertulliani 
cap.  9. 

Eadem  sententia  probatur  secundo  ex  te¬ 
stimoniis  veterum  Conciliorum.  In  canoni¬ 
bus  Apostolorum  can.  68.  jubetur  clericus 
deponi,  et  laicus  excommunicari  si  Quadra¬ 
gesimam  non  jejunet.  At  ejusmodi  poenae 
injustae  essent,  si  Quadragesimam  non  jeju¬ 
nare  peccatum  non  esset.  Rursus  in  Concilio 
Gangrensi  can.  19.  anathema  dicitur  iis, 
qui  sine  magna  necessitate  jejunia  indicta 
dissolvunt.  Sentiebant  igitur  Patres  illi  ve¬ 
teris  Ecclesiae,  jejunia  recte  indici,  et  indicta 
sine  peccato  non  posse  dissolvi.  Item  in  Con¬ 
cilio  Laodicaeno  cap.  50.  praecipitur,  ut  in 
Quadragesima  escis  aridis  omnes  utantur. 
InConcilio  Toletano  vm.  cap.  9.  ita  severe 
praeceptum  jejunii  Quadragesimalis  obser¬ 
vandum  esse  praescribitur,  ut  qui  secus  fe¬ 
cerint,  tamquam  rei  Dominicae  Resurrectio¬ 
nis  et  sacra  communione  priventur  in  Pa¬ 
scha,  et  per  integrum  annum  a  carnibus 
abstinere  cogantur.  In  Concilio  Bracarensi 
ii.  can.  9.  mandatur  sacerdotibus,  ut  suo 
tempore  jejunium  Quadragesimae  populis 
praedicent,  et  accurate  observari  praecipiant. 
Nec  dissimilia  habentur  in  Concilio  Mogun- 
tino,  tempore  Caroli  Magni  celebrato  can. 


(1)  Act.  XV,  41. 

35.  et  in  canonibus,  qui  circumferuntur  no¬ 
mine  sextae  Synodi,  can.  0. 

Accedant  tertio  testimonia  Patrum  de 
praecepto  jejunii.  Tertullianus  in  libro  de 
jejunio  :  «  Bene,  inquit,  quod  et  episcopi 
universae  plebi  mandare  jejunia  assolent  ». 

Sanctus  Epiphanius  in  lib.  de  haeresibus 
haeresi  75.  adversus  Aerium  disputans,  qui 
stata  jejunia  contemnebat,  testatur  jejunia 
quaedam  ab  ipsis  Apostolis  esse  mandata. 
Idem  etiam  in  compendiaria  doctrina  dicit, 
in  Ecclesia  alios  ritus  ex  lege  servari,  alios 
voluntarios,  ac  liberos  esse.  Atque  inter  hos 
ritus,  quorum  alii  necessarii,  alii  liberi  sunt, 
jejunia  in  primis  refert. 

S.  Basilius  orat;  2.  de  jejunio,  disserens 
de  jejunio  Quadragesimae  :  «  Omnes,  inquit, 
aequaliter  et  praeceptum  audiunt,  et  cum 
gaudio  suscipiunt.  Angeli  sunt,  qui  per  sin¬ 
gulas  Ecclesias  jejunantes  describunt.  Yide 
ne  propter  parvam  eduliorum  voluptatem 
damnum  incurras,  ut  ne  ab  Angelo  in  nume¬ 
rum  adseribaris,  et  te  ipsum  criminis  deser¬ 
toris  reum,  ab  exercitus  lustratore  statuas  ». 

S.  Ambrosius  serm.  34.  «  Quisquis,  in¬ 
quit,  Christianus  jejunando  non  impleverit 
Quadragesimam  praevaricationis,  et  contu¬ 
maciae  reus  tenebitur  ».  Et  serm.  25.  non 
leve  peccatum  esse  dicit,'  indicta  jejunia 
violare. 

S.  Hieronymus  in  epist.  ad  Marcellam 
adversus  errores  Montani  :  «  Nos,  inquit, 
unam  Quadragesimam  secundum  traditio-, 
nem  Apostolorum  tempore  nobis  congruo 
jejunamus  :  Non  quod  per  totum  annum, 
excepta  Pentecoste,  jejunare  non  liceat;  sed 
quod  aliud  sit  necessitate,  aliud  voluntate 
munus  offerre  » .  Vide  hoc  loco,  quam  aperte 
S.  Hieronymus  jejunium  Quadragesimae  ne¬ 
cessarium  vocet,  et  a  jejuniis  voluntariis 
separet. 

Theophilus  Alexandrinus  lib.  m.  Paschali 
dicit,  semper  in  Ecclesia  fuisse  legem  absti¬ 
nendi  a  carnibus  in  Quadragesima,  et  cri¬ 
minis  reos  esse,  qui  carnibus  clam  vescun¬ 
tur.  Ex  quo  loco  intelligimus,  praeceptum 
Ecclesiae  obligare  in  conscientia,  etiam  citra 
scandalum  et  contemptum. 

S.  Joannes  Chrysostomus  hom.  6.  ad  po¬ 
pulum  Antiochenum  :  «  Adveniente,  inquit, 
jejunio,  etsi  millies  quis  exhortetur,  et  infi¬ 
nita  crucient,  et  cogaint  vinum  delibare,  vel 
aliud  quid  jejunii  lege  non  concessum  gu¬ 
stare,  omnia  quis  mallet  pati,  quam  prohi¬ 
bitum  tangere  nutrimentum  ». 


Verum  autem  esse  quod  Chrysostomus 
dicit,  testatur  illustre  exemplum  Constanti- 
nopolitanorum,  qui,  (ut  Nicephorus  refert 
lib.  xvn.  hist.  cap.  32.)  cum  Justinianus 
imperator  oh  ingentem  penuriam  rerum 
caeterarum,  quae  ad  victum  pertinent,  in 
secunda  hebdomada  Quadragesimae  jussis- 
set  carnes  publice  in  macello  proponi,  nul¬ 
lus  in  tanto  populo  inventus  est,  qui  carnes 
emere,  aut  gustare  voluerit.  Certe  autem 
qui  sic  affecti  erant,  omnino  jejunium  Qua¬ 
dragesimae  necessarium  esse,  et  in  con¬ 
scientia  obligare  credebant.  Quod  etiam 
apertius  scribit  idem  Chrysostomus  homil. 
2.  in  Genes,  ubi  dicit,  Quadragesimam  in¬ 
flectere  omnium  conscientiam,  etiam  regum 
et  imperatorum  ad  obedientiam. 

S.  Augustinus  in  serm.  62.  de  tempore  : 
«  Aliis,  inquit,  diebus  jejunare  remedium 
est,  aut  praemium,  in  Quadragesima  non  je¬ 
junare  peccatum  est  ».  Idem  quoque  in  lib. 
de  hseresibus,  cap.  53.  inter  errores  Aerii 
numerat,  quod  is  diceret,  jejunia  ab  Ecclesia 
indicta,  non  debere  servari. 

Sanctus  Leo  serm.  1.  de  jejunio  septimi 
mensis  :  «  Res,  inquit,  est  praecipuum  ope¬ 
ris,  quam  ex  auctoritate  indicimus,  et  ex 
charitate  suademus  ».  Et  serm.  3.  de  jeju¬ 
nio  decimi  mensis  : «  Pium,  inquit,  est  agere 
non  indictum,  impium  est  negligere  praedi¬ 
catum  » . 

Joannes  Cassianus  Collat.  xxi.  cap.  29.  et 
30.  disertis  verbis  docet,  legis  necessitate 
teneri  Christianos  ad  jejunium  Quadrage¬ 
simae. 

Accedat  postremo  etiam  ratio.  Nam  pos¬ 
sunt  Ecclesiae  praesules  veras  leges  ferre, 
ut  fuse  probavimus  in  lib.  iv.  de  summo  Pon¬ 
tifice  :  est  autem  commune  omni  verae  legi, 
ut  actum  virtutis  non  necessarium,  faciat 
esse  necessarium,  cum  illum  determinat,  ac 
faciendum  praecipit  :  igitur  actus  jejunandi 
certis  diebus,  et  abstinendi  a  certis  cibis, 
Ecclesiastica  lege  praescriptus,  actus  est  vir¬ 
tutis  temperantiae  necessarius  :  etiamsi  alio- 
qui  necessarius  non  esset,  nisi  lege  praescri¬ 
beretur.  Pcecat  igitur  vitio  intemperantiae, 
qui  non  jejunat,  quando  Ecclesiae  indicit  je¬ 
junia,  et  qui  ab  iis  cibis  non  abstinet,  a  qui¬ 
bus  Ecclesia  praecipit  abstinendum. 

Neque  responderi  potest,  eos  qui  legem 
jejunii  violant,  peccare  solum  propter  scan¬ 
dalum,  vel  contemptum.  Nam  lex  Eccle¬ 
siastica  distincta  est  a  lege  divina  et  natu¬ 
rali  : -scandalum  autem,  et  contemptus,  sive 

contumacia  prohibetur  divina  et  naturali 
lege;  igitur  lex  Ecclesiastica  alio  vinculo 
subditos  adstringit. 

Praeterea  lex  Ecclesise,  quae  jejunium  cer¬ 
tis  diebus  praescribit ,  facit ,  (ut  diximus) 
actum  illum  jejunandi  esse  actum  tempe¬ 
rantiae  necessarium  :  igitur  qui  legem  illam 
non  servat ,  peccat  vitio  intemperantiae , 
etiamsi  absque  scandalo  et  contemptu  id  fa¬ 
ciat,  ut  si  quis  clam*  aliis  in  Quadragesima 
carnes  comedat,  idque  non  ea  mente,  ut 
Ecclesiam  contemnat,  sed  tantum,  ut  con¬ 
cupiscentiae  satisfaciat.  Quare  S.  Ambrosius 
in  serm.  25.  scribit,  non  leve  peccatum  esse 
indicta  jejunia  ventris  voracitate  dissolvere. 
Ubi  non  constituit  peccatum  non  jejunantis 
in  contemptu  Ecclesise  aut  scandalo  pusillo¬ 
rum,  sed  in  intemperantia,  quam  ventris  vo¬ 
racitatem  nominat.  Sic  etiam  S.  Basilius 
orat.  2.  de  jejunio,  cum  reprehendit  eos,  qui 
non  jejunant,  non  scandali,  aut  contemptus, 
sed  intemperantiae  illos  arguit.  Dicit  enim 
eos  ob  eduliorum  voluptatem  jejunia  indicta 
violare.  Denique  Concilium  Toletatum  vm. 
cap.  9.  non  contemptores,  aut  scandalizan¬ 
tes,  sed  gulse  addictos,  et  intemperantes  re¬ 
prehendit. 

CAPUT  VIII. 

Solvuntur  argumenta  ex  Scripturis  contra 

praeceptum  jejunii ,  et  clelectum  ciborum. 

Nunc  breviter  argumenta  proponenda  at¬ 
que  solvenda  sunt,  quse  tum  haeretici  vete¬ 
res,  tum  novi  Catholicis  objicere  solent. 

Primum  argumentum,  Deus  creavit  omnia 
propter  hominem,  ut  perspicuum  est  ex  cap. 
i.  et  ix.  Geneseos,  et  ex  Psalm.  vm.  at  non¬ 
nulla  sunt  quae  nullum  usum  homini  prae¬ 
bent,  nisi  comedantur,  ut  anseres,  gallinae, 
et  alia  id  genus.  Non  igitur  debet  Ecclesia 
cibos  ullos  fidelibus  interdicere,  ne  cum  ipso 
creatoris  beneficio  pugnare  velle  videatur. 

Respondit  jam  olim  ad  hoc  Joviniani  ar¬ 
gumentum  sanctus  Hieronymus  in  n.  lib. 
adversus  Jovinianum  ,  non  esse  condita  ulla 
animantia  ob  id  solum,  ut  comedantur,  sed 
vel  ad  medicamenta,  vel  ad  alios  usus,  ac 
saltem  ad  ornamentum  universitatis,  atque 
ad  ipsum  conditorem  ex  tanta  rerum  varie¬ 
tate  laudandum.  Id  vero  probat,  tum  quia, 
per  multa  ssecula,  hoc  est,  usque  ad  tempus 


diluvii,  nullus  fuit  apud  homines  carnium 
edendarum  usus,  tum  quia  si  res  illae  omnes 
in  cibum  sumenda}  essent,  quae  non  viden¬ 
tur  hominibus  aliquem  usum  praebere,  co¬ 
medendae  essent  noctuae,  bufones,  serpentes, 
araneae,  atque  alia  permulta,  quae  omnium 
judicio  nihil  utilitatis  humano  generi  adferre 
videntur.  Adde  ex  Clemento  Alexandrino 
lib.  ii.  Paedagogi,  cap.  I.  esse  quidem  escas 
omnes  propter  hominem  conditas,  sed  ut 
pro  loco  et  tempore  sumantur.  Proinde  le¬ 
gem  Ecclesiae  cum  conditoris  voluntate  mi¬ 
nime  pugnare,  cum  certis  solum  diebus  ci¬ 
bos  quosdam  prohibeat,  alio  tempore  omnes 
permittat. 

Secundum  argumentum  :  Quod  intrat  per 
os  non  coinquinat  hominem  (1),  ut  Dominus 
ait  Matth.  xv.  at  si  legem  Ecclesiae  cibos 
quosdam  prohibentem  servare  in  conscien¬ 
tia  teneremur,  certe  quod  intrat  per  os,  ho¬ 
minem  omnino  coinquinaret. 

Respondeo  :  Negari  non  potest  quin  id, 
quod  intrat  per  os,  aliquo  modo  coinquinet 
hominem ;  alioqui  crapula  et  ebrietas,  quae 
per  os  intrant,  hominem  non  coinquinaret. 
Loquitur  igitur  Dominus  de  cibo  et  potu, 
non  quocumque  modo,  sed  ut  res  sunt  cor¬ 
porales  ,  quae  ex  natura  sua  non  possunt 
animam,  quae  spiritualis  est,  coinquinare, 
quamvis  ratione  adjunctae  concupiscentia}, 
aut  inobedientiae  facile  possint  eamdem  ani¬ 
mam  inquinare,  ut  S.  Augustinus  docet  lib. 
i.  de  moribus  Ecclesiae,  cap.  33.  voluit  enim 
Dominus  illis  verbis  superstitionem  Juda}o- 
rum  reprehendere,  qui  existimabant,  cibos 
illotis  manibus  sumptos  contrahere  nescio 
quas  sordes,  quibus  animae  quoque  infice 
rentur,  et  cibos  quosdam  propterea  fuisse  a 
Deo  prohibitos,  quod  natura  sua  immundi 
essent,  cum  tamen  Deus  eos  prohibuisset, 
non  ob  naturalem  immunditiam,  quae  nulla 
est,  sed  ob  certam  significationem  rerum 
vel  praesentium,  vel  futurarum. 

Tertium  argumentum  ,  jussit  Dominus 
Lucae  x.  ut  manducemus,  quae  apponuntur 
nobis.  Et  Apostolus  I  ad  Corinth.  x.  Omne 
quod  in  macello  vaenit ,  inquit ,  manducate  (2). 
Non  igitur  potest  Ecclesia  suis  legibus  hanc 
libertatem  nobis  eripere,  quam  a  Christo  et 
Apostolo  habemus. 

Respondeo  :  Yerba  Domini  non  libertatem 
transgrediendi  leges  Ecclesia},  sed  tempe¬ 
rantiam,  et  modestiam  docent.  Nimirum  id 


(1)  Mat.  XV,  11.  —  (2)  I  Corin.  X,  25. 

jubet  Dominus,  ut  cum  hospitio  recipimur, 
non  quaeramus  sumptuosos  cibos,  sed  iis, 
qui  apponuntur,  contenti  simus,  etiamsi  for¬ 
tasse  utiliores  sint,  quam  vellemus.  Ita  hunc 
locum  exponunt  S.  Ambrosius,  Theophila- 
ctus  et  alii.  Neque  dubitari  potest,  quin  Do¬ 
minus  de  iis  tantum  cibis  loquatur,  qui  pro 
loco  et  tempore  liciti  et  utiles  sunt.  Neque 
enim  venenum,  si  apponeretur,  comedi 
voluit,  aut  etiam  carnes  suillas  eo  tempore, 
quo  vigebat  lex  Mosis. 

Eodem  modo  beatus  Paulus  quidquid  in 
macello  vsenit,  manducari  voluit,  ut  fideles 
liberaret  sollicitudine  inquirendi,  utrum  car¬ 
nes  illae  essent  idolis  immolatae,  vel  non  es¬ 
sent.  Nam  alioqui  idem  Apostolus  Actorum 
xv  et  xvi.  jubebat  servari  decretum  Concilii 
Hierosolymitani  de  sanguine,  et  suffocato, 
et  idolothytis  non  edendis;  ac  per  hoc  non 
volebat  in  macello  emi  sanguinem,  vel  suf¬ 
focata,  vel  carnes,  quas  aliquis  sciret  esse 
immolatas.  Et  certe  is,  qui  dixerat,  bonum 
esse  non  comedere  carnes,  et  non  bibere 
vinum,  ne  frater  scandalizetur,  Rom.  xiv. 
multo  magis  cupiebat  jejunia  ab  Ecclesia 
indicta  servari,  quae  qui  non  servant,  non 
solum  fratres  multos  scandalizant,  sed  etiam 
intemperantiae  et  inobedientiae  crimen  in¬ 
currunt. 

Quartum  argumentum  sumunt  ex  illis  ver¬ 
bis  ad  Colossenses  ii.  Si  mortui  estis  cum 
Christo  ab  elementis  mundi  hujus,  quid  adhuc 
decernitis ,  ne  tetigeritis,  ne  gustaveritis,  ne 
contrectaveritis ?  quae  sunt  omnia  in  interitum 
ipso  usu,  secundum  praecepta  et  doctrinas  ho¬ 
minum  (I).  Hunc  locum  praeter  caeteros  urget 
Kemnitius,  atque  in  hunc  modum  ex  illo 
argumentatur  :  «  Paulus,  inquit,  primum 
tractat  de  abrogatione  discriminis  legalis, 
quod  verbo  et  mandato  divino  sancitum 
erat :  postea  loquitur  etiam  de  doctrinis,  de¬ 
cretis  ,  et  mandatis  hominum  constituen¬ 
tium,  ne  tetigeris,  ne  gustaveris,  ne  con¬ 
trectaveris.  Hicc  enim  non  posse  de  legali, 
seu  Mosaico  discrimine  intelligi,  inde  patet, 
quia  vocat  praecepta  et  doctrinas  hominum, 
cum  Mosaicum  discrimen  Verbo,  et  mandato 
divino  fit  sancitum.  Et  argumentatur  Paulus 
a  majori  ad  minus,  si  mortui  estis  cum 
Christo,  ab  elementis  mundi  hujus,  hoc  est, 
si  in  Christo  a  Lcvitico  discrimine  ciborum, 
quod  mandato  divino  sancitum  erat,  liberati 
estis  :  cur  decretis  juxta  doctrinas,  et  man¬ 


data  hominum  tenemini,  ne  gustaveris  6tc.» . 

Respondeo  :  loquitur  Apostolus  in  toto 
isto  loco  de  legalibus  crcreraoniis,  nec  pos¬ 
sunt  ejus  verba  nisi  per  summam  impuden¬ 
tiam  detorqueri  ad  leges  Ecclesiae  de  cibo¬ 
rum  delectu.  Primum  enim  S.  Hieronymus 
in  cpistol.  ad  Algasiam,  quaest.  10.  a  quo 
non  dissentiunt  sanctus  Augustinus  in  epist. 
39.  ad  Paulinum,  quaest.  7.  sanctus  Joannes 
Chrysostomus,  et  alii  in  commentario  hujus 
loci,  disertis  verbis  docet,  illud,  «  ne  tetige¬ 
ris,  neque  contrectaveris  »,  significare,  ne 
tetigeris  cadaver  hominis  mortui,  neque  se¬ 
dem,  aut  lectum  mulieris  menstruatae  :  illud 
autem,  «  ne  gustaveris»,  referendum  esse 
ad  carnem  suillam,  leporinam,  et  alios  cibos 
Jeviticalege  prohibitos.  Quo  etiam  pertinet 
id,  quod  paulo  ante  idem  Apostolus  ait  : 
«  Nemo  vos  judicet  in  cibo,  aut  potu,  aut 
parte  diei  festi,  aut  Neomeniae,  aut  Sabba- 
torum,  quae  sunt  umbra  fututorum».  Haec 
enim  omnia  manifeste  pertinent  ad  mosai- 
cam  legem. 

Ad  id  vero,  quod  objicit  Kemnitius,  haec 
non  decretis  hominum,  sed  lege  divina  san¬ 
cita  fuisse:  Respondit  jamdudum  Chrysosto¬ 
mus  hornil.  7.  in  epistol.  ad  Colossenses  : 
«  Etiamsi,  inquit,  legem  objicias,  ea  tamen 
ipsa  jam  deinceps  humana  doctrina  est, 
elapso  videlicet  temporis  sui  praescripto». 
Itaque  lex  ipsa  divina  de  discretione  cibo¬ 
rum  post  abrogationem  suam,  si  rursus  in 
usum  revocetur,  ut  tum  a  Pscudoapostolis  et 
Haereticis  Simonianis,  et  aliis  multis  revoca¬ 
batur,  jam  non  lex  divina,  sed  humana  et 
commentitia  traditio  dici  poterit. 

Deinde,  si  constaret,  Apostolum  non  loqui 
de  caeremoniis  leviticis,  quod  tamen,  ut 
ostendi,  non  constat,  sed  contrarium  potius 
constat  :  dici  posset  cum  eodem  Chrysosto- 
mo,  Apostolum  taxare  dogmata  Graecorum 
Philosophorum,  de  quibus  paulo  ante  dixe¬ 
rat  :  «  Videte  ne  quis  vos  decipiat  per  philo¬ 
sophiam,  et  inanem  fallaciam».  Consuevisse 
autem  varios  Philosophos  varios  cibos  inter¬ 
dicere,  testatur  S.  Hieronymus  in  n.  lib. 
adversus  Jovinianum.  Atque  ab  his  Patriar¬ 
chis  hauserunt  haeresessuas  magna  ex  parte 
Simoniani,  Ebionitae,  Menandriani,  Saturni- 
niani  et  alii,  qui  tempore  Apostolorum,  vel 
cibos  tamquam  immundos,  vel  nuptias  tam¬ 
quam  a  Satana  inventas  exeerabantur. 

C <etcrum  sive  Judaizantes,  sive  Philoso- 


(I)  Colos.  II,  20. 

phos,  aut  haereticos  Apostolus  reprehendat, 
illud  certum  est,  eum  loqui  de  iis,  qui  cibos 
aliquos,  ut  immundos  ita  prohibebant,  ut 
numquam  eos  comedi  vellent,  quique  res 
aliquas  ita  natura  sua  immundas  esse  judi¬ 
cabant,  ut  ne  tangi  quidem  sine  contamina¬ 
tione  possent.  Qua)  omnia  longissime  absunt 
ab  Ecclesia)  doctrina,  qua)  res  omnes  bonas 
et  mundas  a  Deo  conditas  esse  fatetur,  et  in 
cibis  pro  tempore  prohibendis  non  immun¬ 
ditiam  ciborum,  sed  immunditiam  concupi¬ 
scentia)  respicit. 

Denique  illud  accedat,  quod  per  doctri¬ 
nam  et  praecepta  hominum  Scriptura  sacra, 
tum  hoc  loco,  et  ad  Titum  r.  tum  Isaiae  xvi. 
etMatth.  xv.  non  intclligit  constitutiones  hu¬ 
manas  quascumque,  sed  constitutiones  hu¬ 
manas,  qua)  vel  repugnant  divinis,  vel  certe 
non  sunt  eis  conformes,  nam  alio  qui  consti¬ 
tutiones  hominum,  qui  spiritu  Dei  aguntur, 
et  secundum  regulam  fidei,  et  juxta  Scriptu¬ 
rarum  exempla  et  doctrinam  aliquid  praci- 
piunt,  non  tam  hominum,  quam  Dei  praece¬ 
pta  dici  solent.  Sic  enim  Dominus  ait,  Lucae 
x.  Qui  vos  audit ,  me  audit.  Et  Apostoli 
Actorum  xv.  Visum  est  Spiritui  sancto ,  et 
nobis.  Et  B.  Paulus  I  ad  Gorinth.  xiv.  Si 
quis  videtur  Propheta  esse,  aut  spiritualis, 
cognoscat  quae  scribo  vobis,  quia  Domini  sunt 
mandata.  Et  I  ad  Thessalonic.  iv.  de  suis 
praeceptis  loquens.  Itaque,  inquit,  qui  haec 
spernit,  non  hominem  spernit ,  sed  Deum,  qui 
etiam  dedit  Spiritum  suum  sanctum  in  nobis  (1). 
Porro  praecepta  Ecclesia)  de  jejuniis,  et  de¬ 
lectu  ciborum,  dubium  esse  non  potest,  quin 
sint  conformia  Scripturarum  doctrina)  et  ex¬ 
emplis,  cum  Scriptura  passim  hortetur  ad 
jejunia,  et  exempla  plurima  narret,  Davidis, 
Danielis,  Mardochaei,  Joannis  Baptista),  E- 
sther,  Judit,  Anna)  matris  Samuelis,  et  alte¬ 
rius  filia)  Phanuel,  et  aliorum.  Neque  negari 
potest,  quin  sancti  illi  Patres,  qui  in  Conci¬ 
liis  veteribus  jejunia,  ciborumque  delectum 
indixerunt,  viri  fuerint  fide  et  spiritu  Dei  pleni. 

Quintum  argumentum  sumunt  ex  verbis 
illis  Apostoli  I  ad  Timoth.  iv.  In  novissimis 
diebus  discedent  quidam  a  fide,  prohibentes 
nubere,  et  abstinere  a  cibis,  quos  Deus  creavit, 
etc.  (2).  Et  quoniam  satis  Kcmnitius  noverat, 
Catholicos  responsuros,  Apostolum  loqui  de 
iis,  qui  cibos  prohibent,  ut  per  se  immun¬ 
dos,  ideo  sic  locum  hunc  explicat.  «  Locus, 


inquit,  Pauli  non  tam  de  illis,  qui  cibos  cras¬ 
sa  accusatione,  quasi  a  Diabolo  essent,  dam¬ 
nant,  agit,  quam  de  illis,  qui  ob  hypocrisin, 
speciem,  seu  ostentationem  externa)  sancti¬ 
tatis  jubent,  a  quibusdam  cibis  abstinere. 
Sicut  et  ad  Colessens.  ii.  speciosa  decreta  de 
non  gustando  rejicit :  fundamenta  certe,  qua) 
Paulus  -prohibitioni  isti  ciborum,  de  qua  I 
Timoth.  iv.  loquitur,  opponit,  generalia  sunt 
contra  quasvis  prohibitiones  ciborum,  qua) 
fiunt  praetextu  sanctitatis  et  cultus,  ideo  enim 
hypocrisin  in  textu  nominat.  » 

Respondeo  :  damnat  Apostolus  hajrcticos 
omnes,  qui  cibos,  ut  per  se  immundos  prohi¬ 
bent,  ac  praesertim  (utS.Chrysostomus,  Am¬ 
brosius,  Theophilactus  et  OEeumenius  in 
commentario  hujus  loci,  et  S.  Hieronymus  iu 
lib.  ii.  advers.  Jovianum  docent)  Marcioni- 
stas,  Encratitas  et  Manichaeos.  Neque  obstat 
illud,  in  novissimis  diebus,  quasi  loquatur 
Apostolus  de  iis,  qui  longe  post  Apostolica 
tempora  futuri  erant.  Nam  per  dies  novissi¬ 
mos  intelligit  Apostolus  totum  tempus,  quod 
est  a  Christi  adventu  usque  ad  finem  mun¬ 
di.  Hoc  enim  tempus  vocat  etiam  fines  saecu- 
lorum,  1  Corinth.  x.  cum  ait :  Omnia  contin¬ 
gebant  illis  in  figuram,  facta  sunt  autem  ad 
correptionem  nostram  in  quos  fines  saeculorum 
devenerunt  (3).  Et  Apostolus  Petrus  Actorum 
ii.  exponit  de  suo  tempore,  quod  Joel  pro¬ 
pheta  futurum  esse  pra)dixerat  in  novissimis 
diebus.  Idem  etiam  Petrus  in  priore  epist. 
cap.  i.  dicit  Christum  praecognitum  quidem 
fuisse  ante  mundi  constitutionem  :  manife¬ 
statum  autem  in  novissimis  temporibus.  De¬ 
nique  Joannes  item  Apostolus  in  epistola  I. 
cap.  2.  non  semel  repetit  :  Filioli  novissima 
hora  est  (4).  Manichaeos  autem,  et  Encratitas 
damnasse  cibos  quosdam,  ut  natura  immun¬ 
dos,  ostendimus  supra  cap.  4. 

Sed  possumus  addere  alia  testimonia,  ut 
impudentia  Kemnitii  clarius  detegatur. 

Tertullianus  in  libro  de  jejunio,  capite  15. 

«  Praedamnans,  inquit,  jam  haereticos,  absti¬ 
nentiam  perpetuam  praecepturos,  ad  destru¬ 
enda,  et  despicienda  opera  creatoris.  Quales 
inveniam  apud  Marcionem,  apud  Tatianum, 
etc. » 

S.  Hieronymus  iu  n.  lib.  adversus  Jovi- 
nianum  tractans  hunc  locum  Apostoli :  «  Mar¬ 
cionem,  inquit,  designat,  et  Tatianum,  et 
eseteros  haereticos,  qui  abstinentiam  indicunt 


(1)  Luc.  X,  16;  Act.  XV,  *i8;  1  Cor.  XIV,  37;  I  Thess  IV,  8.-(2)  1  Tini.  IV,  t.— (3)  I  Cor.  X,  11.- 
(4)  I  Joan.  II,  18. 

perpetuam,  ad  destruenda  et  contemnenda, 
et  abominanda  opera  Creatoris  ». 

S.  Augustinus  in  libro  xxx.  contra  Fau¬ 
stum,  cap.  5.  «]Vos,  inquit,  ipsam  creaturam 
negatis  bonam,  et  immundam  dicitis,  quod 
carnes  Diabolus  operetur  feculentiore  mate¬ 
ria  mali,  ac  per  hoc  eas,  tamquam  immun¬ 
diora  et  truculentiora  Dei  vestri  vincula  ex¬ 
horrentes  abjicitis  ».  Item  libro  contra  Adi- 
mantum  Manichseum,  cap.  14.  «  In  novissi¬ 
mis,  inquit,  temporibus  futuros  dicit  quos¬ 
dam,  prohibentes  nubere,  abstinentes  a  ci¬ 
bis,  quos  Deus  creavit.  Hos  enim  (Manichaeos) 
proprie  designat,  qui  non  propterea  tempe¬ 
rant  a  cibis  talibus,  ut  aut  concupiscentiam 
suam  refrenent,  aut  infirmitati  alterius  par¬ 
cant  :  sed  quia  ipsas  carnes  immundas  pu¬ 
tant,  et  earum  creatorem  Deum  esse  ne¬ 
gant  » . 

Theodoretus  in  cap.  iv  prioris  ad  Timoth. 

«  Execrabiles,  inquit,  nuptias,  et  plurimos 
cibos  appellant,  ut  creatorem  injuria  affi¬ 
ciant  » . 

Certe  hi  Patres  manifeste  docent  ab  Apo¬ 
stolo  eos  reprehendi,  qui  cibos  quosdam  pro¬ 
hibebant,  in  injuriam  creatoris,  quia  videli¬ 
cet  existimabant  creatorem  non  esse  Deum 
bonum,  sed  malum,  et  non  tam  Deum,  quam 
Diabolum,  et  ideo  ejus  operibus  uti  nolebant. 
Falso  igitur  Kemnitius  et  sine  ullo  teste  di¬ 
cit,  haereticos,  quos  Apostolus  damnat,  non 
sensisse,  cibos  quosdam  a  Diabolo  esse. 

«  At  (inquit  Kemnitius)  dum  Apostolus 
nominat  hypocrisin,  generaliter  damnat  om¬ 
nes,  qui  praetextu  sanctitatis,  et  cultus  cibos 
prohibent  » .  Respondeo  :  Callide  Kemnitius 
confundit  hypocrisin,  et  praetextum  sanctita¬ 
tis,  et  cultus  cum  ipsa  vera  sanctitate  et  cul¬ 
tu.  Fatemur  enim  damnari  ab  Apostolis  om¬ 
nes  hypocritas,  qui  praetextu  sanctitatis,  et 
cultus  a  cibis  abstinendum  esse  docent,  cum 
ipsi  revera  neque  sanctitatem,  neque  cul¬ 
tum  veri  Dei  propositum  habeant.  Quales 
erant  haeretici  supranominati  Marcion,  Tati- 
anus,  Manicliaeus,  qui  abstineri  jubebant  a 
cibis  tamquam  immundis,  ut  ipsi  mundi  et 
puritatis  amatores  esse  viderentur,  cum  ta¬ 
men  vitiosi  et  immundi  essent,  ut  ex  Epi- 
phanio,  et  aliis  Patribus  constat. 

At  Ecclesia  catholica  non  ex  hypocrisi, 
neque  praetextu  sanctitatis,  sed  propter  ve¬ 
ram  sanctitatem,  et  cultum  Deo  praestandum 
jejunia,  et  ciborum  delectum  aliquando  prae¬ 
scribit,  cum  alioqui  omnes  cibos  natura  sua 
mundos,  et  a  bono  Deo  creatos  esse,  et  cum 


gratiarum  actione  pro  tempore,  et  loco  per¬ 
cipi  'posse  doceat.  Quoniam  autem  adversarii 
existimant,  non  posse  sine  superstitione  cul¬ 
tum  Dei  in  jejuniis,  et  ciborum  delectu  con¬ 
stitui,  ideo  Kemnitius  ad  hypocrisin  perti¬ 
nere  voluit  abstinentiam  a  cibis  cum  opi¬ 
nione  cultus.  Sed  hunc  eorum  errorem  pau¬ 
lo  infra  refutavimus. 

Sextum  argumentum  sumit  Kemnitius  ex 
Evangelio  Matth.  ix.  Marci  ii.  et  Lucae  v. 
ubi  Dominus  interrogatus  a  discipulis  Phari- 
saeorum  et  Joannis  Baptistae,  cur  non  indi¬ 
ceret  discipulis  suis  stata  jejunia,  quemad¬ 
modum  Joannes  Baptista  et  Pharisaei  disci¬ 
pulis  suis  indixerant  ;  respondit,  filios  nu¬ 
ptiarum  non  esse  hujusmodi  legibus  ad  jeju¬ 
nia  adigendos.  Et  rationem  addit,  vetusta¬ 
tem,  sive  disciplinae  legalis,  ex  qua  Bapti¬ 
sta  aliquid  retinuit,  sive  traditionum  huma¬ 
narum,  unde  Pharisaei  jejunabant,  non  esse 
assuendam  novitati  evangelicae.  Talem  enim 
mixturam  non  prodesse,  sed  obesse.  Ita  enim 
et  Hieronymus  similitudinem  de  vestimento 
veteri,  et  assumento  novo  interpretatur.  Haec 
Kemnitius  in  4.  par.  examinis  pag.  548. 

Respondeo  :  Fallitur  Kemnitius  in  tribus. 
Primum  enim  non  ait  Dominus,  quod  Kem¬ 
nitius  eum  dixisse  falso  asseruit,  non  esse 
filios  nuptiarum  hujusmodi  legibus  ad  jeju¬ 
nia  adigendos.  Sed  ait,  non  esse  filios  nu¬ 
ptiarum,  dum  cum  illis  sponsus  versatur, 
cogendos  ad  jejunia,  cum  tempus  nuptiarum 
convivia  potius,  et  modestam  relaxationem, 
quam  jejunia,  et  severitatem  poenitentiae 
requirat.  Caeterum  futurum  paulo  post,  ut 
sponsus  ab  Apostolis  auferatur,  et  tunc  eos 
jejuniis  operam  daturos.  Ubi  debemus  intel- 
ligere,  discipulos  Christi  post  ablatum  spon¬ 
sum,  non  solum  jejunaturos,  sed  etiam  ex 
legis  praescripto,  certis  diebus  jejunaturos. 
Nam  si  quaestio  intelligitur  de  jejunio  ex  le¬ 
gis  praescripto,  certe  etiam  responsio  de  je¬ 
junio  ex  legis  praescripto  intelligi  debet. 

Itaque  sicut  illa  verba,  cur  discipuli  tui  non 
jejunant,  exponuntur  a  Kemnitio  de  jejunio 
•legitimo  :  sic  etiam  illa  verba,  cum  ablatus 
fuerit  sponsus  tunc  jejunabunt,  exponi  debent 
de  jejunio  legitimo,  praesertim  cum  illa  ver¬ 
ba  ejusdem  sententiae,  non  possunt  filii  nu- 
ptiarum  jejunare,  quamdiu  cum  illis  est  spon¬ 
sus,  exponat  idem  Kemnitius  de  jejunio  legi¬ 
timo.  Habemus  igitur  ex  loco  evangelico  a 
Kemnitio  contra  legem  jejuniorum  adducto, 
non  everti,  sed  stabiliri  legem  jejuniorum. 

Deinde  fallitur  Kemnitius  in  explicatione 

similitudinis  de  vestimento  veteri  et  novo. 
Nam  per  vestimentum  vetus  intelligendum 
esse  docet  praeceptum  jejunii,  atque  ita  simi¬ 
litudinem  illam  exponit,  quasi  Dominus  di¬ 
xerit,  non  debere  assumentum  vetus  adjungi 
vestimento  novo,  hoc  est,  non  debere  leges 
jejuniorum,  quae  sunt  propriae  Testamenti 
veteris,  adjungi  doctrinae  Evangelicae  Testa¬ 
menti  novi.  .At  Christus  non  dixit,  assumen¬ 
tum  vetus  non  esse  ddjungcndum  vestimento 
novo  :  sed  contra,  non  esse  assumentum 
novum  adjungendum  vestimento  veteri,  ut 
perspicuum  est  tum  ex  verbis'Matthaei,  Marci 
et  Lucae  :  tum  ex  alia  similitudine,  in  qua 
Dominus  dicit,  vinum  novum  reponendum 
non  esse  in  utribus  veteribus  :  et  neminem 
qui  bibit  vinum  vetus,  statim  velle  novum. 

Porro  sancti  Patres,  Chrysostomus,  Hiero¬ 
nymus,  Beda,  et  alii,  in  commentar,  ad  cap. 
ix.  Matth.  et  Augustinus  lib.  ii.  quaestionum 
evan  geli  carum  cap.  18.  et  lib.  viii.  contra 
Faustum,  cap.  2.  per  vestimentum  vetus  non 
intelligunt  praeceptum  jejunii,  sed  ipsos  Apo¬ 
stolos,  qui  eo  tempore  adhuc  veteres  erant, 
id  est,  carnales  et  infirmi  :  per  assumentum 
panni  novi  intelligunt  praecepta  evangelica, 
quorum  unum  esse  dicunt  de  jejunio.  Et 
sensum  hujus  loci  hunc  esse  volunt,  non  esse 
praecepta  vitae  austerioris,  ut  jejuniorum, 
abstinentiae  a  certis  cibis,  et  similium  rerum 
injungenda  veteribus,  et  infirmis  hominibus, 
quales  tunc  erant  Apostoli,  et  ceeteri  Christi 
discipuli,  sed  renovatis  et  fortibus,  quales 
Apostoli  futuri  erant  post  adventum  Spiritus 
sancti :  sicut  pannus  novus  non  assuitur  indu¬ 
mento  veteri,  nec  vinum  novum  in  utribus 
veteribus  ponitur.  Itaque  sancti  Patres  con¬ 
trario  plane  modo  locum  hunc  evangelicum 
exposuerunt,  ac  fecerit  Kemnitius,  et  praece¬ 
pta  jejunii  magis  ad  novum  Testamentum 
quam  ad  vetus  pertinere  voluerunt. 

Dices :  si  praecepta  jejuniorum  non  conve¬ 
niunt  hominibus  veteribus,  et  si  magis  pro¬ 
pria  sunt  Testamenti  novi,  quam  veteris  ; 
quomodo  discipuli  Joannis  et  Pharisaeorum, 
qui  sine  dubio  veteres  erant,  jejunabant  fre¬ 
quenter  ?  Respondeo,  praeceptum  evangeli¬ 
cum  jejunandi  proprie  convenit  hominibus 
novis;  quoniam  Dominus  suos  discipulos  per¬ 
fecte  jejunare  volebat,  id  est,  ex  amore,  non 
ex  timore.  Discipuli  autem  Joannis  et  Phari¬ 
saeorum  non  ex  amore,  sed  ex  timore  jeju¬ 
nabant.  Et  fortasse  Dominus  cum  similitu¬ 
dines  illas  adhibuit  de  vestimento  veteri,  et 
utribus  veteribus,  non  solum  significare  vo¬ 


luit,  discipulos  suos  nondum  esse  idoneos  ad 
evangelica  praecepta  cum  ea,  qua  par  erat, 
perfectione  servanda  :  sed  etiam  oblique 
discipulos  Joannis,  et  Pharisaeorum  voluit 
admonere,  ut  non  nimium  de  suo  jejunio 
gloriarentur.  Nam  ipsos  quoque  esse  vesti¬ 
menta  vetera,  et  utres  veteres,  et  ideo  parum 
capaces  doctrinae  evangelicae,  ac  propterea 
non  assequi  mysterium  Christi,  et  cur  eo 
tempore  discipuli  ejus  minime  jejunarent. 
Et  hoc  modo  conciliari  possunt  Patres  supra 
citati  cum  aliis  Patribus,  qui  per  indumenta 
vetera  et  utres  veteres  intelligunt  Pbari- 
saeos  per  pannum  novum,  et  vinum  novum 
doctrinam  Evangelii.  Vide  Epiphanium  hae¬ 
res.  42.  Hilarium  et  Hieronymum  in  cap.  ix. 
Matth. 

Tertio  fallitur  Kemnitius,  dum  pro  senten¬ 
tia  sua  S.  Hieronymum  profert.  S.  enim 
Hieronymus  attingit  breviter  duas  explica¬ 
tiones,  quas  paulo  ante  posuimus  ;  quarum 
utraque,  sed  maxime  prima  Kemnitium  aper¬ 
tissime  jugulat.  Sic  igitur  loquitur  sanctus 
Hieronymus  in  commentar,  ad  cap.  ix. Matth. 
«  Nemo  autem  immittit  etc.  quod  dicit,  hoc 
est  :  Donec  renatus  quis  fuerit,  et  veteri  ho¬ 
mine  deposito,  per  passionem  meam  novum 
hominem  induerit  :  non  potest  severiora  je¬ 
junii,  et  continentiae  servare  praecepta  :  ne 
per  austeritatem  nimiam,  etiam  credulita¬ 
tem,  quam  nunc  habere  videtur,  amittat.  » 

In  his  certe  verbis  praecepta  jejunii  compa¬ 
rantur  panno  novo,  non  veteri,  et  hominibus 
renovatis,  non  veteribus  convenire  dicuntur : 
cum  Kemnitius  contra  jejunii  praecepta  panno 
veteri  similia  esse  dixerit,  et  ad  vetus  Testa¬ 
mentum  proprie  pertinere  voluerit. 

Attingit  deinde  S.  Hieronymus  alteram 
expositionem  his  verbis  :  «  Veteres  utres  de¬ 
bemus  intelligere  Scribas  et  Pharisaeos  :  pla¬ 
gula  vestimenti  novi,  et  vinum  novum  prae¬ 
cepta  evangelica  sentienda,  quae  non  possunt 
sustinere  Judaei,  ne  major  scissura  fiat  » . 
Hic  etiam  per  veterem  pannum  non  legem 
jejuniorum,  ut  Kemnitius  cupiebat,  sed  Scri¬ 
bas  et  Pharisaeos  a  S.  Hieronymo  exponi  vi¬ 
demus.  Ac  de  his  hactenus. 

CAPUT  IX. 

Solvitur  objectio  ex  historia  antiquitatis. 

Ex  historia  aintiquitatis  profert  Kemnitius 
in  4.  part.  Examin.  pag.  589.  locum  unum 
ex  Irenieo  in  epist.  ad  Victorem,  quam  refert 

Eusebius  lib.  v.  liist  cap.  24,  quoniam  enim 
Ireneeus  scribit  ad  Victorem,  non  solum  quae¬ 
stionem  esse  de  Pascha,  sed  etiam  de  jeju¬ 
nio  ita  colligit  Kemnitius  :  Ergo  de  jejunio 
paschali,  quod  nunc  Quadragesimalc  voca¬ 
tur,'  voluerunt  tunc  quidam  cum  Romano 
Episcopo  leges  ferre,  opinione  necessitatis 
sub  poena  excommunicationis,  quando,  quot 
diebus,  quamdiu,  et  quomodo  jejunandum 
esset.  Sed  Irenaeus  respondit,  liberas,  et  dis¬ 
similes  esse  illas  observationes,  ad  quarum 
similitudinem  Ecclesia?  non  sint  adigenda?, 
nec  propter  dissimilitudinem,  quasi  iTspoSo^oi 
damnanda?. 

Respondeo  primo  :  Kemnitius  non  recte 
colligit,  fuisse  qui  cum  Rom.  Episcopo  le¬ 
gem  de  jejunio  ferre  vellent.  Id  enim  Irena?us 
ne  insinuat  quidem.  Quod  vero  narrat  de  je¬ 
junio  paschali,  eo  pertinet,  ut  Victorem  ad¬ 
moneat,  tolerandam  esse  dissimilitudinem  in 
celebratione  Pascha?,  sicut  tolerabatur  dissi¬ 
militudo  in  observatione  jejunii. 

Deinde,  non  erat  qua?stio  tempore  Irentei, 
an  deberet  lex  aliqua  esse  jejunii,  aut  Pa¬ 
scha?,  ut  Kemnitius  fingit ;  sed  an  deberet 
eadem  esse  lex  in  Oriente  et  Occidente.  Multa 
enim  sunt  in  Ecclesia,  qua  ex  pra?ccpto,  et 
lege  servantur,  et  tamen  non  est  eadem  lex 
in  omnibus  provinciis. 

Denique,  non  erat  qua?stio  de  substantia 
jejunii,  sed  de  quadam  accidentaria  quali¬ 
tate,  quam  sub  legem  non  erat  necesse  ca¬ 
dere.  Nemo  enim  dubitabat,  an  ex  lege  je¬ 
junium  Pascha?  observandum  esset,  sicut 
etiam  nemo  ambigebat,  utrum  ex  lege  Pa¬ 
scha  celebrandum  esset  :  sed  controversia 
eratj  quo  die  lex  pra?scriberet  Pascha  esse 
celebrandum,  diene  Dominico  tantum,  an 
quocumque  alio  die,  in  quem  luna  quarta- 
decima  incideret ;  et  similiter  qua?stio  erat, 
quale  jejunium  Quadragesima?  lex  praescri¬ 
beret,  utrum  videlicet  semel  in  die  cibus 
sumi  deberet,  an  post  biduum,  vel  triduum. 
Et  quoniam  revera  qua?stio  ista  de  forma 
jejunii  non  necessario  definienda  erat,  ita 
sentiebat  Ircna?us,  quaestionem  de  die  Pa- 
schatis,  non  necessario  definiri  debuisse. 
Sed  contra  sensit  Victor  Pontifex,  et  ejus 
sententiam  postea  Synodus  Nicaena  probavit. 
De  qua  re  disseruimus  in  lib.  de  Pontifice, 
et  in  lib.  de  cultu  sanctorum. 

Rursus  profert  Calvinus  duo  loca  in  pra?- 
lationc  Institutionis,  qua?  fusius  tractat 
Kemnitius  in  4.  part.  examinis  Concilii  Tri- 
dentiui.  Prior  locus  est  in  historia  Eusebii 


lib.  v.  c.  17.  ubi  refertur  ex  Apollonio  pri¬ 
mum  fuisse  Montanum,  qui  leges  jejunii  im¬ 
posuerit. 

Respondeo  :  vox  illa  «  primus  »  additio 
est  haereticorum.  Nam  nec  habetur  in  textu 
Graeco  Eusebii,  nec  in  editionibus  Latinis, 
excepta  Basileensi.  Pra?tcrea  Tertullianus 
in  libro  de  jejunio,  ubi  Montanum  acriter 
defendit,  non  dicit,  accusatum  fuisse  Mon¬ 
tanum,  quod  primus  leges  jejuniorum  im¬ 
posuerit,  sed  quod  novas  leges  addiderit.  Et 
in  eodem  loco  fatetur  Tertullianus,  jejunium 
paschale  fuisse  ex  lege  servatum  in  Ecclesia 
ante  tempora  Montani.  Quod  est  argumen¬ 
tum  evidens,  non  fuisse  a  Montano  primum 
excogitatas  leges  jejuniorum.  Accedit  etiam 
quod  S.  Hieronymus  in  epistol.  ad  Marcel¬ 
lum  de  erroribus  Montani  non  reprehendit 
Montanum,  quod  primus  leges  jejuniorum 
excogitarit,  sed  quod  tres  Quadragesimas 
observari  voluerit.  Et  Thcodoretus  in  lib.  m. 
de  Hseret.  fabulis  dicit,  Montanum  novas  le¬ 
ges  jejunii  tulisse  prrnter  Ecclesiae  consuetu¬ 
dinem. 

Sed  objicit  Kemnitius,  Catholicos  apud 
Tertullianum  defendisse  libertatem  Christia¬ 
nam  adversus  Montanum,  ac  pro  ha?resi  ha¬ 
buisse  novas  leges  de  jejuniis  ferre  ;  et  in¬ 
terdicere  aliquos  cibos  in  diebus  jejunii. 
Ilinc  enim  sequitur,  ut  Ecclesia,  qua?  nunc 
leges  jejuniorum  constituit,  et  certos  cibos 
in  diebus  jejuniorum  prohibet,  non  sequa¬ 
tur  vestigia  veteris  Ecclesia?  catholica;,  sed 
potius  ha?resim,  ac  dogma  Montani. 

Respondeo  :  Tertullianus  in  eo  libro  eo 
modo  Catholicorum  doctrinam  exponit,  quo 
solent  hoc  tempore  Lutherani,  id  est,  ca¬ 
lumnias  et  mendacia  passim  admiscendo. 
Itaque  mirum  est  cur  Kemnitius  malit  do¬ 
ctrinam  Ecclesia?  catholica?  colligere  ex 
Tertulliano  hoste  Catholicorum,  quam  ex 
Epiphanio,  aliisque  Patribus  vere  Catholicis. 
Nisi  forte,  quia  ut  ipse  ha?reticus  est,  ita 
mores  ha?rcticorum  diligit.  Exempli  causa, 
dicunt  hoc  tempore  Catholici,  Luthcranos 
non  recte  facere,  quod  uxores  Monachis, 
Sacerdotibusque  concedant  ;  ilii  clamant, 
Catholicos  nuptias  prohibere. 

Sic  etiam  dicebant  Catholici  olim,  Monta- 
nistas  non  recte  facere,  quod  adigerent  pra?- 
cepto  omnes  Christianos  ad  plures  Quadra¬ 
gesimas  ;  item  quod  tempore  jejunii  coge¬ 
rent  omnes  ad  cibos  tantum  aridos  sumen¬ 
dos.  Item  quod  feria  quarta  et  sexta  jube¬ 
rent  omnes  jejunare  usque  ad  vesperam. 

Denique  quod'  ista  praecepta  tamquam  di¬ 
vina,  id  est,  ab  ipso  Spiritu  sancto  edita 
jactarent.  Tertullianus  autem  ut  odiose  ista 
proponat,  dicit- a  Catholicis  prohiberi  leges 
jejuniorum,  prohiberi  aridos  cibos  tempore 
jejunii,  prohiberi  jejunium  usque  ad  vespe¬ 
ram,  reprehendi  ipsum  Paracletum,  etc.  Con¬ 
stat  autem  haec  omnia  esse  calumnias  atque 
mendacia.  Sicut  etiam  quod  Tertullianus  dis¬ 
putat  de  utilitate  jejunii,  satisfactione,  acme- 
rito,  quasi  Catholici  ista  negarent,  calumnia¬ 
tur  more  suo.  Nam  alioqui  pleni  sunt  libri  san¬ 
ctorum  Patrum  ejusmodi  laudibus  j  ej  uniorum  • 
Sed  illud  addendum  est,  Kemnilium  ipso 
Tertulliano  impudentiorem  videri.  Quod 
enim  Kemnitius  pag.  607.  colligit  ex  Tertul¬ 
liano,  Apostolos  docuisse  esse  jejunandum, 
sed  non  imposuisse  jugum,  quod  ad  tempus 
attinet,  certorum,  et  in  commune  ex  impe¬ 
rio  obeundorum  jejuniorum  ;  et,  interdi¬ 
ctionem  certorum  eduliorum  tempore  jejunii, 
Ecclesiam  tunc  tamquam haeresim  damnasse, 
nusquam  in  Tertulliano  inveniuntur.  Dicunt 
enim  Catholici  apud  Tertullianum.  Aposto¬ 
los  non  imposuisse  jugum  jejunandi,  nisi  eo 
tempore,  quo  ablatus  est  sponsus,  sed  eo 
tempore  plane  imposuisse  jugum.  Vocat  au¬ 
tem  tempus,  quo  ablatus  est  sponsus,  ipsam 
Quadragesimam,  quae  ad  passionem  Domini 
commemorandam  celebratur.  Kemnitius  au¬ 
tem  omisit  illam  exceptionem,  et  simpliciter 
affirmat  Apostolos  docuisse  jejunium,  sed 
non  imposuisse  jugum.  x 

Sic  etiam  Tertullianus  vocat  jejunium  fe¬ 
rite  quartse  et  ferias  sextas  quo  utebantur 
Catholici,  portionale  jejunium,  aut  semijeju¬ 
nium  ;  exponit  Kemnitius,  ita  nuncupari  il¬ 
lud  jejunium, 'quia  sine  ciborum  delectu,  et 
tantum  usque  ad  nonam  jejunabant,  et  inde 
colligit,  in  diebus  jejuniorum  Catholicos  non 
habuisse  ciborum  delectum.  At  ipse  Tertul¬ 
lianus  portionale  jejunium  explicat  exceptio¬ 
nem  ciborum  :  «  Exceptio,  inquit  quorum¬ 
dam  eduliorum  portionale  jejunium  est». 
Et  ibidem  affirmat,  Catholicos  in  semijeju¬ 
niis  ferias  quartas  et  sextas,  saepe  pane  tan¬ 
tum  et  aqua  victitare. 

Summa  igitur  haec  sit.  Catholici  in  Mon¬ 
tano  non  leges  jejuniorum,  vel  ciborum  de¬ 
lectum,  vel  opinionem  meriti,  et  satisfactio¬ 
nis  damnant :  sed  quod  ipse  privatus  homo, 
Ecclesiam  ad  suas  leges  obligare  vellet,  et 
leges  plane  indiscretas,  et  eas  tamen  per 
summam  impudentiam  Spiritui  sancto  au¬ 
ctori  tribueret, 


Locus  posterior  est  in  historia  Sozomeni, 
lih.  i.  c.  11.  ubi  Spiridion  in  Quadragesima 
caimes  edendas  hospiti  suo  apposuit.  Hinc 
enim  Calvinus  et  Kemnitius  colligunt,  de¬ 
lectum  ciborum  in  Quadragesima  non  ita 
esse  lege  praeceptum,  ut  in  conscientia,  et 
coram  Deo  obliget,  cum  vir  tam  sanctus  in 
ipsa  Quadragesima  carnes  edere,  et  aliis 
edendas  apponere  non  dubitaverit. 

Respondeo,  sanctus  Episcopus  Spiridion, 
carnes  quidem  hospiti  suo  apposuit  in  Qua¬ 
dragesima  et  easdem  ipse  gustavit,  sed  co¬ 
gente  necessitate  et  charitate.  Quod  fieri 
posse  nullus  Catholicoxmm  negat.  Immo  ex¬ 
stat  de  hac  re  decretum  Innocentii  summi 
Pontificis  cap.  Concilium,  de  obsei’V.  jejunii. 

Sed  ut  impudentia  haereticorum  manife¬ 
stius  innotescat,  pauca  quaedam  ex  illa  histo¬ 
ria  referenda  sunt.  Primum  scribit  Sozeme- 
nus,  consuevisse  Spiridionem  plures  dies 
sine  cibo  transmittere  ;  et  ideo  cum  advenis¬ 
set  hospes  quidam  valde  fessus  ex  itinere, 
nihil  omnino  habuisse,  quod  ei  posset  appo¬ 
nere,  praeter  cai-nes  salitas,  quae,  in  longum 
tempus  conservari  solent.  Nam  nec  panem, 
nec  aliquid  aliud  paraverat,  cum  sine  omni 
cibo  illo  die  jejunaturus  esset.  Ex  quo  in- 
telligimus,  Spiridionem  numquam  fuisse  in 
Quadragesima  hospiti  carnes  appositurum, 
si  panem,  vel  aliquid  aliud  habuisset. 

Secundo  scribit,  eumdem  Spiridionem  non 
prius  carnes  apposuisse,  quam  a  Deo  ve¬ 
niam  petiisset.  Quorsum  autem  petitio  ista 
veniae,  si  lex  de  ciborum  delectu  in  Quadra¬ 
gesima  non  obligat  coram  Deo  ? 

Tertio  addit,  hospitem  recusasse  alimo¬ 
niam  illam  carnis,  eo  nomine  quod  Christia¬ 
nus  esset.  Igitur  mirari  non  debent  Luthe- 
rani,  si  dicimus,  eos  Christianos  non  esse, 
qui  carnibus  vescuntur  in  Quadragesima. 

Quarto  denique  adjungit,  Spiridionem,  ut 
hospiti  scrupulum  eximeret,  atque  ostende¬ 
ret,  in  ejusmodi  summa  necessitate  non 
esse  illicitum  carnibus  vesci  dixisse,  pro- 
pterea  illum  carnibus  vesci  posse,  quia  Chri¬ 
stianus  esset,  cum  Christianis  dictum  sit : 
Omnia  munda  mundis. 

Sed  arripit  Kemnitius  hoc  ultimum  ver¬ 
bum  ;  ac  dicit,  magnos  viros,  qualis  Spiri¬ 
dion  erat,  quamvis  ipsi  quoque  opinione  ne¬ 
cessitatis  interdum  fascinarentur,  tamen  ad 
fundamenta  Scripturse  tandem  respicere  so¬ 
litos  fuisse,  quibus  superstitiosae  illae  opinio¬ 
nes  reprimuntur.  At  non  huc  pertinet  locus 
Scripturse  a  Spiridione  citatus,  ut  supersli- 

tiosa  judicanda  sit  Quadragesimae  observa¬ 
tio.  Causa  enim  Scripturte  citandae  illa  fuit, 
ut  hospes  intelligeret,  se  reprehendi  posse 
tamquam  existimantem,  carnes  esse  immun¬ 
das,  si  urgente  necessitate  illis  vesci  recusa¬ 
ret.  Nam  cum  necessitas  excuset  a  lege,  qui 
non  vult  in  extrema  necessitate  carnibus 
vesci,  indicat,  se  non  ideo  abstinere,  quia 
lex  prohibet,  sed  quia  caro  sit  res  per  se 
immunda  ;  quod  est  contra  verbum  Apo¬ 
stoli  :  Omnia  munda  mundis. 

Quod  autem  Kemnitius  dicit,  jam  tunc 
(Spiridionis  videlicet  tempore)  coepisse  su¬ 
perstitiosam  opinionem  necessitatis,  eaque 
magnos  etiam  viros  falcinari  solitos,  perti¬ 
net  ad  solitam  ejus  impudentiam.  Cur  enim 
non  potius  credidit  se  fascinari  potuisse, 
quam  sanctissimum  illum  senem  ?  et  cur  ob¬ 
servatio  antiquissimae  Ecclesiae  superstitiosa 
potius  dici  debuit,  quam  contraria  Luthera- 
norum  novitas  temeraria,  atque  haeretica? 

Praeter  haec  duo  loca  profert  Kemnitius 
alia  quaedam  Augustini,  Chrysostomi,  Theo- 
doreti.  Ex  Augustino  profert  primo,  epist. 
86.  ad  Casulanum,  ubi  S.  Augustinus  dicit, 
Apostolos  non  constituisse  quibus  diebus 
jejunandum  esset,  aut  non  jejunandum. 

Respondeo,  loquitur  S.  Augustinus  de 
praeceptis  Apostolorum  scriptis,  non  autem 
de  traditis  sine  scripto.  Deinde  etiamsi  Apo¬ 
stoli  nihil  statuissent,  num  eorum  successo¬ 
res  nihil  statuere  potuerunt  ? 

Secundo,  profert  librum  m.  contra  Fau¬ 
stum,  c.  5.  ubi  sic  loquitur  Augustinus  : 
(i  Christiani  non  solum  a  carnibus,  verum  a 
quibusdam  etiam  terrae  fructibus  abstinent, 
vel  semper  sicut  pauci,  vel  certis  diebus, 
atque  temporibus,  sicut  per  Quadragesi¬ 
mam  fere  omnes,  quanto  magis  quisque  vel 
minus  seu  voluerit,  seu  potuerit  ». 

Respondeo  :  Illud,  «  fere  » ,  significat,  non 
omnes  in  Quadragesima  abstinere  a  carni¬ 
bus,  quia  multi  excusantur,  vel  ob  aetatem, 
vel  ob  infirmitatem,  ut  paulo  post  dicemus. 
Quod  autem  sequitur,  '«  quanto  magis  quis¬ 
que  seu  voluerit,  seu  potuerit»,  non  re¬ 
fertur  ad  abstinentiam  a  carnibus,  sed  ad 
abstinentiam  a  fructibus.  Sententia  enim 
ejus  est,  Christianos  non  solum  a  carnibus, 
sed  etiam  a  fructibus  abstinere  ;  sed  a  plu¬ 
ribus,  vel  paucioribus  fructibus  prout  vo¬ 
luerint,  vel  potuerint.' 

Ex  Chrysostomo  adducit  potissimum  lo¬ 
cum  unum,  ex  hom.  10.  in  Genes,  ubi 
Chrysostomus  hortatur  eos,  qui  ob  infirmi¬ 


tatem  jejunare  non  possunt,  ut  ad  concio¬ 
nem  vel  pransi  accedant. 

Respondeo  :  hic  locus,  ut  multa  similia, 
perperam  adducitur  a  Kemnitio.  Non  enim 
negamus,  eos  jejunii  lege  non  comprehendi, 
qui  jejunare  non  possunt. 

Ex  Theodoreto  producit  Epitomem  divi¬ 
norum  decretorum,  cap.  de  abstinentia,  ubi 
Theodoretus,  dicit  haereticos  leges  sancire 
de  cibis  tamquam  immundis  rejiciendis  : 
Ecclesiam  autem  nihil  tale  praecipere,  sed 
omnes  cibos  permittere.  Respondeo,  hic  lo¬ 
cus  nihil  ad  rem  facit,  fatemur  enim,  Eccle¬ 
siam  nullum  cibum  prohibere  tamquam  im¬ 
mundum,  sed  omnes  permittere,  ut  cum 
gratiarum  actione  pro  loco  et  tempore  per¬ 
cipiantur. 

CAPUT  X. 

Quinam  excipiantur  a  lege  jejunii. 

Demonstravimus  jejunia  sub  legem  tum 
divinam,  tum  etiam  Ecclesiasticam  cadere  : 
sequitur  ut  videamus,  num  aliqui  ab  his  le¬ 
gibus  excipi  debeant.  Non  defuerunt  haere¬ 
tici,  qui  dicerent,  viros  perfectos  non  teneri 
legibus  jejuniorum  ;  cum  ipsi  peccare  non 
possint,  ac  per  hoc  non  egeantjejunio,  quod 
ad  peccatum  cavendum  aut  delendum  in¬ 
stitutum  esse,  non  dubium  est.  Id  enim  sen¬ 
sisse  quosdam,  qui  Begardi  dicti  sunt,  testis 
est  Joannes  de  Turrecremata,  lib.  iv.  Sum- 
nue,  de  Ecclesia,  part.  2.  cap.  36.  a  qua 
sententia  non  abhorruisse  Joannem  Cassia¬ 
num,  collat.  21.  cap.  29.  nonnulli  existi¬ 
mant. 

Cseterum,  haec  sententia  damnata  est  in 
Concilio  Viennensi,  unde  exstat  Clementina 
ad  nostram,  tit.  de  Haereticis.  Eamdem 
prius  etiam  quam  oriretur,  damnavit  san¬ 
ctus  Leo,  sermon.  11.  de  Quadragesima, 
his  verbis  :  «  Adest  maximum,  sacratissi- 
mumque  jejunium,  quod  observantiam  sui 
universis  fidelibus  sine  exceptione  denun- 
ciat.  Quia  nemo  tam  sanctus  est,  ut  non 
sanctior,  nemo  tam  devotus,  ut  non  debeat 
esse  devotior  » . 

Eamdem  refellunt  exempla  sanctissimo¬ 
rum  hominum,  qui  jejuniis  assidue  operam 
dabant.  Si  quidem  sanctus  Joannes  Baptista, 
quo  major  inter  natos  mulierum  non  sur- 
rexit,  adeo  jejunium  coluit,  ut  diceretur 
non  comedere,  neque  bibere,  Matth.  xi. 
Apostolus  Paulus,  qui  raptus  fuit  in  Paradi- 

sum  et  audivit  arcana  verba,  quae  non  licet 
homini  loqui,  tamen  inter  alios  suos  labo¬ 
res  munerat  jejunia  multa,  II  Corinth.  xi. 
et  jejunio  se  eguisse  adversus  carnis  rebel¬ 
lionem,  testatur  cum  ait,  I  Corinth.  ix.  Ca¬ 
stigo  corpus  meum,  et  in  servitutem  redigo  (1). 
Omitto  Mardochaeum,  Danielem,  Davidem, 
Judith,  Esther,  Annam,  et  alios  innumera¬ 
biles  tum  viros,  tum  foeminas,  qui  et  per¬ 
fecti  dici  poterant,  et  tamen  jejunia  studiose 
colebant. 

Porro  argumentum  illud  haereticorum, 
quo  se  a  lege  jejunii  excipiendos  esse  proba¬ 
bant,  quia  jejunio  non  egerent,  nec  verum 
assumit,  nec  recte  concludit,  verum  non  as¬ 
sumit,  quoniam  etiam  viri  perfecti  in  hac 
vita  jejunio  egent,  cum  rebellionem  carnis, 
•velint  nolint,  experiri  cogantur,  et  peccare 
possint  ac  peccent.  Perfectorum  enim  sunt  illae 
voces :  Sentio  aliam  legem  in  membris  meis  etc. 
ltom.  vii.  Et  :  In  multis  offendimus  omnes , 
Jacob.  ii.  Et  :  Si  dixerimus ,  quia  peccatum 
non  habemus ,  nos  ipsos  seducimus  (2).  I 
Joan.  i.  Recte  autem  idem  argumentum 
non  concludit,  quoniam  lex  non  desinit 
•  obligare  ex  eo,  quod  in  uno  vel  altero  non 
inveniatur  finis  legis,  modo  quod  praecipi¬ 
tur,  non  sit  contra  finem  legis.  Exempli 
causa,  finis  proximus  legis  jejuniorum  est 
edomatio  carnis,  remotus  est  charitas,  quae 
finis  est  omnium  praeceptorum,  I  Timoth.  i. 
Si  quis  igitur  jejunando  salutem  suam,  ac 
per  hoc  charitatem  laederet,  is  jejunare  non 
deberet,  neque  legis  praevaricator  esset, 
quoniam  lex  obligare  non  potest  contra  cha¬ 
ritatem,  cum  ad  charitatem  fovendam  et 
conservandam  instituta  sit.  Si  quis  autem 
aliunde  carnis  rebellioni  resistat,  neque  je¬ 
junio  ad  hunc  finem  obtinendum  indigeat, 
et  tamen  jejunando  salutem  suam  vel  alio¬ 
rum,  id  est,  charitatem  nullo  modo  laedat, 
is  omnino  tenetur  communibus  jejuniorum 
legibus  :  Lex  enim  non  respicit,  quid  uni, 
aut  alteri,  sed  quid  communitati,  ac  multi¬ 
tudini  expediat. 

Jam  vero  quod  attinet  ad  Cassianum  ;  lon¬ 
gissime  abfuit  ipse  a  Begardorum  errore. 
Tria  sunt  autem  praecipua,  quae  docet  in  eo 
capite.  Primum  affirmat  homines  justos,  ac 
perfectos,  non  subjacere  legi  cogenti,  cum 
ipsi  non  per  Quadragesimam  solum ,  sed 
etiam  per  totum  annum  sponte,  alacriterque 
jejunent.  Deinde  addit,  ejusmodi  perfectos 


viros,  si  causa  adsit  relaxandi  jejunium  indi¬ 
ctum,  tutius  id  posse  facere,  quam  caeteros, 
qui  non  servant  nisi  praescripta  jejunia.  Quo¬ 
niam  ipsi  certi  sunt  et  apud  se,  et  apud 
alios,  se  non  causa  intemperantiae,  sed  so¬ 
lius  charitatis  relaxasse  jejunia.  Addit  tamen 
tertio,  viros  illos  perfectos,  qui  per  totum 
annum  jejunant,  non  teneri  legibus  jeju¬ 
niorum,  quibus  caeteri  tenentur,  cum  ipsi 
plus  offerant  Deo,  quam  his  {legibus  praeci¬ 
piatur. 

Atque  in  hoc  tertio  non  existimamus,  sen¬ 
tentiam  [ejus  esse  sequendam/  Tum,  quia 
non  oportet  propter ,  oblationem  volunta¬ 
riam  ,  praetermittere  necessariam ;  tum , 
propter  rationem,  quam  paulo  ante  tradidi¬ 
mus  ;  quamvis  enim  non  egeant  illi  ad  car¬ 
nem  edomandam  jejunio  paucorum[dierum, 
qui  per  totos  menses  jejunare  solent  :  ta¬ 
men  lex  communis  est,  et  omnibus  indicta  : 
proinde  eos  quoque  obligare  non  desi¬ 
nit. 

His  igitur  omissis,  qui  a  lege  jejunii  non 
excipiuntur;  Ecclesia  ipsa  Catholica  non 
paucos  liberat  a  lege  communium  jejunio¬ 
rum,  Concilium  Toletanum  viii.  cap.  9. 
dicit,  iis  permittendum  esse,  ut  in  Quadra¬ 
gesima  carnibus  vescantur,  quos  aut  aetas 
incurvat,  aut  languor  extenuat,  aut  neces¬ 
sitas  arctat.  Sed  Scholastici  Theologi  paulo 
aliter  haec  tradunt.  Docent  enim  tria  esse, 
quae  a  legibus  jejuniorum  excusant,  impo¬ 
tentiam,  necessitatem,  pietatem.  Yel  enim 
ex  jejunio  laeditur  corpus,  vel  spiritus,  vel 
substantia  externa.  Si  corpus  laeditur,  impe¬ 
dimentum  excusans  a  jejunio,  dicitur  impo¬ 
tentia  ;  si  laeditur  [spiritus,  dicitur  pietas ; 
si  laeditur  substantia  externa,  dicitur  neces¬ 
sitas. 

Ac  propter  impotentiam  quidem  excusan¬ 
tur  a  lege  jejunii  senes,  et  pueri,  ut  aliorum 
fessa  sustentetur  aetas,  aliorum  non  franga¬ 
tur  incipiens,  ut  loquitur  sanctus  Hierony¬ 
mus,  in  epistol.  ad  Eustochium,  de  custodia 
virginitatis  ;  item  aegroti,  debiles,  praegnan¬ 
tes,  et  alii,  qui  medicorum  judicio,  non  sine 
periculo  salutis  corporalis  jejunare  queunt ; 
denique  pauperes,  qui  non  habent  unde  su¬ 
mant  unam  integram  refectionem,  sed  nunc 
emendicant  unum  panis  fragmentum,  paulo, 
post  aliud.  Propter  pietatem  excusantur 
concionatores,  lectores,  confessarii,  qui  mi¬ 
nistrant  aegrotis,  et  alii,  si  forte  non  possint 


(ll  1  Cyr.  IX,  29.  —  (2)Rom.  VII,  23;  Jacob.  III,  2;  I  Joan.  I,  8. 

simul  jejunare,  et  pietatis  officio  satisfacere. 
Denique  propter  necessitatem  excusantur 
ii,  qui  ex  officio  laboriosis  operibus  dant 
operam ,  quae  vires  corporis  exhauriunt , 
ut  fabri  murarii,  ferrarii,  lignarii,  et  simi¬ 
les. 

Caetcrum  de  his  ipsis,  qui  a  jejunii  legibus 
excusantur,  multa?  regula?  traduntur,  quas 
non  existimamus  huic  nostro  operi  inse¬ 
rendas;  pra?sertim  cum  de  his  rebus  copio¬ 
sissime  scribant  tum  scholastici  Theologi, 
in  quartum  senten.  tum  etiam  ii,  qui  sum¬ 
mas  casuum  conscientiae  confecerunt. 

Illud  non  est  prcetereundum,  semper  in 
Ecclesia  orientali  fuisse  leges  jejunii  seve¬ 
riores,  quam  in  occidentali.  Scribit  enim 
sanctus  Basilius,  in  oratione  secunda  de  je¬ 
junio, pueros  quoque  et  viatores, et  omnes  om¬ 
nino  homines  edictum  jejunii  suscipere.  Nec 
solum  carnibus,  et  iis,  qua?  ex  lacte  conficiun¬ 
tur,  sed  etiam  a  vino  et  piscibus  in  Quadra¬ 
gesima  orientalis  Ecclesne  jejunare  sole¬ 
bant,  ut  ex  eodem  Basilio,  in  orationibus 
de  jejunio,  ex  Chrysostomo  in  primis  homi- 
liis  in  Genesim,  ex  Catechesibus  Gyrilli,  et 
epistolis  Paschalibus  Theophili  potest  intel- 
ligi. 


CAPUT  XI. 

Ue  fructibus,  et  utilitate  jejunii. 

Sequitur  quartum  caput  disputationis,  in 
quo  de  fructibus  et  utilitate  jejunii  disse¬ 
rendum  esse  diximus.  Atque  adversarii  qui¬ 
dem  nostri  Lutherani  et  Calvinista?  in  magno 
errore  versantur,  secuti  Patriarcham  suum 
Jovinianum.  Nam  quemadmodum  Jovinia- 
nus  docebat,  nihil  prodesse  ad  salutem  jeju¬ 
nia,  delectumque  ciborum,  ut  referunt  S. 
Hieronymus,  lib.  n.  in  Jovinianum,  et  S. 
Augustinus  in  lib.  de  hseresi,  cap.  82.  Sic 
etiam  Philippus,  in  confess.  Augustana,  art. 
26.  Brentius  in  confess.  Wirtembergensi,  in 
duobus  capitibus  de  jejunio.  Calvinus  lib.  iv. 
Instit.  cap.  12.  et  Kemnitius  in  4.  part  exa¬ 
minis,  pag.  420.  et  seq.  docent  quidem  je¬ 
junium  utile  esse  ad  carnis  petulantiam  coer¬ 
cendam,  ad  orationis  auxilium,  ad  signum 
humilitatis,  et  poenitentiae  ;  tamen  obstinate 
contendunt,  jejunium  nihil  valere  ad  pla¬ 


candum  Deum,  nihil  ad  satisfaciendum  pro 
peccatis,  nihil  ad  impetrandum  auxilium, 
nihil  ad  coeleste  pra?mium  promerendum. 

Nos  autem  jejunii  fructus  esse  contendi¬ 
mus,  tum  cos,  quos  adversarii  fatentur,  tum 
etiam  eos,  quos  negant  :  ac  rectissime  in 
Ecclesia  cani  existimamus  :  «  Qui  corporali 
jejunio  vitia  comprimis,  mentem  elevas  vir¬ 
tutem  largiris,  et  praemia  ». 

Primum  igitur,  jejunium  utilissimum  est 
ad  carnem  edomandam,  et  hoc  nomine  pla¬ 
cet  Deo,  cui  placet,  ut  carnem  crucifigamus 
cum  vitiis  et  concupiscentiis  ejus.  Quare  de 
jejunio  potissimum  loquitur  Apostolus,  cum 
ait  I  Gorinth.  ix.  Castigo  corpus  meum,  et 
in  servitutem  redigo  (1).  Sic  enim  hunc  lo¬ 
cum  interpretantur  Ghrysostomus  et  Theo- 
philactus  in  commentario,  et  sanctus  Am-* 
brosius,  in  epist.  82.  ad  Ecclesiam  Vercel¬ 
lensem.  Ilanc  utilitatem  jejunii  pra?dicant 
Patres,  Cyprianus  in  serm.  de  Jejunio,  et 
tentatione  Christi.  Basilius  in  orat.  i.  de 
jejunio.  Chrysostomus  homil.  2.  in  Genesim. 
Hieronymus  in  epist.  ad  Eustochium,  Jc  cu¬ 
stodia  virginitatis.  Augustinus  in  lib.  x. 
Confess.  cap.  31.  Et  Ecclesia  universa  ad* 
officium  horae  primae  canit  ex  hymno  S. 
Ambrosii  :  «  Carnis  terat  superbiam  p  otiis, 
cibique  parcitas».  Sed  hanc  utilitatem  (ut 
dixi)  adversarii  non  negant. 

Secundo,  utile  jejunium  est  ad  animam 
disponendam  ad  orationem,  et  rerum  coele¬ 
stium  contemplationem.  Sic  Moses  quarJia- 
ginta  dierum  jejunio  animam  praeparavit, 
antequam  ad  Dei  colloquium  auderet  acce¬ 
dere,  Exod.  xxxiv.  Sic  Ilelias  quadraginta 
dies  jejunat,  ut  Deum  in  monte  Iloreb,  sub 
specie  aura?  tenuis  videre  posset,  III  Reg. 
xix.  Sic  Daniel  jejunio  hebdomadarum  trium 
praeparatur  ad  revelationes  Domini  recipien¬ 
das,  Daniel.  x.  Sic  Ecclesia  catholica  in 
profestis  magnarum  celebritatum  jejunia  in¬ 
stituit,  ut  animi  paratiores  sint  ad  vacan¬ 
dum  rebus  divinis,  ut  S.  Bernardus  docet, 
serm.  in  vigilia  S,  Andrea?  :  «  Jejunium  (in¬ 
quit  Chrysostomus  homil.  1.  in  Genes.)  ani¬ 
ma?  nostra?  alimentum  est,  leves  ei  pennas 
producit,  ut  in  sublime  feratur,  et  summa 
contemplari  queat » .  Vide  in  eamdem  sen¬ 
tentiam  Athanasium,  in  lib.  de  virginitate, 
Ambrosium  in  lib.  de  Helia,  et  jejunio,  cap. 

3.  et  Basilium,  oratione  prima  et  secunda, 
de  jejunio ,  qui  similitudinibus  aptissimis 


(Q  l  Cor.  IX,  27. 

hanc  jejunii  utilitatem  explicat.  Sed  non  est 
opus  de  hac  re  fusius  disserere,  cum  hanc 
utilitatem  nullus  sit,  qui  neget. 

Tertio  jejunium  utile  est  ad  Deum  colen¬ 
dum.  Est  autem  hoc  loco  observandum,  nos 
non  dicere  id,  quod  Kemnitius  fingit  nos  di¬ 
cere,  in  4.  part.  exam.  pag.  421. #  490.  et 
alibi,  jejunium  per  se  sumptum  sine  rela¬ 
tione  ad  ullum  bonum  finem,  ex  opere  ope¬ 
rato  esse  cultum  Dei,  meritum,  satisfactio¬ 
nem,  etc.  Nam  jejunium  per  se  sumptum,  ut 
solam  significat  abstinentiam  cibi  et  potus, 
scimus  rem  esse  mediam,  non  virtutem,  aut 
vitium.  Potest  enim  fieri,  ut  quis  abstineat 
a  cibo  et  potu,  quia  cupit  de  vita  decedere, 
vel  quia  non  habet  quod  comedat ,  aut 
bibat;  vel  quia  vitio  stomachi,  aut  palati 
adhorret  a  cibo  et  potu.  Loquimur  igitur  so¬ 
lum  de  abstinentia,  quae  ex  electione  assu¬ 
mitur  ad  bonum  aliquem  finem,  sic  enim 
jejunium  non  est  res  media,  sed  actus  vir¬ 
tutis. 

Et  quidem  proprie  jejunium  ad  virtutem 
temperantiae  pertinet,  atque  actus  ejus  eli¬ 
citus  est,  ut  scholae  loquuntur,  cum  verse¬ 
tur  circa  delectationes  cibi  et  potus  mode¬ 
randas  :  tamen  ad  alias  etiam  multas  virtu¬ 
tes  pertinere  poterit,  si  ad  fines  earum  ab 
ipso  jejunante  referatur.  Qui  enim  jejunat 
ut  melius  oret,  vel  quia  vovit  Deo  jejunium, 
facit  actum  religionis.  Qui  jejunat,  ut  hoc  si¬ 
gno  protestetur  fidem  catholicam  adversus 
Lutheranos,  facit  actum  fidei.  Qui  jejunat, 
ut  Ecclesiae  obediat,  facit  actum  obedientiae. 
Qui  jejunat,  ut  peccatum  admissum  puniat, 
facit  actum  justitiae  punitivae,  sive  poeniten¬ 
tiae.  Qui  jejunat,  ut  Christum  jejunantem 
imitetur,  facit  actum  dilectionis. 

Nemo  autem  nostrum  somniavit  unquam, 
jejunium  esse  cultum  Dei,  vel  meritum,  aut 
satisfactionem  ex  opere  operato,  ut  Kemni¬ 
tius  nesciens  quid  loquatur,  nobis  affingit. 
Opus  enim  operatum  vocamus  id,  quod  non 
pendet  ex  merito,  virtute,  vel  devotione  ope¬ 
rantis,  sed  ex  sola  Dei  institutione;  quo 
modo  Baptismus  vim  habet  ex  opere  ope¬ 
rato,  quoniam  ex  institutione  Christi  susci¬ 
pientem  justificat,  etiamsi  forte  minister,  qui 
baptismum  praebet,  sit  peccator  et  inimicus 
Dei,  et  sine  devotione  baptizet.  Jejunium 
autem  ut  sit  meritorium,  vel  satisfactorium, 
atque  adeo  cultus  Dei,  omnino  pendet  ex 
devotione,  et  virtute  jejunantis  ;  proinde  non 


ex  opere  operato,  sed  ex  opere  operantis  vim 
habet. 

Porro,  cum  dicimus,  jejunium  esse  cul¬ 
tum  Dei,  non  accipimus  nomine  cultus  so¬ 
lum  actum  religionis  proprie  dictum,  sed 
omnem  actum,  qui  Deo  placeat.  Sic  enim 
de  cultu  loquuntur  adversarii ,  cum  jeju¬ 
nium,  praecipue  voluntarium ,  cultum  esse 
negant.  His  igitur  praemissis  probamus,  je¬ 
junium  cultum  esse  Dei,  primo  ex  Scripturis. 
Nam  Luc.  n.  dicitur,  Anna  vidua  coluisse 
Deum  jejuniis,  et  orationibus  vYicrcetocis,  x*\ 
SsTfaeat  Xa-cpeuouca,  ubi  et  ponitur  nomen  cul¬ 
tus,  et  distinguitur  jejunium  ab  oratione,  ut 
intelligamus  non  solum  orationem,  sed 
etiam  abstinentiam,  propter  Deum  assum¬ 
ptam,  esse  cultum  Dei.  Nec  jejunabat  sancta 
ista  mulier  quotidie  ex  mandato  Dei,  sed 
plane  voluntarie ;  et  tamen  hoc  jejunio 
spontaneo  vere  Deum  colebat. 

Item  Apostolus  ad  Roman.  xii.  cum  dicit : 
Obsecro  vos  per  misericordiam  Dei ,  ut  exhi¬ 
beatis  corpora  vestra  hostiam  viventem ,  san¬ 
ctam,  Deo  placentem,  rationabile  obsequium 
vestrum  (1).  Loquitur  decompressione  car¬ 
nalium  concupiscentiarum,  quae  fit  potissi¬ 
mum  per  jejunium,  atque  hanc  compressio¬ 
nem  et  mortificationem  hostiam  vocat,  et 
XoYtxrjv  XocTpstav,  id  est,  rationabilem  cultum. 
Est  igitur  jejunium,  ut  per  ipsum  concupi¬ 
scentia  reprimantur,  cultus  Deo  gratus  et 
acceptus.  Concilium  Nicaenum  I.  can.  5.  je¬ 
junium  Quadragesimae  ,  cultum  appellat  , 
cum  ait  :  «  Ut  mundum,  et  solemue  Deo  je¬ 
junium  possit  offerri  )>.  Tertullianus  in  lib. 
de  resurrectione  carnis  :  «  Sacrificia,  inquit, 
Deo  grata  dico  jejunia,  seras  et  aridas 
escas  ».  Certe  autem  quod  sacrificium  est, 
etiam  cultus  est.  S.  Leo  serm.  2.  de  jejunio 
decimi  mensis  :  «  Pro  consummata,  inquit, 
perceptione  omnium  fructuum  dignissime 
largitori  eorum  Deo  continentiae  libamen  of¬ 
fertur  ».  S.  Gregorius  homil.  16.  scribit,  nos 
per  jejunium  Quadragesimae  offerre  Deo 
quasi  decimas  et  primitias  vitae  nostrae. 
Quod  etiam  scribunt  Joannes  Cassianus, 
Collat.  21.  cap.  29.  et  alii.  Denique  jejunium 
est  satisfactorium  et  meritorium,  ut  'mox 
probabimus,  igitur  est  cultus  Dei,  ut  nunc 
de  cultu  verba  facimus. 

Quarto,  jejunium  est  utile  ad  satisfacien¬ 
dum  Deo,  vel  ad  eum  placandum.  Id  pri¬ 
mum  ostendunt  exempla  Scripturarum  : 


(1)  Rom.  XII,  1. 

nam  I  Regum  vii.  jejunantes  filii  Israel 
cum  Samuele,  Deum  placarunt,  et  victoriam 
de  hostibus  retulerunt.  III  Regum  xxi,  Achab 
rex  impius  cum  Deum  ad  iracundiam  pro- 
vocasset  propter  vineam  Naboth,  indutus 
cilicio  jejunavit,  et  ambulavit  demisso  capi¬ 
te.  Et  eo  facto,  iram  Domini,  saltem  ex  parte, 
mitigavit.  Sic  etiam  Ninivitse  Jonse  m.  indi¬ 
cto  communi  jejunio  Deum  placare  studue¬ 
runt,  et  re  ipsa  placarunt.  Idem  fecerunt 
Judeei  tempore  Esther,  et  tempore  Judith,  et 
placato  Deo  liberati  sunt  ab  excidio  immi¬ 
nenti,  Hester  iv  et  Judith.  iv.  Denique 
Joel  cap.  ir.  hortatur  peccatores,  ut  conver¬ 
tantur  ad  Deum  in  jejunio,  et  fletu,  et  plan¬ 
ctu. 

Item  probatur  ex  Patribus,  Tertullianus 
in  lib.  de  jejunio  :  «  Omnium,  inquit,  erga 
victus  macerationem  hsec  est  ratio,  qua  rur¬ 
sum  interdicto  cibo,  et  observato  praecepto, 
primordiale  jam  delictum  expiaretur,  ut 
homo  per  eamdem  materiam  causae  Deo  sa¬ 
tisfaciat,  per  quam  offenderat » .  Et  infra  : 
<(  Sicut  primum  usus  cibi  perdidit,  ita  jeju¬ 
nium  Deo  satisfaciat » . 

S.  Cyprianus,  in  serm.  de  lapsis  prope 
extremo  :  « Iram,  inquit,  et  offensam  ejus, 
jejuniis,  fletibus,  planctibus,  sicut  monet 
ipse,  placemus  ».  Et  infra  :  «  Daniel,  inquit, 
jejuniis  promereri  Deum  nititur,  in  sacco, 
et  cinere  volutatur,  exomologesin  faciens 
dolenter,  et  dicens,  etc.  ».  Quo  loco  «  pro¬ 
mereri  Deum  »  pro  eo  accipit,  quod  est 
Deum  placare,  eique  satisfacere,  ut  ex  toto 
sermone  perspicuum  est. 

S.  Basibus  orat.  I.  de  jejunio  :  «  In  mor¬ 
bum,  inquit,  incidimus  per  peccatum,  sane¬ 
mur  per  poenitentiam.  Sed  poenitentia  sine 
jejunio  otiosa  et  infrugifera  est;  per  jejunium 
satisfacito  Deo  » . 

Kemnitius  in  4.  part.  examin.  pag.  493. 
notat  hoc  loco,  vocem  diroXoYviaou,  quam  in¬ 
terpres  reddidit  satisfacifo,  non  significare 
satisfacere,  vel  defendere,  aut  excusare,  sed 
reatum  agnoscere,  et  culpam  deprecari.  At 
quis  unquam  audivit,  ditoXoY>i<ra<;0ai  esse  rea¬ 
tum  agnoscere?  nisi  forte  idem  sit  excusare 
et  accusare ;  confiteri  et  hegare.  An  hoc  non 
est  pro  arbitrio  vocabulorum  significationes 
invertere.  Itaque  aTroXoYvj<ra<j0«t  proprie  signi¬ 
ficat  defendere  et  excusare  ;  et  quia  satisfa¬ 
ctio  pomalis  compensat  delictum,  et  eo  mo¬ 
do  purgat  et  aufert,  ideo  ad  eam  significan¬ 
dam  utuntur  ssepe  auctores  vocabulo  excu¬ 
sandi,  et  contra  vocabulo  fatisfaciendi  ad 


excusationem  significandam.  Hoc  autem  loco 
certum  est  sententiam  S.  Basilii  esse,  ut  op¬ 
ponamus  irae  Dei,  tamquam  clypeum  pro 
peccato  jejunium,  quod  illud  excusabit  non 
negando,  sed  satisfaciendo  et  compensan¬ 
do. 

S.  Ambrosius  in  lib.  de  Elia,  et  jejunio, 
cap.  3.  «  Jejunium,  inquit,  culpae  mors,  ex¬ 
cidium  delictorum,  remedium  salutis  »,.  Et 
cap.  4.  dicit  jejunio  tegi  et  ablui  peccata.  Et 
cap.  9.  ipsum  jejunium  sacrificium  i’econci- 
liationis  appellat. 

S.  Epiphanius  in  compendiaria  doctrina, 
quse  est  ad  finem  librorum  adversus  hsere- 
ses  :  «  Jejunamus,  inquit,  uon  ut  beneficium 
aliquod  ei,  qui  pro  nobis  passus  est,  exhi¬ 
beamus,  sed  ut  Domini  passionem,  quam  pro 
nobis  ipse  suscepit,  ad  salutem  nostram  con¬ 
fiteamur  ;  et  ut  pro  peccatis  nostris  jejunia 
nobis  apud  Deum  supputentur  » . 

Hoc  etiam  loco  Kemnitius  admonet,  de¬ 
pravari  hanc  sententiam  a  Jesuitis,  in  Graeco 
enim  sic  legi,  oito);  &7r£p  t5v  -fipuov  agapttwv  at 
V7]<mtat  yjpttv  euXoYicrroi  Osw  Y&VWVTai>  hoc  est, 
ut  ipse  vertit,  ut  pro  peccatis  jejunia  nobis 
fiant  grata  et  accepta  Deo. 

At  nonne  est  omnino  idem  jejunia  pro  pec¬ 
catis  supputari;  et  jejunia  pro  peccatis  fieri 
grata  et  accepta  Deo?  Itaque  ipse  idem  Kem¬ 
nitius  paulo  post  ab  Epiphanii  sententia  re¬ 
cedere  se  libere  profitetur? 

S.  Hieronymus,  in  commentario  ad  cap. 
m.  Jonse :  «  Saccus,  inquit,  et  jejunium  ar¬ 
ma  sunt  poenitentise,  auxilia  peccatorum  » . 
Et  lib.  ii.  adversus  Jovinianum  scribit,  ipsam 
etiam  Sodomam  et  Gomorram  jejunio  Deum 
potuisse  placare. 

S.  Joannes  Chrysostomus  homil.  i  in  Ge¬ 
nes.  «  Communis,  inquit,  nostri  omnium  Do¬ 
minus,  veluti  pater  filios  indulgenter  amans, 
cupiens  ea,  quse  unquam  peccavimus,  nos 
abluere  ;  hanc  nobis,  quse  per  jejunium  fit, 
curationem  adinvenit  » . 

S.  Augustinus  serm.  60.  de  tempore: 
«  Nemo,  inquit,  pro  laude  humana,  sed  pro 
peccatorum  indulgentia  jejunet  ».  Ac  ne  di¬ 
cat  Kemnitius,  hunc  sermonem  fortasse  non 
esse  Augustini,  idem  auctor  in  serm.  de  uti¬ 
litate  jejunii,  quem  ipse  etiam  Possidius  no- 
minatim  S.  Augustino  tribuit :  «  Responde, 
inquit,  tentatori,  excrucio  me  plane,  ut  ille 
parcat,  do  de  me  poenas,  ut  ille  subveniat,  ut 
placeam  oculis  ejus  » . 

S.  Leo  serm.  4.  de  Quadragesima :  «  Ma¬ 
gna,  inquit,  di  vinee  institutionis  salubritate 

provisum  est,  ut  ad  reparandam  mentium 
puritatem  quadraginta  nobis  dierum  ex¬ 
ercitatio  mederetur,  in  quibus  aliorum  tem¬ 
porum  culpas,  et  pia  opera  redimerent,  et 
jejvinia  casta  decoquerent  ».  Idem  serm. 
4.  de  jejunio  septimi  mensis  dicit  jejunii  sa¬ 
crificio  Deum  placari.  Ac  similes  sententia; 
in  S.  Leone  passim  leguntur. 

Sanctus  Bernardus  serm.  66.  in  Cantica  : 
«  Ego,  inquit,  interdum  abstineo,  sed  absti¬ 
nentia  mea  satisfactio  est  pro  peccato,  non 
superstitio  pro  impietate  ».  Item  serm.  4.  de 
Quadragesima  :  «  Pro  eo,  inquit,  quod  ipsis 
quoque  licitis  abstinemus,  ea  nobis,  quae 
prius  commisimus,  illicita  condonantur  etc. » . 

Quinto  jejunium  utile  est,  ad  merendum 
ct  impetrandum  beneficia  Dei  temporalia,  et 
sempiterna.  Nam  ut  in  lib.  I  Regum  cap.  i. 
legimus,  Anna  uxor  Helcanse  filium  Samue- 
lem  per  jejunium  impetravit.  «  Anna  (inquit 
sanctus  Hieronymus  lib.  ii.  in  Jovinianum) 
inanem  cibo  ventrem  filio  meruit  implere  » . 
David  quoque  jejunio  se  afflixit,  ut  plericli- 
tanti  filio  vitam  impetraret,  II  Regum  xn. 
Sara  item  per  jejunium  a  daemonio  liberatur, 
Tob.  iii.  atque  hoc  forte  est  genus  illud  dae¬ 
moniorum,  quod  non  ejicitur  nisi  per  ora¬ 
tionem  et  jejunium,  ut  Dominus  ait,  Matth. 

XVII. 

Sed  est  insignis  locus  pra?ter  caeteros,  pro 
merito  jejunii,  Matth.  vi.  Tu  autem  cum  jeju¬ 
nas  unge  caput  tuum ,  et  faciem  tuam  lava,  ne 
videaris  hominibus  jejunans.  Et  pater  tuus , 
qui  videt  in  abscondito,  reddet  tibi  (1).  At 
quid,  quaeso,  reddet,  nisi  mercedem  ?  Oppo¬ 
net  enim  Dominus  hoc  jejunium  illi,  de  quo 
antea  dixerat,  exterminant  facies  suas ,  ut  ap¬ 
pareant  hominibus  jejunantes.  Arnen  dico  vo¬ 
bis,  quia  receperunt  mercedem  suam. 

Calvinus  in  commentario  hujus  loci  scribit, 
mercedem  accipiendam  esse  improprie,  quo¬ 
niam  merces  promittitur  etiam  orationi :  et 
tamen  quod  oranti  datur  non  est  merces, 
sed  donum.  Addit  non  esse  eamdem  ratio¬ 
nem  orationis  et  jejunii,  quoniam  oratio  est 
cultus  Dei,  cum  sit  opus  a  Deo  praeceptum, 
jejunium  non  est  cultus,  cum  non  sit  prae¬ 
ceptum,  sed  res  media  et  indifferens.  Ex 
quo  sequitur,  ut  orationi  per  se  reddatur  mer¬ 
ces;  jejunio  autem  non  per  se,  sed  ut  ratio¬ 
ni  deservit. 

At  fallitur  Calvinus,  nam  tametsi  orationi, 
ut  oratio  est,  respondeat  potius  donum, 


quam  merces,  tamen  orationi,  ut  est  opus 
bonum,  et  ex  charitate  profectum,  omnino 
debetur  merces.  Et  hoc  modo  tum  ipsi  ora¬ 
tioni,  tum  jejunio  mercedem  respondere  Sal¬ 
vator  affirmat.  Falsum  est  autem,  jejunium 
esse  rem  mediam,  si  sumatur  (ut  a  nobis  su¬ 
mitur)  pro  abstinentia  ex  electione  assumpta 
ad  bonum  aliquem  finem.  Sic  enim  non  est 
res  media,  sed  actus  virtutis,  et  res  a  Deo 
praecepta,  et  illi  gratissima,  non  solum  ut 
orationi  deserviens,  sed  etiam  per  se  ut  actus 
temperantiae,  vel  alterius  cujuscumque  vir¬ 
tutis. 

His  testimoniis  et  exemplis  Scripturae  .sub¬ 
jici  possunt  testimonia,  atque  exempla  Pa¬ 
trum.  Sanctus  Joannes  Apostolus,  teste  Cle- 
mente  Alexandrino,  apud  Eusebium  lib.  iii. 
histor.  cap.  17.  crebra  duxit  jejunia,  ut  gra¬ 
tiam  Dei  cuidam  juveni  impetraret.  Idem 
etiam  Joannes  scripturus  Evan  geli  um  indi¬ 
xit  solemne  jejunium,  ut  gratiam  recte  scri¬ 
bendi  accepere  mereretur,  ut  S.  Hieronymus 
tradit  praefatione  commentariorum  in  Mat¬ 
thaeum,  et  eum  secutus  venerabilis  Beda  in 
primum  caput  Joannis. 

Tertullianus  in  lib.  de  jejunio  :  «Etiam, 
inquit,  sacramentorum  agnitionem  jejunia 
de  Deo  merentur  » . 

S.  Ambrosius  in  epist.  82.  ad  Ecclesiam 
Vercellensem  :  «  Qui  sunt,'  inquit,  hi  prae¬ 
ceptores  novi,  qui  meritum  excludunt  jeju¬ 
nii  »? 

S.  Gregorius  Nazianzenus,  oratione  de 
laudibus  Cypriani,  explicans  quibus  armis 
sancta  quaedam  virgo  diabolum  a  se  repule¬ 
rit  :  «(Jejunii,  inquit,  et  liumicubationis  pharj 
macum  objecit ». 

S.  Athanasius  in  lib.  de  virginitate,  non 
procul  ab  initio  :  «  Vides,  inquit,  quid  faciat 
jejunium?  morbos  sanat,  distillationes  exsic¬ 
cat,  daemones  fugat,  pravas  cogitationes  ex¬ 
pellit,  cor  mundum  efficit  etc.  »  Et  infra  ; 
«  Quisquis ,  inquit ,  ab  immundo  spiritu 
vexatur,  certum  habere  debet,  hoc  pharmaco 
jejunio  (inquam)  statim  spiritus  malos  affli¬ 
ctos  abscedere,  vim  jejuni  metuentes  ». 

Sanctus  Basilius  orat.  1.  de  jejunio:  «  Je¬ 
junium,  inquit,  ad  venturi  saeculi  mala  fu¬ 
gienda  et  assequenda  bona  utile  est  etc.  ». 

S.  Joannes  Chrysostomus,  serm.  1.  de  je¬ 
junio  :  «  Jejuna,  inquit,  quia  peccasti ;  jeju¬ 
na  ut  non  pecces :  jejuna,  ut  accipias  :  jeju¬ 
na,  ut  permaneant  quae  accepisti  » . 


(1)  Mat.  VI,  17. 

S.  Hieronymus  in  li.  lib.  adversus  Jovi- 
nianum  ex  proposito  disputat,  meritorium 
essojejunium. 

S.  Augustinus  serm.  62.  «  Jejunium,  in¬ 
quit,  remedium  est,  aut  praemium.  Hoc  est, 
aut  indulgentiam  peccatorum,  aut  praemium 
regni  coelestis  acquirit  » . 

Auctor  libri  de  ecclesiasticis  dogmatibus, 
qui  habetur  in  4.  tomo  S.  Augustini,  sic  lo¬ 
quitur  cap.  68.  «  Pro  amore  castigandi  cor¬ 
poris  abstinantibus  a  vino,  vel  carnibus, 
nihil  credere  meriti  accrescere,  non  hoc 
Christiani,  sed  Joviniani  est  ». 

S.  Leo  serm.  1.  de  jejunio  septimi  mensis: 
«  Ut  per  humilitatem,  inquit,  jejunii  contra 
omnes  hostes  nostros  divinum  mereamur 
auxilium  » . 

Ad  aliqua  testimonia  Patrum,  qua;  in  toto 
praesenti  capite  citavimus,  respondere  nititur 
Kemnitius,  in  4.  part.  examinis,  pag.  490. 
etseq.  Primo  dicit,  Patres  saepe  rhetoricari 
solitos  :  nam  existimarunt,  ut  ipse  ait,  se 
hujusmodi  rhetoricis  exagerationibus  effi¬ 
cacius  posse  homines  ad  suscipienda  et 
exercenda  jejunia  promovere.  Sicut  Chryso- 
stomus  fatetur  in  lib.  de  compunct.  cordis^ 
quaedam  cohortatorie  magis,  quam  vere  dici. 

Secundo  addit,  posse  Patrum  sententias 
ad  analogiam  fidei  explicari,  si  dicamus,  cos 
tribuere  jejunio  tamquam  causae  remotae  id, 
quod  convenit  orationi,  vel  poenitentiae, 
quibus  jejunia  servire  debent. 

Tertio,  objicit  aliqua  loca  Patrum,  ubi  le¬ 
gimus,  jejunium  a  cibis  nihil  prodesse,  nisi 
jejunetur  a  vitiis.  Ac  dicit,  in  his  locis  se  Pa¬ 
tres  explicasse. 

Quarto,  cum  videret  non  satis  commode 
verba  Patrum  ita  exponi,  fatetur  eos  errare  ; 
«  Negari,  inquit,  non  potest.  Patres  in  rhe¬ 
toricis  illis  jejunii  eneomii  saepe  longius  pro¬ 
vectos,  ab  analogia  fidei,  et  norma  Scripturae 
non  parum  discessisse  ».  Et  infra:  «  Quando 
contra  hanc  fidei  analogiam  Pontificii  talia 
veterum  dicta  urgent,  cogimur  salva  reve¬ 
rentia,  quae  tam  magnis  viris  debetur,  illa 
rejicere,  ut  fundamentum  salutis  salvum 
retineamus  ».  Et  infra:  Quando  Pontificii 
tales  veterum  excessus  ad  palliandas  et 
stabiliendas  superstitiosas  de  jejuniis  opinio¬ 
nes  producunt,  cogimur  contradicere,  et  a 
Patrum  exorbitantibus  vestigiis  aliquantisper 
discedere ,  ut  juxta  canonem  Scripturae 
recto  pede  ad  veritatem  Evangelii  ambulare 
possimus  ». 

Sed  haec  omnia  facile  refelluntur.  Nara 


quod  attinet  ad  primum,  si  Kemnitius  unum 
aut  alterum  Patrem  rhetorica  amplificatione 
usum  esse  diceret,  non  videretur  omnino  si¬ 
ne  ratione  loqui:  at  quis  credat,  nullum 
fuisse  ex  tanto  numero  Patrum,  qui  jion 
extulerit  supra  veritatem  jejunii  laudes  ? 
Adde  quod  multa  testimonia  adduxerimus 
non  excerpta  ex  sermonibus,  sed  ex  libris 
dogmaticis,  vel  commentariis  Scripturarum, 
in  quibus  locum  non  habent  rhetoricae  am¬ 
plificationes.  Quod  autem  Kemnitius  Chryso- 
stomum  citat  ex  lib.  de  compunct.  cordis,  pla¬ 
ne  contra  se  citat.  Chrysostomus  enim  eo  loco, 
non  laudat,  sed  reprehendit  eos,  qui  ad  homi¬ 
nes  terrendos  aliqua  cohortatorie,  non  vere 
dicta  existimant. 

Quod  attinet  ad  secundum.  Non  possunt 
'testimonia  Patrum  ita  exponi,  ut  solum  velint 
jejunium  servire  orationi  et-  poenitentia;, 
praesertim  si  dicatur,  jejunium  signum  esse 
poenitentiae,  non  autem  partem,  sive  opus, 
et  fructum  poenitentiae.  Patres  enim  omnia 
distincte  docent,  nimirum  jejunio  juvari 
orationem,  et  pimterea  placari  Deum,  impe¬ 
trari  beneficia,  satisfieri  pro  peccatis,  etc. 

Porro  non  facit  ad  rem,  quod  affertur 
tertio  loco.  Fatemur  enim  parum  prodesse 
jejunia  a  cibis,  si  non  abstineatur  a  vitiis; 
sed  ideo  jejunia  utillissima  esse  dicimus, 
quia  juvant,  ut  purgemur  a  vitiis,  et  ut  in 
vitia  non  labamur.  Proinde  non  pugnant  sen¬ 
tentia;  Patrum  inter  se,  neque  una  sententia 
impedit,  quo  minus  alite  sint  verte,  etiamsi 
proprie  et  sine  tropo  accipiantur. 

Quod  vero  quarto  loco  Kemnitius  dicit,  id 
plane  satis  est  ad  ipsius  et  ejus  similium  no¬ 
vatorum  temeritatem  coarguendam.  Quis 
enim  sibi  persuadere  possit,  tot  sanctissimos 
et  doctissimos  Patres  minus  recte  canonem 
sacra;  Scriptura;  intellexisse,  et  fundamentum 
fidei  et  salutis  tenuisse,  quam  paucos  nova¬ 
tores,  magis  Grammaticos  quam  Theologos? 
Quis  non  magis  credat  Kemnitium  exorbi¬ 
tasse,  et  a  norma,  atque  analogia  fidei  re¬ 
cessisse,  quam  Basilium,  Cbrysostomum, 
Ambrosium,  Hieronimum  et  alios,  quos  cita¬ 
vimus,  quibus  injuriam  facimus,  si  cum  eis 
novatores  istos  ulla  ex  parte  comparemus. 

CAPUT  XII. 

Solvtm  tur  obj  ectiones. 

Sed  videamus  quae  ipsi  argumenta  habe¬ 
ant,  ut  probent,  jejunium  non  esse  cultum, 
nec  satisfactorium,  vel  meritorium. 

Primum  objicit  Brentius,  testimonium 
Isaiie,  c.  LVin.  «  Numquid  tale  estjejunium, 
quod  elegi,  per  diem  affligere  hominem  ani¬ 
mam  suam  etc.  Nonne  hoc  est  magis  jeju¬ 
nium,  quod  elegi  ?  Dissolve  colligationes 
impietatis  etc.  ».  Addit  Kemnitius  testimo¬ 
nium  Hieremiai,  cap.  xiv.  «  Populus  hic  di¬ 
ligit  vacillare  pedibus,  et  non  abstinet,  vel 
cohibet  se.  Ideo  Domino  non  est  complacitum 
in  illis.  Et  si  igitur  jejunent,  non  exaudiam.  » 
Item  testimonium  Zachariaj,  cap.  vii.  «Cum 
jejunaretis,  et  plangeretis,  numquid  jejunium 
jejunastis  mihi?  »  His  testimoniis,  aliisque 
similibus  probari  existimant,  jejunium  non 
esse  cultum  Dei. 

Bespondeo  :  Ex  allatis  testimoniis  non  so¬ 
lum  non  colligitur,  jejunium  non  esse  cultum 
Dei,  sed  colligitur  omnino  contrarium.  Nam 
cum  Dominus  dicat,  non  placere  sibi  jeju¬ 
nium  eorum,  qui  non  student  mores  emen¬ 
dare,  satis  aperte  indicat,  illud  jejunium  si¬ 
bi  placere  ac  per  hoc  esse  cultum,  quod  est 
conjunctum  cum  justitia  et  pietate.  Itaque 
cum  dicitur:  «  Numquid  hoc  est  jejunium, 
quod  elegi,  affligere  hominem  per  diem  ani¬ 
mam  suam  »  ?  Subintelligendum  est,  solum, 
ut  monet  S.  Hieronymus  in  commentario,  ut 
sensus  sit,  non  placere  Deo  jejunium,  in  quo 
solum  affligitur  anima,  sed  illud,  in  quo  cum 
afflictione  animm  conjuncta  est  emendatio 
morum.  Placere  enim  Deo,  ut  homines  jeju¬ 
nando  affligant  animam,  perspicuum  est  ex 
cap.  xvi,  et  xxm.  Levitici,  et  cap.xxix.  Num 
ubi  Deus  indicit  jejunium  septimi  mensis,  et 
non  solum  dicit  :  Affligetis  animas  vestras, 
sed  etiam  addit  :  si  quis  ea  die  afflictus  non 
fuerit ,  peribit  anima  ejus  de  populo  suo  (1). 

Secundo,  objicit  Calvinus  illud  Joelis  it. 

Scindite  corda  vestra  et  non  vestimenta  vestra. 

* 

Id  est,  non  carnis  afflictione,  sed  cordis  con¬ 
tritione  convertimini  ad  Deum. 

Respondeo  :  Per  scissionem  vestium  non 
significatur  jejunium,  aut  alia  corporalis  af¬ 
flictio,  sed  signum  plane  externum  doloris, 
et  poenitentiae.  Jejunium  enim  conjungitur 
ab  eodem  propheta  cum  ipsa  conversione  et 
contritione  cordis  ut  fructus  ejus:  Converti¬ 
mini  ad  me  in  toto  corde  vestro  in  jejunio ,  et 
fletu ,  et  planctu.  Deinde  non  prohibetur  scis¬ 
sio  vestium,  quidquid  tandem  illa  significet, 
misi  quando  non  ei  respondet  cordis  contri- 
io.  Itaque  sensus  est  :  nolite  scindere  solum 
vestimenta,  sed  etiam  corda.  Scissionem 


enim  vestium  in  signum  detestationis  ac  do¬ 
loris,  non  displicuisse  Deo,  vel  ex  eo  potest 
intelligi,  quod  etiam  post  Christi  adventum 
Apostoli  hac  caeremonia  usi  fuisse  inveniun¬ 
tur,  Actor,  xiv. 

Tertio  objicit  Philippus  verba  illa  B.  Pauli, 
1  ad  Timoth.  iv.  Exerce  te  ad  pietatem.  Cor¬ 
poralis  enim  exercitatio  ad  modicum  valet : 
pietas  autem  ad  omnia  (2).  Ubi  nomine  corpo¬ 
ralis  exercitationis  intelligitur  jejunium,  ut 
Ambrosius  in  commentario  exponit.  Quare 
cum  opponatur  jejunium  pietati,  quae  pro¬ 
prie  ad  cultum  Dei  pertinet,  sequitur,  ut  je¬ 
junium  proprie  non  sit  cultus. 

Respondeo  :  Duae  sunt  hujus  loci  explica¬ 
tiones.  Una  est  commentarii,  qui  tribuitur 
Ambrosio,  quae  quidem  per  corporalem  ex¬ 
ercitationem  jejunium  intelligit,  sed  per  pie¬ 
tatem  non  intelligit  cultum  Dei  proprie  di¬ 
ctum,  sed  misericordiam  in  pauperes.  Vult 
autem  hic  commentarius,  jejunium  ad  mo¬ 
dicum  utile  esse;  nisi  cum  misericordia,  et 
eleemosynis  conjungatur.  Quod  idem  docet 
Chrvsostomus,  homil.  78.  in  Matth.  ubi  dicit, 
jejunium  sine  eleemosynis  nihil  valere.  Quod 
intelligendum  est,  si  eleemosynae  faciendae 
praeceptum  occurrat,  et  is  qui  jejunat,  taim 
sit  avarus,  ut  nolit  eleemosynam  facere  etiam 
de  eo,  quod  sibi  superest,  et  quod  alias  con¬ 
sumpsisset,  nisi  jejunare  instituisset.  Alioqui 
enim  jejunium  cum  eleemosyna  conjungere 
non  est  necessarium,  quamvis  sit  utilissi¬ 
mum.  Quare  S.  Ambrosius  serm.  33.  S.  Au¬ 
gustinus  serm.  56.  et  S.  Seo  serm.  2.  de  je¬ 
junio  decimi  mensis,  non  jubent,  sed  hor¬ 
tantur,  ut  unusquisque  tempore  jejunii  pran¬ 
dium,  quod  sibi  ipse  subtrahit,  pauperibus 
erroget. 

Altera  expositio  verior,  et  plane  ad  men¬ 
tem  Apostoli,  est  Ghrysostomi,  Theodoreti, 
Theophilacti,  OEcumenii  et  aliorum,  qui  per 
corporalem  exercitationem  non  intelligunt 
jejunium,  sed  studium  corporis  confirmandi, 
et  corroborandi,  quod  faciunt  athletae,  gla¬ 
diatores,  milites,  et  caeteri,  qui  viribus  cor¬ 
poralibus  egent.  Sumit  enim  Apostolus  simi¬ 
litudinem  ab  athletis,  cum  ait  :  Exerce  te  ip- 
ipsum  ad  pietatem.  Nam  id  significat  vox 
Graeca  Yugva^s.  Et  sensus  ejus  loci  hic  est, 
exerce  te  more  boni  athletae  ad  cursum,  vel 
certamen  pietatis.  Hoc  enim  vere  utilissi¬ 
mum  est,  tum  in  hac  vita,  tum  in  futura. 
Nam  qui  vires  exercent  ad  cursum,  vel  cor¬ 


ii)  Levi.  XXlll,  27;  Joel.  II,  12.  -  (2)  I  Thn.  1Y,  7. 

porale  certamen,  parum  omnino  inde  lu¬ 
crantur  in  hac  vita,  et  in  alia  prorsus  nihil. 
Similis  locus  est  I  Corinth.  ix.  Qui  in  agone 
contendit ,  ab  omnibus  se  abstinet ,  et  illi  qui¬ 
dem  ut  corruptibilem  coronam  accipiant ,  nos 
autem  incorruptam  (1). 

Porro ,  sanctus  Joannes  Chrysostomus 
non  solum  docet,  Apostolum  non  loqui  hoc 
loco  de  jejunio,  sed  etiam  refellit  eos,  qui 
contra  sentiunt.  Neque  enim  credibile  est, 
Apostolum  vocaturum  fuisse  jejunium  cor¬ 
poralem  exercitationem,  cum  jejunium  ad 
corpus  extenuandum,  non  ad  confirmandum 
referatur  ;  et  cum  sit  vere  spiritualis  et  coe¬ 
lestis  exercitatio.  Deinde,  quomodo  diceret 
idem  Apostolus,  jejunium  ad  modicum  vale¬ 
re,  cum  ipse  idem  ad  jejunium  tam  frequen¬ 
ter,  et  verbo,  et  exemplo  discipulos  hortare¬ 
tur?  Denique,  numquam  Apostolus  jejunio 
pietatem  opponeret,  quae  habet  promissio¬ 
nem  vitae,  quae  nunc  est,  et  futurae,  cum  id 
maxime  eonveniat  jejunio,  ut  in  hac  vita  sa¬ 
nitatem  efficiat  et  conservet,  ut  patet  ex 
cap.  i.  Danielis  :  et  in  alia  mercedem  acci¬ 
piat  a  Patre  coelesti,  juxta  promissionem 
Domini,  Matth.  vi.  Itaque  recte  S.  Leo, 
serm.  i.  de  jejunio  Pentecostes  :  «  Sequi¬ 
tur,  inquit,  solemne  jejunium,  quod  animis, 
corporibusque  curandis  salubriter  institutum, 
devota  nobis  est  observantia  celebrandum. 

Quarto,  objicit  Kemnitius,  quod  Lucae  18. 
Phariseeus  allegans  jejunia  sua  justificatus 
non  fuerit,  et  quod  Matth.  ix.  Christus  opi¬ 
nionem,  qua  Pharisaei  jejunabant,  compa¬ 
raverit  vestibus  detritis,  quibus  Evangelii 
novitas  non  conveniat.  Ex  quibus  locis  ma¬ 
nifestum  esse  dicit,  jejunium  improbari  et 
rejici  a  Deo,  si  suscipiantur  opinione  Phari- 
saica,  vel  ad  ostentationem,  vel  ad  meritum, 
satisfactionem,  seu  justificationem. 

Respondeo  :  Quod  attinet  ad  priorem  lo¬ 
cum,  Pharisaeus  non  ideo  justibeatus  non 
est,  quia  jejunabat  bis  in  Sabbato,  aut 
quia  jejunium  ad  justificationem  aliquid  va¬ 
lere  existimabat,  sed  quia  superbe  ostenta¬ 
bat  bona  opera  sua,  et  alios  contemnebat. 
Dominus  enim  anteposuit  Publicanum  Pha- 
risaeo,  quia  humilis  erat,  et  Pharisaeus  su¬ 
perbus,  non  quia  Pharisaeus  jejunabat,  et 
Publicanus  non  jejunabat.  Descendit ,  inquit, 
hic  justificatus  ab  illo,  quia  omnis  qui  se  exal¬ 
tat,  humiliabitur;  et  qui  se  humiliat,  exalta¬ 
bitur. 


De  altero  testimonio  ex  cap.  ix.  [Matth. 
disseruimus  supra,  ubi  ostendimus,  mani¬ 
feste  errare  Kemnitium,  dum  jejunium  de¬ 
tritis  vestibus  comparatum  esse  docet,  cum 
potius  contra  novis  sit  vestibus  compara¬ 
tum. 

Quod  autem  Kemnitius  eamdem  rationem 
esse  vult  jejunii  ad  ostentationem,  et  ad 
meritum,  satisfactionem,  et  justificationem, 
facit  more  suo,  qui  solet  omnia  confundere. 
Nam  jejunium  ad  ostentationem  malum  es¬ 
se,  et  in  Scripturis  passim  reprehensum  no¬ 
tum  est  ex  cap.  vi.  Matth.  xvin.  Lucae,  et 
ex  aliis  locis.  Jejunium  autem  ad  meritum 
acquirendum,  vel  ad  satisfaciendum  pro 
peccatis,  in  Scripturis  non  solum  non  repre¬ 
hendi,  vel  etiam  probari  et  laudari,  multis 
testimoniis  et  exemplis  superiore  capite 
demonstravimus. 

Quinto,  objicit  idem  Kemnitius,  cap.  n. 
ad  Collossenses,  ubi  (ut  ipse  dicit)  Paulus 
reprehendit  et  damnat  factitias,  seu  electi- 
tias  illas  religiones,  quae  in  cibis,  qui  ipso 
usu  consumuntur,  cultum  Dei  constituunt ; 
et  juxta  traditiones  hominum  sub  specie  hu¬ 
militatis,  et  severioris  disciplinae  corpori  non 
parcunt,  sed  illud  ita  vexant,  affligunt  et 
macerant  (hoc  enim  significat  acptSsta)  ut  de¬ 
bitum  honorem  necessaria  sustentatione,  et 
convenienti  curatione  ei  non  tribuant.  At¬ 
que  in  hac  disciplinae  severitate  cultum  Dei 
constituunt. 

Respondeo  :  Duo  quaedam  Paulus  repre¬ 
hendit.  Primum,  cultum  Dei  in  cibi,  potus¬ 
que  abstinentia  situm,  non  quemcumquc, 
sed  superstitiosum  et  falsum.  Nam  vox 
l9EAo6py]GXEi'a,  tametsi  sonet  cultum  volunta¬ 
rium,  tamen  non  significat  cultum  volunta¬ 
rium,  ut  distinguitur  a  cultu  imperato  et 
necessario,  sed  ut  distinguitur  a  cultu  ra¬ 
tionabili.  Illa  enim  dicuntur  interdum  vo¬ 
luntaria,  quae  non  habent  fundamentum  ra¬ 
tionis,  sed  ideo  fiunt,  quia  sic  libet.  Repre¬ 
hendit  igitur  Apostolus  abstinentiam  Judaeo¬ 
rum,  vel  haereticorum,  qui  putabant,  cibos 
aliquos  per  se  esse  immundos,  et  in  eo  reli¬ 
gionem  constituebant,  si  cibos  ejusmodi 
numquam  gustarent.  Quae  religio  voluntaria 
et  falsa,  ac  superstitiosa  merito  nominatur, 
quoniam  non  fundatur  in  Scripturis,  aut  in 
aliqua  solida  ratione,  sed  in  deliratione  et 
somniis,  vel  potius  in  voluntate  quorumdam 
haeresiarcharum.  Abstinentia  autem  Catho- 


Q)  i  Cor.  IX,  15. 

licorum  IOeXoOpy,crx£ta  dici  non  potest,  et  mul¬ 
to  minus  cultus  factitius,  vel  electitius,  ut 
eum  Kemnitius  vocat,  quoniam  Catholici 
non  fingunt  ex  capite  suo,  Deo  gratam  esse 
suam  abstinentiam,  sed  ex  testimoniis  et 
exemplis  Scripturae,  et  Patrum  colligunt,  ut 
superiore  capite  demonstravimus. 

Secundo,  reprehendit  Apostolus  eos,  qui 
sine  moderatione  jejunant,  ita  ut  non  par¬ 
cant  corpori,  neque  ei  suppeditent  quae  sunt 
ad  vitam,  vel  ad  sanitatem  necessaria.  Ita 
enim  hunc  locum  interpretatur  Chrysosto- 
mus  in  Commentario,  et  sanctus  Hierony¬ 
mus  in  epist.  ad  Algasiam,  quaest.  10.  At¬ 
que  hoc  ipsum  Catholici  omnes  libentissime 
confitentur.  Castigari  enim  et  affligi  volu¬ 
mus  carnem,  ut  Scripturae  faciendum  esse 
docent,  non  autem  interimi,  aut  morbum 
contrahere. 

Sed  est  etiam  alia  ejusdem  loci  expositio 
apud  sanctum  Augustinum,  in  epistol.  59. 
ad  Paulinum  ,  quae  sententiam  nostram 
plane  confirmat.  Scribit  enim  Augustinus, 
notari,  ac  reprehendi  ab  Apostolo  illos,  qui 
videntur  non  sine  ratione  jejunare,  cum  id 
videantur  referre  ad  corpus  castigandum  et 
cor  humiliandum;  sed  tamen  revera  non 
propter  hoc  potissimum,  sed  propter  super¬ 
stitionem  suam  jejunant,  qua  videlicet  sibi 
persuaserunt,  cibos  aliquos  natura  sua  esse 
immundos.  Itaque  ex  Augustini  sententia 
non  reprehenduntur  hoc  loco,  qui  carnem 
jejuniis  affligunt,  et  in  eo  re  cultum  aliquem, 
id  est,  opus  Deo  gratum  constituunt  :  sed 
illi  qui  videntur  ea  de  causa  jejuniis  operam 
dare,  re  autem  vera  superstitionem  suam 
per  abstinentiam  illam  alere  et  augere  co¬ 
nantur. 

Sexto,  objicit  idem  Kemnitius,  quod  me¬ 
ritum,  aut  satisfactionem  in  jejunio  ponere, 
sit  fundamentum  redemptionis  et  salutis  ne¬ 
gare. 

Sed  argumentum  est  commune  contra 
omnia  bona  opera,  et  satis  copiose  a  nobis 
refutatum,  in  disputatione  de  Merito  et  Sa¬ 
tisfactione. 

CAPUT  XIII. 

Solvuntur  objectiones  ex  Patribus. 

Ex  Patribus  et  historia  antiquitatis  multa 
colligit  argumenta  Kemnitius,  contra  meri¬ 
tum  jejunii ;  sed  magna  ex  parte  tam  sunt 
inepta,  et  levia,  et  mendaciis  undique  as¬ 


persa,  ut  pigeat  in  iis  referendis  vel  refel¬ 
lendis  tempus  terere.  Pauca  quaedam  attin¬ 
gam,  quae  graviora  visa  sunt. 

Primum  igitur  ex  Ignatio  duo  loca  pro¬ 
ducit.  Primus  est  in  epistol.  ad  Heronem, 
ubi  sic  loquitur  Ignatius  :  «  Jejuniis  et  ora¬ 
tionibus  vacato,  sed  non  immodice,  ne  te 
ipsum  destruas,  a  vino  et  carnibus  non  pe¬ 
nitus  abstineto,  neque  enim  abominabilia 
sunt.  »  Et  infra  :  u  Quicumque  dicit  aliquid 
contra  ea,  quae  mandata  sunt,  etiamsi  fide 
dignus  sit,  etiamsi  jejunet,  etiamsi  prophe¬ 
tet,  etiamsi  signa  faciat,  lupus  tibi  habeatur 
sub  ovis  pelle,  ovium  existium  machi- 
nans  ». 

Alter  locus  est  in  epist.  ad  Philippenses  : 

«  Si  quis  in  reliquis  recte  sentiat,  ex  cibis 
autem  quosdam  vocet  abominabiles,  ille  in¬ 
habitatorem  habet  draconem  Apostatam  ». 

Ex  his  locis  Kemnitius  ita  colligit  : 

(i  Fuerunt  igitur,  inquit,  Ignatii  tempore 
circa  annum  110.  qui  a  cibis  quibusdam, 
maxime  a  carne  et  vino  sub  specie  religio¬ 
nis  abstinuerunt,  et  immodicis  jejuniis  cor¬ 
pora  lseserunt,  etc.  ».  Quibus  verbis  Car- 
thusienses,  aliosque  Catholicos  Monachos 
reprehendit  ,  qui  carnibus  numquam 
vescuntur. 

Sed  facilis  est  responsio .  Nam  Ignatii 
doctrina  sanctissima  est,  et  ab  omnibus 
Catholicis  libenter  admittitur.  Non  enim 
sanctus  .Ignatius  illos  reprehendit,  qui 
propter  continentiae  virtutem  semper  a  vino 
et  carnibus  abstinent,  sed  eos,  quid  id. fa¬ 
ciunt,  quod  vinum  et  carnes  res  immundas 
esse  arbitrentur,  quales  fuisse  ipso  Ignatii 
tempore  Ebionitas,  ex  Epiphanio  con¬ 
stat  . 

Id  autem  ita  esse,  probatur  'primo,  quo¬ 
niam  alio  qui  S.  Jacobum  Apostolum,  Igna¬ 
tius  reprehendisset,  qui  teste  Egesippo  apud 
Eusebium,  lib.  n.  historiarum,  cap.  22.  a 
carnibus  et  vino  perpetuo  abstinebat.  Quod 
idem  commune  fuit  omnibus  illis  san¬ 
ctis  Anachoretis,  Antonio,  Hilarioni,  Macha- 
rio,  Simeoni  Stilitae  et  aliis,  quorum  laudes 
Athanasius,  Hieronymus,  Palladius,  Theo- 
doretus  et  alii  veteres  conscripserunt. 

Praeterea  ,  sanctus  Ignatius  cum  dicit, 
non  esse  a  vino  et  carnibus  abstinendum, 
quia  non  sunt  abominabilia,  aperte  docet, 
tunc  esse  malum  a  vino  et  carnibus  abstine¬ 
re,  cum  aliquis  propterea  illis  abstinet, 
quod  abominabilia  esse  credat. 

Denique,  sicut  reprehendit  Ignatius  pro- 

Bibentes  cibos,  sic  reprehendit  prohibentes 
nuptias,  sic  enim  loquitur  in  epistol.  ad 
Philadelphienses,  in  ipso  loco,  quem  citat 
Kemnitius  :  «  Si  quis  in  reliquis  recte  sen¬ 
tiat,  sed  legitimam  commixtionem,  ct  libe¬ 
rorum  procreationem,  corruptelam  et  pol¬ 
lutionem  appellet,  aut  cibos  quosdam  abo¬ 
minabiles  vocet,  talis  Apostatam  Draconem 
inhabitantem  habet».  Nam  Ignatii  tempore 
sicut  Ebion  carnes  immundas,  sic  Saturni¬ 
nus  nuptias  a  Diabolo  esse  dicebat. 

De  nuptiis  autem  non  detestandis,  ita  S. 
Jgnatius  loquitur,  ut  perpetuam  virginita¬ 
tem  etiam  laudet  ct  nuptiis  anteponat.  Sic 
enim  scribit  in  eadem  epistol.  ad  Philadel¬ 
phienses  :  «  Virgines  Christi  in  puritate , 
non  abominantes  nuptias,  sed  id  quod  prae¬ 
stantius  est  amplectentes  ctc.  ».Et  in  epistol. 
ad  Philippenses  :  «  Si  quis,  inquit,  caste, 
si  quis  continenter  vivit,  non  extollatur,  nc 
perdat  mercedem  » . 

Sic  igitur  Ignatius  cibos  omnes  mundos 
esse  docet,  et  nullum  vitandum,  quasi  im¬ 
mundum,  non  tamen  prohibet,  quo  minus 
quis  continentise  gratia  semper  jejunet,  aut 
semper  a  vino  et  carnibus  abstineat,  nisi 
1'orte  certa  de  causa  alicui  magis  expediat, 
aliquando  saltem  vinum  et  carnes  degustare. 
Sic  enim  Apostolus  Timotheum  admonet, 
ut  propter  stomachi  sui  debilitatem  non 
semper  aquam  bibat,  sed  modicum  vinum 
illi  adjungat,  et  noster  Ignatius  Heroni  praj- 
cipit,  ut  non  omnino  vini  potum  et  carnium 
cibum  respuat.  Cum  enim  tunc  primum 
exorta  esset  hteresis,  qua;  prretextu  religio¬ 
nis  vinum,  ct  carnes  detestari  docebat,  uti¬ 
le  erat  multis,  ut  Hero,  qui  persona  erat 
publica,  heeresim  illam  exemplo  suo  refelle¬ 
ret.  Nec  tamen  inde  sequitur,  ut  non  debue¬ 
rit  Hero  in  Quadragesima,  aliisque  jejunii 
diebus  a  carnibus  abstinere. 

Secundo  loco  profert  Kemnitius  historiam 
Alcibiadis,  quam  etiam  attingit  Philippus, 
in  locis  tit.  de  Scandalo.  Summa  historia; 
luee  est,  ut  eam  refert  Eusebius  lib.  v.  cap. 
U.  Alcibiades  quidam  assueverat  vita;  ad¬ 
modum  austera;,  ut  nihil  pra:ter  panem  et 
aquam  in  cibum  et  potum  sumeret.  Is  pro¬ 
pter  Christi  fidem  in  carcerem  conjectus, 
ubi  simul  aderant  Attalus,  Maturus,  Blandi- 
na  et  alii  Confessores,  id  ipso  etiam  carcere 
nihil  omnino  pra;ter  panem  et  aquam  gu¬ 
stare  volebat.  Interim  Attalo  divinitus  indi¬ 
catur,  non  recte  agere  Alcibiadem,  quod 
creaturis  Dei  non  uteretur,  et  inde  scanda¬ 


lum  in  mentibus  aliorum  gigneret,  quare 
Alcibiades  a  fratribus  admonitus,  omnibus 
cibis  promiscue  uti  coepit.  Hanc  historiam 
ita  Philippus  et  Kemnitius  interpretantur, 
quasi  Alcibiades  a  cibis  abstineret  opinione 
cultus  et  vita;  perfectioris.  Et  hoc  ipsum 
Attalo  divinitus  revelatum  fuerit,  Alcibiadis 
abstinentiam  ideo  non  placere  Deo,  et  scan¬ 
dalum  in  aliis  gignere,  quod  ipse  censeret 
discrimen  ciborum  esse  cultum  Dei  pra;- 
stantiorem. 

Sed  nullo  negotio  res  expediri  potest. 
Nam  in  tota  illa  historia  nulla  fit  mentio 
cultus  prcestantioris,  sed  simpliciter  narra¬ 
tur,  ex  divina  revelatione  cognitum  fuisse 
Alcibiadem  non  recte  facere,  quod  creaturis 
Dei  non  uteretur,  deque  ea  re  eseteros  frd- 
tres  non  leve  scandalum  pati.  Ex  qua  narra¬ 
tione  colligitur  satis  probabiliter,  suspica¬ 
tos  esse  fratres,  qui  cum  Alcibiade  in  car¬ 
cere  erant,  illum  heeresi  damnantium  ci¬ 
bos,  ut  immundos,  infectum  fuisse.  Habue¬ 
runt  autem  occasionem  hujus  suspicionis, 
ex  eo,  quod  cum  prudentia  Christiana  do¬ 
ceret,  homines  iir  carcerem  conjectos,  et 
fere  quotidie  variis  tormentis  vexatos  ac  de- 
dibilitatos  indigere  aliqua  refectione  majori, 
et  ea  non  deesset,  ipse  tamen  in,  sua  illa  se¬ 
verissima  abstinentia  perseverare  vellet. 
Scribit  enim  Tertullianus  in  lib.  ad  Marty¬ 
res,  solitos  fuisse  Christianos,  summa  dili¬ 
gentia  et  charitate  ministrare  cibos  etiam 
delicatos,  confessoribus  in  carcere  constitu¬ 
tis.  Hoc  igitur  est,  quod  socios  Alcibiadis 
offendebat,  quod  eum  videret  refectione  in¬ 
digere,  et  eam  tamen  respuere.  Inde  enim 
suspicabantur,  eum  aliquo  errore-  circa  ci¬ 
borum  munditiem  laborare. 

At  (inquit  Kemnitius)  «  Alcibiades  post 
admonitionem  illam  non  ccepit  illa  opinione 
a  cibis  abstinere,  sed  absque  delectu  cibis 
omnibus  uti.  Non  igitur  in  eo  solum  errabat 
quod  abstinebat ,  quasi  ab  immundis  »  . 
Respondeo  :  Posset  objectio  in  adversarium 
retorqueri ;  quoniam  si  Alcibiades  repre¬ 
hensus  fuisset,  quod  abstineret  propter  opi¬ 
nionem  cultus  praestantioris,  potuisset  mu¬ 
tare  opinionem,  et  ea  mutata  in  abstinentia 
sua  perseverare.  Ca;terum  vera  responsio 
est,  non  potuisse  Alcibiadem  se  ab  erroris 
suspicione  purgare,  nisi  edendo  promiscue 
cibos,  quibus  alii  vescebantur,  tum  quia 
fratres,  qui  scandala  passi  fuerant,  non  po¬ 
terant  certiores  reddi  de  opinione  illius  in¬ 
terna,  nisi  per  actionem  externam,  tum  et- 

iam  quia  prudentia  atque  discretio  (ut  dixi¬ 
mus)  eo  tempore  postulabat,  ut  rigorem  il¬ 
lum  abstinentiai  relaxaret. 

Omitto  lapsum  Philippi,  qui  scribit,  At¬ 
talum  et  Blandinam  conjuges  fuisse,  cujus 
contrarium  ex  ipsa  historia  manifeste  colli¬ 
gitur.  Blandina  enim  ancilla  erat  et  virgo; 
Attalus  vir  nobilissimus  et  civis  Romanus. 
Omitto  item  multa,  quae  ex  capite  suo  Kem- 
nitius  comminiscitur,  ut  quod  fratres  ex  loco 
Apostoli,  I  ad  Timotli.  iv.  opinionem  Alci¬ 
biadis  .refutaverint,  et  alia,  quae  ex  ipso  loco 
Eusebii  inspecto  per  se  evanescunt. 

Tertio  profert  Kemnitius  historiam  haeresis 
Tatiani,  ut  probet,  sententiam  nostram  de 
merito  jejunii  natam  esse  ex  errore  Tatiani. 
Sed  hoc  supra  refutatum  est.  Constat  enim 
ex  communi  Patrum  consensu ,  Tatianum 
prohibuisse  cibos  aliquos ,  propterea  quod 
immundos  natura  sua  esse  censeret,  et  ideo 
numquam  eos  gustari  voluisse.  Quod  longis¬ 
sime  abest  ab  Ecclesiae  doctrina. 

Quarto,  producit  librum  Tertulliani  de  je¬ 
junio,  in  quo  Tertullianus  Montanum  hae¬ 
resiarcham  defendens,  dicit,  jejunium  ac 
delectum  ciborum  esse  utilem  ad  merendum, 
ad  satisfaciendum,  ad  placandum  Deum.  Et 
contra  objicit  sibi  Catholicorum  refutati¬ 
onem,  qui  proferebant  Scripturas  Isaiae  : 
Aon  hoc  est  jejunium  quod  elegi;  Et  Evan- 
gclii  :  Quod  intrat  in  os  non  coinquinat  ho¬ 
minem.  Et  Apostoli :  Esca  nos  non  commendat 
Deo.  Ex  quibus  colligit  Kemnitius,  sententiam 
nostram  de  merito  jejunii  consentaneam  esse 
doctrina;  Tertulliani  et  Montani  haeresi¬ 
archae,  et  alienam  a  doctrina  veteris  Eccle¬ 
sia;,  qua;  Tertullianum  Montanumque  dam¬ 
navit. 

Respondeo  :  Jam  supra  diximus,  Tertul¬ 
lianum  non  bona  fide  recitare  doctrinam 
Catholicorum.  Catholici  enim  non  reprehen¬ 
debant  Montanistas,  quod  jejunia  et  ciborum 
delectum  ad  meritum,  et  satisfactionem  va¬ 
lere  existimarent,  sed  quod  ita  superstitiose 
Xirophagias  urgerent,  ut  viderentur  sum¬ 
mam  religionis  in  eo  ponere,  si  nihil  nisi* 
crudum  et  aridum  comederent.  Haec  enim 
sunt  verba  Tertulliani :  «  Arguant,’  inquit, 
nos,  quod  Xirophagias  observamus,  siccantes 
cibum  ab  omni  carne,  et  omni  virulentia,  et 
vividioribus  quibusque  pomis,  ne  quid  vi¬ 
nositatis,  vel  edamus,  vel  potemus  ».  Haec 
certe  superstitiosam  diligentiam  demon¬ 
strant,  ct  ideo  Catholici  non  sine  causa  Scri¬ 
pturas  allegabant :  Non  hoc  est  jejunium  quod 
Tom.  VI. 


elegi.  Quod  intrat  in' os  non  coinquinat  ho¬ 
minem.  Esca  nos  non  commendat  Deo.  Alioqui 
fuisse  in  Ecclesia  catholica  usum  jejunandi 
in  pane  et  aqua,  fatetur  in  eodem  libro  Ter¬ 
tullianus,  et  jejunium,  atque  abstinentiam  a 
certis  cibis  meritoriam  esse,  Patres  omnes 
doceat. 

Quinto,  profert  Kemnitius  historiam  liac- 
resis  Eustathii  :  «Eustathius  enim,  inquit, 
Kemnitius,  a  carnium  esu  abstinendum  do¬ 
cuit,  non  quod  cum  Manichaeis  eas  immundas 
et  abominandas  judicaret,  sed  propter  exer¬ 
citationem  cultus  divini  ».  Id  quod  probat 
ex  Sozomeno  lib.  m.  cap.  13.  qui  scribit, 
ipsum  Eustathium,  in  Concilio  Gangrensi  se 
declarasse,  oux  aCiOaSsiu'  iysxa,  aXXa  ty)5  xarit 
<->sov  aaxirGsw;,  id  est,  non  contumacia;  gratia, 
sed  cultus  erga  Deum  abstinentiam  illam  in¬ 
stituisse.  Concilium  autem  Gangrensc  nihi¬ 
lominus  Eustathii  sententiam  damnavit ;  igi¬ 
tur  damnavit  jejunia  et  abstinentiam,  quae 
suscipitur  cum  opinione  cultus  et  meriti 
apud  Deum.  Colligit  etiam  ex  hoc  loco  Kem¬ 
nitius,  nondum  fuisse  illo  tempore  in  Ecclesia 
prohibitionem  carnium  in  diebus  jejuniorum, 
sed  tentatam  quidem  fuisse  ab  Eustathio,  sed 
ab  Ecclesia  continuo  repressam. 

Respondeo  :  Eustathii  haeresim  non  pos¬ 
sumus  melius  cognoscere,  quam  ex  Gan- 
grensi  Concilio,  quod  illo  ipso  tempore  cele¬ 
bratum  est.  Sic  igitur  loquitur  Concilium  iu 
ipsa  praefatione  :  «  Declaratum,  inquit,  est 
hos  (nimirum  Eustathianos)  nuptias  accusare 
et  docere,  quod  nullus  in  conjugali  positus 
gradu  spem  habeat  apud  Deum  ».  Et  infra  : 
((  Jejunia,  quae  in  Ecclesia  praedicantur  con¬ 
temnenda  asseruisse.  Nonnullos  eorum  etiam 
cibos  carnium  tamquam  illicitos  reputasse  » . 
Deinde  in  canonibus,  can.  1.  «  Si  quis  vitu¬ 
perat  nuptias  etc.,  Anathema  sit ».  Et  can.  2. 
«  Si  quis  carnem  edentem  praeter  sanguinem, 
et  idolis  immolatum  et  suffocatum,  cum  ie- 
ligione  et  fide,  condemnat,  velut  spem  pro¬ 
pter  hujusmodi  perceptionem  non  habentem, 
anathema  sit » . 

Ex  his  manifeste  colligitur,  ab  Eustathio, 
ejusque  discipulis  nuptias,  et  carnis  esum 
absolute  fuisse  damnata,  ita  ut  salvum  esse 
non  posse  crederent,  qui  nuptias  contra¬ 
heret,  aut  carnes  ullo  tempore  degustaret. 
Quae  est  ipsa  haeresis  Manichaei,  quoad  sub¬ 
stantiam,  quamvis  fortasse  non  ex  eodem 
fundamento  Manichaeus  et  Eustathius  hanc 
haeresim  fabricaverint. 

Manifestum  quoque  est,  Eustathium  a 

Concilio  damnatum,  non  quod  a  nuptiis,  vel 
carnis  esu  propter  cultum  Dei  perfectiorem, 
abstinendum  esse  diceret,  sed  quod  absolute 
nuptias,  carnisque  esum,  utres  illicitas  Chri¬ 
stianis  (ut  diximus)  repudiaret.  Nam  idem 
Concilium,  Can.  9.  et  21.  Virginitatem  et 
continentiam  recipit  et  laudat. 

At  (inquit  Kemnitius)  «  Eustathius  (Sozo- 
meno  teste)  dabat  operam  vitee  severae,  et  in 
Concilio  Gangrensi  professus  est,  se  non  con¬ 
tumaciae  gratia,  sed  ob  cultum  Dei  abstinen¬ 
tiam  illam  introduxisse  » . 

Respondeo  :  Ita  est,  sed  idem  Sozomenus 
addit,  Eustathium  ob  amorem  vitee  seve¬ 
rioris  in  absurdas  opiniones  incidisse.  Itaque 
non  abstinentiam  ob  cultum  Dei,  sed  absur¬ 
das  illas  opiniones' Concilium  damnavit. 

Quod  vero  Kemnitius  dicit,  nondum  eo 
tempore  interdictum  fuisse  carnium  esum  in 
diebus  jejuniorum,  merum  est  ipsius  figmen¬ 
tum.  Eustathius  enim  non  arguitur  aut  dam¬ 
natur,  quod  carnes  comedi  noluerit  in  diebus 
jejuniorum,  sed  quod  absolute  carnium  esum 
illicitum  esse  dixerit :  interdictum  autem  illo 
tempore  fuisse  Christianis  carnium  esum, 
cum  jejunia  celebranda  erant,  ac  potissi¬ 
mum  in  Quadragesima  perspicuum  est  ex 
historia  Spiridionis,  quam  supra  tractavi¬ 
mus.  Spiridion  enim  Eustathii  aequalis  fuit, 
aut  etiam  paulo  antiquior,  et  tamen  eo  tem¬ 
pore  scimus  ab  homine  Christiano  repudiatas 
fuisse  carnes  in  Quadragesima,  eo  nomine 
quod  Christianus  esset.  Vide  eumdem  Sozo- 
menum  lib.  i.  cap.  11. 

Sexto  profert  Calvinus  lib.  iv.  Institution. 
cap.  12.  §  19.  locum  unum  S.  Augustini,  ex 
lib.  xxx.  contra  Faustum,  ubi  dicit,  ab  Au¬ 
gustino  refelli  delirium  Manichaeorum,  apud 
quos  in  magno  honore  erant,  qui  abstinebant 
a  certis  cibis,  quasi  abstinentia  illa  sit  opus 
Deo  gratum. 

Respondeo  :  S.  Augustinus  non  refellit 
Maniehaeos,  quod  in  magno  honore  haberent 
a  carnibus,  abstinentes;  sed  quod  putarent, 
carnes  natura  sua  esse  immundas.  Id  quod 
probat,  quoniam  etiamsi  apud  Manichaeos 
soli  sacerdotes  a  carnibus  abstinerent,  tamen 
plebi  carnium  esus,  non  tam  ut  licitus  con¬ 
cedebatur,  quam  ut  illicitus  indulgebatur  : 
«Auditoribus, inquit,  vestris,  quos  tamquam 
distinctos  a  genere  sacerdotum  dixistis,  se¬ 
cundum  veniam  haec  edenda  conceditis. Ne¬ 
que  enim  conceditur  secundum  veniam,  nisi 
peccatum».  Et  infra  :  «  Hoc  animo,  hac  vo¬ 
luntate,  hac  opinione  ab  escis  hujusmodi  tem¬ 


peratis,  quod  non  significatione,  sed  natura 
malae  et  immundae  sint » .  Adde  quod  Faustus 
Manichacus  non  solum  dicit,  perfectos  apud 
Manichaeos  a  carnibus  abstinere,  quem  locum 
notavit  Calvinus,  sed  etiam  dicit,  apud  Ca¬ 
tholicos  in  magno  pretio  haberi,  qui  carnibus 
semper  abstineant.  Sic  enim  loquitur  cap.  3. 

«  De  vobis  vero  quid  dicam,  id  est,  de  Chri- 
stianioribus  apud  vos,  quorum  nonnulli  qui1 
dem  porcina ,  plerique  vero  quadrupede 
omni,  alii  etiam  cuncto  animali  penitus  abs¬ 
tinent,  fertque  ob  hoc  in  oculis  eos  omnis 
Ecclesia,  et  summa  cum  veneratione  susci¬ 
piens  solum  non  Deos  existimat » .  Quod  testi¬ 
monium  S.  Augustinus  non  reprobat,  sed 
approbat,  ut  perspicuum  est  ex  quinto  ca¬ 
pite. 

CAPUT  XI\r. 

De  origine  et  institutione  jejunii 

quadragesimalis. 

Quinta  restat  pars  disputationis  de  jejunio, 
quae  est  de  variis  temporibus,  in  quibus  ab 
Ecclesia  sunt  instituta  jejunia.  Ac  primum 
de  jejunio  Quadragesimae,  quod  est  omnium 
maximum  et  celeberrimum,  tria  tractanda 
sunt,  de  origine  et  institutione,  de  rationibus 
institutionis,  et  de  varietate. 

Quod  attinet  ad  primum,  tres  falsae  opi¬ 
niones  de  origine  Quadragesimae  refellendae 
sunt.  Prima  est  Haereticorum  omnium  hujus 
temporis,  qui  docent,  Quadragesimam  post 
tempora  apostolorum  ex  quadam  supersti¬ 
tione  et  perversa  imitatione  Christi  paulatim 
irrepsisse.  Ita  Joannes  Calvinus  lib.  iv.  Insti¬ 
tui  cap.  12.  §.  20.  Magdeburgenses  cent.  1. 
lib.  ii.  cap.  10.  coi.  577.  Kemnitius  in  i. 
part.  exam.  et  alii.  Probat  autem  id  Kemni¬ 
tius  in  4.  part.  examin.  pag.  581.  ex  testi¬ 
monio  Ircnaei,  apud  Eusebium  lib.  v.  cap. 
24.  Sic  enim  loquitur  Irenaeus  :  «  Quidam 
unum  diem  ante  Pascha  jejunant,  quidam 
duos,  alii  plures,  alii  quadraginta,  diurnas  et 
nocturnas  horas  supputantes  pro  die.  Et  haec 
diversitas  non  jam  nostra  aetate  primum 
coepit,  sed  longe  ante,  illorum  scilicet  tem¬ 
pore,  qui  ante  nos  fuerunt,  qui  ut  conjectura 
assequi  licet,  non  accurate  consuetudinem 
eorum ,  qui  vel  simplicitate  quadam,  vel 
privata  auctoritate  in  posterum  aliquid  sta¬ 
tuissent,  observarunt. » 

Ex  hoc  loco  quinque  mdmorabilia  Kem¬ 
nitius  colligi  jubet.  Primo,  tempore  virorum 

Apostolicorum  fuisse  diversas  et  varias  ob¬ 
servationes,  non  certas  et  statas  leges  de 
jejuniis.  Secundo,  jejunium  Quadragesimae 
fuisse  vulgarem  consuetudinem,  non  man¬ 
datum,  aut  traditionem  Apostolicam.  Tertio, 
consuetudinem  illam  introductam  privata 
auctoritate  a  simplicibus  hominibus,  non  ex 
totius  Ecclesiae,  aut  Apostolorum  institutione, 
et  praescripto.  Quarto  fuisse,  qui  in  posterum 
tempus  aliquid  statuerint  de  forma  jejunii, 
sed  (ut  dictum  est)  ex  privata  sententia  et 
devotione.  Quinto,  viros  Apostolicos  ejus¬ 
modi  consuetudinem  non  accurate  obser¬ 
vasse,  propterea  quod  scirent  ex  cfuadam 
simplicitate  a  privatis  hominibus  introdu¬ 
ctam.  ' 

Sed  hoc  argumentum  Kemnitii  duplici 
ratione  refutari  potest.  Primum  enim  si  verba 
ipsa  Irenaei  diligenter  excutiantur ,  facile 
apparebit,  eum  auctorem  non  loqui  de  insti¬ 
tutione  jejunii  Quadragesimalis,  sed  solum 
de  forma  jejunandi,  id  est,  quamdiu  oporteat 
jejunantes  manere  impastos,  unone  die,  an 
duobus,  an  pluribus.  Sed  verba  Graeca  ad- 
scribamus  ex  correctissima  Roberti  Stephani 
editione.  OuSs  Y“p  govov  rapi  xvj?  7jp.spa?  e< mv 
apt&tcrSrjTvici;,  aXXa  xal  rapi  xou  eI'8ou?  auxoii  xrj; 
vrjffxefa?.  Ot  uiv  yap  oiovxai  p.tav  vjpepav  oetv  auxou? 
vr,ax£U£iv‘  o f  oe,  Suo,  ol  os  xal  7cXEiova?,  oi  os,  xeo- 
oapaxovxa  wpa?  f|[/£piva?  xal  vuxxEptva?  ouppexpouoi 
xvjv  #,a£pav  aOxwv.  Haec  verba  si  reddantur 
simpliciter,  ita  sonabunt  latine.  «  Neque 
enim  solum  de  die  (Paschae  videlicet)  est 
dubitatio,  sed  etiam  de  specie  ipsius  jejunii. 
Quidam  enim  existimant  unam  diem  opor¬ 
tere  se  jejunare,  quidam  duas,  quidam  etiam 
plures.  Quidam  quadraginta  horis  diurnis  et 
nocturnis  metiuntur  suum  diem  -> .  Hoc  est, 
alii  continuant  jejunium,  nihil  omnino  come¬ 
dentes  unum  diem,  alii  duos,  alii  plures,  tres 
videlicet,  aut  quatuor,  aut  quinque,  aut  sex, 
integram  nimirum  hebdomadam.  Alii  qua¬ 
draginta  horis  diurnis  et  nocturnis  metiuntur 
suum  diem,  jejunii  videlicet.  Manent  enim 
sine  cibo  quadraginta  horis  diurnis  et  no¬ 
cturnis,  quae  tametsi  fere  duos  dies  conti¬ 
neant,  tamen  ipsi  pro  uno  die  accipiunt. 

Hanc  esse  veram  explicationem,  probamus 
primo  ex  ipsis  verbis  Graecis,  quse  non  pos¬ 
sunt  simplicius  reddi,  quam  a  nobis  reddita 
sint. 

Secundo,  quia  non  dicit  Irenaeus,  dubita¬ 
tionem  esse  de  jejunio  Quadragesimae,  sed 
de  specie  et  forma  jejunii.  Proinde  non  erat 
in  controversia  apud  viros  Apostolicos,  utrum 


servandum  esse  jej unium  quadraginta  dierum 
ante  Pascha;  id  enim  pro  comperto  omnes 
habebant :  sed  quomodo  servandum  esset. 

Tertio,  confirmatur  a  simili.  Scribit  enim 
Irenaeus  non  solum  de  die  Paschae,  sed  etiam 
de, forma  jejunii  controversiam  esse.  At  de 
die  Paschae  non  erat  quaestio,  utrum  dies 
Paschae  celebrandus  esset,  sed  utrum  dies 
Paschae  esse  posset  solum  dies  dominicus, 
an  quicumque  dies  hebdomadae.  Sic  igitur 
de  jejunio  paschali,  sive  Quadragesimali  non 
erat  quaestio,  an  servandum  esset,  sed  qua 
forma  servandum  esset. 

Quarto  incredibile  videtur  tantam  fuisse 
aliquando  varietatem  jejunii  paschalis,  ut 
aliqui  putarent,  jejunium  illud  constare 
unico  die  tantum,  aut  duobus,  alii  quadra¬ 
ginta  diebus  :  et  incredibilius  est  jejunium 
illud  quod  Quadragesimae  nomen  semper 
Non  igitur  de  diebus  Quadragesinae ,  sed 
tempore  vel  duobus,  habuit,  potuisse  defi¬ 
niri  uno  die,  continuandi  jejunium  sine  omni 
cibo,  loquitur  Irenaeus. 

Quinto,  quoniam  revera  semper  fuit  apud 
veteres  varia  consuetudo  continuandi  jeju¬ 
nium.  Scribit  enim  Philo  in  lib.  de  vita  the- 
orica  supplicum ,  viros  illos  adeo  amasse 
jejunium,  ut  aliqui  triduum,  aliqui  sex  dies 
sine  cibo  transmitterent.  Sanctus  Ephipha- 
nius  in  compendiaria  doctrina  scribit,  suo 
tempore  fuisse  adhuc  in  Ecclesia  ejusmodi 
varietatem,  ut  aliqui  ad  solis  occasum  je¬ 
junium  solverunt,  alii  biduum,  aut  triduum, 
aut  integram  hebdomadam  sine  cibo  tra¬ 
ducerent.  Similia  referunt  S.  Hieronymus 
in  epist.  ad  Marcellam,  de  laudibus  Asellae, 
et  S.  Augustiuus  in  lib.  i.  de  moribus  Ec¬ 
clesiae,  cap.  33.  neque  desunt  etiam  hodie, 
praesertim  apud  Graecos,  qui  ad  initium  et 
finem  Quadragesimae  tres  dies,  aut  quadra¬ 
ginta  horas  impasti  transigant.  Cujus  formae 
jejunandi  habentur  exempla  in  divinis  litteris, 
Estliei\  iv.  Tob.  m.  et  Actor,  ix.  Hanc  autem 
formam  jejunandi  sine  ullo  cibo  plures  dies, 
libenter  admittimus,  semper  liberae  fuisse 
consuetudinis,  neque  unquam  ab  Apostolis, 
aut  aliis  Ecclesiae  praesulibus  imperatam.  Ex 
quo  sequitur,  ut  quinque  illa  memorabilia 
Kemnitii  ad  rem  nihil  pertineant. 

Quamvis  autem  id  quod  jam  diximus,  ve¬ 
rissimum  esse  credamus  :  tamen  quoniam 
tum  Ruffinus,  tum  Christophorsonus,  tum 
alii  locum  hunc  Irenaei  ad  Quadragesimae 
varietatem  retulerunt,  adferemus  alteram 
rationem,  cur  Kemnitii  argumentum  nihil 

probet.  Nam  quod  sequitur  in  testimonio 
Irenaei,  non  significat,  consuetudinem  qua- 
dragesimalis  jejunii  introductam  fuisse  a 
privatis  hominibus,  et  ex  simplicitate  qua¬ 
dam,  et  ideo  a  viris  Apostolicis  non  fuisse 
accurate  servatam  :  sed  significat,  aliquos 
ex  antiquis  non  accurate  servasse  consuetu¬ 
dinem,  ut  erat  tradita  a  majoribus  et  Apo¬ 
stolicis  viris,  et  ex  hac  negligentia  ortam 
esse  varietatem,  quae  ipsius  tempore  cerne¬ 
batur.  Sic  enim  vertit  Ruffinus  :  «  Coepit  haec 
diversitas  ab  illis  (ut  opinor)  qui  non  sim¬ 
pliciter,  quod  ab  initio  traditum  est,  tenentes, 
in  alium  morem,  vel  per  negligentiam,  vel 
per  imperitiam  postmodum  decidere  ». 

Sed  Kemnitius  objicit  versionem  Christo- 
phorsoni,  qui  ita  vertit,  ut  ipse  paulo  ante 
citavit.  At  nos  Ruffinum,  ut  multo  antiquio¬ 
rem  et  doctiorem,  et  qui  multa  vertit  in  La¬ 
tinum  sermonem  ex  Graeco,  Christophorsono 
anteponendum  censemus.  Praesertim  cum 
verba  Graeca  extent,  et  de  utraque  versione 
a  peritis  judicium  fieri  possit.  Haec  enim  sunt 
verba  Irenaei,  quae  proxime  sequuntur  post 
ea,  quae  paulo  ante  descripsimus  :  x at  xotauxr, 
gsv  irotxiXia  xwv  £7Uxv)pouvxa)v  ou  vuv  £cs’  '/)p.tov  ys- 
yovuia,  aXXa  xqu  uoXu  irpoTEpov  im  xwv  irpo  rpuov 
xwv  7tap«  xo  axptSe?  w;  stxo;  xpaxouvxtov  xvjv  xaO’ 
aivXbxvixa  xal  iStwxtagbv  auv-^Osiav  a?  xb  gExsixeixa 
•7reiroi7]xbxojv.  Quae  ad  verbum  sic  reddi  pos¬ 
sunt  :  «  et  talis  quidem  diversitas  observan¬ 
tium,  non  nunc  nostro  tempore  facta  est ; 
sed  et  multo  antea  tempore  majorum  nostro¬ 
rum,  qui  non  accurate  (ut  par  erat)  tenentes 
simplicem,  etpropriam  consuetudinem,  eam 
ad  posteros  transmiserunt  » . 

Ex  quo  non  sequitur  quod  Kemnitius  di¬ 
cit,  jejunium  Quadragesimae  ex  simplicitate 
quadam  et  privata  quorundam  auetoritate 
introductum ;  sed  tantum  id  sequitur,  ali¬ 
quos  ex  veteribus  non  conservasse  consuetu¬ 
dinem  Apostolicam,  ita  simpliciter  ac  pro¬ 
prie  ut  conservanda  erat,  et  inde  natam  esse 
apud  aliquos  magnam  in  forma  jejunii  diver¬ 
sitatem. 

Sed  his  omissis,  altera  sententia  est  Joan- 
nis  Cassiani,  qui  Collatione  24.  cap.  30.  do¬ 
cet,  in  Ecclesia  primitiva,  per  totum  annum 
aequale  fuisse  jejunium ;  deinde  frigescente 
devotione,  cum  inciperent  apud  multos  ne- 
gligi  jejunia,  placuisse  omnibus  sacerdoti¬ 
bus,  ut  Quadragesima;  jejunium  indiceretur, 
ac  fixa  lege  stabiliretur. 

Scdhaec  sententia  falso  nititur  fundamento. 
Tametsi  enim  credibile  sit  Apostolos,  alios- 


que  nonnullos,  sicut  in  commune  vivebant, 
et  continentiam  perpetuam  colebant,  ita 
etiam  vel  per  totum  annum,  vel  certe  fre¬ 
quentissime  jejunasse  :  tamen  neque  certum, 
neque  verisimile  est  omnes  Christianos  Apo¬ 
stolicis  temporibus  per  totum  annum  operam 
dedisse  jejuniis;  quemadmodum  nullaratione 
affirmari  debet,  omnes  ubique  Christianos 
sub  Apostolis  vitam  ccelibem,et  communem 
duxisse.  Nam  certe  apud  Corinthios,  aliasque 
civitates  Graecorum  (ut  ex  epistolis  beati 
Pauli  perspicuum  est)  Christiani  permulti  li¬ 
beris  operam  dabant,  et  res  suas  proprias 
retinebant,  et  per  unam  Sabbati  collecta; 
apud  eos  fiebant.  Item  I  Cor.  vir.  admonet 
conjugatos  Apostolus,  ut  ad  tempus  inter¬ 
mittant  opus  conjugale,  ut  vacent  orationi 
et  jejunio.  Ex  quo  sequitur,  ut  non  per  to¬ 
tum  annum  jejunare  soliti  fuerint.  Et  I  ad 
Gorinth.  vm,  monet,  ut  comedant  quicquid 
in  macello  varnit  ;  ex  quo  intclligimus,  eos 
carnibus  vesci  solitos,  a  quibus  tamen  absti¬ 
nent  jejunantes. 

Quid  quod  Actor,  xm.  Apostoli  Paulus,  et 
Barnabas  ordinantur  in  opus  Evangelii  cum 
jejunio, et  oratione,  et  manuum  impositione. 
Ubi  sine  dubio  fit  mentio  specialis  jejunii 
tempore  ordinationis;  proinde  non  semper 
in  prima  illa  Ecclesia  jejunabatur.  Ipse 
etiam  beatus  Paulus  II  Corinth.  xi.  comme¬ 
morat  inter  alios  suos  labores,  jejunia  mul¬ 
ta.  Et  de  sancto  Joanne  Apostolo  supra  citavi¬ 
mus,  illum  cum  quodam  adolescente  crebra 
duxisse  jejunia ;  et  cum  Evangelium  scribere 
vellet,  solemne  indixisse  jejunium.  Qua;  sunt 
argumenta  clarissima,  non  fuisse  apud  Chri¬ 
stianos  omnes,  Apostolicis  temporibus,  per 
totum  annum  cequale  jejunium. 

Adde  quod  nusquam  invenitur  lex  illa, 
quam  Cassianus  dicit,.  ab  omnibus  simul 
Christi  sacerdotibus  fuisse  latam  de  jejunio 
Quadragesima;.  Primum  enim  generale  Con¬ 
cilium  omnium  sacerdotum  constat  fuisse 
Nicaenum  primum  :  in  eo  autem  Concilio  fit 
mentio  Quadragesimae  tamquam  rei  notissi¬ 
mae,  et  multo  antea  institutae. 

Tertio  sententia  est  aliorum,  qui  institu¬ 
tionem  Quadragesimae  referunt  ad  Tele- 
sphorum  Papam.  Id  enim  aliquos  sensisse 
refert  Eusebius  in  Chronico.  Sed  forte  inde 
nata  est  opinio  illa,  quod  Telesphorus  lega¬ 
tur  clericis  mandasse,  ut  septem  integras 
hebdomadas  a  carnibus  abstinerent,  cum 
laici  septem  hebdomadas  non  integras  ab¬ 
stineant.  Alioqui  enim  fieri  non  potest,  ut 


CAPUT  XIV. 


Telesphorus  jejunium  Quadragesima!  insti¬ 
tuerit,  cum  ante  ipsius  tempora  vixerit  S. 
Ignatius,  qui  Quadragesimae  apertissime 
meminit. 

Vera  igitur  sententia  est,  Quadragesimale 
jejunium  ab  Apostolis  Domini  institutum, 
atque  Ecclesiae  universae  traditum  fuisse.  Id 
enim  primum  constat  ex  canone  Apostolo¬ 
rum  68.  Deinde,  ex  testimonio  expresso  duo¬ 
rum  insignium  Patrum  Hieronymi  et  Leonis. 
Sic  enim  scribit  S.  Hieronymus  in  epi¬ 
stola  ad  Marcellam  adversus  Montanum, 
«  Nos  unam  Quadragesimam,  secundum 
traditionem  Apostolorum,  toto  anno,  tempore 
nobis  congruo,  jejunamus  » . 

Sanctus  vero  Leo  serm.  6.  de  Quadrage¬ 
sima  ita  loquitur».  Quod  ergo  dilectissimi 
in  omni  tempore  unumquemque  convenit 
facere  Christianum,  id  nunc  sollicitus  est,  et 
devotius  exequendum,  ut  Apostolica  institu¬ 
tio  quadraginta  dierum  jejuniis  impleatur  »  : 
Et  serm.  9.  de  Quadragesima  loquens  :  «  A 
sanctis,  inquit,  Apostolis,  per  doctrinam  Spi- 
i‘itus  sancti  majora  sunt  instituta  jejunia,  ut 
per  commune  consortium  crucis  Christi, 
etiam  nos  aliquid  in  eo,  quod  propter  nos 
gessit,  ageremus  » . 

Tertio  probatur  ex  regula  illa  notissima 
beati  Augustini,  in  epist.  118.  ad  Januarium, 
etlib.  iv.  de  Baptismo,  cap.  24.  quae  habet, 
illa  omnia  sine  dubio  ex  Apostolica  traditione 
descendere,  quae  in  universa  Ecclesia  obser¬ 
vantur,  et  in  nullo  Ecclesia;  concilio  instituta 
inveniuntur.  Ejusmodi  esse  Quadragesimale 
jejunium,  nullo  negotio  demonstrari  potest. 
Nam  non  esse  institutum  in  ullo  Concilio  per¬ 
spicuum  est  tum  ex  eo,  quod  nusquam  exstat 
tale  concilium,  in  quo  primum  Quadragesi¬ 
ma  instituta  esse  dicatur ;  tum  ex  eo,  quod 
invenitur  mentio  Quadragesima!  in  auctori¬ 
bus,  qui  omnia  Concilia  praecesserunt. 

Observatum  vero  jejunium  hoc  in  Ecclesia 
universa  semper  fuisse,  manifeste  patet  ex 
Conciliis  et  Patribus  diversorum  temporum 
et  locorum.  Fit  enim  mentio  Quadragesima;, 
ut  rei  generalis  et  antiquissimae,  in  Goncilio 
I.  Nicarno,  can.  5.  in  Concilio  Laodicaeno, 
can.  49.  et  seq.  Et  in  canonibus,  qua;  dicun¬ 
tur  sexta;  Synodi,  can.  29.  quae  sunt  Conci¬ 
lia  in  Oriente  celebrata.  Item  in  Conciliis 
occidentalibus  Aurelianensi  I.  can.  11.  Au- 
relianensi  IV.  can.  2.  Agathensi,  can.  8. 
Antisiodorensi,  can.  2.  Toletano  8.  can.  9. 
ctBracarensi  II.  can.  9. 

Porro,  nullus  est  veterum  Patrum,  qui 


Quadragesima!  non  meminerit.  Ex  Graecis, 
S.  Ignatius  in  epist.  ad  Philippenses.  S.  Ire- 
meus  in  epist.  ad  Victorem,  apud  Eusebium, 
lib.  v.  Hist.  cap.  24.  Origenes  homil.  10.  in 
Leviticum.  Cyrillus  Hierosolymitanus,  Ca¬ 
techesi  i.  et  1.  et  18.  Epiphanius  in  compen¬ 
diaria  doctrina.  Athanasius  in  epist.  ad  Or¬ 
thodoxos  de  persecutione.  Basilius  orat.  2. 
de  jejunio.  Gregorius  Nazianzenus  oratione 
in  sanctum  lavacrum.  Gregorius  Nyssenus, 
oratione  de  amandis  pauperibus.  Joannes 
Chrysostomus,  homil.  I.  in  Genesim,  et  ho¬ 
mil.  18.  et  73.  ad  populum  Antiochenum. 
Theophilus  Alexandrinus,  in  epistolis  tribus 
Paschalibus.  Denique  Dorotheus  abbas,  in 
lib.  de  vita  recte  ac  pie  instituenda,  doctrina 
13.  ubi  etiam  affirmat,  Quadragesimam  ab 
Apostolis  institutam.  Vide  hunc  auctorem 
in  tom.  3.  bibliothecae  sanctorum  Patrum. 

Exlatinis,  Tertullianus  in  lib.  de  jejunio, 
cap.  2.  dicit,  Jejunium  quoddam  esse  in  Ec¬ 
clesia  lege  pra!scriptumi  Deinde  cap.  13. 
illud  ipsum  vocat  jejunium  paschale.  Ex 
quo  intelligimus,  eum  de  Qu  adragesima  lo¬ 
qui,  id  est,  de  jejunio,  quod  ante  Pascha  so- 
lemniter  celebratur.  Sed  verbis  disertis  Qua¬ 
dragesimae  faciunt  mentionem,  ex  latinis, 
Ambrosius  lib.  de  Noe,  et  arca,  cap.  13.  et 
serm.  23.  et  seq.  Hieronymus  in  cap.  lviii. 
Isaiae  in  cap.  m.  Jonae,  in  cap.  ix.  Matth.  in 
epist.  ad  Letam,.  de  institutione  filiae,  et  ali¬ 
bi.  Augustinus  in  epist.  119.  cap.  13.  Et 
in  Psalm.  cx.  et  in  sermonibus  plurimis. 
Paulinus  in  epist.  3.  ad  Amandum. [Maximus 
in  sermonibus  de  Quadragesima.  Cassianus 
Gollat.  21.  Leo  Pontifex  in  sermonibus,  item 
de  Quadragesima.  Petrus  Chrysologus,  in 
sermonibus  de  Quadragesima.  Gregorius 
Magnus,  bom.  16.  in  Evangelia.  Isidorus 
lib.  i.  de  officiis  divinis,  cap.  36.  Rabanus 
lib.  ii.  de  Institut.  clericorum.  Amalarius 
lib.  i.  de  officiis  ecclesiasticis.  Rupertus 
lib.  iv.  de  officiis  divinis.  Bernardus  in  serm. 
de  Quadragesima. 

Ex  hac  autem  tanta  nube  testium,  qui  om¬ 
nes  Quadragesima;,  ut  rei  sacrae  et  celeber¬ 
rima;,  faciunt  mentionem,  mirum  est,  si  non 
opprimaturimpudentia  Haereticorum,  etprae- 
sertim  Calvini,  qui  in  lib.  iv.  Instit.  cap.  12. 
§.  20.  dicere  ausus  est  :  «  Jam  invaluerat 
superstitiosa  Quadragesimae  observatio  ». 
Quomodo  enim  superstitiosa  observatio  dici 
potest,  quae  ab  Apostolis  per  doctrinam  Spi¬ 
ritus  sancti  instituta,  omnibus  saeculis  post 
Apostolica  tempora  succedentibus,  ab  omni- 

bus  Conciliis,  omnibusque  Patribus  grsecis 
et  latinis  celebrata  est  ? 

Adde  quod  non  desunt  insignes  Patres, 
qui  ab  ipso  Domino  indictam  Quadragesi¬ 
mam  fuisse  docent.  Sic  enim  loquuntur, 
Ambrosius  sermon.  25.  Hieronymus  in  cap. 
lviii.  Isaise,  et  c.  m.  Jonse.  Augustinus  in 
Psalmo  cx.  Et  Leo  serm.  12.  de  Quadrage¬ 
sima.  Quamvis  enim  Ambrosius,  Hieronymus 
et  Augustinus  intelligant,  Quadragesimam  a 
Domino  indictam,  non  verbo,  sed  exemplo, 
et  Leo  divinitus  institutam  esse  dicat,  quo¬ 
niam  Apostoli,  non  ex  proprio  capite,  sed 
ex  inspiratione  Dei  illam  instituerunt :  ta¬ 
men  hoc  ipsum,  quod  Christus  exemplo  suo, 
et  Spiritus  sanctus  unctione  sua  Quadragesi¬ 
mam  instituerit,  apertissime  docet,  plane 
blasphemum  et  sacrilegum  esse  Calvinum, 
qui  superstitiosam  Quadragesimee  observa¬ 
tionem  vocare  non  dubitavit. 

Sed  objicit  Kemnitius  testimonium  sancti 
Augustini,  cx  epist.  86.  ad  Casulanum  : 
«  Ego  in  Evangelicis  et  Apostolicis  litteris, 
totoque  instrumento,  quod  appellatur  testa¬ 
mentum  novum,  animo  id  revolvens,  video 
praeceptum  esse  jejunium.  Quibus  autem 
diebus  non  oporteat  jejunare,  et  quibus 
oporteat,  praecepto  Domini,  vel  Apostolorum 
non  invenio  definitum  » .  Sed  facilis  est  re¬ 
sponsio.  Loquitur  enim  S.  Augustinus  de 
praecepto  Domini,  vel  Apostolorum  scripto 
in  divinis  libris.  Fatemur  autem  nullum  ejus¬ 
modi  in  divinis  libris  exstare  praeceptum.  Et 
ideo  non  praecepto  scripto,  sed  traditione 
non  scripta  defendimus  Quadragesimam  ab 
Apostolis  institutam.  Esse  autem  hanc  vere 
Apostolicam  traditionem,  probavimus  paulo 
ante  per  illam  ipsam  regulam,  quam  nobis 
ad  traditiones  Apostolorum  internoscendas, 
idem  ipse  S.  Augustinus  reliquit. 

CAPUT  XY. 

De  Quadragesimae  varietate. 

Admiranda  plane  fuisse  videtur,  apud 
veteres  in  Quadragesima  observanda  varie¬ 
tas.  Nam  S.  Irenaeusapud  Eusebium,  lib.  v. 
cap.  25.  scribit,  alios  uno  die,  alios  duobus, 
alios  pluribus,  alios  quadraginta  diebus  Pa¬ 
schale  definivisse  jejunium. 

Sanctus  Basilius  orat.  2.  de  jejunio,  indicit 
publice  Quadragesimam,  et  tamen  dies  tan¬ 
tum  quinque,  non  autem  quadraginta  jeju¬ 
nandos  esse  monet.  Quod/liligenter  notari  ju¬ 


bet  Kemnitius  in  i.  part.  examinis,  pag.  630' 

Sanctus  Ambrosius  serm.  34.  dicit,  suo 
tempore  aliquos  non  Quadragesimam,  sed 
Quinquagesimam  jejunare  solitos  ;  alios  con 
tra  vix  Trigesimam,  aut  Vigesimam,  cum 
alternis  tantum  hebdomadis  in  Quadragesima 
jejunarent. 

Joannes  Cassianus,  Collat.  21.  c.  27.  scri¬ 
bit,  alios  jejunare  sex  hebdomadas,  alios  vero 
septem. 

Socrates  lib.  v.  histor.  cap.  21.  dicit,  Ror 
manos  jejunare  solitos  tres  tantum  hebdoma¬ 
das  ante  Pascha,  Dominicis  et  Sabbatis  non 
supputatis.  Grsecos,  Illyricos  et  Alexandrinos 
sex  hebdomadas.  Alios  quosdam  septem 
hebdomadas,  sed  intervallo  posito  post  quin¬ 
tum  decimum  quemque  diem.  Quem  locum 
non  solum  Kemnitius  in  ESamine,  sed  etiam 
Calvinus  in  Institut.  lib.  iv.  cap.  12.  obser¬ 
vari  jubet. 

Sanctus  Leo  sermon.  4.  de  Quadragesima 
indicat,  suo  tempore  solum  quatuor  dies  per 
hebdomadam  jejunari  consuevisse  in  Qua¬ 
dragesima.  Sic  enim  loquitur  indicens  jeju¬ 
nium  Quadragesimee  :  «  Igitur  feria  secun¬ 
da,  feria  quarta,  et  feria  sexta  jejunemus  : 
sabbato  autem  apud  sanctum  Petrum  vigi¬ 
lias  celebremus  ».  Dixi  autem  quatuor  dies, 
quia  sabbato  cum  vigilia  semper  jejunium 
jungebatur. 

Cseterum  heee  tanta  diversitas  non  diffi¬ 
culter.  tolli  potest.  Vere  enim  in  Eccle¬ 
sia  catholica  omnibus  seeculis,  tum  apud  graj- 
cos,  tum  apud  latinos  jejunium  paschale  fuit 
dierum  quadraginta,  aut  fere  quadraginta, 
id  est,  triginta  sex.  Id  vero  perspicuum  est 
primo,  quoniam  omnia  Concilia,  et  Patres 
supra  citati  utuntur  nomine  Quadragesimas, 
cum  jejunium  paschale  commendant.  Per 
Quadragesimam  autem  non  potest  intelligi 
nisi  numerus  quadragenarius,  aut  prope  qua¬ 
dragenarius.  Quis  enim  Quadragesimam  vo¬ 
caret  jejunium  dierum  quindecim,  aut  vi-  - 
ginti. 

Secundo,  multi  Patres  dicunt,  jejunari 
Quadragesimam  ad  exemplum  Christi,  Mosis 
et  Elise,  id  enim  habet  sanctus  Basilius  orat, 
in  40.  Martyres,  sanctus  Hieronymus  in  cap. 
lviii.  Isaise,  sanctus  Augustinus  in  epist.  119. 
ad  Januarium,  et  alii.  At  Christus,  Moses  et 
Elias  quadraginta  dies  jejunarunt. 

Tertio,  S.  Ambrosius  serm.  23.  S.  Grego- 
riushomil.  16.  et  Cassianus  Collat.  21.  cap. 
27.  scribunt,  Quadragesimam  continere  qua¬ 
draginta  duos  dies,  et  detractis  Dominicis  in 

quibus  non  jejunatur,  remanere  dies  jejunii 
triginta  sex. 

Quarto,  S.  Augustinus  in  epist.  149.  cap. 
17.  S.  Leo,  sermon.  4.  de  Quadragesima,  et 
Petrus  Chrysologus,  scrrn.  11.  disertis  verbis 
tradunt,  jejunium  quod  ante  Pascha  cele¬ 
bratur,  esse  quadraginta  dierum. 

Sed  hsec  omnia  clariosa  efficientur  ex  dis¬ 
cussione  eorum,  qute  contra  objiciebantur. 
Nam  ad  locum  productum  ex  Irenseo  jam 
respondimus  capite  superiore,  non  loqui 
Irenamm  de  varietate  dierum  Quadragesimae : 
sed  de  varietate  continuandi  jejunium  sine 
omni  cibo  in  ipsa  Quadragesima,  id  est,  an 
tempore  Quadragesimae  cibus  sumendus  es¬ 
set  semel  in  die,  aut  semel  post  biduum,  aut 
triduum  etc. 

Ad  locum  sancti  Basilii  respondeo,  loqui 
sanctum  Basilium  de  jejunio  singularum 
hebdomadarum  Quadragesimae,  ac  numerare 
solum  quinque  dies,  quoniam  Graeci  die  sab- 
bathi  et  die  Dominico  non  jejunant.  Horta¬ 
tur  enim  sanctus  Basilius  populum  ad  jeju¬ 
nium  Quadragesimae  alacriter  amplecten¬ 
dum  ;  atque  inter  alia  argumenta,  quibus 
probat,  non  esse  difficilem  Quadragesimae 
observationem,  adducit  illud,  quod  numerus 
dierum,  quibus  continenter  jejunandum  est, 
non  sit  nisi  quinarius ;  quinario  enim  exacto 
succedere  biduum,  quibus  jejunii  severitas 
relaxetur.  Itaque  annotatio  Kemnitii  ex  im¬ 
peritia  nata  est. 

Ad  locum  S.  Ambrosii  respondeo  :  Qui 
jejunare  volebant  Quinquagesimam  pro  Qua¬ 
dragesima,  eos  voluisse  secundum  ritum 
Graecorum  non  jejunare  die  sabbati.  Sic 
enim  detractis  sabbatis,  et  addita  una  heb¬ 
domada,  redit  numerus  dierum,  quibus  je¬ 
junatur,  omnino  idem  cum  eo,  qui  resultat 
dempta  una  hebdomada,  et  sabbatis  inclu¬ 
sis.  Caeterum  hic  mos,  quamvis  in  numero 
dierum  cum  nostro  conveniat,  tamen  non 
placuit  Ecclesiis  Latinis ;  et  ideo  Concilium 
Agathense  can.  8.  Aurelianense  I.  can.  14. 
et  Aurelianense  IV.  can.  2.  mandat,  ut  om¬ 
nes  jejunent  sabbata  Quadragesimae,  et  ve¬ 
ram  Quadragesimam,  non  Quinquagesimam 
celebrent. 

Haec  est  igitur  Quinquagesima,  quam  S. 
-Ambrosius  reprehendit,  sive  quicumque  est 
auctor  illius  sermonis.  Nam  certe  vix  fieri 
potest,  ut  auctor  sit  Ambrosius,  cum  ejus 
tempore  Mediolani  servaretur  usus  Graeco¬ 
rum  de  sabbato  non  jejunando.  Sic  enim 
loquitur  S.  Ambrosius,  in  lib.  de  Elia  et  je¬ 


junio  cap.  10.  «  Quadragesima  totis,  praeter 
sabbatum  et  Dominicum  ,  jejunatur  die¬ 
bus  ». 

Porro  illi,  qui  apud  eumdem  auctorem  je¬ 
junabant  alternis  septimanis,  forte  addebant 
ad  numerum  hebdomadarum,  ut  etiam  ipsi 
■  complerent  eumdem  numerum  dierum  jejunii 
quadragesimalis.  Sed  sive  id  fecerint,  sive 
non  fecerint,  parum  refert,  quoniam  hi  non 
legem  aliquam  ecclesiasticam,  sed  cupidita¬ 
tem  et  intemperantiam  suam  habebant  pro 
lege,  et  propterea  ab  auctore  illo  gravissimo 
castigantur. 

Ad  locum  Cassiani  facilis  est  responsio. 
Ipse  enim  fatetur,  nullam  esse  discrepantiam 
in  numero  dierum.  Quidam  enim,  id  est,  La¬ 
tini  jejunabant  sex  hebdomadas,  quia  solum 
Dominicos  dies  non  jejunabant  :  quidam,  id 
est,  Grseci  jejunabant  septem  hebdomadas, 
quia  non  solum  Dominicos  dies,  sed  etiam 
abbata  non  jejunabant,  excepto  sabbato 
sancto.  Sicut  enim  in  sex  hebdomadis  trigin¬ 
ta  sex  dies  jejuniorum  inveniuntur,  demptis 
Dominicis  :  ita  quoque  in  septem  hebdoma¬ 
dis  triginta  sex  dies  jejuniorum  inveniuntur, 
detractis  sabbatis  et  Dominicis,  excepto  sab¬ 
bato  sancto. 

Ad  locum  Socratis  dico  primo,  Socratem 
non  multum  fidei  mereri,  cum  etNovatianus 
et  Aerianus  fuerit.  Cupiebat  enim  (ut  ipse 
aperte  in  hoc  ipso  loco  indicat)  festa  et  jeju¬ 
nia  omnino  esse  libera.  Deinde,  aut  mani¬ 
feste  falsa  scribit,  aut  codicem  ejus  corru¬ 
ptum  habemus.  Scribit  enim  apud  Romanos 
non  jejunari  nisi  tribus  hebdomadibus  ante 
Pascha,  detractis  sabbatis  et  Dominicis.  At 
Romse  potissimum  jejunabatur  sabbato,  non 
solum  in  Quadragesima,  sed  etiam  per  to¬ 
tum  annum ,  ut  S.  Augustinus  docet  in 
epistol.  86.  ad  Casulanum.  Immo  ipsi  Grseci 
in  canon.  53.  eorum,  qui  sextse  Synodo  tri¬ 
buuntur,  Romanos  reprehendunt,  quod  sab¬ 
bato  in  Quadragesima  jejunent. 

Itaque  exploratus  est  error  Socratis,  quod 
Romani  sabbata  excipiant  a  jejunio  Qua¬ 
dragesimae.  Nec  minus  exploratus  est  error, 
quod  non  jejunent,  nisi  tres  hebdomadas. 
Nam  Cassianus,  qui  'vixit  eodem  tempore 
quo  Socrates,  scribit,  Latinos  jejunare  sex 
hebdomadas.  Et  sanctus  Leo,  qui  fuit  Epi¬ 
scopus  Romanus  tempore  Socratis,  in  serra. 
5.  de  Quadragesima  dicit,  Roma;  jejunium 
ante  Pascha  esse  omnino  quadraginta  die¬ 
rum. 

Sed  probabile  est,  codicem  Socratis  esse 

corruptura,  et  pro  tribus  septimanis  scriben¬ 
dum  esse  quinque,  ut  numeri,  quos  ipse  po* 
nit,  se  consequantur,  videlicet  quinque,  sex, 
septem ;  et  nomen  sabbati  irrepserit  in  co¬ 
dicem  Socratis  ex  consuetudine  Graecorum, 
qui  sabbatis  non  jejunant. 

At  (inquies)  Romani  non  quinque  septimar 
nas  jejunant,  sed  sex  ;  et  Graeci  non  sex,  sed 
septem  ut  ex  Cassiano  didicimus.  Verum  est, 
sed  Socrates  distinguit  Quadragesimam  ab 
hebdomada  sancta,  et  ideo  dicit,  jejunari 
quinque  hebdomadas  a  Romanis,  et  sex  a 
Graecis  :  Cassianus  includit  in  Quadragesima 
sanctam  hebdomadam,  et  ideo  jejunio  Lati¬ 
norum  tribuit  hebdomadas  sex,  jejunio  Grae¬ 
corum  septem.  Morem  autem  esse  Graeco¬ 
rum  distinguere  jejunium  Quadragesimae  a 
jejunio  hebdomadae  Paschalis,  id  est,  quae 
ipsum  Pascha  proxime  praecedit,  perspicuum 
est  ex  Ignatio,  in  epistola  ad  Philippenses, 
ex  Clemente  lib.  v.  constitutionum  Apostoli- 
carum,  cap.  13.  et  19.  ex  Epiphanio,  in 
compendiaria  doctrina. 

Itaque  si  corrigamus  textum  Socratis,  et 
pro  tribus  septimanis  ponamus  quinque, 
nulla  erit  discordia  inter  Socratem  et  Cas¬ 
sianum  de  jejunio  tum  Latinorum,  tum  Grae¬ 
corum.  Illi  autem  qui  apud  Socratem  dicun¬ 
tur,  praetet  regulam  caeterorum  jejunare  se¬ 
ptem  hebdomadas,  sed  intervallo  interposito 
post  quindecim  dies  :  conveniunt  etiam  cum 
caeteris  in  numero  dierum.  Nam  jejunabant 
primas  duas  hebdomadas  integre,  deinde  in 
tertia  hebdomada  cessabant  a  jejunio.  R.ur- 
sus  jejunabant  quartam  et  quintam  hebdo¬ 
madam  etiam  integre ;  tum  cessabant  in 
hebdomada  sexta.  Denique  jejunabant  heb¬ 
domadam  septimam,  eique  addebant  hebdo¬ 
madam  sanctam.  Proinde  jejunabant  integre 
sex  hebdomadas,  quae  ut  supra  diximus, 
continent  dies  jejuniorum  sex  et  triginta. 

Ad  locum  sancti  Leonis  respondeo,  san¬ 
ctum  Leonem  loqui  de  jejunio  quatuor  die¬ 
rum,  qui  adduntur  ante  primam  Dominicam 
Quadragesimae,  ut  numerus  quadragenarius 
compleatur.  Nam  si  loqueretur  de  jejunio 
ipsius  Quadragesimae,  et  vellet  eximi  in  sin¬ 
gulis  hebdomadis  feriam  tertiam  et  feriam 
quintam,  sequeretur,  ut  vel  dies  jejunii  Qua- 
dragesimalis  non  essent  triginta  sex,  sed 
pauciores,  vel  certe  hebdomadae  Quadrage- 
simales  non  essent  sex,  sed  plures.  Utrum¬ 
que  autem  repugnat  Cassiano,  qui  tempore 
S.  Leonis  vixit,  et  apertissime  tradit  apud 
Latinos  sex  esse  hebdomadas  Quadragesima- 


les,  et  in  iis  jejunari  dies  sex  et  triginta. 
Quod  idem  tradit  S.  Gregorius,  hom.  16. 

Adde,  quod  sanctus  Leo  in  singulis  fere 
sermonibus  de  Quadragesima  repetit,  dies 
jejunii  Quadragesimalis  non  esse  triginta 
sex,  sed  plane  quadraginta;  ex  quo  intelligi- 
mus,  jam  tunc  addi  coepisse  quatuor  dies 
ante  primam  Dominicam  Quadragesimae. 
Sic  enim  loquitur  serm.  iv.  «  Provisum  est, 
ut  ad  reparandam  mentium  puritatem,  qua¬ 
draginta  nobis  dierum  exercitatio  medere¬ 
tur  ».  Et  serm.  v.  «Saluberrime  nos  qua¬ 
draginta  dierum  jejunio  praeparamus  ».  Et 
serm.  vi.  «  Apostolica  institutio  quadraginta 
dierum  jejuniis,  impleatur  ».  Et  serm.  8. 

«  In  istis  quadraginta  dierum  jejuniis,  vos 
pietatis  operibus  expolite  ».  Et  sermon.  10. 

«  Merito  nos  quadraginta  dierum  jejunio  * 
praeparamus  ».  Et  sermone  12.  «  Sic  est 
praecurrenda  consuetudo  jejunii,  ut  nos  qua¬ 
draginta  dierum  numerus  exerceat  » . 

Ex  quo  postremo  loco  intelligimus,  ser¬ 
monem  esse  habitum  non  in  ipsa  prima  Do¬ 
minica  Quadragesimae,  sed  in  praecedente. 
Ideo  enim  dicit,  praecurrendam  esse  jejunii 
consuetudinem,  ut  quadraginta  dierum  nu¬ 
merus  nos  exerceat,  quia  nisi  praecurrere¬ 
mus  consuetudinem  jejunii  addendo  quatuor 
dies,  non  esset  numerus  quadraginta  die¬ 
rum,  sed  tantum  triginta  sex.  Et  ideo  etiam 
in  senn.  illo  4.  ubi  denunciatur  jejunium 
feriae  2.  et  4.  et  6.  et  vigilia,  ac  per  hoc  et¬ 
iam  jejunium  in  sabbato,  dicit  :  !«  Ingres¬ 
suri  mysticos  dies  ete  » .  Ex  quo  intelligimus, 
sermonem  esse  habitum  in  Dominica  praece¬ 
dente  primam  Dominicam  Quadragesimae, 
ac  per  hoc  indictum  esse  jejunium  quatuor 
dierum  ante  ipsam  primam  Dominicam,  in 
qua  proprie  incipit  Quadragesima. 

Porro,  hanc  additionem  quatuor  dierum 
universa  Ecclesia  recepisse  videtur.  Esse 
enim  valde  antiquam  in  latina  Ecclesia, 
perspicuum  est  ex  Alcuino,  in  libro  de  offi¬ 
ciis  Ecclesiasticis,  ubi  tractat  de  capite  jeju¬ 
nii,  ex  Amalario  lib.  i  de  officis  Ecclesiasti¬ 
cis  cap.  7.  ex  Micrologo,  in  libro  de  obser¬ 
vationibus  Ecclesiasticis,  cap.  49.  ex  Ruper- 
to  lib.  iv.  de  officiis  divinis,  cap.  9.  ex  Ivone 
in  serm.  de  capite  jejunii,  ex  Gratiano,  de 
consecrat,  distinet.  5.  can.  Quadragesima. 
Denique  ex  sacramentario  S.  Gregorii,  in 
quo  annotatur  initium  jejunii  feria  quarta, 
ante  primam  Dominicam  Quadragesimae. 

Nec  solum  in  latina  Ecclesia,  sed  etiam 
in  graeca  receptam  fuisse  hanc  consuetudi- 

nem  complendi  numerum  quadragenarium, 
cognosci  potest  ex  Dorotheo  abbate,  quem 
supra  citavimus,  in  libro  de  vita  recte  insti¬ 
tuenda,  doctrina  -15.  qui  dicit,  Quadragesi¬ 
mam  constare  triginta  sex  diebus  jejunio¬ 
rum,  sed  additam  esse  unam  hebdomadam 
a  majoribus,  ut  numerus  quadragenarius 
compleretur. 

Illud  tamen  fatendum  est,  additionem  ho¬ 
rum  quatuor  dierum  aliquo  modo  variatam 
esse.  Nam  tempore  sancti  Leonis  quatuor 
dies  erant,  feria  secunda,  quarta,  sexta,  et 
sabbatum  :  tempore  autem  sancti  Grego- 
rii,  feria  quarta,  quinta,  sexta  et  sabbatum. 
Quod  autem  in  sermone  quodam  sancti  Au¬ 
gustini,  titulus  exstat  feria  quarta,  in  capite 
jejunii,  nos  movere  non  debet.  Nam  neque 
certum  est,  utrum  sermo  ille  sit  B.  Augusti¬ 
ni,  neque  an  titulus  ille  ab  Augustino  sit 
additus.  Videntur  enim  sermones  illide  tem¬ 
pore,  ab  aliquo  posteriore  collecti  et  ad  or¬ 
dinem  Gregorianum  accommodati. 

CAPUT  XYI. 

De  ratione  instituendas  Quadragesimas. 

quae  fuerit  ratio  quadragcsimalis  jejunii 
instituendi,  breviter  explicandum  est,  tum 
propter  Calvinum,  qui  non  aliam  rationem 
agnoscit,  quam  xaxo£rjXi'av  ,  tum  propter 
Kemnitium,  qui  rationes,  quas  Theologi  ad- 
ferunt,  ita;  ineptas  judicat,  ut  solam  earum 
recitationem  dicat  satis  esse  ad  confutatio¬ 
nem. 

Igitur  septem  videntur  esse  praecipuae 
causae  hujus  institutionis.  Prima,  ut  Chri¬ 
stiani  omnes  pro  negligentiis  toto  anno 
commissis  agant,  quasi  communem  et  pu¬ 
blicam  poenitentiam,  et  Deum  conjunctis 
studiis,  precibus  et  lacrymis  placere  ni¬ 
tantur.  Sic  enim  loquitur  sanctus  Leo  serm. 
4.  de  Quadragesima  :  Deum  per  varias  'ac¬ 
tiones  vitae  hujus  sollicitudo  distenditur, 
necesse  est  de  mundano  pulvere  etiam  reli¬ 
giosa  corda  sordescere  :  ideo  magna  divinae 
institutionis  salubritate  provisum  est,  ut  ad 
reparandam  mentium  puritatem  quadra¬ 
ginta  nobis  dierum  exercitatio  mederetur, 
in  quibus  aliorum  temporum  culpas  et  pia 
opera  redimerent,  et  jejunia  casta  decoque¬ 
rent  ».  Quadragenarium  autem  numerum 


poenitentiae  convenire,  docent  sancti  Patres, 
Hieronymus  in  cap.  m.  Jonae,  et  Grego rius 
hom.  16.  in  Evangelia. 

Secunda  ratio,  ut  ad  sacram  communio¬ 
nem  quam  in  Paschate  Christianorum  nullus 
debet  omittere,  simul  omnes  per  hoc  publi¬ 
cum  ac  solemne  jejunium  praeparemur.  Red¬ 
dunt  hanc  rationem. Chrysostomus,  hom.  1. 
in  Genesim  et  Hieronymus  in  cap.  m.  Jonae; 
quo  loco  sic  ait  :  e  Ipse  Dominus  verus  Jo- 
nas  jevunavit  quadraginta  dies,  et  haeredi- 
tatem  nobis  jejunii  derelinquens  ad  esum 
corporis  sui,  sub  hoc  numero  nostras  ani¬ 
mas  praeparat  ».  Et  in  cap.  ix.  Matthaei, 
scribit  idem  Hieronymus  jejunari  Quadra¬ 
gesimam,  ut  saginae  spirituali  jejunio  cor¬ 
poris  praeparemur. 

Tertia,  ut  impleatur  quod  Dominus  ait, 
Matth.  ix.  Cum  auferetur  ab  eis  sponsus,  tunc 
jejunabunt  in  illis  diebus  (1).  Hanc  enim  ra¬ 
tionem  reddebant  antiquissimi  Christiani, 
apud  Tertullianum,  in  lib.  de  jejunio.  Scri¬ 
bit  enim  S.  Hieronymus  in  cap.  ix.  Matthaei, 
Montanistas  occasione  hujus  sententiae  insti¬ 
tuisse  unam  Quadragesimam  jejuniorum 
post  Ascensionem  Domini,  interpretantes 
per  ablationem  sponsi  ipsam  Ascensionem. 
Sed  Ecclesia  catholica  a  Spiritu  sancto,  me¬ 
lius  edocta,  per  ablationem  sponsi  passionem 
ejus  et  mortem  interpretatur.  Et  ideo  tunc 
majora  jejunia  instituit,  cum  ipsam  Domini¬ 
cam  passionem  commemorare  aggreditur. 

Quarta,  ut  non  solum  verba  Domini  im¬ 
pleantur,  sed  etiam  ut  ad  celebrationem  pas¬ 
sionis  et  resurrectionis  Domini,  quas  sunt 
mysteria  nostras  redemptionis  omnium  ma¬ 
xima,  per  hoc  solemne  jejunium  praepare¬ 
mur.  Reddunt  hanc  rationem  passim  sancti 
Patres,  sed  praecipue  sanctus  Leo,  qui  in 
serm.  9.  de  Quadragesima  sic  ait  :  «  In  om¬ 
nibus  dilectissimi,  solemnitatibus  Christianis 
non  ignoramus,  paschale  Sacramentum  esse 
praecipuum,  cui  condigne  et  congrue  susci¬ 
piendo,  totius  quidem  nos  temporis  instituta 
reformant,  sed  devotionem  nostram  praesen¬ 
tes,  vel  maxime  dies  exigunt,  quod  illi  su¬ 
blimissimo  divinae  misericordiae  Sacramento, 
scimus  esse  contiguos  ».  Et  serm.  10.  «  Co¬ 
gnoscimus,  inquit,  ad  celebrandum  Paschae 
diem  merito  nos  quadraginta  dierum  jejunio 
praeparari,  ut  digni  possimus  divinis  interes- 
se  mysteriis  ».  Et  serm.  12.  «  Suscepturi 
festorum  omnium  maximum  festum,  ea  nos 

debemus  observantia  praeparare,  ut  in  cujus 
sumus  resurrectione  conresuscitati,  in  ipsius 
inveniamur  passione  commortui  » . 

Quinta,  ut  Christiani  non  solum  pro  se, 
sed  etiam  pro  Catechumenis  in  Paschate  re¬ 
generandis  jejunent  et  orent.  Pulchre  san¬ 
ctus  Ambrosius,  sermon.  27.  «  Sic,  inquit, 
Elias  quadraginta  dierum  curriculo  conti¬ 
nuato  jejunio,  totius  mundi  longam  ac  ni¬ 
miam  siccitatem,  meruit  imbrium  rore  re¬ 
stinguere,  et  ardentem  terrarum  sitim  coele¬ 
stis  pluviae  largitate  perfundere.  Quod  qui¬ 
dem  in  figuram  nostri  factum  esse  cognosci¬ 
mus,  ut  nos  quoque  horum  quadraginta 
circulo  dierum  jejunantes  spiritualem  Bapti¬ 
smatis  pluviam  mereamur,  nostramque  jam 
diu  aridam  terram  coelestis  desuper  imber 
infundat,  et  longam  gentilium  siccitatem  la¬ 
vacri  inundatio  salutaris  irroret.  Siccitatem 
enim,  et  ardorem  animae  suae  patitur,  quis¬ 
quis  Baptismi  gratia  non  rigatur  ».  Yide 
etiam  serm.  38. 

Sexta  ut  quasi  decimas  vitae  nostrae  per 
abstinentiam  quffdragesimalem  Domino  con¬ 
secremus.  Nam  dierum  totius  anni  decima 
pars  sunt  dies  triginta  sex.  Tot  autem  sunt 
dies  jejunii  quadragesimalis  proprie  dicti. 
Quadragesima  enim  proprie  incipit  in  prima 
Dominica  Quadragesimae,  ut  perspicuum  est 
tum  ex  officio  Ecclesiastico,  tum  ex  eo,  quod 
jejunium  Quadragesimae  solvitur  ad  vespe¬ 
ram,  jejunium  autem  dierum  praecedentium 
primam  Dominicam  Quadragesimae  solvitur 
ad  nonam.  Et  haec  est  ratio  cur  sanctus 
Gregorius  hom.  16.  dicat,  jejunium  Quadra¬ 
gesimae  constare  triginta  sex  diebus.  Ta¬ 
metsi  enim  ipse  ignorare  non  posset,  addi 
solere  quatuor  dies  ad  numerum  quadrage¬ 
narium  perficiendum  :  tamen  sciebat  etiam 
Quadragesimam  proprie  dictam  non  ultra 
triginta  sex  dies  extendi.  Yide  hanc  ratio¬ 
nem  de  decimis  per  jejunium  Deo  solvendis 
apud  Cassianum,  collation.  21.  cap.  27. 
Gregorium  homil.  16.  Isidorum  lib.  i.  de  of¬ 
ficiis  divinis,  cap.  36.  et  Dorotheum  abba¬ 
tem,  loco  supra  citato. 

Septima,  ut  Christum,  qui  caput  nostrum 
est,  eo  modo,  quo  possumus,  imitemur. 
Imitamur  autem  per  hoc  jejunium,  tum  pas¬ 
sionem  Christi,  quam  hoc  tempore  ipse  pro 
nobis  pertulit,  tum  etiam  illud  ipsum  jeju¬ 
nium,  quod  nostri  causa  suscipere  dignatus 
est.  Atque  hanc  rationem,  quam  haeretici 
praecipue  rident,  sancti  Patres  supra  citati 
maximi  faciunt.  Et  vere  non  potest  reddi 


certior  ratio,  cur  hoc  paschale  jejunium, 
Quadragesima  nominetur,  nisi  quia  suscipi¬ 
tur  ad  imitandum  Christum,  qui  quadraginta 
diebus  legitur  jejunasse. 

Sic  Ignatius  ad  Philippenses  monet :  «  Je¬ 
junandum  esse  a  fidelibus  Quadragesimam, 
quia  imitationem  continet  conversationis 
Domini  ».  Scribit  quidem  Kemnitius  hanc 
sententiam  videri  assutam  in  epist.  S.  Igna- 
tii,  ex  constitutionibus  Clementis.  Sed  cur 
fieri  non  potuit,  ut  Ignatius  Clementem  imi¬ 
taretur,  ct  verba  illius  sua  etiam  verba  fa¬ 
ceret  ? 

Deinde,  praeter  Ignatium  omnes  fere  Pa¬ 
tres  hoc  ipsum  repetunt.  Basilius  orat.  1.  de 
jejunio  :  «  Caput,  inquit,  omnium  relatorum 
Dominus  noster  cum  per  jejunium  carnem, 
quam  pro  nobis  assumpsit,  munivisset,  sic 
in  ipso  Diaboli  insultus  sustinuit,  quo  et  nos 
erudiret,  ut  per  jejunia  ungamus,  ac  exer¬ 
ceamus  nos  ipsos  ad  ..certamina  in  tentatio- 
nibus  ». 

Gregorius  Nazianzenus,  oratione  in  san¬ 
ctum  Lavacrum  :  «  Christus,  inquit,  paulo 
ante  tentationem  jejunavit,  nos  ante  Pascha. 
Jejunium  unum  idem  est,  at  utriusque  tem¬ 
poris  non  parva  est  differentia.  Ille  totos 
quadraginta  dies  a  cibo  abstinuit,  utpote 
Deus  :  nos  autem  ad  virium  nostrarum  mo¬ 
dulum  jejunium  attemperavimus  ». 

Hieronymus  in  cap.  lyiii.  Isaiee  :  «  Domi¬ 
nus,  inquit,  quadraginta  diebus  in  solitudine 
jejunavit,  ut  nobis  solemnes  jejuniorum  dies 
relinqueret » . 

Chrysostomus  hom.  1.  in  Genes.  ((Domi¬ 
nus  noster,  inquit,  Jesus  Christus  et  ipse 
quadraginta  dierum  jejunio  declarato,  sic 
certamen  contra  diabolum  aggressus  est, 
omnibus  nobis  exemplar  dans,  ut  per  illud 
armemur,  etc.  » 

Augustinus  in  epistol.  119.  cap.  15.  «Qua¬ 
dragesima,  inquit,  jejuniorum  habet  aucto¬ 
ritatem  ,  et  in  veteribus  libris  ex  jejunio 
Moysis  et  Elise,  et  ex  Evangelio,  quia  toti¬ 
dem  diebus  Dominus  jejunavit ». 

Ambrosius  serm.  26.  «  Ubi  est,  inquit, 
similis  cum  Christo  devotio,  similis  est  et 
cum  Christo  tentatio  » .  Et  serm.  34.  «  Qua¬ 
dragesimam,  inquit,  nobis  Dominus  suo  je¬ 
junio  consecravit  ».  Et  serm.  37.  «  IIoc  fe¬ 
cit,  inquit,  causa  salutis  nostrae,  ut  rem  uti¬ 
lem  non  solum  doceret  verbis,  sed  etiam 
exemplis  instrueret,  ut  iisdem  vestigiis,  qui¬ 
bus  ad  fidem  currimus,  ad  abstinentiam  gra¬ 
deremur  ». 

Haec  loca  paulo  fusius  adscribere  voluit, 
ut  adversarii  inteHigant,  quos  auctores  re¬ 
prehendant,  cum  Quadragesimam  ex  prava 
Christi  imitatione  natam  esse  dicunt.  Sed 
habet  Calvinus  tria  argumenta,  ut  probet, 
Christum  non  jejunasse  ut  se  nobis  imitan¬ 
dum  praeberet.  Primum  est,  quoniam  si 
Christus  id  facere  voluisset,  debuisset  singu¬ 
lis  annis  Quadragesimam  jejunare.  Secun¬ 
dum,  quia  debuisset  non  omnino  a  cibo  ab¬ 
stinere,  sed  una  tantum  refectione  esse  con¬ 
tentus.  Tertium,  quoniam  Moses  jejunavit 
quadraginta  diebus,  et  tamen  non  fuit  in 
Testamento  veteri  institutum,  ut  ad  Mosis 
imitationem  Quadragesima  jejunaretur.  Ad¬ 
dit  Kemnitius  quartum  argumentum  ex  Chry- 
sostomo,  hom.  47.  in  Matth.  :  «  Non  enim, 
inquit,  dicit  Christus,  jejunium  suum  esse 
imitandum,  quamvis  quadraginta  illos  dies 
posset  proponere ;  sed  discite  a  me,  quia 
mitis  sum,  et  humilis  corde.  Inanio  vero  con¬ 
tra,  omne  quod  apponitur  vobis  manducate  » , 
inquit. 

Ad  primum  respondeo  :  Christum  jeju¬ 
nasse  unam  Quadragesimam  solum,  et  una 
tantum  die  palam  tentari  voluisse.  Quoniam 
id  satis  erat  ad  exemplum  nobis  praeben- 
dum,  ut  ad  resistendum  tentationibus  per 
jejunium  armaremur.  Nos  autem,  qui  non- 
semel,  sed  annis  singulis  cum  tentatore  pu¬ 
gnaturi  sumus,  annis  singulis  jejunare  de¬ 
bemus. 

Ad  secundum  dico,  nos  non  ita  velle 
Christum  imitari,  ut  non  simul  eum  admi¬ 
rari  velimus.  Imitamur  enim  eum,  ut  disci¬ 
puli  magistrum,  ut  servi  dominum,  ut  ho¬ 
mines  Deum,  non  perfecte,  sed  pro  modulo 
nostro,  ut  Nazianzenus  admonuit. 

Ad  tertium  dico,  non  esse  earndem  ratio¬ 
nem  Mosis  et  Christi,  Synagogae  et  Ecclesiae. 
Nam  et  Christus  dignior  est,  quem  imite¬ 
mur,  quam  fuerit  Moses ;  et  Ecclesiae  conve¬ 
nit  major  promptitudo,  et  amor  ad  ipsum 
Dominum  imitandum,  quam  Synagogae  ad 
imitandum  servum.  Adde  quod  nusquam 
legitur,  Moses  datus  Hebraeis  in  exemplum. 
Nobis  autem  Christus,  Joan.  xm  ait :  Exem¬ 
plum  dedi  vobis,  ut  quemadmodum  ego  feci , 
ita  et  vos  faciatis.  Et  beatus  Petrus  in  priore 
epistola,  cap.  n.  Christus  passus  est  pro  no¬ 
bis ,  vobis  relinquens  exemplum,  ut  sequamini 
vestigia  ejus.  Et  Apostolus  Paulus  ad  Ephes. 
v.  Estote  imitatores  Dei,  sicut  Filii  carissimi , 


et  ambulate  in  dilectione ,  sicut  et  Christus  di- 
lexit  nos  (1). 

Ad  quartum,  fateor,  Christum -non  dixisse 
verbo,  ut  imitaremur  jejunium  ejus,  sicut 
dixit  :  Discite  a  me,  quia  mitis  sum,  et  humi¬ 
lis  corde.  Tamen  quod  non  dixit  verbo,  dixit 
exemplo,  ut  tot  sancti  Patres,  et  ipse  etiam 
Chrysostomus,  monuerunt.  Cur  autem  Chri¬ 
stus  non  dixerit  verbo,  ut  jejunium  ejus 
imitaremus,  sicut  dixit,  ut  humilitatem  et 
mansuetudinem  disceremus  ;  ratio  est  quam 
reddit  Chrysostomus,  quia  jejunium  sine  hu¬ 
militate  nihil  prodest,  humilitas  sine  jejunio 
multum  prodest  :  «  Haec  dixi,  inquit  Chry¬ 
sostomus,  non  quia  jejunium  mihi  non  pla¬ 
cet,  quod  magnis  soleo  efferre  laudibus :  sed 
quia  doleo,  si  caeteris  neglectis  satis  ad  salu¬ 
tem  vobis  jejunium  existimetis  ». 

Quaerunt  aliqui,  si  Quadragesima  jejunii 
Christi  imitatio  est,  cur  non  jejunemus  illo 
ipso  tempore,  quo  Dominus  jejunavit.  Sed 
facilis  est  responsio.  Primum  enim  maluit 
Ecclesia  post  Dominum,  quam  cum  ipso  Do¬ 
mino  jejunare,  ut  vere  ejus  vestigia  sequere¬ 
tur.  Itaque  jejunavit  Dominus  a  sexta  die 
Januarii,  usque  ad  quartam  decimam  Fe¬ 
bruarii  :  nos  autem  ut  plurimum  ibi  incipi¬ 
mus  ubi  ipse  desiit. 

Deinde,  par  erat,  ut  jejunium  celeberri¬ 
mum  cum  festo  celeberrimo  jungeretur  : « In 
qua  parte  anni  (inquit  S.  Augustinus,  in 
epist.  119.  cap.  15.)  congruentius  observatio 
Quadragesimae  constitueretur,  nisi  confini 
atque  contigua  Dominica;  passioni  »? 

Ad  haec,  numquam  magis  sunt  necessaria 
arma  jejunii,  quam  ineunte  vere  ;  quo  tem¬ 
pore  crescentibus  humoribus,  acriores  ten- 
tationes  existere  solent. 

Denique,  nullum  est  aptius  tempus,  quo 
facilius  ab  omnibus  jejunari  possit.  Nam  in 
hyeme  nimium  frigus  exigit  multum  ali¬ 
menti  ;  pisces  natura  sua  frigidi,  non  mul¬ 
tum  eo  tempore  conferunt  valetudini,  olera, 
quibus  in  Quadragesima  magnus  est  usus, 
vix  usquam  in  hyeme  reperiuntur.  In  aestate 
nimius  calor  exigit  cibum  modicum,  sed  fre¬ 
quentem  :  pisces  quoque  vix  a  putrefactione 
conservari  queunt.  Denique  tum  in  aestate, 
tum  in  autumno  multi  sunt  labores  agricola¬ 
rum,  multae  aegritudines,  multa  incommoda. 
In  vere  autem  tempus  est  temperatum,  pi¬ 
sces  salubres,  copia  olerum  ingens,  opera 
in  agris  rara,  ac  pene  nulla.  Quare  S.  Hje. 


(1)  Joan,  XIII,  15;  I  Pet.  II,  21;  Eph.  V,  1. 


ronymus,  rectissime  clixifc  in  epist.  ad  Mar- 
cellam  :  n  Nos  unam  Quadragesimam  tem¬ 
pore  nobis  congruo  jejunamus  ». 

CAPUT  XVII. 

De  jejunio  ferise  quartae,  et  feriae  sextae. 

Post  jejunium  Quadragesimae  nullum  est 
aliud  cujus  major  inveniatur  mentio  apud 
veteres,  quam  feriae  quartae,  et  feriae  sextae. 
Meminit  hujus  jejunii  canon  Apostolorum 
08.  Ignatius  in  epist.  ad  Philippenses,  Ter¬ 
tullianus  in  libro  de  jejunio,  Clemens  Alexan¬ 
drinus  lib.  vii.  Strom.  ultra  medium,  Orige- 
nes  hom.  10.  in  Leviticum,  Ephiphanius  in 
compendiaria  doctrina.  Hieronymus  in  cap. 
iv.  ad  Galat.  Augustinus  in  epist.  86,  ad  Ca- 
sulanum.  Palladius  in  historia  Lausiaca  cap. 
52.  et  alii  p assim. 

Causam  hujus  jejunii  callide,  sed  falso 
reddit  Kemnitius  in  4.  part.  examin.  pag. 
578;  dicit  enim  veterem  Ecclesiam  jejunare 
solitam  feria  quarta,  et  feria  sexta,  quia 
duobus  illis  diebus  conveniebant  populi  in 
Ecclesiam  ad  audiendum  verbum  Dei,  et 
sumendam  coenam.  Et  inde  colligit  pag.  584. 
hoc  tempore  debuisse  hsec  jejunia  cessare, 
cum  causa  ipsa  cessaverit.  Et  ibidem  addit, 
Quadragesimam  fuisse  institutam,  quoniam 
apud  veteres  in  Paschate  catechumeni  ba¬ 
ptizabantur,  et  poenitentes  absolvebantur,  et 
ideo  cum  eis  totus  populus  jejunabat.  Proinde 
hoc  tempore  supervacaneam  esse  Quadrage¬ 
simam,  cum  ritus  illi,  propter  quos  fuerat 
instituta,  cessaverint. 

At  si  verum  esset,  quod  Kemnitius  dicit 
de  causa  jejunii  ferise  quarta;  et  sextae  opor¬ 
tuisset  Christianos  semper  in  Dominica  je¬ 
junare.  Nullo  enim  die  solemnior  atque  ce¬ 
lebrior  populi  conventus  in  Ecclesia  esse 
solet  ad  concionem  audiendam,  et  sacram 
communionem  percipiendam,  quam  die  Do¬ 
minico.  Et  hanc  fuisse  consuetudinem  anti¬ 
quissimam,  cognosci  potest  ex  Apologia  S. 
Justini  ad  Antonium.  Neque  adversarii  id. 
negant.  Die  vero  Dominica  non  esse  jeju¬ 
nandum,  testantur  multi  veteres,  atque  in 
primis  sanctus  Augustinus,  in  epist.  86.  et 
119.  Falsum  igitur  est,  quod  Kemnitius  di¬ 
cit,  feria  quarta  et  sexta  jejunium  indici 
solitum,  quia  diebus  illis  conveniebat  popu¬ 
lus  ad  verbum  Dei  audiendum,  et  ccenam 
Domini  participandam. 


Quod  autem  addit,  abolitam  esse  consue¬ 
tudinem  baptizandi  cat.echumenos,  et  ab¬ 
solvendi  poenitentes  in  Paschate,  verum  est 
apud  Lutheranos  :  eseterum  apud  catholi¬ 
cos,  ac  praesertim  in  urhe  Romana  nullus  est 
annus,  quo  non  multi  Catechumeni  in  Pa¬ 
schate  baptizentur.  Poenitentes  autem  non 
solum  Roinse,  sed  in  tota  plane  Catholica 
Ecclesia  maximo  numero  in  Paschate  prae¬ 
missa  absolutione,  Christi  corpus  accipiunt. 

His  igitur  omissis  vera  causa  jejunii  quar¬ 
tae  et  sextae  feriae  est  ipsa  Dominica  passio, 
quauh  per  totum  annum  his  potissimum  die¬ 
bus  commemoramus,  quod  feria  quarta  Do¬ 
minus  proditus  ac  venditus  fuerit,  feria  sexta 
crucifixus  et  mortuus.  Hanc  enim  causam 
reddunt  Clemens  lib.  v.  Apostol.  constit. 
cap.  16.  et  Augustinus  epistol.  86.  S. autem 
Epiphanius  dicit  quidem  feria  sexta  jeju¬ 
nari,  quia  Dominus  ea  die  crucifixus  fuit  : 
sed  feria  quarta  jejunari  dicit,  quia  illuce¬ 
scente  quarta,  Dominus  fuit  assumptus. 
Quod  non  satis  convenit  cum  traditione 
Ascensionis  Domini. 

Addit  autem  Epiphanius  loco  notato,  per 
hoc  jejunium  impleri,  quod  Doiiiinus  ait, 
Matth.  ix.  Cum  ablatus  fuerit  sponsus,  tunc 
jejunabunt  in  illis  diebus  (1).  Nam  etiamsi 
hoc  dictum  impleatur  per  quadragesimale 
jejunium,  ut  supra  ex  Tertulliano  notavi¬ 
mus  :  non  est  tamen  absurdum,  si  per  jeju¬ 
nium  quoque  ferise  quartse  et  sextse  impleri 
dicatur,  cum  tam  jejunium  Quadragesima, 
quam  feria  quarta  et  sexta  ad  passionem 
Domini,  per  quam  ablatus  fuit  a.nobis  spon¬ 
sus,  sine  dubio  referatur. 

Addit  etiam  ibidem  Epiphanius,  si  festum 
Natalis  Domini  in  feriam  quartam,  aut  sex¬ 
tam  inciderit,  neque  esse  jejunandum,  neque 
a  carnibus  abstinendum,  nisi  forte  ratione 
voti  aliquis  ad  jejunium,  aut  abstinentiam 
obligetur.  Quod  idem  postea  declaravit  Ho¬ 
norius  Pontifex  Max.  cap.  Explicari,  de  ob¬ 
servatione  jejuniorum. 

Existunt  autem  de  jejunio  ferise  quartse  et 
sextse  quaestiones  duse.  Prior  est,  sitne  hoc 
jejunium  lege  sancitum,  an  potius  in  arbi¬ 
trio  fidelium  positum.  Nam  can.  68.  Aposto¬ 
lorum,  et  Epiphanius  hseresi  75.  ct  in  com¬ 
pendiaria  doctrina  indicant,  jejunium  ferise 
quartse  et  sextse  per  totum  annum  Aposto- 
lica  esse  lege  sancitum. 

Contra  autem  Tertullianus  in  libro  de  je- 

juuiu,  refert  Catholicos  dicentes,  jejunium 
feri*  quart*  et  sext*  passive  currere,  non 
sub  lege  praecepti,  id  est,  permitti,  non  im¬ 
perari.  Item  sanctus  Augustinus  in  epist.  80. 
scribit, Romae  frequenter  jejunari  feria  quar¬ 
ta  et  sexta,  et  Sabbato,  ubi  cum  dicit,  fre¬ 
quenter,  indicat  non  semper  id  fieri.  Sic 
etiam  Isidorus  lib.  i.  de  officiis  divinis  cap. 
42.  cum  scribit,  nonnullos  feria  sexta,  per 
totum  annum  jejunare,  aperte  significat  id 
non  ab  omnibus  fieri. 

Adhaec,  si  per  totum  annum  fideles  omnes 
feria  quarta  et  sexta  jejunarent  ex  lege : 
quorsum  opus  fuisset  jejunio  quatuor  tem¬ 
porum,  quod,  ut  postea  demonstrabimus, 
feri*  quartae  et  sextae,  et  Sabbati  jejunium 
continet? 

Denique,  poenitentibus  apud  veteres  in¬ 
jungi  solebat,  ut  feria  quarta  et  sexta,  per 
totum  annum  jejunarent,  ut  cognosci  potest 
ex  Burchardo,  lib.  vi.  et  xix.  Decretorum. 
Non  igitur  fideles  caeteri  feria  quarta  et 
sexta,  per  totum  annum  ad  jejunia  coge¬ 
bantur. 

Proposita  quaestio  ita  solvenda  esse  vide¬ 
tur,  ut  dicamus  feria  quarta  et  sexta,  per 
totum  annum  ex  legis  praecepto  jejunari, 
quoad  abstinentiam  a  carnibus,  et  de  hac 
lege  intelligendum  esse  canonem  Apostoli- 
cum,  et  testimonium  Epiphanii.  Quod  au¬ 
tem  pertinet  ad  abstinentiam  a  prandio,  quo 
modo  jejunium  nominare  solet  Augustinus, 
epist.  86.  non  ex  praecepto  legis,  sed  pas¬ 
sive,  ut  Tertullianus  loquitur,  hoc  jejunium 
cucurrisse.  Quamvis  ipse  etiam  Tertullianus 
meminisse  videatur  jejunii  per  abstinentiam 
solum  a  carne,  cum  in  libro  de  jejunio  dicit, 
exceptionem  quorumdam  ciborum  portionale 
esse  jejunium ;  et  rursus  feria  quarta  et 
sexta,  a  Catholicis  semijejunium  plerumque 
servari. 

Posterior  quaestio  est,  cur  in  latina  Ec¬ 
clesia  non  servetur  lex,  quae  feria  quarta 
abstinentiam  a  carnibus  imperat.  Respon¬ 
dendum  videtur  in  occidentali  Ecclesia,  ma¬ 
gna  ex  parte  mutatum  fuisse  jejunium  feriae 
quartae  in  jejunium  Sabbati.  Scribit  enim 
Ambrosius,  sive  quicumque  est  auctor,  qui 
certe  antiquissimus  est,  in  comment.  ad  cap. 
xiv.  ad  Itoman.  Alios  feria  quarta,  alios  die 
Sabbati  carnibus  abstinere.  Innocentius 
quoque  Pontifex  ejus  nominis  primus,  in 
epist.  i.  saepe  repetit,  feria  sexta,  et  Sabba¬ 
to  jejunandum ;  feri*  autem  quart*  non 
meminit.  Quod  idem  faciunt  auctores  Latini 


posteriores,  scribit  quidem  S.  Augustinus  in 
epist.  86.  ltom*  s*pe  jejunari  feria  quarta 
et  sexta  et  Sabbato,  sed  nec  dicit  id  semper 
fieri,  nec  loquitur  de  portionali,  sed  de  inte¬ 
gro,  perfectoque  jejunio. 

CAPUT  XVIII. 

JJe  jejunio  Sabbali. 

De  jejunio  Sabbati  magna  qu*stio  apud 
veteres  fuit.  Et  quidem  nonfiullli  existima¬ 
runt  nefas  esse  die  Sabbati  jejunari  exce¬ 
pto  Sabbatho  Paschali.  Quam  sententiam 
secuti  sunt  Gr*ci  in  Concilio,  quod  ipsi  sex¬ 
tum,  vel  quinisextum  vocant,  can.  55.  Con¬ 
tra  autem  quidam  Urbicus  nefas,  esse  docuit, 
Sabbato  non  jejunare,  cujus  sententiam  re¬ 
fellit.  S.  Augustinus,  in  epist.  86  ad  Casula- 
num. 

Pr*ter  has  extremas  sententias  sunt  ali* 
du*  medi*.  Nam  S.  Innocentius  i.  in  epi- 
stol.  I.  contendit,  Sabbatho  convenientissime 
jejunari ;  quod  idem  sensisse  videtur  Epi- 
phanius  in  compendiaria  doctrina,  ubi  solum 
excipit  Dominicos  dies  a  jejunio  Quadrage- 
sim*.  Necnon  S.  Hieronymus  ad  Lucinium 
Beticum,  qui  ad  qu*stionem  sibi  proposi¬ 
tam,  utrum  jejunandum  esset  die  Sabbati 
ut  Rom*,  et  in  Hispania  fieri  solebat,  respon. 
dit,  quidem  servandam  esse  propri*  Ecclc- 
si*  consuetudinem  ;  tamen  addidit,  «  utinam 
per  totum  annum  jejunare  possemus  ».  Qui¬ 
bus  verbis  indicasse  videtur,  probari  sibi  ut 
etiam  die  Sabbati  jejunetur. 

Contra  autem  S.  Ambrosius  et  S.  Augusti¬ 
nus  congruentius  esse  putabant,  ut  non  jeju¬ 
naretur  Sabbato,  sed  tamen  hortabantur 
omnes,  ut  Provinci*  su*  consuetudinem  ob¬ 
servarent.  Vide  Augustinum  in  epist.  86.  et 
118. 

C*terum  seutentia  sancti  Innocentii  tan¬ 
dem  pr*valuit,  ct  ab  Ecclesia  occidentali 
universa  recepta  est,  ut  patet  ex  Concilio 
Agathensi,  can.  12.  et  Aurelianensi  IV.  can. 
2.v  In  Hispania  vero  etiam  ante  tempora  Inno¬ 
centii  solidissima  est.  Nam  quemadmodum 
Gr*ci  cum  Latinis  jejunant  in  Sabbato 
majoris  hebdomad*,  propter  Christi  sepul¬ 
turam,  et  Apostolorum  moerorem  :  sic  etiam 
par  esset,  ut  jejunarent  in  omnibus  Sabba¬ 
tis  per  totum  annum  propter  eamdem  cau¬ 
sam,  alioqui  non  deberent  jejunare  feria  sex¬ 
ta  propter  Christi  passionem,  nisi  in  majori 
hebdomada  ;  nec  deberent  non  jejunare  die 

Dominico  per  totum  annum,  sed  solum  in 
ipso  die  Dominicae  Resurrectionis.  Nulla  enim 
ratio  reddi  potest,  cur  in  omni  feria  sexta  li¬ 
ceat  imitari  jejunium  feria)  sexta)  Paschalis, 
ct  non  liceat  in  omni  Sabbato  imitari  jeju¬ 
nium  Sabbati  Paschalis.  Praesertim  cum  in 
omni  Dominica  die  imitemur  gaudium  Domi¬ 
nica  Paschalis,  ct  ideo  numquam  in  Domi¬ 
nica  jejunemus. 

Sed  respondendum  est  ad  objectionem, 
quae  fleri  solet  ex  canon.  65.  Apostolorum, 
ct  ex  epist.  S.  ignatii  ad  Philipp.  ubi  prohi¬ 
betur  jejunium  Sabbati  et  Dominicos,  et 
Christi  dicitur  interfector,  qui  Sabbato,  aut 
Dominica  jejunaverit.  Respondeo  Clemens 
in  Apostolico  illo  canone,  et  Ignatius  in  epi- 
stol.  ad  Philipp.  non  sine  magna  ratione 
prohibent  jejunium  Sabbathi  :  exorti  sunt 
enim  illo  tempore  haeretici  varii, qui  negabant 
Deum  verum  esse  illum,  qui  mundum  con¬ 
didit  sex  diebus,  et  in  septimo  requievit.  Ut 
de  Simonianis  refert  Epiphanius,  hser.21.  et 
de  Marcionistis  ha)rcsi  42.  ubi  etiam  ex¬ 
presse  addit  ,  Marcionistas  propterea  die 
Sabbati  jejunare  solitos  fuisse,  ne  videren¬ 
tur  gaudere  de  quiete,  et  operibus  Creatoris. 
Itaque  in  odium  et  detestationem  horum 
Haereticorum,  placuit  veteribus  per  orientem 
prohibere  jejunium  die  Sabbati. 

Posset  etiam  fieri,  ut  tam  in  canone  Apo¬ 
stolico,  quam  in  epistola  Ignatii  solum  pro¬ 
hiberetur  jejunium  diei  Dominicae  ;  sed  po¬ 
stea  a  Graecis  posterioribus  insertum  fuerit 
nomen  Sabbati.  Nam  S.  Epiphanius  opti¬ 
me  noverat  canones  Apostolicos  ;  quos  etiam 
saepe  citare  solet  ;  et  tamen  (ut  supra  dixi¬ 
mus)  non  excipit  a  jejunio,  nisi  dies  Domini¬ 
cos. 

Sed  quicquid  de  hoc  sit,  Romana  Ecclesia, 
et  Occidens  universus  longe  alia  de  causa  je¬ 
junat  Sabbato,  quam  haeretici  illi  facerent. 
Primum  enim  Sabbatho  jejunamus,  vel  a 
carnibus  abstinemus,  ut  longissime  a  Judai- 
smo  recedamus.  Judan  siquidem  non  jeju¬ 
nant,  sed  epulantur  in  Sabbato.  Deinde, 
in  memoriam  humilitatis  Domini,  qui  die 
Sabbati  jacuit  mortuus,  et  clausus  in  sepul- 
chro.  Tum,  ut  imitemur  Apostolos,  aliosquc 
discipulos  Domini,  qui  cum  ipsa  Deipara,  et 
sanctis  mulieribus,  non  solum  feria  fexta,  sed 
etiam  dic  Sabbati  in  luctu  et  moerore  fue¬ 
runt.  Denique,  ut  ad  celebritatem  Dominicae 
diei  per  hoc  jejunium  praeparemur. 

(I)  Act.  XXVII,  10. 


Refert  sanctus  Augustinus,  in  epist.  86. 
aliam  causam,  quod  videlicet  S.  Petrus,  cum 
Simone  Mago  decertaturus  die  Dominico, 
pridie  cum  tota  Ecclesia,  qua)  ;in  Urbe  erat, 
jejunaverit,  et  consecuto  tam  prospero  even¬ 
tu,  cumdem  morem  postea  tenuerit.  «  Sed 
hanc  causam  falsam  esse,  inquit  Augustinus, 
perhibent  plerique  Romani  » . 

CAPUT  XIX. 

De  jejunio  quatuor  temporum. 

De  jejunio  quatuor  temporum  tria  sunt 
explicanda,  origo,  varietas  et  causa. 

Originem  ab  apostolica  traditione  deduci¬ 
mus.  Primum  enim  id  confirmat  expresse  S. 
Leo  inserm.  2.  de  jejunio  Pentecostes,  et 
in  serm.  8.  jejunio  septimi  mensis.  Idem 
etiam  auctor  in  serm.  7.  de  jejunio  decimi 
mensis,  testatur  heee  jejunia  quatuor  tempo¬ 
rum  in  universa  Ecclesia  celebrari. 

Quod  verum  esse  etiam  de  orientali  colli¬ 
gitur  ex  sancto  Athanasio,  qui  in  Apologia 
pro  fuga  sua  meminit  jejunii  Pentecostes, 
quod  est  unum  ex  quatuor.  Cum  autem  in 
nullo  Concilio  oecumcnico  instituta  reperi- 
antur,  sequitur  ut  ex  Apostolica  traditione 
descendere  credenda  sint,  juxta  regulam  san¬ 
cti  Augustini,  supra  citatam,  ex  lib.  iv.  de 
Baptismo  cap.  24.  . 

Ilis  accedit,  quod  Callistus  Papa  vicinus 
Apostolorum  temporibus  in  epistola  ad  Bene¬ 
dictum  affirmat  jam  ante  sua  tempora  con¬ 
suevisse  in  Ecclesia  servari  trium  tomporum 
jejunia,  a  se  vero  additum  quartum  jejunium, 
sive  quarti  temporis  jejunium.  Ex  quo  se¬ 
quitur,  ut  jejunia  quatuor  temporum  saltem 
per  figuram  intellectionis,  id  est,  maxima  ex 
parte  ab  Apostolis  sint  instituta. 

Denique  de  jejunio  decimi  mensis,  quod 
est  unum  ac  praecipuum  ex  quatuor,  vide¬ 
tur  mentio  fieri  in  Actis  Apostolorum,  cap. 
xxvii.  in  illis  verbis :  Incipiebat  enim  periculosa 
esse  navigatio,  quia  jejunium  jam  praeter¬ 
ierat  (1).  Neque  enim  exponi  potest  hic 
locus  de  inedia  navigantium,  ut  sensus  sit, 
incipiebat  periculosa  esse  navigatio,  quoniam 
qui  erant  in  navi  ob  longam  inediam,  viribus 
jam  destituti  erant.  Nam  si  sanctus  Lucasid 
significare  voluisset,  non  dixisset,  quia  jeju¬ 
nium  jam  praeterierat,  sed  quia  magnum  je¬ 
junium  jam  praecesserat.  Cum  autem  abso- 

lute  dicat,  quia  jejunium  jam  praeterierat, 
loquitur  de  aliquo  stato,  et  solemni  jejunio, 
ex  quo  tempus  anni  describit,  ut  Clirysosto- 
mus  et  OEcumenius  in  commentario  hujus 
loci  affirmant. 

Et  confirmari  potest  haec  expositio  ex  col¬ 
latione  cum  adio  in  eodem  capite,  ubi  descri¬ 
bitur  jejunium  profanum  ortum  cx  moerore 
navigantium.  Ibi  enim  non  dicitur  quia  jeju¬ 
nium  jam  praeterierat,  sed,  cum  multa  jeju¬ 
natio  fuisset,  et  ipsum  jejunium  demav  ibi  vo¬ 
cat,  cum  hic  Tvjv  vr](TT£tav  appellet.  Verum 
est  quidem  a  Chrysostomoet  OEcumenio  hunc 
locum  exponi  de  solemni  jejunio  Hebraeorum. 
Sed  certe  longe  probabilius  est,  eum  loqui  de 
solemni  jejunio  Christianorum.  Neque  enim 
Hebraeis,  sed  Christianis  librum  Actorum 
scripsit  sanctus  Lucas,  et  ex  jejunio  illis  no¬ 
to,  descripsit  tempus  hibernum,,  in  quo  peri¬ 
culosa  navigatio  esse  solet.  Videtur  igitur 
loqui  de  jejunio  decimi  mensis,  quod  semper 
apud  Christianos  celeberrimum  fuit  propter 
ordinationes  clericorum.  Apud  veteres  enim 
non  fiebant  ordinationes  nisi  in  mense  De¬ 
cembri,  ut  Amalarius  testatur  lib.  n.  de  offi¬ 
cii  Ecclesiasticis,  cap.  1 .  et  perspicuum  est  ex 
pontificali  Damasi,  ubi  solum  mense  decem¬ 
bri  leguntur  antiquissimi  Pontifices  ordinasse 
presbyteros,  vel  diaconos.  Tempore  autem 
ordinationis  solitam  fuisse  Ecclesiam  jeju¬ 
nare,  docemur  in  Actis  Apostolorum,  cap. 
xm.  et  haeretici  quoque  id  fatentur. 

Jam  vero  varietas  Duplex  in  hoc  jejunio 
invenitur.  Primum  enim  trium  temporum 
observabatur  jejunium.  Deinde,  ex  decreto 
Callisti  quartum  est  additum.  Praeterea,  non¬ 
nulli  haec  jej  unia  ita  distribuebant,  ut  primum 
celebrarent  prima  hebdomada  primi  mensis, 
id  est,  martii.  Secundum,  secunda  hebdoma¬ 
da  quarti  mensis.  Tertium,  tertia  hebdomada 
septimi  mensis.  Quartum,  quarta  hebdoma¬ 
da  decimi  mensis.  Ita  legimus  in  Concilio 
.  Moguntino  can.  34.  et  apud  Rabanum,  lib. 
ii.  de  institutione  clericorum,  cap.  24. 

Alii  vero,  idque  magis  communiter,  pri¬ 
mum  tempus  constituebant  in  prima  hebdo¬ 
mada  Quadragesimae,  secundum,  in  hebdo¬ 
mada  Pentecostes,  tertium,  in  tertia  hebdo¬ 
mada  Septembris,  quartum,  in  tertia  heb¬ 
domada  Decembris.  Sic  enim  haec  tempora 
describunt  summi  Pontifices,  Leo  I.  in  serm. 
8.  dejujunio  decimi  mensis,  etGelasius  I.  in 
epist.  i.  cap.  13.  quamvis  non  expresse  no¬ 
tent  hebdomadas  septimi  et  decimi  mensis, 
sed  solum  ipsos  menses. 


Porro  causa!  praecipua!  institutionis  quatuor 
temporum  quatuor  assignari  possunt.  Prima 
causa  fuit,  ne  Christiani  Judaeis  in  hac  parte 
remissiores  viderentur.  Constat  enim  ex  cap. 
viii.  Zacharia!,  fuisse  apud  Hebraeos  solemne 
jejunium  quater  in  anno,  id  est,  mense  quar¬ 
to,  quinto,  septimo  et  decimo.  iEquum  igi¬ 
tur  fuit,  ut  Christiani,  qui  perfectiores  He¬ 
braeis  esse  debent,  haberent  etiam  sua  qua¬ 
tuor  tempora,  quibus  solemniter  jejunarent. 
Reddunt  hanc  rationem  sancti  Pontifices, 
Callistus  in  epist.  ad  Benedictum.  Et  L*eo 
serm.  7.  de  jejunio  septimi  mensis,  et  serm. 

4.  et  6.  de  jejunio  decimi  mensis. 

Altera  causa  fuit  propter  ordinationes  cle¬ 
ricorum.  Nam  etiamsi  primi  summi  Pontifi¬ 
ces  sacros  ordines  non  conferrent,  nisi  mense 
decembri,  postea  tamen  crescente  numero 
ordinandorum,  institutum  est,- ut  aliis  etiam 
tribus  temporibus  sacri  ordines  conferren¬ 
tur,  ut  ex  epistol.  1.  Gelasii  jam  citata  intel- 
ligi  potest. 

Tertia,  ut  his  temporibus  Deo  suplicare- 
mus  pro  frugibus  et  fructibus  terra!,  et  pro 
iisdem  jam  perceptis  gratias  ageremus.  Nam 
in  iis  quatuor  temporibus  aeris  temperies 
maxime  variatur,  et  fructus  omnes,  ac  fruges 
vel  feruntur,  vel  nascuntur,  vel  maturantur, 
vel  colliguntur.  Adfert  hanc  rationem  S.  Leo 
serm.  2.  S,  et  8.  de  jejunio  decimi  mensis. 

Quarta,  ut  sicut  habemus  solemne  jejunium 
singulis  annis,  quod  est  jejunium  Quadrage¬ 
sima!,  et  jejunium  statum  singulis  hebdoma¬ 
dibus,  quod  est  jejunium  feriae  quarta!  et 
sexta!,  vel  feriae  sextae,  et  sabbati  :  sic  ha¬ 
beremus  jejunium  aliquod  singulis  mensibus. 

Tres  autem  dies,  qui  tribus  mensibus  re¬ 
spondent,  commoditatis  gratia  in  unum  men¬ 
sem  conjecerunt.  Ita  jejunamus  tribus  die¬ 
bus  primi  mensis,  pro  mense  primo,  secundo 
et  tertio.  Item  tribus  diebus  mensis  quarti 
pro  mense  quarto,  quinto  et  sexto.  Tribus 
quoque  diebus  mensis  septimi  pro  mense  se¬ 
ptimo,  octavo  et  nono.  Denique  tribus  die¬ 
bus  mensis  decimi  pro  mense  decimo,  unde¬ 
cimo  et  duodecimo.  Sic  Leo  nos  docet  serm. 
6.  de  jejunio  septimi  mensis,  et  serm.  8.  de¬ 
cimi  mensis,  et  Amalarius  lib.  ii.  de  officiis 
ecclesiasticis,  cap.  2. 

Sed  objectiones  Kemnitii  breviter  diluen¬ 
da!  sunt,  quas  habet  in  4.  part.  exam.  pag. 
645.  646.  et  686.  Primum  objicit,  quod  in 
lib.  Tertulliani  de  jejunio  Catholici  dicant, 
nullum  esse  impositum  ab  Apostolis  jugum 
jejuniorum,  excepto  jejunio  paschali. 

Respondeo  :  Fieri  potest,  ut  Apostoli  jeju¬ 
nium  quatuor  temporum  instituerint  quidem, 
sed  non  sub  lege  praecepti  :  deinde  devotio¬ 
ne  fidelium  frigescente,  vel  a  Callisto  Ponti¬ 
fice,  ,vcl  ab  alio  praeceptura  sit  additum. 
Quamquam  (ut  supra  monui )  non  satis  ma¬ 
gna  fides  haberi  potest  Tertulliano  in  iis  li¬ 
bris,  quos  dedita  opera  contra  Ecclesiam  scri¬ 
psit. 

Objicit  secundo,  quod  S.  Hieronymus  in 
epistola  ad  Marcellam  scribit,  Montanistas 
tres  Quadragesimas  jejunare,  nos  autem 
unam  tantum,  secundum  traditionem  Aposto¬ 
lorum  ;  per  reliquum  autem  annum  jejunare 
non  necessitate,  sed  voluntate.  Ex  quo  loco 
ita  Kemnitius  colligit :  «  Hieronymi  ergo  tem¬ 
pore,  illa  necessitas  jejuniorum  quatuor  tem¬ 
porum  adhuc  fuit  ignota  Ecclesiae,  sicut  haec 
ipsius  sententia  manifeste  ostendit-».  Et  in¬ 
fra  :  «  Lex  igitur,  quae  in  Montanistis  antea 
damnata  fuerat,  postea  in  jejuniis  quatuor 
temporum  per  metamorphosim  in  cultum 
Dei  conversa,  et  canonizata  est  ».  Haec  ille. 

Respondeo  :  Non  jejunabant  Montanistae 
quatuor  tempora,  sed  tres  Quadragesimas, 
vel  duas  hebdomadas,  ut  Tertullianus  indi¬ 
care  videtur.  Proinde  nihil  habet  simile  je¬ 
junium  quatuor  temporum  cum  jejuniis 
Montanistarum.  Sed  Kemnitio  licet  non  so¬ 
lum  ek.  dissimilibus  similia,  sed  etiam  ex  di¬ 
versis  eadem  facere,  sicut  ex  quolibet  ante¬ 
cedente  quodlibet  consequens  pro  arbitratu 
colligere.  Sanctus  enim  Hieronymus  non  di¬ 
cit,  per  reliquum  annum  nulla  esse  jejunia 
per  legem  Ecclesiasticam  constituta,  sed  di¬ 
cit,  licitum  esse  unicuique  per  totum  an¬ 
num,  si  voluerit,  jejunare.  Nam  cum  dixis¬ 
set,  Montanistas  tres  Quadragesimas  habere 
ex  praecepto  Montani,  ne  videretur  improba¬ 
re  frequentia  jejunia,  subjungit:  «  non  quod 
per  totum  annum  (excepta  Pentecoste)  jeju¬ 
nare  non  liceat ;  sed  quod  aliud  sit  necessi¬ 
tate,  aliud  voluntate  munus  offerre  » . 

Ubi  duo  dicit,  pi'imo  licitum  esse  per  to¬ 
tum  annum  (excepta  Pentecoste)  id  est, 
praeter  quinquaginta  dies  qui  sunt  a  Pascha 
ad  Pentecostem,  jejunare.  Deinde  addit, 
non  esse  tamen  Ecclesiam  cogendam  ad  je¬ 
junium  totius  anni ;  vel  trium  Quadragesi¬ 
marum,  quod  esset  multis  plane  intolerabi¬ 
le.  Alioqui  enim  sanctus  Franciscus,  et  alii, 
non  tres,  sed  quinque,  vel  sex  Quadragesi¬ 
mas  jejunabant,  sed  voluntate,  ut  sanctus 
Hieronymus  monet  esse  faciendum,  non  ne¬ 
cessitate. 


Objicit  tertio ,  quod  jejunium  quatuor 
temporum  natum  sit  ex  prava  aemulatione 
Judscorum,  qui  jejunium  in  quatuor  mensi¬ 
bus  observabant.  Duo  sunt  autem,  quee  in 
hac  imitatione  Kemnitius  reprehendit.  Pri¬ 
mo,  quod  jejunia  illa  quatuor  temporum  Ju¬ 
daei  non  ex  praescripto  Domini,  sed  ex  pro¬ 
prio  capite  instituerint,  et  ideo  Zachar.  vm. 
ab  ipso  Domino  per  Prophetam  reprehensa 
fuerint.  Secundo,  quod  non  liceat  Christia¬ 
nis  ritus  Judaicos  imitari,  etiam  a  Domino 
institutos  et  imperatos,  ut  ait  Apostolus  ad 
Galat.  cap.  iv. 

Respondeo  :  falsum  est,  jejunia  quarti, 
quinti,  septimi  et  decimi  mensis  a  Deo  per 
prophetam  reprehensa  fuisse.  Nam  ut  etiam 
supra  ostendimus,  quod  Dominus  ait  Zachar. 
vm.  jejunia  illa  convertenda  esse  in  solemni- 
tates  praeclaras,  ad  laudem  eorum  jejuniorum 
pertinet.  Significat  enim  Dominus,  si  jejunia 
illa  pie  serventur,  fore  ut  aliquando  id  prae- 
mii  accipiant,  ut  convertantur  in  solemnita- 
les  praeclaras,  atque  in  hunc  sensum  hunc 
locum  exponunt  Hieronymus,  Theodoretus 
et  Rupertus  in  commentario,  et  S.  Leo  senn. 
7.  de  jejunio  septimi  mensis,  et  serm.  4.  de 
jejunio  decimi  mensis. 

Porro  jejunia  quatuor  temporum  ex  pia  et 
sancta  Judaeorum  veterum  imitatione  orta 
esse,  cum  S.  Leone  asserere  non  veremur, 
nam  etiamsi  caeremonias  Judaeorum,  quae 
significationis  causa  institutae  fuerant,  imita¬ 
ri  non  possumus,  tamen  exercitia  virtutum 
communia  sunt  utrique  Testamento,  et  magis 
conveniunt  Christianis,  quam  Judaeis,  et  ideo 
pati  non  debemus,  ut  in  ejusmodi  rebus  ab 
illis  superemur. 

S.  Augustinus  in  epist.  86.  ad  Casulanura, 
scribit,  jejunare  bis  in  Sabbato,  ut  Phari- 
saeus Lucae  xvn i .  bonum  esse  Christiano,  modo 
sine  superbiae  tumore  id  faciat.  Sicut  etiam 
decimas  fructuum  omnium  dare,  quod  Judaei 
faciebant,  optandum  esse  dicit,  ut  a  Christia¬ 
nis  omnibus  impleatur.  Itaque  Aeriani  apud 
Epiphanium  sic  ratiocinabantur :  Hebraei 
stata  jejunia  habuerunt,  igitur  nefas  est,  sta¬ 
ta  jejunia  habere  Christianos.  Contra  san¬ 
ctus  Augustinus,  et  sanctus  Leo  :  Haebraei  je¬ 
junabant  bis  in  Sabbato,  et  rursus  in  qua¬ 
tuor  mensibus  certa  jejunia  observabant,  igi¬ 
tur  aequum  est,  ut  Christiani  jejunent  feria 
quarta,  et  sexta,  et  jejunia  quaituor  tempo¬ 
rum  religiose  custodiant.  Cum  igitur  ex  eo¬ 
dem  antecedente  contrarias  conclusiones 
haeretici  veteres,  et  veteres  Patres  college- 

rint,  dialecticam  haereticorum  Lutheranis 
relinquentes,  nos  Patrum  sanctorum  diale¬ 
cticam  amplectemur. 

At  (inquit  Kenmitius)  beatus  Joannes  Chry- 
sostomus  notat,  Apostolum  ad  Galat.  iv.  re¬ 
prehendisse  Christianos,  qui  non  solum  in¬ 
tegros  Judaicos  ritus,  sed  etiam  partem  ali¬ 
quam  eorum  rituum  servant.  Non  igitur  li¬ 
cet  Christianis  ullo  modo  servare  Judaicum 
ritum  de  jejunio  quatuor  temporum.  Re¬ 
spondeo  :  Loquitur  beatus  Paulus,  et  cum  eo 
sanctus  Joannes  Chrysostomus,  de  cceremo- 
nialibus  praeceptis,  quae  nec  ex  toto,  nec  ex 
parte  servanda  sunt  :  qualia  sunt  circumci¬ 
sio,  sacrificia  pecorum,  neomeniae,  Sabba¬ 
ta  et  alia  id  genus  :  at  jejunia,  eleemosyna?, 
preces,  plane  moralia  sunt.  Praeterea  non 
eodem  ritu,  neque  eodem  tempore,  neque 
ob  eamdem  causam  jejunia  quatuor  tempo¬ 
rum  a  nobis,  et  a  Judaeis  servantur. 

CAPUT  XX.  ' 

De  jejunio  Adventus. 

Adventum  Domini  jejunio  celebrari  con¬ 
suevisse  in  Romana  Ecclesia,  perspicum  est : 
tum  ex  Innoecntio  III.  capite  Consilium,  de 
observatione  jejuniorum  :  tum  ex  ipso  ritu 
Romani  Breviarii,  in  quo  preces  illa?  ad  sin¬ 
gulas  Horas  ponuntur  legenda?  in  feriis  Ad¬ 
ventus,  qua?  propria?  sunt  eorum  dierum, 
quibus  jejunatur.  C ceterum,  hoc  jejunium 
non  tam  ex  praecepto,  quam  ex  Consilio,  aut 
voto,  a  multis  servari,  Ecclesia?  usus  satis 
aperte  testatur.  Vide  Radulphum  de  Rivo 
in  lib.  de  Canonum  observantia  cap.  IG. 

CAPUT  XXI. 

De  jejunio  Rogationum. 

Jejunium  tridui  ante  ascensionem,  una 
cum  Litaniis,  instituisse  fertur  S.  Mamertus, 
Vienna?  Episcopus,  ut  scribit  Gregorius  Tu- 
ronicus  lib.  n.  historia?  Francorum  cap.  34. 
propter  multa  incommoda,  qua?  a  terra?  mo¬ 
tibus,  et  luporum  incursionibus,  eo  tempore. 
Gallia  patiebatur.  Deinde,  idem  jejunium 
receptum  legimus  in  Concilio  Aurelianensi  I. 
29.  cap.  Roma?  quoque  olim  idem  jejunium 
ita  servabatur,  ut  cibis  solum  quadragesima- 
libus  populus  vesceretur,  ut  intelligi  potestex 
Ord.  Romano,  ubi  agitur  de  rogationibus. 
Tom.  VI. 


Videtur  tamen  non  tam  praecepti,  quam 
consilii  fuisse  ejusmodi  observatio,  cum  satis 
constet,  inter  Pascha,  et  Pentecostcm,  ex 
antiquissima  consuetudine  nulla  jejunia  im¬ 
perari.  Sicubi  tamen  hoc  ipsum  jejunium 
praecepti  lege  servatur,  non  est  improban¬ 
dum.  Servanda  est  enim  in  ejusmodi  rebus 
Ecclesia;  consuetudo,  ut  Hieronymus  in  epist. 
ad  Lucinium,  et  Augustinus  in  epist.  ad  Ca- 
sulanum  monent.  Exstat  de  institutione  ro¬ 
gationum  insignis  sermo  S.  Alchimi  -Aviti, 
qui  fuit  tertius  a  sancto  Mamerto,  Viennen¬ 
sis  episcopus. 

CAPUT  XXII. 

De  jejuniis  Vigiliarum,  et  Stationibus. 

Pridie  magnorum  festorum  uon  solum  vi¬ 
gilias  agi  per  noctem,  sed  etiam  interdiu  je¬ 
junari  ,  testis  esse  potest  sanctus  Bernar- 
dus  in  serm.  de  vigilia  sancti  Andreac.  Item 
Burchardus  lib.  xm.  decret  cap.  16.  et  In¬ 
nocentius  III.  cap.  1.  et  2.  de  observatione 
jejuniorum. 

Quoniam  autem  stationis  nomen,  cujus 
frequens  est  mentio  apud  veteres,  partim 
cum  vigilia,  partim  cum  jejunio  convenit,  ita 
ut  saepe  pro  alterutro  accipi  videatur,  opera;- 
pretium  esse  duxi  breviter  explicare,  quid 
proprie  statio  sit. 

Igitur  non  desunt,  qui  stationem  existiment 
dictam  esse  a  stando,  quod  fieret  diebus  Do¬ 
minicis,  quibus  diebus  Christiani  non  nisi 
stantes  orabant,  j  uxta  illud  Tertulliani  in  lib. 
de  corona  militis,  die  Dominico  jejunare  ne¬ 
fas  ducimus,  et  de  geniculis  adorare.  Sed  fal¬ 
sam  esse  hanc  opinionem  ex  illo  ipso  libro 
de  corona  militis  intelligi  potest.  Docet  enim 
Tertullianus,  numquam  fieri  stationem  die 
Dominico  :  «  Jam,  inquit,  et  stationes,  aut 
alii  magis  faciet,  quam  Christo,  aut  die  Do¬ 
minico,  quando  nec  Christo  » . 

Igitur  statio  proprie  nihil  aliud  erat,  nisi 
vigilia  diurna  tempore  solemnis  jejunii.  Cum 
enim  publice,  et  solemniter  jejunabatur,  vi¬ 
gilabant  iu  orationibus,  et  ejusmodi  vigilia;, 
et  quasi  excubite  orantium  etjejunantium  sta¬ 
tiones  dicebantur,  vocabulo  desumpto  ex  mi¬ 
litia, ut  Tertullianus  monet  in  lib.  de  oratione. 

IIoc  autem  intererat  inter  stationem,  vigi¬ 
liam,  et  jejunium,  proprie  loquendo,  quod 
jejunium  fleri  poterat  noctu  et  interdiu,  vi¬ 
gilia  solum  de  nocte,  statio  solum  do  die. 
Atque  idcirco  diximus,  stationem  non  esse 

vigiliam  simpliciter,  sed  vigiliam  diurnam. 
Item  ante  omnem  vigiliam,  nocturnam  vide¬ 
licet,  prsecedebat  statio  et  jejunium :  non 
autem  post  omnem  stationem,  et  jejunium 
sequebatur  vigilia. 

Et  quidem  quod  statio  esset  vigilia  diurna, 
et  distingueretur  a  jejunio,  et  oratione,  per¬ 
spicuum  est  ex  Tertulliano  in  lib.  de  fuga  in 
persecutione  :  «  Quando,  inquit,  Deus  magis 
creditur,  nisi  cum  magis  timetur,  nisi  tem¬ 
pore  persecutionis  ?  Tunc  Ecclesia  in  attonito 
est ;  tunc  ex  fide  in  expeditione  sollicitior, 
et  disciplinatior  in  jejuniis,  stationibus,  ora¬ 
tionibus  ».  Ubi  per  stationem  intelligit  vigi¬ 
lias  jejunantium,  et  orantium.  Quod  autem 
interdiu  solum  fieret  statio,  ac  per  hoc  esset 
vigilia  diurna,  docet  idem  Tertullianus  in 
lib. ii.  ad  uxorem :  «  Si  statio,  inquit,  facienda 
sit,  maritus  de  die  conducat  ad  balnea  » . 
Item  in  lib.  de  jejunio  dicit,  stationem  finiri 
hora  nona,  aut  ad  vesperam.  Simul  enim 
jejunium  solvebatur  et  statio. 

Fieri  autem  solitam  stationem  in  diebus 
solemnium  jejuniorum  docent  Isidorus  lib. 
vi.  Etymolog.  cap.  ultim.  et  Rabanus  lib.  n. 
de  institut.  Clericorum  cap.  18.  et  ante  hos 
omnes  Tertullianus  in  libro  de  jejunio,  ubi 
dicit,  stationes  fieri  feria  4.  et  6.  et  tamdiu 
stationem  durare,  quamdiu  non  solvitur  jeju¬ 
nium.  Immo  propter  hanc  conjunctionem 
stationis  cum  jejunio,  jejunium  ipsum  ali¬ 
quando  statio  nominatur.  Sic  enim  accipit 
stationem  Tertullianus  in  libro  de  oratione, 
extremo,  ubi  quierit,  utrum  per  sumptionem 
Eucharistiae  solvatur  statio;  cum  quaerere 
vellet,  utrum  Eucharistia  [sit  talis  cibus,  ut 
eo  sumpto,  dicatur  solutum  esse  jejunium. 
Sic  etiam  accipit  Cassianus  Collation.  21. 
cap.  29.  cum  dicit,  stationem  jejunii  relaxari. 

Porro  S.  Gregorius  stationibus  certa  loca 
attribuit  in  urbe  Romana,  et  ipse  ad  ea  loca 
veniens,  tempore  stationum  viginti  homilias 
in  variis  Ecclesiis  declamavit,  ut  scribit  Jo- 
annes  diaconus  in  vita  S.  Gregorii  lib  n.  cap. 
18.  et  lib.  iv.  cap.  74.  Forte  etiam  ipse  pri¬ 
mus  fuit,  qui  stationes  a  jejunio  separavit, 
et  in  Dominicis  Adventus,  et  Quadragesimae, 
et  in  ipsa  etiam  Dominica  Resurrectionis  sta¬ 
tiones  fieri  voluit,  cum  antea  solum  in  diebus 
jejuniorum  fieri  solerent.  Legimus  enim  in 
Antiphonario,  et  Sacramentario  sancti  Gre¬ 
gorii  annotatam  stationem  ad  Lateranum 
prima  Dominica  Quadragesimae,  et  in  ordine 
romano  in  ipso  principio,  mentio  fit  statio¬ 
nis  in  die  festo. 


Usus  autem,  qui  nunc  viget,  Ecclesias,  ubi 
statio  celebratur, [invisendi,  ac  breviter  oran¬ 
di,  ex  necessitate  ortus  videtur.  Quoniam 
enim  basilica  illa,  ad  quam  statio  forte  in¬ 
dicitur,  tantam  populi  multitudinem  capere 
non  potest,  et  omnes  tamen  stationis  parti¬ 
cipes  esse  cupiunt,  ideo  consuetudo  introdu¬ 
cta  est,  ut  nunc  isti,  nunc  illi  locum  stationis 
adirent. 

Itaque  duabus  in  rebus  differt  statio  hujus 
temporis  ab  antiqua.  Primum  enim  iidcm  ho¬ 
mines  tunc  in  oratione  perseverabant  a  sum¬ 
mo  mane,  usque  ad  horam  nonam,  aut  vespe¬ 
ras  :  nunc  autem  alii,  atque  alii  vigilant  in  ora¬ 
tionibus,  sic  tamen,  ut  a  summo  mane,  usque 
ad  vesperam  numquam  desint,  qui  in  Eccle¬ 
sia  Deum  precentur,  aut  laudent.  Denique, 
tunc  stationem  semper  cum  jejunio,  et  ora¬ 
tione  jungebant:  nec  ante  statio,  quam  jeju¬ 
nium  solvebatur :  nunc  autem  non  solum 
diebus  jejuniorum,  sed  etiam  in  festis,  et 
Dominicis,  nec  solum  ante  cibum,  sed  etiam 
post  cibum  statio  celebratur. 

CAPUT  XXIII. 

De  diebus ,  quibus  jejunari  non  debet. 

. 

Per  omnes  Dominicas,  et  spatium  illud, 
quod  est  inter  Pascha  et  Pentecostem,  et  in 
die  Natalis  Domini  jejunandum  non  esse, 
communi  consensu  Patres  docent. 

Tertullianus  in  lib.  de  corona  militis  : 
«  Die  Dominico,  inquit,  jejunari  nefas  duci¬ 
mus.  )> 

S.  Ambrosius  in  epist.  88.  «  Dominica, 
inquit,  jejunare  non  possumus,  quia  mani- 
cheeos  etiam  ob  istius  diei  jejunia  jure  dam¬ 
namus.  Hoc  est  enim  in  resurrectionem 
Christi  non  credere,  si  legem  quis  jejunii 
die  Resurrectionis  indicat  ». 

S.  Hilarius  praefatione  in  Psalmos :  «  Et 
haic,  inquit,  Sabbata  Sabbatorum  ea  ab 
Apostolis  religione  celebrata  sunt,  ut  his 
Quinquagesimae  diebus  nullus  neque  in  ter¬ 
ram,  strato  corpore  adoraret,  neque  jejunio 
festivitatem  spiritualis  hujus  beatitudinis  im¬ 
pediret.  Quod  id  ipsum  extrinsecus  etiam  in 
diebus  Dominicis  est  constitutum  ». 

S.  Epiphanius  in  compendiaria  doctrina  : 
«  Per  totum,  inquit,  annum  hoc  servatur  in 
eadem  sancta  catholica  Ecclesia,  quarta,  in¬ 
quam  etprosabbato  usque  ad  horam  nonam, 
excepta  sola  Pentecoste,  per  totos  quinqua¬ 
ginta  dies,  in  quibus  neque  genua  flectuntur, 

neque  jejunium  est  imperatum  ».  Et  infra  : 

«  At  vero  Dominica  omnes  delicatas  ducit 
sancta  haec  catholica  Ecclesia,  et  commu¬ 
niones  mane  perficit,  et  non  jejunat.  Incon- 
sentaneum  enim  est  in  Dominica  jejunare  ». 
Et  ibidem :  «  Neque,  inquit,  in  die  Epipha¬ 
niorum,  hoc  est,  Apparitionis,  et  Adven¬ 
tus,  quando  natus  est  in  carne  Dominus, 
jejunare  licet,  etiamsi  contingat,  ut  sit 
quarta,  aut  prosabbatum  ».  Quo  loco  no¬ 
mine  Epiphaniorum,  more  Grseco,  non  intel- 
ligit,  nisi  ipsum  diem  Natalis  Domini. 

Vide  similia  apud  Hieronymum  in  epistol. 
ad  Lucinium  Beticum,  in  epist.  ad  Marcel- 
lam  contra  Montanum,  et  in  Epist.  ad  Eu- 
stochium,  de  custodia  virginitatis,  apud  Au¬ 
gustinum  in  epist.  86.  ad  Casulanum,  et  in 
epist.  119.  ad  Januarium  cap.  15.  apud 
Leonem  in  epist.  91.  ad  Turbium.  Item  in 
Concilio  Gangrensi  canon.  18.  Carthagi¬ 
nem  IV.  can.  64.  Bracarensi  I.  canon.  4.  et 
aliis. 

Causa  hujus  prohibitionis  fuit,  tum  ob 
leetitiam,  et  celebritatem  horum  dierum  : 
tum  maxime  in  odium  haereticorum,  qui  his 
potissimum  diebus,  dedita  opera,  jejunabant. 
Montanistae  enim  unam  Quadragesimam, 
sive  unam  hebdomadam  (variae  sunt  enim 
de  hac  re  sententiae)  post  Ascensionem  Do¬ 
mini,  et  aliam  post  Pentecostem  jejuna¬ 
bant,  ut  sanctus  Hieronymus  refert  in  com¬ 
mentario  ad  cap.  ix.  Matth.  Manichaei  je¬ 
junabant  ordinarie  die  Dominico,  ne  vide¬ 
rentur  de  Christi  resurrectione  gaudere, 
quam  falsam  fuisse  sibi  persuaserant,  ut  ex 
Ambrosio  in  epistol.  83.  et  ex  Augustino  in 
epist.  86.  cognosci  potest.  Eustathius  et 
Aerius,  atque  eorum  discipuli,  diem  Domi¬ 
nicum  ad  jejunium  potissimum  deputabant; 
et  contra  iidemAeriani  hebdomadam  san¬ 
ctam  conviviis  et  potationibus  celebrabant, 
ut  Epiphanius  haeresi  75,  et  Socrates  lib. 
n.  histor.  cap.  33.  testes  sunt.  Denique 
Priscillianistae  die  Dominico,  et  in  Natali 
Domini  jejunare  solebant,  utS.  Leo  testatur 
in  epist.  ad  Turbium,  jam  citata. 

Sed  illud  hoc  loco  non  est  omittendum, 
jejunium  in  his  diebus  non  simpliciter  esse 
prohibitum,  sed  solum  si  quis  vel  ex  super¬ 
stitione  jejunet,  ut  Montanistse  faciebant, 
vel  ex  errore,  ut  Manichaei  et  Priscillianistae, 
vel  ex  contemptu  Ecclesiae,  ut  Eustathiani, 
Aeriani,  vel  denique  cum  scandalo  aliorum, 
ut  si  quis  unam  hebdomadam  jejunaturus, 
eligat  sine  ulla  rationabili  causa  hebdoma¬ 


dam  paschalem  ;  aut.unum  diem  jejunaturus, 
eligat  diem  Natalis  Domini,  aut  Dominicam. 
Alioqui  enim  si  quis  vel  ad  tentationem  car¬ 
nis  superandam,  vel  causa  morbi  corporalis 
curandi,  vel  quia  vovit  jejunium  totius  anni, 
aut  integri  mensis,  non  peccabit,  si  paschali 
tempore,  vel  in  Dominica  die,  aut  etiam  in 
Natali  Domini  jejunaverit.  Atque  hoc  ipsum 
Epiphanius,  Hieronymus  et  Augustinus  locis 
notatis  docent. 

Ex  quo  intelligimus,  non  debere  consuetu¬ 
dinem  eorum  reprehendi,  qui  (ut  supra  dixi¬ 
mus)^  diebus  Rogationis  jejunant.  Et  multo 
minus  consuetudinem  Ecclesia}  universa}, 
quae  vigiliam  Pentecostes  similiter  jejunat. 
Cujus  jejunii  meminit  Ordo  romanus  ubi  de¬ 
scribit  officium  vigilise  Pentecostes.  Ordinem 
autem  romanum  antiquissimum  esse,  vel  ex 
eo  perspici  potest,  quod  ab  Alcuino  et  Ama- 
lario  passim  citatur. 

Quod  autem  in  Concilio  Salegustano  apud 
Gratianum  dist.  76.  can.  de  jejunio,  dicitur, 
jejunium  quatuor  temporum  non  debere  ce¬ 
lebrari  immediate  ante  Pentecostem,  quia 
jejunium,  et  vigilia  simul  celebrari  non  de¬ 
bent  :  non  significat,  in  vigilia  Pentecostes 
non  esse  jejunandum,  sed  non  debere  in 
unum  diem  concurrere  duo  jejunia,  jejunium 
videlicet  vigiliae,  et  jejunium  quatuor  tem¬ 
porum.  Sicut  etiam  paulo  infra  monet,  ut 
jejunium  decimi  mensis  celebretur  in  Sab¬ 
bato  praecedente  vigiliam  Natalis,  ne  jeju¬ 
nium  illud  concurrat  cum  vigilia,  id  est,  cum 
jejunio  vigiliae  Natalis. 

CAPUT  XXIV. 

De  fraudibus ,  et  corruptelis  Kemnitii  in 
historia  antiquitatis. 

In  extrema  disputatione  de  jejunio,  mira 
calliditate  Kcmnitius  per  modum  simplicis 
historiae  se  demonstraturum  profitetur,  num- 
quam  defuisse,  qui  leges  jejuniorum,  aut 
opinionem  meriti,  et  satisfactionis  in  jejuniis 
suscipiendis  obtrudere  voluerint  :  sed  num- 
quam  etiam  defuisse  sanctos  viros,  qui  ma¬ 
gno  zelo  contra  ejusmodi  superstitiosas  opi¬ 
niones,  et  leges  pro  evangelica  libertate  et 
sinceritate  pugnaverint. 

Hanc  ejus  historicam  observationem  dua¬ 
bus  de  causis  non  existimavi  mihi  esse  accu¬ 
rate  refellendam.  Nam  hoc  ipso  tempore, 
magno  Ecclesiae  bono,  Caesar  Baronius,  vir 
optimus,  et  sine  controversia  eruditissimus, 

annales  suos  ecclesiasticos  parti  ni  edidit, 
partim  jam  edit,  ex  quibus  omnes  omnium 
haereticorum  fraudes  et  corruptelae,  quae  ad 
historias  pertinent,  nullo  negotio  deprehendi 
et  profligari  poterunt.  Et  ego  in  superiori¬ 
bus  capitibus  ad  omnia  illa  respondi,  quae 
speciem  aliquam  difficultatis  habere  posse 
videbantur,  ut  de  Montano,  de  Alcibiade,  de 
Spiridione,  et  similibus.  Solum  igitur  hoc 
loco  summam  historicae  observationis  ipsius 
perstringam,  et  fraudes,  atque  calumnias 
in  ea  observatione  insertas  patefaciam,  ac 
refellam. 

Igitur  in  4.  part.  Exam.  pag.  542.  et  se¬ 
quentibus,  septem  decim  capita  proponit.  In 
primo  capite  expositurum  se  dicit,  quales 
superstitiosas  opiniones  de  jejunio  Scriptura 
taxet  et  refutet.  Deinde,  adducit  loca  Isaice 
LYin.  et  Zachar.  vii.  et  vm.  Item  Matth.  ix. 
ad  Colossens.  n.  et  I  ad  Timotth.  iv.  ad 
qua)  omnia  supra  responsum  est.  Addit 
etiam  locum  Evangelii  Matth.  vi.  Cum  jeju¬ 
natis,  nolite  fieri  sicut  hypocritae  tristes  etc. 
Et  Luc.  xviii.  Jejuno  bis  in  Sabbato  (1). 
Ubi  reprehendi  dicit  opinionem  Pharisam- 
rum,  qui  sanctitatem  et  pietatem  putabant 
sitam  esse  in  externa  observatione  traditio¬ 
num  de  jejuniis,  et  opinionem  habebant  me¬ 
riti,  et  justitiae  coram  Deo  ex  jejuniis  a  Deo 
non  praiceptis. 

At  more  suo  Scripturas  depravat.  Domi¬ 
nus  enim  Matth.  vt.  non  negat  sanctitatem 
aliquam,  et  pietatem  sitam  esse  in  externa 
observatione  jejunii  a  Deo  non  imperati,  sed 
a  majoribus  traditi  :  nec  enim  ignorabat 
laudatos  a  Deo  Rechabitas,  qui  ex  traditione 
patris  sui  a  vino  perpetuo  abstinebant,  et 
Nazaraeos,  qui  abstinentiam  a  Deo  non  im¬ 
peratam  sponte  vovebant.  Sed  vituperat 
hypocritas,  qui  gloriae  humame  causa  videri 
volunt  magis  jejunare  et  abstinere,  quam 
faciant.  Ideo  enim,  ut  Dominus  ait  :  Exter¬ 
minant  facies  suas,  ut  appareant  hominibus 
jejunantes.  Lucae  autem  xviii.  non  reprehen¬ 
ditur  Pharisseus,  quod  jejunaret  bis  in  Sab¬ 
bato,  neque  etiam  quod  jejunium  non  im¬ 
peratum,  meritorium  esse  crederet,  ut  re¬ 
vera  meritorium  erat  jejunium  eorum,  qui 
Num.  xxx.  illud  sponte  suscipiebant,  et  Deo, 
ut  rem  illi  gratam,  promittebant  ;  sed  quod 
ex  bono  opere  in  superbiam  efferretur,  alios- 
que  contemneret,  ut  ex  ipsius  parabola) 
conclusione  colligitur. 


Iu  secundo  capite  narrat  ritus  Gentilium 
circa  jejunia,  ex  Hieronymo  contra  Jovinia- 
num,  ex  Volatcrano  lib.fxiir.  Aathropologiae 
cap.  4,  ex  Alexandro  ab  Alexandro  lib.  vi. 
cap.  2.  et  lib.  iv.  cap.  7.  et  17,  ex  Ravisio  et 
Polidoro.  Ex  quibus  ritibus  colligit,  a  spi¬ 
ritu  daemoniorum,  profectam  esse  opinio¬ 
nem,  quod  ipsum  opus  operatum  jejunii, 
praecipue  vero  abstinentia  a  quibusdam  ci¬ 
bis,  sit  cultus  Dei. 

Sed  hic  multa  sunt  errata  Kcmnitii.  Pri¬ 
mum  aut  ignorat,  quid  sit  opus  operatum, 
aut  opus  operatum  jejunii  apud  Catholicos 
cultum  Dei  esse  mentitur.  Nullum  enim  Ca¬ 
tholicorum  protulit,  aut  proferet,  qui  ita  de¬ 
sipiat. 

Deinde,  socium  se  Joviniano  haeresiarcha) 
adjungit,  dum  nobis  Gentilium  abstinentiam 
objicit,  ut  meritum  jejunii  oppugnet.  Sic 
enim  et  Jovinianus  apud  S.  Hieronymum 
lib.  ii.  objiciebat :  «  De  ciborum  sibi  placent 
abstinentia,  quasi  non  et  superstitio  genti¬ 
lium  Cossum  matris  Deum  observet  et  Isi¬ 
dis  » . 

Tertio  non  intelligit,  cur  a  S.  Hieronymo 
gentilium  exempla  in  causa  jejunii  adferau- 
tur.  Rectissime  enim  probat  S.  Hieronymus 
exemplis  gentilium  naturali  lumine  rationis 
cognosci  posse,  utile  esse  jejunium  ad  sa¬ 
pientiam  acquirendam,  et  passiones  animi 
cohibendas. 

Quarto,  non  recte  colligit  jejunium  et  ab¬ 
stinentiam  a  certis  cibis  non  esse  cultum 
Dei,  quia  gentiles  res  easdem  cultum  Dei 
esse  censebant.  Nam  si  licet  ita  ratiocinari, 
probabimus  etiam  ratione,  sacrificiis,  tem¬ 
plis,  votis,  Deum  non  posse  coli,  quia  Gen¬ 
tiles  his  omnibus  rebus  Deum  coli  existima¬ 
bant.  Errabant  igitur  ethnici,  quod  jejunia 
propter  falsos  deos  suscipiebant,  ut  etiam 
quod  falsos  deos  invocarent,  eisque  templa 
et  aras  erigerent.  At  non  errabant,  quod 
Deo  non  solum  orationes,  templa,  altaria, 
sacrificia,  sed  etiam  jejunia  placere  arbitra¬ 
bantur. 

Denique,  cum  Scriptura  divina  manifeste 
Kemnitkis  pugnat,  cum  a  spiritu  daemonio¬ 
rum  opinionem  illam  profectam  esse  affir¬ 
mat,  qua)  abstinentiam  a  certis  cibis  cul¬ 
tum  Dei  facit.  Nam  (ut  supra  ostendimus) 
Spiritus  Dei  abstinentiam  a  certis  cibis,  aut 
a  vino  cultum  Dei  esse  testatur,  cum  dicit, 
placere  Deo  vota  Nazarseorum,  qui  a  vino 


N 


(l)Mat.  VI,  16:  Luc.  XVIII,  12. 


CAPUT  XXIV. 


493 


sc  abstinebant.  Item  vota  aliorum,  qui  absti¬ 
nentiam  aliquam  Deo  pollicebantur,  et  cum 
Annam  viduam  orationibus,  et  jejuniis  Deo 
servisse  confirmat.  Vide  Num.  vr.  et  xxx. 
et  Luc.  ii. 

.  In  tertio  capite  disserit  de  abstinentia 
Essseorum,  ac  primum  S.  Hieronymum  red¬ 
arguit,  quod  scripserit  in  ii.  lib.  advers. 
Jovinian.  Essaeos,  teste  Josepho,  a  vino  et 
carnibus  abstinere  solitos.  Id  enim  Josephum 
nusquam  testari  Kemnitius  dicit. 

At  Josephuslib.  n.  debello  Judaico,  cap.7. 
describens  prandium  Essseorum,  sive  (  ut 
ipse  loquitur )  Esssenorum,  scribit,  Esssenis 
in  cibum  nihil  aliud  apponi,  nisi  panem  et 
vasculum  unum  cum  edulio.  Et  passim  lau¬ 
dat  in  eis  continentiam,  sobrietatem,  et  vi¬ 
ctus,  ac  vitae  simplicitatem.  Itaque  non  male 
sanctus  Hieronymus  ex  verbis  Josephi  colle¬ 
git,  Esssenos  a  vino  et  carnibus  abstinere,  pne- 
sertim  cum  existimaverit  eosdem  esse,  qui 
a  Philone  et  Josepho  laudentur.  Quos  enim 
Philo  laudat,  certum  est,  perpetuo  a  vino  et 
carnibus  abstinuisse. 

Deinde  Kemnitius  cum  negare  non  posset 
cos,  quos  Philo  insigni  libro  commendat 
fuisse  Christianos,  et  jejunia,  atque  absti-* 
nentiam  a  certis  cibis,  ut  res  Deo  gratas  stu¬ 
diosissime  coluisse,  dicit,  hoc  eorum  institu¬ 
tum  non  fuisse  Apostolica;  traditionis,  sed 
reliquias  veteris  fermenti  Essfenorum,  quod 
ipsis  etiam  ad  fidem  Christi  conversis  adhae¬ 
sit.  Id  autem  probat,  quia  Sozomcnus  lib.  i. 
cap.  12.  Nicephoruslib.il.  cap.  15.  etSophro- 
nius  in  vita  Marci  dicunt,  eos,  quos  philo  lau¬ 
dat,  Hebraeos fuissead  Christum  conversos,  et 
adhuc  judaizare  solitos.  Addit  praeterea,  si 
quis  conferat  cap.  2.  epist.  ad  Coloss.  cum 
vita,  et  institutis  Essaeorum,  eum  plane  per¬ 
specturum,  ab  apostolo  Paulo  notari,  ac 
reprehendi  ejusmodi  vitam  et  instituta. 

At  Kemnitius  primum  secum  ipse  pugnat, 
cum  velit  institutum  abstinendi  a  carnibus, 
et  vino  esse  reliquias  fermenti  Essaenorum, 
et  tamein  paulo  ante  scripserit,  non  colligi  • 
ex  Josepho,  quod  Essseni  a  vino  et  carnibus 
abstinuerint.  Non  enim  Essaenorum  instituta 
aliunde  melius,  quam  ex  Josepho  discere 
possumus. 

Deinde  Sozomcnus,  Nicephorus  et  So- 
phronius,  quibus  auctoribus  Kemnitius  niti¬ 
tur,  contra  ipsum  manifeste  pugnant.  Nam 
Sozomenus  et  Nicephorus  miris  laudibus 
efferunt  institutum  eorum,  de  quibus  loqui¬ 
tur  Philo,  et  sanctum  sine  dubitatione  appel¬ 


lant.  Proinde  cum  dicunt,  eos  judaizasse, 
non  loquuntur  de  jejunio  et  abstinentia,  qua; 
sunt  communia  Judaeis  cum  Christianis,  sed 
de  ritibus  propriis  Judaeorum,  ut  de  custo¬ 
dia  Sabbati,  circumcisione,  et  similibus  re¬ 
bus.  Sophronius  autem  tum  in  vita  Marci, 
tum  in  vita  Philonis  et  Nicephorus  loco  no¬ 
tato,  disertis  verbis  docent,  eos,  quos  Philo 
tantopere  laudat,  discipulos  fuisse  S.  Marci 
Evangelistae,  et  ab  ipso  institutum  illud  vitae, 
jejunia  et  abstinentiam  didicisse.  Quare  non 
reliquiae  fermenti  Essaenorum,  sed  Aposto¬ 
lica  doctrina  erat,  si  Sophronio  et  Nicephoro 
credimus,  illa,  quam  Philo  commendat. 

Sed  in  eo  potissimum  stultitia  Kemnitii  sc 
prodit,  quod  Sozomenum,  Nicephorum  et 
Sophronium,  Eusebio  et  Hieronymo,  quasi 
opponit,  cum  tamen  Sozomenus  et  Nicepho¬ 
rus  Eusebium  sequantur,  et  Sophronius  id- 
ipsum  scribat  grece,  quod  Hieronymus  scri¬ 
psit  latine. 

Quod  attinet  ad  collat.  capitis  n.  ad  Co¬ 
loss.  cum  libro  Philonis  de  vita  contempla¬ 
tiva  supplicum,  nemo  unquam  judicabit,  ab 
Apostolo  reprehendi  vitam  illorum,  quos 
laudat  Philo,  nisi  sensum  judicandi  corru¬ 
ptum,  ac  depravatum  habeat,  nisi  forte  pro¬ 
babile  sit  ab  Apostolo  Paulo  Marcum  Evan- 
gelistam  reprehendi.  Marci  enim  sectatores 
fuisse,  quos  Philo  laudibus  celebrat,  non  so¬ 
lum  Sophronius  et  Nicephorus,  sed  etiam 
Hieronymus,  Epiphanius,  Cassianus,  Beda 
et  alii  docent.  Vide  quae  scripsimus  in  libro 
de  Monachis  cap.  v. 

In  capite  quarto  probat,  adulterinos  libros 
esse  constitutiones  et  canones  Apostolicos, 
librum  Pastoris,  et  Abdiam  de  vitis  Aposto¬ 
lorum,  in  quibus  multa  leguntur  de  jejunio, 
et  abstinentia  a  certis  cibis. 

Sed  laborem  disserendi  de  his  libris  Kem¬ 
nitius  omittere  potuisset.  Non  enim  desunt 
Ecclesia;  catholicae  plurimi  alii  libri  sancto¬ 
rum  Patrum  certi  et  indubitati,  unde  tradi¬ 
tiones  Apostolica;  probari  possint.  De  con¬ 
stitutionibus,  et  canonibus  Apostolorum 
multa  scripsit  noster  Turrianus.  S.  Epipha¬ 
nias  in  haeresi  Audianorum  dicit  quidem, 
constitutiones  apostolicas  non  ab  omnibus 
recipi,  tamen  addit,  nihil  in  eis,  nisi  verum 
et  sanum  contineri.  Liber  Pastoris  non  est 
quidem  canonicus,  sed  potius  Apocryphus, 
quod  attinet  ad  auctoritatem  Scriptura;  di¬ 
vina;  ;  tamen  utilis  ab  omnibus  fere  Patribus 
judicatus  est,  ut  patet  ex  Tertulliano  in  lib. 
de  orat.  Origenc  lib.  x.  in  epist.  ad  Homan. 

Irenseo  lib.  *iv.  cap.  37.  Cleraente  Alexan¬ 
drino  lib.  vi.  Stromat.  Athanasio  in  lib.  de 
decretis  Nicaenae  Synodi.  Eusebio  lib.  iit. 
hist.  cap.  3.  Hieronymo  in  lib.  de  viris  illu¬ 
stribus  in  Hermete,  Ruffi.no  in  explicatione 
Symboli,  Cassiano  Collat.  xm.  cap.  12.  Quare 
temere  Kemnitius  hunc  librum  ut  contrarium 
litteris  Apostolicis  improbat.  Librum  Abdise 
supposititium  esse,  viri  docti  etiam  apud  nos 
censent.  Ego  certe  nullum  ab  eo  testimo¬ 
nium  petii,  ut  nec  ex  libro  Pastoris. 

In  quinto  capite  disputat  de  causa,'  cur 
vetus  Ecclesia  paschale  jejunium,  et  feriae  4. 
et  6.  aliquando  servaverit,  salva  evangelica 
libertate.  Sed  respondimus  supra,  tum  in 
capite  de  origine  Quadragesimae,  tum  in 
capite  de  jejunio  feriae  4.  et  6.  ubi  demon¬ 
stravimus  falsas  et  ineptas  causas  Kemni- 
tium  reddidisse. 

In  sexto  capite  profert  testimonia  Ignatii 
et  Irensei,  et  historiam  Attali,  et  Alcibiadis 
contra  meritum  et  necessitatem  jejunii.  Sed 
haec  omnia  excussimus  supra  in  propriis  lo¬ 
cis,  ubi  disseruimus  de  lege  jejunii,  et  de 
utilitate  jejunii. 

In  septimo  et  octavo  capite  tractat  histo¬ 
riam  Tatiam  et  Montani,  et  multa  ex  Ter¬ 
tulliano  adducit,  ad  quae  omnia  supra  re¬ 
spondimus.  Unum  est  hoc  loco  notandum, 
graviter,  et  non  semel  S.  Epiphanium  a 
Kemnitio  reprehendi,  pag.  596.  et  605.  quod 
scripserit,  Montanistas  abstinere  a  cibis,  non 
disciplinae  gratia,  non  majoris  virtutis,  non 
praemiorum  et  coronarum,  sed  quod  ea, 
quae  a  Domino  facta  sunt,  abominabilia  ju¬ 
dicent.  Sed  certe  non  Epiphanius  Montano, 
sed  Kemnitius  Epiphanio  falsum  affingit. 
Epiphanius  enim  illa,  quae  citat  Kemnitius, 
non  de  Montanistis,  sed  de  aliis  haereticis 
scribit,  ut  perspicuum  erit,  si  quis  locum 
Epiphanii  diligenter  inspiciat. 

In  nono,  decimo  et  undecimo  capite,  pro¬ 
ducit  in  medium  loca  quaedam  Origenis,  hi¬ 
storiam  Eustatii  et  Spiridionis,  quae  sunt  a 
nobis  tractata  suis  locis. 

In  duodecimo  et  decimo  tertio  capite  do¬ 
cet,  circa  annum  Domini  400.  coepisse  in 
Ecclesiam  invehi  leges  jejuniorum,  cum 
opinione  necessitatis  et  meriti,  per  Basilium, 
Ambrosium,  Epiphanium  et  Hieronymum, 
et  simul  Aerium  et  Jovinianum  excusat, 
Epiphanium  et  Hieronymum  accusat.  Hic 
vero  gratias  agimus  Kemnitio,  quod  lumina 
illa  Ecclesiae,  tam  occidentalis,  quam  orien¬ 
talis  nobis  tara  prompte  liberaliterque  con¬ 


cedat.  Existimamus  enim  neminem  esse  de¬ 
bere  tam  stultum,  qui  non  magis  fidem  ha¬ 
bere  velit  sanctissimis  illis  viris,  Basilio, 
Ambrosio,  Epiphanio  et  Hieronymo,  quam 
Luthero,  Calvino,  Philippo,  Kemnitio.  Ne¬ 
que  miramur,  si  Kemnitius,  cum  plane  sit 
Aerianus  et  Jovinianista,  parentes  suos  de¬ 
fendere  utcumque  voluerit. 

Sed  illud  male  haberet  fortasse  ipsum 
etiam  Aerium,  quod  falso  commento  eum 
defendere  conatus  sit.  Dicit  enim  Kemnitius, 
Aerium,  cum  improbavit  stata  jejunia,  non 
tam  Ecclesiae  catholicae,  quam  Eustathii  le¬ 
ges  jejuniorum  improbare  voluisse.  At 
quamvis  Aerius  et  Eustatius  quibusdam  in 
rebus  dissenserint,  tamen  in  hac  re  mirifice 
consentiebant.  Nam  ipse  etiam  Eustathius 
stata  jejunia  ferre  non  poterat,  ut  ex  Conci¬ 
lio  Gangrensi,  et  historia  Socratis  supra 
probavimus. 

Denique  quanta  temeritas  est,  ut  velit 
Kemnitius,  qui  heri  natus  est,  majorem  sibi 
fidem  haberi  inintelligentiahaeresis  Aerianae, 
quam  S.  Epiphanio,  qui  primus  hanc  haere- 
sit  exposuit,  et  ipso  Aerio  vivente  scripsit  ? 
quemadmodum  etiam  valde  inepte  fingit, 
dubium  esse,  quid  Jovinianus  senserit,  quasi 
non  satis  aperte  id  S.  Hieronymus  exposue¬ 
rit  in  libris  adversus  Jovinianum,  quos 
S.  Augustinus  in  epist.  29.  lucidissimos, 
suavissimos  et  praeclarissimos  vocat. 

In  decimo  quarto,  decimo  quinto  et  deci¬ 
mo  sexto  capite  producit,  tamquam  defenso¬ 
res  libertatis  Christianae  in  usu  ciborum,  Au¬ 
gustinum,  Prosperum  et  Primasium  Latinos ; 
Chrysostomum,  Cyrillum,  Theodoretum  et 
Socratem  Graecos;  eosque  cum  Basilio,  Epi¬ 
phanio,  Ambrosio  et  Hieronymo  adversa 
fronte  committit.  Quasi  credibile  sit  S.  Au¬ 
gustinum,  Prosperum  et  Primasium  a  S. 
Ambrosio  et  Hieronymo ;  Chrysostomum, 
Cyrillum,  et  Theodoretum  a  S.  Basilio  et 
Epiphanio  tam  aperte,  ut  Kemnitius  fingit, 
dissentire  potuisse.  Expertus  erat  Kemnitius, 
summos  principes  novatorum,  Lutherum, 
Zuvinglium,  et  alios  inter  se  de  primariis  fi¬ 
dei  nostrae  capitibus  digladiari  solitos.  Ita¬ 
que  idem  censuit  sanctis  Patribus  accidisse. 

Sed  longe  aliud  scribit  de  Concordia  Ca¬ 
tholicorum  Patrum  in  dogmatibus  fidei,  S. 
Augustinus  in  i.  etn.  lib.  abversus  Julianum. 
Et  ea  quae  nos  supra  ex  Augustino  et  Chry- 
sostomo  citavimus,  satis  ostendunt,  eos  cum 
Basilio,  Ambrosio,  Epiphanio  et  Hierony¬ 
mo  mirifice  consensisse.  Si  quid  autem  ob- 

scuritatis  erat  in  auctoribus,  quos  Kemnitius 
citat,  supra  in  locis  propriis  explicatum  est : 
multa  vero  de  industria  prsetermisi,  quod 
nihil  omnino  difficultatis  haberent. 

In  decimo  septimo  capite  scribit  Kemnitius 
ab  anno  Domini  460.  cum  non  essent,  qui 
contradicerent,  extinctis  videlicet  luminali¬ 
bus  Ecclesiae,  superstitiosas  leges  et  opinio¬ 
nes  de  jejunio  per  Pontificum,  et  Concilio¬ 
rum  decreta  cumulatas  fuisse,  donec  scho¬ 
lastica  Theologia  inde  extructa  est.  Profert 
autem  S.  Leonis  Magni  multa  loca  pro  jeju¬ 
nio,  item  S.  Gregorii,  S.  Bernardi,  et  alio¬ 
rum. 

At  si  divina  providentia  per  annos  460. 
semper  aliquos  excitavit,  qui  superstitiones 
reprimerent :  cur  non  etiam  postea  id  fecit? 
Defuitne  Spiritui  sancto  sapientia,  aut  po¬ 
tentia?  An  vero  Ecclesiam  suam  omnino  de¬ 
seruit?  Aut  forte  impedire  non  potuit,  quo 
minus  portse  inferorum  adversus  Ecclesiam 
praevalerent?  Et,  si  luminaria  quaedam  ex- 

tincta  sunt,  non  poterat  alia  rursus  accen¬ 
dere  ?  Cur  igitur  non  potius  dicfinus,  S.  Leo¬ 
nem,  S.  Gregorium,  S.  Bernardum  fuisse 
quoque  magna  Ecclesiae  luminaria,  et  nihil 
diversum  ab  antiquioribus  Patribus  docuisse. 
Nec  fuisse  alios,  qui  legem  et  meritum  jeju¬ 
nii  oppugnare  tentaverint,  nisi  manifestos 
haereticos  Eustathium,  Aerium,  Jovinianum? 
Nam  si  defensores  illi,  quos  Kemnitius  fingit, 
libertatis  evangelicae  a  Deo  excitati  fuissent, 
continuasset  sine  dubio  Deus  opus  suum. 
Nec  permisisset  luminaria  omnia  Ecclesiae 
ita  extingui,  ut  per  annos  mille  et  centum, 
portae  inferi  adversus  Ecclesiam  praevalerent. 

Quare  maximum  praejudicium  causae  suae 
Kemnitius  fecit,  cum  tam  aperte  confessus 
est,  ab  anno  460.  S.  Leonem,  S.  Gregorium, 
et  quotquot  fuere  deinceps  Ecclesiae  doctores 
et  pastores,  leges  jejunii,  et  opinionem  cul¬ 
tus,  ac  meriti,  nemine  contradicente  tradi¬ 
disse. 

LIBER  TERTIUS 

DE  ELEEMOSYNA. 


CAPUT  PRIMUM. 

Quid  sit  eleemosyna. 

De  eleemosyna  vix  ullae  sunt  controversiae 
cum  haereticis  nostri  temporis,  tamen  de  ipsa 
quoque  nobis  disserendum  esse  censuimus, 
ne  videlicet  eam  a  jejunio  et  oratione  disjun¬ 
geremus.  Sequemur  autem  in  hac  tota  dis¬ 
putatione  vestigia  sancti  Thomse,  et  ea  quae 
ipse  docet, 'in  2.  2.  quaest.  32.  vel  pleniora 
efficere  conabimur,  vel  clariora. 

Igitur  de  eleemosyna  octo  capita  tractan¬ 
da  esse  videntur.  Quid  sit  eleemosyna.  Quae 
sint,  et  quot  genera  eleemosynae.  Quis  sit 
ejus  fructus  et  finis.  Sitne  praeceptum  aliquod 
de  eleemosyna  facienda.  Quibus  ex  rebus 
corporalis  eleemosyna  fieri  debeat,  ubi  de 
male  partis,  de  supervacaneis,  de  necessa¬ 
riis  operibus  disseretur.  A  quo  sit  eleemo¬ 
syna  facienda.  Cui  sit  facienda.  Qua  ratione 
et  modo  sit  facienda. 

Ac  ut  a  definitione  incipiamus,  eleemo¬ 
syna  definiri  potest.  «  Opus  quo  datur  ali¬ 
quid  indigenti  ex  misericordia  » .  Est  enim 
eleemosyna  proprie  actus  misericordiae,  quae 
virtus  miseriam  respicit,  ut  eam  tollat,  ac  per 
hoc  relationem  habet  ad  indigentem  et  mi¬ 
serum.  Id  perspicuum  est  primum  ex  no¬ 
mine.  Dicitur  enim  eleemosyna  a  verbo  Grae- 
co  eXeiw,  quod  est  misereor.  Deinde  ex  Scri¬ 
pturis,  quse  per  misericordiam  eleemosy¬ 
nam  describunt.  Proverbior.  xix.  F cener  at  ur 


Deo,  qui  miseretur  pauperis.  Et  Daniel.  iv. 
Deccatci  tua  eleemosynis  redime ,  et  iniquitates 
tuas  misericordiis  pauperum  (1).  Tertio,  ex  S. 
Augustino,  qui  in  Enchirid.  cap.  76.  «  Est 
enim, inquit,  eleemosyna  opus  misericordia; ». 
Denique  ex  communi  sensu  omnium  gen¬ 
tium.  Nemo  enim  eleemosyna  vocat  id,  quod 
datur  non  egenti,  et  omnes  elemosynam  vo¬ 
cant,  quam  pauperes  a  divitibus  petunt,  et 
quam  divites  pauperibus  erogant. 

Quamvis  autem  eleemosyna  sit  actus  elici¬ 
tus  misericordiae,  tamen  imperatur  a  chari- 
tate,  et  adjuvatur  a  liberaUtate :  Charitas 
enim  benigna  est.  I  ad  Cor.  xiu.  Et  qui  vide¬ 
rit  fratrem  suum  necessitatem  habere ,  et  clau¬ 
serit  viscera  sua  ab  eo,  quomodo  charitas  Dei 
manet  in  eo?  I  Joan.  m.  (2).  Liberalitas  au¬ 
tem  removet  avaritiam,  quae  ssepe  impedit 
eleemosynam,  et  promptum  facitad  dandum, 
quae  promptitudo  facit  hilarem  datorem, 
.qualem  diligit  Deus.  Denique  S.  Ambrosius, 
in  ii.  lib.  de  officiis,  cap.  15.  liberalitatis  ef¬ 
fectum  eleomosynam  esse  docet,  quoniam 
vix  fieri  potest,  ut  aut  avarus  eleemosynas 
faciat,  aut  liberalis  eas  non  faciat. 

Illud  autem  hoc  loco  non  est  omittendum, 
eleemosynam  sine  charitatc  factam,  atque 
ut  est  actus  solius  misericordiae,  quae  est  vir¬ 
tus  moralis,  vere  proprieque  eleemosynam 
dici  posse  :  cum  in  Scripturis  et  Patrum  li¬ 
bris  absolute,  ac  simpliciter  eleemosynae  di¬ 
cantur,  quas  peccatores  faciunt,  ut  perspi¬ 
cuum  est  ex  cap.  iv.  Danielis,  ex  cap.  vi. 
Matth.  ex  cap.  xi.  Lucae,  et  ex  Augustino  in 
Enchirid.  cap.  75.  et  76.  et  lib.  xxr.  de  Civit. 


(I)  Prov.  XIX,  17;  Dan.  IV,  24.  -  (2)  1  Cor.  XIII,  4;  I  Joan.  III,  17. 

Dei,  cap.  22.  et  sequentibus.  Quia  tamen 
virtutes  morales  sine  charitate  non  sunt  om¬ 
nino  perfecta)  virtutes,  quamvis  verse  virtu¬ 
tes  esse  possint,  ut  S.  Thomas  docet  in  2.  2. 
qua)st.  23.  art.  7.  Ideo  si  eleemosyna  suma¬ 
tur  pro  actu  pertecta)  virtutis,  sive  pro  actu 
misericordiae  a  charitate  imperato,  non  dice¬ 
tur  eleemosynas  facere,  nisi  materialiter,  qui 
sine  charitate  eleemosynas  faciet. 

CAPUT  IT. 

De  partitione  eleemosynae. 

Partiuntur  eleemosynam  theologi  in  duo 
genera  :  alias  enim  corporales,  alias  spiri¬ 
tuales  esse  docent;  utrumque  autem  genus 
in  septem  quasi  formas  et  species  dividunt. 
Et  quidem  S.  Thomas  elegantem  hujus  nu¬ 
meri  rationem  reddit.  Sed  nos  paulo  fortasse 
brevius  et  planius  rem  eamdem  exponemus. 

Primum  igitur  omnis  humana  miseria,  aut 
ad  corpus,  aut  ad  animam  pertinet.  Qua;  perti¬ 
net  ad  corpus  aut  in  vita  toleratur,  aut  post 
mortem.  Quie  toleratur  in  vita,  vel  est  ca¬ 
rentia  earum  rerum,  quibus  omnes  egent,  vel 
est  aliquorum  specialis  aerumna.  Carentia  ea¬ 
rum  rerum,  quibus  omnes  egent,  aut  est  in¬ 
terior,  ut  carentia  cibi  et  potus :  aut  exterior, 
ut  carentia  vestium  et  domicilii.  Atque  his 
quatuorcorporalibusmiseriis  respondent  qua- 
tuor  genera  eleemosynae,  pascere  esurien¬ 
tem,  potare  sitientem,  vestire  nudum,  exci¬ 
pere  hospitio  peregrinum. 

.  .(Erum nae  speciales  duae  sunt.  Altera  inte¬ 
rior,  morbus.  Altera  exterior,  captivitas. 
Quibus  respondent  duo  alia  genera  eleemo¬ 
synae,  visitare  aegrotum,  redimere  captivum. 
Atque  ad  ejusmodi  eleemosynas  revocantur 
omnia  similia  officia,  quae  proximis  exhibe¬ 
mus,  sive  propter  internas  miserias  depel¬ 
lendas,  ut  dirigere  caecos,  sustentare  clau¬ 
dos,  regere  paralyticos  ;  sive  propter  exter¬ 
nas,  ut  protegere  viduas,  ac  pupillos,  sol¬ 
vere  debita  pauperum,  dotem  providere  vir¬ 
ginibus,  et  cilia  id  genus.  Miseria  post  mortem 
est  carentia  sepulturae,  cui  respondet  ultimum 
genus  eleemosynae  corporalis,  quod  est  se¬ 
pelire  defunctos  ;  cui  possunt  adjungi  pompa 
funebris,  exeeutio  testamenti,  et  alia,  qua; 
fieri  solent  ab  amicis  in  gratiam  defunctorum. 

Jam  vero  miseria,  quae  pertinet  ad  ani¬ 
mam,  aut  culpa  est,  aut  poena  :  si  culpa,  non 


potest  ea  simpliciter  a  nobis  tolli,  potest  ta¬ 
men  juvari,  qui  in  eam  incidit,  tribus  mo¬ 
dis.  Primo,  oratione  ad  Deum.  Secundo,  re¬ 
missione  injuria).  Tertio,  correptione  fra¬ 
terna.  Si  poena  est,  aut  intellectum  laedit,  ut 
ignorantia,  tum  theorica,  tum  practica,  aut 
affectum,  ut  tristitia,  ac  dolor  :  aut  consue¬ 
tudine  cum  aliis,  ut  morositas,  id  est,  incom¬ 
moditas  et  difficultas  morum.  Et  quidem 
ignorantia)  theoriese  mederi  possumus  per 
doctrinam,  practica)  per  consilium,  tristitia; 
per  consolationem,  morositatis  per  patien¬ 
tiam.  Atque  hsec  sunt  septem  genera  elee- 
mosynee  spiritualis,  orare  pro  peccatoribus, 
condonare  injurias,  corripere  delinquentes, 
docere  imperitos,  consilium  imprudentibus 
dare,  consolari  afflictos,  tolerare  alienam  in¬ 
firmitatem. 

Neque  desunt  testimonia  Scriptura;  divi¬ 
na;,  quibus  luec  omnia  genera  eleemosyna; 
vel  imperantur,  vel  laudantur.  Prima  sex 
genera  eleemosyna;  corporalis  habentur 
Matth.  xxv.  Septimum  genus  Tobise  xn.  Pri¬ 
mum  genus  eleemosyna)  spiritualis  habetur 
Matth.  v.  Orate  pro  persequentibus ,  et  calum- 
niantibus  vos.  Secundum,  Matth.  vi.  Si  non 
dimiseritis  hominibus  peccata  eorum ,  nec  Pa¬ 
ter  vester  dimittet  vobis.  Tertium,  Matt.  xviii. 
Si  veccaverit  in  te  frater  tuus ,  vade  et  corripe 
eum  etc.  Quartum,  Matth.  v.  Qui  fecerit  et 
docuerit ,  hic  magnus  vocabitur  in  regno  cce- 
lorum.  Quintum,  ad  Galat.  vi.  Si  preoccu- 
patus  fuerit  homo  in  aliquo  delicto ,  vos  qui 
spirituales  estis ,  hujusmodi  instruite  in  spiritu 
lenitatis.  Sextum,  Consolamini  pusillanimes, 
I  ad  Thessal.  v.  Septimum,  supportantes  in¬ 
vicem,  ad  Ephesios  iv.  et  ad  Roman.  xv. 
Debemus  nos  firmiores  imbecillitates  infirmo¬ 
rum  sustinere  (I). 

Ex  his  omnibus  nihil  est,  quod  ab  hasreti- 
cis  in  controversiam  revocetur,  excepta  se¬ 
pultura,  pra;sertim  cum  Dominus  Matthau 
xxv.  cum  opera  misericordia;  corporalis  enu¬ 
meraret  et  commendaret,  non  sine  ratione 
solum  omiserit  officium  sepultura).  Sed  de 
hac  re  disseruimus  'in  n.  lib.  de  Purgatorio, 
extremo. 


(1)  Mat.  V,  44;  ib.  VI,  15;  ib.  XVIII,  15:  ib.V,19;  Ga’.  VI,  1;  l  Thess.  V,14;EpU.\V,  2;  Rom.  XV,  1. 

Eleemosynas  non  sufficere  ad  salutem  sine  fide , 

spe,  dilectione,  poenitentia,  aliisque  ad 

salutem  praesidiis. 

De  fructu  eleemosynae,  quod  erat  tertium 
caput  initio  propositum,  duo  sunt  errores 
contrarii.  Unus  quorumdam  veterum,  qui  ni¬ 
mis  multum  eleemosynae  tribuebant;  alter 
recentiorum,  qui  nimis  parum  tribuunt.  Scri¬ 
bit  igitur  S.  Augustinus  in  libro  xxi.  de  Ci¬ 
vit.  Dei,  cap.  22.  de  prioribus  hoc  modo  : 
«  Comperi  etiam  quosdam  putare,  eos  tan¬ 
tummodo  arsuros  illius  aeternitate  supplicii, 
qui  pro  peccatis  suis  facere  dignas  eleemo¬ 
synas  negligunt  :  juxta  illud  Jacobi :  Judicium 
autem  sine  misericordia  ei,  qui  non  facit  mi¬ 
sericordiam.  Qui  ergo  fecerit,  inquiunt,  quam¬ 
vis  mores  in  melius  non  mutaverit,  sed  inter 
ipsas  suas  eleemosynas  nefarie,  ac  nequiter 
vixerit,  judicium  illi  cum  misericordia  fu¬ 
turum  est :  ut  aut  nulla  damnatione  plectatur, 
aut  post  aliquod  tempus,  sive  parvum,  sive 
prolixum,  ab  illa  damnatione  liberetur » . 
Haec  ille. 

Quamvis  autem  haec  sententia,  quae  pecca¬ 
toribus  sine  poenitentia  de  hac  vita  migran¬ 
tibus  per  eleemosynas  aditum  ad  salutem 
aperit,  non  eareat  argumentis  in  speciem 
magnis  et  difficilibus,  tamen  sine  dubio  falsa 
est,  et  Scripturae  divinae  manifeste  repugnat. 
Primum  enim  Isaiae  i.  describens  Dominus 
dispositiones  ad  justificationem,  primo  loco 
ponit  internam  conversionem  :  Lavamini , 
mundi  estote,  auferte  malum  cogitationum  ve¬ 
strarum  ab  oculis  meis,  quiescite  agere  perverse, 
discite  benefacere.  Deinde  ultimo  loco  collocat 
eleemosynam  ;  Subvenite  oppresso,  judicate 
pupillo,  defendite  viduam  (1). 

Deinde  Joannes  Baptista,  Matth.  m.  cum 
dixisset :  Omnis  arbor,  quae  non  facit  fructum 
bonum,  exscindetur,  et  in  ignem  mittetur,  ex¬ 
plicat  quis  sit  fructus  bonus,  dicens  :  Facite 
ergo  fructus  dignos  poenitentiae  (2).  Ex  quo 
loco  docemur,  non  sufficere  opera  bona, 
qualis  est  eleemosynarum  largitio  ad  placan¬ 
dum  Deum,  nisi  ex  vera  poenitentia  oriantur 
et  hominem  ex  animo  resipuisse  testentur. 

Praeterea Luc. xiii.  Dominus  ipse  ait:  Nisi 
poenitentiam  egeritis,  omnes  similiter  peribitis. 
Cui  sententiae  simile  est  quod  Apostolus  ait 


I  ad  Corinth.  vi.  Neque  fornicarii,  neque 
idolis  servientes,  neque  adulteri,  neque ,  molles, 
neque  masculorum  concubitores,  neque  fures , 
neque  ebriosi,  neque  maledici ,  neque  rapaces, 
regnum  Dei  possidebunt  (3).  Quod  idem  re¬ 
petit  ad  Galat.  v.  ad  Ephes.  v.  et  alibi.  At 
si  eleemosyna  sine  innocentia,  vel  poeniten¬ 
tia  salutem  adferre  posset,  Christi  et  Apo¬ 
stoli  verba  falsa  esse  possent. 

Ac  (ut  alia  multa  praeteream)  certe  illud 
Apostoli  I  ad  Cor.  xiii.  sententiam  eorum 
qui  eleemosynas  plus  quam  oportet  efferunt, 
non  obscure  refellit  :  Si  distribuero  in  cibos 
pauperum  omnes  facultates  meas,  et  si  tradide¬ 
ro  corpus  meum,  ita  ut  ardeam,  charitatem  au¬ 
tem  non  habuero,  nihil  mihi  prodest  (4).  Quo¬ 
modo  enim  charitatem  habet,  qui  nec  Deum 
timet,  nec  hominem  reveretur  ?  et  qui  non 
solum  Deum  et  proximum  offendere  non  ve¬ 
retur,  sed  neque  animum  tam  sceleratum 
exuere,  neque  per  veram  poenitentiam  Deo 
reconciliari  satagit?  Adde  quod  hanc  sen¬ 
tentiam  accurate  refellit  S.  Augustinus  in 
Enchirid.  cap.  76.  et  lib.  xxi.  de  Civitate 
Dei,  cap.  27.  et  eum  secutus  S.  Gregorius 
lib.  xn.  Moralium,  cap.  24.  Sed  objectiones 
solvendae  sunt. 

Prima  objectio  sumitur  ex  cap.  XI.  Lucae, 
ubi  Dominus  ait:  Date  eleemosynam,  et  omnia 
munda  sunt  vobis  (5). 

Respondeo  :  Locus  evangelicus  variis  mo¬ 
dis  explicari  solet.  Aliqui  docent,  non  com¬ 
mendari  in  his  verbis  eleemosynam,  sed  red¬ 
argui  Pharisaeos,  qui  existimabant,  per  ele¬ 
emosynam  mox  expiari  furta  et  rapinas,  qt 
omnia  omnino  peccata.  Quocirca  verbum 
Graecum,  Sots,  non  reddunt  date,  sed,  da¬ 
tis.  Vel  si  reddatur,  date,  dicunt,  accipien¬ 
dum  esse  ironice,  non  proprie.  Haec  senten¬ 
tia,  quam  indicat  in  commentario  hujus  loci 
Cardin.  Cajetanus,  non  videtur  recipienda, 
quoniam  omnes  alii  interpretes,  tum  Latini, 
tum  Graeci,  quos  paulo  infra  citabimus,  agno¬ 
scunt  hoc  loco  commendationem  eleemo¬ 
synae.* 

Alia  est  expositio  S.  Augustini  in  Enchir. 
cap.  76.  et  serm.  30.  de  verbis  Domini,  qui 
docet,  Christum  his  verbis  generatim  ele¬ 
emosynae  studium  commendasse,  non  solum 
erga  alios,  sed  etiam  erga  se.  Et  quoniam 
qui  a  se  incipit  secundum  ordinem  charitatis, 
is  primum  animae  suae  eleemosynam  facit, 
eam  purgando  a  vitiis  per  conversionem  et 

poenitentiam  :  deinde  proximos  per  eleemo¬ 
synam,  sive  corporalem,  sive  spiritualem  ju¬ 
vat  :  ideo  vere  dictum  esse  scribit  Augusti¬ 
nus  :  date  eleemosynam,  et  omnia  munda 
sunt  vobis. 

Hsec  explicatio  veram  atque  utilem  doctri¬ 
nam  continet,  sed  non  videtur  tamen  propria 
et  litterfe  inhserens  explicatio  esse.  Nam  no¬ 
mine  eleemosyme,  cum  hoc  nomen  absolute 
ponitur,  omnes  intelligunt  opus  misericordia; 
erga  alios.  Deinde  verba  illa,  qua;  proxime 
pra;cedunt :  «  Yerumtamen  quod  superest, 
date  eleemosynam,  etc.  »,  satis  aperte  indi¬ 
cant,  locutum  esse  Dominum  de  eleemosyna, 
quse  tit  erogando  pauperibus  facultates.  Nam 
etiamsi  Bedain  commentar,  hujus  loci,  illud, 

«  quod  superest » ,  ita  exponat,  ac  si  dictum 
esset,  de  cmtero,  vel  quod  restat  agendum, 
tamen  Graeca  vox,  ta  evovdt,  perspicue  sig¬ 
nificat,  facultates,  quae  supersunt,  aut  quae 
adsunt,  ut  sit  sensus  :  Date  eleemosynam  de 
eo  quod  habetis,  et  omnia  munda  sunt  vo¬ 
bis. 

Tertia  expositio  est  S.  Basilii  in  quaestio¬ 
nibus  brevioribus,  quaest.  271.  qui  docet,  non 
loqui  Dominum  de  expiatione  omnium  pec¬ 
catorum,  sed  eorum  tantum,  quae  nascuntur 
ex  avaritia,  ut  furti,  rapinae,  usurae  et  simi¬ 
lium.  Ut  sensus  sit,  vos  Pharisaei  habetis  cor 
plenum  rapinis  et  furtis,  sed,  date  eleemo¬ 
synas  ex  iis  facultatibus,  quas  habetis,  et  om¬ 
nia  vestra  furta,  et  rapinae  expiabuntur.  Ubi 
addit  Basibus,  peccata  per  avaritiam  contra¬ 
cta  mundari  pei'  largam  eleemosynarum  lar¬ 
gitionem,  non  quidem  principaliter,  sed  ut 
per  fructus  dignos  poenitentiae,  causam  enim 
principalem  purgationis  peccatorum  esse 
gratiam  Dei,  et  sanguinem  Jesu  Christi. 

Quarta  expositio,  quae  videtur  omnium 
optima,  est  Euthymii  etTheophilacti  in  hunc 
locum,  et  fortasse  etiam  Ambrosii  in  eumdem 
locum,  et  S.  Maximi  sermon.  1.  de  eleemo¬ 
syna.  Docet  haec  sententia,  Dominum  com¬ 
mendasse  praecipue  studium  eleemosynae, 
quoniam  alloquebatur  Pharisaeos,  quorum 
praecipuum  vitium  erat  avaritia.  Quemadmo¬ 
dum  enim  medicus  aliquis  peritus,  si  videat 
originem  variorum  morborum  in  aliquo 
a;groto  esse  repletionem,  dicere  poterit,  ad¬ 
hibe  inediam,  et  integre  convalesces  ;  quia 
videlicet  radice  principalis  morbi  sublata, 
caeteri  morbi  facile  tolli  poterunt.  Sic  enim 
Dominus  dicit  Pharisaeis  :  Date  eleemosynas, 


et  omnia  munda  sunt  vobis.  Quoniam  cum 
radix  omnium  malorum,  praecipue  in  Pha¬ 
risaeis,  avaritia  esset,  si  ea  per  virtutem  con¬ 
trariam  evulsa  fuisset,  facile  illi  ad  fidem  et 
poenitentiam,  ac  per  hoc  ad  plenam  salutem 
animi  pervenissent. 

Secunda  objectio.  Dominus  promisit  Matth  . 
v.  misericordiam  misericordibus  :  Beah  mi¬ 
sericordes ,  quoniam  ipsi  misericordiam  conse- 
quentur.  Et  Matth.  vi.  Si  dimiseritis  hominibus 
peccata,  eorum,  dimittet  vobis  Pater  vester  pec¬ 
cata  vestra.  Et  contra,  Jacobi  ii.  dicitur :  Ju¬ 
dicium  sine  misericordia  ei,  qui  non  fecerit  mi¬ 
sericordiam  (4).  Videntur  igitur  homines  mi¬ 
sericordes,  etiamsi  alioqui  perdite  vivant, 
securi  de  sua  salute,  propter  apertam  Domini 
promissionem. 

Respondeo  :  Cum  Dominus  ait  :  Beati  mi¬ 
sericordes,  quoniam  ipsi  misericordiam  conse- 
quentur;  ostendit  misericordiam  esse  rem 
Deo  gratam  et  ingenti  prsemio  remuneran¬ 
dam  :  non  tamen  solam  sufficere  ad  salutem. 
Singulae  enim  virtutes  per  se  ducunt  ad  re¬ 
gnum,  nisi  aliunde  sit  impedimentum,  hoc 
est,  nisi  desint  aliae  virtutes. 

Illud  :  Si  dimiseritis  hominibus  peccata  eo¬ 
rum  etc.,  non  tam  docet  quid  sufficiat,  quam 
quid  necessario  requiratur  ad  peccati  expi¬ 
ationem.  Ideo  enim  dicitur  Deus  remissurus 
nobis  peccata  nostra,  si  nos  fratribus  nostris 
dimiserimus  peccata  eorum,  quoniam  nisi 
nos  dimiserimus,  nec  nobis  dimittetur,  ut 
notat  S.  Augustinus  in  lib.  xxi.  de  civitate 
Dei,  cap.  ult.  ubi  etiam  monet,  posse  hunc 
totum  locum  referri  ad  peccata  venialia,  ideo 
enim  dictum  esse  :  Pater  dimittet  vobis,  id 
est,  vobis  justis,  qui  patrem  habetis  Deum. 
Et,  peccata  vestra ,  id  est,  qualia  justi  habere 
possunt,  quotidiana  ac  levia,  quse  per  ele¬ 
emosynam  remissionis  injuria;  facile  condo¬ 
nantur. 

Denique  S.  Jacobus  recte  dixit  :  Judicium 
sine  misericordia  ei,  qui  non  fecerit  miseri¬ 
cordiam  :  quoniam  vel  unum  crimen  non  de¬ 
letum,  sufficit  ad  damnationem,  dicente  eo¬ 
dem  Apostolo  :  Qui  offendit  in  uno,  factus  est 
omnium  reus.  At  non  dixit  Jacobus,  miseri¬ 
cordia  sine  judicio  ei  qui  fecerit  misericor¬ 
diam,  quia  non  sufficit  unum  opus  bonum  ad 
salutem,  sicut  sufficit  unum  crimen  ad  dam¬ 
nationem.  Dixit  tamen,  superexaltat  autem 
misericordia  judicium ,  quia  misericordia, 
qua  Deus  cum  bonis,  justis  et  misericordibus 


(1)  Mat.  V,  7;  ibid.  VI,  15;  Jacob.  II,  13. 

utetur,  ipsum  judicium,  quo  damnabuntur 
immisericoixles,  magis  eminere  faciet.  Vel 
juxta  Gnecos  codices,  misericordia  super¬ 
exaltat  xa-axav/atat  judicio,  id  est,  exul- 
tat  et  gloriatur  supra  judicium ,  illudque 
vincit  et  superat.  Et  ideo  judicium  sine  mise¬ 
ricordia  immisericordibus  flet;  ne  si  cum  mi¬ 
sericordia  fieret,  cogeret  ipsa  misericordia 
judicium  aliquid  remittere  de  rigore  senten¬ 
tia)  adversus  immisericordes. 

Tertia  objectio.  Scriptura  divina  Tobife  iv. 
manifeste  pronunciat,  non  posse  perire  eos, 
qui  eleemosynas  faciunt.  Sic  enim  ait :  Ele¬ 
emosyna  ab  omni  peccato ,  et  a  morte  Uberat , 
et  non  patitur  animam  ire  in  tenebras.  Cui  si¬ 
mile  est  illud  Ecclesiast.  m.  Sicut  aqua  extin- 
ymt  ignem,  ita  eleemosyna  extinguit  pecca¬ 
tum  (1).  Et  confirmari  potest  hsec  objectio 
testimoniis  Patrum,  qui  eleemosynam  com¬ 
parant  cum  Baptismo,  quia  sicut  non  potest 
baptizatus  perire,  si  gratiam  Baptismi  con¬ 
servet  usque  in  finem,  sic  etiam  non  potest 
misericors  homo  perire,  qui  usque  ad  finem 
in  eleemosynae  studio  perseveret.  Cyprianus 
in  sermone  de  eleemosyna,  explicans  verba 
Ecclesiastici  jam  citata;  «  Hic  »,  inquit, 
<i  ostenditur  et  probatur,  quia  sicut  lavacro 
aquae  salutaris,  gehennae  ignis  extinguitur, 
ita  eleemosynis,  atque  operibus  justis  deli¬ 
ctorum  flamma  sopitur  » .  Ambrosius  sermon. 
31.  «Eleemosyna;»,  inquit,  «  quodammodo 
animarum  aliud  est  lavacrum,  sicut  ait  Do¬ 
minus  :  Date  eleemosynam,  et  omnia  munda 
sint  vobis,  nisi  quod  salva  fide  dixerimus,  in- 
dulgentior  est  eleemosyna,  quam  lavacrum. 
Lavacrum  enim  semel  datur ;  et  semel  ve¬ 
niam  pollicetur:  eleemosynam  autem  quoties 
feceris,  toties  veniam  promereris  ».  Chryso- 
stomus  homil.  2o.  in  Acta  Apostolorum  : 
«  Non  est  »,  inquit,  c<  peccatum,  quod  non 
possit  purgare  eleemosyna,  quodve  non  possit 
extinguere.  Omne  peccatum  infra  illam  stat » . 
Leo  sermon.  5.  de  collectis :  «  Eleemosyna) » , 
inquit,  «  peccata  delent,  mortem  perimunt, 
et  poenam  perpetui  ignis  extinguunt  ». 

Respondeo  :  Loquuntur  Ecclesiasticus  et 
Tobias  de  eleemosynis,  quse  sunt  fructus  poe¬ 
nitentia).  Vere  enim  ejusmodi  eleemosynae 
partim  ut  dispositiones  ad  justificationem, 
peccatum  etiam  quoad  culpam,  suo  modo 
delent,  dum  gratiam  impetrant  justificatio¬ 
nis  ;  partim  post  acceptam  remissionem  culpae 
satisfaciunt  pro  poena  temporali,  et  suo  quo¬ 


dam  modo  peccatum  extinguunt.  Et  eodem 
modo  sancti  Patres  comparant  eleemosynas 
ex  poenitentia  procedentes  cum  Baptismo. 
Sicut  enim  Baptismus  culpam,  et  poenam 
tollit,  ita  ut  si  quis  mox  a  Baptismo  decedat, 
nihil  sit  ei  periculi  vel  a  gehenna,  vel  a  Pur¬ 
gatorio.  Sic  etiam  eleemosynae,  culpa  jam 
remissa  per  poenitentiam,  satisfaciunt  pro 
poena  temporali.  Atque  ita  eleemosyna  con¬ 
juncta  cum  poenitentia  est  alter  Baptismus,  et 
in  eo  excellit,  ut  Ambrosius  ait,  quod  Bapti¬ 
smus  semel  tantum,  eleemosyna  saepius  pec¬ 
cata  dimittit. 

Objectio  quarta.  Dominus  Matth.  xxv.cap. 
totum  examen  futuri  judicii  circa  eleemosy¬ 
nas  constituisse  videtur,  non  igitur  damnan¬ 
tur,  nisi  qui  eleemosynas  non  fecerunt,  neque 
salvantur,  nisi  qui  eas  fecerunt.  Quare  san¬ 
ctus  Augustinus  serm.  1.  in  Septuagesima, 
qui  est  50.  de  tempore,  inducit  Christum  in 
judicio  sic  loquentem  :  «  Difficile  est,  ut  si 
examinem  vos;  et  appendam  vos,  et  scruter 
diligentissime  facta  vestra,  non  inveniam 
unde  vos  damnem ;  sed  ite  in  regnum :  Esu¬ 
rivi  enim,  et  dedistis  mihi  manducare  etc.  ». 

Respondeo  :  In  die  judicii  non  solum  de 
eleemosyna,  sed  etiam  de  aliis  omnibus  re¬ 
bus,  ex  quibus  bene,  vel  male  meriti  fueri¬ 
mus,  rationem  Deo  reddituri  sumus.  Alioqui 
non  diceret  Dominus  Matth.  xn.  Omne  ver- 
fntm  otiosum ,  quod  locuti  fuerint  homines,  red¬ 
dent  de  eo  rationem  in  die  judicii  (2).  Cur  au¬ 
tem  exemplum  examinis  Dominus  posuerit 
in  eleemosyna,  illa  causa  fuit,  ut  ex  ea  de  re¬ 
bus  gravioribus  judicium  faceremus.  Nam  si 
damnabitur  qui  res  suas  non  dederit,  quid 
fiet  de  eo,  qui  rapuerit  alienas  ?  et  coronabi¬ 
tur,  qui  res  vilissimas  cum  pauperibus  com¬ 
municaverit  :  quo  praemio  dignus  erit  qui  vi¬ 
tam  ipsam  pro  Dei  honore  posuerit  ? 

Ad  locum  sancti  Augustini  respondeo, 
non  significari  illis  verbis,  in  die  judicii  in¬ 
venienda  esse  peccata  in  hominibus  justis,  ob 
qua)  damnari  possint,  sed  ob  qua>.  damnari 
potuissent,  nisi  ea  per  dignam  poenitentiam, 
et  poenitentia)  fructus,  inter  quos  eleemosyna) 
sunt,  delere  studuissent.  Sic  enim  explicat 
idem  Augustinus  cum  subjungit:  «  Non  ergo 
itis  in  regnum,  quia  non  peccastis,  sed  quia 
vestra  peccata  eleemosynis  redemistis  ». 

Porro  S.  Augustinum  non  loqui  de  ele¬ 
emosynis  sine  poenitentia,  perspicuum  est  ex 
verbis  sequentibus,  ubi'  reprehendit  S.  An¬ 


ii)  Tnlt.  IV,  11;  Eocl.  III,  3?,.  —  (21  Mat.  XII',  30. 

gustinus  sterilem  poenitentiam,  qua)  nomen 
pcenitentise  non  meretur,  ac  docet,  illam  poe- 
uitentiam  esse  necessariam,  qua)  parit  fru¬ 
ctus  eleemosyna),  et  citat  illud  Matth.  m. 
Facite  fructus  dignos  pcenitentix  (1).  Itaque 
cum  dicit,  peccata  eleemosynis  redimi,  iu- 
lolligit  de  eleemosynis,  qua)  sunt  vera)  poe¬ 
nitentiae  fructus.  (Juod  etiam  clarius  docet  in 
Enchirid.  cap.  09.  et  70. 

CAPUT  IV. 

Eleemosynas  esse  opera  meritoria ,  cl  satis- 

facloria ,  ac  multos  praeterea  fructus  ha¬ 
bere. 

Alter  error  est  recentium  omnium  haere¬ 
ticorum,  qui  tametsi  eleemosynas  utiles  esse 
non  negant,  tamen  negant  eas  ad  merendam 
vitam  aeternam,  aut  ad  satisfaciendum  pro 
peccatis,  aliquam  vim  habere.  Sed  hic  eo¬ 
rum  error  satis  refutatus  est,  tum  in  iv.  lib. 
ile  Poenitentia,  tum  in  v.  de  Justificatione, 
ilis  igitur  omissis,  nos  hic  breviter  attinge¬ 
mus  eleemosyna)  fructus,  quos  Catholici  con¬ 
fitentur,  qui  sex  numerari  posse  videntur. 

Primum  enim  eleemosyna,  si  ab  homine 
justo,  et  ex  vera  charitate  fiat,  meretur  vi¬ 
tam  aeternam,  quod  verbis  disertis  Dominus 
docet,  cum  ait  Matth.  xxv.  Percipite  regnum, 
quod  vobis  paratum  est  a  constitutione  mundi. 
Esurivi  enim  et  dedistis  mihi  manducare 
etc.  (2).  klem  docent  S.  Cyprianus  in  serm. 
de  eleemosyna,  et  alii  Patres  passim. 

-Neque  videtur  contemnendum,  quod  qui¬ 
dam  observant,  non  sine  mysterio  portas 
tabernaculi,  quod  Sancta  Sanctorum  dice¬ 
batur,  ex  ligno  oliva)  fieri  debuisse  III  lleg. 
vi.  Nam  per  Sancta  Sanctorum  vitam  aeter¬ 
nam  significari,  docet  Apostolus  ad  Hebr. 
vi.  per  olivam  autem  significari  misericor¬ 
diam,  passim  docent  Patres,  ac  praesertim 
S.  Jo.  Chrysostomus  hom.  79.  in  Matthaeum, 
contra  autem  porta)  inferorum  ferreae  de¬ 
scribuntur  in  Psal.  cvi.  ut  intelligamus  per 
misericordiam  aditum  patefieri  ad  vitam  aa- 
ternam,  per  inhumanitatem  ad  gehennam. 

Secundo  ,  eleemosyna  satisfactio  est  pro 
peccatis.  Id  quod  satis  probant  testimonia 
Scripturae  et  Patrum,  qua)  paulo  ante  allata 
sunt,  videlicet  in  tertia  objectione  capitis 
superioris. 


bOl 

Tertio,  auget  fiduciam  apud  Deum,  et 
gaudium  spirituale.  Quamvis  enim  id  com¬ 
mune  sit  cum  omni  opere  bono,  tanfen  prai- 
cipue  convenit  eleemosyna),  cum  per  eam 
Deo  simul,  et  proximo  gratum  praestemus 
obsequium,  et  sit  opus,  quod  facile  cogno¬ 
scitur  esse  bonum.  Tobiaeiv.  Fiducia  magna 
erit  coram  summo  Deo  eleemosyna ,  omnibus 
facientibus  eam.  Ad  Hebr.  x.  Vinclis  (inquit 
Apostolus)  compassi  estis ,  nolite  itague  amit¬ 
tere  confidentiam  vestram  (3).  S.  Cyprianus 
eleemosynam  appellat  u  solatium  grande 
credentium,  securitatis  nostra)  salutare  prae- 
sidium  » .  Similia  vide  apud  Chrysostomum 
hom.  34.  in  Genes,  et  alibi. 

Quarto,  conciliat  benevolentiam  multorum, 
qui  pro  benefactoribus  Deum  precantur,  cis- 
que  vel  gratiam  conversionis,  vel  donum 
perseverantia),  vel  incrementum  gratia),  et 
gloria),  impetrant.  Nam  his  omnibus  modis 
intelligi  potest,  quod  Dominus  ait  :  Facite 
vobis  amicos  de  mammona  iniquitatis ,  ut  cum 
defeceritis ,  recipiant  vos  in  aeterna  tabernacu¬ 
la.  Lue.  xvi.  Iluc  etiam  illud  pertinet  :  Qui 
recipit  justum,  in  nomine  justi ,  mercedem  ju¬ 
sti  accipiet  (4),  Matth.  x.  hoc  est,  qui  justum 
eleemosynis  suis  fovet,  particeps  erit  meri¬ 
torum  ipshis.  Quemadmodum  S.  Petrus  Ta- 
bitham,  corporaliter  mortuam,  ad  preces 
viduarum,  quae  ab  ea  eleemosynas  accepe¬ 
rant,  excitavit  :  ita  saepe  Deus,  spiritualiter 
moutuos,  excitat  ad  preces  sanctorum  pau¬ 
perum,  qui  pro  benefactoribus  suis  orant. 

Quinto,  eleemosyna  dispositio  est  ad  gra¬ 
tiam  justificationis,  si  fiat  ab  eo,  qui  poeni¬ 
tentiam  agere  incipit,  et  ex  Dei  motione,  et 
auxilio  speciali.  De  hoc  fructu  loquitur  Salo¬ 
mon  Proverb.  xv.  Eleemosynis ,  et  fide,  deli¬ 
cta  purgantur.  Et  Dominus  Lue.  xi.  ut  supra 
exposuimus  ;  Date  eleemosynam  ,  et  omnia 
munda  sunt  vobis.  Et  Luc.  xix.  cum  dixisset 
Zachaeus  :  Ecce  dimidium  bonorum  meorum , 
Domine,  do  pauperibus,  etc.,  adjunxit  Domi¬ 
nus  :  Ilodie  salus  huic  clomui  facta  est.  Denir 
que  Actor,  x.  Eleemosynae  tuae  ascenderunt  in 
memoriam  in  conspectu  Dei.  Et  nunc  mitte 
Joppem ,  et  accerse  Simonem,  etc.  (3).  Ex  quo 
loco  probat  S.  Augustinus  in  r.  lib.  de  prae- 
destinat.  Sanctorum  cap.  7.  Cornelium  per 
eleemosynas  impetrasse  a  Deo  gratiam  fidei 
Christiana),  et  perfecta)  justificationis. 

Sexto,  eleemosyna  saepe  causa  est  majoris 


(1)  Hat.  111,  8.  -  (i)  Hat.  XXV,  34.  -  (3)  Tob.  IV,  12;  Heb.  X,  34.  —  .(4)  Luc.  XVJ,  9;  Mat. 
X,  41.  —  (5)  Prov.  XV,  27;  Luc.  XI,  41;  Luc.  XIX,  S:  Act.  X,  4. 

abundantia;  temporalium  bonorum.  Id  enim 
ut  plurimum  divina  providentia  ordinare 
solet,  ut  qui  sunt  eleemosynae  studiosi,  quo 
magis  erogant,  eo  magis  abundent.  Id  quod 
affirmat  Sapiens  Proverb.  xix.  cum  ait  : 
Fameratur  Domino ,  qui  miseretur  pauperis. 
Et  apertius  cap.  xxvm.  Qui  dat  pauperibus, 
numquam  egebit  (1).  Idem  exemplo  suo  Do¬ 
minus  docere  voluit,  cum  discipulis  jussit, 
ut  quinque  panes,  quos  solos  habebant,  tur¬ 
bis  egentibus  apponerent.  Nam  turbis  satia¬ 
tis,  pro  quinque  panibus  duodecim  'cophi¬ 
nos,  panibus  plenos,  discipuli  retulerunt. 
Tobias  quoque,  qui  bona  sua  cum  pauperi¬ 
bus  benigne  communicabat,  ingentes  divitias 
brevi  consecutus  est.  Vidua  etiam  Sarepta- 
na,  qute  modicum  [farinae,  et  olei  in  usum 
prophetae  libenter  insumpsit,  id  a  Deo  obti¬ 
nuit,  ut  farina,  et  oleum,  longo  tempore 
numquam  ei  defuerit.  Exempla  praeterea 
plurima  et  dignissima,  quae  legantur,  exstant 
apud  Gregorium  Turonicum  lib.  v.  histor. 
Francor.  cap.  19.  apud  Leontium,  in  vita 
S.  Joannis  Eleemosynarii,  et  apud  Sophro- 
nium  in  Prato  spirituali  cap.  185.  et  201.  I- 
dem  denique  S.  Patres  affirmant,  ac  praeser¬ 
tim  S.  Cyprianus  in  serm.  de  eleemosyna,  et 
S.  Basibus  in  orat,  ad  divites,  explicans  il¬ 
lud  :  «  Destruam  horrea  mea,  etc.  » .  Ubi  etiam 
eleganti  similitudine  divitias  comparat  aquis 
puteorum,  quae  si  frequenter  hauriantur, 
semper  meliores,  et  copiosiores  scaturire  so¬ 
lent,  si  vero  immotae  conserventur,  putre¬ 
scunt,  atque  decrescunt.  •» 

i 

CAPUT  Y. 

Unde  sumatur  eleemosyna;  magnitudo. 

Quaeri  solet  post  enumeratos  eleemosynae 
fructus,  unde  sumatur  eleemosynae  magni¬ 
tudo.  Quam  quaestionem,  quia  facilis  est, 
paucis  absolvemus.  Igitur  tria  sunt  quae 
majorem  eleemosynam  reddunt,  magnitudo 
rei,  quae  datur,  promptitudo  voluntatis  ad 
dandum,  et  dignitas  personae,  quae  eleemo¬ 
synam  facit.  Nam,  ceeteris  paribus,  semper 
major  eleemosyna  esse  censetur,  et  Deo 
gratior,  quo  plura;  vel  pretiosiora  dantur 
quia  donum  ipsum  est  absolute,  et  simpli¬ 
citer  majus.  Sic  etiam,  caeteris  paribus,  sem¬ 
per  eleemosyna  major  existimatur,  quo  ma¬ 


jori  promptitudine,  et  fervore  tribuitur.  Si¬ 
quidem  in  ea  promptitudine  includitur  vo¬ 
luntas  plura,  et  majora  tribuendi,  si  facultas 
suppeteret.  Denique,  caeteris  paribus,  elee¬ 
mosyna  illa  pluris  a  Deo  fit,  qua?  proficiscitur 
ab  eo,  qui  justior,  sanctior ,  et  ipsi  Deo 
gratior  est :  Respexit  enim  Deus  ad  Abel pri¬ 
mum,  deinde  ad  munera  ejus  (2).  Gen.  iv. 
Verum  si  haec  tria  inter  se  conferantur  , 
primum  locum  obtinebit  fervor  et  prompti¬ 
tudo  voluntatis  actualis ;  secundum  bonitas 
personae,  sive  magnitudo  gratiae  habitualis  ; 
postremum  rerum,  quae  donantur,  magni¬ 
tudo,  vel  pretium. 

Hinc  videlicet  Dominus  Lucae  xxi.  ante¬ 
posuit  eleemosynam  duorum  minutorum 
viduae  cujusdam  egentis,  ingentibus  dona¬ 
riis  divitum,  quia  cum  illa  dederit  totum 
victum  suum,  sine  dubio  tanta  promptitu¬ 
dine  animi  dedit,  ut  parata  fuerit  multo 
plura,  et  majora  donare,  quam  divites  illi 
fecerint,  si  quod  dare  posset,  habuisset. 
Hinc  etiam  sancti  Patres  passim  anteponunt 
affectum  sensui. 

S.  Cyprianus  in  lib.  iii.  ad  Quirinum  cap. 
2.  «  In  opere,  inquit,  et  eleemosynis,  si 
per  mediocritatem  minus  fiat,  ipsa  voluntas 
satis  est » . 

S.  Ambrosius  in  lib.  de  viduis  :  «  Libera- 
litas,  inquit,  non  cumulo  patrimonii,  sed 
largitatis  definitur  affectu  »'.  Idem  repetit  in 
lib.  i.  de  officiis  cap.  30. 

S.  Jo.  Chrysostomus  hom.  34.  ad  popu¬ 
lum  Antiochen.  «  Eleemosyna;,  inquit, mag¬ 
nitudo  non  in  pecuniarum  multitudine  ju¬ 
dicatur,  sed  in  dantium  promptitudine  ». 

S.  Augustinus  in  Psal.  cxxv.  in  illud  :  Tunc 
impletum  est  gaudio  os  nostrum,  et  lingua 
nostra  exultatione.  «  Si  manum,  inquit, 
porrigas,  nec  in  corde  miserearis,  nihil  fe¬ 
cisti.  Si  autem  in  corde  miserearis,  etiamsi 
non  habeas  quod  porrigas  manus,  acceptat 
Deus  eleemosynam  tuam  » . 

S.  Leo  serm.  4.  de  Quadragesima  :  «  Ex 
affectibus,  inquit,  piorum  benignitatis  men¬ 
sura  taxatur  » . 

S.  Gregoriushomil.  5.  in  Evangelia  :  (!  Ex¬ 
teriora,  inquit,  nostra  Domino,  quamlibet 
parva  sufficiunt.  Cor  namque,  et  non  sub¬ 
stantiam  pensat » . 


(!)  Prov.  XIX,  17;  ibid.  XXVIII,  27.  -  (2)  Gen.  IV,  4. 

CAPUT  VI . 

Esse  praeceptum  aliquod  de  eleemosyna  fa¬ 
cienda ,  idque  ad  quartum  praeceptum  De¬ 
calogi  revocari. 

Praeceptum  esse  aliquod  in  divinis  litteris 
de  eleemosyna  facienda,  in  dubium  revo¬ 
cari  non  potest.  Non  enim  in  judicio  damna¬ 
rentur,  qui  eleemosynas  non  fecerunt,  nisi 
praeceptum  aliquod  violarent,  qui  eleemo¬ 
synas  non  faciunt.  Damnari  autem  perspi¬ 
cuum  est  ex  Evangelio,  Matth.  xxv.  Deinde 
unum  ex  primariis  praeceptis  esse  :  Diliges 
proximum  tuum  sicut  teipsum  (1),  notum  est 
ex  Lev.  xix.  Matth.  xxn.  etadRoman.  xm. 
proximum  autem  non  verbo,  et  lingua  dili¬ 
gere  debemus,  sed  opere  et  veritate,  ut  S. 
Joannes  in  epist.  i,  cap.  3.  scribit.  Quid  est 
autem  opere  et  veritate  diligere,  nisi  proxi¬ 
mo  indigenti  succurrere,  quod  fit  per  eleemo¬ 
synae  largitionem  ? 

Quamvis  autem  praeceptum  eleemosynae 
proprie  ad  Decalogum  non  pertineat,  cum 
in  Decalogo  non  ponantur  nisi  praecepta  ju¬ 
stitiae,  eleemosynae  autem  praeceptum  cha- 
ritatis  sit,  non  justitiae  :  tamen  solent  Theo¬ 
logi  omnia  praecepta  moralia  aliquo  modo 
ad  Decalogum  revocare.  Et  alii  quidem,  in 
quibus  est  Albertus  in  4.  dist.  15.  artic.  16. 
reducunt  eleemosynae  'praeceptum  ad  illud 
Decalogi  :  Non  furaberis ,  quoniam  genus 
furti  esse  videtur,  non  tribuere  pauperibus 
quod  debemus. 

Alii  vero,  in  quibus  est  S.  Thomas  in  2. 
2.  qu.  32.  artic.  5.  ad  4.  revocant  ad  prae¬ 
ceptum  :•  «  Honora  patrem  et  matrem  ». 
Quae  sententia  probabilior  est.  Nam  Aposto¬ 
lus  I  ad  Timoth.  iv.  ait :  Pietas  ad  omnia 
utilis  est,  promissionem  habens  vita ?,  quae  nunc 
est  et  futurae  (2).  Ubi  commendans  opera 
pietatis,  quibus  proximis  subvenimus,  indi¬ 
cat  ad  illud  praeceptum  ejusmodi  officia  per¬ 
tinere,  quod  habet  promissionem  vitae.  In 
nullo  autem  praecepto  Decalogi  annexa  est 
promissio  vitae,  nisi  in  illo  :  «  Honora  pa¬ 
trem  et  matrem,  ut  sis  longaevus  super  ter¬ 
ram  » . 

Deinde,  praeceptum  eleemosynae  sine  du¬ 
bio  est  affirmativum,  non  negativum.  Inclu¬ 
ditur  enim  in  illo  :  «  Diliges  proximum  tuum, 
sicut  teipsum  ».  At  in  secunda  tabula  Deca¬ 


logi  nullum  est  affirmativum  praeceptum,  nisi 
unum  illud  :  «  Honora  patrem  et  matrem  ». 
Caetera  enim  pertinent  omnia  ad  mala,  quae 
cavere  debemus,  ne  proximis  inferamus,  et 
ideo  negativa  sunt.  Quartum  dumtaxat  prae¬ 
cipit  bona  officia,  quae  proximis  praestare 
tenemur,  et  affirmativum  est.  Itaque  omnia 
bona,  quae  proximis  debemus,  continentur 
in  illis  verbis  :  «  Honora  patrem  et  matrem  » . 
Sed  ideo  parentum  solum  mentionem  fecit. 
Scriptura  divina,  quoniam  ipsi  in  proximis 
primum  locum  tenent,  et  magis  elucet  ratio 
justitiae  in  eo,  quod  parenti,  quam  in  eo  quod 
alii  cuicumque  debemus. 

Denique,  si  praeceptum  eleemosynae  fa¬ 
ciendae,  non  ad  quartum,  sed  ad  septimum 
praeceptum  Decalogi,  quod  est  :  «  Non  fura¬ 
beris  »,  revocaremus,  id  sequeretur,  ut  ad 
restitutionem  obligandus  esset,  qui  eleemo¬ 
synam  non  fecisset.  Quod  certe  a  communi 
sententia  Scholarum  abhorret. 

CAPUT  VII. 

Divino  praecepto  divites  obligari  ad  ea  pau¬ 
peribus  eroganda ,  quae  sibi  supervacanea 

sunt. 

Praeceptum  esse  aliquod  eleemosynae  fa¬ 
ciendae  capite  superiore  docuimus.  Sed  qui¬ 
bus  ex  rebus  eleemosyna  facienda  sit,  super- 
est  ut  quaeramus.  Ac  prima  quaestio  est, 
utrum  superfluas  opes  praecepti  necessitate, 
divites  pauperibus  .erogare  cogantur.  Ut  au¬ 
tem  status  quaestionis  proprius  explicetur, 
pauca  quaedam  praemittenda  sunt. 

Sciendum  est  primo,  duobus  modis  posse 
dici  opes  supeidluas.  Uno  modo,  si  sint  su¬ 
perfluae  naturae,  non  tamen  personae  ;  altero 
modo,  si  superfluae  sint,  tam  naturae,  quam 
personae.  Superfluum  naturae  dicitur  id,  sine 
quo  vivere  posset  tum  is,  qui  superfluum 
habere. dicitur,  tum  etiam  familia,  quam  ipse 
alere,  ac  sustentare  debet.  Superfluum  per¬ 
sonae  appellatur  id,  sine  quo  non  solum  vi¬ 
vere,  et  familiam  alere,  sed  etiam  statum, 
conditionem,  ac  dignitatem  propriam  con¬ 
servare  posset.  Quaestio  igitur  de  superfluo 
absolute,  id  est,  quod  tam  naturae,  quam 
personae  superfluum  est,  intelligi  debet. 

Secundo  considerandum  est,  necessitatem, 
naturae,  vel  personae,  non  esse  accipiendam 
mathematice,  sed  moraliter,  ac  secundum 


!  (1)  Mat.  XXII,  39;  Rom.  XIII,  9.  —  (2)  I  Thn.  IV;  8. 

judicium  pii,  prudentisque  Christiani.  Neque 
enim  id  solum  necessarium  dici  debet,  sine 
quo  nullo  modo  naturas,  aut  personae  status 
conservari  potest  :  sed  etiam  id,  sine  quo 
non  bene  conservari  potest.  Contra  quoque 
non  ideo  debent  opes  necessarias,  aut  non 
superfluas  judicari,  quoniam  non  servantur 
otiosas,  sed  in  vestibus,  aut  hortis,  aut  aedi¬ 
ficiis  insumuntur.  Nam  hasc  ipsa  dicuntur 
supervacanea,  et  sunt,  quando  non  sunt  ne¬ 
cessaria  naturas,  vel  personas.  De  qua  re  di¬ 
ligenter  legi  deberent,  quas  scribit  S.  Basilius 
in  oratione  ad  divites. 

Tertio  addendum  est,  non  tantum  id  posse 
dici  non  superfluum,  sed  necessarium,  quo  in 
prassenti  opus  habemus,  sed  etiam  id,  quo 
paulo  post  opus  habebimus.  Si  quis  enim  fi¬ 
lias  habeat  parvulas,  non  dicetur  retinere 
superfluum,  si  pecunias  conservet,  quas  pro 
earum  dotibus  necessarias  erunt,  quamvis  in 
praesenti  necessarias  non  esse  videantur.  Ex 
quo  intelligimus,  minus  excusari  posse  ec¬ 
clesiasticos,  quam  laicos,  si  opes  superva¬ 
caneas  habeant,  cum  ipsi  ab  onere  uxorum, 
filiarum,  liberi  sint,  et  exemplo  temperantias, 
moderationis,  et  omnium  virtutum  aliis  pra;- 
lucore  debeant. 

Quamvis  autem  non  censeatur  esse  super¬ 
fluum  id,  quod  paulo  post  necessarium  erit, 
tamen  non  sunt  opes  conservandas  propter 
omnes  casus,  qui  aliquando  accidere  pos¬ 
sent,  sed  propter  eos  tantum,  qui  probabili¬ 
ter,  ct  quasi  certo  ita  imminent,  ut  nisi  nunc 
iis  prospiciamus,  postea  provideri  non  pote¬ 
rit.  Alioqui  peccatur  contra  prasceptum  Do¬ 
mini,  prohibentis  sollicitum  esse  de  crastino, 
Matth.  vi.  Is  enim  dicitur  sollicitus  esse  de 
crastino,  qui  hodie  pro  ea  re  sollicitus  est 
de  qua  satis  tempestive  cras  cogitare  inci¬ 
peret. 

Quarto  est  observandum,  convenire  inter 
Theologos,  tunc  saltem  praecepti  necessitate 
superfluum  esse  pauperibus  erogandum , 
quando  occurrunt  pauperes,  qui  extrema, 
vel  gravi  admodum  necessitate  premuntur  : 
sed  quaestionem  esse  de  superfluis  opibus, 
ratione  superfluitatis,  id  est,  an  divites  te¬ 
neantur  superflua  erogarej  quia  superflua 
sunt,  quicquid  sit  de  necessitate  extrema, 
vel  gravi  egenorum.  Et  quamvis  non  desint 
graves  Theologi,  qui  contra  sentiant,  nos 
tamen  tutiorem  ct  veriorem  eam  sententiam 
arbitramur,  qute  docet,  superfluas  opes  sine 


peccato  retineri  non  posse.  Quam  senten¬ 
tiam  sequitur  S.  Tbomas  in  2.  2.  quaest.  56. 
art.  7.  et  quaest.  87.  art.  1.  ad  4.  et  quaest. 
118.  art.  4.  ad  2.  et  Quodlibeto  0.  artic.  12. 
et  praeterea  Albertus,  Richardus,  Paluda- 
nus,  et  alii  in  -i.  Sentent.  distinet.  15.  Quo 
loco  S.  Thomas  quaest.  2.  art.  1.  quaestiun¬ 
cula  4.  scribit,  hanc  esse  communem  Theo¬ 
logorum  sententiam. 

Probatur  igitur  haec  sententia,  primo  ex 
divinis  litteris,  Matth.  vi.  Nemo  potest  duobus 
dominis  servire.  Non  potestis  Deo  servire  et 
mammonse  (1).  Servire  mammonae  nihil  esse 
aliud  docent  Chrysostomus  ct  Hieronymus 
in  hunc  locum,  nisi  supervacaneas  divitias 
congregare.  Qui  enim  opes  suas  distribuit 
indigentibus,  is  non  servit,  sed  dominatur 
mammonae  :  qui  autem  congregat,  et  custo¬ 
dit  otiosas  pecunias,  aut  vestes,  aut  alia  id 
genus,  sine  dubio  servit.  Item  Luc.  m.  Qui 
habet  duas  tunicas ,  det  non  habenti,  et  qui  ha¬ 
bet  escas  similiter  faciat  (2).  Quo  loco  per 
duas  tunicas,  et  duplices  escas  aperte  su¬ 
perfluum  indicatur.  Nam  ut  S.  Hieronymus 
recte  explicat  in  epist.  ad.Hedibiarn,  quaest. 
1.  una  tunica  dicitur  vestimentum  unicuique 
necessarium,  ct  si  alicui  tres,  aut  quatuor 
vestes  per  hyemem  necessariae  sint,  illae 
omnes  una  tunica  sunt.  Sed  si  plures  forte 
habeat,  illae  dicuntur  altera  tunica,  et  ex 
praecepto  a  Joanne  declarato  pauperibus 
distribuendae  sunt.  Neque  dicit  B.  Joannes, 
qui  habet  duas  tunicas,  det  alteram  frigore 
molienti,  sed  non  habenti ;  neque  est  hoc 
consilium,  sed  praeceptum.  Nam  cum  dixis¬ 
set  :  Omnis  arbor ,  qua  non  facit  fructum  bo¬ 
num  excindetur ,  ct  in  ignem  mittetur ,  quae¬ 
rentibus  turbis,  quid  ergo  faciemus?  respon¬ 
dit  :  Qui  habet  duas  tunicas  etc. 

Ad  haec  Lucae  xil.  dives  quidam  cum  ha¬ 
beret  bona  plurima,  cogitare  coepit,  ubi- 
nam  ea  recondere  posset,  dictum  autem  illi 
est  :  Stulte,  hac  nocte  repetunt  a  te  animam 
luam ,  et  qua  parasti ,  cujus  erunt  (3)?  Quem 
locum  tractans. B.  Augustinus  hora.  7.  in 
lib.  i.,  liomiliarum,  scribit ,  divitem  illum 
non  ob  aliud  peccatum  fuisse  damnatura, 
nisi  quia  superflua  retinebat.  Illud  enim  : 
Stulte ,  hac  nocte  repetunt  a  te  animam  tuam , 
dicit,  non  esse  simplicem  reprobationem, 
sed  damnationis  judicium.  Sicut  etiam  quod 
sequitur  :  Sic  est  omnis ,  qui  sibi  thesaurizat, 
et  non  est  in  Deum  dives,  nihil  significat  aliud, 


(l)Mat.  VI,  24.  —  (2)  Luc.  III,  11.  -  (3)  Luc.  XII,  20. 

nisi  sic  perituros  omnes,  qui  student  augen¬ 
dis  opibus  non  necessariis,  cum  potius  stu¬ 
dere  deberent,  ut  divites  fierent  apud  Deum 
meritis  operum  bonorum. 

Similis  locus  est  Luc.  xvi.  ubi  descri¬ 
bitur  alius  dives,  qui  induebatur  purpura  et 
bysso,  et  epulabatur  quotidie  splendide,  et 
cum  aleret  etiam  canes,  tamen  ulceroso  pau¬ 
peri  non  miserebatur.  Nam  iste  quoque,  ut 
S.  Augustinus  monet  loco  notato,  non  alia 
de  causa  damnatus  est,  nisi  quia  superfluas 
opes  in  superfluo  cultu,  et  deliciis  insume¬ 
bat,  cum  eas  pauperibus  distribuere  debuis¬ 
set.  Neque  Lazarus  introducitur  in  extrema 
necessitate,  sed  plane  talis,  quales  in  pla¬ 
teis,  vel  ante  fores  divitum  videmus  quoti¬ 
die. 

Addi  solet  alius  locus  ex  cap.  xi.  Lucse : 
Quod  superest ,  date  eleemosynam.  Et  quamvis 
Greeca  vox,  xa  ivovxa  significet,  quae  adsunt ; 
tamen  interpres  recte  exposuit  sententiam 
Domini,  et  vertit,  quod  superest,  id  est, 
quod  vobis  adest  ultra  necessitatem. 

Probatur  secundo  eadem  sententia  testi¬ 
moniis  Patrum.  S.  Basilius  orat,  in  illud  : 
Destruam  horrea  mea,  prope  finem  :  «  At  tu, 
inquit,  nonne  spoliator  es,  qui  quse  dispen¬ 
sanda  accepisti  propria  reputas?  est  panis 
famelici,  quem  tu  tenes  ;  nudi  tunica,  quam 
in  conclavi  conservas  :  discalceati  calceus, 
qui  apud  te  marcescit,  indigentis  argentum 
quod  possides  inhumatum.  Quocirca  tot 
pauperibus  injuriam  facis,  quot  dare  vale¬ 
res  » . 

S.  Jo.  Chrysostomus  hom.  34.  ad  popu¬ 
lum  Antioeh.  «  Numquid ,  inquit ,  grave 
quippiam,  et  onerosum  a  nobis  requirit? 
necessitatem  excedentia  vult  nos  facere  ne¬ 
cessaria,  et  quae  ne  quicquam,  et  inutiliter 
reposita  sunt,  haec  vult  bene  distribui,  ut 
hinc  occasione  sumpta,  nos  coronet».  Et 
infra  disputans  de  superfluis  :  «  Tuarum, 
inquit,  rerum  es,  o  homo,  dispensator,  non 
minus  quam  qui  Ecclesiae  bona  dispensat  n . 
Et  infra  :  «  Non  ad  hoc  accepisti,  ut  |in  de¬ 
licias  absumeres,  sed  ut  in  eleemosynam 
erogares.  Numquid  enim  tua  possides?  res 
pauperum  tibi  sunt  creditae,  sive  ex  labo¬ 
ribus  justis,  sive  ex  haereditate  paterna  pos¬ 
sideas  » . 

S.  Ambrosius  serm.  81.  «  Sed  ais,  inquit, 
quid  injustum  est,  si  cum  aliena  non  inva¬ 
dam,  propria  diligentius  servem?  o  impu¬ 
dens  dictum,  propria  dicis?  quae?  ex  quibus 
reconditis  in  hunc  modum  detulisti  »?  Et 
Tom.  VI.  v 


infra  :  «  Non  minus  est  criminis,  habenti  tol¬ 
lere,  quam  cum  possis,  et  abundes  indigen¬ 
tibus  denegare  » . 

S.  Hieronymus  in  epist.  ad  Hedibiam , 
quaist.  1.  «Si  plus,  inquit,  habes,  quam  tibi 
ad  victum,  vestitumque  necessarium  est, 
illud  eroga,  et  in  illo  debitricem  esse  te  no¬ 
veris  ».  Citatur  etiam  illud  ex  Hieronymo. 

«  Aliena  rapere  convincitur,  qui  ultra  sibi 
necessaria  retinere  probatur  » .  Vide  Gratia¬ 
num  dist.  42;  can.  Hospitale. 

S.  Augustinus  in  Psal.  cxlvii.  in  illud  : 
Confortavit  seras  portarum  tuarum  :  «  Super¬ 
flua,  inquit,  diviti  necessaria  sunt  pauperi, 
aliena  retinet,  qui  ista  tenet  ».  Item  hom.  8. 
in  lib.  l.  homiliarum  :  «  Defert,  inquit,  tibi 
Deus  honorem,  et  quasi  dicit  tibi,  prior  de 
communi  tolle,  quod  sufficit  necessitatibus 
domus  tuee  :  quod  reliquum  est,  da  Christo  ». 
Item  tract.  50,  in  Joan.  «  Tibi,  inquit,  su¬ 
perflua  sunt,  sed  Domini  pedibus  necessaria 
sunt » . 

S.  Leo  serm.  5.  de  collectis  :  «  Etiam  ter¬ 
renae,  inquit,  et  corporeae  facultates  ex  Dei 
largitate  proveniunt,  ut  merito  rationem  eo¬ 
rum  quaesiturus  sit,  quae  non  magis  possi¬ 
denda,  quam  dispensanda  commisit ». 

S.  Gregorius  3.  part.  pastoralis  admonit. 
22.  «  Admonendi  sunt,  inquit,  qui  nec 
aliena  appetunt,  nec  sua  largiuntur,  ut 
sciant  sollicite,  quod  ea,  de  qua  sumpti  sunt, 
cunctis  hominibus  terra  communis  est,  et 
idcirco  alimenta  quoque  omnibus  commu¬ 
niter  profert,  et  idcirco  incassum  se  inno¬ 
centes  putant,  qui  commune  Dei  munus  sibi 
privatum  vendicant  » . 

S.  Bernardus  in  epist.  42.  ad  Henricum 
Senonensem  Archiepiscopum  :  «  Nostrum 
est,  inquit,  pauperes  clamant,  quod  effundi¬ 
tis  ;  nobis  crudeliter  subtrahitur,  quod  inani¬ 
ter  expenditis  » . 

Probatur  ultimo  rationibus.  Prima  ratio. 
Debet  unusquisque  diligere  proximum  sicut 
seipsum,  ut  omnes  concedunt  :  at  fieri  non 
potest,  ut  quis  vere  diligat  proximum  sicut 
se  ipsum,  sine  superflua  quidem  cum  illo 
egente  communicare  velit,  immo  qui  ejus¬ 
modi  est,  in  utroque  extremo  versatur,  nam 
non  solum  non  diligit  proximum,  quantum 
oportet,  sed  etiam  se  ipse  diligit  plus  quam 
oportet. 

Secunda  ratio.  Qui  divitias  habent,  quam¬ 
vis  re  vera  Domini  sint  opum  suarum  juste 
acquisitarum,  si  comparentur  ad  alios  ho¬ 
mines  ;  tamen  si  conferantur  ad  Deum,  non 

tam  Domini,  quam  dispensatores  dici  de¬ 
bent,  ut  perspicuum  est  ex  parabola  de  vil¬ 
lico  iniquitatis,  Luco?  xvi.  et  ex  Patribus  su¬ 
pra  citatis,  et  ex  ipsa  ratione.  Nam  Deus 
omnia  creavit,  et  ejus  providentia  fiunt  ho¬ 
mines,  aut  divites,  aut  pauperes.  Et  Deo 
sine  dubio  rationem  de  divitiis  suis  reddi¬ 
turi  sunt  :  igitur  secundum  voluntatem  Dei 
divitias  suas  erogare  debent.  Non  vult  au¬ 
tem  Deus,  qui  Pater  est  omnium,  et  qui 
mundum  creavit  in  communem  omnium  uti¬ 
litatem,  ut  alii  sint  ita  divites,  ut  abundent 
superfluis,  alii  ita  pauperes,  ut  careant  ne¬ 
cessariis.  Sed  vult  alios  esse  divites,  alios 
pauperes,  ut  illi  per  misericordiam,  isti  per 
patientiam  in  regnum  coelorum  ingrediantur. 
Quare  contra  Dei  voluntatem  agunt,  et  sine 
dubio  peccant,  qui  superflua  retinent.  Atque 
ha?c  est  potissima  ratio,  quam  sancti  Pa- 
'tres  in  suis  ad  populum  concionibus  adferre 
solent. 

At  contra  nostram  hanc  sententiam  objici 
potest,  quod  Apostolus  II  ad  Corinth.  vm. 
cum  hortaretur  ad  eleemosynam,  ait  :  Non 
imperans  dico ,  sed  consilium  do.  Et  loque¬ 
batur  de  eleemosyna  ex  superfluo  :  In  prae¬ 
senti ,  inquit,  vestra  abundantia  illorum  ino¬ 
piam  suppleat. 

Respondeo  :  vel  Apostolus  nomine  abun¬ 
dantiae,  non  intellexit  superfluum,  sed  id, 
quod  commode  sufficiebat  Corinthiis.  Nam 
et  illi  abundare  dicuntur,  qui  commode  vi¬ 
vunt.  Vel  certe  si  de  superfluo  loquebatur, 
non  dixit,  consilium  do,  quia  non  tenerentur 
Corinthii  donare  superfluum  pauperibus,  sed 
([uia  non  tenebantur  donare  iis,  qui  erant 
in  Hierusalem,  ut  Apostolus  cupiebat,  sed 
poterant,  quod  eis  supererat,  distribuere  in 
cives  suos  Corinthios.  Quamvis  enim  divites 
non  possint  sine  peccato  retinere  superflua  : 
non  tamen  coguntur  cuicumque  pauperi 
petenti,  eleemosynam  facere,  sed  possunt 
uni  putius,  quam  alteri  dare,  dummodo  bona 
fide  ea  dispensent,  quibus,  quando,  quo¬ 
modo  prudentia  et  charitas  docent ,  ut  S. 
Thomas  monet  in  Quodlibeto  0.  art.  12.  ad. 
1.  et  2, 

interdum  erogare ,  vel  praeceptum ,  vel  con¬ 
silium  est. 

De  necessariis  natilrfe,  vel  personae,  an  sit 
eleemosyna  facienda,  multa  disputant  Theo¬ 
logi,  sed  quoniam  haec  satis  accjirate  tra¬ 
duntur  a  multis,  ac  praesertim  ab  iis,  qui  ca¬ 
sus  conscientiae  tractant,  attingam  hoc  loco 
solum  capita  rerum. 

Primum  igitur  de  necessario  naturae  pro¬ 
priae  non  videtur  eleemosyna  fieri  debei’e, 
nisi  forte  publica  aliqua  persona,  ex  qua  sa¬ 
lus  Reipublicae  pendet,  in  extrema  necessi¬ 
tate  versetur.  Id  enim  exigit  ordo  cbari- 
tatis ,  ut  non  diligamus  proximum  magis 
quam  nos  ipsos,  nisi  forte  ex  proximi  alicu- 
jus  salute,  ut  diximus,  salus  penderet  Rei- 
pub.  universae. 

Secundo,  de  necessario  personae,  vel  sta¬ 
tui,  sed  superfluo  naturae,  eleemosyna  fieri 
debet  pauperibus  necessitatem  naturai  pa¬ 
tientibus.  Nam  et  id  postulat  ordo  charitatis, 
ut  pluris  faciamus  vitam  proximi  nostri, 
quam  statum  et  conditionem  nostram. 

Tertio,  non  semper  est  necesse  donare,  sed 
tunc  solum,  cum  egenti  neque  perjmutuum, 
neque  per  venditionem,  neque  alia  ratione 
succurri  potest.  Nam  si  quis  forte  uno  in 
loco  pecuniis  egeat,  quibus  in  alio  abundet, 
satis  erit  ei  pecunias  mutuo  dare  :  et  hoc  ip¬ 
sum  genus  est  eleemosyna?,  juxta  illud  Psal. 
exi.  Jucundus  homo  qui  miseretur ,  et  commo¬ 
dat.  Et  Eccles.  -xxix.  Foenerarc  proximo  tuo 
in  tempore  necessitatis  illius  (2).  Ubi  per  vo¬ 
cem,  foenerarc,  nihil  aliud  nisi  mutuare  in- 
telligendum  est.  Itaque  Tobias,  qui  multis 
pauperibus  plurima  largiebatur,  Gabelo  ta¬ 
men  egenti,  sed  alioqui  locupleti  non  dona¬ 
vit,  sed  sub  chirographo  pecunias  mutuo 
dedit.  Sic  etiam,  si  absque  mutuo,  sola  ven¬ 
ditione  ,  necessitati  proximorum  subveniri 
possit,  id  solum  praestare  debebimus,  quem¬ 
admodum  Patriarcha  Joseph  in  sumina 
annona?  charitate  iis ,  qui  pecunias  habe¬ 
bant,'  non  donavit  frumenta,  sed  vendi¬ 
dit. 

Quarto,  dare  in  eleemosynam  tantum  de 
suis  rebus,  ut  non  possit  quis  deinceps  vivere 
secundum  dignitatem  proprii  status,  vitium 

est,  nisi  velit  is  mutare  statum,  aut  occurrat 
extrema  necessitas  proximi,  aut  gravis  ne¬ 
cessitas  Reipub.  Debet  enim  unusquisque 
pro  conditione  sua  honeste  vivere,  et  famae, 
atque  honori  suo  consulere.  Neque  ullo  mo¬ 
do  decet,  cessante  necessitate  (ut  diximus) 
extrema  proximorum,  aut  gravi  Reipub.  ut 
qui  Doctoris  munere  fungitur,  neque  libros, 
neque  vestes,  neque  alia  convenientia  pro¬ 
prio  gradui  sibi  retineat  :  et  qui  militiam 
profitetur,  arma  omnia,  et  equos,  ac  caetera 
instrumenta  bellica  pauperibus  tribuat.  Si 
quis  tamen  statum  mutare  velit,  et  saeculo 
valedicens  ordinem  monasticum  profiteri  in¬ 
cipiat,  is  poterit,  ac  debebit  juxta  verbum 
Domini,  Matth.  xix.  vendere  omnia,  et  pau¬ 
peribus  dare. 

Quamvis  autem  haec  doctrina  vera  sit,  et 
non  solum  a  S.  Thoma  in  2.  2.  quaest.  32. 
artic.  G.  sed  etiam  ab  aliis  theologis  com¬ 
muniter  tradi  soleat :  tamen  quoniam  proni 
sunt  homines  ad  retinendum  magis,  quam 
ad  largiendum ,  et  plerumque  amplificant 
necessitates  suas,  et  extenuant  alienas  :  ideo 
sententia  ista  communis  restringenda  vide¬ 
tur  ex  parte  divitum,  et  dilatanda  ex  parte 
pauperum. 

Itaque  tunc  solum  vitium  censeri  deberet, 
nimis  multum  de  rebus  suis  proximo  largi¬ 
ri,  quando  valde  magnum  detrimentum  pa¬ 
teretur  personal  argientis,  et  non  occurreret 
proximi  necessitas,  nisi  communis  et  levis. 
Contra  autem  non  vitium,  sed  virtus  existi¬ 
mari  deberet,  liberaliter  sua  profundere, 
etiam  cum  detrimento  proprii  status,  quando 
vel  gravis  occurreret  necessitas  proximi,  vel 
non  adeo  grave  detrimentum  persona  dantis 
pateretur.  Certe  enim  exempla  Scripturre  et 
Patrum  id  nobis  apertissime  persuadent. 
Nam  vidua  illa,  qua)  totum  victum  suum 
misit  in  donaria  Dei,  non  reprehenditur,  sed' 
laudatur  a  Christo,  Luca)  xxi  et  Apostolus  II 
ad  Corinth.  vm.  Macedones  laudat,  quod 
non  solum  secundum  virtutem,  sed  etiam 
supra  virtutem  eleemosynas  fecerint. 

Neque  repugnat  huic  sententia),  quod  in 
eodem  loco  adjungitur  :  Non  ut  aliis  sit  re¬ 
missio,  vobis  autem  tribulatio.  Non  enim  si¬ 
gnificatur  his  verbis,  non  licere  aliquid  pati, 
ut  succurratur  necessitatibus  aliorum,  sed 
non  debere  ita  fieri  eleemosynam,  ut  is,  qui 
accipit,  fiat  ditior,  quam  is,  qui  dat;  et  inci¬ 
piat,  qui  pauper  erat,  habere  superflua;  qui 
dives  erat,  carere  etiam  necessariis.  Ipse 
etiam  R.  Apostolus  non  sine  aliquo  detri¬ 


mento  non  solum  personae,  sed  etiam  naturae 
donabat  populis  id,  quod  jure  exigere  po¬ 
tuisset,  et  labore  manuum  se,  ac  suos,  ut 
poterat,  sustentabat.  Actor,  xx.  et  I  ad 
Corinth.  ix. 

S.  Martinus  cum  pauperi  occurrenti  dimi¬ 
dium  chlamidis  dedit,  non  superfluum,  sed 
plane  necessarium  dedit.  Nam,  ut  Sulpitius 
in  ejus  vita,  cap.  2.  scribit,  nihil  praeter 
chlamidem,  qua  indutus  erat,  habebat;  jam 
enim  reliqua  in  opus  simile  consumpserat. 
Quam  autem  id  fuerit  Christo  gratum,  testa¬ 
tur  idem  Sulpitius  in  eodem  loco. 

S.  Gregorius  Nazianzenus ,  in  orat,  de 
obitu  Gregorii  patris  sui ,  parentem  valde 
commendat,  quod  non  tantum  superflua,  sed 
etiam  quae  necessaria  sibi  erant,  pauperibus 
largiri  solitus  esset. 

S.  Ambrosius,  cum  non  solum  omnia  sua, 
sed  etiam  Ecclesiae  sacra  vasa  conflari,  ac 
pauperibus  dari  jussisset :  de  hoc  facto  suo 
ita  scripsit  in  i.  lib.  de  officiis,  cap.  28. «  Hoc, 
inquit,  maximum  incentivum  misericordiae, 
ut  compatiamur  alienis  calamitatibus,  neces¬ 
sitates  aliorum,  quantum  possumus,  juve¬ 
mus,  et  plus  interdum  quam  possumus.  Me¬ 
lius  est  enim  pro  misericordia  causas  pra)- 
stare,  vel  invidiam  perpeti,  quam  praetendere 
inclementiam  » . 

S.  Hieronymus  in  vita  Paulae  Romanae 
refert,  eam,  cum  esset  alioqui  ditissima,  ita 
omnia  pauperibus  erogasse,  ut  ne  quidem 
nummum  filiae  dereliquerit. 

S.  Paulinus  episcopus  Nola),  cum  omnia 
quae  habebat,  in  captivorum  redemptione, 
et  egentium  necessitatibus  consumpsisset,  ad 
extremum  se  ipse  dedit  in  servum,  ut  alium 
quemdam  a  servitute  liberaret.  Neque  hoc 
ejus  factum  reprehensum  fuisse  legimus , 
-sed  egregie  laudatum  a  S.  Gregorio  lib.  in. 
Dialog.  c.  1. 

S.  Benedictus,  eodem  Gregorio  teste  lib.  ii. 
Dialogorumcap.  28,  cum  videret  provinciam, 
in  qua  erat,  fame  graviter  laborare,  omnia, 
qua)  in  monasterio  reperire  potuit,  pauperi¬ 
bus  erogavit. 

Ipse  quoque  S.  Gregorius,  cum  aliquando 
pecunias  omnes,  et  vestes,  quas  domi  habe¬ 
bat,  pauperibus  dono  dedisset,  argenteum 
etiam  vas,  quod  unum  remanserat,  pauperi, 
petenti  dari  jussit  ,  dicens,  malle  se  nihil 
habere .  quam  pauperes  sine  consolatione 
dimittere.  Vide  Jo.  Diaconum  in  vitaS.  Gre¬ 
gorii  lib.  i.  c.  10. 

S.  Joannes  Eleemosyna! ius,  ut  in  ejus  vit  i 

scribit  Lcontius,  ita  liberaliter  omnia  pror¬ 
sus,  qua)  habere  posset,  pauperibus  eroga¬ 
bat,  ut  saepe  mirarentur  tam  effusam  libe- 
ralitatem  ipsi  etiam  qui  eleemosynam  acci¬ 
piebant.  Quibus  ille  respondere  solitus  erat : 
Frater,  nondum  pro  te  sanguinem  fudi,  sicut 
mandavit  mihi  Dominus  meus  Christus. 

CAPUT  IX. 

Quando  ex  male  partis  eleemosyna  fieri 
possit. 

Restant  opes  male  partae,  de  quibus  etiam 
quaeri  solet,  utrum  ex  iis  eleemosyna  fieri 
possit,  aut  debeat.  Sed  facilis  erit  responsio, 
si  illud  teneamus,  tria  esse  genera  male  par- 
torum.  Saepe  enim  ita  sunt  male  parta,  ut 
injustitia  sit  tantum  ejus  qui  acquisivit,  non 
ejus,  qui  amisit,  ut  cum  ex  furto,  rapina, 
usura,  lucrum  accedit.  Interdum  vero  inju¬ 
stitia  communis  est,  tum  ei,  qui  accepit,  tum 
ei,  qui  dedit;  ut  cum  per  simoniam,  vel  ju¬ 
dicii  subversionem,  vel  patriae  proditionem, 
aliquid  acquiritur.  Denique,  aliquando,  nec 
in  dante,  nec  in  accipiente  injustitia  est,  et 
ideo  lucrum  ejusmodi  non  injustum ,  sed 
turpe,  ac  sordidum  appellatur,  quale  est 
lenonum,  meretricum,  et  histrionum. 

Igitur  ex  rebus  male  partis  primo  modo 
eleemosyna  fieri  non  potest  nisi  in  extrema 
pauperum  necessitate,  quoniam  eleemosyna 
ex  propriis  fieri  debet.  Res  autem  male  partae 
primo  illo  modo  alienae  sunt,  ac  restitutioni 
obnoxiae.  Job.  iv.  Ex  substantia  tua  fac  elee¬ 
mosynam.  Proverb.  m.  Honora  Dominum  de 
tua  substantia,  et  de  primitiis  frugum  tuorum 
da  pauperibus.  Ecclesiast.  xxxiv.  Immolantis 
ex  iniquo  oblatio  est  maculata.  Isa.  lviii'. 
Frange  esurienti  panem  tuum  (1).  S.  Ambro¬ 
sius  lib.  i.  de'  officiis,  cap.  30.  «  Non  pro¬ 
batur  largitas,  si  quod  alteri  largitur,  alteri 
quis  extorqueat  :  si  injuste  quaerat,  et  juste 
dispensandum  putet  ».  S.  Augustinus  senn. 
35.  de  verbis  Domini  :  «  De  justis  laboribus 
facite  eleemosynam».  Et  hom.  47.  «De 
justis  laboribus  jussit  (Deus)  dari :  de  rapinis 
vero  prohibuit  dari  ».  S.  Gregorius  lib.  vn. 
epistolarum  epistol.  110.  «  Eleemosyna  Re¬ 
demptoris  nostri  oculis  illa  placet,  quae  non 
de  illicitis  rebus,  et  iniquitate  congeritur; 
sed  quae  de  rebus  concessis,  et  bene  acq  i 


sitis,  impenditur».  Vide  eumdem  lib.  xn. 
Moral.  cap.  24.  et  Theologos  in  4.  Sentent. 
dist.  15.  et  16.  Quod  autem  contra  objici 
solet  ex  verbis  Domini  Luc.  xvi.  Facite  vobis 
amicos  ex  mammona  iniquitatis  (2),  in  11.  cap. 
exponetur. 

Jam  vero  ex  rebus  male  partis  secundo 
modo,  hoc  est,  cum  lucrum  est  injustum, 
tam  ex  parte  dantis,  quam  ex  pai*te  acci¬ 
pientis,  eleemosyna  quidem  fieri  potest,  ac 
debet,  quia  lucrum  illud  ad  pauperes  per¬ 
tinet;  cum  illud  neque  possit  retinere,  qui 
injuste  accepit,  nec  mereatur  recipere,  qui 
injuste  dedit  :  tamen  ea  proprie  non  tam 
eleemoyna,  quam  restitutio  dici  debet,  ut 
S.  Gregorius  affirmat  loco  citato  in  epistol. 
110.  lib.  vn.  ubi  disserens  de  eleemosyna  ex 
lucro  simoniaco  :  «Neque  enim»,  inquit, 
«  eleemosyna  reputanda  est,  si  pauperibus 
dispensetur,  quod  ex  illicitis  rebus  accipi¬ 
tur  Et  infra  :  «  Unde  etiam  illud  certum 
est,  quia  etsi  monasteria,  ac  xenodochia,  vel 
quid  aliud  de  pecunia,  qua)  pro  sacris  ordi¬ 
nibus  datur  construatur,  mercedi  non  profi¬ 
cit,  etc.  » 

Est  observandum  hoc  loco,  simoniacum 
lucrum  non  semper  pauperibus  erogandum 
esse.  Sed  interdum  illi  Ecclesiae  conferen¬ 
dum,  in  cujus  injuriam  simonia  commissa 
est,  de  qua  re  vide  titulum  de  simonia  in 
epist.  Decretalibus. 

Postremo,  de  lucro  non  tam  injusto,  quam 
turpi,  eleemosyna  fieri  potest ;  quamvis  Ec¬ 
clesia  justis  de  causis  oblationes  non  ad¬ 
mittat  histrionum,  lenonum,  meretricum,  et 
similium  personarum.  Id  enim  facit,  tum  ob 
reverentiam  rerum  sacrarum ;  tum,  ut  ejus¬ 
modi  homines  confundantur,  et  resipiscant; 
tum,  ne  videatur  eorum  facta  approbare ; 
tum  denique,  ad  imitationem  testamenti 
veteris,  in  quo  lege  sancitum  erat,  ut  non 
offerretur  merces  prostibuli  in  domo  Domini. 
Deuteron.  xxm.  Rectissime  tamen  facient  isti 
omnes,  si  fructus  dignos  poenitentia)  facere 
cupientes,  peccata  sua  eleemosynis  redimant, 
et  iniquitates  suas  misericordiis  pauperum, 
Daniel  iv. 


(1)  Job.  IV,  7;  Eccl.  XXXIV,  21;  Isai.  LVIII,  7. 

CAPUT  X. 

Divitas  non  esse  Christianis  illicitas. 

Exposuimus  hactenus  quatuor  partes  dis¬ 
putationis  de  eleemosyna.  Nunc,  ut  quintam 
et  sextam,  id  est,  quis  facere  debeat  eleemo¬ 
synam,  et  cui  facienda  sit,  explicemus  :  ne¬ 
cessarium  esse  duximus,  paucis  demonstrare, 
licitum  esse  Christianis  possidere  divitias. 
Nam  cum  divitis  sit  eleemosynas  facere, 
pauperis  recipere  :  si  nulli  possint  esse  in 
Ecclesia  divites,  sed  omnia  sint  communia 
omnibus;  nulli  quoque  pauperes  esse  pote¬ 
runt.  Ita  fundamentum  eleemosynae  dandae 
et  accipiendae  nullum  erit. 

Igitur  nemo,  quod  sciam,  in  quaestionem 
vocavit  unquam,  an  jure  naturae  et  gentium 
licitum  esset  habere  proprias  opes.  Tametsi 
enim  Plato  in  Timaeo  et  in  lib.  v.  de  Repub. 
conatus  est  introducere  communionem  om¬ 
nium  rerum,  etiam  uxorum :  tamen  non  do¬ 
cuit,  illicitam  esse  proprietatem,  sed  com¬ 
munionem  utiliorem  esse  judicavit.  Quem 
egregie  refutavit  ex  ethnicis  Aristoteles  lib.  n. 
Politic.,  ex  Christianis  Tertullianus  in  Apo¬ 
loget.  cap.  39. 

Caeterum,  non  defuerunt,  qui  lege  Evan- 
gelica  divitias,  ac  rerum  proprietatem  Chri¬ 
stianis  interdictas  esse  contenderent.  Ita 
enim  sensit  quondam  Julianus  Apostata, 
teste  S.  Gregorio  Nazianzeno  orat.  I.  in  Ju¬ 
lianum.  Ita  etiam  haeretici,  qui  Apostolici 
nominari  volebant,  teste  Epiphanio  haeres. 
61.  et  Augustino  haeres.  40.  Ita  quoque  Ma¬ 
nichaei,  teste  Augustino  lib.  i.  de  moribus 
Ecclesiae  Catholicae  cap.  ultim.  Ita  denique 
Pelagiani,  teste  Augustino  in  epistol.  89.  ad 
Hilarium,  et  106.  ad  Paulinum.  Et  quamvis 
non  desint  argumenta  huic  errori,  verus 
tamen  atque  exploratus  est  error. 

Primum  enim  Dominus  Matth.  xix.  petenti 
diviti  adolescenti,  quid  opus  facto  esset  ad 
consequendam  vitam  aeternam ,  non  ait , 
abjice  omnes  divitias,  sed,  Si  vis  ad  vitam 
ingredi ,  serva  mandata  (1).  Deinde  consilium 
perfectionis  ,  non  praeceptum  necessitatis 
exposuit,  dicens  :  Si  vis  perfectus  esse,  vade, 
vende  omnia  quae  habes,  et  da  pauperibus  etc. 

Secundo,  B.  Petrus  Actor,  v.  cum  Ananiae 
dixit  :  Nonne  manens  tibi  manebat ,  et  venum- 
datus  in  tua  erat  potestate  (2)  ?  Satis  aperte 


significavit,  liberum  fuisse  Ananiae,  quamvis 
Christiano,  agnum  suum  non  vendere,  et 
pretium  agri  jam  venumdati,  non  offerre 
Apostolis,  neque  in  commune  conferre.  Ex 
quo  intelligimus  id,  quod  narratum  Actor, 
iv.  de  primis  Christianis,  qui  in  Hierusalem 
habitabant,  quod  nemo  suum  aliquid  diceret, 
sed  omnia  essent  illis  communia  ;  non  prae¬ 
cepti,  sed  consilii  fuisse. 

Tertio.  B.  Paulus  in  priore  ad  Timoth. 
cap.  vi,  de  divitibus  ita  loquitur  :  Divitibus 
hujus  saeculi  praecipe  non  superbe  sapere,  fa¬ 
cile  tribuere,  etc.  (3).  At  certe  non  decipiebat 
Apostolus  divites,  et  tamen  non  eis  dicebat, 
renuntiate  divitiis. 

Quarto,  Scriptura  passim  prohibet  furta, 
imperat  reddi  debita,  jubet  solvi  tributa, 
commendat  eleemosynas,  et  laudat  mutu¬ 
antes  :  quae  certe  omnia  manifeste  clamant, 
a  Spiritu  sancto  non  improbari  proprietatem, 
et  rerum  possessionem. 

Quinto,  semper  in  Ecclesia  fuit  usus  col¬ 
lectarum,  hoc  est,  ut  Dominicis  diebus  in 
conventu  Ecclesia;  a  divitibus  colligeretur, 
quod  pauperibus  erogaretur,  idque  pro  ar¬ 
bitrio,  et  voluntate  divitum,  ut  notum  est  ex 
Apostolo  I  ad  Corinth.  xvi.  et  II  ad  Corinth. 
vili,  et  ix.  ex  Justino  in  Apologia  ad  Anto¬ 
ninum  extrema,  et  ex  Apologetico  Tertulliani 
cap.  39.  Quod  autem  in  eo  loco  idem  Ter¬ 
tullianus  dicit,  omnia  indiscreta  esse  apud 
Christianos,  praeter  uxores,  nihil  aliud  sig¬ 
nificat,  nisi  omnia  facile,  et  libenter  com¬ 
municari  cum  caeteris,  praeter  uxores. 

Sexto,  Patres  communi  consensu  docent, 
consilium  esse,  non  praeceptum,  abdicare  a 
se  proprietatem,  et  dominium  rerum  suarum. 
Vide  praeter  caeteros,  Eusebium  in  i.  lib. 
Demonstrat.  Evangel.  cap.  8.  Chrysostomum 
hom.  8.  de  poenitentia,  Ambrosium  in  lib. 
de  viduis  ultra  medium,  Hieronymum  in 
epist.  ad  Hedibiam,  quaest.  1.  Augustinum  in 
epist.  89.  qu.  4.  et  Bedam  in  comment. 
cap.  xiv.  Lucae. 

Postremo,  accedat  ratio  ducta  ab  utilitate, 
vel  potius  necessitate  divisionis  rerum,  ex 
qua  proprietas  orta  est.  Siquidem  fieri  non 
potest  posita  corruptione  generis  humani,  ut 
pacifice,  ordinate,  ac  diligenter  res  admini¬ 
strentur,  nisi  unusquisque  rerum  suarum 
curam  suscipiat.  Nam  si  omnia  essent  com¬ 
munia,  multi  vellent  rebus  melioribus  uti, 
atque  inde  rixae ,  contentiones,  et  praelia 


(1)  Mat.  XIX,  17,  —  (2)  Act.  V,  4.  —  (3)  1  Tim.  VI,  17. 

orirentur,  qua;  causa  fuit,  cur  Abraham  se¬ 
parari  coactus  fuerit  a  nepote  suo  Loth. 
Genes,  xm.  Item  si  essent  omnia  communia, 
qui  essent  robustiores  cseteris,  illi  sine  dubio 
praevalerent,  minus  laborarent,  et  plura  con¬ 
sumerent. 

Denique  si  essent  omnia  communia,  vix 
inveniretur,  qui  diligentiam  adhiberet  in 
agris  colendis,  et  rebus  caeteris  procurandis. 
Quod  si  non  solum  facultates,  sed  etiam  ux¬ 
ores  essent  communes,  periret  virtus  pudi¬ 
citiae  conjugalis  ;  incestus  plurimi  inter  fra" 
tres  et  sorores,  parentes  ac  filias  sequeren¬ 
tur;  liberi  denique  recte  institui  nullo  modo 
possent,  cum  nec  parentes  agnoscerent  pro¬ 
prias  proles,  nec  proles  agnoscerent  suos 
parentes,  ac  per  hoc  nulla  esset  providentia 
parentum  erga  filios,  nulla  obedientia  fili¬ 
orum  erga  parentes.  Quis  autem  credat, 
legem  evangelicam,  quae  perfectissima  est, 
et  naturam  non  destruit,  sed  exornat,  de 
medio  tollere  voluisse  utilitatem,  quae  nasci¬ 
tur  ex  divisione  rerum,  et  incommoda,  atque 
absurda  illa  adducere,  quae  ex  communione 
et  confusione  nascuntur. 

CAPUT  XI.' 

Solvuntur  objectiones. 

Adversus  doctrinam  capitis  superioris 
multa  fieri  possunt  argumenta,  quae  breviter 
solvenda  sunt. 

Primum  argumentum,  Matth.  xix.  Domi¬ 
nus  ait,  facilius  esse  camelum  transire  per 
foramen  acus,  quam  divitem  intrare  in  reg¬ 
num  coelorum. 

Respondeo  :  difficile,  vel  etiam  impossibile 
esse  divitem  intrare  in  regnum  coelorum,  nisi 
magna  Dei  gratia  adjuvetur.  Nam  ut  pluri¬ 
mum  divites  superbi  sunt,  voluptuarii,  avari, 
crudeles,  et  nimium  in  ipsis  divitiis  confi¬ 
dentes.  Quocirca  Marci  x.  dicitur  :  Filioli, 
quam  difficile  est  confidentes  in  pecuniis  in 
regnum  Dei  introire.  Facilius  est  camelum 
per  foramen  acus  transire ,  etc.  (1).  Sed  quo¬ 
niam  per  gratiam  Dei  fieri  potest,  ut  dives 
affectum  inordinatum  erga  divitias  exuat,  et 
iis  bene  et  sapienter  utatur  :  ideo  subjungit 
Dominus  :  Apud  homines  hoc  impossibile  est, 
sed  non  apud  Deum. 

Secundum  argumentum,  Marci  x.  Ado¬ 
lescenti,  qui  omnia  mandata  servaverat  di¬ 


citur  a  Domino  :  Adhuc  unum  tibi  deest,  vade, 
ct  quxeumque  habes  da  pauperibus  (2). 

Respondeo  :  Adhuc  unum  illi  deerat,  non 
ad  vitam  alternam  parandam,  sed  ad  per¬ 
fectionem  adipiscendam.  Id  quod  ex  Evau- 
gelio  Matthaei,  qui  pluribus  verbis  rem  eam- 
dem  descripsit,  intelligi  potest.  Sic  enim 
legimus  Matth.  xix.  Si  vis  ad  vitam  ingredi, 
serva  mandata  (3).  Et  paulo  post  :  Si  vis 
perfectus  esse ,  vade ,  vende  omnia  etc. 

Tertium  argumentum,  Luca;  xiv.  Nisi  quis 
renunciaverit  omnibus  qux  possidet,  non  potest 
meus  esse  discipulus  (4). 

Respondeo  :  Praiceptum  hoc  Dominicum 
in  praeparatione  animi  servandum  est  sem- 
per,  re  autem -ipsa,  cum  articulus  necessi¬ 
tatis  advenerit,  ut/aut  Christo,  aut  opibus 
renunciandum  sit.  Sic  enim  docent  S.  Au¬ 
gustinus,  in  epist.  5.  ad  Marcellinum,  et 
Beda  in  hunc  locum,  et  colligitur  haec  expli¬ 
catio  ex  eodem  loco  Evangelii,  ubi  Dominus 
dicit :  Qui  non  odit  patrem  et  matrem,  et  filios, 
et  uxorem,  etc.  Et  tamen  constat,  parentes, 
et  filios,  et  conjuges,  nec  aversandos,  nec 
deserendos  esse,  nisi  quando  causa  fidei  et 
honoris  Dei  tale  aliquid  postulat. 

Quartum  argumentum,  Luc.  xvi.  Facite 
vobis  amicos  de  mammona  iniquitatis,  etc.  (5). 
Quem  locum  ita  explicant  Chrysostomus 
hom.IO.  in  priorem  ad  Timot.  et  Hierony¬ 
mus  in  epist.  ad  Hedibiam,  quaest.  1.  ut 
dicant,  divitias  appellari  mammonam  ini¬ 
quitatis,  quia  primi  qui  fecerunt  sibi  pro¬ 
pria  ,  quae  erant  communia ,  iniquitatem 
commiserint.  «  Necesse  est  »  (inquit  Chry¬ 
sostomus)  «  opum  initium,  ac  radicem  ex 
aliqua  iniquitate  manasse.  Unde  id  constat  ? 
Ex  eo  scilicet,  quod  Deus  ab  initio  non  fecit 
alium  divitem,  alium  pauperem,  sed  camdem 
omnibus  humum  aperuit.  Quo  pacto  igitur 
cum  illa  communis  sit,  tu  illius  permulta 
jugera  possides,  proximus  vero  nec  unius 
glebae  possessione  laetatur  ?  Pater  (inquies; 
mihi  ista  reliquit.  Ille  autem  a  quo  ea  susce¬ 
pit  ?  A  majoribus  scilicet.  Sed  necesse  pro¬ 
fecto  est  per  successionis  lineam  ascendendo 
invenire  principium.  Id  autem  injustitia  va¬ 
care  non  potuit».  S.  autem  Hieronymus  in 
epist.  ad  Hedibiam  quaest.  I.  dicit,  verum 
esse  proverbium  :  «  Omnem  divitem,  aut 
esse  iniquum,  aut  iniqui  haeredem».  Et  in 
epist.  ad  Algasiam  quaest.  6.  dicit  :  «  Mam¬ 
monam  vocabulum  esse  Syriacum,  et  eo 
/ 


(I)  Mar.  X.  21.  -  (2)  Mar.  X.  27.  -  (3;  Mat.  XIX.  17.  -  (4)  Luc.  XlV,  33.  -  (5)  Luc.  XVI,  9. 

significari  divitias  quod  ex  iniquitate  col¬ 
lectae  sint  ». 

Respondeo  :  Cur  divitiae  ab  iniquitate  no¬ 
men  acceperint,  et  iniquae  a  Domino  appel¬ 
lentur,  non  ea  causa  est  quod  semper  inju¬ 
ste  possideantur,  sed,  vel  quia  valde  inae- 
qualiter  possidentur,  cum  alii  ditissimi,  alii 
pauperrimi  sint ;  vel  quia  materiam  praebent 
multarum  iniquitatum,  imo  incitamenta  sunt 
ad  omnes  iniquitates,  ut  S.  Ambrosius  expo¬ 
nit  in  comment.  cap.  xvi.  Lucae  ;  vel  quia  in¬ 
juste  sibi  nomen  divitiarum  usurpant,  cum 
vere  divitiae  non  sint,  ut  S.  Augustinus  do¬ 
cet,  serm.  33.  de  verbis  Domini.  Et  lib.  n. 
quaestionum  Evangelii  cap.  34.  quae  exposi¬ 
tio  confirmatur  ex  verbis  sequentibus  :  «  Si 
in  iniquo  mammona  fideles  non  fuistis,  quod 
verum  est  quis  credet  vobis  »  ?  Ubi  verum 
opponitur  iniquo,  quia  divitiae  corporales 
falso  vocantur  divitiae,  et  ideo  injuste  no¬ 
men  divitiarum  gerunt,  quod  proprie  solis 
divitiis  spiritualibus  convenit.  Yel  denique 
quia  re  vera  vix  fieri  potest,  ut  aliquis  sine 
iniquitate  ditescat,  ut  Chrysostomus  et  Hie¬ 
ronymus  docent  :  Qui  enim  volunt  divites 
/levi,  incidunt  in  tentationes,  et  laqueum  dia¬ 
boli,  et  desideria  multa  noxia  et  inutilia,  quee 
mergunt  hominem  in  interitum  et  in  perditio¬ 
nem  (1),  ut  ait  Apostolus  in  I.  ad  Timoth. 
cap.  vi. 

Nec  tamen  significant  Chrysostomus  et 
Hieronymus  terree  possessionem  dividere  et 
proprietatem  inducere  iniquuum  fuisse,  sed 
in  modo  divisionis  indicant  esse  peccatum, 
quod  aliqui  multo  plus  terrae  occupaverint 
quam  aequum  esset,  et  eo  modo  alios  exclu¬ 
serint.  Quo  tendit  similitudo  theatri,  qua  u- 
titur  S.  Basilius  oratione  in  illud  :  «  Destru¬ 
am  horreamea».  Non  enim  peccatum  est  oc¬ 
cupare  in  theatro  locum  unum,  eumque  sa¬ 
tis  commodum,  sed  occupare  plus,  loci, 
quam  sibi  necesse  sit ;  ex  quo  sequitur,  ut 
alius  excludatur.  Porro  S.  Jo.  Chrysosto¬ 
mus  in  eadem  homilia  12.  in  priorem  ad 
Timoth.  fatetur,  multos  esse,  qui  juste  di¬ 
vitias  possideant,  et  ponit  exempla  Patriar¬ 
charum,  qui  ditissimi  simul  et  justissimi  e- 
rant. 

Quintum  argumentum,  S.  Clemens  Papa 
I.  in  epistol.  3.  disertis  verbis  communionem 
omnium  rerum  necessariam  esse  docet  : 
«Communis, inquit,  vita  omnibus  necessaria 
est,  et  maxime  his  qui  Deo  irreprehensibili- 

ter  militare  cupiunt.  »  Et  infra  :  «  Commu¬ 
nis  usus  omnium,  quce  sunt  in  hoc  nlundo, 
omnibus  esse  hominibus  debuit,  sed  per  ini¬ 
quitatem  alius  dixit  hoc  esse  suum,  alius  is¬ 
tud,  et  sic  inter  mortales  facta  divisio  est  ». 

Respondeo  :  Possent  verba  citata  in  bo¬ 
nam  partem  accipi,  ut  nimirum  intelligamus 
vitam  communem  esse  necessariam  non 
simpliciter  ad  salutem,  sed  ad  melius  et  fa¬ 
cilius  Domino  serviendum.  Et  per  iniquita¬ 
tem  factam  esse  divisionem  rerum,  id  est, 
occasione  peccati  originalis,  et  communis 
depravationis  generis  humani. 

Caeterum  non  est  opus  in  hac  re  multum 
laborare;  constat  enim  eam  epistolam  aut 
non  esse  Clementis,  aut  ab  aliquo  valde 
corruptam  ac  depravatam.  Primum  enim 
initio  epistolae  fingitur  Clemens  Romanus 
episcopus  scribere  fratribus  habitantibus  in 
Hierusalem  cum  Jacobo.  At  Jacobus  obiit 
septem  annis  ante  Petrum,  et  Clemens  non 
fuit  Romanus  Episcopus  nisi  post  Petrum, 
ut  colligitur  ex  lib.  S.  Hieronymi  de  viris  il¬ 
lustribus,  et  ex  omnibus  historicis,  qui  res 
Ecclesiae  conscripserunt.  Deinde,  laudat  fi- 
ctitius  iste  Clemens  communionem  uxorum, 
quod  Nicolai  potius  haeresiarchae,  quam  S. 
Clementis  dogma  fuisse  extra  controversiam 
est.  Denique,  totus  hic  locus  de  communione 
rerum  et  uxorum  translatus  est  in  hanc  epi¬ 
stolam  ex  lib.  x.  Recognit.  ubi  ista  secun¬ 
dum  philosophiam  Platonis  dicuntur  a  Fau- 
stiniano  ethnico,  et  ab  ipso  S.  Clemente  re¬ 
felluntur.  Quis  igitur  credat  ea  ipsa  nunc  a 
S.  Clemente  tradi  Christianis,  quae  ipse  idem 
alibi  ab  ethnico  disputata  refutavit  ? 

Sextum  argumentum,  S.  Athanasius  in 
vita  B.  Antonii,  et  S.  Basilius  in  oratione  ad 
divites,  praeceptum  Dominicum  vocant  illa 
verba  :  Vade,  vende  omnia  quae  habes,  et  da 
pauperibus.  Et  rursus  idem  Basilius  ibidem, 
et  Ambrosius  serm.  81.  et  alii  Patres  non 
raro  docent,  divites  non  esse  Dominos,  sed 
dispensatores  rerum  suarum. 

Respondeo  :  Athanasius  et  Basilius  recte 
vocant  praeceptum  Dominicum  illa  verba  : 
Vade,  vende  omnia  etc.  Sed  intelligunt  prae¬ 
ceptum  esse  conditionatum,  non  absolutum, 
id  est,  non  omnibus  datum,  sed  iis  tantum 
qui  cupiunt  esse  perfecti.  Porro,  qui  dicunt 
divites  non  esse  dominos,  sed  dispensatores, 
nihil  aliud  sibi  volunt,  nisi  reddituros  esse 
divites  rationem  Deo.  a  quo  divitias  aece- 


(1)1  Tim.  M.  9. 

perunt,  ut  non  ipsi  soluin  inde  viverent,  sed 
etiam  alios  sustentarent. 

Septimum  argumentum,  communio  re¬ 
rum  in  usu  fuit  apud  Apostolos,  Actor,  iv.  et 
sancti  Patres  miris  eam  laudibus  efferunt,  et 
praesertim  Chrysostomus  homil.  12.  in  I  ad 
Timoth.  et  Augustinus  in  lib.  i.  de  moribus 
Ecclesise  cap.  31.  et  seq.  Non  igitur  neces¬ 
saria  est  rerum  divisio,  ut  nos  capite  supe¬ 
riore  docuimus. 

Respondeo  :  Saepe  accidit,  ut  unum  ex  se 
prsestet  aliis,  et  tamen  ratione  alicujus  cir¬ 
cumstantiae  eligi  non  debeat.  Exempli  causa, 
dare  operam  litteris  per  se  melius  est,  quam 
artem  aliquam  mechanicam  exercere ;  ta¬ 
men  non  pauci  sunt,  quibus  vel  ob  ingen¬ 
tem  inopiam,  vel  ob  ingenii  tarditatem  ma¬ 
gis  expediat  artem  sutoriam,  quam  bonas 
litteras  discere.  Sic  igitur  communio  rerum 
externarum  per  se  melior  est,  quam  divisio  : 
et  tamen  ob  corruptionem  generis  humani 
perniciosa  esset,  si  omnibus  hominibus  im¬ 
poneretur.  Nam  si  homines  paucis  indige¬ 
rent,  ut  animantia  caetera,  vel  terra  ubique 
sponte  produceret  omnia  necessaria,  vel 
nulli  essent  cupidi,  nulli  avari,  nulli  pigii, 
ac  desides,  optima  esset  vita  communis,  qua¬ 
lis  erat  in  statu  innocentiae  :  sed  quoniam 
nunc  propter  peccatum  originis  omnia  sunt 
contraria,  non  expedit  vitae  communio,  nisi 
paucis  illis,  qui  serio  animum  abstrahunt  a 
rebus  temporalibus  et  paucis  contenti  Deo 
soli  servire  student,  quales  sunt  Coenobitae, 
quos  Augustinus  et  Chrysostomus  laudant. 

Octavum  argumentum.  Jure  naturae  om¬ 
nia  sunt  communia,  ut  perspicuum  est  ex 
cap.  I.  et  ix.  Genes,  ubi  datur  hominibus 
commune  imperium  in  animantia,  et  in  ea 
omnia  quae  nascuntur  ex  terra,  et  ex  canon. 
Jus  naturale,  distinet.  1.  non  autem  potuit 
jure  gentium,  quo  dicitur  introducta  esse 
divisio,  abrogari  jus  naturae  :  iniqua  igitur 
fuit  divisio  rerum,  jure  gentium  intro du- 
ta. 

Respondeo  :  jure  naturae  sunt  omnia  com¬ 
munia,  sed  aliter  quoad  usum  necessarium, 
aliter  quoad  dominium  et  proprietatem. 
Nam  quoad  usum  necessarium  sunt  omnia 
communia  positive  ;  ita  ut  per  nullum  aliud 
jus  possit  quicumque  homo  prohiberi,  quo 
minus  vivat  de  rebus  a  Deo  creatis.  Atque 
hinc  est  quod  in  articulo  necessitatis  non 
dicitur,  neque  est  fur,  qui  ex  quocumque 


loco  accipit,  unde  vivat.  At  quoad  proprie¬ 
tatem,  et  dominium  jure  naturae  sunt  omnia 
communia  negative,  id  est,  non  sunt  divisa 
jure  naturae,  sed  tamen  permissum  est,  ut 
dividerentur,  si  id  ipsi  generi  humano  Ad¬ 
deretur  expediens.  Quemadmodum  cum  pa- 
terfamilias  moritur,  et  filios  in  commune  re¬ 
linquit  haeredes,  haereditas  quidem  est  eis 
ex  testamento  communis,  sed  negative,  non 
positive,  et  ideo  nihil  prohibet,  quo  minus 
eam  inter  se  dividant,  et  una  pars  unius 
altera  alterius  efficiatur  propria.  Itaque  di¬ 
visio  rerum  jure  gentium  introducta,  juri 
naturae  nullo  modo  repugnat. 

CAPUT  XII. 

Quis  eleemosynam  facere ,  et  cui  eleemosyna 
fieri  debeat. 

i  *\ 

Ex  fundamento  posito  in  capite  decimo 
non  difficile  erit  colligere  quis  eleemosynam 
facere,  et  cui  eleemosyna  fieri  debeat.  Si¬ 
quidem  cum  eleemosynam  facere  divitum, 
accipere  pauperum  sit :  id  sequitur,  ut  illi 
soli  possint  et  debeant  eleemosynam  facere, 
qui  vere  divites  sunt,  id  est,  qui  proprieta¬ 
tem  et  dominium  divitiarum  habent.  Qui 
vero  proprietatem  et  dominium  non  habent, 
ut  uxores,  quae  sunt  in  potestate  virorum, 
filii,  qui  sunt  in  potestate  parentum,  servi,  qui 
sunt  in  potestate  dominorum,  et  regulares, 
qui  sunt  sub  potestate  praepositorum,  non 
debent,  nec  possunt  eleemosynas  facere, 
nisi  vel  in  extrema  pauperum  necessitate, 
vel  ex  consensu  tacito,  vel  expresso  superio¬ 
rum  ;  vel  in  certis  aliis  casibus,  de  quibus 
disserunt,  qui  casus  conscientiae  tradunt. 

Quod  vero  attinet  ad  eos,  quibus  eleemo¬ 
syna  fieri  debet,  una  solum  occurrit  dubita¬ 
tio,  utrum  videlicet  peccatori  sit  eleemosyna 
facienda,  cum  scriptum  sit  Ecclesiast.  xn. 
Da  bono ,  et  ne  receperis  peccatorem  ;  prohibe 
panes  illi  dare  etc.  (1).  Sed  facilis  est  respon¬ 
sio,  nam  peccatoribus,  ea  ratione,  qua  pec¬ 
catores  sunt,  non  est  eleemosyna  facienda  ; 
iisdem  tamen,  quia  homines  miseri  sunt,  fa¬ 
cienda  est ;  semper  tamen  caeteris  paribus, 
anteponendi  sunt  boni  malis  ;  quando  utris¬ 
que  succurri  non  potest.  Et  quidem  non  esse 
peccatoribus,  qua  peccatores  sunt,  eleemo¬ 
synam  faciendam,  probat  S.  Augustinus  in 


(1)  Eccl.  XII,  5, 

Psalm.  cii.  quia  hoc  nihil  aliud  esset,  nisi 
diligere  iniquitatem  :  et  sicut  qui  recipit  ju¬ 
stum  in  nomine  justi,  mercedem  justi  acci¬ 
piet,  id  est,  vitam  aeternam,  sic  etiam  qui 
recipit  peccatorem  in  nomine  peccatoris, 
mercedem  peccatoris  accipiet,  id  est,  mor¬ 
tem  sempiternam.  Nam  stipendium  peccati 
mors  est. 

Peccatoribus  vero,  non  ut  peccatores,  sed 
ut  homines  sunt,  non  esse  eleemosynam  de¬ 
negandam,  probant  illa  verba  Salomonis 
Proverb.  xxv.  Si  esurierit  inimicus  tuus,  ciba 
illum.  Et  illa  Domini  Matth.  v.  Benefacite 
his,  qui  vos  oderunt.  Et  Luc.  vi.  Omni  petenti 
tribue.  Et  illa  B.  Pauli  ad  Galat.  vi.  Opere¬ 
mur  bonum  ad  omnes  (1).  Idem  sancti  Patres 
Gregorius  Nazianzenus  in  orat,  de  obitu  pa¬ 
tris  sui;  Chrysostomus  hom.  21.  in  epist.  ad 
Rom.  Hieronymus  in  lib.  advers.  Vigilan¬ 
tium  extremo,  Augustinus  in  Psalm.  cn.  Et 
Gregorius  in  3.  part.  Pastoralis,  admonitio¬ 
ne  21. 

Anteponendos  autem  esse  justos  injustis, 
facile  probari  potest,  tum  quia  justi  sunt 
digniores,  qui  juventur ;  tum  etiam,  quia  id 
utilius  est  iis,  qui  eleemosynam  faciunt,  ut 
copiose  docet  S.  Hieronymus  in  lib.  adver¬ 
sus  Vigilantium.  Monent  tamen  Gregorius 
Nazianzenus,  loco  notato,  et  Chrysostomus 
in  oratione,  quae  inscribitur,  ne  curiose  pau¬ 
peres  scrutemur,  non  oportere  nimis  accu¬ 
rate  pauperes  interrogare,  sed  simpliciter 
propter  Christum  esse  illis  eleemosynam  fa¬ 
ciendam. 

Sed  occurrunt  objectiones  aliquae  breviter 
dissolvendae.  Prima  est,  quam  initio  posui¬ 
mus  ex  cap.  xii.  Ecclesiast.  Da  justo ,  et  ne 
receperis  peccatorem,  prohibe  panes  illi  da¬ 
re  (2).  Respondeo,  videtur  eo  loco  Ecclesia¬ 
sticus  non  loqui  de  eleemosyna,  quae  datur 
pauperi,  sed  de  beneficio,  quod  in  amicum 
confertur,  etiamsi  forte  non  egeat.  Sic  enim 
ait  :  Si  bene  feceris,  scito  cui  feceris,  da  bono , 
et  ne  receperis  peccatorem  ;  bene  fac  humili ,  et 
ne  dederis  impio.  Prohibe  panes  illi  dare,  ne 
in  ipsis  potentior  te  sit.  Itaque  prohibet  Ec¬ 
clesiasticus,  ne  benefaciamus  impiis,  quan¬ 
do  non  egent,  quomodo  multi  benefaciunt 
histrionibus  et  meretricibus.  Potest  etiam 
unico  verbo  responderi,  prohiberi  eleemo¬ 
synam,  quae  datur  peccatori,  ut  peccator 
est. 


Secunda  objectio.  Luc.  xvi.  Dominus  ait : 
Facite  vobis  amicos  de  mammona  iniquitatis , 
ut  cum  defeceritis,  recipiant  vos  in  aeterna  ta¬ 
bernacula  (3).  At  peccatores  non  habent  ae¬ 
terna  tabernacula  nisi  forte  in  gehenna.  Re¬ 
spondeo  :  fortasse  nomine  amicorum,  intel- 
ligi  debent  Angeli  sancti,  ut  S.  Ambrosius 
in  hune  locum  scribens,  monet ;  eos  enim 
amicos  nobis  facimus ,  cum  eleemosynas 
pauperibus  quibuscumque  propter  Deum 
facimus.  Sed  si  nomine  amicorum  intelli- 
gantur  ipsi  pauperes,  ut  S.  Hieronymus  in 
lib.  adversus  Vigilantium,  et  S.  Augustinus 
serm.  35.  de  verbis  Domini,  docent  :  Re¬ 
spondendum  erit,  moneri  nos  a  Domino,  ut 
potissimum  eleemosynas  faciamus  sanctis 
pauperibus,  atque  iis  praecipue,  qui  volun¬ 
tarie  sunt  pauperes,  id  est,  qui  relictis  om¬ 
nibus  secuti  sunt  Christum.  Ipsorum  enim 
est  regnum  coelorum,  Matth.  v.  et  ipsi  ha¬ 
bent  thesaurum  in  coelo,  et  cum  Christo  ju¬ 
dices  futuri  sunt  in  novissimo  die,  Matth. 

XIX. 

Sed  non  ideo  prohibemur  peccatoribus 
quoque  eleemosynam  dare,  quamvis  mone¬ 
amur  solliciti  esse,  ut  justis  et  sanctis  pau¬ 
peribus  praecipue  benefaciamus.  Nam  ut 
ait  Apostolus  ad  Galatas  vi.  operari  debe¬ 
mus  bonum  ad  omnes,  sed  maxime  ad  do¬ 
mesticos  fidei.  Et  quamvis  pauperes  pecca¬ 
tores  non  habeant  in  coelo  aeterna  tabernacu¬ 
la,  neque  nos  possint  apud  Deum  sua  inter¬ 
cessione  juvare  ;  tamen  eleemosyna  ipsa 
propter  Deum  facta,  non  poterit  esse  inanis, 
dicente  Ecclesiast.  cap.  xxix.  Conclude  elee¬ 
mosynam  in  corde  pauperis,  et  haec  (videlicet 
eleemosyna)  pro  te  exorabit  ab  omni  ma¬ 
lo  (4). 

Tertia  objectio.  Dominus  Matth.  xxv.  di¬ 
cit  :  Quamdiu  fecistis  uni  ex  fratribus  meis 
minimis,  mihi  fecistis  (5).  At  peccatores  non 
possunt  recte  fratres  Christi  nominari.  Re¬ 
spondeo  :  Eadem  est  solutio  :  Dominus  enim 
laudat  eos,  qui  piis  pauperibus  bona  sua 
distribuunt,  sed  non  reprehendit  alios,  qui 
non  solum  piis,  sed  etiam  peccatoribus  be¬ 
nefaciunt,  modo  propter  ipsum  faciant,  prie- 
sertim  cum  Matth.  v.  jusserit  nos  imitari 
Patrem  nostrum  coelestem,  qui  solem  suum 
oriri  facit  super  bonos  et  malos,  et  pluit  su¬ 
per  justos  et  injustos. 

Quarta  objectio.  Ssepe  accidit,  ut  paupe- 


(1)  Prov.  XXV,  21;  Mat.  V,  44;  Luc.  VI,.  50;  Gal.  VI,  10.  -  (2)Eccl.  XII,  5.  -  (3)  Luc.  XVI,  9.  - 
(4)  Eccl.  XXIX,  15.  —  (5)  Mat.  XXV,  40. 

res  propter  peccata  sua  inopiam  patiantur  : 
non  igitur  debemus  eis  opem  ferre,  ne  cum 
Deo  pugnare  velle  videamur. 

Respondeo  :  Hoc  argumentum  proponit, 
et  solvit  S.  Gregorius  Nazianzenus  in  orat, 
de  cura  pauperum  habenda.  Summa  respon¬ 
sionis  hfec  est,  primo,  non  facile  cognosci 
posse,  utrum  aliquis  prematur  inopia  pro¬ 
pter  peccata  sua,  an  propter  aliam  causam; 
cum  sciamus,  divitias  et  paupertatem  bonis 
et  malis  posse  esse  communes. 

Secundo,  etiamsi  certo  sciremus  aliquem 
hominem,  justo  Dei  judicio  propter  sua  pec¬ 
cata,  ad  extremam  inopiam  esse  redactum  ; 
tamen  non  propterea  non  esse  illi  eleemosy¬ 
nam  faciendam.  Haec  enim  est  poena  satis 
magna,  si  quis  cogatur,  ex  mendicatione 
vivere,  quamvis  mendicando  inveniat  unde 
vivat. 

Tertio,  si  constaret  velle  Deum,  ut  aliquis 
fame  moriatur,  non  tamen  debere  illum  a 
nobis  deseri  nisi  speciali  mandato  id  ipsum 
Deus  imperaret,  cum  contra  generale  man¬ 
datum  acceperimus  operaifdi  bonum  ad 
omnes.  Sa;pe  enim  vult  Deus  aliquem  per 
inediam  interficere,  et  non  vult  tamen  uti 
nostra  inhumanitate  ad  eum  interimendum. 
Quare  si  quis  indigentibus  ea  de  causa  non 
succurreret,  quod  existimaret,  velle  Deum, 
ut  in  p<enam  peccatorum  fame  enecaren¬ 
tur ;  is  officium  sibi  tortoris  assumeret,  ju¬ 
dice  non  solum  id  non  jubente,  sed  etiam 
prohibente. 

CAPUT  XIII. 

Quomodo  sit  eleemosyna  facienda. 

Quinque  potissimum  conditiones  bonae 
eleemosynae  ex  Scripturis  et  Patribus  colli¬ 
guntur.  Prima,  ut  fiat  intentione  placendi 
Deo,  non  autem  ad  captandam  auram  popu¬ 
larem.  Matth.  vi.  Cum  facis  eleemosynam , 
noli  tuba  canere ,  ctc.  Et  :  Nesciat  sinistra  tua, 
quid  faciat  dextera  tua  (1).  Quo  loco  per  dex¬ 
teram  intelligit  S.  Augustinus  tract.  6.  in 
epist.  Joannis,  intentionem  operandi  propter 
vitam  aeternam  :  et  intentionem  operandi 
propter  honorem  temporalem,  intelligit  per 
sinistram,  ut  sententia  Domini  haec  sit,  cum 
facis  eleemosynam,  cave  ne  intentio  favoris 
humani  se  admisceat  intentioni  vitae  aeter¬ 
nae. 


Secunda,  ut  eleemosyna  fiat  prompte,  et 
non  extorqueatur  precibus,  nec  differatur  dc 
die  in  diem.  Proverb.  m  :  Ne  dicasamico  tuo, 
vade  et  revertere,  cras  enim  dabo  tibi,  cum  sia- 
tim  possis  dare  (2).  Sic  Abraham  Genesis 
xvin.  hospites  rogat,  ut  ad  se  divertant,  non 
expectat,  ut  ab  eis  rogetur,  quod  idem  facit 
Loth,  Genesis  xix.  Tobias  quoque,  ut  in  ejus 
historia  cap.  i.  legitur,  per  singulos  dies  dis¬ 
currebat  pauperes  quaerens,  quibus  elee¬ 
mosynam  faceret.  Denique  hoc  faciendum 
monet  S.  Gregorius  hom.  23.  in  Evangelia, 
explicans  illud  :  Et  coegerunt  eum. 

Tertia^  ut  fiat  hilariter  ;  Ecclesiast.  xxxv. 
In  omni  dato  hilarem  fac  vultum  tuum.  II  ad 
Corinth.  ix.  Non  ex  tristitia,  ciux  ex  necessi¬ 
tate,  hilarem  enim  datorem  diligit  Deus  (3). 
Vide  S.  Ambrosium  lib.  i.  de  officiis  cap.  30. 

Quarta,  ut  fiat,  humiliter,  et  existimet,  qui 
dat  eleemosynam,  non  tam  se  dare,  quam 
accipere  beneficium.  De  qua  re  pulchre  scri¬ 
bit  sanctus  Gregorius  lib.  xxi.  Moral.  cap. 
14.  «  Multum,  inquit,  ad  edomandam  dantis 
superbiam  valet,  si  cum  terrena  tribuit, 
verba  sollicite  Magistri  coelestis  penset,  qui 
ait  :  Facile  vobis  amicos  de  mammona  ini¬ 
quitatis,  ut  cum  defeceritis,  recipiant  vos  in 
oeterna  tabernacula.  Si  enim  eorum  ami¬ 
citiis  eeterna  tabernacula  acquirimus,  dantes 
procul  dubio  pensare  debemus,  quia  patronis 
potius  munera  offerimus,  quam  egenis  dona 
largimur  » . 

Quinta,  ut  abundanter  fiat  pro  modo  fa¬ 
cultatum.  Tobiae  iv.  Quomodo  potueris,  ita 
esto  misericors;  si  multum  tibi  fuerit,  abun¬ 
danter  tribue.  Si  exiguum  tibi  fuerit,  etiam 
exiguum  libenter  impertiri  stude  (4).  Aposto¬ 
lus  II  ad  Corinth.  vm.  dicit,  eleemosynam 
dandam  esse  ut  benedictionem,  non  ut  ava¬ 
ritiam.  Quoniam  qui  parce  seminat,  parce  et 
metet.  S.  Jo.  Chrysostomus  homil.  37.  ad 
populum  Antiochenum  :  v  Non  dare,  inquit, 
sed  cum  copia  dare,  eleemosyna  est  ».  Et 
ibidem  addit,  eos  qui  audiri  volunt  cum  di¬ 
cunt  Deo  :  «  Miserere  mei  Deus  secundum 
magnam  misericordiam  tuam  » .  Debere  et¬ 
iam  misereri  pauperum  «  secundum  ma¬ 
gnam  eleemosynam  suam  ». 

Jlic  tamen  illud  est  observandum,  eleemo¬ 
syna;  largitatem  magis  in  eo  constitui  de¬ 
bere,  ut  multis  aliquid,  quam  ut  paucis  mul¬ 
tum  detur.  Id  enim  significat  Scriptura,  cum 
dicit  Psalm.  exi.  Dispersit,  dedit  pauperibus. 


(1  Mat.  VI,  ?,  3,  -  (2)  Prov.  III,  28.  -  (3)  Eccl.  XXX V,  2;  II  Cor.  IX,  7.  -  (4,  Tob  IV,  8. 

Et  Isaise  lviii.  Frange  esurienti  panem  tuum. 
Frangere  enim  distribuere  significat.  Et  I  ad 
Cor.  xiii.  Si  distribuero  in  cibos  pauperum 
omnes  facultates  meas,  etc.  Tobias  (ut  dicitur 
cap.  i.)  quotidie  pergebat  per  omnem  cogna- 
tionem  suam ,  dividebatque  singulis,  prout  po¬ 
terat,  ex  facultatibus  suis  (1).  S.  Ambrosius 
lib.  i.  de  officiis  cap.  30.  «  Non  sunt,  inquit, 
profundendae  opes,  sed  dispensandae  ».  S. 
Hieronymus  in  vita  Paulae  Romanae  :  «  So¬ 
lent,  inquit,  pleraeque  matronarum  in  paucos 
largitate  profusa,  manum  a  caeteris  retra¬ 
here,  quo  Paula  omnino  carebat  vitio.  Ita 
enim  singulis  suam  pecuniam  dividebat,  ut 
singulis  necessarium  erat,  non  ad  luxuriam, 
sed  ad  necessitatem  » . 

Accedit  etiam  ad  hoc  probandum  mani¬ 
festa  ratio ;  sic  enim  pluribus  subvenitur  : 

plures  orant  pro  eo,  qui  eleemosynam  facit : 
et  ipse  facilius  inanem  gloriam  vitat. 

Caeterum  per  ea,  qua)  diximus,  non  exclu¬ 
ditur,  quin  aliquando  contra  etiam  fieri  pos¬ 
sit,  ut  si  virgo  matrimonio  collocanda  sit, 
vel  captivus  redimendus,  vel  sacra)  sedes, 
aut  coemeterium  exstruendum.  Nulla  enim 
est  in  hac  re  certior  regula,  quam  pia  cha- 
ritas  cum  vera  prudentia,  et  vera  prudentia 
cum  pia  charitate  conjuncta.  Yide  S.  Gre- 
gorium  3.  part.  Pastoralis  admonit.  21. 
qui  quod  ipse  egregie  prsestabat  opere,  ut 
eleemosynas  non  minori  largitate,  quam 
prudenti  charitate  profunderet  :  idem  etiam 
ut  alii  facerent,  litteris  ad  posteritatem  scri¬ 
ptis  non  minus  pie,  quam  sapienter  admo¬ 
nuit. 


\i)  Psal.  CXI,  9;  Isai.  LVIII,  7:  I  Cor.  XIII.  3;  Tob.  I.  19. 

CAPUT  PRIMUM. 

Scribit  ad  Timotheum  B.  Apostolus  iu  epi¬ 
stola  posteriore  cap.  4.  futurum  esse  tempus 
aliquando,  cum  homines  a  veritate  quidem 
auditum  avertent,  ad  fabulas  autem  conver¬ 
tentur.  Id  tempus  advenisse  nunc  cernimus; 
nam  cum  ex  divinis  litteris,  et  veterum  scri¬ 
ptorum  monimentis  per  annos  plus  septua¬ 
ginta  inter  Catholicos,  et  haereticos  de  fidei 
controversiis  sit  acerrime  disputatum  :  nunc 
tandem  Calviniani,  verbi  Dei  et  sapientissi- 
morum  Patrum  auctoritate  contempta,  ad 
poetarum  fabulas  conveiduntur,  et  ex  can¬ 
ticis,  vel  narrationibus  partim  fabulosis,  par- 
tim  impuris,  de  dogmatibus  fidei,  gravissi- 
misque  Religionis  capitibus  decernere  non 
verentur. 

Ita  nimirum  par  est,  ut  qui  fontem  aquae 
vivae  dereliquerunt,  fodiant  sibi  cisternas 
dissipatas  :  et  pro  divinis  Prophetarum  ora¬ 
culis  poetarum  somnia,  et  fabulas  mediten- 
tur,  ut  in  reprobum  sensum  omnino  se  tra¬ 
ditos  toti  orbi  terrarum  ostendant. 

Et  quamvis  ejusmodi  homines  indigni  sint, 
quorum  ratio  a  viris  gravibus,  ac  praesertim 
Catholicis  habeatur,  nec  tam  disputationibus 
refellendi,  quam  Hippocratis  vinculis  alli¬ 
gandi,  et  tanquam  male  sani  helleboro  cu¬ 
randi  esse  videantur  :  tamen  ob  scandalum 
parvulorum,  qui  verum  a  falso,  et  fucatum 
a  sincero  non  sine  labore  discernunt,  operte- 
pretium  esse  duxi,  brevi  lucubratiuncula 
anonymo  libello  respondere. 

Et  quoniam  libelli  auctor  ita  suum  opus 
contexuit,  ut  primum  in  Romanum  Pontifi¬ 
cem,  quem  Antichristum  haberi  cupit,  canina 
eloquentia  invehatur,  deinde  quaedam  ex 
Dante,  Pelrarcha,  et  Bocacio  adducat  in 
medium,  qua}  adversus  eumdem  Pontificem 
facere  judicavit :  postremo  unam  et  quinqua¬ 


ginta  satyras,  non  furore  poetico,  sed  rabie, 
ut  dixi,  canina  in  ipsum  Christi  Vicarium 
Sixtum  V  evomat :  ego  eodem  ordine  decla¬ 
mationem  ejus  adversus  Pontificem  summum 
primo  loco  refellam,  deinde  Dantis,  Petrar- 
chae,  atque  Bocacii,  ad  quos  judices  adver¬ 
sarius  provocavit,  apertissima  testimonia 
contra  ipsum  proferam  ;  ad  extremum  sen¬ 
tentiam  satyrarum  ipsius,  imperitiae,  et  te¬ 
meritatis  coarguam,  et  levibus  satyris  unius 
obscuri  hominis  gravissima  testimonia,  atque 
exempla  Scripturarum  opponam. 

CAPUT  II. 

Sed  jam  ad  rem  aggredientes,  inscriptio¬ 
nem  famosi  libelli  paulisper  inspiciamus  : 
«  Aviso  piacevole  dato  alia  bella  Italia  da 
un  nobile  giovane  Francese  ».  Huc  tandem 
haereticorum  impietas  delapsa  est,  ut  res 
maxime  serias,  atque  tristissimas,  et  omni 
lacrymarum  fonte  plangendas,  jucunda; 
narrationis,  et  tamquam  amicae  confabula¬ 
tionis  materiam  faciant.  Quid  enim  miserius, 
quid  luctuosius,  quid  atrocius  Christiana 
pietas  audire  poterat,  quam  a  perditis  qui¬ 
busdam  hominibus  gladio  linguae  ita  pro¬ 
scindi  Christi  Vicarium,  ut  eae  verborum 
contumeliae  in  ipsum  sine  ullo  pudore  ja- 
ciantur,  quae  vix  in  vilissima  quaeque  man¬ 
cipia  convenirent  ? 

Et  tamen  lue  contumeliae,  vel  blasphema 
potius,  atque  impia  maledicta  ita  nonnulli 
jucunda  visa  sunt,  ut  eo  titulo  ornandas  pu¬ 
taverit,  «  Aviso  piacevole  » .  Ita  nimirum 
Calviniani  paulatim  athei  fiunt,  de  religione 
jocum,  et  de  controversiis  fidei  ludicras  de¬ 
clamatiunculas  faciunt ;  «  lactantur  cuni 
male  fecerint,  et  exultant  in  rebus  pessi¬ 
mis  ». 

u  Dato  alia  bella  Italia  » .  Invidebas  vide¬ 
licet  Italia}  suam  pulchritudinem,  quae  in  eo 


520 


APPENDIX  DE  SUMMO  PONTIFICE. 


potissimum  sita  est,  ut  nullius  heeresis  ma¬ 
culis,  nulla  schismaticorum  colluvione  foe¬ 
detur,  et  ea  causa  fuit,  cur  Italica  lingua,  non 
Latina  scriberes  (nisi  forte,  quod  facile  suspi¬ 
cari  possumus,  Latinas  litteras  ignorabas)  ut 
eorum  Italorum,  qui  Latinie  linguae  expertes 
sunt,  piam  fidem  corrumperes. 

Videbat  nimirum  Satanas  iiyiumerabiles 
in  Italia  homines  esse  de  numero  eorum, 
quos  (ut  sanctus  Augustinus  loquitur  in  lib. 
contra  epist.  fundamenti  cap.  4).  credendi 
simplicitas  tutissimos  facit.  Intelligebat  sin¬ 
gulari  Dei  providentia  fieri,  ut  Romana  fides 
Apostolico  ore  laudata  in  Italia  populis  in¬ 
corrupta,  et  inviolata  permaneat.  Non  igno¬ 
rabat  eam  adhuc  esse  per  Italiam  universam 
Sedis  Apostolicae  reverentiam,  quEe  in  toto 
orbe  Christiano  esse  deberet,  et  aliquando 
fuit,  vere  enim  S.  Prosper  in  lib.  de  Ingratis 
scripsit : 

Sedes  Roma  Petri,  quae  pastoralis  honoris 

Facta  caput  mundo,  quicquid  non  possidet  armis, 

Relligione  tenet. 

S.  Leo  serm.  1.  de  Natali  Apostolorum  : 
«  Per  sacram  B.  Petri  sedem  caput  orbis 
effecta ,  latius  praesides  religione  divina , 
quam  dominatione  terrena  ».  Angebatur 
hostis  humani  generis,  quod  impia  defectio 
a  matre  Ecclesiarum,  atque  ab  ipso  com¬ 
munis  Patre  omnium  Christianorum,  tam¬ 
quam  a  Babylone  et  Antichristo,  apud  multos 
septentrionales  populos  tam  facile  propagata, 
in  Italise  provinciis  locum  nullum  haberet. 

Itaque  nactus  tandem  aptum  ad  suas  frau¬ 
des  instrumentum,  perditum  nescio  quem 
juvenem  excitavit ,  qui  vulgavi  idiomate , 
dulci  oratione,  et  suavibus  canticis,  lsethale 
venenum  vulgi  auribus  instillaret.  Sed  Deo 
bene  juvante  mentietur  iniquitas  sibi ,  nec 
solum  Pastorum  vigilantia  diligentissime 
providebit,  ne  ejusmodi  libelli  ad  Italorum 
manus  aliquando  perveniant  :  sed  neque 
ullus  nostrum  Italicis  verbis  istiusmodi  li¬ 
bros  refutabit,  ne  vel  ex  ipsa  nostra  respon¬ 
sione  cognoscant  populi  horribiles  illas  bla- 
sphemias,  quas  ne  fando  quidem  unquam 
audiverunt. 

Et  quemadmodum  adversarius  Rapsacem 
illum  Assyrium  imitatur,  de  quo  in  lib.  IV 
Regum  cap.  xv.  dum  lingua  populari  bla- 
sphemias  in  Christi  Vicarium  evomit  :  ita 
nos  Eliachim  prudentiam  imitabimur,  dum 


respondendo  cavebimus,  ne  populorum  aures 
inauditis  illis  blasphemiis  polluantur,  ne  quo 
modo  corrumpantur  sensus  eorum,  et  exci¬ 
dant  a  simplicitate,  quEe  est  in  Christo. 

«  Daun  nobile  giovane  Francese  » .  Gallus 
ne  fuerit,  an.  Gallum  simulaverit,  qui  hsec 
scripsit  non  magni  refert  juvenem  certe  fuisse 
facile  credi  potest,  satis  enim  procacitas, 
petulantia,  levitas,  imperitia,  quae  in  toto 
libro  cernuntur,  auctoris  sui  juvenile  inge¬ 
nium  produnt.  At  nobilem  eumdem  fuisse, 
vel  esse,  ego  quidem  aegre  adduci  possum, 
ut  credam,  nisi  forte  nobilem  scurram,  non 
virum  nobilem,  libri  titulus  indicet  :  certe 
obscoena  vocabula,  convicia,  et  contumeliae, 
quibus  undique  liber  scatet,  agasonem  potius, 
aurigam,  vel  nautam,  quam  virum  nobili 
loco  natum  decebant. 

Et  cur  quEeso  nobilis  iste  juvenis  nomen 
suum  non  prodidit  ?  Cur  latet  in  tenebris, 
qui  tam  ferociter  summo  Christianorum 
Praesuli  minas  intentat?  Cur  novus  iste  Go- 
liath  qui  tam  confidenter  exercitui  Dei  vi¬ 
ventis  exprobrat  et  tamquam  alter  Semei, 
Christo  Domini  maledicit,  ita  obscurus  la¬ 
titat,  ut  ne  de  nomine  quidem  velit  agnosci  ? 
Sed  veram  esse  oportet  sententiam  veritatis 
Joan.  m.  Qui  male  agit,  odit  lucem  (1). 

CAPUT  III. 

Venio  nunc  ad  eam  declamationem,  qua 
libelli  auctor  in  Christi  Vicarium  impie  de¬ 
bacchatur.  Primis  quatuor  pagellis  verbosis¬ 
sima  oratione  Pontificem  Romanum  anti- 
Christum  esse  affirmat  ac  repetit  millies,  t 
idque  jam  perspectum  ac  notum  esse  om¬ 
nibus  contendit,  exceptis  paucis  quibusdam 
excsecatis  Italis,  atque  Hispanis.  Quare  si 
quis  totidem  verbis,  multaque  sententiarum 
congerie,  et  varietate  Calvinum,  aut  Luthe- 
rum,  aut  verius  utrumque  vel  Antichristum 
ipsum  vel  ejus  praecursorem  esse  dicat,  re¬ 
petat,  inculcet,  par  pari  sine  dubio  referret, 
et  stulto  secundum  ejus  stultitiam  respon¬ 
deret.  Sed  non  est  hominum  doctorum,  ac 
potissimum  Catholicorum  verbis  contendere, 
inanis  ista  garrulitas  haereticorum  propria 
est,  qui  cum  rebus  non  possint,  verborum 
certe  profusione  coram  imperitis  malam 
causam  suam  utcumque  sustentant.  Multa 
de  Antichristo  scribit  Daniel,  multa  posteunt 
Paulus,  multa  Joannes,  sed  illa  praeter  cte- 


(1)  Joan.  III,  20. 

teras  insiguis  est  Antichristi  nota,  Deos  omnes 
contemnere,  ut  ipse  unus  habeatur  Deus.  Et 
elevabitur ,  inquit  Daniel  cap.  xi.  et  magni¬ 
ficabitur  adversus  omnem  Deum,  et  adversus 
Deum  Deorum  loquelur  magnifica.  Et  Apo¬ 
stolus  II  Thessalon  n.  Et  revelatus  fuerit  homo 
peccati ,  filius  perditionis ,  qui  adversatur ,  et 
extollitur  supra  omne  quod  dicitur  Deus.  Huc 
etiam  pertinet,  quod  Christus  ipse  Judaeis 
praedixit.  Joan.  v.  cum  ait  :  Ego  veni  in  no¬ 
mine  patris  mei,  et  non  recepistis  me,  si  alius 
venerit  in  nomine  suo,  illum  accipietis  (1).  An- 
tichristus  enim  in  nomine  suo  veniet,  quia 
nullum  supra  se  Deum  agnoscet.  Jam  vero 
Pontifex  Maximus  praedecessorum  suorum 
imitatus  exempla,  nonne  et  in  litteris  servum 
servorum  Dei  se  palam  appellat  ?  et  ad  san¬ 
ctum  altare  uni  vero  Deo  populo  inspectante 
sacrificium  offert  ?  et  summum  honoris  titu¬ 
lum  esse  censet,  si  Christi  Vicarius  nomi¬ 
netur?  et  denique  Christum  publice,  et  pri- 
vatim  colit,  et  ut  ab  omnibus  agnoscatur,  et 
adoretur,  satagit  ?  Qui  vero  servum,  sacer¬ 
dotem,  vicarium,  cultorem  Christi,  et  verbis 
et  factis  se  profitetur,  certe  non  elevatur 
supra  omnem  Deum,  juxta  vaticinium  Da- 
nielis,  neque  juxta  Paulum  se  ipse  extollit 
supra  omne  quod  dicitur  Deus,  neque  a 
seipso  venit,  juxta  verbum  Domini  apud 
Joannem,  sed  ab  illo  qui  Petrum,  cujus  se 
successorem  Pontifex  Romanus  vere  no¬ 
minat,  ad  gregem  suum  cum  potestate  misit, 
cum  ait  Joan.  xxi.  Pasce  oves  meas  (2).  Quae 
cum  ita  sint,  nihil  verius,  nihil  apertius, 
nihil  certius  dici  potest,  quam  nihil  esse  Ro¬ 
mano  Pontifici  cum  Antichristo  commune, 
nisi  forte  quse  sint  Antichristi  notaj  ex  hee- 
reticonim  mendaciis,  non  ex  divinis  oraculis 
discere  libeat.  Quid,  quod  tanta  est  haereti¬ 
corum  hujus  temporis  inconstantia,  ut  tjuem 
Antichxdstum  esse  volunt,  iidem  ipsi  An- 
tichristum  non  esse  doceant  ?  nihil  enim 
saxpius,  neque  majori  contentione  Romanis 
Pontificibus,  quam  idololatriam  objiciunt, 
siquidem  et  sanctorum  invocationem  ,  et 
reliquiarum  atque  imaginum  cultum  ,  et 
ipsum  Missai  sacrificium  idololatriam  esse 
clamitant.  At  si  tot  Deos  a  Romanis  Ponti¬ 
ficibus  coli  existimatis,  quot  sunt  beati  spi¬ 
ritus  in  coelo ;  unde  tandem  vobis  in  mentem 
venit,  ut  eosdem  Pontifices  antichristos  fa- 

ceretis  ?  an  vero  Daniel,  et  Paulus  illum 
Antichristuin  fore  proedixerunt,  qui  Deorum 
multitudini  sese  prosterneret,  et  non  cum 
potius,  qui  se  supra  omne  numen  elevaret  ? 
An  non  sentitis,  quam  parum  cohaerentia  cum 
divinis  litteris,  et  quam  ipsa  secum  aperte 
pugnantia  sint,  quai  dicitis  ?  Quale  autem 
mendacium  est,  in  sola  Italia,  atque  Hispania 
Romanum  Pontificem  non  ut  Antichristum 
repudiari  ,  sed  pro  vero  Christi  Vicario 
agnosci ,  et  coli  ?  Quid  ?  in  ipsa  Germa¬ 
nia,  nonne  imperator,  ejusque  fratres,  et 
archiepiscopi  electores,  dux  Bavaria;  po- 
tentissimus,  aliique  plurimi  tum  ecclesiastici 
tum  politici  principes  vivunt,  qui  una  cum 
populis,  quibus  imperant,  Romano  Pontifici, 
ut  Christi  Vicario  parent  ?  In  Polonia  nonne 
regep  semper  catholici  cum  Episcopis  item 
catholicis,  et  magna  nobilium,  ac  plebeiorum 
multitudine  Romanam  fidem  professi  sunt, 
et  adhuc  hodie  profitentur  ?  Suecia,  Hun- 
garia,  Scotia  nonne  suos  habent  catholicos  ? 

In  Anglia  vero  nonne  Catholicorum  pro  Ro¬ 
mana  fide  pugnantium  pleni  sunt  carce¬ 
res  (3).  Nonne  quotidie  gloriosa  martyria 
exhibentur  ?  Nonne  libris  in  ipsa-  Anglia 
editis  Catholici  Lutheranos,  et  Calvinianos 
exagitant?  Quid  de  Gallia  dicam?  Rex  ipse 
Cbristianissimus  totius  regni  caput,  Roma¬ 
num  Pontificem  splendidissima  legatione  non 
honoravit  ?  non  eum  Christi  loco  in  terris 
esse  agnovit  ?  non  obedientiam  illi  suo  no¬ 
mine  praestari  jussit  ?  Episcopi  totius  Galliae 
nonne  Catholici  sunt,  et  summum  Pontificem 
debito  cum  honore  suscipiunt  ?  Quis  vero 
principes,  quis  populos  numeret,  qui  pro 
Romana  fide  vitam  ipsam,  et  sanguinem 
profundere  tota  Gallia  parati  sunt  ?  Quid 
igitur  sibi  volebat  ille  mendaciorum  archi¬ 
tectus,  cum  paucos  dumtaxat  ceecos,  eosque 
in  sola  Italia,  et  Hispania  esse  pronunciabal, 
qui  Romanum  Pontificem  Antichristum  esse 
non  crederent  ?  et  tamen  Europam  nondum 
sumus  egressi  :  nam  si  lustrare  Asiam,  et 
Africam,  et  novi  orbis  vastissimas  regiones 
animo  velimus,  inveniemus  profecto  in  A- 
merica,  in  Brasilia,  in  exteriore  Africa,  in  ' 
Arabia,  in  sinu  Persico,  in  India,  in  insulis 
Moluccis,  in  aurea  Chersoneso,  apud  Sinas, 
apud  Japones,  ubi  nondum  Luthcri,  et  Cal¬ 
vini  nomen  penetravit,  plurimos  optimosque 


(<)  Daniel  XI,  36;  II  Thess.  II,  3;  Joan.  V,  43.  —  (2)  Joan.  XXI,  17.  —  (3)  De  quo  vid.  Les  quatte 
martyrs  auctore  Rio,  et  expressive  :  La  persecutio n  religieusc  cn  Angleterre  sons  Elisabcth,  auctore 
C.  Destombes  sacerdote  dioecesis  Cameracensis. 

Tom.  VI.  34 

esse  Christianos,  qui  sub  Rom.  Pontificis 
obedientia  Christum  colant.  Ante  nonnullos 
annos  ex  ultima  Japonia  nobilissima  legatio 
trium  annorum  itinere  confecto  ad  Romanum 
Pontificem,  ut  verum  Christi  Vicarium  agno¬ 
scendum.  ac  venerandum  venit,  neque  multi 
menses  praeterierunt,  cum  ad  hunc  ipsum, 
qui  nunc  B.  Petri  sedem  tenet,  Clementem 
VIII.  Pontificem  litterae  a  Patriarcha  Alexan¬ 
drino  ex  JSgypto  missse  sunt,  quibus  eum  is 
Patriarcha  caput  Ecclesiae  universae  Chri- 
stique  Vicarium  confitetur,  ut  nihil  hic  de 
Armenis  et  Maronitis  dicam,  qui  inter  tot 
sectas  haereticorum,  et  paganorum,  quae  0- 
rientem  premunt,  Romanae  Ecclesiae  fidem, 
et  obedientiam  retinent;  quae  cum  ita  sint, 
quanta  vanitas,  atque  temeritas  ejus  hominis 
fuit,  qui  in  sola  Italia  atque  Hispania  paucos 
quosdam  invenire  potuit  qui  sedem  Aposto- 
licam,  ut  aequum  erat,  venerarentur  ?  Sed 
caetera  videamus. 

CAPUT  IV. 

Multis  verbis  inaniter,  ut  dixi,  profusis, 
inepte  philosophatur  adesse  jam  annum  a 
Lutheri  praedicatione  septuagesimum,  proin¬ 
de  initium  liberationis  a  tam  diuturna  capti- 
vitate  sese  aperire  atque  ostendere.  Sed  in¬ 
star  phrenetici  nesciens  omnino  quid  dice¬ 
ret,  vere  significavit  septuagesimum  annum 
jam  agi  Lutheranae  captivitatis,  si  enim  ulla 
captivitas  Luthero  exoriente  exorta  est,  ea 
certe  Romana  esse  non  potuit,  cum  nulla  mu¬ 
tatio  in  Urbe  Romana  per  id  tempus  facta 
sit,  sed  eadem  fides,  eadem  religio,  eadem 
forma  Christianae  Reipub.  quae  ad  eam  diem 
fuerat,  esse  perseveraverit.  At  in  Germania, 
Satana  auctore,  et  administro  Luthero,  Chri¬ 
sti  religio  in  perditissimam  haeresim  mutata 
est,  nec  solum  externus  Dei  cultus,  et  sacra¬ 
menta  omnia  mutilata,  vel  sublata  sunt,  sed 
ipsum  etiam  hominum  arbitrium,  ex  libero 
ac  soluto  in  miseram  captivitatem  redactum, 
annos  jam  amplius  septuaginta  apud  Saxo- 
nicam  Babylonem  servit. 

CAPUT  V. 

Pergit  deinde  libelli  auctor  et  Calvinianos 
haereticos  non  esse  ea  ratione  demonstrare 
aggreditur  quia  haereticus  non  est,  qui  Evan- 
^elio  credit,  quique  nullum  articulum  sym- 
noli  Apostolici  inficiatur.  Et  quoniam  Apo¬ 
stoli  in  eo  Symbolo  Unam  Ecclesiam  Catho¬ 


licam,  et  Apostolicara  esse  docuerunt,  Ro¬ 
manae  autem  mentionem  nullam  fecerunt,  vi¬ 
tio  vertit  ipse  Romanis  Pontificibus,  quod  ad 
articulum  de  Ecclesia  vocem  illam,  Roma¬ 
nam,  adjecerint.  Sed  hac  responsione  indi¬ 
cat  se  nescire  quidem  quale  sit  Apostolicum 
symbolum,  neque  quid  sit  fides,  aut  hteresis 
unquam  didicisse,  neque  id  sane  mirum,  cum 
in  amatoriis  canticis  Petrarchae,  non  in  dog¬ 
matibus  Christianse  religionis  aetatem  contri¬ 
verit.  Disce  igitur  quicumque  es  famosi  li¬ 
belli  auctor,  non  illos  tantum  esse  haereti¬ 
cos,  qui  Evangelium,  aut  Symbolum  aperte 
rejiciunt,  sed  illos  etiam  qui  in  Evangelii,  et 
Symboli  interpretatione  judicium  ipsi  suum 
Ecclesiae  judicio  praeferunt ;  alioqui  enim  ne¬ 
que  Ariani,  neque  Macedoniani,  neque  Ne- 
storiani,  neque  Pelagiani,  neque  alii  permulti 
haeretici  erunt,  quos  tamen  non  solum  Ca¬ 
tholici,  sed  etiam  Lutherani,  et  Calviniani, 
pro  haereticis  habent.  Siquidem  illi  omnes 
Evangelium,  et  Symbolum,  quod  attinet  ad 
verba,  integre  recipiebant,  sed  perperam  ta¬ 
men,  ut  omnes  haeretici  faciunt,  interpreta¬ 
bantur.  Quid?  nostra  aetate  qui  in  Polonia, 
et  Ungaria  duo  primaria  religionis  Christia- 
nae  mysteria  destruunt,  personarum  divina¬ 
rum  Trinitatem,  et  incarnationem  Verbi  Dei, 
nonne  totum  Evangelium,  totumque  Sym¬ 
bolum  Apostolicum,  praeter  caeteros  homines 
tueri  se,  ac  defendere  profitentur?  Ita  om¬ 
nino  ;  et  tamen  qui  sunt  hoc  tempore  magis 
haeretici?  Denique  si  Evangelio  credere,  et 
nullum  articulum  symboli  pernegare,  suffi¬ 
cere  vobis  videtur,  ut  quis  haereticus  non 
esse  judicetur,  cur  tam  audacter  Pontificem 
Romanum,  et  qui  illi  adhaerent,  haereticos 
pronunciatis,  quos  Evangelium,  et  symbo¬ 
lum  integre  colere,  amplecti,  ac  sequi  non 
ignoratis  ?  Quod  enim  Pontificem  accusatis, 
quasi  is  Apostolicum  symbolum  depravarit 
adjectione  vocis,  Romanam,  ad  voces,  Ca¬ 
tholicam  et  Apostolicam  in  articulo  de  Ec¬ 
clesia,  inscitiam  vestram  prodit  :  nam  neque 
in  symbolo  Apostolico  fuit  unquam  vox,  Apo- 
stolica,  neque  a  Pontificibus  addita  est  vox 
Romana,  sic  enim  symbolum  habet,  «  Credo 
in  Spiritu m-sanctum,  sanctam  Ecclesiam 
Catholicam,  Sanctorum  communionem  etc  ». 
sic  olim  veteres  legebant,  sic  hodie  in  hora¬ 
riis  precibus  legimus,  sic  in  omnibus  Eccle¬ 
siae  Latechismis  invenies.  Solemus  quidem 
extra  symbolum  cum  veram  fidem,  aut  Ec¬ 
clesiam  describimus,  eam  Catholicam,  Apo¬ 
stolicam,  Romanam  appellare,  quia  (ut  S. 

Cyprianus  scribit  lib.  i.  epist.  3.)  «  aci  Ro¬ 
manam  Ecclesiam  perfidia  habere  non  po¬ 
test  accessum  ».  Et  Ambrosio  teste  in  oratione 
de  Obitu  Satyri.  «  Is  cum  Episcopis  Catho¬ 
licis  convenit,  qui  cum  Romana  Ecclesia  con¬ 
venit  ».  Et  auctore  S.  Gregorio  Nazianzeno 
in  Carmine  de  vita  sua.  «  Vetus  Roma  ab  an¬ 
tiquis  temporibus  habet  rectam  fidem,  et 
semper  eam  retinet,  sicut  decet  Urbem,  quae 
toti  orbi  praesidet  »,  et  ut  loquitur  S.  Hiero¬ 
nymus  lib.  m.  Apologiae  adversus  Ruffmum^ 
«  Romana  fides  Apostolica  voce  laudata, 
praestigias  haereticorum  non  recipit,  etiamsi 
Angelus  aliter  annunciet,  quam  semel  prae¬ 
dicatum  est,  Pauli  auctoritate  munita  non 
potest  mutari  » .  Et  Denique,  ut  sanctus  ca¬ 
nit  Augustin.  iu  Psalmo  contra  partem  Do¬ 
nati,  «  Romanorum  successio  Episcoporum 
ipsa  est  petra,  quam  non  vincunt  superbae 
inferorum  portae  ». 

CAPUT  VI. 

Venit  tandem  adversarius  ad  argumenta, 
et  primum  testimonia  Pauli,  Joannis,  et  Da- 
nielis  de  Antichristo  profert,  quae  quidem 
nos  libenter  admittimus,  sed  probandum 
erat  adversario,  Romanum  Pontificem  per 
ea  testimonia  designari,  quod  nec  fecit,  nec 
in  aeternum  faciet.  Progreditur  deinde  ad  te¬ 
stimonia  caeterorum  Patrum,  et  iis  affirmare 
conaturj  Romanum  Pontificem  a  veteribus 
quoque  pro  Antichristo  habitum,  ea  testi¬ 
monia  paulisper  inspiciamus.  Primo  loco  S. 
Irenaeum  producit  in  medium,  qui  alicubi 
scribit,  «  Antichristus  licet  sit  servus,  volet 
tamen  adorari  ut  Deus  »,  haec  enim  sunt 
verba  sua,  «  Ireneo  dice  a  punto  cosi :  L’ An¬ 
tichristo  quantunque  sia  servo,  vorra  nondi- 
meno  essere  adorato  come  Dio.  Le  quali  pa- 
role  se  bene  le  considererai,  Italia  mia,  tro- 
verai  ottimamente  dipingerci  il  vero  ritratto 
dei  Papa,  il  quale  si  noma,  non  senza  alto 
misterio  dell’  eterno  Dio,  servo  de’  servi  ». 
Si  dialecticam  nosses,  admonerem  te,  ne  tam- 
aperte  in  paralogismum  incideres,  siquidem 
ex  sententia  Irenaei  Antichristus  non  se -no¬ 
minabit  servum,  sed  erit  servus  :  Pontifex 
noster  contra,  servum  se  ex  humilitate  no¬ 
minat,  cum  pater  sit  omnium,  etiam  regum 
et  imperatorum.  Sed  paralogismum  tibi  con¬ 
dono,  crimen  falsi  condonare  certe  non  pos¬ 
sum,  locus  Irenaei  habetur  lib.  v.  cap.  25. 
in  haec  verba  :  «  Cum  sit  servus,  regem  se 
vult  praeconari  ».  Non  igitur  (ut  tu  fingis) 


Irenaeus  dicit :  «  cum  sit  servus,  quasi  Deus 
vult  adorari,  sed  regem  se  vult  praeconari » . 
Romanus  autem  Pontifex  neque  ipse  se  re¬ 
gem  appellat,  neque  ab  aliis  appellari  cupit. 
Sed  quid  si  ex  eodem  Irenaei  loco  planum  fa¬ 
ciam  non  posse  nisi  per  summam  impuden¬ 
tiam  Antichristi  nomen  ad  Romanum  Ponti¬ 
ficem  trahi?  Antichristum  futurum  genere 
Judaeum  atque  ex  tribu  Dan  Irenaeus  affir¬ 
mat.  Eumdem  Hierosolymis  regnaturum,  et 
in  templo  quod  Salomonis  dicebatur  sessu¬ 
rum  scribit ;  tribus  annis  cum  dimidio  cum 
regnaverit,  ab  ipso  Christo  interficiendum 
docet.  Denique  addit  idola  omnia  submotu¬ 
rum,  ut  ipse  unus  pro  idolis  omnibus  adore¬ 
tur.  Porro  ab  eo  tempore  quo  Lutherani  Ro¬ 
manum  Pontificem  Antichristum  appellare 
coeperunt,  nullus  fuit  Pontifex  de  tribu  Dan, 
nullus  Hierosolymam  vidit,  nedum  in  (Tem¬ 
plo  Salomonis  sedit,  nullus  tribus  annis  cum 
dimidio  rerum  potitus  est,  sed  alii  longiore, 
alii  breviore  tempore  Ecclesiae  Catholicae 
praefuerunt.  Denique  idola  quidem  summus 
Pontifex  noster  re  vera  non  patitur,  sed  opi¬ 
nione  vestra,  tot  idola  erexit  quot  sunt  ima¬ 
gines  in  Ecclesiis  ;  quare  si  Irenaeo  credimus, 
neque  Romanus  Pontifex  Antichristus  est, 
neque  eum  Lutherani  possunt,  nisi  secum 
ipsi  pugnent,  Antichristum  nominare.  Se¬ 
cundo  loco  Tertullianum,  et  Hieronymum  in 
testes  adducit,  qui  per  Babylonem  de  Apo¬ 
calypsi  Romam  significari  voluerunt.  Pote¬ 
rat  addere  testimonium  longe  majus  Aposto¬ 
li  Pefri,  qui  in  ultimo  capite  Epistolae  primae, 
eamdem  Romam  Babylonem  appellat.  Sed 
nihil  omnino  ista  faciunt  ad  rem.  Nam  et  Pe¬ 
trus,  et  Joannes,  et  post  eos  Tertullianus  et 
Hieronymus  cum  Romam  per  Babylonem  si¬ 
gnificari  volunt,  de  Roma  loquuntur  ethnica, 
non  de  Roma  Christiana,  de  Roma  inquam 
illa,  quae  sub  Nerone,  ac  Domitiano  imperium 
tenebat  super  reges  terrae,  et  ebria  erat,  ut 
Joannes  scribit,  de  sanguine  sanctorum  j  et  de 
sanguine  martyrum  Jesu.  Alioqui  Romam 
Christianam  idem  Tertullianus  in  lib.  de  pro¬ 
scriptione  adversushaereticos  mirifice  laudat, 
et  S.  Hieronymus  in  lib.  ii.  contra  Jovinianum 
extremo,  sic  Romam  Christianam  alloquitur  : 
Ad  te  loquar,  quae  scriptam  in  fronte  blasphe- 
miam  Christi  confessione  delesti.  Itaque  fuit 
aliquando  Roma  magna  illa  meretrix,  fuit 
Babylon  mater  fornicationum,  sed  ut  idem 
Joannes  praedixit,  brevi  periit,  vel  potius  in 
sanctam  Hierusalem  et  civitatem  Dei,  atque 
in  arcem  religionis  et  (ut  Hieronymus  loqui- 

tur,  in  tutissimum  OhrUlianit!  Communionis 
portum  commutatu  est. 

CAPUT  VII. 

Tertio  loco  sancti  Gregorii  verba  producit 
qui  eum  Antichristi  praecursorem  appellat, 
qui  Episcopi  Universalis,  aut  summi  Ponti¬ 
ficis  nomen  usurpat.  Sed  locum  nullum  ad¬ 
ducit,  ubi  nomen  summi  Pontificis  S.  Grego- 
rius  aversetur.  Quod  nomen  a  sancto  Ber- 
nardo,  sanctoque  Anselmo,  Romano  Pontifi¬ 
ci  passim  tribuitur.  Quin  etiam  idem  S.  Gre- 
gorius,  lib.  i.  Dialogorum  cap.  4.  praedeces- 
soi'em  quemdam  suum  disertis  verbis  Sum¬ 
mum  Pontificem  nominat.  Quamobrem  et 
hoc  inter  mendacia  numeretur.  Porro  no¬ 
men  Episcopi  Universalis  in  Joanne  Constan- 
tinopolitano  sanctus  Gregarius  duplici  de 
causa  merito  reprehendit,  nam  et  in  eo  sen¬ 
su  ab  illo  accipiebatur,  quasi  solus  ipse  esset 
Episcopus,  quo  sensu  nomen  Episcopi  Uni¬ 
versalis  nulli  homini  convenit  :  et  licet  in  alio 
quodam  sensu  appellatio  illa  in  Romanum 
Pontificem  optime  quadret,  ut  etiam  a  Cone. 
ChalcedonensLS.  Leoni  tributum  idem  Gre- 
gorius  i’efert,  lib.  iv.  epist.  38.  Tamen  Joan- 
ni  Constantinopolitano  nulla  ratione  conve¬ 
niebat.  Itaque  optimo  jure  S.  Gregorius  An¬ 
tistitem  illum  Constantinopolitanum  ingentis 
superbiae  notat,  et  praecursorem  Antichristi 
facit.  Sed  quid  hoc  ad  rem,  de  qua  nunc  agi¬ 
mus,  pertinet?  Nam  in  primis  Romanus  E- 
piscopus  non  se  Episcopum  Universalem, 
sed  servum  servorum  appellat  :  deinde  no¬ 
men  Episcopi  universalis,  si  bene  accipia¬ 
tur,  merito  illi  tribuitur,  qui  toti  Ecclesiae 
ab  ipso  Christo  praepositus  est.  Denique  non 
dicit  Gregorius,  Antichristum  esse,  sed  An¬ 
tichristi  praecursorem,  qui  se  ipse  Universa¬ 
lem  Episcopum  vocat  :  quare  si  se  Romanus 
Pontifex  universalem  Episcopum  diceret,  in 
eo  etiam  sensu,  quem  Gregorius  reprehen¬ 
dit,  hoc  ipso  Antichristus  non  esset,  quod 
ejus  praecursor  esset  neque  enim  idem  esse 
potest  is,  qui  praecurrit  cum  eo,  quem  prae¬ 
currit  ,  nisi  Christum  cum  Joanne,  domi¬ 
num  cum  servo,  regem  cum  praecone  confun¬ 
das. 

CAPUT  VIII. 

Quarto  testimonium  adfert  Arnulphi  eu- 
jusdam  Episcopi  Aurelianensis,  qui  cum  ante 
600.  annos  in  conventu  quodam  Remensi 


mulla  in  Romanum  Pontificem  maledicta 
congereret,  inter  alia  etiam  Antichristum. 
appellare  ausus  est.  Sed  ista  non  pluris  faci¬ 
mus,  quam  tuas,  quicumque  es  auctor  fa¬ 
mosi  libelli,  et  tui  similium  criminationes. 
Sartis  enim  constat  eum  hostem  Romani  Pon¬ 
tificis  fuisse,  et  inimico  animo  quicquid  sto¬ 
machus  suggerebat  evomuisse.  Sed  opponam 
illi  uni  Gallo  Episcopo  testimonia  omnium 
Episcoporum  Galliae,  qui  tempore  Joannis 
Papae  VIII.  ante  annos  700.  Concilium  apud 
Trecas  celebrantes  excommunicationem  a 
Roman.  Pontifice  in  principes  quosdam  la¬ 
tam  his  verbis  comprobarunt :  Domine  San¬ 
ctissime  ac  Reverendissime  Pater  Patrum, 
Joannes,  Catholicae  atque  Apostolicee  Eccle¬ 
siae,  sanctae  videlicet  Romanae  primae  sedis 
Papa.  Nos  filii,  famuli,  ac  discipuli  vestrae 
auctoritatis,  Galbarum,  et  Belgicarum  Epi¬ 
scopi,  his  quae  super  vulnera  dolorum  ve¬ 
strorum  maligni  homines  ac  ministri  diaboli 
addentes  in  sanctam  matrem  nostram,  ac 
magistram  omnium  Ecclesiarum  commise¬ 
runt,  et  dolori  vestro  conflentes  condolemus, 
atque  judicium  vestrae  auctoritatis,  quod  pri¬ 
vilegio  B.  Petri,  et  sedis  Apostolicae  in  eos, 
et  complices  eorum  juxta  sacros  canones  spi¬ 
ritu  Dei  conditos,  et  totius  mundi  reverentia 
consecratos,  ac  secundum  ejusdem  sancte 
Romanae  sedis  Pontificum  praedecessorum 
vestrorum  decreta  protulistis,  voto,  voce,  et 
unanimitate  nostra,  atque  auctoritate  sancti 
Spiritus,  cujus  gratia  in  Episcopali  ordine 
sumus  consecrati,  gladio  Spiritus  sancti, 
quod  est  verbum  Dei,  eos  interimentes  per¬ 
sequimur,  scilicet  quos,  sicut  praediximus, 
excommunicatis,  excommunicatos  tenemus: 
quos  ab  Ecclesia  abjecistis,  abjicimus ;  quos 
anathematizastis,  anathematizatos  esse  judi¬ 
camus,  et  quos  regulariter  satisfacientes  ve¬ 
stra  auctoritas,  et  Apostolica  sedes  recepe¬ 
rit,  recipiemus.  Haec  ex  Aimoino  lib.  v.  de 
gestis  Francorum  cap.  27.  ad  verbum  trans¬ 
cribere  volui,  ut  prudentes  judicent,  uni  ne 
Episcopo  Gallo,  an  synodo  Episcoparum  om¬ 
nium  Provipciae  ejusdem  fidem  habere  opor¬ 
teat. 

CAPUT  IX. 

Quinto  loco  adversarius  nesciens  omnino 
quid  loqueretur,  ad  sanctum  Bernardum  ju¬ 
dicem  provocavit,  ac  ut  stultitiam  ejus  ma¬ 
gis  mirere,  ipsa  ejus  verba  ponam.  «  Leggi. 
o  Italia  mia,  quello  che  scrisse  San  Bor- 

nardo  ha  piu  di  quattro  cento  anni  nelli  libri 
dellesue  Considerationi  dei  Papa,  de  Vesco  vi, 
e  dei  Clero,  e  poi  non  dubito  punto,  che 
tu  non  confessi,  che  di  tai  persone  non  si  po- 
teva  dire,  h  voler  dire  la  verita,  meglio  di 
quello  che  dice  ».  Prodeat  igitur  sanctus 
Bernardus,  et  temerarium  istum  juvenem 
sua  auctoritate  confundat.  Non  solum  enim 
in  libris  quinque  quos  de  Consideratione  ad 
Eugenium  scripsit,  ne  verbo  quidem  san¬ 
ctus  Bernardus  Pontificem  Romanum  Anti- 
christum  esse  significavit,  sed  etiam  in  iis 
libris  et  in  epistolis  passim  ejusdem  Pontifi¬ 
cis  auctoritatem  mirifice  praedicavit,  atque 
defendit.  Primum  librum  ita  exorditur  : 
«  Subit  animum  dictare  aliquid,  quod  te 
Papa  beatissime  Eugeni  vel  aedificet,  vel 
delectet,  vel  consoletur  ;  sed  nescio  quo¬ 
modo  vult,  et  non  vult  exire  laeta  quidem, 
sed  lenta  oratio,  dum  certatim  illi  contraria 
imperare  contendunt,  majestas,  atque  amor» . 
Ita  nimirum  sanctus  Bernardus  Antichri- 
stum  alloqueretur,  ita  illum  aedificare,  de¬ 
lectare,  consolari  cuperet,  ita  simul  dilige¬ 
ret,  et  timeret.  In  secundo  autem  libro  ac¬ 
curate  exponens,  quid  sit  Papa  :  «  Age,  in¬ 
quit,  indagemus  adhuc  diligentius  qui  sis, 
quam  geras  videlicet  pro  tempore  personam 
in  Ecclesia  Dei.  Quid  responsurum  putas 
ille  iniquus,  homo  peccati,  filius  perditionis, 
aperte  denique  dicam  Antichristus  ?  Audi 
quid  respondeat.  Quis  es  ?  sacerdos  magnus 
Summus  Pontifex ;  tu  Princeps  Episcoporum, 
tu  haeres  Apostolorum,  tu  primatu  Abel, 
gubernatu  Noe,  patriarchatu  Abraham,  or¬ 
dine  Melehisedech,  dignitate  Aaron,  aucto¬ 
ritate  Moses,  judicatu  Samuel,  potestate  Pe¬ 
trus,  unctione  Christus.  Tu  es,  cui  claves 
traditae,  cui  oves  creditae  sunt.  Sunt  quidem 
et  alii  coeli  -janitores  et  Gregum  Pastores, 
sed  tu  tanto  gloriosius,  quanto  et  differen¬ 
tius  utrumque  prae  caeteris  nomen  liaeredi- 
tasti.  Habent  illi  sibi  assignatos  greges,  sin¬ 
guli  singulos,  tibi  universi  crediti,  uni  unus, 

.  nec  modo  ovium,  sed  et  pastorum  tu  unus 
omnium  pastor  ».  Porro  initio  libri  tertii 
una  brevissima  sententiola  idem  Bernardus 
expressit  quousque  se  jurisdictio  Romani 
Pontificatus  extendat,  ne  forte  adversarius 
noster  reges  ac  principes  conetur  excipere. 

«  Orbe,  inquit,  exeundum  ei,  qui  forte  vel¬ 
let  explorare,  quae  non  ad  tuam  summi 
Pontificis  pertineant  curam  ».  Librum  quar¬ 
tum  idem  sanctus  Bernardus  scmper  sui  si¬ 
milis  ita  concludit,  ut  Summum  Pontificem 


nominet  «  Christianorum  Ducem,  pastorem 
plebium,  ultorem  scelerum,  malorum  me¬ 
tum,  malleum  tyrannorum,  regum  patrem, 
legum  moderatorem,  Canonum  dispensato¬ 
rem,  sal  terree,  orbis  lumen,  sacerdotem  al- 
tissimi,  Vicarium  Christi,  Christum  Domini, 
Deum  Pharaonis ».  Heec  igitur  sunt  qua? 
sanctus  Bernardus  in  libris  de  Considera¬ 
tione  de  Pontifice  Maximo  scribit,  quibus 
vel  ipso  adversario  teste,  nihil  verius  dici 
poterat.  Ac  ut  intelligat  is,  qui  ad  Bernar- 
dum  judicem  provocavit,  Summum  Pontifi¬ 
cem  ex  Bernardi  sententia  non  tantum  non 
esse  ut  Antichristum  fugiendum,  sed  etiam 
ad  eum  proprie  pertinere  causas  fidei  judi¬ 
care,  et  non  egredi  limites  suos,  ut  iste  fin¬ 
git,  si  de  fide  Gallorum  sententiam  ferat, 
audiamus  initium  epistolae  190.  ad  Innocen¬ 
tium  Papam,  de  Petro  Abailardo,  qui  intra 
Gallias  haereses  seminabat  :  «  Amantissimo 
patri,  et  domino  Innocentio  Summo  Ponti¬ 
fici  Frater  B.  Claraevallis  vocatus  Abbas,  mo¬ 
dicum  id  quod  est.  Oportet  ad  Vestrum  re¬ 
ferri  Apostolatum  pericula  quaeque  et  scan¬ 
dala  emergentia  in  regno  Dei,  ac  praesertim 
quae  de  fide  contingunt.  Dignum  namque 
arbitror  ibi  potissimum  resarciri  damna 
fidei,  ubi  non  possit  fides  sentire  defectum, 
haec  quippe  hujus  praerogativa  Sedis  ».  Le¬ 
gat  igitur  I  talia,  ut  adversarius  cupit,  legat 
etiam  Gallia,  legat  Ecclesia  universa  Docto- 
rem  illum  sanctum,  sapientem,  disertum  et 
illi  potius,  quam  stolido  isti  juveni,  qui  ta-r 
men  Bernardum  judicem  de  hac  controver¬ 
sia  fecit,  de  Summo  Pontifice  credat. 

CAPUT  X. 

Sexto  loco  producit  ad  medium  verba 
quaedam  Eberhardi  Episcopi  Salisburgensis, 
quae  apud  Joannem  Aventinum  exstant.  Sed 
ea  neminem  movere  debent,  cum  Joannes 
Aventinus  auctor  sit  parum  probatae  fidei, 
et  non  sine  causa  illa  omnia  in  odium  Pon¬ 
tificum  vel  finxisse  vel  amplificasse  credatur, 
nihil  enim  tale  exstat  apud  alios  historicos, 
ac  ne  apud  ipsos  quidem  Germanos  Wym- 
phelingium,  Krantzium,  Nauclerum,  qui 
eamdem  historiam  litteris  consignarunt. 
Deinde,  licet  historia  ab  Aventino  vere  con¬ 
scripta  esset,  illud  tamen  in  dubium  revo¬ 
cari  non  potest,  quin  Episcopus  ille  hostis 
acerrimus  fuerit  Gregorii  IX.  Pontificis,  et 
contra  Friderico  II  imperatori  addictissi¬ 
mus.  Cum  autem  oh  discordiam  illam  infer 

Pontificem,  el  imperatorem  omnia  bello  ar- 
derent,  et  factiones  illae  Guelphorum,  et  Gi- 
bellinorum  tunc  primum  exortae,  quasi  rabie 
quadam  accensae  furerent,  qui  Pontifici  fa¬ 
vebant  in  Fridericum,  et  qui  Fridericum 
sequebantur,  in  Pontificem  omnia  convicia 
et  maledicta  faciebant,  quae  in  mentem 
venire  ullo  modo  potuissent.  Quare  non 
quid  irati  homines  tunc  effutirent,  sed  utri 
bonam  causam  tuerentur,  considerare  operae 
pretium  erit  ;  quod  quidem  illa  etiam  de 
causa  utile  erit,  quod  auctor  iste  paulo  ante 
videlicet  pag.  4.  scribere  ausus  sit,  Frideri- 
cos  imperatores  sanctos  fuisse,  et  injuste  a 
Pontificibus  oppugnatos.  Nolo  scriptores  Ita¬ 
licos  producere,  sanctum  Antoninum,  Blon- 
dum,  Sabellicum,  Platinam,  et  caeteros,  qui 
adversario  suspecti  esse  possent ;  sed  Ger¬ 
manos  tantum,  qui  ante  exortam  Lutheri 
haeresim  sine  praejudicio  anticipatae  opinio¬ 
nis,  rem  ipsam,  ut  erat  litteris  prodiderunt. 
Jacobus  Wymphelingius  in  Epitome  rerum 
Germanicarum  cap.  36.  de  Gregorio  IX  a 
Friderico  II  miris  modis  afflicto,  ita  scribit  : 
«  Tum  Pontifex  humanis  destitutus  auxiliis, 
ad  rem  divinam  supplicationesque  animum 
divertit,  quibus,  Deo  agente,  Fridericum 
avertit  hostem  » . 

Habes  hic  testimonium  hominis  Germani, 
et  quod  majus  est,  Friderico  imperatori  ad¬ 
dictissimi,  quippe  qui  cap.  39.  summis  eum 
laudibus  effert,  qui  tamen  satis  aperte  me¬ 
liorem  causam  Pontifici  tribuit,  cum  ab  ipso 
Deo  Pontificem  ab  imperatoris  impetu  de¬ 
fensum  scribit.  Joannes  Nauclerus  in  n.  vo¬ 
lumine  suae  Chronographise  generatione  41. 
de  Friderico  II  loquitur  ad  hunc  modum  : 
Romam  veniens  mores  mutavit ;  spreta  ju- 
risjurandi  religione  multa,  et  quidem  enor¬ 
mia  aggressus,  ditionem  vexabat  Pontifi¬ 
ciam,  Pontifices  et  Archiepiscopos  ponens 
in  Ecclesiis  suo  modo,  et  institutos  a  Papa 
expellens,  collectas  ab  Ecclesiis  exigens  »  ; 
et  infx*a  :  «  Admonitus  super  his,  ipsi  non 
obtemperabat  :  admonentem  magis,  magis¬ 
que  in  dies  sprevit,  unde  eum  percussit 
Pontifex  anathemate,  etc  » .  Accedat  Alber- 
tus  Krantzius,  ut  in  ore  trium  testium  stet 
omne  verbum.  Hic  insignis  auctor  in  lib.  vm. 
Saxoniae,  cap.  8  :  «  Imperator,  inquit,  Fri- 
dericus  a  Papa  multis  ex  causis  excommuni- 
catus,  quas  in  bulla  declaravit,  diu  per¬ 
mansit  in  sordibus  »  ;  et  paulo  post  :  «  Pon¬ 
tifex  sollicitavit  Archiepiscopos  et  Episcopos, 
ut  imperatorem  excommunicatum  cunctis 


denunciarent  :  sed  Episcopi  Theutoniae  ne 
hoc  fieret,  supplicarunt,  veriti  tyrannidem 
ejus.  In  Francia  autem,  Anglia,  et  Dania 
denunciabatur  sine  timore  ».  Et  paulo  infra: 
«  Imperator  interim,  cum  Papa  Concilium 
Praelatorum  evocasset  ad  succurrendum 
terrae  sanctae,  revocatis  Cardinalibus  de  sua 
quemque  legatione,  omnes  vias  terrae,  ma¬ 
rique  occupavit,  et  itinerantes  ad  urbem 
captos  protraxit  in  carcerem  Cardinales, 
Episcopos,  Praelatos,  nobiles,  doctos  eujus- 
que  generis  et  ordinis,  ab  orbe  Christiano 
ad  Summum  Pontificem  missos  oratores. 
Doluit  Christianismus  tantum  esse  vulnus 
in  visceribus,  ab  eo  praesertim,  qui  omnia 
tueri  susceperat,  et  Sacramento  se  adegit, 
cum  interim  Turei  et  Saraceni  premerent 
Christianos  in  terra  sancta  Deinde  cap.  9. 
horribilem  Friderici  crudelitatem  his  verbis 
exponit  :  «  Perductos  ad  se  Romanos  par- 
tim  quaternis  ad  crucis  formam  perfodit  vul¬ 
neribus  ;  partim  caput  in  crucis  modum 
quadrifariam  scidit  ;  partim  fronte  eodem 
ferro  cruce  reddidit  insignitos,  clericos  vero 
detonsam  in  vertice  coronam  ferro  caesim  in 
crucem  vulneratam,  ut  dicebat,  jussit  ornari, 
quorum  unus  inflictum  vulnus  nimis  patien¬ 
ter  tolerare  visus,  in  palearum  cumulum 
funiculo  est  pertractus  :  et  cum  benedicere 
ac  laudare  Deum  perseveraret,  igni  suppo¬ 
sito  est  crematus  ».  Et  post  multa  similia 
summae  crudelitatis  exempla  subjungit  cap. 
10.  de  perfidia  atque  impietate  ejusdem  : 
«  Friderici,  inquit,  rem  in  Sicilia  admini¬ 
strantes,  in  nullum  sacrum  locum  magis  sae¬ 
vierunt,  quam  in  Monasterium  Cassinense 
divi  Benedicti  :  aurea  cujus  et  argentea  vasa 
fregerunt,  quae  Fridericus  conflata  redegit 
in  nummos,  et  monachis  inde  vi  ac  convicio 
deturbatis,  satellites  sunt  in  habitationem 
ruinamque  profecti ;  et  quod  impietatem  au¬ 
get,  Saracenos  adeo  fovit  Fridericus,  ut  eos 
mercede  conductos  magis,  quam  caeteros 
Christianos  in  militia  charos  habere  sit  vi¬ 
sus  :  preeterque  arma  tractantes  multos  ex 
ea  barbarie  per  Italiam,  et  Siciliam  honori¬ 
bus,  et  magistratibus  evexit,  ejusque  gentis 
amore  in  Christianos  usque  adeo  est  deba- 
chatus,  ut  Luceriam  Apuliae  civitatem  ejectis 
populariter  Christianis,  Saracenis  dederit 
habitandam»,  et  paulo  post:  «  Legem  in 
regione  promulgavit,  qua  Saracenos  adeo 
voluit  salvos  esse,  ut  contendentes  cum  illis 
impune  occiderentur  :  caesorum  autem  Sa¬ 
racenorum  quaestio,  si  captus  non  esset,  qui 

vim  attulerat,  in  vicinae  regionis  populos 
haberetur,  quae  seris  summa  ac  totidem  ca¬ 
pitum  supplicio  punirentur.  Quin  etiam  alia 
impietate,  atque  insania,  ut  Saraceno  non 
magis  militanti,  quam  in  Africa  agenti  com¬ 
modaret,  est  usus,  qui  forma  prsestantiores 
per  Siciliam  mulieres,  et  suum  Italiae  re¬ 
gnum  concupitas  virgines  a  parentum  sinu, 
matronasque  a  maritorum  complexu  rapi  et 
passus  fuerit  et  curaverit.  Tunetis  Africse 
regis  fratrem  baptizari  volenti  Panormi  pro¬ 
hibuit».  Hsec  ille  :  atque  ha;c  sunt  videlicet 
pia  illa  opera  ob  quae  sanctum  Imperatorem, 
et  unctum  Dei  adversarius  appellavit,  et  cur 
Pontifex  Gregorius  Antichristus  jure  haben¬ 
dus  videatur,  quia  eum  anathemate  notatum 
ab  Ecclesia  ejecit.  Sed  pergamus  ad  caetera. 

CAPUT  XI. 

Septimo  loco  Joachimum  Calabrum  te¬ 
stem  adducit,  a  quo  in  explicatione  Apoca¬ 
lypsis  Romanum  Pontificem  Antichristi  no¬ 
mine  appellatum  affirmat.  Sed  impudens 
est  mendacium,  quod  certe  nobilem  virum, 
qualem  iste  se  jactat  minime  decebat,  tan¬ 
tum  enim  abest,  ut  Joachjmus  abbas  ullo  in 
loco  Romanum  Pontificem  Antichristum  esse 
signiticarit,  ut  contra  potius  frequenter  de 
illo  summo  cum  honore  scripserit.  In  ipsa 
epistola,  quam  toti  illi  operi  praemisit,  jubet 
suum  opus  Apostolicae  Sedis  judicio  subjici, 
ubi  etiam  certa  fide  se  credere  dicit,  non 
posse  portas  inferi  contra  Romanam  Eccle¬ 
siam  praevalere,  neque  usque  ad  mundi 
consummationem  fidem  ejus  ullo  unquam 
tempore  perituram.  Deinde  in  prima  parte 
expositionis  explicans  textum  septimum  ca¬ 
pitis  secundi  aperte  scribit',  Ecclesiam  Con- 
stantinopolitanam  finem  esse  habituram, 
Romanam  autem  ut  veram  Hierusalem,  et 
thronum  David  semper  mansuram.  Rursus 
in  expositione  undecimi  textus  capitis  sexti 
habet  haec  verba.  «  Quicumque  Petri  Eccle¬ 
siam  moribus,  viribusque  impugnant,  Baby- 
lonis  se  filios  contremiscant  ».  In  exposi¬ 
tione  autem  secundi  textus  capitis  septimi 
per  Angelum,  ascendentem  ab  ortu  solis, 
atque  habentem  signum  Dei  vivi,  Romanum 
Pontificem  intelligendum  esse  dicit,  qui 
cum  coepiscopis  suis  signo  crucis  electos 
muniet  in  illa  ultima  tribulatione,  quam 
Antichristus  videlicet  excitabit.  Sed  quid 
opus  est  pluribus,  cum  adversarius  locum 
nullum  attulerit  pro  mendacio  suo  ?  Unus 


exstat  locus  in  expositione  textus  undecimi 
capitis  noni,  qui  forte  pro  adversariis  facere 
videatur.  Sed  in  eo  loco  non  verum  Pontifi¬ 
cem  Romanum,  sed  principem  quemdam 
Patarenorum  haereticorum,  ab  Ecclesia  Ro¬ 
mana  jam  olim  damnatorum,  quem  illi  suum 
Apostolicum  dicebant,  Antichristi  praecurso- 
rem  futurum  esse  Joachimus  suspicatur. 
Sed  nihil  ad  rem  nostram  hoc  pertinet. 

CAPUT  XII. 

Adducit  postremo  testimonia  trium  aucto¬ 
rum,  qui  lingua  Italica  scripserunt,  Dantis, 
Petrarchae,  atque  Bocacii,  jquos  testes  esse 
dicit  omni  exceptione  majores,  quod  Papae 
domestici,  quod  antiqui,  quod  venerabiles 
ob  vitae  et  morum  integritatem,  quod  sum¬ 
ma  doctrina  praediti  fuerint,  quod  sine  per¬ 
turbatione  animi  scripserint,  quod  denique 
etiam  praeviderint  ruinam  Pontificatus  Ro¬ 
mani,  ut  non  tam  pcetae,  quam  prophetae 
fuisse  videantur.  Et  quidem  quid  isti  aucto¬ 
res  scripserint,  paulo  post  videbimus.  Nunc 
breviter  laudes  illas,  quibus  ab  adversario 
afficiuntur  discutiamus.  Ait  in  primis  eju¬ 
smodi  esse  testes  ut  eis  nulla  ratione  contra¬ 
dici  possit.  At  si  carmina  amatoria,  si  fabu¬ 
las,  si  somnia  scripserunt,  unde  illis  aucto¬ 
ritas  tanta,  ut  contradici  nequeat  ?  Quid  si 
Dantem  ipsum  qui  maxime  serius,  ac  sobrius 
ex  tribus  illis  fuit,  falsitatis,  ne  dicam  men¬ 
dacii,  manifeste  coarguam  ?  Certe  enim 
quae  scribit  de  Anastasio  pontifice,  ut  suo 
loco  ostendam,  defendi  nulla  ratione  possunt. 
Denique  si  testes  isti  adeo  sunt  veraces,  ut 
fides  omnino  illis  habenda  sit,  cur  auctor 
iste  pag.  22.  fidem  Danti  habendam  esse 
negat,  cum  donationem  Constantini,  et  le¬ 
prae  ejus  Baptismo  curatam  affirmat  ?  Ait 
deinde  Papae  domesticos  fuisse  :  quod  de 
Dante  et  Bocacio  simpliciter  est  falsum. 
Dantes  enim  factione  Gibellinus,  non  modo 
non  domesticus,  sed  etiam  hostis  Pontificum 
fuit.  Bocacius  vero  nullius  Pontificis  dome¬ 
sticus  fuisse  legitur.  Quod  autem  de  erudi¬ 
tione  et  antiquitate  dicit,  antiquior  et  do¬ 
ctior  S.  Bernardus  fuit,  antiquiores  etiam 
et  doctiores  innumerabiles  alii,  qui  Summi 
Pontificis  dignitatem  totis  viribus  defende¬ 
runt.  Sed  risum  vix  tenui,  cum  Petrarcham, 
et  Bocacium  a  morum  sanctitate,  vitaeque 
integritate  laudari  vidi,  cum  eorum  scripta 
Italica,  ob  quae  ab  'isto  juvene  tantopere 
commendantur,  nihil  fere  nisi  turpes  amores 

contineant,  quorum  etiam  ipsum  Petrar- 
cham  aliquando  vehementer  puduit.  Talibus 
videlicet  sanctis  prophetis  digni  sunt  Luthe- 
rani,  et  Calvinistae,  qui  juventutem  libris 
suis  corrumpant,  qui  Deam  Venerem  et 
prolem  ejus  Cupidinem  pro  summis  numini¬ 
bus  venerentur,  qui  vel  triumphos  amoris 
canant,  vel  confictis  fabulis  expugnandae  pu¬ 
dicitiae  artes  doceant.  Istud  credo,  evange- 
lium  ab  antistite  vestro  Beza  didicistis,  cu¬ 
jus  exstant  tot  carmina  amatoria  in  Candi¬ 
dam,  quaedam  etiam  turpissima  in  eamdem, 
ac  puerum  Audebertum  ;  et  qui  non  alia  de 
causa  praefationem  in  Psalmos  poenitentiales 
Latinis  versibus  scripsit,  nisi  ut  formam 
Bethsabeae  impudicissime  (ut  fecit)  nobis 
depingeret.  Disce  miser,  aliquando  tandem, 
quanto  sit  Ecclesiae  Catholicae,  quam  vestrae 
sanctior  disciplina,  cum  illos  ipsos  libros  vos 
appelletis  sacros,  et  iterum,  atque  iterum 
typis  excusos  populo  obtrudere  nitamini, 
quos  censura  Ecclesiae  Catholicae  legi  ob  im¬ 
puritatem,  et  corruptelam  juventutis  prohi¬ 
bet.  Jam  quod  addit  hos  auctoi-es  sine  animi 
perturbatione  de  Romano  Pontifice  esse  lo¬ 
cutos,  quis  credat,  cum  Dantes  factione,  ut 
dixi,  Gibellinus  eos  fere  Pontifices  solum 
repi’ehendat  qui  Gibellinis  pi-aeter  caeteros 
adversabantur.  Nicolaum  III,  Bonifacium 
VIII,  Clementem  V.  Nam  a  Petrarcha  tria 
illa  cantica  in  Cui'iam  Romanam  non  sine 
magna  animi  perturbatione  scripta,  cum 
aulicis  infensus  esse  coepisset,  clarius  est 
quam  ut  sit  a  nobis  necesse  dici.  Quod  de¬ 
nique  ad  vaticinium  illud  pertinet,  quo  illi 
Romani  Pontificatus  niinam  praesignificasse 
vobis  visi  sunt,  si  quidem  illi  tale  aliquid 
praedixerunt,  id  ipsum  de  vaticinio  ipsonxm 
dicimus,  quod  de  similibus  prophetis  olim 
Ezechiel  cap.  xm.  pi’onunciavit  :  Veh  pro¬ 
phetis  insipientibus  qui  sequuntur  spiritum 
suum,  et  nihil  vident.  Tentavei'at  quondam 
Martinus  Lutherus  horum  omnium,  qui  nunc 
in  Ecclesiam  Catholicam  debachantur,  pa¬ 
rens,  futura  praedicere,  ac  in  epistola  qua¬ 
dam  anno  1521.  cum  illa  inscriptione  edita 
fidelem  admonitionem  ad  omnes  Christianos, 
audacter  px-aedixit,  post  biennium  fore,  ut 
papae,  cardinales,  episcopi,  presbyteri,  mo¬ 
nachi,  moniales,  turres,  campanae,  et  quic- 
quid  ecclesiasticum  est,  in  auras  difflueret, 
atque  evanesceret,  modo,  ipse  illo  biennio 
concionari,  etsex-ibere,  ut  coeperat  sineretur, 
sed  permissus  est  non  duos,  ut  petebat,  sed 
fere  viginti  et  duos  annos  summa  libertate 


scr  ibere,  ac  docere,  nec  tamen  quidquam 
eorum  quae  praedixit,  evenit.  Atque  eumdera 
exitum  omnia  ejusmodi  vaticinia  necessario 
sortientur,  quae  cum  prophetae  illius  omni¬ 
potentis  vaticinio  pugnant  :  Super  hanc  pe¬ 
tram  aedificabo  Ecclesiam  meam ,  et  portae  in¬ 
feri  non  praevalebunt  adversus  eam.  Matth.xvi, 

CAPUT  -XIII. 

Quia  vero  Pius  V  Pontifex  optimus,  et 
sanctissimus  carmina  illa  Petrarchae.  quae 
adversus  Uxbem  Romam  impie  scripta  fue- 
xant,  abradi  jussit,  inde  sumpta  occasione, 
adversarius  in  extrema  declamatione  sua 
ti’agice  deplorat,  quod  libri  sacrae  Scripturae 
non  passim  lingua  vulgari  unicuique  permit¬ 
tantur.  Sed  causam  istam  tam  inepte  et  im¬ 
perite  agit,  ut  nisi  inscitiam  ejus  ex  toto 
ipsius  opere  depi'ehenderem,  suspicarer  for¬ 
tasse  eum  praevaricari  dedita  opei*a  voluisse. 
Primum  ait,  Ecclesiae  Catholicae  Praesules, 
et  pastores  id  unum  satagere,  ut  hominibus 
persuadeant,  eos  qui  legunt  Scripturas  sa¬ 
cras  novi,  ac  veteris  testamenti,  haereticos 
fieri.  Sed  quale  est  hoc  mendacium?  An  non 
Scripturae  sacrae  utriusque  testamenti  Sum¬ 
mo  Pontifice,  non  solum  approbante,  sed 
etiam  jubente  passim  publice  et  privatim  in 
templis,  in  scholis,  in  domibus  leguntur  ? 
Deinde  addit,  impie  prohiberi  lectionem  bi- 
bliorum  lingua  vulgai'i,  cum  Moses  in  lege 
veteri  jusserit  ut  sacerdotes  ad  populum 
lingua  materna  conciones  haberent?  0  acu¬ 
men,  quasi  vero  Ecclesiae  Catholicae  sacer¬ 
dotes  non  lingua  materna  ubique  ad  populos 
condonentur.  Tertio  dicit  Cbi'istum  quoque 
id  ipsum  discipulis  imperasse,  ut  videlicet 
ad  populum  vulgari  idiomate  loquerentur. 
Et  quamquam  vulgaris  idiomatis  nulla  in 
Evangelio,  ut  nec  in  lege  Mosis,  mentio  fit, 
admittimus  tamen  ad  gentes  ad  quas  docen¬ 
das  missi  erant,  Apostolos  lingua  vulgari 
esse  condonatos,  quod  ut  dixi,  etiam  hoc 
tempore  faciunt  Catholici  Sacerdotes.  Sed 
iidem  cur  quaeso  lingua  minime  vulgari  epi¬ 
stolas  conscripserunt,  si  eas  a  vulgo  legi 
voluerunt?  Nam  certe  B.  Paulus  ad  Roma¬ 
nos  non  romane  sed  greeee  scripsit,  et  Apo¬ 
stoli  Petrus  et  Jacobus  ad  Hebraeos  non  he- 
braice  sed  graece  litteras  dederunt;  et  S. 
Joannes  Parthis  non  Pai’ticam,  sed  Graecam 
epistolam  misit.  Quarto  dicit,  ab  Apostolo 
Paulo  serio  Christianis  omnibus  denunciari. 
ut  sacras  litteras  investigent,  ac  scrutentur. 

Atqui  hoc  praeceptum  Apostolicum  in  14. 
quse  exstant,  Paulinis  Epistolis  non  inveni¬ 
tur;  si  Calviniani  quintam  decimam  forte 
habent,  non  graventur  eam  cum  cseteris 
communicare.  Sed  quando  Paulus  Apostolus 
hoc  juberet,  qui,  ut  dixi,  ad  Romanos  ea 
lingua  scripsit,  quam  vulgus  non  intellige- 
bat ;  qui  serio  monet  ad  Ephes.  iv.  positos 
in  Ecclesia  doctores,  et  pastores,  ut  videli¬ 
cet  non  deessent,  qui  divinas  litteras  impe- 
ritse  multitudini  exponerent?  Postremo  ar¬ 
gumentum  inde  petit  adversarius,  quod  Ma- 
homethus  populis  suis  persuaserit,  ad  eos 
non  pertinere  libros  legis  Domini  per  se 
evolvere,  cum  id  proprium  sacerdotum  sit, 
sed  utrum  Mahomethus  id  prseceperit,  ad¬ 
versarius  noster  viderit.  Nos  vero  non  in  Al- 
corano  pseudopropheta  Mahomethi,  sed  in 
Malachia  sancto,  fidelissimoque  propheta, 
legimus  :  Labia  sacerdotis  custodiunt  scien¬ 
tiam.  et  legem  requiretis  ex  ore  ejus  :  quia  An¬ 
gelus  Domini  exercituum  est.  Malach.  n.  (1). 
Et  sanctum  Basilium  gravissimum  doctissi- 
mumque  Patrem,  praefecto  culinae  impera¬ 
toriae  locum  e  divina  Scriptura  proferenti 
respondisse  scimus  :  «  Tuum  est  de  pulmen¬ 
tis  cogitare ,  non  dogmata  divina  deco¬ 
quere  »,  id  quod  refert  Theodoretus  lib.  iv. 
historiae  eccles..cap.  17.  Sanctum  quoque 
Hieronymum,  clarissimum  Ecclesiae  Catho¬ 
licae  lumen,  non  ignoramus  quam  acriter 
reprehenderit,  in  epistola  ad  Paulinum,  pra¬ 
vam  illam  consuetudinem,  qua  sibi  divinas 
litteras  omnes  vendicabant,  cum  tamen  alio- 
qui  veteri  proverbio,  tractent  fabrilia  fabri. 
Atque  hactenus  de  illa  declamatioue,  qua 
Summum  Pontificem  Antichristum  esse  fru¬ 
stra  probare  adversarius  contendebat. 

CAPUT  XIV. 

Responsio  ad  ea,  quse  ex  Dante  Aligherio  con¬ 
tra  Sedem  Apostol(cam  adferuntur. 

Venio  nunc  ad  ea,  quai  ex  Dante  poeta 
italico  in  medium  adferenda  libelli  auctor 
judicavit.  Ea  licet  multa  et  varia  sint,  tamen 
omnia  ad  quinque  capita  revocari  possunt. 
Primum  enim  in  opere  illo  Dantis  certorum 
Pontificum  et  Cleri  etiam  totius  vitia  dete¬ 
guntur;  deinde  locus  Apocalypsis  de  Baby¬ 
lone  ad  Summos  Pontifices  applicatur  ;  ter¬ 
tio  sacrificium  Missse  juxta  Lutheranorum 
errorem  improbari  videtur;  quarto  Lutheri 
adventus,  et  prsedicatio  prophetico  spiritu, 


si  adversariis  credimus  ,  praesignificatur ; 
quinto  Indulgentiae  pontificiae  reprehendi  vi¬ 
dentur.  Ordiamur  a  primo.  Quinque  Ponti- 
ces  a  Dante  reprehensos  adversarius  anno¬ 
tavit,  Anastasium  II,  Nicolaum  III,  Bonifa- 
eium  VIII,  Clementem  V,  et  Joannem  XXII. 
Addere  poterat  ad  alios  etiam  Coelestinum 
V,  hos  enim  sex  ex  tam  ingenti  numero 
Summorum  Pontificum  in  toto  illo  opere  re¬ 
prehendit.  Sed  in  Anastasio  ex  inscitia  tur¬ 
piter  lapsus  est.  Scribit  enim  Anastasium 
inter  haereticos  in  gehenna  puniri,  oh  haere- 
sim  quamdam  Photini. 

CANT.  -11  DELl/lNFERNO. 

Ci  raccostarno  dietro  ad  un  coperchio 

D'un  grande  avello,  ov’io  vidi  una  scritta 

Che  diceva,  Anastasio  Papa  guardo 

Lo  qual  trasse  Fotin  da  la  via  dritta. 

Commentarius  adversarii  ad  hunc  locum 
habet,  Photinum  in  Thessalia  docuisse  Spi¬ 
ritum  sanctum  a  Patre  non  procedere;  et 
Filium  minoris  auctoritatis  esse  quam  Pa¬ 
trem  :  atque  hanc  haeresim  ita  placuisse 
Anastasio  II  Pontifici,  ut  eam  etiam  publice 
defendere  sit  conatus,  proinde  jure  a  Dafite 
inter  haereticos  numerari.  Ac  Dantes  quidem 
aliqua  venia  dignus  est,  quippe  qui  Marti- 
num  Polonum,  Gratianum,  et  alios  quosdam 
erroris  sui  habuit  auctores.  Illi  enim  Dante 
antiquiores  scriptum  reliquerunt,  Anasta¬ 
sium  Pontificem  in  eo  peccasse,  quod  Aea¬ 
cium  Eutychianae  haeresis  fautorem,  et  a 
Praedecessoribus  suis  juste  depositum  ,  in 
sedem  Constantinopolitanam  revocare  vo¬ 
luerit,  quodque  Photino  cuidam  Thessalo¬ 
nicensi  Aeacii  amico  sine  consensu  Episco¬ 
porum  caeterorum  temere  communicaverit. 
Addunt  etiam,  praedictum  Anastasium  ob 
id  peccatum  divina  ultione  percussum  mi¬ 
sere  periisse.  Quae  omnia  falsa  fabulosaque 
sunt,  nam  certissimis  testibus  constat,  Aea¬ 
cium  multo  ante  obiisse  diem  suum,  quam 
Anastasius  pontifex  fieret :  testantur  id  Eva- 
grius  lib.  m.  histor.  cap.  23.  Nicephorus 
lib.  xv.  cap.  17.  et  Liberatus  in  Breviario  de 
causa  Nestoriana  cap.  18.  Quomodo  ergo 
fieri  potest,  ut  Anastasius  Aeacium  ad  se¬ 
dem  revocare  voluerit,  quem  jam  olim  de¬ 
functum  esse  constabat  ?  Deinde,  nonne  ex¬ 
stat  epistola  doctissima  et  pulcherrima  hujus 
Anastasii  Pontificis  optimi  ad  Anastasium 
imperatorem,  in  qua  totis  viribus  persua¬ 
dere  nititur,  ne  nomen  quidem  Aeacii  tole- 


(1)  Malach.  u,  7. 

randum  esse?  Sed  occasionem  fabulse  dedit, 
quod  illo  ipso  tempore  vixit  Anastasius  im¬ 
perator,  hseresi  Eutychiana  infectus,  qui  et 
Aeacio  favebat,  et  fulmine  ictus  interiit,  ut 
scribunt  Cedrenus,  Zonaras,  et  Paulus  Dia¬ 
conus  in  ejus  vita.  Quod  ergo  ad  Anasta¬ 
sium  imperatorem  proprie  pertinebat,  vel 
inscitia,  vel  malitia  scriptorum  ad  Anasta¬ 
sium  Pontificem  retulit,  atque  haec  ad  Dan¬ 
tem.  Ad  commentarium  adversarii  breviter 
respondemus,  in  eo  tria  splendida  mendacia 
contineri.  Non  enim  Anastasius  IY,  ut  iste 
somniat,  sed  secundus  fuit,  de  quo  loquitur 
Dantes.  Nec  Photinus  ille  Spiritum  sanctum 
a  Patre  procedere,  ut  iste  sine  ullo  funda¬ 
mento  affirmat,  inficiabatur,  sed  Aeacio  tan¬ 
tum  Eutychian istae  favebat.  Nec  denique 
Anastasius  Photini  errorem  publice  defen¬ 
disse  usquam  legitur,  nisi  apud  istum  vere 
commentitum  commentarium.  Auctores  e- 
nim  supra  citati,  quos  Dantes  secutus  vide¬ 
tur,  tantum  scribunt,  Anastasium  sine  con¬ 
sensu  Episcoporum  et  clericorum  totius  Ec¬ 
clesiae  Photino  communicasse.  Jam  vero  in 
Gcelestino  Y  nihil  aliud  Dantes  reprehendit, 
nisi  quod  Pontificatu  sponte  se  abdicarit ; 
sic  enim  habet. 

CANT.  3  DELL’lNFERNO. 

Guardai  e  vidi  ~l’  ombra  di  colui, 

Che  fece  per  villate  il  grati  rifiuto. 

Sed  hunc  locum  neque  adversarius  annota¬ 
vit,  quod  nihil  ad  rem  ejus  pertineret,  neque 
Dantes  vere  judicavit.  Fuit  enim  Ccelestinus 
vir  sanctissimus,  et  tam  ante  Pontificatum, 
quam  etiam  post,  miraculis  plurimis  illustris, 
ut  ex  ejus  vita  intelligi  potest,  quam  et  docte, 
et  fideliter  scripsit  Cardinalis  Cameracensis 
Petrus  ab  Alliaco.  Caeteros  quatuor  Pontifices 
Nicolaum,  Bonifacium,  Clementem,  et  Joan- 
nem,  et  generatim  clericos  omnes,  Dantes 
quidem  non  parum  vituperat,  sed  ob  vitam 
et  mores,  non  ob  fidem,  et  doctrinam, 
neque  haereticos,  aut  antichristos  usquam 
vocat.  Quid  autem  mirum  esset,  si  in  tam 
numeroso  Summorum  Pontificum  ordine, 
pauci  quidam  invenirentur  vitae  parum  inte¬ 
grae  et  probatae,  an  ideo  quia  pauci  quidam 
minus  sancte  vixerunt,  sedes  ipsa  Apostolica 
antichristiana  dicenda  est,  cum  et  antea,  et 
postea  plurimi  viri  sanctissimi ,  eamdem 
Apostolicam  Sedem  tenuerint?  An  vero  non 
possemus  cum  sancto  Augustino  de  Summis 
Pontificibus  disputante,  libere  dicere,  in  il¬ 
lum  ordinem  Epi-coporum  qui  ducitur  ab 


ipso  Petro  usque  ad  Anastasium,  jam  usque 
ad  Clementem  VIII  qui.  nunc  in  eadem  ca¬ 
thedra  sedet,  etiamsi  quisquam  traditor  per 
illa  tempora  subrepsisset,  nihil  praejudicaret 
Ecclesiae,  et  innocentibus  Christianis,  qui¬ 
bus  Dominus  praevidens,  ait  de  praepositis 
malis  :  «  Quae  dicunt  facite,  quae  autem  fa¬ 
ciunt,  facere  nolite  :  dicunt  enim,  et  non  fa¬ 
ciunt  »,  ut  certa  sit  spes  fidelis,  quae  non  in 
homine,  sed  in  Domino  collocata  numquam 
tempestate  sacrilegi  schismatis  dissipetur. 
Quid?  quod,  ut  supra  dixi,  Dantes  factione 
Gibellinus  in  reprehensione  Pontificum  et 
Cleri  merito  suspectus  haberi  debet,  cum 
odio  potius  inimicorum ,  quam  veritatis 
amore  adseribendum  animum  appulisse  vi¬ 
deatur.  Accedit  postremo,  quod  adversarius 
etiam  noster  in  quibusdam  rebus  Danti  fidem 
habendam  esse  negat,  quod  eum  vulgi  opi¬ 
nionem  s.ecutum  esse  dicat,  ut  in  donatione 
et  lepra  Constantini.  Quod  si  adversario 
licuit  Danti,  quem  ut  prophetam  coli  voluit, 
fidem  interdum  non  habere  :  cur  nobis  non 
liceat  eidem  Danti,  quem  poetam  non  pro¬ 
phetam  fuisse  scimus,  interdum  etiam  fidem 
non  habere  ?  atque  haec  de  primo. 

CAPUT  XV. 

Alterum  caput  erat  de  loco  Apocalypsis 
de  quo  sic  loquitur  Dantes. 

CANT.  19.  DELlflNFERNO.  ApOC.  17. 

Di  voi  Pastor  s’accorse'1  Vangelista 
Quundo  colei  che  siede  sopra  lacque 
Puttaneggiar  co’  Regi  a  lui  fu  vista. 

Quella  che  con  le  sette  teste  nacque 
Et  da  / e  dieci  corna  hebbe  argumento 
Fin  che  virtute  at  suo  marito  piacque. 

Hic  vero  triumphat  adVersarius,  sed  plane 
ante  victoriam,  nam  in  eodem  cantico  Dantes 
agnoscit  verum  Ecclesiae  Catholicae  pasto¬ 
rem  fuisse  Nicolaum  illum  tertium  de  quo 
loquebatur,  cum  summos  Pontifices  per  mu¬ 
lierem  illam  meretricem  significatos  esse  di¬ 
ceret. 

Et  se  non  fusse,ch' aneor  lo  mi  vieta 
La  reverentia  delte  somme  chiavi. 

Che  tu  tenesti  nella  vita  lieta. 

1'userei  parole  oncor  piu  gravi. 

Che  t' avaritia  vostra  it  momto  attrista 
Calcan  to  i  buoni,  e  sii  levando  i  pravi 
.  Di  voi  Pastor  s'aecorse’l  Vangelista  elc. 

Cum  igitur  ob  summarum  clavium  reveren¬ 
tiam,  quas  Nicolaum  Pontificem  habuisse  in 
terris  confitetur,  ne  in  Inferno  quidem  Dan- 

tes  audeat  contumeliose  illum  alloqui  :  certe 
non  Antichristum,  sed  verum  Christi  Vica¬ 
rium  fuisse  illum  censebat,  etiamsi  ob  ava¬ 
ritiam  cum  meretrice  illa  de  Apocalipsi  eum- 
dem  conferri  posse  judicaverit.  Deinde  quis 
neget  veteres  patres  doctissimosquc  scriptu¬ 
rae  sanctae  interpretes  uni  Danti  anteponen¬ 
dos  esse?  Porro  nullus  unquam  veterum 
hunc  locum  Apocalypsis  de  Romana  Eccle¬ 
sia,  aut  summo  ejus  Pontifice  accipiendum 
esse  docuit.  Sanctus  Augustinus  tract.  in 
Psalm.  xxvi.  et  Arethas,  Haymo,  Beda,  et 
Rupertus  in  comment.  hujus  cap.  xvn.  Apo- 
cal.  per  magnam  illam  meretricem  univer¬ 
sam  diaboli  Civitatem,  id  est,  omnem  impio¬ 
rum  multitudinem  significatam  volunt.  Cae- 
teri,  ut  Tertullianus,  et  Hiei-onymus  supra 
citati,  de  Roma  quidem  locum  illum  expo¬ 
nunt,  sed  de  Roma  Ethnica,  et  imperatori¬ 
bus  ejus  paganis,  qui  Christi  Ecclesiam  in 
ipsa  Urbe  ita  pei’sequebantur,  ut  plane  juxta 
verba  Joannis  meretrix  illa  magna  ebria  dici 
posset  de  sanguine  Martyrum  Jesu.  Sed 
jamdudum  Roma  ad  Christi  fidem  per  Apo¬ 
stolorum  Principes  conversa,  ut  idem  san¬ 
ctus  Hieronymus  aitlibn.  contra Jovinianum, 
blasphemiam  in  fi'onte  scriptam  Christi  con¬ 
fessione  delevit,  et  ut  magnus  loquitur  Leo, 
serm.  de  SS.  Petro  et  Paulo  :  «  De  magistra 
erroris  discipula  facta  es  veritatis  :  et  per 
ejusdem  sancti  Petri  sedem  caput  oi'bis  effe¬ 
cta  latius  praesides  religione  divina,  quam 
dominatione  terrena  » . 

CAPUT  XVI. 

Tertium  ad  sacrificium  Missae  pertinet,  et 
in  illis  verbis  continetur. 

CANT.  33.  DEL  PURGATORIO. 

Sappi  che’l  vaso  che’l  serpente  ruppe 

Fu  e  non  6  :  ma  chi  n’hii  cotpa  creda 

Che  vendetta  di  Dio  non  terne  suppe. 

Hunc  enim  locum  adversarius  ita  exponit,  ut 
velit,  vas  quod  fuit  et  non  est,  esse  Roma¬ 
nam  Ecclesiam  designatam  per  bestiam  il¬ 
lam,  de  qua  dicitur  in  Apocalypsi  cap.  xvn. 
fuit  et  non  est,  et  quia  suppa  lingua  Italica 
significat  panem  vino  maceratum,  scribit 
impius  iste  juvenis,  per  eam  vocem  signifi¬ 
cari  Eucharistiam,  ac  sententiam  Dantis  esse 
non  placari  Deum  sacrificiis  Catholicorum 
Sacerdotum,  quae  in  specie  panis  et  vini  Do¬ 
mino  offeruntur.  Et  quidem  quod  attinet  ad 
vas  illud  confractum,  non  negamus  eo  vase 


Romanam  Ecclesiam  designari,  quam  Dantes 
ob  corruptam  morum  disciplinam  in  deterius 
mutatam  cum  cerneret,  dixit,  fuisse,  sed  non 
esse  :  quod  autem  dixit  non  esse,  per  com¬ 
parationem  accipiendum  est,  non  absolute  ; 
neque  enim  significare  voluit,  non  esse  jam 
Romae  Ecclesiam,  sed  non  esse  talem  qualis 
aliquando  fuerat,  si  de  moribus,  et  vitee  in¬ 
tegritate  agatur,  nam  alioqui  Ecclesiam  Ro¬ 
mae  esse,  et  Summos  Pontifices  Christi  lo¬ 
cum  in  terris  gerere  ex  ipso  Dante  paulo 
post  luce  clarius  ostendemus.  In  eo  vero 
quod  de  pane  et  vino  scripsit  Dantes,  expli¬ 
cando,  toto  coelo  adversarius  aberravit , 
nam  Landinus,  qui  commentaria  in  Dantem 
scripsit,  ubi  ad  hunc  locum  venit,  ex  testi¬ 
monio  Imolensis  antiqui  interpretis  hujus 
poetae,  et  ex  rhonumentis  quibusdam  filii 
ejusdem  Dantis,  et  ex  communi  Florentino¬ 
rum  consensu  docet,  alusisse  Dantem  hoc 
loco  ad  superstitionem,  quae  suo  tempore 
vigebat  Florentiae;  existimabant  enim  illius 
aetatis  homines  eos  qui  homicidium  perpe- 
trassent,  non  posse  in  manus  inimicorum 
devenire,  si  super  occisi  tumulu  m  panem  vino 
maceratum  comedissent,  atque  ea  de  causa 
cognati  ejus,  qui  caesus  fuerat,  diligenter 
tumulum  custodiebant,  ne  forte  homicidae 
super  eum  tumulum  cibo  illo  vescerentur, 
antequam  caedem  alia  caede  ulti  essent.  Ad 
hanc  igitur  sui  temporis  consuetudinem, 
sive  potius  superstitionem,  Dantes  respiciens, 
minatur  divinam  vindictam  iis,  qui  Eccle¬ 
siam  male  vivendo  deformant :  atque  addit 
eis  minime  profuturam  superstitionen  il¬ 
lam,  quam  sibi  prodesse  parricidae  falso, 
atque  impie  credunt. 

CAPUT  XVII. 

Sequitur  quartum  caput,  quo  carmina  illa 
continentur,  quibus  Lutherum  a  Dante  prae¬ 
significatur  adversarius  credit. 

CANT.  ULT.  DEL  PURGATORIO. 

Non  sard  tutto  tempo  senia  reda. 

UAguglia,  che  lascid  le  penne  al  carro. 

Perche  divenne  mostro,  e  poseia  preda. 

Citi  veggio  cet  tumente ,  e  perd’l  narro. 

A  darne  tempo  gid.  stelle  propinque . 

Sicure  d’oyni  intoppo,  e  d’ogni  sbarro. 

Nel  qua/e  uri  cmque  cento  d/eci  e  cinque 

Messo  di  Dio  ancidera  In  fuja. 

Et  quel  Gigante  che  con  /ei  delinque. 

Hic  adversarius,  ut  se  acutissimum  aenigma¬ 
tum  interpretem  esse  demonstret,  tempus 

significari  affirmat,  quo  Lutherus  conciones 
suas  adversus  Ecclesiam  et  Summos  Ponti¬ 
fices  exorsus  est.  Is  enim  annus  fuit  quin¬ 
gentesimus  septimus  decimus  supra  millesi¬ 
mum.  Parum  autem  interest  inter  annum 
quingentesimum  quintum  decimum  notatum 
a  Dante,  et  annum  quingentesimum  septi¬ 
mum  decimum,  quo  Lutherus  apparuit.  Sed 
non  advertit  novus  iste  OEdipus,  Dantem 
per  eum  numerum  non  tempus,  sed  perso¬ 
nam  significasse,  non  enim  ait,  anno  quin¬ 
gentesimo  quinto  decimo  nuncius  Dei  venit, 
sed  tempus  erit,  cum  quidam  a  Deo  missus 
adveniet,  qui  pernumerum  515.  significatur, 
in  qua  re  imitari  voluit  Dantes  locum  illum 
cap.  xiii.  Apocalypsis, ubi  nomen  Antichristi 
per  numerum  666.  describitur.  Deinde  si 
numerum  annorum  Lutheranse  praedicatio¬ 
nis  Dantes  praevidisset,  cur  a  vero  per  inte¬ 
grum  biennium  aberrasset  ?  cur  etiam  mille 
annos  omisisset?  Adhaec  cum  tam  aperte 
Dantes  per  nuncium  illum  Dei  Imperatorem 
designet,  cum  dicat,  non  semper  Aquilam 
literede  carituram,  unde  quaeso  in  mentem 
venire  potuit  ulli  homini,  ut  per  eum  nun¬ 
cium  Lutherum  ex  Monacho  apostatam,  ac 
privatum  hominem  intelligeret?  et  cum  Dan¬ 
tes  praedicat,  nuncium  illum  non  solum 
oppressurum  meretricem,  sed  etiam  Gigan¬ 
tem,  qui  cum  ea  fornicabatur,  etper  Gigantem 
adversarius  noster  Philippum  Pulchrum  Gal¬ 
barum  regem,  qui  Clementis  Y.  temporibus 
vixit,  significatum  fuisse  concedat,  quanta 
quaeso  amentia  fuit,  per  eum  Nuncium  Lu¬ 
therum  accipere,  et  interpretari,  quasi  Lu¬ 
therus  Philippum  illum  debellaturus  esset, 
qui  ante  obiit  quam  Lutherus  nasceretur? 
Vera  igitur  expositio,  quae  ex  ipsius  Dantis 
testimonio  colligitur,  haec  est,  per  numerum 
quingentorum  quindecim,  nomen  describitur 
trium  litterarum  videlicet,  dux,  siquidem  nu¬ 
merus  ille  Latine  sic  scribitur  DXV.  eaedem 
vero  litterae  transpositae  faciunt  Dux.  Porro 
per  eum  ducem  principem  Yeronae  intelligi 
voluit,  qui  Chanes  Scaligerus  nominabatur, 
cum  enim  ab  eo  Principe  multa  beneficia 
Dantes  accepisset,  atque  ei  more  poetico 
adulari  vellet,  praedicit  fore,  ut  is  aliquando 
Imperio  Romano  ac  praesertim  per  omnem 
Italiam  potiatur  :  et  non  solum  Ecclesiam 
ditione  temporali  spoliet,  sed  etiam  regem 
Galliae  Philippum  in  ordinem  redigat.  Id  ita 
esse  perspicuum  est  ex  primo  Cantico  derebus 
Inferorum,  ubi  similia  praedicens  et  nomen 
Canis  exprimit,  et  Civitatem  ejus  describit. 


Molli  son  g  fani  mali  it  cui  s'ammog!ia 
E  piii  saranno  ancora  in  fin  chSlveltro. 

Verrit  cite  Ia  fara  ntorir  con  doglia, 

Questi  non  cibarii  terra,  nt  pe/tro 
Mu  sapienza,  ed  amore  e  virlu'e 
Et  sua  nution  sura  tra  Feltro  e  Feltro. 

Sita  enim  Verona  est  inter  Feltrum  Roman- 
diolae,  et  Feltrum  Marchiae  Trivisanae.  Idem 
etiam  aperte  colligitur  ex  cantic.  17.  Para¬ 
disi.  Caeterum  vaticinium  istud  non  alium 
exitum  habuit,  quam  inanis  adulatio,  et  poe¬ 
ticum  somnium  merebatur. 

CAPUT  XV11I. 

Restat  postremum  caput,  in  quo  adver¬ 
sarius  indulgentias  Pontificias  a  Dante  re¬ 
prehendi  credidit,  haec  sunt  verba  Dantis. 

CANT.  29.  DEL  PARADISO. 

Ma  tal  uccelfnel  becchetto  s’annida , 

Che  s’el  volgo'l  vedesse,  vederebbe 
La  perdonanza,  di  che  ei  si  confida. 

Sed  hic  locus  nihil  omnino  facit  contra  in¬ 
dulgentias,  siquidem  ut  exponit  Landinus,  et 
res  ipsa  clamat,  eos  concionatores  Dantes  re¬ 
prehendit,  qui  falsas  indulgentiaspraedicant, 
et  turpis  lucri  gratia  venias  peccatorum  au¬ 
ditoribus  pollicentur,  cum  pontificis  testi¬ 
monium  nullum  proferre  possint,  quos  qui¬ 
dem  concionatores,  si  qui  jam  sunt,  ut  im¬ 
postores,  et  falsarios  Catholici  omnes  repre¬ 
hendunt;  loqui  autem  de  ejusmodi  Dantem 
impostoribus  patet  ex  versibus  qui  proxime 
sequuntur. 

Per  cui  tanta  stultitia  in  terra  crebbe, 

Che  senza  prova  d’a!cun  testimonio. 

Ad  ogni  promissiori  si  correrebhe . 

et  paulo  infra. 

Pagando  di  Moneta  senza  conio. 

Ubi  significat,  ejusmodi  concionatores  iis,  a 
quibus  eleemosynas  accipiunt  ratione  indul¬ 
gentiae,  solvere  pecunias  sine  impresso  ullo 
signo,  qiue  nihil  valent. 

CAPUT  XIX. 

Atque  hactenus  respondimus  ad  ea,  qua: 
ex  Dante  protulit  adversarius,  nunc  audire 
eum  necesse  erit  ex  eodem  Dante,  quee  forte 
non  cuperet.  Proferemus  enim  testimonia 
plurima,  atque  apertissima  Dantis,  non  solum 
pro  summa  Roman.  Pontificis  auctoritate, 
et  dignitate,  sed  etiam  pro  aliis  nonnullis 
fidei  nostrae  capitibus,  ut  adversarius  intolli- 

gat,  se  Dante  judice  non  modo  causa  ceci¬ 
disse,  sed  etiam  plane  haereticam  et  impium 
esse. 

De  sancto  Petro  sic  loquitur  Dantes. 

CANT.  24.  DEL  PARADISO. 

0  luce  e  terna  dei  gran  viro, 

A  cui  nostro  Signor  Inscio  lechiavi, 

CVei  porto  giit  da  questo  gaudio  miro. 

De  Urbe  Roma  sic. 

CANT.  2.  DELlTnFERNO. 

Non  pare  indegno  ad  huomo  d'intellelto, 

Chei  fu  dei' Alma  Roma,  e  di  suo  impero 
NeFempireo  ciel’per  padre  eletto. 

La  quale,  e’l  quale  a  voler  dire  il  vero, 

Fur  stabilite  per  lo  loco  santo 
V’sicde  il  successor  dei  maggior  Piero. 

Audisne,  Romam  non  Antichristi  locum 
esse,  sed  Urbem  almam,  et  locum  Sanctum, 
de  coelo  stabilitum,  ubi  successor  Petri  se¬ 
dem  habet  ? 

Alio  loco  Nicolaum  III.  Papam  jam  defun¬ 
ctum  sic  alloquitur. 

CANT.  19.  DELLTNFERNO. 

Et  se  non  fusse,  ch’ aneor  le  mi  vieta  . 

La  viverent  ia  delle  somme  chiavi 
Che  tu  tenesti  neila  vita  lieta 
Io  userei  pai  o/e  aneor  piis  gravi. 

Audisne  qua  reverentia  Dantes  Pontificem, 
etiam  mortuum  prosequatur,  licet  ei  praeter 
eseteros  infensus  esset. 

Alio  loco  describens  captivitatem  Ronifacii 
VIII.  ita  cecinit. 

CANT.  20.  DEL  PURGATORIO. 

Veggio  in  Anagno  entrar  lo  flo>‘  d’aliso. 

E  nel  Vicario  suo  Christo  esser  catto. 

Veggiolo  vn‘altra  volta  esser  deriso ; 

Veggio  rinovella  Faceto  e’l  fiele, 

E  Ira  vivi  ladroni  esser  anciso. 

Veggio' l  novo  Pilato  si  crudele, 

Che  cio  no’l  satio,  ma  senza  decreto, 

Porta  nel  tempio  le  cupide  vele. 

0  Signor  mio  quando  suro  mai  litto 
A  veder  la  vendetta,  che  nascosa 
Fa  dolce  Fira  tua  nel  tuo  secreto. 

Audisne  illum  ipsum  Pontificem  Bonifaeium, 
quem  ob  malos  ejus  mores,  vel  ob  contrariam 
factionem  Dantes  saepe  reprehendit,  Vica¬ 
rium  Christi  nominari,  et  injuriam  illi  fa¬ 
ctam,  Christo  'factam  judicari?  Non  igitur 
Dantes  more  lutherico,  et  calvinistico  Pon¬ 
tificem  Summum  Antichristum  esse  puta¬ 
bat,  etiamsi  alioqui  illum  reprehenderet, 
quod  vitam,  et  mores  minus  probatos  ha¬ 
bere  videretur. 


Alio  loco  de  eodem  sic  loquitur. 

CANT.  22.  dell’inferno. 

Ne  somno  offitio,  ne  ordini  sacri 
Guardo  in  se. 

Audisne  ut  summum  officium,  sacrosque  or¬ 
dines  cum  pravis  moribus  in  Bonifacio  Dan¬ 
tes  agnoscat? 

Alio  loco  scribit  se  occurrisse  animae  Adri- 
ani  V  Pontificis  et  continuo  in  genua  procu¬ 
buisse  ut  cum  ea  anima  loqueretur,  ob  sum¬ 
mam  dignitatem,  quam  in  terris  gesserat. 

CANT.  19.  DEL  PURGATORIO. 

lo  m’ero  inginochialo,  et  volea  dire, 

Ma  coni' io  cominciai  ed  ei  s’accorse 
.  Solo  ascoltando  dei  mio  riverire, 

Qual  cagion,  disse,  in  giit  cosi  ti  torsi  ? 

Ed  io  It  lui  per  vostra  dignitate. 

Alio  loco  de  Papa  Agapeto  ita  scribit. 

CANT.  6.  DEL  PARADISO. 

Ma  benedelto  Agapito,che  fue 
Somnio  Pastore  alia  fede  sincera 
Mi  ridrizzb  con  le  parole  sue, 

Alio  loco  de  Clemente  V.  quem  praeter  om¬ 
nes  alios  reprehendere  solet,  scribit. 

CANT.  30.  DEL  PARADISO. 

Et  fia  perfetto  nel  foro  divino. 

AlFhor  tui  :  che  in  palese  et  in  coverto 
Non  andera  con  lui,  con  uti  camino  ; 

Ma  poco  poi  sata  da  Dio  sofferto 
Nel  santo  officio. 

Alibi  contra  eos,  qui  sectarios  audiunt  omissa 
doctrina  Ecclesiae,  ac  Summi  Pastoris,  ut 
hoc  tempore  Lutherani,  et  Calvinistae  fa¬ 
ciunt. 

CANT.  5.  DEL  PARADISO. 

State  Christiani  a  movervi  piit  tardi. 

Non  siate  come  petite  ad  ogni  vento. 

Et  non  crediate,  cliogni  aequa  vi  lavi, 

Havetc  il  vecchio,  e’l  nono  testamento, 

E’ l  Pastor  della  Chiesa  che  vi  guida 
Questo  vi  basti  a  vostro  salvamento. 

Alio  loco  docet  merita  operum  bonorum, 
quae  adversarius  noster  cum  Magistro  suo 
Calvino  non  agnoscit. 

CANT.  23.  DEL  PARADISO. 

Sperne,  diss’io  e  un  atlender  certo 
Delia  vita  futura,  il  qual  produce 
Gratia  divina,  e  precedente  merto . 

Alio  loco  asserit  arbitrii  libertatem,  cujus  ne 
nomen  quidem  Calvinistae  ferre  possunt. 

CANT.  1.  DEL  PARADISO. 

Lo  maggior  /Ion,  cfie  Dio  per  sua  larghezza 

Fesse  creando,  ed  alia  sua  bontate 

Pili  conformato ,  e  quel  ch'ei  ptti  apprezza. 

Fu  de/ia  v/ilonlu  la  libertate, 

Di  che  !e  creuiure  iuteltigenti 
E  tutte  e  sole  furo,  e  son  dotate. 

Et  alibi  de  eodem  libero  arbitrio. 

CANT.  18.  DEL  PURGATORIO, 

Questo  e’l  principio  la  onde  si  piglia 
Cagion  di  meritare  >n  voi  secondo, 

Cbe  buoni  e  rei  amori  accoghe  e  vigilia. 

Alio  loco  signum  crucis  approbat,  a  quo  Cal- 
vinistae  non  minus  quam  daemones  fugiunt. 

CANT.  2.  DEL  PURGATORIO. 

Poi  fece  il  segno  lor  di  sanla  Croce. 

Alio  loco  invocationem  sanctorum  describit, 
quae  idololatria  a  Calvinistis  judicatur. 

CANT.  13.  DEL  PURGATORIO. 

Udi  gridar,  Maria  ora  per  noi 
Gridar,  Michele,  e  tutti  gli  altri  Santi. 

Item  alibi  inducit  S.  Bernardnm  sic  loquen- 
tem  de  intercessione  B.  Virginis  Maria}. 

CANT.  32.  DEL  PARADISO. 

Orando  gratia  convien,  che  s’ impetri 
Gratia  de  qualia,  che  puote  aitarti. 

Item  alibi  ad  eamdem  Virginem. 

CANT.  ULTIMO  DEL  PARADISO. 

Donna  sei  tanto  grande,  e  tanto  vati 
Che  qual’ vuol’  yratie,  e  &  te  non  ricorre 
Sua  disianza  vuol  votar  senz'  ali. 

Alio  loco  de  reliquiarum  veneratione. 

CANT.  25.  DEL  PARADISO. 

Mi  disse  mira,  mira,  ecco'l  Barone 
Per  cui  la  giu  si  visita  Galitia. 

Alio  loco  de  imaginibus. 

CANT.  4.  DEL  PARADISO. 

Et  snnta  Chiesa  con  aspeito  humano 
Gabriel,  e  Michael  vi  rappresenta, 

Et  l’attro  che  Tobia  rifece  sano. 

Alio  loco  de  votis,  qme  sine  Pontificis  aucto¬ 
ritate,  commutari  nequeunt,  in  quo  se  ma¬ 
xime  alienum  ab  haereticis  nostris  temporis 
Dantes  ostendit. 

CANT.  5.  DEL  PARADISO. 

Mh  non  trasmuti  carcoalla  tua  spalla. 


Pe<'  suo  a>  bitrio  alcun  senza  la  volta, 

E  detla  chiave  btanchu,  e  della  gialta. 

Alio  locoo  contra  quosdam,  qui  Virginem 
Deo  dicatam  ex  monasterio  sanctae  Clarae  ra¬ 
puerunt,  quod  nostro  tempore  fecit  Lutherus 
tantopere  ab  adversario  laudatus. 

CANT.  3.  DEL  PARADISO. 

Dal  mondo  per  segnitia  giovinetta 
Fuggimi,  e  nel  suo  habito  michiusi, 

Et  promissi  la  via  della  sua  setta. 

Huomini  poi  almal  piit  c h'al  ben’usi 
Fuor  mi  rapiron  delta  dolce  chiostra, 

Dio  lo  si  sa  qual  poi  mia  vita  fosse. 

Alio  loco  de  poenis  purgatorii,  quas  Calvini- 
stae  ut  fabulas  rident. 

CANT.  PRIMO  DELL’lNFERNO. 

Color, che  son  contenti 

Nel  foco,  perche  speran  di  venire. 

Quando  c’he  sia,  alie  beate  genti. 

Alio  loco  de  suffragiis  pro  defunctis,  quae  si¬ 
militer  negantur  a  Calvinistis. 

CANT.  26.  DEL  PURGATORIO. 

Fagi  i  per  me  un  dir  di  Pater  nostro 
Quanto  bisogna  h  voi  di  questo  mondo, 

Ove  poter  peccar  non  e piu  nostro. 

Item  alibi  de  eadem  re. 

CANT.  11.  DEL  PURGATORIO. 

Bea  si  dee  lor’  aitar’  lavar  le  note, 

Che  porlaron  quinci,  si  che  mondi  e  lievi 
Possan’  uscir’  alie  stellate  rote. 

Alio  loco  de  duobus  gloriosissimis  ducibus 
Minorum  et  Praedicatorum. 

CANT.  11.  DEL  PARADISO. 

Duc  pi  incipi  ordino  in  suo  favore, 

Che  quindi  e  quinci  le  fusser  per  yuida 
L\un  fu  tutto  Serafico  in  amore, 

L’altro  per  sapientia  in  terra  fue 
Di  cherubica  luce  uno  splendore. 

Item  ibidem  de  approbatione  regulae  sancti 
Francisci  per  Apostolicam  sedem. 

Et  regulmente  sua  dura  intentione, 

Ad  Innocentio  operse,  e  da  lui  ebbe 
Primo  sigillo  a  sua  religione 

Item. 

Di  seconda  corona  redimita 

Fui  per  Honorio  dall'e'erno  spiro 

La  santa  voglia  (Pesso  Archimandritu. 

/ 

Item  de  primis  sociis  sancti  Franciscb 

CANT.  12.  DEL  PARADISO. 

I/  venerabile  Berardo 


CAPUT  XX. 

Si  sca'zd  prima,  e  dieiro  a  tanta  pa^e 
Corse,  e  correndo  h  parve  ener  tardo. 

0  ignota  ricchezza *  6  ben  ferace  : 

Scatza.ii  Egidio,  sealzasi  Si/vestro. 

Dieiro  h  lo  sposo  si  la  sposa  piace . 

Sed  finis  sit :  ereque  enim  omnia  adducere 
debemus,  et  haec  abunde  sufficiunt,  ut  juve¬ 
nem  illum,  qui  Dantem  judicem  appellavit, 
si  frontem  habet,  erubescere  cogant. 

CAPUT  XX. 

Responsio  ad  ea,  qux  adferuntur 
ex  Petrarcha. 

Transeo  nunc  ad  ea,  quae  ex  Francisco 
Petrarcha  in  medium  adversarius  protulit,  ea 
sunt  partim  cantica  quaedam,  partim  frag¬ 
menta  epistolarum,  sed  omnia  in  unam  at¬ 
que  eandem  sententiam  conveniunt,  ut  vide¬ 
licet  Romanam  Curiam  multorum  vitiorum 
accusent,  ac  propterea  etiam  Babylonem 
quamdam  nominari  posse  affirment.  Fateor 
illa  in  libris  Petrarchae  exstare,  sed  quae  vitia 
hominum  damnent,  non  Pontificum,  aut  se¬ 
dis  Apostolicae  dignitatem  imminuant,  id 
quod  ipse  testatur  lib.  xi.  senilium  epistola¬ 
rum  ad  Franciscum  Brunum  Pontificis  Maxi¬ 
mi  secretarium  scribens.  Nam  cum  admone¬ 
retur,  ne  tam  multa  scriberet  in  Cardinales, 
aliosque  Rom.  Curise  praelatos,  respondit,  se 
non  homines,  sed  vitia  hominum  insectari, 
neque  id  facere,  quod  sibi  nocuerint,  sed 
quia  injuriam  male  vivendo  faciunt  Romanae 
Urbi,  Ecclesiae  Dei,  Christo  ipsi,  atque  Apo¬ 
stolis  ejus  Petro,  et  Paulo.  Nam  alioqui  in 
iisdem  libris  innumerabilia  exstant  loca,  ex 
quibus  fides,  et  cultus  Petrarchae  erga  sum¬ 
mam  illam,  ac  Deo  proximam  Romani  Ponti¬ 
ficis  potestatem  agnoscas,  lib.  i.  senilium 
Epistolarum  ad  Talanandum  Cardinalem. 
Quis,  inquit,  quaeso,  non  stupeat,  simulque 
non  gaudeat,  si  amicus  sit  Vicario  Jesu  Chri¬ 
sti  ?  lib.  vii.  senilium  ad  Urbanum  V.  Ponti¬ 
ficem,  quem  ut  Romam  redeat  adhortatur  : 
Mihi,  inquit,  apud  te  summum  culmen  Eccle¬ 
siae,  non  de  mea  aetate,  sed  de  tua  humani- 
1  tate  fiducia  nascitur  ;  audio  enim  te  libenter 
audire,  quae  vera  sunt,  etsi  acria  sint  :  falsa 
autem  quamvis  dulcia,  aspernari  ;  neque  id 
mirum  ;  Veritatis  vivae  Vicarius  es  in  terris. 
Et  infra :  Ubicumque  rite  colitur  Christi  no¬ 
men,  illic  sedem  tuam  esse  nec  nego,  nec 
dubito.  Illud  mihi  non  negetur,  quod  inter 
omnes  alias  singulare  tecum  aliquid,  immo 


quamplurimum,  habeat  Urbs  Roma.  Caeterae 
enim  omnes  suos  habent  sponsos,  tibi  qui¬ 
dem  uni  subditos,  sed  suis  Ecclesiis  praesi¬ 
dentes  :  illa  vero  nullum  habet,  nisi  te.  Itaque 
summus  in  reliquis,  in  Romana  Urbe  solus  es 
Pontifex,  solus  sponsus.  Et  infra  :  Quo  animo, 
da  quasso,  misericors  pater,  temerariae  devo¬ 
tioni  meae  veniam,  quo,  inquam,  animo  tu  ad 
Ripam  Rhodani  sub  auratis  tectorum  laque¬ 
aribus  somnum  capis,  et  Lateranum  humi 
jacet  ;  et  Ecclesiarum  mater  omnium  tecto 
carens  et  ventis  patet,  ac  pluviis  ;  et  Petri, 
Pauli  Sanctissimae  domus  tremunt  ;  et  Apo¬ 
stolorum,  quae  nunc  aedes  fuerant,  jam  ruina 
est,  informisque  lapidum  acervus  lapideis 
quoque  pectoribus'  suspiria  extorquens  ?  Et 
infra  :  Romam  almam,  ac  sacrosanctam  Ur¬ 
bem,  Reginam  urbium,  arcem  Christianae  fi¬ 
dei,  locum  Deo  gratum,  hominibus  veneran¬ 
dum,  sacram  tellurem,  rerum  caput,  non  se¬ 
mel  appellat.  Et  ibidem  :  nullam  esse  toto 
orbe  terrarum  civitatem,  ubi  magis  religio, 
ac  devotio  erga  res  divinas  conspiciatur, 
affirmat.  Ibidem  de  Bonifacio  Papa  VIII 
Ananiae  a  Columnensibus  comprehenso  lo- 
quens  :  Nulla,  inquit,  homini  in  Vicarium  Dei 
sui  causa  sufficiens  est  offensionis.  Idem  lib. 
ix.  Senilium  ad  eumdem  Urbanum  :  Vere, 
inquit,  summus  ac  Romanus  est  Pontifex, 
vere  Urbanus,  vere  Petri  successor,  vere  Vi¬ 
carius  Jesu  Christi.  Item  in  eodem  libro  ad 
Franciscum  Brunum  scribens.  Illud  inquit, 
neque  tuum,  neque  cujusquam  animum  mo¬ 
veat,  quod  Papam  Romanum  quo  nihil  ma¬ 
jus,  immo  cui  par  nihil  orbis  habet,  alloquor  : 
quasi  illius  reverentia  stylum  cohibere  debu¬ 
erit,  mihi  enim  ut  vides,  magna  hinc  pars 
fiduciae  orta  est,  quod  Vicario  veritatis  nulla 
veri  particula  occultanda  videretur.  Idem 
lib.  xi.  Senilium,  epist.  ult.  Roma,  inquit, 
proculdubio  sacrosanctissimus  mundi  locus 
est,  ubi  Christianus  verus  et  vivere  optet  et 
mori.  Idem  in  Apologia  contra  Galli  calum¬ 
nias  :  Non  quidem,  inquit,  sic  insanus  sum, 
ut  Romano  Pontifici  legem  ponam,  cum  ipse 
sit  legifer  omnium  Christianorum.  Idem  lib. 
i.  Invectivarum  contra  medicum  :  Romano 
Pontifici,  inquit,  omnes,  qui  Christiano  no¬ 
mine  gloriamur,  non  modo  consilium,  sed 
obsequium  insuper,  et  obedientiam  debemus. 
Neque  vero  solum  de  summi  Pontificis  digni¬ 
tate  multo  aliter  sentit  Petrarcha,  quam  ad¬ 
versarius  crederet ;  sed  etiam  de  caeteris  om¬ 
nibus  fidei  nostrae  capitibus.  Nam  lib.  xi. 
Senilium  ad  Bonaventuram  scribens,  laudat 


33G 


APPENDIX  DE  SUMMO  PONTIFICE. 


Monachum  quemdam,  quod  et  monasticum 
vitam  religiose  duxerit,  et  Missas  devotissi¬ 
me  celebraverit,  lib  xm.  in  epist.  ad  Franci- 
scum  Brunum,  orat  pro  anima  Pontificis  de¬ 
functi,  lib.  xiv.  in  epist.  ad  Philippum  Car¬ 
dinalem  multa  scribit  de  sacra  illa  spelunca, 
in  qua  sancta  Maria  Magdalena  habitasse  di¬ 
citur,  eamque  illo  carmine  invocat. 

Dulcis  amica  Dei  laehrymis  inflectere  nostris  ; 

Atque  humiles  attende  preces,  nostrseque  saluti 

Consule,  namque  potest. 

In  lib.  ii.  de  vita  solitaria  cap.  11.  Sacra  sti¬ 
gmata  sancti  Patris  Francisci,  et  ordinem  ab 
illo  institutum  debitis  laudibus  celebratum, 
lib.  i.  de  otio  Religiosorum  monachos  sic  al¬ 
loquitur  :  0  felices  animae,  o  excubitores  as¬ 
sidui,  intentique  ;  o  sollicita  et  devota  Chri¬ 
sti  mancipia,  proque  brevi  servitio  non  liber¬ 
tatem  modo  perpetuam,  sed  ingenuitatem, 
filiationemque  promerita,  o  mercimonium 
optabile,  faustaque  rerum  alternatio,  servire 
modicum,  non  ut  diu  regnes,  sed  ut  semper. 
Denique,  ut  alia  praetermittam,  exstat  etiam 
ipsius  Petrarchae  testamentum,  in  quo  multa 
sunt  Catholici  animi  signa  ;  sed  illud  in  pri¬ 
mis,  quod  B.  Virginem  ac  Sanctos  caeteros 
magna  devotione  implorat.  Nec  solum  Lati¬ 
nis,  seriisque  operibus,  sed  etiam  in  Italicis 
illis  versibus,  quos  tantopere  adversaiius  ad¬ 
miratur,  et  in  libello,  quos  de  vitis  Pontifi¬ 
cum,  et  Imperatorum  conscripsit,  et  Sum¬ 
mum  Pontificem  Christi  Vicarium  vocat,  et 
alia  non  pauca  scribit  adversus  ea,  quae  no¬ 
stri  temporis  haeretici  docent.  De  Summo 
Pontifice  ita  loquitur  : 

E’l  Vicario  di  Christo  con  !a  soma 
De  le  chiavi,  e  dei  manto  al  nido  torna  : 

Si  che  s'altro  accidente  nol  distorna 
Vedrd.  Bologna,  e  poi  la  nobil  Roma. 

Item  alibi  Ludovicum  IV  imperatorem  non 
alia  de  causa  solum  Idolum  appellat,  et  no¬ 
men  habere  dicit  sine  re  ;  nisi  quia  Summi 
Pontificis  auctoritate,  et  ab  Imperio  dejectus, 
et  extra  communionem  fidelium  pjectus  fue¬ 
rat. 

Latin  sangue  gentile 

Sgombra  da  te  queste  dannose  some  ; 

Non  fure  Idolo  un  nome 
Vano  senza  soggetto. 

Alio  loco  Romanam  Urbem  domicilium  Dei 
nominat,  quia  videlicet  sedes  est  Vicarii 
ejus. 

Le  Donne  lagrimose,  el  volgo  inerme 
De  la  tenera  etate  e  i  vecchi  stancki  ; 


fe"  hanni  se  in  od'0,  e  la  soverchia  vita. 

E  i  neri  fraticelli,  e  i  b<y> ,  e  i  bianchi 
Con  1'altre  scidere  trnvngliufe,  e  infernis, 

Gridan  :  o  Signor  nostro  aita,  aita  : 

•  E  la  povera  gente  sbigottita 

Ti  scuopre  le  sue  piaghe  a  mille  a  mille. 

Ch’  Annihale,  non  ch’altri  farian  pio. 

E  se  ben  guardi  a  la  'Magion  di  Dio 
Ch’  arde  oggi  tutta,  assai  poche  faville 
Spegnendo,  sien  tranquille 
Le  voglie  che  si  mostran  s'in flammate , 

Onde  sien  l’opre  tue  nel  Ciel  lodate. 

Alio  loco  pie  describit  peregrinationem  ad 
Urbem  Romam,  et  cultum  fidelium  erga  sa¬ 
cras  reliquias  atque  Imagines,  quas  vosCal- 
viniani  irridere  soletis. 

Alovesi  'l  vecchiarel  canuto,  e  bianco 
Del  dolce  luoqo,  ove  hh  sua  eth  fornita, 

E  da  la  famigliuola  sbigottita, 

Che  vede  'l  caro  padre  venir  manco  : 

Indi  trahendo  poi  Cantico  flanco 
Per  Testreme  giornate  di  sua  vita; 

Quanto  piii  puo  coi  bon  voler  s’aita 
Rotlo  da  gli  anni,  e  dal  camino  stanco. 

E  v  iene  ci  Roma  sequendo  il  desio 
Per  mirar  la  sembianza  di  colui, 

Ch’  aneor  Ih  sii  nel  Ciel  vedere  spera. 

Alio  loco  Virginem  Deiparam  magno  affectu 
implorat  :  et  simul  damnat  amores,  et  ama¬ 
toria  cantica,  quae  juveni  sibi  exciderant. 

Per  te  puo  la  mia  vita  esser  gioconda, 

S'  a’  tuoi  prieghi,  o  Maria, 

'  Vergine  dolce,  e  pia. 

Ove  7  fallo  abondb,  la  gratia  abouda. 

Con  le  ginocchia  de  In  mente  inchine. 

Prego  che  sia  mia  scorta, 

E  la  mia  torta  via  drizzi  d.  bon  fine. 

Et  infra  : 

Mortui  bellezzu,  atti,  e  parole  m’hanno 
Tutta  ingombrata  Talma  ; 

Vergine  sacra,  et  alma 

Non  tardar,  ch'io  son  forsi  ali’  ultim'  anno. 

I  di  miei  piu  correnti,  che  saetta 
Fra  miserie,  e  peccati 
SonserTandati  :  sol  morte  naspetta . 

Et  infra  : 

Se  dal  mio  stato  assai  misero  e  vile 
Per  le  tue  mnn  resurgo, 

Virgine,  i'  sacro,  e  purgo 

Al  tuo  nome,  e  pensieri,  e'ngegno,  e  stile; 

La  lingua,  e'l  cor,le  lagrime,  e  sospiri 
Scorgine  al  miglior  guado  ; 

E  prendi  in  grado  i  cungiati  desiri. 

Ilis  adjungam  duo  illa  cantica,  ubi  deplorat 
pretiosum  tempus  in  nugis,  id  est,  in  ama¬ 
toriis  versibus  amissum. 

Tennemi  umor  anni  ve» t’ uno  ardendo 
Lieto  nel  foco,  e  nel  duol  pien  di  sperne ; 

Poichc  Madohna,  c'l  mio  ruor  seco  insictn* 

Salii  o  al  Cuti,  diece  ultri  anni  piaugendo. 

Homui  son  stanco,  e  mia  vita  riprendo 
Di  tanto  erro>  ;  ohe  di  lirtute  il  seme 
Ha  quasi  spento  ;  e  le  mie  parti  estreme, 
Alto  Dio,  a  te  devolamente  vendo. 

Ventito ,  e  trislo  de  miei  s't  spesi  anni, 

Che  spender  si  doveaho  in  miglior  uso, 

!n  cercar  pare,  ed  in  fuggir  affanni. 

Signor,  ch'in  questo  carcer  inhai  rinchiuso 
Trammene  salvo  da  gl'  eterni  danni 
Cliio  conosco  7  mio  fallo,  e  non  lo  scuso. 

i  vo  piangendo  i  miei  passa/i  tempi , 

I  quai  posi  m  amar  cosa  mortale, 

Senza  le  vanni  a  volo  havendo  io  l’<ile 
Per  dar  forsi  di  me  non  Lassi  esempi. 

Tu  che  vedi  i  niiei  mali  indegni  ed  empi, 

■Re  dei  Cielo  invisibile ,  immortale, 
Soccorri  clTalma  disviata,  c  f/ale, 
h’l  suo  difetto  di  tua  gratia  adempi. 

Si  che  s’ic  vissi  in  guerra,  ed  in  tempestu. 
Mora  in  pace,  ed  in  porto  ;  e  se  la  stanza 
Fu  vana,  ahnen  sia  la  partita  honesta. 

E  quel  poco  di  viver  ehe  m'avanza, 

Ed  almorir  degniester  tua  man  presta  ; 
Tu  sai  heu,  ch’in  altrui  non  Ito  speranza. 


CAPUT  XXL 

Claudam  hunc  locum  cum  illis  ejusdem 
Petrarchae  testimoniis,  quae  in  eo  libro  Itali¬ 
co  continentur,  quem  scripsit  de  vita  et  mo¬ 
ribus  Pontificum  Romanorum.  Omittam  au¬ 
tem,  quae  ille  dicit  de  Pontificibus,  qui  ante 
ipsius  tempora  sederant,  quos  tamen  ut  plu¬ 
rimum  laudat,  ea  solum  testimonia,  quae  ad 
eos  pertinent,  quos  ipse  optime  noverat, 
Joannem  videlicet  XXII,  Benedictum  XII, 
Clementem  VI,  Innocentium  VI  et  Urbanum 
V.  De  Joanne  sic  loquitur  :  «  Costui  fu  otti- ' 
mo,  e  glorioso  Pastore ;  fece  molti  beni ;  ed 
haeretici  per  zelo  della  fede  condannb  ». 

De  Benedicto  :  e  Fii  nell’  adolescenza  di 
buona,  ed  intera  vita,  dipoi  Maestro  in  The¬ 
ologia,  e  fatto  che  fu  Papa,  riformo  1’Ordine 
di  S.  Benedetto.  Nel  dare  i  Beneficii  era  du¬ 
ro,  havendo  grande  cura,  che  non  fussero 
conferiti  a  chi  non  gli  meritava.  Era  fervido 
nella  fede,  e  nelle  buone  opere  zelatore  ;  et 
pero  era  ad  alcuni  non  troppo  caro.  Fii  ri¬ 
gido  ed  aspro  in  modo,  che  fingeva  di  non 
riconnscere  'i  narenti, ..dicendo,  che  il  Papa 
non  hi  parenti ». 

De  demente  :  « Fii  e  per  nome,  e  per 
fatti  di  molte  virtu  pieno  ».  De  Innocentio  : 
ii  Fii  grandemente  de’  Religiosi  a  matore.  Fii 
in  ragione  canonica  eccellente.  Ali  ultimo 
havendo  santamente  tradotta  la  vita,  si  mo- 
Tou.  VI. 


ri  » .  De  Urbano  :  «  Fu  nelle  sacre  Seritture 
dottissimo,  e  santamente  visse  » .  Haec  sunt 
Petrarchae  testimonia  de  Pontificibus  Roma¬ 
nis,  quorum  temporibus  ipse  vixit  ;  qua; 
quidem  non  ab  assentationis  studio,  sed  a 
veritatis  amore  profecta  non  dubitabit,  qui 
cogitabit  ea  scripta  post  obitum  omnium  il¬ 
lorum  fuisse,  et  ab  eo  qui  et  liberrime  vitia 
Romanae  Curiae  taxare  solebat,  et  qui  nihil 
unquam  a  Romano  Pontifice  ambierat,  et 
oblatum  etiam  Episcopatum  constantissime 
recusavit,  ut  ex  variis  ejus  Epistolis  cogno¬ 
sci  potest.  Ex  tot  locis,  a  nobis  adductis, 
tria  qua;dam  colligi  possunt.  Primum  non 
potuisse  Petrarcham ,  cum  Romam,  sive 
Avenionem  ob  Curiam  summi  Pontificis  Ba¬ 
bylonem  appellavit,  de  fide,  de  religione,  de 
potestate  Ecclesiastica,  sed  de  vitiis  tantum, 
quse  tunc  vigebant,  ea  dicere.  Neque  illi  un¬ 
quam  venisse  in  mentem  quod  adversarii 
mentiuntur,  ut  scriberet  Romanum  Pontifi¬ 
cem  Antichristum  factum,  aut  Ecclesiam 
ipsam  Romanam  ab  antiqua  fide  degeneras¬ 
se.  Quomodo  enim  Antichristum  esse  crede¬ 
ret,  quem  tot  in  locis  Vicarium  Dei  nomina¬ 
re  non  dubitat  ?  Aut  quando  Romanam  Ur¬ 
bem  Antichristi  sedem  esse  diceret,  qui  eam 
almam,  sacrosanctam,  domicilium  Dei  lo¬ 
cum  Deo  gratum,  arcem  Christianae  fidei, 
sacram  tellurem,  sacrosanctissimam  Sedem 
appellat,  ubi  omnis  verus  Christianus  et  vi¬ 
vere  optet,  et  mori  ?  An  vero  placere  illi 
unquam  potuisset  nefarium  istud  bellum  in 
summum  Ecclesia;  Catholicae  Pastorem,  et 
Patrem,  ad  quod  Reges  inflammare  adver¬ 
sarius  noster  pro  viribus  nititur,  cum  diser¬ 
tis  verbis  scriptum  reliquerit,  nullam  esse 
posse  homini  Christiano  in  Vicarium  Dei  sui 
sufficientem  causam  offensionis  ?  Deinde  ex 
iisdem  locis  intelligemus  Pium  V  Pontificem 
nullam  fecisse  Petrarchae  injuriam,  quod 
tria  ejus  cantica  abradi  jusserit.  Nam  si 
Petrarcha  suspicari  potuisset,  futuros  fuisse 
aliquando  homines,  qui  ejus  versibus  abu¬ 
terentur  ad  fidem  Catholicam  labefactandam, 
atque  ad  eos  confirmandos  errores,  quos 
ipse  toto  pectore  exeerabatur,  sine  dubio 
manibus  ipse  suis  versus  illos  in  ignem  con¬ 
jecisset.  Quin  etiam,  si  Summus  Pontifex, 
quem  ille  tam  frequenter  Vicarium  Dei  sui 
nominare  solebat,  totum  illud  opus  amato¬ 
riarum  cantiuncularum  flammis  adjudicaret. 
Equidem  arbitror  spiritum  ejus  in  coelesti 
Hierusalem,  ut  ex  ejus  poenitentia  pie  confi¬ 
do,  cum  Deo  conjunctum,  ingenti  laetitia 

perfundendum  ;  et  Deo  atque  ejus  Vicario 
de  ea  re  gratias  acturum.  Cur  enim  non 
gauderet,  si  cerneret  opus  illud  exuri,  cujus 
ipsum  jam  antea  pcenituerat  :  quod  multis 
causa  sempiterni  exitii  esse  posset ;  ob  quod 
denique  vix  ipse  gehennse  ignem  effugisset  ? 
Cognoscimus  ad  extremum  ex  iisdem  illis  lo¬ 
cis,  adversarium  nostrum,  vel  ipso  Petrar- 
cha  teste,  sea  potius  judice,  judicem  enim 
adversarius  fecit ,  hcereticum  esse  ;  atque 
adeo  extra  veram  Christi  Ecclesiam  cum 
apostatis  et  fugitivis  contra  veritatem  arma 
gerere.  Siquidem  Petrarcha,  ut  supra  de¬ 
monstravimus,  in  ea  fide  et  religione  vive¬ 
bat,  quae  Romanam  Ecclesiam,  ut  omnium 
Ecclesiarum  Parentem  veneratur :  quae  Sum¬ 
mum  Pontificem  Christi  Vicarium,  totiusque 
orbis  Christiani  Patrem  et  Pastorem  agnos¬ 
cit;  quae  Reliquias,  atque  imagines  Christi 
et  sanctorum  colit ;  quae  B.  Virginem,  et 
sanctos  caeteros  invocat ;  quae  pro  detunctis 
orat ;  quae  monasticam  vitam  laudat.  Atque 
hanc  solam  unicam  et  veram  esse  religionem 
idem  Petrarcha  in  lib.  i.  de  remediis  utrius- 
que  fortunae  apertissime  docet.  Adversarius 
autem  eorum  se  socium  esse  fatetur,  qui 
pro  Romana  Ecclesia  Genevensem  Synago¬ 
gam  ;  Pro  Summo  Pontifice  Christi  Vicario, 
Lutherum,  aut  Calvinum,  vicarium  Satanae 
colunt ;  Orare  pro  defunctis  otiosum,  sanctos 
invocare  impium  credunt.  Sanctorum  reli¬ 
quias,  atque  imagines  tantum  abest,  ut  ve¬ 
nerentur,  ut  etiam  illas  in  flumina,  istas  in 
ignem  abjiciant.  Monasticen  vero  tanto  pro¬ 
sequuntur  odio,  ut  potius  lupanaria,  quam 
monasteria  tolerare  posse  videantur.  Quare 
nulla  dubitatio  remanet,  quin,  Petrarcha 
judice,  inter  hostes  vera;  fidei  numerandus 
sit  nobilis  ille  juvenis,  qui  ad  Petrarchx, 
quasi  egregii  cujusdam  prophetae,  in  gravis¬ 
sima  causa  religionis  judicium  provocavit. 

CAPUT  XXII. 

Responsio  ad  ea ,  quse  ex  Joanne  liocacio 
adferuntur. 

Unus  restat  Bocacius  ex  ternario  illo  te¬ 
stium  numero  omni  exceptione  majorum,  ex 
quibus  vulgo  Italorum  summum  Pontificem 
Antichristum  esse  persuadere  voluit  adver¬ 
sarius.  Sed  quam  ingeniose,  et  argute  Boca¬ 
cius  fabulas  texit;  tam  imperite,  atque  ine¬ 
pte  juvenis  noster  argumenta  concinnat. 
Producit  enim  In  racdimn  ex  Bocacii  fabulis 


pauca  quaedam  loca,  in  quibus  vitia  Clerico¬ 
rum  et  Monachorum  attinguntur.  Sei  ex  iis 
non  sequi,  ut  propterea  falsa  religionis,  fi¬ 
deique  doctrina  habenda  sit  (ut  adversarius 
vellet)  ipse  idem  Bocacius  docet.  Nam  in 
secunda  fabula,  quam  imprudenter  adversa¬ 
rius  praeter  caeteras  elegit,  ut  eam  nobis  ob¬ 
jiceret,  scribit  quidem  Bocacius  multa,  et 
gravia  esse  vilia  Romanae  Curia;  ;  sed  addit 
hoc  ipsum  manifestum  argumentum  esse 
veritatis  fidei,  ac  religionis,  quae  Romae  coli¬ 
tur.  Cum  enim  non  solum  pagani  et  haereti¬ 
ci  illam  oppugnent,  sed  etiam  ipsi,  qui  eam 
profitentur,  ac  docent,  moribus  perversis 
destruere,  ut  ipse  qu’dem  loquitur,  atque  ad 
nihilum  redigere  moliantur,  et  ea  tamen 
semper  vigeat,  ac  floreat,  quis  ambigere 
possit,  quin  ea  sit  opus  Dei,  et  non  humano 
consilio,  prudentia,  viribus,  Romanam  reli¬ 
gionem  consistere,  sed  ejus  qui  dixit  :  super 
hanc  petram  aedificabo  Ecclesiam  meam  ;  et 
portae  inferi  non  praevalebunt  adversus  eam  ? 
In  prima  quoque  fabula  jure  Bocacius  a  Ca¬ 
tholicis  reprehenditur,  quod  sacramentum 
Confessionis,  atque  Extremae  Unctionis,  fa¬ 
bulae  fundamentum  fecerit.  Caeterum  in  illa 
ipsa  fabula  satis  ostendit  nil  sibi  commune 
fuisse  cum  novatoribus  istis,  qui  praeter  Ba¬ 
ptismum,  et  Eucharistiam  nulla  alia  sacra¬ 
menta  recipiunt.  Siquidem  ipse  cum  honore 
de  sacramento  Confessionis,  et  Unctionis  Ex¬ 
trema;,  necnon  de  religioso  illo  sacerdote, 
quem  ut  ministrum  Sacramentorum  illorum 
introducit,  semper  loquitur ;  et  in  extrema 
labula  perditum  illum  exeeratur,  ac  damnat, 
qui  sancto  viro  Sacerdoti  suo  imposuit,  et 
ad  sacrosancta  illa  mysteria  plane  indignus 
accessit.  Neque  vero  in  caeteris  fabulis  sui 
dissimilis  fuit.  Etsi  enim  passim  monacho¬ 
rum,  ac  sanctimonialium  vitia  sub  occasione 
fabularum  carpat,  non  tamen  inde  colligit, 
quod-  adversarius  facit,  monasticen  ipsam 
universe  esse  damnandam;  sed  contra  potius 
eos  reprehendit,  qui  sanctimoniam  ac  deco¬ 
rem  religiosorum  male  vivendo  obscurant. 
Quorsum  igitur,  inquies,  Pontificum  jussu 
ha;  fabulae  ita  corriguntur,  ut  ubique  nomina 
sacerdotum,  monachorum,  sanctimonialium, 
aut  deleantur,  aut  in  alia  commutentur  ? 
Causa  est  in  promptu.  Nescit  enim  vulgus, 
cujus  manibus  vulgares  ejusmodi  libri  te¬ 
runtur  assidue,  vitium  a  persona,  et  mores  a 
dignitate  secernere.  Si  sacerdotes  ac  mona¬ 
chos  flagitiorum,  ac  scelerum  argui  videat, 
facilp  sacerdotium  ipsum,  ac  monachatum 

contemnit  :  neque  cogitat,  quod  paucorum 
est,  non  esse  omnibus  tribuendum;  neque 
ordinis  sanctitate  personarum  vitiis  inquina¬ 
ri ;  nec  pauci  sunt,  qui  sacerdotum  vitia  li¬ 
bentius  multo  quam  virtutes  imitari  velint. 
Quin  etiam  licere  sibi  credunt,  quod  sacer¬ 
dotes,  sive  recte,  sive  perperam  agunt. 
Quanti  autem  facienda  sit  sacerdotum  bona 
existimatio,  vel  ex  uno  illo  imperatoris  Con¬ 
stantini  facto,  ab  omnibus  scriptoribus  miri¬ 
fice  laudato,  colligi  potest.  Quod  ego,  quia 
ad  rem  nostram  non  parum  facere  videtur, 
Theodoreti  verbis  referam  lib.  i.  histor.  cap. 
11.  Erant,  inquit,  quidam  calumniandi  stu¬ 
dio  flagrantes,  qui  quosdam  episcopos  ac¬ 
cusabant,  et  criminationis  libellos  imperatori 
offerebant.  Ille  istis  ante  concordiam  consti¬ 
tutam  acceptis,  primum  cum  eos  vinculo 
constrinxisset,  anuuloque  suo  obsignasset, 
servari  jusdt.  Deinde  cum  concordiam  inter 
eos  conciliasset,  libellosin  mediumadductos, 
illis  ipsis  prajsentibus,  igne  absumendos  cu¬ 
ravit;  jurejurando  adjecto,  se  ne  verbum 
quidem  in  illis  scriptum  perlegisse ,  nam  sa¬ 
cerdotum,  inquit,  vitia  non  sunt  populo 
aperienda  ;  ne  ille  inde  causa  offendiculi  ar¬ 
repta  licenter;  peccare  aggrediatur.  Quin  et¬ 
iam  eum  hoc  quoque  adjecisse  memorat  : 
Si  suis  oculis  Episcopum  alienee  uxori  stu¬ 
prum  inferre  forte  videret,  facinus  illud  ne¬ 
fandum  suo  paludamento  se  obtecturum,  ne 
facinoris  aspectus  eos,  qui  idem  ipsum  cer¬ 
nerent,  ulla  ex  parte  lseueret.  Haec  Theodo- 
retus.  Sanctus  autem  Cyprianus  longius  et¬ 
iam  progressus  scribit  Christum  ipsum,  et 
Apostolos  ejus,  de  sacerdotibus  Aaronicis, 
licet  jam  sacrilegi,  atque  impii  essent,  ta¬ 
men  ob  ipsum,  quamvis  inane  nomen,  et 
umbram  quamdam  sacerdolii,  honorifice  es¬ 
se  locutos.  Quod  si  vera  crimina  Sacerdo¬ 
tum  populo  aperienda  non  sunt,  et  verenda 
Patrum  non  cum  maledicto  Cham  detegen¬ 
da,  sed  potius  cum  optimis  ejus  fratribus 
contegenda,  quis  ferat  eos,  qui  oblectandi 
gratia  falsa  crimina  affingunt,  aut  fabulosis 
narrationibus  in  contemptum  eos  adducunt? 
Poteram  hoc  loco  multa  quoque  ex  libris 
Joannis  Bocacii  adferre,  ex  quibus  intellige- 
ret  juvenis  noster  in  causa  religionis  se  cum 
cmteris  Calvinistis  ab  hoc  etiam  auctore 
damnari.  Nam  et  in  libro  qui  inscribitur 
Corbaccio,  et  in  altero,  qui  dicitur  Filocopo 
multa  Bocacius  de  invocatione  B.  Mariae,  de 
laude  virginitatis,  de  libero  arbitrio,  de  ign 
purgatorio,  de  precibus  pro  defunctis,  de 


sacrificio  Missae  plane  catholice  scribit.  Sed 
nolui  tam  multa  italica  verba  huic  nostro 
latino  opusculo  inserere,  neque  tam  ssepe 
de  rebus  iisdem  verba  facere. 

CAPUT  XX111. 

Jam  vero  quoniam  adversarius  tribas  te¬ 
stibus  probare  conatus  est  plurima  esse  vitia 
Catholicorum,  ut  videlicet  inde  colligeret 
Catholicam  Ecclesiam  in  antichristi  regnum 
esse  conversam,  non  debet  moleste  ferre, 
si  nos  etiam  vicissim  tribus  aliis  testibus, 
quos  rejicere  nullo  modo  possit,  ei  probemus, 
deteriores  esse  Lutheranorum  mores,  quam 
unquam  fuerint  Catholicorum.  An  autem  in¬ 
de  efficere  velit,  Lutheranorum  sectas  ad  re¬ 
gnum  Antichristi  pertinere,  liberum  illi  per¬ 
mitto,  nos  enim  ejusmodi  argumentis  non 
egemus,  ut  certo  certius  eorum  conventicula 
Satanae  synagogas,  et  eorum,  multitudines 
agmina  quaedam,  Antichristum  praecurren¬ 
tia,  esse  credamus.  Primus  testis  Lutherus  sit, 
quem  adversarius  nuncium  Dei  a  Dante  prae¬ 
dictum  appellare  non  erubuit.  Is  enim  in 
Postilla  super  Evangelium  Dominicae  primae 
Adventus  italoquitur:  «Mundus  in  dies  fit  de¬ 
terior  ;  sunt  nunc  homines  magis  vindictae  cu¬ 
pidi,  magis  avari,  magis  ab  omni  misericor¬ 
dia  remoti,  magis  immodesti,  et  indisciplina¬ 
ti,  multoque  deteriores,  quam  fuerint  in  pa- 
patu  » .  Haec  ille,  qui  nihil  fere  aliud  vere 
scripsit  in  tot  libris  suis.  Alter  testis  Jacobus 
Andreas  Smiddelinus  esse  poterit,  qui  adhuc 
vivit  et  primas  tenet  inter  Lutheranos,  adeo 
ut  eorum  Papa  non  male  a  quibusdam  nomi¬ 
netur.  Is  in  concione  4.  super  caput  xxi.  Lu¬ 
cae,  sic  habet :  «  Ut  totus  mundus  agnoscat 
eos  (Lutheranos  videlicet,  nam  de  his  loqui¬ 
tur)  non  esse  Papistas,  nec  bonis  operibus 
quidquam  fidere,  illorum  operum  nullum 
exercent  penitus,  jejunii  loco  commessatio- 
nibus,  et  perpotationibus  nocte  dieque  va¬ 
cant.  Ubi  pauperibus  benigne  facere  opor¬ 
tebat,  eos  deglubunt,  et  excoriant:  precatio¬ 
nes  vertunt  in  juramenta,  blasphemias,  et 
divini  nominis  execrationes ;  idque  tam  per¬ 
dite,  ut  Christus  ne  ab  ipsis  quidem  Tureis 
hodie  tantopere  blasphemetur.  Demum  pro 
humilitate  regnat  passim  superbia,  fastus, 
elatio,  atque  hoc  universum  vitee  genus  ab 
illis  Evangelicum  dicitur  institutum  » .  Haec 
•ille,  de  quo  sane  illud  Apostoli  usurpare  tuto 
posssumus,  testimonium  hoc  verum  est.  Sed 
accedat  etiam  testis  tertius  Erasinus  Rotero- 

damus,  (ini  res  eorum  optime  noverat,  et  ali 
ipsis  maximi  fieri  solet.  Is  in  epistola  ad  Vul¬ 
turium  Neocomum  :  «  Circumspice,  inquit, 
populum  istum  Evangelicum,  et  observa, 
num  minus  illic  indulgeatur  luxui,  libidini, 
et  pecuniee,  quam  faciant  ii,  quos  detesta¬ 
mini?  Profer  mihi  quem  istud  Evangelium 
ex  comessatore  sobrium,  ex  feroci  mansue¬ 
tum,  ex  rapaci  liberalem,  ex  maledico  bene- 
dicum,  ex  impudico  reddiderit  verecundum. 
Ego  tibi  multos  ostendam,  qui  facti  suntseip- 
sis  deteriores  ».  Htec  Erasmus,  qui  non  car¬ 
mina  fabulosa,  sed  narrationem  seriam  et  ve¬ 
rissimam  in  ea  epistola  de  moribus  pseudoe- 
vangelicorum,  de  quorum  numero  adversa¬ 
rius  noster  se  esse  gloriatur,  instituit. 

CAPUT  XXIV. 

Responsio  ad  ea,  qux  adversarius  itr  Satyris 

suis  Pontifici  Maximo  petulanter  objecit. 

ltestat  pars  ultima  anonymi  libelli,  qua; 
Satyras  quinquaginta  et  unam  italicis  rith- 
mis  comprehendit.  Eas  ego  diligenter  excu- 
tiens,  reperi  partem  earum  maximam  con¬ 
sumi  tum  in  repetitione  eorum,  quse  supra 
ex  Dante,  et  Petrarcha  dicta  fuerant  ;  tum 
in  congerendis  in  Pontificem  Maximum  con¬ 
viciis,  et  maledictis.  Yix  autem  succum  ali¬ 
quem  argumentorum  aut  certe  sententiarum 
quse  aliquam  argumenti  speciem  prae  se  fer¬ 
rent,  iterum,  atque  iterum  premendo  expri¬ 
mere  potui.  Quicquid  autem  illud  sit,  quam 
brevissime  refutabo,  licet  alioqui  carmen  tam 
impolitum  et  sordidum  contemni  sine  ulla 
auctoris  injuria  potuisset. 

Satyra  prima  et  quarta,  et  aliis  nonnullis, 
Christum  caput  Ecclesise  esse  dicit,  atque 
inde  efficit,  summum  Pontificem  caput  Ec- 
clesise  esse  non  posse,  nisi  monstrum  aliquod 
biceps  Christi  Ecclesiam  faciamus.  Sed  hoc 
argumentum  tam  seepe  jam  est  a  Catholicis 
refutatum,  ut  mirum  sit,  cur  non  pudeat  ad¬ 
versarios  tam  putidae  repetitionis.  Christum 
igitur  caput  esse  Ecclesia)  universae  libentis¬ 
sime  confitemur,  neque  ullum  hominem,  ac 
ne  Angelum  quidem  illi  aequamus ;  quod  es¬ 
set  proprie  duo  capita  in  Ecclesia)  corpore 
constituere.  At,  quin  sub  Christo  summo  ca¬ 
pite  Vicarius  ejus  in  terris  caput,  ut  sic  di¬ 
cam,  ministeriale  non  principale  recte  nomi¬ 
netur,  negari  nullo  modo  potest.  Siquidem, 
ut  in  Republica  temporali  caput  omnium 
-principale  rex  est,  sub  rege  deinde  capita 


suut  provinciarum  ii.  qui  dicuntur  proroges, 
et  sub  proregibus  capita  sunt  urbium  singu¬ 
larum  certi  quidam  praetores,  et  sub  pne- 
toribus  quadibet  familia  suum  habet  caput, 
ipsum  videlicet  patrem  familias  :  et  in  exer¬ 
citu  caput  est  omnium  militum  imperator, 
sub  imperatore  legati  capita  sunt  legionum, 
sub  legatis  tribuni,  sub  tribunis  centuriones, 
sub  illis  decani  suo  quodam  modo  capita  di¬ 
cuntur,  et  sunt  ;  nec  tamen  aut  regnum,  aut 
exercitum  ob  tot  capitum  multitudinem  mon¬ 
strum  videri  ullus  unquam  scripsit  :  ita  quo¬ 
que  in  Ecclesia  Dei  summum  caput  omnium 
hominum  et  Angelorum  Christus  est.  Sub 
Christo  in  terris  caput  omnium  Christiano¬ 
rum  est  Pontifex  Maximus,  sub  illo  episcopi, 
sub  episcopis  parochi  capita  sunt  Christiana) 
multitudinis.  Et  quamvis  plurima  veterum 
Patrum  testimonia  huc  adferri  possent,  duo 
tamen,  unus  Graecus,  alter  Latinus  hoc  loco 
sufficient.  S.  Joannes  Chrysostom.  homil.  55. 
in  Matth:  «  Deus  »,  inquit,  «  concedere  solus 
potest,  ut  Ecclesia  tot,  tantisque  fluctibus  ir¬ 
ruentibus  immobilis  maneat,  cujus  pastor,  et 
caput  homo  piscator,  atque  ignobilis  ».  S. 
Hieronymus  lib.  i.  in  Jovianum:  «  Inter  duo¬ 
decim  »,  inquit,  «  unus  eligitur,  ut  capite 
constituto,  schismatis  tolleretur  occasio  ». 

Satyra  3.  Pontifices  arguit  quod  se  Christi 
successores  esse  glorientur,  cum  Christus  non 
successores,  sed  ministros  Apostolos  fecerit. 
At  hoc  mendacium  nisi  forte  licentia  poetica, 
sive  potius  haeretica,  excusari  non  potest. 
Siquidem  Summi  Pontifices,  cum  et  ipsi  se 
Vicarios  Christi  nominent,  et  ab  aliis  passini 
hoc  nomine  designentur,  certe  non  succes¬ 
sores,  sed  ministros  Christi  se  faciunt.  Nam 
successores  morientibus,  vicarii  viventibus 
dantur  :  et  successores  pares  sunt  iis,  quibus 
succedunt,  vicarii  vero  multo  inferiores,  ac 
plane  ministri  habentur  eorum,  quorum  vices 
interim  gerunt.  Sed  noster  poeta  furore  illo 
poetico  in  framesim  actus,  quid  inter  Vicarium 
et  successores  discriminis  esset,  videre  non 
potuit. 

Satyra  6.  Satis  pulchre  sibi  demonstrare 
visus  est,  non  esse  haereticos,  qui  Romanam 
veram  Ecclesiam  esse  non  credunt,  quod  in 
symbolo  apostolico  catholicam,  id  est,  uni¬ 
versalem  Ecclesiam  confiteamur  ;  Romana 
autem  particularis  sit,  nec  sine  detrimento 
eaeterarum  universalis  appellari  queat.  Sed 
non  mirum  est  si  nesciat  satyricus  iste  poeta, 
de  quibus  loquatur,  neque  de  quibus  affir¬ 
met,  ut  apostolus  Paulus  de  similibus  horni- 

nibus  loquitur  1  Timothu  i.  cum  majorem 
operam  in  fabulis  Bocacii,  quam  in  Theolo¬ 
gis  legendis,  et  meditandis  posuerit.  Neque 
enim  Ecclesiam  Universalem  Romanam  di¬ 
cimus,  quod  in  sola  Urbe  Roma  Christi  Ec¬ 
clesia  sit ;  sed  quod  Ecclesia  toto  orbe  diffusa, 
cum  Romana,  ut  cum  sua  matre,  magistra, 
radice,  fonte  consentiat :  quodque,  ut  loqui¬ 
tur  S.  Cyprianus  lib.  de  unit.  Ecclesia),  cae- 
teraea  Romana  divisae,  nihil  sint  aliud,  nisi 
rami  a  radice  divulsi,  rivuli  a  fonte  prsecisi, 
radii  a  solari  corpore  separati.  Ad  hanc  enim 
Ecclesiam,  ut  vetustissimus  Henaeus  scriptum 
reliquit  lib.  m.  cap.  3.  propter  potentiorem 
principalitatem  oportet  omnem  convenire 
Ecclesiam  :  hoc  est  omnes  qui  sunt  undique 
fideles.  Itaque  quicumque  in  symbolo  unam 
Catholicam  Ecclesiam  confitentur,  ii  nec  vere 
unam,  nec  vere  Catholicam  tenent,  nisi  ra-_ 
dicem  et  matricem  Catholicae  Ecclesiae,  quae 
sola  Romana  est,  ut  eam  Cyprianus  vocat 
lib.  iv.  epist.  8.  agnoscant. 

Satyra  11.  et  12.  Audacter  mentitur  ab 
Apostolo  Paulo  Romanum  Pontificem  Anti- 
christum  esse  nominatum.  At  nos  in  quatu- 
ordecim,  quae  exstant  Epistolis  Paulinis,  tale 
testimonium  non  habemus.  Fingat  ipse,  si 
ita  videtur,  pro  ea  licentia  quidlibet  audendi, 
quam  pictoribus,  atque  poetis  Horatius  tri¬ 
buit,  Epistolam  15.  Legimus  quidem  in  Apo¬ 
stolo  II  Thessal.  ii.  futurum  aliquando  ho¬ 
minem  quemdam  peccati,  qui  sese  efferet 
super  omne,  quod  dicitur  Deus,  at  hunc  Ro¬ 
manum  Pontificem  esse,  non  Apostolus  Pau¬ 
lus,  sed  apostata  Lutherus  scriptum  reliquit. 
Lutherum  autem,  et  quotquot  eum  sequun-. 
tur  hac  in  re  esse  mentitos,  satis  aperte  ini¬ 
tio  demonstravimus.  Tantum  enim  abest,  ut 
Romanus  Pontifex  sese  efferat  super  omne, 
quod  dicitur  Deus,  ut  se  non  solum  Christi 
famulum,  sed  etiam  servum  servorum  Dei 
libenter  appellet. 

Satyra  33.  Hoc  ipsum  nomen  servi  servo¬ 
rum  exagitat ;  miratur  enim  quo  pacto  ista 
cohaereant,  ut,  qui  servus  servorum  dici¬ 
tur,  x-egibus  etiam  imperare  velit.  Sed  (ut 
magis  Poeta  miretur)  addo  ego,  non  tan¬ 
tum  posse  fieri,  ut  servus  servorum,  regi¬ 
bus  imperet,  sed  etiam  ut  imperando  serviat, 
ct  imperet  serviendo;  neque  enim  omnes  qui 
serviunt  obedire  eos  necesse  est.  Serviunt 
siquidem  alii  obediendo,  ut  mancipia;  alii 
jubendo,  ut  magistratus  ;  magistratus  enim 


populo  servit,  si  legitimus  non  tyranicus  sit. 
Quare  B.  Paulus  II  Cor.  iv.  servum  se  Co¬ 
rinthiorum  vocat;  et  I  Cor.  iv.  iisdem  Corin¬ 
thiis  ita  minatur,  ut  dicat:  Quid  vultis?  in 
virga  veniam  ad  vos,  an  in  spiritu  mansuetu¬ 
dinis  ?  Et  cum  omnes  praepositos  Ecclesia¬ 
rum  servos  esse,  docuisset  loco  ante  notato 
II  Corinth.  iv.  ait  tamen  Hebr.  xiii.  ad  filios 
Ecclesiarum  :  Obedite  prse positis  vestris,  et 
subjacete  eis  (1).  Sic  igitur  Summus  Pontifex 
servus  omnium  servorum  Dei  vere  dicitur  et 
est,  quod  omnibus  Christianis,  ut  communis 
omnium  Pastor,  et  Doctor,  monendo,  diri¬ 
gendo,  imperando,  castigando  etiam  et  cor¬ 
rigendo,  serviat.  Nam  etiam  Christus,  cujus 
illeYicarius  est,  minister  fuit  circumcisionis, 
Apostolo  teste  ;  nec  ministrari  venerat,  sed 
ministrare,  et  tamen  docebat,  imperabat,  e 
templo  negociantes  ejiciebat,  et  se  adorari, 
sibique  a  populis  supplicari  patiebatur. 

Satyra  20.  Non  posse  dici  Ecclesiae  funda¬ 
mentum  Apostolum  Petrum  ex  eo  colligit, 
quod  B.  Paulus  ait  I  Corinth.  m.  non  posse 
poni  fundamentum  aliud  praeter  id,  quod 
positum  est,  quod  est  Christus  Jesus.  Sed 
loquitur  Apostolus  de  primario  Ecclesiae  fun¬ 
damento,  quod  a  nullo  alio  pendeat,  quod 
etiam  Ephes.  ii.  summum  angularem  lapi¬ 
dem  nominavit.  Quod  si  post  Christum  non 
esset  etiam  Petrus  Ecclesiae  fundamentum, 
cur  eum,  quaeso,  Dominus  in  Evangelio,  Ce- 
pham,  id  est,  petram  appellaret?  et  de  petra 
eadem  dixisset :  Et  super  hanc  petram  nidifi¬ 
cabo  Ecclesiam  meam?  Neque  enim  Petri 
nomen  a  petra  dicitur,  ut  adversarius  cre¬ 
dit,  sed  est  ipsum  petrae  vocabulum  cum 
masculina  terminatione,  ut  commodius  auri¬ 
bus  accideret.  Dominus  enim,  qui  hoc  no¬ 
men  Simoni  imposuit,  syriace  Cepham  di¬ 
xit  :  Cephas  autem  syriace  non  petreum,  vel 
petrinum,  sed  petram  significat :  ut  etiam 
Graecum  nomen  usTpo; ;  idque  etiam  Patres 
omnes  una  voce  confessi  sunt.  Origenes  ho- 
mil.  5.  in  Exod.  «  Yide,  inquit,  magno  illi 
Ecclesiae  fundamento,  et  petrae  solidissimae, 
super  quam  Christus  fundavit  Ecclesiam, 
quod  dicatur  a  Domino :  Modicae  fidei,  quare 
dubitasti  »  ?  Tertullian.  in  lib.  de  praescript. 
adversus  haereticos  :  «  Latuit,  inquit,  aliquid 
Petrum  aedificandae  Ecclesiae  petram  di¬ 
ctum  »  ?  S.  Cyprianus  in  epist.  ad  Quiri¬ 
num  :  «  Petrum  Dominus  primum  elegit,  et 
super  eum  aedificavit  Ecclesiam».  S.  Hila- 


(1)  l  Cor  IV,  21  ;  Hebr.  XIII,  17. 

rius  in  Comment.  ad  cap.  xvi.  Matth.  «  Oin 
nuncupatione  novi  nominis  foelix  Ecclesiae 
fundamentum,  dignaque  aedificatione  illius 
petra,  quae  inferorum  leges  dissolveret.  0  be¬ 
atus  Coeli  janitor.  »  S.  Gregorius  Nazianze- 
nus  in  orat,  de  moderatione  in  disputationibus 
servanda:  Petrus,  inquit,  petra  vocatur  » . 
S.  Epiphanius  in  Ancorato  :  «  Dominus,  in¬ 
quit,  constituit  Petrum,  Apostolum,  petram 
firmam,  supra  quam  Ecclesia  Dei  aedificata 
est » .  S.  Ambrosius  in  hymno,  qui  tota  Eccle¬ 
sia  celeberrimus  est :  «  Hoc  ipsa,  inquit,  pe¬ 
tra  Ecclesiae,  canente  culpam  diluit».  S.  Hie¬ 
ronymus  in  comment.  ad  cap.  xvi.  Matth. 
«  Secundum  metaphoram,  inquit,  Pct  ac  re¬ 
cte  dicitur  ei  :  aedificabo  Ecclesiam  meam 
super  te  ».  S.  Joannes  Chrisostomus  homil. 
55.  in  Matth. :  «  Tu  es,  inquit,  Petrus  ;  et 
ego  super  te  aedificabo  Ecclesiam  meam  ». 
S.  Augustinus  in  Psalmo-contra  partem  Do¬ 
nati  :  «  Numerate,  inquit,  Sacerdotes,  vel 
ab  ipsa  Sede  Petri ;  ipsa  est  petra,  quam 
non  vincunt  superbae  inferorum  portae  ».  S. 
Cyrillus  lib.  ii.  in  Joan.  cap.  ii.  «  Nec  Si- 
mon,  inquit,  fore  jam  nomen  illi,  sed  Pe¬ 
trus,  praedicit,  vocabulo  ipso  commode  si¬ 
gnificans,  quod  in  eo  tamquam  in  petra, 
lapideque  firmissimo  suam  esset  aedificaturus 
Ecclesiam  ».  S.  Paulinus  in  epist.  4.  ad  Se¬ 
verum  :  «  Petra,  inquit,  est  Christus,  sed 
etiam  discipulo  suo  hujus  vocabuli  gratiam 
non  negavit,  cui  ait :  super  hanc  petram  aedi¬ 
ficabo  Ecclesiam  meam  » .  Theophilactus  in 
comment.  ad  cap.  xxii.  Lucae,  Christum  in¬ 
ducit  ita  loquentem  ad  Petrum  :  «  Post  me 
Ecclesiae  petra  es,  et  fundamentum  ».  In 
quam  sententiam  sic  etiam  Euthymius  scri¬ 
bit  in  comment.  ad  cap.  xxvi.  Matth.  «  Te 
ponam  fundamentum  credentium,  aedificabo 
super  te  Ecclesiam  meam  » .  Sed  stultus  vi¬ 
dear  fortasse,  et  ab  istis  ipsis  Patribus  meri¬ 
to  reprehendar,  quod  tam  graves  auctores 
levissimae  satyrae  objiciendos  putaverim.  Ve¬ 
niam  igitur  ad  postremam  criminationem, 
et  Apologiae  finem  imponam. 

Satyra  2.  9.  14.  35.  Vitio  vertit  Sixto  V  et 
Pio  etiam  V  humilitatem  generis,  et  quod 
ex  clautris  Monasteriorum  ad  Pontificatum 
ascenderint.  In  qua  re  satis  prodit  se  cujus- 
dam  quinti  Evangelii  discipulum,  ac  secta¬ 
torem  esse.  Non  placent  illi  videlicet  Evan- 
gelia  quatuor  Matthaei,  Marci,  Lucse,  et  Joan- 
nis,  in  quibus  ab  ipso  Christo  ad  summas 
Ecclesiae  dignitates  lectos  videmus  humiles 
piscatores,  ex  Bethsaida  vinculo  Galilaeae. Non 


sapit  illi  quod  Apostolus  ait  :  Videte  vocatio¬ 
nem  vestram ,  fratres,  quia  non  multi  sapientes 
secundum  carnem,  non  multi  potentes,  non 
multi,  nobiles  :  sed  quae  stulta,  sunt  mundi  ele¬ 
git  Deus,  ut  confundat  sapientes  ;  et  infirma 
mundi  elegit  Deus,  ut.  confundat  fortia;  et  igno¬ 
bilia  mundi ,  et  contemptibilia  elegit  Deus,  et 
ea  quae  non  sunt,  ut  ea  quae  sunt,  destrueret. 
Non  probat  adversarius  consilium  Dei,  qui 
regem  secundum  cor  suum  in  pascuis  quae¬ 
sivit,  et  invenit,  et  sustulit  cum  de  gregibus 
ovium,  et  de  post  fcetantes  accepit  eum  pa¬ 
scere  Jacob  servum  suum,  et  Israel  haeredi- 
tatem  suam.  Credo  etiam  Mosem  contemnet, 
qui  ad  principatum  a  Deo  vocatus  est  non  ex 
aula  Pharaonis,  sed  ex  deserto,  ubi  soceri 
sui  gregem  pascebat.  Ac  ne  sapientes  qui¬ 
dem  mundi  hujus  adversarius  audiret,  qui 
gloriosius  esse  ducebant  posteris  suis  facem 
praetulisse,  quam  splendorem  a  majoribus 
accepisse  :  et  virtutis,  ac  sapientias  laude, 
quam  generis  nobilitate,  aut  majorum  com¬ 
mendatione  viam  sibi  ad  summos  honores 
patefecisse.  Quas  cum  ita  sint,  aut  solus  ad¬ 
versarius  noster  sapit,  et  sapientes  omnes, 
ac  ipse  etiam  Deus,  et  Christus,  et  Apostoli 
desipiunt,  aut  quod  est  verissimum,  sic  ipse 
unus  desipit,  ut  id  vituperet,  quod  summa 
laude  dignum  erat.  Quod  vero  attinet  ad 
monasteria ;  quis  nescit  optimos  sapientis- 
simosque  Pontifices,  atque  Ecclesise  Catho¬ 
licae  utilissimos  ex  monasteriis  ad  summi 
pontificatus  fastigium  omnibus  eetatibus 
fuisse  promotos  ?  Monachus  certe  fuerat  S. 
Dionysius,  qui  vicesimus  sextus  a  B.  Petro, 
et  omnium  consensu  doctissimus,  et  opti¬ 
mus,  magna  cum  laude  Ecclesia;  praefuit. 
Monachus  fuerat  S.  Gregorius,  qui  ob  do¬ 
ctrinae  et  pietatis  excellentiam  ,  ac  rerum 
gestarum  magnitudinem  Magni  cognomen 
invenit.  Monachus  fuerat  insignis  ille  Aga- 
tho,  qui  VI  Synodum  oecumenicam  magno 
suo  labore  ac  diligentia  congregavit;  et  do¬ 
ctrina  ac  miraculis  claruit.  Nec  minor  in 
Adeodato  Pontifice  et  Monacho,  qui  Aga- 
thonem  praecesserat  innocentia  vitae  morum¬ 
que  integritas  fuit.  Monachi  fuerant  Ste- 
phanus  IV,  Paschalis  I,  Joannes  IX,  lauda¬ 
tissimi  Pontifices.  Monachus  fuerat  Gregorius 
VII,  qui  velint  nolint  haeretici,  inter  optimos, 
sapientissimos,  constantissimos ,  sanctissi- 
mosque  Pontifices  sempcr  est  numeratus. 
Tametsi  enim  concubinarii  et  simoniaci , 
quos  ille  summo  studio  persequebatur,  mul¬ 
tas  in  eum  criminationes  confingerent,  ta- 


CAPUT  XXIV. 


K43 


men  «  signa  et  prodigia  »  (ut  loquitur  Lam- 
bertus  Scaphnaburgensis  in  historia  rerum 
Germanorum,  qui  eo  tempore  vixit  et  scri¬ 
psit,  et  Germanus,  non  Italus  fuit)  '<  quse 
per  orationes  Gregorii  Papee  frequenter  fie¬ 
bant,  et  zelus  ejus  ferventissimus  pro  Deo, 
et  Ecclesiasticis  rebus,  satis  eum  contra  ve¬ 
nenatas  detractorum  linguas  communie¬ 
bant  ».  Monachi  fuerant  Victor  III,  Urbanus 
II,  et  Paschalis  II,  qui  ordine  post  Grego- 
rium  VII,  in  Apostolica  Sede  constituti,  scri¬ 
ptorum  omnium  consensu  vitse  sanctitate, 
et  rebus  gestis  claruerunt.  Monachus  fuerat 
Eugenius  III,  qui  ob  egregiam  sanctitatis 
famam  ad  Pontificatum  assumptus,  in  sum¬ 
mo  illo  fastigio  moderationem  pristinam 
retinens,  miraculis  et  vivus  et  mortuus  flo¬ 
ruit.  Monachus  fuerat  Adrianus  IV,  qui  cum 
doctissimus,  et  optimus  haberetur  ab  Euge- 
nio  III,  Cardinalis  creatus,  et  in  Norvegiam 
missus,  eam  provinciam  Christo  suis  labori¬ 
bus  acquisivit,  ac  deinde  Pontifex  factus 
laude  constantiae  et  magnitudinis  animi  in¬ 
signis  fuit.  Monachi  fuerant  Innocentius  V, 
ex  ordine  Praedicatorum,  ac  non  diu  post 
Nicolaus  IV,  ex  ordine  Minorum,  quos  uno 
ore  historiae  omnes  optimos  probatissimos- 
que  Pontifices  fuisse  testantur.  Ac  ut  Bene¬ 
dictum  XI,  Urbanum  V,  et  alios  laudatos 
Pontifices  praetermittam,  monachus  fuerat. 
S.  Petrus  Moronus,  qui  Coelestinus  V,  in 


summo  pontificatu  appellatus  est ;  cujus  qui¬ 
dem  ea  fuit  apud  Deum  devotio  ac  fides,  ut 
miraculis  maximis  claruerit,  ea  rerum  hu¬ 
manarum  despicientia,  et  solitudinis,  ac  di¬ 
vinae  contemplationis  amor,  ut  ipso  se  pon¬ 
tificatu  sponte  abdicaverit. 

Neque  vero  solum  in  ordine  summorum 
Pontificum  ex  monasteriis  viros  clarissimos 
invenire  licet,  sed  etiam  in  ordine  praesulum 
cacterorum.  Siquidem  S.  Gregorius  Nazian- 
zenus,  S.  Basilius  Magnus,  S.  Martinus  Tu- 
ronensis,  S.  Augustinus  clarissimum  lumen 
Ecclesiae,  S.  Paulinus  Nolanus,  Severus  Sul- 
pitius,  S .  Anselmus,  aliique  innumerabiles 
viri  doctissimi  et  omni  virtutum  laude  cele¬ 
berrimi  ex  Monasteriis  ad  episcopatum  as¬ 
sumpti  fuerunt.  Desinat  igitur  adversarius 
nisi  plane  stultus  haberi  velit,  in  summis 
Pontificibus  Sixto,  Pioque  id  reprehendere, 
quod  in  tam  multis  aliis  cogitur  laudare.  Et 
quoniam  omnis  adversarii  conatus,'  ut  etiam 
cseterorum  Calvinistarum ,  eo  potissimum 
spectat,  ut  sedis  ApostolicEe  auctoritatem  et 
dignitatem  imminuat,  sancti  Leonis  Magni 
viri  sapientissimi,  atque  optimi  verbis  Apo- 
logiam  claudam  :  «  Quisquis  huic  sedi  prin¬ 
cipatum  eestimat  denegandum,  illius  quidem 
nullo  modo  potest  minuere  dignitatem,  sed 
inflatus  spiritu  superbise  suse,  semetipsum  in 
inferna  demergit » . 

CAPUT  PRIMUM  - 

i 

An  clerici  sint  liberi  a  jugo  potestatis  sxcu- 
laris. 

Postrema  restat  quaestio  de  libertate  ec¬ 
clesiastica,  de  qua  in  hac  ultima  editione 
paulo  fusius  disputare  institui,  quod  animad¬ 
verterim  Ilis  proximis  annis  non  defuisse, 
qui  testimoniis  hujus  libri  abuti  voluerint  ad 
oppugnandum  ecclesiasticam  libertatem. 

Primum  igitur  haeretici  permulti  conten¬ 
dunt,  clericos  tum  majores,  tum  minores, 
jure  subjectos  esse  debere  saeculari  potestati 
tum  solvendis  tributis,  tum  in  judiciis,  et 
causis.  Marsilius  de  Padua,  et  Joannes  de 
Janduno  docuerunt,  ipsum  etiam  Christum 
non  fuisse  liberum  a  solvendis  tributis,  et 
quod  fecit,  Matth.  xvn.  cum  tributum  sol¬ 
vit,  id  fecisse  non  voluntate,  sed  necessita¬ 
te.  Ita  refert  Joannes  de  Turrecremata  lib. 
iv.  Summae  de  Ecclesia,  par.  2  cap.  37. 

Joannes  Calvinus  lib.  iv.  Institut.  cap.  11. 
§.  15.  docet,  clericos  omnes,  praeterquam  in 
causis  mere  ecclesiasticis  subjectos  esse  de¬ 
bere  legibus ,  et  tribunalibus  saecularium 
magistratuum.  Idem  docet  Petrus  Martyr, 
in  cap.  17.  ad  Romanos,  ubi  etiam  addit, 
principes  non  potuisse  concedere  clericis 
privilegium,  ut  non  subjicerentur  magistra- 
tratibus  politicis,  cum  id  sit  contra  jus  divi¬ 
num  :  et  ideo  non  obstante  concessione  prin- 
cipum,  debere  clericos  subjectos  esse  ma¬ 
gistratibus  saecularibus.  Joannes  Brentius 
in  Prolegomenis,  et  Melanchthon  in  Locis, 
cap.  de  Magistratu,  in  rebus  etiam  et  causis 
ecclesiasticis  subjiciunt  clericos  politicis  tri¬ 
bunalibus. 

Ex  catholicis  nonnulli  censent,  jure  divino 


liberos  esse  clericos,  et  eorum  bona  a  pote¬ 
state  principum  saecularium.  Ita  docet  Glos¬ 
sa,  et  nonnulli  ex  canonistis  in  can.  Si  Im¬ 
perator,  dist.  96.  et  in  cap.  Quamquam,  de 
Censibus  in  6 .  et  ex  Theologis  Joannes 
Driedonius  lib.  i.  de  libertate  Christiana  c. 
9.  Nonnulli  vero  existimant,  clericos  liberos 
esse  partim  jure  divino,  partim  jure  huma¬ 
no,  id  est,  in  causis  ecclesiasticis,  et  spiri¬ 
tualibus  jure  divino  ;  in  aliis,  jure  humano. 
In  his  videntur  esse  Franciscus  Yictoria  de 
potestate  Ecclesiae,  Relect.  I.  qusest.  ult. 
Dominicus  a  Soto  in  4.  dist.  25.  quaest.  2. 
art.  2.  Joannes  Medina  in  Codice  de  restitut. 
quaest.  15.  et  ex  Canonistis  Didacus  Covar- 
ruviaS  in  lib.  practicarum  quaestionum  cap. 
31. 

Sit  igitur  prima  propositio  :  «  In  causis 
ecclesiasticis  liberi  sunt  clerici  jure  divino 
a  saecularium  principum  potestate  » .  Vo¬ 
cantur  causae  ecclesiasticae,  quarum  cognitio 
non  pendet  a  legibus  civilibus,  sed  ab  Evan- 
gelio,  vel  a  canonibus  Pontificum,  aut  Con¬ 
ciliorum,  quales  sunt  controversiae  de  fide, 
de  sacramentis,  et  aliae  id  genus. 

Probatur  primum  ex  divinis  litteris.  Nam  ex 
doctrina  scripturarum  sanctarum  regimen 
ecclesiasticum  est  distinctum  a  politico,  et 
illo  etiam  sublimius,  ut  a  nobis  demonstra¬ 
tum  est  in  lib.  i.  de  Summo  Pontifice  cap. 
7.  Ergo  causae  ecclesiasticae  judicari  non  de¬ 
bent  a  politicis  magistratibus.  Praeterea,  se¬ 
cundum  Scripturas  tota  auctoritas  regendi 
Ecclesiam  a  Christo  commissa  est  Apostolis, 
et  praecipue  Petro  :  ergo  in  rebus  ecclesia¬ 
sticis  laici  omnes,  etiam  principes,  sunt  oves, 
et  subditi,  non  pastores,  et  judices,  ut  locis 
notatis  demonstratum  est. 

Secundo  probatur  ex  Conciliis.  Nam  iu 
Milevitano  can.  13.  et  Matisconensi  cap.  8. 

clerici  graviter  puniuntur,  si  causam  Eccle¬ 
siae  ad  imperatoris  terreni  judicium  deferant. 

Tertio  ex  Patribus.  Severus  Sulpitius  in 
lib.  ii.  sacrae  historiae  refert,  sanctum  Mar- 
tinum  aliquando  exclamasse,  novum  esse, 
et  inauditum  nefas,  ut  causam  Ecclesiae  ju¬ 
dex  saeculi  judicaret.  Item  sanctus  Ambro¬ 
sius  in  epist.  78.  ad  Theophilum,  et  sanctus 
Augustinus  in  epist.  162.  reprehendunt  eos, 
qui  causas  Ecclesiae  terrenis  judicibus  judi¬ 
candas  exponunt. 

Quarto  ex  Apostolorum  exemplo.  Apostoli 
enim  Ecclesias  gubernaverunt,  quo  tempore 
nulli  erant  principes  Christiani,  proinde  num- 
quam  ad  eos  causam  Ecclesiae  judicandam 
detulerunt.  Et  si  Apostolus  Paulus  I  Cor. 
VI.  jubet  lites  etiam  civiles  Christianorum 
non  deferri  ad  judicium  ethnicorum,  quo¬ 
modo  permisisset  ad  eos  deferri  lites  eccle¬ 
siasticas  ?  Ultimo  ex  Justiniano  seniore  im¬ 
peratore,  qui  idem  affirmat  novella  83. 

Secunda  propositio  :  «  Non  sunt  exempti 
clerici  ab  obligatione  legum  civilium,  quas 
non  repugnant  sacris  canonibus,  vel  officio 
clericali  n  .  Loquimur  hic  potissimum  de 
legibus  politicis,  quae  dirigunt  actiones  hu¬ 
manas  in  commerciis  temporalibus,  ut  cum 
princeps,  vel  magistratus  constituit  pretia 
rebus  venalibus,  vel  jubet  noctu  neminem 
incedere  cum  armis,  vel  sine  lumine,  vel  non 
asportare  frumentum  extra  provinciam,  et 
his  similia.  Nec  volumus  dicere  his  legibus 
teneri  clericos  obligatione  coactiva,  sed  so¬ 
lum  directiva,  nisi  e  sedem  leges  ab  Ecclesia 
approbatae  fuerint.  Quod  si  de  iisdem  tem¬ 
poralibus  rebus  disposuisset  etiam  lex  ec¬ 
clesiastica,  eam  sequi  deberent  clerici,  et 
tunc  legem  civilem  ne  directive  quidem  ob¬ 
servare  tenerentur. 

Probatur  igitur  clericos  ad  observationem 
legum  civilium  directive  teneri  in  defectum 
legis  ecclesiasticae;  nam  clerici  praeterquam 
quod  clerici  sunt,  sunt  etiam  cives,  et  partes 
quaedam  reipublicse  politicae  :  igitur  ut  tales 
vivere  debent  civilibus  legibus  :  non  sunt 
autem  aliae,  ut  nunc  ponimus,  nisi  quae  a 
politico  magistratu  sunt  latae  :  igitur  illas 
clerici  servare  debent.  Alioqui  magna  per¬ 
turbatio,  et  confusio  in  republica  oriretur, 
si  clerici  non  servarent  civiles  leges  in  com¬ 
merciis  civilibus  et  humanis. 

Secundo  probatur  ex  confessione  Pontifi¬ 
cum,  et  imperatorum.  Nicolaus  I,  in  epist.  ad 
Michaelem  prope  finem  dicit,  Deum  divisisse 
pontificiam  auctoritatem  ab  imperiali,  ut  et 


Christiani  imperatores  pro  eeterna  vita  Pon¬ 
tificibus  indigerent,  et  Pontifices  pro  cursu 
temporalium  tantummodo  rerum  imperali; 
bus  legibus  uterentur.  Imperator  Valenti¬ 
nianus  in  epist.  ad  Episcopos  Asiae,  quam 
refert  Theodoretus  lib.  iv.  hist.  cap.  7.  scri¬ 
bit,  probos  Episcopos  non  solum  Dei,  sed 
etiam  regum  legibus  obtemperare.  Denique, 
S.  Joannes  Chrysostomus  in  cap.  13,  ad 
Rom.  dicit  Christi  Evangelio  non  tolli  poli¬ 
ticas  leges,  et  ideo  debere  etiam  sacerdotes, 
et  monachos  eis  parere. 

Tertia  propositio  :  «  Non  possunt  clericis 
a  judice  saeculari  judicari,  etiam  si  leges 
civiles  non  servent  ».  Probatur  primo  ex 
Concilio  Chalcedonensi  can.  9.  ubi  sic  legi¬ 
mus  :  «  Si  clericus  adversus  clericum  habet 
negotium,  non  relinquat  Episcopum  suum, 
et  ad  saecularia  judicia  non  recurrat  ».  Con¬ 
cilium  Agathense  can.  32.  adhuc  clarius  in 
haec  verba  loquitur.  «  Clericum  nullus  prae¬ 
sumat  apud  saecularem  judicem,  Episcopo 
non  permittente  pulsare  ».  Idem  habent 
Concilium  Carthaginiense  III.  can.  9.  Tole¬ 
tanum  III.  can.  13.  Matisconense  can.  8. 

Secundo  probatur  ex  imperatorum  con¬ 
stitutionibus.  Nam  eximit  Justinianus  cleri¬ 
cos,  et  monachos  a  saeculari  judicio  in  No¬ 
vellis  79.  83.  et  123,  quamquam  non  eximit, 
in  causis  criminalibus,  sed  in  civilibus  tan¬ 
tum,  in  criminalibus  autem,  vult  a  praetore 
cognosci  causam,  non  tamen  condemnari 
clericum,  nisi  prius  ab  Episcopo  fuerit  de- 
gradatus.  At  nihilominus  lex  canonica  simpli¬ 
citer  eximit  clericos  in  omnibus  causis  tum  ci¬ 
vilibus,  tum  criminalibus,  et  perspicuum  est 
ex  epist.  Caii  Papae  ad  Felicem  Episcopum ; 
item  ex  epist.  2.  Marcellini,  et  ex  lib.  ii.  Re- 
gistri  S.  Gregorii  epist.  14.  ad  Joannem 
Defensorem.  Debet  autem  lex  civilis  caedere 
legi  canonicae  cum  possit  summus  Pontifex 
imperatori  praecipere,  in  iis  praesertim,  qua? 
ad  Ecclesiam  pertinent. 

Tertio  probatur  ratione  :  nam  omnino 
absurdum  est,  ut  ovis  pastorem  suum  quo¬ 
cumque  modo  judicare  praesumat.  Itaque 
non  sine  magna  laude  refert  Ruffinus  lib.  x. 
hist.  cap.  2.  et  post  eum  B.  Gregorius  lib.  iv. 
epist.  75.  vocem  illam  Constantini  ad  Epi¬ 
scopos  :  (i  Vos  Dii  estis  a  summo  Deo  consti¬ 
tuti,  aequum  non  est,  ut  homo  judicet  Deos» . 

At  objicit  Calvinus  lib.  iv.  Institut.  cap- 
11.  §.  15.  epist.  Constantini  imper.  ad  Nico- 
medienses,  quam  refert  Theodoretus  lib.  j. 
hist.  cap.  20.  ubi  dicit  Constantinus  se  Eu- 

sebium  episcopum  Nicomediensem  iu  exi- 
lium  ejecisse,  et  subjungit  :  «  Si  quis  epi¬ 
scoporum  inconsulte  tumultuatus  sit.  mini¬ 
stri  Dei,  hoc  est,  mea  exeeutione  illius 
audacia  coercebitur  ». 

Respondeo  :  more  solito  Calvinum  impo¬ 
nere  simplicibus.  Nam  Constantinus  in  illa 
epistola  scribit,  se  quidem  ejecisse  in  exi¬ 
lium  Eusebium  episcopum,  sed  addit,  eum 
ante  fuisse  a  Nicaeno  Concilio  depositum  ab 
episcopatu  propter  haeresim.  Nos  autem  non 
negamus,  quin  debeat  magistratus  saccularis 
punire  clericos,  quando  ab  Ecclesia  dam¬ 
nantur,  et  degradantur,  et  judicibus  saccula¬ 
ribus  traduntur.  Verba  autem  Constantini, 
quae  Calvinus  subjungit,  ab  ipso  depravata 
sunt.  Non  enim  minatur  eo  loco  poenam 
Constantinus  episcopis,  sed  laicis.  Dicit  enim 
se  graviter  animadversurum  in  plebem  Ni- 
eomediensem,  si  iterum  redire  velit  ad  Epi¬ 
scopos  haereticos  a  Concilio  generali  dam¬ 
natos,  et  non  acquiescat  suscipere  probum 
et  catholicum  Antistitem.  Hacc  enim  sunt 
verba -ejus  :  «  Sin  autem  quisquam  (non  di¬ 
cit,  episcoporum,  ut  Calvinus  addidit)  te¬ 
meritate  et  audacia  accensus,  eas  Ecclesiae 
pestes,  id  est,  episcopos  arianos,  vel  me¬ 
moria,  vel  laudibus  celebrare  aggrediatur, 
confestim  opera  ac  diligentia  ministri  Dei, 
hoc  est,  mea,  pcenas  suse  inscitia;  dabit  ». 

Objicit  secundo  Petrus  Martyr  :  «  Jure 
divino  subjecta  est  omnis  anima  sublimiori¬ 
bus  potestatibus,  id  est,  regibus,  ut  constat 
ex  epist.  ad  Rom.  cap.  xm.  Ergo  non  potue¬ 
runt  reges  eximere  ullos  Christianos  a  sua 
potestate.  Et  confirmatur  argumentum  ex 
doctrina  Catholicorum,  qui  ea  ratione  pro¬ 
bant,  non  posse  ullum  eximi  a  potestate 
Papa;,  *iajure  divino  omnes  subjiciuntur 
Papa; » . 

Respondeo  :  nihil  ea  ratiocinatione  con¬ 
cludi,  quamvis  enim  jure  divino  fit  omnis 
anima  potestatibus  sublimioribus  subjecta, 
ac  per’ hoc  etiam  regibus,  dum  sublimiores 
potestates  sunt,  tamen  fieri  potest,  ut  qui 
nunc  est  sublimior  potestas,  paulo  post  non 
sit,  ut  si  ipse  subjiciat  alteri  partem  sui  reg¬ 
ni,  vel  jure  belli,  aut  alio  justo  titulo  reg¬ 
num,  vel  regni  partem  amittat.  Quoniam 
ergo  clericos  partim  ipsi  principes  subjece¬ 
runt  in  omnibus  causis,  etiam  temporalibus 
et  civilibus  episcopis  suis  :  et  postremo 
Summus  Pontifex  clericos  omnes  exemit  a 
subjectione  principum  ssecularum,  sequitur, 
ut  respectu  clericorum  non  sint  principes, 


superiores  potestate,  ac  proinde  non  tenean¬ 
tur  clerici  principibus  parere  neque  jure 
humano,  neque  jure  divino;  nisi  quantum 
ad  leges  quasdam  dircctivas  ut  diximus. 

Ad  confirmationem  respondeo,  non  esse 
eamdem  rationem  pontifipatus,  et  regnorum. 
Nam  regna  non  sunt  immediate  a  Deo  insti¬ 
tuta,  sed  ab  hominibus,  et  ideo  ab  homini¬ 
bus  mutari  possunt  in  alias  regiminis  for¬ 
mas  :  Pontificatus  autem  a  Deo  immediate 
est  institutus,  et  ideo  non  potest  ab  homini¬ 
bus  immutari. 

Quarta  propositio  :  «  Bona  clericorum  tam 
ecclesiastica,  quam  saecularia  libera  sunt, 
ac  merito  esse  debent  a  tributis  principum 
saecularium  ».  Quod  libera  sint  de  facto, 
perspicuum  est  ex  Concilio  Lateranensi  sub 
Alexandro  III,  part.  1.  cap.  19.  ex  Concilio 
Lateranensi  sub  Innocentio  III,  cap.  46. 
Item  cx  cap.  Ecclesia  sancta;  Marise ,  de 
constit.  ex  cap.  Quamquam,  de  cens.  in  6. 
Extravaganti.  Quod  olim,  de  immunit.  Ec- 
cles.  Item  ex  cap.  Quia  nonnulli,  et  cap. 
Clericis,  de  Immunit.  Eccles.  in  6.  Praeter¬ 
ea,  ex  legibus  principum  quae  habentur  in 
C.  Theodosiano  lib.  xvi.  tit.  2.  1.  16.  et  26. 
et  in  C.  Justiniani  I.  Sancimus,  de  sacrosan¬ 
ctis  Ecclesiis,  et  in  lib.  x.  hist.  Eusebii  cap. 
7.  ex  versione  Christophorsoni.  Ubi  tamen 
est  observandum,  ante  Justiniani  tempora 
legibus  priorum  principum  immunes  fuisse 
clericos  a  tributis  personalibus,  ut  etiam  in¬ 
dicat  S.  Hieronymus  in  comment.  ad  cap. 
xvii.  Matth.  non  tamen  fuisse  liberos  a  tri¬ 
butis,  qua;  pendi  solent  ratione  possessio¬ 
num,  ut  colligitur  ex  S.  Ambrosio  in  orat, 
de  tradendis  basilicis,  ubi  dicit :  «  Agri  Ep- 
clesia;  solvunt  tributum  » ;  et  ex  Theodoreto 
lib.  iv.  hist.  cap.  7.  ubi  scribit,  Valentinia¬ 
num  Seniorem  in  epistola  ad  episcopos  Asiae 
illa  verba  posuisse  :  «  Boni  episcopi  tributa 
pensitant  regibus  ». 

Quod  autem  haec  exemptio  jure  facta  sit, 
et  quo  jure,  humano  ne  solum,  an  etiam 
divino,  in  sequentibus  propositionibus  ex¬ 
ponemus. 

Objicit  adversus  hanc  propositionem  Mar- 
silius  de  Padua  exemplum  Christi,  qui  tri¬ 
butum  solvit,  ut  habemus,  Matth.  xvii.  Sed 
facilis  est  responsio.  Christus  enim  solvit 
tributum,  quia  voluit,  non  quia  debuit.  Id 
quod  ex  eodem  loco  intelligi  potest.  Nam 
cum  dictum  esset  Petro  ab  iis  qui  exigebant 
tributum  :  «  Magister  vester  'non  solvit  di¬ 
drachma  ».?  Dominus  Petro  ait:  «  Quid  tibi 

videtur  Siraon?  Reges  terree  a  quibus  acci¬ 
piunt  tributura,  vel  censum  ?  a  tiliis  suis,  an 
ab  alienis?  »  Respondit  Simon,«ab  alienis». 
Ait  Dominus  :  «  ergo  liberi  sunt  filii,  sed  ut 
non  scandalizemus  eos,  vade  ad  mare,  et 
mitte  hamum,  et  eum  piscem,  qui  primus 
ascenderit,  tolle,  et  aperto  ore  ejus  invenies 
staterem ;  illum  sumens  da  eis  pro  me,  et 
pro  te  ».  Duae  sunt  autem  interpretationes 
ejus  loci  :  «  Ergo  liberi  sunt  filii  »,  et  secun¬ 
dum  utramque  rectissime  Dominus  ostendit, 
se  liberupn  fuisse  a  tributo  solvendo.  Prior 
expositio  est  S.  Ililarii,  qui  docet,  agi  hoc 
loco  de.  tributo,  quod  imposuerat  Deus  om¬ 
nibus  filiis  Israel  Exod.  xxx.  in  usum  templi, 
quod  tributum  proprie  erat  didrachma,  et 
secundum  hanc  expositionem,  quae  verissi¬ 
ma  nobis  videtur,  vis  argumenti  haec  est. 
Reges  terrae  non  exigunt  tributum  a  filiis 
siiis,  sed  ab  alienis  :  igitur  neque  rex  coeli 
exiget  tributum  a*me,  qui  sum  ejus  proprius 
et  naturalis  filius.  Posterior  interpretatio  est 
S.  Hieronymi,  qui  verba  Domini  de  tributo, 
quod  Caesari  solvebatur,  exponit.  Quae  sen¬ 
tentia  minus  probabilis  esse  videtur,  quia 
tributum,  quod  solvebatur  Caesari,  tempore 
Christi,  non  erat  didrachma,  sed  denarius, 
ut  perspicuum  est  ex  cap.  xxii.  Matth, 
Ostendite  mihi  numisma  census.  At  illi  obtu¬ 
lerunt  ei  denarium  (1).  Neque  potest  ulla  so¬ 
lida  ratione  demonstrari,  consuevisse  di- 
drachmi  tributum  Caesari  solvi,  nisi  post 
Christi  ascensionem  in  coelum.  Scribit  enim 
Josephus  in  lib.  vn.  de  bello  Judaico  cap. 
26,  post  eversum  templum  a  Vespasiano  im¬ 
peratore,  institutum  fuisse,  ut  tributum  di- 
draclimi,  quod  Judaei  omnes  templo  solve¬ 
bant  singulis  annis,  deinceps  in  Capitolium 
deferretur.  Sed  tamen  ex  hac  etiam  senten¬ 
tia  recte  colligitur,  Christum  non  fuisse  ul¬ 
lius  tributi  debitorem,  quamvis  enim  non 
esset  filius  Caesaris,  qui  tributum,  juxta  hanc 
sententiam,  exigebat  :  erat  tamen  filius  Dei, 
cujus  ministri  sunt  omnes  reges,  et  principes 
terrae,  ut  legimus  Sap.  vi.  et  Rom.  xm. 
Neque  debent  ministri  regis  a  filio  regis  tri¬ 
butum  petere.  Praiterea,  tributa  solvuntur 
regibus  ratione  vitae  hujus  corporalis,  timo¬ 
ribus,  et  periculis  obnoxiae,  ut  S.  Thomas 
docet  in  2.  2.  q.  104.  art.  6.  ad  primum;  et 
ideo  justi  etiam  homines,  licet  secundum 
animam  liberi  sinta  servitute  peccati,  tamen 
ratione  corporis,  cujus  redemptionem  adhuc 


expectant,  ut  ait  Apostolus  ad  Rom.  vin. 
subjecti  sunt  tributis,  et  potestati  civili.  At 
Christus  non  solum  secundum  animam,  sed 
etiam  secundum  corpus  liber  erat,  non 
servus ;  neque  redemptionem ,  sed  solam 
resurrectionem  corporis  expectabat,  carebat 
enim  omni  morbo  concupiscentiae,  et  omni 
lege  peccati,  neque  periculis,  aut  injuriis 
obnoxius  erat,  nisi  quantum  ipse  permitte¬ 
bat  :  Oblatus  est,  inquit  Isa.  cap.  lui,  quia 
ipse  voluit  (2).  Itaque  nulli  regi  tributum 
debebat,  qui  nullius  regis  defensione  indige¬ 
bat,  et  merito  damnata  est,  ut  haeretica,  sen¬ 
tentia  Marsilii  Paduani  a  Joanne  XXII.  Pon¬ 
tifice  in  extravag.  Licet,  quam  refert  Joan. 
de  Turrecr.  lib.  iv.  Sum.  de  Eccles.  par.  2. 
c.  37. 

Quinta  propositio  :  «Exemptio  clericorum 
in  rebus  politicis  tum  quoad  personas,  tum 
quoad  bona,  introducta  est  jure  humano  pa¬ 
riter  et  divino  ».  Et  quidem  quod  jure  hu¬ 
mano  introducta  sit,  patet  ex  iis  testimoniis, 
quae  attulimus  in  tertia  et  quarta  proposi¬ 
tione  probanda.  Quod  autem  sit  etiam  in¬ 
troducta  jure  divino,  probandum  est  hoc 
loco.  Sed  antea  tamen  observandum  est,  nos 
per  jus  divinum  non  inte.lligere  praeceptum 
Dei  proprie  dictum,  quod  exstet  expresse  in 
sacris  litteris  :  sed  quod  ab  exemplis  vel  te¬ 
stimoniis  testamenti  veteris,  vel  novi  per 
quamdam  similitudinem  deduci  possit.  At¬ 
que  hinc  fortasse  conciliari  poterunt  Theo¬ 
logorum,  et  juris  peritorum  sententiae.  Ille 
enim  cum  negant,  exemptionem  clericorum 
esse  juris  divini,  praeceptum  divinum  pro¬ 
prie  dictum  expresse  in  Scripturis  exstare  ne¬ 
gant  :  isti  vero  cum  affirmant,  eamdem 
exemptionem  esse  juris  divini,  id  s^lum  af¬ 
firmant,  quod  Theologi  minime  negant,  de¬ 
duci  per  similitudinem  ab  exemplis,  et  te¬ 
stimoniis  sacrae  Scripturae,  Deum  voluisse, 
ut  clerici,  et  ipsorum  bona  libera  essent  a 
potestate,  et  jurisdictione  laicorum. 

Certe  Geminianus,  Ancharanus,  et  alii 
insignes  doctores,  exponentes  caput :  Quam¬ 
quam,  de  Censibus,  in  6,  notant,  in  eo  capi¬ 
tulo  haberi  textum  expressum,  quo  immuni¬ 
tas  ecclesiasticorum  dicatur  esse  juris  divini. 
Sed  quomodo  id  sit  iatelligendum,  a  glossa 
petendum  esse  monent.  Glossa  vero  in  idem 
caput,  docet,  esse  juris  divini  eam  immuni¬ 
tatem,  quia  deducitur  ab  exemplo  Josephi 
Patriarchae,  qui  exemit  sacerdotes  dEgyptio- 


(1)  Matth.  XXII,  19.  —  (2)  Isai.  LUI,  7. 

rum  Genes,  xlvii.  et  Artaxerxis  regis  Persa¬ 
rum,  qui  exemit  sacerdotes  Israeliticos  I 
Esdrae  vii.  Nam  ut  recte  ait  Alexander  Pon¬ 
tifex  in  Concilio  Lateranensi,  unde  exstat  cap. 
Non  minus  de  immunit.  Eccles. :  «  Non  docet 
Ecclesiam  Dei  minus  liberam  esse  tempore 
Principum  Christianorum  quam  fuerit  tem¬ 
pore  Pharaonis  »._ 

His  igitur  notatis,  probatur  nostra  propo¬ 
sitio,  primo  testimoniis  Scripturae  divinae. 
Nam  praeter  loca  jam  citata  ex  Genes,  et  ex 
lib.  Esdrae,  habemus  alia  duo  non  minus 
illustria  :  siquidem  in  lib.  Numerorum  cap. 
iii.  Deus  non  semel,  sed  saepius  repetit,  levi¬ 
tas  proprie  suos  esse,  atque  eos  sibi  ex  omni 
populo  delegisse  :  et  in  eodem  loco  dono 
dari  jubet  omnes  levitas  Aaroni,  et  filiis 
ejus,  id  est,  summo  sacerdoti,  et  successori¬ 
bus  ejus.  Quos  enim  sibi  ipse  delegit  ad 
ministerium  templi ,  rerumque  sacrarum , 
soli  Pontifici,  qui  locum  Dei  repraesentabat 
in  terris,  subjectos  esse  voluit,  ac  per  hoc  a 
jurisdictione  terrenorum  principum  libera¬ 
vit.  Constat  autem  id  esse  nunc  in  Ecclesia 
clericos,  quod  erant  levitae  in  testamento 
veteri  ;  et  Pontificem  Christianorum  non 
minoris  esse  auctoritatis,  sed  longe  majoris 
in  Ecclesia  Christi,  quam  fuerit  Aaron  in 
Synagogae  Judaeorum».  «  Nunc  (inquit  S. 
Leo  serm.  8.  de  Passione  Domini)  et  ordo 
clarior  Levitarum,  et  dignitas  amplior  Se¬ 
niorum,  et  sacratior  unctio  Sacerdotum  ». 

Sequitur  igitur  ut  quemadmodum  in  Te¬ 
stamento  veteri  liberi  erant  levitae  jure  di¬ 
vino  a  potestate  principum  saecularium  :  ita 
sint  etiam  clerici  in  Testamento  novo. 

Alius  locus  est  is,  quem  supra  tractavimus 
ex  cap.  xvn.  Matth.  Ercjo  liberi  sunt  filii  (1). 
Nam  cum  filii  regum  a  tributis  eximuntur, 
non  ipsorum  personae  tantum ,  sed  etiam 
servi,  et  ministri,  atque  adeo  ipsorum  fami¬ 
liae  a  tributis  eximuntur.  Certum  est  autem 
clericos  omnes  proprie  ad  familiam  Christi, 
qui  filius  est  Regis  regum,  pertinere.  Atque 
id  videtur  Dominus  significare  voluisse,  cum 
ait  Petro  :  «  Ut  autem  non  scandalizemus 
eos,  sumens  staterem  da  illis  pro  me,  et  pro 
te  »,  quasi  diceret,  et  se  et  familiam  suam, 
cujus  praefectus  erat  Petrus,  liberos  a  tribu¬ 
tis  esse  debere.  Quod  etiam  intellexisse  vi¬ 
detur  S.  Hieronymus  in  commentario,  ejus- 
loci,  cum  dicit,  Clericos  propter  honorem 
Domini  tributa  non  solvere,  et  S.  Augustinus 


lib.  i.  q.  Evangel.  q.  23.  cum  scribit,  in  om¬ 
ni  regno  terreno  non  esse  vectigales  filios 
regni  illius,  sub  quo  sunt  omnia  regna 
terrae. 

Secundo  probatur  eadem  propositio  ex 
testimoniis  sacrorum  canonum.  Concilium 
Tridentinum  generale  nostris  temporibus 
celebratum  sess.  2o.  cap.  20  de  Reformat, 
sic  loquitur  :  «  Ecclesiae  et  personarum  Ec¬ 
clesiasticarum  immunitas  Dei  ordinatione, 
et  Canonicis  sanctionibus  instituta  est  ». 
Concilium  Coloniense  paulo  ante  ipsam  Tri- 
dentinam  Synodum  celebratum  par.  9.  cap. 
20  :  «  Immunitas,  inquit,  ecclesiastica  ve¬ 
tustissima  res  est,  jure  pariter  divino  et 
humano  introducta,  quae  in  duobus  potissi¬ 
mum  sita  est,  primum  ut  clerici  eorumque 
possessiones  a  vectigalibus  et  tributis,  aliis¬ 
que  muneribus  laicis  libera  sint,  deinde  ne 
rei  criminis  ad  Ecclesiam  confugientes  inde 
extrahantur  ».  Concilium  Lateranense  sub 
Leone  X.  celebratum  sess.  9  :  «  Cum  a  jure, 
inquit,  tam  divino,  quam  humano  laicis 
potestas  nulla  in  ecclesiasticas  personas  at¬ 
tributa  sit,  innovamus  omnes,  et  singulas 
constitutiones  »,  et  Concilium  Lateranense 
sub  Innocentio  III.  cap.  43.  «  Nimis  (inquit) 
de  jure  divino  quidam  laici  usurpare  conan¬ 
tur,  cum  viros  ecclesiasticos,  nihil  temporale 
obtinentes  ab  eis,  ad  praestanda  sibi  fidelita¬ 
tis  juramenta  compellunt  ».  Bonifacius  VIII 
in  cap.  Quamquam,  de  censibus  in  6.  tam¬ 
quam  de  re  nota  et  explorata  loquitur,  cum 
ait,  jure  divino  et  humano  clericos  et  eorum 
bona  libera  esse  a  saecularium  potestate. 
Joannes  item  VIII.  can.  si  imperator,  dist. 
96.  «  Non  a  legibus  (inquit)  publicis,  non 
a  potestatibus  saeculi,  sed  a  Pontificibus  et 
sacerdotibus  omnipotens  Deus  Christianae 
religionis  clericos  et  sacerdotes  voluit  ordi¬ 
nari,  et  discuti  ».  Et  quod  de  personis  affir¬ 
mat  Joannes  pontifex,  affirmavit  multo  ante 
Simmachus  papa  cum  tota  Synodo  III.  Ro¬ 
mana  de  bonis  ecclesiasticis.  «  Solis  (inquit) 
sacerdotibus  disponendi  de  rebus  Ecclesiae 
indiscusse  a  Deo  cura  commissa  est  ».  His 
addi  potest  Innocentius  IV  pontifex,  quam¬ 
vis  non  ut  Pontifex,  sed  ut  Doctor  particu¬ 
laris  de  hac  re  scripserit.  In  commentario 
enim  ad  cap.  2.  de  majoritate  et  obedientia 
posteaquam  docuerat ,  clericos  exemptos 
fuisse  a  potestate  laicorum  per  Summum 
Pontificem  imperatore  consentiente,  addit, 

hanc  non  esse  plenam  exemptionem,  et  ideo 
dicendum  esse,  clericos  ab  ipso  Deo  tuisse 
exemptos.  Hoc  testimonium  Innocentii  ea  de 
causa  addendum  putavi,  quoniam  Covar.  in 
lib.  practicar.  qu.  cap.  31.  scribit,  praedi¬ 
ctum  Pontificem  in  loco  a  nobis  citato  affir¬ 
masse,  exemptionem  clericorum  non  esse 
juris  divini,  quod  falsum  esse  verba  citata 
palam  ostendunt,  et  ante  nos  in  hanc  eam- 
dem  sententiam  Innocentium  allegavit  Pa¬ 
normitanus,  in  cap.  nimis,  de  jurejurando  : 
ubi  etiam  idem  auctor  recte  refellit  eos,  qui 
per  jus  divinum  intelligunt  jus  canonicum, 
et  fortasse  ad  ejusmodi  explicationes  exclu¬ 
dendas  Concil.  Tridentinum  non  utitur  vo¬ 
cibus  juris  divini,  et  humani,  quae  possent 
trahi  ad  significandum  jus  canonicum,  et 
civile,  sed  ait,  «  ordinatione  divina,  et  Ec¬ 
clesiasticis  sanctionibus  immunitatem  Eccle¬ 
sia},  et  personarum  ecclesiasticarum  fuisse 
institutam  ». 

CAPUT  II. 

An  exemptio  clericorum  sit  juris  divini 
naturalis. 

Disseruimus  hactenus  de  jure  divino  posi¬ 
tivo  ;  nunc  de  jure  naturali  disserendum  est, 
quod  plane  divinum  esse  in  dubium  revocari 
non  potest,  cum  jus  naturale  sit  illud,  quod 
est  ab  auctore  naturae  in  animis  nostris  im¬ 
pressum.  Sed  antequam  explicare  incipiam, 
an  ad  hoc  jus  pertineat  exemptio  clerico¬ 
rum,  distinguendi  sunt  gradus  juris  natura¬ 
lis.  Tres  enim  sunt  gradus  naturalium  prae¬ 
ceptorum.  Primus  est  eorum,  quae  ita  per¬ 
spicue  sunt  impressa  in  cordibus  hominum, 
ut  solo  lumine  rationis,  sine  ulla  disciplina 
vel  arte,  imo  sine  novo  discursu  rationis  ju¬ 
dicentur  ab  omnibus  justa  ;  talia  sunt  prima 
quaedam  principia,  ut  bonum  esse  appeten¬ 
dum,  malum  fugiendum,  conservandam  vi¬ 
tam  cibo  et  potu,  propagandam  et  educan¬ 
dam  sobolem  ad  conservandum  genus  hu¬ 
manum,  Deum  esse  colendum,  non  esse  fa¬ 
ciendum  alteri,  quod  tibi  non  vis  fieri.  Haec 
maxime  proprie  sunt  praecepta  juris  naturae, 
de  quibus  ita  loquitur  S.  Ambrosius  in  epist. 
71.  ad  Irenaeum  :  «  Lex  naturae,  quam  Deus 
singulorum  infudit  pecLoribus,  non  scribitur, 
sed  innascitur,  nec  aliqua  percipitur  lectio¬ 
ne,  sed  profluo  quodam  naturae  fonte  in  sin¬ 
gulis  exprimitur,  et  humanis  ingeniis  hauri- 
ur  »  ;  et  S.  Hieronymus  epist.  ad  Algasiam 


q.  8  :  «  Lex,  quae  in  corde  scribitur,  omnes 
continet  nationes ;  et  nullus  hominum  est, 
qui  hanc  legem  nesciat,  et  idcirco,  justum 
judicium  Dei  est  scribentis  in  corde  humani 
generis,  quod  tibi  fieri  nolueris,  alteri  ne 
feceris  ».  Et  S.  Augustinus  in  tract.  Psal. 
lvii  :  «  Manu  formatoris  nostri  in  ipsis  cor¬ 
dibus  nostris  veritas  scripsit,  quod  tibi  non 
vis  fieri,  ne  facias  alteri.  Hoc  et  antequam 
lex  daretur,  nemo  ignorare  permissus  est,  ut 
esset  unde  judicarentur,  et  quibus  lex  non 
esset  data  ».  Nec  dissentiunt  graeci,  utChry- 
sostomus  hom.  54.  in  Gen.  nec  scholastici, 
ut  S.  Thomas  in  1.  2.  q.  94.  art.  2.  neque 
etiam  ipsa  jura,  ut  patet  ex  can.  Jus  natura¬ 
le,  dist.  i.  et  1.  i.  ff.  de  just.  et  jure.  Secun¬ 
dus  gradus  est  eorum  praeceptorum,  quae 
deducuntur  ex  illis  primis  principiis,  tam¬ 
quam  conclusiones  pimimae,  et  quasi  natu¬ 
raliter  fluentes  per  facilem,  evidentem,  et 
necessariam  consequentiam,  ut  non  sit  opus 
arte  vel  disciplina,  sed  simplici  discursu, 
qualem  omnes  homines  habere  possunt.  Ta¬ 
lia  sunt  omnia  praecepta  decalogi  :  nam  ex 
illo  principio  in  corde  omnium  impresso, 
Deum  esse  colendum,  sequitur  continuo  non 
esse  colenda  idola,  neque  esse  pejerandum  ; 
ex  illo  altero  principio,  quod  tibi  non  vis  fie¬ 
ri,  alteri  ne  feceris,  sequitur  non  esse  occi¬ 
dendum,  non  esse  moechandum,  non  esse 
furandum,  etc.  Et  sane  aliqua  hujus  generis 
praecepta  aliquando  ob  nimiam  hominum 
excaecationem  deleta  sunt  de  cordibus  ho¬ 
minum,  ut  patet  ex  lib.  vi.  Caesaris  de  bello 
Gallico,  ubi  legimus  apud  Germanos  furtum 
non  fuisse  vitium,  sed  virtutem,  et  ex  S. 
Hieronymo  lib.  ii.  in  Jovinianum,  et  ex  The- 
odoreto  lib.  ix.  ad  Graecos,  qui  referunt  mul¬ 
ta  vitia  contra  naturam,  quae  a  populis  qui¬ 
busdam,  et  etiam  a  legislatoribus  eorum 
tamquam  licita  et  justa  approbabantur.  Sed 
quamvis  ejusmodi  praecepta  a  nonnullis 
ignorarentur,  vere  tamen  et  proprie  ad  jus 
divinum  naturale  pertinent,  ut  docet  S.  Tho¬ 
mas  in  1.  2.  qu.  94.  art.  3.  et  qu.  100.  art. 
8.  ubi  scribit,  in  praeceptis  decalogi,  quia 
sunt  proprie  juris  naturalis,  nullam  cadere 
posse  dispensationem  :  et  certe,  sicut  ea, 
quae  deducuntur  per  necessariam  consequen¬ 
tiam  ex  articulis  fidei,  pertinent  ad  fidem, 
quia  non  possunt  negari,  quin  articuli  ipsi 
negentur  :  ita  quae  deducuntur  per  necessa¬ 
riam  consequentiam  ex  primis  principiis  ju¬ 
ris  naturalis  pertinent  etiam  ad  jus  naturale, 
quia  non  possunt  destrui,  quin  destruatur 

natura.  Tertius  gradus  praeceptorum  natura¬ 
lium  est  eorum/  qure  deducuntur  quidem  ex 
principiis  juris  naturae,  sed  per  consequen¬ 
tiam  non  absolute  necessariam,  nec  omnino 
evidentem,  et  ideo  egent  humana  constitu¬ 
tione.  Et  haec  sunt  quae  Theologi  proprie  re¬ 
ferunt  ad  jus  gentium,  et  ea  distinguuntur  a 
jure  civili,  quod  jus  civile  non  deducatur  ex 
jure  naturae  per  modum  conclusionis  deductae 
ex  principiis,  sed  per  modum  determinationis 
eorum,  quae  generaiim  praecipiuntur  a  jure 
naturae,  qua;  doctrina  est  S.  Thomae  in  1.  2. 
q.  95.  art.  2.  et  4.  Et  quamvis  idem  S.  Tho- 
mas  in  praedicta  q.  95.  art.  4.  Isiciorum  se¬ 
cutus,  dicat,  jus  gentium  esse  speciem  juris 
positivi ;  contra  vero  in  2.  2.  q.  57.  art.  3. 
et  claiius  lcct.  12.  in  lib.  v.  Ethic.  dicat  esse 
speciem  juris  naturalis,  et  alleget  jurecon¬ 
sultos  veteres,  qui  jus  naturale  aliud  esse 
docebant,  quod  est  commune  omnibus  anima¬ 
libus,  aliud  quod  est  commune  omnibus  ho¬ 
minibus  :  tamen  non  pugnat  ipse  securn,  nec 
Isidorus  cum  jureconsultis  pugnat.  Nam  et 
idem  S.  Thomas  in  1.  2.  q.  95.  art.  4.  ad 
primum,  scribit  jus  gentium  esse  aliquo  mo¬ 
do  naturale,  et  aliquo  modo  positivum,  ac 
per  hoc  est  medium  inter  jus  naturale  pu¬ 
rum,  et  jus  civile.  Jus  enim  naturale  purum, 
est  illud,  quod  nullo  modo  pendet  cx  huma¬ 
na  constitutione  ;  jus  civile  autem  quod  cx 
sola  hominum  constitutione  pendet,  et  ideo 
pure  positivum  dici  potest.  Jus  vero  gentium 
partim  est  naturale,  partim  positivum,  quia 
pendet  quidem  ab  humana  constitutione, 
id  est,  a  consensu  omnium  gentium,  sed  non 
pendet  ab  auctoritate  principis,  vel  magis¬ 
tratus  particularis.  Ex  quo  sequitur,  ut  ea 
qua;  sunt  de  jure  gentium,  quia  sunt  aliquo 
modo  naturalia,  ideo  prohibeantur  quia  sunt 
mala  :  contra  autem  qua;  sunt  de  jure  civili, 
quia  sunt  pure  positiva,  ideo  sint  mala,  quia 
prohibentur.  Itursus  sequitur,  ut  ea  qua; 
sunt  de  jure  gentium,  quia  sunt  aliquo  mo¬ 
do  naturalia,  non  possint  a  principibus,  vel 
.  magistratibus  abrogari,  vel  immutari  :  con¬ 
tra  autem,  qua;  sunt  de  jure  civili  quia  sunt 
pure  positiva,  sicut  a  principe,  vel  magistra¬ 
tu  constituuntur,  ita  posse  a  magistratu,  vel 
principe  abrogari.  Ilis  ita  explicatis,  dicen¬ 
dum  videtur,  exemptionem  ecclesiasticorum 
non  pertinere  ad  primum,  vel  secundum  na¬ 
turalium  praeceptorum  gradum,  nec  tamen 
esse  juris  tantum  positivi  sive  canonici,  sive 
civilis,  sed  referenda  esse  ad  tertium  gra¬ 
dum  praeceptorum  juris  naturae,  sive,  quod 
Tom.  VI. 


idem  est,  ad  jus  gentium.  Haec  mihi  videtur 
esse  sententia  fere  omnium  theologorum,  et 
eam  on  is  tarum,  et  in  re  non  arbitror  dissen¬ 
tire  Joannem  Driedonem,  qui  in  lib.  i.  de 
libertate  Christiana  cap.  9.  cum  canonistis 
dicit,  exemptionem  clericorum  esse  juris  di¬ 
vini  naturalis,  a  Victoria  in  Relectione  1.  de 
potestate  Ecclesiae  q.  ylt.  et  Soto  in  4.  sent. 
dist.  25.  q.  2.  qui  dicunt,  esse  juris  humani, 
ac  positivi.  Nam  Joannes  Driedo  non  dicit 
esse  juris  naturalis,  quia  sit  primum  ailiquod 
principium  juris  naturae,  aut  conclusio  pro¬ 
xima,  et  quasi  naturaliter  deducta  ex  primis 
principiis,  sed  dicit  esse  juris  naturalis,  quia 
est  omnino  conformis,  et  consentanea  rationi 
naturali.  Victoria  vero,  et  Sotus  negant  esse 
juris  divini  naturalis,  quia  per  jus  naturale 
intelligunt  jus  pure  naturale,  quo  modo  et¬ 
iam  negat  idem  Sotus  jus  gentium  esse  na¬ 
turale  ;  tamen  iidem  auctores,  et  maxime 
Sotus,  addunt  hanc  exemptionem  esse  om¬ 
nino  consentaneam  rationi,  et  ipsi  natura;. 
Neque  dicere  volunt  solum  esse  rationabilem, 
id  est,  non  contrariam  rationi,  sic  enim  nihil 
dixissent,  cum  omnis  justa  lex  etiam  pure 
positiva  non  debeat  esse  contraria  rationi  ; 
sed  dicere  volunt,  esse  deductam  ut  conclu¬ 
sionem  ex  jure  naturae,  et  vim  habere  exju¬ 
ro  naturae,  et  ideo  addunt,  in  hanc  exemp¬ 
tionem  consensisse  omnes  gentes,  ac  pro- 
pterea  non  posse  mutari,  vel  abrogari  a  re¬ 
gibus  et  principibus,  etiamsi  omnes  simul 
conjuncti  eam  abrogare  conentur.  Neque 
dissentit  S.  Thomas,  licet  in  commentar,  ad 
cap.  13.  ad  Rom.  scripserit,  clericos  privile¬ 
gio  principum  liberos  esse  a  tributis  ;  nam 
in  eodem  loco  addit,  id  factum  esse  ob  na¬ 
turalem  aequitatem. 

Hanc  igitur  sententiam  probare  possumus 
his  argumentis.  Primo  ex  consuetudine  om¬ 
nium  gentium,  quod  enim  ubique  fit,  ex  na¬ 
tura  ipsa  descendit,  qua;  omnibus  communis 
est.  Constat  apud  Hebraeos,  levitas  fuisse 
liberos  a  tributis  ex  c:  xxx.  Exod.  et  eap.  i. 
Num.  Constat  apud  /Egyptios  sub  rege  Pha- 
raone  sacerdotes  fuisse  exemptos,  ex  cap. 
xLVii.  Cenes.  Constat  idem  de  sacerdotibus 
Hebraeorum  sub  rege  Artaxerse  ex  lib.  I. 
Esdrae  cap.  vii.  Idem  cognosci  potest  de  sa¬ 
cerdotibus  Gentilium  ex  Aristotele  in  lib.  ir. 
OEcoriom.  ex  Ctesare  lib.  vi.  de  bello  Galli¬ 
co  ;  ex  Plutarcho  in  Camillo,  et  ex  aliis.  A- 
pud  Christianos  imperator  Constantinus,  qui 
primus  fuit  imperator  aperte  Christianus, 
continuo  natura  docente  ecclesiasticos  im. 

munes  a  communibus  reipublicte  oueribus 
declaravit,  ut  patet  ex  epistola  ejus  ad  Avi- 
linum,  apud  Eusebium  lib.  x.  hist.  eccles. 
cap.  7.  quod  idem  multi  alii  imperatores 
fecerunt,  et  notanda  sunt  verba  Justiniani  I. 
sancimus,  2.  C.  de  sacrosanct.  eccles.  Nam 
ubi  exemisset  Ecclesias,  ait  :  «  Cur  enim  non 
facimus  discrimen  inter  res  divinas  et  huma¬ 
nas,  et  cur  non  competens  piaerogatha  coe¬ 
lesti  favori  conservetur  »  ?  (Juihus  verbis 
ostendit,  exemptionem  illam  non  fuisse  ar¬ 
bitrariam,  et  liberam,  sed  debitam,  et  ne¬ 
cessariam. 

Alterum  argumentum  ducitur  a  similitu¬ 
dine,  quam  potestas  ecclesiastica,  et  saecula¬ 
ris  habent  cum  anima  et  corpore  humano. 
Nam,  ut  ostendimus  in  lib.  v.  de  Summo 
Pontifice,  ex  S.  Gregorio  Nazianzeno,  Hu- 
gone  de  S.  "Victore,  aliisque  insignibus  au¬ 
ctoribus,  non  potest  melius  intelligi  quo 
modo  se  habeat  potestas  ecclesiastica  ad 
saecularem,  quam  ex  modo,  quo  se  habet  in 
homine  spiritus  ad  carnem.  Spiritus  autem 
ita  se  habet  ad  carnem,  ut  quamvis  non  im¬ 
pediat  actiones  ejus,  cum  bene  se  habent, 
eam  tamen  regat,  et  moderetur,  et  aliquan¬ 
do  cohibeat,  aliquando  excitet,  pro  ut  ad  fi¬ 
nem  suum  expedire  judicat.  Contra  vero, 
caro  nullum  habet  imperium  in  spiritum, 
neque  eum  ulla  in  re  dirigere,  vel  judicare, 
vel  coercere  potest.  Sic  igitur  potestas  ec¬ 
clesiastica,  quae  spiritualis  est,  ac  per  hoc 
naturaliter  saeculari  superior,  saecularem  po¬ 
testatem,  cum  opus  est,  dirigere,  judicare, 
et  coercere  potest ;  ipsam  vero  a  saeculari 
dirigi,  vel  judicari,  vel  coerceri  nulla  ratio¬ 
ne  permittitur.  Tertio  probatur  ex  nomini¬ 
bus  patris,  et  pastoris,  quibus  tum  in  s:.cris 
litteris,  et  in  libris  sanctorum  Patrum,  tum 
ex  communi  Christianorum  consuetudine 
sacerdotes  ornantur.  Natura  enim  docet,  ut 
filii  parentibus  obediant,  atque  ab  iis  se  cor¬ 
rigi  aequo  animo  ferant,  non  autem  ipsi  pa¬ 
rentibus  imperare,  ensve  corrigere,  vel  ju¬ 
dicare  velint.  Multo  etiam  magis  eadem  du¬ 
ce  et  magistra  natura,  oves  a  pastoribus  re¬ 
guntur  et  gubernantur,  et  quando  aberrant, 
vel  sibilo,  vel  baculo  reducuntur  in  viam,  et 
plane  contra  naturam  esset,  si  ovis  pasto¬ 
rem  regere,  vel  gubernare  videretur.  Quar¬ 
tum  argumentum  peti  potest  a  nomine  et  of¬ 
ficio  clericorum,  clerici  enim  sunt  ministri 
Dei  consecrati  ad  obsequium  solius  Dei,  at. 
que.  ad  hoc  ipsum  ab  universo  populo  Deo 


oblati,  unde  et  clerici  dicuntur  tamquam  ad 
sortem  Domini  pertinentes,  ut  S.  Hierony¬ 
mus  docet  in  epist.  ad  Nepotianum.  Certe 
autem  in  ea,  quae  sunt  oblata  et  consecrata 
Deo,  et  quasi  propria  ipsius  Dei  facta  sunt, 
nullum  jus  habere  possunt  principes  saeculi: 
id  quod  et  lumen  rationis  ostendit,  et  Deus 
ipse  in  Scripturis  sanctis  non  obscure  trad  t, 
cum  ait  Levit,  ult.  Qu  cquid  semel  Deo  fuerit 
consecratum,  sanctum  sanctorum  erit  Domi¬ 
no  (lj.  Quis  autem  dicere  audeat,  jus  esse 
prohino  homini  in  ea,  quae  sancta  sancto¬ 
rum,  id  est,  sanctissima  dici  meruerunt  ? 
Qua  ratione  bona  etiam  temporTia  c  er  eo¬ 
rum,  bona  dominica  proprie  dicuntur  in  ca¬ 
non.  4.  Apostolico,  et  ideo  tamquam  Deo 
sacra,  juiisdictioni  laborum  subjecta ,  esse 
non  possunt.  Quintum  argumpntum  ducitur 
a  signis,  et  piodigiis  quae  non  raro  Deus  os¬ 
tendit  in  eos,  qui  Ecclesiarum  immunitatem 
violare  praesumpserunt.  De  qua  re  multa 
legi  possunt  apud  Tilmannum  Bredemba- 
chium  in  lib.  v.  sacrarum  collationum.  Sed 
exstat  insigne  testimonium  Basilii  Porphiro- 
geniti  Graecorum  imperatoris  apud  Balsamo- 
nem  in  Nomocanone  Photii,  in  commentario 
canonis  primi  synodi  Constantinopolitanae 
primae,  et  secundae,  quam  nos  Latini  octa¬ 
vam  synodum  appellamus.  Refert  enim  idem 
Basilius  causam  omnium  calamitatum  ejus 
temporis  in  legem  quamdam  Nicephori 
Phocee  praedecessoris  sui  contra  Ecclesiae 
libertatem  latam.  «  Ex  quo  (inquit)  lex  ista 
robur  habuit,  nihil  boni  penitus  in  hodier¬ 
num  usque  diem  vitee  nostrae  contigit,  sed 
potius  e  contrario  nullum  omnino  genus  ca¬ 
lamitatis  defuit  ».  Itaque  legem  illam  meri¬ 
to  irritam  esse  voluit,  ac  penitus  abrogavit. 

CAPUT  III. 

Solvuntur  argumenta  contraria. 

Sed  operae  pretium  erit  ad  eas  objectiones 
breviter  respondere,  quas  Didacus  Covarru- 
vias  loco  citato,  et  Joannes  Medina  in  C.  de 
Restit.  quaest.  13.  (qui  liberius  aliis  auctori¬ 
bus  loquuti  sunt),  in  medium  protulerunt. 
Objiciunt  ergo  primo,  nullam  exstare  legem 
divinam,  qua  clerici  eximantur  a  jurisdic¬ 
tione  principum  laicorum.  Sed  jam  ostendi¬ 
mus  exstare  non  paucates  timonia  Scripturae 
veteris,  ex  quibus  per  probabilem  conse¬ 
quentiam  ducatur  argumentum  ad  proban¬ 
dum  jure  divino  clericos  liberos  esse  a  ju- 

risdictione  principum  saecularium.  Neque 
obstat,  quod  Testamentum  vetus  abrogatura 
jam  sit  per  Testamentum  novum.  Nam  ta¬ 
metsi  abrogata  sint  ceeremonialia,  judicialia- 
que  praecepta,  non  tamen  sunt  abrogata 
moralia,  id  est,  quae  continent  vel  decla¬ 
rant  jus  naturae,  et  praeterea  cum  caeremo¬ 
niae  Judaeorum  figurae  furrint  rerum  nostra¬ 
rum,  ut  Apostolus  docet  I  Corintb.  x,  Ga- 
lat.  iv,  et  Hebr.  vii,  non  male  ducimus  ar¬ 
gumenta  per  similitudinem  a  ritibus  judai- 
cis  Denique  non  sola  testimonia  Scripturae 
veteris,  sed  etiam  rationes  ex  jure  naturae 
depromptas  adduximus,  jus  autem  naturae 
non  humanum,  sed  divinum  est,  cum  ab 
ipsius  naturae  auctore  manaverit.  Secundo 
objiciunt  leges  mu  tas  Justiniani  ex  Codice, 
et  Authenticis,  ex  quibus  cognosci  potest, 
olirn  clericos  imperatoris  jurisdictioni  fuisse 
subjectos.  Sed  facilis  est  responsio.  Nam  si 
hoc  argumentum  vim  ullam  haberet,  pro¬ 
baret  etiam  in  rebus  ecclesiasticis  et  spiri¬ 
tualibus  non  esseliberog  clericos  jure  divino 
a  potestate  principum  laicorum  :  constat 
enim  non  solum  ex  Codice  et  Authenticis, 
sed  multo  magis  exNomocanone  Photii,  non 
paucas  leges  Justitiani  de  rebus  plane  ec¬ 
clesiasticis,  et  spiritualibus  disponere.  Co- 
varruvias  autem,  et  Medina,  ut  etiam  om¬ 
nes  Theologi  et  canonistae,  summo  consensu 
docent,  in  rebus  ecclesiasticis  et  spirituali¬ 
bus  liberos  esse  clericos  a  potestate  princi¬ 
pum  saeculi  jure  divino.  Coguntur  igitur  ipsi 
etiam  nobiscum  dicere  leges  illas  procede¬ 
re  de  facto,  non  de  jure,  et  toleratas  ali¬ 
quando  a  summis  Pontificibus,  numquam 
autem  approbatas.  Non  tamen  negaverim, 
multas  quoque  esse  civiles  leges  imperato¬ 
rum,  quas  non  minus  clerici,  quam  laici  se¬ 
qui  debeant.  Ecclesia  enim  pro  cursu  tem¬ 
poralium  tantummodo  rerum,  ut  loquitur 
Nicolaus  I.  Papa  in  epist.  ad  Michaelem,  im¬ 
perialibus  utitur  legibus.  Quod  idem  habe¬ 
mus  in  multis  canonibus  distinctionis  deci¬ 
mae  apud  Gratianum,  et  cap.  1  de  novi  o- 
per.  nunciat.  et  alibi.  Quae  tamen  omnia  in- 
telligi  debent  de  iis  legibus,  quee  non  sunt 
contrariae  ecclesiastica  libertati,  et  quoad 
directionem,  non  quoad  coactionem,  ac  de¬ 
nique  cum  adsunt  aliae  conditiones,  quas 
notant  Doctores,  ac  praesertim  Felinus  in 
cap.  Ecclesia  S.  Mariae ,  de  constitut. 
quaest.  1.  Tertio  objiciunt  exemplum  Apo¬ 
stoli  Pauli,  qui  cum  esset  Praesul  ecclesiasti¬ 


cus,  non  timuit  appellare  Caesarem,  atque 
ab  eo  judicari  se  debere  libere  confiteri,  ut 
S.  Lucas  refert  Act.  xxv,  sed  hanc  objectio¬ 
nem  Covarruvias  omnino  debuisset  omitte¬ 
re.  Nam  B.  Paulus,  ut  constat  ex  cap.  ult. 
Actorum,  coactus  est  appellare  Caesarem, 
oppressus  videlicet  calumniis  Judaeorum,  et 
injustitia  praesidis  romani,  qui  solum  Cae¬ 
sarem  supremum  judicem  agnoscebant.  Ita¬ 
que  ipse  quoque  de  facto  saltem,  si  non  de 
jure,  Caesarem  judicem  agnoscere  debuit, N 
nec  sine  risu  exceptus  fuisset,  si  B.  Petri  su¬ 
premi  pi incipis  ac  judicis  sui  coram  Gentili¬ 
bus,  vel  Judaeis  mentionem  facere  vo¬ 
luisset. 

Quarto  objiciunt  testimonia  SS.  Aposto¬ 
lorum  Petri  et  Pauli,  scribit  enim  B.  Pe¬ 
trus  in  epist.  priore  cap.  ii.  Subjecti  estote 
omni  humanx  creaturx  propter  Deum,  sive 
regi ,  tamquam  prxcellenti.,  sive  ducibus,  tam¬ 
quam  ab  eo  missis  :  et  B.  Paulus  in  epist.  ad 
Roman.  cap.  xiu.  Omnis,  inquit,  anima  po¬ 
testatibus  sublimioidbus  subdita  sit  (1).  In 
quem  locum  scribit  S.  Joannes  Chrysosto- 
mus,  haec  dici  non  tantum  laicis,  sed  etiam 
clericis  et  monachis,  et  ipsis  etiam  Aposto¬ 
lis  et  evangelistis.  Respondeo,  sententias 
Apostolorum  generales  esse.  Quamvis  enim 
nominatim  in  eis  fiat  mentio  regum,  quo¬ 
niam  eo  tempore  valde  necessarium  erat  di¬ 
ligenter  monere  Christianos,  ut  regibus  obe- 
dirent,  ne  fidei  praedicalio  impediretur,  ta¬ 
men  absolute  verba  illa  tam  B.  Petri, 
quam  B.  Pauli,  nihil  aliud  significant,  nisi 
debere  omnes  homines  suis  legitimis  supe¬ 
rioribus  subditos  esse,  eisque  debitam  obe- 
dientiam  exhibere.  Quare  non  potest  ex  his 
testimoniis  Apostolicis  probari  clericos  prin¬ 
cipibus  saeculi,  vel  ipsorunf  legibus  obtem¬ 
perare  debere,  nisi  prids  probetur,  reges 
saeculi  esse  legitimos  superiores,  et  judices 
clericorum,  quod  certe  probari  non  poterit, 
nisi  probetur,  oves  pastoribus,  filios  paren¬ 
tibus,  et  temporalia  spiritualibus  praeemi¬ 
nere.  Nec  tamen  Chrysostomo  contradici¬ 
mus  ;  quamvis  enim  judicem  proprium  cle¬ 
ricorum,  et  monachorum  solum  Pontificem 
esse  dicamus,  tamen  fatemur,  reges  non  so¬ 
lum  laicorum,  sed  etiam  clericorum,  et  mo¬ 
nachorum  reges  esse.  Unde  etiam  non  sine 
causa  in  publicis  precibus  oramus  pro  rege, 
vel  pro  imperatore  nostro  :  nam  cum  reges 
bella  gerant  non  solum  pro  laicis,  sed  etiam 
pro  clericis,  et  monachis,  proque  omnium 


(1)1  Pet.  II,  13;  Rom.  XHi,  1. 

pace,  et  tranquillitate  invigilent,  debetur 
eis  ab  omnibus  honor,  juxta  illud  B.  Petri,  I 
epist.  cap.  ii.  Reyem  honorificate  (I) ;  debe¬ 
tur  etiam  obedientia.  cum  eorum  leges  non 
sunt  contrari®  sacris  canonibus,  et  cum  de 
rebus  iisdem  nulla  exstat  canonica  disposi¬ 
tio,  ac  demum  quoad  directionem  ut  supra 
diximus,  non  quoad  coactionem.  Pr®ter 
haec  argumenta  objicit  Joannes  Medina  loco 
citato  quaedam  alia,  quae  Covarruvias  for¬ 
tasse  ut  leviora  praetermittenda  putavit. 
Sed  nos  ea  quoque  breviter  diluamus.  Ait 
igitur  Medina,  in  lege  naturae  primogenitos 
omnes  fuisse  sacerdotes,  nec  tamen  exem¬ 
ptos  a  majorum  suorum  potestate.  Item  in 
lege  scripta  levitas,  quibus  nunc  succedunt 
clerici,  non  solum  Aaroni  Pontifici  subje¬ 
ctos  fuisse,  sed  etiam  Mosi,  qui  princeps  erat 
civilis  totius  populi  Judaeorum.  In  lege  quo¬ 
que  evangelica  Christi,  ipsum,  qui  caput 
erat  omnium  sacerdotum,  Pilato  subjectum 
fuisse,  juxta  illud  :  Non  haberes  potestatem 
in  me  ullam,  nisi  tibi  datum  esset  desuper  (2). 
Joan  xix.  Denique  ita  ratiocinatur  Medina  : 
Lex  evangelica,  Baptismus,  Ordo  clericalis, 
non  liberant  jure  divino  a  debitis  antea  con¬ 
tractis,  ut  a  debito  servitutis,  a  debito  pecu¬ 
niario,  a  debito  conjugali,  ergo  nec  a  debito 
subjectionis  et  obedienti®  civilis ;  sed  clerici 
ante  clericatum  subjecti  erant  potestati  et 
jurisdictioni  principum,  et  magistratuum 
ssecularium  ;  non  igitur  liberi  sunt  jure  divi¬ 
no  ab  eadem  potestate,  ct  jurisdictione  post 
clericatum.  Sed  ad  haec  omnia  facilis  est  et 
expedita  responsio.  Nam  de  primogenitis  in 
lege  natur®  non  probavit  Medina  eos  civili¬ 
bus  magistratibus  fuisse  subjectos  :  nos  au¬ 
tem  probare  possumus,  non  fuisse,  quoniam 
iidem  primogeniti  sacerdotes  et  principes 
esse  solebant,  docet  S.  Hieronymus  in  quae¬ 
stionibus  Hebraicis  ad  cap.  xlix.  Genes, 
qu®  est  etiam  communis  Hebraeorum  sen¬ 
tentia,  et  exprimitur  ab  ipsa  Paraphrasi 
Chaldaica  eodem  loco  in  benedictione  Itu- 
ben.  Porro  Moses,  cui  subjecti  erant  levit®, 
non  solum  Princeps  civilis  totius  populi,  sed 
citum  summus  sacerdos  eiat,  et  Aaronc 
major,  quamvis  extraordinaria  potestate. 
Unde  dicitur  in  Psal.  xcviii.  Moyses,  et 
Auron  in  sacerdotibus  ejus :  et  novimus  Aa- 
ron  a  Mose  consecratum  ;  et  denique  testa- 
Aur  Philo  in  extremo  lib.  de  vita  Mosis, 
fuisse  Mosem  Pontificem,  regem,  et  legis¬ 


latorem  Hebraiorum.  Quid  igitur  mirum,  si 
levit®  Moysi  subjecti  erant  non  minus  quam 
Aaroni,  cum  Moses  non  minus  quam  Aaron 
sacerdotio  fungeretur.  Christum  autem  Pilato 
subjectum  fuisse  de  facto  solum,  non  de  jure, 
certissimum  est,  et  potestas  desuper  data, 
quam  in  Pilato  Christus  agnoscit,  non  potestas 
judiciaria,  sed  permissio  intelligenda  est,  ut 
sancti  Patres  docent,  Chrysostomus  et  Cy- 
rillus.  De  qua  Dominus  ait  Luc.  xxii.  h®c 
est  hora  vestra,  et  potestas  tenebrarum.  Et 
certe,  ferendum  non  esset,  si  Medina  cum 
Marsilio  Paduano  Christum  Dei  Filium  natu¬ 
ralem,  principibus  terrenis  jure  subjectum 
fuisse  dicere  vellet.  Ratiocinatio  denique 
ejusdem  Mcdin®  aut  nihil  probat,  aut  plus, 
quam  ipse  velit,  probat.  Nam  si  paria  sunt 
eximere  a  debito  servitutis,  vel  pecuniario, 
vel  uxorio,  et  eximere  a  debito  subjectionis,, 
et  obedienti®  civilis,  sicut  non  potest  sum¬ 
mus  Pontifex  eximere  homines  Christianos 
a  debito  servitutis,  vel  pecuniario,  vel  uxo¬ 
rio  sine  consensu  partis,  quoniam  alioquin 
injuriam  facere  videretur,  ita  non  potuisset 
idem  summus  Pontifex  eximere  clericos  a 
jurisdictione  principum  s®eularium,  sine 
ipsorum  consensu.  Atque  hoc  est  contra 
omnes  Theologos,  a  quibus  nec  ipse  Medina 
dissentit.  Non  igitur  sunt  illa  paria,  ac  per 
hoc  Medin®  argumentum  non  recte  conclu¬ 
dit.  Ratio  vero  discriminis  inter  illa  debita, 
h®c  est,  quod  majus  omnino  sit  vinculum 
inter  creditorem  et  debitorem,  Dominum  et 
servum ,  virum  et  uxorem,  quam  inter 
principem,  vel  magistratum,  et  civem.  Ita¬ 
que  clericatus  non  eximit  a  debitis  illis  prio¬ 
ris  generis,  et  ideo  non  poterit  fieri  clericus 
is,  qui  servus  est,  nisi  prius  a  Domino  libe¬ 
retur,  neque  is,  qui  est  alligatus  uxori,  nisi 
uxor  consentiat,  et  ipsa  quoque  votum  con¬ 
tinenti®  emittat  :  neque  is,  qui  tantum  pe- 
cuni®  debet,  ut  restituere  nequeat,  si  cle¬ 
ricus  fiat,  nisi  a  creditore  debitum  remitta¬ 
tur.  At  idem  clericatus  eximit  a  subjectione 
civili,  et  transfert  in  subjectionem  ecclesia¬ 
sticam  etiam  non  consentiente,  vel  repug¬ 
nante  superiore  civili,  quoniam  unusquis¬ 
que  circa  statum  propri®  person®  liber  est, 
sicut  potest  relinquere  patrem  ct  matrem, 
ct  adh®rcre  uxori,  juxta  verbum  Domini 
Matth.  xix.  ita  potest  relinquere  principem 
s®cuii,  et  in  sortem  Domini  transire,  atque 
aci  Dei  servitutem  accedere,  seque  tofum 

episcopo  in  clericatu,  vel  abbati  in  mona¬ 
stica  professione  committere.  At,  inquit 
Medina,  lex  evangelica,  et  Baptismus,  non 
eximunt  a  jurisdictione  civili,  igitur  neque 
eximit  clericatus.  Respondeo,  non  esse  eam- 
dem  rationem  legis  evangelica;  et  Baptismi, 
ac  ipsius  clericatus.  Nam  lex  evangelica,  et 
Baptismus  non  excludunt,  imo  necessarium 
esse  volunt  principatum  civilem,  ut  adver¬ 
sus  Anabaptistas  nos  alio  loco  probavimus. 
At  clericatus,  ut  etiam  monachatus,  non 
posset  suo  munere  recte  fungi,  nisi  liber  es¬ 
set,  et  immunis  a  jurisdictione  civili ;  et 
ordo  ipse  naturse  pervertetur,  si  pastoi*es 
ovibus,  parentes  filiis,  et  spiritualia  corpo¬ 
ralibus  subjicienda  sint.  At,  inquies,  injuria 
fiet  principibus  si  inviti  suo  jure  priventur, 
quod  in  clericos  ante  clericatum  habebant. 
Respondeo,  nullam  ipsis  injuriam  fieri,  quia 
qui  jure  suo  utitur,  nullam  facit  injuriam. 
Utitur  autem  jure  suo,  qui  eligit  statum, 
quem  sibi  magis  convenientem  esse  cen¬ 
set,  quamvis  per  accidens  sequatur,  ut 
princeps  subdito  suo  privetur .  Nam  etsi 
quis  justa  de  causa  domicilium  suum  in  aliam 
civitatem,  vel  provinciam  transferat,  desi¬ 
net  subditus  esse  priori  principi,  nec  tamen 
injuriam  illi  fecisse  videbitur.  Ultima  objec¬ 
tio  Medinae  illa  est,  quod  non  repugnet  ra¬ 
tioni,  ut  homines  addicti  obsequio  Dei  et 
spiritualibus  functionibus,  subsint  in  rebus 
temporalibus,  et  civilibus  regi,  vel  magi¬ 
stratui  saeculari.  Ex  quo  sequitur,  ut  si 
exempti  sint ,  id  factum  sit ,  concessione 
principum,  non  jure  divino.  Addi  potest 
confirmatio  ad  hoc  argumentum,  ut  nihil 
difficultatis  subterfugere  videamur.  Nam  sic¬ 
ut  princeps  saecularis,  ut  Christianus  et  in 
rebus  spiritualibus  est  ovis,  et  filius  sacer¬ 
dotum  :  ita  e  contrario  sacerdotes  ut  cives, 
et  in  rebus  temporalibus  videntur  posse  dici 
oves  et  quasi  filii  principum  saecularium.  Item 
quia  una  tantum  est  Ecclesia,  continens 
clericos  et  laicos,  et  Ecclesiae  caput  est  Sum¬ 
mus  Pontifex,  ideo  subsunt  omnes  eidem 
Summo  Pontifici  tum  clerici,  tum  laici,  igi¬ 
tur  eodem  modo  qucniam  una  est  civitas 
continens  laicos,  et  clericos,  et  civitatis  ca¬ 
put  est  Princeps  saecularis,  ideo  subjecti  de¬ 
bent  esse  omnes  tam  laici,  quam  clerici  prin¬ 
cipi  saeculari  in  iis,  quae  pertinent  ad  bo¬ 
num  regimen  civitatis.  Respondeo,  hoc  ar¬ 
gumento  probari,  exemptionem  clericorum, 
uon  esse  de  jure  naturae  primario,  quod  nos 
supra  in  duos  gradus  distinximus,  sed  esse 
dejuro  naturae  secundario,  quod  etiam  jus 


gentium  appellari  diximus.  Nam  ut  S.  Tho- 
mas  recte  docet  in  2.  2.  quaest.  57.  art.  3. 
jus  naturae  primarium  respicit  rem  absolute 
consideratam,  jus  naturae  secundarium,  si¬ 
ve  jus  gentium  respicit  rem  in  ordine  ad 
certum  finem,  et  ideo  pendet  ex  discursu 
rationis.  Licet  igitur  non  repugnet  rationi 
absolute,  ut  clericus  subsit  in  rebus  civilibus 
principi  sieculari  :  tamen  repugnat  in  or¬ 
dine  ad  officium  clericorum  rite  administran¬ 
dum.  Nam  ut  alia  omittam,  turpissimum  es¬ 
set,  et  etiam  Sotus  annotavit,  si  magistra¬ 
tus,  Episcopum  corrigere,  vel  punire  pos¬ 
set,  a  quo  ipse  corrigendus,  et  puniendus 
est.  Et  quis  ferret,  si  hodie  sacerdos  ad  suum 
tribunal  magistratum  vocaret,  cras  autem 
magistratus  vocaret  sacerdotem  ad  suum  ? 
Et  nonne  omnis  reverentia,  quam  necessa¬ 
rio  debent  laici  sacerdotibus,  periret,  si  eos 
pro  imperio  coercere  possent.  Hinc  igitur 
ante  omnes  principum  leges,  humanum  ge¬ 
nus  ratione  docente  constituit,  ut  ubique  sa¬ 
cerdotes  immunes  essent  a  jurisdictione  prin¬ 
cipum  laicorum.  Ad  primam  confirmationem 
respondeo,  principem  quidem  ovem,  ac  fi¬ 
lium  spiritualem  sacerdotis  esse  ;  sed  sacer¬ 
dotem  nullo  modo  filium  vel  ovem  principis 
dici  posse  :  quoniam  sacerdotes,  et  omnes 
clerici  suum  habent  principem  spiritualem, 
a  quo  non  in  spiritualibus  solum,  sed  etiam 
in  temporalibus  reguntur.  Neque  fieri  po¬ 
test,  ut  duos  agnoscant  principes  in  rebus 
temporalibus,  cum,  juxta  Evangelium,  ne¬ 
mo  possit  duobus  dominis  servire.  Ad  alte¬ 
ram  confirmationem  respondeo,  Ecclesiam 
vere  unam  tantum  esse,  et  nullo  modo  duas, 
civitatem  autem  unam  esse  materialiter,  et 
duas  formaliter.  Nam  Ecclesia  continet  om¬ 
nes  Christianos  catholicos,  sive  sint  clerici, 
sive  laici.  Si  quis  autem  consideret  coetum 
laicorum,  non  ut  Christiani  sunt,  sed  ut  ci¬ 
ves,  vel  quocumque  alio  modo,  is  coetus 
Ecclesia  dici  non  potest.  Non  igitur  dua; 
fingi  possunt  Ecclesiae,  ac  multo  minus  esse. 
At  coetus  laicorum,  et  coetus  clericorum 
formaliter  diim  civitates  dici  possunt,  quo¬ 
niam  in  ipsis  etiam  temporalibus  rebus  di¬ 
versas  leges  habent,  diversum  principem, 
diversa  tribunalia,  et  tamen  materialiter 
unam  quoque  civitatem  faciunt,  quia  unam 
urbem  inhabitant,  et  sub  ejusdem  princi¬ 
pis  protectione  vivunt,  qui  sicut  pro  labore, 
ac  sollicitudine,  quam  pro  communi  bono 
suscipit,  a  laicis  tributa  recipit,  ita  recipit  a 
clericis  auxilia  longe  majora  publicarum 
precum,  et  sacrificiorum  ad  Deum. 

DE  TRANSLATIONE  IMPERII  ROMANI 

LIBER  PRIMUS 

ARGUMENTUM  ET  PARTITIO  HUJUS  LIBRI 


Scripturus  de  translatione  imperii  Romani  a  Graecis  ad  Germanos,  adversus 
mendacissimum  librum,  quem  ante  paucos  annos  de  eodem  argumento  edidit 
Matthias  Flaccius  Illyricus,  operae  pretium  me  facturum  existimavi,  si  quemad¬ 
modum  ipse  prolegomena  quaedem  praemisit,  ita  quoque  et  ego  loco  prolegome- 
norum  paucam  quaedam  praemittam  tum  de  contradictionibus,  tum  de  mendaciis 
ejusdem  Illyrici  manifestis,  atque  crassissimis.  Ita  enim  spero  fore,  ut  hominis 
hujus  inconstantia  et  impudentia  patefacta,  simul  etiam  aditus  patefiat  veritati 
in  aures  atque  animos  illorum,  quos  jam  forte  falsitas  occupavit,  quibusque  ille 
suis  artibus,  et  multa  historiarum  confusione  et  varietate,  tenebras  offudit. 
Deinde  ad  rem  ipsam  aggrediar  hoc  ordine.  Quoniam  Illyricus,  ut  est  inconstans, 
et  varius,  uno  in  loco  docet  non  esse  translatum  imperium  Romani  Pontificis  au¬ 
ctoritate  a  Graecis  in  Francos,  seu  Germanos,  in  alio  vero  fatetur  id  quidem,  sed 
affirmat  injuste  et  impie  factum,  esseque  hanc  translationem  praecipuum  mira¬ 
culum  Antichristi,  propterea  primum  demonstrare  conabor,  vere  translationem 
esse  factam  Summi  Pontificis  auctoritate;  atque  argumenta  desumam  ex  consensu 
omnium  historicorum,  ex  confessione  imperatorum,  ac  principum  aliorum,  ex  te¬ 
stimoniis  veterum  Romanorum  Pontificum,  ac  demum  ex  refutatione  omnium 
eorum  jurium,  vel  titulorum,  quos  adversarii  praetendunt.  Ostendam  enim  cer¬ 
tissimis  rationibus,  Carolum  Magnum,  quem  imperatorem  Romanum  fuisse  nec 
Illyricus,  neque  alius  quispiam  negat,  ad  eam  dignitatem  pervenisse,  nec  jure 
Delii  atque  armorum,  nec  immediata  vocatione  Dei,  nec  successione  haereditaria, 
nec  dono  Graecorum,  nec  denique  electione  Senatus  Populique  Romani :  proinde 
aut  Carolum  a  Pontifice  imperium  habuisse,  aut  omnino  non  habuisse.  Deinde 
planum  faciam,  id  quod  Summus  Pontifex  in  hac  translatione  imperii  fecit,  rite 
ac  jure  esse  factum.  Addam  postremo,  ut  nihil  eorum,  qua?  Illyricus  tractat, 
praetermisisse  vjdear,  de  translatione  imperii,  si  tamen  translatio  dicenda  est, 
ex  familia  Oaroli  Magni  in  Saxones,  et  de  institutione  septem  imperii  electo¬ 

CAPUT  PRIMUM. 

Complectitur  contradictiones  Illyrici. 

/ 

Igitur  noster  Illyricus  (ut  ordiamur  ab  eo 
quod  primo  loco  propositum  est)  pro  sua 
gravitate  et  constantia  in  asserendis  senten¬ 
tiis,  non  tam  quid  sit  in  re,  considerare  solet, 
quam  quid  proposito  suo  maxime  deserviat. 
Itaque  si  affirmare  aliquid  causae,  quam  de¬ 
fendit,  utile  est,  confidenter  affirmat;  si  rur¬ 
sum  illud  ipsum  negare,  rei  suae  conducere 
putat,  audacter  negat,  parum  omnino  labo¬ 
rans,  cohaereantne  scripta  sua  inter  se,  an 
secum  ipsa  pugnent,  et  utrum  unum  alteri 
opem  ferat,  an  potius,  tamquam  in  bello  so¬ 
ciali,  unum  evertatur  ab  altero. 

I. —  In  libro,  quem  nuper  edidit  de  transla¬ 
tione  Imperii,  passim  figmentum,  et  fabulas 
appellat,  quod  vulgo  creditur,  imperium  Ro¬ 
manum  translatum  a  Grsecis  ad  Germanos 
Summi  Pontificis  auctoritate.  Atque  ut  ali¬ 
quem  certum  locum  notemus,  titulus  secun¬ 
dae  partis  primi  capitis  hic  est  :  «  Quod  non 
sit  facta  per  Papas  imperii  translatio  a  Grae¬ 
cis  ad  Germanos  » . 

Sed  nimirum  pum  haec  scriberet,  oblitus 
erat  quid  paulo  ante  scripsisset.  Nam  in  li¬ 
bro  contra  primatum  Papae  pene  extremo, 
notas  Antichr isti  explicans,  quinto  loco  hanc 
ponit  de  translatione  imperii,  et  quidem  his 
verbis  :  «  Antichristus  apparebit  cum  Ro¬ 
mani  regni  defectio  fiet,  et  reddet  Romanis 
libertatem,  sub  suo  tamen  nomine.  Hoc  ac¬ 
cidit  ante  annos  700.  cum  Romanum  impe- 
perium  ruebat,  et  a  Papa,  non  tamquam  Cae¬ 
sare  dictatore,  consule,  aut  senatore,  sed  ut 
a  Papa  Romano  nonnihil  instauratum  est  : 
tunc  enim  Papa  suam  potentiam  et  impieta¬ 
tem  propagavit».  Sic  Apocalyp.  xm.  Laesa 
bestia  ab  aiia  simili  agni  bestia  honoratur  (1). 
Nec  solum  in  eo  fibro,  sed  etiam  in  Centuriis 
idem  aifiimat  Illyricus.  Sic  enim  scribit  cen- 
tur.  8.  cap.  10.  coi.  751.  a.  Atque  ita  impe¬ 
rium  Romanum  ad  Carolum,  et  Francos  (Leo 
Tertius)  transtulit,  et  tamen  sibi  reservavit 
jus  Francis  impeiandi.  Atque  hinc  factum 
est  deinceps,  ut  qui  imperii  sceptrum  accipe¬ 
rent,  a  Pontifice  inaugurarentur,  estque  haec 
translatio  praecipuum  ex  miraculis  Antichri- 
sti  »,  Apocalypsis  xm.  et  xvu. 

Quid  hic  Hlyiice,  eliges  ?  si  transtulit  Ro¬ 


manus  Pontifex  imperium  in  Francos,  totus 
liber  tuus  de  translatione  imperii  corruit :  si 
non  transtulit,  corruunt  partes  non  exiguae 
tum  ex  libro  tuo  contra  primatum,  tum  ex 
historiarum  tuarum  Centuriis.  Immo  vero, 
sive  transtulit  Papa  Romanus  imperium  in 
Francos,  sive  non  transtulit,  corruit  liber 
tuus  de  translatione  imperii.  Siquidem  Pa¬ 
pam  esse  Antichristum,  ex  Yerbo  Dei  effica- 
cissima  ducta  ratione  demonstrasse  te  putas 
in  locis  paulo  ante  citatis,  quia  videlicet  Papa 
dum  imperium  occidentale  instauravit,  cu¬ 
ravit  (ut  tu  quidem  interpretaris)  plagam  be¬ 
stiae,  quod  est  miraculum,  et  nota  praecipua 
Antichristi,  Apocal.  xm.  et  xvu.  Igitur  in 
lib.  de  translatione  imperii  dum  contendis 
tam  acriter,  non  esse  Papam  auctorem  occi¬ 
dentalis  imperii,  quid  aliud  contendis,  quam 
id  efficere,  ut  credamus  falsam  esse  tuam  il¬ 
lam  demonstrationem,  qua  ex  Verbo  Dei 
probare  volebas,  Papam  esse  Antichristum? 
et  tamen  in  hoc  ipso  libro,  tertio  quoque 
verbo  repetis  Papam  esse  Antichristum,  in 
quo  tu  ipse  tuam  praecipuam  demonstratio¬ 
nem  labefactas,  qua  effici  credebas,  Papam 
esse  Antichristum.  Sed  pergamus  ad  caetera. 

II. — In  hoc  ipso  libro  de  translatione  impe¬ 
rii  in  epistola  dedicatoria  affirmat  Illyricus 
jus  in  imperium  Romanum  Germanos  ade¬ 
ptos  esse  ante  annos  1500.  cum  videlicet  Ar¬ 
minio  duce  duas  aquilas  Romanis  eripu¬ 
erunt  ;  atque  in  hujus  rei  si;  num  bicipitem 
aquilam  Germanos  imperatores  in  insignibus 
suis  praeferre.  «  Huc  (inquit)  referre  possis, 
quod  et  mox  post  Julium,  sub  Augusto  Ger¬ 
mani  duas  aquilas  Romanis  justissimo  bello 
abstulerunt  ».  Et  infra  :  «  Quandocnmque 
igitur  volet  Romanus  sacrificus,  aliique  im¬ 
perii  aemuli,  cognoscere  Gei  manorum  mo¬ 
narchia;  originem,  ac  jus,  intueantur  modo, 
ac  contemplentur  ejus  gloriosa  insignia  bici¬ 
pitem  aquilam  ostentantia  ;  et  mox  ea  illos 
de  origine  jureque  suo  abunde  edocebunt, 
ac  vel  invitos  convincent  ».  Ha;c  i  le. 

Sed  ha;c  somnia,  qua;  nos  infra  cap.  6.  re¬ 
futabimus,  refellit  etiam  ipse  idem  Illyricus 
cum  itu  loquitur  centur.  U.  cap.  16.  coi.  621. 

«  Aquila  Romana  in  duo  capita  statim  in  ini¬ 
tio  hujus  sarnuii  (quod1  est  ab  anno  800  ad 
900  ,  divisa  est.  Nam  Carolus  Magnuis  a 
Leone  Pontifice  cum  consensu  6enatus  et  po¬ 
puli  Romani  imperator  Occidentis  sulemni 
■ritu  inauguratur  anno  Domini  801  ».  Qud- 

modo,  quaeso,  ista  cohaerent,  ut  ante  annos 
1500.  coeperit  aquila  biceps,  et  jus,  atque 
origo  imperii  Germanici  ;  et  tamen  aquila 
Romana  anno  801.,  id  est,  ante  annos  700. 
divisa  primum  fuerit,  cum  Carolus  Magnus 
a  Leone  Pontifice  imperator  Occidentis  pri¬ 
mus  inauguratus  est  ? 

III.  —  Rursum  in  libro  de  translatione  im¬ 
perii  cap.  1.  pag.  9.  audet  (inquit  Illyricus) 
Gelasius  Papa  ad  Anastasium  imperatorem 
scribens  15.  qusest.  6.  can.  Alius,  affirmare, 
Zachariam  Papam  deposuisse  Hildericum  re¬ 
gem  Francorum,  et  transtulisse  regnum  in 
Pipinum  Caroli patrem.  (Et  infra:  Tale  men¬ 
dacium  ausus  est  Papa  confingere,  et  Grati¬ 
anus  suse  rapsodise  Decretorum  inserere). 
Heec  ibi.  At  in  historia  longe  aliter.  Sic  enim 
scribit  cent.  8.  cap.  10.  coi.  706.  Pipino  Za- 
charias  Papa  regnum  Francorum  dedit,  id- 
que  ei  tutum  preestitit,  deposito,  et  in  mona¬ 
chum  consecrato  Carolomanno  fratre  ejus, 
et  Hilderico  rege  priore.  Poteratne  clarius 
secum  pugnare,  et  uno  in  loco  destruere, 
quod  in  alio  affirmavit? 

IV.  —  In  libro  eodem  de  translatione  im¬ 
perii  c.  1.  pag.  12.  affirmat  Illyricus,  Sum¬ 
mos  Pontifices  quondam  servos  et  mancipia 
fuisse  Caroli,  nunc  econtrario  a  Summis 
Pontificibus  adigi  Csesares  ad  turpissima  pe¬ 
dum  oscula.  Quam  foeda  (inquit)  est  ista  va¬ 
nitas,  quod  Papistse  fingunt,  illos  servos  et 
mancipia  Caroli,  imperium  Romanum  in  Ca- 
rolum  transtulisse,  eumque  sibi  ut  vasallum 
quemdam  dato  feudo  obligasse  ;  ut  nuncar- 
ctissimisjuramentis  Csesares  sibi  obstringunt 
et  etiam  ad  turpissima  pedum  oscula  adi¬ 
gunt.  Sed  audi  rursum  ejusdem  Illyrici  verba 
ex  centur.  8.  cap.  10.  coi.  724.  Pipinus  (in¬ 
quit)  et  Carolus  filius  ejus,  in  terram  pro¬ 
strati,  pedes  ejus  (Stephani  Papse)  osculati 
sunt,  et  stapedes  ejus  apprehenderunt,  et 
frsenum  equi  illius  tenentes,  stratoris  officia 
ei  praestiterunt.  Quid  hic  dices  Illyrice  ?  Si 
Papa  mancipium  eras  Caroli,  qui  factum  est, 
ut  non  Papa  Caroli,  sed  Carolus  Papai  sta¬ 
pedes  apprehenderit,  et  stratoris  officium  ei 
praestiterit  ?  Et  si  nunc  primum  coepit  Pupa 
principes  adigere  ad  oscula  pedum,  quo  pa¬ 
cto  ante  annos  prope  800,  Pipinus  et  Carolus 
humi  strati,  Pontificis  pedes,  nullo  cogente, 
nisi  Dei  metu,  ac  reverentia;  Christi  Vicario 
debita,  osculabantur  ? 

V.  —  Eadem  pag.  12.  in  libro  de  transla¬ 
tione  imperii  ita  scribit  Illyricus  :  Testantur 
quoque  omnes  historici,  etiam  ii  qui  Papis 

sunt  addictissimi,  Leonem  Papam  mox  ut 
electus  fuit  in  Papam,  misisse  ad  Carolum 
Magnum  legationem  una  cum  clavibus  S. 
Petri,  quod  est  papale  insigne,  et  vexillis  ur¬ 
bis  Romae  cum  Aquilis  ;  petiisseque  juxta 
Synodum  Adriani,  confirmationem  sui,  et  ut 
aliquis  mitteretur  qui  Romanos  Carolo  denuo 
juramentb  adstringeret ;  quod  fuit  extremae 
subjectionis  indicium.  Haec  ibi.  In  Centuriis 
contrarium  legimus  ;  nimirum  petiisse  Leo¬ 
nem  ut  aliqui  a  Carolo  mitterentur,  qui  Ro¬ 
manos  non  Carolo,  sed  ipsi  Papae  juramento 
adstringerent,  sic  enim  legimus  centur.  8. 
cap.  10.  column.  750.  Legatos  ergo  inscio  se¬ 
natu  cum  muneribus  ad  Carolum  mittit,  ei- 
que  sacras  claves,  insigne  Pontificiae  dignita¬ 
tis,  et  vexillum  urbis  Romae,  seu  aquilam,  sig¬ 
num  imperii  Romani  offert,  seque  et  urbem 
Romam  ejus  fidei  commendat,  ac  postulat  ut 
suos  Romam  ableget,  qui  populum  Romanum 
ad  suam  fidem  atque  subjectionem  Sacra¬ 
mento  firmarent :  juxta  annales  Francorum. 
Quae  verba  alii  (hoc  est,  Illyricus  idem  in 
alio  loco)  intelligunt  quod  j usserit  Romanos 
Francis  fidem  jurare  ;  sed  id  non  tam  facile 
esset  impetratum.  Quare  verisimilius  est, 
quod  petierit  Romanos  eo  adigi,  ut  Pontifici 
jusjurandum  praestarent.  Quare  Engelbertus, 
vel  Agilbertus,  abbas  S.  Richarii,  jussu  Ca¬ 
roli  compulit  Romanum  populum  fidelitatem 
jurare  Pontifici. 

VI.  —  Pag.  22.  Italiam  ab  Odoacre  occu¬ 
patam  affirmat  Leone  Bessicano  Imperatore. 
At  cent.  5.  c.  16.  colum.  1526.  scribit  id  ac¬ 
cidisse  sub  Zenone  qui  post  Leonem  junio¬ 
rem  Leoni  Seniori,  id  est,  Bessicano  suc¬ 
cessit. 

VII.  —  Pag.  26.  et  sequentibus,  Theodo¬ 
ricum  Ostrogothum,  imperatorem  Romano¬ 
rum  et  Augustum,  ac  purpura  Ceesarea  or¬ 
natum  fu  sse  fuse  docet,  ac  mu.tis  testimoniis 
confirmat.  At  centur.  6.  cap.  16.  coi.  840. 
disertis  verbis  dicit,  Theodoricum  eunniem 
nec  nomen  nec  insignia  imperatorum  Roma¬ 
norum  unquam  habuisse. 

Vili.  —  Pag.  49.  Carolo  Magno  imperium 
Occidentis  donatum  fuisse  scribit  ab  liene, 
antequam  idem  Carolus  a  Leone  coronare¬ 
tur.  At  cent.  9.  cap.  16.  colum.  621.  scribit 
Graecos  in  imperium  Caroli  quodammodo 
consensisse,  quod  non  possent  mutare  quod 
Leo  fecerat  Ifomte,  quando  Carolum  impe¬ 
ratorem  appellavit. 

IX.  —  Neque  vero  de  Electoribus  imperii 
minor  est  apudlllyrieum,  quam  de  ipsa  im- 

perii  translatione  dissensio  :  Nam  in  libro 
de  translatione  imperii  c.  3.  pag.  89.  haben¬ 
tur  haec  verba  :  Hic  quoque  ut  ubique  alibi, 
Pontificiorum  parasitarum  mendacia  gras¬ 
santur.  Dicunt  enim  quod  imperante  Othone 
III,  Gregorius  V,  Germanus,  male  a  Romanis 
tractatus,  suaque  sede  pulsus,  decretum 
tulerit  quod  septem  Germani  principes,  loco 
Romani  populi,  senatusque,  imperatores  in 
perpetuam  posteritatem  eligere  deberent. 
Quod  eorum  figmentum  mox  evidenter,  Deo 
dante,  redarguemus.  At  in  historia  Ecclesia¬ 
stica  cent.  10.  c.  10.  coi.  556.  habentur  haec 
alia  ejusdem  Illyrici  verba,  quae  pugnent 
necne  cum  praecedentibus,  vel  ipse  Illyricus 
judex  esto  :  Gregorius  undecimo  sui  exilii 
mense,  pristinae  dignitati  per  Imperatorem 
restitutus  ,  suam  patriam  insigni  aliqua  di¬ 
gnitate  ornaturus,  sanxit,  ut  penes  solos 
Germanos  eligendi  regem  esset  jus  ac  pote¬ 
stas,  qui  post  diadema  a  Romano  Pontifice 
acceptum,  imperator  et  augustus  appellare¬ 
tur.  Suntque  electores  constituti,  Mogunti- 
nus,  Coloniensis.  etTrevirensis  archiepiscopi, 
comes  Palatinus  Rheni,  Saxonix,  dux,  mar- 
chio  Brandeburgensis,  et  rex  Bobemiae,  qui 
paribus  suffragiis  electorum  cxistentibus , 
litem  inter  eos  dirimat.  Ne  autem  liber  de 
translatione  imperii  solum  cum  aliis  ejusdem 
Illyrici  libris,  et  non  etiam  ipse  secum  pug¬ 
nare  videatur,  annotemus  adhuc  unam  vel 
alteram  contradictionem. 

X.  —  In  ipso  igitur  lib.  de  translatione 
imperii  cap.  d.  pag.  5.  sic  Illyricus  loquitur : 
((  Dei  solius  est  iste  titulus  :  Mea  sunt  om¬ 
nia  ,  ego  do  ea  cui  volo ;  ego  transfero  reg¬ 
na,  ac  monarchias  de  gente  in  gentem  pro 
meo  arbitrio.  Horrenda  ergo  blasphemia  est, 
quod  Antichrisius,  sicut  in  aliis  omnibus  se 
Deo  exaequavit,  immo  et  supra  eum  extulit, 
ita  in  hoc  quoque  gloriatur  :  suum  esse  trans¬ 
ferre  imperia  ac  regna  ad  quemcumque 
velit;  seque  transtulisse  Imperium  a  Graecis 
ad  Francos,  et  porro  a  Francis  ad  Germa¬ 
nos  ».  Hsec  ibi.  At  infra  cap.  2.  pag.  21.  non 
vult  solius  Dei  esse  transferre  imperia,  sed 
etiam  hominum.  Siquidem  docet  non  semel 
translatum  fuisse  imperium  a  Grsecis  ad  Ger¬ 
manos  :  «  Romani,  inquit,  aut  potius  Con- 
stantinopolitani  imperatores  saepius  jus  Oc¬ 
cidentalis  imperii  Germanis  tradiderunt  ». 
Et  mox  pag.  22  :  «  Prima  igitur,  inquit, 
translatio  facta  est  sub  Leone  Bessicano, 
Constantinopolitauo  imperatore,  circa  an¬ 
num  460.  in  Othacarum,  aut  Odoacrem  ». 


Et  infra  ponit  secundam  translationem  fa¬ 
ctam  a  Zenone  imperatore  in  Theodoricum; 
tertiam  ab  Anastasio  in  Clodovaeum ;  et 
quartam  ab  Irene  in  Carolum.  Sed  si  horren¬ 
da  blasphemia  est,  quod  Papa  asserat,  se 
transtulisse  imperium  in  Germanos ,  quia 
transferre  imperia  soli  Deo  convenit,  quo¬ 
modo  non  est  horrenda  blasphemia,  quod 
Illyricus  asserit,  a  Leone  Bessicano, Vel  ejus 
militibus,  translatum  imperium  in  Odoa¬ 
crem,  a  Zenone  in  Theodoricum,  ab  Ana¬ 
stasio  in  Clodovaeum,  ab  Irene  in  Carolum  ? 

XI.  —  Et  si  Antichristus  est,  et  Deo  se  ex¬ 
aequat,  vel  super  ipsum  extollit,  qui  audet 
regna  transferre,  quod  soli  Deo  estproprium, 
certe  Antichristi  fuerunt  Leonis  milites,  nec- 
non  Zeno,  Anastasius,  et  Irene  imperatores, 
qui  re  ipsa  (ut  Illyricus  dicit)  imperium 
transtulerunt ,  ac  Dei  potestatem  usurpa¬ 
runt.  Papa  vero  non  modo  non  est  Antichri¬ 
stus,  sed  etiam  Antichristo  omnino  contra¬ 
rius,  cum  non  solum  imperium  non  transtu¬ 
lerit,  nec  Deo  se  aequaverit,  sed  etiam  (ut 
idem  Illyricus  scribit  pagin.  12.)  se  ut  ser¬ 
vum  ac  mancipium  imperatori  subjecerit. 
Nonne  igitur  Illyricus  manifeste  secum  pug¬ 
nat,  cum  passim  in  hoc  suo  libro  Papam 
Antichristum  vocat,  et  quidem  extollentem 
se  supra  ipsum  Deum  et  tamen  in  eodem  li¬ 
bro  tam  humilem  facit  eumdem  Papam,  ut 
se  mancipium,  et  juratum  servum  impeiva- 
toris,  esse  fateatur  ? 

XII.  —  Rursum  in  eodem  libro  cap.  1. 
pag.  12:«  Ipsa,  inquit  Illyricus,  vox  trans¬ 
lationis  eos  evidentissime  mendacii  redar¬ 
guit  :  nam  si  transtulerunt  Papae  imperium 
a  Graecis  ad  Francos,  sequitur  Graecos  esse 
plane  privatos  imperiali  dignitate  ».  Haec  ibi. 
Sed  paulo  post  pag.  22.  et  sequentibus  nu¬ 
merat  Illyricus  quatuor  translaitiones  factas 
a  Graecis  aid  Germanos,  manente  nihilomi¬ 
nus  etiam  Graecis  imperiali  dignitate  :  quia 
videlicet  non  totum  imperium,  sed  altera 
pars  dumtaxat,  quae  Occidentale  imperium 
dicitur,  translatum  fuit.  Aut  igitur  ipsa  vox 
translationis  Illyricum  arguit  evidentissime 
mendacii,  cum  ait  pag.  22.  translatum  im¬ 
perium  a  Graecis  in  Germanos  a  militibus, 
Zenone,  Anastasio,  et  Irene,  aut  falsum  est 
quod  scripsit  pag.  12.  nam  utrumque  simul 
nulla  ratione  defendi  potest.- 

XIII.  —  Sed  insignis  contradictio,  et  con¬ 
tumeliosa  in  Romanum  imperium  habetur  ad 
finem  epistola)  dedicatoriae  :  ubi  sic  Illyricus 
de  se  ipse  loquitur  :  «  Teslor.  (inquit)  me  ab 

omnibus  sectis,  erroribusque  a  Romano  im¬ 
perio,  et  Augustana  Confessione  damnatis 
abhorrere  ».  H:ec  enim  verba  manifestam 
implicant  contradictionem,  nisi  Romanum 
imperium  Augustanae  Confessionis  patronum, 
vel  sectatorem  Illyricus  faciat.  Quod  certe  fa¬ 
cere  non  poterit,  nisi  cum  manifesta  ratione 
pugnare  velit  :  constat  enim  Confessioni  Au¬ 
gustanae  solum  ex  Romano  imperio  adhae¬ 
sisse  ac  subscripsisse  electorem  unum,  prin¬ 
cipes  sex,  et  civitates  liberas  duas ;  eamdem 
vero  Confessionem  in  eodem  Augustano  con¬ 
ventu  publice  reprobatam,  ac  damnatam  ab 
ipso  Romanorum  imperatore  Carolo  ejus  no¬ 
minis  quinto,  ab  electoribus  quinque  a  prin¬ 
cipibus  imperii  partim  ecclesiasticis,  partim 
saecularibus  septem  supra  centum,  ac  de¬ 
mum  a  liberis  imperialibus  civitatibus  no¬ 
vem  et  triginta  ;  tot  enim  fuisse  Catholicos 
principes,  et  status  imperii,  qui  in  damna¬ 
tionem  Confessionis  subscripserunt,  et  sub¬ 
scriptionem  sigillis  suis  munierunt,  testis  est 
Joannes  Cochlaius,  qui  in  eo  conventu  prae¬ 
sens  interfuit,  in  actis  Lutheri  anni  1530  et 
1531.  Cum  igitur  Romanus  imperator  cum 
longe  majore  parte  principum,  et  statuum 
imperalium,  Augustanam  Confessionem  dam¬ 
naverit,  mei'ito  ea  ab  imperio  Romano  dam¬ 
nata  existimanda  est.  Nam  si  imperator,  ut 
caput  imperii,  imperium  universum  reprae¬ 
sentat,  quanto  magis  et  certius  conventus 
principum  et  statuum  ferme  omnium  una  cum 
ipso  Caesare  imperium  universum  reprae¬ 
sentabit  ?  Quocirca  merito  Philippus  Melan- 
chthon  in  epist.  ad  Joainnem  Obernburgerum 
ita  scribit  :  Non  delector  recordatione  comi¬ 
tiorum  Augustanorum,  in  quibus  tristi  ac 
atroci  sententia  damnati  sumus.  Eligat  jaim 
Illyricus  utrum  voluerit  :  aut  sequitur  impe¬ 
rii  Romani,  sententiam,  et  mentitur  cum  ait, 
se  adhaerere  Confessioni  Augustanae  :  aut 
sequitur  Confessionem  Augustanam,  et  men¬ 
titur  cum  ait,  se  abhorrere  ab  erroribus  ab 
imperio  Romano  damnatis.  Utrumque  certe 
simul  verum  esse  nullo  modo  potest. 

CAPUT  II. 

Continet  mendacia  Illyrici. 

Veniamus  nunc  ad  alteram  partem  prole- 
gomenorum,  id  est,  ad  mendacia  quibus  un- 
dique,scatet  Illyrici  libellus. 

Ac  primum  ipsam  epistolam,  qua  librum 
suum  dedicat  imperatori  Maximiliano,  oin- 

nibusque  imperii  principibus ,  totam  fere 
mendaciis  texuit,  ut  mirum  sit  eum  tam  im¬ 
pudenter  tantis  viris  imponere  voluisse. 

I.  —  Non  procul  ab  initio  scribit  politici 
Magistratus  gloriam  et  dignitatem  per  Lu¬ 
theri  doctrinam  esse  illustratam,  et  contra 
seductores  et  oppressores  ornatam,  et  vin¬ 
dicatam.  Hoc  (inquit)  tempore  instaurati  E- 
vangelii  non  uno  modo  gloria,  dignitasque 
politici  Magistratus  est  verbo  Dei  illustrata,  ct 
contra  seductores,  ejusque  oppressores  spe¬ 
ciose  ornata,  et  vindicata  ;  quantumvis  illi 
contrarium  fingant.  At  quam  hoc  sit  verum, 
testantur  in  primis  libri  ipsius  Lutheri.  qui¬ 
bus  ita  principes  omnes  in  contemptum  et 
invidiam  adduxit,  ut  nihil  aliud  meditari 
videretur ,  quam  principatum  omnem  de 
medio  tollere.  Sic  enim  loquitur  in  lib.  de 
potestate  steculari,  principes  mundani  sunt, 
mundus  autem  inimicus  est  Deo  :  idcirco,  et 
ipsos  quoque  facere  oportet,  quod  Deo  con¬ 
trarium,  mundo  autem  consentaneum  sit, 
ut  scilicet  non  fiant  infames,  sed  principes 
mundani  permaneant.  Ne  mireris  igitur  si 
contra  Evangelium  furunt,  et  fatue  agunt. 
Oportet  ipsos  titulo,  nominique  suo  satisfa¬ 
cere,  et  scire  debes  quod  ab  initio  mundi 
admodum  rara  avis  est  princeps  prudens 
adhuc  multo  rarior  princeps  probus.  Sunt 
-communiter  maximi  fatui,  aut  pessimi  ne¬ 
bulones  super  terrani.  Quapropter  semper 
pessima  quaique  ab  ipsis  exspectanda  sunt, 
et  parum  boni  sperandum  est,  praesertim  in 
rebus  divinis,  quae  ad  salutem  animarum 
pertinent.  Ipsi  enim  sunt  lictores,  et  carnifi¬ 
ces  Dei,  quibus,  utitur  ira  divina  etc.,  et  in¬ 
fra  :  Si  princeps  prosperatur,  ut  sit  prudens, 
probus  aut  Christianus,  hoc  e  magnis  mira¬ 
culis  unum  est,  pretiosissimum  signum  divi¬ 
nae  gratiae  super  eam  provinciam.  Nam  juxta 
communem  cursum  evenit  secundum  illud 
Isaise  m.  Dabo  pueros  principes  eorum,  et 
effoeminati  dominabuntur  eis,  et  Osese  xm. 
Dabo  tibi  regem  in  furore  meo,  et  auferam 
in  indignatione  mea,  et  infra  :  Admodum 
pauci  sunt  principes,  qui  non  habeantur  pro 
fatuis  aut  nebulonibus.  Causa  hujus  est,  quia 
et  tales  sese  demonstrant,  et -populus  com¬ 
munis  fit  intelligens,  et  principum  plaga, 
quam  Deus  contemptus  vocat,  potenter  pro¬ 
greditur  in  plebe,  et  communi  populo,  et 
vereor  ne  prohiberi  non  possit,  nisi  princi¬ 
pes  agant  ut  principes  decet,  et  incipiant 
rursum  cum  ratione  et  modestia  gubernare; 
non  ferunt,  non  possunt,  nec  volunt  vestram 

tyrannidem  petulantiamque  diu  perferre. 
Boni  principes  et  domini,  secundum  hoc  a- 
gerc  sciatis;  Deus  non  vult  diutius  permit¬ 
tere.  Non  amplius  nunc  mundus  est  ut  olim, 
quando  homines  sicut  feras  venabamini  etc. 
Item  in  lib.  quem  inscripsit,  Duo  caesarea 
mandata  discordantia,  et  contraria  etc.,  pro¬ 
pe  finem  :  Oro  (inquit)  omnes  pios  Christia¬ 
nos,  dignentur  simul  precari  Deum  pro  ejus¬ 
modi  miseris  et  e 'cc.ecatis  principibus,  quibus 
nos  Deus  tri  mlavit  in  magna  procul  dubio 
ira,  ne  sequamur  eos  ad  proficiscendum,  aut 
ad  c  intribuendum  contra  Tureas  :  quando 
quidem,  Turea  decies  prudentior,  et  probior 
est  principibus  nostris.  Et  infra  :  De  his  con¬ 
queror  ex  imo  corde,  cunctis  probis  Chri¬ 
stianis*,  ut  mecum  commisereantur  super 
eiusmodi  stolidos,  fatuos,  insanos,  furiosos, 
et  amentes  moriones,  et  in  fine  :  Deus  (in¬ 
quit)  nos  ab  ipsis  liberet,  aliosque  nobis  ex 
gratia  det  regentes.  Amen.  Ita  nimirum  no¬ 
vit  Lutherus  principes  ornare,  atque  ad  obe- 
dientiam  et  reverentiam  magistratus  populos 
adducere.  Sed  ne  solum  unum  testem  ha¬ 
beamus,  quamvis  omni  exceptione  majorem, 
lllyriciani  mendacii;  proferamus  et  alterum 
testem  omni  fide  dignissimum.  Imperator 
Carolus  V,  in  edicto  Wormatiensi,  quod  im¬ 
perii  principibus  universis  consentientibus 
edidit  anno  13:21.  inter  caetera  de  Luthero 
sic  ait  :  Obedicntiam  (inquit)  et  regimen  om¬ 
ne  prorsus  tollit,  unde  populi  ad  defectio¬ 
nem  et  rebellionem  a  suis  tam  spiritualibus 
quam  temporalibus  dominis  faciendam,  ad 
rapinas,  caedes,  incendia,  cum  magno  et 
manifesto  Christianae  reipublicae  discrimine 
provocentur.  Quinimo,  cum  vitam  quamdam 
solutam,  licentiosam,  atque  ab  omni  lege 
explicitam,  et  vere  ferinam  inducere  cone- 
tur,  ita  exlex  homo  leges  ipsas  omnes  damnat 
et  contemnit,  ut  decreta  sanctorum  Patrum 
et  sacros  canones  publico  igni  comburere 
non  formidaverit :  facturus  pejora  civili  juri, 
si  non  magis  saeculi  gladium,  quam  Pontifi¬ 
cis  excommunicationes  et  censuras  metuisset. 
Haec  Imperator.  Quare  si  non  mentitur  Illy¬ 
ricus,  mentitur  Caesar  cum  universo  Romano 
imperio.  Utrum  autem  verissimilius  sit,  Au¬ 
gustum  Caesarem  cum  tot  illustrissimis  prin¬ 
cipibus,  an  unum  Illyricum  esse  mentitum, 
nemo  est  qui  non  videat.  Sed  quid  si  adda¬ 
mus  et  tertium  testem,  qui  jam  non  verbis, 
sed  rebus  ipsis  et  factis  clamet?  Unde  enim, 
quaeso,  prodiit  ingens  illa  rebellio  rusticorum 
adversus  principes  anno  1325.  ob  quam  bre¬ 


vissimo  tempore  in  una  Franconia  292.  no¬ 
bilium  arces  eversae  sunt,  et  supra  centum 
milia  rusticorum  caesa,  nisi  ex  doctrina  Lu- 
theri  ?  Quid  aliud  principes  Protestantes 
anno  1546.  in  ipsum  suum  imperatorem  Ca- 
rolum  V  armavit,  nisi  doctrina  Lutheri  ? 
Cur  tot  annos  Galliae  universae  in  motu  fue¬ 
runt,  nisi  ob  doctrinam  Lutheri?  Quis  tot 
rebelles  populos  regibus  Francorum  et  Hi¬ 
spanorum  focit,  nisi  posteritas  Lutheri? Quis 
denique  Anabaptistas,  qui  palam  magistra¬ 
tum  omnem  de  medio  tollunt  in  Germania 
peperit,  nisi  Lutherus  ?  Et  audet  tamen  Illy¬ 
ricus  scribere,  per  Lutheri  evaugelium  de¬ 
fendi,  atque  ornari  contra  seductores  Papi- 
slas  politicos  magistratus. 

Eadem  paginascr  bit  Illyricus  in  hunc  mo¬ 
dum  :  «Cum  antea  praestantes  viri,  in  politica 
gubernatione  existentes,  falsa  doctrina  per¬ 
suaderentur,  se  in  quodam  profano,  carnali, 
Deoque  parum  grato  vitae  genere  versari,  ac 
prope  modum  de  salute  sua  desperare  coge¬ 
rentur  :  eoque  non  raro,  deserta  sua  divini¬ 
tus  mandata  statione,  publicoque  bono,  sese 
in  latibula,  ignavumque  otium  monasterio¬ 
rum  abderent.  Nunc  contra,  ex  verbo  Dei 
certo  sciunt  nihil  suo  vitae  genere  si  modo 
recte,  ac  in  fide  Filii  Dei  observatur,  vel  Deo 
gratius  vel  etiam  hominum  generi  utilius 
esse  » .  Ilaec  ille,  qui  una  brevi  sententia  qua- 
tuor  mendacia  comprehendit. 

II.  —  Primum  enim  nullus  unquam  pro¬ 
batus  auctor  in  Catholica  nostra  Ecclesia  do¬ 
cuit,  genus  vitae  eorum,  qui  extra  monasteria 
vivunt,  parum  Deo  gratum  esse,  aut  ejusmo¬ 
di,  ut  qui  in  eo  versantur,  de  salute  despe¬ 
rare  cogantur,  quin  potius  in  haereticorum  nu¬ 
mero  ponimus  eos,  qui  talia  docent.  Nam  et 
S.  Augustinus  lib.  de  haeresibus  c.  40.  et  S. 
Thomas,  qui  Lutheranorum  judicio  supra 
modum  papista  fuit,  in  2.  2.  quaest.  66.  ar- 
tic.  2.  scribunt,  haereticos  esse  illos,  qui  do¬ 
cent  non  habere  spem  salutis  eos  qui  ducunt 
uxores,  et  res  proprias  possident,  et  denique 
non  eo  modo  vivant,  quo  ii,  qui  dicuntur 
in  Ecclesia  monachi.  Nec  solum  privatos 
homines,  sed  etiam  principes,  et  magistra¬ 
tus  ,  atque  adeo  etiam  milites ,  si  Chri¬ 
stiane  vivant,  Deo  gratos  esse,  et  spem 
salutis  habere  passim  Catholici  docent,  ac 
praesertim  S.  Augustinus  epist.  5.  ad  Mar- 
cellinum,  et  epist.  70.  ad  Bonifacium,  et  S. 
Thomas  in  libris  de  Regimine  principum. 
Denique  Magister  Sententiarum,  et  cum  eo 
Theologi  scholastici  omnes  lib.  iv.  dist.  26, 

et  33.  apertissime  docent,  statum  matrimonii 
bonum,  licitum,  sanctum  ac  Deo  gratum  es¬ 
se.  Itaque  eos  qui  in  politica  gubernatione 
versantur,  in  parum  Deo  grato  vitae  genere 
versari,  ut  pene  desperare  de  salute  cogan¬ 
tur,  non  doctrina  Ecclesiae,  sed  mendacium 
Illyrici  existimandum  est. 

III. — Deinde  quod  Illyricus  addit,  eos 
qui  a  politica  administratione  ad  monasteria 
se  conferunt,  deserere  divinitus  sibi  manda¬ 
tam  stationem,  impudens  quoque  mendacium 
est  :  nam  ubi  (quaeso)  Deus  mandavit,  ut 
qui  in  polilica  gubernatione  versantur,  ia 
ea  peiseverent  usque  ad  mortem?  Qui  ma¬ 
gistratu  funguntur,  si  rationibus  suri  consu¬ 
lere  judicent,  abdicare  sc  magistratu  ;  quo 
verbo  Dei  prohibentur  id  facere?  Quis  ante 
Illyricum  reprehendit,  aut  non  potius  vehe¬ 
menter  laudavit  sanctissimos  viros  Basilium, 
Nazianzenum,  Chrysostomum,  Martinum, 
Paulinum,  Augustinum,  Gregorium,  qui  aut 
militia,  aut  foro,  aut  academia,  aut  senatu, 
aut  praetura  saeculari  relicta,  Deo  sori  ser¬ 
vire  in  monasteriis  maluerunt?  Laudant 
Germani  historici  Lotharium  imperatorem, 
et  Ftacbim  Longobardurum  regem,  quod  in 
monasteriis  potius,  quam  in  palatiis  mori 
voluerint.  Carolomannum,  qui  relicto  princi¬ 
patu  Francisco,  monachatum  elegit,  divino 
succensum  amore  luisse  scribit  abbas  U- 
spergensis.  De  quo  etiam,  ac  de  Rachi 
multa  praeclara  scribit  Leo  H Ostiensis  in 
historia  Casinensi.  De  Coenredo  rege  Mer- 
ciorum  in  Britannia  ita  scribit  Beda  lib.  v. 
hisl.  gentis  suae  cap.  20.  Coenredus,  qui 
regno  Merciorum  nobilissime  tempore  ali¬ 
quanto  praefuerat,  nobilius  multo  sceptra 
regni  reliquit  :  nam  venit  Romam,  ibique 
attonsus,  Pontificatum  habente  Constantino, 
ac  monachus  factus  est,  ad  Limina  Aposto¬ 
lorum  in  precibus,  jejuniis,  et  eleemosynis 
usque  ad  diem  permansit  ultimum,  et  infra: 
Venit  autem  cum  illo  et  filius  Sigheri  regis 
Orientalium  Saxonum,  vocabulo  Offa,  juve¬ 
nis  amantissimSe  aetatis,  et  venustatis,  toti¬ 
que  suae  genti  adtenendaservandaque  regni 
sceptra  exoptatissimus ;  qui  pari  ductus  de¬ 
votione  mentis,  reliquit  uxorem,  agros,  cog¬ 
natos  ,  et  patriam  propter  Christum ,  et 
propter  Evangelium,  ut  in  hac  vita  centu¬ 
plum  acciperet,  et  in  saeculo  venturo  vitam 
aeternam,  et  ipse  ergo,  ubi  ad  loca  sancta 
Romam  pervenerunt,  attonsus,  et  in  mona¬ 
chico  vitam  habitu  complens,  ad  visionem 
beatorum  Apostolorum  in  coelis  diu  deside¬ 


ratam  pervenit.  AlbertusKrantzius  lib.  vm.  * 
Saxoniae  cap.  7.  posteaquam  scripserat  in¬ 
signem  conversionem  Adolphi  comitis  Hol- 
satiae,  qui  propter  Christum  ex  opulentis¬ 
simo  et  potentissimo  principe  pauperrimus 
monachus  factus  est,  ita  subjunxit  :  Ilie  tum 
erat  fervor  in  divinam  religionem  apud  no¬ 
bilitatem,  et  infra  :  H.cc  est  mutatio  dexte¬ 
rae  excelsi  Quis  enim  alius  ex  tam  glorioso 
mi’ite  saeculi  faceret  tam  humilem  peditem 
Christi? 

IV.  — Et  quoniam  Illyrico  ignavum  otium 
appellare  placuit  vitam,  quam  post  relictum 
saeculum  praecini  i  isti  heroes  duxerunt,  ad¬ 
damus  pauca  quaedam  de  isto  ipso  Adolpho 
ex  eodem  libro  Krantzii.  ut  videamus  quam 
delicato  otio  in  Christi  militia  Adolphus 
frueretur.  Monasterium  (inquit  Krintzius) 
sui  Ordinis  ipse  manibus  multa  molitus  in 
oppido  Kiil,  ubi  nunc  requiescit,  curavit 
erigere,  eleemosynas  suorum  quondam  sub¬ 
ditorum  humiliter  poscens  et  accipiens  : 
cumque  mult  im  sol  icite  laboraret  in  erec¬ 
tione  dicti  monasterii  in  oppido  Kiil,  ibatos- 
tiatim  lac  in  hydriam  mendicans,  ut  habe¬ 
rent  operarii,  et  fratres,  quo  inter  laboran¬ 
dum  per  aestum  reficerentur.  Media  jam 
platea,  ubi  declinare  iter  non  poterat,  ibat 
hydriam  bajulans  lacte  plenam  :  et  cum  ob¬ 
vios  habuisset  filios  sublimes  in  equis.  Co¬ 
mitum  more  saecularium,  passus  est  huma¬ 
nitus  aliquid,  ut  rubore  coeperit  perfundi. 
Sed  ille  intremuit,  etrobur  mentis  advocans, 
cum  adhuc  in  conspectu  essent  filii,  hydriam 
levatam  super  caput  evertit,  sese  totum  a 
vertice  lacte  perfundens,  dixitque  :  Infcelix 
erubuisti  Christi  pauperiem,  bajulare  lac  in 
manibus  :  nunc  vel  in  capite  ostende  quid 
portaveris.  Quis  non  jure  miretur  tantam 
humilitatem,  patientiam,  fortitudinem?  Haec 
Albertus.  Porro  his  non  dissimilia  de  Carolo- 
manno  refert  Leo  Hostiensis  in  historia  mo¬ 
nasterii  Casinensis. 

V.  — Sed  veniamus  ad  postremum  illud,  cras- 
sissimumque  mendacium,  quod  Illyricus 
effutiit,  cum  ait :  «  Nunc  contra  ex  verbo  Dei 
certo  sciunt  nihil  suo  vitae  genere,  si  modo 
recte,  ac  infide  Filii  Dei  observatur,  vel  Deo 
gratius,  vel  etiam  hominum  generi  utilius 
esse  i).  Et  ubi,  quaeso,  est  hoc  verbum  Dei? 
Cur  testimonium  nullum  profertur?  Nam  si 
nihil  Deo  gratius  est,  quam  ut  homines  vitae 
hujus  negotiis,  politicaeque  administrationi 
se  dedant,  mentitur  igitur  Christus,  cum  ait 
adolescenti 'diviti  :  Si  vis  perfectus  esse,  va- 

de,  vende  omnia  quae  habes,  et  da  paupe¬ 
ribus,  et  habebis  thesaurum  in  coelo,  ct  veni, 
sequere  me.  Matth.  xix.  et  cum  Marite  con¬ 
templationem  Marthae  actioni  apertissime 
anteposuit  dicens  :  Martha,  Martha  sollicita 
es,  et  turbaris  erga  plurima,  porro  unum  est 
necessarium,  Maria  optimam  partem  elegit, 
quae  non  auferetur  ab  ea.  Luc.  x.  in  quae 
verba.  S.  August.  serm.  27.  de  verbis  Do¬ 
mini  :  Non  tu  malam,  inquit,  sed  ista  melio¬ 
rem  elegit.  Et  de  loco  superiore  disputans 
idem  Augustinus  in  epist.  89.  Qui  illius,  in¬ 
quit,  perfectionis  de  vendendis  rebus  suis 
consilium  tam  grande,  tamque  praeclarum 
non  receperunt,  et  tamen  a  damnabilibus 
immunes  criminibus  esurientem  Christum 
paverunt,  non  sedebunt  quidem  cum  Christo 
sublimiter  judicaturi,  sed  ad  ipsus  dexteram 
stabunt  misericorditer  judicandi.  Sed  quo¬ 
niam  de  his  rebus  non  est  hic  locus  fusius 
disputandi,  adjiciam  solum  testimonium  Eu- 
sebii,  quo  simul  et  Catholicae  Ecclesiae  sen¬ 
tentia  explicatur,  et  quatuor  praedicta  Illy¬ 
rici  mendacia  refelluntur.  Sic  igitur  loquitur 
Eusebius  lib.  i.  Demonstrat.  Evangel.  cap.  8. 
Caeterum  ille  quidem  (Moyses)  in  tabulis 
inanimatis;  hic  autem  Christus,  in  mentibus 
vita  praeditis  perfecta  novi  Testamenti  docu¬ 
menta  descripsit.  Et  infra,  explicans  haec 
documenta  :  Duo,  inquit,  in  Ecclesia  Dei 
vivendi  modi  instituti  sunt;  alter  quidem 
naturam  nostram,  et  communem  hominum 
vitae  rationem  excedens,  non  nuptias,  non 
sobolem,  non  substantiam,  non  opum  facul¬ 
tatem  requirens  :  totus  autem  prorsus  a 
communi  et  consueta  cunctorum  hominum 
vita  abhorrens,  et  soli  divino  cultui  ex  im¬ 
menso  rerum  coelestium  amore  addictus. 
Qui  hunc  modum  amplexi  sunt,  quasi  ab 
hac  mortali  vita  sejuncti,  ipsumque  dum¬ 
taxat  corpus  in  terra  gerentes,  cogitatione 
vero  atque  animo  in  ipso  coelo  degentes, 
quasi  quidam  coelites,  reliquorum  hominum 
vitam  despiciunt :  quippe  qui  pro  universo 
genere  supremo  omnium  Deo  sacrati  sint  : 
idque  non  boum  mactationibus,  non  cruo- 
ribus,  non  libationibus,  aut  nidore  ullo,  ne¬ 
que  fumo,  aut  ignis  devoratione,  consuin- 
ptioneve  corporum,  sed  rectis  vere  pietatis 
sententiis,  et  purgati  animi  affectione.  Ad 
haec  operibus  quoque  et  verbis,  quar  a  vir¬ 
tute  proficiscuntur,  quibus  rebus  divinitatem 
ipsam  placantes  suum,  et  pro  se  ipsis,  et  pro 
aliis,  qui  ejusdem  sint  generis,  administrant 
sacerdotium,  et  talis  quidem  existit  in  Chri¬ 


stianismo  perfectus  vitee  modus.  Alter  vero 
remissior,  atque  humanior  :  hic  ct  modesto 
conjugio,  et  sojrolis  procuratione  implicatur, 
etreifamiliaris  curam  assumit, etjuste  militan¬ 
tibus  quae  sint  agenda  describit  :  agros  quo¬ 
que,  et  mercaturam,  aliumque  magis  civilem 
vivendi  morem  adjuncta  religione  non  n'e- 
gligit,  et  his  quidem  secundus  pietatis  attri¬ 
butus  est  gradus,  dum  aptam  huic  ipsi  ge¬ 
neri  vitae  praebet  utilitatem,  ut  nullus  plane 
ab  adventu  salutari  separetur,  fed  omne 
genus  hominum  tam  Barbarorum,  quam 
Graecorum  evangelicm  doctrinae  fructunvper- 
cipiat.  II.ec  Eusebius. 

VI.  —  Pergit  Illyricus  in  sequenti  pagina, 
atque  ait  :  «  Sic  etiam  cum  antea  pedibus 
seductorum  foedissime  proculcarentur,  nunc 
se  vei‘bo  Dei  super  omnem  animam  exaltatos 
esse  cernunt,  laetanturque  de  quo  ingenti 
Dei  beneficio  merito  profecto  omnes  magi¬ 
stratus  illi  maximas  gratias  agere  deberent  8 . 
Non  unum,  sed  duo  mendacia  his  paucis 
verbis  comprehendi  mihi  videntur.  Primum 
enim  nec  verbis,  nec  factis  apud  non  magi¬ 
stratus  et  principes  proculcantur;  nisi  pro¬ 
culcationem  fortasse  voces,  quod  aperte  do¬ 
cemus,  non  licere  principibus  diripere  tem¬ 
pla,  monasteria  spoliare,  ct  bona  Ecclesia¬ 
rum  quasi  in  praedam  invadere.  Deinde  quis 
unquam  foedius  ac  petulantius  pedibus  pro¬ 
culcavit  principes  omnesacmogistratusquam 
Lutherus?  Quis  enim  catholicorum  unquam 
ausus  est  principes  appellare  catholicorum 
unquam  ausus  est  Principes  appellaro  pes¬ 
simos  nebulones,  lictores,  carnifices,  fatuos, 
stolidos,  insanos,  furiosos,  amentes,  morio¬ 
nes,  et  ipso  Turea  decies  stultiores,  et  pe¬ 
jores,  ut  non  semel  eos  appellavit  Lutherus? 

VII.  —  Alterum  horribilius  est  menda¬ 
cium  :  siquidem  in  ipsum  Dei  verbum  men¬ 
titur  Illyricus,  cum  ait :  Verbo  Dei  exaltatos 
esse  Principes  politicos  super  omnem  ani¬ 
mam;  nec  enim  Paulus  ait  :  omnis  anima 
potestatibus  politicis  subdita  sit :  sed  :  Omnis 
anima  potestatibus  sublimioribus  subdita  sit. 
Quocirca  antequam  principes  politicos  exal¬ 
tare  incipias  super  omnem  animam,  ac 
proinde  super  ipsum  etiam  Summum  Pon¬ 
tificem  (de  hoc  enim  potissima  quaestio  est) 
demonstrandum  tibi  erit,  sublimiorem  esse 
potestatem  magistratus  politici,  quam  eccle¬ 
siastici.  Id  enim  si  facere  non  potueris,  non 
verbo  Dei,  sed  adulatione,  et  mendacio  tuo 
exaltabis  principes  politicos  super  omnem 
animam.  At  quando,  quaeso,  demonstrabis 

nobis  politicum  magistratum  ecclesiastico 
sublimiorem?  Num  sanctus  Apostolus  non 
aperte  omnes  fideles,  ne  magistratu  quidem 
excepto,  Episcopis  subjecit,  cum  ait  :  Obe¬ 
dite  praepositis  vestris,  et  subjacete  eis;  ipsi 
enim  pervigilant  tanquam  rationem  pro  ani- 
mabus  vestris  1’eddituri?  Nonne  S.  Greg. 
Nazanzienus  in  oratione  ad  cives,  timore 
perculsos,  et  Prsesidem  irascentem,  hoc 
modo  alloquitur  prtesidem?  An  me  libere  lo- 
quentem  aequo  animo  feretis  ?  Nam  vos 
quoque  potestati  me®,  meisque  subselliis  lex 
Christi  subjicit  :  Imperium  enim  ipsi  quoque 
gerimus,  addo  etiam  praestantius,  ac  perfe¬ 
ctius  :  nisi  vero  aequum  est,  spiritum  carni 
fasces  submittere,  et  coelestia  terrenis  ce¬ 
dere.  Sanctus  quoque  Ambrosius  in  oratione 
de  tradendis  basilicis  :  Nonne,  ait,  bonus 
imperator  intra  Ecclesiam  est,  non  supra 
Ecclesiam?  et  S.  Joannes  Chrysostomus 
hom.  4.  in  cap.  vi.  Isaiae  :  Major,  inquit,  hic 
principatus,  propterea  rex  caput  submittit 
manui  sacerdotis.  Denique  (ut  plurima  prae¬ 
termittam)  S.  Bernardus  in  epistol.  183.  ad 
Conradum  imperatorem  :  Legi,  inquit,  omnis 
anima  potestatibus  sublimioribus  subdita  sit ; 
quam  sententiam  cupio  vos  custodire  in 
exhibenda  reverentia  Petri  Vicario ,  sicut 
ipsam  vobis  vultis  ab  universo  servari  im¬ 
perio. 

Sed  audiamus  quid  paulo  inferius  in  eadem 
praefatione  Illyricus  dicat  :  «  Deus  (inquit) 
dici  severissime  mandat,  constare,  jam  ferme 
toti  orbi  terrrarum,  numquam  a  quoquam 
foedius  et  diutius  vexatum,  oppressumquo 
esse  sacrosanctum  imperium,  ejus  monar- 
cliam  et  gloriosissimos  ordines,  ac  status, 
et  denique  sedem  eorum,  amplissimam 
nempe,  et  vetustissimam  gentem  Germano¬ 
rum,  quam  a  Romano  Pontifice,  ut  omnes 
historia)  una  voce  copiosissime  narrant  ». 
In  his  verbis  triplex  mendacium  inest. 

*  VIII.  —  Ac  primum  quidem  omnino  mi¬ 
rabile,  et  inopinabile,  atque  ut  Gr®ei  di¬ 
cunt,  irapaoo^ov  est,  quod  Illyricus  dicit, 
Deum  severissime  mandare,  ut  dicatur  im¬ 
perium  Romanum,  a  Romano  Pontifice 
vexatum,  et  oppressum  fuisse.  Ubi  enim  est 
hoc  Dei  mandatum?  In  quo  propheta,  in  quo 
evangelista,  in  quo  apostolo  ha)c  legisti  ? 
Nisi  forte  Lutherum  non  solum  Eliam  ter¬ 
tium,  ut  adhuc  fecistis,  sed  etiam  Deum  al¬ 
terum  faciatis.  Satis  enim  constat,  Lutherum 
severissime  mandasse  ,  ut  quidquid  mali 
fingi  potest,  in  Romanum  Pontificem  dicatur. 

Tom.  VI. 


IX.  —  Alterum  est  mendacium,  Germa¬ 
niam  a  nullo  unquam  foedius  oppressam, 
quam  a  Romano  Pontifice  :  cum  contra  con¬ 
stet,  a  nullo  unquam  plura  beneficia  Ger¬ 
maniam  accepisse,  quam  a  Romano  Ponti¬ 
fice.  Nam  Dei  agnitionem,  quo  beneficio 
nullum  est  majus,  per  sanctos  Episcopos, 
Maternum,  Chilianum,  et  Bonifacium  diver¬ 
sis  temporibus  a  Sede  Romana  missos,  Ger¬ 
manos  primum  accepisse,  ne  Illyricus  qui¬ 
dem  negare  potest ;  quippe  qui  disertis  ver¬ 
bis  id  scripsit  centur.  1.  lib.  ii.  cap.  10. 
coi.  G24.  et  Gent.  7.  cap.  2.  coi.  31.  et 
cent.  8.  c.  2.  coi.  2.  Porro  hoc  unum  bene¬ 
ficium  quot  alia  beneficia  consecuta  sint, 
facile  perspiciet  qui  historias  legerit.  Videbit 
enim,  Germaniam,  qua)  ante  id  tempus  in 
summa  barbarie  degebat,  quasque  nec  urbes 
habebat,  nec  litteras  noverat,  neque  ullum 
civilem  cultum  ferre  posse  videbatur,  pau- 
latim  suscepta  fide  ad  eum  cultum  et  splen¬ 
dorem  venisse,  ut  jam  nulli  profinci®  cedat. 
Vide  Senecam  in  lib.  de  gubernatione  mundi 
c.  4.  Strabonem  lib.  vii.  de  situ  Orbis ;  Cor¬ 
nelium  Tacitum  de  situ  ct  moribus  Germa¬ 
norum,  G.  Cassarem  lib.  vi.  de  bello  Gallico. 
Deinde  imperium  ipsum,  quo  uno  maxime 
Germania  gloriatur,  et  electorum  principum 
dignitatem ,  qua  imperium  solidissime  in 
Germania  confirmatum  est,  negat  quidem 
Illyricus  a  Romana  sede  ad  Germaniam  de¬ 
venisse  :  sed  id  agnoscunt,  et  gratissime 
confitentur  ipsi  principes  Germani ;  exstant 
enim  litterae  publicas ,  sive  publicum  instru¬ 
mentum  principum  Germanorum  ad  Nico¬ 
laum  Pontificem  ejus  nominis  tertium,  qua¬ 
rum  litterarum  hoc  est  initium  :  «  Comple¬ 
ctens  ab  olim  sibi  Romana  mater  Ecclesia 
quadam  quasi  germana  charitate  Germa¬ 
niam  illam,  eo  terreno  dignitatis  nomine  de- 
.coravit,  quod  est  super  omne  nomen  tempo¬ 
raliter  tantum  praesidentium  super  terram  ; 
plantans  in  ea  principes,  tanquam  arbore» 
praelectas  et  rigans  illas  gratia  singulari  :  il¬ 
lud  ei  dedit  incrementum  mirandae  potenti®, 
ut  ipsius  Ecclesi®  auctoritate  suffulti,  vefut 
germen  electum  per  ipsorum  electionem,  il¬ 
lum  qui  fr®na  Romani  teneret  Imperii,  ger¬ 
minarent. 

X.  —  Mendacium  tertium,  et  quidem  iin- 
pudentissimum,  illud  est,  quod  omnes  hLsto- 
ri®  una  voce  copiosissime  narrent,  a  nullo, 
unquam  foedius  vexatam  et  oppressan*  Ger¬ 
maniam,  C®sarem,  principes,  atque  ordinvs 
imperii,  quam  a  Romano  pontifice..  Nam  si 

unum,  aut  alterum  detrahas,  qui  odio  natio¬ 
nis  Italicae,  aut  Pontificis  Romani,  invectivas 
potius,  quam  historias  conscripserunt ,  hi¬ 
storici  pene  omnes  ornatam  Germaniam  a 
Pontifice  Romano,  non  vexatam  scribunt, 
quorum  testimonia  suo  loco  infra  recitabun¬ 
tur.  Quod  si  quis  a  nullo  unquam  foedius 
vexatam  et  oppressam  Germaniam  et  Caesa- 
res  diceret,  quam  a  Luthero,  atque  Illyrico, 
is  demum  sane  nou  mentiretur.  Quid  enim 
gravius  Germaniae,  atque  imperatori  acci¬ 
dere  poterat,  quam  ut  Caroli  Magni  impe¬ 
rium  Antiehristi  opus  esse  diceretur,  et  scri¬ 
beretur?  Lutherus  primus  id  affirmare  au¬ 
sus  est,  euraque  Lutherani  magno  consensu 
sequuti  sunt.  Nam  ut  David  Chitraeus  testa¬ 
tur  in  comment.  c.  xiii.  Apocalypsis,  Luthe¬ 
rus,  et  plerique  Lutheranorum  imperium 
quidem  Germanicum  a  Papa  constitutum 
scribunt,  sed  Papam  in  ea  re  Antichristum, 
et  bestiam  in  Apocalypsi  descriptam  prae¬ 
clare  egisse ;  proinde  Germanicum  imperium 
non  alio  jure  niti  quam  antichristiano.  Theo¬ 
dorus  Bibliander  in  Chronico  tabula  decima 
extrema,  Lutherum  sequutus,  Leonem  Pa¬ 
pam  usurpata  auctoritate  imperium  a  Grae¬ 
cis  ad  Francos  transtulisse  scribit.  Illyricus 
autem  (ut  supra  diximus)  centur.  8.  cap.  10. 
colum.  751.  unum  ex  praecipuis  Antiehristi 
miraculis  hanc  ipsam  Imperii  translationem 
vocat.  Praeclare  igitur  Lutherus,  et  ejus  filii 
Chytraeus,  Bibliander  et  Illyricus,  de  Ger¬ 
mania,  et  imperio  meriti  sunt,  qui  Caesarum 
Germanorum  potentiam,  et  gloriam,  ad  An- 
tichristi  praestigias,  et  tyrannidem  referunt. 
Yide  praeterea  de  innumerabilibus  detrimen¬ 
tis,  quae  Germaniae  attulit  heeresis  Luthe- 
rana,  praefationem  Joannis  Cochlaei  ad  li¬ 
brum  de  actis  et  scriptis  Lutheri.  Sed  per¬ 
gamus  ad  caetera. 

XI.  —  Non  longe  a  mendaciis  jam  confu¬ 
tatis,  Illyricus  Henricum  IV  praeclarissimum 
heroem  appellat,  atque  injuste  a  Papa  op¬ 
pressum  fuisse  scribit.  Quod  mendacium  uno 
ore  confutant  scriptores  ferme  omnes,  atque 
in  primis  Germani,  quorum  testimonia  bre¬ 
vissime  adseribam,  propterea  quod  frequen¬ 
tissime  ex  abdicatione  hujus  Henrici,  tum 
Illyricus,  tum  caeteri  Lutherani,  invidiam 
Romano  Pontifici  conflare  student. 

Stepbanus  Alber»tatensis,  vir  sanctus,  et 
doctus, 'scripsit  vivente  Henrico  IV  ad  Wal- 
ramum  episcopum  prolixam  epistolam,  quae 
exstat  apud  Dodechinum  in  additione  ad 
Marianum  Scotum  anno  1090.  in  qua  epi¬ 


stola  sic  ait :  «  Audi  vera,  non  fucata ;  audi 
fortia  non  faceta  :  omnis  qui  dignitates  spi¬ 
rituales  vendit,  haereticus  est.  Dominus  au¬ 
tem  Hernicus,  quem  regem  dicunt,  episco¬ 
patus  et  abbatias  vendit;  etenim  Constan- 
tiensem,  Bambergensem,  Moguntinensem, 
et  plures  alios  pro  pecunia  ;  Ratisbonensem, 
Augustensem,  etStrasburgensem  pro  gladio, 
abbatiam  Fuldensem  pro  adulterio  ?  Mona- 
steriensem  vero  episcopatum,  quod  dicere  et 
audire  nefas  est,  pro  sodomitica  immunditia 
vendidit;  quae  si  impudenter  negare  volue¬ 
ris,  teste  coelo,  teste  terra,  omnes  etiam  a 

furno  redeuntes  scioli  concludent  hoc  :  Do- 

♦ 

minus  Ilenricus  haereticus  est;  pro  quibus 
nefandis  malis  ab  Apostolica  sede  excom- 
municatus,  nec  potestatem  aliquam  super 
nos,  qui  Catholici  sumus,  poterit  exercere.  » 
Marianus  Scotus  et  ipse  Henrici  IY  aequalis 
in  Chronico  anni  1075  :  «  Haec,  inquit,  et  si¬ 
milia  nefanda,  et  inaudita  Henrici  regis  fla- 
gitia  videntes  et  audientes  fieri,  catholici  viri 
per  id  tempus  in  Ecclesia  constituti,  cum 
propheta  Helia  zelo  Domini  zelantes  pro 
domo  Israel,  directis  Romam  nunciis  ad 
Alexandrum  Apostolicae  sedis  Antistitem, 
haec  ei,  et  alia  quam  plurima,  quae  in  regno 
Theutonico,  insanientibus  simoniacis  haere¬ 
ticis,  rege  Henrico  auctore  et  patrono  dicta 
et  gesta  sunt,  tam  litteris,  quam  viva  voce 
gemendo  ac  dolendo  conquesti  sunt».  Et 
infra  :  «  Gregorius,  inquit,  querimoniis,  et 
clamoribus  Catholicorum  justis  adversus 
Henricum,  et  scelerum  ejus  immanitatem 
auditis,  zelo  Dei  accensus,  jam  dictum  regem 
excommunicatum  pronunciavit  ,  maxime 
propter  simoniam,  quod  factum  catholicis 
quidem  viris  bene  placuit,  simoniacis  vero, 
ac  fautoribus  regis  nimium  displicuit  ». 

Ex  quo  Mariani  testimonio  non  solum  ha¬ 
bemus,  qualis  Henricus  IV  fuerit ;  sed  etiam 
abdicationem  ejus  ab  ipsis  Germanis  procu¬ 
ratam  fuisse,  quod  enim  Gregorius  Pontifex 
fecit,  ad  preces  et  querimonias  principum 
Germanorum  fecit.  Dodechinus  Mariani  con¬ 
tinuator  anno  1106.  Henricum,  inquit,  ho¬ 
minem  perversum,  et  justo  judicio  ab  Eccle¬ 
sia  ejectum,  constat  manifeste.  Idem  auctor 
in  Chronico  anni  1090  et  1093,  adeo  imma¬ 
nia  et  horribilia  scelera  Henrici  refert,  ut 
puduerit  me  hic  adseribere.  Conr.idus  abbas 
Urspergensis  in  Chronico  anui  1068  :  Henri¬ 
cus,  inquit,  adolescentia)  usus  libertate,  Sa- 
xoniam  solam  ex  omni  Romano  imperio  coe¬ 
pit  incolere,  principes  despicere ,  nobiles 

opprimere,  inferiores  sustollere  etc.  Et  in¬ 
fra  :  Hic  finis,  hic  interitus,  haec  sors  ultima 
Henrici,  illo  sub  vocabulo,  quarti  Romano¬ 
rum  imperatorum  a  suis  appellati.  A  Catho¬ 
licis  vero,  ici  est,  cunctis  B.  Petro,  suisque 
successoribus  fidem  et  obedieutiam  lege 
Christiana  conservantibus,  archipirata  si¬ 
mul,  et  haeresiarcha,  necnon  et  apostata, 
persecutorque  plus  animarum  quam  cor¬ 
porum  competenter  dicebatur. 

Lambertus  Schafnaburgensis,  in  historia 
Germanorum,  quam  Henrico  IV  regnante 
conscripsit,  sic  loquitur,  dum  refert  acta  re¬ 
gis  anno  1073.  Rex  (inquit)  tanquam  seve¬ 
rissimo  paedagogo  liberatus,  statim  in  omnia 
genera  flagitiorum,  ruptis  omnibus  mode¬ 
stiae  et  temperantiae  fraenis  praecipitem  se  de¬ 
dit.  Albertus  Krantzius  lib.  v.  Saxoniae, 
cap.  24.  Mirum,  inquit,  et  incomparabile 
rerum  humanarum  spectaculum  et  exem¬ 
plum  non  vulgare,  in  quo  contemplari  pos¬ 
sunt  ima  et  summa.  Si  laudes  requiris  (Hen¬ 
rici)  nobilis,  doctus,  fortis,  procerus  et  rege 
dignus  vultus,  qui  summam  Reipublicae  te¬ 
nuerit  annis  quinquaginta.  Caeterum  si  alte¬ 
ram  partem  inspicis,  incredibilia  dictu flagi- 
tia,  et  pertinax  superbia,  adeo  sibi  hominem 
dimidiarunt,  ut  potiores  sibi  partes  in  uno 
vendicarent.  Habeant  reges  speculum  utrius- 
que  fortunae  in  homine,  qui  ubi  tolerabiliter 
se  gessit,  in  summo  rerum  mortalium  fasti¬ 
gio  effloruit;  ubi  vero  versus  est  in  reprobos 
mores,  in  extremam  incidit  calamitatem, 
non  in  morte  luctum,  non  sepulturam  acci¬ 
piens. 

Joannes  Aventinus  (quo  auctore  mirifice 
oblectari  solet  Illyricus)  lib.  v.  Annalium 
Boiorum  pag.  563.  Henricum  (inquit)  stu¬ 
pris,  amoribus,  impudicitiae  et  adulterii  fla¬ 
grasse  infamia,  ne  amici  quidem  negant. 
Joannes  Calvinus,  Summi  Pontificis  hostis 
acerrimus,  a  veritate  ipsa  coactus  ita  scribit 
lib.  iv.  Institut.  cap.  41.  §.  3.  Imperator 
Henricus  ejus  nominis  IV,  homo  levis  et  te¬ 
merarius,  nullius  consilii,  magnae  audaciae, 
vitae  dissolutae,  Episcopatus  totius  Germaniae 
habebat  in  aula  sua  partim  venales,  partim 
praedae  expositos. 

Habemus  igitur  quam  sit  verum,  quod  Il¬ 
lyricus  scribit  cum  tragice  deplorat  injustam 
oppressionem  praeclarissimi  herois  Hen¬ 
rici  IV.  Adduxi  autem  solum  testimonia  Ger¬ 
manorum,  aut  hostium  Pontificiorum,  ne  ulla 
suspicio  m  udacii  nasci  posset,  si  ex  Gallis, 
et  Italis  scriptoribus  testimonia  peteremus  ; 


quamvis  ea  non  desint,  et  praesertim  sanc¬ 
tissimorum  virorum,  qualis  in  primis  fuit 
S.  Anselmus  Episcopus  Cantuariensis,  qui 
Henrici  aequalis  cum  esset,  praefatione  lib. 
de  azymo  ad  Walramum,  Henricum  IV,  Ne¬ 
ronis,  Domitiani,  et  Diocletiani  successorem 
vocat.  Sed  de  his  hactenus. 

XII.  —  In  eadem  epistola  dedicatoria  non 
procul  a  fine  scribit  Illyricus  :  u  Concilium 
Tridentinum  finitum  esse  sine  omni  cleri  re¬ 
formatione,  elusis  Caesaris,  aliorumque  Prin- 
cipum  admonitionibus  et  petitionibus,  qui 
reformationem  cleri  obnixe  postulaverant  ». 
At  mendacium  hoc  aperte  coarguit  ipsum 
Concilium,  quod  plenum  est  decretis  salu¬ 
berrimis  de  reformatione  ;  quodque  exstat,  et 
legitur,  et  multis  in  locis  magno  cum  fructu 
servatur. 

XIII.  —  Non  procul  ab  eo  loco  subjungit 
Illyricus  in  hunc  modum  :  «  Exstat  etiam 
vere  aureus  libellus  centum  importabilium 
gravaminum  a  toto  imperio  in  comitiis  No- 
rimbergae  anno  1523.  Papae  Adriano  obla¬ 
tus  ».  Mendacium  hoc  hominis  impudentis- 
simi  detexit  Joannes  Cochlaeus  in  actis  Lu- 
theri  anni  4523.  ubi  scriptum  reliquit,  nul¬ 
lum  ejusmodi  libellum  in  Comitiis  imperia¬ 
libus  edituro  :  sed  cum  in  eo  conventu  pro¬ 
posita  fuissent  quaedam  gravamina,  quibus 
gravari  videbatur  natio  Germanica,  non  so¬ 
lum  a  Romana  curia,  verum  etiam  ab  Epi¬ 
scopis  et  Praelatis  Germaniae ;  ea  occasione 
Lutheranos  edidisse  librum  de  centum  gra¬ 
vaminibus  Germaniae,  omnia  in  Papae  odium 
augentes,  aut  maligne  interpretantes. 

XIV.  —  Sed  ut  ad  finem  epistolae  venia¬ 
mus,  Illyricus  more  insignium  oratorum,  ad 
extremam  partem  orationis  suae  splendidis¬ 
simum  mendacium  reservavit.  Sic  enim  in 
extrema  epistola  loquitur  :  «  Quod  (inquit) 
ad  meam  personam  attinet,  testor  coram 
Deo,  me  puram  Christi  religionem  secundum 
prophetica  et  apostolica  scripta,  triaque  sym¬ 
bola  amplecti,  cujus  aliqua  summa  in  Au¬ 
gustana  Confessione  comprehensa  est,  quae¬ 
que  cum  primitivae  Ecclesiae  religione  optime 
convenit.  Testor  et  insuper,  me  adeo  al* 
omnibus  sectis,  erroribusque  a  Romano  im¬ 
perio,  et  Augustana  Confessione  damnatis, 
abhorrere  ».  Haec  ille.  Hoc  esse  mendacium, 
et  quidem  clarissimum,  ut  nullo  modo  tegi 
vel  excusari  queat,  duabus  rationibus  os¬ 
tendi  potest.  Primum  ex  eo,  quod  propria 
quaedam  ipsius  Illyrici  dogmata,  quale  est 
illud,  quod  peccatum  originis  sit  substantia. 

quodque  ipse  homo  totus  sit  peccatum,  ma¬ 
nifeste  pugnat  cum  scriptis  prophetarum  et 
apostolorum,  cum  doctrina  Ecclesia)  primi¬ 
tivae,  cum  symbolis  fidei,  et  cum  ipsa  etiam 
Confessione  Augustana,  Sed  quia  longum 
esset  haec  persequi,  et  multi  jam  tum  Catho¬ 
lici,  tum  Lutherani  editis  libris  hunc  Illyrici 
errorem  certissimis  rationibus  confutarunt, 
nihil  hic  addemus  amplius. 

Altera  ratio  expeditior  et  facilior  est.  Si¬ 
quidem  constat,  Ramanum  imperium  non 
solum  perpetuo  coluisse  Apostolicam  sedem, 
quam  Illyricus  tanquam  Antichristi  sedem 
execratur,  verum  etiam  nostro  hoc  saeculo 
publico  edicto  damnasse  Lutheranam  hmrc- 
sim,  cujos  se  patronum  singularem  Illyricus 
profitetur;  ita  ut  omnino  necesse  sit,  aut 
mentitum  esse  Illyricum,  cum  ait  se  abhor¬ 
rere  ab  erroribus  ab  imperio  Romano  dam¬ 
natis;  aut  certe  eumdem  Illyricum  non  Lu- 
iheranum,  sed  papistam  fuisse,  cum  haec 
scripsit.  Porro  Apostolicae  Sedi  perpetuo  ab 
imperio  Rom.  debitam  reverentiam  exhibi¬ 
tam  fuisse,  nec  ullum  fuisse  imperatorem  a 
Carolo  Magno,  usque  ad  Rodulphum,  qui 
nunc  imperat,  qui  Romanum  Pontificem  ut 
verum  Christi  Vicarium  non  coluerit,  in  12 
capite  demonstrabo,  adductis  praecipue  eo¬ 
rum  Imperatorum  testimoniis,  qui  cum  cer¬ 
tis  Pontificibus  inimicitias  gessere,  videlicet 
Ilenrici  IV  et  V,  Friderici  I  et  II,  Philippi, 
Othonis  IV  et  Ludovici  item  IV.  Damnatam 
vero  haeresim  Lutheranam  ab  imperio  uni¬ 
verso  perspicuum  est  ex  edicto  Worma- 
tiensi;  quod  editum  fuit  anno  1521.  Sic 
enim  in  eo  edicto  loquitur  Carolus  V  impe¬ 
rator  :  «  Ad  honorem  Dei  omnipotentis,  Ro- 
manique  Pontificis,  et  sanctae  Sedis  oposto- 
lica)  debitam  reverentiam,  pro  imperialis 
dignitatis  officio,  ac  debito,  necnon  zelo  ac 
studio,  quo  nostrorum  majorum  more,  et 
ingenita  etiam  nobis  vi,  ad  defensionem  Ca¬ 
tholica)  fidei,  sauctacque  Romanae  et  univer¬ 
salis  Ecclesia)  honorem,  tutelam,  et  protec¬ 
tionem  omnes  nostras  vires  et  facultates, 
imperium,  regna,  dominia,  amicos,  vitam 
denique,  et  animam  ipsam  nostram  exponere 
sumus  parati.  Ex  imperiali,  et  regia  auctori¬ 
tate,  necnon  consilio,  et  assensu  (nota  lec¬ 
tor)  electorum,  et  omnium  sacri  Romani  im¬ 
perii  principum,  ordinum,  ct  statuum  in  hac 
celeberrima  et  frequentissima  Imperiali 
T)ieta  Wormatia)  congregatorum,  ad  perpe¬ 
tuam  rei  memoriam,  in  exequendo  sanctis¬ 
simi  Domini  nostri  Papae,  ve: i  in  hac  parlc 


judicis,  sententiam,  decretum,  et  condem¬ 
nationem,  in  litteris  Apostolicis  (ut  supra  dic¬ 
tum  est)  ad  nos  directis,  contentam,  Marti- 
num  Lutherum,  ut  membrum  ab  Ecclesia 
Dei  alienum,  ut  obstinatum  schismaticum, 
et  notorium  haereticum  a  nobis  haberi  decla¬ 
ramus,  et  ut  talem  a  vobis  omnibus,  et  sin¬ 
gulis  habendum  decernimus  et  edicimus  » . 
Quid  hic  dices,  Illyrice?  Num  adhuc  testaris 
coram  Deo  te  abhorrere  ab  omnibus  errori¬ 
bus  ab  imperio  Romano  damnatis?  Cur  igi¬ 
tur  in  omnibus  fere  tuis  operibus  Lutherum 
tuum,  ut  prophetam  Germanicum,  ct  Eliam 
tertium  laudas,  et  iu  hoc  ipso  libro  ubi  juras 
te  sequi  doctrinam  Imperii  Romani,  tam 
crebro  Romanum  Pontificem  Antichristum 
vocas;  ct  nihil  aliud- omnibus  viribus  tuis 
contendis,  quam  ut  populos  Christianos  ab 
antiqua  religione,  et  Apostolicae  Sedis  reve- 
rentia  et  obedientia  ad  Lutheri' hfereses  per¬ 
trahas,  tam  aperte  ab  imperio  Romano  dam¬ 
natas?  Sed  nimirum  certum  est  tibi  millies 
potius  mentiri,  et  mendacia  jurejurando  con¬ 
firmare,  quam  Lutherum  deserere. 

Atque  hactenus  de  epist.  dcdicatoria.  Jam 
in  reliquo  libro  non  facile  numerus  menda¬ 
ciorum  iniri  posset.  Idcirco  paucissimis  an¬ 
notatis,  reliqua  taceri  libenter  patiemur, 
nam  et  ad  majora  festinamus,  et  ex  paucis 
quae  notabimus,  facile  de  reliquis  conjectu¬ 
ram  facere  licebit. . 

XV.  —  Igitur  cap.  1.  pag.  13.  «  Fingunt 
(inquit  Illyricus)  Carolum  ignorasse  Papa) 
consilium,  et  decretum  Senatus,  populique 
Romani  de  transferendo  in  eum  imperio.  0 
mirum  tum  illorum  silentium,  tum  et  Caroli 
in  explorandis  rebus  negligentiam,  ac  som¬ 
nolentiam  :  Dicunt  ei  invito  et  recusanti  esse 
coronam,  et  nomen  imperatoris  obtrusum. 
0  miram,  et  praeposteram  modestiam,  aut 
etiam  humilitatem  Caroli.  »  Haec  ille.  Atqui 
id  fingi  dicitur  quod  sine  certo  auctore  as¬ 
seritur.  Ignorasse  autem  Carolum  Papa) 
consilium  dc  transferendo  iu  eum  imperio, 
et  recusanti  plane,  atque  invito  imperium 
esse  delatum,  auctores  certissimi,  fideque 
dignissimi  narrant.  Egiuarthus,  qui  Caroli 
tempore  vixit,  et  vitam  ac  res  gestas  Caroli 
ut  testis  oculatus  summa  fide  scripsit,  Au¬ 
gusti,  inquit,  nomen  primo  tantum  aversatus 
est  (Carolus),  ut  affirmaret  se  eo  die,  quam¬ 
vis  praecipua  solemnitas  esset,  Ecclesiam  non 
intraturum  fuisse,  si  Pontificis  consilium 
praescire  potuisset.  Conradus  Abbas  Ursper- 
gensis,  vetustus  e!  diligens  auctor,  in  rebus 

Germania)  praecipue  describendis  :  Dum  , 
inquit,  ante  confessionem  B.  Petri  Apostoli 
ab  oratione  surgeret  (Carolus),  nihil  minus 
speranti,  Leo  Papa  coronam  imposuit,  et 
Imperatorem  Romanum  pronunciavit.  Quod 
idem,  ac  iisdem  pene  verbis  scripsit  Joannes 
Cuspinianus  ab  Illyrico  non  semel  laudatus 
in  vita  Caroli  Magni,  necnon  Joannes  Aven¬ 
tinus,  Illyrici  delicia),  lib.  iv.  annalium  Boi¬ 
orum  pag.  345.  Non  igitur  Papista)  Italici 
finxerunt  quod  tot  testibus,  vel  antiquissi¬ 
mis,  vel  hostibus  Pontificum,  Germanis  certe 
omnibus,  comprobamus.  Sed  addamus  etiam 
testimonium  Albcrti  Krantzii,  auctoris  Ger¬ 
mani,  et  ab  Illyrico  sa)pe  citati.  Sic  igitur 
lib.  ii.  Saxonise  cap.  18.  Albertus  Krantzius 
loquitur.  Cum  nihil  tale  Carolus  aut  cogita¬ 
ret,  aut  speraret,  magisque  recusaret  alie¬ 
num  invadere  (ut  supra  diximus)  imperato¬ 
ris  honorem,  infra  Missarum  solemnia,  dum 
ante  confessionem  B.  Petri  Apostoli  ab  ora¬ 
tione  surgeret,  Papa  ei  coronam  imposuit, 
et  imperatorem  Romanorum  pronunciavit. 

Addit  paulo  post  et  aliud  insigne  menda¬ 
cium  :  Fingunt,  inquit,  item  die  Natalis  Do¬ 
mini  illam  tam  solemnem  actionem  (Coro¬ 
nationis  Caroli)  idque  in  templo  esse  habi¬ 
tam.  Itane  tam  curtis  diebus,  tam  sacro  fe¬ 
sto,  et  in  tam  multis  sacris  actionibus,  veri¬ 
simile  est,  politicam,  eamque  tam  grandem, 
difficilemquc  actionem  esse  peractam,  ut 
stata  illorum  sacra,  ritusque  impedirentur  a 
religioso  imperatore.  Ha)c  ille.  Quis  crede¬ 
ret  tam  impudentem  hominem  reperiri  un¬ 
quam  potuisse,  qui  rem  decantatam  histo¬ 
ricorum  pene  omnium  vocibus,  plurimisque 
oculatis  testibus  confirmatam,  asserat  esse 
figmentum  ?  Annales  Francorum  ipso  tem¬ 
pore  Caroli  Magni  scripti  sic  habent  :  Ipse 
autem  cum  die  sacratissimo  Natalis  Domini 
ad  Missarum  solemnia  Basilicam  B.  Petri 
Apostoli  fuisset  ingressus,  et  coram  altari, 
ubi  ad  orationem  se  inclinaverat,  assisteret, 
Leo  Papa  coronam  capiti  ejus  imposuit.  Id 
ipsum  cum  de  tempore,  tum  de  loco  diser¬ 
tis  verbis  testantur  Eginarthus  in  vita  Curo- 
li ;  Paulus-  Diaconus,  qui  ejusdem  Caroli 
icqualis  fuit,  lib.  xxiii.  rerum  Romanarum; 
Rhegino  abbas  lib.  ii.  Chronicorum,  Ado 
Viennensis  in  Chronico  a)tatc  G.  Aimoinus 
lib.  iv.  de  gestis  Francor.  cap.  90.  Conran- 
dus  abbas  Urspergensis  in  Chronico  anni 
801.  Demum  recentiorcs  plurimi,  Paulus 
/Einilius,  Albertus  Krantzius,  Joan.  Cuspi¬ 
nianus,  Flavius  Blnndus,  Baptista  Platina, 


et  alii.  Sed  fortasse  hos  auctores  Illyricus 
non  legit.  Immo  legit  ac  diligenter  omnes 
evolvit,  quippe  qui  eos  tum  in  Centuriis, 
tum  in  hoc  libro  de  translatione  Imperii 
passim  citat :  et  tamen  adeo  mendaciis  de¬ 
lectatur,  ut  fingat  se  nihil  ejusmodi  unquam 
legisse ;  et  audacter  asserat  esse  figmentum 
Papistarum,  et  rem  non  modo  non  veram, 
sed  ne  verisimilem  quidem.  Sed  praeterire 
non  possum  tergeminum  quoddam  menda¬ 
cium,  quod  idem  Illyricus  in  eodem  cap.  i. 
pag.  9.  scriptum  reliquit.  Audet,  inquit, 
Gelasius  Papa  ad  Anastasium  Imperatorem 
scribens  15.  qua)st,  6.  can.  Alius,  affirmare 
Zachariam  Papam  deposuisse  Hildericum 
Regem  Francorum,  et  transtulisse  in  Pipi- 
num  Caroli  patrem;  de  quo  tamen  mendacio 
eum  illic  Glossa  propria,  Annonius  histori¬ 
cus  Francorum,  et  Rodulphus  de  Columna 
redarguunt.  Et  infra  :  Tale  mendacium  cum 
ausus  sit  Papa  ille  confingere  etc. 

XVII.  —  Tria  hic  sunt  manifesta  menda¬ 
cia.  Primum  asserit  Illyricus  a  Gelasio  Papa 
mendacium  esse  confictum  de  translatione 
regni  Francorum  ab  Hilderico  in  Pipinum. 
At  Gelasius  Papa,  is  qui  a<J  imperatorem 
Anastasium  scribit,  de  quo  loquitur  Illyri¬ 
cus,  obiit  multo  ante  quam  Zacharias  Pon¬ 
tifex,  aut  Pipinus,  vel  Hildericus  Reges  na¬ 
scerentur  ;  obiit  enim  Gelasius  anno  Domini 
496.  Zacharias  autem,  Pipinus,  et  Hilderi  - 
cus  post  annum  Domini  700.  floruerunt,  de 
qua  re  nulla  est  inter  historicos  controver¬ 
sia.  Sed  Illyricus,  inquies,  Gratianum  secu¬ 
tus  est.  At  si  mendacium  erat  in  Gratiano, 
quomodo  tantus  historicus  Illyricus  id  non 
advertit  ?  Advertit  omnino,  quippe  qui  in 
Centuriis,  Gelasii  et  Anastasii  tempora  am¬ 
plius  ducentis  annis  antiquiora  fecit  tempo¬ 
ribus  Zacharice,  Pipini,  et  Hilderici,  cum 
illa  ad  centuriam  5.  ha)c  ad  octavam  retu¬ 
lerit,  sed  pro  more  suo  nullam  mentiendi 
occasionem  undecumque  oblatam  praeter¬ 
mittendam  sibi  esse  consuit. 

XVIII. —  Mentitur  2, cum  affirmat,  figmen¬ 
tum  ac  mendacium  esse  quod  nostri  affir¬ 
mant,  a  Zacharia  Pontifice  regnum  Franco¬ 
rum  ab  Ililderico  in  Pipinum  esse  transla¬ 
tum.  Nam,  ut  supra  diximus,  id  proprie  fin¬ 
gitur,  quod  sine  auctore  probato  dicitur  :  Plu¬ 
rimi  vero,  gravissimique  auctores  constan¬ 
ter  asserunt  quod  nos  dicimus.  Annales  Fran¬ 
corum  vetustissimi  sic  habent  :  Data  aucto¬ 
ritate  sua  (Zacharias)  jussit  Pipinum  regem 
constitui.  Et  infra  :  Secundum  Romani  Pon- 

tificis  sanctionem  Pipinus  rex  Francorum 
appellatus  est.  Eginarthus  in  vita  Caroli 
Magni  :  Pipinus,  inquit,  per  auctoritatem 
Romani  Pontiricis  ex  praefecto  palatii,  rex 
constitutus  est. 

Aimoinus  lib.  iv.  de  gestis  Francorum 
cap.  61  :  Pontifex,  inquit,  data  auctoritate 
sua  jussit  Pipinum  regem  institui.  Rhegino 
lib.  ii.  Chronici  :  Zacharias,  inquit,  per 
auctoritatem  Aposto  icam  jussit  Pipinum 
regem  creari,  et  sanctae  unctionis  oleo  inun¬ 
gi.  Lambertus  Schafnaburgensis  in  historia 
Germanica,  Pipinus,  inquit,  decreto  Zacha- 
riae  Papaj  per  unctionem  sancti  Bonifacii 
rex  appellatus  est.  Sigebertus  in  Chronico  : 
Anno,  inquit,  750.  Pipinus  princeps  aucto¬ 
ritate  Apostolica  et  Francorum  electione  a 
sancto  Bonifacio  in  regem  ungitur  et  conse¬ 
cratur.  Anno  752.  iterum  inungitur  in  regem 
a  Stephano  Papa.  Hermannus  Contractus  in 
Chronico  :  Anno  inquit,  752.  Pipinus  aucto¬ 
ritate  Stephani  Papae  deposito  ac  detonso 
rege  Hilderico,  rex  Francorum  factus,  re¬ 
gnavit  annis  15.  Marianus  Scotus  lib.  m. 
Chronici :  Zacharias,  inquit,  Papa  ex  aucto¬ 
ritate  S.  Petri  Apostoli  mandat  populo 
Francorum,  ut  Pipinus,  qui  potestate  regia 
utebatur,  etiam  nominis  dignitate  frueretur. 
Ita  Hildericus  rex  qui  ultimus  Merovingo- 
rum  Francis  imperabat,  depositus,  et  in 
Monasterium  missus  est.  Conradus  Abbas 
Urspergensis  in  Chronico  :  Anno,  inquit, 
750.Pipinus  per  auctoritatem  Zachariae  Papae 
more  Francorum  electus  ad  regnum,  per 
manus  sancti  Bonifacii  elevatus  est  in  regni 
solium.  Et  infra  :  Stephanus  (Papa)  Pipinum 
sacra  unctione  in  regiae  dignitatis  honore 
confirmavit.  Otho  Frisingensis  lib.  v.  Histor. 
cap.  22  :  Auctoritate,  inquit,  Zachariae  Pa¬ 
pae  Pipinus  ad  regnum  eligitur.  Albertus 
Krantzius  lib.  i.  Metropolis  cap.  14  :  Merito, 
inquit,  summus  Pontifex,  et  Gallorum  rex 
mutuis  se  attollunt  favoribus,  quando  ab 
initio  haec  sedes  domui  Caroli  hoc  -prae¬ 
stitit,  ut  regiam  haberet  dignitatem.  Vi¬ 
derit  jam  Illyricus  utrum  nos  finxerimus, 
Pontificis  auctoritate  Pipinum  regem  crea¬ 
tum  ;  an  ipse  potius  nos  haec  finxisse,  more 
solito  mentiatur. 

XIX.  —  Postremum,  sed  dignum  extremo 
loco,  mendacium  illud  est,  quo  Illyricus 
affirmat,  Papae  figmentum  de  translatione 
regni  Francorum  ab  Hilderico  in  Pipinum, 
Annonii  auctoritate  coargui.  Nam,  ut  paulo 
ante  citavimus,  Annonius,  qui  et  Aimoinus 


ab  aliis  dicitur,  non  Papae,  sed  Illyrici  men¬ 
dacium  verbis  clariss:mis  reprehendit.  Sic 
enim  ait  lib.  iv.  cap.  61.  Pontifex  data  aucto¬ 
ritate  sua,  jussit  Pipinum  regem  institui.  Et 
infra  :  Hoc  anno  secundum  Romani  Pontifi¬ 
cis  sanctionem  Pipinus  rex  Francorum  appel¬ 
latus  est,  et  ad  liujus  digni! atem  •  honoris 
unctus  sacra  unctione  manu  sanctae  memo¬ 
riae  Bonifacii  archiepiscopi  et  martyr's.  Quid 
clarius?  Sed  finem  faciam  mendaciorum 
commemorandorum,  si  unum  adhuc  addi¬ 
dero,  quod  toto  passim  libro  repetitur. 

XX.  —  Siquidem  in  epistola  dedicatoria, 
in  prolegomenis,  et  in  singulis  fere  libri  ca¬ 
pitibus  Illyricus  queritur  de  Pontificiis  adu¬ 
latoribus,  et  parasitis,  quod  audeant  Impe¬ 
rium  a  Pontifice  Romano  ad  reges  Franco¬ 
rum  delatum  scribere  :  nec  veretur  hanc 
ipsam  translationem  figmentum  et  fabulas 
appellare.  At  nos  paulo  post  su*pra  triginta 
Historicorum  testimonia  proferemus,  quo¬ 
rum  cum  alii  Graeci,  alii  Galli,  plurimi  Ger¬ 
mani,  atque  omnes  pene  veteres  fuerint,  ipsa 
tum  nationis  diversitas,  tum  vetustatis  au¬ 
ctoritas,  omnem  ab  eis  suspicionem  falsitatis 
atque  adulationis  excludit.  Sed  praeter  ea 
testimonia,  quae  suo  loco  postea  producen¬ 
tur,  producam  nunc  Martin um  Lutherum, 
teste  Illyrico,  omni  exceptione  majorem, 
quippe  prophetam,  atque  evangelistam  no¬ 
vum,  et  Romani  Pontificis  non  modo  non 
parasitum  et  adulatorem,  sed  etiam  hostem 
acerrimum,  atque  infestissimum,  cui  co¬ 
mites  addam  Theodorum  Bibliandrum,  ac 
Davidem  Chytraeum,  et  ipsum  quoque  Flac- 
cium  Illyricum,  qui  in  Romano  Pontifice 
oppugnando,  non  multum  Luthero  cedunt. 

David  igitur  Chytraeus  in  commentar, 
cap.  xiii.  Apocalypsis,  Lutheri  sententiam, 
ac  suam  et  aliorum  quorumdam  Lutherano- 
rum  his  verbis  describit  :  «  Lutherus  et  alii 
hanc  partem  visionis  de  novo  imperio  Ro¬ 
mano  per  Pontificem  instaurato  enarrant. 
Cum  enim  vetus  imperium  Urbis,  et  Caesa¬ 
rum  Romanorum  per  Francos,  Gothos,  Van¬ 
dalos,  et  alias  gentes  laceratum,  et  plane 
extinctum  esset,  Romanus  Pontifex  Leo 
Tertius,  veteris  illius  Romani  imperii  ima¬ 
ginem,  seu  simulacrum,  et  umbram  aliquam 
excitavit,  cum  Carolo  Francorum  regi  no¬ 
men,  et  titulum  imperatoris  Romani  anno 
Christi  800  attribuit,  ei  spiritum,  ac  vitam 
imagini  a  se  effictae  dedit,  ut  formam  aliquam 
veteris  imperii  referret,  et  loqueretur,  ac 
leges  sanciret  de  obedientia  bestiae  et  ima- 

gini  ipsius  prsestanda.  Nihil  enim  fere  pote¬ 
statis  et  juris  habuit,  vel  usurpare  ausus 
fuit  imperator  Romanus  in  hac  nova  impe¬ 
rii  forma,  nisi  quantum  Romanus  Ponti¬ 
fex,  aut  bestia  ei  concessit  ».  Haec  ille. 

Theodorus  autem  Bibliander  in  Chronico 
suo,  tabula  decima  prope  extrema,  de  eadem 
imperii  translatione  sic  loquitur  :  «  Ut  per 
Longobardos  imperatorem  novse  Romae  Pa¬ 
pa  veteris  Romae  expulit  ex  Italia ;  ita  Lon¬ 
gobardos  armis  Francorum  oppressit  :  eo- 
demque  jure,  ac  potestate  regnum  Franco¬ 
rum  transtulit  a  Merovingis  ad  Germanos 
principes,  et  Romanum  imperium  a  Graecis 
in  Carolum  Magnum».  Et  infra  in  tabula 
undecima  :  «  In  Natali,  inquit,  die  Christi 
Servatoris  post  solemnia  sacra  in  templo  S. 
Petri  magna  voce  proclamavit  (Leo  Papa) 
Carolum  imperatorem  Augustum,  ac  diade¬ 
mate  ornatum  inunxit  :  simulque  filium  Pi- 
pinum  inunxit  Italiae  regem.  Ita  imperium 
Occidentis,  quod  post  Augustulum  ab  QEda- 
caro  Germano  depositum  jacuerat  annis  300. 
per  Romanum  Papam  excitatum  rursum,  et 
in  regem  Francorum,  atque  Germanorum 
translatum  est.  Papa  quidem  Romanus  vi¬ 
deri  voluit  gratiam  referre  Carolo  de  Romana 
Ecclesia  optime  merito,  appellans  more  Ro¬ 
mano,  Patritium,  et  Augustum,  et  Caesarem 
Romanum,  occulto  autem  judicio  Dei  ad 
eam  nationem  auctore  Papa,  et  applaudente 
acclamanteque  populo  Romano,  Carolo  Au¬ 
gusto  a  Deo  coronato,  magno  et  pacifico  im¬ 
peratori  vita,  et  victoria,  Imperium  transla¬ 
tum  est».  Et  infra  :  «  Auctoribus  Papis  a 
Pipino  et  Carolo  Germanis  principibus,  Lon¬ 
gobardi  regnum  Italise  amiserunt  :  quod 
Papa  Leo,  cum  praeclaro  auctario  videlicet, 
Carolo  Magno  resignavit».  Haec  Theodorus. 
Illyrici  ac  sociorum  ejus  Magdeburgensium 
Centuriatorum  testimonium  supra  retulimus 
cap.  i.  Habemus  igitur  multorum  hostium 
Pontificiorum  testimonia  de  translatione 
imperii  auctore  Pontifice  facta,  usque  adeo 
clara  atque  illustria,  ut  plane  nesciam,  an 
ulli  scriptores  ex  iis,  quos  Illyricus  parasitos 
Pontificis  vocat,  clarius  de  eadem  re  loqui 
potuerint.  Atque  haec  Illyrici  mendacia  hoc 
loco  satis  esse  visa  sunt.  Nam  si  singula  per¬ 
sequi  velimus,  totus  liber  in  mendaciis  nu¬ 
merandis  et  refellendis  consumendus  sit. 

Sed  ne  forte  Illyricus  glorietur,  ex  Apoca¬ 
lypsi  Joannis  demonstrari  Pontificem  Roma¬ 
num  esse  Antichristum,  observet  prudens 
lector,  apud  Joannem  nusquam  legi,  ab  An- 


ticjiristo  sanandam  eam  bestiam,  qua  Roma¬ 
num  imperium  significatur.  Siquidem  unum 
illud  caput  best,  od  in  Apocalypsi  cap. 
xiii.  dicitur  moriturum,  et  paulo  post  opera 
draconis  resurrecturum,  non  imperium,  vel 
imperato:  em,  sed  ipsum  Antichristum  desig¬ 
nat,  qui  finget  se  mortuum,  et  opera  dra¬ 
conis,  id .e>t,  arte  diabolica,  paulo  post  ite¬ 
rum  se  ipse  excitare  videbitur,  ut  imitetur 
veram  Christi  mortem  et  resurrectionem.  Ita 
hunc  locum  exponunt  veteres,  Gregorius 
lib.  xi.  epist.  3.  Primasius,  Beda,  Haymo, 
Anselmus,  Richardus  Yictorinus,  et  Ruper- 
tus  Tuitiensis  in  commentario  hujus  loci,  et 
textus  ipse  omnino  cogit,  ut  per  illud  bestiae 
caput,  non  Carolum  Magnum,  ut  Lutherani 
volunt,  sed  Antichristum  accipiamus.  Illud 
enim  caput  bestia;,  ut  Joannes  scribit,  pote¬ 
statem  habuit  solum  mensibus  quadraginta 
duobus,  et  blasphemabat  Deum,  et  eos  qui 
in  coelo  habitant;  et  imperavit  in  omnem 
tribum,  et  populum,  et  linguam,  et  gentem, 
et  adoraverunt  illud  omnes  qui  habitant  in 
terra  ;  quarum  rerum  nulla  convenit  in  Caro¬ 
lum,  aut  in  aliquem  successorum  ejus  :  om¬ 
nes  vero  omnium  consensu  in  Antichristum 
quadrant.  Neque  enim  Carolus  Magnus,  in 
quo  imperium  quodammodo  revixit,  pote¬ 
statem  habuit  mensibus  tantum  quadraginta 
duobus,  sed  annis  fere  quatuordecim.  Neque 
Deum  aut  Sanctos,  Carolus,  vel  ejus  succes¬ 
sores  blasphemarunt,  sed  eos  potius  mirifice 
coluerunt.  Denique  neque  Carolus,  neque 
ullus  successorum  ejus,  aut  omnibus  genti¬ 
bus  imperavit,  aut  ab  omnibus  gentibus  ado¬ 
ratus  est.  Sed  de  his  satis  :  nam  in  libro  ter¬ 
tio  de  summo  Pontifice  totum  hoc  argumen¬ 
tum  accurate  tractavimus. 

CAPUT  III. 

Refelluntur  prolegomena  Illyrici. 

Etsi  prolegomena  Illyrici  nihil  sint  aliud 
nisi  ingens  quoddam  mendacium,  quia  tamen 
ejus  mendacii  refutatio  longior  erit  quam  ut 
ad  caput,  quo  mendacia  continentur,  com¬ 
mode  possit  adjungi,  rectius  esse  duxi,  si 
propriam  disputationem  ad  prolegomena 
refellenda  instituerem.  Igitur  Illyrici  prole¬ 
gomena  tota  consumuntur  in  variis  fragmen¬ 
tis  diversorum  auctorum  recitantis,  ex  qui¬ 
bus  ipse  colligi  dicit,  ante  annos  quadragentos 
inter  Adrianum  IV  Pontificem,  et  Frideri- 
cum  I  imperatorem  ^litigatum  esse,  utrum 

beneficio  Papae  Germani  Csesares  imperent : 
ac  tandem  post  longam  concertationem  defi¬ 
nitum,  figmentum  esse,  quod  vulgo  fertur, 
Germanos  Csesares  Romanorum  Pontificum 
beneficio  imperare.  Sic  autem  exorditur  : 

«  Tota  ista  controversia,  an  imperium  ex 
dono  beneficiove  Papae  ad  Germanos  perve¬ 
nerit,  jam  olim,  nempe  ante  400.  annos  inter 
Fridericum  I  et  Adrianum  Papam  IV  gra¬ 
vissime  agitata,  dcfinitaque  fuit,  ut  ex  se¬ 
quentibus  locis  Historia)  Othonis  Frisingen- 
sis,  epistolis  illorum  ipsorum  Monarcharum 
ab  Othone  suae  Historia)  insertis,  patebit, 
quas  hic  ordine  adscribam».  Haec  ille.  Ubi 
mentitur  primo  cum  ait,  controversiam  hanc 
ante  annos  400  agitatam  et  definitam.  Con¬ 
troversia  enim  quaedam  eo  tempore  agi¬ 
tata  est,  esset  necne  Imperium  Itomanum 
beneficium,  id  est  (ut  ipsi  loquuntur)  Feu- 
dum  Pontificis.  Utrum  autem  imperium  a 
Graecis  ad  Germanos,  Pontificis  auctoritate, 
translatum  esset,  in  controversiam  tunc  non 
venit.  Sed  res  tota  paulo  post  apertior  fiet. 

Mentitur  secundo,  cum  addit  ex  historia 
Othonis  Frisengensis  narrationem  hanc  a  se 
desumptam,  non  enim  ex  Othone,  sed  ex 
Radevico  eam  desumpsit.  Otho  siquidem  vir 
gravis  et  doctus,  dedita  opera  narrationem 
illam  totam  in  suo  opere  praetermisit,  tan- 
quam  indignam  videlicet,  quae  inter  alias 
res  gestas  Friderici,  quem  ipse  laudandum 
susceperat,  locum  haberet.  Alioqui  autem 
eidem  Othoni  res  tota  perspecta  erat,  quippe 
quipraesens  interfuit,  et  litteras  Summi  Pon¬ 
tificis  ea  de  causa  missas  imperatori  inter¬ 
pretatus  est,  ut  ex  Radevico  cognosci  potest 
libro  i.  cap.  22. 

Mentitur  tertio,  cum  se  ordine  rem  totam 
adscripturum  dicit,  cum  contra  potius  stu¬ 
diose  nullum  ordinem  sequi  videatur,  ut  ex 
enumeratione  et  discussione  eorum  qua) 
profert,  manifestum  fiet. 

Primum  igitur  adfert  narrationem  Radc- 
vici  (quem  ipse  falso  vocat  Othonem  Frisin- 
gensem)  ex  lib.  i.  de  rebus  gentis  Friderici, 
cap.  8.  qua  narratione  continetur  legatio 
duorum  Cardinalium  a  Pontifice  Adriano  ad 
Imperatorem  Fridericum  missa  ;  de  qua  nihil 
est  quod  dicamus,  cum  simplex  rei  gesta) 
narratio  sit.  Secundo  adjungit  fragmentum 
epistolae  Adriani,  quam  legati  illi  attulerant. 
Fragmentum  autem  referre  voluit  Illyricus 
non  totam  epistolam,  ut  lectori  suo  persua¬ 
deret,  id  potissimum  in  ea  epistola  egisse 
Pontificem,  ut  se  imperii  Germanorum  au¬ 


ctorem  ostenderet,  neque  imperium  aliud 
esse  nisi  beneficium,  seu  feud^n  Eccksife 
Romanae.  Nos  igitur  totam  epistolam  produ¬ 
cemus,  ut  omnes  intelligant,  causam  ob 
quam  Summus  Pontifex  scripsit,  non  fuisse, 
ut  imperium  Germanorum  beneficium  suum 
esse  jactaret,  cujus  rei  obiter  solum  men¬ 
tionem  facit ,  sed  ut  Imperatorem  officii 
admoneret  in  sacrilegis  hominem  punien¬ 
dis. 

EXEMPLUM  EPISTOLAi  ADKIANI  IV  AD  FRIDERICUM  I 
EX  LIB.  I.  CAP.  9.  RADEV1CI  FRISENGENSIS. 

<(  Adrianus  Episcopus,  servus  servorum 
Dei,  dilecto  filio  Friderico  illustri  Romano¬ 
rum  imperatori  salutem,  et  Apostolicam  be¬ 
nedictionem.  Imperatoriae  majestati  paucis 
retroactis  diebus  recolimus  scripsisse  illud 
horrendum  et  execrabile  facinus,  et  piacu¬ 
lare  flagitium,  tempore  nostro  commissum 
in  Teutonicis  partibus,  sicut  credimus  ali¬ 
quando  intentatum,  excellentiae  tuae  ad  me¬ 
moriam  revocantes,  non  sine  grandi  admi¬ 
ratione  ferentes,  quod  absque  digna  severi¬ 
tate  vindictae,  usque  nunc  transire  passus  sis 
tam  perniciosi  sceleris  feritatem.  Qualiter 
enim  venerabilis  frater  noster  E.  Lundo- 
nensis  Archiepiscopus,  dum  a  Sede  Aposto- 
lica  remearet,  a  quibusdam  impiis  et  scele¬ 
stis,  quod  sine  grandi  moerore  non  dicimus, 
in  partibus  illis  captus  fuerit,  et  adhuc  in 
custodia  teneatur ;  qualiter  etiam  in  ipsa 
captione  praedicta  viri  impietatis,  semen  ne¬ 
quam,  filii  scelerati,  in  eum,  et  in  suos  eva¬ 
ginatis  gladiis  violenter  ‘exarserint,  et  eos, 
ablatis  omnibus,  quam  turpiter  atque  inho¬ 
neste  tractaverint,  et  tua  serenissima  Celsi¬ 
tudo  cognoscit,  atque  ad  longinquas,  et  re¬ 
motissimas  regiones  fama  tanti  sceleris  jam 
pervenit.  Ad  cujus  utique  vehementissimi 
facinoris  ultionem,  sicut  is,  cui  bona  placere, 
mala  vero  displicere  credimus,  constantius 
exsurgere  debuisti,  et  gladium,  qui  tibi  ad 
vindictam  malefactorum,  laudem  vero  bono¬ 
rum  est  ex  divina  provisione  concessus,  in 
cervicem  desaevire  oportuit  impiorum,  et 
gravissime  conterere  pra)sumptores.  Tu  ve¬ 
ro  idipsum  ita  dissimulasse  diceris,  saevitiam 
neglexisse,  quod  eosdem  non  est  quare  poe- 
niteat  commisisse  reatum  :  quia  impunita¬ 
tem  sacrilegii  quod  gesserunt,  jamjarn  sen¬ 
tiunt  invenisse.  Cujus  quidem  dissimulatio¬ 
nis  et  negligentiae  causam  penitus  ignora¬ 
mus  :  quoniam  nos  in  aliquo  serenitatis  tua) 
gloriam  offendisse,  conscientiae  scrupulus  no- 

strum  animum  non  accusat :  sed  personam 
tuam,  sicut charissimi,  etspecialis  filii  nostri, 
et  principis  Christianissimi,  quem  in  Aposto- 
licae  confessionis  petra  non  ambigimus  per 
Dei  gratiam  solidatum,  sincera  semper  dile- 
xiraus  charitate,  et  dcbitse  tractavimus  be¬ 
nignitatis  affectu.  Debes  enim,  gloriosissime 
Illi,  ante  oculos  mentis  reducere  quam  gra¬ 
tanter  et  quam  jucunde  alio  anno  mater  tua 
sacrosancta  Romana  Ecclesia  te  susceperit : 
quanta  cordis  affectione  tractaverit,  quantam 
tibi  dignitatis  plenitudinem  contulerit ,  et 
honoris  :  et  qualiter  imperialis  insigne  co¬ 
ronae  libentissime  conferens,  benignissimo 
gremio  suo  tuae  sublimitatis  apicem  studue¬ 
rit  confovere,  nihil  prorsus  efficiens,  quod 
regiae  voluntati,  vel  in  minimo  cognosceret 
obviare.  Neque  tamen  poenitet  nos  desideria 
tuae  voluntatis  in  omnibus,  implevisse,  sed  si 
majora  beneficia  excellentia  tua  de  manu 
nostra  suscepisset,  si  fieri  posset,  conside¬ 
rantes  quanta  Ecclesiae  Dei,  et  nobis  per  te 
incrementa  possint  et  commoda  provenire, 
non  immerito  gauderemus.  Nunc  autem  quia 
tam  immensum  facinus,  quod  in  contume¬ 
liam  universalis  Ecclesiae,  et  imperii  tui,  no¬ 
scitur  etiam  commissum,  negligere  ac  dissi¬ 
mulare  videris  ;  suspicamur  utique,  ac  vere¬ 
mur  ne  forte  in  hanc  dissimulationem,  et 
negligentiam  propter  hoc  tuus  animus  sit 
inductus,  quod  suggestione  perversi  homi¬ 
nis,  zizania  seminantis  adversus  clementissi- 
raam  matrem  tuam  sacrosanctam  Romanam 
Ecclesiam,  et  nos  ipsos  indignationem  (quod 
absit)  aliquam  conceperis,  vel  rancorem.  Ob 
hoc  igitur,  et  ob  alia  negotia,  qua;  cogno¬ 
scimus  imminere,  duos  de  melioribus  et  cba-r 
rioribus  quos  circa  nos  habemus,  dilectos 
scilicet  filios  nostros  Bernardum,  sancti  Cle¬ 
mentis  presbyterum ,  et  Rolandum,  sancti 
Marci  presbyterum  Cardinalem,  et  Cancel¬ 
larium  nostrum,  viros  utique  religione,  pru¬ 
dentia,  et  honestate  conspicuos,  Serenitati 
tuse  de  latere  nostro  ad  praesens  duximus 
destinandos ,  excellentiam  tuam  rogantes 
attentius,  quatenus  eos  tam  honorifice,  quam 
benigne  recipias,  honeste  tractes,  et  ea  quae 
ipsi  super  hoc,  et  super  aliis  ad  honorem 
Dei  et  sacrosanctae  Romanae  Ecclesiae,  ad  de¬ 
cus  etiam,  et  exaltationem  imperii  propo¬ 
suerint  dignitati,  sicut  si  ab  ore  nostro  pro- 
cedant,  absque  ulla  haesitatione  suscipias, 
et  ipsorum  verbis,  tamquam  si  ea  continge¬ 
ret  nos  proferre,  fidem  non  dubites  adhi¬ 
bere  ». 


Haec  est  epistola  Adriani,  ex  s;ua  perspi¬ 
cuum  est,  modice  admodum,  idque  neces¬ 
sario,  attigisse  Pontificem  coronationem  im¬ 
peratoris,  quae  anno  superiore  peracta  fue¬ 
rat  :  cum  tamen  praecipuum  argumentum 
alio  spectaret. 

Tertio  loco  ponit  Illyx-icus  reliquam  narra¬ 
tionem  historiae  ex  eodem  Radevico  lib.  i. 
cap.  10.  Summa  vero  ejus  historiae  haec  est : 
lectis  Pontificiis  litteris ,  imperator,  et  qui 
cum  illo  erant,  imperii  principes,  cum  verba 
illa  Pontificis  :  «  Si  majora  beneficia  excel¬ 
lentia  tua  de  manu  nostra  suscepisset,  non 
immerito  gauderemus  »,  in  eum  sensum  ac¬ 
cepissent,  quasi  dictum  esset,  regnum  atque 
imperium  Germanorum  non  absolutum,  libe-- 
rumque  imperium,  sed  feudum  Romani  Pon¬ 
tificis  esse ,  in  tantam  iracundiam  exarse¬ 
runt,  ut  parum  abfuerit,  quin  duos  illos 
Cardinales  continuo  trucidarent.  Qui  Cardi¬ 
nales,  quamvis  tandem  a  periculo  vitae  libe¬ 
rati  fuerint,  tamen  sine  ullo  honore,  sine 
litteris  imperatoris ,  sine  ulla  responsione 
dimissi,  jussi  sunt  quam  primum,  via  recta, 
id  est  brevissima,  excedere  ex  provinciis  im¬ 
perio  subjectis,  severissimeque  interdictum 
illis  est,  ne  ad  ulla  Episcoponim,  vel  Abba¬ 
tum  Gennaniae  loca  diverterent.  Interim 
vero  imperator  litteras  plenas  acerbitatis 
scripsit  ad  omnes  imperio  Romano  subje¬ 
ctos  ;  quibus  litteris  ne  verbum  quidem  facit, 
de  criminibus,  quorum  a  Pontifice  admo¬ 
nitus,  paterne  castigatus  fuerat ,  sed  so¬ 
lum  questus  est,  plane  tragice,  injuriam  sibi 
a  Pontifice  factam,  dum  is  imperii  coronam 
suum  beneficium  appellavit.  Haec  est  illius 
historise  summa,  in  qua  multa  profecto  ad¬ 
miranda  occurrunt.  Primum,  quod  impera¬ 
tor  ad  tam  horrenda  sacrilegia,  quorum  iu 
epistola  Summi  Pontificis  admonebatur,  om¬ 
nino  tacuerit,  quasi  ad  se  nihil  attinerent. 
Deinde  quod  ex  unius  verbi  ambiguitate , 
quod  tamen  secundum  propriam  significa¬ 
tionem  nihil  offensionis  habebat,  tantam  tra- 
gsediam  excitaverit,  ut  vix  major  excitanda 
fuerit,  si  totius  imperii  extrema  ruina,  cer- 
tissimumque  exitium  impendisset.  Tertio 
quod  in  ea  epistola  Romanum  Pontificem, 
sanetse  Ecclesiae  caput,  ac  proinde  se  mem¬ 
brum  ejus  (nisi  ipse  extra  Ecclesiam  esse 
velit)  appellet,  et  tamen  non  modo  isti  ca¬ 
piti  suo,  isti  principi  populi  sui  acerbissime 
maledixerit,  sed  etiam  legatos  ejus  (qui  apud 
quosvis  barbaros,  atque  etiam  ethnicos  jure 
gentium  tuti  fuissent)  contra  omne  jus  et  1‘.  s 

indignissime  violaverit.  Postremo  quod  ubi 
tandem  ad  firmamenta  atque  praesidia  cau¬ 
sae  suce  exp’icanda  pervenit,  nihil  attulerit, 
praeter  unam,  eamque  levissimam,  ne  dicam 
ineptam,  ac  puerilem  argumentationem: 
«  Cum,  inquit,  per  electionem  prineipum  a 
solo  Deo  regnum  et  imperium  nostrum  sit, 
qui  in  passione  Christi  Filii  sui  duobus  gla¬ 
diis  necessariis  regendum  orbem  subjecit, 
eumque  Petrus  Apostolus  hac  doctrina  mun¬ 
dum  informaverit,  Deum  timete,  regem  ho¬ 
norificate  :  quicumque  nos  imperialem  coro¬ 
nam  pro  beneficio  a  Domino  Papa  suscepisse 
dixerit,  divinae  institutioni,  et  doctrinae  Pe¬ 
tri  contrarius  est,  et  mendacii  reus  erit»  . 
Haec  ille.  Quae  certe  argumentatio,  si  e.d 
verae  rationis  trutinam  revocetur,  vereor  ne 
prorsus  indigna  tanto  principe  videatur.  Nam 
quod  attinet  ad  duos  illos  gladios,  quorum 
in  passione  Domini  mentio  fit,  si  quis  paulo 
attentius  Evangelium  legat,  non  Caesaris 
unum,  alterum  Ecclesiae,  sed  utrumque  gla¬ 
dium  Ecclesiae,  ac  potissimum  Petri  esse 
videbit.  Quocirca  si  alterum  Caesar  habet, 
non  a  solo  Deo  (ut  Fridericus  imperator  di¬ 
cit)  sed  a  Deo  per  Petrum  habet,  ita  impe¬ 
ratoris  argumentatio  adversus  ipsum  suum 
auctorem  pugnat. 

Sed  placet  de  hac  ipsa  re  S.  Bernardi  te¬ 
stimonium  in  medium  adferre.  Sic  enim 
scribit  lib.  iv.  de  Considerat,  cap.  3.  Quid  tu 
denuo  usurpare  gladium  tentas,  quem  semel 
jussus  es  ponere  in  vaginam?  Quem  tamen, 
qui  tuum  negat,  non  satis  mihi  videtur  at¬ 
tendere  verbum  Domini  dicentis  sic  :  Con¬ 
verte  gladium  tuum  in  vaginam.  Tuus  ergo 
et  ipse,  tuo  forsitan  nutu,  etsi  non  tua  manu, 
evaginandus.  Alioquin  si  nullo  modo  ad  te 
pertineret  et  is,  dicentibus  Apostolis  :  Ecce 
gladii  duo  hic ;  non  respondisset  Dominus, 
Satis  est,  sed,  Nimis  est.  Uterque  ergo  Ec¬ 
clesiae,  et  spiritualis  scilicet  gladius,  et  ma¬ 
terialis,  sedis  quidem  pro  Ecclesia,  ille  vero 
et  ab  Ecclesia  exercendus  est.  Iste  sacer¬ 
dotis,  is  militis  manu,  sed  sane  ad  nutum 
sacerdotis,  et  jussum  imperatoris.  Haec  Ber- 
nardus. 

Illa  autem  qualis  quaeso  argumentatio  est : 
S.  Petrus  ait:  Deum  timete,  regem  honorifi¬ 
cate  :  ergo  cum  Petro  pugnat,  et  i’eus  men¬ 
dacii  est,  quicumque  dixerit  imperatorem 
Summi  Pontificis  beneficio  imperare?  Quae 
est  haec  nova  dialectica?  An  ille  rex  fortasse 
(juxta  praeceptum  S.  Petri)  honorificandus 
non  erit,  qui  ab  alio  regnum  acceperit?  Quis 


ita  insaniat,  ut  hoc  dicat  ?  Rex  Catholicus, 
ac  potent  is«imus  Philippus  regnum  Neapo¬ 
litanum  feudum  esse  Romani  Pontificis  quot¬ 
annis  publice  profitetur;  et  tamen  quis  di¬ 
cere  auderet,  non  esse  regem  Philippum  a 
populo  Neapolitano  honorificandum,  aut  ver¬ 
ba  S.  Petri  ad  eum  regem  nihil  pertinere  ? 
Quid  quod  non  solum  imperatoris  Friderici 
argumentatio  nihil  efficit,  sed  etiam  illa  ejus 
sententia  :  regnum  atque  imperium  suum 
esse  a  solo  Deo,  nulla  ratione  defendi  po¬ 
test?  Nam  quis  omnium  ignorat,  humana 
regna  jure  gentium  constitui,  dum  populi 
communi  consensu  in  unum  aliquem  pote¬ 
statem  suam  transferunt?  Id  certe  (ut  caetera 
taceam)  leges  ipsae  imperatoriae,  diserte  te¬ 
stantur.  1.  ex  hoc  jure  gentium,  ff.  de  justi¬ 
tia  et  jure.  Si  vero  potestas  regis  a  populo 
est,  quid  est  quod  Fridericus  ait,  regnum 
nostrum  a  solo  Deo  est?  Quod  si  et  imperium 
(post  translationem  a  Graecis  in  Germanos) 
non  a  Pontifice,  sed  a  solo  Deo  est,  quae 
causa  fuit  cur  Fridericus  in  Italiam  ad  Pon¬ 
tificem  veniret,  atque  ab  eo  ad  imperium 
provehi  postularet  ?  Haec  enim  sunt  verba, 
quae  nomine  Friderici  ipso  praesente  Fride- 
rico  ad  Pontificem  Adrianum  Bambergensis 
Episcopus  fecit :  «  Notum  tibi  esse  volumus, 
reverende  Pater  quia  omnis  Ecclesia  de  fi¬ 
nibus  orbis  ad  honorem  regni  collecta,  addu¬ 
xit  Principem  suum  ad  tuam  Beatitudinem, 
provehendum  per  te  ad  culmen  imperii.  Hoc 
meretur  nobilitas,  prudentia,  fortitudo,  Dei 
timor,  et  Catholicae  pacis  amor  in  corde  illius 
regnans,  et  sanctae  Romanae  Ecclesiae  cultus 
non  vulgaris.  Ecce  te  venientem  excepit  ve¬ 
nerabundus  tuis  sanctissimis  vestigiis  humi¬ 
liter  provolutus.  Ergo,  venerande  Pater,  tu 
circa  ipsum  peragas,  ut  quae  ei  desunt  de 
plenitudine  imperialis  culminis ,  per  tuae 
Beatitudinis  munificentiam  suppleantur  ». 
Haec  ille,  teste  Alberto  Krantzio  lib.  vi.  Sa- 
xoniae,  cap.  16.  Qua  ratione  igitur  imperium 
Friderici  a  solo  Deo  fuit,  si  Pontifex  Adria- 
nus  ad  imperium  illum  provexit,  et  impe¬ 
rialis  culminis  plenitudinem,  quae  illi  deerat, 
contulit?  et  si  munificentiam  Pontificis  Epi¬ 
scopus  Bambergensis,  Friderici  ipsius  ora¬ 
tor,  appellare  non  timuit  illam  coronationem 
imperatoriam,  quid  est  cur  beneficium  Pon¬ 
tificis  eadem  illa  coronatio  dici  non  possit? 
Sed  pergamus  ad  caetera. 

Quarto  loco  addit  Illyricus  epistolamquam- 
dam  Adriani  Papae  ad  Arcliiepiscopos  Mo- 
guntinum,  Coloniensem,  et  Trevirensem, 

quam  ex  Aventino  descripsit.  De  qua  epi¬ 
stola  nihil  est  quod  dicamus,  cum  ea  tota 
nostra  sit.  Ici  unum  annotandum  erit,  men¬ 
tiri  Illyricum  cum  ait:  Adrianus  nodum  in 
scirpo  quaerit.  Imperium  esse  beneficium 
Romani  sacerdotis,  Augustumque  precario 
dumtaxat  regnare  asserit.  Siquidem  in  tota 
epistola  nusquam  legitur  nomen  beneficii. 
Neque  Pontifex  Adrianus  eo  loco  asserit 
Augustum  precario  dumtaxat  regnare;  quin 
contra  potius  affirmat,  regnum  habere  illum 
ex  electione  principum  suorum,  a  se  autem 
nomen  imperatoris.  Ex  electione,  inquit, 
principum  suorum  habet  nomen  regni,  ex 
consecratione  nostra  habet  nomem  impera¬ 
toris. 

Quinto  Illyricus  adjungit  epistolam  quam¬ 
dam  Friderici  ad  Adrianum  ex  Nauclero, 
quae  neque  est  ordine  suo  posita,  neque  fa¬ 
cit  ad  rem.  Non  enim  illa  scripta  est  tem¬ 
pore  hujus  controversiae,  de  qua  nunc  agi¬ 
mus,  sed  aut  antea,  si  credimus  Nauclero, 
in  Chronico  Generat.  30.  aut  postea,  ut  ex 
Radevico  lib.  n.  cap.  18.  colligi  videtur;  si 
tamen  haec  epistola  illa  est,  cujus  meminit 
eo  loco  Radevicus,  et  non  potius  alia  ab  ali¬ 
quo  conficta.  Scribit  enim  Radevicus,  Fride- 
ricum  imperatorem,  ut  indignationem  con¬ 
ceptam  in  Adrianum  solaretur,  notario  suo 
imperasse,  ut  in  scribendis  epistolis  ad  Pon¬ 
tificem  nomen  suum  nomini  Pontificis  ante¬ 
poneret,  et  distinctionibus  singularis  numeri 
ipsum  alloqueretur.  Haec  autem  epistola , 
quam  ex  Nauclero  produxit  Illyricus,  con¬ 
tendit  quidem  nomen  imperatoris  praeponi 
debere,  cum  imperator  ad  Pontificem  scribit, 
perpetuo  tamen  Pontificem  alloquitur  in  nu. 
mero  multitudinis.  Quid  quod  haec  ipsa  epi¬ 
stola  non  parum  officit  causae  ejusdem  Fri¬ 
derici?  Nam  inter  caetera  scribit  epistolae 
auctor,  Silvestrum  ante  Constantini  donatio¬ 
nem  nihil  regalium  habuisse  :  ex  quo  satis 
aperte  videtur  agnoscere  ut  veram  atque  le¬ 
gitimam  Constantini  donationem,  quae  apud 
Gratianum  habetur  distinet.  96.  can.  Con¬ 
stantinus.  Porro  illa  donatio  non  solum  ur¬ 
bem  Romam,  atque  Italiam  universam,  sed 
etiam  omnes  Occidentalis  imperii  provincias 
complectebatur.  Quod  si  ita  est,  unde  postea 
Occidentale  imperium  ad  Carolum  et  succes¬ 
sores  pervenit,  nisi  ex  dono  ac  beneficio 
Pontificum  Romanorum?  Nisi  forte  Carolus 
Magnus  (quod  nefas  est  cogitare)  sacrilege 
eripuerit  sancto  Petro,  quod  ei  pie  donave¬ 
rat  Constantinus.  Vides  igitur  hanc  epistolam 


vel  esse  confictam,  vel  ipsi  causae  Friderici, 
atque  Illyrici  majus  detrimentum  adfcrre, 
quam  attulerint  omnia  verba,  atque  omnes 
legationes  Pontificis  Adriani.  Nec  enitn  Adria¬ 
nus  unquam  tam  luculenter  dixit,  aut  scri¬ 
psit,  Germanos  reges  Apostolicae  Sedis  be¬ 
neficio  imperare,  quam  id  ipsum  Fridericus 
scripsit,  si  i  psius  illa  epistola  est. 

Sexto  producit  Illyricus  ex  Othone  Frisin- 
gensi  lib.  ii.  de  rebus  gestis  Friderici,  cap. 
21.  legationem  populi  Romani  ad  Frideri- 
cum,  et  Friderici  responsionem.  Nihil  autem 
horum  loco  suo  ponitur,  nec  ad  rem  facit. 
Nam  ista  legatio  populi  Romani  missa  est  ad 
Fridericum,  cum  is  ad  Urbem  propinquaret 
causa  coronte  imperialis  a  Pontifice  petendae. 
Controversia  autem  illa  de  imperio  :  Sitne 
beneficium  Pontificis,  an  non,  sequenti  anno, 
coronatione  jam  peracta,  exorta  est.  Porro 
ad  rem  ista  non  faciunt,  cum  non  sit  nostra 
quaestio  de  populo,  sed  de  Pontifice  Roma¬ 
no.  Tantum  vero  abest,  ut  ea  legatio  populi 
Romani  Pontificis  jussu,  vel  consilio,  aut 
consensu  missa  sit  ad  Fridericum,  ut  potius 
(Othone  teste  ibidem)  Adrianus  legationem 
illam  improbaverit,  et  paulo  post,  iisdem 
repugnantibus  Romanis,  Fridericum  corona¬ 
verit.  Vides  igitur,  lector,  quam  vere  initio 
dixerit  Illyricus,  se  ordine  subjecturum,  quae 
ad  praesentem  controversiam  pertinerent. 

Septimo  addit  ex  Radevico  (quem  falso 
Othonem  vocat)  lib.  ir.  cap.  30.  de  rebus 
gestis  Friderici  epistolam  Eberhardi  Epi¬ 
scopi  Bambergensis,  ad  Eberhardum  Archi- 
episcopum  Saltzburgensem,  necnon  respon¬ 
sionem  quamdam  Friderici  imperatoris  ad 
quamdam  summi  Pontificis  legationem.  Quae 
similia  sunt  superioribus,  id  est,  neque  nar¬ 
rantur  ordine  suo,  neque  pertinent  ullo  modo 
ad  rem. 

Octavo  profert  ex  lib.  i.  cap.  15.  et  16. 
Radevici  (quem  ipse  omnino  Othonem  Fri- 
singensem  vult  videri)  fragmentum  epistolae 
Adriani  ad  Episcopos  quosdam  Germanos,  et 
responsionem  eorumdem  ad  Pontificem.  Ac 
nunc  tandem  Illyricus  post  longos  errores 
domum  redit.  Istae  siquidem  duae  epistolae 
(si  ordo  tenendus  sit)  proprie  sequuntur  post 
eam  narrationem,  quam  tertio  loco  Illyricus 
recitaverat.  Caetera  quae  interjecta  sunt,  ac 
praecipue  quintum,  sextum,  et  septimum, 
inter  parerga  numerari  possunt.  Neque  alia 
de  causa  inserta  videntur,  nisi  ut  augeant 
prolegomena,  et  lectoris  mentem  confun¬ 
dant,  Tametsi  autem  haec  omina,  quae  octavo 

loco  ab  Illyrico  producuntur,  ad  rem  prm- 
sentem  faciant,  nihil  tamen  habent  quod 
refellendum  sit ;  cum  nihil  fere  aliud  conti¬ 
neant,  quam  repetitionem  superiorum.  Unum 
est  dumtaxat,  quod  non  tam  refutatione, 
quam  animadversione  indiget,  argumentum 
videlicet  quod  Illyricus  prasmittit  ante  epi¬ 
stolam  Praesulum  Germaniae  adSummumPon- 
tificem,  quod  quidem  ejusmodi  est :  «  Re¬ 
sponsio  Praesulum  Germanorum  ad  praedictas 
litteras  Pontificis,  quibus  reprehendunt  illud 
papale  figmentum,  et  monent  ut  id  nova  le¬ 
gatione  ac  scriptione  revocet  ».  Praetereo 
novam  illam  elegantiam  sermonis  :  «  Re¬ 
sponsio  Praesulum,  quibus  reprehendunt  ». 
Sed  mendacium  praeterire  non  possum ;  ne¬ 
que  enim  in  tota  illa  epistola  ulla  mentio  fit 
papalis  figmenti;  neque  admonetur  Pontifex 
ut  revocet  quidquam,  sed  solum  ut  exulce¬ 
ratum  animum  principis  ex  verbi  cujusdam 
ambiguitate,  novis  litteris  lenire,  ac  mitigare 
velit.  Haec  enim  sunt  illorum  verba  :  «  De 
caetero  Sanctitatem  vestram  suppliciter  ro¬ 
gamus  et  obsecramus,  ut  nostrae  parcatis  in¬ 
firmitati,  utque ‘magnanimitatem  filii  vestri, 
sicut  bonus  Pastor,  leniatis  scriptis  vestris, 
scripta  priora  suavitate  mellita  dulcoranti¬ 
bus  ». 

Nono  addit  legationem,  ac  litteras  Ponti¬ 
ficis  Adriani  ad  Fridericum,  quibus  verbi 
ambiguitate  exposita,  continuo  animus  prin¬ 
cipis  mitigatus  est.  Sed  verba  Illyrici  audia¬ 
mus  :  «  Novas,  inquit,  litterae,  ac  legatio 
Papae,  qua  totum  illud  suum  figmentum  de 
beneficio '  imperii  Germanis  collato,  artifi¬ 
ciosa  interpretatione  tollit,  ac  non  obscure 
recantat,  polliceturque  se  posthac  imperii 
jura  minime  violaturum  esse  ».  Haec  sunt  Il¬ 
lyrici  verba,  in  quibus  duo  splendida  men¬ 
dacia  continentur.  Exstant  enim  litterae  inte¬ 
grae  Pontificis  Adriani  apud  Radevicum  lib. 
i.  cap.  22.  in  iis  autem  non  retractat  Pon¬ 
tifex  ullum  figmentum,  nec  se  jura  imperii 
posthac  non  violaturum  promittit,  sed  ar¬ 
guit  imperitiam  eorum,  qui  Friderico  sug¬ 
gesserant,  beneficium  coronationis  feudum 
significare.  Haec  enim  est  epistola  pontificia. 

«  Ex  quo  universalis  Ecclesiae  curam  Deo, 
prout  ipsi  placuit,  disponente  suscepimus,  ita 
in  cunctis  negotiis  magnificentiam  tuam  ho¬ 
norare  curavimus,  ut  de  die  in  diem  animus 
tuus  magis  ac  magis  in  amore  nostro,  et  vene¬ 
ratione  Sedis  Apostolicae  debuisset  accendi. 
IJnde  sine  grandi  admiratione  non  ferimus, 
quod  cum  audito,  ex  suggestione  quorum¬ 


dam  animum  tuum  aliquantulum  contra  nos 
fuisse  commotum,  duos  de  melioribus  et  ma¬ 
joribus  fratribus  nostris,  Rolandum  scilicet 
cancellarium  tituli  sancti  Marci,  et  Bernar- 
dum  tituli  sancti  Clementis  presbyteros  Car¬ 
dinales,  qui  pro  tuse  majestatis  honore  in 
Romana  Ecclesia  solliciti  semper  exstiterant, 
pro  voluntatis  tuae  cognitione  ad  tuam  prae¬ 
sentiam  destinavimus,  aliter  quam  imperia¬ 
lem  decuerit  honorificentiam,  sunt  tractati. 
Occasione  siquidem  cujusdam  verbi,  quod 
est  beneficium,  tuus  animus  (sicut  dicitur) 
est  commotus,  quod  utique  nedum  tanti  viri, 
sed  nec  cujuslibet  minoris  animum  merito 
commovisset.  Licet  enim  hoc  nomen,  quod 
est  beneficium,  apud  quosdam  in  alia  signi¬ 
ficatione,  quam  ex  impositione  habeat,  assu¬ 
mitur;  tunc  tamen  in  ea  significatione  acci¬ 
piendum  fuerat,  quam  nos  ipsi  posuimus,  et 
quam  ex  institutione  sua  noscitur  retinere. 
Hoc  enim  nomen  ex  bono  et  facto  est  editum, 
et  dicitur  beneficium  apud  nos,  non  feudum, 
sed  bonum  factum,  in  qua  significatione  in 
universo  Scripturas  sacra;  corpore  invenitur, 
ubi  ex  beneficio  Dei,  non  tamquam  ex  feudo, 
sed  velut  ex  benedictione,  et  bono  facto  ip¬ 
sius  gubernari  dicimur  et  nutriri.  Et  tua  qui¬ 
dem  magnificentia  liquido  recognoscit,  quod 
nos  ita  bene,  et  honorifice  imperialis  digni¬ 
tatis  insigne  capiti  tuo  imposuimus,  ut  bonum 
factum  valeat  ab  omnibus  judicari.  Unde 
quidam  verbum  hoc,  et  illud  scilicet  (contu¬ 
limus  tibi  insigne  imperialis  coronae),  a  sensu 
suo  visi  sunt  ad  alium  retorquei'e,  non  ex 
merito  causas,  sed  de  voluntate  propria,  et 
illorum  suggestione,  qui  pacem  regni,  et  Ec¬ 
clesiae  nullatenus  diligunt,  hoc  egerunt.  Per 
hoc  enim  vocabulum  (contulimus)  nihil  aliud 
intelleximus,  nisi  quod  superius  dictum  est, 
imposuimus.  Sane  quod  postmodum  perso¬ 
nas  ecclesiasticas  a  debita  sacrosanctas  Ro¬ 
manas  Ecclesias  usitatione  (ut  dicitur)  revo¬ 
care  jussisti,  si  ita  est,  quam  inconvenienter 
actum  sit,  tua,  fili  in  Christo  charissimc,  dis¬ 
cretio,  ut  credimus,  recognoscit.  Nam  si  ali¬ 
quid  apud  nos  amaritudinis  habebas,  per 
nuncios,  et  litteras  tuas  fuerat  intimandum, 
et  nos  honori  tuo  curavissemus,  sicut  filii 
charissimi,  providere.  Nunc  igitur  ad  com¬ 
monitionem  dilecti  filji  nostri  Henrici  Ba- 
joarias  et  Saxonias  ducis,  duos  de  fatribus 
nostris  Henricum  tituli  sancti  Nerei,  et  Achil¬ 
lei,  et  Jacinctum  sanctas  Marias  in  Cosmedin 
diaconum,  Cardinales  prudentes  siquidem  et 
honestos  viros  ad  tuam  prassentiam  destina- 

vi  mus,  celsitudinem  tuam  monentes,  et  hor¬ 
tantes  in  Domino,  quatenus  eos  honeste  et 
benigne  recipias,  et  quod  ab  eis  ex  parte 
nostra  tua;  magnificentia!  fuerit  intimatum, 
a  sinceritate  cordis  nostri  noverit  tua  excel¬ 
lentia  processisse,  ac  per  hoc  cum  eisdem 
filiis  nostris,  mediante  jam  dicto  filio  nostro 
duce,  ita  celsitudo  tua  studeat  convenire, 
ut  inter  te,  ac  matrem  tuam  sacrosanctam 
Romanam  Ecclesiam  nullius  discordia;  semi¬ 
narium  debeat  remanere.  » 

Hanc  epistolam  totam  ne  uno  quidem  ver¬ 
bo  omisso  adseribere  volui,  ut  Illyrici  men¬ 
dacia  ex  ipsa  epistola  refutarentur.  Ubi  enim 
obsecro  est  illa  figmenti  Pontifici  retractatio  ? 
Dixerat  Pontifex  in  priore  epistola,  quam 
etiam  supra  totam  adseripsimus,  se  Friderico, 
cum  is  Romam  ad  coronam  accipiendam 
venisset  leeto  animo  occurrisse,  ac  plenitu- 
diuem  dignitatis,  id  est,  imperialis  corona; 
insignia  contulisse.  Quod  ipsum  Friderici 
nomine  orator  ipsius  Episcopus  Bambergen- 
sis  (ut  ex  Krautzio  supra  citavimus)  a  Ponti¬ 
fice  postulaverat.  Deinde  de  hac  ipsa  coro¬ 
natione  loquens  addiderat  in  litteris  suis 
idem  Pontifex,  non  modo  se  non  moleste 
ferre,  quod  ea  contulisset,  sed  etiam  non 
immerito  gavisurum,  si  majora  beneficia  de 
manu  sua  Caisar  accepisset.  Quo  loco  bene¬ 
ficium  quod  in  imperatorem  a  Pontifice  signi¬ 
ficatur  collatum,  non  potest  ullo  modo  aliter 
accipi,  nisi  quis  de  industria  cavillari  velit, 
quam  ut  ad  coronationem  imperialem  refe¬ 
ratur.  Quid  igitur  Papa  retractat,  quid  revo¬ 
cat,  quid  recantat  (ut  verbo  utar  Illyrici) 
cum  nomine  beneficii  non  se  feudum  ali¬ 
quod,  sed  coronationis  munus  intellexisse 
dicit.  Neque  vero  recte  colliget  jam  Illyri¬ 
cus  ;  non  dicit  Papa  imperium  Germanorum 
feudum  esse  Pontificis  :  ergo  figmentum  est 
quod  Adrianus,  quod  Innocentius  III  quod 
omnes  historici  dicunt,  imperium  a  Graecis 
ad  Francos  Pontificis  auctoritate  esse  trans¬ 
latum.  Nam  etsi  non  dixit  Adrianus,  impe¬ 
rium  esse  feudum,  non  tamen  dixit  non  esse  : 
et  licet  non  esse  dixisset,  non  tamen  conti¬ 
nuo  sequeretur,  falsam  esse  translationem 
imperii.  Aliud  enim  est,  imperium  ab  una 
gente  ad  aliam  transferre  ;  aliud  vero',  feu¬ 
dum  constituere. 

Deinde  in  quo  angulo  epistola;  Adriani 
latet  id,  quod  Illyricus  in  argumento  posuit, 
cum  ait:  «  Pollicetur  se  posthac  imperii  jura 
minime  violaturum?  »  Certe  epistolam  totam 
audivimus,  ac  ne  syllabam  quidem  unam  de 


hac  pollicitatione  reperimus.  Sed  video  ubi 
fundamentum  mendacii  sui  Illyricus  consti¬ 
tuerit,  quod  nimirum Radevicus  Frisingensis, 
posteaquam  epistolam  Adriani  operi  suo  in¬ 
seruerat,  subjunxerit  continuo,  illis  litteris 
imperatorem  placatum ,  benigne  deinceps 
cum  legatis  Romani  Pontificis  egisse,  lega¬ 
tos  vero  imperatori  promisisse,  praesulem 
Romanum  honorem  atque  justitiam  imperii 
illibatam  semper  conservaturum.  At  illa  pol¬ 
licitatio  legatorum  fuit,  non  ipsius  Pontifi¬ 
cis.  Neque  legati  polliciti  sunt  praesulem 
Romanum  jura  imperii  posthac  non  violatu¬ 
rum,  quasi  aliquando  ante  violasset,  sed  illi¬ 
bata,  ut  semper  fecerat,  perpetuo  conser¬ 
vaturum.  Siquidem  iidem  legati  (Radevico 
teste)  cum  primum  imperatorem  alloqueren¬ 
tur,  eique  litteras  Apostolicas  traderent, 
praefati  sunt,  sine  ulla  justa  causa  adversus 
Romanam  Ecclesiam  imperatorem  fuisse 
commotum.  Haec  enim  sunt  illorum  verba  : 
«'Quanta  dilectione  sancta  Romana  Ecclesia 
amplitudinem,  et  honorem  imperii  vestri 
amplectatur,  quam  sine  conscientia  peccati 
vestram  satis  invita  sustinuerit  indignatio¬ 
nem,  et  scripta  praesentia,  et  in  ore  nostro 
posita  vivae  vocis  officium  'declarabit  ».  Ex 
quibus  verbis  satis  profecto  manifeste  colli¬ 
gitur,  numquam  venisse  in  mentem  legatis, 
ut  violata  fuisse  a  Romano  Pontifice  jura 
imperii  dicerent.  Proinde  mendacium  est  Il¬ 
lyrici,  promisisse  Pontificem  Friderico,  se 
posthac  imperii  jura  minime  violaturum. 

Addit  postremo  in  prolegomenis  suis  Illy¬ 
ricus  ex  historia  Abbatis  Urspergensis,  Adria 
num  Pontificem  iterum  ab  imperatore  dissi¬ 
dere  ^cepisse,  atque  eo  usque  progressum 
dissidium,  ut  tandem  imperator  a  Pontifice 
excommunicaretur,  sed  paulo  post  divino 
miraculo  Pontificem,  dum  is  recentem  aquam 
ex  fonte  biberet,  a  musca  quae  os  ejus  simul 
cum  aqua  intraverat,  apud  Anagniam  extin- 
ctum.  Verumtamen  hanc  non  veram  histo¬ 
riam,  sed  improbabilem  fabellam  esse,  ex 
eo  potest  intelligi,  quod  Abbas  Urspergen¬ 
sis  ex  Joanne  quodam  Cremonensi,  auctore 
obscuro,  et  schismatico,  eam  narrationem 
refert.  Ille  vero  non  alium  testem  producit, 
quam  incertum  rumorem  vulgi  :  «  Cum  ve¬ 
nisset,  inquit,  ad  quemdam  fontem,  hausit 
de  potu  illius,  et  continuo,  ut  dicitur,  musca 
qutedam  os  ejus  intravit,  et  gutturi  ejus  ad- 
ha;sit,  nulloque  artificio  medicorum  avelli 
potuit,  quoad  usque  spiritum  exhalaret  ». 
Haec  ille.  Quo  circa  tota  fides  hujus  rei  pen- 

det  ex  illo,  ut  dicitur,  hoc  est,  ex  falso  ru¬ 
more,  quem  aemuli  forte  sparserunt. 

Porro  Radevicus  lib.  ti.  cap.  43.  honori¬ 
fice  describit  obitum  ac  sepulturam  Adriani, 
quod  idem  faciunt  Platina,  Martinus  Polo- 
nus,  et  alii,  qui  Pontificum  vitas  describunt. 
Joan.  Nauclerus  in  Chronico,  generatione 
39.  scribit,  suspicari  se  narrationem  illam 
Cremonensis  affectu  potius  quam  veritate 
scriptam.  Sanctus  autem  Antoninus  in  Sum¬ 
ma  historica,  par.  2.  tit.  17,  cap.  1.  §.  9.  ex 
Helinando  refert,  Adrianum  virum  optimum 
fuisse,  ut  nullo  modo  probabile  sit  eum  talem 
exitum  habiturum,  qualem  Cremonensis  di¬ 
cit.  Denique  si  res  esset  vera,  qui  fieri  pos¬ 
set,  ut  mors  tam  nova  et  insolens  a  nullo 
certo  scriptore  annotata  fuisset? 

At  Fridericum  imperatorem ,  qui  non  so¬ 
lum  cum  Adriano  diu  contendit,  sed  etiam 
Alexandrum,  successorem  Adriani,  ita  vexa¬ 
vit,  ut  tres  antipapas  adversus  eum  imperiali 
potentia  foverit,  non  incertus  rumor,  sed 
testes  certissimi,  id  est,  omnes  historici  te¬ 
stantur,  in  Armenia  a  flumine  quodam  absor¬ 
ptum  miserrime  periisse.  De  quo  sic  scribit 
Gulielmus  Neubrigensis  ejus  temporis  auctor, 
in  lib.  iv.  rerum  Anglicarum  cap.  13.  «  Fri- 
dericus  imperator  Teutonicus,  iter  Hieroso¬ 
lymitanum  ingressus ,  Cum  in  gurgitem  flu¬ 
vii  equo  stimulato  prosiliisset,  in  momento 
suffocatus  interiit.  0  abyssus  multa  judicio¬ 
rum  Dei !  Yir  tantus,  et  qui  divino  quodam 
fervore  relictis  deliciis,  opibusque  imperii, 
mille  se  exposuerat  propter  Christum  peri¬ 
culis,  tam  subito  miseroque  casu  absumitur. 
Peccatum  tamen  ejus  tantum  et  tale  elucet, 
quod  forte  in  imperialibus  non  potuerit  deli¬ 
ciis  expiari,  atque  ideo  oportuerit,  ne  aeter¬ 
naliter  plecteretur,  pia  divinitatis  provisione 
in  hac  vita  severius  castigari.  Siquidem  ne¬ 
farii  schismatis  sub  venerabili  Papa  Alexan¬ 
dro  principalis  fautor  exstiterat,  et  pacis  ec¬ 
clesiasticae  per  imperialem  potentiam  multo 
tempore  perturbator.  Tandem  vero  perspi¬ 
cue  dans  palmam  veritati,  minus  tamen  in 
deliciis  palatii  piaculare  malum  defleverat » . 
Haec  ille.  Addit  autem  Abbas  Urspergensis 
in  Chronico,  post  absorptum  (ut  dictum  est) 
a  flumine  Fridericum,  exercitum  ejus,  aut 
aeris  intemperie,  aut  abundantia  ciborum 
morbo  contracto  pene  totum  brevissimo  tem¬ 
pore  consumptum.  Ita  sententiam  Adriani 
Pontificis,  quae  exstat  in  episto'a  ad  Episco¬ 
pos  Germaniae  apud  Radevicum  lib.  i.  cap. 
16.  verissimam  fuisse,  rei  eventus  compro¬ 


bavit.  Sic  enim  ille  scripserat :  «  Non  ac¬ 
quiescat  idem  filius  noster  consiliis  iniquo¬ 
rum,  consideret  novissima,  et  antiqua,  et  per 
illam  viam  incedat,  per  quam  Justinianus, 
et  alii  Catholici  imperatores  incessisse  nos¬ 
cuntur.  Exemplo  siquidem,  et  imitatione  illo¬ 
rum,  et  honorem  in  terris,  et  fcelicitatem  in 
coelis  sibi  poterit  cumulare.  Vos  etiam,  si 
eum  ad  rectam  semitam  reduxeritis,  et  beato 
Petro  Apostolorum  principi  gratum  depen¬ 
detis  obsequium,  et  vobis,  et  Ecclesiis  vestris 
conservabitis  libertatem.  Alioquin  noverit 
antedictus  filius  noster  ex  admonitione  ves¬ 
tra,  noverit  ex  promissionis  Evangelicae  ve¬ 
ritate,  quod  sacrosancta  Romana  Ecclesia 
super  firmissimam  petram,  Deo  collocante, 
fundata,  quantocumque  ventorum  turbine 
quatiatur,  in  sua  firmitate,  protegente  Do¬ 
mino,  in  saeculum  saeculi  permanebit  ».  Haec 
ille  tum  cum  ardore  juvenili,  et  imperiali 
potentia  Fridericus  Ecclesiae  minaretur.  Sed 
eum  finem  tragoedia  illa  habuit,  quem  Adria- 
nus  praedixerat.  Siquidem  post  annum  deci¬ 
mum  nonum  gravissimae  persecutionis,  prae¬ 
valuit  tandem  Ecclesia,  et  Fridericus  impe¬ 
rator,  Calisto  antipapa,  quem  ad  eam  diem 
foverat,  abdicare  coacto,  sese  vero  Ponti¬ 
fici  Alexandro  subjecit ;  ut  scribunt  probati 
historici,  Abbas  Urspergensis  in  Chronico, 
Platina  in  vita  Alexandri,  Gulielmus  Neubri¬ 
gensis  rerum  Anglicarum  lib.  m.  cap.  2. 
Gulielmus  Episcopus  Tyri  de  bello  sacro  lib. 
xvm.  cap.  26.  et  alii.  Neque  tamen  hac  hu¬ 
militate  illud  a  Deo  impetrare  potuit,  ut  non 
etiam  morte  horribili,  ac  totius  exercitus 
interitu  peccatum  ejus  in  Ecclesiam  seve¬ 
rissime  puniretur.  Atque  haec  de  prolego- 
menis. 

CAPUT  IV. 

Imperium  Romanum  translatum  a  Grzcis  ad 

Francos  Summi  Pontificis  auctoritate , 
historicorum  testimoniis  demonstratur. 

Tempus  jam  est  ut  ad  ipsam  causam  pro¬ 
pius  accedamus  ;  atque  ut  ordine  progredia¬ 
mur,  principio  quid  sit  quod  quaeritur,  sive 
statum  causae  breviter  exponemus ;  deinde 
sententiam  nostram  certissimis  rationibus 
comprobabimus. 

Igitur  Romanum  imperium  tametsi  ante 
Constantini  tempora,  modo  ab  uno,  modo  a 
pluribus  Augustis  pari  potestate  regeretur, 
unum  tamen  atque  indivisum  censebatur. 

Deinde  vero  posteaquam  Magnus  Constanti¬ 
nus  Constantinopolim  quasi  alteram  Romam 
aedificavit,  et  cum  ea  alterum  consulem,  al¬ 
terum  senatum,  et  omnia  Romanae  Urbis  pri¬ 
vilegia  communicavit,  divisum  est  imperium 
in  partes  duas ;  quarum  altera  imperium 
Orientis,  altera  Occidentis  appellari  empta 
est,  et  quemadmodum  ante  Constantinum 
principem,  indivisum  imperium  aliquando 
plures  Augusti  administrabant,  saepius  unus 
ac  solus  regebat,  ita  post  Constantinum,  im¬ 
perium  jam  divisum  plerumque  duo  Caesares 
tenuerunt,  raro  unus  ac  solus  princeps  guber¬ 
navit.'  Siquidem  Constantino  vita  functo  anno 
Domini  341.  Occidentale  imperium  Constan¬ 
tino  juniori  et  Constanti,  imperium  Orientis 
Constantio  cessit.  Post  Constantini  autem,  et 
Constantis  excessum,  anno  353.  Constantius 
solus  universo  imperio  praefuit.  Constantio 
Julianus,  Jovianus  Juliano  successit.  Sed 
post  obitum  Joviani,  Valentinianus,  qui  Jo- 
viano  successerat,  imperio  Occidentis  con¬ 
tentus,  Orientale  imperium  Valenti  fratri  at¬ 
tribuit  anno  Domini  368,  atque  ex  eo  tem¬ 
pore  usque  ad  annum  Domini  476,  id  est, 
usque  ad  Augustulum,  imperatores  diversi 
divisum  imperium  tenuerunt.  Augustulo  vero 
ab  Odoacre  Herulo  abdicare  coacto,  atque 
imperio  Occidentis  a  Barbaris  occupato,  soli 
imperatores  Orientis,  et  in  solo  Oriente  re¬ 
gnarunt  usque  ad  Justinianum.  Sed  cum  is 
opera  Belisarii  et  Narsetis,  fortissimorum 
Ducum,  Africam  et  Italiam,  inde  Vandalis, 
hinc  Gothis  exactis,  recuperasset:  tandem 
anno  Domini  556,  iterum  ab  uno  imperatore 
Oriens  et  Occidens  administrari  ereptus  est. 
Sed  cum  imperator  Graecus  esset,  et  Italiam 
per  Exarchos  regeret,  nec  eam  ab  infesta¬ 
tione  Longobardorum  tueri  jam  posset,  anno 
801.  ineunte,  ipso  die  Natalis  Domini,  creato 
in  Urbe  Roma  novo  imperatore  Carolo  Ma¬ 
gno  rege  Francorum,  ac  per  hoc  translato 
Occidentali  imperio  a  potestate  Graecorum 
ad  Francorum  ditionem,  iterum  Romana 
Respublica  rediit  ad  eum  statum,  in  quo 
eam  Constantinus  Magnus  instituerat,  et  in 
quo  permanserat  a  Valentiniano  seniore, 
usque  ad  Augustulum.  Quamquam  illud  ne¬ 
gari  non  potest,  quin  paulo  major  imperii 
divisio  fuerit  a  tempore  Caroli  Magni,  quam 
antea,  i  iquidem  a  Constantino  ad  Augustu¬ 
lum  etsi  divisae  erant  imperii  Romani  pro- 
vincite  inter  duos  imperatores,  quod  attinet 
ad  regimen  et  administrationem,  erat  tamen 
ita  commune  imperium,  ut  leges  utriusque 


imperatoris  nomine  toti  imperio  darentur;  et 
si  alter  sine  liberis  decedebat,  ad  alterum 
totius  imperii  gubernatio,  et  providentia  per¬ 
tineret.  Quocirca  Paulus  Orosius  lib.  vn. 
scribit,  Arcadio  Orientis,  Honorio  Occidentis 
provincias  gubernantibus,  commune  impe¬ 
rium,  divisis  tantum  sedibus  fuisse.  At  post 
tempora  Caroli  Magni  neque  leges  a  Latino 
Greecoque  imperatore  communiter  latae  sunt 
neque  deinceps  unquam  aut  Latinus  Orien¬ 
tem,  aut  Grsecus  Occidentem  gubernavit. 
Quaeritur  igitur,  quisnam  hujus  translatio¬ 
nis  auctor  fuerit,  quisve  Carolo  Magno,  ac 
successoribus  ejus,  nomen,  dignitatem,  ac 
potestatem  imperatoris  Romanorum,  ac  Cae¬ 
saris  Augusti  in  Occidente  tribuerit.  Respon¬ 
demus  id  quod  clamat  consensus  omnium 
gentium,  Leonem  III,  Pontificem  Maximum' 
aut  solum,  aut  praecipuum  et  primarium  au¬ 
ctorem  hujus  translationis  fuisse,  eique  Ger¬ 
manicam  nationem  imperium  acceptum  re¬ 
ferre  debere.  Negat  Illyricus,  et  odio  Ponti¬ 
ficum  nescio  quos  alios  auctores  commini¬ 
scitur,  atque  ita  se  versat  in  omnem  partem, 
ut  historiam  alioqui  clarissimam,  et  fide  or¬ 
bis  terrarum  tot  jam  saeculis  confirmatam, 
omnino  obscurare  nitatur.  Accedant  igitur 
historici  omnes  tum  veteres,  tum  recentiores 
et  auctoritatis  suae  pondere,  levitatem  et  im¬ 
pudentiam  unius  comprimant. 

I.  —  Joannes  Zonaras,  auctor  Graecus,  qui 
Romano  Pontifici  adulari  non  noverat,  tomo 
3.  Annalium  in  vita  Constantini  et  Irenes, 
ubi  de  hac  translatione  loquitur,  nullam  se¬ 
natus,  nullam  populi,  nullam  exercitus  men¬ 
tionem  facit,  sed  rem  totam  Leoni  Papae  ad- 
scribit.  «  Roma  (inquit)  prorsus  Franci  potiti 
sunt,  Carolo  a  Leone  coronato,  et  Romano¬ 
rum  imperatore  appellato  ».  Et  infra  :  «  sub 
Constantino  et  Irene,  Papa  Leo  Francos 
etiam  Romam  admisit,  sic  et  Italia  universa, 
et  ipsa  Roma  sunt  potiti.»  Et  infra:  «At  Fran¬ 
corum  dux  Carolus,  imperator  Romanorum 
a  Papa  Leone,  ut  dictum  est,  appellatus,  mis¬ 
sis  ad  Irenern  legatis,  nuptias  illius  ambiit, 
cum  nec  illa  ab  eo  conjugio  abhorreret  ». 

II.  —  Georgius  Cedrenus  in  compendio 
historiarum  in  vita  Constantini  et  Irenes, 
eadem  fere  quae  Zonaras  refert,  sed  brevius  : 

«  Venerunt  (inquit)  etiam  a  Carolo,  quem 
Leo  Papa  Romae  coronaverat,  legati  ad 
Irenern,  eam  Carolo  in  uxorem  ambiente^». 

III.  —  Paulus  diaconus,  qui  tempore  Ca¬ 
roli  Magni  floruit,  et  eidem  Carolo  familia¬ 
ris  fuit,  lib.  xxm.  rerum  Romanorum,  post- 

caquam  narraverat  Leonem  III.  Pontificem 
a  Carolo  rege  Francorum  in  sedem  suam  re¬ 
stitutum,  subjungit :  Caeterum  (Leo)  vicem 
Carolo  recompensans  in  imperatorem  coro¬ 
navit  eum  in  templo  S.  Petri  Apostoli,  per¬ 
ungens  oleo  a  capite  usque  ad  pedes,  et  cir¬ 
cumdans  imperatoria  veste,  atque  corona, 
8.  kal.  Januarii,  indict.  9.  in  quibus  verbis 
Pauli  Diaconi  duo  sunt  annotanda.  Unum 
est,  nullam  fieri  mentionem  in  ejus  verbis 
senatus,  autfpopuli  Romani,  quam  certe  prae¬ 
termittere  non  debuisset  fidelis  historicus, 
si  translatio  imperii  a  Graecis  ad  Francos 
munus  senatus,  populique  Romani  potius, 
quam  Pontificis  Leonis  fuisset.  Alterum  est, 
hanc  translationem,  quae  facta  est  in  ipsa 
Caroli  Magni  coronatione  beneficium  Leonis 
collatum  in  Carolum  a  Paulo  Diacono  agno¬ 
sci  et  appellari.  Siquidem  illa  verba :  Caete¬ 
rum  Leo  vicem  Carolo  recompensans,  satis 
aperte  significant,  ita  fuisse  beneficium  Pon¬ 
tificis  in  regem  coronationem  imperatoris, 
ut  antea  fuerat  beneficium  regis  in  Pontifi¬ 
cem  restitutio  in  propriam  sedem. 

IV.  —  Eghinarthus  Pauli  Diaconi  aequa¬ 
lis,  nec  minus  quam  Paulus  Carolo  Magno 
notus  et  familiaris  (quippe  qui  cancellarius 
ejus  fuit,  teste  Trithemio)  in  vita  ejusdem 
Caroli  ita  describit  hanc  translationem,  ut 
soli  Pontifici  Leoni  rem  totam  tribuat.  Augu¬ 
sti  nomen  (inquit)  primo  in  tantum  aversa¬ 
tus  est,  ut  affirmaret,  se  eo  die,  quamvis 
praecipua  solemnitas  esset,  Ecclesiam  non 
intraturum  fuisse,  si  Pontificis  consilium  prae¬ 
scire  potuisset.  Perpende,  lector,  haec  ver¬ 
ba  :  Si  Pontificis  consilium  praescire  potuis¬ 
set.  Cur  enim  non  ait  :  Si  consilium  senatus 
populique  Romani  praescire  potuisset;  nisi 
quia  rem  totarn  a  Pontificis  voluntate  et  au¬ 
ctoritate  pendere  intelligebat? 

Y.  —  Annales  Francorum  incerto  auctore, 
sed  omnium  consensu  fidelissimo,  et  qui 
Caroli  tempore  vixit,  ita  habent  in  enarra¬ 
tione  rerum  gestarum  anno  801.  Ipse  autem 
cum  die  sacratissimo  Natalis  Domini  ad  Mis¬ 
sarum  solemnia  Basilicam  B.  Petri  Apostoli 
fuisset  ingressus,  et  coram  altari  ubi  ad  ora¬ 
tionem  se  inclinaverat,  assisteret,  Leo  Papa 
coronam  capiti  ejus  imposuit,  cuncto  Roma¬ 
norum  populo  acclamante,  Carolo  Augusto 
a  Deo  coronato,  magno  et  pacifico  impera¬ 
tori  Romanorum,  vita  et  victoria.  Hic  pri¬ 
mum  mentio  fit  populi  Romani,  sed  accla¬ 
mantis  post  coronationem,  non  imperatorem 
appellantis  ante  coronationem. 


VI.  —  Aimoinus,  sive  (ut  ab  aliis  vocatur) 
Ammonius,  vel  Annonius,  vixit  tempore  Lu- 
dovici  Pii,  ut  ipse  indicat  lib.  v.  cap.  17.  Is 
igitur  in  lib.  iv.  de  rebus  gestis  Francorum 
cap.  90.  describit  exordium  imperii  Caroli 
Magni  iisdem  fere  verbis,  quibus  Francorum 
Annales  supra  citati,  nihilque  tribuit  populi 
Romano  praeter  acclamationem  Carolo  jam 
a  Pontifice  coronato. 

VII.  —  Ado  episcopus  Viennensis,  qui  tem¬ 
poribus  nepotum  Caroli  Magni  floruit,  in 
Chronico  suo  aetate  G.  sic  habet :  In  die  san¬ 
cto  Nativitatis  Domini,  ante  confessionem 
B.  Petri  Apostoli,  cum  gloriosus  rex  Carolus 
ab  oratione  surrexisset,  Leo  Pontifex  capiti 
ejus  coronam  imposuit,  sicque  ab  universo 
populo  acclamatum  est ;  Carolo.  Augusto  a 
Deo  coronato,  magno  et  pacifico  imperatori 
Romanorum,  vita  et  victoria.  Hic  etiam  au¬ 
ctor  nullam  facit  senatus,  aut  populi  mentio¬ 
nem  ,  nisi  post  coronationem  jam  perac¬ 
tam. 

VIII.  —  Rhegino  abbas  Prumiensis,  qui 
ante  600.  annos  floruit,  lib.  n.  Chronici,  co¬ 
ronationem  Caroli  Magni  iisdem  verbis  de¬ 
scribit,  quibus  Ado  Viennensis,  quae  non  duxi 
repetenda,  ne  fastidium  gignerent.  Sed  ut  in- 
tclligamus  apud  Rheginonem,  non  simplici¬ 
ter  coronari  imperatorem  a  Summo  Pontifi¬ 
ce,  sed  plane  creari  et  ordinari,  referam  ver¬ 
ba  ejus  de  Arnulphi,  et  Othonis  I  corona¬ 
tione  :  Anno  (inquit)  Dominicae  Incarnationis 
896,  Arnulphus  civitatem  ingressus,  a  For¬ 
moso  Apostolicae  sedis  Praesule  magno  ho¬ 
nore  susceptus,  ante  confessionem  S.  Petri 
coronatus,  imperator  creatus  est.  Et  infra, 
anno  962.  Rex  (Otho  I)  Romae  favorabiliter 
susceptus,  acclamatione  totius  Romani  po¬ 
puli,  et  Cleri,  ab  Apostolico  Joanne  impera¬ 
tor,  et  Augustus  vocatur,  et  ordinatur.  Hic 
plane  vides,  Regem  festiva  acclamatione  a 
populo  suscipi;  non  autem  a  populo,  sed 
ab  Apostolico  Joanne  imperatorem  dici,  ct 
ordinari. 

IX.  — Vitichiudus  Corbeiensis  monachus, 
Rheginonis  aequalis,  lib.  m.  regnorum  Sa- 
xonieorum  prope  extremo,  de  Othone  II  im¬ 
peratore  sic  loquitur  :  Licet  (inquit)  jam 
olim  unctus  esset  in  Regem,  et  a  Beato  Apo¬ 
stolico  designatus  in  imperatorem.  Ubi  vides 
aperte  distingui  regnum  Germaniae  ab  im¬ 
perio  Romano  ;  et  i'egnum  quidem  illud  a 
Germaniae  proceribus,  imperium  vero  Ro¬ 
manum  a  Pontifice  dari,  ejus  enim  est  ma¬ 
gistratum  vel  principem  designare,  cujus  est 

et  creare,  alioqui  frustra  designat,  qui  ne¬ 
quit  perficere. 

X.  —  Luithprandus  Diaconus  Ticinensis, 
Othone  I  vivente,  scripsit  historiam  rerum 
in  Europa  suo  tempore  gestarum,  ut  ipse  si¬ 
gnificat  iib.  i.  cap.  7.  Is  igitur  lib.  vi  histo¬ 
riae  cap.  6.  de  Othone  I  sic  loquitur  :  Dehinc 
Romam  similia  facturus  adiit,  ubi  miro  or¬ 
natu,  miroque  apparatu  susceptus,  ab  eo¬ 
dem  summo  Pontifice  et  universali  Papa 
Joanne  unctionem  suscepit  imperii.  Poxto 
idem  auctor  aperte  declarat,  non  simplicem 
caeremoniam  unctionis,  sed  nomen  etiam,  et 
dignitatem  imperialem  a  Pontifice  suscepisse 
Othonem,  cum  ita  loquitur  in  eodem  capite  : 
Piissimo  (inquit)  tunc  regi,  nunc  augusto 
Caesari  Othoni.  Quam  phrasim  tum  ipse,  tum 
alii  veteres  observare  solent,  ut  ante  Ponti¬ 
ficiam  coronationem,  reges ;  post  eam  co¬ 
ronationem,  imperatores  et  augustos  appel¬ 
lent. 

XI.  —  Hermannus  Contractus,  Comitis  no¬ 
bilissimi  filius,  et  Monachus  sancti  Galli,  qui 
floruit  ante  annos  500.  tempore  sancti  Hen- 
riei  imperatoris,  in  Chronico  suo  sic  ait  : 
Anno  801  Carolus  imperiali  benedictione 
sublimatus,  Augustus  et  Caesar  Romano 
more  appellatur.  Et  infra  :  Anno  816  Lee 
Papa  obiit,  et  Ludocicus  imperator  a  Ste- 
phano  Papa  factus  est.  Et  infra  :  Anno  962 
Otho  rex  ab  Octaviano  Joanne  Papa  impera¬ 
tor  ordinatur.  Et  infra  :  Anno  1026  Conra- 
dus  rex  filium  suum  Henricum  regem  fecit, 
et  ipse  Romam  pergens,  imperator  efficitur. 
Haec  ille.  Non  potuit  certe  hic  auctor  clarius 
exprimere,  per  ipsam  Pontificis  coronatio¬ 
nem  imperatorem  vere  fieri. 

XII.  — Marianus  Scotus,  qui  natus  est  anno 
1028.  ut  ipse  in  Chronico  annotavit,  et  Her- 
manni  Contracti  aequalis  fuit,  lib.  iii.  Chro¬ 
nici  Caroli  Magni  ad  imperium  promotio¬ 
nem  brevissime  his  verbis  attingit :  Carolus 
hoc  tempore  a  Romanis  Augustus  appella¬ 
tus  est.  Quae  verba,  ne  testimoniis  vetustio¬ 
rum  historicorum  jam  citatis,  et  sequentibus 
ejusdem  Mariani  sententiis  repugnent,  sic 
-accipi  debent,  ut  iutelligamus  Carolum  a 
Romanis  omnibus,  id  est,  pontifice,  clero, 
senatu,  et  populo,  Augustum  appellatum ; 
sed  ordine  quodam,  nimirum  Pontifice  prai- 
euntc,  cseteris  sequentibus.  Nam  ut  ex  histo¬ 
riis  praecedentibus  didicimus,  appellavit  Leo 
Pontifex  Carolum  imperatorem,  et  simul 
inunxit,  et  coronavit ;  caeteri  vero  acclama¬ 
tione  probarunt.  Sed  Mariani  ipsius  aliquot 

Tom.  VI. 


sententias  proferamus.  Anno  875  Carolus 
Romam  perveniens,  datis  Joanni  Papae  mag¬ 
nis  muneribus,  imperator  factus  est.  Anno 
896  Arnulphus  urbem  ingressus  cum  magno 
honore  a  Formoso  Papa  susceptus,  et  ante 
Confessionem  S.  Petri  imperator  factus  est. 
His  igitur,  aliisque  similibus  sententiis  satis 
aperte  Marianus  testatur  a  Romano  Ponti¬ 
fice  imperatores  Romanos  fleri. 

XIII.  —  Dodechinus  Mariani  continuator, 
cum  de  Lothario  Henrici  imperatoris  successo¬ 
re  scriberet  :  Legati  (inquit)  pro  confirmando 
rege  Romam  mittuntur.  Et  infra  :  Plenitudi¬ 
nem  (inquit)  imperii  in  eadem  Romana  civitate 
sicut  decebat  offerens  Dominus  Papa  regem 
Lotharium  Romam  invitabat.  Fridericus  (in¬ 
quit)  ab  Adriano  Papa  imperator  factus  est. 
Vides'  igitur  a  Pontifice  Romano  electum 
regem  Romanorum  confirmari,  ac  deinde  ab 
eodem  plenitudinem  imperii  accipere,  et  sic 
tandem  imperatorem  fieri. 

XIV.  —  Lambertus  Schasnaburgens,  qui 
circa  annum  1070.  floruit,  in  historia  Ger¬ 
manica  de  Carolo  Magno  nihil  addit  ad 
verba  Mariani  Scoti  ;  ut  vel  Marianus  a 
Lamberto,  vel  a  Mariano  Lambertus  acce¬ 
pisse  videatur.  Verumtamen  cum  de  Othone 
I  et  III  loquitur,  clarius  explicat  sententiam 
suam.  Sic  enim  de  Othone  primo  scribit  : 
Otho  rex  perrexit  Romam  eumque  Joannes 
papa  gratanter  suscipiens  honorifice  super 
cathedram  Augustalem  posuit,  et  benedi¬ 
ctione  atque  consecratione  sua  Imperatorem 
fecit.  Et  infra  de  Othone  III  :  Otho  i’ex  con¬ 
tra  Crescentium  Romam  venit,  ubi  et  Bru- 
nonem  in  sede  Apostolica  constituit,  a  quo 
et  ipse  imperator  factus  est. 

XV.  —  Otho  Episcopus  Frisingensis  ante 
annos  400.  floruit,  genere  et  eruditione  no¬ 
bilissimus,  quippe  qui  (teste  Radevico  lib.  n. 
de  rebus  gestis  Friderici  cap.  11.)  quatuor 
imperatoribus  ita  conjunctus  fuit,  ut  Henrioi 
IV  nepos,  Henrici  V  sororius,  Conradi  regis 
frater  uterinus,  et  Friderici  primi  patruus 
esset,  atque  historiam  ab  orbe  condito  libris 
octo  satis  feliciter  comprehendit ;  is  igitur 
lib.  v.  cap.  31.  hoc  modo  scribit  :  Anno  ab 
incarnatione  Domini  801,  ab  urbe  condita 
1552,  Carolus  rex,  regni  sui  anno  33,  a  sum¬ 
mo  Pontifice,  ablato  patricii  nomine,  coro¬ 
natus,  omni  populo  tunc  acclamante,  Carolo 
Augusto,  a  Deo  coronato,  magno  et  pacifico 
imperatori  vita  et  victoria,  anno  69.  ab  Au¬ 
gusto  imperator,  et  Augustus  vocatur.  Ex 
bine  regnum  Romanorum,  quod  a  Constan- 

lino  usque  aci  id  tempus  in  urbe  regia,  sci¬ 
licet  Constantiuopoli  fuit  ad  Francos  deriva¬ 
tum  est.  In  his  Othonis  verbis  tria  video 
Summo  Pontifici  tribui,  ablationem  minoris 
dignitatis,  quee  patriciatus  dicebatur,  coro¬ 
nationem,  et  appellationem  imperatoris,  et 
Augusti  :  Romano  populo  solam  acclamatio¬ 
nem.  Idem  quoque  Otho  lib.  vii.  cap.  11. 
non  veretur  Henricum  IY  avum  suum,  non 
verum  imperatorem  Romanorum  appellare, 
quod  imperium  a  schismatico  Papa  susce¬ 
pisset.  Principes  (inquit)  seditionem  vulgi 
timentes,  ei  (Henrico  IY)  apud  Inglinheim 
occurrunt,  ibique  multis  modis  commoni¬ 
tum,  vel  juxta  alios,  circumventum,  ac 
coactum,  insignia  regni  resignare,  ac  filio 
mittere,  43  regni  sui  post  mortem  patris, 
imperii  5.  anno  (ad  quod  tamen  potenter 
magis,  quam  juste  a  Guiberto  capta  Urbe 
sublimatus  fuerat)  persuadent.  Observa  hoc 
loco,  lector,  Henricum  IY  non  fuisse  Othoni 
Frisingensi  imperatorem,  sed  regem  dun- 
taxat,  donec  a  papa  Guiberto,  qui  et  Cle¬ 
mens  dictus  est,  ad  imperium  sublimaretur, 
et  rursum  ad  imperium  potenter,  non  juste 
sublimatum,  quod  Guibertus  eum  imperato¬ 
rem  fecerit,  qui  in  schismate  contra  Grego- 
rium  Y1I  verum  Pontificem,  sederit.  Tam 
enim  non  potuit  Guibertus  verum  imperato¬ 
rem  facere,  quam  ipse  verus  Papa  non  luit. 
Quid  autem  est  aliud,  quseso  te,  a  Pontifice 
aliquem  ad  imperium  sublimari,  quam  im¬ 
peratorem  a  Pontifice  fieri  ?  et  cur  ab  anti- 
papa  sublimatus,  imperator  non  legitime 
factus  censetur,  nisi  quia  solius  veri  ac  le¬ 
gitimi  Summi  Pontificis  est,  imperii  dignita¬ 
tem  nomen  que  conferre  ? 

XVI.  — -  Godefridus  Viterbiensis,  qui 
Othone  paulo  posterior  fuit,  in  suo  Chronico  N 
universali,  quod  Pantheon  appellavit,  iisdem 
fere  verbis,  quibus  Otho  Frisingensis,  exor¬ 
dium  imperii  Francorum  describit.  Anno 
(inquit)  ab  Incarnatione  Domini  801  Carolus 
Magnus,  regni  sui  anno  33,  aLeonc  III  Sum¬ 
mo  Pontifice  coronatur,  omni  populo  Ro¬ 
mano  tunc  acclamante,  et  laudes  Imperiales 
canente. 

XVII.  —  Conradus  Abbas  Urspcngensis, 
Godefridi  ferine  aequalis,  in  Chronico  suo, 
in  quo  res  Germanicas  diligentissime  perse¬ 
cutus  est :  Anno  (inquit)  7%,  Leo  Papa 
XCVI  ordinatur.  Sedit  annis  20.  Hic  Caro- 
liini  fecit  imperatorem.  Et  inlra  :  Anno  (in¬ 
quit)  Dominica!  Incarnationis  801,  Urbe 
vero  condita  1332,  Carolus  Magnus  rex 


Francorum,  Pipiui  regis  filius,  septuagesimo 
tertio  loco  ab  Augusto  Romanorum  impera¬ 
tor  consecratus  est  anno  regni  sui  33.  Sic 
imperavit  annis  14.  Cum  enim  pro  calumnia 
Leoni  Papee  ingesta  Romam  veniret,  et  Na¬ 
tale  Domini  ibi  celebraret,  in  ipsa  die  sacra¬ 
tissima  ad  Missarum  solemnia  veniens,  dum 
ante  Confessionem  B.  Petri  Apostoli  ab  ora¬ 
tione  surgeret,  nihil  minus  speranti  Leo 
Papa  coronam  imposuit,  et  imperatorem 
Romanum  pronunciavit.  Haec  ille  ;  qui  sicut 
hoc  loco  translationem  imperii,  et  Garoli 
creationem  soli  Pontifici  tribuit,  ita  quoque 
in  reliquo  Chronico  semper  sibi  similis,  de 
aliorum  imperatorum  creatione  loquitur. 
Quarum  duas  exempli  gratia  hic  subjiciemus  : 
Anno  (inquit)  873,  Carolus  (Calvus)  Romam 
tendens,  a  Joannc  Papa  efficitur  imperator. 
Et  infra  :  Anno  962.  Otho  rogatu  Joannis 
Papae,  et  querimonia  multorum  de  Ueren- 
gario,  et  filio  proclamantium  Romam  tendit, 
ibique  imperator  ab  eodem  Papa  factus,  Be- 
rengarium  capit. 

XYIII.  • — •  Lupoldus  Bambergensis  in 
prooemio  libri  de  juribus  imperii  :  De  sacri 
(inquit)  regni  et  imperii  Romanorum  viri- 
bus  a  tempore,  et  post  tempus  translationis 
ipsius  imperii  de  Graecis  imperatoribus  in 
personam  Caroli  Magni  ad  reges  Francorum, 
et  ad  Germanos,  per  sacrosanctam  Roma¬ 
nam  Ecclesiam  facta!,  secundum  mei  modi- 
citatem  ingenii  tractaturus  etc.  Et  infra 
in  primo  capite  :  Dum,  inquit,  .in  sacratissi¬ 
ma  die  Natalis  Domini,  sub  anno  ejusdem 
Domini  801,  in  Ecclesia  sancti  Petri  ab  ora¬ 
tione  surgeret,  Leo  Papa  coronam  capiti 
ejus  imposuit  ;  et  a  cuncto  populo  acclama¬ 
tum  est,  Carolo  Augusto  etc. 

XIX.  —  Matthsous  Palmerius  in  Chronico 
anni  801  :  Carolus,  inquit,  a  Leone  Ponti¬ 
fice  Augustus  est  appellatus,  et  obliteratum 
jam  pene  in  Italia  Romanum  imperium  re¬ 
sumpsit,  primusque  post  Augustulum  apud 
Romanos  imperavit  annis  14. 

XX.  —  Blondus  Flavius  Decadis  11.  lib.  1  : 
Leo,  inquit,  Pontifex,  populi  Romani  scito, 
precibusque  Carolum  imperatorem  Roma¬ 
norum  declaratum  diademate,  vetusto  im¬ 
peratorum  capitis  gestamine,  coronavit. 

XXL —  yEneas  Sylvius  in  Abbreviatione 
Blondi,  —  et  XXII  —  Baptista  Platina  in 
vita  Leonis  Papa!  III,  iisdem  omnino  verbis 
rem  eadem  declarant.  Atque  hic  primum 
invenimus  scitum  populi  Romani  nominatum 
in  creatione  Caroli  imperatoris.  Sed  nihil 

causa:  nostra;  officit  :  tum  quod  merito  his 
duobus  auctoribus,  qui  ante  annos  centum 
floruerunt,  anteponere  possimus  vetustissi¬ 
mos  et  plurimos  scriptores,  qui  nihil  ejus¬ 
modi  tradiderunt  ;  tum  etiam  quod  scitum 
populi  Romani,  cujus  hic  mentio  fit,  non  ad 
Carolum  imperatorem  creandum,  sed  ad 
ejus  creationem  a  summo  Pontifice  impe¬ 
trandam  pertineat  :  id  enim  significat  ad¬ 
juncta  illa  vox,  precibusque.  Quorsum  enim 
preces  ad  Romanum  Antistitem,  ut  is  Ca¬ 
rolum  imperatorem  diceret,  si  populi  scito, 
(id  est)  populi  auctoritate  imperator  creari 
poterat  ?  Si  quid  ergo  tum  populus  Romanus 
decrevit,  id  certe  solum  decrevit,  ut  a  Ro¬ 
mano  Pontifice  peteretur,  ut  ipse,  qui  solus 
id  facere  posset,  imperium  a  Graecis  ad  Fran¬ 
cos  tran  ferret. 

XXIII.  —  Joannes  Trithemius  in  Cata¬ 
logo  scriptorum  ;  Leo,  inquit,  Papa  III,  na¬ 
tione  Romanus,  post  Adrianum  Pontificem 
sedit  annis  20,  vir  in  scripturis  tam  divinis 
quam  saecularibus  valde  eruditus,  morum 
quoque  et  vitae  sanctimonia  clarissimus,  Ca¬ 
rolum  cognomento  et  opere  Magnum,  ad 
imperium  Romanorum  unxit,  et  hanc  digni¬ 
tatem  a  Grajcis  in  Francos  transtulit. 

XXIV.  •—  Antonius  in  histor.  part.  2. 
tit.  14.  cap.  4.  Carolus  Magnus,  inquit,  pri¬ 
mus  Francorum  Romanum  imperium  acce¬ 
pit,  conferente  sibi  illud  seu  confirmante 
Leone  Papa. In  quibus  verbis  illud  «seu  con¬ 
firmante  »  ea  de  causa  additum'  videtur,  quia 
magnam  partem  provinciarum  imperii  Oc¬ 
cidentalis  jam  Carolus  tenebat  titulo  regis 
Francorum,  et  Longobardorum  :  voluit  enim 
Pontifex,  non  solum  novo  imperatori  jus 
dare  ad  ea  quee  nondum  acquisierat,  sed 
etiam  coufirmaro  quod  acquisierat. 

XXV.  —  Joannes  Nauclerus  in  Chronolo- 
gia  sua,  generatione  27  :  Eo  die  (Natali  Do¬ 
mini)  imperium  Romanum  a  Graecis  in  per¬ 
sona  Cai-oli  Magni  translatum  est  in  Germa¬ 
nos.  Et  infra  :  Sic  monarchia  mundi,  quae 
stetit  apud  Graecos  quingentos  ferme  annos, 
residet  apud  Germanos,  non  sine  felici  au¬ 
spicio  Ecclesiae  Romanae. 

XXVI.  —  Ilobertus  Gagguinus  lib.  iv. 
Compendii  de  rebus  gestis  Francorum  :  Ca¬ 
rolus  (inquit)  Pontificem  restituit  ;  restitu¬ 
tori  suo  gratificaturus  Leo  III  sacerdotum 
habito  conc.  8.  kal.  Januarii,  cum  Franco¬ 
rum  regnum  tres  et  triginta  annos  admini- 
strasset,  Augustum  appellat,  gratum  nomen 
Romanis. 


XX VII.  —  Philippus  licrgmiaasis  lib.  xi 
Supplementi :  Pontifex,  inquit,  infamia  liber, 
Carolo  aliquam  relaturus  gratiam,  cum  vi¬ 
deret  imperatores  Constantinopolitanos  aegre 
id  nomen  tueri,  Idibus  decembris,  anno  sa¬ 
lutis  nostra;  800,  in  Basilica  B.  Petri  post 
sacra  solemnia,  populi  Romani  precibus  ro¬ 
gatus,  Carolum  Romanum  imperatorem  de¬ 
claratum  diademate  decoravit,  acclamante 
ter  populo  :  Carolo  Augusto,  a  Deo  coronato, 
magno  et  pacifico  imperatori  vita  et  victo¬ 
ria.  In  quibus  verbis  illud  solum  est  obser¬ 
vandum,  retulisse  Philippum  Caroli  corona¬ 
tionem  ad  annum  Domini  800.  non  ad  801. 
ut  superiores  omnes  historici  ;  quod  annum 
veteres  inchoarent  a  Natali  Domini,  hic 
vero  auctor  more  nostro  a  kalendis  Janua¬ 
rii.  Itaque  nulla  inter  cos  dissensio  de 
anno  est  ;  cur  autem  Philippus  idibus  De¬ 
cembris,  contra  veterum  omnium  senten¬ 
tiam,  scripserit  Caroli*  coronationem  esse 
factam,  non  certo  scio,  neque  res  tanta  est, 
ut  in  ea  diligentius  investiganda  desudan¬ 
dum  sit. 

XXV11I.  —  Joannes  Cuspinianus,  quem 
Illyricus  maximi  facere  solet,  in  vita  Caroli 
Magni  ;  Cum  magno,  inquit,  illo  Natalis 
Salvatoris  nostri  die  templum  oraturus,  Ca¬ 
rolus,  ingrederetur,  nihil  minus  speranti 
Leo  Pontifex  coronam  capiti  suo  imposuit, 
imperatoremque  Romanum  pronunciavit  ; 
cui  ab  universo  populo  acclamatum  est.  Ca¬ 
rolo  piissimo  Augusto,  a  Deo  coronato  etc. 
Item  in  vita  Caroli  Calvi  :  Interim,  inquit, 
Carolus  Italiam  ingreditur,  quem  Joannes 
VIII  Summus  Pontifex  benignissime  accepit 
diademate  imperiali,  ac  Augusti  nomine 
adornat  :  'acceptis  tamen  ab  eo  multis  ma- 
gnisque  muneribus. 

XXIX.  —  Jacobus  Wymfelingius  in  Epi¬ 
tome  rerum  Germanicarum  cap.  9  :  Ponti¬ 
fex,  inquit,  Carolo  aliquam  gratiam  relatu¬ 
rus,  cum  videret  imperatores  Constantiuo- 
politanos  a;gre  id  nomen  tueri,  ac  ob  eam 
rem  Urbem  et  Italiam  ipsam  magnas  cala¬ 
mitates  passam,  in  Basilica  Petri  post  solem¬ 
nia  sacra,  populi  Romani  scito  et  precibus 
ipsum  Carolum  magna  voce  imperatorem, 
decernit,  ac  diademate  donat. 

XXX.  —  Polydorus  Virgilius  lib.  iv.  de 
inventoribus  rerum  cap.  7.  alias  10  :  Quas 
ob  res,  inquit,  Leo  III  ipsum  Carolum  Ma¬ 
gnum  fecit  imperatorem. 

XXXI.  Raphael  Volaterranus  lib.  m.  Geo¬ 
graphiae  :  Leonem  III,  inquit,  Pontificem  u 

Romanis  expulsam,  ac  ejus  auxilium  implo¬ 
rantem  per  legatos  confestim,  deinde  perse 
tertio  veniens  in  Italiam,  compressaseditione, 
ac  inimicis  expulsis  (Carolus  Magnus)  resti¬ 
tuit.  Pro  quibus  meritis  ab  ipso  primum  im¬ 
perator  consalutatus,  nomen  quod  annos  fere 
330  cessaverat,  Occidenti  restituit. 

XXXII.  —  Donatus  Acciaiolus  in  vita  Ca- 
roli  Magni  :  Primo  adventu,  inquit,  omni 
motu  sedato,  noxiis  supplicio  affectis,  Ponti¬ 
ficem  llomanum  cum  ingenti  gloria  in  Ur¬ 
bem  (Carolus)  restituit  :  a  quo  mox  pro  suis 
egregiis  meritis,  et  singulari  erga  libertatem 
omnium  Christianorum  fide,  Augustus  ap¬ 
pellatus,  imperatorium  nomen,  dignitatem¬ 
que  suscepit  :  non  solum  assentiente,  sed 
etiam  applaudente  populo  Romano. 

XXXIII.  —  Albertus  Krantzius,  auctor  et 
Germanus,  et  diligens,  et  Illyrico  praeter 
Cceteros  familiaris,  tandem  aliquando  coro 
nam  hanc  insignium  virorum,  ac  testium, 
claudat.  Is  igitur  lib.  ii.  Saxoniae,  cap.  18  : 
Tum  vero,  inquit,  in  die  nati  Salvatoris,  pri¬ 
mo  post  800.  inchoante  anno,  cum  nihil  tale 
Carolus  aut  cogitaret  aut  speraret,  magisque 
recusaret  alienum  invadere  imperatoris  ho¬ 
norem,  infra  Missarum  solemnia,  dum  ante 
Confessionem  B.  Petri  Apostoli  ab  oratione 
surgeret,  Papa  ei  coronam  imposuit,  et  im¬ 
peratorem  Romanum  pronunciavit.  Idem 
lib.  i.  Metropolis  cap.  14  :  Olim,  inquit,  im¬ 
peratores  non  passi  vivere  Pontifices,  ad  sup¬ 
plicia  devocabant,  et  Graculi  postquam  apud 
eos  exstincta  stirpe  Constantini,  et  deinde 
Magni  Theodosii,  non  habuere  Pontificem, 
nisi  quem  ipsi  confirmassent  ;  mutatae  sunt 
vices  :  ut  non  habeatur  imperator,  nisi 
quem  Romanus  Pontifex  confirmarit,  et  con- 
secrarit.  Domini  est  terra,  et  plenitudo  ejus 
Ipse  transfert  regna,  et  imperia,  dignissime- 
que  ad  suum  in  terris  Vicarium  hoc  sacrum 
ministerium  delegavit. 

Habemus  igitur  ex  continuata  serie  histo¬ 
ricorum,  translationem  imperii  Romani  a 
Graecis  ad  Francos,  eamque  Romano  Ponti¬ 
fice  auctore  factam,  non  fictam,  nec  fabulo¬ 
sam,  ut  Illyricus  mentiebatur,  sed  certam, 
atque  exploratam  esse,  ut  jam  in  dubium 
revocari,  nisi  ab  Illyrico,  homine  impuden- 
lissimo  ,  vel  etiam  parum  sano,  non  possit. 


CAPUT  V. 

Proferuntur  testimonia  confessiones  prin- 

cipum  de  translatione  imperii  a  Grsecis 

ad  Germanos  per  Romanum  Pontificem 

facta. 

Etsi  ad  eam  rem,  quam  probandam  susce¬ 
pimus,  tot  clarissimorum  historicorum  testi¬ 
monia  in  medium  allata  sufficerent ;  statui 
tamen  ipsorum  etiam  imperatorum  tum  La¬ 
tinorum,  tum  Gracorum,  nec  non  quorum¬ 
dam  aliorum  principum  confessionem,  et 
sententiam  addere  ;  ut  (si  fieri  possit)  eru¬ 
bescat  adversarius  id  negare,  quod  ipsi 
principes,  .  quorum  maxime  interest,  ultro 
gratissime  confitentur. 

I.  —  Principio  Carolus  Magnus,  qui  pri¬ 
mus  imperium  a  Rom.  Pontifice  delatum 
suscepit,  primus  quoque  id  ab  eo  se  acce¬ 
pisse  testatus  est.  Siquidem  cum  testamento 
imperium  filiis  divisisset,  rem  totam  a  Leone 
Pontifice  confirmari  voluit,  ut  non  sine  con¬ 
sensu  ejus,  a  quo  illud  acceperat,  imperium 
aliis  tradere  videretur.  Aimoinus  lib.  iv.  de 
rebus  gestis  Francorum  cap.  94:  Testamen¬ 
tum,  inquit,  Caroli  Leoni  Papae  missum  est, 
ut  approbaretur  ;  quod  et  factum  est.  Ado 
Viennensis  in  Chronico  6.  retate  :  Imperator, 
inquit,  inter  filios  suos  regna  dividit  :  ut 
sciret  quisque,  si  superstes  esset,  quam  par¬ 
tem  tueri,  et  regere  debuisset.  Testamentum 
inde  factum,  et  jurejurando  ab  optimatibus 
Francorum  confirmatum,  et  Leoni  Papae 
missum,  ut  sua  manu  subscriberet.  Denique 
Annales  Francorum  vetustissimi  sic  habent : 
Haec  omnia  litteris  mandata  sunt,  et  Leoni 
Papae,  ut  ipse  sua  manu  subscriberet,  per 
Eginarthum  missa.  Quibus  Pontifex  lectis, 
et  assensum  prabuit,  et  propria  mauu  sub¬ 
scripsit. 

II.  —  Lotharius  Ludovici  filius,  Caroli 
nepos,  ut  Ado  scribit  in  Chronico,  Ludovi- 
cum  filium  suum  per  se  regem  Italiae  fecit ; 
sed  cum  imperatorem  quoque  illum  fieri 
vellet,  Romam  ad  Pontificem  misit  per  Dro- 
gonem  patruum  suum.  Atque  eo  modo  Lu- 
dovicus  junior  a  Sergio  Papa  imperator  crea¬ 
tus  est.  Vides  igitur  Lotharii  primi  confes¬ 
sione,  regem  ab  imperatore  fieri  posse  ;  im¬ 
peratorem  non  item,  nisi  Summi  Pontificis 
confirmatio  et  consecratio  accedat.  Neque 
verum  est  quod  quidam  objiciunt,  a  Carolo 
Magno  Ludovicum  filium  imperatorem  et 

Augustum  appellatum  ante  Pontificis  con¬ 
firmationem  ;  nam  (ut  paulo  ante  diximus) 
testamentum  quo  Carolus  imperium  filiis 
relinquebat,  a  Leone  Papa,  ipso  Carolo  pe¬ 
tente,  confirmatum  est.  Constat  autem  ex 
historicis,  Ludovicum  non  ante  confirmatum 
illud  testamentum,  sed  aliquanto  post  a  pa¬ 
tre  appellatum  Augustum.  Nam  Annales 
Francorum  ponunt  testamenti  confirmatio¬ 
nem  anno  806,  Ludovici  autem  assumptio¬ 
nem  ad  Imperium  anno  813.  Itaque  Ludovi¬ 
cum  imperatorem  Leo  III.  confuunavit,  ac 
postea  Sthephanus  IV.  coronavit. 

III.  —  Carolus  Calvus,  Ludovici  junioris 
in  imperio  successor,  insigne  testimonium 
nobis  praebet.  Nam  cum  esset  ei  cum  Ludo- 
vico  fratre,  Germaniae  rege,  de  imperio  ad¬ 
ipiscendo  contentio,  mira  celeritate  Romam 
accurrit,  et i  multis  magnisque  muneribus  adi¬ 
tum  sibi  ad  Pontificis  gratiam,  ac  per  eam 
ad  imperium  patefecit.  Sed  verba  historico¬ 
rum  audiamus.  Joannes  Cuspinianus  in  vita 
Caroli  Calvi  :  Ipse  (Carolus)  omni  mora  ab¬ 
jecta,  summa  cum  festinatione  Alpibus  su¬ 
peratis,  in  Longobardiam  contendit,  ut  hinc 
recta  Romam  proficiscatur  pro  corona  im¬ 
periali,  in  Franciam  Caesarum  nomen  alla¬ 
turus.  Ludovicus  Germaniae  rex  filium  mit¬ 
tit  Carolum,  ut  iter  prohibeat  :  et  cum  is 
cederet,  indignatus  pater,  alium  quoque  fi¬ 
lium  cum  exercitu  mittit,  qui  Carolum  aver¬ 
tat  :  sed  cum  copiis  praestaret,  et  potentiam 
ferre  non  posset,  reversus  ad  patrem,  mis¬ 
sus  in  Franciam  cum  exercitu  diris  incursio¬ 
nibus  eam  vexat.  Interim  Carolus  Italiam 
ingreditur,  quem  Joannes  VIII  Summus 
Pontifex  benignissime  accepit,  diademate 
imperiali,  ac  Augusti  nomine  adornat :  acce¬ 
ptis  tamen  ab  eo  multis  magnisque  muneri¬ 
bus.  Item  Rhegino  lib.  ii.  Chronici  de  re  ea¬ 
dem  sic  loquitur :  Anno  877,  Carolus  (Calvus) 
Romam  secundo  profectus  est,  ubi  jam  pri¬ 
dem  imperatoris  nomen  a  Praesule  Sedis 
Apostolicae  Joanne  ingenti  pretio  emerat. 
Rursum  Marianus  Scotus  lib.  m.  Chronici  : 
Carolus,  inquit,  Romam  perveniens,  datis 
Joanni  Papae  magnis  muneribus,  imperator 
factus  est.  Hic  ego  libenter  quaererem  ab 
Illyrico  :  Si  nihil  imperatori,  quod  ad  impe¬ 
rium  attinet,  aut  solam  caeremoniam  corona¬ 
tionis  Papa  dare  solet,  quorsum  Ludovicus 
rex  Germaniae,  tanto  studio  fratrem  Carolum 
Calvum  ab  itinere  Romano  avertere  conaba¬ 
tur  ?  Quorsum  Carolus  ipse  tanto  labore,  ac 
dispendio  Romam  ad  Pontificem  venit  ? 

Quorsum  tam  diligenter  pretiosis  etiam  mu¬ 
neribus,  Pontificis  animum  sibi  conciliavit  ? 
Cur  maluit  potius  cum  fratris  exercitu  in  cer¬ 
tamen  descendere,  ac  pati  ut  regnum  suum 
a  fratris  exercitu  vastaretur,  quam  imperii 
coronam  de  manu  Pontificis  non  accipere  ? 

VI.  —  Albertus  imperator  (ut  auctor  est 
in  Chronico  suo  Albertus  Argentinensis,  qui 
illo  ipso  tempore  vixit)  a  Bonifacio  Papa  VIII. 
vehementer  contendit,  ut  imperium  sibi,  et 
hteredibus  confirmaret,  id  quod  minime  im¬ 
petravit.  Voluit  enim  summus  Pontifex  impe¬ 
ratorem  Romanum  eligi,  non  nasci.  Sed  ex 
illa  Alberti  contentione  quis  non  videt,  quaj 
fuerit  ejus  sententia  de  potestate  summi  Pon¬ 
tificis  in  evehendis  hominibus  ad  imperium  ? 

V.  —  Henricus  VII  Alberto  successit  ele¬ 
ctus  ex  comite  Lucemburgensi.  De  eo  sic 
loquitur  Conradus  Vercerius  in  libro  de  re¬ 
bus  gestis  Henrici  VII.  Lucemburgius,  inquit, 
mittit  in  oram  Narbonensem,  qui  a  Clemente 
Papa  V.  postulent,  ut  ratam  sibi  facere  sub¬ 
rogationem  pro  more  dignaretur. 

VI.  —  Ludovicus  IV,  qui  post  Henricum 

VII.  imperavit,  tametsi  cum  Romano  Ponti¬ 
fice  perpetuas  inimicitias  gesserit,  quod  ab 
eo  non  modo  non  confirmatus,  sed  etiam  ex- 
communicatus,  et  dejectus  de  sede  impera¬ 
toria  fuisset,  tamen  numquam  destitit  occa¬ 
siones  quaerere,  quibus  in  gratiam  Pontifi¬ 
cis  rediret,  et  ab  eo  restutionem  in  imperium 
impetraret.  Scribit  enim  Albertus  Argenti¬ 
nensis  in  Chronico,  eumdem  Ludovicum  de¬ 
functo  Joanne  Papa  XXII.  misisse  ad  Bene¬ 
dictum  XII.  qui  Joanni  successerat,  legatos, 
qui  demississimis  precibus  peterent  absolu¬ 
tionem,  et  restitutionem. 

VII.  —  Carolus  IV,  inquit  Theodoricus  de 
Nihem  in  Nemore,  tractatu  6.  cap.  33,  pro-' 
curavit  talem  qualem  electionem  dicti  Vence- 
lai  regis  per  Urbanum  VI.  orto  jam  schi¬ 
smate,  ac  in  ejus  principio  fecit  approbari. 
Et  per  hoc  acquisivit  idem  Urbanus,  quod  di¬ 
ctus  Carolus  imperator  adhaerebat  eidem. 

VIII.  —  Fridericus  I.  cum  in  Italiam  ad  . 
Pontificem  Adrianum  IV.  venisset,  ita  coro¬ 
nam  per  Oratorem  suum  a  Pontifice  petiit, 
ut  apertissime  testaretur,  agnoscere  se  sum¬ 
mam  imperii  dignitatem  et  (ut  ipse  loquitur) 
plenitudinem,  nisi  a  Summo  Pontifice  haberi 
non  posse.  Sic  enim  ea  de  re  scribit  Albertus 
Krantzius  lib.  vi  Saxonisecap.  16.  «  Pontifex 
dignatione  sua  flectere  contenderat  Germa¬ 
norum  formidatam  insolentiam,  et  venit  in 
castra  regis  cum  solemni,  Pontificeque  sum- 

mo  digno  comitatu.  Rex  concitus  occurrit 
venienti,  et  ab  jumento  descendenti  strepam 
fertur  tenuisse  sellte,  acceptumque  reverenter 
per  manum  in  sua  tentoria  perduxisse.  Bam- 
bergensis  Episcopus  verbum  regis  prolocu¬ 
tus,  ait  :  Honorabilem  tuae  sanctitatis  prae¬ 
sentiam,  Apostolice  Pontifex,  sicut  dudum 
desideranter  optavimus,  ita  nunc  laetanter 
suscipimus,  gratias  agentes  omnium  largi¬ 
tori  bonorum  Deo,  qui  nos  deduxit  in  hunc 
locum,  et  sacratissima  visitatione  tua  nos 
dignos  fecit.  Notum  ergo  tibi  esse  volumus, 
Reverende  Pater,  quia  omnis  Ecclesia,  de 
finibus  orbis  ad  honorem  regni  collecta, 
adduxit  Principem  suum  ad  tuam  Beatitudi- 
nem,  provehendum  per  te  ad  culmen  imperii. 
Hoc  meretur  nobilitas,  prudentia,  fortitudo, 
Dei  timor,  et  Catholicae  pacis  amor  in  corde 
illius  regnans,  et  sanctae  Romanae  Ecclesiae 
cultus  non  vulgaris.  Ecce  te  venientem  exce¬ 
pit  venerabundus,  tuis  sanctissimis  vestigiis 
humiliter  pi’Ovolutus.  Ergo  venerande  Pater, 
tu  circa  ipsum  peragas,  ut  quae  ei  desunt  de 
plenitudine  imperialis  culminis,  per  tuae  Bea- 
titudinis  munificentiam  suppleantur  » .  Et 
infra  cap.  17.  «  Consedentibus  iterum,  inquit, 
Papa  verbum  fecit :  Solebant,  inquit,  qui  ad 
coronam  petendam  venerant  priscae  aetatis 
principes,  insigni  aliquo  facto  Romanae  Eccle¬ 
siae  benevolentiam  promereri,  ut  suo  velut 
officio  prae  veni  entes  benedictionem,  jam  de¬ 
bitam  coronam  omnibus  praeclaro  facinore 
testarentur.  Sic  Carolus  dum  domuit  Longo¬ 
bardos  ;  Otho  dum  compescuit  Berengarios  ; 
novissimus  LothariusdumNormannos  repri¬ 
meret,  coronam  imperii  meruere.  Quocirca 
serenissimus  rex  Apuliam,  Rom.  Ecclesiae 
peculiarem  provinciam,  jam  a  Normannis 
occupatam,  nobis  Ecclesiaeque  restituat  : 
deinde,  quae  nostra  sunt,  facile  exequemur. 
Principes  respondent,  ab  longo  itinere,  et 
multiplici  per  viam  labore  attenuatas  esse 
vires  exercitus,  nec  posse  regem  illis  copiis 
magnam  invadere  provinciam.  Impleat  in 
rege  benedictionem  Pontifex,  non  se  certasse 
priorem  officio  poenitebit  :  restitutos  in  sua 
principes  cumulatioribus  armis  cum  suo  rege 
redituros,  facturosque,  quae  in  rem  Ecclesiae 
videbuntur.  Cessit  Papa  contentioni,  factu¬ 
rum  spondens  quae  peterentur.  » 

Haec  tam  prolixe  recitare  volui,  ut  omnes 
intelligerent,  quanti  fecerint  semper  reges 
Germaniae  Pontificiam  coronationem.  Nam 
si  nihil  ea  coronatione  Papa  confert,  aut  ina¬ 
nem  solum  caeremoniam,  eamque  debitam 


electo  jam  principi  exhibet,  cur  is,  qui  coro 
nandus  est,  ad  imperialem  culmen  provehen¬ 
dus  dicitur  ?  Nihil  ne  tribuit,  qui  ad  culmen 
Imperii  aliquem  provehit  ?  Deinde  cur  tam 
humiliter  corona  a  Pontifice  postulatur?  Cur 
singulari  aliquo  facinore  Romanae  Ecclesiae 
benevolentia  est  ante  promerenda  ?  Cur  de¬ 
nique  petenti  Pontifici,  ut  rex  Apuliam  de 
potestate  Normannorum  eriperet,  Ecclesiae- 
que  restitueret,  si  coronam  imperii  adipisci 
vellet,  nemo  principum  respondit,  iniquam 
esse  conditionem,  sed  cum  afflictum  exerci¬ 
tum.  dicerent,  tempus  commodius  postula¬ 
runt  ?  Neque  vero  Latini  solum  imperatores, 
sed  etiam  Grseci  Romanum  Pontificem  au¬ 
ctorem  Occidentalis  imperii  agnoverunt,  et 
professi  sunt. 

IX.  —  Michael  siquidem  imperator  Gon- 
stantinopolitanus  cum  accepisset  Carolum 
Magnum  a  Leone  Pontifice  imperatorem  Oc¬ 
cidentis  appellatum,  legatos  ad  eum  misit, 
qui  pacem  ac  foedus  inirent  inter  utrumque 
imperatorem.  Pacis  vero  capitula  non  a  solo 
Caesare,  sed  etiam  a  Pontifice  voluit  appro¬ 
bari,  tunc  enim  demum  stabilem  pacem  fu¬ 
turam  inter  se  et  Carolum  censuit,  si  is  eam 
probasset,  cujus  auctoritate  Carolus  impe¬ 
rabat.  Ado  Viennensis  in  Chronico  anni  812  : 
Michael,  inquit,  imperator  creatur,  cujus 
legati  A  quisgranum  ad  imperatorem  Carolum 
missi ,  laudes  more  suo  dixerunt,  impera¬ 
torem  et  basileum  illum  appellantes,  et  pacis 
libello  ab  imperatore  accepto,  et  denuo  a 
Leone  Papa  Roma?,  reversi  sunt. 

Item  Rhegino  Prumiensis  Abbas,  lib.  ii. 
Chronici  :  Anno,  inquit,  812,  legati  Graeco¬ 
rum  de  pace  libellum  acceperunt  a  Carolo, 
et  deinde  a  Leone  Papa. 

X.  —  Emanuel  Comnenus,  quitum  Orien¬ 
tale  imperium  gubernabat,  cum  Occidentali 
Fridericus  I  prseesset,  obtulit  per  legatos 
non  semel,  sed  bis  Alexandro  Pontifici  ma¬ 
gnam  vim  pecuniarum,  exercitum  non  con¬ 
temnendum,  et  quod  pluris  faciendum  erat, 
unionem  Ecclesiae  Graecae  cum  Latina,  sub 
uno  summo  Pastore  Rom.  Pontifice,  si  modo 
is  Occidentale  Imperium,  a  quo  Fridericus 
I.  jure  excidisse  videbatur,  iterum  cum  Ori¬ 
entali  conjungi,  atque  imperatori  Constanti- 
nopolitano  restitueretur.  Testes  sunt  Blondus 
Decade  2.  lib.  v.  Abbreviator  Blondi  .Eneas 
Sylvius,  ibidem,  Platina  in  Alexandro 'HI  et 
Joannes  Nauclerus  in  Chronico,  generatione 
39.  pag.  848. 

XI.  —  Philippus  rex  Francorum  vacante  se 


CAPUT  VI. 


de  imperiali  ob  mortem  Alberti  imperatoris,  et 
Romano  Pontifice  Clemente  V.  per  id  tempus 
in  Galbis  commorante,  ratus  venisse  tempus 
quo  imperium  ad  Gallos  a  Germanis  transfer¬ 
retur,  cum  proceribus  suis  consilium  habuit, 
in  quo  tandem  illud  decretum  est,  ut  id  a 
Pontifice  per  solemnes  nuncios  peteretur. 
Cui  enim,  inquit  rex,  fiat  injuria,  si  vacantis 
imperii  conditio  permutetur  ?  Idem  fecerunt 
olim  pontifices  alii.  Verum  summus  pontifex, 
cum  id  quod  in  consilio  regis  decretum  erat, 
continuo  rescisset,  ne  aut  regem  offendere, 
aut  contra  voluntatem  suam  aliquid  conce¬ 
dere  cogeretur,  Electoribus  imperii  scripsit, 
ut  maturarent  electionem,  et  Henricum  Lu- 
cemburgium  comitem,  si  eis  videretur,  elige¬ 
rent,  alioqui  periculum  esse,  ne  una  cum  im¬ 
perio  potestatem  etiam  eligendi  deinceps 
amitterent.  Delatis  ad  Germanos  epistolis, 
reque  intellecta,  comitiorum  solemnia  matu¬ 
rantur  ;  eligitur  Luccmburgius.  Quae  omnia 
accurate  scripsit  Conradus  Vercerius,  in  lib. 
de  rebus  gestis  Henrici  VII.  Colligimus  au¬ 
tem  ex  hac  historia,  non  modo  regem  Gal¬ 
lorum  cum  universo  coetu  procerum  Francia;, 
sed  etiam  imperii  Electores  in  ea  sententia 
fuisse,  ut  existimarent  a  Summo  Pontifice 
translatum  fuisse  imperium  a  Graecis  in  Ger¬ 
manos,  rursum  ab  eodem  Pontifice  a  Germa¬ 
nis  in  Gallos  posse  transferri.  Nam  et  rex  in- 
publico  procerum  conventu  id  affirmavit,  et 
Electores  festinata  electione  Henrici  VII , 
idem  apertissime  comprobarunt. 

XII.  —  Accedit  ad  haec  clarissimum  testi¬ 
monium  eorumdem  Electorum  in  quodam 
publico  instrumento,  quod  infra  subjiciemus, 
ac  supra  citavimus.  Hoc  enim  ejus  instru¬ 
menti  principium  est  :  Complectens  ab  olim 
sibi  Romana  Mater  Ecclesia  quadam  quasi 
germana  charitatc  Germaniam,  illam  eo  ter¬ 
reno  dignitatis  (nomine  decoravit,  quod  est 
super  omne  nomen,  temporaliter  tantum 
praesidentium  super  terram.  Haec  igitur  tot 
principum  ingenua,  verissimaque  confessio, 
quamvis  nulla  alia  argumenta  suppeterent, 
an  non  satis  esse  ad  causam  istam  finiendam 
deberet  ?  Verumtamen  addam  etiam  Sum¬ 
morum  Pontificum  testimonia,  non  quod  ea 
magni  fieri  credam  ab  adversariis,  sed  tum 
propter  Catholicos,  quibus  sacrosancta  est 
(ut  debet)  Pontificum  auctoritas,  tum  etiam 
ut  adversarius  videat,  qu®  Pontifices  dicunt, 
a  probatis  historiis  et  principum  confessione 
non  dissentire  ;  quam  etiam  ob  causam  hoc 
genus  testimoniorum,  quod,  si  auctoritatem 

spectes,  primum  locum  merebatur,  in  ter¬ 
tium  distuli. 

CAPUT  VI,  . 

Idem  asseritur  testimoniis  Ponti ficum . 

Primum  igitur  pontificum  testimonium  il¬ 
lud  esse  poterit,  quod  de  Gregorio  IV.  refert 
Paulus  JEmilius.  Sic  enim  ait  lib.  iii.  de  re¬ 
bus  gestis  Francorum  :  Lugduni  concilium 
Episcoporum,  quos  Ludovici  Imperatoris  fi¬ 
lii  contraxerant,  habitum,  imperiumque  pa¬ 
tri  abrogatum.  Quod  decretum  mox  a  Gre¬ 
gorio  Pontifice  Maximo  rescissum  est.  Eodem 
pertinet,  quod  scribit  Marianus  Scotus  lib. 
iii.  Chronici  :  Rex,  inquit,  Ludovicus  regi¬ 
nam  Aquis  obviam  ei  venientem  jubente 
Papa  Gregorio  accepit.  Si  quidem  filii  Ludo¬ 
vici  non  solum  imperium  patri  abrogave¬ 
rant,  sed  etiam  uxorem  Juditham  ei  ademe¬ 
rant.  Sed  utrumque  jubente  Gregorio  rece¬ 
pit.  Ex  quo  refellitur  (ut  obiter  hoc  annote¬ 
mus)  quod  Sigebertus  in  Chronico  scribit, 
Gregorium  Papam  cum  filiis  Ludovici  adver¬ 
sus  patrem  eorum  conspirasse.  Nec  solum 
Marianus  Scotus,  et  Paulus  Humilius,  sed 
etiam  Rhegino  lib.  ii.  Chronie,  et  Aimoinus 
lib.  v.  de  rebus  gestis  Francorum  cap.  14. 
et  16.  aliique  Sigeberto  antiquiores  historici 
Gregorium  Papam,  Ludovico  imperatori  fa¬ 
visse  testantur.  Sed  hoc  (ut  dixi)  obiter  ad¬ 
monui  :  illud  est  proprium  hujus  loci,  a  Gre¬ 
gorio  Papa  decretum  Francorum  esse  rescis¬ 
sum,  quo  illi  Ludovico  imperium  abrogave¬ 
rant  ;  nec  enim  id  Gregorius  ausus  fuisset, 
nisi  ab  Apostolica  sede  imperium  ad  Fran¬ 
cos  delatum,  atque  ab  eadem  sede  pendere 
intellexisset. 

II.  —  Adrianus  II  Pontifex  maximus  cum 
accepisset  imperium  Ludovici  junioris  impe¬ 
ratoris  a  Carolo  Calvo  rege  armis  tentari, 
continuo  ad  Carolum  legatos,  et  litteras  misit 
plenas  auctoritatis  :  de  quibus  sic  loquitur 
Aimoinus  lib.  v.  cap.  24:  In  epistolis,  inquit, 
Pap®  continebatur,  ut  regnum  quondam 
Lotbarii,  quod  Ludovico  imperatori,  spiritu¬ 
ali  filio  ejus,  h®reditario  jure  debebatur,  et 
quod  ad  eum  post  mortem  ejusdem  Lotharii 
rediit,  vel  homines  in  eo  degentes,  mortalium 
nullus  invaderet,  nullus  commoveret,  nullus 
ad  se  conaretur  inflectere,  quod  si  quis  pr®- 
sumeret,  non  solum  per  su®  auctoritatis  mi¬ 
nisterium  infirmaretur,  verum  etiam  vinculis 
anathematis  obligatus,  nomine  Christianitatis 

privatus,  cum  diabolo  omnino  locaretur.  Et 
infra  cap.  27.  idem  Aimoinus  narrat.  Caro- 
lum  quidem  his  litteris  acceptis  moleste  tulis¬ 
se,  quod  regnum  suum  propagare  prohibere¬ 
tur;  interim  tamen  non  contempsisse  Apo- 
stolicum  mandatum,  sed  legatos  cum  magnis 
muneribus  ad  summum  Pontificem  desti¬ 
nasse. 

III.  —  AdrianusIV  in  epistola  ad  Episcopos 
Germaniae,  quam  refert  Joannes  Aventinus 
lib.  iv.  annalium  Boiorum  :  Ideo,  inquit,  im¬ 
perium  a  regno  Graecorum  translatum  est  in 
Alemannos,  ut  rex  Teutonicorum  non  ante 
quam  a  Pontifice  Rom.  consecraretur,  impe¬ 
rator  vocaretur,  et  esset  Augustus.  Pontifex 
Romanus  promovit  Carolum,  fecit  ei  nomen 
grande,  ut  esset  impefator. 

IV.  —  Alexander  III.  legatis  Imperatoris 
Graecorum,  qui  Occidentale  imperium  iterum 
cum  Orientali  conjungi  cupiebat,  respondit, 
Platina  teste,  se  nolle  id  in  unum  conjungere, 
quod  olim  de  industria  majores  sui  disjunxis¬ 
sent. 

V.  —  Innocentius  III.  in  epistola  ad  ducem 
Turingiae,  unde  exstat  caput,  Venerabilem, 
extra,  de  electione :  illis,  inquit,  principibus 
jus  et  potestatem  eligendi  regem  in  impera¬ 
torem  post  modum  permovendum  recogno¬ 
scimus,  ut  debemus  :  ad  quos  jure,  ac  anti¬ 
qua  consuetudine  noscitur  pertinere,  prae¬ 
sertim  cum  ad  eos  jus  et  potestas  hujusmodi 
ab  Apostolica  Sede  pervenerit,  quae  Roma¬ 
num  imperium  in  personam  magnifici  Caro- 
li  a  Graecis  transtulit  ad  Germanos. 

VI.  —  Clemens  V.  universali  Concilio  ap¬ 
probante  decretum  edidit  de  juramento, 
quod  imperatores  Pontificibus  praestant  ;'un- 
de  exstat  Clementina,  Romani  principes,  de 
jurejurando,  ejus  decreti  hoc  est  initium : 
Romani  principes  orthodoxae  fidei  professo¬ 
res,  sacrosanctam  Romanam  Ecclesiam,  cu¬ 
jus  caput  est  Christus  redemptor  noster,  ac 
Roman.  Pontificem  ejusdem  Redemptoris 
Vicarium  fervore  fidei,  et  clarae  devotionis 
promptitudine  venerantes,  eidem  Romano 
Pontifici,  a  quo  approbationem  personae  ad 
imperialis  celsitudinis  apicem  assumendae, 
necnon  unctionem,  consecrationem,  et  impe¬ 
rii  coronationem  accipiunt,  sua  submittere 
capita,  non  reputarunt  indignum,  seque  illi, 
et  eidem  Ecclesiae,  quae  a  Graecis  imperium 
transtulit  in  Germanos,  et  a  qua  ad  certos 
eorum  principes  jus,  et  potestas  eligendi  re¬ 
gem  in  imperatorem  postmodum  promo¬ 
vendum,  pervenit,  adstringere  vinculo  jura¬ 


menti,  prout  tam  mos  observationis  antiquaj, 
temporibus  novissimis  renovatae,  quam  forma 
juramenti  hujusmodi  sacris  inserta  canonibus 
manifestant. 

VII.  —  Pius  II  in  epistola  ad  regem  Tur¬ 
eorum  Mahumethum,  quae  est  inter  ejus 
epist.  396,  hortatur  ad  fidem  Christi  ample¬ 
ctendam  eumdem  Mahumethum,  eique  si  id 
faciat,  jus  ac  titulum  Orientalis  imperii  pol¬ 
licetur:  «Nos,  inquit,  te  Graecorum  et  Orien¬ 
tis  imperatorem  appellabimus,  et  quod  mo¬ 
do  vi  occupas,  et  cum  injuria  tenes,  possi¬ 
debis  jure.  »  Et  infra  :  «  Et  sicut  antecesso¬ 
res  nostri  Stephanus,  Adrianus,Leo,  adversus 
Restulphum,  et  desiderium  gentis  Longobar- 
dicae  reges,  Pipinum,  et  Carolum  Magnum, 
accersiverunt,  et  liberati  de  manu  tyrannica 
imperium  a  Graecis  ad  ipsos  liberatores  trans¬ 
tulerunt  :  et  nos  in  Ecclesiae  necessitatibus 
tuo  patrocinio  uteremur,  et  vicem  reddere¬ 
mus  accepti  beneficii  » .  Cum  igitur  in  gra¬ 
tiam  Caesarum  et  in  odium  Pontificum  con¬ 
troversia  haec  ab  Illyrico  in  medium  sit  allata, 
si  inter  se  ipsi  consentiunt ;  ut  revera  eos 
consentire,  utrorumque  testimoniis  demon¬ 
stravimus  ;  quid  nos  amplius  disceptare  ne- 
cesse  est  ?  Sed  accedamus  tamen  ad  ratio¬ 
nem,  et  titulos  omnes  excutiamus,  quibus 
adversarii  fingunt,  imperium  Romanum  ad 
Carolum  pervenisse. 

CAPUT  VI 1 

Imperium  Germanorum  non  esse  acquisitum 
jure  belli. 

Sex  omnino  tituli  sunt,  quibus  homines 
regna  atque  imperia  possidere  solent  :  Jus 
belli,  beneficium  divinum,  successio  haeredi- 
taria,  electio  populi,  donum  principis,  Sum¬ 
mi  totius  Ecclesiae  Praesulis  decretum.  Aut 
enim  aliquis  per  se  imperium  occupat,  aut 
accepit  illud  ab  alio.  Si  per  se  occupat,  jure 
belli  dicitur  possidere,  qui  est  primus  titu¬ 
lus  ;  quo  titulo  Cyrus,  Alexander,  Julius; 
aliique  nonnulli  summa  imperia  tenuerunt. 
Si  accipit  ab  alio ;  aut  a  Deo  singulari  voca¬ 
tione,  aut  ab  hominibus :  si  a  Deo,  jam  est 
secundus  titulus,  isque  omnium  justissimus, 
quo  titulo,  Moyses,  Aaron,  Saul,  David,  Pe¬ 
trus  principatum  vel  ecclesiasticum,  vel  poli¬ 
ticum  adepti  sunt.  Si  vero  ab  hominibus ;  aut 
naturali  successione,  aut  electione  volunta¬ 
ria:  si  naturali  successione,  jure  haereditario 
regnare  dicitur,  qui  est  titulus  tertius,  quo 

Salomon  David,  Tiberius  Augusto,  Ludovi- 
cus  Carolo,  atque  alii  aliis  successerunt.  Si 
electione  voluntaria ;  aut  multitudo  eligit, 
aut  princeps  :  si  multitudo,  inde  est  quartus 
titulus,  quo  Claudius,  Galba,  Vespasianus,  ac 
caeteri  deinceps  Romani  imperatores  ut  plu¬ 
rimum  electi  sunt.  Si  a  solo  principe,  aut 
is  politicus  est,  aut  ecclesiasticus  :  politicus, 
oritur  quintus  titulus,  quo  titulo  imperarunt 
Lucius  Verus  a  Marco  Antonino,  Maximianus 
a  Diocletiano,  Valens  a  Valentiniano,  Theo¬ 
dosius  a  Gratiano,  et  si  qui  sunt  alii  principes 
a  praecedentibus  principibus  ad  imperium 
vocati.  Si  denique  a  principe  ecclesiastico 
imperator  dicatur,  existet  titulus  sextus,  quo 
nos  asserimus,  Carolum  Magnum,  et  qui  eum 
secuti  sunt,  Germanos  imperatores  jus  impe¬ 
rii  esse  adeptos. 

Quae  cum  ita  sint,  si  primos  quinque  titu¬ 
los  in  imperio  Germanorum  locum  non  habe¬ 
re  demonstraverimus,  efficiemus  profecto, 
Carolum  Magnum  aut  a  Pontifice  Maximo 
imperium  habuisse,  aut  omnino  non  habu¬ 
isse.  Quomodo  enim  habuit  quod  nec  ipse 
armis  occupavit,  nec  successione  haeredi- 
taria,  nec  divina  aut  humana  electione  sus¬ 
cepit?  Quod  si  Carolus  Magnus  imperator 
non  fuit,  certe  nec  caeteri  Francorum,  Ger- 
manorumve  reges  imperatores  fuerunt;  nec 
Rodulphus,  qui  nunc  est  in  imperio,  jure 
imperator  dici  potest.  Viderit  igiturjlllyricus, 
ne,  dum  imperatoribus  adulatur,  eosque  mul¬ 
tis  falsis  titulis  onerat,  eosdem  vero  jure  im¬ 
perandi  privet,  ac  de  solio  Caesarum  detur¬ 
bet  imprudens. 

Ordiamur  a  primo  titulo,  quem  Illyricus 
praeter  caeteros  asserit,  ac  pro  viribus  pro¬ 
pugnat.  Obtinuit  Carolus  Magnus  paterna 
haereditate  regnum  Francorum,  expugnavit 
deinde  Longobardos,  atque  ex  ea  victoria 
rex  etiam  Longobardorum  appellari  coepit. 
At  cum  Romanis  numquam  pugnavit,  Ro¬ 
manam  urbem  vi  numquam  intravit,  sem- 
per  socius  et  amicus,  deinde  etiam  patricius 
Romanorum,  hostis  et  inimicus  numquam 
fuit.  Id  quod  historici  omnes  clamant,  ac 
praesertim  Albertus  Krantzius  lib.  ii.  Saxo- 
niae,  et  Eginarthus  in  vita  Caroli.  Nec  poterit 
Illyricus  unam  syllabam  contra  producere. 
Qua  ratione  igitur  jure  belli  Romanos  subje¬ 
ctos  habuit,  qui  cum  Romanis  bellum  num¬ 
quam  habuit? 

At  (inquies)  regnum  Longobardorum  in 
Italia,  quod  Carolus  armis  adeptus  est,  ali¬ 
quando  Romana  provincia  fuit.  Sedsiomnes 


qui  Romanas  provincias  occuparunt,  impe¬ 
ratores  Romani  dicendi  essent,  nimium  mul¬ 
tos  imperatores  haberemus.  Nam  (ut  caete- 
ra  nunc  omittam)  Gallia,  Hispania,  Anglia, 
quse  nunc  a  regibus  tenentur,  Romanae  pro¬ 
vincia)  aliquando  fuerunt;  num  igitur  recte 
facerent  reges  Gallorum,  Hispanorum,  atque 
Anglorum  si  se  Romanos  ca)sares  appella¬ 
rent  ?  Non  opinor  hoc  dicturum  Illyricum, 
aut  eorum  aliquem,  qui  decus  imperii  in  so¬ 
la  Germania  conservari  cupiunt.  Quare  ne¬ 
que  Carolus  eo  solum  nomine  Romanus  im¬ 
perator  dici  potuit,  quod  Longobardis  re¬ 
gnum  Italia)  eripuerit,  quod  antea  Romano¬ 
rum  provincia  fuerat. 

Deinde  si  Carolus  jure  belli  Romanum  im¬ 
perium  sibi  paravit,  quo  tempore  id  fecit? 
Ante  coronationem  a  Leone  papa  acceptam, 
an  postea?  Si  antea,  cur  igitur  usque  ad  eam 
diem,  neque  ipse  se  in  suis  diplomatibus, 
quorum  nonnulla  apud  Joannem  Aventinum 
exstant,  imperatorem  Romanorum  vocat,  ne¬ 
que  ab  ullo  historicorum  hoc  nomine  appel¬ 
latur?  Si  postea,  cur  igitur  ab  eo  die,  cum  im¬ 
perium  nondum  haberet,  imperator,  et  Au¬ 
gustus  cum  in  propriis  litteris,  tum  in  omni¬ 
bus  historiis  incipit  appellari?  Sed  fortasse 
neque  antea  neque  postea;  sed  illo  ipso  tem¬ 
pore  quo  armis  imperium  occupavit ;  coro¬ 
nam  etiam  et  consecrationem  accepit.  Id  ve¬ 
ro  dici  non  potest :  nam  ex  Adone,  aliisque 
historicis  supra  notatis  constat,  Carolum  quo 
anno  a  Pontifice  coronatus  est,  Romam  ve¬ 
nisse,  non  ut  hostem  ac  expugnandam  Ur¬ 
bem,  sed  ut  patritium  ;  tum  orationis  gratia, 
ut  inquit  Ado,  tum  etiam,  ut  exitus  probavit, 
ad  causam  cognoscendam,  quae  inter  Ponti¬ 
ficem,  et  seditiosos  quosdam  cives  fuerat  ex¬ 
orta. 

Ac  ne  forte  hic  adversarius  audito  nomi¬ 
ne  judicii,  a  Rege  Pontificem  judicandum 
esse  clamet,  placet  ex  lib.  m.  Pauli  iEmilii 
adscribere,  qualis  ejus  judicii  forma  fuerit, 
«  Cogniturus,  inquit  Humilius,  de  Leone  ve¬ 
nerat  rex.  Cum  vero  ad  rogandas  sententias 
descendit,  tunc  Episcopi  magis  sacro  sanctae 
potestatis,  quam  regis  majestatis  memores, 
consentienti  ore  reclamavere,  summum  opti- 
mumque  regem  esse  Carolum.  Sed  cuinam 
tandem  de  Pontifice  Maximo  judicium  facere 
fas  esse  ?  susciperet  Leo  in  gremium  causam 
suam :  quique  in  caeteros  clavium  jus  haberet, 
de  se  quoque  ipse  incorrupte  judicaret,  solo 
numine  vel  teste  conscientiae,  vel  vindice.  Ita 
Leo  (haud  aegre  ferente  Franco  demptum  si- 

bi  grave  onus  de  Pontifice  Maximo  judicandi 
suggestum  conscendit,  crimen  jurejurando 
diluit».  Haec  yEmilius.  Consentiunt  Platina 
in  vita  Leonis  III,  Jacobus  Vimphelingius  in 
Epitome  rerum  Germanicarum  cap.  9  et  alii. 
Sed  haec  praeter  causam  dicta  sunt,  ut  lapi¬ 
dem  in  via  occurrentem  removeremus. 

Quod  autem  ad  rem  praesentem  pertinet, 
ex  historicis  omnibus  aperte  colligitur,  Ca- 
rolum  non  illo  ipso  anno,  quo  coronatus  est, 
imperium  armis  occupasse.  Nam  praeter  ea, 
quae  dicta  sunt,  scribit  Abbas  Rhegino  lib. 
ii.  Chronici,  Carolum  ex  Ravenna  misso  filio 
Pipino  cum  exercitu  Beneventum,  sine  milite 
Romam  venisse  atque  a  Pontifice,  clero,  se¬ 
natu,  populo  amice  magnificeque  susceptum- 
Quamquam  neque  in  hoc  anxie  laborandum 
erat.  Siquidem  adversarius  in  hoc  ipso  libro 
de  translatione  imperii,  quem  refutandum 
suscepimus,  pluribus  locis  quod  volumus 
confitetur  :  sic  enim  ait  pag.  7  :  «  Carolus  ju¬ 
re,  ac  vi  belli  occupavit  Occidentale  impe¬ 
rium,  antequam  Leo  eum  coronaret  » ,  et 
gag.  15.  «  Constat,  inquit,  Carolum  amplius 
viginti  annis  ante  illam  Leoninam  (pene  di¬ 
xissem  vulpinam)  Papae  coronationem,  to¬ 
tum  Occidentale  imperium  occupasse,  et  te¬ 
nuisse  ».  Redit  igitur  argumentum  no¬ 
strum  :  si  amplius  viginti  annis  ante  illam, 
quam  tu  vocas  Leoninam,  coronationem  oc¬ 
cupaverat  Carolus  totum  Occidentale  impe¬ 
rium,  atque  ea  de  causa  imperator  Romano¬ 
rum  erat;  cur  amplius  viginti  annis  impe¬ 
ratorio  nomine  abstinuit?  Cur  omnes  histori¬ 
ci  a  coronatione  Caroli  primum  annum  ejus 
imperii  numerant?  Cur  annos  solum  14. 
quot  videlicet  a  coronatione  ad  obitum  ejus 
fluxerunt,  Carolo  imperatori  tribuunt?  Cur 
usque  ad  eam  diem  in  Oriente  imperium  fu¬ 
isse,  ac  tum  demum  in  Occidentem  transla¬ 
tum  esse  dicunt?  Haec  enim  omnia  falsa  sint 
necesse  est,  si  (ut  Illyricus  dicit)  viginti  annis 
ante  Leoninam  coronationem  Carolus  Magnus 
imperator  fuerat. 

Audi  Abbatem  Urspergensem,  a  quo  non 
dissentiunt  caeteri  scriptores:  «  Anno,  inquit, 
Dominicae  Incarnationis  801.  ab  urbe  vero 
condita  1552.  Carolus  Magnus,  rex  Franco¬ 
rum,  Pipini  Regis  filius,  74.  ab  Augusto  Ro¬ 
manorum  imperator  consecratus  est,  anno 
regni  sui  33.  Sic  imperavit  annis  14.  »  Et 
infra  :  «  Hic  est  annus  regni  ejus  33.  Imperii 
vero  primus».  Et  ibidem  paulo  ante  :  «Huc¬ 
usque  Romanum  imperium  a  temporibus 
apud  Constantinopolim  Constantini  Magni 


Helenae  filii  in  Graecorum  imperatoribus 
mansit :  ex  hoc  jam  ad  reges  Francorum,  et 
ad  imperatores  per  Carolum  transit».  Sed 
habet  fortasse  Illyricus  firmissima  praesidia, 
quibus  sententiam  suam  tueatur.  Imo  vero 
tam  sunt  inepta  et  ridicula  argumenta,  quae 
profert,  ut  me  illa  propemodum  pudeat  com¬ 
memorare. 

I.  —  Primum  igitur  in  epistola  dedicatoria 
argumentum  ducit  ex  historia  Lucii  Flori, 
qui  in  eo  praelio,  quo  Pompeius  a  Caesare 
victus  est,  et  Romana  monarchia  quodam  mo¬ 
do  constituta,  initium  victoriae  Caesaris  fa¬ 
ctum  esse  scribit  a  quibusdam  Germano¬ 
rum  cohortibus,  quae  in  exercitu  Caesaris 
militabant.  «Possis,  inquit  Illyricus,  verissi¬ 
me  dicere,  non  tantum  tempore  Caroli  Ma¬ 
gni  Germanorum  sanguine,  ac  virtute  impe¬ 
rium  acquisitum,  sed  etiam  mox  ab  initio 
constitutum  :  nam  nemo  dubitat,  a  Julio  Cae¬ 
sare,  idque  potissimum  Pharsalico  proelio 
contra  Pompeium,  imperium  Romanum  par¬ 
tum,  constitutumque  esse.  At  ibi  sex  illae 
(teste  Lucio  Floro)  Germanorum  cohortes  in 
subsidiis  collocatae,  quae  subito,  et  quasi  uno 
impetu  tum  numerosissimum  equitatum 
Pompeii  in  montes  fugarunt,  tum  ingentem 
sagittariorum,  ac  levis  armaturae  ejusdem 
numerum  conciderunt,  et  denique  etiam  le¬ 
giones  ipsas  Pompeii  validissimas  in  fugam 
converterunt,  principium  et  caput  totius 
ejus  victoriae,  ut  omnes  historici  testantur, 
fuerunt  » . 

Quis  hoc  Illyrici  argumentum  non  rideat. 
Nam  in  primis  omnino  credibile  est  eas  co¬ 
hortes  (tres  autem  fuerunt,  ut  Caesar  signifi¬ 
cat  lib.  III.  de  bello  civili,  non  sex,  ut  Illyri¬ 
cus  cx  Floro  falso  citat)  quae  initium  victoriae 
dederunt,  non  Germanorum  militum  fuisse  ; 
et  vel  corruptum  esse  Flori  codicem,  vitio  li¬ 
brariorum,  vel  Florum  ipsum  errore  esse  de¬ 
ceptum.  Nam  Appianus  Alexandrinus,  lib.  ii. 
de  bello  civili,  et  Dion  Cassius  lib.  xli.  hi¬ 
storiarum,  enumerant  diligenter  eas  gentes, 
quae  in  exercitu  Caesaris  erant,  ac  Germano¬ 
rum  nullam  omnino  mentionem  faciunt,  sed 
solum  Italorum,  Gallorum,  Hispanorum,  at¬ 
que  Graecorum.  Deinde  Appianus  loco  notato 
scribit  Caesarem  maximam  spem  victoriae  in 
Italicis  militibus  posuisse.  Ipse  autem  Caesar 
lib.  iii.  de  bello  civili,  disertis  verbis  testa¬ 
tur,  posuisse  se  spem  victoriae  in  illis  tribus  co¬ 
hortibus,  quas  in  subsidium  collocaverat,  et  a 
quibus,  ut  ipse  praeviderat,  atque  monuerat, 
initium  victoriae  factum  est.  Ex  collatione 

igitur  Appiani  et  Caesaris,  eas  cohortes,  quae 
victoriam  Caesari  attulerunt,  Italicorum,  non 
Germanorum  fuisse  manifeste  colligitur.  Ad 
haec  Caesar  lib.  vn.  de  bello  Gallico  indicat 
se  interdum  usum  esse  in  bello  adversus  Gal¬ 
los  opera  Germanorum,  sed  equitum  dumta¬ 
xat,  aut  peditum  levis  armaturae,  qui  inter 
equos  pugnare  soliti  essent.  At  cohortes  illae, 
de  quibus  nunc  loquimur,  non  equitum,  nec 
peditum  levis  armatura),  sed  instructissima¬ 
rum  legionum  cohortes  erant,  ut  idem  Cae¬ 
sar  in  tertio  libro  de  bello  civili  demonstrat. 
Denique  cum  praelium  illud  Pharsalicum 
celeberrimum  fuerit,  et  ab  ipso  Caesare,  ab 
abbreviatore  Livii,  a  Plutarcho,  Appiano, 
Paterculo,  Lucano,  Tranquillo,  Dione,  Eutro¬ 
pio,  Orosio,  totque  aliis  illustribus  scriptori¬ 
bus  memoriae  proditum  sit,  quomodo  factum 
est,  quaeso,  ut  nulli  eorum  in  mentem  vene¬ 
rint  Germanicae  istae  cohortes,  quae  sua  vir¬ 
tute  tantam  victoriam  pepererunt  ? 

Verum  quid  opus  est  de  hac  re  amplius 
litigare  ?  Etiamsi  verum  esset  quod  Florus 
dicit,  quid  tandem  Illyricus  lucraretur?  num 
propterea  Germani  Romanum  imperium  sibi 
jure  vendicare  possunt,  quia  in  exercitu  Ju¬ 
lii  tres  Germanorum  cohortes  acerrime  pug¬ 
naverunt  ?  Quid  enim  aliud  eis  praeter  sti¬ 
pendium  pro  opere,  gratia  pro  fide,  laus  pro 
virtute  debebatur  ?  Quae  omnia  cum  a  libe¬ 
ralissimo  imperatore  sine  dubitatione  cumu¬ 
latissime  fuerint  persoluta,  quid  quaerunt 
amplius?  Denique  si  praeter  stipendium,  im¬ 
perium  ipsum  Romanum  Germani  milites  illo 
die  sibi  pararunt,  cur  illud  a  Julio,  vel  Augu¬ 
sto,  vel  caeteris  principibus  non  repetebant? 
Cur  annis  amplius  octingentis  de  re  tanta  si¬ 
luerunt  ?  Cur  omnes  scriptores,  ut  supra  do¬ 
cuimus,  primordia  Germanici  imperii  a  Ca- 
rolo  Magno  deducunt  ?  Sed  nolo  diutius  in 
his  nugis  tempus  terere  ;  praesertim  cum  his 
nugis  aliae  nugae  successurae  sunt,  quae  me, 
velim  nolim,  non  parvo  tempore  detinebunt. 

II.  —  Igitur  2,  Illyrici  argumentum  duci¬ 
tur  ab  ea  victoria,  quam  Germani  duce  Ar¬ 
minio  de  tribus  Romanorum  legionibus  retu¬ 
lerunt.  Quod  argumentum  his  verbis  Illyri¬ 
cus  proponit  in  eadem  epistola  dedicatoria  : 
«  Huc,  inquit,  referre  possis,  quod  et  mox 
post  Julium,  sub  Augusto,  Germani  duas 
aquilas  Romanis  justissimo  bello  abstulerunt. 
Sicut  inter  alios  historicos  idem  Lucius  Flo¬ 
rus  inquit  :  Duas  aquilas  Germani,  caeso  ex¬ 
ercitu,  Romanis  abstulerunt,  et  adhuc  reti¬ 
nent.  Quibus  jure  belli,  virtuteque  partis 

insignibus,  etiamnum  Germanorum  impe¬ 
rium  in  protestationem,  defensionemque  ju¬ 
ris  sui,  contra  omnes  adversarios  constanter 
utitur,  cum  ante  Romani  simplicibus  aquilis 
in  suis  insignibus  uterentur  » .  Et  infra  : 
«  Quandocumque  ergo  volet  Romanus  Sacri¬ 
ficus,  aliique  imperii  aemuli  cognoscere  Ger¬ 
manorum  monarchiae  .  originem,  ac  jus  ; 
intueantur  modo,  ac  contemplentur  ejus  glo¬ 
riosa  insignia,  bicipitem  aquilam  ostentan¬ 
tia,  et  mox  ea  illos  de  origine,  jureque  suo 
abunde  edocebunt,  ac  vel  invitos  convin¬ 
cent  » .  Haec  ille.  Enumeremus  nos  modo  hu¬ 
jus  argumenti  peccata.  Primum  superiori 
argumento  repugnat.  Nam  si  Pharsalica  vi¬ 
ctoria  imperium  Germanis  peperit,  ut  supe¬ 
riore  argumento  concludere  conabatur  Illy¬ 
ricus,  qui  fieri  potest,  ut  origo  Germanici 
imperii  tum  coeperit,  cum  Germani  Romanis 
duas  aquilas  eripuerunt,  quod  longo  post 
tempore  factum  est.  Deinde  falsum  est,  ju¬ 
stissimo  bello  virtuteque  Germanorum  (ut 
Illyricus  jactat)  duas  aquilas  Romanis  ere¬ 
ptas  ;  non  enim  bellum,  sed  rebellio  illa  Ger¬ 
manorum  fuit,  ut  Paulus  Orosius  scribit  lib. 
vi.  sive  potius  perfidi  re  scelus,  ut  eam  Velle- 
ius  appellat,  lib.  ii.  neque  enim  in  acie  colla- 
tis  signis  Germani  vicerunt,  sed  improvisos 
adorti  Romanos  conciderunt.  Sic  enim  Flo¬ 
rus  tradit  lib.  iv.  «  Itaque,  inquit,  improvi¬ 
dum,  et  nihil  tale  metuentem  improviso 
adorti,  cum  ille  (o  securitas  !  )  ad  tribunal 
citaret,  undique  invadunt,  castra  rapiunt, 
tres  legiones  opprimuntur.  Varus  perditas 
res  eodem  quo  Cannensem  diem  Paulus,  et 
fato  est  et  animo  secutus.  Nihil  illa  caede  per 
paludes,  perque  silvas  cruentius,  nihil  insul¬ 
tatione  barbarorum  intolerantius,  praecipue 
tamen  in  causarum  patronos  :  aliis  oculos, 
aliis  manus  amputabant  :  unius  os  sutum, 
recisa  prius  lingua,  quam  in  manu  tenens 
barbarus  :  Tandem,  inquit,  vipera  sibilare 
desiste.  Ipsius  quoque  consulis  corpus,  quod 
militum  pietas  humi  abdiderat,  effossum, 
signa,  et  aquilas  duas  adhuc  barbari  possi¬ 
dent  :  tertiam  signifer,  prius  quam  in  manus 
hostium  veniret,  evulsit,  mersamque  intra 
balthei  sui  latebras  gerens,  in  cruenta  .pa¬ 
lude  sic  latuit  ».  Haec  Florus,  cujus  verbis 
non  legitimum  praelium,  sed  excitatam  re¬ 
pente  seditionem,  et  furorem  barbaricum 
descriptum  videmus.  Adhaec  figmentum  est 
Illyrici,  quod  Romani  imperatores  bicipitem 
aquilam  in  insignibus  ferant  ob  duas  illas 
aquilas  ab  Arminio  quondam  Vari  legioni- 

bus  detractas.  Non  enim  duas  aquilas  in  in¬ 
signibus  imperatores  gerunt,  sed  unam  di¬ 
visam  in  duo  capita  :  cujus  rei  causa  illa  est, 
quod  imperium  esset  inter  duos  principes 
divisum,  quarum  alter  in  Occidente,  alter 
in  Oriente,  sedem  habebat.  Quod  praeter  alios 
scriptores,  ipse  etiam  Illyricus  probat  cent. 
9.  cap.  16.  coi.  621.  Denique  non  recte  col¬ 
ligit  Illyricus,  Germanos  jus  adeptos  in  im¬ 
perium  Romanum,  quia  duas  aquilas  Ro¬ 
manis  eripuerunt  ,  nam  si  ita  liceret  colli¬ 
gere,  multo  justius  sibi  Carthaginienses, 
Parthi,  Persee,  aliseque  gentes  Romanum 
imperium  vendicarent,  quam  Germani.  Si¬ 
quidem  Annibal  Carthaginiensium  impera¬ 
tor,  non  duas  aquilas  ex  insidiis  rapuit,  sed 
ad  Ticinum  primo,  deinde  ad  Trebiam,  ter¬ 
tio  ad  Trasimenum,  quarto  ad  Cannas,  totos 
consulares  exercitus  fudit,  idque  tanta  Ro¬ 
manae  nobilitatis  strage,  ut  ex  postrema  hac 
victoria,  duos  modios  annulorum  aureorum 
Carthaginem  miserit,  cujus  rei,  ut  omittam  cae- 
teros,  testis  est  Lucius  Florus  lib.  ii.  Parthi 
postmodum,  Orode  rege,  eodem  Floro  teste, 
lib.  ni.  cap.  11.  cum  Crasso  Romam,  impera¬ 
tore  congressi,  undecim  legionibus  Romano¬ 
rum  deletis,  signis  quoque  et  aquilis  ereptis, 
etipso  imperatore  occiso,  victoriam  de  Roma¬ 
nis  maximam  retulerunt.  Sapores  vero  Per¬ 
sarum  rex,  non  exercitum  solum  Romano¬ 
rum  profligavit,  sed  etiam  Romanum  prin¬ 
cipem  Valerianum  vi  cepit,  eumque  ad  extre¬ 
mam  usque  senectutem,  ignominiosissimam 
servitutem  servire  coegit,  ut  scribit  Eutro¬ 
pius  lib.  vi,  Orosius  lib.  xii,  aliique  permul¬ 
ti  ;  nec  tamen  unquam  vel  Annibal,  vel 
Orodes,  vel  Sapores  Romanorum  se  impera¬ 
tores  appellarunt.  Verum  ne  Arminius  qui¬ 
dem  id  nomen  sibi  usurpare  auderet,  nisi 
jam  tandem  post  mille  quingentos  annos 
eum  purpura  et  diademate  vel  invitum  or¬ 
nare  decrevisset  Illyricus. 

III.  —  Veniamus  ad  3.  Illyrici  argumen¬ 
tum,  quod  ex  verbo  Dei,  admirabili  artificio 
scilicet,  contexitur.  Regna,  atque  imperia, 
inquit  Illyricus  pag  2.  3.  4.  et  5,  non  sacri¬ 
ficorum  caeremoniis,  sed  gladio,  ac  jure  belli 
Deus  transferre  solet.  Testatur  id  Deus  illa 
nobili  monarchiarum  pictura  divinitus  Dani- 
eli  monstrata,  Daniel  n.  et  iv.  Idem  perpe¬ 
tua  experientia  confirmat.  Sic  Nembrotus, 
Ninus,  Semiramis,  et  alii  facti  sunt  robusti 
venatores  coram  Deo.  Sic  jure,  ac  vi  belli, 
aut  gladii,  imperium  transivit  a  Babyloniis 
ad  Persas,  a  Persis  ad  Macedonas,  a  Mace¬ 


donibus  ad  Romanos,  et  a  Romanis  ad  Ger¬ 
manos.  Hanc  rationem  transferendi  regna, 
ac  dominia  declarat  Deus  Hierem.  xxvii.  et 
Isaise  xlv.  Hac  igitur  divinitus  ordinata  via, 
Germanica  natio  longe  amplissima  et  robu¬ 
stissima,  Occidentale  imperium  occupavit. 
Haec  ille.  Hic  ego  primum  quaero,  an  Deus 
plerumque  solum,  an  vero  omnino  semper 
regna  transferre  soleat  vi  gladii.  Si  enim 
plerumque,  non  autem  semper,  dixeris,  jam 
argumentum  per  se  concidet.  Non  enim  re¬ 
cte  colliges  :  Plerumque,  regna  transferun¬ 
tur  vi  gladii :  igitur'1  regni  Romani  transla¬ 
tio  a  Graecis  ad  Francos  vi  gladii  facta  est, 
quod  enim  plerumque  fit,  potest  etiam  ali¬ 
quando  non  fleri.  Sin  autem,  semper  omni¬ 
no,  responderis,  falsum  assumes.  Nam  trans¬ 
latio  reipubl.  Hebraeorum  a  Judicum  pote¬ 
state  ad  regiam  gubernationem,  et  rursum 
translatio  ejusdem  imperii  a  Saule  ad  Davi- 
dem  ;  ac  deinde  a  Joramo  et  Jehu,  prophe¬ 
tica  unctione,  non  vi  gladii  facta  est  ;  I  Reg. 
ix.  et  xvi.  et  IV  Reg.  ix.  tametsi  enim  bel¬ 
lum  fuerit  Davidi  cum  Isboset  filio  Saulis, 
tamen  sine  bello  regnum  obtinuerat  super 
domum  Juda.  Jehu  vero  etsi  regem  Joram, 
et  Jezabel  reginam,  et  stirpem  omnem  regi¬ 
am  interfecit  ;  id  tamen  non  bellum  fuit,  sed 
ultio  divina  :  nec  enim  ullus  restitit  Jehu, 
aut  cum  eo  more  belli  pugnavit.  Viderit  igi¬ 
tur  Illyricus,  an  sit  falsum  et  contra  Dei  ver¬ 
bum,  quod  ipse  confidenter  asseruit,  Deum 
non  caeremoniis  sacrifici,  sed  jure  aevi  belli 
regna  transferre.  Deinde  translatio  maximae 
partis  regni  Hebraeorum  a  Roboam  ad  Hie- 
roboam  sine  bello  facta  est  III  Reg.  xn. 
Translationem  ejusdem  regni  post  Babyloni¬ 
cam  captivitatem  a  domo  Juda  ad  domum 
Levi,  hoc  est,  a  ducibus  ad  sacerdotes,  certe 
non  bellum,  sed  populi  consensus  fecit.  Trans¬ 
lationem  alterius  partis  Romani  principatus 
ab  Urbe  Roma  ad  Constantinopolitanam  ci¬ 
vitatem,  ex  qua  factum  est  postea  ut  Graeci 
aliquando  Romanis  imperarent,  nonne' sine, 
gladio  sola  Constantini  voluntas  effecit  ? 
Translatio  regni  Francorum  a  Merovingis 
(ut  historici  loquuntur)  ad  Garolingos,  nonne 
Pontificis  auctoritate,  et  procerum  consensu 
sine  armis  facta  est  ?  Denique,  ut  alia  multa 
praeteream,  translatio  imperii  lioman.  a  Fran¬ 
cis  ad  Saxones,  nonne  cum  incredibili  omnium 
pace  et  tranquillitate,  sine  ullius  sanguine 
facta  est  ?  Non  igitur  est  verum  quod  Illyri¬ 
cus  ait,  perpetuam  experientiam  testari,  reg¬ 
na  atque  imperia  vi  gladii  solere  transferri. 

Sed  rursus  ab  Illyrico  quaero,  utrum  Nem- 
brotum,  Ninum,  Semiramidem,  Nabuchodo- 
nosor,  Cyrum,  Alexandrum,  Julium,  quorum 
similem  videri  voluit  Carolum  Magnum,  jure, 
an  injuria,  regna  occupasse  velit  ?  Si  enim 
injuria  responderit  ;  injuriam  faciet  Carolo, 
et  qui  ei  successerunt,  Germanis  omnibus 
imperatoribus,  cum  titulum  justissimum, 
quem  nos  historicorum  omnium  testimonio 
imperatores  nostros  habere  defendimus,  ipse 
illis  detrahat,  et  pro  eo  latrocinium,  tyran- 
nidemque  substituat.  Sin  autem  jure,  dixe¬ 
rit,  quod  ejus  verba  satis  aperte  indicare 
videntur,  tum  sine  dubro  cum  verbo  Dei,  et 
ipsa  ratione  pugnabit.  Nam  etsi  Deus  sit, 
qui  ut  Scripturae  loquuntur,  transfert  regna, 
atque  imperia,  quique  Nabuchodonosor,  et 
Cyro,  aliisque  monarchis,  i'egna  maxima 
attribuit,  non  tamen  propterea  illi  juste  reg¬ 
na  aliena  invadebant,  et  igni,  ac  ferro  om¬ 
nia  devastantes,  viam  sibi  ad  summam  po¬ 
tentiam,  et  gloriam  patefaciebant. 

Certe  de  his  monarchis  S.  Augustinus  ita 
scripsit  lib.  iv.  de  Civitate  Dei  cap.  6  :  «  In¬ 
ferre  bella  finitimis,  et  inde  in  caetera  proce¬ 
dere,  ac  populos  sibi  non  molestos  sola  reg¬ 
ni  cupiditate  conterere,  et  subdere,  quid 
aliud  quam  grande  latrocinium  nominandum 
est  »  ?  Neque  huic  sententiae  testimonia  illa 
repugnant,  quae  Deum  auctorem  translatio¬ 
nis,  ac  mutationis  regnorum  faciunt.  Deus 
enim  utitur  mala  voluntate  (quam  tamen 
ipse  non  fecit)  aliquorum  hominum,  ad  alio¬ 
rum  peccata  punienda  :  et  sic  interdum  ad¬ 
mirabili  ratione  providentiae  suae  quibusdam 
regna  adimit,  quibusdam  largitur,  ut  et  qui 
regno  cadit,  justissime  cadat,  nec  tamen 
juste  possideat,  qui  regnum  invadit.  Ac  longe 
alia  ratione  Deus  provinciam  Palaestinae  fi¬ 
liis  Israel  possidendam  tradidit,  quam  illam 
eamdem  vel  Salmanasar,  vel  Nabuchodono¬ 
sor  postea  tradiderit.  Siquidem  filii  Israel  du¬ 
ce  Josue  laudabili  obedientia  cum  Palaestinis 
pugnabant;  iliisque  ad  internecionem  deletis, 
terras  eorum  sibi  vindicabant.  Salmanasar 
et  Nabuchodonosor  detestabili  sacrilegio  Dei 
populum  captivum  ducebant,  nec  impexio 
Dei,  sed  prava}  suae  cupiditati  obsequeban¬ 
tur  tametsi  Deus  ipsis  etiam  ignorantibus  et 
nolentibus  utebatur  ad  id  quod  justissime 
fieri  ipse  volebat.  Explicant  hanc  rem  accu¬ 
rate  S.  Augustinus  lib.  de  gratia  et  libero 
arbitrio  cap.  20.  et  21.  et  Hugo  de  sancto 
Victore  lib.  I.  de  Sacramentis  part.  5.  cap. 
29.  Sed  nobis  unum  Scripturae  testimonium 


hoc  loco  satisfaciet.  Isaiae  x.  sic  loquitur 
Dominus  ad  regem  Assyriorum  :  «  Va3  Assur ; 
vii’ga  furoris  mei,  et  baculus  ipse  est.  In  ma¬ 
nu  ejus  indignatio  mea.  Ad  gentem  fallacem 
mittam  eum,  et  conti’a  populum  furoris  mei 
mandabo  illi,  ut  auferat  spolia,  et  diripiat 
praedam,  et  ponat  illum  in  conculcationem 
quasi  lutum  platearum.  Ipse  autem  non  sic 
arbitrabitur,  et  cor  ejus  non  ita  existimabit, 
sed  ad  conterendum  eiut  cor  ejus,  et  ad  in¬ 
ternecionem  gentium  non  paucarum  ;  dicet 
enim  :  Numquid  non  principes  mei  simul 
reges  sunt  ?  »  Et  infra  :  «  Erit  cum  imple¬ 
verit  Dominus  cuncta  opera  sua  in  monte 
Sion,  et  in  Hierusalem,  visitabo  super  fru¬ 
ctum  magnifici  cordis  regis  Assur,  et  super 
gloriam  altitudinis  oculorum  ejus  ;  dixit 
eniin  :  In  fortitudine  manus  meae  feci  etc.  » 
Hoc  enim  loco  aperte  videmus,  missum  fuisse 
a  Deo  regem  Assyi-iorum  ad  occupandam  et 
diripiendam  provinciam  Hebraeorum,  quod 
ita  essent  eorum  peccata  promerita,  ipsum 
tamen  regem  Assyriorum  non  eo  animo, 
profectum,  ut  tamquam  Dei  minister  peccata 
puniret,  sed  ut  per  aliorum  cladem  et  sub¬ 
jectionem  ipse  crescei'et,  et  semper  longius 
latiusque  regnai^et.  Quare  nec  ita  missum 
fuisse  intelligere  debemus,  quasi  pra}ceptum 
habuerit,  ubi  obedientia  laudaretur  ;  sed 
quia  permisit  Deus  ut  cupiditatem  suam  ex¬ 
pleret  in  eum  populum,  qui  tali  vexatione 
dignus  erat,  puniendus  etiam  ipse  postea, 
quod  alienam  provinciam  nullo  jure  sibi  vin- 
dicasset.  Quod  etiam  hoc  tempore  de  Tuita¬ 
rum  imperio  dici  posse,  nemo  piorum  et 
prudentium  Christianorum  dubitat.  Quis  enim 
ambigere  potest,  quin  divina  providentia, 
qum  transfert  regna  atque  impeida,  factum 
sit,  ut  ad  nostra  punienda  peccata,  rex  Tur¬ 
earum  Gra3cis  provincias  universas  ;  et  nu¬ 
per  etiam  Ehodum, Chium,  Cyprum,  et  mag¬ 
nam  Pannonice  partem  Latinis  eripuerit  ? 
et  contra  tamen  nemo  nisi  Turea,  aut  Tur¬ 
earum  amicus  negabit,  quin  per  summam 
injustitiam  Othomannus  alienas  provincias 
occuparit.  Ha3C  ego  paulo  fusius  tractavi, 
quod  Illyricus  ita  loquatur  de  hac  re  ambi¬ 
gue,  ut  verissima  latrocinia  pallio  Providen¬ 
tia}  divinae  tegere,  et  principes  ad  aliena 
regna  occupanda  exhortari  voluisse  vide¬ 
atur.  Sed  de  hoc  tertio  argumento  satis 
diximus.  Sequitur  quartum. 

IV.  —  « Imperialem  (inquit Illyricus  pag.  44. 
et  45.)  dignitatem  inde  habuit  (Carolus)  quo, 
sicut  Theodoricus  primus  Gothicus  rex  fuit 

adoptatus  a  Zenone  imperatore,  accepitquc 
dono  Romam  ct  Italiam  una  cum  suis  suc¬ 
cessoribus,  ac  insuper  ea  dignitate  Odoacrem 
exuit :  ita  porro  Longobardi,  comprobante 
et  juvante  Constantinopolitano  imperatore, 
eadem  gloria,  jure,  et  possessione  exuerunt 
Gothos,  ac  denique  reges  Longobardicos 
Francici  reges,  praesertim  vero  Carolus  Mag¬ 
nus,  vicit,  et  dignitate  possessioneque  Occi¬ 
dentalis  imperii  super  Roma  ac  Italia  exuit; 
ipseque  eo  jure  belli  potitus  est.  Quare  etiam 
mox  Romani  post  victos  Longobardos  illi  ju¬ 
rarunt,  quod  factum  est  amplius  20.  annis 
ante  illam  actionem  sub  Leone  Papa  (ut  isti 
aiunt)  factam,  per  quam  papista?  dicunt  esse 
translatum  imperium  ad  Francos  ».  Haec  ille. 
Hujus  argumenti  tot  mihi  videntur  esse  men¬ 
dacia,  quot  sunt  sententia?.  Principio  non 
exuerunt  Longobardi  Gothos  possessione  Ita¬ 
lia^  sed  Graeci  imperatoris  duces  Belisarius 
et  Narses,  ut  Procopius,  Agathius,  Jornan- 
des,  Leonardus  Aretinus,  Paulus  Diaconus, 
et  alii  omnes  testantur,  qui  de  bellis  Gotho¬ 
rum  et  Longobardorum  scripserunt.  Tantum 
vero  abest  ut  imperatore  comprobante  et  ju¬ 
vante  Longobardi  Italiam  occupaverint,  ut 
potius  cum  ipso  imperatore,  et  ejus  exarchis 
longo  tempore  de  Italiae  possessione  pugna¬ 
verint,  ut  ex  libris  Pauli  Diaconi  de  rebus 
gestis  Longobardorum ,  ot  ex  aliis  historicis 
cognosci  potest.  Quid  quod  Paulus  Diaconus 
in  vita  Justiniani  senioris  scribit,  Longobar¬ 
dos  in  Italiam  a  Narsete  invitatos  fuisse,  ut 
imperatorem  ejus  provincia?  possessione  spo¬ 
liarent?  Quemadmodum  autem  Franci  potu¬ 
erunt  Longobardis  Urbem  Romam  eripere, 
quam  illi  numquam  possederunt  ?  Siquidem 
ex  historiis  omnibus-  illius  temporis  constat, 
Longobardos,  etsi  magna  Italia?  parte  poti¬ 
rentur,  numquam  tamen  Urbem  Romam,  aut 
provincias  Italia?,  Campaniam,  Apuliam,  et 
Calabriam,  Graecis  imperatoribus  adimere 
potuisse.  En  igitur  quanta  fide  sit  dignus  Il¬ 
lyricus,  qui  novas  historias,  repugnantibus 
historicis  omnibus,  comminiscitur. 

Porro  cives  Romani,  exactis  Italia  Longo¬ 
bardis,  si  Carolo  Magno  jurarunt  (nec  enim 
ejusmodi  jusjurandum  apud  ideneos  auctores 
invenio)  non  ut  principi,  aut  domino,  sed  ut 
patritio,  et  defensori  jurarunt.  Adrianus  enim 
Pontifex  cum  fideli  opera  Caroli  Magni  usus 
esset  in  expellendis  Longobardis,  qui  perpe¬ 
tuis  excursionibus  ditionem  Romanam  infe¬ 
stabant,  patritium  cum  Romanorum,  et  de¬ 
fensorem  appellavit,  ut  Gratianus  scribit  dist. 


G5.  canon.  Adrianus,  et  canon,  in  Synodo. 
Neque  de  ea  re  dubitari  potest :  cum  et  Adri¬ 
anus  papa  in  epistola  ad  Tarasium  Episco¬ 
pum  Constantinopolitanum,  Carolum  Fran¬ 
corum,  et  Longobardorum  ducem,  patri- 
tiumque  Romanorum  appellet,  et  ipse  se 
eisdem  nominibus  in  diplomatibus  suis  ap¬ 
pellare  consueverit. 

V. — Restat  argumentum  postremum,  quod 
Illyricus  ex  quatuor  testimoniis  texit.  Primo 
loco  pag.  45.  testimonium  petit  abllermanno 
comite  Nova?  aquila?,  qui  libellum  de  Fran¬ 
corum  origine  et  sedibus  ad  Carolum  quin¬ 
tum  scripsit,  cujus  auctoris  verba,  ut  etiam 
quaedam  alia  aliorum  ,  Illyricus  aliquoties 
repetit,  et  tanta  prolixitate,  ut  plane  metuere 
libro  suo  videretur,  si  paulo  tenuior  appa¬ 
reret.  Deinde  pag.  57.  addit  testimonium 
Andrea?  Alciati,  nobilis  jureconsulti,  et  pag. 
58.  et  59.  adjungit  his  Gothfridum  Viter- 
biensem,  acBlondum  Flavium  pag.  GO.  Quid 
igitur  lue  e  testimonia  valeant,  breviter  ex¬ 
pendamus. 

Hermaunum  comitem,  et  Alciatum,  quod 
nostro  sa?culo  vixerint,  non  cogimur  magni 
facere  :  praesertim  cum  eis  plurimos  aucto¬ 
res,  eosque  Antiquissimos  et  integerrimos 
objicere  possimus.  Videtur  tamen  Herman- 
nus,  ut  etiam  Fridericus  imperator,  quem 
ipse  citat,  non  tam  de  jure  ac  titulo  impera¬ 
toris,  quam  de  possessione  imperii  loqui  ; 
qua  in  re  ab  eo  non  dissentimus.  Nec  enim 
affirmamus  Leonem  Pontificem  armis  impe¬ 
rium  de  manu  Graecorum  eripuisse,  ac  deinde 
sic  partum  et  acquisitum  Carolo  donavisse  ; 
sed  jus  ipsum,  quod  Gi’aecus  imperator  in 
provincias  Occidentalis  imperii  habebat,  nec 
non  titulos,  honores,  ac  dignitates  Augusto¬ 
rum,  a  Leone  Pontifice  Carolo  impertitas 
asserimus.  Qua  communicatiouc  factum  est, 
ut  Carolus,  et  ea  qua?  jam  bello  sibi  pepere- 
rat,  justo  titulo,  ut  legitimus  imperator  pos¬ 
sideret ;  et  jus  item  haberet  ad  ea  recupe¬ 
randa,  quae  Romani  imperatoris  ante  fuis¬ 
sent.  Itaque  non  pugnat  quod  Hcrmannus 
scribit,  Francorum  sanguine  partum  impe¬ 
rium,  cum  eo,  quod  historici  veteres  summo 
consensu  tradunt,  imperium  a  Graecis  ad 
Francos  Pontificis  auctoritate  translatum,  si 
ille  de*  possessione,  isti  de  jure  locuti  esse 
intelligantur.  Quod  quidem  tam  perspicue 
etiam  Alciatus  scribit,  ut  mirari  satis  non 
possim,  cur  hunc  auctorem  in  sententiam 
suam  Illyricus  pertrahere-voluerit.  Ha?c  enim 
sunt  Alciati  verba,  quae  Illyricus  producit 

pag.  57:  «  Igitur,  inquit,  Carolus'Maximi  hac 
expeditione  apud  omnes  nationes  nomine 
acquisito,  nulli  non  formidabilis,  cum  arma 
per  Germaniam  omnem,  Pannoniasque  cir¬ 
cumtulisset,  et  non  Italiam  tantum,  sed  et 
Illyrici  aliquas  regiones  Gramo  eripuisset,  ut 
justum  aliquem  titulum  adepto  imperio  prm- 
tendere  posset,  CEesarem  se,  et  Rom.  impe¬ 
ratorem  a  Pontifice,  populoque  Romano  de¬ 
signari  procuravit  >) .  Audisne,  Illyrice,  quid 
tuus  Alciatus  dicat?  justum  titulum  acce¬ 
pisse  dicit  Carolum  a  Pontifice  populoque 
Romano.  Si  autem  justum  titulum  dare,  nihil 
tibi  esse  videtur,  cur  paulo  ante  dicebas,  Ita¬ 
liam  a  Zenone  imperatore  Theodorico  regi 
fuisse  donatam?  Neque  enim  Italiam  a  se 
expugnatam  Zeno  tradit  Theodorico,  sed  jus 
dumtaxat  expugnandi,  et  occupandi  dedit. 
Quare  quemadmodum  (te  auctorej  Zeno  Ita¬ 
liam  Theodorico  vere  donavit,  cum  jus  ad 
eam  tribuit,  quam  ille  tamen  suo  labore,  et 
Gothorum  sanguine  sibi  paravit,  ita  nos  pa¬ 
tiaris  cum  tot  supra  citatis  auctoribus  dicere, 
Occidentale  imperium  a  Pontifice  Leone  Ca- 
rolo  regi  vere  esse  donatum,  cum  justum 
titulum  tribuerit,  licet  possessio  armis  quae¬ 
renda  et  retinenda  fuerit.  Unum  tamen  hoc 
loco  non  est  praetereundum,  quod  Alciatus 
scribit,  a  Garolo  imperium  procuratum,  non 
modo  sine  certo  auctore,  sed  etiam  repug¬ 
nantibus  plerisque  veteribus  auctoribus 
scribi.  Eginarthus  enim,  Caroli  Cancella¬ 
rius,  Conradus  Abbas  Urspergensis,  Albertus 
Ivrantzius,et  Joannes  Cuspinianus,  quos  cap. 
2.  mendacio  15.  supra  citavimus,  testantur 
Carolo  nihil  tale  speranti,  vel  etiam  recu¬ 
santi,  imperium  a  Pontitice  esse  delatum ; 
quibus  certe  auctoribus  quin  major  fides 
quam  uni  Alciato  habenda  sit  dubium  esse 
nemini  potest. 

Sequitur  testimonium  Oothfridi  Vilerbien- 
sis,  et  Blondi  Flavii.  Sic  igitur  Gothfridus  : 
«  Carolus,  ut  fungi  statuit  diademate  mundi. 
Pontificis  Summi  manibus  decrevit  inungi  ». 
Blondus  vero  :  «  Otho  pater,  inquit,  filium 
Othonem,  re  in  Saracenos,  Grtecosque  bene 
gesta,  reversum,  consortem  imperii  adseivit, 
voluitque  imperatorem  a  Romano  populo  ex 
prisca  consuetudine  acclamari,  quem  Ponti¬ 
fex  inunctum  imperiali  diademate  insigni¬ 
vit  ».  Ex  his  testimoniis  colligit  Illyricus, 
nihil  omnino  Pontificem  imperatori  conferre, 
nisi  theatralem  et  pompaticam  cairemoniam, 
camquc  non  arbitratu  suo,  sed  principis  jus¬ 
su,  vel  nutu.  At  id  non  recte  colligi,  facile 

ex  his  qurn  diximus  demonstrabitur.  Non 
enim  Carolus  ita  fungi  statuit  (ut  Gothfridus 
loquitur)  mundi  diademate,  ut  illud  sibi, 
nullo  dante,  per  se  arripere  ac  vindicare  vo¬ 
luerit  ;  id  enim  nec  ab  ullo  antiquo  scriptore 
asseritur,  et  multis  aperte  repugnat.  Nec 
scriptoribus  modo,  sed  etiam  moribus  et  pie¬ 
tati  Caroli  Magni  repugnare  videtur.  Itaque 
non  ante  Carolus  imperium  sibi  assumendum 
statuit,  quam  illud  sibi  a  Pontifice  Maximo 
offerri  vidit,  tum  vero  etsi  initio  recusaret, 
ut  veteres  auctores  scribunt,  tandem  tamen 
assensus  est,  et  (ut  Gothfridus  dicit)  tum  de¬ 
mum  statuit  diadema  esesareum,  et  unctio¬ 
nem  imperialem,  de  manibus  Summi  Ponti¬ 
ficis  accipere. 

Eadem  est  fere  Blondi  sententia  de  impe¬ 
rio  secundi  Othonis  :  Adscitum  enim  illum 
dicit  a  patre  ad  consortium  imperii;  sed  non 
negat  id  Pontifice  consentiente  factum  esse, 
et  quod  Blondus  non  negat,  quamvis  nec  as¬ 
serat.  Asserit  Vitichindus,  qui  Othonis  eequa- 
lis  fuit,  nam  lib.  m.  de  rebus  Saxonicis  ex¬ 
tremo  scribit,  secundum  Othonem  jam  antea 
inunctum  fuisse  regem,  et  a  Beato  Apostolico 
designatum  imperatorem.  Quapropter  Otho 
senior  nullam  Pontifici  fecit  injuriam,  si  eum 
in  imperii  societatem  assumpsit,  quem  ab 
ipso  Pontitice  successorem  designatum  acce¬ 
perat.  Sed  jam  solutis  omnibus  Illyrici  argu¬ 
mentis,  et  primo  illo  titulo  profligato,  quo 
potissimum  adversarius  nitebatur,  minus  erit 
in  confutandis  ceeteris  laborandum. 

CAPUT  VIII. 

Non  accepisse  Carolum  Magnum  a  Deo 
immediate  imperii  dignitatem. 

Alter  erat  titulus,  Dei  solius  donum.  Nam 
quemadmodum  Aaronem  in  Republica  Ju¬ 
daeorum,  et  Petrum  in  Ecclesia  Christiana 
non  humana  electio,  sed  Dei  solius  benigni¬ 
tas  summos  Antistites  fecit ;  et  Mosem,  Josue, 
Othonielem,  Gedeonem,  Saulem  imperato¬ 
res,  ac  principes  solus  Deus  populo  suo  de¬ 
dit  :  sic  etiam  fieri  potuisset,  ut  Carolus 
Magnus  sine  ulla  humana  vel  ope,  vel  vi, 
sive  arte,  aut  industria,  solius  Dei  volun¬ 
tate  ad  imperium  vocaretur.  Sed  ejusmodi 
titulum  Carolo  Magno  non  convenire,  isti 
omnes  auctores  docent,  quos  cap.  4.  5. 
et  0.  supra  citavimus ;  ac  ne  ipse  quidem 
Illyricus,  si  sibi  constare  velit,  id  negare 
potest.  Dum  enim  contendit,  Carolum  jure 

belli  imperium  sibi  parasse,  et  rursus  illud 
idem,  successione  haereditaria,  donatione 
Graecorum,  et  electione  Romanorum  obti¬ 
nuisse,  simul  certe  contendit,  non  accipisse 
id  munus  a  solo  Deo. 

Duo  tamen  sunt  loca  in  eo  Illyrici  libro, 
quem  refellendum  suscepimus,  quae  satis 
aperte  significant,  traditum  imperium  Ca- 
rolo  Magno  fuisse  divinitus.  Prior  locus  est 
pag.  5.  ubi  ex  eo  probat  Illyricus,  non  po¬ 
tuisse  Papam  transferre  imperium ;  quia  Dei 
solius  est  posse  dicere  :  Mea  sunt  omnia  ego 
do  ea  cui  volo  :  ego  transfero  regna  ac  mo¬ 
narchias  de  gente  in  gentem  meo  arbitrio. 
Sed  si  hoc  argumentum  aliquid  efficeret, 
efficeret  etiam,  nullum  omnino  principem 
electione  hominum  fieri ,  et  quoniam  non 
solum  Dei  solius  est  regna  transferre,  sed 
etiam  non  est  potestas  nisi  a  Deo,  ut  Apo¬ 
stolus  ait  Rom.  xiii.  rursus  efficiemus,  nec 
regem  praetori,  nec  populum  magistratui, 
nec  dominum  servis,  nec  parentem  liberis 
ullam  potestatem  posse  tribuere. 

Si  quis  vero  pro  Illyrico  forte  respondeat, 
ita  esse  Deum  auctorem  primum,  ac  praeci¬ 
puum  omnis  potestatis,  atque  ab  eo  potissi¬ 
mum  ita  imperia  omnia  et  regna  transferri, 
ut  modo  tamen  id  per  se,  modo  per  alios 
faciat,  is  quoque  pro  nobis  poterit  Illyrico 
respondere,  imperium  Romanum  a  Graecis 
ad  Francos,  Pontificis  auctoritate  translatum 
a  Deo  esse  translatum  ;  id  enim  Deus  fecit, 
sed  opera  Vicarii  sui.  Nam  quod  vicarius 
accepta  a  principe  auctoritate  facit,  id  etiam 
princeps  ipse  facit. 

Posterior  locus  est  pag.  61.  ubi  ex  nescio 
qua  visione  Constantini  imperatoris Constan- 
tinopolitani,  Illyricus  probat,  divino  man¬ 
dato  Carolum  Magnum  imperatorem  esse 
constitutum.  Sed  indignum  est  argumentum, 
cui  respondeatur.  Primum  enim  auctor  ejus 
visionis  non  satis  magnam  fidem  apud  ho¬ 
mines  doctos  habere  solet.  Nam  etsi  vir  pro¬ 
bus,  ac  pius  fuerit,  multa  tamen  fabulosa 
operi  suo  inseruit.  Itaque  more  suo  menti¬ 
tur  Illyricus,  cum  auctorem  hunc  antiquis¬ 
simum,  atque  ita  authenticum  esse  dicit,  ut 
ejus  scripta  Catholicis  quasi  propria  adyta, 
et  quasi  sacra  esse,  videantur.  Deinde  ipsa 
visio  (seu  vera  seu  falsa  fuerit)  nullam  men¬ 
tionem  imperii  facit.  Haec  enim  est  summa 
visionis  :  (Vincentius  lib.  xxiv.  Speculi  cap. 
4.)  Cum  egeret  auxilio  adversus  barbaros 
imperator  Constantinus  Copronymus,  per 
quietem  a  Deo  monitus  est,  ut  Carolum  re¬ 


gem  Francorum  adjutorem  in  eo  bello  susci¬ 
peret.  Ergo  quod  Illyricus  addit,  tum  divino 
jussu  datum  esse  Carolo  imperium  Occiden¬ 
tis  a>  Constantino,  figmentum  Illyrici  est,  nisi 
forte  ipse  quoque  in  quiete  somnium  aliquod 
vidisse  se  dicat.  Sed  fac  postremo  et  visio¬ 
nem  Constantini  veram  esse,  et  ea  Carolo 
imperium  Occidentis  promissum;  quid  aliud 
inde  colligi  posset,  quam  id  imperatori  Grae¬ 
co  a  Deo  fuisse  divinitus  indicatum,  quod 
postea  est  factum,  cum  Carolus  Pontificis 
Maximi  auctoritate  imperator  Occidentis  sa¬ 
lutatus  est?  Sic  enim  et  Nabuchodonosor 
somnio  divinitus  immisso  didicit  imperium 
suum  ad  Persas,  et  Medos,  inde  ad  Graecos, 
postremo  ad  Romanos  transferendum ,  nec 
ullus  inde  colligit,  jussum  fuisse  a  Deo  Nabu¬ 
chodonosor  regem,  regnum  suum  cum  Persis 
et  Medis  communicare. 

CAPUT  IX. 

Imperium  Humanum  non  venisse  ad  Caro¬ 
lum  jure  hsereditario. 

Tertius  expendendus  titulus  est,  jus  suc¬ 
cessionis  haere ditariae .  Quo  titulo  non  per¬ 
venisse  ad  Carolum  imperium  Romanorum, 
nemo  negare  potest,  nisi  qui  aut  nimium  sit 
impudens,  aut  in  historiis  nihil  legerit.  Si¬ 
quidem  extra  controversiam  est,  Pipinum, 
Caroli  Magni  patrem,  ex  praefecto  sive  ma¬ 
gistro  aulae,  regem  Francorum  dictum  esse  ; 
idque  Zachariae  et  Stephani  Romanorum 
Pontificum  auctoritate.  Auctores  nos  supra 
citavimus  cap.  2.  mendacio  19;  imperato¬ 
rem  Romanorum  fuisse  Pipinum  nemo  scri¬ 
psit.  Quare  cum  ex  Pipini  patris  successione 
nihil  aliud  Carolus  habere  potuerit,  nisi  quod 
Pipinus  habuit ;  efficitur  profecto,  Carolum 
jure  haereditario  non  imperatorem  Romano¬ 
rum,  sed  Francorum  regem  solum,  idque 
non  sine  Pontificis  Maximi  beneficio  in  pa¬ 
trem  ejus  antea  collato,  esse  potuisse. 

Deinde  certum,  exploratumque  est,  Caro¬ 
lum  Magnum  post  obitum  Patris,  ab  Adria- 
no  Pontifice  Patritium  Romanorum  (quae  est 
dignitas  secunda  post  imperatoriam)  esse 
creatum,  ut  nos  supra  demonstravimus. 
Quis  vero  sibi  persuadeat,  Carolum  Magnum 
passurum  fuisse,  fieri  se  ex  imperatore  Pa¬ 
tritium  ?  Idem  enim  fuisse,  ac  si  aliquis  hoc 
tempore  in  suo  regno  aut  prorex,  aut  prae¬ 
fectus  urbis,  honoris  ergo  diceretur. 

Accedit  postremo,  fieri  nullo  modo  posse, 

ut  successione  hauedilaria  Romanum  impe¬ 
rium  Carolus  Magnus  acceperit,  11H  falsum 
sit  quod  omnes  historici  summa  consensione 
tradunt,  fuisse  Carolum  Magnum,  primum 
imperatorem  ex  gente  Francorum. 

Sed  videamus  quid  Illyricus  contra  pro¬ 
ferat.  Is  igitur  Odoacrem  Herulum,  Theo¬ 
doricum  Gotlium,  et  Clodoveum  Francum, 
Romanos  imperatores  fuisse  contendit :  et 
quoniam  ii  Germani,  vel  certe  ex  Germania 
oriundi  erant,  eorum  imperium  ha3reditaria 
successione  ad  Carolum  Magnum  devolutum 
esse  colligit,  ac-primum  pag.  21.  22.  23.  2-4. 
et  2o.  Odoacrem  imperatorem  fuisse,  sex  ra¬ 
tionibus  probat,  quas  ego,  Deo  juvante,  sex 
mendacia  esse  demonstrabo. 

Affirmat  primo  a  Leone  Bessicano,  Grcc- 
co  imperatore,  tributum  fuisse  Odoacri  im¬ 
perium  Occidentis  :  ita, Odoacrem  imperato¬ 
ris  auctoritate  imperatorem  legitime  crea¬ 
tum.  (i  Romani,  inquit  Illyricus,  seu  potius 
Constantinopolitani  imperatores,  ssepius  jus 
Occidentalis  imperii  Germanis  tradiderunt, 
quod  authenticis  historiis,  Christo  juvante, 
contra  Dapalium  adulatorum  mendacia  pro¬ 
babimus.  Prima  igitur  translatio  facta  est 
sub  Leone  Bessicano  Constantinopolitano 
imperatore,  circa  annum  460.  in  Othacarum, 
aut  Odoacrem,  a  militibus  Romanis,  teste 
Alciato.  »  Hsec  ille  :  qui  etsi  non  dicat  a 
Leone,  sed  sub  Leone  imperium  translatum 
esse  in  Odoacrem,  necesse  tamen  est,  ut  aut 
velit  Leonis  auctoritate  id  factum  esse,  aut 
ipse  non  sibi  constet.  Proposuit  enim  se  pro¬ 
baturum,  saepius  imperium  a  Graecis  impe¬ 
ratoribus  traditum  esse  Germanis,  et  conti¬ 
nuo  subjungit  primam  communicationem 
sub  Leone  Bessicano  esse  factam.  Sive  au¬ 
tem  Alciatus  id  scripserit  (neque  enim  us¬ 
quam  id  in  Alciato  reperire  potui)  sive 
non  scripserit,  falsum  est  quod  hic  as¬ 
seritur.  Cassiodorus  enim  in  Chronico,  sub 
Zenone,  qui  tertius  fuit  a  Leone  Bessicano, 
scribit  Odoacrem  Italiae  regem  factum,  Leo¬ 
ne  Bessicano  jam  defuncto  :  quod  idem  scri¬ 
bunt  et  cfeteri  graviores  historici,  utBeda 
de  sex  aetatibus  in  Zenone,  Marcellinus  co¬ 
mes  in  Clv  .lico,  Paulus  Diaconus  lib.  xvi. 
rerum  Romanarum,  Ado  Viennensis  in  Chro¬ 
nico,  Abkxs  Urspergensis  item  in  Chronico, 
Otho  Frisingcnsis  lib.  xv.  cap.  30.  Joannes 
Nauclerus  generat.  16.  Onuphrius  in  libro 
primo  de  principibus  Romanis  ;  et,  quod 
magis  est  mirandum,  Illyricus  ipse  centur.  o. 
cap.  ultimo  colum,  ultima  ;  ut  jam  eum  non 

solum  mentiri,  sed  etiam  sibi  repugnare  no- 
cesse  sit.  Itaque  falsum  est  quod  de  Leone 
Bessicano  hoc. loco  scribit  Illyricus. 

Sed  forte  erratum  est  solum  in  nomine, 
et  Zeno  imperator  imperiuiii  Odoacri  tradi¬ 
derit  :  quod  fecisse  Leonem,  falso  dictum 
fuerat.  Immo  non  solum  in  nomine,  sed 
etiam  in  re  ipsa  erratum  est.  Tantum  enim 
abest,  ut  Zeno  imperator  imperium  Occi¬ 
dentis  Odoacri  tradiderit,  ut  nihil  gravius 
tulerit,  quam  ab  eo  Italiam  per  vim  et  tyran- 
nidem  occupatam.  Ut  enim  Abbas  Ursper¬ 
gensis  scribit,  Odoacer  regnum  Italiae  invi¬ 
to  Zenone  possedit  :  ac  proterea  Theodori¬ 
cum  Gothum  cum  exercitu  ad  Italiam  Zeno 
misit,  ut  inde  Odoacrem  tyrannum,  atque 
oppressorem  Urbis  et  Italiae  expelleret ;  quod 
etiam  plerique  alii  scripserunt,  ut  Procopius 
lib.  i.  de  bello  Gothorum,  Jornandes  in  com¬ 
mentario  de  rebus  Geticis,  Leon  ardus  Arc- 
tinus  in  i.  lib.  de  bello  Italico,  Paulus  Dia¬ 
conus  lib.  xvi.  rerum  Romanarum,  Blondus 
Decadis  primae  lib.  m.  Nauclerus  generat.  26. 
Freculphus  tom.  n.  Chronicorum,  lib.  v. 
cap.  18.  nec  ullum  omnino  me  legisse  me¬ 
mini,  qui  contra  scriberet,  praeter  unum 
Illyricum. 

Addit  2.  Illyricus  Odoacrem  a  militibus 
Romanis  in  monarcham  electum,  cum  esset 
ipse  etiam  unus  ex  primoribus  ducibus  ac 
principibus  Romanorum .  Sed  hic  quoque 
duo  mendacia  sunt.  Nam  historici  omnes 
supra  citati  testantur,  Odoacrem  non  alios 
milites  habuisse  nisi  barbaros,  reliquias  vi¬ 
delicet  exercitus  Attilae  regis  Hunnorum  ; 
atque  ab  iis  militibus  regem  appellatum, 
cum  capto  Ticino,  Romanas  legiones  ad  in¬ 
ternecionem  delevisset,  scribit  Carolus  Si- 
gonius  lib.  xiv.  de  imperio  Occidentali,  quod 
plane  congruit  cum  eo,  quod  scribit  Proco¬ 
pius  lib.  i.  de  bello  Gothico,  Odoacrem  non 
a  Romanis,  sed  a  Gothis  militibus  petiisse, 
ut  se  Romanum  regem  constituerent. 

Porro  summa  dignitas,  quam  apud  Roma¬ 
nos  adeptus  est,  antequam  regnum  in  Italia 
sibi  vindicaret,  ea  fuit  (si  Procopio  credimus 
lib.  i.  de  bello  Gothorum)  ut  armiger  esset 
Orestis,  magistri  militiae  Romanorum.  Quo¬ 
circa  non  dux,  aut  princeps  in  exercitu  Ro¬ 
mano,  sed  famulus  unius  ex  ducibus  Ro¬ 
manis  Odoacer  antea  fuerat.  Sed  placuit  Il¬ 
lyrico  eum  ex  armigero  principem  facere, 
et  ex  ordine  servorum,  in  ordinem  senato¬ 
rum  mendacio  suo  pi-ovehere,  quamquam 
eo  tempore,  quo  rex  Italice  creatus  est,  ni- 

hil  omnino  commune  cum  Romanis  habebat. 
Discesserat  enim  jam  antea  ex  Italia,  et  in 
patriam  profectus,  multitudinem  variam 
barbarorum  collegerat,  ut  cum  ea  Italiam, 
dissensionibus  principum  laborantem,  op¬ 
primeret.  Nec  solum  Romani  principis  di¬ 
gnitatem  eo  tempore  non  habebat,  sed  ne¬ 
que  civilem  ullum  cultum,  ac  ne  indumen¬ 
ta  quidem,  nisi  rusticana,  et  barbara.  Siqui¬ 
dem  iter  facienti  Odoacri  cum  exercitu  per 
Noricorum  rura  (ut  scribit  Paulus  Diaconus 
in  vita  Augustini,  et  post  eum  Abbas  Usper- 
gensis  in  Chronico)  S.  Severinus  victoriam 
in  haec  verba  praedixit  :  Yade  nunc  ad  Ita¬ 
liam,  vade  Odoacer,  vilissimis  interim  ani¬ 
mantium  pellibus  indutus,  multis  cito  plura 
largiturus. 

Tertiam  rationem  sumit  Illyricus  ex  ambi¬ 
guis  quibusdam  verbis  Blondi  Flavii.  Quod 
enim  Blondus  scripsit  lib.  ii.  decadis  primae, 
turbinem  illum  irruptionis  Odoacris  in  Ita¬ 
liam  a  Romanis  civibus,  Augustuli  aemulis, 
suscitatum,  sic  Illyricus  interpretatur,  ut 
primarii  Romanorum  Odoacrem  vocaverint, 
ac  Romanum  imperatorem  contra  Augustu- 
lum  appellaverint.  Atque  addit,  non  defuisse 
graves  causas  creandi  novi  imperatoris,  et 
suscipiendi  arma  contra  Augustulum,  Sed 
haec  interpretatio  cum  ipso  Blondo  pugnat. 
Blondus  enim  in  eodem  libro  non  modo  non 
meminit  illius  expeditionis  Romanorum  pro 
Odoacre  adversus  Augustulum,  sed  etiam 
disertis  verbis  testatur,  nullum  novum  impe¬ 
ratorem  post  Augustulum  esse  creatum  a 
Romanis ;  sed  in  Augustulo  periisse  atque 
omnino  exstinctum  fuisse  Occidentale  impe¬ 
rium  ;  Odoacrem  vero  non  Romanorum  im¬ 
peratorem,  sed  Italiae  dumtaxat  regem  fuisse. 
Itaque  verba  illa  Blondi  de  turbine  irruptio¬ 
nis  Odoacris,  ab  aemulis  Augustuli  suscitato, 
si  cum  aliis  Blondi,  ac  caeterorum  histori¬ 
corum  sententiis  consentire  debent,  nihil 
aliud  significare  possunt,  quam  ex  mutuis, 
odiis,  et  contentionibus  principum  Romano¬ 
rum,  quibus  ad  extremam  debilitatem  im¬ 
perium  Occidentale  paulatim  devenerat,  oc¬ 
casionem  accepisse  Odoacrem  Italiam  occu¬ 
pandi.  Quod  planius  loco  paulo  ante  notato 
his  verbis  Sigonius  explicavit:  Odoacer  fama 
rerum,  quae  sceditiose  gererentur  in  Italia  per¬ 
citus,  vehementius  ad  illius  cupiditatem  exar¬ 
sit.  Animum  vero  ejus  incendit,  ac  prope  cer¬ 
ta  victoriae  fiducia  incitavit  ipse  imperator 
Momyllus,  cujus  in  tanta  populorum  dissen¬ 
sione  infirmissimas  opes  esse  comperiebat. 


Quarta  Illyrici  ratio  similis  est  superiori. 
Nam  quia  Blondus  Flavius  lib.  m.  decadis 
primae,  scriptum  reliquit,  Odoacrem  a  Roma¬ 
no  populo  summis  honoribus  affectum,  inde 
ipse  colligit,  Odoacrem  a  Romano  populo 
imperatorem  sine  dubio  salutatum.  Qui  po¬ 
terant,  inquit,  alii  esse  isti  summi  honores  a 
populo  tam  cupide  oblati  Odoacri,  nisi  im¬ 
perium  de  quo  nunc  prior  imperator  victus 
novo  victorique  cedebat?  Sed  non  est  cur 
in  hoc  argumento  diluendo  diutius  haerea¬ 
mus  :  explicat  enim  eodem  loco  Blondus, 
qui  fuerint  summi  illi  honores,  dum  ait, 
Odoacrem  ab  universo  populo  regem  Italiae 
salutatum,  et  in  Capitolium,  tamquam  Ur¬ 
bis  dominum,  festivis  acclamationibus  de¬ 
ductum.  Deinde  quidquid  ei  honoris  popu¬ 
lus,  aut  senatus  obtulerit,  imperatoris  certe 
titulum  Odoacer  numquam  admisit.  Sive 
enim  verecundia  Augustalis  majestatis,  ut 
quidam  volunt,  permotus  fuerit,  sive  barba¬ 
ra  superbia,  eversi  potius,  quam  parti  im¬ 
perii,  gloriam  maluerit,  illud  ex  Mariano 
Scoto,  et  Aurelio  Cassiodoro  in  Chronico 
constat,  solo  eum  regio  nomine  contentum, 
purpura,  et  diademate,  aliisque  regalihus 
insignibus  perpetuo  caruisse. 

Ex  quo  solvitur  etiam  quintum  Illyrici 
argumentum,  quod  ex  jure  belli  deprom¬ 
ptum  est.  Id  enim  jus  belli  postulare  videtur, 
ut  victoris  fiant,  quse  is  qui  victus  est  antea 
possidebat.  Sed  praeterquam  quod  Odoacer, 
ut  supra  dictum  est,  solo  Italiae  regno  con¬ 
tentus,  ad  jus  universi  imperii,  et  Augusta¬ 
lem  dignitatem  minime  aspiravit,  non  jus, 
sed  injustitia  belli  dicenda  est,  cum  quis 
alienam  provinciam,  nulla  injuria  provoca¬ 
tus,  sola  regnandi  cupiditate  invadit  :  quod 
Odoacrem  fecisse  Procopius  scribit  lib.  i. 
debello  Gothico.  Hoc  pacto,  inquit,  sibi  ty- 
rannidem  cum  comparasset,  ad  decimum 
annum  tyrannidem  stabilivit,  neque  a  Pro- 
copio  scriptores  ceeteri  dissentiunt. 

Sextum  denique  ac  potissimum  argumen¬ 
tum  Illyricus  ducit  ex  augustali  abdicatione. 
Quoniam  enim  Odoacre  Italiam  invadente, 
Augustulus  imperator  sponte  purpuram  ab¬ 
jecit,  atque  ab  Odoacre  vita  donatus  est,  ra¬ 
tiocinatur  Illyricus  Augustulum  imperato¬ 
rem  imperium  suum  Odoacri  pacUjce  tradi¬ 
disse.  «  Non  est  dubitandum,  inquit  Illyri¬ 
cus,  qui  id  ipsemet  regi  Odoacri  renuntia¬ 
verit,  ut  sibi  modo  vitam  largiretur  ».  At  le¬ 
vior  conjectura  est,  quam  ut  opponi  possit 
tot  historicorum  testimoniis,  qui  in  Augu- 

stulo  Occidentale  imperium  defecisse  con¬ 
stanter  affirmant.  Nec  enim  in  Augustulo 
defecisset,  si  Odoacrem  successorem  Augu- 
stulus  habuisset.  Quia  vero  eodem  in  loco 
bis  mentitur  Illyricus,  cum  ait,  Italicos  scri¬ 
ptores  solos  tunc  scripsisse,  et  ex  invidentia 
inter  imperatores  Romanorum  Odoacrem 
numerare  noluisse,  abscribere  hic  operce 
pretium  duxi  testimonia  Germanorum,  qui 
cum  Italicis  in  hac  re  describenda  mirifice 
consentiunt. 

Jornandes  Gothus  ante  omnes  Italicos  de 
hac  re  scripsit,  cum  Justiniani  tempore  flo¬ 
ruerit,  ante  annos  1000.  Is  igitur  sic  loqui¬ 
tur  in  lib.  de  rebus  Geticis,  Odoacer,  inquit, 
Turcilingorum  rex,  habens  secum  Scyros, 
Herulos  diversarum  gentium  auxiliarios, 
Italiam  occupavit  :  et  Oreste  interfecto , 
Augustulum  filium  ejus  de  regno  pulsum,  in 
Lucullo  Campaniae  castello  exilii  poena 
damnavit.  Sic  quoque  Hesperium  Romanae 
gentis  imperium,  quod  709.  Urbis  conditae 
anno  primus  Augustorum  obtinuit  Octavia¬ 
nus,  cum  hoc  Augustulo  periit,  anno  de¬ 
cessorum,  praedecessorum  ve  regni  522.  Quod 
idem  repetit  in  libro  de  regnorum  ac  tem¬ 
porum  successione. 

Idem  tradit,  ac  prope  verbis  iisdem,  Fre- 
culphus  Lexoviensis  tom.  ii.  Chronicorum 
lib.  v.  c.  17.  qui  auctor  cum  tempore  Lu- 
dovici  Pii  ante  annos  fere  800,  yixerit,  sine 
dubio  plerosque  Italicos  scriptores  anteces¬ 
sit.  Id  ipsum  testantur  Otho  Frisingensis 
lib.  iv.  Historicae,  cap.  31.  et  Conradus  Ab¬ 
bas  Urspergensis  in  Chronico,  cujus  verba 
(quia  diligentissime  annorum  numerum  con¬ 
tinent)  hic  adscribam  :  «  Augustulus,  inquit, 
sponte  purpuram  abjecit,  et  imperialem 
majestatem  deposuit.  Ita  Romanum  impe¬ 
rium  toto  orde  venerandum,  et  Augustalis 
illa  sublimitas,  quae  ab  Augusto  quondam 
Octaviano  709,  a  condita  Urbe  anno  coepit, 
in  hoc  Augustulo  periit,  anno  ab  Urbe  con¬ 
dita  1227,  a  Caesax‘e  vero,  qui  primus  singu¬ 
larem  in  ea  principatum  an-ipuit  anno  524, 
ab  Incarnatione  Domini  anno  477.  »  Haec 
ille.  Consentiunt  Joan.  Nauclerus  generat. 
16.  et  Albertus  Krantzius  lib.  i.  Vandaliae 
cap.  35.  qui  imperium  in  Occidente  ab  Au¬ 
gustulo  usque  ad  Carolum  Magnum  annis 
plusquam  trecentis  vacasse  scribunt.  Quid 
igitur  Illyricus  somniabat,  cum  scriberet 
solos  Italicos  tunc  scripsisse,  et  ex  inviden¬ 
tia  Odoacrem  imperatorem  appellare  noluis¬ 
se  ?  Sed  Martinus  Polonus,  inquit  Illyricus, 


contraria  disertis  verbis  scribit.  Sic  enim 
ait  :  Augustulus  cum  videret  Odeneum  (ut 
ipse  eum  nominat)  interfecto  suo  patre 
Oreste,  jam  totam  Italiam  tenere,  sponte  ei 
exuens  purpuram,  de  imperio  cessit.  At  non 
recte  legisti,  aut  de  industria  more  tuo,  Il¬ 
lyrice,  pervertisti  verba  Martini.  Ille  enim 
Conradum  (ut  videtur)  secutus,  sic  ad  ver¬ 
bum  scribit  :  Augustulus  sponte  purpuram 
abjiciens,  imperialem  deposuit  majestatem. 
Abjecit  igitur  ac  deposuit  imperium  Augu¬ 
stulus  :  sed  neque  ipse  illud  Odoacri  tradi¬ 
dit  ;  neque  Odoacer ;  ut  jam  satis  perspicue 
a  nobis  est  demonstratum,  assumpsit. 

Sed  fac,  si  placet,  Odoacrem  imperato¬ 
rem  Romanorum  fuisse,  adde  etiam,  ab 
exercitu  dictum,  a  senatu  et  populo  confir¬ 
matum  ;  atque  (ut  nihil  desit)  voluntas  quo¬ 
que  Graeci  imperatoris  accesserit  :  quid  haec 
ad  Carolum  Magnum  ?  Odoacer  Herulus 
fuit,  Carolus  Francus.  Qua  igitur  lege  hic 
illius  haeres  constituitur  ?  Odoacer  paulo 
postquam  Italiam  occupasset,  a  Theodorico 
rege  Gothorum,  et  vita  et  regno  spoliatus 
est.  Qua  ratione  igitur  amissam  haeredita- 
tem  ad  posteros  transmisit  ?  Odoacer  Caro¬ 
lum  annis  trecentis  et  triginta  circiter  ante¬ 
cessit,  atque  interim  Italia  dominos  saepe 
mutavit  Gothos,  Graecos,  Longobardos, 
quis  igitur  post  tot  saecula,  totque  rerum 
mutationes,  Odoacris  haereditatem  integram 
Carolo  repraesentavit  ?  Ad  Germanos,  in¬ 
quit  Illyricus,  imperium  pertinet :  Odoacer 
enim  Herulus  fuit,  proinde  Germanus.  At 
cum  tam  Heruli,  quam  Franci,  Germani 
sint,  cur  ad  Francos  potius  quam  ad  Ile 
rulos  impei-ium  delatum  est?  Deinde  Odoa¬ 
cer  fuit  Germanus,  ita  Severus  Africanus, 
Heliogabalus  Syrus,  Maximus  Thrax,  Phi¬ 
lippus  Arabs,  Decius  Pannonius,  Claudius 
junior  Illyrius,  Diocletianus  Dalmata,  Theo¬ 
dosius  Hispanus,  atque,  ut  alias  nationes 
omittam,  quse  imperatores  Romano  populo 
dederunt,  Julius,  Octavius,  Tiberius,  Caius, 
et  ciEteri  quamplurimi,  Itali  fuerunt.  Quo 
jure  igitur  propter  unum  Odoacremimperium 
ad  Germanos  pertinebit ;  propter  alios  tam 
multos  ad  alias  nationes,  atque  ad  Italicam 
prmcipue,  non  pertinebit  ?  Quare  non  neces¬ 
sario  ad  eam  nationem  imperium  pertinet, 
ex  qua  eligitur  imperator.  Quod  vero  post 
tempora  Caroli  Magni  sola  Germania  sedes 
imperii  facta  sit,  non  virtus  Odoacris,  neque 
imperii  ratio  ac  natura,  sed  solius  Aposto- 
licse  Sedis  auctoritas  fecit. 

Atque  hactenus  de  Ocloacre.  Nunc  de 
Theodorico  et  Clodoveo  facilius  explicabi¬ 
mus  :  eadem  enim  fere  horum  atque  illius 
est  ratio.  Igitur  a  pag.  26.  usque  ad  33  de 
Theodorico  rege  Gothorum  scribit,  ac  docet, 
eum  quoque  Romanum  imperatorem  fuisse, 
et  per  eum  ad  Carolum  Magnum,  quod  uter¬ 
que  Germanus  esset,  imperium  haereditario 
jure  pervenisse.  «  Secunda,  inquit,  translatio 
aut  communicatio  imperii  erga  Germanos, 
facta  est  a  Zenone  imperatore  Constantino- 
politano,  qui  de  consensu  totius  senatus  im¬ 
perialis  adoptavit  sibi  Theodoricum  Gotho¬ 
rum  regem,  qui  sine  controversia  Germanus 
fuit,  eique  Romam,  Italiam,  et  totum  Oc¬ 
cidentale  imperium  largitus  est».  Hic  pri¬ 
mum  dicere  possemus  quod  de  Odoacre 
diximus  :  quid  Carolo  et  Theodorico;  cum 
ille  Francus,  iste  Gothus  fuerit  ?  ct  rursus 
cum  Theodorici  successores,  a  Justiniano 
imperatore  Italia  pulsi  profligatique  fuerint, 
atque  adeo  imperium  Theodorici  (si  hoc  no¬ 
mine  appellari  debet)  penitus  interierit, 
quod  est  illud  imperium,  quod  a  Theodorico 
ad  Carolum  hsereditario  jur'e  pervenit?  Sed 
ha?c  omitto,  ne  adversarium  imitari  videar, 
qui  iisdem  saepius  iterandis ,  incredibili 
tsedio  lectorem  suum  fatigat. 

Id  unum  hoc  loco  statuo,  Theodoricum  a 
Zenone  sibi  filium  adoptatum,  consulemque 
ordinarium  et  regem  Italia?  dictum,  non  ta¬ 
men  imperatorem  et  augustum  appellatum  ; 
proinde  regem  imperio  subjectum,  non  col¬ 
legam  et  consortem  imperii  ab  Augusto  as¬ 
sumptum,  Theodoricum  fuisse.  Ita  vero  se 
rem  habere  testantur  historici  pene  omnes, 
qui  ab  Augustulo  usque  ad  Carolum  Occi¬ 
dentis  imperium  vacasse  scribunt.  Testantur 
quotquot  nomina,  tempora,  numerosimpera- 
torum  edidere.  Siquidem  in  tanto  numero 
Chronologorum  neque  unus  reperitur,  qui 
Theodoricum  in  imperatorum  Romanorum 
seriem  et  numerum  retulerit :  ac  ne  ipse 
quidem  Cassiodorus,  qui  Theodorici  cancel¬ 
larius  erat,  et  in  Chronico  suo  imperatores, 
et  consules  romanos  accuratissime  descri¬ 
psit,  testatur  ipse  Theodoricus,  qui  in  tot 
epistolis,  quas  scripsit,  quaeque  apudCassio- 
dorum  exstant,  numquam  se  Caesarem, 
numquam  Augustum  numquam  imperato¬ 
rem  vocat.  Testatur  Procopius,  qui  lib.  i.  de 
bello  Gothico,  Theodoricus,  inquit,  Romani 
imperatoris,  nec  insignia,  nec  nomen  sibi 
desumpsit,  sed  quoad  vixit,  rex  est  appel¬ 
latus,  quo  nomine  suos  barbari  nuncupant 


duces.  Testatur  denique  ipsemet  noster 
adversarius  Illyricus.  Sic  enim  scribit  cen- 
tur.  0.  cap.  16.  coi.  840  :  «  Theodoricus, 
inquit,  Romani  imperatoris  nec  insignia 
quidem,  nec  nomen  sibi  vendicavit :  sed  rex 
est  appellatus,  sicut  barbari  duces  vocare 
solent».  Ac  ne  forte  soli  sibi  non  credere¬ 
mus,  idem  confirmavit  ex  Joan.  Cuspiniano. 
Quod  sane  Illyrici  testimonium  satis  esse  de¬ 
beret,  nisi  cum  homine  ageremus,  quimodo 
ait,  modo  negat.  Subjectum  vero  imperatori 
regem  Theodoricum  fuisse  testatur  in  primis 
ipsa  adoptio,  cujus  meminere  plerique  his¬ 
torici,  Jornandes  de  rebus  Gothicis,  Proco¬ 
pius  libro  de  bello  Gothico,  Abbas  Urspen- 
gensis  in  Chronico,  et  alii.  Siquidem  pro- 
terea  imperator  Zeno  Theodoricum  Italia? 
regno  donatum,  sibi  lilium  adoptavit,  ut 
subjectionis,  atque  obedientia?  memor  esset, 
quam  imperatori  rex,  et  patri  filius  deberet. 
Testatur  deinde  Theodoricus  ipse,  qui,  Jor- 
nande  in  lib.  de  rebus  Gothicis  auctore, 
servum  se  et  filium  imperatoris  esse,  atque 
ejus  munere  regnum  Italiae  possessurum  di¬ 
cebat;  et  (ut  addit  Olaus  lib.  ix.  Hist.  Go¬ 
thorum  cap.  17.)  non  tam  sibi,  quam  impe¬ 
ratori  Romam,  atque  Italiam  recuperandam 
asserebat.  Testantur  denique  Athalaricus, 
et  Theodahatus,  Theodorici  in  Italia?  regno 
successores,  uterque  enim  in  epist.  ad  Justi¬ 
nianum  imperatorem,  qua?  sunt  apud  Cas- 
siodorum  I.  lib.  vm  et  23.  lib.  x.  obedien- 
tiam  imperatori  debere  si  ingenue  confiten¬ 
tur.  Quod  idem  satis  indicant  epistola?  esete- 
ra?,  tum  ipsius  Theodahati,  et  pra?decessoris 
ejus  Athalarici,  tum  etiam  Amalasuentha?  et 
Godulinse  reginarum  ad  eumdem  Justinia¬ 
num,  et  conjugem  ejus  Theodoram. 

Sed  videamus  quibus  testibus  Illyricus 
probet,  Theodoricum  imperatorem  fuisse 
Romanorum.  Primo  loco  Sigebertum  pro¬ 
fert.  At  Sigerbertus  in  Chronico  anni  487. 
(quem  locum  Illyricus  notat),  imperii  ne 
meminit  quidem.  Ilsec  enim  sunt  verba  Si- 
geberti  :  Zeno  imperator  Theodorico  Ostro¬ 
gothorum  regi  regnum  Italiae  donat. 

Secundo  Abbatem  Urspergensem  produ¬ 
cit.  At  Urspergensis  in  eo  ipso  loco,  quem 
citat  Illyricus,  contra  Illyricum  testimonium 
dicit;  sic  enim  loquitur  :  «  Eo  tempore  re¬ 
gnum  Orientale  Zeno  imperator  habebat,  qui 
audiens  Theodoricum  gentis  suae  regem  essi;, 
grate  suscepit,  cumque  ad  se  Constanlinopo- 
lim  venire  pra?cepit,  digneque  susceptum  in¬ 
ter  proceres  Palatii  collocavit ;  et  postaliquod 

tempus  in  filium  sibi  adoptans  consularibus 
fascibus,  qua;  dignitas  post  imperiale  fasti¬ 
gium  prima  est,  eum  sublimavit  ».  Et  infra 
nulla  imperii  facta  mentione,  subjungit, 
Italiam  recuperandam  et  gubernandam  ei¬ 
dem  Theodorico  a  Zenone  esse  commissam. 
Ubi  vides  summum  honorem,  quem  Theo¬ 
doricus  Zenonis  beneficio  est  consecutus, 
non  imperium,  sed  consulatum  fuisse.  Quod 
etiam  aperte  fatetur  Athalaricus  Theodorici 
nepos  in  epistola  ad  Justinianum,  quse  est 
prima  libri  octavi  apud  Cassiodorum  :  ubi 
enumerans  beneficia  qua;  ab  imperatore 
Gothi  reges  acceperant ;  sellas  curules,  et. 
vestes  palmatas,  qua;  insignia  consulatus 
erant,  in  primis  beneficiis  numerat ;  imperii 
ne  meminit  quidem.  Yos,  inquit,  avum  nos¬ 
trum  in  vestra  civitate  celsis  curalibus  extu¬ 
listis.  Yos  genitoi^em  meum  in  Italia  pal¬ 
matae  claritate  decorastis. 

At,  inquitlllyricus,  idem  Abbas  Urspergen- 
sisin  alio  loco  Theodoricum  Romano  imperio 
praesedisse  scribit.  Yerum  est  id  quidem, 
sed  eum  praesedisse  ut  imperatorem,  non 
scribit,  nec  scribere  potuit,  nisi  secum  ipse 
pugnare  vellet  ;  quippe  qui  in  Augustulo 
periisse,  nec  ante  Caroli  tempora  revixisse 
imperialem  dignitatem,  non  semel  in  illo 
suo  Chronico  tradidit.  Itaque  praesedit  Theo¬ 
doricus  Romano  Occidentis  imperio,  non  ta¬ 
men  ut  Augustus  et  imperator,  sed  ut  rex 
Italiae,  ipsique  Romano  imperatori  subje¬ 
ctus. 

Tertio  profert  Illyricus  Nauclerum,  qui 
cum  scribit  Theodoricum  a  Zenone  sacro 
velamine  insignitum ;  nihil  aliud  significasse 
videtur,  quam  purpura  imperatoria  circum¬ 
datum,  et  vere  ac  proprie  imperatorem  fac¬ 
tum.  Sed  fallitur,  aut  fallit  Illyricus.  Sacrum 
enim  illud  velamen  non  purpura  erat  impe¬ 
ratoria,  sed  publicum  concessae  provinciae 
stabilimentum  (ut  Paulus  Diaconus  lib.  xvi. 
et  Blondus  Flavius  lib.  m.  scriptum  relique¬ 
runt).  Nec  aliter  Nauclerus  interpretari  po¬ 
tuit  illam  velaminis  ca;remoniam,  cum  in 
eodem  Chronico  generat.  16,  paulo  ante 
scripsisset  in  Augustulo  Occidentale  impe¬ 
rium  periisse. 

Profert  quarto  loco  Illyricus  Olai  Magni 
Gothi  Scriptoris  testimonium,  nec  tamen 
ulla  ejus  verba  in  medium  adducit.  Sed  pa¬ 
rum  certe  considerate  ad  Olaum  Illyricus 
provocavit.  Is  enim  cum  multa  alia  scribit 
quas  Illyrici  causam  laedant;  tum  illud  in 
primis,  Italiam  a  Theodorico,  non  tam  sibi, 


quam  imperatori  recuperatam.  Sic  enim 
Theodoricum  regem  cum  Zenone  impera¬ 
tore  loquentem  facit  Olaus  lib.  ix:  Hist.  Go¬ 
thorum  cap.  17.  «Illud  commemorare  officii 
nostri  est  et  cogitare  sapientiae  tuae  ;  quia  si 
res  voto  respondet,  sane  Italia,  non  tam 
mihi  recepta  fuerit,  quam  imperio.  Poteris 
tu  quidem ,  quidquid  erit  terrarum,  ma¬ 
riumque  ,  quicquid  praeterea  copiarum  et 
exercituum,  ad  gloriam  imperii  referre, 
cujus  beneficio  restituta  sit.  Neque  tua  mi¬ 
nus  erit  Roma».  (Nota)  re  ipsa,  quam  titulo. 
Et  infra  cap.  18.  Deinde  Zeno  Theodoricum 
sacro  velamine  (quod  erat  nunc  maximum 
a  principe  factae  concessionis  stabilimen¬ 
tum)  insignivit. 

Quinto  Platinae  testimonium  Illyricus  ad¬ 
ducit.  Haec  autem  sunt  verba  Platinae  :  Ne¬ 
mine  adversante,  Theodoricus  totius  Italiae 
imperio  potitus  est.  En  audis,  inquit  Illy¬ 
ricus,  Theodoricum  esse  factum  Romanum 
imperatorem.  Audio  ;  sed  Illyrici,  non  Pla¬ 
tinae  testimonio  :  nec  enim  est  idem,  impe¬ 
rio  Italiae  potiri,  et  Romanum  imperatorem 
fieri;  nisi  forte  jus  imperii  romani  Italiae  fi¬ 
nibus  concludi  velis.  Alioqui  multis  jam  sae¬ 
culis  Germania  imperatorem  Romanum  mi¬ 
nime  habuisset. 

Postremo  nec  illud  Illyricus  omittendum 
putavit,  quod  Theodoricus,  ut  se  verum  im¬ 
peratorem  Romanorum  probaret,  ipsi  etiam 
Summo  Pontifici  Symmacho  imperavit,  eum- 
que  coram  se  accusatum  judicavit.  Mirum 
cur  non  etiam  addiderit,  Joannem  Pontifi¬ 
cem  ab  eodem  rege  diro  carceri  mancipa¬ 
tum,  inedia  et  squalore  enectum,  et  tamen 
licet  id,  quod  nos  de  Joanne  diximus,  verum 
sit,  non  tamen  est  verum,  quod  de  Symma¬ 
cho  Illyricus  dicit.  Theodoricus  enim  toto 
fere  principatus  sui  tempore,  tametsi  bar¬ 
barus  natione,  et  Arianus  religione  esset, 
moribus  tamen  perurbanus,  clementia,  jus¬ 
titia,  aliisque  regiis  virtutibus  insignis  fuit. 
Quamobrem  in  causa  Summi  Pontificis 
Symmachi  non  aliter  se  gessit,  quam  se 
Constantinus,  aut  Theodosius  gessisset, 
id  est,  ut  Christianum  et  modestum  princi¬ 
pem  decebat.  Siquidem ,  ut  ex  IV  Synodo 
Romana  sub  Symmacho  cognosci  potest, 
cum  querelae  de  Pontifice  delatae  ad  se  fuis¬ 
sent,  rem  totam  ad  Synodum  episcoporum 
retulit;  cumque  episcopi  libertate  sacerdotali 
regi  suggerere  non  dubitassent  synodorum 
convocationem  ad  ipsum,  qui  accusabatur, 
id  est,  ad  Homanum  Pontificem  pertinere, 

cui  B.  Petri  meritum,  Domini  jussio,  et 
conciliorum  auctoritas,  singularem  tradi¬ 
dissent  in  Ecclesiis  potestatem,  nec  unquam 
tanta?  sedis  Antistitem  minorum  subjacuisse 
judicio  :  tum  vero  rex  ipsum  quoque  Papam 
in  congreganda  Synodo  voluntatem  suam 
litteris  demonstrasse  significavit ;  quas  etiam 
litteras,  Episcopus  postulantibus,  continuo 
exhiberi  praecepit ;  ac  demum  legatis  con¬ 
cilii  ad  se  venientibus  ait,  in  synodali  esse 
arbitrio  in  tanto  negotio  sequenda  praescri¬ 
bere,  nec  aliquid  ad  se  praeter  reverentiam, 
de  ecclesiasticis  negotiis  pertinere.  Haec  ille 
tum,  cum,  historicorum  omnium  consensu, 
regiis  virtutibus  mirifice  floreret.  Sed  cum 
postea  sub  extremum  vitae  suae  tempus,  mo¬ 
deratum  regimen  in  apertam  tyrannidem 
commutasset  (quod  ne  ipse  quidem  Olaus 
Gothus  libro  'super  citato  negat)  id  fecit  in 
Joannem  Pontificem,  quod  tyranni,  atque 
haeretici  solent ;  quodque  ante  illum  Nero, 
Domitianus,  Decius,  Maxentius,  Constantius 
in  sanctos  sui  temporis  Pontifices,  et  mar¬ 
tyres  fecerant. 

Jam  vero  quod  Illyricus  nugatur  de  no¬ 
minibus  imperatoris  et  regis,  ea  solere  con¬ 
fundi  ;  proinde  in  idem  recidere,  sive  quis 
rex  Italiae,  sive  Romanus  imperator  dicatur, 
levius  est,  quam  ut  longa  refutatione  indi¬ 
geat.  Etsi  enim  ante  Julii  et  Augusti  tem¬ 
pora  regium  nomen  imperatorio  majus  ac 
venerabilius  erat  :  tamen  post  constitutam 
Caesarum  monarchiam  ,  nihil  in  terris  au¬ 
gustius  esse  ccepit  nomine  imperatoris. 
Itaque  cum  aliquando  Caius  imperator  de 
nomine,  ac  diademate  regio  assumendo  co¬ 
gitaret,  admonitus  est,  inquit  Tranquillus, 
se  quod  imperator  Romanorum  esset,  princi- 
pum  ac  regnum  excessisse  fastigia.  Ac  licet 
posterioribus  temporibus  imperatores  Graeci 
et  Germani  regio  nomine, interdum  usi  fue¬ 
rint,  numquam  tamen,  qui  solum  essent 
reges,  imperatorium  nomen  usurparunt.  Id 
quod  in  epistolis  Theodorici,  Athalarici  et 
Theodahati  Italiae  regum,  ad  imperatores 
Anasthasium  et  Justinianum,  apud  Cassio- 
dorum  perspicue  cernitur.  Numquam  enim 
in  tot  epistolis  nomina  (quae  promiscua  esse 
Illyricus  contendit)  ita  commutantur,  ut 
Justinianus  vel  Anastasius  rex,  Theodoricus 
vel  Theodahatus  imperator  appelletur.  Ipse 
etiam  Carolus  Magnus  imperato  r,  filium  suum 
Pipinum,  deinde  eo  mortuo,  Bernardum  ne¬ 
potem,  Italiae  regem  fecit ;  atque  ad  eumdem 
modum  longo  (empore  rex  Italia?  no  i  i:np?  - 


rator,  sed  princeps  imperio  subjectus  fuit. 
Ex  quo  manifeste  colligitur,  non  esse  idem, 
regem  Italiae,  et  imperatorem  Romanorum. 
Deinde  Lupoldus,  quem  imprudenter  Illyri¬ 
cus  pro  se  citat,  cum  contra  ipsum  maxime 
faciat,  in  libro  de  Juribus  imperii  cap.  5. 
testatur,  Henricum  II  non  se  imperatorem, 
sed  regem  duntaxat  appellasse  ante  corona¬ 
tionem.  Quod  idem  de  aliis  etiam  impera¬ 
toribus,  ex  antiquis  historicis  nullo  negotio 
demonstrare  possemus. 

Venit  postremo  Illyricus  ad  Clodoveum  ; 
atque  ejus  haereditate  imperium  ad  Garolum 
pervenisse  his  verbis  docet  pag.  35  et  se¬ 
quentibus  :  «  Tertia  communicatio  imperii 
Germanis  facta  est  paulo  post  praecedentem 
ab  Anastasio  imperatore  Constantinopoli- 
tano,  qui  de  unanimi  consensu  totius  sena¬ 
tus,  aut  principum,  largitus  est  augustale 
nomen  ad  dignitatem  Glodoveo  regi  Fran¬ 
corum,  qui  primus  ex  illis  regibus  baptizatus 
est.  Quare  dignitas  imperialis  semel  regibus 
Francorum  donata,  necessario  etiam  ad  po¬ 
steros  per  ordinem  successionis  permanavit, 
atque  ita  etiam  ad  Garolum  Magnum  idem 
jus  pervenit.  Quod  autem  Anastasius  impe¬ 
rator  augusti  nomen,  ac  dignitatem  commu¬ 
nicaverit  Glodoveo,  et  Francorum  regibus, 
ex  hisce  sequentibus  prorsus  authenticis  tes¬ 
timoniis  liquido  patet,  ubi  clare  tum  au¬ 
gusti,  tum  et  imperatoris  nomen  regibus  illis 
a  Constantinopolitano  Caesare  communica¬ 
tum  esse  i).  Et  infra  post  recitata  ad  id  pro¬ 
bandum  testimonia  Gregorii  Turonici,  Ado¬ 
nis,  Hannonis,  Ivonis,  Sigeberti,  Sabellici, 
et  Bergomensis,  ita  subjungit :  «  Quare  id 
decus  eodem  jure  etiam  ad  Carolum  Ma¬ 
gnum  una  cum  reliquis  Franciae  monarchiae 
insignibus  pervenit,  non  ex  donatione  Pa¬ 
pae  ».  Haec  ille. 

Ego  vero  in  hac  brevi  narratione  quatuor 
mendacia  inesse  video.  Primum  enim,  quod 
Illyricus  dicit  a  septem  illis  supra  nominatis 
scriptoribus  memoriae  proditum,  id  esse  fal¬ 
sum  ipsi  iidem  auctores  docent.  Siquidem 
consulatus,  vel  patritiatus  insignia  Clodoveo 
donata  ab  Anastasio,  omnes  illi  auctores  te¬ 
stantur  :  augustalem  dignitatem,  vel  appel¬ 
lationem  soli  posteriores.  Addunt  quidem 
Turonicus,  Ado,  et  quidam  alii,  post  accepta 
consulatus  insignia  appellatum  Clodoveum 
etiam  augustum  ;  sed  a  Francis,  non  a  Ro¬ 
manis  additam  fuisse  eam  appellationem  te- 
.  statur  Blondus  lib.  m.  Decad.  i.  et  Albertus 
Krantzius  lib.  ni  Sucine  cap.  17.  nec  a  vero 

aberrant.  Haec  enim  sunt  Gregorii  verba  lib. 
ii.  Histor.  Francorum  cap.  38.  «  Igitur  ab 
Anastasio  imperatore  codicillos  de  consulatu 
accepit».  Et  infra  :  «  Ab  ea  die  tamquam 
.consul  et  augustus  est  vocitatus  » . 

Ado  vero  sic  loquitur  in  Chronico  aetate  6. 
Hic  Anastasius  codicillos  Clodoveo  regi  pro 
consulatu  misit.  Ab  eo  die  et  consul  et  au¬ 
gustus  est  appellatus.  Hanno  lib.  i.  Chroni¬ 
corum  :  Legationem  (inquit)  suscepit  Ana- 
stasii  Constantinopolitani  principis,  munera 
epistolasque  ei  mittentis  ;  in  quibus  litteris 
hoc  continebatur,  quod  complacuerit  sibi  et 
senatoribus,  eum  esse  amicum  imperatorum 
patritiumque  Romanum.  His  ille  perlectis 
consulari  trabea  insignitus,  ascenso  equo,  in 
atrio,  quod  inter  basilicam  sancti  Martini  et 
civitatem  situm  erat,  largissima  populo  con¬ 
tulit  munera.  Ab  illa  die  consul  et  augustus 
meruit  nuncupari.  Sigebertus  in  Chronico  : 
Clodoveus  rex  ab  Anastasio  imperatore  codi¬ 
cillos  de  consulatu,  et  coronam  auream  cum 
gemmis,  et  tunicam  blacteam  accepit,  et  ex 
ea  die  consul,  et  augustus  est  appellatus.  Ipse 
vero  rex  coronam  auream  cuin  gemmis  Ro¬ 
mam  sancto  Petro  misit. 

Itaque  vides  quam  aperte  auctores  isti  an¬ 
tiquiores  distinguant  consulatus  insignia, 
quae  Clodoveus  ab  imperatore  accepit,  a  no¬ 
mine  augusti,  quo  illum  postea  appellatum 
in  Francia  scribunt.  Porro  historici  caeteri, 
etiam  ii  qui  Francis  maxime  favent,  consu¬ 
latum  dumtaxat  et  patritiatum  Clodoveo  do¬ 
natum  scribunt,  nulla  imperialis  nominis 
facta  mentione.  Vide  Rheginonem  lib.  i. 
Chronici,  Othonem  Frisingensem  lib.  v.  cap. 
2.  Abbatem  Urspergensem  in  Chronico,  Ro- 
bertum  Gaguinum,  et  Paulum  iEmilium  in 
vita  Clodovei,  ac  demum  Albertum  Krant- 
ziumlib.  iii.  Suetiae  cap.  17. 

Deinde  mentitur  rursus  Illyricus,  cum  ait, 
ipsum  imperium  Romanum  communicatum 
fuisse  cum  Clodoveo  ab  Anastasio  imperato¬ 
re,  nihil  enim  ille  Clodoveo  dedit,  praeter  ti¬ 
tulos  et  insignia.  Nam  nec  consulatum  ipsum, 
cujus  fere  omnes  meminenint,  re  ipsa  Clo¬ 
doveus  gessit,  sed  solo  nomine  consulis  do¬ 
natus,  solo  nomine  fuit  contentus.  Id  testan¬ 
tur  quotquot  fastos  consulares  litteris  man¬ 
daverunt  ,  Cassiodorus ,  Marianus  Scotus, 
Gregorius  Haloander,  Onuphrius,  Mercator, 
et  caeteri  ;  nullus  enim  Clodoveum  regem 
inter  consules  numeravit.  Anno  vero  Domini 
310.  quo  juxta  Chronicum  Francicum  Joan. 
'tilii,  Clodoveus  consulis  nomine  et  insigni¬ 


bus  donatus  est.  Consules  veri  fuerunt  Ana¬ 
stasius  et  Venantius,  si  Haloandrum  sequi¬ 
mur,  velEutharicus  et  Boetius,  si  Onuphrium. 
Quamobrem  nisi  tres  eo  anno  consules  fu¬ 
erint,  quod  est  plane  inauditum,  Clodoveus 
consul  non  fuit.  Quod  etiam  de  imperio  dici 
posset.  Quod  enim  nullus  historicus ,  aut 
chronologus  Clodoveum  inter  imperatores 
Romanos  unquam  retulerit,  argumento  est, 
eum  imperatorem  Romanum  re  ipsa  non  fuis¬ 
se,  quidquid  de  nomine  et  insignibus  fuerit. 

Tertium  Illyrici  mendacium  in  ea  sententia 
est,  cum  nomina  et  insignia  Clodoveo  ab  im¬ 
peratore  collata,  ad  posteros  ejus  pertinere 
contendit,  atque  inde  jure  hsereditario  ad 
Carolum  pervenisse.  Nam  cum  post  obitum 
Clodovei  nullus  omnino  ex  Francorum  re¬ 
gibus  consul,  aut  patritius,  nedum  imperator 
et  augustus  ante  Carolum  Magnum  aut  se 
ipse  appellaverit,  aut  ab  aliis  fuerit  appella¬ 
tus,  mirum  est,  unde  Illyricus  colligere  po¬ 
tuerit,  munus  illud  Anastasii,  non  proprium 
Clodovei,  sed  cum  omnibus  regibus  Franco¬ 
rum  fuisse  commune.  Deinde  cum  inter  Clo¬ 
doveum,  et  Carolum  trecenti  anni  circiter 
intercesserint,  qua  ratione,  quaeso,  id  potuit 
Carolus  a  Clodoveo  baereditaria  successione 
accipere,  quod  intermedii  reges  numquam 
habuerunt  ? 

Postremum  idque  certissimum,  crassissi- 
mumque  mendacium  est,  Clodovei  monar¬ 
chiam  ad  Carolum  Magnum  sine  Romani 
Pontificis  auctoritate,  successione  haeredita- 
ria  pervenisse.  Quis  enim  historicorum  ta¬ 
cuit,  Carolum  Magnum  Pipino  patri  succes¬ 
sisse  ;  Pipinum  autem  non  jure  hsereditario, 
sed  Pontificis  Maximi  sanctione ,  regnum 
Francorum  adeptum,  cum  antea  in  Hilderici 
regno,  praefecti  aulae  munere  fungeretur  ? 
Testimonia  supra  citata  sunt  cap.  2.  men¬ 
dacio  19.  ac  ne  unum  quidem  scriptorem 
contra  Illyricus  proferre  potuit,  aut  unquam 
potuisset.  Siquidem  id  historici  omnes  summa 
consensione,  et  quasi  una  voce  testantur. 
Cum  igitur  Pipinus,  non  jure  hsereditario, 
sed  Papae  beneficio  (ut  loquitur  Joan.  Tilius 
in  Chronico  Francico)  regnum  Galliae  obti¬ 
nuerit,  certe  eidem  Pontifici  Carolus  Magnus 
Pipini  filius,  idem  regnum  acceptum  referre 
debet.  Addo  quod  etsi  solum  Pipinum  S. 
Bonifacius  Archiepiscopus  Moguntinus  inun¬ 
xit,  postea  tamen  Stephanus  Papa  in  Gallias 
veniens,  Pipinum  simul,  et  filios  ejus,  Caro¬ 
lum  Magnum,  etCarolomannum,  reges  Fran¬ 
corum  inunxit,  eisque  regnum  Francorum 

perpetuo  possidendum  confirmavit,  ut  iidem 
historici  testantur.  Mentitur,  igitur  lllyi'icus 
cum  ait,  Carolo  Magno  sine  Pontificis  au¬ 
ctoritate  monarchiam  Clodovei  esse  delatam. 

CAPUT  X 

Non  accepisse  Carolum  Magnum  imperii  di¬ 
gnitatem  auctore  senatu ,  populovc  Romano. 

Quartus  erat  titulus,  beneficium  S.  P.  Q. 
R.  Illyricus  enim,  ut  nihil  intactum  relinque¬ 
ret,  tametsi  aliquoties  in  suo  libro  significa¬ 
verit,  nihil  a  senatu,  populove  Romano  Ca¬ 
rolum  accepisse,  tamen  objecit,  etiam  ali¬ 
quot  auctores,  qui  populo,  ac  senatui  potius 
quam  Pontifici  imperium  a  Germanis  acce¬ 
ptum  referri  debere  scripserint.  Hi  sunt  Si- 
gebertus,  Blondus,  Leopoldus,  /Eneas,  Vin- 
centius,  et  Onuphrius,  quorum  sententias  sic 
refert  Illyricus  pag.  7.  55,  et  56.  ut  licet  non 
omnino  eas  recipiat,  tamen  probabiliores  ex¬ 
istimet  iis,  quae  translationem  imperii  Ro¬ 
mano  Pontifici  tribuunt.  At  nos  in  primis  iis 
auctoribus,  quos  testes  producit  Illyricus, 
opponere  possumus  illos  omnes,  quos  supra 
citavimus,  hoc  est,  plures  paucioribus,  et  an¬ 
tiquiores  recentioribus.  Illi  enim  supra  tri¬ 
ginta  erant ;  isti  sex  :  illorum  nonnulli  scri¬ 
pserant,  ipso  Carolo  vivente  ;  multi  non  diu 
postea  ;  Ex  istis  autem  unus  Sigebertus  tre¬ 
centis  annis  Carolo  posterior  fuit  ;  reliqui 
quingentis,  aut  sexcentis,  aut  etiam  septin¬ 
gentis  et  eo  amplius  annis  posteriores  fuerunt. 
Quis  igitur  non  videat  utri  majorem  fidem 
mereantur,  quos  nos  citavimus,  an  quos  Il¬ 
lyricus  citat  ? 

Neque  tamen  concedimus  sex  istos  scri¬ 
ptores  omnino  esse  a  nostra  sententia  alienos. 
Nam  Sigebertus,  qui  eorum  est  vetustissi¬ 
mus,  et  qui  Sigebertum  secutus  est  Vincen- 
tius  Belvacensis,  nihil  tribuit  Romano  po¬ 
pulo  in  imperii  translatione  praeter  assen¬ 
sum  et  acclamationem.  Haec  enim  sunt  verba 
Sigeberti  et  Yincentii  :  Romani,  qui  ab  im¬ 
peratore  Constantinopolitano  jamdiu  animo 
desciverant,  nunc  accepta  occasionis  oppor¬ 
tunitate,  quia  mulier,  excsecato  imperatore 
Constantino  filio  suo,  eis  imperabat;  uno 
omnium  consensu  Carolo  regi  imperatorias 
laudes  acclamant,  eumque  per  manus  Leonis 
Papae  coronant,  caesarem  et  augustum  ap¬ 
pellant  :  Pipinum  vero  filium  ejus  regem 
Italiae  ordinatum  collaudant.  Ilie  nullam 
plebisciti,  nullam  senatusconsulti  mentio¬ 


nem  fieri  audio,  sed  solius  laudis,  et  accla¬ 
mationis.  EI  quamquam  non  aperte  Sige¬ 
bertus  explicet,  utrum  populi  acclamatio  co¬ 
ronationem  ,  an  coronatio  acclamationem 
praecesserit,  tamen  dubium  esse  nemini  de¬ 
bet,  quin  coronationem  pontificiam  praeces¬ 
sisse  Sigebertus  intellexerit,  alioqui  enim 
pugnaret  cum  omnibus  historicis,  qui  ante 
ipsum  de  eadem  coronatione  et  acclamatione 
scripserunt. 

Quod  vero  Sigebertus  ait,  a  populo  Caro¬ 
lum  per  manus  Leonis  coronatum,  non  recte 
interpretatur  Illyricus,  Leonem  ut  ministrum 
ac  delegatum  populi,  coronam  imperialem 
Carolo  imposuisse,  cum  potius  ea  verba  sig¬ 
nificent,  sic  placuisse  populo  id  quod  prin¬ 
ceps  eorum  et  pastor  summus  fecit,  ac  si  ipsi 
per  manus  ejus  id  fecissent.  Quod  quidem 
exsequentibus  verbis  illustrari  potest.  Nam 
de  Pipino,  quem  ex  consensu  omnium  histo¬ 
ricorum  Leo  Papa  tum  regem  Italia;  decla¬ 
ravit,  cum  ipsum  Carolum  imperatorem  fecit 
sic  loquitur  Sigebertus:  Pipinum  vero  filium 
ejus,  regem  Italia;  ordinatum  collaudant.  Ubi 
vides  ordinationem  regis,  Pontifici  laudatio¬ 
nem  quae  secuta  est  populo  tribui. 

Jam  vero  Blondus  nihil  omnino  sententia; 
nostra;  officit.  Nam  (ut  notavimus  cap.  3.) 
etsi  scitum  populi  Romani  in  coronatione  Ca- 
roli  non  defuisse  scribat,  tamen  id  contra 
fidem  antiquorum  tradit.  Ac  praeterea  non 
significat  ejusmodi  plebiscito  imperatorem 
Carolum  appellatum,  sed  eum  ad  imperium 
a  Pontifice  Maximo  postulatum,  Nam,  ut 
ibidem  Blondus  ait,  precibus  populi  Romani 
Leo  Pontifex  Carolum  imperatorem  dixit. 

Porro  Lupoldus  non  meminit  plebisciti, 
aut  senatusconsulti,  sed  solum  recitat  cap. 
3.  extrema  verba  Vincentii,  qua;  sunt  illa 
qua;  habet  Sigebertus,  de  quibus  jam  dixi¬ 
mus.  Ex  propria  autem  sententia  passirn  Lu¬ 
poldus  repetit  translationem  factam  esse  per 
Pontificem,  ac  praeter  alia  sic  ait  cap.  4.  de 
Juribus  imperii  :  «  Leo  Papa,  consideratis 
omnibus,  qua;  digne  ac  bene  sufficiebant  pro 
translatione  imperii  de  imperatoribus  Gon- 
stantinopolitanis  ad  reges  Francorum  fa¬ 
cienda,  ipsum  Carolum  Rorme  in  Ecclesia 
sancti  Petri  in  die  Natalis  Domini,  sub  anno 
ejusdem  Domini  801,  acclamante  ac  petente 
populo  Romano  unxit  et  coronavit  imperato¬ 
rem  et  augustum,  per  quas  unctionem  et  co¬ 
ronationem  dicta  translatio  peracta  fuit  :  ut 
etiam  dixi  supra  capitulo  primo,  et  capitulo 
praecedenti  in  fine  ».  Et  infra  cap.  12.  pro- 

ponit  opinionem  quorumdam,  qui  dicebant, 
populum  Romanum  posse  leges  condere,  et 
imperium  transferre;  deinde  subjungit:  «Sed 
haec  responsio,  salvo  meliori  judicio,  mihi 
non  placet.  Ex  quo  enim  imperium  Romano¬ 
rum  tempore  dictae  translationis,  et  etiam 
longo  tempore  ante  ipsam,  non  fuit  apud 
Romanos,  sed  potius  apud  Graecos,  nec  etiam 
hodie  apud  Romanos,  sed  apud  Germanos 
existit,  non  occurrit  ratio,  quare  populus 
Romanus  tempore  translationis  praedictae 
habuerit,  vel  etiam  liodie  habeat  majorem 
potestatem  circa  translationem  imperii,  quam 
quicumque  alius  populus  imperio  Romano 
subjectus  ».  Haec  ille. 

Viderit  igitur  Illyricus  qua  fide  auctores 
citet.  Certe  Lupoldus  non  poterat  clarius  ne¬ 
gare  id,  quod  ab  eo  affirmari  Illyricus  scri¬ 
psit.  De  .Enea  Sylvio  facilis  responsio  est. 
Nam  et  in  iis  verbis,  quae  Illyricus  citat  (quae 
tamen  ut  verum  fatear,  adhuc  in  operibus 
Eneae  invenire  non  potui)  non  excluditur 
consensus  Romani  Pontificis,  et  in  abbrevi- 
atione  Blondi  lib.  i.  decadis  2.  precibus  Ro¬ 
manorum  scribit  idem  Eneas  a  Leone  Pon- 
fice  Carolum  coronatum  :  et  denique  in  epi¬ 
stola  ad  regem  Tureorum,  quam  supra  cita¬ 
vimus,  disertis  verbis  idem  auctor  affirmata 
Pontificibus,  praedecessoribus  suis  (fuit  enim 
et  ipse  Summus  Pontifex)  in  reges  Francorum 
imperium  esse  translatum. 

Solus  igitur  Onuphrius  est,  quem  pro  se 
Illyricus  allegare  potest  :  cujus  testimonium 
tribus  rationibus  non  modo  infirmari,  sed 
omnino  refelli  ac  profligari  potest.  Primum, 
constat  aliquando  imperatores  invito,  ac  re¬ 
pugnante  populo  Romano,  creatos  fuisse, 
quos  tamen  veros  ac  legitimos  imperatores 
cum  ipse  Illyricus,  tum  etiam  historici  omnes 
agnoscunt.  Exemplo  esse  potest  Fridericus 
primus,  quem,  repugnante  populo  Romano, 
coronavit  Romae  in  templo  sancti  Petri  Adri- 
anus  Papa  quartus,  quam  historiam  vide 
apud  Othonem  Frisingensem  lib.  11.  de  rebus 
gestis  Fridericicap.  22.  Deinde  cum  historici 
vetustissimi ,- tum  Latini,  ut  Eginarthus  , 
Paulus  Diaconus,  Aimoinus,  Ado,  Rhegino, 
et  caeteri,  tum  Graeci,  ut  Cedrenus  et  Zona- 
ras,  in  describenda  translatione  imperii,  aut 
nullam  populi,  atque  senatus  mentionem  fe¬ 
cerint,  aut  ei  solam  acclamationem,  Carolo 
jam  coronato,  tribuerint:  unde,  quaeso,  post 
octingentos  ferme  annos  Onuphrius  didicit 
S.  P.  Q.  H.  suffragiis  Carolum  Magnum  im¬ 
peratorem  et  augustum  appellatum  ? 


At  credibile  est  ita  rem  accidisse :  ita  enim 
fieri  decuit.  Respondebo  quod  Onuphrius 
ipse  recte  monuit  in  lib.  de  comitiis  impera¬ 
toriis,  non  esse  fidelis  historici  rem  descri¬ 
bere,  ut  fieri  debuisset,  sed  ut  facta  est.  Ali- 
oqui  enim  non  res  gestae  scribuntur,  sed 
mendacia  obtruduntur.  Quid  autem  factum 
sit,  non  ex  philosophiae  promptuariis  hau¬ 
riendum  est,  sed  ex  eorum  narratione,  ac 
fide,  qui  interfuerunt,  vel  qui  ab  iis,  qui  in¬ 
terfuerunt,  acceperunt,  aut  certe  qui  aliorum 
testimonio  sibi  commendata,  litteris  ac  me¬ 
moriae  tradiderunt.  Deinde  Romani  principes 
post  constitutam  a  Julio  et  Augusto  monar¬ 
chiam,  aut  ab  alio  principe  nominabantur, 
aut  ab  exercitu  creabantur.  Quos  senatus, 
aut  populus  creavit,  ii  et  paucissimi  fuere, 
et  non  diu  tolerati.  Certe  in  tanto  numero 
principum  romanorum,  tres  tantum  Onu¬ 
phrius  in  lib.  de  Comitiis  imperatoriis  no¬ 
minat  a  senatu  electos,  Nervam,  Maximum 
cum  Balbino,  et  Tacitum.  Nervam  a  senatu 
creatum,  Dion  Cassius,  quem  solum  Onu¬ 
phrius  citat,  non  dicit ;  Aurelius  Vietor  ar¬ 
bitrio  legionum  (quamquam  id  non  in  omni¬ 
bus  codicibus  haberi  animadverti)  Nervam 
imperatorem  factum  scripsit.  Eutropius  lib. 
vili,  favore  praefecti  praetorio  Nervae  delatum 
imperium  testatur.  Ipse  quoque  Onuphrius 
sic  a  senatu  Nervam  creatum  imperatorem 
scripsit,  ut  non  negaverit  accepisse  etiam 
suffragium  militum  praetorianorum,  sine  quo 
videlicet  irrita  fuisset  electio.  Maximus  et 
Balbinus  invito  exercitu  electi,  prima  data 
occasione  a  militibus  interfecti  sunt.  Siqui¬ 
dem  (ut  scribit  Herodianus  lib.  vm.)  indi¬ 
gnabantur  milites  sibi  a  senatu  principes 
datos,  quos  et  senatorios  imperatores  per 
ludibrium  appellabant.  Tacitus  a  senatu 
quidem  dictus  est,  sed  militibus  jubentibus  ; 
ut  Flavius  Vobiscus  scribit  in  ejus  vita  :  se¬ 
natus  enim  ad  milites  imperatoris  electionem 
rejiciebat,  prope  intelligens  non  placiturum 
militibus  principem,  quem  ipsi  non  elegis¬ 
sent.  Itaque  recte  S.  Hieronymus  in  epistol. 
85.  ad  Evagrium,  imperatorem  ab  exercitu 
creari  dicit. 

Cum  igitur  haec  fuerit  apud  Romanos  eli¬ 
gendi  principis  ratio,  multorum  saeculorum 
consuetudine  roborata,  quis  credat  post  an¬ 
nos  800,  Romanum  senatum,  aut  populum, 
quando  nullius  ferme  auctoritatis  erat,  id 
fuisse  ausurum  in  electione  principis,  quod 
ante,  cum  floreret,  minime  audebat?  Quare 
consultius  fecit  Joannes  Aventinus,  quem 

Illyricus  et  Onuphrius  praeter  caeteros  lau- 
dant.  Is  enim  cum  senatusconsultum,  et  ple¬ 
biscitum  in  imperii  translatione  omnino  ha¬ 
bere  vellet,  et  tamen  non  auderet  contra 
fidem  omnium  veterum  id  asserere,  tacitum 
senatusconsultum ,  et  plebiscitum  factum 
fuisse  scribit,  et  primas  partes  ejus  actionis 
Pontifici  Romano  attribuit.  Sic  enim  loquitur 
lib.  iv.  Annalium  Boiorum  :  «  Pontifex,  se¬ 
natus,  populusque  Romanus  imperium  trans¬ 
ferre  jure  suo  in  Germanos  ,  Carolumque 
tacito  senatusconsulto,  plebiscitoque  decer¬ 
nunt».  Nimirum  sic  interpretari  voluit  hic 
auctor  acclamationem  populi  Romani,  Carolo 
a  Pontifice  coronato.  De  qua  veteres  loquun¬ 
tur  ,  ut  videlicet  illa  acclamatio  quoddam 
veluti  plebiscitum  fuisse  videretur.  Sed  de 
his  satis.  Nam  neque  adversarius  (ut  supra 
diximus)  hunc  imperii  titulum  agnoscit. 

CAPUT  XI. 

Mon  devenisse  ad  Germanos  imperium 
donatione  Graecorum,. 

Restat  postremus  titulus,  principis  Orien¬ 
talis  donatio,  sive  communicatio,  quem  titu¬ 
lum  Illyricus  non  solum  agnoscit,  sed  etiam 
pro  viribus  defendere  nititur.  Tot  vero  frau¬ 
dibus  et  mendaciis  in  hac  una  re  expli¬ 
canda  utitur,  ut  mirum  sit,  si  non  ipse  sibi 
apud  sanos  lectores  existimationem,  fidem¬ 
que  detraxerit. 

Nobis  autem  ad  hunc  titulum  exploden¬ 
dum  duplex  via,  eaque  expeditissima,  sese 
offert.  Primum  enim  historici  tum  veteres, 
tum  recentiores  scribunt,  Graecos  imperato¬ 
res,  cum  primum  ad  eos  fama  perlata  est 
coronationis  Caroli,  vehementer  commotos 
atque  indignatos  fuisse.  Quod  sane  argumen¬ 
tum  est  evidens,  imperium  Carolo  non  esse 
Graecorum  donatione  tributum.  Sed  verba 
historicorum  audiamus.  Eginarthus,  Caroli 
Magni  (ut  supra  diximus)  cancellarius,  in 
vita  ejusdem  Caroli,  postea  quam  exposuit 
coronationem,  ita  subjecit  :  Invidiam  sus¬ 
cepti  nominis,  Constantinopolitanis  impera¬ 
toribus  super  hoc  indignantibus,  magna  tu¬ 
lit  patientia,  vicitque  eorum  contumaciam 
magnanimitate,  qua  eis  procul  dubio  longe 
praestantior  erat,  mittendo  ad  eos  crebras 
legationes,  et  in  epistolis  fratres  eos  appel¬ 
lando.  Sigebertus  in  Chronico  anni  805.  et 
Conradus  Abbas  Urspergensis  in  Chronico, 
ubi  refert  compendio  res  gestas  Caroli,  iis¬ 


dem  fere  verbis  indignationem  imperatorum 
Graecorum  describunt.  Quos  secutus  Al- 
bertus  Krantzius  lib.  ii.  Saxoniae  cap.  8.  ita 
scripsit  :  Invidiam  suscepti  nominis,  Con¬ 
stantinopolitanis  imperatoribus  non  dissi¬ 
mulantibus  magna  superavit  pecunia  :  vicit¬ 
que  eorum  contumaciam  magnanimitate,  qua 
Graeculis  multum  praestabat. 

Deinde  ex  historiis  constat  Graecos  impe¬ 
ratores  agnovisse  tandem  vel  invitos  impe¬ 
rium  Caroli,  sed  non  antequam  iis  a  Ponti¬ 
fice  imperator  appellatus  et  augustali  dia¬ 
demate  insignitus  est.  Ut  nonnisi  impuden- 
tissimo  mendacio  Illyricus  scribere  potuerit 
pag.  48  et  52.  multis  annis  ante  Caroli  coro¬ 
nationem  concessum  eidem  Carolo  fuisse 
imperium  Occidentis  ab  imperatore  Graeco. 

Exstant  annales  Francorum  accuratis¬ 
simi,  ipso  Caroli  tempore  conscripti.  In  his 
anno  Domini  798.  ponitur  prima  legatio 
Irenes  imperatricis  ad  Carolum  nondum  im¬ 
peratorem,  qua  legatione  non  imperii  com¬ 
municatio  tractata  est,  sed  restitutio  capti¬ 
vorum.  Deinde  anno  801.  adscribitur  Caroli 
coronatio  Romae  facta  a  Pontifice  Leone. 
Tum  anno  802.  qui  fuit  ultimus  Irenes,  nar¬ 
ratur  alia  legatio  ejusdem  Irenes  ad  Caro¬ 
lum  imperatorem,  pro  pace  inter  Graecos  et 
Francos  impetranda.  Sed  neque  in  ea  lega¬ 
tione  ulla  mentio  communicationis  imperii 
facta  est.  Anno  803.  describitur  legatio  Ni- 
cephori  imperatoris,  qui  Irenoe  successerat, 
ad  eumdem  Carolum  pro  impetranda  pace  ; 
de  imperii  communicatione  nulla  mentio. 
Pacem  enim  optabant  Graeci  a  rege  Fran¬ 
corum  potentissimo,  sed  nondum  (quod  ex 
veteribus  colligatur)  Carolum  salutare  im¬ 
peratorem  et  augustum  dignabantur.  An¬ 
no  812.  qui  fuit  ultimus  Nicephori,  comme¬ 
moratur  legatio  Michaelis,  qui  successerat 
Nicephoro,  ad  eumdem  Carolum,  et  tum  de¬ 
mum  scribit  auctor  Annalium ,  a  legatis 
Graeci  imperatoris  Carolum  Magnum,  cum 
jam  annos  12.  imperaret,  imperatorem  et 
augustum  salutatum.  Denique  anno  814. 
scribit  auctor  obitum  Caroli,  quem  annis  14. 
in  imperio  fuisse  testatur,  ac  proinde  non  nu¬ 
merat  annos  imperii  a  consensu  Graecorum, 
sed  a  coronatione,  quam  a  Leone  Pontifice 
Romae  susceperat.  Consentiunt  his  annali¬ 
bus  omnes  historici  graviores,  Aimoinus 
lib.  iv.  cap.  90  et  91.  Paulus  Diaconus 
lib.  xxiii  rerum  Roman.  Ado  Viennensis  in 
Chronico  G.  aetate,  Rhegino  Prumiensis  lib.  II* 
Chronie.  Otho  Trisirigensis  lib.  v.  cup~3l. 

et  sequentibus,  Cedrenus  in  compendio  hi¬ 
storiarum,  Zonaras  in  annalibus,  Abbas  Urs- 
pergensis,  Hermannus  Contractus,  et  Sige- 
bertus  in  Chronico,  Blondus  lib.  i.  Deca¬ 
dis  2.  Platina  in  vita  Leonis  III  et  (quod 
magis  est  admirandum)  Illyricus  Cent.  9. 
cap.  16.  coi.  621. 

Videamus  nunc  quid  Illyricus  in  lib.  de 
translatione  imperii  adversus  hanc  notissi¬ 
mam,  certissimam  que  historiam,  adversus 
scripta  sua  priora,  et  (ni  fallor)  etiam  ad¬ 
versus  propriam  mentem  et  conscientiam 
adferat  :  «  Habuit  (inquit  pag.  47.)  Carolus 
Magnus  imperialem  dignitatem  concessione, 
ac  consensu  Constantinopolitanorum  impe¬ 
ratorum,  quod  aliquanto  clarius  ordineque 
deinceps  exponam  ».  Nec  nos  diffitemur, 
consensisse  tandem  Gra)cos  in  imperium  Ca- 
roli,  sed  invitos  ;  et,  ut  tu  ipse  loco  notato 
in  centuriis  dicis,  quod  mutare  non  possent, 
quod  a  Leone  Pontifice  jam  factum  erat.  Sed 
perge,  et  expone  quod  proposuisti.  «  Pla¬ 
tina,  ut  homo  Italus,  et  Papis  suis  addictis¬ 
simus,  studio  rem  totam  obscurat  :  ac  cum 
narrasset,  Romse  Carolum,  acclamante  ei 
populo  (ut  imperatori)  a  Leone  coronatum 
esse,  mox  addit  haec  verba  :  Interea  vero 
Gonstantinopolitana  imperatrix,  missis  in  Ita¬ 
liam  legatis,  cum  Carolo  foedus  et  pacem 
iniit,  imperiumque  hisce  terminis  divisit  etc., 
quibus  verbis  ostendit  quidem  imperatricem 
procul  dubio  de  consensu  imperialis  senatus 
Carolo  Magno  concessisse  Occidentale  impe¬ 
rium,  et  haud  dubie  etiam  nomen  ipsum  cum 
re,  sicut  omnes  alii  historici  scribunt ;  sed 
tamen  non  vult  clare  dicere,  an  antea  Papa 
populusque  eum  coronaverint,  aut  vero  im¬ 
peratrix  illi  eam  dignitatem,  et  potentiam 
concesserit » . 

At  certe  Platina  satis  clare  expressit,  post 
peractam  Caroli  coronationem,  legatos  de 
pace  ab  Irene  ad  Carolum  venisse.  Sed  fac 
Platinam  ut  Italicum,  et  Papis  addictum, 
rem  obscurasse  :  quid  respondebis  ad  an¬ 
nales  Francorum,  ad  tot  historicos  supra  ci¬ 
tatos,  Grsecos,  Germanos,  Gallos,  ad  te  ip¬ 
sum  denique?  certe  illi  nec  Italici  erant,  nec 
Papis  addictissimi;  et  tamen  coronationem 
Caroli  antea  factam,  quam  legati  de  pace 
ab  Irene  mitterentur,  clarissime  docuerunt. 

Quod  autem  addis ,  omnes  historicos  te¬ 
stari,  nomen  imperatorium  cum  ipsa  re,  quee 
tanto  nomini  respondet,  Carolo  ab  Irene  con¬ 
cessum,  mendacium  est  apertissimum  :  Nul¬ 
lum  enim  historicorum  reperirc  poiui  (evolvi 

autem  plurimos),  qui  id  ullo  verbo  significa¬ 
ret  quod  tu  dicis  ;  quin  potius  annales  Fran¬ 
corum,  Ado  Viennensis,  et  Rhegino  Pru- 
miensis  in  Chronicis  anno  812.  tanquam  rem 
novam  et  insolitam  referunt,  quod  legati 
Michaelis,  qui  tertius  fuit  ab  Irene,  laudes 
imperatorias  Carolo  dixerint,  eumque  impe¬ 
ratorem  et  Basileum  appellaverint.  Perge. 

«  Verum  quod  antea  imperatrix  id  fecerit 
quam  Papa,  vel  populus,  inde  liquidissime 
apparet,  quia,  teste  Matthseo  Palmerio  Flo¬ 
rentino,  et  Martino  Polono,  antea  est  Irene 
imperatoria  dignitate  spoliata  per  Nicepho- 
rum,  quam  Papa  Leo,  populusque  eam  ac¬ 
tionem  cum  Carolo  Romai  habuit.  Sunt  vero 
isti  duo  vel  diligentissimi  supputatores  tem¬ 
porum  ».  Et  hic,  ni  fallor,  contra  conscien¬ 
tiam  loqueris. 

Nam  in  primis,  qua  fronte  audes  Marti- 
num  Polonum  diligentissimum  temporum 
supputatorem  appellare,  quem  constat  om¬ 
nium  fere  historicorum  fuisse  negligentissi- 
mum  ?  Ac  ne  longius  abeamus,  in  descri¬ 
ptione  annorum  Irenes,  Nicephori,  Michaelis 
et  Caroli  imperatorum,  quae  omnia  vix  duas 
paginas  explent,  sex  commisit  errores.  Pri¬ 
mum  Irenem  solam  tribus  annis  imperasse 
dicit.  At  Paulus  Diaconus,  qui  Irenes  tem¬ 
pore  vixit  lib.  xxin.  rerum  Romanarum, 
quinque  annos,  et  aliquot  menses  illi  tribuit, 
et  singulorum  annorum  acta  describit.  Idem 
facit  auctor  Annalium  Francorum,  qui  Pauli 
Diaconi  aequalis  fuit.  Idem  Cedrenus,  Grae¬ 
cus  auctor,  in  compendio  historiarum.  Idem 
alii  veteres,  et  ex  recentioribus  Onuphrius 
lib.  ii.  de  principibus  Romanis  Irenae  soli 
tribuit  annos  quinque ,  menses  undecim, 
dies.  17.  Deinde  Nicephorum,  qui  Irenae 
successit,  Martinus  Polonus  solum  mensibus 
novem  imperasse  scribit.  At  Paulus  Diaco¬ 
nus,  Cedrenus,  Annales  Francorum,  et  om¬ 
nes  alii  veteres,  octo  annos,  et  eo  amplius 
Nicephoro  tribuunt  :  Onuphrius  lib.  ii.  de 
principibus  Romanis  annos  octo,  menses 
octo,  dies  26.  et  ne  putetur  esse  librariorum 
error  in  numero  ;  quid  singulis  annis  Nice- 
phorus  egerit,  Paulus  Diaconus  et-Cedrenus 
diligenter  perscripserunt.  Tertio  Michaelis 
imperium  constituit  Martinus  Polonus  an¬ 
no  800.  contra  omnium  aliorum  historico¬ 
rum  tum  veterum,  tum  recentiorum  fidem. 
Quarto  Caroli  Magni  initium  ponit  anno  802. 
neque  errore  librariorum  id  factum  existi¬ 
mari  debet.  Siquidem  eodem  in  loco  Caro¬ 
lum  imperasse  dicit  annis  14.  mense  uno, 

et  diebus  quatuor,  ac  deinde  consequenter 
initium  Ludovici,  qui  Carolo  successit,  ponit 
anno  816.  At  Carolum  imperare  coepisse  primo 
die  anni  801.  si  a  Natali  Domini  initium  anni 
sumatur,  vel  octo  diebus  ante  exitum  an¬ 
ni  800,  si  exordium  anni  ducatur  a  kalendis 
Januarii;  tot,  et  tam  graves  auctores  scri¬ 
bunt,  ut  mirum  sit  Martinum  Polonum  vigi¬ 
lasse,  ista  cum  scriberet.  Vide  testimonia 
qua)  supra  citavimus  cap.  4.  Quinto  idem 
Martinus  ibidem  Leonem  III,  qui  Carolum 
coronavit,  quartum  appellat,  contra  ca)teros 
omnes  historicos,  eique  tribuit  aedificatio¬ 
nem  urbis  Leoninae ;  quam  tamen  constabat 
ab  alio  Leone  esse  factam,  quem  alii  omnes 
quartum,  ipse  vero  quintum  vocat.  Sexto  in 
eadempagina  idemMartinusscribitanno  814. 
Stephanum  Papam  IY  venisse  in  GalliaS”,  et 
honorifice  susceptum  aLudovico  imperatore. 
At  si  Ludovicus  imperare  coepit  anno  816. 
ut  paulo  post  idem  Martinus  docet  :  quo¬ 
modo  potuit  anno  814.  imperator  Ludovicus 
Stephanum  Pontificem  ad  se  venientem 
suscipere?  Itaque  Martinus  Polonus,  diligen- 
tissimus  scilicet  supputator  annorum;  tam 
Pontificum  quam  Caesarum  annos  ut  pluri¬ 
mum  perperam  disponit. 

Quod  vero  idem  Illyricus  ait,  ex  Matthaeo 
Palmerio  liquidissime  apparere,  Irenem 
ante  imperio  spoliatam  fuisse,  quam  Ponti¬ 
fex  Leo  Carolum  coronaverit,  liquidissimum 
quoque  mendacium  est.  Palmerius  enim  in 
additione  ad  Chronicum  Eusebii,  tametsi  in 
eo  labitur,  quod  Irene  post  filii  excaecatio¬ 
nem  solum  quatuor  annos  tribuit,  cum  Pau¬ 
lus  Diaconus,  Annales  Francorum,  et  Cedre- 
nus  quinque  annos,  et  aliquot  menses  illi 
tribuant,  tamen  ipse  idem  coronationem 
Caroli  ponit  anno  801.  et  initium  imperii 
Nicephori  anno  802.  constat  autem  ex  Ce- 
dreno,  et  Paulo  Diacono,  eadem  die  Nice- 
phorum  imperare  coepisse,  qua  Irene  se  ab¬ 
dicare  imperio  coacta  est.  Ex  quo  intelligi- 
mus  Palmerium  non  solum  quatuor  annos 
integros,  sed  etiam  aliquot  menses  Irense 
tribuendos  existimasse,  licet  solum  perfe¬ 
ctum  numerum  expresserit.  Proinde  ex  Pal- 
merii  sewtentia  posterius  Irenem  imperio 
spoliatam,  quamCarolus  fuerit  coronatus. 

Sed  audiamus  jam  csetera.  «  Testatur  quo¬ 
que  Platina,  Nicephorum  imperatorem,  op¬ 
pressorem,  aut  successorem  Irenes,  mox  ini¬ 
tio  foedus  Irenes  de  imperii  divisione  cum  Ca¬ 
rolo  renovasse  :  ut  ha)c  quoque  fuerit  confir¬ 
matio  imperii  Occidentalis  a  Constantinopo- 


litanis  Carolo  facta.  Porro  Nicephorum  hunc 
imperatorem  collocat  Martinus  Polonus  Poe- 
nitentiarius  Papa;,  et  Archiepiscopus  Con- 
sentinus,  in  annum  Domini  799.  omnino  eum 
clarissime  pra)ponit  illi  Romana)  corona¬ 
tioni  Caroli,  sicut  et  Sebastianus  Francus, 
quin  et  Jacobus  Philippus  Bergomcnsis  ». 
De  Martino  Polono  jam  ante  respondimus, 
eum  in  manifesto  errore  versari,  cum  impe¬ 
rium  Nicephori  refert  ad  annum  Domini  799. 
quod  ad  annum  802.  referre  debuisset.  Sc- 
bastianum  Francum  non  vidi;  nec  multum 
laboro  quid  ille  dixerit,  cum  auctor  fuerit 
admodum  recens,  et  a  Catholica  Religione 
alienus. 

Jacobum  Philippum  Bergomensem  more 
tuo  fraudulenter  citas.  Ille  enim  etsi  lib.  xi. 
supplementi  commemoret  divisionem  impe¬ 
rii  inter  Carolum  et  Irenem,  antequam  nar¬ 
ret  ejusdem  Caroli  coronationem  Roma)  fa¬ 
ctam,  tamen  id  facit  per  anticipationem,  ut 
expediat  ea  quee  ad  Graecorum  imperium 
pertinent.  Nam  postea  loco  suo  ad  ordinem 
temporum  rediens,  disertis  verbis  docet  im¬ 
perium  a  Graecis  ad  Francos  translatum 
fuisse  Pontificis  auctoritate  anno  Domini  800. 
exeunte,  ut  etiam  supra  citavimus  in  4.  cap. 

a  Praeponit  quoque  (addit  Illyricus)  Mar¬ 
tinus  Michaelem  imperatorem  eidem  coro¬ 
nationi,  qui  ibidem  illud  foedus  renovavit 
cum  Carolo.  Denique  et  Chronicon  D.  D. 
Achillis  Gassari  initium  principatus  Nice¬ 
phori  ponit  in  annum  798.  facta  vero  est  illa 
renovatio  concessi  Imperii  a  Nicephoro  mox 
initio  sui  imperii.  Quare  ex  hisce  licet  colli¬ 
gere  ut  minimum  tres  donationes  aut  con¬ 
cessiones  imperii  per  Constantinopolitanos 
imperatores  factas  ante  illam  Romanam  ac¬ 
tionem  nempe  Irenes,  Nicephori,  etMichae- 
lis,  vel  certe  illas  duas  priores  » . 

Colligebat  olim  Yirgilius  aurum  ex  Ennii 
stercore  :  at  noster  Illyricus  (ut  video)  ex 
historicorum  auro  stercus  colligit.  Nam 
cum  veteres,  ac  probati  historici,  et  illi  ipsi, 
qui  tempore  Caroli  Magni  vixerunt,  tam  per¬ 
spicue  tradant,  anno  quinto  Irenes  Carolum 
Magnum  a  Pontifice  Maximo  coronatum,  ac 
deinde  post  eam  coronationem,  Irena)  suc¬ 
cessisse  Nicephorum,  et  Nicephoro  Michae¬ 
lem,  quis  non  intelligit  errasse  Martinum 
Polonum,  et,  qui  eum  secuti  sunt,  recen- 
tiores  historicos,  qui  sine  ulla  ratione  ex 
sola  imperitia  veteribus  contradicunt?  Quan¬ 
ta  autem  impudentia  est,  ejusmodi  errores 
tam  diligenter  consectari,  et  demum  in  ob- 

scaris  auctoribus  vix  repertos  ita  proponere, 
ac  si  nihil  verius  litteris  mandari  potuisset  ? 
et  tamen  pergit  Illyricus,  atque  ait  :  «  Ex 
hisce  etidm  licet  colligere,  temere,  vel  po¬ 
tius  fraudulenter  a  Sabellico  concessionem 
imperii  ab  Irenm  post  factam  coronationem 
Leonis  Papa;  poni.  Redarguitur  enim  mani¬ 
feste  ratione  temporum.  Plerique  sane  om¬ 
nes  Irenem  aiunt  postremo  ab  imperio  de¬ 
positam  esse  ante  illam  actionem  Romanam, 
aliqui  autem  eodem  anno.  Igitur  oportet 
translationem  imperii  antea  in  Carolum  fa¬ 
ctam  esse  a  Constanlinopolitanis  quam  a 
Romanis  ». 

At  si  temei’e  vel  fraudulenter  Sabellicus 
anteposuit  Caroli  coronationem  Irenes  ab¬ 
dicationi,  num  etiam  Paulus  Diaconus,  an¬ 
nales  Francorum,  Cedrenus,  Zonaras,  Ado, 
Rhegino,  Otho,  Conradus,  Sigebertus,  et 
alii  veteres,  temere  vel  fraudulenter  id  ege¬ 
runt?  Certe  Sabellicus  veteres  historicos  se¬ 
cutus  est.  Et  quinam  sunt,  Illyrice,  illi  ple¬ 
rique  omnes,  qui  Irenem  aiunt  postremo  ab 
imperio  depositam  esse  ante  illam  actionem 
Romanam  ?  Nimirum  Martinus  Polonus, 
qui  unus  est  instar  omnium.  An  non  te  pu¬ 
det  tam  aperte  mentiri  ?  sed  perge. 

«  Porro  illam  translationem  de  pace  im¬ 
perioque  inter  Irenem  et  Carolum  factam, 
collocant  Ado  Viennensis,  et  annales  Caroli 
in  annum  Domini  798.  Praeponunt  igitur 
eam  ut  minimum  integro  quadriennio  coro¬ 
nationi  Leoninae.  Paulus  quoque  /Emilius  in 
sua  Francorum  historia  affirmat  seriam  sol- 
lieitamque  actionem  et  legationem  Irenes  ad 
Carolum  longe  praecessisse  illam  Romanam 
coronationem.  »  Id  vero,  Illyrice,  non  est 
solum  audacter  mentiri,  sed  etiam  configere 
oculos  hominibus,  ut  non  videant  ea  quae 
clarissime  patent.  Siquidem  Ado  Viennen¬ 
sis,  et  annales  Francorum  duas  ponunt  le¬ 
gationes  Irenes  ad  Carolum,  unam  pro  pace, 
ct  restitutione  captivorum,  ante  Caroli  coro¬ 
nationem  anno  798.  alteram  pro  pace  iterum 
renovanda,  post  Caroli  coronationem,  anno 
802.  et  quamvis  Platina  dicat  hac  legatione 
posteriore  procuratam  esse  imperii  divisio¬ 
nem,  tamen  Ado  Viennensis ,  et  annales 
Francorum  nullam  imperii  mentionem  fa¬ 
ciunt,  nisi  multo  inferius,  ubi  describunt  le¬ 
gationem  Michaelis  anno  812.  Haec  enim 
sunt  verba  Adonis  :  Anno  798.  Ircne  ad  ex¬ 
cellentissimum  regem  Carolum  legationem 
pro  pace  servanda  misit.  Et  infra,  postquam 
narraverat  coronationem  Caroli  factam  anno 


801.  ita  subjungit ;  Anno  802.  lrene  impera¬ 
trix  ad  imperatorem  Carolum  misit  pro  pace 
inter  Francos  et  Gra;cos  firmanda.  Et  infra, 
anno  803.  Irene  ab  imperio  deposita  est;  et 
Nicephorus  imperator  Constantinopoli  crea¬ 
tus,  qui  legatos  suos,  una  cum  legatis  impe¬ 
ratoris  Caroli  remisit.  Nam  imperator  Caro- 
lus  Jesse  Episcopum  Ambianensem,  et  Elini- 
gandum  comitem,  Constantinopolim  direxe¬ 
rat.  Susceperunt  autem  legati  Nicephori  im¬ 
peratoris  epistolam  inscriptam  de  foedere 
pacis,  sicque  tali  pacto  Constantinopolim  re¬ 
versi  sunt.  Denique  infra,  anno  812.  In  ejus 
locum  Michael  gener  ejus  imperator  crea¬ 
tur,  cujus  legati  Aquisgrani  ad  imperatorem 
Carolum  missi  laudes  more  suo  dixerunt, 
imperatorem,  et  Basileum  illum  appellantes. 
His  consentiunt  tum  annales  Francorum 
(nam  inde  haec  omnia  Ado  Viennensis  acce¬ 
pit)  tum  etiam  Paulus  2Emilius  in  lib.  iii.  de 
rebus  Francorum,  ut  quivis  per  se  cogno¬ 
scere  potest. 

Novum  enim  mendacium  est,  quod  paulo 
post  Illyricus  addit,  cum  ait  :  «  Mihi  vero 
verisimile  est,  mox  initio  illius  instaurati 
regni  Irenes  esse  factam  talem  transactio¬ 
nem  de  imperio  inter  eam  et  Carolum,  quo 
constabiliret  adhuc  principio  dubium,  et  in¬ 
vidiosum  regnum,  quod  et  yEmilius  affir¬ 
mat».  IIoc  (inquam)  apertum  mendacium 
est,  cum  Paulus  Humilius  non  solum  non  di¬ 
cat  ullam  factam  esse  transactionem  de  im¬ 
perio  inter  Irenem  et  Carolum,  sed  contra 
potius  asserat  invita  Irene  et  Nicephoro  Au¬ 
gustis,  Carolum  a  Pontifice  magno  proce¬ 
rum  Romanorum  assensu,  imperatorem  fa¬ 
ctum.  Id  illa  verba  indicant  de  legatis,  quos 
Irene  misit  ad  Carolum,  jam  a  Pontifice  co¬ 
ronatum.  Augusta;  legati  foedus  petebant, 
a;gritudine  animi,  interim  dissimulata,  et  illa 
de  Niceplioro  :  Hactenus  Carolum  Augu¬ 
stum,  magno,  patientissimoque  animo  Ni¬ 
cephori  simultatem,  invidiamque  tulisse. 

Sed  pergamus  ad  reliquas  nugas  Illyrici, 
ut  hunc  locum  aliquando  claudamus  ;  Cre¬ 
dibile,  inquit  Illyricus,'  tamen  profecto  valde 
est,  Irenem  cum  filio  Constantino  multo  ant¬ 
ea  illam  dignitatem,  et  possessionem  impe¬ 
rii  cum  Carolo  communicasse».  Unde  au¬ 
tem  id  credibile  sit,  multis  verbis  conatur 
ostendere.  Sed  summa  est,  quia  Carolus  de¬ 
victis  Longobardis,  jam  magna  Italia;  parte, 
et  ipsa  Urbe  potiebatur  ;  et  Constantinus 
imperator  Constantinopolitauus  filiam  Caroli 
in  matrimonium  sibi  dari  petierat.  «  Expen- 

dat,  inquit,  qumso,  totum  hoc  negotium  qui¬ 
vis  intelligens, ''quomodo  potuit  Constantinus 
imperator  ambire,  aut  impetrare  filiam 
Caroli  non  facta  pace  ?  Quomodo  autem  po¬ 
tuit  inter  eos  fieri  pax,  non  concesso  Carolo 
Occidentali  imperio,  quod  jam  fortiter  occu¬ 
paverat,  et  firmiter  retinebat  ?  Necessario 
igitur  in  tali  nuptiarum  filiee  Caroli  pactione 
divisio  imperii  facta  est.  »  Egregia  sane 
demonstratio,  quasi  non  possit  imperator 
cum  rege  potentissimo  pacem  facere,  et  af¬ 
finitatem  contrahere,  nisi  imperialem  dig¬ 
nitatem  cum  eo  communicare  voluerit.  Qua 
igitur  ratione  Carolus  Y  imperator  cum 
Francisco  rege  Francorum  pacem  fecit,  et 
Leonoram  sororem  ei  in  matrimonium  collo¬ 
cavit,  nec  tamen  eum  in  imperio  collegam 
accepit  ?  At  Carolus  Magnus  Occidentale 
imperium  armis  acquisitum  possidebat :  nec 
pacem  cum  imperatore  Constantinopolitano 
fecisset,  nisi  ei  imperium  jam  occupatum 
retinere  permissum  esset.  Verum,  non  est, 
ut  supra  diximus,  de  possessione  provincia¬ 
rum  imperialium  quaestio,  sed  de  titulo,  de 
jure,  de  nomine,  de  dignitate,  ac  majestate 
augustali  tota  controversia  est.  Neque  enim 
inficiamur,  Carolum  bellica  virtute  Longo¬ 
bardos  ex  Italia  exegisse,  eamque  provin¬ 
ciam  suam  fecisse,  quae  aliquando  Romani 
imperii  provincia  fuerat.  Sed  quemadmo¬ 
dum  hoc  tempore  reges  Francorum,  et  Hi¬ 
spanorum,  Romani  imperii  provincias  tenent, 
nec  tamen  sunt  Romani  imperatores,  et  im¬ 
perator  cum  eis  pacem  et  affinitatem  habet, 
ita  quoque  fieri  potuit,  ut  Carolus  Magnus 
aliquot  Romani  imperii  provincias  sine  no¬ 
mine  et  jure  imperatorio  teneret,  et  tamen 
cum  eo  imperator  ConstantinopOlitanus  pa¬ 
cem,  atque  affinitatem  habere  cuperet. 

CAPUT  XII. 

Romanum  Pontificem  jure  suo  imperium 
a  Grxcis  in  Germanos  transtulisse. 

Demonstravimus  hactenus,  Carolum  Ma¬ 
gnum,  quem  imperatorem  Romanorum 
fuisse  nemo  negat,  ejusmodi  imperium  nullo 
alio  titulo  adeptum,  nisi  Pontificis  Maximi 
auctoritate.  Nunc  quoniam  Illyricus  inter 
alia  argumenta,  quibus  efficere  nititur,  im¬ 
perium  non  pervenisse  ad  Carolum  Magnum 
Pontificia  auctoritate,  etiam  illud  affert, 
quod  Romanus  Pontifex  non  habeat  jus  im¬ 
peria  transferendi.  Nos  contra  Deo  juvante, 


ad  demonstrandum  aggrediemur,  posse 
Romanum  Pontificem,  si  causa  postulet,  id 
facere,  non  quidem  regia,  aut  imperatoria, 
sed  apostolica,  id  est,  summa  atque  eminen- 
tissima  Ecclesiastica  potestate. 

Pendet  autem  tota  haec  res  ex  duabus 
sententiis  :  altera,  Romanum  Pontificem  to¬ 
tius  Ecclesiae,  id  est,  omnium  Christiano¬ 
rum  Patrem  et  Pastorem  esse  ;  altera,  sum¬ 
mum  Ecclesiae  totius  Pastorem  ita  non 
modo  privatis  hominibus,  sed  etiam  regibus, 
et  imperatoribus  Christianis  praeesse,  ut,  si 
causa  Christi  et  Ecclesia;  id  exigat,  possit 
eos  regnis,  atque  imperiis  exuere,  eaque  re¬ 
gna,  et  imperia  ab  aliis  ad  alios  transferre. 
Nemo  est  enim  qui  non  intelligat,  si  hae  duae 
sententiae  verae  sint,  continuo  illud  etiam 
effici,  ut  Romanus  Pontifex  certis  de  causis 
imperia  transferre  possit. 

Priorem  sententiam  multi  ex  nostris  ac¬ 
curatissime,  ac  fusissime  demonstrarunt. 
Quod  etiam  nos  praestitimus  in  libris  quin¬ 
que,  quos  de  Summi  Pontificis  institutione 
et  potestate  scripsimus.  Quare  hoc  loco  satis 
erit,  si  eam  sententiam  confirmemus  testi¬ 
moniis  imperatorum,  atque  eorum  potissi¬ 
mum,  qui  Romanae  Sedi  infesti  fuerunt.  Si 
enim  ipsos  imperatores,  ubi  de  jure  ipsorum 
agitur,  testes  habemus,  frustra  aliorum 
testimonia  desideramus. 

Carolus  Magnus  imperator  primus  ex 
gente  Francorum  non  semel  primatum 
Rom.  Pontificis  agnoscere  se,  ac  venerari 
professus  est.  Exstat  privilegium  ejusdem 
Caroli,  quod  Bremensi  Ecclesiae  dedit,  apud 
Albertum  Krantziumlib.  i.  Metropolis  cap.  7. 
in  haec  verba  :  «  Summi  Pontificis,  et  uni¬ 
versalis  Papae  Adriani  praecepto,  necnon  et 
Monguntinensis  episcopi  Lullonis,  omnium- 
que  qui  affuere  Pontificum  consilio,  eamdem 
Bremensem  Ecclesiam  cum  omnibus  suis 
appendiciis,  Villehado  ,  probabilis  vitae, 
coram  Deo  et  sanctis  ejus  commisimus  ». 
Exstant  item  libri  nomine  Caroli  Magni 
advei-sus  synodum  Graecorum  de  cultu 
imaginum  :  quos  libros  etsi  ego  non  esse 
Caroli  Magni  arbitror,  tamen  quia  ab  adver¬ 
sariis  Carolo  tribui  constanter  video,  sumam 
etiam  inde  testimonium.  Sic  igitur  habet  li¬ 
ber  primus  cap.  6  :  «  Sicut  caeteris  discipulis 
Apostoli,  et  Apostolis  omnibus  Petrus  emi¬ 
net,  ita  nimirum  caeteris  sedibus  apostolica, 
et  apostolicis  Romana  eminere  dignoscitur. 
Haec  enim  nullis  synodicis  constitutis  caeteris 
Ecclesiis  praelata  est,  sed  ipsius  Domini  au- 

ctoritate  primatum  habet » .  Denique,  ut  ex 
Platina  in  vita  Leonis  III  et  Paulo  Humilio 
lib.  m  de  rebus  gestis  Francorum,  ac  Ja- 
cobo  Vimphelingio  in  epitome  rerum  Ger¬ 
manicarum  cap.  9.  cognosci  potest,  cum  ali¬ 
quando  idem  Carolus  Romae  sententias  Epi¬ 
scoporum,  qui  ex  tota  Italia  et  Francia  con¬ 
venerant,  rogasset  de  vita  et  moribus  Papae 
Leonis,  atque  ab  iis  una  voce  responsum 
esset,  Sedem  Apostolicam,  omnium  Eccle¬ 
siarum  caput,  a  nemine  judicari  debere, 
continuo  acquievit,  ac  permisit,  ut  Summus 
Pontifex  Leo  solo  jurejurando  crimen,  quod 
ei  falso  objiciebatur,  dilueret. 

Otho  Magnus,  qui  primus  ex  gente  Saxo- 
nica  Romani  imperii  gubernacula  rexit,  eum. 
dem  primatum  Romanae  Ecclesiae  disertis 
verbis  confessus  est  in  epistola,  quam  scri¬ 
psit  ad  Joannem  XII  Rom.  Pontificem,  quae 
exstat  apud  Luithprandum  Ticinensem  lib.  vi 
cap.  9.  Haec  enim  est  inscriptio  litterarum  : 
«  Summo  Pontifici,  et  universali  Papae  Do¬ 
mino  Joanni,  Otho  divinae  respectu  clemem 
tiao  imperator  Augustus  ».  Fuit  quoque  hic 
Otho  Magnus  Romanae  Ecclesiae  et  Acerri¬ 
mus  defensor,  ut  Jacobus  Vimphelingius 
testatur  in  Epitome  rerum  Germanicarum 
cap.  18.  Ut  autem  omnes  intelligant  non  so¬ 
lum  imperatores  amicos,  sed  etiam  hostes 
Romanae  Eccelsiae,  Pontificis  primatum  agno¬ 
visse,  subjiciam  testimonia  omnium  fere 
imperatorum,  qui  Romanam  Ecclesiam  ho¬ 
stiliter  persecuti  sunt. 

Henricus  IY,  qui  primus  ex  Germanicis 
imperatoribus  cum  Romano  Pontifice  gra¬ 
ves  inimicitias  gessit,  etsi  certis  de  causis 
Gregorium  VII  Pontificem  oderat,  auctori¬ 
tatem  tamen  Romanae  Sedis  super  omnes 
homines,  atque  adeo  super  ipsos  reges  et 
imperatores,  numquam  negavit.  Exstat  epi¬ 
stola  ejus  ad  principes  imperii,  quam  to¬ 
tam  refert  Conradus  Abbas  Urspergensis  in 
Chronico  anni  1109.  In  epistola  haec  haben¬ 
tur  :  «  Praeterea,  inquit,  Domino  Papae  in 
praesentia  legati  sui  et  vestra  obedire  parati 
sumus  :  et  nunc  parati  sumus  ei  omnem  de¬ 
bitam  reverentiam  et  obedientiam  sincero 
corde,  et  devotione  praesentialiter  exhibere  » . 
Et  infra  :  «  Rogamus  vos  per  auctoritatem 
Romanae  Ecclesiae,  cui  nos  committimus,  et 
honorem  regni,  ne  super  nos,  et  fideles  no¬ 
stros  veniatis  ».  Et  infra  :  «  Si  interpellatio 
vestra,  nullaque  alia  interventio  ad  praesens 
prodesse  poterit,  appellamus  Romanum 
Pontificem,  et  sanctam  universalem  Roma¬ 

nam  Sedem,  et  Ecclesiam  ».  Haec  ibi.  Rursus 
autem  idem  Henricus  IY  in  postrema  epi¬ 
stola  ad  principes  :  «  Appellavimus,  inquit, 
et  tertio  appellamus  dominum  Romanum 
Pontificem  Paschalem,  et  sanctam,  et  uni¬ 
versalem  Sedem,  et  Romanam  Ecclesiam  »  . 

Henricus  V  tametsi  non  parvo  tempore 
propter  Episcoporum  investituras  Romanam 
Ecclesiam  vexavit  et  afflixit,  ejus  tamen  pri¬ 
matum  semper  agnovit.  Sic  enim  de  eo  scri¬ 
bit  Abbas  Urspergensis  in  Chronico  anni  1110. 

«  In  Epiphania  Domini  Ratisbonae  Henri¬ 
cus  colloquium  cum  principibus  faciens,  ani¬ 
mi  sui  propositum  eis  aperuit,  scilicet,  quod 
Transalpinis  partibus  se  exhibere  vellet, 
quatenus  et  benedictionem  imperialem  a 
Summo  Pontifice,  Romana,  quae  caput  mundi 
est,  in  Urbe  perciperet,  et  latas  Italiae  pro¬ 
vincias  in  societatem  regni  Germanici  fra¬ 
terna  pace,  et  justitiis  ac  legibus  antiquis 
componeret,  insuper  ad  omnia  quae  defensio 
posceret  ecclesiastica,  ad  mutum  patris  Apo- 
stolici  se  promptum  demonstraret  » .  Et  infra 
in  Chronico  anni  1117. ubi  exposuisset  Abbas 
terrifica  signa,  quae  de  coelo  ostendebantur 
adversus  impietatem  ejusdem  Henrici,  qui 
Summum  Pontificem  captivum  facere,  atque 
ab  eo  per  vim  extorquere  investituras  Epi¬ 
scoporum  ausus  esset;  ita  subjungit  :  «  His,  et 
ejusmodi  cladibus  rex  Henricus  corde  tenus 
sauciatus,  non  cessat  legationes  satisfacto- 
rias  ad  apostolicam.  Sedem  destinare  » .  Et 
infra  in  Chronico  anni  1122.  pacem  inter 
Calixtum  Pontificem  et  eumdem  Henricum 
imperatorem  his  verbis  Abbas  describit  ; 
«  Facto,  inquit,  universali  conventu  apud 
urbem  Vangionum,  qum  nunc  Vormatia  di¬ 
citur,  sicut  longum,  ita  et  incredibile  memo¬ 
ratu  est,  quam  prudenti,  quam  instanti, 
quamque  per  omnia  sollicito  cunctorum 
procerum  consilio,  pro  pace  et  concordia 
per  unam,  vel  amplius,.hebdomadam  certa¬ 
tum  sit,  donec  ipse  in  cujus  manu  cor  regis 
est,  omnem  animositatem  Augusti  sub  Apo- 
stolica)  reverentiae  obedientiam,  causa  ma¬ 
tris  Ecclesiae,  etiam  ultra  spem  plurimorum, 
inflexit». 

Fridericus  I  imperator,  et  Romani  Ponti¬ 
ficis  Alexandri  III,  hostis  acerrimus,  Roma¬ 
nae  Ecclesiae  primatum  et  rebus  et  verbis 
confessus  est.  Nam  cum  in  Italiam  venisset, 
Adrianum  IV  Pontificem  ita  veneratus  est, 
ut  ad  ejus  pedes  primum  venerabundus  ac¬ 
cederet.  Deinde  descendenti  ex  equo  stape¬ 
dem  teneret,  ut  refert  Albertus  Kranztius 

lib.  vi.  Saxonim  cap.  13.  Quod  idem  postea 
fecit  etiam  Victori,  quem  verum  Pontificem, 
cum  schismaticus  esset ,  existimabat.  Sic 
enim  scribit  Uadevicus  lib.  ii.  de  rebus  ge¬ 
stis  Friderici  I  cap.  70.  «  Ibi,  inquit,  religi¬ 
osissimus  imperator  ante  januas  Ecclesia; 
eum  suscepit,  et  descendenti  de  equo  stre¬ 
pam  humiliter  tenuit,  et  apprehensum  per 
manum  usque  ad  altare  perduxit,  et  pedes 
ejus  est  osculatus.  »  Itaque  Fridericus  impe¬ 
rator  re  ipsa,  et  factis  satis  declaravit  quo 
loco  Romanus  Pontifiex  haberi  deberet.  Nec 
tamen  solis  factis,  sed  etiam  verbis  senten¬ 
tiam  suam  aperuit.  Nam  in  epistola  ad  om¬ 
nes  imperio  Romano  subjectos,  qua;  exstat 
apud  ltadevicum  lib.  i.  cap.  10.  Romanum 
Pontificem  caput  sanetse  Ecclesise  nominat : 
et  rursus  in  epistola  ad  Adrianum  IV  Pon¬ 
tificem,  apud  Radevicum  lib.  n.  cap.  16. 
Romanam  Ecclesiam  matrem  omnium  ec¬ 
clesiarum  et  ipsius  imperii  vocat.  Denique 
in  epist.  ad  Ilermannum  Episcopum  Brixi- 
nensem,  apud  eumdem  Radevicum  lib.  n. 
cap.  56.  ubi  deplorat  schisma,  quod  in  Ro¬ 
mana  Ecclesia  fuerat  exortum,  ita  loquitur  : 
«  Cum,  inquit,  unus  Deus,  unus  Papa,  unus 
imperator  sufficiat  et  una  Ecclesia  Dei  esse 
debeat  ;  quod  sine  dolore  dicere  non  possu¬ 
mus,  duos  Apostolicos  in  Romana  Ecclesia 
habere  videmur  )>.  Et  infra:  «Pro  tanta 
namque,  et  tam  perniciosa  Ecclesise  jactura, 
tota  nimirum  Italica  Ecclesia  conturbatur  ; 
et  dissensiones,  schismate  orto  in  capite, 
jam  in  inferiora  membra  defluxissent,  et 
totum  Ecclesise  corpus  defoedassent,  nisi  nos 
consilio,  et  auxilio  religiosorum  virorum,  qui 
spiritu  Dei  aguntur,  tam  impudicae  iniquitati 
justitia;  rigorem  opposuissemus  ».  Et  infra  : 
«  Ut  justo  declaretur  examine,  quis  illorum 
regimen  universalis  Ecclesiae  de  jure  debeat 
obtinere  ».  Vides  certe,  lector,  ex  sententia 
imperatoris  Friderici,  unum  esse  debere 
Papam,  qui  ut  (caput  toti  corpori  Ecclesiae 
praesit,  et  cui  Ecclesiae  universalis  regimen 
debeatur. 

Philippus  imperator  creatus  in  schismate 
contra  Othonem  IV,  licet  a  Pontifice  Inno- 
centio  III,  ab  imperio  repulsus  esset,  is  ta¬ 
men  (ut  scribit  Abbas  Urspergensis  in  chro¬ 
nico)  cum  audisset  se  in  excommunicationem 
Pontificiam  incidisse,  humiliter  a  legato 
Pontificis  absolutionem  petiit,  quod  certe 
numquam fecisset,  nisi  SummumPontrficcm, 
pastorem  suum,  ac  proinde  aliorum  etiam 
principum  et  regum  fuisse  credidisset.  Si 


enim  sola  Romana  civitas,  et  non  Ecclesia 
universa,  ad  curam  Romani  Pontificis  perti¬ 
neret  ,  quam  ob  rem  princeps  Germanus 
Romani  Pontificis  censuram  tantopere  ti¬ 
muisset  ? 

Fridericus  II ,  Ecclesise  Romanae  longo 
tempore  hostis,  et  persecutor,  timuit  tamen 
Romani  Pontificis,  ut  veri  Christi  Vicarii, 
latam  in  se  ecclesiasticam  censuram.  Sic 
enim  scribit  de  hoc  Friderico  Abbas  Ursper¬ 
gensis  in  extremo  Chronico  :  «  Nihilominus 
quoque  omni  tempore,  quandiu,  denuncia- 
bat  eum  Papa  excommunicatum,  beneficium 
absolutionis  humiliter  cum  omni  obedientia, 
et  devotione,  et  justitiae  exhibitione  postula¬ 
vit  »  ;  et  Jacobus  Vimphelingius  in  Epitome 
rerum  Germanicarum  cap.  35.  «  Fridericus, 
inquit,  secundus  in  Cyprum  usque  navigans, 
Aconem  tandem  pervenit,  nunciis  rogans 
Pontificem,  ut  se  absolveret  anathemate  : 
quoniam  in  ejus  potestate  deinceps  semper 
sit  mansurus.  » 

Ludovicus  IV,  imperator,  et  armis  et  scri¬ 
ptis  Joannem  XXII,  pontificem  oppugnavit, 
tantum  tamen  abest,  ut  existimaverit  Summi 
Pontificis  auctoritatem  de  Ecclesia  esse  tol¬ 
lendam  (ut  eam  Illyricus  sublatam  cupit) 
ut  cum  verum  Pontificem  sibi  faventem  ha¬ 
bere  non  posset,  falsum  Pontificem  crean¬ 
dum  curaverit  :  Nec  interim  tamen  unquam 
destiterit  varias  rationes  qua;rere,  quibus 
vero,  legitimoque  Pontifici  reconciliari  pos¬ 
set.  Nam  per  Joannem  regem  Boemia;,  et 
litteris  et  nunciis  tentavit,  si  posset  in  gra¬ 
tiam  Joannis  Pontificis  redire,  paratus  anti- 
papam  suum  deponere,  seque  reum  gravis¬ 
simi  criminis  agnoscere,  ac  misericordia; 
Pontificia;  totum  permittere.  De  qua  re  vide 
litteras  Joannis  Pontificis  ad  Joannem  re¬ 
gem,  apud  Robertum  Arboricenscm  tom.  ii. 
de  utroque  gladio,  theoremate  7.  Deinde  mor¬ 
tuo  Joannc  Pontifice,  cum  audivisset  idem 
Ludovicus  imperator,  Benedictum  Papam  ad 
amicitiam  suam  esse  propensum,  continuo  ad 
eum  legatos  misit,  qui  demississimis  preci¬ 
bus  absolutionem  ad  excommunicatione,  et 
restitutionem  ad  imperium  peterent.  Cujus 
rei  testis  est  Albertus  Argentinensis  in  Cho- 
nico,  qui  illo  ipso  Benedicti  et  Ludovici  tem¬ 
pore  floruit. 

Neque  solum  post  tempora  Caroli  Magni, 
sed  etiam  antea.  Romani  imperatores  Ponti¬ 
ficem  Romanum  Ecclesia;  Catholica;  caput 
esse  professi  sunt.  Atque  ut  nomine  omnium 
aliorum  duo  testimonia,  unum  Latini  impe- 

ratoris,  et  Graeci  alterum  proferamus,  exstat 
epistola  Valentiniani  III  ad  Theodosium  ju¬ 
niorem  inter  epistolas  prseambulares  ad  Con¬ 
cilium  Chalcedonense.  In  ea  epistola  sic  lo¬ 
quitur  imperator  :  « Debemus  dignitatem 
propriae  venerationis  B.  Apostolo  Petro  in 
nostris  temporibus  conservare,  quatenus  bea¬ 
tissimus  Romanae  civitatis  episcopus,  cui 
principatum  sacerdotii  super  omnes  antiqui¬ 
tas  contulit,  locum  habeat  et  facultatem  de 
fide  sacerdotibus  judicandi» .  Exstat  quoque 
epistola  Justiniani  Graeci  imperatoris  ad  Jo- 
annem  II  Romanum  Pontificem  in  ipso  pri¬ 
mo  titulo  Codicis.  In  qua  epistola  haec  ha¬ 
bentur  verba  :  a  Nec  enim  patimur  quidquam 
quod  ad  Ecclesiarum  statum  pertinet,  quod 
non  etiam  vestrae  innotescat  Sanctitati,  quae 
caput  est  omnium  sanctarum  Ecclesiarum  » . 

Habemus  igitur  imperatorum  testimonia, 
veterum,  recentiorum,  Latinorum,  Graeco¬ 
rum  ;  amicorum,  et  inimicorum  ;  quibus  te¬ 
stimoniis  prior  illa  sententia,  quam  confir¬ 
mandam  suscepimus,  satis  munita,  quod  ad 
praesentem  controversiam  de  translatione 
imperii  facit,  et  constituta  esse  videtur. 

Jam  vero  summum  ecclesiasticae  hierar- 
chiae  principem  (quae  erat  altera  sententia) 
regna,  atque  imperia  Christianorum,  si  n_- 
cessitas  Ecclesiae  id  postulet,  posse  trans¬ 
ferre  ,  demonstratum  est  a  nobis  in  lib.  v. 
de  Pontifice,  ex  quo  libro  huc  unam  vel  alte¬ 
ram  rationem  transferemus. 

Primum  igitur,  licet  potestas  ecclesiastica, 
quae  in  summo  Pontifice  potissimum  residet, 
et  potestas  politica,  quam  praeter  cteteros 
principes  imperator  Romanus  habet,  non 
modo  duae  sint,  ac  distinctae  finibus  et  offi¬ 
ciis,  sed  etiam  separatae  interdum  invenian¬ 
tur  (nam  aliquando  Ecclesia  nullos  habuit 
politicos  principes,  et  nunc  etiam  multi  sunt 
principes  ac  reges  extra  Ecclesiam)  tamen 
quando  Principes  sunt  Christiani,  et  in  Ec¬ 
clesiae  Catholicae  membris,  ac  filiis  numeran¬ 
tur,  duae  illae  potestates  ita  conjunguntur,  ac 
conveniunt  inter  se,  ut  unam  Rempublicam, 
unum  regnum,  unam  familiam,  imo  et  unum 
corpus  efficiant.  Uuum  enim,  ut  Apostolus 
ait  Rom.  xn.  sumus  corpus  in  Christo,  sin¬ 
guli  autem  alter  alterius  membra.  In  hoc 
autem  corpore  mystico  Ecclesiae,  potestas 
ecclesiastica  veluti  animus  quidam  est,  poli¬ 
tica  autem  veluti  corpus,  ut  S.  Gregorius 
Nazianzenus  docet  in  Oratione  ad  populum 
timore  perculsum,  et  praesidem  irascentem. 
Neque  in  controversiam  id  revocari  potest, 
Tom.  VI. 


cum  constet  ecclesiasticam  potestatem  spiri¬ 
talem  ac  coelestem  esse,  politicam  vero,  hu¬ 
manam  ac  terrenam  :  et  rursus  illius  finis 
a;terna  beatitudo  sit :  hujus  autem,  pax  et 
tranquillitas  temporalis  :  illa  animos  et  corda 
potissimum  regat  ;  ista  in  corporibus  vim 
suam  habeat  :  illa  legibus  divinis,  et  coele¬ 
stibus  oraculis  ;  ista  jure  civili  ac  gentium 
nitatur  :  illa  denique  auctorem  immediatum 
Deum  habeat ;  ista  per  jus  gentium,  et  con¬ 
sensum  populorum  ad  principes  derivetur. 
Igitur  quemadmodum  distincta  sunt  animi  et 
carnis  munei'a,  et  separata  etiam  inveniun¬ 
tur  in  Angelis,  qui  corpore  vacant,  et  belluis, 
quae  rationis  sunt  expertes  ;  et  tamen  in  ho¬ 
mine  quia  unam  hypostasim  efficiunt,  ita 
conveniunt,  et  conjunguntur,  ut  animus  prae¬ 
sit,  caro  subjiciatur  ,  et  possit  animus  jure 
suo  carnem  jejuniis,  vigiliis  aliisque  labori¬ 
bus  coercere,  ne  impediat  munera  spiritus, 
vel  etiam,  si  opus  sit  ad  finem  ipsius  spiritus 
consequendum,  possit  spiritus  carni  impera¬ 
re,  ut  se,  ac  sua  exponat  omnia,  etiam  cum 
detrimento  vitaj  ut  sanctos  Martyres  facere 
videmus,  pari  ratione  in  Ecclesia  Christi,  si 
vere  unum  corpus  sit,  tantam  esse  oportet 
conjunctionem  ecclesiasticae  ac  politicae  po¬ 
testatis,  tantumque  inter  eas  ordinem,  et 
unius  ad  alteram  subjectionem,  ut  in  his  quae 
ad  aeternam  salutem  adipiscendam  pertinent, 
ecclesiastica  potestas  politicam  dirigat,  eique 
imperet ;  et,  si  opus  sit,  cohibeat,  et  coer¬ 
ceat,  ne  adeptionem  proprii  finis  impediat 
etiam  cum  detrimento  propriae  potestatis  ; 
ut  eo  modo,  juxta  B.  Gregorii  sententiam 
lib.  ii.  epist.  61.  terrestre  regnum  coelesti 
regno  famuletur. 

Huc  accedit,  quod  cum  principes  politici 
ad  Ecclesiam  veniunt  ut  Christiani  fiant, . 
recipiuntur  illi  quidem,  sed  cum  pacto  expres¬ 
so,  vel  tacito,  ut  sceptra  sua  Christo  subji¬ 
ciant,  et  ecclesiam  Catholicam  non  evertant, 
sed  tueantur  pro  viribus  ac  defendant  ;  et 
nisi  id  fecerint,  puniri  possint  etiam  regni 
amissione.  Non  enim  est  aptus  regno  Dei, 
nec  tuto  ad  sacramentum  Baptismi  admitti 
potest,  qui  non -est  paratus  Christo  servire  ; 
et  propter  ipsum  amittere  quidquid  habet  : 
cum  Dominus  dicat  in  Evangelio  Luc.  xiv. 
Si  quis  venit  ad  me,  et  non  odit  patrem 
suum,  et  matrem,  et  uxorem,  et  filios,  et 
fratres,  adhuc  autem  et  animam  suam,  non 
potest  meus  esse  discipulus  ;  et  rursus  in  eo¬ 
dem  loco  i  Sic  ergo  omnis  ex  vobis,  qui  non 
renunciat  omnibus  quse  possidet,  non  po- 

lost  meus  esse  discipulus.  Quae  loca  (ut  S. 
Augustinus  recte  exponit  in  epist.  v.  ad  Mar- 
cellinum)  sic  intelligenda  sunt,  ut  is  non  pos¬ 
sit  Christi  esse  discipulus,  qui  non  est  para¬ 
tus  carere  potius  uxore,  liberis,  parentibus, 
opibus,  honoribus,  atque  ipsa  etiam  vita, 
quam  ut  Christum  offendat.  Quae  cum  ita 
sint,  nullam  profecto  injuriam  facit  summo 
principi  politico  Princeps  summus  ecclesi¬ 
asticus,  si  eum  admoneat,  illique  imperet,  ut 
politica  sua  potestate  recte  utatur,  legibus  et 
poenis  impios  ac  blasphemos  coerceat,  fidem 
Catholicam  protegat,  adversus  infideles  Ec¬ 
clesiam  oppugnantes  arma  suscipiat.  Quod 
si  is  aut  ex  ove  lupus  evadat,  et  haereticos, 
ac  sectarios  sequens,  fidem  Catholicam  de¬ 
struat,  aut  vel  ut  aries  furiosus  contempto 
pastore  in  oves  sibi  subjectas  grassetur,  aut 
certe  instar  languidi  ad  timidi  canis,  propter 
ignaviam  ac  segnitiem,  gregem  Domini  a 
luporum  morsibus  defendere  non  audeat,  cur, 
quaeso  non  poterit  summus  Pastor,  et  qui 
Christi  ipsius  vices  in  terris  gerit,  lupum  il¬ 
lum  ab  ovili  arcere,  atque  ovibus  imperare 
ne  illum  ultra  sequantur  ;  et  arietem  furio¬ 
sum  recludere,  ac  prohibere  ne  gregem  dein¬ 
ceps  ducat,  ac  denique  imbecillo  cani  valen- 
tiorem  alium  substituere,  qui  gregem,  ut 
oportet,  custodiat  ac  defendat  ? 

Ergo  hac  potestate  Joiada  pontifex  Atha- 
liam  reginam,  tyrannidem  in  populo  exer¬ 
centem,  a  regno  amovit,  et  Joas  regem  con¬ 
stituit  ;  ut  legimus  lib.  IY  Reg.  cap  xi.  et 
lib.  II  Paralip.  cap.  xxm. 

Hac  potestate  Gregorius  Papa  II,  Leonem 
imperatorem  Iconoclastarum  baeresi  studen¬ 
tem,  atque  eam  in  Italiam  inducere  molien¬ 
tem,  non  solum  excommunicavit,  sed  etiam 
vectigalibus  Italice  prohibuit,  ut  Gedrenus  et 
Zonaras  in  ejusdem  Leonis  vita  scriptum 
reliquerunt.  Hac  potestate  pontifex  Zacha- 
rias  Hilderici  regnum,  quod  eis  socordia 
Catholica  religio  in  Galliis  non  modicum  de¬ 
trimentum  pateretur,  in  Pipinum  et  filios 
ejus  transtulit,  ut  supra  multis  testimoniis 
demonstravimus. 

Hac  potestate  Leo  III  pontifex  ,  regem 
Nerdamhumbrorum  regno  suo  inique  pul¬ 
sum,  atque  ad  se  tamquam  omnium  Christia¬ 
norum  caput  et  principem  fugientem ,  per 
legatos  suos  in  regnum  restituit,  ut  Aimoi- 
;uus  scribit  lib.  iv.  de  rebus  gestis  Francorum 
cap.  96.  et  Rhegino  lib.  n  .  Chronici  anno 
808. 

Hac  denique  idem  Leo  Romanum  impe¬ 


rium  a  Graecis  ad  Francos  transtulit,  quod 
jam  longo  usu  didicisset,  Graecos  aut  non 
posse,  aut  nolle  laboranti  Ecclesiae  opem 
ferre  :  ac  tym  maxime  id  metuendum  vide¬ 
retur,  cum,  imperatore  Constantino  fraude 
suorum  excmcato,  foemina,  quod  antea  num- 
quam  acciderat  ,  Romano  imperio  praesi¬ 
deret. 

Porro  divino  consilio  eam  translationem 
factam  ,  testantur  in  primis  victoriae  ,  ac 
triumphi  ,  quos  de  omnibus  suis  hostibus 
Carolus  reportavit.  Ut  enim  Deus  ostenderet 
suum  esse  illud  opus,  ita  Carolum  Magnum 
pietate,  fortitudine,  justitia,  clementia  omni- 
busque  regiis  virtutibus  ornavit,  ejusque 
imperium  tantis  opibus,  tanta  benevolentia 
populorum,  tot  clarissimis  victoriis,  tot  sa¬ 
crarum  aedium  magnificentissimis  aedificiis 
nobilitavit,  ut  post  Magnum  Constantinum 
nullus  imperator  felicior  ,  nullus  Ecclesia? 
utilior  fuisse  videatur.  Testatur  deinde  con¬ 
sensus  et  approbatio  orbis  terrae.  Siquidem 
Carolo  Magno  a  Leone  Pontifice  imperatore 
appellato,  non  modo  Romanus  populus  laetis¬ 
simis  vocibus  acclamavit,  nec  solum  universa 
Italia  ,  Gallia,  Germania,  Pannonia  ,  totus 
denique  Occidens,  novum  imperatorem  gra¬ 
tissime  excepit,  sed  etiam  ab  Asia  et  Africa 
maximorum  regum  legationes  gratulatoriae 
cum  magnis  muneribus  ad  Carolum  advene¬ 
runt.  Ipsi  etiam  Graeci  impei^atores,  tametsi 
alioquin  aemuli  et  hostes  Latinorum  (ut  supra 
demonstravimus)  per  legatos  imperium  Ca- 
roli  agnoverunt,  eumque  imperatorem  et 
augustum  salutarunt.  De  quibus  legationi¬ 
bus  vide,  si  placet,  Annales  Francorum  , 
Adonem,  Rheginonem,  Abbatem  Urspergen- 
sem  in  Chronico  anni  801.  802.  803.  807.  et 
812.  necnon  Othonem  Frisingensem  lib.  v. 
hist.  cap.  31.  et  32.  Testantur  denique  om¬ 
nes  consequentes  aetates,  siquidem  ab  anno 
Domini  801.  quo  anno  in  Germanos  impe¬ 
rium  translatum  esse  constat,  omnes  omnino 
Christiani  Romanum  imperium  apud  Germa¬ 
nos  esse  crediderunt.  Neque  ullus  fuit  prin¬ 
ceps,  aut  rex  Christianus,  qui  Caroli  Magni 
successores  ut  veros,  legitimosque  imperato¬ 
res  non  agnoverit,  aut  qui  se  eis  posthabi¬ 
tum  aegre  tulerit.  Soli  sunt  Lutherani ,  qui 
dum  Germanicum  imperium  Antichristi  mi¬ 
raculum  esse  contendunt.  Germaniam  suam 
legitimo  imperio  sine  dubitatione  spoliare 
nituntur. 

Sed  occurrit  Illyricus,  et  adversus  ea  qua? 
hactenus  diximus,  objicit  jus  canonicum  et 

divinum,  quo  politica  potestas  omnino  Pon¬ 
tificibus  interdicitur.  Sic  enim  probat  in 
lib.  suo  de  translatione  imperii  p.  6.  non 
esse  translatum  imperium  a  Graecis  ad 
Francos  Pontificis  Maximi  auctoritate  :  «Quia 
Papae,  inquit,  testantibus  id  ipsorum  pro¬ 
priis  juribus,  non  sunt  adeo  constituti  do¬ 
mino,  aut  gubernatores  temporalium  domi¬ 
niorum  ;  sicut  ipsemet  Christus  negat  suum 
regnum  esse  de  hoc  mundo,  negat  se  esse 
constitutum  judicem  rerum,  ac  litium  terre¬ 
narum.  Prohibet  quoque  Apostolis  ne  domi- 
netur,  vos  autem  non  sic.  Jubet  eos  esse 
servos,  et  omnium  minimos.  Quin  D.  Petrus 
quo  se  isti  fundatore  jactant,  jubet  presby¬ 
teros  politicis  gubernatoribus  obtemperare. 
Quod  igitur  jus  Christus  hic  in  terris  non 
habuit,  et  non  tantum  non  tradidit  suis 
Apostolis,  sed  etiam  severissime  prohibuit, 
id  profecto  nec  Petrus,  nec  Papae,  etiamsi 
centies  vicarii  Christi  essent,  habere  pote¬ 
runt  » . 

Verum  tota  haec  Illyrici  argumentatio  uno 
verbo  destrui  potest.  Nam  tametsi  fatere¬ 
mur,  Romanum  Pontificem  neque  re  ipsa 
habere,  neque  etiam  habere  posse  ullam 
politicam  potestatem,  non  tamen  inde  recte 
colligeretur,  imperium  a  Graecis  ad  Germa¬ 
nos  ab  eodem  Romano  Pontifice,  non  po¬ 
tuisse  transferri.  Non  enim  politica,  sed  ec¬ 
clesiastica  potestate,  quae  politica  longe  ma¬ 
jor  et  sublimior  est,  quaeque  politicae  praeest, 
eamque  regit  ac  dirigit,  ut  supra  diximus, 
ea  translatio  facta  est.  Siquidem  Papa,  non 
quod  esset  rex  regum,  aut  summus  tempoa 
ralis  monarcha,  qualisAugustus  et  Constan¬ 
tinus  fuere,  Occidentale  imperium  a  Graecis 
ad  Francos  transtulit,  sed  quod  Pastor  Ec¬ 
clesiae  universae,  a  Christo  ipso  cum  summa 
potestate  constitutus,  inter  oves  suas  etiam 
reges  et  imperatores  numeraret  possetque, 
ac  deberet  operam  dare,  ne  reges  ,  et 
regna  Christianorum,  Christi  regnum  impe¬ 
diant,  neve  Ecclesiae  obsint,  sed  ejus  potius 
honori,  atque  utilitati  deserviant. 

Sed  ne  forte  queratur  Illyricus  suam  ar¬ 
gumentationem  nimis  breviter  refutatam, 
excutiamus  paulo  diligentius.  Ait  primo 
Summos  Pontifices  (testantibus  id  propriis 
ipsorum  juribus)  non  esse  constitutos  a  Deo 
dominos,  aut  gubernatores  temporalium  do¬ 
miniorum.  At  iisdem  juribus  testantibus, 
constituti  Pontifices  sunt  pastores  ac  praesu¬ 
les  animarum,  quarum  aeternae  saluti  omnia 
temporalia  bona  deservire  debent.  Proinde 


licet,  dum  reges  Christiani  regna  sua  (ut 
Christianos  decet)  administrant,  non  debeat 
Summus  Pontifex  eorum  regnorum  curis  ac 
negotiis  se  implicare,  ubi  tamen  id  coepe¬ 
rint  a  via  deflectere,  et  in  detrimentum  ani¬ 
marum  regnis  suis  abuti,  potest  ac  debet 
remedia  congruentia  (ut  saepe  diximus)  ad¬ 
hibere.  Quare  translationem  imperii  a  Grae¬ 
cis  ad  Germanos,  Apostolicae  Sedis  auctori¬ 
tate  factam  esse,  omnia  jura  clamant.  Vide 
quae  supra  citavimus  cap.  6. 

Ait  secundo  Illyricus  Christum  ipsum  non 
fuisse  regem  de  hoc  mundo,  nec  judicem 
litium  terrenarum.  At  non  negabit  (opinor) 
Illyricus,  potuisse  Christum  nihilominus,  si 
ita  expedire  judicasset,  regna  mutare,  atque 
transferre.  Neque  idcirco  non  fuit  Christus 
rex  temporalis,  nec  lites  terrenas  judicavit, 
quia  non  potuit,  sed  quia  noluit. 

Addit  tertio  interdictum  severe  Apostolis, 
ne  dominarentur  sicut  gentes  faciunt,  et 
contra  eis  imperatum,  ut  essent  minimi, 
atque  omnium  servi,  sed  facilis  responsio 
est.Siquidemhaecomnia  ad  commendationem 
humilitatis  faciunt,  quae  virtus  cum  superbia 
pugnat,  non  cum  potestate.  Nam  ubi 
Christus  Apostolis  imperavit,  ut  non  domi¬ 
narentur  more  Gentilium,  sed  minimi  es¬ 
sent,  ac  servi,  ibidem  de  se  ait  :  Sicut  Filius 
hominis  non  venit  ministrari,  sed  minis¬ 
trare;  et  rursus  :  Ego  autem  in  medio  ves¬ 
trum  sum,  sicut  qui  ministrat  ;  ettamenidem 
ipse  dixerat  se  habere  potestatem  omnis 
carnis,  et  sibi  omnia  tradita  esse  in  manus, 
et  se  esse  Dominum  et  magistrum. 

Addit  Illyricus  postremo,  Apostolum  Pe¬ 
trum  presbyteris  mandasse,  ut  politicis  gu¬ 
bernatoribus  obtemperarent  :  qui  locus  in 
neutra  13.  Petri  epistola  invenitur.  Haec  enim 
sola  de  presbyteris  verba  leguntur  apud 
Apostolum  Petrum :  Seniores  ergo,  qui  iu 
vobis  sunt,_  obsecro  consenior,  et  testis 
Christi  passionum,  qui  et  ejus,  quae  in  futuro 
revelanda  est,  gloriae  communicator,  pascite 
qui  in  vobis  est  gregem  Dei,  providentes 
non  coacte,  sed  spontanee  secundum  Deum: 
neque  turpis  lucri  gratia,  sed  voluntarie, 
neque,  ut  dominantes  in  cleris,  sed  forma 
facti  gregis  ex  animo ,  et  eum  apparuerit 
Princeps  Pastorum,  percipietis  immarcesci- 
-bilem  gloriae  coronam,  I  Petri  v.  Quae  verba 
non  presbyteros  magistratibus  politicis,  sed 
magistratibus  potius,  ut  eaeteros  laicos,  pre¬ 
sbyteris  subjiciunt. 

CAPUT  XIII 

Solvuntur ,  raut  soluta  demonstrantur  argu¬ 
menta  Illyrici. 

Etsi  ex  iis  quse  hactenus  dicta  sunt  profli¬ 
gata  videtur  omnis  controversia,  et  argu¬ 
menta  omnia,  quae  ab  adversario  adfereban- 
tur,  dissoluta,  qui  tamen  Illyricus  in  ipso 
primo  capite  sexdecim  objectiones,  quasi  to¬ 
tidem  cohortes,  aut  legiones  produxit  in 
aciem,  quas  non  eodem  ordine,  sed  prout  se 
obtulit  occasio,  variis  in  locis  confecimus, 
operae  pretium  visum  est,  hoc  loco  singulas 
iterum  inspicere,  et  vel  locum  annotare  ubi 
solutae  sunt,  vel  breviter  refellere,  si  qua 
forte  adhuc  restat,  quae  caput  attollere  vi¬ 
deatur.  Ita  igitur  ille  praefatur.  Quod  non  si 
facta  per  Papas  imperii  translatio  a  Graecis 
ad  Germanos,  probatur  sequentibus  argu¬ 
mentis. 

.  «  Primo,  qui  id  asserunt,  probantque  duo 
summi  viri,  idque  non  temere,  suove  arbi¬ 
trio,  sed  ex  vetustis  historiis,  nemque  Nico¬ 
laus  Cusanus  Cardinalis,  et  Henricus  Kal- 
theisen,  Archiepiscopus  Nidrosiensis,  et  Pa¬ 
pae  domesticus,  qui  ante  centum  annos  mor¬ 
tui  sunt,  quorum  testimonia  in  fine  adji¬ 
ciam».  Non  opinor  duos  istos  tuos  milites 
tam  esse  temerarios,  ut  audacter  stare  ve¬ 
lint  in  acie  adversus  nostros  circiter  quin¬ 
quaginta,  partim  hisloricos,  partim  etiam 
Summos  Principes  et  Pontifices.  Sed  quid 
si  demonstrare  potuero,  ne  istos  quidem, 
Illyrice,  tibi  favere? 

Nicolaus  Cusanus,  vir  alioqui  doctus  et 
pius,  injuria  temporum,  tanta  librorum  ve¬ 
terum  penuria  labor  vit,  ut  aperte  dicat 
lib.  m.  Concordandae  Catholicae  cap.  3. 
quem  solum  locum  Illyricus  citavit,  in  nullis 
hi.-toriis  se  reperisse  Carolura  Magnum  ve¬ 
rum  imperatorem  fuisse.  Proinde  contendit 
Germanorum  imperium  i  i  Othone  I.  ita  coe¬ 
pisse,  ut  nullus  praedecessorum  ejus  'n  le 
usque  ad  Carolum  Magnum  imperator  fue¬ 
rit.  Placetne,  tibi  Illyrice,  ut  auctore  Cu- 
sano,  negemus  etiam  nos,  Carolum,  Ludo- 
vicum,  Lotharium,  et  caeteros  tam  multos 
imperatores  fuisse?  Deinde  nullum  omnino 
historicum,  neque  priscum,  neque  recentem 
Cusanus  nominatim  citat,  excepto  Luith- 
prando  Ticinensi.  Quid  igitur  tibi  volebas 
cum  diceres,  Cusanum  non  temere,  suove 
arbitrio,  sed  ex  vetustis  historiis  sententiam 
suam  munire?  Ad  haec  tuus  ille  Cusanus  tota 


illa  disputatione  sua  nihil  molitur  aliud, 
nisi  imperium  non  esse  translatum  a  Graecis 
ad  Francos  Adriani  vel  Stephani  Romano¬ 
rum  Pontificum  auctoritate.  Nam  de  Leo¬ 
ne  III,  cui  omnes  historici  veteres  transla¬ 
tionem  hanc  imperii  tribuunt,  nihil  omnino 
Cusanus  dixit,  ac  Leonem  III,  nec  nominavit 
quidem.  Quse  igitur  est  hac  nova  dialectica  : 
Adrianus  et  Stephanus  Carolum  Magnum, 
Patricium  Romanorum,  non  imperatorem 
et  augustum  appellarunt,  nemo  igitur  postea 
Rom.  Pontifex  eumdem  Carolum  imperato¬ 
rem  fecit? 

Sed  annotabo  alium  etiam  insignem  la¬ 
psum  Cusani,  ut  lllyricusdiscat  in  aliis  rebus 
magis,  quam  in  historiis,  fidem  habendam 
ess.e  Cusano.  Scribit  igitur  Cusanus  loco 
notato,  in  generali  Concilio,  Basileensi  I, 
anno  1061.  Cadolum  Parmensem  a  legatis 
Romanis,  communi  omnium  consilio  ele¬ 
ctum  Papam,  Anselmum  vero  Lucensem  a 
certis  Romanis  et  Normannis  item  electum 
cathedram  occupasse.  At  unde  ista  Cusa¬ 
nus  hauserit,  ipse  viderit.  Constat  enim  ex 
Lamberto  Schapbnaburgensi,  qui  tum  vi¬ 
vebat;  Cadolum  Parmensem  non  in  Concilio 
generali,  neque  anno  1061.  neque  a  legatis 
Romanis,  sed  ab  imperatore  Henrico  puero, 
et  aliquot  principibus  intrusum  in  Sedem 
Apostolicam  anno  1063.  contra  vero  Ansel¬ 
mum,  qui  in  Pontificatu  Alexander  II,  ap¬ 
pellatus  est,  ltomse  communi  consensu  Ro¬ 
manorum  electum,  ac  dei  iceps  ab  omni 
Ecclesia,  et  ab  ipso  etiam  imperatore  Ren- 
rico,  qui  Cadolum  elegerat,  verum  Christi 
Vica,  ium  habitum.  Nec  dissentiunt  ab  hi- 
stmia  Germanica  Larhberti,  Chronica  Ma¬ 
riani  Scoti  (qui  etiam  tunc  vivebat)  Othonis 
Frisingensis,  Sigeberti,  Martini  Poloni,  et 
aliorum.  Atque  hactenus  de  Cusano.  De 
Henrico  Kaltheisen  nihil  est,  quod  dicam. 
Nam  ipse  etiam  Illyricus  cum  advertisset 
nihil  in  eo  esse  praesidii,  nullum  ejus  testi¬ 
monium  protulit.  Pergamus  ad  esetera. 

«  Secunda,  inquit,  ratio  sit,  quia  Papae, 
testantibus  id  ipsorum  propriis  juribus,  non 
sunt  a  Deo  constituti  domini,  etc.  ».  Yide 
solutionem  cap.  praeced.  ubi  totam  hanc  Il¬ 
lyrici  argumentationem  excussimus. 

Tertio,  quia  ipsemet  Carolus  jure,  ac  vi 
belli  nccupavitOccidentale  imperium  ».  Yide 
solutionem  cap.  7. 

Quarto,  quia  alii  historici  id  fastum  se¬ 
natui,  populoque  Romano  tribuunt,  non  Pa¬ 
pae  ».  Vide  solutionem  c.  10. 

«  Quinto,  quia  eam  dignitatem  habuit  Ca- 
rolus  multiplici  jure  a  suis  majoribus,  jure 
gladii,  et  insuper  ex  concessione  Constanti- 
nopolitanorum  imperatorum».  Vide  solu¬ 
tionem  cap.  7.  et  10. 

«  Sexto,  quia  incertissimae  narrationes, 
illius  translationis  tam  vanitatis  redarguunt. 
Respondeo  omnes  probatos  historicos  summa 
consensione  translationem  factam  litteris 
mandasse  a  Leone  111,  anno  801.  inchoante, 
ipso  die  Natalis  Domini  in  Basilica  S.  Petri. 
Testimonia  supra  scripta  sunt  in  cap.  3. 
Nam  Joannem  Andream  Vincentium  Gallum 
Antonium  Rosellum,  et  Glossam  Decreta¬ 
lium,  quos  auctores  inter  se  dissidentes  Il¬ 
lyricus  citat,  nihil  moramur,  quod  illi  et  po¬ 
steriores  sint,  et  in  historiis  parum  omnino 
versati. 

«  Septimo,  quia  evidens  indicium  falsi- 
tatis  istius  translationis  illud  quoque  est, 
quod  Gratianus,  qui  diligentissime  talia 
congessit,  nullam  istius  translationis  imperii 
mentionem  facit,  cum  alioqui  ambiliose  om¬ 
nia  Pontificum  decora  ostentet,  immo  am¬ 
plificet,  et  si  quid  in  imperatores  beneficii 
contulerint,  praedicet».  Respondeo,  Gratia¬ 
num  decreta  et  canones,  tum  ex  Pontificum 
epistolis  et  Conciliorum  definitionibus,  tum 
ex  libris  sanctorum  Patrum  salis  diligenter 
collegisse ;  de  rebus  gestis  Pontificum  et 
imperatorum  non  laborasse.  Quare  nemini 
mirum  videri  debere,  cum  de  translatione 
imperii  nullum  sit  factum  decretum,  sed  res 
tantum  publice  gesta,  si  de  ea  re  Gratianus 
mentionem  non  fecerit.  Porro  Gratianum 
ambitiose  ostentare,  atque  amplificare  om¬ 
nia  Pontificum  decora,  tam  est  a  veritate 
alienum,  quam  quod  maxime.  Sed  non  mi¬ 
ror  Illyricum  tam  libere  mentiri  de  Gra- 
tianos.  Quoniam  enim  jamdudum  apud  Luthe- 
ranus  Gratianus  publico  igni  exustus  fuit, 
existimavit  Illyricus,  saltem  apud  suos  menda¬ 
cia  esse  in  tuto  :  quippe  quae  codicibus  jam 
sublatis  detegi  non  possent. 

«  Octavo,  cognatum  huic  est,  quod  Leo 
VIII,  in  restitutione,  aut  recognitione  privi¬ 
legiorum  Othoni  1  facta,  cum  confessionis, 
aut  potius  concessionis  Adriani  II,  qua  se 
cum  populo  Romano  Carolo  subjecerat, 
mentionem  honorificam  faciat,  nihil  prorsus, 
ne  verbulo  quidem  unico,  de  translatione 
imperii  dicit,  cum  multo  piofecto  justius 
hujus  tantm  rei  meminisse  debuisset.  Quajrit 
enim  in  veteribus  actis  fundamentum  hujus 
suaj  novae  concessionis,  aut  largitionis,  quod 


centuplo  justius  potuisset  in  illa  tam  glo¬ 
riosa  imperii  translatione,  si  qua  a  Leone 
facta  fuisset,  ut  isti  fingunt,  quam  in 
Adriani  sola  patritiatus  confessione.  Quare 
cum  in  illa  tam  seria,  solemnique  actione 
inter  Leonem  VIII,  aut  potius  totam  ejus 
Synodum,  et  Othonem  1  nulla  prorsus  men¬ 
tio  fiat  istius  translationis,  merum  profecto 
figmentum  esse  liquido  patet.  Hsec  profecto 
evidentissime  demonstratio  est  ». 

Multa  sunt  hoc  loco  Illyrici  ornamenta 
numeranda,  atque  admiranda.  Primum  in¬ 
signis  memoria,  aut  i  istoriarum  peritia,  cum. 
Adriano  II  tribuat,  quod  annis  plus  octogin¬ 
ta  ante  Adriani  II  Pontificatum  gestum  esse 
constat.  Deinde  noni  vulgare  studium  veri¬ 
tatis  ;  cum  scribat  Adriani  confessionem  ex¬ 
stare,  qua  se  cum  populo  Romano  Carolo 
Magno  subjecerit ;  et  ea  confessio  tamen 
nusquam  exstet.  Nam  apud  Gratianum  can. 
Adrianus,  et  can.  In  Synodo  dist.  63.  ad 
quae  loca  Illyricus  respexit,  legimus  quidem 
concessum  ab  Adriano  Carolo  regi  jus  eli¬ 
gendi  Romanum  Pontificem  :  at  jus  impe¬ 
randi  Pontifici,  eumve  judicandi,  quod 
vere  ac  proprie  ad  subjectionem  Pontificis 
pertinuisset,  concessum  non  legimus.  Non 
est  autem  idem,  jus  eligendi  Pontificem  et 
jus  Pontifici  imperandi,  alioqui  etiam  Cardi¬ 
nales  Pontifici  imperarent,  et  Canonici 
Episcopo,  et  populus  regi,  et  Principes  im¬ 
peratori;  quod  Pontifices  a  Cardinalibus, 
Episcopi  a  Canonicis,  reges  a  populis,  et 
imperatores  a  principibus  eligantur.  Tertio 
cernimus  in  Illyrico  egregi  m  juris  cogni¬ 
tionem,  qui  id  in  jure  perspicere  potuit, 
quod  ibi  numquam  fuit.  Nam  Leo  VIII  (ut 
ex.  can.  in  Synodo,  jam  citato,  intelligi 
potest)  renovare  voluit  majorum  suorum 
decretum  de  electione  Pontificum,  atque  id 
Othoni  1  concedere,  quod  illi  Carolo  Magno 
concesserant,  videlicet,  ut  jus  esset  impera-  • 
tori  nominandi  tum  ipsum  Romanum  Pon¬ 
tificem,  tum  etiam  Episcopos  eseteros.  Quo¬ 
niam  autem  Carolo  Magno  Leo  III,  nihil 
ejusmodi  dederat,  sed  Adrianus  I,  cum. 
Episcopis  sui  temporis  id  fecerat,  propterea 
Leo  VIII  exemplum  sequi  se  dixit  Adriani, 
in  ea  concessione  ;  Leonis  autem  111  non  me¬ 
minit,  quod  ejus  mentio  ad  rem  non  perti¬ 
neret.  Quod  si  in  eo  decreto  Leo  VIII,  men¬ 
tionem  fecit  patritiatus,  quem  Adrianus  Ca¬ 
rolo  eodem  tempore  tribuit,  id  ea  de  causa 
fecit,  quia  simul,  et  jure  electionum,  et  pa- 
tritii  dignitate  Acilianus  Garolum  ornaverat. 

Noluit  enim  ea  separare,  quae  conjuncta 
erant,  tametsi  ad  rem  suam,  aut  solum, 
aut  certe  potissimum  pertineret  conces¬ 
sio  juris  Pontificis  eligendi.  Agnoscintius 
postremo  novam  in  Illyrico  formam  demon¬ 
strationum,  cum  haec  sit  (illo  auctore)  evi- 
dentissima  demonstratio  :  Leo  VIII,  in  suo 
quodam  decreto  non  dicit :  Imperium  trans¬ 
latum  ad  Francos,  sive  Germanos  Romani 
Pontificis  auctoritate  :  igitur  merum  figmen¬ 
tum  esse  liquet  quidquid  historici  tradunt 
de  illa  translatione.  Egregie  omnino  quasi 
continuo  debeat  esse  falsum  quidquid  Leo 
VIII  non  dixit. 

((  Nono,  quia  multi  id  factum  adscribunt 
senatui,  populoque  Romano;  alii  ipsi  Ga- 
rolo,  qui  sibi  id  ultro  sumpserit  suo  arbitrio 
ac  jure,  etc.  ».  Sed  hsec  est  mera  repetitio 
tertii  et  quarti  argumenti. 

«  Decimo,  quid  impudentius,  aut  vanius 
fingi  potest,  quam  Papam,  aut  plebem  Ro¬ 
manam,  potuisse,  vel  etiam  ausos  esse  trans¬ 
ferre,  aut  donare  cuiquam  supra  se  impe¬ 
rium,  qui  jamdudum  amissa  libertate,  jurata 
mancipia  imperatorum  erant.  Ipsimet  Garolo 
jam  amplius  viginti  annis  antea  sub  Adriano 
omnem  potestatem  imperatorum  Constanti- 
nopolitanorum  in  Romam  Italiam,  et  Papas 
ipsos  (quam  ipse  alioqui  armis  acquisierat) 
Pontifex,  ac  Romani,  integraque  Synodus, 
adhibitis  etiam  juramentis,  et  anathematibus 
consenserant,  ejusque  sese  subditos,  etveluti 
mancipia  recognoverant,  aut  confessi  fuerant 
ut  id  ipsum  proprium  eorum  jus,  dist.  63.  et 
omnes  historice  testantur  » .  Diximus  de  hac 
re  satis  multa  in  secundo  capite  :  verumta- 
men  nihil  oberit  hic  adscribere  quidquid  ha¬ 
betur  apud  Gratianum  dist.  63.  ut  Illyrici 
mendacia  eo  teste  delegantur,  quem  ipse  pro 
se  protulit.  Sic  igitur  loquitur  Gratianus. 
Adrianus  Papa  Romam  venire  Carolum  re¬ 
gem  ad  defendendas  res  Ecclesiae  postulavit. 
Carolus  vero  Romam  veniens,  Papiam  ob¬ 
sedit  ;  ibique  relicto  exercitu,  in  sancta  Re¬ 
surrectione  ab  Adriano  Papa  honorifice  sus¬ 
ceptus  est,  post  sanctam  Resurrectionem 
reversus  Papiam,  cepit  Desiderium  regem. 
Deinde  Romam  reversus,  constituit  ibi  Syno¬ 
dum  cum  Adriano  Papa  in  Patriarchatu  La¬ 
teranensi,  in  Ecclesia  S.  Salvatoris  :  quae 
Synodus  celebrata  est  a  133.  Episcopis,  Re¬ 
ligiosis,  et  Abbatibus.  Adrianus  autem  Papa 
cum  universa  Synodo  tradiderunt  Garolo  jus 
et  potestatem  eligendi  Pontificem,  et  ordi¬ 
nandi  Apostolicam  Sedem  :  dignitatem  quo¬ 


que  patritiatus  ei  concesserunt,  insuper  Ar- 
chiepiscopos  et  Episcopos  per  singulas  pro¬ 
vincias  abeo  investituram  accipere  definivit, 
ut,  nisi  a  r ege  laudetur,  et  investiatur  Epi¬ 
scopus,  a  nemine  consecretur,  et  quicumque 
contra  hoc  decretum  ageret,  anathematis 
vinculo  eum  innodavit :  et  nisi  resipisceret, 
bona  ejus  publicari  praecepit.  Ilaec  Gratianus, 
quae  ad  verbum  reperiuntur  etiam  apud  Sige- 
bertum  in  Chronico  anno  773.  Gaeteri  autem 
historici  veteres  Rhegino,  Ado,  Otho  Frisin- 
gensis.  Lambertus  Schapbnaburgensis,  Ma¬ 
rianus  Scotus,  et  Abbas  Urspergensis  in 
Chronicis  ejusdem  anni,  et  sequentium,  nihil 
omnino  hac  de  re  scripserunt. 

Dicat  igitur  nobis  Illyricus,  ubi  sit  in  verbis 
Gratiani  et  historicorum,  datam  esse  Carolo 
ab  Adriano  omnem  potestatem  imperatoris 
Constantinopolitani;  item  datum  esse  Carolo 
imperium  in  Romanos  Pontifices  ;  item  ad¬ 
hibitum  jusjurandum  quo  Papa  subjiceretur 
regi  ;  item  agnovisse  et  confessos  esse  Pon¬ 
tifices  se  Garoli  esse  mancipia.  Nihil  certe 
horum  legitur  nec  in  Gratiano,  nec  in  ullo 
scriptore  ;  proinde  necesse  est  Illyrici  esse 
mendacia. 

Deinde  quo  pacto  non  secum  ipse  pugnas- 
set  Adrianus,  si  se  regis  mancipium  agno¬ 
visset,  et  tamen  eidem  dignitatem  patritiatus, 
et  jus  eligendi  Pontifices  concessisset  ?  Nisi 
forte  illius  temporis  mancipia  ea  praedita  au¬ 
ctoritate  erant,  ut  etiam  patritios  facere,  et 
reges  ipsos  novis  dignitatibus  augere  pos¬ 
sent.  Quid  quod  Rhegino  in  Chronico  anni 
787.  scribit,  Carolum  regem  et  patritium 
subditum  se  Adriani  Pontificis  agnovisse  ? 
Rex  autem,  inquit  Rhegino,  ad  postulata  re¬ 
spondit,  se  per  multa  tempora  quaesivisse, 
sed  minime  obtinere  potuisse  :  ne  tamen 
inobediens  videretur  esse  monitis  Apostoli- 
cis,  asseruit  se  in  ejusdem  Pppoe  praesentia, 
cum  ejusdem  missis  pacem  velle  firmare. 

«  Undecimo  :  Testantur  quoque  omnes 
historici,  etiam  ii,  qui  Papis  sunt  addictissi¬ 
mi,  Leonem  Papam,  mox  ut  electus  fuit  in 
Papam,  misisse  ad  Carolum  Magnum  lega¬ 
tionem  una  cum  clavibus  sancti  Petri,  quod 
est  Papale  insigne,  et  vexillis  Urbis  Romae 
cum  aquilis  :  petiisseque  juxta  Synodum 
Adriani  confirmationem  sui,  et  ut'  aliquis 
mitteretur,  qui  Romanos  Carolo  denuo  jura¬ 
mento  adstringeret,  quod  fuit  extremae  sub¬ 
jectionis  indicium.  Quare  etiam  paulo  post 
orto  dissidio  inter  Papam  et  Romanos,  tum 
ipse  Papa  ad  Caesarem  ut  suum  superiorem 

confugit,  tum  et  Romani  eodem  suos  accu¬ 
satores  miserunt,  ut  sic  utrique  sint  testati 
eum  esse  suum  legitimum  judicem,  ac  do¬ 
minum.  Quam  foeda  ergo  tandem  est  ista  va¬ 
nitas,  quod  Papistae  fingunt  illos  servos,  aut 
mancipia  Caroli  imperium  Romanum  in  Ca- 
rolum  transtulisse,  eumque  sibi  ut  vassallum 
quemdam  dato  feudo  obligasse,  ut  nunc  ar¬ 
ctissimis  juramentis  Caesares  sibi  obstringunt, 
et  etiam  ad  turpissima  pedum  oscula  ad¬ 
igunt  ».  Non  satis  scio  quid  in  bac  objectione 
magis admirer,  imperitiam,  an  impudentiam. 
Claves  S.  Petri  a  Leone  ad  Carolum  missas, 
doctus  Illyricus  Papale  insigne  interpretatur, 
quasi  Pontifex  Leo  Pontificatum  suum  Ca- 
rolo  Magno,  vel  dono  dederit,  vel  certe  sub¬ 
jecerit.  At  claves  illae  nihil  erant  aliud,  nisi 
thecae  quaedam  pretiosae,  quibus  reliquiarum 
fragmenta  servabantur.  Solebant  enim  Pon¬ 
tifices,  cum  summo  aliquem  munere  afficere 
voluissent,  rasuram  cathenarum  S.  Petri, 
aut  aliquid  aliud  generis  ejusdem,  clavicula 
aurea,  vel  argentea  inclusum  mittere.  Audi 
S.  Gregorium  in  epist.  23.  libri  vi.  ad  Theo- 
tistum  et  Andream  :  Praeterea,  inquit,  bene¬ 
dictionem  S.  Petri  Apostoli,  elavem  a  sacra¬ 
tissimo  ejus  corpore  transmisi.  Et  in  epist. 
126.  libri  vii.  ad  Recharedum  regem  Visi- 
gothorum  ;  Clavera,  inquit,  parvulam  a  sa¬ 
cratissimo  B.  Petri  Apostoli  corpore  pro  ejus 
benedictione  transmisimus,  in  qua  inest  fer¬ 
rum  de  catenis  ejus  inclusum  ;  ut  quod  col¬ 
lum  illius  ad  martyrium  ligaverat,  vestrum 
ab  omnibus  peccatis  solvat.  Crucem  quoque 
dedi  latori  praesentium  vobis  offerendam,  in 
qua  lignum  Dominicae  Crucis  inest,  et  capilli 
B.  Joannis  Baptistae  :  ex  qua  semper  sola- 
tium  nostri  Salvatoris,  per  intercessionem 
praecursoris  ejus,  habeatis.  Talem  igitur  ela¬ 
vem  non  insigne  Papale,  sed  religiosum  mu¬ 
nus  Christianissimo  principi  Summus  Pontifex 
misit.  Nam  idcirco  Rbegino  in  Chronico  anni 
796,  Ado  Viennensis  in  Chronico  sexta  aetate 
ct  Abbas  Urspergensis ,  item  in  Chronico 
ejusdem  anni,  has  ipsas  claves,  confessionis 
S.  Petri,  id  est,  sepulcri,  claves  appellant, 
et  pro  munere  missas  a  Leone  ad  Carolum 
scribunt.  Qui  etiam  auctores  in  Chronico 
anni  800.  simile  quoddam  donum  ab  Episcop» 
Ilierosolymae  ad  eumdem  Carolum  transmis¬ 
sum,  his  verbis  tradunt  :  «  Eadem  die  Za- 
charias  pater  cum  duobus  monachis,  uno  de 
monte  Oliveti,  altero  de  Bethlehem,  Romam 
venit,  quos  Episcopus  Hierosolymorum  ad 
regem  direxit,  qui  benedictionis  causa  cla¬ 


ves  sepulcri  Domini,  ac  loci  Calvariae, 
claves  etiam  civitatis  cum  vexillo  detule¬ 
runt  )>.  Haec  illi.  Nec  sane  dubitari  ulla  ra¬ 
tione  potest,  quin  fuerint  omnia  illa  religiosa 
munuscula,  non  insignia  dignitatum.  Quare 
Paulus  ^Emilius  in  vita  Caroli,  pia  magis 
quam  magnifica  munera  esse  dixit. 

.  Quod  secundo  loco  addit  Illyricus,  postu¬ 
lasse  Leonem,  ut  a  Carolo  mitterentur,  qui 
Romanos  eidem  Carolo  juramento  adstrin- 
gerent,  jam  supra  discussum  est  in  primo 
capite,  ubi  ex  ipso  Illyrico  demonstravimus, 
Leonem  a  Carolo  postulasse,  qui  Romanos 
jurejurando  adstringeret,  non  Carolo,  sed 
Leoni  ;  et  sane  ratio  erat  magna,  cur  novo 
Pontifici  Leoni  novum  sacramentum  populus 
praestaret ;  cur  autem  Carolo  praestaret,  nulla 
erat.  Quae  cum  ita  sint,  evanuit  (credo)  illud 
jam  extremae  subjectionis  indicium,  quod  ex 
missis  clavibus,  et  legatis  postulatis,  qui  ad 
jurandum  Romanos  adigerent,  Illyricus  fa¬ 
bricaverat. 

«  At » ,  inquit,  «  dissidio  inter  Papam  et 
Romanos  exorto,  utrique  Carolum  dominum, 
ac  judicem  appellarunt  ».  Nusquam  ista  no¬ 
mina  legi,  judicis,  et  domini.  Res  autem  ge¬ 
sta  narratur  ab  Othone  Frisingensi  lib.  v.  c. 
30.  his  verbis. 

«  Anno  ab  Incarnatione  Domini  799.  Leo 
Papa,  qui  Adriano  successerat,  in  Litania 
majore  a  Romanis  flagitiosissime,  ita  ut 
oculi  ejus  eruti  viderentur,  tractatur:  qui  ad 
regem  Carolum  veniens,  eventum  rerum  de¬ 
plorat.  Igitur  Carolus  victoriosissimus,  qui 
jam  subjugatis  sibi  Baioariis,  Aquitanis,  Sa- 
xonibus,  Danis,  Nortmannis  Brittannis,  Pan¬ 
noniis,  multisque  aliis  provinciis,  regnum 
Francorum  plurimum  dilataverat,  dignus 
qui  altius  proveheretur,  Papam  ulturus  ad 
urbem  tendebat,  cui  pridie  quam  Urbem  in¬ 
traret,  Leo  ad  duodecimum  lapidem  occur¬ 
rit,  eumque  honorifice  suscepit.  Mane  facto, 
Urbem  ingressus,  a  Pontifice  ac  cuncto  po¬ 
pulo  susceptus,  in  Ecclesiam  B.  Petri  tradu¬ 
citur.  Post,  septem  diebus  transactis,  rex 
concione  facta,  causam  adventus  sui  exponit. 
Leo  quoque,  cui  aemuli  sui  magnum  crimen 
imposuerant,  nemine  cogente,  ex  bona  con¬ 
scientia  de  objecto  crimine  coram  omnibus 
supra  sacrosancta  Evangelia  se  purgavit  » . 
Haec  ille.  Ex  qua  narratione,  discimus,  Ca¬ 
rolum  Romam  venisse,  non  ut  Pontificem  ju¬ 
dicaret,  sed  ut  injuriam  illi  fcetam  ulcisce¬ 
retur;  et  Leonem  Pontificem  non  ab  aliquo 
judicatum,  sed  a  se  ipso,  nemine  cogente, 

jurejurando  purgatum.  Nec  dissentiunt  hi¬ 
storici  cseteri.  Sed  Rhegino,  atque  Abbas 
illud  etiam  addunt,  Pontificem  ad  Carolum 
venientem  summo  cum  honore  ab  eodem 
Carolo  susceptum  ;  quod  utrum  vilissimis 
mancipiis  satis  conveniat  (quales  fuisse  eo 
tempore  Summos  Pontifices  mentitur  Illyri¬ 
cus)  Illyricus  ipse  judex  esto. 

Jam  vero  quod  in  postremis  verbis  Illy¬ 
ricus  habet,  adigi  nunc  a  Pontificibus  impe¬ 
ratores  ad  jusjurandum,  et  oscula  pedum, 
Otho  Magnus,  et  Fridericus  I.  (ut  alios  prae¬ 
termittam)  nobis  etiam  tacentibus  satis  re¬ 
fellunt.  Siquidem  ille  Joanni  XII  Pontifici 
jurisjurandi  sacramentum,  antequam  Urbem 
ingrederetur,  a  nemine  coactus,  nisi  ab  ipso 
jure  et  aequitate,  praestitit  ;  Quod  exstat  ad¬ 
huc  apud  Gratianum  can.  Tibi  Domino  Jo¬ 
anni,  dist.  63.  Iste  autem  (ut  capite  superiore 
ex  Krantzio  et  Radevico  demonstravimus) 
Adrianum  IV,  humi  prostratus  sponte  sua  ve¬ 
neratus  est,  et  Victori  IV,  quem  ipse  Ponti¬ 
ficem  in  schismate  quodammodo  fecerat , 
nemine  cogente  pedes  osculari  coram  uni¬ 
versa  Ecclesia  non  erubuit.  Sed  de  hac  ob¬ 
jectione  satis  multa  dicta  sunt.  Pergamus  ad 
cseteras. 

«  Duodecimo,  ipsa  vox  translatio  eos  evi¬ 
dentissime  mendacii  redarguit,  nam  si  trans¬ 
tulerunt  imperium  a  Graecis  ad  Francos,  se¬ 
quitur  Graecos  esse  plane  privatos  imperiali 
dignitate».  Et  infra:  «Decretalis,  Solitae, 
clare  Constantinopolitanum  regem  vocat 
imperatorem  Romanorum  ».  Athaec  objectio 
nulla  est.  Non  enim  imperium  universum, 
sed  Occidentale  solum  translatum  esse  di¬ 
cimus  a  Graecis  ad  Francos.  Graeci  siquidem 
cum  Gothos.  Belisario  et  Narsete  ducibus, 
Italia  exegissent,  Occidentale  imperium  Ori¬ 
entali  iterum  adjunxerunt  ;  postea  vero , 
quam  a  Leone  Pontifice  Carolus  Magnus  Oc¬ 
cidentalis  imperii  jure  donatus  est,  Graecus 
imperator  Occidentali  imperio  caruit,  Orien¬ 
tale  retinuit.  Atque  ex  eo  tempore  Augusti 
duo  pari  potestate  Romanum  imperium  te¬ 
nuerunt. 

«Decimo  tertio, quacumque  omnino  parte, 
aut  quasi  lacinia  quis  istam  narrationem 
translationis  imperii  apprehendit,  mox  li¬ 
quido  animadvertit  esse  vanissimum  men¬ 
dacium.  Fingunt  enim  illi  Carolum  ignorasse 
Papae  consilium  ete  ». 

Ista  vero  «st  nova  forma  syllogismi.  Con¬ 
stat  enim  tota  argumentatio  ex  tribus  mani¬ 
festissimis.  erassissimisque  mendaciis,  qua; 


sunt  a  nobis  supra  cap.  2.  notata  et  refutata. 
Vide  igitur  cap.  2.  Mendacia  lo.  et  16. 

«  Decimo  quinto  (nam  decimum  quartum 
prae  festinatione  Illyrico  excidisse  videtur, 
nisi  forte  sit  error  in  numeris)  Quis,  inquit, 
dubitat,  si  Papa,  ac  Romani  sponte,  suoque 
arbitrio  imperium  a  Graecis  in  Francos  trans¬ 
ferre  tunc  potuissent,  voluissentque ,  eos 
certis  firmisqu e  pactionibus,  ac  conditionibus 
cum  Carolo  acturos  fuisse,  quibus  tum  sibi, 
tum  etiain  aliis  regionibus,  et  hominibus  ca¬ 
vissent  de  certa  quadam  libertate  etc.  »  An 
tu  ridiculus  non  es  Illyrice,  cum  pactum  de 
libertate  retinenda  commemoras,  ubi  de  im¬ 
peratore  ac  domino  constituendo  agitur? 
Quibus  enim,  quaeso,  iste  Caesar  imperabit, 
si  omnes  homines,  ac  regiones,  quae  ad  illius 
imperium  pertinent,  sibi  diligenter  de  liber¬ 
tate  conservanda  caveant  ?  Sed  nimirum 
magistrum  tuum  secutus  es  Lutherum,  qui 
in  lib.  de  votis  monasticis  jubet  monachos 
futuros  hac  forma  verborum  uti,  cum  Deo 
sua  vota  nuncupant  :  Voveo  paupertatem, 
castitatem,  et  obedientiam  usque  ad  mortem 
libere,  ita  ut  mutare  possim  quando  volo, 
nec  unquam  ea  vota  tenear  observare.  Audi 
igitur,  Illyrice.  Si  pacta  nulla  inter  Leonem 
et  Carolum  intercessissent,  mirum  videri 
certe  non  deberet  :  dabatur  enim  imperium 
virtutibus  Caroli,  dabatur  meritis  ejus,  nec- 
non  patiis  et  avi,  quae  multa  et  magna  in 
Ecclesiam  Romanam  exstabant.  Verumta- 
men  accesserunt  etiam  pacta,  non  quidem, 
ut  tu  dicis,  de  libertate  gentium  et  populo¬ 
rum  conservanda,  sed  de  Ecclesia  universa 
ac  potissimum  de  Apostolica  Sede  perpetuo 
defendenda.  Est  enim  imperator  Romanus 
(ut  jura  passim  loquuntur)  proprius  Ecclesiae 
Catholicae,  atque  praecipuus  advocatus.  Porro 
continetur  hoc  pactum  tum  in  eo  sacramento, 
quod  reges  Romanorum  Pontifici  Romano 
praestare  solent  cum  ad  coronam  accipien¬ 
dam  veniunt  :  tum  etiam  in  ipsa  voce  trans¬ 
lationis  Imperii;  idcirco  enim  non  novum 
Imperium  erectum,  sed  antiquum  translatum 
ad  Germanos  dicitur,  ut  meminerint  Germa¬ 
ni  imperatores,  non  modo  jus  et  potestatem 
imperandi,  sed  etiam  curam  et  sollicitudinem 
Ecclesiae  tuendae,  Constantini,  Theodosii, 
Martiani,  Justini,  Tiberii,  aliorumque  vete¬ 
rum  ac  piorum  Caesarum  ad  se  translatam, 
quae  etiam  causa  est,  ut  aliquando  Romani 
Pontifices  certos  imperatores  et  Ecclesiae 
communione,  et  imperii  dignitate  privarint; 
quod  videlicet  adversus  inita  et  jurata  pacta, 

non  se  illi  advocatos,  sed  hostes  Ecclesiae 
praestitissent.  Sed  de  his  satis. 

«  Decimo  sexto,  verum  »,  inquit,  «  ut 
hisce  quoque  argumentionibus,  sententiae¬ 
que  finem  imponamus,  hoc  unum  quaero  a 
Pontificiis  seductoribus  :  cum  constet  Caro- 
lum  amplius  viginti  annis  ante  illam  Leoni¬ 
nam  (pene  dixissem  vulpinam)  Papae  coro¬ 
nationem  totum  Occidentale  imperium  occu¬ 
passe  et  tenuisse,  hoc,  inquam,  quaero,  num 
jure  occupavit,  et  tenuit,  fuitque  legitimus 
ejus  monarchiae  possessor  ?  Injuste  eum  oc¬ 
cupasse,  ac  tenuisse,  non  audebunt  (credo) 
dicere.  Si  vero  juste  occupavit,  ac  tenuit 
totum  Occidentale  imperium  tot  annis  ante 
Papatum  Leonis,  quomodo  potuit  Leo  im¬ 
perium  Romanum  in  eum  transtulisse,  aut 
quid  tandem  ei  adjecit  ?  »  Sed  haec  objectio 
soluta  est  in  sexto  capite,  ubi  ostendimus, 
Carolum  Magnum  ante  Leonis  III  Pontifica¬ 
tum,  justo  bello  occupasse,  ac  tenuisse  non 
quidem  universum  (ut  Illyricus  dicit)  Occi¬ 
dentis  imperium  (nec  enim  Hispaniam,  Afri¬ 
cam,  Illyricum,  Brittanniam,  Apuliam,  Ca¬ 
labriam,  Siciliam,  aliasque  nonnullas  Occi¬ 
dentalis  imperii  provincias  eo  tempore  Ca- 
rolus  occupaverat)  sed  magnam  tamen  ejus 
partem,  id  est,  Galliam,  Germaniam,  Pan¬ 
noniam,  atque  Italise  partem  quamdam.  Cae- 
terum  ea  ipsa  loca  non  jure  Caesaris,  sed 


partim  jure  regio,  partim  jure  patritio  Ca¬ 
rolum  possedisse.  Id  igitur  imperii  translatio 
effecit,  ut  Carolus  Magnus  illa  ipsa,  quae  jam 
habebat,  non  tantum  ut  rex;  aut  patritius, 
sed  ut  verus  imperator  et  augustus  retine¬ 
ret :  utque  jus  haberet  ad  alias  item  provincias 
quas  Occidentalis  imperii  fuisse,  atque  inju¬ 
ria  ab  aliis  occupatas  esse  constaret  :  ut  de¬ 
nique  nominibus,  titulis,  honoribus  omnibus 
veterum  Caesarum  uteretur,  atque  eo  nomine 
omnes  alios  reges,  ac  principes,  tum  ipse, 
tum  ejus  successores,  ac  posteri  anteirent, 
etiamsi  aliquando  contingeret,  ut  essent  alii 
Christiani  reges,  ipso  Caesare  longe  poten- 
tiores.  Ac  ne  id  parum  fortasse  Illyrico  vide¬ 
atur,  revocet  ad  memoriam  quae  de  Zenone 
et  Theodorico  ipse  scripsit.  Non  modo  enim 
affirmavit,  sed  etiam  multis  testibus  asserere 
conatus  est,  Theodoricum  Gothum,  Zenonis 
imperatoris  beneficio,  Occidentale  imperium 
accepisse,  cui  si  nunc  objiciamus,  Theodori¬ 
cum  ne  uno  quidem  milite,  aut  obolo  a  Ze¬ 
none  adjutum,  sua  tantum,  ac  suorum  vir¬ 
tute,  multis  exantlatis  laboribus,  multoque 
sanguine  effuso  Italiae  possessionem  adeptum 
nihil  aliud  inveniet  quod  respondeat,  nisi 
ideo  vere  Theodoricum  a  Zenone  imperium 
(vel  regnum  potius  Italiae)  accepisse,  quod 
ab  eo,  jus,  titulum,  dignitatem,  ac  potestatem 
regiam  accepisset. 

CAPUT  PRIMUM. 

Successionem  explicat  Caroli  Magni. 

Sequitur  altera  controversia  apud  Illyri- 
ricum  de  translatione  imperii  a  Francis  ad 
Saxones  ;  quam  translationem  Illyricus  non 
modo,  non  auctore  Romano  Pontifice,  sed 
etiam  eo  invito  factam  esse  contendit.  Sed 
ut  res  tota  facilius  perspiciatur,  historia  suc¬ 
cessionis  imperatorum  a  Carolo  usque  ad 
Othonem  paulo  altius  repetenda  erit.  Igitur 
Caixdus  Magnus  a  Leone  III  Pontifice  Romae 
anno  800.  coronatus,  successorem  habuit 
Ludovicum  filium,  quem  Stephanus  IV,  alias 
YPapa  Remis  in  Gallia  coronavit  anno  815. 
teste  Othone  Frisingensi  lib.  v.  cap.  33.  Lu- 
dovico  Lotharius  filius  successit,  quem  Pa¬ 
schalis  Papa  Romae  coronavit  anno  822.  eo¬ 
dem  teste  Othone  lib.  v.  c.  34.  Lothario 
successit  filius  Ludovicus,  quem  Sergius  Pa¬ 
pa  II  Romae  coronavit  anno  844.  teste  Ado¬ 
ne  Viennensi  in  Chronico  6.  aetate.  Ludovico 
Carolus  Calvus  successit,  qui  hujus  Ludovici 
patruus  erat  Lotharii  videlicet  frater  ex  pa¬ 
tre  Ludovico  seniore :  coronavit  autem  Ca- 
rolum  Calvum  Romae  Joannes  VIII,  anno 
874.  teste  llheginone  lib.  ii.  Chronici.  Carolo 
Ludovicus  Balbus  filius  successit  anno  877. 
teste  Rheginone  ibidem  :  coronavit  autem 
eum  idem  Joannes  Papa  VIII,  teste  Onu- 
phrio  in  additione  ad  Platinam  in  vita  ejus¬ 
dem  Pontificis  Joannis.  Ludovico  Balbo  suc¬ 
cessit  Carolus  Crassus  Ludovici  regis  Ger¬ 
maniae  filius,  qui  Ludovicus  Caroli  Magni  ex 


Ludovico  filio  nepos  erat.  Coronavit  eum 
idem  Joannes  VIII.  Romae  anno  878.  teste 
Othone  Frisingensi  lib.  vi.  cap.  8.  Carolo 
Crasso  Arnulphus  successit,  quem  Papa  For¬ 
mosus  coronavit  Romae  anno  896.  teste  Rhe¬ 
ginone  in  Chronico.  Fuit  autem  Arnulphus 
Carolomanni  filius,  Ludovici  regis  Germaniae 
nepos.  Arnulpho  successit  filius  Ludovicus, 
Ludovico  Chunradus,  Arnulphi  exalioChun- 
rado  nepos.  Atque  hic  series  desiit  Caroli 
Magni,  et  gentis  Francorum,  ut  ex  Abbate 
Urspergensi  in  Chronico  anni  914.  cognosci 
potest.  Chunrado  successit  Ilenricus  I,  ex 
gente  Saxonum,  cognomento  Auceps.  Nam 
etsi  is  Henricus  nepos  erat  Arnulphi  impera¬ 
toris  ex  filia,  ut  Albertus  Krantzius  demon¬ 
strat  lib.  ii.  Saxoniae  cap.  33.  tamen  ex  pa¬ 
tre  non  Francus  erat,  sed  Saxo.  Porro  nul¬ 
lus  horum  trium  coronam  imperialem  habuit, 
ut  historici  omnes  testantur.  Henrico  autem 
filius  Otho  successit,  quem  Joannes  Papa  XII 
Romae,  ut  infra  demonstrabimus,  corona¬ 
vit.  ' 

Quaestio  igitur  est,  coeperitne  Saxonum 
imperium  in  Henrico,  an  in  Othone,  et  qui¬ 
dem  in  Henrico  coepisse,  Illyricus  totis  viri¬ 
bus  contendit:  siquidem  inde  rectissime  de¬ 
duci  putat,  invito  Romano  Pontifice  Saxo» 
nicum  imperium  constitutum:  quoniam  is 
Henricus  nec  Romam  ad  Pontificem  venit, 
nec  ab  eo  unctionem,  vel  coronationem  ul¬ 
lam  postulavit.  Ego  vero  imperatorem  pri¬ 
mum  ex  gente  Saxonum  Othonem  Magnum 
fuisse,  eumque  a  Romano  Pontifice  impe¬ 
rium  accepisse,  nullo  negotio  demonstrari 
posse  censeo. 

CAPUT  II. 

Othonem  I  non  autem  Henricum ,  aut  Chun- 

radum  imperatorem  primum  ex  gente  Sa- 

xonum  fuisse  demonstrat. 

Primum  igitur, Henricum,  patrem  Othonis, 
regem  tantum,  non  imperatorem  fuisse,  te¬ 
stis  est  ipse  idem  Henrieus,  qui.  regio  nomi¬ 
ne  contentus,  insignia,  appellationesque  cae- 
teras,  necnon  unctionem  et  coronationem 
sponte  recusavit,  ut  custos  imperii  potius, 
quam  imperator  dici  possit.  Vitichindus,  qui 
hujus  Henrici  tempore  vixit,  lib.  i.  gestorum 
Saxonicorura,  de  hoc  ipso  Henrico  ita  lo¬ 
quitur  :  «  Cum  ei  offerretur  unctio  cum 
diademate  a  Summo  Pontifice,  qui  eo  tem¬ 
pore  Herigerus  erat,  non  sprevit,  nec  tamen 
suscepit,  satis,  inquiens,  mihi  est,  ut  prae 
meis  majoribus  rex  dicar  et  designer,  divi¬ 
na  annuente  gratia,  ac  vestra  pietate.  Penes 
meliores  vero  nobis  unctio  et  diadema  sit : 
tanto  honore  nos  indignos  arbitramur  » .  Ume 
Vitichindus,  quem  secutus  Abbas  Urspergen- 
sis  in  Chronico  anni  920.  Henrieus,  inquit, 
renuit  diadema  et  unctionem,  solo  nomine 
regis  contentus.  Albertus  Krantzius  lib.  in. 
Saxoni®  cap.  2.  Henrieus,  inquit,  dux  Saxo- 
niae,  primus  ex  ea  familia  ad  Romani  regni 
culmen  ascendit,  quod  ea  domus  per  aliquot 
confinuata  saecula  perseveranter  servavit,  ut 
in  contextu  docebimus,  cui,  si  in  Italiam 
praedecessorum  more  venire  dignaretur,  di¬ 
adema  cum  consecratione  ad  imperatoriam 
dignitatem  Joannes  ejus  nominis  X  Sum¬ 
mus  Pontifex  repromisit.  Henrieus  autem  sa¬ 
tis  sibi  videri  respondit,  quod  primus  ad 
regni  culmen  immeritus  pervenisset,  dia¬ 
dema  imperii  majoribus  debitum :  se  nihil 
ambire  supra  id  quod  accepisset,  etiam  si 
majora,  quam  obire  posset,  sustollentem  one¬ 
ra.  Habemus  igitur  in  primis  Henrici  ipsius 
ingenuum,  planeque  Germanicum  testimoni¬ 
um. 

Sed  accedant  secundo  loco  sequentium 
principum,  ejusdem  nominis  testimonia. 
Nam  (ut  Onuphrius  Panuinus  testatur  in  lib. 
de  Comitiis  imperatoriis)  S.  Henrieus  Chun- 
radus,  et  tres  alii  Henrici,  qui  post  Othonem 
III  imperarunt,  in  diplomatibus  suis  ita  no¬ 
mina  sua  inscribunt,  ut  nullo  loco  Chunra- 
dum  et  Henricum,  qui  ante  Othones  regna¬ 
runt,  inter  imperatores  habuisse  videantur, 
non  enim  se  scribunt  Chunradum  II  et  Ilen- 
ricos  II,  III,  IV, V,  spd  Chunradum  I  ctHenri- 


cos  I,  II,  III  et  IV,  quibus  etiam  numerorum 
trium  Ilenricorum,  quae  adhuc  Spirae  exstant, 
idem  Onuphrius  testis  est.  Ut  jam  non  levis 
temeritas  eorum  esse  videatur,  qui  contra  ip¬ 
sa  imperatorum  diplomata,  et  litteras,  in  mo¬ 
numentis  ante  tot  annorum  centurias  incisas, 
Chunradum  I,  secundos ;  necnon  Henricum 
II,  III  et  III,  IV  et  IV, V  appellandos  esse  con¬ 
tendunt.  De  Ludovicis  autem  rex  adeo  ma¬ 
nifesta  est,  ut  non  possit  Illyricus  Ludovicum, 
Arnulphi  imperatoris  filium,  qui  corona  im¬ 
perii  caruit,  inter  imperatores  numerare, 
quin  sibi  ipse  repugnet.  Nam  si  isLudovicu9 
imperator  fuit,  necesse  est  quartus  fuerit; 
tres  enim  ante  ipsum  Ludovici  processerant, 
senior,  junior,  et  Balbus  ?  At  si  quartus  est 
Arnulphi  filius,  qua  ratione  Ludovicus  Ba- 
varus  et  se  ipse  quartum,  non  quintum,  in 
omnibus  suis  diplomatibus  vocat,  et  quartus 
non  quintus,  ab  omnibus  auctoribus ;  et  ab 
ipso  Illyrico  in  hoc  lib.  de  translatione  impe¬ 
rii,  aliquoties  appellatur?  Quod  si  Ludovicus 
ille  e  numero  imperatorum  eximitur  quia  co¬ 
rona,  et  unctione  Apostolica  caruit,  licet  ali- 
oqui  de  stirpe  Caroli,  et  filius  imperatoris 
fuerit :  quanto  magis  Henrieus  Saxo  ex  im¬ 
peratorum  numero  eximendus  erit,  qui  nihil 
horum  habuit,  et  coronam,  ac  dignitatem 
imperatoriam  recusavit? 

Accedant  postremo  testimonia  etiam  vete¬ 
rum  gravissimorumque  historicorum.  Lam- 
bertus  Schafnaburgensis  in  historia  Germa¬ 
nica,  Anno,  inquit.  1024.  Henrieus  primus 
rex :  II,  rex  imperator  obiit.  Ubi  vides,  lector, 
lamberti  historici  gravissimi,  et  Germani,  et 
qui  illo  ipso  saeculo  floruit,  judicio,  Henricum 
I,  regem  tantum;  secundum  autem,  regem 
imperatorem  fuisse.  Rhegino  et  Sigebertus 
non  dissentiunt  a  Lamberto  :  siquidem  tres 
illos  reges ,  Ludovicum  Arnulphi  impera¬ 
toris  filium,  Chunradum  et  Henricum,  qui 
coronam  imperii  a  Romano  Pontifice  non 
habuerunt,  numquam  imperatores,  sed  per¬ 
petuo  reges  vocant ,  cum  tamem  praece¬ 
dentes,  et  sequentes  reges,  qui  a  Romano 
Pontifice  coronati  fuere,  imperatores  semper 
appellent.  Otho  Frisingensis  pluribus  in  locis 
sententiam  nostram  aperte  confirmat.  Sed 
antequam  verba  illius  ponam,  operae  pretium 
esse  duxi,  lectorem  praemonere  quod  Otho 
Frisingensis  scribit,  et  saepe  repetit,  virtute 
Othonis  I,  imperium  transisse  ad  Francos 
Orientales,  non  sic  esse  accipiendum,  quasi 
Otho  I,  sine  Pont.  Max.  auctoritate  imperium 
obtinuerit ;  id  enim  paulo  post  apertissimis 

argumentis  refutabitur.  Id  igitur  solum  Otho 
Frisingensis  significare  voluit,  in  Othone  I, 
translationem  factam  esse  Romani  imperii 
ab  Occidentalibus  Francis  ad  Orientales; 
ejus  autem  translationis  causam  fuisse  vir¬ 
tutem  ejusdem  Othonis,  qui  et  a  Pontifice 
Summo  promotionem  ad  eam  dignitatem 
facile  promeruit,  et  armis  hostes  imperii  for¬ 
tissime  domuit.  Ille  igitur  sic  loquitur  lib.  vi. 
hist.  cap.  17.  Ex  hoc,  inquit,  quidam  post 
Francorum  regnum  supputant  Teutonico¬ 
rum.  Unde  filium  Othonem  in  decretis  Pon¬ 
tificum,  Leonem  Papam ,  primum  regem 
Teutonicorum  vocasse  dicunt.  Nam  iste,  de 
quoagi  nus,  Henricus,  oblatam  sibia  Summo 
Pontifice  digndatem  renuisse  perhibetur.  Et 
infra,  Otho,  inquit,  qui  imperium  a  Longo¬ 
bardis  usurpatum  deduxit  ad  Teutonicos 
Orientales  Francos,  forsan  dictus  est  primus 
rex  Teutonicorum,  non  quod  primus  apud 
Teutonicos  regnaverit,  sed  quod  primus  post 
eos  qui  a  Girolo  Garolingi,  sicut  a  Meroveo 
Merovingi,  dicti  sunt,  ex  alio,  id  est,  Saxonum 
sanguine  natus,  imperium  ad  Teutonicos 
Francos  revocaverit.  Et  cap.  22.  ubi  narra¬ 
vit  coronationem  Othonis  Romae  celebratam, 
ita  subjungit :  Ex  hinc  regnum  Romanorum 
post  Francos  et  Longobardos  ad  Teutonicos, 
vel  ut  aliis  videtur,  iterum  ad  Francos,  unde 
quodammodo  elapsum  fuerat ,  translatum 
est.  Et  c.  24  :  Hic,  inquit,  est  Otho,  qui  post 
multas  victorias  Graecos  quoque  in  Apulia  et 
Calabria  superavit,  ac  imperium  Romanorum 
virtute  sua  ad  Francos  Orientales  reduxit. 
Et  paulo  ante  :  Vide,  inquit,  regnum  Teuto¬ 
nicum  cum  regno  Francorum  affine  et  quo¬ 
dammodo  cognatum  principium  habere.  Ibi 
primum  Carolus  (Martellusi  sine  regis  no¬ 
mine  honorem  regis  gerebat :  hic  Magnus 
Otho  Saxonum  dux  (Othonis  imperatoris 
avus)  regibus  adhuc  ex  stirpe  Garoli  manen¬ 
tibus,  regni  summam  administrabat.  Illius 
filius  Pipinus  non  solum  re,  sed  etiam  nomine 
rex  coepit  esse,  et  dici,  hujus  simili  modo 
filius  Henricus  regis  nomine  meruit  honorari. 
Illius  filius  Carolus  Magnus  non  solum  re¬ 
gnum,  sed  etiam  imperium  capto  Desiderio 
primus  obtinuit  ex  Francis.  Istius  filius  Otho 
Magnus  post  multos  triumphos,  primus  ex 
Teutonicis  post  Carolos  capto  Berengario 
Romanis  imperavit.  Haec  ille. 

Neque  ab  hoc  numero  veterum  histori¬ 
corum  separandus  est  Luithprandus  Dia¬ 
conus  his  omnibus  antiquior.  Siquidem  ipse 
lib.  vi.  cap.  6.  cum  Othonem  I,  ante  coro¬ 


nationem  imperialem  piissimum  regem  tan¬ 
tum  ;  deinde  autem  etiam  imperatorem  Au¬ 
gustum  fuisse  dicat;  manifeste  significat, 
Henricum  Othonis  patrem,  qui  coronatus 
numquam  fuit  ,  imperatorem  numquam 
fuisse.  Philippus  Bergomensis  lib.  xi.  sup¬ 
plementi  Chronicorum,  aperte  docet,  a  Lu- 
dovicn,  Arnulphi  filio,  usque  ad  Othonem  I, 
non  fuisse  in  Germania  imperatores,  sed 
reges  dumtaxat.  Deinde  lib.  xri.  addit  in 
Othone  I,  imperium  Germinis  iterum  resti¬ 
tutum.  Lupo'dus  quoque  in  lib.  de  Juribus 
imperii  cap.  2.  et  5.  ut  ipse  Illyricas  citat 
pag.  103.  Othonem  imperatorem  primum  ex 
gente  Saxonum  facit. 

Addamus  si  placet  etiam  testimonium  Cu- 
spiniani,  quoniam  eo  auctore  Illyricus  miri¬ 
fice  delectari  videtur.  Othonem  (inquit  Jo- 
annes  Cuspinianus  in  vita  ejusdem  Othonis) 
plerique  scriptores  prinum  Germanorum 
imperatorem  numerant,  qui  imperium,  a 
justa  sobole ,  agnationeque  Garoli  Magni 
ablatum,  primus  hic  Otho  justus  princeps, 
vir  belli  pacisque  insignis,  recuperavit  Pon¬ 
tificis  Maximi  auctoritate.  Habemus  igitur 
testimoniis  historicorum,  principum,  et 
ipsius  Henrici  patris  Othonis,  non  Henricum 
patrem,  sed  Othone.n  filium  imperatorem 
primum  ex  gente  Saxonum  fuisse;  quod 
etiam  cognomen  Magni  satis  aperte  signifi¬ 
care  videtur.  Nam  propterea  inter  omnes 
imperatores  Occidentis,  soli  Carolus  et  Otho 
Magni  cognomen  invenerunt,  quod  ille  ad 
Francos,  iste  ad  Saxones,  imperii  Romani 
decus  attulerit. 

CAPUT  III. 

Eumdem  Othonem  a  Summo  Pontifice  Joanne 
XII  ad  imperium  provectum  ostendit. 

Jam  vero  demonstrandum  superest,  hunc 
ipsum  Othonem  a  Pontifice  Romano  ad  im¬ 
perium  vocatum,  provectumque  fuisse.  Id 
vero  historici  omnes  una  voce  tradunt,  atque 
ut  a  posterioribus  sursum  versus  ascenda¬ 
mus.  Guspinianum  modo  dicentem  audi¬ 
vimus,  ab  Othone  quidem  recuperatum  im¬ 
perium  ,  sed  Pontificis  Maximi-  auctoritate. 
Albertus  Krantzius  lib.  iv.  Saxoniae  cap.  9  : 
Cum  appropinquaret,  inquit,  Urbi  insigni 
pompa  a  Romanis  est  introductus,  et  imperii 
coronam  cum  consecratione,  et  imperatorio 
honore  suscepit. 

Joannes  Nauclerus  in  Chronographia  sua, 

generat.  33.  Otho,  inquit,  a  Joanne  Papa 
augustus  vocatur,  et  ordinatur,  unctione 
imperiali,  ac  benedictione  sublimatus.  Idem: 
quoque  docent  Blondus  lib.  m.  decad.  2. 
Platina  in  vita  Joannis  XII,  quem  ipse  tamen 
13.  vocat.  Philippus  Bergotnensis  lib.  xii. 
Supplementi;  et  Jacobus  Wymphelingius  in 
Epitome  rerum  Germanicarum,  cap.  18.  Si- 
gebertus  in  Chronico  :  Anno,  inquit,  963. 
Otho  I,  a  Joanne  Papa  coronatur.  Lambertus 
Schafnaburgensis  in  historia  Germanica  : 
Otho  rex,  inquit,  perrexit  Romam  ;  eumque 
Joannes  Papa  gratanter  suscipiens,  honori¬ 
fice  super  Cathedram  augustalem  posuit,  et 
benedictione  atque  consecratione  sua  impe¬ 
ratorem  fecit.  Otho  Frisingensis  lib  vi.  cap. 
22.  Otho,  inquit,  gloriosus  rex  a  Papia  usque 
ad  Urbem  progrediens,  honorifice  a  Summo 
Pontifice  Joanne,  ac  toto  populo  susceptus, 
applaudentibus  cunctis,  imperatoris  et  au¬ 
gusti  nomen  sortitur. 

Abbas  Urspergensis  in  Chronico  :  Ipse, 
inquit,  Romam  veniens  mirifico  apparatu 
susceptus,  et  ab  eodem  Apostolico  Joanne 
imperiali  unctione  et  benedictione  subli¬ 
matus,  imperator  et  augustas  est  appellatus. 

Marian  is  Scotus  in  Chronico  ;  Otho  rex, 
inquit,  Romam  veniens,  imperator  efficitur 
a  Joanne  Papa. 

Rhegino  Abbas  lib.  ii.  Chronici,  rex,  in¬ 
quit,  Otho  Romae  favoribiliter  susceptus, 
acclamatione  totius  Rom.  populi  et  Cleri,  ab 
Apostolico  Joanno  imperator,  et  augustus 
vocatur  et  ordinatur. 

Luithprandus  Diaconus  Ticinensis ,  qui 
tempore  ipsius  Othonis  floruit,  lib.  vi.  de 
rebus  per  Europam  gestis  cap.  6.  Romam, 
inquit,  veniens  (Otho  1,)  miro  ornatu,  mi¬ 
roque  apparatu  susceptus,  ab  eodem  Summo 
-Pontifice,  et  universali  Papa,  Joanne  uncti¬ 
onem  suscepit  imperii. 

CAPUT  IV. 

Objectiones  Illyrici  diluit. 

Videamus  nunc  quid  pro  sententia  sua 
Illyricus  adferat,  quamquam  valde  suspicor 
fore  ut  mendacia  potius,  quam  argumenta 
nobis  refellenda  sint. 

Sic  igitur  incipit  pag.  64  :  « Indicatum  est, 
quomodo  imperii  possessio,  et  jJignitas  per¬ 
venerit  a  Graecis  ad  Carolum  Francum,  aut 
Germanum  ».  Et  inlra  :  «  Porro  quomodo  a 
Francis,  ad  reliquos  Germanos  pervenerit, 


nunc  indicandum  est.  Nam  hic  quoque  Papai 
adulatores,  ut  ubique  mendaciis  omnia  con- 
spurcant,  ac  corrumpunto.  Videlicet  Illy¬ 
rico  magna  religio  est  mentiri,  idcirco  con¬ 
fidenter  alios  mendacii  reprehendit.  Sed 
quam  vere  id  faciat,  testantur  quae  supra 
diximus,  et  quse  continuo  Illyricus  ipse  sub¬ 
jungit.  Sic  enim  pergit  :  «  Dicunt  enim  illi, 
quod  deficiente  virtute  stirpis  Carolinae , 
Cardinales  scripserint  ad  Othonem  I,  eumque 
creaverint  imperatorem.  Quod  tamen  nullis 
certis  documentis  probare  possunt ».  At  non 
hoc  dicunt  scriptores,  qui  sunt  alicujus  no¬ 
minis  apud  Catholicos,  quos  tu  falso  Papa; 
adulatores  vocas  ;  plerique  enim  Othonem  I, 
a  Romano  Pontifice  Joanne  XII,  imperato¬ 
rem  creatum  esse  tradunt,  non  a  Cardina¬ 
libus.  Testimonia  paulo  ante  citata  sunt. 
Atque  ut  verum  fatear ,  nullum  omnino 
auctorem  me  legisse  memini,  qui  a  Cardina¬ 
libus  imperium  Othoni  delatum  scripserit. 
Scripserunt  quidem  Cardinales  duo  ad  Otho¬ 
nem  imperatorem  quaedam  adversus  Joan- 
nem  Pontificem,  sed  postcaquam  idem  Otho 
ab  eodem  Joanne  imperator  fuerat  appellatus 
et  coronatus,  ut  Illyricus  ipse  testatur  in 
historia  Magdeburgensi  cent.  10.  cap.  10. 
coi.  535.  Itaque  litterae  illae  Cardinalium  nihil 
omnino  ad  rem  praesentem  faciunt.  Pergit 
Illyricus  :  «  Vera  autem  historia  illius  trans¬ 
lationis,  exstat  prolixe  apud  Nauclerum  et 
Cuspinianum.  Ex  qua  narratione  liquido 
patet,  non  potestate  aut  voluntate  Papae 
factam  esse.  »  Id  vero  quam  impudens  est 
mendacium  !  Cuspinianus  enim  (ut  paulo 
ante  citavimus)  in  vita  Othonis  ita  loquitur  : 
imperium  a  justa  subole,  agnationeque  Ca~ 
roli  Magni  ablatum,  primus  hic  Otho  justus 
princeps,  vir  belli  pacisque  insignis  recupe¬ 
ravit,  Pontificis  Maximi  auctoritate. 

Quid  hic  dicis,  Illyrice  ?  Liquidone  patet 
ex  his  verbis  imperium  translatum  ad  Ger¬ 
manos  sine  Pontificis  voluntate  et  potestate, 
an  te  potius  egregie  esse  mentitum  ?  Porro 
Nauclerus,  etsi  zelo  patrite  (ut  ipse  fatetur) 
conatur  asserere  Hernicum  patrem  Othonis 
imperatorem,  vel  certe  rege  n  Romanorum 
fuisse,  non  tamen  sine  voluntate  Romani 
Pontificis  fuisse  docet  (ut  Illyricus  noster 
mentitur);  quin  potius  sententiam  suam 
Nauclerus  ex  decretis  Pontificum  adstruere 
conatur  :  nimirum  profert  cap.  Venerabilem, 
de  electione;  et  Clementinam,  Romani  Prin¬ 
cipes,  de  jurejurando ;  ubi  legimus,  impe¬ 
rium  Romanum  auctoritate  Sedis  Apostolica: 

translatum  a  Grcecis  ad  Germanos  in  persona 
Caroli  Magni;  cx  quibus  decretis  Nauclerus 
colligit,  Ilenriciun,  et  ejus  praedecessores 
Conradum  et  Ludovicum,  imperatores  fuisse, 
quia  Romani  Pontifices,  qui  imperium  trans¬ 
tulerunt,  apud  Germanos,  non  apud  Gallos, 
aut  Italos  illud  esse  voluerunt. 

Sed  haec  ejus  argumentatio,  nec  apud  Illy¬ 
ricum,  nec  apud  nos  ullius  momenti  est. 
Neque  enim  Illyricus  admittit,  Pontificis 
auctoritate  ad  Germanos  imperium  esse 
translatum,  licet  pro  sua  constantia  Nau-  , 
clerum,  qui  illud  docet,  passim  pro  se  testem 
adducat.  Nos  autem  fatemur  quidem,  vel 
potius  asserimus  et  defendimus,  translati¬ 
onem  imperii  auctore  Pontifice  factam  esse  : 
non  tamen  inde  recte  posse  colligi  arbitra¬ 
mur,  Ludovicum,  Conradum  et  Hernicum, 
qui  corona  imperii  caruere ,  imperatores 
Romanorum  fuisse,  nisi  forte  designatos ; 
quemadmodum  olim  Csesares  dicebantur,  qui 
augusti  futuri  erant,  licet  nondum  essent  re 
ipsa.  Si  quidem  illi  ipsi  textus,  quos  Nau¬ 
clerus  citat,  aperte  docent,  Germania)  prin¬ 
cipes  potestatem  habere  eligendi  regem,  in 
imperatorem  postmodum  a  Pontifice  pro¬ 
movendum.  Quare  tres  illi,  qui  a  Principi¬ 
bus  electi  ad  regnum,  non  autem  a  Ponti¬ 
fice  ad  imperium  promoti  fuere,  reges  dum¬ 
taxat,  non  imperatores,  secundum  ea  capi¬ 
tula  dici  possunt. 

Addit  postea  Nauclerus,  Henricum  patrem 
Othonis  ideo  verum  imperatorem  habendum, 
quod  a  Summo  Pontifice  imperator  habitus 
videatur,  cum  exstet  apud  Gratianum  dist. 
63.  constitutio  primi  Hernici,  et  primi  Otho¬ 
nis  cum  Romanis  Pontificibus.  Sed  hoc  totum 
ut  adversus  Illyricum  mirifice  pugnat,  ita 
nobis  parum  omnino  nocet.  Nam  etiamsi  in 
ea  constitutione  nominetur  primo  loco  Hen- 
ricus,  non  tamen  nccesse  est  cum  Henricum 
illum  esse  qui  Othonem  prmeessit;  immo 
vero  probabilissimum  est,  illum  esse,  qui 
Othonem  III,  secutus  est.  Is  enim  vere  pri¬ 
mus  Kenricus  imperator  fuit,  et  magnam 
cum  Romanis  Pontificibus  amicitiam  habuit. 
Cur  autem  ante  Othonem  nominetur,  causa 
esse  videtur,  quod  ejus  constitutio,  notior  et 
recentior  esset.  Adde  quod  in  ea 'constitu¬ 
tione  nulla  imperii  mentio  fit,  nec  Hernicus 
ille  primus  imperator  nominatur  :  quare  ad 
causam  nostram  non  facit,  quis  ille  Henricus 
fuerit. 

Pergit  Illyricus  :  «  Nam  quod  attinet  ad 
illam  scriptionem  Cardinalium  ad  Othonem, 


ca  fuit  nihil  aliud,  quam  accusatio  Joannis 
XII,  hominis  impurissimi,  ac  petitio,  ut  de¬ 
posito  eo,  alium  meliorem  Episcopum,  aut 
Papam,  in  ejus  locum  sufficeret;  quod  etiam 
Otho  I,  strenue  effectum  dedit.  Nam  tunc,  et 
olim  per  omnem  vetustatem  erat  juris  et 
auctoritatis  Caesarea),  impuros  Papas  casti¬ 
gare.  Historia  habetur  prolixe  apud  Luith- 
prandum  Ticimensem,  Historicum  fide  di¬ 
gnissimum.  Veritas  hujus  sententia),  et  fal- 
sitas  Papistica),  etiam  ex  eo  elucescit,  quia 
si  vere  de  creatione  novi  imperatoris  actum 
fuisset,  eaque  (ut  isti  volunt)  juris,  ac  pote¬ 
statis  Pontificia)  fuisset,  non  Cardinales-ali- 
quot,  sed  ipsemet  Papa  de  ea  scripsisset, 
eamque  peregisset.  »  An  igitur  si  ex  ipso 
Luithprando  demonstravero,  nor.  Cardinales, 
sed  Papam  ad  Othonem  scripsisse,  et  eum- 
dem  Othonem  imperatorem  creasse,  non 
continuo  fabula  illa  de  Cardinalium  litteris, 
et  querimonia  evanescet;  et  luce  clarius  ap¬ 
parebit,  veram  esse  sententiam  nostram, 
Illyrico  teste,  et  ipsum  eumdem  Illyricum, 
qui  nos  ad  Luithprandum  remisit,  suo  se 
gladio  jugulasse  ?  Haec  igitur  sunt  verba 
Luithprandi  lib.  vi.  de  rebus  per  Europam 
gestis  cap.  6.  «  Joannes  Summus  Pontifex, 
et  universalis  Papa,  Legatos  S.  R.  E.  Joan- 
nem  videlicet  Cardinalem  Diaconum,  et  A- 
ronem  Scriniarium  serenissimo  atque  piis- 
simo  tunc  regi,  nunc  Augusto  Csesari  Othoni 
destinavit,  suppliciter  litteris,  et  i'egnum  si¬ 
gnis  orans,  quatenus  pro  Dei  amore,  san¬ 
ctorumque  Apostolorum  Petri  et  Pauli,  quos 
.delictorum  suorum  cuperet  esse  remissores, 
se  sibique  commissam  sanctam  Romanam 
Ecclesiam,  ex  illorum  (Bercngarii  et  Alberti) 
faucibus  liberaret,  ac  saluti  et  libertati  pri¬ 
stina)  restitueret  ».  Ha)c  ille;  qui  etiam  paulo 
post  subjungit,  quod  supra  citavimus,  Otho¬ 
nem  litteris  Papee  acceptis,  mox  in  Italiam 
venisse,  atque  ab  eodem  Papa  imperialem 
coronam,  et  augusti  nomen  et  dignitatem 
accepisse.  Neque  vero  Luithprandus  solus 
(quamquam  is  etiam  solus  sufficeret,  cum  et 
res  gestas  sui  temporis  scripserit,  et  Illyrico 
teste  historicus  fide  dignissimus  fuerit)  sed 
etiam  alii  gravissimi  scriptores,  non  Cardi¬ 
nalium,  sed  Pontificis  Maximi  litteris  Otho¬ 
nem  regem  ad  Urbem  vocatum,  et  ab  eodem 
Pontifice  imperatorem  creatum  scribunt. 
Abbas  Urspergensis  in  Chronico  anni  962. 
Otho,  ifiquit,  .rogatu  Joannis  Papee,  et  que¬ 
rimonia  multorum  de  Berengario  et  filio 
proclamantium,  Romam  tendit ;  ibique  im- 

perator  ab  eodem  Papa  factus  Berengariuin 
capit.  Otho  Frisiugcnsislib.  vi.  hist.  cap.  xxt : 
Joannes,  inquit,  Diaconus,  et  Azo  Scriniarius, 
ab  Apostolica  Sede  missi,  ad  regem  (Otho¬ 
nem)  veniunt,  tam  de  tyrannide  Berengarii 
querimoniam  facientes,  quam  ipsum  ad  de¬ 
fensionem  sanctae  Romanae  Ecclesiae ,  ac 
totius  Italiae  invitantes.  Capite  vero  sequenti 
describit  idem  auctor  Othonis  coronationem 
a  Romano  Pontifice  factam. 

Sed  ut  videas,  lector,  non  solum  impu¬ 
dentiam,  sed  etiam  inconstantiam  et  levita¬ 
tem  Illyrici,  legito  historiam  ejus  ecclesia¬ 
sticam,  cent.  10.  cap.  10.  coi.  53o.  ibi  siqui¬ 
dem  omnia  reperies,  quae  nos  accersitis 
hinc  inde  testimoniis  confirmare  nitimur. 
«  Ipse  Joannes,  inquit  Illyricus,  Othonem 
imperatorem  tum  suo,  tum  Romanorum 
nomine,  missis  ad  eum  legatis,  ad  Beren¬ 
garii  tyrannidem  avertendam,  in  Italiam 
denuo  accersivit  ».  Et  infra  :  «  Imperator 
externo  rerum  statu  aliquo  modo  in  Italia 
pacato,  Romam  adiit,  ac  praestito  prius 
Romanis  juramento,  de  suo  erga  TIrbem  et 
Ecclesiam  indefesso  studio,  intra  moenia  re¬ 
ceptus  est.  A  Pontifice  autem,  totoque  popu¬ 
lo  honorifice  excipitur,  ac  paulo  post  impe¬ 
rii  diademate  una  cum  filio,  septem  vix 
annorum,  accepto,  insuper  Germaniae  Pan- 
noniaeque  titulo,  publico  et  solemni  ritu,  in 
B.  Petri  basilica  ante  altare  a  Joanne  orna¬ 
tur.  )>  Haec  ille.  Ex  his  igitur  testimoniis,  et 
iis  quae  paulo  ante  citavimus  de  coronatio¬ 
ne  Othonis,  manifestissime  colligitur,  ipso 
etiam  teste  Illyrico,  inde  elucere  veritatem 
sententiae  nostrae  unde  ipse  falsitatem  ejus¬ 
dem  nostrae  sententiae  elucere  arbitraba¬ 
tur. 

Sed  enim  aliud  quoque  mendacium  in 
verbis  Illyrici  supra  citatis  inest,  quod  non 
est  ulla  ratione  praetereundum.  Quod  enim 
Illyricus  ait,  ab  Othone  Joannem  Pontificem 
se  abdicare  coactum;  et  olim,  ac  per  omnem 
vetustatem  juris,  et  potestatis  imperatoriae 
fuisse,  Pontifices  castigare,  mendacium  est 
impudentissimum.  Siquidem  omissis  primis 
illis  Pontificibus,  sanctissimisque  martyri¬ 
bus  Petro,  Lino,  Gleto,  Clementc,  et  ceeteris 
ferine  ad  Silvestrum  usque,  quos  ab  Ethni¬ 
cis  iniquissime  caesos  Illyricus  etiam  confite¬ 
tur;  necnon  paucis  quibusdam,  quos  ab  ha> 
reticis  principibus  fidei  causa  injuste  vexa¬ 
tos  constat,  quales  fuere  Liberius,  Felix  ii. 
Joannes  Sylverius,  et  Martinus,  caeteri  om¬ 
nes  usque  ad  Joannem  XII,  ab  imperatori¬ 


bus  Christianis  religiose  (ut  par  erat)  obser¬ 
vati,  summisque  honoribus  sempcr  affecti 
sunt.  Nec  poterit  Illyricus  ullum  scriptorem 
testem  producere,  quemadmodum  nec  pro¬ 
ducit,  aut  inlib.  de  translatione  imperii,  aut 
in  historia  Magdeburgensi,  qui  contrarium 
scripserit.  Quanta  igitur  impudentia  est,  af- 
Jirmare,  per  omnem  vetustatem  juris  Caesa- 
rei  fuisse,  castigare  Pontifices;  cum  totius 
vetustatis  exempla  contrarium  clament  ?  Sed 
nec  Joannem  XII  Otho  deposuit,  ut  Illyricus 
jactat  :  neque  enim  id  sibi  arrogare  ausus 
est  pius  princeps,  quod  ei  vel  invito  Illyricus 
obtrudit.  Nam  ut  scribit  Luithpranduslib.  vi, 
cap.  6.  et  7.  et  ex  Luithprando  Illyricus  ipse 
Centur.  10.  cap.  9.  coi.  434.  et  seq.  Otho 
imperator  cum  Joannem  Pontificem  multo¬ 
rum  criminum  reum  fieri  videret,  non  ausus 
ipse  judicem  judicis  sui  se  facere,  Synodum 
Episcoporum  Romae  coegit,  atque  eidem 
Synodo  causa)  cognitionem  permisit.  Haec 
enim  sunt  verba  Othonis  in  Synodo  apud 
Luithprandum.  Quid  super  hoc  sancta  Sy¬ 
nodus  decernat,  edicat.  Quin  etiam  in  eo¬ 
dem  lib.  duas  epistolas  Othonis  ad  Joannem 
Luithprandus  refert,  quibus  Otho  imperator 
Joannem  Pontificem  honorifice  admodum 
appellat,  neque  illi  imperat,  sed  eum  rogat, 
ut  ad  Synodum  veniat  ;  hoc  autem  est 
initium  epistolae  prioris. 

«  Summo  Pontifici,  et  universali  Papa) 
Domino  Joanni,  Otho  divina)  respectu  cle¬ 
mentia)  imperator  Augustus,  cum  archiepi- 
scopis  Liguria),  Tuscia),  Saxoniae,  Franciae', 
in  Domino  salutem.  Romam  ob  servitium 
Dei  venientes,  dum  filios  vestros,  Romanos 
scilicet  Episcopos,  Cardinales,  Presbyteros, 
Diaconos,  et  universam  plebem  de  vestra 
absentia  pcrcunctaremur,  et  quid  causae  es¬ 
set,  quod  nos  Ecclesiae  vestrae,  vestrique  de¬ 
fensores  videre  noluisssetis  :  talia  de  vobis, 
tamque  obscoena  protulerunt,  ut  si  de  his¬ 
trionibus  dicerentur,  vobis  verecundiam  in¬ 
gererent.  Quae  ne  magnitudinem  vestram 
omnia  lateant,  quaedam  vobis  sub  brevitate 
describimus.  »  Et  infra  :  «  Oramus  itaque 
Paternitatem  vestram  obnixe,  venire,  atque 
ex  his  omnibus  vos  purgare  non  dissimule¬ 
tis  » .' 

Nec  illud  hoc  loco  praetermittendum  est, 
ne  ipsi  quidem  Concilio  licuisse  in  Summum 
Pontificem  sententiam  dicere  ;  semper  enim 
ha)C  vox  omnium  veterum  Synodorum  fuit ; 
primam  sedem  (extra  causam  haeresis)  a 
nemine  judicari  posse.  Ac  licet  mirandum 

non  sit,  Othonem  imperatorem,  qui  Syno¬ 
do  intererat  minus  peritum  fuisse  rerum  ec¬ 
clesiasticarum,  ipsi  tamen  Synodo  nullo 
modo  ignosci  potest.  Siquidem  ea  Synodus 
(ut  est  apud  Luithprandum  loco  notato)  non 
solum  sine  ullo  exemplo  antiquitatis  Episco¬ 
pum  primae  sedis  judicare  ausa  est,  sed 
etiam  illius  excommunicationem  contempsit, 
eo  praetextu,  quod  malus  Episcopus  nec  li¬ 
gare  possit,  nec  solvere.  Quem  esse  mani¬ 
festum  errorem,  ne  Illyricus  quidem  nega¬ 
ret.  Quare  non  immerito  Otho  Frisingensis 
lib.  vi.  cap.  23.  modeste  Othonem  impera¬ 
torem,  atque  ejus  Synodum  reprehendit ; 
sed  de  his  satis. 

Pergit  hinc  Illyricus,  et  fuse  admodum, 
sed  praeter  rem,  ac  solum  ut  librum  suum 
paulo  grandiorem  faceret,  historiam  recitat 
electionis  Conradi  et  Henrici,  qui  Othonem 
Magnum  proxime  praecesserunt,  ex  Naucle¬ 
ro,  Cuspiniano  ,  Vitichindo,  Luithprando, 
Othone  Frisingensi,  Abbate  Urspergensi,  et 
Rheginone.  Ac  demum  non  sine  insigni 
mendacio  ita  concludit  :  «  En  audis  pluri¬ 
mos,  tideque  dignissimos,  historicos  uno  ore 
testari,  imperium  a  Francorum  regibus  ad 
reliquos  Germanos,  non  per  Papas,  aut  etiam 
de  consilio  aut  consensu  Paparum,  quin  po¬ 
tius  contra  eorum  voluntatem,  qui  id  suis 
Italis  asserere  conabantur,  quos  Italicos 
pseudoimperatorculos  octo  Onuphrius  no¬ 
minat;  sed  voluntaria  electione,  ac  cessione 
Gallicorum  regum,  et  libera  electione  prin- 
cipum  translatum  esse».  Sed  non  recte  dixi, 
insigni  mendacio  hanc  Illyrici  vel  narratio¬ 
nem,  vel  disputationem  esse  conclusam  : 
non  enim  unum  tantum,  sed  quatuor  insignia 
mendacia  hac  brevi  sententia  continen¬ 
tur. 

Primum  enim  ex  tot  historicis  nullus  af¬ 
firmat  (Cuspiniano  et  Nauclero  omnium  re- 
centitsimis  exceptisj  imperium  translatum  a 
Francis  ad  Germanos  in  electione  Conradi, 
aut  Henrici,  de  quibus  II  yricus  loquitur. 
Solum  enim  scribunt  illi,  a  Francis,  atque 
Saxonibus  electos  reges  Conradum,  atque 
Henricum ;  de  imperii  translatione  nihil  di¬ 
cunt.  Nos  autem  contra  demonstravimus, 
neutrum  illorum  imperatorem  Romanorum 
fuisse,  nisi  forte  designatum  tantum,  ut 
Cuspinianus  et  Nauclerus  dicere  videntur. 
Cujus  rei  lectoris  cujuslibet,  modo  sani,  ap¬ 
pello  judicium. 

Deinde  nullus  eorum  scriptorum,  quos  Il¬ 
lyricus  testes  producit,  <*bntra  voluntatem 


Summi  Pontificis  imperium  ad  Saxones  trans¬ 
latum  scribit.  Nam  cum  de  Conrado  et 
Henrico  (regibus)  scriptores  notati  narrant, 
nullam  Summi  Pontificis  mentionem  faciunt, 
uno  excepto  Nauclero  :  cum  autem  ad  Otho¬ 
nem  imperatorem  veniunt,  omnes  uno  ore 
testantur,  eum  a  Summo  Pontifice  Joan. 
XII  imperatorem  creatum  et  coronatum. 

Quod  autem  Nauclerus  dicit,  Romanos 
Pontifices  temporibus  Conradi  et  Henrici, 
Longobardos,  sive  Italicos  principes  quos¬ 
dam  ad  imperium  admisisse,  non  signifi¬ 
cat  invito  Pontifice  Conradum  et  Henricum 
reges  electos,  et  Cassares  designatos ;  sed  id 
tantum  significat,  cum  reges  Germaniae  ad 
coronam  imperii,  et  Italiae  possessionem  ca¬ 
piendam  venire,  aut  non  possent,  aut  non 
vellent,  duces  Longobardorum  sibi  regnum 
Italiae  vindicasse,  et  coronam  imperii  a 
Summis  Pontificibus  extorsisse.  Verumta- 
men  promptum  etiam  tum  fuisse  pontificem 
ad  Germanos  principes  coronandos,  si  ii  ad 
Urbem  accedere  voluissent,  dubium  esse 
non  potest ;  cum  ex  Rheginone  constet,  a 
Papa  Formoso,  anno  894.  Lambertum  Lon- 
gobardum  Italiae  regem,  et  imperatorem 
dictum  :  et  deinde  tamen  anno  896.  Arnul- 
phum  Germaniae  regem  Romam  venientem, 
summo  favore  exceptum,  atque  ab  eodem 
Pontifice  imperii  corona  donatum. 

Jam  vero  quod  addit  Illyricus  imperato¬ 
res  Italicos,  qui,  regnantibus  in  Germania 
Ludovico,  Conrado  et  Henrico,  in  Italia  im¬ 
perarunt,  ab  Onuphrio  pseudoimperatorcu¬ 
los  nominari,  ipsi  Onuphrio  manifeste  repu¬ 
gnat.  Siquidem  Onuphrius  in  libris  de  prin¬ 
cipibus  Romanis  honorifice  admodum  loqui¬ 
tur  de  imperiis  Vidonis,  Lamberti,  Ludovici 
et  Berengarii,  quos  et  imperatores  atque 
augustos  passim  vocat,  et  a  Romanis  Pon¬ 
tificibus  coronatos  fuisse  demonstrat.  In  lib. 
vero  de  Fastis,  et  Triumphis  R  imanis,  Be¬ 
rengarii  et  Albertim  regum  Italiae  meminit : 
Vidonis,  Lamberti,  et  Ludovici  non  memi¬ 
nit,  neque  usquam  in  eo  lib.  ullos  pseudoim¬ 
peratorculos  vocat.  In  libro  autem  de  Co¬ 
mitiis  imperatoriis  graviter  invehitur  in  eos, 
qui  (ut  Illyricus  facit)  omnes  Germaniae  re¬ 
ges,  imperatores  Romanorum  appellandos 
censent,  etiamsi  imperii  coronam  a  Romano 
Pontifice  non  acceperint. 

«  Non  possum,  inquit,  non  vehementer 
mirari,  et  reprehendere  aliquot  recentiorum 
Germanicarum  rerum  scriptorum  audaciam 
(ne  dicam  temeri(atem)  qui  undique  cla- 

mant,  Italos  omnes,  et  praesertim  Romanos 
male  agere,  rem  indignam  facere,  quod  non 
omnes  Germaniae  reges  ,  imperatores  ap¬ 
pellant,  neque  omnium  ipsorum  ratio  habea¬ 
tur  in  eis  numerorum  notis,  quibus  distin¬ 
guuntur  inter  se  ii  principes,  qui  idem  no¬ 
men  habent.  Nam  volunt  omnes  Germauiee 
reges,  quamvis  a  Romanis  Pontificibus  inau¬ 
gurati  non  fuerint,  imperatores  et  augustos 
appellari  ».  Haec  ille  ;  qui  eodem  in  loco  ex 
ipsorum  imperatorum  diplomatibus  osten¬ 
dit,  Conradum  et  Henricum,  qui  Othonem 
Magnum  praecesserunt,  inter  imperatores 
habitos  non  fuisse.  Quid,  quod  Illyricus  si 
sibi  constare  velit,  Longobardos  illos  impe¬ 
ratores  nulla  ratione  contemnere,  aut  pseu- 
doimperatores  appellare  potest  ?  Eo  siqui¬ 
dem  belli  jure  illi  imperium  Italiae  sibi  vin¬ 
dicarunt,  uc  Germaniae  regibus  eripuerunt, 
quo  ipse  docet,  a  Carolo  Magno  Longobar¬ 
dis  et  Graecis  quondam  ereptum,  atque  ad 
Francorum  regnum  adjunctum  fuisse.  Huc 
accedit  quod  Otho  Magnus,  jam  imperator 
factus,  in  privilegio  quod  episcopo  Patavii 
Goslino  dedit,  quodque  exstat  apud  Carolum 
Sigonium  lib.  vn.  de  regno  Italiae,  Beren- 
garium  imperatorem ,  ac  praedecessorem 


suum  appellat.  Cujus  Othonis  judicium  me¬ 
rito  apud  omnes,  maxime  apud  Illyricum, 
magnum  momentum  habere  debet. 

Postremum,  idque  clarissimum  in  Illyrici 
narratione  mendacium  est,  imperium  Roma¬ 
num  translatum  esse  a  Francis  ad  Saxo  nes 
voluntaria  electione,  ac  cessione  Gallicorum 
regum.  Id  enim  in  primis  nullus  omnino 
auctor  ex  iis,  quos  citavit  Illyricus,  prodi¬ 
dit  :  deinde  contrarium  ex  historicis  omni¬ 
bus  manifeste  colligitur,  cum  satis  constet 
inter  eos  qui  Italiae  regnum  occuparunt,  ac 
de  imperio  toto  co  tempore  cum  Berenga- 
riis,  Vidone,  et  Lamberto  contenderunt, 
fuisse  Rodulplium  Burgundionem  Gallia) 
regem  post  Carolum  Simplicem  ;  nccnon 
Ludovicum  regem  provinciae ;  item  Gallum 
atque  Hugonem  regem  Arelatensium,  et 
Lotharium  ejus  filium.  Quocirca,  ut  menti¬ 
tur  apertissime  Illyricus,  ita  verum  est 
quod  scribit  Nauclerus  gener.  31.  post  Ar- 
nulphum  imperatorem  magnam  fuisse  inter 
Italos,  Longobardos,  Germanos,  seu  Fran¬ 
cos  Orientales,  et  Francos  Occidentales, 
seu  Gallos,  de  possessione  imperii  concerta¬ 
tionem. 

SEPTEM  ELECTORES  IMPERII  A 

CAPUT  PRIMUM. 

Electores  ante  Gregorii  X  Pontificis ,  et  Fri- 
(lerici  II  imperatoris  tempora  designatos. 

/ 

Postrema  restat  qu restio  de  septem  Electo¬ 
ribus,  quam  Illyricus  fusissime  persequitur 
a  pagina  89.  usque  ad  138.  et  quoniam  tres 
auctorum  sententias  de  hac  ipsa  quaestione 
fuisse  video,  quarum  una  Gregorio  V  Ro¬ 
mano  Pontifici ,  altera  Gregorio  X  item 
Romano  Pontifici,  postrema  Othoni  III  im¬ 
peratori  institutionem  hanc  Septemvirorum 
principum  adscribit,  ut  primam  senten¬ 
tiam  ,  quae  verissima  est,  corroboremus , 
duas  posteriores  confutare  pro  viribus  aggre¬ 
diemur.' 

Principio  igitur  Joaunes  Aventinus  pri¬ 
mus  est  (quod  sciam),  qui  communi,  et  mul¬ 
torum  auctorum  sententiis  trito  itinere  prie- 
termisso,  novam  quamdam  semitam  aperuit. 
Is  enim  lib.  v.  Annalium  Boiorum  pag  310. 
de  septeni  Electoribus  loquens  :  Ego,  inquit, 
illos  demum  post  fata  Friderici  II  institutos, 
et  a  Gregorio  X  confirmatos  esse  comper¬ 
tum  habeo. 

Aventinum  secutus  est  Onuphrius  Panui- 
nus  in  lib.  de  Comitiis  imperatoriis.  Ta¬ 
metsi  enim  ignorare  se  dicit,  quando,  et  a 
quo  septem  Clectorum  institutio  manavit, 
affirmat  tamen,  se  certo  competisse,  inci¬ 
disse  eam  in  illud  tempus,  quod  inter  mor¬ 
tem  Friderici  11,  et  creationem  Rodulphi 
imperatoris  intercessit.  Illud  etiam  addit 
probabile  videri,  illam  institutionem  Grego¬ 
rii  X,  auctoritate  in  cecumcnico  concilio 

Lugdunensi  factam  esse.  Quae  sententia 
praesenti  causae  nostrae  nihil  officit  (quid  e- 
nim  nostra  interest  V.  ne,  an  X.  Gregorius 
is  Pontifex  fuerit,  qui  Electores  instituit, 
modo  Pontifex  aliquis  instituerit)?  Verum 
tamen  falsa  est,  atque  adeo  perspicue  falsa, 
ut  Aventini  et  Onuphrii  temeritas  nulla  ra¬ 
tione  excusari  queat.  Siquidem  Aventinus 
(ut  paulo  ante  audivimus)  compertum  sibi 
esse  dicit,  post  fata  Friderici  II  Septemviros 
institutos;  Onuphrius  autem  in  lib.  de  Co¬ 
mitiis  imperatoriis,  haec  verba  scribere  au¬ 
sus  est.  Itaque  cum  nullus  nec  Germanus, 
nec  Italus,  nec  cujusvis  g  ntis  auctor,  qui 
tamen  ante  Friderici  obitum  vixerit,  vel 
verbum  quidem  de  hac  re  faciat,  profecto 
necesse  est,  ut  longo  tempore  post  Othonis 
tempus  hoc  institutum  fuerit. 

Videamus  igitur,  an  reperire  possimus  au¬ 
ctorem,  qui  ante  obitum  Friderici  II  vixerit, 
et  Electorum  imperii  meminerit.  Martinus 
Polonus  poenitentiarius  fuit  Innocentii  Papaj 
IV,  ut  Onuphrius  testatur  in  additione  ad 
Platinam,  ubi  fabulam  Joannis  VIII  faiminae 
refellit.  Vixit  igitur  idem  Martinus,  Onuphrio 
teste,  ante  obitum  Friderici  II.  Nam  cum 
Innocentius  Papa  ante  Frideiicum  obierit, 
ut  idem  Martinus  scribit  in  vita  ejusdem 
Innocentii,  non  potuit  certe  Martinus  In¬ 
nocentii  poenitentiarius  esse,  nisi  ante  obi¬ 
tum  Friderici  vixerit.  Neque  multum  refert 
quod  Onuphrius  Fridericum  annis  quatuor 
ante  Innocentium  obiisse  scripsit.  Nam  ne 
sic  quidem  potuit  Martinus  poenitentiarium 
apud  Innocentium  agere  nisi  multos  annos 
aetatis  exegerit  ante  obhum  Friderici,  nisi 
poenitentiarius,  infantulus,  atque  adeo  qua- 

driennis  fuerit.  Hic  igitur  Martinus  in  vita 
Othonis  III  ita  scribit  :  Et  licet  isti  tres 
Othones  per  successionem  generis  regnave¬ 
rint,  tamen  postea  fuit  institutum,  ut  per 
officiales  imperii,  imperator  eligeretur,  qui 
sunt  septem ;  videlicet  primo  tres  Cancel¬ 
larii  isti,  Maguntinensis  Germaniae,  Trevi- 
rensis  Galliae,  Coloniensis  Italiae  :  Marchio 
Brandeburgensis  Camerarius  est ;  Palatinus 
Dapifer;  Dux  Saxoniae  ensem  portat;  Rex 
Bohemus  pincernam  agit.  Unde  versus  : 

Magunlinensis.  Trevirensis.  Coloniensis, 

Quilibet  imperii  fit  Cancellarius  liorum  : 

Et  Palatinus  Dapifer;  Dux  portitor  ensis  : 

Marchio  praepositus  Camerae  ;  pincerna  Bohemus. 

Hi  statuunt  Dominum  cunctis  per  saecula  summum. 

Habemus  igitur  auctorem  unum,  qui  di- 
•  sertis  verbis  Electorum  me  uinit,  cum  ta¬ 
men  ante  obitum  Friderici  vixerit.  Sed  ac¬ 
cedat  etiam  secundus  testis.  Sanctus  Thom. 
Aquinas  non  modo  ante  obitum  Friderici  II 
vixit,  sed  etiam  obiit  ante  Lugdunense  Con¬ 
cilium,  in  quo  vult  Onuphrius  septem  Ele¬ 
ctores  imperii  a  Gregorio  X  institutos.  Nam 
Fridcricus  II  obiit  (Onuphrio  teste)  anno 
Domini  1230.  Sanctus  autem  Thomas  in  coe¬ 
lum  ex  hac  vita  migravit  anno  Domini  1274. 
cum  ad  conciliurn  Lugdunense  proficiscere- 
-tur,  et  annum  vitee  ageret  quinquagesimum, 
ut  S.  Antoninus  scribit,  3.  par.  Summae  hi¬ 
storialis  tit.  23.  cap.  7.  §.  11.  ex  quo  sequi¬ 
tur,  ut  S.  Thomas  annum  egerit  sextum  et 
vigesimum,  quo  tempore  Fridericus  II  mo¬ 
riebatur.  Haec  autem  sunt  verba  S.  Thomse, 
lib.  m.  de  regimine  principum,  cap.  19. 
Otho,  inquit,  imperium  tenuit  usque  ad  ter¬ 
tiam  generationem,  quorum  quilibet  vocatus 
est  Otho ;  et  ex  tunc  (ut  historiae  tradunt) 
per  Gregorium  Y  genere  similiter  Teutoni¬ 
cum  provisa  est  electio,  ut  videlicet  per  se¬ 
ptem  principes  Alemaniaj  fiat,  quae  usque  ad 
ista  tempora  perseverat,  quod  est  spatium 
ducentorum  septuaginta  annorum,  vel  circa, 
et  tantum  durabit,  quantum  Romana  Eccle¬ 
sia,  quae  supremum  gradum  in  principatu 
tenet,  Christi  fidelibus  expediens  judicaverit. 
Haec  S.  Thomas.  Quod  si  quis  objiciat,  hunc 
librum  non  videri  S.  Thomse,  cum  in  eodem 
lib.  m.  cap.  20.  mentionem  faciat  Adolphi, 
et  Alberti  imperatorum,  qui  post  ejus  obi¬ 
tum  imperare  coeperunt  :  respondebimus, 
aut  ab  aliquo  alio  insertam  fuisse  in  opere 
P.  Thomae  illam  narrationem  de  imperio 
Adolphi,  et  Alberti  :  vel  certe  si  liber  S. 
Thomae  non  sit,  auctorem  tamen  libri  tam 


esse  antiquum,  ut  ante  obitum  Friderici  II 
vivere  potuerit,  ut  ex  annorum  supputatione 
colligitur. 

Prodeat  vero  et  tertius  testis,  B.  Augu- 
stin.  Triumphus  (ut  ex  Epitaphio  constat, 
quod  exstat  incisum  in  sepulcro  ejus  Nea¬ 
poli,  in  Ecclesia  Eremitarum  augustiniano- 
rum)  obiit  anno  Domini  1328.  cum  vixisset 
annos  octoginta  quinque,  quocirca  necesse 
est  eum  anno  Domini  1230.  quo  Fridericus 
II  obiit,  fuisse  annorum  septem;  et  anno 
1274.  quo  Lugdunense  qonsilium  a  Grego¬ 
rio  X.  coactum  est,  annorum  fuisse  unius 
et  triginta,  proinde  vixisse  non  modo  ante 
concilium  Lugdunense,  et  Gregorii  X  Pon¬ 
tificatum,  sed  etiam  antequam  Fridericus 
II  moreretur.  Hic  igitur  auctor  in  Summa 
de  potestate  Ecclesise  q.  33.  art.  2.  ita  lo¬ 
quitur  :  Gregorius  Y  tempore  Othonis  impe¬ 
ratoris,  convocatis  et  requisitis  principibus 
Alemanise,  septem  Electores  instituit,  offi¬ 
ciales  ipsius  curiae  imperialis  :  quatuor  lai- 
cos,  ut  regem  Bobemice,  ducem  Saxoniaj, 
comitem  Palatinum,  et  Marchionem  Bran- 
deburgensem  :  et  tres  clericos,  Arcliiepisco- 
pum  Maguntinensem,  Trevirensem  et  Colo- 
niensem.  Jam  vero  si  tres  isti  testes  Onu¬ 
phrio  atque  Aventino  minime  satisfaciunt, 
accedat  etiam  quartus,  Hernicus  Cardinalis 
Hostiensis,  qui,  teste  Trithemio  in  lib.  de 
scriptoribus,  anno  1240.  florebat,  nimirum 
anno  decimo  ante  obitum  Friderici,  et  tri¬ 
gesimo  quarto  ante  concilium  Lugdunense 
a  Gregorio  X  celebratum.  Is  enim  explicans 
Decretalem  Innocentii,  quse  incipit  :  Vene¬ 
rabilem,  septem  numerat  ac  nominat  prin¬ 
cipes,  ad  quos  Electio  imperatoris  antiquo 
jure  pertineat.  Accedat  etiam  quintus  testis, 
quem  Illyricus  antagonista  noster  producit, 
exstat  enim  (ut  ipse  ait)  Chronicum  manu 
scriptum,  ex  quo  plurima  Albertus  Krantzius 
ad  verbum  descripsit.  Est  autem  Chronici 
illius  auctor  Friderici  II  aequalis,  et  ante 
obitum  ejus  sine  dubitatione  vixit,  cum  ipse 
testetur  coeptum  a  se  scribi  Chronicum  illud 
anno  Domini  1240.  id  est,  decennio  ante 
mortem  Friderici.  In  eo  igitur  Chronico  sic 
auctor  loquitur  :  Papa  Gregorius  (IX.)  inso¬ 
lentias  imperatoris  contra  Ecclesiam  me¬ 
tuens,  principes  super  electione  alterius  sol¬ 
licitavit  ,  sed  nihil  profecit ,  quia  quidam 
principum  ei  rescripserunt,  non  esse  sui  juris 
imperatorem  substituere,  sed  tantum  ele¬ 
ctum  a  principibus  coronare  ;  electio  enim 
ad  illos  dignoscitur  pertinere.  Ex  practaxa- 

tione  principum,  et  consensu,  eligunt  impe¬ 
ratorem,  Trevirensis,  Moguntinus  et  Colo- 
niensis.  Palatinus  eligit,  quia  Dapifer  est ; 
dux  Saxoniae,  quia  Marscalcus ;  et  Margra- 
vius  de  Brandeburga ,  quia  camerarius  ; 
rex  Bohemiae,  quia  pincerna  est,  non  eligit, 
quia  Teutonicus  non  est.  Haec  ille. 

Neque  mirari  debet  quisquam,  quod  hic 
auctor  regem  Bohemiae  a  numero  Electo¬ 
rum  excluserit,  cum  is  tamen  septimus  ele¬ 
ctor  numerari  soleat ;  nam  revera  Bohemiae 
xex  non  eligit  cum  caeteris  ;  sed  solum  quan¬ 
do  sex  electores  inter  se  ita  dividuntur,  ut 
tres  uni,  et  tres  alteri  suffragentur,  tum  ille 
jus  habet  ex  duobus  electis  alterutrum  no¬ 
minandi.  Sic  enim  loquitur  Hostiensis  in 
cap.  Venerabilem ,  de  elect.  :  Septimus  est 
dux  Bohemiae,  qui  modo  est  rex  ;  sed  iste 
secundum  quosdam  non  est  necessarius , 
nisi  quando  alii  discordarent.  Idem  cum 
Hostiense  docent  glossa  in  cap.  Ad  Aposto- 
licae,  de  sent.  et  re  judic.  lib.  vi.  Albericus 
in  1.  Bene  a  Zezone,  C.  de  quadrien.  prae- 
script.  Baldus  in  Margarita,  verbo,  Annus; 
Card.  Florentinus  in  cap.  Venerabilem,  de 
elect.  §.  1.  n.  (i.  et  alii. 

Cum  igitur  tempore  Gregorii  IX  electio 
imperatoris  ad  Septemviros  pertineret,  ut  is 
auctor  disertis  verbis  testatur,  qui  tum  vive¬ 
bat  ;  quis  Aventini,  atque  Onuphrii  temeri¬ 
tatem  excusare  poterit,  qui  tam  confidenter 
scribunt,  sibi  compertum  esse,  Electores  im¬ 
perii  non  ante  Gregorii  X  tempora,  et  Fri- 
derici  obitum  institutos  ? 

His  addo  tres  alios  testes,  quos  etsi  non 
constat  vixisse  ante  obitum  Friderici,  con¬ 
stat  tamen  aut  tum  vixisse,  aut  certe  non 
diu  postea,  ut  nullo  modo  ignorare  potue¬ 
rint,  quid  egerit  Gregorius  X  cujus  tempo¬ 
ribus  ipsi  vixerunt.  Hi  sunt,  Lupoldus  Bam- 
bergensis ,  AI  varus  Pelagius,  et  Joannes 
Villanus,  qui  omnes  florebant  sedente  in 
Apostolica  Sede  Joanne  XXII,  id  est,  anno 
secundo  et  quadragesimo  post  Lugdunense 
concilium  a  Gregorio  X  celebratum.  Ac  Lu¬ 
poldus  quidem  in  lib.  de  juribus  imperii  c.  2. 
sic  ait  :  Tempore  Othonis  III,  qui  filiis  ca- 
ruit,  fuit  institutum,  ut  per  certos  principes 
Germanice,  scilicet  per  Officiatos  imperii, 
seu  Curia?  imperialis,  eligeretur  imperator. 
Haec  ille,  qui  etiam  paulo  post  septem  illos 
principes  enumerat,  atque  eosdem  versicu¬ 
los  adseribit,  quos  supra  ex  Martino  Polono 
retulimus.  Alvarus  Pelagius  lib.  i.  de  plan¬ 
ctu  Ecclesiae  art.  41.  de  iisdem  septem  Ele¬ 


ctoribus  loquens  :  Ista,  inquit,  electio  ince¬ 
pit  anno  Domini  1603.  et  perseverabit,  quan¬ 
tum  Ecclesia  Romano  permiserit,  cujus  est 
regna  transferre.  Joannes  Villanus  lib.  iv. 
historia?  Florentina?  cap.  2.  Italicis  verbis 
tradit  post  obitum  Othonis  111  constitutum 
fuisse,  idque  Summi  Pontificis  auctoritate, 
ut  deinceps  a  septem  imperii  principibus 
imperator  diceretur,  quos  etiam  ibidem  enu¬ 
merat,  eorumque  ofticia  circa  obsequium 
imperatoris  describit.  Accedat  postremo 
testimonium  ipsorum  Electorum,  quorum 
publica?  littera?  scriptae  anno  1279  Roma? 
exstant  authentica?.  (IIoc  testimonium  habes 
inferius  cap.  3.  integre  adseriptum.)  In  iis 
enim  litteris  fatentur  ipsi,  jam  olim  a  Sede 
Apostolica  Electores  imperii  in  Germania 
constitutos.  Non  est  autem  credibile ,  per 
eam  vocem  (olim)  eos  intelligere  voluisse 
tempora  Gregorii  X  aut  Concilii  Lugdunen¬ 
sis,  cum  epistola  scripta  sit  tantum  quatuor 
annis  post  obitum  Gregorii,  quinque  vero 
post  concilium  Lugdunense.  Neque  illud  hoc 
loco  praetereundum  videtur ,  eos  principes 
qui  epistolam  jam  dictam  scripserunt,  aut 
omnes,  aut  certe  eorum 'aliquos  vixisse  ante 
obitum  Friderici  II  cum  inter  Friderici  obi¬ 
tum,  et  tempus  epistolae  anni  tantum  29. 
intercesserint,  itaque  undique  Onuphrii,  at¬ 
que  Aventini  judicium  non  modo  falsitatis 
manifestae,  verum  etiam  intoleranda?  teme¬ 
ritatis  arguitur. 

CAPUT  II. 

Objectiones  Onuphrii  refellit. 

Sed  occurrit  Onupbrius,  ac  duobus  gra¬ 
vissimis  argumentis  cum  sententiam  nostram 
refellit,  tum  suam  corroborat.  In  primis  il¬ 
lud  adducit  :  quod  si  verum  esset,  quod  nos 
defendimus,  Gregorii  V  atque  Othonis  III 
tempore,  Electores  imperii  constitutos,  in¬ 
credibilis  negligentia?  accusandi  essent  plu¬ 
rimi  scriptores,  qui  rem  tantam  silentio  in¬ 
volverunt ;  nihil  enim  de  hac  re  Vitichindus, 
nihil  Luithprandus,  nihil  Lambcrtus,  nihil 
Ilhegino,  nihil  Marianus,  nihil  Otho  Frisin- 
gensis,  nihil  Abbas  Urspcrgcnsis,  nihil  Si- 
gebertus,  nihil  alii  veteres  scripserunt. 
Deinde  percurrit  electiones  imperatorem  ab 
Othone  III  usque  ad  Fridericum  II,  ac  de¬ 
monstrat  eos  electos  fuisse  non  a  septem 
dumtaxat  principibus,  sed  ab  omnibus  quot¬ 
quot  ex  Germania  et  Italia  interesse  voluis- 

sent,  cujus  demonstrationis  hic  brevem  sub¬ 
jiciam  summam.  Henricum  JI  regem,  sed 
imperatorem  primum,  qui  Othoni  III.  pro¬ 
xime  successit,  electum  ab  omnibus  totius 
regni  primoribus  scribit  Otho  Frisingensis, 
lib.  vi.  c.  27.  Chunradum  item  regem  secun¬ 
dum,  et  primum  imperatorem,  communi 
omnium  procerum  consensu  electum  scribit 
idem  Otho  Frisingensis  lib.  vi.  cap.  28.  nec 
non  Abbas  Urspergensis  in  Chronico  anni 
1025.  ubi  inter  alios  Electores  numerat  Epi¬ 
scopum  Bambergensem.  Henricum  IV  re¬ 
gem,  tertium  imperatorem  electum  ab  E- 
piscopis,  ac  principibus  Germanice,  scribit 
Abbas  Urspergensis  in  Chronico  anni  1053. 
Henricum  V  regem  imperatorem  quartum 
electum  ab  universis  totius  imperii  Romani 
principibus,  tum  ecclesiasticis,  tum  laicis, 
qui  duo  et  quinquaginta  numerabantur.  Scri¬ 
bit  Abbas  Urspergensis  in  Chronico  anni 
1106.  ubi  etiam  addit,  solum  abfuisse  Sa- 
.  xonice  ducem,  nec  tamen  ullam  rationem 
ejus  absentiae  habitam  esse  dicit.  Lotharium 

II  electum  ab  archiepiscopis  duobus,  epi¬ 
scopis  octo,  abbatibus  permultis,  et  eminen- 
tioribus  aulae  regalis  primatibus,  scribit  con¬ 
tinuator  Sigeberti  in  Chronico  anni  1126. 
quo  tempore  auctor  ille  florebat.  Chunradum 

III  regem,  secundum  imperatorem,  electum 
a  multis  principibus,  non  vocato  duce  Sa- 
xonise,  et  duce  Noricorum,  vacante  etiam 
sede  Moguntina,  scribit  Otho  Frisingensis 
lib.  vii.  cap.  22.  Fridericum  I  ab  omnibus 
totius  Germaniae  principibus  electum,  scribit 
Otho  Frisingensis  lib.  n.  de  rebus  gestis 
Friderici  cap.  1.  Philippum  a  Suevis,  et  Sa- 
xonibus,  et  Bavaris,  et  Bohemis,  et  princi¬ 
pibus,  Urspergensis  in  Chronico.  Othonem 
IV.  a  Coloniensibus  et  ArgentiAensibus,  a- 
liisque  nonnullis  electum,  scribit  idem  Ab¬ 
bas  in  eodem  loco.  Fridericum  II  adhuc 
puerulum  ab  Alemaniae  principibus  pene 
omnibus  vivente  patre  electum  ;  ac  deinde 
rursus  in  schismate  adversus  Othonem  IV. 
a  rege  Bohemise,  duce  Austriae,  duce  Ba- 
variae,  lanthgravio  Thuringiae,  aliisque  plu¬ 
rimis  principibus  electum,  scribit  idem  au¬ 
ctor  ibidem. 

Haec  sane  argumenta,  negare  non  possum 
quin  gravia  sint,  et  nullo  modo  a  viris  pru¬ 
dentibus  contemnenda  :  quamquam  ad  eam 
controversiam,  quain  nos  praecipue  expli¬ 
candam  suscepimus,  nihil  fere  pertineant. 
Nos  enim  (ut  supra  diximus)  non  multum 
laboramus,  utrum  Gregorius  V  an  X,  an 


aliquis  alius  jus  eligendi  principem  certis 
Electoribus  dederit,  modo  qui  id  fecit,  Ro¬ 
manus  Pontifex  fuerit  :  quod  quidem  paulo 
post  adversus  Illyricum  clarissime  demon¬ 
strabimus.  Tametsi  autem  ad  causam  no¬ 
stram  parum  faciat  definire,  utra  verior  sit 
opinio,  eane,  quae  Gregorium  V  auctorem 
facit  ejus  decreti ;  an  illa,  quae  alteri  cuidam 
Pontifici  rem  totam  tribuit  :  quia  tamen 
prior  opinio  verior  est,  nitemur  eam  paucis 
explicare. 

Igitur  ex  iis  quse  dicta  sunt,  unum  explo¬ 
ratum  ac  certum  haberi  debet;  alterum  in 
quaestionem  vocari  potest.  Exploratum,  ac 
certum  haberi  debet,  sanctionem  illam  de 
Electoribus  non  tempore  Friderici  II,  sed 
annis  plus  ducentis  ante  imperium  Friderici, 
factam  esse.  Nam  cum  soli  Aventinus  atque 
Onuphrius,  qui  hoc  nostro  saeculo  scripse¬ 
runt,  eam  sanctionem  editam  esse  dicant 
post  obitum  Friderici  II,  contra  veroS.  Tho- 
mas,  B.  Augustinus  Triumphus,  Martinus 
Polonus,  Henricus  Hostiensis,  auctor  inno¬ 
minatus  Henrici  aequalis,  Lupoldus  Ramber- 
gensis,  Alvarus  Pelagius,  Joannes  Villanus, 
ipsi  denique  Electores  principes,  qui  vel 
Friderico  II.  vivente,  vel  paulo  post  ejus  o- 
bitum  scripserunt  ,  constanter  affirment, 
eamdem  illam  sanctionem  non  esse  editam 
suo  tempore,  sed  ante  annos  plus  ducentos  , 
nec  ullus  omnino  inveniatur  auctorantiquus, 
qui  eam  sanctionem  post  obitum  Friderici  II 
editam  significaverit,  quis  non  videt  Onu- 
phrium  et  Aventinum  maluisse  temere  divi¬ 
nare,  quam  rem  certam,  et  exploratam  ab 
idoneis  testibus  accipere  ? 

Quod  in  quaestionem  vocari  potest,  illud 
est,  unde  factum  sit,  ut  tot  imperatores  post 
Othonem  III  ab  Electoribus  multo  pluribus, 
quam  septem  electi  fuisse  invenientur.  Ad- 
quam  sane  quaestionem  duplex  responsio 
adhiberi  potest.  Prima  responsio  est,  plures 
omnino  quam  septem  a.d  electionem  con¬ 
venire  solitos,  sed  qui  non  tam  eligerent, 
quam  a  Septemviris  electum  agnoscerent , 
eiquepraesentia  suafaverent.  Nam  hoc  etiam 
tempore  multo  plures  conveniunt  ad  electio¬ 
nem,  quam  septem,  et  omnium  habetur  ra¬ 
tio  ;  licet  soli  Septemviri  proprie  jus  habe¬ 
ant  eligendi. 

Quod  autem  in  argumento  Onuphrii  dici¬ 
tur  in  Henrici  V  et  Chunradi  III.  electione 
ducem  Saxoniae  non  adfuisse,  verum  est 
quidem ;  sed  non  potest  inde  colligi  non 
fuisse  ducem  Saxoniae  unum  ex  numero 

Septemvirorum  Electorum  .  Abbas  enim 
Urspergensis  disertis  verbis  scribit,  in  ele¬ 
ctione  Henrici  V  ducem  Saxonise  non  adfuis¬ 
se,  quod  senectute  impediretur.  Ex  quo  in- 
telligimus,  eum  adesse  debuisse  ;  et  vel  per 
legatos,  aut  epistolam  adfuisse ;  vel  certe 
juri  suo  cessisse.  In  electione  autern  Ghun- 
radi  III.  scribit  Otho  Frisingensis  loco  nota¬ 
to,  ducem  Saxonise,  qui  exspectatus  non 
fuerat,  eam  electionem  pro  illegitima,  atque 
irrita  habuisse  :  quamvis  postea  pro  bono 
pacis  assensum  praebuerit,  et  electionem 
factam  suo  etiam  calculo  confirmaverit. 

Altera  responsio  esse  posset,  sanctionem 
illam  a  Gregorio  V  Pontifice,  Othone  III. 
imperatore  consentiente,  factam  esse  ;  sed 
non  continuo  •  mnes  partes  ejus  decreti  in 
mores  induci  potuisse.  Quatuor  enim  ejus 
decreti  videntur  esse  partes  :  Una,  ut  non 
haereditate,  sed  electione  ad  imperium  ve¬ 
niatur.  Altera,  ut  soli  principes,  non  etiam 
populus  eligat.  Tertia,  ut  ii  principes,  Ger¬ 
mani  sint,  ad  quos  nimirum  initio  transla¬ 
tum  imperium  fuerat.  Postrema,  ut  non  om¬ 
nes  principes  Germani,  sed  sex  dumtaxat 
aut  septem  imperatorem  eligant.  Et  quidem 
pars  prima  jam  antea  in  usu  esse,  coeperat, 
sed  tunc  primum  sanctione  stabilita  esse  vi¬ 
detur.  Nam  in  familia  Caroli  Magni  impe¬ 
rium  haereditarium  fuerat  usque  ad  Ludovi- 
cum  Arnulphi  imperatoris  fil  um,  deinceps 
electio  locum  habuit.  Verumtamen  certum 
decretum,  ut  electione  dumtaxat,  non  pro¬ 
pagatione  naturali  ad  imperium  veniatur, 
nullum  legitur  exstitisse'  ante  Othonis  III. 
tempora.  Meminit  hujus  rei  Otho  Frisingen¬ 
sis  lib.  ii.  de  rebus  gestis  Friderici  I.  cap.  2. 
Id  juris,  inquit,  Romani  imperii  apex,  vide¬ 
licet  non  per  sanguinis  propaginem,  sed 
per  principum  electionem  reges  creare,  sibi 
tamquam  ex  singulari  vendicat  praerogativa. 
Meminit  ejusdem  Innocentius  III.  Pontifex  in 
epist.  supra  notata  ad  ducem  Thuringiae, 
ubi  monet  principes,  ut  caveant,  ne  jus  suum 
eligendi  regem  Romanorum  amittant,  si  sae¬ 
pius  filios  parentibus  in  imperio  succedere 
patiantur. 

Altera  item  decreti  illius  pars  continuo  a 
morte  Othonis  III.  usu  recepta  est.  Nam  us¬ 
que  ad  illud  tempus,  non  soli  principes,  sed 
universus  populus  ad  electionem  convenire 
solitus  emt.  Chunradum  enim,  qui  Ludovico 
Arnulphi  imperatoris  filio  successit,  omnis 
populus  Francorum  et  Saxonum  elegit,  teste 
itichindo  lib.  i.  rerum  Saxonicarum,  et 


Luithprando  lib.  ii.  cap.  7.  rerum  in  Europa 
gestarum.  Henricum  successorem  Ghunradi 
ab  omni  populo  Francorum  et  Saxonum  re¬ 
gem  creatum,  scribit  idem  Yitichindus  in 
eodem  lib.  Othonem  Magnum,  Henrici  regis 
filium,  ab  universo  populo  electum,  Viti- 
chindus  lib.  ii.  ejusdem  operis  testatur. 
Othonem  II.  regem  appellatum  ab  omni  po.- 
pulo,  omnibusque  proceribus  scribit  Conti¬ 
nuator  Rheginonis  in  Chronico  anni  961. 
Othonem' III.  regem  creatum  a  Germanis, 
qui  tum  frequentes  Romse  aderant,  ubi  paulo 
ante  Otho  11.  obierat,  testatur  Piati  na  in  vita 
Benedicti  VII.  Deinceps  autem  (quod  sciam) 
electioni  populus  numquam  interfuit,  sed 
valuit  decretum,  ut  soli  principes  regem 
eligerent. 

Tertia  porro  pars,  ut  soli  Germani,  non 
etiam  Itali  interessent,  diu  postea  vim  suam 
obtinuit ;  et  quoniam  hoc  loco  Illyricus  more 
suo  mendacia  admiscet,  paucis  ea  refutanda 
sunt.  Sic  igitur  ille  pag.  130  :  «Illud,  inquit, 
non  possum  bona  conscientia  reticere,  ne¬ 
quaquam  probandum  esse,  quod  Onuphrius 
iste  indicans,  quinam  ab  initio,  ante  consti¬ 
tutos  septem  Electores,  Imperatores  elege¬ 
rint,  primo  loco  inter  illos  vetustiores  Ele¬ 
ctores  nominat  Pontilicem,  seu  ejus  legatos, 
secundo  Comitem  Taurinensem,  et  Marchio- 
nem  Montisferrati ;  quibus  in  genere  addit. 
Et  alii  quidam  Itali  :  postea  demum  illis  ad¬ 
jungit  omnes  principes  Germaniae.  Hanc 
suam  enumerationem  cum  profiteatur  se  ve¬ 
terum  historicorum  testimoniis  probare  vel 
le,  proferatque  multorum  dicta;  nec  unus 
quidem  ex  illis,  vel  Pontificem,  aut  Pontifi¬ 
cis  legatos,  vel  aliquem  Italicum  principem 
imperatorum  electioni  interfuisse  testatur  : 
sed  tantum  Germanicos  principes,  omnes 
uno  ore  testantur  elegisse  Imperatorem». 
Ego  vero  numquam  credidissem,  Illyricum 
tam  fuisse  mendaciorum  amicum,  ut  etiam 
diceret,  se  non  potuisse  bona  conscientia  ea 
reticere,  qua;  sunt  mendacia  manifesta. 
Quid  enim  hoc  aliud  significat,  nisi  non  po¬ 
tuisse  eum  bona  conscientia  non  mentiri  ? 
Audi  enim  veteres  historicos  inter  electores 
imperatoris  modo  Romanum  Pontificem  , 
modo  ejus  legatos,  modo  Italicos  principes 
numerantes.  Abbas  Urspergensis  in  Chronico 
anni  1033  :  Filium,  inquit,  suum  Henricum, 
Romani  Pontificis,  cunctorumque  Pontifi¬ 
cum,  et  principum  regni  electione  regem 
constituit.  Continuator  Sigeberti  in  Chronico 
anni  1126  :  Mense  Augusto,  inquit,  legati 

Apostolicae  Sedis,  et  Archiepiscopi  cum  E- 
piscopis  et  Optimatibus  imperii  ex  condicto 
convenientes  Moguntiae,  consi  Itant  sibi  et 
toti  Romano  imperio  de  substituendo  rege. 
Lotharius  dux  Saxonum,  vir  sapiens,  et  in¬ 
dustrius,  et  ecclesiastico  juri  devotus,  prae¬ 
potens  divitiis  et  victoriis,  omnium  consensu 
eligitur.  Otho  Frisingensis  lib.  n.  de  rebus 
gestis  Friderici  I.  cap.  1  :  Anno,  inquit,  ab 
Urbe  condita  1800,  ab  Incarnatione  vero 
Domini  1132,  decedente  ab  hac  luce,  verna¬ 
li  tempore,  id  est,  sexta  feria.  proxima,  ut 
dictum  est,  post  caput  jejunii,  in  civitate 
Bambergensi  piissimo  rege  Chunrado  III. 
Nonas  Martii,  id  est,  tertia  feria  post  Oculi 
mei,  in  oppido  Franconefurt,  de  tam  im¬ 
mensa  Transalpini  regni  latitudine  univer¬ 
sum  (mirum  dictu)  principum  robur,  non 
sine  quibusdam  ex  Italia  baronibus,  tam¬ 
quam  in  unum  corpus  coadunari  potuit,  ubi 
cum  de  eligendo  -principe  primates  consulta¬ 
rent  (nam  id  juris  Romani  imperii  apex,  vi¬ 
delicet  non  per  sanguinis  propaginem  de¬ 
scendere  sed,  per  principum  electionem  reges 
creare,  sibi  tamquam  ex  singulari  vendicat 
praerogativa),  tandem  ab  omnibus  Fridericus 
Suevorum  dux  Friderici  ducis  filius,  petitur, 
cunctorumque  favore  in  regem  sublimatur. 
Haec  ille.  Idem  Otho  Frisingensis  lib.  vn. 
hist.  cap.  22  :  Chunradum,  inquit,  imperato¬ 
ris  Henrici  sororium,  praesente  Theoduino 
Episcopo  Cardinali,  ac  S.  R.  E.  Legato, 
Summi  Pontificis,  ac  totius  Romani  populi, 
urbiumque  Italiae  assensum  promittente  , 
nonagesimum  tertium  ab  Augusto  regem 
creant.  Haec  ille. 

Habemus  igitur  Romanum  Pontificem  per 
se,  vel  per  legatos,  necnon  Italicos  princi¬ 
pes  cum  Germanis  aliquando  electioni  in¬ 
fuisse.  Postea  tamen,  ut  diximus,  paulatim 
solis  Germanis  principibus  id  juris  relictum 
est,  ut  regem  Romanorum  eligerent  ;  Ro¬ 
manus  autem  Pontifex  electione  confirma¬ 
ta,  eumdem  ad  imperium  promoveret :  ut 
Innocentius  III  apertissime  confitetur  in  e- 
pistola  ad  ducem  Thuringiae,  unde  exstat 
cap.  Venerabilem,  de  elect. 

Postremam  decreti  illius  partem,  quae  nu¬ 
merum  Electorum  ad  septenarium  redigit, 
post  electionem  Friderici  II,  usu  recipi  coe¬ 
ptam  esse  constat  ex  omnibus  historicis,  qui 
post  illa  tempora  scripserunt.  Credibile  vero 
est,  constitutionem  istam,  quatenus  exclude¬ 
bat  omnes  principes  ab  (.lectione,  septem 
dumtaxat  exceptis,  ideo  non  fuisse  initio 


admissam,  quia  odiosa  erat,  et  nec  principes 
facile  se  patiebantur  excludi,  nec  imperator 
audebat  tot  principes  sibi  infestos  reddere  : 
sed  tamen  occasione  schismatum,  quae  tem¬ 
poribus  Friderici  11.  in  imperio  quotidie  ex¬ 
oriebantur,  tandem  aliquando  omnium  con¬ 
sensu  esse  receptam. 

CAPUT  III. 

Electores  imperii  non  ab  Oihone  III  impera¬ 
tore ,  sed  a  Gregorio  V  Pontifice  Maximo 

institutos  ostendit. 

Sed  jam  Aventino,  atque  Onuphrio  dimis¬ 
sis,  ad  Illyricum  veniamus.  Institutos  igitur 
septem  Electores  antiquis  temporibus  non 
negat  Illyricus;  id  unum  negat,  eam  consti¬ 
tutionem  Summi  Pontificis  auctoritate  fa¬ 
ctam  esse,  remquetotam  imperatori  adscribit. 
Nos  contra  summam  rei  Pontifici  Maximo 
tribuimus,  etsi  consensum  quoque  impera¬ 
toris  adhibitum  non  negamus.  Quia  vero 
quaestio  historica  est,  atque  a  testium  ido¬ 
neorum  fide  et  multitudine  pendet,  profera¬ 
mus  nos  primum  testes  nostros,  cleinde  quid 
Illyricus  adferat  videamus. 

Primus  igitur  testis  sit  Innocentius  III, 
quem  Illyricus  pag.  120.  testem  esse  dicit 
omni  exceptione  majorem.  Is  enim  disertis 
verbis  testatur,  a  Sede  Apostolica  ad  certos 
Germaniae  principes  potestatem  eligendi  re¬ 
gis  Romanorum  pervenisse  :  «  Verum  (inquit 
in  cpist.  ad  ducem  Thuringiae,  unde  exstat 
cap.  Venerabilem,  de  elect.)  illis  principi¬ 
bus  jus  et  potestatem  eligendi  regem,  in  im¬ 
peratorem  postmodum  promovendum,  reco¬ 
gnoscimus  ut  debemus,  ad  quos  de  jure,  et 
antiqua  consuetudine  noscitur  pertinere  : 
praesertim  cum  ad  eos  jus  et  potestas  hujus¬ 
modi  ab  Apostolica  Sede  pervenerit,  quae 
Romanum  imperium  in  persona  magnifici 
Caroli  a  Graecis  transtulit  in  Germanos». 
Haec  ille;  qui  etsi  non  meminit  Gregorii  V, 
tamen  id  affirmat  quod  potissimum  hoc  loco 
probare  contendimus.  Innocentium  sequun¬ 
tur  ex  Italicis,  et  Gallicis  scriptoribus  Henri- 
cus  Hostiensis,  S.  Thomas  Aquinas,  B.  Au¬ 
gustinus  Triumphus*  Alvarus  Pelagius,  et 
Joannes  Villanus,  supra  citati  :  necnon  Phi¬ 
lippus  Bergomensis  lib.  xu.  supplem.  Ghro- 
nicor.  Blondus  Flavius  lib.  m.  Decadis  2. 
Baptista  Platina  in  vita  Gregorii  V.  Raphael 
Volaterranus  lib.  xxir.  Anthropologiae  :  Po¬ 
lydorus  Virgilius  lib.  iv.  de  Inventoribus 

rerum,  cap.  7.  alias  10.  Item  Joanncs  An- 
dreas  in  cap.  Ad  Apostolicae,  de  sent.  et  re 
judic.  lib.  vi.  et  in  cap.  Venerabilem,  de 
elect.  Card.  Florent,  in  idem  cap.  Venerabi¬ 
lem,  §.  i.  coi.  3.  in  vi.  quiest.  num.  7.  Al- 
bericus  in  1.  Bene  a  Zenone,  num.  3.  de 
de  quadrien.  praescript.  Baldus  in  sua  Mar¬ 
garita,  verbo,  Annus.  S.  Antoninus  par.  3. 
tit.  22.  cap.  5.  §.  13.  Andreas  Alciatus 
(quem  virum  doctissimum,  atque  historia¬ 
rum  peritissimum  vocat  Illyricus  pag.  37.) 
in  Commentario  legis,  Bona  civitatis,  ff.  de 
verbor.  signif.  et  in  lib.  de  singulari  certa¬ 
mine  c.  32.  Multi  praeterea  cum  jureconsul¬ 
ti,  tum  historici,  quos  longum  esset  recen¬ 
sere. 

Ex  Germanis  habemus  in  primis  Jorda- 
num  quemdam,  quem  ipse  Illyricus  citat 
pag.  90.  cujus  haec  sunt  verba  in  lib.  de 
Translat.  imperii  :  «  Factum  est,  quod  Se- 
reniss.  Carolus  Magnus  imperator  de  con¬ 
sensu,  et  mandato  Romani  Pontificis  ordi¬ 
nationem  sibi  divinitus  inspiratam  instituit, 
et  praecepit  ut  imperium  Romanorum  apud 
electionem  canonicam  Principum  Germano¬ 
rum  in  perpetuum  remaneret  ».  Ilaec  ille. 
Certe  autem  si  Carolus  imperator  jussu  Ro¬ 
mani  Pontificis  electores  imperatoris  insti¬ 
tuit,  ejus  institutionis  auctor  primus,  ac 
praecipuus  Summus  Pontifex  fuit.  Siquidem 
in  re  quavis,  major  est  auctoritas  ejus  qui 
jubet,  quam  ejus  qui  alterius  jussum  exequi- 
tur. 

Neque  hoc  Joi’dani  testimonium  pugnat 
cum  eo,  quod  alii  fere  omnes  scribunt,  tem¬ 
pore  Othonis  III,  qui  ducentis  annis  Carolo 
Magno  posterior  fuit,  eam  sanctionem  edi¬ 
tam.  Nam  Carolus  Magnus  instituit  quidem, 
ut  electio  penes  principes  esset;  sed  neque 
dignitatem  electorum  ad  certos  principes 
restrinxit,  neque  voluit  ut  electio  locum  ha¬ 
beret,  nisi  deficiente  successione  legitima 
filiorum.  Constat  enim,  ut  supra  diximus, 
imperium  haereditarium  fuisse  Caroli  Magni 
filiis  et  nepotibus  ;  temporibus  autem  tertii 
Othonis,  Gregorius  V  Pontifex,  haereditaria 
successione  exclusa,  solam  electionem  cer¬ 
torum  principum  in  imperio  locum  habere 
voluit. 

Jacobus  Wymphelingius,  auctor  item  Ger¬ 
manus,  in  Epitome  rerum  Germanicarum 
cap.  20.  sic  ait :  Gregorius  cognita  imperii 
imbecillitate,  varietateque  fortunae,  utque 
is,  qui  caeteris  virtute  praestaret,  praeesset 
etiam  dignitate,  sanctionem  tulit,  haud  ab¬ 


nuente  Othone,  de  imperatore  deligendo, 
anno  Christi  1002.  quam  usque  ad  nostra 
tempora  servatam  videmus,  videlicet  solis 
Germanis  licere  principem  eligere,  qui  Caesar, 
et  Romanorum  rex  appellatus,  tum  demum 
imperator  et  augustus  haberetur,  si  eum 
Romanus  Pontifex  inunxisset. 

Albertus  Krantzius  et  ipse  Germanus  lib. 
iv.  Saxoniae  cap.  23  :  Gregorius,  inquit,  ad 
undecimum,  quo  abfuerat,  mensem  restitu¬ 
tus,  acerrimam  de  accepta  a  Romanis  injuria 
ultionem  sumpsit.  Paulo  enim  postea  quam 
redierat,  eam  fecit  de  imperatoris  electione 
sanctionem,  quam  hucusque  per  annos  jam 
quingentos  servatam  videmus,  solis  licere 
Germanis ,  qui  inde  Electores  sunt  dicti, 
principem  deligere,  qui  Caesar  tunc,  et  Ro¬ 
manorum  rex  dictus,  si  a  Romano  Pontifice 
coronabitur,  imperator  augustus  appelletur. 

Joannes  Nauclerus  natione  Germanus,  in 
ii.  volumine  Chronographiae,  generat.  34. 
ita  scribit  :  Salvari  potest,  quod  ex  monu¬ 
mentis  Aquilegensis  Ecclesiae  traditum  in¬ 
venitur,  sanctionem  de  imperatore  a  Ger¬ 
manis  deligendo,  Silvestri  temporibus  factam 
esse.  Nam  etsi  Gregorius  sanctionem  insti¬ 
tuerit,  ille  tamen  Silvester  electionem  pri¬ 
mam  juxta  sanctionem  factam  approbavit. 
Et  infra  :  Anno  salutis  secundo  supra  mille¬ 
simum,  Othone  III,  mortuo,  Germani  Ele¬ 
ctores  concesso  juri  per  sanctionem  Gregorii 
V  et  Othonis  III,  primum  innitentes,  Hen- 
ricum  ducem  Bavarke,  comitem  Bamber- 
gensem,  Claudium  postea  dictum,  Caesarem 
declarant.  Haec  ille. 

His  adde  Joannem  Carionem  lib.  m.  Chro¬ 
nici,  et  Joannem  Guspinianumin  vita  Othonis 
III.  et  ipsum  Illyricum  cum  collegis  suis 
Magdeburgensibus  Centuriatoribus  :  omnes 
enim  isti  disertis  verbis  docent,  aut  Grcgo- 
rium  Pontificem,  aut  certe  Othonem,  ope  et 
auctoritate  Gregorii  sanctionem  illam  de 
Electoribus  edidisse.  Ac  ut  Illyricus  intelli- 
gat  quanti  faciamus  gravissimam  ejus,  col¬ 
legarumque  ipsius  auctoritatem,  testimonium 
jam  antea  in  1.  cap.  adseriptum,  hoc  etiam 
loco  in  ejus  gratiam  iterum  adseribemus. 
Sic  igitur  habet  centur.  10.  cap.  10.  coi. 
346.  «  Gregorius  suam  patriam  insigni  ali¬ 
qua  dignitate  ornaturus,  sanxit,  ut  penes 
solos  Germanos  jus  esset  eligendi  regem, 
qui  post  diadema  a  Romano  Pontifice  acce¬ 
ptum,  imperator  et  augustus  appellaretur  » . 
Haec  ille. 

Accedant  postremo  duo  gravissima  testi- 

monia ,  unum  concilii  generalis ,  alterum 
ipsorum  imperii  Electorum.  Exstat  enim  in 
Clementina,  Romani  principes,  de  Jurejur., 
decretum  concilii  Viennensis  ge.eralis,  in 
quo  haec  habentur  verba  :  «  Ecclesia  Roma¬ 
na  a  Graecis  imperium  transtulit  in  Germa¬ 
nos,  et  ab  eadem  ad  certos  eorum  principes 
jus  et  potestas  eligendi  regem,  in  imperato¬ 
rem  postmodum  promovendum,  pervenit  ». 
Exstat  item  Electorum  imperii  publicum  in¬ 
strumentum  ad  Nicolaum  III.  Pontificem 
missum,  quod,  ad  majorem  rei  fidem,  totum 
hoc  loco  subjiciemus,  descriptum  ex  auto¬ 
grapho,  quod  Romae  in  arce  Sancti  Angeli 
conservatur. 

INSTRUMENTUM  PUBLICUM  GERMANORUM 
PRINCIPUM. 

«  Nos  principes  imperii  universis  praesen¬ 
tem  paginam  inspecturis.  Complectens  ab 
olim  sibi  Romana  Mater  Ecclesia  quadam 
quasi  germana  charitate  Germaniam,  illam 
eo  terreno  dignitatis  nomine  decoravit,  quod 
est  super  omne  nomen,  temporaliter  tantum 
praesidentium  super  terram,  plantans  in  ea 
principes  tamquam  arbores  praeelectas,  et 
rigans  illas  gratia  singulari,  illud  eis  dedit 
incrementum  mirandae  potentiae,  ut  ipsius 
Ecclesiae  auctoritate  suffulti ,  velut  germen 
electum  per  ipsorum  electionem,  illum,  qui 
fraena  Romani  teneret  imperii,  germinarent. 
Hic  est  illud  luminare  minus  in  firmamento 
militantis  Ecclesiae ,  per  luminare  majus, 
Christi  .Vicarium,  illustratum.  Hic  est,  qui 
materialem  gladium  ad  ipsius  nutum  excutit 
et  convertit,  ut  ejus  praesidio  pastorum  Pa¬ 
stor  adjutus,  oves  sibi  creditas  spirituali  gla¬ 
dio  protegendo  communiat,  temporali  rc- 
fraenet,  et  corrigat,  ad  vindictam  malefacto¬ 
rum,  laudem  vero  credentium  et  bonorum. 
Ut  igitur  omnis  materia  dissensionis  et  scan¬ 
dali,  seu  etiam  rancoris  occasio  inter  ipsam 
Ecclesiam  et  imperium  auferatur,  et  ii  duo 
gladii  in  domo  Domini  constituit,  debito  foe¬ 
dere  copulati,  se  ipsos  exerceant,  in  utilem 
reformationem  regiminis  universi,  et  nos  in 
actu  voluntatis  et  operis  inveniamur  filii 
devotionis  et  pacis,  qui  tam  Ecclesiam,  quam 
imperium  confovere  tenemur  :  Quicquid  per 
Dominum  nostrum  R.  Dei  gratia  Romanorum 
regem  semper  augustum  sanctissimo  Patri 
et  Domino  nostro  D.  Nicolao  Papae  III  ejus- 
que  successoribus,  et  ipsi  Romanae  Ecclesiae 
recognitum,  confirmatum,  ratificatum,  in¬ 
novatum,  de  novo  donatum,  declaratum, 

sive  concessum,  juratum  et  actum  seu  factum 
est  per  privilegia,  vel  quaecumque  alia  scri¬ 
pta  quorumcumque  tenorum  super  recogni¬ 
tionibus,  ratificationibus,  approbationibus, 
innovationibus,  confirmationibus,  donationi¬ 
bus,  concessionibus,  et  factis,  seu  gestis  tam 
aliorum  imperatorum,  et  regum  Romanorum 
praedecessorum  regis  ejusdem,  quam  ipsius 
regis,  et  specialiter  super  fidelitate  obedien- 
tia,  honorificentia,  et  reverentia  per  Roma¬ 
nos  imperatores  et  reges  Romanis  Pontifici¬ 
bus,  et  ipsi  Ecclesiae  impendendis,  ac  posses¬ 
sionibus,  honoribus,  et  juribus  ejusdem  Ec¬ 
clesiae.  Et  nominatim  super  tota  terra  quae 
est  a  Radicofano,  usque  Ceperanum,  Marchia 
Anconitana,  Ducatu  Spoletano,  terra  Comi- 
tissae  Matildis,  civitate  Ravennae  et  Emilia, 
Bobio,  Cesena,  Foropopuli,  Forlivio,  Faven¬ 
tia,  Imola ,  Bononia  ,  Ferraria,  Comaclo  , 
Adriams,  atque  Gabello,  Arimino,  Urbino, 
Monteferetri ,  Territorio  Balnen. ,  Comitatu 
Brettenorii,  Exarchatu  Ravennae,  Pentapoli, 
Massa  trabaria  cum  adjacentibus  terris  , 
et  omnibus  aliis  ad  praedictam  Ecclesiam 
pertinentibus,  cum  omnibus  finibus,  territo¬ 
riis,  atque  insulis  in  terra  marique  ad  pro¬ 
vincias,  civitates,  territoria,  et  loca  praedi¬ 
cta  quoquomodo  spectantibus,  necnon  super 
civitate  Romana ,  et  regno  Siciliae ,  cum 
omnibus  ad  ipsam  spectantibus  tam  citra 
Farum,  quam  ultra,  Corisca  quoque,  atque 
Sardinia,  et  caeteris  terris,  ac  juribus  ad 
ipsam  Ecclesiam  pertinentibus  :  Nos  nostri 
nomine  principatus  in  omnibus  et  per  omnia 
approbamus,  et  ratificamus,  ac  iisdem  om¬ 
nibus,  et  singulis,  et  quibuscumque  aliis  su¬ 
per  eisdem  per  eumdem  regem  quoquomodo 
factis,  et  in  posterum  faciendis,  voluntatem 
nostram,  assensum,  atque  consensum  una¬ 
nimiter  et  concorditer  exhibemus.  Et  pro¬ 
mittimus,  quod  contra  praemissa,  vel  aliquod 
praemissorum,  nullo  unquam  tempore  venie¬ 
mus  ;  sed  ea  omnia  et  singula  pro  posse 
nostro  procurabimus  inviolabiliter  observari, 
et  ut  haec  nostra  voluntas,  approbatio,  ratifi- 
catio,  assensus,  consensus,  atque  promissio 
a  nobis  eisdem  Romanis  Pontificibus,  et  Ec¬ 
clesiae  in  perpetuum  observentur,  hoc  prae¬ 
sens  scriptum  inde  fieri  fecimus,  nostrorum- 
que  sigillorum  munimine  roboratum.  Actum 
et  datum  Anno  Domini  MCCLXXIX.  Indi¬ 
ctione  VII.  regnante  Domino  nostro  praedicto 
D.  R.  Romanorum  rege  glorioso  regni  ejus 
anno  sexto. 

Hos  igitur  nos  testes  habemus,  Pontifices, 

concilia,  principes,  theologos,  jureconsul¬ 
tos,  historicos,  eosque  veteres,  et  recentio- 
res;  Germanicos  et  Italicos. 

CAPUT  I V. 

Objectiones  Illyrici  dissolvit,  ac  mendaciaplu- 

rima  auctoris  ejusdem  detegit ,  et  redarguit. 

Nunc  vero  quid  pro  se  adferat  Illyricus 
videamus ;  sic  igitur  praefatur  pag.  89.  «  Re¬ 
stat  ut  dicatur  de  Electoribus,  ef  jure  e^ctio- 
nis  novi  imperatoris,  decedente  priore.  Nam 
hic  quoque,  ut  ubique  alibi,  Pontificiorum 
parasitorum  mendacia  grassantur.  Dicunt 
enim,  quod  imperante  Othone  III,  Gregorius 
Y.  Germanus,  male  a  Romanis  tractatus, 
suaque  sede  pulsus  decretum  tulerit,  quod 
septem  Germani  principes,  loco  Romani  po¬ 
puli,  senatusque  imperatorem  in  perpetuam 
posteritatem  eligere  deberent.  Quod  eorum 
figmentum  mox  evidenter,  Deo  dante,  redar¬ 
guemus  ».  Haec  est  Illyrici  praefatio  :  quae 
si  vera  sit,  necesse  jam  erit,  ut  idem  Illyricus 
fateatur,  non  modo  paucos  quosdam  scri¬ 
ptores  Italicos,  sed  etiam  multos  Germanos, 
et  ipsos  Electores,  atque  adeo  Illyricum,  et 
collegas  ejus  fingere,  ac  mentiri,  ut  Romani 
Pontificis  gratiam  aucupentur.  Sed  videamus 
quam  evidenter  Pontificiorum  parasitarum 
(ut  ipse  vocat)  figmentum  redarguat. 

Primo  loco  testem  producit  Jordanum, 
qui  in  lib.  de  translatione  imperii  scribit  a 
Carolo  Magno  Electores  institutos.  At  idem 
Jordanus  addif^  id  fecisse  Carolum  de  con¬ 
sensu  et  mandato  Romani  Pontificis,  ut  su¬ 
pra  ex  verbis  ejus  ostendimus.  Neque  nos 
terret  Illyrici  annotatio  illa  :  «  Supposititium 
plane  videtur  esse  illud  verbum,  demandato 
Papae  ;  nam  tunc  Papae  fuerunt  subditi  ju¬ 
rati  principum  Romanorum,  atque  adeo  Ca- 
roli  ipsius ;  non  autem  eorum  domini,  qui 
aliud  eis  mandare  possent,  aut  auderent  ». 
Haec,  inquam,  annotatio  nos  neque  terret, 
neque  movet.  Siquidem  Pontifices  Romanos 
imperatorum  subditos  juratos  aliquando  fuis¬ 
se  dixit  aliquoties  jam  Illyricus,  sed  num- 
quam  probavit.  Nos  vero  contra  demonstra¬ 
vimus  ex  Chronico  Mariani  Scoti,  Ludovi- 
cum  imperatorem ,  Caroli  Magni  filium  , 
jubente  Papa  Gregorio  (sic  enim  loquitur  Ma¬ 
rianus)  conjugem  recepisse  :  et  ex  Aimoino 
lib.  v.  de  rebus  Gallorum  cap.  24.  mandato 
Adriani  Papse  recessisse  Carolum  Calvum 
ab  infestatione  Ludovici  junioris,  imperato¬ 


ris  Romanorum  :  denique  (ut  omittam  alia 
innumerabilia  exempla  supra  citata)  ex  Ra- 
devico  canonico  Frisingensi  lib.  ii.  de  rebus 
gestis  Frederici  I.  cap.  70.  Fridericum  impe- 
peratorem  Pontificis  pedes  osculatum,  eique 
ex  equo  descendenti  strepam  tenuisse. 

Secundo  loco  producit  testem  Nauclerum  : 
«  Porro  Nauclerus,  inquit,  generatione  34. 
ordinationem  Electorum  tribuit  Othoni  III, 
hisce  verbis  :  Hoc  in  tempore  Electores  im¬ 
perii  instituti  leguntur  :  de  quo  aliqui  scri¬ 
bunt,  quod  Otho  III,  cum  haeredes  ex  se 
descendentes  non  haberet,  constituit  ex  con¬ 
silio  principum  Germaniae ,  ut  imperatore 
mortuo,  in  oppido  Francofurt  perpetuo  fie¬ 
ret  electio,  Electoresque  constituit  tres  Ar- 
chiepiscopos  etc.  ».  At  Illyricus  non  satis 
germana  fide  sequentia  verba  praetermisit, 
quae  ita  habent  :  itaque  aiunt  Gregorium  V, 
cognita  imperii  imbecillitate,  varietateque 
fortunae  ;  utque  is,  qui  cacteris  virtute  prae¬ 
staret,  praeesset etiam  dignitate;  sanctionem 
tulisse  de  imperatore  deligendo  etc.  Vide 
etiam  quae  supra  civitamus  ex  Nauclero,  et 
plane  perspicies  quam  bona  fide  auctores 
citet  Illyricus. 

Tertium  testem  esse  vult,  nescio  quam 
additionem  ad  epistolas  decretales  :  «  Quin, 
inquit,  et  decretalium  exemplaria  quaedam 
recens  Lugduni  impressa,  habent  additionem 
super  cap.  Venerabilem,  quae  constitutionem 
septem  Electorum  Othoni  III,  tribuit,  cui 
sane  aliqua  fides  a  Papistis  tribuenda  est  ». 
Ista  vero  additio  nihil  omnino  nos  movet, 
tum  quod  sit  Caroli  Molinaei,  hominis  haere¬ 
tici,  et  qui  Romanum  Pontificem  non  minus 
quam  Illyricus  oderat;  tum  quod  sit  glossa 
destruens  textum,  cum  in  ipso  cap.  Venera¬ 
bilem,  apertissimis  verbis  legatur,  potesta¬ 
tem  eligendi  regem  Romanorum,  ad  Prin¬ 
cipes  Germaniae  ab  Apostolica  Sede  perve¬ 
nisse. 

Quartum  testem  producit  Theodoricum,  a 
Niem  :  «Eodem  modo,  inquit,  et  Theodoricus 
Niemus,  qui  primum  fuit  multorum  Papa¬ 
rum  secrelarius,  postea  Episcopus  Verdensis, 
eidem  Othoni  Caesari,  et  principibus  imperii 
constitutionem  septem  electorum  adseribit ». 
Hic  vero  non  solum  fidem,  sed  eliam  pru¬ 
dentiam  in  Illyrico  desiderare  cogor:  Siqui¬ 
dem  Theodoricus  a  Niem  in  suo  nemore,  ut 
ipse  etiam  Illyricus  post  quatuor  pagellas 
prolixe  citat,  nihil  ejusmodi  scribit,  quin 
etiam  (quod  attinet  ad  Othonem  111.)  claris¬ 
simis  verbis  Illyrici  mendacium  coarguit. 

Ait  enim  Electores  primum  institutos  post 
obitum  Henrici  sancti,  qui  Othoni  III  suc¬ 
cesserat  in  imperio.  Quo  pacto  autem  Othoni 
III,  tribuere  potuit  Niemus,  id  quod  ipse  scri¬ 
bit  factum  post  obitum  successoris  ejus? 

Quinto  loco  Atbertum  Krantzium  testem 
profert  :  Quod,  inquit,  et  Albertus  Krantzius 
in  sua  Metropoli  facit  disertis  verbis,  sicut  ei 
in  aliis  suis  historiis. 

Nunc  plane,  Illyrice,  sapere  coepisti,  qui 
diserta  illa  verba  Krantzii  non  adscripsisti. 
Sed  adscribemus  nos,  ut  candorem  pectoris 
tui  omnes  agnoscant.  Sic  igitur  Krantzius 
lib.  iii.  Metropolis  cap.  40.  «  Ita  periit  sine 
prole  (Otho  III)  praevaluitque  electio,  quam 
idem  imperator  cum  Gregorio  Y.  propinquo 
suo  fecisset,  quseque  durat  in  hodiernum,  ut 
non  legitima  successione  quseratur  imperator 
(quomodo  a  memoria  Magni  Caroli  videbatur 
iuolitum)  sed  electione  septem  primitivorum 
principum  assumatur  ».  Haec  sunt  illa  di¬ 
serta  verba  Krantzii,  ubi  vides  Gregorium 
pontificem  nominari,  cum  de  constitutione 
Electorum  agitur.  Sed  magis  adhuc  diserta 
sunt  verba  ejusdem  Krantzii  in  lib.  iv.  Saxo¬ 
nis;  cap.  23.  a  nobis  supra  citata.  In  iis  e- 
nim  verbis  illud  ipsum  legitur,  quod  Illyricus 
inpraefatione  hujus  disputationis  parasitarum 
Pontificiorum  mendacium ,  et  figmentum 
appellavit. 

Sexto  loco  Nicolaum  Cusanum  testem  pro¬ 
ducit,  cujus  integrum  caput  4.  libri  iii.  de 
Concordantia  Catholica  suo  libello  inseruit. 
Sed  is  auctor  ab  Illyrico  multum  dissentit. 
Etsi  enim  docet  non  a  solo  Pontifice  electo¬ 
res  imperii  institutos,  sed  a  communi  con¬ 
sensu  imperii  universi;  docet  tamen  Summi 
Pontificis  consensum,  ad  eam  institutionem 
legitime  faciendam  primo  loco  necessario 
requisitam  :  non  secus  atque  in  concilio  uni¬ 
versali  auctoritas,  et  consensus  praesidis  re¬ 
quiratur  :  «  Concurrebat,  inquit,  ad  hoc  con¬ 
sensus  ipsius  Gregorii  V,  tamquam  unius 
Pontificis  Romani,  qui  juxta  gradum  suum 
in  consentiendo  in  communem  Imperatorem 
interesse  habet,  recte,  sicut  in  conciliis  uni¬ 
versalibus  concurrit  in  primo  gradu  auctori¬ 
tas  ipsius  per  consensum  cum  aliis  omnihus 
ipsum  concilium  celebrantibus;  vigor  nihilo¬ 
minus  definitionis  non  ah  ipso  primo  om¬ 
nium  Pontifice,  sed  ex  communi  omnium,  et 
ipsius,  et  aliorum  consensu  dependet».  Et 
infra  :  «  ita  quod  puto  in  veritate  consensum 
Romani  Pontificis  a  principio  intervenisse, 
dum  isti  Electores  constituerentur .  Unde 


ipsi  communi  fungentes  legatione  omnium, 
qui  Imperio  subsunt,  etiam  totius  sacerdotii, 
et  Romani  Pontificis,  eligunt  » .  Htec  ille. 
Nihil  igitur  aliud  Cusanus  docet,  nisi  Sum¬ 
mum  Pontificem  non  per  se  solum,  sed  ad¬ 
hibito  etiam  aliorum  consilio,  et  consensu, 
eam  sanctionem  edidisse. 

Verumtamen  in  eo  ab  isto  auctore  dissen¬ 
tire  cogimur,  quod  ipse  auctoritatem  praeci¬ 
puam  ejus  institutionis  ad  consensum  om¬ 
nium  eorum  referat,  qui  ad  imperium  perti¬ 
nent.  Quod  quidem  nullo  teste  probat,  nec 
probare  potest.  Nullus  enim  historicus  re¬ 
fert  talem  aliquem  popularem  conventum, 
qualem  Cusanus  fingit,  ad  instituendos  im¬ 
perii  Electores  celebratum  esse.  Neque  mi¬ 
rum  videri  debet,  si  Cusanus,  vir  alioqui 
doctissimus  et  diligentissimus,  in  ejusmodi 
rebus,  qua;  ab  historiarum  cognitione  pen¬ 
dent,  hallucinatus  sit,  siquidem  ipsius  aetate 
adeo  magna  erat  ubique  penuria  veterum 
historicorum,  ut  ipse  capite  superiore  ejus¬ 
dem  libri  aliquoties  referat,  se  apud  nullum 
veterem  auctorem  legisse,  imperium  Roma¬ 
num  translatum  fuisse  a  Graecis  ad  Carolum 
Magnum  ;  et  inde  etiam  colligat,  neque  Ca¬ 
rolum  Magnum,  neque  caeteros  principes 
successores  ejus,  usque  ad  Magnum  Otho¬ 
nem,  vere  ac  proprie  fuisse  imperatores  Ro¬ 
manorum.  At  hos  manifestos  esse  errores, 
atque  ex  librorum  inopia  natos,  ne  Illyricus 
quidem  negabit. 

Accedit  postremo,  libros  illos  de  Concor¬ 
dantia  Catholica  scriptos  esse  a  Nicolao  Gu- 
sano  adhuc  juvene,  et  in  gratiam  concilii 
Basileensis,  atque  eorum,  qui  tum  nihil  aliud 
magis  optabant,  quam  aliquid  dici,  vel  scri¬ 
bi,  quo  Romani  Pontificis  auctoritas  minue¬ 
retur  ;  ex  quo  etiam  fonte  manaverunt  illa 
verba  :  Yigor  nihilominus  definitionis,  non 
ab  ipso  primo  omnium  Pontifice  etc. 

Itaque  idem  ipse  postea  maturior,  multis 
de  rebus  aliter  sensit  et  scripsit.  Nam  cum 
in  secundo  lib.  de  Concordantia  Catholica 
passim  evehat  in  sublime  dbncilii  Basileen¬ 
sis  auctoritatem,  postea  tamen  in  epistola 
prima  quae  est  ad  Rodericum,  ejusdem  con¬ 
cilii  acta  his  verbis  reprehendit  :  Visi  sunt, 
inquit,  illi  obcaecatissimi  viri  in  spiritu  furo¬ 
ris  fuisse,  quando  supra  sacrum  principem 
Ecclesiae  nescio  qualem  judiciariam  sibi 
vindicabant  potestatem,  et  horridum  nefas 
attentarunt,  in  sacrum  principem  suum  sae¬ 
vientes,  seipsos  ab  eodem,  et  universa  per 
orbem  Catholioa  Ecclesia  perniciosissime 

secantes.  Hsec  ille  ;  qui  sine  ulla  dubitatione 
(si  occasio  se  obtulisset)  de  hac  etiam  quae¬ 
stione  nostra  longe  aliter  postea  scripsisset. 
Atque  haec  paulo  fusius  de  Cusano  disserere 
placuit,  ob  ejus  viri  eruditionem.  Nam  alio- 
qui  facile  potuissem  unum  auctorem,  eum- 
que  recentissimum,  contemnere ;  cum  tot 
haberem  veteres  theologos,  jureconsultos, 
historicos,  ipsum  denique  Summum  Pontifi¬ 
cem,  ac  principes  Electores,  quos  uni  illi  ob¬ 
jicerem. 

Pergit  deinde  Illyricus,  atque  ait  :  «  Mur¬ 
tinus  Polonus  Paparum  familiaris,  disseretis 
de  constitutione  Electorum,  non  tribuit  eam 
Papae,  facturus  procul  dubio  si  vere  potuis¬ 
set  ;  sic  et  Antoninus,  Episcopus  Florentinius ; 
sic  et  Leopoldus  de  Bamberga,  saipe  dicens 
de  constitutione  septem  Electorum,  nusquam 
tamen  id  Papis,  aut  Romanae  Ecclesiae  ad- 
scribit,  cujus  alioqui  studiosissimus  fuit». 
Recte  facit  Illyricus  ut  ad  testes  mutos  pro¬ 
vocet.  Nam,  ut  est  solertis  ingenii,  facile 
praevidebat  fore,  ut  loquentes  testes  ex  ipsis 
ipsorum  testimoniis  nullo  negotio  refelleren¬ 
tur.  At  quid,  quaeso,  valent  tres  muti  testes, 
adversus  tam  multos  loquentes,  fideque  di¬ 
gnissimos,  quos  nos  protulimus?  Sane  in 
quovis  tribunali  multo  plus  ponderis  habent 
duo  tresve  homines,  qui  affirment,  quam  vi- 
ginti  qui  neque  asserant,  neque  negent. 
Quanto  igitur  magis  pluris  faciendi  sunt  vi- 
ginti,  et  eo  amplius,  qui  disertis  verbis  te¬ 
stantur,  electores  a  Pontifice  constitutos  • 
quam  tres,  qui  id  neque  negant,  neque  affir¬ 
mant,  sed  ut  rem  notam,  et  pervulgatam 
praetereunt? 

Pergit  igitur  Illyricus,  his  omissis,  ad  ar¬ 
gumenta  quaedam  longius  petita,  atque  ex 
eo  probare  conatur,  a  Gregorio  V  nullam 
editam  sanctionem  de  Electoribus  imperii, 
quod  ejus  antecessor  Benedictus  Othone  II 
Romae  vita  functo  Germanos  oraverit,  ut  bo¬ 
num  principem  eligerent.  «  Scribit,  inquit, 
etiam  Platina,  Benedictum  Pontificem  ibi 
tunc  apud  omnes  institisse,  et  orasse,  ut  in 
tanta  rerum  difficultate,  totque  periculis, 
maxime  idoneum  deligerent:  Quo  ille  diserte 
confessus  est,  ipsorum  esse,  non  suum,  eli¬ 
gere  imperatorem.  Si  verum  esset  quod  Pa¬ 
parum  adulatores  contendunt,  Papas  Carolo 
dedisse  imperium.  Papas  Othoni  imperium 
tradidisse,  Papas  denique  post  Othonem  III. 
jus  eligendi  Caesaris  Germanis  tradidisse,  an 
non  ibi  mortuo  secundo  Othone  suum  illud 
tam  plenarium  jus  eligendi,  et  creandi  im- 


poratores,  vel  maxime  Papa  demonstrasset, 
cum  tanta  esset  de  ea  re  controversia,  cum-  • 
que  Roma)  in  sede  Papali  negotium  agere¬ 
tur  ?  » 

At  quid  est  hoc  aliud,  Illyrice,  nisi  acrem 
verberare?  Quis  enim  catholicorum  scripto¬ 
rum  dicit,  ad  Pontificem  pertinere,  impera¬ 
tores  eligere?  Elegit  ille  quondam  Carolum 
Magnum  ;  sed  cum  in  ejus  persona  (ut  Inno¬ 
centius  loquitur)  ad  Germanos  imperium 
transtulisset,  jus  etiam  electionis  illis  con¬ 
cessit;  sibi  vero  id  retinuit,  ut  electum,  si 
is  idoneus  videretur,  confirmaret,  inungeret, 
coronaret.  Quod  jus  Pontificium  confirman¬ 
da)  electionis,  principes  Electores  agnoscere 
debere,  et  in  sua  praesentia  agnosvisse,  te¬ 
statur  Innocentius  Pontifex  in  cap.  Venera¬ 
bilem,  aliquoties  jam  citato.  Itaque  idem 
Platina,  qui  scribit  a  Benedicto  Pontifice 
exoratos  Electores,  ut  idoneum  principem 
designarent,  scribit  etiam  (quod  Illyricus 
non  satis  germana  fide  reticuit)  ab  eodem 
Pontifice  Othonis  III  electionem'  confirma¬ 
tam,  et  eo  modo  schisma  sublatum,  quod  in 
imperio  oriri  jam  coeperat,  cum  alii  Othonem 
alii  Henricum,  alii  Crescentium  imperatorem 
delegissent.  Quo  sane  facto  summa  apparuit 
in  Summo  Pontifice  potestas ;  quemadmo¬ 
dum  etiam  ante  illa  tempora,  cum  Carolus 
Calvus,  et  Ludovicus  rex  Germania)  de  im¬ 
perio  disceptarent,  ille  obtinuit  causam, 
quem  Summus  Pontifex  coronavit,  ut  nos 
supra  cap.  5.  ex  probatis  historiis  demon¬ 
stravimus,  et  post  tempora  Benedicti  cum 
Lotharius  et  Conradus  (ut  verbis  utar  Inno- 
centii  in  cap.  Venerabilem)  in  discordia  fuis¬ 
sent  electi,  Romanus  Pontifex  Lotharium  co¬ 
ronavit,  et  imperium  obtinuit  coronatus,  eo¬ 
dem  Conrado  tunc  demum  ad  ejus  gratiam 
redeunte. 

Sed  veniamus  ad  aliud  Illyrici  argumen¬ 
tum  :  «At, inquit,  quod  Pontificii  adulatores 
clamant  ,  Gregorium  V  eam  potestatem 
Germanis  tradidisse,  et  ista  ratione  (ut  nunc 
sunt)  constituisse,  nullo  certo  testimonio 
probari  potest,  et  insuper  rationi  repugnat  ». 

Et  infra  :  «  Denique  proferant,  si  possunt, 
exemplar  istius  decreti,  quod  a  Papa  Grego¬ 
rio  V  factum  esse  aiunt.  » 

Non  laborabimus  (credo)  in  hac  diluenda 
objectione,  si  Illyricus  sibi  constare  velit. 
Nam  (ut  omittam  testes  illos  tam  multos,  et 
tam  probatos,  quos  antea  in  medium  ad¬ 
duxi)  in  eadem  pagina,  objicit  nobis  testium 
idoneorum  penuriam,  pronunciat  ipse  sine 

ullis  testibus,  sanctionem  Illam  dc  septem 
Electoribus  ab  Othone  III  esse  factam,  cum 
is  in  Germaniam  ex  Urbe  rediisset.  Qusero 
igitur  ab  Illyrico  :  qui  sunt  historici,  qui 
scripserunt,  Othonem -III  in  Germania  san¬ 
ctionem  illam  edidisse?  Ego  sane,  nullum 
omnino  legi,  qui  aliquid  ejusmodi  scripserit: 
quos  autem  Illyricus  supra  citavit,  nihil  ju¬ 
vare  causam  ejus,  supra  demonstravi.  Deinde 
proferat  si  potest  Illyricus  exemplar  istius 
decreti,  quod  ab  Othone  III  factum  esse  dicit, 
qui  in  historia  illa  centuriata  ita  omnia  col¬ 
legit,  ut  nihil  plane  praeteriisse  videatur,  cur 
non  etiam  decretum  illud  Othonis  IIL  de  se¬ 
ptem  Electoribus  in  eam  retulit  ?  Cur  igitur 
nobis  objicere  non  veretur,  quod  aeque  sibi 
ac  suis  objici  posse  videt?  Ut  igitur  uno 
verbo  respondeam,  ubi  decretum  illud  Gre- 
gorianum  lateat,  si  tamen  usquam  hoc  tem¬ 
pore  exstat,  nescio  ;  quod  tamen  aliquando 
factum  esse,  facile  mihi  persuadent  insignes 
illi  viri,  qui  in  libris  suis  narrationem  hujus 
facti  inserendam  censuerunt.  Nam  etiamsi 
exstaret,  non  aliunde  certius  cognosceretur 
esse  Gregorii,  quam  ex  traditione,  et  fide 
historicorum.  v 

Postremum,  idque  gravissimum  Illyrie 
argumentum  sumitur  ab  ipsa  naturali  ra¬ 
tione.  «  Sed  pugnat,  inquit,  cum  omni  ra¬ 
tione  hoc  figmentum.  Nam  primum  electio¬ 
nis  jus  veteri  more  statim  in  ipsa  imperato¬ 
ria  dignitate  continebatur,  cum  imperium 
fuit  adhuc  heereditarium,  ut  Carolus,  aliusve 
aliquis  cum  semel  fuit  factus  imperator,  non 
tantum  ipse  pro  arbitrio  imperavit,  sed  po¬ 
tuit  etiam  eam  dignitatem  communicare 
alteri,  cui  voluit,  ut  Carolus  communicavit 
Ludovico  filio,  is  porro  Lothario.  Potuit  igi¬ 
tur  idem  imperator  ex  plenitudine  sute  po¬ 
testatis  etiam  aliis  illud  jus  eligendi  tradere, 
aut  constitutionem  aliquam,  decretumque 
de  ea  facere,  non  expectato  Papa)  mandato 
qui  tunc  ejus  juratus  subditus  fuit  cum  om¬ 
nibus  Romanistis.  Sicut  Sergius  juravit  Lo¬ 
thario  fidelitatem  cum  suis  Romanis,  et  plu¬ 
rimi  alii  Papa).  Deinde  creato  semel  impera¬ 
tore,  et  translato  imperio  in  aliquam  gen¬ 
tem,  ut  isti  gloriantur  se  transtulisse  in 
Francos  et  Germanos  ;  non  tantum  ipse  unus 
homo  habuit  illamplenitudinem  imperatoria) 
potestatis,  sed  etiam  principes  potestatis  il¬ 
lius  participes  fuerunt.  Imperium  enim  non 
in  uno  solo  homine,  sed  in  toto  eorum  cor¬ 
pore,  et  pra)scrtim  in  ejus  principibus  consi¬ 
stit  i) . 

Sed  Ime  omnia,  aliaque  permulta,  qua) 
Illyricus  repetit,  et  inculcat  usque  ad  nau¬ 
seam,  nihil  aliud  efficiunt,  nisi  jus  eligendi 
imperatorem  penes  Germanos  fuisse  ab  ipsa 
translatione  imperii,  quod  nos  certe  minime 
negamus.  Quin  potius  Innocentius  Pontifex, 
loco  supra  citato,  ex  eo  probat,  potestatem 
eligendi  imperatorem  ad  Germanos  ab  Apo- 
stolica  Sede  pervenisse,  quod  eadem  Aposto- 
lica  Sedes  in  persona  magnifici  Caroli  impe¬ 
rium  a  Gra)cis  transtulerit  in  Germanos.  At 
non  recte  colliges  ex  eo  quod  Apostolica  Se¬ 
des  jus  eligendi  Germanis  in  Carolo  Magno 
tribuit  illo  ipso  tempore,  quo  in  eos  impe¬ 
rium  transtulit,  non  potuisse  Gregorium  V 
postea  sanctionem  aliquam  circa  electionem 
imperatoris,  ipso  pra)sertim  imperatore, 
Germanisque  principibus  consentientibus, 
edere. 

Nam  etsi  Pontifex  imperium  transtulit,  et 
jus  eligendi  principem  dedit;  non  transtulit 
tamen  neque  dedit  illam  suam,  quam  iu 
omnem  Ecclesiam  ab  ipso  Christo  habet 
summam  atque  plenissimam  potestatem. 
Quare  sicut  potuit  Ecclesiae  causa  id  exigente 
imperium  a  Graecis  ad  Germanos  transferre; 
ita  quoque  transferre  posset,  si  eadem  causa 
nunc  occurreret,  a  Germanis  ad  aliam  natio¬ 
nem.  Pari  ratione,  sicut  jus  eligendi  princi¬ 
pem  potuit  Summus  Pontifex  Leo  ejus  no¬ 
minis  IIL  Germanis  tribuere,  ita  quoque  po¬ 
tuit  Gregorius  V  ad  impedienda  schismata, 
bella  et  seditiones,  quae  ex  multitudine  Ele¬ 
ctorum  nascebantur,  ad  certum  numerum 
principum  Electores  ejusmodi  revocare  ; 
praesertim  (ut  supra  dixi)  ipso  quoque  im¬ 
peratore  assentiente,  vel  etiam  petente  ac 
rogante.  Omnino  enim  verisimile  est,  im¬ 
peratorem,  quod  ipse  facere  non  audebat, 
ut  tot  principes  ab  electionis  jure  exclude¬ 
ret,  a  Summo  Pontifice  id  postulasse. 

Jam  vero  quod  Sergium  Papam  Lothario 
fidelitatem  jurasse  Illyricus  scribit,  non  alio 
pertinet,  quam  ad  cumulum  augendum  ejus 
mendaciorum.  Nam  neque  Ado,  neque  Rhe- 
gino, neque  Otho  Frisengensis,  neque  Abbas 
Urspcrgensis,  neque  Marianus  Scotus,  neque 
Sigcbertus,  neque  Martinus  Polonus,  neque 
Platina,  neque  Nauclerus,  neque  alius  ullus 
(quod  sciam)  hoc  dicit.  Ac  ne  ipse  quidem 
Illyricus  in  vita  Sergii,  quam  scribit  Cent.9. 
cap.  10.  coi.  497.  et  498.  Sed  video  unde 
occasionem  mentiendi  arripuerit  Illyricus. 
Liber  Pontificalis  in  vita  Sergii  II  et  Joannes 
Nauclerus  in  Chronico  generat.  39.  tradunt 

rogatum  fuisse  Sergium  Pontificem,  ut  per¬ 
mitteret  Romanam  nobilitatem  jurare  fideli¬ 
tatem  Ludovico  Lotharii  filio,  quem  idem 
Sergius  regem  Italiae  declaraverat.  Pontifi¬ 
cem  autem  nullo  pacto  concedere  voluisse? 
ut  Romani  Ludovico  jurarent,  idque  tantum 
permisisse,  ut  Lothario  imperatori  jusjuran¬ 
dum  quod  petebatur,  praestarent.  Quoniam 
igitur  Sergius  Papa  Romanos  proceres  im¬ 
peratori  Lothario  jurare  permisit,  id  Illyri¬ 
cus  pro  sua  mentiendi  auctoritate  ita  inter¬ 
pretatus  est,  ac  si  Pontifex  ipse  imperatori 
jusjurandum  praestitisset. 

Ac  ut  videas,  lector,  quam  sibi  ipse  con¬ 
stet  Illyricus,  adseribam  hic  pauca  de  isto 
ipso  Sergio  ex  loco  citato  historiae  centuriat® 
ejusdem  Illyrici,  ibi  enim  Sergium  Papam, 
ut  Monarcham  Orbis  terrae,  et  Dominum  re¬ 
gum,  atque  imperatorum  describit,  quem 
hoc  loco  subditum  juratum  imperatoris  facit. 
Sic  igitur  ille-Centur.  9.  cap.  10.  coi.  498. 
«  Majestatem  sprevit,  nam  sese  passus  est 
ordinari  in  Pontificem,  non  expectato  impe¬ 
ratoris  assensu  :  quod  erat  contra  privilegia 
ejus. Deinde  noluit  committere,  utpopulusRo- 
inanus  Ludovico  filio  Lotharii  sacramentum 
praestaret  :  licet  Drogo  Metensis,  et  alii  Ar- 
chicpiscopi,  qui  ex  Galliis  cum  Ludovico  ad¬ 
venerant,  acriter  ea  de  re  cum  ipso  conten¬ 
derent.  Inquit  enim  ad  Episcopos,  et  lega¬ 
tos  :  si  vultis  Domino  Lothario  imperatori 
magno,  hoc  sacramentum  ut  faciant,  solum¬ 
modo  consentio  et  permitto  ,  nam  Ludovico 
ejus  filio  ut  hoc  peragatur,  nec  ego,  nec  om¬ 
nis  nobilitas  consentit.  Regna  hujus  mundi, 
et  gloriam  ejus  affectavit  ;  penes  se  enim 
voluit  esse  potestatem,  reges  et  imperato¬ 
res,  quos  vellet,  inaugurandi.  Nam  Lotha- 
rium  coronavit,  et  Ludovicum  ejus  filium 
regem  Longobardorum  designavit,  Ludovici 
filios,  de  regno  digladiantes,  ac  pacem  per 
legatos  cohortatus  est,  et  regni  partitionem 
approbavit,  et  Siconulpho  Beneventano  in 
terram  prostrato  pedes  suos  osculandos  pr®- 
buit  ».  II®c  ille  ;  qui  si  verba  sua  inspicere 
non  gravetur,  per  se  ipse  facile  judicabit, 
utrum  ille  juratus  subditus,  atque,  ut  supra 
vidimus,  juratum  mancipium  regum  jure 
appelletur,  qui  imperatores,  quos  vult,  coro¬ 
nat,  qui  filios  imperatoris  reges  designat, 
cui  duces  humi  prostrati  pedes  osculantur,  ad 
cujus  nutum  populi  sacramentum  fidelitatis 
imperatori  pr®stant,  quo  demum  repugnante, 
iidem  populi  in  verba  Ludovici  regis  pr®- 
sentis,  atque  armati,  jurare  non  audent.  Sed 


jam  libri  totius  Illyriciani  conclusionem  au¬ 
diamus. 

«  Hactenus,  inquit,  Spiritu  Domini,  nos  in 
omnem  veritatem  manuducente ,  et  dolos 
fraudesque  AntichristI,  ejusque  Symmysta- 
rum  patefaciente,  ostendimus  veram  transla¬ 
tionem,  aut  etiam  communicationem  Romani 
imperii  in  Germanos  factam,  qua  etiam  nunc 
Dei  beneficio  fruuntur,  et  simul  contra  re¬ 
cepta  historicorum  clericoruraque  figmenta 
probavi,  nec  translationem  imperii,  nec  jus 
Electorum,  eis  Pap®  beneficio  contigisse, 
etc.  n 

Non  possum  equidem  non  vehementer 
mirari,  cur  Summum  Pontificem  Antichri- 
stumtam  confidenter  Illyricus  nominet.  Novi¬ 
mus  enim  ex  Danielec.  ii.  et  Paulo  II  Thessal. 
ii.  Antichristum  nullum  Deum  curaturum, 
seque  ipsum  supra  omne  quod  dicitur  Deus, 
exaltaturum,  et  rursus  ex  Illyrico  in  hoc 
ipso  libro  s®pius  audivimus,  Romanos  Pon¬ 
tifices  servos  et  mancipia  imperatorum  fuis¬ 
se;  ex  Centuria  vero  8.  et  9.  c.  10.  jam  ante 
didicimus  eosdem  Pontifices  tot  diis  sese  sub¬ 
jicere  solitos,  quot  sunt  in  coelo  sancti,  quot 
in  terris  imagines,  quot  sub  terram  reliqui®. 
Quis  igitur  capiat,  eum  extollere  se  super 
omne  quod  dicitur  Deus,  et  nullum  Deum 
curare,  qui  non  modo  deos  innumerabiles 
publice  colat,  sed  etiam  adeo  sit  humilis 
atque  abjectus,  ut  se  mancipium  juratum 
principum  terrenorum  esse  fateatur?  Sed 
quid  opus  est  in  hoc  mendacio  refellendo 
diutius  laborare,  cum  totus  liber  ex  menda¬ 
ciis  constet?  Sic  nimirum  loqui,  sic  dispu¬ 
tare  oportuit  discipulum  ejus,  qui  in  veritate 
non  stetit. 

Sed  quid  ego  de  illa  incredibili  impuden¬ 
tia,  vel  sacrilega  potius  impietate  dicam,  qua 
tot  mendaciorum  auctorem  Spiritum  san¬ 
ctum  facit  :  «  Hactenus,  inquit.  Spiritu  Do¬ 
mini  nos  in  omnem  veritatem  manuducente, 
dolos  et  fraudes  Antichristi  ostendimus  ». 
IIoc  sane  deerat  ad  cumulum  mendaciorum, 
ut  disputationem  mendaciis  undique  scaten¬ 
tem,  vel  potius  totam  ex  mendaciis  fraudi¬ 
busque  contextam,  Spiritui  sancto  tribueret, 
omnemque  veritatem  appellaret.  Estne  ali¬ 
quid  ultra,  quo  progredi  audacia  atque 
impietas  possint  ?  Si  mentiri  scelus  est  apud 
Christianos,  quid  erit,  religioni  sibi  ducere 
non  mentiri?  Quid  ipsa  mendacia  in  Spiri¬ 
tum  sanctum  auctorem  conferre  ? 

Sed  ego  non  jam  Illyricum  miror  confi¬ 
dentissime  mentientem,  ac  religioni  sibi  du- 

centem  non  mentiri,  et  demum  ipsa  sua 
mendacia  Spiritui  veritatis  adseribentem  : 
nam  impius  cum  in  profundum  venerit  pec¬ 
catorum,  contemnit.  Illos  miror,  qui  cum 
viri  prudentes  et  graves  videri  velint,  sibi 
tamen  ab  ejusmodi  portentis  imponi  atque 
illudi  tam  facile  patiuntur.  Quae  enim  major 
cogitari  a'ut  fingi  potest  vel  negligentia,  vel 
csecitas,  vel  etiam  stupiditas,  quam  iis  homi¬ 
nibus  fidem  habere,  quorum  tanta  est  levi¬ 
tas  et  inconstantia,  ut  perpetuo  secum  ipsi 
pugnent;  tanta  mentiendi  libido,  ut  in  exi¬ 
guis  libellis  tantos  acervos  mendaciorum  in¬ 
serant,  ut  plura  mendacia  sint  pene  quam 
verba  ? 

Sed  si  eorum  desidia  non  immerito  repre¬ 
henditur,  qui  mendacissimos  libros  facile 
sibi  obtrudi  sinunt;  intoleranda  deinceps 
non  jam  desidia,  sed  improbitas  erit,  si  de¬ 
tecta  et  confutata  mendacia  ab  oculis  suis 
atque  auribus  nou  repellant.  Quamquam  ego 
meliora  de  Germanis,  ut  corpore  candidis, 
sic  etiam  animo  sinceris,  et  veritatis  aman¬ 
tibus  sperare  debeo.  Injuriam  enim  facerem 
nobilissimae  nationi,  si  eos  crederem  men¬ 
daciis  potius,  quam  explorata  veritate  dele¬ 
ctari. 

Unum  illud  oro,  atque  obsecro  Germanos 
omnes,  ut  secum  ipsi  cogitent,  qui  sint,  unde 
genus  duxerint,  quos  majores  habuerint ; 
quantum  denique  intersit  inter  praeclarissi¬ 
mos  illos  heroes,  Carolum  Magnum,  Ludovi- 
cum  Pium,  S.  Henricum,  Lotharios,  Otho- 
nes,  Chunrados,  qui  nihil  antiquius  habe¬ 
bant,  quam  ut  Apostolicam  B.  Petri  sedem 
certatim  honorarent,  atque  ornarent;  et  ne¬ 
scio  quos  Illyricos  homines  obscuros,  sedi¬ 
tiosos,  ac  turbulentos,  qui  totis  viribus  labo¬ 
rant,  ut  eamdem  illam  Sedem  imposturis,  ac 
fraudibus  evertant.  Neque  enim  dubito  , 
quin,  ista  paulo  attentius  cogitaverint  illo¬ 
rum  potius,  quam  istorum  similes  videri  vo¬ 
lent  :  multoque  magis  eorum  pietatem,  gra¬ 
vitatem,  constantiam  sectandam  sibi  esse 
statuent,  qui  Germanicum  nomen  toto  orbe 
terrarum  celeberrimum  sua  virtute  fecerunt, 


quam  impios  istorum  furores,  temeritatem, 
et  inconstantiam,  qui  Germaniam  universam 
sectis,  seditionibus,  ac  tumultibus  repleve¬ 
runt.  Illud  certe  historicorum  omnium  litte¬ 
ris,  ac  vocibus  testatum  extra  controversiam 
est,  numquam  magis  potentia  atque  opibus 
floruisse  Germaniam,  quam  cum  illi  impera¬ 
rent,  qui  Sedem  Aposto.icam  in  primis  ve¬ 
nerabantur. 

Ad  finem  libri  sui  de  translatione  imperii 
adjecit  Illyricus  longissimam  appendicem, 
in  quam  primo  loco  retulit  integrum  cap.  3. 
lib.  iii.  de  Concordantia  Catholica  Nicolai 
Cusani.  Secundo  integram  epistolam  Inno- 
centii  III  quse  incipit,  Venerabilem,  et  habe¬ 
tur  inter  epist.  decretales  tit.  de  Electione. 
Tertio  epistolam  Friderici  I  imperatoris  ex 
Radevico  lib.  iii.  cap.  10  quam  etiam  supra 
posuerat  in  prolegomenis.  Quarto  historiam 
quamdam  de  rebus  gestis  Paschalis  Papse,  et 
Henrici  imperatoris,  ex  Dodechini  Abbatis 
appendice  ad  Marianum  Scotum.  Quinto  Lu- 
dovici  IV  imperatoris  Apologiam.  Ex  qui¬ 
bus  omnibus  nihil  est  quod  responsionem  de¬ 
sideret,  proeter  Apologiam  Ludovici  IV,  nam 
de  testimonio  Cusani  diximus  supra  cap.  13. 
et  lo.  epistola  Innocentii  causse  nostrse  ma¬ 
xime  favet.  De  epistola  Friderici  disseruimus 
cap.  3.  Historia  Paschalis  et  Henrici  ad  rem 
praesentem  nihil  facit.  Non  enim  inter  eos 
quaestio  erat  de  imperii  translatione,  sed 
de  investituris  Episcoporum,  et  praeterea  im¬ 
perfecta  historia  est,  quam  ex  Dodcchino 
refert  Illyricus.  Perfecta  ex  Abbate  Ursper- 
gensi  petenda  est ;  ex  qua  quisque  perspi¬ 
cere  poterit,  contentionem  illam  longe  alium 
exitum  habuisse,  quam  optasset  Illyricus. 
Coactus  enim  fuit  imperator,  terroribus  pla¬ 
gisque  immissis  divinitus,  Ecclesiae  collum 
subjicere,  atque  investituras  Episcoporum, 
pro  quibus  retinendis  tarndiu  laboraverat, 
vel  invitus  dimittere.  Sola  igitur  restat  Lu- 
doviqj  IV  Apologia ;  quae  quoniam  ab  Al- 
berto  Pighio  egregie  refutata  est,  ne  actum 
agere  videar,  ad  ipsius  Alberti  responsionem 
lectorem  censui  remittendum. 

Cap.  1.  Proponitur  quaestio,  An  possinteredi 
mysteria  fidi,  sine  auxilio  speciali. 

II.  Non  posse  hominem,  sine  speciali  illus¬ 
tratione  Dei,  credere  mysteria  fidei. 

III.  Solvuntur  objectiones  contra  doctrinam 
capitis  superioris. 

IV.  Non  posse  voluntatem  humanam  aliquid 
velle  in  iis,  quae  ad  pietatem  et  salutem 
pertinent,  sine  auxilio  gratiae  Dei. 

V.  Non  posse  hominem  solis  naturae  viri¬ 
bus  ad  gratiam  recipiendam,  ullo  modo 
se  praeparare. 

VI.  Solvuntur  argumenta  contra  doctrinam 
duorum  praecedentium  capitum. 

VII.  Non  posse  sine  auxilio  gratiae  diligi 
Deum. 

VIII.  Solvuntur  argumenta  contraria. 

IX.  Proponitur  sententia  haereticorum  de 


libertate  arbitrii  in  iis,  quae  pertinent  ad 
salutem.  123 

X.  Probatur  ex  divinis  litteris  liberum  arbi¬ 
trium  in  actionibus  piis  et  salutaribus.  125 

X.  Probatur  libertas  arbitrii  in  operibus 
pietatis  ex  traditione  Patrum.  127 

XII.  Probatur  rationibus  libertas  arbitrii  in 

operibus  pietatis.  133 

XIII.  Diluuntur  objectionis  adversariorum, 

depromptae  ex  divinis  litteris.  1 3 1 

XIV.  Diluuntur  objectiones  ex  testimoniis 

S.  Augustini.  134 

XV.  Compendium  disputationis  de  coopera¬ 

tione  gratiae  et  liberi  arbitrii,  aliquot  sen¬ 
tentiis  comprehensum.  136 


DECIMAE  QUARTaE  CONTROVERSIAE 
GENERALIS 

DE  REPARATIONE  GRATIAE 

LIBER  1 


Cap.  1,  De  nomine  justificationis,  et  justi¬ 
tiae  1 59 

II.  Explicantur  causa;  justificationis.  150 

III.  Aperitur  status  quaestionis  de  fide  justi¬ 

ficante,  etindicantur  auctores  qui  dejusti- 
ficatione  scripserunt.  152 

IV.  Quid  sit  fides  justificans,  ex  sententia 

tum  haereticorum,  tum  etiam  Catholico¬ 
rum.  153 

V.  Refellitur  ex  cap.  H.  ad  Ilebr.  haeretico¬ 
rum  error  de  notione  fidei  justificantis.  154 

VI.  Fidem  justificantem  non  esse  Fidu¬ 
ciam,  probatur  ex  divinis  litteris.  157 

VII.  Fideni  justificantem  non  tam  esse  noti¬ 

tiam,  quam  assensum,  probatur  ex  Scri¬ 
pturis.  159 

VIII.  Fidei  justificantis  objectum  non  esse 

specialem  misericordiam,  sed  omnia  quae 
Deus  revelavit,  probatur  ex  divinis  lit¬ 
teris.  1 60 

IX.  Probatur  ex  traditione  Ecclesiastica, 
fidem  justificantem  non  esse  fiduciam  mi¬ 
sericordiae,  sed  assensum  ad  omnia,  quae 

in  verbo  Dei  continentur.  162 

X.  Probatur  idem  rationibus.  165 

XI.  Refelluntur  objectiones  adversario¬ 
rum.  167 

XII.  Proponitur  secunda  quaestio,  an  fides 

sola  justificet.  172 

XIII.  Fidem  justificare,  sed  non  solam,  idem 

enim  facere  timorem ,  spem  ,  dilectio¬ 
nem.  171 

XIV.  Fidem  solam  non  justificare,  probatur 

ex  alio  principio.  175 

XV.  Fidem  veram  posse  re  ipsa  a  dilectione 

aliisque  virtutibus  separari.  179 


XVI.  Fidem  non  solam  justificare,  probatur 

ex  remotione  causarum,  quae  possunt 
reddi,  cur  fides  sola  justificet, 

XVII.  Fidem  non  solam  justificare,  proba¬ 
tur  ex  modo  justificandi  ipsius  fidei,  ubi 
etiam  tractatur  quaistio  de  valore  et 
pretio  fidei. 

XVI II.  Fidem  non  solam  justificare,  proba¬ 
tur  ex  causa  formali  justificationis  et  ne¬ 
cessitate  operum  bonorum. 

XIX.  Solvitur  argumentum  primum  ex  Seri- 
turis  depromptum,  pro  sola  fide. 

XX.  Solvitur  alterum  argumentum  ex  Scri¬ 
pturis  petitum  pro  sola  fide. 

XXI.  Solvitur  argumentum  tertium,  ex  Scri¬ 
pturis  desumptum  pro  sola  fide. 

XXII.  Solvitur  argumentum  quartum,  ex 
Scripturis  depromptum  pro  sola  fide. 

XXIII.  Solvitur  quintum  argumentum  ex 
Scripturis  pro  sola  fide. 

XXIV.  Solvitur  argumentum  ex  traditione 
veterum  Patrum  pro  sola  fide. 

XXV.  Solvitur  argumentum  ex  traditione 
veterum  Patrum  pro  sola  fide. 

LIBER  II. 

Cap.  I.  De  variis  erroribus  circa  formalem 
causam  justificationis. 

II.  Proponitur  sententia  Ecclesiae  et  aperi¬ 
tur  status  quaestionis. 

III.  Inhaerentem  esse  justitiam  nostram  for¬ 
malem,  probatur  ex  Scripturis. 

IV.  Fidem  non  esse  integram  formalem  cau¬ 
sam  justificationis. 

V.  Formalem  causam  justificationis  non  esse 
justitiam  Dei  essentialem,  ac  divinam. 

VI.  Justificationem  nostram  non  constare 
sola  remissione  peccatorum. 

VII.  Justificationem  non  consistere  in  impu¬ 
tatione  justitiae  Christi. 

VIII.  Traditio  veterum  Patrum,  ac  potissi¬ 
mum  Augustini,  de  justitia  inhaerente. 

•IX  Solvuntur  argumenta  adversariorum  ex 
epistola  ad  Rom. 

X.  Solvuntur  argumenta  ex  epistolis  ad  Co¬ 
rinthios. 

XI.  Solvuntur  argumenta  ex  epistola  ad 
Ephesios. 

XII.  Solvuntur  argumenta  ex  Actis  Aposto¬ 
lorum,  et  ex  parabola  publicani. 

XIII.  Solvuntur  argumenta  ex  Patribus. 

XIV.  Solvitur  argumentum  petitum  ex  ra¬ 
tione. 

XV.  Justitiam,  qua  formaliter  justificamur, 
habitualem  esse,  non  actualem. 

XVI.  Solvuntur  objectiones  contra  doctri¬ 
nam  capitis  superioris. 

LIBER  III 

Cap.  I.  De  variis  erroribus  recentium  hce- 
reticorum,  circa  Justificationem. 


II.  Proponitur  status  quaestionis  de  incer- 

titudine  justitiae.  248 

III.  Recensentur  variae  sententiae  de  propo¬ 
sita  quaestione.  250 

IV.  Probatur  testimoniis  Salomonis  incer- 

titudo  propriae  gratiae,  atque  justitiae.  252 

V.  Idem  probatur  testimonio,  et  exemplo 

Job,  Davidis  ct  Pauli.  256 

VI.  Idem  probatur  ex  variis  locis  Prophe¬ 
tarum  et  Apostolorum.  239 

VII.  Idem  probatur  testimoniis  sanctorum 

Patrum.  260 

VIII.  Idem  probatur  rationibus  variis.  261 

IX.  Solvuntur  argumenla  adversariorum, 

ex  testimoniis  Scripturarum  deprompta.  263 

X.  Solvuntur  argumenta  ex  Patribus.  268 

XI.  Solvuntur  argumenta  ex  ratione.  276 

XII.  Refellitur  error  de  certitudine  Prae¬ 
destinationis.  280 

XIII.  Solvuntur  objectiones.  284 

XIV.  Fidem  ac  justitiam  non  esse  propriam 

electorum ,  et  semel  habitam  amitti 
posse.  '  2S6 

XV.  Solvuntur  objectiones.  289 

XVI.  Non  esse  omnes  justos  inter  separes.  291 


LIBER  IV. 


Cap.  I.  Quod  haeretici  hujus  temporis  ne¬ 
gent  operum  necessitatem.  294 

II.  Refutatur  falsum  discrimen  legis  et 

Evangelii  et  inde  probatur  operum  ne¬ 
cessitas.  296 

III.  Asseritur  verum  discrimen  legis  et 

Evangelii,  et  inde  necessitas  operum  com¬ 
probatur.  301 

IV.  Ostenditur  alterum  discrimen  legis  et 

Evangelii.  303 

V.  Refellitur  falsa  libertas  Christiana,  et 

inde  probatur  necessitas  operum.  305 

VI.  Asseritur  vera  libertas  Christiana,  et 

inde  quoque  probatur  necessitas  operum 
bonorum.  311 

VII.  Probatur  ex  Scripturis  necessitas  ope¬ 
rum  ad  salutem.  314 

VIII.  Probatur  operum  necessitas  ex  tra¬ 
ditione  ecclesiastica.  316 

IX.  Probatur  operum  necessitas  ad  salutem 

ex  ratione.  317 

X.  Proponitur  quaestio  de  veritate  justitiae 

operum,  et  sententiae  referuntur  haere¬ 
ticorum  et  Catholicorum.  318 

XI.  Legem  Dei  esse  possibilem  probatur  ex 

divinis  litteris.  319 

XII.  Legem  Dei  non  esse  impossibilem  pro¬ 
batur  ex  Patribus.  321 

XIII.  Legem  Dei  non  esse  impossibilem, 

probatur  rationibus.  323 

XIV.  Solvuntur  objectiones  haereticorum.  321 


XV.  Justorum  operae  non  esse  peccata,  sed 

justitiam,  probatur  ex  divinis  litteris. 

XVI.  Opera  bona  non  esse  peccata,  sed  vere 
bona  probatur  ex  Patribus. 

XVII.  Opera  bona  justorum  non  esse  pec¬ 
cata,  sed  vere  bona  probatur  rationibus. 

XVIII.  Opera  bona  non  solum  esse  vere 
justa  sed  etiarn  justificare,  probatur  ex 
cap.  2.  Jacobi. 

XIX.  Opera  justificare,  probatur  ex  aliis 
Scripturis  et  rationibus. 

XX.  Solvuntur  objectiones  ex  Scripturis, 
contra  veritatem  justitias  actualis. 

XXI.  Solvuntur  objectionis  ex  Patribus,  con¬ 
tra  veritatem  justitiis  actualis. 

,  LIBER  V. 

Cap.  I.  Proponitur  controversia,  sintne  opera 
bona  justorum  meritoria  salutis  aeter¬ 
nae. 

II.  Probatur  ex  Scripturis,  opera  justorum 
recte. vocari  merita. 

III.  Opera  justorum  meritoria  esse  vita? 
aeternae,  probatur  ex  divinis  litteris. 

IV.  Idem  probatur  ex  traditione  Patrum. 

V.  Solvuntur  objectiones  ex  Scripturis,  con¬ 
tra  merita  operum  bonorum. 

VI.  Solvuntur  objectiones  ex  Patribus. 

VII.  Quatenus  fiducia  in  meritis  collocari 
possit,  exponitur. 

VIII.  Licitum  esse  operari  bona  opera  in¬ 
tuitu  mercedis  aeternae. 

IX.  Solvuntur  objectiones. 

X.  Ad  meritum  constituendum  requiri  libe¬ 
rum  voluntatis  arbitrium. 

XI.  Solvuntur  objectiones. 

XII.  Ad  meritum  requiri  statum-  gratia?  ct 
adoptionis  filiorum. 

XIII.  Solvuntur  objectiones. 

XIV.  Requiri  ad  meritum  vitae  aeternae  pro¬ 
missionem  Dei  gratuitam. 

XV.  Bonum  opus  non  esse  meritorium  vita? 
aeternae,  nisi  ex  charitate  procedat. 

XVI.  Opera  justorum  ex  charitate  facta,  me¬ 
ritoria  esse  vitae  aeternae  ex  condigno. 

XVII.  Opera  bona  justorum  meritoria  esse 
ex  condigno  non  solum  ratione  pacti,  sed 
etiam  ratione  operum. 

XVIII.  Solvuntur  objectiones  contra  doctri¬ 
nam  capitis  superioris. 

XIX.  Deum  remunerare  opera  bona  supra 
condignum. 

XX.  Vitam  aeternam  etiam  quoad  primum 
gradum  reddi  meritis  operum  bono¬ 
rum. 

XXL  Non  gratiam  justificationis,  sed  ejus 
incrementum  cadere  sub  meritum  de  con¬ 
digno. 

XXII.  Reparationem  post  lapsum,  et  perse¬ 
verantiam  usque  in  finem  non  cadere  sub 


meritum  de  condigno,  sed  solum  de  con¬ 
gruo.  385 

DECIME  QUARTA  CONTROVERSIA 

DE  REPARATIONE  GRATI2E.  . 

Ordo  disputationis.  S89 

LIBER  I 

Qui  est  dc  oratione. 


Cap.  I.  Definitio  orationis  breviter  explica¬ 
tur.  391 

II.  De  partitione  Orationis.  392 

III.  De  necessitate  et  utilitate  orationis.  30-1 

IV.  De  excellentia  orationis  Dominicae.  397 

V.  De  numero  et  ordine  petitionum  ora¬ 
tionis  Dominicae.  398 

VI.  Exponitur,  oratio  Dominica.  400 

VII.  Solius  creaturae  rationalis  proprium  esse 

orare.  410 

VIII.  Non  solum  generatim,  sed  etiam  in 

specie  pro  certis  hominibus  orari  po¬ 
tuisse.  411 

IX.  De  conditionibus,  quae  requiruntur  ad 

impetrandum.  412 

X.  De  nomine  et  definitione  officii  divini,  sive 

horarum  canonicarum.  413 

XI.  De  partibus  officii  divini  et  de  cano¬ 

nico  tempore  singularum  partium.  419 


XII.  Referuntur  haeretici,  qui  licras  canoni¬ 
cas  reprehendunt. 

XIII.  Demonstratur  antiqua  et  rationabilis 


institutio  canonicarum  horarum.  424 

XIV.  De  antiquitate  singularum  partium 

officii  ecclesiastici.  427 

XV.  Antiphona,  Salve  Regina,  ab  ha?reti- 

corum  calumniis  asseritur.  428 

XVI.  Defenditur  cantus,  qui  in  officio  divino 

adhiberi  solet.  431 

XVII.  Solvuntur  objectiones  adversariorum  434 
XVIII.  De  iis,  qu®  requiruntur  ad  officium 

rite  persolvendum.  436 

XIX.  De  iis,  qui  ex  officio  tenentur  ad  horas 
canonicas  persolvendas.  439 


LIBER  II. 


Cap.  LDe  nomine,  et  varia  acceptione  jeju¬ 
nii.  •  441 

II.  Unicam  in  jejunio  refectionem,  eamque 

coenam  esse  debere,  non  prandium.  412 

III.  De  ciborum  delectu  referuntur  sententia? 

haereticorum.  445 

IV.  Refellitur  impudens  calumnia  haeretico¬ 
rum  circa  ciborum  delectum.  446 

V.  Ad  rationem  jejunii  abstinentiam  a  certis 
cibis,  ac  potissimum  a  carnibus  perti- 

nere. 

VI.  Jejunium  in  generelege  divina  esse  prae¬ 
ceptum. 

VII.  Lege  Ecclesiastica  obligari  fideles  in 
conscientia  ad  certa  quaedam  jejunia,  et 
ciborum  delectum. 

VIII.  Salvuntur  argumenta  ex  Scripturis 
contra  praeceptum  jejunii,  et  delectum 
ciborum. 

IX.  Solvitur  objectio  ex  historia  antiquitatis. 

X.  Quinam  excipiantur  a  lege  jejunii. 

XI.  De.  fructibus,  et  utilitate  jejunii. 

XII.  Solvuntur  objectiones. 

XUI.  Solvuntur  objectiones  ex  Patribus. 

XIV.  De  origine  et  institutione  jejunii  qua- 
dragesimalis. 

XV.  De  Quadragesima:  varietate. 

XVI.  De  ratione  instituenda:  Quadragesima:. 

XVII.  De  jejunio  feria:  quartae,  et  feriae 
sexta:. 

XVIII.  De  jejunio  Sabbati. 

XIX.  De  jejuniis  quatuor  temporum. 

XX.  De  jejunio  Adventus. 

XXL  De  jejunio  Rogationum. 

XXII.  De  jejuniis  Vigiliarum  et  Stationibus. 

XXIII.  De  diebus,  quibusjejunari  non  debet. 

XXIV.  De  fraudibus,  et  corruptelis  Kemni- 
tii  in  historia  antiquitatis. 

LIBER  III. 

Cap.  I.  Quid  sit  eleemosyna. 

II.  De  partitione  eleemosynae. 

III.  Eleemosynas  non  sufficere  ad  salutem 
sine  fide,  spe,  dilectione,  poenitentia, 
aliisque  ad  salutem  praesidiis, 

IV.  Eleemosynas  esse  opera  meritoria,  et 
satisfactoria,  ac  multos  praeterea  fructus 
habere. 

V.  Unde  sumatur  eleemosynce  magnitudo. 

VI.  Esse  praeceptum  aliquod  de  eleemosyna 
facienda,  idque  ad  quartum  praeceptum 
Decalogi  revocari. 

VII.  Divino  praecepto  divites  obligari  ad  ea 
pauperibus  eroganda,  quae  sibi  super¬ 
vacanea  sunt. 

VIII.  Non  solum  superflua,  sed  etiam  neces¬ 
saria  interdum  erogare,  vel  praeceptum, 
vel  consilium  est. 

IX.  Quando  ex  male  partis  eleemosyna  fieri 
possit. 

X.  Divitias  non  esse  Christianis  illicitas. 

XI.  Solvuntur  objectiones. 

XII.  Quis  eleemosynam  facere,  et  cui  cle- 
mosyna  fieri  debeat. 

XUI.  Quomodo  sit  eleemosyna  facienda. 

APPENDIX 

AD  LIBROS  DE  SUMMO  PONTIFICE 

Appendix. 


DISPUTATIO 

DE  EXEMPTIONE  CLERICORUM. 

Cap.  I.  An  clerici  sint  liberi  a  jugo  potestatis 
siecularis.  5 17 

II.  An  exemptio  clericorum  sit  juris  divini 

naturalis.  552 

III.  Solvuntur  argumenta  contraria.  554 

DE  TRANSLATIONE 

IMPERII  ROMANI 

LIBER  I. 

Argumentum  et  partitio  hujus  libri. 


Caput  I.  Complectitur  contradictiones  Illy¬ 
rici.  562 

II.  Continet  mendacia  Illyrici.  565 

III.  Refelluntur  prolegomena  Illyrici.  575 

IV.  Imperium  Romanum  translatum  a  Gra- 

cis  ad  Francos  Sumini  Pontificis  auctori¬ 
tate,  historicorum  testimoniis  demonstra¬ 
tur.  582 

V.  Proferuntur  testimonia  et  confessiones 

principum  de  translatione  imperii  a  Gra¬ 
tis  ad  Germanos  per  Romanum  Pontifi¬ 
cem  facta.  588 

VI.  Idem  asseritur  testimoniis  Pontificum.  591 

VII.  Imperium  Germanorum  non  esse  acqui¬ 
situm  jure  belli.  592 

VIII.  Non  accepisse  Carolum  Magnum  a  Deo 

immediate  imperii  dignitatem.  599 

IX.  Imperium  Romanum  non  venisse  ad  Ca¬ 
rolum  jure  liaereditario.  600 

X.  Non  accepisse  Carolum  Magnum  impe¬ 

rii  dignitatem  auctore  senatu,  nopulove 
Romano.  608 

XI.  Non  devenisse  ad  Germanos  imperium 

donatione  Graecorum.  610 

X1T.  Romanum  Pontificem  jure  suo  impe¬ 
rium  a  Gratis  in  Germanos  transtulisse.  614 

XIII .  Solvuntur,  aut  soluta  demonstrantur 
argumenta  Illyrici.  620 


LIBER  II. 

Imperium  Romanum  de  gente  Francorum  ad 
gentem  S axonum  Summi  Pontificis  auctori¬ 
tate  transisse. 

Cap.  I.  Successionem  explicat  Caroli  Magni.  626 

II.  Othonem  I,  non  autem  Henricum,  aut 

Chunradum  imperatorem  primum  ex 
gente  Saxonum  luisse  demonstrat.  627 

III.  Eumdem  Othonem  a  Summo  Pontifice 

Joanne  XII  ad  imperium  provectum  o- 
stendit.  628 

IV.  Objectiones  Illyrici  diluit.  C29 

LIBER  V. 

Septem  electores  imperii  a  Romano  pontifice 
constitutos. 

Cap.  I.  Electores  ante  GregoriiX  Pontificis, 


et  Friderici  II  imperatoris  tempora  desig¬ 
natos.  634 

II.  Objectiones  Orniphrji  refellit.  636 

III.  Electores  imperii  non  ab  Othon  III  im¬ 

peratore,  sed  ad  Gregorio  V  Pontifice 
Maximo  institutos  ostendit.  *  G39 

IV.  Objectiones  Illyrici  dissolvit,  ac  menda¬ 

cia  plurima  auctoris  ejusdem  detegit  et 
redarguit.  642 

